
Ill. - CURIA ROMANA 


DOSE ECOUNGIPAT 


3705. 
S. C. C., Caputaquen., 17 ian. 1761. * 


Post varias dilationes * tandem die 2 augusti 1760? resoluta fuit haec 
causa. Verum Baiulivus S. Euphemiae iterum refricatis motivis in praece- 
denti propositione deductis, contendit actus ab Episcopo in praedictis 
locis positos non posse suffragari pro exclusione praerogativae Nullius ab 
eodem Baiulivo praetensae. Erit itaque ab Eminentiis Vestris decernendum: 

An sit standum, vel recedendum a decisis in casu? 

Die, etc. Sacra, etc. respondit: In decisis, et amplius. 

[Thesaurus Resolutionum, tom. 30, p. 2-4]. 


3706. 
BC C Pinnen., 28 febr. 1761. 


Unius concurrentis approbatio, quae facta est ab Examinatoribus in 
concursu habito ad Praebendam 'Theologalem Ecclesiae Cathedralis Pin- 
nensis vacatam in mense decembris 1758 litis materiam praebuit alteri 
oppositori reiecto, uti descriptum est in folio Congregationis habitae die 
23 augusti 1760.3 Verum idem oppositor die 20 septembris eiusdem anni 
ad dubium: 4m constet de mala relatione Examinatorum et de irrationabili 
iudicio Episcopi ita, ut reprobatio sacerdotis de Sanctis non substineatur? a 
S. Congregatione responsum accepit: Negative in omnibus, et amplis.* 
Inde etiam hodiernae quaestionis occasionem sumpsit Capitulum eiusdem 
Cathedralis Ecclesiae, quod nedum asserit, sibi ius esse conferendi Praeben- 
das Canonicales vacantes in mensibus ordinariis, ut probari autumat ex 
confessione Episcopi, a quo certioratum fuit de sequuta praedicti Concur- 
rentis approbatione, uf ad collationem dicti Canonicatus Theologalis opportune 
deveniret, sed insuper contendit ius habere personam benevisam eligendi 
ad easdem vacantes Praebendas, et in illius praeiudicium nequivisse ab Exa- 


1 Cf. N. 3669, 3697. 

3 'T'hesaurus Resolutionum, tom. 29, p. 223-226. 
4 'T'hesaurus Resolutionum, tom. 29, p. 232. 

minatoribus sive ab Episcopo unum approbari in praedicto concursu habito 
ad Prebendam "heologalem. 

Episcopus autem contra disserit, Canonicatuum collationem de iure 

ad ipsum spectare, nec posse a Capitulo vindicari ius conferendi, nisi pro- 
betur titulus specialis privilegii vel consuetudinis. Electionem vero specia- 
liter sibi attribuit quoad Praebendam "Theologalem: licitamque, putat, 
nedum fuisse unius Concurrentis approbationem, dum unus repertus est 
idoneus, sed etiam inter plures approbatos electionem dignioris ad ipsum 
spectare ex mente Sacri Concilii Tridentini, Sess. 5, cap. rz, de ref., et vigore 
Benedictinae constitutionis, Pastoralis officii, * quae praecipiens concursum 
ab Episcopo indicendum in collatione "T'heologalis ad instar Parochia- 
lium, reservasse quoque videtur eidem Episcopo electionem dignioris, 
uti partem integralem concursus, ut firmat Rigant. ad Regul. 1 Cancellar., 
$ 1o, n. 31. Et hoc ipsum arbitratur procedere, etiamsi Capitulo compe- 
teret ius eligendi ac etiam conferendi quoad reliquas Praebendas, quia 
nihilominus vigore Sacri Concilii electio ad Praebendam 'Theologalem 
facienda erit a solo Episcopo, reservata collatione iis, ad quos spectabat 
ante Concilium, et ad summum, censet, competere posse Capitulo ius prae- 
sentandi electum ab Episcopo, ut rescripsit haec S. Congregatio in Sa/erni- 
tana, 21 iulii et 1 septembris 1753.? Definiendum itaque proponitur Emi- 
nentiis Vestris: 

An electio ad Canonicatum | Theologalem fieri possit a Capitulo favore 
sibi magis benevisi inter plures approbatos in concursu, seu potius praeelectio 
et approbatio in eodem concursu et collatio privative spectet ad Episcopum 
in casu? : 

Die, etc. Sacra, etc. respondit: Dilata.? 

[Thesaurus Resolutionum, tom. 30, p. 65-67]. 


3707. 
S. C. C., Neapolitana, 11 apr. 1761. 


Matrimonium, quod die 7 ianuarii 1758 celebratum est inter Anniba- 
lem Caesareum et Annam Elisabeth Scorno, ratum, sed ob viri impoten- 
tiam nondum consummatum fuisse coniuges ipsi iureiurando declararunt 
in publico instrumento die 4 martii eiusdem anni stipulato, et maritali 
dissociato consortio, convenerunt de iudicio curiae Archiepiscopalis Neapo- 
litanae hoc desuper exquirendo, ut fas esset Annibali sponso claustralem 
vitam, quam pridem optaverat, assumere. Huius rei notionem prior detulit 
ad Curiam Archiepiscopalem Anna Elisabeth sponsa, quae die 7 martii 
praedicti, oblato libello, postulavit, nullum atque irritum Matrimonium 
declarari ob viri impotentiam; et Annibal Caesareus die 7 sequentis mensis 
aprilis novum obtulit libellum, quo propriam fassus inertiam, instetit pro- 


1 Cf. N. 289. 

nunciari, Matrimonium esse ratum et non consummatum, sibique proinde 
licere ad regularem perfectiorem statum transire; ac illius instantiae adhae- 
sit etiam Anna Elisabeth uxor. 

Ad formam itaque huius novi libelli contestata et prosequuta fuit lis 
cum Fisci Patrono, Matrimoniorum Defensore. Et instante Fisco, interro- 
gati fuerunt iidem coniuges, qui 1urati asseruerunt, adeo imbecillem fuisse 
Annibalem, ut neque arte, neque medicaminibus vis in eo excitari potuerit, 
qua se maritum praestaret: cum aliqua tamen variatione circa reiterationem 
conatuum ad maritales congressus post traductionem sponsae ad domum 
viri ab isto admissam et a muliere ex causa inertiae eiusdem viri exclusam. 
Quatuor inducti fuerunt testes, quorum duo Sacerdotes et alter Medicus, 
qui medicamina praebuerant. lique super interrogatorüs Fisci examinati 
famam deposuerunt in primis initi coniugii diebus evulgatam de Annibalis 
impotentia, et tum propriam, tum communem propinquorum vicinorumque 
opinionem de vacuis transactis noctibus usque ad sequutam coniugum sepa- 
rationem. 

Inspectum fuit mulieris corpus a tribus electis obstetricibus, quae retu- 
lerunt, intactam illam esse, eiusque virginitatem arte nulla mentiri potuisse. 
Et quoniam illarum altera subiunxit, maturum ea de re ferri non posse iudi- 
cium post unicam inspectionem, ipsa iterum, aliaeque tres obstetrices 
deputatae fuerunt, quae diligentius perscrutatis partibus illisque made- 
factis aqua calente, certam atque indubiam affirmarunt Annae Elisabeth 
virginitatem. Virum quoque inspexerunt quatuor medicinae et chirurgiae 
Professores, qui licet non invenerint manifesta illius impotentiae signa, 
attamen illorum tres eum connubii nescium iudicarunt. Iterum coniuges 
iuramentum a Iudice delatum praestiterunt de Matrimonio numquam 
consummato; et cum eis iurarunt viri consanguinei quinque et mulieris 
consanguinei, ac vicini septem, aífirmantes, nec coniuges mentiri, nec 
Matrimonium unquam consummatum sese opinari; ac illos inter septem 
probatae mulieres virginitatem Annae Elisabeth testatae sunt ex propria 
oculari inspectione post introductam litem. ; 

His praehabitis definitiva tandem prodiit sententia Curiae Archiepi- 
scopalis, qua declaratum est Matrimonium praedictum esse ratum et mon 
consuminatum, ac proinde licere et licitum esse praedicto D. Anmbali ingredi 
Religionem approbatam ad finem solemniter profitendi. Appellavit Fiscus, 
ut pareret constitutioni Dei miseratione s. m. Benedicti XIV.' Et delata 
controversia ad. hanc Sacram Congregationem, post auditum de more 
Eium Archiepiscopum, causa nunc proponitur. 

Disputat autem Annibal, solum de Matrimonio rato et non consummato 
inquirendum esse in hoc iudicio, quum ante consummationem de iure lici- 
tum sit alteri ex coniugibus Religionem approbatam ingredi in eaque perpe- 
tuam castitatem profiteri ita, ut alter coniux in saeculo remanens vinculo 
coniugii solutus, possit libere ad novas nuptias convolare, ut post cap. 
Verum 2 et cap. Ex publico 7, de convers. coniug. definivit Sacrum Conci- 

lium Tridentinum, can. 6, de doctr. Sacr. Matriin. Neque ad hunc effectum 
requiri autumat rigidissimas vel impotentiae vel non sequutae consum- 
mationis probationes, quae ad obviandum fraudibus exiguntur in iudicio 
nullitatis propositae ex impotentia absoluta vel correspectiva. Quapropter 
censet, satis evinci Matrimonium ratum et non consummatum ex plu- 
ribus, quae afferuntur, probationibus. 

At contra defensor Matrimonii excipit, quod cohabitatio et condor- 
mitio praesumptionem iuris et de iure inducit de sequuta copula, ut tradit 
Pignatelli, consult. 148, n. 21, tom. r, quodque Annibalis impotentia, quam 
periti asserere non sunt ausi, praesumenda non sit, et mulieris recognitio 
imperfecta fuerit ob omissum experimentum balnei aquae calentis; et ideo 
reliquas probationes ineptas esse contendit, uti non excludentes possibi- 
litatem sequutae copulae. Non tamen dissimulat, leviores sufficere proba- 
tiones in casu, de quo agitur, quam si res esset de dirimendo Matrimonio 
ob nullitatem ex impotentia absoluta vel respectiva. 

Sapientissimo itaque EE. VV. iudicio definiendum proponitur: 

I. An constet de matrimonio rato et non. consummato in casu? 

II. An liceat Annibali Caesareo ingredi Religionem approbatam ad effe- 
ctum in ea profitendi in casu? 

Die, etc. Sacra, etc. respondit: Affirmative ad utrumque. * 

[Thesaurus Resolutionum, tom. 30, p. 72-76]. 


3708. 
S. C. C., Pinnen., 11 et 25 apr. 1761. 


Dilata fuit resolutio huius causae in Congregatione habita die 28 februa- 
rii proxime praeteriti,? quae modo danda erit. ; 

Die 11 aprilis 1761: Non proposita. 

Die 25 aprilis 1761. Sacra, etc. respondit: Praeelectionem et collationem 
spectare ad Episcopum; praesentationem vero spectare ad Capitulum, et 
amplius. 

[Thesaurus Resolutionum, tom. 30, p. 98, 116-119]. 


3709. 
S. C. C., Viglevanen., 1y1 et 25 apr. 1761. 


Sacerdos loannes Merula in testamento, quod condidit anno 1690, 
heredem instituit Animam suam, commissa hereditatis administratione 
Sacerdoti, quem Cappellanum suum mercenarium appellavit. Eidem autem 
Cappellano iniunxit, ut Missas tercentum quolibet anno celebraret scilicet 
biscentum sexaginta in altari privilegiato Ecclesiae Cathedralis Vigleva- 

nensis et alias quadraginta in rurali oratorio S. Laurentii pro commodo 
rusticorum circumadiacentium. Et, statuta earumdem Missarum eleemo- 
syna in annuis scutis 4o monetae Romanae, iussit, quod si fructus heredi- 
tarii ad praedictam summam non ascenderent, pro modo deficientis 
quantitatis minueretur numerus Missarum, nulla petita a Superioribus 
reductione. 

Primum Cappellanum ipse testator nominavit; et post illius obitum ius 
nomunandi successores Cappellanos reliquit Gaspari Vincentio Merula 
eiusque descendentibus masculis in infinitum, hac adiecta lege, quod duo 
tantum aetate seniores possint eligere dictum Cappellanum, qui debeat esse 
mercenarius, et non Cappellanus Beneficiatus; ita quod dicta hereditas eiusque 
redditus et fructus non possint ullo unquam futuro tempore usque in infinitum 
in Cappellam seu Beneficium disponi, ordinari sive converti, et tam per ulti- 
mam voluntatem, quam inter vivos, etiam interveniente quacumque. authori- 
tate Superioris: quia enixa mens dicti Domini Testatoris fuit et est, quod dicta 
Missa sit omnino mercenaria et non alias nec alio modo. Et praecepit, quod 
eligendus in Cappellanum foret actu Sacerdos, quodque electus removeri - 
non posset, nisi ex gravissima causa recognoscenda et approbanda ab 
Exequutoribus testamentariis, sed ex descendentibus Gasparis Vincentii 
Merula eligi posse in Cappellanum, etiamsi non esset sacerdos, eiusque 
intuitu removeri quemlibet alium Cappellanum: concedens etiam facultatem 
ut omnia bona dictae hereditatis vel aliqua possint illi assignari in patrimo- 
nium, ui possit ad Sacros Ordines quam primum promoveri. 

Eamdem obtinet Cappellaniam Sacerdos Ioannes Merula, qui precibus 
Sanctissimo oblatis et ad hanc S. Congregationem remissis postulabat 
ilam erigi in Beneficium ecclesiasticum. Datae fuerunt de more literae ad 
Episcopum, ut votum suum aperiret utque omnibus interesse habentibus 
terminum praefigeret ad deducendum iura sua in hac S. Congregatione. 
Et Episcopus sub die 5 iulii superioris anni retulit: oratoris preces veritate 
niti; interesse habentes per edictum monitos non reclamasse; exequutores 
testamentarios expresse assentiri; et huiusmodi erectionem fore cessu- 
ram in utilitatem piae dispositionis et decus Ecclesiae Viglevanensis, et 
proinde arbitratur, petitam gratiam concedi posse. Preces nunc renovat 
Orator, et disputat petitam Beneficii ecclesiastici erectionem minime repu- 
gnare iuris dispositioni, quum expediat, iusta concurrente causa necessi- 
tatis, vel utilitatis pias morientium voluntates in melius commutare. Neque 
censet obesse praeceptum '"l'estatoris non erigendi Beneficium etiam inter- 
veniente quacumque auctoritate Superioris, quia ex hoc non exclusa conten- 
ditur suprema auctoritas Summi Pontificis, et quia petitae erectioni Bene- 
ficii expresse consentiunt exequutores quibus concessit omnem. potestatem 
et authoritatem ad habendam curam ad dispositionem praedictam. 

Dignabuntur itaque decernere Eminentiae Vestrae: 

I. An sit locus erectioni Gappellaniae manualis fundatae a Sacerdote quon- 
dam Ioanne Merula in Gappellaniam ecclesiasticam? Et quatenus affirmative: 

II. An omnes illius redditus sint percipiendi a Cappellano, seu potius quae 
summa quolibet anno sit investienda in casu? 

Die 11 aprilis 1761: Non proposita. 

Die 25 aprilis 1761 Sacra, etc. respondit ad I. Negative, et amplius. 

Ad II. Negative ad primam partem, et. affirmative ad secundam ad formam 
testamenti. 

[''hesaurus Resolutionum, tom. 30, p. 104-109, 116]. 


3710. 
S. C. C., Spiren., 30 maii 1761. 


Ab ecclesia Parochiali oppidi Rothenfels dudum unita Capitulo Cathe- 
dralis Spirensis, quod Vicarium in ea retinet pro exercitio curae animarum, 
dismembrata fuit anno 1361 villa de Seelbach ad preces Comitis. de Eber- 
stein loci Baronis; nova Parochialis de consensu omnium, quorum intererat, 
in illa erecta est de iurepatronatus dicti Baronis, qui dotem pro Rectore . 
contulerat. Quum autem superioribus annis fatiscentem dictae villae Seel- 
bach Parochialem ecclesiam Episcopus Spirensis interdixisset, demandata 
illius reaedificatione, contra quos de iure: orta est controversia de expensis 
in eam causam erogandis, quas a Capitulo Cathedralis Spirensis loci deci- 
matore subeundas esse parochiani autumabant; et parochianos ad illas teneri 
Capitulum contendebat. Ast Aediles Margravii Badensis, qui hodiernus 
est Villae Dominus, decreverunt decimarum sequestrum, collectaque inde 
pecunia, novam ecclesiae constructionem sciente et annuente Episcopo, 
inchoarunt. Querelam passi sequestri ad Aulam Imperialem detulit Capi- 
tulum; Aediles autem s. m. Benedicto XIV supplicarunt, ut apostolica 
auctoritate quaestionem dirimeret. Sed audito Episcopo, preces ad hanc 
S. Congregationem remissae sunt. 

Causa nunc proponitur. Et disputant Aediles, cuiuslibet ecclesiae reae- 
dificationi occurrendum primo esse ex redditibus ipsius ecclesiae, ut post 
text. in cap. 1 et 4, de eccles. aedific. sancivit Sacrum Concilium Tridenti- 
num, Sess. 21, cap. 7, de ref., et ideo Capitulum Spirense teneri ad reaedi- 
ficandam ecclesiam Parochialem villae Seelbach ratione decimarum ipsius 
villae, quas percipit. Et quousque suppetant vires decimarum, arbitrantur, 
cogi non posse ad ecclesiam reaedificandam vel Patronum vel parochianos, 
qui solum in subsidium obligantur, deficientibus ecclesiae redditibus. 
Minusque ad reaedificationis expensas teneri Parochum, qui vix habet 
reditus sufficientes pro congrua. Triplex nihilominus praevident obiectum: 
quod nimirum decimae controversae non spectant ad ecclesiam Parochialem 
Seelbacensem, sed ad ecclesiam | matricem Rothenfels, huic expressae 
reservatae in illius dismembratione; quodque ecclesia Seelbacensis pecu- 
liares habet redditus pro fabrica; et quod demum in longo quatuor saeculo- 
rum decursu post sequutam dismembrationem Capitulum subire numquam 
consuevit expensas pro ecclesiae restauratione. Sed primum obiectum evertt 
putant ex censura textus in cap. Ad audientiam 3, de eccles. aedific. et S. Con- 
cilii Tridentini, Sess, 21, cap. 4, de ref., ubi cavetur, quod dismembratione 
facta novae Parochiali erigendae providendum sit ex redditibus loci, in 

quo sit erectio. Alterum vero obiectum cessare autumant ex eo, quod red- 
ditus fabricae non in erectione ecclesiae constituti, sed progressu temporis 
acquisiti paucissimi sunt, ne quidem suflicientes quotidianis et minutis 
reparationibus. Et quoad tertium obiectum contendunt, probationes a 
Capitulo allatas respicere solum restaurationes vel ecclesiae vel aedium 
Parochialium factas a populo, proindeque inducere nequivisse consuetu- 
dinem Capitulum eximentem a reaedificatione ecclesiae. 

Capitulum contra onus reaedificationis refundi praetendit tum in Paro- 
chum, cuius redditus pingues asserit, tum in Patronum et populum, prae- 
sertim, quum populus ipse postremis temporibus aedificaverit domum 
Parochialem. Atque in primis reintegrari postulat ad possessionem deci- 
marum iuxta monitum textus in cap. Tua nobis 26, de decim. Dignabuntur 
itaque EE. VV. definire: 

I. Zn, et ad quem spectet reaedificatio ecclesiae Parochialis oppidi Seel- 
bacensis? 

2. Zn sit locus restitutioni decimarum, et a quo sint restituendae in casu? 

Die, etc. Sacra, etc. respondit ad 1. Spectare primo loco ad reditus fabri- 
cae; secundo loco ad populum; tertio ad Patronum. 

Ad 2. Affirmative, et esse restituendas a. Regimine Badensi. 

[Thesaurus Resolutionum, tom. 30, p. 140-143]. 


3711. 
S. C. C., Neapolitana, 18 iul. 1761. 


Definita fuit haec causa in Congregatione habita die rr aprilis pro- 
xime praeteriti. ! Verum denuo supplicat Annibal Caesareus, ut EE. VV. 
dignentur decernere: 

An sit standum, vel recedendum a decisis in casu? 

Die, eic. Sacra, etc. respondit: In decisis, et amplius. 

[Thesaurus Resolutionum, tom. 30, p. 187]. 


3712. 
S. C. C., Spiren., 18 iul. 1761. 


Ad vacantem Parochialem ecclesiam in Eppingen, qui pagus est in 
Dioecesi Spirensi, saecularem Sacerdotem praesentandum esse a Priore 
Conventus Carmelitarum in Hirschhorn Wormatiensis Dioecesis, qua Pa- 
trono eiusdem ecclesiae, definivit Curia Episcopalis Spirensis, reiecta nomi- 
natione P. Matthaei Carmelitani a dicto Priore facta, illiusque sententia 
per Curiam Metropolitanam Moguntinam confirmata est, verum appella- 
tione interposita ad Tribunal Auditoris Camerae, quae deinde remissa fuit 
ad hanc S. Congregationem, suam tuetur Prior facultatem deputandi ad 
exercitium curae dictae Parochialis Religiosum eiusdem Ordinis ad sui 

nutum amovibilem vigore duplicis indulti apostolici et immemorabilis 
observantiae. 

Porro in literis apostolicis Gregorii XII sub datum 15 septembris 1409 
approbanda committitur Decano Spirensi donatio portionis decimarum 
cum iurepatronatus laicali Parochialis Eppingensis, quam in usum fabricae 
Conventus Hirschhornensis pollicitus fuerat Nobilis laicus illius fundator, 
reservata tamen congrua pro Vicario perpetuo in eadem Parochiali insti- 
tuendo. Et Decanus literarum apostolicarum exequutor donationem deci- 
marum et iurispatronatus factam approbavit die r2 iunii r41ro, adhibitis 
tamen verbis unionem ipsius ecclesiae Parochialis exprimentibus. Anno 
autem 1487 Prior dicti Conventus alias literas apostolicas impetravit a s. m. 
Innocentio VIII, quibus Priori ét Fratribus eiusdem Conventus faculta- 
tem indulsit Summus Pontifex, quod de caetero perpetuis futuris temporibus, 
decedentibus modernis dictarum  Parochialium | ecclesiarum. (Eppingensis et 
Hefsloch) Vicariis, eisdem ecclesiis Parochialibus per Presbyteros idoneos saecu- 
lares, vel dicti Ordinis Regulares ad vestrum nutum amovibiles in divinis deser- 
vire et animarum curam parochianorum illarum exerceri. facere, Dioecesa- 
norum locorum, vel cuiusois alterius licentia super hoc minime requisita, libere 
et licite possitis. Vigore itaque literarum apostolicarum Gregorii XII autumat 
Prior, substineri posse, subiective suo Conventui unitam fuisse Parochia- 
lem controversam, illamque propterea obtineri posse ab eisdem Conventus 
Religiosis ad nutum amovibilibus. Et si quae dubietas oriri posset circa 
qualitatem unionis a praefatis literis Gregorianis erutae, eam ad effectum 
deputationis Religiosi in Vicarium amovibilem censet auferri per poste- 
riores literas Innocentii VIII. 

Verum ab Episcopo tum in transmissa relatione, tum in circumferendo 
libello excipitur, suspectam esse fidem assertarum literarum Gregorii et 
Innocentii, quum illarum non exhibeatur autographum; et insuper nullam 
inducere subiectivam unionem, quum solum loquatur de approbanda deci- 
marum et iurispatronatus donatione reservata congrua Vicario perpetuo; 
verba autem exequutoris unionem exprimentia vel inutilia esse, uti exce- 
dentia limites delegationis, vel esse interpretanda de unione accessoria et 
quoad temporalia tantum, ob praeservatum iuspatronatus et ius nominandi 
Vicarium perpetuum, quae duae circumstantiae repugnant unioni subie- 
ctivae. Exclusa vero subiectiva unione, subditur, nihil prodesse indultum 
Innocentii VIII, quia obreptitium est, uti supponens unionem sequutam 
authoritate apostolica. Erit itaque ab EE. VV. definiendum: 

1. Zn Superior Conventus Ordinis Carmelitarum | Hirshhorn. teneatur 
praesentare ad animarum curam in Eppingen Sacerdotem saecularem, vel po- 
tius valeat deputare Sacerdotem Regularem? 

2. Zn Sacerdotes, ut supra, praesentandi vel deputandi, amoveri possint 
ad nutum ipsius Superioris Conventus in casu? 

Die, etc. Sacra, etc. respondit ad 1r. Affirmative ad primam partem, 
negative ad secundam, et amplius. 

Ad 2. Provisum in primo. 

[Thesaurus Resolutionum, tom. 30, p. 187-194]. 

3713. 
S. C. C., Leopolien., 19 sept. 1761. 


Proponebatur haec causa in Congregatione habita die 30 iunii 1759, 
et rescriptum fuit: Dilata, et conficiatur processus iuxta decretum Nunciaturae 
Apostolicae. * Subdelegatus itaque fuit Iudex in partibus ad effectum com- 
pilandi processum remissorialem. Verum coram Iudice subdelegato suppo- 
siti nequaquam fuerunt novo examini testes in prima instantia examinati, 
solumque examinatis quinque testibus super novis articulis a Defensore 
Matrimonii productis remissus fuit ad hanc S. Congregationem processus 
remissorialis, unaque simul exhibita fuit renunciatio liti facta a Nicolao 
in Curia Archiepiscopali Leopoliensi. 

Testes autem ultimo loco examinati unanimiter deponunt, Marian- 
nam statim egressam ab utero materno, privato Baptismate ex aqua tantum 
regeneratam fuisse, ob periculum vitae, a quodam Religioso Basiliano, 
fungentibus munere compatrum Antonio Sokolmiki et Anna Raieka, atque 
deinde suppletas fuisse caeremonias in sacello domestico sine ablutione 
aquae, cum assistentia Nicolai Potocki et Iustinae Dembrowski. Ex iisdem 
autem testibus sola Anna Raieka annorum 40 deponit de facto proprio tam 
circa Baptismum ex aqua collatum cum ipsius assistentia, dum agebat 
annum decimum octavum, quam circa suppletas caeremonias cum assi- 
stentia Nicolai, quibus praesentem se fuisse asserit. Alii vero quatuor 
testes solum de auditu deponunt. 

Ex his autem infert Defensor Mariannae, nullam verificari cognatio- 
nem spiritualem eam inter et Nicolaum, qui solum assistentiam praestitit, 
dum caeremoniae suppletae fuerunt sine ablutione aquae. Pertinet itaque 
ad EE. VV. decernere: 

An constet de validitate seu potius de nullitate Matrimonii in. casu? 

Die, etc. Sacra, etc. respondit: Affirmative ad primam partem, negative 
ad secundam. 

[Thesaurus Resolutionum, tom. 30, p. 253-256]. 


3714. 


S. C. C., Pisauren., 21 nov. 1761. 


Canonicus Poenitentiarius Cathedralis Ecclesiae Pisaurensis gravissi- 
mum putat planeque factu impossibile ob suam ingravescentem aetatem 
morborumque affectiones, quod praeter integras omnium confessiones, 
quas excipere tenetur in amplissima Dioecesi, absolutionem quoque debeat 
impertiri a casibus Episcopo reservatis, quos in copioso numero recensent 
tabellae in postrema Dioecesana Synodo publicatae. Facultatem itaque a 

reservatis absolvendi recusare nisus est, sed obstitit Episcopus, qui commi- 
nata suspensione a divinis ipso facto incurrenda, ei praecepit, ut facultate 
illa uteretur, et poenitentes in reservata lapsos, quos absolutione dignos 
iudicasset, absolveret. Quapropter hanc Poenitentiarius excitavit contro- 
versiam, quae modo proponitur. 

Et disputat, iurisdictionem in foro poenitentiali, quam de iure asse- 
quutus est cum suo Canonicatu, nequaquam extendi ad peccata Episcopo 
reservata, pro quibus indiget speciali delegatione Episcopi, ut definivit 
haec S. Congregatio in Fossanen., 5 decembris 1637,! quare arbitratur, 
se invitum non teneri, nec cogi posse ab Episcopo ad acceptandam huius- 
modi delegationem, seu facultatem absolvendi a casibus reservatis, illaque 
utendum, quum nequeat Episcopus nova onera Beneficis addere iuxta 
censuram S. Concilii Tridentini, Sess. 25, cap. 5, de ref. Sed quatenus 
EE. PP. contrarium videatur, putat nihilominus, substineri non posse 
comminatam poenam suspensionis a divinis ipso facto incurrendae in casu 
non acceptatae delegationis vel non usus facultatis absolvendi a casibus 
reservatis, quia huiusmodi comminatio est tantum adhibenda, cum ma- 
lum gravissimum est, neque aliter praecidi aliisque poenis cohiberi potest, 
praesertim. cum nullae ab Episcopo afferantur probationes negligentiae 
et desidiae ipsius Poenitentiarii, de cuius caeteroquin solertia et diligentia 
in audiendis confessionibus testantur quatuor Canonici et duo inferiores 
Presbyteri. Disserit etiam, alium Confessarium constituendum esse in 
Cathedrali sumptibus Episcopi, praeditum facultate absolvendi a casibus 
reservatis, cum ipse Poenitentiarius debeat solum operam praestare, non 
autem conducere coadiutorem, ubi solus audire non possit confessiones 
omnium poenitentium Dioecesis in reservata lapsorum, quorum saluti 
prospicere in primis tenetur Episcopus, uti cavetur in epistola encyclica 
de mandato Summi Pontificis evulgata die 26 novembris 1602 a Sacra 
Congregatione Episcoporum et Regularium. ? 

Episcopus autem in sua relatione edita iussu S. Congregationis illibe- 
ralem putat Poenitentiarii recusationem sub praetextu senectutis et malae 
valetudinis, cum post exceptas poenitentium confessiones, quas ille ratione 
sui muneris audire non renuit, nullum aut levissimum incommodum afferat 
concessio vel denegatio absolutionis iuxta poenitentium meritum. Caeterum 
defenditur, respuere illum non posse delegatam iurisdictionem in foro poeni- 
tentiali et facultatem absolvendi a casibus reservatis, tum quia munus publi- 
cum, uti est iurisdictio, a nemine recusari potest, tum quia Episcopus ratione 
obedientiae sibi debitae a clericis suae Dioecesis, potest ob gravem et legi- 
timam causam Sacerdoti iniungere, ut populi confessiones excipiat. Nec 
deesse. subditur gravem et legitimam causam cogendi Poenitentiarium, ut 
acceptet delegatam facultatem absolvendi a reservatis, cum ille institutus 
fuerit a Sacro Concilio Tridentino ad confessiones pro Episcopo audiendas, 
maxime quia ex generali fere consuetudine receptum est, quod Poeniten- 

tiari quodammodo ratione officii adiunctam habeant facultatem absolvendi 
a reservatis ad tradita per Barbos., de Can. et Dignit., cap. 26, num. 16. 
Quamobrem autumat Episcopus, iuste comminatam fuisse poenam suspen- 
sionis ipso facto incurrendae, quia Poenitentiarius renuens munus suum 
adimplere, potest ab Episcopo puniri, et cum de gestis ab eo in poeniten- 
tiae Tribunali rationem petere non valeat, atque relatione Confessariorum 
edoctus sit, quod ille nolens uti facultate delegata, pluries sine absolutione 
dimisit poenitentes in reservata lapsos: ideo in re gravissima et in defe- 
ctum aequioris remedii valide arbitratur indixisse poenam suspensionis 
ipso facto incurrendae. De alterius vero Confessarii deputatione censet 
Episcopus, plus aequo sollicitum videri Poenitentiarium, cui nec imminet 
cura animarum Dioecesis, neque onus augetur ex deficientia alterius Con- 
fessarii et ex multiplicitate casuum reservatorum, cum ipse debeat ratione 
sui muneris statis diebus et horis in Ecclesia Cathedrali et sua in sede con- 
fessionali assistere. His itaque perpensis definiendum erit ab Eminentiis 
Vestris: 

1. An Episcopus cogere possit Canonicum Poenitentiarium ad acceptan- 
dam delegaiionem facultatis absolvendi poenitentes a casibus reservatis? Et 
quatenus affirmative: 

2. An teneatur Episcopus deputare sumptibus propriis alium. Sacerdotem 
dicta facultate praeditum? 

3. An comminatio suspensionis a divinis ipso facto incurrendae substi- 
neatur? 

Die, etc. Sacra, etc. respondit ad 1. Affirmative, et amplius. 

Ad 2. Negative, et ad mentem. 

Ad 3. Affirmative. 

[Thesaurus Resolutionum, tom. 30, p. 292-296]. 


3715. 
S. C. C., Nullius, 16 et 30 ian. 1762. 


Servitio Prioralis receptitiae ecclesiae S. Ioannis Baptistae terrae Fasani 
adscripti reperiuntur originarii omnes, qui in Sacris Ordinibus sunt consti- 
tuti, quorum quadraginta Participantes nuncupati absque titulo collativo 
et cum aequali emolumentorum participatione inservire tenentur. Veteri 
autem consuetudine ac peculiari lege a Participantibus edita anno r671 et 
a Vicario Generali subscripta cautum est, quod Participantes ultra sex 
menses a residentia vel a servitio chori absentes a participatione exclu- 
dantur. Sacerdos Petrus Leonardus Loprete in Participantium numerum 
anno 1729 adscriptus paulo post ex causa non servatae residentiae ab eo 
fuit expunctus, sed postmodum anno 1732 iterum obtinuit ad aliam portio- 
nem tunc vacantem admitti. Cum autem ipse denuo relicto propriae eccle- 
siae servitio, ad Urbem sese transtulisset, hinc capitulares die 4 iulii 1759 
coram Vicario Generali insteterunt, ut ei ad redeundum congruus assi- 
gnaretur terminus, quo elapso, ipsis fieret potestas alterum ex senioribus 

Supranumerariis subrogandi. Postulatio huiusmodi die 17 eiusdem mensis 
intimata fuit Loprete, praefixo termino triginta dierum ad comparendum, 
sed ipso in sua contumacia insordescente, delata est causa iudicio Sacrae 
Congregationis. Eaque nunc proponitur duobus collecta capitibus. 

Et disputant Capitulares, Sacerdotem Loprete ad residendum et ad 
chori interessendum teneri tum ex luris Canonici dispositione, tum ex 
antiqua consuetudine, tum etiam ex peculiari decreto capitulari anno 1671 
ab Ordinario approbato, in quo delentur ab albo Participantium non resi- 
dentes ultra sex menses. Cumque nulla rationabili impellente causa per 
plures annos a residentia vacaverit et adhuc vacet, inferunt, locum esse 
expulsioni Loprete a consortio et subrogationi alterius ex Supranume- 
rariis. Quoad onus residentiae in his ecclesiis receptitiis conferre videntur 
rescripta huius Sacrae Congregationis edita in Asculana, 18 novembris 1662; 
quo vero ad privationem non residentium similis quaestio proposita in 
Ugentina, 9 septembris 1730,? quae tamen decisa non fuit. Dignabuntur 
igitur EE. VV. decernere: 

i. 4n Sacerdos Loprete teneatur ad personalem | residentiam in. ecclesia 
receptitia S. Ioannis Baptistae terrae Fasani? Et quatenus affirmative: 

2. An attenta illius contumacia, sit. locus. admissioni novi Presbyteri in 
locum dicti Loprete in casu? 

Die 16 ianuarii 1762: Non proposita. 

Die 30 ianuarü 1762 Sacra, etc. respondit: Affirmative ad utrumque. 

[Thesaurus Resolutionum, tom. 31, p. 22-25, 27]. 


3716. 


S. C. C, Anconitana, 13 et 27 mart. 1762. 


Veterem Conventus ecclesiam temporum iniuria collabentem Anconi- 
tana Ordinis Praedicatorum Familia demoliri statuit in Conventuali Capitulo 
habito die 26 maii 1759, novamque a fundamentis construere iuxta delinea- 
tionem faciendam a Carolo Marchionni Architecto et approbandam a P. M. 
Generali Ordinis. Precibus inde oblatis Sacrae Congregationi Episcoporum 
et Regulárium, postulavit, ut sibi facultas indulgeretur foenore accipiendi 
decem millia scutorum pro exequenda Capitulari deliberatione. Annuit 
petitis 5. C. Episcoporum et Regularium die 20 iunii eiusdem anni, onere 
iniuncto deponendi quotannis post expletam fabricam scut. 600 pro redem- 
ptione censuum contrahendorum et specialiter ad hunc effectum assignandi 
sufücientes alicuius fundi reditus. Assignato igitur fundo, collectaque ex 
impositis censibus pecunia, manus demolitioni admotae sunt; prodiitque 
tandem Architecti Marchionni delineatio. Operis elegantia, quam exhibebat 
delineatio, digna visa est Priori Conventus aliqua Anconitanae Civitatis 
retributione. Ab ea igitur postulavit suo suorumque Religiosorum nomine, 

ut Conventui cederentur quaedam domus cum taberna et receptacula aqua- 
rum ad communitatem spectantia; sed reiecta semel iterumque petitione 
hac in Communitatis Consilio, preces Religiosorum nomine oblatae fuerunt 
Sacrae Congregationi Boni Regiminis. 

Verum sese opposuerunt Cives, qui obiiciunt integri operis inutilitatem, 
ét ideo autumant, a Patribus consulendum esse necessitati reaedificationis 
ecclesiae pro modo facultatum Conventus, nec beneplacitum apostolicum 
esse indulgendum pro suscipienda obligatione absolvendi opus inutile. Prae- 
ter Conventus praeiudicium allegant Cives indecentiam profanationis situs 
duplicis ecclesiae. Nam Peritus Marchionni in situ antiquae ecclesiae Con- 
ventus delineat domos locatitias et viam, quae sternenda est inter easdem 
domos et novam ecclesiam, proponitque in plateam redigi alteram ecclesiam 
Parochialem B. Mariae Virginis Incoronatae; quocirca inferunt, eo minus 
indulgendum esse beneplacitum apostolicum directum ad indecoram pro- 
fanationem duplicis ecclesiae, quae a Sacris Canonibus vetita est. ut in 
Can. 4, caus. IQ, quaest. 3, maxime vero, quia eadem ecclesia Sanctae 
Mariae Incoronatae asseritur de iureparonatus Communitatis. 

Huic tamen patronatus exceptioni respondent PP. Dominicani, vel satis 
probatum non esse iuspatronatus ex recensitis monumentis, vel amissum 
illud fuisse per non usum plurium saeculorum. Nec sibi grave esse subdunt 
. ecclesiae demolitioni parcere, ubi Civitati, in cuius gratiam et ornatum medi- 
tabatur expleri, comperiatur invisa. Dignabuntur itaque EE. VV. definire: 

1r. An, et quomodo sit indulgendum beneplacitum apostolicum pro. valida 
emittenda obligatione adimplendi conditiones praescriptas a Sacra Congregatione 
Boni Regiminis? 

2. An constet de iurepatronatus favore Civitatis Anconae super ecclesia 
S. Mariae dell Incoronata? 

4. An liceat RR. PP. S. Doininici Anconae demolire praefatam ecclesiam 
in casu? 

Die 13 martii 1762: Non proposita. 

Die 27 martii 1762 Sacra, etc. respondit ad 1. Affirmative, iuxta modum. 
Modus est, quod exequatur mappa Marchionni pro scut. 35 mil. cum approba- 
tone P. Vicarii Generalis. 

Ad 2. Negative. 

Ad 4. Affirmative. 

['Fhesaurus Resolutionum, tom. 31, p. 60-68, 77]. 


3/17. 
S. C. C, Spoletana, 27 mart. 1762. 


Quatuor vix elapsis mensibus post matrimonium die 26 iulii 1758 cele- 
bratum inter Augustinum Sciamanna Interamnensem et Claram Cesarini 
Spoletanam, huius nomine querela nullitatis ob viri impotentiam delata 
est ad hanc Sacram Congregationem, quae die 2 decembris eiusdem anni 
audiendum censuit Episcopum Spoletanum. Is autem die 7 ianuarii 1759 

virum interrogavit, qui fassus est, non consumrnasse matrimonium, et credere 
se inhabilem ad illud consummandum, ob dolorem in ipso limine maritalis 
congressus ex contactu partium productum, quo erectio reprimitur. Medi- 
cum quoque et Chirurgum in testes adductos audivit, qui asseruerunt, nul- 
lum invenisse externum impotentiae signum in peracta viri recognitione 
praeter dolorem ab eo enunciatum, cuius causa datum ipsis non fuit glan- 
dem a circumiacentibus integumentis detegere, quamobrem alter perpetuum 
indicavit coeundi impedimentum, alter temporale: quare votum suum ape- 
ruit Episcopus pro experimento cohabitationis triennalis. Remissae ergo 
fuerunt preces ad eumdem Episcopum. Incepto autem iudicio Episcopus 
die 27 iunii 1759 decrevit terminum triennalem computandum a die tentatae 
copulae, quam vir iureiurando declaravit tentasse ipsa prima nocte post 
initum coniugium. Sed triennio nondum expleto uxor supplicavit Sanctis- 
simo Domino Nostro pro dispensatione ulterioris molestiae cohabitationis 
usque tunc inutilis compertae. . 

Unde mense Augusti reassumptum fuit iudicium dissolutionis matrimonii. 
Et imprimis recepta fuit iurata mulieris declaratio cum iuramento septimae 
manus propinquorum de conatibus iteratis et de numquam sequuta con- 
summatione non obstantibus medelis adhibitis et peractis incisionibus. 
Vir quoque coram Vicario Generali Interamnensi a Curia Spoletana dele- 
gato ratam habuit primam suam confessionem, ut supra, factam die 7 1anua- 
rii 1759, et quoad ipsum pariter accessit septimae manus iuramentum. Denuo 
acciti fuerunt Chirurgus alias ab Episcopo Spoletano auditus, et alter Medi- 
cus, qui formiter examinati asseruerunt, exteriora impotentiae signa haud 
apparuisse in peracta nova viri recognitione, praeter dolorem supra recensi- 
tum, de quo Chirurgus testatur, et praeter languorem partium ac continuum 
spermatis ac lotii fluxum, iudicantes propterea illius impotentiam ex frigi- 
ditate atque vitiis internis et latentibus genitam perpetuam esse. landem 
recognita fuit mulier a tribus electis obstetricibus, quae unanimiter in forma- 
li examine retulerunt, eam post usum balnei aquae calentis virginem et 
incorruptam repperisse. Sententiam ergo protulit Episcopus Spoletanus, qua 
declaravit, constitisse et constare de vera, naturali, perpetua atque absoluta 
impotentia supradicti Augustini Sciamanna, proindeque matrimonium tam- 
quam nullum et irritum, dissolvendum esse. 

Praemissa querela super sententiae nullitate, ab ea appellavit Defensor 
matrimonii; et causa delata est ad hanc Sacram Congregationem. Disputat 
nunc Clara Cesarini pro eiusdem sententiae confirmatione, cum matrimo- 
nium recte dissolutum fuerit ob viri impotentiam; et impotentia viri certa 
et perpetua ipsi videtur iuxta peritorum relationes, et concludenter probata 
post fere triennalem inutilem cohabitationem. Sed matrimonii Defensor 
excipit, rationem nullam habendam esse de peritis 1n testes inductis, et a 
Iudice non electis, praesertim cum vir fateatur habere erectionem, quae ex 
dolore reprimitur, ideoque facile tolli possit impedimentum. Et triennale 
experimentum, cum non sit completum, disserit non prodesse, quia inte- 
grum requiritur in cap. Laudabilem, et in cap. Literae, de frig. et malefic., 
minimeque vim addere mulieris recognitionem et iuramentum septimae 

manus, cui locus non erat ante completam triennalem cohabitationem, cum 
probata mulieris virginitas non concludat impotentiam viri ante triennale 
experimentum. Dignabuntur itaque EE. VV. decernere: 

Zn sit locus dissolutioni matrimonii in. casu? 

Die, etc. Sacra, etc. respondit: Dilata, et fiat recognitio corporis viri per 
peritos iudiciales in. Urbe iuxta. instructionem D. Secretarii. 

[Thesaurus Resolutionum, tom. 31, p. 78-82]. 


3718. 
S. C. C., Eugubina, 22 maii 1762. 


In oppido Costacciari Eugubinae Dioecesis adest saecularis ecclesia sub 
invocatione S. Marci Evangelistae, quae totius oppidi unica est Parochialis, 
eiusque Rector Archipresbyter nuncupatur. Plerumque tamen ab Archipres- 
bytero et Clero saeculari ecclesiasticae functiones peraguntur in ampliori 
et elegantiori ecclesia Fratrum Minorum Conventualium eiusdem oppidi. 
Nuper autem super nonnullis exortis controversiis, precibus huic Sacrae 
Congregationi oblatis conquestus est Archipresbyter, et postulavit exortas 
quaestiones ad iuris tramites definiri. Causa nunc proponitur septem collecta 
capitibus. 

. 'Tertio quaeritur de iure cogendi Conventuales ad associationem cada- 
verum. Et ipsi arbitrantur, cogi non posse: quia sicuti liberum est heredi- 
bus eos, quos malunt, invitare, ita liberum esse debeat invitatis accedere, 
vel non, ut definivit Sacra Congregatio Rituum in Senogallien., 22 iunii 1675, 
ad 4.? Agitur quarto de numero Presbyterorum aut Regularium, qui ad 
funera sint invitandi. Et Conventuales defendunt, relinquendum esse arbi- 
trio heredum, ut censuit haec S. Congregatio in Novarien., 15 martii 1704. ? 
Dignabuntur itaque EE. VV. decernere: 

3. An dicti Patres occasione tumulationis cadaverum in eorum ecclesia 
teneantur ad illorum. associationem, seu potius illa expectare possint in ianua 
dictae propriae ecclesiae? 

4. Zn pro associatione cadaverum ad praefatam ecclesiam Parochialem, sive 
ad aliam, liceat heredibus defunctorum invitare tot Regulares, quot invitantur 
Presbyteri saeculares, etiam reluctante Parocho, sicut in reliquis funerum pompa 
pendere debeat ab eorumdem heredum arbitrio? 

Die, etc. Sacra, etc. respondit ad 3. Negative ad primam partem, affirmative 
ad secundam, et amplius. ) 

Ad 4. Affirmative in omnibus, arbitrio heredum, et amplius. 

[Thesaurus Resolutionum, tom. 31, p. 123-128]. 

3719. 


S. C. C, Bononien., 22 maii, 12 iun., 3 iul. 1762. 


Ecclesia S. Laurentii unica Parochialis Castri Butrii Bononiensis Dioe- 
cesis de consensu Communitatis Patronae anno 1406 concessa fuit Fratribus 
Ordinis Servorum Beatae Mariae Virginis vigore literarum. apostolicarum 
s. m. Innocentii VII. Nuper autem iidem Religiosi, expedito monitorio coram 
Auditore Camerae, excitarunt lites, quae ex oraculo Sanctissimi ab illius 
R. P. D. Auditore remissae fuerunt ad hanc Sacram Congregationem. Et 
audito de more Emo Díio Cardinali Archiepiscopo Bononiensi, qui Reli- 
giosorum illiberalitatem reprehendit, causa nunc proponitur quindecim col- 
lecta capitibus. 

Post tria priora dubia de funeribus et funerum ordine quaeritur in sep- 
tem aliis dubiis. Et quoties contingat ad funera invitari praedictos Religiosos, 
et funeribus intersint etiam Presbyteri saeculares, istis post Parochum prae- 
cedentiam deberi autumant Butrienses, sive Religiosi incedant collegialiter, 
uti Capitulum Claustrale, sive singulariter, uti Cappellani conductitii, iuxta 
firmata per Pignatelli, Consult. Canon., 26, num. 1, et 29, tom. 4, minusque 
censent, inter eosdem Religiosos vocatos, uti Cappellanos conductitios, mi- 
sceri posse etiam Conversos, prout in speciali instructione evulgata anno 1739 
prohibuit s. m. Benedictus XIV tunc Archiepiscopus Bononiensis, decer- 
nens assumendós ex Clero saeculari vel regulari in Cappellanos conductitios 
constitutos esse debere in Ordinibus Sacris, et edicens, ne ad funera uti 
Cappellani conductitii vocarentur Religiosi ex aliquo peculiari titulo de 
praecedentia certantes, nisi post absolutam praecedentiae controversiam, ut 
in Instit. Eccl. 105, num. 32 et sq. Placeat itaque EE. VV. decernere: 

VII. An salca praecedentia debita Parocho stola induto et ducenti funus, 
debeatur praecedentia et dignior locus Presbyteris et Clericis saecularibus supra 
Religiosos dicti Conventus intervenientes associationi cadaverum, uti Cappellanos 
conductitios, seu potius debeatur dictis Religiosis? 

VIII. 4n eadem praecedentia debeatur dictis Religiosis supra Presbyteros 
et Clericos saeculares, quando ipsi interveniunt, uti Capitulum. Claustrale? 

IX. An dicta praecedentia debeatur P. Priori eiusdem. Conventus. supra 
Presbyteros et. Glericos saeculares, quatenus ipse interveniat cum. alüs Reh- 
giosis sui. Conventus intervenientibus tam collegialiter, quam uti Cappellanos 
conductitios? 

X. An commisceri possint laici Conversi dicti Conventus cum Presbyteris 
et Clericis tam saecularibus, quam regularibus invitatis et intervenientibus 
tamquam Cappellanis: conductitiis? 

Die 22 maii 1762: Non proposita. 

Die 12 iunii 1762 Sacra, etc. respondit: Dilata ad sequentem, etiam unica. 

Die 3 iulii 1762 Sacra, etc. respondit ad VII. Praecedentiam deberi Presby- 
teris et. Clericis saecularibus intra eundem Ordinem. 

Ad VIII. Negative. 

Ad IX. Negative, quatenus non. sit. Parochus. 

Ad X. Negative. 

[Thesaurus Resolutionum, tom. 31, p. 136-140, 145, 159-164]. 


3720. 
S. C. C, Terulen., 3 iul. 1762. 


Vacavit anno 1738 simplex beneficium iurispatronatus laicorum. sub 
invocatione B. Mariae Virginis Rosarii erectum in ecclesia Parochiali oppidi 
de Castellar Terulensis Dioecesis. Et Patroni successive praesentarunt lose- 
phum Sans Sodos Baguena, Franciscum Valero Escriche et Dominicum 
Serrano. Has autem praesentationes censuit Vicarius Generalis expletas 
fuisse contra legem fundationis; illis itaque sententia sua abrogatis, die 
25 septembris anno 1739 novum statuit terminum Patronis ad praesentan- 
dum. Appellavit Dominicus Serrano a sententia Vicarii Generalis; sed 
Procurator Patronorum. eumdem iterum praesentavit. Cumque Vicarius 
renueret praesentationem admittere, nisi omnes litis consortes assentirentur 
exequutioni sententiae, Procurator Dominici Serrano appellavit a denegata 
iustitia. Sed Promotor fiscalis indignum beneficio Serranum conclamavit, 
productisque sex testibus, quorum tres Sacerdotes erant et Parochi, illius 
patrata crimina et malam famam probare nisus est. Quare Vicarius Generalis 
nova prolata sententia die 4 augusti 1740 irritam declaravit appellationem a 
denegata iustitia interpositam, et dictam Serrani praesentationem reiecit, 
tamquam factam in personam inhabilem et prorsus incapacem. ad obtinendas 
Dignitates et. Beneficia Ecclesiastica: quia, cum non sit integrae famae, non 
habet qualitates a. iure requisitas. Postquam igitur Metropolitanum adivit 
Serranus, urget nunc propositionem causae in hac S. Congregatione. 

Atilli se opponunt Petrus Sodos et Iacobus Escriche, qui praesentati a 
Patronis, beneficium impetrarunt a Dataria vigore praesentationis ac iure 
devolutionis. Disputant autem oppositores, idoneum iudicandum non esse 
Dominicum Serrano ad effectum assequendi controversum beneficium, quia 
obstat sententia Curiae Episcopalis 'lerulensis inhabilem eum declarans, 
a qua licet ipse appellaverit, appellationem tamen prosequutus non est. 
Praeterea contendunt, Dominicum Serranum non in pueritia, sed in aetate 
adulta unius et viginti annorum horrendi criminis reum effectum esse ob 
haereticalem blasphemiam in Beatam Virginem, et ob contemptum statuae 
S. Raymundi de Pennafort non sine vehementi haeresis suspicione lapidibus 
impetitae cum scandalo et offensione multorum adstantium aliorumque, ad 
quos fama sceleris pervenit, eaque propter carceribus mancipatum a Curia 
Episcopali traductum fuisse ad carceres Inquisitionis Valentiae indeque 
dimissum sine certa notitia exitus causae; pravam insuper et lascivam pere- 
gisse vitam, gravesque molestias matri et aviae attulisse, ut plurium testimo- 

nio ex alio processu evinci retulit Ordinarius anno 1757. Et ideo subdunt, 
infamiam inde contractam a Serrano, etiamsi non esset iuris, sed facti, eum 
inhabilem reddidisse ad assequenda beneficia; nihilque prodesse peractam 
poenitentiam et emendationem vitae, quia nec fructus dignos poenitentiae 
ediderat ante sententiam prolatam ab Ordinario die 3 augusti anni 1740, 
cum ex successivo processu ab eodem Ordinario enunciato compertus fuerit | 
inhoneste versatus, nec poenitentia peracta est in loco commissi delicti, ut 
opus fuisset ad tollendam notam infamiae et ad abolendam memoriam 
criminis. 

Serranus autem moerens patrato scelere, solam infamiae notam et inha- 
bilitatis poenam studet evitare: quia, ut asserit, non prava intentione in cri- 
men incidit, sed iuvenili vanitate ductus, et quia haereticales blasphemiae 
etiam in Deum et Virginem, infamiam iuris non irrogant et poenam inhabi- 
litatis ad beneficia, nisi tertio relapsis, iuxta constitutionem Supernae, $ 33, 
s. m. Leonis X! confirmatam a S. Pio V in const. Cum primum, $ 10,? 
et quia demum temporis lapsus prope triginta annorum cum emendatione 
vitae, de qua luculentum perhibent testimonium Caesaraugustanus Antistes 
pluresque Parochi Urbis, omnem abolevit turpem opinionem et infamiae 
maculam ex facto criminoso productam et a paucis testibus relatam. Pro- 
motor fiscalis, qui prius adversabatur petitioni Oratoris, novo oblato libello 
a lite recedere protestatur, ob illius emendationis notitias ad Episcopum 
perventas. Erit itaque definiendum ab Eminentiis Vestris: 

Zn constet de idoneitate. Clerici Dominici Serrano ad effectum obtinendi 
litteras apostolicas cum gratia pro praesentato et unice qualificato ad Beneficium, 
de quo agitur in casu? 

Die, etc. Sacra, etc. respondit: Dilata, et reformetur dubium.? 

[Thesaurus Resolutionum, tom. 36, p. 176-181]. 


3721. 
S nkoe Qu Spoletana, 3 et 24 iul. 1762. 


Proposita fuit haec causa in Congregatione habita die 27 praeteriti 
mensis martii. ^ Et Eminentissimi Patres suspensa dubii resolutione, rescri- 
pserunt: Dilata, et fiat recognitio corporis viri per peritos iudiciales in Urbe 
juxta instructionem D. Secretarii. Quatuor itaque electi fuerunt periti: duo 
in medicina et duo in chirurgia ex Urbis Professoribus primi nominis, 
qui inspecto corpore Augustini Sciamanna, illiusque perpensis qualitatibus 
iuxta datam instructionem, iureiurando apud acta retulerunt, perfectam 
quidem esse virilium partium constructionem, nullumque impotentiae argu- 
mentum oriri ex molesto contactu et humoris fluxu, quibus afficitur Augu- 
stinus Sciamanna, sed fibram obesam et mollem pallorem carnium et spi- 


1 Cf. 
cba 
SG 
RO: 


235. 

s III. 
.. 3731. 
2237 1/7: 


Zn ZZ 


S. C. Concilii I9 


ritus hebetudinem in eo indicare genitalium paralysim et languorem, cuius 
causa numquam Sciamanna, ut ipse asseruit, passus est erectionem aut 
nocturnas pollutiones; iudicium inde proferentes, che il Signor Agostino 
Sciamanna é costituito a natura in una perfetta impotenza ad esercitar l'atto 
del matrimonio: e secondo i pim sodi principii della facoltà nostra non sard 
giammai in stato di acquistar forza di generare. 

Matrimonii dissolutionem nunc urget Clara Cesarini, quia paralysis 
perpetuam atque insuperabilem producit impotentiam. Sed matrimonii 
Defensor excipit, impotentiam generandi a peritis enunciatam baud perti- 
nere ad nullitatem matrimoni, et signa paralysis omnino dubia et praesum- 
ptiva completam requirere triennalem cohabitationem. Definiendum 1dcirco 
erit ab Eminentiis Vestris: 

4n sit locus dissolutioni matrimonii in. casu? 

Die 3 iul 1762 Sacra, etc. respondit : Affirmative. 

Ut autem impleatur forma notissimae constitutionis Benedictinae, ! 
supplicat Clara Cesarini ab EE. VV. definiri: 

An sit standum, vel recedendum a decisis in casu? 

Die 24 iulii 1762 Sacra, etc. respondit: In decisis, et amplius. 

['Thesaurus Resolutionum, tom. 31, p. 165, 204]. 


3722. 
S. C. C.,, Novarien., 1X1 et 25 sept. 1762. 


Pagus Suni Novariensis duobus vicis constans, duas habebat Parochiales 
ecclesias, singulas in unoquoque vico: unam sub invocatione S. Ginnesii 
cum laicorum Confraternitate Ssii Rosarii, alteram in honorem S. Mariae 
ad Elisabeth Deo dicatam cum sua pariter laicorum Confraternitate San- 
ctissimi Corporis Christi. Utramque Parochialem ambasque Confraternita- 
tes, parochiani S. Mariae ad Elisabeth conquesti sunt in hac Sacra Congre- 
gatione, non iure fuisse unitas ab Episcopo Novariensi in pastorali visitatione 
peracta anno 1759; sed unionis decretum minime attulerunt. 

Episcopus tamen de more auditus retulit, ad evellenda discordiarum 
semina dudum ferventia inter parochianos et Parochos dictarum ecclesiarum 
utilem duobus, qui praecesserunt, Episcopis visam fuisse praefatam unio- 
nem, quam morte praeventi nequiverunt perficere; ipsum autem in peracta 
visitatione anno 1759 optimo consilio iudicasse huius vici gentem pessimam 
in duas factiones ab immemorabili iuxta binas, quas habebat, Parochias et 
Confraternitates divisam ac caedibus quandoque dilaniatam, unius dum- 
taxat Parochi directioni committendam, unamque Confraternitatem illi con- 
stituendam esse. Quamobrem, auditis eiusdem pagi Consiliariis, et utriusque 
Confraternitatis Officialibus, habitoque eorumdem ac amborum Parochorum, 
necnon Capituli consensu, deventum fuit ad utriusque Confraternitatis sup- 
pressionem ac novae unicae erectionem sub titulo Sanctissimi Nominis 
Iesu, et ad unionem dictarum Parochialium in unicam. 

Oratores autem gravatos se fuisse contendunt per unionem factam de- 
creto visitationis, quia Parochiarum unio Ordinariis facienda permittitur 
ob illarum dumtaxat paupertatem aut in caeteris casibus de iure permissis 
ex causa necessitatis vel evidentis utilitatis iuxta censuram Sacri Concilii 
"Tridentini in Sess. 21, cap. 5, de ref., et propterea opinantur, iure fieri ab 
Episcopo nequivisse unionem Parochialium ratione paupertatis, quam deesse 
probat ipsum decretum unionis, cum fructus haud cumulaverit favore super- 
stitis Parochi, sed Parochiae suppressae praebendam divisit in duos Cap- 
pellanos Coadiutores. Minusque unionem defendi posse arbitrantur ratione 
utilitatis ob iurgiorum impedimentum, ut censuit Episcopus, quia praeter 
quam quod iurgia potius ex unione, quam ex divisione sequi soleant, nec 
probationes assertorum iurgiorum allatae sunt, nec constat alio remedio 
illa impediri nequivisse. Et augeri putant gravamen ex eo, quod unio suppo- 
nitur facta de consensu Consiliariorum pagi et Officialium Confraternitatis 
suppressae Parochiae: quamquam Officiales ipsi seu Consiliarii testentur, 
dolo et circumventionibus extortum ab ipsis fuisse consensum, et tercentum 
viginti Confratres suppressae Confraternitatis Sanctissimi Corporis Christi 
aperte dissentiant, postulentque reintegrationem suppressae Confraternitatis 
et Parochiae. Licet enim ad validitatem unionis necessarius non sit con- 
sensus populi, attamen spernendus non est illius dissensus, quando est 
rationabilis, atque rationabilem esse populi dissensum disputant Oratores, 
cum ipsi per unionem subiiciantur mercenariis Cappellanis loco veri Parochi, 
et ablegentur ad dissitam Parochiam S. Ginnesii, licet ratione distantiae et 
difficultatis viae inundationibus proximi torrentis expositae videretur potius 
locum esse dismembrationi, si una fuisset Parochialis iuxta definitionem 
textus in cap. Ad audientiam, de ecclesüs aedific., cui adhaeret Sacrum 
Concilium "Tridentinum, Sess. 21, cap. 4, de ref. Placeat itaque EE. VV. 
definire: | 

An decretum unionis Parochialium S. Mariae ad. Elisabeth et S. Ginnesit, 
ac respective Confraternitatum Sanctissimi Corporis Christi et. Sanctissimi 
Rosarii factum ab. Episcopo NNovariensi substineatur in casu? 

Die II septembris 1762: Non proposita. 

Die 25 septembris 1762 Sacra, etc. respondit: Dilata, ei scribatur Episcopo 
pro transmissione actorum. 

[Thesaurus Resolutionum, tom. 31, p. 253-256, 271]. 


3723. 
S. C. C. Firmana, 4 et 18 dec. 1762, 22 ian. 1763. 


In ecclesia Patrum Augustinianorum, quae est in Castro 8. Angeli de 
Pontano Firmanae Dioecesis, adest Sacellum Deo dicatum in honorem S. Ni- 
colai de Tolentino, cuius Reliquia in eo asservatur cum lampade continuo 
accensa ex legato Nicolai de Angelinis. Pro huius cappellae conservatione 

die 3 augusti 1705 loseph de Angelinis donavit sub certis conditionibus scuta 
biscentum, quae recepta fuerunt a Priore et Religiosis illius Conventus capi- 
tulariter congregatis; et in instrumento dictae donationis enunciatur, illam 
praeteritis saeculis fundatam et constructam fuisse a Friderico seniore de 
Angelinis, atque deinceps pluries ampliatam et ornatam omnibus sumptibus 
et expensis Dominorum de Angelinis, non autem dicti Conventus vel aliorum etc., 
qui semper de eademmet aedicula fuerunt Domini et Patroni etc., retinentes 
penes se ipsas claves eiusdem Sanctae Reliquiae. Cum tamen in eodem sacello 
iuxta dispositionem Nicolai Antonii de Angelinis, ultimi suae Familiae 
agnati, erigendae essent nonnullae Cappellaniae ecclesiasticae: obstiterunt 
Religiosi, autumantes, erectionem fieri non posse absque ipsorum consensu, 
quem expresse denegarunt. Quare Communitas Castri S. Angeli, ad hunc 
effectum heres scripta a praefato Nicolao Antonio, supplicavit huic Sacrae 
Congregationi, ut decerneret Cappellaniarum erectionem in designato altari, 
vel, commutata testatoris voluntate, eas erigi mandaret in alia ecclesia. Et 
Vicarius Apostolicus de more auditus prudentem iudicat alternativam Com- 
munitatis instantiam, verum putat iniustam esse Religiosorum contradi- 
ctionem ob patronatum Familiae Angelini in supradicta Cappella S. Nicolai. 

Curator itaque huius hereditatis a publico Communitatis Consilio electus 
nunc disputat non minus de iurepatronatus altaris, quam de Cappellaniarum 
erectione. Fretus enim confessione patronatus deprompta ex instrumento 
stipulato cum Religiosis dicti Conventus anno 1705 et testimonio Vicarii 
Apostolici de fundatione et dotatione dictae Cappellae facta a Friderico et 
aliis de Angelinis, exinde probatum autumat illorum favore iuspatronatus, 
quod fundatione vel dotatione acquiritur ad textum in cap. Nobis 25, de 
iurepatr., praesertim. concurrentibus fruitione plurium praerogativarum et 
retentione clavium Reliquiae penes Gentem Angelinam. Nihil obstare putat 
defectum beneplaciti apostolici, cum illud requiratur pro acquirendo iure 
eligendi Superiores Regulares, non autem iurepatronatus Cappellae. Qua- 
propter attento iurepatronatus Familiae Angelini in praedicta Cappella 
S. Nicolai, contendit, nullum requiri consensum Religiosorum pro erigendis 
in ea Cappellaniis relictis a Nicolao Antonio Angelini. Dignentur itaque 
EE. VV. decernere: 

I. An constet de iurepatronatus Familiae Angelini in Cappella S. Nicolai 
Tolentini erecta in Ecclesia S. Augustini Castri S. Angeli? Et quatenus afür- 
mative: 

II. An erectio Gappellaniarum Angelini sit facienda in. dicta Cappella, 
seu potius sit concedenda translatio in aliam Ecclesiam et altare in. casu? 

Die 4 decembris 1762: Non proposita. 

Die 18 decembris 1762 Sacra, etc. respondit: Dilata ad sequentem omnino, 
etiam unica. 

Imperio itaque EE. PP. obtemperantes, causam reproponimus. Et Fra- 
tres Augustiniani in circumferendo libello disputant, iuspatronatus Cappellae 
S. Nicolai de Tolentino in eorum Ecclesia existentis haud videri favore Gen- 
tis Angelinae probatum solis enunciativis relatis vel in instrumento anni 1705 
vel in informatione Vicarii Generalis, minusque putant, suaderi iuspatrona- 

tus ex donatione et expensis in beneficium altaris collatis a Familia Angelini, 
cum non omnes Benefactores dicendi sint Patroni, Card. de Luca, de zurepa- 
tron., disc. 55, n. 17. Atque irrelevantes esse contendunt coniecturas in com- 
probationem iurispatronatus. Et quatenus etiam concludenter constaret de 
constructione et dotatione Cappellae facta a Gente Angelina, censerent, una 
cum Gente Angelina iuspatronatus addicendum esse ipsis Regularibus, qui 
fundum in sua Ecclesia praestiterunt pro altaris constructione. Plura tamen 
perpendenda in oppositum videntur. Primum, an iure allegari possit a 
PP. Augustinianis ratione fundi communio in iurepatronatus sacelli S. Ni- 
colai, non docto de illius reservatione occasione, qua anno 1614 Fridericus 
Angelinus Cappellam fundavit et aedificavit, ut enarratur in instrumento 
anni 1705 cum Capitulari Religiosorum interventu stipulato, et an Familiae 
Angelinae suffragari queat praesumptio cessionis situs e conspectu absolutae 
confessionis pertinentiae Patronalis eiusdem sacelli ad Angelinos, qui semper 
de eademmet aedicula fuerunt Domini et Patroni ex eodem instrumento 
anni 1705 depromptae. Pertinet itaque ad EE. VV. decernere. 

Die 22 ianuarii 1763 Sacra, etc. respondit ad I. Affirmative, et amplius. 

Ad II. Affirmative ad primam partem, negative ad secundam, et amplius. 

[Thesaurus Resolutionum, tom. 31, p. 345-347, 355, tom. 32, p. 1-3]. 


3724. 


S. C. C., Murana, 22 ian., 26 febr. I2 mart. 1763. 


Sacerdos lanuarius Pacella de oppido Balvani Muranae Dioecesis, die 
18 februarii 1755 se contulit cum ministris Curiae ad praedium Octavii Pas- 
sanante sul debitoris, ad effectum exequendi super illius vaccis, mandatum 
pro suo credito obtentum in Curia laicali. Et cum Petrus Passanante, debi- 
toris filius, ab earum custode accersitus e vicina domo erupisset securi arma- 
tus et post conatus interpositos pro impedienda pignoris captura, in Sacer- 
dotem creditorem irruens, necem ei minaretur, nec illius hortationibus aut 
uxoris et sororis conatibus induci potuerit, ut sisteret gradum et iram depo- 
neret: Sacerdos Pacella ad evitandam instantem mortem aggressorem prae- 
venit, et ictu sclopi, quem parvis onustum globulis pro usu venationis per- 
dicum deferebat, illum interfecit. 

Post patratum homicidium idem Sacerdos adivit sponte sua Curiam Epi- 
scopalem Muranam, a qua in carceribus prius, inde in palatio episcopali 
quatuor circiter annis detentus, tandem definitiva sententia declaratus irre- 
gularis ob relatum homicidium casuale, et in poenam exilii a Dioecesi per 
quinquennium damnatus, salva tamen facultate Episcopi iniunctam poe- 
nam moderandi. Preces idcirco obtulit Sanctissimo Domino Nostro Sacerdos 
Pacella, quibus supplicabat pro dispensatione ab irregularitate; et delegata 
huic Sacrae Congregationi eiusdem postulationis notione, fuit de more 
auditus Episcopus, qui retulit, Oratorem culpa quidem non vacare ob inces- 
sum cum ministris Curiae pro exequendo mandato, quod viro ecclesiastico 
illicitum et indecorum erat, sed homicidium perpetrasse urgente necessitate 

ad tuendam propriam vitam, ideoque dignum videri petita dispensatione, 
praesertim, cum ab occisi uxore veniam et pacem impetrasset. Nihilominus 
Oratoris preces bis reiectae fuerunt a Sacra Congregatione. Tertio nunc 
redit Orator, et probare contendit, Petrum Passanante occidisse ad vitandam 
instantem mortem, quam ille minabatur, erectam manibus deferens securim, 
ut de visu deponunt quinque testes in processu examinati, quorum alter 
insuper affirmat, Oratorem sclopum exonerasse, perché era ridotto vicino ad 
un vallone per non morire ammazzato lui; et alter testatur, quod Orator 
fugiendo fuisset securi percussus ab insequente aggressore. Et opinatur, eo 
magis homicidium referendum esse ad causam defensionis propriae vitae, 
quia ipse miti ingenio praeditus Petrum Passanante, quoad potuit, exoravit, 
ut sisteret gradum, et ad illius mulciendam iram praecepit exequutoribus, 
ut captos boves relinquerent. Disserit propterea, se nullam incurrrisse irre- 
gularitatem ob homicidium patratum ad propriam defensionem cum mode- 
ramine inculpatae tutelae, ut statutum est in Clem. unic., de homicid. Ac 
demum defendit, saltem locum esse dispensationi vel ad cautelam vel abso- 
lute, quia homicidium non fuit voluntarium, et non levem poenam ipse 
hactenus pertulit spatio octo annorum, et agatur non de promovendo, sed 
iam promoto ad Presbyteratum. 

Quibus perpensis dignabuntur EE. VV. definire: 

I. An constet de irregularitate? Et quatenus affirmative: 

II. An, et quomodo sit locus dispensationi in casu? 

Die 22 ianuarii 1763: Non proposita. 

Die 26 februarii 1763: Non proposita. 

Die r2 martii 1763 Sacra, etc. respondit ad I. Affirmative. 

Ad II. Pro gratia dispensationis. 

[Thesaurus Resolutionum, tom. 32, p. 25-28, 37, 57]. 


.3725. 
S. C. C, Bononien., 26 mart., 23 apr. 1763. 


Resoluta fuit haec causa in Congregatione habita die 3 iulii 1762, ! sed 
impetrata a collitigantibus nova audientia, causa denuo proponitur. Con- 
queruntur Regulares de praecedentia ipsis denegata super Presbyteros 
saeculares in VII. VIII. IX. dubiis, atque disserunt deformitatem parere 
mixtum incessum regularium et saecularium Presbyterorum sub unica, quae 
elevatur, cruce. Et praecedentiam ipsis deberi, sive quia constituunt Colle- 
gium ecclesiae matricis, sive quia unum corpus efformant cum Religioso, 
qui in figura Parochi stola indutus omnes alios praecedit, a quo seiungi 
non debent. Atque demum contendunt, laicos Conversos excludendos non 
esse a munere Cappellani conductitii in funeribus, quoties non resistat here- 
dum voluntas. Pro Clero autem Butriensi excipitur, deformitatem omnem 
ratione mixti incessus regularium et saecularium Presbyterorum sublatam 

fuisse, quando Religiosi interveniunt, uti Cappellani conductitii induti super- 
pelliceo ad instar Presbyterorum saecularium, quando vero incedunt, uti 
Capitulum Claustrale, cessat etiam deformitas per absolutam praecedentiam 
datam Presbyteris et Clericis saecularibus sine Ordinis distinctione. Di- 
gnentur itaque EE. VV. decernere: 

An sit standum, vel recedendum a decisis in casu? 

Die 26 martii 1763: Non proposita. 

Die 23 aprilis 1763 Sacra, etc. respondit: In decisis in omnibus, et amplius. 

[Thesaurus Resolutionum, tom. 32, p. 78-86, 93]. 


3726. 
S. GC. Cs Nolana, 23 ApE- 1765. 


Data fuit restitutio in integrum in hac causa in Congregatione habita 
die 19 novembris 1757. * Mandata idcirco fuit iurisdictio per breve apostoli- 
cum Episcopo Nolano, ut super nullitate professionis, prout de iure, pro- 
cederet, servatis servandis, ad formam Sacri Concilii Tridentini, Sess. 25, 
cap. 19, de Regul. Episcopus mandatam iurisdictionem alteri delegavit, qui 
citatis Defensore professionis, Monasterio et dictis fratribus Oratricis defi- 
nitivam protulit sententiam, solis innixus iuribus deductis in iudicio super 
restitutione in integrum, discusso in hac Sacra Congregatione, illaque decia- 


ravit professionem Oratricis fuisse simulatam, ac simulate ab ipsa per aliam. 


Monialem emissam ob timorem scilicet reverentialem erga parentes cadentem 
in mulierem constantem, attentis ibsorum importunis precibus, adiunctis minis, 
deceptionibus, fallaciis et asperis tractationibus, proindeque praemissis de causis 
fuisse et esse ipso iure nullam et invalidam, eidemque Oratrici facultatem desu- 
per indulsit, ut posset habitum regularem dimittere et ad saeculum redire. 

Cum tamen adversus praedictam sententiam appellassent fratres Oratri- 
cis, ista nunc supplicat pro illius confirmatione. Verum Defensor professio- 
nis advertit, quod fratres de Cappella appellantes protestati sunt coram 
Iudice Delegato: di avere scritture e testimonii nella Città di Somma e di Nola, 
in Anversa et in Napoli ed altri luoghi, quibus probari contendebant validi- 
tatem professionis. Quoniam vero exhibita documenta: non sunt, et aliae 


huiusmodi probationes iactabantur a fratribus de Cappella etiam in prae-. 


ventivo iudicio restitutionis in integrum, quae tunc nullius ponderis visa 
sunt huic Sacrae Congregationi: ideo profitetur Curia Nolana, nihil sibi 
dicendum occurrere pro iusta professionis defensione. Erit itaque definien- 
dum ab Eminentiis Vestris: 

Zn constet de nullitate professionis, ita ut sententia Ordinarii sit. confir- 
manda, vel infirmanda in casu? 

Die, etc. Sacra, etc. respondit: Affirmative ad primam partem, et sententiam 
Ordinarii esse confirmandam, et. amplius. 

[Thesaurus Resolutionum, tom. 32, p. 104-106]. 


1 Cf. N. 3677. 

3721. 
S. C. C, Tranen., 14 maii 1763. 


Insufficientem reputans Archiepiscopus 'lranensis dotem annuorum 
ducatorum sexcentum Seminario puerorum assignatam, taxam indixit 
anno 1760 ad rationem quatuor pro quolibet centenario reddituum non super 
bonis suae mensae vel ecclesiarum ét Beneficiorum Civitatis, quae contri- 
buunt assignationi ducatorum sexcentum factae a Communitate Civitatis, 
sed super omnibus bonis ecclesiasticis Dioecesis, sive oppidorum Baruli et 
Corati ac Villae Sanctissimae Trinitatis, quibus constat Dioecesis universa. 
Reclamarunt tamen ecclesiastici Dioecesis, immunitatem variis rationibus 
allegantes; et cum decreta nihilominus fuerit confectio taxae iuxta praescri- 
ptum Sacri Concilii Tridentini, Sess. 23, cap. 18, de ref., post illam comple- 
tam suas querelas iterum exponunt recurrentes. 

Et primo adversus taxam conqueruntur Fratres Praedicatores, Minores 
Conventuales, Eremitae S. Augustini et Carmelitae, tamquam de genere 
Mendicantium, necnon Fratres Ordinis Servorum Beatae Mariae Virginis, 
quos vere Mendicantes esse, sicut praedictos, declaravit 8. Pius V in const. 
Romanus Pontifex, 3 octobris 1567, 8 2. * Hi enim omnes immunitatem de- 
sumunt ex ipso Sacro Concilio Tridentino in cit. cap. 18, Sess. 23, de ref., 
ubi subiiciuntur contributioni favore Seminarii redditus omnium Monaste- 
riorum, zon tamen Mendicantium. Nec huiusmodi exemptionem autumant 
sublatam fuisse a s. m. Benedicto XIII in const. Creditae nobis. ? Pari ratione 
immunes esse contendunt Patres Societatis lesu, cum etipsiinter Mendican- 
tes numerentur a S. Pio V in const. Dum indefessae, 7 iulii 1571? tam in 
domibus professis, quam in collegiis. Et duo insuper specialiter addunt: 
primum, quod iniuste Archiepiscopus rationem habuerit reddituum duca- 
torum mille, quos ipsi percipiunt ex bonis existentibus extra Dioecesim 
'Tranensem; alterum quod ipsorum collegium erectum fuit in civitate Baruli 
cum onere publice docendi Grammaticam et 'Theologiam moralem, quod, 
exactissime ad hanc diem adimpleverunt, ideoque ex peculiari ratione immu- 
nes censendi sint a contributione taxae, cui Sacrum Concilium in dicta 
Sess. 23, cap. 18 subiecit bona Cofllegiorum, in quibus tamen Seminaria. discen- 
tium vel docentium ad commune Ecclesiae bonum actu non habentur, haec 
enim exempta esse voluit. De genere Mendicantium se esse autumant 
etiam Patres Congregationis S. loannis de Deo vigore communicationis 
privilegiorum eis indultae a s. m. Urbano VIII in const. Sacrosanctum, 
20 iunii 1624.4 Praeter Mendicantes de exemptione quoque contendunt 
Patres Caelestini vigore privilegii ipsis concessi a S. Pio V a. 1570 in const. 
Decet et expedit, quod privilegium fuit concessum ex titulo vere et proprie 
oneroso occasione subsidii quadringentorum millium scutorum auri in auro 


i Bull. Rom., tom. 4, II, p. 397-399. 
2 Cf. N. 288. 

3 Bull. Rom., tom. 4, III, p. 170-172. 
4 Bull. Rom., tom. 5, V, p. 226-228. 

ab eodem S. Pio impositi super bonis d. Congreg. ad effectum instruendi 
classem in defensionem Venetorum contra Turcas. Seminario contribuere 
detrectant Moniales, innixae motivo paupertatis, quam adeo gravem plu- 
rimi testes narrant, ut illae communem vitam servare non possint, ettenuem 
victum recipiant a Monasteriis, nihil autem pro vestibus, quas sibi parant 
ex propinquorum subventionibus vel ex labore manuum suarum. Aliorum 
morem sequuntur Clerici saeculares contendentes, contribuendum ab ipsis 
non esse Seminario. Cum enim iuxta mentem Provincialis Synodi in oppido 
Baruli anno 1590 erectum fuerit Collegium Societatis Iesu, cumque ipsi 
contribuant collectis, ex quibus solvitur stipendium Collegio pro educatione 
iuventutis: non debent alia contributione gravari favore Seminarii ea ipsa 
ratione, qua Archiepiscopus suam non taxavit mensam, nec ecclesiasticos 
"Trani ob contributionem collectis, ex quibus Communitas solvit Seminario 
annuos ducatos sexcentum. Praeterea defendunt Capitula duarum Collegia- 
tarum Baruli et alterius Collegiatae Corati, nullam ab ipsis deberi contribu- 
tionem Seminario, quia nullas habent praebendas, et fructus omnes consi- 
stunt in distributionibus quotidianis, quae procedunt ex piis legatis relictis 
cum onere Missarum vel Anniversariorum. Demum exemptionem allegant 
possessores plurium Beneficiorum tum attenta paucitate illorum reddituum, 
tum insuper quia omnia dicta Beneficia, paucis exceptis, iuris patronatus 
laicorum sunt. Dignabuntur itaque EE. VV. decernere: 

I. An Patres Ordinum Praedicatorum S. Dominici, Minorum Conventua- 
lium S. Francisci, Eremitarum S. Augustini, Carmelitarum, S. Ioannis de Deo, 
Beatae Mariae Virginis, Societatis Iesu et Caelestinorum Civitatis Beruli et 
respectioe Corati teneantur ad taxam pro Seminario? 

II. An Capitula Ecclesiarum S. Mariae Maioris et S. Iacobi dictae Civi- 
tatis Baruli teneantur ad eandem taxam? 

IIT. 4n Monasteria Monialium S. Stephani, S. Luciae et S. Clarae eius- 
dem Civitatis Baruli teneantur ad praedictam taxam? 

IV. An possessores Beneficiorum seu legatorum piorum de Domo et Familia 
Trisono, Valentini, Mangione, Barbirosso, dell' Aglio, Raimondi, Taddei, Que- 
ralt, Bonelli, Veneri, Scioti, Anelli, Caldi, Pacis, Gerardini, et Molini, nec 
non Sanctae Mariae Constantinopolis, Sanctissimae Assumptionis, SS. Blasi 
et Nicolai de Tolentino, S. Michaelis Archangeli, Purificationis et S. Aegidii 
dictae Civitatis Baruli teneantur etiam ad illam? 

V. An Capitulum Collegiatae Ecclesiae Civitatis Corati teneatur ad praedi- 
ctam taxam? 

VI. 4n Monasterium Monialium Sanctissimae Annunciationis dictae Gioi- 
tatis Corati teneatur pariter ad eandem taxam in casu? 

Die, etc. Sacra, etc. respondit ad I1. Quoad Patres S. Ioannis de Deo: 
Affirmative; quoad Patres Caelestinos videatur particulariter; quoad reliquos: 
Negative. 

Ad II. et V. Affirmative ad formam instructionis s. m. Benedicti XIII as 
et amplius. 


1 Ad Episcopos Italiae Insularumque adiacentium transmissae post Concilium Ro- 
manum. — Cf. N. 288. 

Ad IH., IV. et VI. Affirmative, et amplius. Et ad Eminentissimum Praefe- 
ctum ad mentem, suspensa interim exequutione taxae. Y 
[Thesaurus Resolutionum, tom. 32, p. 129-139]. 


3728. 
S. C. C. Palentina, 4 iun. 1763. 


. Monasterio S. Zoili Ordinis S. Benedicti, quod est in oppido de Carrion, 
Palentinae Dioecesis, univit s. m. Sixtus IV Parochialem ecclesiam S. Mariae 
Magdalenae cum facultate, ut in ea exerceretur animarum cura per Mona- 
chum ad nutum Abbatis amovibilem, Dzoecesarni loci et cuiusvis alterius licen- 
tia super hoc minime requisita. Huius unionis praetextu non minus, quam 
vigore privilegiorum Ordinis Cluniacensis, hodiernus Abbas renuit anno 1761 
ad visitationem dictae ecclesiae admittere Episcopum Palentinum, cuius 
ordinariae iurisdictioni subiacent Clerus et populus Parochiae; quare Epi- 
scopus Abbatem monuit, ut assertae exemptionis iura deduceret, quemad- 
modum decernitur in cap. Cum personae 7 , de privil., in 6. Et interim, prae- 
fixo illi termino ad praesentandum Sacerdotem idoneum, ut ab Episcopo 
approbaretur ad curam animarum, sub poena maioris excommunicationis 
ipso facto incurrendae inhibuit quibuscumque Sacerdotibus saecularibus 
aut regularibus, ne ad deputationem Abbatis praefatam curam exercerent 
sine approbatione Episcopi, etiamsi ab eo obtinuissent facultatem audiendi 
confessiones. Et huiusmodi Episcopi decretum confirmatum fuit in gradu 
appellationis a Nuncio Apostolico Hispaniarum, qui novam insuper appella- 
tionem a Monachis interpositam admisit in devolutivo tantum. 

Pro dirimenda itaque controversia exemptionis Episcopus preces obtulit 
Sanctissimo Domino Nostro, a quo data fuit rei cognitio huic Sacrae Congre- 
gationi. Et nunc asserit Episcopus, ecclesiam Parochialem, de qua agitur, 
suae subesse ordinariae iurisdictioni ex dispositione iuris, ut in cap. 16, 
de Offic. Ordin. Nec officere illius unionem a s. m. Sixto IV factam exempto 
Monasterio S. Zoili, quia Sacrum Concilium 'T'ridentinum Episcopis resti- 
tuit iurisdictionem nedum in ecclesias Parochiales Monasteriis unitas, quas 
voluit singulis annis ab eis visitari, ut in cap. 7, Sess. 7, de ref., sed etiam 
in ipsas ecclesias Monasteriorum, quatenus eis immineat cura animarum, ut 
in cap. 11, Sess. 25, deregul. Minusque autumat, prodesse Monasterio S. Zoili 
privilegia Ordinis Cluniacensis, quia in citato cap. 11, Sess. 25, de regul. 
exemptio praeservatur solum Monasterio Cluniacensi cum suis limitibus. 
Et nullius ponderis reputat privilegia a s. m. Clemente VIII concessa Con- 
gregationi Vallisoletanae, cui unitum est Monasterium $. Zoili, tum quia 
privilegia Clementina concessa fuerunt sub expressa clausula: quatenus 
decretis Concilii Tridentini non adversentur, tum insuper, quia Clementinis 
privilegiis aliisque omnibus, quae essent praeiudicialia Episcopo, derogatum 
fuit a s. m. Benedicto XIV in const. Fzrimandis.? Advertendum tamen est, 


12 f.1N 3733: 3761. 
2, Of. N^. 349. 

quod s. m. Gregorius XV in const. Inscrutabili ! sancivit, ut personae quae- 
cumque saeculares aut Regulares exemptae, curam animarum exercentes vel 
administrantes Sacramenta in quibusvis ecclesiis regularibus sive saeculari- 
bus, in his, quae huiusmodi curam seu administrationem concernunt, omnimodae 
iurisdictioni, visitationi et correctioni Dioecesani Episcopi, tamquam Sedis Apo- 
stolicae Delegati, plene in. omnibus subiciantur. Praeterea defendit, nemini 
licere in eadem ecclesia curam animarum exercere sine Ordinarii licentia, 
approbatione et examine, ut cavetur in can. Sane Quia 16, quaest. 2; nec 
obstare indultum Sixti IV, quia resistit posterior censura Sacri Concilii Tri- 
dentini in d. cap. 11, Sess. 25, de regular., et quia expresse quibuscumque 
contrariis derogatur tum a S. Pio V in const. Ad exequendum, ? tum a s. m. 
Benedicto XIV in praedicta const. Firmandis. Definiendum itaque erit ab 
Eminentiis Vestris: 

1. An. Parochialis ecclesia Sanctae Mariae Magdalenae unita Regio .Mo- 
nasterio Benedictinorum, sive regulari illorum ecclesiae sub titulo S. Zoili in 
Villa de Carrion Ordinis Cluniacensis, ordinariae iurisdictioni sit subiecta, et 
pastoralis illius visitatio, omnesque actus ipsam visitationem respicientes ad 
Ordinarium Palentinum pertineant? Et quatenus negative: 

2. An liceat Abbati dicti Regii Monasterii exerceri facere animarum curam 
supradictae Parochialis ecclesiae S. Mariae Magdalenae per Presbyterum sive 
saecularem, sive regularem ad eius nutum amovibilem, sine Ordinarii Palentini 
licentia, approbatione et examine in casu? 

Die, etc. Sacra, etc. respondit: Dilata, et ad Eminentissimum Praefectum, 
iuxta mentem. ? 

[''hesaurus Resolutionum, tom. 32, p. 160-163]. 


3729. 


S. C. C.,, Venusina, 25 iun., 30 iul. 1763. 


In folio Congregationis habitae die 4 decembris superioris anni,^ ita 
descripta fuit species facti huius causae: In Ecclesia Cathedrali Venusina 
nullae adsunt praebendae separatae, sed omnes fructus sunt communes 
totaque massa capitularis consistit in distributionibus quotidianis, quarum 
tertia pars inter solos Canonicos, reliquae duae partes inter Canonicos et 
Mansionarios dividuntur. Et cum distributiones regulariter debeantur solis 
praesentibus et Ecclesiae inservientibus iuxta censuram Sacri Concilii Tri- 
dentini in cap. 12, Sess. 24, de ref., ideo Capituli et Canonicorum nomine 
septem proponuntur dubia circa illorum participationem in absentia: quo- 
rum prima quatuor ad eam pertinent quaestionem, an Episcopus pro suo 
arbitrio possit assumere in suo servitio Canonicos ac etiam Presbyteros 


Cf. N. 199. 
Die 1 nov. 1567. - Bull. Rom., tom. 4, II, p. 4or. 
CEUINS 39437. 


"Thesaurus Resolutionum, tom. 31, p. 347-353. 

Mansionarios ita, ut isti Episcopo servientes participare valeant de massa, 
deque distributionibus quotidianis etiamsi choro non interveniant. 

Et quod Episcopus valeat assumere pro suo servitio duos Canonicos, 
qui inservientes Episcopo, Ecclesiae sponso, ipsi Ecclesiae servire videntur, 
expresse sancitum est in cap. De caetero 7, et in cap. Ad audientiam 15, de 
clericis non resid. Cum tamen praefati textus loquantur solum de Canonicis, 
ideo contenditur nomine Capituli, non licere Episcopo assumere. pro suo 
servitio Mansionarios. Ratione tamen huiusmodi servitii Episcopo praestandi 
autumant Oratores, solos fructus praebendarum acquiri posse a. Canonicis 
absentibus, non autem distributiones quotidianas, quia in dd. cap. De cae- 
tero et in cap. Ad audientiam, de clericis non resid. fit mentio de solis fructibus 
beneficiorum vel praebendarum per eos lucrandis. Ponderandum tamen, 
quod Oratores in 2. dubio videntur innuere, quod sola tertia pars, quae 
peculiaris est Canonicorum, habenda sit loco praebendae, ideoque amittan- 
tur duae aliae partes communes cum Mansionariis, praeter alia emolumenta 
funeralium et anniversariorum, quae distributiones minutae vocantur. 

Sed opinioni Oratorum adversari videtur inconcussa sententia huius 
Sacrae Congregationis, quod ubi omnes fructus consistunt in distributioni- 
bus quotidianis, duae partes habendae sint loco praebendae, quae in absentia 
acquiruntur a Canonicis inservientibus Episcopo, et tertia pars cedens loco 
distributionum, accrescat interessentibus, ut censuit in Tranen., 1o maii 1698, 
rescribendo: Canonicos Episcopo inservientes lucrari debere ommes fructus 
suarum praebendarum amissis distributionibus quotidianis; quodsi omnes reddi- 
tus in distributionibus consistant, ipsis deberi duas ex tribus partibus omnium 
distributionum, dimissa tertia, quae inservientibus accrescat, ut in Lib. 48 
Decret., p. 222, licet ceteroquin nulla subesse possit amaritudo quoad amis- 
sionem emolumentorum funeralium et anniversariorum, cum vere non sint 
distributiones. 

Dignabuntur itaque EE. VV. definire: 

1. An duo Ganonici, qui Episcopo inserviunt, quique Choro non intervemiunt, 
neque aliis functionibus ecclesiasticis assistunt, possint ae debeant non solum par- 
ticipare de praebendis, verum etiam de quotidianis distributionibus eo modo, 
quo participant Canonici praesentes et insercientes? 

2. An, si in Ecclesia Cathedrali non adsint praebendae, sed tota massa capi- 
tularis consistat in distributionibus quotidianis, quarum tertia pars stat loco 
praebendae et datur Canonicis praesentibus ultra alias duas partes, quas habent 
cum Mansionarüis communes, liceat in hoc casu duobus Canonicis servitio Epi- 
scopi addictis, participare de alia portione consistente in distributionibus quoii- 
dianis, non obstante, quod Choro aliisque functionibus ecclesiasticis non intersint? 

3. An Episcopus eius arbitrio possit assumere in suo servitio Canonicos, 
vel etiam Presbyteros Mansionarios? Et quatenus affirmative ad utramque 
partem: d uv 

4. An isti Presbyteri Mansionarii Episcopo serownies participare possint de 
massa, deque quotidianis distributionibus, etiamsi Choro mon. interoeniant, ut 
participant praesentes et inieressentes? 

Die 25 ium 1763: Non proposita. 

Die 30 iulii 1763 Sacra, etc. respondit ad 1. Negative quoad distributiones 
quotidianas. 

Ad 2. Negative quoad tertiam partem, quae stare debet loco. distributionum. 

Ad 3. Affirmative. 

Ad 4. Provisum in primo et secundo. 

[Thesaurus Resolutionum, tom. 32, p. 177-183, 193]. 


3730. 
S. C. C., Beneventana, 6 aug. 1763. 


Accusatus fuerat Sacerdos Ioannes Bettini homicidii, eumque Archiepi- 
scopalis Curia Beneventana ob retractationem delatoris dimiserat cum clau- 
sula: novis et non novis supercenientibus indiciis. 

Hinc illius precibus Sanctissimus benigne annuens, literas apostolicas 
in forma brevis expediri mandavit, quibus Vicario Capitulari Beneventano 
mandetur, u£ cum Oratore super irregularitate, praemissa de causa contracta, 
dispenset. 

[Liber 193 Decretorum, p. 334 a tergo]. 


3I3H 
S. C. C. Terulen., 27 aug., 24 sept. 1763. 


Proposita fuit haec causa in Congregatione habita die 3 iulii 1762, verum 
tunc responsum prodiit: Dzlata, et reformetur dubium.* Nunc igitur causa 
proponitur super novis dubiis inter Petrum Sodos Baguena tantum et Domi- 
nicum Serrano, nam tertius contradictor Iacobus Escriche sua sponte iudi- 
cium deseruit. Petrus Sodos asserens se in pari gradu esse fundatori coniun- 
ctum, disputat, non esse dandam dispensationem Dominico Serrano omnino 
inhabili in sui praeiudicium, qui habilis est et unice qualificatus iuxta legem 
fundationis, atque ex iudicio Ordinarii magis idoneus. Duo itaque habentur 
dubia: 

I. An sit locus dispensationi Clerici Dominici Serrano in casu? 

II. Zn, et quae supplicatio sit relaxanda in casu? 

Die 27 augusti 1763: Non proposita. 

Die 24 septembris 1763 Sacra, etc. respondit ad I. Affirmative. 

Ad II. Relaxandam esse supplicationem favore Dominici. 

[Phesaurus Resolutionum, tom. 32, p. 215-217, 222]. 

3732. 
S. C. C., Novarien., 26 nov., 17 dec. 1763. 


Proposita hac causa die 11 septembris 1762, rescribebatur die 25 sep- 
tembris eiusdem anni: ! Dilata, et scribatur Episcopo pro transmissione acto- 
rum. Obtemperavit Episcopus, atque acta transmissa sunt. Episcopus novam 
relationem adiicit, in qua de unione necessario ac recte atque ordine facta 
cumulatissime ac sine ulla animi contentione disserit, ac ex visitationibus 
praedecessorum Episcoporum et plurium testium affirmationibus causam 
omnino necessariam atque utilissimam unionis probari contendit, ut acer- 
bissimi atque inveterati odii pestifera germina ex illa hominum communitate 
exterminarentur. Contra vero, qui de unione Parochiarum queruntur, hanc 
discordiarum acerbitatem imminuunt: probant, utriusque Parochiae incolas 
matrimoniüs se copulasse; affirmant, ex ipsa unione augeri discordiam ac 
damna, cum plures sine Sacramentis obierint. Cuncta igitur EE. PP. aequa 
lance pensitabunt ea, qua praestant, scientia iuris et prudentia. 

Die 26 novembris 1763: Non proposita. 

Die 17 decembris 1763 Sacra, etc. respondit: Affirmative. 

['Phesaurus Resolutionum, tom. 32, p. 249-252]. 


3733. 
S. C. C.,, Tranen.,, 17 dec. 1763. 


Proposita ac resoluta fuit haec causa in Congregatione habita die 14 maii 
proxime praeteriti.? Acquieverunt omnes praeter unos Religiosos 8. Ioannis 
de Deo, qui controversiam instaurant, atque iniuria se non comprehensos 

- praedicant in exemptione aliis Mendicantibus concessa. Addunt, omnia bona 
ab eis possessa Baruli spectare ad Communitatem, quae bona dedit pro 
curandis infirmis, statuens, quod in casu, che detti Padri si occupassero in 
altro esercizio, che fosse contrario a detta ospitalità, sia lecito a detta Università 
ripigliarsi detto Ospitale coll'introito di essa senza contraddizione: hinc Hospi- 
tale Baruli non esse comprehensum in instructione huius Sacrae Congrega- 
tionis, quia illud precario retinent et loco laicorum tantummodo administrant. 


Dubium est: 
Zn sit standum, vel recedendum a decisis quoad PP. S. Ioannis de Deo in 


casu? 

Die, etc. Sacra, etc. respondit: Praevio recessu a decisis, bona pro manuten- 
Hone Hospitalis Baruli non teneri.? 

[Thesaurus Resolutionum, tom. 32, p. 259-261]. 


i1.Qf. N. 3722. 

3734. 
S. C. C.,, Spolefana, 14 et 28 ian. 1764. 


Episcopi edictum, de quo est controversia, ita habet: s'intenda abolito 
uso del tonnello; niun Sacerdote o Chierico di Ordine sagro, ne' divini Offici, 
o in altre funzioni sagre, molio meno poi nel celebrare la Santa Messa, possa 
servirsi di altra veste, che della talare. Poenam statuit suspensionis a. divinis 
per quindecim dies, reservatis suo arbitrio. , 

Ex tota Dioecesi, quae paruit, Ecclesiastici Comitatus Nursiae, Cassiae 
et Vallis Narci reclamantes, hanc Sacram Congregationem adiverunt. Alle- 
gant, quod in sua regione montosae viae sint difficiliores et asperiores, quam 
in planitie; se inter praegelidos et nivosos montes versari; maximos ibi im- 
bres, perpetuum gelu; difficillimum transitum de loco in locum; haec notis- 
sima a pluribus confirmari testibus. Augeri omnia, quia sub una Parochia 
plures sunt villae, castra ac domus ruricolarum, plures ecclesiae filiales dis- 
sitae ab habitatione Parochi per unum, duo et ultra milliaria; Parochos ac 
Presbyteros pro administrandis Sacrameritis debere huc illuc diu noctuque 
cursitare: non solum difficile, ut praescriptum Episcopi impleatur, ob incom- 
moda et pericula, sed prorsus servari non posse. Ideo priores Episcopos de 
hoc non locutos, vel saltem breviori illa veste, quam hodiernus prohibuit, 
contentos fuisse. 

Episcopus interrogatus respondit, se id fecisse secundum canones, Con- 
cilia et usum aliarum Dioecesium. Impugnat incommoda, quae contra con- 
geruntur. Synodus Tridentina, Sess. 14, cap. 21 praescripsit deferri vestem 
ordini et dignitati congruentem et iuxta Épiscopi ordinationem et mandatum. 
Sacra Congregatio numquam reprobavit Episcoporum decreta de hac veste; 
poenas tamen delevit, vel immutavit nonnunquam et persaepe moderata 
est, ut in Ruben., 18 augusti 1708, * in Bisacciarum, 1 martii 1738.? Du- 
bium, de quo quaeritur, est: 

An edictum diei 16 februarii 1763 substineatur quoad Parochos, et Presby- 
teros castrorum et villarum Nursiae, Cassiae, et Vallis Narci in casu? 

Die 14 ianuarii 1764: Non proposita. 

Die 28 ianuarii 1764 Sacra, etc. respondit: Affirmative, et ad Eminentissi- 
mum Praefectum ad mentem. 

[Thesaurus Resolutionum, tom. 33, p. 12-14, 13]. 


1 Cf. N. 3068. 
? ''hesaurus Resolutionum, tom. 8, pars II, p. 46-49, 53, 54. 

3735. 
S. C. C, Civitatis Castellanae, 28 ian., 18 febr. 1764. 


Funus super cadavere Sylviae Paglia in Ecclesia Cathedrali Civitatis 
Castellanae peractum est contra decretum Episcopi, qui petentibus Patri- 
bus Minorum Conventualium illud agendum mandaverat in ecclesia 
S. Francisci, quae sepulcrum Familiae habet. Quaestio instituta est in Curia 
Ordinarii super attentatis, sed delato interim iussu Episcopi ad illam eccle- 
siam cadavere, nunc de iisdem agitur in hac Sacra Congregatione, quam, 
relicta Curia, adiverunt Conventuales, qui emolumentorum funebrium resti- 
tutionem integram quoque petunt. 

Propugnant, non dubitari in iure, quod non electa sepultura a defuncto, 
funus eius sit peragendum in ea ecclesia, ubi Familiae sepulcrum extat: 
hanc doctrinam communiter receptam ex notissimo textu in cap. 3, de 
sepult., in 6, constabilivisse Sacram hanc Congregationem in AMassamen., 
17 aprilis 1706,* in Lucana, 14 martii 1722,? in Volaterrana, 16 mar- 
tii 1726.? De eo vero, quod attinet ad restitutionem emolumentorum, 
contendunt, illam impugnari non posse, quicumque etenim fuerit con- 
sensus viri super funere uxoris, non potuisse per Capitulum contemni 
decretum Episcopi. 

Ex adversa parte Capitulum se tuetur ex consensu superstitis viri, 
qui etiam consensu filiorum et heredum matris id fecisse declarat. Alle- 
gat, in constitutione Regimini,* s. m. Sixti IV statui, quod. defunctorum 
consanguinei nequeant cogi ad celebrandas exequias in ecclesiis Paro- 
chialibus, quando cadavera tumulanda sunt in ecclesiis Regularium, pro- 
ptereaque a contrario sensu optimum argumentum sumi, consanguineos, 
cum id velint facere, non prohiberi. 

Dubitatio unica exurgit, quae controversiae nexum facit: an voluntas 
heredis pro voluntate defuncti habenda sit. De iure autem est, quod cada- 
vera eorum, qui de se aliter non constituerunt, sepeliantur in ecclesiis 
Parochiae vel in sepulcris pro Familia conditis. In eam rem sunt reso- 
lutiones in cit. Volaterrana, 16 martii 1726 et in Sabinen., 18 decem- 
bris 1734. Dubia sunt: 

1i. An cadaver Sylviae Paglia potuerit asportari ad Ecclesiam  Cathedra- 
lem. Civitatis Castellanae ad effectum funus peragendi? Et quatenus negative : 

2. An, et quae emolumenta funeris Archipresbyer seu. Vicarius. Curatus 
Capituli Cathedralis dictae. Civitatis restituere teneatur. ecclesiae S. Fran- 
cisci in casu? 

Die 28 ianuarii 1764: Non proposita. 

Die 18 februarii 1764 Sacra, etc. respondit ad 1. Negative, et amplius. 

Ad 2. Affirmative quoad integra emolumenta, excepta quarta canonica, 
et amplius. 

[Thesaurus Resolutionum, tom. 33, p. 32-34, 36]. 


3736. 
S. C. C., Marsorum, 28 ian., 18 febr. 1764. 


Anno 1644 Marsorum Episcopus confirmavit donationem, quam Ioan- 
nes de Blasettis fecerat plurium bonorum suo familiari sacello S. Michaelis 
Archangeli in Parochiali ecclesia S. Sebastiani terrae Massae, ac ex iis. 
Beneficium. ecclesiasticum erexit auctoritate ordinaria ef Zuspatronatus con- 
stituit favore praefati loannis cum pleno iure praesentandi... quamcumque 
personam Ecclesiasticam Beneficii. ecclesiastici capacem. loannes idem anno 
1699 suo testamento heredes scripsit universales Patres Pauperum Matris 
Dei scholarum Piarum, verum de suo Beneficio in eodem testamento 
dixerat: nella prima vacanza del mio iuspatronato... da adesso per allora 
presento. gl'infrascritti miei eredi in ogni miglior modo che posso e devo, con 
obbligarli all'incontro all'adempimento delle Messe prescritte... Heredes post 
testatoris mortem nihil de variando beneficio curarunt, ac secundum eius. 
erectionem ad vacantem Cappellaniam praesentarunt semper Sacerdotem 
saecularem usque ad annum 1761, quo tandem supplicarunt Sanctissimo. 
Negotium omne huic Sacrae Congregationi remissum est. 

Allegant nunc se capaces huiusmodi beneficio tum ex litera fundatio- 
nis, quae non requirit, nisi quamcumque personam Ecclesiasticam beneficii 
ecclesiastici capacem, quo nomine se venire posse autumant, tum quia 
onus iniunctum nihil aliud secumfert, quam celebrationem Sacrorum, 
quae peragi potest tam per Sacerdotem saecularem, quam regularem. 
Hodiernus beneficii Rector non refragatur, dummodo beneficium viventi 
non intercidat. 

Agitur de Ecclesiastico beneficio saeculari. Videndum, num obstet 
regula iuris canonici, cap. Cum beneficio, de praebend., cap. Nullus, de elect., 
in 6, Clem. Ne in agro, de statu Monach., S. Congregatio in Frisingen., 
18 iunii 1735.! Videndum, an ex litera fundationis obstet petentibus, 
quae inest clausula: quaecumque persona Ecclesiastica beneficii Ecclesiastici 
capax. Dubia sunt: 

I. 4n liceat. Patribus Scholarum Piarum satisfacere per seipsos celebra- 
toni Missarum in casu? Et quatenus negative: 

II. An sit consulendum | Sanctissimo pro dispensatione in casu? 

Die 28 ianuarii 1764: Non proposita. 

Die 18 februarii 1764 Sacra etc. vespondit ad I. et II. Negative. 

[Thesaurus Resolutionum, tom. 33. P- 29-31, 36]. 


1 Cf. N. 3443. 

3731. 
S. C. C., Palentina, 28 ian., 18 febr. 1764. 


Iuxta mentem dilata fuit resolutio huius causae in Congregatione ha- 
bita die 4 iunii 1763. ! Non usque adhuc de sua contumacia desiliunt 
Monachi: hinc instantior factus Episcopus petit, ut modus tandem con- 
troversiae ac finis imponatur. Addit, frustra eos expectari, qui ab initio 
huius Sacrae Congregationis iudicium, ut declinarent, sumimopere enisi 
sunt. Eadem dubia sunt. 

Die 28 ianuarii 1764: Non proposita. 

Die 18 februarii 1764 Sacra, etc. respondit ad 1. Affirmatice in dis, quae 
curam animarum et Sacramentorum administrationem respiciunt. 

Ad 2. Negative. 

[Thesaurus Resolutionum, tom. 33, p. 34. 37]. 


3738. 


S. C. C, Terracinen., 14 apr., 12 maii, 2 iun. 1764. 


Parva ecclesia S. Nicolai Barensis in agro Somneni est Terracinen. 
Dioecesis. Bismille et ultra passus ab oppido distat; ad Moniales Cister- 
cienses S. Mariae delle Canne, pertinet; eremitae custodienda persaepe 
data est, perpetuis direptionibus obnoxia; necquicquam multoties repa- 
rata impensa Monasterii, nam devastatur iterum; receptaculum saepe- 
numero pecori, non raro hominibus facinorosis perfugium. Moniales 
anno r76r supplicarunt Sanctissimo, ut profanaretur, translatis Sacris 
aliisque oneribus ad propriam ecclesiam Monasterii, quod quingentos 
passus ad oppidum numerat. Rei cognitione ad S. Congregationem delata, 
auditus Episcopus omnia probavit confirmavitque. Sed uti res secundum 
ordinem iuris cognosceretur, ei rescriptum est, uf procederet, prout de iure 
ad confectionem processus super abusu ecclesiae , de qua agitur et defectu medio- 
vum ad consulendum illius decenti manutentioni. Pervenerunt acta. 

Concilium "Tridentinum Sess. 21, cap. 7, de ref. post demandatam Epi- 
scopis ecclesiarum restaurationem, si ea expleri nequeat, mandat, ut pro- 
fanato, non tamen ad sordidos usus, loco, beneficia. simplicia transferant in 
Matrices, aut alias ecclesias locorum eorundem sew viciniorum arbitrio suo, 
atque in iisdem ecclesiis erigant altaria vel cappellas sub iisdem invocationibus, 
vel in iam erecta altaria vel cappellas transferant cum omnibus emolumentis 
et oneribus prioribus ecclesiis impositis. Id ipsum non raro fieri mandatum 
est, si aliae rerum circumstantiae id postulent, ut aediculae praesertim 
in agris profanentur, quae plerumque perditis hominibus usui sunt. Quae- 

I. An sit locus profanationi ecclesiae ruralis S. Nicolai de Bario a Mo- 
nialibus Cisterciensibus in territorio oppidi Somneni possessae in casu? Et 
quatenus affirmative: 

II. An sacrae Imagines, supellectilia et onera quaecumque in eadem eccle- 
sia existentia. transferri, et respective adimpleri valeant in ecclesia. propria 
dictarum Monialium in casu? 

Die 14 aprilis 1764: Non proposita. 

Die 12 maii 1764: Non proposita. 

Die 2 iunii 1764 Sacra, etc. respondit ad I. Affirmative iuxta votum 
Episcopi. 

Ad II. Affirmative, et quoad onera scribatur Episcopo iuxta instructionem. 

[Thesaurus Resolutionum, tom. 33, p. 85-87, 95, 106]. 


3739. 
S. C. C., Embricen., 19 ian., 9 febr. 1765. 


Dilata huius causae resolutione in Congregatione habita die 20 novem- 
bris 1745,* ea tandem data fuit die 23 septembris 1747.? Rediit canonicus 
anno 1756, ac plura monumenta exhibuit, quibus ius suum clarissime com- 
probavisse existimabat, rogans, ut a decisis recederetur. Scriptum est ita- 
que Nuntio Apostolico, sed quae morae interpositae fuerint, inspici posset 
ex eius relatione, quam tandem die 16 octobris 1762 taedio fortasse victus 
dedit. Instantiore facto Oester ex ipsa Capituli contumacia, causa ultra 
protrahenda non est. 

Ait Oester, sacellanatum anno 1610 unitum fuisse Canonicatui septimo 
in ordine a latere Praepositi, ac proinde non. Sacellanum acquisivisse hono- 
rem et nomen Canonici, sed verum Capituli Canonicum acquisivisse sacel- 
lanatum. Probari hoc ex ipso facto: Sacellanos etenim ante hanc unionem 
nunquam choro interfuisse, neque habuisse stallum; postmodum vero 
non sacellanum choro et stallo potitum, sed Canonicum, qui et Sacellanus 
erat, suo choro et stallo gavisum. His itaque positis certum esse in iure, 
Capitulum non potuisse naturam beneficii immutare: can. Inferior, dis. 21, 
cap. Super his, de maior. et obed., Clem. Ne Romani, de elect. De eo vero, 
quod pertinet ad celebrandum Sacrum diebus festis, certat, curam habi- 
tualem penes Capitulum esse; Capitulum decimas et oblationes percipere, 
et functiones parochiales agere, inter quas onus celebrandi pro populo 
est recensendum. 

Capitulum contra asserit, nonnisi quatuordecim cum Decano esse 
veros Canonicos, ideoque septimum a latere Praepositi non posse esse ex 
veris, qui alioquin essent quindecim. De eo vero, quod respicit onus cele- 
brandi Missam parochialem, allegat, Sacellanum praeter divitem prae- 
bendam omnia tum certa, tum incerta parochialia emolumenta habere; 

ideoque in eumdem id onus incumbere ex Concil. Trident., Sess. 23, 
cap. r, de ref. Quaeritur: 

Zn sit standum, vel recedendum a decisis sub die 23 sept. in casu? 

Die 19 ianuarii 1765: Non proposita. 

Die 9 februarii 1765 Sacra, etc. respondit ad I. Praevio recessu a decisis, 
negative. 

Ad II. Praevio recessu a decisis, affirmative. 

Ad III. et IV. In decisis, et amplius. 

[Thesaurus Resolutionum, tom. 34, p. 18-23, 27]. 


3740. 
S. C. C., Fulginaten., 27 apr. 1765. 


Virginius "Turchi, Prior Fulginatis ecclesiae, qui obiit anno 1762, testa- 
mentum condidit anno 1755; biennio post codicillos fecit. Duodenarium 
praebendariorum in ecclesia constituendum numerum heredem scripsit, 
certis assignatis bonis. Reliqua bona legavit Canonicis. Plura et alia parva 
ac pene inutilia legata fecit, ac certam eleemosynam panis quotannis stato 
die pauperibus distribui iussit. Vir sane moratus et probus, sed sui patri- 
monii ipse inscius, ac festivissimi capitis, ambiguo et implicato verborum 
circuitu amplissimam litium segetem reliquit posteris, quae adhuc recisa 
non est. Interea ingens reperta est pecunia in scrinio testatoris reposita, 
quae patrimonium et controversiarum causam auxit. In codicillo autem 
declaravit: se i] numero di dodici beneficiati venisse giudicato eccessivo all'en- 
trate, si possino ridurre a dieci. 

Multiplicem quaestionem proponunt partes, quatuor capitibus com- 
muni consensu comprehensam. In quorum tertio agitur de numero novarum 
praebendarum constituendo. In qua quaestione ponderandum, an admit- 
tendus sit calculus et supputatio, detractis omnibus oneribus. Itaque quae- 
ritur: 

3. An, et quot beneficia sint erigenda in casu? 

Die, etc. Sacra, etc. respondit ad 3. Dilata, et firmetur status coram Ordi- 
nario, citatis interesse habentibus. 

[Thesaurus Resolutionum, tom. 34, p. 75-79]. 


3741. 
S. C. C., Setina, 27 apr., 18 maii 1765. 


In Civitate Setina Oblatae seu Convictrices sunt Sacrae Familiae, quibus 
s. m. Clemens XI anno 1718 quaedam exigui reditus beneficia concessit, 
praevia tituli collativi suppressione et. extinctione. Simili modo aliud Sancti 
Antonii largitus est s. m. Benedictus XIII anno 1724. Eas idem Clemens 
Pontifex anno 1717 a iurisdictione Ordinarii exemptas Cardinali Petro 
Marcellino Corradino, s. m. vero Clemens XII anno 1731 post Corradini 

mortem Cardinali pro tempore Congregationis S. Ivonis de Urbe Prote- 
ctori in perpetuum subiecit. 

Multiplex contra eas excitatur nunc controversia de contributione cathe- 
dratici, etc. Hanc omnem Eminentissimus Cardinalis Caracciolo de Sancto- 
bono Protector S. Congregationi delegandam prudentissime impetravit. 
De r, nempe de cathedratico, aiunt Oblatae, suum Monasterium exemptum 
esse ab Ordinarii iurisdictione zuxta modum et formam indulti Monia- 
libus Farnesianis concessi. Ideoque non teneri ad cathedraticum, quod pro 
iurisdictione, quam habent Episcopi super beneficiis, datur. Itidem suo- 
rum, quae habent, beneficiorum titulos auctoritate apostolica extinctos. 
Nec officere clausulam in concessione bonorum ad beneficia pertinentium 
expressam: supportatis tamen beneficiorum et cappellaniarum oneribus. Intel- 
ligi illam deberi de oneribus, quae intrinsecus beneficiis ex fundatione 
inhaerebant, non vero de aliis, quae numquam convenire possunt cum extin- 
ctione tituli, quae naturam beneficii et eius bonorum prorsus immutat. 
Multo magis, quia cathedraticum numquam antea in ea Dioecesi Episcopo 
solutum fuerat. Non potuisse propterea cogitare Pontificem concedentem 
de supportandis iis oneribus, quae numquam extiterant ante concessionem, 
et quae post extinctionem tituli cum iis oneribus repugnantiam iuris habe- 
bant. Hodiernum Episcopum nunc primum de hoc cathedratico cogitasse. 
Decessores sua diviti mensa contentos fuisse hucusque. 

Contra vero Episcopus propugnat cathedraticum deberi mensae episco- 
pali iuxta taxam Concilii Romani. Unicum Convictricium perfugium esse 
privilegium exemptionis. Onus Cathedratici beneficiis omnibus medullitus 
inhaerere, nec praescribi unquam posse. Exemptionem autem de iure nihil 
proficere Monasteriis super novis benefici, quae acquirunt. 

Cathedraticum deberi in honorem cathedrae episcopalis, etiam divite 
mensa, certum est. Ad rem faciunt: Catacen., 21 maii 1644,! Maceraten., 
8 maii 1734,? Pirmana, 24 iulii 1734.? An praescribi, vel remitti ab ipsis 
Episcopis hoc ius possit, ad rem facit: A;nalphitana, 5 septembris 1705.* 
Sed advertendum, non peti cathedraticum super universis bonis, sed super 
iis beneficiorum. Ponderandum, num regula, quae favet Episcopo, locum 
habeat in beneficiis aeque principaliter tantum, non vero subiective et cum 
tituli extinctione unitis. Ad rem faciunt: Amalphitana, 26 februarii 1707, 5 
Maceraten., 8 1inalà 1734.9 Disputatur: 

1. An Convictrices Sacrae Familiae teneantur soloere cathedraticum, et 
in qua summa? 

Die 27 aprilis 1765: Non proposita. 

Die 16 mail 1765 Sacra, etc. respondit ad 1. Negative, et amplius. 

[Thesaurus Resolutionum, tom. 34, p. 79-84, 94]. 

3742. 


S. C. C., Salutiarum, 8 iun., 13 iul. 1765. 


Curia Episcopi contra Sacerdotem Bernardum Marinum excitavit 
querelas, quia nempe ante aetatem legitimam novem mensium minorem 
dolo ac fraude, cum falso testimonio aetatis sacrum Presbyteratus Ordi- 
nem suscepisset. Marinus dispensationem ab irregularitate petiit. Sed 
preces reiectae sunt. Hinc alio se vertit: disputat nunc, se irregularitatem 
non contraxisse. Pugnat enim, se nihil delicti habere, nihil dolo factum, 
qui necessarius alioqui esset. Ad haec probari, se errore deceptum ex ipsis 
literis testimonii suae aetatis nullo patenti vitio laborantibus, non cancel- 
latis, non abolitis, datis anno 1755, tempore non suspecto, dum ad mino- 
res Ordines promovendus erat. Neque obiici posse, quod ipsemet antea 
ab Episcopo veniam petierit pro impetranda dispensatione aetatis. Dubi- 
tasse tunc de sua aetate; postmodum literas testimonii inspexisse, hinc 
venisse iustam credulitatem, se nulla dispensatione indigere. Haec omnia 
suo iureiurando nunc comprobare. Videri omnia bona fide acta, ex hoc 
ipso, quod Episcopus, qui hunc defectum aetatis sciverat, sine dispensa- 
tione postmodum Ordinem contulit. De eo vero, quod respicit exercitium 
Ordinis, contendit, se suscepti intempestive Ordinis notitiam habuisse, 
dum in legitima aetate erat; ideoque quemadmodum in poenam non inci- 
derat ante, ideo nec ab exercitio prohibitum postea ex communi sententia. 

Poena promoti ante legitimam aetatem iure veteri erat suspensio, sed 
non ipso facto: cap. Vel non est compos, de temporib. ordinat. Haud dubium 
tamen videtur esse, requiri saltem ad poenam, ut quis dolo ac scienter 
fecerit, non ignoranter, vel iusta ductus credulitate. Quaestio itaque ad 
factum refertur. Ponderandum hic, quid iure de Marini scientia vel igno- 
rantia praesumi debeat; quid faciat, quod ipse Marinus antea de hoc dubita- 
verit. Num saltem culpae expers non sit, quia diligentius de hac re debuisset 
inquirere. Num, et quanti sit aestimanda eius iurata de bona fide asseve- 
ratio. Decidendum proponitur: 

An constet de irregularitate in casu? 

Die 8 iunii 1765: Non proposita. 

Die 13 iulii 1765 Sacra, etc. respondit: Pro dispensatione ad cautelam. 

[Thesaurus Resolutionum, tom. 34, p. 126-129, 138]. 


3743. 
S. C. C., Senogallien., 8 iun., 13 iul. 1765. 


Angelus Sammaranus e Monte Bodio Dioecesis Senogallien. Ioanni 
Baptistae filio substituit in universo asse Sodalitium Mortis cum onere 
constituendi hospitale certis datis legibus. Substitutio non multo post 
tempore locum habuit atque hospitale constitutum est. Verum decessores 

Episcopi iteratis decretis sodalium negligentiam de hospitalis administra- 
tione increpantes, testatoris voluntatem integre servandam mandarunt, 
sed frustra. Propterea hodiernus Episcopus nonnulla in sacra visitatione 
diei 21 septembris 1761 de hospitali decreta edidit. Reclamarunt illico 
Sodales, sed licet a biennio et ultra disputanda dubia proposuissent, tarde 
ad defendendam causam venerunt. 

Asserunt, unicum semper hospitalis fuisse administrum; non immu- 
tandam hanc consuetudinem. Duorum administrationem noxiam certe 
esse communi non adhuc diviso patrimonio. Hospitale nulla Ordinarii 
auctoritate erectum. Episcopum praeter visitationem et redditionem rationis 
accipiendam nihil praeterea iuris habere. Ita a centum supra annis servatum 
fuisse. Convenire ipsas synodales constitutiones, quae de Officialibus eli- 
gendis quolibet anno nihil dicunt; approbationem solummodo, si ultra 
annum exerceant, requirunt. De cautione autem danda decretum laudant. 

Quaeritur: 

V. An bona hospitalis sint administranda per. separatum ministrum ab 
aliis bonis Confraternitatis in casu? 

VI. An. Administratores praedicti sint approbandi ab Ordinario, et cavere 
debeant de bene et fideliter administrando in. casu? 

Die 8 iunii 1765: Non proposita. 

Die 13 iulii 1765 Sacra, etc. respondit ad V. Negative. 

Ad VI. Negative ad primam partem, affirmative ad. secundam. 

[Thesaurus Resolutionum, tom. 34, p. 116-122, 137]. 


3744. 
S. C. C., Pacen., 24 aug., 28 sept. 1765. 


In Ecclesia Pacensi Canonicatum 'l'heologalem nuper obtinuit Fran- 
ciscus de Toleto. Orta est autem dubitatio super Canonici Theologi mu- 
nere, videlicet super materia legendi. Concordi animo $. Congregationis 
sententia exquiritur, quae certam legem posteris dicat. 

De Theologo nulla quaestio in facto est. Historiam narrat Capitulum, 
probat Episcopus. T'heologalem Canonicatum erectum fuisse anno r58r. 
Theologos ab ipsa erectione usque ad annum 1667 de theologia morali 
seu de casibus conscientiae lectiones habuisse. Anno 1732 "Theologum 
contendere primum coepisse, se ad eam lectionem non teneri, quam is 
postea omni vita omisit. Propterea factum est, ut anno 1762 vacante Cano- 
nicatu Episcopus decreverit: Canonicatui lecturae inservientem ad theologiae 
moralis teneri lectionem, et proxime ad illum eligendum ad id posse compelli. 
Hinc obtemperare repugnante Francisco "Toleto, concorditer postmodum 
statuisse omnes, ut eius rei consultationem ad S. Congregationem defer- 
rent, eiusque sententiam exciperent. 

Aiebat tunc Canonicus de Toleto, hanc lectionem a 'Tridentini mente 
alienam. Suos decessores a centum prope annis non legisse. Nullam haberi 
necessitatem huius lectionis, quam Canonicus Poenitentiarius agit. Adesse 

in Civitate Regularium domos, in quibus tum scholasticae tum moralis 
theologiae lectio quotidie habetur. Ad Sacrae Scripturae expositionem et 
interpretationem paratum se exhibuisse, sed inutili conatu auditorem ha- 
buisse neminem. Non teneri itaque ad ea, quae suo muneri extranea sunt. 

Affirmat nunc Capitulum, non esse alienam hanc lectionem a mente 
Synodi Tridentinae, quae Sess. 5, cap. z, de ref., licet principio ad Sacram 
Scripturam tantummodo respicere visa sit, tamen postea indiscriminatim 
de Sacra Scriptura ac de Theologia locuta est. Lectionum numerum, dies, 
modum, et materiam arbitrio Episcopi relictam esse. * Usum hunc in Eccle- 
sia Pacensi ab. initio obtinuisse. Obtemperandum itaque Episcopo, qui 
materiam legendi designat. Nec referre, quod Canonicus Poenitentiarius 
adsit. Non hinc detrahendum Episcopo, ut mandet 'l'heologo, quod pro 
necessitate populi casus conscientiae explicet. Clericos ad Regularium 
domus non accedere; posse autem cogi, ut ad Ecclesiam veniant. Utilio- 
rem ei Clero et populo moralis lectionem, imo et necessariam in iis regio- 
nibus. EE. PP. viderint, quomodo sit respondendum: 

1. An Qanonicus Theologus cogi possit pro arbitrio Episcopi etiam per 
multas loco Sacrae Scripturae legere casus conscientiae, seu theologiam mora- 
lem in casu? 

Die 24 augusti 1765: Non proposita. 

Die 28 septembris 1765 Sacra, etc. respondit ad 1. Affirmative. 

[''hesaurus Resolutionum, tom. 34, p. 179-185, 195]. 


3745. 
S. C. C., Viterbien., 23 nov. 1765. 


Agitur de declaranda qualitate sive ecclesiastica, sive laicali Cappella- 
niae, quae anno 1760 Centumcellis ex testamento Petri Bianchi ad altare 
S. Michaelis Archangeli in ecclesia Sodalitii Mortis a Curia Ordinarii 
petente primo ad Cappellaniam nominato, uti ecclesiastica erecta est, 
ignaris tamen heredibus et Patronis, necnon Sodalibus Mortis ad ius nomi- 
nandi substitutis, qui omnes nunc contradicunt, ac laicalem esse propu- 
gnant. 

Decretum quidem editum est: auctoritate Ordinaria... cappellaniam iuxta. 
dispositionem quondam Petri Bianchi ad altare S. Michaelis Archangeli 
in ecclesia Confraternitatis Mortis. Civitatis Centumcellarum perpetuo eri- 
gimus. Verum Michael Angelus et Ioseph Maria Bianchi heredes Petri, 
qui ius nominandi habent, ac Sodales ad illud ius substituti, abrogandam 
institutionem Cappellaniae ecclesiasticae. contra. mentem testatoris non 
rite factam supplicant. Aiunt, agi de Cappellania a testatore laico consti- 
tuta, nulla Ordinarii auctoritate quaesita, in quolibet dubio, uti laicali 
habenda. Nullum autem dubium esse de voluntate testatoris, non solum 
ex nominato toties qualitate laicali, ex defectu mentionis dotis et insti- 

tutionis, et ex nunquam requisito consensu Ordinarii, sed ex ipsis apertis- 
simis testamenti verbis: qual beneficio semplice o sia cappellania, voglio, 
che sia meramente laicale, e che l'Ordinario sopra quello o quella non possa 
mai avervi ius alcuno, né mai possa dirsi ecclesiastico. Ex his, inquiunt, 
apparere qualitatem laicalem apertissimam. Neque obstare factum Procu- 
ratoris Andreae Cappellani, qui ignoranter, ac sine ulla auctoritate egit, 
contra ius clarum heredum ac Patronorum, quod sive ex facto nominati, 
sive ex facto Curiae imminui nequibat. : 

Promotor fiscalis Curiae ad iudicium non venit, sed folium transmisit, 
quo qualitatem ecclesiasticam vindicat ex pluries reptita beneficii appella- 
tione, demandata erectione: se ne debba eriggere, etc., ex dotis constitu- 
tione, Sacris perpetuis, certo altari, ac verbis: mominandi, et praesentandi. 
Quae autem testator dixerit de qualitate laicali, respicere contendit tan- 
tummodo ius nominandi, quod, Ordinario excluso, heredibus unice datum 
voluit. 

Non dubium est, posse Ordinarii auctoritate effici Cappellaniam eccle- 
siasticam, si ex ultima voluntate constituenda sit, petente herede vel Pa- 
trono, dummodo testator a Cappellaniae ecclesiasticae erectione alienus 
non fuerit. Proponitur: à; 

4n Cappellania S. Michaelis Archangeli sit ecclesiastica, ita ut substi- 
neatur erectio facta ab Ordinario, et institutio in casu? 

Die, etc. Sacra, etc. respondit: Negative in omnibus, et amplius. 

[PUhesaurus Resolutionum, tom. 34, p. 205-211]. 


3746. 
S. C. C, Novarien., 23 nov., I4 dec. 1765. 


Communias Brolii, quae cum Nunio et Oyda locorum Dioecesis Nova- 
riensis in una Parochia concludebatur, propriam sibi Parochiam constitui 
a Novariensi Episcopo proxime elapsis annis expostulavit ad vitanda incom- 
moda aucti sui populi, ac detrimenta et damna, quae ob longas vias aspe- 
ras et confragosas in diem patiebatur. Haberi decentem ac aptam in loco 
ecclesiam. Offerre se pro sui Parochi substentatione congruos redditus 
et opportunam domum. Nihil causae esse, cur inviti a suis laribus abstra- 
hantur pro fidei rudimentis addiscendis et pro Sacramentis Ecclesiae 
recipiendis, cur voce et manu pastoris carere debeant, qui in re praesente 
doceat, pascat et oves suas distincte noscat; cur sine Ecclesiae Sacramen- 
tis non perraro obire cogendi sint. Curia Novariensis die 2 augusti 1758 
per sententiam novae Parochiae erectionem reiecit, verum Metropoli- 
tanus Mediolanensis, ad quem Brolium appellavit, die 13 augusti 1760 
locum esse edixit petitae separationi ac dismembrationi ab ecclesia Paro- 
chiali Nunii. Tandem inita inter Procuratores Nunii et Brolii concordia, 
dismembratio decreta fuit. Non placuit ea inita concordia populo Nunii, 
qui illam nunc impugnat. 

Interrogata de hac transactione Curia Novariensis respondit: annuendum 
esse petitae separationi seu dismembrationi, non solum, quia homines Brolü 
tempore hyemali, cum pluviae inundant, non possunt sine magna difficultate 
parochialem Nunii ecclesiam adire, sed etiam, quia posita tenuitate redituum 
ipsius parochialis, Parochus ipse impar est manutenendo Coadiutori propriis 
expensis; cumque piorum benefactorum concurrat oblatio assignandi de pro- 
prio novo futuro Parocho congruam sustentationem, non videtur differenda 
haec spiritualis consolatio eisdem hanc gratiam enixe postulantibus. Inqui- 
ritur: 

II. An admittenda sit dismembratio seu separatio ab ecclesia parochiali 
loci Nunüi, et erigenda nova Parochia in Castro Brolii? 

Die 23 novembris 1765: Non proposita. 

Die r4 decembris 1765 Sacra, etc. respondit ad II. Affirmative. 

[Thesaurus Resolutionum, tom. 34, p. 220-225, 240]. 


3747. 


S. C. C, Terracinen., 1 mart. 1766. 


Posteaquam prope initium saeculi xir! Honorius III.Privernatem et 
Setinam ecclesias 'lerracinensi uniit, perpetuas controversias ad haec 
tempora inter se loca eadem exercuerunt. Episcopus anno 1764 Priverni 
indixit Synodum. Capitulum 'erracinense ad eam Archipresbyterum et 
quinque Canonicos deputavit, data lege, ne sua iura imminui paterentur. 
Hi autem, cum vidissent a latere Episcopi Archidiaconum et Praeposi- 
tum Setinos, de iniuria illata contra suum honorem statim conquesti, 
non audierunt inde imperium Episcopi, qui indicta poena suspensionis, 
ne abirent, prohibuit. Nunc sua iura tuetur Capitulum "T'erracinense de 
legibus actae Synodi, an "l'erracinenses obligent, necnon de iniustitia et 
irrita poena suspensionis ab Episcopo tunc lata. 

De Synodo certum esse, Episcopum plures Dioeceses habentem 1n sin- 
gulis teneri alternis vocare Synodum. Per unam non obligari Dioeceses 
alias; ad eam non teneri accedere. Inde sequi, quod si Episcopus ad venien- 
dum ad Synodum extra Dioecesim "'erracinenses cogere nequibat, prae- 
ceptum, ne discederent, iniustum fuit, ideoque ad obtemperandum non 
obligatos fuisse. 

Contra Episcopus affirmat, cathedrales, licet inter se distinctas, respe- 
ctu Episcopi unum corpus constituere, atque unam Dioecesim. Ideoque 
coactam Synodum obligare omnes, ut in Geruntinen. et Cariaten., 11 fe- 
bruarii 1708. ? Potuisse demum recusantes Terracinenses cogere, qui rece- 
debant, atque inobedientes ecclesiasticis poenis deterrere simul ac ligare, 
cap. Quod super his, de maiorit. et obed., Concil. T'rident., Sess. 6, cap. 3 
et Sess. 14, cap. 4, de ref. Inquiritur: 


1'Cf. N. 3749, 3754- 
2 Cf. N. 3061. 

s. An Synodus celebrata in Cathedrali Privernen. die 24 iunii 1764 obliget 
Civitatem et Dioecesim Terracinen.? 

6. An suspensio Archipresbyteri et quinque. Canonicorum | Cathedralis 
Terracinen. substineatur in casu? 

Die, etc. Sacra, etc. respondit ad 5. Affirmative, et amplius. 

Ad 6. Affirmative, et ad ExXium Praefectum ad mentem, et amplius. 

[Thesaurus Resolutionum, tom. 35, p. 53-60]. 


3748. 


S. C. C, Avenionen., 1 et 22 mart. 1766. 


Inter Capitulum Metropolitanae Avenionensis et Capitulum Colle- 
giatae et Parochialis S. Agricolae eiusdem Civitatis controversia agitatur 
de quarta funebri S. Agricolae danda pro parochianis quibuscumque, 
licet servitio Metropolitanae addictis, qui in ea Metropolitana tumula- 
rentur, necnon de non sepeliendis in Metropolitana parochianis S. Agri- 
colae, qui sepulturam non elegissent. 

Ad 1. Capitulum S. Agricolae ait, se curam animarum habere eiusque 
onera omnia ferre in sua Parochia, ideoque sibi debitam quartam funera- 
lem: cap. JVos instituta, cap. Cum super, de sepult., Clement. Dudum, eodem 
tit. Expresse cautum id fuisse in literis Ioannis XXII anni 1321, dum eccle- 
siam S. Agricolae Parochialem in Collegiatam erexit. Accedere constantem 
usum ab immemorabili tempore tot saeculorum cursu retentum. 

Ad 2. Habere pro se iuris sanctionem, quae favet Parochiae etiam de 
Canonicis vel Beneficiatis, qui in sua propria ecclesia tumulentur. Appa- 
rere ex monumentis, ita servatum fuisse semper. 

Ad 3. Apertissimam esse legem de sepeliendis omnino in propria eccle- 
sia, qui sepulturam alibi non elegerint, aut familiae sepulcra non habeant: 
cap. 1-3, de sepult. 

Contra vero Capitulum Metropolitanae ad 1r. inquit: nunquam solu- 
tam quartam ab anno 1642 haberi ex libris capitularibus. Probari autem 
plenissime ex libris ipsis S. Agricolae exhibitis in S. Congregatione Rituum 
nunquam ab anno 1668 exactam. Ad 2. Canonicos aliosque Ecclesiae 
Metropolitanae servitio addictos, ubicumque domicilium habeant, in ea 
Sacramenta percipere et veros Cathedralis parochianos esse, ac uti paro- 
chianos in eadem sepeliendos. Hinc propterea nullam quartam deberi 
alienis Parochis. Ad 3. Se contendere ait, tantum viatores, exteros, vagos 
et peregrinos fixum non habentes in loco domicilium in Cathedrali Eccle- 
sia tumulandos esse. 

Quaeritur: 

1. Zn Capitulo Ecclesiae Collegiatae et Parochialis S. Agricolae debeatur 
quarta funeralium parochianorum, qui in. Ecclesia Metropolitana sepeliuntur 
in casu? 

2. An Capitulo Ecclesiae Collegiatae et Parochialis S. Agricolae debeatur 
quarta funeralium Canonicorum, Beneficiatorum. aliorumque addictorum ser- 

vitio Ecclesiae Metropolitanae Avenionen. decedentium intra limites dictae 
Ecclesiae Parochialis, quatenus in. eadem Ecclesia Metropolitana tumulentur 
in casu? 

3. 4n Capitulo Ecclesiae Metropolitanae Avenionen. liceat sepelire cada- 
vera parochianorum S. Agricolae in Parochia decedentium, non electa sepul- 
tura in dicta Ecclesia Metropolitana in casu? 

Die 1 martii 1766: Non proposita. 

Die 22 martii 1766 Sacra, etc. respondit ad 1. Affirmative, et amplius. 

Ad 2. Affirmative, et amphus. 

Ad 3. Negative, et amplius. 

[Thesaurus Resolutionum, tom. 35, p. 60-68, 76]. 


3749. 


S. C. C. Novarien., 22 mart. 1766. 


-Resoluta fuit haec causa in Congregatione habita die r4 decembris 
anni 1765.! Nunc autem iterum proponitur sub consueta forma: 

An sit standum, vel recedendum a decisis in. casu? 

Die, etc. Sacra, etc. respondit ad II. In decisis iuxta modum, nempe esse 
locum separationi, facta obligatione in forma iuris valida praestandi congruam 
novo Parocho, firma remanente anmua praestatione ecclesiae S. Ambrosii 
Eumeniae, necnon cum solo onere solvendi Parochiae Nunii loco antiquae 
praestationis, pro una vice lib. imperiales 1300, scilicet 200 pro ecclesia, et 
reliquas pro fundo eiusdem Parochiae.? 

[Thesaurus Resolutionum, tom. 35, p. 77]. 


3750. 
S. C. C, Urbevetana, 10 et 31 maii 17606. 


In oppido Vulsinii Dioecesis Urbevetanae unica est Parochialis et Col- 
legiata Ecclesia S. Christinae, cui Praepositus inservit cum quinque Cano- 
nicis, quos capitulares vocant. 'lam Praepositus, quam capitulares suas 
habent praebendas, praeter communes reditus. Caietanus Canestrellius 
Praepositus credidit, capitulares teneri ad se adiuvandum in cura, praeci- 
pue infirmis morti proximis; quod cum recusassent capitulares, S. Congre- 
gationem adivit. 

Inquit Praepositus, decimas praestari ad alimoniam eorum, qui spiri- 
tualia administrant, a populo in compensationem laboris. Quemadmodum 
itaque non dubitatur, capitulares praeter suas praebendas participare tum 
de iis decimis, tum de emolumentis parochialibus, ita necessario sequi, 
quod ferre debeant quaecumque onera et labores Parochiae. Ob eamque 

rationem propterea quod collegio universo hoc onus iniunctum est, posse 
Canonicos sine examine et concursu admitti. Rem autumat conficere 
inveteratam consuetudinem, quae in ecclesia est, ut Canonici Parochum 
adiuvent. Ceterum, cum solus Praepositus nequeat in peramplo oppido 
eiusque praeruptissimo situ non minus, quam toto latissime circumstanti 
agro solus ubique occurrere, ne gens Sacramentorum praesidio careat, 
idcirco non minus aequitatis, quam iustitiae esse, ut ipsius ecclesiae Cano- 
nici, qui Parochi iuribus et emolumentis utuntur, in laboribus et oneribus 
Parocho opem ferant. 

Vindicant vero Canonici suam libertatem, ex quo sine examine et con- 
cursu eliguntur, et etiam Clerici aliquando. Nulla unquam in literis de 
cura animarum mentio facta fuerit, et ad audiendas confessiones sacra- 
mentales indigeant peculiari approbatione. Multo magis, quod Praepo- 
situs ipse, dum opus fuit, semper alios sibi adiutores assumpsit; vacante 
autem Praepositura nunquam curam gerere coacti fuerint. Clarissimum 
autem esse dicunt, totam curam penes Praepositum esse. Non admitti 
Praepositum sine concursu et examine. In literis provisionis eidem curam 
dari. Eo impedito Oeconomum deputari. Explorata haec omnia esse ex 
monumentis, ex visitationibus Episcoporum, ex ipsa decessorum Praepo- 
sitorum constanti affirmatione, quae omnia Canonicis libertatem asserunt. 
Hinc omnino se non adigendos dicunt; quando autem in casu extremae 
necessitatis adiuvare Parochum debeant, deberi congruam pro incommodo 
mercedem constitui. 

Episcopus rationes pro utraque parte allegat, et concludit: videtur con- 
gruum esse, eosdem, ut adiuvent, et agonizantibus assistant, hortari, et solum 
modo et forma praescribenda cogi in casu necessitatis. 

Sacra Congregatio secundum varias facti species, quae proponebantur, 
sententiam dixit. Ceteroquin pensanda certe ex variis rerum conditioni- 
bus res est, sed si intime ea res omnis inspiciatur, obligatio Parochum 
adiuvandi omnibus, qui ex ecclesia sunt, suapte natura insidet, penitius 
quam dici potest: nimirum aliquando ex caritate, si alias provisum populi 
saluti sit, ex religione autem et necessitate, si necessitas postulet. Salus 
enim populi, et praesertim aeterna, suprema lex est: eam curare modis 
omnibus tenentur omnes, et praesertim, qui dum de ecclesia sunt, de emo- 
lumentis ecclesiasticis, sive beneficiis, sive oblationibus, sive eleemosynis 
capiunt. EE. PP. edicent, quid sit censendum in ea quaestione, quae nunc 
proponitur: 

An Canonici capitulares Collegiatae Ecclesiae S. Christinae teneantur 
coadiuwvare Praepositum in exercitio curae animarum, et praecipue in assi- 
stendis moribundis in casu? 

Die 10 maü 1766: Non proposita. 

Die 31 maii 1766 Sacra, etc. respondit: Affirmative in casu necessitatis 
tantum, servato in reliquis solito, et amplius. 

[Thesaurus Resolutionum, tom. 35, p. 117-125, 142]. 

3751. 
S. C. C.,, Viterbien., 10 et 31 maii 1766. 


Orioli, quod oppidum Dioecesis Viterbiensis est, in ecclesia S. Antonii 
Reformatorum S. Francisci Faustus Leoni sibi et familiae suae utriusque 
sexus construxit sepulcrum anno 1754, in quo et ipse et duo filii conditi 
sunt. Defuncto die r5 februarii 1754 Sacerdote Dominico alio filio, de 
eo sepeliendo quaestio orta est inter Archipresbyterum Parochum 8. Geor- 
gii pro sua ecclesia et ecclesiam S. Antonii. Loci Vicarius mandavit expe- 
ctari iudicium Eminentissimi Episcopi, et interim, salvis iuribus, ad eccle- 
siam parochialem ferri cadaver, ibique funere exacto, deponi. Iudicium 
supervenit Erhi Episcopi contrarium ecclesiae Reformatorum, qui inde 
reclamarunt, et modo de suo iure, ut cognoscatur, postulant. 

Aiunt, in ecclesia habere sepulerum a Fausto Leoni pro se suaque 
familia legitima auctoritate extructum. Ibi Faustum ipsum duosque filios 
tumulatos. De iure esse, ut in eo alius filius sit tumulandus: cap. Nos 
instituta 1, de sepult., cap. Is qui 3, eodem tit. in 6. Nec recedendum a 
regula iuris propterea quod Dominicus fuerit Sacerdos, quodque in paro- 
chiali adsit designatum pro Sacerdotibus et Clericis sepulcrum. Animad- 
vertunt etenim, non agi hic de Sacerdote vel Clerico addicto servitio 
ecclesiae, vel in ea titulum beneficii habente, ut in ea sepeliendus omnino 
sit, sed de Sacerdote nullo vinculo ac nullo beneficio parochiah alligato. 
In casu praeferendum esse sepulcrum familiae, receptiorem ac veriorem 
esse doctrinam Reiffenstuel, lib. 3 decr., tit. 28, de sepult., $1, n. 13. 
Ecclesiam S. Georgii esse simplicem parochialem, et non beneficiatam, 
constitutam de simplicibus Presbyteris patrimonialibus. 

Eminentissimus Episcopus de re disserendo inter cetera ait: Data etiam 
legitima extructione sepulcri maiorum praedicti Sacerdotis, adhuc apud 
Canonistas comprobatum novi, Sacerdotes non esse sepeliendos in sepul- 
cro maiorum, quando in Cathedrali vel matrice adest proprium Cleri- 
corum, sepulcrum a laicalibus separatum. Cum 58. Georgii ecclesia sit 
unica parochialis in eodem oppido, nomen etiam habet ac qualitates matri- 
cis ecclesiae, cui Presbyteri omnes oppidani, tamquam receptitiae, adscri- 
buntur et inserviunt, eique defunctus Sacerdos speciali iure devinctus 
erat ex officio cantus Gregoriani ac pulsationis organi. 

S. Congregatio nunc primum de hac controversia cognoscit, de qua 
alias, quod sciatur, iudicavit nunquam. At vero, ubi deficit lex, intrat 
ratio. Hinc parochiali nativum ius habenti praevalet ex canonum lege 
sepulcrum familiae, praesumptio est enim, unumquemque ad veterem 
totius familiae voluntatem se conformasse. Atque hinc sepulcro familiae 
praefertur sepulcrum proprium officii et simul collegatae societatis eccle- 
siasticae. Verumtamen haec praesumptio voluntatis locum habet tantum- 
modo, si proprium et peculiare ipsius ecclesiasticae societatis sepulcrum 
sit. Quando haec omnia vera sint, videndum primo, an Dominicus in 

parochiali titulum non retinens, aut beneficiatus, reputari debeat perpetuo 
servitio ecclesiae addictus cum eaque ita coniunctus, ut esset cum illa 
cor unum et anima una et cum aliis unico vinculo et unica mente cum 
eadem devinctus. Certe Concilium sanxit, ut nullus ordinetur, qui illi eccle- 
siae aut pio loco, pro cuius necessitate aut utilitate assumitur, mon adscri- 
batur, ubi suis fungatur muneribus.! Non ideo tamen hi ecclesiae adscripti, 
qui in ea suis fungantur muneribus, collegium fortasse viderentur facere, 
nisi ea accederent, quae ad legitimum constituendum collegium necessario 
requiruntur. Alioquin nulla distinctio esset de collegiis Canonicorum, Bene- 
ficiatorum, Mansionariorum aliorumque eiusmodi, quae legitima | aucto- 
ritate constituta vera collegia sunt. Quando autem nullo certo iure cadaver 
Dominici in parochiali sit necessario condendum, videndum, quid de 
iure praesumi debeat de voluntate eiusdem nulli collegio et peculiari per- 
petuae societati adstricto, et qui Faustum patrem aspexerat paucis ante 
annis sepulcrum pro familia construere, atque in eo mortuum patrem et 
fratres condi viderat. Proponitur: 

An cadaver Sacerdotis Dominici Leoni depositi in ecclesia parochiali 
Orioli, sit restituendum cum omnibus emolumentis funerarüis, et. humandum 
in ecclesia S. Antonii PP. Reformatorum in sepulcro familiari seu maiorum 
in casu? 

Die 10 maii 1766: Non proposita. 

Die 31 maii 1766 Sacra, etc. respondit: Affirmatwve, reservata. quarta 
Parocho, et amplius. 

[Thesaurus Resolutionum, tom. 35, p. 129-143]. - 


3752. 


S. C. C., Brictinorien., 31 maii, 21 iun. 1766. 


De sepelienda puella, quae in Monasterio S. Ioannis Baptistae Fori 
Pompili in Aemilia educationis causa degebat, Maria Sibonia, contro- 
versiam contra Monasterium et Parochum $. Petri excitavit Vicarius Abba- 
tialis Parochiae S. Ruphilli, quae ad Capitulum Vaticanum pertinet. Pro- 
visum est interea, ut cadaver in ecclesia Monialium deponeretur. Nunc 
de controversia cognoscitur. 

Praemittit Vicarius Abbatialis, iam non probari electionem sepulturae 
factam a puella ex testimonio duarum Monialium, sive Medici et Confes- 
sari, qui ab ipsis Monialibus audierunt. Adiicit, electionem, si facta 
esset, non legitimam, atque irritam fuisse, propterea quod non licet in 
Monialium ecclesiis eligere sepulturam. Hinc concludit, restituendam 
esse cadaver, quod depositum, non conditum est, cum omnibus emolu- 
mentis funeris. De reliquo, etsi electio sepulturae probaretur vel substi- 
neretur, negandam non esse quartam Canonicam. 


1 Sess. XXIII, de ref., c. 16. 

Contra vero Monasterium contendit, electionem sepulturae satis super- 
que probatam esse ex affirmatione duarum Monialium, Medici et Confes- 
sarii. Ambigi autem non posse, Mariam, quae in Monasterio educabatur, 
potuisse eam sepulturam eligere. Quamobrem certat, non esse restituen- 
dum cadaver, neque emolumentum ullum. 

De electione sepulturae, quomodo probari possit etiam per nutus et 
signa, res apertissima est apud canonistas: Neapolitana, 13 februarii 1666, ! 
Senogallien., 39 decembris 1739.? De sepultura autem in ecclesiis Monia- 
lium, facta electione ab educandis: Penmnen., 6 iulii 1737,? PFeretrana, 
21 aprilis 1742. * Proponitur: 

1. An. substineatur electio sepulturae educandae Mariae Siboniae in casu? 
Et quatenus negative: 

2. An sit locus exhumationi et respective restitutioni cadaveris una. cum 
funeris emolumentis favore ecclesiae S. Ruphilli in casu? 

Die 31 mai 1766: Non proposita. 

Die 21 iumüi 1766 Sacra, etc. respondit ad 1. Affirmative. 

Ad 2. Negative. 

[Thesaurus Resolutionum, tom. 35, p. 146-152, 164]. 


3753. ; 
S. C. C, Colonien., 9 aug. 1766. 


Vicarius Generalis Coloniensis die 30 novembris 1758 pro ecclesia 
parochiali oppidi Kempensis decretum tulit: Cum conciones quadragesi- 
males, quae quavis feria quarta et sexta servatae sunt ab antiquo, minorem 
utilitatem spiritualem conferant, quam catechesis, qua et iuventus et adulti 
ad digne suscipiendum SS. Sacramenta praeparantur, volumus, ut pro 
eo tempore D. Pastor per se vel per alium pio huic operi intendat, etc. 

Impugnant hoc et alia vicarii decreta, lata extra visitationem, non moni- 
tis neque auditis, quorum intererat. Quaeritur: 

XX. An substineatur ordinatio catechesis faciendae a Parocho vel Sacel- 
lanis pro erudiendis pueris ad Sacramenta paschalia, loco. concionis quadra- 
gesimalis, feriis quarta et sexta in casu? 

Die, etc. Sacra, etc. respondit: Dilata ad primam post aquas, suspensa 
interim executione decretorum .? 

[Thesaurus Resolutionum, tom. 35, p. 234-243]. 

3754. 
S. C. C., Novarien., 9 aug. 1766. 


Decidebatur de haec causa in Congregationibus habitis die 14 decem- 
bris 1765 ! et die 22 martii vertentis anni. ? Nunc vero eadem iterum pro- 
ponitur sub consueta forma: 

An sit standum, vel recedendum a secundo loco decisis in casu? 

Die, etc. Sacra, etc. respondit: In decisis ad utrumque, et amplius. 

[Thesaurus Resolutionum, tom. 35, p. 234]. 


3755. 
S. C. C., Andrien., 20 dec. 1766, 24 ian. 1767. 


Consultissimo S. huius Congregationis iudicio edito 1o februarii 1759 
ac Episcopo postea contradicente confirmato diebus 26 novembris 1763 
ac I2 maii 1764 statutum iam est, in Civitate Andriae Ecclesiam Cathe- 
dralem esse unicam parochialem, eiusque Capitulum unicum Parochum 
totius Civitatis et territorii; Ecclesiam vero S. Nicolai meram esse coadiu- 
tricem in administratione Sacramentorum. Die autem 20 septembris 
proxime effluxi determinata quoque fuit certa eiusdem Civitatis regio 
suis finibus circumscripta, ac tertiam populi partem complectens, intra 
cuius ambitum Ecclesia S. Nicolai Sacramenta ministret. Reliquum nunc 
est, ut ad novas praecidendas controversias modo praescribatur, quae 
iura ad officium Parochi pertinentia exerceri queant a Capitulo Cathedra- 
lis tum in ecclesia coadiutrice curae, tum in populum degentem in cir- 
cuitu huic praefinito. Multiplex rerum congeries in 25 quaesita disper- 
tita est. 

Eveniente casu, ut vel ministranda sint Sacramenta vel danda sepul- 
tura alicui ex Canonicis, sive Presbytero sive Clerico servitio Cathedralis. 
addicto, vel aegrotanti aut absque electione sepulturae decedenti in ambitu 
S. Nicolai, dubietate vacare inquit Capitulum, quin illi exhibenda sint 
ab eius Archipresbytero Sacramenta, atque decedens in Cathedrali sit 
sepeliendus, quia Canonici, Presbyteri Clericique Cathedralis in aliena 
parochia degentes, non huius, sed Cathedralis, in qua sacra peragunt, et 
spiritualibus reficiuntur, dicuntur parochiani. Aequum esse propterea 
ut Capitulo ius Sacramenta administrandi et sepeliendi cadaver sui paro- 
chiani tribuatur. Contrariam esse debere substinet, si quis ex Presbyte- 
ris vel Clericis S. Nicolai habitans in ambitu Cathedralis aegrotetur, vel 
moriatur, non electa sepultura. Hunc enim affirmat esse parochianum 

Cathedralis tum propter habitationem, tum ob Cathedralis praerogati- 
vam, nam ipsa et matrix et communis omnium: habetur Parochia. 

Presbyteri S. Nicolai saepius moniti nihil adhuc ex scripto exhibuerunt. 
Circumferent forsan eorum libellos EE. VV., quae rogantur ea, qua assolent, 
iurisprudentia definire: 

V. An Canonicis sive Presbyteris aut. Clericis adscriptis servitio Cathe- 
dralis, et habitantibus in ambitu dictae ecclesiae S. Nicolai, in casu infirmi- 
tatis Sacramenta sint ministranda a Vicario Cathedralis, seu potius a Vicario 
dictae Ecclesiae S. Nicolai in casu? 

VI. An zsdem decedentibus absque electione sepulturae, nec alibi eam 
habentibus, sepeliri debeant in Ecclesia Cathedrali in casu? — — 

VII. An Presbyteris seu Clericis adscriptis servitio dictae ecclesiae S. Ni- 
colai, et habitantibus in ambitu Ecclesiae Cathedralis, in. casu. infirmitatis 
Sacramenta sint administranda a Vicario dictae ecclesiae S. Nicolai, seu 
potius a Vicario Cathedralis in. casu ? 

VIII. Az sdem decedentibus absque electione sepulturae, nec alibi eam 
habentibus, sepeliri debeant in dicta ecclesia S. Nicolai in casu? 

Die 20 decembris 1766 Sacra, etc. respondit: Dilata ad primam, et detur 
dubium iuxta mentem. 

Die 24 ianuarü 1767 Sacra, etc. respondit ad V. Negative ad primam 
partem, affirmative ad secundam. 

Ad VI. In Cathedrali, si in ea adsit. sepulchrum proprium, sin. minus 
in sepulchro maiorum, alias in. ecclesia S. Nicolai. 

Ad VII. Negative ad primam partem, affirmative ad secundam. 

Ad VIII. Ut in sexto. ! 

[Thesaurus Resolutionum, tom. 35, p. 327-338, tom. 36, p. 1-5]. 


3756. 
S. C. C., Colonien., 14 febr., 14 mart. 1767. 


Dilationem in hac causa petentibus die 9 augusti superioris anni * Pro- 
motoribus fiscalibus Curiae Archiepiscopalis Coloniae, S. Congregatio 
eorum votis annuens, tunc distulit suum proferre iudicium. Quum modo 
reproponatur causa: praestat breviter innuere ea, quae Promotorum no- 
mine proferuntur. Ad XX. inquiunt Promotores, formulam huius dubii 
non convenire in omnibus cum decreto Curiae Archiepiscopalis. Nam 
hoc nón subrogat concionibus catechesim pro erudiendis tantum pueris 
ad Sacramenta Paschalia. Praecipit catechesim feria quarta et sexta Qua- 
dragesimae, quia conciones munorem utilitatem spiritualem. conferunt, quam 
catechesis, qua et iuventus et adulti ad. digne suscipiendum. SS. Sacramenta 
praeparantur. Yn hunc ergo finem petunt responderi, ut serventur decreta 
Ordinarii. Consultissime, aiunt, decretam fuisse subrogationem cateche- 


1 Cf. N. 3758, 3776. 
2'Cf. N. 3753. 

sis: paucissimos ad conciones accedere; utiliorem esse catechesim; esse 
et ipsam praedicationis speciem, ac Parochis stricte inculeandam. Reli- 
quum igitur nunc est, ut EE. VV. sententiam proferant. 

Die 14 februarii 1767: Non proposita. 

Die 14 martii 1767 Sacra, etc. respondit ad XX. Affirmative. 

[Thesaurus Resolutionum, tom. 36, p. 22-33, 3 5-37]- 


3191. 
S. C. C,, Viterbien., 30 maii 1767. 


Ad perficiendam fabricam Ecclesiae Collegiatae et Parochialis Sancto- 
rum Faustini et Iovitae Civitatis Viterbiensis, quae de consensu Erhi Epi- 
scopi funditus reaedificari debuit, Capitulum eiusdem Ecclesiae post 
grave aes alienum super Ecclesia et propriis bonis contractum preces 
dedit, ut saltem pro scutis 1000 super decem Cappellaniis, quae in eadem 
Ecclesia partim de iurepatronatus, partim de libera Episcopi collatione 
erectae erant, census imponeretur, hac tamen lege, ut suspensis respectivis 
earumdem oneribus, ex harum eleemosyna fructus census solverentur, 
ac residuum pro eiusdem census reintegratione deponeretur. Hisce pre- 
cibus annuit S. Congregatio ac die 21 novembris 1761 commisit Ero Epi- 
scopo, ut veris existentibus narratis et accedente consensu omnium Recto- 
rum et Patronorum Cappellaniarum, de quibus agitur, petitam facultatem 
accipiendi ad censum summam scutorum rooo tantum super fructibus 
earumdem  Cappellaniarum, pro suo arbitrio et prudentia Oratoribus 
gratis impertiatur. Quoniam vero maior Patronorum et Cappellanorum 
pars consenserat, Capitulum contendit, praefatum rescriptum executioni, 
spreto ceterorum dissensu, mandari debere, cum illud maxime consonum 
esset iuris dispositioni, quae eos praecipue cogit ad contributionem pro 
fabrica ecclesiae, qui ex reditibus et proventibus eiusdem quomodocumque 
participant. ^ Unde quaeritur: 

An Cappellani dissentientes iuris remediis obstringendi sint ad imposi- 
tionem census pro fabrica Ecclesiae super fundis Cappellaniarum, ita ut rescri- 
ptum S. Congregationis diei 21 novembris 1761 sit exequendum in casu? 

Die, etc. Sacra, etc. respondit: Affirmative. 

[Thesaurus Resolutionum, tom. 36, p. 109]. 


3758. 
S. C. C., Andrien., 19 sept. 1767. 


Data fuit resolutio huius causae die 24 ianuarii proxime praeteriti. ? 
Nunc vero reproposita causa quaeritur: 

An quoad V ., VI., VII., VIII. sit standum, vel recedendum a decisis in 
casu? 


1 Pallottini, V. Ecclesia Collegiata, $ 1x, nn. 8, 9. 
20(5£1 7 N. 3755. 

Die, etc. Sacra, etc. respondit ad V. In decisis, et amplius. 
Ad VI. Praevio recessu a decisis, affirmative. 

Ad VII. In decisis, et amplius. 

Ad VIII. Praevio recessu a decisis, negative. ! 

[Thesaurus Resolutionum, tom. 36, p. 223]. 


3759. 
S. C. C, Agrigentina, 12 dec. 1767, 16 et 30 ian. 1768. 


Postquam Ignatius Radosti Religioni nomen dederat in inclyto Ordine 
Praedicatorum motus, ut ipse asserit, suasionibus P. Dionysii Greco Prioris 
Conventus S. Dominici terrae Clusae, qui patrimonii sacri constitutionem 
promiserat, professionis nullitatem proposuit in Curia Ecclesiastica 
Cusana, ubi morabatur, et sententiam suis votis conformem obtinuit, 
cum lege tamen, ut nisi infra quatuor menses de sufhicienti patrimo- 
nio fuisset provisus, a celebrandis Sacrificiis arceretur. Deinde quum 
in paterna domo vitam duceret parum laudabilem, Episcopus Agrigen- 
tinus suo Vicario Foraneo iniunxit, ut illi iniungeret accessum ad Civi- 
tatem Agrigenti, et quatenus parere recusasset, ut comprehenderetur, 
et alligatus transmitteretur. Extrema lgnatii paupertas imparem eum 
reddidit ad subeundas itineris expensas: quapropter Vicarius Foraneus 
Clusae illum per satellites domi suae sistere mandavit. Sed Ignatius ut id 
audivit, ira correptus ac furore succensus ad Conventum Dominicanorum 
properavit, igneo tormento munitus, et quum incidisset in P. Priorem 
Greco, quem suum infensum hostem, suorumque malorum causam existi- 
mabat, exploso tormento, ipsum interfecit. Criminis atrocitate perterritus, 
profugus discessit, eoque contumace Curia Ecclesiastica Agrigentina ipsum 
censuris irretitum declaravit. Deinde accessit ad Urbem, et a S. Poeniten- 
tiaria absolutionem quoad forum internum reportavit. A die autem patrati 
homicidii, quod accidit die 4 augusti 1757 ad haec usque tempora tum 
Romae tum Venetiis commoratus est, ubi resipiscentiae et poenitentiae 
anteactae vitae signa praebuit, ut habetur ex Parochorum aliorumque 
testium  depositionibus. Pluries interim apud S. hanc Congregationem, 
sed inutiliter supplicavit pro dispensatione ab incursa ex homicidio irre- 
gularitate. Easdem nunc renovat preces fusisque lacrymis EE. VV. cle- 
mentiam humiliter implorat. Ait, homicidium patrasse in calore iracun- 
diae, id patere ex ipsamet relatione Episcopi Agrigentini, in qua legitur, 
ipsum non prius arma sumpsisse, quam post acceptam notitiam deman- 
datae contra ipsum capturae. Omni proinde dignum commiseratione atque 
indulgentia, si praesertim ponderetur, Oratorem nunquam antea fuisse 
inquisitum, aut ulla culpa vel offensione notatum, et rursus se postea hone- 
ste gessisse, aliisque fuisse exemplo ecclesiae inserviendo. Plurimi insuper 
habendam temporis diuturnitatem, quum Orator a decennio in summa 

egestate et luctu vitam traducat. Denique animadvertendum proponit, 
non hic agi de dispensatione indulgenda Clerico ad Ordines promovendo 
sed de habilitando iam promoto ad exercitium Ordinum. 

Ad rem autem praestat animadvertere, quod iuxta divinum eloquium 
a ministerio altaris arcendi sunt, qui sanguinem humanum fuderunt. Hinc 
cohaerenter Sac. Concilium Tridentinum, Sess. 14, cap. 7, de ref. ita dispo- 
nit: Cum etiam, qui per industriam occidit proximum suum et per insidias, 
ab altari evelli debet; qui sua voluntate homicidium perpetravit, etiamsi 
crimen id nec ordine iudiciario probatum, nec alia ratione publicum, sed occul- 
tum fuerit, nullo tempore ad S. Ordines promoveri possit. 'Tenent autem 
Doctores, Concilium tantum loqui de homicidio voluntario et per indu- 
striam. In praesenti igitur casu examinandae imprimis erunt circumstan- 
tiae, quae homicidium aut praecesserunt, aut in actu intervenerunt, aut 
sunt subsecutae, aliaeque in sui exonerationem ab Oratore expositae. 
Notandum ulterius, an Orator se purgaverit ab infamia ex delicto contra- 
cta. Certum est, ex turpi et inhonesta vivendi ratione infamia contrahi 
ad text. in cap. /nter dilectos 11, de excessib. Praelat.; verum si quis per 
triennium saltem a pristina vivendi norma resipuerit et probitatis specimen 
praebuerit, infamia detergitur, ut ex can. Si duo, 35, quaest. 6, et can. 
Nunquam, 14, Dist. 56. 

Episcopus Agrigentinus suam sententiam hac super re non explicat, 
totumque se remittit clementiae ac iustitiae EE. VV., quae definire digna- 
buntur: 

An sit locus dispensationi ab incursa irregularitate in casu? 

Die 12 decembris 1767: Non proposita. 

Die 16 ianuarii 1768: Non proposita. 

Die 30 ianuarii 1768 Sacra, etc. respondit: Negative. 

[ Thesaurus Resolutionum, tom. 36, p. 285-288, tom. 37, p. 2, 35]. 


3760. 
S. C. C., Firmana, 17 dec. 1768. 


Cum Societas Sanctissimi Sacramenti erecta in Parochiali ecclesia 
S. Michaelis Archangeli loci Montis Urbani Firmanae Dioecesis, facul- 
tatem petiisset retinendi Ven. Eucharistiae Sacramentum in ecclesia S. Sal- 
vatoris ad ipsam pertinente, restitit Praepositus eiusdem Parochialis, 
qui in supplici libello plura protulit, ut petitio huiusmodi reiiceretur. Re 
a Sanctissimo Domino Nostro, cui preces oblatae fuerunt, S. Congrega- 
tioni mandata cum dubio respiciente facultatem retinendi "Ven. Sacra- 
mentum, alia etiam adiungere oportuit, quibus quaeritur de Sacris pera- 
gendis functionibus. 

Ad 2. dubium respiciens functiones, quae fiunt a Societate, Orator 
aequum esse affirmat, ut illae privative a Praeposito peragantur, tum quia 
fieri solent in maiori altari suae Parochialis ecclesiae, tum etiam, quia 

id statutum est a Sacra Rituum Congregatione die ro decembris 1703,! 
et ad haec usque tempora observatum, ut ex testibus colligitur. 
Diu Societas expectata est, nec quidquam ad sua tuenda iura hucusque 
exhibuit, quamvis praefixus eidem fuerit terminus ad illa deducendum 
Definiendum proponitur: 
2. An ius peragendi omnes functiones pertinentes ad Societatem  priva- 
ive spectet ad Praepositum in casu? 
Die 17 decembris 1768: Non proposita. ?. 
[Thesaurus Resolutionum, tom. 37, p. 356-361]. 


3761. 
S. C. C, Tranen., 14 ian. 1769. 


Agitabatur haec causa diebus r4 maii et 17 decembris 1763.? Nunc 
vero in alia forma proponitur; videlicet: 

r. An mensa archiepiscopalis teneatur ad taxam in casu? 

2. An Gapitulum Cathedralis et. Clerus tam saecularis, quam regularis 
Civitatis Trani teneatur ad taxam, in qua summa, et a quo tempore in casu? 

Die, etc. Sacra, etc. respondit ad 1. Affirmative, deducto, quod impendit 
Archiepiscopus in contributione ducatorum 600. 

Ad 2. Affirmative, deducto, quod impendit Clerus in contributione duca- 
torum 600. 

[Thesaurus Resolutionum, tom. 38,.p. rJ. 


3762. 
S. C. C., Balneoregien., 14 et 28 ian. 1769. 


In oppido Polimartii sacram iterans visitationem Episcopus Balneo- 
regiensis Societati Misericordiae imperavit, ut ad electionem alumni proce- 
deretur. Tunc autem Officialibus Societatis redituum administrationem 
interdixit, pecuniasque penes debitores sequestro subiecit; ac praeterea 
plures ex sodalibus ab albo Confratrum delevit, novos addidit, eorumque 
nominibus in tabella descriptis hanc sequenti decreto firmavit: Zmoventes, 
lacerantes, deturpantes, aut quocumque modo alterantes praesentem. tabellam 
seu addentes alios Confratres, sint ipso ture excommunicati. 

Aegro animo Officiales et Confratres tulerunt huiusmodi ordinationes, 
quas in libello Summo Pontifici oblato fusius exposuerunt, orantes, ut 
totius rei gestae examen Sacrae huic Congregationi committere digna- 
retur. Res igitur ex oraculo Sanctissimi EE. VV. demandata est, quo- 
rum sapienti iudicio inferius transcripta dubia resolvenda subiiciuntur. 

Ad 2. Sodales sustinent, reintegrandos esse Confratres ab albo expunctos 
repellendosque alios ab Episcopo admissos, quia nulla eidem potestas sit 
eiiciendi Sodales in legitima possessione existentes, novosque subrogandi, 
quod unice Confratribus competit. Maxime, quia ex nova hac admissione 
suborta sunt scandala et non sine divini cultus detrimento exercitium 
piorum operum fuit intermissum. Asserunt ad 3. liberam Sodalibus com- 
petere administrationem bonorum Societatis, nec eisdem auferri posse, 
nisi de abusu et dissipatione constiterit. In hac autem administratione 
nullo modo posse Episcopum se ingerere, ut pluries declaravit S. Congre- 
gatio Episcoporum et Regularium. 

Ex parte Promotoris fiscalis nihil hactenus datum est. Episcopus iudi- 
cium EE. VV. expectat. 

Circa dubia, quae proponuntur, inutile haud est praenotare, posse 
quidem Episcopum ad tollendos abusus edictis praecavere, ut bona loco- 
rum piorum fideliter administrentur, non tamen in administratione se 
posse miscere, sed illam Officialibus ad id electis relinquere debere, ut 
resolvit S. C. Episcop. et Regul. in Castellaneten., 14 nov. 1603, solum- 
que ex dispositione Concilii Tridentini Sess. 22, cap. 8, 9, de ref. ius illi 
competit confirmandi Oeconomos et Administratores, ab eisque rationes 
exigendi. Quoad remotionem Sodalium ab albo Confratrum tradunt Docto- 
res, quod si defectuosi reperti fuerint, praemittendae sint monitiones, 
nec statim a catalogo delendi; addentes, quod pendente controversia 
super alicuius remotione, manuteneri is debeat in sua possessione. Omni- 
bus itaque mature perpensis EE. VV. declarare dignabuntur: 

2. An sint reintegrandi Confratres ultimo loco deleti ab Episcopo, et respe- 
ctive delendi novi Confratres ab. Episcopo electi in casu? 

3. An sit restituenda. facultas Officialibus Confraternitatis administrandi 
et exigendi reditus eiusdem Confraternitatis, ita ut sint removenda sequestra 
in casu? 

Die 14 ianuarii 1769: Non proposita. 

Die 28 ianuarii 1769 Sacra, etc. respondit: Dilata, remotis sequestris, 
et reintegratis interim. Confratribus.? 

[Thesaurus Resolutionum, tom. 38, P- 4-9, 12]. 


3763. 
S. C. C., Firmana, 28 ian. 1769. 


Descripta est facti species huius causae in folio Congregationis habitae 


die 17 decembris 1768,3 verum ea tunc proponi non potuit. Nunc ergo 
resolvenda proponitur. 


Die, etc. Sacra, etc. respondit ad 2. Affirmative in ecclesia Parochiali. 
[Thesaurus Resolutionum, tom. S5 ps rip 


EECEUN1623. 

3764. 
S.. C. C., Comaclen., 17 iun. 1769. 


In districtu Parochialis ecclesiae Villae Libolle Dioecesis Comaclen. 
a saeculo xv erectum fuit a nobili viro Nicolao Maria de Betto publicum 
oratorium vulgo dictum delle Camatte, in quo singulis diebus festis Sa- 
crum fieri consuevit. Aegre id tulit Parochus dictae Villae, quapropter 
ad eius petitionem Episcopus anno 1760 suo decreto prohibuit, me impo- 
sterum in dicto Oratorio celebrarentur Missae in diebus Nativitatis. Christi, 
illius Resurrectionis, Epiphaniae, Assumptionis Beatae Mariae Virginis, 
SS. Apostolorum Petri et Pauli, Omnium Sanctorum, S. Cassiani, ac tandem 
Sancti Titularis ecclesiae Parochialis, sub poena suspensionis. Sacerdotum 
a divinis in eodem celebrantium ipso facto incurrenda, aliisque arbitrio no- 
stro infligendis, nisi tamen concurrat licentia a. Parocho in casibus particu- 
laribus concedenda. 

Dolenter id audivit Franciscus Betti, qui Cappellanum suis sumptibus 
destinaverat, ut singulis diebus festis in dicto Oratorio celebraret, exhibitis- 
que precibus Sanctissimo Domino Nostro, facultatem petiit Sacra pera- 
gendi etiam in solemnioribus anni festivitatibus, non quidem ad sui com- 
modum, sed ad solatium incolarum delle Camatte, gentisque finitimae. 
Rei notione Sacrae huic Congregationi mandata, de ea nunc subiicitur 
examen. 

Contendit itaque primum Franciscus Betti, ambigi non posse, quin 
Oratorium publicum sit, quum adhaereat publicae viae, illius ostium locum 
publicum spectet, omnibus pateat, et adnexam habeat etiam turrim campa- 
nariam. Nec etiam dubitari posse de erectione facta auctoritate Ordinarii. 
Ex hac oratorii publicitate educit, illud suo quasi iure sibi vindicare, ut 
in quavis festivitate ibi Sacrificium offeratur; cum praesertim non aliud 
sit discrimen inter publicum et privatum oratorium, nisi quod in isto sit 
vetita, in illo vero permissa in solemnioribus diebus celebratio. Hinc infert, 
quod cum ex dispositione iuris communis liberum sit in quibuscumque 
anni festivitatibus Missam in publico oratorio celebrare, non liceat Epi- 
scopo huius facultatis exercitium coercere. Ad haec adiicit, nedum con- 
gruum, immo necessarium esse, ut in dicto oratorio Sacrum non intermit- 
tatur, quia plebs adiacens loco delle Camatte atque incolae proximarum 
Vallium Comaclensium duo millia passuum distant ab ecclesia Parochiali 
Libollae, quod iter ad illam impervium sit ac hyemali praesertim tempore 
perdifficile. Nec audiendum esse dicit Parochum iactantem, necessario 
debuisse interdici celebrationem in oratorio, ut pueri ac rudes agricolae 
ad Parochiam accederent, ibique in fidei rudimentis sacrisque mysteriis 
instruerentur. Advertit enim, remedium hoc malum addere malo, quum 
incolae ablata commoditate audiendi Sacrum in Oratorio, nullibi prae- 
cepto satisfaciant. Deinde addit, fideles monendos quidem esse, non autem 
cogendos, ut adeant Parochialem: Conc. 'Trid., Sess. 22, de observo. et evit. 

in celebrat. Miss., denique perperam conclamari dicit, neminem fore, qui 
fideles commoneat ac instruat, cum Capellanus Oratorii singulis diebus 
festis catechesim ad populum habere consueverit. Unde prohibente Epi- 
scopo Vercellensi diebus solemnioribus celebrationem Missae in quodam 
oratorio publico, Sacra Congregatio respondit: Oratorium esse publicum, 
adeoque licitum esse ibidem celebrare diebus etiam solemnioribus: in 
Vercellen., 3 augusti 1675. * Omnibus itaque perpensis, deliberandum ab 
EE. VV. erit: 

Zn liceat in publico oratorio delle Camatte libere celebrare etiam in 
festis solemnioribus in casu? 

Die, etc. Sacra, etc. respondit: Affirmative, et ad mentem. 

[Thesaurus Resolutionum, tom. 38, p. 28-32]. 


3765. 
S. C. C, Constantien., 8 iul. 1769. 


Iudaeus quidam nomine David Marcus, natione Polonus, ex oppido 
scilicet Kampsa, pluries pro se suaque uxore et quatuor filiis Baptismum 
petierat, quin tamen unquam voti compos evasisset. Cum vero quadam die 
in Hospitali Rottenburgensi cum tota familia maneret, nilque minus cogi- 
taret, quam de Baptismo actu suscipiendo, muliercula quaedam bona fide 
putans, urgente necessitate, quemlibet baptizare posse, nulla praemissa 
catechesi, neque postulato baptizandorum consensu, aqua lustrali aspersit 
omnes, dicens: Ego te baptizo in nomine Patris, et Filii et Spiritus Sancti, 
Amen, eosdemque monuit ipsos iam esse Baptismo initiatos et Christianos 
effectos. Varia post itinera dictus David Marcus cum tota sua familia 
Salemium se contulit in Provincia Sveviae; dubiusque de validitate Bapti- 
smi a praedicta muliercula collati, supplex rogavit Reverendissimum Ab- 
batem, ut rite, si opus foret, ipsos baptizare dignaretur, et in catholicae 
religionis mysteriis erudire. Abbas autem Salemitanus, ne quid hac in re 
imprudenter ageret, Sacrae huius Congregationis consilium exquisivit, 
postulavitque declarari, an dictus David Marcus cum sua familia denuo 
baptizari, saltem sub conditione, deberet. 

Datae hinc sunt literae Nuntio Apostolico apud Helvetios, demanda- 
tumque examen tum mulieris, quae Baptismum administravit, tum etiam 
baptizatorum. At, excepto Davide Marco, nemo ex reliquis examini subiici 
potuit. Ex formali igitur Davidis examine constat, mulierculam manum 
in hydriam aquae attinxisse, ac primum duos natu minores Rebecham 
scilicet et Abrahamum lethali morbo laborantem aqua aspersisse, cruce 
signasse, proferendo verba: Ego te baptizo in nomine Patris, et Fili, et Spi- 
ritus Sancti, Amen, mox reliquos de familia, ipsum videlicet Davidem ac 
eius uxorem duosque maiores liberos eadem aqua similiter aspersisse; ipsum 
autem nescire, an aliorum respectu dicta mulier quidquam pronuncia- 

verit; certum tamen esse, ipsam monuisse, ut si alter ex infirmis moreretur, 
Sacerdoti notum fieret, eos iam fuisse baptizatos. Praeter Davidis examen 
prostat etiam extraiudicialis depositio mulieris, quae Baptismum contulit, 
asserentis, se utrumque parentem ac filios omnes aqua seorsim aspersisse, 
repetita quoad singulos Baptismi formula: Ego te baptizo, etc. Ideo vero ad 
hoc faciendum fuisse adductam, quia nemo sine Baptismo salvatur. Postea 
vero rogata, ut panderet, num quidquam [ludaeis dixerit ante Baptismi 
collationem, declaravit, nihil ea de re cum ipsis fuisse alloquutam. Sacerdos 
autem Societatis Iesu P. Schwenduman asserit baptizantem esse devotam 
feminam, sed simplicem, quae sine praecedenti consensu in adultis ad 
Sacramenti validitatem requisitio, bona fide Baptismum administravit. 

Inquirendum est itaque, an fides habenda sit devotae mulierculae, quae 
semel atque iterum extraiudicialiter testata est, Hebraeos singulos a se 
fuisse baptizatos. Praestat porro nonnulla addere ad validam huiusce Sacra- 
menti collationem pertinentia. Indubia profecto res est, ad Baptismi substan- 
tiam qualemcumque personae baptizandae ablutionem sufficere, sive ea 
immersione, sive perfusione, sive aspersione fiat. Duo idcirco praecipua 
sunt: primum, ut tantum aquae et eo modo adhibeatur, quantum et quo 
modo sufficit, ut quis moraliter censeatur ablutus et aqua perfusus; deinde 
necessarium est, ut aqua immediate corpus tangat, quia non alias homo 
abluitur. Tandem ubi de adultis agitur, constans et communis apud omnes 
sententia est, baptizandi voluntatem requiri, ita ut, s? 7n adulto deesset in- 
tentio suscipiendi Sacramentum, esset rebaptizandus, ut inquit D. Thomas, 
3 part., quaest. 68, art. 7, ad 2. Voluntas haec autem perfecta et praecisa 
esse debet, non est tamen necesse, consensum esse actualem, sufficit 
enim aliquando praecessisse et moraliter adhuc perseverare juxta com- 
munem 'lheologorum sententiam. Quum vero. David cum tota familia 
Sacrum Baptisma petierit, hinc ponderandum occurrit, an petitionis 
huius et desiderii conscii fuerint illius filii adulti, eique assensum praesti- 
terint. Quodsi de assensu constiterit, inquirendum ulterius est, an voluntas 
antecedens recipiendi Baptismum, quae nunquam videtur retractata, mora- 
liter in ipsis perseveraverit, ita ut ex parte adultorum non defuerit intentio 
saltem virtualis suscipiendi Baptismum. Haec omnia EE. PP. examinanda 
proponuntur, ut, qua solent, maturitate et prudentia definiant: 

An Baptismus ratus haberi debeat, vel potius sub conditione denuo conferri 
in casu? 

Die, etc. Sacra, etc. respondit: Dilata, et scribatur Episcopo iuxta instru- 
ctionem. ! 

[Thesaurus Resolutionum, tom. 38, p. 53-60]. 

3766. 
S. C. C., Balneoregien., 26 aug., 16 sept. 1769. 


Dilata fuit resolutio huius causae die 28 ianuarii praeteriti. ! Repropo- 
sita igitur causa Promotor fiscalis ad 2. sustinet, non tantum Episcopo, 
sed cuilibet etiam Iudici vel Magistratui ad tuendam propriam dignitatem 
permissum esse contra refractarios et inobedientes via oeconomica proce- 
dere eorumque audaciam illico cohibere. Addit, nonnullos ex iis, quos 
ab albo Sodalium Episcopus deleverat, die immediate sequenti admissis 
eorum excusationibus in pristinum statum restituisse, idemque facturum 
fuisse quoad alios, si eodem modo restitui postulassent. Ad 3. fatetur 
Confratribus competere administrationem bonorum Societatis, sed aeque 
Episcopo competere ius visitandi Confraternitatem, et ab eorum Admini- 
stratoribus rationes exposcendi ex dispositione Concilii Tridentini, Sess. 22, 
cap. 8, 9, de ref. Episcopo etiam incumbere abusus tollere, ut Confrater- 
nitatum bona recte ac fideliter administrentur. Et in praesenti casu negari 
non posse, varios quoad administrationem redituum Societatis Misericor- 
diae irrepsisse abusus, ut ex summario deprehendi valet. Omnibus itaque 
perpensis, dignabuntur EE. PP. eadem dubia declarare. 

Die 26 augusti 1769: Non proposita. 

Die 16 septembris 1769 Sacra, etc. respondit ad 2. Affirmative in omnibus. 

Ad 3. Affirmative in omnibus. 

[Thesaurus Resolutionum, tom. 38, p. 109-115, 130]. 


3767. 
S. C. C., Hildeshemen., 16 sept., 18 nov. 1769. 


Usus invaluit in Civitate Hildesimen., ut nonnulli Regulares ad Civi- 
tatem ipsam pluribus infra annum vicibus accedentes, ibique per aliquot 
dies commorantes, soleant sibi eligere Presbyterum saecularem ab Epi- 
scopo non approbatum, qui eis sit a confessionibus, quamvis non desint, 
qui vel ex saecularibus, vel ex regularibus, propriaque cuiusque Ordinis 
familia de Episcopi vel Praelati Regularis licentia confessiones excipiant. 
Id minime ferri posse censet laudatus Episcopus. Sed ne in re tam 
gravi quidquam decernat inconsulta Sede Apostolica, pro eximia in 
eam opinione, ac reverentia, dubia, quae in calce exhibentur, declaranda 
proponit. 

Et primo quidem non diffitetur, complures ex moralis Theologiae 
Doctoribus opinionem tueri, quod Religiosus iter faciens vel domi perma- 
nens possit de licentia tantum sui Superioris Presbyterum quemlibet sive 

saecularem, sive regularem a nullo Praelato vel Episcopo approbatum 
sibi in Confessarium eligere. Animadvertit tamen, alios plures ex 'l'heolo- 
gis tum Moralistis tum Canonistis contrariam sententiam, tamquam magis 
veram, sustinere ea praecipue ratione, quod si de iure communi et de uni- 
versali ante Concilium "Tridentinum vigente consuetudine nullus Religio- 
sus peccata sua confiteri poterat Sacerdoti ab Episcopo non approbato; 
multo minus id permissum censeri debeat, postquam Concilium tam solli- 
cite approbationem requisivit in eo, qui sacramentales confessiones exci- 
peret. Nec diversimode intelligenda esse privilegia Regularibus concessa 
ab Innocentio VII et Sixto IV, cum haec, dum iisdem facultatem tribuunt 
eligendi Confessarium, si non explicite, implicite saltem designent Con- 
fessarium ab Episcopo approbatum, quia requirunt religiosum vel Presby- 
terum saecularem zdoneum et discretum. Idque confirmari ex Bulla Iubilaei, 
in qua caveri solet, ut Regulares eligere debeant Confessarium apfroba- 
ium. Animadvertit insuper, quod licet verum esset, quod Superior Regu- 
laris Religiosi eligentis praesumatur tribuere Sacerdoti electo iurisdictio- 
nem ad absolvendum, nihilominus hoc non sufficeret, quia requireretur 
ulterius, ut Sacerdos ille idoneus fieret ad exercitium iurisdictionis per 
approbationem proprii Ordinarii. Idemque dicendum de Praelatis Regu- 
laribus itinerantibus, quibus nullo modo fas est Sacerdotem saecularem 
eligere ab Ordinario non approbatum. Demum observat, nimis irratio- 
nabile esse simplicem Religiosum, forsan etiam illiteratum et idiotam ius 
habere iudicandi de idoneitate et approbandi in Confessarium Sacerdotem 
quemlibet sive saecularem sive regularem, qui quandoque et ipse illite- 
ratus sit et idiota. Id enim mali evenire posse advertit, ut Religiosus a 
proprio Conventu in fraudem secedat, et benevolum atque illiteratum Con- 
fessarium eligat, quod esset absurdum atque omnino vetitum. 
Absolutio in Sacramento Poenitentiae non est nudum dumtaxat mini- 
sterium declarandi, quod sint remissa peccata, sed est actus iudicialis, 
quo a Sacerdote, velut a Iudice, sententia pronunciatur, ut contra nova- 
tores definivit Conc. Trident., Sess. 14, de Poenit., can. g. Quamvis autem, 
cum quis inauguratur Sacerdos, Ordinis potestatem accipiat, non accipit 
tamen potestatem iurisdictionis, nisi aut Parochiale beneficium habeat, 
aut ad excipiendas confessiones ab Episcopo approbetur: Synod. Trident., 
Sess. 23, cap. 15, de ref. Hinc Urbanus VIII quodlibet privilegium admi- 
nistrandi Sacramentum Poenitentiae abrogavit, nisi Episcopi facultas 
intercederet; idemque observandum declaravit Innocentius XI in decreto 
de frequenti communione, die 12 februarii 1679 ! etiam in casu, quo 
ageretur de absolutione levium culparum, aut lethalium, quae alias per 
confessionem fuerint expiatae. Denique non est praetereundum, quod 
tutior sit sententia Regularibus denegans ius eligendi in Confessarium 
simplicem Sacerdotem, et s. m. Innocentius XI damnavit propositionem 
asserentem, illicitum non esse in materia Sacramentorum sequi opinionem 
probabilem de valore Sacramenti, relicta tutiore, nisi id vetat lex aut con- 

ventio, aut periculum gravis damni.! Omnibus itaque mature ponde- 
ratis, dignabuntur EE. PP. declarare: 

I. An tales confessiones licitae sint in casu? 

II. An ignorante Episcopo fuerint validae? 

III. Am Episcopo sciente et contradicente, imposterum peragendae vali- 
dae futurae sint? 

Die 16 septembris 1769: Non proposita. 

Die 18 novembris 1769 Sacra, etc. respondit: Negative in omnibus, et 
amplius. 

[Thesaurus Resolutionum, tom. 38, p. 141-150, 15$]. 


3768. 


S. C. C., Beneveníana, 18 nov. 1769. 


Mandavit anno 1767 Curia Archiepiscopalis Beneventana Vicario Fora- 
neo oppidi Montis Sarculi, ut inquireret de inhonesta vitae consuetudine 
Sacerdotis Raphaelis Paradiso cum puella Antonia Ioderico eiusdem oppidi; 
necnon de secuta eiusdem Antoniae praegnantia, ac patrato animato 
abortu, Examinati primum fuerunt Chirurgus et Obstetrix, qui abortus 
tempore puellam ac natum infantem inviserant. Ille nullum novit externum 
signum, unde abortus violentiam argueret; haec vero ex ipsa corporis 
puellae inspectione certum dedit de violento abortu iudicium. Alii unde- 
cim testes de assidua Sacerdotis familiaritate ac prava consuetudine pri- 
mum babita cum Lucia Iudice, dein cum Ursula Quarantello et demum 
cum dicta Antonia deposuerunt; testati item sunt de publico scandalo, 
praesertim ex secreta et intima familiaritate cum dicta Antonia, necnon 
de istius praegnantia ex communi opinione dicto Sacerdoti attributa et 
de secuto abortu, qui pariter ex publica voce et fama et ex nimia illius 
cura et sollicitudine eidem imputabatur. Tres quoque aliae feminae ex 
proprio visu patefecerunt crimen a Sacerdote Paradiso cum dicta Antonia 
Ioderico in agris admissum. 

Ob haec Curia Archiepiscopalis eidem .Sacerdoti imperavit, ut sub 
poena scutorum 50 et suspensionis a divinis a patria abiret ultra octavum 
lapidem ad diem usque 6 martii 1767. Mandato primum paruit Sacerdos, 
et a patria secessit, brevi tamen, die scilicet 8 dicti mensis martii ad eam- 
dem redit ex causa adversae valetudinis, et cum primum convaluit, spiri- 
tualia egit exercitia. His absolutis ex praecepto eiusdem Archiepiscopalis 
Curiae promisit, se cum dicta Antonia non versaturum, nec accessurum 
ad dictum oppidum Montis Sarculi; sed post brevem absentiam ad pa- 
triam rediit. Constanter affirmavit, patriam repetiisse causa adversae vale- 
tudinis et Medicorum consilio. Negavit pravam non solum cum dicta An- 
tonia consuetudinem, sed omnem etiam familiaritatem; asseruitque ignorare 
eiusdem praegnantiam, ac abortum, testes vero fiscales pro repetitis 

habuit et suis defensionibus renunciavit. Hinc Vicarius Generalis edita 
die 30 iulii 1768 sententia super diffamato concubinatu cum ingravidatione 
et inditiato abortu et cum diffamatione ac murmuratione abortus praedicti 
per dictam Terram in personam. Antoniae loderici, censuit dictum sacerdo- 
tem Raphaelem Paradiso, tamquam de praemissis reum repertum et de iure 
punibilem, condemnandum fore, et esse exulandum, sicuti etiam ad. consulen- 
dum conscientiae suae pro diffamatione abortus ad adeundam Sanctam Sedem 
Apostolicam pro absolutione. 

Ut autem ad altaris ministerium restituatur, nunc exponit, se nulla 
irregularitate notatum esse, vel quatenus irregularis dici possit, saltem 
implorat EE. VV. clementiam pro opportuna dispensatione. Qua de re 
disceptanda curavit dubia in calce transcripta. Et ad I. inquit, non incurri 
ex delicto irregularitatem, nisi haec illi inhaereat ex iuris sanctione, idem- 
que delictum concludenter fuerit probatum: cap. [s qui, de sent. excom., 
cap. Éx tenore 4, et cap. ult., de temporib. ordin. Fornicationi autem ac 
etiam concubinatui nullibi a iure impositam esse poenam irregularitatis. 
Nullam autem in praesenti casu violenti abortus haberi probationem in 
genere, immo hanc excludi ex relatione Chirurgi, qui foetu inspecto, nul- 
lisque violenti abortus repertis signis ac vestigiis, iudicium protulit, quod 
naturaliter contigerit; Chirurgi vero relationi magis credendum, quam fal- 
laci, insulsae et inverosimili obstetricis opinioni. Deesse etiam probationem 
in specie, quia tres mulieres a fisco examinatae nihil concludunt contra 
personam Sacerdotis Oratoris. Hinc arguit, nullam infamiam contractam 
fuisse, tum quia deest delicti probatio, tum quia infamia non oritur ex 
dicto duarum vel trium muliercularum, sed tantum ex communi opinione 
ac fama penes probos viros et maiorem populi partem: cap. Inquisitionis 21, 
de accusat. Nec eam evinci ex poena exilii Oratori inflicta, quia huius- 
modi poena iniuncta non fuit ex causa abortus, sed ob turpem consuetu- 
dinem, de qua tantum extat probatio. Sustinet autem, quod sicuti ex inho- 
nesta vivendi ratione nulla irregularitas incurritur, ita nulla ex dicta poena 
exorta fuerit infamia, vi cuius Orator ab Altaris ministerio sit arcendus. 
In II. dubio saltem postulat benignam dispensationem sibi ex gratia indul- 
geri. Advertit enim, rem esse de Sacerdote iam promoto, non de promo- 
vendo; probat Archiepiscopi testimonio resipiscentiam. 

Irregularitas, ut incurratur ex delicto, requiritur actus externus con- 
summatus: can. S7 quis non iratus, 15, quaest. 1, nec unquam contrahitur, 
nisi sit in iure expressa: cap. /s qui, de sent. excom., in 6. Nulla autem irre- 
gularitatis poena inflicta est Clericis ac Sacerdotibus impudicitiae sordi- 
bus ac etiam immundo concubinatu inquinatis, nisi servatis poenarum 
gradibus praescriptis a Sacro Conc. 'Trid., Sess. 25, cap. 14. Quoad abor- 
tus delictum distinctionem inter foetum animatum et nondum anima- 
tum, ut scilicet in primo casu delinquens tamquam homicida puniatur 
et irregularis evadat: 57 aliquis 5, cap. Sicut ex litterarum 20, de homicid. 
abrogavit Sixtus V in const. incip. Effraenatam, * at rigidiorem hanc con- 

stitutionem moderatus fuit Gregorius XIV in const. Sedes Apostolica. * 
Foetus, quem Antonia peperit, iam quinquemestris vel saltem quadrime- 
stris erat, ut constat ex examine Chirurgi et Obstetricis. Tota hinc 
inspectio est, an idem abortus violentus fuerit, et an eius auctor, fautor 
vel consiliarius censeri possit Sacerdos Raphael Orator. Iosepha Caporale 
deposuit ... avendo inteso, che mentovata Antonia Ioderico abortiva, subito feci 
giudizio, che la riferita Porzia fosse stata quella, che operata aveva l'aborto, 
cosi per esser solita commettere tali scelleraggini, come perché detto Sacerdote 
D. Raffaele é suo confidente.... Nuntia vero testata est:... per detto di Anto- 
niella Papa, nipote di detta Porzia si seppe che la cennata Porzia nel luogo 
della Tora coll'intervento del detto Sacerdote Raffaele aveva applicata la radice 
della sudetta Ioderico d'onde essere seguito l'aborto, dopo del quale pur anche 
esso Paradiso continuó a pratticare nella sudetta casa d'Antonia. Et demum 
Antonia Papa deposuit:.... viddi portarsi detto Sacerdote D. Raffaele Para- 
diso unitamente con detta Antonia loderico, e stando 1o accosto al pagliaro 
da cui detta Porzia stava alquanto lontana, viddi, che il detto Sacerdote 
Don Raffaele gli fece segno colla mano, acció se gli fosse avvicinata, come fece 
ed immediatamente la riferita Porzia col detto D. Raffaele ed Antonia si 
allontanarono dal detto pagliaro... e la seguente mattina di Lunedi intesi, che 
la detta Antonia s'era figliata senza saper come... 

Dignentur ideo EE. PP. decernere: 

I. An constet de irregularitate in casu? Et quatenus affirmative: 

II. An sit'concedenda dispensatio in casu? 

Die, etc. Sacra, etc. respondit ad I. Affirmative. 

Ad II. Negative. 

[Thesaurus Resolutionum, tom. 38, p. 173-181]. 


3769. 
S. C. C., Aretina, 18 nov., 16 dec. 1769. 


Praescripta prosequens in constitutione s. m. Benedicti XIV incipien. 
Cum semper ? Episcopus Aretinus Capitulo et Canonicis Collegiatae Eccle- 
siae S. Agathae terrae Asciani imperavit, ut Sacrum agerent quotidie 
pro benefactoribus. Onus huiusmodi grave nimis existimarunt Canonici 
tum propter tenuitatem redituum Ecclesiae, tum etiam ob pervetustam 
consuetudinem onus illud non ferendi. Supplices proinde adierunt fel. 
rec. Clementem XIII petentes absolutionem ab applicatione quoad prae- 
teritum omissa, et omnimodam imposterum ab hoc onere exemptionem, 
vel saltem illius reductionem ad dies tantum festos. Precibus ad Sacram 


Congregationem remissis, auditoque bis Episcopo, nunc ea res iudicio 
subiicitur EE. PP. 

Praecipua Oratorum excusatio ex redituum tenuitate desumitur. Quod 
vero respicit omissam tempore praeterito Sacrificii applicationem, excu- 
satione se dignos esse Capitulares existimant tum ob redituum tenuita- 
tem, tum et maxime ob bonam fidem, in qua hucusque fuerunt, quum 
nulla in actu erectionis Collegiatae Canonicis iniuncta appareat obligatio 
Missam Conventualem applicandi. Episcopus in utraque sua relatione 
confirmans, quae a Capitulo et Canonicis de redituum quantitate asserun- 
tur, ipsorum petitioni favet. 

Saepius Sacra Congregatio declaravit, quod Canonici Cathedralium 
et Collegiatarum teneantur quotidie Missam pro benefactoribus appli- 
care, non obstante redituum tenuitate aut quavis contraria etiam imme- 
morabili consuetudine. Resolutiones hac super re editas videre praestat 
in Ferrarien., 38 martii 1719,* in Camerinen., 9 iunii 1714;? verum ob 
redituum tenuitatem, si annua scuta 30 non excedant, reductionem ad 
dies tantum festos de praecepto indulgendam censuit Sacra Congregatio, 
quod quidem probavit etiam laudatus Pontifex in relata const. Cum sem- 
per, 819. Vestrum itaque est, Eihi PP. declarare: 

1. An. Gapitulum et Canonici terrae Asciani teneantur applicare Missam 
Conventualem pro benefactoribus in casu? Et quatenus affirmative: 

2. An, et quomodo sit locus illius reductioni in casu? 

3. An, et quomodo pro tempore praeterito sit providendum in casu? 

Die 18 novembris 1769: Non proposita. 

Die 16 decembris 1769 Sacra, etc. respondit ad 1. Affirmative. 

Ad 2. Affirmative ad formam constitutionis s. m. Bened. XIV, Cum 
semper. 

Ad 3. Ad D. Secretarium cum Sanctissimo. 

[Thesaurus Resolutionum, tom. 38, p. 186-190]. 


3710. 


S. C. C.,, Constantien., 20 ian. 1770. 


Proposita hac causa in Congregatione diei 8 iulii 1769, ? resolutio dilata 
fuit et iussum, ut scriberetur Episcopo iuxta instructionem. Datis itaque 
litteris Nuntio Apostolico apud Helvetios, iniunctum ei fuit, ut praevio 
accurato examine tum mulieris, quae Baptismum contulit, tum etiam Marci 
Davidis eiusque uxoris ac filiorum, circumstantias omnes percunctaretur. 
Expleto examine acta transmisit laudatus Nuntius cum nova sua relatione. 
Ex actis patet, de baptizantis intentione nullam in praesenti casu oriri 
posse disceptationem. Porro ex formali examine constat, mulierem, quae 
Baptismum ministravit, usam esse aspersione, digito nimirum in aquam 
intincto, ut ipsa testata est; non tamen constat, singulos seorsim aqua fuisse 

aspersos, aut aquae guttas singulos attigisse, vel si fortasse singuli aliqua 
gutta tacti fuerint, ignoratur, an satis fuerit, ut ablutionis vices impleverit. 
Gravis oritur dubitatio de Baptismo a Lia suscepto, ob probabilem defe- 
ctum ablutionis, quae ex una vel altera aquae gutta haberi non potest; ma- 
gisque grave exurgit argumentum contra Baptismum Davidis patrisfa- 
milias et Sarae uxoris, qui nullo modo aqua fuerunt abluti. Ex alio quoque 
capite collatio Baptismi, de qua agitur, in maximam venit nullitatis suspi- 
cionem: ex depositionibus enim Liae, Sarae et Davidis aperte innotescit, 
nulla prolata fuisse verba a muliere baptizante, nihilque ab ea fuisse pro- 
nunciatum, dum aqua circumstantes aspergebat. Non est tamen dissimu- 
landum, hisce depositionibus aperte pugnare, quae in priori extraiudiciali 
examine ipsa mulier baptizans fassa fuerat. Verum perpendere oportet, 
quod mulier baptizans nedum simplex sit et devotula, sed rectum ratio- 
nis usum, ut communis fert fama, non habeat, praesertim verno et aestivo 
tempore, adeoque saepius delirans, mente sit confusa; deinde animadverti 
debet, quod eadem mulier in formali examine respondit, se non recordari, 
utrum ante cuiuslibet personae aspersionem toties quoties de novo digi- 
tum in aquam benedictam intinxerit. Ex his erui potest, quanta fides adhi- 
benda sit mulieri baptizanti. De intentione suscipiendi Baptismi in Lia, 
Sara et David hoc unum habetur: Liam scivisse, quod parentes catholi- 
cam fidem amplecti conentur, et se etiam voluisse illam fidem amplecti, 
quam parentes amplexuri essent, sed modum nescivisse. Et addidit: Aquam 
sensi in facie, sed non existimavi, me per hoc baptizari, neque desideravi 
Baptismum, cum nilil scirem de Baptismo. Sed neque pater, quantum mihi 
constat, tunc voluit ibi baptizari. Ex his patet, immediate, saltem ante 
aspersionem propositum ludaeis non defuisse suscipiendi Baptismum, 
quamvis nihil de illo tunc cogitaverint, quia existimarunt, nequaquam posse 
a muliere conferri. Supersunt adhuc liberi, quorum duo postremi infantes : 
Abraham et Anselmus fuerunt sub conditione rebaptizati. De aliis vero, 
videlicet Isaaco et Rebecca habetur, ut quid circa se actum sit, prorsus 
ignorare comperti sint, cum ex eo tempore unus et dimidius iam elapsus 
sit annus, et ambo aetate infirmiores. His itaque opportune praecognitis, 
vestrum erit, PP. EE. respondere dubio, quod iterum proponitur. 
Die, etc. Sacra, etc. respondit: Esse baptizandos sub conditione. 
[Thesaurus Resolutionum, tom. 39, p. 3-16]. 


3711. 


S. C. C. Reatina, 10 et 31 mart. 1770. 


Complures in Civitate Reatis ex quovis ordine Familiae sepulchra 
habent gentilitia tum in Cathedrali, tum etiam in ecclesiis Regularium. 
Contendunt autem Parochi, puerorum cadavera ante septennium deceden- 
tium in Parochiali esse omnino tumulanda, nec ni de ipsorum licentia 
ad sepulchra gentilitia deferri posse, ita tamen, ut in isto casu omnia fune- 
ris emolumenta Parochiae integre persolvantur. Aegre id ferentes eiusdem 

Civitatis patresfamilias, ad omnem in posterum dirimendam controversiam : 
infrascripta dubia EE. PP. decidenda proponunt. 

Ad 1. quod attinet, sustinent, ex iuris dispositione licere patri pro 
filio pubertatem non egresso sepulchrum eligere: cap. De uxore, de sepult. 
et cap. Licet 4, eod. tit., in 6. Hinc inferunt, innixam iuri deprehendi 
libertatem deferendi ad sepulchra gentilitia filiorum cadavera in infantili 
aetate decedentium. Neque obstare putant, a Rituali Romano, tit. 6, cap. 6 
ecclesiis tantum parochialibus iniunctum esse praeceptum retinendi sepul- 
chra pro infantibus. Animadvertunt enim, nequaquam ex hoc sublatum 
fuisse ius patris eligendi sepulchrum pro filiis infantibus, vel eorum cada- 
vera humandi in sepulchro gentilitio. Quo vero ad 2. dubium emolumenta 
respiciens, ea deberi asserunt in quarta parte, eamque a sola ecclesia tumu- 
lante praestandam esse, non autem ab heredibus, qui ultra consuetum funus 
praegravari non debent: cap. De his 4, de sepult., cap. Cum super, cap. 
Certificari, cap. In nostra 10, eodem tit, et cap. 2, eod. tit., in 6. 

Parochi contra animadvertunt ad 1. ius esse Parochiali defunctos sepe- 
lire, qui absque electione sepulturae obierint: cap. I, 2 et 5, de sepult., 
in 6, proindeque puerorum cadavera ante septennium decedentium in 
Parochiali fore tumulanda. Negant ullum ius competere patribus familias 
eligendi sepulturam pro filis infantibus eorumque cadavera tumulandi 
in sepulchris gentilitiis, cum neutrum iure ipsis liceat, nisi id invexerit 
consuetudo: cap. Licet 4, de sepult., in 6, quae concludentissime probanda 
est. Tantum vero abesse dicunt, ut patres familias consuetudine iuvari 
possint, quin potius contraria prorsus vigeat in Civitate Reatis consue- 
tudo. Hanc autem consuetudinem testibus probare nituntur. Hinc ad 2. 
dubium Parochi eamdem allegant consuetudinem. 

Verum perpendenda est Sac. huius Congregationis sententia in JVova- 
rien., 15 martii 1704,! quae favet electioni sepulturae in sepulchro maiorum. 
Quoad emolumenta Parochis debita animadvertere praestat, quid in Syno- 
dis Reatinis a. 1716 et 1747 disponatur. Quare ab EE. VV. definiendum 
erit: 

1. An patribus familias competat ius eligendi sepulturam pro infantibus 
ante septennium morientibus, et respective tumulandi eorum cadavera in sepul- 
chris gentilitis absque licentia Parochorum, seu potius illa sepeliri debeant 
in ecclesiis Parochialibus in casu? 

2. An, et quae emolumenta funeralia debeantur Parochis in casu? 

Die 1o martü 1770: Nom proposita. f 

Die 31 martüi 1770 Sacra, etc. respondit ad. 1. Licere patribus familias 
tumulare filiorum. impuberum cadavera in sepulchris gentilitüis sine licentia 
Parochorum, et. amplius. ; 

Ad 2. Affirmative ad. formam synodalium | constitutionum, | e amplius. 

[Thesaurus Resolutionum, tom. 39, p. 79-79, 91]. 

3772. 
S. C. C., Neapolitana, 31 mart. 28 apr. 1770. 


Matrimonium inierat mense aprilis anni 1759 Vincentius Confalone 
Marchio Petinae cum Catharina Bajona; et quinque menses ambo simul 
condormientes convixerat, cum evenit ut Catharina viro inconsulto ope 
et consilio "Theologorum et Confessarii sese receperit in Monasterium 
S. Pauli, quod vulgo appellatur delle Scorziate. Hinc vir Curiam adiens 
Archiepiscopalem, petiit, ut uxor ad reditum in domum suam et ad prae- 
standi obsequia matrimonialia cogeretur: decretumque petitioni conso- 
num obtinuit. Tunc Catharina viri impotentiam allegavit, addensque 
saevitias ac turpia nonnulla, matrimonii nullitatem proposuit. Omnia 
tamen negavit Marchio Vincentius, et sacramenti religione affirmans sequu- 
tam matrimonii consummationem, idipsum iterum ac tertio confirmavit, 
prolato quoque iudicio quatuor Medicorum, ut assertam suam impoten- 
tiam excluderet. Res ab anno 1763 obdormivit ad annum usque 1768. 
Tum demum Catharina instetit, ut suum corpus ab obstetricibus recogno- 
sceretur, ac recognitione integra fuit renunciata; receptoque deinde septimae 
manus iuramento, iudicii exitus properabat, quum Marchio Vincen- 
tius suas retractans assertiones super matrimonii consummatione antea 
factas, asseveranter dixit, matrimonium ratum tantum fuisse, non consum- 
matum, proindeque facultatem postulavit ingrediendi Religionem. Hinc 
Curia Archiepiscopalis sententiam protulit petitioni conformem, a qua 
matrimonii Defensor appellavit, delataque causa ad Sac. hanc Congregatio- 
nem, definiendum modo proponitur dubium in calce transcriptum. 

Patronus coniugum duo animadvertit: primum, quod in praesenti 
casu inquirendum non sit de perpetua atque absoluta viri imbecillitate, 
sed sicuti ante matrimonii consummationem liberum est unicuique ex 
coniugibus Religionem ingredi, ita satis sit, ut coniuges, quo tempore simul 
convixerunt, coniugales actus non exercuerint; alterum, quod seposito 
probationum rigore, sufficiat utriusque coniugis depositio, quo eorum 
cuique potestas fiat Religioni nomen dare. Accedere etiam inspectionem 
corporis Catharinae factam a duabus obstetricibus a Iudice electis, quae 
post adhibita omnia artis remedia illam intactam ac virginem renuncia- 
runt. Praeter haec adstipulari quoque inspectionem corporis viri factam 
a duobus Medicis totidemque Chirurgis a Iudice electis, qui uno excepto 
aliquantulum dubitative loquente, flocciditatem et inertiam et vitia consum- 
mationem impedientia agnoverunt. Demum nec desiderari dicit iuramen- 
tum septimae propinquorum vicinorumque manus, quod una cum iura- 
mento coniugum integram perfectamque probationem ad matrimonii rati 
dissolutionem constituit: can. De his requisivisti, caus. 33, quaest. r, 
cap. Laudabilem, de frigid. et malef. 

Contra haec Matrimonii Defensor observat ex officio, ex sola cohabi- 
tatione et condormitione viri iuvenis cum uxore iuvene quinque mensium 

spatio continuata violentam resultare ac certam iuris et de iure praesum- 
ptionem sequutae consummationis: cap. Litteris 12, cap. Tertio loco, de 
praesumpt. Praesertim, quia vir ab initio matrimonium consummasse affir- 
mavit, suamque declarationem non solum iuramento pluries firmavit, 
sed peritorum quoque testimonio comprobavit, et quia corporis mulieris 
recognitio non prius, quam post novennium fuit expleta, hoc etenim tem- 
poris spatio partes coalescere, glutinari atque ad naturalem integritatem 
redire potuerunt. 

His igitur opportune praemissis dignabuntur EE. PP. decernere: 

An constet de matrimonio rato et non consummato, ita ut liceat Marchioni 
Vincentio Confalone ingredi Religionem approbatam ad effectum in ea pro- 
fitendi in casu? 

Die 31 martii 1770: Non proposita. 

Die 28 aprilis 1770 Sacra, etc. respondit: Negative. ! 

[Thesaurus Resolutionum, tom. 39, p. 102-109, 128]. 


3713. 
S. C. C.,, Acheruntina, 16 iun. 1770. 


Contractis sponsalibus per verba de futuro inter Iosephum loannem 
Serio et Annam Catharinam Del Pomo, antequam matrimonium iniretur, 
accidit, ut Iosephus lethali vulnere saucius iamiam esset moriturus. 
Interrogatus autem a Sacerdote adstante eique extrema pietatis officia 
persolvente, utrum vellet cum Anna copulari, annuit Iosephus, et matri- 
monium iuxta ritum Ecclesiae contraxit et paulo post occubuit absque 
eo quod illud consummaverit. Defuncto Iosepho cogitavit Sabinus Serio 
illius frater de desponsanda sibi Anna Del Pomo, et hac de causa familia- 
riter cum ipsa conversatus est. Verum animadvertens, obstare impedi- 
mentum, quod publicae honestatis appellant, proveniens ex matrimonio 
cum praedefuncto fratre rato et non consummato, supplex adut Emum 
Pro-Datarium pro obtinenda dispensatione, deduxitque causam evitandi 
scandalum et infamiam, quae ex mutua viri et mulieris consuetudine 
oriri potuissent. Censuit autem laudatus Exus Pro-Datarius in re tanti 
momenti votum exquirere Sacrae huius Congregationis, cui huiusmodi 
inspectio discutienda hodie proponitur. 

Sex testes praeter Sabinum Serio et Annam Del Pomo fuerunt exa- 
mini subiecti, omnesque matrimonii consummationem uno ore excludunt. 
Praeterea testatur Sabinus Serio, nil quidquam aut minus caste aut minus 
honeste Iosephum fratrem cum Anna tentasse. Anna vero Catharina affir- 
mat, nullam ipsam inter et Iosephum sive post inita sponsalia sive post 
Matrimonii celebrationem carnalem copulam intercessisse. Quidquid autem 
sit de difformi Doctorum opinione circa affinitatem ex matrimonio rato 
et non consummato exortam, certum est, huiusmodi impedimentum non 

fuisse per Concilium Tridentinum coercitum ad primum gradum,! sed 
protrahi ad omnes gradus, ad quos ante Concilium protrahebatur. Ita 
declaravit S. Pius V, const. Ad romanum, 28 novembris 1566.? De pote- 
state Summi Pontificis dispensandi super huiusmodi impedimento dubitare 
non licet, quoniam illud neque ex naturali, neque ex divino iure de- 
scendit. Verum cum matrimonia, de quibus agitur, redoleant turpitu- 
dinem, idcirco nonnisi, ex urgentibus causis dispensatio concedi solet: 
Conc. Trid., Sess. 24, cap. 5, de ref. matrim. 

Quibus omnibus rite perpensis expendendum erit: 

An sit consulendum Sanctissimo pro dispensatione in casu? 

Die, etc. Sacra, etc. respondit: Negative. ? 

[Thesaurus Resolutionum, tom. 39, p. 189-194]. 


3774. 
S. C. C.,, Abellinen., 7 et 28 iul. 1770. 


Apoplectico morbo correptus elapso anno Sacerdos Carmelus de Rienzo, 
quamvis postea convaluerit, talem nihilominus passus est in sinistro bra- 
chio laesionem, ut eius ministerio in Sacro peragendo uti nequeat. Siqui- 
dem laeva manus inepta est ad sustinendum calicem dum in elevatione 
populo ostenditur, atque etiam dum attollitur in iis ex Canone verbis: 
Omnis honor et gloria. Inutiliter etiam ab eadem manu auxilium quaerit 
ad frangendam Sacratissimam Hostiam super calicem, eamque particu- 
lam dividendam, quae postea in calicem ipsum immittitur. Verum fra- 
ctionem ipsam et divisionem super patenam commode valet perficere. 
Cum itaque dictus Sacerdos alimenta habere non possit ex fructibus tan- 
tum sui patrimonii, qui ad necessariam sustentationem non sufficiunt, 
supplex ab EE. VV. dispensationem implorat, ut non obstante sinistri 
brachii debilitate, facultas celebrandi Missam sibi impertiatur. Asserit 
enim nullam exinde populi admirationem oriri posse, cum celebrare in- 
tendat tempore, quo populus in ecclesia infrequens est. 

Iamdudum in Ecclesia invaluit disciplina, ut corpore vitiati aut aliqua 
parte mutilati a Sacris Ordinibus et ab altaris ministerio arcerentur, si 
propria voluntate vel culpa id acciderit; si autem non proprio facto, sed 
casu aliquo vel necessitate vitiati fuerint, duobus tantummodo casibus 
irregulares evaderent: vel scilicet quando membrum, quo carent aut in 
quo debilitatem patiuntur, ad exercitium Ordinis suscepti vel suscipiendi 
necessarium fuerit, unde impossibilitas ministrandi emergeret, vel quando 
talis deformitas adsit, ut sine populi scandalo sacra ministeria exercere 
non valeant. Cum itaque deformitatem in Oratore excludat Episcopus, 
videndum superest, an ineptitudo sinistrae manus illum impediat, quomi- 


! Sess. XXIV, de ref. matrim., c. 3. 
* Bull. Rom., tom. 4, II, p. 311. 

nus substantiales sacrificii ritus observet. Verum ad essentiam ritus non 
videtur necessario requiri, ut Sacerdos utraque manu calicem attollat; 
neque de mysteriorum significatione quidquam immutari, si Hostiae 
divisio fiat super patenam. 

Emi PP. edicent, quid agendum in praesenti casu, dum quaeritur: 

4n sit concedenda dispensatio in casu? 

Die 7 iulii 1770: Non proposita. 

Die 28 iulii 1770 Sacra, etc. respondit: Negative. 

[Thesaurus Resolutionum, tom. 39, p. 244-248, 25$]. 


3775. 
S. C. C., Alexandrina, 28 iul. 1770. 


In oppido Solerii Dioecesis Alexandrinae suppresso Monasterio Ordi- 
nis S. Benedicti, erecta fuit Collegiata sub invocatione S. Perpetui, et in ea 
instituti tres Canonicatus una cum Praepositura curam animarum habente. 
Auctus postea fuit Canonicorum numerus ex piis fidelium fundationibus 
ita ut hodie duae Dignitates ac undecim Canonici in Ecclesia numerentur. 
Aucto sic Capitularium numero, licet singulis diebus choro interesse coepe- 
rint, vix tamen diebus festis Missam Conventualem celebrarunt. Nuper 
autem cognita obligatione Missam Conventualem quotidie celebrandi et 
applicandi, preces Sanctissimo dederunt tam pro absolutione quoad prae- 
teritum, quam pro reductione ad solos dies Dominicos in posterum. Annuit 
Summus Pontifex quoad praeteritum, sed reductionis postulatum ad hanc 
S. Congregationem ablegavit. Nunc itaque Capitulum petit reductionem 
ad solos dies Dominicos, et conventualiter Praepositus a dicto onere se 
exemptum esse contendit. 

Ad ri. inquit Capitulum, tres Canonicatus antiquiores adeo tenues 
reditus habere, ut alendo indigenae Sacerdoti vix sufficiant; reliquos vero 
tot tantisque Missarum oneribus a fundatoribus oneratos fuisse, ut saepe- 
numero vix aliquid libere singulis supersit Canonicis. Ad 2. inquit Prae- 
positus, se ob curam animarum teneri singulis diebus festis et Dominicis 
Missam pro populo celebrare: propterea cogi non posse ad Missam Con- 
ventualem per turnum etiam applicandam, sed ab hoc incompatibili 
onere se esse eximendum. 

Sacra haec Congregatio pluries declaravit Canonicos Cathedralium et 
Collegiatarum Ecclesiarum teneri ad applicandam quotidie pro benefa- 
ctoribus in genere Missam Conventualem, non obstante quacumque con- 
traria consuetudine, quamvis immemorabili, ut in Camerinen., 9 iunii 1714, ! 
in Ferrarien., 18 martii 1719, ?* idemque edixit s. m. Benedictus XIV in 
sua celebri constitutione incip. Cum semper oblatas, 19 augusti 1744.? 

Spectat itaque ad summam EE. VV. aequitatem ac prudentiam definire: 

I. Zn, et quomodo sit locus reductioni oneris Missae Conventualis in 
casu? : 

2. Zn a dicto onere exemptus sit Praepositus ratione curae animarum 
in casu? 

Die 7 iulii 1770: Non proposita. 

Die 28 iulii 1770 Sacra, etc. respondit ad 1. Affirmative pro reductione 
applications ad omnes dies festos de praecepto, satisfactis omnibus oneribus 
fundationum iuxta, votum Episcopi. 

Ad 2. Negative ad formam constitutionis s. m. Benedicti XIV, Cum 
semper. 

[Thesaurus Resolutionum, tom. 39, p. 236-239, 257]. 


3776. 
S. C. C., Andrien., 15 sept. 1770. 


Bis iam resoluta fuit haec causa, videlicet diebus 24 ianuarii et 19 sep- 
tembris 1767.* Nunc vero reproponitur sub hac forma: 

4n quoad dubia VI., VIII. sit standum in primo, vel in secundo loco 
decisis ? 

Die, etc. Sacra, etc. respondit ad VI. In secundo loco decisis. 

Ad VIII. Praevio recessu a decisis, affirmative. 

[Thesaurus Resolutionum, tom. 39, p. 300]. 


y riri 
S. C. C., Aesina, 23 febr., 16 mart. 1771. 


Ecclesia oppidi Montis Carotti quamvis antiquiori tempore annuam 
quamdam praestationem unius rubri frumenti et alterius rubri hordei 
Episcopo rependere soleret, nihilominus in Dioecesana Synodo anni 1727 
praeter hanc praestationem Episcopus compulit Plebanum et Cappella- 
nos ad solutionem etiam scutorum quatuor titulo cathedratici, ex quibus 
scutum unum a Plebano, alia vero tria a Cappellanis persolverentur. Solutio 
huiusmodi impleta fuit ad annum usque 1768, hoc autem anno Ple- 
banus et Cappellani coram S. Congregatione de illa conquesti sunt, et 
modo postulant, ut definiantur dubia in calce transcripta. 

Et quoad r. magnam vim constituunt in notula redituum, quae Vica- 
rio Generali et Episcopo exhibita fuit, cum adiecti fuerunt Cappellani 
Coadiutores. In ea enim notula haec expresse leguntur: AI Eminentissimo 
Signor Cardinal Vescovo per il solito cattedratico grano soma una, orzo 
soma una condotto in lesi. Asserunt autem, eamdem notulam coram Vica- 
rio Generali Visitatore productam non solum fuisse Promotori fiscali 

traditam, ut si quid erroris in ea esset, ipse obiiceret et corrigeret, sed 
etiam citatis interesse habentibus coram Episcopo fuisse repetitam. Post 
haec ad 2. dubii examen progredientes, quatenus minus firma ac tuta 
viderentur, quae supra exposita sunt, sustinent, cathedraticum ad sum- 
mum deberi in quantitate duorum solidorum seu iuliorum 20, cum Ple- 
banam ecclesiam Montis Carotti ad annum usque 1660 unus tantum rexe- 
rit Plebanus, qui ex Concilio Romano adigi non potuisset ad solutionem 
maioris summae, quam iuliorum 15. Superest modo, ut EE. VV. decer- 
nant: 

1. Zn, et quo ture debeatur annua praestatio frumenti et hordei Episcopo 
ab ecclesia Montis Carotti eiusque Plebano et Coadiutoribus in. casu? 

2. An ultra dictam annuam praestationem debeatur Episcopo Cathedra- 
ticum in quantitate et in qua summa in casu? 

Die 23 februarii 1771: Non proposita. 

Die 16 martii 1771 Sacra, etc. respondit ad 1. Deberi titulo cathedratici. 

Ad 2. Negative. 

[Thesaurus Resolutionum, tom. 40, p. 50-58, 6o]. 


3778. 
S. C. C., Acheruntina, 8 iun. 1771. 


Proposita ac resoluta fuit haec causa die 16 iunii 1770;! modo autem 
tum Sabinus tum Anna Catharina renovant instantiam innixam praesidio 
nonnullarum tunc omissarum circumstantiarum aliorumque factorum, 
quae deinde accidisse affirmant. Itaque reticitam fuisse dicunt carnalem 
copulam, quae inter eos intercessit sub spe obtinendae dispensationis. 
Insuper accedere, quod post notitiam denegatae a Sacra Congregatione 
dispensationis, pandita per Annam Catharinam eius cum Sabino illicita 
consuetudine parentibus et fratribus: hi furiose et ira abrepti mortem ipsi 
et Sabino minantur, nisi speratum sequatur coniugium. In his ergo circum- 
stantiis quid prudentia et aequitas suggerat, diiudicabunt Emhi PP., dum 
quaeritur: 

An sit standum, vel recedendum a decisis in. casu? 

Die, etc. Sacra, etc. respondit: In decisis. 

[Thesaurus Resolutionum, tom. 40, p. 150-153]. 


3779. 
S. C. C, S. Marci, 8 iun., 31 aug., 28 sept. 1771. 


Cum Rosaria Carino conquereretur, frugiferas quasdam herbarum plan- 
tas in proprio horto avulsas fuisse ac conculcatas, et maxime doleret, quod 
tale damnum a Sacerdote Vincentio Morelli suisque villicis fuisset illa- 

tum, Sacerdos, qui nonnullis antea diebus cum dicta muliere verbis 
rixatus fuerat, quique prope aderat et huiusmodi querelas audivit, illam 
conviciis et contumeliis coepit obiurgare. Mulier vero a maledictis minime 
cessavit. Vincentius furore succensus, accepta securi, Rosariam fugien- 
tem insequutus est eamque deprehendit; et quamvis monitus, ne quid 
damni eidem inferret, eo quia utero gravis esset, nihilominus dexteram 
in modum percutientis levavit, sed ab ictu iniiciendo abstinuit. T'imore 
magno perculsa mulier statim trepidare et contremiscere coepit, nec multo 
post ita torminibus vexari se sensit, ut sequenti die abortum ediderit, 
quam in tertio a conceptione mense tunc reperiri diiudicatum est. Res 
per Iosephum 'ludda, Rosariae virum, ad Curiam Episcopalem delata 
fuit, quae statim inquisivit contra Sacerdotem Vincentium cui palatium 
episcopale loco carceris fuit assignatum. Praeter obstetricem duo etiam 
medici et octo testes foetum inspexere. Recepta quoque fuit depositio 
Rosariae, quae prima vice minas sibi illatas, easque abortui causam prae- 
buisse narravit, eiusque assertionem duo testes, qui rixae fuerunt prae- 
sentes, reliqui vero de auditu, confirmarunt, sed deinde fere post mensem 
eadem Rosaria in exonerationem propriae conscientiae declaravit, che im 
tempo della rissa sentivasi dolori di aborto. imminente, onde per puro astio 
di quell'atto cerco addossare la causa al Sacerdote Vincenzo, essendo, come 
pubblicamente si é veduto, che pochi mesi addietro si era abortita per altre cause 
esterne ed interne, onde come tale é solita, sentivasi in quel giorno. 

Semel atque iterum constitutus Sacerdos negavit minas, nullamque 
abortui causam praebuisse asseruit, compilatoque processu defensionibus 
renunciavit, maluitque "l'heologorum iudicio quaestionem definiri. Hinc 
preces exhibet, ut proposita ad calcem dubia definiantur. 

Inter causas abortus potissimum a Physicis recensetur timor, cum 
mulieres timidae et meticulosae procliviores sint ad abortum. Ponderan- 
dum itaque est, an timor a Sacerdote Vincentio Rosariae incussus causare, 
vel saltem properare potuerit abortum, in quo totum causae momentum 
pendet. De irregularitate in casu abortus videnda resolutio S. Congrega- 
tionis in Beneventana, 18 novembris 1769.! Quare EE. VV. sapientiae 
et aequitati diiudicandum relinquitur: 

I. An constet de irregularitate in casu? Et quatenus affirmative: 

II. An sit locus dispensationi in casu? 

Die 8 iunii 1771 Sacra, etc. respondit ad I. Affirmative. 

Ad II. Dilata, et scribatur Episcopo iuxta instructionem. 

In instructione autem quaesitum ab Episcopo fuit, qua de causa pro- 
cessus informativus in Curia Episcopali coeptus suspensus interceptusque 
remanserit, quin Sacerdos defensiones paraverit, nec super qualitate cri- 
minis et poenae sententia prolata fuerit. Episcopus respondit: ob suam 
bonam  religiosamque vitam tum ob ipsiusmet paupertatem ulterius non 
molestandum censui, praesertim, quia de die im diem verae poenitentiae, 
constantis emendationis et non fucatae resipiscentiae indubia exhibuit laudatus 


1 Cf. N. 3768. 

Sacerdos signa cum communi aedificatione. Rogantur idcirco EE. PP. de- 
cernere : 

An sit locus dispensationi in casu? 

Die 31 augusti 1771: Nom proposita. 

Die 28 septembris 1771 Sacra, etc. respondit: Negative. 

[Thesaurus Resolutionum, tom. 40, p. 147-150, 257-259]. 


3780. 
S. C. C., Neapolitana, 28 sept. 1771. 


Negativa responsio in hac causa data fuit die 28 aprilis 1770. * Novis 
vero nunc paratis iuribus ad excludendam matrimonii consummationem, 
obtentoque beneficio novae audientiae, eadem quaestio reproponitur. 

Coniugum Patronus dicit, nullius momenti esse praecedentes viri decla- 
rationes de consummato opere in secunda et tertia condormitionis nocte, 
quum illae prodierint in litis aestu easque ex ore Vincentii expresserit 
avaritiae spiritus sive timor amittendi commodum uxoriae dotis. Et revera 
Vincentius ipse tunc etiam dixit, maritale opus non complevisse prima 
nocte: at qui primo amoris aestu impotens fuit, nec secundo, nec tertio 
concubitu potentiam acquirere potuit. Observat insuper Patronus coniu- 
gum, toto demum quinquemestre condormitionis tempore virum num- 
quam officio suo functum fuisse, unde eo minus ambigendum, nec secunda, 
nec tertia nocte illud implere potuisse. Praesertim quum alias plures ur- 
gere iactet probationes consummationis exclusivos: Vincentium ad poten- 
tiam acquirendam consilio Medicorum mutasse locum, calidiores cibos 
et medicinam sumpsisse, etc. Ex his autem viri impotentiam evinci. Ur- , 
gere: uxorem pluries, tempore non suspecto, de viri imbecillitate passim 
conquestam fuisse. 

Igitur EE. PP. dignentur responsum dare: 

An sit standum, vel recedendum a decisis in. casu? 

Die, etc. Sacra, etc. respondit: Dilata, et coadiuventur probationes ser- 
vata forma constitutionis Benedictinae.? 

[Thesaurus Resolutionum, tom. 40, p. 261-266]. 


3781. 
S. C. C, Gerunden., 14 dec. 1771, 11 ian. 1772. 


Per actum inter vivos fundavit Sacerdos Bonaventura Pararols anno 
1755 beneficium ad altare Beatae Mariae Virginis nuncupat. de Porticu 
Villae de Olot. Patronatum activum post sui obitum deferri voluit ad 
Hieronymam Anglada et Pararols sororem suam, eiusque heredes in infi- 

nitum. Leve Beneficiato onus imposuit adimplendi per se, vel per alium 
celebrationem trium Missarum quolibet anno. Haec summa est funda- 
tionis beneficii Ordinarii auctoritate postea erecti. In alio autem instru- 
mento patronatum quoque passivum, necnon bona ac reditus beneficii 
contulit favore descendentium supra relatae familiae de Anglada; decla- 
ravitque, quod si vacationis tempore nullus de eadem familia idoneus 
adesset, tunc a praesentatione esset abstinendum, usquedum habilis ex 
ea aliquis evaderet, et interim fructus investirentur, donec beneficii redi- 
tus ad summam librarum centum monetae Barchinonensis augerentur. 
Sequuto autem huiusmodi investimento, decurrentes fructus, quousque 
beneficium vacaret, erogari voluit in subsidium dotale alicui puellae ex 
memorata sororis familia conferendum. "Tandem beneficium, de quo agi- 
tur, compatibile esse voluit cum alio quolibet ecclesiastico beneficio; et 
Beneficiatum minime teneri dixit ad recitationem Horarum Canonicarum, 
donec saltem ad aetatem annorum 24 non pervenisset, o altrimenti gli si 
commuti il detto obbligo della recita delle Ore Canoniche in altra orazione 
vocale a disposizione del Superiore. 

De singulis ex intervallo appositis conditionibus quaeritur, utrum sint 
approbandae, prout ipsemet fundator enixis precibus exorat. Episcopus 
precibus annuendum putat. 

Certa res est atque unanimi Doctorum firmata consensu, fundationes 
post decretum legitime interpositum nullo modo alterari posse aut immu- 
tari. Si vero fundator hanc facultatem in actu fundationis sibi reservave- 
rit, tunc novae leges ac novae conditiones adiici possunt, quia vigore 
reservationis retrotrahuntur. Si autem in fundatione reservata non fuerit 
variandi facultas, permitti posse, de consensu tamen Episcopi, ut adii- 
ciantur conditiones, quae non sint iuri contrariae. Diiudicent Ergo Emi 
Patres: 

4n sit locus approbationi instrumenti in. casu? 

Die 14 decembris 1771: Non proposita. 

Die 11 ianuarii 1772 Sacra, etc. respondit: Affirmative iuxta modum; 
modus est, quod ex conditionibus in instrumento adiectis seroentur. tantum 
dispositiones quoad patronatum activum et passivum, ita tamen, ut numquam 
suspendatur praesentatio favore passive vocatorum, et quatenus non adsint, 
favore cuiuscumque etiam extranei. 

[Thesaurus Resolutionum, tom. 40, p. 319-323, tom. 41, p. X]: 


3782. 


S. C. C., Nullius Trium Fontium, 14 mart., 4 apr. 1772. 


Ab ecclesia D. Nicolai Terrae S. Aedisti ad locum magis opportunum 
translatis monialibus Ordinis S. Augustini, cl. mem. Cardinalis Petrus 
Aldobrandinus, tunc temporis Abbatiae "Trium Fontium perpetuus Com- 
mendatarius, eamdem ecclesiam concessit Bernardino Lupi cum lege 
erigendi quatuor Canonicatus et unum Sacristae Officium eique potesta- 

tem fecit concedendi Statuta, quibus Praebendarii parere debuissent. 
Huiusmodi concessionem anno 1621 s. m. Gregorius XV confirmavit. 
Memoratus autem Lupi in testamento plura bona stabilia et census pro 
fundo novorum Beneficiorum assignavit, et regulas pro regimine Prae- 
bendariorum exaravit, quas anno 1623 Cardinalis Caietanus tunc temporis 
Sacrae huius Congregationis Praefectus, propria auctoritate probavit. 
Nullum in his de Missa Conventuali verbum. Nullibi constat, ecclesiam 
Apostolicae Sedis auctoritate in Collegiatam fuisse erectam, sed solum 
in nonnullis posterioribus actis Collegiatae nomen eidem tributum legitur. 
Praebendarii vero Missam Conventualem pro benefactoribus in genere 
retroactis temporibus non celebrarunt. ld autem cum  Eminentissimus 
Abbas Sacrae Congregationi exposuisset, responsum accepit, ut Pres- 
byteros S. Nicolai moneret ad Conventuale Sacrum quotidie applican- 
dum. Huiusmodi monitione Presbyteri commoti, exemptionem ab onere 
Missae Conventualis supplices effllagitant, tum quia eorum ecclesiam 
sub dispositione constitutionis s. m. Benedicti XIV! non comprehendi 
putant, tum etiam quia gravia sustinent onera, tenuesque reditus con- 
sequuntur. 

Emus Abbas de sua sententia rogatus, censet, ecclesiae S. Nicolai vel 
ex Canonicorum placito, vel minus exacta notitia fuisse tributam nuncu- 
pationem Collegiatae, cum ab ea longe distet Collegialitatis idea, quae 
immo ab eius origine repugnare videtur. Quatenus tamen Collegiata dici 
posset, existimat nihilominus, fundatoris mentem alienam omnino fuisse 
ab impositione oneris Missae Conventualis, de qua nullam fecit men- 
tionem. 

Ex cap. Cum creatura, de celeb. Miss. clare desumitur obligatio Missam 
Conventualem quotidie celebrandi. Ab hac tamen regula excipiuntur eccle- 
siae, quae vere Collegiatae non sint, quemadmodum tradit laudatus Pon- 
tifex Benedictus XIV, Instit. 107, 8 2, num. 15. Hisce perpensis diiudicent 
EE. PP., quid statuendum sit, dum quaeritur: 

I. An Presbyteri seu Canonici ecclesiae S. Nicolai S. Aedisti teneantur 
applicare Missam. Conventualem pro benefactoribus in casu? Et quatenus 
affirmative: 

II. 4n, et quomodo sit locus illius reductioni in casu? 

Die 14 martü 1772: Non proposita. 

Die 4 aprilis 1772 Sacra, etc. respondit ad I. Negative. 

Ad II. Provisum in primo. 

[Thesaurus Resolutionum, tom. 41, p. 95-99, 105]. 

3783. 
S. C. C., Neapolitana, 18 iul, 29 aug., 19 sept. 1772. 


Agebatur de hac causa diebus 28 aprilis 1770,! atque 28 septem- 
bris 1771,? quando resolutio dilata fuit. Nunc idem dubium sub eadem 
forma reproponitur: 

Zn sit standum, vel recedendum a decisis in casu? 

Die 18 iulii 1772 Sacra, etc. respondit: Praevio recessu a. decisis, licere . 
Marchioni Vincentio ingredi Religionem approbatam, et in ea profiteri, et 
ad mentem. Mens est, quod March. Catharina libera non remaneat, nisi 
post expletum a Marchione Vincentio integrum tyrocinii annum, emissamque 
professionem, idque eidem Marchionissae Catharinae notificetur. 

Defensor autem matrimonii iterum sustinet, Marchionem de impo- 
tentia accusatum anno 1759 matrimonii consummationem solemni iura- 
mento affirmasse, ac postea recessisse consummationem negando. Gravis- 
simum hinc oriri dicit difficultatem, quam serio ponderandam iterum 
proponit, cum prioribus magis, quam posterioribus assertionibus deferen- 
dum esse contendat cap. Per tuas, de probat. Nihil igitur superest, nisi, 
ut EE. PP. definiant: 

An sit standum in primo, vel secundo loco decisis in casu? 

Die 29 augusti 1772: Non proposita. 

Die 19 septembris 1772 Sacra, etc. respondit: In secundo loco decisis, 
et amplius. 

[Thesaurus Resolutionum, tom. 41, p. 184, 234-236, 244]. 


3784. 
S. C. C., Augustana, 19 dec. 1772. 


loseph Frank, Presbyter Augustanae Dioecesis et Parochus Villae 
Roth supplicem Sanctissimo D. N. obtulit libellum, in quo narravit, ex 
Chirurgi incuria atque imperitia ob subortam in sinistra manu inflamma- 
tionem illius digitos amisisse, atque idcirco, tamquam irregularem, a Mis- 
sae celebratione debuisse abstinere. Supplicavit idcirco pro dispensatione, 
et facultate celebrandi ope digitorum argenteorum, quibus affabre elabo- 
ratis atque ab Episcopo consecratis, possit omnes Missae ritus et caere- 
monias, ipsam quoque Hostiae elevationem et fractionem absque ullo 
incommodo, periculo aut dedecore peragere. Ut autem facilius dispensa- 
tionem assequeretur, exposuit, Parochiam esse valde tenuem, teneri matrem 
senem et pauperrimam ex naturae debito sustentare, neque hac miserrima 
tempestate subrogare posse Capellanum, qui eius loco Missam celebret. 

Remissae fuerunt preces Sacrae huic Congregationi, quae Officiali 
Augustano commisit, ut facto coram Caeremoniarum Magistro experi- 
mento, referret, an in Oratore appareat deformitas, quae scandalum generet 
in populo, aut divinis praestet impedimentum, praesertim quoad Augustis- 
simae Hostiae fractionem. Officialis Augustanus sinistram Oratoris ma- 
num diligenter inspexit, deprehenditque, non tantum digitos (ut per erro- 
rem fuit in supplici libello expressum), sed integram volam Chirurgi 
incuria atque imperitia fuisse deperditam et a brachio totaliter abscis- 
sam. Caeterum retulit, sine ulla prorsus deformitate aut scandalo Missae 
Sacrificium ita ab Oratore posse celebrari, ut digitorum et manus defectus 
non advertatur ab adstantibus, nisi ab iis, quibus illorum deficientia aliunde 
cognita fuerit. Id autem ex eo contingere dixit, quia celeberrimus quidam 
Augustanae Civitatis artifex manum ex cupro et argento vivae manui simil- 
limam elaboravit, et brachio mediis fascibus sub vestis manica conditis 
adeo accurate aptavit, ut non artefacta, sed quasi viva et vera manus appa- 
reat. Addidit, pollicem et primum digitum seu indicem ex argento confe- 
ctos, et in partibus interioribus, quibus Sacrosancta Hostia tangitur, 
auro purissimo esse obductos, atque in ipsius manus artefactae cavitate 
latere spiras calybeas, quae partim motione brachii, partim vero pres- 
sione minimi digiti modo pollicem, modo indicem, modo utrumque iuxta 
officii exigentia movent, ita ut spirarum intus latentium auxilio pollex et 
index vel ab invicem recedant, vel mutuo se tangant pro varietate rituum, 
qui in Missa peragi debent. Hinc fieri, ut Orator non solum possit ad 
initium Missae utraque manu Missale aperire, sed etiam ante Offertorium 
utraque manu calicem coopertum detegere, patenam in altum elevare, 
cum ea crucem super altare efformare, Hostiam Sacram in illa ponere, 
calicem tum ante infusionem vini, tum post purificationem  abstergere, 
et manu artefacta tenere, omniaque adamussim, quae necessaria fuerint, 
adimplere. Quo vero ad Augustissimae Hostiae elevationem et fractionem 
asseruit Officialis, utrumque una atque altera manu sine ullo prorsus pe- 
riculo, scandalo aut deformitate ab Oratore perfici; ipsumque ope manus 
artefactae Hostiam frangere, et calicem elevare. Eadem quoque testatus 
est de aliis ritibus et caeremoniis ad Missae Sacrificium pertinentibus. 

Compertum est, irregularitatem ob defectum corporis ex Veteri Testa- 
mento desumi: Levit. 21; 18 et 19. Qualecumque tamen fuerit ecclesiasti- 
cae disciplinae initium de irregularitate ob defectum corporis, satis liquet 
ex Summorum Pontificum responsis, huiusmodi defectum non absolute, 
et simpliciter constituere aliquem irregularem, sed solum, quando defe- 
ctus accidit ex culpa, vel quando talis sit, ut vel absolute defectuosum 
reddat inhabilem ad obeundas ministerii functiones, vel ratione defectus 
adsit periculum irreverentiae aut scandali: cap. De Presbytero 1, de corpore 
vitiatis, cap. Thomas, eod. tit., cap. Presbyterum, de clerico aegrotante. His 
ergo omnibus perpensis Emi PP. decernent: | 

An sit locus dispensationi in casu? 

Die, etc. Sacra, etc. respondit: Negative. 

['"hesaurus Resolutionum, tom. 41, p. 292-297]. 

3785. 
S. C. C., Faventina, 17 iul. 1773. 


In pastorali visitatione habita anno 1770 Episcopus Faventinus nonnulla 
edidit decreta, quibus Parocho S. Iacobi de Pinna ius esse censuit pera- 
gendi funerales functiones in ecclesia Sodalium T'ertiariorum Sancti Anto- 
nii Patavini, quae intra limites illius Parochiae sita est. Ab hisce decretis 
Confratres reclamaverunt, eorumque rationes septem dispertitae dubiis 
fusius relatae fuerunt in folio diei 3 praeteriti mensis aprilis, in quo sodali- 
tium ad s. dubium asserit, inter functiones parochiales recenseri quidem 
associationem cadaveris usque ad ecclesiam tumulantem, sed postquam 
cadaver ad ecclesiam delatum est, nullum ius Parocho competere faciendi 
officium vel alias funebres functiones super eo peragendi. Unde functiones 
funebres in ecclesia Confratrum non a Parocho, sed a Capellano explendas 
esse, potissimum, quia modo tantum quaestio est de funere decedentium 
extra Parochiam S. Iacobi et non subiectorum eidem Parocho, adeo ut 
cesset omnis ratio, ob quam ullum iurisdictionis actum idem Parochus 
exercere queat. 

Super 5. dubio innititur Parochus constitutionibus synodalibus Faven- 
tinis. Asserit enim, in Synodo Card. Rossetti statutum fuisse, functionem 
sepeliendi cadavera tumulanda in ecclesiis Confraternitatum spectare ad 
Parochum, sub cuius Parochia sunt, et non ad eorum Cappellanum. 

Sacra Congregatio Rituum quoad tumulandos in ecclesiis Confratrum 
legem dixit in decretis generalibus * ad dub. 20: 4n ad Parochum spectet 
facere Officium funebre super cadaveribus sepeliendis in. dictis ecclesiis et ora- 
toriis publicis Confraternitatum? rescripsit: Affirmative, quando tumulandus 
est subiectus Parocho, intra cuius fines est ecclesia vel oratorium. Ad praedi- 
ctorum tamen decretorum calcem legitur: Et ?ta salvis tamen conventio- 
nibus et pactis in erectione Confraternitatum forsan factis, concordüs inter 
partes initis et a Sancta Sede approbatis, indultis, constitutionibus synodalibus 
ac provincialibus, consuetudinibus immemorabilibus, vel saltem | centenarüs 
declaravit et decrevit. His itaque decretis constanter adhaesit Sacra haec 
Congregatio, ita tamen, ut rationem semper habendam duxerit vel consti- 
tutionum synodalium aut provincialium, vel consuetudinis immemorabilis 
aut saltem centenariae, ut in Bononien., 28 iulii 1724.? Haec non inop- 
portune adnotanda erant, ut EE. PP. tutius diiudicare possent: 

5. An idem Parochus habeat ius peragendi funerales functiones in ecclesia 
eorumdem Confratrum, quando cadavera in ea tumulanda non sunt de illius 
Parochia, et an aliqua portio cerae illi debeatur in casu? 

Die, etc. Sacra, etc. respondit ad 5. Quoad primam partem affirmative, 
et serventur constitutiones synodales; quoad secundam dilata et. coadiuven- 
tur probationes. ? 

[Thesaurus Resolutionum, tom. 42, p. 83-89, 122-132]. 

3786. 
S. C. C.,, Adrien., 18 dec. 1773, 22 ian. 1774. 


In ea parte Padi, quae vocatur di Ariano seu di Gorro, extat Villa Serra- 
vallis, cuius habitatores profecturi sive ad Villam S. Mariae, sive ad Matri- 
cem ecclesiam Ariani, transfretare debent Padum 47 Ariano. Distantia 
utriusque Villae S. Mariae et Serravallis habitatores impulit, ut anno 1627 
a tunc temporis Episcopo Adriensi peterent sibi assignari in subsidium 
Parochialis oratorium S. Mariae del Traghetto, prout revera obtinuerunt, 
cum onere, quod ab habitatoribus assumptum asseritur, persolvendi 
quandam primitiam pro sustentatione Capellani Curati, qui Sacramenta 
administraret. Hodiernus vero Episcopus Adriensis, dum anno 1771 pasto- 
ralem ageret visitationem, ad preces populi Villae S. Mariae dictum orato- 
rium in veram Parochialem erexit, servata tamen matricitate ecclesiae 
Ariani, ac reservatis hodierno ecclesiae matricis Archipresbytero, quousque 
viveret, omnibus emolumentis atque proventibus, quos ex dicta ecclesia 
S. Mariae percipere consueverat. Huiusmodi novae Parochiae erectionem 
aegre tulerunt Archipresbyter "llerrae Ariani, necnon Comes Caietanus 
Gilioli et populus Serravallis, qui omnes de illius nullitate conquesti sunt, 
super qua modo praesens controversia instituitur. | 

Promotor fiscalis Curiae Episcopalis Adrien., necnon novus Parochus 
Villae S. Mariae del Traghetto praemittunt, ad sustinendam dismembra- 
tionem ecclesiae Parochialis alterutram ex his causis sufficere: nempe aut 
distantiam locorum, aut magnum incommodum parochianorum accedendi 
ad ecclesiam Parochialem. His praemissis contendunt, utramque causam 
copulative concurrere in hodierna quaestione, distantiam nimirum, cum 
locus Serravallis quinque milliariis distet a "Terra Ariani; ?fimeris etiam 
difficultatem, cum necessaria sit transfretatio fluminis Padi, quae hyberno 
praesertim tempore difficilis redditur propter aquarum intumescentium 
redundantiam. Animadvertunt praeterea transfretationem Padi necessa- 
riam quidem esse Serravallensibus etiam, ut pergant ad novam Parochialem 
S. Mariae, sed affirmant, longe minorem esse distantiam, cum Villa S. Ma- 
tiae distet a Villa et oratorio Serravallis minus quam duo milliaria. Aiunt, 
perperam obiici dissensum Archipresbyteri Parochialis ecclesiae Ariani, 
nam dismembrationem Parochiae iustis concurrentibus causis iuxta Concilii 
Tridentini* dispositionem fieri posse efiam invitis Rectoribus. Contendunt 
deinde dictum Archipresbyterum suum praestitisse consensum, quando 
die 8 iunii 1771 novae Parochiae institutionem admisit et emologavit per 
publicum instrumentum, ac rursus consensisse in actu formalis erectionis, 
et tandem imposterum etiam consensum praestitisse, cum poenitentia 
ductus, eorum omnium, quae adversus novam erectionem inconsulto patra- 
verat, eiusdem erectionis iustitiam admisit. Quo vero ad novae collectae 

gravamen, de quo Serravallenses conqueruntur, asserunt, hanc sponte 
oblatam fuisse, et impositam solis habitatoribus Castri S. Mariae de/ Tra- 
ghetto; Serravallensibus autem unice remansisse antiquum onus primitiae 
Sacramentalis, ad quam sese obstrinxerunt maiores anno 1627, quando, 
ipsis rogantibus, oratorium S. Mariae destinatum fuit pro administratione 
curae auxiliaris. Demum ad dissensum quod attinet Comitis Gilioli, ani- 
madvertunt, eum nullam in Castro Serravallis obtinere temporalem iurisdi- 
ctionem, oratorium vero loci Serravallis esse de iurepatronatu laicali, et 
spectare ad familiam Marchionum de Bevilacqua. 

Altera vero pars contendit, solemnitates omissas fuisse in erectione 
novae Parochiae. Ait nempe, defuisse citationem et consensum Archipres- 
byteri Parochialis ecclesiae Ariani, addit insuper, illius consensum exfost 
non accessisse, quia idem Archipresbyter una cum Serravallensibus man- 
datum procurae solemniter dedit ad dissentiendum, et quamvis exfost 
accessisset, per posteriorem consensum ratam haberi non potuisse dismem- 
brationem sua ex indole nullam ob omissam praeviam citationem pro forma 
requisitam. Negat adfuisse consensum Comitis Caietani Gilioli, cuius 
familia Comitatu Serravallensi cum mero et mixto imperio ac vassallagüs 
et homagiis donata fuit a s. m. Martino V. Defuisse pariter consensum populi 
Serravallensis et Capituli Ecclesiae Cathedralis. De consensu Serravallen- 
sium observat, inani prorsus conatu obiici actum. anni 1627, cum gestus 
fuerit ab aliquibus tantum rusticanis. Caeterum animadvertit, nullimode 
actum tunc fuisse de dismembratione, sed tantum de primitia. Ex defectu 
itaque solemnitatum concludit, nullam et irritam esse novae Parochiae ere- 
ctionem. Idem evincere conatur ex defectu iustae causae, tum quia extensio 
totius Villae S. Mariae in ea parte, quae longior est et magis a Parochiali 
Arianensi distans, non excedit tria milliaria, tum etiam quia iter est satis 
commodum, nullisque aquis interiectum. Insuper urget, nullam necessi- 
tatem aut utilitatem adfuisse uniendi novae Parochiae S. Mariae populum 
Serravallis, cum etiam post hanc unionem opus fuerit deputare Vicarium 
Curatum in oratorio eiusdem loci, qui animarum necessitati praesto sit. 
Intolerabilem insuper ac perdifficilem populo Serravallensi factum fuisse 
accessum ad novam Parochiam, quia eidem populo brevior est et securior 
transitus fluminis Padi ad petendam Ariani Parochiam, quam novam 
S. Mariae. 

Haec itaque postquam assueta maturitaté perpenderint, definient 
Emi Patres: 

4n. dismembratio et respective erectio novae Parochiae sustineatur in casu? 

Die 18 decembris 1773: Non proposita. 

Die 22 ianuarii 1774 Sacra, etc. respondit: Negative. 

[Thesaurus Resolutionum, tom. 42, p. 257-264, tom. 43, p. r]. 

3787. 
S. C. C., Lucen., 26 febr., 12 mart. 1774. 


Decennio post editam a s. m. Benedicto XIV notissimam constitu- 
tionem Cum semper oblatas,* in qua multa de applicatione Missae pro 
populo diserte praescripsit et declaravit, Episcopus Lucensis in Galaecia 
nonnulla anno 1755 ad illius normam condidit Statuta. Inter caetera man- 
davit, ut Parochi, qui duas insimul unitas Parochias haberent, non una 
tantum diebus festis Sacrificii applicatione contenti essent, sed in una Paro- 
chia per seipsos, in alia vero per alterum Sacerdotem Missam pro populo 
celebrare atque applicare tenerentur. Non omnibus tamen haec arrisit 
ordinatio. Hinc Iosephus Didacus Guttierez, Rector Parochiae de Meilan, 
cui altera unita reperitur, dubius, quid agere debeat, pro conscientiae 
serenitate, quaestionem ab EE. VV. definiri supplicat. Episcopus hodiernus 
de more auditus censuit rationes pro utraque parte exponere, ut ex earum 
accurato examine certum proferri valeat super proposita controversia iudi- 
cium. Et sane, qui onus duplicis applicationis inhaerere existimant Paro- 
cho duabus Parochiis praeposito, innituntur synodalibus Dioecesis consti- 
tutionibus anno 1669, quibus applicatio Missae pro populo animarum 
Rectoribus ita praecise iniungitur, ut si in distinctis sui regiminis ecclesiis 
bis eodem festo celebraverint, utramque Missam pro suo respective po- 
pulo applicare teneantur, quacumque alia obligatione postposita, nulloque 
a fidelibus accepto stipendio. Synodales hac de re constitutiones conformes 
asserunt dispositioni Concilii "Tridentini, necnon constitutioni Bene- 
dictinae. Verum contrariae opinionis assertores affirmant, neque in Consti- 
tutione s. m. Benedicti XIV, Cum semper oblatas, neque aliis in locis 
verbum ullum fieri de onere applicationis in diversis Parochiis uni Parocho 
commissis. Sustinent idcirco Parochiarum unionem non praeseferre onus 
duplicis applicationis, quia cum unus sit Parochus, unus etiam quoad spiri- 
tualia censendus est populus. Quaeritur: 

An Parochi duabus ecclesiis Parochialibus praepositi teneantur Domi- 
nicis aliisque festis diebus Missam in unaquaque ecclesia sive per se sive per 
alium applicare pro populo in casu? 

Die 26 februarii 1774: Non proposita. 

Die 12 martü 1774 Sacra, etc. respondit: Affirmative, exceptis tantum 


Parochüs unitis unione plenaria, et extinctiva, et scribatur Episcopo iuxta 


instructionem. 
| [Thesaurus Resolutionum, tom. 43, p. 37-42; 48]. 


1 Cf. N. 345. 

3788. 
S. C. C., Segovien., 12 mart., 23 apr. 1774. 


In relatione status suae Ecclesiae Episcopus Segobiensis dubium S. Con- 
gregationi proposuit: An Confirmationis Sacramentum solis adultis, aut 
usu rationis praeditis ministrare debeam, an etiam pueri, nulla habita 
aetatis ratione ad illius Sacramenti susceptionem vi consuetudinis hic 
vigentis admitti licite possint, in nostris praecipue tam amplis Hispaniae 
Dioecesibus, in quibus, dum earum visitatio fit, vix ac ne vix quidem con- 
vocari queunt adulti per montes et agros dispersi, inducique, ut priusquam 
tantum Sacramentum suscipiant, Sacramentali confessione disponantur, 
nisi visitatio in plures, quam commode fieri potest, dies protrahatur. Quae 
impedimenta meo iudicio in causa fuere, cur Episcopi huius Regni Confir- 
mationis Sacramentum et pueris et adultis communi beneficio etiam num 
conferre consueverint. 

Super hoc igitur EE. VV. iudicium exquiritur, nec inopportune erit 
nonnulla animadvertere, quae ad rem conferre posse videntur. Nullam 
olim aetatem ad suscipiendum Confirmationis Sacramentum praefinitam 
fuisse, sed aetatem quamlibet, sicut Baptismo, ita et Confirmationi ido- 
neam habitam fuisse luculentissime patet ex antiquissimo more, qui in 
Ecclesia viguit et ad saeculum usque xiu perseveravit conferendi Con- 
firmationem statim post Baptismum, de quo plura apud Martene, De anti- 
quis Ecclesiae ritibus, lib. 1, cap. 2, art. 1, $2 et sequ. Constat praeterea 
diu multumque in Ecclesia permansisse usum confirmandi pueros. Siqui- 
dem Innocentius Papa I in ep. ad Decentium Eugubinum Episcopum, $ 6 
meminit Confirmationis infantium his verbis: De consignandis vero infan- 
tibus manifestum est, non ab alio, quam ab Episcopo fieri licere. Meminit 
etiam S. Augustinus, tract. 6 in I. Iohannis Epistolam, num. ro dicens: 
quando imposuimus manus istis infantibus, adtendit unusquisque vestrum, etc. 
Meminit denique Gennadius in libro de Eccles. dogmat., necnon Ordo Roma- 
nus, aliique libri rituales saeculi vir, rx, x, xr, ubi ritus describuntur, 
quibus parvuli consignari debent. Morem hunc saeculo etiam xir et xii 
passim obtinuisse plures ostendunt synodales Dioecesum constitutiones. 
Huiusmodi tamen disciplina saeculo xir desinente et xiv ineunte coepit 
immutari in Germania, Gallia et Italia. Atque haec hodierna est disciplina 
Ecclesiae, quam Catechismus ex decreto Concilii Tridentini editus De 
Confirmat. Sacram., tit. Qua aetate Christiani ad hoc Sacramentum admit- 
tendi, his verbis expressit: Observandum est, omnibus quidem post Bapti- 
smum. Confirmationis Sacramentum posse administrari, sed minus tamen expe- 
dire hoc fieri, antequam pueri rationis usum habuerint. Quare, si duodecimus 
annus expectandus non videatur, usque ad septimum certe hoc Sacramentum 
differre maxime convenit. Quamvis autem consultissime cautum sit in Latina 
Ecclesia, ut renatis fonte Baptismatis conferatur Sacramentum Confir- 
mationis in ea solum aetate, in qua instructionis capaces sunt, et possunt 

divini beneficii pretium pro meritis aestimare, vetitum tamen absolute non 
est, ne ullo unquam casu septennio minoribus conferri queat. Si quis 
autem quaerat, quaenam esse possit iusta et urgens causa ministrandi Con- 
firmationem infantibus ac pueris, primo loco respondetur, quod habenda 
ratio est discriminis eorum vitae. Praeter vitae discrimen aliae insuper 
non desunt iustae causae, ut si praevideatur futura diutina absentia Epi- 
scopi, aut non facilis in posterum futurus ipsius Episcopi accessus ad pueros 
vel ob ingravescentem eiusdem aetatem, vel propter puerorum distan- 
tiam a Civitate, vel propter itineris difficultatem, aliamve iustam causam, 
ut est sententia etiam s. m. Benedicti XIV exposita in Tract. De Synodo 
Dioeces., lib. 7, cap. 1o. 

His ergo relatis inquirendum est, an quae in praemisso postulato affe- 
runtur motiva et causae ungendi etiam pueros ante septennium, uti fieri 
consuevit in Dioecesi Segobiensi, satis aptae sint atque idoneae, ut rece- 
datur a generali regula. Quaeritur: 

I. An attentis peculiaribus. circumstantiis Sacramentum | Confirmationis 
administrari possit etiam pueris et infantibus nulla habita aetatis ratione 
in casu? 

2. An etiam administrari possit pueris et. infantibus in mortis periculo 
constitutis in casu? 

Die 12 martü 1774: Non proposita. 

Die 23 aprilis 1774 Sacra, etc. respondit ad 1. Affirmative nonnisi in 
gravibus et urgentibus circumstantiis , super quibus conscientia Episcopi oneretur . 

Ad 2. Affirmative. 

[Thesaurus Resolutionum, tom. 43, p. 66-73, 78-83]. 


3789. 
S. C. C, Lauretana, 11 iun., 9 iul. 1774. 


Capitulum Collegiatae et Parochialis Ecclesiae S. Stephani Oppidi 
Castri Fidardi duodecim Canonicis constituitur, quos inter connume- 
ratur Sacerdos Nicolaus Bartolini eiusdem Ecclesiae Praepositus et Rector, 
qui quadragesimum praestiti servitii annum emensus, humiliter supplicavit 
Sacrae huic Congregationi pro obtinendo iubilationis indulto. Preces remis- 
sae fuerunt Episcopo, ut Capitulum audiret. In Capitularibus autem comi- 
tiis habitis die 10 augusti 1773 Canonici petitae iubilationi obstiterunt, 
tum quia Orator continuum ac laudabile servitium Ecclesiae non praesti- 
terit, perché avendo annessa alla Prepositura la Parochia, ha atteso, come 
asseriscono gl'anziani di questo Capitolo, ordinariamente al confessionale solo 
in tempo di Matutino, terminato il quale, partito dalla chiesa ed a questa non 
à piu tornato, se non per quel tempo, in cui li Corali erano obbligati al Coro 
all'ora di Terza, Messa cantata e susseguenti Ore, alle quali ritornava. al 
confessionale, come anche presentemente costuma; tum etiam, quia viribus 
satis pollet, unde proprio munere adhuc fungi valet. Qua de re necesse 
fuit dubia proponere sapienti EE. VV. iudicio definienda. 

Ad I. Praepositus quadragenarium servitium laudabiliter expletum 
satis probari sustinet ex iuratis depositionibus Sacristae Ecclesiae, Notarii 
localis ac Cancellarii episcopalis. Accedere etiam senectutem ac morbum, 
cum sexagesimum quartum aetatis annum iam agat, assiduasque patiatur 
nervorum convulsiones, quarum causa pluries sensibus destituitur, prout 
Medicus et Chirurgus testantur. Ac praeterea observat, Canonicum, cui 
animarum cura incumbit, haberi tamquam choro praesentem, dum Sacra- 
mentales excipit confessiones. Ad Il. sustinet, vigore indulti iubilationis 
participem fieri debere de omnibus fructibus et distributionibus, de quibus 
alii Canonici participant, cum censeatur Ecclesiae adhuc inservire, qui 
post diuturnum servitium quiescit. Nec recte opponi aliorum trium Cano- 
nicorum exemplum, qui licet iubilationis indultum obtinuerint, nunquam 
tamen de fallentiis participes facti fuerunt, quia non constat, Canonicos 
iubilatos, fallentias petiisse, easque a Capitulo fuisse denegatas. 

Inquirendum primo est, an Sacerdos Nicolaus Bartolini Praepositus 
Ecclesiae S. Stephani Oppidi Castri Fidardi per annos quadraginta con- 
tinuo et laudabiliter dictae Ecclesiae inservierit. De Canonico curam ani- 
marum habente in eadem Ecclesia censet s. m. Benedictus XIV, Instit. 
Eccles. 107, num. 56, tamquam in choro praesentem habendum esse, dum 
fidelium excipit confessiones et Sacramenta parochianis ministrat, idque 
etiam declaravit Sac. Congreg. in Mediolanen., 13 februarii 1639.1 Viden- 
dum proinde ulterius, an Orator, dum a choro abfuit, distentus revera 
fuerit ab exercitio curae animarum Praepositurae ab ipso possessae inhae- 
rente. Post haec ponderandum, an Ecclesia Collegiata Castri Fidardi, 
congruo servitio destituta remaneat, si Oratori iubilatio indulgeretur. 
Porro Canonici iubilati, licet choro non intersint, habentur nihilominus 
tanquam praesentes, eisque debentur distributiones omnes, de quibus 
participant alii Canonici atque etiam illae, quae ob aliorum absentiam 
interessentibus accrescunt. Ab hac tamen regula receditur, si Capituli 
obstent constitutiones, vel consuetudo adversetur: in Reatina, 19 aprilis 
1692.? His sedulo animadversis, dignabuntur Eri PP. definire: 

I. 4n sit concedenda. iubilatio in casu? Et quatenus affirmative: 

II. 4n Praepositus Bartolini vigore indulti iubilationis, si choro mom 
intersit, participare debeat de punctáturis seu fallentüis in casu? 

Die 11 iunü 1774: Nom proposita. 

Die 9 iulii 1774 Sacra, etc. respondit: Dilata, et scribatur Episcopo iuxta 
instructionem. ? 

[Thesaurus Resolutionum, tom. 43, p. 142-148, r59]. 


IE TN I2601. 
EEGTNN E227. 
3 Cf. N. 5799. 

3790. 
S. C. C, Caurien., 9 et 30 iul. 1774. 


Cum vacaret beneficium seu capellania de iurepatronatu laicali, nomi- 
natus ad eam fuit Ildephunsus Valentius Fernandez Montero e Villa 
Carceris. Quia tamen nondum fuerat tonsura insignitus, nec immerito 
timeret, quominus ob defectum Clericatus illius possessionem assequi 
posset, coepit cogitare remedium, quo dimissa Capellania per aliquod 
tempus, eam in posterum posset obtinere. Sic itaque cum Patrono con- 
venit, ut iste ad illam nominaret quemdam Presbyterum, de re tota optime 
conscium. Presbyter vero eandem Capellaniam dimitteret statim ac Ilde- 
phunsus clericus fieret, ut hoc pacto, per dimissionem a Presbytero factam 
ipse in beneficii possessionem subingrederetur, et primae nominationis 
effectus haberetur. Ita porro res composita fuit et hoc pacto exequuta. 
Mirum profecto, quod nemo ex paciscentibus deprehenderit fraudem 
huic pactioni inhaerentem, aut saltem nec de illa dubitaverit, praesertim, 
quia res in iudicium deducta fuerat contra Presbyterum, qui renuebat 
capellaniam dimittere, quamvis postea a lite recesserit, unde Ildephunsus 
illam a triennio possidet et fructus percipit. 

Verum cum postea idem Ildephunsus ad Sacros Ordines promoveri 
cuperet, certior de simonia factus, adiit Sac. Poenitentiariam, a qua pro 
foro interno obtinuisse asserit absolutionem a censuris, dispensationem 
ab irregularitate, et .convalidationem tituli beneficii. Episcopus tamen 
renuit illum ad Ordines promovere, nisi pro foro etiam externo sibi con- 
suluisset, cum iam simoniae rumor per magnam partem populi Villae 
Carceris et per ipsam quoque Civitatem Cauriensem fuisset evulgatus. 
Hinc obsequendo Episcopi monitis EE. VV. benignitatem implorat, ut 
absolutionem, dispensationem, et tituli convalidationem dignentur imper- 
tiri. Ait siquidem, ignorantia iuris errasse, dum illicitam pactionem con- 
venit, de qua nullam suspicionem praeconceperat. Dignum proinde videri, 
ut voti compos fiat, cum praesertim pactio subingrediendi in beneficium 
effectu caruerit, quia illud assequutus fuit per spontaneam dimissionem 
a Presbytero in iudicio factam. ; 

Episcopus refert simoniam iuxta suam opinionem fuisse invincibili- 

ter, bona fide et ex ignorantia commissam. 

Nil mirum, si ad extirpandam simoniam severissimae leges omni aetate 
editae comperiantur, quemadmodum constat ex cap. Cum super, de confess., 
cap. Sicut, cap. Ex tua, de simon., can. Quicumque, can. Cum ordinatur, 1, 
quaest. 1, et alibi. Invaluit perniciosus abusus saeculo circiter XVI, quare 
licet s. m. Pius IV huic malo providisset,! nihilominus S. Pius V ad 
eliminandam penitus corruptelam aliam edidit constitutionem  incipien. 
Intolerabilis, x iunii 1569.? Inquirendum, an ignorantia in Oratore prae- 


1 Cf. N. r0o6. 
37 f. iN? 130: 

sumi valeat, cum praesertim res sit de ignorantia iuris, et an ea saltem 
a poena excusare possit. Denique notandum, quod Orator post pactionem 
Primam 'T'onsuram et Minores Ordines suscepit. Quare perpensis omnibus 
circumstantiis Erhi PP. decernent: 
. 4n sit consulendum Sanctissimo pro absolutione, dispensatione, et conva- 

lidatione tituli beneficii in casu? 

Die 9 iulii 1774: Non proposita. 

Die 30 iulii 1774 Sacra, etc. respondit: Dimittat, restituat fructus perce- 
ptos, et postea supplicet. j 

[lhesaurus Resolutionum, tom. 43, p. 166-168, 172]. 


3791. 
S. C. C., Camerinen., 20 aug. 1774, 18 mart. 1775. 


Ad tramites providae Benedictinae constitutionis incipientis: Pasto- 
ralis officii, * unita anno 1736 fuerunt Praebendis TTheologali et Poeniten- 
tiali Cathedralis Camerini nonnulla Beneficia simplicia cum respectivis 
eorum titulis. In unione autem Beneficiorum prae ceteris cathedratici 
onus expressum fuit, illudque omnino praestare professi sunt ipsimet 
Canonici, a quibus unio fuerat obtenta. Elapso vix quadrimestre, ac Sede 
Episcopali vacante, Canonicus Theologus alia quatuor Beneficia simplicia 
decreto Vicarii Capitularis suae 'Theologali Praebendae uniri curavit, 
ita quidem, ut praebendae reditus ad annua scuta 300 adaucti fuerint. 
Quamvis pro huiusmodi Beneficiis unitis cathedraticum ab antecesso- 
ribus Beneficiatis semper fuerit persolutum, illud tamen post sequutam 
unionem reprendere detrectarunt Canonicus Mancini Theologus et Cano- 
nicus Flaminii Poenitentiarius, illudque praestare modo renuunt Cano- 
nici Vivani et Carducci eorum successores. Hac itaque de causa Promotor 
fiscalis illos in iudicium vocavit, et modo instat pro resolutione dubii, 
quod EE. VV. sapienti iudicio subiicitur. 

Inquit enim, omnes Beneficiatos teneri ad solutionem cathedratici 
erga proprium Episcopum in signum subiectionis et in honorem Sedis 
Episcopalis: cap. Conquerente, de officio Ordin., cap. Pastoralis, de donat. 
Idque etiam pro Beneficiis simplicibus, cum eadem quoad ista honoris et 
subiectionis ratio concurrat. Neque ob sequutam Beneficiorum unionem 
Praebendis Canonicalibus onus cathedratici extinctum praesumi posse 
affirmat, cum per unionem haud eximi potuisse dicit ab onere cathedratici, 
quod ex ipso actu erectionis Beneficiorum oritur, eisque semper insepa- 
rabiliter inhaeret, neque ab Episcopo in totum remitti valet: cap. Pasto- 
ralis, de donat. Porro contendit, cathedraticum deberi a die adeptae per 
Canonicos Beneficiorum possessionis. Idque pluries decisum ab hac Sacra 
Congregatione, et signanter in Amalphitana, 26 februarii 1707, ? in nihilum 


EXGCEUNS89: 
? Cf. N. 3049. 

refragante, quod ab Episcopo antecessore nunquam fuerit perceptum 
quia cathedraticum nec praescribi potuit, nec ab Episcopo remitti. Deni- 
que quantitatem cathedratici praefiniendam esse confidit ad formam de- 
creti Episcopi T'erelli post Concilium Romanum evulgati, necnon syno- 
dalium constitutionum Episcopi Vivani et hodierni Episcopi, in quibus . 
omnibus iuxta taxam Concilii Romani persolvenda praecipitur. 

Ex alia parte nihil hactenus deductum est. 

Videndum tamen, an unicum cathedraticum a toto Canonicorum et 
Beneficiatorum coetu, seu potius ab unoquoque singillatim persolvi debeat. 
Si Canonici et Beneficiati sustentantur ex massa communi, ex eaque unus- 
quisque suam percipit partem, tunc unicum cathedraticum rependere 
sufficit, quemadmodum statuit Concilium Romanum, üt. 8, cap. 4. €i 
vero Beneficiati praeter portionem, quam ex massa communi retrahunt, 
alia etiam Beneficia simplicia obtineant, ex his omnibus cathedraticum 
Episcopo solvere debent, ut in cit. A4malphitana, 26 februarii 1707. Quo 
vero ad quantitatem statutum est, ut duo solidi persolvantur, et in Con- 
cilio Romano iulii viginti monetae Romanae fuerunt pro solidis prae- 
finiti. His sedulo perpensis, dignabuntur Eri PP. decernere: 

An, et a quo tempore, et in qua annua summa debeatur cathedraticum 
pro Beneficiis unitis Praebendis Theologali et Poenitentiariae Cathedralis 
in casu? 

Die 20 augusti 1774: Non proposita. 

Die 18 martü 1775 Sacra, etc. respondit: Affirmative, a. die adeptae 
per Episcopum. possessionis, et in summa praefinita a. Concilio Romano. 

[Thesaurus Resolutionum, tom. 43, p. 198-203, tom. 44, p. 1]. 


3792. 
S. C. C., Comen., 8 apr., 6 maii 1775. 


Clericus Petrus Sertorius 'Tonsura insignitus, casuali ac repentina 
pulveris tormentarii accensione adeo graviter in dextera manu laesus fuit, 
ut eiusdem liberum in parte inferiori usum ac exercitium amiserit, unice 
salvis et incolumibus superstitibus digitis indice et pollice, ac superiori 
eiusdem manus parte, quibus libere et prompte utitur. Ex hoc innoxio 
casu id evenit, ut non valeat patenam post hostiae consecrationem 1n 
Missae celebratione tractare, nisi vel contra praescriptum. rubricarum 
utatur, vel laeva manu, vel pollice et indice post consecrationem non seiun- 
gendis. Hinc idem Clericus Petrus humillimas preces porrexit pro dispen- 
satione ab irregularitate ex dicto defectu contracta, ut ad Presbyteratum 
promoveri queat Parochiamque assequi possit. Auditus Episcopus prae- 
dicta confirmat et addit: Dexteram manum laesam et partim. detruncatam 
tam in prophanis, quam ecclesiasticis operationibus ea arte tractat, ut parte 


inferiori laesa ad. pectus conversa, superior tantum pars incolumis ad oculos 


1 Cf. N. 3796. 


90 Curia Romana 


exhibeatur, nullamque propterea, nisi curiose investigantibus, exhibet paten- 
tem deformitatem, nec ullum. scandalum generat, aut. ullum impedimentum, 
praeter praedictam, divinis praestat; ac concludit: ecclesiasticae disciplinae 
studium, probati mores, congrua rerum ecclesiasticarum scientia postulatae 
dispensationis gratiam eidem promererentur. 

De irregularitate ob defectum digitorum litteralis est textus in cap. 
Presbyterum 2, de cler. aegrot. et debilit. Ei Patres qua ornantur iuris sacri 
peritia ac aequitate, et clementia, dignentur responsum dare: 

Zn sit locus dispensationi in: casu? 

Die 8 aprilis 1775: Non proposita. 

Die 6 maii 1775 Sacra, etc. respondit: Negative. 

[Thesaurus Resolutionum, tom. 44, p. 14-16, 18]. 


3793. 
S. C. C., Ordinis S. Basilii, 8 apr., 6 maii 1775. 


Innocentius Zappia monasticam professionem emisit in Ordine S. Basilii 
Magni, nullaque praemissa disquisitione, utrum |Confirmationis |Sacra- 
mento munitus esset, bona fide et citra contemptum dein Primam 'T'onsu- 
ram et Minores Ordines a proprio Abbate Regulari suscepit. Sed cum 
iam ad vigesimum aetatis annum perventus post sedulam perquisitionem 
novisset, se eo Confirmationis Sacramento carere, dubium inde subortum 
est, an legitime "l'onsuram et Ordines suscepisset. Quare huic Sacrae 
Congregationi preces porrexit pro absolutione et dispensatione ab irre- 
gularitate, quatenus in ipsam inciderit, et pro rehabilitatione ad alios Ordi- 
nes. Ipse Orator iureiurando testatur: Non mi ricordo affatto, che io fossi 
giammai cresimato, come ancora, che avendo fatto diligenza dal Parroco 
nel mio Paese, nel solito Libro de' Cresimati, mi viene avvtsato, che io fra 
essi non mi trovavo scritto. Ac Procurator Generalis Ordinis testatur de 
bona fide Oratoris in recipiendis Ordinibus, unde censet eiusdem peti- 
tioni benigne esse indulgendum. 

Iuxta constantem perpetuumque Ecclesiae usum et praxim ambigi 
nequit, Confirmationis Sacramentum Ordinum collationi praemittendum 
esse: cum. enim Confirmationis Sacramentum a Christo Domino insti- 
tutum fuerit, ut fideles in S. Baptismo spiritualiter regenerati gratia perfe- 
ctionis, consummationis seu augmenti spiritualis corroborentur, maxime 
expedit ac convenit, ut illud iam susceptum sit ab iis, qui in sortem Do- 
mini vocati ad Ordines sunt promovendi. Hanc fuisse perpetuam Eccle- 
siae disciplinam, recenti etiam decreto S. Concil. Trident. roboratam, ! 
testatur Iuvenin., de Sacr., dissert. 3, quaest. 9, cap. r. In quam autem 
poenam incurrant ii, qui non praemissa Confirmatione Ordines susci- 
piunt, non una et concors est Doctorum opinio. Sacra Congregatio in 

una Ordinis Capuccinorum, x5 novembris 1710! Regulari iam ad Sacrum 
Subdiaconatus Ordinem promoto, qui valde dubius erat, an inunctus 
revera fuisset Sacro Chrismate, vel ante legitimam aetatem Subdiacona- 
tum suscepisset, responsum dedit: Praevia confirmatione sub conditione, 
pro absolutione et dispensatione quoad irregularitatem ad cautelam. Dignen- 
tur itaque EE. PP. decernere: 

An, et quomodo Oratoris precibus sit annuendum 1n casu? 

Die 8 aprilis 1775: Non proposita. 

Die 6 maü 1775 Sacra, etc. respondit: Praevia confirmatione, in. reli- 
quis ad D. Secretarium ad mentem. 

[Thesaurus Resolutionum, tom. 44, p. 9-11, 18]. 


3794. 
S. C. C., Granaten., 6 maii 1775. 


Apud Alhamae oppidum in ecclesia PP. Carmelitarum anno r725 
patratum fuit sacrilegum furtum Sacrae Pixidis, in qua complures Sacra- 
tissimae Particulae asservabantur. Probata per Curiam Ecclesiasticam 
earum identitate, cum repertae fuissent in domo rei, solemniori pompa 
translatae fuerunt in chorum inferiorem extra clausuram Monialium 
Ordinis S. Francisci Excalceatarum Monasterii sub invocatione Angeli 
Custodis in Civitate Granatensi, donec die 4 novembris eiusdem anni 
1725 iussu Archiepiscopi Perea clausae in parva pixide argentea sigillis 
obsignata, translatae fuerunt in chorum interiorem intra clausuram eius- 
dem Monasterii, in quo etiam modo asservantur. Praetereundum tamen 
non est, praedictum Archiepiscopum Peream, cum forsan vereretur, ne 
alicuius ex Sacris Particulis corruptione, quae temporis successu evenire 
potuisset, Moniales periculo materialis idololatriae exponerentur, iussisse 
in eodem altari asservari quoque et renovari Augustissimum Eucharistiae 
Sacramentum. Anno 1734 Monialium nomine supplex hac de re libellus 
exhibitus fuit Sacrae Congregationi. Datis de more literis ad Archiepi- 
scopum, ut de re tota referret: hic adhibitis peritis, assumptisque etiam 
expertis viris ecclesiasticis ad earum Particularum formalem recognitionem 
devenit. Cumque constitisset Particulas incorruptas esse, Archiepiscopus 
iussit, ne loco dimoverentur, quin immo vetuit, ne inibi imposterum con- 
servarentur aut renovarentur aliae Particulae consecratae. Exinde frequen- 
tiores praedictarum Particularum recognitiones fuerunt. Cum vero hodier- 
nus Archiepiscopus nollet diutius tolerare, quod Sacrae hae Particulae 
asservarentur intra clausuram Monialium, sive quia hoc decreto Sac. 
Conc. Trident. vetitum est,? sive quia praeter necessitatem clausurae 
leges violarentur frequentibus recognitionibus: curarunt Moniales obti- 
nere apostolicum indultum, cuius vigore Archiepiscopi committebatur 

arbitrio facultas indulgendi retentionem intra clausuram praedictarum 
SS. Particularum. Cum vero in nova recognitione in minoribus fragmentis 
aliquod immutationis vestigium deprehenderetur, Archiepiscopus iussit 
decrevitque: che la piccola pisside legata e sigillata si trasportasse al ciborio 
dell'altare maggiore in ora opportuna, senza pompa straordinaria e per il 
passo interno della sagrestia. 

Gravissimum hoc fuit monialibus, quae modo petunt indulgeri sibi 
facultatem retinendi in choro interiori praedictas Sacras Particulas. Expo- 
nunt, se esse in possessione quinquaginta ferme annorum asservandi 
intra clausuram Sacratissimum hoc depositum. Subdunt, vetitum quidem 
esse asservari et retineri intra clausuram Eucharistiae Sacramentum, verum 
intelligendum de eo quod conficitur pro Sacra Synaxi, et ad Ritualis 
praescriptum singulis saltem hebdomadis renovari debet; hac sub lege 
minime comprehendi casum praesentem. Omnibus igitur inspectis circum- 
stantiis definire dignentur EE. PP. simulque responsum dare dubio, quod 
proponitur: s 

Zn, et quomodo sit providendum in casu? 

Die, etc. Sacra, etc. respondit: Affirmative, iuxta. decretum | Archiepi- 
scopi, et ad mentem. 

[Thesaurus Resolutionum, tom. 44, p. 18-26]. 


3795. 
S. C. C., Malacitana, 6 maii, 17 iun. 1775. 


Violento convulsionum morbo adeo in laeva corporis parte laesus fuit 
Simon Serranus in undecimo aetatis anno, ut paulisper claudicet, duosque 
manus sinistrae digitos: medium et anularem, rigidos inflexibilesque ha- 
beat. Clericali militiae dein ab Episcopo adscriptus, ac etiam ad Cappel- 
laniam laicalem suae Familiae nominatus, petiit ab hac Sac. Congregatione 
saltem se dispensari, ut ad Sacros Ordines ac ad Presbyteratum promoveri 
queat. Inquit, non culpa, nec delicto, sed morbi vi duo sibi obesse. Quod 
primum attinet, non claudicare cum gravi deformitate vel scandalo, nec 
baculo aut alio auxilio egere, sed tantum levissime in sinistro pede, ut 
nec deformitas exurgat, nihilque obsit altaris ministerio ac caeremonia- 
rum omnium implemento. Ex hoc itaque defectu nullam irregularitatis 
notam induci: cap. 9, Si quis in infirmitate, dist. 55; quod vero alterum 
spectat, non rem esse de digitis indice vel pollice pro consecratione neces- 
sariis. Nec obesse, quod post consecrationem folia volvere nequeat, nec 
patenam ad imum labri accedere: folia quippe vel manu dextera, vel ipso- 
rum compressione recte absque deformitate volvere posse; patenam vero, 
si non ad imum labri vel menti, saltem supra pectus et prope collum acce- 
dere posse. Hinc saltem postulat sibi dispensationem indulgeri. Quid 
consulendum in casu sit, decernant EE. PP. Proponitur: 

An sit consulendum Sanctissimo pro dispensatione in casu? 

Die 6 maii 1775: Non proposita. 
i Die 17 iunü 1775 Sacra, etc. respondit: Consulendum Sanctissimo pro 
dispensatione ad cautelam. 
[Thesaurus Resolutionum, tom. 44, p. 32-35]. 


3796. 


S. C. C, Camerinen., 17 iun., 8 iul. 1775. 


Resoluta fuit haec causa die 18 martii proxime praeteriti. Obtenta 
vero a Canonicis nova audientia, dignentur EE. VV. sapientissime deli- 
berare: 

An sit standum, vel recedendum a decisis die 18 martii 1775 in casu? 

Die r7 iunii 1775: Non proposita. 

Die 8 iulii 1775 Sacra, etc. respondit: In decisis, et amplius. 

[Thesaurus Resolutionum, tom. 44, p. 43, 47]. 


3797. 
S. C. C, Alatrina, 8 et 29 iul. 1775. 


Cum fatisceret in Ecclesia Collegiata Alatrinae Civitatis Cappella sub 
invocatione S. Nicolai de Bario et S. Antonii Abbatis, hinc Alatrinus Anti- 
stes decrevit in eadem esse intermittendam Sacrorum celebrationem, 
mandavitque, ut Cappella propriis Cappellanorum sumptibus restaura- 
retur sive reaedificaretur. Ab hoc decreto Cappellani recursum habuerunt 
ad hanc Sacram Congregationem, authumantes, Cappellam indigere reae- 
dificatione, eaque propter esse valde dubitandum, an ad ipsos, seu potius 
ad Compatronos pertineat onus necessariae reaedificationis. Audito Epi- 
scopo, is peritorum accersito consilio, retulit: Cappellam esse fere destru- 
ctam, et omnino iacere ad divina officia inservibilem, eamque accurata. reae- 
dificatione ad suum  decorosum statum crederem in Domino reducendam. 

His praehabitis, dignabuntur EE. VV. decernere: 

1. An, et ad quos spectet reaedificatio Cappellae sub invocatione S. Nico- 
lai de Bario et S. Antonii Abbatis in casu? — 

2. An, et qua poena contravenientes sint puniendi in casu? 

Die 8 iulii 1775: Non proposita. 

Die 29 iulii 1775 Sacra, etc. respondit ad 1. Reaedificationem. spectare 
ad Patronos. 

Ad 2. Episcopus praefigat terminum Patronis, quo elapso procedat, prout 
de iure. 

['Thesaurus Resolutionum, tom. 44, p. 54- 56, 65]. 

3798. 
S. C. C., Sedunen., 29 iul, 19 aug., 9 sept. 1775. 


Cum Sedunensis Antistes in loco Camperiaco populum cuiusvis aeta- 
tis et praesertim iuvenes muniendos Sacramento Confirmationis, rudes 
ac imperitos in doctrina fidei comperiisset ex culpa indocti et ignorantis 
Rectoris Gaillard, cuius insufficientia patuit in actu ipsius visitationis: 
idem Episcopus eidem praecepit, ut ad examen coram Examinatoribus 
Synodalibus accederet. At persistente Gaillardo in eius contumacia, Sedu- 
nensis Antistes eidem ademit potestatem administrandi Comperiaci Sacra- 
menta, tandem illum declaravit a divinis suspensum, et beneficio priva- 
vit. Tenues Camperiacensis ecclesiae redditus vetarunt Episcopo, ne 
ecclesiam et populum provideret de idoneo Coadiutore. Hanc autem 
remotionem, tamquam iniustam, non sustineri Gaillardus conclamat; 
contenditque, se esse ad ecclesiam suam redintegrandum. 

In iure certissimum est, Parochum imperitum esse removendum ab 
exercitio curae animarum, ut habetur ex cap. final, de aetat. et qualit. 
Videtur igitur, Sedunensem Episcopum iure praecepisse Gaillard, ut 
propter gravem suspicionem suae imperitiae novo sese subiiceret examini, 
idque etiam sub poena privationis Parochialis Beneficii, ut in Pampilo- 
nen., Y5 ianuarii 1667.1 Ex dictis poterunt EE. VV. iudicare ac una simul 
sapienter edicere: 

An remotio Rectoris Curati Comperiacensis sit. substinenda, seu potius 
idem Rector sit redintegrandus ad suam ecclesiam in casu? 

Die 29 iulii 1775: Non proposita. 

Die r9 augusti 1775: Non proposita. 

Die 9 septembris 1775 Sacra, etc. respondit: Episcopus se gerat ad formam 
Concilii Tridentini, Sess. 21, cap. 6, de ref., eique scribatur iuxta instru- 
ctionem. 

[Thesaurus Resolutionum, tom. 44, p. 72-74, 76, 87]. 


3799. 
S. C. C., Lauretana, 9 sept., 2 dec. 1775. 


Dilata fuit resolutio huius causae die 9 iulii 1774.? Quoniam vero 
Episcopus in sua transmissa informatione dixerat: Praepositum. cumulate 
probare quadragenarium servitium | assiduae. et. laudabiliter. choro jraest- 
fum, iussus est, ut referret, undenam huiusmodi probationem desumpsis- 
set. Satisfecit Episcopus epistola sua nuperrime Sacrae Congregationi 
transmissa, ubi praesertim contra testes, Canonicorumque machinationes 


1 Cf. N. 2800. 
3 Cf. N. 3789. 

in haec verba prorumpit: Liceat mihi confidenter et ingenue asserere, gra- 
viter me fuisse commotum propter illaudabiles artes, putidasque seductiones 
adhibitas ad subvertendum intellectum testium maiori ex parte rusticorum 
aliorumque minus integrae famae expiscatorum ad parandam invidiam adoer- 
sus Praepositum. Hactenus tamen nulla nomine Capituli iura allata fuere. 
Praepositus vero ius suum uberrime vindicat ope plurium documentorum, 
quae Eminentiarum Vestrarum oculis subiicientur, ut causa sub eadem 
dubiorum forma reproposita resolvi possit. 

Die 9 septembris 1775: Non proposita. 

Die 2 decembris 1775 Sacra, etc. respondit ad I. Affirmative, et amplius. 

Ad II. Affirmative, et amplius. 

[Thesaurus Resolutionum, tom. 44, p. 92, 97]. 


3800. 


S. C. C., Balneoregien., 22 iun., 17 aug. 1776. 


.Ad Ecclesiam Balneoregiensem promotus extitit Episcopus Baldas- 
sini, qui post decennium, cum ad Episcopatum Aesinum fuerit transla- 
tus, Balneoregiensis Ecclesia hodierno Antistite provisa fuit. Is utilitati 
ac manutentioni suae Ecclesiae incumbens, cum viderit, dispersa fuisse 
animalia pertinentia mensae Dalneoregiensi, iudicialiter institit pro defi- 
cientium animalium reintegratione, obtinuitque mandatum executivum 
adversus antecessorem Episcopum pro summa scut. 155.58. Ulterius 
vero, cum Cathedralem Ecclesiam adeo fatiscentem ac deturpatam inve- 
nerit, ut pro necessariis restaurationibus ingentem summam impendere 
debeat, id totum culpae ac negligentiae praedecessoris Antistitis tribuendo, 
eundem in ius vocavit coram Auditore Camerae pro reintegratione dam- 
norum. Ad ea recognoscenda iudiciales periti hinc inde electi deputa- 
tique fuerunt. Retulerunt ii, restaurationes Cathedralis Ecclesiae omnino 
necessarias ascendere ad summam scutorum 423.90. Sequuta hac peri- 
torum iudicialium relatione, praecedens Antistes non ad Auditorem Came- 
rae, sed ad hanc Sacram Congregationem spectare ait causae definitionem. 
Iudex igitur reservavit ius agendi pro summa scutorum 423.90 usque ad 
exitum causae in Sacra Congregatione. Promotor itaque Fiscalis Curiae 
Balneoregiensis necessarias restaurationes illas dici debere sustinet, quae 
a iudicialibus peritis recognitae fuerunt, proptereaque, cum iudiciales 
periti hinc inde electi eas liquidaverint in summa scut. 425.90, non esse 
ambigendum, pro dicta summa Praedecessorem Antistitem ad formam 
iudicialis peritiae teneri et obligatum esse. Sustinet ulterius, restaura- 
tiones Cathedralis Ecclesiae soli Episcopo pertinere, nisi adsit aliquod 
statutum in contrarium vel aliqua contraria consuetudo, vel demum Eccle- 
sia redditus habeat particulares pro fabrica, quae quidem circumstantiae 
deficiunt in casu, de quo agitur. Animadvertendum est, quod superiori 
tempore Cathedralis Ecclesiae Balneorcgiensis restaurationes ad Episcopum 
pertinuerunt. Partes erunt EE. PP. definire: 

1. An, et quae restaurationes et reparationes necessariae fuerint in. Eccle- 
sia Cathedrali in casu? 

2. An, et ad quem illarum onus pertineat in casu? 

Die 22 iunii 1776: Non proposita. 

Die 17 augusti 1776 Sacra, etc. respondit ad 1. Affirmative, ad formam 
peritiae. 

Ad 2. Spectare ad Episcopum Baldassini, dempto eo, quod exactum fuit 
ex gratia Ssmi iuxta liquidationem faciendam coram D. Secretario. ! 

[Thesaurus Resolutionum, tom. 45, p. 80-82, 95]. 


3801. 
S. C. C., Leodien., 19 iul, 9 aug. 1777. 


In oppido Lossensi Leodiensis Dioecesis adest Collegiata Ecclesia 
S. Odulpho dicata. Antiquissima in ea viget consuetudo, quod quilibet 
de Canonicatu dictae Ecclesiae provisus fructibus Praebendae careat per 
duos integros annos a die suae receptionis, non autem provisionis compu- 
tandos. Canonicus Thomas Leducq per lapsum duodecim et ultra anno- 
rum solum nudumque titulum Canonicatus retinuit, nec unquam curavit 
se in Canonicum recipi a Capitulo, donec anno 1771 dictum Canoni- 
catum titulo permutationis cum Beneficio Ecclesiastico personalem 
residentiam non requirente cessit Sacerdoti Philippo Lamberto de Faijs. 
Apostolicis inde super hac permutatione litteris expeditis praefatus Faijs 
in Canonicum supradictae Collegiatae Ecclesiae fuit receptus, et immis- 
.sus in possessionem Canonicatus et Praebendae. Renuente vero Capitulo 
illum admittere ad eorumdem Canonicatus et Praebendae fructuum parti- 
cipationem, nisi post lapsum duorum annorum a data receptionis in Cano- 
nicum computandorum, iuxta consuetudinem Ecclesiae, preces proinde 
Canonicus obtulit Sacratissimo Principi, exponens, obiectam consuetu- 
dinem nec hactenus probatam existere, nec edoceri, quod illa fuerit legi- 
time introducta, quinimo cum Canonici inter se diviserint fructus huius 
Canonicatus et Praebendae toto tempore, quo "Thomas Leducq de Cano- 
nicatu provisus abfuit a residentia usque ad diem antedictae permuta- 
tionis, ex quo non curaverit se immitti in possessionem suorum Canoni- 
catus et Praebendae: hinc sequi, Oratorem minime teneri expectare duos 
annos, priusquam ad perceptionem fructuum admittatur. Quibus expo- 
sitis supplex fuit pro compellendis Canonicis, ut Oratorem ad illorum 
perceptionem admittant, eosque a die suae praesentationis sibi restituant. 
Auditus de more fuit Episcopus, qui votis Canonici censuit adhaerendum. 

Porro duae potissimum sunt inspectiones: alterà, quae pertinet ad 
probationem consuetudinis, et altera, quae versatur circa illius applica- 
tionem propositae quaestioni. Ad primam enim quod attinet, praestat 
in iure adnotare, communi Doctorum sententia valida et licita reputari, 

nec sub lege "Tridentinae Synodi, cap. 14, Sess. 24, de ref., et constitu- 
tionis S. Pii V! comprehendi statuta vel consuetudines Ecclesiarum, 
quibus cautum est, ut Canonici aut Sacerdotes noviter recepti per aliquod 
temporis spatium illarum servitio gratis incumbere teneantur. Idipsum 
etiam procedit quoad fructus Canonicatus et Praebendae, si illi cedunt 
in utilitatem et beneficium Ecclesiae, vel fabricae, vel sacrarii vel in pios 
usus erogantur; secus vero, si convertuntur in commodum, lucrum et 
utilitatem aliorum Canonicorum. De consuetudine superius exposita in 
Ecclesia Lossensi vigente testatur Episcopus in suis litteris Sacrae Congre- 
gationi datis. Porro si ex consuetudine biennii carentiae tempus inci- 
piendum est a die receptionis, non autem a die provisionis Canonicatus: 
hoc biennium incipere nunquam potuit tempore, quo (Canonicatum 
habuit Thomas Leducq permutans. Dubium est: 

An, et a quo tempore Philippo Lamberto de Fass debeantur fructus 
Canonicatus, et eidem a Capitulo sint restituendi in casu? 

Die 19 iulii 1777: Non proposita. 

Die 9 augusti 1777 Sacra, etc. respondit: Fructus deberi post biennium 
carentiae computandum a die receptionis; in reliquis. negative, et amplius. 

[Thesaurus Resolutionum, tom. 46, p. 121-124, 131]. 


3802. 
S. C. C, Pontis Curvi, 9 aug. 1777. 


Benedictus XIV anno 1749 Parochialem ecclesiam S. Michaelis Archan- 
geli Civitatis Pontis Curvi cum omnibus bonis et redditibus perpetuo 
univit Domui Patrum Doctrinae Christianae, utpote qui alteram Paro- 
chialem ecclesiam S. Marci finitimam possidebant, mandavitque, ut uni- 
versa animarum cura exequeretur in altera ex supradictis unitis ecclesiis, 
quae aptior ab Episcopo iudicata fuisset; et tamquam aptior ab eo selecta 
fuit ecclesia S. Michaelis Archangeli, licet deformis et fatiscens. Quo 
posito Patres Doctrinae Christianae solo aequarunt ecclesiam S. Marci, 
quae ruinam minabatur, novumque prope eam aedificarunt Collegium 
pro commoda Religiosorum habitatione. Novam etiam modo meditan- 
tibus Patribus construere ecclesiam prope Collegium, et in eam transfe- 
rendi munia parochialia, quae in ecclesia S. Michaelis Archangeli exer- 
centur, contradictores invenerunt parochianos eiusdem Parochialis ecclesiae, 
propugnantes, ipsis admodum incommodam esse noviter construen- 
dam ecclesiam pro Sacramentorum receptione, ideoque vel esse restau- 
randam, vel e fundamentis aedificandam illam S. Michaelis in eodem 
situ, in quo nunc semidiruta existit. Super precibus hinc inde porre- 
ctis huic Sacrae Congregationi, auditus de more fuit Episcopus, qui in 
eam descendit sententiam: ut animarum cura ab ecclesia S. Angeli haud 
tolleretur, et in. illiusmet situ iam utrique populo satis commodo nova ecclesia 

suscitaretur, quoties tamen ipsimet parochiani sibi huiusmodi aedificii intra 
congruum annorum curriculum suis expensis perficiendi onus assumant, atque 
formiter obligent caveantque recepto nihilominus a Patribus praedictis amba- 
rum Parochiarum redditu, quoad summam exsuperantem, detractis. expensis 
pro ea in alia ecclesia interim exercenda necessariis, et congrua alimentaria 
Vicario Curato debita. 

Quinque sunt dubia, in quibus tota quaestio versatur. Videant igitur 
Eminentissimi Patres, qua iuris ratione ea sint expedienda. 

1. An sit locus reaedificationi et ampliationi ecclesiae Parochialis S. Mi- 
chaelis. Archangeli, sive potius illius restaurationi in casu? Et quatenus 
affirmative ad primam partem, negative ad secundam: 

2. An reaedificanda sit in eodem situ, seu potius transferenda ad aliam 
prope Collegium Doctrinae Christianae in casu? 

Die 9 augusti 1777: Non proposita. Y 

[Thesaurus Resolutionum, tom. 46, p. 144-146]. 


3803. 
S. C. C., Faventina, 14 mart. 1778. 


Data fuit resolutio huius causae die 17 iulii 1773.? Non placuit Con- 
fraternitati decisio quinti dubii quoad primam eius partem, imploratoque 
ab ea novae audientiae beneficio, quaeritur: 

An sit standum, vel recedendum a decisis quoad 5 dubium quoad primam 
eius partem in casu? 

Die, etc. Sacra, etc. respondit ad 5. In decisis quoad omnia. 

[Thesaurus Resolutionum, tom. 47, p. 6o]. 


3804. 
S. C. C., S. Severini, 4 apr., 5 et 19 sept. 1778. 


Anno 1774, dum Dominicus Laettus, Parochus S. Annae Castri Fron- 
talis in Congregatione S. Philippi Neri Recinetensi se receperat, Pater 
Minottus ex Ordine Conventualium, qui eo anno quadragesimales con- 
ciones in dicto Castro Frontali habebat, innumeris datis tam ad Episco- 
pum, quam ad Vicarium Generalem litteris acriter invexit contra dicti 
Parochi Laetti mores velut impudicam scandalosamque vitam ducentis, 
summopere instans, ipsum a Parochiae exercitio perpetuo excludi et Oeco- 
nomum deputari, imo nec minis pepercit, ut voti compos fieret. Ut autem 
de impictis criminibus constaret, transmisit Pater Minottus ad Episco- 
pum tres feminas, quae in extraiudiciali depositione per Vicarium Gene- 
ralem excepta de inhonestis sermonibus tactibusque in proprias personas 
deposuerunt. Hisce plene fidens Episcopus, illico in Oeconomum depu- 

tavit Sacerdotem losephum Bertone, et in visitatione Sacrorum Liminum 
anni 1774 rogavit sibi praescribi, quid in hoc rerum statu... aggredi valeret. 
Respondit haec S. Congregatio: De ecclesia Parochiali S. Annae Castri 
Frontalis, quam suo Parocho etiamnum destitutam esse scribis, Sacra haec 
Congregatio nil aliud statuendum censet, nisi... quod ipsi ecclesiae titularis 
Parochus rite legitimeque constituatur. Quod autem pertinet ad. praedictum 
Laettum, Tuae Episcopalis aequitatis prudentiaeque erit, quid facto opus 
sit, statuere. 

Conquesto Parocho Laetto coram hac Sacra Congregatione, de impicta 
sibi incontinentia deque sua diffamatione, necnon de iniusta ac irregulari 
sua expulsione a Parochiae exercitio, auditus fuit Episcopus, ut expul- 
sionis causas referret, qui statim ad eas verificandas Commissarium ad 
Castrum Frontalis transmisit, a quo duodecim interrogati fuerunt testes 
tum super Parochi moribus, tum super illius fama. Hoc itaque testium 
processu iam ad Sacram Congregationem delato duo nunc postulat Paro- 
chus Laettus: alterum, ut revocetur appositio Oeconomi ipseque reinte- 
gretur ad suae ecclesiae regimen, et alterum, ut sibi resarcirentur damna 
obventa tum ex dicta appositione Oeconomi, tum ex sua expulsione, quam 
nullam, iniustam, et calumniosam fuisse propugnat. Ad przmum tuetur, 
dictam expulsionem nullam esse et spoliativam, utpote factam se non citato, 
nec interpellato, nec defenso, nec audito, nec monito, unde omnia abro- 
ganda esse, omniaque in pristinum restituenda: cap. Conquerente 7, de 
restit. spoliat. Kddit, tria ad privationem, seu perpetuam suspensionem 
requiri, nempe càusam gravem, concludentem illius probationem et cano- 
nicam servatam fórmam. Haec autem omnia in casu deficere sustinet Laet- 
tus. Ad secunduim advertit sibi esse reficienda omnia damna, quae propter 
nullam iniustamque expulsionem a Parochiae exercitio et administratione 
illata fuerunt àd text. in cap. Constitutum, 8, de filiis presbyt. 

Episcopus in sua informatione post repetitam ignaviam Parochi Laetti 
in exercendo munere parochiali eiusque diffamationem concludit: Fateor 
quippe, nos modo non in eo esse probationum genere, ut Orator sit suo proinde 
titulo exauctorandus. Ast. quis dixerit, Parochum hunc iampridem. populo 
invisum et inutilem, ex turpi posterum suborta diffamatione etiam scanda- 
lorum non futurum? 

Iuxta sanctiones Concilii 'Iridentini praescriptum habetur quoad 
privationem Parochorum turpiter et scandalose viventium, quod postquam 
moniti et puniti fuerint, si adhuc in nequitia perseveraverint, illico pri- 
ventur: Sess. 21, cap. 6, de ref. His positis inquirendum primo est, an 
constet de incontinentia Parochi Laetti. De inhonestis tactibus deponunt 
dictae tres mulieres; caeteri vero testes unice de turpiloquiis et assidua 
conversatione cum mulieribus, de diffamatione et negligentia in paro- 
chiali munere exercendo. Inquirendum item est, an deficiente quavis 
monitione, ac punitione, rite recteque iuxta conciliarem sanctionem 
illico nec monitus nec auditus fuerit ipse suspensus a propria Parochia, 
eidemque Oeconomus deputatus. EE. PP. ea, qua ornantur, iuris sacri 
peritia, decernent: 

.. L Am sustineatur appositio Oeconomi, seu potius Parochus Laetti sit 
reintegrandus ad regimen suae ecclesiae Parochialis in casu? 

II. An sit locus refectioni damnorum, et in qua summa in casu? 

Die 4 aprilis 1778: Non proposita. 

Die 5 septembris 1778: Non proposita. 

Die 19 septembris 1778 Sacra, etc. respondit ad I. Negative ad primam 
partem, affirmative ad secundam, reservato iure Promotori fiscali agendi 
contra Parochum Laetti ad formam Concilii Tridentini, et amplius. 

Ad II. Restituendos esse omnes fructus Parochiae tempore Oeconomatus 
decursos, dempta congrua pro. Oeconomo, alüsque necessariis expensis. In 
reliquis negative, et amplius. 

[''hesaurus Resolutionum, tom. 47, p. 84-89, 198, 211]. 


3805. 
S. C. C., Pontis Curvi, 16 et 30 ian., 6 mart. 1779. 


Descripta fuit haec causa in folio Congregationis habitae die 9 augu- 
sti 1777,* verum tunc proponi non potuit. Redit nunc ad Eminentissi- 
morum Patrum iudicium eadem causa novis illustrata iuribus et docu- 
mentis. 

Die. 16 ianuarii 1779: Non proposita. 

Die 30 ianuarü 1779: Non proposita. 

Die 6 martii 1779 Sacra, etc. respondit ad 1. Affrmative ad primam 
partem, negative ad secundam. TIPROM 

Ad 2. Negative ad primam partem, affirmative ad secundam. 

l''hesaurus Resolutionum, tom. 48, p. 5, 8, r5]. 


3806. 
S. C. C., Balneoregien., 7 et 28 aug. 1779. 


Resoluta fuit haec causa die 17 augusti 1776.? Facta vero utrique parti 
reclamanti potestate iterum iura sua deducendi in Sacra Congregatione, 
respondendum nunc est: 


An sit standum, vel recedendum a decisis in casu? 
Die 7 augusti 1779: Non proposita. 


Die 28 augusti 1779 Sacra, etc. respondit: In decisis ad utrumque, et 
amplius. 


[Thesaurus Resolutionum, tom. 48, p. 9o, 9s]. 

3807. 
S. C. C., Sutrina, 28 aug. 1779. 


Confraternitas Suffragii Animarum Purgantium terrae T'ulpharum Sutri- 
nae Dioecesis, quae ab anno 1758 canonice erecta reperitur in ecclesia di- 
cata Beatae Mariae Virgini Misericordiae, comitia celebravit die 1 iunii 1777, 
in quibus capta fuit resolutio Sodalitium a dicta ecclesia Misericordiae 
transferendi ad ecclesiam S. Antonii Patavini Patronis istius assentientibus. 
Pro facultate huius peragendae translationis preces porrectae fuerunt 
Summo nostro Pontifici, qui eas ablegavit ad hanc Sacram Congrega- 
tionem. Auditus de more fuit Sutrinus Antistes, qui petitam transla- 
tionem approbavit, fuitque in voto, Confratres esse exaudiendos. Pro 
translatione nunc urgent Confratres. Aiunt ipsi, iustam et rationabilem 
concurrere transferendi causam, quia ecclesia B. M. Misericordiae tam- 
quam a terra Tulpharum distans, adeo Confratribus incommoda est, ut 
illius campanae sonitus in eadem terra non audiatur, ideoque eorum fun- 
ctiones et officia negliguntur; rursus quia ecclesia S. Antonii Patavini, 
ad quam Sodalitium est transferendum, uti in medio terrae sita, commo- 
dior et aptior est pro sacris peragendis functionibus et officiis. Inquirunt 
insuper, Sodalitium nullam obligationem cum ecclesia Beatae Mariae 
Misericordiae eiusque Patrono contraxisse. Quo posito sustinent, effectum 
esse legitimae translationis, ut omnia secum deferat, quae alibi erant. 
Dubia sunt: 

1. Am sit locus translationi Confraternitatis Suffragii. Animarum. Pur- 
gantium ab ecclesia Beatissimae Virginis Misericordiae ad ecclesiam S. Anto- 
nii Patavini in casu? Et quatenus affirmative: 

2. An transferendi sint etiam redditus et onera a dicta Confraternitate 
implenda in dicta ecclesia B. Mariae Virginis Misericordiae in casu? 

Die 28 augusti 1779: Non proposita. ! 

[Thesaurus Resolutionum, tom. 48, p. 106-108]. 


3808. 


S. C. C,, Faventina, 29 apr., 3 iun. 1780. 


Capitulum Collegiatae Ecclesiae S. Stephani terrae Cotiniolae Faven- 
tinae Dioecesis antiquissimis temporibus componebatur ex Archipresby- 
tero cum onere curae animarum et ex tribus Canonicis, qui pro eorum 
respective Praebenda ex redditibus Archipresbyteratus ad scuta biscentum 
ascendentibus annuatim percipiebant dumtaxat quatuordecim corbes fru- 


menti. Illorum onera tenuitati Praebendae correspondebant: nam Cano- 


1 Cf. N. 3809, 3813. 

nici tenebantur solis festivis diebus canere Missam Conventualem, nec 
non celebrare respectivum Officium. Anno 1725 quarti Canonicatus insti- 
tutio facta fuit vi testamenti Sanctis Sylvestri Soleri, assignata Praebenda 
annuorum circiter scutorum triginta. Anno vero 1731 Canonicus Caesar 
Gratiani condito testamento ex asse sibi scripsit heredem Capitulum dictae 
Collegiatae. Ac demum anno 1740 Antonius Zarabini in eius ultimo elogio 
de omnibus suis bonis, quae valoris erant scutorum viginti millium, et 
ultra, heredem instituit massam communem canonice erigendam aggre- 
gandamque Capitulo dictae Collegiatae Ecclesiae, cum onere quotidie 
canendi Missam per turnum in expiationem animae Zarabini fundatoris. 

Onus quotidie celebrandi Missam Conventualem cum applicatione pro 
fundatore Zarabino implevit Capitulum; praetermisit tamen alteram pro 
benefactoribus in genere iuxta encyclicam Benedicti XIV, quae incipit: 
Cum semper oblatas, * putans illam pro Zarabino sufficere. Hunc errorem 
detexit Episcopus, consuluitque Canonicis, ut recursum haberent ad hanc 
Sacram Congregationem. 

Preces itaque porrexerunt Canonici huic Supremo "Tribunali postu- 
lantes absolutionem quoad praeteritum, quo vero ad futurum pro dictae 
Missae reductione, necnon ut declaretur, an omnes Canonici, tam anti- 
quae, quam novae erectionis, teneantur per turnum ad celebrationem 
Missae Conventualis, et a qua massa detrahenda sit illius eleemosyna. 

Prae oculis tamen habendum est, ad celebrationem Missae Conventua- 
lis cum applicatione pro benefactoribus in genere, tamquam inhaerentem 
universo Canonicorum coetui, teneri per turnum omnes Canonicos, cu- 
iusvis sint erectionis, nullo recepto stipendio iuxta cit. encyclicam s. m. 
Benedicti XIV. Ponderandum pariter est, tres antiquos Canonicos, excepto 
Archipresbytero, annuos habere redditus scutorum 49, Canonicum vero 
Solieri scutorum 65, caeteros autem Canonicos et Mansionarios Zarabini 
scutorum 39. Munus erit EE. PP. definire: 

1. Zn ad celebrationem et applicationem Missae Conventualis teneantur 
tam Archipresbyter et Canonici antiqui, quam Canonici et Mansionarii novae 
erectionis Zarabinae in casu? Et quatenus affirmative quoad omnes: 

.. 2. An, et ex qua massa, et pro qua rata sit desumenda eleemosyna dictae 
Missae in casu? 

Die 29 aprilis 1780: Non proposita. 

Die 3 iunii 1780 Sacra, etc. respondit ad 1. Affirmative quoad omnes; 
teneri per turnum, et amplius, et ad mentem. 

Ad 2. Affirmative ex massa communi Zabarina ad ratam eleemosynae 
manualis. 


[Thesaurus Resolutionum, tom. 49, p. 59-61, 67]. 


S. C. Concilii 103 


3809. 
S. C. C, Sutrina, 15 iul. 17830. 


Descripta invenitur haec causa in folio Congregationis diei 28 augusti 
1779, verum tunc proponi non potuit. Causa hinc sub iisdem dubiis 
reproponitur. 

Die, etc. Sacra, etc. respondit ad 1. Affirmative, cum pactis et conditio- 
nibus ab Episcopo approbandis. 

Ad 2. Affirmative, salvis dispositionibus testatorum. * 

[Thesaurus Resolutionum, tom. 49, p. 92]. 


3810. 
S. C. C, Novarien. 5 aug. 1780. 


Hieronymus Pescatori degens in oppido Momi Novariensis Dioecesis 
anno 1608 per contractum inter vivos quosdam census etc. donavit Con- 
fraternitati SSiii Sacramenti dicti oppidi, onere adiecto, quod Confrater- 
nitas eligeret Presbyterum, qui deberet Missam celebrare singulis diebus 
Dominicis, aliasque quatuor in hebdomada. Haec accepto tulit Confra- 
ternitas, sibi tamen reservato iure petendi onerum reductionem, quatenus 
bonorum donatorum redditus impares essent pro illorum implemento. 
Et reapse antequam eadem donatio suum sortiretur effectum, ipsemet 
donans ad instantiam Confraternitatis publico stipulato instrumento anno 
1610 praedictas quatuor Missas in qualibet hebdomada ad tres tantum redu- 
xit, quo onere imminuto Confraternitas donationem in omnibus acceptavit 
oneraque adimplere curavit. Verum cum a pluribus mensibus vacaverit 
Cappellania, nemo Presbyter nunc reperitur, qui eam postulet vel oblatam 
acceptare velit propter tenuitatem reddituum pro ferendis oneribus prorsus 
imparium. Quare Confraternitas hanc Sacram Congregationem suppli- 
cavit pro Missarum reductione. Super his precibus requisitus Episcopus 
post relatos contractus initos donantem inter et Confraternitatem, subdit, 
Missarum reductionem, quae postulatur, non esse admittendam. 

Regula iuris est, Missarum celebrationem. ex contractu prosilientem 
reductioni non subiacere, praesertim in casu, in quo redditus bonorum 
assignatorum imminuti non sunt, quinimo pares pro Missarum celebra- 
tione, quae in concursu cum aliis oneribus, si redditus non suppetunt pro 
omnium onerum implemento, praeferri debet caeteris oneribus, quae potius 
minuenda vel reducenda sunt. Dubium est: 

An, et quomodo Confraternitatis precibus sit. annuendum. in casu? 
Die 5 augusti 1700: Non proposita. ? 
[Thesaurus Resolutionum, tom. 49, P- 1I2-114]. 
i Cf. N. 3807. 


E OP N? 3813. 
$1Cf, N. 3812. 


104 Curia Romana 


3811. 


S. C. C., Rosnavien., 20 aug 1780. ' 


Quod et niateriae gravitas, et diversarum quaestionum copia, quas in 
Tuis literis sub die 20 mensis februarii 1779 ad Sacram hanc Concilii 
Congregationem proposuisti, expostulabat: ut iis diu diligenterque discussis, 
dui Tibi respondendum adgreditur, et de pastorali, quam geris huiusce 
Tuae Dioecesis sollicitudine, et de filiali, quam erga Sanctam Sedem Apo- 
stolicam significas, veneratione, plurimum gratulatur. 

Duo sane tantum quaesiveras ab initio, nimirum: quid statuendum sit 
1. de illis matrimoniis, quae licet absque omni impedimento dirimente, 
sed tamen non observata lege "Tridentina, coram ministro haeretico, tam 
ab haereticis inter se, quam, ubi contrahentium una pars catholica est, 
contrahuntur? 2. de illis, quae cum impedimento dirimente, sive ubi utra- 
que, sive ubi alterutra saltem contrahentium pars haereticam sectam profi- 
tetur, sive coram Parocho catholico, sive ministro haeretico ineuntur ac 
celebrantur. Cum autem ipse pro Tua sapientia probe intelligeres, hisce 
dubiis, nisi enucleatius perferrentur, apte satis fieri non posse: illa deinceps 
per partes distinguere instituisti, ac distributis quaestionibus articulatim 
in hunc modum proponere. 

1. Utrumne matrimonia non observata lege "Tridentini? coram mini- 
stro haeretico in Hungaria ab haereticis quidem inter se saepe, ubi autem 
alterutra contrahentium pars est catholica, nonnumquam, inita ac cele- 
brata, pro virtute decreti Tridentini sint nulla et irrita: vel vero provisio 
recolendae memoriae Benedicti PP. XIV ad Belgium atque alias eius pro- 
vincias data,? sit ad matrimonia quoque praedicto modo inita et ineunda 
per Hungariam extendenda? Noveris igitur, non unam eamdemque utro- 
rumque habendam esse rationem. Quamquam enim commendata provisio, 
donec per S. Sedem Apostolicam aliter declaratum non fuerit, tamquam 
pro non extensa ad Hungariam ab omnibus censenda sit: priora tamen, 
nempe haereticorum inter se coram ministro haeretico inita, ita a te oportet 
dissimulari, ut super eorumdem validitate seu invaliditate ab omni prorsus 
abstinens nedum ferendo iudicio, verum etiam promovenda disputatione, 
€X qua non tam utilitatis fructus, quam offensionis et periculi metus in 
catholicae religionis perniciem foret expectandus. Posteriora autem, sci- 
licet catholicorum cum haereticis, quae Apostolica Sedes, prout ex eodem, 
quem laudas, felicis recordationis Benedicto XIV plane didiceris, in ali- 
quibus locis, cum ea impedire non valeat, tolerat quidem et ecclesiastica 
quadam prudentia, commiseratione et mansuetudine, ne maiora enascantur 
mala, dissimulat: et quamvis matrimonia mixta coram Parocho catholico, 


! Ad Episcopum Rosnavien. 
5 Sess. XXIV, de ref. matrim., c. 1. 
3 Cf. N. 3527. 

absque alio dirimente impedimento, celebrata valida dignoscantur: pru- 
dentiam tamen tuam non latet, ab huiusmodi nuptiis velut catholico homine 
prorsus indignis semper Ecclesiam abhorruisse, nec quidquam intentatum 
reliquisse, quo fideles suos ab eis ineundis omni ope deterreret, propterea- 
que si quibusdam in regionibus propter locorum et temporum difficul- 
tatem ea tolerari contingat, id quidem ad eam referendum est aequani- 
mitatem, quae nullo pacto approbationis vel consensus cuiuspiam loco 
habenda sit, sed merae patientiae, quam ad graviora vitanda mala otiert 
necessitas, non voluntas. 

2. Verum enimvero, inquis, quia haeretici in Hungaria matrimonia 
inter se etiam in gradibus prohibitis contraherent vigore solius regiae con- 
cessionis, iure merito mihi quaeri posse videtur: quidnam de huiusmodi 
matrimoniorum valore sit pronunciandum? At nisi Ecclesiae, cuius aucto- 
ritate introducta sunt, legitima impedimentorum dispensatio intercesserit, 
invalida esse in eadem Benedicti XIV declaratione satis aperte decernitur. 
Statuit enim, ut vel in ipsis Foederati Belgii provinciis matrimonia inter 
haereticos, etiamsi forma a "Tridentino praescripta non fuerit in iis cele- 
brandis observata, pro validis habeantur, dummodo aliud non obstet cano- 
nicum impedimentum, qua exceptione manifeste ostendit, si quod aliud 
subsit canonicum impedimentum, quale est, quod ex gradibus prohibitis 
enascitur, huiusmodi matrimonia non valere. 

3. Quaeris insuper: possitne parochus catholicus eiusmodi matrimoniis, 
illis scilicet, quae ab haereticis inter se contrahuntur, aut assistere aut 
saltem, ut coram ministro (nempe haeretico) contrahantur, assensum suum 
praebere? Quoad assistentiam porro iam teneas, omnino non licere. De con- 
sensu autem nonnulla supersunt exquirenda, de quibus plenior a te relatio 
desideratur..... 

4. Sed Tu pergis adhuc, quid si coniugum eiusmodi uterque haere- 
sim eiuret et fidem orthodoxam amplectatur, debetne dispensationem ab 
Episcopo suo accipere et ad redintegrandum matrimonium stringi? Aut si 
plane nolit, imo separari cupiat, ad alia vota liber pronunciari? Ad haec 
cum iuxta responsionem ad 2. dubium, de quo agitur, iam plane sequitur, 
ut, si in illo per conversionem permanere voluerint, ab eisdem dispen- 
satio petenda sit et ab Episcopo concedenda, si necessaria gaudeat facul- 
tate, novoque consensu in facie Ecclesiae pristinum coniugium esse redin- 
tegrandum; quodsi ab eo resilire obfirmate velint, atque ad alias nuptias 
convolare, in irritum  cessis adhortationibus 'Tuis, quas adhibere non 
praetermittes ad illam redintegrationem suadendam, tum impediri non 
poterunt, quominus iure suo et libertate utantur. — 

5. Quaeris tandem: quid si unus tantum huiusmodi coniugum conver- 
tatur, altero in haeresi permanente, cum his dispensatio dari nequeat, 
quid, inquam, debetne a vinculo immunis decerni et proinde ad alias 
nuptias liber declarari? Recte intellexisti, dispensationem, altero tantum 
converso, altero in haeresi permanente, a Te dari non posse; proinde ubi 
casus huiusmodi contigerit, recurras, oportet, ad hanc S. Sedem, quae pro 


iudicio suo et auctoritate statuet, quid facto opus sit, attentisque circum- 

stantiis, Deo inspirante, modum praefiniet, quo tuto Te geras, ut gregi 
'Tuo opportune in Domino providere valeas. 
[Roskovány, De Matrimoniis Mixtis, tom. II, p. 539-542]. 


3812. 
S. C. C. Novarien., 26 aug. 1780. 


Descripta habetur haec causa in folio Congregationis diei 5 augusti 
currentis, ^ verum tunc proponi non potuit. Proposita igitur eadem causa: 

Die, etc. Sacra, etc. respondit: Negative quoad onera expressa in dona- 
tione Pescatoris et per Sodalitium acceptata. 

[Thesaurus Resolutionum, tom. 49, p. 117]. 


3813. 


S. C. C., Sutrina, 20 ian. 1781. 


Agebatur de hac causa die 28 augusti 1779? et die 15 iulii 1780. 3 Cum 
autem nonnulli ex Confratribus contradictores novam audientiam impe- 
traverint, causa nunc redit ad novum EE. PP. iudicium sub hac dubii 
forma: 

An sit standum, vel recedendum a decisis in casu? 

Die, etc. Sacra, etc. respondit: In decisis, et amplius. 

[Thesaurus Resolutionum, tom. 50, p. 3]. 


3814. 
S. C. C., Nullius Ferentilli, 7; et 28 apr. 1781. 


Abbatia Nullius Ferentili, quae in spiritualibus subest Lateranensi 
Capitulo, unicam habet Collegiatam Ecclesiam S. Mariae Materillae nun- 
cupatam, in qua Missam Conventualem hactenus applicatam nunquam 
fuisse pro benefactoribus cognovit vigilantissimus Patriarcha Alexandrinus, 
Franciscus Mattei, Canonicus Lateranensis, qua Praefectus et Visitator 
praefatae Abbatiae. Quare decrevit, ut Canonici infra duos menses pete- 
rent a Sancta Sede absolutionem quoad praeteritum, quo vero ad futurum 
praecepit eam esse applicandam, quotiescumque celebretur. Archipres- 
byter tamen renuit eam applicare, quia eidem incumbit onus Missae 
pro populo. Reliqui Canonici praedictum onus aegre ferunt, quia Prae- 
bendarum reditus ad congruam scut. 30 vix et ne vix quidem pertingunt. 
Ideoque pro revocatione praedicti decreti, vel saltem pro dispensatione 


LIrOREN. 3810. 
3 CP*N?7^38097. 
3 "CE- N^13899: 

obtinenda praedictae applicationis, nedum pro absolutione quoad praeter- 
itas omissiones supplices accedunt ad hunc Amplissimum Ordinem. Qua- 
tenus autem huiusmodi petitio reiicienda videatur, dubium oritur, an, et 
quomodo dictae applicationi sit consulendum, quo ordine, et per quos, an 
etiam Archipresbyter applicare teneatur. Nulla quippe extat massa distri- 
butionum; fallentiae autem, si quae sunt, non interessentium choro, sed 
vigore Constitutionum sacrarii favore Archipresbyter et Canonici inter- 
essentes persolvunt. Quapropter eleemosyna pro Missa Conventuali ex 
massa distributionum, prout fieri solet in casu, de quo agimus, fieri ne- 
quit: ideoque vel Canonici et Archipresbyter, quilibet pro rata, contri- 
buere debebunt eleemosynam pro Missa Conventuali, quin ordo prae- 
scriptus ad eamdem Missam cum cantu celebrandam innovetur, vel ordo 
praedictus erit immutandus, ne aliqui Canonici et praesertim Archipres- 
byter, graviori, quam caeteri, onere premantur. 

Ad rem quod attinet, celebris est constitutio Cum semper oblatas s. m. 
Benedicti XIV.: Affinis quodammodo causae species legitur in P'aventina, 
29 aprilis et 3 iunii 1780. ? Definient EE. VV. tria, quae proponuntur dubia: 

i. An decretum in sacra visitatione factum sit exequendum in casu? Et 
quatenus affirmative: 

2. An Archipresbyter, et qui Canonici, et pro qua rata pro eleemosyna 
Missae Conventualis contribuere teneantur in casu? 

3. An sit consulendum SSio pro absolutione quoad Missas in praeteri- 
tum non applicatas in casu? 

Die 7 aprilis 1781: Non proposita. 

Die 28 aprilis 1781 Sacra, etc. respondit ad 1. Affirmative. 

Ad 2. Teneri omnes per turnum ad rationem manualis ex massa. distri- 
butionum constituenda ad rationem Concilii. ? 

Ad 3. Ad D. Secretarium cum SSmo. 

[Thesaurus Resolutionum, tom. 50, p. 62-65, 78]. 


3815. 


S. C. C, Pisauren., 28 apr., 16 iun. 1781. 


Frater Paschalis Veneranda Fanensis die 1 octobris anni 1774 religio- 
sum habitum assumpsit in Conventu Beati Sanctis Ordinis Minoris Obser- 
vantiae S. Francisci Montis Birotii Provinciae Marchiae, ibique elapso 
tyrocinii anno, erronee asserens se esse in decimo sexto et duobus mensibus 
suae aetatis anno constitutum, solemnem professionem emisit die 1 octo- 
bris 1775. Detecto aetatis errore, et nondum elapso quinquennio a die 
emissae professionis, idem Frater Paschalis mense ianuario superioris 
anni 1780 institit penes Superiorem antedicti Conventus nullam irritam- 


1 Cf. N. 345- 
2 Cf. N. 3808. 
3 Sess. XXI, de ref., c. 3; sess. XXII, de ref., c. 3. 

que declarari professionem suam. Compilato processu, idem Frater Pa- 
schalis illum produxit in Curia Episcopali Pisaurensi, a qua definitivam 
retulit sententiam, qua declaratum fuit, nullam et invalidam esse profes- 
sionem Fratris Paschalis, eidemque propterea licere Religionis habitum 
dimittere et ad saeculum redire, àc in eo manere. 

Delata causa ad hanc Sacram Congregationem, nunc iura sua deducit 
tum Frater Paschalis, tum Defensor professionis. Sustinet primus, eum 
nulliter emisisse professionem suam. Ille quippe docet ex fide Baptismatis, 
ipsum ortum habuisse die 2 iulii 1760, ipsumque Seraphicam Religionem 
S. Francisci Minorum de Observantia, fuisse professum die 1 octobris 1775, 
€t sic, dum erat in aetate annorum quindecim et mensium trium. Illius 
enim, qui ante decimum sextum annum Religionem profitetur, nullam et 
irritam esse professionem, nullamque in profitente ad quoscumque effectus 
inducere obligationem, decrevit Sacrosancta Tridentina Synodus, Sess. 25, 
cap. 15, de regul. Animadvertit e contra Defensor professionis, servatam 
non fuisse formam notissimae constitutionis s. m. Benedicti XIV, quae 
incipit: Dei miseratione, * et alterius incipientis: S7 datam, ? in quibus prae- 
scribitur sub poena insanabilis nullitatis, eligendum esse, antequam effor- 
meretur processus, Professionis Defensorem, ut pro illius validitate se 
eistat in iudicio. Quae omnia cum Superior Conventus in conficiendo pro- 
cessu praetermiserit: nullum esse contendit Defensor professionis. 

Ponderandum tamen est, deputatum ab Episcopo fuisse professionis 
Defensorem, qui in iudicio pro ea stetit, iuraque deduxit. Quibus perpen- 
sis ab EE. VV. decernendum est: 

An constet de nullitate professionis in casu? 

Die 28 aprilis 1781: Non proposita. 

Die 16 iunii 1781 Sacra, etc. respondit: Affirmative. 9 

[Thesaurus Resolutionum, tom. 50, p. 80-82, roo]. 


3816. 
S. C. C, Nullius Sublacen., 16 iun., 7 iul. 1781. 


Anno 1720 loseph, Giordani condito testamento, iussit, quod ex omni- 
bus eius bonis hereditarüs gemini erigerentur Canonicatus in Collegiata 
Ecclesia S. Andreae Sublaci. Inter bona hereditaria domus adest Sublaci 
in contrata Piedi la Paia tribus contignationibus composita. Haec domus 
divisa fuit inter duos Canonicos: Bartholomaeum Funaroli et Paschalem 
Spila. A sua domus portione Canonicus Funaroli non aliam exigit pensio- 
nem, quam in annuis scutis viginti tribus, quae dislocationibus restaura- 
tionibusque subiecta sunt. Ut autem ipse eiusque in Canonicatu succes- 
sores ab his eximerentur expensis, utque augerentur Canonicatus redditus, 


Q1 Cf. N. 318. 
3 Cf. N. 385. 
SICE AN. 3817. 

e re sua putavit illam alienare, investiendo tamen pretium ex illius vendi- 
tione retrahendum; ad quem effectum eam aestimare fecit a perito Urbis, 
qui illam aestimavit in scutis mille viginti duobus. Hanc aestimationem, 
uti excessivam, pluribusque refertam erroribus improbarunt quatuor. 
periti Sublacenses, qui iuxta morem regionis ac iuxta vetustam caemen- 
torum qualitatem, praedictam portionem domus aestimarunt in scutis 
octingentis quinquaginta. Affixis edictis, unus inventus fuit oblator Lau- 
retus Petrucci, qui pro emptione dictae domus portionis obtulit eamdem 
aestimatam summam scutorum octingentorum quinquaginta, solvendam 
tamen ratatim infra terminum trium annorum, cum reservatione dominii 
favore Canonici, et interim, donec sequatur pretii solutio, ac donec fiat 
investimentum, cum onere solvendi usuras ad rationem scutorum quatuor 
pro quolibet centenario et anno. Pro validitate stipulationis huius contra- 
ctus emptionis et venditionis Canonicus Funaroli preces porrexit huic 
Sacrae Congregationi pro beneplacito apostolico. 

Litterae datae fuerunt Vicario Generali Sublaci, qui retulit, hunc aliena- 
tionis et emptionis contractum pro oblata summa utilissimum esse Cano- 
nicatui. Auditis autem Patronis, qui audiri potuerunt, eos alienationi 
dictae ratae domus assentitos fuisse, excepto Canonico Spila, eiusdem Domus 
compossessore, qui petitioni Concanonici Funaroli contradicit. 

Sustinet Canonicus Funaroli, beneplacitum apostolicum non esse dene- 
gandum in contractu, qui tendit in evidentem Canonicatus utilitatem; iniu- 
stam esse Canonici Spila contradictionem, quoties bona divisit ac quoties 
nullum ius habet super bonorum portione, quae obvenerunt Canonico 
Funaroli. Animadvertendum tamen est, divisionem bonorum fundatoris 
inter Canonicos per simplicem privatam synographam factam fuisse. 
Dubium est: 

An sit concedendum beneplacitum apostolicum super venditione domus 
spectantis ad Canonicatum Giordani in casu? 

Die 16 iunii 1781: Non proposita. 

Die 7 iulii 1781 Sacra, etc. respondit: Iterum proponatur. Y 

[Thesaurus Resolutionum, tom. 50, p. 103-105, 11o]. 


3817. 
S. C. C.,, Pisauren., 7 iul. 1781. 


Resoluta fuit haec causa die 16 iunii proxime praeteriti. ? Eadem nunc 
reproponitur sub forma: 

An sit standum, vel recedendum a decisis in casu? 

Die, etc. Sacra, etc. respondit: In decisis, et amplius. 

[Thesaurus Resolutionum, tom. 50, p. III]. 


1 Cf. N. 3819, 3822, 3824. 

3818. 
S. C. C., Lucana, 28 iul, 18 aug. 1781. 


Pia mulier 'Thomasia Piombini in ultimo, quo decessit, testamento, 
voluit, ut suis heredibus de Vannuccinis eorumque heredibus deficienti- 
bus in suo praedio cum aede sacra S. Vincentio dicata et cum adnexis 
succederet Monasterium et Moniales S. Leonis Ordinis S. Clarae terrae 
Petrae Sanctae con espressa proibizione, quod locum praedictum dictae Monia- 
les non possint vendere nec 1mpegniare quoquomodo, et teneantur in perpetuum 
illo frui, Missam in omni die Sabbathi in ecclesia S. Vincentii celebrare et 
eam officiare, prout decet, et cum carico et obligo, quod Moniales praedictae 
teneantur quolibet anno celebrari facere in Monasterio earum Sanctae Clarae 
Festivitatem Conceptionis Beatae Mariae Virginis, et die sequenti Officium 
Mortuorum pro anima dictae testatricis. 

Extincta Vannuccinorum familia, locus factus fuit succession! ad pos- 
sessionem praedii et ecclesiae favore praedicti Monasterii. Moniales onera 
a testatrice praescripta adamussim hactenus impleverunt. Nunc precibus 
exhibitis S858o Domino Nostro et ad hanc Sacram Congregationem remis- 
sis, narrant, praefatam ecclesiam, eius attenta vetustate, ruinam minari, 
proindeque eam esse demoliendam; proptereaque postulant facultatem 
transferendi Missarum onera a demolienda ecclesia ad illam proprii Mona- 
sterii, quoniam illius reaedificatio seu restauratio totum absumeret prae- 
dium. Lucanus Archiepiscopus de more auditus, vera esse retulit, quae a 
Monialibus exposita fuerunt, earumque votis annuendum esse censuit. 
Dubium proponitur: 

Zn sit locus demolitioni ecclesiae S. Vincentii et respective translationi 
illius caementorum, utensilium et oneris Missarum ad ecclesiam Monasterii 
S. Leonis terrae Petrae Sanctae in casu? 

Die 28 iulii 1781: Non proposita. 

Die 18 augusti 1781 Sacra, etc. respondit: Affirmative, facta per Monia- 
les obligatione 1n forma iuris valida celebrationis Missae in ecclesia Monasterii 
in omnibus Sabbatis, et satisfactionis aliorum onerum ad formam testamenti, 
servatis cautelis a Sacro Concilio praescriptis ? in demolitione, et alüs solitis 
et consuetis. 

[Fhesaurus Resolutionum, tom. 50, p. 128-131, 135]. 

í 


1 Sess. XXI, de ref., c. 7. 

3819. 
Si C. C. Nullius Sublacen., 18 aug. 1781. 


Descripta fuit haec causa in folio Congregationis diei 16 iunii proxime 
praeteriti, ^ verum neque tunc, neque die 7 iulii proponi potuit. Nunc 
ergo causa sub eadem dubii forma proponitur. 

Die, etc. Sacra, etc. respondit: Affirmative. ? 

[Thesaurus Resolutionum, tom. 50, p. 136]. 


3820. 


S. C. C.,, Ferentina, 16 mart., 20 apr. 1782. 


Litteris datis Sacrae Congregationi occasione visitationis SS. Liminum 
Episcopus Ferentinus narrat: Visitans Dioecesim, et requisitus a locorum Com- 
munitatibus ad administrandam Confirmationem, ab eis non coacte, sed spon- 
tanee ex vetusta consuetudine scuta septem, aut pro locorum usu paulo maiorem 
summam habui, et accepi quidem, ne iura episcopalia laederem, sed ea statim 
distribui seu pauperibus iisdem in locis, in. quibus illa recepi: Demum con- 
cludit: Praxim hanc num tuta conscientia ante hac servare potuerim, et in 
posterum retinere valeam, ab EE. VV. pro earum benignitate et sapientia 
responsum mihi reddi obsequenter exoro. —. 

Sub gravissimis poenis vetitum est pecuniam recipere pro baptizandis 
consignandisque fidelibus, aut collatione Chrismatis, vel promotionibus 
graduum: cap. ror, 105, Caus. I, qu. r. Perquisitis regestis huius Sacrae 
Congregationis idem eruitur, ut in Boianen., 14 novembris 1654,? in Amal- 
phitana, 18 iulii 1699. ^ Vestrum erit, EE. PP. definire: 

An liceat Episcopo Ferentino occasione sacrae visitationis exigere procura- 
tionem a Communitatibus suae Dioecesis ex causa administrationis Sacra- 
menti Confirmationis etiam vigore immemorabilis consuetudinis in casu? 

Die 16 martii 1782: Non proposita. 

Die 20 aprilis 1782 Sacra, etc. respondit: Negative ex causa administra- 
tionis Sacramenti Confirmationis. ? 

[Thesaurus Resolutionum, tom. 51, p. 34-37; 47]- 


1 Cf. N. 3816. 
2 Cf. N. 3822, 3824. 
9 Cf. N. 2740. 
4^ Cf. N. 2970. 


5 Cf. N. 4062. 

3821. 


S. C. C.,, Tirasonen., 20 apr., I1 mai. 1782. 


In relatione status Ecclesiae nonnulla Sacrae Congregationi proponit 
dubia Rmus Episcopus, quorum EE. VV. iudicium exquirit. Unum est, 
an provisus de Beneficio Parochiali vel Praebenda in Cathedrali Ecclesia, 
satisfaciat praecepto Sac. Concilii Tridentini, Sess. 24, cap. 12, de ref., 
si orthodoxae fidei professionem emiserit non utique post possessionem ade- 
ptam, sed immo ante ipsam, et eo tamen fine et consilio, ut huiusmodi 
praeceptum, adimpleat, idque fiat proximo ante possessionem tempore, 
interque actus ad eamdem praevios ac praeordinatos; veluti dum Beneficii 
collationem aut institutionem suscepturus accedit aut post eam susceptam, 
ita ut illa Sac. Concilii verba ad minus hunc sensum patiantur, quod nedum 
sequentia: intra duos menses, afficiant, sed ad praecedentia item: a de adeptae 
possessionis, referri possint; ideoque si teneri significant provisum ad minus 
a die nactae possessionis, ille cumulate praestet, qui vel ante nactam obtem- 
peravit; et contingit non semel gravari Parochos longo itinere huius tantum 
professionis emittendae causa, dum in locis valde remotis festinanter et 
per seipsos possessionem apprehendere coacti sunt, cum aliter ab ipso 
obtentae adprobationis vel institutionis actu expediti prorsus abire possent. 
Alterum dubium in eo versatur, an qui fidei professionem facere tenebatur 
et ultra praefinitum bimestre distulit, maxime ad notabile usque tempus, 
veluti dum iam tertius aut quartus mensis effluxerit: an in fructibus pri- 
vetur decursis tantummodo a primi bimestris termino finito, an universis 
ab ipso die captae possessionis. 

Videndum est, an Sac. Concilium Tridentinum, dum definivit, quod 
p:ovisi de Beneficiis curatis, de Canonicatibus, et Dignitatibus in Eccle- 
siis Cathedralibus teneantur catholicae fidei professionem facere ad minus 
infra duos menses a die adeptae possessionis, tempus huiusmodi obliga- 
tionis arctaverit ad actum possessionis tantum, ita ut nulla ratio habenda 
sit de eo tempore, quod ab institutione vel collatione Beneficii ad posses- 
sionem intermedium decurrit. Sane ex canone ro Concilii Toletani XI 
habetur, quod obtinentes ecclesiasticas Dignitates som ante honoris conse- 
rrationem accipiant, quam placiti sui innodatione promittant, ut fidem .catho- 
licam sincera cordis devotione custodientes, iuste et pie vivere debeant. Ex quo 
patet, provisum de ecclesiastica Dignitate orthodoxae fidei professionem 
facere debere ante consecrationis tempus. Nec est praetereundum, quod 
in Beneficiis duplex distinguitur a Doctoribus possessio: una verbalis, quae 
fit per verba cum traditione alicuius signi, puta cum impositione bireti; 
altera realis, quae fit per actualem introductionem in possessionem Bene- 
ficii: Engel, in Jur. Can., lib. 3, tit. 7. Haec de primo dubio perpendenda 
sunt. Quod vero attinet ad secundum dubium, animadvertere praestat, 
dictum Sac. Concilium Sess. 24, cap. 12, de ref. statuisse, quod obtinentes 
Beneficium curatum, Dignitates ac Canonicatus... si intra praefinitum 

duorum mensium spatium a die adeptae possessionis publicam orthodoxae 
fidei professionem non fecerint, fructus non faciant suos, nec illis possessio 
suffragetur: huiusmodi vero poena intelligenda est de fructibus Beneficii 
tantum, non autem de distributionibus quotidianis. De tempore, quo memo- 
rata poena negligentes afficiat, tuetur Barbosa, alleg., 61, num. 23, habere 
locum quoad fructus, qui post lapsum duorum mensium Beneficiato 
debentur, nec comprehendi fructus decursos primo bimestri. Consonat 
etiam resolutio Sac. Congregationis in Alatrina, 12. februarii 1661, in 
qua sic decisum habetur: Sacra Congregatio censuit, Oratorem lucratum 
fuisse fructus duorum mensium a die captae possessionis; reliquos vero usque 
ad emissam fidei professionem in Capitulo suos non fecisse. Lib. 22 Decret., 
p- 451. Nec ab amissione fructuum, qui elapsis duobus mensibus decursi 
sunt, excusat Beneficiatos fidei professio ex post emissa. 

Omnibus itaque consideratis dignabuntur EE. VV. definire: 

1. An obtinentes Beneficium cum cura animarum, Dignitates et Canoni- 
catus in. Ecclesiis. Metropolitanis vel Cathedralibus, satisfaciant praecepto 
Sac. Goncilii, Sess. 24, cap. 12, de ref., si professionem fidei emittant post 
susceptam institutionem vel collationem, et antequam in possessionem immii- 
tantur in casu? 

2. An qui fidei professionem facere tenentur, et ultra praefinitum bimestre 
tempus distulerint, priventur. fructibus dicti primi. bimestris, seu. potius. fru- 
ctibus ex post decurrendis in casu? 

Die 20 aprilis 1782: Non proposita. 

Die rr maii 1782 Sacra, etc. respondit ad 1. Affirmative. 

Ad 2. Negative ad primam partem, affirmative ad secundam, nempe a 
die elapsi primi bimestris. 

[Thesaurus Resolutionum, tom. 51, p. 53-58, 63]. 


3822. 
S. C. C, Nullius Sublacen., Y1 maii 17382. 


Resoluta fuit haec causa die 18 augusti 1781.! Verum Canonicus Pascha- 
lis Spila succumbens iterum audiri postulavit, obtinuitque. Quare respon- 
dendum erit: 

An. sit standum, vel recedendum a decisis in casu? 

Die, etc. Sacra, etc. respondit: Iterum proponatur. ? 

[Thesaurus Resolutionum, tom. 51, p. 71]. 


1 Cf. N. 3819. 
2 Cf. N. 3824. 

3823. 


S. C. C, Tirasonen., 11 maii, 8 iun., 13 iul. 1782. 


Episcopus Tirasonensis retulit, quod dum aliqua episcopalis sedes suo 
caret Pastore, Regulares in ea Dioecesi degentes pro suscipiendis Ordi- 
nibus alium petunt Antistitem eique exhibent tum dimissoriales litteras 
suorum Praelatorum, in quibus de huiusmodi vacatione mentio fit, tum 
etiam testimoniales Vicarii Capitularis idipsum confirmantes. Cum autem 
sedis episcopalis vacatio non excipiatur in bulla s. m. Benedicti XIV, quae 
incipit: Impositi Nobis, ut Regulares pro Ordinum susceptione adeant 
Episcopum, quem maluerint, tunc anceps haeret, num Regularibus ad 
ipsum in simili casu accedentibus licite Ordines conferre possit. 

Scire praestat, quod perquisitis regestis Sacrae Congregationis, deprehen- 
sum est, in decreto edito die 11 ianuarii 1596 confirmato a Clemente VIII 
die 15 martii eiusdem anni, ? facultatem indultam fuisse Regularibus diri- 
gendi proprios subditos pro susceptione Ordinum cuicumque Catholico 
Antistititi, si dioecesanus Episcopus abfuerit, vel non sit habiturus Ordi- 
nationes, quin ulla fiat mentio alterius casus, videlicet sedis vacantis. 
Reticetur quoque vacatio sedis episcopalis a Concilio Romano, a Bene- 
dicto XIV in relatis apostolicis litteris: /mpositi Nobis. At Card. Petra et 
Riganti referunt eamdem decisionem Sacrae Congregationis, atque in ea 
praeter duos casus, de quibus nulla est quaestio, alterum: sed?s vacantis 
aeque comprehendunt. Omnibus mature perpensis, dignabuntur EE. PP. 
definire: 

4n Regulares degentes in. Dioecesi, ubi Sedes Episcopalis vacet, possint 
promoveri ad Ordines a quocumque Catholico Antistite cum litteris dimisso- 
rialibus suorum Praelatorum et cum attestatione Vicarii Capitularis, testantis 
de Sedis Episcopalis vacatione in casu? 

Die 11 maii 1782 Sacra, etc. respondit: Dilata. 

Die 8 iunii 1782: Non proposita. 

Die 13 iulii 1782 Sacra, etc. respondit: Dentur decreta dierum 24 augu- 
sti 1619? et anni 1775 sub die 20 iulii (ubi idem decretum repetitur) , facto 
verbo cum SSmo. 

[Thesaurus Resolutionum, tom. 51, p. 64-71, 89, 96]. 


ICI N: 376. 
SUCESUN 2294. 

3824. 
S. C. C., Nullius Sublacen., 13 iul. 1782. 


Agebatur de hac causa in Congregatione diei 16 iunii 1780,! 18 augu- 
sti 1781,? ac 11 maii 1782.? Nunc ergo quaeritur: . 

An sit standum, vel recedendum a decisis in casu? 

Die, etc. Sacra, etc. respondit: In decisis, et amplius: cum obligatione 
conficiendi reinvestimentum pretii scutorum nempe 850 in bonis liberis, tutis 
et fructiferis ad rationem sc. quatuor pro quolibet anno et centenario, vel qua- 
tenus pretium non soloatur, cum obligatione solvendi per emptorem fructus 
recompensativos ad rationem sc. quatuor pro quolibet centenario et anno, et 
cum reseroatione dominii usque ad solutionem integri pretüi, et cum solitis clau- 
sulis. 

[Thesaurus Resolutionum, tom. 51, p. 97]. 


3825. 
S. C. C., Ferrarien., 14 sept. 1782. 


Quae inter Parochum oppidi Bondeni Ferrariensis Dioecesis et Sodali- 
tium SSmi Sacramenti eiusdem loci excitatae sunt controversiae, in unde- 
cim dispartitae dubiis sub oculis EE. VV. subiiciuntur. 

Ad 1. dubium quod attinet, observare praestat, quod in Sacra Congre- 
tione Rituum ad componenda, quae Parochos inter et Sodalitia excita- 
bantur dissidia, quamplurima anno 1703 proposita fuerant dubia.* Ad 7. 
dubium tuetur Barbosa, de off. et pot. Episcop., part. 13, alleg. 78, num. 24, 
quod Episcopus facultatem habet adigendi Sodales non solum, ut in eorum 
numero aliquem recipiant, sed etiam, ut ex eorum coetu aliquem expel- 
lant. Sac. Congregatio definivit, liberum esse Episcopo removere Officiales 
et Administratores a Confratribus electos, quoties minus idoneos compe- 
rerit: in Asculana, 24 martii 1725.? His ergo aliisque ad rem ponderatis, 
non graventur EE. PP. definire: 

1. An Gonfraternitas Sanctissimi Sacramenti terrae Bondeni habere debeat 
dependentiam a Parocho in explendis functionibus ecclesiasticis, ita ut Parochus 
praeter ius parochiale habeat ius praeeminentiae et superioritatis in casu? 

7. An constet de legitima expulsione Confratrum, seu potius sint reinte- 
grandi in pristinum statum in casu? 

Die, etc. Sacra, etc. respondit ad 1. Competere Parocho ius praeeminen- 
tiae in functionibus ecclesiasticis Confraternitatis ad formam resolutionis S. C. 


1 Cf. N. 3816. 
2 Cf. N. 35819. 
3 Cf. N* 3822. 
Ef. N35733- 
5. Cf. IN; 3293. 

Rituum anni 1703, ad 1. et 2. dub. In aliis autem actibus eiusdem Confraterni- 
tatis posse Parochum habere praeeminentiam et superioritatem, quatenus eidem 
praesit ex delegatione Archiepiscopi. 

Ad 7. Affirmative ad primam partem; ad secundam : arbitrio Erhi Archie- 
piscopi, et amplius. 

[Thesaurus Resolutionum, tom. 51, p. 130-I 38]. 


3826. 
S. C. C, Placentina, 14 sept., 23 nov. 1782. 


Adhuc vivens Canonicus Caesar Casati legatum instituit unius Missae 
quotidianae et duorum Anniversariorum, quae singulis annis in suffra- 
gium animae suae et germani fratris celebrari mandavit ad altare S. Io. 
Baptistae in ecclesia Sanctissimae Annunciationis Patrum S. Augustini 
oppidi Chiavennae Landae. Legatum pro dote assignatum accedente con- 
sensu Prioris Generalis per contractum inter vivos acceptarunt PP. Augusti- 
niani, et onera iniuncta adimplere promiserunt. Cum autem Conventus 
S. Augustini Chiavennae Landae apostolica auctoritate suppressus fuerit, 
eiusque bona et onera ad Conventum eiusdem Ordinis in Civitate Burgi 
S. Donnini translata extiterint, Religiosi a S85ho Domino Nostro postu- 
larunt, ut pium legatum Casati ad ecclesiam Burgi S. Donnini transferre 
dignaretur, facta tamen onerum reductione. Precibus annuit Summus 
Pontifex, qui Placentino Episcopo facultatem iniunxit reducendi Missarum 
onera ad ratam redituum. Verum cum Marchio Aloysius Casati adversus 
petitionem Religiosorum reclamasset, placuit Sanctissimo Dcmino Nostro 
rem totam iudicio Sacrae Congregationis subiicere, quocirca causa quatuor 
partita dubiis ab EE. VV. definienda proponitur. Ad IV Marchio advertit, 
quod si praedia adimplemento pii legati subiecta remaneant, nulla opus 
erit reductione, cum redditus pro illorum adimplemento sufficiant. ot 

Prae oculis habendus est contractus initus inter Canonicum Casati 
et dictos PP. Augustinianos, qui legatum acceptarunt. Quaeritur: — 

IV. Zn, et quomodo sit locus reductioni Missarum in casu? 

Die 14 septembris 1782 Sacra, etc. respondit: Dilata ad primam. —— 

Die 23 novembris 1782 Sacra, etc. respondit ad IV. Negative. sth 

[Thesaurus Resolutionum, tom. 51, p. 138-142, 169]. 


3827. 
S. C. C., Brictinorien., 14 dec. 1782. 


» i. m. Gregorius XIV mensae episcopali Brictinorien. univit ecclesiam 
arochialem 8. Donati loci de Polenda, iniuncto tamen onere Episcopo, 
ut parochianorum curam exerceri faceret per Presbyterum saecularem 
: *. . Li j ? 

Rue ex Ae eiusdem Parochiae congruam persolveret. Instante 
T s s ; ; 
Episcopo, SSmus Dominus Noster per apostolicas litteras expeditas die 


— 

i1 aprilis 1778 Parocho nonnulla assignavit praedia, reliqua vero bona ac 
ius percipiendi decimas mensae episcopali reservavit. De huiusmodi bono- 
rum divisione conquestus est populus dicti loci Polendae, qua de re causa 
sub dubiis inferius describendis ab EE. VV. definienda proponitur. 
Qui iura tuetur oppidanorum loci Polendae, apostolicas litteras obre- 


ptionis et subreptionis vitio laborare sustinet altera in parte, quia minus 


recte narratum fuit, bona assignata pro congrua Parochi sustentatione 
sufficere, cum ex illorum fructibus, detractis oneribus, parum emolu- 
menti percipiat. Quare ad III. contendit, teneri Episcopum tam de tem- 
pore praesenti, quam in futurum ad subeundas expensas, quae requirun- 
tur in necessariis peragendis ecclesiae instaurationibus et in comparandis 
pro illius usu sacris supellectilibus, cum mensa episcopalis potiorem partem 
redituum Parochiae, et praesertim decimas percipiat. Contra vero Promo- 
tor fiscalis ad III. advertit, aedificiorum restaurationes, sacrorumque uten- 
silium manutentionem Parochiae Rectori incumbere, cum ab episcopali 
mensa nonnulla praedia ei fuerunt assignata sub expressa lege, ut illa inser- 
virent pro eius congrua sustentatione onerumque adimplemento. Post 
haec diiudicent Eminentiae Vestrae: 

III. Am, et cuius sumptibus faciendae sint reparationes, necnon sacrae 
supellectiles in parochiali ecclesia S. Donati tam de tempore praesenti, quam 
in futurum in casu? 

Die, etc. Sacra, etc. respondit: Dilata, et ad mentem; mens. est, quod 
scribatur Episcopo Ariminensi iuxta votum R. P. D. Secretaria. 

[Thesaurus Resolutionum, tom. 51, p. 182-187]. 


3828. 
S. C. C., Collen., 8 febr., 15 mart. 1783. 


E vivis decedens Vincentius Gagliani in testamento condito anno 1672 
mandavit, ut de bonis suis Collegiata erigeretur in ecclesia S. Mariae in 
Caelum Assumptae Oppidi Podybonitii. Secuta eius morte anno 1685 ad 
Collegiatae erectionem auctoritate Ordinaria deventum est. In dicta Colle- 
giata nunquam Sacrum Conventuale pro benefactoribus in genere appli- 
catum fuit, quia praeter Vincentium Gagliani fundatorem, nullum alium 
habet benefactorem. Verum Canonici ad consulendum propriae conscien- 
tiae securitati postulant ab EE. VV. declarari, an onus praedictum ipsis 
incumbat. Episcopus exposita confirmat, et existimat, Oratores non teneri 
ad onus applicandi Sacrum Conventuale pro benefactoribus in genere. 

Iuxta sententiam Sac. Congregationis probatam a s. m. Benedicto XIV 
in constitutione Cum semper oblatas, edita die 19 augusti 1744, * Missa 
Conventualis non solum celebrari, sed applicari etiam debet pro benefa- 
ctoribus. Advertit laudatus Pontifex, Imstitit. 107, $2, num. 15, quod 

ecclesiae, quae Collegiatae non sunt, non tenentur ad onus applicandi 
Missam Conventualem, quamvis in illis Horae Canonicae quotidie persol- 
. vantur, et Missa cum cantu celebretur. Ad dignoscendum vero, an eccle- 
sia sit Collegiata, vel non, plura ad rem proponit Corrad. in prax. beref., 
lib. 2, cap. 15 a num. 1 ad 8, et concludit, Collegiatarum erectionem 
solius Apostolicae Sedis auctoritate fieri debere. Sac. Congregatio in Con- 
versand, 27 iunii 1626 ! definivit, Episcopum mon posse ecclesiam Parochia- 
lem in Collegiatam erigere. Videndum, an Canonici Collegiatae Ecclesiae 
S. Mariae in Caelum Assumptae terrae Podybonitii, cuius erectio aucto- 
ritate Ordinarii facta est, teneatur ad applicationem Missae Conventualis 
pro benefactoribus. In consimili causa Nullrus Trium Fontium, 4 aprilis 1772 
Sac. Congregatio respondit: Negative.? Hisce omnibus perpensis de- 
cernent Eminentiae Vestrae: 

4n Canonici Ecclesiae S. Mariae in Caelum Assumptae Oppidi Pody- 
bonitii teneantur. applicare Missam Conventualem pro benefactoribus in ge- 
nere in casu? 

Die 8 februarii 1783: Non proposita. 

Die 15 martii 1783 Sacra, etc. respondit: Negative. 

[Thesaurus Resolutionum, tom. 52, p. 48-sr]. 


3829. 


S. C. C., Lunen.-Sarzanen., 15 mart., 5 apr. 1783. 


Cum de mense maio praeteriti anni vacasset Parochialis ecclesia S. Mi- 
chaelis oppidi 'rebiani, Episcopus concursum de more indixit pro die 
28 eiusdem mensis. Peracto examine coram tribus Examinatoribus, octo 
favorabilia vota habuit Sacerdos Daniel Frateschi, quinque vero Sacerdos 
Bartholomaeus Ratto. Hunc Episcopus praeelegit et Emo Pro-Datario 
commendavit. De Episcopi iudicio conquestus est apud Sac. Congrega- 
tionem Sacerdos Frateschi, eoque instante dubium inferius transcri- 
ptum EE. VV. definiendum proponitur. 

Contendit enim, Episcopos in Parochialium collationibus ex Sac. Con- 
cilii T'ridentini dispositione ? iudices esse constitutos, ut digniorem eligant. 
Ab hac autem "Tridentini lege recessisse Episcopum, dum  praeelegit 
Sacerdotem Ratto, se ipso posthabito, qui doctrina et experientia magis 
probatus fuerat. Atque hinc Episcopi iudicium irrationabile censendum 
esse. Despiciendam vero praesumptionem militantem pro recto iudicio 
Episcopi, cum praesumptio cedat, quando ex coniecturis constet Episco- 
pum humana quadam affectione fuisse allectum. Hanc affectionem erga 
Sacerdotem Ratto desumit ex illius relatione ad Sac. Congregationem trans- 
mIS82, utpote quae multa contineat a veritate aliena. Alienum quippe a 


i Cf. N. 2468. 
? Cf. N.' 3782. 

veritate esse dicit, quod populus Trebiani ad Episcopum tumultuarie acces- 
serit et ab eo petierit eligi in Parochum ipsum Sacerdotem Frateschi, 
Alienum pariter, quod parochianorum subscriptiones appositae in pre- 
cibus ipsius favore Episcopo porrectis fuerint expiscatae. Alienum quoque; 
quod sanior populi pars pro Sacerdote Ratto supplicaverit. Sustinet enim 
postulationem Sacerdotis Frateschi factam fuisse a Deputatis in publicis 
comitiis ad id electis; parochianos autem coram Praetore locali preces 
obsignasse. Ac praeterea pluribus attestationibus probare nititur, Sacer- 
dotem Ratto esse populo invisum. 

Pluries monitus fuit dictus Sacerdos Ratto, nec tamen iura sua dedu- 
cere curavit. Episcopus in sua relatione pluribus adductis rationibus tuetur, 
quod ideo Sacerdotem Bartholomaeum Ratto alteri Sacerdoti Frateschi 
praeposuerit, quia omnibus mature perpensis, illum magis dignum, magisque 
idoneum ad regendam Parochialem ecclesiam "Trebiniani deprehenderit 
EE. PP. rogantur assueta maturitate definire: 

An constet de irrationabili iudicio Episcopi in casu? 

Die 15 martii 1783: Non proposita. 

Die 5 aprilis 1783 Sacra, etc. respondit: Negative. ! 

[Thesaurus Resolutionum, tom. 52, p. 60, 73]. 


3830. 


S. C. C, Tusculana, 5 apr., 10 maii 1783. 


Carolus Antonius Fallani anno 1727 patrimonium constituit Sacerdoti 
Alexandro Gaspari Gregori eius nepoti, assignavitque quamdam vineam 
sitam in loco qui dicitur alla Montagna, nunc ad olivetum redactam annui 
redditus sc. 26. Cum autem praedicta summa iuxta Synodum "T'uscu- 
lanam non sufficeret, idcirco Zenobia Fallani et Franciscus Gregori dicti 
Sacerdotis Alexandri genitores addiderunt alia scuta decem retrahenda 
ex pensionibus domus cum crypta et cella vinaria, ex quibus annua sc. 45 
retrahebantur. Hoc autem augmentum factum legitur, donec I7 Signore 
Alessandro loro figlio sarà provisto di qualche idoneo e sufficiente beneficio eccle- 
siastico, e poi li sudetti scudi dieci annui... debbano ritornare ad essi cedenti 
ed assegnanti. 

Conciliatis vero nuptiis inter Clementinam Bianchi praefati Alexandri 
Gasparis Gregori ex sorore neptem et Iosephum Marini, idem Sacerdos 
Alexander die 12 ianuarii 1768 contemplatione huius matrimonii sponsae 
dotem auxit aliis scutis quatuorcentum, nempe: scudi duecento in un oli- 
veto spettante a detto Signor D. Alessandro, posto nel vocabolo a Montagna, 
ed altri scudi duecento in una vigna allo stesso. Signor D. Alessandro spet- 
tante, posta nel vocabolo la selva di Monte Dragone. Et licet expresse cautum 
fuisset, ut fructus istorum bonorum non prius coniuges percipere possent, 
quam post obitum Sacerdotis constituentis, nihilominus iste in actu stipu- 

lationis declaravit, cedergli tutte le raggioni ed azzioni, a sola riserva del 
usufrutto di detto oliveto e vigna vita durante del detto Signore D. Alessandro. 
Deinde dictus Sacerdos die 30 aprilis eiusdem anni 1768 in novum ac pin- 
guius dotis augmentum cessit nepoti /a metà della casa, grotta e tinello ad 
esso Signore Alessandro appartenente e spettante, non solo per assegna fattagli 
in patrimonio sagro... ma ancora come erede della quondam Zenobia Fallani 
sua madre... con espressa legge e dichiarazione, che il dominio, proprietà. ed 
usufrutto... non s'intenda trasferito a favore di essa Clementina Bianchi, se 
non dopo la morte di esso. Signor D. Alessandro. 

Validitatem istorum contractuum quoad ea tantum bona, quae in patri- 
monium sacrum constituta fuerant, impugnat modo Sacerdos Gregori, 
utpote gesta absque Ordinarii auctoritate. Inquit enim, ex Concilii Triden- 
tini dispositione statutum esse, ! nemini licere alienare, cedere, aut distra- 
here patrimonium sacrum, nisi ecclesiastica accedat auctoritas; immo 
vetitam esse quamcumque permutationem, etiamsi ordinatus alia bona 
possideret, vel beneficium ecclesiasticum obtineret. Addit, non licere Cle- 
rico patrimonium sacrum distrahere, quamvis usumfructum sibi ad vitam 
reservaverit. Hinc irritos esse contractus a se ipso stipulatos favore Clemen- 
tinae Bianchi ob defectum consensus Ordinarii ad illorum firmitatem omnino 
requisiti. Contra haec, qui pro Clementina causam agit, fatetur, alienari 
non posse bona patrimonii sacri absque proprii Episcopi licentia; verum 
tuetur, dotis augmentum factum a Sacerdote Gregori non importare aliena- 
tionem. Ait enim, vetitam a Concilio Tridentino et Synodo Tusculana 
patrimonii distractionem, ne Clerici mendicare cogantur: contractus vero 
a Sacerdote Gregori celebratos nec Concilio "Tridentino, nec Tusculanae 
Synodo adversari, cum. bonorum dominium, illorumque usumfructum, 
quoad vixerit, in donatariam non transtulerit. 

Saepe in Sac. Congregatione ad examen revocati fuerunt contractus 
celebrati a Clericis de bonis patrimonii sacri, nec abs re erit resolutiones 
referre, quae aliquando prodierunt. Die 1o octobris 1636 disputatum fuit 
dubium: 4n Presbyter possit absque licentia Episcopi donare patrimonium, 
ad cuius titulum est ordinatus, reservato sibi usufructu ad vitam? Et fuit 
responsum: Non posse. Lib. 29 Decret., p. 286. Ita etiam in Parmen., 
20 iulii 1641,? Bitecten., 16 novembris 1686.9 Hisce omnibus perpensis 
definient. Eminentiae Vestrae: 

Zn instrumenta dierum 12 ianuarii et 30 aprilis 1766 sustineantur in casu? 

Die 5 aprilis 1783: Non proposita. 

Die ro maii 1783 Sacra, etc. respondit: Non sustineri instrumentum diei 
12 ianuarii 1768 quoad olivetum tantum, salvis iuribus coniugum Bianchi 
competentibus prout de iure; sustineri autem instrumentum diei 30 aprilis 1768, 
et amplius. 

[Thesaurus Resolutionum, tom. 52, p. 77-82, 85]. 

S. C. C., Lunen.-Sarzanen., 21 iun. 1783. 


Resoluta fuit haec causa die 5 aprilis proxime praeteriti. ! Nunc vero 
iterum proponitur sub forma: 

An sit standum, vel recedendum a decisis in casu? 

Die, etc. Sacra, etc. respondit: In decisis, et amplius. 

[Thesaurus Resolutionum, tom. 52, p. 121]. 


3832. 
S. C. C., Firmana, 16 aug., 6 sept. 1783. 


In precibus, quas Xaverius Agostini, Canonicus Collegiatae et Paro- 
chialis Ecclesiae S. Michaelis Archangeh Civitates Firmi obtulit SS5ho 
Domino Nostro, narravit, plures in dicta Collegiata abusus irrepsisse con- 
tra formam decretorum tam Sac. Congregationis, quam Archiepiscopi, 
ideoque illos corrig! et emendari postulavit. Ablegatis huiusmodi precibus 
ad iudicium EE. VV., omnis controversia novem dispertita capitibus pro- 
posita fuit totidem dubiis, inter quae VII erat: 4n omnes et singuli Cano- 
nici dictae Collegiatae Ecclesiae teneantur contribuere pro expensis utensi- 
lium parochialium, seu potius ad dictas expensas teneantur solummodo Prior 
et Sub-Prior curam animarum habentes in casu? Die vero 8 iunii elapsi 
anni omnia haec dubia discussioni subiecta fuerunt, silentibus Capitu- 
laribus. Verum ad VII. nulla fuit capta resolutio, mandatumque extitit, 
ut praefigeretur terminus Priori ad deducendum sua iura in Sac. Congre- 
gatione. Causa hodie reproponitur, deducente sua iura etiam Priore Colle- 
giatae. Non graventur EE. PP. definire: 

III. An omnes et singuli Canonici Collegiatae Ecclesiae teneantur contri- 
buere pro expensis utensilium parochialium, seu pottus ad dictas expensas 
teneantur solummodo Prior et Sub-Prior animarum curam habentes in casu? 

Die 16 augusti 1783: Non proposita. 

Die 6 septembris 1783 Sacra, etc. respondit ad III. Affirmative, ita tamen, 
ui unusquisque contribuat pro rata suae congruae. 

l'hesaurus Resolutionum, tom. 52, p. 177-179, 191]. 


3833. 


S. C. C., Imolen., 16 aug., 6 sept. 1783, 10 ian. 1784. 
Usque ab anno 1774 ecclesia Parochialis 5. Michaelis de Puteo Dioe- 
cesis Imolensis nonnullis indigebat restaurationibus, pro quibus require- 


batur impensa scut. 63. Sacerdos Franciscus Braga, eiusdem ecclesiae 
Parochus, Sacram adivit Congregationem, petiitque, ut ad contribuendum 

pro rata populus adigeretur, utpote quia Parochiae reditus ad congruam 
Parochi sustentationem non sufficerent. Petitioni huic restitit populus. 
Neglecto restaurationis opere, ecclesiae status deterior effectus est, quare 
Sacerdos Braga novas exhibuit preces, quibus narravit, ecclesiam prae- 
dictam in parte iam collapsam esse, in parte vero ruinam minari; ne igitur 
retardata restauratione penitus collaberetur, efflagitavit, ut taxa super 
populum et reliquos possidentes in districtu Parochiae imponeretur, cuius 
ope restaurationes, quae necessariae forent, perfici possent. Die 18 iulii 
anni 1778 per modum provisionis impertita fuit Parocho facultas imponendi 
censum scutorum centum et viginti super bonis Parochiae, ut haec summa 
impendi posset pro restauratione turris campanariae, reservatis tamen tam 
Parocho, quam populo iuribus in Sac. Congregatione deducendis ad 
effectum decernendi, cuinam onus restaurationis incumberet. Cum autem 
in dies restaurationis necessitas augeatur, hinc Parochus hodie instat, 
quod ab EE. VV. definiatur, quisnam teneatur ad extinctionem census, 
eiusque fructus persolvendos et ad alias restaurationis expensas. 

Parochus sustinet, quod attenta paupertate suae ecclesiae, et exiguis 
reditibus beneficiorum, quae in illa existunt, ex Concilii Tridentini lege ! 
iniuria detrectant populus et possidentes in districtu Parochiae subire onus 
restaurationis. Pro parte parochianorum nihil allatum fuit. Eius Episco- 
pus existimat, restaurationis opus perfici debere a populo et possessoribus 
bonorum in districtu Parochiae. Superest modo, quod EE. VV. decernant: 

4n, et quis teneatur ad reparationem ecclesiae Parochialis, et respective 
ad extinctionem census, eiusque fructuum solutionem in casu? 

Die 16. augusti 1783: Non proposita. 

Die 6 septembris 1783 Sacra, etc. respondit: Teneri populum et possi- 
dentes in districtu Parochiae per aes et libram. 

Reproposita vero causa sub consueta forma: 

4n sit standum, vel recedendum a decisis in casu? 

Die 10 ianuarii 1784 Sacra, etc. respondit: In decisis, et amplis.? 

[Thesaurus Resolutionum, tom. 2, p. 179-182, 192, tom. 55, p. 12]. 


3834. E 
SS CS S. Severinae, IO et 24 ian. 1784. 


cw 


Delatum est Curiae ecclesiasticae S. Severinae Sacerdotem Franciscum 
Apa Oppidi Arcis Bernardae, mentito proprii Ordinarii et Cancellarii 
charactere litteras dimissoriales exarasse, quibus constabat, ipsum pere- 
gisse examinis experimentum coram proprio Ordinario, et idoneum fuisse. 
repertum; legitimam praeterea habere aetatem et esse provisum de suffi- 
cienti patrimonio, insuperque peractas fuisse in ecclesia denunciationes, 
nullumque detectum impedimentum; ulterius ab Apostolica Sede dispen- 

sationem obtinuisse, ut non servatis interstitiis ad Sacros Ordines promo- 
veri posset tribus diebus festivis; posse idcirco promoveri ab Episcopo 
Venafrano Vicario Generali Archiepiscopi Neapolitani, vel eo impedito, 
a quocumque Catholico Antistite. Delatum pariter est, habuisse attesta- 
tionem ab Episcopo Venafri impedimenti, cuius causa Ordinationes liabere 
non posset, atque hisce suffultum documentis Ordines Sacros Subdia- 
conatus, Diaconatus et Presbyteratus diebus 17, 24 et 26 iulii anni 1769 
suscepisse ab Episcopo Caiacensi, deindeque pluribus in locis Missam 
celebrasse, et praesertim in Oppido Arcis Bernardae. Habita huiusmodi 
relatione, compertoque, quod Sacerdos Apa Messanae moraretur, curavit 
Archiepiscopus, ut a Vicario Capitulari Messanensi in carceribus detru- 
deretur. Dum vero ex Messana ad carceres sui Ordinarü traduceretur, 
Regium ductus est, ubi fugam arripuit et ad Urbem confugit. 

Anno 1773 preces obtulit s. m. Clementi XIV, quibus immunem se 
esse dixit a crimine, ex quo vinculis mancipatus fuerat. Preces remissae 
fuerunt Sac. Congregationi, quae illas reiecit die 7 septembris eiusdem 
anni. Modo vero postulat, ut innoxius declaretur ab irregularitate, vel 
saltem sibi facultas impertiatur, ut Missam in Urbe celebrare possit. 
Conqueritur enim, quod causa a suo Ordinario nunquam fuerit absoluta, 
licet a die impicti criminis quatuordecim anni iam eflluxerint; asserit, 
se pluries instetisse, ut vel condigna poena plecteretur, si reus, vel, si inno- 
cens, assolveretur. Post haec inquit ad I. neminem irregularem dici posse, 
nisi constet de crimine, cui irregularitatis poena sit infixa. Singula post- 
modum recenset crimina, quae ab Archiepiscopo ei obiiciuntur, eaque non 
subsistere, nec probari contendit. Ad II. contendit, ex hactenus deductis 
minime probari crimina. Verum notat, quod etsi de iisdem criminibus con- 
victus esset, adhuc tamen dispensationem ab irregularitate mereretur, 
cum summa prematur rei familiaris angustia, et fere quindecim anni efilu- 
xerint a die commissi delicti, et toto hoc tempore vitam ecclesiastico viro 
dignam duxerit, omnesque sui criminis maculas deterserit. Archiepisco- 
pus in binis relationibus ad Sac. Congregationem datis testatur, causam 
in sua Curia ecclesiastica adhuc pendere indecisam et quidem ex Oratoris 
culpa, qui nunquam coram Ordinario se sistere voluit, et propterea con- 
cludit, ipsum super instantia, quam hodie proponit, audiri non debere. 

Irregularitatem certe incurrunt omnes, qui Ordines susceperunt sine 
proprii Episcopi scientia et consensu: Cap. Veniens, i, de eo, qui furtive 
Ordinem susceperit. Irregulares quoque evadunt promoti ad Ordines Sacros 
extra tempora a iure statuta sine apostolica dispensatione: cap. Cum qui- 
dam, 8, de temporibus Ordinat. Eadem poena afficiuntur falsificantes litte- 
ras proprii Ordinarii vel Capituli: cap. Tam litteris vestris, 33, de test. et 
attestat. Poenam irregularitatis quoque statuit Pius ITin const. quae incipit: 
Qum ex sacrorum, contra eos, qui sine dispensatione ante legitimam aeta- 
tem vel absque dimissorialibus litteris proprii Episcopi ordinari praesum- 
pserint. Nec demum irregularitatem evadunt, qui ecclesiastica censura 

irretiti Missae Sacrificium celebrarunt: cap. /s qui, de sent. excom., in 6. 
Quibus animadversis, decernent Eminentiae Vestrae: 

I. An constet de irregularitate in casu? Et quatenus afüirmative: 

II. An sit consulendum Sanctissimo pro dispensatione in casu? 

Die 10 ianuarii 1784: Non proposita. 

Die 24 ianuari 1784 Sacra, etc. respondit ad I. Affirmative. 

Ad II. Negative, et ad mentem. 

[ Thesaurus .Resolutionum, tom. 53, p. 17-21, 25]. 


3835. 
S. C. C., Verulana, 8 et 22 maii 1784. 


Episcopus Verulanus animadvertens in Civitate  Frusinonis duas 
tantum Parochias non sufficere ad populi multitudinem, de altera erigenda 
Parochia cogitavit in ecclesia Sanctissimae Annunciationis, quae in commo- 
diori Civitatis loco sita est, et sacris supellectilibus abunde ditata. Modum 
autem constituendi congruam novo Parocho, oblatis precibus Sanctis- 
simo D. N. exposuit, et petiit facultatem uniendi nunc duo Beneficia, ita 
tamen, ut unio sortiatur effectum tunc, cum illorum vacatio contigerit. 
Suam praeterea exposuit mentem, ut statim, ac sequuta fuerit vacatio 
unius ex hisce Beneficiis, devenire ipse possit ad actum erectionis Paro- 
chiae cum assignatione mille et quingentarum animarum existentium in ea 
Civitatis parte, quae denominatur 7] Borgo di Napoli ed il Colle Campa- 
giorni, quae nunc subsunt Parocho S. Mariae; post vacationem vero aite- 
rius Beneficii adiiciendas novae Parochiae censet alias mille et quingentas 
animas, quae incolunt regiones nuncupatas 7/ Borgo di Roma, di S. Martino, 
e Giardino de Pesci, quarum aliquae sunt ex Parochia S. Mariae, aliae ex 
Parochia S. Benedicti. 

Petitioni assensum praebuit tum Capitulum Collegiatae, quod habet 
curam habitualem ecclesiae S. Mariae, tum etiam Parochus S. Benedicti. 
Restitit tamen erectioni dictae Parochiae Sacerdos Dominicus Sellari 
possessor Beneficii S. Petri, et attenta illius oppositione preces ab Emo 
Pro-Datario Sacrae Congregationi ablegatae sunt. 

Promotor fiscalis inquit, Concilium "l'ridentinum demandasse,* ut 
aucto parochianorum numero, cogatur Parochus alios assumere Sacerdotes 
ad Sacramenta ministranda, vel si ob locorum distantiam difficilis pateat 
accessus ad Parochiam, aliae Parochiales erigantur ecclesiae. In Civitate 
autem Frusinonis utrumque casum verificari: nempe populi multitudinem, 
et difficultatem accedendi ad Parochiales ecclesias hodie extantes. Consta- 
bilita necessitate erigendi novam Parochiam, sustinet solius Parochi ope- 
ram pro regimine trium millium animarum haud sufficere, et propterea 
existimat, dicto novo Parocho adiiciendos esse binos Vicarios curatos, 
eidemque Parocho assignandam fore sufücientem congruam, qua et sibi 

et Vicariis curatis prospicere valeat. Hanc vero congruam minime assi- 
gnari posse ex reditibus ecclesiarum parochialium S. Mariae et S. Bene- 
dicti, quia ipsarum reditus exigui sunt; hinc contendit, constitui debere 
fundum ex fructibus Beneficiorum, quae Episcopus unire posse censet. 
Pro parte Sacerdotis Sellari nil deductum est. 

Sacra Congregatio has divisiones seu dismembrationes iusta concur- 
renta causa, et perpensis omnibus circumstantiis, admisit, ut in Aquen., 
13 iulii 1720,? in /molen., 8 iunii 1720.? Urgente vero dismembrationis 
necessitate de Parochi congrua nonnulla statuit Concilium "Tridentinum, 
Sess. 21, de ref., cap. 4 et 5. Quid in praesenti casu iuris sit, quid circum- 
stantiae exposcant, EE. PP. propria doctrina cognoscent et definient: 

An, et quomodo sit locus erectioni Parochiae in casu? 

Die 8 maii 1784: Non proposita. 

Die 22 maii 1784 Sacra, etc. respondit: Affirmative iuxta. votum Epi- 
scopi, reportato tamen consensu Capituli per actum capitularem, et amplius. 

[l'hesaurus Resolutionum, tom. 53, p. 117-124]. 


3836. 


S. C. C, Beneventana, 22 maii 1794. 


Anno 1755 in Ecclesia Metropolitana Beneventi Poenitentiarii officium 
vacavit. Archiepiscopus Pacca censuit, collationem fieri non posse absque 
concursu; proindeque indicto concursu praetulit Sacerdotem Felicem Sbor- 
done, qui erat Metropolitanae Mansionarius. Aequo animo ferre Capitu- 
lum non potuit Mansionarii praeelectionem, contenditque, quod in provisio- 
nem Poenitentiarii vel concursus habendus non esset, vel saltem Canonici 
tantum Metropolitanae admitti ad concursum deberent. Nunc itaque 
Canonici infrascripta dubia proponunt, de quibus EE. VV. iudicium expo- 
scunt. Ad I. inquiunt, Concilium 'T'ridentinum Poenitentiarii Praebendam 
in omnibus Ecclesiis Cathedralibus erigi mandasse? nulla adiecta lege 
concursus; porro in institutione nulla certa Praebenda assignata digno- 
scitur, et Poenitentiarii officium pro solis Canonicis institutum deprehendi- 
tur. Nec obesse Benedicti XIII constitutionem Pastoralis officii,* qua 
collationem Praebendae Poenitentiarii per concursum fieri mandavit; adver- 
tunt enim, per hanc constitutionem invertere nequaquam voluisse leges 
in actu erectionis constitutas, minusque laedere iura Capituli Ecclesiae 
Metropolitanae. Quod attinet ad II. inquiunt ex dicüs satis deprehendi, 
nullimode indicendum esse concursum in collatione offici Poenitentiarii; 
quatenus vero indicendus foret, ad illum. solos Canonicos admitti posse. 
Pro parte Cleri Civitatis et Dioecesis nihil deductum est. Erhus Archiepi- 
Scopus in ea est sententia, quod Capituli huius Metropolitanae ius rite 
fundatum sit. Hisce praenotatis decernendum erit: 

I. An in electione Canonici Poenitentiarii sit comvocandus concursus in 
casu? Et quatenus affirmative: 

II. An ad concursum admitti debeant soli Canonici Ecclesiae Metropoli- 
ianae Beneventi, seu potius omnes de Clero saeculari in casu? 

Die, etc. Sacra, etc. respondit ad I. Affirmative. 

Ad II. Affirmative ad primam partem; negative ad secundam. 

[Thesaurus Resolutionum, tom. 53, p. 128-134]. 


3837. 
S. C. C., Vallisoletana, 22 maii 1784. 


Rocchus de Arebalo et Catharina Ramos coniuges prole carentes anno 
1677 per contractum inter vivos pium Missarum legatum instituerunt 
in Parochiali ecclesia S. Mariae Villae de Rueda. Hoc legatum solemni 
süpulatione acceptarunt beneficiati eiusdem ecclesiae, eiusque adimple- 
mentum promiserunt. Ex instrumento hac de re confecto patet, eosdem 
coniuges demandasse, ut beneficiati praedicti dato campanae signo tene- 
rentur quotidie duabus horis ante meridiem Missam cum cantu celebrare 
in altari maiori, eaque expleta, canere responsorium super tumulum Chri- 
stophori Ramos, atque insuper in die festo S. Rocchi praefatae Missae assi- 
stere deberent omnes beneficiati sacris vestibus induti absque eo, quod 
ullum emolumentum aut stipendium perciperent. Dotem huius legati 
constituerunt in quadraginta millibus Regalibus di Vellon, quorum viginti- 
quatuor millia in pecunia numerata beneficiatis persolverunt in actu stipu- 
lationis, pro reliquis vero sexdecim millibus assignarunt censum aequalis 
summae, quem ipsi coniuges emerant a Communitate dictae Villae de 
Rueda. Hac non obstante oneris assumptione, moderni beneficiati dictae 
Villae Missam canunt quater tantum in hebdomada, nec illam celebrant 
hora a fundatoribus praescripta, minusque Responsorium mortuorum 
canunt, idque permissum asserunt a quodam Vicario Villae Medinae, 
qui reductionis indultum concessit. Verum Andreas de Arebalo, funda- 
torum heres, instetit, ut declaretur, beneficiatos teneri ad onerum adim- 
plementum, iuxta assumptam in instrumento fundationis obligationem, 
non obstante reductionis indulto. Obiit Andreas, et instantiam modo 
prosequitur Catharina Ramos, eius uxor. 

Beneficiati, licet iudicialiter requisiti et diu expectati, nihil hactenus dedu- 
xerunt. Episcopus litteris datis die 19 augusti elapsi facti seriem confirmat, 
insuperque testatur, legati fundationem Ordinaria auctoritate fuisse con- 
firmatam. Addit praeterea, Missarum numerum aliaque pia opera iuxta 
fundatorum voluntatem beneficiatos adimplevisse ad annum usque 1731, 
quo tempore omnia Missarum onera ecclesiae S. Mariae a quodam Villae 
Medinae Vicario fuisse reducta. Refert etiam, quod ex dotis capitali restant 
modo Regalia triginta tria millia et quatuor centum in tot censibus ad 

rationem Regalium trium pro quolibet centenario; sed notat, quod in actu 
institutionis legati fructus in ratione quatuor Regalium pro centenario 
fuerant constituti. 

Quamvis iuxta regulam sit locus reductioni legatorum, si quando redi- 
tus deficiant, nihilominus notat Benedictus XIV in opere, De Synodo 
Dioecesana, lib. 13, cap. 25, num. 25, quod ab huiusmodi regula receditur, 
quando onera per contractum fuerint acceptata. Et num. 26 addit, Epi- 
scopos, quibus data est facultas reducendi Missas, non posse earum nume- 
rum in contractu praescriptum et vicissim acceptatum minuere, licet 
imminuti fuissent reditus assignati. Sacra Congregatio Missarum reductio- 
nem denegavit, si onera per contractum acceptata fuerunt, ut in Neapoli- 
tana, 27 ianuarii 1703 ! Irritas quoque declaravit huiusmodi reductiones 
factas ab Episcopis vigore indulti reductionis a Sede Apostolica concessi, 
quae quidem indulta extendi minime censuit ad onera per contractum 
suscepta, ut in Faventina, 27 februarii 1734, ? in Nolana, 14 martii 1739.? 
Quid autem in casu statuendum sit, decernent EE. PP., a quibus quaeritur: 

Zn sustineatur reductio in casu? 

Die, etc. Sacra, etc. respondit: Negative. 

[Thesaurus Resolutionum, tom. 53, p. 123-126]. 


3838. 
S. C. C. Fulginaten., 3 iun. 1784. 


Inter alia, quae de statu suae ecclesiae retulit Episcopus Fulginatensis, 
quoad canonicum 'Pheologum Ecclesiae Cathedralis narravit: Canonicus 
Theologus lectioni scripturali subrogat catecheticam orationem doctrinae chri- 
stianae omnibus diebus Dominicis, aliis ecclesiasticis functiombus non impeditis; 
nec vacat, nisi a. Dominica quarta septembris usque ad primam novembris. 
Morem hunc plurimis vetro annis ab. Antecessore ineo inductum innovandum 
non censui, tum quia Sacrae Scripturae locis idoneis et facili methodo expía- 
natis res ipsae identidem. confirmantur, tum ex eo praecipue, quod uberrimus 
inde fructus colligitur, et experientia docemur avidi plausus, quo ab omnibus 
excipitur. ; 

Huiusmodi consuetudo a Sacris Canonibus et Concilii Tridentini mente * 
prorsus aliena visa est, hinc die 12 novembris elapsi anni eidem Episcopo 
responsum fuit: Canonicum Theologum pro Sacrarum Scripturarum inter- 
pretatione catechesim habere ad populum, minus probant Efi PP., quippe 
quod munus Parochi est et esse debet, cum Theologus non tam ad populi, quam 
ad Cleri institutionem destinatus sit. Quare illud unum. Theologo permitti 
solet, ut pro Sacrarum Litterarum interpretatione morales. disputationes 
habeat et controversias huiusmodi in conventu Cleri dissoloat. 

Mentem Sacrae Congregationis Episcopus Capitulo patefecit. Cano- 
nici in comitiis die 5 ianuarii currentis anni unanimi consensu statuerunt, 
preces EE. VV. dandas esse pro obtinenda facultate, ut Canonicus Theolo- 
gus loco explicationis Sacrae Scripturae, catechismum ad populum habere 
posset, et insimul in aedibus capitularibus 'l'heologiae moralis disputatio- 
nes tractaret pro iis Clericis, qui vel ratione officii vel alio impedimento 
detenti scholis Seminarii interesse minime possent. De hac igitur instantia 
agendum hodie est. 

Ut autem de Ecclesiae Cathedralis statu notitia habeatur, exponunt 
Canonici, ipsam Parochialem esse et prae aliis Paroeciis populo frequen- 
tatam, eamque Civitatis partem continere, quam magis rudes incolunt. 
Curam habitualem penes Capitulum residere, actualem vero a pluribus 
iuxta munus, quod habent, exerceri. 

Quaestionem hanc post Concilium Tridentinum, Sess. V, de ref., cap. t, 
illustrat Benedictus XIV in opere De Synodo Dioecesana, lib. 13, cap. 9, 
num. 17. Hisce omnibus perpensis, ea qua pollent iuris peritia, Erhi PP. 
definire dignabuntur: 

4n Canonicus Theologus loco explicationis Sac. Scripturae possit expli- 
care catechesim, et docere lectiones Theologiae Moralis in casu? 

Die, etc. Sacra, etc. respondit: Scribatur Episcopo iuxta mentem: et mens 
est, ut omnino servetur cap. 7, Sess. 24 per eos, qui curam animarum gerunt; 
quo vero ad Canonicum Theologum, suas lectiones peragere debere iuxta tra- 
dita a Benedicto XIV, De Synodo, lib. 13, cap. 9, $ 17. 

[Thesaurus Resolutionum, tom. 53, p. 143-152]. 


3839. 
S. C. C., Romana, 24 iul. 1784. 


Inter alia beneficia, quae taxam Seminario Romano rependere debent, 
reperitur Capellania sub invocatione S. Nicolai erecta in Collegiata Eccle- 
sia 5. Marci, quae taxata est pro annuis scutis quatuor. Hanc Capellaniam 
possidet Aloysius Franchi Clementini, qui contributionem Seminario 
Romano solvere detrectat eo, quod fuerit Cubicularius intimus s. m. Cle- 
mentis XIV. Res iuxta eius vota cessit per sententiam Praefecti Sac. Palatii 
Apostolici. Verum ex decreto cl. mem. Card. Giraud, Pro-Auditoris SSmi 
causae decisio ad Sacram Congregationem delegata fuit, et ea hodie sub 
infrascripto dubio definienda proponitur. 

Seminarii Oeconomus inquit, neminem esse exemptum a solutione 
taxae Seminarii, etiamsi Familiaris Pontificis fuerit, nisi in privilegio fiat 
expressa derogatio dispositioni Concilii "Tridentini, ! idque fortius obser- 
vari post editam constitutionem s. m. Benedicti XIII, quae incipit: Cre- 
ditae Nobis, ? in qua ad solutionem huiusmodi taxae adiguntur etiam omnes 

Familiares Pontificis. Quare concludit, Aloysium Franchi Clementini 
eximi a solutione non posse, nisi privilegium exhibeat dispositionis Conci- 
liaris derogatorium. Hanc autem derogationem ab ipso Franchi nunquam 
exhibitam fuisse; neque exhiberi posse. Nam alii sunt, et quidem 8. R. E. 
Cardinales, qui licet sint Pontificis Familiares, nihilominus taxam Semi- 
nario quotannis persolvunt. 

Ex alia vero parte Aloysius Franchi Clementini contendit, nunc a Semi- 
nario excitari eandem quaestionem, quae anno 1724 mota fuit contra Ale- 
xandrum Bonaventura pariter s. m. Clementis XI Familiarem: et sicuti 
nondum executioni demandatum est, quid eo in casu Sac. Congregatio 
decreverit, hinc infert, in praesenti causa nihil decernendum, quousque 
mens Sac. Congregationis executa non fuerit; mentem Sac. Congrega- 
tionis eam fuisse, ut consuleretur SS8iho pro declaratione, ut ad solutionem 
taxae tenerentur etiam Pontificis Familiares. 

Ignoratur, an in sequelam memoratae resolutionis anni 1724 aliqua 
Summi Pontificis declaratio prodierit. Verum s. m. Benedictus XIII in 
cit. constitutione, Creditae Nobis, declaravit: taxae (scilicet. Seminarii) 
omnia et singula beneficia saecularia et regularia per quoscumque, etiam Vene- 
rabiles Fratres Nostros S. R. E. Cardinales, necnon nostros et pro tempore 
existentis Romani. Pontificis Familiares... obtenta et imposterum obtinenda... 
subiici et ad illius solutionem perpetuo teneri decernimus statuimus et mandamus. 
Ponderandum, an per constitutionem s. m. Benedicti XIII suppletum fue- 
rit declarationi, quam requisivit Sac. Congregatio. Porro prae oculis habenda 
est series privilegiorum, quae suis familiaribus indulsit s. m. Clemens XIV, 
qui eorumdem beneficia exempta esse voluit... ab. omnibus quibuscumque 
decimis... institutionis Seminarii ecclesiastici, quamdiu servitiis nostris instite- 
rint dumtaxat. Hisce omnibus perpensis definient Eminentiae Vestrae: 

An. sit locus solutioni taxae Seminarii in. casu? i 

Die, etc. Sacra, etc. respondit: Affirmative, et amplius. Ft facta rela- 
sone SSmo Domino Nostro, Sanctitas Sua resolutionem Sacrae | Congre- 
gationis approbavit et imposterum observari mandavit. 

[Thesaurus Resolutionum, tom. 53, P- 172-176]. 


3840. 
S. C. C, Beneventana, 21 aug. 1784. 


Resoluta fuit haec causa die 22 maii proxime praeteriti.? Reproponitur 
hodie causa sub consueta formula: 
An sit standum, vel recedendum a decisis quoad primum et secundum 


dubium in casu? 
Die, etc. Sacra, etc. respondit ad I. In decisis. 
Ad II. Praevio recessu a decisis, negative ad primam partem, affirmative 


ad secundam. 
[Thesaurus Resolutionum, tom. 55, P- 189]. 

3841. 
S. C. C., Montis Falisci, 21 aug. 1784. 


Testamentum condidit anno 1739 Liberatus Emili, et heredem univer- 
salem instituit Mariam Diamante ex fratre neptem. Praevidens casum, 
quod heres instituta sine filiis decederet, tunc voluit, ut ex bonis suis 
erigerentur duo Beneficia ad altare Animarum Purgantium ecclesiae Paro- 
chialis oppidi Tessennani. Disponens de patronatu activo et passivo ac 
de oneribus a Beneficiatis adimplendis, iussit quod pro prima vice Bene- 
ficia praedicta consequi deberent Clerici Innocentius Paladini et Petrus 
Calisti; deinde vero hanc methodum servari voluit: La nomina poi di detti 
Benefizi... lascio alli Signori Francesco Antonio Bizzi e Gio. Baitista Silve- 
strelli, e seguita la morte delli Signori Bizzi e Silvestrelli, lascio la nomina 
delli sud. Benefizi alla Mensa Vescovile di Monte Fiascone. Paucos post 
dies codicillum exaravit, et de patronatu activo alterius ex dictis Beneficiis 
sic disposuit: Lascio la nomina delli due Benefizi da me lasciati nel mio testa- 
mento al Signor Francesco Antonio Bizzi da Sorano da me nominato, che 
presentemente confermo, e lascio la facoltà al medesimo e suoi in perpetuo 
di poter nominare in uno de Benefizi da me lasciati. Obiit absque filiis Maria 
Diamante, heres instituta, die 30 decembris anni 1744; instantibus Inno- 
centio Paladini et Petro Calisti a testatore nominatis, ad Beneficiorum ere- 
ctionem deventum est. Haec autem erectio facta fuit ad formam testa- 
menti, nulla habita ratione eorum, quae in codicillo testator disposuerat. 
Existimans autem dictus Bizzi, minus recte factam erectionem contra for- 
mam codicilli, postulat, ut ad illius normam reformetur, et de hoc iudicium 
EE. VV. exquiritur. 

Indubiam esse, inquit, testatoris voluntatem in codicillo panditam, ubi 
disposita in testamento immutavit quoad patronatum tam activum quam 
passivum. Cum autem hanc voluntatem in erectione non servaverit Curia 
Episcopalis, solumque rationem habuerit testamenti, hinc contendit, ere- 
ctionem praedictam non sustineri, et esse reformandam, servata forma in 
codicillo praescripta, ne sequatur absurdum, quod erectio contra expres- 
sam testatoris voluntatem fiat. 

Vicarius Generalis tuetur, servandam esse fundationem ad formam 
testamenti, et ait: Cum. enim in actu erectionis Beneficiorum non fuerit 
memoratum codicillum productum, nec. de illo, sed tantum de testamento ab 
Ordinario ratio habita fuerit, sequitur, idem | codicillum, tanquam in. limine 
fundationis et. erectionis non. comprehensum, minime esse attendendum. De- 
cernant Eminentissimi Patres: 

4n servanda sit erectio duplicis Beneficii facta ad formam testamenti 
quondam Liberati Emiliüi, seu potius reformanda | et exequenda ad formam 
codicilli in. casu? 

Die 21 augusti 1784: Non proposita.! 

[Thesaurus Resolutionum, tom. 53, p. 201-203]. 

3842. 


S. C. C, Forolivien. 21 aug. 11 sept. 1784. 


Anno 1774 Congregatio sub nomine Divi Peregrini Forolivii erecta, 
necnon Communitas eiusdem Civitatis in iudicium coram Auditorem 
Camerae vocarunt PP. Servitas, et manuteneri petierunt in possessione 
manutenendi et ornandi Capellam et altare Divi Peregrini in ecclesia 
eorumdem Patrum erectam, ac custodiendi claves urnae, in qua eiusdem 
Sancti corpus asservatur; praeterea conquirendi tam intra, quam extra 
Civitatem eleemosynas et oblationes, quae a fidelibus in honorem eiusdem 
Sancti exhiberentur, ac demum administrandi quoscumque reditus, bona 
et capitalia ad eamdem Capellam spectantia. Petitiones huiusmodi a S8ho 
Domino Nostro ad Sac. Congregationem ablegatae sunt, omnesque viginti 
dubiis dispartitae, sapienti iudicio EE. VV. exhibentur. 

Ad XII. animadvertere praestat, quod altare et capella Divo Peregrino 
-sacra manuteneri debent a Foroliviensibus iuxta onus assumptum anno 1727. 
Hinc videndum, an ipsis competat ius colligendi et administrandi eleemo- 
synas independenter a Religiosis Servitis. Quod respicit dubium XIII, 
notanda sunt, quae praecipit Concilium "Tridentinum, Sess. 22, cap. 9, 
de ref. Pro examine dubii XIX, redeunt, quae animadversa sunt in du- 
bio XIII. Emi Patres, qua ornantur iuris prudentia, dignabuntur respon- 
dere dubiis: 

XII. 4n, et cui PP. Ordinis Seroorum B. M. Virginis Conventus Foro- 
livien. teneantur reddere rationem de quaestuis et eleemosynis oblatis in hono- 
rem et cultum Divi Peregrini eiusque altaris per eos collectis in casu? 

XIII. Am, et cui, a quo tempore, et coram quibus ab Administratoribus 
Communitatis reddenda sit ratio bonorum, capitalium et redituum quomodo- 
libet spectantium ad altare et capellam Divi Peregrini in supradicta Ecclesia 
Patrum Servorum erecta in casu? 

XIX. An Administratores pro tempore, si praesertim. ab Ordinario fue- 
rint requisiti, teneantur singulis. etiam annis rationem reddere de supradictis 
bonis atque reditibus in. casu? 

Die 21 augusti 1784: Non proposita. 

Die rri septembris 1784 Sacra, etc. respondit ad XII. Teneri reddere 
rationem. Episcopo, et amplius. 

Ad XIII. Rationem reddendam esse Episcopo ab anno 1781 tantum, et 
«nplius. 

Ad XIX. Affirmative, et amplius. 

l'Fhesaurus Resolutionum, tom. 53, p. 2057213; 217-219]. 

3843. 
S. C. C., Montis Falisci, 27 nov. 1784. 


Descripta fuit haec causa in folio Congregationis diei 21 augusti praete- 
rii,* verum tunc proponi non potuit. Nunc ergo sub eadem dubii forma 
proponitur. 

Die, etc. Sacra, etc. respondit: Negative ad primam partem; affirmative 
ad secundam. 

[Thesaurus Resolutionum, tom. 53, p. 233]. 


3844. 


S. C. C.,, Camenecen., 39 iul. 1785. 


Honuphrius Piasechi Sacerdos Camenecensis Dioecesis ritus Graeci 
uniti, dum Parochi Kuniszezovacensis munus agebat, uxoricidium intra 
Paroeciae septa a quodam Matthia Zingari perpetratum audivit. Ignorantia, - 
an zelo, vel alia de causa motus in exemplarem de reo vindictam, modo 
penitus insueto et barbaro sumendam consensit. Cogitanti enim Dispo- 
sitori (hoc nomen dignitatis criminum ultioni praepositae) sepelire super- 
stitem virum cum cadavere uxoris in pluribus favit et adhaesit. Ipse ete- 
nim reum quaerentes associavit; ipse illius adsportationi adstitit; ipse 
passus est, ut dum lugubri comitatu cadaver defunctae uxoris trahebz- 
tur, etiam uxoricida fune in collum iniecta ligatus traheretur; ipse, post- 
quam uxori parentatum est, confessionem uxoricidae excepit et ad mortem 
disposuit, a parochianis de re huiusmodi rogatus non improbavit, uxori- 
cidam in tumulum descendere et decumbere iussit super defunctae uxoris 
cadaver, terramque super corpus decumbentis proiecit. Huiusce criminis 
pervulgata fama, Parochus in iudicium vocatus tamquam atrocissimi et 
voluntarii homicidii particeps habitus est, ac proinde irregularis declaratus 
beneficio privatus et ad carceres formales per 18 menses subeundas, demum 
ad spirituales expiationes condemnatus fuit. Sacerdos nunc temporis 
impositam iam eluisse poenam exponit, humiliterque dispensationem ab 
irregularitate a Sacra Congregatione postulat. 

Episcopus exposita ab Oratore confirmat, votumque suum pro dispen- 
satione aperit. 

Notissimae sunt canonicae sanctiones a Sacrosancta Tridentina Synodo 
renovatae, ut ii, qui per insidias aut per industriam aut voluntate alterum 
occiderunt, ab altari Domini arceantur, et omni beneficio, officio, ordine 
perpetuo carere iubeantur: Sess. 14, cap. 7, de ref. Dubitatum quidem olim 
fuit, an "Tridentinum decretum etiam promotos ad Sacros Ordines comple- 
cteretur. Sacra haec Congregatio mitius semper cum promotis egit, sed 


IICEUN-1 5841. 


S. C. Concil 133 


nihilominus plura desideravit, ut dispensationi locum esse censeret. 'T'otius 
rei gestae serie perpensa dignabuntur EE. VV. definire: 

4n sit consulendum Sanctissimo pro dispensatione ab irregularitate in 
casu? 

Die, etc. Sacra, etc. respondit: Negative, absque spe gratiae. 

[Thesaurus Resolutionum, tom. 54, p. 121-124]. 


| 3845. 
S. C. C., Alatrina, 20 aug. 1785. 


Alatrinus Episcopus quaestionem proponit ab hac Sac. Congregatione 
decidendam, quae in infrascriptis dubiis continetur. Primum quod attinet: 
an scilicet Episcopo generalem ordinationem in Ecclesia Cathedrali habenti 
ius sit omnes Canonicos, non obstante alternativae privilegio, cuius vi 
septem tantummodo per hebdomadam inserviunt, compellere, ut adsint 
eidem s. Ordinationi, praemittenda sunt S. Concilii verba tum Sess. 24, 
cap. I2, tum Sess. 23, cap. 8, de ref. et S. huius Congregationis reso- 
lutio in GZennen., 19 iunii 1728.! Secundum dubium quod attinet: an 
scilicet liceat Episcopo reluctantes Canonicos pecuniaria poena atque 
etiam spirituali plectere, non videtur de spirituali, moderata tamen et 
legitimum modum non excedente, dubitari ullatenus posse, cum imo ea 
animadvertendi ratio congruentior, ut plurimum sit iudici, ecclesiasticas 
culpas punienti, et reis sacras canonum sanctiones violantibus. Dubia sunt: 

1. An Episcopo Alatrino generalem ordinationem statutis a 1ure. tempo- 
ribus in. Gathedrali Ecclesia habenti Canonici omnes adesse teneantur, non 
obstante privilegio alternativae? Et quatenus affirmative: 

2. An renuentes coerceri possint poena pecuniaria et spirituali? 

Die, etc. Sacra, etc. respondit ad 1. Affirmative, et. detur. decretum. in 
Giennen. Celebrationis Ordinum, et amplius. 

Ad 2. Affirmative pro poena pecuniaria tantum arbitrio Episcopi. 

[Thesaurus Resolutionum, tom. 54, p. 146-149]. 


3846. 
S. C. C.,, Assisien., 10 sept. 1785. 


Noverat in sacra visitatione Assisii Episcopus abusus nonnullos in 
rebus piorum Sodalitiorum ministrandis, aliisque actibus tum in Civitate, 
tum in Dioecesi adversus rectam agendi rationem inductos fuisse. Ut 
illos comprimeret, ordinemque restitueret, edictum publicum typis impres- 
sum proposuit die 24 aprilis anni superioris 1784, in quo sex comprehenso 
capitulis plurima ex ordine servanda decrevit. Querelas detulerunt suas ad 
hanc Sacram Congregationem Sodalitia. Interrogatus Episcopus diffuse 


1 Qf. N. 3341. 

rescripsit rationes, causas et circumstantias exponens singularum legum, 
quas in edicto praescripserat. 
' Ad rz. Cum in edicto praescribatur, Vicarios Foraneos in Dioecesi 
esse monendos, et in Civitate Ordinarium, de habendis congregationibus, 
ne sine Praeside illae fiant, de his quaestio proponitur. Episcopus, cur ita 
mandaverit, exponens sic habet: Confraternitates omnes congregantur in hac 
Civitate ad differentiam Foranearum, absque eo quod sit, qui eisdem praesi- 
deat; quare liberum est congregatis pro ingenio, quod magis lubet, decernere 
etiam adversus Principem, Sacras Congregationes, Religionem, et in spretum 
eiusdem. Episcopi, ut in Praedecessorem meum et in me pariter, non obstante 
dignitatis et characteris obiectione patrarunt. Ad haec Sodales inficiantur 
in primis, eorumdem in congregationibus quidquam ullo unquam tempore 
dictum, actum gestumque fuisse, in quo peccaverint et redarguendi sint. 
Nec in re tam gravi, turpique flagitio satis Episcopo dixisse est, nisi, veluti 
decet, probarit. Neque ex facto manere, sine Praeside congregari. Pro- 
fecto quinam eorumdem Priores et Rectores sunt, nisi totidem Praesides, 
quos Episcopus ipse ad Sodalitii et Sodalium adprobat moderamen? Verum 
inciviliter, inquiunt, eo pergit Episcopus, ut sub certiorationis specie nativam 
sese congregandi libertatem Sodalibus imminuat. Siquidem eo ipso, quod 
Confratrum collegium legitime erectum fuit, consequens statim fit ex ipsa 
collegii natura, congregari libere posse, nec Ordinarii facultate indigere. 
Dignum observatione est, quod Ferraris in Biblioth., verbo Confrater- 
nitas, art. 3, n. 16, 17 admittit, in Episcopi arbitrio reponi, si velit, congre- 
gationibus per se ipsum, sive delegatum suum interveniendi. Quocirca con- 
sequens esse videtur, iubere posse, quod de habendis congregationibus 
certior ipse fiat. Saepe namque frustranea evaderet accedendi voluntas, 
nisi opportune moneretur. Hinc distinctione conciliari sententiae forte 


. possent, ut scilicet Sodales petere veniam compellendi non sint, compel!: 


tamen posse ad Episcopum certiorandum. Dubia, quae proponuntur, sunt: 

1. ZIn sustineatur. Episcopi edictum in ea parte, in qua Confraternitatun: 
Officiales iubentur certiorem facere Episcopum in Civitate, et Vicarios fora- 
neos in Dioecesi de congregationibus habendis, ne comveniant sine Ipsius, seu 
Vicariorum interessentia? 

Die IO septembris 1785: Non proposita. 1 

[Thesaurus Resolutionum, tom. 54, p- 1635-170]. 


3847. 


S. C. C. Brictinorien., 26 nov., 10 dec. 1785. 


Dilata fuit resolutio huius causae die 14 decembris 1782, ? instructio- 
que iuxta votum Secretarii data ad Ariminensem Episcopum, qui supe- 
rore anno 1784 singulis multa diligentia fecit satis postulationibus. Et 
in primis, cum BDrictinorium petivisset, frustra adlaboravit, ut decennalem 


1 Cf. N. 3848. 
2N95EN:13827. 

statum conficeret bonorum Parochiae, quae ex antiqua unione mensae epi- 
scopalis obtinebat, tacentibus mensae codicibus per se ipsum evolutis, 
nullo exstante inventario. Provocavit idcirco ad traditionem, auditis senio- 
ribus. Iuxta relationem reditus ex bonis Parochiae assignatis statui possunt 
in annuis scut. 43; onera vero comprehensis reparationibus annuis recen- 
sentur in scut. 12.70, sed Parochus in suis praeteritis scriptis addebat onus 
Missae pro populo in scutis 8. Si haec demantur onera a dicta fructuum 
summa, vix scuta 22.30 supersunt. Rogantur EE. VV. sententiam dicere. 

Die 26 novembris 1785: Non proposita. 

Die 10 decembris 1785 Sacra, etc. respondit ad III. Quoad restauratio- 
nem ecclesiae pro tempore praeterito spectare ad Episcopum; quo vero ad futu- 
rum, ordinarias spectare ad Parochum, extraordinarias ad Episcopum; et 
quoad sacras supellectiles tam pro tempore praeterito, quam pro futuro spe- 
ctare ad Parochum. * 

[Thesaurus Resolutionum, tom. 54, p. 187-191, 2or]. 


3848. 
S. C. C., Assisien. 10 dec. 1785, 21 ian. 17806. 


Descripta fuit haec causa in folio Congregationis diei 1o septembris 
praeteriti,? verum tunc proponi non potuit. Nunc ergo eadem resol- 
venda est. 

Die 1o decembris 1785: Non proposita. 

Die 21 ianuarii 1786 Sacra, etc. respondit ad 1. Affirmative quoad cer- 
tiorationem pro extraordinariis tantum; in. reliquis negative. 

l'Fhesaurus Resolutionum, tom. 54, p. 203, tom. 55, P- 1]. 


3849. 
S. C. C, Setina, xo dec. 1785, 21 ian. 1786. 


Neque Horas Canonicas in choro quotidie persolvunt, neque Missam 
Conventualem pro benefactoribus in genere applicandam celebrant Cano- 
nici Collegiatae Ecclesiae S. Erasmi oppidi Bassiani. Episcopus his com- 
pertis illos monuit, ut de utraque hanc Sacram Congregationem precarentur 
dicere sententiam, eisdemque bimestris terminum idcirco praefixit. Parue- 
runt ii, et exposuerunt in precibus, nunquam consuevisse qualibet die 
choro interesse, neque hoc ipsis onus in erectione fuisse impositum; adeo- 
que nec Missam Conventualem celebrare. Obtulerunt autem Canonica- 
tuum fundationem proferre, quatenus iuberentur, simulque tenues re- 
ditus et gravia, quibus praemuntur, onera. 

Precibus rescriptum fuit: Episcopo pro informatione et voto, transmissis 


1 Cf. N. 38575. 
2 Cf. N. 3846. 

fundationibus, ac referat, an constet vel ex erectione, vel ex signis Collegia- 
litatis de legitima erectione im Collegiatam, necnon de observantia tam quoad 
sercitium chori, quam quoad celebrationem et applicationem pro benefacto- 
ribus in genere, et tandem de redditibus uniuscuiusque Canonicatus, compu- 
tatis fructibus praebendarum, et distributionibus quotidianis. Ab redditis 
Setini Episcopi litteris scimus, Capitulum S. Erasmi ex Archipresbytero 
curam animarum habente et sex Canonicis constitui; commune sigillum, 
communemque massam habere, et capitulariter congregari; in capiendis 
Canonicatuum possessionibus assignari in choro stallum, et in Capitulo 
locum, eaque fieri Canonicis capitulariter coactis, praestitoque a provisis 
iuramento de constitutionibus statutisque Ecclesiae servandis. Et quamvis 
in supplici libello supposuissent fundationem producere se posse, erro- 
rem corrigit Episcopus inquiens, de illa nullatenus constare, sed tantum 
de denominatione Archipresbyteri et. Canonicorum a priscis temporibus. Refert 
quoque, Archipresbyterum in festis diebus canere Missam et pro populo 
applicare; nullumque extare ab antiquiori aetate monumentum de Missae 
Conventualis celebratione. Denique concludit: arbitrarer, eosdem attenta 
tenuitate redituum ad servitium chori cum persolutione tamen integri divini 
Officii et cum applicatione Missae cantatae pro benefactoribus in genere per 
furnum, diebus tantum Dominicis et Festivis de praecepto ultra consuetos con- 
stringendos fore. 

Ad r1. Resolutio ab alio examine dependet. Sciendum in primis vide- 
licet est, num ecclesia S. Erasmi sit, nec ne Collegiata. Nam si Collegiatae 
honorem qualitatemque obtinet, nullus dubitationis locus erit, ad diur- 
num chori servitium et ad Missae Conventualis quotidianam celebratio- 
nem ac applicationem obstringi; secus, si Collegiata non sit: Benedictus XIV, 
in encycl. Cum semper oblatas. At in re praesenti deficere erectionem eccle- 
siae S. Erasmi in Collegiatam Episcopus testatur. Verum plurima recenset 
Episcopus signa ex quibus Collegialitatem Ecclesiae proficisci tenent 
Doctores. Cum haec tamen sint signa ecclesiis receptitiis communia, non 
autem specifica Collegialitatis, hinc concludi satis non videtur, quod Eccle- 
sia sit Collegiata. His itaque perpensis itemque Episcopi voto, partes erunt 
EE. VV. sapientissimum de more reddere infrascriptis dubiis responsum: 

I. An Canonici et Archipresbyter Ecclesiae Sancti Erasmi in oppido 
Bassiani teneantur. quotidie Officium in choro recitare, et. Missam. Concen- 
tualem pro benefactoribus celebrare? Et quatenus afhirmative: 

2. An, et quomodo sit locus reductioni dicti oneris in casu? 

Die 10 decembris 1785: Non proposita. 

Die 21 ianuarii 1786 Sacra, etc. respondit ad 1. Compellendos esse Archi- 
presbyterum et Canonicos ad servitium chori et applicationem Missae Con- 
ventualis iuxta votum Episcopi. 

Ad 2. Provisum in primo. 

[Thesaurus Resolutionum, tom. 54» p. 205-209, tom. ss, p. 3]. 


EUG UNES. 

3850. 
S. C. C., Imolen., 11 mart. 1786. 


Brevis fuit inter coniuges loannem Baptistam Pagani et Mariannam 
Baruzzi concordia. Sese invicem copularunt die 11 iulii anni 1784; sed cum 
vir paulo post vix aegrotare coepisset, die 20 dicti mensis accersitus fuit 
Chirurgus, qui lue celtica infectum eum esse putans, remedia ad eam depel- 
lendam opportuna paravit. Convaluit vir post quadraginta et ultra dies; 
sed nihilominus uxor ad maritalia redire obsequia detrectavit cum viro, 
quem violati coniugalis foederis reum postulabat. Orta igitur quaestio est 
super separatione thori, quae a 53mo D. N. attento partium consensu ad 
hanc S. Congregationem ablegata fuit. 

Notissimum est, adulterium alterutrius coniugis legitimam praebere 
causam parti innocenti petendi separationem a connubiali thoro. Praeivit 
Christus Dominus, Matthaei, 5, et consonant canonicae leges: cap. Ex J/- 
feris, 5, et cap. Porro, 3 de divort., cap. Si quis uxorem, 32, quaest. 1. Difn- 
cultas esse solet in adulterii probatione. Haec utique bene desumitur ab 
ea celtica lue, quae matrimonium subsequatur, quaeve vere talis et venerea 
sit, non ad illius similitudinem, et ab innocuis progenita causis, puta 
nimia sanguinis acrimonia incauto vel nimio coniugii usu sub ipsa prae- 
sertim matrimonii exordia. 

Ait porro lo. Baptista Pagani, totam sui criminis probationem in ore 
residere Chirurgi Paganini, cui tamquam unico et extraiudiciali in re gra- 
vissima fidendum non sit; eo autem securius, quia inverosimilia deponit. 
Vix enim post paucas a contracto matrimonio horas ad impermissos ample- 
xus Orator convolasset. Immo neque tempus praetensi venerei morbi 
definire potuit, quae tamen circumstantia momentosissima est in praesenti 
definienda quaestione. Scitum namque esse ait, non statim a contracto 
miasmate in huius generis morbis pravi humoris signa apparere et erum- 
pere, sed ad plures quandoque dies rem protrahi; hinc nil vetare, quod si 
noxia esset morbi qualitas, matrimonium morbi causa antecessisset, cum 
post 9 a matrimonio dies accersitus fuerit Chirurgus Paganini; quod ideo 
dictum profitetur Io. Baptista Pagani, non quod sibi etiam ante matrimo- 
nium conscius huius criminis sit, sed ut ostendat, quam longe a necessariis 
probationibus distet Marianna Baruzzi, cum ad separandum coniugale 
foedus demonstrare oporteat violatum illud pendente matrimonio. Quo 
autem uberius contrarias exsibilet probationes, affert Io. Baptista Pagani 
locupletes testes de sua honestate ingenuisque moribus; addit alios de machi- 
nationibus materterae uxoris suae, ut illam a suo complexu divelleret; 
et demum iudicium plurium illustriumque tum in chirurgia tum in medi- 
cina Professorum exhibet, qui hallucinari potuisse vel hallucinatum revera 
fuisse Chirurgum Paganini testantur. Ex quibus omnibus concludit Io. 
Baptista Pagani, quod si reiicienda esset Mariannae Baruzzi pro separa- 
tione instantia, quandocumque ipsa evidentissimas non affert violatae 

fidei probationes, multo magis repellenda sit, cum eae, quas in medium 
profert, ineptae omnino, inverisimiles aut falsae deprehenduntur. Quaeritur: 
I. An sit locus separationi thori in casu? 
Die, etc. Sacra, etc. respondit ad I. Negative. 
[Thesaurus Resolutionum, tom. 55, p. 41-43]. 


3851. 
S. C. C., Hispaniarum, 1 apr. 1786. 


Orta est in Hispaniarum Regnis inter ecclesiasticos viros modesta, nec 
illaudanda contentio quoad nonnulla disciplinae capita, quae sub infra- 
scriptis dubiis comprehenduntur. Oblatis ergo precibus Sanctitati Suae, 
iisque ab eodem SSmo D. N. ad hanc S. Congregationem ablegatis, ea quae 
sequuntur, capita ab EE. VV. definienda proponuntur. 

Primum quod attinet, praemittendum: fidei professionem renovandam 
esse, quoties novam Parochi, Canonici, Dignitates etc. assequuntur Paroe- 
ciam, Dignitatem, Canonicatum etc. a Sac. Congregatione dudum fuisse 
decisum. Quoad secundam quaestionem: licet Sac. Conc. Tridentinum, 
quod legem, modum et tempus emittendae fidei professionis invexit, ? 
contrarias non obliteraverit consuetudines, tamen Pius IV in sua const. 
Benedictus Deus,? qua Concilii decreta approbavit, eas apposuit salutares 
clausulas, per quas contrariae consuetudini patere amplius non posset 
accessus. Quodsi ille alter Vicarius de gremio Capituli, de quo in formula 
dubii, vere et proprie est Vicarius generalis, iam sine ullius praesidio con- 
suetudinis emitti coram eo et Capitulo professio potest, cum vetitum non 
sit Episcopo, praesertim ampliori Dioecesi praeposito, duos habere Vicarios 
generales: cap. Quoniam, de off. ordin., cap. Ad haec, de off. Archidiac, 
Sin autem dictus ille alter Vicarius vere et proprie Generalis non est, iam 
eius praesentiam nullum adiicere robur consuetudini potest contra formam 
a Tridentino invectam et praecise servandam. Dubia sunt: 

I. An in qualibet nova provisione Canonicatuum, Dignitatum, etc. in 
Ecclesiis. Cathedralibus (etiam in eadem Ecclesia) iteranda sit professio fidei 
ad formam decreti Concilii Tridentini, Sess. 24, cap. 12, de ref? 

II. An ea emitti debeat coram Ordinario, vel eius Vicario generali, et 
tempore Sedis Vacantis coram Vicario Capitulari, et Capitulo, vel potius 
stante consuetudine liceat eam emittere coram solo Capitulo, praesertim in 
Dioecesibus, in quibus Ordinarii praeter Vicarium generalem habent. alterum 
Vicarium de gremio Capituli ad effectum. convocandi Capitulum et eidem 
interessendi in. rebus respicientibus Ordinarium et Capitulum? 

Die, etc. Sacra, etc. respondit ad I. Affirmative. 

4d II. Affirmative ad primam partem; negative ad secundam. 

[Thesaurus Resolutionum, tom. 5s, p. 52-56]. 

LECT- UNS 3852, 3854. 

? Sess. XXIV, de ref., c. 12. 

3 Die 26 ianua:ii 1564. - Bull. Rom., tom. 4, II, p. 16$, 169. 

3852. 
S. C. C., Imolen., 6 maii 1786. 


Resoluta fuit haec causa die 11 martii praeteriti. ' Hodie vero Marianna 
Baruzzi contradicente causa denuo proponitur sub hac forma: 

An sit standum, vel recedendum a decisis in casu? 

Die 6 maii 1786: Non proposita. ? 

[Thesaurus Resolutionum, tom. 55, p. 94]. 


3853. 


S. C. C., Sabinen., 20 maii, 17 iun. 1786. 


Vix Federicus Petrocchi Sabinen. vidit quemdam Stephanum de Sil- 
vestro adeuntem domum Archipresbyteri Francisci Seraphini die 6 ianua- 
rii 1780, continuo dixit elata voce: Mo s? va in gabinetto. Qua de re leniter 
ab dicto Archipresbytero obiurgatus fuit. At eodem die ad vesperam decli- 
nante idem Petrocchi dicto suo Archipresbytero obviam occurrens alia 
in eum contumeliosa verba protulit: Se fossi buon Arciprete, staresti in 
casa tua. Ad haec excanduit Archipresbyter, dixitque: Se vuoi niente, vieni 
su; atque alter reposuit: Se cuoi niente, vieni già. Nec multa: descendit 
Archipresbyter, Petrocchius eum cultro semel et iterum sauciat, magnaque 
ira tunc percitus Archipresbyter Petrocchium ictu sclopeti ad mortem per- 
cussit. Confestim Archipresbyter aufugit, Archipresbyteratum renunciavit, 
et post emensos quinque annos Emum Episcopum exoravit pro venia, 
quae illi concessa fuit, obtento prius consensu partis offensae et completis 
triginta diebus spiritualium exercitationum in religiosa domo: iussum 
tamen est, ut quoad irregularitatem uteretur iure suo. Stat ergo nunc 
coram Sac. Congregatione idem Archipresbyter pro dispensatione irre- 
gularitatis. Rogatus, ut moris est, Eus Episcopus narrata confirmat. Quoad 
Oratoris mores eos, dum suum Archipresbyteratum retinebat, ait, 0n ifa 
bonos fuisse, ut populus imitari posset; postquam vero in patriam rediit, 
bonitatis specimen praebere, ut Parochus et Communitas eius loci testantur; 
et concludit, dignum sibi Oratorem videri, cuius instantiae auscultetur. 

Revera homicidium, cui Sac. 'Tridentinum Concilium ita adversatur, 
ut omnem pene spem obtinendae dispensationis a contracta ob id irregu- 
laritate adimere videatur illud est, quod per imdustriam, per insidias et ex 
proposito commissum fuerit, quemadmodum ipsa Tridentini verba praese- 
ferunt.? Ex his autem, quae in facti narratione exposita sunt, patet, non 
agi hic de homicidio per zdustriam, per insidias et ex proposito. Atque 


1 Cf. N. 3950. 
2 Cf. N. 3854. 
3 Sess. XIV, de ref., c. 7. 

ulterius concilaris sanctio promovendos spectat, non autem promotos. 
Neque momentosa videri potest exceptio infamiae ex patrato delicto ortae; 
haec enim si separatim ab homicidio consideretur, infamia facti est, non 
iuris, quae proinde ex facto ipso tollitur, constanti nimirum emendatione, 
quam plurimi Doctores satis esse iudicant, si fuerit ad triennium ampliata. 
Dubium est: 

Zn sit consulendum SSrüo pro dispensatione in casu? 

Die 20 maii 1786: Non proposita. 

Die 17 iunii 1786 Sacra, etc. respondit: Negative, et. expectet. 

[Thesaurus Resolutionum, tom. 55, p. 106-109]. 


3854. 
S. C. C., Imolen., 17 iun. 19 aug., 9 sept. 1786. 


Post resolutionem die 11 martii praeteriti captam ! iterum rediit haec 
causa die 6 maii proximi,? verum tunc proponi non potuit. Quare hodie 
tandem resolvenda erit. 

Die 17 iunii 1786 Sacra, etc. respondit: Iterum proponatur. 

Die 19 augusti 1786: Non proposita. 

Die 9 septembris 1786 Sacra, etc. respondit ad I. In decisis, et amplius, 
et ad mentem. 

[Thesaurus Resolutionum, tom. 55, p. 109, 187, 192]. 


3855. 
S. C. C., Urbevetana, 9 sept. 1786. 


Duo sunt, quae gravissimo EE. VV. iudicio unanimi consensione subii- 
ciunt Emus Urbevetanus Episcopus et Capitulum Cathedralis Ecclesiae 
dictae Civitatis. Putat primo loco Emus Episcopus, non liquere de habi- 
tuali cura Cathedralis Ecclesiae penes Capitulum. Non enim nominat 
Vicarium perpetuum, seu Archipresbyterum, qui curam animarum exer- 
ceat, sed. Archipresbyteratus ad unius Episcopi arbitrium confertur. Pri- 
mitias, decimas aliaque parochialia emolumenta Capitulum non percipit, 
sed ea integre deferuntur Archipresbytero. Sacra suppellectilia, vasa sacra, 
ceras et similia non suppeditat Archipresbytero Capitulum, quae nihilo- 
minus ab habituali Parocho dari receptum generaliter est; quodsi de emo- 
lumentis funerum participes se esse Canonici doceant, trahendum non 
esse in habitualis curae argumentum, sed tribuendum potius cuidam quasi 
contractui inter Capitulum et Archipresbyterum, quia vicissim Capitulum 
cereas candelas in die Purificationis populo distribuendas suppeditat. 
Sed quatenus etiam de hac habituali cura penes Capitulum constaret, 

ad quaestionem progrediens in secundo dubio contentam, existimat, ad 
se unum pertinere vacante Archipresbyteratu Oeconomos seu Presby- 
teros substitutos nominare, ita expresse sancivisse Conc. 'Trid., Sess. 24, 
cap. 18, de ref. 

Contra autem Capitulum, ut habitualem penes se extare curam evin- 
cat, unionem profert usque ab anno 1284 Cathedrali Ecclesiae sub invo- 
catione S. Mariae factam alterius Paroeciae S. Constantii. Affert et recen- 
tiorem unionem eidem Cathedrali Ecclesiae factam Parochiae S. Salvatoris 
anno 1743 a tunc temporis Episcopo, tamquam Apostolicae Sedis dele- 
gato. Et demum actum capitularem anni 1687 adducit, per quem duobus 
Vice-Parochis integram decimam sacramentalem cesserunt, cuius antea 
duae tertiae ab iisdem dabantur Capitulo, a quo vicissim decem libras 
cerae singulis annis recipiebant. 

Quid de contenta in primo dubio quaestione sentiendum sit, perfa- 
cile EE. PP. cognoscent ex iis, quae in facto relata sunt. Pro definitione: 
vero alterius quaestionis sub secundo dubio cadentis prae oculis habenda 
sunt verba cap. 18, Sess. 24, Conc. Trid., de ref. Dubia sunt: 

I. An cura habitualis Ecclesiae Cathedralis et. Parochialis Urbevetanae 
spectet ad Capitulum. eiusdem. Cathedralis in. casu? 

II. An sequuto obitu Archipresbyteri, cui inest cura. animarum, liceat 
Capitulo substituere Presbyteros, qui interim curam animarum exerceant, 
seu potius spectet ad. Episcopum deputatio Oeconomi in casu? 

Die, etc. Sacra, etc. respondit ad 1. Affirmative. 

Ad II. Negative ad primam partem, affirmative ad. secundam. 

[Thesaurus Resolutionum, tom. 55, p. 193-200]. 


3856. 


S. C. C, Ampurien., 20 ian., 21 apr. 1787. 


Irritam dicit, quam apud Carmelitas emisit professionem P. Angelus 
Maria, in saeculo Iosephus Salinas, ortus in oppido Hulvi, Dioecesis 
Ampuriensis die 30 martii 1741. Tres nullitatis causae: quod scilicet cum 
professus est, nondum exegisset, immo vix attigisset annum decimum 
sextum; quod extra domum probationis Conventumque ad id designatum 
regularem professionem nuncupaverit; quod anno novitiatus durante plu- 
ries ad alia loca diverterit. Ante quinquennii lapsum animum reclamandi 
pluribus ostendit P. Salinas; donec anno 1774 s. m. Clementem XIV sup- 
plex exoravit, licentiamque egrediendi e claustris Religionis postulavit. 
Citato igitur religiosae professionis Defensore, causa sub infrascripto 
dubio definienda proponitur. 

"Tridentini Patres, Sess. 25, cap. 15, de Regularib. annum. decimum 
sextum. completum esse voluerunt, antequam. regularis professio emitte- 
retur; idque adeo enixe, ut professio antea facta sit nulla, nullumque indu- 
cat obligationem. Itaque si ex monumentis per P. Salinas adductis satis 
probata EE. VV. videbitur veritas professionis ante completum annum 

decimum sextum emissae, et conquestionum intra quinquennium contra 
eamdem professionem factarum, nihil superesse existimari poterit, cur 
pro illius nullitate pronunciandum non sit. Nullitas altera ab emissa extra 
Conventum ad hosce actus designatum auctorem habet s. m. Clemen- 
tem VIII, ut ex decreto diei 12 martii 1596 ! et 20 iunii 1599.? Facilior 
est de tertia nullitate indago, ob interruptionem scilicet novitiatus. Ut 
enim egressus e Conventu novitiatum interrumpat, tria requiri docent 
Doctores: nempe dimissionem habitus, egressum e Monasterio, et deli- 
beratum animum Religionem deserendi, unaque ex his deficiente, proba- 
tionis annum non intercipi tradunt. Dubium est: 

Zn constet de nullitate professionis in casu? 

Die 20 ianuarii 1787 Sacra, etc. respondit: Affirmative. 

Huiusce rescripti confirmationem urget P. Angelus Maria Salinas, 
eique de more professionis Defensor contradicit. Quaeritur: 

An sit standum, vel recedendum a decisis in. casu? 

Die 21 aprilis 1787 Sacra, etc. respondit: In decisis. 

[Thesaurus Resolutionum, tom. 56, p. 3-9, 61]. 


3857. 
S. C. C., Brictinorien., 15 sept. 1787. 


Dilata resolutione huius causae die 14 decembris 1782,? ea tandem 
capta fuit die ro decembris 1785.4 Nunc autem eadem causa reproponi- 
tur sub consueta forma: 

In sit standum, vel recedendum a decisis sub die ro decembris 1 785 quoad 
tertium. dubium in casu? 

Die, etc. Sacra, etc. respondit ad III. In decisis, et amplius. 

[Thesaurus Resolutionum, tom. 56, p. 155]. 


3858. 
S. C. C.,, Nullius Montis Virginis, 16 febr., 5 apr. 1788. 


Incusatus prae ceteris fuit labente anno 1749 apud Abbatialem Montis 
Virginis Curiam homicidii Sacerdos Florentinus Silvestri, et sequenti 
anno in contumaciam excommunicatus. Sponte anno 1766 se constituit, 
conditoque defensivo processu, liberationem obtinuit cum clausula ovis 
supervenientibus indiciis, et suspensione a divinis, usquedum apostolicam 
absolutionem consequeretur. Semel in id ab hac Sacra Congregatione 
reiectas asseriteius preces. Iterumque modo in gravi 65 annorum aetate con- 
stitutus absolutionem postulat ab irregularitate. Quae exposita sunt, con- 


CIN. r83. 
ESCILNN S r86. 
3 Cf. N. 3827. 
* Cf. N. 38475. 

firmat Ordinarius, et ita concludit: Da quel tempo fino al presente giorno 
attestano tutti di aver inenata. (Oratorem. nempe) una vita esemplarissima € 
costumata, e che l'infamia facti, che aveva. contratta. per tale informazione, 
scani, ed al presente é in tutto svanita, stante la morigeratezza de! costumi, 
frequenza. de Sacramenti, e vita esemplare, che il D. Fiorentino tuttavia mena 
in edificazione del Clero, di tutto il pubblico e de' paesi. circonvicini. Quindi 
accordandosegli dalla. Sac. Congregazione l'assoluzione, ed abilitandosi al- 
l'esercizio dell'Ordine del Sacerdozio, sarebbe non solamente a questo insi- 
gnito Clero, ma ben anche all'intiera popolazione di consolazione e piacere, 
cessando a medesimi ogni ombra. di scandalo. 

Licet absque condemnatoria sententia irregularis non sit inquisitus de 
homicidio ex infamia iuris, talis tamen censetur ex infamia facti. Ponderare 
tamen dignentur Emi Patres, num per diuturnum viginti et ultra annorum 
spatium ab edita sententia et 39 a perpetrato homicidio, piamque Ora- 
toris vitam, de qua testatur Ordinarius, deleta sit huiusmodi infamia. Ex his 
ergo deliberare dignentur Emi Patres: 

An sit consulendum. Sanctissimo pro absolutione in. casu? 

Die 16 februarii 1788: Non proposita. 

Die 5 aprilis 1788. Sacra, etc. respondit: Affirmative. 

[Thesaurus Resolutionum, tom. 57, p. 17-19, 30]- 


3859. 
S. C. C.,, Asculana, 7 et 21 iun. 1788. 


Capellaniam moriens instituit Caesar 'Tibaldeschi annui reditus scuto- 
rum circiter quinquaginta cum hebdomadali onere Missarum sex. Quam- 
libet fieri vetuit Missarum reductionem, et in casu alienationis bonorum, 
nova in fructiferis praediis mandavit investimenta. Hereditaria Asculi est 
domus, in qua Maria Rosa Raimondi, usufructuaria 'Tibaldeschii heres, 
phtysi decessit. Eam hac de causa nemo conducit, gravique opus esset 
sumptu, ut sine periculo habitari possit. EE. igitur Vestras rogavit Vincen- 
tius Ventura Capellaniae possessor, ut illam vendere, pretiumque 1n aliis 
bonis stabilibus, vel consignativum censum investire liceret, prodiitque 
die 16 iunii 1787 rescriptum: Episcopo pro informatione et voto, praevia 
edictorum affixione favore maioris oblatoris, cum onere solvendi fructus com- 
pensativos, donec promptum. inveniatur investimentum. 

Exposita comprobavit Asculanus Antistes, retulitque, quod demandata 
edictorum affixione, unicus oblator comparuit, qui scuta 650 obtulit. Addit, 
quod iuxta peritorum iudicium domus valor est scutorum 648 et ob. 7, 
et pro eadem in partibus necessariis reparanda, ut deinde locari possit, 
summa scutor. 48 et ob. 9o requiritur, qua facta restauratione, retulerunt 
iidem periti, pensionem annuam domus ascendere posse ad scuta 18. Hisce 
in circumstantiis, cum ex venditione domus cum onere solvendi fructus 
compensativos, isti in summa oblata scutorum 650 annuatim summam 
constituant scutor. 26: dubitari nequit de utilitate alienationis. 


» 

Instantiam deinde variavit Orator, petiitque facultatem investiendi 
pretium domus in consignativo censu, tum quia peritorum testimonio 
aucta nimis sunt in viciniis Asculanae Civitatis rusticorum praediorum 
pretia, tum quia uberiores ex censu haberentur fructus. Oratori per suppli- 


: cem libellum restiterunt Capellaniae patroni, ac infrascripta modo propo- 


nuntur dubia. Perniciosam Capellaniae asserunt venditionem domus oblato 
pretio, eo quia illius valor ad maiorem ascendit summam scutorum $885, 
nec permitti debere contendunt censuale investimentum pretii, spernique 
praeceptum testatoris de investienda pecunia in stabilibus, contra moni- 
tum Sac. Concil. 'T'ridentini, Sess. 25, cap. 4, de ref. Dubia sunt: 

I. An sit locus venditioni domus in casu? Et quatenus affirmative: 

II. An investiendum sit eius pretium in stabilibus, seu pottus in censibus, 
ita ut sit consulendum S Smio pro commütatione voluntatis in casu? 

Die 7 iunii 1788: Non proposita. 

Die 21 iunii 1788 Sacra, etc. respondit ad 1. Affirmative iuxta votum 
Episcopi. 

Ad II. Affirmative ad primam partem, negative ad secundam. 

[Thesaurus Resolutionum, tom. 57, p. 98-roo, ro2]. 


3860. 


S. C. C., Asculana, 21 iun., 12 iul. 1788. 


Duplex Cathedrali Ecclesiae Asculi est patrimonium: Capituli unum, 
fabricae alterum. Utrumque in inventario Ecclesiae refertur et a Canoni- 
cis administratur. Episcopo urgente, eiusque Promotore fiscali dumtaxat 
informante, inveteratae hac de re inter Episcopum et Capitulum contro- 
versiae huic S. Congregationi solvendae proponuntur. 

Oeconomo fabricae praecepit hodiernus Episcopus, ne quidquam pro 
sumptibus extraordinariis solveret absque eius licentia. Sua eum potestate 
usum fuisse ait Promotor fiscalis, quum primus redituum fabricae mode- 
rator sit Episcopus. Quod hodierno Oeconomo Episcopus mandavit, ser- 
vandum esse contendit Promotor fiscalis ab illius successoribus, quum 
datum non fuerit praeceptum personae Oeconomi, sed officio. Circa redditio- 
nem rationis interprete non indiget Sac. Concil. 'Trident., Sess. 22, cap. 9, 
de ref. Expresse enim cogit locorum piorum administratores, et praeser- 
tim fabricae.cuiuscumque ecclesiae, etiam Cathedralis, ad reddendam sin- 
gulis annis Ordinario rationem. EE. VV. decernent: 

VI. Zn. sustineatur. Episcopi praeceptum praesenti Oeconomo factum, ne 
absque illius assensu quidquam. soloat im causam sumptuum extraordinario- . 
rum, exceptis solitis et consuetis sumptibus in Ecclesiae servitium in casu? 

VII. An hoc idem praeceptum ab omnibus futuris Oeconomis sercandum 
sit in casu? 

X. An Depositarius et. Oeconomus teneantur reddere rationem Episcopo 


singulis annis, ac etiam intra et extra annum, concurrente tamen in hoc poste- 
riori casu legitima causa in casu? 

Die 21 iunü 1788: Non proposita. 

Die 12 iulii 1788 Sacra, etc. respondit ad VI. Affirmative. 

Ad VII. Affirmatwe. E 

Ad X. Quoad reditus fabricae affirmative; quo vero ad reditus Capituli 
Episcopus utatur iure suo ad formam Concilii Tridentini. Y 

[Thesaurus Resolutionum, tom. 57, p. 103-109, II $j. 


3861. 
S. C. C.,, Congregationis Olivetanae, 29 nov. 1788. 


Abbas Congregationis Olivetanae post dimissam Abbatiam Monacho 
Olivetano minores Ordines contulit. Hinc die 20 septembris 1788 per 
folium manuscriptum quaesitum fuit: 

I. Am constet de nullitate Ordinationis ita ut sit iteranda? 

II. Am sit consulendum Sanctissimo pro absolutione, rehabilitatione et 
dispensatione ab irregularitate, quatenus ministraverit? 

Die, quo supra, Sacra, etc. rescripsit: Constare de nullitate, et ad Domi- 
num Secretarium cum Sanctissimo. 

Reproposita vero causa die 29 novembris 1788 rescriptum ampliavit. in 
haec verba: In decisis, et Monacho esse secreto reiterandos Ordines minores; 
et ad Dominum Secretarium cum Sanctissimo pro absolutione a suspensione 
eiusdem Monachi propter susceptum Subdiaconatum per saltum, eiusque 
rehabilitatione, necnon pro dispensatione ab irregularitate ad. cautelam, qua- 
tenus in dictis Ordinibus ministraverit. 

Illudque Sanctissimus die 1o decembris in omnibus benigne approba- 
vit, et annuit pro gratia absolutionis, rehabilitationis et dispensationis 
arbitrio et conscientiae Abbatis Generalis eiusdem Congregationis cum 
facultate etiam subdelegandi. 

[Liber 138 Decretorum, p. 453-459]. 


3862. 
S. C. C, Asculana, 17 ian., 7 febr. 1789. 


Resoluta fuit haec causa die 12 iulii 1788. ? Contradicentibus vero par- 
tibus, respondere dignentur Emi Patres: 

An sit standum, vel recedendum a decisis a primo ad decimum quartum 
dubium in casu? 

Die 17 ianuarii 1789: Non proposita. 

Die 7 februarii 1789. Sacra, etc. respondit ad VI., VII. et X. in decisis, 
et amplius. 

"Thesaurus Resolutionum, tom. 58, p. 13, 21]. 

3863. 
S. C. C., Milevitana, 7 febr. 1789. 


De nuptiis egit Marchionissa Elisabeth Dorell inter Com. Franci- 
scum Bianchi et suam filiam Angelam inscio vel invito suo viro Marchione 
Didaco Muscat. Melitam venit sponsus; signantur sponsalia, dosque ex 
materno constituitur peculio; ac una tandem ex indulgentia Ordinarii prae- 
missa denunciatione, celebratur maternae domi prima hora noctis 28 septem- 
bris 1788 matrimonium, dum parumper Angela a nervorum convulsioni- 
bus quiescebat. Ea in lecto iacente, cum reliquis propinquis coenavit Com. 
Franciscus, dormitumque ivit ad domum patrui. Rediit sequenti mane 
ad prandium, et vigesima quarta hora ab inito matrimonio Anconam versus 
profectus est, opportuniori rediturus tempore, ut ad patrios lares uxorem 
traduceret. Anconae manens quatuor Com. Franciscus in singulos annos, 
aut quinque per biennium ad Comitissaam Angelam dedit epistolas, sed 
mediatis pertaesus Marchionissae Elisabeth eius matris responsis, illarum 
commercium ad annum 1786 omnino intermisit. Eo autem resumpto, in 
oblectamento Angelae fuerunt priores illius literae, sed parentum et patriae 
amore Anconam abhorrens, speque deiecta, quod Melitam vir domici- 
lium transferret: solutionem deinde proposuit matrimonii. Parem in Comite 
Francisco invenit voluntatem, acceptoque eius mandato procurae, Sanctis- 
simo supplicavit pro dispensatione a matrimonio rato et non consummato. 
Precibus ad Sacram hanc Congregationem remissis, duplex ea imperante 
a Melitensi et Anconitana Curia confectus est processus. In transmittendis 
Curiae suae actis constare ait Melitensis Episcopus de non consummatione 
matrimonii. Duplicem hinc memorat dissolvendi matrimonii causam: 
desperatam nempe cohabitationem coniugum, cum Oratrix ad commu- 
nem vitae consuetudinem nulla ratione possit adduci; et involuntariam 
celebrationem matrimonii. Consummationem matrimonii pariter excludit 
Anconitanus processus. De causis deinde agens dispensationis Eus Epi- 
scopus animadvertit, Com. Franciscum contraxisse matrimonium, non ut 
proprio arbitrio indulgeret, sed ut patri suo obediret, atque ita Com. Fran- 
ciscum exasperatum esse, ut si nunc res foret integra, nolit eam, quemad- 
modum aperte fatetur, uxorem ducere. Res igitur EE. Patrum iudicio sub 
infrascripto proponitur dubio: 

n sit consulendum Sanctissimo pro dispensatione super. matrimonio rato 
et nom consummato in casu? 

Die, etc. Sacra, etc. respondit: Affirmative. 1 

[Thesaurus Resolutionum, tom. 59, p. 22-29]. 


ECT. N-.35865. 

3864. 
S. C. C., Maceraten., 14 mart., 4 apr. 1789. 


Duplicem in Ecclesia PP. Praedicatorum Maceratae laicalem instituit 
Capellaniam Sebastianus Mancini e Saxoferrato, nonnullosque assignavit 
census priori, alios posteriori, suamque domum cum adnexis domunculis 
et viridario destinavit in Maceratensi Civitate pro habitatione unius et 
alterius Capellani. Ex asserta nominatione Antonii Mancini, utramque 
Capellaniam possidet Dominicus eius filius. Apud patrem tamen in oppido 
Saxoferrato, quadragesimo a Macerata lapide degens viridarium et domum 
locavit; pensio est scutorum 30, sed ordinariis detractis collectis, annua 
supersunt scuta 25.50. Sacram idcirco adiit Congregationem pro facultate 
vendendi domum et viridarium et investiendi pretium in consignativis 
censibus; confectaque peritia, et affixis ex praescripto edictis, aestimatus 
fuit fundus in scutis 1313.71, ac unus pro eo Franciscus Brunelli scuta 
obtulit 1350, cum promissione solvendi compensativos fructus scutorum 4 
in singula centum, quousque novum fieret investimentum. Venditioni 
assentiuntur Capellaniarum Oeconomus a Rev. S. Petri Fabrica deputatus, 
et Executor testamentarius, dummodo pretium in stabilibus investiatur. 
Eam tamen per assuetum mhil transeat visa est impugnare velle Olimpia 
Mancini Galeotti. Episcopus autem, collata aestimatione fundi eiusque 
fructu cum maiori oblato pretio ampliorique reditu, venditionem expedire 
censet. Res igitur sub duplici proponitur dubio. 

Agitur primo de venditione domus et viridarii, eique obesse videtur 
testatoris voluntas. Dum unam enim permittit illorum locationem, prohi- 
bere censetur venditionem: cap. 10, de decim. Incommoda insuper esse 
posset venditio futuris Capellanis, qui domicilium constituere vellent Mace- 
ratae, ubi celebrandae sunt Missae. Potissimum contra spectanda est Capel- 
laniarum utilitas. Res namque est de fragili commutanda domo in tutiora 
capitalia; intrinsecum eius valorem superat oblatio, longeque maior esset 
novi investimenti fructus. Quatenus autem EE. VV. in alienationem domus 
et viridarii conveniant, deliberandum erit secundo de investimento pretii. 
Si originarii spectentur Capellaniarum fundi, incongruum non esset cen- 
sibus addere census, qui stabilibus aequiparantur. Dubia sunt: 

1. Am sit locus venditioni domorum. cum hortulo in casu? Et quatenus 
affirmative : 

2. An, et quomodo fieri debeat investimentum in casu? 

Die r4 martii 1789: Non proposita. 

Die 4 aprilis 1789. Sacra, etc. respondit ad 1. Affirmative. 

Ad 2. Affirmative in bonis stabilibus; sin minus in censibus cum locis piis 
et. Communitatibus Status Ecclesiastici arbitrio Episcopi. 

[Thesaurus Resolutionum, tom. 58, p. 44-46, 49]. 

3865. 
S. C. C., Milevitana, 4 apr. 1789. 


Data fuit resolutio huius causae die 7 februarii proximi. ! Ad novum 
modo examen ex Benedictina ? redit eadem sub consueta forma: 

An sit standum, vel recedendum a decisis in casu? 

Die, etc. Sacra, etc. respondit: In decisis. 

[Thesaurus Resolutionum, tom. 58, p. 50]. 


3866. 


S. C. C, Firmana, 16 maii, 13 iun. 1789. 


Post triennem vitae consuetudinem binosque enixos filios in Iosephum 
Foglietti eius virum exasperata est nobilis mulier Francisca Moscheni, a 
qua infrascriptum modo EE. VV. proponitur dubium. Res porro est de 
separatione thori. Tres per Franciscam Moscheni ad separandum thorum 
afferuntur causae: eius scilicet diffamatio ob imputatum a viro adulterium, 
verbales saevitiae, et adversa valetudo. Diffamationem probat ex testibus; 
de inofficiosis in eam Foglietti verbis testantur domestici. De gravioribus 
hinc Moscheni timet saevitiis in odium litis. Infirmam postremo ex medicis 
relationibus ostentat valetudinem, adeoque eam medici quidam opinantur 
gravem, ut de periculo non dubitent vitae, si ad usum matrimonii Moscheni 
restituatur. 

Uxorem diffamasse negat Fogliettus, idque ex sollicitudine probat, 
qua illam ad nuptialem thalamum revocare contendit. Ad secundam exclu- 
dendam verbalium saevitiarum causam, de universis fere actum inquit 
matrimoniis, si ex inofficiosis parumque urbanis verbis coniuges separari 
deberent. Ex plurimis vero testibus nil minus timere valet uxor, quam reales 
saevitias a viro mitissimo, omnibusque prae modestia morumque suavi- 
tate accepto. Ad opportunitatem postremo confictam dicit Fogliettus adver- 
sam uxoris valetudinem, aliudque ei non esse affirmat malum, quam pleris- 
que feminis communes uteri convulsiones; binos tamen sine periculo vitae 
concepit et peperit filios, qua de causa primarius Medicus coram aliis 
Professoribus declaravit, neque in futurum huiusmodi periculum adesse 
posse. Dubium est: 

4n sit locus separationi thori in casu? 

Die 16 maü 1789: Non proposita. 

Die 13 iunii 1789 Sacra, etc. respondit: Negative. ? 

[Thesaurus Resolutionum, tom. 58, p. 98-10r, rog]. 

3867. 
S. C. C, Egitanien., 27 iun., 18 iul. 1789. 


Anno 1779 ad EE. VV. retulit Egitaniensis Episcopus, plures in sua 
Dioecesi Curionatus nomine Parochiales esse ecclesias matricibus adnexas, 
earumque amovibiles Vicarios seu Curiones vel Missam pro populo cele- 
brare sub conditione, vel penitus negligere, eo quod ex synodali decreto 
anni 1747 ab hoc onere immunes essent: ac Vestrum oraculum postulavit. 

Quilibet sane, cui animarum cura commissa est, oves suas pascere et 
Sacrificium pro eis offerre tenetur, ut statuit Tridentina Synodus in Sess. 23, 
cap. 1, de ref. et Benedictus XIV in const. Cum semper oblatas, 19 augu- 
sti 1744. * Haec vero requiruntur, ut verus quis dicatur Parochus, quod 
potestatem nempe habeat fori poenitentialis, quod certam suo nomine 
administret Parochiam, quodque de necessitate ministret, ab eoque paro- 
chiani necessario recipiant Sacramenta. Dubium esse posset, num Suo 
potius, quam principalium Rectorum nomine haec omnia exerceant Curio- 
nes. Quaeritur ergo: 

An, et a quibus Vicarüs seu Curionibus sit applicanda Missa pro populo 
in casu? 

Die 27 iunii 1789: Non proposita. 

Die 18 iulii 1789 Sacra, etc. respondit: Affirmative ab omnibus. 

[Thesaurus Resolutionum, tom. 58, p. 135-140, 147]. 


3868. 
S. C. C, Ariminen., 19 sept. 1789. 


Ita Cathedralis Ecclesia Arimini eX terraemotu anni 1786 conscissa 
est, ut fulcimentis consistat. Sanctissimo igitur ad eam reparandam aliaque 
sarcienda Capituli aedificia supplicarunt Canonici pro facultate creandi 
censum scutorum 5270. Censum Ganctissimus neque probavit, neque impro- 
bavit. Tunc inter se ex suprema delegatione contendere coeperunt coram 
Emis Patribus de obligatione reparandi Ecclesiam. Sua Episcopus in pro- 
lixa informatione tuetur iura. Tria igitur disputantur dubia. 

Episcopone, an Capitulo incumbat Ecclesiae reparatio, quaeritur sub 
primo. Onus de iure est Episcopi, qui Ecclesiae suae, ut sponsus, consulere 
debet: can. 1o, caus. ro, quaest. 1. Ex pluribus tamen spectare potest ad 
Capitulum, ac praesertim si distinctos pro fabrica Ecclesiae habeat reditus, 
si ad eam reparandam teneatur ex Statuto, et si reparare consueverit. Ita 
Bened. XIV, Inst. 100, num. 19 et seq. Hanc Episcopus urget limitationem, 
ac singula concurrere ait eius requisita. Re ipsa distinctos esse contendit 
fabricae reditus, eorumque originem a remotis desumit saeculis. Ad confir- 


I4. NC aAS: 

mandam huiusce reditus destinationem in fabricam Ecclesiae nonnullas 
Episcopus profert ipsius Capituli confessiones. Praeter distinctos fabricae 
reditus adesse ait Episcopus Statuta, quae eius manutentionis onus in 
Capitulum reiiciunt. In antiquis Ariminensis Ecclesiae Constitutionibus 
anni 1520 quotidianas ex additis reditibus auxerunt Canonici distributiones, 
supportatis prius et deductis oneribus, et factis aliis expensis congruis, oppor- 
funis et necessarüs pro conservatione et manutentione Ecclesiae nostrae et 
aliorum nostrorum beneficiorum. Yn posterioribus quoque Constitutionibus 
anni 1651 sancitum est, pecuniam solvi solitam in ingressu a Praeposito 
erogari debere per ornatum sacristiae et altarium, necnon pro reparatione 
Ecclesiae et organorum. Visitationum accedunt decreta, quin unquam Cano- 
nici reclamaverint. Postremo quoad observantiam: Ecclesiae sacrarium 
perficere velle declaravit Capitulum anno 1:282; tintinnabulum construi 
fecit anno 1494; censum imposuit anno 1639 per i pesi di detto Capitolo 
e della Chiesa Cattedrale; iterum et tertio annis 1639, 1640, 1641 in passivo 
statu retulit expensas per riparazione di detta Chiesa Cattedrale; contra- 
ctum iniit anno 1695 super huiusmodi reparatione cum fabro murario. 

Insistunt alia ex parte Canonici regulae, quae Episcopo adversatur, 
acriterque limitationem impugnant. Quaeritur: 

I. An, a quo, et ex quibus bonis, sit facienda reparatio Ecclesiae Cathe- 
dralis in casu? 

Die, etc. Sacra, etc. respondit ad I. Reparationem Ecclesiae Cathedralis 
esse faciendam a. Capitulo ex reditibus Mensae Capitularis. 

[Thesaurus Resolutionum, tom. 58, p. 199-205]. 


3869. 
S. C. C, Firmana, 19 sept. 1789. 


Resoluta fuit haec causa die 15 iunii praeteriti; ! modo vero repropo- 
nitur sub consueta forma: 

Zn sit standum, vel recedendum a decisis in casu? 

Die, etc. Sacra, etc. respondit: In decisis, et amplius. 

[Thesaurus Resolutionum, tom. 58, p. 197]. 


3870. 
cr HET Veliterna, 5 iun., I8 sept. 1790. 


Adeo Parochialis SS. Salvatoris Velitrarum ecclesia fatiscit, ut alibi 
parochiales agantur functiones. Peritorum iudicio ad eam reparandam requi- 
ritur summa scutorum 2420, nec pares sunt illius reditus sumptui. EE. 
igitur Vestris supplicarunt ipsius Officiales pro suspensione onerum, quae 
sacrario, Archipresbytero, Beneficiatis et Capellanis incumbunt. Ad EE. 


1 Cf. N. 3866. 

VV. retulit Emus Veliternus Episcopus ei consuli posse, si onera Mis- 
sarum, quae tam Praebendatis, quam ipsi ecclesiae incumbunt, pro medietate 
suspenderentur. Ita enim haberetur summa scutorum 89.20, ac si expositio- 
nes suspenderentur SS. Sacramenti, quae aliorum scutorum 13 emolumentum 
afferret, ad quae adiunctis scutis 44.65 solvendis a Beneficiatis, conflaretur 
annua summa scutorum 146.85, ex qua fructuum pensio (creandi census 
scutorum 2400) exsolvi posset, et aliquid etiam deponi ad extinguendam 
sortem. Dimisso autem censu scutorum 800 creato ad extruendam sacram 
turrim, accederent alia scuta 53.60 ex reditibus ipsius ecclesiae: quibus 
omnibus simul collectis conficeretur summa scut. 200.45, et tunc largior 
summa deponi quotannis posset ad sortis extinctionem. Neque spem ullam 
reponendam dixit in contributionibus parochianorum ad formam Sac. 
Conc. 'Trident., Sess. 21, cap. 7, de ref., nam animadvertendum est, maxi- 
mam familiarum partem, quae eiusmodi Parochia continentur, infimi ordi- 
nis esse et paupertate pressas. Ubi non suppetunt ecclesiarum vires, ad 
iliius reparationem prae omnibus tenentur, qui fructus aliquos ex dictis 
ecclesiis provenientes percipiunt, ut "Tridentina statuit Synodus in cit. 
Sess. 21, cap. 7, de ref. Ad opus ergo concurrere debere videntur Bene- 
ficiati, et Cappellani, qui fructus ex dicta ecclesia percipiunt. Delibe- 
randum tamen esset, num taxari etiam deberent Parochus eiusque 
Coadiutores et Clericus beneficiatus. Hi autem vix habent congruam. 
Quaeritur ergo: 

An, et quomodo sit providendum in casu? 

Die 5 iunii 1790 Sacra, etc. respondit: Dilata, et expectetur relatio Eri 
Episcopi super petitione Collegii S. Bonaventurae. 

Insignem namque in ea ecclesia possidens Capellaniam annui reditus 
scutorum 80o, concordiam inierat Collegium cum Deputatis fabricae super 
contributione, eiusque approbationem postulaverat. Quasi profecto con- 
tribuere non teneretur in illius reparationem, gratuitum in eam obtulit 
donum scutorum 550, aliaque despondit scuta 50, quatenus suspensionem 
Missarum Deputati non obtinerent, idque, etiamsi ad maiorem peritiae 
summam ascenderet reparatio. Nuper autem Emus retulit Episcopus: 
Praeterquam quod eiusmodi transactio, me penitus inscio et inconsulto, inita 
est, accedit, quod super re incerta. celebrata. est. Licet enim peritorum iudicio 
impensae restaurationis summa. scutorum 2400 circumscriptae fuerint, satis 
tamen experientia docet, haud maximopere huiusmodi peritorum iudiciis fiden- 
dum esse. Ideoque minime probanda videtur transactio, cuius vi altera ex par- 
tibus certam contributionem constituit, quae minor esse possit, quam quae pro 
ratione operis perficiendi requiratur. Hinc enim in alteram partem detrimentum 
redundaret. Quum itaque minime dubitari possit, quominus quicumque benefi- 
cium possident, ad tecta ecclesiae restauranda vel ipsas ecclesias emendandas 
teneantur, ideo omissa praedicta transactione ad huius Sacrae Congregationis 
sapientiam et auctoritatem pertinebit vel eam contributionem, quae meo decreto 
Ven. Collegio indicta est, confirmare, vel aliam imponere. 

Deliberandum igitur: 

I. An, et quomodo sit providendum in casu? 

II. An sit approbanda transactio in casu? 

Die 18 septembris 1790 Sacra, etc. respondit ad I. Affirmative iuxta 
votum Eri Episcopi. 

Ad II. Negative. 

[Thesaurus Resolutionum, tom. 59, p. 87-90, 192]. 


3871. 
S. C. C. Brixinen., 18 sept. 1790. 


Dum Clericus Ioannes Nepomucenus de Spaur, Salisburgensis et 
Brixinensis Capituli Canonicus apud Comitem Franciscum eius patrem 
Wetzlariae morabatur, Blasbachum petiit cum Leopoldina de Sayn et Witt- 
genstein calvinista, ibique ei die 28 maii 1781 coram Lutherano Parocho 
nupsit. Re cognita, omnia ad impediendam illius executionem tentavit 
Comes Franciscus, statimque filium in Brixinensem relegavit Civitatem. 
Hic vero per iteratas epistolas ad Leopoldinam eiusque amitam, nulla 
vi separari posse profitebatur a coniuge, quam deliberato duxerat animo, 
perpetuamque pollicitus fidem, neque, aiebat, dilectam uxorem cum mille 
praebendis commuto. 

Ex pervulgata matrimonii fama, Ecclesiae suae Canonicatum contulit 
Salisburgensis Archiepiscopus Comiti Friderico Waldstein die 23 decem- 
bris eiusdem anni, contulitque Sanctissimus mense aprili seq. anni 1782 
Brixinensem Canonicatum ad impetrationem Francisci Xaverii Baronis 
de Welden, uti vacantem ob contractum matrimonium praetensum nullum, 
non tamen ex defectu consensus. At mutato tandem consilio, impetratori se 
opposuit Clericus Ioannes, obtinuitque subsequenti mense augusti remis- 
sionem causae ad Congregationem Particularem. Post formalem interim 
inquisitionem promulgavit Salisburgense Consistorium mense septembri 
declaratoriam sententiam super vacatione prioris Canonicatus, ob contra- 
ctum matrimonium, eamque per apostolicum breve confirmavit anno 1784 
Sanctissimus Pius, et per solemnem renunciationem accepit Nepomucenus. 
Repente deinde Leopoldina mutata, a matrimonii vinculo dissolvi curavit 
per heterodoxum Consistorium Wetzlariae. Libere igitur Comes Ioannes 
prosequutus fuit causam adversus R. P. D. Georgium Sigismundum Porzia, 
qui ob dimissionem Baronis de Welden, Brixinensem Canonicatum et 
ipse impetraverat ob contractum matrimonium praetensum nullum, non tamen 
ex defectu consensus. 

Sed proposito sub die 27 martii 1787 dubio: Am sit inducta vacatio 
Canonicatus, ita ut literae apostolicae sint exequendae, respondit Particularis 
Congregatio: Affirmative. Contrarium die 14 ianuarii seq. anni 1788 pro- 
dit rescriptum: Praevio recessu a decisis, literas apostolicas non esse exe- 
quendas. At in tertia propositione diei 27 aprilis elapsi anni 1789, in qua 
secundum additum fuit dubium: 4 novae literae apostolicae sint exequen- 
dae, impetratoriae scilicet literae ob assumptum a Comite Spaur militare 
cingulum cum stipendio, stetit Sacer ille Consessus quoad primum dubium . 

in primo loco decisis, xescripsitque ad secundum: provisum in primo. Provo- 
cavit ab edita sententia Comes Spaur, causaque ad Sacram hanc Congre- 
gationem delegata, infrascriptum modo proponitur dubium. 

Quadruplici ex capite subreptitias et obreptitias dicit Comes priores 
impetratorias literas: ob falsam scilicet narrationem, quod Brixinensis 
Ecclesiae Canonicatum et Praebendam obtineret; quod matrimonium ab 
ipso contractum praetenderetur nullum, non tamen ex defectu consensus; 
quodque per consequens ex hoc defectu non esset nullum; ac ipso tandem 
iure Canonicatus vacasset. Absolutum negat consensum in matrimonium, 
suamque in id et Leopoldinae deducit declarationem, quod illud contraxe- 
rint sub conditione futuri consensus parentum. Nullum autem est matri- 
monium ex defectu consensus, non purificata conditione, sub qua contra- 
ctum fuit: quum perinde ab initio defecisse censeatur consensus, ac si 
nunquam praestitus fuisset. Quo deficiente consensu, ad valorem matri- 
monii requisito, neque beneficium vacasse censent Doctores. Omnium 
postremo falsissimam. asserit narrationem, quod ob contractum matrimo- 
nium praetensum nullum, non tamen ex defectu consensus, ipso iure vacas- 
set Canonicatus. Haud enim inducta censetur huiusmodi vacatio, nisi in 
casibus a iure expressis. Expressa autem non autumat Comes Spaur, quae 
in id afferri solent canonici iuris Doctores. 

Verum R. P. D. Porzia de absoluto in matrimonium consensu codicem 
exhibet Blasbacensis Parochi, gravesque Comitis Spaur et Leopoldinae 
epistolas non suspecto tempore conscriptas, ex quibus non obscura desu- 
muntur illius argumenta. 'Transit post haec ad articulum utrum ipso iure 
vacet necne beneficium per contractum matrimonium nullum, praeter- 
quam ex defectu consensus. Et affirmativam tuetur sententiam ex cap. I, 
de cleric. coniug. Ratio siquidem, cur ibi Alexander III compellendos edi- 
xerit nubentes Clericos ad dimittenda beneficia, ea fuit, quod is, qui uxo- 
rem ducere statuit, cogitat, quomodo placere possit uxori, et ideo minus, quae 
Dei sunt, valeat cogitare. Haud. ergo ad validum dumtaxat respexisse cen- 
setur matrimonium, sed ad simplicem etiam animi destinationem, de qua 
expresse loquitur Innocentius III in cap. 4, de bigamis. Quae autem in 
Comite Spaur fuerit animi destinatio, iam supra notatum est. 

Deliberare itaque dignentur Erhi Patres: 

An sententia Congregationis Particularis sit confirmanda, vel infirmanda 
in casu? 

Die, etc. Sacra, etc. respondit: Esse confirmandam, et amplius. 

[Thesaurus Resolutionum, tom. 59, p. 184-191]. 


3872. 


S. C. C., Camerinen., 18 dec. 1790. 


Rector ecclesiae beneficii S. Laurentii in Camerinensi Dioecesi EE. Ve- 
stris supplicavit pro facultate demoliendi fatiscentem ecclesiam. Preces 
remissae fuerunt ad Camerinensem Archiepiscopum pro informatione et 

voto. Haec autem Archiepiscopo absente Generalis refert eius Pro-Vica- 
rius: Ecclesia, de cuius demolitione agitur, quaeque sita est in confinio duarum 
Paroeciarum S. Urbani et S. Agneli terrae Apiri, hutus Dioecesis, nullo modo 
inservit commoditati populi prope eam commorantis, quum alia existat vicina 
et magis accommodata ecclesia sub titulo SS. Annunciationis, nec in illa ulla 
fuit impositio Missarum, neque Sacramentorum administrationis. Affigi ulte- 
rius fecisse testatur ad fores ecclesiae notificationem; nullumque compa- 
ruisse ad contradicendum Oratoris petitioni. Infelicissimum ipsius eccle- 
siae statum ex transmissa ostendit peritia. Bini enim referunt murarii fabri, 
come l'abbiamo ritrovata in pessimo stato, diruta in parte e vecchissima, per 
cui nom puo essere in stato di risarcimento, tanto pià, che evvoi vicinissima 
una riba, o sia fosso... e secondo la nostra arte vi vorrebbe la spesa di scudi 220. 

Ubi fieri valet, reparandae, non destruendae sunt ecclesiae, ex aperta 
dispositione Sacri Concilii Tridentini, Sess. 21, cap. 7, de ref., eae prae- 
sertim, quae titulum praebent Beneficiis, ut illa est S. Laurentii. In casu 
autem nostro locus fortasse esse posset reparationi. 

Haec contra EE. Patrum iudicio subiicit Orator, ne ad gravem hunc 
sumptum cogatur: tenuitatem nempe Beneficii, incommodam  habitan- 
tibus ecclesiae positionem in praerupto difficilique loco. Homines praeterea 
Villae Casalinorum erigere pollicentur altare in honorem S. Laurentii in 
proxima eorum ecclesia S8hae Annunciatae, dummodo ad eam amplian- 
dam demoliendae ecclesiae caementa concedantur. Deliberare igitur dignen- 
tur Emi Patres: 

Zn, et quomodo sit locus demolitioni ecclesiae in casu? 

Die, etc. Sacra, etc. respondit: Affirmative, extructo in. ecclesia SSfüae 
Annuntiatae altari in honorem Sancti Laurentii per concessionem caemento- 
rum demoliendae ecclesiae. 

[Thesaurus Resolutionum, tom. 59, p. 23 5-237]. 


3873. 
S. C. C., Milevitana, 26 nov. 1791. 


À matre coactus, metuque amittendae eius hereditatis suscepit Andreas 
Borg Subdiaconatum. In ipso tamen ordinationis actu alieno ab ea fuit 
animo, suamque contrariam voluntatem alteri pandidit Ordinando. De 
sua postridie sententia Confessarium interpellavit, eaque pro validitate 
Ordinis accepta, ultro deinde ad Diaconatum et Presbyteratum ascendit, 
ac per decennium in utroque Ordine ministravit. Re tandem vulgata, eum 
Melitensis Episcopus a divinis suspendit, donec Sacrae huius Congrega- 
tonis oraculum acciperet. Hoc igitur flagitavit Borg; atque exposita con- 
firmans, EE. PP. iudicio adhaerere profitetur Episcopus. 

Si Oratoris ordinatio in Subdiaconum quoad coactionem spectetur et 
metum, censeri posset valida. At si ipsum respiciamus ordinationis actum, 
eius nullitatis argumentum praebere videtur confessio Oratoris, qui peie- 
rare non censetur in praeiudicium animae. Quatenus vero nullam censeant 

Emi Patres collationem Subdiaconatus, deliberare etiam dignentur, num 
iterari debeat. Iuris dispositio est pro affirmativa, ut colligitur ex cap. unic., 
de cleric. per salt. prom., quia non intelligitur iteratum, quod factum. | esse non 
noscitur. 

Quaeritur ergo: 

I. An constet de nullitate Ordinis Subdiaconatus ita ut sit reiterandus 
in casu? 

Die, etc. Sacra, etc. respondit: Dilata, et scribatur Episcopo iuxta instru- 
ctionem. Y 

l''hesaurus Resolutionum, tom. 60, p. 234-236]. 


3874. 
S. C. C., Mutinen., 26 nov. 1791. 


Duo ab immemorabili tempore, ignotisque fundatoribus in Cathedrali 
ecclesia Mutinensi sunt Beneficia: unum annui reditus scutorum 2.10 sub 
titulo S. Geminiani; alterum scutorum 2 sub titulo S. Domnini: utrumque 
cum respectivo onere Missarum 36. ''ertium scuti unius et ob. 34 cum onere 
Missarum trium in Parochiali est ecclesia Casinalbi sub titulo S. Sebastiani. 
'Tria haec Beneficia alterne a S. Sede et Ordinario duobus abhinc saeculis 
collata fuerunt, sed a nonnullis annis vacant, ac nemo est, qui ea prae tenui- 
tate accipiat. Sanctissimo igitur Mutinensis Episcopus supplicavit pro 
facultate applicandi illa SS. Geminiani et Domnini Parochiali ecclesiae 
S. Pancratii tenuis reditus scutorum 20, nullis deductis oneribus; aliudque 
S. Sebastiani Parochiae Casinalbi, cui annua tantum sunt scuta decem: 
reductis tamen ad aequum numerum Missis. 

Re ad Sacram hanc Congregationem delegata, ea omnia in sua informa- 
tione confirmavit Episcopus; retulitque de consensu Capituli Cathedralis 
et Parochi Casinalbi, ac de qualitate reditus cuiusque Beneficii. Hisce per- 
pensis nil unioni, de sua sententia requisiti, obesse aiunt Ministri Datariae. 

Ad inopes succurrendas Parochiales ecclesias perpetuam  Beneficiorum 
unionem permittit Honorius III in cap. Exposuisti, de praebend., et Sacr. 
Conc. Tridentinum, Sess. 21, cap. 5, de ref. Si in praesenti casu annuere 
placeat pro unione Beneficiorum, deliberandum erit quoad Missas de modo. 
Cum iisdem profecto fieri deberet oneribus, sed ponderandum, num iis 
pares sint reditus. Ubi autem impares sunt reditus, concedi solet Missa- 
rum reductio. Post immemorabilem sane Beneficiorum erectionem fieri 
deberet huiusmodi reductio ad manualem. Dubium est: 

An, et quomodo sit consulendum Sanctissimo pro unione Beneficiorum, 
et reductione Missarum in casu? 

Die, etc. Sacra, etc. respondit: Affirmative iuxta votum Episcopi, reductis 
Missis ad taxam perpetuae. 

[Thesaurus Resolutionum, tom. 60, p. 236-238]. 


1 Cf. N. 3880. 

3875. 
S. C. C, Civitatis Castellanae, 3 mart. 1792. 


Laetitia et Francisca sorores de Angelinis anno 1783 gratiam pontifi- 
ciam petierunt, ut e Tertiariorum Conservatorio oppidi Fabricae, in quo 
professae erant, ad saecularem vitam redire possent. Reque cum omnibus 
facultatibus ad Ordinarium delegata, sua is sententia declaravit: constitisse 
et constare de legitimis causis deveniendi ad. saecularixationem supradictarum 
sororum de Angelinis, deindeque Monasterium damnavit ad restituendas 
in summa scutorum 550 illarum dotes, ut decrevit etiam Auditor Camerae. 
Ulteriorem admisit appellationem R. P. D. Auditor SSmi, et quoad medie- . 
tatem dotium in suspensivo, quoad aliam medietatem in devolutivo depu- 
tavit R. P. D. Alliata de consensu. Sed ad preces hodierni Episcopi causam 
tandem quoad omnes et omnia ad Sacram hanc Congregationem remisit. 
" A Supposita simplicium votorum qualitate, sorores de Angelinis omne id 
reddendum contendunt egredientibus a Religione, quod in eam intulerunt. 
Moniales contra, quae solemnia tuentur vota, redditam vindicant dotium 
medietatem tum ex iure, cum ex Regula Monasterii. Ex iure siquidem irre- 
vocabiliter transfertur per solemnem professionem dominium dotis in 
Monasterium, ideoque egrediens a Religione, vel ad aliam transiens neque 
illam repetere, neque alimenta consequi valet. Ex Regula vero, quia cau- 
tum in ea legitur, quod dos per professionem s'intenda subito incorporata 
al Monastero da impiegarsi a beneficio di tutte, et in uno reddenda sit casu, 
che non farà la professione, quae quidem exceptio adversus sorores de Ange- 
linis professas firmare videtur regulam in contrarium. Dubia sunt: 

I. Zn vota, quae profitentur a religiosis mulieribus Iesu et Mariae terrae 
Fabricae, sint solemnia, vel potius simplicia in casu? 

2. An sit locus repetitioni dotium, vel potius restitutioni medietatis iam 
solutae per dictas Religiosas sororibus de Angelinis in casu? 

Die, etc. Sacra, etc. respondit ad 1. Negative ad primam partem; affirma- 
tive ad secundam, et amplius. 

Ad 2. Affirmative ad primam partem; negative ad secundam, et amplius. 

[Thesaurus Resolutionum, tom. 61, p. 27-32]. 


3876. 


S. C. C.,, Anconitana, 21 apr. 1792. 


Collegiatae Ecclesiae S. Mariae de Platea Anconae, in qua sex ultra 
Praepositum erant Canonici, totidem additi sunt ex testamento Comitis- 
sae Camillae Ferretti. Duas prae ceteris ex hereditate Ferretti possident Ca- 
nonici domos, angustiorem unam prope ecclesiam S. Iacobi, ampliorem 
trium contignationum alteram in promercali Foro; easque indigentes re- 
parationibus expositasque periculo incendii ob ligneas scalas ligneasque 

mansionum divisiones. Illas igitur venum tradere decreverunt, acceptaque 
Communitatis patronae repulsa, Sanctissimo supplicarunt pro facultate 
conficiendi distinctas cuiusque contignationis venditiones. Precibus vero 
ad Sac. hanc Congregationem remissis, partium. dumtaxat *exposuit iura 
Emus Episcopus. 

Neque ex dispositione Comitissae Ferretti, neque ex iure, inquiunt 
Canonici, interdicta est controversa venditio; eaque ex iure permittitur 
concurrente necessitate vel utilitate. Necessariam autem peritorum iudicio 
huiusmodi venditionem dicunt ob malum aedium statum ac verisimile 
incendii periculum; utilem ex probabili spe augendi reditum. 

Nullum altera ex parte Communitas ius esse contendit Canonicis ven- 
dendi domos, quae ad ipsam hereditario pertinent titulo. Illudque etiam 
notandum, quod implicite saltem prohibuit testatrix alienationem, dum 
administratorem voluit diligentem, perché li miei beni venghino non solo 
mantenuti nel loro essere, ma ancora migliorati. Probabili de cetero Canoni- 
corum utilitati praeferendum aiunt Moderatores Communitatis detrimen- 
tum inquilinorum, qui evacuare deberent domos et promptuaria, in quibus 
mercaturam exercere consueverunt. Maxime quia adeo utilis fortasse non 
esset venditio, ut sperant Canonici; quum difficile novi investimenti fru- 
ctus superare possent illarum pensiones. Respondere igitur placeat: 

An, et quomodo sit locus venditioni domorum hereditatis Comitissae Fer- 
retti in casu? 

Die, etc. Sacra, etc. respondit: Negative, nisi in casu evidentis utilitatis 
et. necessitatis verificandae coram Sac. Congregatione. 

[Thesaurus Resolutionum, tom. 61, p. 63-66]. 


3877. 
S. C. C, Asculana, 21 apr. 1792. 


A Diaconatu per Ásculanum Episcopum repulsus "Tertiarii habitum 
induit Subdiaconus Aloysius Ciannavei in Conventu PP. Minorum de 
Observantia Recineti, ut facilius ad Ordinem illum promoveretur; et post 
constantem biennii repulsam. Sanctissimo tandem supplicavit, ut Recine- 
tensi vel alteri viciniori Episcopo suam ordinationem ad Presbyteratum 
committeret. Precibus ad Sacram hanc Congregationem ablegatis, Oratorem 
ad maiores Ordines promovere noluisse retulit Asculanus Episcopus, utpote 
destitutum qualitatibus praecipue a 'ridentino requisitis, et ludis etiam 
publicis, aliisque vitae illecebris deditum, valdeque de fraude assumpti 
habitus religiosi timere aliorum exemplo, qui vix ad Presbyteratus Ordi- 
nem promoti, ad saeculum (religioso dimisso habitu) habuere regressum, 
et ad pristinam vitam redierunt. Atque ita conclusit: T estimonium bonorum 
morum, habitum a Religiosis Conventus , in quo (Orator) degit, haud me mora- 
liter certum reddit mutationis vitae, multoque minus de aliis qualitatibus a 
dicto S. Concilio et synodalibus constitutionibus praescriptis, ut. dignum. in 
Domino Oratorem. credam. Ordine Diaconatus. Apostolicus vero Vicarius 


158 Curia Romana 


Recineti, in cuius Dioecesi a biennio est Orator, quoad hoc tempus testa- 
tur: N?/ unquam ad ine meamque Curiam delatum, quod eius. mores et vitam 
reprehendat. Intra septa Monasterii ita se gessit, ut nunquam a suo. Superiore 
increpari et corrigi meruerit. 

Vitam in saeculo animadversione dignam egit Orator, eique propterea 
denegavit Asculanus Episcopus Diaconatum. At post seraphicum assum- 
ptum habitum ita mores per biennium composuit, ut dignus videri posset 
ordinatione. Ac plura eius favore sunt testimonia. At nedum eum Ascula- 
nus Antistes ex acta vita indignum, sed destitutum etiam censet qualita- 
tibus a Tridentino requisitis; remque in id Tridentina Synodus iudicio 
Episcopi relinquit: Sess. 21, cap. 2, de ref., Sess. 23, cap. 12, 16, de ref. 
Ex hisce sane conciliaribus sanctionibus infert Barbosa, De Episc., part. 2, 
allegat. 4, num. 66, quod Deum solummodo Iudicem habebit Episcopus, 
nec facile permittendum, ut quis ad Sacros Ordines contra eius voluntatem 
promoveatur. Licet autem ab eius iudicio non detur appellatio, admittitur 
tamen recursus ad S. Sedem, quae ordinationem Metropolitano, aut vici- 
niori committere solet Episcopo, quatenus legitimam Ordinarius non ad- 
ducat recusationis causam. Quaeritur itaque: 

4n Subdiaconus Aloysius Ciannavei sit promovendus ad sacros Diaco- 
natus et Presbyteratus Ordines in casu? 

Die 24 martii 1792: Non proposita. 

Die 21 aprilis 1792 Sacra, etc. respondit: Recurrat. humiliter ad. suum 
Ordinarium. 

[Thesaurus Resolutionum, tom. 61, P- 55-57, 59]. 


3878. 
S. C. C., Nullius S. lacobi de Spatha, 21 apr. 1792. 


Ecclesiasticum beneficium cum officio aeditui ab anno 1732 possidebat 
Antonius Amaya in Parochiali ecclesia villae Fuentes de Leon, eiusque ti- 
tulo sacros eodem anno acceperat Ordines. Illud igitur libere resignavit 
coram Vicario Generali Prioratus S. Iacobi de Spatha favore Iosephi San- 
chez Brioso. Sed privatim cum eodem et Eusebio illius patre convenit, ut 
officii exercitium incumberet resignatario, perciperet ipse fructus beneficii; 
idque per aliquod tempus exequutum fuit. Monitus tandem de Simonia, 
Sanctissimo supplicavit suo et illorum de Sanchez nomine pro absolutione 
a censuris et iuxta relationem Prioris de Spatha pro approbatione etiam 
supplicant contractus. Additque Prior, Oratorem et Eusebium Sanchez 
per iuramentum coram suo Commissario contestatos fuisse ea se opinione 
contraxisse, che non v'interveniva simonia, dacché intervenendovi mon vi 
condiscendevano in conto alcuno, quum praecessisset /a consulta ed i pareri 
di persone intelligenti » dalle quali vennero assicurati, che essi non commette- 
vano 1n ciO cosa illecita. 

Simoniacus porro est in beneficialibus contractus do, ut des, qualis 
videtur ille, de quo agitur, nam dedit Amaya beneficium, ut sibi daret 

Sanchez fructus, qui ad ipsum per resignationem pertinuissent. Qui ita 
enim absque licentia Sedis Apostolicae contrahit, veram committit confi- 
dentiam, a qua tantopere abhorruit S. Pius V in const. /ntolerabilis.* Mereri 
quidem possent Oratores absolutionem a censuris et condonationem fru- 
ctuum ob bonam fidem, cum qua contraxisse affirmant. Per approbatio- 
nem vero confidentialis resignationis praemium quodammodo Oratores 
consequerentur confidentiae. Dubia sunt: 

i. 4n, et quomodo sit consulendum SStüo pro absolutione, et. condona- 
tone fructuum in casu? 

2. An, et quoinodo. sit consulendum SSro pro approbatione resignationis 
in casu? 

Die, etc. Sacra, etc. respondit ad 1. Affirmative, distributa aliqua summa 
in pauperum subsidium. 

Ad 2. Negative. 

[Thesaurus Resolutionum, tom. 61, p. 73-75]. 


3879. 


S. C. C., Sarsinaten, 21 apr. 1792. 


Adeo Sacerdos Bernardinus Giorgini Sarsinatensis Cathedralis Cano- 
nicus annorum circiter 65, podagrico captus est et chiragrico morbo, ut 
neque in debiles consistere valeat pedes, neque omnino manibus uti. Vel 
asino propterea velsessibulo gestatur. Ita pluribus annis adire consuevit 
ecclesiam, Sacrumque faciebat incumbens in altare, quin genua flecteret 
aliasque caeremonias concinne expleret. Quantum vero tardus erat motu, 
tantum. in celebratione velox: nam cum gravi adstantium scandalo septi- 
mum in ea vel octavum non excedebat horae momentum; aliasque in eccle- 
sia, immediate post Sacrificium per turpes in feminam actus dedit scan- 
dali causam. Dubitare hinc coepit de suspensione a divinis, supplicavitque 
an.1786 Sacrae huic Congregationi pro facultate continuandi celebrationem 
Missae meliori quo posset modo, facto tamen caeremoniarum experimento. 
Commisit hodiernus Antistes experimentum Presbyteris Congregationis 
Sacrarum Missionum, qui Canonicum Oratorem dixerunt omnino impa em 
ad ea, quse in tanto Sacrificio praescribuntur , absolvenda. Qua de re Anti- 
stes ei paterna charitate celebrationem interdixit Missae, EE. tamen Ve- 
stris iudicandum reliquit, iurene an iniuria id fecerit. 

Preces idcirco ad Sanctissimum iteravit Giorginius, quae ad Sacram 
remissae fuerunt Congregationem, ac pendente super his informatione 
Episcopi, supplicem ad EE. Vestras dederunt libellum zelatores Sarsinae 
et Sarsinatensis Dioecesis Sacerdotes, maximumque scandalum ex inde- 
centi Oratoris celebratione contestati, monuerunt, ne fides praestaretur 
vilioribus testibus per eum expiscatis, quos ipse ad suos probandos bonos 
mores. minuendamque celebrationis indecentiam reipsa produxit. Super- 

venit tandem novissima informatio. Ac praeter inhabilitatem, ob quam 
impeditur fare alcuna. elevazione di mani, Ostia e Calice, dovendo per stare 
in piedi e reggersi, tenere uno de gomiti sempre appoggiato, alias exponit 
suspensionis causas. Per primo il disprezzo, che ha fatto mai sempre della 
S. Messa da lui vilipesa, e non ecceduta mai nella sua durata li nove minuti 
ad onta delle ammonizioni; secondariamente l'animosità pit volte. commessa 
pel fine appunto di sempre maggiormente rendersi breve, di pervertire l'ordine 
dei sagri riti e. funzioni. Il reato enorme per terzo, commesso nella chiesa 
stessa del Seminario, ove aveva celebrato, e la celebrazione appena ultimata 
e spogliato de sagri arredi, col Sagramento in petto, colla Rosa Gervasi. 

Absurda quidem non esset dispensatio ad effectum celebrandi in ora- 
torio privato cum assistentia alterius Sacerdotis vel Diaconi, ac etiam se- 
dendo, excepto Canone, ut probat Bened. XIV in ep. ad Apostolicum 
Caeremoniarum Magistrum Reali.* Notandum tamen, quod concedi con- 
suevit huiusmodi indultum spectabilioribus dumtaxat Ecclesiasticis et 
Episcopis sanctitate praeclaris. Quaeritur ergo: 

An, et quomodo sit consulendum SSrüo pro indulto celebrandi Missam 
in casu? 

Die, etc. Sacra, etc. respondit: Negative. 

[Thesaurus Resolutionum, tom. 61, p. 66-70]. 


3880. 
S. C. C., Milevitana, 18 iun. 1792. 


Dilata fuit resolutio huius causae die 26 novembris 1791,? scriptumque 
Episcopo iuxta instructionem pro formali examine Sacerdotis Borg et 
Ordinandi, cui suam ille ante ordinationem pandidit contrariam volun- 
tatem. 

Sacerdos Borg interrogatus dixit: Compiti da me li ventun'anni e persi- 
stendo mia madre nelle minacce di privarmi della sua eredità, deliberai, 
come feci, di presentarmi per essere ammesso all'ordine del Subdiaconato. 
Nel ritiro delli santi esercizi avendo conferito il tutto con un Confessore, 
mi consiglio di non presentarmi per gli ordini sacri per mancanza di voca- 
zione. Terminati pero gli esercizi, nulla curando il consiglio del Confessore, 
mi portai in questa Città Valletta per ricevere l'Ordine del Suddiaconato, 
e ció unicamente per contentare mia madre, la quale continuava sempre 
a minacciarmi. Poco prima di essere chiamato per approssmarmi a 
Monsignor Vescovo, assalito da gravi rimorsi di coscienza, deliberai di 
non accostarmi a ricevere l'ordine sacro, e comunicai questa mia volontà 
ad un altr'ordinando di nome Don Giovanni Bezina del Pargur. Dopo 
pochi momenti peró, essendo stato chiamato per nome, per accostarmi a rice- 
vere il Suddiaconato, in presenza di molte persone ed anche di mia madre, 

? Cf. N. 3873. 


S. C. Goncilü 161 


vinto dall'erubescenza e da rispetti umani, mi presentai a Monsignor Ve- 
scovo coll'intenzione di non ricevere assolutamente l'ordine del Suddia- 
conato. Nell'atto dell'imposizione delle mani e della consegna de vasi sacri 
io perseverai nell'intenzione contraria. Infatti mi ricordo d'aver ritirate le 
mani per non ricevere li sacri istromenti, benché poi gli avessi toccati, con 
intenzione peró contraria. Comunicai la mia contraria volontà al sudetto 
Don Giovanni Bezina per indurlo a non ordinarsi, e cosi non esser solo 
nel ritirarmi dalla prossima ordinazione. Pochi giorni dopo la mia predetta 
ordinazione mi nacque il dubbio sopra la validità dell'ordine, ed avendo 
comunicato il tutto al mio Confessore, mi rispose questo, essere stata valida 
l'ordinazione, e che potevo ascendere liberamente ad ulteriori ordini sacri, 
perché era sufficiente l'atto esterno per essermi io avvicinato da per me stesso 
al Vescovo senz'alcuna violenza per ricevere l'ordine. 

Sacerdos vero loannes Bezina interrogatus respondit: Il Signor Cano- 
nico Borg ricevette con me l'ordine del Suddiaconato, né mi nacque alcun 
dubbio sopra la validità del predetto ordine. Non mi ricordo, che il Signor 
Canonico Borg mi avesse detta cos'alcuna prima di ricevere l'ordine del 
Suddiaconato. Alcuni mesi sono, il riferito Sacerdote mi aveva detto, che 
poco prima di ricevere l'ordine del Suaddiaconato, mi aveva comunicata 
la sua intenzione contraria di ricevere il detto sacro ordine per gravi minacce 
fattegli dalla madre, e mi aveva pregato a prestargli su di ció la mia deposi- 
zione. Io peró, che non ero di ció inteso, o almeno non mi ricordavo di tali 
cose, ricusai di fargli un tale attestato, e d'altro non mi trovo informato. 

Deliberare itaque dignentur EE. Vestrae. 

Die, etc. Sacra, etc. respondit ad 1. Esse locum ordinationi Subdiaconatus 
sub conditione et secreto faciendae. 

[Thesaurus Resolutionum, tom. 6r, p. 96-99]. 


3881. 
S. C. C, Placentina, 21 iul. 1792. 


Fideicommissum instituit anno 1528 Alexius Pusterla, vocatosque gra- 
vavit onere hebdomadalis Sacri. Altero condito fideicommisso, quotidia- 
nam anno 1616 praescripsit Missam Plinius Bonini. Et Petrus Franciscus 
Pusterla, qui praeter bona alterius fideicommissi Equitis Io. Andreae Pu- 
sterla habebat etiam propria, haec et ipse anno 1696 cum onere alterius 
Missae quotidianae fideicommisso subiecit. Omnia haec fideicommissa 
in unam coaluerunt familiam Bonini; denique ad familiam transierunt 
Boselli-Bonini per concordiam initam anno 1737 inter Boninos et Hyppo- 
litum Boselli, fiium "Theresiae Bonini. Qua in concordia cautum praeci- 
pue fuit de perpetua hebdomadalis et utriusque quotidianae Missae cele- 
bratione. Ob imminuta vero fideicommissaria bona Plinii Bonini et Petri 
Francisci Pusterla abolitionem postulat Hyppolitus Boselli-Bonini, vel 
reductionem duplicis quotidianae Missae, quae illis inhaeret. Quoad hebdo- 

madalem enim Missam relictam ab Alexio Pusterla mom intende muover 
parola. 
Quatenus iuxta votum Episcopi admittendae essent detractiones a bonis 
Petri Francisci Pusterla et Plinii Bonini, expensae nempe litis actae pro 
recuperandis dictis bonis a Comitibus Baldini: locus esse posset reductioni 
utriusque quotidianae Missae. Notandum vero contra, quod Oratoris aucto- 
res utriusque Missae onus assumpserunt, certumque pro earum celebra- 
tione assignari convenerunt capitale per concordiam anni 1737. Secum 
igitur reputent Eri Patres, num reduci debeant Missarum onera per huius- 
modi contractum assumpta, ac deliberare dignentur: 

An, et quomodo sit locus abolitioni vel reductioni oneris Missarum tn casu? 

Die, etc. Sacra, etc. respondit: Negative. 

[Thesaurus Resolutionum, tom. 6r, p. 117-121]. 


3882. 
S. C. C.,, Tudertina, 15 sept. 1792. 


Viva voce 'l'udertinus Clerus elegit anno 1788 coram Vicario Generali 
Innocentium Mariani, Parochum Cathedralis, in Deputatum episcopalis 
Seminarii. At mutata voluntate munere ipsum privavit in comitiis 17 februa- 
rii elapsi anni 1791, elegitque in Deputatum Seminarii Parochum Cypria- 
num Petrucci. Ad suum igitur tuendum honorem Sacram hanc Marianus 
adiit Congregationem pro redintegratione ad officium; suoque T'uderti- 
nus Episcopus abstinens voto, retulit potissimum, quod congregatio anni 
1788, in qua electus est Marianus in Deputatum, celebrata fuit cum inter- 
ventu orgínti septem ex tercentis viris, ex quibus componitur Clerus urbanus 
et forensis, ob seram eius significationem forensibus Parochis, quodque in 
altera congregatione anni 1791, in qua Orator omnem suum praebuit as- 
sensum, ut ad tramites petitionis electio fieret, recollectis suffragiis a munere 
fuit exclusus. Prima igitur disputatio est de remotione Mariani a munere 
Deputati; eamque validam tuetur Clerus ob illegitimam illius electionem. 
Irrita quidem fit electio, ad quam omnes vocati non sint electores: cap. 
Quod sicut, 28, et cap. Bonae, 36, de elect., idque evenisse ait Clerus in ele- 
ctione Mariani. Altero etiam ex capite nullam dicit Clerus electionem Ma- 
riani, ex eo nempe, quod expleta fuit viva voce, seu potius, ut ipse asserit, 
con una stretta di spalle. 

Regulam contra urget Marianus per Clerum admissam, de perpetuo 
eorum munere, quibus semel commissa est Seminarii administratio. Eoque 
magis, quia suo privari non poterat munere absque cognitione causae et 
non declarata iuris ordine servato prioris electionis nullitate. Quanti autem 
faciendae sint personales exceptiones, ex hoc decerni potest, quod adversus 
singulares testes de illis deponentes amplissima sunt testimonia decessoris 
et hodierni Episcopi, Capituli Cathedralis, Magistratus, Sacerdotum, et 
Praefecti Seminarii. Deliberandum igitur: 

I. An constet de legitima remotione Curati Mariani a munere Deputati 
Seminarii Tuderti, ac respective de legitima electione Sacerdotis Petrucci in 
casu? 

Die, etc. Sacra, etc. respondit ad 1. Negative in omnibus, et amplius. 

[Thesaurus Resolutionum, tom. 61, p. 160-165]. 


3883. 
S. C. C, Vilnen., 15 dec. 1792. 


Post biduum a defuncto Alexandro Horaim obiit die 18 octobris 1788 
Constantia Volodkovicz eius uxor, elegitque sibi sepulturam in ecclesia 
PP. Carmelitarum discalceatorum Conventus Olkoviensis, quorum Tertia- 
riae habitum gestaverat. Statim Theresia ipsius mater eiusque vir Franciscus 
Uniechovszki contendere coeperunt, tamquam executores testamentarii, 
de sepeliendo cadavere Alexandri Horaim cum altero uxoris in ecclesia 
PP. Carmelitarum; sed eis restitit Parochus Olkoviensis, ac spreto episco- 
pali praecepto, de non sepeliendis sub poena excommunicationis cadave- 
ribus in sua ecclesia absque interpellatione Theresiae, ea de facto sepelivit. 
In contradictorio tamen iudicio cadaverum exhumationem prohibuit Epi- 
scopus Vilnensis, declaravitque Parochum ab incursis poenis immunem, 
praestito tamen per eum iuramento, quod violentiam ad sepelienda cada- 
vera passus fuerit a fratribus Alexandri Horaim. Ab hoc autem decreto 
reclamarunt coniuges Uniechovszki, petieruntque ab EE. Vestris exhuma- 
tionem cadaverum, ut sepulturae traderentur PP. Carmelitarum. 

De exhumatione cadaveris Constantiae haec Apostolicus Poloniae Nun- 
tius habet: Res est luce meridiana clarior, Constantiam Horaim et potuisse 
de iure sibi eligere sepulturam, et revera elegisse, et rite elegisse. Potuit. quidem 
inconsulto viro sibi eligere sepulturam: cap. De uxore 7, de sepult. Hanc vero 
potestatem ad actum redegisse Constantiam, legale eius probat testamentum 
nullis quaestionibus obnoxium. Atque concludit: manente electione legitime 
riteque peracta, et manente humatione cadaveris Constantiae alibi facta, quam 
ubi ipsa praeceperat, clara est iuris dispositio in cap. 5, 6, de sepult. et cap. 1, 
eod. tit., in sexto, exhumandum esse cadaver, et restituendum una cum obla- 
tionibus (salvis tamen iuribus parochialibus) ecclesiae, in qua electa fuit sepul- 
tura. 

De exhumatione deinde cadaveris Alexandri eiusque tumulatione in 
sepulcro uxoris rationes dumtaxat exponit Oratorum, remque Vestrae relin- 
quit deliberationi. Quaeritur itaque: ; 

1. An, quae cadavera, et quomodo sint exhumanda, et respective tumulanda 
in casu? 

Die, etc. Sacra, etc. respondit: Affirmative quoad Constantiam. tantum 
iuxta votum Nuntii Apostolici. 

[Thesaurus Resolutionum, tom. 61, p. 202-205]. 

S. C. C, Anconitana, 19 ian. 16 mart. 1793. 


Nupsit die 11 februarii 1782 Com. Ioseph Nappi nobili puellae l'heresiae 
Ercolani, sed eam in quadrienni concubitu deflorare non potuit. Consu- 
lentibus igitur utriusque Confessariis, a thoro se separarunt coniuges; et 
tamen per intermissos congressus inutile veneris periculum ad aliud sexen- 
nium fecerunt. Concordi tandem animo insteterunt die 8 martii lapsi anni 
1792 coram Eiho Episcopo Anconae pro dissolutione matrimonii ob impo- 
tentiam viri; omnibusque adimpletis praeceptis Benedictinae constitutionis, 
Dei miseratione, * per constitutum scilicet coniugum recognitionem cor- 
porum, testiumque examen, definitive Eus Episcopus pronunciavit die 
18 subsequentis iunii: conszitisse et constare de antecedenti, absoluta et insa- 
nabili coeundi impotentia Comitis Iosephi Nappi, et consequenter de nullitate 
matrimonii, locumque proinde fuisse et esse dicti matrimonii. dissolutioni; atque 
hinc delata ad EE. Vestras causa, rationes exposuit decidendi. 

Regulam praemittunt Defensores coniugum, quod constito de absoluta 
coeundi impotentia dissolvendum est ob defectum substantiae matrimo- 
nium. Atque his praemissis visibilem affirmant impotentiam Comitis Nappi, 
ob organicum vitium penis. Quatuor enim periti, qui illius virilia recogno- 
verunt, duo scilicet Medici totidemque Chirurgi, uno ore referunt, venas 
penis esse varicosas, seu dilatatas; ita ut erectionem impediant; ed un tal 
difetto per essere organico, non é superabile colli rimedi. Comitis impotentiam 
incorrupta comprobat Comitissae 'lheresiae virginitas, quam servatis ser- 
vandis, adhibitisque balneis tres noverunt Obstetrices, quae pro inspectione 
mulieris adhiberi solent. Rectum namque Obstetrices proferunt virgini- 
tatis iudicium, licet causam non reddant scientiae. Iuramentum accedit 
utriusque coniugis septimaeque manus tum coniunctorum Comitis, cum 
instructorum testium pro Senogalliensibus consanguineis Comitissae de 
non consummato scilicet matrimonio, ut requirit text. in cap. Proposuisti, 
de probat. 

Strenue altera ex parte Defensor contradicit matrimonii. Praesumptio- 
nem urget virilis potentiae, et inverisimilem uxoris patientiam cum impo- 
tente per decennium, ex cap. r, de frigid. et malafic., ac rigidiores propterea 
post diuturnum hoc silentium exigit probationes. Íncertam de cetero dicit 
inspectionem muliebrium Comitissae per Obstetrices, nam saepe manus 
fallitur et oculus Obstetricum, ut in cap. 14, de probat. Quae eis insuper 
visa sunt virginitatis signa, ex constringenti induci potuerunt medicamento. 
Vera immo supponens virginitatis signa per Obstetrices notata, fieri adhuc 
potuisse contendit, ut iis manentibus consummatum fuerit matrimonium. 
Iuxta iudiciales siquidem peritos brevisimum Comes Nappi, valdeque 
subtilem habet penem, eoque idcirco pervadere potuit vas muliebre, quin 

membranam illam, quam vocant hymen, altius fortasse interiusque posi- 
tam disrumperet. Impotentiam viri visibilem excludit ex perfecta penis 
structura, de qua fidem perhibent iudiciales periti. Confessionem deinde 
urget Comitissae 'heresiae de aliquali experta penis soliditate (de qua con- 
veniunt periti) cum larga seminis effusione, quae absolutam excludit impo- 
tentiam. 

His.ergo perpensis deliberare dignentur Emi Patres: 

An constet de nullitate matrimonii in. casu? 

Die 19 ianuarü 1793 Sacra, etc. respondit: Affirmative. Quo vero ad 
dilationem, et novam recognitionem viri, nihil. 

Iterum autem proposita causa sub forma: 

n sit standum, vel recedendum a decisis in casu? 

"Die 16 martü 1793 Sacra, etc. respondit: In decisis. 
[Thesaurus Resolutionum, tom. 62, p. 1-6, 47]. 


3885. 


S. C. C.,, Amerina, 15 iun., 20 iul. 1793. 


Impenso animo nupsit die 21 iunii 1788 Comes Aloysius Pontici nobili 
puellae Gertrudi Melchiorri. Prae sua vero frigiditate inutiles fuerunt per 
triennium et ultra maritales congressus, licet venerem excitare studuisset 
medica arte. Querebatur hac de re uxor, sed viri et soceri amore Iudicem 
adire distulit. Mense tandem aprili elapsi anni 1792 Sanctissimo suppli- 
cavit pro dissolutione matrimonii, eiusque instantia delegata fuit Sacrae 
huic Congregationi. Vix inchoato coram Amerino Episcopo processu, con- 
tradixit Comes, seque idoneum declaravit virum, etsi matrimonium con- 
summare non potuisset cum renuente et inofficiosa uxore. Contrarium deinde 
sub formali deposuit examine, favitque instantiae uxoris. Ad rem autem 
Antistes ipse ex iudicialibus peritiis de impotentia testatur viri vera, reali, 
perpetua et insanabili, ac de intacta virginitate uxoris; sacrisque pro nulli- 
tate matrimonii allegatis legibus, negotium remittit EE. Patrum iudicio. 

Regulam praemittunt defensores mulieris de dissolvendo statim matri- 
monio, ubi rectum ex perspicuis probationibus proferri valeat iudicium 
de impotentia viri iuxta can. Quod autem. 29, Caus. 27, quaest. 2, cap. 1 
et 6, de frigid. et malefic. Satis autem. est impotentia, quae ex interiori 
atque invisibili procedit causa, eiusque sufficiunt signa moraliter certa: 
quod concors nempe sit peritorum iudicium de perpetua et insanabili 
frigiditate, eamque iuramento confirment coniuges et ipsorum propinqui, 
qui septima ex numero nuncupantur manus. Duo siquidem Chirurgi toti- 
demque Medici, qui virilia Comitis Aloysii imperio Iudicis recognoverunt, 
uno ore de absoluta, perpetua et insanabili testantur illius impotentia. Licet 
ea namque ad excitandam venerem adhibuissent, quae avrebbero fatto 
qualche sorta di sensazione in un vecchio decrepito, Comitis tamen penis 
non diede alcun motivo o segno di erexione, e né meno di tumefazione, cosi che 
non si mosse per ombra. Huiusmodi autem impotentiam tribuunt muscu- 

lorum erectorum paralysi, quae nulla omnino sanari valet arte. Tudicialis 
accedit utriusque coniugis confessio de non consummato matrimonio, 
quidquid in prima extraiudiciali confessione de sua virili potentia dixisset 
Comes per sfuggir le derisioni del volgo. Et cum septima tandem propinquo- 
rum manu depositio concurrit Obstetricum aliorumque peritorum de virgi- 
nitate mulieris, quae consummationem excludit matrimonii per text. in 
cap. Proposuisti, 4, de probat. , 

Certam contra non autumat Defensor matrimonii impotentiam viri, ut 
ad dissolvendum Sacramenti vinculum ex praemissa canonici iuris regula 
requiritur. Valde profecto de ea dubitandum sit ob non delatam illius que- 
relam ad Iudicem post mensem aut duos, secundum cap. r, de frigid. et 
malefic. Verisimile enim non est, quod cohabitare voluerit mulier cum im- 
potente viro per quadriennium. Parumque deferendum censet iuramento 
coniugum, quum suspicione non careat ipsorum conventio pro dissolu- 
tione matrimonii, maxime quia de sua vir iuravit potentia in prima decla- 
ratione, quae praevalet secundae ex cap. Cum in tua, de testib. Exceptione 
pariter non vacat iuramentum propinquorum: septem tantum sunt pro- 
pinqui mulieris et viri, cum tot esse deberent ex parte utriusque iuxta cap. 5, 
de frigid. et malefic., et can. Requisivisti, 2, Caus. 33, quaest. 1. Neque evi- 
dens impotentiae viri signum arbitrantur virginitatem mulieris Doctores. 
Ac perfecta tandem ostentat virilia Comitis, licet per quadriennium inu- 
tilia. Deliberare igitur dignentur Emi Patres: 

Zn constet de nullitate matrimonii in casu? 

Die 15 iunüi 1793 Sacra, etc. respondit: Dilata, et scribatur Episcopo 
juxta instructionem. 

Instructionem, quod pro parte viri nempe et mulieris compleretür 
numerus quatuordecim propinquorum a sacris canonibus praefinitus, 
iique omnes iuramento confirmarent, verisimile sibi esse, utrumque coniu- 
gem verum dixisse, adimplevit Amerinus Episcopus. Iterum propterea 
quaeritur: 4n constet de nullitate matrimonii in casu? 

Die 20 iulii 1793 Sacra, etc. respondit: Affirmative. ! 

[Thesaurus Resolutionum, tom. 62, p. 159-162, 184]. 


3886. 
S. C. C., Civitatis Castelli, 15 iun., 20 iul, 17 aug. 1793. 


Ugolinus Gualterotti Canonicus passus est in iudicio liberationis a 
molestiis executionem super meliori fundo canonicalis praebendae pro 
summa scut. 240, pro quibus alia Antonio Casini evicta fuerant bona 
a fundatore Canonicatus provenientia. Ad perniciosam igitur vitandam 
illius fundi subhastationem EE. Vestris supplicavit Canonicus pro facul- 
tate vendendi domunculam terraemotu laesam cum adnexo hortulo, ad 
eamdem canonicalem praebendam spectantes et praediola duo Capella- 

niae Canonicatui unitae, quam Orator institutam asserebat ab ipso funda- 
tore Canonicatus. Instantiae favit Civitatis Castelli Episcopus. Subhasta- 
tione enim, in qua minoris vendi solent bona, utiliorem pio operi propo- 
sitam dixit venditionem. Domus quidem et praediola (sunt eius verba): 
quia iuxta peritorum a me electorum iudicium valorem scutorum 240 circiter 
conscendunt, tenuemque vix annuum reddunt fructum scutorum sex, longe 
minus praebendae reditus minuunt, quam ex imminenti executatorum bonorum 
deliberatione vel etiam ex passivi census impositione decrescerent. 

His perpensis rescripserunt EE. Vestrae die 16 iunii elapsi anni 1792: 
Praevia affixione edictorum favore maioris oblatoris pro facultate, arbitrio 
et conscientia Episcopi iuxta. petita, cum onere deponendi scuta I2 quotannis 
pro reintegratione et ad effectum investiendi cum solitis clausulis. Yn secunda 
informatione refert Episcopus, quod affixis edictis tanta inter plures fini- 
timos possessores exarsit aemulatio, ut domus, quam cum. parvo adnexo 
horto valoris scutorum 80 periti aestimarant, ad scuta 17o fuerit evecta; 
bona vero ad Capellaniam spectantia et in scutis 180 aestimata summae 
scutorum 203.11 acquisierint incrementum. Se a stipulandis tamen absti- 
nuit venditionum instrumentis, ob diversum cognitum Capellaniae funda- 
torem, Sanctem nempe Lignani, cuius bona affecta non sunt debito fun- 
datoris Canonicatus. 

Utilius certe est dimittere creditorem fundatoris per venditionem bono- 
rum Canonicatus, quam permittere subhastationem, cuius nemo ignorat 
mala. Maxime quia longe illorum aestimationem excedunt oblationes, ut 
ex verbis Episcopi notatum est. Concurrente enim utilitate, alienationem 
bonorum Ecclesiae vel pii operis permittit Clementina r, de rebus Eccles. 
non alien. Difficultas est quoad bona Capellaniae, quandoquidem veluti 
provenientia a diverso fundatore, affecta non sunt debito. Canonicatus. Ad 
ea vero Eihi Patres advertant, quae in id observat Episcopus. Etsi enim de 
simplici ageretur permutatione bonorum inter unum et alterum Beneficium, 
nec maius illud adesset valoris bonorum incrementum, ex quo alia sibi 
capitalia constitueret Capellania, permittenda tamen esset huiusmodi 
permutatio. À vestra igitur pendet deliberatione: 

I. An, et quomodo sit concedenda facultas alienandi bona, de quibus agitur 
in casu? 

Die 15 iunüi 1793: Non proposita. 

Die 20 iulii 1793: Non proposita. 

Die 17 augusti 1793 Sacra, etc. respondit ad I. Affirmative iuxta. votum 
Episcopi. 

[Thesaurus Resolutionum, tom. 62, p. 178-182, 198, 200]. 

3887. 
S. C. C., Amerina, 7 sept. 1793. 


Resoluta fuit haec causa die 20 iulii proxime praeteriti. ! Agente nunc 
Defensore matrimonii reproponitur sub consueta forma: 

An sit standum, vel recedendum a decisis in casu? 

Die etc. Sacra etc. respondit: In decisis. 

[Thesaurus Resolutionum, tom. 62, p. 222]. 


3888. 
S. C. C., Leodien., 14 dec. 1793. 


Ioannes Ioseph 'lTasset, qui secundum baptismalem codicem naturalis 
est filius Mariae Tasset et Petri Brune, dispensationem postulat nubendi 
Deodatae Brune legitimae eiusdem Petri filiae, cum qua binos genuit filios. 
Ex accurata Leodiensis Synodi inquisitione nec leviter dubitandum vide- 
tur de consanguinitate Ioannis Iosephi asset et Deodatae Brune in primo 
laterali gradu. 

Quaerendum itaque de dispensatione. Controversia est, num obstet 
naturalis lex quoad coniunctos in primo laterali, fratres nempe et sorores. 
Affirmativam vero sententiam tenuisse videntur Summi Pontifices, dum 
nunquam hactenus dispensarunt super primo consanguinitatis gradu in 
linea laterali. Huiusmodi immo dispensationem denegavit Clemens VII 
inter Ducem de Richemont, naturalem filium et Mariam legitimam filiam 
Henrici VIII Anglorum Regis, teste Varillas, Zstor. dell'Eresia, tom. 4, 
lib. 9. Culpatur quidem ab haereticis Martinus V permissi inter fratrem 
germanamque sororem matrimonii, sed eum ab hac vindicat impostura 
Natal. Alex., Histor. Eccles., saec. 15 et 16, part. 1, cap. 1, art. 3, num. 6, 
pag. 34 et seq., qui ibid., art. 7, pag. 68 falsam etiam demonstrat dispen- 
sationem Calisti III, ex qua Comes Armaniacus post expressam illius Pon- 
tificis repulsam germanae nupsit sorori. 

Gravis contra notanda est in nostro themate circumstantia duplicis 
filii per Iosephum Tasset ex Deodata Brune suscepti. Valde siquidem dubi- 
tandum, quin incestuosam continuet nefariamque consuetudinem cum 
aeterna animae suae et sororis perditione. Adeoque enim fervet utriusque 
concupiscentia, ut ad palliandum saltem incestum turpissima etiam tenta- 
verint sponsandi media. Ponderandum tamen, num iusta haec sit causa 
inducendi novum dispensationis exemplum, sequendo scilicet sententiam 
Divi Thomae de non resistente iure naturae. Quaeritur itaque: 

4n sit consulendum Sanctissimo pro dispensatione super primo consan- 
guinitatis gradu in linea laterali in casu? 

Die, etc. Sacra, etc. respondit: Negative. 

[Thesaurus Resolutionum, tom. 62, p. 253-25]. 

3889. 
S. C. C, Ferentina, 15 mart., 5 apr. 1794. 


Peramplum in Civitate Ferentini Patres Conventuales possident Coe- 
nobium adnexasque officinas et atria cum rusticis aedibus, quae muris 
undique septisque Monasterii clauduntur. Intra septa locus quidam exi- 
stit culturae ineptus, quem vocant hortum frigidum, ubi nulla unquam clau- 
surae lex indicta fuit, et idcirco tam viris, quam feminis patuit hactenus 
promiscuus accessus. Exterior horti frigidi ianua ad introducenda animalia, 
onera, proventus aliaque similia in commodum memorati Conventus inser- 
vit. Dubitare coepit Ferentinus Antistes in pastorali visitatione anni 1789 
et in novissima anni 1792, num ortus frigidus subiiciendus esset clausurae, 
ideoque Vestrum hac de re postulavit oraculum, atque affirmativam ipse 
defendens sententiam, ita rescripsit: Mihi videtur praedictum. horti. frigidi 
locum comprehendi intra septa Monasterii clausurae subiecta, cum clausurae 
nomine communiter intelligatur totum illud spatium, quod intra septa Mona- 
sterii seu. Conventus continetur. Aliter vero sentit Procurator Generalis: 
Locus (inquit), quem hortum frigidum vocant, non est cubiculis et officinis 
Conventus ita unitus, ut huius pars dici possit, sitque clausurae subiectus. Prae- 
dictus enim locus a Coenobio procul dividitur per duo interposita cavedia 
seu atria, et separatam ianuam habet, ita ut hortum illum petentibus neces- 
sarius non sit transitus per Monasterium aut interiores officinas vel cave- 
dium, quod clausurae subiicitur. Accedit observantia, quod nec hodiernus 
Episcopus per 4o circiter sui Episcopatus retroactos annos, nec ullus 
unquam Praedecessorum suorum, neque Superiorum Ordinis quisquam in 
horto frigido clausuram esse, aut esse debere suspicatus est. Clausurae limi- 
tes statuere, aut moderari praecepta in Coenobiis Regularium ad Praela- 
tos seu Ordinis Superiores pertinet, proindeque longaeva consuetudo, 
quam constans excepit Superiorum acquiescentia, prc pitium Patribus quae- 
stionis exitum expromittit. 

Verum opinio Canonistarum, qui hortos aut domos rusticas a clausurae 
lege exemptas statuerunt, ita intelligenda est, ut procedat in locis extra 
septa Monasterii existentibus. De locis enim, quae septis aut Monasterii 
parietibus cinguntur, nemo dubitat, quin clausurae subiiciantur. Literalis 
in id est textus in cap. Exüt, de verhor. signif., et communis Doctorum opi- 
nio. Si vero clauditur hortus frigidus muris septisque Monasterii, si ad 
illum aditum habent Religiosi per interiorem Conventus ianuam, prout 
saecularibus ab eodem horto ad clausuram dari potest accessus, si denique 
hac praesertim de causa introducta est clausura, ne Religiosis detur occasio 
conversandi cum feminis, quam in /torto frigido a clausura exempto facile 
haberent: non incongruum videtur consilium Episcopi protrahendi scilicet 
clausuram ad hortum illum, quem de cetero sub clausura comprehendit 
iuris dispositio. Quam sane vigilantiam adhibere tenentur Episcopi, con- 
traria qualibet non obstante consuetudine, sive ex Sacri Concilii Triden- 

tini monitis in Sess. 25, cap. s, de regularib., sive ex litera recentioris 
constitutionis Regularis disciplinae, * qua s. m. Benedictus XIV veteres 
instaurando constitutiones, sub $7 clausula sublata et decreto irritanti con- 
suetudines omnes sustulit permittentes feminis ingressum intra septa Mona- 
sterii. Ex his igitur deliberare dignentui: 

An hortus frigidus comprehendatur sub clausura, seu potius servanda sit 
consuetudo super illius libertate in casu? 

Die 15 martii 1794: Non proposita. 

Die 5 aprilis 1794 Sacra, etc. respondit: Affirmative ad primam partem, 
negative ad secundam. ? 

[Thesaurus Resolutionum, tom. 63, p. 50-55, 67]. 


3890. 
S. C. C, Sutrina, 12 iul. 1794. 


Desperato iam naturali partu Fortunatae Gioacchini, advocatus est 
Chirurgus, ut puerperae periclitanti adiutricem praeberet manum. Foeti 
caput infixum ille deprehendit tra l'osso pube ed il sagro. 'Tum ex aperto 
iam uteri ostio capitis verticem inspexit, che per quattro buone dita traverse 
chiaramente vedevasi scoperto da ogni membrana nel tratto della vagina. Yncer- 
tus autem, vitalis ne esset foetus, priusquam illi educendo manus admoveret, 
sub conditione baptizandum censuit, licet nullam sui partem ab utero 
emisisset. Aquam igitur sumpsit con un bicchiere buttandola sul vertice della 
creatura, eamque sub conditione baptizavit, assuetam proferens formulam: 
Si es capax, ego te baptizo in nomine Patris, et Filii, et Spiritus Sancti. Amen. 
Et requisitus, num tetigisset aqua verticemque abluisset capitis, sub iura- 
mento declaravit, che fisicamente doveva toccare 1l vertice, giacché li capelli 
non erano bastanti a ripararla, avendone buttata sufficiente quantità. Hac 
expleta Baptismi collatione, ventum ad artis remedia, quorum ope puer- 
pera viventem in lucem edidit. Orta hinc quaestione de collati Baptismi 
validitate, institerunt parentes apud Parochum, ut iterum sub conditione 
puerum baptizaret. Votis tamen non cessit, Parochus, quum iam collatum 
Baptismum validum reputaret. Instante igitur Bonifacio Gioacchini infan- 
tis patre, delata res est ad EE. Patrum iudicium, eamque Sutrinus Episco- 
pus ob Doctorum pugnam autumans dubiam, iterationi Baptismi sub condi- 
tione locum esse concludit. 

Tunc sane Baptismum sub conditione reiterari licet, cum post accu- 
ratum examen prudens ratio dubitandi occurrat de iam collati validitate. 
Hoc enim Sacramentum, quum imprimat characterem, ut Confirmatio 
et Ordo, 8. Concilium Tridentinum, Sess. 7, Can. 9, de sacram., si cessante 
dubio imprudenter fuerit renovatum, dans et accipiens irregulares evadunt: 
cap. Ex literarum, de apost. et reiterant. Baptism. His praemissis quaeren- 

dum prae ceteris de requisitis ad validitatem Baptismi: materia scilicet, 
forma et intentione ministri. Praescriptam Chirurgus adhibuit formam, 
neque defuit intentio conferendi Sacramentum. Quoad materiam tamen 
res adhuc in ancipiti versari posset, num scilicet tetigerit aqua verticem 
capitis. Non obstante enim abundanti effusione fieri potuit, ut aqua ex 
vitreo calice deiecta nullam foetus in utero adhuc latitantis partem, sed 
unum matris corpus abluerit. At quatenus etiam aqua verticem tetigerit 
capitis, ut verisimile est, subalterna adhuc quaestio praesentem casum affi- 
cere posset, quam Benedictus XIV, De Synod. Dioeces., lib. 7, cap. 5 
sub num. 2, proponit: an scilicet reserato materni uteri ostio, quod puer- 
perii initio contigit, valide baptizetur infans, cuius corpusculum, etsi nulla 
sui parte in lucem prodierit, aqua nihilominus saltem per siphunculum 
tingi potest. De hoc quidem dubio in utramque partem disputant "Theologi 
et Canonistae. Si EE. PP. opiniones utrinque probabiles diiudicent, id 
unum sane conditionalem Baptismi collationem suaderet. Ad dubium vero 
confirmandum in praesenti casu valde conferunt, quae in Rituali Romano, 
De Baptismo, sub 8$ 17, disposita sunt. Ex his igitur decernere dignentur 
Emi Patres: 

An Baptismus sit iterandus sub conditione in casu? 

Die, etc. Sacra, etc. respondit: Affirmative. 

[Thesaurus Resolutionum, tom. 63, p. 165-171]. 


3891. 
S. C. C, Parmen., 12 iul, 16 aug. 1794. 


. 

Michael Raffanelli heredem instituit an. 1716 germanam suam sororem 
Lauram nuptam Bartholomaeo Bruni, substituitque per fideicommissum 
descendentes eius masculos ex masculis. Prae ceteris legavit Sodalitio 
Sanctissimi Nominis Iesu erecto in ecclesia S. Ioannis Decollati Parmae 
argentum omne, quod obitus tempore extiturum esset, et imperiales 
libellas mille pro argenteis conficiendis Sacrarum Reliquiarum thecis, 
aliasque annuas libellas centum pro functionibus Maioris Hebdomadae 
per tot annos, quot ipse vixisset. Deficientibus vero descendentibus ma- 
sculis Laurae, ipsum substituit Sodalitium cum onere triplicis Missae 
quotidianae, solemnis Officii pro Defunctis cum Sacerdotibus triginta, 
et Missis centum de trimestri in trimestre, omniumque functionum Maioris 
Hebdomadae in prepetuum. 

Anno 1790 ex iure egit Sodalitium adversus heredes Bruni, ac post 
obtentam Iudicis sententiam, consequutum fuit mense iunio 1792 per 
transactionem scuta 4618.50 monetae romanae in tot fructiferis capita- 
libus. Oneribus imparem autumantes huiusmodi hereditatem, ab EE. Ve- 
stris postularunt ineunte anno 1793 Sodalitii Rector et Sodales reductio- 
nem Missarum quo ad futurum, firmis remanentibus functionibus Maioris 

Episcopus annuum praedictae capitalis reditum in scutis constituit 236, 
quae sufficerent ad implenda onera, si dimetiatur Missarum eleemosyna 
ad manualem Parmensis Dioecesis. Id censet ipse: ex perpetuitate onerum, 
quae eleemosynam exigit ad taxam perpetuae; ex probabili imminutione 
reditus, quia investiendo dicta scuta in bonis immobilibus, reddere tan- 
tum possent quatuor scuta circiter singulo anno pro quolibet centenario, 
et sic in totum circiter annua scuta 172; demum quia difficile et moraliter 
fere impossibile esset saltem pro maiori parte cuiuslibet anni invenire 
Sacerdotes, qui in se suscipere velint onus celebrandi nedum tres Missas 
quotidianas, verum etiam alias centum Missas statuta die pro quolibet 
ex dictis quatuor Anniversariis cum sola eleemosyna manuali. Atque con- 
cludit fortassis etiam praesumptae testatoris voluntati consentaneum fore 
devenire ad praedictorum onerum moderationem, inter quae potius mi- 
nuendum esse numerum Missarum, quam delendas solemnes functiones 
Hebdomadae Maioris. 

Quaeritur: 

IV. An, et quomodo sit locus reductioni onerum quoad futurum in casu? 

Die 12 iulii 1794: Non proposita. 

Die 16 augusti 17904 Sacra, etc. respondit ad IV. Affirmative quoad fun- 
ctiones Maioris Hebdomadae tantum. 

[Thesaurus Resolutionum, tom. 63, p. 175-182, 187]. 

3892. 
S. C. C.,, Collen., 24 ian. 1795. 


Sub assertione, quod Abbas Vallis Umbrosae haberet uz particulár 
privilegio di ordinare chi si fosse, Philippus Bianciardi dirigi ad eum obti- 
nuit ab Episcopo Collensi dimissorias ad conferendam Tonsuram Alberto 
ipsius filio, qui in eo Monasterio educationis causa vivebat. Collata 'Ton- 
sura, Abbas potestatem sibi non esse animadvertit. Re ad Sacram Congre- 
gationem delata: 

Die, etc. Sacra, etc. respondit: Constare de nullitate collationis Sacrae 
Tonsurae, et esse secreto reiterandam. 

[Liber 145 Decretorum, p. 118 a tergo]. 


3893. 


S. C. C., Anconitana et Camerinen., 14 mart. 1795. 


Perfuga homicidii causa a Camerino eius patria, Camertem uxorem 
duxit in Urbe Alexander Tofi, genuitque ex ea Venantium. Se deinde cum 
familia contulit Anconam, ibique eius filius inter praesidiarios milites 
adscriptus, et ipse nupsit anno 1765, ac sutoriam artem in conducta exer- 
cebat domo. Rediit tandem Alexander Camerinum, et Venantius post 
genitum Anconae Sanctem, damnatus fuit ob commissum crimen ad tri- 

remes. Qua de re, ut sibi et filio consuleret, se in famulatum recepit misera 
ilius uxor; sed ob bonam indolem admissus fuit Sanctes inter alumnos 
Seminarii Anconitani, ibique Primam 'Tonsuram et Minores Ordines ab 
Ordinario accepit. À triremibus hinc ex gratia liberatus Venantius cum exilio 
ab Ancona aliisque maritimis portibus, necessario adiit locum suae originis 
Camerinum, eumque, relicto domicilio Anconae, sequuti fuerunt anno 1789 
uxor et filius. Atque ex hoc orta est quaestio inter Camerinensem Archie- 
piscopum et Eum Episcopum Anconitanum de promotione Sanctis ad 
Sacros Ordines. 

Advertebatur tamen, quod nedum Oratoris pater moram continuavit 
Anconae post discessum Alexandri, sed uxorem etiam in ea duxit, et quan- 
tum tenuitas ferebat proprii status, instruxit domum, in qua sutoriam artem 
exercebat. Post passam immo triremium poenam Anconam fortasse rediis- 
set, nisi pulsus ab illa in exilium fuisset. Orator Anconitano se adscripsit 
Clero, in Anconitano institui voluit Seminario, quatuor Anconae perman- 
sit lustris, et ab ea tandem, ut exulem sequeretur patrem, discessit. Haec 
forsan accidentalem excludebant Oratoris nativitatem Anconae, animumque 
in patre et filio monstrabant permanendi in ea Civitate, a qua eos abduxit 
necessitas. Proposito itaque dubio: 

Zn, a quo, et quomodo promoveri debeat Orator ad Sacros Ordines in casu? 

Die, etc. Sacra, etc. respondit: Affirmative, ab. Erio Episcopo Znco- 
nitano, cum testimonialibus Archiepiscopi Camerinensis. 

[Thesaurus Resolutionum, tom. 64, p. 59-62]. 


3894. 
S. C. C.,, Sutrina, 18 apr. 1795. 


Clericus Paulus Biondi Capellaniam ab Alexandro Ziani in Oppido 
'Treboniani fundatam adeptus est, mediante obligatione per contractum 
transactionis assumpta adimplendi per alium onera; et Summus Pontifex 
transactionem ac nominationem approbavit, adimpletis interim per Sacer- 
dotem omnibus oneribus. Postulavit nihilominus reductionem oneris Mis- 
sae quotidianae ad tres hebdomadales. lis ; 

At de Capellania agebatur satis pingui, scutorum circiter 135, ct factis 
etiam detractionibus pensionis taxae et manutentionis, congrua supererat 
summa pro celebratione Missarum et aliis oneribus Capellaniae scuto- 
rum 65. Insuper onera Capellaniae per contractum assumpsit. Qua de re 
proposito dubio: oil Mu 

s. An, et quomodo sit. locus illarum. reductioni et translationi quoad 
futurum in casu? £ $i 

Die, etc. Sacra, etc. respondit ad 5. Negative in omnibus. 

[Thesaurus Resolutionum, tom. 64, p. 76-82]. 


3895. 
S. C. C., Imolen., 16 maii 1795. 


In executionem resolutionis huius causae captae diebus 6 septembris 
an. 1783 et ro ianuarii 1784 ! distributa fuit inter possidentes collecta pro 
sorte census eiusque fructibus decursis ad mensem augusti 1785 in summa 
scutorum 33. Aegre distributionem hanc tulerunt possidentes exteri, ideo- 
que supplicarunt anno 1786 Sacrae Congregationi pro aequiori distribu- 
tione inter omnes, sive forenses, sive incolas pro portione colonica et domi- 
nicali, pro taxatione ceterorum omnium parochianorum et pro recognitione 
operis, quod inconcinne expletum asserebant. Diu post haec siluerunt. 
Sed inde adversus eos relaxavit Imolensis Curia anno 179go mandatum 
executivum. Hoc tandem excitati, primaevas Sacrae Congregationi reno- 
varunt preces. 

Emus favit Episcopus quoad distributionem collectae inter forenses 
et incolas possidentes eorumque colonos, non item pro illius impositione 
in capita, neque pro recognitione operis. Agitur enim de oneribus realibus, 
quibus subesse debent omnes, qui subsunt collectis in causam publicam, 
ergo etiam coloni. Porro reprehendi nequeunt expleta reaptamenta, veluti 
insufficientia, aut arti adversantia, quoniam sexdecim abhinc annis et ultra 
firmitatem propriam patefaciunt. Propositis itaque dubiis: 

I. An, et quibus sit imponenda collecta in casu? 

II. An sit locus deputationi periti pro recognitione operis in casu? 

Die, etc. Sacra, etc. respondit ad I. et II. Affirmative in omnibus iuxta 
votum Efi Episcopi. 

[Thesaurus Resolutionum, tom. 64, p. 110-114]. 


3896. 
S. C. C., Apuana, 20 febr. 1796. 


Franciscus Vasoli, Sacerdos Apuanae Dioecesis ex superextantibus 
utriusque, quam rexerat, Parochiae reditibus, ex Missarum eleemosynis, 
ex ludimagistri stipendio et fructibus patrimonialibus boum aliorumque 
animalium societatem iniit, et tum hoc modo, tum per cambia activa scuto- 
rum mille lucrum reportavit. Licet in eleemosynis distribuendis tenax 
non fuerit, ob illicitam negotiationem re ad Sacram Congregationem delata 
quaerebatur: 

I. 4n constet de illicita negotiatione in casu? Et quatenus affirmative: 

Il. An, et in qua summa, et cui fieri debeat restitutio in casu? 

Die, etc. Sacra, etc. respondit ad I. Affirmative. 

Ad II. Affirmative in scut. 300 erogandis in Christi pauperes utriusque 
Paroeciae administratae. 

[Thesaurus Resolutionum, tom. 65, p. 24-27]. 

3897. 
S. C. C., Ferentina, 20 febr. 1796. 


Resoluta fuit haec causa die 5 aprilis 1794.! Verum iterum PP. Conven- 
tuales sub patrocinio Advocati urserunt /iorti frigidi qualitatem, eumque 
similem dixerunt rusticae Regularium domui, quae non est sub clausura, 
et feminis etiam patet. Maximam postremo vim fecerunt in antiqua obser- 
vantia, quin unquam ullum ex ingressu mulierum in hortum fuerit scan- 
dalum, nec esse potuerit ob supereminentium laicorum aedium prospectum. 
Reproposito hinc dubio: 

An sit standum, vel recedendum a decisis in casu? 

Die, etc. Sacra, etc. respondit: In decisis, et amplius. 

[Thesaurus Resolutionum, tom. 65, p. 22-24]. 


3898. 
S. C. C. Civitatis Plebis, 20 febr., I2 mart. 1796. 


Uno coniunctim testamento praescripserunt anno 1779 Marcus Anto- 
nius et Ioseph Maria fratres Mazzocchini, ut omnibus post ipsorum obi- 
tum venditis bonis, occuparetur pretium in Locis Montium Urbis, et cum 
hoc fundo simplex erigeretur Beneficium laicale sub titulo Beatae Mariae 
Virginis Gratiarum ad altare maius ecclesiae eidem Deiparae dicatae in 
Villa S. Fatuchii. Obiit primum Ioseph Maria, aliudque Marcus Antonius 
anno 1787 condidit testamentum, in quo idem institui mandavit Benefi- 
cium, nulla facta mentione investimenti. His stantibus EE. PP. suppli- 
carunt Sacerdotes Franciscas Brancaleoni et Stephanus Paolozzi exequuto- 
res testamentarii ac Sacerdos Angelus Santucci nominatus ad Beneficium, 
pro facultate occupandi bonorum pretium in stabilibus et censibus, dum 
iam exequutores ipsi testamentarii ex pretio mobilium et argenti crearunt 
censum in sorte scutorum biscentum sexaginta, cuius irrepetibilis sors 
occupari amplius nequibat. 

Haec autem habuit Episcopus Civitatis Plebis: Lex equidem, quae 
respicit universalem rerum omnium hereditariarum venditionem ad Loca 
Montium comparanda, et praesertim in patrimoniis pinguibus, videtur 
summopere commendanda, et hoc pacto Beneficii reditus esent maxime 
tuti. Sed in praesenü agitur de paupere regno, quum universa haec here- 
ditas Mazzocchini non excedat scuta octoginta quinque. Deinde pecuniae 
discreto interusurio datae quomodo sic facile repeti poterunt? Et facta 
etiam hypothesi, quod repetantur, eruntne praesto, qui Loca Montium 
distrahent? Et fructus Locorum Montium eruntne uberes, et pares impo- 
sito oneri sustinendo? Quapropter pro tuto fundamento dicti Beneficii 
satius ducerem, ut praedia et domus eiusdem hereditatis Mazzocchini 

remanerent penes Beneficiatum; pecuniae vero interusurio datae, si resti- 
tuantur, erogari debeant in emptionem tot agrorum favore dicti Beneficii, 
quorum fructus et annui reditus augeantur Rectori. Quapropter quaeritur: 
1. An, et quomodo hereditas Mazzocchini sit investienda in casu? 
Die 20 februarii 1796: Non proposita. 
Die 12 martii 1796 Sacra, etc. respondit ad 1. Affirmative, quxta votum 
Episcopi. 
"Thesaurus Resolutionum, tom. 65, p. 32-35, 41]. 


3899. 
S. C. C., Camerinen., 23 apr. 1796. 


Cum possessio Beneficii S. Mariae de Caspriano decreta fuerit favore 
Clerici Nicolai Carucci nominati a Communitate Capriliae et praesentati 
a Capitulo Lateranensi, contradictorem habuit Clericum Simonem Mar- 
chetti, qui litem egit, sed victus recessit. Deinde collitigantes Iudicem com- 
promissarium elegerunt, qui decretum possessionis favore Carucci confir- 
mavit, eum vero damnavit ad numeranda contradictori Marchetti scuta 105 
nomine expensarum litis. Huic laudo inhaerentes, anno 1794 stipulati 
fuerunt instrumentum concordiae. 

Emus Archipresbyter Capituli Lateranensis, quamvis admitteret in 
conventa solutione scutorum 105 aliqualem speciem malam, animadvertit 
tamen, quia Iudex compromissarius decrevit solutionem scutorum 105 
non per partem victam victrici, sed per victricem victae faciendam: ani- 
madvertit tamen, quod, quum de pertinentia Beneficii iam antea favore 
Carucci iudicatum esset, solutio haec ad redimendam ulterioris litis vexa- 
tionem et ad parcendum magnis expensis erogata videtur, non ad acqui- 
rendum ius Beneficii. Rogatus vero Emus Livizzani, pandidit votum pro 
simonia. Ex eo tamen, quod Caruccius plenum ius ad rem habebat, ex 
nominatione, praesentatione, bullarum expeditione et sententia Iudicis 
executoris, illud maius non obtinuit robur ex concordia et cessione Mar- 
chetti. Proposito igitur dubio: 

Zn sit consulendum | Sanctissimo pro approbatione, vel convalidatione 
concordiae in casu? 

Die, etc. Sacra, etc. respondit: Affirmative. 

[Thesaurus Resolutionum, tom. 65, p. 71-75]. 


3900. 
S. C. C., Senogallien., 23 apr. 1796. 


Cyprianus loannes Antonius et Sebastianus de Ciprianis eorumque 
nepotes Dominicus et Ioseph anno r61:2 donarunt inter vivos Societati 
S. Mariae de Misericordia Castri Belviderii patronae Collegiatae in eius 
ecclesia et solo Lateranensi erectae, salmas quinque terrae arativae olivatae 

pro erectione unius Canonicatus; et Sodales omnesque Canonici solemni 
stipulatione acceperunt onus duarum Missarum qualibet hebdomada, 
necnon Officium Defunctorum in festivitate S. Ioannis Baptistae, illudque 
semper adimpleverunt, ac rite etiam implevit modernus Canonicus Sanctes 
Benvenuti per annos vigintiquinque, qui tamen ob redituum tenuitatem, 
annuente Sodalitio patrono, supplicavit pro reductione, habita potissimum 
ratione servitii choralis per hebdomadam. 

At Canonicus percipiebat annua scuta 21.37; detractis scutis 10 pro 
Missis ad manualem, remanebant Oratori scuta 10.62, quae cum distri- 
butionibus quotidianis et extraordinariis satis videbantur in Castro Belvi- 
derii, et satis eousque fuerant Oratori per annos vigintiquinque, quin 
propterea obesset, quod rerum pretia evasissent cariora. Insuper onus 
duplicis Missae hebdomadalis ex contractu acceptatum impedimento erat 
reductioni, cum praefatus contractus haud manifestam praeseferret iniqui- 
tatem. Proposito igitur dubio: 

An, et quomodo sit locus reductioni Missarum in casu? 

Die, etc. Sacra, etc. respondit: Negative. 

[Thesaurus Resolutionum, tom. 65, p. 79-82]. 


3901. 
S. C. C., Leodien., 28 maii 1796. 


Defuncta Maria Theresia Lixson-Noppius, fidem nubendi dedit super- 
stes eius vir Dionysius Collard privignae Agneti Noppius, quam in primis 
nuptiis ex Ioanne Baptista Noppius obita uxor susceperat, eamque carna- 
liter etiam novit. Orta hinc suspicione probabilis illius graviditatis, publicis- 
que inter vicinos obmurmurationibus, Vicario Generali Leodiensi, absente: 
Episcopo, supplicavit Parochus Dionysii pro dispensatione super impedi- 
mento primi gradus affinitatis lineae rectae, ut cum privigna matrimonium 
iungeret, salva auctoritate Sedis Apostolicae, ad quam (ob Gallorum incur- 
sionem in Leodiensem Civitatem) omnis praecludebatur accessus, nec prae- 
videbatur illum citius patere. Precibusque Vicarius Generalis annuit, atten- 
tis circumstantiis valde urgentibus et rationibus in libello deductis, 
imposita Oratoribus salutari poenitentia. 

Inito igitur vigore huiusce dispensationis inter Dionysium et Agnetem 
in faciem Ecclesiae matrimonio, proleque suscepta, moniti tandem fuerunt 
coniuges de illius nullitate; ac supplices propterea Summum Pontificem 
adierunt pro eiusdem matrimonii convalidatione, et quatenus opus, pro 
apostolica dispensatione. Retulit Vicarius Generalis ad Summum Ponti- 
ficem, se dispensationem concessisse ad evitandam praesertim praevari- 
cationem et ad consulendum eorum saluti, et ne ali pravum haberent 
exemplum matrimonii nulliter contrahendi, sed firmo animo implorandi a 
Sanctitate Vestra relatae dispensationis confirmationem absolutionemque. 
Atque insuper monuit, quod nisi dispensationis gratia eis concederetur, 
damnabilem incestuosamque vitam agere continuarent non sine summa 

infamia, gravissimis scandalis, evidentique salutis periculo: quocirca obser- 
vandum esset, quod in casu denegationis valde periculosum foret, ne 
desperatione abrepti coram municipalibus Officialibus matrimonium con- 
raherent. 

; Precibus ad Sacram Congregationem remissis, eas EE. PP. ablegarunt 
Episcopo pro informatione et voto, auditis, etc., et interim referat de tem- 
pore contracti matrimonii, de impotentia recurrendi ad S. Sedem, de bona 
fide Oratoris, et interim mandet separari assertos coniuges usque ad exitum 
causae, transmissa copia dispensationis. Vicarius Generalis, absente adhuc 
Episcopo, rescripsit: Preces pro parte Dionysii Collard et Agnetis Lamberti- 
nae Noppius sibi porrectas in supplici libello hic adnexo contentas una cum 
subinsertis dispensationum necnon matrimonialibus literis veritate omnino 
inniti; pro tunc realem et absolutam recurrendi ad S. Sedem existere impo- 
tentiam, praefatos Oratores Apostolico-Romanae religionis veros cultores. 
in bona fide versatos esse, benevolentiaque S. Sedis revera dignos, prop- 
ter eorum summam 5. R. E. submissionem; ac interim illos separari non 
praetermisisse usque ad exitum causae, quem felicissimum avidissime appe- 
tens idem Vicarius Generalis ex eo potissimum, quod ex praedicto matri- 
monio iuxta Sanctae Romanae Ecclesiae ritus celebrato ac omnibus noto 
iam nata sit proies, cuius legitimationi, necnon Oratorum saluti prorsus 
consulendum videtur, Sacram Congregationem enixissime : deprecatur, 
ut praemissa attendere, ac ideo dispensationem confirmare, seu quatenus 
opus, ex integro benigne concedere dignetur. 

Advertebatur vero, quod nec Episcopus concedere poterat huiusmodi 
dispensationem; ac potissimae dispensandi causae per Vicarium adductae 
non subsistebant, et vera in eius informatione reticebatur. Haud porro 
subsistebat, quod privignae impraegnatio sequuta fuit; neque subsistere 
videbatur, quod dispensationis tempore difficilis erat accessus ad S. Sedem, 
dum liberum erat commercium epistolarum, per quas peti potuisset dispen- 
satio. Vera autem et principalis causa per Vicarium reticita temporalis 
omnino fuit: ut vitricus nempe et privigna indivisum servarent commune 
negotium, quo dissoluto, uni alterum deserenti, pars mercium, aedium 
totiusque commercii competebat, gravissimumque utrique opera manuum 
suarum et industria tantum viventi, inferebatur damnum, ut dixit Paro- 
chus in libello. Nec itaque ex praesumpta in eodem dispensante facultate, 
bona contrahentium fide, ac servata in omnibus Sacri Concilii Tridentini 
forma, matrimonium consistere valebat. Nam error, ignorantia, bona fides, 
iurisdictionem ac potestatem non conferunt non habenti, nisi in eo saltem 
titulus concurrat coloratus et error communis in populo. Nullum autem 
Episcopus, multo minus eius Vicarius, coloratum habebat titulum ad 
concedendas matrimoniales dispensationes. His itaque perpensis dubia 
proponuntur: 

I. An sit consulendum Sanctissimo pro convalidatione matrimonii contracti 
inter. Dionysium Collard et Agnetem Noppius in casu? Et quatenus negative: 

II. 4n, et quomodo sit consulendum Sanctissimo pro dispensatione super 
impedimento primi gradus affinitatis lineae rectae in casu? 

Die, etc. Sacra, etc. respondit ad I. Negative, et ad mentem. 

Ad II. Negative. 

[Thesaurus Resolutionum, tom. 65, p. 111-119]. 


3902. 
S. C. C., Brixien., 27 aug., 17 dec. 1796. 


Ioannes Franciscus Pegorino annorum quinquaginta, exposuit Curiae 
Brixiensi, se dubio haerere, num sua filia Elisabeth, pluribus ab illinc annis 
iam vinculis matrimonii devincta, fuerit Baptismatis lavacro regenerata. 
Nam ipse moraliter tutus erat, quod Obstetrix ad difüicile puerperium 
Catharinae uxoris accita, festinavit quidem periclitanti foetui Baptismum 
legitima in eo administrando adhibita forma, sed aqua per illam effusa 
haud vere ac physice corpusculum tetigit puellae in utero matris; quin 
etiam Parochus aquam adhibuerit, cum caeremonias tantum supplevisse affir- 
maret Pegorinius. Quaerendum hinc erat, num posita collati Baptismi nulli- 
tate, nullum pariter necne fuerit Matrimonium ab Elisabetha contractum. 

Licet enim Baptismus sit ianua, per quam aditus patet ad alia Sacra- 
menta, non desunt tamen canonica iura, ex quibus excipi potest a regula 
matrimonium. Ponderandum itaque erat in casu, de quo agebatur, num 
contraxisse censeretur Elisabeth matrimonium in fide Ecclesiae, ita ut 
secundum Doctorem Angelicum actualiter etiam acceperit Sacramentum. 
Agebatur porro de muliere a christianis parentibus nata, et in christiana 
religione sub fide accepti Baptismi instituta: ideoque fidem habuisse vide- 
batur Sacramenti Matrimonii, illudque contraxisse in fide Ecclesiae cum 
intentione faciendi, quod Christus instituit, et fideles faciunt in Ecclesia. 
Habuisse in terminis censebatur Baptismum flaminis, quod unum est ex 
Baptismis, de quibus loquitur Glossa ordinaria ad cap. 6, ep. 1 ad Hebraeos, 
fluminis nempe, flaminis et sanguinis; valideque propterea per illum 
et actualiter Matrimonium, ut Sacramentum, contraxisse. Aliter suadere 
potuisset canonicum illud impedimentum, quod vocatur cultus disparitas: 
nam absolute prohibetur coniugium baptizati cum non baptizato etiam cate- 
chumeno, irritumque declaratur. Neque ad validitatem huiusce Matri- 
monii prodesse forsitan in themate valebat Baptismus flaminis. Quamvis 
enim triplex sit Baptismus, ut notat tamen Glossa in cap. Baptismi vicem, 
de consecrat., dist. 4, tria non sunt Baptismi Sacramenta, quia Baptismi 
flaminis et sanguinis non fiunt accedente verbo ad elementum, sed per 
contritionem votumque Baptismi, vicem supplent Baptismi fluminis, quod 
unum est Sacramentum. Ceterum, si Matrimonium Elisabethae irritum 
videretur in ratione Sacramenti, validum tamen foret, uti contractus pure 
naturalis et civilis, sive ut legitimum coniugium. His interim perpensis, 
quaerebatur: RUM 

IL. An sit iterandus Baptismus sub conditione in casu? 


180 Curia Romana 


II. An constet de validitate Matrimonii, seu potius sit renovandus. con- 
sensus in casu? | 
Die 27 augusti 1796 Sacra, etc. respondit: Dilata, et scribatur Episcopo 


iuxta instructionem. wu) M. 
Cum autem ex noviter deductis satis superque constiterit de validitate 
Baptismi, reproposito dubio: 
Die 17 decembris 1796 Sacra, etc. respondit ad I. Negative, et. acquiescat. 
Ad II. Provisum in primo. 
[Thesaurus Resolutionum, tom. 65, p. 209-220, 296]. 


3903. 
S. C. C., Albinganen., 21 ian. 11 febr. 1797. 


Ex perniciosis pustulis, nuncupatis va?olo, valde Clericus Ioannes Bap- 
tista Bertolozzi laesus ab puero remansit in brachio dextero. Facto coram 
caeremoniarum Magistro et Chirurgo experimento, eorumdem relatio ad 
Sacram Congregationem transmissa est, atque haec habet: «Il di lui brac- 
cio destro nell'articolazione dell'omero, ove s'articola il cubito e radio, 
i loro ligamenti sono ossi ficcati per deposizione rimasta dal vaiolo. Egli 
alza il braccio fino alla fronte in distanza di quattro dita. Egualmente non 
puó avvicinare il braccio alla spalla sinistra, che nella distanza di un palmo 
e quattro dita, niente peró lo puó avvicinare alla dritta, restandogli sola- 
mente l'articolazione della mano per formare il segno della S. Croce. Al 
Domine non sum dignus non puó avvicinare la mano al petto, ma piega sol- 
tanto l'articolazione della mano; per comunicarsi non puó colla mano destra, 
ed appoggia soltanto la sinistra sul corporale, e prorogando il capo colle 
labbra, puó prendere l'ostia; non puó consumare il sangue nel calice, se 
non colla mano sinistra, senza peró deformità; ben vero peró, che non puó 
porsi sotto il mento la patena. Egli € pure necessitato di passare dalla mano 
dritta alla sinistra il calice per le due purificazioni ». 

Episcopus ob Clerici probos mores sedulamque, quam Ecclesiae prae- 
stabat, servitutem, necnon ecclesiae oppidi Burgetti necessitatem, utilita- 
temque votis Oratoris assequendi dispensationem, ut ad Sacerdotium ascen- 
dere posset, impense favit. Pluribus insuper familia gravata erat legatis 
Missarum, eaque prae angustia rei familiaris adimplere non poterat, nisi 
Sacerdos Orator fieret. Omne etiam periculum abesse videbatur et scanda- 
lum, si permitteretur eius ascensus ad Sacerdotium. Dubium est: 

4n sit consulendum | Sanctissimo pro dispensatione ab irregularitate in 
casu? 

Die 21 ianuarii 1797: Non proposita. 

Die 11 februarii 1797 Sacra, etc. respondit: Negative. 

[Thesaurus Resolutionum, tom. 66, p. 22-25]. 

3904. 
S. C. C., Brixien., 11 febr. 1797. 


Quum nundinarum tempore se contulisset Caietanus Vernetti a Civi- 
tate Brixiae ad cauponam Pauli Claudini prope Gallorum castra, ibique 
vidisset infantulam ex catholicis parentibus, Daniele Cederi Genevenis 
et Aloisia Surde Galla, eam ob elegantem formam a parentibus petiit obti- 
nuitque loco filiorum, quibus ipse carebat. In illa autem dixerunt parentes, 
quod ebbe l'acqua battesimale nel campo di Perpignano da una donna; ma 
di quest'acqua non sembravano troppo quieti, e tanto l'uno, quanto l'altra mi 
pregarono di farla battezzare, e mi lasciarono la libertà di cangiarle il nome. 

Brixiam igitur reversus, atque exhibito testimonio cauponarii Antonii 
Fontana, quod eo praesente, quando ha consegnato il Signor Daniele Fredissi 
(verius Cederi) Genevrino la sua figlia al Signor Gaetano Vernetti, e i ha 
detto, che li donava la figlia col patto di farla battezzare al Sagro Fonte, vem 
Vernettus exposuit Episcopo, ut de Baptismo infantulae deliberaret, et 
Episcopus oraculum Sacrae Congregationis postulavit. 

Mater autem puellae sub formali examine haec deposuit: « Alle dieci 
ore diedi alla luce la bambina, cui diede l'acqua battesimale la suddetta 
allevatrice, non ritrovandosi preti in qualla città; ho inteso ed ho veduto 
colli miei occhi proprii nella stanza giacendo in letto a dare l'acqua batte- 
simale, ed ho inteso ancora la forma: Enfante, te baptizo en nom de Per, 
de Fil, et de Saint Esprit, dando l'acqua sulla testa della bambina in modo 
di croce. Vi era anche mio marito ed ancora un'altra donna. Mio marito 
al presente ha patito nella mente, ed ha perduto il cervello». Unde prae- 
dicta mater sibi contradixisse videbatur, cum ipsa et vir antea Vernettum 
rogavissent, di farla battezzare, eisque filiam donaverint co] patto di farla 
battezzare al Sacro Fonte. Verum quia in tradenda etiam infantula dixerat 
uterque parens, eam habuisse l'acqua battesimale nel Campo di Perpignano, 
ideoque ad eorum potius scrupulum tribuendum videbatur, quod d? questa 
acqua non sembravano troppo quieti; nam dubitabant fortasse rudes homines 
de validitate Baptismi a sacro ministro non collati, et ideo filiam donarunt 
col patto di farla battezzare al Sacro Fonte. Proposito igitur dubio: 

An constet de validitate Baptismi, seu potius sit locus illius iterationi sub 
conditione in casu? 

Die, etc. Sacra, etc. respondit: Affirmative ad primam partem, negative 
ad secundam. 

[Thesaurus Resolutionum, tom. 66, p. 26-28]. 

3905. 
S. C. C.,, Aesina, 15 iul. 1797. 


Ad saeculum XVI unus in Cathedrali ad Aesinorum omnium regenera- 
tionem erat Fons Baptismalis, sed paullo post Concilium Tridentinum 
quatuor aliae per Aesinum Episcopum Gabrielem a Monte institutae fue- 
runt suburbanae Parochiae, nimirum S. Mariae del Piano, S. Luciae, 
di Mazzangrugno et S. Mariae de Tebano, quarum una dumtaxat ob eius 
propinquitatem  Civitati et Cathedrali donata non fuit Fonte. Adhuc 
sibi ab eo tempore asseruit Parochus Cathedralis cumulativam baptizandi 
aliarum Parochiarum infantes; et tale non esse ius baptizandi contendit, 
ut praescribi nequeat per observantiam ad acquirendam praesertim cumu- 
lativam Cathedrali, cui remanet quodammodo innata illa facultas confe- 
rendi Baptismum aliarum Parochiarum infantibus, veluti sub cura Vicario- 
rum Episcopi existentibus. Immemorialem vel centenariam saltem in id 
allegavit observantiam ex suis parochialibus libris, ex quibus constare 
asseruit, semper eius decessores ab anno 1675 baptizasse aliarum Paro- 
chiarum infantes, absque Parochorum licentia. Atque ex huiusmodi obser- 
vantia praescriptum esse huiusmodi ius cumulativum dixit, neque subla- 
tam huiusmodi consuetudinem a S. Concilio, Sess. 24, cap. 13, de ref. 
Duos namque S. Synodus in praescribenda Parochiarum separatione distin- 
guit casus: ubi nempe nullis Parochiae circumscriptae sint finibus, et cum 
nullae omnino existant. In primo casu mandavit, ut (Episcopi) distincto 
populo in certas propriasque Parochias unicuique suum populum peculia- 
remque Parochum assignent; in altero mandavit, ut hoc ipsum, in iis Civi- 
tatibus, ubi nullae sunt Parochiae, quamprimum fieri curent, non obstan- 
tibus quibuscumque privilegiis et consuetudinibus. Hanc igitur clausulam 
irritantem restrictam sustinuit Parochus Cathedralis ad secundum casum. 
Cumulativum insuper ius baptizandi desumpsit ex asserta Dioecesana 
Synodo Cardinalis Cybo anni 1658, tit. 10, n. 9 et in altera Synodo 1741, 
cap. 2. 

Ursit contra Parochus S. Mariae in 'Tebano dispositionem iuris, ex quo 
nemo alienos baptizare valet subditos, nisi de licentia Parochorum, sub 
cuius cura existunt. Idque, etiamsi de Parocho agatur Ecclesiae Matricis, 
Cathedralis, et Metropolitanae, qui Baptismum illis conferre praesumat. 
Spernendam dixit assertam consuetudinem Parochi Cathedralis Aesii, 
veluti contrariam dispositioni iuris, nec satis de cetero probatam ex pro- 
pris eiusdem adversarii libris, quibus suos opponit de concessa propriis 
parochianis licentia suscipiendi Baptismum in Cathedrali. Eademque ratione 
Synodales neglexit constitutiones Cybo et Fonseca. Animadvertit praeterea, 
.rem esse de Parochia in Tebano, quae a sua institutione proprium habebat 
Fontem Baptismalem. Quandoque enim probatum fuit Cathedralis vel 
Matricis ius baptizandi alienos subditos, ubi nullus erat, aut recens con- 
structus fuerat Fons Baptismalis. At diversa est iuris dispositio, ubi de 

filiali agitur Parochia, in qua iamdiu, servatis servandis, existit Fons Bapti- 
smalis: nam in hoc casu baptizare nequit Parochus Cathedralis subditos 
huiusmodi Parochiae, pro quibus lavacrum est proprii Parochi. 

Cumulativum ius baptizandi cum reliquis Parochis Urbis habet Paro- 
chus Basilicae S. Petri, sed illud habet ex privilegio, * quod deerat Aesinae 
Cathedrali. Proposito igitur dubio: 

An Parocho Gathedralis Aesii cumulativum competat ius baptizandi 
subditos Paroeciae in Tebano absque licentia proprii Parochi in casu? 

Die, etc. Sacra, etc. respondit: Negative. 

[Thesaurus Resolutionum, tom. 66, 142-145]. 


3906. 
S. C. C., Albingauen., 20 ian. 1798. 


Íta Clericus Franciscus Antonius Lamberti a sinistris claudicat, ut 
testimonio eius Parochi sine baculo deambulare valeat. Se tamen ex hoc 
vitio irregularem agnoscens, Sanctissimo supplicavit pro dispensatione, 
ut ad maiores ascenderet Ordines; precibusque ad Sacram hanc Congre- 
gationem remissis, Albinganensis Episcopus retulit, quod facto coram Magi- 
stro caeremoniarum experimento, comperiit, infirmitatem in Oratore clau- 
dicante esse huiusmodi, ut ipse ad altare accedens, admodum aegre possit 
genuflectere, ac non sine periculo proiiciendi patenam ac caetera, quae 
calici sunt superimposita. Siquidem non potest surgere, quin dexterum bra- 
chium ferat ad latus, tamquam pro fulcro; neque ullimode potest utrumque 
genu flectere, quin ambobus cubitis innitatur. Adesse insuper ait defor- 
mitatem, quae scandalum aliquod, mea quidem sententia, generatin populo, 
ac divinis rite peragendis praestat impedimentum. Atque in haec conclusit 
verba: Caeterum Orator optimis est imbutus moribus, ac ecclesiasticum sta- 
tum vehementer cupit, sed nulla adest Ecclesiae necessitas, neque, quod sciam, 
utilitas. 

Divini porro Sacrificii maiestas ministros exigit venerandos, adeoque 
in omni corporis parte compositos, ut neque scandalum praebeant, neque 
in periculum sacra mysteria adducant. Qua de re Zacharias Papa in can. 
Nullus Episcopus, dist. 1, de consecrat. statuit, permittendum non esse cele- 
brationem Missae Sacerdoti pedibus impedito; et in similibus terminis 
impediti brachii denegandum censuit Sacra Congregatio dispensationem 
Sacerdoti in Albinganen., 21 ianuarii 1797.? Si ita autem sancitum est, 
quoad Sacerdotes, qui laicale exercere nequeunt ministerium, multo magis 
quoad simplicem Clericum, qui ad saecularem valet redire statum. Potis- 
simum, quia testimonio Episcopi nulla est Ecclesiae necessitas, utilitas nulla, 
ut permittatur Oratori ascensus ad Sacerdotium cum deformi eius ministerii 
exercitio, sacrorumque periculo. Ponderare tamen dignentur Emi Patres, 


1 Cf. N. 420. 
2 Cf. N. 39093. 


184. ' Curia Romana 


quod Orator optimis est imbutus moribus, ac ecclesiasticum statum vehe- 
menter cupit. Dubium est: 

An, et quomodo sit consulendum Sanctissimo pro dispensatione ab irregu- 
laritate? 

Die, etc. Sacra, etc. respondit: Negative. 

[Thesaurus Resolutionum, tom. 67, p. 24, 25]. 


3907. 
S. C. C, Sedunen., 24 ian. 1801. 


In Sacrorum Liminum visitatione praeter cetera postulata scripsit Epi- 
scopus Sedunensis: Supplico itidem pro facultate, qua multae fiscaliae a me 
receptae, quae de iure alias ad causas pias expendendae veniunt, vel pro redin- 
tegratione deponi, vel pro Castri reaedificatione applicari valeant. 

Veteri quidem Doctorum opinione multas sibi Iudices ecclesiastici 

applicare poterant in nonnullis casibus. At opinionem illam reprobavit 
Sac. Concil. T'ridentinum, nam ad omnem tollendam avaritiae suspicionem 
multas in posterum applicandas decrevit locis piis, in Sess. 25, cap. 3, 
de ref., vel fabricae ecclesiae, in Sess. 25, cap. 14, de ref. Ponderandum 
igitur, num reaedificatio Castri episcopalis (incendio deleti) aequiparari 
valeat fabricae ecclesiae, ut ei quoque conciliaris dispositio applicetur. Con- 
currere insuper deberet mensae episcopalis inopia (de qua tamen non con- 
stat), ut fieri posset locus applicationi multarum iuxta Benedict. XIV, De 
Synod. Dioecesan.,lib. 10, cap. 10, num x. Et in casu, quod annuendum esset 
petitioni Episcopi, temporaria esse deberet gratia, usque ad reaedificationem 
nempe Castri, ut monet idem Bened. XIV, loc. cit., n. 2. Vestrae ergo deli- 
berationi proponitur: 

III. An, et quomodo sint applicandae multae in casu? 

Die, etc. Sacra, etc. respondit ad III. Servetur dispositio Sac. Concilü 
Tridentini. 

[Thesaurus Resolutionum, tom. 67, p. 69-72]. 


3908. 
S. C. C, Tricaricen., 16 maii, 11 iul. 1801. 


Praeter Canonicorum Capitulum Clero etiam constat 'Tricaricensis 
Cathedralis ex praefixo numero Sacerdotum, qui participantes vocantur. 
Inveterata in ea Ecclesia viget consuetudo recipiendi Sacerdotes in album 
participantium ea lege, ut primo anno gratis Ecclesiae nedum inservire, sed 
Missarum quoque ratam ad numerum septuaginta vel octuaginta circiter 
applicare debeant absque stipendio, quod cum aliis massae communis emo- 
lumentis caeteri participantes lucrantur. Distributiones de caetero choro 
interessentibus debitas ad instar aliorum percipit noviter receptus. Quo tem- 
pore haec invaluerit consuetudo, latet omnino. Caret Ecclesia peculiaribus 
constitutionibus, in quibus de ea mentio fieri potuerit; et Synodalia quoque 
decreta de gratuito participantium servitio in primo receptionis anno altum 

servant silentium. Hoc tamen non ignotum, quod decessores Episcopi latis 
in sacra visitatione decretis consuetudinem huiusmodi reprobandam puta- 
rint, licet prohibitione posthabita Clerus participantium ad veterem morem 
redierit, quin resciri queat ob flammis consumptum Archivum Episcopale, 
utrum aut ipsi, aut successores novis decretis sententiam mutarint. 

Qui Tricaricensem nunc regit Ecclesiam, autumans narratam consuetu- 
dinem deviam a Sac. Concilii Tridentini censura in Sess. 24, cap. 14, de 
ref., Vestrum de ea sub infrascripto dubio requisivit oraculum; quatenus 
de caetero consuetudinem ipsam reprobandam visum fuerit EE. Patribus, 
declarandum saltem rogat Episcopus: permitti posse, si fructus eiusdem primi 
anni ad heredes Sacerdotis defuncti, qui primo illo anno fructibus caruit, perti- 
nere statuatur , cum id sit potius differre, quam auferre. Capitulum vero censet 
'Tridentini sanctionem inapplicabilem esse '"Tricaricensi Ecclesiae, sive 
quia gratuitum servitium praestandum primo anno per novos participantes 
nullatenus reale est, sed prorsus personale, sive quia consuetudo inducta 
sit in augmentum divini cultus. Hunc vero morem ultro, libenterque Sacer- 
dotes ferre monet, cum quidquid lucri eis primo anno adimitur, satis sit 
compensatum subsequentibus annis in aliorum receptione, et compensatum 
quoque sit in casu gravioris infirmitatis: si enim ex ea inhabiles ad Sacrum 
faciendum reddantur, Capitulum exacto sex mensium spatio Missas ad 
infirmum spectantes celebrandas sibi adsumit, eique sine ulla diminutione 
fructus omnes ex Missarum legatis aliisque ecclesiae oneribus obvenientes 
rependit. Consuetudinem porro in augmentum divini cultus invectam de- 
fendit, cum per eam Sacerdos accrescat ecclesiae servitio. Distinctionem 
contra impugnat Episcopus inter servitium reale et personale. Caeteris enim 
missis redditibus, una celebratio Missarum sine stipendio, quam ferre debet 
Candidatus per annum iuxta ipsum considerari potest, tamquam traditio 
quaedam in beneficium Capituli eius pecuniae, quae Sacerdoti eleemosynae 
titulo debetur. Compensationem demum negat, quae aequa lance moderari 
nequit pluribus ex causis, ut si quis post peractum gratuitum servitium 
obierit; porro veretur, ne in perniciem et decrementum divini cultus cedat 
consuetudo, siquidem eo anno, quo participantes gratis serviunt, cum non 
lucrentur distributiones debitas iis, qui intersunt, possunt a sacris functio- 
nibus abesse; nec inter impossibilia adnumerari placet casum, quo quis 
gratuita pertesus Missae celebratione, ab iis applicandis pro ecclesiae one- 
ribus se abstineat, unde fraudaretur fundatoris voluntas, simulque consue- 
tudo peccandi occasionem foveret. Quaeritur ergo: 

An, et quomodo sit probanda consuetudo vigens in Cathedrali Ecclesia 
Tricaricensi admittendi Sacerdotes in numerum participantium sub lege prae- 
standi primo anno gratuitum. Ecclesiae servitium et satisfaciendi Missarum 
oneribus absque ullo stipendio in casu? 

Die 16 maii 1801: Non proposita. 

Die 1r iulii 1801 Sacra, etc. respondit: Reproponatur cum voto D. Secre- 
tari. ' 

[Thesaurus Resolutionum, tom. 67, p. 118-125]. 

1 Cf. N. 3912. 

3909. 


S. C. C., Barcinonen., 11 iul. 1801. 


Morbo, qui a Physicis eryszpelas nuncupatur, Frater Emmanuel a San- 
ctissima "Trinitate e Familia Ordinis Carmelitarum Excalceatorum Civitatis 
Barchinonensis, qui in Ordine sistit Diaconatus, elapso tempore affectus 
adeo crus eius sinistrum divexavit, ut in praesentiarum illud nullo pacto 
flectere valeat. Pro spirituali solatio, necnon pro utilitate et commodo Reli- 
gionis, cui adscribitur, Orator ad Presbyteratus Ordinem ascendere exoptat; 
verum eo quod dubitat, quin ob praedictum impedimentum in genu sinistro 
irregularitate notetur, ab hoc Sacro et Supremo Senatu dispensationem 
poposcit. 

Barchinonensis Episcopus, etiamsi de morbi referat perpetuitate, inquit 
enim, humanis medicaminibus ad pristinam sanitatem sinistrum crus redigi 
non posse, proindeque eumdem morbum censeri insanabilem: subdit, 
Cathedralis suae caeremoniarum Magistrum repetitis deprehendisse expe- 
rimentis, quod etiamsi infelix Coenobita sinistrum non valeat flectere genu, 
bene vero genuflexionem genu dextero adamussim absolvere, atque uni- 
versas in Sacrosancto Missae Sacrificio adeo peragere caeremonias, ut si 
Sacerdotio initiabitur, nullum adstantibus gignet scandalum. 

Verum ne dubitari quidem potest, quod Excalceatus Carmelita a qua- 
libet immunis sit irregularitate: tam in supplici libello huic S. Congregationi 
porrecto, quam in relatione Episcopi habetur, ipsum tantummodo deflectere 
sinistrum genu non valere; at quanam canonica sanctione huic impedimento 
irregularitas statuitur? Nulla quidem, nam in Sacrosancto Missae sacrificio 
numquam genu sinistro requiritur genuflexio, sed semper genu dextero, 
quam Coenobita bene peragit. Et quamquam ex impotentia sinistrum flec- 
tendi genu aliquod visibile corporis impedimentum, seu claudicatio in 
Coenobita adesse debet: neque ex huiusmodi claudicatione notabilis habe- 
bitur deformitas, cum nec pede ligneo, nec baculo ad standum vel inceden- 
dum indigeat. Igitur etiamsi aliqua laboret claudicatione, Ordinem Sacer- 
dotalem potest exercere, notabilis non habetur deformitas, scandalum non 
adest, quare nec irregularitas est adstruenda. Caeterum, si EE. Patribus 
Frater Emmanuel irregularitate innodatus videbitur, dispensationem ad 
cautelam eidem concedendam esse non dissentient. Igitur decernere digna- 
buntur: 

4n sit consulendum Sanctissimo pro dispensatione ab irregularitate in casu? 

Die, etc. Sacra, etc. respondit: Affirmative ad cautelam. 

[Thesaurus Resolutionum, tom. 67, p. 145-150]. 

3910. 
S. C. C. Albinganen., 12 sept. 1801. 


Affinium amicorumque ope et suasionibus Petrae Albinganen. Dioecesis, 
anno 1787 Matrimonium in faciem ecclesiae celebratum fuit inter Stepha- 
num Christophorum Bosio atque Annam Mariam Boassa. Sponsus Ianuae 
morabatur, ubi chirurgiae operam navabat. Pro sponso itaque Matrimonio, 
tamquam Procurator, accessit Ioannes Pagallo. Matrimonium rite contrac- 
tum, ut suum plene assequeretur effectum, vel debebat sponsus Ianua 
ad sponsam, vel sponsa Ianuam versus iter aggredi. Nihil horum evenit. 
Sed infausto sidere paucos post dies utrique sponso turbantes perveniunt 
delationes, quae in dies augentur: uterque enim incusabatur de minus 
plaudenda particulari quadam affectione; coniugalis itaque amor in odia 
se convertit, ita ut neque affines, neque amici valuerint coniugum animos 
conciliare. Stephanus vero certior factus, quod sponsa ex prava consuetu- 
dine partum edidisset, furore excandescens anno 1793 Anglam ascendit 
navim in longinque diversurus; traditis tamen duobus procurae mandatis, 
quae iam ab anno 1790 exaraverat, ut coram competentibus "l'ribunalibus 
promovenda instantia super dispensatione a Matrimonio rato et non con- 
summato rite posset agitari. Sponsa interim iam capta amore divitis cuius- 
dam adolescentis de eodem loco Petrae, adeo familiariter atque impudenter 
cum illo conversatur, ut universo populo scandalum pariat. Tandem Ste- 
phani Christophori Procurator non minus, quam Sponsa, opportunum 
duxerunt preces porrigere s. m. Pio PP. VI, enixe postulantes, ut aposto- 
lica auctoritate dispensationem a Matrimonio rato et non consummato 
indulgere dignaretur. Remissae fuerunt preces ad Episcopum pro infor- 
matione et voto, auditis omnibus interesse habentibus, et confecto processu, 
servata saltem substantialiter forma constitutionis Benedictinae, Dei mise- 
ratione. ! 

Episcopus transmisso processu, in epistola EE. PP. rogat, ut a sua 
Dioecesi huiuscemodi scandalum amoventes, atque iis, de quibus agitur, iam- 
diu miserrimam vitam degentibus, ac perpetuam in mortem ruentibus, hunc 
optatissimum tranquillitatis ac salutis portum aperiatis. 

Nullum adest dubium, quod Matrimonium, si fuerit dumtaxat ratum 
et non consummatum, possit Summi Pontificis auctoritate dissolvi. Satis 
porro constat, ante Matrimonium se numquam vidisse coniuges, et constat 
pariter, sequuto Matrimonio nunquam simul et in eodem loco deguisse: 
haec omnia eruuntur ex processu et Episcopi relatione. Quia vero dubium 
oriri poterat circa tempus, quo sponsa, oppido Petrae relicto, Tanuam per 
dies r5 circiter profecta fuit, quo tempore suspicari licuisset, quod sponsi 
simul convenerint: ad hanc eliminandam dubietatem satis consultum vide- 
tur per testium depositiones in processu relatas, atque Episcopi relatio- 


1 Cf. N. 318. 

nem, ex quibus evincitur, quod tunc sponsus iam a multo tempore Anglam 
navim conscenderat; sponsa insuper comitabatur ab amasio et proprio 
fratre, qui nunquam illam reliquerunt. Hinc etiam in non admittenda hypo- 
thesi, quod sponsus Ianuae adesset, impossibile ferme erat, quod sponsa 
potuisset cum sponso convenire. Praeter testium in processu examinatorum 
depositiones excludentes Matrimonii consummationem, accedit etiam Mulie- 
ris iuramentum. 

Causae porro ad dispensationem obtinendam debent esse iustae, ratio- 
nabiles atque ad sensum Canonistarum urgentissimae. Putat vero coniugum 
Defensor, eiusmodi causas esse recensendas: implacabiles inimicitias atque 
odia, minas atque interneciones, quae evenire possent. De consensu in 
dispensationem utriusque coniugis satis constat. 

Defensor vero Matrimonii mordicus impugnat locum esse posse peti- 
tae dispensationi. Atque duo proponit, ex quibus nullitatem processus 
deducit: defectum iurisdictionis in Iudice, qui ab Episcopo delegatus proces- 
sum confecit, atque deficientiam Defensoris Matrimonii, de quo nulla 
invenitur mentio in efformato processu, cum satis clare iniunctum fuerit 
Episcopo, ut saltem in substantialibus forma Benedictinae servaretur. 
Quoad causas vero pro dispensatione adductas observat, quod si petita 
esset concedenda dispensatio, coniuges, qui probabiliter utrique contra 
sanctas Matrimonii leges peccarunt, potius quam canonicam punitionem, 
compendium pro patratis criminibus reportarent. Decernant igitur EE. PP., 
quomodo sit respondendum dubio: 

Zn sit consulendum Sanctissimo pro dispensatione a Matrimonio rato et 
non consummato in casu? 

Die, etc. Sacra, etc. respondit: Affirmative, attentis circumstantiis in casu, 
de quo agitur. 

[Thesaurus Resolutionum, tom. 67, p. 205-211]. 


3911. 
S. C. C., Nullius S. Martini, 12 sept. 1801. 


Ab Innocentio X erecta est in oppido S. Martini Nullius prope Viter- 
bium Collegiata Ecclesia, cuius Patronatus Principissae Olimpiae Pamphiliae 
suisque heredibus et successoribus primogenitis masculis fuit in perpetuum 
adtributus. Redditus omnes Capitulo et Sacrario assignati consistunt in 
fructibus Locorum Montium. Hinc factum est, quod cessata horum percep- 
tione Capitularium et Sacrarii emolumenta cessaverint. Attamen Capitu- 
lares per annum omnibus oneribus satisfecerunt, licet omnibus redditibus. 
expoliati; pressi tandem inopia, valedixerunt choro atque Missarum cele- 
brationi. Ne vero absoluta Ecclesiae derelictio scandalum in populo gigne- 
ret, singulis Dominicis caeterisque diebus festis Missas atque Vesperas 
decantarunt, de proprio suppeditantes pro cera, hostiis, oleo, etc. Res ita 
se habuit per spatium circiter duorum annorum. l'andem supplicem huic 
S. Congregationi libellum praesentarunt, in quo petunt absolutionem quoad 

praeteritas omissiones, atque dispensationem ab omnibus oneribus, donec 
fructus Locorum Montium restituantur. 

Preces de more remissae fuere ad Vicarium Capitularem, ut super 
illis referret, atque interim demandaret Canonicis chori et sacrarum fun- 
ctionum reassumptionem. Canonici monito obtemperarunt usque ad prae- 
teritum mensem iunii. Requisitus etiam fuit Emus Protector, ut super 
iisdem precibus animum suum aperiret. Quae Capitulares exposuerant, 
veritati consona affirmat Vicarius Capitularis; quo vero ad Missas non 
celebratas inquit: «si é trovato, che il totale delle Messe lette e non sodi- 
sfatte ascende al numero di 1313, non comprese le Conventuali, quali ascen- 
dono al numero di 762». Erhus Protector in omnibus assentitur relationi 
Vicarii Capitularis. 

Neque lege Ecclesiae, neque voluntate fundatoris saltem praesumpta, 
neque demum aequitate Patrono incumbere videtur onus providendi defi- 
cientiae reddituum Capituli et Canonicorum Ecclesiae S. Martini usque 
ad fructuum Locorum Montium restitutionem, quia a die erectionis usque 
ad praesens, dominium atque bonorum administratio penes Capitulum 
resederat indepedenter a Patrono. Stante vero hac libera consignatione, 
si bona pereant, vel minuantur, Patronus ad supplementum non videtur 
adigendus iuxta theoriam Benedicti XIV, De Synodo Dioecesana, lib-75j 
cap. ult., num. 33. Porro praetereundum non est, quod si Patroni hono- 
ribus privilegiisque perfruuntur, premuntur etiam gravissimis oneribus: 
tenentur siquidem ecclesias reparare atque etiam ex integro reficere, si 
corruant. Si hisce omnibus adiiciatur onus supplendi diminutioni fruc- 
tuum ac deficientiae: honores et privilegia longe superabuntur ab oneribus. 

Ex altera tamen parte, si Praebendati onere adstringuntur subveniendi 
redditibus Beneficii Patrono, si ad inopiam vergat: can. Decernimus, 16, 
quaest. 7, et cap. Nobis, de iure patron., paritate rationis, si praebenda 
evanescat vel adeo imminuatur, ut congruos non valeat redditus suppedi- 
tare, Patronus ad succurrendum adigi debere videretur; rationi quoque 
congruum esse dici posset, ut qui iure gaudet honorifico, eiusdem sentiat et 
incommoda. Itaque quaeritur: 

I. An, et cui incumbat onus providendi deficientiae reddituum Canoni- 
corum et Ecclesiae S. Martini usque ad reviviscentiam Locorum Montium 
in casu? 

Die 8 augusti 1801: Non proposita. 

Die r2 septembris 1801 Sacra, etc. respondit ad I. Incumbere Patrono, 
et ad hunc effectum subministranda ab eo esse scuta 20 singulis Canonicis et 
annis, reducto servitio chori ad dies festos de praecepto et ad ommia Officia 
primae classis. 

[Thesaurus Resolutionum, tom. 67, p. 182-192, 222]. 

3912. 


S. C. C, Tricaricen., 12 sept. 1801. 


Ad normam decisionis captae die rx iulii proxime praeteriti ! repropo- 
nitur haec causa cum voto R. P. D. Secretarii. 

Die, etc. Sacra, etc. respondit: Negative in omnibus. 

[Thesaurus Resolutionum, tom. 67, p. 221, 227-248]. 


3913. 
S. C. C, Fabrianen., 19 dec. 1801. 


In Capitulo Fabrianensi praeter Canonicatus primae erectionis alii adsunt 
recentioris institutionis, inter quos Canonicatus ab Hortensia Piccinini 
Ambrosi institutus ea indicta lege, ut qui tempore vacationis decurrunt 
fructus, Sacrario applicandi sint. Hanc praebendam die 27 februarii 1797 
obtinuit Clericus Antonius Seraphini, ad eiusque titulum Sacros Ordines 
suscepit. Post triennium vero ex gratia apostolica signata die 19 aprilis 1800 
promotus fuit ad alium Canonicatum priünae erectionis sive di massa. Quare 
die 18 maii 1800 huius Canonicatus possessionem nactus, eamdem sibi in 
patrimonium sacrum subrogavit, resignata priori praebenda, quam Summus 
Pontifex contulit Clerico Iosepho Righi die 22 iunii praedicti anni 1800. 
Protinus inter Canonicum Seraphini antecessorem et successorem Cano- 
nicum Righi controversia orta est super fructibus huius Canonicatus matu- 
ratis post dimissionem. llle enim suos esse contendit, licet de tempore 
collectionis possessor Canonicatus esse desierit. Canonicus vero Righi e 
contrario sibi debitos putat ex eo, quod iam possidebat Canonicatum, quo 
tempore recollectio fructuum incidit. 

Relata ad Sacram hanc Congregationem querela, Fabrianensis Antistes 
remittens iura a collitigantibus hinc inde deducta, suo abstinuit iudicio, 
vestramque expectat sententiam. Seraphinus nititur regula, quod fructus 
Canonicatus considerantur, tamquam merces oneris et laboris, adeoque 
dum servitium iugiter praestitit, fructus, quamvis pendentes, ei nihilo- 
minus ad ratam servitii debeantur iuxta nonnullorum Doctorum opinio- 
nem. Nititur etiam Constitutionibus Capituli Fabrianensis, cap. 3. Prae- 
terea addit, fructus Canonicatus sibi adiudicandos etiam esse ex eo, quod ad 
illius titulum SS. Ordines susceperit. Vadimonio hactenus abstinuit Righius, 
quare pro munere nonnulla notanda. 

Beneficiatus quidem super Beneficio gaudet tantum iure percipiendi 
fructus et ad instar usufructuarii haberi debet. Fructus vero licet maturati, 
non tamen percepti, finito usufructu ad proprietarium pertinent, non ad 
usufructuarium. Hanc regulam nonnulli Beneficiato applicant, qui aut 


1 Cf. N. 3908. 

morte, aut cessione seu resignatione relinquit Beneficium. Hoc enim casu 
fructus attribuunt successori in Beneficio, qui tempore perceptionis fruc- 
tuum ius habet in solo. Quae sane Doctorum opinio fulcitur ex const. 
Iulii III, edita anno 1550, cuius initium: Cum sicut.! Hisce autem nihil 
adversari videntur Constitutiones Capitulares, quae loquuntur de Canoni- 
catibus primae erectionis, et de distributionibus quotidianis singulis horis 
canonicis adnexis, quae certe debentur cedenti vel resignanti ad ratam tem- 
poris praestiti servitii. Multoque minus negocium facessit Conc. T'rident., 
cap. 3, Sess. 21. In hoc enim cavetur, ne quis ad Ordines promoveatur, 
nisi pacifice possederit Beneficium, quod iuxta taxam synodalem ad decen- 
tem sustentationem sufficiat; numquam vero statuit, ut qui cessit, vel resi- 
gnavit Beneficium, ad cuius titulum promotus est, is percipiat fructus 
pendentes. Si haec posterior sententia EE. VV. arriserit, tum statuendum 
erit pro qua rata, et a quo tempore successori Righio fructus debeantur. 
Nam fundatricis dispositio interpretanda non videtur de fructibus penden- 
tibus, qui post possessionem novi Beneficiati sunt recolligendi. Ex his 
oritur dubium: : 

An, et cui, et pro qua rata, et ad quod tempus competant fructus anni 1800 
Canonicatus Piccinini Ambrosi adiuncti in casu? 

Die, etc. Sacra, etc. respondit: Affirmative favore Seraphini ad diem 
18 maii. 

[Thesaurus Resolutionum, tom. 67, p. 306-308]. 


3914. 


S. C. C, Forosempronien., i9 dec. 1801. 


Episcopus postulat, ut Forosempronii Paroecia inops S. Rocchi trans- 
feratur ad Oratorium Divi Aldebrandi, quod parum ab ecclesia illa Paro- 
chiali abest, quodque legato Episcopi Palma ditatum quinque etiam com- 
prehendit Capellanias a Presbytero Bianchi erectas. Ut vero provideatur 
congruae Parochi et stipendio Capellanorum (quos necessarios existimat), 
censet, legatum Palma et Capellanias Bianchi esse in hanc causam appli- 
candas et respective reducendas, modumque exponit, ex quo consequitur, 
quod Parocho unienda sit secunda Cappellania Bianchi, annui reditus 
scut. 60 et legatum Palma scut. 43.31; primo vero Cappellano relinquitur 
Cappellania cum scut. 60 et praeterea eidem applicatur quarta et quinta 
Cappellania Bianchi annui reditus scut. 24; item Cappellano, qui iam pos- 
sidet tertiam Cappellaniam Bianchi, quae dat annua scuta 60, assignan- 
tur ex legato Palma scuta 12. 

Iniunctum fuit Episcopo, ut auditis iis, quorum intererat, multa pate- 
faceret, quae necessaria erant ad huiusce rei cognitionem. Capitulum qui- 
dem Cathedralis sponte renunciavit Episcopo ius nominandi Rectorem. 
in ecclesia Parochiali S. Rocchi; hic vero, cuius sustentationi satis consul- 

tum aliunde est, ultro curam dimittit; Cappellani Bianchi assentiuntur huic 
reductioni Cappellaniarum. Carmelitae tantum aperte repugnant, et recu- 
sant de suo iure decedere, si Paroecia S. Rocchi ad Oratorium Divi Alde- 
brandi transferatur, quo nempe eveniente casu ipsi in legato Palma substi- 
tuuntur. , 3 

Episcopus reprehendit dissensum Carmelitarum; deinde affirmat, quod 
ad perficiendam exoptatam Paroeciae 8. Rocchi translationem ad eccle- 
siam publicumque S. Aldebrandi oratorium alia non suppetant media. 
Prima dubii pars pertinet ad translationem Parochialis. Sane Tridentinum 
Sess. 21, cap. 7, de ref., eo tantum casu probat translationes, quo Parochia- 
lis fatiscens aut omnino reparari non possit, aut non suppetant media ad 
reparationem necessaria. Modum vero occurrendi Parochialibus, quae 
oneribus impares sunt, praescribit idem "'ridentinum in Sess. 24, cap. 13, 
de ref., scilicet per beneficiorum unionem, primitiarum vel decimarum 
assignationem, aut per parochianorum symbola ac collectas. Videtur tamen, 
quod, dum Episcopus affirmat, non al/a suppetere media, necessaria sit haec 
translatio. Quatenus vero probanda sit Parochialis translatio, deliberan- 
dum superest, quid de iure requiratur, ut Cappellaniarum Bianchi unio 
et legati Palma applicatio rite perficiatur, scilicet mecessitas Parochialis: 
cap. 49, Caus. 26, quaest. 1; utilitas parochianorum: cap. Exposuisti 33, 
de praebend.; et consensus eorum, quorum interest: cap. Tua nuper, de iis 
quae fiunt a Praelat., Clement. ultima, de excessib. Praelat. Quoad Parochi 
necessitatem affirmat Episcopus, eius reditus non excedit scuta 25.31; utilitas 
vero unionis in eo ponitur, quod ita saluti animarum parochianorum con- 
sulitur, qui aliter subsidiis spiritualibus omnino destituerentur; consensus 
tandem adest Capituli; itidem Parochus assentitur unioni et etiam Cappel- 
lani Bianchi, adversantur vero Carmelitani. Ex his dignentur EE. VV. 
dirimere dubium: 

An, et quomodo sit locus translationi et unioni ita ut sit consulendum SSTío 
in casu? 

Die, etc. Sacra, etc. respondit: Negative in omnibus, et ad mentem. 

[Thesaurus Resolutionum, tom. 67, p. 298-305]. 


3915. 
S. C. C., Fulginaten., 21 aug. 1802. 


Geminas Cappellanias erectas in Collegiata Ecclesia S. Mariae Maioris 
Hispelli et de iurepatronatus eiusdem Capituli possidebat anno 1661 Presby- 
ter Septimius Mancini, qui cum Capitulo egit, ut aucta Cappellaniarum 
dote ex tribus praediis, quae Mancinius donavit, et reservato iurepatronatu 
favore Capituli, Cappellaniae erigerentur in Praebendam Canonicalem, 
Cuius votis cum consensisset Capitulum, auctoritate Ordinarii erectio 
facta est, et probata praecipua lex, quam Mancinius indixit pro collationi- 
bus imposterum a Capitulo faciendis: a] qual Canonicato... possano il Capi- 
tolo, Canonici e Priore pro tempore nominare una persona virtuosa di Maestro 

di Cappella o di Cantore, quali successori in detto Canonicato siano tenuti 
ed obligati prestare il loro servizio o sia di Maestro di Cappella, o di Cantore, 
gratis, in tutti li luoghi, tempi, ed occasioni, che bisognerà alla Chiesa. 

Vacato Canonicatu, die 27 maii 1801 Capitulum nominavit Sacerdotem 
Fridericum 'Trabalza. Duo tamen huic impedimento erant, ne Canonica- 
tum obtineret: imperitia in cantu contra fundationis leges, et retentio alte- 
rius Beneficii sub eodem tecto. Quare dispensationem postulavit a Dataria, 
quae tamen concursum per edicta indicendum duxit. Tres tantum, ait 
Episcopus, produxere se postulantes: ille ipse Traba/za, quem Capitulum 
nominavit, Clericus Hilarius Ramagnini, qui aetatem agit annorum septem- 
decim et post vacatum Canonicatum initiatus est Clericali 'Tonsura, et 
tandem Franciscus Tomassini, decem annis natus, qui nondum adhuc 
inter Clericos Ecclesiae nomen dedit. 

Dataria votum huius S. Congregationis, haec vero znformationem Epi- 
scopi exquisivit. Arbitratur Antistes, neminem ex Oratoribus voti com- 
potem fieri debere, eo quod nec in uno illae qualitates et requisita concur- 
rant, quas nimis diserte donationis leges iubere videntur praecipue circa 
artem musicelem. Iam vero 'Trabalza artis musicae omnino ignarus est; 
Ramagnini vero et 'T'omassini primis musicis rudimentis salutatis vix ma- 
num ferulae subduxerunt, quippe qui ambo in puerili aetate constituti. 
His accedit, quod eo tempore, quo acciti concurrentes fuerunt ab edicto, 
uterque puer clericali qualitate carebat. 

Presbyter 'Trabalza alterum Canonicatum consequutus ab hac lite 
recessit. Redit igitur controversia ad Tomassinium et Ramagninium. Cuius 
favore sit relaxanda supplicatio, quaeritur in primo dubio. Ex fundatione 
requiritur una persona virtuosa o di Maestro di Cappella o di Cantore, quae ad 
Canonicatum nominari debeat. Constans autem in iure est, quod nemo Be- 
neficium consequi possit, nisi praestet ea, quae in fundatione praescripta 
fuere. Episcopus vero putat, prorsus hac qualitate destitutos esse Roma- 
gninium et 'omassinium, sed hoc opinione sua ductus affirmat. Nullum 
enim praemissum est experimentum in cantu. Nihilominus 'Tomassinius 
suam peritiam in cantu probare satagit testimonio eorum, qui musicam 
callent; et imperitiam evincere studet adversarii sui: quare contendit, sibi 
deberi praelationem tum, quia peritior in cantu, tum quia Ecclesiae hacte- 
nus inservivit. Contra Ramagninius plures testes adducit, qui deponunt 
eum essere fornito di una dolce e grata voce e di buona maniera e disposizione 
al canto ed alla musica e che potrà vieppià perfezzionarsi, tanto pià, che 
esso é figlio di Domenico Ramagnini, attuale Maestro di Cappella della Colle- 
giata di S. Maria Maggiore di Spello. Praeterea Ramagninius aetatem habet 
annorum sexdecim, quae ad Beneficia consequenda idonea est ex 'Trident., 
Sess. 23, cap. 5, de ref. 

In altero dubio quaeritur, num favore Tomassini concedenda sit dispen- 
satio, qua indiget, ut Beneficium ecclesiasticum consequi possit, cum ei in 
aetate annorum decem impedimento sit allegatum decretum "Tridentini. 
Haec autem subalterna quaestio pendere videtur a primo dubio. Nam si 
'Tomassinius sit qualificatus ex fundatione, tum haec erit idonea causa, 

cur concedi possit dispensatio; si contra Ramagninius sit qualificatus, cum 
hic aetatem habeat legitimam, eius iuribus praeiudicium inferri nequit 
per dispensationem, quam postulat Tomassinius. Proponuntur dubia: 
I. An, et cuius favore sit relaxanda supplicatio in casu? 
II. An sit locus dispensationi favore Tomassini in. casu? 
Die, etc. Sacra, etc. respondit: Ad I. et II. Negative in omnibus. 
[Thesaurus Resolutionum, tom. 68, p. 174-177]. 


3916. 
S. C. C,, Anconitana, 30 apr. 1803. 


Indicto pro. Parochia S. Ioannis Anconae concursu, die 3 februarii 1798 
Presbyter Carolus Cioccoli fuit approbatus et verus Parochus institutus. 
Cum Parochus in possessione versabatur, in eum consilium venit Episco- 
pus, ut Paroeciam S. Ioannis dismembraret, et Cappellanum amovibilem 
Montagnoli constitueret, tamquam perpetuum Parochum, novamque Paroe- 
ciam in ecclesia S. Mariae Liberatricis di Posatore erigeret, assignato huic 
novae Paroeciae suburbio et parte agri d? Montagnolo. Ita factum est per 
decretum episcopale diei 7 aprilis 1798 latum minime citato Parocho S. Ioan- 
nis, Presbytero Cioccoli. Ex hac vero dismembratione, licet Parocho S. Ioan- 
nis reliqua esset pars urbana Paroeciae, attamen carebat congrua. 

Tandem Parochus adhuc congrua se carere putans, deprecatus est a 
S. Congregatione reintegrationem ad primaeva iura parochialia ex eo, 
quod dismembratio aperte nulla sit. Modernus Episcopus Administra- 
tor Anconitanus in sua informatione narrata confirmans votis Parochi 
suffragatur, modumque proponit: ut scilicet Ecclesia divi Ioannis ad sua 
iura reddatur, cum novo tamen onere aliquid subministrandi Cappellano 
S. Mariae Posatoris, quia vix de necessariis ad vitam providetur, ut opem 
ferat Parocho quoad omnia, quae necessaria sunt ad spiritualem utilitatem 
partis rusticae Ecclesiae Posatoris. 

Ordinario ex "Tridentino, Sess. 21, cap. 4, de ref. datur facultas, ut pro- 
cedat ad dictas dismembrationes etiam znvitis Rectoribus. Idcirco, si concur- 
runt causae idoneae ad dismembrationem, ea quidem servanda est, licet 
inaudito Parocho facta. Causa vero concurrere videtur statim ac agebatur 
de Paroecia, quae late patebat per agrum, ita ut remotiores incolae ab Eccle- 
sia duobus lapidibus distarent. Quare si iusta concurrente causa facta vide- 
tur dismembratio, locus esse non potest reintegrationi, maxime cum Paro- 
chus S. Ioannis non prorsus careat congrua. Nam ex incertis et ex bonis 
ei cessis a Canonicis Lateranensibus percipit annua scuta 235.43, quae 
longe excedunt congruam Conciliarem. 

Contra haec Parochus Cioccoli hoc primum 7» iure statuit, quod si 
aliter dismembratio fiat ab Episcopo, quam a s. canonibus praescribitur, 
scilicet adhibitis solemnitatibus et ex iustis causis, dismembratio ipso iure 
irrita sit, ut S. Congregatio in Cassanen., 3 et 17 decembris 1740. ! Inter 

solemnitates requiritur consensus Capituli Cathedralis ex cap. rz, de his 
quae fiunt a Praelat., et citatio Parochi ex cap. 1, de reb. Eccles. non alienand. 
Quamquam vero a 'Tridentino permittatur dismembratio etiam nmvitis 
Rectoribus, attamen non ex hoc excluditur, quod citandus sit Parochus, ut 
illo prorsus inaudito dismembratio decernatur nulla, quemadmodum defini- 
vit S. Congregatio in Marturanen., proposita die 24 ianuarii 1739,* et 
resoluta die 9 septembris 1741.? Praeterea contendit in facto, quod nulla 
fuit causa, quamobrem dismembratio fieret. Nam remotioribus incolis d; 
Montagnolo consultum erat per Cappellanum Curatum iam ab anno 1579 
constitutum; qui vero in suburbiis habitabant, non multum ab ecclesia 
Parochiali aberant, et via non erat aspera, sed plana. Remota vero magna 
difficultate itineris et incommodo parochianorum, deficit causa, cur iure 
dismembratio expleatur, maxime cum per duo fere saecula nulla fuerit 
parochianorum querela, nec constet, quod ullus Sacramentis destitutus 
occubuerit. Cum ergo dismembratio irrita sit, hinc danda est reintegratio, 
eo vel magis, quod licet ipse Parochus S. loannis percipiat annua scuta 
235.43, nihilominus, ut omnibus oneribus faciat satis, in scutis annuis 
532.40 in damno quotannis versatur in scutis 296.97. Haec vero suppleri 
poterunt, si recuperatis primaevis iuribus, decimas ex agro Parochus perci- 
piat. Dubium hinc emergit: 

Zn sit servanda dismembratio, seu potius sit concedenda reintegratio Paro- 
cho S. Ioannis, et quomodo in casu? 

Die, etc. Sacra, etc. respondit: Negative ad primam partem, affirmative 
ad secundam iuxta votum Episcopi Administratoris. ? 

[Thesaurus Resolutionum, tom. 69, p. 90-94]. 


3917. 
S. C. C, Montis Alti, 21 maii, 25 iun. 1803. 


In Ecclesia Collegiata oppidi Castineani anno 1772 introductum fuit 
servitium quotidianum cum alternativa ex novis Constitutionibus, quas 
defunctus Episcopus Marcucci scripsit et Capitulum acceptas tulit. Ante 
latas novas Constitutiones inoleverat consuetudo, ut Capitulares possent 
sibi invicem. substituere in servitio chori obeundo. Quaestio nunc oritur 
inter Capitulares, num haec consuetudo indiscriminatim servanda sit, 
seu potius certi excipiendi sint casus inferius recensendi. Datae hinc preces 
fuere a Capitulo huic S. Congregationi, ut dignaretur hanc controversiam 
dirimere. 

Episcopus in sua informatione exposita confirmans, refert, quod con- 
suetudo huiusmodi et ante, et post reformatas Constitutiones suo semper pleno 
robore stetit absque temporis aut loci aut. circumstantiarum discrimine. Bini 

autem Gapitulares cupiunt 1. declarari, eos substituendos esse, qui eadem. die 
chorali servitio addicti sunt; 2. eos substituere non posse, qui a terra, ubi est 
Collegiata, vel ab eius suburbiis absunt; 3. huiusmodi substitutiones non debere 
esse nimium frequentes; 4. Coadiutores, sive Canonici sint, sive Mansionarit, 
privilegio alium substituendi uti non posse. 

Tridentinum quidem in Sess. 24, cap. 12, de ref. praescribit, ut omnes 
divina per se, et non per substitutum compellantur obire officia, verum 
benignior opinio excepta est, ut possent Capitulares se invicem substituere, 
ut tradit Bened. XIV, /nstit. 107, num. 17; et S. Congregatio probavit, 
certis tantummodo casibus exceptis, ut in Eugubina, x5 decembris 1605; ! 
in Fulginaten., 31 maii 1711, dubio: 4m Canonici et Capitulares Cathe- 
dralis Fulginatensis absentes a. Civitate, eiusque suburbiüs possint se invicem 
substituere in servitio chori, respondit, Negative; in Spoletana, 28 febr. 1795, 
dubio II: Az, et quomodo Canonicus Coadiutor alium. substituere possit in 
chorale seroitium, respondit, Negative; et in Alatrina, 24 martii 1612. ? 
Ex quibus videtur, quod merito nonnulli Capitulares has restrictiones 
postulent. Dubium hinc emergit: 

An, et quomodo Capitulares Collegiatae S. Mariae Lauretanae in Oppido 
Castineani se invicem substituere possint in chori servitio in casu? 

Die 21 maii 1803: Non proposita. 

Die 25 iunii 1803 Sacra, etc. respondit: Affirmative, exclusis Coadiuto- 
ribus, dummodo Substitutus non sit eodem die servitio chori addictus, et Substi- 
tuens non absit a. Dioecesi, et substitutiones non. sint. nimium | frequentes. 

[Thesaurus Resolutionum, tom. 69, p. 136-138, 141]. 


3918. 


S. C. C, Auximana et Nucerina, 20 aug., 10 sept. 1803. 


A Nucerina Civitate, in qua ortus erat Ritus Fancelli, lares transtulit 
ad Civitatem Cingulanam, ubi domicilium fixit, animumque permanendi 
satis declaravit ex eo, quod Cingulanam civem Mariam Quattrini duxit, 
ab eaque filium suscepit Aloysium. Qui licet Cinguli in domo paterna sem- 
per a nativitate manserit, attamen cum Ecclesiae nomen dare cuperet, ab 
Episcopo Cingulano litteras testimoniales de statu libero accepit, et initia- 
tus est ad Primam Tonsuram, Minoresque Ordines ab Episcopo S. Seve- 
rini cum litteris dzmissorialibus Episcopi Nucerini. Pari modo ad Sacros 
Ordines promotus fuit a defuncto Episcopo Nucerino, quin ab Eio Anti- 
stite Cingulano dimissoriales assequeretur. 

Ineunte anno 1802 haec omnia explorata sunt, cum Sacerdos Aloysius 
F ancelli in patrium Cinguli domicilium remeavit. Quare Eius Episcopus 
Cingulanus eumdem a divinis suspendit. Hinc Fancellius preces dedit 
huic S. Congregationi, ut absolutionem a suspensione et dispensationem 

ab irregularitate obtineret, cum Ordines susceperit sine testimonialibus 
Ordinarii originis et domicilii, et huiusmodi suspensione irretitus in Ordine 
ministraverit. 

Interrogatus est Episcopus Nucerinus, qui haec bona fide evenisse 
affirmat, et dignum esse Oratorem, cui absolutio et dispensatio concedatur. 
Secus tamen censuit Erius Episcopus Cingulanus, qui reprehendit vitae 
rationem ipsius Fancelli. Dum enim anno 1800 in Dioecesi Camerinensi 
commorabat, virginem ludibrio habuit, et in eum quaestio stupri consti- 
tuta est. Rursus anno 1801 idcirco ab Aesina Dioecesi expulsus est, quia 
suam navavit operam, ut coenobita personatus choreis theatralibus inter- 
esset. Quibus ab Erho Episcopo Cingulano exceptis die 19 iunii 1802 rescrip- 
tum prodiit: Doceat de impetrata absolutione pro patrato crimine, de peracta 
poenitentia, et constanti emendatione. Ut hisce omnibus satisfaceret testi- 
monialem Archiepiscopi Camerini attulit, ex qua constat Fancellium in- 
quisitum quidem fuisse crimine stupri, sed postea compositis partibus 
a poena fuisse absolutum. Vitae autem emendationem privatis testibus 
comprobavit. Verum Ero Episcopo Cingulano Oratoris emendatio valde 
suspecta fuit. 

Certe quidem, dum Fancelli Cinguli ortum duxit, in quo pater lares 
fixerat et uxorem duxerat, dubitari non potest, quin Episcopo Cingulano 
subiiceretur ad normam const. Innocentii XII, cuius initium .Sfeculato- 
res. ^ Cum vero sine dimissorialibus proprii Episcopi Cingulani Ordines 
susceperit, sequitur, ut ex eadem constitutione in suspensionem inciderit, 
qua innodatus, cum in Ordine ministraverit et Sacra confecerit, omnino 
irregularis factus est ex cap. S? quis Presbyter, 21, de cleric. excom. Hinc 
iudicium EE. VV. redire debet ad inquirendum, num iusta subsit causa, 
cur nunc absolutionem et dispensationem obtineat. Dubium est: 

An sit concedenda absolutio et dispensatio in. casu? 

Die 20 augusti 1803: Non proposita. 

Die ro septembris 1803 Sacra, etc. respondit: Expectet, et apud suum 
Erüum. Episcopum Cingulanum det maiora signa constantis. emendationis. et 
poenitentiae. ? 

[Thesaurus Resolutionum, tom. 69, p. 199-201, 205]. 


3919. 
S. C. C., Brixinen., a. 1804. 


S. Congregatio rescripsit Episcopo Brixinensi: Matrimoniis fidelium 
coram Ecclesia contractis, quibus nullum obstat canonicum impedimen- 
tum, suam quoad maritalem nexum inesse vim et valorem, eorumque vincu- 
luim indissolubile manere, qualiacunque tandem fuerint impedimenta a 
saeculari potestate, Ecclesia minime consulta, nec probante, perperam ac 
nulliter lata. 

[Liber Litterarum 1804, p. 128]. 

3920. 
S. C. C, Nullius S. Martini, 28 iul. 1804. 


Non diu stetit iucunda vitae consuetudo inter coniuges Camillum Bro- 
chetti et Geltrudem Belpasso, quae mense octobris 1791 in manus viri con- 
venit et ad oppidum S. Martini, quod incolit familia Brochetti, commigravit. 
Dissidia enim exorta mulier anno 1792 ad patrium oppidum Caprarolae 
patriosque lares sese receperat. A Curia Ecclesiastica monita Geltrudes prom- 
ptam se declaravit ad obsequia praestanda, sed nonnullas proposuit conditio- 
nes a viro adimplendas, et praecipue, ut separatum a domesticis viri contu- 
bernium haberet. Cum tamen inter se non convenissent, Vicarius Generalis 
causa cognita definitive decrevit mulieri subministranda esse alimenta ad 
rationem scutorum quinque pro quolibet centenario suae dotis. Ab hoc 
decreto appellavit Camillus ad Auditorem Camerae, qui in sententia edita 
die 23 decembris 1775 revocavit decretum Vicarii Generalis, atque decrevit 
Geltrudem teneri et obligatam esse ad praestanda obsequia matrimonialia 
Camillo viro. Neglecta ab hac sententia appellatione, ortaque propterea re 
iudicata, Geltrudes anno 1796 a R. P. D. Auditore SSii exoravit, ut causa 
delegaretur ad S. Rotam etiam in gradu restitutionis in integrum. Camillus 
vero supplicavit SSrho, ut causa huiusmodi ab hac S. Congregatione cogno- 
sceretur. 

Ordinarius refert Geltrudem a se interrogatam respondisse, se ad separa- 
tionem thori venisse, ut vitam lucraretur aeternam, quam viro coniuncta 
consequi non posse arbitratur. Ad duo autem capita revocari possunt causae 
a Geltrude propositae: ad saevitias et odium viri. Affirmat enim se pluries 
nedum inter parietes domesticos et in ipso thalamo, sed etiam palam et in 
publica ecclesia percussiones a viro tulisse; ad vilissima officia coactam, etc. 
ac tandem a viro metu mortis compulsam, ut subscriberet declarationem, 
in qua affirmaret, numquam viri saevitias aut percussiones expertam fuisse. 
Odium vero viri demonstrare studet tum ex saevitiis, tum ex eo, quod uxoris 
famam suorumque consanguineorum allatis documentis nunc deturpare 
conatur. 

Utrumque vero, et saevitias et odium refutare contendit Camillus, indu- 
ctis testibus, qui etiam affirmant Geltrudem ad hanc litem incitatam fuisse 
a consanguineis suis, et eamdem post factum divortium in familiaritatem 
venisse cum iis, quorum fama male audit. Tandem producit iuratam 
mulieris declarationem, qua se immunem fuisse a saevitiis viri profitetur, 
eamque declarationem sponte fecisse probat ex alio teste, qui a Geltrude 
id accepisse fatetur. Saevitiae ad summum stabant in unica percussione, 
adeoque non sunt frequentes et atroces, neque separationi thori causam 
praebent. Eo minus timeri posse contendit odium viri, cum hic promptum 
sese exhibuerit uxorem recipere, et quidem seorsim a paterna domo, ut 
omnis iurgii causa removeatur. Ex his dignentur EE. VV. deliberare: 

Zn constet de re iudicata, seu potius de causis restitutionis in integrum in 
casu? 

Die, etc. Sacra, etc. respondit: Affirmative ad primam partem, negative ad 
secundam. 

[Thesaurus Resolutionum, tom. 70, p. 137-140]. 


3921. 
S. C. C, Veronen., 19 ian., 16 febr. 1805. 


Augustinus Refondini incertus est, num in aestu pugnae aliquem sau- 
cium occisumque dimiserit; fatetur tamen extra pugnam bis oblatum sibi 
singulare certamen acceptasse, et semel leve vulnus provocanti inflixisse, 
qui brevi convaluit, et pace facta numquam querelam ad Fiscum detulit. 
Nunc totus mutatus ab illo, qui antea fuerat, contendit ad 5. Ordines, cum 
iam ad 25 aetatis annum pervenerit, sed contracta irregularitas ei impedi- 
mento est, quominus ad eosdem Ordines promoveatur. 

Episcopus exposita confirmans addit, non dubia signa evidentis emenda- 
tionis; peracta de erroribus salutari poenitentia, universali admirabili exem- 
plo et populi aedificatione, ecclesiasticam disciplinam constanti animo 
cum Sacramentorum frequentia amplexus est, ita ut pluribus abhinc mensi- 
bus ad Theologiae Moralis et Dogmaticae studium sedulo incumbens ad 
Sacros suscipiendos Ordines plenissime habilis, et perdiligenti examine ido- 
neus repertus, sine dubio admittendus, quatenus de huius S. Congrega- 
tionis benignitate id concedendum visum fuerit. 

Omni tempore s. canones reprobarunt monomachiam, ut ex can. 
Monomachiam, 22, Caus. 2, quaest. 5, cap. 1 et sequ., de cer. pugnantib. in 
duello, 'Tridentin., Sess. 25, cap. 19, de ref.; const. Pii IV, Ea quae,* const. 
Greg. XIII, Ad tollendam.? Praeter censuras pugnantibus interminatas 
inflictam quoque esse irregularitatem iis, qui in certamine singulari aliquem 
occiderunt vel mutilarunt, tenent cap. S7 quis viduam, 8, Dist. 50; cap. final., 
de cler. pugnantib. in duello. Cum vero Orator in singulari certamine ex 
condicto acceptato sauciaverit aggressorem, sane irregularitatem contraxisse 
videtur. Quamquam vero incertum sit, num in bello aliquem occiderit 
aut mutilaverit: attamen etiam ex hoc capite in dubio saltem ad cautelam 
dispensatione indiget. Statuendum deinde erit, num Orator dispensatione 
dignus sit. Concurrunt certe non dubia signa constantis emendationis. 
Dubium est: 

An sit consulendum SSfüo pro dispensatione ab irregularitate in casu? 

Die r9 ianuarü 1805: Non proposita. 

Die 16 februarii 1805 Sacra, etc. respondit: Affirmative. 

[Thesaurus Resolutionum, tom. 71, p. 25; 29]. 


AXE NCEIOI. 
2 Cf. N. 149. 

3922. 


S. C. C., Brigantien., 30 mart. 1805. 


Ioachim Antonius de Costa, origine Dioecesis Caliobrigensis, cum iam 
esset minoribus Ordinibus initiatus, coacte inter militares copias descriptus 
est, et in acie per triennium mansit, quin aliquem occiderit aut mutilaverit, 
immo nec hostium vultum aspexerit. Militiae pertaesus falsas conscripsit 
dimissoriales datas Brigantiae, die 6 martii 1802, illiusque Episcopi signum 
ex alia pagella evulsum suis commentitiis dimissorialibus affinxit. Quo 
facto pergit ad Vicarium Generalem Bracharensem, et ab eo facile impetra- 
vit, ut pro authenticis easdem recognosceret et testatum faceret, signum 
appositum revera tale esse, quo Brigantiensis Episcopus utebatur. Hisce 
fretus ab Episcopo 'T'udensi, qui falsitatem dimissorialium nec suspicatus 
est, impetravit S. Subdiaconatus Ordinem. Occultum quidem fuit crimen, 
sed Ioachim sceleris conscius ad pedes provolutus Eri Patriarchae Ulyssi- 
ponensis (inter cuius subditos fuerat apostolica gratia adscriptus) suam cul- 
pam deprecatus est, et ab eo obtinuit, ut a S. Sede veniam exoraret. 

Nulla adhuc facta poenitentia preces pro absolutione et rehabilitatione 
porrexit. Episcopus Brigantiensis de sua sententia rogatus, cum a Dioecesi 
abesset, respondere non potuit. Quare preces remissae fuere Nuncio Apo- 
stolico, qui superius exposita confirmans addit: ex documentis ab Oratore 
porrectis facile cognovi, ipsum bonis moribus imbutum esse, S. 'T'heologiae 
Moralis aulam frequentasse, idoneum repertum approbatumque in hac 
Patriarchali Curia fuisse pro Sacris Diaconatus et Presbyteratus Ordinibus 
suscipiendis. Ipsum emendatum revera esse arbitror; optimisque eius dispo- 
sitionibus confidens, illum dignum existimarem ad gratiam. 

Primum quaerendum videtur, num irregularitatem contraxerit Orator, 
quia armatam militiam sequutus est. Falsis quoque usus est litteris dimisso- 
rialibus, ut Ordines ab alieno Episcopo consequeretur; adeoque suspensus 
ipso iure est ex Tridentino, Sess. 23, cap. 8, de ref. Immo vero, cum dolo 
malo mentitus sit dimissoriales, profecto Ordines furtive suscepit, et dubi- 
tari potest, quod sit irregularitate irretitus ex cap. Veniens, de eo qui furtive 
ordin. suscep. Sed cum in Ordine non ministraverit, probabilior sententia 
est, quod irregularitate non teneatur. Num vero dispensatione et rehabilita- 
tione dignus sit, erit EE. VV. iudicium. Invitus ipse et reluctanti animo in mi- 
litiam adscriptus est. Dolo quidem Subdiaconatus Ordinem suscepit, atta- 
men occultum est crimen, et cautus fuit, ne in Ordine ministraret. Eumdem 
commendat Episcopus Caliobrigensis et Nuncius Apostolicus. Dubium 
proponitur: 

Zn sit consulendum Sto pro dispensatione et rehabilitatione in casu? 

Die, etc. Sacra, etc. respondit: Negative. 

[Thesaurus Resolutionum, tom. 71, p. 56-58]. 

3923. 


S. C. C., Caurien., 30 mart. 1805. 


In Cathedrali Cauriensi obtinuit primum Dignitatem Archidiaconatus, 
tum Prioratus de Galisteo Sacerdos Ignatius Osorio y Mesia. luramentum 
ipse praestitit, prout Statuta Ecclesiae iubent, quo se abstinere promisit a 
petendis dispensationibus a suo munere. Huius servitium diligentissime 
praestitit per annos sex supra quinquaginta, et modo inclinata aetate ad 
annum octogesimum, postulat indultum iubilationis. Episcopus instantiae 
suffragatur. 

Cum ex testimonio Episcopi constet Oratorem per annos 56 continuum 
et laudabile obiisse servitium, nihil certe reliquum esset, quin iubilationis 
indultum obtineret, nisi ei impedimento esse videretur praestitum iuramen- 
tum ad formam Statutorum Ecclesiae de non impetrandis indultis, quae 
absentiam a choro indulgerent. Contra vero observandum est, ea Statuta 
esse stricti iuris, et interpretationem recipere a iure et a consuetudine Sedis 
Apostolicae auctoritate firmata. Quare Statuta intelligi possunt de indultis 
absque iusta causa non obtinendis, non autem de iis, quae ob continuum 
et laudabile servitium concedi solent ex consuetudine Sedis Apostolicae 
auctoritate firmata. Quare, si a censura Statutorum huiusmodi indulta exi- 
muntur, nec iuramentum obest, nec absolutio petenda est, ut indultum iubi- 
lationis consequatur. Dubia itaque proponuntur: 

I. An obstent Statuta Ecclesiae Cathedralis Cauriensis, et respective illo- 
rum iuramentum ad effectum obtinendi iubilationem, ita ut sit consulendum 
SSmo pro absolutione ad cautelam in casu? 

II. Zn sit concedendum indultum iubilationis in casu? 

Die, etc. Sacra, etc. respondit ad I. Negative, et non indigere. 

Ad II. Affirmative. 


Thesaurus Resolutionum, tom. 71, p. 58-60]. 


3924. 


S. C. C, Fanen., 22 iun., 20 iul. 1805. 


Sacerdos Vincentius Verzellini Fanen. Dioecesis pravam fovens cum 
muliere consuetudinem in Urbinatensi Archidioecesi, atque aegre ferens 
vigilantis Antistitis monita, ad Castrum Plobicum Dioecesis Calliensis se 
contulit, ubi eamdem tenenes inhonestae vitae rationem, monitus fuit a 
Vicario Apostolico, ut sub poena suspensionis a Calliensi abiret Dioecesi. 
Antequam vero his obtemperasset mandatis, ratus hanc suspensionem esse 
comminatoriam, nec ipso facto incurrendam, eodem in loco ante discessum 
celebravit. Haec Vicarius Apostolicus Calliensis per epistolam significavit 
Episcopo Fanensi, in cuius Dioecesi Sacerdos Verzellinius remeavit. Quam- 
quam vero Antistes F anensis eumdem adstantibus duobus testibus a divinis 

suspenderit: attamen ipse semel iterumque post suspensionem celebravit. 
Ad exercitia spiritualia imperio Episcopi compulsus, diu in religiosa domo 
non stetit, cum alimenta solvere non posset. Nunc in eum constituta inqui- 
sitio est tum contra eius vivendi rationem, tum ob violatam suspensionem. 
Nihilominus postulat pro absolutione ab irregularitate. Et Episcopus Admi- 
nistrator eam concedi oportere putat, cum alimentis indigeat. t 

Certe quidem Verzellinius irregularitatem contraxit, cum celebraverit 
suspensione irretitus ex cap. 3, de poenis. Quamquam enim suspensio a 
Vicario Apostolico Calliensi interminata esset comminatoria, nisi ab illa 
iurisdictione discessisset, attamen, quamdiu in ea stabat Verzellinius omnino 
celebrare non poterat. Deinde iterum in irregularitatem incidit, postquam 
rite suspensus ab Episcopo Fanensi, nihilominus iterum iterumque celebrare 
ausit. Nulla vero est causa, cur absolutionem consequatur, nisi summa pau- 
pertas. Nam ipse sub processu manet; et dum Episcopus censet, proceden- 
dum esse ad eius emendationem, postquam absolutionem obtinuerit: hoc 
ipso patet, quod hactenus emendatus non sit. Dubium proponitur: 

Zn, et quomodo sit consulendum SSro pro dispensatione ab irregularitate 
in casu? 

Die 22 iunii 1805: Non proposita. 

Die 20 iulii 1805 Sacra, etc. respondit: Negattive. 

[Thesaurus Resolutionum, tom. 71, p. 133, 137]. 


3925. 
S. C. C., Anconitana, 17 aug. 1805. 


Resoluta fuit haec causa die 30 aprilis 1803. ! Instante vero Sacerdote 
Sancte Bucciarelli, qui post dismembrationem Parochus fuerat constitutus 
in regione di Montagnolo et Posatore, reproponitur sub hac forma: 

Zn sit standum, vel recedendum a decisis in casu? 

Die, etc. Sacra, etc. respondit: In decisis, et amplius; et ad D. Secretarium, 
et ad mentem. 

[Thesaurus Resolutionum, tom. 71, p. 167]. 


3926. 
S. C. C., Aesina, 23 nov. 1805. 


Ne in ecclesia proclamaretur matrimonium inter Rinaldum Fiorani et 
Mariam Rosam Andreoni iam conciliatum, obstiterunt Parochus Cathedralis 
Aesinae Sanctes Chiodi et Plebanus Carolus Marcellini. Nam Maria Rosa 
orta erat in Castro Planii ex incertis parentibus, ut ex Codice parochiali 
constat, sub die 15 ianuarii 1785. Hinc rumor vulgi increbuerat, quod Maria 
Rosa filia esset naturalis Vincentii Fiorani, qui pater legitimus fuit Rinaldi, 


1 Cf. N. 3916. 

"qui Mariam Rosam sibi iungere cupiebat. Cum haec a Parochis accepisset 
Vicarius Generalis, vetuit, ne publicationes quas vocant, ullo modo fierent, 
nisi primum liqueret, num sponsi tenerentur necne impedimento in primo 
gradu consanguinitatis. Quare Rinaldus et Maria Rosa nonnullis allatis 
testibus, ut impedimentum excluderent, postularunt a S. Congregatione 
veniam contrahendi matrimonii. Quorum preces remissae fuere Episcopo 
pro informatione, auditis sub formali examine Parochis, aliisque testibus, 
et ut referat de puellae filiatione, perquisitis quoque libris Paroeciae et Ho- 
spitalis spuriorum. 

'Testes quidem omnes de auditu deponunt, sed pugnant inter se. Nam 
Theresia Rigucci, vidua Vincentii Fiorani, affirmat, virum suum fássum qui- 
dem fuisse, se filiam spuriam habuisse, sed non esse Mariam Rosam Andreoni. 
Contra vero Sacerdos Nicolaus et Gernardus Fiorani, fratres defuncti Vin- 
centii affirmant, non semel, sed saepius a Vincentio audivisse, Mariam Rosam 
filiam suam esse ex quadam Anna Anconitani, tum cum hanc propria domo 
in famulatu haberet. Narrant quoque, Vincentium anxium sollicitumque 
fuisse, dum audivit Rinaldum huius spuriae amore captum fuisse. Horum 
dicta confirmantur ex eo, quod deponit Ioachim Anconitani, frater Annae. 
Nam ait, Vincentium domum suam frequentasse, cum ipse id aequo animo 
non ferret, et saepe matrem suam, ne id permitteret, monuisse. Paulo post 
Annam enixam fuisse, et quamquam non dicat, a quo, nec recordetur, num 
natus infans (quem ipse detulit ad Hospitale expositorum) mas fuerit vel fe- 
mina attamen confirmat, quae testes a Vincentio audivisse aiunt. Accedunt 
duo alii testes, qui declarant, Vincentium nil intentatum reliquisse, ut nup- 
tias inter Rinaldum et Mariam Rosam impediret. Adstipulatur tandem ru- 
mor vulgi. Quod vero attinet ad investigationem librorum Paroeciae et Ho- 
spitalis spuriorum, hoc unum confirmat Episcopus, Mariam Rosam natam 
esse in oppido Castri Planii, ibique esse baptizatam, nec ei in libro bapti- 
zatorum adnotatos esse certos eius parentes; item. Maria Rosa descripta 
reperitur in libris spuriorum, qui apud Aesinum Magistratum asservantur. 
Ex his EE. PP. deliberare dignabuntur: 

An constet de impedimento consanguinitatis in casu? 

Die, etc. Sacra, etc. respondit: Affirmative ad effectum, de quo agitur. 

[Thesaurus Resolutionum, tom. 71, p. 195-201]. 


3927. 
S. C. C., Feretrana, 14 dec. 1805. 


Intra limites Plebaniae S. Marini extat ab anno 1500 Cappuccinorum 
coenobium, qui licet antea in eorum ecclesia tumulaverint benefactores, qui 
sepulchrum ibidem elegerant, nullam tamen pro ipsis constructam habebant 
sepulturam. Ànno 1794 sepulturam extruxerunt annuente praedecessore 
Archipresbytero Maccioni. Nunc igitur modernus Archipresbyter Marinus 
Mercuri postulat, ut PP. Cappuccinis prohibeatur ius sepeliendi, et sepul- 
tura obstruatur. Episcopus Feretranus rogatus, ut auditis partibus, senten- 

tiam suam proferret, folia utrinque exhibita remittit. Addit praeterea: Est 
apud me copia resolutionis S. C. Episcoporum et Regularium editae die 
18 augusti 1769, in qua de hac ipsa controversia legitur: Licere EF Cappuc- 
cinis habere facultatem sepeliendi cadavera saecularium de licentia tamen Patris 
Generalis vel Gommissarii, non obstantibus Constitutionibus Ordinis. 

Nititur Parochus dispositione iuris, quo cavetur, ne sepulturae construi 
et eligi possint, nisi in ecclesiis parochialibus, earumque coemeteriis: cap. 
Nos instituta, 1, cap. Fraternitatem, 3, cap. In nostra, 10, de sepulturis, cap. 
Cum quis, 2, eod. tit., in 6. Cum porro ius sepeliendi a PP. Cappuccinis 
exercitum magnum afferat Paroeciae detrimentum, idcirco postulat Paro- 
chus, ut PP. Cappuccinis prohibeatur. 

Contra vero PP. Cappuccini confidunt privilegio concesso PP. Minoribus 
in Clementina Dudum, de sepulturis, et Extravag. Super cathedram, eod. tit. 
Patribus vero Cappuccinis omnia privilegia PP. Minorum communicata sunt 
a Clemente VII, const. Religionis zelus, 7 iulii 1528 !. Nullum vero ex hoc 
iure sepeliendi praeiudicium inferri ecclesiae parochiali contendunt, nam 
plerumque a Cappuccinis pauperiores sepeliri solent, quo expensis funerum 
parcant. Dubium sequitur: 

An PP. Cappuccinis Conventus S. Marini competat ius sepeliendi cadavera 
eorum, qui in eorum ecclesia sepulturam elegerunt in casu? 

Die, etc. Sacra, etc. respondit: Affirmative, salvis iuribus. parochialibus, 
et de licentia P. Vicarii Generalis Ordinis. 

[Thesaurus Resolutionum, tom. 71, p. 217-219]. 


3928. 
S. C. C., Senogallien., 14 dec. 1805, 25 ian. 1806. 


Abbatissa et Moniales S. Agathae Arcis Contratae cum gravatae sint aere 
alieno in summa scutorum 265, postulant, ut in partialem huius aeris alieni 
dimissionem ex una dote monastica scutorum 250 erogare possint scuta 
tantum 215, et quod superest, dimissis creditoribus una cum annuo deposito 
scut. 30 usque ad reintegrationem capitalis erogare in acquisitionem anima- 
lium, quae necessaria sunt ad fundi cultum. Instantiae suffragatur Emus 
Episcopus. 

Cum alio modo aes alienum dimittere non possint Moniales, permitten- 
dum eis videtur, ut in hanc causam erogare possint dotem spiritualem pro 
rata scut. 215, aliter enim bona Monasterii creditorum exequutionibus subii- 
cerentur, id quod eis multo maius detrimentum inferret. Ad modum autem 
quod attinet, dubitari poterit, num permittendum sit Monialibus, ut an- 
nuum depositum scut. 30 sit investiendum in animalibus. Haec quidem 


fundos augent fructumque reddunt, sed casu fortuito perire possunt. Du- 
bium proponitur: 


! Bull. Rom., tom. 4, I, p- 73,7722 

Zn, et quomodo annuendum sit precibus in casu? 

Die 14 decembris 1805: Non proposita. 

Die 25 ianuarii 1506 Sacra, etc. respondit: Affirmative iuxta votum Enti 
Episcopi, docto, prorogato deposito pro reintegratione dotis investiendae cum 
solitis clausulis post completam emptionem animalium. 

. [Thesaurus Resolutionum, tom. 71, p. 229, tom. 72, p. r]. 


3929. 
S. C. C., Fulginaten., 25 ian., 8 mart. 1806. 


Epileptico morbo correptus Diaconus Vincentius Adriani abhinc duos 
annos iam convaluit, et nunc, ut ad Sacerdotium promoveatur, postulat di- 
spensationem ab irregularitate. Medici affirmant, eumdem esser stato da due 
anni e pii esente da insulto epilettico, ed aver goduta entro il sudetto notabile 
spazio di tempo perfetta salute. Siamo di sentimento, che l'enunciato Diacono 
siasi liberato dal sudetto morbo. 'Testes quoque idipsum affirmant. Episcopus 
vero in sua informatione eadem referendo, a Vobis, EE. PP., expectat iudi- 
cium. 

Epileptici, seu laborantes morbo caduco, fiunt irregulares ex can. Mari- 
tum et can. GCommuniter, dist. 33. Ex Doctoribus alii tenent eos tamdiu esse 
irregulares, nisi per plures annos bene convaluisse constiterit; alii vero, si 
per integrum anni spatium sani fuerint. Haec posterior opinio consona est 
dispositioni iuris in cap. Communiter, 3, dist. 33. Dubium proponitur: 

An, et quomodo sit consulendum SSrho pro dispensatione ab. irregularitate 
in casu? 

Die 25 ianuarii 1806: Non proposita. 

Die 8 martii 1806 Sacra, etc. respondit: Affirmative. 

[Thesaurus Resolutionum, tom. 72, p. 17-19]. 


3930. 
S. C. C. Patavina, 8 mart. 1806. 


In Castro di Priore di Sacco una est Parochialis et Collegiata Ecclesia 
S. Martini. In eo cura animarum ita ex vetusta bulla Eugenii IV, lata 2 octo- 
bris 1437 exercetur, ut totum Castrum cum suburbiis dispertitum sit in 
quinque regionibus, quibus singulatium praeest Archipresbyter et quatuor 
Canonici. Limitrophae huic Castro sunt et olim Collegiatae subiectae quin- 
que rurales Paroeciae in villis Bruggine, Arzavello, Campagnola, Priovega, 
Pontelongo. Quinque Cappellani amovibiles, qui nominantur ab Archipres- 
bytero et Canonicis Collegiatae S. Martini, et ab Episcopo approbantur, 
curam animarum exercent. Controversia modo orta est inter Canonicos et 
Cappellanos, qui in ruralibus Paroeciis resident, num illi aut isti celebrare 
et applicare teneantur Missas pro populo. Cum ab Ordinario mandatum 
fuerit, ut Cappellani ad applicationem tenerentur, postulatum proponunt 

Cappellani, uter ad hanc applicationem teneatur. Vicarius Capitularis 
multa suppeditat ad hanc controversiam decidendam. | 

Ex Tridentino, Sess. 23, cap. 1, de ref. ii tenentur pro ovibus suis Sacri- 
ficium offerre, quibus animarum cura commissa est, adeoque qui habet 
actualem curam animarum, tenetur ad applicationem Missae pro populo, 
ut declaravit s. m. Benedictus XIV in const. Cum semper oblatas, * et cohae- 
renter pluries S. Congregatio. Hoc itaque unum inquirendum erit, num 
cura actualis quinque Paroeciarum ruralium resideat penes Archipresbyte- 
rum et Canonicos, sive potius apud Cappellanos. 

Vicarius Capitularis censet, quod cura actualis resideat apud Cappellanos, 
nam in bulla Eugenii IV, quae portiones Castri Sacci dividit, et Archipresby- 
tero et Canonicis assignat, nulla mentio fit de ruralibus Paroeciis. Ouaumquam 
vero istae essent olim unitae ecclesiae Parochiali Sacci, attamen nunc sunt 
prorsus separatae, cum singulae habeant propriam ecclesiam et distinctum 
gregem. Nec etiamsi Cappellani eligantur ab Archipresbytero et Canonicis, 
ab eisque stipendium accipiant et ad nutum removeri possunt, idcirco hoc 
ius parochialitatis tribuit Archipresbytero et Canonicis, sed tantum ius patro- 
natus vel curae habitualis. Ceterum cura actualis data est Cappellanis. Nam 
post factam electionem ab Archipresbytero et Canonicis confirmantur ab 
Episcopo, qui eis facultatem concedit administrandi tam Sacramenta, 
quam Sacramentalia. Unde anno 1674, cum Archipresbyter Sacci cele- 
brare vellet matrimonium in ecclesia Bruggimae, veniam a Cappellano 
petivit. Et a. 1788 Archipresbyter licentiam impetravit ab Episcopo, 
ut celebrationi matrimonii in una rurali ecclesia adesset. Hinc con- 
cludit, quod cura actualis penes Cappellanos resideat. Ex his deliberan- 
dum venit: 

Zn in quinque respectivis ruralibus Paroeciis di Bruggine, Arzavello, Cam- 
pagnola, Priovega et Pontelongo Missa pro populo applicanda sit ab Archi- 
presbytero et Canonicis Collegiatae S. Martini, seu potius a Cappellanis Cu- 
ratis in casu? 

Die, etc. Sacra, etc. respondit: Negative ad primam partem, affirmative 
ad secundam. 

[Thesaurus Resolutionum, tom. 72, p. 34-36]. 


3931. 
S. C. C., Nepesina, 19 iul. 1806. 


Protracta fuit executio legati quondam Stephani Tidi facti in favorem 
ecclesiae Parochialis S. Michaelis Archangeli oppidi Formelli usque ad 
annum 1724, quo tempore Coniuges Ciavarrini, heredes Tidi Stephani in 
causam legati tradiderunt nonnullos census in summa scutorum 250, et 
Parochis pro tempore S. Michaelis iniunctum fuit onus celebrandi quadra- 
ginta Missas. Sed anno 1748 conquerens se Parochus S. Michaelis, diffici- 

lem esse assignatorum censuum exactionem, idcirco inter hunc et Philippum 
Ciavarrini inita conventio fuit probante Praesule Silvestri tunc Episcopo 
Nepesino, in qua conventum fuit, ut Philippus incumberet exactioni censuum 
et alios census sive alia bona annui reditus scutorum 30 assignaret, ut Bene- 
ficium perpetuum erigeretur sub titulo S. Stephani, reservato eidem Philippo 
suisque patronatu tum activo tum passivo, ut tandem annuas Missas 40 
pro prima fundatione Rector celebrare teneretur, et praeterea alias Missas 30 
pro aucto Beneficii fundo. 

Post non ita multo irruentes creditores super patrimonio Ciavarrini 
bonis a Philippo assignatis Beneficium privarunt, relictis tantum censibus, 
qui ex hereditate Tidi proveniebant, unde annua scuta 1o percipiuntur. 
Nihilominus heredes Philippi in contingentibus vacationibus nominarunt 
Rectorem. Vacato Beneficio anno 1797 nemo adfuit, qui attenta tenuitate 
redituum, illud consequi vellet. Verentes patroni moderni, Silvester et 
Ioannes Baptista Ciavarrini, ne ob lapsum nedum quadrimestris, sed fere 
novennii, caducati essent a iure nominandi, postulant sanationem, cum nunc 
Clericus Lucas de Luca Beneficium accepturus est. Haec patent ex informa- 
tione Episcopi, qui putat, inquirendum esse, an peremptis bonis, propter 
quae iuspatronatus concessum fuit familiae Ciavarrini, peremptum dici 
debeat etiam dictum iuspatronatus, praesertim cum dos perierit facto ipsius 
patroni, utpote evicta ab illius creditoribus. 

Hisce acceptis iniunctum fuit Episcopo, ut audito Parocho S. Michaelis, 
referret, utrum Oratores possent necne reintegrare dotem Beneficii, ac 
praeterea vellent. Cum magna, respondit Episcopus, premantur Oratores 
inopia, impossibile eis redditur, ut reintegrare valeant dotem Beneficii ad for- 
mam fundationis. Ex his inquirenda veniunt: 1. Num Oratoribus Ciavarrini 
competat iuspatronatus; 2. utrum eis, quatenus patronatus competat, conce- 
denda sit sanatio, si intra quadrimestre non nominarunt. Ex fundatione 
iuspatronatus huiusmodi est mere honorificum et caret iure nominandi. 
Cum porro Philippus auxerit dotem Beneficii, idcirco eidem concessum est 
iuspatronatus activum et passivum. Utrum vero hoc iuspatronatus ex trans- 
actione quaesitum nunc amplius competat, dubitari potest ex eo, quod 
augmentum dotis a Philippo datum ab eius creditoribus evictum fuit, quare 
cessare debet iuspatronatus, quod quaesitum fuit ex augmento dotis, maxime 
cum Oratores non possint dotem reintegrare, et Oeconomus ecclesiae Paro- 
chialis paratus sit legatum acceptare iuxta primaevam fundationem. Ex his 
sequeretur, ut Oratores Ciavarrini non possent amplius Rectorem nominare, 
et Parochus S. Michaelis esset reintegrandus ad celebrationem Missarum, 
quae in prima fundatione iniuncta fuere. Sin vero EE. PP. sententia inclinet, 
ut iuspatronatus competat Oratoribus Ciavarrini, tum inquirendum erit, num 
eisdem concedenda sit sanatio, si intra quadrimestre non nominarunt. 
Sed in hac re excusandi videntur patroni a negligentia, cum ob tenuita- 
tem redituum nemo voluerit Beneficium acceptare. Dirimenda dubia sunt: 

I. An, et quomodo competat tusparonatus Beneficii S. Stephani Sil- 
vestro et Ioanni Baptistae Ciavarrini in casu? Et quatenus affirmative: 

II. An sit concedenda sanatio in casu? 

Die, etc. Sacra, etc. respondit ad I. Negative; et servetur legatum Tidi, 
et ponatur in tabella. 

Ad II. Provisum in primo. 

[Thesaurus Resolutionum, tom. 72, p. 142-145]. 


3932. 
S. C. C, Romana, 16 aug. 1806. 


Proposita instantia est a Capitulo S. Hieronymi Illyricorum, ut proba- 
rentur ea, quae ipsum retroactis annis gessit atque decrevit circa admini- 
strationem redituum Congregationis Illyricae. Rem multis et facti et 1uris 
controversiis implicatam patefecit et illustravit Eius Cardinalis. Gabrielli 
Apostolicus Visitator in sua informatione, in qua sub sex dubiis singula 
controversiarum capita expendit: 

« Post varias temporum calamitates anno 180r in ecclesia S. Hieronymi 
sub die 9 augusti choralis officiatura iterum persolvi coepit. Aliquot porro 
Canonici paulo antea in Urbem reversi saepe convenere. Praesule Primice- 
rio absente, Erho Protectore iam defuncto et nulla impetrata apostolica venia, 
plura tulerunt decreta arbitraria, quae certam redituum quantitatem diversis 
nominibus eisdem Canonicis tribuebant. Qui nempe primi redierunt, vel 
in totum, vel in maxima parte eas sibimetipsis assignatas subventiones per- 
ceperunt, alii tardiores in reditu, in minori quantitate, novissimus aut nihil 
vel fere nihil consequi potuit. Ex quo delatis ad Pontificium Solium quere- 
lis de tam prodiga administratione, Capitulo Illyricorum visitatio apostolica 
praeposita est, quae abusus omnes refrenaret. Igitur visitatione peracta, 
in VI. dubio agitur de censuris per Capitulares incursis sive ob male gestam 
loci pii administrationem, largitionibus sibimetipsis assignatis, sive ob perce- 
ptos reditus vacantium Beneficiorum sacrario debitos, de contracta irregulari- 
tate ob non intermissam celebrationem, necnon de condonatione eorumdem 
redituum sacrario restituendorum. Quoniam Oratores per abusum admini- 
strationis, quam gerebant, nedum in insolitas erogarunt impensas, sed 
immo conspicuas sibimet ex loci pii reditibus largitiones decretas nec obtenta, 
nec reservata venia apostolica in parte exegerunt, suosque in usus erogarunt: 
non est dubium, quin latum contraxerint interdictum contra alienantes Eccle- 
siae bona, ex s. canonum praescripto in Extravag. Ambitiosae, de reb. Eccles. 
non alienand., et const. Benedicti XIV, Universalis Ecclesiae l, et clarius in 
Conc. Trident., Sess 22, cap. 11, de ref. In similes vero, alio quoque nomine, 
Capitulares incidere censuras ob usurpatum sacrarii censum. Post tot irre- 
gulares administrationis actus tandem expergefacti, absolutionem suis pre- 
cibus ab his censuris, si forte contraxissent, implorant, et reticent irregula- 
ritatem, quam contraxisse aeque certum est et indubitatum, cum iam 
suspensi multiplici titulo, a celebratione non destiterint. Proindeque nédum 
absolutione, sed etiam dispensatione ab irregularitate indigent. 

Ad gratiam facit error forte eorum animis irreptus, quod crediderint, 
non incidisse in censuras, quia forte putarunt, sibimetipsis eos reditus tribui 
posse, qui vacantium vices supplebant. His ita excusari circumstantiis censeo, 
ut pro utraque gratia absolutionis et dispensationis indulgentiam SS. Pon- 
tificis mereantur ». Ex his deliberandum est: 

VI. Zn sit consulendum SSrho pro absolutione, dispensatione et condona- 
tione in casu? 

Die, etc. Sacra, etc. respondit ad VI. Affirmative in omnibus iuxta votum 
Emi Visitatoris et Relatoris. 

[Thesaurus Resolutionum, tom. 72, p. 151-174]. 


3933. 
S. C. C., Turritana, 16 aug. 1806. 


Publico rogato instrumento die 11 septembris 1749 inter Franciscum 
Ledda e* PP. Servitas Sassarenses, ille constituit, isti acceptarunt Cappella- 
niam cum onere Missae quotidianae ad eleemosynam duorum Realium, cele- 
brandae ad privilegiatum altare SS. M. Virginis Dolorosae. Pro fundo Cap- 
pellaniae hypothecae subiecit Ledda nonnullas domus, ut ipso defuncto 
heredes traderent scuta Sarda nongenta. Eam vero conditionem inter- 
posuit, ut heredes deponerent hanc quantitatem 7n poter del R. P. Priore 
de! Servi, che in quel tempo sará, il quale avrà la cura caricar detti 
scudi novecento in luogo sicuro a talché mai cessi la celebrazione della 
Messa. Atque hanc conditionem PP. Servitae acceptarunt atque spopon- 
derunt. 

Defuncto fundatore, traditam pecuniam erogarunt PP. Servitae in emptio- 
nem censuum, qui dabant fructum scutorum octo in singula centum. Sed 
postea fructus ex fundo redeuntes diminuti sunt. Quamquam PP. Servitae 
hactenus celebrationem ad formam testamenti praestiterint, attamen nunc 
reductionem Missarum postulant ad eleemosynam a fundatore praescriptam 
pro ratione redituum, qui nunc percipiuntur. Interrogatus Procurator Gene- 
ralis Ordinis Servitarum, respondit, eleemosynam manualem Missarum in 
Dioecesi Sassarensi adhuc esse unius Realis; reditus vero Oratorum culpa 
non perierunt. De augmento porro horum redituum nulla videtur esse spes, 
quare Oratoribus praescribi posse existimat, ut tot Missas celebrare tenean- 
tur ad rationem duorum Realium pro qualibet, quot iuxta annuum reditum 
celebrari poterunt. 

Agitur de reductione oneris Missarum per contractum acceptati a. Reli- 
giosis, praevia Superioris Regularis venia, ac propterea reiicienda videtur 
reductio ob deperitionem seu diminutionem fundi, cum contractus omnino 
servandi sint, ut in cap. Antigonus, et in cap. Qualiter, de pact., et S. Congr. 
in Bergomen., 10 iulii 1728. ! Maxime, cum diminutio fundi ex parte verti 

possit culpae Religiosorum, qui restitutas sortes census non investierunt in 
alios census, ut mens fundatoris fuisse videtur. Sequitur dubium: 

An, et quomodo sit locus reductioni in casu? 

Die, etc. Sacra, etc. respondit: Negative. 

[Thesaurus Resolutionum, tom. 72, p. 186-189]. 


3934. 
S. C. C, Fanen., 16 aug., 13 sept. 1806. 


In Ecclesia. Cathedrali Fanensi duo sunt Mansionarii, qui percipiunt 
fructus Beneficii erecti in ecclesia SS. Simeonis et Iudae, quae multis abhinc 
annis clausa est, quippe fatiscens et sordida. Cum eam reparare non 
possint Mansionarii, postulant, ut eruatur omnino, translata Icone ad altare : 
quod eis in Cathedrali Canonici concedunt, et erogato pretio ex caementis 
retrahendo in investimentum, unde annui reditus augeantur. Episcopus 
affirmat, ex fructibus Beneficii SS. Simeonis et Iudae percipi scuta 88.88, 
quae summa repartita ad scuta 44.44 annuatim pro unoquoque pertingit. 
Obnoxii igitur esse non possunt Mansionarii sumptibus pro restaura- 
tione iamiam labentis ecclesiae, pro qua scuta 159.12 impendi necesse 
esset, ut in peritia ex officio efformata describitur, in qua etiam eiusdem 
caementa ad valorem scutorum 409.41l5 pertingere demonstratur. Demo- 
litio praeterea huius ecclesiae nullum infert praeiudicium populo, tum quia 
nulla in ea est Missarum obligatio, tum quia aliae viciniores adsunt eccle- 
siae. Ipse locus, ubi sita est ecclesia, vix decet ipsius sanctitatem: vici angu- 
stia, clamor ac strepitus hominum infimae plebeculae vetant ecclesiastica 
munia cum dignitate frequentari. Capitulum consensit Oratorum instantiae. 
Ex his videtur, mereri Oratores, ut annuere dignemini eorum petitis. 

Restaurationem ecclesiarum commendant s. canones et praecipue Tri- 
dentina Synodus, Sess. 21, cap. 7, de ref. Verumtamen, si deficiat modus 
unde fatiscentes ecclesiae reparari possint, eadem S. Synodus permittit de- 
molitionem, cum facultate ecclesias dirutas in prophanos usus non sordidos, 
erecta tamen ibi cruce, convertendi. In casu, si diminuatur stipendium Man- 
sionariorum, ut reparationi ecclesiae consulatur, ipsis remanent annua 
scuta 30, quod stipendium pro temporum angustia tenue est, et impar oneri 
servitii chori per alternas hebdomadas et canendi in Missis et Vesperis solem- 
nioribus. Proponitur dubium: 

Zn, et quomodo sit locus demolitioni ecclesiae in casu? 

Die 16 augusti 1806: Non proposita. 

Die 13 septembris 1806 Sacra, etc. respondit: Affirmative cum solitis clau- 
sulis, celebrato quotannis festo SS. Titularium, et. servata in prophanatione 
censura Sac. Concilii Tridentini, et ad mentem. Mens est, quod Episcopus incum- 
bat investimento pretii caementorum, quo expleto referat de annuo reditu ab. 
eodem retrahendo, et tunc providebitur quoad applicationem. ! 

[Thesaurus Resolutionum, tom 72, p. 189-191, 195]. 

3935. 


S. C. C., Lauretana, 29 nov., 20 dec. 1806. 


Presbyter Ioseph Sciava, Canonicus Collegiatae oppidi Castri Fidardi ab 
anno 180r supplicavit ab hac S. Congregatione indultum iubilationis post 
expletum. quadraginta annorum servitium. Rogata Episcopi et Capituli 
sententia, cumque constitisset, ipsum Canonicum a choro per quadriennium 
abfuisse, quo tempore Recineti studiis vacavit, rescriptum fuit die 19 decem- 
bris 1801: Excomputato tempore, quo Orator abfuit causa studiorum, recurrat. 
Nunc superelapso quinquennio reintegrat preces proimpetranda iubilatione. 
Denuo exquisita est sententia Episcopi, audito Capitulo. Habitis comitiis 
retulit: che il medesimo sempre in addietro ha fatto sodisfare e sodisfatto ancora 
personalmente tutti li vari oblighi di Messe, che vi sono in questa nostra Colle- 
giata, ma che sul punto del servizio corale, attesi gl'incomodi del Sig. Canonico 
Sciava, non ha potuto in conto alcuno prestarlo fin dal tempo, che dette la 
prima sua supplica per la giubilazione. Nihilominus collectis suffragiis Capi- 
tulum instantiam probavit, et Episcopo interim defuncto, Vicarius Capitu- 
laris quoque instantiae suffragatur in sua informatione. 

Nihilominus iis, quae Vicarius Capitularis pro concedenda iubilatione 
affert, aperte obstat praxis huius Sac. Congregationis, quae, nisi continuum 
et laudabile servitium praestitum sit, numquam indulta huiusmodi iubila- 
tionum impertiri solet. l'empus enim, quo quis abfuit causa studiorum, non 
calculatur in curriculo annorum quadraginta. Quare si Orator per quin- 
quennium abfuit causa studiorum, si huiusmodi temporis defectum supplere 
non potuit, sequitur, ut deficiat continuum et laudabile quadraginta annorum 
servitium, quo remoto numquam indultum iubilationis concedi solet. Infir- 
mitas vero, qua laborat Orator, quantum confert, ut alterum indultum causa 
infirmitatis concedatur, tantum inutilis est ad exorandum indultum iubila- 
tionis. Dubium est: 

An sit concedendum indultum iubilationis in. casu? 

Die 29 novembris 1806: Non proposita. : 

Die 20 decembris 1806 Sacra, etc. respondit: Negative; et esse concedendum 
indultum causa infirmitatis ad quatuor annos, si tamdiu. 

[Thesaurus Resolutionum, tom. 72, p. 236-239]. 


3936. 
S. C. C,, Sutrina, 28 febr., 18 iul, 22 aug. 1807. 


Presbyter Angelus Razzante paralysi a manibus laborat, atque ab Episcopo 
suo suspensus est, ne Sacrum faciat. Supplicat nunc pro rehabilitatione cum 
assistentia alterius Sacerdotis, ut sine periculo Sacrificium Missae offerre 
valeat. Rogatus est Episcopus de sua sententia, facto prius experimento per 
Magistrum caeremoniarum. Hic refert, Oratorem esse im probabili periculo 

vel eversionis calicis, aut alius inferendae irreverentiae Sacramento, si solus 
celebret. Opinor vero, huic defectui suppleri posse, si cum assistentia alicuius 
Presbyteri celebret, qui vinum et aquam in calicem infundat, eumdem palla coo- 
periat et detegat, ac in oblatione, elevatione et sumptione sustineat, pariterque 
dextera teneat, dum Celebrans super Calice signat cum Hostia dicens, Per 
ipsum, etc., Per eumdem, etc., ipsam frangendo ad illa verba, Pax Do- 
mini, etc., et cum extergit patenam. Quod quidem si EE. VV. permittendum 
iudicaverint, ut possit Sacerdos Orator suis Missarum oneribus et propriae 
devotioni satisfacere, opportune iniungendum esse arbitrarer, ut quoad fieri 
possit, privatim celebret, et loco, et tempore, quo pauci reperiantur. adstantes. 

Ubi quis eo morbo vexetur, unde operatio rebus divinis periclitatur et 
scandalum oritur, profecto est irregularis ad tradita per Pirhing, 2n Jus Canon. 
lib. r, tit. 20, n. 14. Sed cum agatur de morbo nulla sua culpa contracto, 
et omne removeatur periculum, si ei adsit alius Sacerdos, sane dispensandus 
videtur ab irregularitate, dummodo celebret cum adsistentia alterius Sacer- 
dotis: can. J//ud, caus. 7, quaest. 1. Proponitur dubium: 

An, et quomodo sit consulendum SS?io pro dispensatione ab irregularitate 
in casu? 

Die 28 februarii 1807 Sacra, etc. respondit: Negative. 

Reiteratis vero precibus propter rei familiaris angustiam, quam etiam 
Episcopus in nova informatione testatur, idem Sacerdos EE. VV. supplicat 
pro definiendo dubio: 

An sit standum, vel recedendum a decisis in casu? 

Die 18 iulii 1807: Non proposita. 

Die 22 augusti 1807 Sacra, etc. respondit: Praevio recessu a decisis, dum- 
modo celebret ianuis clausis, vel in hora minus a populo frequentata, et cum 
alio adsistente Sacerdote, pro gratia arbitrio et conscientiae Episcopi ad trien- 
nium cum solitis clausulis. 

[Thesaurus Resolutionum, tom. 73, p. 43-45, 153, 157]. 


3937. 


S. C. C., Auximana et Nucerina, 22 aug. 1807. 


Resoluta fuit haec causa die 1o septembris 1803. ! Post quadriennium 
et ultra Sacerdos Fancelli reintegrat preces. Rogatus de sententia Episco- 
pus Cingulanus scribit: « Maiora se mihi praebuisse emendationis signa 
affirmare possum, cum tribus abhinc annis eam vitae rationem instituerit, 
quae Ecclesiasticum decet. Putarem, EE. VV. Oratoris precibus indulgere 
posse, eum absolvendo ab omni censura et irregularitate, cum nihil amplius 
perpetraverit, quod huiusmodi gratia reddat indignum ». Igitur EE. PP. 
deliberare dignabuntur: 

n sit consulendum So pro absolutione et dispensatione in casu? 

Die, etc. Sacra, etc. respondit: Affirmative in omnibus. 

[Thesaurus Resolutionum, tom. 735*p:25174]: 

3938. 


S. C. C., Tarraconen., 21 nov. 1807. 


Ab Archiepiscopo 'larraconensi hoc proponitur postulatum: « Cum in 
Dioecesis perlustratione reperiissem, neminem ex XXVII Vicariis ruralibus, 
qui totidem inserviunt suffraganeis ecclesiis, festis diebus Missae Sacrificium 
pro populo offerre, eo praesertim, quia nec sunt proprii Parochi, nec ipso- 
rum ecclesiae propriam Parochiam a Matrice disiunctam constituant, sed ab 
ilis gerantur dependenter a Matricis Rectore, in quo residet habitualis cura 
animarum: tamen attente considerans, eos ab iis, qui perpetui dicuntur, 
nomine tantum differre, non re, non dubitavi decretum edere eos constrin- 
gens ad celebrandum pro populo diebus festis. Verum cum huiusmodi 
decreto resistant, ad eliminandas dubitationes sedandosque conscientiae 
motus, tutius duco EE. VV. super his consulere ». 

Omnis dubitandi ratio in eo est, utrum in ecclesiis, quae in Dioecesi 
Tarraconensi suffraganeae vocantur, cura actualis resideat penes Rectorem 
ecclesiae Matricis, seu potius apud Vicarium nutalem, seu ad nutum amovi- 
bilem. Nam cum ex Tridentino, Sess. 23, cap. 1, de ref. ii teneantur pro 
ovibus suis sacrificium offerre, quibus animarum cura commissa est: ita 
tenentur applicare Missam pro populo, qui actualem curam exercent, 
licet sint Vicarii ad nutum amovibiles, ut declaravit Benedictus XIV in 
const. Cum semper oblatas.* Vicarii huiusmodi rmutales negant apud se 
residere curam actualem, quia nec ecclesiis suffraganeis praeponuntur 
praevio examine, nec Synodo adsistunt, nec habent propriam Paroeciam 
disiunctam a Matrice. Ex his deducunt, quod non proprio iure curam exer- 
ceant, sed tamquam ministri Rectoris Matricis, proptereaque non ad eos 
pertinet cura actualis. Nihilominus Archiepiscopus censuit Vicarios huius- 
modi veros esse Parochos, et apud eos curam actualem esse. Nam Vicariae, 
quas regunt, auctoritate Ordinaria erectae sunt, in eisque Vicarii mutales, 
licet a Rectoribus Matricis nominati, decreto Ordinarii instituuntur, nec 
nisi ab eodem Ordinario possunt amoveri. Separatim regunt curas à Ma- 
tricis Rectore; Fontes Baptismatis habent, et 85. Eucharistiae Sacramen- 
tum in propriis ecclesiis custodiunt, Viaticum deferunt, Matrimonia publi- 
cant licet alter contrahentium Matrici subiectus sit; Baptismata in propriis 
codicibus adnotant; visitationi Episcopi subiiciuntur. Quae omnia evin- 
cunt, eosdem Vicarios, licet amovibiles, proprie tamen esse Parochos, 
et actualem curam habere. Consuetudinem porro despiciendam esse putat 
Archiepiscopus, cum potius dicenda sit abusus, ubi iuri divino et ecclesia- 
stico repugnat. Ex his EE. VV. deliberare dignabuntur: 

An XXVII Vicarii nutales teneantur ad applicationem Missae pro populo, 
ita ut decretum ab Archiepiscopo in sac. visitatione latum sit exequendum in casu? 

Die, etc. Sacra, etc. respondit: Affirmative in omnibus. 

[Thesaurus Resolutionum, tom. 73, P. 2530-233]. 

3939. 


S. C. C., Fanen., 21 nov., 19 dec. 1307. 


Resoluta fuit haec causa die 13 septembris anni proxime praeteriti. ! 
Nunc Episcopus Vos, EE. PP., certiores reddit, caementorum pretium 
attingere summam scutorum 409.41 !5, et fructus annuatim persolvendos 
scuta quinque pro singulo centenario. Cum autem lucrum scutorum duo 
circiter supra viginti tantummodo ex ea percipiant Mansionarii, quo lucro 
in duas partes diviso, eorum cuique exigua tantum summa obveniat scuto- 
rum II, sequitur, eos magno Missarum onere gravari non posse. Dubium 
proponitur: 

An, et quomodo applicandum sit investimentum ex pretio caementorum 1n 
casu? ! 

Die 21 novembris 1807: Non proposita. 

Die r9 decembris 1807 Sacra, etc. respondit: Affirmative in augmentum 
praebendarum et distributiones quotidianas iuxta votum Episcopi, celebrata 
ab unoquoque Mansionario una Missa in menses singulos in sacello Sanctorum 
Titularium applicanda pro anima fundatorum. 

[Thesaurus Resolutionum, tom. 73, p. 237, 241]. 


3940. 


S. C. C. Arianen., 23 ian. 1808. 


Franciscus Xaverius Marziano a praedecessore Episcopo suo Arianensi 
usque ad Lectoratus gradum promotus, a ceteris Ordinibus reiectus fuit, 
neque dimissoriales consequi potuit a Vicario Capitulari. Quare Martianus 
Neapolim petivit, et in Regio Clero adscriptus, ad reliquos omnes Ordines 
gradatim promotus estsine testimonialibus Curiae Arianen. contra constitu- 
tionem Innocentii XII, Speculatores. ? Quamquam ex hoc esset suspensione 
irretitus, attamen celebravit, ut ipse asseverat, ignorantia ductus constitu- 
tionum apostolicarum. Sed monitus ab ecclesiasticis viris, ad suum Ordina- 
rium confugit, ut a suspensione liberaretur. Id quod ab ipso obtinuit, dum- 
modo a Sede Apostolica impetrasset dispensadonem ab irregularitate, qua 
tenebatur ex eo, quod suspensione irretitus Sacris operatus esset. Cum 
itaque eius irregularitas nota esset, cessavit a celebratione Missarum, et 
apud Vos EE. PP., dispensationem ab irregularitate implorat. 

Vicarius Capitularis in sua informatione affirmat, quod defunctus Epi- 
scopus 7:07. volle promuover l'Oratore agl'ordini ulteriori per alcune mancanze, 
per altro di non molto momento dal medesimo commesse in. Seminario. Egli 
sostiene, che allorquando fu cosà ordinato Sacerdote, non gli erano mote le 

apostoliche costituzioni, e che in conseguenza credevasi di non esser incorso n 
veruna censura. Del resto posso assicurare, che il detto Marziano é fornito di 
sufficienti cognizioni per lo stato  Sacerdotale, e munito di tutti li requisiti 
prescritti dal Sac. Concilio di Trento; non ho cosa di dolermi del di lui costume, 
ed ha subito una corrispondente mortificazione da me impostagl. 

Cum suspensus celebraverit, apertum est Martianum ex const. Specula- 
tores irregularitatem contraxisse: cap. 3, de poenis; et $.. C. in. Fenen; 
20 iulii 1805 !*. Et quamquam Cappellano Regio privilegium sit, ut ordinare 
possit illos, qui Regio Clero adscripti sunt: attamen id obtinet, quatenus 
proprii Episcopi testimonialem afferant. Videant igitur EE. PP., num sub- 
sit causa, cur dispensandus sit. Non contemptu legum ecclesiasticarum, sed 
ignorantia fatetur Orator se praetermisisse testimonialem proprii Episcopi. 
Caeterum Ordinarius testatum facit, eum habere tutti i requisiti prescritti 
dal Concilio di Trento, etc. Dubium proponitur: 

An sit consulendum SSfito pro dispensatione et rehabilitatione in casu? 

Die, etc. Sacra, etc. respondit: Affirmative, imposita salutari poenitentia 
arbitrio Ordinarii. 

[Thesaurus Resolutionum, tom. 74, p. IT 


3941. 


S. C. C, Forosempronien., 26 mart. 1808. 


Cathedralis Ecclesia Forosemproniensis et Parochialis est, curamque 
animarum per Vicarium amovibilem exercet in agro, in quo ea regio, quae 
appellatur Piano di S. Martino, distat ab Ecclesia Parochiali et ob longum 
apserumque interpositum iter spiritualibus nonnunquam destituitur auxiliis. 
Dum adhuc administrationem Forosemproniensis Ecclesiae retinebat moder- 
nus Episcopus Laureti et Recineti, ut consuleret hisce ruricolis, suasit Capi- 
tulo, melius saluti animarum futurum, si haec regio a Paroecia Cathedrali 
dismembraretur, constituto novo Parocho in ecclesiá rurali S. Martini, 
quam circumstant tres supra sexaginta familiae colonorum. Annuit Capitu- 
lum. Ut vero congrua novo Parocho assignari posset et aedes parochiales 
extrui, et sacra supellectilis comparari, nonnulla proposuit Episcopus Admi- 
nistrator. Quoniam vero interea novus Pastor Forosemproniensi Ecclesiae 
datus est, is in Urbe auditus, nedum adprobavit commendavitque sum- 
mopere,quae a suo Decessore gesta sunt, verum. etiam noscens novam 
hanc Paroeciae erectionem utilem esse et necessariam: enixis precibus EE. 
VV. exorat, ut cum suis, tum incolarum Plani S. Martini votis quam 
primum satisfacere dignentur. Proponitur dubium: 

An, et quomodo sit locus dismembrationi, et erectioni novae Paroeciae in 
casu? 

Die, etc. Sacra, etc. resbondit: A ffirmative in omnibus iuxta votum. Eri 
Relatoris, et ad D. Secretarium cum SSno. 

[Thesaurus Resolutionum, tom. 74, p. 53-63]. 


1 Cf. N. 3924. 

3942. 


S. C. C., Signina, 18 mart., 27 maii 1809. 


Pertinent ad patronatum fratrum Lauri, nempe Sacerdotis Laurentii, 
Octavii et Gregorii quatuor Cappellaniae sive simplicia Beneficia in Cathe- 
drali Ecclesia Signina erecta, quorum alterum nuncupatum a S. Bernardino, 
et S. Maria Angelorum, alterum divo Hieronymo, possidetur a Sacerdote 
Laurentio; tertium vero sub invocatione S. Ioannis Baptistae, et quartum 
S. Ioseph, tenet Clericus Marianus, dictorum fratrum Lauri nepos. Horum 
Beneficiorum latet fundatio inter antiquitatis tenebras, cum ante annum 1500 
iam erecta fuisse constet. Ex praediis, quae indiscriminatim pertinent ad 
haec Beneficia, redeunt annua scuta 62, et ex his implenda sunt onera 
Missarum 299 et alia quatuor cum cantu; praeterea vectigalia persolvi 
debent et expensae pro manutentione Cappellarum. 

Cum redditus impares essent oneribus, fratres Lauri postularunt, tum 
reductionem onerum, tum etiam, ut duo Beneficia S. Bernardini et S. Hie- 
ronymi unirentur Beneficio S. Ioannis Baptistae; quae duo Beneficia unienda 
cum possideantur a Sacerdote Laurentio Lauri, hic assentitur unioni, dum- 
modo post sui obitum effectum habeat. Episcopus narrata confirmans utrius- 
que instantiae suffragatus est. Itaque die 17 decembris 1808 rescriptum pro- 
diit: Pro reductione arbitrio et conscientia Episcopi ad taxam Concilii Romani, 
et ponatur in tabella; quo vero ad unionem ponatur in folio. 

De unione nunc tantum quaeritur. Obstare quidem ei videtur iuris dispo- 
sitio, quae ad perficiendam Beneficiorum unionem requirit causam necessa- 
riam et utilem, et consensum eorum, quorum interest: can. 49, Caus. 26, 
quaest. 1; cap. Tua nuper, de his quae fiunt a Praelat., et S. C. in Forosem- 
pronien., 19 decembris 1801.! Quamquam in re nostra unioni assentiantur 
tum Beneficiati, tum Patroni, attamen nulla subest necessaria causa, et utili- 
tas Ecclesiae, cum unio petatur in commodum Beneficiatorum. Verum agi- 
tur de tenuissimis Beneficiis, quae maioribus, quam par sit, gravantur one- 
ribus, ut difficile sit invenire, qui ea consequi velit, agiturque de Beneficiis 
mere simplicibus. Dubium proponitur: 

4n, et quomodo sit locus unioni in casu? 

Die 18 martii 1809: Non proposita. 

Die 27 maii 1809 Sacra, etc. respondit: Affirmative post obitum vel resi- 
gnationem Sacerdotis Laurentii Lauri, firmis omnibus | oneribus ad formam 
fundationum et rescripti diei I7 decembris 1808. 

[Thesaurus Resolutionum, tom. 74, p. 20-22, 25]. 


!'Cf. N. 3914. 

3943. 
S. C. C., Neapolitana, 17 sept. 1814. 


Acolythus Dominicus de Paolis triginta et amplius annos natus, cum in 
morbum gravissimum incidisset, convalescens laboravit imbecillitate nervo- 
rum opticorum, et nunc, quin ullam exteriorem deformitatem praeseferat, 
luminibus captus est ita, ut vix lucem a tenebris secernat. Nihil intentatum 
reliquit, ut adhibitis remediis visum recuperaret; sed omnia frustra, cum 
Chirurgi nullam spem esse reliquam affirment. Nihilominus cum maximo 
flagraret desiderio Sacrorum Ordinum, animum applicavit ad scientias phi- 
losophicas et theologicas consequendas, et opitulante persona, quae ei lec- 
tionem et scriptionem praestaret, tantum in iis profecit, ut facto publico 
experimento, admirationem in omnibus ingesserit. Neque minus profecit in 
sacris caeremoniis, et habet plurima testimonia, ex quibus probat se cum 
adsistentia Sacerdotis idoneum esse ad celebrationem Missae. Itaque S8rho 
bis preces porrexit, ut dispensationem ab irregularitate impetraret. Eius 
preces ad hanc Sac. Congregationem ablegatae fuere. Plurimas Orator affert 
commendationes Episcoporum aliorumque virorum Ecclesiasticorum. 

Ex his inquirendum erit, num Orator sit irregularis, num dispensandus 
et quatenus dispensandus, quomodo gratia concedenda. Cum ita Orator 
careat visu, ut praeter lucem a tenebris nil praeterea discernat, irregularis 
profecto est ex genere eorum, qui ex defectu corporis impediuntur congruo 
usu et exercitio Ordinis, praesertim celebrationis Missae. Neque eidem suffra- 
gari posse videtur, quod neque sua culpa, neque vi morbi caecus sit, neque 
ullam deformitatem exteriorem habeat. Irregularis enim fit ex eo, quod, si 
non propter deformitatem, certe ob imbecillitatem Missam legere non potest. 
Superest, ut EE. PP. videant, num saltem dispensatio Oratori indulgenda 
sit. Pro impertienda gratia multa faciunt: irregularitatem casu, non culpa 
Oratoris contractam fuisse; vitium emendatum fuisse ab Oratore applica- 
tione profectuque in scientiis, praecipue theologicis; dispensationis gratiam 
redire in utilitatem Ecclesiae; ita Oratorem instructum esse in sacris cae- 
remoniis, ut celebratio Missae ab eo explenda cum adsistentia Sacerdotis 
neque scandalo, neque admirationi populo adstanti futura sit; eumdem 
Oratorem commendatum esse ab Ordinario, et ab aliis undecim Episcopis, 
qui pro eo gratiam deprecantur; testimonium Cleri, qui eumdem idoneum 
affirmat. Verum obstat regula, qua semper usa est 8. Congregatio in con- 
cedendis dispensationibus super defectu corporis, ut eas facilius indulserit, 
ubi res erat de dispensando Sacerdote iam promoto, quam ubi agitur de 
Clerico promovendo, ut in Comen., 6 maii 1775. * Nihilominus, quatenus 
EE. PP. gratiam indulgere censeant, id quod ad modum pertinet conceden- 
dae dispensationis, cavendum erit, ne celebrare possit sine assistentia alte- 

rius Sacerdotis, et numquam in publica ecclesia, sed in Oratorio privato. 
Dubium dirimendum erit: "T 

An, et quomodo sit consulendum Sanctissimo pro dispensatione ab irregula- 
ritate in. casu? 

Die, etc. Sacra, etc. respondit: Negative. 

[Thesaurus Resolutionum, tom. 75, p. 4-10]. 


3944. 


S. C. C, Camerinen., 17 dec. 1814. 


Carolus Ribecchi e Villa Valliculi suo testamento die 8 ianuarii 1793 
constituit erede universale e proprietaria di tutti i suoi beni la chiesa del SSho 
Rosario di Vallicchio con obligo peraltro al Curato pro tempore di doversi 
celebrare tante Messe, quanto sard il frutto di detti beni alla ragione di due 
paoli per Messa, lasciando per altro usufruttuarie della sua eredità le sue sorelle 
Lucia e Felice la loro vita naturale durante. Viventibus adhuc heredibus 
usufructuariis, terraemotu concussa fuit ecclesia Parochialis S. Luciae, cui 
subiiciebatur ecclesia SSihi Rosarii, heres proprietaria Caroli Ribecchi. 

Sacerdos Venantius Biocca preces admovit huic Sac. Congregationi, ut 
ei liceret Parochialem ecclesiam S. Luciae fere omnino collapsam transferre 
ad ecclesiam SSii Rosarii. Ut vero consuleret expensis, quae pro amplianda 
hac ecclesia et a fundamentis extruendis aedibus parochialibus iudicio 
peritorum in scutis 350 requirebantur, facultatem imploravit vendendi cae- 
menta quassatae ecclesiae S. Luciae, et imponendi censum super fundo 
hereditatis Ribecchi. Ipse vero Parochus sese promptum paratumque exhi- 
buit ad solvendos fructus, donec vixerint sorores Ribecchi usufructuariae. 
Hisce vero defunctis sese obligavit ad celebrationem Missarum pro simplici 
iulii eleemosyna, si ad huiusmodi celebrationem successores etiam cogantur, 
donec census fuerit extinctus. Archiepiscopus huic instantiae suffragatus est. 
Quibus precibus relatis per summaria precum in Congregatione diei 
20 ianuarii 1798, rescriptum fuit: Archiepiscopo, qui pro suo arbitrio et con- 
scientia Oratori gratis indulgeat iuxta petita et superius descriptum | eius 
votum. 

Parochus Venantius Biocca nonnisi anno 1803 usus est facultate a S. Con- 
gregatione sexennio fere ante tributa, quo anno die 8 novembris publico 
stipulato instrumento censum in annuis scutis decem imposuit super praedio 
Camponovo ad hereditatem Caroli Ribecchi spectante, illumque pretio scut. 
biscentum vendidit Comiti Aloysio Foschi Patritio Camerino. Defunctis 
anno 1808 sororibus Ribecchi venit dies, quo purificata est substitutio eccle- 
siae SSihi Rosarii. Sed cum eam regionem teneret extera dominatio, non po- 
tuit Parochus possessionem capere bonorum hereditariorum Ribecchi, sed ea 
invasit Sagrilegum Demanium, quod mobilia vendidit, stabilia publicae licita- 
tioni exposuit. Quare Parochus Venantius, quo minus detrimentum ecclesia 
caperet, censuit inire foedus cum patre suo Philippo Biocca et Comite Aloy- 
sio Foschi, ut ipsi ad haec bona licerentur. Cum tamen ea esset temporum 

iniquitas, ut aditus ad S. Sedem esset interclusus, nec venia apostolica ad 
stipulandum contractum huiusmodi impetrari posset: Parochus nomine 
etiam patris et Comitis Foschi Spoletum venit consultum Cardinalem Anto- 
nelli Magnum Poenitentiarium, qui eo loci detinebatur, num tuta conscientia 
bona hereditatis Ribecchi acquirere posset. Cui respondit Excellentissimus 
Antonelli: licere, dummodo acquirerent animo restituendi bona et parendi 
ad omne mandatum Ecclesiae. 

Nunc, postquam supervenit felix rerum mutatio, tam Comes Antonius, 
filius interea defuncti Aloysii Foschi, quam Parochus Venantius eiusque 
pater preces obtulere, quibus convalidationem venditionis et emptionis 
bonorum Ecclesiae postulantes declararunt, se promptos paratosque esse 
bona empta restituere ea tamen conditione, ut reintegrationem consequantur 
de expensis ab ipsis factis in manutenendis fundis, atque etiam eorum creditis 
et pecuniis solutis in dimittendo aere alieno hereditatis Ribecchi. Venditio- 
nem huiusmodi utilem Ecclesiae fuisse affirmant, idcirco sanationem con- 
tractus, atque opportunam absolutionem a censuris, si in eas inciderint, 
obtinere confidunt. 

Archiepiscopus in sua informatione affirmat, bona vendita fuisse justissimo 
pretio, nimirum pretio ultra triplum maiore pretio censuali, ac huiusmodi 
emptionis et venditionis contractum omnibus attentis verissimis circum- 
stantiis tam Parochialis ecclesiae, quam Rectoris pro tempore cessisse in 
evidentem utilitatem. Addit praeterea, vires deficere ecclesiae Parochiali, si 
rescisso contractu restituere deberet summas emptoribus debitas. Inde putat, 
expedire Ecclesiae, ut sanatio concedatur, cuius et modum. proponit atque 
suggerit. Porro cum bona fide contractum iniissent, ut Ecclesiae rem utilem 
facerent: videant EE. PP., num stante bona fide, rectissima intentione et 
temporum conditione, dubium sit, num censuras et propter successivas 
Missarum celebrationes in irregularitatem inciderint, ut eisdem, quemad- 
modum Archiepiscopus putat, ad cautelam tantum absolutio et dispensatio 
concedatur. Dignentur dirimere dubia: 

1. An contractus, de quibus agitur, sint irritandi seu potius sanandi in casu? 

2. An sit consulendum SSfio pro absolutione a censuris et respective dispen- 
satione ab irregularitate in casu? 

Die, etc. Sacra, etc. respondit ad 1. Ad mentem; mens est, quod D. Secre- 
zarius curet cum Sanctissimo sanationem contractuum iuxta votum Archiepiscopi. 

Ad 2. Affirmative ad cautelam. 

[Thesaurus Resolutionum, tom. 75, p. 30-38]. 


3945. 
S. C. C.,, lanuen., 9 sept. 1815. 


Intuitu hereditatis die 21 septembris 1803 matrimonium in faciem Eccle- 
siae celebratum fuit inter Evangelistam Massa et 'Theresiam "Turrio. Vir 
in domo mulieris per aliquod tempus habitavit, numquam tamen cum ea 
ivit cubitum. Postea domicilium sponsae deseruit. Verum semper hic vestigia 

suae sponsae sectabatur, ut ad domum suam traduceret; atque res eo pro- 
cessit, ut rixae palam factae sint, et ipse armatus in domum sponsae sese 
intruserit, ex quo facto in vincula coniectus est. Frustra honesti et religiosi 
viri rem componere tentarunt. Nam anno 1805, post annum et menses 
decem a contracto matrimonio Theresia preces S$iho Dfio Nostro obtu- 
lit, in quibus exposuit, Evangelistam Massa cum ea matrimonium con- 
traxisse, sed numquam cum ea consummasse, proptereaque postulabat di- 
spensationem super matrimonio rato et non consummato, ex causa odii et 
aversionis animorum. 

Quibus precibus ad S. hanc Congregationem remissis delegatus fuit 
Emus Archiepiscopus Ianuensis, ut citatis interesse habentibus, et Defen- 
sore matrimonii, processum conficeret ad formam constitutionis s. m. Bene- 
dicti XIV, Dei miseratione, * tum super non sequuta consummatione, tum 
super causis dispensationis. Absoluto processu anno 1808 censuit in suo 
voto Emus Archiepiscopus Ianuensis, constare de non sequuta consumma- 
tione et de idoneis causis dispensationis, quam S. Pontificem concedere con- 
sulebat. 

Mulier nititur probationi, quam canones requirunt, ut non consumma- 
tum matrimonium evincatur: scilicet iuramento ipsius mulieris, testimonio 
septem propinquorum et recognitione sui corporis per obstetrices facta, 
quemadmodum praescribit cap. Causam 14, de probat., cap. Litterae Vestrae, 
de frigid. et malefic., et cap. Fraternitatis, eod. tit. Nilque contra refragari ait, 
si vir iuravit, se matrimonium consummasse. Nam in contradictione viri 
et puellae potius habendum est huius iuramentum, quando ex recognitione 
intemerata apparet ex cap. Profosuisti, de prolat., maxime cum assertio 
viri de sequuta consummatione sit incerta et inverosimilis. Incerta, quia 
rogatus a Iudice, num perfectam habuisset copulam, respondit: credo per- 
fetta la consumazione; inverosimilis, quia cum ipse semper recusasset(quem- 
admodum testes deponunt) condormire cum uxore, licet saepe invitatus, 
verosimile non est, ut ipse asserit, clanculum et futive sponsam complexum 
fuisse. 

Defensor vinculi ad vindicandam fidem iuramenti arguit ex cohabita- 
tione, ex qua oritur praesumptio iuris et de iure sequutae consummationis: 
Cap. 12, 13, de praesumpt., porro ex eo quod Evangelista matrimonium con- 
traxerit non propter hereditatem, sed ex inveterato amore erga 'l'heresiam. 
Arguit praeterea ex obstetricum inscitia. Odii vero causam satis non esse 
contendit ad dissolvendum matrimonium ob Trident., Sess. 24, cap. 5. de 
doct. matrim. Ex his Emi PP. deliberare dignentur dubium: 

Zn sit consulendum SSfio pro dispensatione super. matrimonio rato et non 
consummato in casu? 

Die, etc. Sacra, etc. respondit: Affirmative. 

[Thesaurus Resolutionum, tom. 75. P- 90-96)]. 


1 Cf. N. 318. 

3946. 
S. C. C., Fesulana, 13 ian. 1816. 


Cathedralis Fesulanae Capitulum decem constat Canonicis, ad quorum 
aliquos cura pertinet animarum. Ex his videns modernus Episcopus chori 
servitium non pro dignitate praestari, S$5ho Dfio Nostro preces dedit, 
ut impetraret unionem ad mensam Capitularem et translationem ad Eccle- 
siam Cathedralem octo Beneficiorum, quae in aliis ecclesiis extant, quaeque 
vel ad liberam collationem Episcopi, vel ad patronatum Capituli, vel priva- 
torum pertinent. Ex fructibus vero Beneficiorum huiusmodi vacantium, vel 
cum primum vacatura sint, tres constituantur Mansionarii, qui choro quo- 
tidie inserviant. Multa S. Congregatio, cui preces huiusmodi delegatae 
fuere, percontata est ab Episcopo, quae ad rem dirimendam erant necessaria, 
quibus in remissa informatione factum est satis. 

Ex memoratis Beneficiis redeunt annua scuta fere 210, quae divisa pro 
stipendio inter erigendos Mansionarios, singulis darent scuta 7o. Additque 
Episcopus: Haec omnia Beneficia, si ab ecclesiis, ad quas modo pertinent, 
transferantur, tanti momenti damnum eventurum non esse affirmo, ut hoc ipsum 
attendere oporteat, cum agatur praesertim de illa Cathedralis Ecclesiae neces- 
sitate, cui quidem consulendi nulla alia via patere mihi videtur. Compertum 
mihi certumque est, neminem esse passive vocatum, qui de petita eorum Bene- 
ficiorum. translatione ac reductione conqueri iure possit. 

Verum observandum, agi in re nostra non de augendis Praebendis Cano- 
nicalibus, sed de constituendis Mansionariis, propterea observandum erit, 
num dispositio 'T'ridentini, Sess. 24, cap. 15, de ref. applicari possit ad casum, 
quo novae Mansionariae erigi debent. Sed sane si necessariae sunt Mansio- 
nariae in Cathedrali Fesulana: iusta videtur subesse necessitatis et utilitatis 
causa ad unionem perficiendam. Dubium proponitur: 

An, et quomodo sit locus unioni et translation? Beneficiorum in casu? 

Die, etc. Sacra, etc. respondit: Affirmative iuxta. votum | Episcopi, satis- 
factis omnibus oneribus etiam per alios ad formam respectivarum fundationum 
sumptibus Mansionariorum, et accedente consensu Patronorum. 

[Thesaurus Resolutionum, tom. 76, p. 2-6]. 


3947. 


S. C. C., Segobricen., 25 maii, 15 iun. 1816. 


Collegium Canonicorum Ecclesiae Cathedralis Segobricensis suis capi- 
tularibus comitiis sub annum 1802 deliberavit, ut iubilatio Dignitatibus et 
Canonicis indulgeretur post expletum servitium 35 annorum, et Beneficiatis 
et Cappellanis, postquam annos 40 inservierint. Decretum placuisse ferunt 
ad exemplum consuetudinis vigentis in aliis Hispaniarum Ecclesiis, praeci- 
pue in Valentina Metropolitana. De singulis ad rem opportunis notitiis 

rogatus Episcopus respondit: Collegium Canonicorum constat quatuor Di- 
gnitatibus et decem Canonicis. Praeterea in eadem Ecclesia triginta sunt 
Beneficia, et triginta tres Cappellaniae Ministeriales, quibus omnibus impo- 
situm est ad chorum, funera et caetera parochialia ministeria interesse. Ex 
quibus concludit Episcopus: nihil praeiudicii aut detrimenti affici unquam 
posse iubilationis concessione, sive ad populi commodum sive ad chori ser- 
vitium dignum spectetur. 

Nullum sane privilegium in iure scriptum legitur, quo Canonicis, qui 
diu Ecclesiae inservierint, indultum iubilationis concedatur; consuetudine 
tantum inolevit, ut Canonicis et Beneficiatis, qui spatio quadraginta anno- 
rum continuo et laudabiliter chori munera obierint, indulta iubilationis con- 
cederentur. Quamobrem praxis invaluit, et scrupulosius retenta fuit ab hac 
S. Congregatione, ut indulta huiusmodi generatim Capitularium corpori non 
concedantur, unde illis proprio marte liceat iubilatione frui post quadrage- 
narium servitium, sed haec solum dari solet venia singulis recurrentibus in 
casibus particularibus, et quidem constito prius de continuo et laudabiliter 
expleto quadraginta annorum servitio ab iis, qui indulta huiusmodi implorant, 
ut statuit S. Congregatio in Constantien., 4 mali 1737. * Quare deliberabunt 
EE. VV., an Dignitatibus et Canonicis post servitium annorum Zriginta 
quinque ea danda sit venia, Beneficiatis vero post expletum quadragenartum 
servitium, quin illorum quisque in singulis casibus ad S. Congregationem 
recursum habere teneatur, quo continuum et laudabile servitium praestitisse 
demonstret. Vestrum erit ferre suffragium: 

1. Zn sit probanda resolutio Capitularis Ecclesiae Segobricensis quoad indul- 
tam iubilationem omnibus Dignitatibus et Canonicis, qui ad annos triginta 
quinque et Beneficiatis et Cappellanis, qui ad annos quadraginta inservierint 
in casu? 

Die 25 maii 1816: Non proposita. 

Die 15 iunii 1816 Sacra, etc. respondit ad 1. Negative in omnibus. 

[Thesaurus Resolutionum, tom. 76, p. 103-107, 136]. 


3948. 


S. C. C, Savonen., 15 iun., 13 iul. 1816. 


Vacata mense decembris anni 1811 ecclesia pagi Vadorum, die 10 ianua- 
rii anni 1812 indictus fuit ab Episcopo Savonensi concursus accitis tribus 
Examinatoribus, quibus facultas data est novem ferendi suffragia, scilicet 
tria super unoquoque ex tribus quaesitis. Coram Examinatoribus adfuere 
concurrentes: Ioseph 'T'oso, Praepositus ecclesiae parochialis oppidi Varagi- 
nis, qui octo tulit puncta; Sacerdos Toannes Baptista 'T'orre, ex Cappucci- 
norum Familia, atque ex rescripto SSrii habilis factus ad consequenda Bene- 
ficia, quantumvis curata, cui septem suffragarunt vota; Antonius Saccarelli, 
Rector ecclesiae S. Salvatoris oppidi Valleggie, qui sex suffragia consequutus 

est. Nihilominus Episcopus censuit inter ceteros magis idoneum Sacerdo- 
tem "Torre declarare. Graviter hoc tulit Praepositus Ioseph 'T'oso, atque a 
iudicio Episcopi appellavit ad Erium Archiepiscopum Ianuensem, sed ea 
deserta, provocavit ad Laicam potestatem Ministri Cultorum, qui re cognita 
eumdem reiecit. 

. A Ab hoc itaque tempore Sacerdos Torre institutionem in Archipresbyte- 
ratu obtinuit et a triennio illum possidet. Sed Praepositus Toso praeterito 
anno preces huic S. Congregationi obtulit, in quibus conquestus fuit sibi 
praehabitum fuisse Sacerdotem 'l'orre, che neanche aveva riportata l'appro- 
vazione nel detto concorso, atque idcirco postulavit, ut ad trutinam revoca- 
rentur acta concursus, et cui de iure Paroeciae collatio fieret. 

Episcopus in sua informatione, transmissis actis concursus, rationes 
affert, cur Praeposito 'Toso antetulerit Sacerdotem "l'orre, et concludit: 
reliciendam esse instantiam 'T'oso, eumque monendum, ut melius se gerat 
cum ovibus sibi concreditis. 

Nulla profecto causa est, quamobrem acta concursus ad examen revocen- 
tur. Non enim potest Praepositus 'T'oso in discrimen acta illa adducere, ex 
quibus ipse fuit approbatus. Posset ipse provocare ab irrationabili iudicio 
Episcopi, qui ipso posthabito Paroeciam contulit Sacerdoti Torre, cui minora 
suffragia in concursu accesserunt. Sed "Tridentinum, Sess. 25, cap. 18, 
de ref. decrevit, ut inter approbatos ab Examinatoribus Episcopus eum seli- 
gat, quem ceteris magis idoneum iudicaverit. Non itaque cogitur Episco- 
pus sequi relationem Examinatorum, et potest praeponere, qui minora suf- 
fragia habuit. Sed ne in iudiciis Episcoporum quidquam gratia et favor sibi 
vindicet, satis prospexit consultissima constitutio S. Pii V, In conferendis, ! 
et encyclica s. m. Benedicti XIV, Cum illud, ? ex quibus fas est ab irrationa- 
bili iudicio Episcopi 2 devolutivo appellare. 

Unum in precibus Toso exponit, quod Sacerdos Torre neanche aveva 
riportata l'approvaxione nel detto concorso, quod veritati non apprime cohae- 
ret, cum septem habuerit suffragia. Ceterum Episcopus rationes affert, unde 
'Tosium reiecerit, qui est: « vir apprime imprudens, rixosus, avarus, pau- 
perum aspernator, quique ecclesiae Parochialis Varaginensis gregem sibi 
creditum non uti Rector, sed uti mercenarius oves mungit. Haec sunt mo- 
menta, quae, postposito Sacerdote 'T'oso, me impulerunt ad declarandum 
prudentia, moribus, doctrina aliisque ad vacantem ecclesiam gubernandam 
opportunis, magis idoneum Sacerdotem Torre, qui ab Examinatoribus sep- 
tem ex novem faventibus votis approbatus fuerat, quique insuper tum uti 
Curatus ecclesiae Parochialis S. Petri Huius Civitatis, tum uti carcerum 
Confessarius, optimum de suarum virtutum praestantia testimonium exhi- 
buerat». Dubium proponitur: 

An constet de irrationabili iudicio Episcopi, ita ut. Praeposito Iosepho 
Toso sit conferenda Paroecia, seu potius Sacerdos Torre sit manutenendus 
in casu? 

Die r5 iunii 1816: Non proposita. ! 

Die 13 iulii 1816 Sacra, etc. respondit: Negative ad primam partem; affir- 
mative ad secundam, et Praepositus Toso consulat conscientiae suae. 3 

[Thesaurus Resolutionum, tom. 76, p. 138-143]. 


3949. 


S. C. C, Terracinen. seu Setina, 24 aug. 1816. 


In tribus unitis Dioecesibus Terracinensi, Setina ac Privernensi unicum 
fuit Seminarium ab anno usque 1653 in Civitate Setina constitutum. Hinc 
factum est, ut Benedictus XIII confirmavit taxam a Visitatore Apostolico 
impositam datis apostolicis litteris die 18 februarii 1728, iussitque, ut a Dioe- 
cesi Terracinensi scut. 27.28, a Setina scut. 117.88, ac demum a Privernensi 
scut. 184.47 in Seminarii subsidium annuatim rependerentur. Adversus 
hasce apostolicas litteras insurrexerunt Privernates, ut gravamen, quod ipsis 
illatum putabant, averterent. Qua tamen controversia delata ad hanc S. Con- 
gregationem sub titulo Privernen. Seminarii, tria proposita fuere dubia: I. 4n 
intret arbitrium pro aperitione oris? Et quatenus affirmative: II. Zn sit locus 
aperitioni Seminarii in Civitate Priverni et Terracinae in casu? 111. An. taxa 
super redditibus ecclesiasticis Privernensis Dioecesis aliisque redditibus adscriptis 
Seminario Setino adiudicari debeant Seminario Privernensi in casu? Quibus 
in Congregatione diei 20 aprilis 1771 Eri Patres responderunt: ad 7. Nega- 
tive; ad II. Ex hactenus deductis non esse locum aperitioni; ad III. Provisum 
in secundo. Post haec silentium ultra quadraginta annorum superaccessit. 
Interea unicum fuit Seminarium in Civitate Setina positum, quod sede 
vacante clausum fuit. Verum novo a Summo Pontifice constituto Episcopo 
statim Setini cives postularunt aperitionem Seminarii, statimque "Terraci- 
nenses, ut etiam in eorum Civitate aliud aperiretur Seminarium, efllagita- 
runt. Omnia habent EE. VV. in litigantium summariis. 

In I. dubio postulat Communitas Setina confirmationem iudicii iam 
redditi de anno 1771 ab hac S. Congregatione. Nam Summus Pontifex egit 
causa cognita et motu proprio, ex quo omne subreptionis et obreptionis 
vitium excluditur. Pari iustitia niti contendit iudicium anno 1771aS8.C. red- 
ditum. E contra Promotor fiscalis nihil sibi commune esse cum causa acta 
anno 1771 contendit: res siquidem tunc acta est inter Communitatem Setiae 
et alteram Priverni. Nihil quaesitum tunc esse ait, nihil definitum de iuribus 
Episcopi pro instituendis Seminariis in propria Dioecesi. Quoad II. dubium 
negant Defensores Setiae, sustineri posse aperitionem Seminarii in Civitate 
Terracinae, quia ius privativum habendi Seminarium ad Civitatem Setiae 
spectat. Àt negat Promotor fiscalis posse Setinos impedire Episcopo, quo- 
minus exerceat facultatem sibi a Tridentino datam ? pro constitutione novi 
Seminarii, quia ''ridentinum concedit, ut in amplioribus Dioecesibus plura 

habentur Seminaria. In III dubio, cum Setini sperent, fore ut petita consti- 
tutio Seminarii in Civitate T'erracinae reiiciatur, ita putant nullum ius esse 
Episcopo, ut de redditibus favore illius Seminarii disponat. E contrario 
contendit Promotor fiscalis, ut taxae, quae percipiuntur ex Dioecesi Terra- 
cinensi et Privernensi, applicentur novo Seminario. Tria proponuntur 
dubia: 

I. An sit standum, vel recedendum a decisis sub die 20 aprilis 1771 in casu? 

II. An, et quomodo servanda sit aperitio Seminarii ab Episcopo facta in 
Civitate Terracinae in casu? 

III. Zn, et de quibus redditibus disponere valeat Episcopus pro Seminario 
Terracinensi in. casu? 

Die, etc. Sacra, etc. respondit ad I. Provisum in secundo. 

Ad II. Affirmative sub denominatione Collegii tantum. 

Ad III. Affirmative pro Collegio quoad quoscumque redditus, exceptis tamen 
omnibus et singulis redditibus et taxis ex triplici Dioecesi Seminario Setiae exi- 
stenti addictis. 

[Thesaurus Resolutionum, tom. 76, p. 215-220]. 


3950. 


S. C. C. Ferrarien., 14 dec. 1816, 25 ian. 1817. 


Ferrariensis Archidioecesis plures complectitur Paroecias rurales, quas 
inter est Paroecia di Boara, intra cuius limites locus est vulgo dictus /a 
Pavonara, in qua paucae familiae vitam ducunt, quaeque ab ecclesia Paro- 
chiali dividuntur per interpositum rivum nuncupatum Canal Bianco, ab 
eaque distant trium millium passuum itinere. Nomine populi postulatur, 
ut hae familiae a Paroecia di Boara separentur et alteri dz Francolino addi- 
cantur, quae propior est, et commodior, ut Parochus possit aegrotis praeser- 
tim spiritualia praebere subsidia. 

Archiepiscopus respondit in sua informatione: familiae nunc quidem 
per tria milliaria ab ecclesia distant propria culpa, quia quinque abhinc 
annis tertium pontem supra Canale Bianco fregerunt, per quem iter ita 
contrahebatur, ut propiores essent ecclesiae di Boara, quam d? Francolino. 
Viam vero non esse imperviam etiam rigente hyeme, et plures remotiores 
esse incolas, qui tamen ad Paroeciam di Boara accedunt. Ait praeterea Ar- 
chiepiscopus, sciscitasse ab hisce habitantibus /a Pavonara, num infirmi 
obierint sine spirituali subsidio, et negative deposuisse. Ex his putat, relin- 
quendam esse Paroeciam di Boara in statu suo, et tantum cogendos vel 
adhortandos recurrentes, ut sublatum ligneum pontem in antiquo loco 
iterum construerent pro faciliori accessu ad ecclesiam et pro commodiori 
ipsorum ac Parochi mutua communicatione. 

"Tridentinum, Sess. 21, cap. 4, de ref. permittit dismembrationes ob loco- 
rum distantiam, sive difficultatem, atque si populus sine magno incommodo 
ad percipienda Sacramenta et divina officia audienda accedere non possit. 

Verum in casu, licet intercedat distantia trium lapidum, non tamen constat, 
subsidia spiritualia remotis parochianis defecisse. Dubium est: 

Zn, et quomodo sit locus dismembrationi incolarum di Pavonara a Paroe- 
cia di Boara zn casu? 

Die 14 decembris 1816: Non proposita. 

Die 25 ianuarii 1817 Sacra, etc. respondit: Negative, et Archiepiscopus 
curet reaedificationem pontis. 

[Thesaurus Resolutionum, tom. 76, p. 332, tom. 77, p. 1]. 


3951. 
S. C. C., Pisana, 29 mart. 1817. 


Parochus S. Cassiani nomine etiam aliorum Parochorum Pisanae Archi- 
dioecesis, ut in dubio conscientiae acquiescant, proposuit quaesitum huius- 
modi: Utrum Parochi, in quorum ecclesiis tempore Adventus et Quadra- 
gesimae habentur sacrae conciones per Praecones ab Ordinario approbatos, 
soluti sint obligatione in Missae parochialis celebratione explicandi Evange- 
lium. 

Id primo inquirendum videtur, num Concionatores tempore Adventus 
et Quadragesimae praedicent pro Episcopo vel pro Parochis, et num Parochi 
per substitutum possint obligationi satisfacere. Nam si conciones habentur 
non pro Episcopo, sed pro Parochis, non possunt sane Parochi compelli 
idem onus per alios praestare. Rursus si per substitutos huic oneri fieri potest 
satis, eodem et ipsi per se non teneri videntur. 

Licet autem certo constet, Episcoporum praecipuum esse praedicationis 
munus, non inde tamen sequitur, ut idem onus non competat etiam 
Parochis ratione officii, ut a SS. Concilio Tridentino declaratum est Sess. 23 
cap. 1, de ref. Porro ex Tridentino decreto, Sess. 24, cap. 4, de ref. sequitur, 
Episcopum teneri in sua Ecclesia praedicationis munus obire vel per se vel 
per alios, quos in casu impedimenti assumet, Parochos vero iz aliis ecclesiis 
vel per seipsos, vel, si sint impediti, per substitutos ab Episcopo deputandos, 
expensis eorum, qui eas praestare vel tenentur, vel solent. Et hoc munus 
praestandum est ab utroque omnibus Dominicis et solemnibus diebus 
festis, et tempore Adventus et Quadragesimae quotidie vel saltem ter in 
hebdomada diebus. Si itaque Episcopus tenetur praedicare in Ecclesia sua, 
vel per se, vel per alios, quos assumet etiam tempore Adventus et Quadra- 
gesimae, videtur, ut quemadmodum in alüs ecclesiis hoc onere tenentur 
Parochi, ita affirmari possit, Concionatores in Paroeciis non praedicare pro 
Episcopo, sed pro Parocho, qui in sua ecclesia hoc munus obire debet vel 
per se, vel per substitutos. Quodsi obtineat sententia, Concionatores pro 
Parochis praedicare, tunc dicendum erit, Parochos, dum in eorum ecclesiis 
habetur concio, solutos esse ab onere explicandi Evangelium inter Missae 
celebrationem. Sed praetereundum non est, Parochos hoc munus praedica- 
tionis per alios praestare posse in casu tantum, quo ipsi impediti legitime 
sint. Videant tamen EE. PP., num ex consuetudine generatim inducta assu- 

mendi Concionatores tempore Adventus et Quadragesimae oriatur iusta 
causa, cur Parochi se a praedicatione excusent. Ex his emergit dubium: 

Zn Parochi, in quorum ecclesiis tempore Adventus et Quadragesimae haben- 
tur sacrae conciones per Praecones ab Ordinario approbatos, teneantur diebus 
festis in Missa Parochiali explicare Evangelium in casu? 

Die, etc. Sacra, etc. respondit: Dilata, et pro nunc servetur consuetudo cutus- 
libet Paroeciae. * 

[Thesaurus Resolutionum, tom. 77, p. 97-102]. 


3952. 
S. C. C., Nullius Sublacen., 17 maii, 14 iun. 1817. 


Postulantibus Canonicis Collegiatae Ecclesiae Trebarum, ut eis restitue- 
rentur distributiones, quas percipere potuissent, nisi exules ac deportati 
fuissent ob recusatum iuramentum fidelitatis, per rescriptum diei 5 februa- 
rii 1817 delegatae fuere eorum preces Erho Abbati, ut cogeret eos Canonicos, 
qui praesentes remanserunt, ut has distributiones absentibus ex causa de- 
portationis restituerent. 

Archipresbyter et reliqui Canonici praesentes contendunt, hoc intelligi 
debere de distributionibus quotidianis, non de distributionibus incertis, ex 
celebratione Missarum et Anniversariorum, quae solis vere praesentibus 
debentur. In Capitulo Trebarum observantia inductum est, ut haec incerta 
emolumenta ne quidem ab infirmis exigantur, propterea quod vera prae- 
sentia necessaria est. 

Canonici vero absentes respondent, quod quaedam incerta, quae ex 
legatis proveniunt, certa sunt et intra annum lucrantur: haec consequuti 
fuissent, nisi vi expulsi a patria abfuissent, et saepe alias ab hac S. Con- 
gregatione definitum reperiri, Canonicos ob iniustam carcerationem lucrare 
omnes distributiones. 

Emus Abbas ita concludit: Sed vereor, ne minus aequum videatur , si totum 
quidem Capitulo persolutum fuerit, quantum antea persoloi consueverat; dum 
singulis Canonicis nihil obstare, ne si vellent, munus impositum obirent : impedi- 
mento deinde illato, quod tolli, nisi per iniquum periurium nequiret, iis exclusis, 
qui se periuriis contaminare nollent, totum illud emolumentum ad paucos unice 
redundaret, qui veriti non sunt fidem suam vetito iureiurando obstringere, vel 
si quem forte alium aetas aut casus apud Ecclesiam residere permiserit. 
Dubium proponitur: 

An Canonici absentes ex causa. deportationis lucrare possint pro tempore 
absentiae emolumenta ex legatis et ex funeribus in casu? 

Die 17 maii 1817: Non proposita. | 

Die 14 iunii 1817 Sacra, etc. respondit: Affirmative in omnibus. 

['lhesaurus Resolutionum, tom. 77, p. 154-156, 173]. 

3953. 


S. C. C., Lunen.-Sarzanen., 12 iul. 1817. 


Duo oppida secus Mare Ligusticum posita: Marola et Cá di Mare inter- 
medio monte distant inter se fere passuum mille, et uno reguntur Parocho, 
qui in ecclesia S. Viti Marolae residet. Populus Cà di Mare, sive quod 
aspera et hyberno praesertim tempore difficilis esset via, ut populani nec 
accedere sine difficultate ad ecclesiam possent, nec ad eos Parochus; sive 
quod ex promiscuo accessu iurgia rixaeque oriantur inter populanos utrius- 
que oppidi veteri aemulatione dissociatos: dismembrationem postulavit a 
Paroecia S. Viti, cum haec vacans esset, et erectionem novae Paroeciae in 
propria ecclesia S. Mariae nuper et decenter extructa et sacris supellecti- 
libus ornata. 

Episcopus de sua sententia rogatus in prima informatione retulit: distare 
oppidum C4 di Mare ab ecclesia Parochiali S. Viti per unum lapidem; aspe- 
rum esse iter tempore hyemis; hinc multos ex oppidanis diebus festis Sacro 
caruisse, et a vita migrasse absque Sacramentorum subsidio; animarum capita 
loci Cà di Mare excedere quingentum; Parochum S. Viti Marolae habere 
congruam scutorum 400; putare ad haec incommoda submovenda optimum 
fore, si proprius Parochus (ad minus Cappellanus Curatus) deputaretur in 
ecclesia Cà. di Mare, cui a Parocho Matricis ecclesiae S. Viti subministra- 
rentur annua scuta 50, et quod ad congruam deest, Municipium C4 di Mare 
suppeditaret. 

Indicto interim concursu, novus renunciatus est Parochus S. Viti Maro- 
lae Sacerdos Malfanti, qui oblatis precibus petitae obstitit dismembrationi. 
Iterum rogatus Episcopus, audito in scriptis Parocho Marolae refert, redi- 
tum Paroeciae Marolae non ascendere, nisi ad scuta 144.81, exitum vero 
ad scuta 47.98, ita ut reditus integer non excedit scuta 94.90 monetae 
Romanae. Opinor tamen, concludit Episcopus, optimum futurum, si Parochus 
Marolae deputaret Cappellanum Curatum, qui nocturno praesertim tempore 
Cà di Mare moraretur, expensis tamen eiusdem populi Cà di Mare. Statum ' 
tamen activum et passivum et relationes peritorum non remisit Episcopus. 

Tridentinum Sess. 21, cap. 4, de ref. dismembrationes Paroeciarum 
praescribit etiam znoitis Rectoribus, si ob locorum distantiam, sive difficulta- 
tem parochiani sine magno incommodo ad percipienda Sacramenta et divina 
officia audienda accedere non possunt; deputationem vero Cappellani, si 
populus ita numerosus sit, ut unus Rector sufficere non possit ecclesiasticis 
Sacramentis ministrandis et cultui divino peragendo. Hinc deducit populus 
Cà di Mare, quod cum petita sit dismembratio ob distantiam unius milliarii 
ab ecclesia, et ob difficultatem itineris, quo parochiani ad eam accedunt: 
locus esse non possit deputationi Cappellani, quemadmodum Episcopus in 
secunda informatione proponit, maxime, cum deputatio Cappellani penitus 
non tolleret rixas, quae ex sola dismembratione extirpari poterunt. Con- 
gruam vero novo Parocho assignandam Tridentinum loco cit. fieri iubet 

ex fructibus ad ecclesiam Matricem quomodocumque pertinentibus, et si 
necesse fuerit, (Episcopus) possit compellere populum ea subministrare, 
quae sufficiant ad vitam dictorum Sacerdotum sustentandam. Qui iura 
populi Cà di Mare tuetur, opulentam esse Paroeciam S. Viti contendit 
suspectas vero esse putat peritorum relationes, quia novus Parochus sem- 
per repugnavit statutum huiusmodi exhibere, et interpositis officiis, quaesi- 
erit suffragia populanorum, ut petitae dismembrationi repugnarent. Ex his 
concludit: cogendum esse Parochum Malfanti ad subministranda annua 
scuta 50 in partem congruae, et quod deficit, a populo Cá di Mare esse sup- 
peditandum. Dubium proponitur: 

Zn, et quomodo sit locus dismembrationi et erectioni novae Paroeciae in 
ecclesia Cà di Mare in casu? 

Die, etc. Sacra, etc. respondit: Affirmative pro dismembratione iuxta pri- 
mum votum Episcopi diei 24 iulii 1816. 

[Thesaurus Resolutionum, tom. 77, p. 205-208]. 


3954. 
S. C. C., Romana, 9 aug. 1817. 


Cassandra Luci aetate annorum fere viginti in faciem Ecclesiae matrimo- 
nium contraxit cum Vincentio Bezlloch, tanquam filio Stephani de Valentia. 
At in huiusce sponsi cognomine et origine mentitum est tum in actis, quae 
praecesserunt, tum in ipso matrimonio. Cassandram vi ac metu coactam 
in hoc matrimonium consensisse affirmant plurimi testes: sunt tamen et alii, 
qui id negant. Certum vero est ex coniugum confessione, matrimonium fuisse 
consummatum. Ortis dissidiüs brevi temporis intervallo, et ad "Tribunal 
Vicariatus deductis, Cassandra discessit a viro, cum quo numquam amplius 
convenit. T'unc ille militaria sequutus stipendia ab Urbe discessit, et nunc 
Mediolani vitam ducit. 

Emenso iam anno 1814 Cassandra preces obtulit S85o Domino Nostro, 
in quibus narrans, quod zminacciata della vita da un Giovane chiamato Vin- 
cenzo Benlloch per solo timore si trovo costretta di sposarlo, veniam postula- 
vit d'zntentare il giudizio di nullità del suo matrimonio. Ex rescripto SSri 
diei 21 ianuarii 1815 delegata est causa huic S. Congregationi, quae pro- 
cederet, prout de iure ad formam constitutionis s. m. Benedicti XIV 1, 
Quaestionibus subiecta fuit Cassandra Luci, et examinati testes ad vim 
metumque probandum ab eadem inducti. Alii testes ex officio rogati fuere a 
Defensore matrimonii, et acta matrimonii inserta fuere. 

Cassandra Luci nullitatem matrimonii ex errore, ex vi et metu, ex de- 
fectu solemnitatum in contrahendo matrimonio, tandem ex simulatione pro- 
bare studet. De vitas formae agit allegatio Cassandrae, ex quibus matri- 
monii nullitatem deducit tum ex defectu publicationum, tum ex defectu 
testium in actu celebrationis matrimonii. Nam R. P. D. Vicesgerens dispen- 

savit proclamationes pro matrimonio contrahendo a Vincentio Benlloch, filio 
quondam Stephani de Valentia, de quo acta status liberi agebant, et pro 
hoc tantum dedit Parocho S. Stephani veniam nubendi. Licentia vero et de- 
legatio data sub nomine unius personae ad aliam diversam personam non 
extendi tradunt Doctores. Perinde res igitur est, ac si matrimonium cele- 
bratum fuerit sine dispensationibus et sine licentia, ac proinde clandesti- 
num. Duos vero testes: Pium Caldani et Lucam Giuliotti matrimonii cele- 
brationi non interfuisse contendit. Nam Vincentius vir et amita Caldania 
negant praeter sponsos et consanguineos alium. quempiam matrimonio 
praesentem fuisse. Ad haec Defensor matrimonii contendit, omissionem 
denunciationum et defectum licentiae matrimonium non vitiare, si, ut in 
praesenti casu, celebratum sit a proprio Parocho. Quoad testium defectum 
in actu matrimonii, contendit, omnimodam habendam esse fidem Parocho, 
qui de matrimonio coram se et indicatis testibus contracto testatur. De vitiis 
substantiae, et primum de errore Defensores Cassandrae contendunt, ipsam 
errasse in persona vel saltem in qualitate, quae in errorem personae redunda- 
bat. Etenim censuit contrahere cum Vincentio Benlloch, quando revera 
nupsit Vincentio Venturinio. Error vero personae, cum circa substantiam 
versetur, matrimonium irritat, ita ut etiamsi consummatum fuerit, sit rescin- 
dendum. Deinde contendunt, Cassandram ita respexisse ad qualitatem per- 
sonae, ut error in qualitate removeat consensum ab actu. Referunt testes, 
ipsam abhorruisse Vincentium, utpote sibi aspectu horridum, attamen consi- 
lia eam ad matrimonium induxisse, ut cum ille esset nepos Sacerdotis Benl- 
loch, qui divitiis affluebat, fugientem arriperet fortunam: non ergo persona, 
sed qualitas Cassandrae movit assensum, unde sequitur, ut error qualitatis 
redundet in errorem personae. Contra Defensor matrimonii regulam statuit, 
quod error nominis, licet pertineat ad errorem personae, attamen ex eo non 
irritetur matrimonium, quando constat de persona, cum qua contrahitur. 
Neque errore Cassandram deceptam fuisse contendit circa qualitatem ita 
ut in personam redundaret. Non enim Vincentius ei erat incognitus, sed 
praesens ipse fuit et Cassandrae notus. Quare ipsa consensum praestitit in 
personam sibi cognitam et praesentem, quam ipsa putabat habere hanc qua- 
litatem nepotis Presbyteri Hispani. De vi et metu plura in medium adducunt 
Defensores Cassandrae, ita ut in ipso quoque matrimonii actu Cassandram 
repugnantem consensui minaci vultu Vincentium coegisse, ut si non voce, 
capite saltem parum inclinato, post trinam interrogationem a Parocho factam 
assensum simularet. Verum defensor matrimonii arguit contra vim et metum 
etiam ex dicto Cassandrae, quae idcirco se distulisse affirmat querelam nulli- 
tatis, quia ignorabat errorem nominis, ex quo declaravit nihil in metu et vi 
confidere. De simulatione tandem pauca habet allegatio Cassandrae. At De- 
fensor matrimonii refutat hanc simulationem. Dubium proponitur: 

Zn constet de nullitate matrimonii in. casu? 

Die, etc. Sacra, etc. respondit: Negative.! 

[Thesaurus Resolutionum, tom. 77, p. 221-230]. 


1 Cf. N. 3967. 

3955. 
S. C. C., Pisana, 30 aug. 1817. 


Dilata fuit resolutio huius causae die 29 martii praeteriti,! quapropter 
modo decidenda erit. 

Die, etc. Sacra, etc. respondit: In casu, de quo agitur, servandum esse 
decretum Archiepiscopi. 

[Thesaurus Resolutionum, tom. 77, p. 268]. 


3956. 
S. C. C., Reatina, 20 sept. 1817. 


Alabri, quod oppidum est in Reatino, extat Ecclesia Collegiata et Parochia- 
lis, cui subiiciuntur octingenta fere animarum capita, quorum biscentum intra 
moenia eiusdem oppidi habitant, reliqua per agrum dispersa sunt. Ut spiri- 

 tualibus illius populi necessitatibus occurreret Episcopus Marini, anno 1795 
unum ex Canonicis ad Villam Collium misit, ut in ea Villa resideret, et sub 
dependentia Archipresbyteri Alabris Sacramenta ministraret. Nunc tandem 
populus ille ab hac S. Congregatione imploravit dismembrationem Paroeciae 
eiusque preces remissae fuerunt Episcopo pro informatione. Testatur Epi- 
scopus in sacra visitatione habita proxime praeterito mense maii novisse 
ea incommoda, ex quibus populus V/?//ae Collis dismembrationem postulat. 
Multos praeterea allegat testes, qui asperitatem, difficultatem viarum et 
exposita mala confirmant. Affert relationem peritorum, qui distantiam 
constituunt a tribus ad quinque passuum millia. Parochum sive Archi- 
presbyterum rogare non potuit, quia vacans est ecclesia Parochialis. Oeco- 
nomus Curatus, Patroni et Canonici dismembrationi repugnant, atque 
contendunt, per deputationem Cappellani Curati hisce incommodis sub- 
veniri posse. 

Secus censet Episcopus, et dismembrationem necessariam ducit, maxime, 
cum nunc illius Villae animarum numerus excreverit ad capita 360. Populus 
pro congrua spopondit solvere decimam veluti familiarem pro conditione 
redituum subministrandam. Familia porro Laurentii cedit pro augmento 
congruae Capellaniam sui iurispatronatus, ex qua redeunt annua scuta 25. 
Haec sunt media ad congruam novi Parochi constituendi in ecclesia S. Mariae 
Magdalenae sita in Villa Collis. 

Quaeritur igitur in 1. dubio de dismembratione; et cum constet ex infor- 
matione Episcopi atque ex testibus de asperitate viarum, de difficili accessu 
ad ecclesiam Parochialem, de distantia atque de incommodis inde sequu- 
tis: concedenda profecto videtur petita dismembratio ex Conc. Trident., 
Sess. 21, cap. 4, de ref. At Oeconomus Parochialis, Canonici et Patroni 

dismembrationi repugnant, et satis animarum necessitati opitulari posse 
contendunt per deputationem Cappellani Curati. Sed huic Cappellani depu- 
tationi non adhaeret Episcopus. Si enim ab iisdem Cappellanus provideretur 
de necessariis ad vitam, nulla esset difficultas, ast congrua, quae a Collium 
incolis pacta est, Parocho assignatur, unde pro Cappellani Curati deputatione 
converti minime potest paciscentium deficiente consensu, immo absolute 
animis repugnantibus. In 2. dubio deliberandum erit, quomodo providen- 
dum sit congruae novi Parochi. Quibus positis quaeritur: 

I. Zn, et quomodo sit locus dismembrationi Villae Collis a Paroecia eccle- 
siae Alabri, et erectioni novae Paroeciae in ecclesia S. Mariae Magdalenae 
Collis, seu potius deputationi Cappellani Curati in casu? 

2. Zn, et quomodo sit providendum congruae novi Parochi in ecclesia Collis, 
seu potius, et a quo sit solvendum stipendium Cappellano Curato in casu? 

Die, etc. Sacra, etc. respondit ad 1. Affirmative ad primam partem iuxta 
votum Episcopi, reservato favore Matricis aliquo honoris signo arbitrio eiusdem 
Episcopi; negative ad secundam. Y 

Ad 2. Affirmative ad primam partem, per unionem. Cappellaniae Laurenti 
et assignationem decimarum, facta tamen prius per populum Collis obligatione 
in forma iuris valida de solvendis decimis in perpetuum, et constituto fundo ro 
manutentione lampadis; negative ad secundam. 

[Thesaurus Resolutionum, tom. 77, p. 286-292]. 


3957. 


S. C. C., Nucerina, 20 dec. 1817. 


Plura inter Validensem Clerum suumque Episcopum Nucerinum orta 
sunt iurgia atque dissidia, quae necesse est, ut auctoritate Vestra EE. pH 
compescantur. Conqueritur memoratus Clerus, habitam fuisse die I4 sep- 
tembris anni 1815 Synodum Dioecesanam, atque in ea latam legem, qua 
declaratum fuit, omnes omnino Dioecesis Clericos ad Synodales Conventus 
cogendos esse; absoluta vero altera Synodo anno 1816 quosdam Clericos. 
pecunia fuisse multatos propterea quod nulla legitima adducta excusatione 
Synodo non interfuere. Hasce querelas respicit 4. dubium, an scilicet prae- 
ter curam animarum exercentes omnes Presbyteri et Clerici Beneficio haud 
gaudentes ad Synodum compelli valeant. 

Mordicus reponit Episcopus, in suis Synodis de rebus egisse ad reforma- 
tionem morum spectantibus, ideoque ad hasce Synodos omnes omnino Cle- 
ricos cogi potuisse et cogi in posterum posse teste Benedicto XIV, De Synod. 
Dioec., cap. 6,lib.3,in quo refert S. Congregationis decretum diei I5 decem- 
bris 1629, Lib. 14 Decret.: Episcopus Balneoregien. supplicat per Sacram Con- 
gregationem responderi. Primo: An ipse cogere possit simplices Sacerdotes non 
Beneficiatos et Clericos Sacris Ordimibus initiatos pariter non Beneficiatos suae 
Dioecesis ad interessendum Synodo Dioecesanac? Secundo: Et quid, si concurrat 


1 Cf. N. 3961, 3974. 

consuetudo? Respondit: Posse cogere, quando in Synodo agendum est de refor- 
matione morum, sive de aliqua re concernente totum Clerum, vel de intimandis 
decretis factis in Synodo Provinciali; hoc autem casu in ipsa Synodi convocatione 
faciendam esse mentionem, quod de praedictis erit tractandum. Ad secundum: 
concurrente consuetudine posse. Ad consuetudinem autem quod attinet in 
Nucerina Dioecesi, illam evincere studet Nucerinus Antistes ex indictione 
Synodi ultimae ante se celebratae, in qua reapse omnes omnino Clericos 
ad Synodalem Conventum vocatos fuisse constat; num vero reapse convene- 
rint, incertum est. 

Ad 6. diluendam quaestionem pergit Episcopus de Synodo quotannis 
cogenda, atque hoc sine distinctione, sitne Cleris oppidorum propter pau- 
pertatem grave, praescripsisse notat Tridentinum, Sess. 25, cap. 4, de ref. 
Dubia proponuntur: 

4. An Presbyteri et Clerici non Beneficiati compelli possint per Episcopum 
ad Synodum consuetudine legitima haud extante in casu? 

6. An Clerus Nucerinae Dioecesis singulis annis sit compellendus ad Synodum 
Dioecesanam, etiam non obstante plurimorum gravi paupertate in casu? 

Die, etc. Sacra, etc. respondit ad 4. Affirmative, ut in Balneoregien., 
I5 decembris 1629. 

Ad 6. Affirmative. 

[Thesaurus Resolutionum, tom. 77, p. 346-354]. 


3958. 
S. C. C., S. Miniati, 21 febr., 7; mart. 1818. 


Antistes S. Miniati exposuit, Canonicos Ecclesiae Castri Franchi ad 
Missam Conventualem teneri renuere, eo quod a limine fundationis pro suo 
Canonicatu unusquisque Sacrificium applicare iubetur. Dubium igitur diri- 
mendum proposuit, an scilicet Benedicti XIV constitutio de Missa pro bene- 
factoribus a Canonicis quotidie celebranda! ab Ecclesia Collegiata Castri 
Franchi servanda esset. 

Capitularium Constitutionum particula, ex qua exemptio ab applicatione 
Missae Conventualis deducitur, his concepta verbis legitur in $$ 14 et 15, 
de officio Hebdomadarii: Cuius Hebdomadarii partes sint, non solum... quod 
debeat Choro interesse canendo in Choro divinis officiis, sed etiam in hebdomada 
Missam canere ad altare maius singulis diebus a Constitutionibus ad interessen- 
dum ordinatis... Sacrificium tamen applicetur in satisfactionem. obligationis 
proprii Canonicatus. Ex hoc consuetudo Conventualem numquam applicandi 
pro benefactoribus orta est, quae centenariam superat, cum ab anno 1633, 
quo erecta fuit Collegiata, exordium ducat, Chori servitium quotidianum 
non est, sed dumtaxat festivis aliisque statutis diebus; neque onus Missae 
quotidianae celebrandae adnexum est unicuique Praebendae. 

Verum si ex cit. Benedictina constitutione ne ii quidem ab applicatione 

Conventualis pro benefactoribus eximuntur, qui alia quotidiana, vel statuti 
cuiusdam diei applicatione tenentur, aliumque substituere pro peculiari 
obligatione coguntur: fortius a praedicta Missarum pro benefactoribus appli- 
catione dispensari non posse videntur Canonici Castri Franchi, qui quoti- 
diano onere applicationis pro sua Canonicali Praebenda haudquaquam pre- 
muntur. 

Vestrum erit, EE. PP., vel strictim iuxta Benedictinam constitutionem 
applicationem Missae Conventualis praescribere, vel vigentem in Collegiata 
consuetudinem confirmare. Nec praetereundum, Canonicos Vestram implo- 
rare indulgentiam, ut ob redituum tenuitatem aliquid de iuris rigore remit- 
tatis. Notandum etiam est, ex Constitutionibus Collegiatae Castri Franchi 
haud praescribi quotidianum chorale servitium, sed certis tantum diebus. 
Dubia erunt: - 

I. Zn, et quibus diebus teneantur Canonici Castri Franchi ad applicatio- 
nem Missae Conventualis pro benefactoribus in casu? Et quatenus affirmative: 

2. Zn sit consulendum SSriio pro absolutione quoad praeteritum in. casu? 

Die 21 februarii 1818: Non proposita. 

Die 7 martii 1818 Sacra, etc. respondit ad 1. Affirmative omnibus diebus 
choralis officiaturae. 

Ad 2. Affirmative, celebrata unica Missa cum cantu cum interventu omnium 
pro praeteritis omissionibus. 

[Thesaurus Resolutionum, tom. 78, p. 19-235, 26]. 


3959. 


S. C. C.,, Comaclen., 11 iul. 1818. 


In Comacli Civitate anno 1570 postulante tunc temporis Episcopo, s. m. 
Pius V erigi mandavit duos Canonicatus, qui una cum Archipresbytero Eccle- 
siae praefatae deservire, oneraque illi incumbentia supportare iuxta providam 
ordinationem per eumdem Episcopum desuper faciendam debeant, ut constat 
ex litteris apostolicis decimo Kalendas iulii eiusdem anni, in quibus, ut duo 
novi erigendi Canonicatus congruam haberent praebendam, iussit SSmus 
Pontifex, ut ex fructibus Archipresbyteratus medietas dismembraretur, quae 
inter novos Canonicos aequis portionibus divideretur. Meminit de hac ere- 
ctione in actis sacrae visitationis peractae de anno 1574 Episcopus Sacrati, 
quo divinus cultus augeretur, et Archipresbyter in sacrorum administratione et 
Ecclesiae obsequio praedictis Canonicis pro Coadiutoribus uteretur, quibus pluri- 
mum indigere repertus est. Latet tamen, quibus praecise conditionibus hi duo 
Canonici Archipresbyterum coadiuvare teneantur. Patet tamen ex parochiali- 
bus codicibus suam Archipresbytero praestasse operam in Sacramentorum 
administratione. 


Ita actum est, usque dum defuncto Canonico Philippo Fogli ex apostolica 


" 


collatione Canonicus renunciatus est Caietanus Samaritani, contra quem 


Archipresbyter Gentili apud S. Congregationem conquestus est, quod sen- 
bra voglia ora esimersi dal sodisfare all'obligo ingiuntogli dalla costituzione 

apostolica, abbenche percepisca la quarta parte delle rendite dell Arcipretura. 
Rogata est nuper defuncti Episcopi sententia, qui votum suum aperuit con- 
tra Archipresbyteri instantiam. 

In eo potissimum sunt Archipresbyteri Defensores, ut obligationem coad- 
iuvandi in cura animarum quoad Canonicatum nuncupatum $. Pii V deri- 
vent ex perceptione decimarum aliorumque redituum Archipresbyteratus. 
Cui accedit expressa S. Pontificis Pii V voluntas, quia in erectione Canonica- 
tus hanc legem imposuit: quz una cum eodem Archipresbytero ecclesiae prae- 
fatae deservire, oneraque illi incumbentia supportare debeant. Haec autem lex 
impune negligi nequit iuxta praescriptum in S. Tridentina Synodo, Sess. 25, 
cap. 5, de ref. Ad destruendam enim fundationis legem ad avertenda onera 
in ipsa fundatione imposita nec nimium valent partium placita, nec quaevis 
vel longissima in contrarium observantia, quae tamquam abusus et corrup- 
tela a S. Tridentino Concilio improbatur et semper haec S. Congregatio 
fundationis leges ab inductis abusibus et quavis contraria consuetudine 
vindicavit, ut in Mediolanen., 3 decembris 1755.! 

Contra vero Defensores Canonici Samaritani contendunt: cum hoc onus 
expressis verbis in bulla erectionis impositum non fuerit Canonicatibus eri- 
gendis, nequeunt ii ex quavis interpretatione eo gravari, cum semper in 
dubiis libertati potius, quam servituti Beneficiorum favendum sit. Contra- 
riam porro consuetudinem magni faciendam esse arbitrantur, quia non in 
linea fraescriptiva, sed in linea tantum znterpretativa ab ipsis introducitur, 
nimirum ut ex hac consuetudine erui possit, quid Summus Pontifex in bulla 
erectionis voluerit, quid illius Exequutores Episcopi senserint de oneribus 
Canonicatui adnexis. Dubium est: 

An, et quomodo possessores Canonicatus S. Pii V nuncupati teneantur coad- 
iuvare Archipresbyterum GComaclen. in cura animarum in casu? 

Die, etc. Sacra, etc. respondit: Affirmative iuxta providam ordinationem 
ab Episcopo omnino faciendam. 

[Thesaurus Resolutionum, tom. 78, p. 155-160]. 


3960. 
S. C. C, Nucerina et Tudertina, 5 et 29 sept. 1818. 


Nucerinae Dioecesis Sacerdos saecularis Gervasius Aleandri, nulli spe- 
ciali eiusdem Dioecesis ecclesiae addictus, cum nulla ei spes affulgeret ad 
meliores ibidem fortunas transeundi, Rhetoris ac Rectoris munera in Semi- 
nario Tudertino sibi proposita obire deliberavit. Aliquis inter ipsum et Epi- 
scopum intercessit tractatus, sed sine fructu, donec ipse Episcopus vetuit, 
die 13 septembris anni 1816, ne a Dioecesi discederet, suspensionis inter- 
minata poena ipso facto incurrenda, et sibi reservata absolutione. Supplex, 
sed frustra, Gervasius Episcopum adiit, ut exoptatam veniam obtineret. 


1 Cf. N. 3452. 

Querelas hinc ad S. Pontificem detulit, quas ad S. Congregationem dele- 
gatas ad Episcopum remisit pro informatione, quae tamen habita non est. 
Post urgentiores litteras tandem privatam dedit epistolam die 1 septembris 
praeteriti anni. Interea, cum ineunte mense novembris in Seminario 'Tuder- 
tino rhetoricam legere deberet Sacerdos Aleandri, die 28 octobris T'heologo- 
rum adscito consilio illuc se contulit. Sequenti vero die 29 ab Episcopo 
Nucerino expeditae fuerunt litterae, in quibus eum confirmabat Vicarium 
Foraneum Sigilli, Coadiutorem Parochi, praeceptum addens, ne huiusmodi 
munera desereret, et ne a Dioecesi abiret sub canonicis poenis eo ipso 
incurrendis. 

Post eius discessum a Dioecesi, casum S. Poenitentiariae Nucerinus 
Praesul, reticito Aleandri nomine, proposuit, responsumque accepit, Sacer- 
dotem, de quo agebatur, incurrisse in suspensionem; si vero eam contemp- 
serit, etiam irregularitatem, et teneri Episcopo Nucerino subesse et obtem- 
perare. Hoc audito responso Sacerdos a Sacris peragendis se abstinuit, cum 
antea Episcopi decretum nullam vim habuisse autumaverit; et S. Poeniten- 
tiariae exposuit, in casu ab Episcopo proposito reticitum fuisse recursum 
datum ad S. Sedem, antequam a Dioecesi abiret. Hinc a S. Poenitentiaria 
absolutionem a censuris quomodoli^et contractis obtinuit, firma remanente 
suspensione celebrandi in Dioecesi Nucerina usque ad rerum cum Episcopo 
compositionem: in finitimis Dioecesibus vero private tantum celebrandi pote- 
stas facta est ad sex menses a die 11 martii datae concessionis computandos. 

Quaeritur in Primo dubio, an praeceptum Episcopi Nucerini tum diei 
13 septembris, tum 29 octobris 1816 sustineatur, seu potius facultas compe- 
tat Gervasio Aleandri a Nucerina Dioecesi Episcopo dissentiente discedendi. 
Nullam vim habere autumat Aleandri Defensor utrumque Episcopi prae- 
scriptum: nullo siquidem iure cautum est, Episcopos posse cogere ad resi- 
dentiam, qui Beneficia residentialia non habent. At Episcopus decretum 
profert Concilii Tridentini, Sess. 23, cap. 16, de ref., quod consonum est 
decreto sacrae visitationis diei 17 septembris anni 1803 a se lato, ut in poste- 
rum unusquisque in Ordinatione adscriberetur servitio Paroeciae vel alte- 
rius loci arbitrio Ordinarii, et in actis Ordinationum per modum regulae 
adderetur poenarum incursus, quae a s. canonibus servitium deserentibus 
comminantur. 

Quaeritur in secundo dubio de irregularitate. Certum in iure est censuris 
irretitum, qui Ordinem exercet, incidere in irregularitatem: cap. 3, de poenis. 
Inquirendum ergo, utrum ex Episcopi decreto reapse suspensus remanserit 
Sacerdos, qui discesserat. Duo igitur erunt dirimenda dubia: 

I. 4n praeceptum Episcopi Nucerini dierum 1 3 septembris et 29 octobris 1816 

sit obsercandum in casu? 

II. An constet de irregularitate incursa a Presbytero Gervasio Aleandri 
seu potius sit consulendum S.Srio pro dispensatione ab irregularitate pro cautela 
tantum in casu? 

Die 5 septembris 1818: Non proposita. 

Die 29 septembris 1818 Sacra, etc. respondit ad I. Affirmative, dummodo 
Episcopus provideat Aleandrum congrua pro Dioecesi substentatione. 

Ad II. Affirmative ad primam partem, et consulendum SSto pro absolu- 
tione et dispensatione elargienda post reditum ad Dioecesim, et petitam veniam 
ab Episcopo. 

[Thesaurus Resolutionum, tom. 78, p. 227-231, 237]. 


3961. 
S. C. C., Reatina, 19 dec. 1818. 


Dabatur resolutio huius causae die 20 septembris 1817. Verum mense 
augusti labente quidam Augustinus De Sanctis instrumento exhibito proba- 
vit Cappellaniae Laurenti pro novae Paroeciae dote assignatae passivum 
iuspatronatus ad propriae Familiae Clericos pertinere; dotis igitur comple- 
mentum novae Paroeciae dari non potuit. Magis hinc magisque clamat popu- 
lus Collium, ut omnes decimae, et etiam quae a Familiis Crispolti et Vitel- 
leschi persolvuntur, novae Parochiae adiudicentur. Reproposita itaque 
eadem causa sub forma: 

An, et quomodo sit standum vel recedendum a decisis in 2. dubio sub die 
20 septembris anni. 1617 in casu? 

Die, etc. Sacra, etc. respondit: In decisis, etiam quoad decimas Patronorum 
super bonis intra fines novae Paroeciae existentibus, firma remanente perpetuitate 
Auius oneris quoad omnes, dempta tamen Cappellania Laurenti.? 

[Thesaurus Resolutionum, tom. 78, p. 271-275]. 


3962. 
S. C. C.,, Reatina, 19 dec. 1818, 16 ian. 1819. 


Duodecim in ecclesia Parochiali S. Flaviani oppidi Capitignani Reatinae 
Dioecesis et in Neapolitana ditione positi extant Beneficia, de quorum ere- 
ctione et vera qualitate nihil statui certo potest, et tamquam simplicia a Sede 
Apostolica et Ordinario Reatino pro mensium diversitate collata reperiuntur. 
In praeterita rerum publicarum eversione factum est, ut duo ex praedictis 
Beneficiis sibi uniri postulaverit Dominicus Cavalli, Parochus oppidi 
Pelliscriptae eiusdem Dioecesis, cuius secutus est exemplum Hieronymus - 
De Andreis, Parochus Capitignani, qui tria ex iis obtinuit. Praeterea Domi- 
nicus Cavalli a Fisco accepit et aliud Beneficium, et aliud Hieronymus De 
Andreis. Uterque Parochus Sacram adiit pacatis rebus Congregationem, ut 
apostolica auctoritate firmarentur illegitimae huiusmodi uniones. 

Agitur in I. dubio, an et quomodo sit concedenda unio et quibus Bene- 
ficiis augenda sit congrua Parochialis. Sane a cap. Nuper, de his quae fiunt 
a Praelato, Clem. Si una, 2, de rebus Eccl. non alienan. et a Concilio Tri- 


1 Cf. N. 3956. 
2 Cf. N. 3974. 

dentino, Sess. 7, cap. 6, de ref. vetantur uniones Beneficiorum absque legi- 
tima et rationabili causa. Verum rationabilis et legitima causa ab eodem 
Tridentino, Sess. 24, cap. rs, de ref. habetur tenuitas congruae Paro- 
chialis, cui succurri vult Beneficiorum unione. Paroecia Capitignani, in qua 
teneretur Parochus Coadiutorem sibi assumere, vix Parocho affert scuta 55 
et obul. 45, ut testatur Episcopus, qui assentiendum putat Oratori Parocho, 
et unionem $ro nunc concedendam axbitratur, ut bona serventur penes Eccle- 
siam. Quodsi EE. PP. in Episcopi sententiam descendant, unionemque 
necessariam ducant, tunc statuere debebunt, quaenam sint beneficia unienda. 

Archipresbyter De Andreis, dum a resignatione non abhorret Beneficii 
S. Pauli ad Nurum, postulat, ut suae Paroeciae uniantur nedum tria Bene- 
ficia S. Flaviani sibi a Demanio illegitime concessa, et apostolico indulto 
sanata, sed et alia duo sub eodem titulo S. Flaviani, quae Archipresbytero 
Pelliscriptae Dominico Cavalli ab eadem laica potestate adscripta fuere. 

Postulabat vero Parochus Cavalli, ut suae Paroeciae Pelliscriptae canonice 
unirentur tum duo Beneficia Sancti Flaviani fundata in ecclesia Parochiali 
sub eiusdem Sancti invocatione oppidi Capitignani, tum alterum S. Mariae 
Gratiarum. Nulla enim est peracta unio a laica potestate, quae in praesenti 
causa nullo apostolico beneplacito deinceps sanata est. Dubia sunt: 

A. —- An, quomodo, et quae Beneficia sint unienda Paroeciae Sancti Flaviani 
in casu? 

Die 19 decembris 1818: Non proposita. 

Die 16 ianuarii 1819 Sacra, etc. respondit: Affirmative in omnibus iuxta 
votum Episcopi Fioravanti, dimisso Beneficio S. Pauli ad Nurum, per Bullas. 

B. - An, et quae Beneficia unienda sint Paroeciae Pelliscriptae in casu? 

Die 19 decembris 1818: Non proposita. 

Die 16 ianuarii 1819 Sacra, etc. respondit: Affirmatice quoad Beneficium 
S. Mariae Gratiarum, et etiam alterius Beneficii S. Antonii Patavini tantum 
reportato tamen consensu Patronorum. 

[Thesaurus Resolutionum, tom. 78, p. 279-285, tom. 79, p. 1, 2]. 


3963. 
S. C. C. Firmana, 3 iul. 1819. 


Ut novae Paroeciae erectio, et ab unita actuali dismembratio, quam 
usque ab anno 1768 cl. mem. Cardinalis Paracciano praemeditaverat, in 
oppido Massineani Firmanae Archidioeceseos, ad effectum perduceretur, 
actum concordi studio est inter illius oppidi Deputatos et unicum actualem 
Parochum Sacerdotem Antonium Laurenti. Causae, quae suadere ipsis vide- 
bantur dismembrationem et erectionem, erant auctus nimium fidelium 
numerus in unica Paroecia, quae extra oppidum ad tria milliaria protenditur, 
viarum hyberno praesertim tempore asperitas ob flumen ac torrentes, qui- 
bus intersecantur, lamentabilis experientia, quod plures ex paroecianis in 
novissima epidemia sine Sacramentis decesserint. Rebus inter se compositis 
preces S8mo dederunt, ut apostolica auctoritate, quae inter se convenerant, 

firmarentur. Rogatus Erhus Archiepiscopus, ut de omnibus distincte referret 
ac votum suum aperiret, praenarrata confirmans concludit: Meam denique 
sententiam aperiens, erectionem novae Paroeciae, inspectis rationum momentis, 
quae sub initio huiusmet relationis recensivi, a Sacra ista Congregatione spiri- 
tuali populi utilitati atque necessitati concedendam esse censerem. 

Sacra haec Congregatio iusta et rationabili concurrente causa Parochia- 
rum dismembrationem et novae erectionem saepe concessit. Praecipua vero 
causa ad suadendam novae Paroeciae erectionem est magna difficultas seu 
magnum incommodum parochianorum adeundi ecclesiam Matricem ad per- 
cipienda Sacramenta et divina officia audienda, quo quidem in casu T'riden- 
tina Synodus, Sess. 21, cap. 4, de ref. novas Paroecias erigendi potestatem 
Episcopis tribuit. His expositis dignentur EE. PP. dirimere: 

I. An, et quomodo sit locus dismembrationi Parochialis ecclesiae. in 
oppido Massineani, et erectioni novae Paroeciae extra oppidum in ecclesia 
S. Mariae de Misericordia in casu? Et quatenus negative: 

II. 4n et quomodo sit providendum in casu? 

Die, etc. Sacra, etc. respondit: Dilata ad utrumque, et exquiratur nova 
informatio iuxta mentem .! 

[Thesaurus Resolutionum, tom. 79, p. 172-177]. 


3964. 
S. C. C., Nullius Foropompilii, 21 aug. 1819. 


Inter Canonicos Collegiatae Ecclesiae S. Nicolai civitatis Meldulae legi- 
time cooptatus est Clericus Antonius Vangelli, qui suum Ecclesiae praesti- 
tit servitium annum usque 1798, quo tempore secuta militari occupatione, 
bona omnia ad Collegiatam spectantia dirempta fuere, assignata postmo- 
dum cuilibet Canonico vitalitia pensione. Aliquot post annos placuit Van- 
gellio ad saecularia vota transire et Matrimonium contrahere, nulla petita 
venia ab Apostolica Sede retinendi pensionem in statu etiam coniugali, quam 
tamen libere exegit nedum ab occupatoribus Status Ecclesiastici, sed etiam 
postea a Pontificia bonorum ecclesiasticorum Administratione. Anno demum 
1815 Sacerdos Ioannes Grammatica Summum adiit Pontificem, eique expo- 
sita vacatione Canonicatus ob Matrimonium initum a Vangellio, et ex ne- 
glecta intra legitimum tempus nominatione per Communitatem Patronam, 
petiit obtinuitque per apostolicas bullas Canonicatus collationem, cuius 
etiam nactus est possessionem die 21 martii sequentis anni 1816. 

Verum cum Sacerdos Grammatica purum nomen Canonici haberet, et 
illius reditus a Vangellio perciperentur, oblatis post triennium precibus, 
postulavit a $. Congregatione, ut in pensionum syllabo suum nomen subro- 
garetur Vangellio, et hic ad restitutionem fructuum a die captae possessionis 
cogeretur. Hae preces dimissae fuerunt rescripto: Ufatur iure suo. Tunc 
eas renovavit apud SSihum D. N., ac super iis sequens prodiit rescriptum 

diei 24 augusti 1818: S'Srus attentis expositis remisit preces ad Congregatio- 
nem Concilii cum facultatibus necessariis et opportunis, etiam cum clausula de 
aperitione oris, contrariis quibuscumque non obstantibus. Exquisita est infor- 
matio ab Ordinario, auditis praesertim Patronis et Antonio Vangelli, eisque 
praefixo termino ad deducendum iura sua. 

Quaeritur in primo dubio, an literae apostolicae, quas impetravit Sacerdos 
Ioannes Grammatica, sint exequendae; easque nullo pacto exequendas esse 
contendit Vangellius, utpote obreptionis et subreptionis vitio coinquinatas, 
quatenus Sacerdos Grammatica non exposuit Summo Pontifici, fundatorem 
voluisse, ut Cappellani (qui postea facti sunt Canonici) eligerentur ex Pres- 
byteris Meldulensibus, et non provisti di rendite ecclesiastiche, ita ut inter 
concurrentes pauperior in nominatione praeferretur. Pariter silentio prae- 
termissum est, eundem fundatorum voluisse, ut Cappellani cantus scientia 
pollerent. Si haec rescivisset Pontifex, haud quidem gratiam obsignasset 
impetrantis, qui nec nativitatem, nec originem ab oppido Meldulae trahe- 
bat, qui aliis ecclesiasticis Beneficiis erat ditatus, quique de sua scientia in 
cantu nullum fecerat experimentum. Contra vero Grammatica exequutio- 
nem urget apostolicarum literarum, quas ab omni obreptionis labe immunes 
contendit. Non enim res est de nominatione ad Canonicatum facta a 
Communitate Patrona iuxta fundatoris voluntatem. 

Si in primo dubio victoriam assequatur Sacerdos Grammatica, tunc in 
secundo quaerendum erit, an pensio sit subrogata reditibus Canonicatus. 
Negat id Vangellius, quia in bullis favore impetrantis expeditis nulla fit 
mentio pensionis, sed Summus Pontifex loquitur tantum de Canonicatu. 
Cum ergo Praebenda Canonicalis et pensio prorsus differant inter se, nequit 
inde affirmari, ut facta fuerit unius in alterius locum subrogatio. Contra 
vero ex parte Sacerdotis Grammaticae sustinetur subrogatio. Non alia siqui- 
dem causa fuit constituendae pensionis, quam ipsa Praebenda Canonicalis, 
a cuius fructuum perceptione prohibebantur Canonici ob occupationem ven- 
ditionemque bonorum: ac fuit proinde ipsi Praebendae subrogata pensio 
tum ex voluntate concedentis, qui non alios, quam Canonicos in huiusmodi 
pensionum syllabo inscribebat, tum ex voluntate accipientis ex ipsa pen- 
sionis perceptione desumpta. Dubia suni: 

1. Zn litterae apostolicae sint exequendae in casu? 

2. An pensio sit subrogata reditibus Ganonicatus in casu? 

Die 21 augusti 1819: Non proposita. 

[Thesaurus Resolutionum, tom. 79, p. 246-251]. 


3965. 
S. C. C. Firmana, 20 nov. I819. 


Dilata fuit resolutio huius causae die 3iuli proxime praeteriti.? Re- 
ceptis vero novis Eri Archiepiscopi literis, in quibus de actuali reditu Paroe- 
ciae Massineani, de annua impensa pro instauranda ecclesia S. Mariae de 


1 Cf. N. 3970. 

Misericordia, etc. refert, atque dismembrationis necessitatem iterum confir- 
mat, eadem dubia dirimenda erunt. 

Die, etc. Sacra, etc. respondit ad I. Affirmative in omnibus iuxta. votum 
Emi Archiepiscopi et conventionem, per bullas. 

Ad II. Provisum in primo. 

[Thesaurus Resolutionum, tom. 79, p. 283-285]. 


3966. 


S. C. C., Carpen. et Mutinen., 22 ian. 1820. 


Iacobus ex Comitibus Boschi die 21 martii anni 1815 viam est universae 
carnis ingressus, dum Carpensem regebat Ecclesiam. Fuerat ille anno 1788 
ad Brictinoriensem Ecclesiam moderandam evectus, cuius iurisdictioni sub- 
erat Paroecia S. Petri Foropompilii, anno autem 1808 a SSo fuit ad Carpen- 
sem Episcopalem sedem translatus. 'T'abulis itaque, quibus decessit, univer- 
salem scripsit heredem Comitem. Antonium germanum fratrem; legavitque 
Ecclesiae Brictinoriensi um apparato completo di tela di oro, la Mitra buona 
con pietre, ed un calice di argento con coppa dorata; Paroeciae S. Petri Foro- 
pompilii una pianeta gialla con trina d'oro e suoi finimenti, ed un calice di 
rame dorato con coppa di argento dorata; Carpensi tandem Ecclesiae /a sua 
concolina o bacile d'argento. 

Suprema hac vix cognita voluntate plures penes S. Congregationem 
querelae delatae sunt a Carpensi Capitulo nedum contra legatarias Ecclesias 
Brictinorii et Foropompilii, sed etiam contra heredem Antonium Boschi, 
qui putabat, universam defuncti hereditatem in Mutinensi ditione existen- 
tem sibi addicere. Episcopi Mutinensis illico exquisita est informatio. Archie- 
piscopo etiam Ravennatensi remissae fuerunt preces Capituli Carpensis pro 
informatione et voto, ut auditis Capitulis Brictinoriensi et Foropompilii, 
eisdem terminum praefigeret ad deducendum iura sua coram 8. Congrega- 
tione. Ravennae Metropolita refert: «Ex votis utriusque partis interesse 
habentis cognoscent EE. VV., quantum Capitulum Carpense solidis deficiat 
argumentis. Bulla enim 5. Pii V, quae incipit, Romani Pontificis, rem totam 
satis superque explicavit et definivit ». Cui constitutioni innixa S. Congrega- 
tio est in causa Trivicana seu Tricaricen., 6 iulii 1726.? Ex reditibus Eccle- 
siarum Brictinoriensis et Foropompiliensis tot annorum spatio perceptis 
argumentantur Canonici Brictinorii, ius esse his Ecclesiis iuxta Pianam con- 
stitutionem condicendi ab herede universa sacra supellectilia, vasa, orna- 
menta ad divinum cultum spectantia indebite percepta cum hereditate, si 
illa fuerint praefatarum Ecclesiarum proventibus a defuncto Episcopo acqui- 
sita. Unde quaeritur: 

1. Zn sint consignanda legata a defuncto Episcopo Boschi relicta Ecclesiae 
Cathedrali Brictinoriensi et Paroeciae S. Petri Foropompili in casu? 


1 Cf. N: 123. 
? Cf. N. 3320. 

2. An, et quomodo, et in qua quantitate competant iisdem Ecclesiis res eius- 
dem defuncti Episcopi ad cultum divinum pertinentes in casu? 

Die, etc. Sacra, etc. respondit ad 1. Affirmative. 

Ad 2. Affirmative, et esse inter eas proportionabiliter dividendas ad for- 
mam constitutionis s. m. Pii V, incipientis: Romani Pontificis. 

[Thesaurus Resolutionum, tom. 8o, p. 11-19]. 


3967. 


S. C. C., Romana, 27 maii 1820. 


Resoluta fuit haec causa die 9 augusti 1817.! Urgente vero Cassandra 
dolum et errorem, hodie reproponitur sub forma: 

Zn sit standum, vel recedendum a decisis in casu? 

Die, etc. Sacra, etc. respondit: In decisis, et amplius. 

[Thesaurus Resolutionum, tom. 8o, p. 136-140]. 


3968. 


S. C. C., Bovinen., 27 maii, 17 iun. 1820. 


Efferbuit lis inter Canonicum Tiberium de Pompa Decanum Curatum 
Cathedralis Ecclesiae et Canonicum Cantorem Iosephum Santoro quoad ius 
denunciationum matrimonialium, quam Praesul S. Congregationis iudicio 
submisit. Ex tribus potissimum fontibus rationum momenta deducit Deca- 
nus Curatus, ut probet, ad se privative pertinere ius denunciationum matri- 
monialium: ex veteribus libris parochialibus, ex s. visitatione ab Episcopo 
Iustiniani peracta anno 1584 et ex iuris dispositione, videlicet ex Conc. Tri- 
dentini, Sess. XXIV, cap. rz, de ref. matrim., ubi Parochi nomine ille intelli- 
gitur, qui habet curam animarum actualem, et excluditur quicumque alius 
actualem curam non habens. Iam vero Decanus Curatus Ecclesiae Cathedra- 
lis Bovinensis est verus et solus Parochus, qui per concursum et canonicam 
institutionem assequitur Decanatum cum iure perpetuo ac privativo munia 
parochialia exercendi. Inter munera autem parochialia recensentur matrimo- 
niales denunciationes, ac proinde ad unum Decanum spectare concludit ius 
huiusmodi denunciationes explere. 

Negat e contrario Cantor Santoro, proclamationes matrimonii semper 
factas fuisse a Decanis ad annum usque 1683, cum de his sileant parochiales 
libri; citatque alteram visitationem anno 168o, in qua declaravit Decanus 
tunc temporis, denunciationes matrimoniales a se emitti non proprio, sed 
nomine Cantoris, cuius praebenda tunc vacabat. Ostendit deinde, Paroeciam 
exortam fuisse in Cathedrali. Cum itaque antiquior fuit Cathedralis erectio, 
autumat, potuisse Capitulum sibi reservare aliquod ius paroeciale usque ab 
initio sibi competens, quod in themate Capitulum cessit Cantori. 

His omnibus tum in iure, tum in facto perpensis, erit EE. PP. respon- 
dere dubio: 

Zn possit et debeat Decanus Curatus Ecclesiae Bovinensis emittere denun- 
ciationes matrimoniales, seu potius sit substinenda praxis favore Cantoris in 
casu? 

Die 27 maii 1820: Non proposita. 

Die 17 iunii 1820 Sacra, etc. respondit: Affirmative ad primam partem, 
et negative ad secundam. 

[''hesaurus Resolutionum, tom. 80, p. 142-149, 160]. 


3969. 


S. C. C, Auximana, 16 dec. 1820. 


Invaluerat consuetudo in Ecclesia Cathedrali Auximana, ut Missae Con- 
ventuales, exceptis certis diebus, in quibus hoc onus a Dignitatibus et Cano- 
nicis adimplebatur, celebrarentur ab iis Beneficiatis, qui aliquod peculiare 
Beneficium in altaribus eiusdem Ecclesiae obtinebant, quique pro sui Bene- 
ficii fundatoribus Sacrificium applicabant. Hanc consuetudinem, seu verius 
abusum, sua decisione eliminavit haec S. Congregatio anno 1734. Paruit 
statim Capitulum quoad applicationem Missae. Quo vero ad illam canendi 
non eadem semper servata est methodus. Primum enim celebrata est a 
Mansionariis et Beneficiatis, postea iis reluctantibus, alii Sacerdotes etiam 
extra gremium Capituli, vel etiam Regulares ad Sacrificium offerendum 
acciti sunt, soluta eleemosyna ex massa capitulari, ac imposita Beneficiatis 
taxa scutorum 15.20 in singulos annos, ut ab hoc praestando servitio exi- 
merentur. Interea notissima edita est constitutio Cum semper oblatas a s. m. 
Benedicto XIV,! qua praeceptum est, ut in omnibus Patriarchalibus, Ca- 
thedralibus et Collegiatis Ecclesiis quotidie Missa cum cantu celebraretur, 
eaque applicaretur pro benefactoribus Capituli, sublata quavis contraria 
consuetudine. Novarum querelarum capta occasione, Eihus Episcopus 
infrascripta S. Congregationi proposuit dubia. 

Quaerendum primo videtur, ad quos spectet onus celebrandi quotidia- 
nam Missam Conventualem. Innumerae fere sunt S. Congregationis resolu- 
tiones, ex quibus satis aperte colligi videtur, hoc onus ad omnes spectare, 
qui alicuius Ecclesiae Clerum constituunt, nimirum ii, qui (ut ait S. Pontifex 
Bened. XIV in const. cit.) in eadem Feclesia sive Dignitates, sive Canonicatus 
sice Mansionariatus, sive Beneficia choralia obtinent. Quo vero ad Auxima- 
nam Ecclesiam in specie animadvertendum, quod in Constitutionibus illius 
Ecclesiae enumerantur dies, in quibus Missae sunt celebrandae ab Episcopo, 
ab Archidiacono, ab Archipresbytero, ac demum assignantur Missae Canoni- 
cales in Dominicis Adventus et Quadragesimae, in tertia Dominica cuiusli- 
bet mensis aliisque festis minus solemnibus: nihil vero constituitur quoad 
alias Dominicas infra annum et dies feriales. Inde consuetudo invaluit, ut 

Missae Conventuales quotidianae celebrarentur per turnum ab iis Sacerdo- 
tibus, qui peculiaria Beneficia ad altaria Cathedralis obtinebant, quique 
Missas non pro benefactoribus, sed pro oneribus respectivi Beneficii appli- 
cabant. 

Quaerendum secundo est, an, a quibus, et in qua summa celebrantibus 
Missam Conventualem debeatur eleemosyna. Sane deberi huiusmodi elee- 
mosynam ex capitulari massa distributionum sancitum est pluribus S. Con- 
gregationis oraculis, quibus supremum addit calculum s. m. Benedictus XIV 
in praedicta constitutione. Dubia sunt: | f 

1. Zn, et ad quos spectet onus celebrandi Missam quotidianam Conventualem 
in casu? Nc Eu 
2. An, a quibus, et in qua summa sit solvenda eleemosyna Missarum pro 
benefactoribus in casu? iN LL. 

Die, etc. Sacra, etc. respondit ad 1. Affirmative, et spectare ad Capitulares 
tantum ad formam Benedictinae constitutionis. 

Ad 2. Affirmative, ex massa distributionum ad rationem obulorum viginti. 

[Thesaurus Resolutionum, tom. 80, p. 277-284]. 


3970. 
S. C. C., Nullius Foropompilii, 16 dec. 1820. 


Descripta fuit haec causa in folio Congregationis habitae die 21 augusti 
1819, ! quando tamen proponi iam non potuit, quare hodie sub iisdem du- 
biis proponitur. 

Die, etc. Sacra, etc. respondit ad 1. et 2. Affirmative. 

[Thesaurus Resolutionum, tom. 80, p. 275-277]. 


3971. 


S. C. C., Cameracen., 20 ian., 17 febr. 1821. 


loannes Baptista Ioseph Bouchez posteaquam ecclesiasticae militiae 
nomen dederat, anteriori parte pollicis laevae manus orbatus fuit per ampu- 
tationem secundum artem peractam. Verumtamen cum facile possit residua 
parte pollicis hostiam tenere, frangere, sumere, dummodo truncatus pollex 
ad extremitatem fortiter sit alligatus, et aliquo tegumento sive serico sive 
pelliceo, sive metallico sit coopertus, hinc S8Áum exoravit, ut dispensatio- 
nem ab hac irregularitate assequatur, sicque ad Sacros Ordines promoveri 
possit, Missamque cum digitali aureo vel argenteo valeat celebrare. 
Episcopus Cameracensis testatur Ioannem Baptistam Iosephum Bouchez 
pietate non ficta, scientia, morum integritate vere commendabilem se 
praebere, maximamque sui expectationem movere, ipsum strenuum et dili- 

gentem Ecclesiae ministrum esse futurum. Idcirco Sanctitatem Suam enixe 
deprecatur, ut postulatam dispensationem concedere dignetur. 

S. Congregatio irregularem dixit Sacerdotem pollice in sinistra manu 
carentem in Cadurcen., 14 ianuarü 1663, Lib. 28 Decret, p. 3. Atque 
€x toto titulo Decretalium: De corpore vitiatis ordinand. vel non, colligitur, 
non esse eos ad Ordines promovendos, sive ex propria culpa, sive a nativi- 
tate, aut casu defectus ille acciderit. His accedit, petitae dispensationi obstare 
regulam, qua usa semper est S. Congregatio, ut scilicet facilius concedatur 
dispensatio super defectu corporis, dum agitur de dispensando Sacerdote 
iam promoto, quam ubi res est de Clerico promovendo. Verum gratiae in 
casu, de quo agimus, viam sternere possunt probati Oratoris mores, eius 
pietas non ficta et scientia, quae adeo ab Episcopo commendantur, ex quibus 
sequitur utilitas, quae Ecclesiae redundaret, praesertim, si ratio habeatur 
praesentibus rerum circumstantiis, in quibus omnes Episcopi maximam 
Sacerdotum deficientiam lugent. Hisce positis proponitur dubium: 

An, et quomodo sit consulendum SSro pro dispensatione ab irregularitate 
in casu? 

Die 20 ianuarü 1821: Non proposita. 

Die 17 februarii 1821 Sacra, etc. respondit: Affirmative, cum digitali aureo 
vel argenteo inaurato ita inhaerente, ut omne periculum arceatur, quod in 
Sacro peragendo cadere possit, et praemisso experimento coram sacrarum cae- 
remoniarum Magistro, et dummodo eo digitali in nulla alia actione utatur, ac 
reverenter in capsula custodiatur, per breve. 

[Thesaurus Resolutionum, tom. 81, p. 29-32, 34]. 


3972. 


S. C. C.,, Baineoregien., 24 mart., 14 apr. 1821. 


Postulatum Episcopus Balneoregiensis proponit: « Alter ex Canonicis 
Curatis Ecclesiae Cathedralis Balneoregiensis, qui territorium, ubi plures 
habitatores reperiuntur, intra fines suae Paroeciae habet, dum tales agricolae 
aegrotant, putat suo muneri satisfacere, si illis Sacramenta tantum admi- 
nistret, deferendo simul cum Viatico etiam S. Oleum, cuius unctione eos- 
dem, quando in periculo mortis constitutos putat, corroboret, quin postea 
amplius eos inviset, et agoni assistat, quod, ut ipse asserit, ita consuetudine 
inductum est. Repugnat Rituale Romanum, adeoque circa talem assertam 
consuetudinem, ut S. Congregatio sapientissimum iudicium proferre digne- 
tur, vehementer exopto ». ; 

Canonicus Bonaventura Paparozzi, ad quem spectat agricolarum prae- 
sertim cura, Episcopum tamquam de factis non recte instructum traducit, 
additque se absque praecedenti peritorum ordinatione ruricolis infirmis num- 
quam Sacramenta administrasse, semperque obligatorias Ritualis Romani 
dispositiones retinuisse pluribus documentis comprobare conatur. De certa 
scientia testatur Capitulum, non in Sacramentis administrandis solummodo, 
sed aliis in casibus Canonicum Curatum infirmis opem tulisse, quoties fue- 


246 Curia Romana 


rit requisitus. Quod toto conatu substinere praesumitur, est consuetudo pro 
immemorabili asserta, cuius natura in eo reponitur, quod ruris aegrotis nec 
Sacramenta, nec quidvis aliud praestare teneatur memoratus Curatus, nisi 
vocetur, et ad equitandum commodum ipsi praebeatur ob loci distantiam. 

Magnum ac necessarium ministerium est moribundis opem ferre in eo 
praesertim statu, a quo vel felicitatis vel poenarum pendet aeternitas. Hinc 
inter praecipuas Parochi curas haec assistentia ab ipso agonizantibus prae- 
standa debet numerari, quod Rituale Romanum, tit. De visit. et cura infir- 
morum praecipit. Neque Curato suffragari videtur consuetudo, quae nedum 
Rituali Romano opponi videtur, sed etiam animarum saluti. Dubium igitur 
proponere superest ab EE. VV. dirimendum: 

An, et quomodo teneatur Canonicus Curatus aegrotos ruricolas visitare, 
eisque assistentiam praebere, dum morti proximi reperiuntur in casu? 

Die 24 martii 1821: Non proposita. 

Die 14 aprilis 1821 Sacra, etc. respondit: Affirmative, ad formam Ritualis 
Romani, et Episcopus curet providere Paroeciae Capellanum Curatum, ne 
ruricolae, vel Civitatis incolae sbirituali assistentia careant. 

['l'hesaurus Resolutionum, tom. 81, p. 92-96, 127]. 


3973. 
S. C. C, Nullius Orbetelli, 14 apr., 2 iun. 1821. 


Unica Parochialis ecclesia Prioratus nuncupata sub titulo S. Mariae in 
Coelum Assumptae extabat in loco Orbetelli, qui spirituali subest iurisdi- 
ctioni Abbatis Conmendatarii Monasterii SS. Vincentii et Anastasii ad 
Aquas Salvias. Eam Paroeciam anno 1582 in Collegiatam erexit cl. me. 
Card. Farnesius Abbas Commendator, ita ut Archipresbyter Prior curam 
animarum principaliter exerceret, quatuor vero Canonici in animarum curae 
exercitio eumdem Archipresbyterum coadiuvarent. Verumtamen cursu tem- 
poris mali usus in Sacramentorum administratione irrepserunt. Hinc Eius 
Abbas die 29 septembris anni 1819 nonnulla observanda mandavit, quae 
Canonici Coadiutores suorum iurium laesiva autumabant. Quare idem Eius 
Abbas Vestrum iudicium, EE. PP., super his audire duxit. 

Coadiutores duas quaestiones proponunt: prima, an statim ac Coadiu- 
tores renunciati sunt, facultatem habeant audiendi Confessiones ita, ut 
Ordinarius illam ad tempus coarctare nequeat; secerida, an ipsis liceat testi- 
monium peractae Communionis Paschalis, vulgo Bollettini, distribuere 
parochianis sibi commissis, vel potius uni Archipresbytero. 

Certum est in iure, Ecclesiam Curatam duos Parochos aeque principales 
habere non posse, sed ad illius regimen unum tantum esse praeficiendum 
Curatum ad mentem S. Conc. Trid., Sess. 7, cap. 7, de ref.; et pluries 
S. Congregatio hanc promiscuitatem reiecit in curae exercitio. ''enentque 
Doctores, Coadiutores habere tantum administrationem et exercitium illius 
iuris vel curae, quod in principali vel Rectore remanet, non vero frui ipso 
iure vel cura, quia duo insimul eamdem rem et eodem modo in solidum 

possidere non possunt. Quoad potestatem ordinariam Coadiutorum audiendi 
confessiones perpendendum est S. Conc. 'T'rid., Sess. 23, de ref., cap. 15 
vetuisse, ne quis confessiones audiret, nisi vel Parochiale haberet Beneficium, 
vel ab Ordinario approbatus esset; ex quo decreto oritur distinctio iurisdi- 
ctionis ordinariae et delegatae. Cum vero Coadiutores Orbetellenses Archi- 
presbyterum, apud quem residet tum ius, cum exercitium curae, teneantur 
adiuvare in iis dumtaxat, quae per se adimplere nequit: hinc concludit Eius 
Abbas, nullam urgere necessitatem, ut post adeptum Canonicatum statim 
iura parochialia exercendi facultatem habeant, ac audiendi confessiones, sicuti 
Coadiutores Parocho inhabili constituti. 

Dubia itaque EE. VV. iurisprudentiae et sapientiae dirimenda subii- 
ciuntur: 

I. An sustineantur. praescripta Ordinarü Abbatis Trium Fontium lata 
die 29 septembris 1819, seu potius liceat Canonicis Coadiutoribus absque Ordi- 
narii vel Prioris Archipresbyteri licentia Matrimoniis interesse in casu? 

II. An idem Emus Abbas possit Canonicis Coadiutoribus facultatem 
audiendi confessiones coarctare, et etiam tollere in casu? 

III. 4n Züsdem Coadiutoribus competat ius distribuendi testimonia peractae 
Communionis Paschalis, et conficiendi statum animarum, seu potius id. spectet 
ad Priorem Archipresbyterum in. casu? 

Die 14 aprilis 1821: Non proposita. 

Die 2 iunii 1821 Sacra, etc. respondit ad I. Affirmative ad primam par- 
tem, negative ad secundam. 

Ad II. Affirmative, sicut pro caeteris Confessoribus. 

Ad III. Negative ad primam partem, affirmative ad secundam. 

[Thesaurus Resolutionum, tom. 81, p. 134-1 50]. 


3974. 


S. C. C,, Reatina, 2 iun. 1821. 


Bis iam resoluta fuit haec causa, diebus nempe 20 septembris 1817,* ac 
19 decembris 1818.? Verum Municipes et Patroni insteterunt pro manuten- 
tione Canonicorum Curatorum in colligendis decimis a populo Collium. 

Hinc reproponitur causa sub forma consueta: 

1. An sit standum, vel recedendum a decisis in primo et secundo loco quoad 
decimas in casu? 

Die, etc. Sacra, etc. respondit ad 1. In decisis, et amplius. 

[Thesaurus Resolutionum, tom. 81, p. 150-156]. 


1 Cf. N. 3956. 
2 Cf. N. 3961. 

3975. 
S. C. C., Callien., 18 aug. 1821. 


Testamentariis tabulis, quibus anno 1796 decessit Catharina Gaugelli, 
omnium suorum bonorum heredem instituit coniugem Antonium Lenci, 
adiecta tamen lege, ut dimidium praedii nuncupati il Piano o Tarsia, quod 
totam continebat hereditatem, ab omni aere alieno liberum et solutum ero- 
garetur in legato perpetuo ad ipsius testatricis animam suffragandam. Cum 
anno 1797 in civitate Calliensi pia foret erigenda domus pro puellis orphanis 
educandis, cumque exigui essent reditus, Pius VI dictum legatum favore 
orphanotrophii concedendum esse benigne annuit cum onere perpetuo cele- 
brationis unius Missae in qualibet hebdomada pro anima testatricis. Ut vero 
aequae partes tam pro Orphanotrophio, quam pro herede Antonio Lenci 
constituerentur, hic inita transactione anno 180r sub die r9 iunii cessit prae- 
dium Tarsiae Orphanotrophio, constituto pretio scut. 3400 in moneta aerosa, 
cuius medietas scut. 1700 dicto Orphanotrophio tributa fuit pro antedicto 
legato, statutumque fuit, ut altera medietas scut. 1700 solveretur annis viginti 
post Lenci mortem ipsius heredibus, constituto interim fructu scut. 5 pro 
quolibet centenario et anno, Cum Orphanotrophio dictum retinere praedium 
minime conveniret ob loci distantiam, necessariis ab hac S. Congregatione 
obtentis facultatibus sub die 23 novembris 1805 peracta fuit praedii aliena- 
tio sub hasta favore Episcopi Bellini pro scut. 26:0, quot nimirum constitue- 
bant intrinsecum praedii valorem, qui in transactione aestimatus fuerat in 
scut. 3400. 

Ex hac pecuniae diversitate factum est, ut pia orphanorum domus ex le- 
gato Gaugelli scut. tantummodo 950 perceperit, quae demortuus Administra- 
torin favorem Orphanotrophii fideliter investivit. Iuxta transactionem vero 
Administratores Orphanotrophii pendere debent heredibus Lenci die 17 ia- 
nuarii 1824 scut. 1700, quae tamen magna ex parte in alios usus eroga- 
runt. Modo Administratores Orphanotrophii supplices sunt penes S. hanc 
Congregationem, ut peractum investimentum scut. 950 pro adimplemento. 
deserviat oneris iniuncti in alienatione fundi Tarsia ad pium Legatum Mis- 
sarum conservandum favore testatricis, utque memorata transactio adpro- 
betur. 

Porro cum transactio secumferat cessionem, remissionem, nequit ab. 
Administratoribus piae causae iniri absque apostolica venia, quin transactio 
corruat, iique censuris obnoxii fiant, etsi necessaria causa adsit ad eam 
ineundam. In themate non constat, qua auctoritate concordiam subscripse- 
rint Administratores. Porro non adfuisse videtur utilitas loci pii. Verumtamen 
non levia etiam adsunt rationum momenta, quae suadent sanandam esse: 
transactionem, cuius substantia in eo est, ut aliquid ex utraque parte remit-- 
tatur. lamvero Familia Lenci concessit Orphanotrophio, ut debitam pecu- 
niam numeraret post viginti annos a morte Antonii Lenci, ex quo non leve- 
commodum persensit illud, dum hanc summam investivit. 

His itaque omnibus inspectis ne grave sit EE. VV. respondere sequenti- 
bus dubiis: 

I. An sit consulendum SSrüo pro sanatione transactionis in casu? Et qua- 
tenus affirmative: 

II. An investimentum scut. 950 favore legati Gaugelli Lenci sit appro- 
bandum in casu? 

Die 21 iulii 1821: Non proposita. 

Die 18 augusti 1821 Sacra etc. respondit ad I. Affirmative, facta reductione 
capitalis scut. 1700 debiti Antonio Lenci et fructuum tam. solutorum, quam 
solvendorum ad formam legis et tariffae. 

Ad II. Affirmative, facta inscriptione ad formam edicti. ! 

[Thesaurus Resolutionum, tom. 81, p. 250-256, 259]. 


3976. 
S. C. C, Neapolitana, 27 iul, 14 dec. 1822. 


Mutuo consensu ac servatis a SS. "Trident. Synodo praescriptis initum 
est die 2 augusti 1817 Matrimonium inter lectissimum iuvenem D. Nicolaum 
Vecchioni et adolescentulam D. Margaritam Muscettola ex Principibus 
Leporani. Optata plurimum, tentata saepius, obtenta numquam est Matrimo- 
nii consummatio per novem mensium spatium, quo invenes communem 
domum, commune habuerunt thorum. Ita longam inutilemque pertaesi 
moram utrique coniuges cum iam prius ab omni communione recesserant, 
et mulier ad patrios redierat lares: Summo Pontifici exposuerunt sub die 
2 octobris 1819 apostolicam dispensationem a Matrimonio rato et non con- 
summato exorantes. Statim datae sunt literae Ero Archiepiscopo pro con- 
fectione processus super non consummatione, servata in omnibus forma 
constitutionis s. m. Benedicti XIV, Dei miseratione,? utque referret de cano- 
nicis causis dispensationis. 

Omnia rite recteque gesta sunt ab Archiepiscopali Curia. Rogati sunt 
primum coniuges, qui de non consummatione iurarunt, dein septem utrin- 
que propinqui, demum alii testes. Facta etiam est inspectio corporis mulieris, 
tribus designatis obstetricibus, adstante matrona, et adstipulante peritorum 
in arte consilio. Et iam haec omnia ad suum properaverant exitum, cum 
Defensor Matrimonii instetit coram Indice Delegato, ut viri etiam corporis 
recognito fieret. Sed obstitit Nicolaus Vecchioni, solemni emissa protesta- 
tione, sese inspectioni subiicere, unde Margarita Muscettola Summum adiit 
Pontificem, ne in longius protraheretur actorum transmissio. SSfhus annuit 
precibus. ''ransmisso processu, Erus Archiepiscopus ait: Constat Matri- 
monium non fuisse consummatum. De adducendis vero dispensationis cau- 
sis sibi temperandum duxit, quia praemittendam corporis viri investigatio- 
nem arbitratur. Defensor autem Muscettola adducit viri impotentiam saltem 


1 Cf. N. 4000. 
ECCESNSS IO: 

respectivam, defecturam successionem utriusque praenobilis E amiliae, cum 
de unigenitis filiis agatur, ac demum coniugum aversionem et odia. Superest 
igitur, ut EE. PP. definire dignetur dubium: iM 

An sit consulendum SSro pro dispensatione super Matrimonio rato et non 
consummato 1n casu? 

Die 27 iulii 1822 Sacra, etc. respondit: Affirmative, et Nicolao Vecchione 
non relaxetur fides status liberi inconsulta Sacra Congregatione. 

Reproposita vero causa sub forma: 

Zn sit standum, vel recedendum a decisis in casu? - 

Die 14 decembris 1822 Sacra, etc. respondit: In decists. 

[Thesaurus Resolutionum, tom. 82, p. 139-142, 248-251]. 


3977. 
S. C. C., Comen., 14 dec. 1822. 


Ludovicus Molo anno 1798 Prioratum obtinuit S. Quirici erectum in 
Collegiata Bellinzon., cui est onus choro interessendi aliquibus diebus festi- 
vis. Idem Sacerdos, ut Canonicatum, cuius reditus ad summam scut. 
Rom. riso pervenit, in eadem Ecclesia Collegiata Bellinzon. simul cum 
Beneficio assequi ac retinere posset, anno 1820 dispensationem impetravit 
a R. P. D. Archiep. Nysseno, Nuntio Apostolico apud Helvetios. Putarunt 
nonnulli ex Canonicis, obreptitie ac subreptitie extortam fuisse hanc dispen- 
sationem: hinc quaestio orta est inter Consilium et Canonicum Molo, et 
delata ad Tribunal Vicarii Capitularis, qui auditis partibus, die 17 aprilis 1821 
sententia declaravit: essere del tutto incompatibili i sudetti due benefici uniti 
in una sola persona... la dispensa non poté suffragarle punto, comeché surretti- 
zia e perció nulla ed invalida, poiché la S. Nunziatura esprimesi in. questi 
termini: « Qui habes Prioratum seu Beneficium vel Cappellaniam in Ecclesia 
S. Quirici, cuius fructus, reditus et proventus viginti quatuor ducatorum auri 
de Camera valorem non excedunt, et quae personalem residentiam non requirit ». 
Due cause, alle quali é appoggiata la dispensa, entrambi mancanti di veritd , e 
false: la prima, che non eccedono i frutti del Priorato 24 Ducati d'oro di Camera; 
la seconda, che non importa residenza personale. Consequens inde fuit, ut 
Camera Oeconomica Iosephum Paganini novum Priorem designavit, eiusque 
nominationem Curiae exhibuerit. 

Cum vero nihilominus unum ex duobus Beneficiis Molo non dimitteret, 
nonnulli ex Capitulo Ecclesiae Collegiatae SSmo supplicem libellum dede- 
runt, ut hoc malum averteret, quorum preces R. P. SSmi Auditor Episcopo 
Comensi pro informatione et voto ablegavit. Ipse adprobat Vicarii Capitu- 
laris sententiam, ac concludit, Paganini in Prioratu esse instituendum, 
cogendumque Canonicum illum dimittere. Tunc ex rescripto SSifi diei 
22 novembris 1821 huic $. Congregationi causae cognitio ac definitio com- 
missa est, quae Episcopum rogavit, ut auditis Patronis, Capitulo Collegia- 
tae, Canonico Ludovico Molo et Sacerdote Paganini, referret de annuo 
reditu et oneribus tum Canonicatus tum Prioriae, necnon de utriusque Be- 

neficii incompatibilitate. Habita iam Episcopi responsione, dirimenda erunt 
dubia: 

I. An constet de incompatibilitate in casu? Et quatenus affirmative: 

II. Anm sit locus nominationi ad Prioratum S. Quirici, seu potius. insti- 
tuendus sit Sacerdos Paganini in casu? 

Die, etc. Sacra, etc. respondit ad I. Affirmative. 

Ad II. Negative ad primam partem, affirmative ad secundam, facto verbo 
cum SSfo. 

[Thesaurus Resolutionum, tom. 82, p. 251-258]. 


3978. 


S. C. C., Praenestina, 22 febr. 22 mart. 1823. 


In oppido lenazzani Praenestinae Dioecesis adest Hospitale S. Crucis, 
cuius spiritualis cura a remotis temporibus concredita fuit Fratribus Ere- 
mitis Ordinis S. Augustini, qui nunc Conventum B. M. Virginis Boni Con- 
silii incolunt. At quum hoc Hospitale intra limites Paroeciae S. Pauli situm 
sit, frequentes ortae sunt quaestiones et querelae circa Sacramentorum admi- 
nistrationem inter Parochum S. Pauli et Fratres Augustinianos. Controversia 
ad Tribunal Auditoris Camerae fuit delata, et Locumtenens De Gentilibus . 
anno 1721 decrevit: Non competisse, neque competere praedictis RR. PP.S. Au- 
gustini assistere. Sacramentis M. atrimonü, neque caeteros actus parochiales 
exercere in dicto hospitali, praeterquam quod infirmis ibi existentibus SSTiae 
Eucharistiae et Poenitentiae Sacramenta ministrare, ibique mortuos sepelire; 
in caeteris vero quibuscumque actibus parochialibus Parochum... manutenendum 
fore et esse. Ex hoc decreto iterum controversiae exortae sunt: contendebant 
enim Religiosi, ius sibi competere Sacramentum Eucharistiae aliaque semper 
administrandi infirmis; e contrario Parochus asserebat, tunc tantum hoc 
Religiosis licere, quum Missam in ecclesia S. Crucis celebrant, et in hoc 
Sacrificio Eucharistiam conficiant, ut infirmis praebeant. Cum Regulares 
transitorio freti decreto cl. mem. Card. Matthaei a. 1807 solemniori quadam 
pompa per fines Parochiae 5. Pauli transeuntes SS. Eucharistiam ad infirmos 
detulissent: id aegre ferens Parochus S. Pauli, capta occasione Sacramentum 
Extremae Unctionis infirmae cuidam administravit et alteri SSÁham 
Eucharistiam dedit. Hinc Prior et PP. Eremitae Ordinis S. Augustini 
postularunt, ut confirmaretur decretum a cl. mem. Card. Matthaeio latum. 

Huiusmodi preces Erho Episcopo remissae fuerunt, qui fuit rogatus, ut 
audito praesertim. Parocho ecclesiae S. Pauli, sententiam suam aperiret. 
Absente Emo Episcopo Pro-Vicarius Generalis munere suo functus est. 
Plura in iure militant pro Archipresbytero S. Pauli, et primo quidem S. T'ri- 
dentina Synodus, Sess. 24, cap. 13; de ref., secundum quam Episcopi uni- 
cuique Paroeciae suum perpetuum peculiaremque Parochum assignare 
debent, a quo solo licite Sacramenta suscipiant. In specie autem, de qua 
agimus, magis urget favore Archipresbyteri iuris dispositio, quae vetat Regu- 
laribus sub poena excommunicationis latae sententiae, ne sine speciali Paro- 

chi licentia Sacramenta Eucharistiae, Extremae Unctionis ac Matrimonii 
administrent: Clement. 1, de privileg. At non desunt quoque argumenta 
Religiosorum favore. Certum enim in facto est, his spiritualem infirmorum 
curam concreditam fuisse ab immemorabili. Extat decretum, quod Parocho 
S. Pauli administrationem Matrimonii et Baptismi Sacramentorum, necnon 
benedictionem in Sabbato Sancto praeservat. Si igitur hoc tantum ei reli- 
quit, nullimode dubitari posse videtur, quin Eucharistiae et Olei Sancti 
administratio ad Religiosos pertineat, qui curam habere debent infirmorum, 
eisque morientibus assistere onus est; clarius vero habetur in re iudicata 
Auditoris Camerae, ubi decretum fuit, manutenendos esse Religiosos in iure 
administrandi Sacramenta Eucharistiae et Extremae Unctionis infirmis. 
Vestrum, EE. PP., erit dirimere: 

I. Zn, et quomodo spectet administratio Sacramentorum | Eucharistiae et 
Extremae Unctionis ad Fratres Eremitas S. Augustini in Hospitali S. Crucis 
in casu? 

Die 22 februarii 1823: Non proposita. 

Die 22 martii 1823 Sacra, etc. respondit ad 1. Affirmative quoad Euchari- 
stiam ad formam sententiae an. 1721; quo vero ad Extremam Unctionem nega- 
tive, nisi de licentia Parochi. 

[Thesaurus Resolutionum, tom. 83, p. 50-58, 6o]. 


3 979. 


S. C. C.,, Fanen., 22 mart., 19 apr. 1823. 


Parochus Vincentius Monti an. 1819 ad fatiscentem parochialem eccle- 
siam reficiendam ampliandamque pro parochianorum opportunitate requi- 
sivit et obtinuit a Sacra Congregatione facultatem alienandi nonnulla bona 
ad Paroeciam spectantia. Cum vero S. Congregationis rescripta executioni 
mandaret, alienavit pro summa scut. 440 domum veterem parochialem cum 
adiuncto praediolo, et pro summa scut. 25 quamdam cryptam, de quibus 
mentionem minime fecit S. Congregationi, existimans hisce super bonis ipsi 
ablegatam alienandi facultatem. Cum primum autem suum cognovit errorem 
Parochus Monti, illico supplicavit S. Congregationem tum pro sanatione 
contractuum, tum quoque, si quae forent, pro absolutione a censuris. 

Requisitus Episcopus respondit, vera esse omnia et singula, quae in pre- 
cibus Oratoris asseruntur, ipsumque cuncta relate ad novae ecclesiae aedi- 
ficationem et parochialis domus effecisse bona fide; pretium scut. 440.25 
iuxta valorem domui paroeciali attributum per legalem peritiam ex vendi- 
tione retractum in constructione novae domus parochialis integre fuisse ero- 
gatum. Quae cum ita se habeant, non dubitat Episcopus sua vota precibus 
Oratoris adiungere vehementer exoptans, ut gratiam, quam postulat, con- 
sequatur. 

Ne bona Ecclesia temere dissipentur, solemnitates requirunt s. canones 
in illorum alienatione, quae si omissae fuerint, suo omnino robore carent 
contractus, et ita contrahentes poena excommunicationis mulctantur: Extrav. 

Ambitiosae, de reb. Eccles. non alien. Attamen alienationes, quae necessitatem 
vel evidentem utilitatem praeseferunt, quamvis initae absque beneplacito 
apostolico, non rescinduntur, immo ratae habentur. Evidens ista utilitas in 
casu desumenda videtur ex veteris alienatae domus statu fatiscente. Pro 
absolutione a censuris favet Parocho bona fides. His praemissis dubia propo- 
nuntur: 

I. An, et quomodo sanari debeat alienationis contractus Parochi Monti in 
casu? 

II. An, et quomodo sit consulendum SSriüo pro absolutione a censuris in 
casu? 

Die 22 martü 1823: Non proposita. 

Die 19 aprilis 1823 Sacra, etc. respondit ad 1. Affirmative in omnibus, 
facto verbo cum. SSo. 

Ad II. Affirmative in omnibus. 

[Thesaurus Resolutionum, tom. 83, p. 69-72, 75]. 


3980. 


S. C. C, Firmana, 24 maii 1823. 


Dum licitae venationi vacabat die 25 octobris 1820 Sacerdos Franciscus 
Giustozzi Montisfalconii, aetatem agens annorum 47, improvisa igneae 
balistae diruptione laevam manum integram amisit; idcirco dispensationem 
ab irregularitate flagitat. Requisitus de more Erhus Archiepiscopus respondit: 
Peracto coram caeremoniarum Magistro experimento ab EE. VV. indicto, 
ea fuit eiusdem sententia, ut Sacerdos Giustozzi idoneus utique haberi pos- 
sit Sacro perficiendo, si modo usus ipsi permittatur manus fictitiae ad vitan- 
dam deformitatem, et obligatio insuper praescribatur adhibendi in sacra 
actione alium Presbyterum, cuius ope ea singula rite exequi possit, quae 
ministerio utriusque manus indigent, ut v.g. abstersio patenae super calicem 
fragmentis collectis. Asserit insuper idem. Archiepiscopus, agi de mutilatione 
inculpabiliter et fortuito ab ipso contracta; denique addit, Sacerdoti praefato 
in deteriori fortunae statu constituto onus revera incumbere sustentationis 
sex pupillorum ex fratre nepotum, eumdemque praeterea in maxima rerum 
angustia versari. 

Irregularitatem procul dubio contrahit Sacerdos vitio corporis laborans 
ita, ut nequeat Sacrum perficere absque populi scandalo vel saltem admira- 
tione: can. Jlliteratos, Dist. 16; cap. Presbyt., 1, de clerico aegrotant., et toto 
tit. de corpore vitiatis ordin. vel non., et 9. C.in Cosentin., 13 iulii 1725.! 
Dispensatio tamen non raro concedi solet, et quidem facilius Sacerdoti iam 
promoto, quam Clerico promovendo, uti S. C. in Comen., 6. inaii 17755? 
nonnumquam tamen ob Ecclesiae necessitatem vel utilitatem etiam Clericis 

promovendis, velut in Cameracen., 20 ianuarii 1821. * Proponitur idcirco 
dubium: 

Zn, et quomodo sit consulendum Sanctissimo pro dispensatione ab irregula- 
ritate in casu? 

Die 24 maii 1823: Non proposita. 

Die 14 iunii 1823 Sacra, etc. respondit: Negative. 

[Thesaurus Resolutionum, tom. 83, p. 137-139, 147]. 


3981. 


S. C. C., Forosempronien., 24 maii 1823. 


Rectori ecclesiae S. Mariae Vallis Forosempronien. Dioeceseos delatus 
fuit infans per mulierem rusticam domi baptizatus, sed iam vita functus, 
ut ecclesiasticae sepulturae traderetur. Examinata per Rectorem muliere 
Baptismatis administra, cognovit, hanc fuisse formam adhibitam italo idio- 
mate: Jo ti battezzo col nome del Padre, del Figlio e dello Spirito Santo. 
Audita forma, Rector ob ea verba, co] nome, non modo pro nullitate Baptismi 
sensum suum exposuit, sed illico infantile corpus extra locum sacrum humari 
iussit; nunc autem ab EE. VV. petit, num bene senserit ac recte se gesserit. 
Episcopus fuit rogatus, ut auditis sub formali examine Parocho, obstetrice, 
parentibus infantis aliisque testibus de re instructis, referret praecise de 
forma adhibita in collatione Baptismatis, et an mulier baptizans recte sentiat 
de catholica religione, utque votum suum panderet. Ipse vero mox narra- 
tam facti seriem confirmavit, ac addidit: mulier baptizans relate ad fidem 
optime sensit. Baptisma vero Episcopus validum esse censet, quia variatio 
accidentalis in forma in substantiam rei non redundat. 

Cum igitur ex Episcopi relatione compertum sit, mulierem Sacramenti 
ministram, cum dixit: Jo ti battezzo col nome, particulae mutationem nequa- 
quam fecisse pravo fine, aut inducendi causa errorem aliquem in Ecclesia: 
credamus oportet, eam formam a praefata muliere adhibitam fuisse ex errore, 
uti Theologi aiunt, materiali: nempe quia putaverit particulas 72 et cum una 
eademque significatione pollere. Responsum addo, quod S. C. Universalis 
Inquisitionis feria IV, die 23 maii 1720 in simillimo casu hisce verbis edit: 
Lecto memoriali N. N., quo proponit dubium, an recte sint baptizati duo pueri 
sub hac forma: Yo ti battezzo col nome del Padre, del Figliuolo e dello 
Spirito Santo, et an sit reiterandum Baptisma sub conditione; Evi Domini 
decreverunt, pueros, de quibus agitur, fuisse valide baptizatos, ideoque non esse 
baptizandos neque sub conditione. 

A validitate, et invaliditate collationis Baptismi pendet omnino resolutio 
super re bene vel male gesta a Rectore, qui sepulturam ecclesiasticam infanti 
denegavit. Quamvis autem validum declaretur Baptisma, ne tamen dubium 
in posterum oriatur, praecipue vero, ne nova forma inducatur, videant 

EE. PP., an aliquo modo providendum sit in futurum per instructionem ob- 
stetricum, ut in Ceneten., 12 maii 1753. ! Dubia sunt: 

1. Zn valida sit Baptismi collatio in casu? 

2. An recte se gesserit Rector denegando infanti ecclesiasticam sepulturam 
in casu? 

4. An, et quomodo sit providendum quoad futurum in casu? 

Die, etc. Sacra, etc. respondit ad 1. Affirmative. 

Ad 2. Non esse reprehendendum in casu; et nunc ab eo curandum, ut si 
fieri potest, detur infanti ecclesiastica sepultura. 

Ad 3. Detur decretum, ut in Ceneten., 12 mati 1753. 

[Thesaurus Resolutionum, tom. 83, p. 134-137]. 


3982. 
S. C. C., Caietana, 14 iun. 1823. 


Sacerdos Ioseph N. absolutionem poscit a censuris, dispensationem ab ir- 
regularitate et rehabilitationem, eo quod militibus, qui ad perditos homines, 
vulgo briganti, capiendos et profligandos proficiscebantur, sponte se adiun- 
xit, atque duo ex illis interfecti fuerunt. Requisitus Caietanus Episcopus ita 
rem narrat: « Orator, quiannos 38 aetatis habet, sectae Carbonariorum ad- 
scriptus erat, atque ita in suspicionem venit se esse complicem homicidii ab 
aliis sociis commissi. Ut a longa iudiciali inquisitione se liberaret, qua appa- 
reat ipsius innocentia, consilium ei datum fuit, ut a Gubernio indultum 
peteret, obligatione assumpta, ut aliquid meritorium ageret in persecutione 
perditorum hominum. Id ei permissum est, et manui hominum armatorum 
aggregatus in discrimine cum latronibus igneam ballistam simul cum aliis 
explosit, et quamquam ex latronibus duo interfecti sunt, alii duo vulnerati, 
asserit tamen Orator, ex modo, quo arma direxit, a se neminem laesum 
aut occisum fuisse. Nunc patet, ipsum nullo modo complicem esse in homi- 
cidio a sociis commisso, aut in expeditione militari. Equidem ipsi suggessi, 
ut peteret absolutionem a censuris, quas incurrit: nam associationem ad 
sectam Carbonariorum et malam vitam satis luit per suspensionem et exer- 
citia spiritualia et alias mortificationes. Censeo igitur Oratorem ad S. Missae 
celebrationem habilitari posse, quia conversus esse videtur et malorum exem- 
plorum poenam dedisse ». 

Irregularis Orator ex triplici capite existimandus est: $1 Orator in excom- 
municationem incidit, propterea quod inter Carbonarios fuit cooptatus, 
irregularis profecto evasit propter violationem censurae rebus divinis ope- 
ram dando: cap. penult. et ult., de cleric. excom. Deinde ubi praedicari coep- 
tum est, Oratorem esse in numero Carbonariorum, ipsique praeterea tribui 
commissum homicidium, in irregularitatem incidit, si non ex infamia iuris, 
at certe ex infamia facti procedentem. Tandem cum Orator ipsius rogatu 
inter milites fuerit adnumeratus, et armis instructus ad bellum adversus 

facinorosos homines fuerit profectus, in eosque ballistam igneam iteratis 
vicibus exploserit, irregularis evasit ex defectu lenitatis, iuxta receptam ab 
hac S. C. sententiam in Brigantien., 30 martii 1805. ! At mortificationis 
opera et spiritualia exercitia ab Oratore peracta satis esse non videntur, prae- 
sertim ad delendum scandalum ab eo illatum sese adscribendo Carbonario- 
rum sectae, cuius impietate etiamnum orbis ingemiscit. Quaeritur: 

An sit consulendum SSfo pro absolutione a censuris, dispensatione ab 
irregularitate ac rehabilitatione in casu? 

Die, etc. Sacra, etc. respondit: Pro gratia quoad absolutionem a censuris; 
quoad dispensationem et rehabilitationem, expectet, et det maiora signa poeni- 
tentiae et constantis emendationis. ? 

[Liber 166 Decretorum, p. 300 a tergo]. 


3983. 


S. C. C., Fesulana, 14 iun., 12 iul, 1823. 


Invaluit usu in Dioecesi Fesulana, ut in administratione Sacramenti 
Confirmationis unus dumtaxat pro omnibus masculis a Parocho vel ab Epi- 
scopo deputetur Patrinus, et una mulier quoad omnes feminas Matrinae 
munere fungatur. Inde vero fit, ut qui Confirmationem acceperunt, suos uti 
plurimum ignorent Patrinos, Patrini confirmatos. Quare plures illius Dioe- 
cesis incolae hanc S. Congregationem exorant, ut de huiusmodi usu quid 
sentiendum sit, pro sua sapientia decernat. 

Requisitus Episcopus, ut referret praesertim de legitimitate assertae con- 
suetudinis, quomodo provisum sit pro cognatione spirituali, et ut Patrini 
spiritualium filiorum curam agant, etiam nonnullis aliis Hetruriae Episcopis 
rogatis distincte respondit: Consuetudo haec a saeculi transacti initio repe- 
tenda videtur; certior quoque factus sum, ita Antistitem Pisanum, Pisto- 
riensem, aliosque quamplures se gerere. Ecclesias confirmandi magna comi- 
tante eos caterva adeunt; singuli habent comites parentes eorum. Si vero 
una cum his singulorum Patrini et Matrinae excipiendi essent in ecclesiis 
plerumque angustissimis, clamor, tumultusque oriretur. Et quod etiam 
magis interest, haud facile esset omnium nomina accurate in tabulis descri- 
bere. 

Verum si una eademque die vir unus Patrini munere fungatur erga omnes 
masculos confirmandos, postquam fuerit a Parocho vel ab Episcopo depu- 
tatus, quin agnoscat eos, quorum causa munus illud suscipit, agnoscaturque 
ab eis: quonam pacto quaeso pro confirmatis dici poterit sponsor vel fideiussor? 
Quomodo paternam eorum curam gerere, quomodo eos instruere adversus 
visibiles et invisibiles salutis hostes; quomodo eos declinantes ad semitam 
errorum ad rectum callem revocare curabit, si et eorum nomina ignorat, et 
quamvis nosset, numero obrueretur? Idem dicendum de unica muliere, quae 

omnium feminarum Matrina fuerit electa. Verendum proinde, ne hac me- 
thodo penitus evertatur Ecclesiae mens, et finis, quem sibi in dandis Patrinis 
proposuit, eoque certius, quia Pontificale Romanum praecipit, ne eodem die 
alicui fas sit Patrini fungi officio ultra duos, et cohaeret consuetudo Romanae 
Ecclesiae, orbis universi Matris. Verum Fesulanae Dioecesi favet longaeva 
et fortasse centenaria consuetudo, quae in aliis quoque Hetruriae Dioecesibus 
obtinet. Quamobrem non sine difficultate res in pristinum restitui posse 
videtur. Dirimendum itaque proponitur dubium: 

Zn, et quomodo probandus sit usus Fesulanae Dioecesis in casu? 

Die 14 iunü 1823: Non proposita. 

Die 12 iulii 1823 Sacra, etc. respondit: Non esse probandum, sed tolerandum 
in casu necessitatis ab Episcopo iudicandae ad formam Pontificalis Romani. 

[Thesaurus Resolutionum, tom. 83, p. 160-167]. 


3984. 
S. C. C., Ostunen., 12 iul. 1823. 


Quaesitum est per summaria precum in comitiis diei 25 ianuarii labentis 
anni, quinam sit Iudex, ad quem appellatio a sententia Ostunensis Vicarii 
Generalis interposita a Canonico Ecclesiae Cathedralis Ostuni sit deferenda, 
ut controversiam in secundo iurisdictionis gradu definiat. Rescriptum tunc 
prodiit: Ponatur in folio cum voto D. Secretarii. Meritissime autem ad Sac. 
Purpuram evecto clarissimo viro, qui summo omnium plausu Secretarii 
munus obibat, mandatis Sac. Congregationis obsequens votum exaravi, quod 
in calce huius folii habent EE. PP., quorum sapientiae erit dirimere dubium: 

An, et ad quem deferenda sit appellatio in casu? 

Die, etc. Sacra, etc. respondit: Affirmative, ad Archiepiscopum in. casu, 
de quo agitur, attenta appellatione iam interposita iuxta votum D. Secretari. 

[Thesaurus Resolutionum, tom. 83, p. 168, 198-202]. 


3985. 


S. C. C., Sutrina, 22 nov. 1823, 21 febr. 1824. 


Cum ad Seminarium Sutrinum perpauci praesertim ex aeris insalubris 
opinione accederent: cives Roncilionenses aedes olim Carmelitarum, nunc 
ad Capitulum Collegiatae Ecclesiae pertinentes, pecuniam pro supellectili, 
annuam pensionem pro iuvenum alimentis, Praeceptoresque gratuitos e gre- 
mio Capituli obtulerunt, exorantes, ut in Civitate Roncilionensi Seminarium 
vel Collegium ecclesiasticum aperiretur. Votis Roncilionensium cessit Epi- 
scopus; et quamvis certior factus fuerit de Sutrinorum dissensu, die 24 sep- 
tembris 1821 erexit Collegium ecclesiasticum seu episcopale cum omnibus 
privilegiis, praerogativis et iuribus sub immediato regimine. et protectione 
Episcopi pro tempore ad informandos adolescentes ad religionem, ecclesia- 

sticam disciplinam et scientias, etc. Collegrumque die 15 eiusdem mensis. 
aperiri mandavit. [, 

Aperitionem tamen impedire tentarunt Capitulum Sutrinae Cathedralis 
et Communitas illius Civitatis, sed instante Episcopo ad hunc Sacrum Ordi- 
nem delata est quaestio, quae hodie EE. VV. decidenda proponitur. Plura 
afferunt Sutrini, ut Episcopi decretis denegetur executio. In primo capite 
probare nititur eorum Defensor, erectionem Collegii in omnimodam ever- 
sionem Seminarii Sutrini tendere: nam ex litera et ratione decreti Concilii 
Tridentini, Sess. 23, cap. 18, de ref. Seminarium stare debet apud Eccle- 
siam Cathedralem, vel saltem in Civitate Cathedrae honore decorata. Si 
causa erigendi Collegii admittatur, actum iam est de Seminario Sutrino, 
quia nemo amplius ad illud accedet, sed omnes Collegium Roncilionense 
petent. Illud vero Seminarium esse, non Collegium, facile quis intelligit, 
si illius erectionis modum perpendat. Alterum defensionis caput in exclu- 
denda necessitatis et utilitatis causa versatur. Àngustiam enim Seminarii 
Sutrini infestamque caeli temperiem negat idem Defensor. 

Episcopus et Roncilionenses totis viribus decretorum executionem urgent 
ex Conc. Trid. cap. cit., quod statuit, ut Episcopi certum puerorum numerum 
in Collegio ad hoc prope Ecclesias (Cathedrales), vel alio in loco convenienti 
ab episcopo eligendo alere ac religiose educare teneantur; praeterea ubi de 
Ecclesiis ageretur amplas Dioeceses habentibus, plenam indulsit facultatem, 
ut possit Episcopus unum vel plura in. Dioecesi, prout sibi opportunum vide- 
bitur, habere Seminaria. Necessarium duxit Antistes Collegii erectionem, 
quia satis amplae sunt Dioeceses, et nimis angustum est Sutrinum Semina- 
rium, nec omnes recipere potest pueros religiose in eodem Seminario edu- 
candos. Praeterea opinio de aeris insalubritate, sive vera, sive falsa sit, iam 
diu invaluit, omniumque animis tam alte insedit, ut difficile admodum sit 
parentes invenire, praesertim si divites sint, qui Sutrino in Seminario filios 
suos educari patiantur. Dubium est: 

Zn, et quomodo decreta Episcopi sint exequenda in casu? 

Die 22 novembris 1823 Sacra, etc. respondit: Affirmative in omnibus. 

Reproposita vero causa sub forma: 

Zn sit standum, vel recedendum a decisis in casu? 

Die 21 februarii 1824 Sacra, etc. respondit: In decisis. 

[Thesaurus Resolutionum, tom. 835, p. 239-244, tom. 84, p. a7 


3986. 
S. C. C, Spoletana, 21 febr., 20 mart. 1824. 


Reparatione indiget ruralis ecclesia et domus parochialis S. Venantii Spo- 
letanae Archidioeceseos, atque ex relatione fabri murarii septem scuta supra 
centum nonaginta sunt impendenda. Parochus ex reditibus ecclesiae ne 
congruam quidem percipit; desunt Beneficia aliique ecclesiastici proventus; 
populus alienos fundos colit, et praediorum domini in aliis morantur Paroe- 
ciis. Itaque Archiepiscopus Spoletanus, antequam ullum edat decretum 

pro restauratione dictae ecclesiae ac aedium parochialium, ab EE. VV. 
implorat, ut dirimatis dubia, quae in calce huius folii leguntur. 
Fatiscentes ecclesias, praesertim parochiales, omnino esse restaurandas 
praescribitur in can. 30, Caus. 12, qu. 2, cap. Quicumque, de eccl. aedific., 
idemque decrevit "Tridentina Synodus, Sess. 21, cap. 7, de ref. Pro repa- 
randa ecclesia S. Venantii omnia ex testimonio Archiepiscopi deficiunt 
media a s. canonibus statuta, atque unus superest populus: hinc necessario 
ad eum erit confugiendum. Disquirere autem oportet, an qui fundos possi- 
dent, licet alibi degant, an potius parochiani impendere debeant, quidquid 
ad ecclesiam aedesque parochiales instaurandas requiritur. Nihil est in iure 
exploratius, quam cuiusque rei eum sequi incommoda, quem sequuntur 
commoda: R. I. 56, in 6. At commodo ecclesiae parochialis tantummodo 
perfruuntur, qui intra eius limites sedem habent: nam qui alterius loci utun- 
tur domicilio, neque Sacramenta percipere, neque Missam in eadem ecclesia 
audire queunt. Quocirca non domini agrorum, sed coloni, uti parochiani, 
ad reficiendam ecclesiam aedesque parochiales S. Venantii cogendi videntur, 
et si inopia premantur, Paroecia ad viciniorem ecclesiam erit transferenda. 
Forenses tamen, si bona possideant in loco reficiendae ecclesiae, a solvenda 
collecta immunes non videntur, non solum, quia non desunt, qui asserant, 
huiusmodi collectam esse onus rebus inhaerens, sed etiam quia bona quae- 
libet sunt tacite hypothecata pro necessitatibus publicis illius loci, in quo 
sita sunt. Labentium vero ecclesiarum restauratio est necessitas publica, 
quoniam religio, quae templorum aedificatione fovetur ac servatur, publi- 
cum respicit bonum. Omnes igitur praediorum dominos, tametsi aliis sub- 
sint Paroeciis, contribuere debere pro instaurandis ecclesiis docent Barbosa, 
part. 3, alleg. 64, n. 11, etc. et declaravit S. C. in Imolen., 6 septembris 1783. ! 
His in iure animadversis, erit EE. PP., qua praestant sapientia, decernere: 
I. An, et quomodo possidentes teneantur ad reparandam Paroeciam in casu? 
II. An, et quomodo teneantur coloni in casu? 
Die 21 februarii 1824: Non proposita. 
Die 20 martii 1824 Sacra, etc. respondit ad 1. Affirmative per aes et libram. 
Ad IT. Affirmative, et operas praestare teneri prudenti arbitrio Archiepiscopi. 
[Thesaurus Resolutionum, tom. 84, p. 29-34, 41]. 


3987. 


S. C. C., Lunen.-Sarzanen., 29 maii 1824. 


Dominicus Bertagni in Paroecia 8. Michaelis de Capharonia Massensis 
Dioecesis, ubi ortum habuit, quatuordecim annorum spatio moram duxit, 
ac deinde anno 1814 minoribus Ordinibus initiatus Sermezzanam, Lu- 
nensis-Sarzanensis Dioeceseos, una cum patre venit, obtentisque mense 
septembris 1822 litteris dimissorialibus a Vicario Capitulari Massensi, ad 
Subdiaconatus Ordinem titulo patrimonii fuit promotus. Verum Episcopus 

Lunensis Dominicum, quem sibi ratione domicilii subditum contendit, ab 
Ordinis exercitio suspensum declavarit, monuitque Vicarium Massensem, 
ne dimissorias ad alios Sacros Ordines ipsi concederet. T'imens autem idem 
Dominicus, ne in suspensionem revera inciderit, absolutionem, quatenus 
opus sit, implorat; cumque in locum originis jam remigraverit, flagitat, ut 
cum litteris dimissorialibus Vicarii Massensis Diaconatu et Presbyteratu 
insigniri valeat. ) | 

Rogatus uterque Ordinarius de informatione et, utrum Orator in Sacro 
Ordine ministraverit, haec refert Vicarius Massensis: Mi costa innegabil- 
mente, che il padre del detto Suddiacono é nativo di Casatico nella Provincia 
di Garfagnana, e che avendo preso moglie nella Parrocchia di S. Michele 
della stessa Provincia, ivi nacque il detto suo figlio Domenico nelli 6 mag- 
gio 1801, col quale abitó parte nella stessa Parrocchia, e parte in Casatico 
sino all'anno 1814, nel quale si portó con detto suo figlio a dimorare per 
qualche tempo in Sermezzana, che forma parte della Diocesi di Sarzana 
anche presentemente, non peró con animo di fissare ivi il domicilio, ma sol- 
tanto per attendere a diversi interessi di sua famiglia, e frattanto esercitare 
il figlio stesso nella cultura delle scienze. Credé perció con tutta la buona fede, 
dover richiedere dalla Curia Vescovile di Massa le dimissoriali per poter 
essere promosso al Sacro Ordine del Suddiaconato ratione originis, essendo 
persuaso, che il Vescovo di Sarzana non avesse piü sopra di lui alcuna giu- 
risdizione neppure ratione domicilii. L'oratore si 6 fin qui astenuto dall'eser- 
citare l'Ordine del Suddiaconato. 

Episcopus autem Lunensis respondit, Subdiaconum Bertagni pertinere 
absque dubio ad novam, Dioecesim Massensem ratione originis. Indubium 
pariter esse, dictum Oratorem una cum patre anno 1814 Sermezzanam mi- 
grasse, ibique maiorem rerum ac bonorum suorum partem cum instructis 
aedibus transferendo domicilium posuisse, ac continuo novem annos circiter 
mansisse, videlicet usque ad mensem novembris anni 1822, quo tempore 
in regionem S. Michaelis rediit, patre tamen, familia, caeterisque Sermez- 
zanae relictis; porro ex bonis in districtu Paroeciae Sermezzanae existenti- 
bus ab eius patruo ecclesiastico patrimonio provisum fuisse; tandem 
Ordinem Subdiaconatus non exercuisse. Existimarem, Oratorem perti- 
nere ad hanc Dioecesim, atque a me potius, tamquam proprio Ordi- 
nario domicilii debuisse litteras dimissorias petere. Ast dato etiam, quod 
litteras dimissoriales ipsi concedere cumulative spectaret ad Ordinarium 
Massensem, attestationem super moribus, vita, necnon super libertate 
bonorum sibi in patrimonium constitutorum et Sermezzanae existentium 
ab hac mea Curia petere et obtinere absque dubio tenebatur, ex const. 
Innocentii XII incipien. .Speculatores,! et ex Conc. Trident., Sess. 23, 
cap. 8, de ref. 

Dignentur igitur EE. PP. dirimere dubia: 

1. Zn Dominicus Bertagni sine dimissorüis Episcopi Lunen.- Sarzanen. fue- 
rit licite ad Subdiaconatus Ordinem promotus in casu? 


^ 

202. Zn sine litteris testimonialibus eiusdem. Episcopi fuerit licite ordinatus 
in casu? Et quatenus negative: 

3. Zn concedenda sit absolutio a suspensione in casu? 

4. An, quomodo, et ad quem Episcopum spectet collatio aliorum Sacrorum 
Ordinum in casu? 

Die, etc. Sacra, etc. respondit ad 1. Affirmative. 

Ad 2. Negative. 

Ad 3. Affirmative, facto verbo cum SSrio. 

Ad 4. Affirmative ad Episcopum Massen. servatis servandis. 

[Thesaurus Resolutionum, tom. 84, p. 113-121]. 


3988. 
S. C. C, Hieracen., 24 iul, 14 aug. 1824. 


Vacante Parochiali ecclesia in oppido Rocellae Hieracensis Dioecesis, 
concursum die 13 martii 1820 indixit Episcopus. Certamine habito die 23 
eiusdem mensis martii Examinatores Pro-Synodales ad parochiale regimen 
idoneos renunciarunt Sacerdotem Paschalem Pellegrino primo loco, et Sa- 
cerdotem Dominicum Congiusta secundo loco; Sacerdotem vero Paschalem 
Englen ex defectu scientiae reprobarunt. Episcopus autem praedicta die 
Paroeciam Sacerdoti Congiusta committendam decrevit, bullasque eius favore 
expediri mandavit. Paroeciae vero possessionem die 17 augusti sequentis 
Parochus Congiusta est assequutus. Dum haec in Curia Hieracensi ageban- 
tur, ad Metropolitanam Curiam Rheginensem confugerat Sacerdos Englen, 
seque ab Examinatorum relatione et Episcopi iudicio gravatum dicens, pro- 
vocationem die 30 iulii 1820 interposuerat, quam eiusdem Curiae Vicarius 
Generalis die 10 augusti sequentis notificari mandavit Curiae suffraganeae 
Hieracensi, eamque compelli ad transmittenda acta concursus, et interim 
inhiberi, ne amplius in causa procederet; verum notificatio tantummodo 
die 1r septembris 1820 expleta fuit. 

Vocati deinde fuerunt tam Parochus Congiusta, quam Sacerdos Englen, 
ut die 21 octobris sequentis interessent collationi et clausurae actorum, quae 
ad Metropolitanam Curiam erant transmittenda. Tunc autem comparuit 
Parochus Congiusta, et actorum transmissioni sese opposuit, quia r. appella- 
tio a Sacerdote Englen non fuerat oblata Iudici a quo; 2. infra triginta dies 
Sacerdos Englen apostolos non postulaverat; 3. non post decem dies, sed 
post aliquot menses appellaverat; 4. appellans, utpote in Regulari Ordine 
professus, incapax erat ad assequenda Beneficia saecularia. Huiusmodi appel- 
lationis cognitio una cum actis concursus ad Metropolitanam Curiam fuit 
delata, quae posthabitis exceptionibus Parochi Congiusta, die 30 novem- 
bris 1820, partibus auditis, appellationem a Sacerdote Englen interpositam 
admisit, ac mandavit procedi in dicta causa revisionis et appellationis ad ea, 
quae de iure incumbunt, pro eiusdem executione. Itaque instante Sacerdote 
Englen die 1 decembris sequentis decretum fuit, quod acta concursus, rela- 
tio Examinatorum, et examen super doctrina, aliisque occurrentibus revi- 

deatur per tres Synodales Examinatores Metropolitanae Curiae, ac proinde 
partes in peremptorio termino dierum trium dent notam Examinatorum Synoda- 
lium etc., alias termino elapso eligantur per hanc audientiam Metropolitanam. 

Obstitie quidem die 4 eiusdem mensis decembris Parochus Congiusta, 
praesertim quia pendente termino ad appellandum a decreto admissionis 
appellationis a Sacerdote Englen interpositae, ad ulteriora procederetur, et 
protestationem provocandi ad Apostolicam Sedem a decreto diei 30 novem- 
bris emisit: verum in acri partium certamine Parochi exceptiones reiectae 
fuere, et die 12 decembris iussit Metropolitanae Curiae Vicarius Generalis, 
ut praefatum decretum executioni committeretur. Itaque Examinatores ex 
officio designati ad actorum concursus examen progressi die 21 eiusdem 
mensis decembris renunciarunt Sacerdotem Englen primo loco adprobatum, 
secundo loco Sacerdotem Pellegrino, atque ob scientiae defectum reproba- 
runt Sacerdotem Congiusta, qui sequenti die 22 appellavit ad S. Sedem 
adversus decreta dierum 30 novembris et 12 decembris 1820, solemni emissa 
protestatione de actorum nullitate, si forte contra appellationem ipsam atten- 
tari contingeret. Appellationem 7n devolutivo tantum admisit Metropolitana 
Curia, et decrevit, ut Episcopus Hieracen. inter adprobatos Englen et Pelle- 
grino Parochum eligeret, eumque in Paroeciae possessionem induceret. 
Accepta die 28 ianuarii 1821 huius definitivae sententiae notificatione, Paro- 
chus Congiusta sequenti die 29 iterum ad Sedem Apostolicam appellavit, et 
iterum appellationem Curia Metropolitana in devolutivo tantum admisit. 
Citationem deinde specialem cum inhibitione die 27 februarii 1821 appellans 
Congiusta ab R. P. D. Auditore SSmi obtinuit, quam tantummodo die 
20 aprilis 1822 exequendam curavit: tunc autem Sacerdos Englen R. P. D. 
Auditorem SSrii adiit, qui controversiam omnem huic Sacrae Congregationi 
definiendam remisit. 

Rogatus deinde Archiepiscopus Rheginensis de transmissione actorum 
concursus, authenticum illorum exemplar transmisit, et retulit, sibi consti- 
tisse de appellatione legitima a Sacerdote Englen interposita, et quoad habi- 
litationem eiusdem Sacerdotis ad saecularia Beneficia prae oculis habuisse 
decretum die 7 augusti 1807 a Gubernio latum occasione suppressionis 
Monasteriorum, quo statutum fuit, quod 7 Sacerdoti ed altri ordinati in 
Sacris vestiranno gli abiti da Prete, formeranno parte del Clero secolare, e' 
potranno concorrere alle porzioni laiche, a beneficii ed a qualunque carica eccle- 
siastica. Requisitus quoque Episcopus Hieracensis ea exposuit, quae in 
actis concursus habentur, monuitque serotinam fuisse appellationem Sacer- 
dotis Englen. Proponuntur autem dirimenda dubia: 

I. An legitime appellaverit Sacerdos Englen, ita ut locus. fuerit revisioni 
actorum concursus in casu? Et quatenus affirmative: 

II. An sint transportanda originalia acta concursus in casu? 

Die 24 iulii 1824: Non proposita. 

Die 14 augusti 1824 Sacra, etc. respondit ad I. Negative in omnibus. 

Ad II. Provisum in primo. 

[Thesaurus Resolutionum, tom. 84, p. 206-215]. 

3989. 


S.. C. ou Caietana, 20 nov. 1824. 


Agebatur de hac causa die r4 iunii 1823. ! Redit nunc iterum Orator et 
flagitat, ut sibi dispensationis et rehabilitationis gratia largiatur. Requisitus 
de more Episcopus refert Oratorem in maxima penuria versari, ac subdit: 
Ipse constanter bene se gessit, neque causam querelarum mihi ullam dedit, 
sed maxime emendatum se praebuit. Nec puto ex eius rehabilitatione scan- 
dalum evenire posse in oppido, ubi unusquisque eius et familiae necessitates 
novit et bonam eius vitam. His positis censerem, Oratori facultatem concedi 
posse ad celebrandam S. Missam. Proposito itaque dubio: 

An sit consulendum SSro pro gratia dispensationis et rehabilitationis in 
casu? 

Die, etc. Sacra, etc. respondit: Peractis spiritualibus exercitiis in loco et pro 
tempore arbitrio Episcopi pro gratia, et ad D. Secretarium cum SSrio. 

[Liber 167 Decretorum, p. 485]. 


3990. 
S. C. C., Ariminen., 18 dec. 1824. 


Sacerdos Angelus Barbanti improviso morbo correptus diem obiit supre- 
mum, dum Iosepho Speri, Parocho SSfiii Crucifixi, primo circiter a Civitate 
Ariminensi lapide per aliquot dies tempore Paschatis in audiendis fidelium 
confessionibus opem ferebat. Exequias in propria ecclesia explevit sibique 
emolumentum funeris retinuisset Parochus Speri, nisi querelam laesionis 
iurium parochialium excitasset Archipresbyter SS. Ioannis et Pauli "Thomas 
Bizzocchi, in cuius Paroecia intra Civitatem Sacerdos Barbanti suae habi- 
tationis domum habebat: quo factum est. ut eadem emolumenta penes alium 
Parochum deponerentur. Preces deinde huic $. Congregationi obtulit Archi- 
presbyter Bizzocchi, quibus definiri petit, an ad ipsum, an ad Parochum 
Speri defuncti Sacerdotis Barbanti corpus et funeris emolumenta pertineant. 
Episcopus requisitus fuit pro informatione et voto, ut audito praesertim 
Rectore Paroeciae SS8rhi Crucifixi, et transmissis particulis Synodorum ad 
rem facientibus, referret de bono iure Oratoris, et utrum Sacerdos Barbanti 
ad eam Paroeciam sese contulerit animo permanendi.Ipse autem mox nar- 
rata retulit. - 

Parochis ius esse humandi cadavera eorum, qui intra suae Paroeciae 
fnes vitam duxerunt, et parochialem ecclesiam eiusque coemeterium esse 
locum sepulturae parochianorum, nemo ambigit. Limitantur tamen haec, 
si defuncti voluntas, vel eiusdem Familiae tumulus, vel tandem loci distantia 
aliud servari postulent. Si loci distantia periculosam gravique incommodo 


1 Cf. N. 3982. 

obnoxiam translationem cadaveris reddat, exequias eiusdem loci Parochus 
paraget, nihilque (si peculiare desit Statutum) Parocho domicilii debebitur: 
cap. 3, de sepult., in 6. Ad acquirendam vero qualitatem parochiani alicuius 
Paroeciae sufficit habitatio pro aliquo tempore considerabili, imo etiam habi- 
tationis principium, dummodo lares ibidem statuerit, idest dummodo ibi 
domicilium animo permanendi fixerit: cap. 2, de sepult., in 6. Accidentalis 
namque mutatio domicilii absque animo deserendi primum et acquirendi 
secundum, non facit cessare iurisdictionem proprii Parochi, neque illam 
inducit in eum, intra cuius Paroeciae limites quis moratur. 

Hisce perpensis Archipresbytero SS. Ioannis et Pauli, non autem Parocho 
SSihi Crucifixi cadaver Sacerdotis Angeli Barbanti una cum funeris emolu- 
mentis competere dicendum erit. Inopinato siquidem correptus morbo intra 
fines Paroeciae SSihi Crucifixi decessit Sacerdos Barbanti, qui non animo 
permanendi suumque domicilium deserendi illuc sese contulerat. Sepultu- 
ram vero in ecclesia SSrhi Crucifixi non elegit; nullumque in ea gentilitium 
sepulchrum habuisse suadet silentium de eodem tum a Parochis contendenti- 
bus, tum ab Episcopo servatum; distantia denique mille circiter passuum 
a Civitate Arimini in amoena planitie sita, non ea est, quae cadaver ad eccle- 
siam SS. Ioannis et Pauli deferri non pateretur. 

Horum nihil inficiatur Parochus Speri, qui sibi praesidium tantummodo 
quaerit a Synodali lege anno 1818 lata, cuius cap. De funeribus, $ 4 ad quae- 
stiones omnes, quae inter Parochos oriri solent, tollendas statuit, ut ius fune- 
ris esset penes Parochum, zn cuius Paroecia casu quivis moritur , si incolatus 
vigintiquatuor horarum praecesserit. Casu siquidem in Paroecia SSini Cruci- 
fixi defunctus est Sacerdos Barbanti post aliquot dierum incolatum, adeo 
ut synodali lege hodierna quaestio reapse sublata videatur. 

Verum animadvertendum, Synodum Ariminensem numquam ab Apo- 
stolica Sede fuisse confirmatam: iuris autem. communis sanctioni derogari 
minime posse per Synodum Dioecesanam, cuius leges communi iuri adver- 
santes, etsi ad tollendas quaestiones fuerint editae, nullius sunt roboris, ut 
aperte constat ex cap. Quod super his, de maiorit. et obed. Proponuntur dubia: 

1. An, et ad qem Parochum spectet ius tumulandi et funeris in casu? Et 
quatenus affirmative ad Parochum domicilii: 

2. Zn sit locus exhumationi, et restitutioni cadaveris in casu? 

3. Zn, et quae funeris emolumenta sint restituenda in casu? 

Die 18 decembris 1824: Non proposita. ! 

[Thesaurus Resolutionum, tom. 84, p. 365-373]. 


3991. 
S. C. C., Lucana, 9 ian. 1825. 


Sacra Congregatio declaravit, onera Missarum ac fundationes Beneficio- 
rum et Capellaniarum perimi non posse longissimi temporis aut saltem cen- 
tenaria praescriptione. 

[Per summaria precum coram R. P. D. Antonio Dominico Gamberini]. 

ZO Cf. N. 3992. 

3992. 


S. C. C., Ariminen., 29 ian. 1825. 


Descripta fuit haec causa in folio Congregationis diei 18 decembris 1824; ! 
quoniam vero tunc proponi non potuit, hodie proponitur. 

Die, etc. Sacra, etc. respondit ad 1. Affirmative ad Parochum domicilii, 
nempe SS. loannis et Pauli. 

Ad 2. Non expedire. 

Ad 3. Affirmative in omnibus. 

[Thesaurus Resolutionum, tom. 85, p. 8]. 


3993. 
S. C. C., Sarnen., 26 febr. 1325. 


Ioannes Sacerdos, qui ob scandalum ex cohabitatione cum duabus mulie- 
ribus titulo famulatus successive cum eo degentibus obortum, a proprio Ordi- 
nario fuit a divinis suspensus, die 14 iunii 1823 S. Congregationem adiit, 
ut ab irregularitate ob contractam infamiae labem absolutionem obtineret. 
Rogatus de more Episcopus pro informatione et voto, respondit: Sacerdo- 
tem loannem modo in aetate annorum 55 constitutum grave praebuisse 
scandalum ob suspectam cum duabus mulieribus famulatum ipsi praebenti- 
bus cohabitationem; pluries vero fuisse monitum, correptum, poenisque 
mulctatum et denique a divinis suspensum. Tempore autem ss. missionum 
confessionem eum peregisse, et operam suam missionariis sedulo praestitisse, 
dimissa e propria domo secunda muliere, quae tunc famulatum ipsi praesta- 
bat. Tandem subdidit: « Cum pro cura spirituali 2200 animarum quatuor 
tantum adsint Sacerdotes, de necessitate servitii Ioannis constare videtur; 
neque scandalum inde oriri existimo, quod iste per multum iam temporis 
a me suspensus et castigatus nunc Missam celebret. Ideo expedire censeo, 
ut S. Congregatio omnes facultates necessarias concedat, ita tamen, ut 
earum executio differatur usque ad festivitatem Omnium Sanctorum huius 
an. (1823), dummodo in emendatione perseveret ». 

Dimissus die 3 iulii 1823 Orator fuit rescripto: Lectum; cumque preces 
iterasset die r4 augusti 1824, denuo rogatus fuit Episcopus, ut auditis prae- 
sertim Parocho, referret de constanti emendatione. Retulit autem Episcopus: 
« quia habet inimicos... ut domum episcopalem peteret, eum coegi, ubi iam 
per duos menses commoratur et bene se gerere videtur. Confessario, quem 
Orator me approbante eliget, opportunae facultates poterunt dari pro abso- 
lutione a censuris incursis et ab irregularitate, ita tamen, ut ad S8. Sacra- 
menta admittatur, ad Missae vero celebrationem non habilitetur, sine mec 
consensu, qui post signa verae poenitentiae praestabitur. 


1 Cf. N. 3990. 

Cum suspectus quidem et diffamatus, non tamen pro notorie concubina- 
rio haberi possit Sacerdos Ioannes, nam suspensio indicta ex cap. Praeter 
hoc, Dist. 32, non est proprie suspensio, sed mera prohibitio non inducens 
irregularitatem, nec censuram: respondendum videretur, quoad irregulari- 
tatem non indigere; quoad suspensionem recurrat ad Episcopum, a quo cum 
fuerat inflicta, tolli etiam poterit suspensio. Verum ipsemet Sacerdos dispen- 
sationem ab irregularitate poscit, postquam mandato Episcopi sese recipien di 
in domum episcopalem serio paruit ac paucis abhinc mensibus verae poeni- 
tentiae signa dedit: hinc ad cautelam dispensatio quoque ab irregularitate 
poterit indulgeri. Quaeritur: 

Zn sit consulendum SSvho pro absolutione a censuris et irregularitate in casu? 

Die, etc. Sacra, etc. respondit: Attenta petitione Oratoris, pro gratia absolu- 
tionis a censuris, et ad cautelam etiam ab irregularitate, arbitrio et conscientia 
Episcopi, facto verbo cum SSTüio. 

[Liber 168 Decretorum, p. 241]. 


3994. 
S. C. C.,, Ariminen., 14 maii 1825. 


Decessit die 1 maii 1824 Petrus Barilari Ariminensis vigesimum aetatis 
suae annum agens; et immaturam filii mortem lugens Paulus eius pater fune- 
brem pompam in propria Paroecia S. Agnetis explendam, cadaver autem 
ex Vicarii Apostolici venia transferendum ad ecclesiam S. Bernardini PP. Mi- 
norum Observantium ibique tumulandum curavit. Inopinato deinde iussu 
praedicti Vicarii Apostolici medietatem cerae, emolumentorum funeris ad 
tumulantem ecclesiam, sive ad memoratos Coenobitas mittere debuit Archi- 
presbyter Caietanus Frioli Parochus S. Agnetis. Qui mandatis Ordinarii 
promptissime obtemperans, opportunam protestationem emisit, ac supplicem 
porrexit libellum huic Sac. Congregationi, quo omnium restitutionem 
implorat. 

Rogatus novus Ariminensis Episcopus pro informatione et voto, audito 
praesertim Praefecto Conventus S. Bernardini, ut referret, utrum defunctus 
sepulturam elegerit vel sepulchrum adsit gentilitium, respondit: « Paulus 
Barilari de filii sui immatura morte moerens, obtinuit a Vicario Apostolico, 
ut in ecclesia aliqua deponeretur, et ex devotione elegit ecclesiam S. Bernar- 
dini Minorum Observantium, in qua nullum Familiae suae sepulchrum gen- 
tilitium extabat». A pandendo vero animi sensu abstinuit. 

De iure communi omnes parochiani in ecclesiis parochialibus earumque 
caemeteriis sepeliri debent, nisi probetur, quod defunctus vel habeat sepul- 
chrum maiorum, vel aliam sepulturam sibi elegerit: cap. In nostra, 10, de 
sepultur., cap. Animarum, 1, et cap. Is qui, 3, eod. tit., in 6. Cum igitur in 
ecclesia S. Bernardini nullam Familiae suae sepulchrum gentilitium habeat 
Petrus Barilari, nec sibimet ipse, sed eius pater ex devotione in eadem eccle- 
sia sepulturam elegerit, eius tumulatione iura parochialia violata fuisse viden- 
tur. Pater enim nequit eligere sepulturam filio, nisi impuberi, dum filius- 

familias, dummodo pubes sit, etiamsi non sit sui iuris, potest absque 
consensu patris sibi libere sepulturam eligere: cap. Unaquaeque, 4, Caus. 13, 
q. 2, cap. Licet, 4, de sepult., in 6. Verum opponunt PP. Minores Observan- 
tes, laudabilem sepulchri sibi suisque eligendi consuetudinem ab antiquis 
Patriarchis ortum habuisse, illaque fretum Paulum Barilari defuncto filio 
sepulturam in ecclesia S. Bernardini elegisse. Si Petrum Barilari in ecclesia 
S. Bernardini tumulandum non fuisse censeant EE. PP., omnium funeris 
emolumentorum restitutio favore Archipresbyteri Frioli decernenda videtur, 
ut in Zesina, 15 decembris 1703, et in Arimsinen., 18 decembris 1824. ? 
Dubia sunt: 

I. An pater legitime elegerit filio sepulturam in casu? 

II. An, et quomodo Fratres Minor. Observant. S. Bernardimi. teneantur 
ad percepta emolumenta restituenda in casu? 

Die 14 maii 1825: Non proposita.? 

[Thesaurus Resolutionum, tom. 85, p. 114-118]. 


3995. 


S. C. C, Faventina, 14 maii, r1 iun. 1825. 


Angelus Emiliani, Rector Parochialis ecclesiae S. Mariae in Merlaschio 
Dioecesis Faventinae, elapso anno huic S. Congregationi exposuerat, sex 
terrulas ad suam ecclesiam pertinentes, quarum pretium in scutis 1800.08 
periti statuerunt, inter se dissitas esse ac fructus admodum tenues ferre. Ad- 
diderat, Antonium Zambrini et Marcum Magnani, qui fundos ecclesiae ter- 
rulis adiacentes possident, pro illis obtulisse scuta 2115.04, et veniam eas- 
dem alienandi imploraverat. 

Inter causas, ob quas legitime Ecclesiae bona alienantur, manifesta uti- 
litas accensetur iuxta canonem S?ne exceptione, 12, q. 2, et cap. Ut super, 8, 
de reb. Eccles. non alien. Praedium, quod pro sua ecclesia Parochus Emiliani 
ex pretio terrularum emere satagit, peritorum aestimatione et iudicio longe 
excedit reditum hactenus perceptum a sex terrulis ad ecclesiam pertinenti- 
bus. Adest igitur manifesta utilitas, et ecclesia tempore alienationis maximum 
]ucrum capiet. Suadent haec probandum esse contractum pro ecclesia ineun- 
dum: verum ex peritorum relationibus apparet, de fundo agi, in quo domus 
colonica deest, quam tamen se aedificaturos et scuta 150 erogaturos spondent 
venditores: Petrus et Sacerdos Nicolaus fratres Rossini. Quare proponitur 
dubium: 

An, et quomodo sit consulendum SSmo pro approbatione contractus in casu? 

Die 14 maii 1825: Non proposita. 

Die 1r iunii 1825 Sacra, etc. respondit: Dilata, et scribatur Episcopo pro 
deputatione peritorum ex officio, qui distincte referant de valore et annuo re- 


1 Cf. N. 3oro. 
2. (C£: N.,3990: 
3 Cf. N. 3997. 

ditu. sex terrularum praebendae parochialis, et fundi fratrum Rossini, necnon de 
expensa necessaria pro constructione domus colonicae.! 
[Thesaurus Resolutionum, tom. 85, p. 111-I14, I2I]. 


3996. 
S. C. C., Sypontina, 14 maii, 11 iun. 1825. 


Unica in oppido Vici Sipontinae Archidioeceseos extabat Paroecia, cuius. 
animarum cura penes Archipresbyterum erat Collegiatae Ecclesiae S. Mariae 
in Coelum Assumptae; cumque ad eamdem Paroeciam in extrema oppidi 
regione sitam parochianis oppositam partem incolentibus longinquus ac 
difficilis hyemali praesertim tempore pateret aditus, ecclesia vero universum 
populum, qui ultra numerum sex millium iam creverat, dum sacrae functio- 
nes peragebantur, capere iam non posset: pia mulier Euphrosina de Fine 
congruam dotem pro alterius Paroeciae erectione contulit, petiitque, ut in 
ecclesia S. Dominici ante Regularium expulsionem Patribus Ord. Praedica- 
torum concredita Paroecia sub titulo SS. Petri et Pauli erigeretur, utque 
ad illam transferrentur sex Capellaniae a Petro de Fine in ecclesia S. Petri 
extra moenia fundatae, illisque duae aliae adderentur Capellaniae, imposito 

Capellanis onere suppetias ferendi novo Parocho in cura animarum gerenda, 
ac in utraque ecclesia Sacra faciendi. 

Conquerentibus vero Canonicis Collegiatae, in actu s. visitationis die 
18 septembris 1818 sententiam subscripsit Archiepiscopus, quo statuit: 
1. Che la chiesa di S. Domenico resti sotto il titolo di Coadiutrice, ed il Coa- 
diutore sarà eletto per formale concorso. 2. Che la Chiesa Collegiata di Vico 
rimane Matrice. 3. Che la Chiesa Goadiutrice suddetta nell'essere di aiuto al 
Parroco, abbia una spirituale giurisdizione separata nei termini seguenti: cioé 
dal Borgo del Purgatorio fino al Carmine, esclusa la Contrada di S. Marco, 
che gli era stata assegnata. Modum item praefinivit in exercitio spiritualis 
iurisdictionis custodiendum. 

Obstitit huic sententiae Capitulum, ac primo nullitates et gravamina ad 
Curiam Archiepiscopalem detulit, dein die 20 februarii 1819 ad Sedem 
Apostolicam provocavit. Rogatus Archiepiscopus de informatione et voto, 
hactenus narrata confirmavit. Coadiutoris Defensor contendit, Archiepiscopi 
decreto anni 1818 eamdem erectionem suis stare viribus, etenim "Tridentina 
Synodus, Sess. 21, cap. 4, de ref. Episcopis facultatem tribuit novas Paroe- 
cias etiam invitis antiquarum Rectoribus erigendi, si parochiani ad antiquam 
Peroeciam ob locorum distantiam sive difficultatem sine magno incommodo 
accedere nequeant. Utramque autem intercessisse et difficultatis et distantiae 
causam ad novam Paroeciam erigendam nedum constare ait ex indicato 
decreto Archiepiscopi, sed etiam ex Euphrosinae precibus, et testimonio 
quinque supra triginta oppidanorum, affirmantium, plures extremam terrae 
partem inhabitantes e vita sine Sacramentis migrasse. Neque tantummodo 


1 Cf. N. 3998, 4032. 

legitime erectam, verum etiam liberam ac independentem esse Coadiutoris 
Defensor suadere nititur Paroeciam SS. Petri et Pauli. Euphrosina enim 
erectionem petiit d? una nuova Parrocchia. Voluntati fundatricis concinit 
Archiepiscopi decretum, quo ecclesia S. Dominici erecta fuit in Coadiuto- 
riam iurisdictionem separatam habentem. 

Verum Collegiatae Defensor erectionem ecclesiae S. Dominici in Coadiu- 
toriam servandam esse dicit, non vero liberam ac independentem declaran- 
dam. Nullam enim in themate dismembrationis alteriusque erectionis cau- 
sam suppeditat aut distantia aut difficultas, siquidem parochiani omnes in 
eodem oppido commorantur. Si qua demum esset viarum distantia aut dif- 
ficultas, populi commodo consuli potest per ecclesiam S. Dominici in 
Coadiutricem et a matrice Ecclesia dependentem iam legitime erectam. 
Quaeritur: 

I. An sit servanda erectio Ecclesiae S. Dominici in Coadiutricem, seu potius 
sit declaranda libera Parochialis, et pro huiusmodi effectu, an, et quomodo sen- 
tentia Archiepiscopi sit confirmanda vel infirmanda in casu? 

Die 14 maii 1825: Non proposita. 

Die 11 iunii 1825 Sacra, etc. respondit ad I. Negative ad primam partem, 
affirmative ad secundam; et sententiam Archiepiscopi esse confirmandam, facto 
verbo cum SSnio. 

[Thesaurus Resolutionum, tom. 85, p. 103-111, 120]. 


3997. 
S. C. C., Ariminen., 9 iul. 1825. 


Descripta fuit haec causa in folio Congregationis diei 14 maii proximi; ! 
quoniam vero tunc proponi non potuit, hodie proponitur ac resolvenda est. 
Die, etc. Sacra, etc. respondit ad I. Negative. 


Ad II. Affirmative in omnibus. 
[Thesaurus Resolutionum, tom. 85, p. 143]. 


3998. 
S. C. C., Faventina, 3 sept. 1825. 


Discutiebatur haec causa die 1x iunii proximi, ? iussumque Episcopo 
pro deputatione peritorum ex officio. Episcopus peritum ex officio elegit, 
qui valorem fundi fratrum Rossini ad scuta 2400, eiusque annuos reditus 
ad scuta 120 evexit,et pro domus colonicae aedificatione scuta 353 impen- 
denda esse affirmavit; pretium vero terrularum ad parochialem ecclesiam 
spectantium ad scuta 180o, ac illarum fructus annuos ad scuta 9o cohibuit. 
Quibus habitis idem dubium proponitur. 


1 Cf. N. 3994. 
2 Cf. N. 3995. 

Die, etc. Sacra, etc. respondit: Affirmative iuxta modum, nempe Episcopus 
praefigat terminum fratribus Rossini pro constructione domus proprio aere pera- 
- genda, acceptis scutis 103 a Parocho Emiliani oblatis, ipsique Rossini nomina 
Zambrini et Magnani in solutum recipiant, quacumque evictione favore Paroe- 
ciae remissa; quo vero ad consignationem censuum suspendatur usque ad abso- 
lutam constructionem domus. ! 

[Thesaurus Resolutionum, tom. 85, p. 204]. 


3999. 
S. C. C, Tiburtina, 17 dec. 1825. 


Existimantes Canonici Cathedralis Ecclesiae Tiburtinae, nullo iure cogi 
posse ad suppeditandam Episcopis rem divinam facientibus sacram supelle- 
ctilem, hodiernum Episcopum monuerunt, ut paramenta aliaque pro Ponti- 
ficalibus peragendis necessaria proprio aere sibi acquireret; eo autem con- 
tendente sibi ius esse utendi sacris vestibus, quae in sacrario asservantur, 
ad Apostolicae Camerae Triumviros confugerunt, atque opportunum moni- 
torium die 24 februarii superioris anni expediendum curarunt. Cum vero 
SSmus causae definitionem Episcopi postulatu huic Sacro Ordini ablega- 
verit, Canonici quaestionem super paramentorum usu in disceptationem 
vocari efllagitarunt. 

Canonicorum Defensor tum solum Episcopis ius esse autumat utendi 
paramentis aliisque sacrarii supellectilibus, cum ipsi in sacrarii et Ecclesiae 
manutentionem quartam redituum mensae episcopalis partem impendunt, 
aut sacrarium necessariis proventibus est suffultum, aut legitimum Episcopis 
secunda viget consuetudo. Episcopi autem "iburtini, licet ex mensa epi- 
scopali annua scut. 2146.? 1 percipiant, nullam in sacrarii levamen erogant 
suorum redituum partem; sacrarium adeo tenui censu est praeditum ut 
aere alieno prematur; consuetudo tandem suadet, nullo Episcopos pollere 
iure utendi rebus sacrarii. | 

Episcopi vero Defensor usum paramentorum aliarumque rerum sacra- 
ri pro Pontificalibus obeundis 'Tiburtinis Praesulibus denegari non posse 
arbitratur. Explorati siquidem iuris est, Episcopis in Ecclesia Cathedrali aut 
in privato sacello sacras functiones exercentibus usum ecclesiasticae supel- 
lectilis, cuius copia est in sacrario, concedi oportere, quin eam sibi comparare 
compelli possint. Concinit S. C. in Terracinen. et Setina, 9 maii 1772.? 
Quaeritur: 

1. Zn Episcopo functiones in Ecclesia Cathedrali, vel in suo privato sacello 
exercenti ius competat utendi vestibus tam Sacerdotalibus, quam Episcopalibus, 
supellectili, vasis, aliisque ornamentis, etiam arae maioris ac throni episcopalis 
ad sacrarium eiusdem Kcclesiae spectantibus in casu? 


LCf. N. 4032. 
* Cf. Thesaurus Resolutionum, tom. 41, p. 124-126. 

Die, etc. Sacra, etc. respondit ad 1. Affirmative in omnibus quoad Ecclesiam 
Cathedralem et quoad sacellum pro paramentis necessariis ad functiones Ponti- 
ficales, et amplius. 

[Thesaurus Resolutionum, tom. 85, p. 247-253]. 


4000. 
S. C. C., Callien. 21 ian. 1826. 


Resoluta fuit haec causa die 18 augusti 1821, ! verum nunc iterum pro- 
ponitur sub hac forma: 

I. An consulendum sit SSrio pro approbatione transactionis in. casu? 

Die, etc. Sacra, etc. respondit ad I. Negative, et exequatur resolutio Sacrae 
Congregationis diei 18 augusti 1821 quoad reductionem ad formam legis et 
tariffae. 

[Thesaurus Resolutionum, tom. 86, p. 2]. 


4001. 


S. C. C., Maceraten., 21 ian. 1826. 


Divisa Paroecia Collegiatae Ecclesiae S. Blasii oppidi Montis Milonis 
Dioecesis Maceratensis, pro agricolis, qui prope Abbatialem Ecclesiam 
S. Mariae de Rambona morabantur, anno 1819 apostolica intercedente aucto- 
ritate erecta fuit Capellania Curata, cuius Rector Capellanus Curatus perpe- 
tuus foret, ac parochialia munera exerceret, eique pro Parochiali adscripta 
est Ecclesia Abbatialis cum exigua parte adnexarum aedium pro sua resi- 
dentia. Capellaniam obtinuit Sacerdos loseph De Angelis, qui utrum pro 
populo Missam diebus festis applicare debeat, Provicarium Generalem Ma- 
ceratensem consuluit, ac responsum habuit: quanto all'applicazione della 
Messa pro populo non se ne fa alcuna menzione né nel Breve del S. Padre, 
né nella patente dell'Esho Abate Patrono, ed essendosi riserbati anche varü 
diritti alla prima Chiesa Parrocchiale, pare, che a questa sola rimanga 1l peso 
della Messa, non essendosi il Cappellano posto, che per aiuto dell'intera Parroc- 
chia. Verum, ut maiori conscientiae suae tranquillitati consulat, idem Capel- 
lanus Curatus perpetuus ab hac S. Congregatione declarari implorat, an 
ad Missam pro populo applicandam teneatur. 

Remissis precibus Episcopo, ipse superius narrata confirmavit, et exem- 
plum transmisit apostolicarum litterarum, ex quibus patet, quod electus fuit 
Presbyter Capellani Curati illi tributa denominatione, qui familiis praedictis 
assidua Sacrorum procuratione praesto esset, constituto eidem annuo cen- 
tum scutor. stipendio... ex praedictae Abbatiae fructibus suppeditando... qui 
Capellanus omnia et singula parochialia munia in territorio per Episcopum 
designato seu designando diligenter exercere teneatur. Capitulum vero Col- 

legiatae ab Episcopo interrogatum censet, varia iura matrici fuisse reservata: 
lo che mostra dipendenza e non perfetto smembramento. La Messa pro populo si 
fa celebrare dalla chiesa matrice. Eamdem sententiam amplexus est Episco- 
pus ita informationem suam claudendo: mihi videtur facta esse Capellania 
Curata in subsidium universae Parochiae, non vero cura dismembrata ab Ecclesia 
Matrice, unde putarem, non inductum fuisse novum onus Missae pro populo, 
sed eam tantum sufficere, quae a Canonico Curato celebratur pro omnibus, qui 
olim in integra veteri Paroecia censebantur. 

Verum expositis adversatur, quod Parochos eosque omnes, quibus ani- 
marum cura imminet, divino praecepto teneri pro ovibus suis Sacrificium 
offerre, declaravit Tridentina Synodus, Sess. 23, cap. 1, de ref., et magis 
explicite Bened. XIV, const. Cum semper oblatas. ! Nemo igitur ex iis, qui 
actualem animarum curam habent, ab hac obligatione applicandi Missam 
pro populo est immunis. Distinctam vero ac separatam populi partem Capel- 
lano Curato perpetuo S. Mariae de Rambona fuisse adscriptam, non est 
ambigendum. Hinc hodiernae quaestioni omnimode convenire videntur 
definitiones in Egitanien., 27 iunii et 18 iulii 1789. ? Dirimendum igitur 
proponitur dubium: 

An Capellanus Curatus perpetuus Missam teneatur applicare pro populo 
in casu? 

Die, etc. Sacra, etc. respondit: Affirmative. 

[Thesaurus Resolutionum, tom. 86, p. 5-8]. 


4002. 
S. C. C.,, Neapolitana, 18 mart. 1826. 


Maria Hieronyma Marigliano anno 1821 cum Caietano d'Errico summa 
animorum consensione in matrimonium collocata post quatuor fere mensium 
cohabitationem nonnullis obortis dissidiis a viro divertit patriosque petiit 
lares. Dein separationem quoad thorum et habitationem impetravit, ac 
paulo post supplex adiit Summum Pontificem, ac matrimonii rati et non 
consummati ob viri frigiditatem postulavit dispensationem. Precibus Sacro 
huic Ordini de more ablegatis, Erhus Archiepiscopus rogatus fuit, ut ad 
tramites constitutionis Benedictinae Dei miseratione ? processum conficeret, 
ac animi sui sententiam aperiendo, de canonicis dispensationis causis re- 
ferret. 

Constituto in Archiepiscopali Curia matrimonii Defensore, et propositis 
ab eo interrogatoriis, primum rogata est Maria Hieronyma, quae Sacramenti 
interposita religione affirmavit, numquam ob Caietani impotentiam inter- 
cessisse matrimonii consummationem, quamvis eius vir ex Medicorum 
consilio plura adhibuerit remedia; immo addidit, Caietanum propriae gna- 

rum frigiditatis, ad extraneos amplexus illam sollicitasse, ut eius virginitas 
violaretur. Mariae Hieronymae depositioni septima accessit ex eius latere 
propinquorum manus iureiurando testantium, esse veritati apprime con- 
sona, quae mulier narraverat. Decem quoque alii iurati testes de non con- 
summatione matrimonii, de viri saevitiis deque illius impotentia tulere testi- 
monium. 'Tres insuper obstetrices, duabus matronis adstantibus, Mariae 
Hieronymae corpus rite inspexerunt, eamque adhuc virginem denuntiarunt. 

At Caietanus iureiurando asseruit, matrimonium cum Maria Hieronyma 
post aliquos nuptiarum dies revera consummasse, et propinquos aliosque 
testes examini subiiciendos designavit. Postea vero vadimonium deseruit, 
et nunquam adduci potuit vel ad subeundam sui corporis recognitionem, 
vel ad testes designatos examinandos. Quocirca Eius Archiepiscopus pro- 
cessum tali pacto absolutum ad hanc Sacram Congregationem misit, votum 
suum ita pandens: nullam habeo rationem, ob quam stare non debeam pro 
Mariae Hieronymae virginitate adhuc integra, et matrimonii non consummatione, 
et solutione. 

Duo probanda esse contendit mulieris Defensor: matrimonium non 
fuisse consummatum, instamque subesse dispensationis causam. Mulier 
enim in ipsa novitate reclamavit, se nec a viro cognitam, nec potuisse co- 
gnosci, atque id tam proprio iuramento, quam testimonio mulierum, quae 
per aspectum corporis, eam esse virginem asseruerunt, probavit. Iureiurando 
insuper accedunt septima propinquorum manus. Quod vero dispensationis 
causam respicit, Mariae Hieronymae Defensor censet, privatam etiam 
causam sufficere, ut Pontifex dispensationem impertiatur. Concurrunt 
autem in themate iurgia, dissensiones, odia inter coniuges, et potissime Caie- 
tani impotentia. Nec dispensationi obstare autumat non sequutam corporis 
viri inspectionem: Caietani enim impotentiam ex eo perspicue constare 
arbitratur, quod matrimonium consummare nequiverit. 

At vero Sacramenti Defensor contendit, post coniugum cohabitationem . 
urgentissimam exurgere iuris et de iure praesumptionem, matrimonium 
fuisse consummatum. Probationes autem, quas affert mulier, eas esse de- 
negat, in quibus EE. VV. conquiescere valeant. Deficere quoque affirmat 
iustas dispensationis causas, quae graves urgentesque sint oportet. Desunt 
enim graves Caietani frigiditatis probationes; animorum vero alienationem 
et viri saevitias iustam ait suppeditare causam pro temporanea separatione, 
non autem pro obtinenda matrimonialis nexus dissolutione. Dubium est: 

An sit consulendum S Sfto pro dispensatione super matrimonio rato et non 
consummato in casu? 

Die, etc. Sacra, etc. respondit: Dilata, et ad D. Secretarium. cum SSro 
ad mentem. Mens est, ut per Erium Archiepiscopum Neapolitanum praefigatur 
terminus unius mensis Caietano d Errico ad subticiendum corpus suum inspectioni 
Professorum. chirurgiae et medicinae ab eodem Archiepiscopo etiam ex officio 
deputandorum pro verificatione, an ad matrimonü usum potens sit, an non, an 
temporanee, seu potius in. perpetuum, cum intimatione, quod elapso termino, 
et perseverante ipso Caietano in spretu mandati, habebitur sua contumacia pro 
retractatione iuramenti ab eo praestiti, et pro ultronea confessione non sequutae 


Vol. V1 18 


274 Curia Romana 


consummationis et suae impotentiae, ideoque numquam ad alia vola transire 

poterit, etiamsi uxori suae Mariae Hieronymae Marigliano indultum dispensa- 

tionis a SSfko concedatur, et Efüus Archiepiscopus de resultantibus certioret. * 
[Thesaurus Resolutionum, tom. 86, p. 63-67]. 


4003. 
S. C. C, Neapolitana, 27 maii 1826. 


Maxima animorum iucunditate die 7 maii 1821 inter l'homam Messore 
octo supra quadraginta annos natum et Mariam de Pompeis initum est matri- 
monium. Iam inde a principio connubii mulier primum cum matre, dein 
cum fratribus conqueri coepit de viri frigiditate: post duos vero circiter 
menses communis thalami, quem in fraterna mulieris domo habuerunt, 
coniuges quibusdam inter se obortis dissidiis rei maritali operam dare desti- 
terunt, ita ut ''homas comitatis tantum gratia deinceps: domum ventitaret 
uxoris. Cumque nihilominus Mariam in utero gestare arbitraretur eius vir, 
Michael, mulieris frater viros in arte peritos accivit, qui morbo hysterico. 
intumescentiam ventris tribuerunt. Medicorum sententiam Michael signi- 
ficavit Thomae Messore, qui leviro percontanti, utrum alios pro suo lubitu 
vellet peritos eligere, binis epistolis responsum dedit: ulteriori assicurazioni 
non mi pare che siano necessarie. At coniugum abalienatione simultatibusque 
in dies increbrescentibus, supplicem Maria de Pompeis Summo Pontifici 
porrexit libellum, quo matrimonii rati et non consummati ob viri frigidita-. 
tem expostulavit dispensationem. 

Sacrae huic Congregationi ablegatis precibus, rogatus fuit Erhus Archie- 
piscopus, ut ad tramites constitutionis Benedictinae De miseratione ? pro-. 
cessum conficeret, atque animi sui aperiret sententiam. Validitatis Defensore 
in Curia Neapolitana constituto, ceterisque rite peractis, mulier Sacramenti 
fide interposita, ob ''homae impotentiam numquam matrimonium consum- 
matum fuisse asseveravit, quamvis intra duorum mensium spatium viro sui 
copiam fecerit. In Mariae depositionem septima ivit propinquorum manus. 
Plures quoque rogati testes, inter quos nonnulli medici, a quibus opem et 
remedia quaesierat 'l'homas, affirmarunt, audivisse de ipsa muliere deque 
eius consanguineis, ob viri imbecillitatem numquam secutam matrimonii 
consummationem. 'lres denique obstetrices a quatuor peritis instructae, 
mulieris corpus, praevio balneo, et duabus matronis adstantibus, inspexerunt, 
ac Mariam de Pompeis adhuc virginem iudicarunt: similiter medici obstetri- 
cum audita relatione, concordi animo pro non consummatione protulere 
sententiam. 

Thomas vero examini subiectus, licet fassus fuerit, primis nuptiarum 
diebus haud potuisse ob propriam debilitatem rem matrimonialem perficere, 
atque ob hanc causam quatuor consuluisse in arte medica peritos, nihilo- 

minus iuramento affirmavit, postea levem, sed sufficientem habuisse poten- 
tiam ad matrimonii consummationem, adeo ut eius uxor desinente mense 
ab inito connubio in suspicionem venerit conceptionis foetus. ''homae depo- 
sitionem iureiurando de credulitate septem ex eius latere confirmarunt pro- 
pinqui. Tandem deventum est ad corporis Thomae recognitionem a septem 
delectis peritis, quorum tres medicinam, quatuor chirurgiam profitentur. 
Examine rite expleto, omnes quidem affirmarunt, nullo externo vitio Thomam 
laborare, sed tres medici et duo chirurgi ex nervorum debilitate et vasorum 
varicositate illum verosimiliter impotem pronunciarunt, cuiusque frigidita- 
tem forte insanabilem esse existimarunt; unus vero omnino impotentem re- 
nuntiavit; demum alter putavit, possibile fore, ut l'homas actus coniugales 
exercere queat. 

Absolutum processum huic Sacro Senatui remittens Erius Archiepisco- 
pus votum suum ita pandidit: potiora et melius stabilita mihi visa sunt 
argumenta pro non consummatione matrimonii et virginitate non temerata 
Mariae de Pompeis, prindeque posse locum esse gratiae petitae solutionis 
eiusdem matrimonii. Contendit mulieris Defensor, Mariae iuriiurando con- 
cinere septimam propinquorum manum, testium dicta, ac sententiam obste- 
tricum. Ad dispensationis causas quod spectat, etiam privatam satis esse 
autumat. In themate autem plures occurrunt causae, ac praesertim viri fri- 
giditas, coniugalis fidei violatio, attentata contra existimationem et personam 
mulieris, necnon coniugum odium. At contra matrimonii Defensor arbitra- 
tur, mulierem non esse audiendam, quum tantummodo post expletum bien- 
nium, nimirum die rr iunii 1823 Summum adierit Pontificem, eo magis 
quod in casu adest opinio de sequuta mulieris praegnantia. Graves praeterea, 
urgentes, urgentissimas requiri causas, ut Pontifex dispensationem matri- 
monii elargiatur. Desiderantur vero in themate graves frigiditatis Thomae 
probationes. Adulterium vero a ''homa commissum, et animorum aversio, 
nec satis probantur, nec sufficiunt ad connubii vinculum dissolvendum. 
Dubium est: 

An sit consulendum SSrÀo pro dispensatione super matrimonio rato et non 
consummato 1n casu? 

Die, etc. Sacra, etc. respondit: Affirmative, inhibito Thomae Messore 
transitu ad alia vota. ! 

[Thesaurus Resolutionum, tom. 86, p. 102-106]. 


4004. 
S. C. C., Neapolitana, 22 iul. 1826. 


Agitabatur haec causa die 18 martii praeteriti. : Ad mentem S. Congre- 
gationis habita per Professores inspectione corporis Caietani Emus Archiepi- 
scopus refert: Omnes unanimiter concluserunt, ac ad unam eamdemque senten- 
tiam accesserunt, Gaietanum d' Errico ad usum matrimonii impotentem absolute 
in perpetuum, insanabilemque declarando. Reproposito itaque eodem dubio: 

Die, etc. Sacra, etc. respondit: Affirmative, et ad mentem; mens est, ut 
scribatur Elio Archiepiscopo, ne Caietano d' Erico relaxetur fides status liberi 
inconsulta S. Congregatione. ! 

[Thesaurus Resolutionum, tom. 86, p. 146]. 


4005. 
S. C. C, Neapolitana, 26 aug. 1826. 


Resoluta fuit haec causa die 27 maii proximi ?. Instante vero matrimo- 
nii Defensore iterum proponitur sub consueta forma: 

An sit standum, vel recedendum a decisis in casu? 

Die, etc. Sacra, etc. respondit: In decisis. 

[Thesaurus Resolutionum, tom. 86, p. 171]. 


4006. 
S. C. C, Viterbien., 26 aug., 16 sept. 1826. 


In oppido Montis Alti de Castro Viterbiensis Dioeceseos exortae sunt 
quaestiones inter Archipresbyterum Iosephum Corradi et Confraternitatem 
S. Crucis. Contendit Archipresbyter, cadavera Sodalium memoratae Con- 
fraternitatis ad ecclesiam Parochialem esse omnino deferenda pro funere 
peragendo, nedum ubi defuncti sepulturam in ecclesia S. Crucis sibi elege- 
rint, verum etiam si expresse caverint, ut funus in ecclesia tumulante perfi- 
ciatur; sin minus, censet omnia emolumenta funeris in ecclesia S. Crucis 
peracti sibi esse tribuenda. At vero Sodales antiqua innixi consuetudine 
arbitrantur, funus in ecclesia tumulante esse paragendum, quoties defuncti 
Confratres id expresse mandaverint, et tunc portionem tantum canonicam 
a Parocho exigi posse. 

Re ad hunc S. Ordinem ab Archipresbytero delata, rogatus fuit de infor- 
matione et voto Vicarius Capitularis. Ipse autem quoad funera ait: Jus sepe- 
liendi in dicta ecclesia S. Crucis, si a defunctis ibidem electa sit sepultura, tum 
iure communi, tum ex decretis die 5 martii 1721 a Viterbiensi Episcopo Adriano 
Sermattei editis, habent Confratres. Hinc si exequiae fiant in ecclesia Parochiali, 
integrum funus ad Archipresbyterum, si autem in ecclesia S. Crucis, eidem quarta 
pars tantum debetur praeter scutata duo, de quibus in supradictis decretis et 
Confratrum folio. In ecclesia autem SS. Crucis fieri tantum debent, quando id 
expresse voluit defunctus. 

De funeribus rem apertam esse arbitrantur Sodales. Nam in dubium 
revocari non potest, ecclesiam S. Crucis iure sepeliendi pollere cadavera 
Confratrum, qui in eadem ecclesia sepulturam sibi elegerint, conformiter 

etiam resolutioni huius S. C. in Valven. seu Sulmonen., 10 maii 1727. ! Ex 
iure autem sepeliendi alicui ecclesiae impertito duo sequuntur: primum, 
quod cadavera defunctorum, qui sepulturam in ea elegerint, antea deferri 
nequeant ad ecclesiam Parochialem, sed recto tramite ad ecclesiam tumulan- 
tem sint asportanda, ut in Lucana, 14 martii 1722, ? et Civitatis Castellanae, 
18 februarii 1764, ? alterum, quod omnia funeris emolumenta spectent ad 
ecclesiam tumulantem, dempta quarta funeraria pro Parocho defuncti, uti 
censuit S. C. in Asculana, 29 augusti 1733, * ac salvo iure peragendi officium 
funebre super cadaveribus, quando sepeliendi sunt subiecti Parocho, intra 
cuius fines est ecclesia vel oratorium tumulans nulla praeditum exemptione: 
S. R. C., decr. Urbis et Orbis, xo decembris 1703, ad XX, 5 sin vero Paro- 
chus vocatus renuat, aut alium Sacerdotem non substituat, potest Rector 
ecclesiae, vel Capellanus exequias explere, ceu respondit haec S. C. in Bono- 
nien., 28 iulii 1724, ad IX. * Verum Archipresbyter cadavera Confratrum 
ad ecclesiam Parochialem, antequam sepulturae tradantur, deferenda esse 
contendit, pro funere ibidem peragendo, etiamsi sepulturam in ecclesia 
S. Crucis elegerint, ibique exequias expleri praeceperint: sin minus, ad 
Parochum omnia funeris emolumenta spectare arbitratur. Adeo enim in 
praesens Sodalium S. Crucis auctus est numerus, ut perpauci in Parochiali 
sepeliantur, ac proinde Archipresbyter iis privatur emolumentis, quibus 
constituta est Parochorum congrua. Itaque proponuntur dubia: 

3. An, et quomodo cadavera Confratrum recto tramite sint deferenda ad 
ecclesiam tumulantem, seu potius antea sint asportanda ad ecclesiam Parochialem 
pro funere peragendo in casu? 

4. An, et quae emolumenta funeris in ecclesia S. Crucis peracti spectent ad 
Archipresbyterum in. casu? 

5. Zn, et ad quem spectet ius peragendi Officium funebre super cadaveribus 
in ecclesia S. Crucis in casu? 

Die 26 augusti 1826: Non proposita. 

Die 16 septembris 1826 Sacra, etc. respondit ad 3. Affirmative ad primam 
partem, negative ad secundam. 

Ad 4. Affirmative pro quarta funerali dumtaxat iuxta taxam Dioecesis. 

Ad 5. Affirmative, et spectare ad Archipresbyterum. 

[Thesaurus Resolutionum, tom. 86, p. 183-188, 201]. 

4007. 
S. C. C., Neapolitana, 23 dec. 1826. 


Prius dilata, mox die 22 iulii proximi data fuit resolutio huius causae. ! 
Insistente vero matrimonii Defensore modo reproponitur sub forma: 

Zn sit standum, vel recedendum a decisis in casu? 

Die, etc. Sacra, etc. respondit : In decisis, et amplius. 

[Thesaurus Resolutionum, tom. 86, p. 239-241]. 


4008. 
S. C. C., Tiburtina, 27 ian. 1827. 


Aegidius Columna volvente saeculo xvit, ex proprio aere in Archipres- 
byterali ecclesia Terrae Rubiani Dioecesis "liburtinae altare S. Antonio 
Patavino dicatum construxit; illudque congrua dote instruere meditabatur 
Praesul Iacobus Columna, sed quod animo intendebat, morte praeventus 
perficere non potuit. Eius hereditas ab intestato delata est germanae illius 
sorori Annae Seraphinae, quae solemnem emiserat professionem in Mona- 
sterio S. Mariae Humilitatis ad radices Montis Quirinalis. Verum soror et 
moniales piae defuncti mentis certiores factae Capellaniam sub invocatione 
5. Antonii in eodem altari anno 1674 erigi curarunt. Ius praesentandi Capel- 
lanum reservarunt Sorori Annae Seraphinae, dum viveret, ac post illius 
obitum ad favorem dicti Ven. Monasterii S. Mariae Humilitatis de Urbe, 
et earumdem RR. Monialium. Huiusmodi iure patronatus iugiter gavisae 
sunt Moniales; et anno 1786 Capellaniae possessionem iniit Sacerdos Fran- 
ciscus Folgori ab eisdem nominatus. Verum postea Moniales e proprio 
Monasterio abire coactae ad Coenobium Monialium S. Catharinae Senensis 
eiusdem Ordinis confugerunt, ibique etiam nunc quinque superstites com- 
morantur. 

Cumque hodiernus Tiburtinus Episcopus memoratum Folgori in amen- 
tiam incidisse deprehenderit, Missarumque proinde onera negligi: exposuit 
S. Sedi, pro certo habere, ad se devolutum esse Capellaniae iuspatronatus, 
attesa la soppressione del sudetto Monastero. Paulo ante Princeps Maffeus 
Barberini Columna de Sciarra supplicem huic S. Ordini porrexerat libellum, 
ut eidem ius nominandi tribueretur, per la ragione, che i beni, coi quali é 
stata fondata la Cappella, erano di pertinenza de suoi antenati, e perché le 
religiose Domenicane sembrano decadute dalla nomina, non essendo pii mel 
Monastero. Id postquam  rescierunt Moniales, hanc Sacram adiere Congre- 
gationem, ne ipsis imprudentibus aliquid decerneretur. Hinc de more Epi- 
scopo pro informatione et voto ablegatis precibus, die 2 5 ianuarii 1823 rescri- 
ptum prodiit: Ponatur in folio, citata parte. Quae cum ita se haberent, die 

26 aprilis 1823 quatuor Moniales et quae inter eas se Praesidem appellat, 
Cappellanum nominarunt Presbyterum Stanislaum Sebastiani. Huius rei 
fama ad Principem Sciarra perlata, iterum hunc S. Ordinem adiit et pluri- 
mum conquestus est de Sebastiani nominatione. T'um vero Stanislaus Seba- 
stiani ad Ap. Sedem confugit, ac petiit, ut si quid nullitatis in nominatione 
vel institutione irrepserit, sanatione deleretur, votique compos factus est. Id 
aegre ferentes Communitates Rubiani, Vallisfrigidae et Anticuli, ac etiam 
Sacerdos Aloysius Tiritante, qui se ad Capellaniam passive vocatum conten- 
dit, impetratam sanationem veluti obreptionis et subreptionis vitio infe- 
ctam traduxerunt penes R. P. D. Auditorem SSmi, qui die 23 februarii 
anni 1825 remisit causam ad hanc S. Congregationem. 

Stanislai Defensor, cui adstipulatur Monialium Patronus, nominationem 
favore Sebastiani expletam suis stare viribus, concordi animo arbitrantur. 
Inquiunt enim: nominationis nullitas oriri potest vel ex deficientia iuris 
nominandi, vel ex inhibitionis spretu, quae ius iliud in suspenso reliquerit, 
vel ex inhabilitate nominati. Nullum tamen ex istis in medium potest afferri. 
Etsi enim Moniales Humilitatis in Monasterio S. Catharinae vitam ducant, 
nihilominus iure nominandi, quo duobus abhinc saeculis gavisae sunt, per- 
frui debent. Enimvero anno 1814 reduce ad Petri Cathedram s. m. Pio VII, 
Humiles Moniales aeque ac caeterae Religiosae domus, bonorum omnium, 
quae ex naufragio supererant, redintegrationem sunt consecutae, atque onera 
ex fundatione eisdem annexa implere coguntur. Exinde colligunt iidem 
Defensores, Monialibus non esse auferendum iuspatronatus, cum nihil sit 
magis naturae consonum, quam eum sequi commoda, quem sequuntur 
incommoda: Reg. 55, R. I., in 6. Nulla praeterea tempore nominationis inter- 
cesserat inhibitio, qua Moniales ab illa explenda prohiberentur. Nec tandem 
nominatio a Monialibus emissa redargui potest ex persona nominati: siqui- 
dem Episcopus Stanislaum parem iudicavit ad Capellaniam assequendam. 

E contrario Communitatum et Aloysii Tiritante Defensor minime dubi- 
tandum ait de nullitate nominationis, quam perpaucae Moniales emiserunt 
favore Sacerdotis Sebastiani. Longe enim antequam Moniales nominationem 
explerent, lis coram hoc Sacro Ordine aderat instituta non modo ex Princi- 
pis Columna de Sciarra precibus, sed ex Episcopi Tiburtini placito, qui 
definitionem super devolutione patronatus ad episcopalem sedem ab hac 
S. Congregatione praestolabatur. Quin imo ipsae Moniales exoraverant, 
ne aliquid ipsis inauditis statueretur. Nominatio itaque post contestatam 
litem a Stanislao obtenta, illicita, nulliusque roboris est iudicanda ex cap. I, 
2, ut lite penden., in 6. Insuper invalidam existimat nominationem, utpote 
editam a personis facultate nominandi destitutis. Nam iuspatronatus neque 
Ordini Praedicatorum, neque singulis Monialibus, sed solummodo Monia- 
libus Monasterium S. Mariae Humilitatis, seu Communitatem religiosam 
in eisdem aedibus constituentibus fundatores Capellaniae reservarunt. Cum- 
que perpaucae Moniales ex praefato Monasterio supersint, atque istae in 
aliud Coenobium migraverint, peculiaremque Communitatem non efforment, 
extinctum est renuntiandum Humilitatis Monasterium, ac Moniales quovis 
iurepatronatus penitus destitutae. His accedit, quod nominatione Stanislai, 

qui ex Rivorigido originem trahit, ius tertii fuerit laesum, nam Aloysius 
Tiritante Rubiani ortus a fundatoribus vocatus censetur in Capellaniae 
institutione. 

Quatenus tamen EE. VV. ius nominandi ad Capellaniam nec ad Princi- 
pem Sciarra Columna, nec ad Moniales spectare iudicaverint: videant, utrum 
illud ad Episcopum fuerit devolutum; deficientibus enim Beneficii patronis, 
in iure patronatus succedit Ecclesia, seu Episcopus: can. Quaecumque et can. 
Noverint, Caus. 10, quaest. 1. Itaque EE. VV. dirimere dignabuntur: 

IV. An, et ad quem spectet iuspatronatus in casu? 

Die, etc. Sacra, etc. respondit ad IV. Dilata, et reproponatur cum voto 
D. Secretarii, auditis omnibus interesse habentibus super iurepatronatus activo. ! 

[lhesaurus Resolutionum, tom. 87, p. 19-26]. 


4009. 


S. C. C, Tiburtina, 27 ian. 17 mart. 1827. 


Caeteras inter ecclesias Tibure existentes antiquissimum exurgit tem- . 
plum, cui a S. Petro nomen, pluribus sacris aris ornatum ac sepulchris 
praeditum. Huiusmodi templum ineunte anno 1815 largitate Summi Pon- 
tificis Sodalitio Mortis et Orationis fuit traditum una cum claustrali aedifi- 
cio, iuribus et pertinentiis, quin aliquid cautum fuerit de iure tumulandi, quo 
ecclesia S. Petri ab immemorabili tempore gaudere consueverat. Quocirca 
cum nuper diem obierit supremum Petrus Petrucci, ac defuncti voluntate 
eam in ecclesiam per Confratres cadaver delatum fuerit, ibique sepulturae 
mandatum: lis exarsit inter praefatam Sodalitatem et Carlum Regnoni, 
Rectorem Paroeciae SS. Vincentii et Anastasii, in cuius finibus sita est eius- 
dem defuncti domus, super iure tumulandi atque emolumentorum percep- 
tione. Contendit Parochus, memoratam ecclesiam statim, ac Regularis esse 
desiit, et Confraternitati fuit concessa, amisisse ius tumulandi, quo primum 
potiebatur, ac propterea omnia etiam emolumenta Parocho defuncti com- 
petere. Quoniam vero Sodales portionem tantum canonicam ad Parochum 
spectare autumant, ideo Sacerdos Regnoni oraculum huius Sacri Ordinis 
sibi exquirendum ducit. 

Tiburtinus Episcopus, auditis interesse habentibus, refert: negari haud 
posse, ecclesiam hanc a multis saeculis hoc iure pacifice gavisam fuisse, nec 
videri hoc iure privandam praecise ex eo, quod data fuit Confraternitati 
Charitatis et Mortis, cuius speciale institutum est purgantium animas oratio- 
nibus, anniversariis et sanctis Sacrificiis suffragari. 

Haud diffitetur Parochus Regnoni, olim S. Petri ecclesiam iure tumulandi 
gavisam fuisse; contendit vero illud amisisse statim ac in Confraternitatis 
potestatem transiit. lure enim communi Sodalitates hoc privilegio minime 
potiuntur, et solummodo ex Apostolicae Sedis aut Episcopi indulto illud 
acquirere valent, ut in Valven. et Sulmonen., 10 maii 1727.? In themate 

Confratres nullum proferunt aut Summi Pontificis, aut Episcopi privilegium, 
quo cadavera in ecclesia S. Petri iure tumulandi fuerint donati. Iam vero, 
si cadavera condantur sepulcro in ecclesiis, quae iure tumulandi sunt desti- 
tutae, cuncta funeris emolumenta ad Parochum defuncti pertinere decernit 
Statutum Cleri Romani, quod vel in Tiburtina Dioecesi plenam vim exe- 
rere confirmat Episcopus. 

Verum animadvertunt Confratres: Ecclesia S. Petri a tempore, cuius ini- 
tium hominum vincit memoriam, gaudet iure tumulandi, nec liquet huius- 
modi privilegio praeditam fuisse intuitu Regularium, quibus antea erat con- 
credita, quin imo cum ius tumulandi impertiatur ecclesiis quoque non 
Regularibus, reale est dicendum, et ecclesiae sepulcra habenti cohaerens. 
Per saecularizationem vero solum censentur mutata et sublata privilegia et 
iura concernentia regularitatem, caetera autem iura integra remanent et 
illaesa ipsi ecclesiae, nisi expresse tollantur. Quocirca, inquiunt Confratres: 
Parochus Orator quarta funerali contentus sit oportet, ex S. C. in Asculana, 
29 augusti 1733,* et in Viterbien., 26 augusti 1826, ad 4. dubium. ? Dignen- 
tur itaque EE. PP. respondere: 

I. An ecclesia S. Petri gaudeat iure tumulandi in casu? Et quatenus afhr- 
mative: 

2. An, et quae emolumenta funeris in eadem ecclesia peracti spectent. ad 
Parochum defuncti in. casu? 

Die 27 ianuarü 1827: Non proposita. 

Die 17 martii 1827 Sacra, etc. respondit ad 1. Affirmative. 

Ad 2. Affirmative pro quarta funeraria tantum iuxta consuetudinem loci. 

[Thesaurus Resolutionum, tom. 87, p. 37-40, 60]. 


4010. 


S. C. C, Ariminen.,16 iun. 1827. 


Plures ex decretis Synodi Dioecesanae anni 1742 exortae sunt quaestio- 
nes inter Saeculares Regularesque animarum Curatores, ad quas praeciden- 
das amica anno 1776 intercessit inter eosdem transactio, in eaque statutum: 
che tutti gli emolumenti di cere, che servono tanto per l'accompagnamento de. 
cadavere, quanto per il deposito del medesimo, o questo si faccia nella Chiesa 
Parrocchiale, o nella Chiesa tumulante, ed anche di quelle della Messa cantata 
e degli altari, debbono dividersi in egual porzione fra le predette Chiese. At 
nuperrime aliae exarserunt controversiae super emolumentorum perceptione 
et cadaverum expositione inter Parochos ac Regulares. Lata enim anno 1817 
edictali lege a S. C. Consultationis, ut omnia fidelium cadavera in publico 
coemeterio humarentur, arbitrati sunt Parochi, memoratam transactionem 
iam penitus evanuisse, funus recto tramite ad ecclesiam Parochialem esse 
ducendum, ibique explenda parentalia, et omnia funeris emolumenta ad 
Parochum pertinere, sive defunctus alibi sibi elegerit sepulturam, sive sepul- 

chrum habeat gentilitium. Quocirca cum die 18 octobris anni 1824 Aloisius 
Ferrari, qui venia Episcopi sepulturam sibi elegerat in ecclesia S. Bernardini 
Patribus Minoribus Observantibus concredita, ex hac vita migrasset, eiusque 
cadaver exequiis in Parochiali ecclesia S. Agnetis prius peractis in electo se- 
pulchro conditum fuisset: noluit Parochus tradere ecclesiae S. Bernardini me- 
diam emolumentorum partem, quam tamen postulantibus Patribus Minoritis 
penes aedem sacram deponi mandavit Episcopus, usque dum ab hoc S. Or- 
dine quaestio dirimeretur. Interea supremam obiit diem Seraphinus Ferra- 
resi, qui similiter in ecclesia S. Bernardini, ubi maiorum suorum excisum 
erat sepulchrum, humo corpus suum mandari coram testibus significaverat, 
sed Episcopus ad novas vitandas lites praecepit, ut in propria Paroecia 
S. Ioannis Evangelistae tumulo conderetur. Haec gravate ferentes PP. Mino- 
ritae enixe flagitant, ut EE. VV. controversias omnes tum de emolumentorum 
perceptione, tum de funere ducendo dirimere dignentur. Rogatus Episcopus 
hanc rerum seriem confirmavit. 

Parochi ab Episcopo auditi cuncta funerum emolumenta sibi esse tri- 
buenda contendunt. Si enim cadavera tumulantur in ecclesia non Parochiali, 
nullumque sepeliendi ius habente, omnia funerum emolumenta ad Parochum 
pertinere docet S. C. Ep. et Reg. in Fabrianen., 14 decembris 1753,! et haec 
S. C. in Romana, 28 iulii 1731 ? et in Senogallien., 24 ianuarii 1739.? Iam 
vero ecclesia S. Bernardini, quamvis iure sepeliendi olim gauderet, nihilo- 
minus ex edictali lege anni 1817 hoc iure destituta remansit. Porro Arimi- 
nensis Episcopus numquam preces obtulit S. Congregationi, et idcirco venia 
ab ipso impertita pro humando cadavere Aloisii Ferrari in ecclesia S. Ber- 
nardini nihili est facienda. Quapropter nedum emolumenta funeris Sera- 
phini Ferraresi, cui Episcopus nullam indulgendam censuit licentiam, ve- 
rum etiam emolumenta funeris Aloisii Ferrari, integra spectant ad eorum 
Parochos. 

Verum Patres Minoritae utriusque funeris emolumenta, subducta pro 
Parocho portione canonica, sibi autumant restituenda. Initio enim latum 
inter ius sepeliendi ac ius funerandi intercedit discrimen, nec unum est 
alterius accessorium. Et revera Benedictus XIII in const. Romanus Pontifex, * 
postquam decrevit, ab ecclesiis Regularibus canonicam portionem Parocho 
solvi oportere, inquit: haec locum habeant et exacte in posterum observentur, 
quotiescumque defunctus extra suam Parochialem ecclesiam fumuletur vel 
exponatur: ideoque ecclesia S. Bernardini, quamvis iure tumulandi esset 
destituta propter edictalem legem anni 1817, etiam nunc gauderet altero iure 
exponendi seu funerandi, quod satis habetur ad percipienda funerum emolu- 
menta, Insuper per edictalem legem haud abrogatum videtur ius sepeliendi, 
secus hoc iure expoliatae forent existimandae vel ipsae ecclesiae Parochia- 
les, quoniam et in his cadavera tumulari vetuit lex; sed tantummodo coe- 
meteria sepulchris singularium ecclesiarum subrogata, ac proinde cuiusque 

ecclesiae iura quoad funus et emolumentorum perceptionem integra adhuc 
perseverant. Ex his colligunt PP. Minoritae, nedum emolumenta funeris 
Seraphini Ferraresi, qui sepulchrum habebat gentilitium in ecclesia S. Ber- 
nardini, verum etiam emolumenta funeris Aloisi Ferrari, qui in eadem 
ecclesia, sepulturam elegerat, sibi a Parochis esse restituenda: sive enim 
sepulturae electio fiat expresse, sive tacite, nullam scilicet sepulturam eli- 
gendo, dum sepulchrum adest gentilitium, ecclesia tumulans iisdem frui 
debet iuribus, omniaque percipere emolumenta. Dein subdunt Religiosi: 
cadavera illorum, qui in ecclesia S. Bernardini sibi sepulturam dari iusserunt, 
ad illam recto tramite sunt deferenda, ibique explendae exequiae, licet postea 
in publico coemeterio tumulari debeant, uti declaravit haec S. C. in Viter- 
bien., 26 augusti 1826, ad 3. dubium. ! His perpensis EE. PP. dignabuntur 
dirimere dubia: 

r. Zn, et quae emolumenta funeris Aloisii spectent ad ecclesiam S . Bernardini 
in casu? 

2. An, et quae emolumenta funeris Seraphini spectent ad ecclesiam S. Ber- 
nardini in casu? 

3. An cadavera tumulanda in ecclesia S. Bernardini sint ad eam recto tra- 
mite deferenda, ibique fumus peragendum in casu? 

4. An cadavera defunctorum habentium sepulchrum gentilitium in ecclesia 
S. Bernardini, sed tumulanda in publico coemeterio, deferri debeant ad eamdem 
ecclesiam, ibique peragi funebria officia in casu? 

s. Zn cadavera defunctorum sine legitima venia eligentium sibi sepulturam 
in ecclesia S. Bernardini sint ad eam asportanda pro funere peragendo, antequam 
deferantur ad publicum coemeterium in casu? 

6. An liceat testatoribus vel heredibus designare ecclesiam pro funere ex- 
plendo, antequam. cadavera ad ecclesiam tumulantem vel ad coemeterium defe- 
rantur in casu? Et quatenus affirmative: 

7. An, et quae emolumenta funeris pertineant ad ecclesiam exponentem in 
casu? 

Die, etc. Sacra, etc. respondit ad 1. et 2. Affirmative ad formam. transactio- 
nis anni 1776. 

Ad 3., 4. et 5. Affirmative. 

Ad 6. Affirmative ad formam Synodi. 

Ad 7. Affirmative, dempta portione canonica pro Parochis ad formam trans- 
actionis anni 1776. 

[Thesaurus Resolutionum, tom. 87, p. 104-111]. 


4011. 
SCC. Aquaependen. et Soanen., 21 iul. 1827. 


Sacerdos A. C. de terra A. Aquipendiensis Dioecesis a primis iuventutis 
annis vitam otio deditam et a studiis plane alienam ducere, sicque a recto 
tramite aberrare coepit. Ad meliorem deinde frugem quamvis reversus ita 
tamen ebrietati inservire perrexit, ut poena suspensionis ipso facto incur- 

rendae in casu reincidentiae ab Episcopo inflicta fuerit. Discessit postea a 
sua Dioecesi, ac officiaturam ad nutum amovibilem in Paroecia S. Ioannis 
finitimae Dioecesis Soanensis consecutus, persaepe in terram À. remeavit, 
ibique in assuetas ebrietates non raro, ac praesertim in nuptiali convivio 
cuiusdam affinis ultimis hisce temporibus celebrato prolapsus est. Qua de 
causa, etsi ab extero Presbytero graviter admonitus de reincidentia fuerit, 
Sacrum tamen litavit, et in publicam incidit irregularitatem. Post haec 
sponte ad Minorum reformatorum Coenobium loci A. se contulit, ibique 
spiritualibus exercitiis navavit operam. Quatuor et ultra iam elapsi sunt 
menses, ex quo idem Sacerdos sexagenariam agens vitam, ac gravi pauper- 
tate laborans, a Sacro peragendo se abstinet, suorumque criminum luit 
poenam. Nunc itaque absolutionem a suspensione et dispensationem ab 
irregularitate expostulat. 

Episcopus Aquipendien. rogatus, narrata confirmans, addit: Clementiae 
EE. VV. toto animi fervore eumdem C. commendare enitor, ne, cum sit pau- 
perrimus, neque victum sibi aliter, quam Missarum eleemosynis parare queat, 
in desperationem propter inopiam incidat. Episcopus vero Soanensis ob neces- 
sitatem alterius Missae diebus festis pro populo illam ecclesiam frequen- 
tante et penuriam Sacerdotum in sua Dioecesi quam maxime Oratorem 
commendat, qui praeterea egestate pressus nonnisi Missarum eleemosynis 
habeat, unde decenter vivat. Scandalum denique minime timendum esse ait 
€x dispensatione, imo magnam populi laetitiam sperandam. Quaeritur: 

Zn, et quomodo sit consulendum SSfo pro absolutione ac dispensatione in 
casu? 

Die, etc. Sacra, etc. respondit: Pro gratia absolutionis a suspensione, et 
dispensationis ab irregularitate cum reincidentia in ecndem poenam suspensionis, 
et praeviüis spiritualibus exercitiis, arbitrio Episcop: Aquipendien., facto verbo 
cum SSno. 

[Liber r7o Decretorum, p. 380 a tergo]. 


4012. 
S. C. C, Neapolitana, 15 sept. 1827. 


Maria de Peruta vix septemdecim annos nata summa consensione die 
7 martii anni 1825 nupsit Comiti Aloisio de Mauro, cum quo post nonnullo- 
rum dierum lapsum in paterna domo communem habuit thalamum. Secun- 
dus nondum a nuptiarum die effluxerat mensis, cum mutuo iam frigescente 
coniugum amore, exortisque postea dissidiis, Aloisius uxorias dereliquit 
aedes, vel, ut ipse affirmat, ad illas accedere, tamquam operi maritali minus 
aptus, prohibitus fuit. Etenim tam mulier, quam illius parentes coeundo 
imparem dicebant Maurum; imo huius impotentiae rumore sensim percre- 
brescente, supplicem Maria Pontifici Maximo obtulit libellum, ac dispensa- 
tionem petiit a matrimonio rato tantum et non consummato. Precibus ad 
hanc 8. Congregationem ablegatis, statim literae datae fuerunt Ero Neapo- 
litano Archiepiscopo, ut ad tramites Benedictinae constitutionis, Dei mise- 

ratione * processum conficeret, suique animi sensum aperiret. Omnibus rite 
peractis coepta est actorum series et ad exitum usque perducta. 

Maria examini subiecta iureiurando dixit, se adhuc virginem; irritos 
fuisse viri conatus ob eius frigiditatem; hanc ob causam iam inde ab initio 
cum matre, postea cum aliis consanguineis querelas instituisse, tandem prop- 
ter pandita nuptialia arcana graves a viro pertulisse minas, maximaque erga 
illum affici animi aversione. Quae mulier deposuit, ea veritati consona credi- 
dit iurata propinquorum manus. Formali deinde, praevio balneo, adstantibus 
matronis et adhibito medicorum et chirurgorum consilio, accessit Mariae 
corporis inspectio per delectas obstetrices expleta, qua virginitatis signa in 
illa deprehendisse retulerunt. Obstetricum relationem  probarunt periti, 
omnesque indubia integritatis indicia occurrere denuntiarunt, uno excepto, 
qui ea tantum probabilia existimavit. 

Aloisius e contrario iuramenti ope asseruit, ipsa prima condormitionis 
nocte matrimonii intercessisse consummationem: huiusque rei signa summo 
mane vidisse tam uxoris matrem, quam duas insimul adstantes famulas. 
Suam depositionem septem ex eius latere propinquorum testimonio robora- 
vit. Iudicialis deerat corporis viri inspectio; ideo illi indicta fuit dies, qua se 
praeberet recognoscendum. Verum numquam adduci potuit, ut corpus 
suum inspectioni peritorum sive in Urbe, sive Neapoli subiiceret. 

Mulieris Defensor haud inficiatur, duo esse probanda: matrimonium 
non fuisse consummatum, iustamque intercedere dispensandi causam. Ad 
primum evincendum affert ipsius Mariae testimonium proprio iureiurando 
et septima propinquorum manu, testium dictis, ac fama vallatum. Hisce 
maximum et cumulatum addit pondus explorata Mariae virginitas . Ex mulie- 
ris integritate sponte sua fluere contendit iustam gravemque dispensandi 
causam, scilicet Aloisii impotentiam. Alteram dispensandi causam collocat in 
animorum abalienatione, exorta ex viri minis, contumeliis, iurgiis. 

At Sacramenti Defensor eas desiderari tuetur non sequutae consumma- 
tionis probationes, in quibus Eri Patres tuto conquiescere valeant; perspi- 
cuam propugnat viri potentiam, nullamque adesse arbitratur iustam dis- 
pensandi causam. Quocirca demandandum censet triennale experimentum. 
Vestrum nunc est, Emi Patres, definire: 

An sit consulendum SSffio pro dispensatione super matrimonio rato et non 
consummato in casu? 

Die, etc. Sacra, etc. respondit: Dilata, et ad mentem. ? 

[Thesaurus Resolutionum, tom. 87, p. 175-181]. 

4013. 
S. C. C, Tiburtina, 15 sept., 24 nov., 15 dec. 1827. 


Tiburtinus Episcopus, cum Casapis ecclesiam divino cultui indecoram, 
fidelibus ob humiditatem et pavimenti fractiones imperviam reperierit, 
necessarias illico praescripsit restaurationes, et decretum Communitati Casa- 
pensi indici voluit, ut sancita cito exequeretur. Hoc decretum aegre tulit 
Communitas, autumans restaurationis onus non sibi, sed Principi Pio Patrono 
incumbere; at qui Principis est a negotiorum gestione, contendit vetusta 
Archipresbyteratus dotatione tam Parochi substentationi quam fabricae 
tuitioni provisum fuisse, ideoque non a Principe, sed ab Archipresbytero, 
et in eius defectum a populo Parochialem ecclesiam restaurandam esse. 

Preces huic S. Ordini a Communitate Casapis oblatae ablegatae fuerunt 
Episcopo, ut auditis interesse habentibus, referret desumma ad reficiendam 
ecclesiam necessaria, an utilis actio contra praecedentem Archipresbyterum 
institui posset, votumque suum panderet. Episcopus peritiam misit a fabro 
murario confectam, ex qua eruitur, in ecclesiae restaurationem esse impen- 
denda scut. 83 et obol. 93, ac dein subdit: « Nulla bona pro fabrica inscripta 
reperiuntur; et quoniam media a Sacro Concilio Tridentino praescripta ! 
adhiberi non poterant ad instaurandam ecclesiam Parochialem Casapis, cum 
illic nec Beneficia, nec Capellaniae crectae sint, nec Confraternitates existant, 
et incolae Oppidi maxima laborent inopia, decretum Communitati notifica- 
tum volui. Nulla meo iudicio utilis actio contra praecedentem Archipresby- 
terum Casapis institui potest, enixe enim in adnexo folio contendit, num- 
quam Archipresbyterum onus habuisse manutentionis fabricae ecclesiae. 
Putarem igitur, tam Patronum, quam Communitatem teneri pro rata con- 
stituenda, quoniam indiscriminatim Tridentinum utrosque adstringit, omni 
appellatione remota ». 

Collabescentes ecclesias reaedificandas instaurandasque esse ex ipsius ec- 
clesiae reditibus, nisi adsit peculiaris quaedam consuetudo, suadent can. 30, 
Caus. 12, qu. 2, cap. De his, de eccl. aedific., et Conc. 'Trid., Sess. 21, Capo 
de ref. Hisce deficientibus obstringitur Patronus non fraecise, sed causative, 
nempe si ius praesentandi retinere velit, quemadmodum docet Bened. XIV, 
Instit. 100, n. 14. In themate desunt reditus ad reparandam ecclesiam desti- 
nati; Archipresbyter caret congrua ad vitae exhibitionem necessaria, ideoque 
aut Patronus, aut populus compellatur necesse est ad reficiendam ecclesiam. 
Qui Principis Pio est a negotiorum gestione, contendit, Patronum esse 
immunem ab hoc onere renuntiandum, quia Patronus post expletam dota- 
tionem compelli nequit ad illius supplementum. At vero Communitas Casa- 
pis arbitratar, Patronum teneri constituere novam dotem, nam ipse veluti 
pater habetur, qui debet iterum dotare filiam, quae indotata evasit. Verum- 
tamen si EE. PP. Communitatem seu parochianos ad reficiendam ecclesiam 

obstrictos censuerint, statuere dignabuntur, an illi dumtaxat, qui Casape 
lares habent, seu potius etiam forenses, qui praedia, aliaque bona stabilia 
possident intra eiusdem oppidi confines, compellendi sint. In Italia mos 
invaluit, ut possidentes omnes, licet forenses, solvere teneantur, quemad- 
modum videre est in /molen., 6 septembris 1783! et in Spoletana, 20 mar- 
tii 1824. ? Dubia sunt: 

I. An Patronus teneatur restaurare ecclesiam Parochialem in casu? Et qua- 
tenus negative: 

II. An, a quo, et quomodo sit restauranda in casu? 

Die 15 septembris 1827: Non proposita. 

Die 24 novembris 1827 Sacra, etc. respondit: Dilata ad sequentem. 

Die 15 decembris 1827 Sacra, eic. respondit ad I. Affirmative, praefixo 
Patrono termino duorum mensium vel ad perficiendas reparationes, vel ad 
renunciandum iuripatronatus. 

Ad II. In casu renunciationis teneri possidentes etiam exteros per aes et 
libram. 

['Fhesaurus Resolutionum, tom. 87, p. 192-197, 213, 239]. 


4014. 
S. C. C, Neapolitana, 26 ian. 1828. 


Dilata fuit resolutio huius causae die 15 septembris 1827. ? Nunc insi- 
stente matrimonii Defensore iterum proponitur. 

Die, etc. Sacra, etc. respondit: Dilata, et fiat nova inspectio mulieris 1n 
Urbe, et praefigatur Aloisio de Mauro terminus duorum mensium ad accedendum 
ad Urbem pro recognitione sui corporis, et notificetur Ero Archiepiscopo. * 

['Fhesaurus Resolutionum, tom. 88, p. 4]. 


4015. 
S. C. C, Tiburtina, 26 ian. 1828. 


Dilata fuit resolutio IV. dubii huius causae die 27 ianuarii 1727. ? Pon- 
derato autem R. P. D. Secretarii voto: 

Die, etc. Sacra, etc. respondit ad IV. Collationem spectare ad Episcopum 
iuxta votum D. Secretariü. 

[''hesaurus Resolutionum, tom. 88, p. 3]. 


Cf. N. 3833. 
Cf. N. 3986. 
Cf. N. 4012. 
Cf. N. 4021, 4023. 
Cf. N. 4008. 

4016. 
S. C. C., Gallipolitana, 15 mart., 26 apr. 1828. 


Ut ex hac, qua Canonici Cathedralis premebantur, angustia levarentur, 
Episcopus Vincentius Capece anno 1600 eisdem donavit quartam partem 
piscium, quam piscatores ex vetusta consuetudine mensae episcopali solvere 
tenebantur. Hanc donationem eodem flagitante Episcopo roboravit Paulus V 
apostolicis litteris diei 27 aprilis anni 1606. Usus tamen paulatim inolevit, 
ut Episcopi, silentibus Canonicis, quartam partem a piscatoribus percipe- 
rent solemnioribus illis diebus, quos Sabaoth appellant. Novissime autem 
controversia exarsit eum inter, qui Episcopo est a negotiorum gestione, et 
Canonicos, quinam sint dies inter festa Sabaoth recensendi. Hinc Canonici 
Sacri huius Ordinis oraculum sibi exquirendum duxerunt. Verum requisito 
Episcopo, ut referret, quid ex consuetudine loci foret intelligendum sub 
illa voce Sabaoth, et a Canonicis exhibito eidem Episcopo exemplo litterarum 
apostolicarum Pauli V, in quibus nulla extat dierum Sabaoth mentio: nova 
atque acrior exorta est quaestio, contenditque Episcopus, ad rationem 
earumdem litterarum litem esse dirimendam, ac propterea cogendos Cano- 
nicos, ut bullam Pauli V, quae in capitulari grammatophylacio asservatur, 
in episcopali archivio deponant. 

Quod pertinet ad autographas litteras apostolicas Pauli V, multo iure 
arbitrantur Canonici, se compelli non posse ad illarum traditionem, ut in 
episcopali archivio asserventur. In primis enim iam inde ab initio curarunt 
Canonici, ut eiusmodi litterae in capitulari tabulario custodirentur, quod 
quidem consentaneum est decretis peculiarium Synodorum, quas inter 
Concilium Romanum anni 1725, tit. 12, cap. 6. Dein tam Canonici, quam 
Episcopus extrahere nequeunt a capitulari grammatophylacio instrumenta 
ceterosque libros; imo Episcopus prohibetur ab eodem archivio extrahere 
vel ipsas scripturas mensae episcopalis, licet cogere queat Canonicos, ut sibi 
ostendant scripturas illas, vel earum exemplar exhibeant: S. C. in Alatrina, 
28 aprilis 1827. ! Itaque quaeritur: 

3. An Canonici teneantur tradere autographas litteras Pauli V, ut asser- 
ventur in archivio episcopali in casu? 

Die 15 martii 1828: Non proposita. 

Die 26 aprilis 1828 Sacra, etc. respondit ad 3. Negative, salvo iure Episcopo 
extrahendi exemplar authenticum. 

[Thesaurus Resolutionum, tom. 88, p. 51-55, 63]. 


4017. 
S. C. C., Comaclen., 19 iul. 1828. 


Pacificus Occhi in minoribus Ordinibus constitutus tribus abhinc annis 
melancholico morbo correptus, quandam mentis aberrationem per duos men- 
ses passus est, a qua tamen postea convaluit, nec unquam in illum recidit 


1 'l'hesaurus Resolutionum, tom. 87, p. 78-82. 

morbum. Cumque in praesens 23. agat annum, dispensationem ab irregu- 
laritate efflagitat, ut SS. Ordinibus initiari valeat. 

Rogatus de more Episcopus Comaclensis haec retulit: « Ex Parochi fide 
compertum habeo, eundem Oratorem vita et moribus bonis praeditum esse, 
necnon ex adiuncta medici attestatione tribus circiter abhinc annis, ex quo 
mentis aberrationem passus est propter melancholiam, quae maniae initium 
est, mentis vigore ac tranquillitate perfecta pollere atque integra animi et 
corporis sanitate frui, ita ut ex lapsu temporis, quo constanter praefato 
morbo caruit, et quantum arte medica coniici et cognosci potest, difficile 
sit ipsum rursus ea infirmitate vexatum iri. Quae omnia si EE. PP. iudica- 
verint non obstare, quominus ad S8. Ordines recensitus Occhi promoveatur, 
ego, ut precibus eiusdem fiat satis, vota et desideria mea admoveo, quatenus 
ex deficientia et magna penuria Sacerdotum gravi eorum necessitate in tota 
hac mea dioecesi laborem, ita ut mihi saepissime desint, quos fidelium curae 
et spiritualibus commodis praeficiam, et idcirco ex Oratoris promotione evi- 
dens utilitas obventura sit ». Quaeritur: 

An sit consulendum SSrho pro dispensatione in casu? 

Die, etc. Sacra, etc. respondit: Pro gratia dispensationis ab irregularitate, 
dummodo ante promotionem ad Subdiaconatum in morbum iterum non incide- 
rit, et firma eadem conditione pro susceptione reliquorum Ordinum citra dispen- 
sationem ab interstitiis, facto verbo cum SSmo. 

[Liber 171 Decretorum, p. 389]. 


4018. 
S. C. C, Novarien., 19 iul, 16 aug. 1828. 


Ecclesiae Cathedrali Novariensi nedum duo supra triginta Canonici, sed 
etiam duodecim Capellani chorales olim inserviebant, quorum numerus 
post recentissimas temporum calamitates ad novem reducebantur. Post qua- 
dragenarium laudabile et assiduum chori servitium iubilationis indulto cum 
solitis clausulis ab hoc Sacro Ordine donati fuerunt Ioseph 'l'oscani et Isi- 
dorus Galloni, quorum postremus est Chori Magister. Ob adversam autem 
valetudinem exemptionem a chorali servitio, non vero a munere maioris 
Caeremoniarii ad alterum triennium nuper obtinuit Sacerdos Franciscus 
Frasconi, tributa facultate, ut interim fructus omnes et distributiones quotidia- 
nas sui Beneficii percipere valeat, perinde ac si choro et officiis divinis personaliter 
interesset. Huiusmodi indulta nonnullas inter Capellanos excitarunt con- 
troversias. Qui enim Punctatoris officium exercet, existimans Capellanos 
emeritos, aut exemptionis indulto praeditos extraordinariis distributionibus 
frui non posse, eas inter praesentes tantum distribuit. 

Capellanorum preces, quibus de exortis dubiis oraculum huius Sacri 
Ordinis petebant, Ero Episcopo Novariensi ablegatae sunt, ut auditis Capi- 
tulo et Capellanis, sententiam suam aperiret. Erus Episcopus superius recen- 
sita confirmans, votum suum de singulis quaestionibus pandit. 

Qui Punctatoris munere fungitur, ex peculiari Novariensis Ecclesiae 

lege censet, distributiones inzer praesentes illis tantummodo esse tribuendas, 
qui realiter choro intersunt. Concinit etiam Emus Episcopus. Verum ea est 
huius Sacri Ordinis constans sententia, ut Canonicis aut Beneficiatis rude 
donatis nedum fructus Praebendae et quotidianae debeantur distributiones: 
Bened. XIV, De Synod. Dioeces., lib. 3, cap. 4, num. 6, sed etiam omnia 
emolumenta inter praesentes distribui solita, perinde ac si ipsi quoque divi- 
nis interessent: S. C. in Aquaependen., x aprilis 1719, * et in Mantuana, 
16 martii 1737, ? iis tantummodo exceptis, quae ex voluntate testatoris vel 
dantis realiter praesentibus sunt impertienda, quemadmodum docent reso- 
lutiones in Verulana, 17 iunii 1820, ? et in Terracinen. seu Privernen., 23 de- 
cembris 1826. 4 Exinde facile colligitur, Capellanis Novariensibus iubilatione 
praeditis ius esse lucrandi distributiones extraordinarias, seu quae nter prae- 
sentes fieri dicuntur, cum ipsi propter iubilationis indultum tamquam divi- 
nis Officiis praesentes censeantur, ac nulla in themate extet testatoris vel 
dantis voluntas, quae illarum partitionem inter praesentes fieri praecipiat. 
Idem quoque ferendum iudicium de Capellano Frasconi, qui ob adversam 
valetudinem exemptionem a choro obtinuit. Praeterquamquod enim ipsi Ca- 
pellani fatentur, memoratas distributiones extraordinarias ex capitulari lege 
percipi posse ab infirmis, inter quos est sane accensendus Capellanus Fra- 
sconi, illud accedit, quod ei propitia videatur sententia huius S. C. in Ro- 
manda, 5 maii 1703.5? Quatenus autem EE. VV. censeant, Capellanis iubilatis, 
acetiam Caeremoniario Frasconi ius esse lucrandi extraordinarias distributio- 
nes, postulant, ut decernatur, utrum ipsis sint restituendae eaedem distri- 
butiones, quae a Punctatore inter Capellanos praesentes fuerunt distributae. 
Et sane, si ipsis debentur in futurum eiusmodi distributiones, nemini dubium, 
quin eis sint restituendae distributiones, quibus fuerunt destituti: S. C. 
in Nepesina, 11 aprilis 18189 et Terracinen. seu Privernen., 24 novem- 
bris 1827.7 Hisce positis dirimenda sunt dubia: 

3. An Capellani iubilati, licet choro non intersint, fruantur extraordinariis 
distributionibus in casu? 

4. An Capellanus Franciscus Frasconi praeditus indulto abessendi a choro 
ob adversam valetudinem gaudeat distributionibus extraordinariis in casu? 

s. An Capellanis iubilatis et Caeremoniario Frasconi sint restituendae distri- 
butiones extraordinariae in casu? 

Die 19 iulii 1828: Non proposita. 

Die 16 augusti 1828 Sacra, etc. respondit ad 3. Affirmative. 

Ad 4. Affirmative. 

Ad 5. Affirmative, exceptis iis, de quibus aliter cautum fuerit in fundatione. 

[Thesaurus Resolutionum, tom. 88, p. 184-192, 203]. 


ZECCEOEIN ESTIS. 

* Cf. N. 3471. 

* ''hesaurus Resolutionum, tom. 80, p. 149-154, 160. 
* ''hesaurus Resolutionum, tom. 86, p. 241-245. 

5 Liber 53 Decretorum, p.. 186. 

$ 'Thesaurus Resolutionum, tom. 78, p. 41-43, 47. 

* 'Thesaurus Resolutionum, tom. 87, p. 214. 

4019. 
S. C. C., Senen., 16 aug. 18328. 


In Senensi et in finitimis Dioecesibus nonnumquam accidit, ut obstetri- 
ces pueros periclitantes sacro regenerationis lavacro abluerint hac adhibita 
forma: Jo ti battezzo col nome del Padre, del Figliuolo, e dello Spirito Santo. 
Amen. Ex hac Baptismatis forma quidam haerere coeperunt de Sacramenti 
validitate, ac rem ad proprios detuleruntanimarum Curatores, quorum pleri- 
que validum existimantes collatum Baptismum, illum vel sub conditione 
reiterare detrectarunt; nonnulli autem contrarium arbitrantes, Baptismum 
denuo conferendum censuerunt. Hac de causa se minus recte gessisse, ac 
propter reiteratum Baptisma irregularem evasisse dubitans Aloisius Papi 
olim Rector Paroeciae S. Christophori a Vaglial Senarum consuluit Archie- 
piscopum. At prudens Antistes probe noscens causas maiores et difficiliores 
quaestiones fidem aut disciplinam spectantes deferendas esse ad Apostoli- 
cam Sedem, Summum adiit Pontificem hac super re pontificium implorans 
oraculum. 

Re huic Sacro Ordini ablegata memoratus Archiepiscopus rogatus fuit, 
ut referret, an mulieres baptizantes recte sentiant de catholica religione, ita 
ut novum errorem inducere voluerint. Is vero responsum dedit: E fuori 
di ogni dubbio, che non per poca religione, né per indurre un nuovo errore, ma 
per sola ignoranza le levatrici usarono la formula, col nome ecc. 

Quum Baptismatis Sacramentum characterem imprimat, infantes, etiamsi 
domi in casu necessitatis baptizati sint, nec sub conditione suntdenuo sacro 
lavacro tingendi, nisi adsit probabile dubium invaliditatis Baptismi, ut respon- 
dit haec S. Congregatio 27 martii 1683 apud Bened. XIV, Instit. Eccl., 84, 
n. 7, secus et dans et accipiens irregulares evadunt: cap. Ex litterarum, de 
apost. et reiter. Bapt., S. C. in Sutrina, 12 iulii 1794.! In praesenti igitur 
casu perpendere oportet, an ob immutatam Baptismi formam probabile 
subsit dubium de Sacramenti validitate. Verum eiusdem vocis mutationem 
haud secumferre substantialem formae corruptionem facile intelligitur, si 
animadvertatur, omissionem praepositionis 77, et subrogationem vocis co/, 
minime sensum moralem destruere, aut invocationem tollere SSiae Trinita- 
tis. Quae igitur obtigit mutatio, accidentalis est iudicanda, nullumque suppe- 
ditat probabile dubium, quod suadeat Baptisma esse denuo conferendum: 
siquidem accidentalis mutatio irritum non reddit Sacramentum, nisi, uti 
monet Angelicus Doctor, 3 Part., quaest. 6o, art. 8, aliquis formam sic 
mutando intendat alium ritum inducere, qui non sit ab Ecclesia receptus, 
quia non videtur, quod intendat facere, quod facit Ecclesia. At vero longe 
abfuit in praesenti casu animus novum inducendi ritum. Qua ex re Baptis- 
mus ab obstetricibus sub illa forma ex ignorantia collatus ne sub conditione 
quidem est reiterandus, ut in simillimis casibus declaravit S. C. Supremae 


1 Cf. N. 3890. 

Inquisitionis die 23 maii 1720, similiter haec S. C. in Forosempronien., 
24 maii 1823.! Ne tamen in posterum propter obstetricum ignorantiam 
nova Baptismi induceretur forma, et dubia orirentur, addidit: detur decretum, : 
ut in Ceneten., 12 maii 1753.? Restat nunc, ut sermo instituatur, an Sacerdos 
Papi in irregularitatem inciderit. Sane ipsum latebat, Congregationem Uni- 
versalis Inquisitionis et hunc Sacrum Ordinem alias validum declarasse 
Baptismum sub illa forma collatum. Praeterea adversa infantis valitudo non 
sinebat, ut reiteratio Baptismi protraheretur, et revera dopo qualche giorno, 
ait Archiepiscopus, Ja creatura cessó di vivere. Verum non apparet infantis 
infirmitatem adeo gravem fuisse, ut tempus non suppeteret consulendi 
Archiepiscopum, vel saltem viciniores Parochos, antequam reiterationem 
Baptismi aggrederetur. Itaque EE. PP. definire dignentur: 

I. An sit validus Baptismus ex ignorantia collatus sub hac forma: Yo ü 
battezzo col nome del Padre, del Figliuolo, e dello Spirito Santo zz casu? 

II. An, et quomodo sit providendum quoad futurum in casu? 

III. An Sacerdos Aloisius Papi in irregularitatem | inciderit, ita ut sit 
consulendum .SSrüo pro dispensatione in casu? 

Die, etc. Sacra, etc. respondit ad I. Affirmative. 

Ad II. Detur decretum in Ceneten., 12 maii 1753. 

Ad III. Consulendum S Srüo pro dispensatione ad cautelam. 

[Thesaurus Resolutionum, tom. 88, p. 221-225]. 


4020. 


S. C. C., Lunen.-Sarzanen., 16 aug., 20 sept. 1828. 


Una tantum Sarzanae extat Paroecia, eaque in Cathedrali Ecclesia est 
constituta. Habitualis cura penes Capitulum residet, actualis vero penes 
duos Presbyteros Vicariorum titulo praeditos et ad Capituli nutum amovibi- 
les. Huius Ecclesiae cathedram vix conscendit praesens Episcopus Aloisius 
Scarabelli, nihil inexpertum reliquit, ut Cathedralis suae Vicarii Curati 
diebus festis Sacrosanctum Evangelium explicarent; sed nec adhortationes, 
nec praecepta quidquam profuerunt. Huius rei principes auctores fuerunt 
ipsimet Cathedralis Ecclesiae Canonici, qui putantes, Vicarios suos nullo 
pacto adigi posse ad Evangelii explicationem, ipsis inhibuerunt, ne Episcopi 
monitis parerent. Quamquam enim onus explicandi Evangelii Parochis 
incumbere non inficientur Canonici, nihilominus munus illud in Ecclesia 
Cathedrali ita solius Episcopi proprium esse arbitrantur, ut Vicarii Curati 
plane immunes sint; eoque firmius huic opinioni adhaerent, quod nec Cano- 
nici, nec Vicarii explicationem Evangelii in Cathedrali templo unquam exple- 
verint. Hinc factum est, ut Canonici ab Episcopi decretis appellationem 
interponerent et ad S. Congregationem confugerent. 

Supplex illorum libellus Sarzanensi Episcopo ablegatus fuit, qui refert, 


2 2Cf. N./3981. 
* Cf. N. 35629. 

plurimos valde conqueri, res fidei et morum ipsis mane nullimode tradi; 
populos rurales et agrestes magis in rebus religionis instrui, quam populum 
huius Civitatis in praesentiarum. Exinde flagitantibus utriusque partis 
Defensoribus, concinnata fuerunt dubia inferius referenda. 

| Quoad r. dubium non diffitetur Episcopus, praedicationem Evange- 
li sibi praecipuum in modum incumbere ex "Tridentin. Synod. Sess. 23, 
cap. I, de ref., verum contendit, Parochos omnes, ac etiam qui in Cathedrali 
Ecclesia curam exercent animarum, obstrictos esse diebus festis ad praedi- 
candum Sanctum Iesu Christi Evangelium, ut in Sess. 5, cap. 2, de ref., et 
Sess. 22, cap. 8, de ref. Tridentini Concilii sanctioni concinit Synodus Dioe- 
cesana Sarzanae, cap. 38, $ 6. Ab huiusmodi onere frustra se eximere conan- 
tur, qui in Ecclesia Sarzanensi Parochi munere funguntur, contendentes 
officium illud in Ecclesia Cathedral uni Episcopo imminere, uti resolvit 
haec S. C. in Pientina, 14 septembris 1748. * Nec immunitatem a praedica- 
tione Evangelii sibi quaerere valent ex immemorabili consuetudine, ista 
enim, utpote iuri divino et canonico adversa, corruptela est ac proinde reii- 
cienda: cap. ult. de consuet., immo eam nedum reprobavit Tridentina Syno- 
dus, Sess. 5, cap. 2, de ref., sed etiam Innocentius XIII in const. Apostolici 
ministerii,23 maii 1723,? quam confirmavit Bened. XIII in const. Jn su- 
premo, 23 septembris 1724.? Quoque itaque sese vertant Vicarii Curati Sarza- 
nensis Ecclesiae, praedicationem Evangelii effugere nequeunt. Similiter 
quoad 2. explorati iuris est, ad Parochos pertinere denunciationes matrimo- 
niorum, vigiliarum et dierum festorum ex Trident. Synod. Sess. 24, cap. 1. 
de ref. matrim. Erit nunc Erhorum Patrum decernere: 

I. Zn, et ad quem spectet explicatio S. Evangelii diebus festis in Ecclesia 
Cathedrali in casu? 

2. An, et ad quem spectent. denunciationes matrimoniorum, vigiliarum et 
dierum festorum in casu? 

Die 16 augusti 1828 Sacra, etc. respondit: Dilata ad primam omnino et 
infallenter, non retardata executione decreti diei 22 iunii 1827 (quo decreto 
litterae datae fuerunt Episcopo, ut iuris et facti remediis compelleret Cura- 
tos ad prosequendam concionem iuxta mandata Episcopi). 

Die 20 septembris 1828 Sacra, etc. respondit ad 1. Affirmative ad Vicarios 
Curatos, et amplius. . 

Ad 2. Affirmative, ut in primo. 

[Thesaurus Resolutionum, tom. 88, p. 207-213, 240]. 


1 Cf. N. 3602. 
? Cf. N. 280. 
3 Cf. N. 283. 

4021. 
S. C. C., Neapolitana, 20 sept. 1828. 


Bis iam dilata fuit resolutio huius causae, videlicet diebus 15 septem- 
bris 1827 ! et 26 ianuarii proxime praeteriti.? "Tandem Aloisius Romam 
venit, paratumque se exhibuit ad subiiciendum corpus suum peritorum reco- 
gnitioni. Quapropter delectis tribus in arte medica et duobus in arte chi- 
mica peritis, adhibito Defensore matrimonii ex officio deputato, ceterisque 
servatis solemnitatibus peritia super inspectione corporis viri statim confecta 
fuit. Periti autem omnes, quamvis Aloisium in externa partium constructione 
nullo quidem vitio, quod rem maritalem impediat, laborantem proclama- 
verint: nihilominus, quum ipse in facto periculo nullum dederit viripoten- 
tiae signum, penis vero ac nervorum debilitas internam panderet paralysim, 
eum in illa rerum conditione constitutum ad coeundum omnino impotem 
declararunt. Omnes porro dixerunt, se haud posse iudicium ferre, utrum 
Aloisii impotentia sia originaria o sopravvenuta, nec etiam, quatenus acciden- 
talis fuerit, se sa accaduto prima o dopo il matrimonio, licet Doctor Morchini 
subdat: ma mi persuado, che l'abuso dei piaceri in tempo precoce abbia pro- 
dotto il vizio nervoso, del quale ho piii volte parlato. Insuper loannes Baptista 
Bomba Aloisium perpetuo et absolute impotentem denuntiavit. Aloisius 
Pompei dixit: ho forte argomento di dubitare, che la di lui impotenza sia 
immedicabile, invincibile e perpetua. Dominicus Morchini ac Ioseph Sisco 
Aloisium perpetuo impotem existimarunt, saltem ad rem cum virgine ha- 
bendam. Petrus autem Lupi retulit, vitium, quo Aloisius afficitur, esse fzut- 
tosto temporaneo e vincibile, non essendovi. alcun difetto di organizzazione. 

Postulat hinc Mariae Defensor, ut Eri Patres praevio recessu a decisis 
super nova inspectione corporis mulieris, consilium praebeant Summo Pon- 
tifici pro exorata matrimonii rati et non consummati dispensatione. Unde 
quaeritur: 

I. An sit standum, vel recedendum a decisis super nova inspectione mulieris 
in Urbe in casu? Et quatenus recedendum a decisis: 

IT. An sit consulendum SSrüo pro dispensatione super matrimonio rato 
et non consummato in casu? 

Die, etc. Sacra, etc. respondit ad I. Recedendum a decisis. 

Ad II. Affirmative, adiecta lege Aloisio de Mauro non transeundi ad alia 
vota. ? 

[Thesaurus Resolutionum, tom. 88, p. 233-236]. 


AEG FESNDEAOI2: 
SLCCESIN ST AOIXA. 
3 Cf, N. 4023. 

4022. 


S. C. C., Brictinorien., 22 nov. 1828. 


Plures adversus decretum ab hodierno Brictinoriensi Episcopo die 
8 decembris 1822 pro instaurando et gubernando Cathedralis Ecclesiae 
Capitulo editum excitarunt querelas nonnulli Canonici, easque ad hanc 
S. Congregationem detulerunt. Rei seriem, memoratasque controversias 
narrat ac expendit votum Emi et Rmi Cardinalis Falzacappa. Quid sit de- 
cernendum, ex eodem voto dignoscent Eri Patres. 

Docet igitur Erius Relator: « Recte sese gessit Episcopus, dum cap. III 
horarium pro absolvendis divinis officiis constituit. Verum, ut docte monet 
Bened. XIV, De Synodo, lib. 4, cap. 2, facile eluderentur laudabiles Consti- 
tutiones, nisi in singulis Cathedralibus et Collegiatis ii constituti essent, qui 
olim. Obedientiales, nunc vero Punctatores nuncupantur, quique saltem 
duo fideliter, ac remota qualibet suspicione fraudis, notare curent, quotquot 
singulis diebus a choro, sacrisque functionibus se subducunt. Haec autem 
addit doctissimus Pontifex: Ex his duobus deputandum unum a Capitulo, 
alterum ab Episcopo decrevit S. Carolus Borromaeus... quibus vestigiis laudabi- 
liter et sancte plures alii Episcopi haeserunt. Atque universim loquendo electos 
in Punctatores, priusquam officium assumant, esse iureiurando obstringendos ad 
illud fideliter obeundum edixit S. C. in Maceraten., 26 aprilis 1664... Cumque 
postea dubitatum fuisset , coram quo praedictum iuramentum praestandum esset, 
* S. C. praestandum censuit coram illo, a quo Punctator fuisset electus. 

Laudandus igitur Episcopus, qui in cap. VI. praescripsit electionem duo- 
rum Punctatorum. Sed cum etiam praescripserit, ut ambo coram se iusiuran- 
dum de fideliter punctando emitterent, rem ita conciliandam putarem, ut 
iuxta methodum a S. Carolo statutam et a Benedicto XIV laudatam, ex 
duobus Punctatoribus unus ab Episcopo, alter a Capitulo eligeretur, qui 
coram deputante iuramentum praestarent ». Quapropter quaeritur: 

II. An, et coram quo Punctatores praestare debeant iusiurandum de munere 
fideliter obeundo in casu? 

VI. An sit confirmandum decretum super punctaturis in casu? 

Die, etc. Sacra, etc. respondit ad I1. Affirmative coram respectivo eligente 
iuxta votum Emi Relatoris. 

Ad VI. Affirmative iuxta votum. Eri Relatoris. 

[Thesaurus Resolutionum, tom. 88, p. 256-296]. 


4023. 
S. C. C, Neapolitana, 20 dec. 1828. 


Aloisio et matrimonii Defensore instantibus rursus proponitur haec 
causa pluries iam agitata ! sub hac dubiorum forma: 

I. An sit standum in primo vel in secundo loco decisis quoad primum dubium 
in casu? 

1 Cf. N. 4012, 4014, 4021. 


296 Curia Romana 


I. Zn sit standum vel recedendum a decisis quoad secundum dubium in casu? 
Die, etc. Sacra, etc. respondit ad I. In secundo loco decisis. 

Ad II. In decisis. 

[lhesaurus Resolutionum, tom. 88, p. 327]. 


4024. 
S. C. C., Signina, 20 dec. 1828. 


Eurosia Azzocchi e terra Gabiniani Signinae Dioecesis ex hac vita 
anno 1825 migratura proprio Confessario Aloysio Cipriani pandidit, quid 
de bonis suis post mortem faciendum optaret: nempe imprimis, ut cuncta 
fere bona mobilia titulo legati tribui possent partim consanguineis et affi- 
nibus suis, partim pluribus aliis personis, ita ut septemdecim numerarentur 
legatarii. Praecepit insuper, ut quaedam domus et stabulum divenderentur, 
ac pretium in Missarum celebrationem quamprimum erogaretur. Dein viro 
suo Faustino Bajocchi reliquit quandam vineolam ea lege, ut tertia pars 
valoris eiusdem vineolae similiter conferretur in Sacrorum celebrationem. 
Tandem memoratum Faustinum heredem in reliquis bonis fecisse videtur, 
eidem caetera bona relinquendo. Hanc testatricis dispositionem in informi 
quodam folio descripsit Confessarius, qui iuris utriusque penitus ignarus, 
nullam adhibuit solemnitatem, ac solummodo accersivit duos testes, scilicet 
Aloysium Biasi et Franciscum Pasquini, quibus adstantibus et audientibus 
patefecit extremam Eurosiae voluntatem, eamque suam esse pia testatrix 
integris sensibus perspicuisque verbis ac nutibus declaravit confirmavitque, 
quod quidem nemo ex interesse habentibus inficiatur. 

Defectus huiusmodi solemnitatum, quas postulant etiam sacri canones 
pro testamentis ad profanas causas, viam stravit successioni ab intestato, 
ac demortuae hereditatem adiit eius germana soror Angela Azzocchi Cer- 
bara, cui testatrix tantummodo legaverat tres modios frumenti. Heres tamen 
pium Missarum legatum viribus suis stare intelligens, supplicem huic S. Con- 
gregationi obtulit libellum, quo ob tenuitatem assis hereditarii congruam. 
postulat Sacrorum imminutionem. 

Episcopus pro informatione ac voto rogatus praedicta confirmans, quam- 
vis nullius roboris existimet Eurosiae dispositionem quoad legata profana, 
nihilominus censet, heredem ab intestato obstrictam esse ad pii legati 
adimplementum, quoniam Confessarius et alter ex testibus Ioseph Biasi, 
qui adhuc vita fruitur, fidem perhibeant, eam fuisse testatricis voluntatem, 
suae supra descripta est. Refert insuper Episcopus, cuncta bona hereditaria 
pertingere ad summam circiter scutatorum 160. Pretium autem bonorum, 
quae in Missarum celebrationem forent eroganda, vix summam excedere 
scutatorum 90. Quae cum ita sint, pergit Episcopus: « mea quidem sententia, 
licet cactera bona ab herede tuta conscientia possideri possint, attamen pre- 
tium domus stabulique, necnon tertiae partis superficiei vineae erogandum 
est in suffragium animae Eurosiae. Sed quoniam SS. Missae Sacrificium 
praecipuum quidem est animabus defunctorum suffragium, sed non unicum, 

cum et eleemosynae et alia pia opera defunctis fidelibus suffragari possint: 
non abs re esse arbitrarer, si eiusdem pretii dimidium in celebrationem Mis- 
sarum pro anima testatricis impenderetur, aliudque dimidium convertere- 
tur in eleemosynas pro rata erogandas legatariis in folio descriptis, qui omnes 
vera paupertate laborant, quibus proinde subsidium aliquod, licet parvi 
momenti praestitum non leve arbitror esset animae Eurosiae suffragium ». 
Quaeritur: 

Zn, et quomodo precibus sit annuendum in casu? 

Die, etc. Sacra, etc. respondit: Lectum ad instantiam; et pium legatum 
executioni mandetur iuxta votum Episcopi, facto verbo cum SSrio. 

[Liber 171 Decretorum, p. 547]. 


4025. 
S. C. C.,, Baren., 24 ian. 1829. 


Sacerdos Tanuarius de A., oppidi B. Barensis Dioecesis, 30 abhinc annis 
tamquam homicidii et furti socius accusatus ad triremes damnatus fuit. 
Anno 1815, dum hanc luebat poenam, Sacrum facere coepit tum Aquilae, 
tum in eiusdem civitatis arce, praevia tamen irregularitatis dispensatione, 
quam illi Ordinarius loci rogante militum Praefecto impertitus est. Poena 
carceris expleta ad patriam anno 1826 remeavit, et monitus a Barensi Archie- 
piscopo Missa celebranda abstinuit, supplicesque huic S. Ordini obtulit 
preces dispensationem postulans ab irregularitate, in quam incidit. 

Archiepiscopus de informatione et voto rogatus respondit, Oratorem nom 
complicem fuisse in actu ipso criminis, sed secreto consensu et remota coo- 
peratione participem fuisse in furto aliquo cum homicidio in detrimentum 
tBaronis loci patrato. Addit, poenam carceris eum iam penitus absolvisse, 
ribus circiter abhinc annis ad patriam se contulisse, sextum supra quinqua- 
gesimum aetatis agere annum, bonis moribus, et extrema paupertate eum 
commiserationi publicae se commendasse. Et obtenta remissione partis lae- 
sae, ait Archiepiscopus, se in ea versari opinione, ut 8. Congregatio a cen- 
suris absolvere et ab irregularitate dispensare, et celebrationem Missae ei 
permittere possit sine timore scandali vel admirationis in populo. Quaeritur: 

An, et quomodo precibus sit annuendum in casu? 

Die, etc. Sacra, etc. respondit: Praemissis spiritualibus exercitiis in aliqua 
religiosa domo ab Archiepiscopo designanda, pro gratia dispensationis iuxta 
petita, facto verbo cum SSmo. 

[Liber 172 Decretorum, p. 229 a tergo]. 


4026. 
S. C. C, Derthonen., 12 sept. 1829. 


Restituta Derthonensi Sede anno 1817, Pius VII Capitulo Cathedrali no- 
viter erecto facultatem tribuit, ut Statuta quaecumque, licita tamen et honesta, 
sacrisque canonibus et constitutionibus apostolicis minime repugnantia, 
praevio Ordinarii loci examine et approbatione de novo edere, atque edita 

reformare... possent. Itaque Derthonensis Ecclesiae Canonici exemplar con- 
ditarum legum die 8 maii 1823 Episcopo obtulerunt, qui omnibus cognitis 
matureque perpensis eas probavit. Verum vix uno alterove anno a latis 
Statutis elapso, nonnullae Episcopum inter et Canonicos exarserunt quae- 
stiones, Etenim Canonici praeter novissima Statuta contrarias etiam an- 
tiquissimasqueé consuetudines pro lege habendas, atque pro temporum 
adiunctis observare sibi fas esse arbitrabantur. Hinc vetustis privile- 
giis, veterique innixi consuetudine sibi 1us esse contendebant post absolutas 
Vesperas recitandi Matutinum diei sequentis, idque a die prima novembris ad 
Paschatem usque Resurrectionis; item diebus ferialibus tum Vesperas, tum 
Missas Conventuales sine cantu absolvendi; similiter gaudendi quotidianis 
distributionibus tempore vacationum, etsi choro non interessent. Contra 
Episcopus vetusta Capituli privilegia iam penitus extincta autumans capi- 
tulares Constitutiones a Canonicis omnino ad unguem servandas tuebatur. 
Denique ne graviores de caetero contentiones emergerent, rem ad hunc 
Sacrum Ordinem detulit, petiitque, ut.dubia in calce huius folii descripta 
EE. VV. dirimenda proponerentur. 

Episcopus, cui eiusdem preces ablegatae fuerant, ut Capitulo terminum 
indiceret ad iura sua deducenda coram S. Congregatione, refert: Capitulum 
Cathedrale Derthonense ex tredecim coalescit Canonicis ad quotidianam 
residentiam adstrictis, quatuorque qui ad festivam tantum tenentur, ac 
demum duobus Capellanis. Reditus porro Praebendarum Canonicalium, qui 
ante Capituli suppressionem erat omnino tenuis et exiguus, nunc ex Regis 
piissimi munificentia maior est effectus. 

Qui Episcopi partes tuetur, omnia iura et privilegia, quae sive antiquio- 
ribus Statutis, sive vetusta consuetudine innitebantur, velit undequaque 
abrogata et deleta, quia inter Sedes Episcopales Pedemont. Provinciae apo- 
stolicis litteris anni 1803 suppressas ac penitus extinctas aderat profecto 
Sedes et Capitulum Derthonense. Porro quod pertinet ad 1. dubium, sane 
Statutorum praescriptio Matutinum mane recitandi, cohaeret tum universali 
Ecclesiae disciplinae, tum sacrorum canonum dispositioni: cap. Presbyter, 
de celeb. Miss. Quoad 2. dubium Statutorum sanctionem de Vesperis canendis 
tum consuetudini Ecclesiae Derthonensis consonam, tum apostolicis consti- 
tutionibus congruentem vocat Episcopi Defensor provocando ad Ioan. XXII 
in Extravag. unic., de vita et honest. cleric. De Missis porro conventualibus, 
etiamsi eadem die duae sint, cum cantu celebrandis in 3. dubio ostendit 
concordantiam cum ss. canonibus, ut cap. Cum creatura, de celebr. Missar. 
In 4. dubio quoad distributiones ab absentibus lucrandas urget ss. canones, 
qui distributiones singulis horis assignandas alacrioribus tribuunt absentium- 
que distributiones praesentibus accrescere volunt: Trident. Synod., Sess. 24, 
cap. I2, de ref. 

Ex adverso Capituli Defensor sustinet, statuta, consuetudines et privi- 
legia Derthonensis Capituli neque per apostolicas litteras anni 1817 super 
nova Sedium Episcopalium erectione, neque per novas Constitutiones a 
Canonicis conscriptas ullatenus fuissa abrogata aut irnminuta. Nam Pius VII 
facultatem Capitulis in antiquum statum restitutis concessit nova condendi 


: 

Statuta, « salvis tamen et integris manentibus, vel in suo robore respective 
restitutis iuribus omnibus aut praerogativis, quibus Capitula praedicta ante 
annum 1803 potiebantur, et quibus hac nostra constitutione nominatim 
derogatum non fuerit ». Iam vero in Derthonensi Ecclesia vetustissima viget 
consuetudo, quae novissimis Statutis contraria est. Quaeritur: 

I. 4n Matutinum sit mane recitandum in casu? 

2. An Vesperae sint quotidie cum cantu persolvendae in casu? 

3. An, et quot Missae Conventuales sint cum cantu celebrandae in casu? 

4. An Canonici absentes a choro tempore vacationum lucrentur quotidianas 
distributiones in casu? 

Die, etc. Sacra, etc. respondit ad 1., 2. et 3. Affirmative ad formam Consti- 
tutionum, et ad mentem. Mens est, ut Episcopus iusta accedente causa. possit 
dispensare pro anticipatione Matutini et. persolutione Vesperarum. sine cantu, 
necnon indulgere, ut una. tantum. Missa. Conventualis. celebretur cum cantu, 
reliquae autem legantur ad quinquennium. 

Ad 4. Negative. 

[Thesaurus Resolutionum, tom. 89, p. 196-209]. 


4027. 


S. C. C,, Marsorum, 30 ian. 1830. 


Ex historiis aliisque monumentis non satis constat, utrum antiquitus 
in Ecclesia Collegiata S. Bartholomaei terrae Avejani solus Abbas vel etiam 
Canonici curam gererent animarum; utrum postquam Canonici a communi 
vita defecerant, parochialia munia a duobus Parochis seu Vicariis exerceren- 
tur. Post saec. XVI sane integrum animarum onus Abbati incubuisse, ipsum 
principem inter Canonicos retinuisse locum, statis quibusdam solemnioribus 
diebus Missam canere, nonnullasque alias peragere consuevisse sacras fun- 
ctiones, in dubium revocari non potest. Similiter compertum est, Canonicos 
Missam pro populo cum Abbate in orbem applicasse, Baptismatis Sacramen- 
tum ad annum usque 1667, ac interdum etiam postea, nulla petita venia 
administrasse, suaque fecisse ac etiam in praesens facere emolumenta a fide- 
libus offerri solita, Capitulum decimas omnes, ac funerum emolumenta 
percepisse, nonnullaque alia exercuisse iura, quae Parochi essent propria. 
Nihilominus vix aliqua anteactis temporibus Abbatem inter et Canonicos 
extitit controversia: nuper vero tam acris exarsit quaestio, ut partes hunc 
S. Ordinem sibi adeundum putaverint. 

Episcopus rogatus de relatione et voto, ab animi sui pandenda sen- 
tentia abstinuit. Convenit inter partes, actualem animarum curam penes 
"Abbatem Curatum integre iamdudum residere, sed ad trutinam vocatur, 
an cura habitualis sit penes Capitulum, an istud quaedam sibi reservave- 
rit iura. Iam vero hodiernus Abbas Antonius Spina contendit, nullo unquam 
tempore neque actualem neque habitualem curam penes Canonicos Capi- 
tulumque extitisse, eamque plenariam et omnimodam ad Abbatem S. Bar- 
tholomaei perpetim pertinuisse, sive primordia eiusdem Ecclesiae, sive 

postera ac novissima spectentur tempora. Etenim memoratus Abbas, ante- 
quam rurales Abbates communi consilio in Ecclesiam S. Bartholomaei se 
conferrent, unicus ac legitimus erat Curator animarum Avejanensium, neque 
huiusmodi cura postea unquam privatus fuit, imo eam plane retinuit et 
nunc quoque retinet. 'l'estes appellat sacras visitationes, ac praesertim illam 
anni 1682, in qua legitur: cura animarum, quae est unica in hac terra, residet 
penes Abbatem Caput Capituli. Praeterea subdit Abbatis Defensor, ut cura 
habitualis penes Capitulum resideat, et Abbas S. Bartholomaei Vicarius 
Capituli dicatur, oporteret, ut Canonici ostenderent, se animarum curam 
olim proprio iure gessisse, ac dein curam actualem in Abbatem S. Bartho- 
lomaei transtulisse. At neutrum demonstrant: inde exploratum censet, ne- 
dum actualem, sed etiam habitualem curam penes Abbatem existere, quod 
consonum est etiam immemorabili consuetudini. 

At Canonicorum Defensor initio tam habitu, quam actu, postea habitu 
dumtaxat penes totum Capitulum fuisse existimat animarum curam. Qui 
enim originem Collegiatae Ecclesiae S. Bartholomaei parumper inspicere 
velit, facile intelliget, eam coaluisse ex Parocho Avejanensi atque ex Parochis 
fucensis agri, qui una cum vicanis domicilium et habitationem Avejanum 
transtulerunt. Ex historia enim apparet, Presbyteros, qui vicis praeerant, 
suas inibi habuisse ecclesias, Abbatis titulo fuisse insignitos, saparatum ter- 
ritorium, peculiaresque habuisse greges, ac postea simul cum incolis a suis 
pagis transmigrasse et Avejanum se contulisse. In discrimen itaque adduci 
non potest, eosdem Abbates veros ac proprios fuisse animarum curatores. 
Verum post transmigrationem suum quisque propriae ecclesiae titulum 
retinuit, nec Abbatis nomen ab se abdicarunt, donec unus constitutus fuerit 
Rector, qui animarum cura Capituli nomine fungeretur. Toti capitulari 
corpori animarum curam insitam fuisse vel ex eo aperte colligitur, quod 
anno 1599 per duos Capellanos seu Curatos illa exercebatur: cum enim una 
ecclesia duos habere nequeat Parochos, ideo exercitium curae non uni, sed 
pluribus commissum, demonstrat, curam habitualem residere penes Capi- 
tulum. Ex "Tridentina Synodo, Sess. 7, cap. 7, de ref. factum quidem est, 
ut actualis animarum cura in Abbate coalesceret, verum habitualis penes 
universum Capitulum remansit. Quibus positis quaeritur: 

I. Zn cura habitualis parochialis et Collegiatae Ecclesiae S. Bartholomaei 
sit penes Capitulum in casu? 

Die, etc. Sacra, etc. respondit ad 1. Affirmative. 

[Phesaurus Resolutionum, tom. 9o, p. 2-13]. 


4028. 


S. C. C., Fabrianen., 30 ian., 20 mart. 1830. 


Confratres Sodalitads sub titulo SSini Cordis Iesu in ecclesia S. Onuphrii 
erectae ineunte anno 1823 supplicem s. m. Pio VII obtulerunt libellum, quo 
enixis precibus postulavere, che i loro corpi abiano l'ecclesiastica seppoltura 
ttella suddetta loro chiesa, ossia nella camera di cemeterio annessa alla medesima. 

Sui voti compotes facti sunt. SSfhus enim die 10 ianuarii 1823 remisit pre- 
ces arbitrio et prudentiae Ordinarii, qui die 20 martii eiusdem anni rescrip- 
tum edidit pro executione gratiae, salvis omnibus iuribus parochialibus. 
Anno 1825 duo Sodalitatis Confratres fato cesserunt: Comes Antonius 
Giampé et Canonicus Hieronymus Stelluti, qui in ecclesia Sodalitatis se- 
peli, ibidemque exequias peragi voluisse ex eorumdem  testamentariis 
tabulis constat. Hinc gravis admodum inter Parochos, eiusdemque So- 
dalitatis. Confratres de iure funeris efferbuit lis. 

Sodales contendebant, ecclesiam S. Onufrii ex apostolico rescripto et 
decreto executoriali Episcopi ius sepeliendi seu funerandi obtinuisse, ideo- 
que funebria officia in eadem ecclesia esse absolvenda, et ad Confraternitatem 
dempta portione canonica pro Parochis, cuncta pertinere funerum emolu- 
menta. Contrarium evincere conabantur Parochi inquientes, memoratarn 
ecclesiam numquam acquisivisse ius tumulandi et exequias explendi, sed 
tantummodo sepulcrum pro Confratribus prope illam ecclesiam excissum 
subrogatum fuisse publico coemeterio, quo ceteroquin ex edictali lege 
anni 1817 a S. C. Consultationis lata vel ipsorum Confratrum cadavera post 
parentalia fuissent pro humatione deferenda. 

Ordinarius per modum provisionis decrevit, ut factis prius exequiis 1n 
propria defunctorum parochiali ecclesia, cadavera deferrentur humanda in 
sepulcro Societatis Cordis Iesu, emolumenta vero funeris retinerentur loco 
depositi consignanda exinde cui de iure, idque sine praeiudicio iurium ad 
ambas partes spectantium. Ad interrogationem porro Parochorum Episco- 
pus die 23 augusti 1825 hisce verbis mentem suam aperuit: Nel dare esecu- 
zione ai rescritti risguardanti gl'indulti ottenuti di particolare tumulazione 
tanto dalla Compagnia del Cuor di Gesü, quanto dalle altre Confraternite 
e famiglie non abbiamo inteso in alcun modo di accordare alcun diritto di 
esequie e funerali, che abbiamo voluto e vogliamo pienamente conservato 
come in addietro, alle respettive parrocchiali chiese, null'altro intendendo di 
accordare con i nostri decreti esecutoriali, che la tumulazione del cadavere 
nell'impetrato sepolcro speciale in sostituzione del pubblico cemeterio. 

Verum sedatam hac declaratione litem iterum SSifi Cordis Iesu Sodali- 
tas concitavit, supplicemque die 25 maii 1829 huic Sacro Ordini libellum 
dedit, orans, ut restitutis iis, quae ex Vicarii Generalis decreto depositi 
loco retinentur, ius et emolumenta funeris, excepta tamen quarta, quae ex 
Tridentini Concilii sanctione ! praestari Parochis debet, congruere sibi ab 
Sacro eodem Ordine decernatur. 

Fabrianensis Antistes pro informatione et voto rogatus praenarrata con- 
firmat, ac subdit: quod si res in aliqua dubitatione versaretur, pro Paroe- 
ciarum iure standum esse arbitrarer. 

Urgent Confratres, neque in supplici libello Apostolicae Sedi porrecto, 
neque in Episcopi decreto occurrere mentionem eamdem ecclesiam iure 
tumulandi haud praeditam esse, ac tantummodo illius sepulcrum publico 
coemeterio fuisse subrogatum. Quod quidem cum probe noverit idem Anti- 


1 Sess, XXV, de ref., c. 13. 

stes, declarationem Sodalitati penitus adversam nullis servatis solemnitati- 
bus et post biennium executionis gratiae petitae edidit. Restat igitur, ut 
Confraternitatis ecclesia legitimo gaudeat iure sepeliendi, ex quo. sequitur, 
quod cadavera defunctorum, qui sibi sepulturam in ea elegerint, recto tra- 
mite ad tumulantem asportanda sint, ibique officia funeris peragenda: S. C. 
in Lucana, 14 martii 1722, ! et in Civitatis Castellanae, 18 februarii 1764, ? 
omniaque funeris emolumenta, dempta quarta funeraria pro Parocho de- 
functi, ad ecclesiam tumulantem spectare: S. C. in Asculana, 2g aug. 1733. ? 

Verum Parochi intercedere aiunt discrimen inter ius sepeliendi seu fune- 
randi alicui ecclesiae concessum, et veniam, quam Episcopus tribuit, ut Con- 
fratrum cadavera post parentalia in aliquo potius sepulcro, quam in publico 
coemeterio condantur. Primo quidem casu ad ecclesiam, quae eiusmodi 
gaudet iure, omnia pertinent funerum emolumenta, dempta quarta pro 
Parocho, dummodo tamen in eadem ecclesia iusta persolvantur; secus tamen 
iudicandum in altero casu, quo cadaver exponatur ac tumuletur in ecclesia 
non parochiali ac ius sepeliendi non habente: tunc enim nedum quarta 
funeris, sed omnia emolumenta ad Parochum defuncti pertinere docet S. C. 
in Senogallien., 24 ianuarii 1739 * et in Ariminen., 16 iunii 1827. 5 Porro in 
themate ecclesiam S. Onuphrii nullo donatam esse iure funerandi ex praenar- 
ratis adeo exploratum censent Parochi, ut vix aut ne vix quidem aliqua 
excitari queat dubitatio. Dubia sunt: 

I. Zn ecclesia Societatis STi Cordis Iesu gaudeat iure sepeliendi seu fune- 
randi pro Confratribus sepulturam ibidem sibi eligentibus in casu? 

2. Zn, et ad quem spectent emolumenta funerum Antonii Giampé et Hiero- 
nymi Stelluti in casu? 

Die 30 ianuarüi 1830: Non proposita. 

Die 20 martii 1630 Sacra, etc. respondit ad 1. Negative, firmo remanente 
indulto s. m. Pii VII. 

Ad 2. Affirmative ad Parochos. 

[l'hesaurus Resolutionum, tom. 9o, p. 40-48, 70]. 


4029. 
S. C. C. S. Miniati, 20 mart. 1830. 


Franciscus Baldereschi in oppido Palajae Dioecesis S. Miniatis cum pri- 
mis adolescentiae annis ecclesiasticae militiae nomen dedisset, itaque vitam 
egisset suam, ut nulla de illius integritate morum suboriri posset suspicio, 
clericalem tonsuram duosque primos minores Ordines ab suo Antistite susce- 
pit. At ineunte aetate, immutatisque moribus adeo sensim a suscepta vitae 
ratione discessit, ut ne clericalem postea gestaret habitum, ab eodem Episcopo 

interdictum sibi fuerit. Necdum poenalis isthaec lata fuerat ab Episcopo 
sententia, cum idem Baldereschi quamdam deprimens mulierem, quae suae 
virginitatis iacturam antea fecerat, cum ea fornicationis crimen admisit, 
quod etsi aliquandiu delituerit, progressu tamen temporis ex mulieris partu 
innotuit apertissime. Hinc apud criminale S. Miniatis Tribunal accusatione 
instituta, oeconomice tantum et sine forensi strepitu acta res fuit, eidemque 
Francisco praeter multam scutatorum 150, quam ad reficiendas partus expen- 
sas iam antea ipse luerat, die 17 februarii 1825 exilii poena irrogata est. E 
propria igitur patria extorris sese in Collensem anno 1825 recepit Dioe- 
cesim, ibique commorans adeo indubia dedit poenitentiae iugisque emen- 
dationis suae argumenta, ut eum Collensis Episcopus in illius Dioecesis 
Seminarium cooptaverit et quibusdam eiusdem Seminarii adolescentulis 
praefecerit. 

Quod ubi novit S. Miniatis Antistes, suarum duxit esse partium literas 
ad Collensem dare Episcopum, ut ipsum de patrato a Francisco fornicatio- 
nis crimine et de anteactae eius vitae ratione certiorem faceret. Non multum 
vero post temporis rogatus idem S. Miniatis Antistes, ut opportunam Collensi 
Episcopo veniam tribueret, qua hic posset in Franciscum Baldereschi omnes 
spiritualis iurisdictionis actus exercere, ac suae veluti habere Dioeceseos cle- 
ricum, annuit votis, ac die 13 martii 1829 exoptatam remisit cessionem. Cuius 
quidem concessionis amplissima verba cum pro dimissorialibus literis Col- 
lensis habuisset Episcopus, nullumque existimasset ex admisso fornicatio- 
nis crimine irregularitatis impedimentum oriri potuisse, Clericum DBalde- 
reschi, quem quatuor iam antea annis suae Dioecesis Seminario exceperat, 
ad reliquos primum minores Ordines, dein ad Subdiaconatum promovit. 

Haec cum ita se haberent, Subdiaconus Baldereschi conscientiae suae 
prospiciens Sacrum adiit Poenitentiariae Tribunal, ut non modo absolvere- 
tur a censuris et ab irregularitate, in quas se incidisse arbitrabatur, verum 
etiam, ut ad Subdiaconatus obeunda munia aliosque Ordines recipiendos 
necessariam assequeretur facultatem. Licet vero quoad absolutionem a cen- 
suris susceptique Ordinis exercitium idem Orator sui voti compos evaserit, 
eum tamen iussit S. Poenitentiaria, ut pro aliorum Ordinum susceptione 
Sacram hanc exoraret Congregationem. Quamobrem supplicem huic Sacro 
Ordini porrexit libellum, ut ad Diaconatus et Presbyteratus Ordines promo- 
veri ab Collensi Episcopo possit. 

Rogatus S. Miniatis Antistes supra narrata confirmat. Collensis vero 
Episcopus nonnullas remisit animadversiones, quibus demonstrare nititur, 
nullo se praepeditum esse impedimento, quin Clericum Baldereschi ad 
Sacros Ordines promoveret, tum quia amplissima ab S. Miniatis Antistite 
facta sibi fuerat facultas, qua spiritualem iurisdictionem exercere in eumdem 
Clericum posset, tum quia ex fornicationis crimine et ex oeconomici exilii 
poena, quae nondum innotuerat, nullam putabat oriri potuisse irregularita- 
tem. Cum enim fornicationis crimen infamiam iuris non irroget, luculenter 
evincitur, Clericum Baldereschi infamiam dumtaxat facti contraxisse. Infa- 
mia autem facti, licet ex enormi crimine oriatur, constanti tamen et publica 
trium annorum emendatione penitus tollitur: cap. Testimonium, 54, de testib. 

et attest., et cap. Numquam, 4, Dist. 56, itemque S. C. in Spoletana, 19 ianua- 
rii 1737. ! Si igitur sublata infamia necesse est, ut omnis tollatur irregulari- 
tas, inficiari profecto nequit, Clericum Baldereschi nullo irregularitatis impe- 
dimento praepediri, ac proinde ad Sacros Ordines posse iuxta constitutas 
ab Ecclesia leges promoveri. Quaeritur: 

I. An Subdiaconus Baldereschi ordinari possit ab Collensi Episcopo absque 
literis dimissorialibus Episcopi S. Miniatis in casu? 

Die 20 martii 1830: Non proposita. 
Die 24 aprilis 1830 Sacra, etc. respondit ad I. Affirmative, facto verbo cum 
S. Sfüo. 

[Thesaurus Resolutionum, tom. 9o, p. 76-86, 88]. 


4030. 
S. C. C., Lucana, 24 apr. 1830. 


Sacerdos Aloisius Bonifazi ex bonis Capellaniae, quae extabat in paroe- 
ciali ecclesia di Montefegatesi, probante Sede Apostolica septimum in Eccle- 
sia S. Alexandri Lucensis Civitatis erexit Canonicatum anno 1823, con dovere 
il detto settimo Canonico essere soggetto a tutte le leggi ed oneri, a cui sono sot- 
toposti gli altri Canonici di detta Collegiata. Atque nunc ex delato sibi privi- 
legio nominare exoptat nepotem suum Antonium Bonifazi Parochum. Huic 
tamen nominationi obstat S. Alexandri Capitulum, suumque assensum dene- 
gat, nisi memoratus Antonius aut Paroeciam antea resignet, aut ad residen- 
dum et ad singula Canonicatus onera explenda sibi eligat Coadiutorem. Hic 
igitur supplicem Sacro huic Ordini offert libellum regandolo a dichiarare, 
che il fondatore & in diritto di nominare il Parroco esponente, protestando di 
essere pronto a rinunziare alla Parrocchia, se il possesso di questa formasseim- 

, pedimento per conseguire il Canonicato. 

Archiepiscopus pro informatione et voto rogatus refert, plurimas extare 
in Dioecesi Paroecias pastore viduatas, ac proinde de causa canonica conces- 
sionis gratiae ab Oratore imploratae ambigi nullo modo posse. Quoad vero 
incompatibilitatem choralis servitii cum Parochiali Beneficio, cum. praefati 
Canonici 8. Alexandri nulla lege ad residentiam teneantur, Orator ad suam 
honestam tuitionem unum et alterum ex enunciatis Beneficiis obtinere posse 
videretur saltem pro interim, et usque dum cessante deficientia Sacerdotum 
idoneorum Paroeciae, cui nunc praeest, per alium Parochum provideri possit. 

Exploratissimum in iure est, ea Beneficia, quae residentiae legem adiun- 
ctam habent, adeo inter se incompatibilia esse, ut uno eodemque tempore 
retineri a Clericis ullo modo possint: Conc. Trident., Sess. 7, cap. 4 et 
Sess. 24, cap. 17, de ref. Nisi igitur Collegiatae S. Alexandri Canonicatus 
ab omni residentiae onere prorsus eximerentur, non poterant certe Cano- 
nici et eiusdem Collegiatae Canonicatum, et aliud residentiale Beneficium 
uno eodemque tempore retinere. Iam vero Canonicos S. Alexandri vel 

antiquissimis usque temporibus residentiale Beneficium in Lucensi Metro- 
politana saepius obtinuisse luculentissima exempla testantur. Quae quidem, 
inquit Bonifazi, cum inficiari Capitulum nequeat, fateatur necesse est, S. Ale- 
xandri Canonicos nulla prorsus ad residendum lege obligari. 

Verum Canonici censent aliter rem esse diiudicandam. Primum enim, 
inquiunt, revocari in dubium nullo modo potest, Ecclesiam S. Alexandri 
insignem esse Collegiatam. Iam vero Collegialium Ecclesiarum Canonicos 
ad residentiam omnimode obligari sancitum est a 'lridentinis Patribus, 
Sess. 24, de ref., cap. 12. Neque porro a residentia in Capitulis insignibus 
consuetudo excusat, uti declaravit S. C. in causa Burgos, a. 1573, Lib. 1 
Decret., p. 35, apud Bened. XIV, Instit. Eccles. 107, n. 2, neque satis habe- 
tur tenuitas redituum. Eo vel magis, quia revera S. Alexandri Canonici 
saepius pro absentiae indulto Sacram hanc exorasse Congregationem. Prae- 
terea Canonicatum Bonifazi incompatibilem esse cum Paroecia, quam possi- 
det Orator, vel ex eo patet, quod Parochus nequeat animarum curae incum- 
bere, simulque munia choralia obire. Si vero EE. VV. Beneficia, de quibus 
agitur, incompatibilia iudicaverint, decernant, an saltem ad tempus sit Ora- 
tori concedenda dispensatio. Dubia sunt: 

I. Zn constet de incompatibilitate Paroeciae cum Canonicatu in casu? Et 
quatenus affirmative: 

2. An sit supplicandum .SSrüo pro dispensatione in casu? 

Die, etc. Sacra, etc. respondit ad 1. Affirmative. 

Ad 2. Affirmative ad triennium, impletis oneribus Canonicatus per tempo- 
rarium Coadiutorem. * 

[Thesaurus Resolutionum, tom. 9o, p. r11o-r17]. 


4031. 
S. C. C., Asculana, 26 iun. 1830. 


Canonici Cathedralis Ecclesiae Asculanae statuerunt di adottare il sistema 
del RÁio Gapitolo di Sinigaglia cioé di continuare l'assistenza del Coro con 
due terzi dei Coristi, ma di dividere per turno i nove mesi di servizio estraendoli 
a sorte, e colla facoltà della sostituzione, eccettuate pero sempre le feste solen- 
niori e le processioni pubbliche, nonché il tempo quadragesimale e dell avvento. 
Antequam vero huiusmodi inserviendi rationem executioni committant, sup- 
plices huic S. Congregationi preces offerunt Canonici, ut tres conciliarium 
vacationum menses sibi denuo impertiantur. 

Asculanus Episcopus pro informatione et voto rogatus hactenus exposita 
confirmat, Capitularesque Oratores voti compotes esse ipsi digni videntur. 
Quod vero spectat ad conditiones, quibus Canonici intendunt perficere sub- 
stitutiones, refert: «solent vicissim, quando quavis de causa interesse ne- 
queant, rogare eos, qui Chorum adire non tenentur ob vacationes conciliares, 
ut eorum vices expleant. Tali substitutione et ipsi tamquam praesentes ext- 

stimantur, quin illorum repraesentantes ullum adipiscantur ius, et divinus 
cultus ullum patiatur detrimentum, cum eo modo requisitus Canonicorum 
numerus choro semper intersit. Sed huiusmodi substitutiones in Canonicos 
extra Dioecesim se conferentes minime admittendas putarem, ne genera- 
lium decretorum praescriptionibus quoad personalem residentiam officiatur; 
qui vero intra Dioecesim abeunt, sed extra suburbia, de licentia Episcopi 
tantummodo substitutiones facere possint ». 

S. Concilium Tridentinum, Sess. 24, cap. 12, de ref. tres vacationum 
menses singulis annis concessit iis Ecclesiis, in quibus longius servitii tempus 
ex Capitularibus Constitutionibus aut peculiari consuetudine non requiritur. 
Itaque quum in Asculana Cathedrali nonnisi duo circiter vacationum menses 
centum amplius abhinc annis soleant existere, Canonicorum precibus indul- 
gendum non esse videretur ex contraria inducta consuetudine. Porro, quum 
decreverit Tridentina Synodus in cit. cap., ut omnes divina per se et non 
per substitutos compellantur obire officia, relicta hac severitate, Sac. Con- 
gregatio facilem se praebere coepit, ut in chorali praestando servitio sese 
invicem Capitulares substituerent hisce obstricti conditionibus, quae pro- 
stant apud Bened. XIV, Instit. Eccl., 107, n. 17, nimirum: 1. ne Substitutus 
ipse ad chorum venire debeat illis diebus, quibus in locum alterius sufficitur; 
2. ne id frequenter contingat; 3. ut subrogentur Canonici solum vel Mansio- 
narii praesentes in civitate, non vero qui extra illam vel extra suburbia 
versantur; 4. demum, ne hanc facultatem alterius substituendi obtineant, 
nisi Canonici vel Mansionarii, non autem ipsorum Coadiutores, qui nec 
reipsa Canonici, neque Mansionarii nuncupari possunt. Itaque proponuntur 
dubia: 

I. Zn, et quomodo ampliandae sint chorales vacationes in casu? 

2. 4n Canonici intra Civitatem eiusque territorium degentes possint sese 
invicem in chorali servitio substituere in casu? 

3. An sustineatur consuetudo, ut Canonici a territorio Civitatis absentes, 
sed intra. Dioecesim commorantes, gaudeant substitutionis beneficio in casu? 

Die, etc. Sacra, etc. respondit ad 1. Negative. 

Ad 2. Affirmative, dummodo substitutiones nimium frequentes non sint, nec 
ipse Substitutus eodem die in chorum venire debeat. 

Ad 3. Negative. 

[Thesaurus Resolutionum, tom. 9o, p. 182-189]. 


4032. 


S. C. C., Faventina, 26 iun. 1830. 


Die rr iunii 1825 dilata, ! die vero 3 septembris eiusdem anni ? re- 
soluta fuit haec causa. Nunc vero Parochus Emiliani EE. VV. obtesta- 
.tur, ut memoratam transactionem apostolico beneplacito roborare di- 
gnentur, atque insuper veniam impertiantur, ut ipse sextam terrulam 

Le Larghe vendere possit heredibus Marci Magnani. Rogatus Episcopus, 
ut auditis iis, quorum interest, votum suum aperiret: censuit, memora- 
tam transactionem cum Zambrinio initam in evidentem redundare Pa- 
roeciae utilitatem, ideoque Apostolicae Sedis approbatione dignam exi- 
stimat. Similiter concedendam iudicat veniam alienandi praediolum Le 
Larghe ob evidentem utilitatem. Erit igitur EE. Patrum definire: 

I. Am sit supplicandum SSrüo pro approbatione transactionis in casu? 

2. Zn sit concedendum apostolicum beneplacitum pro alienatione fundi 
Le Larghe zn casu? 

Die, etc. Sacra, etc. respondit ad 1. et 2. Affirmative iuxta votum Epi- 
scopi. 

[Thesaurus Resolutionum, tom. 9o, p. 189-192]. 


4033. 


S. C. C., Auximana, 20 nov. 1830. 


Inecclesia SSriae Trinitatis intra limites Praeposituralis Paroeciae Philop- 
trani posita sub die 17 martii 1823 auctoritate Ordinarii erecta est Sodalitas 
Sacrorum Stigmatum S. Francisci, quae die 12 decembris eiusdem anni 
Archiconfraternitati Urbis aggregari meruit. Postulantibus sodalibus die 
23 augusti 1826 Vicarius Apostolicus veniam memoratae Sodalitati concessit 
di convertire il sotterraneo esistente sotto l'area della chiesa di SS. Trinità in 
due sepolcri soltanto per i defonti fratelli e sorelle della medesima Confratermita... 
osservate le leggi ecclesiastiche generali e sinodali, ed in particolare modo quelle, 
che si leggono nel Rituale Romano nel titolo de sepulturis et exequiis, e saloi 
altresi i diritti parrocchiali, e la quarta funerale ai Parrochi dovuta anche per 
lodevole consuetudine di Cittá. Ubi alicuius dein Confratris vel Consororis 
accidit obitus, Praepositus ecclesiae matricis iusta persolvit in ecclesia 
SSihae Trinitatis, ac omnia sibi quaesivit funerum emolumenta; at demum 
Sodales, rati iuribus Confraternitatis hac ratione iacturam inferri, quartam 
dumtaxat emolumentorum pro funeribus quatuor Confratrum, qui anno 1829 
ex hac vita migraverant, Parocho solvere nisi sunt. Confratrum conatibus 
vehementer restiterunt tum Praepositus, tum reliqui Parochi. Tunc annuente 
etiam Ero Episcopo Sodales ad hunc Sacrum Ordinem confugiendum puta- 
runt. 

Eius Episcopus pro informatione et voto rogatus pro Parochis sententiam 
suam pronunciavit. Verum ad exortam controversiam dirimendam illud 
inquirere oportet, utrum. Vicarius Apostolicus, qui episcopalibus fruebatur 
iuribus, ius tumulandi et funerandi concesserit ecclesiae SS. Trinitatis, 
seu potius veniam solum tribuerit Sodalibus Sacrorum Stigmatum, ut eorum 
cadavera post exequiales ritus in sepulcris Confraternitatis potius, quam in 
publico coemeterio vel in parochiali sepultura tumulo traderentur. Ius qui- 
dem sepeliendi et funerandi impertitum fuisse acriter inficiantur Parochi. 
Etenim Sodales, nulla iuris tumulandi vel funerandi facta mentione, illud 
unum a Vicario Apostolico postulasse constat, ut sibi facultatem indulgeret 

di convertire in sepolcri conclave ecclesiae SS. ''rinitatis subiectum. Precibus 
consonum prodiit rescriptum, ac venia tributa est d? convertire il sotterraneo 
suddetto in due sepolcri soltando per i defonti Fratelli e Sorelle. Praeterea adeo 
a veritate alienum existimant Parochi, Vicarium Apostolicum ecclesiae tri- 
buere voluisse ius tumulandi, ut Parochorum 1ura sarta tecta aperte serva- 
verit. At Confratres sustinent, se illud a Vicario Apostolico rogasse constat, 
ut eadem ecclesia frueretur iure tumulandi, non quidem pro omnibus, sed 
pro Sodalibus ibidem sepulturam sibi eligentibus. Quod sane perspicue 
elici autumant, si vis ac ratio decreti perpendatur: ea enim sub lege Vicarius 
Apostolicus privilegium sepulturae Confratribus impertitus est, ut iidem 
quartam funeralem Parocho defuncti solverent. Quartam autem persolvere 
nequit ecclesia, quae non polleat iure sepeliendi seu funerandi, cum quarta 
funeralis sit portio quaedam emolumentorum, quae occasione funeris obve- 
niunt ecclesiae tumulanti seu exponenti: Benedictus XIII, const. Romanus 
Pontifex, * S. C. in Asculana, 29 augusti 1733. ? Igitur si Vicarius Apostolicus 
quartam dumtaxat emolumentorum partem Parochis incolumem voluit, si 
reliqua emolumenta non ad Parochum, sed ad ecclesiam SS. Trinitatis perti- 
nere edixit, certum exinde exploratumque est, eamdem Confratrum ecclesiam 
iure sepeliendi et funerandi gaudere. Erit nunc Emiorum Patrum definire 
dubia: 

I. An ecclesia Societatis Sacrorum Stigmatum Pluüloptrani gaudeat iure 
sepeliendi seu funerandi pro. Confratribus et Consororibus sepulturam ibidem 
sibi eligentibus in casu? Et quatenus affirmative: 

II. 4n, et quae funerum emolumenta spectent ad eamdem ecclesiam in casu? 

Die, etc. Sacra, etc. respondit ad I. Affirmative. 

Ad II. Affirmative, excepta quarta pro Parochi defuncti ad formam con- 
suetudinis. 

[Thesaurus Resolutionum, tom. 9o, p. 277-285]. 


4034. 
S. C. C, Lucana, 14 maii 183r. 


Resoluta fuit haec causa die 24 aprilis 1830. ? Cum vero ad 2. tempo- 
raria tantum dispensatio daretur, nunc eadem causa iterum proponitur. 

Die, etc. Sacra, etc. respondit ad 1. et 2. Affirmative. 

[Thesaurus Resolutionum, tom. 9r, p. ro7]. 


4035. 
S. C. C.,, Reatina et Nursina, 14 maii 1831. 


Clericus Bernardinus Giuliani ex oppido Albaneti Reatinae Dioecesis, 
cum tribus circiter abhinc annis in Reatino Seminario studiis operam daret, 
ita convulsionibus affici coepit, ut morbum comitialem contraxisse putaretur. 

1 Cf. N. 284. 

At postquam in Seminarium Nursinae Civitatis se contulit, ita convaluit, 
ut a mense ianuario anni 1830 in eundem morbum vix incidisse videatur. 
Cumque vigesimum secundum iam exegerit aetatis annum, dispensationem 
ab irregularitate, quatenus opus sit, enixis precibus efflagitat, ut Sacris valeat 
initia Ordinibus. 

Reatis non minus, quam Nursiae Episcopus pluribus prosequuntur lau- 
dibus Clericum Oratorem, eiusque commendant integritatem morum atque 
etiam studium in sacris addiscendis disciplinis, adeo ut Nursinus Antistes 
regimini Seminarii eum praeficere non dubitaverit. Quod vero pertinet 
ad morbum, haec refert Episcopus Reatinus: « Cum Orator in Seminario 
moraretur, quater vel quinquies in ultimo domicilii sui anno tali fuit affe- 
ctus morbo, quem convulsiones appellant, ita ut extra sensus per quadrantem 
circiter maneret, eoque currente ululatus, salivam ex ore spumantem et 
subobscurum in vultu colorem emitteret. Professores physici vocati eum in 
se reversum inveniebant, nihilque eorum, quae acciderant, recordantem. 
Qui Iulianum noverant, praesentesque accessibus morbi aderant, convul- 
siones supradictas epilepticas iudicant. A biennio autem, ex quo Clericus 
Iuliani in Seminario Nursino moratur, de vicissitudinibus morbi huius 
ignarus sum ». Nursinus autem Episcopus eundem Clericum a convulsioni- 
bus convaluisse narrat: « Abhinc fere duobus annis, quibus Orator in hoc 
meo Seminario versatur, per duas tantum vices, et quidem noctu, leves 
quasdam convulsiones passus est, quas a primis diebus mensis ianuarii 
praeteriti anni 1830 amplius expertus non est. Et physicus Professor medio 
iuramento asserit, ab aliis causis, nimirum ab indigestione potius, quam ab 
epilepsia praedictos motus emanasse, easque contractiones non esse Orato- 
rem in posterum vexaturas, prudenter ipse sperat ». Quamobrem uterque 
Episcopus censet Oratorem dignum esse gratia, quam instanter petit, prae- 
via dispensatione ab irregularitate ex epileptico morbo proveniente, si motus 
elapsis annis quandoque experti ex dicta causa originem fortasse habuerint. 
Quaeritur: 

An, et quomodo precibus sit annuendum in casu? 

Die, etc. Sacra, etc. respondit: Pro gratia dispensationis ab irregularitate, 
dummodo ante promotionem ad Subdiaconatum in morbum non inciderit, et 
firma eadem conditione pro susceptione reliquorum Ordinum, citra dispensatio- 
nem ab interstitiis, arbitrio et conscientia. Episcopi Reatini, facto verbo cum 
SS". 

[Liber 174 Decretorum, p. 307]. 


4036. 
S. C. C,, Suessana, 30 iul, 27 aug. 1831. 


Peregrinorum hospitium, cui adhaeret ecclesia a S. Iacobo nuncupata, 
Suessae a vetustis temporibus suo aere fundaverunt plures familiae, ex 
quibus etiam nunc eius gaudent patronatu familiae di Trauso e di Paolo. 
Ex his alternatim a conpatronis singulis bienniis eligitur Hospitii Magister, 

qui expleto biennio rationem gestae administrationis Syndico reddere 
cogitur ex Statutis anno 1776 conditis. Huius legis custodiam intermittere 
coeperunt nuperrimi Administratores, quo factum est, ut Nicolaus di Paolo, 
qui Magistri munere pluribus functus est bienniis, in proprios converterit 
usus Hospitii reditus, eiusdemque evaserit debitor in ducatis 2400. Nicolao 
heredes extiterunt eius filii, quos inter Antonius et Iacobus. His in patriam 
a militia reducibus statim paternum innotuit debitum; at cum frequenti 
familia sint gravati, inopia premantur, ac militari, qua donati sunt, pensione 
vitam traducere adigantur: preces huic Sacro Ordini porrexerunt, ac debiti 
condonationem expostularunt. 

Episcopus pro informatione et voto rogatus retulit, annuas Hospitii 
vires pertingere ad ducata 500, expensas vero ad ducata 400. Cum debitum 
contractum sit ex male gesta Nicolai di Paolo administratione, cuncti eius 
heredes pro viribus hereditatis damnum pio loco illatum rependere tenentur. 
Verum gravis profecto obligati paupertas legitimam suppeditat debiti con- 
donationis causam. Perpendere quoque dignentur EE. PP., utrum Oratoribus 
tantummodo, quos gravi laborare inopia ex Episcopi relatione perspicue 
elicitur, sit debiti impertienda condonatio, vel etiam ad reliquos fructuum 
debitores certis legibus protrahenda. Videant etiam, an ad rectam bonorum 
administrationem sit Hospitii Magistro inculcanda observantia Statutorum 
anni 1776 super rationum redditione. Imo cum in Hospitii fundatione ali- 
ter statutum non fuerit, etiam Episcopo redituum rationem exhibendam esse 
patet ex Tridentina Synodo, Sess. 22, cap. 9, de ref. Dubia sunt: 

1.-4n, et quomodo supplicandum SSrüo pro condonatione favore Oratorum 
in casu? 

2. Zn, et quae condonatio sit concedenda aliis Hospitii debitoribus in casu? 

3. An Magister Hospitii teneatur reddere rationem administrationis in casu? 

Die 30 iulii 1831: Non proposita. 

Die 27 augusti 1831 Sacra, etc. respondit ad 1. Affirmative, impertita Epi- 
scopo facultate transigendi iuxta vires Oratorum, auditis reliquis compatronis. 

Ad 2. Negative. 

Ad 3. Affirmative ad formam Statutorum, et Episcopus utatur iure suo 
ad praescriptum Concilii Tridentini, Sess. 22, cap. 9, de ref. 

[Thesaurus Resolutionum, tom. 91, p. 219-222, 224]. 


4037. 

Hodiernus Platiensis Episcopus Hieronymus Aprile et Benzo in Sicilia 
adeo in utriusque genibus podagrico morbo laborat, ut prae summa et assidua 
ipsius morbi vi nequeat pedibus erectus consistere. Quapropter a Sacro- 
sancto Missae Sacrificio in praesentiarum abstinere coactus, supplex SS8rho 
Dfio Nostro obtulit preces, quibus flagitat, ut, ne diutius spirituali Eucha- 
risticl ministerii fructu ac solatio careat, sibi liceat sedenti Sacrum ad 
altare celebrare. Huiusmodi postulatio supremo Pontificis iussu ad hunc 

J Ordinem delata est, ut ea de re, quid EE. VV. senserint, palam com- 
periatur. 

Ea iamdudum disciplina invaluit, ut corpore vitiati tamquam irregulares 
ab altaris ministerio repellantur, si nec secure propter debilitatem, nec sine 
scandalo propter deformitatem sacra munia obire queant: cap. Presbyterum, 1, 
de cleric. aegrot., et cap. Thomas, de corp. vitiat. Porro S. Congregatio super 
ea, quae modo occurrit, irregularitatis specie dispensationem denegandum 
censuit in Carpen., 24 novembris 1827 inter supplices libellos relata Sacer- 
doti Gelasio Pio, qui fracti cruris amputationi obnoxius facultatem petierat 
celebrandi Missam in sella eo artificio confecta, ut suis stare pedibus vide- 
retur. Verum illud praecipua animadversione dignum perspicitur, rem in 
casu esse de Episcopo, qui prae caeteris simplicibus Presbyteris tanto ratione 
Ordinis effulget gradu dignitatis, ut veluti in specula constitutus superinten- 
dat et custodiat populum. Huic autem christiani populi custodiae maxime 
conducit, ut ipse populus ad eos potissimum spiritualis alimoniae fructus 
communicet, qui ab Eucharistico Pastoris Sacrificio in totum gregem quo- 
tidie derivantur. Quapropter, ubi pro Missae celebratione agitur de irre- 
gularitatis dispensatione alicui Episcopo ex defectu corporis concedenda, 
videtur sane evidens adesse Ecclesiae utilitas. Caeterum, quod propius 
spectat petitum ab Episcopo Platiensi indultum, ut Missam sedendo litare 
valeat, id per Summum Pontificem concedi posse spectabilioribus Ecclesia- 
sticis et Episcopis sanctitate conspicuis, docet haec 5. Congregatio in Sarsi- 
naten.,21 aprilis 1792.* Denique vel alios sanctoris vitae Pontifices prae- 
narratis exemplis erga Episcopos inhaesisse refert Bened. XIV in ep. ad 
Apostolicum Caeremoniarum Magistrum Reali.? Erit igitur dubium: 

An, et quomodo sit consulendum SSrüo pro dispensatione ab irregularitate 
in casu? 

Die, etc. Sacra, etc. respondit: Affirmative in privato sacello tantum, et 
adhibita sella ad usum Sacrificii affabre elaborata, per Breve. 

[Thesaurus Resolutionum, tom. 92, p. 36-38]. 


4038. 
S. C. C., Imolen., 14 apr. 1832. 


loachimus Cerchiari Imolensis filium habet Bartholomaeum nomine 
unum et triginta annos natum, qui studiorum curriculo in Dioecesano Semi- 
nario perfunctus, se vel a prima pueritia in sortem Domini divinitus vocari 
testatur. Hic tamen, uti in supplici libello exponitur, ebbe la disgrazia di 
nascere con un difetto di pronuncia in causa di avere l'ugola divisa, onde la 
sua vociferazione nom é schietta, ia nasale, a modo peró di essere inteso sul 
momento da chi abbia un poco di abitudine con lui, come costa dai certificati 
di due suoi Precettori. Itaque Ioachim genitor, dum se novem masculorum 


1 Cf. N. 3879. 

prole oneratum refert, humillime flagitat, ut ab eiusmodi irregularitate apo- 
stolica dispensatio filio suo ad Sacros Ordines suscipiendos tribuatur. 

Oratoris precibus ad Ordinarium pro informatione et voto remissis, 
Vicarius Generalis Imolensis haec ad rem rescripsit: « Bartholomaeus Cer- 
chiari verba omnia sufficienter proferre valet, ita tamen, ut qui nunquam 
ipsi familiares fuere, quive ignorant, quae recitet, nullo fere modo percipere 
possint, quae pronuntiat verba, sed vocis tantum sonum audiant. Uno verbo 
supradictus Clericus balbutiens notabiliter censendus est. Porro Caeremo- 
niarius in hac Ecclesia Cathedrali, quum experimentum specialiter commis- 
sum peregerit, aperte mihi fassus est, c/te i] pregiudizio organico nella schiet- 
texza e chiarezza di pronuncia, di cui é affetto il Sig. Gerchiari, potrebbe 
ingerire ammirazione nel popolo, ma non notabile. De reliquo non ad Sacra- 
menta administranda, nec ad iuventutem erudiendam, nec ad aliud ecclesia- 
sticum ministerium praeter Missae celebrationem satis aptum futurum adse- 
rere audeo ». 

Etsi Orator ex recensito gutturis vitio summopere balbutire deprehenda- 
tur, non adeo tamen aut deformis aut debilis est, ut magnam de se admira- 
tionem in populo excitare vel parum decenter sacras cuiusque Ordinis cae- 
remonias obire censeatur. Quodsi EE. VV. exploratis Doctorum sententiis 
Oratorem irregularitatis vinculo obstringi censeant, illud decernant oportet, 
utrum petita eidem dispensatio sit concedenda, vel potius deneganda. Equi- 
dem animadvertendum est, Saram hanc Congregationem facilius promoto, 
quam ad Ordines promovendo dispensationem tribuere consuevisse, ut in 
Comen., 6 maii 1775, ! in Firmana, 24 maii 1823, ? etc. Dubium est: 

In sit consulendum SS pro dispensatione ab rregularitate in casu? 

Die, etc. Sacra, etc. respondit: Negative. 

[Thesaurus Resolutionum, tom. 92, p. 175-178]. 


4039. 


S. C. C.,, Portuen. et Centumcellarum, 23 iun. 1832. 


Neocaesariensis Archiepiscopus et Lateranensis Canonicus Antonius 
Baldini, qui valetudinis curandae causa Centumcellas anno 1829 se contule- 
rat, ibidem in aedibus Praesidis Apostolici, nimirum intra fines Paroeciae 
S. Mariae, et ab Dominicano eiusdem ecclesiae Parocho extremis Sacramen- 
tis refectus, insanabili apoplexis morbo correptus occubuit, ne elapso quidem 
die quadragesimo, ex quo ipse Centumcellis moraretur. Acerrima statim 
controversia de funeris et sepulturae iure inter Cathedralis Ecclesiae Capitu- 
lum et Parochum S. Mariae oborta est; ac postulante interea demortui Ar- 
chiepiscopi herede fiduciario, Episcopalis Curiae decretum prodiit, ut tam 
exequiales ritus, quam cadaveris tumulatio in Cathedrali Ecclesia, tamquam 
digniori, peragerentur. Id aegre tulit Parochus S. Mariae, et licet semel 


1 Cf. N. 3792. 
3. Cf. IN. 3980. 

iterumque a Capitulo vocatus, renuit tamen associationi cadaveris interesse, 
atque ab eiusmodi sententia ad hunc S. Ordinem rite appellavit. Quare 
Emo ac Rho Centumcellarum Episcopo literae de more datae sunt, ut ea 
omnia referret, quae ad rem maxime prodessent. Porro Erhus ac Rus Anti- 
stes rescripsit: « Rationes omnes, ob quas Episcopus Lerensis Pro-Vicarius 
Generalis sententiam tulit favore Capituli, in eadem sententia explicantur. 
Ea mihi sane iusta esse videntur, cum Episcopi, si extra suam Ecclesiam 
Cathedralem decedant, in digniori ecclesia condendi sint: dignior autem in 
Civitate Centumcellarum nunc profecto est Ecclesia Cathedralis. De hoc 
tamen EE. VV. iudicabunt ». 

Ea est communis Doctorum et Canonistarum sententia, ut exteri, qui 
alicubi aut quasi- domicilium acquisierint, aut simplex habeant hospitium, 
nec sepulturam ante obitum elegerint, nec gentilitium adsit eorumdem sepul- 
crum, debeant in Parochiali tumulari ecclesia, cuius iurisdictioni subiecti 
decesserunt. Hisce perspectis rationum momentis, quum nemini ignotum 
sit, cl. me. Archiepiscopum Baldini a Parocho S. Mariae extrema suscepisse 
Sacramenta, atque intra eiusdem Paroecialis ecclesiae Centumcellis, ubi 
nullo fruebatur maiorum sepulcro, absque sepulturae electione obiisse: 
propugnat Parochi Defensor, dubitari nullo modo posse, quin defuncti 
illius cadaver ex parochiali in primis iure ad memoratam ecclesiam $. Ma- 
riae potius, quam in Cathedrale Templum pro funere et sepultura deferri 
oporteret, adeo ut sententiam Episcopalis Curiae censeat omnino infirman- 
dam. Nec eiusmodi Paroeciae iuri putat quidquam obesse amplissimam 
Archiepiscopatus dignitatem, qua Baldinius praefulgebat. Si qui enim sunt 
Doctores, qui existimant, Episcopum extra propriae Dioecesis fines morien- 
tem esse sepeliendum in Cathedrali Ecclesia, tamquam digniori: id quidem 
concedit Parochi Patronus de iis tantummodo Episcopis sustineri posse, qui 
actu Dioecesim habeant actuque iurisdictionem exerceant, non autem de 
Episcopis mere titularibus, quos inter erat Archiepiscopus Baldinius. Idem 
tuetur etiam ex privilegio, quod apostolicis literis s. m. Pii VII eidem eccle- 
siae S. Mariae donatum est, nempe: Tutti i forastieri di qualunque condizione, 
che non abbiano con la dimora di quaranta giorni acquistato particolare domi- 
cilio, spetteranno per l'amministrazione de' Sagramenti, esequie e sepoltura eccle- 
siastica alla chiesa matrice di S. Maria a tenore di quanto é stabilito nel Sinodo 
Diocesano. Hoc scilicet privilegium, ait Parochi Defensor, per motum pro- 
prium s. m. Leonis XII anno 1825 fuisse eidem ecclesiae matrici imminutum 
pro iis tantum exteris, che dentro il giro di quaranta giorni muoiano sotto la 
cura della nuova Cattedrale, che prima in vigore del citato Breve erano riservati 
alla Parrocchia di S. Maria, sed hac ipsa expressa exceptione privilegium 
ipsum ecclesiae S. Mariae super caeterarum Paroeciarum finibus, et in suo 
praesertim ambitu sartum tectumque mansisse non dubitat. Igitur tum ex 
iure parochiali, tum. ex privilegio, concludit Parochi Defensor, cadaver 
cl. mem. Archiepiscopi Baldini ad Parochialem ecclesiam S. Mariae potius, 
quam ad Cathedralem pro funere et tumulatione asportari debuisse; atque 
hinc Curiae Episcopalis sententiam ita infirmandam suadet, ut locum esse 
putet non modo emolumentorum funeris restitutioni, sed ipsius etiam exhu- 

mationi cadaveris. Ad humanitatem autem pertinet, ut salvis iuribus et 
emolumentis, cui debentur, defunctorum ossa, quanto minus fieri possit, 
vexentur, ut eruitur ex S. C. resolutione in T'udertina, 4 1ulii 1722, ! et in 
Ariminen., 18 decembris 1824. ? 

Capituli Cathedralis Patronus perbrevem detulit rationum summam, 
quibus pollicitus est, se fusiorem clientis sui defensionem elucubraturum. 
Quare proponuntur dubia: 

I. An sententia Curiae Episcopalis sit confirmanda, vel infirmanda 1n casu? 
Et quatenus affirmative ad secundam partem: 

II. An, et quomodo sit locus restitutioni emolumentorum funeris, et exhuma- 
tiori cadaveris in casu? 

Die, etc. Sacra, etc. respondit ad I. Negative ad primam partem, affirmative 
ad secundam, et amplius. 

Ad II. Affirmative in omnibus, et ad mentem. Mens est, ut exhumatio et 
translatio fiat nocturno tempore, privatim omnino et sine luminibus. 

[Thesaurus Resolutionum, tom. 92, p. 244-253]. 


4040. 
S. C. C., Nanneten., 21 iul. 1832. 


Episcopus Nannetensis in Gallia supplicem SSmo Dfio Nostro porrexit 
libellum, quo retulit, se ab altaris ministerio quemdam Presbyterum G. suae 
Dioecesis, Vicarium Curatum, iamdudum prohibuisse, quod duobus fere 
abhinc annis non modo nervorum contractione et capitis vertigine, sed 
comitiali propemodum morbo laborare videtur. Cum vero idem Presbyter 
ex adhibitis remediis tantum valetudinis fructum perceperit, ut iam plures 
essent menses, ex quo nunquam amplius in morbum recideret, ipse Episcopus 
humillime petiit favore memorati Presbyteri, quatenus liberet Sanctitati Suae 
apostolicam ab eiusmodi irregularitate concedere dispensationem. 

Precibus ad hunc S. Ordinem ablegatis, idem Episcopus pro informatione 
et voto rogatus plura pandidit, quae ad rem maxime faciunt: 1. Presbyter 
G. duabus vicibus aggressiones passus est ante Missam, et una vice post 
Sacrum in sacristia, cum vestes sacerdotales deponeret, sed minus violenter; 
2. Numquam in ipso actu celebrationis Missae cecidit; 3. Presbyter G. asserit, 
istas aggressiones semper praevisas fuisse, saepius unius horae intervallum 
existere inter casum et signum praecedens, et se quandoque malo occurrisse; 
4. Medicus arbitratur, morbum non esse malum caducum saltem grave, 
sed potius defectionem cordis et nervorum agitationes, variaque enumerat 
mali caduci signa, quae in praedicto aegrotante non agnoscit; 5. Observan- 
dum est, annum iam elapsum esse a tempore, quo ultimas aggressiones aegro- 
tus passus est. 


Hisce delatis, Episcopus iterum enixe postulavit, ut praevia dispensatione 


INC ENN. 15244: 
* Cf. N. 3990. 


S. C. Concilii 2T5 


ab irregularitate, sibi facultas tribuatur, qua possit pro sua prudentia Sacer- 
doti G. Missae celebrationem permittere, assistente tamen alio Presbytero, 
et dummodo de valetudine etiam meliori constet. Quaeritur: 

Zn, et quomodo sit consulendum S.Stio pro dispensatione ab irregularitate 
in casu? 

Die, etc. Sacra, etc. respondit: Pro gratia dispensationis et rehabilitationis 
arbitrio et conscientia, et iuxta votum Episcopi, facto verbo cum SSrüo. 

[Liber 175 Decretorum, p. 491]. 


4041. 
S. C. C.,, Aturen., 24 sept. 1832. 


Refert Episcopus Aturensis, Ioannem F. pluribus abhinc annis Parochum 
ad S. Liborium in sua Dioecesi sontico seu comitiali morbo corripi non stato 
tempore, sed sex, octo, vel decem circiter vicibus per annum. Cum vero 
Parochus iste, subdit Episcopus, dilectus sit Deo et hominibus, cuius memo- 
ria in benedictione est apud suos parochianos, cum ordinarie de invasione 
morbi praemonetur, et tempus supersit sufficiens, ut sacrarium repetere 
possit, si in-altari sit constitutus, cum post quadrantem communiter ani- 
mos suos reassumat, cum inde nullum oriatur fidelibus scandalum, utpote 
qui eum maximo prosequuntur affectu et singulari veneratione; cum Vica- 
rius Missae possit interesse et illi occurrere, si opus sit, et multo tempore 
laborare possit, ut bonus Christi miles; cum denique multo pauciores sint 
Sacerdotes, quam necessarii forent saluti animarum: postulat Episcopus, 
ut dispensetur cum dicto Parocho ab ista irregularitate, et absolvatur a 
censuris, si quas incurrerit. Quaeritur: 

An, et quomodo sit consulendum S.Sriio pro dispensatione ab irregularitate 
£n casu? 

Die, etc. Sacra, etc. respondit: Consulendum SSfio pro dispensatione, dum- 
modo celebret cum assistentia alterius. Sacerdotis. 

[Liber 175 Decretorum, p. 606]. 


4042. 
S. C. C, Fanen., 26 ian. 1833. 


Postremis testamentariis tabulis conditis anno 1702 Ludovicus Braccius 
Fanensis, vir patricia nobilitate, «lasció alla Confraternita di S. Rocco tutte 
le case comprate dal Sign. Nicola Latini... con due campi... con questo 
capitale essa Confraternita debba formarci due Cappelle con far celebrare 
le Messe in detta chiesa di S. Rocco all'altare della Beatissima Vergine Maria, 
e per Cappellani possa nominare 1 figli, fratelli e nipoti di essi Confrati in 
perpetuo». Ordinaria igitur auctoritate ad iuris normam constitutae binae 

. Capellaniae semper delatae sunt ex Sodalitii nominatione, quin ulla unquam 
subierit de ipsis quaestio. Verum re publica universa misere in summum 
discrimen deducta, saeculo superiori exeunte una cum caeteris Sodalitati- 
bus Societas etiam S. Rochi extincta est, quin tamen detrimenti quidpiam 
binae Capellaniae passae sint. Pontificio deinde Principatu restituto preci- 
bus Mathiae Parrii Parochi Fanensis ad S. Ioannis accedente Apostolicae 
Sedis consensu Episcopus univit bonis Paroeciae S. Ioannis bona spectantia 
suppressis Confraternitatibus Boni Iesu et S. Rochi in perpetuum. Verum 
anno 1824 mortuo altero ex Capellanis, censuit Aloysius Bracci, Ludovici 
testatoris pronepos, ius praesentandi Capellanum sibi obvenisse, quod 
extinctae Sodalitati datum fuerat, et in Episcopali Curia Clericum Petrum 
Mascium nominavit, moribus ac vitae ratione ipsi etiam Antistiti pro- 
batum. 

Quaestione apud Auditorem SSmi proposita, iam inde a die 16 augusti 
1825 causa ad hunc S. Ordinem demandata est. Rogatus de sententia Epi- 
scopus, opportuna transmisit monumenta. Contendit Parochus extincto 
Sodalitio, eos pariter deesse, qui et praesentationis iure pollebant, et 
adsciscendi ex testamenti lege ad Capellanias essent, quia suae Paroeciae 
cum ceteris Sodalitii bonis ea etiam addixerat Summus Pontifex, quae 
ipsi iam testamento relicta, licet deinceps in Capellaniarum censum fue- 
rint assignata, adhuc tamen ad patrimonium autumat Sodalitii spectare. 
Eques autem Braccius Capellanias suo robore perstare arbitratur. Notat 
enim, Ludovicum testamento expresse iussisse, ut Capellaniae constitue- 
rentur, non vero liberum id reliquisse voluntati Sodalium. Et circa unio- 
nem praedictam animadvertit: In literis apostolicis bona tantum Sodalitii 
S. Rochi uniuntur illis Paroeciae; ast dos Capellaniarum non erat inter 
bona Confraternitatis; aliud est enim iuspatronatus, aliud bona Beneficii 
possidere. Quodsi tamen ex Sacri huius Ordinis decreto unio illa bonorum 
Capellaniarum reiicienda sit, postulat Parochus, ut ius praesentationis 
sibi, tamquam Sodalitii successori asseratur, petitione Equitis Braccii con- 
tempta, qui uti testatoris abnepos studet sibi illud vindicare. 

Porro ex iuris dispositione cautum est, ut quando statum aliquod genus 
personarum deficiat, cui Beneficii nominatio iure legitimo adtributa fuerat, 
libera eius collatio in Episcopum Dioecesanum transferatur, uti declaravit 
S. C. in Tiburtina, 26 ianuarii 1828. ! Unde discutienda videntur dubia: 

I. An, et quomodo constet de unione bonorum Capellaniarum Bracci favore 
Paroeciae S. Ioannis in casu? Et quatenus negative: 

II. An, et ad quem spectet nominatio Capellaniarum Bracci in casu? 

Die, etc. Sacra, etc. respondit ad I. Negative in omnibus. 

Ad II. Affirmative ad Episcopum. 

[Thesaurus Resolutionum, tom. 93, p. 4-14]. 

4043. 
S. C. C., Forolivien., 26 ian. 1833. 


Queruntur Fratres Minores Observantes Foroliviensis Coenobii ad 
Vallem Viridem, Canonicum Camerarium Ecclesiae Cathedralis contendere, 
ut illorum cadavera, quae vel in maiorum sepulcro, vel ex sepulturae elec- 
tione sunt in ipsorum ecclesia condenda, ad eam non deferantur, nisi prius, 
elatis in Parochialem Cathedralem Ecclesiam, funebria ibidem iusta iisdem 
persolvantur. Ecclesiasticis de ea re praescriptionibus atque huius etiam 
S. Congregationis decretis sua iura tuentur Oratores, eaque ut immota sibi 
vindicentur, vehementer efflagitant. Verum post latas iam inde ab anno 1810 
de coemeteriis leges eam invaluisse consuetudinem asserit Canonicus Came- 
rarius, ut antequam defuncti ad coemeteria efferantur, Parochi iure potiantur 
di volere, come hanno sempre fatto e fanno il trasporto de' cadaveri prima alle 
loro chiese parrocchiali per le esequie e. funerali, consuetudine mai interrotta 
per tempo di anni 22, ma anzi canonizzata dalla Sac. Consulta fino dal- 
l'anno 1815. Haec, quae Capituli etiam sententia est, arridet et Vicario Apo- 
stolico. 

Sed Minoritae succlamant suum ius certo consistere ex pluribus huiusce 
S. Congregationis decretis, quibus cautum fuit, funus semper in ea ecclesia 
peragendum esse, ubi familiae sepulcrum extat, aut ubi se quis sepeliri ele- 
gerit: ac proinde mortuum esse recta efferendum ab domo in templum, ubi 
humandus est, quin debeat prius asportari ad Parochialem, ut ibi eius fiat 
expositio usque ad horam sepulturae. lta sane censuit S. C. in Lucana, 
14 martii 1722, in Civitatis Castellanae, 28 ianuarii 1764.? Iura quidem 
Parochorum integra, rata, ac firma reliquit lex anni 1812, salvaque enunciavit 
gli emolumenti parrocchiali, che sono o di stabilimento o di legitima consuetudine, 
sulli quali colle enunciate provoidenze non intendesi fatta alcuna innovazione. 
. Contrariam porro consuetudinem a Canonico Camerario invocatam ad sua 
iura labefactanda neutiquam vim habere inclamant Minoritae freti SS. CC. 
decisionibus, quae nulla habita ratione consuetudinum huiusmodi contra- 
rium respondendum censuere, ut in Sabinen., 29 ianuarii 1735, ? et S. R. Gs 
Monopolitana, 16 decembris 1679.* Hisce praenotatis proponuntur dubia: 

I. An cadavera tumulanda in ecclesia Minoritarum ad Vallem Viridem 
sint ad eam recto tramite deferenda, ibique funus peragendum in casu? Et qua- 
tenus affirmative: 

II. Am, et quae emolumenta funeris pertineant ad memoratam ecclesiam in 
casu? 

Die, etc. Sacra, etc. respondit ad I. Affirmative in omnibus. 

Ad II. Affirmative in omnibus, dempta portione canonica pro Parocho. 

[Thesaurus Resolutionum, tom. 93, p. 14-20]. 


IZCÍ.NIS5239- 
ZG ENOES735. 
3: Cf. N. 3439. 
4 Cf. N. 5631. 


318 Curia Romana 


4044. 
S. C. C., Reatina, 26 ian. 1833. 


Gaspar Britius a Monte Leone Reatinae Dioeceseos prima jam initiatus 
Tonsura a suo Antistite, atque inde inter alumnos Congregationis S. Vin- 
centüi a Paulo Romae cooptatus, minores ibidem et sacros Ordines rite 
suscepit, patrimonio fultus a parente sibi in Reatino agro adsignato. Annos 
aliquot in lectissima illa Familia vixit Britius, eam tamen deinceps deseren- 
dum iustis ex causis censuit, reversusque idcirco in patriam, erudiendae in 
ea iuventuti suffragio Municipum adlectus est. Hoc munere annos fere 
quinque in patria perfunctus Britius ad Archipresbyteratum Montis Boni 
in Sabinensi Dioecesi assequendum aleam examinis subiit, factoque feliciter 
suo periculo, Pastor viduatae illi ecclesiae datus est, atque per apostolicas 
litteras possessionem Archipresbyteratus illius suscepit, auctus deinde ab 
Emo et Rino Cardinali Episcopo Sabinensi officio Vicarii Foranei. Cum vero 
deserendae in eum finem Reatinae Dioecesis facultatem postulasset ab Anti- 
stite, restitit ipse votis Britii, quia et in sua Dioecesi praefici Paroeciae pote- 
rat, nisi obfirmato animo obstitisset. 

Verum Antistitis repulsa neutiquam fractus Britius nell'assertiva di essere 
stato ordinato Sacerdote alla missione di Monte Citorio, e di avere ottenuta 
dalla S. Sede la provista apostolica della Parrocchia di Monte Buono, e Dioe- 
cesi arbitratu suo discessit senza i] permesso del Vescovo Oratore, ac ad dela- 
tam sibi Paroeciam nihil haesitans properavit. Graves de ea re querelas 
ad S. hunc Ordinem episcopalium iurium assertorem et vindicem attulit 
Episcopus, reditumque Britii in suam Dioecesim postulat, e qua absque 
Antistitis placito abire sacri iuris praescripto vetabatur. 

Erhus ac Riius Card. Episcopus Sabinensis pro voto rogatus laudibus 
Britium prosequutus respondit, iudicium se expectare Sacri huiusce Ordinis. 
Promotor fiscalis Curiae Sabinensis edisserit: 47 Sacerdote Brizi nella sua 
ordinazione fu ammesso il patrimonio per titolo simpliciter, e non dispensative 
pro utilitate vel necessitate ecclesiae suae Dioecesis, dal che ne siegue, non 
aver alcun titolo il di lui Ordinario per costringerlo a risiedere in Diocesi; e 
se ha domandato una volta il discesso, ció fece per mera riverenza, non già 
per obbligo alcuno. Haud absimilia regerit Britius ad sua iura vindicanda. 
Porro etiam ex simplici Missarum legato, quod per ludimagistrum Montis 
Leonis explendum est, legem residentiae sibi iniectam negat. Nullo enim 
Beneficio donatus, quo lege residendi obstringatur, se putat iis. Clericis 
accensendum esse, qui sui iuris sunt, ac libere pro lubitu, Episcopo etiam 
inconsulto, possunt a Dioecesi discedere, eo vel magis, quod apostolicis 
literis ad Archipresbyteratum Montis Boni adscitus sit. 

Iam vero plura occurrunt, quibus sua iura tuetur Episcopus. Primo enim 
Reatinus Antistes Britium in Clerum sacra 'Tonsura cooptavit, eumque 
hoc ipso ad Ordines reliquos aditu cultui divino mancipatum ad clericalia 
officia in Ecclesia obeunda addixit: ex suscepta autem 'lonsura et Clericus 
quis nuncupatur, et de foro Ecclesiae constituitur. Viguit autem vel a pri- 

mis temporibus disciplina, ut Clericus Episcopo, a quo Ordinibus initiatus 
erat, per omnia subesset, eiusque Ecclesiae ministerio, cui in Ordinatione 
adscriptus fuisset, perpetuo iure devinctus haberetur, quare Clericos di- 
stricte prohiberi, ne invito Episcopo, alio secedant. Id sane et in Concilio 
Romano comprobatum est, tit. 6, cap. 6, atque ab hac S. C. sancitum in 
Amerina, 8 maii 1756.! Animadvertit etiam Episcopus, ex suscepti instituti 
S. Vincentii a Paulo dimissione desiit in Britio caussa, quae illum ab sui 
Episcopi potestate exemerat. Quae cum ita sint, confidit Reatinus Episco- 
pus, decernendum esse de Sacerdote Britio: parendum esse Episcopo revo- 
canti suum subditum, licet Paroeciam alibi assequutum, ut in JVucerina, 
5 septembris 1818. ? Decernant idcirco: 

An, et quomodo Sacerdos Gaspar Brizi cogi possit, ut in Dioecesim Reatinam 
revertatur in casu? 

Die, etc. Sacra, etc. respondit: Affirmative, dummodo de congrua eidem 
ab Episcopo provideatur. 

[Thesaurus Resolutionum, tom. 93, p. 28-35]. 


4045. 


S. C. C, Terracinen., Privernen. et Albanen., 26 ian. 1833. 


Erasmus De Angelis ex Arce Gurga Privernatis Dioecesis, patriam, ubi 
fundis quibusdam rusticis et urbanis potitur, deseruit anno 1809, ut suam 
alibi operam chirurgicae arti commodaret. Hinc 'T'uscaniae degens, die 9 de- 
cembris anno i820 filio auctus est, cui nomen Angeli. Albanum deinde 
cum familia et filio Angelo commigravit Erasmus anno 1823 ad suum ibi 
munus gerendum a reipublicae Praesidibus adscitus. Angelus interea in 
Dioecesanum Seminarium Setinum inter convictores cooptatus, ab R. P. D. 
Gratio, Episcopo Administratore Apostolico 'Terracinensium et Priverna- 
tium dignus habitus est anno 1829, qui prima Tonsura initiaretur, quam 
accepit ab Erho et Rho D. Card. Gallefiio tunc temporis Episcopo Albanensi, 
ad quem litterae dimissoriae ab eodem Apostolico Administratore in eam 
rem datae fuerunt. Anno autem 1830 Albanum reversus, cum accessum ad 
alios minores Ordines efflagitet, neque id renuat Eihus et Rihus D. Card. 
Falzacappa, Episcopus Albanensium, dummodo litteras dimissorias ab suo 
Ordinario afferat: de iis laudatum Apostolicum Administratorem. rogavit, 
qui tamen illum neutiquam inter sibi subditos recensens, se arbitratur iure 
carere litteras id genus dandi; atque idcirco ad omnem difficultatem prae- 
cidendam Erasmus ipsius pater postulat decerni: a qual Vescovo debba il 
figlio domandare le dimissorie per le future ordinazioni, ed a. quale Diocesi 
appartenga. " | 

Rogatus de sententia Privernatium Administrator, retulit, quae narrata 
sunt. Fatetur utique se anno 1825 litteras dimissoriales Angelo de Angelis, 


1 Cf, N. 3662. 

chirurgi Erasmi filio, dedisse, ut Albani, ubi eius pater commorabatur, vel 
alibi Tonsura initiaretur. Nondum enim domicilium in Civitate Albanensi 
de iure contraxerat. Quo in casu, cum adolescens neque ratione originis, 
utpote alibi natus, neque ratione domicilii, meae subiiceretur iurisdictioni, 
attendendum existimavi patris originem et domicilium, ut monet constitu- 
tio Innocentiana. ! At hoc anno, nimirum 1832, litteras dimissoriales pro 
recipiendis minoribus Ordinibus dare renui. Angelus enim una cum patre 
decennio iam Albani commoratur, sicque domicilium de iure acquisivit. 
Proindeque Erho ac Rio Principi Episcopo Albanensi subiicitur. Ernus vero 
Card. Episcopus Albanensis rogatus animadvertit, praesens, quo Albani 
fungitur actualis Chirurgus, munus adeo incertum esse constat, ut ibi suum 
domicilium praesignasse dici omnino nequeat. Cum igitur in Arce Gurgae 
'Terracinensis Dioecesis, unde suam ducit originem, bona adhuc possideat 
Erasmus De Angelis, suusque filius fuerit in Dioecesano Setino Seminario 
educatus, illum profecto huic Dioecesi ratione paternae originis addictum 
adhuc recenseri, certa cuique res erit. 

Liquido patet, Clericum Angelum ex suo domicilio nequaquam posse in 
ditionem Antistitis cuiuspiam sese subiicere, eique ius inferre Ordines sibi 
ministrandi, cum nondum pubertatem excesserit. Dubitandi fortassis locus 
esset de domicilio patris ex decennali incolatu Albanensi. Verum explorati 
iuris est, satis non esse ad verum sibi aliquo in loco comparandum domicilium 
vitam ibidem degere annos decem, vel etiam plures, sed praeterea animum 
requiri perpetuo ibidem commorandi. Non ea autem Erasmus fuisse videtur 
mente, ut sedem certumque domicilium Albani collocare statuerit. Cum 
enim ipse eo se contulerit, non ut eam Civitatem sibi domicilium eligeret, 
sed ut Chirurgum ibidem ageret, eo animo censetur comparatus, ut illinc 
sit discessurus, ubi primum grandiori stipendio vel altera quapiam caussa 
alio ipsum eiusdem muneris caussa contigerit advocari. Huc accedit, revera 
nondum decem annos percenseri, quibus Albani incola est Erasmus, prout 
Municipalis Scribae testimonio evincitur; neque profecto ea ipsum novimus 
esse mente, ut iuratus testetur, se Albani perenne domicilium collocasse, 
quae sane conditio prae caeteris in allata constitutione est sancita. $1 itaque 
Angelus impubes domicilium a patre seiunctum constituere nequibat, si nec 
pater ex simplici habitatione sui officii causa illud adeptus fuisse censendus 
est: patet ex Innocentianae constitutionis praescripto, veram tantum et na- 
turalem patris originem esse attendendam, quae et ipsius parentis, imo et 
Familiae Angeliorum ex Arce Gurgae est. Illud demum animadvertendum, 
5. hunc Ordinem literas testimoniales ab iis etiam Episcopis afferendas 
mandasse, apud quos ii commorati sunt, de quorum ordinatione disceptatur. 
Rogantur interim EE. VV. decernere dubium: 

Zn, et cuv competat ordinatio in casu? 

Die, etc. Sacra, etc. respondit: Affirmative ad Ordinarium Privernensem 
cum testimonialibus Exi Episcopi Albanensis. 

[Thesaurus Resolutionum, tom..93, p. 20-26]. 

4046. 
S. C. C., Melphicten., 30 mart., 25 maii 1833. 


Dominicus Rotundius Melphictensis in disciplinam Seminarii iam pri- 
dem traditus supplex dispensationem postulat ab irregularitate, qua a sacris 
arcetur, per essere notabilmente zoppo. Asserit quidem Episcopus, ipsum aliqua 
deformitate esse affectum; testatur attamen, et sibi videri, et ex fide Magistri 
caeremoniarum constare, sine ullo scandalo posse illum in divinis adesse. 
Hisce de corporis vitio relatis commendat Episcopus Oratorem, ac de eius- 
dem vita piisque moribus, necnon de idoneitate quoad scientiam, et de utili- 
tate, quae ex eius habilitatione Ecclesiae adveniret, bonum testimonium 
afferre se posse ait eo vel magis, quod sub disciplina Episcopalis Semina- 
rii regulariter vivit. 

Quamvis ex S. Gregorii monitu animorum potius, quam corporum quali- 
tates primis praesertim Ecclesiae temporibus expenderentur in iis, qui 
sacris curandis addicebantur: can. 1, Dist. 49, reiici tamen subinde coepe- 
runt ab Ordinibus, imo et a prima 'lonsura suscipiendis, qui distorto ore, 
deformi aut foedi atque insigniter claudi vel debilitat: mutilative essent: 
can. Non confidat, Dist 5o. Est quidem Orator notabilmente zoppo; est ex 
Episcopi testimonio a5 aliqua deformitate affectus: sed potest sine ullo scan- 
dalo adesse in divinis. Stat proinde immota, quae in huiusmodi indultis 
imponitur necessaria conditio: dummodo ex illo impedimento non proveniat 
deformitas, quae scandalum generet, ut in cap. Presbyterum, de cler. aegrot. 
Vel itaque de vera Oratoris irregularitate dubitari fortassis posset, vel cum 
in dubiis sit pro irregularitate sentiendum (8. C. C., Beneventana, 18 novem- 
bris 1769): * iusta ad dispensandum causa adesse videtur. Cum porro ex 
probitate morum, atque ob Ecclesiae utilitatem facilius dispensationi annuen- 
dum duxerit Sacer hic Ordo, confidit Orator, secundum exitum preces 
habituras fore. Erit itaque decernendum dubium: 

An sit consulendum SSfo pro dispensatione in casu? 

Die 30 martii 1833: Non proposita. 

Die 25 maii 1833 Sacra, etc. respondit: Affirmative iudicio Episcopi, per 
Breve. 

. [Thesaurus Resolutionum, tom. 93, p. 131-133; 180]. 


4047. 
S. C. C, Nanneten., 3 aug. 1833. 


Resoluta fuit haec causa die 21 iulii 1832. ? Nunc vero idem Episcopus 
scribit, ipsum morbi illius impetu iterum vehementer vexari, se proinde 
auctore a re sacra cessasse. At, pergit Episcopus: Sacerdos ipse multo com- 
mendabilis, zelo animarum flagrans aegritudine angitur, eo quod sit ad 

inertiam damnatus, reveraque fidelibus utilis esse posset, si licentiam habe- 
ret praedicandi, catechizandi et fidelium confessiones excipiendi, quod qui- 
dem absque gravi incommodo fieri posse videtur. dun 

Observat ipse aegrotus, se numquam a morbo improviso opprimi: duo- 
bus enim aut tribus diebus antequam casus adveniat, sopore et capitis gra- 
vedine monetur; nervorum commotiones incipiunt semihora ante crisim, 
quae illum in terram evertit et sensum tollit. Observat insuper, Se casus 
inhibere posse vel vestes aperiendo et pectus dilatando, aut etiam se in lectum 
coniiciendo; tunc enim mentis suae compos remanet. 'T'andem observat, se, 
quando, uti dictum est, capitis gravedine monetur, sacra mysteria non cele- 
bravisse et abstinuisse a praedicatione et sacro T'ribunali; una tantummodo 
vice his cautelis neglectis in ecclesia cecidit. Itaque Episcopus Nannetensis 
humiliter petit a SS8ho D. N., ut perseverante prohibitione, ne ad altare 
ascendat Missam celebraturus, attamen possit alias Ordinis functiones eccle- 
siasticas exercere. Quaeritur: 

An et quomodo annuendum sit pro dispensatione in casu? 

Die, etc. Sacra, etc. respondit: Iuxta exposita non indigere. * 

[Liber 176 Decretorum, p. 543 2a tergo]. 


4048. 
S. C. C.,, Fabrianen.-Mathelicen., 7 sept. 1833. 


Scribit Episcopus Fabrianensis, se pro criminalibus iudiciis sua in Curia 
habendis Iudicem, quem processantem dicunt, adscribere debere Clericum 
coelibem iuxta recens editas de ea re praescriptiones. In id muneris porro 
unice ea in civitate aptum nactus est Nicolaum Rigucci, annos natum 60, 
religione et optimis moribus commendatum et sufficienti scientia instructum, 
quia per multos annos officio Cancellarii functus est primo in civili, deinde 
in ecclesiastico Tribunali. « Sed cum lege cautum sit, ait Episcopus, illum 
Clericum esse debere coelibem, et dictus Nicolaus tonsuratus non sit, liben- 
ter ipsi T'onsuram conferrem, cum in ipso desiderium inveniam in Ecclesia 
fidelius et proximius Domino serviendi. At impedimentum obstat insupera- 
bile, nisi illud removeat auctoritas apostolica iuxta sacrorum canonum san- 
ctiones. Irregularis enim est ex defectu corporis: mutilatum enim habet 
pollicem et indicem sinistrae manus ex infausto eventu iuvenili aetate in 
venatione perpessum. His rerum adiunctis non possum, quin EE. VV. 
instanter rogem dispensationem a dicta irregularitate pro sola 'Tonsura, uti 
eo uti possim in praesenti et gravi necessitate ». Quaeritur: 

4n, et quomodo sit consulendum SS pro dispensatione in casu? 

Die, etc. Sacra, etc. respondit: Attentis peculiaribus circumstantiis pro gratia 
dispensationis et habilitationis pro prima Tonsura tantum absque spe progre- 
diendi ad ceteros Ordines etiam minores, facto verbo cum Sanctissimo. 

[Per summaria precum hac die]. 


1 Cf. N. 4087. 

4049. 
S. C. C., Triventina, 7 sept. 1833. 


Ph. A., Dioecesis Triventinae, sacro Presbyteratus Ordine vix suscepto, 
Neapolim secedens ad sacras ac iuris disciplinas felicius perdiscendas, blan- 
ditiis illectus cuiusdam feminae, procuratisque per mulieris propinquos fal- 
sis testimoniis, coram Parocho Virginianorum anno 1822 cum eadem puella 
matrimonium contraxit. 'l'anti vero criminis horrore illico perculsus aufugit, 
et post multa discrimina in ditionem Pontificiam se recepit, et in sacro 
S. Sosii recessu Clericorum Passionis 50 circiter dies spiritualibus exercitiis 
vacavit, ubi ex Rectoris testimonio monemur, facultate per Pontificem attri- 
buta illum absolutum fuisse. 

Re interim apud Iudices Regni Neapolitani in examen deducta, cunctis- 
que ex criminalium iudiciorum praescripto perpensis, haec mense maio 1824 
sententia data fuit, ut «attenta iuvenili et inexperta Sacerdotis aetate et 
calliditate totius puellae familiae, quae dolosis artibus Sacerdotem et cir- 
cumvenerat, et sola falsa testimonia paraverat, attenta quoque insigni emen- 
datione delinquentis, quippe qui exercitia spiritualia peregit et Sanctae Sedi 
satis fecit, communi sententia condemnaretur ad domicilium in Communitate 
'Triventina per quinque annos sub immediata et absoluta custodia proprii 
Ordinarii ». 

Hinc Triventi subsistens, ad laicam dumtaxat communionem admissus, 
post trium annorum spatium remeare ex Regis permissu ad patrios lares 
datum eidem est. Alias quidem supplex adiit S. Sedem, postulans se ad 
Sacra procuranda iterum admitti; at maioribus semper poenitentiae signis 
exquisitis, nunc demum Episcopus, auditis Parocho et Municipibus loci, 
qui de constanti emendatione deposuerunt, et puella, quae iam alio matrimo- 
nio iuncta dote se contentam declaravit, dictum Sacerdotem quam maxime 
commendat ad redintegrationem accipiendam, praesertim cum ex ea nul- 
lum scandalum sit timendum, sed communi desiderio cum aedificatione 
satisfiat. Quaeritur: 

An. sit consulendum Sto pro dispensatione et rehabilitatione in casu? 

Die, etc. Sacra, etc. respondit: Peractis spiritualibus exercitiis loco ac tem- 
pore ab Episcopo designandis, pro gratia absolutionis, dispensationis et rehabili- 
tationis arbitrio et conscientia Episcopi, facto verbo cum S Sio. 

[Liber 176 Decretorum, p. 599 a tergo]. 


4050. 
S. C. C, Praenestina, x febr., 1834. 


Praesentaverat Princeps Barberinus pro Canonicatu Ecclesiae Praenesti- 
nae primum Marinium Clericum. Cum vero ipsum, licet annos 22 natum 
iis dotibus carere dignoverit Erius Card. Episcopus, quae necessariae sunt 
ad Canonicatum Presbyteralem, qualis is erat, de quo agebatur, adeo ut 

iure ipso se prohiberi testetur, quominus illum possit ad SS. Ordines promo- 
vere: certiorem de ea re fecit Patronum, qui statuto tempore alterum prae- 
sentavit sane idoneum Sacerdotem et in eadem Ecclesia Canonicum, inge- 
nue declarans, se facti errore deceptum in Marinii nominationem consensisse. 

Suas ideo peracerbas et acrius fortassis ac par erat, querelas proposuit 
Marinius, paratusque ad probandum documentis veritati 1ustitiaeque con- 
sonis, se non esse secundum leges canonicas incapacem ad recipiendam col- 
lationem et institutionem Beneficii ecclesiastici; institit, ut cum iam obti- 
nuisset et praesentasset nominationem ad Canonicatum, proindeque ius 
haberet quaesitum ad institutionem, praevia accurata informatione super 
capacitate Oratoris daretur ei canonica institutio. Erhus Episcopus relatio- 
nem misit Promotoris fiscalis, qui ex officio testatur, Clericum Marinium, 
quamvis irreprehensibilem quoad mores, omnino carere ingenio et scientia 
necessaria ad obtinendum Ordinem Sacerdotalem, et hanc qualitatem requiri 
in Canonicatu Castrucci; Marinium 22 annos natum nescire linguam lati- 
nam, et tantisper in studiis profecisse, ut vix ad Ordines minores posset 
promoveri; proinde eum esse reputandum irregularem ad Ordinem Presby- 
teralem ex defectu scientiae. Hoc Procuratoris fiscalis iudicium verum esse 
ex informata conscientia, et ex indubiis monumentis scribit Emus Episcopus 
sibi constare; hinc literis ad Erhum Card. Praefectum datis haec addit: 
« Certe scio non solum ex relatione Archidiaconi Magistri 'l'heologiae, sed 
etiam ex aliis relationibus secretis, Marinium nescire linguam latinam, et 
tam tardi esse ingenii, ut incapax sit ad scientiam necessariam, praecipue 
theologicam acquirendam, et ex defectu scientiae irregularis evadat ad Pres- 
byteratum, qui requiritur in Praebenda Sacerdotali ». Quaeritur: 

An, et quomodo sit precibus annuendum in casu? 

Die, etc. Sacra, etc. respondit: Lectum ad instantiam; et Exus Episcopus 
utatur iure suo pro institutione favore secundi nominati. 

[Liber 177 Decretorum, p. 259 a tergo]. 


4051. 
S. C. C., lanuen., 19 apr. 1834. 


Abbatialis ecclesia honori Virginis in Coelum Assumptae Genuae ex- 
tructa, auctaque Collegio Canonicorum, paroecialibus etiam iuribus instructa 
deinceps fuit, quae cum Collegio ipso adtributa fuerint, bini Canonici rei sa- 
crae ibidem procurandae ex praestituta norma praeficiuntur. Porro Genua- 
tium Archiepiscopi identidem perscrutati sunt de consuetudine, quam ferunt 
a Paroeciae constitutione invaluisse, che essendo in allora incominciato 1 'obbligo 
della Messa Parocchiale pro populo, questa non. fu in seguito mai applicata 
in forza di un rescritto (che si conosce per sola tradizione) della s. m. di Bene- 
detto XIV, che univa la Messa Parocchiale alla Conventuale, o piuttosto 
supplir facevasi alla Parocchiale, mediante la quotidiana applicazione de'Man- 
sionari ad eccezzione di un giorno. Auctores proinde fuerunt Canonicis, ut 
pontificium beneplacitum, quo consuetudo firma decerneretur, postularent. 

Id ipsi praestiterunt, precibusque in eum finem delatis, de praetermisso 
parochiali Sacro pro populo asserunt, id contigisse: 1. perché i Mansionari 
sono obbligati di applicare quotidianamente, eccettuata una Messa per ogni 
settimana; 2. perché gli emolumenti parocchiali sono si rari, che non si 
contano, che per nulla; 3. perché i Canonici Curati, che sono due, ai 
quali sembrerebbe spettare particolarmente detta applicazione, occorrendo 
qualche parochiale emolumento, non hanno, se non parte eguale agli altri 
Canonici. Sed prae rationibus ceteris consuetudinem tuentur memorato Be- 
nedicti XIV rescripto, cuius tamen nullum extat in Ecclesiae Curiaeve Ar- 
chiepiscopalis tabulariis monumentum. Hinc, ut animorum saluti rite 
consulant, postularunt "'assoluzione della colpa, in cui sarebbero incorsi, se la 
surreferita tradizione sull'asserito rescritto di Benedetto XIV fosse stata male 
appoggiata, e la facoltà in seguito di continuare a supplire colla Conventuale al- 
l'obligo della Messa Parocchiale, come finora si é pratticato, non avendo 1 Ca- 
nonici Curati, cui spetterebbe, alcun emolumento particolare per la loro carica. 

Testatur Archiepiscopus, vera haec esse. Nullum item de enunciato 
Benedicti XIV rescripto prae manibus documentum extat; eius tamen con- 
stans traditio apud Canonicos viget. 

Verum de facultate, quam Canonici petunt, ut videlicet Missa Conven- 
tuali pro benefactoribus celebrata oneri Paroecialis Missae pro populo rite 
suppleri possit, prout usque in praesens actum est, occurrit illico ob oculos, 
nulla consuetudine, quam abusum potius nuncupandam duxit Bened. XIV, 
const. Cum semper oblatas,' eximi Collegia Canonicorum ab generali illa 
lege, qua ad Conventuale Sacrum pro benefactoribus peragendum obstrin- 
guntur, etiamsi minus amplo proventu potiantur, sicut pariter omnes ani- 
marum curam habentes, licet congruis reditibus destitutos, teneri ad appli- 
cationem Missae pro populo singulis diebus festis. Nec id oneris ullo un- 
quam praetextu remitti consuevit. Quodsi placuerit EE. Patribus petitam 
ab Oratoribus facultatem denegare, animadvertent profecto, ex constanti de 
Benedicti Pontificis rescripto traditione atque ex diuturno tot annorum usu 
legitimam rationem portendi, ut praeterito tempore bonam eorumdem fidem 
agnoscant, dignosque eos denuncient, quibus de apostolica benignitate pro 

' tempore praeterito succurratur. Quae cum ita sint, dirimenda proponuntur 
dubia: 

2. An, et quomodo concedendum sit indultum satisfaciendi unica Missa 
Conventuali applicationi pro benefactoribus in genere, et applicationi Missae 
pro populo Canonicorum curae commisso, seu potius sint adigendi Canonici 
Qurati ad utrumque onus singillatim exsolvendum in casu? 

3. An, et quomodo consulendum sit SSrito pro absolutione quoad praeteri- 
tum super omissam applicationem Missae pro populo in casu? 

Die, etc. Sacra, etc. respondit ad 2. Negative ad primam partem; affirmative 
ad secundam. , ; 

Ad 3. Affirmative in omnibus, peracto anntoersario cum. assistentia totius 
Capituli. 

[Tbesaurus Resolutionum, tom. 94, p. 122-120]. 

4052. 


S. C. C., Caietana et Terracinen., 31 ian., 21 febr. 1835. 


Franciscus Antonius Battisti ex oppido Sperlungae in Caietana Dioecesi 
ecclesiasticae militiae nomen dare cupiens, non posse tamen exequi hoc pro- 
positum exposuit, quia eius pater multis aliis filiis gravatus neque eum in 
Seminario Dioecesano instituere potest, neque ei iuxta decreta edita ab 
Exequutoribus Conventionis anno 1818 initae inter S. Sedem et Utriusque 
Siciliae Regem, patrimonium constituere, quod fere ad mille ducatos per- 
tingit. Subdit, quemdam suum patruum 'Terracinae degentem ultro hoc 
onus suscipere, dummodo tamen huius Dioecesis Clero accenseatur, et in 
hac Civitate domicilium collocet. Quum tamen Caietanus Episcopus dimis- 
soriales literas expedire detrectet, supplex orat EE. VV., ut facultatem tri- 
buant Terracinensi Episcopo, qui eum primae 'l'onsurae ac omnibus Ordi- 
nibus initiare possit, quamvis sui Episcopi litterae desiderentur. 

Caietanus Episcopus a S. Congregatione rogatus respondit, Franciscum 
Antonium Battisti annum agere decimum septimum, abesse a sua Dioecesi 
a tribus annis; patrem impotem esse ad patrimonium illi constituendum iuxta 
recentissimas leges, sed aliquot eius affines promptos esse paratosque ad 
corrogandum, quod deest. Addit: « numquam se rogatum illi dimissoriales 
litteras denegasse, neque ut in Seminario Dioecesano studiis vacaret, dura 
omnino voluntate expoposcisse, quin etiam (prosequitur Episcopus) benigne 
indulsi, ut studii causa extra Clericorum Collegium in hac Civitate pro suo 
arbitrio moram duxisset. Sed quum ex Parocho, sub cuius custodia et iuris- 
dictione per annum et sex menses hic vitam degit, suam haud laudabilem 
vivendi rationem cognovissem, ipsum ad propria redire coegi». Subdit, 
eumdem Battisti non acri ingenio praeditum esse, ita ut digne Ecclesiae Dei 
inservire possit, atque hac de causa autumat suam refugere iurisdictionem. 

Vicarius et Visitator Apostolicus Terracinensis et ipse rogatus veritatem 
confirmat eorum, quae ab Oratore exposita fuerunt de abiecta sui patris 
fortuna, ac de eius patruo Francisco Toscana, qui una cum patre non de- 
trectat patrimonium ei assignare iuxta praescriptum Synodi Terracinensis. 
De Oratoris moribus haec subdit: « Est vero optimae spei, bonisque moribus 
praeditus, studioque pro viribus incumbit, et usque ad praesentem diem 
vocationis ecclesiasticae non aequivoca argumenta praebuit. Quapropter 
eum esse indulgendum censeo ». 

Ad preces Battisti quod attinet, eae inconsulto oblatae S. Congregationi 
videntur. Advertit enim Bened. XIV, De Synodo Dioecesana, lib. 12, cap. 8, 
num. 4, posse Episcopum ex causa sibi nota Clericum interdicere tam Sacro- 
rum exercitio, quam ascensu ad altioris Ordinis gradum, ut neque teneatur 
causam suspensionis seu delictum manifestare ipsi reo, sed tantum Sedi 
Apostolicae, si suspensus ad eam recursum habuerit, ut legimus in Vercellen., 
21 martii 1643. ! Episcopus autem Caietanus nitide profitetur: « Mihi con- 

scius sum, numquam me rogatum illi dimissoriales litteras denegasse ». 
Extra rem itaque et inutilis recursus ad 8. Congregationem a degnarsi di 
autorizzare il Vescovo di Terracina a poterlo ordinare senza che sia necessitato 
ad implorare la dimissoria dal suo Vescovo naturale. Originis enim Episcopus 
ex sac. canonibus est adeundus, isque in themate a dimissorialibus litteris 
expediendis alienus non est, ubi rogetur, iustamque concedendi causam 
habeat. 

At urget Battistius, et profitetur haud indubiam esse suam vocationem, 
quam roboratam dicit bonis moribus ac sedula diligentia in disciplinis addi- 
scendis. Subdit etiam, quasi-domicilium per absentiam triennalem a propria 
Dioecesi contraxisse "lerracinae in domo sui patrui, qui ei patrimonium 
reapse constituere promittit, dummodo apud eum morari non detrectet; e 
contra alios consanguineos in oppido Sperlungae degentes animum suum ac 
voluntatem ostendisse pro hoc patrimonio constituendo, cuius tamen volun- 
tatis executionem aliqua forsan rerum adiuncta praepedire possint. Addit, 
Episcopum 'l'eiracinensem eius precibus annuere proindeque nihil aliud 
praestandum, quam haec omnia EE. VV. iudicio submittere. 

Videant tamen EE. VV., num in hac ceusa locum sibi vindicet const. 
s. m. Innocentii XII, Speculatores, ^ quae 8 5 haec habet: « Subditus autem 
ratione domicilii ad effectum suscipiendi Ordines is dumtaxat censeatur, 
qui, licet alibi natus fuerit, illud tamen adeo stabiliter constituerit in aliquo 
loco, vel per decennium saltem in eo habitando, vel maiorem rerum ac bono- 
rum suorum partem cum. instructis aedibus in locum huiusmodi transfe- 
rendo, ibique insuper per aliquod considerabile tempus commorando satis 
superque suum perpetuo ibidem permanendi animum. demonstraverit, et 
nihilominus ulterius utroque casu se vere et realiter animum huiusmodi 
habere iureiurando affirmet». Hinc dirimere dignentur sequens dubium: 

An, et quomodo annuendum sit precibus F. rancisci Antonii Battisti in casu? 

Die 31 ianuarüi 1835: Non proposita. 

Die 21 februarii 1835 Sacra, etc. respondit: Affirmative, electo tamen domi- 
cilio in Dioecesi Terracinensi auctorante patre, ac praestito iuramento ad for- 
mam constitutionis Speculatores s. m. Innocentii X11, servatis de iure servandis. 

[Thesaurus Resolutionum, tom. 95, p. 30-34; 4X]. 


4053. 
S. C. C, Adrien., 30 maii 1835. 


Defuncto Episcopo Adriensi Canonici Cathedralis Ecclesiae in capitulari- 
bus comitiis ante electionem Vicarii Capitularis sibi sartam servant facul- 
tatem. excipiendi confessiones fidelium, atque hos absolvendi ab omnibus 
reservatis. Idque dum vacet Ecclesia, Ioseph Braga, Canonicus illius Cathe- 
dralis et Vicarius Capitularis nuper hac ratione electus, supremo S. Congre- 
gationis iudicio duo dubia dirimenda submittit: 1. utrum haec facultatum 

reservatio a Canonicis sui ipsorum favore facta valida habenda sit; 2. quod 
si valida, utrum Vicarius Capitularis possit huiusmodi facultates a Canonicis 
ita approbatas abrogare aut moderari. 

'Tota haec controversia pendet a disputatione olim apud Doctores teste 
Bened. XIV, De Synod Dioeces., lib. 3, cap. 8, n. 10 excitata: utrum nempe 
Capitulum vi decreti Tridentini, Sess. 24, cap. 16, de ref., teneretur ita uni- 
versam suam iurisdictionem huic Officiali suo committere, ut nullam sibi 
relinquere posset facultatem. Paucis profecto post absolutum Concilium 
annis non una eademque erat hac super re Doctorum hominum sententia; 
ea tamen opinio communiter invaluit, quae tenet, Capitulum nihil posse de 
iurisdictione sua sibi relinquere, sed omnem suo Vicario committere debere, 
uti 8. C, Episcoporum in Caietana, 20 octobris 1587.! Quoad facultatem 
absolvendi a reservatis, quam sibi sumere studet Capitulum forsan ex huius 
S. C. resolutione in Camenecen., 4 dec. 1632,? animadvertendum: in ea 
quaestio agebatur, num Vicario Capitulari sine speciali mandato sui Capituli 
ea esset facultas, quae Episcopis per "Tridentinum, cap. 6, Sess. 24, de ref. 
competit zn casibus occultis Romano Pontifici reservatis, quod longe distat a 
themate. Porro ab hac S. C. in Derthonen., 21 decembris 1691 editum fuit 
rescriptum: Congregatio Concilii censuit, scribendum ad Vicarium Capituli 
sede vacante deputatum, iurisdictionem Episcopi defuncti ipsi nunc competere 
nedum spiritualem, sed universam. 3 Similiter et in Elven., x decembris 17400 

Quoad secundum dubium praestat animadvertere, S. Congregationem 
Episcoporum et Regularium negotiis praepositam iam declarasse in Sa- 
lermitana, 16 iulii 1618, Vicarium electum cum aliquibus conditionibus 
posse nihilominus uti sua iurisdictione absque ullo respectu supradicta- 
rum conditionum. Hinc Vestrum erit iudicium reddere sequentibus dubiis: 

1. Utrum reservatio facta Capitulo in Vicarü Capitularis electione, 
prout in casu, sit valida? Et quatenus effirmative: 

2. Utrum Vicarius Capitularis possit facultatem a Capitulo sibi reserva- 
tam, prout in casu, revocare aut restringere? 

Die, etc. Sacra, etc. respondit ad 1. Negative in omnibus. 

Ad 2. Provisum in primo. 

[Thesaurus Resolutionum, tom. 95, p. 213-218, 241-248]. 


4054. 
S. C. C, Ventimilien., 19 dec. 1835. 


In pago Albintimiliensis Dioeceseos Buggio vulgo nuncupato populi 
numerus ad sexcentum supra quinquaginta pertingit, qui per longe lateque 
patentem regionem dispersi una tantum Paroecia continentur, uno dumta- 
xat Vicario Pastore reguntur. Cum vero propter locorum distantiam via- 

rumque asperitatem diebus festis non omnes simul ad ecclesiam accedere 
valerent, sed successive tantum: Episcopus ex delegata auctoritate sub die 
18 iunii anni 1821 potestatem fecit Buggensis Paroeciae Rectori, iis diebus 
Sacrum iterandi, quibus ex Ecclesiae praecepto Christifideles illi interesse 
iubentur. Sed temporaneum iam expiravit indultum: et licet geminorum 
Sacerdotum copiam conquisierint parochiani, ea est tamen locorum aspe- 
ritas, ille est difficultatum numerus, ut haud spes nunc ulla effulgeat, posse 
eos consolari. Idcirco supplicem huic Ordini porrexere libellum, efflagitan- 
tes vehementissime, ut proprio Parocho iterandi Missae Sacrificium quolibet 
die festo ad eorum levamen indulgeatur. 

Rogatus pro informatione Episcopus praeter hucusque narrata refert: 
« mihi constitit ex accuratis sumptis notitiis, vera omnino esse, quae in sup- 
plici libello exponi fecerunt homines loci Buggio... Et ea qua decet reverentia 
affitmo, me censere, concedi posse Parocho dicti loci Buggio, cuius ani- 
mae sunt 650 petitam facultatem Sacrum reiterandi omnibus diebus festis, 
ut incolae praecepto Ecclesiae de audienda Missa satisfacere possint. Etenim 
ibidem nec adest aliquis praeter Parochum Sacerdos, neque spes affulget, 
quempiam ex indigenis de Presbyteratu capessendo esse cogitaturum, cum 
plerumque custodes pecudum sint, ideoque pauperes ac miserabiles. Ad haec 
locus ipse sex milliariis distat circumquaque a finitimis oppidis et ipsis Sa- 
cerdotum penuria laborantibus. Pascua nonnulla a pago spatio duodecim mil- 
liariorum dividuntur, quo fit, ut nonnisi summo mane ad Missam, audien- 
dumque Dei Verbum accurrere possint, quicumque gregibus advigilant, 
qua eadem hora caeteram gentem pluribus de causis in templo interesse 
haud expediret, quin imo impossibile foret... Ex accuratis notitiis mihi con- 
stitit, tertiam partem parochianorum ex Missae unius celebratione divino 
carere Sacrificio », iterumque preces adiunxit, ut in populi vota concedatur. 

Ad facultatem bis in die festo celebrandi obtinendam haud qualemcum- 
que sufficere necessitatem, sed eam requiri compertum est, cui aliunde suc- 
curri nequeat. Verum ex Episcopi litteris praesumendum, Antistitem omnem 
in antecessum movisse lapidem, ut aliquomodo malis mederetur. At cum 
insuperabilia esse deprehenderit, consultius duxit Sacram adire Congrega- 
tionem, ut remedium aliquod tanto malo praeberetur. Quamobrem cum con- 
stet, parochianos omnes diebus festis Sacro interesse non posse; gravi huic 
necessitati nec per indigenas neque per extraneos succurri ministros; redi- 
tuum summam eam non esse, quae valeat ad Sacerdotem alterum susten- 
tandum, si inveniretur fortassis: erit EE. VV. in re maximi momenti, loci, 
temporum et necessitatis circumstantias perpendere, et dirimere dubium: 

An sit consulendum SSfüo pro concessione petiti indulti in casu? 

Die, etc. Sacra, etc. respondit: Affirmative ad decennium; iia tamen, ut 
Parochus non recipiat eleemosynam pro secunda Missa. 

[''hesaurus Resolutionum, tom. 95, p. 468-476]. 

4055. 
S. C. C, Bononien., 30 ian., 27 febr. 1836. 


Nobili Viro Marco Antonio ex Comitibus Chiarelliis nubebat Bono- 
niensis puella Maria Marchionissa Anna De Buoi die 19 maii 1829. Expletis 
nuptiarum solemniis coniuges rus adeuntes matrimonio consummando sedu- 
lam operam navarunt, inauspicato tamen irritoque accessu dolentes, rusti- 
cam mansionem pertaesi, aliquot post dies patrios Viri Comitis lares petentes 
Centum profecti sunt. Integrum inibi transegere triennium, et licet communi 
tecto degerent, ac eadem mensa et thoro cubarent, numquam tamen extitere 
pares, ut optatum consequerentur matrimonii finem. Clarellius enim « fino 
dai primi giorni del suo matrimonio si avvide di una impotenza negli uffici 
matrimoniali, e le sue nozze tanto desiderate riuscirono infelicissime ». Sub- 
dit praeterea: « Non ho consumato il matrimonio nel primo giorno colla 
medesima, né in tutto il tempo, che ho procurato di consumarlo... benché 
siami forzato di consumaie il matrimonio facendo uso di tutti i mezzi leciti 
per conseguirlo ». Concinit hisce omnibus Marchionissa, quae nedum de 
viri sui impotentia testatur, sed iureiurando deponit adhuc virginem esse, 
cum nunquam valuerit eam comprimere maritus. Neve putandum, id acci- 
disse ex eo, quod uxor abnuerit mariti desiderio respondere: omnem enim 
animum ac blanditias omnes viro praebuit uxor, quae tamen in irritum 
abiere. Quare accersitos viros peritos est adhortatus Clarellius, ut remedia 
suppeterent, queis posset maritalia munia exercere, sed neque : bagni di 
Riolo, neque cetera huius generis per Comitem pertentata idoneum ipsum 
reddiderunt, ut posset cum effectu maritali thoro cubare. 

Quare anno 1832 primum quoad thorum, dein vero quoad habitationem 
coniuges diverterunt, et mulier Bononiam reversa ad declinandum incon- 
 tinentiae periculum Erhum adiit illius Urbis Archiepiscopum, ut a seconda 
le circostanze aliquid decerneret, enixe efflagitabat. Quod Anna sub die 
29 augusti perfecit, iamdiu et ab die 23 iulii et 2 augusti egerat Clarellius. 
Unico decreto geminarum partium preces excepit Archiepiscopus, dum 
separatione coniugum indulta, mandavit, ut prosequeretur in causa ad for- 
mam. Benedictinae constitutionis Dei miseratione, * ac Defensorem matrimo- 
nii nominavit. Septima hinc inde manus ab unoquoque coniugum adducta 
formali examini subiecta extitit, ex quo patuit apertissime, et quanta reli- 
gione, fide ac pietate fulgeant coniuges ipsi, et quam incassum abierint 
modi millies ab eis pertentati ut matrimonium consummarent, idemque 
apprime innotuit, cum calculum accessit postremum processus confectioni, 
et Marchionissae corpore diligenter inviso obstetrices ad id opus adhibitae 
eius virginitatem iureiurando declararunt. Viri inspectionem perficiendam 
esse mulier autumabat; vir ex opposito nitebatur, ne fieret, eamque haud 
necessariam esse affirmabat, ut tuto ad matrimonii dissolutionem procede- 
retur. Viro curante res delata fuit ad SS8ihum, qui mandavit, ut viri quoque 

inspectio fieret, atque ad exitum perducto processu usque ad sententiam 
exclusive, acta omnia ad S. Congregationem transmitterentur. Adamussim 
haec omnia servata fuerunt; perfectaque per viros in arte peritos Comitis 
inspectione, 8. huic Ordini controversia hodie ablegatur et EE. VV. de 
sententia rogantur. 

Coniugum depositioni iuramento firmatae plurimum deferendum esse 
statuunt ss. canones: cap. Zccepisti, de frigid. et malefic. Porro ex utriusque 
partis confessione perbelle eruitur, integrum in thalamo coniuges absump- 
sisse triennium, quin unquam optatam arripere metam potuerint: 7n fatto la 
consumazione non é seguita, subditque mulier: 20 mi trovo nello stato di vergi- 
nità, come era prima del matrimonio. Quas quidem coniungum confessiones 
inniti veritate quatuor supra decem adducti testes omnique exceptione maio- 
res in iudicio iureiurando edixerunt. Porro Marchionissae virginitatem con- 
firmant in arte medica periti, qui ex obstetricum relatione concludunt: 
esservi tutti i segni, che dichiarano la Signora Marchesa. Anna in istato di ver- 
ginità. Insuper Ioseph Barili, qui Comitem inspexit, non iscorse alcuna ere- 
zione; demum Baronius celebratissimus Comitem invisens, fece uso di vino 
caldo, ove immerse le parti genitali, e nonostante non ottenne alcuna erezione. 
Quae omnia collimare videntur iis omnibus, quae ab Clarellio adducebantur, 
dum testatus, se adhuc dubitare, che quest'impotenza precedesse il matrimonio, 
quapropter Pontificem deprecatus est, affinché si degni scioglierlo bemgna- 
mente dal suo matrimonio rato e non consumato in via. di dispensa, cui concinit 
Marchionissa: unisco le mie preghiere a quelle di mio marito, onde Sua Santità 
si degni di sciogliere il nostro matrimonio realmente rato e non consumato. Ma- 
xime praeterea nullitati declarandae obtinendaeque dispensationi locum esse 
posse Marchionissa contendit: et quia incontinentiae periculum subest, et 
quia difficillimum est pie ac sancte cum marito diversari, postquam tot eve- 
nere rerum eventus. 

Non tamen ita sentit eruditus matrimonii Defensor, qui difficillimum 
trepidumque esse huiusmodi iudicium numquam satis commendans, extru- 
ctam ex adverso molem quaqueversum adoritur, ut pro Sacramenti indisso- 
lubilitate decisiva sententia ab EE. Patribus proferatur, praecipue quia viri 
impotentiam absolutam nemo medicorum testatur. Hiscein iure firmatis 
EE. VV. dignabuntur dirimere dubia: 

I. An constet de nullitate matrimonii in casu? 

II. Am sit consulendum Sio pro dispensatione a matrimonio rato et non 
consummato in casu? 

Die 30 ianuarii 1836: Non proposita. 

Die 27 februarii 1836 Sacra, etc. respondit ad I. Provisum in secundo. 

Ad II. Affirmative. Y 

['"hesaurus Resolutionum, tom. 96, p. 14-29, 67]. 

4056. 
S. C. C.,, Bononien., 27 febr., 26 mart. 1836. 


Antonius Franciscus Belloni in praedio 7 Portone aediculam construxit, 
in eaque Capellaniam instituit. Interim Capellani obligationes recensuit: 
«sarà obbligato tenere il suo domicilio, ed abitare continuamente in detta 
casa come sopra edificata in poca distanza di detto oratorio nel sito nominato 
La Stella o Borghetti, e dovrà nel medesimo oratorio secondo l'intenzione 
del fondatore celebrare ogni giorno si festivo che feriale la Santa Messa, a 
riserva di quattro giorni ogni mese non mai festivi. Detto Sacerdote Capel- 
lano dovrà pure fare continuamente scuola in detta casa senza che possa 
pretendere né esiggere per detta scuola alcun pagamento ». Anno autem 1820 
Summi Pontificis auctoritate Missae cohibitae fuerunt ad 172 in singulos 
annos, ex redituum imminutione obventa ob Locorum Montium deficien- 
tiam. Postmodum anno 1830 vacante Capellania, nec quopiam extante de 
fundatoris familia, Bononiensis Generalis Vicarius in vim facultatis sibi in 
publicis tabulis ab ipso fundatore tributae in Capellanum nominavit Ange- 
Ium Bartoloni, postmodum vero die 31 augusti 1832 eidem suffecit Sacer- 
dotem Dominicum Angeli, Archipresbyterum Ponticuli. 

Hanc nominationem aequis auribus non excepit Petrus Cellini, qui die 
6 decembris 1820 emerat bona, quae transierant in Marchionem Alexan- 
drum, ultimum praeclarissimae gentis Belloniae. In tabulis porro venditionis 
expresse cautum fuit de gratuita cessione iurispatronatus. Quare putans 
Ceilinius devolutum sibi nominandi ius, supplicem de ea re obtulit Pontifici 
Maximo libellum, in quo asserebat, non potuisse /'J//fio e Rrio Monsig. 
Vicario arrogarsi un diritto di nominare, che non gli compete, e che non poteva 
ignorare essere stato ceduto ad appartenere all'oratore; in secondo luogo, che 
non dovevasi mai nominare a Capellano il Rev. Sig. Arciprete di Pontecchio, 
5i perché non possono riunirsi in una sola persona si fatte due rappresentanze, si 
perché non é possibile, che il Signor Arciprete possa abitare la casa destinata 
al Capellano ed ivi disimpegnare gli obblighi annessi a. questa qualità. 

Pro sententia rogatus Erhus Archiepiscopus respondit: ipsum Cellini 
nullo penitus iure super dicta Capellania gaudere; porro, subdit, praefinitis iam 
a Leone XII scholis communualibus, supervacaneum videtur, quod recensitus 
Capellanus debeat adhuc substinere onus a testatore iniunctum exercendi nempe 
munus Magistri. 

Porro praetendit Archipresbyter, incompatibilem haud esse Capellaniam 
cum Archipresbyteratu, cum agatur de Capellania mere laicali cum onere 
Missarum. Neque adest residentiae lex, quippe quam Eius Archiepiscopus 
decreto suo abrogavit simul cum obligatione docendi pueros. Nec sibi 
vetitum esse contendit, che possa per mezzo d'altro Sacerdote soddisfare 
all'unico obbligo a quello inerente della celebrazione. di quel dato numero di 
Messe. Neque enim ex eo, quod fundator dixerit, Capellanum debere con- 
tinuamente in aedicula illa celebrare, inde sequitur, quod non possit per 

slium muneri illi satisfacere, nam qui per alium facit, per seipsum facere 
videtur, cap. Qui per alium, de Reg. Iur., in 6. 

Ast Cellinius e contra imprimis contendit, ideo nullam pronunciandam 
in themate esse Sacerdotis Angeli nominationem, quod ea, de qua agitur, 
Capellania incompatibilis omnino sit cum Parochi officio, quo ipse insignitus 
reperitur. Unicuique enim vetitum est plura simul incompatibilia Beneficia 
retinere, quemadmodum aperte statutum legitur a Trid. Conc., Sess. 24, 
cap. 17, de ref. Iam vero ex duplici potissimum capite incompatibilia dicun- 
tur ecclesiastica Beneficia: vel quia scilicet id aperte colligitur ex ipsa insti- 
tutoris voluntate: cap. Ad haec, 13, cap. Praeterea, 14, cap. De multa, 28, 
de praebend, vel quia alterum ex iis satis est ad honestam Beneficiati susten- 
tationem: Trid., cit. sess. 24, cap. 17, de ref. Cum ergo Capellanus plura 
debeat ex fundatoris voluntate adimplere munera, quae nullo pacto is potest, 
nisi in loco resideat et domo a fundatore designata, ac nisi insuper ab iis 
vacet officiis, quae Parochus praestare omnino debet, clamat Cellinius, Capel- 
laniam huiusmodi ex primo capite incompatibilem esse cum Paroecia 
Ponticuli. Nam haec omnia ab Archipresbytero Angeli peragi non posse 
exinde patet, quod parochialem domum sesquimilliario distantem ex sui 
muneris instituto incolere is debeat, et onus praeterea eidem incumbat 
singulis diebus festis Missam pro ovibus sibi creditis celebrandi, ac alia 
Pastoris munia teneatur obire, quae quum per seipsa gravissimis curarum 
molibus plena sint, a reliquis omnibus quietum tranquillumque Parochum 
esse iubent. Pergit deinde Cellinius ad demonstrandam incompatibilitatem 
ex alio capite: ex eo scilicet, quod Ponticuli Paroecia satis sit ad honestam 
Beneficiati sustentationem. Hoc autem inde probat, quod secus vigilantissi- 
mus Bononiae Antistes opportunum huic incommodo obtulisset remedium, 
atque rem ad sacrorum canonum praescriptum transegisset. Dubia sunt: 

I. Am substineatur collatio Capellaniae facta AArchipresbytero Dominico 
Angeli in casu? 

II. An Gapellanus teneatur inhabitare domum a fundatore extructam 
in casu? 

III. 4n Capellanus teneatur docere pueros iuxta fundatoris iussum in casu? 

Die 27 februarii 1836: Non proposita. 

Die 26 martii 1836 Sacra, etc. respondit ad I1. Negative. 

Ad II. et III. Affirmative. 

[Thesaurus Resolutionum, tom. 96, p. 86-96, roo]. 


4057. 
S. C. C, Bononien., 30 apr., 25 iun. 1836. 
Resoluta hac causa die 27 februarii proximi, * nunc instat matrimonii 
Defensor, ut iterum proponatur sub forma: 


Zn sit standum, vel recedendum a decisis in casu? 
Die 30 aprilis 1836 Sacra, etc. respondit: In decisis. 


1 Cf. N. 4055. 


334 |^. Curia Romana 


Repropositis vero postmodum duobus dubiis die 27 februarii proximi 
iam decisis: 

Die 25 iunii 1836 Sacra, etc. respondit ad I. et II. Ita constare de nullitate, 
ut sit consulendum SSmo pro dispensatione matrimonii rati et non consummati, 
et non concedendam licentiam viro Marco Antonio Clarelli transeundi ad alia 
vota, nisi consulta S. C.1 

[Thesaurus Resolutionum, tom. 96, p. 164-295]. 


4058. 
S. C. C, Asculana, 25 iun. 1836. 


In Ophidae civitate suppressit Pius IV Benedictinorum Coenobium, qui 
S. Mariae de Arce Veteri ecclesiam colebant, ibique Collegiatam instituit 
anno 1563. Duodeni fuerunt initio Canonici praeter Priorem et Beneficiatos 
nonnullos. Penes Canonicorum Collegium animarum cura residebat, quam 
per Vicarium ad nutum amovibilem tum intra Civitatis ambitum, tum per 
finitimos agros gerebat. Mox aucto incolarum numero Episcopus Marana 
decreto sacrae visitationis diei 17 maii 1755 eidem Vicario tres adiecit Capel- 
lanos Coadiutores, quorum singulis peculiares terrae regiones adsignavit. 
Post notas temporum calamitates Leo XII Collegiatae statum aliter circum- 
scripsit, atque constituit: non solum Parochia S. Mariae intra oppidi ambitum 
constituta, sed rurales etiam Parochiae S. Venantii ac Lazari oneri erunt ac 
curae omnimodae Ophidano Collegio Canonicorum, ita ut earum Parochia- 
rum cura perpetua in posterum a Canonicorum aliquo per se geratur, non 
autem, quod antea contigit, per Vicarios ad nutum amovibiles. Verum mox 
controversiae exortae sunt inter Canonicos Curatos cum reliquis Collegiatae 
Ecclesiae Canonicis, quae hodierna die a sapientissimo EE. PP. senatu diri- 
mendae sunt. 

Sub prima dubii formula definienda venit quaestio exorta inter Canonicos 
curam animarum exercentes ac Canonicos non curatos relate ad congruam. 
Contendunt primi de sufficienti reditu ad honestam et decentem sui exhibi- 
tionem secundum "Tridentinae Synodi placitum, Sess. 24, cap. 13, de ref. 
et S. Pii V, const. Ad exequendum, 1 nov. 1567 ? non esse provisos. Repo- 
nunt tamen Canonici adversarii, tantam non esse Canonicalium Praebenda- 
rum tenuitatem, qualem modo praedicant Canonici Curati, quandoquidem 
ipsi scutata circiter 80 a Canonicatibus percipiunt, comprehensis scutatis 21 
de decimis, quas Communale Municipium Capitulo persolvit, quaeque loco 
distributionum cuique Canonico cedunt. Nihilo tamen minus favorabilem 
sententiam dum sibi blandiuntur ab EE. VV. Canonici Oratores: remedia 
proponunt in secundo dubio, queis facili negotio suarum Praebendarum tenui- 
tati consulere possunt Eri Patres. Et quidem ex ipsis ap. litteris Leonis XII 
luculentissimum depromunt pro augenda suae congruae quantitate argumen- 


1 Cf. N. 4077. 
* Bull. Rom., tom. 4, II, p. 40I, 402. 

tum. Quandoquidem inquit Summus Pontifex: novis earum ecclesiarum Pasto- 
ribus satis prospectum est Praebendis, quae ad illos deferuntur iis Canonicatibus 
qui rectores veteres amiserunt, nec novis sunt traditi. Ex quibus verbis arguunt 
Curati Canonici, quod si sex extabant Canonicatus vacantes, quum novis 
iniunctus pro Paroeciis a Pontifice ordo fuit: omnes eae Praebendae tribus 
Canonicis-Parochis addicendae sunt: nam Summus Pontifex eamdem desi- 
derasse videtur novorum Parochorum conditionem, ac ea antea erat veterum 
Capellanorum. Quodsi Canonicatus isti conlati in praesentiarum reperiuntur, 
eorumdem expoliandi erunt possessores, quos illegitime et contra Pontificis 
voluntatem possidere manifestum est. Verumtamen Canonici non curati 
demonstrare satagunt, nunquam Summi Pontificis intentionem fuisse, ut 
Canonici Curati in ternario numero designati sex illis Canonicalibus Prae- 
bendis in universum potirentur. Quum enim Summus Pontifex tres ex iis 
adlegit ad animarum curam obeundam, tres reliquos iis contulit, qui Cano- 
nici Honorarii titulo, loco defunctorum Canonicorum Ecclesiae inserviebant. 
Elusoria porro est petita ab eis ratio de optata per Summum Pontificem 
aequalitate inter novos Parochos et veteres Capellanos, quandoquidem 
Summus Pontifex dum tres eos selegit Canonicos, qui curam animarum 
exercerent, iis satis prospectum esse sola Canonicali Praebenda affirmavit. 
Dubia sunt: 

i. 4n Canonici Gurati congruis gaudeant Praebendis in casu? Et quate- 
nus negative: 

2. An iis deferendae sint tres aliae Praebendae Canonicales, quae tempore 
restaurationis Collegiatae vacabant in casu? 

Die 25 iunii 1836: Non proposita. ! 

[Thesaurus Resolutionum, tom. 96, p. 325-341]. 


4059. 
S. C. C, Nullius, 16 iul, 13 aug. 1836. 


Vir coniugatus uxore posthabita extraneam mulierem cognovit, ex eaque 
tres filios suscepit, ac mortua uxore, cum illa muliere matrimonium iniit et 
vehementer adlaboravit, ut regali decreto suscepta adulterina proles pro 
omni effectu legitima evaderet. Voti compos factus supplex petiit, ut in 
Seminarium Clericorum illi cooptarentur. Verumtamen huic petitioni refra- 
gari Tridentinum Concilium quum senserit Episcopus, quin in Oratoris 
vota concederet, adiit Pontificem Maximum, ab eoque sollicite expetivit, ut 
dispensationis veniam elargiretur. Ipse tamen exhibitas preces Sacro Vestro 
Ordini remisit. 

Ex Tridentinae Synodi sanctione, Sess. 23, cap. I8, de ref. ii tantum 
pueri in Seminarium recipi debent, qui ex legitimo matrimonio nati sunt. 
Oratoris autem filii in adulterio nati sunt; nequeunt idcirco in Seminarium 


1 Resolutio tandem data fuit die 20 ianuarii 1838, et quidem ad r. Affirmative; ad 
2. Negative. — ''hesaurus Resolutionum, tom. O08 D 27 

admitti, nisi apertissime pessumdetur hac in re Tridentini Concilii dispositio. 
Ratio autem potissima, ob quam nequeunt illegitimi in Seminarrum recipi, 
ea esse videtur, quod ex "Tridentinae Synodi dispositione ii tantum pueri 
admitti debent, quorum indoles et voluntas spem afferat, eos ecclesiasticis 
ministeriis perpetuo inservituros fore. Atqui illegitimi omnes tum ab Ordine, 
tum a Beneficiis ex apertissima iuris dispositione arcentur: ratio ergo isthaec 
prohibet, quominus iidem in Seminarium recipiantur. Ab Ordinibus autem 
et Beneficiis sive nothi, sive spurii, sive reliqui omnes illegitimi arcentur 
praeprimis propter Ordinis dignitatem et praestantiam, quae turpibus et 
infamibus committi non debet: cap. /nter dilectos, de excess. Praelat.; arcen- 
tur praeterea ob motum paternae incontinentiae, cum soleant filii parentum 
imitatores esse: cap. Si gens Angelorum, 10, Dist. 56; tandem propter scan- 
dalum eorum, inter quos promoventur. Et quamvis Oratoris filii a Principe 
legitimati fuerint, non ideo ab irregularitate dispensati et ad Ordines habi- 
litati censentur: cap. Per Venerabilem, qui filii sint legit. Dirimendum itaque 
proponitur dubium: 

Zn sit consulendum S.Srio pro gratia dispensationis in casu? 

Die 16 iulii 1836: Non proposita. 

Die 13 augusti 1836 Sacra, etc. respondit: Negative. 

[Thesaurus Resolutionum, tom. 96, p. 354-360, 392]. 


4060. 
S. C. C., Massen., 17 dec. 1836. 


Tria in Massensi Dioecesi erecta sunt Seminaria ecclesiastica: primum 
in ipsa Civitate Massae, alterum in Civitate Castri novi, tertium in oppido 
Pontebosii. Propter redituum autem tenuitatem, tribus Seminariis in unum 
reductis, cum alia remedia non suppeterent, cumque aliter ob summam 
Dioecesis paupertatem numerum Clericorum eidem necessarium alere nequi- 
ret, id unum superesse facile intellexit Episcopus, ut ad taxae saltem mini- 
mae super Beneficiis imponendae remedium confugeret. Hinc duobus ex Ca- 
thedralis Ecclesiae Canonicis totidemque ex Clero Civitatis spectatis viris 
ad consilium accitis edixit, ut taxa scutatorum trium pro singulis centenis et 
annis ab omnibus Dioeceseos Beneficiariis penderetur. Ceteros suo exemplo 
praeivit ipsemet Antistes, qui ex mensae episcopalis fructibus illico persol- 
vit scutata quatuor in singula centena, ea tamen lege, ut nullum exinde suis 
Successoribus illatum censeretur praeiudicium. Episcopi vestigia aemulati 
sunt Canonici Cathedralis Ecclesiae et nonnulli ex probatioribus Parochis 
ac Beneficiariis; reliqui autem, tametsi initio ne verbum quidem obiecissent, 
nonnulli vero etiam plausissent: postea tamen plures obtrudere coeperunt 
difficultates et quaestiones, quae taxae exactionem omnino interciperent, sin 
minus valde imminuerent. Quum ita res se haberent, Antistes Zoppi 
obiectas quaestiones ad S. Concilii Congregationem deferendas censuit. 

Verum quocumque se vertant Massenses Beneficiarii, taxae praestatio- 
nem effugere nequeunt, donec Seminarium Dioecesanum eo augeatur censu, 

qui nedum ad fabricae tuitionem et ad Magistrorum famulorumque merce- 
dem, sed etiam ad egentium alumnorum alimoniam sufficere deprehendatur. 
Si autem Beneficiarii hanc praestationem exhibere renuerent, eos adigere 
posset Episcopus per censuras ecclesiasticas ex "lrident., Sess. 23, cap. 18, 
de ref. Xd Capellanias quod attinet, videtur Capellanias ecclesiasticas taxae 
praestationi esse omnino obnoxias, Capellanias autem laicales, quae nulla 
intercedente Episcopi auctoritate sunt institutae, ab eiusmodi onere esse 
plane exemptas: S. C. in Sabinen., 23 1unii 16040. ? Ut autem taxa maiore, 
qua possit securitate imponatur, quilibet Ordinarius taxae obnoxiis tubere 
debet, ut exhibeant notulam iuratam annuorum fructuum, deductis expensis 
necessariis, quae quaerendorum, uti in arando, colligendorum, ut in tritu- 
rando, conservandorumque, ut in conducendis in horrea, eorum gratia 
fiunt. Dirimenda itaque veniunt dubia: 

Ii. An taxam (pro Seminario) solvere teneantur Beneficia turispatronatus 
etiamsi laicalis in casu? 

VII. An ex fructibus Beneficiorum sint prius deducenda impendia nedum 
pro agro colendo et fructibus colligendis, sed etiam pro frugibus in horreum, vel 
domum Beneficiarii exportandis in casu? 

XI. An detrahendum stipendium famuli, si suam impendat operam in agris 
quoque Beneficii colendis fructibusque colligendis in casu? 

XII. An sit detrahendum lucrum cessans seminum, pecoris et aliarum rerum 
oulgo delle corte in casu? 

Die, etc. Sacra, etc. respondit ad II. Affirmative. 

Ad VII. Affirmative. 

Ad XI. Affirnative, quatenus occupet locum alterius operari. 

Ad XII. Affirmative. — 

Thesaurus Resolutionum, tom. 96, p. 209-529]. 


S. C. C, Ventimilien., 17 dec. 1836. iow 


Ut res sacra decentius in eius Cathedrali Ecclesia procuraretur, Episco- 
pus Ventimiliensis exiguo inservientium numero quatuor addidit Canoni- 
cos Honorarios seu potius Supranumerarios, petiitque a Capitulo, ut in 
Fratres reciperentur. Praesulis votum lubenti animo excepit Capitulum, 
atque ita rescripsit: « Il. Capitolo accetta in Fratelli i Canonici Onorari, 
purché non abbiano alcuna voce né attiva, né passiva in Capitolo». Ast 
quum paulo post babita fuerint capitularia comitia ad novos Canonicos 
aggregandos coram ipso Antistite, is protestatus est, « che non intendeva 
accettare quelle eccezioni della posta Capitolare ». Ac postmodum, die 
28 martii 1833 decretum protulit, in quo praeter cetera edixit: « stabiliamo 
che i ridetti Canonici sopranumerari e Onorari abbiano voce in Capitolo, 
come qualunque altro Canonico prebendato ed antiquiore, restando solo 
esclusi da tutto ció, che unicamente riguarda gl'interessi pecuniarii del 


B Cf.N. 2617. 

Capitolo ». Quare Canonici Supernumerarii Sacrum hunc Ordinem adie- 
runt, ut dubia circa praecedentiam in stallo ac vocem in Capitulo definire 
dignaretur. 

Episcopus pro informatione rogatus praenarrata confirmat, ac subdit: 
»Il mio parere e desiderio... sarebbe, che i Canonici supernumerarii ve- 
nissero, quant'é possibile, favoriti, e ció anche in premio dei servigi, 
ch'essi prestano alla Cattedrale ». 

Episcopi decretum omnino servandum esse inclamant Canonici super- 
numerarii ex ss. canonum et S. C. disciplina. Enimvero Episcopum posse 
novos addere Capitulo Canonicos supernumerarios cum Capituli consensu, 
exploratum est ex S. C. in Fulginaten., 26 februarii 1639,! necnon in 
Eistetten., xy decembris 1731.? Canonici autem ab Episcopo instituti ha- 
bent stallum in choro et vocem in Capitulo. Quoad demum exceptiones 
a Capitulo appositas, dum in Fratres receperunt Canonicos supernume- 
rarios, iis renunciasse Capitulum visum est. 

Verumtamen aliter rem diudicatum iri propugnat Cathedralis Aedis 
Capitulum duplici ex capite: ex pacto, quo inter Fratres recepti sunt Cano- 
nici in casu, et ex ipsa Canonicatus supernumerarii indole et natura. Pro- 
fecto nullam admittere ait dubitandi rationem verba, quibus suum Episcopo 
dedere consensum Capitulares: conditionatum nimirum dederunt consen- 
sum, quare conditiones illas servandas esse inclamant. De talium porro 
Canonicorum iuribus docent Doctores, eos illa tantum iura et honores obti- 
nere posse, quae in illorum Canonicatuum erectione concessa sint. Demum 
Honorarios Canonicos in themate, quum. nulla sane potiantur Praebenda, 
nullimode posse capitularibus adesse comitiis addit Capitulum, utpote qui 
Canonia destituantur, quae ita cohaeret Praebendae, ut una sine altera stare 
nequeat. Unde quaeritur: 

I. Zn, et quomodo decretum Episcopi Ventimiliensis diei 26 martii 1833 
servandum sit in casu? 

Die, etc. Sacra, etc. respondit ad 1. Negative in omnibus. 

[Thesaurus Resolutionum, tom. 96, p. 543-550]. 


4062. 
S. C. C, Ferentina, 16 sept. 1837. 


Terminis generalibus resolutum fuit huiusmodi dubium, die 20 apri- 
lis 1782.? Nunc vero a Communi Proxedis eiusdem Ferentinae Dioe- 
cesis reproponitur sub hac forma: 

4n, et quomodo Commune Proxedis teneatur procurationem suppeditare 
Episcopo occasione ministrationis Sacramenti Confirmationis in casu? 

Die, etc. Sacra, etc. respondit: Provisum resolutione S. Congregationis 
diei 20 aprilis 1782. 

[Thesaurus Resolutionum, tom. 97, p. 298-306]. 

1 Cf. N. 2602. 

4063. 
S. C. C., Signina, 20 ian. 17 febr. 1838. 


Novam in oppido Vallis Montanae Signinae Dioeceseos Collegiatam 
Ecclesiam litteris diei 5 martii 1638 Urbanus VIII Pontifex constituit, cuius 
servitio novem Canonicos cum Archipresbytero praeter alios sive Mansiona- 
rios sive Beneficiatos adscripsit. Septem modo Capitularium servitio chorus 
satisfit. Quare diuturno chori servitio imminutisque praebendarum reditibus 
prospicientes Capitulares efflagitant, ut dum caeteri choro intersunt, duobus 
per turnum frui liceat trium mensium vacatione, quam Tridentini Patres 
unicuique Capitulo indulserunt, donec omnes hoc beneficio potiantur. 

Episcopus de sententia rogatus votum suum aperit his verbis: « Quoniam 
exiguus admodum est Canonicorum numerus, expedire mihi non videtur, ut 
ipsorum preces totaliter exaudiantur, sed aequum, ut exaudiantur ex parte. 
Bonum scilicet mihi videtur, ut in qualibet hebdomada nonnisi unus ex 
Canonicis per turnum et alternatim dispensetur a choro, incipiendo ab 
Archipresbytero usque ad novissimum, Caeterum impossibile videtur, quod 
gaudeant singuli vacatione a choro per tres menses in singulis annis, quin 
Ecclesiae servitium maximum patiatur detrimentum ». 

Quod a Canonicis profertur, duabus potissimum causis inniti videtur: 
quarum altera in diuturnitate choralis servitii consistit, altera in imminuto 
Praebendarum reditu versatur. Prior causa ab ipsis Tridentinis Patribus 
probata videtur: Sess. 24, cap. 12, de ref. Verum ponderanda Concilii verba: 
salis nihilominus earum ecclesiarum constitutionibus, quae longius servitü 
tempus requirunt. Adest in casu consuetudo, quae constitutiones Capituli 
Vallis Montanae ita est interpretata, ut illud singulis diebus absque ulla 
intermissione choro obligaret. Illud tantum adiiciendum, esse ad duos men- 
ses indultum vacationis concessum in simili casu F'arfen., 13 novembris 1655.! 
Alteram vero causam, quae redituum imminutione fundatur, legitimam 
apparere quaedam ostendunt S. C. decreta. Ast in his rebus divini cultus 
ratio probe habenda est, qui eo magis promovetur, quo plures in choro 
divinae psalmodiae assistunt: cap. 12, de const., quique in pessum iret, si 
e septem choro addictis vel unus quotidie Canonicus dematur, praecipue 
cum Missae Conventualis aliorumque cum cantu Sacrorum urget cele- 
bratio. Itaque quaeritur: 

1. An, et quomodo, et ad quod tempus Vallis Montanae Canonicis concedenda 
sit a choro vacatio in casu? 

Die 16 decembris 1837: Non proposita. 

Die 20 ianuarii 1838: Non proposita. i 

Die r7 februarü 1838 Sacra, etc. respondit ad r. Affirmative ad duos 
menses sive continuos, sive interpolatos, exceptis diebus festis solemnioribus, 
tempore Adventus et. Quadragesimae, de licentia Episcopi, et. dusnmodo non 
absint ultra tertiam partem. 

[Thesaurus Resolutionum, tom. 97, p. 400-406, tom. 98, p. 5, 14]. 

4064. 
S. C. C., Assisien., 17 febr., 24 mart. 1838. 


Anno 1832 terraemotu e fundamentis eversa est Curionalis ecclesia 
D. Vitali sacra in Assisiensi Civitate, quae deinde Episcopo auctorante coepit 
restitui. Fabricae, quae parochianos 504 contineret, expensas vim argenteo- 
rum 3607 aequaturas iri ex peritorum iudicio constat. Quae ut praesto essent, 
ex eleemosynis in tota Dioecesi collectis et Parochi contributione in totum 
Scut. 1136.23 corrogata sunt. Àst quum iam hactenus erogata fuissent in 
eamdem fabricam scutata 1486, debitrix eadem fabrica inventa est in argen- 
teis nummis 349.97 usque ad diem 21 iunii anni superioris. Iam vero, licet 
aeris huius alieni dimissionem sibi assumant Episcopus et Parochus: multa 
tamen desiderantur adhuc, ut ad exitum fabrica queat perduci. Quare sup- 
plex Pontificem O. M. adiit Parochus, onde si degni di prendere analoghi prov- 
vedimenti su i beni ecclesiastici nei limiti di detta Parrocchia esistenti, videlicet 
taxam super iisdem imponendo, cui primus ipse sese subiicit Orator. 

Unicum hoc superesse medium in sua relatione ostendit Episcopus, qui 
refert, patres familias quoque Paroeciae professos fuisse contributioni sese 
subiicere, dummodo omnes, qui praediis intra Paroeciae fines potiuntur, 
tantundem praestiterint. Atque concludit necessitatem celerrimae reparatio- 
nis extollens, ne mala aliqua tum novis substructionibus imperfectis atque 
tegmine destitutis, tum parochianis veteres inter ruinas ac nova caementa 
male inter se cohaerentia ad Sacra convenientibus imminerent. 

Profecto quam sedulo curandum sit, ut parochialia templa vel temporum 
iniuria, vel vetustate labentia reficiantur, docet Conc. Trid., Sess. 21, cap. 7, 
de ref. Quapropter quidam veluti gradus sunt constituti, quibus Doctores exi- 
stimant paroecialium ecclesiarum restaurationi ad mentem Patrum Trident. 
esse providendum. Primitus nimirum ex fructibus et proventibus ecclesiae; 
deinde sumptibus familiarum, quae statutis vel consuetudine ad id tenentur; 
postea vero Parochi impensis, si satis amplo donetur censu, deductisque 
necessariis ad sui ipsius conservationem; hinc legatorum quoque piorum, si 
quae fuerint in causam onerum Missarum relicta, suspensione; demum om- 
nium, qui beneficia etiam simplicia in ecclesia reaedificanda possident, con- 
gruis praestationibus; quae omnia si desint, ad patronorum, et tandem ad 
populi ipsius taxationem deveniendum est: Bened. XIV, Instit. Eccles. 100, 
n. I0, II. Et quoniam, qui sub populi nomine in hoc onere ferendo veni- 
rent, ambigi poterat, declaratum id est ab hac S. C. in simillima causa /mo- 
len., 6 septembris 1783.! Facta sane, quae huic nostrae causae originem 
dederunt, talia sunt, ut cunctis aliis deficientibus mediis, parochianis ac pos- 
sidentibus onus reparationis devolvant. Dubium est: 


4n, et quomodo providendum sit reparationi ecclesiae Paroecialis S. Vitalis 
in casu? 


1 Cf. N. 3835. 

Die 17 februarii 1838: Non proposita. 

Die 24 martii 1838 Sacra, etc. respondit: Affirmative, et teneri populum 
et possidentes in districtu Paroeciae per aes et libram iuxta votum Episcopi. 

[Thesaurus Resolutionum, tom. 98, p. 33-38, 44]. 


4065. 
S. C. C.,, Soanen., 28 iul, 15 sept. 1838. 


Ioannes Baptista T'orlai ex Soanensi Dioecesi singulis minoribus Ordi- 
nibus iam insignitus ad Sacros Maiores Ordines accedere desiderat. Quum 
vero nullum ipse in praesentiarum obtineat ecclesiasticum Beneficium, et 
bonis careat patrimonialibus ad necessarium iuxta ss. canones titulum sibi 
constituendum: Caelestinus Menichetti Plebanus loco Sforsesca in Soanensi 
pariter Dioecesi, qui praeter Paroeciam Beneficio quodam simplici potitur, 
quod eidem scutatos nummos 42 quotannis reddit ab omni onere puros, 
indigenti Clerico, ut Sacris queat Ordinibus initiari, sequenti ratione succur- 
rere proponit, videlicet: praevia Ordinarii obtinenda licentia, memorati sim- 
plicis Beneficii annuos fructus eidem Clerico perfruendos libere concedendo, ea 
quantitate, quae ad constituendam pro Sacris Ordinibus congruam iuxta respec- 
tivae Dioecesis Statuta requiritur, donec aliter brovideatur; hac tamen adiuncta 
conditione, quod interim ipse Plebanus simplicis Beneficii constanter sibi. reti- 
neat titulum, eiusque tenuem congruam, imo fructuum portionem ad sui. obitum 
usque percipere semper valeat. 

Veretur vero Clericus Torlai, ne satis Ecclesiae legibus faciat eam sibi 
praestationem in ordinationis sacrae titulum constituendo. Quare a 8. hoc 
Ordine percontatur, an licite ac valide se gerere possit Episcopus in titulum 
sacrae ordinationis admittendo fructus eiusdem Beneficii, cuius realis pos- 
sessio est penes alium, qui pro Rectore illius erit semper babendus. Rogatus 
de sua sententia Episcopus singulis S. Congregationis quaesitis satisfecit, 
haec remittens: « i. Che la congrua prescritta per 1 promovendi ai Sacri 
Ordini é stabilita nella Diocesi di Sovana a scudi 30 romani; 2. che la rendita 


annua del Benefizio, di cui si tratta, ascende al netto degli oneri a scudi 42 


e baj. 7 romani; 3. che il Benefizio é semplice e non prescrive l'obbligo di 
residenza. Esternando quindi la propria opinione, sembra alla tenuità de' suoi 
lumi, che il divisamento vada ad implicare una contrattazione sulla libera 
collazione dei Benefizii, ad effettuar la quale, niun preventivo annunzio o 
patto ei crede avvenir potesse ». 

Ex Conc. 'Trid., Sess. 21, cap. 2, de ref. colligunt Doctores, trinum esse 
ordinationis titulum: videlicet Beneficium principaliter et proprie; per viam 
vero dispensationis patrimonium; aut pensionem; quemcumque vero titulum 
eius naturae esse debere, ut necessaria ad vitam stabiliter substentandam 
Ordinando suppeditet. Et quoniam de DBeneficiis in themate non est, cur 
loquamur, iuvat nonnulla praelibare quoad titulum pensionis et patrimonii, 
quae pressius rem nostram attingunt. Et quoad pensionem, eam nedum ad 
congruam Clerici alimoniam sufficere debere, sed et perpetuam requiri, ut 

validum tribuat ordinationis titulum, ad vitam nempe ipsius pensionarii pro- 
movendi duraturam tradunt Doctores. Atque ideo inferunt, quod pensio ab 
Episcopo favore Clerici super aliquo Beneficio reservata pro canonico ordi- 
nationis titulo non sufficiat: quia nimirum ea nequeat esse perpetua, sed 
pendeat illius duratio a vita titularis, qui pensionario praecedere potest. 
Quoad patrimonium fuse eruditeque agit Bened. XIV, in Instit. 26, 8 7; 
sq., ac in Synod. Dioeces., lib. 11, cap. 2, lib. 12, cap. 9. Et haec S. C. in 
Florentina, 28 iunii 1704? declaravit Ordinationem fuisse illicitam ad. titu- 
lum mensae, quo Ordinato honesta sustentatio secura reddebatur, quousque 
de sufficienti Beneficio provideretur. Similiter in Tolentina, 2 octobris 1717.* 
Iam vero hactenus dicta viderentur opponi sententiae Oratoris: eam namque 
praestationem, quam eidem pollicetur Parochus Menichetti, Beneficii no- 
mine donari non posse nec ipse dubitat, quando Beneficii titulus penes 
ipsum Parochum manere debeat. Porro ubi illam pensionis loco habeat, 
perpetuitas illa ad vitam pensionati deest, quae ad validum ordinationis - 
titulum desideratur. Ubi vero patrimonii vice consideret, iam semper ad 
praestationem. illam personalem redigitur, quae parem ordinationi sacrae 
titulum non praesefert. Unde quaeritur: 

I. An adinittendus sit titulus ordinationis in. casu? 

Die 28 iulii 1838: Non proposita. 

Die 15 septembris 1838 Sacra, etc. respondit ad I. Negative. 

[Thesaurus Resolutionum, tom. 98, p. 198-204, 207]. 


4066. 


S. C. C, Bononien., 2 mart. 1839. 


Ditissimum opus pium, Bononiae a laicis Curatoribus perpetuo modera- 
tum, nec ulla ecclesiastica auctoritate erectum, cui praecipua cura est paupe- 
ribus verecundis (vulgo vergognos?) opem suppeditare, hereditate sua dona- 
vit paucis abhinc annis supremo elogio suo Franciscus Pisarri Bononiensis 
hisce terminis: « Scrivo eredi universali i Sig. Procuratori e Governatori pro 
tempore dell'Opera pia de'Poveri Vergognosi di questa Città di Bologna 
coll'obbligo di erogare senza render conto a chicchesia, benché tale fosse, 
di cui si dovesse nominatamente far menzione, tutte le rendite della mia 
eredità, come inferiormente prescriveró ». Quare hodiernus Erhus Archiepi- 
scopus, ne muneri suo deesse forte videatur, vel alienam ingredi provinciam, 
EE. VV. definitioni proponit: Se nei termini dell'enunciata disposizione in 
forza delle facoltà attribuite ai Vescovi dal S. Concilio di Trento possa l' Arci- 
vescovo oratore chiedere ragione e conoscere l'entità dell'asse ereditario Pisarri, 
e consecutivamente la nomina dei Patrimoniali. 

Super redditione rationum ab pii Operis Curatoribus exigenda aperta 
est dispositio Tridentini, Sess. 22, cap. 9, de ref. In quo cum et laici Admini- 

stratores etiam locorum simpliciter piorum expresse comprehendantur, et 
neque privilegia suffragari Administratoribus, neque consuetudines oppido 
tradatur: nullum effugium in casu pii Operis Verecundorum Curatoribus 
arbitratur Emus Archiepiscopus superesse ad formam etiam resol. S. C. in 
Forolivien., 21 augusti 1784.! Excipitur quidem in praedicta Sessione 
'Irident., nisi secus forte in institutione et fundatione... expresse cautum sit. 
Ast nihil in huius pii Operis fundatione deprehendere est, quod Episcopum 
excludat. Neque pariter prodesse Administratoribus testatoris voluntatem 
Episcopum excludentis Emus Archiepiscopus contendit, huiusmodi enim 
conditiones appositae ipso iure vitiantur et pro non adiectis habentur, quum 
ius publicum privatorum voluntatibus immutari non valeat. 

Contra haec vero paucis sese expedit Curatorum pii Operis Defensor. 
Quidquid namque iure communi constitutum sit, standum esse in themate 
testatoris voluntati contendit: quod exequutio pii relicti non alias ad Episco- 
pum devolvatur, quam si nullos testator dederit Exequutores, vel hi negli- 
gentes inveniantur, et moniti fuerint, ut eruitur ex T'rident., Sess. 22, cap. 9, 
de ref., itemque Bened. XIV, De Synod. Dioec., lib. 3, cap. ult., maxime vero 
ex S. C. in Civitatis Plebis, a. 1696, Lib. 45 Decr., ubi Episcopum, utpote 
exequutorem piorum legatorum, dicitur uti posse iure suo mom obstante 
expressa lege testatorum, quod Episcopus nullo pacto se ingerat in eorum legatis, 
data tamen suspicione negligentiae Administratorum et Exequutorum in adim- 
plenda testatorum voluntate. Itaque quaeritur: 

I. An et quomodo Administratores pii Operis Verecundorum: teneantur 
rationem reddere hereditatis Pisarri Bononiensi Archiepiscopo in casu? 

Die, etc. Sacra, etc. respondit ad I. Negative, salvo iure Eri Archiepiscopi 
in casu negligentiae Administratorum in adimplenda testatoris voluntate. 

['l"'hesaurus Resolutionum, tom. 99, p. 51-56]. 


4067. 
S. C. C., Reatina, 4 apr. 1840. 


Angelus Silvaggi Reatinus in supremo elogio suo die 20 augusti 1827 ex 
hereditate sua erigendam iussit perpetuam Capellaniam sub invocatione 
B. Columbae ad aedem S. Petro Martyri sacram. Mandavit insuper Capel- 
lanum ab Antistite pro tempore eligendum esse Clericum. Eidem vero Capel- 
lano onus imposuit di celebrare annualmente 200 Messe in un'altare da sce- 
gliersi e destinarsi da Monsig. Vescovo. Humanis rebus exempto die ultima 
maii 1838 testatore, eiusdem. voluntati exequutioni committendae manus 
admota est. Ast quum Episcopus existimaverit in bulla erectionis collationis- 
que conditionem apponere, ut a Capellano ex biscentis Missis quindecim ita 
in unoquoque mense celebrentur, ut in unoquoque die festo, et in omnibus diebus, 
in quibus ab ecclesia, in qua est erecta Capellania, fit. Defunctorum com- 
memoratio, Missa non desit, fortiter obstitere testatoris heredes, et huic 

S. Ordini dirimendam definiendamque proposuerunt quaestionem, num 
videlicet fas sit Episcopo Missarum celebrationem, quas testator ad libitum 
Capellani infra annum litandas reliquit, ad certos dies festos, statumque 
tempus coarctare. 

Episcopus interrogatus respondit, sibi in eadem sententia, quem Silvaggi 
heredibus significavit, perseverandum; quod Ecclesiae utilitas, populique 
commodum privato sane et praesertim Sacerdotis praeferendum, ac testatoris 
voluntas etiam per exequutores testamentarios explanata ita expostulat. 
Enimvero in themate non substantialia, sed accidentzlia tantum in Capellae 
erectione Episcopus immutare velle videtur. Hoc autem praestare posse 
Episcopum tamquam Ordinarium in limine erectionis alicuius  Beneficii 
sentiunt complures Doctores, eo vel magis, quod accedat Ecclesiae utilitas 
populique commodum. 

Ex adverso heredes Silvaggi inclamant, testatorem nullam dedisse facul- 
tatem novi oneris adiiciendi, quin immo potius expressim prchibuisse per 
ea verba praeceptiva: voglio che i1 Cappellano abbia soltanto l'obbligo di cele- 
brare. Nec minimum attendendam esse urgent praesumptem populi utili- 
tatem, siquidem non banc, sed animae suae suffrzgium et Capellani commo- 
dum dumtaxat prae oculis habuisse satis ostendit, dum pensum testeraente 
iniunctum sacris functionibus adessendi codicillo diei 27 octobris 1836 ade- 
mit. Adsertas heredum rationes canonicae sanctiones et Doctorum sententiae 
protueri videntur. Ita. nova onera Beneficiis imponenda non esse iubet 
cap. Dilectus, de consuet., cap. Prohibemus, de censib., et cap. Porro, de privileg. 
Consonant Canonistae; nec aliena videtur S. Ordinis sententia, praesertim 
quum agitur de Capellaniis, ut in Tudertina, 12 martii 1718.! Perpendant 
vero singula haec EE. VV. et dirimant dubium: 

Zn liceat Reatino Antistiti adiicere onera, de quibus agitur, Capellamiae 
Sivagsi in casu? 

Die, etc. Sacra, etc. respondit: Negative. 

[Thesaurus Resolutionum, tom. 1oo, p. 84-89]. 


4068. 
S. C. C., Spoletana, 11 iul. 1840. 


Spoletani Seminarii Praesides ad consilium acciti propter redituum tenui- 
tatem die 22 aprilis 1839 unanimi consensione statuerunt di devenire alla 
chiusura del Seminario Diocesano per qualche anno, affine di togliere colle ren- 
dite la passività. Antequam vero haec propositio exequutioni committeretur, 
Archipraesul Spoletanus hunc S. O. supplex adiit, ut quid consilii hac 
super re esset capiendum, certo innotesceret suumque pandere dignaretur 
oraculum. 

Missis eidem Archiepiscopo litteris, ut datis documentis doceret, cur 
mediis 2 Conc. Trid. praescriptis suppleri non possit annuae redituum defi- 

cientiae, ille duplex redituum et onerum speculum exhibuit, ex quibus appa- 
ruit adesse defectum in scut. 1396.60.2, quare Seminarium et ipse per 
triennium suspendendum censet. 

Iam si 'T'rid. Synod: sanctioni in themate standum est, duplex in Sess. 23, 
cap. 18, de ref.indigitatur remedium ad necesszrics Seminario sumptus sup- 
peditandos, videlicet vel ut Beneficia simplicia eidem uniantur, vel ut ex 
reditibus mensae episccpalis et Capituli et quorumcumque Beneficiorum 
Dioecesis certa pecuniae summa detrahatur quotannis Seminario pensitanda, 
quae taxa Seminarii appellari solet, et quae ex s. m. Bened. XIII constitu- 
tione Creditae Nobis * iuxta locorum qualitatem respondere debet summae 
scut. trium pro quolibet centenario proventuum Beneficii, et si necessitas 
urgeat, augeri potest etiam usque ad summam quinque pro centenario. 
Verumtamen ordinaria haec remedia obtinere non posse in themate arbitra- 
tur Archiepiscopus, quód omnia Dioecesis loca pia exiguis potiantur rediti- 
bus, et quod impositio in eo loco numquam adhibita rumores excitaret. 
Quodsi ab iis placuerit abstinere, provocanda erunt ad trutinam extraordina- 
ria, quae innuuntur: iuvenum et ineervientium ac Magistrorum imminuíio, 
quae tamen praesenti necessitati forsitan non satisfaceret, ut asserunt Depu- 
tati. Dubia sunt: i 

I. Am, et quomodo sit pevmitienda suspensio Seminaiii in casu? Et quatenus 
negative: 

2. An, et quomodo sit providendum in casu? 

Die, eic. Sacra, etc. respondit ad 1. Negative. 

Ad 2. Affirmative, adhibitis mediis a Sac. Concilio Tridentino et a constit. 
s. m. Benedicti XIII, Creditae Nobis, armi 1725 propositis, et ad mentem; 
mens est, ut Archiepiscopus audito Capitulo certioret de resultantibus ex taxa 
imponenda iuxta Sacrum Concilium Tridentinum et enunciatam constitutionem , 
ac proponat alia media iuxta literas seorsim scribendas. 

[Thesaurus Resolutionum, tom. 10oo, p. 194-202]. 


4069. 
S. C. C, instr. 22 aug. 1840. 


Cum moneat Glossa (in cap. fin., de frig. et malef.) in causis matrimo- 
nialibus omnem cautelam esse adhibendam propter periculum animarum, 
quod et docuit Sanchez (de matrim. lib. 7, disp. 107) et Card. Argenvilliers 
(in. dissert. matrimonii rel. inter vota Constantini P. 5, vol. ult., n. 16), plura 
hinc a sacris canonibus sancita sunt, ut tutum ac rectum iudicium efformari 
queat. Ad removendas vero fraudes, quae coniugum malitia vel collusione 
saepe oriebantur, s. m. Bened. XIV (in constt. Der miseratione ?) processum 
conficiendum esse praecepit sub poena nullitatis omnium actorum, ut pro- 
bationibus undequaque accuratissime cumulatis, in causis huiusmaodi om- 

nium gravissimis, in quibus agitur de Sacramenti validitate vel nullitate, 
ac de dissolvendo vinculo matrimoniali, iudices in proferendo iudicio tuti 
conquiescere possent. At quia saepe in hoc difficillimo processu acta minus 
recte et apte ad veritatem eruendam conficiebantur, S. Congregatio Saepius, 
instructiones edidit, ac normam praescripsit, quam Episcopi sequerentur. 

Cum itaque in huiusmodi causis non de iure alterutrius partis tantum, sed 
praecipue de sacramentali vinculo dissolvendo agatur, processus acta non 
ad instar aliorum iudiciorum, praesertim civilium, sed iuxta ss. canones, 
citatam s. m. Bened. XIV constitutionem, et praesentem instructionem erunt 
efformanda. Ea itaque non vernaculo sed latino sermone erunt conscribenda, 
exceptis tamen excipiendis, nimirum articulis, interrogatoriis, responsionibus 
ad ea, et peritorum relationibus; praesertim vero decreta, et sententia, quae 
iuXta priscos mores erit conficienda, latina lingua exarabuntur. Praeterea 
cum a S. Conc. T'rid. (sess. 24, cap. 20, de ref., $ Ad haec), ac etiam a s. m. 
Bened. XIV (in cit. Constit. Dei miseratione, $ 4) causarum matrimonialium 
cognitio quibusvis iudicibus inferioribus, non obstante quovis privilegio ac 
praescriptione, fuerit sublata, ac Episcoporum tantum examini et iurisdic- 
tioni reservata, etiam prae Abbatibus vere Nullius, licet Cardinalitia digni- 
tate fulgentibus, iuxta S. Congregationis resolutiones, hinc tutius erit, ut 
nedum sententia proferatur, sed etiam acta processus per Episcopum, vel 
per ecclesiasticam personam specialiter ab eo delegandam conficiantur. 

Hisce praemissis, quoties aliquis ex coniugibus instantiam in scriptis 
porriget super nullitate matrimonii, Episcopus iudicem, si velit, delegabit, 
deinde ipse, vel iudex delegatus citari mandabit defensorem matrimonii, 
quatenus in curia episcopali iam deputatus existat: sin minus, idoneum virum 
deputabit iis qualitatibus praestantem, quas superius memorata constitutio 
s. m. Benedicti XIV requirit, eumque citari mandabit. Defensoris matrimo- 
nii erit praefixa die accedere ad praestandum iuramentum se munus suum 
diligenter et incorrupte expleturum, et omnia voce ac scriptis deducturum, 
quae ad validitatem matrimonii sustinendam conferre poterunt. Praeterea 
hic defensor matrimonii citandus erit ad quaelibet acta, ne vitio nullitatis 
ipsa tabescant. Ipsi, qui pro sacramenti validitate stat, semper et quando- 
cumque acta processus, etsi nondum publicati, erunt communicanda, semper 
et quandocumque eius scripta erunt recipienda, ac novi termini eo flagitante 
erunt prorogandi, ut ea perficiat et exhibeat. 

Praefinita die in citatione comparebit instans pro nullitate, et tunc defen- 
sor matrimonii tradet interrogatoria clausa et obsignata cancellario seu nota- 
rio, aperienda illo postulante ex iudicis decreto in actu examinis, super qui- 
bus interrogandus erit coniux instans pro nullitate. Iis ea addet etiam in actu 
examinis ex officio iudex, quae ex responsionibus magis apta conspiciet ad 
veritatem eruendam sive in declarationem responsionum datarum, sive super 
novis circumstantiis resultantibus; quod erit intelligendum etiam de aliis 
interrogatoriis, super quibus caeteri omnes de re instructierunt examinandi. 

Cum itaque advenerit statuta dies, pars nullitatem matrimonii allegans 
comparebit, ut supra dictum, coram iudice, adstante defensore matrimonii 
et cancellario; iudex deferet parti examinandae iuramentum de veritate di- 

cenda, et deinde reserabit interrogatoria exhibita, ut supra dictum est, a 
defensore matrimonii, eaque singulatim proponet, audiet responsiones, eas- 
que dictabit cancellario. 

Interim dum pars erit examinanda, ipse cancellarius exscribet in processu 
primam interrogationem, et deinceps singulas ex ordine, post quas scribet 
responsiones a iudice dictandas. Si quod interrogatorium, ut superius moni- 
tum est, addatur ex officio a iudice vel a defensore matrimonii, cancellarius 
interrumpet ordinem progressivum, et adnotabit znterrogata ex officio; et 
scripta interrogatione et responsione, reassumet ordinem progressivum inter- 
rogationum exhibitarum a defensore matrimonii. 

Si examen una sessione absolvi non poterit, iudex illud suspendet, ac 
destinabit etiam diem et horam pro reassumptione et prosecutione iisdem 
modo ac forma facienda, ut supra dictum est. Absoluto examine cancellarius 
leget clara et intelligibili voce responsiones datas, facta examinato facultate 
variandi, et declarandi datas responsiones, prout ei libuerit. T'andem iudex 
deferet iuramentum eidem coniugi se vera dixisse, atque nunquam ante 
publicationem processus se evulgaturum sive interrogationes propositas, 
sive responsiones datas. Deinde ipse subscribet, et, si fuerit illiteratus, per 
signum crucis; dein iudex et defensor validitatis matrimonii apponent suam 
subscriptionem, et cancellarius de actu rogabit. 

Poterit pars examini subiecta vel illico post examen, vel etiam deinceps 
antequam publicetur processus, si velit, articulos proponere, super quibus 
etiam, citato defensore matrimonii, erit examinandus alter coniux, et qua- 
tenus etiam ab hoc articuli proponantur, erit iterum citandus coniux, qui 
primus fuerat interrogatus, et adstante defensore matrimonii, super articulis 
ab altero propositis audietur. | 

Haec norma quae data fuit pro instantis examine, servanda erit, congrua 
congruis referendo, in quovis alio examine. 

Expleto examine illius coniugis qui actor fuit in promovenda nulli- 
tatis querela, sequitur examen alterius coniugis; quod erit conficiendum 
iisdem prorsus methodo ac lege, quae praescriptae fuerunt in praece- 
dentibus paragraphis, ac sub iisdem. interrogatoriis actori propositis, vel 
aliis additis vel novis confectis, prout defensor matrimonii in Domino 
censuerit. 

Deinde procedendum erit ad examen septimae "manus, hoc est septem 
propinquorum ex utroque latere ad formam Text. in Cap. Litterae Vestrae, 
de frig. et malef. Ut id facilius exequi iudex valeat, defensor matrimonii 
citabit partem actricem, ut indicet septem, sibi sanguine vel affinitate coniun- 
ctos, si fieri possit, sin minus, septem vicinos bonae famae. Singuli, audita 
prius lectura examinis, seu confessionis coniugis eos inducentis, erunt inter- 
rogandi, utrum perspectam habeant religionem et honestatem illius coniugis, 
ut propterea sibi verosimile sit, ac credant eum vera dixisse. Similiter in- 
stante defensore matrimonii citandus erit alter coniux, ut etiam 1pse indi- 
cet septem propinquos vel affines, iisque deficientibus, septem vicinos bonae 
famae, qui, ut supra dictum est, deponant; seorsim erunt hi quatuordecim, 
conflantes septimam manum, examini subiiciendi, designatis diebus et horis, 

delato prius iuramento singulis. Defensor matrimonii interrogatoria clausa 
exhibebit, ut superius dictum est. 

Liberum erit coniugibus testes bonae famae ac de re instructos inducere, 
qui omnes seorsim et methodo hactenus praescripta erunt examini subii- 
ciendi. 

S51 alios etiam defensor matrimonii ex actis iam confectis deprehendet 
de re instructos, hos etiam citabit, ut examini subiiciantur. Si qui forsan 
absentes noscantur, qui commode ad civitatem accedere nequeant, etiam ob 
distantiae sumptus, vel ad partis instantiam, vel, ea silente, ad instantiam 
defensoris matrimonii, erunt ab Episcopo illius dioecesis, in qua morantur, 
examinandi iuxta interrogatoria ab eodem defensore conficienda, ac clausa 
et obsignata transmittenda, deputato ab eodem Episcopo altero idoneo viro, 
- qui praestet requisitis in Bulla saepius laudata san. mem. Bened. XIV prae- 
scriptis, quique expleat munus defensoris validitatis matrimonii, et examini 
adsit. 

Omnes vero testes, congrua congruis referendo, rogandi erunt, praeser- 
tim quando initum fuerit matrimonium, utrum inter coniuges mutui amoris 
et benevolentiae signa intercesserint; quamdiu in eadem domo, vel civitate 
cohabitaverint; utrum innotuerit eos consummationi operam dedisse; an 
inde matrimonium consummatum censeretur; de causis consummationem 
impeditivis; de conquestionibus, quando et cum quibus factis, et cur nolint 
amplius in matrimonio permanere. 

$1 querela super impotentia versetur, interrogandi erunt periti physici, 
quos coniuges consuluerunt. 

Praeterea, quatenus querela super nullitate ex iis sit ut solvi possit matri- 
monium, si coniuges illud non consummarunt, tunc procedendum erit ad 
inspectionem corporis coniugum seorsim sequenti methodo perficiendam, 
instante praesertim defensore matrimonii. 

Iudex praefiget terminum tam utrique coniugi, quam defensori matrimo- 
nii ad exhibendas notulas peritorum medicorum et chirurgorum confiden- 
tium et diffidentium pro utriusque coniugis inspectione, congrua congruis 
referendo. 

Exhibitis notulis a partibus, iudex eliget quinque peritos, tres scilicet 
medicos, et duos chirurgos ex his, in quibus partes consentiant, sin minus, 
ex officio eos, qui tamen partibus non sint rationabiliter suspecti, deputabit; 
atque curabit, ut deputatio cadat super celebrioribus civitatis tum quoad 
scientiam, tum quoad religionem et honestatem, atque his peritis facultatem 
dabit recognoscendi corpus viri, adhibitis honestis mediis ad explorandam 
ipsius potentiam, nec non facultatem, quatenus non conveniant in prima 
inspectione, iterum accedendi. Atque in eodem decreto diem, horam et 
locum destinabit, in quibus periti accedent, ut inspectionem perficiant. 

Designata die et hora, ad locum accedent iudex, defensor matrimonii, 
cancellarius, ac periti. Singuli ex peritis, ac seorsim, corpus viri inspi- 
cient ea qua fieri poterit decentia, et factis experimentis, quae iuxta 


artem, non tamen illicitis, opportuna iudicabunt, singuli scriptam emittent 
relationem. 

. In inspectione et relatione haec praecipue investiganda et referenda 
erunt: 

An adsint signa physice certa impotentiae deducta ex conformatione 
partium, aut ex aliquo vitio quod apparere poterit. An adsint signa 
quae moralem certitudinem inducant impotentiae, et quatenus existant, 
quae sit huius impotentiae causa, utrum sit impotentia perpetua, insa- 
nabilis, ac praecedens matrimonium ; an signa impotentiae sint dubia 
vel aequivoca. 

Peracta relatione a singulis seorsim, defensor matrimonii exhibebit inter- 
rogatoria clausa, sigillata, super quibus fieri debet examen peritorum, sibique 
reservabit ius addendi alia interrogatoria, ac iterum ea ad examen revocandi. 
8i examen singulorum peritorum eadem die perfici nequiverit, iudex aliam 
diem designabit, ut illud prosequatur. Uterque ex peritis tum ante examen 
iuramentum praestabit de veritate dicenda, tum post examen iuramento 
dicta confirmabit, sese propria manu subscribens; iudex, defensor validitatis 
matrimonii, et cancellarius se subscribent, qui actum rogabit. 

Procedendum etiam erit ad inspectionem corporis mulieris. Iudex, ut 
supra dictum est de peritis, tres saltem obstetrices deputabit quae a duobus 
saltem peritis, uno medico et altero chirurgo, ut supra seligendis, sedulo 
erunt instruendae de recognoscendo visu et tactu in muliebrium inspectione. 
Statuta autem. huius inspectionis die mulier erit traducenda ad domum 
honestae raatronae pariter a iudice deputandae pro infrascripta praestanda 
personali adsistentia, atque adstantibus semper tribus obstetricibus et ma- 
trona, immergenda erit in balneo aquae tepentis, a peritis prius recogno- 
scendo, quod sit aquae purae, quo in balneo per spatium saltem trium 
quadrantium horae unius permanere debebit: quo tempore transacto, 
adstantibus semper et praesentibus matrona et obstetricibus, statim, ne 
ullum spatium aut momentum temporis mulieri detur, quo ad arctandum 
vas ullo medicamento aut aliqua fraude uti queat, ad ipsius corporis 
inspectionem a singulis seorsim deveniendum erit, adstante semper et 
praesente matrona; qua in re prospiciendum etiam, ut haec recognitio fiat 
tempore tantum diurno et in cubiculo luminoso, ut ex inspectione huius- 
modi, utrum mulier virgo sit an violata et corrupta, adhibitis artis regulis, 
exactius deprehendatur. 

Iudex, defensor matrimonii et cancellarius cum peritis, ut supra, ad do- 
mum matronae accedent. Peracta hinc recognitione, seorsim singulae obste- 
trices referent de virginitatis, aut corruptionis indiciis ab inspectione resul- 
tantibus, an certa et qualia supersint signa et argumenta intemerati aut 
corrupti claustri virginalis, et an ulla fraus ad virginitatem simulandam adhi- 
beri potuerit. Deinde super his magis praecise deponent in responsionibus ad 
interrogatoria, quae clausa et obsignata exhibebit defensor validitatis matri- 
monii. Deinde formali examini erunt subiiciendi periti, quorum iudicium 
erit exquirendum super relatis et depositis ab obstetricibus. l'andem examen 
subire debebit quoque matrona quoad praestitam toto balnei et recognitionis 
tempore adsistentiam, servatis quoad examen iis omnibus, quae superius 
dicta sunt, congrua tamen congruis referendo. 

Quatenus defensori matrimonii nulla alia probatio exquirenda videatur, 
nullamque putet aliam iudex prae sua diligentia assumendam, finis impone- 
tur probationum collectioni, et publicabitur processus, edito super hoc 
decreto a iudice, factisque subscriptionibus ab eo, a defensore matrimonii, 
et a cancellario. Haec habenda methodus. Quae in actis continentur, nemini, 
nec ipsis quidem coniugibus eorumque defensoribus erunt communicanda 
ante processus publicationem, uno excepto defensore matrimonii, cui libera 
semper et quandocumque erit actorum inspectio et examen. 

Locus deinde erit defensionibus. Liberum etiam erit defensori matri- 
monii post processus publicationem novas probationes exquirere, cum agat 
favore Sacramenti, et nunquam bina sententia nullitatis conformis transeat 
in rem iudicatam, ac reassumi caussa possit etiam post initas novas nuptias 
a partibus iuxta constitut. saepius citatam Dei miseratione. 

Omnibus absolutis, et cum nil amplius deducendum censuerit defensor 
matrimonii, sententiam proferat Episcopus. Si hac matrimonii nullitas de- 
creta fuerit, debebit defensor matrimonii appellare iuxta citatam constitu- 
tionem, nec poterunt coniuges ad alia vota transire, nisi post obtentam alte- 
ram sententiam conformem super nullitate, sub poenis contra polygamos 
constitutis in citata constitutione Dei miseratione. Deinde transmittenda 
erunt acta ab Episcopo ad iudicem, ad quem provocatum fuit, in copia 
authentica, soluta per partem diligentiorem competenti mercede cancellario. 


[Liber Litterarum 1834-47, p. 298-311. — Cf. etiam Collectanea S. C. 
de Prop. Fide, vol. I, n. 911]. 


4070. . 


S. C. C., Romana, 22 aug., 21 nov. 1840. 


Celebrabatur in Urbe coram facie Ecclesiae sub die 4 octobris 1835 Sacra- 
mentum inter Romanam puellam Angelam Cagiati et Caietanum Ferri 
annos natum septem supra trigesimum, hominem Pedemontanum. At vero 
foedus inauspicatum et infirmum patefecerunt mox maritales amplexus. 
Nec enim mutuus amor, nec florens virginis aetas, nec longa in eodem 
lecto trium ultra semestre annorum condormitio, initique conatus, nec 
repetita medicamina, aut parthenopeium balneum, aut nativus hominis 
aer, quem consulto una cum uxore est expertus, potis extitisse feruntur, 
ut coniuges optatum assequerentur matrimonii consummandi successum. 
Tantam hominis impotentiam auditi haud servandam ulterius diutinae 
vitae consuetudinem utriusque coniugum Confessarii suaserunt, reveraque 
patrios remeavit lares ad diem 1 maii superioris anni dolens puella, et 
nuper adstitit coram "Tribunali Urbis Vicariatus, postulavitque iurata 
instantia, ut ex impotentia viri nullum matrimonium ediceretur. 

Ex actis processus prostat formalis declaratio a Caietano Ferri emissa, 
qua fatetur suam, etiam dum matrimonium contrahebatur, coeundi impo- 
tentiam protestaturque, se nihil habere quod opponat, nec sese opponere 
instantiae. adversae etiam ad effectum di non soggiacere a veruna rifazione di 

spese di detta contraria istanza contro di me richiesta. Prostant utriusque 
coniugis de non consummato per irritos conatus matrimonio, prostant 
iurata testimonia et responsiones deputatorum medici et chirurgi super 
inspectione corporis viri, quibus eiusdem inpotentiam veterem, absolutam 
et perpetuam deponunt; necnon eorumdem peritorum et obstetricis depo- 
sitiones post legitimam corporis inspectionem debitis cum cautelis peractam 
exaratae super evidentibus signis de originali claustro mulieris numquam 
reserato. Prostat demum iurata etiam et examini subiecta fides trium medi- 
corum, idem ex certa scientia firmantium, qui vel coniugum sanitatem 
curare sueverunt, vel a parentibus mulieris appellati ad inspectionem 
fuerunt. 

Hisce autem omnibus inspectis post diuturnum certamen instantis 
Angelae cum Sacramenti vindice quoad vinculum, sententiam ita protulit 
suam sub die 6 martii 1840 Emi Urbis Vicarii Vicesgerens, ut compensatis 
hinc inde expensis, instantiam admiserit. 

.Provocatum est ex officio per matrimonii Adsertorem ad S. hanc Congre- 
gationem; singulaque iam praestita sunt, quae fert Sac. Ordinis disciplina, 
videlicet Erhus Urbis Vicarius pro informatione et voto rogatus est, qui totus 
fuit, ut sententiam a suo Tribunali prolatam tueretur; excitatae partes ad 
deducenda iura sua; dubia concinnata; Matrimonii Defensor accersitus. 
Confirmari Vicariatus sententiam postulat Angela mulier quoad nullitatem, 
de qua nihil sollicitus est Ferrius. 

Coniuges utrique iurisiurandi fide contestati sunt longo terporis inter- 
vallo matrimonio consummando sedulam dedisse operam post nuptias vix 
celebratas, at incassum ob viri frigiditatem. Quibus consonat trium medicae 
disciplinae Professorum extraiudicialis assertio. Periti vero ex officio deputati 
iuxta Benedictinam constitutionem Dei miseratione * haud secus retulerunt. 
Accedit constantis et praecedentis impotentiae probatio deprompta ex reco- 
gnita per peritos et obstetricem coniugis virginitate. 

At matrimonii Adsertor animadvertit, plura deesse in processu, quae 
supplenda essent ante definitivum iudicium; ea vero quae prostant, talia 
non esse, quae adsertam absolutam perpetuamque viri impotentiam evincant. 
Adnotat igitur deesse in actibus septimam propinquorum manum; desunt 
citationes testium; adhibiti sunt ad inspectionem corporis mulieris Medici 
et una tantum obstetrix; medicae artis periti accesserunt ad corporum inspe- 
ctionem simul cum magno collusionis periculo, absolutoque munere octo 
post dies coram ludice advocati sunt, ut animadversa deponerent. Pergit 
subinde ad intrinseca vitia enucleanda, substinetque adductas ex adverso ra- 
tiones impotentiam viri non evincere. Ex triennali enim et amplius cohabi- 
tatione valida exurgit de consummatione expleta praesumptio; medici porro 
nec praecedentem, nec perpetuam viri impotentiam certo tradunt. Sed erit 
EE. VV. sapientiae dirimere: 

I. An constet de nullitate matrimonii in casu? 

Die 22 augusti 1840 Sacra, etc. respondit ad I. Praevia sanatione processus, 

facto verbo cum SSrio, dilata et suppleantur acta. iuxta instructionem, et ad 
mentem. 

Expletum postmodum est ad praestitutam normam ab ecclesiastico viro 
per R. P. D. Vicesgerentem rite subdelegato septimae manus examen: testes- 
que omnes iureiurando firmarunt de coniugis utriusque honestate ipsis certo 
constare, eosque omnino dignos esse, quibus plena fides habeatur in his, 
quae circa matrimonium nunquam consummatum declararunt. Hinc hisce 
peractis causa redit definienda. 

Die 21 novembris 1840 Sacra, etc. respondit ad 1. Affirmative. 

[Thesaurus Resolutionum, tom. 100, p. 206-214, 251]. 


4071. 


S. C. C., Venetiarum et Ceneten., 19 dec. 1840. 


Praesentem inter eos ortam controversiam definiendam EE. VV. iudicio 
submittunt Emus Venetus Patriarcha et Episcopus Cenetensis. Sub an. 1818 
s. m. Pius VII novam decrevit nonnullarum Dioecesium in Austriaco Impe- 
rio constitutionem; nonnullasque Paroecias a Veneto Patriarchatu in Cene- 
tensem transtulit Episcopatum, atque in litteris apostolicis de re editis 
edixit: « Illud vero expresse declaramus, hisce nostris litteris sancita Paroe- 
ciarum distributione nihil omnino detrimenti inferendum esse in episcopalem 
censum, quem intra earum fines Episcopi habuerint, e quorum regimine 
easdem seiunximus, quos in eorumdem bonorum possessione plane tuendos 
conservandosque esse mandamus ». Quum autem paucis abhinc annis vacare 
contigerit bina Beneficia simplicia in Paroecia S. Laurentii posita, quae 
olim sicut et caetera Beneficia etiam cum animarum cura ita subiiciebantur 
Venetorum Patriarchae, ut nedum iurisdictionem suzm episcopalem in 
eadem exerceret, sed etiam iurepatronatus super ipsis frueretur: dubium 
excitatum est, an, et qua ratione Beneficia illa providenda essent post apo- 
stolicas litteras superius memoratas. 

Contendit autem hodiernus Venetiarum Erius Patriarcha, illorum Bene- 
ficiorum iuspatronatus non obstante praedicta ap. constitutione ad semetip- 
sum adhuc pertinere, atque ipsius proinde attendendam esse nominationem, 
ut inde nominatus a Cenetensi Episcopo instituatur. Cenetensis Antistes 
vero defendit, vigore laudatae constitutionis ius illud patronatus Veneto 
Patriarchae ablatum in Cenetensem transiisse, adeoque liberam sibi hodie 
superesse eorum Beneficiorum provisionem. Haec examussim controversia 
est, de qua consulitur EE. VV. sapientia. 

Certum in facto est, inquit Cenetensis Antistes, iuspatronatus, quo ante 
Pianam constitutionem Patriarcha Venetus fruebatur, fuisse semper eccle- 
siasticum, non autem laicale. Ecclesiastico vero patronatui derogari potest 
etiam per simplicem unionem, concessionem aut reservationem. Cum itaque 
Pontifex absolute prorsus et absque ulla exceptione Beneficia praedicta a 
iurisdictione Patriarchae exemerit et Dioecesi Cenctensi univerit: illorum 
etiam iuspatronatus, infert, fuisse, perpetuo a Patriarchatu ablatum et in 

Cenetensem Episcopatum pervenisse; eo vel magis, quia nihil aliud in prae- 
dicta constitutione expresse favore Patriarchae exceptum est, quam census 
episcopalis, et adiecta fuit clausula derogatoria. 

Contra vero Emus Patriarcha Venetiarum contendit, decessores suos 
habuisse semper ius eiusmodi ab aetate pervetusta ex iustitia et iure, scilicet 
ex dotatione, illudque sibi etiam post Pianam constitutionem integrum 
permanere. T'estantur enim tabulae fundationum, Beneficia, de quibus 
agitur, eX patriarchalis mensae fructibus alimoniam sumere; collationum 
vero series docet, de illis Venetos Patriarchas disposuisse tamquam de Be- 
neficiis Patriarchali eorum mensae unitis. Omnes porro, qui Beneficio 
dotem constituerint, patronos esse de iure firmat cap. Significavit, de testib. 
Porro per litteras apostolicas sola zurisdictione Pontifex Cenetensem Antisti- 
tem auxit, qua sola Venetum spoliavit. Iam vero patronatus ius esse a iuris- 
dictione discretum omnino, adeo ut alterum ab altero nullimode dependeat, 
negabit nemo. Quae omnia cribrabunt EE. VV. et dirimere dignabuntur 
dubia: 

Il. An, et quae et iura competant Patriarchae Venetiarum super. Benefi- 
cHs 1n casu? 

II. An, et quae iura competant Episcopo Cenetensi quoad provisionem Bene- 
ficiorum in casu? 

Die, etc. Sacra, etc. respondit ad I. Affirmative quoad iura patronatus. 

Ad II. Affirmative quoad ius instituendi praesentatos. 

[Thesaurus Resolutionum, tom. 100, p. 304-311]. 


4072. 
S. C. C., Oppiden., 13 febr. 1841. 


Sex iam praeterlapsi sunt anni, ex quibus Sacerdos R. in Dioecesi B. 
ortus et ad Sacros Ordines promotus in Dioecesi O. suspensus ab Episcopo 
ob deflorationem cuiusdam honestae puellae, censuram violavit celebratione 
Missae. Dein absolutione et dispensatione obtenta, iterum pristinam per- 
ditam vitam ludis ac illicitis amicitiis indulgens cum duceret, divinique Offi- 
. cii recitationem negligeret, rursus suspensus iterum censuram violare non 
dubitavit. Cumque multoties pro absolutione et dispensatione ad S. hunc 
Ordinem recursum habuisset, semper preces eius reiectae fuerunt, quod et 
die 9 maii anni proxime praeteriti factum est, etsi testaretur Episcopus de 
poenitentia et constantis emendationis signis, ea tamen clausula apposita, 
ut post sex menses iterum recurrat commendatus ab Episcopo. : 

Redeunt hinc Sacerdotis R. preces. Meum vero est Episcopi literas ad 
S. Ordinem sub die 8 augusti elapsi anni in medium proferre: « Iuxta rela- 
tionem Archipresbyteri Curati Oratoris possum nuntiare, dictum R. publice 
et constanter poenitentiae signa dedisse, cum fuerit assiduus in servitio 
ecclesiae, et saepius ad S. Eucharistiae Sacramentum accesserit; pro- 


Vol. VI 23 


354. Curia Romana 


pterea puto illum posse absolvi ad S. Missae Sacrificium celebrandum ». 
Quaeritur: ! » póni 

An, et quomodo sit consulendum SSsio pro absolutione et dispensatione in 
casu? 

Die, etc. Sacra, etc. respondit: Peractis spiritualibus exercitiss loco ac tem- 
pore Episcopi arbitrio definiendis, pro gratia absolutionis, dispensationis et 
rehabilitationis arbitrio et conscientia Episcopi, qui collocet Sacerdoiem R. sub 
directione et vigilantia idonei et probi Sacerdotis, illumque iterum suspendat, 
nisi vitam in omnibus vere sacerdotalem duxerit, facto verbo cum Sanctissimo. 

[Liber 184 Decretorum, p. 262 a tergo]. 


4073. 
S. C. C., Spoletana et Reatina, 3 apr. 1841. 


Iubilationis indulto auctus est per hunc 8. Ordinem sub anno 1833 
Franciscus Ettorre, Canonicus in insigni Collegiata S. Mariae de Populo 
Leonissae, appositis consuetis clausulis, praesertim: w£ quamvis in posterum 
non inserviat, nihilominus fructus omnes et distributiones quotidianas sui Cano- 
micatus percipere valeat, perinde ac si choro personaliter interesset. Nihil in 
rescripti tenore de fallentiis, quas alii Capitulares in poenam negligentiae 
amittunt, expresse cautum invenientes Marialis illius Ecclesiae Canonici, 
haud semel adnisi sunt Collegam Ettorrium ab earumdem perceptione 
repellere: eos tamen temperarunt decreta Antistitis. l'andem supplices pro- 
vocarunt a//a saviezza ed equità rnalterabile delle Eminenze Loro, e le suppli- 
cano compiacersi dirimere tal questione, e decidere, se debbansi percepire o no 
le pui volte nominate fallenze o puntature del menzionato Signor Canonico 
Ettorre. 

Ex litteris datis tam ab Archiepiscopo Spoletano, quam ab Reatino 
Episcopo, quamvis super iure in diversam abierint sententiam (nam ille 
Oratoris opinionem defendit, iste opinionem Capitularium), tamen citra sta- 
tum ac consuetudinem Collegiatae praestat haurire «in Bulla erectionis 
Praebendarum Canonicalium de anno 1731 tertiam fructuum partem tenore 
praescripti S. Trident. Synodi, Sess. 21, cap. 3, de ref. decretam quidem pro 
distributionibus quotidianis, attamen reapse, attenta eorum tenuitate, huius 
tertiae partis segregationem neque aggressam, neque applicatam unquam 
fuisse, ita ut suos quisque Canonicorum reditus integros perceperit, atque 
dein fallentias seu punctaturas aere proprio quisque luere inoleverit », nullum 
hucusque extitisse exemplum iubilationis. De Statutis Capitularibus ad 
rem facientibus nihil uterque Episcopus meminit. 

Sane quoties punctaturae subrogatae sint in locum distributionum, con- 
sequens est, ut in omnibus earum naturam et conditionem induant: S. C. in 
Nullius Farfen., 20 decembris 1738.! Porro S. C. resolutiones hac de re 
haud concordes visae sunt: nam aliae positivam, aliae negativam praeseferunt 

responsionem. Resolutionum vero discrimen non aliunde repetendum est, 
quam ex variis casuum circumstantiis, et ex peculiaribus cuiusque Ecclesiae 
Statutis et consuetudine. Post haec erit EE. VV. ad examen revocatis quae 
in facto relata sunt, disquirere de natura fallentiarum in themate, an eae 
scilicet indolem assumant distributionum quotidianarum, et dirimere du- 
bium: 

An Canonicus Franciscus Ettorre participare debeat de punctaturis seu 
fallentiis aliorum Canonicorum, si choro non intersit in casu? 

Die, etc. Sacra, etc. respondit: Affirmative, cum nihil obstat vel ex Statutis 
vel ex consuetudine. 

[Thesaurus Resolutionum, tom. xor, p. 66-70]. 


4074. 
S. C. C., Fulginaten., 22 maii 1841. 


Prolapsa maximo terraemotu, quo Fulginium anno 1832 misere concus- 
sum fuit, Curionali aede S. Mariae Magdalenae, Fulginatenses Canonici 
per Apostolicam Datariam postularunt, ut perpetuo extincta illa Paroecia, 
de cuius ecclesia restituenda omnis plane adempta spes est, Cathedrali 
uniatur per eius Vicarios Curatos administranda. Placuit Apostolicae Da- 
tariae preces ad S. hunc Ordinem remittere. 

Id quidem impense postulat Episcopus, qui datis sibi de re litteris re- 
spondet, id et ab Magdalenae paroecianis exoptari. Additque Antistes, ex 
architecti testimonio impendium scutorum 1225 in dirutae aedis fabricam 
vix sufficere, praeter caetera quae ad ecclesiam licet parvam, cultu necessario 
ornandam requiruntur, nec plane extare, unde isthaec pecuniae vis corro- 
getur. 

Constat quidem a canonum iure summopere abhorrere Beneficiorum 
praesertim parochialium extinctionem: cap. Maioribus, 8, de praebend., cap. 
Qum. accessisset et cap. Cum ex parte, de constit.; non inde tamen cautum 
censetur, quod si aliquando necessitatis vel utilitatis ratio accesserit, reii- 
cienda ipsa plane sit, neque honestis conditionibus admittenda. Decreve- 
runt quippe Tridentini Patres, Sess. 21, cap. 7, de ref., ut si parochiales 
ecclesiae collapsae sint, ad matrices seu viciniores ecclesias transferantur, 
ubi praestituti ibidem ad eas reficiendas modi non suppetant. Id porro et 
de Magdalenae ecclesia pronunciandum. significat Episcopus, cum ad eam 
aedificandam nec pertenuis census vires satis sint, nec reditus in fabricae 
tuitionem extent, nec Beneficiarii eidem addicti recenseantur, qui pro por- 
tione in id adigantur, nec demum nisi perexigua summa ex plebis conlatione 
haberetur. Quodsi ob curionalis ecclesiae ruinam mediorumque inopiam, 
quibus renovari ea possit, unienda necessario esset Paroecia, id maxime 
salutare, animorumque utilitati plurimum. inservire ostendit Episcopus, 
quod Cathedralis Ecclesia undique domibus eorum, qui ad Magdalenae 
Curiam spectant, septa ac fere inclusa est. Nihil proinde iisdem commodius, 
quam illam supplicatum adire, ibique Sacramentis sese expiare, quod sane 

unanimi eorumdem in unionem consensui, immo et votis, ut ea firme de- 
cernatur, causam dedisse videtur. Uniones vero viciniori ecclesiae iure 
ss. canonum probari norunt omnes, ubi praesertim de utilitate et de paro- 
chianorum consensu liqueat: cap. Exposuisti, 33, de praeben4., Conc. 'Trid., 
Sess. 21, cap. 5, de ref. 

Quodsi placuerit de suppressione ac unione iuxta preces pronunciare, 
animadvertendum est, a 'l'ridentinis Patribus praefinitum fuisse, ut in huius- 
modi unionibus exequendis erigant Episcopi in ecclesiis, ad quas translata 
Paroecia est, altaria vel capellas sub eisdem invocationibus, cum omnibus 
emolumentis et oneribus prioribus ecclesiis impositis. Illud proinde et in 
Fulginatensi templo praesertim ad altare honori Mariae Magdalenae dican- 
dum, ne tituli extinctae Paroeciae memoria plane conticescat; erit EE. PP. 
definire: 

An, et quomodo sit locus suppressioni Paroeciae S. Mariae Magdalenae 
eiusque unioni Ecclesiae Cathedrali in. casu? 

Die, etc. Sacra, etc. respondit: Affirmative in omnibus, erecto in Cathedrali 
altari cum icone S. Mariae Magdalenae, translatis oneribus, et addita. celebra- 
tione. Missae solemnis in festo S. Mariae Magdalenae cum adsistentia totius 
Capituli iuxta votum Episcopi, et per Breve. 

[Thesaurus Resolutionum, tom. 10r, p. 123-126]. 


4075. 
S. C. C., Montis Falisci, 7 aug. 1841. 


In Ecclesia Collegiata Gradularum Montis Falisci Dioecesis duo extant 
Canonicatus uniformes et sub eodem tecto, quorum utriusque iuspatronatus 
tam passivum, quam activum ad masculinam faniiliae Galeotti progeniem 
pertinet. Anno 1828, die 23 martii, cum unus ex istis vacaret, Montis 
Falisci Episcopus ad patronorum praesentationem Clericum Raphaelem 
Galeotti in eiusdem possessionem immisit. Anno 1833 die 19 iunii altero 
etiam vacante Canonicatu Emus Velzi successor eumdem eidem Raphaeli 
legitime a patronis praesentato contulit, quin ullam in litteris suis de primo 
Canonicatu mentionem faceret. Nihilominus Raphael in utriusque posses- 
sione cumulative remansit, quin imo in patrimonii sacri titulum sub anno 
1837 priorem assecutum sibi constituit. Ast Episcopo vita functo Vicarius 
Capitularis ad Promotoris fiscalis instantiam iuxta sacros canones ab utroque 
Canonicatu Raphaelem decidisse perpendens, utpote cumulative duorum 
Beneficiorum incompatibilium possessorem, solemniter decrevit. sub die 
5 augusti 1837 «che si prefigga al Sig. Canonico Galeotti il termine di 
giorni 5 a produrre la dispensa apostolica per ritenere i due Canonicati 
incompatibili, passato il quale inutilmente dopo la notifica, ha dichiarato 
e fin d'adesso dichiara, doversi ritenere il medesimo decaduto da ogni diritto 
di possederli, e doversi in conseguenza averli per vacanti ». Raphael autem 


nullam dispensationem unquam exhibuit et nihilominus nullum ex Canonica- 
tibus hactenus dimisit. 

Interim Raphael apud hunc S. O. supplex extiterat, ut per assertam 
illorum Beneficiorum unionem ab Emo Velzi patratam et pacificam ultra 
triennium possessionem, necnon ordinationem eorum Beneficiorum titulo 
subsequutam sua iura defensitaret, simulque obsecraret, a volerlo maitenere 
in pacifico possesso dei due Canonicati riuniti, col dichiararlo vero e legittimo 
possessore, e la riunione secondo le leggi canoniche validissimamente eseguita. 

Ordinarius iterum percontatus remisit acta Capituli: ex quibus patet 
Canonicos unioni consensum nec praestitisse, nec praestituros fuisse, si 
rogati fuissent. Deinde testimonium dedit patronorum, qui perhibent, 
rogatos quidem se dedisse consensum pro unione, de qua agitur, sed tamen 
ideo dedisse, quia rem iuxta sacros canones absolvi arbitrabantur; cum 
tamen praeter opinionem res acciderit, consensum omnem retractare non 
dubitarunt. Quoad assertam autem unionem retulit, in actis Cancellariae 
nullum instrumentum hac super re inveniri, nullumque a Raphaele exhi- 
bitum fuisse dispensationis diploma. Porro Dominicus Galeotti, qui alte- 
rum ex dictis Canonicatibus obtinere nititur, totus in eo est, ut lactatam 
unionem destruat et Raphaelem ab utroque Canonicatu decidisse propu- 
gnet. Siquidem ait ille, certum exploratumque esse, duos hosce Canonicatus 
chori servitio in eadem Ecclesia esse obnoxios, quin imo onere gravari coad- 
iuvandi Parochum in cura animarum, adeoque nihil dubii, quin sint in- 
compatibiles. Certum etíam est, hosce ipsos Canonicatus ab una eademque 
persona possideri. Iam vero Ecclesia semper vetuit Beneficiorum plurium, 
maxime incompatibilium, retentionem, nisi apostolica dispensatio interces- 
serit: cap. Referente, 7, cap. Praeterea, 14, de praebend., S. C. in Comen., 
14 decembris 1822. * Quod vero Raphael nulla dispensatione fuerit instru- 
ctus, testatur Ordinarius. Neque quidquam movet assertae unionis obiectio. 
Cum enim unio sit quid facti, non praesumitur, sed probanda est ab eo, 
qui factum asserit. Iam vero nihil ad eam demonstrandam adducitur. Prae- 
terea ut unio Beneficiorum legitima habeatur, praeter competentem aucto- 
ritatem requiritur consensus eorum, quorum interest: can. 43, Caus. 26, 
qu. 12 Cone: Trd., Sess. 7, cap. 4, de ref., et Sess. 24, cap. 15, de ref., 
necnon Capituli ipsius ecclesiae, in qua facienda est unio: Conc. Trid., 
Sess. 7, cap. 6, de ref., tandem causa necessitatis et utilitatis: cap. Exposuisti, 
de praebend., Conc. 'T'rid., Sess. 7, cap. 6, de ref. At vero nulla ex hisce 
conditionitus occurrit in themate: non dispensatio apostolica, non patrono- 
rum consensus, non consensus Capituli, non utilitas et necessitas Ecclesiae; 
quin imo, auctore Capitulo, maximum haec quoad chori servitium totum- 
que Dei cultum detrimentum caperet, si Beneficia diminuerentur. Neque 
vero confugiat Raphael ad triennalem possessionem. Huiusmodi enim regu- 
lam in Beneficiorum incompatibilitate locum habere non posse testes sunt 
Doctores. 

Contra haec Raphael Galeotti, quamvis autographum pontificii rescript 
vel episcopalis decreti exhibere nequeat, quippe deperditum, ostendit tamen 
ex testimonio Benedicti Marsiliani, qui in Urbe Canonicatum gerit ad 

Ecclesiam S. Spiritus in Saxia, ipsum obtulisse preces Summo Pontifici 
pro obtinenda Canonicatuum unione, ac propitium retulisse rescriptum, 
quod ad praedefunctum Cardinalem remisit. Quod vero idem Cardinalis 
Episcopus exequutioni illud mandaverit, aliquibus probare nititur testimo- 
niis. Quaeritur: 

1. An, et quomodo constet de legitima unione Canonicatuum, ita ut sit 
manutenendus Raphael in eorum possessione in casu? 

Die, etc. Sacra, etc. respondit ad 1. Negative. 

[Thesaurus Resolutionum, tom. ror, p. 210-216]. 


4076. 
S. C. C., Agrigentina, 20 nov., 18 dec. 1841. 


Iosue Licata, Canonicus Decanus in Agrigentina Cathedrali, ea detine- 
tur enterocelis infirmitate, ut urinam compescere nequeat, gravibusque 
inde vexetur doloribus, qui languidum ita eum faciunt, ut pedibus diu 
consistere non possit. Hoc in rerum statu postulat EE. VV. benignitatem, 
ut veniam elargiri dignentur d? celebrar la Messa seduto nel suo oratorio pri- 
vato, stando solamente in piedi nell'atto della s. consacrazione e comunione, 
aon potendo pià di questo giusta la dottrina, che sostiene l'immortale Bene- 
nedetto XIV. 

Constat Oratorem 76 annos natum vitam fere insumpsisse suam in 
Ecclesiae servitio, ac plures per annos Vicarii Generalis necnon et Capitu- 
laris munia gessisse. Peracto autem experimento coram Magistro Caeremo- 
niarum, ut refert Episcopus, celebrationem Missae in oratorio privato nul- 
lum scandalum generare in populo. Oratorisque preces commendat. 

Oratoris petitio tota nititur in ea doctrina, quam scite more suo evolvit 
Bened. XIV in epistola ad Ap. Caeremoniarum Magistrum Reali,! ubi 
scilicet adnotat, concedi posse a Summo Pontifice veniam celebrandi Mis- 
sam sedendo. Huiusmodi vero indulta concedi solent dumtaxat spectabilio- 
ribus viris ecclesiasticis et speciali virtute praeclaris, ut S. hic Ordo conces- 
sit Episcopo Platien. die 28 ianuarii 1832. ? His praelibatis dirimere EE. 
VV. dignabuntur dubium: 

4n, et quomodo sit consulendum SSrio pro indulto celebrandi Missam in 
casu? 

Die 20 novembris 1841: Non proposita. 

Die 18 decembris 1841 Sacra, etc. respondit: Negative in omnibus. 

[Thesaurus Resolutionum, tom. ror, p. 320-322, 324]. 

4077. 
S. C. C, Bononien., 26 febr., 23 apr. 1842. 


Resoluta fuit haec causa die 27 februarii 1836, * ac die 25 iunii eius- 
dem anni.? Hoc edito iudicio Marchionissa alteri viro nupsit, idque 
et sibi dandum efllagitat Comes Clarellius, qui ea cessasse testatur, quibus 
ad nuptias minime aptus tunc habitus fuit; auctoritatemque Sacrae huius 
Congregationis in eam rem supplex postulat. Bini idcirco ex Bononiensi 
Lycaeo salutaris artis. Doctores seorsim ac singulatim corpus Clarelli 
accurate inspexerunt, factaque remotione defectus procedentis ex difh- 
cultaté frenuli nuper recisi, indubiam probationem coeundi attestari mi- 
nime potuerunt. Dubium est: 

An, et quomodo liceat Comiti Clarellio matrimonium inire in casu? 

Die 26 februarii 1842 Sacra, etc. respondit. Dilata, et Erius Archiepisco- 
pus iterum referat, deputatis duobus aliis peritis, qui servatis servandis novam 
inspectionem. conficiant corporis viri, et iurati deponant super ipsius potentia 
saltem cum vidua. 

In executionem Archiepiscopalis decreti de hac re lati bini medici corpus 
Comitis Clarelli inspexerunt, qui ambo iudicarunt eum habilem esse ad 
coeundum saltem cum vidua. Subinde animi sui sententiam aperuit Emus 
Archiepiscopus, qui peritorum judicio nixus sine errandi formidine arbitra- 
tur, Oratorem posse ad alias nuptias rite recteque convolare cum vidua 
tamen ineundas. Unde reproposito eodem dubio: 

Die 23 aprilis 1842 Sacra, etc. respondit: Affirmative cum vidua, iuxta 
votum Emi Archiepiscopi. 

[Thesaurus Resolutionum, tom. 102, p. 42-46, 100-102]. 


4078. 
S. C. C.,, Puteolana, 26 febr. , 23 apr. 4 iun. 1842. 


Cathedralis Puteolanae Ecclesiae Capituli Rector Canonicus Ántonius 
Fraja supplici libello sui ac Canonicorum nomine oblato narrat, eos quoti- 
diano chorali servitio devinctos per septem. annos et ultra alternis vicibus 
illud praestitisse Episcopi accedente consensu, qui veniam ab Apostolica 
Sede.se imploraturum spoponderat. At cum ipse morti proximus datam 
fidem nunquam exolvisse declaraverit, mandasse, ut quotidianum pensum 
restitueretur, donec ab eadem Apostolica Sede alternativae indultum impe- 
tratum fuisset; quapropter enixis precibus efllagitat, ut EE. VV. benignitas 


illud impertiatur. 


Ex literis Vicarii Capitularis, cui preces de more remissae sunt, haec 
habentur: Capitularium numerus ad 30 assurgit: 14 Canonicos et 16 Heb- 

domadarios; hi omnes ad divinas diurnas ac nocturnas laudes explendas 
choro quotidie interesse tenentur: quod onus quoad Hebdomadarios eruitur 
ex fundationis instrumento in eorum tabulario asservato; quoad Canonicos 
vero consuetudini dumtaxat innititur, quippe etsi nemo dubitet, quin ali- 
quando Capitulares Constitutiones extiterint, in praesentiarum nullae sane 
proferri possunt. Canonicorum ac Hebdomadariorum reditus, demptis one- 
ribus, valde tenues sunt; loco quotidianarum distributionum stant emolu- 
menta, quae a Canonicorum absentium fallentiis derivant. 

Iam vero Canonicos aliosque Cathedralibus vel Collegiatis Ecclesiis 
mancipatos singulis diebus Choro interesse ac canonicas Horas psallere 
debere docet textus in cap. Licet, de praebend., cap. Inter quatuor et cap. 
fin., de cleric. non resid., idemque onus imponit renovatque "Tridentina 
Synodus, Sess. 24, cap. 12, de ref. Erit itaque ab EE. VV. iudicandum, 
an iactata redituum tenuitas adsit in themate, et num ex concessione gratiae 
aliquod divino cultui detrimentum obveniret. Unum porro heic animadver- 
tendum: Puteotanum nempe Capitulum Constitutionibus carere. In Romana 
Synodo habita anno 1725, tit. 2, cap. 4 Ecclesiarum Capitulis praecipitur, 
ut antiqua, si qua habent, Statuta et Capitulares Constitutiones depromant; 
et ubi non adsint, sex infra saltem menses post Synodi publicationem omnino 
conficiant, et utraque, antiqua scilicet et nova Episcopo examinanda, corri- 
genda atque approbanda praesentent. Haec vero sanctio ad universas Ec- 
clesias producta est. Et S. hic Ordo, quoties Capitularia Statuta mendis 
scatentia deprehendit, vel abrogavit omnino, vel eorum reformationem iuxta 
ss. canonum leges praescripsit. Quaeritur: 

3. An, et quomodo iniungendum sit Capitularibus, ut Constitutiones con- 
ficiant in casu? 

Die 26 februari 1842: Non proposita. 

Die 23 aprilis 1842: Non proposita. 

Die 4 iunii 1842 Sacra, etc. respondit ad 3. Affirmative, et Capitulum 
conficiat intra sex menses Constitutiones a novo Episcopo approbandas. 

[Thesaurus Resolutionum, tom. 102, p. 69-72, 86, 103]. 


4079. 
S. C. C., lanuen., 17 sept. 1842. 


, Die 26 novembris anni 1801 Anna Bruzo iustis adhibitis solemniis matri- 
monium iniit cum Carolo Paganini. Breve post tempus, maritali domo reli- 
cta, apud Franciscum Ronco, cuius utebatur familiaritate, eadem Anna 
confugit eiusque contubernalis evasit. Ex hoc contubernio quatuor filios 
peperit illa ad annum usque 1816. Tunc enim in Curia Archiepiscopali 
actionem nullitatis matrimonii cum Paganinio initi proposuit ob gravem 
metum sibi a matris auctoritate incussum: et die 31 ianuarii 1817 propitio 
marte a iudiciali aula recessit. A decreta nullitate matrimonii ad Apostolicam 
Sedem appellavit matrimonii Defensor, a qua delegati Iudices sub die 
28 iunii 1817 Curiae Metropolitanae sententiam super nullitate editam defi- 

nitiva sententia undequaque confirmarunt. 'T'unc Anna die 4 iulii insequentis 
cum Francisco Ronco coniugium solemniter contraxit. Verum hi coniuges 
immediate ante huius matrimonii celebrationem ad effectum legitimandi 
prolem iam ab ipsis natam per subsequens matrimonium, notam Parocho 
tradiderunt coram testibus, in qua nomina eorum filiorum continentur una 
cum epocha singulorum nativitatis, et confessi et testati sunt, hos filios ab 
ipsismet esse genitos et natos tempore, quo ambo erant liberi et soluti ab 
omni matrimonio. Ex his quatuor erant nati, antequam nullitatis querela 
proponeretur, quintus vero pendente iudicio; quibus duo alii super accesse- 
runt annis 1819 et 1825. Carolus Paganini et ipse post alteram editam de 
nullitate sententiam ad alia vota transivit, et die 15 octobris 1830 decessit, 
ac proinde ipso sospite omnes filios Anna peperit. 

Cum Franciscus Ronco divitiis affluens nullo condito testamento ex hac 
vita migraverit die 4 aprilis 1841, eius nepotes ex fratre, qui heredes legitimi 
forent, si excluderentur fili, quos habuit cum Anna sive ante, sive post 
nuptias, utpote adulterini: supplices exorarunt facultatem probandi, vali- 
dum fuisse coniugium, quod Anna Bruzo Paganinio contraxerat anno 1801, 
irritum proinde fuisse alterum cum ipsorum patruo initum, ideoque adul- 
terinos fuisse filios omnes ab ipsis vivente Paganinio editos. Placuit S81ho 
rem ad $. C. Concilii ablegare, mandavitque, ut exquisito prius voto Defen- 
soris matrimonii EE. VV. iudicio subiiceretur. 

Neminem latet Alexandrum III in cap. 7, de sent. et ve iud. privilegium 
tribuisse causis matrimonialibus, ne unquam in rem iudicatam transirent, 
sed rursus in iudicalem controversiam revocari possent, cum constaret 
de errore. Idem sanxit Bened. XIV in const. Dei miseratione. * Illud etiam 
fuit ab Ecclesiae canonibus constitutum, qui possint contra matrimonium 
audiri, quique et quibus ex causis repellendi. Repellendi nempe sunt accu- 
santes matrimonium propter quaestum: cap. 5, quz matrim. accusare possint 
vel contra illud testari; item. repellitur, qui denunciationis tempore tacuit, 
nisi denunciationem probabiliter ignoraverit, vel iuret de novo didicisse, 
et quod non obiicit illam malitiose: cap. 6, eod. tit. Illud etiam animadvertere 
praestat, diligenter perquisitas fuisse Sac. huius Ordinis resolutiones, nul- 
lumque reperiri potuisse exemplum, quo ob quaestum et civiles effectus 
admissa fuerit instantia accusantis matrimonium, postquam fuerant priores 
nuptiae iudicialiter dissolutae; nec repertum fuisse exemplum introductae 
nullitatis post obitum alterutrius coniugis. Hisce praehabitis dirimendum 
proponitur dubium: 

An, et quomodo Oratorum precibus sit annuendum in casu? 

Die, etc. Sacra, etc. respondit: Negative in omnibus. 

[Thesaurus Resolutionum, tom. 102, p. 256-259]. 

4080. 
S. C. C. Civitatis Castelli, 17 dec. 1842. 


Rosatus Silvestri anno 1708 ultimo, cum quo decessit, elogio mandavit, 
ut ex suis bonis erigeretur Capellania cum onere trium Missarum in sin- 
gulas hebdomadas, reservato iurepatronatus activo mere laicali Marchioni- 
bus del Monte in S. Maria et eorum descendentibus in infinitum. Anno 1818 
vacante Capellania per renunciationem, per patronos nulla facta legitima 
praesentatione, sed tantum privata scheda ab ipsis obsignata, ad hanc vacan- 
tem Capellaniam Aloysius filius Iosephi Marchionis Bourbon de Monte 
nominatus est, qui numquam canonicam institutionem accepit, sed eius 
pater Capellaniae reditibus, posthabito onerum "adimplemento, fundorum 
cultura, tamquam re propria fruebatur. Qui ab Antistite monitus tandem 
huic S. Ordini supplicavit pro gratia condonationis Missarum non celebra- 
tarum quoad praeteritum, pro reductione quoad futurum, tandem pro su- 
spensione onerum quousque viveret Rectoris pater iam senio confectus. 
Negativo obtento responso, intra praefinitum tempus Marchio Andreas 
alter patronus, cui bonorum administratio auctoritate ordinaria commissa 
est, praesentavit in Episcopali Cancellaria filium suum minime clericum et 
aetate canonica ad beneficia assequenda destitutum; eo vero repulso deve- 
nit ad nominationem nepotis Aloysii, qui ab anno 1818 Capellaniae fructus, 
nulla obtenta institutione, plures annos perceperat et adhuc laicalem vitam 
agebat. Quare cum transacti essent plusquam quatuor menses, losephum 
Sacerdotem Macchioni Episcopus nominavit, ut Capellaniam assequeretur. 

Quod vix factum est, statim Marchio Andreas suo ac aliorum Patrono- 
rum nomine ad S. hunc Ordinem confugit adprecatusque est, ut reiecta 
collatione ab Antistite facta integrum adhuc nominandi ius ipsi reservetur. 
Confugit autem eodem tempore Sacerdos Macchioni, flagitavitque, ut appo- 
situm collationi Nzhil transeat lacerari a S. Ordine demandetur. 

Capellaniam, de qua agitur, innuunt primo patroni, censendam esse mere 
laicalem, quia nullibi in testamenti tabulis ecclesiastica vel Beneficium nun- 
cupetur, imo dicatur cum mera celebratione Missarum, quae vox laicalem 
qualitatem indicat. Iam vero ad Capellaniam laicalem, concludunt, quem- 
libet quovis tempore nominari potuisse: adeoque Episcopum attendere 
debuisse nominationes vel Andreae patroni filii, vel Aloysii nepotis favore 
expletas. Quodsi etiam ecclesiastica censeri velit in themate Capellania, 
adhuc propugnant patroni, sese rite Aloysium praesentasse: is enim 'Ton- 
suram iamdiu recepit ac canonica aetate non caret, ac proinde reiici non 
potuisset, etsi in habitu clericali non incederet, qui requiritur non tempore 
praesentationis, sed tantum collationis. Demum dato etiam, neminem ex 
nominatis idoneum fuisse ad Capellaniam, novus terminus dandus fuisset 
patronis ad nominandum, priusquam Episcopus procederet ad liberam 
Beneficii collationem. 

Macchionius vero una cum Episcopo pugnant acriter Capellaniam esse 
ecclesiasticam etiam ex ipsa voluntate testatoris, qui iussit, quod nemo 

eam assequi posset, nisi clericali addictus militiae. Hoc autem posito perpe- 
ram fuisse nominatum inferunt usque ab anno 1818 Aloysium: nominatio 
enim absque praesentatione nullum ius tribuit nominato. Quare usque 
ab eodem anno post elapsum quadrimestre devolutum fuisse in Episcopo 
ius nominandi citra ullam iniuriam patronorum. At quoniam Episcopus 
ex nimia indulgentia voluit superiori anno terminum iterum concedere 
patronis, praesentari debuissent idoneum, nempe clericum aetate annorum 
saltem quatuordecim ad 'T'rid., Sess. 23, cap. 6, de ref., in habitu et ''onsura 
incedentem ac nullo detentum impedimento; neminem vero ex praesentatis 
huiusmodi qualitates habuisse: non Andreae filiolum; non Aloysium, quia 
licet is Clericus fuisset, vestés tamen clericales iamdiu dimiserat, nec unquam 
reassumpsit, ut saltem in actu collationis dici potuisset incedere in habitu 
et lr'onsura; praeterea inhabilis et ipse erat ad assequendum Beneficium, 
cuius fructus mala fide consumpserat ac bona dilapidaverat ad "Trident., 
Sess. 22, cap. 11, de ref.; incredibile enim est eum factum ignorasse patris, 
qui filii nomine bona administrabat. Elapso autem inutiliter termino, in 
Episcopum ius nominandi omnino devolvitur. Porro etiam in hypothesi lai- 
citatis Capellaniae Episcopi factum substineri posse contenditur: ne enim 
ob patronorum negligentiam defunctorum voluntates praetermissae rema- 
neant, Episcopus inutiliter elapso termino eisdem praefixo Capellanias ipse 
idoneo Rectore providere potest. Dubium est: 

An, et quomodo infirmanda sit collatio Capellaniae ab Episcopo facta favore 
losephi Macchioni, ita ut sit locus novae nominationi a Patronis explendae 
in casu? 

Die, eic. Sacra, etc. respondit: Negative in omnibus. 

l''hesaurus Resolutionum, tom. 102, p. 343-348]. 


4081. 
S. C. C. Ferrarien., 4 febr. 1843. 


Erecta est a Leone X in Ecclesia Ferrariensi ''hesauraria, quae tertia 
Dignitas est, ac de iurepatronatus familiae de Ioculis. Cum itaque anno 1839 
eadem 'Thesauraria vacasset, Maria Baruffi iuspatronatus ad se. dovulutum 
rata ad eam nominavit Ioannem Maccapane, qui in praesentiarum Archipres- 
byteratum cum cura animarum gerit in Ecclesia 5. Martini della Pontenera, 
quae ab Urbe Ferraria distat quinque circiter milliarios lapides. Àt vero 
Efhus Archiepiscopus ratus residentialem esse Thesaurariam, ac a Parocho 
iam satis proviso retineri haud posse existimans, necnon de iurispatronatus 
in Baruffiam transitu paulisper anxius, institutioni restitit, donec nominatus 
opportunas assequeretur dispensationes. Hinc ad Principem Sacratissimum 
preces porrexit Maccapanius ad S. hunc Ordinem postea remissas, quibus 
contendit, nullo se impedimento teneri, quominus prefatam dignitatem 
adipiscatur, quatenus vero opus esset, adprecatus est, che voglia coll'aposto- 
lica sua autorità autorizzare l'Oratore ad accettare assieme all Arcipretura, 
che ritiene, detta dignitd. 

Super his precibus rogati per Archiepiscopum ex Sacri Ordinis mandato 
Cathedralis Ecclesiae Canonici collegialiter deliberarunt: «I1 Capitolo non 
rileva da alcun monumento del proprio Archivio, che alla Dignità del Teso- 
riere sia stato mai annesso obbligo di residenza, e quindi per questo capo 
non reputa incompatibile di sua natura una cotal dignità nella persona del 
nominato, benché stretto dal vincolo di residenza perpetua nella sua Pieve: 
ma riflette peraltro, che il ''esoriere per forza di una consuetudine é tenuto 
di assistere alle primarie funzioni e specialmente ai Pontificali... e perció 
non puo il Capitolo a meno di bramare, che il Canonico 'Tesoriere si trovi 
sciolto da quanti impedimenti potessero mai trattenerlo dell'intervenire 
alle anzidette funzioni ». Etus vero Archiepiscopus nunc iam satis probatum 
fatetur ex nuperis monumentis transitum iuris patronatus in Mariam; dubi- 
tare autem de residentiali Thesaurariae qualitate ac aliis eiusdem obligatio- 
nibus; sese insuper alienum ostendit a dispensationis venia, quam flagitat 
Orator. 

Iam ad I. quod attinet, extra controversiam est, 'Thesaurariam, de qua 
agitur, esse Dignitatem. Turis autem non dubii est, Dignitates et Canonicatus 
ex iure ecclesiastico ad residentiam omnino teneri, adeo ut ne consuetudo 
quidem immemorabilis vel tenuitas, imo et totalis defectus redituum excu- 
sare a residentia valeant: cap. Execrandae, de praebend., Bened. XIV, Instit. 
Eccles. 107, n. 2. Demum haud spernenda est observantia quaedam Archie- 
piscopi: nedum enim certum est solemnioribus festis ''hesaurarios Cathe- 
dralem accedere perpetuo consuevisse, sed nec impugnatur, praeteritos 
"Thesaurarios resedisse. E contrario pro non residendi onere militare vide- 
tur, Thesaurariam, de qua agitur, esse quidem Dignitatem, sed improprie 
et late talem, cui de iure non incumbit onus residentiae. fmmo quum nulla 
residentiae mentio occurrat in Bulla erectionis, eruit Orator, Pontificem 
instituere voluisse Dignitatem potius honorariam et impropriam, quod 
maxime declaravit, quando 'lThesaurario pro tempore permisit Paroeciam 
unitam vel per se gerere. Obligatio vero adsistendi in maioribus solemnita- 
tibus et praesertim in Pontificalibus ex consuetudine introducta importare 
quidem potest residentiam causativam at non residentiam veram et praecisam. 

Quoad II. dubium, nimirum compatibilitatem vel incompatibilitatem 
'Thesaurariae cum alio beneficio sub eodem tecto secundum Card. De Luca, 
disc. 57, de Beneficiis duo Beneficia eiusdem nominis et ministerii sunt in- 
compatibilia; duo Beneficia eiusdem nominis, non tamen ordinata ad idem 
ministerium, probabilius sunt compatibilia; duo Beneficia difformia, quorum 
utrumque sit residentiale ex residentia vera et praecisa, certo sunt incompa- 
tibilia; demum duo Beneficia difformia, quorum unum sit vere ac praecise 
residentiale, alterum autem nullam habeat residentiam sive istam causativam, 
verius censentur compatibilia. 

Quoad III. non est cur loquamur de Beneficiis, quae voluntariam gerunt 
residentiam, de his enim nec dubium, quin incompatibilia esse possint. 
Quoad €a vero, quae necessario residentiam requirunt, distinguunt Doctores 
inter residentiam praecisam et simplicem et alteram. causativam: si Benefi- 
ciatus non resideat, in priore casu perdit titulum, in altero artem solum 


^ 

fructus. Porro de his quae continuam exigunt residentiam, non ambigitur, a 
nemine retineri posse sive de duobus agatur, quae utraque id oneris praese- 
ferunt, sive etiam si unum continuam, alterum discontinuam. Dubia sunt: 

I. 4n Thesauraria sit residentialis in casu? Et quatenus affirmative: 

II. 4n, et quomodo eadem Thesauraria sit incompatibilis cum aliis Benefictis 
sub eodem tecto 1n. casu? 

III. 4n, et quomodo sit tncompatibilis cum aliis Beneficiis residentialibus 
in eadem Civitate Ferrariae an. casu? 

Die, etc. Sacra, etc. respondit ad I. Affirmative ad tramites iuris, ser- 
vata tamen consuetudine quoad chori servitium. 

Ad II. Providebitur in. singulis casibus. 

Ad III. Affirmative quoad ea Beneficia, quae continuam exigunt resi- 
dentiam, negative quoad caetera, quae chori servitium et onera Thesaurariae 
non impediuni. 

['l'hesaurus Resolutionum, tom. 103, p. 18-34]. 


4082. 
S. C. C. Civitatis Castelli, x1 mart. 1843. 


De re cum nupta muliere habita ab illius viro deprehensus, de sollicita- 
tionibus nonnullarum tum nuptarum, tum innuptarum suae Paroeciae 
mulierum convictus et publici iudicii sententia mense augusti 1837 in car- 
cerem detrusus et Episcopi decreto irregularis declaratus fuit Sacerdos 
C. C., cuius preces pro rehabilitate, etsi ab Episcopo commendatas, non 
solum quater reiecit hic S. Ordo, verum constitutionem Gregorii XV, 
Universi,! suam, S. Poenitentiariae ac Supremae Inquisitionis prae oculis 
praxim habens, dimissionem Paroeciae illico ei imposuit, quod reapse iam- 
dudum factum est. Modo vero facti poenitens, inopia pressus, triennio 
cum dimidio iam praeterlapso, quinto pro eadem gratia exorat C. C. 

Hinc Episcopus, qui ultroneam mense octobris proxime praeteriti ad 
Emum S. Congregationis Praefectum dedit epistolam, de more auditus 
ait: « Possum referre, praedictum Sacerdotem revera egisse poenitentiam per 
tres annos cum dimidio, partim penes PP. Cappuccinos, partim penes Paro- 
chos; eius emendationem fuisse constantem, cum semper hoc tempore 
rectam vitae rationem duxerit. Attenta autem eius emendatione et mise- 
rabili statu, oro, ut rehabilitetur ad Sacrum faciendum, ad animae suae 
iuvamen, et etiam ad sublevandam eius paupertatem, quae maxime nunc 
aucta est morte sui patris ». Quaeritur: 

An, et quomodo precibus sit annuendum in casu? 

Die, etc. Sacra, etc. respondit: Peractis spiritualibus exercitiis loco ac tem- 
pore arbitrio Episcopi. praefiniendis, pro gratia absolutionis, dispensationis et 
rehabilitationis ad S. Missae Sacrificium arbitrio eiusdem. Episcopi, excluso 
tamen loco patrati criminis, necnon firma inhabilitate perpetua ad assequenda 
Beneficia curata, necnon ad Sacramentales Confessiones. excipiendas, facto 
verbo cum SS. 

[Per summaria precum a. 1843]. 


ILCLÉU NI20r: 

4083. 
S. C. C., Silvaeducis, 11 mart. 1843. 


R. P. a Secretis S. Congregationis de Propaganda Fide, Sacri huius 
Ordinis definitioni subiecit de mandato SSii facultatem expetitam a Vicario 
Apostolico Sylvae Ducis (Bois le Duc), nimirum indulgendi aliquoties 
parochis Vicariatus, ut per sacellanos suos implere possint onus applicatio- 
nis Missae pro populo. Praenotandum in facto est non leves exortas esse 
in Belgio praesertim controversias, utrum Missae illius applicatio sit onus 
personale, ita ut per sacellanos seu vice-parochos impleri non possit. Huic 
controversiae causam dedit opus in lucem editum a sacerdote Varhoesen, 
qui onus illud personale esse demonstravit tum doctrina S. Alphonsi de 
Ligorio, tum Sacri huius Ordinis resolutionibus. Praemittendum etiam est, 
in facto, iuxta statuta synodalia praesertim mechliniensia, Missam paro- 
chialem, quae dicitur summa, cum cantu expleri statis horis, et ad eam 
concurrere plebem quae pro certo tenet eam Missam pro se applicari. Ex 
his factum est, ut parochi sive ob legitimum impedimentum, sive etiam abs- 
que iusta causa, Missae illius celebrationem et applicationem pro populo 
sacellanis suis committere consueverint. Nec praetereundum est Vicarium 
Apostolicum oratorem, de hac re consultum, responsum dedisse 05 posse 
parochos absque iusta causa per sacellanos applicare Missam pro populo. Ex 
his factum est ut quamplurimae excitarentur controversiae, utrum onus 
revera sit personale, et quae esse possit iusta causa ut per alium adimpleatur. 
Haec erant EE. VV. patefacienda ut verba concessionis librare possint; 
agitur enim de rescripto, quod firmat regulam praesertim in iis ditionibus. 

Die, etc. Sacra, etc. censuit rescribendum: Pro facultate indulgendi 
parochis Vicariatus, ut per sacellanos Missam pro populo applicare possint 
in casibus verae necessitatis, et dummodo ex canonica causa fiat, facto verbo 
cum SSfho. Factaque de praemissis per Subsecretarium S. Congregationis... 
relatione S$Áho Domino Nostro, eadem Sanctitas Sua resolutionem Sacrae 
Congregationis in omnibus benigne approbavit et confirmavit. Proptereaque 
eadem Sacra Congregatio supradictam facultatem, superius descriptae reso- 
lutionis forma ac tenore in omnibus et per omnia adamussim servatis, me- 
morato Vicario Apostolico benigne impertita est. 

[Liber 186 Decretorum, p. 270]. 


4084. 
S. C. C, Firmana, 29 iul, 12 aug. 1843. 


In ecclesia extra sed prope moenia oppidi Campi Pheudoni Divo 
Patritio dicata reperitur erecta Sacerdotalis Capellania sub titulo S. Antonii 
Patavini, cuius iuspatronatus favore descendentium quondam Gregorii 
Egidj de Monte Florum fundator reservavit, onusque imposuit Capellano 

pro tempore litandi per seipsum duas Missas qualibet hebdomada, condi- 
tione apposita, quod si Capellanus per seipsum non celebraret, excepta infir- 
mitatis causa, dare teneretur alii Sacerdoti celebranti integram portionem 
omnium Capellaniae fructuum, quae proportionaliter corresponderet diei, 
qua Sacrum per seipsum facere omisisset. Huiusmodi fuit fundatoris volun- 
tas. Ast ab anno 1691 usque ad annum 1831 in litteris institutionum neque 
verbum neque vola invenitur de enunciata conditione, sed tantum dictum 
fuit, Capellano onus inesse duarum Missarum in suffragium animarum 
Sacripantis Pancaldi et suorum antenatorum celebrandarum. Capellaniae 
possessionem iniit anno 1831 Sacerdos Franciscus Bastoni, Asculanae Ec- 
clesiae Cathedralis Canonicus, qui habita cognitione dispositionis testamen- 
tariae usque ad annum 1839 veniam a Summo Pontifice petiit et obtinuit 
per alium Sacerdotem Capellaniae Missas celebrandi. Anno autem 1839 
S. C. Ep. et Reg. rescripsit, ut in futurum testamentaria dispositio fideliter 
observaretur. Quare anno 1841 in actu s. visitationis Emus Archiepiscopus 
decrevit: « x. Qualora il Cappellano non celebri di persona le due messe in 
ogni settimana, dovrà rilasciare il corrispondente fruttato giornaliero al 
Celebrante, che avrà supplito. 2. Ad evitare ogni inconveniente ed ogni que- 
stione tra il Cappellano ed il Celebrante, il Cappellano esibirà in ogni anno 
al Nostro Vicario Foraneo lo stato attivo e passivo giurato del reddito della 
Cappellania. 3. Non sia lecito di anticipare, né posticipare le Messe, ma si 
celebrino nelle singole settimane a forma del testamento ». 

Decreto non acquievit Capellanus Bastoni, quapropter huic S. Ordini 
exposuit, ce trovandosi enormemente gravato da tal decreto, umilmente 
implora la revoca ed annullamento dello stesso, poiché per lo spazio di un 
secolo e mezzo le Messe non sono state mai celebrate dai Rettori pro tem- 
pore, ma sempre e costantemente soddisfatte dai Sostituti celebranti. I Ret- 
tori adunque della Cappellania hanno il miglior titolo d'un osservanza di circa 
I43 anni. 

Instantia Capellani de more remissa fuit Archiepiscopo, qui praenarrata 
confirmans retulit sanctionem appositam a fundatore in desuetudinem 
cessisse; patronorum vota expostulatis favere; reditus Capellaniae in annuis 
scutatis circiter 300 ab omni onere liberos supputari. 

Iam conditiones in dispositione testamentaria positae adamussim adim- 
plendae sunt, praesertim si respiciant causas pias: Clem., Quia contingit 2, 
de relig. domib. Atqui Capellanus Bastoni per voluntatem testatoris pinguem 
reditum ex Capellania habet: onerosae igitur conditioni ab testatore appositae 
aequissimum. est, ut satisfaciat. Cum tamen litterae institutoriales Ordina- 
riorum et Bullae apostolicae expeditae favore Capellanorum ab anno 1691 
usque ad annum 1831 conditionem onerosam, de qua agitur, non expressis- 
sent, iusta Capellanis adfuit ratio praesumendi, per apostolicum beneplaci- 
tum sanctionem fundatoris esse sublatam. Gravis quidem agitur controver- 
sia inter Doctores, utrum onera Missarum ac fundationum Beneficiorum 
et Capellaniarum perimi possint saltem centenaria praescriptione. Qui 
negant, Tridentinae praecipue Synodi nituntur Sess. 25, Cap. 5, de ref. 
Iamvero "Tridentinae Synodi sanctiones fuerunt munitae decreto irritanti et 

clausula sublata. Huic sententiae potius, quam alteri adhaesisse S. Con- 
gregationem plura eiusdem testantur folia. Dubium est: — 

Zn infirmandum, vel confirmandum sit sacrae visitationis decretum in casu? 

Die 29 iulii 1843: Non proposita. | 

Die 12 augusti 1843 Sacra, etc. respondit: Negative ad primam partem, 
affirmative ad. secundam. * 

[Thesaurus Resolutionum, tom. 103, p. 266-274, 297]. 


4085. 
S. C. C. litt. (ad Ep. Cameracen.), 14 oct. 1843. 


S. Congregatio inter alia rescripsit: 

Ordinariorum esse de re cognoscere et perpendere, num revera necessitas 
urgeat, ut sacerdos duas Missas celebrare cogatur, nec aliter utendum con- 
cessa hac iteratione, quam iuxta conditiones ab ipsis apponendas, habita 
locorum, populorum et paucitatis sacerdotum, ac proinde verae necessitatis 
ratione, de qua legatur Benedicti XIV constit. Declarasti, ad Ep. Oscensem 
auni 1746? et in eius opere De Sacrificio Missae, lib. 3, cap. 5 et 6. Ipso- 
rum vero conscientia oneratur stricte, nec permissio concedatur generaliter, 
quasi privilegium alicui sacerdoti, sed ob peculiares casus, et necessitatis 
causa ab ipso (Ordinario) examinata, qui praeterea moneat parochos, quibus 
facultatem iterum, eadem die, secundam Missam celebrari concesserit, ne 
eleemosynam vel stipendium a quovis et sub quocumque praetextu pro ea 
percipiant, iuxta decreta alias edita a 5. C., sed eam pro populo sibi com- 
misso gratis applicent. 

[Liber Litterarum 1834-47, p. 457, sq.]. 


4086. 
S. C. C., Senogallien., 24 aug. 1844. 


Cum in eo statu sit Capellania instituta a Catharina Comitissa Bonafede 
in Civitate Senogalliensi, ut aere alieno gravetur, hodiernus illius possessor 
Felix e Comitibus Bonafede a S. hoc Ordine postulavit veniam alienandi 
bina rustica praedia ad eamdem Capellam spectantia, quorum alterum posi- 
tum est in regione RAosello o Casebianche valoris peritialis scut. 739.54, 
alterum in regione S. Rocco valoris scut. 769.41.5, ita scilicet, ut ex prioris 
fundi pretio potioribus saltem Capellaniae creditoribus satisfaciat, erogato, 
quod superest, in sui utilitatem, altero vero in solutum cesso Sacerdoti 
Pacifico Lauri, qui nomen habet executivum contra Cappellaniam solemni 


re iudicata firmatum, et cum quo iam inita est conventio, cuius hodie 
petitur approbatio. 


I-Cf. N24095. 
BUCTUNS365: 

Rogatus Emus Episcopus, auditis interesse habentibus retulit: « Il Con- 
siglio (interesse habentium) ha trovata ragionevole l'una e l'altra domanda 
dell'Oratore e vi ha acconsentito con questa modificazione peró, che in 
quanto alla prima, la proposta vendita si faccia possibilmente a prezzo di 
stima, ma sotto l'espressa condizione che il prezzo medesimo venga impie- 
gato nella dimissione de' debiti ed investito l'avanzo a favore della Cappel- 
lania; ed in quanto alla seconda, che si premetta un nuovo avviso di asta per 
avere, se fosse possibile, un prezzo maggiore di quello offerto dal Lauri 
medesimo. Anche il Difensore della Cappellania ha riconosciuto necessaria 
l'alienazione degli indicati due fondi pel solo fine peró di soddisfarne la 
passività. Per la qual cosa son di subordinato parere, che meritino le pro- 
mosse due istanze di essere accolte ne' modi e termini espressi dal Difensore 
deputato ». 

Res itaque est de laicalis Capellaniae bonis alienandis, qua in re, quid- 
quid sit de praecisa necessitate apostolici beneplaciti, tutius esse illud exqui- 
rere videtur. Porro, attenta necessitate, permitti, ut bona ad pia opera desti- 
nata alienari possint, non dubitatur ex Conc. 'T'rid., Sess. 22, cap. 11, de 
ref., quare inspicere erit in themate, num asserta necessitas demonstretur. 
His breviter degustatis dignabuntur EE. VV. dirimere dubia: 

I. An, et quomodo sit permittenda. alienatio fundi vulgo Rosello o Case- 
bianche zm casu? 

II. An, et quomodo sit permittenda. cessio fundi vulgo S. Rocco in casu? 

Die, etc. Sacra, etc. respondit ad I. et II. Affirmative, praevia. affixione 
edictorum favore maioris et melioris oblatoris, adstante Defensore Capellaniae, 
et cum onere investiendi, quidquid supererit post aeris alieni dimissionem, iuxta 
votum Emi Episcopi. 

['Thesaurus Resolutionum, tom. 104, p. 213-218]. 


4087. 
S. C. C, Nanneten., 19 apr. 1845. 


Bis iam resoluta fuit haec causa, diebus nimirum 21 iulii 1832 ! et 3 au- 
gusti 1833. * Post haec quotidie morbo ingravescente idem Presbyter per 
annos decem bis aut ter fere in hebdomade vehementer agitatus ab omnibus 


ecclesiasticis functionibus sese interdixit. Nunc vero quindecim abhinc 


mensibus adhibitis remediis a medico in his curandis morbis perito acce- 
ptis fere pristinam recuperavit sanitatem: hoc enim temporis intervallo 
tres tantummodo easque leves passus est nervorum agitationes nocturno 
tempore. Supplices perinde huic S. Ordini preces porrexit, ut dignetur EE. 
VV. clementia ipsum ab irregularitate dispensare, et ad Sacrificium offeren- 
dum. habilitare. Precibus iuncta est medici et Episcopi amplissima testatio 
de moribus Sacerdotis Oratoris, qua dicitur eum esse multo commendandum, 


1 Cf. N. 4040. 
? Cf. N. 4047. 

zelo animarum flagrantem, ipsumque aegritudine angi eo, quod ad inertiam 

sit damnatus. Unde quaeritur: Vn PN 
Zn, et quomodo sit consulendum |SSsto pro dispensatione et rehabilitatione 

in casu? 
Die, etc. Sacra, etc. respondit: Pro gratia dispensationis et rehabilitationis 

ad SS. Missae Sacrificium cum assistentia alterius Sacerdotis, et cum reinci- 

dentia, si in morbum relabatur, arbitrio Episcopi, facto verbo cum SStio. 
[Liber 188 Decretorum, p. 334 a tergo, sq ]. 


4088. 
S. C. C. Neapolitana, 2 aug. 1845. 


Caietanus De Hieronymo Civis Neapolitanus cum Clara Imar degente 
in suburbio Neapolis, quod audit Real Villa di Portici, solemne coram Ec- 
clesia celebraverat matrimonium; deducta in domum suam puella, nuptiali 
cum ipsa thalamo per integrum biennium cubaverat. Hoc tempore exacto 
paternos uxor remeavit lares infirmitatem causata, septem tamen post men- 
ses graviorem accessisse causam patefecit, quum coram Metropolitana se 
sistens Curia petiit: che non essendo bastati due anni di costante consorzio col 
marito, si dichiari risoluto di niun vigore il matrimonio a motivo della causa 
dirimente d'impotenza. Vicarius autem Generalis rite absolutis quaestionis 
actis, sententia sua legitime prolata declaravit: Constare de naturali, perpetua 
et antecedenti impotentia Caietani De Gironimo, ac proinde matrimonium 
inter eum et Claram. Imar initum ab initio fuisse et esse nullum. Causa in 
vim appellationis hodie proponitur S. Ordini dirimenda. 

Dispositioni insistens capitis 2, de frigid. et malefic. et can. 19, Caus. 25, 
quaest. 2, quibus statuitur, nullum reddi matrimonium, si vir nunquam 
coiverit nec coire possit cum muliere; utrumque in Caietano De Hieronymo 
verificari contendit mulieris Defensor. Et primum omnino constat ex con- 
cordi utriusque coniugis confessione in iudicio solemniter emissa, licet coire 
nequivisse vir obtestatus fuerit ex physica vel ex morali temporanea indispo- 
sitione, mulier vero pro causa allegavit partium virilium debilitatem; prae- 
cipue vero ex probata per corporis inspectionem mulieris virginitate, eo vel 
magis, quod obstetricum depositioni coram medicis et chirurgicae artis pe- 
ritis manifestatae ipsorum unanime accessit iudicium: che la fisica. virginità 
esiste nella Sig. Imar, giacché tutte le parti, che ne menano alla conoscenza di 
siffatta virginitd, sono nello stato stabilito dalla natura. Tta probata Clarae vir- 
ginitate post biennalem  condormitionem cum viro, huius impotentiam 
deducit necessario illius Adsertor, et quidem naturalem ac antecedentem 
ita ut coire amplius nequeat. Hac autem demonstrata impotentia, nihili 
faciendas esse regerit mariti iactationes lite pendente factas de veteri coeundi 
potentia, de filiis susceptis, ac morbo venereo coitu quaesito, hunc enim 
contrahere potuit simplicibus tactibus. Quodsi de matrimonii nullitate non 
plene constaret, eas tamen urgere causas vindicat, quae matrimonii rati et 
non consummati dispensationem postulant, videlicet aegritudo animi, et 

odium inter Claram et Caietanum, qui ad venalia adulteria non erubuit 
uxorem excitare. Ceterum ad dispensationem indulgendam sufficere videtur 
etiam impotentia probabilis tantum. 

Contra vero deputatus Sacramenti Vindex omnes fere peritos viri poten- 
tiam admisisse imo etiam relativam ac temporariam exclusisse affirmat. Hoc 
autem posito universas mole sua ruere probationes a muliere ex adverso 
adductas protuetur. Porro iurata mulieris assertio de non consummato 
matrimonio nimis laconica fuit, quam quod exigat Benedictina duce: 
Dei miseratione;* seroque oblata querela, quae reiicienda est: cap. r, de 


frigid. et malefic.; ac demum viro matrimonii consummationem oua 


potius credendum est. Hisce hinc inde relatis EE. VV. sapientissimo iudicio 
dirimenda proponuntur dubia: 

I. An constet de nullitate matrimonii in. casu? 

II. 4n sit consulendum SSrüo pro disbensatione a matrimonio rato, et 
non consummato in casu? 

Die, etc. Sacra, etc. respondit ad 1. et II. Dilata, et scribatur Vicario 
Capitulari bro nova inspectione corporis tam viri per tres novos peritos, quam 
mulieris per alias tres obstetrices a peritis instruendas, servata forma consti- 
tuttonis s. m. Benedicti XIV, Dei miseratione, ac exhibitis per. Defensorem 
matrimonii Curiae Archiepiscopalis interrogatoriüis. ? 

[Thesaurus Resolutionum, tom. 105, p. 257-264]. 


4089. 
S. C. C., Compsana, 2 et 30 aug. 1845. 


Sacerdos Antonius Berrilli ex oppido Caletri Compsanae Dioecesis 
omnia bona sua in divini cultus incrementum tota impendere statuit. Hinc 
in matrici eiusdem oppidi ecclesia e solo excitato sacello S. Annae etiam 
beneficium instituit, activae et passivae nominationis iure in Nicolaum et 
Leonardum Berrilli eorumque successores in infinitum collato. 

Sed nuperis temporibus ad aures unius ex Patronis losephi Nicolai 
Berrilli pervenit, Cappellanum totum distraxisse boum armentum, permu- 
tasse fundum Fontana del Milo, nullamque habuisse curam reficiendi colla- 
bentes ac pene dirutas aedes, quae exurgunt in contrada il Vacalo. Agente 
tunc Patrono coram Archiepiscopali Compsana Curia, Iudex suspensionis 
tantum poena mulctavit Cappellanum, atque ex beneficii reditibus annuam 36 
ducatorum pensionem eidem concessit. Beneficii vero gestionem Dioece- 
sanae administrationi concredidit, ut redditus, qui detractis oneribus reliqui 
essent quotannis, in aedium sarcitionem et bovilis gregis emptionem im- 
penderentur. 

Verum Patronus ab hac sententia ad S. hunc Ordinem appellavit. Archie- 
piscopus interrogatus retulit, Patronum nonnisi duo probasse: armenti 


1 Cf. N. 318. 
2 Cf. N. 4093. 

distractionem atquae aedium ruinam. Deficiente vero dolo sibi visum esse 
aequitati potius quam stricto iuri adhaerere. ; 

Utriusque igitur litigatoris iuribus ad trutinam revocatis sequens EE. PP. 
proponitur dubium: 

Zn, et quomodo sententia Curiae Archiepiscopalis sit. confirmanda, vel 
infirmanda in. casu? 

Die 2 augusti 1845: Non proposita. 

Die 30 augusti 1845 Sacra, etc. respondit: Affirmative ad primam partem, 
negative ad secundam, et ad mentem. Mens est, ut Archiepiscopus curet omnino 
redintegrationem beneficii ex reditibus superextantibus, detractis oneribus, et 
pensione. 

[Thesaurus Resolutionum, tom. 105, p. 303-311, 314]. 


4090. 
S. C. C., Treien., 30 aug. 1845. 


Pius VII anni 1818 Civitatem 'Treiensem et aliquot Villas eius territo- 
rium constituentes ab Archidioecesi Camerinensi perpetuo dismembravit, 
instituitque inibi Episcopalem Exedram in perinsigni Ecclesia B. Mariae 
Virgini ab Angelo salutatae dicata. Primus autem, qui huiusmodi admini- 
stratione frueretur una cum Camerinensi Archiepiscopatu, extitit Praesul 
Nicolaus Mattei, qui mox ad Montisfalisci et Corneti Dioeceses translatus, 
anno 1843 diem obiit supremum. Unde "Treiense Capitulum constitutioni 
S. Pii V ! innixum suam et ipsum partem e sacris utensilibus, quae defuncto 
Archiepiscopo inservierant, pro rata fructuum et temporis, quo administra- 
tionem 'Treiensis Ecclesiae retinuerat, postulavit. 

At Capitulum Camerinense contendit, sibi uni spolia pro eo tempore 
universa competere, cum sustineret, Administratores, etsi perpetuos, nedum 
explicite, prout legenti patebat, sed nec implicite fuisse in Piana dispositione 
comprehensos. Proposito itaque dubio: 

4n, et quomodo spectet ad Treiensem Cathedralem. Reclesiam ius ad sacra 
utensilia defuncti Archiepiscopi Mattei in casu? 

Die, etc. Sacra, etc. respondit: Affirmative, et spectare proportionaliter 
ratione fructuum. 

[Thesaurus Resolutionum, tom. 105, p. 330-340]. 


4091. 
S. C. C., Ordinis Praedicatorum, 24 ian. 1846. 


Inter Dominicanam Familiam Tarenti degentem ac Metropolitanum Ca- 
pitulum (penes quod totius Civitatis animarum cura inest) anno 1841 de 
Religiosorum cadaverum ad coemeterium delatione controversia exorta 

est: cum enim cuiusdam Religiosi defuncti exuvias, iustis in ecclesia solutis, 
ad sepulchrum efferre constituerint Dominicani Patres absque Parochi 
interventu, ac Conventuali Cruce elevata, obstitit Capitulum, a Parocho 
cum Cruce Capitulari seu Paroeciali funus deducendum esse contendens. 
Edita protestatione tunc cessit Conventus Praeses. Verumtamen postmo- 
dum uterque contendens ad Apostolicam Sedem provocavit; et causa ad 
hunc S. Ordinem a Sacratissimo Principe ablegata, tum Archipraésulis, 
tum Praedicatorum Ordinis Procuratoris Generalis votum conquisitum fuit. 

Procurator Generalis insistendo cuidam decisioni S. C. diei 2 iulii 1620 
sustinet, «che il Superiore Regolare puó trasportarsi il cadavere del suo 
Religioso in qualunque ora di giorno o di notte, ed anche solennemente, 
benché il Card. Petra ed il Pignatelli dicono, che il trasporto dovrebbe farsi 
sine pompa, sine cruce et sine processione, poiché: Ub: iura mon distinguunt , 
nec nos distinguere debemus. Inoltre per la Bolla di Leone X * e per i decreti 
della S. C. per passare da una ad un'altra Parrocchia non si deve dimandare : 
il permesso di quel Parroco, da dove il cadavere si deve passare. Or da tale 
ordinazione... si deve conchiudere, che — essendo il Superiore Regolare il 
vero Parroco di quel Religioso defunto— per trasportare il cadavere del Reli- 
gioso per la Parrocchia degli opponenti, non e necessario, che v'intervenga 
l'assistenza di quel Parroco ». Quod confirmat etiam ex 5. C. Ep. et Reg: 
in Placentina, 24 nov. 1713. ? 

Capituli vero Defensor ex Parochi iurisdictione arguit, ipsius esse 
iurisdictionis signa: stolam, crucem elevatam in Paroecia deferre. Cumque 
duo haec insignia in cadaverum associatione deferenda sint iuxta praescrip- 
tum Ritualis Romani, tit. de exequiis, consequi contendit, Cathedralis Paro- 
chum vocandum esse, ut stola ornatus et parochialem crucem elevans 
defuncti Religiosí exuvias ad coemeterium per suae Paroeciae territorium 
evehendas comitetur; minime vero idipsum licitum esse Regularibus, ne 
aliena iura invadere videantur. Superiorum enim. Regularium potestas intra 
Monasterii septa circumscribitur, extra autem in alterius iuris praeiudicium 
exercere vetitum est. Igitur enodanda sunt dubia: 

1. An expleto officio super Regularis cadavere Parochus Metropolitanae 
Ecclesiae vocari, et interesse debeat cum stola in solemni associatione eiusdem 
Regularis ad publicum coemeterium in casu? 

2. An ista funeris processio ordinanda sit sub, et praeeunte Cruce Metropo- 
litanae seu Parochialis Ecclesiae in casu? Et quatenus affirmative ad primum 
et secundum: 

3. An Parochus debeat deponere stolam prope sepulcrum Regularium, vel 
potius officium iam incoeptum perficere in casu? Et quatenus negative ad pri- 
mum et secundum: 

4. Zn sine Parochi interventu possint Regulares ordinare processionem cum 
stola, et Cruce Conventuali usque ad sepulchrum, vel potius utrumque signum 
deponere debeant in transitu per Paroeciam, resumendum postea tn coemeterio 
in casu? 


1 Cf. N; 72. 
2 Cf. N. 1829. 

Die, etc. Sacra, etc. respondit ad r. et 2. Negative in omnibus, dummodo 
cadaver deferatur absque solemni pompa, recto tramite ad coemeterium a Fami- 
Lia Regulari proprii Conventus tantum. 

Ad 3. Provisum in praecedentibus. " 

Ad 4. Affirmative ad primam partem cum conditionibus, uti in praeceden- 
tibus, et cum stola ac Gruce Conventuali tantum; negative ad secundam. 

[Thesaurus Resolutionum, tom. 106, p. 35-44]. 


4092. 
S. C. C, Veronen., 30 maii 1846. 


Veronensis Cathedralis Ecclesiae, cui praeerat anno 1805 Marcus Cor- 
ner 8. R. E. Cardinalis, chorale servitium penitus antea neglectum in pleno 
sui vigore restituit, mensam de novo instituendo, eique plures Anniversa- 
riorum, piorum legatorum ac portionum d; varie Pievi Chiericali reditus 
in unum copulatos adiungendo. Mensa haec a Corner fundatore appellata 
fuit Cornelia, et satis tunc erat ad congruam 7o Clericorum (sive Capellani 
fuerint sive Mansionarii) substentationem. Verum temporis lapsu atque 
iniuria, vel negligentia Administratorum tales subiit deinde vicissitudines 
circa reditus, ut vix duobus Mansionariis et 14 Capellanis centesimi 38 al 
gtorno praeberet. Quare alter Veronensis Antistes Grosser praedictae Mensae 
Corneliae alia univit Beneficia, ita ut uniuscuiusque portio pertingat ad 
centesimi 55 al giorno. Verum animadvertit hodiernus Episcopus imparem 
adhuc esse reditum ad Beneficiatorum alimoniam, et arduam rem esse post 
aliquorum obitum, et praecise 12, Beneficiatorum, qui annos ultra 7o nati 
sunt, alios invenire successores; insuper animadvertit, quod 16 Beneficiati 
satis non sint ad plenius chorale servitium peragendum: ideoque proponit 
constituere alia 8 Beneficia, scilicet in totum 24 Beneficiatos, quos sufficien- 
tes esse ait. Ad haec obtinenda supplex adiit Sacratissimum Principem, et 
precibus ad S. Concilii Congregationem ablegatis, ad 24 Beneficia consti- 
tuenda Veronensis Episcopus proponit reditus desumere ex praedicta Mensa 
Cornelia; ex Beneficiis in eodem Cathedrali Templo existentibus, illis non 
exceptis iam prius ab Episcopo Grosser eidem mensae adiunctis; ex Bene- 
ficiis ad alias Civitatis Veronensis Ecclesias pertinentibus. Pro Beneficiis 
vero, quae sunt de iure patronatus, libenter patroni iam praebuerunt 
assensum. 

Species praesentis controversiae cum opportunis animadversionibus exhi- 
betur in voto, quod exaravit Emus D. Card. Serafini Relator. Quamquam 
autem Ecclesia a plurium Beneficiorum unione abhorreat, tamen ex ss. cano- 
nibus potest unio fieri, cum Ecclesiae sit necessitas, et iusta adsit ac ratio- 
nabilis causa, necnon legitimi Superioris accedat auctoritas. At in themate 
de omnibus hisce apprime constat, prout Episcopus exponit. Ne autem 
Beneficiorum uniendorum reditus propter adnexa onera Missarum impares 
sint ad Beneficiatorum substentationem, etiam Missarum reductio conce- 

denda videtur, quia secus chorale servitium in Ecclesia Cathedrali penitus 
deficeret. Dubia sunt: 

I. An, et quomodo sit locus unioni Beneficiorum in casu? Et quatenus 
affirmative: 

II. An, et quomodo, et super quibus Beneficiis sit locus reductioni Missarum 
tn casu? 

Die, etc. Sacra, etc. respondit ad I. et II. Affirmative in. omnibus. iuxta 
votum Emi Relatoris et Episcopi Veronensis, demptis Capellanzis aliisque pus 
relictis, quae in aliis ecclesiis instituta referuntur in schemate sub litt. D., per 
Breve, facto verbo cum SSmo. 

[Thesaurus Resolutionum, tom. 106, p. 202-250]. 


4093. 
S. C. C.,, Neapolitana, 5 dec. 1846. 


Dilata fuit resolutio huius causae die 2 augusti 1845. * Verum vir De 
Geronimo iterum atque tertio monitus ac terminis peremptoriis compulsus 
praescriptioni S. Ordinis minime obtemperavit declarans: d? mom poter 
pit progredire in giudizio, perché le sue strette finanze mon glielo permettono, 
cosi si rimette a quanto verrà deciso all'uopo. Clara autem ad praestitutam 
normam sese inspiciendam obstetricibus ac matronis dedit. Quae cum peri- 
tis mulierem uno ore intactam se invenisse declararunt. Repropositis itaque 
iisdem dubiis: 

Die etc. Sacra, eic. respondit ad 1. Negative. 

Ad II. Affirmative, ita tamen, ut vir ad alias nuptias non transeat incon- 
sulta S. Congregatione. à 

['hesaurus Resolutionum, tom. 1o6, p. 445-449]. 


4094. 
S. C. C, Volaterrana, 5 dec. 1846, 23 ian. 1847. 


Succrescenti in dies Canonicorum inopiae et divino cultui reparare 
cupiens ex animo hodiernus Volaterranus Antistes fretus S. Concilii Trident., 
Sess. 24, cap. 15, de ref., sanctione in id consilii venit, ut duo Beneficia sup- 
primeret, eorumque reditus, supportatis oneribus, mensae Capitulari in- 
corporaret. Quorum primum S. Bartholomaei ordinariae collationis reditum 
annuum Libell. 1479.9.4 suppeditat; alterum S. Mariae Magdalenae de 
iure patronatus Canonicorum annuas Libell. 210.6.5 praebet. Accedente 
itaque Capitularium suffragio, solemni decreto sub die 6 septembris elapsi 
anni res tota confecta remansit. Exinde Antistes ipse preces opportunas 
adiecit hanc S. Congregationem enixe postulans, ut unionem a se factam 
ad maius robur, et successorum quietem, dubiaque avertenda Sanctitas 
Sua benigne confirmare dignetur. 


i Cf. N. 4088. 

Res itaque est de Beneficiorum unione, a qua generatim loquendo ss. ca- 
nones abhorrent quam maxime: cap. Ex parte, 12, de constit. Ast perpen- 
dendum occurrit, quod si legitima intercedat necessitatis vel utilitatis causa, 
unio concedi identidem solet: can. 49, Caus. 26, quaest. 1. Porro inter cau- 
sas legitimas recenseri a iure novissimo Conc. 'Trid., Sess. 24, cap. 15, de 
ref. etiam illam, quando scilicet in Ecclesia Cathedrali vel Collegiata insigni 
adeo tenues Praebendae sunt, ut cum distributionibus quotidianis non 
sufficiant decenter Canonicis pro loci et personarum qualitate sustentandis, 
nemo ibit inficias, atque S. Congregationis praxis demonstrat, ut in Veronen., 
3o maii elapsi. ! T'ota itaque disquisitio ad factum cohibenda, scilicet num 
a legitima auctoritate unio in themate patrata fuerit, num reapse legitima 
necessitatis vel utilitatis causa subsistat, num adnexa onera integra reman- 
serint, num demum ad formam iuris, videlicet Capituli et interesse haben- 
tium consensus accesserit. Iam vero ex cit. cap. Conc. Trid. constat, 
Episcopos pollere facultate uniendi Beneficia Ecclesiis Cathedralibus. Ne- 
cessitatis ac utilitatis ratione adactum Episcopum, insuper et iuris cen- 
suram observatam fuisse ex unionis decreto deprehenditur. Dubium est: 

Zn, et quomodo confirmanda sit unio Beneficiorum in casu? 

Die 5 decembris 1846: Non proposita. 

Die 23 ianuarii 1847 Sacra, etc. respondit: Affirmative in omnibus iuxta 
votum Fpiscop:. 

[Thesaurus Resolutionum, tom. 106, P. 472-476, tom. 107, p. 11.] 


4095. 
S. C..C., Firmana, 23 ian., 6 febr. 1847. 


Resoluta fuit haec causa die r2 augusti 1843. ? Huic vero resolutioni, 
minime acquievit Bastonius, qui iteratis precibus nova causae propositione 
impetrata, praeter repetita quaedam et alia contra laudatum decretum pro- 
fert argumenta. Itaque quaeritur: 

I. An sit standum, vel recedendum a decisis in casu? 

Die 23 ianuarti 1847: Non proposita. 

Die 6 februarii 1847 Sacra, etc. respondit ad T. In decisis. 

[Thesaurus Resolutionum, tom. IO7, p. 52-56, 84]. 


4096. 
S. C. C, Viglevanen., 27 mart. 1847. 


Episcopus Viglevanensis exponit, anno 1809 Viglevani ab Equite Com- 
mendatario Presbytero Ioanne Merula fundatum fuisse orphanotrophium, 
in quo hodie aluntur 16 orphani et tot senes valetudinarii, quot redditus 
patiuntur. Illius administratores rogarunt Episcopum, ut auctoritate ordi- 


! Cf. N. 4092. 
? Cf. N. 4084. 

naria parvam ecclesiam pro celebratione Missae et Eucharistiae administra- 
tione, Paschate excepto, senibus et orphanis ibi receptis concederet. Hanc 
concessionem non excedere autumat Episcopus suam ordinariam facul- 
tatem. Verum nihil proprio marte vult statuere, quapropter EE. VV. Reve- 
rendissimas supplex orat, ut ipsum docere dignentur, num oratorium in 
dicto orphanotrophio decenter extructum, ab omni alio usu segregatum, 
necessariisque provisum comprehendatur in prohibitione SS. Concilii 
"Tridentini, Sess. 22, de obsero. et evit. in celehr. missar. 

Potestatem, qua olim Episcopi utebantur, concedendi per modum habitus 
usum oratorii a Conc. Trident., Sess. cit. revocatam fuisse ambigi non 
potest. Idem confirmatur Pauli V ep. encycl. a. 1615. * Similem declara- 
tionem nobis exhibet constitutio s. m. Benedicti XIV, Magno cum. ? Utrum 
vero huiusmodi prohibitio ea etiam ad loca, praeter domos privatorum, 
protendatur, quae religiosa vel pia sunt et nuncupantur: monasteria videlicet, 
hospitalia, orphanotrophia, gerontotrophia et similia, in hoc tota, quae 
hodie proponitur, quaestio versatur. Et quamvis alii distinguendo inter loca 
religiosa, quae Episcopi aut alterius Ecclesiastici Praesulis auctoritate fue- 
rint erecta, et loca fia sine tali auctoritate erecta, et priora in Tridentini 
prohibitione non comprehendi, posteriora comprehendi censeant: nihilo- 
minus valido etiam niti videtur fundamento contraria sententia, quod ni- 
mirum, etsi loca mere pia sint et absque Episcopi auctoritate fundata, adhuc 
in Tridentinae Synodi prohibitione minime comprehendantur; sed in hoc 
tantum differentiam inter religiosa ac mere pia loca versari retinendum est, 
quod oratorium in illis extructum illico sit Missarum celebrationi idoneum, 
minime vero id habere locum in iis, quae sere pia sunt, nisi praevia Epi- 
scopi licentia: Clem., cap. 2, de praebend., cap. 1, de eccl. aedif. Hisce 
maximum videtur robur adiicere resolutio, quae prodiit a 8. C. Ep. et 
Reg., die 18 februarii 1628, quam refert Gattico, de orator. domest., cap. 16: 
S. C. Cardinalium negotiis regularium praeposita censuit, prohibitionem hac 
de re editam ad oratoria in hospitalibus constituta non pertinere, ac. proinde 
esse in facultate Ordinarii, ubi illa visitaverit, ac divino cultui peragendo apta 
et decentia, ac cuiuscumque usu libera esse compererit, licentiam impertiri, ut in 
eis Sacrum Missae Sacrificium celebrari valeat. Quae profecto resolutio, cum 
nullam contineat erectionis episcopalis conditionem, de omnibus, tum 
hospitalibus, tum similibus piis locis sive Episcopi auctoritate fundatis sive 
absque illa, accipienda est ex ea potissimum ratione, quod huiusmodi loca 
quomoducumque erecta sint, numquam privatarum domorum appellatione 
venire soleant, ac proinde 'l'ridentinae sanctionis censurae minime subia- 
cere videntur. 

Quodsi fia loca, quae religiosa non sunt, Tridentini censurae obnoxia 
reputaverint EE. VV., expendendum erit, num sub eadem prohibitione 
orphanotrophium, de quo quaeritur, comprehendatur. Hoc enim, quamvis 
de ipsius erectione episcopale decretum desideretur, eos tamen exhibet 
characteres, quos locis mere pis, seu absque Episcopi auctoritate fundatis 


1 Cf. N. 2396. 
2? Cf. N. 413. 

minime convenire compertum est. Siquidem in illo plenam habere Epi- 
scopum iurisdictionem clare demonstrat ius, quod habet Ordinarius illud 
visitandi, legata eidem obvenientia acceptandi, ab administratoribus, quo- 
rum Praeses reputatur, rationes exigendi, et una cum 1s orphanotrophii 
negotia pertractandi. Post haec erit EE. VV. ea, qua praefulgent, doctrina 
dirimere dubia: | 

I. An oratoria in Hospitalibus ceterisque piis locis absque Episcopi auctori- 
tate erectis constituta in prohibitione Concilii Tridentini comprehendantur? 
Et quatenus affirmative: 

IL 4n sub eadem prohibitione contineatur. Orphanotrophium in casu? 

Die, etc. Sacra, etc. respondit ad I. Negative. 

Ad II. Negative. 

[Thesaurus Resolutionum, tom. 1:07, p. 227-233]. 


4097. 
S. C. C., Cotronen., 26 iun., 7 aug. 1847. 


Cotronensis Episcopus in sua relatione, quam ex Sixtina lege ! ad hanc 
S. C. transmisit, exponit: « Dignitates et Canonici non solum, sed et parti- 
cipantes et quatuor Parochi simul efformant constituuntque Capitulum, 
et in eo ex antiqua consuetudine habent vocem activam et passivam. Haec 
consuetudo praestandi suffragium praesertim in electione Vicarii Capitularis 
in viduitate Ecclesiae nonnullas excitat dissentiones et magna dissidia cum 
scandalo fidelium. Cuperem... ut suffragia in electione Vicarii Capitularis 
tantum a Dignitatibus et Canonicis praestarentur ». 

Rogatus Episcopus, ut de huiusmodi consuetudine Statutorum Capitu- 
larium particulam transmitteret, respondit: « Statuti Capitolari formati colle 
debite regole non ha avuto mai questo Capitolo Cattedrale a memoria 
d'uomo ». 

Porro Benedictus XIII, Conc. Roman. anni 1725, cap. 4, tit. 2 definite 
praecipit, ut Capitula quaeque, si qua habent Statuta et Capitulares Consti- 
tutiones, depromant; et ubi non adsint, sex intra saltem menses... sub 
ecclesiastici interdicti poena omnino conficiant. Cum itaque in Puteolana, 
4 iunii 1842 ? perspectum fuisset, eodem defectu laborare Capitulum Pu- 
teolanum, eidem iniunctum fuit ut intra sex menses conficeret Constitu- 
tiones ab Episcopo inde approbandas. Quaeritur: 

3. 4n, et quomodo iniungendum sit Capitularibus Cotronensibus, ut. Con- 
stitutiones conficiant in casu? 

Die 26 iunii 1847: Non proposita. 

Die 7 augusti 1847 Sacra, etc. respondit ad 3. Affirmative, et Capitulum 
conficiat intra sex menses Constitutiones ab Episcopo approbandas. 

[Thesaurus Resolutionum, tom. I07, p. 385-397, 462]. 


EXC£E IN: 156. 
* Cf. N. 4078. 

4098. 
S. C. C., Neocastren. et Catacen., 7 aug. 1847. 


Antonius C. R. ex incestuoso progenitus concubitu Michaelis Angeli 
R. et Angelae C. in Neocastrensi Dioecesi, dum ambo erant soluti ac in 
tertio et quarto consanguinitatis gradu inter se copulati, ad Ordines promo- 
veri peroptans duo ab hoc S. Ordine expostulat: dispensationem nimirum 
super huiusmodi natalium defectu ad cautelam, quia propter subsecutum 
ex apostolica dispensatione inter eius progenitores matrimonium se legiti- 
mationem fuisse consecutum arbitratur; et aggregationem inter Clerum 
Cathacensem, ubi teneris abhinc annis assidue est commoratus, et adscitus 
nuper ab Episcopo Cathacensi in Clericorum Seminario, magna cum ingenii 
et virtutum laude versatur. 

Audito utroque Episcopo Neocastrensi et Cathacensi, retulit primus, res 
processisse, prout sunt enarratae, ast Oratoris parentes eum nunquam coram 
competenti auctoritate uti legitimum agnovisse, ita ut in statu civili adhuc 
sit illegitimus; illius vero promotionem ad Ordines maximo futuram scan- 
dalo in sua Dioecesi, in qua memoratus natalium defectus neminem latet, 
quod fortasse apud Cathacenses ob eiusdem defectus ignorantiam non 
habere locum concludit. Episcopus Cathacensis e contra postquam de certa 
et constanti Oratoris vocatione ad statum ecclesiasticum ac deliberato eius 
animo in illa Dioecesi perpetuo manendi, necnon de praestantibus ipsius 
dotibus tum quoad scientiam, tum quoad mores fuerit testatus, preces cum 
ipso Oratore ingeminat pro eius tum dispensatione, tum aggregatione inter 
Clerum suae Dioecesis, in qua reipsa ipsius natales penitus ignorantur. 

Nullum dubium, quin Orator dici debeat filius incestuosus et proinde ir- 
regularis: certum est enim ipsius parentes eo inter se consanguinitatis vinculo 
fuisse coniunctos, ut nec licite, nec valide absque pontificia dispensatione 
matrimonium inter ipsos posset consistere. T'ota igitur quaestio in eo pro- 
fecto est, num per subsequens matrimonium Pontificis dispensatione con- 
tractum legitimus Antonius evaserit, ita ut nulla indigeat dispensatione ad 
Ordines suscipiendos. Negativam sententiam tuetur Gonzalez, lib. 4 decret., 
üt. 17, Qui filii sint legitimi, cap. 1, num. 11 et 12. Contra autem sentire 
videtur '"'hesaurus, De poenis eccles. cum Giraldi, part. 2, de poenis incestus, 
$ 7. Ipse enim advertit ex auctoritate cap. Tanta, Qui filii. sint. legitimi 
et Bened. XIV, ep. Redditae Nobis, $ 39,* eos solos a legitimatione per 
subsequens matrimonium excludi, qui ex adulterio sunt procreati: ceteros 
proinde omnes, incestuosis non exceptis, legitimationis capaces reputari. 
In hoc vero Doctorum et Canonistarum conflictu prior sententia verior ac 
tutior in praxi videtur. Hinc cum ex una parte de optimis Oratoris moribus 
et ceteris requisitis ad formam ss. canonum in eo concurrentibus ac de vitio 
absque illius culpa contracto non sit ambigendum, ex altera autem parte 

agatur de remotiori consanguinitatis gradu, quo ipsius parentes iungeban- 
tur, et in quo solet Pontifex dispensare, videant EE. VV. num legitima 
adsit petitae dispensationis causa. Aggregatio vero Oratoris inter Clerum 
Cathacensem, cum Neocastrensis Episcopus minime dissentiat, necessaria 
videtur, si dispensatio concedatur. In ea siquidem nulla habetur damnatorum 
natalium cognitio, dum e contra in Dioecesi Neocastrensi eam publicam esse 
testatur Antistes, ac'proinde praeter eam, quae iuris est, facti etiam exur- 
geret infamia. Quibus positis quaeritur: j 

Zn, et quomodo sit consulendum |.SSrko pro dispensatione et aggregatione 
in casu? 

Die, etc. Sacra, étc. respondit: Esse consulendum SSrüo pro dispensatione 
ad cautelam et habilitatione Oratoris ad Sacros Ordines. suscipiendos. usque 
ad Presbyteratum inclusive. Quoad aggregationem vero | Dioecesi Cáthacensi 
pro gratia. 

[Liber 19o Decretorum, p. 601]. 


4099. 
S. C. C., Tolentinaten., 28 aug. 1847. 


Sacerdos Alexander Angelici anno 1737, die 29 octobris in Concathedrali 
Ecclesia T'olentinatensi Canonicatum instituerat, reservato iure patronatus 
activo masculis omnibus ex sorore sua in familiam Ruiti nupta descenden- 
tibus. d 

Exortis nuper circa praesentationem ad hunc Canonicatum controversiis, 
Episcopus easdem iudicio huius S. Congregationis subiecit una cum dubio, 
an, et quomodo succurrendum esset miserrimo Patrono Ruiti, qui cum 
beneplacito apostolico pensionem 25 scutorum perceperat a defuncto Rectore 
supradicti Canonicatus. 

Atque illud in quaestionem adduci posse non videtur, quod nimirum 
Patrono ad inopiam vergenti ex patronato Beneficio alimenta debeantur, 
sicut in sacris est canonibus institutum: cap. Nobis, I5, de turepatron. Qua 
in re concordes omnes habemus Doctores, nec secus censet S. C., quae 
Patrono egestate laboranti de fructibus Beneficii succurrere perpetuo con- 
suevit, idque haud raro ex causa dumtaxat relativae paupertatis indulsit. 
Attamen non minus sollicita est de congrua fructum portione Beneficiariis 
sarta tecta tuenda: ideoque nonnisi de iis, quae honestae Beneficiariorum 
sustentationi supersunt, Patronorum alimenta deducenda sunt: arg. ex cap. 
Tta nos, 25, Caus. 25, quaest. 2. Ut haec subductio in themate iniri queat, 
cognoscendum est, universos Canonicatus reditus conflari ex una annua 
emphyteutica pensione scutatorum 142.10, onera vero esse annua scut. 22. 56 
eroganda quotannis in satisfactionem Sacrorum 180. Demptis igitur oneribus 
adhuc reliqua forent Canonico scut. 119.60, quorum tertiam partem ali- 
mentorum loco sibi ex consuetudine asserit Patronus, etsi velit Episcopus 
annua tantum scut. 25 illi de more fuisse tributa. Haec autem alimentaria 
pensio, quae de mente Episcopi esset iterum decernenda Patrono, adeo 

tenuis est, ut Beneficiarius nullum ex ea incommodum pati posse videatur. 
Unde quaeritur: 

3. An, et in qua summa debeantur alimenta Patrono in casu? 

Die, etc. Sacra, etc. respondit ad 3. Dilata. ! 

[Thesaurus Resolutionum, tom. 107, p. 534-550]. 


4100. 
S. C. C, Faventina, 29 ian. 1848. 


Postremo suae voluntatis elogio, quod die 5 maii 1709 signaverat, Mi- 
chael Sangiorgi Faventinus, perpetuo legato scutator. 140 heredes suos 
oneravit, illudque trifariam distribuendum edixit: scilicet scutat. 50 pro tot 
Missarum suffragiis eleemosynae manuali respondentibus; alia scutat. 50 
pro duobus subsidiis dotalibus binis pauperrimis puellis Paroeciarum 
SS. Salvatoris et S. Bartholomaei ex aequa parte tribuendis; reliqua demum 
scutat. so in pauperum eleemosynas eroganda. Huiusce voluntatis exequu- 
tores dixit «li RR. Signori Parrochi e Rettori, che sempre in avvenire fino 
alla durazione del mondo saranno pro tempore delle VV. Chiese Parrocchiali 
di San Salvatore e San Bartolomeo », quibus, ut impensius creditum exer- 
cerent officium, reliquit iure legati «scudi 12 per ogni anno in perpetuo ». 
Vita functo testatore, dicti Parochi illius mentem religiose exequutioni com- 
miserunt usque ad annum 1790. Nam ex eo anno Summi Pontificis venia 
pii relicti suspensa distributio fuit. Reddita Romae ac Italiae pace, die 26 sep- 
tembris 1821 per Erhum ab arcanis status decernebatur, quod « col giorno 
primo di novembre 1821 questi due stabilimenti (di S. Gregorio e di S. Gio- 
vanni decollato) saranno riuniti sotto una sola amministrazione, che sarà 
chiamata Amministrazione di Beneficenza ». Porro haec Pontificis sanctio- 
num Parochos sua in iura redintegrare, vel executionem legati Sangiorgi 
praedictae Administrationi di Beneficenza committere voluerit, a Parochis 
atque et ab Administratoribus ipsis disceptatum utrinque fuit coram Anti- 
stite Faventino. Sed is, quin rem dirimeret, Oratoribus iniunxit, ut potius 
sapientissimum oraculum Vestrum sciscitarentur; quare Beneficentiae Admi- 
nistratores suo supplici libello postulant: «a volersi degnare di decidere, a 
chi spettar debba l'esecuzione del legato pio Sangiorgi ». 

Rogatus Episcopus pro informatione et voto, ipse scitu opportuna trans- 
misit, animi vero sui sensum aperire superfluum arbitratus est. Porro admi- 
nistratores innixi can. Ultima voluntas, Caus. 13, quaest. 2 et Clement. 
Contingit, 2, de relig. domib. iuris regulam esse dixerunt, supremas testantium 
voluntates modis omnibus servandas, nec inficiati sunt legitimis ac necessa- 
riis de causis eas quandoque commutari: arg. ex cap. 6 Conc. 'T'rid., Sess. 24, 
de ref., toti in eo sunt, ut adstruant Parochos validum adiumentum sibi 
mutuari non posse ex sanctione Eri Cardinalis ab arcanis status anni 1821, 
siquidem in ea illud tantum stabilitum fuit, ut duo pia loca in unum copu- 

larentur, quin assignari causa queat, cur legati Sangiorgi administratio huic 
novo instituto aggregata remanserit. E contra Parochi contendunt, Ca- 
ritatis Congregationem, postquam necessarias notiones super Sangiorgi 
relicto collegerat, disertis verbis eamdem administrationem ad se avocasse 
ac rite suscepisse. Postremo animadvertunt, ipsis facultatem inesse dimittendi 
onus administrationis eiusdem legati in vim testamenti, in quo legitur: «e 
se mai in alcun tempo si desse il caso, che i detti Parrochi si ricusassero... 
allora sostituisco li RR. Signori Decano e Sotto-Decano pro tempore del 
Ven. Collegio de' Parrochi », ex quibus sane eruitur, quocumque ipsis libue- 
rit tempore munus impositum dimittere posse. Viderint modo EE. PP., uter 
ex contendentibus sit ab onere legati pii administrandi liber dimittendus. 
Animadvertendum tamen est, non facile S. Congregationem sperni testato- 
rum voluntatem hac super re sivisse. Dubia sunt: 

I. Zn, et ad quem spectet onus administrandi legatum pium Sangtorgi in 
casu? Seu potius: 

2. Zn, et quomodo providendum sit in casu? 

Die, etc. Sacra, etc. respondit ad 1. Providebitur in secundo. 

Ad 2. Affirmative, et Episcopus utatur iure suo ad formam sacrorum cano- 
num, reseroato in posterum iure Parochorum iuxta mentem testatoris. 

[Thesaurus Resolutionum, tom. 108, p. 30-39]. 


4101. 
S. C. C., Taurinen., 29 ian. 1848. 


Archiepiscopus "l'aurinensis sequens dubium proponit. « In Clero meo 
est Clericus Caietanus D., qui in aetate 24 annorum adeo parvae est statu- 
rae, ut vix altitudinem unius metri et 33 centimetrorum attingat; praeterea 
cruribus varus est et aliquantulum gibbosus, capite grosso et debilissimae 
visivae facultatis. Misi eum ad domum Missionis Taurinensem, ut experi- 
mentum ad altare subiret; et iudicatus fuit irregularis et ad celebrandum 
inhabilis, nisi privatim et in altari expresse pro eo constructo. Pater cius, 
qui multum exoptat filium in Sacris Ordinibus constitutum videre, non 
alienus est a petitione privilegii oratorii privati et a constructione altaris, 
at requiritur perficienda, et a petitione dispensationis super irregularitate. 
At concediturne ista dispensatio? » 

Precibus ad eumdem Archiepiscopum remissis, ut referret de enunciati 
Clerici qualitate, moribus, idoneitate quoad scientiam, necnon peracto expe- 
rimento referret, utrum Missale rite legere valeat et cruces efformare absque 
periculo effusionis calicis, referret tandem ex iurata peritorum physicorum 
fide de statu visivae potentiae, et utrum probabile periculum adsit illius 
immutationis, ita respondit: « Clericus Caietanus D. die ';3 octobris h. a. 
24 annos aetatis complevit; semper bonis moribus praeditus fuit et scien- 
tiae sufficientia dedit specimina. Ad quaestiones a S. Congr. Concilii pro- 
positas: r. utrum in Clerico Caietano adsit deformitas, quae scandalum 
generet in populo, vel divinis praestet impedimentum; 2. utrum Missale 

legere valeat, et cruces efformare absque periculo effusionis calicis? peracto 
experimento respondemus ad r. Negative, ad 2. Affirmative ». Quoad visi- 
vam potentiam duo physici periti haec de illo seorsim retulerunt; alter 
nimirum: Oculos physiologice perfecte dispositos habet, et normalem visicam 
potentiam; alter vero: Acies oculorum incolumis et bona est, neque in forma 
aut constructione eorum quidquam reperi, quod signum praeberet, eum oculorum 
malis umquam. affectum iri. 

Imprimis certum est, homines staturae parvae nullo textu iuris irregu- 
lares declarari; sed datur pro regula generali ex iure deducta, quod ille 
corporis defectus irregularitatem inducit, qui congruum Ordinis exercitium 
impedit, aut qui notabilem deformitatem horrorem prae se ferentem aut ad 
risum moventem affert, de quibus iudicium pertinet ad Episcopum, ut 
uno consensu tenent Canonistae et cum ipsis haec S. Congregatio. Iam vero 
in casu Archiepiscopus Taurinen. suum Clericum ex defectu praesertim 
staturae ita irregularem habet, ut dispensationem, si dari posse contingat, 
petendam unice velit in oratorio privato ad altare notabiliter minus altum. 
Praeterea nulla neque utilitas, neque necessitas Ecclesiae procedit ex Caie- 
tani promotione, praesertim si Missa ab eo in privato oratorio esset cele- 
branda, ac proinde finis promotionis deficere videtur. Attamen pro dispen- 
satione facit causa Mexicana, 12 iulii 1721, * in qua arbitrio Archiepiscopi 
relictum est dispensare cum Clerico, qui staturam 5 palmorum ac duorum 
tertiorum alterius palmi mensurae Romanae non excedebat, dum Clericus 
Caietanus 6 palmorum altitudinem fere attingit, et solum petit facultatem 
celebrandi in oratorio privato, quo etiam modo praecaverentur illa incom- 
moda, propter quae irregularitas inducta est: nam ibi nullum scandalum, 
nulla admiratio, nulla irrisio populi formidanda, et Sacrum congrue per- 
ficere posset Orator. Accedit ardens patris desiderium et Archiepiscopi 
'l'aurinen. bonum testimonium de Clerici scientia et moribus. Quibus habi- 
tis dispensatio simpliciter et absolute posset concedi, ut factum est in si- 
millimo irregularitatis casu in Acheruntina et Matheranen., relata die 8 au- 
gusti 1846 per summaria precum: in ea siquidem Oratoris statura non 
excedebat 5 palmos cum tribus alterius palmi partibus, ita ut saltem aequalis 
sit Clerici D. statura. Quaeritur: 

An, et quomodo precibus sit annuendum in casu? 

Die, etc. Sacra, etc. respondit: Consulendum SSfio, ut concedatur facultas 
Archiepiscopo pro suo arbitrio et conscientia dispensandi et habilitandi Clericum 
Caietanum D. ad omnes Ordines usque ad Presbyteratum inclusive, servatis 
servandis, dummodo celebret in oratorio privato vel in ecclesia hora minus fre- 
quentata. 

[Liber 191 Decretorum, p. 259]. 


1 Thesaurus Resolutionum, tom. 2, p. 52, 53- 

4102. 
S. C. C., Capuana, 26 febr. 1848. 


Ad simplex Beneficium S. Paulini in Cathedrali Ecclesia Capuana ere- 
ctum 'lhesaurariam nuncupatum, cuius iurepatronatus activo Civitatis 
Capuanae Communitas potitur, e vivis erepto ultimo eius Rectore, comitiis 
indictis delectus die ro februarii 1842 fuit nobilis vir Sebastianus Boccardius 
ex eadem Civitate Sacerdos. Quare ad Emum Antistitem electum praesentan- 
tes Municipes petierunt, ut ille canonica Beneficii institutione donaretur. 
Verum antequam de praesentati idoneitate iudicium ederet, Emus Archi- 
praesul sibi in animo esse pandit et de pertinentia turispatronatus ad Capua- 
nam Civitatem deque Beneficii indole disquirere. 'l'andem vir ille Emus die 
15 februarii 1847 decrevit: Sacerdotem | Sebastianum | Boccardi nominatum 
et praesentatum ad Beneficium... utpote minime idoneum esse repellendum ac 
reiiciendum, prout tenore praesentium ipsum reiicit ac repellit. Unde Boccardius 
ad hunc S. Ordinem appellavit. 

In iure exploratum est, neminem ad Beneficium praesentari posse, qui 
praesentationis tempore habilis atque dignus non sit; quare sancitur a Tri- 
dentina. Synodo, Sess. 25, cap. 9, de ref. Episcopum posse quidem et teneri 
praesentato a patrono laico institutionem denegare, si idoneus et dignus 
repertus non fuerit, cui consonat universa Canonistarum caterva. Num 
autem Emus Archipraesul iure meritoque Boccardium minime idoneum ad 
Beneficium decreverit, ex ore ipsius erui poterit: « Petitioni, inquit, obstabat 
intimus conscientiae meae sensus, qui optime informatus pluribus abhinc 
annis de illius pessima vitae ratione, de nulla rerum sacrarum peritia, de 
supina imo etiam litterarum ignorantia, pingui hoc Beneficio (annuorum 548 
aureorum et 76 assium Regni Neapolis) indignum existimavi, et canonicam 
idcirco institutionem denegavi, tamquam non idoneo... Verum nonnulla 
acta mitto, quae insuspecto tempore colligere potuit huius meae Curiae 
Fiscalis Promotor... Mihi videtur abunde satis ex iis actis constare meam 
haud me fefellisse sententiam quoad Sebastianum... "lotos porro dies 
noctesque ludis aleatoriis cunctisque legibus vetitis ducere Sebastianum 
haud ignorat universa Civitas Capuana ». 

At vero Boccardii Detensor decretum Archiepiscopalis Curiae necessario 
infirmandum esse, utpote nullo valido fundamento sustentatum, mordicus 
contendit. Et imprimis praesumptionem iuris pro sui clientis habilitate af- 
fert, qua sancitum est, quemlibet bonum vel idoneum haberi ad Beneficium, 
nisi malus probetur vel contrarium luculenter appareat: Cap. Dudum 16 
et ult., de praesumpt. Atqui Archiepiscopale decretum hominis praesumptioni 
tantum nitebatur, ergo haec, utpote minus fortis praesumptio, a fortiori 
necessario eliminatur. Quamquam et supervacaneum existimat de habili- 
tate quaestionem in themate instituere, ubi non de ecclesiastico, sed de 
mero laico Beneficio res est; attamen etsi de Beneficio ecclesiastico ageretur, 
nec leviter causa immutaretur. Nam singularem Boccardi morum integri- 

tatem laudabilemque vitae rationem satis in aprico esse ait ex amplissimo 
spectatissimorum virorum cuiuscumque Ordinis testimonio, tum ipsius 
Eni Archiepiscopi facto, qui eum et pingui ecclesiastico Beneficio et ani- 
marum ministerio dignum putavit, Adiutoremque Parocho Ventriglia desi- 
gnavit: indeque arguit, quod qui semel aptus gravioribus officiis obeundis 
religione, scientia atque honestate perficiendis habitus fuit, iniuria dein a 
simplici clavium servandarum officio (quod unicum in casu Beneficiati 
munus est) repellatur. Neque aures praebendas esse monet iis, quae a. testi- 
bus de Boccardii prava consuetudine cum femina quadam, necnon de sua 
incomparabili ludendi libidine enarrantur. Illos nempe singulatim expendens 
ostendit, nullam sibi ipsis conciliare posse fidem. Dubium est: 

Zn decretum Ert Archiepiscopi diei 15 februarii 1847. sit. confirmandum, 
vel infirmandum in casu? 

Die, etc. Sacra, etc. respondit: Negative ad primam partem, affirmative 
ad secundam. 

[Thesaurus Resolutionum, tom. 108, p. 52-61]. 


4103. 
S. C. C. Lunen.-Sarzanen., 26 iebr. 1848. 


Extat in Cathedrali Ecclesia Sarzanen. Beneficium simplex S. Thomae, 
annuorum redituum scutat. fere 600, eiusque iuspatronatus migratum hodie 
reperitur in Marchiones De Fornari, ius autem instituendi manet penes 
Capitulum praefatae Ecclesiae, in quod fundator ipse contulerat. Extat item 
in ecclesia S. Mariae d'Albaro ex Dioecesi Ianuensi Beneficium simplex ab 
anno 1816 titulo abbatiali auctum, cuius iuspatronatus spectat pariter ad 
eosdem Marchiones De Fornari. Unum et alterum Beneficium vi Brevis 
apostolici insimul subiective uniri obtinuit anno 1818 eorum patronus Ioan- 
nes De Fornari una cum Rectore Presbytero Martini, qui tum temporis 
utriusque Beneficii possessor reperiebatur. Qua de re acris exarsit contro- 
versia, quae a S. Pontifice rescripto diei 13 aprilis superioris anni ad hunc 
S. Ordinem ablegata fuit. 

Antistes Sarzanensis de more rogatus voto acriter protuetur Capituli par- 
tes affirmans nullam adesse causam petitae unionis absolvendae, quae et 
Capitulo et Dioecesi gravis praeterea foret detrimenti. 

Iam vero instant patronus et Franciscus Poggi nuper ad utrumque Bene- 
ficium nominatus, nihil refragante Synod. Trident., Sess. 14, cap. 9, de ref. 
Summum Pontificem posse unire praedicta Beneficia in distinctis Dioecesi- 
bus posita ex iusta causa, quam ab anno 1818 perseverare adhuc contendunt, 
tum quod abbatialis ecclesia S. Mariae d'Albaro congrua aliunde sustenta- 
tione deficiens ita provideretur, tum quod divinus cultus in praefata eccle- 
sia valde augeretur. Nec ullum exinde damnum capellae aut Ecclesiae Sar- 
zanensi obventurum erit, quia Ecclesia ipsa assignato semper idoneo tutoque 
fundo ad sustinenda onera omnia, quibus antehac Beneficiatus tenebatur, 
ac sine ambage consequeretur id, quod Beneficiatus ipse vel quandoque non 

praestitisset, si pecuniae cupidus, vel sero, et quandoque etiam nonnisi 
coacte per iudiciales actus. Nullam pariter iacturam illatam iri iuribus Capi- 
tuli, cui institutio ad Sarzanense Beneficium nullius sane est emolumenti. 

Contra vero vehementer instat Sarzanense Capitulum, multas easque 
pergraves rationes petitae gratiae obstare, nullamque legitimam causam eam 
suadere. Sane clamant textus in cap. Cum accepissent et cap. Ex parte, 
de constit. uniones esse omnino odiosas; uniones vero Beneficiorum, quae 
sita sint in distinctis Dioecesibus, apertissimis verbis prohibet "Tridentina 
Synodus, Sess. 14, cap. 9, de ref. Quare etsi in Pontificis potestate sit huius- 
modi gratias elargiri, tenendum tamen est, nonnisi gravissimis urgentibus 
causis eum hac potestate uti debere. Idem dicas, si petita unio ex parte 
voluntatis fundatoris spectetur. Porro nullam prorsus contendit Capitulum 
sese exerere in themate causam nec urgentem nec adaequatam. S1 necessitas 
inspiciatur consulendi congruae Abbatialis Ecclesiae d'Albaro, Beneficium 
illud nec paroeciale esse nec canonicale, sed simplex dumtaxat: nulla autem 
lex est, quae congruam praefiniat pro simplicibus Beneficiis. Quod si patroni 
assertioni fides adhiberi vellet, summam scutator. 70 congruam omnino 
putat sustentationi Rectoris simplicis et filialis ecclesiae. Rursus etiam in 
hypothesi, quod Rectori Abbatiae congrua aliqua tribuenda foret, sustinet 
adhuc Capitulum, eam supplendam esse a patrono, nisi iuspatronatus amit- 
tere velit: S. C. in Tzburtina, 15 decembris 1827. ! De asserta autem utilitate 
perpendit Capitulum eam in themate aequivalere debere necessitati. His 
disputatis dignentur EE. PP. dirimere dubium: 

Zn sit annuendum precibus quoad unionem Beneficiorum in casu? 

Die, etc. Sacra, etc. respondit: Negative. 

[Thesaurus Resolutionum, tom. 108, p. 74-84]. 


4104. 
S. C. C., Lucionen., 8 apr. 1848. 


Lucionensis Episcopus, quum graves undique accepit questus de prava 
vivendi ratione corruptisque moribus Sacerdotis Piveteau, qui iam a 18annis 
quamdam ex praecipuis illius Dioecesis Paroeciis perpetuo titulo in oppido 
Roche-Serviere administrabat, nec eum tum primitus in vitia flecti audivit, 
sed in hisce iamdudum sordescere: tamen omnia perinde ac penitus ignora- 
ret, adeunte se reum benigne excipere visus est eumque hoc pacto ad bonam 
frugem studuit revocare. Sed Piveteau patriam nequior, quam discesserat 
remeavit. Nam omnis improbitatis exempla ipsum haud puduit instaurare. 
Quod cum diu optimum patrem et pastorem latere nequiverit, mox in eum 
agi iussit secretam inquisitionem, ex qua ingens scelerum congeries emersit. 
Qui testes in ea veniunt inquisitione, omnes fere ab ipso Episcopo fuerunt 
interrogati, omnes erant viri gravitate et pietate spectabiles. Hoc autem sub 
testando sibi cautum voluerunt, ut quod ipsi essent iureiurando affirmaturi, 

alto silentio conderetur, idque tum, ne ulla infamiae nota accusato Parocho 
inureretur, tum, ne in eius odium et vexationes incurrerent, qui sibi cun- 
ctos propemodum oppidanos aere alieno devinctos retinebat. Hisce igitur 
testimoniis adhaerens Episcopus omnimodam sibi induxit persuasionem de 
accusati Parochi improbitate, atque ideo re sedulo perpensa, ususque facul- 
tate Episcopis tributa a Conc. 'T'rid., Sess. 14, cap. 1, de ref., die 25 maii 1846 
sacram inter visitationem adstantibus suo a secretis Presbytero et Vicario 
Generali, criminoso Parocho ex znformata conscientia suspensionem indixit 
ab omnibus eius functionibus sive sacerdotalibus sive paroecialibus. Et 
quoniam aequam iustamque quodammodo habuit Episcopi deliberationem, 
seque ipsum recepisse videbatur inquiens: que s'il avait quelques torts, tout 
ce qui venait de passer, était propre d le faire rentrer en lui méme, Episcopus 
decreti illius exequutionem ad Calendas Iulii suspendit ea confisus spe, ut 
hoc temporis intervallo reus vitae suae consuetudinem penitus immutaret. 
Verum biduo post Episcopo nuntiatum est, in omni genere scelerum et fla- 
gitiorum rursum sese Parochum volutasse. Quamobrem facti veritate com- 
perta decretum suspensionis die 15 iunii exequi mandavit. 

Quoniam vero hoc altero Episcopi decreto primum ante tempus prae- 
stitutum immatura fuerat executione donatum, suas idcirco querelas Pive- 
teau absque mora obmovit Metropolitano Burdigalensi per epistolam ad 
eumdem datam die 16 iunii cum inserto decreto suspensionis a die 25 maii 
comminatae. Ac interim sub speciem interpositae appellationis autumavit 
impune se posse violare suspensionem, quemadmodum re vera violavit 
tum se a divinis nequaquam abstinendo, tum nonnullis libere fungendo 
Parochi muneribus. Quo factum est, ut Episcopus die 24 iunii tertium con- 
diderit decretum, quo duo priora confirmavit, eumque irregularem ex delicto 
pronunciavit, reservata sibi facultate sive suspensum absolvendi, sive irre- 
gularem gratia dispensationis afficiendi; simulque egit, ut novum decretum 
in parochiali ecclesia publice denunciaretur. Ut autem et huius sanctionis 
viribus se posset subtrahere Piveteau, die 26 iunii Episcopum convenit securn 
afferens medici cuiusdam testimonium, quo probans Episcopo, se morbo 
fuisse correptum iam inde a die 28 maii, fieri omnino non potuisse inferebat, 
ut ipse recentiora flagitia queis fuerat insimulatus, valuerit perpetrare. Át 
animadvertens Episcopus eum pridie, quam in morbum incidisset, suas 
libidines repetiisse, continuo in hisce agnovit posuitque infirmitatis causam, 
eamque improperavit Parocho, qui nullo se tueri posse noscens mutus abivit, 
atque ab eo eiusque triplici decreto die 29 iulii ad Archiepiscopum Burdi- 
galensem provocavit. Primo absonum ait episcopale suspensionis iudicium, 
utpote quod se nec monito, nec audito, omnique via suae defensionis pro- 
hibito fuerit pronunciatum; deinde magnopere queritur, quod neque prolata 
in se ipsum testimonia, neque nomina testium detegere potuerit; demum 
nova sibi illata crimina penes Archiepiscopum nititur excusare; finemque 
imponit minitando se quoddam typis mandaturum detestabile volumen. 

Archiepiscopus, ut primum Parochi epistolam eiusque querelas accepit, 
continuo mancum nullumque ób praetermissas canonicas monitiones et 
alias solemnitates decretum suspensionis agnovit, idque Episcopo significare 

properavit. Cumque hic, quidquid in Parochum egerat, rite egisse respondis- 
set tum S. huius Congregationis, tum immortalis memoriae Bened. XIV 
auctoritate (const. Ad militantis) fretus, * ipse hortari coepit Episcopum, 
ut illi ex bono et aequo errati veniam concederet poenasque remitteret. 
Recusante vero Episcopo, ipse decretum Episcopi nec confirmandum, nec 
infirmandum censuit, sed temporarium illud esse pronunciavit. ''unc Epi- 
scopus rem universam supremo arbitrio Pontificis Maximi detulit. Huiusce 
rei paulo post conscius Piveteau et ipse ad Principem Sanctissimum dabat 
supplicem libellum, in quo instat, ut canonica in se instituatur inquisitio, 
quà suam demum innocentiam ostendere valeat. 

Quae contra suspensionis sententiam facere videntur, sunt: 1. faculta- 
tem Episcopis a "Tridentina Synodo tributam in cap. rz, Sess. 14, de ref. 
interdicendi clericis ascensum ad Ordines ex quacumque causa etiam ob 
crimen occultum, quomodolibet etiam extraiudicialiter, non esse protenden- 
dum ad secundam illius capitis partem, ubi agitur de suspensione ab Ordi- 
nibus et gradibus iam susceptis, nisi observetur forma iudiciaria a ss. cano- 
nibus praescripta; 2. etsi amplissima facultas Episcopis per "Tridentinum 
attributa in cap. r, Sess. 14, de ref. locum sibi vindicet etiam in Ordinum 
susceptorum suspensione, in casu tamen Archiepiscopus illam Episcopis 
minime concessam opinatur, cum non modo de criminibus occultis, sed de 
publicis etiam agatur; 3. quamvis etiam de occultis tantum criminibus age- 
retur, non ideo tamen sustinenda esse videtur lata suspensio ex defectu 
iudicii summarii et secreti: Clem. Saepe contingit, de verb. signif., et cap. 
Statuta, 20, de haeret., in. 6. 

Ex adverso autem opponuntur: 1. Si excipias Gibert ac Van-Espen, reliqui 
85. canonum interpretes unanimiter sentiunt, ex dispositione cap. 1, Sess. 14, 
de ref. Episcopis licere suspensionem etiam a susceptis Ordinibus decernere 
ex quacumque causa, etiam ob crimen occultum, quomodolibet extraiudicia- 
liter, ut disertissime docet Bened. XIV, De Synod. Dioeces., cap. 8, n. 4i 
2. exceptionem autem ex eo petitam, quod in concursu criminum publicorum 
cum occultis haud liceat Episcopo uti facultate per "Tridentinum concessa, 
subtilitatis potius argumentum exhibet, cum data facultas per clausulam 
ex quacumque causa, nulli prorsus limitationi subsit; 3. argumentum demum 
de summario processu a iure antiquo proficiscitur, quod post Tridentinum 
quanti sit faciendum, facile quisque videt, praesertim cum S. C. declaraverit, 
Episcopum in huiusmodi poenis decernendis non teneri dicere causam 
suspensionis, seu delictum manifestare ipsi reo, sed tantum Sedi Aposto- 
licae, si reus ad eam recursum habuerit: in Vercellen., 21 martii 104309 

Porro in cap. r, Sess. r4, de ref. nulla datur appellatio nec in devolutivo, 
nec in suspensivo, sed tantum recursus ad Apostolicam Sedem, uti colligitur 
ex cit.const. Bened. XIV, Ad militantis, $ 38, cui deinde Episcopus tenetur 
suspensionis causas aperire: ac proinde huiusmodi recursus abunde supplet 
appellationis defectum, nec reo intercluditur aditus de sua sibi defensione 
comparanda. 


i1 Cf. N. 326. 
*? Cf. N. 2642. 

Demum, quamvis non desint nonnulli ss. canonum Doctores, qui existi- 
mant, irregularitatem non contrahi ex violatione suspensionis, quoties haec 
mere poenalis agnoscatur, ea tamen est sententia universaliter admissa, ut 
absque ulla distinctione irregularitas incurratur ob spretam suspensionem, 
sive haec proprie censura sit, sive poena: arg. ex cap. rz, de sent. et re iudic., 
in 6, cap. r, de sent. excom., ibid. Placeat itaque EE. VV. quae sequuntur 
dirimere dubia: 

I. An suspensio lata ex informata conscientia sustineatur in casu? 

2. An ab huiusmodi suspensionis decreto detur appellatio ad Metropolita- 
num, seu potius sit tantum locus recursui ad S. Sedem in casu? Et quatenus 
affirmative ad primam partem, negative ad secundam: 

3. An constet de legitimo iudicato Metropolitan: Burdigalensis in. casu? 

4. An Parochus ob violatam suspensionem contraxerit. irregularitatem in 
casu? 

Die, etc. Sacra, etc. respondit ad 1. Affirmative ad formam cap. 1, Sess. 14 
Concil. Trid., de reform. | 

Ad 2. Negative ad primam partem, affirmative ad secundam. 

Ad 3. Provisum in praecedenti. 

Ad 4. Affirmative. 

[Thesaurus Resolutionum, tom. 108, p. 135-165]. 


4105. 
S. C. C, Tolentinaten., 8 apr. 1848. 


Dilata fuit resolutio huius causae die 28 augusti 1847; ! modo vero re- 
proponitur. 

Die, etc. Sacra, etc. respondit ad 3. Affirmative iuxta votum. Episcopi, 
facto verbo cum SSfio. 

['Fhesaurus Resolutionum, tom. 1108, p. 175]. 


4106. 
S. C. C.,, Fanen., 10 iun. 1848. 


Erecta fuit in ecclesia parochiali S. Georgii Fanensis Dioecesis capella 
SS. Crucifixi, cuius iuspatronatus gravabat bona ad hoc devincta Familiae 
Lavarelli Ravennatensis, quodque postmodum simul cum dictis bonis devo- 
lutum est ad Rev. Cameram Apostolicam, quae usque ad annum 1837 onera 
iuripatronatus adnexa fideliter implevit. Quoniam vero ob temporum iniu- 
riam non modo altaria et capellas vetustate collabentes, sed totum S. Geor- 
gii ecclesiae aedificium iamdiu fatiscens ruinam minitare compererit Episco- 
pus, anno 1840 interdicto praefatam ecclesiam supposuit. Et cum nulla 
prorsus reparatio sufficiens aptaque videretur, sed nova funditus requireretur 


E 
1 Cf. N. 4099. 

aedificatio: Parochus capellarum patronos monuit, Familiam scilicet Leo- 
nelliam Senogalliensem, quae capellae alterius patronatu fruebatur, et Rev. 
Cameram Ap., ut pro rata ad respectivae capellae reaedificationem contri- 
buerent. Dum vero Familia Leonelli propriam agnovit obligationem liben- 
terque professa est, se quotam expensarum subituram, onus e contra Rev. 
Camera Ap. suscipere recusavit. 

Preces tunc dedit Parochus SSio D. N., ut summa scut. 205 in constru- 
ctione capellae SS. Crucifixi collata a R. C. A. sibi solveretur; quae cum 
fuerint a SS8io ad S. C. remissae, informatio tum a R.P. D. Pro-'l'hesaurario, 
tum ab Episcopo exquisita est. Respondit ille, iam inde ab anno 1841 Paro- 
chi petitionem a R. C. A. fuisse reiectam, familia enim Albani, a qua praedi- 
ctum iuspatronatus in Rev. Cameram Ap. devolutum est, prout in actu 
publico habetur, ad nihil aliud teneri, quam ad solvendum quolibet anno 
ecclesiae duos modios frumenti altari SS. Crucifixi ecclesiae S. Georgii et 
ad sustentandam supellectilem istius altaris: ab hac obligatione vero legitime 
non posse deduci illam restaurandi ecclesiam et capellam, imo quaestionem 
posse moveri, num sit obligata hereditas Albani ad expensas conservationis 
vel altaris tantummodo. Hinc Parochi iura ad illud unum constringi, ut ad 
conservationem altaris cogere posset hereditatem Albani, omnino autem 
in hoc praetergressum esse illum limites, quod non patronum rogasset, ut 
quomodo magis conveniret, ad restaurandam capellam patronatam concur- 
reret, sed expensas suo arbitrio in restauratione iam peracta factas resarciret. 

Episcopus autem confirmata factorum historia testatur obligationem 
manutentionis altaris et supellectilium tum ex actis s. visitationis, tum ex 
tabulis illius Curiae abunde constare. Dein addit: « R. C. A. eadem, qua 
ceteri, adstringi obligatione mihi plane videtur, utpote quia, cum ad perpe- 
tuam altaris manutentionem teneatur, quod indubium est, eodem iure ad 
illud de novo exstruendum teneri eam arbitror, si iniuria temporum vel alia 
quacumque de causa in eum casum adductum sit, ut Missae ibidem iuxta 
fundationis legem celebrari amplius nequeant ». 

Duo in hac controversia inquirenda sunt: 1. num R. C. A. uti cessionaria 
bonorum, quibus iuspatronatus inhaeret, ad altaris manutentionem obligetur; 
2. utrum ad eam teneatur expensarum summam, quam Parochus postulat. 
Primum autem a R. C. A. reiiciendum censet R. P. D.Pro-Thesaurarius, quia 
nullo pacto in instrumento emptionis venditionis de altaris manutentione 
cautum est, neque ab onere refectionis supellectilium legitime posse deduci 
onus manutenendi altare. Posita vero obligatione nunquam tamen patronam 
teneri tuetur ad solutionem summae petitae, quia non modo excedens appa- 
ret, sed insuper arbitrarie insumpta fuisse videtur. Parochus econtra in 
exhibita iurium allegatione statuit primum indolem iurispatronatus in casu 
esse vere realem, ceu probant facta eloquentissima transitus iurispatronatus 
cum bonorum universitate ad quoscumque possessores, ex quo infert, R. C. 
A. non modo ex generalis iuris regula teneri ad altaris dispositionem, sed 
etiam ex speciali fundationis lege. Hinc observat, nullo in pretio habendam 
esse onerum restrictionem in instrumento venditionis favore Emi Card. 
Albani cum Ecclesiae praeiudicio peractam, praesertim cum non liceat 

patrono conditiones et onera fundationis immutare. Quod autem patro- 
nus exsequi teneatur novam ecclesiae structuram, pluribus Parochus demon- 
strat. Et primum ordo symmetricus plurimum in ecclesiis per ss. canones 
commendatur et comprobat usus universalis: ac proinde patronum teneri 
se conformare formae et structurae ecclesiae in casu identico firmat Card. 
de Luca, De zurepatr., disc. 84. Neque diversa S. Congregationis praxis. 
Ín casu porro competens terminus nec potuit, nec debuit ab Ordinario 
praefigi, nam cum R. C. A. respectu Episcopi habenda sit velut Superior, 
nequit inferior legem dicere Superiori, et propterea sola interpellatio, quae 
eidem facta est, plus quam sufficiens reputatur. Unde nullus ambigendi 
locus relinquitur, quin R. C. A. non solum ad expensas peractae reaedifi- 
cationis teneatur, sed etiam integram debeat persolvere summam scut. 205, 
quam vere in capellae patronalis reaedificationem fuisse insumptam accurata 
et fidelis periti relatio testatur ab Episcopo transmissa, eo vel magis, quia 
reaedificatio ecclesiae non iam arbitrarie, sed ex necessitate peracta est, ut 
monet Episcopus, et quia summa scut. 205 minime censenda est excedens, 
si attendatur ad ingentem et conspicuam summam scut. 2400, quam Paro- 
chus pro totius ecclesiae reaedificatione corrogavit. Unde quaeritur: 

Zn, et ad quid teneatur Rev. Camera Apostolica in casu? 

Die, etc. Sacra, etc. respondit: Rev. Cameram Apostolicam teneri ad refe- 
ctionem expensarum pro capellae, de qua in precibus, reaedificatione iuxta 
petita, et notificetur eidem Rev. Camerae Apostolicae. 

[Liber 191 Decretorum, p. 472]. 


4107. 
S. C. C, Capuana, 15 iul. 1848. 


Capitulum Collegialis Ecclesiae S. Michaelis Archangeli Oppidi Mar- 
tianisii Capuanae Archidioecesis unius agri prope viam militarem seu regiam 
dominium habet. In hoc autem quum praeterito anno Procuratoris seu 
Camerarii munere in ea Collegiata fungeretur Canonicus Benedictus Pe- 
truoli, duas supra viginti populos excidi curavit, hisque divenditis pretium 
recepit 29 ducatorum ac granorum 5o in Capituli utilitatem impendendum. 
Accidit proinde ut comitia a Capitularibus Martianisiensibus haberentur, in 
quae cum convenire noluissent Capituli Dignitates, ad quas convocatio et 
praesidentia comitiorum spectabat, quidam Canonicus "Thomas Santoro, 
qui inter Canonicos primae erectionis haud recensebatur, eadem convocavit 
iisdemque praefuit, ubi Canonicus Petruolius Procuratoris munere fuit 
orbatus tum quia iniussu Capituli populos abscidisset, tum quia trimestres 
rationes haud reddidisset. Item Petruolio per apparitorem archiepiscopales 
literae traditae fuerunt, quibus edicebatur: Ella col taglio arbitrario degli al- 
beri del fondo di proprietà di questa Collegiata senza autorizzazione e le solen- 
nità volute dalle leggi é andata contro la decretale di Paolo II, MAmbitiosae. ! 


1C. un., de rebus ecclesiae non alienandis, III, 4, in Extravag. com., 

Io perció la dichiaro decaduta dalla procura della stessa Collegiata, e sospesa 
a divinis, e le ordino di ritirarsi nel Monastero di S. Pietro a Cesarano sino 
a novella disposizione. Poenae gravitate perculsus Canonicus Petruolius seque 
eam haud merentem persentiens apud hunc S. Ordinem recursum. habuit, 
ac supplex petiit, ut archiepiscopale decretum, tamquam omnt 1ustitiae ad- 
versum, revocaretur. Facultate interim ex Summi Pontificis indulgentia 
facta Petruolio Sacrum litandi, huius supplex libellus ad Archiepiscopum 
Capuanum remissus fuit, ut auditis Martianisiensibus Capitularibus in scri- 
ptis referret de aetate, vita, moribus Oratoris, et causis sibi inflictae su- 
spensionis ademptaeque eidem procurationis Capituli, necnon de caesarum 
arborum natura et pertinentia. 

Petruolii Defensor praeprimis adducit strictissimum iuris criminalis 
principium, poenas videlicet ob crimen, censuras ob delicta irrogari; quinimo 
ad hoc, ut quis censuris ecclesiasticis, praesertim suspensione, ceu interdicto 
a divinis possit plecti, grave a iure canonum facinus requiri. Hinc totus in 
eo est, ut criminis vel levem suspicionem a cliente eliminet, ac qualibet 
poena indignum ostendat. Non enim in excidendis populis Petruolius caruit 
Capituli mandato, cum duo Deputati, qui ex consuetudine capitularium ne- 
gotiorum curam caeterorum etiam Canonicorum nomine gerunt, rem sci- 
rent, immo iuberent. Neque obstant non observatae iuris solemnitates. Nam 
arbores huiusmodi regiis expensis satae dono Martianisiensi Capitulo datae 
fuerunt tamquam domino fundi, in quo illae radices figebant, ea tamen sub 
conditione, ut novis succrescentibus populis, veteres inutiles succiderentur, 
ne viae aspectus deformaretur. Quare non arbores, sed pretium earumdem 
vetustate laborantium donatum fuisse videtur, ad quod assequendum nullus 
quidem sanae mentis assereret a Capitularibus praemittendas esse iuris 
solemnitates. Porro Petruolius nullum attulit Capitulo damnum per arborum 
incisionem, earumque alienationem, quinimo magnae eidem fuit utilitatis, 
nam loco ducatorum 22 per artis agrariae peritum statutorum in licitatione 
earum pretium ad ducata 29 et grana 5o excrescere fecit. Mox idem Defensor. 
Petruoli vitae rationem ecclesiastico viro condignam semper fuisse contendit; 
quoad censuras vero a Capuano Archiepiscopo latas ait, eas nihili faciendas 
esse, quia easdem non antecessit canonica monitio a iure requisita; capitulare 
vero concilium, quo orbatus Procuratoris officio Petruolius fuit, haud legitimo 
more habitum erat. 

E contra qui partes Capuanae Curiae patrocinandas suscepit, postquam 
pluribus exprobravit criminibus Petruolium, urget iuxta Extravagantis 
ZImbitiosae sanctionem nemini licet res Ecclesiae distrahere, nisi duo simul 
concurrant: venia Summi Pontificis ac vehemens et praecisa Ecclesiae utilitas. 
Iam vero arbores, etsi simpliciter donatas, in Capituli dominium transie- 
runt, atque ideo rerum ecclesiasticarum naturam induerunt. Neque res 
utilis erat Capitulo, arbores enim nullum damnum fundo afferre poterant, 
neque necessitas excidendi urgebat, quum essent alberi a punta, non ancora 
maturi al taglio, potevano col tempo ingrandirsi e dare al Capitolo un provento 
maggiore. Si igitur ad earum distractionem processit Petruolius sine Capituli 
assensu, sine Pontificis vel saltem Episcopi auctoritate, et quin rem utilem 

Capituli gesserit: indubium erit in poenas eum incidisse latas per Extra- 
vagant. Pauli II, eo vel magis, quod secundum relationem decem  Cano- 
nicorum pretium pro arboribus assecutum ex quinque colonorum artis 
agrariae peritorum iudicio nimis tenue est existimandum. Hisce breviter 
expositis dirimendum subiicitur dubium: 

4n sit locus remotioni a munere Procuratoris, suspensioni a divinis, et 
reclusioni in casu? 

Die, etc. Sacra, etc. respondit: Negative, salvo iure Capituli. 

[Thesaurus Resolutionum, tom. 108 p. 284-293]. 


4108. 


S. C. C., Panormitana, 20 apr. 1850. 


Iacobus Di Stefano, Sacerdos Dioecesis Panormitanae in praeteritis 
calamitosis Siciliae vicissitudinibus, dum domi sedebat, lethalia accepit vul- 
nera, explosa in eum ab inimica manu ignea ballista. Ut autem vitam ser- 
varet totumque corpus a corruptione liberaret, unum oportuit membrum 
abscindi: brachium scilicet sinistrum usque ad cubitum eidem amputatum 
est. Postquam convaluit, deformitatem studuit abscondere ope brachii fictitii 
affabre elaborati, ita ut in omnibus coniuncturis flexibile se praebeat et 
oculum calamitatis ignarum facile decipiat. Quare supplicem dedit libellum, 
ut dispensationem a contracta irregularitate consequeretur. Facto experi- 
mento per caeremoniarum Magistrum constitit, deformitatem reapse velari 

| per brachium fictitium, et eum in genere omnes caeremonias exacte exequi; 

in elevatione vero manus nonnisi usque ad frontem erigi; frationem hostiae 
in patena recte perfici, si ea antea per levem incisionem praeparata sit, 
neque periculum tunc dispersionis fragmentorum adesse. 

Refert deinde Eius Archiepiscopus, Oratorem in aetate annorum 60 esse 
constitutum, necnon de optimis moribus, de assiduo ecclesiae parochialis 
servitio ab eodem praestito testatur. Eundemque demum enixe pro dispen- 
satione commendat, ut vel summo mane celebret, vel portis clausis, et 
semper cum assistentia alterius Sacerdotis. : 

Non idem semper fuit stylus S. Congregationis in similibus dispensatio- 
nibus concedendis. Plura enim referuntur exempla, in quibus ob amissum 
dexteri brachii usum vel flexibilitatem S. hic Ordo dispensationem elargitus 
est, ut in Cosentina, 13 iulii 1725; * alia e contra praesto sunt exempla, in 
quibus ex levioribus etiam defectibus, vel digitorum scilcet vel solius manus, 
vel demum debilitatis brachii denegata est dispensatio, ut in Zlbellinen., 7 et 
28 iulii 1770, ? in Firmana, 24 maii 1823; ? in Tarnovien. autem proposita 
5 decembris 1845 per summaria precum Sacerdoti Marcello Zaremba, cui 
dexterum brachium usque ad humerum fuerat amputatum et brachium 


IUCT.UNS330E: 
2 Cf. N. 3774. 
3 Cf. N. 3980. 

fictitium eidem subrogatum, S. haec Congregatio quidem dispensationem 
denegavit, SSihus vero eam concessit, iniuncta tamen celebratione in ora- 
torio privato et cum assistentia alterius Sacerdotis, quatenus ea judicio 
Ordinarii indigeret. Cum igitur Oratoris defectus in brachio sinistro repe- 
riatur, ac in ipso eadem adiuncta concurrant, quae in citata Tarnovien., 
benigne cum eodem agi posse videtur. Quia vero ruri privatum minime 
reperitur oratorium, concedi etiam posset, ut in publica ecclesia, hora tamen 
minus frequentata celebrare queat, remissa alterius Sacerdotis assistentia 
Ordinarii iudicio. Quaeritur: t Mies 

An, et quomodo sit consulendum SSmo pro dispensatione et. rehalilitatione 
in casu? 

Die, etc. Sacra, etc. respondit: Attentis peculiaribus circumstantiis consu- 
lendum SSfio pro gratia dispensationis et rehabilitationis cum conditione. cele- 
brandi in oratorio privato digitalibus aureis vel argenteis, quae expleto Sacrificio 
reverenter reponantur, ac praeterea quolibet anno renovandi experimentum 
coram ss. caeremoniarum Magistro ab Ero Archiepiscopo vel Ordinario pro 
tempore deputando, ita ut, si Orator in aliquo deficiat, reincidat in irregula- 
ritatem, et ad S. Congregationem recurrere iterum teneatur, per Breve. 

[Liber 193 Decretorum, p. 347]. 


4109. 


S. C. C., Camerinen., 27 iun. 1850. 


Usque ab anno 1846 Sacerdos Ioseph Gennari ob diminutam notabiliter 
visivam potentiam obtinuerat facultatem celebrandi Missam votivam B. M. 
Virginis, vel Defunctorum 1uxta ritus diversitatem; at postquam omnino 
caecus evasit, cessare debuit tum a celebratione Missae, tum a sacris audien- 
dis confessionibus, accepta in id, uti oportuerat, Archiepiscopi prohibitione. 
Confugit exinde ad S. hunc Ordinem facultatem expostulans tam celebrandi 
divinum Sacrificium cum alio assistente Sacerdote, quam sacramentales 
audiendi confessiones. 

Archiepiscopus pro informatione rogatus respondit, « verbatim et Vica- 
rius foraneus loci et alii specabiles ecclesiastici viri denuntiarunt, effatum 
Gennari in Sacro peragendo substantialiter deficere, at haec in scriptis 
exponere renuerunt, ne Oratoris iam senio affecti excitarent iracundiam: ex 
his certo eruitur, periculum subsistere tum calicis delapsus, tum in tactu 
indecentiae, tum characterum defectus. Cum Orator ad familiam divitem 
pertineat, ex qua honestam obtinet sustentationem, ideo ad irreverentiam et 
scandalum praecavenda opinarer pro porrectae petitionis reiectione. Faculta- 
tem confessiones audiendi revocare iustis de causis coactus fui, nam ceteris 
omissis, etiam per viam deambulando ministerium aliquando exercebat ». 

Irregularitas, quae ex absoluta caecitate derivat, ea est suapte natura, 
quae difficilius tollitur ad effectum permittendi celebrationem S. Missae 
Sacrificii ob summum irreverentiae periculum. Haud raro tamen contingit, 
ut ad hunc etiam effectum dispensetur: ubi scilicet talis est peritia Sacerdo- 

tis in divina actione peragenda et caeremoniis exercendis, ut, quamvis cae- 
cus, Sacrificii actiones absolvat, quasi videns ac sanus esset, et optime reti- 
neat memoria Missam votivam B. M. Virginis et caetera, quae ad Sacrificium 
pertinent. Luculentissimum huiusmodi dispensationis exemplum exhibet 
Florentina, 2 et 23 augusti 1727. ! Neque aliter factum est temporibus inse- 
quentibus etiam proximioribus. Orator autem; quamquam memoriter recitet, 
quae ad Sacrificium sunt necessaria, haud tamen eas exhibet cautelas, atte- 
stante Archiepiscopo, quibus periculum irreverentiae et subversionis calicis 
arceatur. De poenitentiae autem Sacramento per viam deambulando inter- 
dum administrato arguere licet, Oratorem vel mentis sanitatem amisisse, 
vel testimonio integrae et probatae vitae carere. Utraque autem in hypothesi 
haud expedire videretur gratia ab eodem expetita, eoque etiam minus, quia 
nec indigentia laborat. Dubium est: 

An, et quomodo Oratoris precibus sit annuendum in casu? 

Die, etc. Sacra, etc. respondit: Pro nunc non expedire. 

[Liber 193 Decretorum, p. 450]. 


4110. 
S. C. C., Montis Falisci, 27 iul. 1850. 


Iubente Maria Fetti, ut de bonis suis in Collegiata Ecclesia loci Marthae 
Dioecesis Montisfaliscorum Canonicatus erigeretur cum reservatione iure- 
patronatus favore Capitani Christophori eiusque familiae, Canonicatus 
anno 1660 revera erectus fuit. Christophorus morti proximus suo testamento 
illud una cum universis bonis reliquit filiae suae Camillae, cui si improlis 
decessisset, substituit Jj Signori Odoardo e Francesco Maria Fontana di So- 
riano suoi nipoti per egual porzione; cum vero Camilla postremum clausisset 
diem in coelibatu, una cum hereditate universa iuspatronatus etiam super 
dicto Canonicatu migravit ad Familiam Fontana, in cuius exercitio fratres 
Nicolaus, Ioseph et Silverius Fontana usque ad annum 1841 pacifice versati 
sunt. Cum vero vacata Praebenda dicti Fratres Fontana praesentassent Cle- 
ricum Iosephum Ferruzzi 13 annorum, et si dispensationem non obtineret, 
eidem substituissent Sacerdotem Nicolaum Fontana: Rosa Fiammetta quo- 
que Valeri patronatus ius sibi asserens, nominavit natum suum Franciscum 
quinquennem. 

Quocirca datis Efno Episcopo literis pro informatione, remisit ille docu- 
menta a partibus exhibita, et postquam edixerat Canonicatus fructus omni 
onere detracto pertingere ad scutata 76, praeferendum censet Clericum 
Ferruzzi, et in eius defectu Sacerdotem Nicolaum Fontana. 

Quidquid sit de controverso iure patronatus inter fratres Fontana et 
Rosam Fiammettam Valeri, certum est eosdem fratres Fontana in postrema 
nominatione praeter proprii auctoris trium etiam patruorum iura exhibere 
atque exercere merito valuisse, ita ut veluti quatuor patronorum vocibus 

nominatus agnoscatur Clericus Ferruzzi; contra quum unica Dominici 
senioris vox dividenda aeque veniat inter illius filios Doroinicum, Bernardi- 
nam et 'Theresiam, cuius hodie iura repraesentantur a filia Rosa Fiammetta, 
sequitur unius vocis quadrante filium ab ipsa Rosa nominatum iuvari posse, 
siquidem Dominicus et Bernardina utrum nominandi iure usi fuerint, ex 
actis non deprehenditur. Insuper Franciscus Valeri nominatus fuit post 
lapsum quadrimestrale tempus patronis laicis praestitutum, ac modo nonum 
tantum aetatis suae annum agit, dum Clericus Ferruzzi interim ad 18 aetatis 
suae annum pervenit, ita ut dispensatione non amplius indigeat. Unde quae- 
ritur: 

1. Zn constet de iurepatronatus activo favore Rosae Fiammetta Valeri ad 
Canonicatum in casu? Et quatenus affirmative: 

2. An sit consulendum SSfo pro dispensatione favore Francisci Valeri, 
seu potius danda sit institutio Iosepho Ferruzzi in casu? 

Die, etc. Sacra, etc. respondit ad 1. Affirmative. 

Ad 2. Negative ad primam partem, affirmative ad secundam. 

[Thesaurus Resolutionum, tom. 109, p. 276-281]. 


4111. 
S. C. C., Placentina, 24 aug. 1850. 


Magdalena Gnocchi-Grillenzoni suo utens iurepatronatus, die 28. fe- 
bruarii 1845 nominavit ad Beneficium residentiale S. Laurentii in Cathedrali 
Placentina erectum Sacerdotem Ioannem Modonesi addictum olim Familiae 
Cappuccinorum, qui die 11 aprilis praesentatus fuit Capitulo eiusdem Cathe- 
dralis Placentinae, ut eidem canonicam institutionem impertiretur. Capi- 
tulum praesentationem admisit. Cumque nemo contradictor comparuisset, 
ipsum Capitulum institutionis ac possessionis actum exequendum esse decre- 
vit, reportata tamen prius per eumdem Modonesi declaratione idoneitatis 
ab Excellentia Sua Ria. Adiit Modonesius Vicarium Generalem; ast illico 
admonitus fuit, testimonium ipsum nefas esse concedi, nisi prius edocuisset, 
sibi per saecularizationis rescriptum etiam ad obtinenda Beneficia ecclesia- 
stica fuisse factam facultatem. 

Dum Sacerdos Modonesius ad S. Sedem recurreret, lapsum est quadri- 
mestre laicis patronis ad praesentationem ss. canonibus concessum, quare 
Capitulum, ad quod devolvebatur ius nominandi, die x iulii nominavit reapse 
Sacerdotem Aloisium Morsia. Nominationem hanc aegre tulerunt tum Mo- 
donesius, tum ipsemet patronus Ioannes Cattaneo, heres Magdalenae, quae 
fatis cesserat; proindeque ipsamet die 1r iulii Thesaurario Canonico prote- 
stationem obtulerunt contra quamcumque nominationem, imo Sacerdos 
Modonesi die 15 iulii haud erubuit in ius vocare Capitulum coram 'Tribu- 
nali civili Placentino. 

Capituli iura nituntur Conc. Trid., Sess. 25, cap. 9, de ref. et Synodo 
Placentina celebrata a. 1589, unde praesentatum admittere et instituere nec 
potuit, nec debuit, priusquam ab Ordinario examinatus comprobaretur. 

Effluxo autem legitimo tempore, quin nominatus idoneitatem suam ad for- 
mam iuris comprobaret, et quin aliquid Capitulo denunciaret, iure suo tan- 
dem usum est Capitulum, dum ad novam nominationem favore Sacerdotis 
Morsia processit. Incapacitatem porro Oratoris ad Beneficium sustinet ex 
eo, quod rescriptum, quo a S. C. Ep. et Reg. eidem indultum fuit, ut ipsi 
liceret non obstante professione religiosa Beneficium ecclesiasticum obtinere, 
adiectam habuit clausulam: dummodo Orator aliunde dignus sit, super quo 
respectioi Ordinarii conscientia graviter onerata remaneat, quare continuit 
gratiam non factam sed faciendam; neque tale rescriptum ad hanc usque 
diem exequutioni mandatum fuit. Concludit hinc legitimam renunciari non 
posse Modonesii nominationem. 

At vero omnia refellere satagit Modonesii Defensor. Constabat enim de 
nominatione ac praesentatione iusto tempore a persona id iuris habente 
facta; constabat itidem Capitulum, cui instituendi ius inerat, accepto habuisse 
praesentationem. Supererat igitur, ut in realem possessionem Beneficii 
Modonesius immitteretur. Atqui quominus id assequeretur, haud per eum 
stetit, quandoquidem idoneitatis testimonium a Capitulo requisitum nonnisi 
per summam iniuriam ipsi a Curia fuisse denegatum urget. Iniuria itidem 
praesidium quaeri in verbis indulti, nimirum in clausula: arbitrio et conscientia, 
perinde ac si Episcopo fas sit abstinere ab indulti executione, ubi id minus 
expedire censuerit, ubi enim res est de negotio plene discusso, executor 
omnino parere tenetur praescriptionibus in eodem indulto comprehensis, 
et in his illa verba potius conventionalis formulae, quam substantialis et 
intrinsecae conditionis vim praeseferunt. Dubium est: 

An, et cuius favore constet de legitima nominatione, ita ut, et cui sit danda 
institutio im casu? 

Die, etc. Sacra, etc. respondit: Negative in omnibus. * 

[Thesaurus Resolutionum, tom. 109, p. 283-204]. 


4112. 
S. C. C, Aquen., 24 aug. 1850. 


Exposuit nuperrime Aquensium Archiepiscopus, sicut in caeteris Galliae 
provinciis partim iam sunt celebrata, partim. quamprimum celebranda 
supersunt, in sua quoque Metropolitana Ecclesia sexto idus impendentis 
septembris cogendum esse provinciale concilium. Quia vero singularis casus 
occurrit, ut in memorata Metropoli commoretur Episcopus mere titularis, 
qui Episcopatui cessit, quem obtinuit iampridem in aliena provincia, ante- 
quam illuc conveniant Episcopi suffraganei, cum caeteris, qui sedem habent 
in Concilio, tria dubia 8. huic Ordini dirimenda proposuit: 

I. Utrum Episcopus, de quo quaeritur, votum decisivum ferre in Concilio 
Provinciali possit ac valeat? 

II. Utrum praecedentia frui debeat quoad caeteros Episcopos Suffraganeos, 
si prius consecrationem episcopalem receperit? 

III. Utrum considerari possit tamquam Episcopus exemptus? sar ANI 

Die, etc. Sacra, etc. respondit ad I. Negative, nisi omnes et singuli Episcopi 
consentiant. 

Ad II. Negative. 

Ad III. Negative. 

[Liber 193 Decretorum, p. 501-504]. 


4113. 
S. C. C., Spalaten., 23 nov. 1850. 


Capitulum Ecclesiae Makarskensis, quae Ecclesiae Spalatensi unita repe- 
ritur, ne urgente Capitularium Statutorum confectione quid in ipsis discep- 
tationi obnoxium inde relinqueretur, e re sua duxit supplici libello hanc 
S. Congregationem percontari: num vi conservatae Episcopalis Sedis Makars- 
kensis cum suo Capitulo uti Concathedralis Spalatensis Ecclesiae coniunctae 
Capitulum Makarskense in Statutis confirmandis ea debeat indicare, quae 
a ss. canonibus et decretis S. R. C. pro Capitulis Cathedralibus generatim 
decernuntur, praesertim cum nulla pro Capitulis Concathedralibus peculia- 
riter notentur. Auditus Episcopus cum Capitulo Spalatensi inclinare vide- 
tursententiae, quae unionem subiectivam tuetur; idem videtur Episcopis 
Parentino et Tergestino. Quaeritur: 

1. Zn, et quomodo a Capitulo Makarskensi conficienda sint Statuta Capi- 
tularia in. casu? 

Die, etc. Sacra, etc. respondit ad 1. Affirmative ad formam ss. canonum 
et decretorum S. Sedis pro Capitulis Cathedralium. 

[Thesaurus Resolutionum, tom. 109, p. 378-388]. 


4114. 
S. C. C.,, Tergestina, 23 nov. 1850. 


Nuper ex parte Episcopi T'ergestini ac Iustinopolitani supplex SSmo 
D. N. oblatus fuit libellus, in quo inter alia exponit: « Capitulum Cathedrale 
Tergestinum Statuta mihi proposuit, quibus tam exigua officia Canonicorum 
adnotantur, ut magis Sacerdotibus quiescentibus, quam Presbyteris, qui re- 
liquo Clero verbo et opere praelucere deberent, conveniant. Nimirum Cano- 
nici T'ergestini dispensatos se autumant a recitatione Matutini cum Laudibus 
in choro, ita ut hoc officium per totum anni tempus privatim tantum per- 
solvant; item Vesperas cum Completorio solis diebus Dominicis et festivis, 
ac quibusdam Vigiliis ante festa maiora in choro recitare teneantur; proinde 
solas Horas diurnas (Primam, ''ertiam, Sextam, et Nonam) publice in Eccle- 
sia Cathedrali quotidie se recitare spondeant; atque ad corroborandam hanc 
consuetudinem rescriptum Episcopi Sigismundi de die 26 octobris 1792 

exhibuerunt. Ego quidem lubenter concedo, accessum ad Ecclesiam Cathe- 
dralem Tergesti in colle sitam hieme quandoque ob tempestatis rigorem aut 
ob ventorum vim, ac aestate quibusdam diebus ob nimios calores non esse 
commodum, non tamen impervium, si rarissimum casum excipias, quo viae 
huius Urbis nive cooperiantur et gelu rigeant; simul vero observo eamdem 
viam ad Cathedralem tum ab ipsis Canonicis tum ab aliis civibus propter 
amoenitatem deambulationis praediligi. Quapropter statuendum esse cense- 
rem, ut Canonici Ecclesiae Cathedralis lTergestinae singulis diebus mane 
ante recitationem Horarum persolvant in choro Officium Matutinum cum 
Laudibus, ac privatae recitationi tantum relinquantur Vesperae cum Com- 
pletorio omnibus diebus ferialibus, non tamen in Sabatis et in Vigiliis ante 
festa maiora, nec in diebus Dominicis, dum tamen certis anni temporibus 
viam nimis arduam, quae ducit ad Cathedralem, qua sufficientem caussam 
dispensationis a choro praecipue pro iis Canonicis consideraturus sim, qui 
ob provectam aetatem aut corporis infirmitatem illuc accedere sine gravi 
incommodo non valeant ». 

Certum est, si dispositioni iuris canonici et Conc. "Tridentini attendatur, 
quod Canonici singulis diebus ad integram divini officii recitationem in 
choro tenentur ex Clement., de cezebr. missar., Conc. 'l'rid., Sess. 21 et 22, 
cap. 3, et Sess. 24, cap. 12, de ref. et ex innumeris S. Ordinis resolutionibus, 
utin Setina, 21 ianuarii 1786, * maxime vero si agatur de Ecclesiis Cathedrali 
bus, minime obstante contraria consuetudine, quam Concilium ipsum abu- 
sum ac corruptelam appellat. Nihilominus aeque receptum est, ut gravibus 
urgentibus causis aliquantisper iuris rigor temperetur. Legitimae autem 
causae plerumque vel in praebendarum tenuitate, vel in maxima ad Eccle- 
siam accedendi difficultate ob loci asperitatem ac distantiam vel nimiam aeris 
inclementiam vel etiam exiguo choralium numero insident. Verum dubitari 
posset, utrum inconsulta S. Sede in Episcopi facultate esset conciliarem 
legem relaxare. Profecto, quidquid sit de regionis more aliisque rerum adiun- 
ctis, post augmentum Praebendarum a Gubernio factam ratio tenuitatis 
evanuit. Unde quaeritur: 

2. An, et quam officii choralis partem. teneatur Capitulum Tergestinum 
quotidie persolvere, ita ut, et quomodo sit consulendum S.Srio in casu? 

Die, etc. Sacra, etc. respondit ad 2. Affirmative, et teneri Capitulum ad 
integram. officiaturam: attentis vero peculiaribus. circumstantiis consulendum 
S'Sro pro facultate impartienda Episcopo dispensandi quoad horarium ad quin- 
quennium. 

[Thesaurus Resolutionum, tom. 109, p. 364-377]. 

4115. 
S. C. C., Comen., 14 dec. 1850. 


Praeter Beneficium, quod possidet Augustinus Muratti in ecclesia prae- 
positurali Asconae Comensis Dioecesis, cuius reditus ad annua scut. 100 
assurgit, onera autem in quatuor Missis qualibet hebdomada diebus desi- 
gnatis, ac praesertim dominico celebrandis computantur et in omnibus 
praeterea festis solemnibus infra annum, adiecta etiam obligatione inserviendi 
choro et ecclesiasticis functionibus, si Beneficiatus in patria resideat, paro- 
chialem quoque administrat ecclesiam Mosonii in plebe Locarni, non tam- 
quam titularis, sed uti mere delegatus et Parochi vices gerens. Unde non 
solum pro populo Sacrum facere diebus festis, sed omnibus, quae sunt 
muneris parochialis, adimplere tenetur, exindeque alia scut. 100, compre- 
hensis incertis stolae, eidem quotannis obveniunt. Alterius ecclesiastici 
Beneficii in oratorio S. Michaelis Asconae fundati nominationem obtinuit 
Murattius. Illius reditus annua scut. circiter 70 conficiunt, onera vero haec 
habentur: bis in hebdomada Sacrum applicandi in praefato oratorio die Do- 
minico non excepto et alio die festo, si recurrat in eadem hebdomada, nisi 
Capellani legitime fuerint impediti vel causa alicuius solemnitatis alio vocati, 
ac insuper assistendi choro diebus festis ac ceteris functionibus in ecclesia 
praepositural praefata, nisi legitime fuerint impediti; si vero Capellanus 
aliud obtinuerit ecclesiasticum Beneficium vel titulum : perpetuum, ipso 
facto caducitatem incurrat ipsaque vacet Capellania. 

Hisce tamen repositis supplex adest Augustinus Muratti ad obtinendam 
super incompatibilitate et pluralitate Beneficiorum dispensationem, cuius 
ope ecclesiasticam capellaniam, ad quam recens nominatus fuit, consequi 
possit, quin aliud Beneficium dimittat et curam animarum Mosonii valeat 
insimul retinere, egestatem retexens familiae numerosae, quam alere et edu- 
care tenetur. 

Episcopus autem desuper rogatus, postquam hactenus narrata confirmas- 
set, propter impossibilitatem omnium adimplendi onera ob temporis coinci- 
dentiam, itemque ob dictam caducitatem ultimo nominatae capellaniae 
adiectam existimavit, supplicem libellum D. Muratti inexauditum esse remit- 
tendum: nulla enim est causa et nulla ratio concedendi dispensationem ab eo 
petitam. 

Triplex est impedimentum, quo detinetur Orator, quominus Beneficium, 
cuius nominationem nuper obtinuit, consequatur: pluralitas Beneficiorum 
a ss. canonibus in uno eodemque subiecto regulariter vetita, ubi unum 
Beneficium reditus habeat ad sustentationem provisi necessarios; incompati- 
bilitas eorumdem tam quoad onerum implementum, quam ratione residen- 
tiae, ac demum fundatoris prohibitio, proindeque triplici indiget dispensa- 
tione. 

Licet pluralitas sit ss. canonibus adversa, non raro tamen dispensatio 
legitur concessa, ubi rationabiles accederent causae, ac praesertim alterutrius 

tenuitas Beneficii, Ecclesiae utilitas aut necessitas. Causae autem huiusmodi 
etiam disiunctive concurrentes dispensationem suaserunt non solum super 
pluralitate sed etiam super incompatibilitate, maxime si Episcopi votum et 
interesse habentium consensus accederet et onera per alium possent adim- 
pleri. At vero frequentiora occurrunt denegatae dispensationis exempla, 
licet Episcopi haberetur favorabile votum ac de duobus tantum ageretur 
Beneficiis retinendis, eoque magis, si fundatoris, ut in casu, superadderetur 
prohibitio, ut in Comen., 26 februarii 1707. ! In casu autem praeter expres- 
sam testatoris prohibitionem animadvertendum est, unumquodque per se 
Beneficium ab Oratore possessum ad honestam suflicere sustentationem. 
Nulla praeterea accedit ex iustis ac legitimis causis ad dispensationem requi- 
sitis. Proposito itaque dubio: 

An, et quomodo Oratoris precibus sit annuendum in casu? 

Die, etc. Sacra, etc. respondit : Negative. 

[Liber 193 Decretorum, p. 59r]. 


4116. 


S. C. C, Ferrarien., 25 ian. 1851. 


Ad simplex Beneficium S. Ludovici in Metropolitana Ecclesia Ferrariensi 
Rosalia Naselli Bertoni patrona nominavit Sacerdotem Antonium Guiorci, 
qui per Capitulum (cui ius est possessionem tribuendi) sub die 28 novem- 
bris 1849 in possessionem Beneficii immissus est. Inter iura autem Rectoris 
dicti Beneficii est etiam postulandi a Collegio Beneficiatorum illius Metropo- 
litanae, ut in Fratrem recipiatur ad chori servitium et ad choralium distribu- 
tionum participationem. Cum vero Sacerdos Guiorci literas possessionis 
praesentaret Beneficiatorum Collegio, ab illis repulsam passus est, eo quod 
non legitime a patrona praesentatus fuisset, et quod qualitatibus careret, 
quae necessario requiruntur in eo, qui se in Fratrem recipi desiderat. Quare 
supplici libello hunc S. Ordinem adivit, ut facta in sui favorem nominatio 
valida declararetur, aut saltem. sanationis ope sustineretur, utque inde in 
Beneficiatorum Collegio cooptaretur. Exquisitus Ernus Archiepiscopus 
quaestiones sententiae huius S. Congregationis omnino remittit; de vita 
vero et moribus Oratoris subiungit: « Vitam ipsam moresque Oratoris quin- 
que circiter abhinc annis laudabiliter in melius commutatos esse constat, 
ita tamen, quod dum ad fructus redituum Beneficii quomodocumque bona 
fide a Capitulo collati admitti queat, minime vero, ut sentio, in Fratrent 
recipere eumdem Oratorem memoratum Collegium Beneficiatorum cogi 
possit ». à 

In Constitutionibus praedicti Collegii cavetur: Nullus Cappellanus ad 
Collegium admitti poterit, nisi fuerit Sacerdos bonae vitae et famae, et quod 
admissio aliter facta nullius sit roboris vel momenti. Huic articulo suffulti 
Beneficiati urgent se prohiberi, quominus in Fratrem Sacerdotem Gutorci 

recipiant, utpote qui bonae vitae et famae requisito deficiat, quod duplici 
processu ipse inquisitus fuerit in Curia Archiepiscopali ex accusatione qua- 
rumdam mulierum, quae ad turpia extra confessionem ab ipso semel ite- 
rumque sollicitatas fuisse narrabant, unde intermissa licet ulteriore inquisi- 
tione, poena suspensionis ad tres menses Sacerdoti inflicta fuit. Ex his 
deducunt Beneficiati maculam haud levem inustam fuisse bonae famae 
ipsius Guiorci, qua persistente nec debere, nec posse eumdem in Fratrem 
recipere. Eiusdem sententiae est etiam Erius Archiepiscopus. 

Bonae famae opponitur infamia sive iuris, sive facti. Atqui infamia iutis 
notatum Guiorcium nemo dixerit, cum nulla in eum condemnationis senten- 
tia intercesserit. Hoc itaque respectu haud videretur a Beneficio arcendus. De 
infamia autem facti, licet ex enormi crimine exorta, id receptum habetur, 
ut ea ex posteriori poenitentia ac emendatione vitae omnino abluatur. Regula 
hinc traditur, ut si quis publice et per triennium saltem a pristina vivendi 
norma resipuerit, et in loco, ubi antea delinquere consueverat, probitatis 
specimen praebuisse dignoscatur, nil prohibeat, quominus et ad Ordines 
promoveri, et ecclesiastica Beneficia consequi possit, ut colligitur ex can. 
Numquam, 14, Dist. 56, item ex S. C., Spoletana, 19 ianuarii et 16 martii 1737,! 
ex Terulen., 5 iulii 1762, ? ex Sabinen., 20 maii 1786. ? Atqui si trium anno- 
rum vitae emendatione dedecus et infamia ex enormi enata crimine penitus 
aboletur, et ad Beneficia habilitas recuperatur, fortius quaevis macula, quae 

.ex accusatione et simplici processus confectione absque ulla sententia exorta 

est, deleta penitus dicenda videtur in Sacerdote Guiorci, cuius vivendi ratio 
in melius iamdudum immutata commendatur ab Ero Archipraesule: ipsi 
proinde nullum obicem superesse nedum si de assequendo Beneficio age- 
retur, sed eo minus, quia super mera distributionum choralium partici- 
patione quaestio coercetur. Dubia sunt: 

1. An sustineatur praesentatio ac institutio Antonii Guiorci, seu. potius 
consulendum sit SSrüo pro sanatione in casu? 

2. An idem Guiorci admittendus sit. in. Collegium Beneficiatorum et ad 
participationem distributionum in casu? 

Die, etc. Sacra, etc. respondit ad 1. Affirmative pro sanatione ad cautelam, 
facto verbo cum. SSmo. 

Ad 2. Affirmative in omnibus. 

[Thesaurus Resolutionum, tom. 110, p. 5-11]. 


4117. 
S. C. C., Placentina, 5 apr. 1851. 


.  Resoluta fuit haec causa die 24 augusti 1850.4 Contra quam resolutionem 
et Sacerdos Modonesi et Sacerdos Morsia audiri postulavit. Capituli Defen- 
sor repetitis argumentis contra Sacerdotem Modonesi in praecedenti folio 


1 Cf. N. 3467, 3472. - 
4 Cf. N. 3720. 
* Cf. N. 5853. 
* Cf. N. 4111. 

relatis Ssustinendam esse contendit nominationem Sacerdotis Morsia, quam 
vindicare. studet ab adversarii obiectione, quasi fuisset aftenftatum lite pen- 
dente. Modonesi vero repetit argumenta, quibus suam habilitatem ad dictum 
Beneficium in praecedenti folio vindicaverat. Unde quaeritur: 

An sit standum, vel recedendum a decisis in casu? 

Die, etc. Sacra, etc. respondit: In decisis. ! 

[Thesaurus Resolutionum, tom 110, p. 75-87]. 


4118. 
S. C. C, Romana, 5 apr., 17 maii 1851. 


- Possidet pia Societas Presbyterorum in ecclesia S. Mariae de Pace insti- 
tuta parvam domum in Urbe, cuius valor per peritum recognitus ad scut. 451 
cohibetur, annuae vero mercedes ex conductione resultantes reapse scut. 18 
minime praetergrediuntur, immo saepe nulla ratione exigi possunt. Cum in- 
super eadem domus ruinam fere minitaretur, in id unanimiter consenserunt, 
ut divendita domo pretium retrahendum utiliori collocaretur investimento. 
At semel et iterum per publica edicta facto experimento, nulloque comparente 
oblatore tertio tandem Ioseph quidam 'lransi oblationem dedit emptionis 
et venditionis contractu celebrato pretium scutat. 250 tribus distinctis ratis 
exsolvendi. Moderatores preces dederunt ad celebrandam enunciati contrac- 
tus stipulationem. At licet precibus faveret Emus Urbis Vicarius, haud 
expedire visus est contractus, cum valor aestimativus 200 scutatis pretium 
oblatum excederet. Deinde novus apparuit oblator Ioannes Tortoni, qui 
pretium ad scut. 350 adauxit. Quoniam vero domus reparationes scut. 155 
summam expostulantes eiusdem valorem ad scut. 295 tantummodo cohibent, 
praefati moderatores venditionem piae causae utilem existimantes, preces 
ingeminarunt pro implorata iam facultate obtinenda. 

Alienationes bonorum ecclesiasticorum nonnisi concurrente necessitatis 
vel utilitatis causa permittendas esse sanxerunt Romani Pontifices. Quamvis 
autem venditionis utilitas suadeatur, omittendum non est, annuam domus 
locatae mercedem ad scut. 36 esse constitutam, licet vix medietatem illius 
exigi Superiores affirment. Ex quo dubium enascitur, utrum magis expediat 
piae Sodalitati propositam alienationem perficere pro scut. 350, quae ad ra- 
tionem quincuncem ne 18 quidem scutata quotannis redderent, seu potius 
domum ipsam reficere mediante etiam aeris alieni creatione, cum domus 
ipsa reparata, licet in recondito vico posita sit, non difficile videretur an- 
nuum ex locatione fructum ad scut. 36 elevare. Quaeritur: 

,— An, et quomodo precibus sit annuendum in casu? 

Die:5 aprilis 1851 Sacra, etc. respondit: Iterum proponatur. 

- Die 17 maii 1851 Sacra, etc. respondit: Quoad alienationem non expedire; 
sed potius contrahatur debitum pro summa vere necessaria, minori quo fieri 
potest interusurio, ad effectum explendi reparationes arbitrio Enna Urbis Vicarii, 


i Cf. N. 4126. 

et cum obligatione ultra civiles fructus persolvendos deponendi annua scutata 
pro debiti extinctione, sub poenis contra alienantes bona Ecclesiae latis, reductis 
interim. Missis pro intranti quantitate. 

[Liber 194 Decretorum, p. 350, 404]. 


4119. 
S. C. C, Baren., 17 maii 1851. 


Quum ineunte anno 1848, quo tempore vesanae libertatis aestu populi 
iam fere undique auctoritatis vincula disrumpere conabantur, in Triviani 
etiam oppido Barensis Dioecesis ferverent animi, Sacerdos Vitus Nicolaus 
De-'l'oma, qui animarum curae eiusdem loci de anno 1834 praeerat, ut par- 
tium impetus ac conamina declinaret, tutius sibi consultum iri censuit, si 
aliquantisper a Paroecia recederet. Hanc porro nacti occasionem, qui male 
sentiebant de Parocho, tumultuose coeperunt ineunte mense martio ipsius 
perpetuam a Paroecia remotionem conclamare. Qui quum in dies ingrave- 
scerent, deterioraque minitarentur in Parochum, Archiepiscopus rei gravitate 
exterrefactus die 19 eiusdem mensis misit Vicarium suum cum Canonico 
Tansella ad Parochum De-'l'oma, ut scripto et verbis resignationem Paroe- 
ciae ipsi suaderent. Parochus audiens Archiepiscopum sibi in haec verba 
scribentem: Zscoltate le mie istantissime preghiere, che vi trasmetto per mezzo 
del Vicario; salvate me, e salvate voi stesso, Paroeciae resignationem dictavit 
suaque manu subscripsit, causas inibi innuens, per provedere alla sua salute, 
e per altri ragionevoli motivi di famiglia. Postridie Archiepiscopus resignatio- 
nem acceptavit eamque per edicta publicari statim curavit. 

Verum Parochus De-'l'oma ipsa resignationis die 19 martii veluti in se 
reversus apud T'abellionem formiter iam protestatus fuerat, ad resignationem 
firmandam se vi metuque fuisse coactum ab Archiepiscopo et Vicario ob 
terrorem laicorum, quam deinde protestationem repetiit coram Vicario 
Generali, novamque emisit in Curia, in qua recolens iterum terrores et 
minas, et causas nullitatis renunciationis, postulavit in integrum restitui. 
Idipsum die 3 iunii supplici libello declarari urgens coram S. hac Congre- 
gatione, litteras obtinuit, quibus Archiepiscopi votum exquirebatur super 
ipsius moribus aliisque scitu opportunis, suspensa interim collatione Paroe- 
ciae. Interim vero Archiepiscopus convolaverat ad S. C. Ep. et Reg. postu- 
lans, ut quatenus resignationis actus nullitate laborare dignosceretur, per- 
pensis tamen rerum adiunctis dignaretur concedere un'ampla sanatoria. Verum 
5. Congregatio censuit rescribens die 20 martii 1849: Attenta nullitate renun- 
ciationis, restituendos esse Oratori fructus omnes Praebendae Archipresbvteralis 
seu Parochialis una cum emolumentis incertis stolae a die praefatae resignationis, 
detractis expensis necessariis et congrua pro Oeconomo; attentis vero peculia- 
ribus circumstantiis reditum eiusdem Oratoris ad residentiam pro nunc non 
expedire. Verum qui Parochi reintegrationem adversantur, supplices coram 
Pontifice O. M. Communitatis Trivianensis nomine postulabant uza revisione 
della causa avanti la piena S. Congregazione, votique compotes facti sunt. 

Defensor De- Toma resignationis nullitatem et S. C. decretorum firmita- 
tem tuetur. Et 1. vi et metus causa eam extortam dicit, atque intrinsece nul- 
lum actum eiusmodi palam esse arguit ex cap. Ad audientiam, cap. Abbas, 
cap. Ad aures, de his quae vi metusce causa fiunt; 2. ex defectu legitimae 
causae, quae taxative verificanda ab Ordinariis est ad tramites const. S. Pii V, 
Quanta Ecclesiae; * 3. educit insanabile vitium ob non factam mentionem, 
quod Beneficium resignandum fuisset in titulum S. Ordinationis constitu- 
tum, nec constito, quod resignans haberet aliunde, quo commode vivere 
posset ad tramites relatae Bullae S. Pii V et Conc. Trid. Sess. 21, cap. 2, 
de vef. Yn facto autem nullitates huiusmodi subsistere haud ambigendum 
esse propugnat. Proinde clamat Parochum restituendum esse Beneficio. Licet 
vero odium in facto verificaretur, cum tamen eidem nullam dederit causam 
Archipresbyter, de exercitio haud removeri posse contendit, longe autem 
rainus Paroecia privari, nisi ex causa criminis 1n iure expressi et iusta sen- 
tentia Tudicis formiter instructo processu praehabitisque monitionibus iuxta 
'Trid. Conc., Sess. 21, cap. 6 et 14, de rej. 

- Contra Communitatis ac Curiae Patrocinator demonstrat, Communita- 
tem et populum legitimum contradictorem haberi in hac causa nedum in 
facto sed etiam in iure, contendens parochianos legitime instare,ut Parochus 
male vivens e Paroecia deiiciatur. Vindicat deinde validitatem resignationis, 
utpote emissae in manibus Archiepiscopi. Neque a populo illatum metum 
pergit ostendere, quia tumultus et clamores ciebantur Triviani et Bari, non 
Valentani, quo aberat De-'Toma. Pluribus insuper probat resignationem ab 
eodem ratihabitam fuisse. Porro quoad titulum s. ordinationis ostendit de 
anno 1823 patrimonium a patre eidem De-'Toma fuisse constitutum, illud- 
que et hodie ab eo possideri. Dubia sunt: 

1. An, et quomodo sit locus reportationi rescriptorum Sacrae Congregatio- 
nis diei 20 martii 1849 ad effectum etiam declarandi nullitatem vel validitatem 
renunciationis in casu? 

—. 2. Zn sit locus reintegrationi Archipreshyteri De- Toma in libero exercitio 
parochiali in. casu? 

Die, etc. Sacra, etc. respondit ad 1. Negatice, et constare de nullitate renun- 
ciationis. 

^ Ad 2. Ex deductis non esse locum redintegrationi, et ad mentem. ? 

l'F'besaurus Resolutionum,. tom. 110, p. 133-145]. 


DEAL .. 4120. 
| S. C. C, Civitatis Plebis, 30 aug. 1851. 


Tuspatronatus activum Beneficii S. losephi in ecclesia S. Augustini 
erecti die 20 februarii 1850 reservatam erat lineae masculinae Dominorum 
Duchi de Arcidoxo llcinen. Quoniam vero loannes: Baptista, Aloysii 
Duchi filius, quem pater praesentare volebat, qui tamen necessariis dotibus 


1 Cf. N2S125: 
2? Cf. N. 4121, 4129, 4131. 

carebat, a S. C. sine necessaria dispensatione dimissus fuit, duo fratres 
Duchi die 29 aprilis nominarunt Sacerdotem Franciscum Duchi, quaé 
tamen nominatio effectu caruit, quia praesentatio reiecta fuit ab Episcopo 
die 26 iunii, postridie nimirum a lapso quadrimestri. Quare idem Franciscus 
suas ad hunc S. Ordinem detulit querelas, onde s? voglia degnare di ordinare 
a Monsig. Severa di accettare tal nomina, non essendovi ragione in contraria. 

Rogatus de more Episcopus retulit: «frustra cum fuisset exactum quadri- 
mestre, quo gaudent patroni ad praesentandum Rectorem iuxta ecclesiasticos 
canones, iure devolutionis pluribus abhinc diebus ad illud se nominasse 
Clericum. Alexandrum Arrigoni, eumque in realem et personalem posses- 
sionem. illius fuisse legitime immissum ». 

Farnciscus Duchi nominationem rite expletam fuisse per actum diei 
29 aprilis 1850 a patronis Aloysio et Petro fratribus Duchi comprobat authen- 
tico testimonio a Tabellione conscripto. Itidem praesentationem die 1 mait 
ad iuris tramitem factam adstruit testimonio iurato alterius patroni Aloysii 
Duchi. Posita hinc legitima praesentatione in propatulo esse ait iniustitiam 
denegatae institutionis, quippe cum Episcopus non possit praesentationem 
rite factam reiicere, nisi quando persona instituenda vel criminosa vel incapax 
diiudicetur: cap. ultim., de znstit., in 6. Horum vero neutrum subsistit. Et 
si quid obloquendum supersit de vetita Beneficiorum pluralitate, id facili 
negotio refelli per documentum exhibitum, quo apparet reditus p 
Francisci adeo exiguos haberi, ut vix congruam attingant. 

Attamen spernenda haec omnia esse mordicus contendit, qui iura Clerici 
Alexandri Arrigoni tuetur, ob nullam praesentationem legitimo tempore 
ac rite de ipso factam. Ex iis enim, quae narrat Episcopus, colligere est, 
unum Parochum Franciscum ad ipsum accessisse patronorum voluntatem 
eummet nominandi panditurus; verum ad effectum impediendae devolutio- 
nis non sufficit patronum nominare seu eligere intra quadrimestre perso- 
nam praesentandam, sed omnino requiri, ut re ipsa intra idem tempus coram 
Superiore praesentet. Porro etsi factum, uti narratur ab Aloysio, admitte- 
retur, oppositio Episcopi, quatenus iniusta atque irrationabilis fuisset a pa- 
tronis diiudicata, haud praepedire poterat, quominus ipsi sibi per legitimam 
protestationem caverent. Quod quum factum minime fuerit, imo per ultra 
bimestre acquieverint patroni, et tunc demum Franciscus ad 8, Congregatio- 
nem recursum habuerit, quum lapsum iam quadrimestre fuerat, et Epi- 
scopus devolutivo iure ad Beneficii collationem devenerat, iam fatuum pror- 
sus esse concludit de veluti perperam reiecta praesertatione conqueri. 
Adversarii praetensa hac ratione explosa, nominationem de cliente ad Bene£&i- 
cium factam ab Episcopo quaquaversus substineri concludit. Dubium est: 

4n constet de legitima praesentatione Francisci Ducki, ita ut sit danda eidem 
institutio in casu? | 

Die, etc. Sacra, etc. respondit: Negative in omnibus. 

[Thesaurus Resolutionum, tom. 110, p. 264-271]. 

4121. 
S. C. C., Baren., 29 maii 1852. 


Resoluta fuit haec causa die 17 maii 1851. ! Adversus 2. dubium novae 
audientiae beneficium illico impetravit Archipresbyter De- Toma; rursus 
etiam audiri postularunt eius adversarii '"riviani quoad rescriptum respi- 
ciens resignationis nullitatem, ac pariter voti compotes facti sunt. 

Ad nullitatem resignationis quod attinet, novus Archipresbyteri Patro- 
cinator contendit, non esse locum causae revisioni. Cum enim binae inter 
se conformes hac de re extent resolutiones, nempe diei 20 martii 1849 et 
17 maii 1851, nefas est novam super his instaurare quaestionem; quas 
tamen ubi ad trutinam revocare lubeat, confirmari omnino debere asseverat 
propter extrinseca et intrinseca nullitatis vitia, quibus controversa renuncia- 
tio undique inficitur, praecipue si consideretur vis et metus Parocho incus- 
sus. Falso autem ab adversariis regeri dicit Trivianensis populi odium ex 
Archipresbyteri culpa eiusque mala agendi ratione ortum ducere, cum ex 
insuspectissimis et gravissimis testimoniis eiusdem fama et existimatio 
vindicetur. Quatenus itaque EE. PP. resignationis nullitatem declaraverint, . 
et petitam reintegrationem ad parochialis muneris exercitium concedendam 
esse suadet. 

. Contra haec plura habet populi 'l'riviani Patrocinator: primo quidem 
reportanda dicit decreta 20 martii 1849 tamquam obreptitia et subreptitia, 
ea enim falsis testimoniis nituntur, ac falso supposito, metum fuisse iniuste 
incussum. Iustitiam inde rescripti dati ad 2. dubium, etiam nullitate resi- 
gnationis declarata, ex iure vindicat: si enim odium et inimicitiae parochia- 
norum iustae et rationabiles sint, ex praxi 8. Congregationis sustinet Paro- 
chum esse rivandum, si vero iniüstae et irrationabiles, quia Parochus 
nullam eis causam dederit, tunc remotionis remedio consulendum. esse, ut 
in Ejstetten., 21 iulii 1742. ? Quare dirimenda sunt dubia: 

1. An sit standun, vel recedendum a decisis in primo dubio in casu? 

2. An sit standum, vel recedendum a decisis in secundo dubio in casu? 

Die, etc. Sacra, etc. respondit ad 1. In decisis. 

Ad 2. Praevio recessu a decisis, esse locum redintegrationt ad possessionem 
Paroeciae. ? 4 

[''hesaurus Resolutionum, tom. 111, p. 166-181]. 


1 Cf. N. 4119. 
2? Cf, N. 3538. 
3 Cf, N: 4129;1413L. . 

4122. 


S. C. C., Bononien., 29 maii 1852. 


Cum Paroecia S. Georgii in Civitate Bononien. anno 1782 ob nimiam 
extensionem subsidiali quadam ecclesia indigere videretur, Rector Franci- 
scus Cristofori domunculam in remotiori Paroeciae parte adquisivit, eamque 
sub invocatione B. M. V. de Gratia a Card. Archipraesule Giovannetti in 
saceitum erigi curavit. Suppressa deinde S. Georgii Paroecia praedictum 
sacellum in usum profanum reductum fratribus Stanzani venditum fuit, 
qui mox ab Ordinario facultatem obtenuerunt oratorium pro divino cultu 
iterum aperiendi. Tunc iidem fratres in favorem cuiusdam Luigione della 
Riccia cubiculum huic contiguum in propria domuncula aperuerunt, ubi 
dictus Luigione ex interna domo ingressus Sacrum per fenestram audire, 
ipsi vero porta quadam laterali in sacellum descendere poterant, manente 
interim ostio principali, quod viam publicam prospicit. Illo tamen defuncto 
anno 1830 statim aditus privatus ab ipsis clausus est, quin ullae propterea 
querelae ad annum usque 1844 excitatae fuerint. Verum exinde parochiani 
S8. Philippi et Iacobi, in quorum territorio nunc sacellum extat, anno 1850 
ad hunc S. Ordinem convolantes definiendum proposuerunt: Se debba ritor- 
nare in vigore il decreto di fondazione dell' Efio Arcivescovo Giovannetti impri- 
mis quoad Sacrum quolibet die festivo peragendum, et insuper, se /a camera 
accordata un giorno dai fratelli Stanzani ad uso di coretto e di sagrestia (es- 
sendo la sagrestia dell'impianto troppo ristretta) rimanga come un annesso e 
connesso dell'oratorio medesimo. 

Rogatus super his Emus Archipraesul hucusque narrata confirmat, verum 
negativam omnino sententiam Oratoribus pandit. Ius postliminii a parochia- 
nis invocatum reiiciendum censet, cum in casu non agatur de iniusta rei 
amissione, nam sicut extructio, ita etiam destructio sacelli publici et Sacra 
in eo faciendi licentia ex Episcopi auctoritate omnino pendent. Frustra etiam 
parochiani ostendere nituntur praedictum cubiculum a fratribus Stanzani 
sacello adiunctum fuisse in commodum publicum, nam id ex instrumentis 
minime conficitur, imo eiusmodi stipulatio accedente etiam longa consue- 
tudine omnino nulla fuisset, quippe contra disciplinam legesque ecclesiasti- 
cás inita: cap. Cum inter, de consuet. Notissimi enim iuris est, neminem posse 
communicationis ianuam aperire, qua transitus in ecclesiam vel oratorium 
publicum habeatur, nisi munitus fuerit indulto apostolico, prout haec S. C. 
in Placentina, 14 novembris 1626, ! necnon S. C. Ep. et Reg. pluries decla- 
ravit. His perpensis EE. VV. respondere dignabuntur ad dubia: 

T. An, et quomodo decretum erectionis oratorii anni 1782. sit servandum 
in casu? E : 

II. An, et quomodo ad usum dicti oratori restituendum sit cubiculum in 
casu? | 

Die, etc. Sacra, etc. respondit ad I. et II. Negative in omnibus. 

[Thesaurus Resolutionum, tom. 111, p. 209-214]. 

1 Cf. N. 2475. 

4123. | 
S. C. C., Ortonen., 29 maii 1852. 


Ad Capellaniam S. Mariae Constantinopolitanae in ecclesia S. Spiritus 
Ortunae die 30 iunii 1850 electus est a Confraternitate patrona Sacerdos 
Pascalis Basti. Sed iam paucos ante dies quidam 'Thomas Taffiorelli alter 
ex Confratribus dato in Curia libello peractam electionem nullitatis insimu- 
laverat ob defectus 1n conficiendo iudiciali processu detegendos. Expletis 
vero processualibus actis a Curia Archiepiscopali lata sententia est, in qua 
simoniaca et nulla electio seu nominatio Sacerdotis Basti declaratur, et prae- 
cipitur: I. che i1 Sacerdote D. Pasquale Basti rimanga interdetto a concorrere 
al benefizio di patronato della Confraternita; 2. che la stessa Confraternita 
proceda a novella elezione nel termine e colle forme di legge. Ab hac sententia 
Sacerdos Basti, tum Confraternitas ad hunc S. Ordinem continuo appella- 
runt, eamque nullam ac irritam declarari aut saltem revocari efflagitant. 

Interrogatus Archiepiscopus transmisso processu plenam rei dedit noti- 
tiam. Super tribus potissimum accusationum capitibus inquirit iudicialis 
processus, et totidem argumenta ad sequutae electionis nullitatem declaran- 
dam a Curiae Archiepiscopalis sententia in medium afferuntur: simonia, 
conditiones iuris communis dispositionibus et fundatoris voluntati repu- 
gnantes in actu electionis appositae, ac postremum nonnullorum Confra- 
trum exclusio a suffragio ferendo et admissio eorum, qui voce activa care- 
bant. Bastius enim ante electionem teste Sacerdote Dominico Caccavone 
secum et cum Sacerdote D. Ferdinando Scaricaciottoli dixit: Se ? Confra- 
telli nomineranno me Cappellano di Costantinopoli, io faró alla Madonna una 
pianeta di lama d'argento; quoad conditiones appositas Camillus Cieri depo- 
suit, eas in electionis actu omnium Confratrum consensu receptas fuisse, 
inter quas erat etiam, c/ie la scelta non dovesse cadere che sopra i Preti semplici, 
escludendo gli insigniti contro la volontà del testatore, che chiamava questi a 
preferenza. Quoad exclusionem vero Confratrum a suffragio ferendo con- 
veniunt testes, quatuor ab electionis loco fuisse expulsos. Verum querelam 
€ontemptus unus tantum confirmavit '"'homas d'Adamo, cuius nomen in 
catalogo Confratrum numquam invenitur. Denique constat ex 42 Confratri- 
bus, qui votum tulerunt, Confratres professos, qui soli voce activa gaudent, 
denarium numerum vix attingere. Quae quidem ubi consistant, iustissima 
videtur Curiae Archiepiscopalis sententia, qua electionis nullitas decla- 
rata fuit. 

Hisce tamen singillatim haud parvi momenti rationibus innixus obviam 
it Bastius. Et primo quidem quoad simoniam ait, illius existentiam probari 
debere ex antecedente conventione facta super re spirituali vel spirituali 
ànnexa pro temporali commodo. Iam vero nullam conventionem inter se et 
Confratres patronos locum habuisse ait de palla sacerdotali ecclesiae donanda 
sub conditione nominationis. Quoad conditiones electioni appositas observat 
Bastius eas, si sint legitimae, non vitiare electionem, si vero illegitimae ac 
sirmul deductae in pactum inter nominantes et nominatum, tunc utique 

eam vitiare. Verum in casu omnes conditiones nominationi appositae ad 
bonum Ecclesiae directae fuerunt, neque inter nominantes et nominatum 
in pactum deductae. Demum quoad exclusionem Confratrum arguit: ex 
ipsis tres, ut omnes testantur, non fuerunt Conífratres; quartus vero, nempe 
Caietanus D'Adamo expulsus quidem fuit, sed postea antequam nominatio 
fieret, revocatus, imo et suffragium dedit; quoad admissionem vero Con- 
fratrum non professorum probat, eosdem uti tales pluribus antecedentibus 
Confraternitatis resolutionibus intervenisse et uti tales semper ab omnibus 
fuisse habitos. Decernant igitur EE. PP. dubium: 

An, et quomodo sit confirmanda vel infirmanda sententia Curiae Archiepi- 
scopalis in casu? 

Die, etc. Sacra, etc. respondit: Negative ad primam partem, affirmative ad 
secundam. : 

[Thesaurus Resolutionum, tom. rrr, p. 191-209]. 


4124. 


S. C. C., Camerinen., 3 iul. 1852. 


Ad tramites fundationis canonice erectus est anno 1744 Canonicatus 
Altini in Metropolitana Ecclesia Camerinensi, nonnullis tamen adiectis con- 
ditionibus, quas inter recensebatur, ut Canonicus pro tempore debba pagare 
la mezza annata. Porro triennio iam a capta Canonicatus possessione detre- 
tanti Canonico Muzio solutionem, Capitulum vadimonium coram Archi- 
episcopali Curia indixit, ut eidem terminus praefiniretur ad exhibendam 
notulam omnium redituum perceptorum primo possessionis anno ad effec- 
tum dimetiendi quotam fabricae Ecclesiae Metropolitanae debitam pro 
media annata; eoque inutiliter elapso, ludex instantiam admisit atque de- 
tractis vectigalibus ac expensis pro manutentione fundorum, definitiva sen- 
tentia Muzium ad mediae annatae solutionem in summa scut. 122.92.2 con- 
demnavit. Ob rite interpositam a Muzio appellationem controversia .ad 
S. hunc Ordinem conscendit. 

. Capituli Patronus contendit, solutioni mediae annatae locum esse ex 
Benedicti XIII constitutione: Pus et misericors; ! itemque ex pacto convento, 
quandoquidem in erectione Canonicatus Altini adiecta etiam fuit conditio, 
ut Canonicus pro tempore mediam annatam solveret. Quibus veluti fastigium 
imponit observantia plusquam centenaria. 

Muzius e contra haud inficiari quidem audet Benedictinae constitutionis 
sanctionem, attamen plura sibi opitulari iura confidit, quae legis applicatio- 
nem themati prohibent. Quum enim media annata ex reditibus primi anni 
sit supputanda, illud primum in facto investigandum esse insinuat, num 
reapse et quid dicto anno ipse a Canonicatu perceperit. Atqui nil prorsus 
emolumenti ab eodem accepisse quemquam suasum iri putat, qui animad- 
vertat ad onera, quae vel invitus ferre per id temporis fuit adactus: sump- 

tuosam nempe litem anno 1847 contra Cathedralis Capitulum, quod iura 
patronatus attentaverat, eiusque nominationem ad Canonicatum irritam red- 
dere conabatur. Insuper bona adeo neglecta fuerunt ab ultimo Rectore, ut 
ipso possessionis Canonicatus limine debuerit absque mora colonicae domui 
per ingentes reparationes prospicere aliasque expensas ad praedii culturam 
redintegrandam sustinere. Sed hisce etiam posthabitis graviora urgere asse- 
verat; duo sibi fundatorem proposuisse inquit: primo, ut chorali servitio per 
novum Canonicatum decus augeretur, secundo, ut uberrima suffragia per 
Missas animae suae in aevum obvenirent. Quoad utramque institutionem 
distinctum respondere emolumentum observat: pro chori nempe servitio 
scutata 15, pro Missis, quidquid reliquum ex reditibus est, computata 
eleemosyna ad rationem obolorum 30. Quibus positis, quum ex Benedictina 
constitutione media annata detrahenda veniat super Praebendae fructibus, 
sequitur, nullam rationem habendam esse de fructibus ad Missarum imple- 
mentum destinatis, sed eam coercendam ad quotam pro Praebenda Canoni- 
cali constitutam. Queritur proinde de iniustitia sententiae primi gradus, 
quae in decernenda mediae annatae solutione de integro reditu rationem 
habuit. lam vero de reditibus in Missarum celebratione insumendis nullam 
rationem haberi posse probat, quia obstat testatoris voluntas, et quia obstat 
lex, secundum quam haud licet ab eleemosyna statuta partem aliquam 
detrahere, quam celebranti integram dandam praescripserat testator. Quare 
munus erit EE. VV. definire dubium: 

- An sententia Curiae Archiepiscopalis Camerti sit confirmanda vel infirmanda 
in casu? 

Die, etc. Sacra, etc. respondit: Affirmative ad primam partem iuxta mo- 
dum, negative ad secundam. Modus est, ut detractis expensis pro ordmaria 
fundorum manutentione, solutionibus pensionis, publicorum vectigalium, et elee- 
mosynae Missarum iuxta legem fundationis, calculandae tamen ad rationem 
synodalem, solvatur media annata favore Ecclesiae. 

[Thesaurus Resolutionum, tom. 111, p. 220-227]. 


4125. 
S. C. C, Anglonen. et Tursien., 31 iul. 1852. 


Diruta perantiqua Angloni civitate tribus abhinc saeculis et ultra Sedes. 
Episcopalis cum Capitulo Cathedralis Ecclesiae in civitatem "Tursii, quae 
iampridem Episcopali cathedra erat insignita, fuit rite translata anno 1546, 
cumulativa tituli episcopalis A4nglonen. et Tursien. nuncupatione retenta. 
Eodem anno Cathedralis Capitulum definitive sedem fixit in ecclesia B. M. 
Virgini ab Angelo salutatae dicata, ecclesia vero S. Mariae Maioris erecta — 
fuit in Collegiatam. Variis deinde exortis controversiis inter Capitula Col- 
legiatae et Cathedralis Ecclesiarum, quibus etiam Episcopus alterum du- 
bium super exactione subsidii charitativi et cathedratrici adiecerat, causa 
ad-hunc-S. Ordinem: devoluta est. 

Pro certo tenendum est, Episcopum habere intentionem in iure funda- 

tam exigendi tam subsidium charitativum, quam cathedraticum ab omnibus 
praesertim Beneficiatis suae Dioecesis, quare eosdem etiam compellere 
posse, Engel, Jus canon., lib. 3, tit. 39, de Censib. et exact., num. 8, 9. Verum 
reponit Collegiatae Capitulum: subsidium charitativum, quod Episcopus 
reposcit in primo ingressu ad Episcopatum, nulla alia inniti potest causa, 
quam expensarum electionis et consecrationis. At vero cum per solemnem 
conventionem anni 1818 quota fructuum vacationis futuris Episcopis reser- 
vata fuerit ad praefatum expensarum finem, causa exigendi subsidium chari- 
tativum cessavit omnino, et reapse nunquam post annum 1818 subsidium 
praedictum nec requisitum, nec persolutum est. Quoties autem causa et 
necessitas exigendi conticescit, subsidium charitativum exigi non posse 
resolvit S. C. in Gerunden., 27 februarii 1663, ad II. ! Cathedraticum vero 
solvere Capitulum Collegiatae non detrectat omnino, sed hoc tantum oppo- 
nit, excessivam fuisse Episcopi petitionem, dum requisivit cathedraticum pro 
annis 1847-1849, licet electus fuerit Episcopus die 20 aprilis et Episcopatus 
possessionem acceperit die 23 iunii eiusdem anni 1849. Collegiata autem 
ad illius solutionem se teneri putat a die tantum captae possessionis Episco- 
patus iuxta resolutiones pluries editas a S. C., et praesertim in Amalphitana, 
5 septembris 1705, ad I.? Unde quaeritur: 

IV. An, et quomodo Capitulum eiusdem Collegiatae teneatur ad so'utionein 
iam subsidii charitativi, quam cathedratici in. casu? 

Die, etc. Sacra, etc. respondit ad IV. Quoad cathedraticum affirmative à 
die captae possessionis; quo vero ad charitativum subsidium dilata, et ad. men- 
tem: mens est, ut scribatur Nuntio Apostolico, qui referat de consuetudine Dioe- 
cesium. Regni circa exactionem subsidii charitativi. 

[Thesaurus Resolutionum, tom. 111, p. 303-319]. 


4126. 
S. C. C., Placentina, 31 iul. 1852. 


Bis iam resoluta fuit haec causa, diebus videlicet 24 augusti 1856 ? et 
5 aprilis 1851. 4 Tnstantibus autem partibus iterum proponitur sub consueta 
forma: 

Zn sit standum, vel recedendum a decisis in casu? 

Die, etc. Sacra, etc. respondit: In decisis et amplius. 

[Thesaurus Resolutionum, tom. III, p. 276-278]. 


Cf. N. 2782. 
Cf. N. 3038. 
Cf. N. 4111. 
Cf. N. 4115. 


»- 0 o9 m 


S.. C. Conctlit 413 


4127. 
S. C. C., Moguntina, 28 aug. 1352. 


Exponit Officialis Curiae Episcopalis Moguntinae, quod in eadem Dioe- 
cesi circa matrimoniorum benedictiones extat statutum ab Antistite 
Iosepho Ludovico Colmar anno 1812 conditum et publicatum, cuius hic 
tenor est: « Matrimonii Sacramentum inter illa pertinet, quae recipi debent 
in statu gratiae. Hinc in omnibus Ritualibus, ubi de matrimoniorum bene- 
dictione est sermo, praescribitur, ut tam sponsus quam sponsa ante bene- 
dictionem peccata sua confiteantur. Quodsi igitur Parochus sacrilegio, quod 
forte sponsi per neglectum huius obligationis committerent, participare 
reformidet, omni opera niti debet, ut sponsos ad eamdam implendam moveat. 
Nihilominus in extremo casu, quando nempe sponsi pertinaciter insisterent 
recipere matrimonialem benedictionem, non praemissa confessione, Paro- 
chus strictae interpretationi verborum Concilii Tridentini (Sess. 24, cap. 1, 
de ref. matrim.). ubi tantum dicitur hortamur, inhaerendo, matrimonium 
benedicere poterit, quin conscientiam gravet». Haec quidem per se in 
praxi satis tuta videri idem Officialis censet ob relata Tridentini verba. 
Verum, quum Dioeceses Treviren. et Spiren., quae Moguntinae adiacent 
finitimae, praxim plane oppositam teneant, ita ut sponsi ad confessionem et 
communionem non revera solum adhortatione excitentur, sed rigorosa etiam 
lege adstringantur, quae ne exceptionem quidem patiatur, dum una tantum 
parte reluctante, pro altera grave perversionis et matrimonii civiliter ineundi 
periculum immineat vel adsit: hinc metuendum esse praelaudatus Officialis 
monet, ne ex diversa Moguntinae Dioecesis observantia scandalo et grava- 
mini ansa praebeatur. Quibus ductus dubium: 4n ?nstructionem. supra. expo- 
sitam a Rüho Episcopo Moguntino Iosepho Ludovico Colmar Clero. Croitatis 
Moguntinae communicatam in praxi tuto sequi Jiceat, huic S. Congregationi 
supplex proponit. 

Quum matrimonium inter fideles, ut docet Bened. XIV in Synod. Dioeces., 
lib. 8, cap. 14, num. 5, unum sit e Sacramentis, quae vivorum dicuntur, 
nemo sine gravi sacrilegio illud celebrare potest in statu peccati mortalis. 
At vero Patres Tridentini hisce, licet sane verissima sint, permoti non fuere, 
ut confessionem, multoque minus communionem ante matrimonium a spon- 
sis peragendam tamquam Sacramenti recipiendi conditionem positiva lege 
in foro externo praescriberent, sed S. Synodus, inquiunt, loc. cit. coniuges 
hortatur, ut antequam contrahant, vel saltem triduo ante matrimonii consum- 
mationem sua peccata diligenter confiteantur et ad SS. Eucharistiae Sacra- 
mentum pie accedant. Quibus positis, si Episcopi id, quod ab Ecclesia con- 
sulto liberum relinquitur, in materia potissimum Sacramentorum definire 
et praescribere nimio rigore non debent: hoc vel magis cavendum erit, ubi 
vertitur de permissione celebrandi matrimonii; matrimonia namque omni- 
modam libertatem requirunt: cap. Gemma, de sponsalib. Quodsi denique 
auctoritas civilis, prout revera in Dioecesi Moguntina, non attenta Ecclesiae 

benedictione, validitatem matrimonii ex solo contractu coram Magistratibus 
ineundo desumit, consultius undique videtur omnia in forma mitiori et magis 
privatim iuxta cuiusque casus et personarum indolem disponere. Praefata 
satis utique suadere videntur, adhibitam a' Patribus Tridentinis formam 
adhortativam hac in re rectius cautiusque retinendam esse et consequenter 
instructionem illam Moguntinam in praxi servari tuto saltem valere, tanquam 
Concilii verbis consentaneam, multisque prudentiae rationibus innixam. 
Eo vel magis, quod peccati mortalis status, in quantum res mere interna, in 
foro externo diiudicari nequeat; at vero res omnino aliter se habet, ubi reatus 
lethalis ex actu quodam publico atque externo concludi non solum potest, 
sed et debet. Hic nimirum a Theologis quoad Sacramenta vivorum unanimi 
consensu axioma ponitur: peccare graviter, qui ministret Sacramentum publico 
peccatori vel aliter publice indigno. Unde S. Alphonsus ad dubium: An Paro- 
chus possit assistere matrimonio eorum, qui sunt publici peccatores? respon- 
det (lib. 6, tr. 1, cap. 2, de Sacram., dub. 2, num. 54): Parochum non teneri, 
nec posse assistere tali matrimonio. Si vero una pars ad poenitentiae 'T'ribu- 
nal accessit, dari potest nuptiis benedictio, etiamsi altera pars confessionem 
non peregerit, dummodo locus sit metui, ne haec pars matrimonium potius 
civiliter ineat, quam confessioni se submittat. Itaque dubium est: 

.An ordinatio Episcopi Moguntini anno 1812 emissa sit servanda seu refor- 
manda in casu? 

Die, etc. Sacra, etc. respondit: Affirmative ad primam partem, exclusis 
tamen casibus a iure praevisis; negative ad secundam. 

[Thesaurus Resolutionum, tom. 11r, p. 378-385]. 


4128. 
S. C. C., Amerina, 18 sept. 1852. 


Tergemina funera, quae brevilocum habuere in Terra lovis Amerinae 
Dioecesis, nova dederunt incitamenta discordiis Parochum inter ac PP. Re- 
formatos eiusdem loci, quae data die 9 decembris 1848 a Curia Episcopali 

.sententia paullulum quieverunt, sed fere biennio nova excitavit iurgia funus 
Annae Mariae Dezi, viduae Francisci Parca, quae decesserat die 4 iulii 1850. 
Haec quippe, cum sibi nullum elegisset sepulchrum, una cum praedefuncto 
viro, qui in praedictorum Patrum ecclesia tumulatus fuerat, frustra obsistente 
Parocho, condita est. Quare Parochus ad S. hunc Ordinem confugit, ut pa- 
rochialia iura, quae laesa existimat, decreta cadaveris ac emolumentorum 
restitutione, reintegrentur. Rogatus pro informatione Episcopus desiderat, 
ut tandem aliquando vexationibus Patrum finis imponatur. Vix enim ulla 
adest occasio per quam Archipresbyter pacem non infringat, et iura PP. Re- 
formatorum hostiliter non oppugnet. 

Conqueritur Parochus Reformatos cadaver Annae Mariae Dezi in pro- 
priam ecclesiam deferendum censuisse ex falsa interpretatione can. 3, Caus. 13, 
quaest. 2, ubi ita legitur: unaquaeque mulier sequatur virum sive in vita sive 
in morte, huiusmodi enim verba ita intelligenda esse dicit; ut mulier demor- 

tua absque electione sepulchri condi debeat in gentilitio viri sepulchro, si 
habeat; non vero esse regulam ampliandam ad quodvis sepulchrum viri 
etiam electionis. Latior enim interpretatio ad illud absurdum duceret, quod 
semel a patrefamilias tumulo electo in ecclesia non parochiali, omnis eius 
descendentia una cum ipso ibidem esset condenda, quod profecto ecclesiam 
parochialem brevi omnium pene parochianorum tumulatione privaret. Nec 
iuvat recurrere ad huius S. C. declarationem die 13 februarii 1666 latam; ! 
hanc siquidem eodem modo intelligendam esse censet, si maritus propriam 
habeat.sepulturam, non vero, si sepulturam aliis communem sibi elegerit. 
' Patres e contra invocant canonici iuris dispositionem in can. 3, Caus. 13, 
quaest. 3, cuius dispositionis ratio redditur in can. 2 Hebron, hisce verbis: 
quos coniunxit unum coniugium, coniungat unum. sepulchrum, quia una caro 
sunt, et quos Deus coniunxit, homo non. separet. Et spernendam omnino ac 
prorsus gratuitam dicunt Parochi interpretationem de propria viri seu genti- 
litia sepultura, utpote quod hoc tantum casu verificari queat unio illa, quam 
ss. canones desiderant: siquidem in sepulchro etiam gentilitio evenire potest 
ceu saepe fit, ut inter viri et mulieris decessum tam eiusdem familiae, quam 
extraneorum cadavera interea temporis ibidem tumulentur, quod unionem 
istam materialem, quam Parochus intelligit, omnino impedit. Quin sequatur 
absurdum, ut ex huiusmodi electionibus iure suos parochianos tumulandi 
privetur Parochus: non enim in calculo habendum, quod perraro contingit. 
Unde quaeritur: 

2. An tumulatio Annae Mariae Dezi viduae Parca sustineatur in casu? 

Die, etc. Sacra, etc. respondit ad 2. Affirmative. 

[Phesaurus Resolutionum, tom. rir, p. 399-407]. 


4129. 
S. C. C, Baren., 18 sept. 1852. 


''ertio redit causa haec de ea, quae Archipresbyterum inter ac populum 
Triviani Curiamque Barensem nonnullis abhinc annis exarsit controversia, 
quaeque diebus 17 maii 1851 ? et 29 maii 1852 ? resoluta fuit. Nunc vero 
utraque pars pro suo quaeque instaurato certamine novas exhibet super iam 
disputatis animadversiones. 

Itaque Triviani populi Defensor probare contendit Vitum Nicolaum 
De-'Toma exceptione quod metus causa ad nullitatem renunciationis compro- 
bandam uti nullo pacto posse, quia Archiepiscopus non privato odio vel pote- 
statis abusu eum ad renunciationem compulit, sed ut populi bono pro- 
spiceret et officii sui partes expleret. Porro ostendit, perperam ex adverso 
contendi reintegrationem, tamquam necessarium nullitatis renunciationis | 
consectarium habendam esse, quandoquidem potissima deficit causa, ut 
huiusmodi provisioni locus fiat: spes scilicet, quod tandem aliquando vel 

1 Cf. N. 2799. 


2 Cf. N. 4119. 
3 Cf. N. 4121. 

populi exasperatio ac odium finem habeat, vel quod ipse Vitus suae vitae 
institutum atque agendi rationem immutet. Reque vera, quum iam datum 
fuerit huiusmodi remedium usque a die 20 martii 1849, eius inutilitas 
patuit. 

Qui vero partes agit Viti Nicolai De-'l'oma repetit rationum momenta 
de resignationis nullitate ac de redintegrationis necessitate, quae iam in 
praecedentibus huius causae foliis exposita fuerunt. Dantur dubia: 

'— x. ZIn sit standum, vel recedendum a decisis in primo dubio in casu? 

2. Zn sit standum in primo, seu potius in secundo loco decisis in secundo 
dubio in casu? 

Die, etc. Sacra, etc. respondit ad 1. In decisis. 

Ad 2. In primo loco decisis. ! 

[Thesaurus Resolutionum, tom. rrr, p. 388-394]. 


4130. 
S. C. C. S. Agathae Gothorum, 26 febr. 1853. 


Episcopus sub die 13 octobris 1851 causis sibi notis ab Canonicatu, Digni- 
tate Archipresbyterali, animarum cura, et Sacrorum Ordinum exercitio per 
decretum in epistolio obsignatum suspendit Sacerdotem Petrum D'Ambro- 
sium. Archipresbyterum in Ecclesia S. Andreae Apostoli terrae Argentii 
suae Dioecesis. Qui rei novitate perculsus illico eodem die litteras Episcopo 
mittens, ei significabat, haud esse in Episcopi facultate Parochum suspen- 
sionis poena mulctare ex znformata conscientia, simulque postulabat, ut vel 
in publicam vocaretur disputationem crimen, cuius insimulabatur, vel pote- 
stas ei fieret e Dioecesi discedendi, ut Apostolicam Sedem sui laesa iura 
vindicaturus contenderet. Huiusmodi petitioni morem gerere visus est Epi- 
scopus, nam die r4 octobris discessus veniam reclamanti D'Ambrosio indul- 
sit, at postero die eidem iniungebat, ut piam domum Patrum Alcantari- 
norum peteret, ibique usque ad novum ordinem spiritualibus exercitiis 
vacaret. Paruit D'Ambrosius, et 46 diebus in statuto Coenobio commoratus 
religioni operam dedit. Quoniam vero a die 14 octobris ipse D'Ambrosius 
posthabita suspensionis censura integrum sibi esse putavit Missam celebrare, 
confessiones audire, baptismatis Sacramentum administrare, Promotor fisca- 
lis postulavit, ut ob suspensionis violationem irregularis declararetur, imo 
ob hanc et alias causas Beneficio Archipresbyterali curato definitiva sententia 
privaretur, ac die 20 ianuarii 1852 privationis sententia revera prolata fuit, 
a qua tamen sine mora die 27 ianuarii D'Ambrosius ad Curiam Metropolita- 

nam appellationem interposuit. Cum vero haec suam incompetentiam decla- 
rasset, Sanctagathensis Curia ad Summum Pontificem appellavit. 

Re itaque ad S. Congregationem delata Episcopus pro informatione 
et voto rogatus haec retulit: « L'Arciprete da piu tempo veniva da me pater- 

namente avvertito a correggere il suo costume; procedendo sempre a dar 
novelli motivi sul suo costume con discapito della cura delle anime, giudicai 
mezzo prudente di nominarlo Canonico della Chiesa Cattedrale, ma egli 
con modi orgogliosi rifiuto il Canonicato, mi restitui il biglietto, ed in un 
colloquio facendogli intendere, che altrimenti mi avrebbe messo nella neces- 
sità di sospenderlo per forti motivi di coscienza, mi rispose, che non poteva 
io sospenderlo, se non dopo un processo. Non potendo io pertanto acquietare 
la mia coscienza, perché la cura delle anime andava male nelle sue mani, 
mi valsi della facoltà conceduta ai Vescovi dal Sacro Concilio dr Trento, ! 
e lo sospesi. Indispettito egli e pii inorgoglito la mattina seguente corse alla 
Chiesa Collegiata, e celebró, e poi al. Confessionale ed udi le confessioni, 
ed amministró il Battesimo... e prosegui a celebrare la Messa, ad esercitare 
gli Ordini... In conseguenza delle cose di sopra esposte il sentimento del- 
l'animo mio é questo, che il ritorno del Signor D'Ambrosio alla cura delle 
anime riuscirebbe scandaloso, nocivo alle anime, e metterebbe in iscom- 
piglio la povera mia coscienza ». 

Duplici ex capite suspensionis decretum corruere propugnat D'Ambrosii 
Defensor: 1. ob violatum processus ordinem et monitiones omissas, 2. quia 
nullitate et falsitate causae laborabant. Contendit enim tunc tantum causis 
sibi notis hac facultate uti posse Episcopum, cum res est de crimine occulto, 
et in Clericis promovendis; in ceteris casibus monitione et iuris solemnitati- 
bus opus esse, ut eruitur ex verbis ''rid., Sess. 14, cap. 1, de ref. Sed dato 
etiam, quod Episcopus hanc exercere valeat potestatem etiam in promotos, 
duo concurrant oportet: 1. quod crimen seu causa suspensionis sit occulta 
et soli Episcopo nota, 2. quod nec ipsi reo eadem suspensionis causa manife- 
stetur. Atqui neutrum in casu subsistit. Nam occultum dici nequibat stupri 
crimen, cuius insimulabatur D'Ambrosius, quodque suspensionis ex infor- 
mata conscientia causam praebuit, quia testante Curia pluribus ante mensibus 
publica de eo loquebatur fama et scandali periculum in universa Dioecesi 
imminebat, et quia puella Giglio monita ob id ex officio fuerat. Suspensionis 
vero causae et in vulgi notitiam venerunt, et in publicam accusationem a 
Promotore fiscali deductae sunt, quae soli Episcopo notae dicebantur: unde 
aliud deficit extremum, ut Episcopus, posthabito iuris ordine, ex informata 
conscientia procedere possit. Ex altero autem capite causas falsitate laborare 
contendit. Consuetudo enim cum quadam Angela Maria Della Cave fieri 
locum habere non potuit, eo quod Angela in terra Argenti et in viciniis 
non extitit, ceu allata probant documenta; evanescit etiam stuprum cum 
Maria Carmela Giglio, huiusque abortus, eo quod Maria physicae perito- 
rum inspectioni subiecta virgo reperta est. Ceteris vero generalibus accusa- 
tionibus, quae ad inhonestam vitae rationem clientis sui referuntur, opponit 
Defensor plura documenta, testimonia ac depositiones totius ferme Cleri ac 
primorum ex populo Argentii, ex quibus integritatem, religionem, doctrinam 
atque zelum in multis, quibus perfunctus est, officiis in propatulo ponit. 
Quae cum ita se habeant, corruere subsumit posteriores omnes iudiciales 

actus, seu sententias irregularitatis, ac privationis Beneficii. Quibus positis 
quaeritur: 

1. Zn constet de validitate suspensionis in casu? 

2. An sint confirmandae vel infirmandae sententiae a. Curia. Episcopali 
latae tam super irregularitate, quam super privatione Beneficii in casu? 

Die, etc. Sacra, etc. respondit ad 1. Negative, salvo iure Episcopi procedendi, 
prout de iure. 

Ad 2. Negative ad primam partem; affirmative ad secundam. 

l'hesaurus Resolutionum, tom. 112, p. 46-58]. 


4131. 
S. C. C, Baren., 28 maii 1853. 


'T'ribus iam vicibus resoluta fuit haec causa; ! tribus sententiis iudicatum 
est constare de nullitate renunciationis; at quaestio reintegrationis ad munus 
parochiale varias habuit vices: secunda enim resolutio recessit a prima, tertia 
vero ad eandem rediit. Impetrato autem novae audientiae beneficio, Archi- 
presbyteri Patrocinator urget clientis reintegrationem, quia non populus 
'Triviani, sed factio potius paucorum Curiae Barensis patrocinio freta istius- 
modi odium in Parochum usque fovit fovetque in praesens; itemque quia 
non ex publica causa, sed ex privata conspiratione partum odium numquam 
coactivae remotionis vel privationis, sed voluntariae tantum renunciationis 
titulum suppeditaret. Itaque rogantur EE. PP. definire dubia: 

1. Zn sit locus repropositioni primi dubii in casu? Et quatenus affirmative: 

2. An sit standum, vel recedendum a decisis in primo dubio in casu? 

3. An sit standum in primo et tertio, seu potius 1n secundo loco decisis in 
secundo dubio in casu? 

Die, etc. Sacra, etc. respondit ad 1. Affirmative. 

Ad 2. In decisis, et amplius. 

Ad 3. In secundo loco decisis, quatenus infra sex menses Parochus Ni- 
-olaus non provideatur de aequipollenti Beneficio, et amplius. 

[Thesaurus Resolutionum, tom. 112, p. 202-209]. 


4132. 
S. C. C., Verulana, 28 maii, 16 iul. 1853. 


Ad Beneficium curatum abbatiale S. Petri in oppido Babuci ex iurepatro- 
natus activo modo gens Philonardia, modo Petra alternative seu per turnum 
praesentavit. Cum itaque sub anno 1850 Abbatia vacasset, ius nominand: 
iuxta conventum turnum ad descendentes Philonardios pertinebat. Qua- 
tuor reapse aderant ex Iulio Caesare descendentes Philonardii: Marius et 
Pius cuiusdam Saturni filii, Alexander Liboriusque ab quodam Ioanne Bap- 

tista progeniti. Priores duo: Marius et Pius iure patronatus cecidisse di- 
cuntur ob Verulani Antistitis sententiam, decreto confirmatam S. Congre- 
gationis Ep. et Reg., qua declarati fuere depopulatores agrorum ad Abbatiam 
ipsam pertinentium, venditoresque sacrilegi ac reditus usurpantes. Hinc reliqui 
duo: Alexander et Liborius nominationem suam stato tempore in Sacer- 
dotem Thomam Benedicti contulere. lllico huic nominationi obstiterunt, 
tam Barones Aliprandii, qui in iura se gentis Petra successisse arbitrabantur, 
quam Iosephus Philonardi filius caducati Marii adhuc in humanis agentis 
per expletae nominationis tempus, qui eodem ferme tempore pro parte quis- 
que sua impedimentum apposuere, quod audit: Nzhil transeat. Ymo Iose- 
phus et ipse Canonicum Ulli nominavit. Quod ubi rescivit "Thomas Be- 
nedicti, vadimonium adversariis indicere curavit coram Episcopali Curia 
ad iustam decernendam appositi impedimenti remotionem. Porro causa ab 
Aliprandiis derelicta, iudicio dumtaxat adstitit Philonardius, atque ab eo 
praesentatus Canonicus Ulli. Verum cum hic nominationi in sui favorem 
peractae ac iudicio nuncium misisset, Philonardius lite pendente alium 
iterato praesentavit Sacerdotem Philippum Annessa. Verulana autem Curia 
propitiam 'Thomae Benedicti sententiam tulit. 

Re ad S. Congregationem delata, ''homae Patrocinator minime obstare 
advertit impedimentum mul transeat ab Aliprandiorum parte interiectum, 
cum ii nullam probationem in medium attulerint ad suam in iura familiae 
Petra successionem comprobandam, quod etiamsi assequerentur, nihil profi- 
cerent, quippe hac vice non ad turnum gentis Petra nominatio pertinet. 
Inde lacerandum omnino est nihil transeat. Pariter lacerandum illud esse 
prosequitur ex parte Iosephi Philonardi, cum, in humanis adhuc agente 
Mario, eius parente, uti fundatori proximiore, nullum ille nominandi ius 
acquirere potuerit, nam pater, utpote proximior gradu vincere debet remo- 
tiorem filium. Id magis urget ex eo, quod ob sententiam, qua Marius patro- 
norum iuribus privatus extitit, ius illud in eius filium haud migrare poterat, 
tralatitium cum sit, in reliquos compatronos illud suamet natura transferri. 
Cum igitur iis caducatis tantum Liborius atque Alexander in possessione 
iurispatronatus versarentur, nonnisi in ipsis ope iuris accrescendi illud coa- 
Juisse docet Card. De Luca, de turep., disc. 42, num. 6. Et etiamsi Ioseph 
vivo adhuc parente Mario potuisset activum patronatus ius exercere, id 
nominationi a Liborio atque Alexandro factae minime obesset, quia Thomas 
Benedicti a maiori parte praesentatus fuit, quare ipse instituendus est: cap. 
Quoniam, de iurepatron. Dubium igitur est: 

An, et quomodo sit locus lacerationi nihil transeat, zza ut, et cui sit danda 
institutio in casu? 

Die 28 maii 1853: Non proposita. 

Die 16 iulii 1853 Sacra, etc. respondit: Affirinative in omnibus, et institu- 
tionem dandam, esse Thomae Benedicti et amplius . ' 

Thesaurus Resolutionum, tom. 112, p. 241-248, 293-302]. 

4133. 
S. C. C., Romana, 27 aug. 1853. 


Sodalitatis SSmae Trinitatis peregrinorum et convalescentium de Urbe 
praecipuae partes sunt tum pauperes peregrinos huc undique devotionis 
causa confluentes, tum convalescentes utriusque sexus ex Urbis valetudina- 
riis excipere, alere et reficere. Leges ipsius lapsu duorum et amplius saecu- 
lorum pluries emendatae a Pio VII per apostolicas literas diei 27 novem- 
bris 1821 approbatae et confirmatae fuere, quibus omnibus etiam nunc legis 
vis inest ac robur. Ex hac statutaria lege aegrotorum cura sex Confratribus 
commissa est, qui vulgo 2zfermieri nuncupantur. Qui nuper elapso triennio 
hoc munere fungebantur, rati sibi fas esse utriusque sexus diversoria indis- 
criminatim adire, ad illa etiam, quae mulieribus excipiendis sunt addicta, 
accedebant, quoties proprii officii exercendi sese praebebat occasio. Anno 
vero 1851 Archisodalitii Guardiano mandato suo cavit, quominus fratres 
aegrotorum curae praepositi mulierum sive convalescentium sive peregri- 
narum diversoria ingrederentur. Duo ex praedictis fratribus contra eiusmodi 
mandatum primo ad Erium Archisodalitii Protectorem, mox ad hanc S. Con- 
gregationem recurrerunt. 

Eius Card. Protector de sua informatione et voto rogatus in ea erat sen- 
tentia, quod sarebbe cosa non attendibile, perché immorale, se lo Statuto dell Ar- 
chiconfraternita dasse ai fratelli infermieri l'incombenza di andare a loro bene- 
placito nel locale delle donne. Ut nullitatem mandati evincant, praedicti 
fratres toti in eo sunt, ut ostendant, facultatem adeundi loca feminis in 
hospitio addicta ipsis a Statuto tribui, cuius praescriptionibus a nemine 
ex Archisodalitii Superioribus derogare licet. Quum igitur decretum, de 
quo agitur, etstatutariae legi adversetur, et solo Rectoris arbitrio, omissis 
solemnitatibus a Statutis praescriptis, datum sit, hinc omni destitutum 
robore esse concludunt. Qui autem ex adverso pro validitate decreti con- 
tendit, arguit ex eo, quod statutaria lege pro feminis distinctae sorores 
deputantur, unde concludit, legislatoris mentem fuisse, ut a mulierum 
hospitio curatores fratres excluderentur. Etiam consuetudinem pro exclu- 
sione curatorum stare contendit. Viderint igitur EE. PP., quomodo respon- 
dendum sit ad dubium: 

4n sit servandum pro exclusione curatorum convalescentium ab hospitio 
mulierum in casu? 

Die, etc. Sacra, etc. respondit: Negative, salvo iure procedendi, quatenus 
opus fuerit, ad correctionem Statuti iuxta formam ab eodem Statuto prae- 
scriptam. 

[Thesaurus Resolutionum, tom. 112, p. 346-353]. 

4134. 
S. C. C.,, Florentina, 10 sept. 1853, 28 ian., 18 mart. 1854. 


Ex familiari consuetudine Marci Martelli Florentini cum puella "Theresia 
Ristori e domo a Viesca Fesulanae Dioecesis suae domus servitio addicta, 
haec anno 1835 utero gestare coepit. Quae res cum plurimum eos aflligeret, 
nil potius illico habuere, quam ut patrato facinori velamentum quaererent 
et aliquod, si fieri posset, remedium afferrent. Igitur e rure arcessito There- 
siae patre ei persuadent, filiam a Marco secreto esse ductam uxorem, atque 
inculcant, ut id alto silentio premat, quod si iuvenis sponsi pater resciret, 
haud aequo pateretur animo ex indignis filii sui conditione nuptiis maculam 
inuri avitae nobilitati. Interim 'Theresiam ad suos lares restitueret et in vul- 
gus disseminaret, eam brevi nupturam cuidam ex oppido Savineani Dioecesis 
Pistoriensis negotiatori; ei denique spondent, continuo sese quod ad ple- 
niorem matrimonii validitatem deesset, coram Parocho a Viesca expleturos. 
In secreti inde conscientiae assumunt quemdam Paschalem Masini et Sacer- 
dotem Dominicum Benelli, qui cum Parocho agerent, ut hic ad denunciatio- 
nes fictitii propalandi matrimonii peragendas flecteretur, ceu narrat Martel- 
lius, vel ut eos in matrimonium occulto ac mandatariorum ope coniungeret, 
ceu Ristoria contendit. 

Refert Masinius mandatum a Marco Martelli habuisse: d? andare per 
quattro o sei volte nella casa paterna della Ristori dicendo che io ero lo sposo 
della medesima. In seguito smi portai col Signor Domenico Benelli dal Priore 
di Viesca, ove il Signor Benelli mi fece passare per suo cugino e. s'incombensó 
a fare le denuncie di Teresa Ristori e di me sotto il nome di Pasquale Rest. 
Interrogatus autem Masinius: Come é vero, che non avete mai inteso di rap- 
presentare a nessun effetto Marco Martelli, se egli vi ha dato mai alcun mandato 
a questo proposito? Respondit: E verissimo. 

Aliter autem rem enarrat Sacerdos Benelli: « Il Sig. Marco Martelli dopo 
avermi narrato l'accaduto fra di esso e la Signora Teresa Ristori mi assicuró, 
che voleva agire da Signore onorato, da galantuomo e da cristiano con pren- 
dere in moglie la detta Signora Teresa Ristori. E m'incaricó di portarmi dal 
Priore di Viesca Parroco della Signora Ristori, onde avanti del Parroco già 
informato dell'accaduto e del giusto motivo di occultare al Signor Baly 
Martelli, quanto andava a farsi, fosse per detto Signor Marco da me eseguita 
la cosa moralmente, e cristianamente, ma nel modo precedentemente annun- 
ziato a detto Signor Priore. Dovevo perció unirmi ad un certo Signor Pa- 
squale Masini, che io punto conosceva e che il Signor Marco Martelli inca- 
ricó per lo scopo medesimo. Infatti in compagnia di detto Signor Masini, 
di Gaetano e Gioacchino padre e figlio Ristorila sera del 3 maggio 1823 mi 
portai al Signor Priore di Viesca, e gli dissi: Signor Priore, lei sà di avere 
una popolana sposa, lei sà chi à lo sposo, lei s a che oggetto sono venuto quassi, 
Egli rispose: So tutto, e va bene. E dopo poche parole analoghe disse: Évvrva 
gli sposi. E prese da me la mancia di lire 20 datemi dall'istesso Signor Marco 
Martelli, e partimmo ». 

Parochus autem diebus 17, 24 et 28 maii 1833 denunciationes peregit 
matrimonii, che Pasquale di Giuseppe Resi del popolo di Sant' Andrea a Savi- 
gnano Diocesi di Pistoia voleva contrarre con la fanciulla Teresa di Gaetano 
Ristori. Quibus peractis idem Masinius ob infirmam valetudinem sui patris 
postulavit et obtinuit facultatem ut matrimonium contraheretur coram Gzo- 
vanni Battista Evangelisti Parroco di Sant' Andrea a Savignano. Paucis inde 
post diebus ''heresia paternam deserens domum eodem comitante Masinio, 
specie quidem Savineanum petendi nuptura, re autem Florentiam paritura 
concessit, ubi successivis annis 1835, 1836, 1840 tres liberos edidit, qui 
omnes Sacerdote Benellio curante in registris parochialibus qua filii Paschalis 
Resi ac Theresiae Ristori descripti fuerunt. 

Interim Marci erga ''heresiam impensae curae ac liberalitas effusa, et 
amoris aestus anno 1841 defervescere coepit; tum quia Marcus, ut patrem 
a praeconcepta matrimonii opinione dimoveret, syngrapham a Theresia 
postulavit, qua haec declararet: [a verità é, che non esiste alcun vincolo di 
matrimonio né di sponsali tra me ed il Signor Marchese Martelli, tum quia 
Marcus Theresiae filios uti a se extra matrimonium progenitos palam agno- 
scere et apud acta profiteri non dubitavit. Quare Theresia die 14 maii 1845 
supplicem libellum exhibuerat apud Curiam Florentinam pro declaranda 
existentia sponsalium per verba de futuro cum nobili viro Marco Martelli; 
verum die 22 iulii insequentis primo revocato libello alterum proposuit 
instans: affinché con sentenza da proferirsi a suo tempo siano dichiarati tutti 
quanti 1 diritti spirituali, che alla Signora Istante competono sopra il Signor 
Marco Martelli per il matrimonio tra loro avvenuto. 

Omnibus itaque iuxta praescriptum Benedictinae constitutionis ! expletis 
die 3 maii 1850 Curiae Florentinae sententia prodiit: Essere constato e con- 
stare che tra il nobile Signor Marco Martelli e la nobile Signora Teresa Ristori 
esiste vero e valido matrimonio contratto secondo le forme del Sacrosanto Con- 
cilio di Trento. Ab hac sententia cum ad Pisanam Curiam a Marco esset ap- 
pellatum, die 26 maii 1851 appellationis Tribunal pronunciavit: Non essere 
constato, né constare del matrimonio fra il Signor Marco Martelli e la Signora 
Teresa Ristori. Hinc tandem provocatione per Ristoriam interiecta ad S. Or- 
dinis iurisdictionem causa delata est. 

Marci Defensor ex censura Tridentini, Sess. 24, cap. rz, de ref. matr. 
statuit, nullum consistere matrimonium, nisi constet, tum virum tum femi- 
nam per verba de praesenti in nuptias coram Parocho et testibus consensisse. 
At vero nec Marcus nec Theresia coram Parocho nuptias celebraturi unquam 
steterunt, nec per intermediam procuratorum personam nuptias celebrarunt. 
Gratuito enim supponitur Masinium Marci et Caietanum Ristori filiae suae 
personam egisse, praesertim quia ad matrimonium nomine alterius contra- 
hendum mandatum speciale requiritur ex cap. ult.» de procurat., in 6: atqui 
huiusmodi mandatum Masinio traditum nec scriptis, neque testibus, neque 
mandatarii ipsius depositione probari, imo prorsus excludi evincit. Sed nec 
leviora subesse argumenta ad mandatum excludendum, quod "Theresia 

patri suo dedisse asserit. Nemo enim de huiusmodi mandato mentionem 
fecit. Porro nec mandati collatio ad matrimonii existentiam evincendam sat 
est, nisi probetur etiam mandatum adimpletum atque explicatum fuisse. 
Atqui Masinium et Caietanum Ristori ne obmussitasse quidem coram 
Parocho, sed unum Benellium loquutum fuisse ex omnium testium examine 
constat. Porro Parochus, si die 4 maii matrimonium coram se celebratum 
fuisse credidisset, postea nec denunciationes perficere, ac multo minus 
Parocho Savineani delegationem concedere potuerat. Ipse quoque Benelli 
pluries ac pluribus fassus est nullum Marcum inter et 'Theresiam matrimo- 
nii vinculum existere. Idem eruitur etiam ex agendi ratione ipsius 'Theresiae. 

Defensor vero Theresiae verbis Florentinae sententiae fretus matrimonii 
validitatem sustinet, quia res est de matrimonio, quod nisi iuxta conciliarem 
formam initum fuerit, ne quidem concipi vel existere valeat. Erit igitur 
EE. PP. dirimere dubium: 

I. An constet de matrimonio in casu? 

Die 10 septembris 1853 Sacra, etc. respondit ad I. Negative. 

Impetrato a muliere beneficio novae audientiae, Marci Defensor repetit 
argumenta in praecedenti folio exposita, praecipue vero urget nec Marcum 
nec Theresiam sive per se, sive Procuratorum ope per verba de praesenti 
coram Parocho ac testibus in nuptias consensisse. 'heresiae enim pater et 
Masinius, qui uti Procuratores traducuntur, antequam ad Parochum acce- 
derent, credebant matrimonium iam fuisse celebratum. Et ubi etiam man- 
datum ipsis datum consisteret, eo non sunt usi mandatarii, quippe qui coram 
Parocho nullum ad rem interposuere verbum. Quodsi Marcus professus, est 
di voler agire da Signore onorato, da galantuomo, da Cristiano: id non ad 
nubendam sed ad dotandam mulierem referri debere, quod quidem satis su- 
perque praestitit. 'l'heresiae vero Defensor matrimonium valide contractum 
fuisse arguit ex eo, quod Parochus aliis duobus Parochis postea confidenter 
aperuit, che la. Ristori é moglie del Sig. Martelli, e che egli teneva questo 
segreto. Parochi testimonio accedit diuturna coniugum. cohabitatio, maritalis 
consuetudo et publica fama. Mandatum vero et Caietano a "T'heresia, et 
Masinio a Marco datum fuisse iterum affirmat atque ex praesumptionibus 
ac testibus demonstrare satagit. Dubium est: 

I. Am sit standum, vel recedendum a decisis in primo dubio in casu? 

Die 28 ianuariüi 1854 Sacra, etc. respondit Dilata ad primam post pro- 
ximam. 

Reproposita vero causa: 

Die 18 martii 1854 Sacra, etc. respondit ad 1. In decisis. ! 

[Thesaurus Resolutionum, tom. 112, p. 376-389, tom. 113, p. 1-10, 11o]. 

4135. 
S. C. C., Fanen., 18 mart. 1854. 


Iuspatronatus duorum Canonicatuum Balducci in Ecclesia Collegiata 
oppidi S. Constantii Fanen. Dioec. Amato, Leonardo ac 'l'homae Nicolai 
Balducci filiis atque Marco Aurelio Ioannis Daptistae filio competebat. Va- 
cante itaque die 5 aprilis 1850 altera ex duabus praebendis, tres fratres 
Sacerdotem Brunonem Ambrosi nominaverunt, Marcus Aurelius autem 
Sacerdotem Dominicum Fronzi delegit. Hac in suffragiorum discrepantia 
Marcus et ab ipso praesentatus Fronzi apud Episcopalem Fanensem Curiam 
contenderunt, ut nulla et inefficax Ambrosi electio declararetur, quem 
omnino Canonicatu indignum aiebant. Cum vero die 24 aprilis 1852 Vica- 
rius Generalis pronunciaret utrumque praesentatum £rovars? im parità di 
diritto e ragioni, e che perció ha luogo la gratificazione delP Ordinario: uter- 
que ad hunc S. Ordinem appellavit. 

Episcopus de more interrogatus sententiae Vicarii Generalis adhaeret, 
atque in paritate iuris Sacerdoti Ambrosi favendum esse censet tum quia 
morigeratae, religiosae et ecclesiasticae vitae ratione summopere commenda- 
tus existit, tum etiam quia alio Beneficio caret. E contra Fronzi praeter 
emolumenta scholae comunalis fruitur alio Beneficio ecclesiastico; et quoad 
morum bonitatem, devotionem et zelum longe superatur a Sacerdote Am- 
brosi. 

Sacerdotis Fronzi Defensor ex triplici capite contendit nullam esse Am- 
brosi electionem: primo, quia praecessit vitiosum pactum futurae succes- 
sionis, deinde quia extraneus est Fundatori, demum quia indignus. 

Sacerdotis vero Ambrosi Defensor ostendit, nullum extitisse pactum 
futurae successionis vivente adhuc Canonico Ferretti, ultimo eiusdem Benefi- 
cii Rectore. Et etiamsi hoc pactum concederetur, id tamen nullo modo obsti- 
tisset, quominus Ambrosius a Patronis debito tempore praesentaretur. Porro 
ostendere conatur, potius Sacerdotem Fronzi esse Fundatori extraneum, 
quia neque ex masculo neque ex femina a Fundatore descendit. Praesenta- 
tionem demum ex iure validam esse contendit, dummodo praesentatus 
malus non sit: can. 38, causa XVI, quaest. 7, cap. 4, de iurepatronatus; Sacer- 
dotem vero Ambrosi non solum malum non esse, sed ob eius idoneitatem 
intrinsecam et extrinsecam dignum se praebuisse, qui praesentaretur. Neque 
ad rem facit, quod obiicitur, tres nempe Patronos, utpote de una eademque 
linea Caroli descendentes, unum tantum constituere suffragium: Fundator 
enim haud iuspatronatus reservavit duobus vel pluribus, eorumque descen- 
dentibus, verum generatim suos descendentes vocavit, ac propterea obtinet 
hic iuspatronatus gentilitium, in quo ius praesentationis per capita exercetur: 
De Luca, De iurepatron., disc. 54, num, 5, 6. Dubium est: 

In, et cuius favore constet de legitima nominatione, ita ut, et cui sit danda 
institutio in casu? 

Die, etc. Sacra, etc. respondit: Affirmative favore Sacerdotis Ambrosi. 

[Thesaurus Resolutionum, tom. 1153, p. 138-146]. 

4136. 
S. C. C., Burgi S. Sepulcri, 29 apr. 1854. 


Exponit Episcopus, quod in Dioecesi Biturgensi ea iam invaluit consue- 
tudo, ut Canonici de nova Praebenda et Parochi de nova Paroecia provisi 
post acceptam novi Beneficii realem possessionem adhuc per integrum bime- 
stre redditus percipiant prioris Beneficii de iure vacati; atque illud etiam 
quandoque evenit, ut praedicti statim ac canonicam sive novae Praebendae, 
sive novae Paroeciae institutionem receperint, suos faciant fructus, etiamsi 
realem possessionem nondum adepti sint. Quamobrem exquirit: Utrum eius- 
modi consuetudo tolerari queat? Et quatenus negative, expostulat, ut quidquid 
vi praedictae consuetudinis ipsi Beneficiati indebite iam perceperint, benigne 
eis condonetur. 

Cautum in iure est, Beneficium incompatibile ipso iure vacare, cum aliud 
tale recipitur; nihilominus bimestris spatium conceditur, priusquam de 
altero Beneficio provisus primo renuntiare teneatur. Quamobrem et fructus 
tum primi, tum alterius Beneficii infra hoc tempus percipere posse videtur, 
aut saltem non ita irrationabilis huiusmodi consuetudo censenda forsan erit, 
ut tolerari nullo pacto queat. 

Verum aperta est censura Conc. 'l'rid., in Sess. 7, cap. 4, de ref., unde 
consequi videtur, damnandam potius esse consuetudinem recipiendi fructus 
primi Beneficii bimestris spatio post assecutionem secundi. Nam subsecuta 
huius possessione vacat ipso iure primum, ac nullum proinde ad eius fruc- 
tus ius Beneficiato manet, ac proinde nullum Beneficiato ius inest, ut utrius- 
que Beneficii fructus interea temporis percipere possit. Haec quoad primam 
consuetudinem. 

Ad alteram quod attinet, elementare in iure est, satis non esse aliquem 
Beneficium obtinuisse, nisi is etiam eius possessionem adipiscatur, ut fruc- 
tus capiat suosque faciat. Ast perpendendum est, ex iure canonico fructus 
vacantium Beneficiorum aut impendi debere in utilitatem ecclesiarum, aut 
esse reservandos iis, qui Beneficia sunt assecuturi: cap. Cum vos, de off. 
iud. ordin., et cap. Quia saepe, de elect., in 6. Qua inspecta iuris dispositione 
tolerari posse videretur consuetudo, qua Beneficiatus ante adeptam posses- 
sionem praemature fructus sui Benficii percipit, quos ceteroquin ei reser- 
vatos lex voluit. 

Quatenus vero utramque consuetudinem reprobandam ac eliminandam 
duxerint EE. PP., attenta praesertim bona fide Beneficiatos ad fructuum 
indebite in vim huius consuetudinis perceptorum restitutionem haud dam- 
nandos censerem. Quaeritur: 

An, et quomodo sit providendum in casu? 

Die, etc. Sacra, etc. respondit: Quoad praeteritum supplicandum esse S.S" 
pro condonatione; quo vero ad futurum, consuetudinem, de qua agitur , non esse 


tolerandam. 
[Liber 197 Decretorum, p. 895]. 

4137. 


S. C. C., Camenecen., 29 apr. 1854. 


Odoardus Mochlinski et puella Elisabeth Novicka in oppido Niemirow 
Camenecen. Dioeceseos die 5 februarii 1846 in facie Ecclesiae matrimonium 
contraxerunt. Paterna relicta domo in viri manum convenit mulier; ast 
altero post nuptias mense nedum elapso, maritale consortium deserens, 
paternos repetiit lares. Continuo die 17 aprilis vir Consistorio Camenecensi 
supplicem exhibuit libellum, in quo matrimonii dissolutionem efHlagitavit; 
cuius exemplum confestim mulier sequuta est, quae postulavit, ut matrimo- 
nium nullum ex defectu consensus, utpote ex vi metuque contractum, decla- 
raretur. Consistorium has preces per Vicarium Capitularem ad S. Sedem 
remitti curavit, qui die 22 ianuarii 1847 scribebat: « Isabella et ob adversam, 
valetudinem et ob aversionem a viro per spatium duorum mensium cohabi- 
tationis nullo modo potuit adduci, ut debitum matrimoniale redderet; 
ideoque propter ingens periculum incontinentiae pro et cum Oratoribus 
enixas preces effundo Sanctitati Vestrae, ut eorum matrimonium ratum 
et non consummatum clementissime dissolvere dignemini ». 

Remissis precibus ad S. Congregationem, Vicario Capitulari iniunctum 
fuit, ut praevia confectione processus ad formam const. Dei miseratione 
s. m. Bened. XIV ! tam super causis adsertae nullitatis, quam super non 
sequuta consummatione, referret de canonicis causis dispensationis. Actis 
igitur processus ad S. Congregationem transmissis, de utroque dubio discep- 
tandum erit. 

Qui pro matrimonii nullitate ac dispensatione causam orat, arguit primo 
liberi consensus in muliere defectum. Omnes enim conveniunt testes de an- 
tecedenti mulieris aversione.ac reluctantia ab huiusmodi matrimonio contra- 
hendo. Parentes vero fatentur: Essa non voleva maritarsi seco lui, ma... con 
i nostri autorevoli consigli e con la nostra costringente 1nsistenza la inducemmo 
a tanto, che consenti a contrarre il da noi bramato coniugio. Et ipsa puella 
deponit: M?a madre con le sue lagrime... mi supplicava, che sposassi Mochlinski. 
Mio padre essendo di un carattere oltre modo impetuoso e violento... mi minac- 
ciava del suo perpetuo ed implacabile sdegno, e di negarmi le sue benedizioni, 
e mi aggiungeva, che mi priverebbe di tutto, perfino della sussistenza giornaliera... 
e in un momento di eccessivo spavento consentii contro la mia volontà. Ubi vero 
de nullitate satis non constare videatur, dispensationem saltem a matrimo- 
nio rato haud in praesenti casu denegandam contendit secundo loco Defensor. 
Adsunt enim causae dispensationis: disparitas aetatis, odium ac. dissociatio 
animorum, periculum scandali in violenta coniunctione; deest autem matri- 
monii consummatio, ut patet ex testibus et praesumptionibus. 

Hisce omnibus ex sui officio muneris acriter obstat Defensor matrimonii. 


i Cf. N. 318. 

Ac primo de praetensa nullitate ex defectu liberi consensus agens animad- 
vertit, hanc a Parocho, qui nuptiis adstitit, ex fiscali voto, a Consistorio 
Camenecensi et a Vicario Capitulari penitus excludi, cum hi de metu gravi 
non constare sentiant. Quoad dispensationem vero a rato et non consum- 
mato repellit causas a mulieris Defensore adductas, veluti non rationabiles. 
Et etiamsi causae pro dispensatione sufficerent, deest certa et evidens non 
consummationis probatio, quae tamen ei incumbit, qui pro dispensatione 
instat, praesertim cum validissima urgeat pro consummatione praesumptio 
iuris et de iure ob cohabitationem ac potentiam coeundi. Dubia sunt: 

I. An constet de nullitate matrimonii in casu? Et quatenus negative: 

II. An sit consulendum SSrio pro dispensatione a matrimonio rato, et 
non consummato in casu? 

Die, etc. Sacra, etc. respondit ad I. Negative. 

Ad II. Affirmative. 

['Thesaurus Resolutionum, tom. 113, p. 154-164]. 


4138. 
S. C. C, Nucerina, 29 apr. 1854. 


Vetus extabat in Nucerina Dioecesi Abbatia S. Donati, cuius bona omnia 
ac iura a s. m. Pio VII anno 1814 Clericorum Seminario in dotem tributa 
et addicta sunt. Intra limites praedictae Abbatialis ecclesiae prope oppidum 
Rigali constructa olim fuit aedicula S. Petri, quae cum postmodum collapsa 
fuisset, suum titulum transmisit ad novam ecclesiam in medio Regalensis 
oppidi excitatam. Progressu temporis haec nova ecclesia S. Petri in Paro- 
chiam erecta est, reservato iure praesentandi Parochum favorem Abbati 
S. Donati. Saepius de huiusce ecclesiae manutentione inter Abbatem S. Do- 
nati et Regalensem populum disceptatum est. In controversia tamen, quam 
in Urbe sustinuit Abbas Franciscus Salvatori cum Regalensi populo, senten- 
tia declaratum est a. 1752: teneri Abbatem ad manutentionem praedictae eccle- 
siae, salva tamen congrua; deinde a. 1755 declaratum: pro omissa restauratione 
ecclesiae S. Petri Villae Regalis condemnandum itidem esse (dictum Abbatem) 
ad solvendum scuta 10 et obol. 60. Ex quo tamen Abbatia ad Nucerinum Semi- 
narium pertransiit, huiusce Rectores onus manutentionis ecclesiae S. Petri 
hucusque declinarunt, quare eo squaloris devenit, ut divini cultus officia 
in praesens commode persolvi in ea non possint. Nihilominus Nucerinus 
Episcopus in actu s. visitationis decreto diei 8 maii 1841 statuit: che Ji popolo 
di Rigali non possa per qualunque titolo pretendere, che la loro chiesa di S. Pietro 
circa la fabbrica ed utensili sia mantenuta e provoeduta a carico della Abbazia 
di S. Donato. Factum hinc est, ut Regalensis populus supplicem SSmo dede- 
rit libellum pro revocatione episcopalis decreti. ; 

Remissis precibus ad hunc S. Ordinem, Episcopus de informatione ac 
voto rogatus, votum transmisit Promotoris fiscalis, cui et ipse cum Seminari 
Praefectis adhaeret. Promotor fiscalis contendit, non Abbatem, sed Regalen- 

ses incolas ad manutentionem teneri. Constat enim veterem aediculam 
a Regalensibus proprio aere extructam esse, quare congruum erat, ut et 
ipsi eius conservationi providerent, nec ullum exhiberi potest monumentum, 
quod tradat, participem in manutentionis sumptibus Abbatem 5. Donati 
fuisse. Quum autem in novae ecclesiae aedificationis decreto constituerit 
Episcopus, hanc esse manutenendam ab iis, qui antiquam manutenere soliti 
fuerant: huiusmodi onus sane non potuit incumbere Abbati S. Donati. Nec 
obstare putat superius memoratas sententias, quia illae nitebantur partium 
concordia quae successores Abbates ligare non poterant. 

Regalensium vero Defensor arguit, Seminarium Nucerinum, utpote suf- 
fectum iuribus Abbatiae S. Donati, patronum esse Parochialis ecclesiae 
S. Petri Regalensium. Hoc posito, certum in iure est, quando desunt in 
ecclesia reditus, quibus eiusdem reparationi provideatur, vel qui extant, non 
sufficiunt, ad id teneri patronos: Conc. 'Trid., Sess. 21, cap, 7 de ref. Hanc 
autem canonici iuris observantiam in ipsa Regalensi ecclesia obtinuisse 
documentis evincit. Quod autem de onere reparandae ecclesiae, idem iuxta 
ipsum tenendum est de obligatione supellectiles suppeditandi et manute- 
nendi, quia sunt ecclesiae accessoria. Dubium est: 

Zn, et cuius sumptu sit locus reparationi et manutentioni ecclesiae, necnon 
sacrarum supellectilium in casu? 

Die, etc. Sacra, etc. respondit: Affirmative in omnibus super bonis Abbatiae 
S. Donati. 


[Thesaurus Resolutionum, tom. 113, p. 197-203]. 


4139. 
S. C. C., Florentina, 29 iul. 1854. 


Bis iam resoluta fuit haec causa, videlicet diebus 10 septembris 1853 et 
18 martii 1854. ? Verum concordibus hisce resolutionibus animo non fracta, 
impetrato fiovae audientiae beneficio, novum iuris sui periculum facit 'T'he- 
resia, ac novam exhibet defensionem, quam eius Defensor praecipue ex con- 
stitutione Procuratorum desumit. Contendit autem iniri posse connubia in 
facie Ecclesiae per Procuratores, nuncios, mandatarios unum aut plures, et 
per epistolas aut ex una, aut ex alterutra contrahentium parte, quin necesse 
sit, ut Parochus et testes videant mandatum, vel epistolam, vel facultates 
personae missae explicantis mandatum aut consensum, ut referre tuto valeant 
aut de identitate personae aut de realitate vel fictione consensus, si aliunde 
constet de mandato, de facultate missi aut de epistola et de consensu mitten- 
tis. Iam eiusmodi validum in forma conciliari matrimonium fuit celebratum 
die 3 maii 1835 coram Parocho Viescae, ut patet ex testimonio personarum 
ibi praesentium. Denunciationes vero in matrimoniis conscientiae, ut in cásu, 


1 Cf. N. 4140. 
2-Cf. N. 4134. 
3. Cf. N. 319. 

etiam postcipari vel et&i&am omitti potuerunt ex Trid., Sess. 24, cap. r, de 
ref. matr. et Bened. XIV, const. Satis Vobis.? Dubium est: 

I. Am sit standum, vel recedendum a decisis in primo dubio in casu? 

Die, etc. Sacra, etc. respondit ad I. In decisis, et amplius. 

[Thesaurus Resolutionum, tom. 113, p. 289-302]. 


4140. 
S. C. C., Nucerina, 16 sept. 1854. 


Resoluta fuit haec causa die 29 aprilis praeteriti. * Verum novam audien- 
tiam impetravit Abbatiae seu Seminarii Defensor, qui modo negat Abbatiam 
frui iurepatronatus super ecclesiam S. Petri, itemque hanc eandem ecclesiam 
Paroeciam esse constitutam. Patronum enim faciunt dos, aedificatio, fundus: 
can. Piae mentis, 26, caus. 16, quaest. 7; constat autem, Abbatem 5. Donati 
non dedisse fundum sive veteris oratorii, sive novae ecclesiae; non aedifi- 
casse, cum conveniant partes, utramque ecclesiam sumptibus Regalensium 
extructam fuisse; demum non contulisse dotem, quia oratorium seu ecclesia 
S. Petri nullam habet dotem. Ex quibus consequitur, iuspatronatus super 
ecclesia non Abbati S. Donati, sed populo Regali competere: Abbatiae vero 
S. Donati sartum tectumque manere dumtaxat ius matricitatis. Unde in 
translatione iniunctum fuit Abbati S. Donati di tenere un Cappellano curato 
a Rigali, imo a S. C. die 19 ianuarii 1641 et hoc revocatum fuit, et solum 
praeceptum, ut idem Abbas in ecclesia eiusdem Villae omnibus diebus festis 
celebrari faceret Missam per Sacerdotem idoneum approbatum ad confes- 
siones audiendas parochianorum. Atqui his verbis paroecialitas ecclesiae 
prorsus excluditur. Quapropter ecclesiae Rector amovibilis ad nutum, quem 
Abbates S. Donati nominare consueverunt, uti verus Parochus habendus 
non est. Cum itaque nec Abbatia iurepatronatus polleat, nec eadem ecclesia 
Paroecia constituta sit: Defensor dispositionem Conc. 'Trid., cap. 7, Sess. 21, 
de ref. retorquet in adversarios, quatenus ibi statuitur, deficientibus fructibus 
et proventibus ad fabricam destinatis, deberi ecclesias restaurari et manute- 
neri ab eorum patronis, et in horum defectu a parochianis. Quatenus ergo 
Regalenses ad matricem ecclesiam redire nolint, eos unos cogendos esse ad 
restaurationem ecclesiae S. Petri, quae in eorum commodum extructa est. 
Quod vero Abbas Mattiolius ecclesiam a terraemotu diei 26 iulii 1751 disie- 
ctam aere suo reaedificaverit, nullam facessit difficultatem, cuim ex actu 
merae liberalitatis unius Abbatis nihil inferri possit in successorum praeiudi- 
cium. Procurator Regalensium nihil novi exhibet. Dubium est: 

An sit standum, vel recedendum a decisis in casu? 

Die, etc. Sacra, etc. respondit: In decisis. 

[''hesaurus Resolutionum, tom. 113, p. 385-389]. 


1 Cf. N. 4138. 

4141. 
S. C. C., Acheruntina, 31 mart. 1855. 


Iosephus lacobuzio Parochus loci Petragalla Acheruntinae Dioecesis 
accusatus penes Curiam Metropolitanam de socordia in parochiali obeundo 
munere, de inhonesta consuetudine cum muliere sibi consanguinea ac paro- 
chiana, de scandalosa totius vitae ratione ob turpia eloquia, obscoenaque 
facta, ob habitualem ebrietatem, ob sortilegia artemque sagam exercitam, 
de inflictis ex turpi causa vulnueribus cum vitae periculo alteri parochianae 
ac de illicito cum ea antea habito commercio, de publico sacrilegio ob sacrum 
immediate post patratum facinus peractum: formali eiusdem Curiae senten- 
tia die 17 septembris 1851 Paroecia privatus et ad recessum per anni spatium 
in religiosa domo damnatus est. 

Ab hac sententia ad hunc S. Ordinem appellavit Iacobutius. Accepta sunt 
a Curia acta processus una cum suetis informationibus, in quibus sententiae 
confirmatio postulatur. Praemittit Curiae Defensor, poenam perpetuae priva- 
tionis Paroeciae infligi vel a iure in casibus a iure expressis sola sententia 
declaratoria, criminis, vel ab homine lata sententia ob gravia crimina, licet in 
iure non expressa, dummodo concludenter probata. Utramque autem infli- 
gendae poenae rationem occurrere in casu. Cum enim ipso iure poena pri- 
vationis incurratur ob sacrilegium ac sortilegium, ob tentatum homicidium, 
quando adest coniuncta qualitas proditionis in filiam parochialem, ob periu- 
rium: quippe ex instituto processu in his omnibus reus convictus est. Ast 
aeque iustam, uti ab homine inflictam renunciari oportere poenam privationis 
ob varia eaque gravissima crimina superius recensita, queis ipse reus convi- 
ctus est, quae quidem singula per se satis forent ad poenae inflictae iustitiam 
vindicandam, eoque magis, si insimul sumpta spectentur, praesertim cum 
spretis monitionibus Parochus in prava consuetudine ac flagitiis insordescere 
non destiterit. Neque opponi potest, servandam fuisse in poenis formam 
graduatoriam, antequam ad privationem Curia deveniret, id enim valet de 
Beneficiatis ex Conc. 'T'rid., Sess. 25, cap. 14, de ref., non vero de Parochis, 
qui ex cap. 6, Sess. 21, de ref. recta via Paroecia privandi sunt, postquam 
moniti, in sua nequitia incorrigibiles perseveraverint.' 

Parochi vero Defensor primo agit de sententiae nullitate, deinde iniusti- 
tia. Nullitas probatur ex eo, quod Vicarius Generalis sine speciali Archiepi- 
scopi mandato causam hanc criminalem cognoverit ac sententiam privationis 
pronunciaverit: cap. Licet, 2, de officio Vicarii, in 6, Conc. Trid., Sess. 24, 
cap. 10, de ref. Deinde etsi fuisset delegatus, nequibat ipse, ut processus 
instructor, ferre iudicium, eoque minus integrum ei erat ad testes exami- 
nandos Vicarium foraneum subdelegare, cum delegatus subdelegare non pos- 
sit. Sententiae vero iniustitiam arguit ex omissa leviorum poenarum grada- 
tione, et praecipue, quia Parocho obiecta crimina probata non sunt: ali 
enim testes ea confirmant, alii denegant. Porro nec odium populi subsistit. 


cum ex termille circiter Paroeciae incolis septuaginta tantum Parochi amo- 
tionem petierint. Dubium est: 

An sententia Curiae. Archiepiscopalis Acheruntinae sit confirmanda vel 
infirmanda in. casu? 

Die, etc. Sacra, etc. respondit: Sententiam esse confirmandam 1uxta mo- 
dum; nempe assignata favore Sacerdotis lacobutii pensione ad taxam synodalem 
pro titulo S. Ordinationis, facto verbo cum SS?fio. ! 

[Thesaurus Resolutionum, tom. 114, p. 98-104]. 


4142. 
S. C. C, Arboren., 31 mart. 15855. 


Archiepiscopus quoad intellectum cap. 18, Sess. 23, de ref. Concilii Tri- 
dentini duo proponit dubia resolvenda, alterum, quod respicit Deputatorum 
Seminarii electionem, alterum quod in casu absentiae eorum subrogationem. 

Ex cap. cit. Concilii Episcopus tenetur consilium requirere circa res 
materiales Seminarii quatuor Deputatorum, quorum duo debent de Capitulo, 
ita quidem ut alter eligatur ab Episcopo, alter ab ipsomet Capitulo, duo vero 
de Civitatis Clero, ita ut eorum alter similiter ab Episcopo, alter a Clero 
eligendus sit. Cum autem in eodem capite praescribatur: Rationes autem 
redituum huius Seminarii Episcopus annis singulis accipiat, praesentibus duobus 
a Gapitulo et totidem a Clero Civitatis deputatis, existimant Capitulares, hisce 
verbis novam et cum superioribus non confundendam constitui Deputatorum 
speciem, qui ad redituum rationes excipiendas peculiariter addicti indepen- 
denter ab Ordinario sive a Capitulo sive a Clero eligendi sunt; Archiepi- 
scopus vero contendit, Deputatos, quorum hic mentio fit, eosdem omnino 
esse, de quibus agitur in vers. superiore: E? quia, quorum electio tum ad 
Episcopum, tum ad Capitulum et Clerum Civitatis respective pertinet. 

Porro Capitulares suae sententiae adsertorem ac vindicem unum inter 
Canonistas habent Monacellium, tom 2, tit. 16, form. 10, num. 22. Archie- 
piscopus vero, cui videtur conveniens, ut redditioni rationum assistano quegli 
stessi Deputati, che hanno avuto parte nella sistemazione inateriale ed econo- 
mica del Seminario, habet pro se ceteros omnes iuris interpretes et Doctores, 
et praxim universalem Dioecesium, itemque resolutiones huius S. Congre- 
gationis in Salernitana, mense iulii 1 589, ? in Caurien., 5 octobris 1594? 
in Nullius, 19 ianuarii 1595. * Subrogationi vero Deputatorum absentium 
locum esse debere ex cit. cap. 18 Conc. Trid. inferri potest, ubi quatuor 
semper Deputatorum consilium adhibendum praescribitur. Ex quo conse- 
quitur, eamdem omnino in temporanea hac subrogatione facienda rationem 
sequi oportere, quae in electione adhibenda est, ut nimirum ab eo subro- 
gatio fiat, a quo deficientis electio fiebat. Itaque proponuntur dubia: 

1. An, et quomodo eligendi sint. Deputati ad excipiendam rationum reddi. 
tionem Seminarii in casu? 


1 Cf. N. 4145. 
2? Cf. N. 2211. 
3 Cf. N. 2274. 
4 Cf N212279: 

2. An, et quomodo sit locus subrogationi Deputatorum absentium vel impe- 
ditorum in casu? 

Die, etc. Sacra, etc. respondit ad 1. Affirmative, et redditionem rationum 
excipiendam esse per quatuor Deputatos, quorum duo ex Capitulo, unus ele- 
ctus ab Episcopo, alter a Capitulo, et duo ex Clero, unus electus ab Episcopo, 
alter a Clero. 

Ad 2. Affirmative, et subrogationem faciendam esse ab his, a quibus facta 
est electio Deputati absentis vel impediti. 

[Thesaurus Resolutionum, tom. 114, p. 120-125]. 


4143. 
S. C. C.,, Taurinen., 7 iul. 1855. 


Archiepiscopus 'urinensis lato die 30 novembris 1845 decreto, ex 
facultate a Conc. "T'rid., Sess. 21, cap. 6, de ref. Episcopis concessa anima- 
rum curae exercitium interdixit Sacerdoti Iacobo Piazza Parocho ecclesiae 
B. M. V. in coelum assumptae et S. Petro in vinculis Polungheriae dicatae, 
cui Oeconomum seu Coadiutorem illius vice praefecit, « quum parvihabitis 
repetitis monitionibus, in iis, quae in recto Paroeciae regimine et proba 
agendi ratione versantur, prudentiae legibus et animarum sollicitudine negle- 
ctis ita subditorum aestimationem ac fidem omnino amisisset, ut Archiepi- 
scopus omnibus expensis persuasum haberet ipsius Parochi officium magis 
magisque in fidelium scandalum et perniciem cessum ire». Contra hoc 
decretum Parochus ad S. hanc Congregationem detulit querelas, ut suspen- 
sionis causae sibi patefierent, ut facta defensionis copia ac poenae iniustitia 
detecta, ad muneris parochialis exercitium redintegraretur. 

Pro informatione et Archiepiscopus et Apostolicus in Sabaudi Regno 
Nuntius rogati sunt. Archiepiscopus refert: « Il Parroco é di buoni costumi, 
6 fornito di pià che mediocre teologica dottrina, ma privo di ogni educazione, 
riguardando come un insulto fatto a sé l'attaccamento, che la popolazione 
mostrava al Parroco e Vice-Parroco antecedente, immaginó, che il modo 
piü adattato per farlo cessare, fosse quello di cambiare ogni uso, Opporsi a 
qualunque domanda gli si facesse anche di funzioni con danno suo pecunia- 
rio, e trattando tutti duramente ed incivilmente. Ció posto non € a dire, 
quanto invece non si spiegasse contro di lui la publica malevolenza ». 
Augebatur populi aversio propter malos mores Sacerdotis Coadiutoris fratris 
Parochi, praecipue vero, quia idem Parochus alium Sacerdotem Collabora- 
torem die 2 novembris 1845 manibus in capite percussit, ac postea summa 
cum populi admiratione Missas celebravit. Unde ab Archiepiscopo suspensus 
usque ad novum ordinem in Conventu quodam exercitia spiritualia pera- 
gere iussus fuit. « Mentre poi faceva procedere agli esami del fatto (prose- 
quitur Archiepiscopus), ricevetti un dispaccio del Ministero, che comuni- 
candomi le originali informazioni avute da persone veramente imparziali, 
mi rappresentava, che il ritorno del Parroco in Polonghera minacciava di 
compromettere la tranquillità di quella popolazione, cosi spiccai un decreto, 

con cui allontanando il T'eologo Piazza dalla Parrocchia sudetta, gliene inter- 
dissi qualunque ingerenza tanto nello spirituale, quanto nel temporale ». 
Quae omnia etiam Nuntius Apostolicus confirmat, atque partim ex eius- 
dem infirmitate explicanda putat. 

Defensor Parochi decretum suspensionis nullum ac iniustum renuncian- 
dum propugnat: nullum ob solemnitatum defectum, quia censura lata est 
nullo ordine iudiciali servato, non praemissis monitionibus, neque expressa 
in decreto suspensionis causa; iniustum, quia deest causa gravis eiusque con- 
cludens probatio. Difficilem autem, cuius insimulatur indolem, non iustam 
suspensionis causam constituere, et si quid hac ratione peccasset, parcen- 
dum homini erat hypocondriaco morbo iamdiu laboranti, ceu medici 
testantur. Denique iniperata in PP. Cappuccinorum Coenobium reclusione, 
eum iam culpae, si quae fuisset, satis luisse poenam. 

Archiepiscopus vero facultate a "Tridentino Conc., Sess. 21, cap. 6, de 
ref. data uti se velle declaravit. In quo capite sub illitteratorum et imperi- 
torum nomine venire videntur non solum qui speculativa, sed etiam, ex 
paritate rationis, qui Practica, ut aiunt, scientia carent, qui nimirum ob expe- 
rientiae aut culturae defectum aliamve ob causam habiles non sunt rebus ea 
qua par est prudentia et consilio gerendis. Quae si consistant, ubi Episcopo 
certo certius ex factis constat de Parochi imperitia seu inhabilitate in rebus 
gerendis, integrum ei erit eumdem a curae exercitio sive in temporalibus 
sive in spiritualibus suspendere, quin ulla opus sit iuris solemnitate, quam 
'Tridentinum in eodem capite 6 exigit tantum pro Parochis turpiter et scan- 
dalose viventibus, ut Beneficiis priventur. Dubium est: 

An decretum Curiae. Archiepiscopalis sit confirmandum, vel infirmandum 
in casu? 

Die, etc. Sacra, etc. respondit: Affirmative ad prinam partem; negative ad 
secundam; et quoad reintegrationem, dilata, usquedum Orator doceat de peritia 
et idoneitate administrandi Paroeciam. 

[hesaurus Resolutionum, tom. 114, p. 227-238]. 


4144. 
S. C. C, Verulana, 11 aug. 1855. 


Resoluta fuit haec causa die 16 iulii 1853. * Verum Iosephus novis con- 
quisitis documentis restitutionem in integrum petiit, tum scilicet quod nec 
Liborius et Alexander dici possunt legitimi descendentes ex stipite familiae 
Philonardiae, tum etiam quod; etsi legitimi descendentes essent, ob simonia- 
cam labem nulla esset nominatio ab ipsis expleta. Sed neutrum valide pro- 
bare potuit. Dubium itaque est: 

An sit locus restitutioni in integrum in casu? 

Die, etc. Sacra, etc. respondit: Negative et amplus. 

[Thesaurus Resolutionum. tom. 114, p. 269-276]. 

4145. 
S. C. C., Acheruntina, 22 sept. 1855. 


Resoluta fuit haec causa die 31 martii proxime praeteriti. ? Verum Sacer- 
dos Iacobutius novae audientiae beneficium impetravit, uti etiam impetra- 
vit ipsa Curia quoad modum scilicet pro gravamine assignatae pensionis. 
Curiae defensor repetitis prioribus argumentis urget confirmationem priva- 
tionis. Conqueritur autem de pensione Iacobutio addicta. Nullo enim iure 
pensione donatum iri putat Parochum, cui Paroecia minime collata fuit in 
titulum s. ordinationis; ordinatum enim eum probat familiaris titulo patri- 
monii. Quare revocandum esse censet additum resolutioni modum quoad 
pensionem, quae praeterquamquod nullo iure debeatur, in congruae paroe- 
cialis depauperationem vergeret. Procurator lacobutii libellum dilationis 
circumfert. Datur itaque dubium: 

Zn sit standum, vel recedendum a decisis in casu? 

Die, etc. Sacra, etc. respondit: In decisis et amplius. 

[Thesaurus Resolutionum, tom. 114, p. 328-331]. 


4146. 
S. C. C., S. Angeli in Vado, 22 sept., 1 dec. 1855, 26 apr. 1856. 


Ad vacantem Canonicatum Bartoli Cathedralis Ecclesiae S. Angeli in 
Vado Caietanus Gabellini Tudertinus, qua assertus patronus, die 1 iulii 1840 
per privatam syngrapham nominavit Sacerdotem Angelum Dominici. Eadem 
die ab ipsomet Dominici apud Curiae acta exhibita fuit nominationis syn- 
grapha; quae tamen nullius efficaciae habita est. Episcopus enim, qui antea 
praesumpto patrono suadere adnisus fuerat, ut priori nominatione revocata 
alteram favore Sacerdotis Aloysii Urbani perficeret, postea, cum in irritum 
eius cessissent officia, de iurepatronatus Gabellini veluti dubitans, die 18 au- 
gusti edi mandavit decretum: doceat de iure patronatus. Silente Gabellinio, 
unus comparuit nominatus Dominici, qui asserti patroni ius satis compro- 
bari ratus ex tribus praecedentibus nominationibus, protestatus est de 
quocumque damno, quod ex Curiae oppositione ob temporis lapsum. sibi 
ac patrono esset obventurum, sarta tecta volens iura, quae ex facta sibi nomi- 
natione competerunt. Nihilominus Episcopus, postahabitis Sacerdotis Domi- 
nici protestationibus, ad praefatum Canonicatum collationis litteras dedit 
Sacerdoti Aloysio Urbani, qui die 20 mensis octobris in eius possessionem 
immissus fuit. Illico Sacerdos Dominici recursum habuit ad hanc S. Congre- 
gationem. 

Episcopus in sua relatione hucusque narrata confirmat, et subiungit: 
Nominatum per simplicem syngrapham Sacerdotem Dominici «comiter 


1 Cf. N. 4141. 


S. C. Goncilü 435 


excepi eique suadere conatus sum, ut spem dimitteret obtinendi praeben- 
dam Canonicalem, quae sibi in litteris imperito, natalibus obscuro, neque 
integrae probitatis et famae omnium sensu, et praesertim Capituli, non 
congruebat. Quamvis pro certo haberem numquam Sacerdotem Dominici 
assecuturam optatam Praebendam, carebat enim omnibus requisitis a fun- 
datore praescriptis, consilio tamen evitandi lites, scripseram ad Episcopum 
Tudertinum, ut dehortaretur patronum Gabellini a praesentando Presbytero 
Dominici, qui nedum mihi, sed et Capitulo caeterisque honestioribus viris 
ingratissimus foret. Respondit Episcopus, Gabellinium iam nominasse Do- 
minici commendatum ab illustribus personis et munitum ampla attestatione 
sui Parochi. Frustra certiorem feci Gabellinium de attestationum falsitate, 
ipse ne a data fide deficeret, audebat praesentare ad Beneficium ecclesiasti- 
cum scienter indignum. '"Vunc igitur iussi Promotorem fiscalem obsistere 
illius praesentationi. Quare eo instante contra Dominici et Gabellini editum 
fuit decretum: doceat de iure patronatus. Et quia Sacerdos Dominici afferens 
exempla duarum praecedentium nominationum praetendebat se immunem 
ab onere probandi, quod iuspatronatus competeret Gabellinio, notificata 
illi fuit scriptura fiscalis, in qua fuse probatur, non constare de iure asserti 
patroni Gabellini, et innuitur, neque nominatum instrui debitis requisitis, 
neque servatam fuisse formam. praesentationis, et idcirco reiiciendam esse 
suam instantiam. Siluit Dominici, donec elapso quadrimestri, iterum instante 
Promotore fiscali publicatae et affixae fuerunt die 10 octobris edictales litte- 
rae, in quibus citabantur tum Dominici, tum patroni omnesque alii interesse 
habentes ad deducenda iura contra devolutionem ob lapsum quatuor men- 
sium sine legitima praesentatione. Adversus praedictas litteras conquestus 
est quidem die 12 octobris. Quia vero protestatio non innuit litem, litteras 
collationis dari iussi favore optimi Presbyteri Aloysii Urbani, qui tamquam 
praeditus omnibus requisitis a fundatore statutis, immissus fuit in possessio- 
nem huius praebendae die 20 octobris anni 1840 ». 

Promotor fiscalis quoque urget, institutionem ad Beneficium dari ab 
Ordinario non posse, nisi constet: 1. de iure nominantis; 2. de praesentatione 
legitime facta; 3. de nominati idoneitate. Atqui haec omnia longe abesse in 
themate. Ad 1. Patronus nil aliud exhibuit, quam tres praecedentes nomi- 
nationes. Ad 2. Licet legitima ac valida habenda foret nominatio in casu, 
ea tamen nullius esse poterat efficaciae ad effectum obtinendae institutionis, 
ex quo ab eodem Patrono nominante vel ab altero cum speciali eius mandato 
exhibita intra quadrimestre non fuerit Ordinario. Ad 3. Sacerdotem Dominici 
qualitatibus in fundatione requisitis destitutum omnino compertum fuisse, 
quippe qui nec S. Angeli in Vado natus est, nec eius parentes ibi domicilium 
triginta annorum spatio habebant, nec honestae erant conditionis, et quod 
magis est, nec bonis ipse moribus ornatus dici poterat, ceu patet ex iis, quae 
Episcopus in suis litteris refert. Atqui leges fundationis religiose in Benefi- 
ciorum collatione impleri praecipit Conc. Trid., Sess. 25, cap. 5, deref., 
adeo ut nulla sit nominatio ac praesentatio eius, qui iuxta fundationem non 
sit qualificatus; quin imo Patronus inhabilem praesentans, nisi intra quadri- 
mestre suam variaverit nominationem, amittit pro ea vice potestatem prae- 

sentandi, quae devolvitur ad Superiorem, eoque magis quod assertus Patro- 
nus a nominatione recedere noluit eius, quem Episcopi testimonio nedum 
inhabilem, sed malum ac indignum esse novit. Ex quibus concludit, iure 
fuisse, posthabito Sacerdote Dominici, nominatum Sacerdotem Urbani. 
Sacerdotis vero Dominici Patrocinator primo vindicat in Gabellinio ius 
patronatus activum ex eo, quod Gabellinius unicus erat, cum nominatio 
peracta est, ab familiis vocatis per lineam femininam descendens, in quem 
ideo exhausta iamdiu masculina vocatorum linea, coaluisse censendum est 
iuspatronatus iuxta legem fundationis, eo vel magis, cum patronus in quasi 
possessione nominandi versetur. Deinde perpendit, nominationis litteras 
intra utile tempus a nominato apud acta fuisse exhibitas; necesse autem 
non esse praesentationis actum fieri corporaliter a patrono, sed sat esse, ut 
ab nominato fiat, qui pro consequenda institutione constitutus censetur 
Procurator ad effectum exhibendi et praesentandi suam nominationem coram 
Ordinario. Posthabenda demum contendit, quae quoad qualitatum in nomi- 
nato Dominici defectum obiiciuntur. Falsum enim est, quod ipse dicendus 
non sit di legittimo e buon parentado, quia eius parentes rusticani sunt. Fal- 
sum pariter, quod Sacerdos Dominici nativus Civitatis S. Angeli in Vado 
habendus non sit, quippe qui ruri, in eiusdem tamen Urbis territorio natus 
est. Cum porro Sacerdos Dominici natus in Urbis Paroecia fuerit anno 1809, 
ibique ad annum usque 1840 aetatem egerit, ex hoc ipso concludit eum eius- 
que familiam annis plus quam triginta in Urbe S. Angeli in Vado domicilium 
habuisse. Quoad bonos mores autem, non defuisse Sacerdoti Dominici pro- 
batorum virorum testimonia, quae Gabellinius comperta habuit; quibus 
addit actualem Episcopum, qui illum Confessarium et sacrarum caeremo- 
niarum Magistrum elegit. Dubium est: pitai 
Zn constet de legitima nominatione Sacerdotis Angeli Dominici ita, ut sit 
ei danda institutio; seu potius sit manutenendus in. possessione Canonicatus Sa- 
cerdos Aloysius Urbani in casu? j 
. Dié 22 septembris 1855 Sacra, etc. respondit: Iterum proponatur. 
Interea Sacerdotis Dominici Patrocinator novam exaravit allegationem, 
qua quamlibet indignitatis notam ab eo repellere satagit. Et quidem primo, 
cum Episcopus Gabellinium prima vice per interpositam personam ab edenda 
nominatione favore Dominici dehortari curasset, nullam de eius pravis mori- 
bus mentionem fecit. Imo ope alterius personae Gabellinio suadere adnisus 
est, ut tres saltem — non excluso Dominici — ad Canonicatum norninaret, 
ut ita integrum ipsi foret quem magis idoneum iudicasset, canonica institu- 
tione donare: quod quidem facere tuta conscientia nequibat Episcopus, si 
reapse illum indignum novisset. Gabellinius autem motus fuit ad Dominici 
nominationem ex plurium probatissimorum virorum testimonio, quàápropter 
nullitatis redargui nequit nominatio, uti de scienter indigno peracta. Perpe- 
ram quoque obiicitur criminale iudicium contra eumdem Dominici ob prae- 
tensum stupri crimen institutum, quandoquidem non solum nulla condem-' 
nationis sententia exinde orta est, sed imo Superiorum decreto iudicium 
ipsum consopitum fuit. Quodsi simplex accusatio ad bonam famam tolléen- 
dam sufficeret, insons nemo ab infamiia sese incolumem praestaret. At crimi- 

nis etiam suspicio evanescit ex testimonio Capituli Cathedralis, Praefecti 
Municipii et Vicarii Generalis. His aliisque perpensis, ad dubium supra 
descriptum : 

Die 1 decembris 1855 Sacra, etc. respondit: Affirmative ad primam partem, 
negative ad secundam. 

Facta vero Urbanio obloquendi venia, eius Defensor Sacerdotem Domi- 
"nici indignum ad Canonicatum fuisse et esse contendit, quia a divinis iam- 
dudum suspensus fuit, cum vacatio Beneficii contingeret, atque per biennium 
in suspensione permansit, quin notorietatem scandali deleret. ''estatur enim 
Parochus: Esser cosa pubblica e notoria, qualmente egli volle piuttosto restar 
sospeso ber altri due anni dalla Messa con pubblico scandalo, che ubbidire. 

Nec tantum a divinis suspensum, sed insuper criminali inquisitioni obno- 
xium. fuisse Dominici vacationis Canonicatus tempore, quia cum suis asse- 
chs Episcopum et principes Curiae ministros de atrocissimis criminibus 
coram S. Inquisitione insimulavit, nullam intentionis suae partem in 
processu postmodum instituto probavit. Quare non licuit eum pendente 
accusatione ad Canonicatum promovere, accedente praesertim infamia, 
quam patitur, qui calumniatur in iudicio: can. "zfames, 17 caus. 9, quaest. 1. 
Vadenses porro Sacerdotes de eodem Dominici testantur: dava motivo di 
scandalo per cohabitationem cum puellis con ammirazione dei pubblico, cor- 
rendo sempre sinistre voci sul suo costume. Quibus positis quaeritur: 

An sit standum, vel recedendum a. decisis in casu? 

Die 26 aprilis 1856 Sacra, etc. respondit: Recedendum a decisis. ! 

[Thesaurus Resolutionum, tom. 114, p. 334-345. 394-396, tom. 115, 


p. 244-248]. 
4147. 
S. C. C., Colonien., 26 apr., 5 iul 1856. 


Sacerdos loannes Benedictus Pesch Archidioecesis Coloniensis, post- 
quam in variis Paroeciis Vicarii et Parochi munere functus erat, die 16 apri- 
lis 1836 per litteras ab Curia expeditas Paroeciam loci Hurtgen regendam 
obtinuit. Exeunte anno 1840 ac sequentibus annis plures querelae subinde 
in eum excitatae sunt, insimulatus praesertim, quod cauponas ad bibendum 
frequentaret obscoenasqua ibi cantilenas ebrius caneret, officia paroecialia 
negligeret, pueros indutus casula vel etiam Sanctissimun in processione cir- 
cumferens verberitasset, inter concionandum de querelis in se latis aliisque 
extraneis negotiis tractaret, plures iuvenes demum, quamvis 14 aut 19 annum 
excessissent, et in rudimentis fidei catholicae satis instructi essent, ad s. com- 
munionem admittere contumaciter renueret sub praetextu, quod scholas non 
ea diligentia, qua civiles praecipiunt ordinationes, frequentarent. Quamobrem 
criminales inquisitiones semel ac iterum in eumdem institutae sunt, ac saepe, 
ut asseritur, canonicae ac paternae monitiones datae, ut ad bonam frugem 
rediret. Tandem Emus Archiepiscopus die 7 maii 1849 causam iudicialiter 


1 Cf. N. 4148, 4150. 


438 Curia Romana 


tractandam ac definiendam Officialatui suo tradere e re duxit, ac die 5 inse- 
quentis mensis iulii lato decreto Peschium monuit, ut causam suam coram 
eodem Officialatu, cui commissa fuerat, ageret, simulque illum Proviszonts 
peragendaeque disciplinaris instructae inquisitionis causa ab omni exercitio 
Ordinis et iurisdictionis suspendit. Expletis itaque processualibus actis die 
17 novembris 1849 sententia in eum lata est, qua 1. a Benficio suo paro- 
chiali deponitur; 2. ad exercendam animarum curam pro tempore inhabilis 
declaratur; 3. celebratio exercitiorum spiritualium ei praescribitur; 4. ab 
exercitio Ordinis suspenditur; 5. ex cassa demeritorum congrua eidem 
sustentatio conceditur; 6. ad solvendas inquisitionis expensas damnatur. 

Quoniam vero interim pluries Missam celebravit, concionem habuit, 
confessiones excepit et s. communionem distribuit, sententia diei 24 decem- 
brisin irregularitatem incidisse declaratus est. Quia vero exercitia spiritualia 
proprio marte interrupit, nec secus se emendavit, Archiepiscopus die 21 
iunii 1851 ipsum in demeritorum statum deiecit. Hac perculsus sententia 
ad S. Sedem Peschius appellationem interposuit, postulans omnes in se 
latas sententias revocari ac damna emendari. Delegata rei cognitione huic 
S. Congregationi, rogatus Erhus Archiepiscopus supra relatam facti seriem 
confirmavit adiectis documentis. 

Ex parte Curiae contenditur Parochiam in Hurtgen Beneficium non esse, 
sed tantum Parochiae succursalis officium, a quo Parochus Pesch ad nutum 
erat et sine Iudicis sententia amovibilis. Deinde propugnat validitatem su- 
spensionis inchoata inquisitione et nondum absoluta, die scilicet 5 iulii 1849 
Peschio inflictae, ne inquisitionis libertas impediretur. 'andem quoad sen- 
tentiam 17 novembris 1849, qua Peschius a Paroecia Hurtgen depositus et 
ad paroeciale officium exercendum ad tempus declaratus est inhabilis: ius 
appellationis eidem Peschio denegandum contendit, quia hoc iure suis litte- 
ris ad Archiepiscopum datis ipse nuncium se mittere declaravit ac reapse 
fatalia labi passus est. Pluribus deinde argumentis huius sententiae iustitiam 
Curia defendit: praeterquamquod in Germania Parochorum permutatio- 
nes etiam ipsis invitis fieri solent, a fortiore id fieri potuit Peschio propter 
malam eiusdem agendi rationem et propter eius amovibilitatem ad nutum, 
eo vel magis quod communi paci et quieti ac spirituali saluti plebis nonnisi 
hac ratione prospici potuit. 

Ex altera parte Peschius ante omnia Paroeciae amovibilitatem excludit 
ex eo, quod in ea solemniter institutus fuit et in omnibus Curiae actis semper 
Parochus appellatus. Deinde sententiam 5 iulii 1849 nullitatis redarguit, 
utpote latam absque praevia monitione et inquisitione: cap. S7 quis, 2, et 
cap. 4, de purg. canon., unde concidit etiam irregularitatis sententia. Tandem 
quoad sententiam diei 17 novembris 1849 defuisse ait gravem causam, quae 
privationem mereretur: can. /nventum, 38, caus. 16, quaest. 7, concludentem- 
que illius probationem: can. Nos in quemquam, 1,caus. 2, quaest. 1, denique 
canonicam servatam formam: cap. Conquerente, 7, de restit. spoliat. Ex hisce 
concludit, improbandas esse, uti nullas, sententias suspensionis, irregulari- 
tatis et depositionis seu privationis, seque proinde rehabilitandum. Hisce 
itaque utrimque expositis proponuntur dubia: 

I. An sustineantur sententiae Curiae Archiepiscopalis Colonien. in. casu? 
Seu potius: 
IT. 4m sit locus dispensationi, rehabilitationi et reintegrationi in casu? 

Die 26 aprilis 1856 Sacra, etc. respondit: Dilata ad primam post pro- 
ximam. 

Die 5 iulii 1856 Sacra, etc. respondit ad I. Affirmative. - : 

Ad II. Consulendum SSrüo pro absolutione et dispensatione ac rehabilita- 
tione, peractis tamen a Sacerdote Peschio per octo dies spiritualibus exercitus 
in domo religiosa a Secretario designanda; quo vero ad reintegrationem provisum 
in primo, sed Früus Archiepiscopus curet Peschium de aliquo idoneo Beneficio 
provideri, non retardata interim solutione annuae praestationis 150 talerorum 
tam decursae quam decurrendae. 

[Thesaurus Resolutionum, tom. 115, p. 206-219, 300-305]. 


4148. 
S. C. C., S. Angeli in Vado, 22 nov. 1856. 


Duae difformes in hac causa resolutiones prodierunt, diebus nimirum 
1 decembris 1855 et 26 aprilis 1856. ! Rursus tamen Angelo Dominici redin- 
tegrandi certamini copia facta est; verum ipsius Defensor, quamquam mature 
monitus, iura sua hucusque deducere detrectavit. Qui vero Sacerdotis Urbani 
partes tuetur, dirimi postulat dubium: 

An sit standum in primo, vel in secundo loco decisis in casu? 

Die, etc. Sacra, etc. respondit: In secundo loco decisis. ? 

[Thesaurus Resolutionum, tom. 115, p. 453]. 


4149. 
S. C. C, Calatayeronen., 20 dec. 1856. 


Retulit Episcopus Calatayeronen. praxim in sua Dioecesi invaluisse, qua 
Decessores sui in casu necessitatis, et ea perdurante, celebrationem permit- 
tebant Sacrificii Missae in oratoriis domesticis; et etiam cessata causa cele- 
brationes in iisdem haud prohiberi vigore, ut aiebant, Bullae Cruciatae, ita 
ut oratoria privata sic ad tempus erecta perpetua evadebant. 

Post declarationem s. m. Pauli V per litteras huius S. Congregationis 
anno 1615 ? nulla prorsus remansit dubitatio, a 5. Concilio Trident. Episcopis 
ademptam fuisse facultatem concedendi licentias, ut in oratoriis privatis cele- 
braretur, illasque nonnisi a Sede Apostolica concedi posse. Tota igitur fit 
praesens quaestio, an stante hac doctrina, possit Episcopus dispensare non 
per modum habitus, sed per modum actus et ad tempus, interveniente sci- 

2 Cf. N. 4150. 
3 Cf. N. 2396. 

licet aliqua gravi causa. Et fatendum est, pro parte affirmativa plures esse 
et magni nominis Auctores, a quibus id fieri posse docetur. Qui autem ex 
adverso putant penitus ademptam esse et sublatam potestatem Episcoporum 
in hac materia a "Tridentina Synodo, priorum retorquent argumentum: si 
enim ex gravissimis tantum causis celebratio in Oratoriis privatis ab Episcopo 
permitti potest, tunc talis pemissio superflua est, quia praeceptum audiendi 
Sacrum sub gravi incommodo non obligat. Quando igitur gravissima ista 
adsit causa, qua quis detinetur, ne in loco sacro et ab Ecclesiae lege permisso 
Missam audiat, praecepto, illam audiendi amplius non tenetur. Dubia sunt: 

I. An Episcopus possit iusta interveniente causa facultatem concedere cele- 
brandi in oratorüs privatis in casu? 

II. An cessante causa episcopalis indulti, perseveret nihilominus facultas in 
vim Bullae Cruciatae in. casu? 

Die, etc. Sacra, etc. respondit ad I. Negative, nisi tamen magnae et urgentes 
adsint causae, et ber modum actus tantum. 

Ad II. Negative. 

[Thesaurus Resolutionum, tom. 115, p. 516-522]. 


4150. 
S. C. C., S. Angeli in Vado, 14 febr. 1857. 


Quarto iam recurrit haec causa, in qua prima resolutio nempe die 1 de- 
cembris 1855 favore Angeli Dominici data fuit, reliquae vero duae diebus 
26 aprilis et 22 novembris 1856 eidem adversabantur.! Impetrata vero ab 
eodem nova audientia, causa reproponitur sub forma: 

In sit standum, in primo, seu potius in secundo et ultimo loco decisis in casu? 

Die, etc. Sacra, etc. respondit: In decisis ultimo loco et amplius. 

[Thesaurus Resolutionum, tom. 116, p. 134]. 


4151. 
S. C. C., Aesina, 28 mart. 1857. 


Ad oppidum Majuleti Aesinae Dioecesis antiquissima extat Abbatia 
5. Sixto dicata, origine sua Beneficium regulare, cuius bona post varias tem- 
porum calamitates ad Rev. Cameram Ap. devoluta, tandem anno 1829 Ordini 
Monachorum Cisterciensium in dotationis supplementum a Pio VIII attri- 
buta sunt. Inter Abbatiae onera ex natura rei ac Antecessorum exemplo 
existimans hodiernus Emus Episcopus Aesinus recenseri etiam taxam in 
Seminarii Dioecesani subsidium et cathedraticum Episcopo Aesino persol- 
vendum, non omisit utriusque oneris solutionem exposcere a Monachis 
Ord. Cisterciensis, qui tamen ab iis persolvendis sese immunes reputantes, 
quaestionem ad hanc S. Congregationem deferendam censuerunt. Rogati 


! Cf. N. 4146, 4148. 

de more Emus Episcopus et Procurator Generalis Ordinis, suas quisque 
transmiserunt relationes. 

Emus Episcopus narrat Seminarii taxam ab Abbatia solutam fuisse usque 
ad annum 1655, ut eruitur ex Dioecesana Synodo anni 1695, et etiam postea, 
ut patet ex decreto defuncti Card. Ostini Episcopi Aesini. Cathedratici vero 
solutionem testatur mensae episcopalis Administer. Porro taxam Seminarii 
solvendam esse a Beneficiis etiam regularibus praescripsit Conc. Trid., 
Sess. 23, cap. 18, de ref., cui concinit Bened. XIII, const. Creditae Nobis. ! 
Unicum itaque Monachis Ord. Cist. effugium remanet in concessione 
bonorum huius Abbatiae ipsis facta a Pontificii Aerarii Praefecto, ex qua 
putant immunes ipsos esse debere ab huiusmodi taxae solutione. Verum 
demonstrandum ipsis esset, Summum Pontificem in praefata bonorum con- 
cessione vel ecclesiasticam huius Beneficii delevisse conditionem, vel saltem 
indulsisse, ut ipsius Beneficii bona a taxa Seminario persolvenda essent 
in posterum exempta. Iam vero neutrum demonstrant. Quod autem de 
taxa Seminario persolvenda dictum est, idem dicendum etiam de cathe- 
dratico, quod ex Concilii Romani, tit. VIII, cap. 4 ius est inter caetera 
episcopalia ita privilegiatum, ut neque ab Episcopo in totum remitti, nec a 
quoquam valeat quocumque titulo vel immemorabili consuetudine prae- 
scribi. 

Procurator vero Generalis Ord. Cist. arguit Abbatiam quidem 8. Sixti 
olim fuisse Beneficium regulare, postea vero in confiscationem dominii impe- 
rialis cum caeteris ecclesiasticis bonis pertransiit. Restituto vero Pontificio 
Regimine compensationis nomine titulo onerosoipsis collata est nullaimposita 
neque retenta aut assignata bonis ipsis natura aut titulo Beneficii; ut eruitur 
ex instrumento 'Thesaurarii Generalis. Quoad cathedraticum vero ait, illud 
a Monachis Cisterciensibus ratione praedictae Abbatiae solvi non debere: 
non ratione rei, quia eius bona ipsis tradita sunt non titulo Beneficii extincti, 
sed titulo oneroso compensationis aliorum bonorum non beneficialium; et 
etiamsi data fuissent titulo Beneficii, hoc, utpote regulare, esset exemptum 
a solutione cathedratrici: can. Inter caetera, caus. 10, quaest. 3; non ratione 
ecclesiae, quia Conc. Rom., tit. 8, cap. 4 ecclesias regularium Monasteriis 
pleno iure unitas a cathedratici solutione eximit; demum non ratione ferso- 
narum, quia regulares. de iure sunt exempti a cathedratico. Circa taxam 
Seminarii urget, illam. debere esse subsidiariam, ubi de pauperie Seminarii 
constat. Iam vero praeterquam quod a tot saeculis extitit Seminarium Aesi- 
num sine extensione taxae ad Monachos, poterit existere et in posterum, 
eo vel magis, quod Abbatiae bona, utpote titulo oneroso Cisterciensibus data 
ab onere taxae pro Seminario exempta sunt ad normam cit. constitutionis 
Benedicti XIII. Quibus utrimque perpensis definient EE. PP. dubium: 

An sit locus solutioni taxae Seminarii et Cathedratici in casu? 

Die, etc. Sacra, etc. respondit: Negatice. 

[Thesaurus Resolutionum, tom. 116, p. 161-173]. 

4152. 
S. C. C., Parisien., 28 mart. 1857. 


Leo Maria De Grolée Virville Marchio origine Avenionensis et Maria 
Iosephina Caillard die 8 octobris 1852 Lutetiae Parisiorum matrimonium in 
faciem Ecclesiae rite contraxerunt. Post sex mensium cohabitationem extem- 
plo vir apud civile Tribunal iure iudicioque egit pro separatione quoad 
torum, habitationem, bonorumque divisionem, ac muliere in contumacia 
manente voti compos factus est. Post haec supplicem Sacratissimo Principi 
obtulit libellum, in quo postulavit dispensationem super matrimonio, quod 
ratum et numquam consummatum asseruit, plures proferens ad dispensatio- 
nem assequendam causas, quarum praecipua est invincibilis matrimonialibus 
praestandis obsequiis repugnantia mulieris. Ex SSihi mandato diei 21 maii 
an. I855 preces ad Archiepiscopum remissae sunt, ut praevia confectione 
processus super non sequuta consummatione ac legitimis dispensationis 
causis, servata forma constit. Bened. XIV, Dei miseratione, * moneret mulie- 
rem ad deducendum iura sua coram $. Congregatione. 

In processu coram Ordinario vir iuramento praestito negavit matrimo- 
nium ab se cum puella Caillard contractum unquam fuisse consummatum, 
asserens eam debiti coniugalis redditionem obstinate recussasse, ac ideo se 
praecipue intuitu salutis aeternae ac vitandae incontinentiae causa dispensa- 
tionem postulare. Quoad mulierem primum pater eius respondit, filiam 
suam ad examen non esse venturam, eo quod nihil commune haberet cum 
Leone De Grolée Virville; tandem cum filia Curiam adivit. Haec iuramento 
interposito affirmavit, prout iam pater asseveraverat, matrimonii consum- 
mationem contigisse, declaravitque ideo petitae sese obstare dispensationi. 

Itaque duo probari necesse est, ut dispensatio concedi possit: matrimo- 
nium esse simpliciter ratum et non consummatum, necnon iustas et canoni- 
cas intercedere ad dispensationem assequendam causas. Viri Defensor de 
primo 7norali constare certitudine ex omnibus factorum adiunctis demonstrat. 
Pandunt documenta vel ab ipsis puellae parentibus eo consilio hasce nuptias 
conciliatas fuisse, ut ipsa immunis esset a periculo conceptionis saltem per 
integrum triennium. Hinc pertinaci voluntate viro petenti debitum denegasse 
eumque ab se asperis ac iniuriosis saepe saepius repulisse verbis. Rem vel 
ipsa sponsae mater confirmat, quae literis diei 4 maii 1823 ad Leonem scri- 
bebat: Non esigete in sei mesi quello che non puó accadere che col tempo, 
eique suadebat, ut pro nunc oblivisceretur, cie siete suo marito. Et cum vir 
suo uti iure constituerit, e mulieris domo, quam interim incolebat, expulsus 
violenter fuit, et ne rediret, minis deterritus. Post quae actio ac sententia 
divortii contigit. Haec porro omnia moralem certitudinem gignunt, quae 
comprobatur etiam septimae manus examine. Causas vero pro dispensatione 
affert Defensor disparitatem qualitatum: nobilitatis, institutionis, pietatis, 
praecipue autem animorum aversionem et odium. 


1 Cf. N. 318. 


Matrimonii e contra Defensor propugnat haud satis de non consumma- 
tione constare, cum deficiat concors coniugum confessio et quia non desunt 
praesumptionum argumenta, quae consummationem potius intercessisse sua- 
dent: literae amoris plenae, quas primo perdurante semestri a die initi con- 
iugii in brevi sua absentia vir ad uxorem dirigebat, quae confirmant pri- 
mum illud tempus in pacifica vitae consuetudine coniuges transegisse. Auget 
praesumptionem septimae manus testimonium, cum omnes a viro adhibiti 
testes fidem faciant, omnimodam coniuges habuisse facultatem consum- 
mandi matrimonium, quod in eadem domo et adhaerentibus mansionibus 
communicatione instructis ad sex menses fere continuos commorati fue- 
rint. Causas vero pro dispensatione adductas matrimonii Defensor non 
iudicat adeo graves. Dubium est: 

| An sit consulendum SSrio pro dispensatione a matrimonio rato et non. con- 
summato in casu? »: 

Die, etc. Sacra, etc. respondit: Dilata; et scribatur Esio Archiepiscopo, ut 
mulieri congruum iuxta prudens suum arbitrium praestituat terminum ad indu- 
cendos testes pro septimae manus examine, quo termino inutiliter elapso Archiepi- 
scopus ipse procedere debeat ex officio ad examen illorum, qui sive qua cofisan- 
guinei aut amici, vel uti familiares domus mulieris ad testimonium ferendum 
idonei magis comperiantur iuxta instructiones dandas a. R. P. D. Secretario 
una cum Defensore matrimoni. * 

[Thesaurus Resolutionum, tom. 116, p. 139-147]. 


4153. 
ON C., Anglonen., 2 maii 1857. 


Philippus D'Alessandro, Praepositus Collegiatae et paroecialis ecclesiae 
Tursii, ad quem eiusdem Paroeciae cura principaliter pertinet, paternam 
incolebat domum in planitie Civitatis extra Paroeciae limites positam. Ho- 
diernus vero Episcopus ab eodem exegit, ut intra Paroeciae fines domicilium 
transferret, aliter enim ab illo residentiae legibus haud esse satisfactum 
arbitratus. 

Re ad S. C. delata, plura sui favore protulit Praepositus: praxim a prae- 
decessoribus servatam a saeculo, proximitatem Paroeciae et parochialis 
ecclesiae, fixam Oeconomi a se deputati nocturno etiam tempore residen- 
tiam prope parochialem ecclesiam, permanentem plurium Canonicorum 
stationem intra Paroeciae ambitum, qui omnes populi necessitatibus praesto 
erant occurrere, nullam unquam extitisse parochianorum querelam, nullum 
lamentari spirituale detrimentum, redituum tenuitatem, ne gravi adigeretur 
incommodo ad conducendam domum intra Paroeciae fines, et infirmam 
valetudinem, cui valde esset infensus aer superioris regionis. 

Quoniam vero S. Congregatio die 22 februarii 1851 Episcopi curae reli- 
quit, ut saltem intra annum Orator habitationem transferret intra fines Pà- 

roeciae, facto verbo cum SSmo, urgentibus Episcopi iussis Orator a mense 
octobris 1853 sese in conductitia domo intra Paroeciae fines recepit, ubi 
noctu quoque residebat. Cum autem insequenti mense maio 1854 paucis 
licet diebus in paternam domum iterum descendisset, ut maiora valetudinis 
incommoda ex residentia perpessa repararet: circa medium sequentem 
iunium a divinis et ab omni parochiali officio Episcopus illum indefinite 
suspendit, etsi iam habitationem intra Paroeciam iterum transtulisset. Tunc 
Parochus suspensus in paternam domum iterum se recepit. Verum die 
12 septembris eiusdem anni novum accessit Episcopi monitorium, quo 
adigebatur absque praefixione termini ad residentiam intra Paroeciae limites 
stabiliter transferendam, additis minis de privatione fructuum et ipsius 
Beneficii curati, nisi paruisset. Ut suspensionis censuram e suo capite remo- 
veret, domum prope Parochialem ecclesiam a mense ianuario 1855 proprio 
aere Praepositus acquisiverat, eoque suum transtulerat domicilium. At su- 
spensione non revocata, eumdem Episcopus semel et iterum spiritualibus 
exercitiis in domo religiosa peragendis addixit, nec aliter sese revocaturum 
suspensionem declaravit, quam si Praepositus pro reparatione Ecclesiae 
Collegiatae ducatos 400 persolveret et residentiam ita servaret, ut nec die 
nec noctu sibi liceret ad inferiora Civitatis extra suae Paroeciae fines descen- 
dere. Quare Praepositus ad finem properante anno 1855 ab hoc S. Ordine 
suam rehabilitationem postulavit, quam ab Episcopo obtinere nequibat, 
reciectis conditionibus sive summae solvendae, sive residentiae non solum 
moraliter sed materialiter continuae, quas exigit Episcopus. 

Interrogatus Episcopus hucusque narratam facti seriem confirmat, expli- 
cando residentiam in Paroecia in eo consistere, ut ipse prope Paroecialem 
dormiat, integrum vero diem in propria domo extra Paroeciam curis dome- 
sticis impendat. Et subdit: « Avendosi ritenuto ostinatamente un fondo 
della Congregazione dei Signori della Missione di S. Vincenzo de" Paoli, 
lo dichiarai sospeso in forza del cap. 11, Sess. 22 del Tridentino. Egli lascio 
il fondo, e subito ripiglió la celebrazione della Messa ». 

Replicat Praepositus, se Episcopi mandatis paruisse translato intra fines 
Paroeciae domicilio in domo primum conducta, ac deinceps in alia proprio 
aere acquisita. Medicinalis autem cum sit suspensionis censura, cessata 
causa cessare debuisset. Conditiones vero ab Episcopo positas nec legitimas 
esse nec iustas. Nulla enim adest legitima causa, cur Parocho urbano, qui 
domum inhabitet in Paroeciae ambitu sitam, interdicatur e Parochiae finibus 
egredi, illuc facile reversuro, ut vel recreationis gratia vel domestica aut civi- 
lia gerendi negocia intra ipsam Civitatem diversetur, ubi actu parochiali 
muneri non alligetur. Quoad summam 400 ducatorum animadvertit, eam 
non deberi ex violata residentiae lege, quia ante motam contra eum litem 
excusabatur bona fide, postea vero ad tempus habuit S. huius Ordinis licen- 
tiam; fundum vero ecclesiae sibi locatum fuisse, tamquam maiori oblatori, 
fundum autem Congregationis Missionum a se itidem rite fuisse conductum 
syngrapha ostendit. 

Certe ambigi nequit, quod Rector ecclesiae parochialis, licet habeat alios 
Concuratos, residentiam servare tenetur ad formam Conc. Trid., Sess. 25, 

cap. r, de ref., et S. C. in Nucerina Paganorum, 19 maii 1708, ! et quidem 
inhabitando domum prope ecclesiam, vel saltem intra fines Paroeciae sitam, 
modo quo describitur in Fulpginaten., ro maii 1687. ? An vero ob violatam 
residentiae legem ad restitutionem fructuum teneatur, definitum est in 
Ravennaten., a. 1577; ? ratione vero conducti fundi ecclesiae locus esse pote- 
rit compensationi, ex quo nimirum hodie pluris idem fundus locatur. Pro- 
ponuntur igitur dubia: 

I. An residentia ita sit servanda a Praeposito, ut non liceat eidem Paroeciae 
fines egredi absque licentia Episcopi in casu? 

II. Anm, et quomodo sit locus eiusdem Praepositi rehabilitationi, et solutioni 
summae ab Episcopo iniunctae in casu? 

Die, etc. Sacra, etc. respondit ad I. Negative, et serventur sanctiones canoni- 
cae super residentia Parochorum. 

Ad II. Negative ad primam partem, affirmative in omnibus ad secundam. 

[Thesaurus Resolutionum, tom. 116, p. 229-241]. 


4154. 
S. C. C., Lauden., 2 maii 1357. 


Intra fines Paroeciae SSmi Salvatoris Civitatis Laudensis erectum iam 
inde fuit ab anno 1457 Hospitale maius S. Spiritus cum sacello ab Episcopo 
Pallavicinio praevia suppressione aliorum Hospitalium bonorumque incor- 
poratione. Illius Capellano pro tempore a Paulo II, et Sixto IV, anno 1479 
commissa fuit omnium infirmorum cura: «qui omnium et singulorürn utrius- 
que sexus infirmorum ad ipsum Hospitale pro tempore confluentium vel 
in eo deservientium confessiones audire, nec non ipsis, quoties opus fuerit, 
ecclesiastica Sacramenta ministrare, ac in eodem Hospitali pro tempore 
decedentium corpora in capella praedicta ecclesiasticae sepulturae tradere 
libere et licite valeat, iure tamen Parochialis ecclesiae et cuiuslibet alterius 
in omnibus semper salvo ». Exortis vero inter Capellanum ac Deputatos 
Hospitalis et Praepositum SSmi Salvatoris controversiis, partes anno 1677 
proprium Episcopum compromissarium elegerunt, qui arbitramentalem 
edidit sententiam, quod « respectu Sacramentorum paschalium, matrimonio- 
rum et sepulturae extra dictum Hospitale salvum et reservatum sit ius 
Praeposito; adeo ut dictus Praepositus valeat impertiri ministris et deser- 
vientibus degentibus in eodem Hospitali Sacramenta paschalia in propria 
ecclesia SSri Salvatoris, ad quam proinde teneantur praefati ministri et 
deservientes tempore Paschatis accedere; necnon iungere, servatis servandis 

vinculo matrimoniali expositos et alias personas degentes in Hospitali tem- 
pore earum nuptus, prout etiam elevare cadavera personarum et associare, 
quae in dicto Hospitali moriuntur, et deinde extra Hospitale ad alias eccle- 


1 Cf. N. 3065. 
2 Cf, N. 2899. 
3 Cf. N. 2130. 

sias sepulturae causa deferuntur. Quo vero ad alias functiones parochiales 
liceat. Capellano Hospitalis exercere, videlicet: respectu contentarum in 
indultis apostolicis Ven. Hospitali concessis, iure proprio; respectu aliarum 
iure permissivo Parochi, continuando tamen solutionem annui canonis libra- 
rum quinque praestari soliti per Hospitalis Praepositos, et hoc in reco- 
gnitione iuris parochialis ». Post haec tamen pluries exarserunt quaestiones 
Capellanos inter et Praepositos SSrii Salvatoris. Quare Praepositus SSmi 
Salvatoris anno 1855 supplicem Sacratissimo Principi porrexit libellum, in 
quo lamentatur, ab Hospitali se fuisse omni iure spoliatum. 

Causa vero ad hunc S. Ordinem delata auditus fuit Episcopus, qui refert 
in Ecclesiá Hospitali Parochum nullum ius habere, quia censet eam esse 
iuris patronatus Hospitalis ex fundatione, aedificatione, ac dotatione ab eo 
facta, quod sufficere autumat ad excludendam Parochi iurisdictionem. Neque 
Capellanos a Parocho ulla in re pendere existimat. Hospitalis Capellanus ab 
omni imputatione se defendit fretus honorifico Episcopi testimonio. Dete- 
riori consilio contendi, facultatem Sacramenta administrandi a Sixto IV 
tributam Capellanis cohiberi tantum ad aegrotos ac deservientes, vulgo 
infermieri, non item ad quascumque personas in Nosocomio comprehensas, 
nam verba eiusdem Bullae intelligenda veniunt ex precibus a Deputatis por- 
rectis, quae Bullam praecesserunt, sive pro omnibus personis, quae in Hospi- 


tali infirmis opem impenderent, eo vel magis, quod dictio deservientium in 


praefata Bulla adhibita hunc sensum praeseferat. 

E converso Praepositi SSmi Salvatoris Defensor adstruit eidem paroecia- 
lem iurisdictionem privative competere in Hospitali tum quoad Sacramen- 
torum administrationem, si ea excipias, quae ex Bullis Pauli II et Sixti IV 
cumulative cum Praeposito Capellanus, tamquam eius Coadiutor admini- 
strare valet infirmis et deservientibus, Hospitale enim numquam in Paroe- 
ciam fuit erectum, imo in fundationis limine reservata in illud fuerunt 
Parochi SSii Salvatoris iura omnia, plenissima videlicet iurisdictio, Porro 
perperam regeri Capellanos semper fuisse in pacifica possessione quoad 
Sacramentorum omnium administrationem relate ad quascumque per- 
sonas in Hospitali degentes, nam contrarium eruitur ex sententiis Lau- 
densis Curiae praecipue anni 1677. Dubia sunt: 

1. An privative spectet ad Praepositum S Sii Salvatoris exercitium omnium 
iurium. parochialium quoad personas in Hospitali degentes, exceptis infirmis 
eisque deservientibus in casu? 

2. An eidem Praeposito competat cumulative cum Capellano ius admini- 
strandi Sacramenta etiam infirmis et deservientibus in casu? 

Die 28 martii 1857 Sacra, etc. respondit: Iterum proponatur. 

Die 2 maii 1857 Sacra, etc. respondit ad 1. Affirmative, exceptis iuribus 
Capellano tributis in Bulla Sixti IV anni 1479 et in sententia arbitramentali 
Episcopi anni 1677. 

Ad 2. Negative, excepto casu, quo Praepositus ab infirmis vocetur. 

[Thesaurus Resolutionum, tom. 116, p. 173-188, 199]. 

4155. 
S. C. C., Nepesina, 2 maii 1857. 


In parochiali ecclesia S. Ioannis Bapt. terrae Morlupo Nepesinae Dioe- 
cesis, capellania existit ad Confraternitatem SSmi Rosarii pertinens iamdiu 
ibi instituta cum variis oneribus Capellanum gravantibus, inter quae onus 
etiam habetur canendi in capella et altari proprio ibi sito unam Missam in 
festo SS8ri Rosarii ac quatuor anniversaria primis diebus non impeditis post 
festa Purificationis, Annuntiationis, Assumptionis et Nativitatis B. M. V. 
Harum Missarum cantus hodie causa controversiae est. Sacerdos enim Caro- 
lus Venturini actualis Rector capellaniae ius esse sibi eas canendi contendit, 
quia et hoc onus fuit capellaniae Rectoribus impositum, uti alia omnia, 
quibus iam ipse sine ulla contradictione satisfecit. Nicolaus vero Archipres- 
byter Petrucci actualis Parochus dictae terrae Morlupo, ius idem sibi vin- 
dicat, quia putat Rectores Confraternitatum in parochialis ecclesiae functio- 
nibus sive. parochialibus, sive non parochialibus haud se immiscere posse. 
Quare idem Rector capellaniae supplici oblato libello omnem hac de re 
controversiam sapientissimo EE. VV. iudicio definiri postulat. 

Pro Episcopo interrogáto Vicarius Generalis respondit, ac deperdito 
fundationis instrumento, ex actis s. visitationis ostendit, existere praedictam 
capellaniam et Capellano onus etiam inhaerere canendi memoratas Missas. 
Archipresbyter autem allegat consuetudinem, quam inductam putat ex eo, 
quod ab anno 1710 ad annum 1738, quo tempore Archipresbyteri capella- 
niam possederunt, Archipresbyter pro tempore Missas fere semper cecinit, 
uti et anniversaria. 

.Ad omnes huiusmodi controversias dirimendas ex 8. R. C. decr. a. 1703 ! 
triplex prae oculis habenda est functionum divisio: aliae enim sunt mere 
parochiales, et ad Parochos privative spectare dicuntur; aliae munera eccle- 
siastica appellantur, quae etsi de iuribus mere parochialibus non sint, atta- 
men ad Parochos spectant, quia ipsis maxime conveniunt; aliae ecclesiasticae 
tantum, quae non modo a Parochis, sed et ab aliis Sacerdotibus exerceri 
possunt. lam vero celebrationem eiusmodi Missarum, de quibus in casu, 
S. R. C. de iuribus parochialibus non esse resolvit. Eiusdem vero sententiae 
fuit etiam haec S. C. in Thelesina, 9 februarii 1732, ? in Hortana, 5 iulii 1738, ? 
et in Firmana, 2 decembris 1747. * Quaeritur: | 

Zn, et ad quem spectat celebratio praedictarum Missarum et anniversario- 
rum in casu? 

Die, etc. Sacra, etc. respondit: Spectare ad Capellanum iuxta votum Epi- 
scopi. 

[Liber 200 Decretorum, p. 1151]. 


1 Cf. N. 5733. 
2 Cf. N. 33582. 
3 Cf. N. 34875. 
* 'Thesaurus Resolutionum, tom. 16, p. 45, 82. 

4156. 
S. C. C., Limburgen., 27 iun. 1857. 


Episcopus Limburgen. die 18 decembris 1851 ope Decani ruralis decre- 
tum Nicolao Saver Parocho loci Hoehr notificari mandavit, quo eius ab hac 
Paroecia amotio et in aliam translatio decernebatur propter tantam in Paro- 
chia adversus eum aversionem, ut iam non amplius expectandum sit, illum 
cum fructu ibidem operari posse, sed potius plebis depravatio imo nonne- 
minis a fide apostasia timenda sit. Ceterum, ait Episcopi decretum, cum non 
in poenam translocandus sit, dummodo monitioni Nostrae, uti decet, attendat: 
supplicis de se translocando ad Nos dirigendi libelli omnem quam possumus, ratio- 
nem libentissime habebimus. Cum vero Saver pluribus praeterlapsis mensibus 
nec contra decretum protestationem aut recursum interposuisset, nec per- 
mutare Paroeciam in animum sibi induceret: permutationem ex officio decer- 
nendam censuit Episcopus, ac Paroeciam Neudorfensem ei conferendam 
statuit, quod ipsi significatum est decreto diei 23 iulii 1852. Verum Saver 
litteris ad Episcopum datis die 4 augusti contra decretum protestatus, haud 
sibi vitio vertendum monebat, si causam ad legalem processum adduceret, 
ut sua, si quae sunt, delicta in loco Hoehr palam inquirerentur. Tunc 
Episcopus decreto ro augusti sub poena suspensionis ab officio zpso facto 
incurrendae eidem mandavit, ut intra terminum octo dierum aut institu- 
tionem canonicam ad Paroeciam in Neudorf rogaret, aut aliam, quam mal- 
let, quae ei in praesenua conferri posset, peteret, aut denique Paroeciam in 
Hoehr pure resignaret. Sed hoc termino inutiliter elapso die 21 augusti alio 
decreto Saver suspensus declaratus est, eique novus praefixus octo dierum 
terminus, ut iussis satisfaceret, indicta, si renueret, privationis Beneficii 
poena. Attamen quin pareret, provocavit ad Ducale Gubernium. Hinc Epi- 
scopus decreto r septembris 1852 privationis Beneficii poena in eum anim- 
advertit, atque, silente Saver, post decem dies Beneficium Parochiale in 
Hoehr vacans declaravit aliumque Sacerdotem ad illud canonice instituit. 

Tandem Saver supplici libello huic S. Congregationi oblato singula 
contra eum lata Curiae decreta nulla ac irrita declarari postulavit. Rogatus 
Episcopus pro informatione, praenarratam facti seriem confirmat. Porro in 
facultate Ordinari esse sustinet Parochum, tametsi irreprehensibilem ac 
innocentem, cogere, ut ab ecclesiae regimine se abdicet alioque congruo 
Beneficio in prioris vicem commutato contentus sit, si aliter bono pacis 
et spirituali ovium suarum periculo consuli nequeat: cap. 5, de rer. 
permut., et cap. Nisi cum pridem, de renunc. Renuente autem Parocho sponte 
Paroeciam in Hoehr resignare, aliamque sibi conferendam exposcere, iure 
merito permutationem ex officio decretam fuisse insuper contendit; ob 
recursum vero ad lJaicam potestatem merito privationis Beneficii poenam 
latam in eum fuisse tuetur Episcopus ex cap. 8, de restit. spoliat., et ex 'T'rid., 
Sess. 22, cap. 1, de ref. Procurator autem Saver ex perpetuitate Beneficii 
Paroecialis arguit, eum ab eiusdem possessione exturbari nefas fuisse, nisi 

antea de eiusdem constitisset consensu, vel nisi patrata crimina, vel publica 
causa: evidens scilicet ac urgens Ecclesiae necessitas vel utilitas remotionem 
suasissent. Verum neque ipsius consensus adfuit, neque crimina, quod 
caeterum et ipse Episcopus concedit; superest igitur publicae causae momen- 
tum: populi aversio, depravatio, timor apostasiae. Ast, si paucos excipias, 
omnium potius impensum erga illum studium et egregia voluntas perpetuo 
sese prodidit, qui obiectam depravationem ac timorem apostasiae indignati 
penitus explodunt ac diluunt. Porro etiamsi praedicta subsisterent, amotionis 
decretum suis non consisteret viribus, quia latum non servato iudiciali ordine, 
quem exigit S. C. in S. Severini, 4 aprilis 1778. * Poenalia vero decreta, 
cum a decreto remotionis ortum habuerint, hoc everso et illa insimul con- 
cidere necesse est. Dubia sunt: 

I. An sustineatur decretum amotionis latum a Curia Episcopali Limburgensi 
die 18 decembris 1851? 

IT. An sint infirmandae poenae canonicae inflictae in casu? 

Die, etc. Sacra, etc. respondit: Iterum proponatur. ? 

[Thesaurus Resolutionum, tom. 116, p. 320-329]. 


4157. 
S. C. C, Civitatis Castelli, 18 iul. 1857. 


Inter pias Sodalitates in Civitate existentes illa recensetur sub titulo 
Biae Virginis Gratiarum in ecclesia Servorum B. M. V. erecta, quae a 
quavis Episcopi iurisdictione reputatur immunis. Administratio redituum 
et eleemosynarum Episcopo non exhibetur, nec simul cum Revisoribus, ut 
rationes perpendat, ullo modo vocatur contra ea, quae cap. 8 et 9, Sess. 22, 
Conc. Trid., de ref. decernuntur. Requisito tam Conventus, quam Sodalita- 
tis Priore de privilegiis si quae forent edendis, quorum virtute Fraternitas 
tanta exemptione gauderet, invocata fuit consuetudo. Postulat igitur Episco- 
pus, ut certa hac de re sibi norma tradatur. 

Momenta rationum praecipua, quibus nititur Sodalitas ad exemptionem 
probandam, haec sunt: praeprimis consuetudo trium saeculorum et amplius, 
nimirum ab anno r514 usque in praesens perpetuo vigens ac numquam 
intercepta, cum constet vel a suae fundationis initio Sodalitatem non qui- 
dem Episcopo, sed Generali Moderatori Ord. Servorum fuisse subiectam. 
Tam diuturna observantia privilegii apostolici praesumptionem secumfert; 
quamvis autem incenso tabulario tale privilegium exhiberi nequeat, illud 
tamen revera extitisse ex rescripto S. C. Ep. et Reg. memoriae proditum 
tradunt Confratres. Quodsi Episcopi aliquando in Sodalitii negotiis aliquam 
habuerint partem, id contigit non ex ordinaria eorum facultate, sed ex 
delegata ab S. C. Ep. et Reg., vel ex libero Sodalium placito. Addunt, 
Sodalitium unum idemque cum Religiosis corpus censeri, unde Sodales in 


1 Cf. N. 3804. 
2 Cf. N. 4158. 

processione SSrhi Corporis Domini non inter alias Sodalitates incedunt, sed 
inter Ordines Religiosos illum Servorum B. M. V., ad quem pertinent, 
immediate praeeundo. 

E contra Promotor fiscalis contendit Episcopo, saltem qua Apostolica? 
Sedis Delegato, integrum ius inesse visitandi Sodalitium, necnon exigendi 
singulis annis (una saltem cum Revisoribus deputatis) redditionem rationum 
administrationis eiusdem. Ad utriusque assumpti probationem affert Con- 
cilii Tridentini sanctionem in cap. 8 et 9, Sess. 22, de ref. Ex quibus arguit, 
nec consuetudinem etiam immemorabilem, nec privilegium ab Ordinarii, 
tamquam Apostolicae Sedis Delegati, visitatione ac iure exigendi rationes 
eximere Sodalitia, nisi privilegium concessum fuerit post "Tridentini publi- 
cationem et cum expressa derogatione relatae sanctioni eiusdem Concilii: 
huiusmodi autem privilegium non praesumi, utpote laesivum iurisdictionis 
delegatae Episcopi, sed probandum omnino esse. Ceterum in praesenti casu 
haud denegari posse videtur Episcopi ordinaria quoque iurisdictio super 
Sodalitio Bihae Virginis Gratiarum ex cap. 7, de off. ordin., nisi de exem- 
ptione ac privilegio evidenter constet; in dubio enim praevalet ordinaria Epi- 
scopi iurisdictio ex cap. 7, de privil., et ex S. C. in Nucerina Paganorum, 
23 iunii 1629.! Neque Sodalitium cum Religiosis unum idemque corpus 
constituere censendum est, cum Sodalitati omnia desint extrema, quae 
Regularium Institutorum propria sunt. Simplex autem aggregatio Ordini 
Regulari exemptionem ab Episcopi iurisdictione non tribuit, ceu declaravit 
Clemens VIII in const. Quaecumque. ? Quibus expensis erit EE. PP. diri- 
mere dubium: 

Zn constet de exemptione; seu potius de bono iure Episcopi visitandi Sodali- 
tium Beatissimae Virginis Gratiarum, ac exigendi administrationis rationes ab 
eiusdem Officialibus in casu? 

Die, etc. Sacra, etc. respondit. Negative ad primam partem, affirmative 
in omnibus ad secundam. 

[Thesaurus Resolutionum, tom. 116, p. 398-405]. 


4158. 
S. C. C., Limburgen., 19 dec. 1857. 


Descripta fuit facti species huius causae in folio Congregationis diei 
27 iunii praeteriti; ? verum tunc responsum fuit: Jerum proponatur. Interim 
Episcópus in nova relatione argumentis ex auctoritate Doctorum desumptis 
urget, se etiam citra Parochi culpam ex causa publica eundem etiam invitum 
a Paroecia amovere potuisse. Parochi vero Saver Defensor falso insinuari 
contendit, imperatam translationem Provisionis dumtaxat ob bonum. pu- 
blicum et non poenae rationem habere: siquidem compertum est Paroeciam 

Neudorfensem ob redituum tenuitatem et asperius plebis ingenium cum 
Paroecia Hoehr comparari nullo pacto posse. Quibus perpensis: 

Die, etc. Sacra, etc. respondit ad I. Affirmative. 

Ad II. Scribatur Episcopo, ut Sacerdotem Saver a censuris absolvat ac 
rehabilitet, eumque provideat de alia Paroecia seu Beneficio reditus aequiva- 
lentis. 

['Thesaurus Resolutionum, tom. 116, p. 572-581]. 


4159. 
S. C. C.,, Nullius Messanen., 19 dec. 1857. 


In Dioecesi Nullius Archimandritali Messanensi occasione funeris cuius- 
dam adolescentis, cui in Regularium ecclesia parentes sepulturam decreve- 
rant, accidit, ut dum cadaver efferendum erat, perturbatorum opera Clerus, 
qui ad associationem convenerat, ad ecclesiam saecularem domui proximam 
perrexit. Consanguinei vero re cognita feretrum circumsteterunt prohibue- 
runtque, ne inde cadaver tolleretur in aliud inferendum sepulchrum, ac ipsi 
destinaverant. lunc de consilio Praesidis ecclesiae regularis tumulantis 
Iudicem adiverunt illius viciniae, ut res de bono et aequo componeretur. 
Qui cum reposuisset, ut Regulares, vocato aliquo Capellano, cadaver ad 
propriam ecclesiam deferrent, idem Praeses hora 2 p. m. cum alio Regulari 
Sacerdote et duobus testibus Parochum convenit eum rogans et monens 
per schedulam a se et a testibus subscriptam, ut hora 3 p. m. per se vel per 
suum Capellanum cadaveris associationi usque ad ecclesiam sui Coenobii 
tumulantem praesto esset. Parochus, cum se promississet adfuturum, prae- 
dicta hora et per duos alios horae quadrantes non comparuit. Tunc vero 
Coenobii Praeses benedicto per suum Presbyterum cadavere, illud elevavit, 
rituque consueto ad propriam ecclesiam detulit, atque absoluto funere, ibi 
sepulturae mandavit. Huiusmodi eventus quaestiones et clamores ex utraque 
parte excitavit: Parochus sua iura violata esse aiebat; Regulares censuris 
irretitum Clerum saecularem contendebant. Adeoque plura dubia desuper 
Vicarius Capitularis concinnavit, quibus cum allata facti serie Sacro huic 
Ordini ab ipso exhibitis, eorum solutionem postulat. Quae tamen dubia ad 
pauciora iuxta suetum stylum reducta sunt. 

Sancitum in iure est, ubi legitima probetur electio sepulturae, non licere 
Parochis vel eorum Coadiutoribus defuncti cadaver ad parochialem eccle- 
siam deferre et exequias ibidem peragere, sed recta via deferri debere ad 
ecclesiam, in qua fuerit electa sepultura, uti decrevit S. R. C. die 19 decem- 
bris 1671, ! et haec 8. C. in Volaterrana, 16 martii 1726. ? Hinc est, quod si 
cadaver alibi, quam in loco electae sepulturae fuerit asportatum vel tumula- 
tum, ecclesiae designatae seu Regularibus debeat cum oblationibus et emo- 
jumentis omnino restitui. Poena vero, qua Parochus mulctatur, si violenter 

rapiat vel spoliet funus, alia non est, quam amittendi ius ad quartam cano- 
nicam, cum obligatione restituendi cum corpore, quidquid accepit emolu- 
menti, uti plures docent S. C. resolutiones. Ad Parochum vero exclusive 
spectat ingredi defuncti domum, eius cadaver benedicere, elevare, antipho- 
nas et psalmos intonare: et si ad ecclesiam tumulantem a parochiali diver- 
sam, praesertim Regularium, sit funus ducendum, eius est usque ad ianuam 
ecclesiae praedictae cadaver associare et omnimodam iurisdictionem super 
illo privative exercere usque ad ultimum vale ad formam Ritualis. Hinc 
Regularibus non licet accedere ad domum defuncti, indeque cadaver educere 
et funus efferre, quoties de electa sepultura in eorum ecclesiis agatur, absque 
praesentia aut saltem consensu Parochi, ceu resolvit haec S. C. in Tusculana, 
24 iulii 1734. * Non tamen exinde licet Parocho, ultra tempus consuetum 
impedire vel differre funus ducendum, seu cadaveris associationem, uti 
definivit Sacer hic Ordo in Novarien., 15 martii 1704, ? et S. R. C. in Seno- 
gallien., 22 iunii 1675. ? Neque aliter iudicavit S. C. Ep. et Reg. in Calari- 
tana, 11 augusti 1659 confirmata ab Alexand. VII, const. Al/as pro parte, 
30 aprilis 1660. * Hisce ad rem animadversis resolvenda ponuntur dubia: 

I. Am, et quomodo excommunicationem et irregularitatem  contraxerint 
Parochi caeterique Presbyteri aut. Procuratores. ecclesiarum, seu potius alia 
poena plectendi sint in casu? 

II. 4n, et quomodo Praeses Regularium iura parochialia violaverit in casu? 

III. An, et quomodo, recusante vel non comparente Parocho hora ad asso- 
ciationem statuta, liceat Regularibus levare cadaver et ducere funus in casu? 

IV. Zn, et cui competat monitio seu intimatio funeris ducendi et. horae 
praefinitio in. casu? 

Die, etc. Sacra, etc. respondit ad I. Negative in omnibus ad primam partem, 
affirmative ad secundam, nempe amissione cuiuscumque lucri percepti vel perci- 
piendi ex. funere. ! 

Ad II. Negative in omnibus. 

Ad III. Affirmative, expectato tamen prius Parocho per discretum tempus, 
quod horae spatium non excedere debeat. 

Ad IV. Affirmative favore Parochi. 

[Thesaurus Resolutionum, tom. 116, p. 602-611]. 


4160, 
S. C. C., Rossanen., 30 ian. 1858. 


In recognitione Statutorum Capituli Metropolitanae Ecclesiae Civitatis 
Rossani Archiepiscopus moderari voluit num. 92, cap. 19, ubi ius exclusi- 
vum convocandi Capituli Archidiacono tribuitur, eoque impedito idem ius 
adalias Dignitates proximiores gradatim devolvi statuitur. Cum enim in cit. 

numero de petenda pro convocatione Archiepiscopi licentia nihil habeatur, 
ipse eum per haec verba reformavit: « Capitulum ubi congregari continget, 
qui dignior fuerit ex eo, de Archiepiscopi vel illius Vicarii Generalis licentia, 
per schedulam ad triduum ad valvas sacristiae affixam, in qua quae tractanda 
sunt, praenotentur, convocabit, pulsata de sero antecedenti campana, etc. ». 
Quamobrem ad S. hanc Congregationem confugere e re duxit Archidiaco- 
nus Vincentius Lefosse nomine etiam Decani, expostulans, ut ius, quod 
ipse uti prima Dignitas habet convocandi Capitulum, libere, et non impe- 
trata venia Ordinarii exercere sibi ad normam iuris et consuetudinis Metro- 
politanae Ecclesiae liceat. 

Rogatus Archiepiscopus pro informatione de praecedenti consuetudine 
ac pro voto, provocat ad Synodum Dioecesanam anni r594, ubi sub tit. 
De Capitulo, cap. 11 ,statuitur: Capitulum ubi congregari continget, qui dignior 
fuerit ex eo, de Nostra vel Vicarii generalis licentia, convocabit, subscripta 
prius a Nobis vel a Vicario Nostro schedula, in qua ea quae tractanda sunt in 
Capitulo, praenotentur, pulsata prius de sero campana, etc., quam consuetu- 
dinem confirmat scripto testimonio Capituli, necnon plurium antiquiorum 
Canonicorum. 

E contra Archidiaconus urget, integrum esse Capitulo sese convocandi, 
quin ulla opus sit Ordinarii licentia, praesertim cum de rebus agatur, quae 
Capituli ipsius interesse respiciunt, iuxta ea, quae docet Ferraris, V. Capitu- 
lum, art. 1. Hinc non obstare subsumit praescriptum Synodi 1594. Nam 
praeterquamquod haec Synodi dispositio, utpote Capituli iuribus adversans 
numquam recepta usu fuit, accedit, ex contraria consuetudine hanc antiqua- 
tam et abrogatam fuisse legem, ubi aliquando suis viribus constitisset, prae- 
sertim quia eiusmodi consuetudo iuris communis dispositioni consentanea 
est. Nec meliori consilio captari praesidium ab approbatione et subscriptione 
maioris partis Canonicorum statutariae huiusmodi dispositioni apposita, 
nam subscriptores antea collegialiter congregati primaevam Statutorum colle- 
ctionem probaverunt. Praeterea nec Capitulo nec Ordinario expoliare licet 
Beneficiatum iuribus, queis fruitur ex lege et consuetudine, et quorum in 
quasi-possessione ac exercitio versatur. 

Cum pertineat ad primam Dignitatem ius convocandi Capitulum ex 
cap. Cum inter, de elect., haec proinde facultas de iure illi competens debet 
esse libera, absoluta et independens ab alterius cuiuscumque Superioris 
licentia, ita ut neque Episcopus praetendere de iure valeat, non posse Capi- 
tulum congregari sine eius licentia, ut eruitur ex Conc. Trid., Sess. 25, 
cap. 6, de ref., praecipue ubi adest consuetudo sine Episcopi licentia Capitu- 
lum congregari, ceu resolvit 8. C. Ep. et Reg. in Neritonen., 20 augusti 160r1.! 
Quibus utrinque perpensis definient EE. PP. dubium: 

An Archidiaconus Cathedralis Ecclesiae, ad quem spectat convocare Capi- 
tulum, teneatur petere licentiam ab Archiepiscopo vel eius Vicario Generali pro 
convocandis Capitularibus in casu? 

Die, etc. Sacra, etc. respondit: Negative, certiorato tamen Archiepiscopo 

qualibet capitulari convocatione, et salvis iuribus Archiepiscopi ad formam 
Sacrorum canonum. 
['hesaurus Resolutionum, tom. 117, p. 30-35]. 


4161. 
S. C. C., Fulginaten., 27 mart. 1858. 


Vita functo Praesule Nicolao Rossi Episcopo Tudertino, inter eiusdem 
Sacra utensilia palla seu casula sacerdotalis textili opere ex auro argentoque 
distincta inventa est. Hanc porro ne sibi addicerent Tudertinae Ecclesiae 
Canonici, obstitit Capitulum Cathedralis Fulginatensis, asserens praedictam 
casulam ad suam spectare Ecclesiam, ex quo defunctus Praesul, qui olim 
in eadem Canonicus Dignitarius fuerat, eam antequam ad "ludertinam 
Cathedralem eveheretur, proprio sibi aere comparaverat, ac legati nomine 
eidem Ecclesiae reliquerat. Quaestio hinc orta inter utriusque Cathedralis 
Capitula S. huic Congregationi dirimenda proponitur. Ordinarii utriusque 
Dioecesis informationem ac votum rogati Ecclesiae quisque suae partibus 
favent. 

Canonici Fulginatenses concedunt spolium ornamentorum, paramento- 
rum etc. Episcoporum deberi Ecclesiis, quibus praefuerint, deque iis integrum 
non esse Episcopis disponere per ultimam voluntatem iuxta const. s. m. 
Pii V, Romani Pontificis, * quaeque confirmata fuit alia constitutione s. m. 
Innocentii XII, /nscrutabili, 30 ianuarii 1694, ? ac nuper a S85hbo D. N. ency- 
clicis literis diei 1 iunii 1847, Quum illud; ? denegant tamen spolium ad illas 
quoque res extendi, quas Episcopi patrimoniali aere comparaverint, quia 
hae in memoratis SSiii encyclicis expresse excipiuntur. Quamobrem sub- 
sumit Capitulum, duo in facto probanda supersunt, ut de bono suo iure du- 
bitari nequeat: nimirum controversam pallam ab Episcopo Rossi comparatam 
fuisse bonis ad "'udertinam Ecclesiam non pertinentibus et ab eo legatam 
Ecclesiae Cathedrali Fulginii. Primum probant testimonio Abbatissae Mona- 
sterii SS. Trinitatis eiusdem Civitatis, cui illud opus commissum a Praesule 
fuit et Canonici Betori, qui patrimonialium bonorum ad eundem pertinen. 
tium et in memorata Civitate extantium administrationem gessit. Quod vero 
Episcopus Rossi praedictam pallam Ecclesiae Fulginatensi legaverit, probat 
testimonio Custodis Conventus Cappuccinorum 'Tudertinae Civitatis, qui 
a confessionibus erat Episcopi. Iam vero ad probandam voluntatem ad pias 
causas unius testis declaratio sufficit ex cap. Relatum et cap. Indicante, de 
testam. Cui testimonio plura accedunt adiuncta, quae piam hanc Praesulis 
dispositionem confirmant ac suadent: varia quae ille obiit officia in Fulgina- 
tensi Capitulo, grati animi sensus, quo erga eiusdem Cathedralis Capitulum 
afficiebatur ob acceptum argentei calicis donum, cum eius ad Episcopatum 
electio et consecratio contigit. 

Aliter e contra edisserunt Tudertinae Ecclesiae Canonici. Contendunt 
enim ex Summorum Pontificum constitutionibus de proprio iure . super 
defuncti Episcopi sacris utensilibus nullo excepto dubitari posse. Quod con- 
firmant ex S. C. in Trivicana seu Tricaricen., 8 iunii 1726.! Porro conten- 
dunt, in themate non probari, controversam stolam non ex bonis Ecclesiae 
'Tudertinae comparatam fuisse, tum quia stola confecta fuit, quando Epi- 
scopus Rossi iam "Tudertinam Ecclesiam regebat, tum quia valde exiguo 
potitus erat patrimonio, unde ingens aes alienum contrahere coactus fuit, 
quo Episcopatus expensis occurreret, tum denique quia deest legitima 
probatio praedicatam pallam Fulginatensi Ecclesiae legatam fuisse. Propo- 
nitur itaque dubium: 

An. sacerdotalis palla, de qua agitur, tradenda sit. Ecclesiae Cathedrali 
Tudertinae, seu potius Ecclesiae Cathedrali Fulginatensi in casu? 

Die, etc. Sacra, etc. respondit: Affirmative ad primam partem, negative 
ad secundam. 

[Thesaurus Resolutionum, tom. 117, p. 103-108]. 


4162. 
S. C. C., Herbipolen., 24 apr. 1858. 


Cum Guillelmus Baillou Gisellam Hadik a Comitissa Ioanna Gisellae 
matre in uxorem incassum postularet: colloquium a Gisella petiit: che gl 
concedesse un colloquio privato ope cuiusdam Annae Gebler, quae Comitis- 
sae servitio addicta erat. Voti compos factus ad vesperam diei 29 novem- 
bris 1842 post breve colloquium eamdem maternis laribus abducit, ac pri- 
mum in Cassoviensem Civitatem transfert, deinde comitante quadam 
matrona Catharina Stainz, Anna Gebler ac servo militari Eperjes mittit, ac 
demum paucis adhuc elapsis diebus eamdem Cassoviam apud Catharinam 
reducit. Ibique tandem post r2 dies a sequuta abductione matrimonium 
Guillelmum inter ac Gisellam celebratum est coram Parocho Ioanne Kónig 
legitime deputato, binis adstantibus testibus, necnon 77 Barone Horváth, il 
Generale Maridssy, il. Conte Francesco Dessevffy, sciente ac consentiente 
sponsae avunculo, sciente ac probante Episcopo, qui suam etiam hoc in 
negotio auctoritatem adhibuerat post acceptam relationem Parochi Ho- 
monnae. 

In mutua vitae consuetudine sex ultra annos sponsi manserunt binosque 
filios assequuti sunt. Sed anno 1848 bello per Italiam excitato, cum Guillel- 
mus in hasce regiones profectus esset, uxor catholica fide abdicata ac in 
protestantium haeresim prolapsa separationem tum quoad thorum, tum 
quoad habitationem iudicialiter postulavit, quod tandem revera assequuta 
est. Paucis vero dilapsis a separatione mensibus ritu lutheranorum novas 
inivit nuptias cum Comite Rodulpho De Stadion. Post quinque annos a novo. 
inito matrimonio Gisella coram Episcopali Consistorio Cassoviensi contra 

Guillelmum Baillou institit, ut nullitas primi matrimonii decerneretur. 
Verum huius matrimonii vinculum in suo legali vigore et integritate consistere 
definivit Cassoviense Consistorium; Metropolitana autem Curia Agriensis 
statuit, sententiam primi fori approbari. 'Tunc Comes Stadion et Gisella novas 
deductiones, quibus legitimitatem secundi foederis suadere adnitebantur, 
Herbipolensi Antistiti exhibuerunt, qui supplices adhibuit preces SSmo, ut 
gravissimum negocium novo examini subiicere dignaretur. 

Causae cognitione S. Congregationi commissa, Gisellae Defensor urget, 
duo raptum conficiunt: abductio scilicet ac violentia sive physica sive moralis. 
Iam de abductione puellae constat. Eam vero reluctasse omnes abductionis 
circumstantiae demonstrant. Ad ultimum colloquium non vera conveniendi 
causa proponitur, sed arcanum quid ad puellae curiositatem excitandam, 
ceu narrat Anna Gebler. T'am longe a fuga abfuit puellae animus, ut se Guil- 
lelmo exhibuerit levissima induta veste, nudo capite, quemadmodum domi 
versari solebat. Credi vero haud potest, quin longum inter inire cogitasse: 
puella in brumali illa regione, exeunte iam mense novembri, levissima induta 
veste cubiculari, nudo capite, nec suum aliquid abduxisset. Constat insuper 
Gisellam semianimem a raptore complexam in rehedam coniectam fuisse. 
Constat insuper adeo a fuga refugisse Comitissae animum, ut in ipso itinere 
sembrava, che alcune volte avesse voluto abbandonare la carrozza; cosi ancora 
esclamava : ritorniamo in dietro presso mia madre; colle lagrime agli occhi sup- 
plicó il Barone, che qualunque cosa dovesse avvenirle, la riconducesse | alla 
madre. Ac moerore confecta per lo spavento era talvolta come sbalordita. 
Quibus recensitis concludit: noluisse puellam hominem ducere, noluisse rap- 
torem sequi. Neque Gisella postea Cassoviae animum matrimonio accom- 
modasse videtur, quia /a Contessa, ut narrat Anna Gebler, fu sotto la. custo- 
dia del Barone, e non ebbe in alcun momento la libera volontd, poiché non osó 
escire dalla camera. Eperjes vero delata est Comitissa im compagnia di un 
militare servitore del Barone, ibique il servo militare non si allontanó mai dal 
fianco di Lei. Memorandum insuper Comitissam tunc 17, Annam vero Gebler 
14 annum vix exegisse, nec mirum inde, si adolescentulae inexpertae sub 
custodia positae in extranea civitate et penitus e consortio humano segrega- 
tae modum haud excogitaverint, quo libertatem sibi comparare possent. Qua- 
propter desunt omnia, quae ad consensum requiruntur iuxta mentem Trid. 
Synodi, Sess. 24, cap. 6, de ref. matrim. Hisce demum fastigium ponit ipsius 
Guillelmi confessio, qui narrat: Mia moglie aveva sentimenti troppo esagerati 
intorno ai doveri dei figli verso i genitori nel sottrarsi dai vincoli di matrimonio. 
In tutto quel tempo peró che ho coabitato colla mia moglie, ció non poté ese- 
guirsi, perché avevo saputo impedire questo stesso... con tutti i mezzi, che sta- 
vano nelle mie mani. Ma quando nell'anno 1848 dovette far parte della spedi- 
sione militare, la moglie inesorabile colse questa occasione per riacquistare la 
propria liberta. 

E contra Defensor matrimonii in facto contendit non agi de violenta 
abductione, sed de voluntaria potius fuga utriusque amantis consensu capta. 
Suspectas enim esse ait depositiones Annae, quae in plures contradictiones 
incidit. Quapropter, ita concludit: cum ad probandum raptum necesse sit 

ostendere vilentiam vel physicam vel moralem, cum nullo e vestigio appa- 
reat vel gravium immo vel levium minarum vel manuum iniectio violenta: 
stat in suo robore deductio viri, suasionibus eius sponte inductam in pro- 
cinctu strepitus excitati, ut fugam libenti animo acciperet. Eo vel magis 
quod abductioni vera sponsalia Gisellam inter ac Guillelmum praeces- 
sisse ex integra actorum serie apparet: si enim a sex mensibus promissa 
et colloquia Gisella fovebat et literas accipiebat, si Guillelmus fu da lei 
invitato alla madre, si eo pervenit, ut obtineret Ja licenza del matrimonio: 
incredibile videtur, ut reciproca promissio inter amantes haud interces- 
sisset. Raptum autem, quoties praecesserant sponsalia, matrimonium non 
dirimere uno ore fatentur Doctores. Quibus demum pondus addit cohabi- 
tatio per sexennium sine querela, et inter maritales affectus duo suscepta 
amoris pignora ante annum 1848, quo anno arrepta occasione absentiae 
viri ad divortium, non ad matrimonii nullitatem mulier conclamabat. 
'Sequitur itaque dubium: 

An constet de nullitate matrimonii in. casu? 

Die, etc. Sacra, etc. respondit: Dilata, et coadiuventur probationes iuxta 
instructiones. dandas. Y 

[Thesaurus Resolutionum, tom. 117, p. 171-185]. 


4163. 
S. C. C., Massen., 24 apr. 1858. 


Archipresbyter et Canonici Ecclesiae Cathedralis Massae Carrariae 
declarari a S. Congregatione humiliter postulant: 2. Supellectitia capellae 
episcopalis indumentaque et utensilia quaecumque quibus Episcopus ute- 
batur in sacris functionibus, quaeque ab Episcopo comparata fuerunt post 
adeptam suae Ecclesiae possessionem, eo demortuo spectant-ne ad heredes 
Episcopi, seu potius ad Ecclesiam Cathedralem? 

Interrogatus Vicarius Capitularis nihil adnotatu dignum habet, nisi 
quod Capitulum aeque ac heredes Episcopi defuncti nulla formali contro- 
versia mota S. Congregationis imploratam expectant decisionem, ut ex 
ipsa agnoscant, cui res sacrae ab Episcopo relictae cedere debeant, eidem- 
que sese ultro conforment. 

Quoad hoc dubium notissimae sunt Summorum Pontificum constitu- 
tiones, quibus praecipitur, ornamenta, supellectiles aliasque res Episcopo- 
rum ad divinum cultum pertinentes non eorum heredibus cedere, sed 
Ecclesiis deberi, quibus Episcopi praefuerunt. Ita ex const. S. Pii V, Ro- 
mani Pontificis, * confirmata ex const. s. m. Innocentii XII, /nscrutabili, 9 ac 
nuper ex encycl. litt. S$;hi D. N. Quum illud.* Diligentissime porro huius- 
modi praescripto adhaesisse perpetuo S. Congregationem patet ex causa 

Fulginaten. proposita in postrema Congregatione. ! His itaque perpensis 
quaeritur: 

2. An sacra utensilia Episcopi, eo demortuo, debeantur Ecclesiae Cathe- 
drali, seu potius eius heredibus in casu? 

Die, etc. Sacra, etc. respondit ad 2. Servetur constitutio SSmi D. N. 
incipien. Quum illud, die? r iunii 1847. 

[Thesaurus Resolutionum, tom. 117, p. 164-171]. 


4164. 
S. C. C, Leodien., 26 iun. 1858. 


Inter Arthurem De Woelmont Baronem et Valeriam e Baronibus De 
Wal iuxta ritum S. Romanae Ecclesiae matrimonium celebratum fuit. 
Brevi coniugalis vitae concordia perduravit, ac Valeria abalienatum a se 
Arthuris animum cito experta a maritali domo recessit. Propinquorum 
suasionibus brevi reconciliatione facta Valeria pertaesa corruptos Arthuris 
mores ac inemendabilem vitae rationem, aegroque nimis animo ferens se 
magis in dies negligi, despici, ac ludibrio femellarum subdi, quas vir famu- 
latus praetextu domi ad libidinem explendam alebat, tandem tribus a nuptia- 
rum die elapsis mensibus apud paternos lares maritalem domum non 
amplius reditura sese recepit, atque supplicem S. huic Congregationi libel- 
lum obtulit, quo exponebat, quod vir suus «dal primo giorno del matri- 
monio le fece la rivelazione, esservi delle circostanze, che potrebbero 
porlo nella impotenza di consumarlo. E che in effetto dopo tre tentativi 
fatti su di essa, suo marito l'ha affatto abbandonata; che la. seconda notte 
delle sue nozze essa l'ha inteso mormorar queste parole: Quale inganno! 
che un altra volta egli ha detto: Non avremo giammai dei figliuoli. La sot- 
toscritta crede per queste circostanze potere affermare, che suo marito é 
nella impotenza assoluta o almeno relativa di compiere i doveri che impone 
il matrimonio, e perció viene umilmente a supplicarvi di pronunciarne la 
nullità ». 

Iudicium super nullitate in prima instantia absolvendum remissum 
fuit coram Ordinario Leodiensi ad normam Benedectinae constitutionis 
Dei miseratione.? |n. depositione, non tamen delata iuramenti formula, 
mulier preces S. Congregationi porrectas undique confirmavit, asseruit- 
que, matrimonium non fuisse consummatum causa impotentiae viri saltem 
relativa; exposuit insuper, se perspectam ab initio habuisse eiusdem Arthu- 
ris animi aversionem, nec spem amplius adesse futurae inter eos reconci- 
liationis. In asserti autem confirmationem testimonium postea exhibuit Pro- 
fessoris et obstetricis, quibus se inspiciendam dederat, quique scriptis 
retulerunt, se mulieris corpus inspexisse, et concludebant: siamo inclinati 
a credere, che la suddetta Signora non é stata deflorata. 


1 Cf. N. 416r. 
SUC TAEINUUa TO. 

Vicissim vir sese potentem ad opus coniugii indubitanter renuntiavit; 
super secuta vero consummatione reposuit: ch'egli non intende per il momento 
di pronunciarsi, se i1 matrimonio é stato consummato o no, ac peritorum 
explorationem poposcit, quorum testimonio de sua potentia constaret. Duo 
itaque adhibiti Professores in arte iuramento retulerunt: 9// organi genitali 
del Sig. Barone sono esenti da ogni malattia o vizio di conformazione; non 
puó dunque trattarsi d'impotenza di questo capo. Se esistesse, questa non  po- 
trebbe essere, che l'impotenza cosi detta relativa, o l'impotenza chiamata ner- 
vosa, che puo conciliarsi collo stato normale degli organi genitali. 

Quibus exceptis congregatio ab Episcopo deputata unanimi consensu 
iudicavit, nullatenus constare de impotentia meque absoluta, neque relativa 
D. Arthuris De Woelmont, atque triennale experimentum coniugibus esse 
concedendum. Ab hac sententia ad S. C. appellavit mulier, impetrata a 
SSmo gratia disputandi etiam super dispensatione a matrimonio rato et 
non consummato. Iubente vero S. Congregatione necessarium visum fuit 
acta processus absolvi in iis, quae deficiebant. Haec continuo perfecit Epi- 
scopus. Itaque mulier sub iuramento praecedentem suam depositionem 
confirmavit. Vir quoque itidem fecit, ac rogatus de consummatione retulit: 
che l'atto del matrimonio é stato consumato. Ha dichiarato, che egli ha. fatto 
scomparire dal suo domicilio le persone che facevano ostacolo ad una reconcilia- 
zione, e che egli é sempre disposto a ricevere la sua sposa in modo convenientissimo. 
Successit inde septimae manus utrimque inductae examen, Qui pro muliere 
testimonium tulere omnes: separationem et subsequutam Valeriae aversio- 
nem repetendam esse ab scandalosa publica et constanti adhuc Arthuris 
vitae ratione; reconciliationem impossibilem videri; consummationem vero 
haud secutam fuisse eos arbitrari, et hanc esse in vulgus opinionem. Pro- 
fessor quoque chirurgicus et obstetrix iuramento interposito confirmant 
atque declarant praecedentem ab ipsis factam relationem: siamo inclinati 
a credere, etc. Queste espressioni non sono state da noi adoperate per spargere 
un dubbio sulla verginità della Signora De Woelmont. 

Hinc mulieris Defensor urget absolutam viri impotentiam ex depositione 
Valeriae ac septimae manus, tum ex verbis ipsius Arthuris, dum numquam 
se prolem habiturum panderet, tum maxime ex frustrato thalami experi- 
mento. Ex quibus adeo vehementem deducit rationem dissolvendi statim 
coniugium, ut nec triennium sit expectandum. Constita porro de matrimonii 
non consummatione pro dispensatione super rato legitimas quoque causas 
non desiderari contendit: impotentiam viri et coniugum reconciliationis 
impossibilitatem. 

Contra Defensor matrimonii viri impotentiam absolutam excludere stu- 
det peritorum testimonio, deinde extraiudicialibus documentis, quibus 
constat Baronem maxima aviditate ad turpia impelli, quod tamen de homine 
impotente vix credibile videtur. Nec meliori consilio opponi frustratum 
thalami experimentum. Ineptum enim est argumentum impotentiae sumere 
ex triplici dumtaxat congressu. Porro deficit etiam legitima probatio virgi- 
nitatis in muliere. Quoad dispensationis vero causas monet eas in casu 
deesse, praesertim cum emendatis moribus ac mulierculis dimissis ad 

uxorem peramanter recipiendam vir promptum ac paratum sese exibeat. 
Hisce utrimque expositis proponuntur dubia: 

I. An constet de nullitate matrimonii in casu? Seu potius: 

IT. An sit consulendum SSrho pro dispensatione super matrimonio rato et 
non consummato in casu? 

Die, etc. sacra, etc. respondit ad I. Providebitur in secundo. 

Ad II. Affirmative. 

[T'hesaurus Resolutionum, tom. 117, p. 244-255]. 


4165. 
S. C. C., Parisien., 26 iun. 1858. 


Dilata fuit resolutio huius causae die 28 martuü 1857,! et scriptum 
Emo Archiepiscopo ac transmissae instructiones. Rem tamen infectam, 
obsistente Eduardo Caillard eiusque filia Maria Iosephina mansisse pandunt 
literae Emi Archiepiscopi, quia Caillard constanter asserit, se non assen- 
surum esse, ut quilibet ex suis se sistat ad examen, in quo filiae suae discu- 
tiantur veracitas et pudor. 

Viri Defensor matrimonii consummationem excludit inspectis utriusque 
coniugis moribus, studio, consuetudine, praecipue quia mulier profitetur 
se iam ante nuptias virum fuisse aversatam, ac solum ut rem patri gratam 
faceret, in easden consensisse, necnon « per ottenere il nome del Signor 
De Grolée ed il titolo di Marchesa». Et etiam parentes voluerunt, « onde 
ella potesse essere sposa senza diventar madre ». Unde mulier matrimonii 
consummationem variis sub praetextibus constanter irritam reddidit, ut 
constat ex depositione viri, necnon ex septimae manus testimonio. Causam 
vero dispensationis viri Defensor collocat in impossibilitate reconciliationis, 
ob denegatum debitum, ob corruptos mulieris mores, quos produnt eius- 
dem litterae ad quendam amasium. 

Defensor autem matrimonii sustinet in casu deficere certam non sequu- 
tae consummationis probationem ac legitimas dispensandi causas. Redit 
itaque dubium: 

An sit consulendum SSmo pro dispensatione a matrimonio rato et non 
consummato in casu? 

Die, etc. Sacra, etc. respondit: Affirmative. 

[ Fhesaurus Resolutionum, tom. 117, p. 233-244]. 


4166. 
S. C. C., Baren., 25 sept. 1858. 


In sede ipsa Archiepiscopali Civitatis Barensis ecclesia extat S. Nicolai 
regiae Basilicae titulo insignita, cuius Priorem atque Capitulum inter et 
Archiepiscopos ac Metropolitanam Ecclesiam perpetuo super iurisdictione 

1 Cf. 'N. 4152; 

et exemptione dissidia ab immemorabili ad recens usque tempus. exarserunt. 
Novissime post recens Archiepiscopi funus altera quaestio excitata est. 
Quamobrem Vicarius Capitularis omnia resumens iudicium S. Congregatio- 
nis definitivum super omnibus postulavit. Literae illico datae sunt, ut Capi- 
tulum Metropolitanae Ecclesiae et Prior regiae Basilicae S. Nicolai iura 
sua deducerent. 

Prior in suis literis declarat: « Prendo volontieri questa occasione per 
dichiarare, che né 1o, né questo mio Capitolo ci siam mai ricusati, né ci 
ricusiamo di riconoscere, che secondo l'antico solito debbano richiedere le 
facoltà giurisdizionali dell'Arcivescovo o Vicario Capitolare pro tempore: 
I. i due Canonici, che il Priore in ogni anno manda alla Curia Arcivescovile, 
affinché siano approvati per Parrochi del Real Capitolo; 2. tutti quelli, che 
hanno la pagella di Confessori; 3. tutti del Clero di S. Niccola che si trovas- 
sero prestare qualunque servizio alle chiese delle Claustrali della Città ». 

Qui partes agit Vicarii Capitularis, nihilominus necessitatem opponit 
controversiarum definitionis. De confessionibus inprimis absque legitima 
facultate a Vicario Regiae Ecclesiae exceptis demonstrare satagit neminem 
vel exemptum ac Regularem posse absque Ordinarii venia Confessarii 
munus exercere: S. Conc. 'lTrid., cap. 15, Sess. 23, de ref. Hanc autem 
adprobandi facultatem ab Ordinariis sede vacante in Vicarios Capitulares 
traduci notum est. Prudentiae tamen EE. VV. commendat, ut in dubii 
definitione bonae confitentium fidei prospiciatur, ac moderamen subiicit 
ab S. Ordine adhibitum in Paftavina! apud Bened. XIV, Instit. 84, ubi 
cum illicite et invalide confessiones exceptas fuisse definiretur, cautum 
fuit: non esse inquietandos illos, qui bona fide confessi sunt; attamen. si ipsi 
confessi hoc resciverint, vel de invaliditate. confessionis. dubitaverint, eosdem 
teneri reiterare confessionem. Unde quaeritur: 

II. An Vicario Capitulari privative competat facultas approbandi Confes- 
sarios in casu? 

Die, etc. Sacra, etc. respondit ad II. Affirmative. 

[Thesaurus Resolutionum, tom. 117, p. 395-402]. 


4167. 
S. C. C., Cameracen., 25 sept. 1858. 


Archiepiscopus Cameracensis sequentium dubiorum solutionem a S. C. 
humiliter postulavit: 

I. An parochus qui duas parochias regit, et ideo bis in die celebrat, 
utrique parochiae suam Missam applicare teneatur, non obstante redituum 
exiguitate in casu? 

2. An parochus qui in una eademque parochia bis eadem die CRICDISE 
utramque Missam populo sibi commisso gratis applicare omnino teneatur 
in casu? 


1 Cf. N. 2878. 

4. An et quomodo concedendum sit parochis, qui diebus dominicis 
aliisque festis bis celebrant, ut unius Missae liberam habeant applicatio- 
nem, et stipendium pro ea recipere valeant in casu? 

Die, etc. Sacra, etc. respondit ad 1. Affirmative. 

Ad 2. Negative, firma prohibitione recipiendi eleemosynam | pro secunda 
Missa. 

Ad 4. Negative, et Episcopus provideat ad formam | Constitutionis  Be- 
ned. XIV Cum semper obatas, $ 8.! 

[Thesaurus Resolutionum, tom. 117, p. 402-408]. 


4168. 
S. C. C., Bergomen., 27 nov. 1858. 


Isaac Bagini, Sacerdos dioeceseos Bergomen., securae mortis vitandae 
causa amputationem tulit brachii sinistri, in quo vomica indeque per clausu- 
ram arteriae gangraena exorta erat. Qua quidem amputatione, quae tertiam 
tantum brachii partem reliquit, irregularis factus, supplex implorat dispen- 
sationem, ut sacrosanctum Missae sacrificium liceat sibi celebrare. 

Literis precibus Oratoris adiectis Bergomen. Antistes eundem gratiae 
dignum EE. VV. commendat: « Infelix Sacerdos semper omni laude dignus 
exstitit ob mores optimos et zelum sacri ministerii; propterea clerus parochiae 
suburbanae S. Catharinae et fabrica ecclesiae illius etiam nomine populi 
quam maxime me petunt, ut intercedam pro eo ». 

Adiunxit etiam medici chirurgi de facta amputatione hodiernoque meliori 
statu Oratoris testimonium, nec non alterum sacrarum caeremoniarum magi- 
stri, qui facto experimento sic se habet: « Compertum habui, ipsum exsequi 
omnes ritus s. Missae exactissime, neque in celebratione quidquam appa- 
rere, quod deformitatis quid habeat vel stuporem efficiat. Id tantummodo 
indicandum esset, utrum manipulus super brachio fictitio aptari possit, 
an alio modo supplendum sit. Haec sub iuramenti fide attestor ». 

Idem Episcopus, mandatis H. S. C. obsequens, ut renovatis experimentis 
magis praecise referret, quomodo Orator singulas s. caeremonias expleret, 
ita respondit: « Uti impositum erat, eum examini subiecimus ad experiendam 
eius in exsequendis Missae caeremoniis aptitudinem; tentaminis huiusmodi 
duplicem actum unimus, precantes ut indulto et dispensationi adiungere 
velit 1520V2 declarationem circa applicationem manipuli, sicuti quaesitum 
est a magistro caeremoniarum huius cathedralis in attestatione ab ipso de- 
missa ». Ilisdemque literis attestatus est Antistes, dictum Sacerdotem nullam 
omnino voluntariam et hinc culpabilem causam contractae irregularitatis 
dedisse. 

Notissimum in iure est, mutilationem membri vel etiam abscissionem 
partis membri eius, cuius usus ad hanc vel illam sacrosancti sacrificii caere- 
moniam rite peragendam immediate necessarius sit, vel ordinatum a celebra- 


1 Cf. N. 345. 

tione incruenti sacrificii, vel ordinandum a susceptione sacerdotalis ordinis 
removere ex sacrorum canonum doctrina, qua cautum est, ut a sacrorum 
exercitio removeatur, quisquis tali corporis defectu laboret, ob quem nequeat 
absque irreverentia divinis vel populi offensione in suscepto aut suscipiendo 
ordine ministrare: cap. 1, 2,6, de corpore vitiatis. Hinc Innocentius III repel- 
lendum a suscepta abbatia et sacerdotalis ordinis ministerio abbatem quem- 
dam constituit, qui manu altera fuerat mutilatus, cap. Exposuisti, h. t., et 
Eugenius Papa presbytero cuidam, cui a praedone quodam duo digiti cum 
medietate palmae fuerant abscissi, Missam celebrare non permisit, qui « nec 
secure propter debilitatem, nec sine scandalo propter deformitatem incruen- 
tum sacrifici umpotuisset offerre », cap. 2, de cleric. aegrot. vel debilit. Quibus 
adhaerens S. C. dispensationem similibus in casibus denegavit. Ita in ZbelIi- 
nen., 7 et 28 iulii 1770 ! negative respondit Sacerdoti cuidam, qui eam in 
laevo brachio tulerat laesionem, ex qua eodem uti ad sacrum peragendum 
non posset, ut nimirum neque hostiam frangere neque calicem levare ob 
debilitatem valeret. Similiter in Firmana, 24 maii 1823 ? alteri Sacerdoti, qui 
improvisae igneae ballistae diruptionis vi laevae manus iacturam fecerat, 
noluit dispensationem elargiri. Nec mitior cum eo Sacerdote fuit, qui digitos 
volamque laevae manus ex morbo amiserat, Zugustana, 19 decembris 1772.? 
Quae quidem omnia viderentur Oratori in casu adversari. 

Ast sunt etiam, quae eidem patrocinantur: atque illud in primis, quod, 
de promoto agatur, cum quo mitius agendum, ut tradunt passim doctores, 
et S. H. C. eo vel magis habuit in praxi casibus huiusmodi obversantibus, 
cum corporis defectus ex miserabili casu fuerit contractus: ita in Comen., 
8 apr. et 6 maii 1775.4 Similiter dispensationem assecutus Sacerdos, cui 
laeva manus ad carpum usque abscissa: Patavina, 18 augusti 1827 inter 
summar. precum rel. De manipuli denique usu animadvertendum: ubi di- 
spensationi indulgeatur, nil abnorme videri poterit, si pars illa sacerdotalis 
indumenti brachio etiam fictitio applicetur, exploratum cum sit, illius dela- 
tionem ad nullum usum in Sacrificio esse iniunctam, sed potius ad indigitan- 
dum fructum bonorum operum, et poenitentiam, et allegorice vincula illa 
repraesentare, quibus Christus Dominus constrictus est, cum esset ad colum- 
nam flagellandus, Bened. XIV, De Sacrif. Missae, lib. I, cap. 1o, num. 6. 
Dubium est: 

An, et quomodo sit consulendum SSio pro dispensatione in casu? 

Die, etc. Sacra, etc. respondit: Dummodo celebret in oratorio privato, et si 
Episcopo videatur, cum assistentia. alterius Sacerdotis aut Diaconi, pro gratia 
dispensationis super enuntiata irregularitate, et rehabilitationis ad SSrwm Mis- 
sae Sacrificium celebrandum, delato manipulo super brachio fictitio, facto verbo 
cum Sanctissimo. 

[Per summaria precum a. 1858]. 


TEC INEST TA 
2 Cf. N. 3980. 
3 Cf. N. 3784. 
4 Qf. IN;73792^ 

4169. 
S. C. C., Bergomen., 18 dec. 1858. 


Extat in Civitate Bergomi ecclesia S. Mariae Maioris Basilicae titulo de- 
corata eiusdem Civitatis expensis a fundamentis extructa usque a saec. XII, 
ac de eius iurepatronatus; in eaque existit Sodalitium seu Consortium a 
Misericordia nuncupatum, quod ab anno 1449 Communitate Patrona aucto- 
rante, huius ecclesiae cultum moderatur ac regit, et bonorum ad eam perti- 
nentium administrationem gerit. Qui Bergomensi Cathedrae in praesentia- 
rum praeest Episcopus, cum Dioeceseos visitationem nuper fuerit aggressus, 
Basilicam S. Mariae Maioris et Sodalitium ibidem existens invisere quoque 
in animo habet. Anceps tamen haeret ob praetensum exemptionis privile- 
gium, quo se donatum existimat Sodalitium in vim apostolicae bullae a s. m. 
Nicolao V anno 1453 eiusdem favore expeditae, in cuius fine haec verba 
leguntur: « Et insuper hac praesenti constitutione sancimus et ordinamus, 
quod sicut Collegium ipsum (Misericordiae) retroactis temporibus rectum 
et gubernatum fuit, ita etiam perpetuis futuris temporibus regatur et guber- 
netur: districtius inhibendo Sedis Apostolicae Legatis, Venerabilibus Fratri- 
bus Nostris Archiepiscopo Mediolanensi et Episcopo Bergomensi nunc et 
pro tempore existentibus, ne de ipso Consortio aut eius ecclesiis, capellis, 
hospitalibus, et bonis mobilibus et immobilibus, praesentibus et futuris 
quavis occasione vel causa se intromittere, aut illa directe vel indirecte, seu 
alio quovis quaesito colore quomodolibet vexare, molestare seu alias quoquo 
modo perturbare praesumant. Ac decernentes, etc. ». Quamobrem supplici 
oblato libello ab hac S. Congregatione postulat, ut definiatur, utrum reapse 
constet de huiusmodi privilegio exemptionis, et qua se ratione gerere debeat 
cum Administratoribus eiusdem ecclesiae in actu visitationis, quam nuper 
incepit. 

Qui Communitatis partes agit, ad vindicandum privilegium omnimodae 
exemptionis ab Episcopi iurisdictione ac visitatione praecipue innititur rela- 
tis superius apostolicis literis, quarum sane verbis perspicue exemptionis 
privilegium indictum fuisse arguit. Innititur deinde observantia a tempore, 
quo extructa fuit ecclesia usque in praesens constanter producta, qua con- 
stare inquit, numquam Episcopos iurisdictionis actus in Basilica vel Sodali- 
tio exercuisse, licet id aliquando incassum pertentaverint: contradictionem 
enim perpetuo experti sunt, cui statim acquieverunt. Etiam post celebra- 
tionem Concilii Tridentini huiusmodi exemptione Basilicam S. Mariae Maio- 
ris potitam fuisse, plurium factorum narratione demonstrat. Quamobrem 
concludit, Basilican tum quoad administrationem, tum quoad s. visitatio- 
nem privilegio exemptionis ab Episcopi iurisdictione potiri. 

E contra Episcopus sustinet, actuale Sodalitium seu Congregationem 
Misericordiae haud iure inniti posse exemptionis privilegio, quod in memo- 
ratis apostolicis literis continetur, quia Pium Institutum ea forma, qua exi- 
stit in praesens, nihil commune cum illo habet, quod in apostolicis literis 

descriptum legitur, a quo nimirum discrepat sive institutione ac origine, 
quam a Gubernio repetit, sive in muneris sui exercitio, quia Consortium et 
Administrator non illud explent de eorum communi consilio et consensu. Cum 
vero ex apostolicae bullae contextu appareat, privilegium ipsum concessum 
fuisse ex causa ac intuitu peculiaris constitutionis Consortii, consequitur, 
constitutionis forma immutata, privilegium cessasse, atque ideo primaevam 
Episcopi revixisse iurisdictionem ex iuris communis dispositione super omni- 
bus suae Dioecesis ecclesiis ac locis piis eidem tributam. Quodsi nihilominus 
exemptionis privilegium ceteroquin in iure odiosissimum ac strictiori inter- 
pretationi obnoxium, consistere videatur: attamen moderationibus a 8. Con- 
cilio Tridentino inductis illud circumscribi et cohiberi in themate oportere 
concludit, ac praesertim in eo quod spectat ad redditionem rationum et 
s. visitationem, in qua Episcopi delegata Apostolicae Sedis auctoritate fun- 
guntur in Sess. 7, cap. 8, de ref., item in Sess. 23, cap. 8, 9, de ref. Sequun- 
tur itaque dubia: 

1. Zn, et quomodo constet de exemptione ecclesiae S. Mariae Maioris ac 
Sodalitii a Misericordia nuncupati a iurisdictione Episcopi in casu? Et quatenus 
affirmative: 

2. An, et quomodo competat Episcopo ius visitandi tam. ecclesiam, quam 
SSodalitium in casu? 

Die, etc. Sacra, etc. respondit ad 1. Affirmative ex Bulla Nicolai V , servatis 
tamen moderationibus a Sacrosancto Concilio Tridentino decretis. 

Ad 2. Affirmative iure delegato. 

[Thesaurus Resolutionum, tom. 117, p. 492-501]. 


4170. 
S. C. C., Pontis Curvi, 18 dec. 1858. 


In ecclesia sub invocatione S. Rochi oppidi S. Olivae duae exstant capel- 
laniae ex piis incolarum oblationibus erectae, quarum iuspatronatus et admi- 
nistrationem iisdem oppidanis competere, exclusa communitate Pontis Curvi, 
cui oppidum ipsum subest, definitum fuit resolutione 5. huius Congregatio- 
nis diei 23 novembris 1793. Cura administrationis huiusmodi tradi hucus- 
que suevit duobus ex praedicto oppido viris, quorum officium biennio tan- 
tum perdurat. Nihilominus compertum est, capellaniarum bona non levem 
iacturam passa, ac reditus valde imminutos fuisse; quod quidem ignorantiae 
ac paupertatis conditioni, in qua ut plurimum versantur administratores tri- 
buendum; unde recta administrationis 1nethodo uti nesciunt, vel cum 
propriis necessitatibus prospicere ex labore cogantur, rem piae causae 
oeconomicam negligunt, et aliquando etiam lucrum exinde sibi captarenon 
verentur. 

Cui malo mederi cupiens Episcopus, supplici S. Congregationi oblato 
libello proponit, ut causa etiam evitandi quemlibet aemulationis praetextum 
inter oppidum S. Olivae et civitatem Pontis Curvi, administrationis cura 
concredita maneat Episcopo ipsi in perpetuum, vel saltem ad viginti annos, 

quo tempore res in meliorem, quoad licet, ordinem ac statum restitui pote- 
runt. 

Precibus huiusmodi acceptis, scriptum fuit eidem Episcopo, ut convo- 
catis patribus familias loci S. Olivae exquireret ab iisdem redditionem ratio- 
nis, eosque moneret, ut proponerent aptiorem methodum quoad exercitium 
administrationis causae piae, et quomodo reparanda forent damna hucusque 
illata. Quibus diligenter satisfecit Episcopus, ceu ab curiae relatione colli- 
gitur, in qua haec habentur: « Ad exsequenda mandata S. Congregationis, 
haec curia episcopalis primo diligenter studuit sibi procurare rationes admi- 
nistratorum capellarum. Verum ex his rationibus vix apparet aequalitas 
expensarum et redituum, et multa residua credita frumenti, quae plerumque 
ad tempora remota ascendunt, ita ut multa difficillime, alia nullo modo exigi 
possint, attenta paupertate, ad quam redacti sunt debitores eorumque haere- 
des et successores. Ut cognoscatur, quinam sit revera status debitorum sive 
frumenti, sive pecuniae (siquidem haec ex rationibus exhibitis saepe dignosci 
non possunt) videtur omnino procedendum esse ad constitutionem procura- 
toris probi et solertis, qui debitores in ius vocet, ut certo debito constituto 
excuti possint. Deinde idem procurator componere deberet libros admini- 
strationis gerendae, inscribendo fundos ad capellanias pertinentes, et alia 
peragere, quae ad rectam administrationem pertinent. Si enim ea apud incolas 
istius pagi remaneat, nunquam conditio capellaniarum melior fieri poterit, 
sive per ignorantiam rusticorum et pastorum, sive per connexiones et respe- 
ctus parentelae, amicitiae etc., quibus haec loca pia in miserrimum statum 
devenerunt. Convocata fuit praeterea concio tredecim praestantiorum illius 
pagi, quibus Reverendus Provicarius Generalis modum proposuit pro futura 
meliori administratione capellaniarum et reparatione damnorum, quae huc- 
usque in ea evenerunt. Congregati unanimiter censuerunt, requirendos esse 
libros administrationis, ut ex his, quo meliori fieri posset modo, conficeren- 
tur rationes praeteritae administrationis. Constituerunt deinde, meliorem 
modum futurae administrationis eum esse, ut nominarentur duo procura- 
tores, quorum alter extraneus esset a terra S. Olivae, ut fortiter agere posset 
sine respectu sanguinis vel amicitiae, alter vero ex dicta terra. Denique ani- 
madvertimus, quod in curia episcopali iam depositi sunt libri, obligationes 
et alia documenta de duabus capellis scripta ». 

Ubi expedire videatur proposita methodus ad reparanda damna piae 
causae illata quoad praeteritum, videndum, quae provisio quoad futurum 
tempus adhibenda sit, ut rectae bonorum administrationi consultum maneat; 
utrum scilicet res Episcopi arbitrio vel in perpetuum vel ad tempus omnino 
relinquenda sit, vel potius oppidanis S. Olivae permittenda independenter 
ab Episcopo electio duorum procuratorum, quorum alter sit extraneus, alter 
loci naturalis, ceu ipsi proponunt; firma tamen semper iisdem obligatione 
reddendi rationem administrationis eidem Episcopo, iuxta praescriptum 
Concilii T'ridentini, Sess. 22, cap. 9, de ref. Quoties enim excogitari possit 
provisio, quae sartum tectumque oppidanorum ius servet, et causae piae 
incolumitati insimul prospiciat, haec plane adhibenda ceterisque praeferenda 
videretur. Ceterum inter utrumque propositum temperamentum, media erit 

ratio, si procuratorum alter eligatur ab oppidanis, alter ab Episcopo, vel 
etiam electio utriusque procuratoris libera quidem iisdem oppidanis relin- 
quatur, sed eorum approbatio reservetur Episcopo. Prudentia autem EE. VV. 
decernet, quid magis expediat. Quaeritur: 

Zn, et quomodo Episcopi precibus sit annuendum in casu? 

Die, etc. Sacra, etc. respondit: Esse locum quoad praeteritum vedditioni 
rationum per procuratorem ab Episcopo nominandum, et quoad futurum depu- 
tationi duorum procuratorum ad formam resolutionis patrum familias ita tamen, 
ut procuratores tidem ab Episcopo approbari et biennio quolibet renovari debeant, 
firmo iure Episcopi exigendi quotannis redditionem rationum. 

[Liber 201 Decretorum, p. 1889]. 


4171. 
S. C. C., Isclana, 29 ian. 1859. 


Exstat in oppido Casamicciola dioecesis Isclanae ecclesia sub invocatione 
B. M. V. de bono consilio, a coetu nautarum collato aere exstructa ac dotata, 
cui quatuor addicti sunt capellani confessionibus excipiendis et sacris cele- 
brandis functionibus destinati. 

Novissime quaestio orta est, ad quem spectet ius ferendi Sanctissimum 
Sacramentum in processionibus in hac ecclesia fieri solitis, an scilicet ad 
parochum, intra cuius paroeciae limites sita ecclesia est, vel ad eiusdem 
capellanum rectorem; quo super dubio opportuna declaratio ab hac 
S. Congregatione postulatur. 

Episcopus informationem ac votum rogatus, audire e re sua censuit tam 
parochum, quam rectorem ecclesiae coetus nautarum. Primus non impugnat 
ius rectoris, quatenus processiones intra ecclesiam ducantur, minime vero, 
si extra eiusdem ecclesiae ambitum; alter vero ius suum protuetur ex decre 
tis S. Rituum Congregationis, 23 martii 1709 ! et 3 augusti 1839, ?in quibus 
praescribitur Sanctissimum ferri debere a sacerdote, qui missam celebrat, 
si processio de mane ducatur, de sero autem a sacerdote, qui vesperas canit. 
Monet autem extra ecclesiae ambitum duci solere processionem in die tan- 
tum festo S. Mariae de bono consilio, qui celebratur dominica infra octavam 
S. Ioannis Baptistae, et ad Sanctissimum ferendum invitari ab ipso coetu 
hucusque consuevisse vel Episcopum, vel eius vicarium generalem, aut sede 
vacante vicarium capitularem, aut alterum sacerdotem de Episcopi licentia. 
Sed sustinet ceteroquin id officere non posse iuri rectoris ecclesiae. 

Ipse vero Episcopus parochi voto adhaeret. 

S. Rituum Congregatio in generalibus decretis Urbis et Orbis diei 1o de- 
cembris 1703 ad dubia XXI: « An intra ambitum earumdem ecclesiarum 
fieri possint processiones iuxta cuiusque confraternitatis institutum absque 
interventu vel licentia parochi; et XXII: An eaedem processiones fieri pos- 

sint extra ambitum dictarum ecclesiarum, absque licentia illorum parocho- 
rum, per quorum territorium transeundum est? » respondit ad XXI: «Affir- 
mative» ad XXII: «Negative, nisi adesset licentia Episcopi». ! Benedi- 
ctus XIV in Instit Eccles. x05, 8 VII, num. 136, resolutionem, huius 
S. Congregationis refert in Bonomien., 15 maii 1728, in qua ad dubium: 
« An confraternitas ultima dominica septembris ducere possit processio- 
nem cum praedicta imagine ad plateam magnam civitatis cum assistentia 
parochi, vel, eo deficiente, proprii capellani, ac populo benedicere tam in 
propria ecclesia, quam sub stillicidio propriae ecclesiae, et intus eamdem? » 
responsum fuit: « Affirmative, accedente tamen licentia Ordinarii, et comi- 
tante parocho, vel alio sacerdote de eius licentia ». 

Ex quibus resolutionibus colligi posse videtur, quod etsi processionibus 
extra ambitum ecclesiae ducendis parochi interventus aut licentia, intra cuius 
paroeciae limites transeundum est, requiratur; definitum tamen non est, ut 
parochus Sanctissimum Sacramentum gerat, nisi contraria fortasse consue- 
tudo adesset, quam hisce in quaestionibus servandam esse monet idem Be- 
nedictus XIV, cit. loco, $ IV, num. 93. 

Ceterum perpensis citatis S. Rituum Congreg. decretis generalibus, 
ex iisdem apparet fere omnia sodalitiis tributa fuisse exclusive ad paro- 
chos, cum ageretur de functionibus intra ecclesiam explendis, non ita 
tamen cum extra eius ambitum celebrentur. Hinc iudicabunt EE. VV., an 
idipsum in praesenti quaestione censendum sit, ceu proponit Episcopus. 
Quaeritur: 

An, et ad quem spectet ius ferendi SSrtum Sacramentum in. processionibus 
in casu? 

Die, etc. Sacra, etc. respondit: Ius deferendi SSrium Sacramentum spectare 
ad rectorem, accedente tamen quoad processiones, quae extra ecclesiam ducuntur, 
licentia Ordinarii et salvo parochi iure iisdem. interessendi vel per se vel per 
alium sacerdotem de eius licentia. 

[Liber 202 Decretorum, p. 617]. 


4172. 
S. C. C, Tranen., 29 ian. 1859. 


Anno 1855 die 22 octobris Ioanna Soldano ex oppido Corati, impedimen- 
tum apud Archiepiscopalem Tranensem Curiam opposuit, quominus cuidam 
Iacob De Luca fides de statu libero traderetur, asserens hunc ad matrimo- 
nium cum ipsa ineundum sese devinxisse, atque innuens etiam, ab eodem 
Iacob pudicitiae florem ereptum sibi fuisse. Verum lite hinc inchoata, cum 
numquam ipsa, ut ut pluries a Iudice monita, sua iura deduxisset, die 16 iu- 
nii 1857 absente item eadem Ioanna, Curiae Pro-Vicarius sententia declara- 
vit Joannam Soldano carentem omni iure ad ulterius opponendum super statu 
libero Iacob. Provocavit hinc Ioanna ad S. hanc Congregationem, eiusdem 

sententiae infirmationem ex capite tum nullitatis, tum iniustitiae postulans. 
Qua de re Archiepiscopus causae acta remisit una cum informationis literis, 
in quibus monere satagit: « Difficilmente la ridetta Soldano potrebbe dimo- 
strare giuridicamente 1n grado di appello, che Giacobbe De Luca le abbia 
dato parola di matrimonio, e che in seguito di una tale promessa l'abbia 
deflorata e resa madre di una bambina ». 

Defensor itaque mulieris circumscriptionem primum sententiae et om- 
nium actorum 'Tranensis Curiae urget, eo quod nulla Ioannae citatio trans- 
missa fuerit, antequam impedimentum ab ipsa propositum inefficax renun- 
tiaretur. Oggerit nempe, si omnia generatim iudicia ab in ius vocatione 
inchoanda sunt, eo fortius id locum sibi vindicare debere, ubi de causis spon- 
salium res sit, quae adiunctam etiam stupri et prolis susceptae quaestionem 
Habeant: quippe quo casu et de contractus perfectione et de criminali insu- 
per facto iudicandum est. Hinc autem colligit, acta omnia coram Tranensi 
Curia gesta, tamquam nullitatis labe infecta, circumscribenda esse, cum eius- 
dem Curiae Pro-Vicarius ad monitoria processerit, quin antea Ioanna citata 
fuisset. Delenda hinc acta omnia, de quibus res est, ideo etiam contendit, 
quod Iudex ad litem in absentem mulierem definiendam devenit, quin trina 
monitio et peremptorii termini constitutio sub comminatione incusandae 
contumaciae praecessissent iuxta id quod tradit Pirhing tot. tit. de dolo 
et contumacia, tom. 2, quodque congruum temporis spatium ad iura sua de- 
ducenda eidem mulieri impertiri noluerit, praesertim cum Ioanna, dum de 
sese iudicio sistendo monita fuit, aegrotaret. Denique sententiam ea etiam 
de causa circumscribendam esse affirmat, quod oeconomice in re maximi 
momenti lata fuerit. Atqui numquam auditum subiicit, ut causae matrimo- 
niales tamquam summariae habendae sint, utque proinde in iis procedi debeat 
de plano simpliciter, sine strepitu et figura iudicii. Quoad causae meritum 
Defensor sententiam, de qua agitur, minus aequam incusat, eo quod defi- 
nierit Ioannam carere omni iure ad ulterius opponendum contra libertatem status 
lacobi, cum contra constet, hunc non modo sponsalia cum eadem Ioanna 
contraxisse, sed et stuprum hinc illi intulisse, unde etiam proles oborta sit. 
Ad quod probandum duodecim testium depositionem profert, quam con- 
firmat etiam Corati Archipresbyteri testimonium. ü 

Ex altera parte viri Defensor postulat modo causae definitionem differri, 
donec testimonia, quae ab Soldano apud ''ranensem Curiam non exhibita, 
hodie primum in medium proferuntur, ipsi viro Iacob, qui procul abest, 
innotescere, et contrariis probationibus repelli valeant. Datur itaque du- 
bium: 

An sententia Curiae Archiepiscopalis diei 16 iunii 1657 sit confirmanda 
vel infirmanda in casu? 

Die, etc. Sacra, etc. respondit: Ad Curiam Archiepiscopalem Tranensem, 
quae ex integro procedat, servatis servandis. 

[''hesaurus Resolutionum, tom. 118, p. 56-62]. 

4173. 
S. C. C., Mediolanen., 26 febr. 1859. 


Maria Aloisia Croff Mediolanensis, ingenuae conditionis femina trigesi- 
mum annum aetatis suae agens, mense octobris 1845 nupsit Achilli Lazzati 
eiusdem Civitatis, qui suae aetatis novem super viginti nondum compleverat 
annos, homini, ut ipsemet fatetur d'indole subitanea, ruvida, intemperante, 
d'abituale maleumore od anche bile: ob quae dissimillima ingenia coniugum 
brevi domestica pax perduravit. Conquerebatur enim mulier tum iniuriosa in 
se prolata saepe saepius verba: Sez una stupida; sei una bestia; sei buona a 
nulla, tum gravissimam infidelitatis et adulterii suspicionem. Itaque animo 
exasperata anno 1857 discessit mulier, et maternum domicilium repetiit, 
ac paulo post penes Metropolitanam Curiam iure iudicioque institit, 
ut tori separatio decerneretur. Quamobrem expletis iudicialibus actis, 
sententia Metropolitanae Curiae prodiit die 19 septembris 1857, qua decla- 
ratum: doversi ammettere la separazione temporanea di letto e di mensa tra 
i Sigg. Coniugi Maria Croff attrice e Achille Lazzati reo convento, per colpa 
di quest'ultimo. 

Cum ab huiusmodi sententia ad S. Congregationem Lazzatus provoca- 
verit, transmisso iam ab Archiepiscopo processu actorum, causa in hodiernis 
proponitur comitiis. 

Aloisiae Defensor sustinet ecclesiasticam auctoritatem quandoque legi- 
tima intercedente causa — manente vinculo — posse dissociationem thalami 
et habitationis decernere. Porro inter legitimas causas recensendasinquitiniu- 
rias ac molestias cohabitationis prudenti Iudicis arbitrio expendendas. Atqui 
demonstrat in facto virum Aloisiam despectui perpetuo habuisse, et atroci- 
bus affecisse iniuriis evincere studet allato iudiciali testimonio trium eiusdem 
Lazzati ancillarum. Quoniam vero a defectu urbanitatis inimicitia deducitur 
et odium: ideo ad maiora vitanda mala satius esse urget, ut coniuges seorsim 
vitam agant, quam permittere, ut uxor innocens in discrimen salutis non 
minus corporis quam animae adducatur. 'l'estes etiam extraiudiciales, omni 
tamen exceptione maiores, allegat mulieris Defensor, qui exposita omnia 
confirmant, ac insuper de prava viri consuetudine cum aliis mulierculis et 
speciatim cum famula Maria Vitali, quam ideo auctoribus consanguineis et 
amicis expellere necesse fuit, apertis verbis testantur. 

Ex altera parte Lazzati Defensor observat, allegatos contrarios testes mi- 
nus faciendae fidei idoneos reputari debere, utpote abiectae et servilis con- 
ditionis. Ceterum neminem ignorare inquit, quam rigidi sint ss. canones in 
permittenda coniugum separatione: cap. Ex transmissa, 8, de restit. spol., 
cap. Literas, 13, eod. tit. Hinc non alias esse locum separationi, quam si de 
saevitiis constet atrocibus, frequentibus, intolerabilibus: Engel, lib. 2, Decre- 
tal., tit. 13, num. 8 et 9. Porro in casu deesse inquit non solum saevitias 
atroces atque intolerabiles, verum etiam deesse iniurias, quarum loco haberi 
nequeunt nonnulla verba a viro in uxorem prolata. 'l'estimonia vero extraiu- 

dicialia pendente lite expiscata nullo in pretio habenda contendit. Reliquum 
est, ut EE. VV. dirimere dignentur dubium: 

Zn sententia Curiae Metropolitanae sit confirmanda, vel infirmanda in casu? 

Die, etc. Sacra, etc. respondit: Affirmative ad primam partem, negative ad 
secundam. 

['Thesaurus Resolutionum, tom. 118, p. 79-85]. 


4174. 
S. C. C., Pharen., 14 maii 1859. 


Matthaeus Genilich 29 annis paroeciali munere functus in variis eccle- 
siis Illyriae, novissime Civitatis Veteris Pharensis Dioecesis, cui paroeciali 
ecclesiae Decanatus titulus adnexus est, decreto Episcopi diei 29 iulii 1855 
hac Paroecia privatus et ad aliam loci Bogomoglie translatus fuit. Causam 
decreti afferebat Episcopus, quod asiatica lue grassente Parochus a christiana 
ope infirmis ferenda abstineret; quamobrem querelas moventibus Praeside 
militum et politica Auctoritate, iam monitus ipse fuerat ab Episcopo, et 
acri animadversione, ne officio suo deesset, coercitus. Hinc factum est, ut 
biduo post decreti intimationem Parochus armata manu a Paroecia extur- 
batusin oppidum Bogomoglie conpulsus fuerit, ibique Provisorio Ammini- 
stratore confirmatus cum stipendio 125 florenorum. In hoc rerum anfractu 
ad Metropolitanam Iadrensem Curiam recursum habuit Genilich; Archiepi- 
scopus autem clauso processu rem universam iudicio huius S. Congregationis 
committere maluit. 

Nullitatem ac iniustitiam episcopalis decreti evincere studet Parochi 
Defensor praeprimis ex eo, quod titulus poenae ab Episcopo propositus 
inter legitimas privationis causas non recenseatur. In quo quidem duo in 
facto praenotanda monet: alterum, quod vere Parochus titularis ac perpetuus 
sit Genilich, alterum, quod de vera privationis poena hic agatur, quamvis 
simplicem translationem intendat Episcopus. Privatio enim occurrit, quoties 
invitus quispiam propria titulari ecclesia exturbetur, quamvis in aliam trans- 
feratur, praesertim cum altera Paroecia non in titulum sed in precariam 
administrationem tradatur. Posita igitur privatione, contendit, hanc poenam 
plane acerbissimam, valide infligi non posse nisi in casibus in iure expres- 
sis. Hisce porro inter casus non recenseri titulum ab Episcopo propositum. 
Sed licet culpa denegatae morientibus assistentiae privationem ex lege ipso 
facto induceret, nec tamen decretum sustineri secundo loco propugnat, ex 
quo praetermissa fuerit iudicialis forma. Parocho postulanti canonica inqui- 
sitio denegata, isque a Paroecia absque declaratoria sententia expulsus. Iniu- 
stitiam decreti omnino patere ultimo loco probat Defensor, quia culpa deest. 
Nam ex 150 testibus examini suppositis 64 iurati perhibent: neminem a se : 
accersitum fuisse, sive stupore mortis repentis, sive quod Parochum interea 
morientibus aliis adstare noscerent, sive etiam quod rumor in vulgus per- 
crebuit praepeditum esse Sacerdotibus aditum in pestilentes aedes. Ex qui- 
bus decreti nullitatem erumpere arguit, adeoque concludit Parochum esse 

reintegrandum, vindicata vero reintegratione eidem fructus etiam esse resti- 
tuendos. Erit igitur EE. PP. decernere, quid reponendum sit ad dubium: 

Zn sit locus reintegrationi ad Paroeciam et Decanatum adnexum ita ut, et 
in qua summa sit locus restitutioni fructuum et emolumentorum, seu potius susti- 
neatur poena privationis in casu? 

Die, etc. Sacra, etc. respondit: Affirmative ad primam partem, negative ad 
secundam; et esse locum restitutioni frucium et emolumentorum in summa ab 
Archiepiscopo pro bono et aequo liquidanda. 

[Thesaurus Resolutionum, tom. 118, p. 197-202]. 


4175. 
S. C. C., Pinnen., 14 maii 1859. 


In Ecclesia Collegiata S. Michaelis Archangeli Civitatis S. Angeli Pinnen. 
Dioeces. die 28 ianuarii 1717 Ordinaria auctoritate erectum fuit Beneficium 
simplex amovibile, reservato iurepatronatus fundatori Abbati Octavio Ster- 
lich ex Baronibus Scorrani, eiusque heredibus. Postmodum vero ipse Fun- 
dator iuspatronatus instrumento diei 9 octobris 1721 donationis titulo trans- 
tulit in Baronem Sanctium Celaja, quin de Episcopi consensu ad huiusmodi 
translationem dato constet. Postremum Beneficii possessorem Hippolyta 
Celaja nominavit, qui tamen a. 1800 Beneficium retrocessit favore eiusdem 
Hippolytae. Haec autem sequenti anno 1801 praedium Beneficio assignatum 
vulgo il Cavaliere dotis titulo cessit favore filiae Silveriae, dum Baroni An- 
dreae Gaudiosi nuberet. In divisione hereditaria idem sub anno 1813 Andreae 
Gaudiosi obtigit, et anno 1836 Iosepho Gaudiosi, qui tandem Baroni 
Antonio Forcella illud pretio ducatorum 4000 vendidit. Verum anno 1838 
legitimi heredes fundatoris coram Tribunali civili Aprutino Baronem Forcella 
vocaverunt, ut fundum Cavaliere Beneficio restitueret, rationem de perceptis 
fructibus redderet damnaque reficeret. Causa deinde in variis Tribunalium 
civilium gradibus agitata tandem ab utriusque Siciliae Rege propter laico- 
rum ludicum incompetentiam ad Iudices ecclesiasticos remissa fuit. Hinc 
Vicarius Generalis Pinnen. sub die 2 ianuarii 1858 sententiam protulit, qua 
decernit: Piam institutionem... ab Abbate D. Octavio Sterlich fundatam verum 
esse ecclesiasticum Beneficium; donationem iuris praesentandi factam D. Sancio 
Celaja... nullam esse; ac per consequens patronatum activum praedicti Beneficii 
spectare ad descendentes linea recta a D. Clorinda Irene Sterlich. Yn appellatio- 
nis gradu tandem controversia ad S. hunc Ordinem ascendit. 

Auditus de more Episcopus, quaestionis historiam confirmat, gentis 
Gaudiosi bonam fidem in retenta praedii beneficialis possessione commendat, 
ac latae a suo Vicario Generali sententiae omnino adhaeret. 

Heredum Sterlich Defensor probat institutionem, de qua agitur, esse 
vere Beneficium ecclesiasticum: ex verbis fundatoris, et Beneficii titulo, ex 
obligatione praesentandi Beneficiatum Episcopo, ex eiusdem erectione cano- 
nica, et eX reservatione institutionis Episcopali Curiae. Iuspatronatus vero 
ad heredes fundatoris spectare deducit ex ipsius fundationis literis, nec 

obstare ait donationem iuris praesentandi a fundatore sub anno 1721 factam 
favore Sancii Celaja, eo quod episcopali auctoritate numquam approbata 
fuit: cap. J/lud, 8, cap. Nullus laicus, 17, et cap. Suggestum, 20, de iurepatron. 
Quodsi beneficialis fundi retenta possessio ex adverso invocaretur, factum 
huiusmodi, inquit, nedum non acquirendi, sed 1mo amittendi prorsus iuris- 
patronatus titulum ministrare ob peractam usurpationem et alienationem: 
Trid., Sess. 22, cap. 11, de ref. Deerat denique bona fides familiae Celaja, 
quum praedium Beneficii usurparunt ac de eo veluti de re propria disposue- 
runt, et in dotem nempe constituentes et in extraneos recepto pretio alie- 
nantes. 

At Gaudiosi Defensor loquitur in primis de laicitate, revocabilitate et 
extinctione Beneficii Sterlich. Laicalem vero ait Capellaniam, quia Benefi- 
cium non fuit episcopali auctoritate fundatum in perpetuum. Cum enim 
amovibilitas in themate respiciat vere Beneficium plus quam Capellanum: 
impedit translationem dominii in Ecclesiam, ac propterea Beneficium lai- 
cale renunciandum venit ob unam ex qualitatibus substantialibus deficien- 
tem. In altero defensionis capite autem demonstrat iuspatronatus vi dona- 
tionis r9 octobris 1721 ad heredes Sancii Celaja spectare, quia ubi de 
donatione legati pii mere laicali agitur, Episcopi consensus non requiritur. 
Ex possessione vero, qua ab octobri 1721 usque in praesens iuspatronatus et 
bona perenniter absque interrupta temporis continuatione Sancii Celaja 
heredes et successores potiti sunt, praescriptionem talem emergere concludit, 
a qua recedere non licet, utpote declarativa, voluntatis disponentis. Erit 
post haec EE. VV. definire dubium: 

Zn, et quomodo sententia Curiae Episcopalis sit confirmanda, vel infirmanda 
in casu? 

Die, etc. Sacra, etc. respondit: Sententiam esse infirmandam; retento onere 
Missae quotidianae, et Episcopus curet. capi inscriptionem. hypothecariam. pro 
eiusdem. securitate ac implemento. Y 

['"'hesaurus Resolutionum, tom. 118, p. 180-197]. 


4176. 
S. C. C, Herbipolen., 18 iun. 1859. 


Dilata fuit resolutio huius causae die 24 aprilis 1858, ? et iussum, ut 
coadiuvarentur probationes iuxta instructiones dandas. Quapropter novus 
fuit ab Episcopo processus instructus. 

Comitissae Defensor modo quoque sustinet mulierem raptam fuisse invi- 
tam, ut ex testibus et ex tota factorum congerie evincitur. Obiecta vero 
sponsalia nullimode probantur; et licet probarentur, non tamen exinde pro- 
batio raptus imminueretur, cum mulier in matrimonium et abductionem 
dissensisset. Posito vero raptu, ex S. Synod. Trid. cap. 6, Sess. 24, de ref. 

matrim., inter raptorem et raptam quamdiu in potestate raptoris man- 
serit, nullum posse consistere matrimonium. 'T'estes autem recitat, qui per- 
hibent, puellam matrimonio restitisse, petentem, ut quocumque pignore ad 
matrem reduceretur: at Guillelmum quandoque blanditiis, saepe etiam impe- 
rio et minis respondisse; ac teste Gebler «tutto il tempo dal ratto fino allo 
sposalizio fu la Contessa sotto la guardia del Barone, né ebbe un momento 
di sua libera volontà»; alio vero teste ipsa aperte dissensit iis verbis: « Il 
Vescovo non é mia madre, e senza la benedizione della madre non isposo 
alcuno ». Demum quamquam aliquot mensibus ultra quinque annos coniuges 
cohabitaverint, diuturnitas temporis obiici non potest, quamdiu rapta in 
raptoris potestate manserit: atqui Comitissam in viri potestate usque ad 
fugam perpetuo versatam fuisse ambigi non potest, et a nemine denegatur. 

Matrimonii vero Defensor urget, ad constituendum raptum, uti impedi- 
mentum dirimens, necessario requiri extrinsecam et physicam violentiam, 
cum raptus verissime dicatur violenta mulieris abductio de loco in locum 
ineundi matrimonii causa. In casu autem sustinet, non probari indubiis 
argumentis verum raptum, seu violentiam physicam admissam in abducenda 
Comitissa; accedere insuper ad excludendum raptum sponsalia inita inter 
Gisellam et Guillelmum. Ex dictis, ita prosequitur, cum pateat, verum 
raptum, seu violentam mulieris abductionem non extitisse, vel saltem non 
probari: nihil esse de loco, tempore ac separatione disputandum. Sed sup- 
posita etiam initiali existentia raptus, de eius purgatione nulla adesset dubi- 
tandi ratio: non defuit siquidem locus tutus, non defuit libertas, non defuit 
separatio Baronis a Comitissa. Denique monet, in re gravissima, de qua 
agitur, fidem accommodandam non esse testibus consanguineis, domesticis 
et Iudaeis, utpote suspectis. Hinc redit dirimendum dubium: 

Zn constet de nullitate matrimonii in casu? 

Die, etc. Sacra, etc. respondit: Affirmative, firmis remanentibus iuribus 
filiorum prout et quatenus de iure. ! 

[Thesaurus Resolutionum, tom. 118, p. 206-222]. 


4177. 
S. C. C., Asculana, 30 iul. 1859. 


Cum increvisset animarum numerus in Paroecia Ecclesiae Cathedralis 
Asculanae, cl. me. Card. Archetti Episcopus tres Capellanias curatas eius- 
dem Paroeciae supprimere ac earum vice tres ecclesias in suburbiis Civi- 
tatis Asculanae existentes in parochiales ecclesias erigere satius duxit. Gratia 
vero a Pio VII accepta, habito patronorum consensu, parochiales mansiones 
erigi iussit apud ecclesias SS. Ap. Philippi et Iacobi, necnon S. Bartholomaei. 
Modernus vero Episcopus rogantibus praedictarum ecclesiarum Capellanis 
Curatis, die 31 augusti 1858 decretum tamquam Delegatus Apostolicus tulit, 
quo praedictis Capellanis facultatem tribuit,ut in posterum parochiales fun- 


1 Cf. N. 4178. 

ctiones omnes exercerent, addens quod titulum di Vicarii Curati assumerent. 
Hanc dispositionem gravate tulerant Canonici Cathedralis vel quia ipsis 
inconsultis decretum fuerat prolatum, vel quia nullius utilitatis illud auspi- 
carentur. Cumque in irritum cessissent officia penes Episcopum, ad Sac. 
hanc Congregationem convolarunt postulantes praefati decreti irritationem, 
neiura ac praerogativae Ecclesiae et Capituli violarentur, addita protesta- 
tione pro omnibus damnis, titulis, proventibus, iurisdictionibus, etc. 

Requisitus de more Episcopus votum Promotoris transmisit, suumque 
decretum tuetur ex populi necessitate et utilitate. Pari modo Promotor fiscalis 
Ordinariis vindicat facultatem novas Paroecias instituendi etiam invitis 
Rectoribus prioris Ecclesiae, si hoc evidens utilitas suadeat vel necessitas 
exigat. cap. Ad audientiam, de eccl. aedific., Conc. 'T'rid., Sess. 7, cap. 6, 7, 
et Sess. 21, cap. 4, de ref. Atqui de evidenti utilitate vel etiam necessitate 
dismembrandi ab Ecclesia Cathedrali Asculana Capellanias Curatas extra 
moenia Civitatis erectas ac eas speciatim, quae maiorem populi partem com- 
plectebantur, novasque Paroecias erigendi, tribuendique Capellanis Curatis 
SS. Ap. Philippi et Iacobi, ac 9. Bartholomaei parochialia iura ac libere 
Sacramenta fidelibus ipsis subiectis administrandi, haud ambigi valet. Quan- 
doquidem necessitatem hanc recognovit et adprobavit usque ab initio saeculi 
Pius VII, ac multo magis haec vim hodie habet, quod animae increvere, ac 
fideles a dissitis partibus coguntur pueros in lucem editos ad Cathedralem 
Ecclesiam ducere, ut sacris aquis renoventur, item transferre cadavera in 
remotum publicum coemeterium. At sola moenium divisio quandoque suffi- 
ciens videtur causa pro dismembratione. Quodsi in unione vel dismem- 
bratione peragenda vocatio interesse habentium de forma requiritur, animad- 
vertere hic oportet, iam adesse pontificium breve, cuius vigore praedictae 
Capellaniae Curatae poterant supprimi et eorum vice Paroeciales ecclesiae 
erigi. Demum vocatio Capituli et Canonicorum non videbatur necessaria, 
cum ipsi nullum ius haberent nominandi vel Vicarium perpetuum vel Capel- 
lanos Curatos. At si defuit parochianorum vocatio, ea ab usu penitus inolevit; 
et si de Archidiaconi consensu non constat, non ideo concedendum Cano- 
nicis insurgere. 

Contra tamen Canonici monent, Civitatem Asculanam loco valde amoeno 
ac omnino plano sitam esse; ecclesiam S. Bartholomaei muris ipsius Civitatis 
adhaerere et ecclesiam SS. Philippi et Iacobi nec unum milliarium ab Matrice 
Cathedrali Basilica abesse: idcirco nullam prorsus causam dismembrationis 
repeti posse ex locorum asperitate ac magna distantia, cum in casu omnino 
exulent. Quidquid porro sit de parochianorum augmento, per tres ex dictis 
Capellanis a Card. Archetti extra muros constitutos satis, abundeque singulis 
parochianorum necessitatibus consultum fuisse, ita ut quovis destituta legi- 
timo titulo censeri debeat praedicta dismembratio. Aliud nullitatis caput ex 
omissa iuris solemnitate repetunt. Evincunt enim onus Parochum dismem- 
brandae Paroeciae audiendi per citationem. Non fuisse insuper auditos vel 
citatos Capitulares et Archidiaconum, prout fieri omnino debuisset, cum 
cura habitualis penes utrumque resideat, quo in casu solius Vicarii perpetui 
consensus haud sufficit. Quin officiat ad dismembrationem in actu s. visita- 

tionis et tanquam Delegatum Apostolicum Episcopum processisse: huiusmodi 
enim praerogativam ab adhibendis iuris solemnitatibus haud eximere tenent 
Doctores. Verum citra etiam ius super habitualitate curae Capituli, nihilo- 
minus consensum fuisse exquirendum in negotio dismembrationis sensit 
8. C. in Anconitana, 30 aprilis 1803.! Proponitur dubium: 

4n decretum. dismembrationis sustineatur; seu potius sit locus reportationi 
eiusdem. decreti, reintegrationi favore Matricis et restitutioni emolumentorum 
in casu? 

Die, etc. Sacra, etc. respondit: Negative ad primam partem; affirmative ad 
secundam, exclusa restitutione emolumentorum bona fide perceptorum. 

[Thesaurus Resolutionum, tom. 118, p, 273-282]. 


4178. 
S. C. C. Herbipolen., 27 aug. 1859. : 


Die 24 aprilis 1858 dilata, ? die vero 18 iunii proximi ? resoluta fuit haec 
causa. Ad tramites vero Benedictinae constitutionis 4 sui muneris esse duxit 
sacri vinculi Adsertor novae audientiae beneficium implorare, eoque obtento 
causa de consensu partium hodie reproponitur. Confidit autem mulier 
confirmatam undique iri editam resolutionem, urgetque propitio responso 
addi clausulam: e? amplius. Et quoad susceptam prolem instat firmum ser- 
vari editum responsum etiam in ea parte, qua aequitate ac prudentia duce 
declaratum est integra manere filiorum iura debere. Id siquidem apprime 
consonum dicit cap. Cum inter, 2, qui fili sint legit. Matrimonii vero Defensor 
nova argumenta non affert. Datur definiendum dubium: 

Zn sit standum, vel recedendum a decisis in casu? 

Die, etc. Sacra, etc. respondit: In decisis. 

[Thesaurus Resolutionum, tom. 118, p. 325-332]. 


4179. 
S. C. C., Pampilonen., 17 sept. 1859. 


Claudius Vera sacerdos, in ecclesia parochiali S. Laurentii civitatis Pam- 
pilonensis capellani munere fungens, licitae venationi operam dans, ex igneae 
ballistae disruptione adeo laesus fuit in laeva manu, ut brachium eidem 
fuerit amputandum. 

Dispensationem ab irregularitate pro eo instanter postulat Episcopus, 
extremam allegans tum illius, tum duarum eius sororum nobilium et paren- 
tibus orbatarum egestatem, quibus ipse sive ex Missarum eleemosyna, sive 
ex lucro e venatione quaesito alimenta hucusque comparabat. 

Cum eidem Episcopo remissae fuissent preces, ut peracto experimento 
referret accurate ac distincte quomodo expleantur a sacerdote Vera singulae 
rubricae absque irreverentiae periculo, utrum brachium fictitium adhibeat, 
et sit periculum admirationisin populo, retulit Episcopus facto experimento: 
« Claudius Vera satis expedite singulas rubricas explet; sed ad avertendum 
omnino irreverentiae periculum conveniens erit, ut aliquo tempore, usque- 
dum exercitatior evadat, Missas celebret cum assistentia alius sacerdotis, et 
etiam digito cordis utatur ad fractionem hostiae, quae super patenam facienda 
est, et insuper ad communionem vel pectus tundat hostia super patenam 
posita, vel ea cum manu dextera accepta, tantum proferat verba ** Domine 
non sum dignus "sine pectoris tunsione. Quamvis ad praesens brachium 
ficatium non adhibeat, tamen in parte, quae remanet, potest induere mani- 
pulum, et etiam in eo est, ut manum fictitiam adhibeat; iis servatis credo 
populum nihil miraturum esse, si eum celebrare videat ». 

Cum non agatur de promovendo, sed de iam promoto, seu de sacerdote 
dispensando, qui casu fortuito in irregularitatem incidit, mitius agere ac 
dispensationem facilius concedere solet S. Congregatio, ceu articulo discusso 
definitum fuit in Comen., 8 apr. et 6 maii 1775. !- Hinc plura afferri possent 
exempla huiusmodi dispensationum, etiam non concurrente sacerdotum 
penuria, indultarum. Ita in Cameracen.,20 ianuarii et 17 februarii 1821 ? 
presbytero, cui in sinistra manu pollicis pars anterior deerat, concessa fuit 
dispensatio. Idemque exemplum occurrit in Zpuana, 8 maii 1824 proposita 
inter supplices libellos pro sacerdote, cui duo digiti manus sinistrae, index 
et pollex, amputati fuerant. In themate autem accedit extrema sacerdotis 
Vera paupertas, de qua testatur Episcopus, et causa officii ac pietatis erga 
sorores suas extrema pariter egestate laborantes, qua ipsemet tenetur. 

Ceterum praecipit ut plurimum S. Congregatio in concedenda dispensa- 
tione super corporis defectu, ut dispensatus celebret cum assistentia alterius 
sacerdotis, vel etiam in oratorio privato, aut in publica ecclesia, sed hora 
minus a populo frequentata. Ast cum de prima conditione loquatur Episco- 
pus, de altera silet; ac dubitandum forte esset, quod Orator ad celebrandum 
in publica ecclesia et pro populi commoditate sui officii ratione tenatur. Ubi 
vero periculum admirationis procul absit, ceu videtur in casu, haec postrema 
conditio praetermitti poterit. Quaeritur: 

Zn, et quomodo sit consulendum SSrto pro dispensatione ac rehabilitatione 
in casu? 

Die, etc. Sacra, etc. respondit : Dummodo Orator adhibeat brachium fictitium 
et celebret cum assistentia alterius sacerdotis vel diaconi in oratorio privato, 
vel etiam in publica ecclesia, sed hora minus a populo frequentata, pro gratia 
dispensationis et habilitationis, facto verbo cum Sanctissimo. 

[Per summaria precum a. 1859]. 

4180. 
S. C. C., Milevitana, 17 dec. 1859. 


Die :2 aprilis 1842 Petrus Caruana annos natus viginti in Paroecia 
S. Pauli Naufragi Civitatis Vallettae Melevitanae Dioecesis matrimonium 
celebravit cum puella Maria Agius, quae vix decimum sextum aetatis annum 
attigerat. Post menses octodecim a contracto connubio sponte coniuges sese 
ab invicem separarunt, et ineunte anno 1845 Petrus iudicialem produxit 
libellum penes Archiepiscopalem Curiam, quo postulabat, ut nullitas decla- 
raretur matrimonii a se contracti eo, quia Maria Agius vitio perfecti herma- 
phroditismi laboraret, et in sexu potius maschili esset conformata. 

Instructus itaque et ad longum quidem tempus productus fuit processus 
actorum a Curia Archiepiscopali ad normam Benedictinae constitutionis 
Dei miseratione: ? deputatus nempe Defensor matrimonii ex officio, qui sin- 
gulis actis adfuit, et acciti plures periti, qui de peracta inspectione retulerunt 
aliaque absoluta, quae opus videbantur. Post quae die tandem 10 octo- 
bris 1853 Iudex ille definitivam protulit sententiam, qua pronunciavit: 
Matrimonium in Parochiali ecclesia D. Pauli Naufragi die 12 aprilis 1842 
a Petro Caruana et Maria Agius contractum ob paritatem fere sexus et malam 
corporis conformationem dictae Mariae Agius fuisse et esse nullum, et numquam 
copulari potuisse. Cumque ab hac sententia ad S. Sedem appellationem pro 
sui muneris ratione interposuisset Defensor matrimonii, placuit S85ho D. N. 
causam cognoscendam demandare huic S. Congregationi, ita tamen, ut 
oeconomice, attenta partium paupertate, pertractaretur, scilicet cum voto 
Theologi et Canonistae, necnon animadversionibus Defensoris matrimo- 
nii ex officio. Quibus mature perpensis rogantur EE. VV. resolvere dubium: 

Zn constet de nullitate matrimonii in casu? 

Die, etc. Sacra, etc. respondit: Affirmative. 

[Thesaurus Resolutionum, tom. 118, p. 442]. 


4181. 
S. C. C., Pinnen., 28 apr. 1860. 


Resoluta fuit haec causa die 14 maii 1859. ? Implorata vero et obtenta 
ab heredibus et successoribus fundatoris nova audientia iterum in hodiernis 
comitiis causa disceptanda proponitur. 

Heredum Defensor proposita iam semel argumenta repetit. Subinde leges 
sub annis 1807 et 1813 ab usurpatore in Regno Neapolitano latas, quibus 
constituebatur, ut bona beneficialia cederent in frena proprietà de legittimi 
patroni, utpote ab illegitima potestate conditas nullius momenti in re eccle- 


L Cf. NN. 318. 
:3 Cf. N. 4175. 


S. C. Concilii 479 


siastica animadvertit, nisi inquantum easdem Apostolica Sedes confirmaverit. 
Haec vero in Conventione anno 1818 cum utriusque Siciliae Rege inita pro 
bono pacis etsi ratas habuerit alienationes fundorum beneficialium sub 
art. 13, non omnes tamen alienationes quocumque tempore sequutas, sed 
solum illas, quae evenerunt sub militari regimine. Cum itaque militare regi- 
men initium habuerit anno 1806, ergo alienatio fundorum Beneficii Sterlich, 
quae accidit sub anno 1802, comprehendi nequit sub sanatoria in praedicto 
articulo eiusdem Conventionis impertita. Porro Hippolyta Celaja, quae Be- 
neficii praedium in filiae dotem constituit, neque legitima patrona erat, prout 
fuse in praeterita allegatione probatur. Ceterum post initam cum Apostolica 
Sede Conventionem, Rex solemne decretum edidit die 28 iulii 1818, quo de- 


. claratum fuit: Le disposizioni della citata legge del 1807 e de'citati decreti del 


16806 e del 1813 per quanto riguarda l'abolizione de'patronati, sono interamente 
abrogate. Neque illa bona praescriptione acquiri potuerunt, quia possessio 
nonnisi per 36 annos comprobaretur, et quia defuit bona fides. Ceterum 
neque ex amovibilitate Beneficii eiusdem bona revocari potuerunt, quia ex 
communi usu per Beneficium amovibile non iam ipsius Beneficii revocabilitas 
venit, sed removibilitas tantum Capellani. Perpetuitas autem Beneficii in 
casu eruitur ex verbis decreti erectionis, quo Antistes edixerat: auctori- 
tate nostra ordinaria... beneficium... erigendum duximus, prout tenore praesen- 
tium erigimus, quia Beneficium ita erectum ecclesiasticum ac proinde per- 
petuum est. 

Gaudiosi vero Defensor Beneficium extinctum esse modo quoque susti- 
net ex eiusdem amovibilitate ac praetensa laicitate. Hisce positis erit EE. VV. 
dirimere dubium: 

Zn, et quomodo sit standum vel recedendum a decisis in casu? 

Die, etc. Sacra, etc. respondit: Recedendum a decisis. 

[''hesaurus Resolutionum, tom. 119, p. 175-183]. 


4182. 


S. C. C, Terracinen., 2 iun. 1860. 


Archipresbyteratum ecclesiae oppidi S. Felice de iurepatronatus Rev. Ca- 
merae Ap. per decem fere annos possederat Sacerdos Ioseph Capponi, quum 
die 7 octobris 1854 a novo Episcopo praeceptum ei inditum fuit: di ritirarvi 
nel Convento di questi PP. Trinitari Scalzi ed ivi dimorare in luogo di carcere 
fino a che non si sará ultimato un processo di pii delitti, che a nome del Fisco 
si va compilando da questa Curia a vostro carico. ''andem ineunte februario 
anni 1855 ad Curiam abducitur, ibique rescriptum ex audientia SSrW rela- 
tum significatur, quo ipsius destitutio a parochiali Beneficio decernebatur. 
Destitutionem accepto habere Capponius renuit, immo vero solemnem de 
actus illegitimitate protestationem emisit cuiusvis se expertem criminis obte- 
status. Romam tunc propere advenit, novitque rescripto illi causam dedisse 
relationem Episcopi ad Praefectum Aerarii datam, qua monebatur Capponium 
esse Parochum arovibilem ad nutum; causae dein ferebantur, quae Episco- 

pum ad petendam eius remotionem impellebant: a/ mo arrivo in. Terracina 
ritrovai un voluminoso processo di stupro con deflorazione commesso nella sagre- 
stia della chiesa in persona di Maddalena Bianchi. Quae cum noverit, ad 
hanc S. Congregationem supplex confugit Capponius flagitans nullam irri- 
tamque destitutionem declarari: siquidem neque amovibilem ad nutum se 
fuisse prolatis institutionis litteris asserebat, neque u//um contra se processum 
a Curia initum fuisse, neque criminis ullius reum ex testimonio conscientiae 
sese redargui. 

Rogatus Episcopus brevem relationem exhibuit, qua contendit, nullatenus 
exaudiendum esse Capponium, quia Praebenda parochiali privatus cum fue- 
rit ex oeconomica et extraordinaria Summi Pontificis sententia, nemini fas 
est contra eamdem impune vel reclamare vel iudicare. 

Vicissim Capponius assumpto Defensore, legitimam deesse destitutionis 
causam suscipit demonstrandum, proptereaque reintegrationem ad Paroe- 
ciam et fructuum restitutionem concedendam protuetur. Legitimam, inquit, 
privationis Beneficii praesertim parochialis, causam adesse, cum de pravis 
quispiam moribus redarguatur, affirmari plane non potest, si trina deficiat - 
canonica monitio, quam iubet Sac. Synodus "Trid. in Sess. 25, cap. 14, de 
ref. Atqui neque sub antiquo, neque sub novo Episcopo ulla praemissa fuit 
monitio, sed repente destitutio decreta absque processu et absque defensione. 
At causam quamlibet defuisse subdit ad primam quoque monitionem infli- 
gendam. Complures enim testes e processibus eductos profert, qui mores 
eius vitaeque consuetudinem fusis laudibus sunt prosequuti. Sed duo Sacer- 
dotes eius aemuli famam ipsius lacerarunt. Duo sunt processus, de quibus 
in relatione Episcopi: alter de praegnatia nubilis puellae Magdalenae Cerilli, 
alter de defloratione puellae Magdalenae Bianchi. Sed in primo illico enituit 
calumnia ex decreto ab Curia incunctanter edito, auditisque testibus patuit 
calumniae origo ab suggestionibus Sacerdotum aemulorum. Alterum vero 
ipsemet Capponius provocavit emissa di/famationis et calumniae adversus 
eosdem aemulos et Magdalenam Bianchi. Calumniam vero ab ore mulieris 
comprobari testante viro: « Mia moglie é matta; prima disse che era 
stato l'Arciprete, ed ora dice che chi ce la fece, é morto ». Quod 
postremo omnem eliminat scrupulum, factum est, inquit, publicae solemnis- 
que retractationis ab ea in ecclesia emissae, dum spiritualia agebantur exer- 
citia. In aestu enim fervoris, cum populum Sacer Orator magis magisque 
inflammaret, e loco suo alacrem confugisse Magdalenam in presbyterium 
uno ore decem testes narrant, ac primum ad pedes Archipresbyteri provolu- 
tam rogasse, ut sibi ignosceret, dein conscendisse super ambone et maximo 
cum fletu clamasse: quello che dissi, non à vero niente, indeque adhuc maden- 
tem lacrymis descendisse. Hisce positis reintegrationem et restitutionem fru- 
ctuum sibi concedendam esse concludit ex litterali textu cap. Conquerentem, 7, 
de restit. spoliat. Se vero non amovibilem fuisse ostendit ex Camerae Ap. 
litteris nominationis, in quibus legitur: nomzniamo e deputiamo stabilmente 
lo stesso Sacerdote D. Giuseppe Capponi Arciprete della chiesa suddetta, ecc. 
cui institutionis ab Ordinario datae cohaerent litterae, necnon solemnis 
possessionis actus. Proponitur itaque dubium: 

An constet de causis remotionts a Paroecia, seu potius sit locus reintegrationi et 
restitutioni fructuum in casu? ; 

Die, etc. Sacra, etc. respondit: Negative ad primam partem; dilata ad secun- 
dam, et reproponatur 1n prima post proximam. 

[Thesaurus Resolutionum, tom. 119, p. 260-266]. 


4183. 
S. C. C, Lauden., 7 iul. 1860. 


Habitualis cura animarum in Cathedrali Laudensi residebat olim penes 
Capitulum, actualis vero exercebatur a Canonico, qui Praepositi nomen 
praeseferebat. Porro in funeribus et exequiis, quibus Canonici capitulariter 
interesse solerent, parochialia emolumenta Capitulum sibi quaerebat. Res 
ita se habuit, usque dum civilis potestas sub exitu saeculi superioris et sub- 
sequentis initio sese desuper hisce in rebus immiscuit. 'Tunc factum est, 
ut translata cura animarum ad primam Capituli Dignitatem seu Archipres- 
byterum, coeperit agi quaestio, utrum Paroeciae habitualitas in Capitulo 
inesse pergeret, et funeralia illa emolumenta ad idem Capitulum, an vero 
ad Archipresbyterum pertinerent. Hodiernus Episcopus extraiudicialia quae- 
dam de controversia decreta tulerat, quibus primum Archipresbytero favere 
videbatur, ast haec per novissimum decretum diei r4 iunii 1856 revocavit, 
ac postmodum instante Capitulo preces obtulit huic 5. Congregationi, acció 
sia deciso, se realmente abbia o meno a sussistere la parrocchialità abituale anche 
in questo, come in altri Capitoli, e se in forza di essa spetti al medesimo 1l diritto 
dello spoglio della cera ogni volta che viene chiamato a fare esequiali e solenni 
funzioni. 

Denegat Archipresbyter penes Capitulum adhuc esse habitualem anima- 
rum curam. Septuaginta enim circiter anni sunt praeterlapsi, ex quo a 
laica potestate parochialitas Capitulorum suppressa fuit, quin ullum 1am 
indicium supersit, quod in Capitulo parochialitatem habitualem ostendat: 
non sane Vicarii praesentatio, non applicatio Missae pro populo, nulla one- 
rum participatio, idque genus similia, quae expenduntur in Marsorum, 
30 ianuarii 1830. ! Subdit insuper se plena et omnimoda parochiali iurisdi- 
ctione gaudere, seque Paroeciam suscepisse undequaque liberam prorsus- 
que immunem a cuiuslibet generis dependentia, quare nec verbum. quidem 
de iure Capituli quoad habitualitatem in bullis suae canonicae institutionis 
reperiri. Unde contendit, nullum ius esse Capitulo percipiendi emolumenta 
quaelibet parochialia, eo: minus, quae in funeribus obvenire solent. Haec 
profecto sunt eius, cui incumbit animarum cura: Clement., Dudum, de 
sepultur. Debentur enim propter Sacramenta seu onus in eorum administra- 
tione subeundum. Postulat demum ipsa aequitas, ut qui onera sustinet et 
incommoda, commoda pariter et emolumenta percipiat. 

Ex adverso Capitulum pro certo habet adhuc se habituali animarum cura 
potiri. Hanc quidem insedisse in Capitulo ad annum usque 1791 extra 
controversiam positum est, fatente etiam Archipresbytero. Iam vero ab eo 
tempore nullum proferri potest instrumentum, ex quo constet vel Capitulum 
istiusmodi iuri nuncium misisse, vel ipsum a legitima auctoritate sublatum 
fuisse. Quae vero iactantur civilis potestatis mandata, quaecumque demum 
ea sint vel esse possint, Capitulum arbitratur, nihil ipsa conficere, siquidem 
civilis potestas in rebus ecclesiasticis nihil habet auctoritatis. Porro nihil 
obstat, quod penes unum sit cura habitualis, penes alterum actualis. Inde 
vero nullum paratur impedimentum libero exercitio parochialis officii: ete- 
nim constituto Vicario perpetuo, quocumque demum hic titulo decoretur, 
nefas est ei, penes quem residet cura habitualis, sese immiscere in quibuslibet 
Paroeciae muneribus exercendis: S. C.in Bovinen., 27 maii 1820.! Quare non 
obstant bullae, quas Archipresbyter obtinuit: neque praescriptio, quae sine 
titulo induci non potest: cap. Si diligenti, de praescript. Vindicato autem iure 
parochialitatis habitualis, etiam emolumenta funerum, seu /o spoglio della 
cera Capitulum ad se pertinere contendit, tum ex longissima, pacifica, cunc- 
tisque numeris absoluta consuetudine, quae pro se viguit, adversa parte non 
denegante, ad annum usque 1791, tum ex Conciliis provincialibus ac Synodis 
dioecesanis, in quibus sancitum est, ut in funeribus et exequiis consuetudines 
observarentur contumacesque ab Episcopo omni iuris remedio compelleren- 
tur: Conc. Provinc. Mediolan. II, par. 3, dec. 17 et 1 tit., de funer.; Synod. 
Lauden. I, de fun., pag. 52. Nec huiusmodi consuetudinem dici posse sub- 
sequente tempore infirmatam et abrogatam, cum actus adversus eam legi- 
time praescripti non producantur. Nec adversarium quidquam proficere, 
quando admonet, emolumenta funeralia deberi Parochis ob Sacramentorum 
administrationem, interque iura pastoralia recensenda esse; hoc enim, etsi 
in genere verissimum sit, non comprobatur tamen, si contraria vigeat con- 
suetudo. Hisce expositis dignentur EE. PP. dirimere dubia: 

I. An cura habitualis Parochialis et Cathedralis Ecclesiae Laudensis sit 
penes Capitulum in casu? 

II. Zn, et ad quem spectent candelarum et intorticiorum reliquiae in fune- 
ribus, quibus Capitulum collegialiter interest in casu? 

Die, etc. Sacra, etc. respondit ad I. Affirmative. 

4d II. Affirmative favore Capituli iuxta modum ab Ordinario de bono et 
aequo statuendum, auditis interesse habentibus. 

[Thesaurus Resolutionum, tom. 119, p. 338-346]. 


4184. 
S. C. C., Spolefana, 7 iul. 1860. 


Novissime. suborta est controversia inter Archiepiscopum Spoletanum 
et Antonium Bisinium Parochum S. Donati Leonissae Spoletanae Dioece- 
$€o8 eX poena suspensionis die 26 septembris anni p. p. eidem irrogata ob 

pertinaciam retinendi in suo famulatu iuvenem puellam infra aetatem syno- 
dalem. 

Refert Archiepiscopus: « Iam a mense ianuarii currentis anni mihi ex 
Leonissa pervenerunt querimoniae contra Sacerdotem Antonium Bisini Pa- 
rochum 8S. Donati in dicta Civitate ob feminam vix quadrilustrem de sua 
fama et honore valde suspectam, quam Parochus solam retinebat propriae 
domi in qualitate famulae cum publica populi admiratione et scandalo. Post 
monitionem paternam inutiliter elapso designato termino pro mulierculae 
dimissione declaravit Bisinius, nolle praedictam famulam e domo eiicere; 
et interim obloquutiones, murmurationes ac scandala ita augebantur, ut fue- 
rim coactus cum epistola diei 19 elapsi februarii eum pro prima vice 
monere praesentibus Rev. Sacerdotibus Hyacintho Canonico Ettore et Cyrillo 
Olivi. Ab omni subordinatione et obedientia alienus Bisinius primum moni- 
torium irrisit. Scandalo et murmuratione percrebescentibus, per aliam epi- 
stolam sub datum 4 decursi maii, quam reseratam ei consignavit Cancella- 
rius Curiae ecclesiasticae Leonissae, Rev. D. Sylvester Canonicus Mariani 
die 9 eiusdem mensis, secundo monui Bisinium, novumque eidem adsignavi 
terminum ad famulam expellendam: sed aequali successu, quia infrunito 
animo in contubernio voluit pertinaciter perseverare. Quapropter sub die 16 
proxime elapsi septembris fuit ultimo et perentorie monitus, prout ex Vicarii 
Generalis ordine et Cursoris relatione, quorum copiam transmitto. De prae- 
cedentibus monitoriis constat ex mei Vicarii Generalis attestatione, cuius 
copia exhibetur. Perentorio termino novissimo in monitorio dato infructuose 
praetergresso tandem suspensio inflicta ac Bisinio per Ecclesiasticae Curiae 
Cursorem denunciata die 26 decursi mensis septembris, prout apparet ex 
relativo actu, cuius copiam transmitto. Eadem die Bisinius meo Vicario 
Generali notificavit appellationis actum, cuius copiam exhibeo. Qua provo- 
catione fretus, suspensione posthabita continuavit et adhuc perseverat in 
Sacro faciendo ceterisque ecclesiasticis functionibus peragendis eum univer- 
sali Cleri populique admiratione. Indubium porro est, omnes monitiones 
ad Bisinii cognitionem pervenisse. Cum contra acta ab Ecclesiastica Curia 
ad Sacrum istum Ordinem Bisinius provocaverit: ideo omnia fideliter trans- 
mitto, ut iudicium quam cito fieri potest, reddatur, ut ita scandalum demum 
cesset ». 

Hisce acceptis literis die 16 novembris eiusdem anni Archipraesuli rescri- 
ptum fuit, appellationem a Bisinio interiectam servandam esse in devolutivo 
tantum, idque Bisinio ipsi significatum, ut iura sua coram hac S. C. praefi- 
nito temporis spatio deduceret. T'ametsi Archiepiscopus huiusmodi mandata 
adamussim peregisset die 1 decembris, nihilominus Bisinius subsequentibus 
diebus 2 et 3 nedum Sacrum publice celebravit, sed et alias functiones paro- 
chiales exercuit. 

Plura fuere capita, quibus trinam monitionem Bisinio factam Archiprae- 
sul innixam voluit, quaeque ab ipso memorantur suis literis: ac nominatim 
secreti sacramentalis infractio, disquisitio nominis complicis in peccato turpi, 
negligentia in parochialibus muneribus obeundis, et gravis in populo famae 
suae laesio. At vero praecipuum caput extitit cohabitatio cum iuvene ancilla, 

quae a synodali quadraginta annorum aetate plurimum abest. Recriminatio- 
num omnium, de quibus Bisinius insimulatur, veritatem probationemque 
fundat Archiepiscopus fide octo testium, quos inter tres sacerdotali charactere 
praediti sunt, qui a Vicario Generali, adstante Cancellario episcopali, exa- 
minati fuere. Quod vero pertinet ad cohabitationem cum muliere, de qua 
agitur, ex his quinque viri peculiariter testantur Bisinium cum ea solum 
diu noctuque inhabitare. His accedit mulier octava testis, quae perhibet 
aliquo tempore apud Bisinium famulatum se exercuisse. Cum tamen de 
pudicitia ab eodem pertentata nefariis Bisinii cupiditatibus morem gerere 
omnino renuisset, ex eo tempore male eam tractare suscepit, atque adeo vel 
minima arrepta occasione verberibus afficere, ita ut eius domum deserere 
coacta fuerit. 

Bisinius multa attulit documenta, quibus se suaeque vitae rationem 
purgare nititur. De neglectu parochialium munerum malaque vita testimo- 
nia promit, quae contrarium porro comprobant; sed haec omnia datam exhi- 
bent anni 1856. Praesertim vero de puella, qua, ancilla ipse utitur, fidem 
profert viginti circiter testium nomine communitam, quod Teodosinda Dean- 
gelis (ancilla scilicet) a noi ed al Regio Giudice ha costantemente mantenuto 
carattere e fidatezza, degna peró a preferenza dell'encomio, che a pubblica voce 
tuttora riscuote. Sed optandum fuisset, ut Bisinius magis perspicue sese 
expressisset in hac re magni momenti, atque adeo adsertum suum legitimis 
probationibus confirmasset; nam ceteroquin 5 superius memorati testes testi- 
ficantur, ipsum reapse solum cum eadem puella convivere, indeque manare 
in populum admirationem non levem et scandalum. 

De Parochorum cohabitatione cum mulieribus fuse tractat Bened. XIV, 
Instit. Eccles. 80. Parochis minime vetitum est ex praesenti Ecclesiae con- 
suetudine ac disciplina unam vel duas ancillas in suum famulatum conducere. 
Attamen constare debet Parochum opera alicuius ancillae necessario indi- 
gere; opus est etiam, ut Parochus virtutis fama, ac praesertim honestatis 
erga famulas opinione palam commendetur; honestae simul esse debent 
mulieres ad servitium accitae. Sacri canones famulae aetatem minime prae- 
finiunt, sed communiter Synodorum sanctiones ad quadraginta annos coer- 
cent. Quae vero poena sequatur violatores huiusmodi disciplinae, non loqui- 
tur laudatus Pontifex, neque vulgo Doctores; cum tamen nulla lex absque 
sanctione valeat consistere: reliquum est, ut eadem prudenti Episcopi arbi- 
trio sit relicta. Hac de re factum esse colligi potest, quod Spoletanus Archi- 
praesul suspensionis censurae irrogandae manum apposuerit, in eaque irro- 
ganda canonicam formam non neglexit. Demum nemo nescit eum, qui 
suspensione detinetur, si officium, quod illi fuit interdictum, exercere prae- 
sumpserit, in irregularitatem incidere. Hisce positis EE. VV. dignentur 
definire quae sequuntur dubia: 

l. An, et quomodo sustineatur suspensio in casu? Et quatenus affirmative: 

IL. Zn constet de irregularitate a. Bisinio incursa in casu? 

Die, etc. Sacra, etc. respondit ad I. Affirmative in omnibus et. amplius. 

Ad II. Affirmative. 

[Thesaurus Resolutionum, tom. IIO, p. 331-338]. 

4185. 


S. C. C, Venetiarum, 28 iul. 1860. 


loannes Baptista Dabalà Venetus viduatus uxore novas contraxit die 
3 februarii anni 1855 nuptias cum aeque suo viduata viro Maria Catharina 
Conti; quam cum ad opus maritale impotentem ob eius arctitudinem exper- 
tus esset, continuo apud Patriarchalem Venetiarum Curiam iure iudicioque 
egit, ut nullum huiusmodi matrimonium declararetur. 

Confecto ad normam Benedictinae constitutionis Dei miseratione ! pro- 
cessu, periti, qui mulierem inspexerunt, concluserunt: Per vizio del dia- 
metro antero-posteriore del distretto inferiore della. piccola pelvi, per angustia 
e ristrettezza dell'apertura valvo vaginale, per cortezza del perineo, per. brevitá 
dello spalto valvario mai ebbe, né potrà aver luogo la. congiunzione maritale. 
L'impotenza della Conti à certa, permanente, perfetta, assoluta, congenita ed 
irremediabile. Quare die 20 maii 1859 lata fuit sententia huiusmodi: « Matri- 
monium contractum inter Ioannem Baptistam Dabalà et Mariam Catharinam 
Conti esse nullum ex capite impotentiae absolutae ipsius mulieris: ac proinde 
liberum esse eidem Dabalà Ioanni Baptistae, postquam omnia praescripta 
a constitutione Dei miseratione Benedicti XIV adamussim adimpleta fuerint, 
ad alias nuptias transire, ad quas ipsi libuerit, dummodo aliud impedimen- 
tum non obstet; e contra Mariam Catharinam Conti incapacem esse cuius- 
cumque alterius matrimonii ». 

Cum appellatio ab hac sententia interposita fuerit a Defensore matrimo- 
nii ex officio ad S. Sedem, SSmus D. N. causam ad hanc S. Congregatio- 
nem oeconomice pertractandam remisit. 

Adnexa folio habent EE. PP. vota ''heologi et Canonistae ac animadver- 
siones Defensoris matrimonii ex officio. Quibus mature perpensis diriment 
dubium: 

Zn constet de nullitate matrimonii in casu? 

Die, etc. Sacra, etc. respondit: Affirmative. 

[Thesaurus Resolutionum, tom. 119, p. 358-385]. 


4186. 
S. C. C., Vercelien., 28 iul. 1860. 


Clericus Egidius Ferraris archidioeceseos Vercellen. sacrae theologiae 
curriculo eo in seminario iam absoluto cuperet ad sacros conscendere ordines, 
a quibus aegre repellitur ob visivae facultatis defectum. Hinc, ut quod ordi- 
nario ei interdicitur iure, gratia saltem consequatur, supplicem Sanctissimo 
obtulit libellum, exposcens veniam super praefata irregularitate facultatem- 
que, ut omnibus ordinibus initiari possit, atque ut ob dictum defectum sibi 


MCf. N. 319. 


496 Curia Romana 


liceat diebus festis et duplicibus missam votivam B. M. V., semiduplicibus 
vero et ferialibus missam defunctorum celebrare. Re ad H. S. O. remissa 
literae datae sunt Archiepiscopo Vercellen., ut peracto experimento referret, 
an agatur de simplici debilitate visivae facultatis vel de alio graviori defectu, 
quod sacris praebeat impedimentum vel periculum admirationis in populo, 
necnon de necessitate seu utilitate Ecclesiae ex Oratoris promotione ad 
ss. ordines obventura. 

Archiepiscopus porro suo demandavit caeremoniario examen praefati 
clerici Ferraris. Ex illius autem attestatione colligitur « clericum ex defectu 
visivae facultatis, qui simplici sed gravi debilitate producitur, in missali le- 
gere non posse, at actus sacrosancti sacrificii bene perficere valere, quia videt 
calicem, patenam, hostiam et pallam ». Suam dein Archiepiscopus pandens 
sententiam: « Ratione habita, inquit, penuriae sacerdotum hodierno tempore 
necessarium et utile erit, ut Orator non obstante defectu visivae facultatis 
ordines suscipiat. Praeterea cum Orator iam cursum studiorum theologico- 
rum consummaverit, ob aetatem et defectum enuntiatum, si non ad ordines 
admitteretur, prorsus nesciret, quam vitae rationem institueret. Quam ob 
rem eum pro gratia dispensationis commendo ». 

Quod necessitate Ecclesiaeve utilitate suadente soleat haec Sac. Congre- 
gatio supra irregularitates dispensare, comperta res est. Verum enimvero 
neminem praeterit, eam dispensationes facilius indulsisse, ubi res erat de 
sacerdote iam promoto, quam ubi ageretur de clerico promovendo; quo in 
casu pluries huiusmodi veniam haud est elargita, uti videre est in Neapolitana, 
17 septembris 1814;* qua praecise exposcebatur facultas ad ss. ordines pro- 
movendi acolythum Dominicum De Paolis, qui ob nervorum opticorum 
imbecillitatem vix lucem a tenebris secernere pollebat, quamvis aliunde 
omnia ad sacrum missae sacrificium spectantia absque scandalo populique 
admiratione persolveret, ipsumque admodum commendarent et boni mores 
et scientia sacra et utilitas Ecclesiae, prout ex Episcopi informatione eruitur. 

Ceterum et plura prostant exempla, quibus quoque cum clerico promo- 
vendo dispensatum fuit: potissimum, cum scientia morumque probitate 
polleret, nec non de utilitate vel Ecclesiae necessitate constaret. 

Quatenus EE. VV. censeant cum Oratore dispensandum, videant, utrum 
saltem cum alterius sacerdotis assistentia debeat ipse sacrum facere, quamvis 
fnissam votivam vel defunctorum celebret, prout exposcit. Quaeritur: 

An, et quomodo dispensatio concedenda sit in casu? 

Die, etc. Sacra, etc. respondit: Non expedire. 

[Liber 203 Decretorum, p. 1709]. 


4187. 
S. C. C., Triventina, 18 aug. 1860. 


Datae sunt preces nomine Capituli Ecclesiae Collegiatae loci Cafracotta, 
ut proponeretur quaestio super onere, quo Canonici tenentur coadiuvandi 
Parochum Archipresbyterum in exercitio curae animarum. In literis enim 

apostolicis erectionis ipsius Ecclesiae Collegiatae mandatum legitur expresse: 
ut autem laboriosum officium curae animarum ab. Archipresbytero Parocho 
uberiori semper fructu sustineatur, Primicerio et Canonicis praedictis onus adiu- 
vandi eumdem Dignitarium Curionem eadem, qua reperitur, ratione, simili 
auctoritate perpetuo etiam iniungas. 

Rogatus pro informatione Episcopus, ratus est inaudito Capitulo Statuta 
quaedam Capitularia conficere, quorum dispositione quaestio praefata et 
aliae quoque pendentes controversiae praeoccupabantur et omnia iuxta sen- 
tentiam Archipresbyter! definita sunt, quorumque approbationem ad lites 
finiendas expetebat. 

Capitulum e contra assumpto Defensore plura, allatis in facto et in iure 
monumentis et auctoritatibus, firmiter opponit. Ac primum valde conquestus 
super Statutis per Curiam Episcopalem cum Archipresbytero confectis 
inaudito Capitulo, ea tamquam attentata et laesiva iurium capitularium et 
controversiarum pendentium reiicienda omnino esse putat. Deinde ad con- 
troversiae meritum accedens observat, a Capitulo non iam absolute respui 
onus coadiuvandi Parochum, sed iis limitibus reservandum, quibus ante 
Collegiatae erectionem erat arctatum, cum literae apostolicae novum haud 
onus iniunxerint, sed illud servare visae sunt, quod prius erat in more: 
eadem, qua reperitur, ratione. Erit igitur EE. VV. prudentiae dirimere 
dubium: 

Zn, et quomodo Primicerius et Canonici teneantur coadiwvare Archipresby- 
terum Parochum in exercitio curae animarum in casu? 

Die, etc. Sacra, etc. respondit: Affirmative iuxta consuetudinem servatam 
ante erectionem Collegiatae constituta methodo in Constitutionibus a Capitulo 
infra sex menses conficiendis et ab Episcopo approbandis. 

[Thesaurus Resolutionum, tom. 119, p. 427-434]. 


4188. 
S. C. C., 20 aug. 1860. 


Circa Missarum eleemosynas interrogabatur S. Congregatio: Potestne 
Sacerdos curare, ut Missae manuales, quas a fidelibus undique celebrandas 
accipit, per alios celebrentur, retenta parte stipendii pro bono opere? Semper 
intelligitur Sacerdotes substitutos certiores fieri de partis retentione, et con- 
sensum libere dedisse. Orator arbitratur, non licere, et casum comprehendi 
in prohibitione const. Benedicti XIV, Quanta cura, * aliorumque pontificio- 
rum decretorum. Sed cum aliquibus aliis secus videatur ex eo, quod de 
pio opere agatur, quaerit: 

i. Utrum Sacerdos, qui stipendio solito pinguius accepit, possit, in gra- 
tiam pii operis, alteri. Sacerdoti ordinarium stipendium dare (quo substi- 
tutus cum omnimoda libertate contentus est), retinendo partem taxa ordi- 
naria maiorem? 

2. Utrum Sacerdos possit sibi alium Sacerdotem substituere, ea lege ut ali- 
quam partem stipendii ordinarii in gratiam pii operis determinati remittat? 

3. Et quatenus negative in utroque casu, utrum Sacerdos ita agens ad resti- 
tutionem teneatur? 

4. Utrum Sacerdos petens huiusmodi donationem debeat prius illi totum 
stipendium tradere? tw 

5. Et quatenus affirmative, utrum Sacerdos aliter agens ad restitutionem 
teneatur? 

Die, etc. Sacra, etc. respondit: Consulat theologos, praesertim S. Alphon- 
sum, Tract. 3, De Sacramento Eucharistiae, cap. 3; et Benedictum XIV, De 
Syn. Dioecesana, //b. 5, cap. 9, et eius constit. Quanta cura, eorumque senten- 
tüs se conformet. 

[Collectanea S. C. de Prop. Fide, vol. I, n. 1200]. 


4189. 
S. C. C., Aquilana, 22 sept. 1860. 


Vacante Paroecia Villae S. Angeli in Aquilana Dioecesi, quae iuripatro- 
natus subest gentis Mignanelliae, hodiernus Patronus nominationem edidit 
favore Sacerdotis Aloysii Vespasiani, qui Canonicatu potiebatur in Eccle- 
sia Collegiata S. Iustae in Civitate Aquilae; hic autem nominationem in 
Episcopali Cancellaria praesentavit, ut canonice institueretur. Quare solem- 
niis de more expletis, nempe absoluto examine, quo plene approbatus fuit, 
et vulgatis edictis, cum nemo ad contradicendum comparuerit: sub die 
31 decembris 1858 ad Béneficii provisionem absolvendam stetit in episcopali 
capella, ibique lecta per Cancellarium bulla collationis, data sub die 9 decem- 
bris 1858 investitus de Paroecia fuit ab Episcopo per impositionem bireti 
super eius capite recitata formula: « Investimus te de Praepositura Curata 
Villae 5. Angeli per bireti tuo capiti impositionem praesentialiter genuflexum 
coram Nobis », et lecta demum fidei professione ad formam constitutionis 
Pii IV, Iniunctum nobis. * Verum postmodum mutato consilio, quin ad gre- 
gem sibi concreditum pergeret, instabat, ut ad Canonicatum redintegraretur 
in Ecclesia S. Iustae nondum de Rectore provisum, et quem legitime nun- 
quam vacasse contendere coepit, quippe nunquam secuta alterius incompati- 
bilis reali et corporali possessione, quae autem data fuerat in episcopali ca- 
pella, nonnisi verbalis erat et extra ecclesiam Beneficii. 

Tum Episcopus $. Ordini preces dedit, quibus casum exponens petiit 
quemlibet sanari defectum, si qui irrepserit in possessione praefata, onde il 
nuovo Parroco si rechi subito alla sua Parrocchia e sia provveduto il Ganonicato 
nella Chiesa di S. Giusta, dichiarandosi di essere legittimamente vacato dal 
31 decembre 1858, epoca della investitura data della Parrocchia. Et S. Ordo 
sub die 29 februarii 1860 literas ad Episcopum dedit, quibus declarabat 
Canonicatum vacavisse per canonicam institutionem Ecclesiae Parochialis factam 

favore Sac. Vespasiani, proinde procedi per ipsum posse ad provisionem vacantis 
Canonicatus ; praefatum vero Sacerdotem teneri a die captae possessionis ad resi- 
dentiam parochialem, et monendum esse, ut sese recipiat in locum Beneficii et 
consulat conscientiae suae quoad praeteritum; quodsi nihilominus residere detrec- 
taverit, procedendum ab Episcopo esse ad formam ss. canonum contra Parochos 
non residentes. Hisce habitis Episcopus ad collationem processit Canonicatus 
favore Sac. Francisci De Angelis, qui etiam possessionem adeptus est sub 
die 6 martii labentis anni, admonuitque insimul formiter Vespasianum, ut ad 
residentiam parochialem se conferret sub censurarum comminatione ad 
formam ss. canonum. Ast cum laesum inde se existimaverit Vespasianus, ad 
S. hunc Ordinem confugit, ubi coactum se Antistitis Aquilani imperio ac 
minis ad Paroeciam occupandam enarrans et multa referens ut ab ea capes- 
senda eximatur, concludit: che voglia la Santità di N.S. degnarsi di reinte- 
grarlo del suo Canonicato, che gode da circa 10 anni. 

Interrogatus Episcopus supradicta confirmat, suasque animadversiones 
proponit. 

Vespasiani Defensor manutenendum esse seu reintegrandum Canonicum 
Vespasiani in possessione Canonicatus in Collegiata Ecclesia S. Iustae demon- 
stratex indubia ab anno 1851 Vespasiani ipsius in Canonicatu solemni institu- 
tione ac pacifica per octennium possessione usquedum turbatus iniustissime 
fuit. Ius enim ipsum edicit restituendum esse Clericum sine manifesta et 
rationabili causa spoliatum: cap. Conquerente, de restit. spoliator. Nec obii- 
cienda est vacatio Canonicatus in Ecclesia S. Iustae per assequutam a Vespa- 
siano in rure S. Angeli Paroeciam: primo quidem ex beneficio optionis Aloysio 
a iure concesso. Eo namque Clericus iure potitur, ut novo donatus Beneficio 
possit posterius dimittere ac prius retinere: cap. Praeterea et Referente, de 
praebend. et dignit. Atqui Aloysius re adhuc integra retinere Canonicatum, 
Paroeciam vero dimittere elegit. Nec hisce iuribus derogatum fuit in cap. 
De multa, eod. tit. et in cap. 4, de ref., Sess. 7, Concilii Tridentini, quia in 
eis agitur de prohibita retentione Beneficiorum quae habent incompatibili- 
tatem quoad titulum, non vero, prout in nostro themate, de incompatibilitate 
quoad retentionem. Secundo pergit Defensor, dici nequit in sensu iuris Aloy- 
sium Paroeciam fuisse consequutum. Tunc enim habetur iuridica assequutio 
Beneficii, ac proinde vacatio prioris Beneficii incompatibilis, cum Clericus 
non modo in novo Beneficio fuit institutus, sed huius possessionem fuit 
adeptus, in eaque per bimestre pacifice versatus: cap. Licet, de praebend, in 6. 
Atqui certum est Canonicum Aloysium numquam in realem possessionem 
Paroeciae S. Angeli fuisse immissum. Etenim ipse adductis testibus osten- 
dit, neque audivisse neque unquam accepisse ab Episcopo bullam collationis 
ac literas institutionis. Nec iuvant literae huius S. Congregationis: hae nam- 
que prodierunt ex falso supposito ab Episcopo insinuato de perfecta Vespa- 
siani institutione ac real; Paroeciae possessione, non autem ab explorata 
verbali tantum institutione. Ceterum concludit: illa institutio sive collatio 
nullius roboris censeri debet, cum vi metusque causa peracta fuerit: constat 
enim ex testibus fide dignis examini ad obtinendam Paroeciam Aloysium 
sese obtulisse metu suspensionis ab Episcopo indictae, eiusque institutionem 

accepisse metu relegationis in insulam ab eodem Episcopo incusso. Ad extre- 
mum ipse Episcopus hanc coactionem fatetur, dum in causa Vespasiani hunc 
S. O. sciscitatus est: An posset Episcopus obligare Sacerdotem ad parochiale 
munus obeundum? Quae quidem quaestio sicut iz facto coactionem confirmat, 
ita de iure in praesenti themate est negative solvenda. 

Contra vero Aquilani Antistitis Defensor nil sollicitus de repellenda 
asserta coactione (etenim incredibile omnino esse ait hominem, qui tantum 
rumorem contra Episcopum suscitavit, contra propriam voluntatem nomi- 
nationem acceptasse, acceptationem manu propria scripsisse et subscripsisse, 
preces pro institutione obtulisse, examen subiisse, investituram nactum 
fuisse, quin unquam moveret os suum), totus in eo est, ut triplici ex capite 
non esse locum petitae redintegrationi conficiat. Primo quidem cum collatio 
seu institutio ius tribuat 77 re seu in Beneficio: cap. ult. de concess. praebend., 
in 6, cumque per eamdem institutionem consumpta praecedens collati Bene- 
ficii vacatio vere existat, cumque demum receptum communiter sit, quod 
habens canonicam collationem propria auctoritate ministrare possit in Bene- 
ficio et eius curam exercere: haud immerito tradunt Doctores et 'Tribunalia, 
per solam collationem alterius Beneficii vacare alterum incompatibile, quod 
a proviso retinebatur: cap. De multa, de praebend. et 'Trident., Sess. 7, cap. 4, 
de ref. Iam vero quum de collatione Paroeciae in facto constet plene secuta 
favore Vespasiani, nam extat bulla episcopalis eidem audienti et acceptanti 
lecta sub die 31 decembris 1858 coram Episcopo et duobus testibus, extatque 
insuper investitura per eum recepta, quae etsi verbalis tantum reputanda 
foret, vim semper haberet collationis: ambigi non posse infert, quin vaca- 
verit Canonicatus antea ab eo retentus; et cum iam de eo per Episcopum 
dispositum fuerit favore Sac. Francisci De Angelis, qui etiam in eius posses- 
sione versatur a die 6 martii 1860, nulla profecto ratione substinet posse 
reintegrari Vespasianum ad Praebendam, quae ab alio legitime possidetur. 
Ceterum in casu non defuisse pugnat realem possessionem, scilicet quae data 
est sub die 31 decembris 1858 in episcopali capella, in qua et lectio bullae 
locum habuit, et bireti impositio super capite provisi, ac denique per eum 
fuit recitata fidei professio. Unde argui debere instat, veram exinde realem- 
que possessionem, etsi extra ecclesiam seu extra conspectum Beneficii, tra- 
ditam in themate expletamque fuisse: cap. Ex ore, de his quae fiunt a mai. part. 
Capit. Atqui firmum in iure est, ut quoties per provisum de incompatibili 
stat, quominus possessionem apprehendat, idem omnino sit, ac si revera 
apprehendisset, ita ut elapso bimestri utrumque Beneficium amittat, si et 
primum retinere praesumpserit: text. in Extravag. Execrabilis. Sequitur 
inde, quod Vespasianus, qui nedum duos menses, sed annum et ultra ab 
habita verbali possessione Paroeciae labi passus est, quin realem assumeret, 
Canonicatum amiserit aeque ac si realiter eam possedisset, proinde iure meri- 
toque ab Episcopo in alterius personam provisum fuisse. Demum si quisque 
Clericus quamvis ex abrupto vocatus tenetur sequi vocem Pastoris, multo 
magis id retinendum esse quisque videt, quum de Clerico agitur, qui colla- 
tam sibi Paroeciam acceptavit eique proin serviendae se obstrinxit. Dubium 
igitur est: 

Zn sit locus reintegrationi in possessionem Canonicatus in Ecclesia Collegiata 
S. Iustae in casu? 

Die, etc. Sacra, etc. respondit: Negative. 

[Thesaurus Resolutionum, tom. 119, p. 529-543]. 


4190. 
S. C. C., Herbipolen., 22 dec. 1860. 


Crebris delatis querelis ad Ordinariatum Herbipolensem nomine Com- 
munitatis in Karbach contra eiusdem loci Parochum Iosephum Arnheiter, 
summaria inquisitio in eumdem instituta fuit, ex qua sequentia imputatio- 
num capita satis comprobari Curiae visa sunt, nempe: 1. Nimius, et durus 
rigor Parochi in castigandis pueris per verberationes, et adultis per implora- 
tionem politiae saecularis. 2. Indomita ludi et conversationis passio, quae 
ipsum frequenter a sua paroecia abesse, et in vicina oppida excurrere coge- 
ret; unde non raro serotinis horis, media nocte, imo summo mane domum 
revertebatur. 3. Notabiles negligentiae in officio pastorali, ac in administra- 
tione sacramentorum, ex causa praesertim seri reditus ex locis peregrinis. 
4. Notabiles distractiones in publicis divini officii functionibus non sine 
populi admiratione. 5. Culposus neglectus in assistendo moribundis, quo- 
rum nonnulli ipsius culpa sine sacramentis decesserunt. 6. Demum gravis 
aversio, et abalienatio parochianorum exinde derivans, ita ut ipso Parocho 
celebrante divina officia, parochiani ecclesiam vitarent, sacramenta recusa- 
rent, et passim maxima frequentia vicinas ecclesias peterent. 

Hinc publicae utilitatis suadente ratione ac pro bono pacis, die 31 decem- 
bris 1855 sententia a Curia lata fuit, qua per modum provisionis admini- 
strativae et temporariae, Cooperator datus est Parocho eiusdem sumptibus, 
donec huiusce provisionis causam. cessare constaret. Quae quidem provisio 
post mensem temperata est ita, ut permissum et praeceptum fuerit Parocho, 
et Cooperatori in omnibus cultus divini functionibus alternare vices, salvo 
tamen arbitrio parochianorum in administratione Sacramenti poenitentiae 
et altaris, praesertim in provisione infirmorum, Cooperatorem adeundi. 

At Parochus ad Curiam metropolitanam Bambergensem appellans, sui 
favore die 14 februarii 1856 sententiam, quae sequitur, a Iudice huius Curiae 
obtinuit, videlicet: sententiam poenalem contra Parochum Arnheiter, tam- 
quam aequum poenae modum excedentem, non susteneri; ideoque Coo- 
peratorem ipsi datum revocandum; Parochum vero appellantem propter 
culpabiles negligentias in munere parochiali esse severe coarguendum. Prae- 
terea, iudicii expensas et stipendium dati Coadiutoris a Parocho ferenda 
esse. — 

Vicissim ab hac sententia episcopalis Curia ad Apostolicam Sedem appel- 
lavit. Pendente autem appellatione, cum dissidia inter Parochum et parochia- 
nos augeri in dies non sine spirituali horum damno intelligeret Episcopus, 
ope alterius sententiae, die 1o februarii 1857 Parochum ipsum ad permutan- 
dum intra trimestre parochiale suum beneficium cum alio damnavit, eum- 

que interim ab omni exercitio iurisdictionis et ordinis, excepta Missa privata» 
suspendit. Itaque contra hanc sententiam iterum appellavit Parochus ad 
metropolitanam Sedem, quae tamen ob pendentiam litis penes Apostolicam 
Sedem, suam incompetentiam declaravit. Exinde Parochus ad S8. Sedem 
suam etiam appellationem deduxit. 

Curia metropolitana in ferenda sententia iudicio Curiae episcopalis ad- 
versa perpenderat, inquisitionem institutam super Parochi accusationibus 
deficientem ét mancam fuisse. Investigatum enim non fuerat, quam ob cau- 
sam, quove animo accusatores Parocho oppeterent: an scilicet personali 
odio et vindictae forsan cupidine abrepti, vel potius desiderio occurrendi 
publicae paroeciae malis, quae Parocho imputabantur. Eo vel magis quod 
cum a decem annis Parochus Arnheiter eam regeret paroeciam, accusatio- 
num capita ad ultimos annos non referebantur, ita ut expiscata et conquisita 
ea facta esse viderentur, quae lapsu temporis obliterata manebant. Quare 
ratio agendi Parochi in primis ad trutinam revocari debuisset, et si culpa 
vacuus repertus ipse non esset, locus fiebat admonitionibus, ut ad sanam 
frugem rediret. 

Accedit, non omnia accusationum capita Parocho communicata fuisse, 
ut sese defendere posset. 

Insuper eadem metropolitana Curia singulas accusationes perpendens, 
observabat probari quidem, Parochum nimiam aliquando adhibuisse severi- 
tatem in adolescentes, et quandoque praecipitanter in hac re se gessisse; 
at eosdem iuratos testes deposuisse, non cuncta esse veritati consona; distrac- 
tiones autem minori etiam pretio habendas esse, quae ad duos casus tempore 
iamdiu praeterito referebantur. Circa accusationes ludi ad plures noctis 
horas protracti, id raro accidisse testes affirmabant, et quando imbrium vis 
impedimento reditui foret. 

Demum, minoribus imputationibus omissis, eadem Curia circa negli- 
gentiam in Sacramentorum administratione perpendebat, sex tantum nume- 
rari huius negligentiae casus in toto decennio curae parochialis: attamen de 
eorum nonnullis Parochus auditus non fuerat; circa caeteros vero, vel exclu- 
debantur circumstantiae ludi et absentiae a Parochia, vel deprehendebatur 
falsa seu exaggerata accusatio, vel alia concurrebant adiuncta, quae Parochi 
negligentiam, si non omnino excusarent, saltem non adeo criminosam redde- 
bant, prout ex adverso contendebatur. 

Caeterum, quamvis ob indicata rationum momenta gravis nimis existi- 
mata fuerit poena inflicta Parocho ratione nempe expensarum pro alendo 
Coadiutore, praesertim autem ob dedecus eidem obventurum; nihilominus 
eadem Curia monendum serio Parochum esse censebat, ob immoderatam 
ludi et conversationis passionem, ob eiusdem commorationes extra fines 
Parochiae usque ad serotinas noctis horas, distractiones, et neglectum in 
obeundis sacris actionibus, anxietatem in conservanda sanitate et vita in 
casibus, in quibus pastor bonus vitam etiam pro ovibus dare debeat, ob 
vehementiam denique in castigandis pueris et adultis. 

Parochus praeterea sese apud Sedem Apostolicam defendebat ab altera 
lata sententia, qua permutatio beneficii decernebatur; hanc pariter sententiam 

non sustineri contendebat, non solum quia iisdem rationibus ac prima sen- 
tentia inniti dicebat, sed etiam quia lata fuit pendente penes Apostolicam 
Sedem appellatione, quo in casu sine vitio attentati, nihil innovari potuerat. 

Pro defensione prioris sententiae adducebat Curia caput s, de rerum 
permutatione, in. quo legitur: « Si Episcopus causam perspexit necessariam, 
licite poterit de uno loco ad alium transferre personas, ut quae uni loco 
minus sunt utiles, alibi se valeant utilius exercere ». Quo textu freti Docto- 
res sentiunt, integrum esse Episcopo cogere Clericum ad permutandum cum 
alio beneficium, quatenus urgens causa publicae utilitatis id exigat, licet sine 
Beneficiati culpa id eveniat: ex. gr. si gravis exurgat aversio, et odium populi 
adversus Parochum, ita ut eius verba nullum amplius fructum afferant, 
populus divina contemnat, et scandala oriantur. Namque bonum publicum 
debet praeferri privato, ceu inter alios docet Reiffenst., ad cit. tit. n. 38 et 39. 
Nihilominus subiungebatur, mitius cum Parocho in praesenti casu actum 
fuisse. Additus enim eidem fuerat Cooperator dumtaxat iuxta monitum citat. 
Reiffenst. 2bidem, n. 40, et quidem ad tempus, permissa insuper inter Paro- 
chum et Cooperatorem alternativa in sacris explendis functionibus. Constitit 
enim ipsi soli animarum curam relinqui non posse, in quem scilicet gravis 
populi aversio concitata fuerat. 

Circa sententiam autem Iudicis metropolitani eadem episcopalis Curia 
animadvertebat, dictam sententiam falso supposito laborare: namque in ea 
falso supponitur institutam fuisse inquisitionem, ut Parochus poena plecte- 
retur culpae proportionata. Non aliud siquidem actum fuerat, quam ut de- 
cerneretur, quo remedio, rebus in ea parochia funesto dissidio conturbatis, 
per modum provisionis administrativae occurrendum esset. In eadem insuper 
sententia falso supponi dicebatur ad eiusmodi provisionem deveniri ex iure 
non posse, nisi antea constaret solius Parochi culpa ea contigisse mala, qui- 
bus remedium erat afferendum: quod non convenit cum iis, quae ad consu- 
lendum ecclesiasticae administrationi cauta in iure sunt. Quin imo Inno- 
centius III, cap. 10, de renunt. ait: « Propter malitiam autem plebis cogitur 
interdum Praelatus ab ipsius regimine declinare, quando plebs adeo durae 
cervicis existit, et in rebellione sua ita pertinax invenitur, ut proficere nequeat 
apud ipsum, sed propter eius duritiem, quo magis satagit, eo magis iusto 
iudicio deficere permittatur ». Haec quidem sancita extant circa Parochum 
omnino insontem, quae maiorem vim habere dicenda sunt,si Parochus in 
pertinaci odio plebis omnino insons non reperiatur. Plures autem culpas 
recognovit ac enumerat ipse metropolitanus Iudex, quamvis caeteras nimia 
facilitate excusare visus fuerit. 

Ad defectus quod attinet in peracto summario processu inventos obser- 
vabatur iuxta Reiffenstuel, /. 5, tit. 1, $ 4, n. 209, Engel, zus can., eodem 
loc. publicationem testium reo fieri non debere, si ipsis exinde grave immi- 
neret periculum vel incommodum; quod insuper ex praxi eiusdem Dioe- 
cesis servari solere dicebatur. 

Caeterum si omissiones quae processus substantiam tangerent, irrepsis- 
sent, non ideo absolvi reus, sed processus suppleri debuisset, ne culpa iudi- 
cis in detrimentum christianae reipublicae cederet. 

Gradum praeterea faciens episcopalis Curia ad defensionem alterius 
sententiae qua decreta est, per modum provisionis, beneficii parochialis per- 
mutatio, ea innitebatur pariter causis dissidii et aversionis in dies auctis 
ob eiusdem Parochi arrogantiam. 

Quibus ex officio nonnullae Resolutiones S. C. C. addebantur, quae simi- 
les causas respiciebant, et sunt sequentes: in Taurinen., 7 iulii 1855, ! in 
Eistetten., 21 iulii, 11 augusti et 22 septembris 1742, ? demum in Lzmburgen., 
I9 decembris 1857. ? 

Hisce itaque ex officio expositis perpendendum in praesenti nostro casu 
erat, num revera occurrerent eiusmodi rerum adiuncta, ut necesse omnino 
fuerit hisce extraordinariis uti remediis, quae ob bonum publicum ad maiora 
mala, et scandala praevertenda, iura permittunt. Quare propositum est 
dubium: 

An sententiae Curiae Episcopalis Herbipolensis diei 31 decembris 1855 et 
diei ro februarii 1857 sustineantur in casu? 

Die, etc. Sacra, etc. respondit: Attentis peculiaribus circumstantüs esse 
locum permutationi cum altero Beneficio reditus fere aequivalentis infra. sex 
menses. 

['l'hesaurus Resolutionum, tom. 119, p. 609-616]. 


4191. 


S. C. C, Neritonen., 22 dec. 1860. 


Capitulum Collegiatae Ecclesiae oppidi Galatonae, Neritonensis Dioecesis, 
ius sibi asserit nominandi novos Canonicos e Mansionariorum gremio ser- 
vato antianitatis ordine assumendos. De quo iure quaestio iam pendet penes 
S. hanc Congregationem. Cum vero Episcopus asserto Capituli iure postha- 
bito in duabus postremis vacationibus Canonicales Praebendas contulisset 
duobus Sacerdotibus: continuo Capitularis Procurator Iosephus Baglivo pro- 
testationem in Curia Episcopali edidit, aliam insuper protestationem transmi- 
sit ad nominatos Sacerdotes. Aegro itaque animo Capituli resistentiam ferens 
Episcopus, tres praecipuos protestationum auctores: Sacerdotes nempe Man- 
sionarios Iosephum Baglivo Capituli Procuratorem, Domitium Giuranna et 
Raphaelem Frezza, distinctis decretis diei 19 novembris 1859 a divinis ex 
informata conscientia suspendit, ac praeterea ad recessum in Conventum 
spiritualium exercitiorum vacandi gratia, ad suum beneplacitum damnavit. 
Post sex menses tamen Sacerdotum liberationem e claustro imperavit Epi- 
scopus, sed firmam manere voluit poenam suspensionis. Contra hanc recla- 
marunt ad S. Congregationem praedicti Sacerdotes, et praesentis contro- 
versiae argumentum constituit. 

Interrogatus Episcopus de causis inflictae suspensionis, respondit, se ad 
suspensionem et reclusionem trium Sacerdotum Oratorum processisse in 
Cf. N. 4143. 

causam protestationum ab ipsis editarum et ope Officialis laicae Curiae 
exhibitarum, quas vocat scandalosas, schismaticas et Ordinario necnon 
S. Sedi iniuriosas. Eorum insuper obstinatam voluntatem in tuendis assertis 
Capituli iuribus insimulat, monens etiam protestationes praedictas absque 
ullo Capituli erusdem mandato redactas fuisse. Prudenter itaque ob praesen- 
tem temporum calamitatem se gessisse existimat, suspensione ex informata 
conscientia renuentes plectendo, ne in publicam revocarentur disputationem 
iura Apostolicae Sedis ab illis temere impugnata, quod quidem non levis 
scandali occasio fuisset. Praeter hoc nihil aliud ab Episcopo deductum fuit. 

E contra Defensor Sacerdotum Oratorum affert actum capitularem, in 
quo aliter omnino diserte enunciatur, ac nonnullorum Capitularium, qui 
abdicationem propriis iuribus ob comminatas punitiones obsignaverant, 
retractatio exhibetur. Paucis vero demonstrare satagit suspensionum iniusti- 
tiam tum quoad formam, tum quoad titulum. Cum enim res sit de suspen- 
sione ex informata conscientia, quam ob occultum dumtaxat crimen infligere 
fas est Episcopis iuxta doctrinas traditas in S. Agathae Gothorum, 26 februa- 
rii 18535, ! hinc arguit hanc procedendi formam adhiberi minime potuisse in 
praesenti casu, quo suspensionis causa tota posita erat in protestationibus 
editis, omnibus sane notissimis, quippe quae et Curiae et Sacerdotibus 
nominatis solemni ritu nunciatae fuissent. Sed titulum ad suspensionem 
infligendam penitus deficere praeterea probat. Grave enim ad hanc gravissi- 
mam. poenam requiritur facinus. Quamlibet vero criminis speciem abesse 
a protestatione, qua quis se sua tueri iura declarat. Quinimo id in themate 
officii et necessitatis causa factum asserit, ut Capitulares iura sua sarta tecta- 
que successoribus suis amandarent. Perperam vero protestationem in form: 
illicitam verbisque iniuriosis conceptam traduci, quia protestationi clausula 
adiecta, qua Capitulares, dum se iura tueri velle afhrmant, obsequii et reve- 
rentiae erga Ordinarium debitae luculentissimum testimonium exhibuerunt. 
Sit itaque dubium: 

Zn sustineantur decreta suspensionum in casu? 

Die, etc. Sacra, etc. respondit: Negative. 

[Thesaurus Resolutionum, tom. 119, p 622-624]. 


4192. 


S. C. C, Treviren., 23 mart. 1861. 


Occasione resolutionis in Cameracen., 25 septembris 1858 ? Episcopus 
Trevirensis haec S. C. exposuit: In multis Dioecesis nostrae Parochiis exi- 
stunt fundationes, quae vulgo primissariae vocantur (beneficia et simplicia 
et curata) quibus provisum est, ut dominicis diebus et festis, praeter quasdam 
ferias, Sacrum celebretur matutinum. Eiusmodi vero fundationes, ob exigui- 
tatem redituum et penuriam Sacerdotum, plerumque proprio carent Sacer- 

dote. Ut autem menti fundatorum, quantum fieri potest, satisfiat, Parochi 
obtenta binandi facultate, diebus dominicis et festis, binam dicunt Missam, 
Sacrum matutinale e£ Sacrum summum pro populo, et in utroque sacro 
traditur homilia sive instructio cathechetica, pro quo peculiari labore sive 
industria, Parochi hucusque ex eiusmodi fundationibus certam percipiunt 
remunerationem. Sunt et alii Parochi, qui diebus dominicis et festis binam 
dicunt Missam, partim in ecclesiis parochialibus, partim in. filialibus, quia 
necessitas moralis id exigit. Non pauci Parochi ad ecclesias dissitas, per 
vias asperas, tempore aestus, frigoris et nivis tendunt, qui infra Sacrum 
simul tradunt doctrinam christianam. Quaeritur igitur: 

1. Utrum Parochi qui, ut menti fundatorum fiat satis, diebus dominicis et 
festis, binam. dicunt. Missam, et pro fundatoribus Primissariarum applicant, 
salarium ex fundo Primissariarum, pro peculiari labore, percipere possint? 

2. Utrum Parochi, qui, pro necessitate circumstantiarum, diebus dominicis et 
festis, sive in. Ecclesia parochiali, sive filiali dissita, bis celebrant, tradita simul 
doctrina christiana, pro peculiari labore et industria, certum salarium annuum 
a parochianis oblatum, percipere valeani? 

Animadvertebatur ex officio, vetitum esse Parochis binandi facultate 
donatis, pro secunda Missa eleemosynam recipere, ceu 8. C. C. definivit 
in cit. Cameracen. Missae pro Populo, et pluries alibi decrevit, praesertim 
in Ventimilien.,y9 decembris 1835.1 Imo ad rem afferebatur responsio quae- 
dam S. C. data in Brixien., 4 martii 1855 per sum. precum. Consuetudo enim 
invaluerat in ea dioecesi, ut a quibusdam piis Sodalitiis aut Praefectis fabri- 
cae ecclesiae, retribueretur Parocho peculiaris eleemosyna pro Missa, diebus 
dominicis aut festis de praecepto, celebranda vel canenda; idque aliquando 
sine onere specialis applicationis. Hinc quaerebat Episcopus: utrum haec 
praxis, ubi ab immemorabili consuetudine firmata invenitur, tolerari possit, 
saltem pro diebus quibus. offertur eleemosyna absque obligatione determi- 
natae obligationis. Sacra autem Congr. censuit rescribendum: Consuetu- 
dinem iuxta exposita esse reprobandam, et servandam esse constitutionem 
Benedicti XIV, Cum semper. oblatas. ? 

Caeterum observabatur ad casum propositum quod attinet, cum elee- 
mosyna non ratione celebrationis aut applicationis secundae Missae rependa- 
tur, sed titulo remunerationis pro speciali labore et industria, superesse 
decernendum Sacrae Congregationi, an prohibitio, de qua supra, compre- 
henderet etiam id quod ex huiusmodi titulo afferri solet. Nec videbatur 
opponi allegata Brixiem.,in qua casus erat non de secunda Missa, sed de 
Missa parochiali, et eleemosyna rependebatur pro celebratione Missae eius- 
dem. E contra vero S. C. Rituum, titulo remunerationis pro speciali labore, 
quibusdam Parochis qui Sacrum necessitate exigente iterabant, in locis a 
parochiali ecclesia remotis, receptionem cuiusdam stipendii censuit posse 
permitti: Monasterien., 14 iunii 1845.? Quibus perpensis: 


1 Cf. N. 4054. 
2 Cf. N. 345. 
3 Cf. N. 5932. 

Die, etc. Sacra, etc. respondit ad 1. et 2. Posse permitti prudenti arbitrio 
Episcopi remunerationem intuitu laboris et incommodi, exclusa. qualibet. elee- 
amosyna pro applicatione Missae. 

[Liber 204 Decretorum, p. 809]. 


4193. 


S. C. C, Salamantina, 22 febr. 1862. 


Episcopus Salamantinae Dioecesis in Hispania in relatione status Eccle- 
siae suae ad hanc 5. Congregationem die 27 septembris 1857 transmissa, 
sequentia exposuit: « Ducentae circiter Paroeciae in hac Dioecesi extant, 
quae aliam filialem sibi adnexam habent, in qua Parochus diebus dominicis 
et festis per annum secundam Missam celebrat: et circa hanc consuetudi- 
nem diversa dubia suboriuntur, super quibus declarationem necessariam 
a S. Congregatione humiliter expostulo. Et primum animadvertere debeo, 
quod fidelium numerus iuxta has ecclesias commorantium valde varius 
est: in aliquibus sunt quinque vel decem, in aliis ducenti, imo et sexcenti. 
Distantia a matrice, modo ad milliarium non attingit, modo sunt duo, tria 
aut quatuor milliaria. Valde difficile foret, etiam post exquisitam investiga- 
tionem, definire, utrum hae ecclesiae nunc filiales, fuerint aliquando eccle- 
siae matrices, seu verae paroeciae ». Quatuor proinde dubia proponebat 
S. Concilii Congregationi, quae antequam solverentur, rogatus est Episco- 
pus, ut magis praecise referret de omnimoda deficientia Sacerdotum ac me- 
diorum, quibus per alium celebrari posset in filialibus ecclesiis; et utrum 
ecclesiae modo filiales nuncupatae, dotem aliquam seu congruam distinctam 
a matrice haberent, perquisitis actis Curiae ac SS. Visitationum. At, quae 
relata sunt, sufficientia non erant ad integram quaestionem singillatim defi- 
niendam, quae ingentem paroeciarum numerum complectebatur. Relatum 
enim est de magna et generica Presbyterorum deficientia, eorumque redi- 
tuum paupertate, qui dum prius ex decimis alebantur, deinde his subtractis, 
assignata est pro quolibet parocho certa pensio, independenter omnino a 
populorum numero, vel parochiarum, quas quilibet regit. Concinnata 
itaque fuerunt Episcopi dubia, prouti infra scribuntur. 

Ex officio, haec praecipua capita iuris proponebantur 8. Congregationi. 
Praemissa nempe notione historica disciplinae, quae successive hanc missa- 
rum iterationem moderata est, allegabatur caput 3, de celebrat. Missar., in 
quo ita sanxit Innocentius III: « Excepto die Nativitatis Dominicae, nisi 
«causa necessitatis suadeat, sufficit Sacerdoti semel in die unam Missam 
solummodo celebrare». Ubi verbum sufficit, non convenientiam aliquam 
commendat, sed verum praeceptum continet, ceu etiam docuit Benedict. XIV, 
in const. Declarasti Nobis.* Quaenam porro debeat esse necessitas ab Inno- 
centio indicata, licet disputaverint de ea Doctores, hodie, praesertim post 
hanc Benedicti XIV constitutionem, illa est (subiungebatur) qua reperitur 

Presbyter qui duas habeat paroecias, et in alterutram nequeat populus con- 
venire, nec alius habeatur Presbyter praeter Parochum, qui Missam possit 
celebrare. Et similis reputatur etiam casus, quo Parochus, etsi non praesit 
duabus paroeciis, tamen vel duos regat inter se dissitos populos, quorum 
unus ob magnam locorum distantiam assistere non possit Parocho celebranti, 
vel etiam, si una sit Ecclesia, quae universum populum simul capere non 
possit. Extra huiusmodi necessitatis casus, neque consuetudo, etsi vetustis- 
sima, suffragari potest Missarum iterationi, ut S. C. C. pluries censuit. Adno- 
tabatur vero 77 facto, quod licet haberetur generica Presbyterorum deficien- 
tia, tamen ex ea argui non poterat vera necessitas in qualibet paroecia. 

Caeterum observabatur, distantiam Ecclesiarum, quae filiales nuncupa- 
bantur, a Parochiali Ecclesia ab uno circiter lapide, usque ad tria et quatuor 
passuum millia protendi: et fideles in multis Ecclesiis usque ad biscentum 
et sexcentum ascendere, quamvis in nonnullis non nisi quinque vel decem 
tantum reperiantur. Ob quas peculiares circumstantias, exponebatur respon- 
sio S. C. in casu non absimili, proposito per Summaria precum die 12 ianua- 
rii 1847 in Lingonen. In eo enim pariter agebatur I. de consuetudine, qua 
nonnulli animarum Pastores Missam iterabant eodem die; II. aderat quae- 
dam Communitas uno circiter lapide a Parochiali Ecclesia separata constans 
viginti circiter personis. Et S. C. respondit: « Scribatur Episcopo, ut con- 
cedat bis Missam celebrandi licentiam, quatenus eae circumstantiae, et 
praecisae necessitatis casus concurrant, quos Benedict. XIV in sua const. 
Declarasti Nobis, xequirit; in casu vero, quem idem orator proponit (seu 
in secundo casu) licentiam esse concedendam ». 

Quod attinet vero ad applicationem secundae Missae pro populo, affe- 
rebatur resolutio S. C. C.in Lucen., 12 martii 1774, in qua proposito dubio: 
An Parochi duabus Ecclesiis parochialibus praepositi, teneantur Dominicis alüs- 
que Festis diebus Missam in unaquaque Ecclesia, sive per se, sive per. alios, 
applicare pro populo in casu? responsum prodiit: Affirmative, exceptis tantum 
parochüs unitis unione plenaria et extinctiva, et scribatur Episcopo iuxtainstruc- 
tionem. Instructio vero continebat: S. Congregationem nunquam dubitasse, 
quod Parochi teneantur applicationi supradictae Missae pro populo singulis 
diebus Dominicis et Festis in unaquaque ex Ecclesiis Parochialibus, quae vel 
aeque principaliter , vel subiective coniunctae sunt atque incorporatae; cum appli- 
catio unius tantummodo Missae pro populo locum habeat in iis parochialibus, 
quae invicem adeo unitae et coniunctae atque incorporatae sunt, ut ex duabus 
una prorsus cum extinctione tituli alterius evaserit. 

In praesenti autem facto, quamvis ex deductis non poterat certo deter- 
minari natura unionis, animadvertebatur tamen non deesse indicia, quae 
videbantur excludere plenariam et extinctivam unionem. 

Caeterum subiungebatur, si Parochi iterare Missam deberent, non ratione 
duplicis Paroeciae, sed solummodo ratione necessitatis, quamvis secundam 
Missam ad libitum applicare possent, nullam tamen pro hac celebratione 
recipere posse eleemosynam; quod dici etiam debet de quolibet Sacerdote, 

qui nullam habeat animarum curam, ceu omissis ceteris, definitum fuit in 
Ventimilien., x9 decembris 1835, * et in Cameracen., 25 septembris 1858. ? 
Resolvenda igitur Eminentiis Vestris proponuntur dubia: 

1. Zn, et quomodo consuetudo secundam Missam celebrandi in praedictis 
ecclesiis adnexis, ubi hic mos ita invaluit, ut populus etiam ius ad illam exigen- 
dam existimet se habere, toleranda sit in casu? 

2. 4n Parochus necessario debeat illam secundam Missam applicare pro 
populo, sicuti primam, vel liberam retineat illius applicationem cum stipendio 
in casu? 

3. 4n licentiam dare queat Episcopus ad illam secundam. Missam celebran- 
dam. in casibus similibus, et in locis, ubi talis consuetudo usque adhuc non inva- 
luit in casu? 

4. An praedictam licentiam concedere possit tempore collectionis messium, 
cum plurimi operarii in uno praedio seu villa concurrant, qui certe Missam non 
audirent, nisi Parochus secundam in eo loco diceret, ex eo quod alter Sacerdos 
ad illam dicendam haberi non possit in casu? 

Die, etc. Sacra, etc., respondit ad 1.et 3. Affirmative iudicio Episcopi, 
nulla habita ratione consuetudinis, et quatenus in. unoquoque casu. concurrant 
circumstantiae necessitatis ad formam Constitutionis Benedictinae et Declara- 
tionis sacrae Congregationis diei 14 octobris 1643 relatae in Cameracen., 
25 septembris 1856. 

Ad 2. Dentur resolutiones in Cameracen., 25 septembris 1658. 

Ad 4. Provisum in praecedentibus. 

[Thesaurus Resolutionum, tom. 121, p. 63-72]. 


4194. 


S. C. C., Ianuen., 29 nov. 1862. 


Decurrentis anni die 31 mensis marti Sacerdos loannes Augustinus 
Raggio loci N. in Dioecesi Ianuensi Parochus, a celebratione Missae propter 
irregularitatem e gravi morbo contractam praepeditus, ad rehabilitationem 
obtinendam S. hanc Congregationem adiit, instantissimas deferens preces, 
in quibus exponit se ab aliquot annis interdum infirmum esse tibiarum. debi- 
litate. « Propterea, ait, in celebratione missae neque ad populum perfecte 
me vertere possum, neque profundam genuflexionem peragere, sed eam 
tantummodo indicare, pedem scilicet retrahendo et caput humerosque incli- 
nando; scipionibus innixus ad altare progredior ibique fulcris dimissis ere- 
ctus ad altare vestes induo missamque rite celebro. Parochus sum in dioe- 
cesi Ianuensi, sed pauper et aliis mediis privatus; istud autem beneficium in 
titulum patrimonii sacri teneo. Huius parochiae meae ruralis fideles sciunt 
me esse infirmum. Cum consensu R. Archiepiscopi capellanus quidam cura- 
tus illa officia obit, quae ego ipse peragere non possum. Necesse tamen est, 


1 Cf. N. 4054. 
2 Cf. N. 4167. 

me si non cantare, dicere saltem missam, alioquin alium sacerdotem omnino 
mesis sumptibus sustentare deberem, quod nimis grave esset. Hinc ipse 
R. Archiepiscopus consilium mihi dedit, ut rem totam exacte exponerem ad 
facultatem. celebrandi obtinendam ». 

Cum acceptis hisce precibus ad Tanuensem Archiepiscopum scriptum 
fuisset pro informatione et voto, utque peracto experimento referret de 
natura infirmitatis et an praebeat impedimentum in explendis ss. caeremo- 
niis, de vera habilitationis necessitate, annuo reditu et oneribus beneficii 
parochialis, comprehensis incertis utriusque stolae, mandatis obsequens 
Sac. Congregationis Vicarius Generalis pro Archiepiscopo a dioecesi absente 
omnia, quae ab Oratore in precibus exposita sunt circa modum, quo missam 
celebrare potest, experimento coram magistro caeremoniarum peracto con- 
firmat et inde subiungit: « De natura morbi aliquid dicere arduum est; con- 
fidit Orator; at omnes desperant, eius valetudinem confirmari posse, quippe 
veteri morbo et provecta aetate laborantis. Reditus beneficii parochialis 
comprehensis incertis utriusque stolae computari potest, prout mihi ex dili- 
genti informatione refertur, ad annuas libellas 905, in hac tamen summa ha- 
bita non est ratio eleemosynae missarum ». De oneribus beneficii et vera 
habilitationis necessitate in literis nihil habet idem Vicarius, sui tamen animi 
votum ita manifestat: « Quoad ea, quae Orator expostulat, attentis verbis 
magistri caeremoniarum videtur concedi eidem posse petita rehabilitatio pro 
celebratione missae iis horis, quibus deest in ecclesia populi frequentia ». 

Veram irregularitatem in casu adesse difficili probatione demonstrandum 
haud est, cum ex sola rerum expositione, quae in precibus parochi Raggio 
continetur, nemo non viderit applicandum hic esse cap. Presbyterum, de 
clerico aegrotante, quo universim irregularis dicitur, qui non secure propter 
debilitatem vel non sine scandalo propter deformitatem ministrare potest. 
In specie autem Glossa in cap. Nullus Episcopus, de consecrat., dist. I, et 
Barbosa, de off. et potest. Episc., part. II, alleg. 42, num. 40, licet generatim 
claudos irregulares non pronuntient, id tamen affirmant de iis, qui sine 
baculo ad altare accedere nequeunt. Iam vero fatendum certo est, infirmita- 
tem, qua Orator laborat, gravem omnino esse, cum non solum baculo indi- 
geat, sed nonnisi scipionibus innixus ad altare ascendat, ubi sacras vestes 
induit, et missam incipit; difficiliter et non totaliter se ad populum convertat, 
genuflexionum tantummodo signum praebeat, caput demittens et dexterum 
movens pedem; nullaque spes affulgeat, ut Orator aliquando in melius con- 
valescat. 

Attamen similibus in casibus oratores apud H. S. C. pro dispensatione 
ab irregularitate instantes nonnunquam voti compotes facti sunt. Ita iis 
ultimis temporibus in Cathacen., 17 decembris 1859 inter supplices libellos 
relata favorabile retulit responsum sacerdos Scalzo Dominicus, quem adeo 
cruribus esse praepeditum referebat Episcopus, ut nonnisi manu super 
humerum assistentis posita ad infimum altaris gradum genuflectere valeret, 
aliosque gradus claudicans ascenderet ac descenderet; genuflexiones suique 
corporis circulos haud convenienter exsequeretur, ita ut deformitas illius, 
licet divinis nullum praeberet impedimentum, tamen populo magnae esset 

admirationi. Et antea iam Sac. Congregatio pari benignitate usa fuerat in 
Asculana, 20 februarii 1808 erga clericum Emilium Sallusti propter renium 
debilitatem claudicantem et de quo testabatur Episcopus, quod impar esset 
perfectae genuflexioni faciendae, quam vix genu sinistro signabat, et ad aliud 
genu prius submittendum vel duo genua simul flectenda alterius auxilio 
indigeret. Fatendum equidem est ex una parte, quod hi oratores ambo non 
ita gravi prae parocho Raggio infirmitate detinebantur; sed ex altera ad 
huius preces benigne excipiendas maiora viderentur occurrere motiva; cum 
in casu neque agatur de promovendo, ut in citata Asculana, sed de iam pro- 
moto, quem Sacra Congregatio benigniori semper indulgentia audire consue- 
vit, quemadmodum statutum legimus formiter discusso articulo in Comen., 
8 aprilis 1775; ! nec de simplici quidem sacerdote, veluti in supra allegata 
Cathacen., sed de animarum curam exercente, in quod H. S. O. nonnunquam 
attendit. Cum utroque dein commune habet Orator, quod summa prematur 
egestate; reditus enim beneficii parochialis, quod obtinet titulo etiam patri- 
monii ecclesiastici, comprehensis incertis utriusque stolae, exclusis vero mis- 
sarum eleemosynis, in annuis libellis go5 consistunt. Ab hac autem summa 
vix deduci potest necessaria retributio elargienda capellano, qui Archiepi- 
scopo consentiente in quibusdam officiis parochialibus vices agit infirmi 
parochi; minime vero desumi valeret, quod opus esset ad sustentandum 
praeter ipsum parochum alium sacerdotem, qui eidem, si dispensatio dene- 
gatur, non in quibusdam tantum officiis, sed et in celebratione missarum 
supplere deberet, quod sane in grave praeiudicium Oratoris redundaret. 

Propitio suffragio, ut iam retuli, Vicarius Generalis parochi precibus 
favet, dummodo tamen missae celebratio iis horis peragatur, quibus populi 
frequentia in ecclesia desit. Si ergo ex hucusque allatis Eminentiis Vestris 
visum fuerit, indulgendum esse Oratori, illud etiam sapientia vestra prospi- 
ciendum erit, utrum una vel altera ex consuetis limitationibus dispensationi 
adiicienda sit, qua irreverentiae periculum in sacris peragendis prorsus absit, 
et quaevis admiratio populi removeatur. Non raro Sacra Congregatio prae- 
cipit, ut dispensatus vel in oratorio privato celebret, vel etiam in publica 
ecclesia, horà tamen minus a populo frequentata; in casu vero praecipua 
irregularitatis nota recederet, quoties Orator a sacro faciendo abstineret in 
altari, in quo augustissimum Eucharistiae Sacramentum asservatur. Quae- 
ritur: 

An, et quomodo sit consulendum SSrio pro dispensatione in casu? 

Die, etc. Sacra, etc. respondit: Pro gratia dispensationis, dummodo celebret 
in oratorio privato, vel etiam in ecclesia, hora tamen a populo minus frequen- 
tata, et cum assistentia alterius sacerdotis vel saltem diaconi, facto verbo cum 
Sanctissimo. 

[Liber 205 Decretorum, p. 1509]. 

4195. 
S. C. C., 14 aug. 1863. 


Sacrae Congregationi sequentia dubia solvenda proponebantur: 

ri. An possit Episcopus cogere parochum ad assumendum sibi unum 
aut plures vicarios, prout id necessarium iudicaverit? 

2. An invalidum sit matrimonium contractum coram presbytero ab 
Episcopo specialiter deputato, ob congruentem causam, v. g. quia ille pres- 
byter est amicus aut propinquus alterutrius sponsorum, morose renuente 
parocho? 

3. An diversi parochi ius habeant reclamare suos quisque parochianos, 
qui decedunt in hospitali, ubi est capellanus licentiam habens ab Episcopo 
tumulandi ibi defunctos? 

4. An funeralia exequiarum, quae fiunt a capellano, pertineant ad paro- 
chum loci, ubi situm est hospitale, sive defuncti sint eius parochiani, sive 
aliorum ? 

5. An ius habeat parochus exigendi taxam exequiarum, quibus functus 
est capellanus hospitalis, quasi peractae fuerint ab ipso in ecclesia parochiali? 

Die, etc. Sacra, etc. respondit. Ad x. Affirmative, ad tramitem tamen 
cap. IV, Sess. 21, De Reform., Conc. Tridentini. 

Ad 2. Esse validum: ceterum curandum, ne ob leves quaslibet causas 
huiusmodi deputationes fiant; salvis semper favore parochi emolumentis, si 
quae matrimonii occasione dari soleant. 

Ad 3. Negative, quatenus hospitalis exemptus fuerit legitime declaratus 
a iurisdictione parochiali. 

Ad 4. Spectare ad proprium cuiusque defuncti parochum, nisi constet 
de exemptione, ut supra, hospitalis. 

Ad. s. Affirmative, nisi constet, ut supra, de exemptione hospitalis. 

[Collectanea S. C. de Prop. Fide, vol. I, n. 1241]. 


4196. 
S. C. C., Bergomen., 5 dec. 1863. 


Vacante anno 1847 paroecia oppidi Leffe in Bergomensi Dioecesi quin- 
gentarum supra mille animarum, electus fuit Petrus Lucchini Sacerdos indi- 
genus. Eius tamen electio laeta parochianis non successit. 

Progressu temporis aversio incolarum omnem modum excessisse visa est. 
Hinc continuae ac renovatae querelae tum parochianorum tum laicae pote- 
statis, quod ipse gravibus ac interminabilibus quaestionibus non solum 
familias, sed etiam publica officia cumularet. 

Apprime noscens praesens Episcopus nulla alia ratione se posse huic 
malo prospicere, nisi temporanea saltem Parochi remotione a paroecia: ut id 
sua sponte faceret, hortatus est. Sed hortationes in irritum cum cessissent,- 

emisso denique decreto die 26 octobris 1857 eum ab officio Parochi ad tem- 
pus removit, illique interdixit parochialia officia, sive publica sive privata 
exercere, iussitque eum a. paroecia recedere donec, rebus in melius con- 
versis, in pristinum statum restitueretur. 

Aegre tulit Parochus eiusmodi decretum, ac caeteris omissis, supplicem 
libellum porrexit S. Congregationi, ut Episcopus veram remotionis causam 
S. C. panderet, ut S. C. succurreret detrimento, et dedecori, quod inde sibi 
proveniebat; quod si Episcopus illam ab administratione paroeciae suspen- 
sionem caeterasque inhibitiones loco poenae se dedisse affirmasset, supplex 
postulabat institui regularem processum ad normam ss. canonum. 

S. Congregatio die 27 februarii 1858 Episcopo rescripsit ut referret de 
causis inflictae suspensionis, transmissis documentis ad rem facientibus. Episco- 
pus mandatis parens, suis literis cum necessariis documentis seriem factorum 
contexuit, ex qua decerpta sunt ea, quae tantum indicavi: addebat autem 
Episcopus paroeciam post Lucchinii remotionem reviguisse cultu religioso 
et pace, omnibus exultantibus et gratias agentibus; Lucchinium, dum haec 
contingerent, nullimode se submisisse episcopalibus praeceptis, quin imo 
suo irritanti ingenio populi opinionem sibi adversam magis exacerbasse: 
opus denique fuisse saeculari brachio ad eum removendum a parochiali 
domo, ut suffici posset Vicarius Parochus. 

His et similibus ab Episcopo enarratis, aliis literis a Lucchinio 8. C. 
datis, rescriptum emissum est die 26 ianuarii 1859 his verbis conceptum: 
Relatum; et notificetur Episcopo eum in finem, ut ulteriora non praetermittat 
media ac officia ad spontaneam resignationem obtinendam. 

Novis itaque literis ab Episcopo missis, accurate enarrabat, quibus 
mediis usus esset, ut Lucchini sua sponte beneficium resignaret, quae denuo 
in irritum cesserunt, addiditque inter caetera, parochianos ita animo esse ab 
eo alienos, ut reconciliatio suo iudicio nullimode speranda foret. 

Interea aliis literis S. C. missis Lucchini insistebat pro immediata rein- 
tegratione in paroeciali ministerio, quibus S. Congregatio die 11 maii 1861 
rescripsit: Relatum; mandavitque Episcopo, ut tam huiusmodi decretum, quam 
alterum diei 26 ianuarii 1859 Parocho notificaret, eumdemque moneret, ut doci- 
liter se submitteret praescriptionibus episcopalibus ac S. Sedis. 

Quae inde subsecuta fuerint, sicut ea, quae Episcopus gesserat, continen- 
tur in sequenti episcopali decreto diei 5 novembris 1861, quo laudatus Epi- 
scopus poenam suspensionis a divinis contra reluctantem Parochum indixit: 
« Petrus Lucchini anteactis etiam temporibus (sunt verba decreti) in admini- 
stratione paroeciae sibi commissae ita versatus est, ut fere omnium in se 
invidiam concitaverit... sed eo usque schismata, et mala omnia in paroecia 
progressa sunt, ut Nos... coacti fuerimus eumdem... ab omni parochiali 
officio ad tempus removere. Id vero praestitimus decreto diei 26 octo- 
bris 1857, quo eidem interdiximus in sua paroecia consistere, muniaque 
parochialia tum publica tum privata quomodolibet exercere... Interim Nobis 
nuntiatum est praefatum presbyterum absque ulla venia Nostra, et contra 
decretum 26 octobris 1857 rursus in paroeciam rediisse, ibi sacra facere 
et poenitentiae Sacramentum accedentibus administrare. Tunc per nostrum 

Pro-Vicarium generalem... eumdem monuimus, ne tam flagranti inobedien- 
tia causam suam redderet deteriorem. Quam quidem admonitionem cum 
ille despiceret, novo decreto diei 9 februarii currentis anni mentem Nostram 
aperuimus eidem declarantes gravi se facinore inquinari, qui contra episco- 
pale mandatum adhuc in paroecia immorari, et omni iurisdictione privatus 
poenitentiae Sacramentum maximo populi scandalo Christifidelibus prae- 
sumeret administrare. Haud multo post, videlicet die ro martii S. Concilii 
Rescriptum dedimus, quo reiectis precibus Parochi Lucchini Nos 1ussit eum- 
dem monere, ut dociliter se submilteret praescriptionibus Episcopalibus et S. Se- 
dis. Sperabamus quidem fore, ut, qui Nostris monitis et iussis semper relu- 
ctaverat, S. Sedis oraculo saltem acquiesceret. Ast dolendum hic maxime 
est, quod res ipsa in peius prolabi visa fuit. Namque ille novas admonitio- 
nes nihili prorsus faciens in sua paroecia adhuc morari, ibidem Missam 
celebrare, Confessiones audire, sacram Synaxim populo administrare ausus 
est. Et ne quid tantae inobedientiae deesset, suam ipse inobedientiam literis 
diei 16 septembris pr. el. audacter Nostro Pro-Vicario professus, irreve- 
renti prorsus ratione in curiam nostram invectus est. 

Cum igitur probe noverimus nullum aliud Nobis in promptu esse 
remedium, quo vel contumacem presbyterum ad obedientiam et resipiscen- 
tiam revocemus, vel ab insolentia, et scandalis deterreamus, per praesentes 
literas. eumdem presbyterum... Parochum.. a. divinis suspendimus, et ita su- 
spensum ab omnibus haberi volumus ». 

Elapso vix mense ab huiusmodi suspensionis decreto graviora de Luc- 
chinio retulit Episcopus ad S. C. Retulit nempe: ex iuratis testibus constare 
eundem notorio suspensionis spretu Missam pluries celebrasse; proindeque 
quaerebat, an ipse declarari possit irregularis, et an idem privari debeat 
parochiali beneficio, et interim urgente necessitate, eadem paroecia conferri 
debeat alteri idoneo Sacerdoti. Quibus quaestionibus die 3 februarii 1862 
responsum fuit: Sacr. Congr. inhaerens resolutionibus alias in similibus editis 
respondet, enunciatum Sacerdotem Parochum incidisse in irregularitatem, et 
nihil impedimento esse, quominus Episcopus eum irregularem. declaret. Quo vero 
ad depositionem a Beneficio parochiali, ipse Episcopus accuratius referat singula 
rerum adiuncta supradictum Parochum respicientia, transmissis documentis in 
copia authentica ad rem facientibus. 

Transmissis itaque ab Episcopo relationibus, plurium testium deposi- 
tionibus, laicae potestatis Notis et Ordinationibus, ipsius Parochi confessio- 
nibus suffultis, quaestio in plenario S. Congregationis consessu iuris ordine 
servato disceptata est. 

Sancitum in iure esse innuebatur ex officio, neminem paroecia privari 
debere, nisi ex causa criminis et crimen sit ex iis, quae sunt in iure expressa 
iuxta "Trident. Concilium, Sess. 21, cap. 6, de ref. Siquidem coactiva eius- 
modi. remotio gravissima est poena, qua, ex ss. canonibus, Clericus plecti 
nequit, nisi post gravissimum crimen, praehabitis monitionibus, ac formali 
confecto processu, solemni iustaque iudicis sententia fuerit convictus. Et 
secundum hanc saluberrimam iuris dispositionem, S. C. C., ubi delictum 
evidenter probatum non foret, aut forma ss. canonum neglecta sit, locum 

privationi paroeciae non esse constanter respondit, ut in S. Severini, 4 apri- 
lis, 19 septembris 1778. ! 

Atqui in praesenti casu de Parocho agebatur, qui a paroecia remotus est, 
nullo instituto processu, ac neglecta prorsus forma in iure praescripta: quin 
imo de Parocho agebatur, contra quem, ipso fatente Episcopo, crimen non 
aderat. Quod si post Episcopi decretum ea patraverit, quae criminis qualita- 
tem redoleant, in his commiseratione potius, quam poena dignus videbatur. 
Remotio enim a paroecia et a propria patria, licet temporanea, quae famam 
Lucchinii in discrimen vocabat, eum compulit, ut vel regularem processus 
confectionem, vel reintegrationem in officio invocaret: quae invocatio in irri- 
tum cum cessisset, animi exulcerationi potius, quam dolo malo, ea quae 
adversus decretum pertinaciter gesserat, adscribenda videbantur. 

Neque ad sustinendam remotionem confugiendum esse, observabatur, 
ad grave odium, quo adversus Parochum parochiani fere omnes flagrare 
dicebantur. Cum enim crimen quodlibet nec ostendi nec adesse contingeret, 
odium plebis sine ulla Parochi culpa obvenit, quo in casu cogi non posse 
Parochus ad resignationem paroeciae dicebatur; quin imo ob eiusmodi cau- 
sam neque resignatio sponte facta facile a Superiore est admittenda, cap. 1o, 
de renunciat., S. Pius V in const. Quanta Ecclesiae, x aprilis 1568, ? in. qua 
S. Pontifex, licet resignare posse beneficium edixerit illos, qui ob capitales 
inimicitias, nequeunt vel non audent in loco beneficii residere. securi, subiunxit 
tamen: Sed nec horum ullus sacro ordinis mancipatus, nisi Religionem ingres- 
surus valeat ullo modo beneficium, vel officium | ecclesiasticum resignare, nisi 
aliunde ei sit, quo in vita posset commode sustentari. Quam constitutionem 
Barbosa, de off. et potest. Episc., alleg. 69 illustrat. 

E contra advertebatur, quod, licet Lucchini nullam plebis odio causam 
praebuisset; licet nullo crimine irretitus foret, nihilominus Episcopus rite 
munere suo functus est. Notum est enim eum a paroeciae regimine remo- 
veri oportere, quem mala plebs odit, ne propter bonum Pastoris gravissimum 
detrimentum universo gregi inferatur. Quod si aversio et odium concitatae 
plebis iustum non sit, non erit Parochus puniendus, idest paroecia, tamquam 
reus, condemnatoria sententia privandus: sed tamen erit removendus, ut in 
Spoletana, 19 ianuarii 1737,? facta aliqua beneficii permutatione, ceu in simi- 
libus casibus factitatum est, Eistetten., 21 iulii, 22 septembris 1742. * 

In hac autem hypothesi non officere observabatur defectus formalitatum 
iuris, et defectus formalis processus, cum de poena irroganda non agatur, 
sed de simplici remedio afferendo scandalis, et inimicitiarum periculis. 

Quamvis autem gravia crimina Lucchinio imputanda in facto non ades- 
sent, non tamen omnino innocens dicendus erat. Ipse enim occasionem sal- 
tam ex sua imprudenti agendi ratione plebis concitationi praebuerat, neque 
Episcopi admonitioes, hortationes quicquam profecerunt. Non deerant ita- 


1 Cf. N. 3804. 

2 Cf. N. 125. 

9$ Cf. N. 3467. 

4 Cf. N. 3538, 3542. 

que sufficientes causae, ob quas Episcopus, qui universo dioecesis bono est 
praepositus, tamquam prudens remedium, decretum temporariae remotionis 
emiserat. 

Neque subsequens remotionis decretum irritum erat reputandum, quod 
provocatum fuit ex flagranti Lucchinii contumacia, et protervia, qua prae- 
scriptionibus episcopalibus et S. Sedis nulla ratione, non sine plebis scandalo, 
se submisit: ac denique suspensione violata in irregularitatem incidit. Quibus 
positis, dubia sunt: 

I. An et quomodo decreta episcopalia sustineantur in casu? 

II. An et quomodo sit locus depositioni Sacerdotis Lucchini a paroecia in 
casu? 

Die, etc. Sacra, etc. respondit ad I. Affirmative in omnibus. 

Ad II. Dilata, et ad mentem. Mens est, ut Episcopus praefigat novum termui- 
num duorum mensium Parocho Lucchini ad deducendum iura sua coram S . Con- 
gregatione et de resultantibus certioret. * 

[Thesaurus Resolutionum, tom, 122, p. 379-390]. 


4197. 
S. C. C, Comaclen., 5 dec. 1863. 


Episcopus Comaclensis supplicibus precibus Sanctissimum Dominum 
adiit humiliter exponens, Clericum Iosephum Fogli evidentia ecclesiasticae 
vocationis signa prae se ferentem ex passa infirmitate tali in tibia defectu 
laborare, ut genu dextrum inflectere nequeat. « Hinc sinistrum genu ipsum 
flectere oportet, neque simul utrumque flectere potest sine aliquo fulcro. 
Ob hanc ipsam causam claudicat aliquantulum, baculo tamen non indiget, 
neque id admirationis causa est, cum maior deformitas omnino absit. Episco- 
pus Orator ad tonsuram et duos priores ex ordinibus minoribus eum admit- 
tere non dubitavit, quia casus irregularitatis ex defectu corporis ipsi adesse 
non visum est, nunc vero, ut omnia quam maxime regulariter procedant, 
supplicat pro sanatione cuiuscumque defectus ad cautelam, et pro facultate 
procedendi ad reliquorum ordinum collationem ». 

Qui huiusmodi corporis defectu laborat, ut rite debiteque sacri cultus 
caeremonias peragere non valeat, irregularitatis vitio tenetur, cap. Presbyte- 
rum, de cleric. aegrot.; et licet claudus possit ad ordines promoveri: cap. S7 
quis in infirmitate, dist. 55, excipitur tamen casus, quo quis baculo indigeat, 
ut accedat ad altare: cap. Nullus Episcopus, de consecr., dist. 1, Barbosa, de 
off. Episc., part. II, all. 42, n. 40. 

De clerico Fogli aperte testatur Episcopus, eum nullatenus indigere 
baculo, ut ad altare accedat; sed cum expresse praescribatur in rubricis mis- 
salis utroque genu flectendum esse, dum leguntur in Passione D. N. verba 
expiravit vel emisit spiritum, idemque iubeatur decreto S. R. C., Marsorum, 
12 nov. 1831, ad 49, in primo accessu ad altare et ante discessum ab eodem, 


1 Cf. N. 420r. 

si ibidem patenter expositum sit SS. Eucharistiae Sacramentum; * has cae- 
remonias decenter implere non posse videtur, qui absque fulcimento utroque 
genu flectere nequit. Ita saltem sensisse videtur S. H. O., quando in simi- 
libus casibus mox afferendis dispensationem ab irregularitate concessit, 
quamvis ex iisdem eruatur, defectum huiusmodi non adeo gravem semper 
reputavisse Sac. Congregationem, ut legitima concurrente causa petitam ve- 
niam denegandam iudicaverit. Exempla sunt in Cathacen., 17 decembris 1859 
et in Januen., 29 novembris 1862 inter supplices libellos relatis. ? Re qui- 
dem vera in his agebatur de iam promotis, et prout adnotari solet, quoties 
de dispensatione super irregularitate quaestio occurrit, facilis solet esse cum 
promotis Sacri Ordinis benignitas, prorsus difficilior cum promovendis. Atta- 
men nec etiam in hac ultima specie exempla desunt, et luculentissimum 
esse videtur, quod prostat in Asculana, 20 februarii 1808, ubi dispensatum 
fuit cum clerico Emilio Sallusti, qui propter debilitatem renium claudicans 
impar erat perfectae genuflexioni faciendae, quam vix genu sinistro signabat, 
et ad aliud genu prius submittendum vel duo genua simul flectenda alterius 
auxilio indigebat. 

Quatenus ergo irregularitatem adesse iudicaverint, videant EE. VV., an 
petita venia concedi possit ratione habita optimae indolis huius clerici et 
precum Episcopi Comaclensis, qui testatur: « Dioecesis sacerdotibus pluri- 
mum indiget et iuvenis iste utiliter et studiose Ecclesiae inservire posset 
propter optimas animi dotes ». Equidem magistri caeremoniarum experimen- 
tum desideratur; attamen cum in themate res sit de defectu, qui non intimas 
sacrificii caeremonias et ritus attingit, satis forsan allatum esse ab Episcopo 
EE. VV. iudicabunt, ut definitivo responso preces dimittantur. Adnotare 
tandem non omittam in adductis circumstantiis, quatenus exhibitae preces 
excipi mereantur, minime alienum videri a praxi huius $. Ordinis clausulam 
addere dispensationi, ut Orator a sacro faciendo abstineat in altari, in quo 
publice fidelium adorationi expositum sit augustissimum Eucharistiae Sacra- 
mentum. Quaeritur: 

An, et quomodo precibus sit annuendum in casu? 

Die 5 decembris 1863 Sacra, etc. respondit: Dilata et scribatur Episcopo, 
qui exquirat votum doctoris physici ab eodem Episcopo deputandi super quali- 
tate, gravitate et possibili progressu morbi, facto experimento coram ss. caere- 
moniarum magistro. 

Nulla interposita mora huiusmodi mandato laudatus Antistes satisfecit; 
quod ut ostenderet, testimonium a se deputati medici, et magistri caeremo- 
niarum transmisit, quo primus affirmat: « Dictus Fogli in commissura artuum 
in genu dextro perfecta anchilosi laborat, qui morbus perpetuus est neque 
ulterius progredi potest, proptereaque periculum abest, ne postea magis 
claudicet». Alter autem pluries peracto experimento refert: « Clerici Fogli 
defectus eum non sinit usque ad terram genuflectere, sed quasi mediam 
genuflexionem peragit et manibus altari innixus utrumque genu flectit ». 


1 Decr. Authent., n. 2682. 
2 Cf. N. 4194. 

Ita vero novissimis literis se habet Orator Episcopus: « Ex autographis 
documentis (medici nempe et magistri caeremoniarum) patet, nec grave ali- 
quod periculum esse timendum, nec gravem irreverentiam vel in populo 
admirationem, quemadmodum una voce mihi clarius declararunt. Ego vero 
primo casum, quem exposui, ab involuntario errore purgare debeo. Exposui 
tali defectu in tibia dextra clericum laborare, ut genu sinistrum flectere 
debeat. Hoc et ipse et alii dicebant, sed (sicuti nunc oculis perspexi) ob 
actus ambiguum sensum veritas haec est: Anchilosi perfecta in genu dextero 
laborans, non potest clericus illud usque ad terram flectere, sed mediam 
tantum, ut ita dicam, genuflexionem commode exsequitur. Quod si fulcrum 
quodcumque prae manibus habet, veluti quando altari sistit, ambobus geni- 
bus provolvi potest, licet sinistrum tantum terram tangat, dextero aliquantum 
elevato; sed ita ut talari veste tecta persona nil de hac imperfectione adstantes 
videant. Ceterum conveniunt omnes, qui clericum agnoscunt et vident, nul- 
lam eum praeseferre deformitatem. Quamvis aliquantulum claudicet, securus 
tamen et expeditus incedit ». 

Iam in praecedenti distributo folio nonnulla adnotabantur, quae claudum. 
ad sacros ordines promovendum respiciunt, nec silentio praeteribam potio- 
rem difficultatem, quam in facti specie de promovendo, non de promoto: 
occurrere perspexeram; licet ex Asculana, 20 februari 1808 exemplum 
afferrem elargitae dispensationis clerico Sallusti, qui ob renium debilitatem. 
claudicabat, genuflectionem vix genu sinistro signabat, dexterumque genu 
vel utrumque simul flectere nullatenus absque alterius auxilio valebat. 

Causas vero, quas ad obtinendam dispensationem, si ea opus foret, in 
primis literis Episcopus attulit, ita in nuperrimis asserit et confirmat: « Quae 
exposui de clerici vocatione, virtutibus et dioecesis gravissimis necessitati- 
bus, ea plene confirmo, ideoque pro petita ad cautelam dispensatione novas 
humiliter addo fervidas preces ». Quibus perpensis: 

Die 27 februarii 1864 Sacra, etc. respondit: Pro gratia. dispensationis et 
habilitationis, facto verbo cum Sanctissimo. 

[Liber 206 Decretorum, p. 1389]. 


4198. 
S. C. C., Ariminen., 24 sept., 26 nov. 1864. 


Benedictus XIV duabus suppressis paroeciis cum suis titulis in terra 
8. Archangeli Ariminen. Dioecesis, earumdem bonis unicam ecclesiam pa- 
rochialem constituit, eamque in insignem collegiatam erexit. Cura habi- 
tualis Capitulo, actualis vero cura duobus Vicariis perpetuis, totidemque 
coadiutoribus ad nutum Capituli amovibilibus demandata est; ea adiecta 
lege, ut servata pristina divisione populorum, uterque Vicarius suum po- 
pulum haberet, quem regeret. 

Vicarius Capitularis (ea enim dioecesis suo Episcopo viduata erat) se- 
quentia S. Congregationi referebat: « Quoniam duae Vicariae perpetuae 
constitutae sunt per modum unius et habent unicam ecclesiam parochia- 

lem, et unicum Rectorem principalem, nempe Capitulum, etsi retenta 
fuerit distinctio antiqua duorum populorum, tamen ab initio usque in 
praesens, unica Missa pro populo diebus festis celebrata fuit alternatim. 
a duobus Vicariis perpetuis... Moderni Vicarii perpetui autumant, alterum 
eorum, die quo non tenetur Missam applicare pro populo, posse eam cele- 
brare in quacumque ecclesia, etiam rurali, modo prius muneri audien- 
darum Confessionum Sacramentalium satisfecerit ». 

Itaque controversia orta est inter Vicarios et Capitulum: negabant vide- 
licet Vicarii se teneri ambos Missam pro populo celebrare, et applicare; 
affirmabat autem Capitulum eiusmodi onus illis inhaerere. Imo Canonici 
plenis suffragiis sequentem articulum constitutionibus capitularibus addi- 
derunt, videlicet: « Ambo Vicarii perpetui debent, et tenentur per se omni- 
bus diebus festis Missam celebrare in ecclesia collegiata ad populi com- 
moditatem ». 

Rogatus hisce super rebus Vicarius Capitularis ea exposuit, quae hucus- 
que narrata sunt, animi tamen sui sensa minime aperienda duxit. 

Canonici in suis deductionibus quam maxime insistebant, ut ostenderent 
utrumque Vicarium perpetuum teneri diebus festis Missam celebrare in. ec- 
clesia collegiata ob populi commoditatem, quamvis alternatim alter eorum 
reputaretur exemptus ab onere Missam pro populo applicandi. Rationes 
autem, quibus id ostendere contendebant, ad has reducuntur: Benedi- 
ctus XIV in ipsa collegiatae ecclesiae erectione facultatem Capitulo Aposto- 
licis Literis fecit condendi quaecumque statuta, ordinationes, capitula et de- 
creta, licita tamen et honesta ac sacris Ganonibus... minime contraria, et per 
Ordinarium loci examinanda et approbanda: atque inde concludebant facul- 
tatem inesse Capitulo id constitutionibus suis addere, quod in ampliorem 
divini cultus decorem cedat; proindeque imponere posse utrique Vicario 
obligationem celebrandi diebus festis Missam ad populi commoditatem. 

Observabant insuper Canonici, esse quidem unam ecclesiam paro- 
chialem, duos tamen populos invicem distinctos habere, duosque Parochos 
eorum spiritualem curam gerere; ac proinde ambobus inesse onus pascendi 
populum, eumdemque spiritualiter aedificandi, ut notat Barbosa ad Conc. 
Trid., Sess. 23, c. 14, de ref. Porro non aedificationi, sed admirationi esset 
populo Parochus ille, qui diebus festis, pinguiori inhians eleemosynae, non 
in sua, sed in aliena ecclesia celebraret. 

Huic obligationi utrumque Vicarium subesse Canonici contendebant, 
etiamsi alteruter alternis vicibus dumtaxat applicare Missam pro populo 
teneretur; quia obligatio ad celebrandum, et obligatio ad applicandum sunt 
diversae, ut ait Barbosa, de offic. et potest. Paroch., par. 1x, cap. x1, n. 1o. 
Quare si ab obligatione applicandi Missam eximantur propter paroeciae 
unitatem, ab altera certe sese Vicarios liberare non posse Canonici puta- 
bant propter populi distinctionem: obligatio enim isthaec ab obligatione 
pascendi procedit, ac ubi duo sunt populi, duo adesse debent pastores, qui 
eos pascant. 

Accedit, quod Concilium Tridentinum, Sess. 22, Decret. de observ. et 
evit. in celebr. Missae, cum statuerit praemonendum esse populum ut fre- 

quenter ad suas parochias, saltem. diebus dominicis, et maioribus festis 
accedat; inutilis haec praescriptio evasura dicebatur, si in parochiali ecclesia 
non adsit proprius Parochus a quo populus ezm et usum Sacramentorum 
edoceatur, nec non inter Missarum solemnia aut divinorum celebrationem sacra 
eloquia, et salutis monita... vernacula lingua singulis diebus festis, vel solemni- 
bus explanentur, eademque in omnium cordibus... inserantur, ut idem Concil., 
Sess. 24, cap. 6, de ref. praescribit. 

Hac profecto de causa factum fuisse Canonici aiebant, ut Benedictus XIV 
in const. Cum semper oblatas, * permiserit quidem Episcopis, ut facultatem 
facerent iis Vicariis perpetuis, qui vere inopes essent, recipiendi eleemosy- 
nas pro Missis diebus festis celebrandis, sed hoc ea lege eis permisit, ut 
ad necessariam populi commoditatem in ipsa ecclesia parochiali celebrarent. 
Ex quo concludebant maiorem esse obligationem celebrandi diebus festis 
ad populi commoditatem, quam applicandi Missam pro eodem. 

Vicarii e contra rationibus a Canonicis allatis respondebant: licet ser- 
vata sit populorum distinctio, unam tamen esse ecclesiam, unam paroeciam, 
unumque Parochum; atque idcirco unum dumtaxat sacerdotem teneri die- 
bus festis Missam pro populo celebrare, et applicare: habere insuper Capitu- 
lum facultatem condendi statuta, sed non ea, quae in damnum tertii cedant; 
probari a se distinctionem inter obligationem celebrandi et applicandi, 
sed quando ad applicandam Missam unus eorum non tenetur, neque tene- 
tur ad eamdem in collegiata ecclesia celebrandam, cum unica tantum non 
modo applicatio, sed etiam celebratio Missae parochialis a ss. Canonibus 
praescribatur; concessisse Benedictum XIV Vicariis egenis, ut applica- 
tionem Missae pro populo infra hebdomadam differrent, celebrationem 
autem differri non permisisse, ut populus praecepto audiendi Missam face- 
ret satis, et Dei verbum excipere posset: haec autem a se praestari, atque 
unam Missam satis esse; neque aliam fuisse mentem Patrum ridentino- 
rum hac super re, quia unam tantum Missam parochialem memorant non 
duas, aut plures. Quod si Canonicis non satis consultum per unam Missam 
videretur spirituali populi necessitati, monebant iidem Vicarii, in ipsos 
Canonicos onus incumbere prospiciendi spirituali populi necessitati, cum 
bona omnia parochialia Capitulo adiudicata fuerint. 

Hisce rationibus utrinque expositis nonnulla adiungebantur ex officio. 
Observabatur nimirum in praesenti casu agi de unione paroeciarum extinc- 
tiva, atque unicum in ea Parochum esse constitutum, nempe Capitulum, 
cui cura habitualis delata est, et eos, qui curam actualem gerunt, non plu- 
rium parochorum Vicarios esse, sed unius tantum. Porro cum singuli Pa- 
rochi singulas Missas pro populo celebrare et applicare diebus festis 
teneantur, sequi inde videbatur, eos Vicarios, qui unius Parochi vices gere- 
bant, ad unicam Missam in collegiata ecclesia celebrandam teneri. 

Atque in hunc sensum 8$. C. C. huiusmodi controversias pluries resol- 
vit, ut in causa Nuscana, 17 ian. 1756 ? etin Balneoregien., 19 aug. 1713. ? 

IQCLUNSSSAS 

Hisce aliisque adductis quaeritur: 

I. An uterque Vicarius perpetuus teneatur omnibus diebus festis. Missam 
in parochiali ecclesia pro populo celebrare, et applicare in casu? 

Die 24 septembris 1864 Sacra, etc. fespondit ad r. Negative. 

Reproposito vero dubio sub Ha 

Zn sit standum, vel recedendum « decisis in Dro dubio in casu? 

Die 26 AME 18564 Sacra, etc. respondit: In decisis et amplius. 

[Thesaurus Resolutionum, tom. 123, p. 444-450, 472-474]. 


4199. 
S. C. C., Aesina, 26 nov. 1864. 


Laurentius Ponti, a 23 annis inter collegiatae ecclesiae oppidi Carotti 
Aesinae dioecesis canonicos adscriptus, mense februario huius anni e sini- 
stro corporis latere apoplexiae morbo correptus est. Post longum temporis 
intervallum paralysis a pede ferme recessit, laeva tamen manus ita iners 
manet, ut ex medici sententia nonnisi remota spes effulgeat aliquem sen- 
sum aliquando eam fore recepturam. Impeditus ergo, quominus Sacrum 
peragere rite valeat, supplici prece petiit, ut ex Apostolicae Sedis benigni- 
tate per opportunam ab irregularitate dispensationem eidem facultas conce- 
deretur debitis sub cautelis iterum missae sacrificium offerendi ad animi 
sui afflictionem minuendam, et congruam vitae sustentationem quotidiana 
missarum eleemosyna comparandam. 

Propitium sane huiusmodi precibus suffragium Eminentissimus Epi- 
scopus addidit, qui praeterea infirmum et pauperem Oratorem huic Sacro 
Ordini commendavit ea etiam ratione innixus, quod celebratio missae, ut 
ipse aiebat, manu tantum dextera aliquando per 8. Sedem indulta fuerit. 
Ad maiorem vero cautelam in re tanti momenti visum est illico praelau- 
datum Eminentissimum rogare, ut peracto experimento coram caeremo- 
niarum magistro distincte magis referret de statu laesi brachii, quasve 
caeremonias explere non valeret Orator, nisi cum assistentia alterius 
sacerdotis, absque irreverentiae periculo. 

Haec ergo Episcopus retulit: « Peractum est experimentum coram sacr. 
caerem. magistro, relatumque nobis est, Oratorem omnibus facultatibus 
intellectualibus praeditum potestatem habere memoriter secreta recitandi, 
ac clara voce verba libere et distincte pronuntiandi, ut rite sacrum perficiat. 
Duo tamen sunt, quae idem caeremoniarum magister negat per Oratorem 
absolvi posse: 19 videlicet eum non valere hostiam sacram frangere per me- 
dium super calicem dextera tantum manu; 29 non valere eadem dextera 
manu dumtaxat extergere patenam super calicem eam fragmentis mundando. 
Quare sentit pro his duobus implorandam esse gratiam frangendi hostiam 
super patena manu tantum dextera, et extergendi patenam ope alterius sa- 
cerdotis, qui Oratori celebranti patenam super calicem retineat, eodemque 
tempore calicis pedem altera manu cohibeat, ne moveatur. Quod sacerdotis 
auxilium durante paralysi necessarium omnino existimatur, licet Orator 

contendat posse se a fragmentis patenam abstergere manu tantum dextera, 
quin ponatur super calicem iuxta missalis rubricas ». 

Post haec ita suas concludit literas Eminentissimus Praesul: « Cum 
Orator factus non sit deformis ob paralysim, cumque eius incessus sit 
paene naturalis, et, si usus excipiatur laevae manus, omnia fere ut ceteri 
sacerdotes adimpleat: ad haec cum in terra Montis Carotti brevi temporis 
intervallo plures sacerdotes decesserint tum iuvenes tum senes, cumque 
bonum christifidelium spirituale postulet, ne desit Oratoris celebratio, 
nullum verbum faciens de provecta eius aetate, de vera eius paupertate, 
de diuturno ac continuo servitio ecclesiae Montis Carotti praestito, dignum 
gratia, quam implorat, existimarem ». Imo in novis aliis literis eamdem gra- 
tiam utilem et necessariam diiudicat. 

Ex iis, quae huc usque in facto enarrata sunt, facile eruitur, rem esse 
in themate de gravissimo corporis defectu, eoque constanter in posterum, 
ut medicus arbitratur, perseveraturo. Non raro quidem Sacra Congregatio 
in eiusdem fere morbi circumstantiis vel etiam in levioris defectus casibus 
dispensationis gratiam denegavit, prout haud pauca exempla docent in 
Sacri Ordinis resolutionibus. Opus profecto non est, ut huiusmodi exempla 
heic afferantur, cum palam sint difficultates, quae in similibus casibus so- 
lent occurrere. Quoniam vero Eminentissimus Episcopus gratia dignum 
Oratorem existimat, recolens aliquando concessam fuisse huiusmodi di- 
spensationem, nonnullos adducam casus cum propitiis huius Sacri Ordinis 
rescriptis. 

In una Cosentina inter supplices libellos diei 13 iulii 1725, ! etsi res 
esset de sacerdote, qui, amissa in dextero brachio qualibet flexibilitate, 
impotens evaserat ad sacr. hostiam et sanguinem cum eadem manu sumen- 
dum, ad porrectas tamen dispensationis preces rescriptum fuit: « Arbitrio 
Archiepiscopi». In comitiis habitis die 28 iunii 1785, cum relatus esset 
inter supplices libellos casus Philippi cuiusdam Maggiorani, qui ex for- 
tuita sinistri brachii iactura irregularis effectus fuerat, responsum quidem 
est ea die: « Negative». At rursus propositis precibus die 16 iunii 1788, 
exiit rescriptum die 7 iulii eiusdem anni: « Ad Secretarium cum Sanctis- 
simo iuxta mentem ». Canonicus Falbo Geruntinae dioecesis, qui ex licita 
venatione omnes sinistrae manus digitos amiserat, in consessu habito die 
27 aprilis 1788 sequens ad exhibitas pro dispensatione preces responsum 
obtinuit: « Affirmative, modo celebret hora a populo minus frequentata ». 
In Baren., 20 decembris 1823 propitium dispensationis rescriptum habuit 
sacerdos, qui brachii dexteri motum omnem ob laesionem amiserat. Et 
haec sunt exempla remotiorum annorum. Ex recentioribus vero duo prae- 
cipue ad rem facere videntur, quorum primum prostat in Bergomen., Di- 
spensationis per summaria precum diei 27 nov. 1852, in qua favore 
sacerdotis, qui ad removendum certae mortis periculum sinistri brachii 
passus fuerat amputationem, sequens rescriptum prodiit: « Dummodo 
celebret in oratorio privato, et si Episcopo videatur, cum assistentia alte- 

rius sicerdotis vel diaconi, pro gratia dispensationis, et rehabilitationis... 
facto verbo cum Sanctissimo ». Alterum vero in Pampilonen., diei 23 apri- 
lis 1853 pariter inter supplices libellos, in: qua sacerdos Raymundus 
Arigabolo cum in sinistro brachio tantam passus esset laesionem, ut eum- 
dem nullatenus movere valeret, a Sacro hoc Ordine dispensationem ab 
irregularitate petiit rescriptumque consecutus est: «Pro gratia dispensa- 
tionis et renabilitationis facto verbo cum Sanctissimo, modo celebret hora 
a populo minus frequentata et cum assistentia presbyteri vel diaconi, si 
id commode fieri posse Episcopo videatur ». 

His ergo perpensis casibus super maiori etiam nedum aequali gravitate 
defectus, iudicent Eminentiae Vestrae, utrum peculiares circumstantiae 
in casu occurrentes Oratoris preces satis benignitati Sacri Ordinis commen- 
dent. Quaeritur: 


Zn, et quomodo sit consulendum S Sio pro dispensatione et rehabilitatione 
in casu? 

Die, etc. Sacra, etc. respondit: Dummodo adsit populi necessitas et cele- 
bret cum assistentia alterius sacerdotis vel diaconi, pro gratia remittenda 
arbitrio et brudentiae Eminentissimi Episcopi dispensationis et rehabilitationis, 
facto verbo cum Sanctissimo. 

[Liber 207 Decretorum, p. 555]. 


4200. 
S. C. C., Pinhelen., 16 iun. 1865. 


Clericus Ioannes Autunes, dioecesis Pinhelensis, supplicem porrexit 
libellum Sanctissimo Domino humiliter exponens, se a teneris annis eccle- 
siasticae militiae nomen dedisse, seque in eius servitium perpetuo manci- 
pare velle. Cum vero hodie expleto cursu humaniorum literarum in theolo- 
giae moralis iurisque canonici studia incumbat, vocationi suae, ut arbitra- 
tur, obsecundans, ss. ordinibus initiari quamprimum desiderat. At obstat 
defectus ex dextera eius manu proveniens, quippe per adustionem duos 
digitos minimum et annularem amisit. Proinde rogavit Beatissimum Pa- 
trem, ut cum eo dispensare velit ab hac irregularitate, cum pollex et index 
ita incolumes sint, ut una cum medio, licet in tendinibus offenso et curvo 
ad partem interiorem manus, possit omnes functiones explere. 

Hasce preces die 7 martii huius anni transmisi ad Archiepiscopum pro 
informatione et voto, utque peracto experimento coram caeremoniarum 
1nagistro accurate referret super omnibus et singulis actionibus relate ad 
hostiam et calicem, an in aliquo adesset periculum irreverentiae et admira- 
tionis, nec non de Oratoris aetate, vera vocatione ad statum ecclesiasticum, 
ecclesiae necessitate et utilitate, et an ante theologiae studium cursum philo- 
sophicum expleverit. 

Quibus omnibus Ioannes Ioseph Vaz, Vicarius Generalis dioecesis Pin- 
helensis pro Archiepiscopo administratore die 4 aprilis huius anni respon- 
dit: « Testor ordinandum Ioannem Autunes a me et magistro caeremonia- 


Vol. VI 33 


514. Curia Romana 


rum examinatum esse super defectu, quem habet in manu dextera. Habet 
iste pollicem et indicem sanos et agiles, ceteri autem digiti in extrema parte 
cum manu interiore cohaerent. Experimento facto vidimus eum cum adiu- 
mento digitorum laesorum apprehendere et tenere et elevare hostiam et 
calicem, consumere pretiosissimum sanguinem et absque periculo et scan- 
dalo omnes missae caeremonias perficere posse, signa tamen crucis non 
debita perfectione ab eo peragi. Ordinandus semper bene se gessit et certa 
signa vocationis ad statum ecclesiasticum praebet. Eius dispensatio utilis 
erit servitio ecclesiae, cum eius paroecia 305 focos comprehendens praeter 
parochum nullum alium habeat sacerdotem. Quoad studia, quae fecit 
Orator, de sequentibus disciplinis bona adsunt testimonia: de instructione 
primaria, de grammatica et lingua latina, de philosophia rationali et morali, 
de principiis iuris naturalis et lingua gallica, de oratoria, poetica et literis 
classicis, de historia, geographia et chronologia, de arithmetica, algebra, 
geometria et trigonometria, de theologiae moralis primo cursu, de historia 
sacra et ecclesiastica, et nunc secundum cursum theologiae moralis et in- 
stitutiones canonicas frequentat ». 

| Notum est irregularitatem ex defectu corporis derivare, quoties aliquis 
nec secure propter debilitatem nec sine scandalo propter deformitatem mem- 
bri sacra munia obire possit, can. 3, dist. 55 et cap. Presbyterum, de 
cler. aegrot. Hinc nullum dubium esse videtur, quin praefatus Orator 
ex adustione duorum digitorum dexterae manus iregularis ex defectu cor- 
poris evaserit. Et quamvis Vic. Generalis sua attestatione, habito experi- 
mento, affirmet, quodvis periculum et scandalum abesse in sacro pera- 
gendo: attamen, cum agatur de clerico promovendo, S. C. non ita facile 
impertitur dispensationem, sicut solet in promoto, uti videre est in Co- 
7en., 8 aprilis 1775, * quae semel et iterum proposita semper negativa 
responsione dimissa fuit, cui consonat Patavina, quae prima vice mense 
aprili 1861 proposita per summaria precum dimissa fuit rescripto: « Non 
expedire»; iterumque subiecta Eminentissimorum Patrum iudicio, die 
29 novembris eiusdem anni responsum obtinuit: «In decretis ». 

His vero minime obstantibus, praetereundum non est S. H. C. pro va- 
riis rerum et locorum circumstantiis, etiam quando agitur de clericis pro- 
movendis, dispensationem super defectu corporis non denegare; dummodo 
vitium huiusmodi non sit, ut sacras caeremonias peragere impediat, aut 
scandalum et admirationem excitet in populo, boni mores Oratoris ab Epi- 
Scopo commendentur, et certa spes adsit peculiaris utilitatis, quae in eccle- 
siam ex tali promotione derivet, ceu in Lucana, 25 novembris 1825, Ma- 
theranen., 22 septembris 1860, Zpuana, 22 septembris 1860 per summaria 
precum proposita et nostrae prorsus simillima, in qua, cum caeremoniarum 
magister testatus esset: « clericum Antonium Ramaglia impeditum in manu 
sinistra cum. duobus digitis pollice et indice officium sacerdotale optime 
posse explere, quamvis alii digiti contracti et immobiles remaneant », Emi- 
nentiae Vestrae, quamvis antea in comitiis diei 17 decembris 1859 exhi- 

bitas preces reiecissent (Ep. enim initio retulerat Oratorem non sine aliqua 
difficultate pollicem et indicem posse coniungere), reposuerunt: « Attentis 
noviter deductis pro gratia dispensationis et habilitationis, facto verbo cum 
Sanctissimo ». Quaeritur: 

Zn, et quomodo sit consulendum .SSrio pro dispensatione et habihtatione 
in casu? 

Die, etc. Sacra, etc. respondit: Pro gratia dispensationis et habilitationis, 
facto verbo cum Sanctissimo. 

[Liber 208 Decretorum, p. 1085]. 


4201. 
S. C. C.,, Bergomen., 8 iul, 12 aug. 1865. 


Resoluta fuit haec causa die 5 decembris 1863 quoad primum dubium 
tunc propositum, dilata vero ad mentem quoad secundum. Episcopus 
cohaerenter ad mentem S. Congregationis, quae eidem pandita est, die 28 no- 
vembris 1864 respondit: ordinatum fuisse Lucchinium titulo ecclesia- 
sticae Capellaniae, cuius annuos reditus enarrabat; retulit, quinam annui 
reditus e Paroecia, de qua agitur, Parocho obvenirent; paucissima .esse in 
sua Dioecesi Beneficia, quae ab Episcopo libere conferuntur, quorum nul- 
lum in praesens vacans erat. 

Lucchini interea quosdam subiectionis actus Episcopo adpromovisse 
visus est, at simul die 1 decembris eiusdem anni 1864 postulavit a S. .Con- 
gregatione, ut ab onere gravissimo ipsorum decretorum penitus solveretur, 
instituto regulari processu. His itaque aliisque propositis perpensis dignen- 
tur EE. VV. definire dubia: 

I. Zn sit standum, vel recedendum a decisis in primo dubio in vM ; 

2. An, et quomodo sit locus depositioni Sacerdotis Lucchini a Paroecia in 
casu? fes 

3. An, et quomodo sit locus absolutioni a censuris et dispensationi ab irregu- 
laritate in casu? 

Die 8 iulii 1865: Non proposita. 

Die 12 augusti 1865 Sacra, etc. respondit ad 1r. In decisis, et priniud 

Ad 2. Esse locum HErdtond Administratoris paroeciae in spiritualibus 
et temporalibus, assignata favore Sacerdotis Lucchini, donec aliter de beneficio 
ecclesiastico provideatur, pensione annuarum libellarum 400. — . eet 

Ad 3. Peractis per decem dies spiritualibus exercitiis in aliqua domo: reli- 
giosa ab Episcopo designanda, esse locum absolutioni a censuris, et HHpepsatinm. 
ab irregularitate. (ordi ees 

[Thesaurus Resolutionum, tom. 124, p. 289-295, 3o4]. ^ :. ss 

4202. 
S. C. C., Venetiarum, 27 ian. 1866. 


Post pacificam duodecim annorum vitae coniugalis consuetudinem 
quinque susceptis filiis, perturbari coepit domestica quies inter coniuges 
Aloisium  Musitelii et Catharinam Davanzo in praeclara Venetiarum 
Civitate. Vir enim. Parochum adiit uxorem insimulans adulterii crimine, 
torique separationem postulans. Summo studio Parochus, ut par erat, 
pacem et concordiam fovere conatus est; cum autem neque perse neque per 
alios quidquam proficeret, rem detulit ad ecclesiasticam Curiam. 

Hinc institui coeperunt ad normam iuris acta processualia, et coram 
Tudice se sistens vir fassus est: ab uno circiter anno sein uxoris agendi ra- 
tione detegisse notabilem mutationem: se in officina inter alios operarios 
quemdàm' Dominicum Zaia habere sexdecim abhinc annis, qui molitus est 
relationem inhonestam cum Catharina sua uxore; quam relationem hoc facto 
se cognovisse enarravit: « Horis vespertinis cuiusdam diei ego ingressus 
domum fenestram quamdam aperui, ac vidi Dominicum fugientem iuxta 
murum... Regressus sum, ac meam uxorem offendi, quae ne verbum qui- 
dem mihi dixit. E domo egressus ad uxorem rescripsi in hanc sententiam: 
discede e domo, si vis, ut aliquando facultatem tibi faciam osculandi filios tuos. 
Post duas horas domum ductus in meam uxorem haec verba protuli: 
nefanda mulier... Ipsa nihil respondit et surgens e domo fugit. Postridie 
mane dimisi ex officina Dominicum, qui tantum haec verba protulit: 
Id praevidebam ». 

Vocata in iudicium uxor, Iudici interroganti respondit: « adeo de mea 
innocentia in causa honestatis certa sum, ut optem quam maxime causam 
omni iuris rigore ventilari,ut mea innocentia comprobetur ». Ad factum vero, 
quod vir enarrarat, coram Iudice respondit: «animadverto, Dominicum 
domum meam quotidie quam saepissime frequentare, et solitum fuisse e 
scrinio ephemerides tollere ac legere, quemadmodum ea die fecerat...» 

Ad probandam uxoris infidelitatem vir primo quatuor, deinde octo alios 
testes designavit, qui, exceptis duobus, quorum ignotum erat domicilium, 
sub iuramento examinati fuerunt. Attamen eorum testimonia simul col- 
lecta in has sententias conveniebant: mulierem esse domi assiduam, edu- 
cationi filiorum et negotiis domesticis sedulo intentam: se quidem vidisse 
Dominicum domum saepe intrantem praesente vel absente viro; sed nihil 
inde mali suspicatos esse, quia Dominicus inter praedilectos viri operarios 
ita recensebatur, ut eiusdem frater esse videretur; nunquam vero vel signum 
aequivocum, vel factum indecens se conspexisse, aut aliquid audivisse, quod 
minus honestum reputari posset. Unica testis a caeteris dissentiens nonnulla 
enarravit, quae nimiam innuere videbantur familiaritatem uxoris cum Domi- 
nico; haec tamen testis ex Parochi testimonio, concubina erat cuiusdam 
militis. 

Dum haec acta processualia conficerentur, Aloisius alimenta, pendente 
lite, uxori assignata denegavit, donec muliebria quaedam ornamenta, quae 

e domo fugiens mulier secum tulerat, redderet; ac idem vir sub specioso 
titulo educatricis filiorum, saltatricem quamdam mulierculam domum 
introduxit; quod tam ingens scandalum vicinis creavit, ut ipsa civilis aucto- 
ritas mulierculam expulerit: sed vigilantiam magistratus Aloisius eludens 
eamdem apud se iterum advocavit. Praeterea cum suis amicis gloriari non 
erubuit de sua turpi cum ea muliercula consuetudine; idque Iudici interro- 
ganti negare ausus non est. 

Huc usque perductis actis, vir actor petiit ulterius, ut alii testes super 
infidelitate uxoris sub iuramento in iudicio examinarentur; at Curia, 
reiecta eiusmodi viri instantia, sequentem edidit sententiam: « Viso, quod 
unica accusatio, qua actor impetit uxorem, est, adserta coniugalis fides a 
Catharina violata cum Dominico; quod factum, cui innititur accusatio, est 
deprehensio Dominici in remoto quodam cubiculo domus, dum tamen 
in altero reperiretur Catharina; 

« Considerato, quod actor factum admittit, quo usque ad illam diem, 
tutus de uxoris honore fuerat, quod iniuria suspiciones de Dominico habe- 
rentur, qui a multis annis sibi subiectus suam frequentaverit familiam, se 
praesente, quin unquam ex hoc in mentem actoris subierit suspicio verae 
relationis amoris cum uxore; 

« Considerato, quod adiuncta loci et temporis, quibus Dominicus de- 
prehensus est, nullum praebeant motivum suspicandi adversus eum, qui 
a multis annis actoris domum iugiter frequentabat ipso actore sciente: eo 
vel magis, quod actor his in adiunctis ea ipsa die et occasione, qua Domi- 
nicum domi deprehendendit, plene tranquillus, ut ipse fatebatur, mansit, 
tum de illo, tum de uxore sua: quin imo paullo post per tractum quemdam 
viae Dominicum comitem habuit, eumdemque ut antea excepit; 

« Considerato, quod testes ab actore adducti ad probandam praehabi- 
tam amoris consuetudinem nullimode actorem iuvant; quin imo ex quatuor 
testium depositionibus resultat, rationem agendi uxoris erga Dominicum 
ne indicium quidem eiusdem consuetudinis praeseferre; quod unica testis, 
quae non suffragatur uxori, factum adducit, quod impar est ad rationabilem 
suspicionem inducendam; quod factum cum hac vi destituatur, opus non 
est ut iudicetur, an haec testis possit in iudicio admitti ob suam rationem 
vivendi; hh 

« Viso e contrario, quod actor fassus est, qua relatione se habeat cum 
muliercula saltatrice; quod tandem ex habitis notitiis resultat, rationem 
vivendi actoris cum dicta muliercula praeseferre caracterem adulterae con- 
suetudinis: i 

« Hoc tribunal decrevit et pronunciavit, sicut decernit. et pronunciat , reü- 
ciendam esse, quemadmodum reicit, tamquam fundamento destitutam, instan- 
tiam viri Aloisii Musitelli contra propriam uxorem Catharinam  Davanzo, 
cipsumque eam recipere teneri; saloo iure uxoris partes. actoris agendi in casu 
ontumaciae viri, adversus virum ipsum in causa separationis legalis ex titulo 
malitiosae desertionis ». 

Hac edita sententia querebatur Aloisius ob neglectum aliorum testium 
examen, quos nominaverat; ideoque nullitatem latae sententiae declarari 

postulavit. Causa deveniente per appellationem ad S. C., transmissa sunt 
acta processualia. Facta autem facultate partibus deducendi, quatenus velint, 
ulteriora iura sua coram S. C., Aloisius uxorem insimulabat, quod coram 
Parocho culpam fassa esset, quodque nunc apud malae vitae foeminam com- 
moraretur; adducebat praeterea quasdam testium extraiudicialium deposi- 
tiones: uxor e contra nihil ulterius deduxit, monens dumtaxat, modo mulier- 
culam saltatricem dimissam fuisse, ne Aloisius eam in sua domo parientem 
haberet. Audito itaque de more iterum Ordinario, causa disceptata est sub 
dubiis, quae infra habentur. 

. Favore Aloisii dicebatur ex officio, super productione novorum testium, 
ipsum, licet una alteraque vice testes in causa produxerit, tamen ex iure non 
prohiberi tertiam facere testium productionem iuxta cap. Jn causis, 15, de 
testibus, et cap. Ultra, 55, eod. tit., ex quibus admittitur etiam quarta 
testium productio si praescriptae solemnitates adhibeantur. At contra ob- 
servabatur novum non esse in iure ut denegentur ulteriores testium produc- 
tiones quae necessariae non sint, tum quia effraenata testium multitudo 
cohibenda est, tum, ne sub optatae probationis praetextu lites nimium 
protrahantur, cap. Significaverunt, 36, eod. tit. 

Considerata in merito causa, Aloisius dicebatur actionem suam seu in- 
stántiam non probasse; ideoque planum esse principium: actore mon pro- 
bante reus absolvitur. Sed hypothesi facta, qua potuisset Aloisius suam su- 
stentare actionem, haec ad rem observabantur. Licet adulterium unius 
coniugis praebeat alteri divortii perpetui ius, hoc tamen ius amittitur, si alter 
coniux eiusdem criminis sit reus, cap. Significasti, 4, de divortiis; cuius di- 
spositionis rationem addit Innocentius III in cap. 6 et 7, de adulterüs, 
scilicet: paria crimina mutua compensatione delentur. Neque interest, an 
unus prius, aut saepius, aut gravius, quam alter deliquerit, Sanchez, lib. 1o 
disp. 6, Pirhing in lib. 6, tit. 19, n. 8. Reiffenstuel, ibidem, nn. 8o, 82. Imo 
delictum post rem iudicatam superveniens praeiudicare illi coniugi, cuius 
favore lata est sententia docet Fagnanus in cap. Ex litteris, 5, de divort., n. 9. 
51i igitur coniux, qui innocens iudicatur, et cui facultas fit separatam vitam 
agendi, ad cohabitandum tamen compellitur propter adulterium, quod 
deinde committat: multo magis in praesenti themate iuri conformem videri 
debere sententiam Curiae, de qua agimus, quae Aloisio, indulgenti adulte- 
rinis amoribus, prospera, ex defectu probationis, non accidit. Dubia sunt: 

I. An sit locus examini novorum testium in casu? Seu potius: 

—oll. Zm sententia Curiae Patriarchalis Venetiarum | sit confirmanda vel 
infirmanda in. casu? 

Die, etc. Sacra, etc. respondit ad I. Negative. 

: Ad II. Affirmative ad primam partem, negative ad secundam, et amplius. 

- [Thesaurus Resolutionum, tom. 125, p. 35-42]. 

4203. 
S. C. C, Soanen., 22 sept. 1866. 


Vicarius Capitularis Soanensis et Pitilianensis Dioecesis Sanctissimo 
Domino Nostro commendavit preces adolescentis Nazareni Traversi, qui 
sexto supra decimum aetatis anno iam expleto ecclesiasticae militiae adscribi 
cupiens, irregularitate ex defectu corporis impeditur, quominus voti com- 
pos fiat. Is enim a. nativitate pedem dexterum habet varum, ceu medici 
dicunt, inclinatum versus pedem sinistrum, et crus dexterum sinistro de- 
bilius est. Hoc tamen defectu minime obstante, libere absque ullo artifi- 
ciali adiumento Orator incedit, et nullum adest periculum, quod nativum 
incommodum gravius in posterum evadat, testante medico, qui adolescen- 
tem Traversi corporis viribus pollere et magnum monstrare ingenium dicit. 

Ad haec addit Vicarius, Oratorem ex honestis et haud exiguo fortuna- 
rum censu instructis parentibus ortum valde commendari vita et moribus 
laude dignis et progressu haud communi, quem fecit in studiis aetati suae 
propriis; Dioecesim vero quam plurimum indigere sacrorum ministris, his 
praesertim difficillimis temporibus, et impedimentum, quo iuvenis ab ipso 
commendatus laborat,nonnisi minimam parere in populo admirationem. 

Ablegatis his precibus ad hunc Sacr. Ordinem, mandatum est eidem Vi- 
cario, ut peracto consueto experimento magis praecise referret tum de peri- 
culo in sacra peragendo, tum de vera necessitate seu evidenti utilitate ex 
Oratoris promotione ecclesiae obventura. Novis quapropter literis Vicarius 
testatus est: 1? Adolescens Traversi me et canonico magistro caeremoniarum 
praesentibus aliqua difficiliora fecit experimenta, quibus eum libere se mo- 
vere posse monstrabatur. 29 Magister ceremoniarum mecum consentit, talem 
deformitatem non esse indecentem neque parere admirationem. 39 Dioe- 
cesis iam nunc in magna sacerdotum penuria versatur, unde in nonnullis 
paroeciis religiosos oeconomos instituere coactus sum. Tempore hoc eccle- 
siae maxime infausto adolescentes valde ab ingressu in statum ecclesiasti- 
cum deterrentur, ita ut in dies magis numerus sacerdotum decrescat et ipsae 
ecclesiae cathedrales atque metropolitanae servitio clericorum priventur. 
Deinde curia episcopalis a parocho et magistro de adolescentis ''raversi 
bonis moribus, vocatione ad statum clericalem et ingenio non communi 
certior facta est. Commiseratione etiam digna est conditio Oratoris, patre 
quippe orbati et cum indigentia luctantis. 

Quae ex his omnibus ad rem colligere licet, haec prae aliis sunt: 19 Non 
opus esse Oratori baculo vel alio cuiusvis generis adiumento, ut expedite 
incedat. 29 Defectus conditionem non ex morbo procedere, qui aliquando 
possit ingravescere. 39 Nullum periculum imminere, cui sacrosanctum mis- 
sae sacrificium exponatur, si Orator ad sacrum presbyteratus ordinem suo 
tempore promoveatur. 49 Magnam ecclesiae utilitatem obventuram ex pro- 
motione Oratoris. s? Demum non deesse etiam necessitatem ex imminuto 
numero sacerdotum, et ex raritate vocationum ad statum ecclesiasticum: 

quae omnia quamplurimum favere videntur dispensationis gratiae, quam 
Orator exoptat. Adversatur autem notissima praxis huius Sacri Ordinis, 
iuxta quam, si raro in praeallatis. adiunctis dispensatio denegatur pro- 
moto, raro etiam eadem conceditur promovendo, nisi forte permagna eccle- 
siae utilitas vel etiam necessitas hoc secundo casu favore supplicantis cle- 
rici succurrat, ceu nuperrime contigit in Utimem., 10 martii et in Cepha- 
luden., 16 iunii currentis anni inter supplices libellos adnotatis. Ex iis 
itaque, quae superius retulit Vicarius de hac utilitatis et necessitatis causa, 
vestrum erit, Eminentissimi Patres, decernere, quid ad porrectas preces 
rescribendum sit. Quaeritur: 

Zn, et quomodo sit consulendum SSrio pro gratia dispensationis n. casu? 

Die, etc. Sacra, etc. respondit: Pro gratia, facto verbo cum Sanctissimo. 

[Liber 209 Decretorum, p. 516]. 


4204. 
S. C. C, Bergomen., 22 sept., 1 dec. 1866. 


Die 6 iunii currentis anni Episcopus Bergomensis supplici libello Bea- 
tissimo Patri haec exposuit: « Aspirat ad statum ecclesiasticum adolescens 
Dominicus Colleoni, natus die 1o oct. 1847. Hac intentione ductus studia 
grammaticae et rhetoricae absolvit et iam ad alia studia transiit; verum ca- 
ret pede sinistro, qui iam multis abhinc annis ipsi amputatus fuit, eo quod 
fortuita explosione igneae ballistae laesionem receperat. Habet tamen pedem 
ex ligno adeo affabre adaptatum, ut calceamenta induat sicut ceteri, et bene 
incedat, quamvis aliquantulum claudicans; baculo autem fulcitur, si lon- 
gius iter facit; in deambulando vero et inserviendo missae baculo non 
indiget et commode ascendit ad altare et descendit, etsi missale manibus 
tenens. Porro adolescens illibatae vitae est, magni ingenii et ita studiis dedi- 
tus, ut inter socios primum praemium reportaverit anno elapso. Ob tales 
rationes et propter necessitates Dioecesis Bergomensis vastae et montuosae, 
cum praesenti tempore pauci inveniantur, qui Ecclesiae servitio se dedere 
velint, humiliter peto, ut isti dispensatio ab irregularitate ad suscipiendos 
omnes ordines..benigne mpertiatur»i 050 0^ As eot LO ab NN 

Summus Pontifex die 22 septembris dignatus est ad S. O. preces remit- 
tere. Rogatus itaque Episcopus, ut pleniores ederet in facto informationes, 
rTUISUS pro certo retinendum esse ait, quod irregularitas Dominici non 
culpa eius, sed casu evenit, neque periculum admirationis in populo adest. 
Quibus expositis iterum Oratorem commendavit ad dispensationis gratiam 
consequendam. 

In generali congregatione diei 5 maii currentis anni, cum in Matkelicen. 
Dispensationis inter supplices libellos ageretur de gravissimo casu Paschalis 
Boccoli clerici professi inter Fratres Minorum de observantia, dispensatio- 
nem expostulantis ab irregularitate, in quam inciderat ob amputationem 
cruris dextri in distantia quatuor digitorum a genu, animadvertebatur, ex 
insigni mutilatione corporis irregularem esse claudum, qui, licet sine baculo 

et absque gravi deformitate incedat, ligneum tamen pedem habeat, Barbcsa, 
de off. et potest. Episc., alleg. 42, n. 4o, Reiffenst., lib. 5, tit. 37, $4, 
de irregularitate, n. 84. Addebam praeterea, perquisitis actis Sacrae Congre- 
gationis non pauca a me reperta fuisse exempla propitii Sacri Ordinis 
rescripti ad preces dispensationis expetitae a iam promotis super irregula- 
ritate proveniente ex una vel altera insigni mutilatione corporis; nullum 
tamen eiusdem speciei exemplum inventum fuisse favore mutilati clerici 
promovendi. Quod si in cit. Mathelicen. rescriptum prodiit, supplicandum 
esse Sanctissimo pro gratia dispensationis, id tribuendum videtur speciali 
circumstantiae religiosae professionis, qua Orator Boccoli, etsi sacris ordi- 
nibus nondum auctus, aequiparari iam promoto non immerito potuerit. 

His tamen non obstantibus, videant Eminentiae Vestrae, utrum peculia- 
res facti circumstantiae, quae Oratori suffragantur, attenta praesertim Dice- 
cesis necessitate quoad sacros ministros, tam graves sint, ut Oratoris preces 
tam favorabili Episcopi voto Sanctitati Suae et Sacro Ordini ccmmendatae, 
propitio rescripto excipi mereantur. Quaeritur: 

An sit consulendum SSrüo pro gratia dispensationis in casu? 

Die 1 decembris 1866 Sacra, etc. respondit: Non expedire. * 

[Liber 209 Decretorum, p. 517]. 


4205. 
S. C. C,, Bituntina, 22 dec. 1866. 


Vetustis erecta temporibus in horto palatii familiae Lubini Bituntinae 
civitatis parva exstat aedicula, seu publicum oratorium Deo in honorem 
S. Onuphrii dicatum, quod ad eum praecise finem aedificatum fuit, ut com- 
moditati esset familiae patronae, a qua etiam eiusdem oratorii manutentioni, 
sacrisque in eo perlitandis duarum vinearum reditus addicti fuere. Exstincta 
vero masculina descendentia familiae Lubini, cum illius bona dispertita 
fuerint inter haeredes ex feminis, et praefatae vineae ex donatione matrimo- 
nii causa a quodam Vincentio Sylos-Lubini transierint in filium Ioannem, 
absque ulla conditione manutentionis oratorii vel celebrationis missarum, 
curarunt quidem ambo donans et donatarius decori aediculae illius consulere, 
missarumque et aliarum functionum in ea celebrationi; at paulatim imminu- 
tus est cultus Deo exhibitus. Tandem cum a nonnullis annis palatium, cui 
oratorium adnexum est, et circumstantes aedes plurimis sint locatae familiis, 
sacer ille locus in dies maius detrimentum patitur et quoad materialem con- 
servationem et quoad cultus decentiam: expcsitus enim est irreverentiis ho- 
minum saepe parum devotorum. 

Ad haec avertenda mala praefatus Ioannes Sylos-Lubini, qui nunc palatii 
oratorii proprietate potitur, aediculam ad profanos usus convertere exoptat. 
Ne autem id magis officiat cultui divino et venerationi Sanctorum, sequentia 
a se exequenda proponit: 

1. « Altare Sancti titularis et imago Crucifixi eximio opere elaboratum 
€ capella tollantur, et debitis in locis collocentur in ecclesia parochiali S. Sil- 
vestri, in qua familia Sylos-Lubini a tempore immemorabili exercet patro- 
natus ius, et Orator expensas feret huius translocationis, et comparabit ea, 
quae ad servitium istius altaris sunt necessaria. Praesens vero capella ad 
omnes usus profanos converti poterit. 

2. « Ecclesia parochialis assumat haec perpetua onera: manutentionis 
decentis altaris conservati; et solemnitatem S. Onuphrii cum vesperis primis 
cantatis, missa solemni, et 20 missis lectis et aliis operibus charitatis ipso 
festo die. 

3. « Orator tradet parochiae creditum annuum ducator. 20, ad ferendas 
expensas, et infra tres annos hanc summam convertet in reditum in tabulis 
publicis inscribendum, quem in forma iuris parochiae cedet. Post haec duae 
vineae a] Palombaro liberatae erunt ab omni onere et in libero dominio 
praesentis proprietarii. 

4. « In memoriam harum rerum Orator suo aere collocabit lapidem mar- 
moreum iuxta altare, quem parochus semper conservabit. Haec omnia Ora- 
tor humiliter exponit SS. Patri, ut, si aequa invenerit, approbatione sua 
confirmet ». 

Communicatis his precibus cum Episcopo Bituntino, ut suam in re, de 

qua agitur, sententiam panderet, et audito praesertim parocho in scriptis 
referret de valore, annuo reditu, et oneribus utriusque vineae, de legitima 
execrationis causa et an populi devotioni et commoditati praeiudicium infe- 
ratur, testatus est Episcopus vota Sylos-Lubini mereri, ut a Sacro Ordine 
propitie excipiantur. « Certiorem me fecit parochus, nullum damnum populo 
ex destructione capellae eventurum esse, sive ob non prosperum eius situm, 
sive ob paucissimos dies, quibus aperiebatur. Porro affirmat provicarius 
meus, reditum annuum ducat. 20 sufficere pro manutentione altaris, et 
pro missis, quas Orator proponit. Hinc puto ei concedi posse gratiam ita 
tamen, si aliter S. Congregatio non senserit, ut emittat in mea curia obliga- 
tionem de reditu duc. 20, quae parochiae S. Stephani tradere vult ». 
o Ut vero manifestum fieret, quanti aestimari valeant coementa et area 
ratorii, ne c non quot sint reditus vinearum, binas transmisit idem. Antistes 
relationes a peritis ex officio deputatis exaratas, ex quibus eruitur valorem 
coementorum et areae oratorii summam attingere libell. Ital. 6or, reditum 
autem vinearum computari posse in duc. 20, seu lib. Ital. 85. Monuit tan- 
dem laudatus Episcopus, perquisitis actis curiae, et praesertim ss. visitatio- 
num, nullam inveniri potuisse notitiam quoad fundationem praefati oratorii 
Sancti Onuphrii. 

Sacr. Conc. Trid., Sess. 21, cap. 7, de ref. conservationem et restau- 
rationem ecclesiarum summopere commendat: « ne ea, quae sacris ministe- 
ris dicata sunt, temporum iniuria obsolescant, et ex hominum memoria 
excidant »; et ad huius praecepti tramites Sacra haec Congregatio saepe de- 
molitioni ecclesiarum obstitit. At praedicta Trid. decr. verba non unde- 
quaque absolutum praeceptum continere videntur; siquidem iidem Tri- 
dentini Patres post commendatam Episcopis ecclesiarum restaurationem , 

quatenus ea expleri nequeat, mandant, ut profanato, non tamen ad sor- 
didos usus, loco, in matrices aut alias ecclesias locorum eorumdem seu 
viciniorum arbitrio suo, atque in iisdem ecclesiis erigant altaria vel capellas 
sub iisdem invocationibus, vel in iam erecta altaria et capellas transferant 
cum omnibus emolumentis et oneribus prioribus ecclesiis impositis. Non 
dubitatur itaque, quin iustae demolitionis causae dari possint. Inter huius- 
modi autem causas, si resolutiones huius Sacri Ordinis consulantur, non 
ultimum. tenet locum periculum irreverentiae et profanationis, cui aliqua 
ecclesia obnoxia sit, quod periculum praesertim verificatur relate ad aedi- 
culas positas in agris, ceu traditur in una Terracinen., 14 aprilis 1764. ! 

Praedicta itaque occurrente causa, non semel Sacer Ordo demolitionis 
licentiam concessit, ceu in cit. Terracinen., an. 1764 et in Lucana, 18 augu- 
sti 1781, ? maxime si favorabile Episcopi votum accesserit. Ex allatis prop- 
terea in themate, de quo agitur, circumstantiis perpendant EE. VV., utrum 
legitima demolitionis et profanationis causa urgeat. 

Ex profanatione aediculae, quatenus ea permittenda sit, sequitur consu- 
lendum esse debito cultui imaginis Christi Iesu in cruce afüixi, quae pretiosi 
operis esse renunciatur, et curandum quoque, ut transferantur onera missa- 
rum, quae in praefata aedicula celebrari hucusque consueverunt. Monet qui- 
dem Episcopus, minime reperiri potuisse fundationem oratorii, ex qua forte 
constaret de imposito onere missarum; at paratum se praebet Orator ad 
huiusmodi onera in posterum adimplenda, praevia fundatione reditus 
ducat. 20 in singulos annos, quae satis esse oneribus sustinendis Episcopus 
docet. Quoad perpetuam vero manutentionem altaris in ecclesia S. Silvestri 
praeterquam quod satis provideri videtur per ea, quae in illo suis impensis 
explere Orator promittit, satis etiam consultum est per iuris dispositiones, 
cum Orator ipse iurepatronatus ecclesiae gaudeat. Dubium est: 

An et quomodo Oratoris precibus sit annuendum in casu? 

Die, etc. Sacra, etc. respondit: Approbandam esse propositam translationem 
et conventionem iuxta votum Episcopi, capta tamen inscriptione hypothecaria 
super fundis stabilibus pro securitate annui reditus ducatorum 20, usquedum 
tradatur summa. capiti respondens legitime et tute investienda favore altaris 
curà Episcopi, qui caveat etiam ne in sordidos usus aedicula deserenda con- 
vertatur. 

[Liber 209 Decretorum, p. 547]. 


4206. 
S. C. C., Mediolanen., 16 febr. 1867. 


Exsecutor testamentarius Comitissae Clarae Gola-Dugnani tres capel- 
lanias in templo S. Caroli urbis Mediolanensis erexit; ius nominandi Ca- 
pellanos Parocho cum Praefectis fabricae eiusdem templi tribuit, atque 
inter caeteras, quas Capellanis imposuit, leges, hae reperiuntur in hanc 


12 (/f20N203739. 
2? Cf. N. 3818. 


524. Curia Romana 


sententiam: Capellanus, qui Mediolani non resideat neque Missam celebret in 
dicto templo, ipso facto possessionem Cappellaniae amittet, aliusque poterit 
nominari: quisque Capellanus teneatur Missam celebrare diebus festis hora, 
quae Parocho magis placebit: Parocho auxilium praestabunt in iis omnibus, 
quae opportuna Parocho visa fuerint, ideoque nominandi erunt Capellani viri 
idonei ad excipiendas sacramentales confessiones, ad praedicandum, etc. Quodvis 
dubium aut quaestio, quae temporis lapsu fortasse insurget, sicuti etiam quodvis 
statutum aut moderatio causae piae utilior a Parocho pro tempore definietur 
semper favore capellaniarum, commendatione Parochis facta, ut augere enitan- 
tur fundum causae piae... 

Iuxta has normas et obligationes erectae fuerunt Capellaniae, et Capel- 
ani suo munere cum priori Parocho Amati functi sunt. At Parochus succes- 
sor Marzorati, quod forte aliquis abusus irrepserit, quasdam alias disposi- 
tiones anno 1852 edidit, inter quas sequentes articuli leguntur: « Capellani 
Missas sive diebus festis sive diebus ferialibus celebrare tenentur in templo 
S. Caroli; Missam, quae legitur hora decima et decimaprima, celebrare 
debent alternis vicibus duo Capellani cum obligatione se ad invicem subro- 
gandi, si morbo unus detineatur, quin ius habeant ad eleemosynae augmen- 
tum, quod dari solet iis, qui dictis horis celebrant ». 

Dein unus ex Capellanis Pellegrini secum. reputans Parochorum arbi- 
trium non esse adeo indefinitum, ut certis quibusdam limitibus ex lege fun- 
dationis non circumscriberetur, querelas admovit Curiae Archiepiscopali 
ob impositum onus celebrandi determinatis horis, cum autem Curia, quae- 
stione seposita, charitatis et obedientiae officia commendaret, Capellanus 
querimonias movit coram S. C. C., et huic quaestioni duas alias adiecit, an 
scilicet, si legitime non impeditus, teneretur singulis diebus Missam cele- 
brare in templo S. Caroli, et an ipse, qui, utpote idoneus, exhibere teneretur 
Ordinarii adprobationem ad audiendas sacramentales confessiones et prae- 
dicationis officium exercendum pro paroeciae necessitate. 

Ordinarius pro informatione et voto rogatus literis diei 5 februarii pro- 
xime elapsi anni transmisit Parochi deductiones, eique in omnibus faventem 
mentem aperuit. 

Quoad primum dubium militare favore Capellani videbatur principium 
iuris: onera Beneficiorum iuxta fundationis leges dimetienda esse, ita ut nec 
in melius easdem leges immutare liceat: cum autem in praesenti casu lex 
fundationis horas celebrandi Missam non determinasset, non videbatur 
eandem statis horis celebrandi servitus posse induci in detrimentum liberta- 
tis, in qua fundator Capellanos reliquerat. Et sane de servitute agebatur, 
de qua,licet Auctores disputaverint, an ab ipsis Episcopis induci posset, 
tamen sententia praevaluit, neque locorum Ordinarios posse hanc servitutem 
Capellanis apponere, quando ex lege fundationis ea non fuerit imposita: 
quam quidem sententiam S. Congregatio Concilii admisit, ut videre est in 
Pisauren., 17 maii 1653, Lib. 19 Decret., p. 243, in qua proposito dubio: 
4n Capellanis Capellaniarum de iurepatronatus laicorum in Ecclesia Cathedrali 
erectarum possint ab Episcopo assignari dies et horae, quibus celebrent Missas 
ex obligatione earumdem Capellaniarum celebrandas, Sacer Ordo respondit, 

Episcopum non posse cogere huiusmodi Capellanos, ut Missas celebrent vel cele- 
brare faciant certis diebus et horis. 

Atqui in lege fundationis statutum non fuisse, Capellanus Pellegrini 
animadvertebat, ut Missae feriales ad libitum Parochi celebrentur. Quod 
enim testator voluit per Executorem expressit, quod non expressit, noluit, 
atque arbitrio Capellanorum reliquit. Quamvis autem arbitrium Parochis 
Exsecutor reliquerit dirimendi quaestiones, non tamen novum officium 
imponendi facultatem eisdem fecisse: eo vel magis quod dictum arbitrium 
Parochis fecerit ad redditus potius augendos melioremque reddendam 
Capellanorum conditionem. Quod si dubium etiam esset, an Parochorum 
arbitrium ex vi legis fundationis ad rem, de qua agimus posset trahi, iudi- 
candum esse pro eiusdem arbitrii exclusione: Capellani enim agerent de 
damno vitando. Parochi vero de lucro captando; quo casu favendum est 
libertati, arg. ex 1. 41 ff., de Reg. iur., $ 1, qua legitur: In re obscura melius 
est. favere repetitioni, quam adventicio lucro. Eo vel magis quod post funda- 
tionis legem Capellani celebraverint ante horam decimam, statuto Sacer- 
dote extraneo, qui augmento eleemosyinae ad tardiorem horam sacrificium 
litaret. 

Contra haec Parochus S. Caroli ad sua iura tuenda duplici argumento 
est usus; statuit scilicet: r. naturam capellaniarum ad tramites fundationis 
esse mere, ut ipse aiebat, mercenariam; ideoque immerito Capellanum ea ar- 
gumenta obicisse, quae favere possunt Capellanis, qui titulo proprie dicto 
et perpetuo suas habent capellanias. Hoc autem ostendebat ex eo quod in 
earum erectione nullum Decretum Ordinarii intervenerit, quod quidem ne- 
cessarium fuisset, ut Beneficii naturam acquirerent, Ferraris, Bibl., V. Bene- 
ficium, cap. 1, neque canonica Capellanorum institutio facta fuerit, cum ipsi 
ad simplicem nominationem Parochorum cum fabricae ecclesiae Deputatis 
ad Capellani munus exercendum admittantur: proindeque concludebat, 
eos omnino pendere a Parocho, quemadmodum in ipsa fundationis lege 
expresse cavetur. Insistebat 2. Parochus in facultate sibi ex lege fundatio- 
nis concessa dirimendi omne dubium sicut etiam quodvis statutum vel 
utilius causae piae moderamen definiendi: unde facultatem datam esse anim- 
advertebat ordinandi functiones et Missarum celebrationes in ecclesiae com- 
modum et fidelium utilitatem. Restrictionem autem reiiciebat, quam Cappel- 
lanus inducere enitebatur, ad quam excludendam tum Ordinarii litteras tum 
ipsas dispositiones a Parocho antecessore factas anno 1852 sufficientes esse 
arbitrabatur. 

Quoad secundum dubium, perlectis fundationis articulis, perpensisque 
dispositionibus Parochi anni 1852 et constanti observantia, dubium secun- 
dum affirmativo responso videbatur dimittendum. 

Pro affirmativa responsione tertii dubii praeter alias iuris sanctiones 
militabat Conc. Trid., Sess. 23, cap. 15, de ref., Sess. 5, cap, 2, de ref., 
et Sess. 24, cap. 4, de ref. 

His itaque disputatis ab EE. VV. resolvenda sunt dubia: 

1. An Capellanus Pellegrini cogi valeat ad Missas horis a Parocho deter- 
minatis celebrandas diebus ferialibus in ecclesia S. Caroli in casu? 


526 Curia Romana 


2. An idem Capellanus, nisi legitime impeditus, teneatur singulis. diebus 
Missae Sacrificium peragere in ecclesia S. Caroli in casu? 

3. An, et quomodo idem Capellanus exhibere debeat Ordinarii approba- 
tionem ad excipiendas sacramentales confessiones, et exercendum munus praedi- 
cationis in ecclesia S. Caroli in casu? 

Die, etc. Sacra, etc. respondit ad 1., 2 et 3. Affirmative. 

[Thesaurus Resolutionum, tom. 126, p. 88-97]. 


4207. 
S. C. C, 6 iul. 1867. 


Cum Dignitates ac Canonici in Metropolitana ecclesia N. impares sint 
numero, quo sacrarum functionum solemnitas saepe indiget, providere 
oportet de Canonicis ad honorem, qui cum titularibus concurrant. Quapro- 
pter Sacrae Concilii Congregationi pro resolutione submittitur dubium: 

4n Archiepiscopus privative a seipso Canonicos ad honorem mominare, 
etiamque hunc honorem quibusdam officiis, veluti Doctoribus Seminarii, Parochis 
civitatum etc. assignare valeat; vel potius hoc agere consensu vel consilio Ca- 
pituli? 

Die, etc. Sacra, etc. respondit: Negative ad primam partem, affirmative 
ad secundam. 

[Collectanea S. C. de Prop. Fide, vol. II, n. 1307. — Cf. etiam Acta 
S. Sedis, vol. III, p. 1358]. 

S. C. C., 6 iul. 1867. 


Quaerebatur a S. Congregatione: 

1. Zn Canonici ad honorem sedere valeant in choro ante vel post Portio- 
narios et. Semiportionarios titulares, qui licet ministrare debeant uti Diaconi 
et Subdiaconi, sunt tamen de Corpore Capituli? 

2. An paramenta sacra in functionibus pontificalibus accipere debeant 
Canonici ad honorem. Planeta vel potius Dalmatica, seu Tunicella parari 
teneantur? 

Die, etc. Sacra, etc. respondit ad 1. Affirmative post omnes Portionarios 
et Semiportionarios, quatenus et ii inter Canonicos recenseantur et eodem gradu 
ac caeteri Canonici in Choro sedeant. 

4d 2. Si Capitulares sint distincti per. ordines, nimirum presbyteralem, 
diaconalem et subdiaconalem, Canonicos honorarios induere debere tunicellam, 
secus eamdem vestem. communem. Canonicis titularibus cuiuscumque ordinis 
sint. 


[Collectanea S. C. de Prop. Fide, vol. II, n. 1308]. 

4209. 
S. C. C.,, S. Hippolyti, 24 aug. 1867. 


In Capitulo Ecclesiae Cathedralis S. Hippolyti quoad Missam conven- 
tualem, nullum aderat vestigium a primaeva Capituli erectione, quod indi- 
caret eam praescriptam esse et fuisse celebratam, quamvis usus vigeret 
Missam post chorum cantandi, quin tamen ea pro benefactoribus applica- 
retur: variis autem de causis Episcopus deprecabatur, ut haec consuetudo 
servaretur. Tenues autem erant redditus quos Canonici percipiebant. 

Itaque S. Congregationi proposita fuerunt die 23 ianuarii 1864 quae 
sequuntur dubia: 

II. An consulendum sit SS?iio pro absolutione super praeteritis omissioni- 
bus et condonatione fructuum male perceptorum in casu? 

IV. An et quomodo consulendum sit SSrho pro reductione Missae conven- 
tualis in casu? 

Quibus rescriptum fuit: 

Ad II. Affirmative in omnibus, celebrata unica Missa cum cantu, integro 
adstante Capitulo. 

Ad IV. Affirmative ad dies festos tantum de praecepto, ad decennium. 
Quas quidem resolutiones SSrhus D. N. adprobavit. 

Eiusmodi Resolutiones transmissae fuerunt ad Vicarium Capitularem, 
vacante interea sede episcopali, ut executioni mandarentur. Convocato a 
Vicario Capitulo, Canonici quoad resolutionem ad IV. dubium, hanc nor- 
mam. statuerunt: 

r. Dies festi de praecepto intelliguntur sensu stricto, exclusis nempe diebus 
Dominicis et exclusis festis abrogatis, quae in foro non celebrantur. 

2. In hisce diebus festis de praecepto Canonici per turnum cantant Sacrum 
solemne hora nona et applicant pro benefactoribus ecclesiae cathedralis; in 
Sacro solemni reliqui Canonici intersunt pro more. Iisdem porro diebus Missa 
Parochi, qui et ipse est Canonicus ecclesiae cathedralis, pro populo applicatur 
mane hora septima, qua frequens populus ex more huius civitatis, post primam 
concionem habitam hora sexta cum dimidio, sacro Missae sacrificio adstare 
solet. 

3. In festis autem. Episcopi, quae assignantur in caeremoniali Episcopo- 
rum, quoniam Episcopus applicat pro populo et Sacrum solemne hora nona can- 
tat, Canonicus ille, qui est simul Parochus, liberum se putans ab onere appli- 
candi pro populo, mane hora. septima post primam concionem applicat pro be- 
nefactoribus ad modum Missae conventualis, quin Canonici in choro eidem Mis- 
sae adsint. 

Hanc Canonicorum deliberationem ratam habuit Vicarius Capitularis, 
salvo iure Episcopi sede plena aliter disponentis. 

Novus Episcopus dein anno 1865 constitutus, aequa lance omnibus 
consideratis, maluit totum negotium iterum S. Congregationi subiicere. 
Quamvis enim. rectam in omnibus non fuisse videret interpretationem a 

Capitulo factam, tamen, expositis difficultatibus eas Resolutiones undequa- 
que executioni mandandi, modum quemdam alium S. Congregationi 
proposuit. r 

Quoad Missam conventualem monebat, Canonicos obligatione teneri 
aliarum Missarum, quae ex parte Capituli persolvi deberent pro benefacto- 
ribus Praebendarum singularium, et speciatim officii defunctorum cum Missa 
cantata de Requiem singulis mensibus pro quodam praecipuo benefactore: 
item pro singulis Episcopis benefactoribus, ita ut sibi videretur ex quadam 
aequitate posse sufficere Missae conventualis celebratio illis diebus festis 
de praecepto, quibus nunc Capitulum eam celebrabat. 

Nonnulla ex officio observabantur circa interpretationem Resolutionum 
a Canonicis datam. Quoad celebrationem Missae conventualis, S. Congre- 
gationem eam ex indulgentia cohibuisse ad dies festos tantum de praecepto, 
neminem autem ignorare sub diebus festis de praecepto venire etiam dies 
dominicos. Circa Parochi officium applicandi Missam pro populo observa- 
batur, nullum reperiri Parochum ab huiusmodi obligatione exoneratum, 
quod Episcopus sive in solemnibus diebus sive in aliis Missam pro grege 
sibi commisso celebret: quod si ita statuendum esset, cum Episcopus non 
applicet exclusive pro paroecia cathedralis ecclesiae, sed pro tota dioecesi, 
omnes dioecesis Parochos exoneratos fore dicendos; quod est absonum. 
Commemorabatur denique regula statuta a Benedicto XIV, in celebri 
const. Cum semper oblatas, * quando Parochus, qui sit Canonicus, diebus 
festis teneatur canere ex turno Missam Conventualem; quo casu alium sub- 
rogari debere ad applicandam Missam pro populo. 

His alisque animadversis quaeritur: 

3. Zn, et quomodo consulendum sit SSrüo favore Canonici Parochi super 
omissionibus celebrationis Missae pro populo in casu? 

Die, etc. Sacra, etc. respondit ad 3. Affirmative, celebratis Missis decem 
pro populo infra duos menses, et Episcopus moneat Parochum, eum teneri per 
se ad applicationem Missae pro populo his etiam diebus, in quibus Episcopus 
pontificaliter celebrat in Cathedrali; per alium vero his festis, in quibus uti 
Canonicus, canere et applicare debet Missam Conventualem pro benefactoribus. 

[Thesaurus Resolutionum, tom. 126, p. 271-279]. 


4210. 
S. C. C., Meten., 21 mart. 1868. 


Res est de quodam sacerdote Balthassare M., qui ab Episcopo M. remo- 
tus est a paroecia R., quam paroeciam a duobus annis regebat, tanquam 
« desservant». Longa est historia, quam praefatus sacerdos enarrat quoad 
officia, quibus functus est in curae animarum ministerio sive qua vicarius 
parochorum coadiutor, sive qua parochus desservant. Scire praestat spatio 
unius anni eumdem suppetias tulisse parocho K. in P. anno 1846 ad 1847; 


1 Cf. N. 345. 


» 

hinc duobus annis eodem auctum munere adstitisse parocho P. in S. A. 
a. 1847 ad 1849. Transiit postea ad paroeciam L., quam tamen duobus 
tantum annis rexit uti parochus desservant: nam translatus hinc fuit ad 
paroeciam L., in qua pariter duobus tantum annis permansit. Spatio deinde 
novem annorum exstitit rector paroeciae 'l., quam etiam permutare coa- 
ctus fuit cum altera ad R., a qua tandem ex mandato sui Episcopi revocatus 
est, eique die 22 septembris 1865 commissa fuit ecclesia succursalis de O. 

Re quidem vera cum in prima et secunda ex praedictis paroeciis sacer- 
dos M. nonnisi simplicis vicarii coadiutoris munere fungeretur, nil mirum 
est, quod ab utraque, etsi post breve temporis spatium, translationem subie- 
rit, imo ex secunda, quin dedecus ullum in ipsum redundaret, honor potius 
obvenit: siquidem ad maiora ascendit parochi officio auctus. Non idem vero 
sentiendum esse videtur quoad quatuor alias insequentes translationes. 
Habemus enim ex actis, easdem absque ulla praevia monitione fuisse pera- 
ctas, et non paucis querelis ex parte parochi praebuisse occasionem, ceu 
inferius referam; modo autem prosequar factorum seriem exponere. 

Aegre ferens parochus mandata Ordinarii, quibus a parochia R. in aliam 
O. ex improviso transferebatur, consequi studuit, ut Episcopus a suscepto 
consilio recederet, praesertim cum ipse Ordinarius parocho declarasset, 
ut hic ait: « Aliam tibi assigno paroeciam 1. quia regionis praefecto displices, 
2. quia archipresbyter, quem offendisti, avocationem tuam desiderat; 3. quia 
non excellis animi moderatione ». Frustra tamen M. suam agendi rationem 
et cum praefecto et cum archipresbytero, seu cantonali parocho, explicare 
conatus est, suasque afferre iustificationes, propitio sibi aliorum parochorum 
innixus testimonio; Romam proinde adveniens supplici libello apud Sanctis- 
simum Patrem late prius exposuit quamplurimas facti circumstantias super 
relatis causis suae remotionis, et deinde petiit, ut expensis rationum mo- 
mentis ab ipso adductis suae paroeciae R. restituatur. 

Arduum hoc esse negotium praesentiens, monui Oratorem consultum 
magis esse, ut Episcopo suo obtemperaret; cum tamen ipse potius instaret 
iuxta preces Beatissimo Patri exhibitas, die 2 maii 1866 rogavi Reverendissi- 
mum M. Praesulem, ut de Oratoris moribus, scientia, ac prudentia praeser- 
tim in parochiali ministerio exercendo referret, et sequens responsum accepi: 

«Sacerdos M., de cuius anteacta vita et praesertim de prudentia in paro- 
chiali ministerio exercendo Sacr. Congregatio inquirit, fide orthodoxa et 
bonis moribus commendabilis, scientia sufficienti praeditus est. Ad sacr. 
presbyt. ordinem anno 1846 promotus primum vicarii, dein pastoris deser- 
vientis (gallice desservant) munia obiit. Quibus in officiis zelum quidem 
habuit, sed saepius amarum et non secundum scientiam et prudentiam. 
Sensus enim proprii tenax, et cuiuscumque contradictionis impatiens, 
nec semel immemor obedientiae et reverentiae Episcopo promissae, in 
fdeles suae curae commissos sive in privata conversatione, sive in concio- 
nibus, et etiam in sacro tribunali durius se exhibuit. Porro in ista prae- 
dura et intempestiva agendi ratione exortae sunt populorum inimicitiae 
ac dissensiones, non quidem sine animarum perturbatione, detrimento 


atque scandalo ». 

Dum hae literae Romam adveniebant, novas mihi exhibebat preces 
sacerdos M., quibus lamentabatur se quibuscumque reditibus paroeciae 
suae privatum fuisse, redactum ideoque esse ad extremam egestatem. Rescri- 
bens itaque die 27 iulii praed. anni laudato Praesuli ita me habebam: « Quam- 
vis S. C. mens haud sit probare eiusdem sacerdotis non satis docilem con- 
siliis T'uis agendi rationem, nec in ea, quae a 'T'e provisa sunt, sese ingerere, 
nihilominus eximiam et iam perspectam pietatem "Tuam excitare non in- 
congruum existimat S. Ordo: ut huic sacerdoti iam ad inopiam vergenti 
opitulari cures, quod assequi poteris, si non aliam parochiam eidem confe- 
rendo, aliquod saltem aliud officium ecclesiasticum ipsi committendo, ex 
quo habeat unde vivat, et ecclesiastici ordinis decori consultum sit ». 

Nesciens parochus quid suprarelatis suis literis Episcopus ad Sacram 
Congregationem responderit, habita vero notitia aliarum literarum, quas 
Praesul ille super hoc negotio dederat ad Eminentissimum Villecourt, e re 
sua duxit peculiaribus animadversionibus ad singula reponere, quae in 
iisdem literis deducta ab Ordinario invenit. Serius vero mense septembris 
cum conquereretur, nullum advenisse ab Episcopo responsum quoad pro- 
visionem aliquam ad ipsius inopiam sublevandam, rursus institit apud 
S. Ordinem, ut efficacius ab Episcopo responsum expostularetur. Die itaque 
24. decembris 1866 iterum scriptum est M. Episcopo in haec verba: 

« Iam a die 27 elapsi mensis iulii Sacra haec Congregatio... per suas lite- 
ras pietatem Amplitudinis Tuae excitandam duxiterga sacerdotem Balth. M., 
ut quatenus aliam paroeciam eidem conferendam haud duceres, ali- 
quod saltem officium ecclesiasticum ipsi committeres, quo eius inopia suble- 
vetur, ac decori ecclesiastici gradus prospiceretur. Iam vero cum haud hucus- 
que cognoscere liceat, quid hoc super negotio actum ab Amplit. Tua fuerit, 
quodque consilium aut propositum sequi velis, ad Sac. Ordinis vota obse- 
cundanda, hinc per alteram hanc epistolam Humanitatem 'Tuam excitan- 
dam ducit, ut miserum sacerdotem a moerore ac aerumnis sublevare pro 
viribus cures. Quod sane ob perspectam religionem 'Tuam iure meritoque 
sperare licet. Ceterum scias etiam nedum Sacr. Ordini, sed et Sanctissimo 
Domino Nostro, cui negotium relatum est, rem gratissimam 'Te facturum, 
si ex bono et aequo controversia omnis componatur ». 

Ad haec itaque reponens Episcopus die 12 ianuarii 1867 his verbis usus 
est: « Quas die 24 decembris literas Eminentia 'T'ua ad me direxit, non sine 
maestitia et stupore perlegi. Sacra enim Congregatio Concilii pro Balth. M. 
postulat, quod ipse pro seipso nunquam a me postulavit. Cum paro- 
chiam dict. R. susdeque verteret, et consilio episcopali saepius consulto, non 
eum pastorali munere depellere, sed ad aliam parochiam O. nuncupatam 
transferre statuissem, mandatum meum palam contempsit, et in respon- 
sione arrogantiam spirante, Romam appellandi, ut sua, ut aiebat, iura vindi- 
caret, propositum denunciavit. Post aliquot menses revera Romam profe- 
ctus est. Ex ea autem die, qua in Urbem pervenit, nullam unquam ab illo 
epistolam, nullam reverentiae et poenitentiae signum accepi. Nec mirum; 
certum deliberatumque illi erat, ut, omisso quocumque satisfactionis actu, 
in dioecesim victor triumphansque, superato Episcopo, ut praedixerat, 

reverteretur. Romae autem eum permansurum esse satis credibile est, 
quamdiu aliqua spes affulgebit scopum intentum pertingendi. Imo eodem 
tempore, quo Reverendissimus Sacr. Congr. Conc. Pro-Secr. humanis- 
simas diei 27 iulii literas ad me scribebat, longe diversam excepi epistolam 
a quodam viro Romano mihi prorsus ignoto, gallico idiomate exaratam, 
qua iste minabatur iudicium contra me, se procurante, imminere, nisi ad 
aliam aequivalentem paroeciam sacerd. M. remitterem. Cuius epistolae 
praedictus M. ad patruum et ad familiares transcriptum exemplar mittefe 
properavit ». 

Perlectis his literis, vocatus fuit Orator, eique commendatum est, üt 
obedientiae et submissionis literas ad suum Episcopum daret, quod propo- 
situm etsi aegro aliquatenus animo ab initio exceperit, executioni tandem 
commisit: die enim 13 aprilis 1867 Eminentissimo Sacrae Congregationis 
Praefecto pro approbatione literas Episcopo mandandas proposuit, quibus 
deplorans dissensionem istam inter Episcopum ipsumque intercessisse 
retractat omnia, quae ex anteacta vita Episcopum offendere potuissent 
humilemque subiectionem ac devotionem maximam promittit, si Episcopus 
permitteret ipsum ad paroeciam R. redire vel, si hoc fieri omnino non posset, 
aliam ipsi paroeciam aequivalentem honorique convenientem assignaret. » 
Perlectis his literis, dubitatum admodum fuit de felici earumdem exitu 
apud Episcopum; rursus propterea advocato Oratore ad aulam Sacri Ordi- 
nis, hortari eumdem placuit, ut novas submissiori sensu confectas literas 
Ordinario suo transmittendas exhiberet. Id tamen praestare renuit, animad- 
vertens se iudicium Sacrae Congregationis expetere iuxta acta et probata, 
nec ullatenus posse cuiusvis culpae reum se coram Episcopo accusare contra 
honoris sui integritatem. 

Rebus hucusque adductis, consultum visum est sapienti vestro iudicio 
rem omnem submittere. RUNS OR 

Ex Episcopi literis nil in facto deduci valet, quod arguendum sit contra 
parochi mores et scientiam, qui imo ex hac parte commendabilis ab ipso 
Ordinario dicitur. De indiscreto potius ipsius parochi zelo laudatus Praesul 
conqueritur, eumdemque removendum ideo forsan duxit, quia non secun- 
dum scientiam et prudentiam, ut Episcopus retulit, se gesserit in curde 
animarum ministerio. Praestat autem heic nonnulla summatim referte, 
quae de sua agendi ratione copiose idem sacerdos exposuit. Remotum se'a 
paroecia R. refert ob suam agendi rationem cum loci praefecto et cum archi- 
presbytero, nec non ob acrem, tenacemque animi indolem ac cuiuscumque 
contradictionis impatientem. pus 

Quoad primum reponit, se per epistolam quandam, quae caeteroquin 
cum paroeciali ministerio nihil commune habebat (agebatur enim de nimia 
mora in solvendis solitis parochorum pensionibus) in praefecti indignatio- 
nem incidisse; in ea tamen se talia retulisse facta, quae a nemine unquam n 
dubium revocata fuerant. Monet praeterea omnium suorum in sacro mihi- 
sterio confratrum hac in re adprobationem se consecutum esse, et tamen 
cum hanc epistolam Episcopus opportunam non iudicaret, statim ab ipso 
veniam se rogasse affirmat. Aliud irae praefecti argumentum inde ortum, 

quod parochus inculcarit parentibus, ut pueros suos in lingua Germanica 
instituerent at merito et optime se gessisse ex hac parte putat, cum illius 
regionis incolae illam linguam loquantur, et nullam aliam intelligant. — 

Quod attinet iniuriam, de qua questus est archipresbyter, sequenti ra- 
tione sese explicat. In quadam parochorum congregatione, cum fervens 
controversia exorta esset de danda vel deneganda absolutione his, qui con- 
fessarios saepe mutant, archipresbyter expedire contendebat, ut hodiernis 
temporibus omnes indiscriminatim poenitentes, qui sacrum adeunt tribu- 
nal, a peccatis absolvantur: huic opinioni Orator principiis sacrae theologiae 
et dioecesanis statutis innixus sese opposuit, ita tamen ut quoscumque verbo- 
rum aculeos excluserit. Quod si postea plus aequo forsan acerbius locutus 
sit, id tribuendum asserit provocationi archipresbyteri, qui mensam vehe- 
menter et incomposite percutiens, ipsi silentium amaris verbis imposuit. 
Porro in hac controversia, quamtumvis agitata, nil notari potuisse conten- 
dit, quod remotionem a parochia requirere et honestare potuerit. ''andem 
ab insimulatione resistentis indolis et asperi ingenii se purgat, exhibens 
propitia sibi testimonia parochorum nec non civilium etiam magistratuum 
et praesertim parochianorum, qui simul ac certiores effecti fuere, apud 
curiam episcopalem agi de remotione parochi, Episcopo porrexerunt sup- 
plicem libellum ab omnibus fere patribus familias, uno alterove tantum 
excepto, subscriptum, in quo parochum, quem magno amore proseque- 
bantur sibi conservari enixe petebant. His itaque aliisque animadversio- 
nibus preces suas coram Sacro Ordine sustentare satagit, haud unquam 
monere desinens, se nulla cuiuscumque generis praeeunte monitione 
Jeyocatum fuisse singulis vicibus a quatuor paroeciis. 

Pauca nunc pro meo munere. Notissimum profecto est, quamplurimos 
rectores paroeciarum in Gallia qui succursalistarum vel deseroientium no- 
mine veniunt cuncta gerere in animarum cura, quae veri nominis parocho- 
rum sunt, eosque ea omnia prae se ferre, quae in parochis requiruntur, 
excepto tantum titulo perpetuae inamovibilitatis. Hinc sequitur ad eorum 
remotionem .non servari causas et leges a iure praescriptas. Aequitatis ta- 
men ratio. et boni regiminis disciplina postulare videntur, ut aliqua iusta 
et rationabilis causa intercedat, et nisi proprie dictae canonicae monitiones 
debeant ex necessitate praecedere, aequum tamen videtur, ut remotiones 
nec ad purum libitum, nec frequenter, aut prorsus ex improviso, sed pru- 
denter et paterne locum habeant. In hoc enim habenda est ratio prudentiae, 
et amovendorum honori consulendum est: Piton., de contr. gatr., alleg. 108, 
suppl., n. 23. Caute praeterea procedendum etiam videtur iuxta ea, quae 
tradit Card. de Luca, de benef., disc. 97, de manualibus, n. 6, et seq. consulto 
scilicet prius ne « ex amotione dedecus vel infamia, seu aliud magnum prae- 
iudicium eiecto causetur ». Quod si iusta causa requiri solet, ut revocari 
possint vel ipsi vicarii curati amovibiles, a fortiori profecto talis iusta causa 
adesse debet, ut licite amoveatur parochus licet amovibilis. Quod tamen 
fieri rarissime poterit, nisi deservientes istiusmodi, excepto gravis negli- 
gentiae aut etiam culpae casu, in aequivalentem saltem paroeciam transfe- 
rantur. Quaeritur: 

Zn, et quomodo Oratoris precibus sit annuendum in casu? 

ne etc. Sacra, etc. respondit: Orator acquiescat et mandatis Episcopi 
se submfftat. Simul mandatum fuit, ut scriberetur Episcopo, S. Congregationem 
aequitati Episcopi confidere, ut, postquam Orator decreto S. Congregationis 
sese conformaverit, ei daretur congrua provisio. 

[Per summaria precum, a. 1866-1870]. 


4211. 
S. C. C., Pisana, 2 maii 1868. 


'Theodorus adolescens Graeco-schismaticus, Constantini 'T'ossizza eius- 
dem sectae religiosae filius, prope Pisam degens, cum inter suos cuiusdam 
fundi colonos, Amaliam Lazzari adolescentulam catholicam adspexerit, 
quae venustate formae vinceret paupertatem ratalium, eam amare coepisse 
dicitur. Constantinus pater, vir ditissimus, eam adolescentulam in suam 
domum vocavit, ut rei familiari inserviret. Haec fuit occasio, qua amor 
"Theodori vehementer creverit, quamvis Amalia ob disparitatem conditionis 
religionisque, nec non ob contrariam Constantini voluntatem, patefacto 
"Theodori amori non plene respondisse dicatur. Attamen ex famiüliari con- 
suetudine, in qua ipse Constantinus quammaxime connivere visus est, con- 
tigit, ut, matrimonii promissione a 'lheodoro Amaliae non semel facta, 
mulier in stuprum consenserit. 

Verens autem Constantinus, ne filius suus, de quo magna cogitabat, 
puellam ignobilem sibi matrimonio iungeret, minabatur, se eum in Aegy- 
ptum missurum, et reiecturum Amaliam eiusque familiam ex proprio 
fundo. Eiusmodi autem minas patris, qui asseritur propositi tenax, ut decli- 
naret ''heodorus hoc ex aliorum suggestione iniit consilium, quod Amaliae 
patefactum est: cogitatum scilicet est et Amaliae propositum matrimonium 
cum quodam famulo Gamba rite contrahendum quoad externas solenmini- 
tates, ita tamen ut matrimonium inter eos nunquam consummaretur, et 
Amalia pérmanere cum 'l'heodoro deberet. Huic proposito quamvis invita 
consensisse dicitur Amalia; quare collatis consiliis cum famulo, qui remui- 
nerationem habuit, matrimonium celebratum fuit vespere diei 25 decem- 
bris 1851 coram Ecclesia inter Amaliam et famulum Petrum Gamba. 

Dum nuptiae in templo celebrabantur, currus paratus extitit ante fores 
templi, quem Amalia eiusque comitatus, excepto famulo Gamba, dein con- 
scenderunt et in villam quamdam Liburnum transierunt; famulus Vero 
Romam profectus est, quique deinde longinquas urbes peragrans, tanquam 
negotia gerens familiae Constantini, demum anno 1860 in regionem Amaliae 
rediit, ex qua profectus est. 

Famulus Gamba recipiebat a ''heodoro libellas 100 singulis mensibus, 
quae anno 1863, priori lacerato chirographo, adauctae fuerunt aliis libellis : 50; 
titulus ob quem libellae solvebantur, in secundo chirographo expressus hic 
erat: im combensatione servitiorum praestitorum ab anno 1854. Manente ita- 
que Amalia penes 'lheodorum, ex hoc contubernio tres progeniti sunt 

filii annis 1856-58-61, iique in libris paroecialibus conscripti sunt tanquam 
filii nati ab Amalia Lazzari et Petro Gamba; quomodo autem inscriberentur 
hi.filii in libris paroecialibus tanquam filii famuli qui longe aberat, ex eo 
evenit, quod alter familiae Constantini addictus, nomine famuli Gamba 
tanquam 7nomentanee absentis, eos infantes e sacro fonte suscepit. Attamen 
hi Amaliae filii, non quidem ut famuli Gamba, sed ut "Theodori filii ab 
omnibus habiti sunt, iidemque se habent ut filios 'heodori, cuius cura tum 
in catholicae fidei doctrina, tum in liberalibus disciplinis erudiuntur. 

Jam a multis annis communis haec vitae societas publice quasi legi- 
tima esset perseverabat, imo strictiori vinculo quotidie magis confirmata est, 
praesertim in quodam pago, ubi domum denique constituerunt, donec, ad 
conscientiae stimulos retundendos, prolisque conditionem  tutandam, 
"Theodorus, ut ipse fassus est, desiderium nutriverit obtinendi declaratio- 
nem nullitatis matrimonii inter Amaliam et famulum Gamba contractum, 
ut e.statu quo ipse et Amalia erant resilirent. Quod quidem desiderium 
exsecutioni denique mandatum fuit a. 1867, petens Amalia a SSrho nul- 
litatis matrimonii sententiam ex defectu necessarii consensus et ob condi- 
tiones. quae adiectae fuerunt: ac praeterea petiit, ut in causae propositione, 
praeter dubium super validitate matrimonii, adderetur aliud dubium 
super dispensatione a matrimonio rato et non consummato. 

SSius Pater eiusmodi preces ad S. C. C. remisit, quae de more 
remissae fuerunt ad Ordinarium, ut praevia confectione processus, tam 
super asserta nullitate, quam super non habita consummatione, et super 
causis dispensationis, servata saltem in substantialibus canonica forma et 
const. Benedicti XIV, Dei miseratione* atque de resultantibus certiorem 
faceret S. Congregationem et processum ipsum in forma authentica, 
transmitteret. Ordinarius transmisso processu in forma authentica, dispen- 
gationis causas enarravit, quarum ratio habenda erat, si secundum du- 
bium. esset dirimendum; ac praeterea animadvertit omnes testes in pro- 
cessu auditos fide dignos esse, quamvis alii audiri testes potuissent, quos 
consulto praetermisit. 

Orator Amaliae praemissa notissima doctrina, matrimonium solo con- 
sensu constare (servata quidem forma ab Ecclesia praescripta) iuxta 
textum in cap. Cum locum, 14, de spons., et in cap. Tua nos, de sponsalib., statim. 
subiungebat nunquam, certe Amaliam sibi proposuisse nubere famulo 
Gamba, cum testes faterentur, inter Amaliam et famulum Gamba in 
domo. Constantini commorantes, non solum amorem non extitisse, sed 
potius extitisse aversionem; et e contrario amore raperentur Amalia et 
"Theodorus. 

..- Ad causam autem ficti matrimonii ineund: deveniens Orator, ostendebat, 
eam non aliam fuisse nisi iram paternam, cum Constantinus minatus sit 
filium mittere in Aegyptum ne contraheret cum Amalia, quamvis assenti- 
ret, ut simul in sua domo manerent sine matrimonii vinculo; inde factum 
esse ostendebat, ut consilium initum fuerit dandi Amaliae fictum coniu- 

gem ita ut, sub matrimonii specie cum alio contracti, ira paterna quiescere 
posset; atque ita Amalia, libera manente, tempus adveniret, quo, nullitate 
simulati matrimonii ostensa, Theodorus et Amalia matrimonium possent 
contrahere; atque publicam famam esse, illud matrimonium comice initum 
fuisse ad compescendam iram paternam. Ad eiusmodi simulationem con- 
firmandam, adducebat Orator conditiones matrimonio adiectas, quarum 
una est, ut, matrimonio contracto famulus Gamba e vestigio evaderet, nec 
unquam matrimonii usum attentaret; altera vero, ut puella in ''heodori 
contubernio permaneret: quae quidem conditiones communi consilio con- 
scriptae fuerunt et in acceptis habitae in primo chirographo, in quo stipulata 
fuit perpetuo pensio favore famuli Gamba ut speciem coniugis praeferret. 
Quin imo etiamsi simulatus consensus non ostenderetur, eiusmodi condi- 
tiones iam irritum. reddidissent matrimonium, iuxta notissimum textum in 
cap. 7, de condit. apposit. 

Nec praetermisit Orator quaestionem, quae sese offert, quando conten- 
ditur, an consensus matrimonialis emissus sit sub aliqua conditione: vide- 
licet, an conditio exprimi debeat in actu matrimonii, vel sufficiat ut serio 
exprimatur ac statuatur ante contractum. Ipse autem Pitonii doctrinam 
allegans, Discept. eccl., 58, n. 12 et seqq., contendebat.sufficere, ut conditio 
serio statuatur ante contractum, praesertim vero; si de conditionibus agatur, 
quae sine insania edi palam non possunt, atque inde respondeant conditio- 
nibus praestitutis subsequentes actus. 

Gradum faciens Orator ad secundum dubium, ex facto immediati 
discessus ipsius famuli Gamba apertissime ostendebat, matrimonium 
de quo agimus, nunquam fuisse consummatum; atque causas dispensationis 
super matrimonio rato et non consummato in casu suppetere conten- 
debat, cuiusmodi erant animarum periculum, legit'matio prolis, successio 
hereditaria etc. 

Contra haec matrimonii Defensor totus in eo erat, ut infirmaret et dicta 
testium et testium auctoritatem, atque consideratis adiunctis, quae matri- 
monium praecesserunt, quae concomitata sunt, et quae sunt consequuta, 
ostendere conatus est non constare de simulato matrimonio. 

Animadvertebat itaque excludendas esse confessiones iudiciales famuli 
Gamba et Amaliae, tum quia coniugum confessiones contra validitatem 
matrimonii parvi sunt aestimandae, tum quia in propriam turpitudinem 
in.casu deponerent. Testes autem reliquos reducebat Defensor ad sex, 
quorum tamen testimonia infirmare nisus est asserendo, si unum excipias 
testem, omnes testatos esse ex aditu. Auctoritatem autem testis, quem ab 
hac nota excepit, infirmare nisus est, quia consiliarium imo auctorem se 
describeret eorum omnium, quae gesta essent ad matrimonium, de quo 
agimus, constituendum; unde inquiebat non mereri in iudicio fidem, qui 
tantae turpitudinis capacem semet exhiberet. Quare deesse. affirmabat 
plenam probationem, quae necessaria esset ad matrimonium simulatum 
demonstrandum. Eo vel magis, quod nonnulla testium. dicta contradi- 
ctoria ipse repererit. Cum itaque matrimonium fuerit cum omnibus 
requisitis solemnitatibus contractum, atque consensus emissus ab utro- 

que sponso coram Parocho, pro vero validoque coniugio standum esse 
concludebat. 

Sed considerans conditiones, quae appositae matrimonio dicebantur, 
haec animadvertebat, conditiones famulo impositas: nunquam habendi 
tanquam uxorem Amaliam, discedendi e loco, ubi Amalia degeret etc. 
conscriptas referri in documento, quo "Teodorus sese obligabat, solvendi 
famulo Gamba libellas 1oo singulis annis; iamvero eiusmodi documentum 
non afferri, sed alterum exhiberi, quo anno 1863 aucta est pensio ad 
libellas menstruas 150, in quo non alia causa huius solutionis affertur 
quam ob praestita servitia. 

Caeterum, quando agitur de conditionibus demonstrandis matrimoniali 
contractui adiectis, quae ipsam substantiam consensus inficiant, non suffi- 
cere contendebat, ut de his conditionibus antea agatur, sed eas apponendas 
et exprimendas esse in ipso actu matrimonialis contractus: quod nominatim 
confirmabat auctoritate Pitonii, discept. eccles., 52, n. 41 et seqq. Quod si in 
consideratione habendae non sint conditiones appositae ante matrimonium, 
quando matrimonium pure contrahitur coram Ecclesia, eo minus in consi- 
deratione habendas esse, contendebat Defensor, in praesenti casu, cum 
ipsamet Amalia in iudicio fassa sit, conventiones inter ipsam et famulum 
Gamba initas esse ante matrimonium nullo teste praesente. 

Quoad dispensationem super rato tantum non denegat, admitti quando- 
que probationem moralem, qua liqueat coniuges contractis nuptiis, quacum- 
que ex causa non cohabitasse, nec operam dedisse matrimonialibus actibus. 
At probatio hoc casu sole ipso fulgentior esse debet, seu evidens et perspicua 
requiritur probatio non sequutae consummationis de momento in momen- 
tum. Hinc decucit in casu inconsummationem minime probari: non enim 
constare Petrum nunquam ad Amaliam accessisse, id imo fieri potuisse tenet 
primis post nuptias diebus, quum mulier ab amasio sequuta non fuit, vel 
etiam subsequioribus annis, quibus Gamba in variis itineribus Liburnum 
adiit. Post haec paucis sese expedit circa causas pro dispensatione adductas, 
et firmiter tenendum affirmat, matrimonium, de quo agitur, nec nullum 
esse, nec ullatenus dispensatione resolvendum. 

His praehabitis EE. VV. erit iudicare, quid rescribendum sit ad sequen- 
ia dubia: 

I. An constet de nullitate matrimonii in casu? Seu potius: 

II. 4m sit consulendum SStiio pro dispensatione super matrimonio rato et 
1 0n consummato in casu? 

Die, etc. Sacra, etc. respondit ad I. Affirmative. 

Ad II. Provisum in primo. ! 

[Thesaurus Resolutionum, tom. 127, p. 288-300]. 

4212. 
S. C. C., Bergomen., 13 iun. 1868. 


Haud favorabilis in hac causa Oratori data fuit responsio die 1 decem- 
bris 1866;! ipse tamen haud cecidit animo; Seminarium haud deseruit, 
imo theologicis studiis impensius operam dedit, ac tandem die 15 februarii 
currentis anni supplex adiit Bergomensem Praesulem, ut iterum 8. H. O. 
literas daret, quibus eius vota panderet et commendaret. Non interposita 
mora Episcopus Dominici preces obsecundavit, etiam atque etiam rogans 
Emios Patres, ut expendere iterum dignentur, quae in cit. supplici libello 
ab ipso exposita prostant, atque supplicantis preces favorabili rescripto 
dimittere. 

In novis hisce literis Rev. Antistes inter caetera haec habet: « Cum vi- 
deam, dictum Colleoni in vocatione ad statum clericalem persistere, neque 
adduci posse ad deserenda studia theologica, quibus ab aliquot annis satis 
feliciter operam dedit; cum porro omnimodo intemeratae sit vitae, et con- 
siderandum sit, ipsum, si gratiam non obtineret, non ad aliud vitae insti- 
tutum transire posse, quia extrema quoque egestate premitur, non potui 
novas preces reiicere, et gratiam ipse iterum imploro. Rationes, quae pro 
Colleonio militant, iam antea relatae sunt. Casus explosionis sclopeti omnino 
accidentalis fuit. Porro pedem ligneum tam bene aptatum habet, ut calcea- 
menta induat, sicut ceteri omnes, et bene incedit, quamvis aliquantulum 
claudicans; ad altare ascendit et descendit servitque sine ullo adiumento, 
ita ut, qui rem nesciret, vix defectum videret. Iuvenis est optimis moribus 
praeditus et admodum pietate et raro ingenio fulgens, qui semper inter 
consortes eminuit. Manifestam habet inclinationem ad statum ecclesiasti- 
cum, ita ut ne minimum quidem dubium sit de vocatione vera in sortem 
Domnini ». 

Licet in dubium revocari haud posse videatur agi in casu de vero irre- 
gularitatis vitio, de quo sermo est in cap. 6, de corp. vitiat.; et licet pariter 
fortasse certum sit, uti animadvertebatur in cit. supplici libello anni 1866 
desiderari huiusmodi concessae dispensationis exemplum; haud pauca ta- 
men in medium proferri possunt documenta largitae a S. H. O. dispensa- 
tionis favore eorum, qui etsi non eodem, non leviori tamen laborarent cor- 
poris defectu. Sane in Pampilonen. Dispensationis, 31 martii 1860 di- 
spensatum fuit cum promovendo, qui nequibat dextera manu se crucis 
signo munire, nec calicem ori admovere. Ob defectum unius vel alterius 
digiti vel plurium digitorum, exempla dispensationis promovendo conces- 
sae prae caeteris prostant in Comensi, 21 februarii 1824, in Janmuensi, 
6 augusti 1825, in Pinhelen., 16 iunii 1865,* in Utrnensi denique ro mar- 
tii 1866, in qua agebatur de gravissimo casu, defectuss cilicet pollicis sini- 

strae manus, adeo ut dispensandus in hostiae tum elevatione tum frac- 
tione, digitis indice ac medio uti cogeretur, non sine quopiam, quamvis 
minus notabili, incommodo. In Hydruntina, 21 februarii 1824, denegata 
non fuit dispensationis gratia promovendo Francisco Catanzano, qui sini- 
stri oculi luce carebat. Nuperrime autem in Comaclen., 27 februarii 1864, 
secundum obtinuit rescriptum quidam Fogli,! qui « anchilosi perfecta in 
genu dextero laborans (ita in eodem folio) non potest illud usque ad ter- 
ram flectere, sed mediam tantum, ut ita dicam, genuflexionem commode 
exsequitur ». 

A Sacri igitur Ordinis praxi alienum dici non potest, dispensationem 
ab irregularitate ex aliquo satis gravi corporis defectu procedente concedere, 
quando irreverentiae periculum minime immineat, nec populi admiratio 
rationabiliter pertimescenda sit, modo relaxationis iustae ac legitimae cau- 
sae praesto sint. 

Utrum vero in casu, de quo agitur, extrema haec omnia, uti par est, 
conveniant, sapientiae erit Eminentissimorum Patrum decernere. Si mihi 
tamen aliquid innuere fas est, animadvertam Oratoris Colleoni defectum, 
etsi quamdam revera gravitatem praeseferat, irreverentiae et admirationi 
nullatenus causam praebere, ceu luculentissime patet ex Episcopi verbis: 
« Colleonius ad altare ascendit et descendit et servit sine ullo adiumento, 
ita ut, qui rem nesciret, vix defectum videret». Ex quibus deduci fortasse 
potest agi in casu, si ita loqui datum est, de materiali potius, quam de for- 
mali irregularitatis defectu. 

Iustas etiam dispensationis causas minime desiderari manifestum evadit 
ex superius relatis Episcopi literis, praesertim si conferantur cum iis, quae 
habentur in saepius citato supplici libello diei 22 septembris anni 1866. 
In illis Summi Pontificis benignitatem Bergomensis Praesul potissimum im- 
plorans ex defectu sacerdotum, quo sua dioecesis laborat, ait: « Ob omnes 
has rationes (quas exposuerat), et maxime ob penuriam sacerdotum et neces- 
sitatem huius dioecesis, quae ampla est et montuosa, humiliter Paternitatem 
Vestram exoro, ut benigne impertiatur isti iuveni dispensationem ab irre- 
gularitate ». Praeter igitur optimam Oratoris vitae rationem, eximiam eius 
in Deum caritatem, singularem in ecclesiasticis disciplinis profectum, indu- 
biam miserentis Dei vocationem, optatam dispensationem suadet sin mi- 
nus necessitas, evidens saltem Ecclesiae utilitas. Unde idem dubium repro- 
ponitur. 

Die, etc. Sacra, etc. respondit: 

Attentis peculiaribus circumstantiis pro gratia in exemplum non adducenda, 
facto verbo cum Sanctissimo. 

[Liber 211 Decretorum, p. 571]. 

4213. 
S. C. C.,, Pisana, 29 aug. 1868. 


Favore Amaliae resoluta fuit haec causa die 2 maii proxime praeteriti;! 
quare matrimonii Defensor novam audientiam ex officio postulans, iterum 
causam maiore animi contentione pertractandam suscepit matrimonii favore. 

Ac primo quidem ad matrimonii validitatem ostendendam ex quodam 
praeiudicio initium facit: contendit nimurum in minoril illa aetate, qua 
cum Amalia tum Theodorus versabantur, talem cognitionem habere non potu- 
isse, ut plane sciverint matrimonium fictum, vel conditionibus contra eius 
substantiam affectum irritum omnino nullumque existere. Quod autem id 
de facto ignoraverint, ex eo sibi confici posse videtur, quod media ad ficte 
ineundum, ac inde subvertendum matrimonium omnino neglexerint, prouti 
patere ait ex Amaliae attestatione, quae interrogata: Zn conditiones factae 
cum famulo Gamba, nunquam consummandi matrimonium inter eos et conti- 
nuandi rationem vivendi cum Theodoro notae aliis essent? respondit: Neminem 
fuisse praesentem; an vero aliquis id sciret dicere nequeo. Item. famulus inter- 
rogatus: Utrum in illis conditionibus alii essent praesentes? respondit: Nullus 
alius praesens fuit. 

Eo vel magis, quod eiusmodi confessiones coniugum opponerentur testi- 
monio praecipui testis, qui tanquam consiliarius et auctor gesti negotii 
repraesentatur, cum hic interrogatus: Utrum conditiones expositae, quibus con- 
ventum est dictum matrimonium, essent a se auditae inter. ipsos paciscentes, 
respondit: Non solum eas concordari audivi inter ipsos paciscentes, sed ego ipse 
interveni et cooperatus sum, ut illi convenirent. 

Porro Defensor pergit examinare T'heodori attestationes, et ait: Si Theo- 
dori pater medio matrimonio cum Gamba omne periculum remotum vide- 
bat, ne postea "Theodorus cum Amalia contraheret matrimonium, ecquis 
non videat, eum non potuisse fictum matrimonium cum Gamba conciliare? 
Nonne sane periculum adhuc stetisset, si matrimonium Gambam inter et 
Amaliam fictum fuisset? Ex eo autem, quod Gamba spoponderit patri ac 
flio «che non avrebbe mai esercitato i suoi diritti matrimoniali » pariter 
deducit, matrimonium non fictum, sed verum omnino fuisse. Quia nullus 
homo non exercitium iuris spondere potest, nisi ius ipsum ac facultatem 
illud exercendi iam habeat. Ex hoc autem deducit patrem ac Theodorum 
ipsum pactum turpissimum cum Petro Gamboa stipulantes nullatenus exco- 
gitasse matrimonium fictum. Porro hanc turpem conditionem non abstulisse 
ius famulo Gamba exercendi matrimonialia iura, sed ea jura exercere eum 
non potuisse sine amissione pensionis. Quod quidem confirmabat ex eo, 
quod ideo fuit conquisitus famulus Gamba ac praeelectus, quia hic magis 
idoneus fuerat iudicatus, qui vi pecuniae a iuribus matrimonialibus abstine- 
ret, ceu ipsemet Theodorus in iudicio fassus erat. Et eam fuisse causam, 

inquiebat Defensor, cur pensio menstrua libell. roo stipulata anno 1851 
aucta fuerit famulo Gamba libellis 5o anno 1863, quia iura matrimonialia hic 
reclamaret. Unde ex tota actorum serie non quidem fictum matrimonium 
ostendi, sed ea omnia quae afferrentur ad matrimonium fictum ostendendum, 
non aliud ostendere nisi lenocinium, cum famulus Gamba, matrimoniali- 
bus iuribus acquisitis, promiserit Theodoro et eiusdem patri se iisdem iuri- 
bus non esse usurum, et Amaliam relicturum penes ipsum "Theodorum. 

Quin autem ad dispénsationem Amalia et Gamba confugere valeant, ait 
post lapsum 18 annorum ambos viridi florentes aetate matrimonium procul 
dubio consunimasse, praesertim cum ipse Parochus testetur, quod Petrus 
Gamba, veluti publice maritus Amaliae Lazzari iam in libris parochialibus 
inscriptus esset, eiusque nomine filios baptizaverit, ac expressis verbis decla- 
raverit, quod erat momentaneamente assente dalla Toscana; anno vero 1863 
de facto pariter in ipsa Civitate Liburni commoraretur. Et incredibile pror- 
sus esse instat, quod ambo iuvenes eodem in loco uti publici coniuges exi- 
stentes, numquam sese veluti tales receperint. Unde nullatenus conceden- 
dam esse dispensationem, ea nimirum de causa, quod nunquam fieri possit 
dispensationi locus, nisi manifesto et infallibiliter constet de matrimonio 
non consummato, praesertim cum in themate non modo nulla adsit causa 
dispensandi, sed imo, si dispensaretur, a crimine sacrilego praemium refer- 
retur praeclarissimum. Quare EE. VV. sequentia proponuntur dirimenda 
dubia: 

I. An sit standum, vel recedendum a decisis in primo dubio in casu? 

II. 4n sit standum, vel recedendum a decisis in secundo dubio in casu? 

Die, etc. Sacra, etc. respondit ad I. et II. In decisis. 

[Thesaurus Resolutionum, tom. 127, p. 440-443]. 

S. C. C., Calven. et Theanen., 26 iun. 1869. 


In loco Visciani Dioecesis Calven. anno 1863 Aloisius Capuano iuvenis 
rudis atque agrorum cultor, amores agere coepit cum Anna Formicola eius- 
dem loci et conditionis puella. Hic amor licet quadraginta quinque fere dies 
perduraverit, limites tamen ita praetergressus est, ut die 21 vel 22 aprilis 
amantes ad sese cognoscendos impulerit. Sponsalibus iam initis, denunciatio- 
nes ter habitae fuerant in ecclesia S. Silvestri Papae matrimonii praenuntia, 
quando Aloisius certior fit, Annam, quam honestam hactenus putaverat, a 
quinque et amplius mensibus, uterum, alterius viri opera, gestare. Animum 
illico mutat vir atque ineundarum nuptiarum propositum abrumpit. 

At die 18 iunii eiusdem anni hora 22 nec opinus a duobus militibus, ex 
iis qui nationales in Italia vocantur accitur, atque domum cuiusdam Michaelis 
Sanniti eiusdem militiae Centurionis rapitur. Aderant ibi Politiae Procurator: 
Decurio cum duobus ex suis militibus, quia civica securitate sunt, quique ita- 
lice Carabinieri audiunt. Atque hic, quum Aloisius sciscitanti Decurioni, cur 
Annam uxorem ducere recusaret, respondisset, se ideo nolle, quod eam iam 

ventre gravem resciret: tum ille pugnis iuvenem atque alapis impetit, et ad 
militarem Nationalium stationem ductum iterum verberibus afficit, mani- 
busque revictis mandat coniiciendum in suam militarem stationem ubi ad 
noctem usque detinetur. Quum autem haec Aloisio propterea contingerent, 
quod mulierem iam sibi desponsatam atque cognitam non amplius uxorem 
ducere vellet, haec ipse cognoscens his in adiunctis dixisse fertur, se Annam 
uxorem ducere velle. Inde militari manu stipatus domum Annae adducitur. 

Eo iam convenerant Centurio militiae nationalis, Decurio ipse, loci Syn- 
dicus, Tabellio, aliique. Accersitur etiam Parochus, qui causatus necessita- 
tem eundi ad quendam infirmum, adesse renuebat; re tamen vera ideo renue- 
bat quod nosset, agi tum de matrimonio per vim celebrando, neque paruit, 
nisi timore et ipse correptus, vel postquam ei suasum est, omnem ab ineundo 
matrimonio vim esse removendam. Quid tum evenerit sic enarravit Aloisius 
in supplici libello SSmo Patri exhibito: «se interrogatum a Syndico, an in 
matrimonium acciperet Annam, agitasse tantisper humeros in signum animi 
haesitantis et ex timore perplexi; quum tamen Politiae Procuratorem in se 
irruere animadverteret protenso baculo, se invitum Syndico responsum 
dedisse affirmativum, atque inde, actu civili, ut aiunt, exarato, omnes simul 
descendentes in ecclesiam sese contulisse circa horam quartam diei 21 iunii. 
Itaque comitantibus iis viris militibusque qui memorati sunt, qui et ipsi 
templum sunt ingressi et nuptiali ritui adesse voluerunt, tum Parochus petiit 
ab Aloisio, contentus ne esset, Annam sibi matrimonio iungere? cui ille, 
ut asserit, timore novarum percussionum, 707 ricorda, se rispose di si asso- 
lutamente, ovvero avesse detto: essi cosi vogliono, ed io cosi faccio. Inde non 
domum suam redire, ut cubiebat, permittitur, sed ab ipsis militibus domum 
Annae reducitur, ubi lassitudine, ut ipse ait, victus seorsum humi cubavit. 
Postridie vel biduo post, in aliam domum ab Annae patre assignatam con- 
cedunt coniuges, atque duos circiter menses convixerunt iurgiis inter eos 
dissidiisque numquam deficientibus. 

Cum vero Anna, altero ab initis nuptiis mense exeunte, prolem enixa esset, 
Aloisius aufugit, per aliquot dies delituit, ac deinde domum paternam repe- 
tiit, neque amplius posthac mulieri uniri voluit, licet Episcopus exsilio 
redux omnem lapidem moverit ad eundem cum Anna reconciliandum. 
Immo vero Aloisius anno 1867 penes curiam episcopalem institit, ut matri- 
monium cum Anna, ob vim metumque initum, irritum declararetur. 

Episcopus itaque, vinculi defensore constituto, processum conficiendum 
per suum Vicarium iuxta const. Bened. XIV, Dei miseratione, * mandat. 
Audita est sub iureiurando utraque pars, quinque testes, septima manus 
tam viri, quam mulieris. 

Absolutis actis Aloisius penes ipsam curiam institit, ut ad causam citius 
dirimendam, prima iudicii sede praetermissa, S. Congregationi Concilii 
causa cognoscenda remitteretur. Consentiente muliere, Episcopus processus 
tabulas die 5 iunii 1868 ad S. C. transmisit, rogans SSrhum Patrem, ut 
«sanatis, si quae sunt quoad formam, nullitatibus in actis (circa quae Cu- 


UE CENE ES 


" 


542 Curia Romana 


riales huius parvae dioecesis usum non habent) causa ista primaria Congre- 
gatione quamprimum definire iubeas, quia sponsis utpote omni humana 
ope destitutis apud metropolitanam curiam instare pro secunda sententia 
non valentibus, praesertim ea sede vacante, in longum omnia trahi neces- 
sum esset ». 

At die 31 augusti eiusdem anni per R. P. D. Secretarium 8. C. C. Epi- 
scopo responsum est, opus esse, ut in prima iudicii sede ipse sententiam 
diceret, deindeque in S. C. pertractaretur. 

Episcopus ergo, praehabitis deductionibus Defensoris ex officio, die 
9 decembris sententiam de nullitate tulit. Verum interposita a Sacramenti 
vindice appellatione ad S. Sedem, Episcopus omnia acta ad S. H. Congre- 
gationem transmisit, atque facta rerum relatione, SSmus benigne annuit, 
ut causa proponeretur oeconomice coram S. C. cum voto Theologi et Cano- 
nistae et cum adnimadversionibus Defensoris matrimonii ex officio. 

Tum 'Theologus tum Canonista expensa rerum gestarum serie in eam 
opinionem devenerunt, ut matrimonium nullum existimarent. Synopsim 
tantum dabimus Voti quod Canonista exaravit. Hic, quoniam de quaestione 
potius facti quam iuris esset, ab initio orationis animadvertit, tam Aloisium 
actorem, quam quinque testes, qui actioni partim interfuere partim de auditu 
norunt, atque etiam septimam hominis manum in haec capita satis convenire, 
. Y? patefactam ab Aloisio ante matrimonium fuisse voluntatem eidem contra- 
riam; 29 captum eundem fuisse horis pomeridianis; 39 percussum graviter 
a Decurione; 49 funibus ligatum et custodia detentum; 59 militibus stipan- 
tibus ex uno ad alterum locum eductum ac reductum; 69 iisdem militibus 
adstantibus, primum domum Annae, deinde ad templum traductum; 7? in- 
terfuisse tam domi Annae, quam in templo eos ipsos, qui vim metumque 
Aloisio intulerant; 89 post celebratum hac ratione matrimonium, non liberum 
relictum Aloisium, sed domum Annae reductum; 9? iurgia et dissensiones 
usque ad separationem inter coniuges numquam defuisse. 

His animadversis, haec duo singillatim. ostendere studuit Canonista: 
19 talem vim metumque hoc in casu intercessisse, ut consensum radicitus 
vitiarit, irritumque matrimonium reddiderit; 2? per subsequentem cohabi- 
tationem nec metum fuisse purgatum nec matrimonium revalidatum. 

Et ad primum quod attinet, allegata notissima Decretali Alexandri III 
in cap. 14, de sponsal., quae sic se habet: Cum locum non habeat consensus, 
ubi metus vel coactio intercedit, necesse est, ut ubi assensus cuiusque requiritur, 
coactionis materia. repellatur. Matrimonium autem solo consensu contrahitur , 
et ubi de ipso quaeritur, plena debet securitate gaudere, cuius est animus inda- 
gandus, ne per timorem dicat, sibi placere quod odit, et sequatur exitus, qui de 
invitis solet nuptiis provenire: animadvertit, Theologos et Canonistas condi- 
tiones metus matrimonium invalidantis ad has fere reducere: 1? ut cadat in 
constantem virum; 2?sit ab extrinseco; 3? iniustus; 4? ad extorquendum con- 
sensum directe incussus. 

Porro describebat Canonista quid esset metus cadens in constantem virum 
cum Sanchez, lib. 5, disp. 1, de Matrim., ubi hic auctor scripsit: « Deside- 
rantur hae conditiones ut mestus cadat in constantem virum : 1? ut metus 

sit gravis, 29 ut aestimatio mali sit fortis et metum patiens non vane et 
leviter credat, 3? ut incutiens potens sit minas exsequi, 4? ut metum incu- 
tiens sit bestialis naturae, nec sufficit, si unus actus percussionis probetur, 
59 ut non possit timens antevertere mala quae timentur, implorando auxi- 
lium, consulendo superiorem, etc. ». 

Has autem conditiones in praesenti themate singillatim omnes concurrere 
ostendere studuit ex testium testimoniis, quibus allatis quoad primam condi- 
tionem a Canonistis propositam, concludebat, animi trepidationem instantis 

' vel futuri periculi causa, in quo metus consistit, eiusque gradum iudicis arbi- 
trio relinqui singula causarum et personarum adiuncta perpendentis, 1. 3, 
ff. ex quibus caus. maior., et in praesenti themate agi de rustico adolescente 
ex inopinato arrepto, funiculis ligato, verberibus affecto, carcere detento, 
armatorum manu stipato ab iis, qui publica auctoritate potiebantur, minis 
ac verberibus lacessito, tumultuarie de uno ad alterum locum rapto, noc- 
turno tempore, quo timores augeri solent, et domum sponsae ab ecclesia 
translato: haec autem omnia talia videri, quae mentem non tantum rustici 
adolescentis, sed cuiusvis constantissimi fortissimique viri turbare debuissent. 

Quoad alteram Canonistarum conditionem, quod metus sit iniustus, ex 
eo patebat, quod incussus esset non ab auctoritate competenti, non causa 
cognita, non causa iusta: namque milites, Syndicus, Politiae Procurator, qui 
nulla in causis matrimonialibus iurisdictione pollebant, vim metumque intu- 
lerunt; et causa non erat iusta, cum Aloisius, cognita mulieris praegnantia, 
iure poterat a sponsalibus cum ea initis resilire. 

Item quoad ultimam conditionem, qua requiritur, ut metus directe incu- 
tiatur ad extorquendum consensum, ex eo aperte patebat, quod Aloisius iam 
firmo animo destinaverat Annae nuptias repudiare, atque idcirco eius per- 
secutores minis verberibusque usi erant, ut eum ab hoc proposito dimove- 
rent, et ad consensum impellerent, quod opportunis testimoniis ostendebat. 

Ad alterum controversiae caput quod attinet, videlicet, per subsequentem 
cohabitationem et copulam metum non fuisse purgatum, neque matrimo- 
nium revalidatum, animadvertit, regulam esse, ut ad ea revalidanda, quae 
invalide gesta sunt, rem in eum statum adducendam esse, quo valide incipere 
potuisset, quod et Alexander III dixerat in allegata Decretali agens de rapta 
puella, quo tempore raptus, irritandi matrimonii causa, non distinguebatur 
ab impedimento vis et metus: haec enim subiunxit Pontifex: plene debet secu- 
ritate gaudere, cuius est animus indagandus. Quocirca mandamus, quatenus 
puella, de cuius matrimonio quaestio veritilatur, in domo in qua eam nihil timere 
oporteat, facias honeste collocare. 

Quod non solum cum Aloisio factum non esset, sed contrarium contigis- 
set, idque opportunis testimoniis pariter ostendebat. Hanc in rem plura con- 
gessit Canonista ad rei potius eruditionem, quum hisce in causis certum sit, 
in locis, quibus vigeat lex Tridentina, matrimonium vi metuque contractum, 
quando impedimentum sit publicum, non revalidari nisi repetita forma, quod 
et ipse Canonista ostendit. 

Defensor matrimonii ex officio inter cetera, quae scripsit, animadvertit 
apprime constare et sponsalia fuisse inita, denunciationes factas, matrimo- 

n'um fuisse coram Parocho initum, quibus stantibus, non esse pluris quam 
par sit aestimandum rumorem de vi metuve incusso: qui ceteroquin non 
omnino iniustus censendus esset, quum et Aloisius non solum sponsalia cum 
Anna inivisset sed et etiam eam cognovisset; ideoque promissis stare, facto- 
que suo per matrimonium emendare deberet, quod contra fas egisset. Neque 
plurimi esse faciendam Aloisii renuentiam Annam uxorem ducendi postquam 
notum ei factum est, eam non virginem iamdiu fuisse: quum improbabile 
esset, quod Aloisius haec non ante dignovisset: ideoque iactatam renuentiam, 
qua diceretur, obfirmato animo Annam postea repudiasse, firmo funda- 
mento carere: eo vel magis, quod dum Aloisius a civili auctoritate deprehen- 
sus causam sciret, cur detineretur, non una vice dixerit, se velle Annam uxo- 
rem ducere. 

Hisce aliisque copiose deductis, propositum est resolvendum dubium: 

An constet de matrimonii nullitate in casu ? 

Die, etc. Sacra, etc. respondit: Affirmative. * 

[Thesaurus Resolutionum, tom. 128, p. 337-409]. 


4215. 
S. C. C., Basileen., 31 iul. 1369. 


Catharina Cuenat iam vidua anno 1853 nupsit iterum Francisco Fesselet 
in oppido Cueve Dioeceseos Basileensis. Uterque coniux eiusdem oppidi 
non eiusdem erant aetatis: Catharina enim aetate longe maior. Concors vitae 
consuetudo non fuit diuturna: namque elapsis vix paucis mensibus iurgia 
et dissensiones subortae adeo coniugum animos exasperarunt, ut maritus ab 
uxore iterum atque iterum brevi recessisse atque inde rediisse dicitur, donec 
ita recessit, ut non amplius ad uxorem redire velle videretur: in irritum ces- 
sis officiis et consiliis tum Parochi, tum parentum, tum amicorum. 

Hoc modo decem annos vita transacta, tandem Catharina die 1x octo- 
bris 1865 per Parochum loci, penes Episcopalem Curiam canonicam postu- 
lavit separationem, varia allegans in virum accusationum capita; nimirum 
19 quod Franciscus indolem praesefert iracundam et duram adeo, ut cum 
ipsa quadam die de mala eius vitae consuetudine etsi leviter obiurgavit, 
ita succensus eam iniuriis et contumeliis affecerit, quae ad coniugale quoque 
debitum referuntur; et ante ultimam longamque separationem, nulla iusta 
ac legitima causa praehabita, ab se ter recesserit; 2? quod paulo post initas 
nuptias cauponas frequentare, ibique inebriari coeperit consueveritque; unde 
dissensiones, iurgia et convicia derivarunt; 3? quod eiusmodi vitae indulgens 
totum eius patrimonium fere obliguriverit, quin sibi necessaria vitae suppe- 
ditaret, imo et parva dotalia sua bona ab eo administrata in discrimen addu- 
cuntur. 

Hoc Parochus accepto libello, ut ad Episcopalem Curiam eum transmit- 
teret, accersivit coniuges eosdemque coram interrogavit. Sic autem interro- 

gavit Franciscum: Uxor tua cum videat te venumdare usque ad minima res 
fundosque tuos atque pretium harum rerum adeo celeriter obligurire, timet ne 
sua bona eamdem patiantur sortem; ideoque petit a te separationem quoad torum 
et bona: cedis ne eius votis? Cui interrogationi Franciscus respondit: Utique 
cedo. Iterum Parochus: Renuisne omnibus singulisque bonis, quae Catharinae 
superoenerunt post separationem, ac superventura erunt? Utique sincerissime 
renuo, respondit Franciscus. 

Hanc viri declarationem a muliere confirmatam et ab utroque coniuge 
subscriptam una cum mulieris libello ad Episcopalem Curiam Parochus trans- 
misit. Idem Parochus, ad haec validius roboranda, se paratum exhibuit, 
sub iuramento quoque omnibus testari, si opus fuisset, Franciscum accer- 
situm se coram stitisse, eumdemque de petitione, ab uxore facta monitum 
fuisse; gravamina a muliere exposita eidem patefecisse; ac denique eumdem 
virum hisce omnibus refragatum non esse, quin imo libenter separationi 
corporum et bonorum consensisse. 

Habitis hisce actis, Curia Episcopalis, quin aliud exquireret, die 3 novem- 
bris 1865 hanc tulit sententiam: « Considerando, quod dicti coniuges iam 
ex facto sint separati, et eorum unio gravia incommoda secumferret; consi- 
derando, quod dicta Catharina Cuenat petat canonicam separationis sen- 
tentiam, et Franciscus Fosselet consentiat absque ulla oppositione, decla- 
ramus locum esse exauditioni petitionis mulieris: quamobrem auctoritate 
nostra episcopali sententiam tulimus ac ferimus separationis quoad torum 
et habitationem inter dictos coniuges Fesselet-Cuenat, eosdem declaramus 
canonice seiunctos, eos remittentes ad civilem iudicem pro bonorum sepa- 
ratione ». 3 

Hac sententia ad Parochum missa ab eo notificata fuit tantummodo uxori, 
quae eam tribunali civili obtulit ad Decretum habendum de separatione 
bonorum. In more enim esse dicitur apud eos populos, ut tribunal civile 
decernat de bonorum separatione, statim ac constet de canonica sententia 
separationis a Iudice ecclesiastico edita, qui mos a sacris canonibus non est 
profecto alienus. In hoc civili tribunali certior a suo Defensore Franciscus 
factus esse dicitur de sententia ab Episcopo lata, atque die 4 februarii 1866 
ad Internuntium S. Sedis apud Helvetios commorantem appellavit; a quo 
admonitus, ut a Iudice a quo, peteret apostolos, ipse eos ab Episcopo Basi- 
leensi postulavit, quos Episcopus denegavit ea de causa, quod sententia ob 
lapsum fatalium in rem iudicatam: transiisset et elapsum quoque esset 
tempus dierum triginta ad petendos apostolos. Verum cum Franciscus per 
suum Causidicum insisteret apud dictum Internuntium, affirmans, se non 
posse damnari, cum nec citatus esset, nec sibi sententia esset intimata, denique 
causa ab Internuntio mediante Secretaria Status delata est S. Congregationi 
Concilii. Cum autem constaret ex habita Episcopi relatione et attestatione 
Parochi, sententiam separationis Francisco non fuisse rite denuncia- 
tam, die 19 augusti 1867 Rescriptum prodiit: Jn casu, de quo agitur, esse 
locum appellationi coram quo de iure. Hoc edito Rescripto Episcopus illico 
dedit apostolos iique transmissi fuerunt ad S. C. C. unde alterum consuetum 
Decretum prodiit: Ponatur in folio et notificetur R. P. D. negotiorum Gestori 

S. Sedis... ut moneat partes ad deducendum, quatenus velint, ulteriora iura sua 
coram S. Congregatione et de resultantibus certioret. 

Hoc Decreto executioni mandato, Franciscus declaravit, se, praeter ea 
quae iam deduxerat apud negotiorum Gestorem, nihil aliud deducendum 
habere; mulier autem novum libellum obtulit, in quo expositas causas alle- 
gans, ita concludebat: ze condemnare ad convivendum cum eo (Francisco) idem 
esse ac ad mortem condemnare : invincibiliter enim ab eo abhorreo. 

Causa itaque proposita est coram S. C. sub infrascriptis dubiis. 

Quoniam duplex agitaretur quaestio, quarum una formam iudiciariam 
respiceret; altera vero meritum causae, nonnulla ex officio sunt animadversa 
super utraque quaestione. 

Consideratum est favore Francisci, eiusmodi quidem causas, quae respi- 
ciunt separationem tori, illis accenseri, quae summario modo et absque iudicii 
strepitu pertractari possint, Clement. 2, Dispendiosam, de ludiciis. Quod si 
nihilominus emissa sententia defectibus scateat, animadvertendum esse, ut 
Episcopus retulit, tribunalis ecclesiastici institutiones iuxta sacros canones 
servari in ea dioecesi haud posse ex temporum locorumque adiunctis. Haec 
quoad incidentem quaestionem, quae formam respicit iudicii. 

Porro in causae merito pro muliere animadversum est, perpetuam et 
individuam esse debere inter coniuges vitae consuetudinem: odiosum ideoque 
esse maritalis consortii individuitatem dissociare; neque id fieri posse, nisi 
graves habeantur causae. Porro, ex parte Catharinae eiusmodi graves causas 
ad divortii sententiam habendam existere, easdemque esse viri saevitias, 
eiusdem ebrietatis vitium, dilapidationem patrimonii, atque incorrigibi- 
litatem eiusdem, ita ut Catharina se adhuc vitam vivere affirmaret, quia vir 
ab ea separatus vixisset. Quoties autem vir iniuste saevitiis in uxorem inve- 
hat, satis convenire Auctores, ad eas sufficientes existimandas ad perpe- 
tuam decernendam separationem, ceu opinatur Cosci, de separat. tori coniug., 
lib.2 , c. 5, n. 25 dicens: « Si maritus sine iusta seu ex levi causa frequenter 
male tractet uxorem, evidentissimo decipiuntur aequivoco, qui huiusmodi 
mala tractamenta, si non sint atrocissima, spernenda esse putant, non ex 
alia ratione, quam liceat marito levibus etiam percussionibus corrigere 
uxorem ut emendetur; nam sublata iusta causa, cessat necessitas correctio- 
nis,neque per correctionem speranda est emendatio de errore seu culpa 
non commissa; ideoque in hoc casu, sive leves sive graves malae tractationes 
fuerint, ad separationem  deveniendum esse ommis ratio suadet». Inter 
eiusmodi saevitias recensendas esse iniurias etsi verbales, quae diffamatio- 
nem quamdam secumferant, quaeque ingenium mulieris honestae et piae 
concutiant. 

Haec quidem graviora evadere, tum ex eo quod vir continuo renuerit 
alimenta Catharinae necessaria suppeditare; tum ex desertione pluries a 
viro repetita, quae denique usque ad decennium fuerit protracta: eaque 
gravissima esse argumenta capitalis implacabilisque odii; et eiusmodi deser- 
tionem, quae proprio ingenio fiat, contra bonos mores factam censeri, 
l. 6, Cod., de Inst. et subst., cap. Porro, 4, de Divortiis. His accedere habi- 
tualem viri ebrietatem, quae ut causa separationis tori ad tempus saltem 

admittitur, Sanchez, de Matr., 1. 10, disp. 18, n. 18, Cosci, loc. cit., c. 17, 
Dues 

Insistebat denique Catharina praesertim in eo, quod Franciscus patri- 
monium suum in cauponis frequentandis fere dilapidaverit, et uxoris dotem 
dilapidandam appeteret: quo posito auctoritatem adducebat Clericati, 
de Sacr. Matr., dec. 39, n. 18, Card. de Luca, disp. 42, n. 272, qui inter 
saevitiae actus refert dilapidationem et dissipationem bonorum, scribens: 
Quarto videtur reduci posse ad saevitiam, si coniux bona omnia vel maio- 
rem partem dissipare velit et de facto id exequi coeperit, hoc enim grave 
est innocentis onus non facile tolerandum ». Cum autem in facto haec 
omnia plus minusve comprobata haberentur, tum ex Parochi attestatione, 
tum ex testibus extraiudicialibus adductis, tum ex facto desertionis decen- 
nalis, neque spes haberetur, virum ab hac mala agendi ratione recessurum, 
plurium annorum experientia docente, locum esse canonicae tori separa- 
tioni Catharina concludebat. 

Verum Franciscus inquiebat, non quamvis, sed iustam et legitimam 
causam concurrere oportere ad tori separat;ionem decernendam, cuiusmodi 
esset causa saevitiarum vel implacabilis odii, vel quiquid aliud grave, ex quo 
coniugum animi ita exacerbati evadant, ut alterutrius vita graviter pericli- 
tetur; idque exigere non qualemcumque sed rigorosam evidentemque proba- 
tionem; hinc si in saevitiis causa reponatur, non quamlibet saevitiam causam 
esse posse, ut saepe tradidit S. Rota et nominatim in decis. 39, n. 12, p. 6, 
recent., ubi legitur, « ut non quaelibet saevitia sufficiat, sed illa tantum, quae 
resultat ex pluribus et reiterais actibus, et iis quidem atrocibus; adeo ut 
nec plures moderati, nec unus atrocissimus sufficiant ». 

Rursus, si implacabile odium inter coniuges obtrudatur, inspiciendum 
esse, utrum revera coniuges odio exardescant, unde emanaverit, utrum per- 
petuo duraturum, utrum nulla reconciliationis spes affulgeat. Si denique 
maximum proferatur alterius coniugis vitae periculum, sedulo perpenden- 
dum esse, an istud in simplici metu aut suspicione consistat. 

At vero, si de saevitiis sermo habeatur, inquiebat Franciscus, primo eas 
non ostendi, cum in assertione Catharinae totae consisterent, neque Parocho 
esse credendum, tum quia unus testis, tum quia hac in re suspectus esset; 
secundo .saevitiarum facta, quae narrantur, inter saevitias connumerari 
non posse, quia leves essent actus et momentanei vel ex primo impetu et ex 
magna animi commotione, vel ob uxoris culpam, inobedientiam et pervica- 
ciam prodire potuerint, ex quibus argui non posse consuetudinem insae- 
viendi, quae consuetudo necessaria esset pro decernenda tori separatione, 
Rota in Signina separat. tori, 4 iunii 1790, $ 5, coram Malvasia. Idipsum 
de iniuriosis verbis sentiendum esse inquiebat, quae praeterea totidem 
iniuriis lacessita a muliere essent: actum profecto esse ait de universis fere 
coniugiis, si ex inofficiosis parumque urbanis verbis coniuges separari debe- 
rent, contra dispositionem textus in cap. Literas, de restit. spol., ideoque 
S. Congregationem Concilii in casu duriori separationem tori negasse in 
Firmana, die 16 maii 1789. ! 

1 Cf. N. 3866. 

Ad excludendam autem dictarum causarum existentiam allegabat Fran- 
ciscus testimonia tum Magistratus loci, qui inter caetera testatus est: quoad 
ego sciam Franciscus Fesselet est vir tranquillus et incapax ad malum cuivis 
faciendum; tum quatuor incolarum eiusdem loci, qui testati sunt: Fesselet 
numquam brutalitatis actum in suam uxorem exercuisse, neque iniuriarum inur- 
banarum, neque eam unquam male tractasse. Porro testibus de iniuriis saevi- 
tiisque illatis deponentibus, eos esse praeferendos, qui eas excludant, S. Rota 
in Valentina separat., 12 februarii 1751, coram Elephantutio. Odium autem 
Franciscus a se removere curabat, tum ex suis christianis moribus, tum ex 
adductis testimoniis, tum denique ex ipsa sua cura ad uxorem reducendam 
ad maritalia obsequia. De negligentia in agendis ministrandisque domesticis 
negotiis, si ea haberetur, nullo modo inquiebat inter legitimas separationis 
causas esse recensendam: et huic negligentiae occurri posse per legitima 
iuris remedia, cum daretur actio de repetenda dote coram tribunali civili. 
Neque habendam esse rationem dati utrinque consensus de separatione: 
tum quia passione abreptus illum dederit; tum quia pendente lite illum revo- 
caverit. Cum itaque causae deessent ad separationem, Curiae Episcopalis 
sententiam esse infirmandam. 

His itaque perpensis dignentur EE. VV. dirimere dubia: 

I. An constet de legitima appellatione in casu? 

II. An sententia Curiae Episcopalis sit confirmanda, vel infirmanda in 
casu? 

Die, etc. Sacra, etc. respondit ad I. et II. Esse locum separationi quoad 
thorum et habitationem. 

[Thesaurus Resolutionum, tom. 128, p. 465-476]. 


4216. 
S. C. C., Calven. et Theanen., 18 dec. 1869. 


Contra Matrimonii validitatem data fuit resolutio in hac causa die 
26 iunii proxime praeteriti. Verum novam audientiam imploravit Matri- 
monii Defensor, et voti compos factus fuit. 

Quare confectis hac de re a 'T'heologo et Canonista novis votis, quae una 
cum animadversionibus Defensoris matrimonii in calce damus, hodiernis 
in comitiis reproponitur causa sub consueta forma: 

Zn sit standum, vel recedendum a decisis in casu? 

Die, etc. Sacra, etc. respondit: In decisis. 

[Thesaurus Resolutionum, tom. 128, p. 607-648]. 


1 Cf, N7 4214. 

4217. 


S. C. C., Salernitana, 24 ian. 1871. 


Die 31 ianuarii 1864 Carmelus Rossi duos et viginti annos natus, 
et Marianna Siniscalco duodeviginti, iuxta Ecclesiae ritum. matrimonium 
celebrarunt. Duos fere annos cohabitarunt coniuges, donec vir crebris 
vexationibus uxorem afliciens eam e domo exire coegit. Duobus aliis 
post annis, die 17 ianuarii 1868, supplices preces Marianna porrexit suo 
Archiepiscopo ut declararet matrimonii nullitatem ex causa viri impoten- 
tiae antecedentis matrimonium et perpetuae, qua de causa iudicium coeptum 
fuit, et constituto Defensore matrimonii, Archiepiscopus rem omnem 
commisit suo Vicario Generali, qui iuris ordine servato processum aperuit. 

Intimato per Vicarium libello mulieris reo convento, hic, neque per se, 
neque per Procuratorem, ullum unquam verbum respondit. Denique, decla- 
rata iudiciali Decreto viri contumacia, die 5 martii 1868 iudicium prose- 
quutum est, atque lis contestata fuit inter actorem seu Mariannam ex una 
et matrimonii validitatis Defensorem ex alia parte. 

Porro rite examinata fuit uxor, quae iuramenti religione interposita 
tot adiuncta ac circumstantias patefecit, e quibus impotentia Carmeli Rossi 
antecedens, absoluta, et perpetua clare ostendi videtur. Examinata muliere, 
iudicialibus interrogatoriis supposita fuit eius septima manus, aliique testes, 
e quorum depositionibus manifesta erumpit mulieris veracitas, honestas, 
religio, et matrimonii inconsummatio propter impotentiam viri. Post haec 
locum habuit inspectio corporis mulieris, ex qua eius virginitas argui posse 
videtur. 

His omnibus rite absolutis, die 25 februarii 1869 sententia prodiit: 

« 1. Dissolvendum esse matrimonium Mariannae Siniscalco initum cum 
Carmelo Rossi, utpote nulliter contractum, prout definitiva sententia dissol- 
vimus. 

«2. Condemnandum esse reum contumacem iudicialibus expensis, 
alisque damnis ex eo praefatae Mariannae sortitis, non exclusa debita 
Advocato et Procuratori compensatione, prout praesenti definitiva sententia 
condemnamus ». 

Ab hac sententia validitatis matrimonii ex officio Defensor rite appel- 


. lavit ad H. S. O. Interposita autem appellatione, mulier preces dedit 


Archiepiscopo, ut saltem dispensatio concederetur. Tunc Rmus Archiepi- 
scopus omnibus actis ad S. Congregationem transmissis, monuit: « S. Con- 
gregatio pro sua auctoritate et sapientia iudicabit de causae merito deque 
ritu actorum: et pro sua iustitia sive sententiam meae Curiae confirmet sive 
infirmet, supplico ea ratione qua possum, ut a Romano Pontifice Apostolica 
dispensatio super matrimonio rato et non consummato concedatur: hac 
enim dispensatione submoverentur mala, damna et peiora scandala, quae 
conturbare violenter possent utrasque familias et in desperationem mulie- 
rem coniicere, quae animae suae salutem suumque honorem negligeret, 

praeter ordinis socialis perturbationem si ad alia matrimonialia vota con- 
volare vellet ». 

Hisce habitis, iam apud S. Congregationem Decretum editum fuerat, 
ponatur in folio citata parte et defensore matrimonii ex officio, quando Rmus 
Archiepiscopus iterum litteras dedit, ut, habita ratione paupertatis mulieris, 
causa, non iuris ordine servato per Procuratores et Causidicos, sed oecono- 
mice pertractaretur. Hac re delata SSmo Patri, habita ratione peculiarium 
circumstantiarum, SSiáus annuit pro gratia, praevio voto 'l'heologi et Cano- 
nistae et animadversionibus Defensoris ex officio, prouti eiusmodi causae 
pertractantur, quae oeconomice pertractari dicuntur. 

Tum Canonista tum Theologus in eandem sine haesitatione devenerunt 
sententiam, matrimonium videlicet esse nullum ex impotentia viri antece- 
denti et perpetua, ita ut neque opus esset Apostolica dispensatione super 
matrimonio rato et non consummato: ideoque Curiae sententiam esse con- 
firmandam opinati sunt. Quod si tamen ad cautelam dicta dispensatio Apo- 
stolica implorari vellet, ostendebant simul non deesse in themate validas 
causas dispensationis; praesertim impotentiam viri, quae si forte non fuisset 
antecedens vel non satis demonstraretur perpetua, causa tamen fuisset dispen- 
sationis; cui accedebant inimicitiae, simultates etc. 

Theologus in suo scribendo voto sibi quandam proposuit difficultatem 
quae partim processum respicit partim causae meritum: inquit enim, testi- 
monium septimae manus ex parte viri videri omissum. Hanc tamen difficul- 
tatem illico solvit, animadvertens, Medicos atque Chirurgos fuisse rite 
examinatos, qui curabant Carmeli familiam ipsumque Carmelum. Animad- 
vertit praeterea, in themate testimonium septimae manus ex parte viri non 
esse ex iuris praescripto necessarium, adducens auctoritatem Reiffenstuel, 
lib. 4, Decret., tit. 15, n. 51, qui haec tradit: « Illud etiam notandum, quod 
si una parte negante, altera pars coniugum affirmet impotentiam perpe- 
tuam et res probari etiam debeat cum iuramento credulitatis propinquo- 
rum, non requiruntur quatuordecim, seu ex qualibet parte septem; sed 
sufficiunt septem ex parte affirmantis; Sanchez, lib. 7, disp. 109, n. 13, 
cap. Proposuisti, 4, de probat.». Notavit denique "Theologus in themate 
undeviginti testes fuisse iuridice examinatos. 

Canonista, qui accuratissime omnia ad normam iuris expendit, ad has 
conclusiones devenit: «ex his omnibus testium depositionibus iuramenti 
religione firmatis luculentissime constat: 1. Carmelum laborare impotentia 
coeundi; 2. hanc impotentiam esse omnino certam, non dubiam; 3. esse 
antecedentem matrimonio inito cum Marianna; 4. esse absolutam, non rela- 
tivam; 5.esse organicam seu ex natura, non ex accidentali causa; 6. tales 
denique eam praeseferre characteres, ut tuto iudicari possit, eam esse per- 
petuam ». 

Matrimonii Defensor ex officio scribens contra Mariannae instantiam, 
seu pro validitate matrimonii institit maxime contra obstetricum testimo- 
nium, referens eorum auctorum opiniones, qui docent, incerta admodum 
esse virginitatis signa; immo neque eiusmodi certa signa dari: hoc autem 
posito irridebat testimonium obstetricum, quae in iudicio facilitate summa 

fassae sunt, se ictu oculi, absque ulla haesitatione, cognoscere solere virgi- 
nitatis signa; eademque facilitate de perfecta virginitate Mariannae testi- 
monium dederant. Curavit Defensor infirmare testimonium medicorum, 
dicens, horum iudicium plene fuisse innixum labili testimonio obstetricum. 
Animadvertit praeterea, Carmelum sive ob contumaciam latitaret, sive esset 
rerum, quae de eius matrimonio agebantur, ignarus, auditum non fuisse 
neque physico peritorum examini subiectum ad eius cognoscendam impo- 
tentiam; ideoque concludebat, non posse conclamari matrimonii nullita- 
tem: non enim agi de re, cuius iudicium adversum feriat tantum viri perso- 
nani, sed ipsam validi matrimonii causam; neminem enim solvere posse, 
quod Deus coniunxerit. Eo magis, quod testimonium septimae manus ex 
parte viri non fuerit auditum. Post haec curavit Defensor infirmare deposi- 
tiones testium, contendens aliquos vel non esse audiendos, quia turpitu- 
dinem propriam in iudicio fateri non erubuerant, vel quia subornatos esse 
inquiebat, vel quia inverisimilia aut falsa et contradictoria, uti aiebat, depo- 
nebant. 

His aliisque pluribus copiosissime deductis proposita sunt resolvenda 
dubia: 

I. An sententia Curiae Salernitana sit confirmanda vel infirmanda in casu? 
Et quatenus negative ad primam partem, affirmative ad secundam: 

II. An sit consulendum SSrio pro dispensatione a matrimonio rato et non 
consummato in casu? 

Die, etc. Sacra, etc. respondit ad I. Sententiam esse confirmandam, vetito 
tamen viro transitu ad alias nuptias, inconsulta S. Congregatione. 

Ad II. Provisum in primo. 

[Thesaurus Resolutionum, tom. 130, p. 2-123]. 


4218. 


S. C. C, Civitatis Castellanae, 24 mart. 1871. 


In oppido Caprarolae die 29 iunii 1869 obiit quaedam mulier nomine 
Rosa Ruzzi. Sed postridie antequam eius cadaver efferretur, quaestio de loco 
coepta est, in quo defuncta mulier sepelienda esset. Siquidem Aegidius 
Giusmini testatus est, se, duabus horis ante cadaveris delationem, coram 
Canonicis Paroecialis et Collegiatae Ecclesiae stetisse, tribus attestationibus 
munitum, ut manifestaret voluntatem defunctae mulieris volentis se deferri 
in templum B. M. Virginis Ordinis Fratrum Minorum de Observantia: seque 
fuisse arroganter repulsum, quin ipsi Canonici legerent vel audirent, qui 
essent illi, qui haec testarentur. Hinc, nulla interposita mora, cadaver dela- 
tum est atque sepultum in paroeciali ecclesia S. Marci. 

Quum Franciscalis coenobii Custos id non pateretur, ad Episcopalem 
Curiam confugit, quae Regularium iura, prima fronte, tueri visa est. Sed, 
re in longum protracta, supplicem libellum obtulit H. S. O. expostulans, 
ut cadaver defunctae Rosae Ruzzi exhumaretur e paroeciali templo et aspor- 

taretur in templum Regularium, sumptibus Canonicorum, praevia resti- 
tutione emolumentorum funerum. 

His precibus acceptis, iuxta morem rogatus est Ordinarius pro informa- 
tione et voto, audito Capitulo eius Collegiatae Ecclesiae et transmissa parti- 
cula synodi dioecesanae de his rebus disponentis. 

Ordinarius, prima sua opinione mutata, die 29 februarii praeterlapsi 
anni adhaesit expositioni a Capitulo factae, inquit enim: « Expositio tum 
iuris tum facti enarrata a Capitulo in praesenti causa non mihi spernenda 
videtur. Et ratio potissima repetenda est ex eo, quod depositio illa duorum 
testium n'mis serotina et expiscata apparet; et ideo in dubium revocata 
ob rationes a Capitulo allatas, vel potius explicanda de sepulcro gentilitio 
cuiusdam Restituti, quo defuncto, frui posse putabat, sicut et parentes 
ab initio sustinebant eo tumulari debere. Etenim si revera extitisset haec 
formalis electio, profecto parentes non latebat, ac statm eam deduxissent 
coram Capitulo, potiusquam circa locum sepulturae convenire. Ab initio 
et ego dictae depositioni fidem praestiti et ideo affirmative Custodi dicti 
Conventus scripsi, sed audito Capitulo rem se aliter habere video. Addam 
quod, admittere indiscriminatim has depositiones, est contra leges sani- 
tarias, quas ad declinandas et in odium coemeteriis omnes has depositio- 
nes sibi procurarent. Particula vero Synodi ad rem faciens habetur in 
Sess. III, cap. III, De sepulturis, 8 243: Ne fraudi sit locus, sepulturae ele- 
ctio constabit vel scripto eligentis, vel duorum testium fide, vel unico ipsius 
Confessarii. testimonio, dummodo non sit pro sua ecclesia. Sub excommunica- 
tione Papae reservata interdictum. est Sacerdotibus tum Regularibus tum Sae- 
cularibus quempiam inducere ad. vovendum, iurandum, promittendum, ut in 
suis ecclesiis eligat sepulcrum vel electum non mutet ». 

Monebant Canonici Rosam repentina morte decessisse, quamquam 
diuturno morbo affecta erat: ita ut neque extremis Religionis sacramentis 
muniri potuerit. Adducebant praeterea tres testes, qui die 4 februarii 1870, 
testati sunt, postridie repentini obitus Rosae, eius parentes se contulisse 
ad Canonicum Parochum, eum aliosque Canonicos exorantes, ut permit- 
terent, eius defunctae mulieris cadaver sepeliri in templo coenobii S. Fran- 
cisci, prom'ttentes, se daturos quaedam cerae aliaque nonnulla funeraria 
emolumenta Capitulo; quum defuncta mulier, dum vivebat, suam volun- 
tatem non patefecisset ubi sepeliri cuperet, an in paroeciali ecclesia, com- 
muni coemeterio, vel potius in franciscali ecclesia. His autem attestationi- 
bus deductis, mole sua ruere inquiebant Canonici adversas attestationes 
exordio litis expiscatas, quae Rosam sepulturam elegisse affirmarent. Sed, 
facta etiam hypothesi, Rosam elegisse sepulturam, hanc electionem illegi- 
timam esse contendebant: tum ex eo, quod anno 18 59 Provincialis Franci- 
scalis Ordinis id temporis prohibuit, quominus in eo templo cadavera huma- 
rentur, donec sepulturae essent expurgatae; ex qua prohibitione arguebant 
Canonici, Fratres renunciasse iuri sepeliendi: tum praesertim, quod Colle- 
giata ecclesia constituta fuerat commune coemeterium; quo constituto, 
cessassent sepeliendi iura in aliis ecclesiis. 

Verum compertissimi iuris esse, inquiebant Regulares, quemquam a iure 

nonimpeditum, posse sibi eligere sepulturam in quavis ecclesia ius sepeliendi 
habente. Inter eiusmodi ecclesias recenseri illas Fratrum Minorum, quibus 
ex speciali privilegio hoc ius competit, cap. Ubicumque, cap. Nos, de sepul- 
turis, Extravag. Super Cathedram. Nec secus statuisse Synodum dioece- 
sanam, quae in $ 242 ita quoque constituerat: Liberum est cuique sepulcrum 
eligere in ecclesia, quae iure tumulandi potiatur; hisque accedere peculiarem 
constantemque consuetudinem. Neque aliquam iuris solemnitatem requiri, 
subdebant Regulares, ad ostendendam voluntatem eligentis sepulturam, 
sed sufficere simplicem probationem sive per scripturam propria manu 
exaratam sive per Confessarii testimonium, sive per depositionem duorum 
testium: Ferraris, Bibliotheca canonica, verbo: Sepultura, aliique; quibus 
consonat particula dioecesanae synodi. Iamvero, in facto constare conten- 
debant, Rosam antequam moreretur elegisse sibi sepulturam in templo 
Fratrum Minorum. Sane adducebant plures testes omni exceptione maiores, 
inter quos virum eiusdem mulieris defunctae et filium, qui testati sunt, 
Rosam, in diuturna sua infirmitate, pluries voluntatem efficaciter patefe- 
cisse, se omnino sepeliri velle in templo Fratrum Minorum; qua de causa, 
si opus esset, vendi quoque deberet quidam fundus, ut eius voluntati fieret 
satis: hoc esse factum in eo oppido publicum, ita ut in disputationem deduci 
non posset. Duos praeterea adducebant testes, qui declararunt, nullimode 
veniam se a Canonicis petisse, ut defuncta mulier sepeliretur in ecclesia 
Fratrum Minorum, sed annunciasse mortem, et patefecisse defunctae 
voluntatem. 

His autem positis, prono alveo fluere, non modo cadaver exhumandum 
esse atque 2sportandum Canonicorum sumptibus; sed etiam funebria emo- 
lumenta, quae Canonicis obvenerant, Fratribus Minoribus esse restituenda: 
cap. Cum liberum, de sepulturis. Huic iuris capiti multae SS. Congregatio- 
num Resolutiones consonant, ut in Neapolitana, 13 februarii 1666, * in 
Alexandrina, 27 iulii 1680, ? quae his in adiunctis restitutionem. cadaveris 
faciendam esse decreverunt: nec non in dioecesi, de qua agimus, dispositio 
dioecesanae synodi, $ 243: « Quando extra propriam ecclesiam seu sepul- 
crum designatum tumulatum fuit cadaver, si petatur, nostra accedente 
facultate, effodiendum est, ut suae restituatur ecclesiae. li vero per quos 
haec iniuria lata fuit plectantur amissione cuiuscumque lucri percept! vel 
percipiendi ex funere». Iussum Provincialis fuisse revocatum, qui iterum 
iam pridem praeceperat, ut sepulturae fieret locus: atque multa cadavera ab 
eo tempore humata ibidem fuisse Regulares adnotarunt. 

Neque obstare civile Decretum, quo, templum Collegiatae Ecclesiae 
declaratum erat commune coemeterium, quum nihilominus defuncti fide- 
les, qui elegissent sepulturam in templo Fratrum Minorum, semper in eo 
templo sepulti essent. Quum itaque manifestum appareret, Rosam sepul- 
turam elegisse in ecclesia Fratrum Minorum, quumque horum ecclesia 
iure sepeliendi gauderet, violata per Canonicos voluntate defunctae, exhu- 

mationi et restitutioni cadaveris esse locum, concludebant, et funebria 
emolumenta a Capitulo percepta restitui debere. 

His deductis proposita sunt resolvenda dubia: 

1. An, et ad quem spectet ius tumulandi, et funeris in casu? Et quatenus 
affirmative favore Fratrum Minorum de Observantia: 

2. An sit locus exhumationi et restitutioni cadaveris et. emolumentorum 
in casu? 

Die, etc. Sacra, etc. respondit ad 1. Affirmative favore Fratrum de Obser- 
vantia. 

Ad 2. Quoad emolumenta affirmative, deducta quarta funeraria; quo vero 
ad exhumationem cadaveris ad mentem, et amplius. 

[Thesaurus Resolutionum, tom. 130, p. 398-405]. 


4219. 
S. C. C. Forolivien., 16 sept. 1871. 


In civitate Foroliviensi extat Carmelitarum templum intra limites 
paroeciae D. 'l'homae Apostoli in S. Mercuriali. Ordinibus religiosis in 
Italia per legem civilem suppressis, de more unus Carmelitarum in eodem 
templo mansit tamquam Custos seu Rector, deputatus tum a Superiore 
Ordinis Carmelitici, tum etiam ab Ordinario loci. Porro cum templum illud 
iure sepeliendi gauderet et nonnullae familiae sepulcrum gentilitium in eo 
haberent, volvente anno 1869 controversiae nonnullae circa funera ortae 
sunt inter Rectorem Carmelitam et Parochum seu Oeconomum paroeciae 
occasione obitus Mariae Annae Casatis, quae licet ex aliena paroecia S. An- 
tonii Abbatis vulgo z2 Ravaldino, tamen sepulcrum gentilitium in dicto 
Regularium templo habebat. 

Mortua itaque Anna, Rector Carmelita cadaveris associationem parabat 
ea intentione, ut crucem erigeret et cum stola cadaver deferret, ut moris 
fortasse erat in ea urbe ante suppressionem. Cum Oeconomus paroeciae 
D. Thomae Ap. haec rescivisset, putans hac ratione iura paroecialia detri- 
mentum captura, quod existimaret post suppressionem eius templi iura 
ad paroeciam ipso facto devoluta esse, ad Curiam ecclesiasticam confugit, 
quae in haec praesumpta Oeconomi iura concessit. Quare idem Oeconomus 
Capellanos misit, qui coniuncti cum Capellanis alterius paroeciae Raval- 
dino cadaver associarunt ad Regularium templum; in quo cum nemo ades- 
set qui cadaver reciperet, religiosae exequiae de more faciendae ab iisdem 
associantibus factae sunt. Oeconomus autem, ne videretur ratione lucri 
motus, testatus est, sibi, subductis omnibus impensis, nonnisi libellam r, 50 
obvenisse, et esse paratum ad illam dandam cuilibet, prout proposita quae- 
stio resolveretur. 

Omissa quaestione ad quem pertineret ius associandi cadaver, Superior 


Ordinis Carmelitici supplici libello Emum H, S. Congregationis Praefe- 
ctum adiit haec dubia proponens: 


S. C. Conctlü LET 


1. An dicta Carmelitarum ecclesia iure funerandi adhuc gaudeat sicut 
antea? Et quatenus affirmative: 

2. An, et quae emolumenta ab Oeconomo, de quo in casu, restituenda? 

Remisso eiusmodi supplici libello ad Ordinarium, ut suum votum pate- 
faceret, audito in scriptis Oeconomo paroeciae D. 'l'homae Ap., haec inter 
cetera ex parte Curiae rescripta sunt ea de causa, ut Resolutio pro futuris 
rerum eventibus inserviret: « Ecclesia Carmelitarum Forolivii nunc tempo- 
ris non amplius considerari et haberi potest ut ecclesia Regularium, ac 
proinde privilegia exemptionis, quibus antea intuitu Religiosae familiae 
gaudebat, suspensa sunt. Remanet proinde sub immediata Ordinarii 
iurisdictione, qui potest in eam sacram visitationem peragere, transferre 
illic functiones parochiales in casu necessitatis, etc. Uno verbo habetur, 
uti quaecumque alia ecclesia neque parochialis neque Regularium, Eius 
Rector pendet tantummodo ab Ordinario, et parochus D. Thomae Ap., 
intra cuius paroeciae limites dicta ecclesia sita est, nullum ius sibi in ipsum 
vindicare potest. Occurrente igitur casu, quo defunctus aliquis ius sepul- 
turae habens in ea ecclesia ad ipsam deferri debeat, ibique mortualia reci- 
pere, si defunctus est subiectus parocho D. 'T'homae Ap., ad ipsum spectat 
officium funebre facere super cadavere, uti cautum est in S. R. C. Decreto 
Urbis et Orbis sub die 12 ianuarii 1704 relato a Benedicto XIV in Notif. 105. ! 
Si vero defunctus non est subiectus Parocho D. 'T'homae Ap., tum defuncti 
Parochus defert cadaver ad dictam ecclesiam, ibique cantata antiphona 
Subvenite, etc., discedit et cetera peraguntur ab ecclesiae Rectore, ut Syno- 
dus nostra disponit, Cum autem nunc per legem civilem prohibeatur 
tumulatio in ecclesiis et proinde, peracto funere, deferantur cadavera ad 
publicum coemeterium, hinc orta quaestio ad quem spectet haec secunda 
cadaveris associatio. Ad quod dubium respondit episcopalis Curia spe- 
ctare associationem ad Parochum intra cuius limites est ecclesia Carmeli- 
tarum; etenim haec ecclesia elevare nequit crucem, nequit propterea asso- 
ciare defunctum. Parochus vero defuncti suo officio functus est; restat 
igitur ius associationis ad coemeterium Parocho D. "Thomae Ap., idest 
Parocho intra cuius Paroeciae limites sita est Carmelitarum ecclesia ». 

Ad confirmanda ea quae ab episcopali Curia pro parocho D. ''homae Ap. 
sunt deducta, animadversum est ex officio, privilegium sepeliendi et fune- 
randi fortasse pertinere illi ecclesiae non pure et simpliciter, sed ratione 
religiosae familiae; ideoque, hac, licet inique suppressa, illud deficere iuxta ea, 
quae tradit Rota coram Emerix, decis. 1029, n. 16; et coram Ratto, decis. 105, 
n. 3. Idem in simili casu fuisse decisum a S. Congregatione Reforma- 
tionis die 16 decembris 1816. Quum enim conventus Minorum Conventua- 
lium, Pergulae situs, in pristinum non fuisset restitutus, quaesitum est: I. 4n 
ecclesia conventui adnexa debeat in praesenti statu considerari tamquam regu- 
laris in privilegiis, officiis ecclesiasticis, tumulatione, etc.? Et quatenus negative: 
II. An considerari debeat tamquam filialis ad paroeciam, ita ut parochus in ea 
omne ius exerceat?: eadem. S. Congregatio respondit ad I. Negative; ad 

II. Affirmative. Si ergo Carmelitarum templum ex facto regulare esse desie- 
. rit, eius iura et privilegia, intuitu Regularium possessa, cessare atque subin- 
trare ius commune. 

Porro ex communi iure exploratissimum esse, Parocho pertinere offi- 
cium funebre peragere, quemadmodum inter ceteros tradit Barbosa, de 
offic. et pot. Parochi, p. 3, c. 26, n. 80, his verbis: « Officium facere super 
cadaveribus pertinet ad parochum, intra cuius paroeciae limites adest 
ecclesia, in qua cadaver tumulatur, non autem ad Sacerdotes talis eccle- 
siae: et ita responsum fuit a S. Congr. Rituum in causa defunctorum, qui 
sepeliuntur in ecclesia S. Celsi Mediolani 29 nov. 1632 ». Et quoniam epi- 
scopalis Curia commemoravit Decretum S. C. Rituum, Urbis et Orbis, 
anni 1703 a Summo Pontifice confirmatum die 2 ianuarii 1704, est animad- 
versum, in eiusmodi Decreto hoc dubium, ordine vicesimum, inter caetera 
fuisse propositum: « Àn ad parochum spectet facere officium funebre super 
cadaveribus sepeliendis in saepedictis ecclesiis et oratoriis Confraterni- 
tatum ? » ac responsum fuisse: Affirmative, quando tumulandus est subiectus 
Parocho, intra cuius limites est ecclesia vel oratorium. Monacelli, in Forma- 
lario legali fori ecclesiast., p. 2, tit. 13, formula x, n. 7, dictum Decretum 
explanantem haec tradere de eodem dubio: « Vigesimum Decretum iuri- 
dicum omnino est; quia cum indubitanter ius sepeliendi suos parochia- 
nos sit de iuribus parochialibus, ut docent Medic., de sepult., q. 10, n. t, 
Rota coram Coccin., decis. 1213, n. 2, sequitur, quod etiam ius faciendi 
ofcium funebre super cadaveribus, tamquam connexum et dependens, 
privative ad Parochum spectat; Samuel, de sepult., disp. 3, contr. 2, n, 19, . 
et contr. 7, n. 16, ibi: « et non tantum in ecclesiis saecularibus intra fines 
parochiae, sed etiam regularibus illorum Conventuum, qui vigore consti- 
tutionis Innocentii X, quae incipit: Uf n parvis, * iurisdictioni subiacent 
Ordinariorum; in his inquam non a Regularibus, sed a Parocho ad quem 
spectat, officium funeris supra cadavera explendum erit». Si itaque ad 
Parochum spectet in eiusmodi Regularium Conventibus, qui ex constitu- 
tione Ut in parvis subiacent Ordinarii iurisdictioni, funera exercere; multo 
magis ad eundem spectare esse dicendum funera exercere in Regularium 
templo, cuius regularis familia non amplius vitam ducat. 

E converso pro Regularibus est animadversum, iniquam suppressionis 
legem a laica potestate factam, hoc unum operari potuisse, ut Carmelitae, 
utpote dispersi, non amplius gauderent illis iuribus et privilegiis, quae eisdem 
competunt, cum in Conventibus degunt sub disciplina regulari. Ex hoc autem 
non sequi, illud templum ad Carmelitarum Ordinem non amplius pertinere. 
Immo non modo ad Carmeliticum Ordinem pertinere, sed in. eo exerceri 
quoque ea iura et privilegia templo inhaerentia per Carmeliticum Rectorem 
cum duobus religiosis a Superiore Ordinis deputatum; quod si in eius- 
modi adiunctis concurrat etiam loci Ordinarius, ex eo non aliud ostendi, 
quam quod templum illud non sit amplius Superiori Ordinis exclusive 
subiectum sed etiam loci Ordinario. 


! Die 1o febr. 1654. - Bull. Rom., tom. 6; I1 p2 270, 271- 

Eo magis, quod cum agatur de mutatione status ecclesiarum Regula- 
rium circa onera, iura et privilegia iis inhaerentia, intervenire semper 
debeat S. Sedis auctoritas, ceu praxis quoque significavit, ut in Tiburtina, 
luris tumulandi, 17 marti 1827.! Cum autem circa mutationem status 
ecclesiae regularis in ecclesiam saecularem S. Sedes nullimode intervenis- 
set, dicendum videri templum illud omnibus iuribus et privilegiis adhuc 
praeditum esse, quibus ante suppressionem pollebat. Cum itaque templum 
illud regulare esse non desierit, consequi id, quod S. Rota ponderavit 
in causa Romana, Iuris tumulandis, 7 maii 1792, $ 10: « Centies definitum 
est Parochis aliüsque saecularibus Presbyteris minime licere Regularium 
ecclesias ingredi cum cruce erecta, stola et superpelliceo, ibique absolu- 
tionem cadaverum explere, officium et Missam canere, atque exequias 
celebrare ». Item Barbosa, De offic. et potest. Paroch., p. 3, c. 26, n. 81, 
alique communiter. 

Facta etiam hypothesi, templum, de quo agimus, saeculare evasisse, non 
illico sequi iure sepeliendi seu funerandi destitutum modo esse. Eiusmodi 
consequentiae carentia ex eo desumebatur, quod non constaret in themate 
templum illud hoc privilegio frui tantum intuitu regularis familiae: quin 
imo, quum iure funerandi passim gaudeant saeculares ecclesiae, hoc fune- 
randi ius esse reale dicendum et ipsi templo inhaerens. De qua re Rota 
coram Merlino, decis. 547, n. 5: « per saecularizationem censentur mutata 
et sublata privilegia et iura concernentia regularitatem ; in ceteris vero 
iura omnia tam activa, quam passiva, integra remanent et illaesa ipsi 
ecclesiae, nisi expresse tollantur». Pariter S. C. C. in cit. Tiburtina, 
17 martii 1827. 

Denique adducta est causa Pergulana, 17 decembris 1824,? cuius 
facti species in haec perstringebatur: Saeculo xviri exeunte, Congregatio 
Presbyterorum S. Philippi Nerii in aedibus S. Annae Pergulae fuit erecta 
et templum S. Petri eiusque aediculam custodiendam et regendam obti- 
nuit: in his templis functiones omnes ecclesiasticas peragebat una cum 
funeribus super cadavera defunctorum, qui ibidem sepulcrum gentilitium 
habebant. Verum ob incipientis huius saeculi calamitates, eadem Congre- 
gatione suppressa, aedes atque templa, auctoritate S. Sedis concessa fue- 
runt Seminario erigendo et postmodum eorum custodia officiumque 
Rectoris Seminarii Presbytero Oratorii ab Episcopo Pergulano concredi- 
tum est. Cum autem eadem templa intra limites paroecialis ecclesiae Ca- 
thedralis sita essent, controversiae ortae sunt inter Rectorem Seminarii 
et Parochum circa emolumenta et officium funebre defunctorum ibidem 
tumulandorum. Quaestione ad S.C. Concilii deducta sub dubitandi for- 
mulis: 

I. An ad Rectorem Seminarii spectent functiones non parochiales 
in ecclesiis eiusdem Seminarii celebrandae in. casu? 

II. An, et quomodo Parochus, intra cuius paroeciae fines ecclesiae 


1 Cf. N. 4009. 
2 'lC'hesaurus Resolutionum, tom. 84, p. 373-380. 

Seminarii sunt sitae, ius habeat in functiones mortuarias suorum parochia- 
norum, qui in illis tumulantur in casu? 

III. An, et quae portio emolumentorum eidem parocho debeatur occa- 
sione praefatae tumulationis parochianorum in casu? 

IV. An, et quomodo parochus ius habeat in functiones mortuarias 
non parochianorum tumulandorum in dictis Seminarii ecclesiis in casu? 

Responsa prodierunt: 

Ad I. Affirmative. 

Ad II. Affirmative ad formam ecclesiarum exemptarum, nempe pro asso- 
ciatione usque ad ianuam ecclesiae. 

Ad III. Affirmative pro quarta funeraria iuxta consuetudinem loci. 

Ad IV. Negative in omnibus. 

Ex his omnibus concludebatur, templum Carmelitarum, de quo agimus, 
iure sepeliendi et funerandi adhuc pollere, atque a parochi iurisdictione 
esse exemptum; ideoque praeter quartam funerum parochum nihil sibi vin- 
dicare posse: His autem non obstare leges civiles, quae tumulationem in 
templis prohibeant post legem publici coemeterii: eiusmodi enim leges 
latas causa publicae sanitatis non immutare ecclesiastica ecclesiarum iura, 
quod pluries est definitum. 

Neque his obstare auctoritatem sive Auctorum sive S. Rotae sive Sacr. 
Congregationum, quae his contrariae videri possent. Animadversum est 
enim, eiusmodi auctoritates vel agere de templis iurisdictione paroeciali 
minime exemptis, vel de iis quae iure sepeliendi seu funerandi non gaude- 
rent. Ad Decreta quod attinet S. Congregationis SS. Rituum anni 1703, 
animadversum est, ea edita fuisse ad enodandas et compescendas contro- 
versias, quae saepe saepius oriebantur Parochos inter et Confraternitates 
erectas in templis vel Oratoriis publicis, quae intra limites paroeciarum 
prostant: proindeque ea Decreta protendi non posse ad templa, quae a 
Parochorum iurisdictione, ut in themate, sint exempta, iure tumulandi pol- 
leant, propriumque habeant Rectorem. 

His aliisque animadversis, proposita sunt resolvenda dubia: 

1. Zn ecclesia Carmelitarum adhuc gaudeat iure sepeliendi seu funerandi, 
ita ut ad eius Rectorem spectet officium funebre peragere super cadaveribus 
defunctorum in eadem sepulcrum gentilitium habentium? 

2. An, et quae emolumenta Parocho S. Mercurialis competant in casu? 

Die, etc. sacra, etc. respondit ad 1. Affirmative, salvo iure Parochi domicilii 
defuncti pro quarta funerum iuxta consuetudinem loci. 

Ad 2. Negative in casu speciali de quo agitur. 

[Thesaurus Resolutionum, tom. 130, p. 657-669]. 

S. C. C., Syracusana, 24 febr. 1872. 


A gubernio Subalpino in Italia, prohibita cadaverum humatione in 
omnibus ecclesiis tam Cleri saecularis quam regularis, Syracusis a. 1870 
quaestio orta est inter Capellanum monasterii monialium S. Luciae 

et Parochum localem circa ius associandi cadaver cuiusdam sanctimonia- 
lis ad commune coemeterium. Controversiam composuit Vicarius Capitu- 
laris decernens, ut pro ea vice Capellanus cadaver associaret. 

Verumtamen, ad huiusmodi quaestiones in posterum praecavendas, 
datis literis, a S. C. C. postulavit, ut dubium quod sequitur dirimeretur; 
ita autem illud proposuit: 

«Isthaec S. Congregatio Concilii sub die 24 ianuarii 1846 statuit, ! 
posse Regulares, cum stola et cruce Conventus et sine Parochi interventu, 
deferre ad coemeterium commune Regularis defuncti cadaver, quod 
lege civili obstante, nequit in Conventu sepeliri, modo id fiat absque 
solemni pompa, et defunctus recto tramite deferatur ad coemeterium. 

«Quaeritur itaque, an huiusmodi Decretum extendi etiam queat ad 
moniales Ordinariorum Dioecesum iurisdictioni subiectas; ita ut ipsa- 
rum cadavera possint absque Parochorum interventu ab ordinariis mo- 
nasteriorum Cappellanis, efferri, moderato at funere, ad commune coeme- 
terium ». 

De more rescriptum est Vicario Capitulari, ut audiret Capellanum 
monialium et Parochum localem in scriptis, nec non Procuratorem fisca- 
lem, qui ceterorum monasteriorum et Parochorum partes et iura defendit. 

Parochi per Vicarium Capitularem responderunt, se nullam posse 
adducere auctoritatem neque ius aliquod habere in monialium monasteria, 
utpote exclusive subiecta archiepiscopali iurisdictioni; ideoque S. Congre- 
gationis resolutionem expectare. Capellanus monialium aliqua decreta et 
auctoritates in medium deduxit. Promotor autem fiscalis pro monialium 
monasteriis opinatus est. 

His acceptis, prodiit decretum in Secretaria S. C. C. ponatur in folio, 
atque causae restrictus de more ex officio factus est, ut proponeretur Sacrae 
Congregationi, ex quo haec omnia desumpsimus. 

Ex officio pro Parochis est animadversum, comperti iuris esse ad Paro- 
chum privative pertinere iurisdictionem paroecialem in omnes intra paroe- 
ciae suae fines existentes; haec autem paroecialia iura patefieri ex. gr. 
per delationem stolae, ceu tradit et ostendit Monacell., tit. 10, formul. 
I8, n. 4 et tit. 13, for. 1, n. 77, Pignatell., consult. 73, num. 1, tom. 8, vel 
per crucis elationem, Pignatell.,ibid.,n. 110; cum autem haec duo signa 
ad Parochum tantum pertineant, cumque eadem ex Rituali Romano profe- 
renda sint in cadaverum associatone, consequi Capellanos monialium 
extra monasteriorum septa ea deferre non posse, ne Parochi iura invadere 
videantur: ideoque associationem cadaveris monialium extra monasterii 
septa .ad Parochos pertinere. 

Id ex analogia iuris funerandi confirmari; tum ex eo quod Regularibus 
vetitum sit funera per vias et plateas ducere irrequisito et absente Parocho, 
tum ex eo quod ipsis Regularium Superioribus prohibitum sit extra mona- 
sterii septa iurisdictionem. paroecialem etiam in suos subditos exercere. 
Quare in delatione cadaverum ad Parochum pertinere designare viam, per 

quam sit incedendum usque ad ianuam ecclesiae Regularium, ubi defunc- 
tus sepeliendus sit, ceu tradit Ferraris, Bibliot. can., verbo Parochus, art. 3, 
n. 534 

Praeterea, cum non liceat Parochis ingredi templa Regularium cum stola 
et cruce erecta, sed preces associationis terminare debeant ad templi ianuam 
ibique dare ultimum vale, uti eruitur ex quadam causa Znsularum Canariae, 
die 31 iulii 1694? coram S. C. C. agitata; prohibitis hodie humationibus 
in propriis monialium templis, congruum videri, ut dato ultimo vale in 
ianuis templi eiusdem, Parocho cadaver tradatur, ut illud in commune 
coemeterium transferre possit. 

Neque difficultatem facessere videri resolutionem H. S. O. anni 1846: 
cum enim in ea agatur de singulari casu et de Ordine Praedicatorum, plu- 
rimis privilegiis ditato, ad similes casus trahi non posse. 

At vero Capellanus monialium affirmavit, resolutionem datam anno 
1846 legem esse pro omnibus Religiosis communem vitam agentibus, 
in cuius rei confirmationem adduxit auctoritatem Scavini, qui, l. 4, app. 8, 
haec scripsit: « Quando Regularis defunctus sepeliri nequit in conventu 
(obstante v. g. lege civili) possunt Regulares cadaver ad coemeterium com- 
mune deferre cum stola et cruce Conventus absque interventu Parochi, 
modo sit absque solemni pompa et recto tramite deferatur ad coemete- 
rium». Hoc autem posito, eiusmodi legem referendam quoque esse ad 
moniales ex iuris regula, quod ubi eadem est ratio, ibi eadem esse debet 
juris dispositio. 

Animadvertit praeterea, monasteria a iurisdictione Parochi, tam locali 
quam personali, exempta esse et ad instar paroeciarum haberi; ideoque 
earumdem Capellanum ab Ordinario adprobatum tamquam Parochum 
n iure reputari, non secus ac Superior Regularis pro Religiosis viris; Ferra- 
ris verbo Moniales, art. 1, n. 6r, ubi ex aliorum auctoritate tradit: « Con- 
fessarius monialium, licet non vocetur Parochus, in re tamen est Parochus, 
cum ex officio curam habeat animarum aeque ac si esset Parochus res- 
pective saecularium ». Habito itaque Capellano monialium tamquam 
Parocho, quemadmodum Parocho licet praetergredi fines propriae paroeciae, 
ceteris Parochis inconsultis, ut suorum paroecianorum cadavera ad commune 
coemeterium deferat, ita ex eadem ratione dicendum, idem posse Capella- 
num monialium. 

Porro ex officio animadversum est, funebres functiones Parochorum 
proprias esse, ceu ex Clement. Dudum, de sepult. et communiter auctores 
tradunt, ita ut in dubio pro Parochis sit respondendum, ut cum aliis scripsit 
Benedict. XIV, Instit. eccl., 105, $ 3: habet enim Parochus intentionem 
in iure fundatam. Sed certi iuris quoque, esse, monialium Confessarium 
intra monasterii septa tamquam Parochum aestimari, cum ex privilegio 
exemptionis monasterium ab omni iure paroeciali vacet. Sic ex. gr. Samuel, 
de sepult., tract, 1, concl. 2: « Monialium monasteria gaudent privilegio 
exemptionis a iuribus Parochiae intra quam sunt aedificata, concesso 

omnibus Regularibus utriusque sexus, quibus Confessarius proinde depu- 
tari solet, qui tamquam Parochus omnia sacramenta et sepulturam admi- 
nistrat ». Hinc esse, ut non a Parocho, sed ab ipsarum Confessario exequiae 
peragendae, ceu respondit S. Congregatio Episc. et Regul, in TYanmen., 
die 30 maii 1856. ! 

Et ad associationem cadaverum monialium a Confessario faciendam 
usque ad locum sepulturae extra monasterium adductae sunt per extensum 
auctoritates Samuelis, qui loc. cit., controv. 16,conclus. 9, scripsit: « Monialis, 
s) ex speciali gratia papali sibi sepulturam extra monasterium eligat, 
eius Confessarius debet corpus eius associare usque ad sepulturam et 
illud humare et officium peragere super illud. Si alias extra loca regularia 
sui ordinis sepeliretur, aut in locis aliis, ubi ius funerandi habent, tunc 
ad horum locorum personas spectabit agere officia et sepulturam dare illi. 
Nam in huiusmodi casu monialium Confessarius ius haud amittit corpus 
associandi usque ad sepulturam: et si sepeliatur in loco ubi non adest 
ius funerandi penes illum ecclesiasticum, ad  Confessarium spectabit 
funus peragere quoad omnia; alias non: sed ad instar se debet habere 
ceterorum Parochorum, qui funus associant et in ecclesiis regularibus 
nihil agunt, sed ad ipsos Regulares pertinet cetera funeralia peragere: 
nam Confessarius est proprius parochus huius monialis defunctae, et proinde 
ad eum spectat parochialia munera super eam peragere ». 

Idem sentit Scarfantonius, tom. 3, addit. 48, n. 91. de femina agens 
ad vitam in monasterio collocata; « associanda est a Confessario monasterii 
eique debentur et quarta funeris et alia iura parochialia, ex hac unica 
ratione, quia talis mulier effecta est de ovibus Confessarii, et ab eo recepit 
sacramenta, dum viveret». Concinit Pelizar, de monialib., c. 10, n. 233; 
necnon et Capon, tom. 4, discept. 133, n. 73 et 74. 

Nullam autem difficultatem facere, quod in themate moniales subii- 
ciantur iurisdictioni Ordinarii: per hoc enim allatas rationes non mutari; 
neque easdem rationes mutari per constituta publica et communia coeme- 
teria, quae iura funerum non immutat; cum tantum materialis dormitionis 
locus sit mutatus causa publicae valetudinis ut centies est resolutum, 
ut in Ariminen., 14 maii 1825,? Forolivien., 26 ianuarii 1833. ? Hisce aliis- 
que deductis, propositum est resolvendum dubium: 

An, et ad quem pertinet associatio cadaveris sanctimonialium in casu? 

Die, etc. Sacra, etc. respondit: Affirmative favore Confessarii, dummodo 
cadaver deferatur cum stola et cruce, sed absque pompa et recto tramite ad 
coemeterium. 

[Thesaurus Resolutionum, tom. 131, p. 151-161]. 

4221. 
S. C. C., IIcinen., 24 febr. 1872. 


Romanus et Iosepha coniuges Martinocci domicilium habentes in pàroe- 
cia Collegiatae S. Quirici Ilcini Dioecesis, cum prole carerent, filiali affectu 
prosecuti sunt suam neptem puerulam. Eam domi receperunt, et quae 
puerili educationi necessaria sunt, suppeditarunt; sed septennis eis mortua 
est. Parochus S. Quirici, qui puerulae morienti adstitit, funus deinde egit, 
toto eiusdem oppidi Clero associante. 

Sed Parochus S. Mariae ad coelum Assumptae obstitit, contendens 
sibi ius esse funerandi, quod genitores defunctae puellae intra suae paroe- 
ciae limites domicilium haberent. Respondit Parochus S. Quirici, puellam 
adoptatam fuisse a coniugibus Martinocci, suis paroecianis, ideoque in 
sua ecclesia sepeliendam esse. 

Parochus S. Mariae, huic rationi non acquiescens, controversiam detulit 
ad Vicarium Capitularem, qui eam dirimere recusans definiendam propo- 
suit S. Congregationi Concilii, sic scribens: «Purifica Zamperini, nondum 
completo anno septimo aetatis suae, decessit in paroecia Collegiatae S. Qui- 
rici, terrae huius Dioecesis, apud avos, qui alebant atque eam habebant 
sicuti propriam; dum vero parentes eius domicilium retinebant et retinent 
in altera paroecia S. Mariae eiusdem terrae: Parochus S. Mariae existi- 
mabat ius suum esse celebrare exequias atque associare corpus puellae 
usque ad sepulturam; obstitit Parochus Collegiatae asseverans avos prae- 
dictos adoptavisse illam in filiam, et munera parochialia perfecit. Ast 
quando enunciatae adoptionis probationem quaesivi, fidem tantum re- 
misit subscriptam, post mortem puellae ab avis, parentibus et testibus, 
in qua, nullo alio existente actu legali, animum factae adoptionis profite- 
bantur. 

« Humillime igitur ab Eminentiüs Vestris... quaero: 

«I. Àn fides praedicta vim habeat comprobandi adoptionem; 2. An 
recte fecerit Parochus Collegiatae, vel contra ius Parochi S. Mariae, qui 
ideo aliquam partem cerae aut pecuniarum, sive potius omne  percep- 
tum praetendere possit ab 1llo ». 

Vicario Capitulari rescriptum est ut audiret utrumque Parochum in 
scriptis et transmitteret exemplum enunciatae fidei: quibus a Vicario 
Capitulari transmissis, Decretum in Secretaria S. C. prodiit ponatur in 
folio. 

Ex officio pro Parocho S. Quirici est animadversum cum Samuel, 
tract. prim. de sepult. elect., concl. 17, num. 24: «adoptivus si moriatur, 
vivente patre adoptante, in eius sepultura est tumulandus, cum decedat 
quo tempore adoptio durabat». Silvester, verb. sepult. et qu. 8, dist. 4: 
« filii adoptivi si moriantur vivente patre, sub cuius potestate erant, debent 
sepeliri in sepulchro eiusdem ». Porro in themate puellam mortuam esse 
vivo adhuc eius patre adoptante: ergo in eius sepulcro sepeliri debuisse. 

Sane harum rerum fidem seu testimonium a Parocho S. Quirici exhi- 
bitum haec continere: « Nos coniuges Romanus Martinocci et losepha 
Zamperini, incolentes paroeciam Collegiatae S. Quirici Ilcini, declaramus 
anno 1867 accepisse et acceptasse in filiam adoptivam puellam Purificam 
eamque tamquam partem integralem nostrae familiae inscripsimus elencho 
Status civilis huius Communitatis.. atque parati sumus haec iuramento 
firmare». Neque dicendum eiusmodi adoptionem nullitate laborare ob 
legalium solemnitatum defectum. Nam in themate non agi nisi de adoptione 
imperfecta; ideoque satis esse ut interveniat consensus tum adoptantis 
tum patris filii adoptandi. Eo magis quod in themate non ageretur de effecti- 
bus civilibus, sed de ecclesiastico iure tumulandi: ideoque solemnitates 
iure civili praescriptas pro facienda adoptione e quaestione praesenti 
exulare. Quare concludebatur iure Parochum S. Quirici funera egisse. 

Contra pro Parocho S. Mariae est animadversum, exploratum esse 
ius quo statuitur, defunctos impuberes sepeliendos esse in sepulcro maio- 
rum si habeant; quod si non habeant, sepeliendos in propria paroeciali 
ecclesia; cap. Licet, 4, de sepult., in 6. Atqui cum sepulcrum maiorum 
septennis puella non haberet, sepeliendam fuisse in ecclesia S. Mariae, 
quae est paroecia parentum eiusdem. 

Neque difficultatem facere assertae adoptionis declarationem, cum 
haec declaratio non ostenderet factam fuisse legitimam adoptionem: licet 
enim imperfecta adoptio non exigat Principis auctoritatem, exigere tamen 
Decretum iudicis competentis. Sane sic legitur in lege 1 Cod. de adoptio- 
nibus: «li qui in aliena potestate sunt, iuxta ius civile nonnisi apud eum, 
apud quem plena legis actio est, adoptari possunt». Immo in lege 4 Cod. 
eod. tit. statuitur: « Adoptio non tabulis, licet per tabellionem conficiendis, 
sed. solemni iuris ordine apud praesidem solet copulari». Quae omnia cum 
in themate desint, nullam dicendam esse adoptionem. Sed praeterea Parochus 
S. Mariae, adductis nonnullis rationibus, ob quas tamquam suspectam 
dicebat declarationem adoptionis post mortem puellae expiscatam, ani- 
madvertit alios datos esse similes casus in eodem oppido et in ipsa sua pa- 
roecia, quin inde censeretur facta vera et legitima adoptio; atque 1us sepul- 
turae non fuisse mutatum. 

Neque difficultatem facere, quod. parochus S. Quirici adstiterit morienti 
puellae; cum non ex hoc iudicetur ius funerandi, de qua re sic inter ceteros 
scripsit Scarfant., tom. 2, additio 48, n. 1: « Centies definitum est, iuris 
assistentiam quam habent Parochi in funeribus decedentium intra limites 
parochiae non competere ratione loci materialis aut mansitatonis, vel 
obitus accidentalis in eadem parochia, etiam cum administratione Sacra- 
mentorum in extremo vitae, sed ratione spiritualis officii, quod Parochus 
gerit erga suum parochianum dum vivit, praebendo spiritualia, ideoque 
competit tantummodo proprio Parocho personae defuncte. Text. infor ds 
de sepult., c. 2 eod., in 6, in Clement., Dudum, $ Verum eod. tit. ». Quare 
concludebatur, nonnisi Parocho S. Mariae ius funerandi in themate compe- 
tere, Proponitur itaque dubium: 

An, et ad quem pertinet ius funerandi in casu? 

Die, etc. Sacra, etc. respondit: Dilata, et coadiuventur probationes, exhi- 
bito etiam documento status paroeciarum et civilis, idque notificetur Episcopo. * 
[Thesaurus Resolutionum, tom. 131, p. 162-167]. 

S. C. C, Petrocoricen., 14 dec. 1872. 


Ep:scopus Petrocoricensis supplici oblato libello Romano Pontifici, 
haec, quae sequuntur, exposuit: « Cum ex Concilio Tridentino. Sess. 23, 
cap. r, de ref. et plurium SS. Pontificum constitutionibus teneantur 
Parochi curam animarum gerentes Missam applicare pro populo diebus 
Dominicis aliisque diebus ab Urbano VIII et Clemente XI designatis, 
et plures exortae sint difficultates circa huiusmodi applicationem et exten- 
sionem; ad ipsas solvendas infrascriptorum dubiorum solutionem a S. V. 
efflagitat humillime Episcopus Petrocoricensis ». 

Eiusmodi dubia inter supplices libellos seu, ut modo dicimus, per 
summaria precum, proposita fuerunt S. Congregationi die 27 iunii 1871, 
sed cum res requireret aliquam investigationem, responsum prodiit, Pona- 
tur in folio, atque iuxta mandatum, res accuratius est investigata. 

Animadversum itaque ex officio est in folio seu in cause restrictu, 
totam quaestionem reduci posse ad inquirendum, utrum obligatio Parocho- 
rum applicandi Missam pro populo sit nec ne personalis simul et localis; 
ex solutione autem huius quaestionis ceteras pendere videri. Si verba Tri- 
dentini, Sess. 23, cap. 1, de ref., mature perpendantur, facile in eam iveris 
sententiam, ut obligationem parochorum applicandi Missam pro populo 
Dominicis aliisque festis diebus, personalem reputaveris. Cui consonant, 
quae Benedictus XIV in const. Cum semper oblatas, die 19 augusti 1744 
edixit, dum ait: eos quibus animarum cura demandata est, non modo sacri- 
ficium. Missae celebrare, sed illius etiam fructum medium pro populo sibi com- 
misso applicare debere; ? et Pius IX in encyclica epistola, Zmantissimi, die 
3 maii 1858 decernens: Parochos aliosque omnes animarum curam actu gerentes 
sacrosanctum. Missae sacrificium pro populo sibi commisso celebrare et appli- 
care debere.? Cum itaque hoc officium dicatur proprium eorum, quibus 
cura animarum demandata sit, eamque actu gerant, officium personale est 
dicendum. 

Hinc omnes Canonistae et 'T'heologi, loquentes speciatim de obligatione 
applicandi Missam pro populo, obligationem personalem esse dixerunt: 
eo videlicet sensu ut excepto casu legitimi impedimenti Parochus per se 
teneatur Missam pro populo celebrare. Haec autem concors Canonistarum 


et Theologorum doctrina mirifice congruere videtur cum praxi huius 
S. Ordinis. 

Ex quibus ergo constat obligationem applicandi Missam pro populo 
esse personalem, ita tamen, ut, interveniente canonica causa, qua ille, qui 
curam actu gerit animarum, applicare per se non possit, debeat eam appli- 
care per alium. 

Nonnulla inde adducta sunt exempla, in quibus canonicam causam 
existere a S. C. C. est iudicatum. Videlicet in citata constitutione: Cum 
semper oblatas, iam Pontifex declaravit: quod si paroecia adnexa sit Prae- 
bendae canonicali, Parochus Missam conventualem celebraret et applica- 
ret; paroecialem vero Missam alteri suo sumptu celebrandam mandaret. 

Consideratum autem est, Parochum residentiae lege obstringi ad paroe- 
cialia obeunda munera, hinc esse, ut Parochus Missam pro populo celebrare 
teneatur in propria paroeciali ecclesia. Sic exempli gratia Barbosa in summa 
apost. decis., collect. 478, n. 28, haec tradit: « Missam in propria ecclesia et 
non in alia celebrare debet Parochus, quacumque consuetudine contraria 
non obstante, Lucan., 15 septembris 1629». Quod erui quoque posse 
videtur ex verbis modo allegatae const. Benedicti XIV, 8$ 8. 

Bouix in opere de Parocho, part. V, cap. 6, propos. 8, haec habet: Missam 
pro populo celebrare debet Parochus in parochiali ecclesia. Sane si parochus, 
cum legitime absit, teneatur alium substituere ut celebret et applicet Missam 
diebus festis, illud sequi videtur, ut eam applicare non possit pro populo 
suo in loco ubi degat, secus satis esset si curaret Missam celebrandam 
quin applicaretur. 

Nonnulla inde sunt adducta quae attenuarent utramque obligationem. 
Animadversum enim est, non deesse qui putent, obligationem Parochorum 
celebrandi personaliter Missam pro populo, non adeo gravem esse, ut ex 
levi causa non possint id oneris in alios reiicere, quotidiana fere praxi adsti- 
pulante; Cavalerius, tom. 3, op. liturg., c. 8,ad decis. n. 3. Nec aliquid absurdi 
hoc secumferre, cum ratio applicandi Missam pro populo non alia esse 
videatur, quam ut fructus medius pro populo applicetur, eidemque populo 
commodum porrigatur audiendi sacrum in propria paroecia: duo autem 
haec pari modo obtineri, quamvis alius Presbyter celebret. 

Quod si nimis urgeatur obligatio personalis, illud sequi videretur, 
ut, impedito Parocho, obligatio cessaret, cum obligatio mere personalis 
personam non egrediatur. Quod si nimis urgeatur obligatio localis, idest 
celebrandi per se in parochiali ecclesia, Parochus legitime absens, videretur 
ab obligatione solutus substituendi alium, qui Missam celebraret in paroeciali 
ecclesia. Cum itaque alterutrum admitti non possit, non incongruum videri, 
posse Parochum etiam ex levi causa alium substituere, qui Missam pro populo 
celebret in paroeciali ecclesia. Eo magis, quod, cum ex universali consuetu- 
dine non amplius paroeciani teneantur Missam audire in paroeciali ecclesia, 
satis consultum videatur utrique dictae obligationi si Parochus absens 
celebret pro populo suo, ubi degat; fructus enim Sacrificii idem est, quo- 
cumque in loco celebretur: alius autem Missam celebret in paroeciali eccle- 
sia ad populi commoditatem. 

Ft ad obligationem quod attinet celebrandi in paroeciali ecclesia et non 
in alia, est animadversum, non multum valere auctoritates adductas. Nam- 

que Barbosa, aliique ex huius auctoritate, innituntur causae ZLucanae, 
I5 septembris 1629, quae in Regestis S. C. C., Lib. 14, Decret., p. 169 sic 
reperitur: Sacra, etc. censuit Episcopum iuxta facultatem reservatam adsignare 
debere unicuique parochiae portionem iuxta ratam seu statum primum cuius- 
cumque, slt. de 20 et quinque respective; onus vero iniunctum Parocho Tempa- 
gnani se conferendi ad ecclesiam parochialem Antiacoli, ibique celebrandi 
abrogandam esse. Ex hac itaque resolutione, quamquam facti speciem in 
praesens non habeamus, facile apparet, non posse argui strictam obli- 
gationem celebrandi in ecclesia paroeciali et non in alia, ut arguit Barbosa, 
eiusque exscriptores: agebatur enim de onere iniuncto, id est de lege 
fortasse ex pacto statuta, qua unus Parochus, relicta propria ecclesia, coge- 
batur sese conferre in aliam paroecialem ecclesiam ibique diebus Dominicis 
celebrare: quod quisque videt quam sit abnorme. Idem est dicendum. de 
alia resolutione in Fanen. Rectoris Urceani, die 17 novembris 1629, Lib., 
14, Decret., p. 172; in hac enim causa responsum fuit: Sacra, etc. censuit, 
consuetudinem. supradictam, secundum ea quae proponuntur, non esse admit- 
tendam, sed diebus festivis celebrandun in propria parochia. In hac quoque 
causa agebatur de consuetudine alibi celebrandi diebus festis, quam con- 
suetudinem nemo non reprobabit, 

His alisque animadversis, proposita sunt resolvenda dubia: 

I. An Parochus die festo a. sua. paroecia absens satisfaciat suae obliga- 
tioni Missam celebrando pro populo in loco ubi degit, seu. potius teneatur 
substituere alium, qui Missam pro populo dicat in propria ecclesia? Et quatenus 
negative ad secundam partem : 

2. An teneatur Missam applicare pro populo in loco ubi degit, seu potius 
ad parochiam rediens teneatur applicare in propria ecclesia? 

3. An Parochus morbi causa legitime impeditus ne Missam celebret, tenea- 
tur post recuperatam sanitatem tot Missas applicare pro populo, quot durante 
morbo omisit, sive in casu, quo nec per se nec per alium, celebrare poterat sine 
gravi incommodo sive in casu quo poterat per alium, sed ex aliquo vano timore 
vel negligentia non curavit vel non obtinuit, ut alius pro se celebraret? 

Die, etc. Sacra, etc. ad 1.2.et 3.respondit: Parochum die festo a sua paroe- 
cia legitime absentem satisfacere suae obligationi Missam applicando pro populo 
suo, in loco ubi degit, dummodo ad necessariam populi commoditatem alius 
Sacerdos in ecclesia parochiali celebret et verbum Dei explicet. 

Parochum vero utcumque legitime impeditum ne Missam celebret, teneri 
eam die festo per alium celebrari et. applicari facere pro popolo in ecclesia 
parochiali: quod si ita factum non fuerit, quamprimum poterit, Missam pro 
populo applicare deberet. 

[Thesaurus Resolutionum, tom. 131, P- 557-568]. 

4223. 
S. C. C, IIcinen., 25 ian. 1873. 


Dilata fuit resolutio huius causae die 24 februarii 1872. ! Postquam 
igitur Episcopus statum paroeciarum et civilem ad S. C. transmiserat, 
reproposita causa: 

Die, etc. Sacra, etc. respondit: Affirmative favore Parochi S. Mariae 
ad coelum Assumptae. 

[Thesaurus Resolutionum, tom. 132, p. 21 5-222]. 

S. C. C.,, Annecien., 22 mart. 1873. 


Sacerdos Michael Gazel Anneciensis Dioeceseos animarum regimini 
a viginti et amplius annis ceu Vicarius addictus, anno 1861 parochiae 
eiusdem Dioeceseos oppidi vulgo Cernex praepositus fuit. Verum paucos 
post annos Rio Episcopo visum est illum ab hac ad aliam parochiam 
transferre,et reveraineunte anno 1969 illum transtulit ad paroeciam Piternes. 
At Parocho enixe obsecrante iniuncta translatio suum haud sortita fuit 
effectum. Diu tamen in huiusmodi consilio Episcopus haud perduravit, 
quandoquidem in episcopali concilio diei 15 novembris anni 1870 iterum 
statuta est eius translatio ad parochiam Brenthomme, alio suffecto Parocho 
parochiae Cernex. Verum huiusmodi mandatum exequi renuit Parochus. 
Duo enim et amplius menses iam effluxerant a remotione, et nondum € 
domo parochiali migrabat. Qua de re factum est, ut novus Parochus ei 
denegaret necessaria ad Missae sacrificium litandum in ecclesia parochiali 
Cernex. 

Hoc modo tractatus Gazel abiit et S. H. Congregationem supplici 
libello adivit, ut ad parochiam Cernex reintegraretur una cum reditibus 
et emolumentis usque ad praesentem diem non persolutis. 

Interrogatus Episcopus prius vix nonnulla innuit, quae ad causae defi- 
nitionem opportuna sunt, postea vero uberiorem informationem dedit. 
Ex actis constat Sacerdotem Gazel unum esse ex Rectoribus parochia- 
rum, qui vulgo Desservants nuncupatur, eo quod Cernex nunquam fuit 
sedes de justice de paix vel canton, eiusque Rectores seu Vicarii ad nutum 
Episcopi amovibiles considerabantur. Hisce itaque ita se habentibus que- 
rimoniae Gazel iuri haud conformes esse oppido liquet. Verum si urgeret 
Gazel ad eius translationem. nihilominus rationabilem causam requiri, 
respondit Episcopus: ipsum ingenio esse turbulento, rectum sensum, 
prudentiam et intelligentiam in agendo in eo saepissime deficere, illum 
verbis et telis multum aliis nocere ita ut cum iis diu pacem habere non 


possit. 

Contra nullam in themate causam interfuisse tuetur Orator, quando- 
quidem tum Syndici (le Maire), tum plurium patrum-familias, tum con- 
silii parochialis membrorum oppidi Cernex testimoniis integrae vitae, zeli, 
concordiae et solertis parochi laudibus commendatur. 

Quibus positis erit EE. VV. prudentiae, religionis atque iustitiae decer- 
nere, quonam responso dimittendae sint Oratoris preces. 

Die, etc. Sacra, etc. respondit: Scribatur Episcopo ad mentem: mens est 
Oratorem non futiles exceptiones opposutsse; matrem habere octuogenario maio- 
rem et infirmam: ideoque ei permittendum esse, ut. Missam celebret in loco 
ubi degit, et de congrua ecclesia parochiali quontocius providendum. 

[Liber 216 Decretorum, p. 923-927]. 

S. C. C., decr. 30 apr. 1873. : 


Inter damna gravissima nec unquam satis lugenda, quibus iamdiu 
catholicum Hispaniarum Regnum angitur, et miserandum in modum 
affligitur nedum in rebus civilibus, sed etiam in negotiis ecclesiasticis studio 
et malitia filiorum huius saeculi, illud ultimum haud tenet locum, quod 
superiori anno incepit, et nuperrime maximo omnium bonorum dolore 
consummatum est. 

Porro vix anno praeterito per publicas ephemerides rumor incessit, 
alterum ex istis Canonicis idest Petrum Llorente fuisse a laica potestate 
nominatum ad Metropolitanam Ecclesiam S. Iacobi de Cuba, atque insuper 
ex publica fama, facto comprobata, erat timendum, ne talis vir, iis animi 
dotibus ad Episcopale munus rite recteque obeundum minime praeditus, 
regia nominatione ad suam explendam ambitionem abuteretur, illico SSmus 
D. N. Pius PP. IX ex commissi sibi coelitus pastoralis officii debito reme- 
dium aliquod adhibendum iudicavit. Quamobrem iussu tanti Pontificis 
die 13 augusti 1872 per Eihum D. Card. Antonelli suum a Secretis Status 
datae fuerunt Literae D. Iosepho Orbera ab isto Capitulo canonice in Vica- 
rium Capitularem post obitum postremi Archiepiscopi electo; ac suo munere 
laudabiliter fungenti, quae eumdem hortabantur, ut si vera essent ea, quae 
narrabantur, omni cura studeret, ne nominatus sub quovis titulo, colore, 
€t arte sese immisceret in gubernio et administratione Archiepiscopalis 
Ecclesiae Cubensis. 

Attamen quod olim Gregorius XVI sa. me. de Gubernio Hispanico 
in sua Allocutione die 1r: martii I841? merito gravissimis verbis quere- 
batur de pluribus excessibus et usurpationibus a laica potestate perpetratis 
circa Vicarios Capitulares a demandata sibi procuratione suarum Eccle- 
siarum saepius prohibitos, nec non circa Canonicos vacantium Ecclesiarum 
temere inductos, aut etiam aperta vi adactos, ut munus Vicarii Capitularis 


! Capitulo et Canonicis Sancti Iacobi de Cuba in Regno Hispanico. 

viro a Gubernio in Episcopum nominato deferrent contra sanctiones Con- 
cilii Lugdunensis secundi (cap. Avaritiae, 5, de electione, in 6), aliis subinde 
Constitutionibus, et notissimis Pii VII Literis ; novembris 1810 ad Card. 
Maury, 2 decembris 1810 ad Averardum Corboli Ecclesiae Florentinae 
Vicarium Capitularem, et 18 decembris 1810 ad Paulum d'Atros Vicarium 
Capitularem Ecclesiae Parisiensis confirmatas, idipsum hodiernis quoque 
diebus lugendum et graviter improbandum conspicitur. 

Etenim Vicarius Capitularis animo prospiciens periculum calamitatum, 
quae tum Capitulo tum universae Dioecesi imminebant, quamdam doctam 
Pastoralem paraverat, eamque manuscriptam prius Capitulo misit, postea 
Vicariis Foraneis patefecerat ad evitandum schisma, quod certe timendum 
foret, si nominatus ad vacantem Archiepiscopalem Ecclesiam, eius guber- 
nium ad administrationem assumeret, antequam a Romano Pontifice in 
Consistorio fieret provisio, et provisus Apostolicas Bullas obtineret, easque 
Capitulo authentica forma exaratas exhiberet. Cumque Vicarius eamdem 
Pastoralem typis mandare coepisset, Ministri illam Gubernium adversus 
iudicantes, evulgari prohibuere, opus inceptum perfici impedierunt, eiusque 
auctorem in iuridicum Senatum detulerunt, ut processum in eumdem Vica- 
rium instrueret, ac sententiam ferret. 

Dum haec agebantur, Can. Llorente in Insulam Cubae rediit, et alter 
ex Ministris regiam Cedulam ad Capitulum misit instanter petens, ut regi- 
men Dioecesis advocaret, ac in eumdem Llorente transferret, donec interim 
eius favore expedirentur Bullae Apostolicae. At Canonici ad unum omnes 
in Comitiis coactis die 1x octobris 1872 responsum dederunt, sibi omnino 
impossibile esse adhaerere huic petitioni propterea quod suo tempore in 
electum Vicarium Capitularem iura omnia translata fuerunt ad tramites 
sacrorum canonum. Petiit insuper idem regius Minister, ut Vicarius Capi- 
tularis supra memoratam Pastoralem ad Capitulum missam, et encyclicas 
Literas ad Vicarios Foraneos datas ad se advocaret, et Gubernio civili 
traderet, cui petitioni Vicarius Capitularis Litteris diei 8 decembris 1872 
libenter annuit, gaudens potius eadem documenta esse sub potestate Guber- 
nii. Die autem 8 ianuarii huius anni citatus ad comparendum coram T'ribu- 
nali Iustitiae noluit se sistere, allegans incompetentiam "Tribunalis laici 
ob suum characterem Sacerdotalem, ac propter suam qualitatem Vicarii 
Capitularis, qua praeditus est a die suae canonicae electionis. Quare idem 
Tribunal Vicarium Capitularem suspendendum censuit, ét Gubernator 
civilis die 31 praedicti ianuarii ei notificavit statutam contra ipsum poenam 
suspensionis a iuribus et facultatibus hactenus exercitis, idque ob praefa- 
tam Pastoralem Capitulo comunicatam, et Literas circulares ad Clerum Insu- 
lae transmissas, contra quam suspensionis poenam Vicarius Capitularis 
contestando denunciavit ea mente ut opportuno tempore dispositiones 
canonicae suum sortiantur effectum. 

Interea Decanus Capituli habito nuncio huius suspensionis tum a regio 
Ministro,tum a Vicario Capitulari die 1 februarii huius anni extraordinaria 
Comitia convocavit, et Canonicorum votis post acrem disputationem 1n 
duas aequales partes scissis, Decanus contra consuetudinem duplex suffra- 

gium dedit, quo factum est, ut idem Decanus huiusmodi pluralitate innixus 
potuerit evulgare, quod Capitulum sibi assumpserit iurisdictionem et 
regimen Dioecesis, simulque Vicario indixit, ut signa, quibus, Sede vacante, 
Literae muniuntur, Capituli Secretario traderet. Pluribus ex capitibus 
hanc capitularem resolutionem impugnandam adnisus est Vicarius Capitu- 
laris, ac eam praesertim ob causam, quam Capitulares unanimiter confessi 
sunt in Comitiis habitis die 1x octobris 1872, ac sibi deesse potestatem ce- 
dendi nominato Llorente, cum iura omnia in Vicarium Capitularem cano- 
nice electum translata fuerint ad formam sacrorum canonum, ac nulla 
subsit causa eum invitum nunc ab officio removendi, et si qua forte adesset, 
ea iudicanda et approbanda foret non a Capitulo sed ab Apostolica Sede 
iuxta responsa Sacrarum Congregationum. Post hanc gravissimam Vicarii 
Capitularis obtestationem et declarationem siluit Capitulum, vel saltem 
non constat ullam dedisse responsionem. Nec mirum, nam post supra 
memoratam extraordinariam sessionem, qua decretum est spolium legitimi 
Vicarii Capitularis, Decanus Emmanuel Miura, et alii eidem adhaerentes 
regimen vacantis Ecclesiae in famosum Petrum Llorente transtulerunt, 
qui saeculari potestate fretus die 3 februarii possessionem apprehendere 
non erubuit, et ecclesiasticam iurisdictionem statim nefario ausu exercere 
incepit, Secretariam Vicariatus, reliquasque ecclesiastici gubernii officinas 
vi civica et coactione occupavit, nominationes ad Beneficia curata fecit, 
Parochos sibi adversos amovit, ipsum Vicarium Capitularem expoliatum 
obstringere tentavit ad rationem ei reddendam de iis omnibus quae in mu- 
nere Vicarii exercendo fecerat, eumque hoc recusantem in sua domo ad 
modum carceris detinuit, auxilio ad hunc finem a saeculari potestate implo- 
rato. Hisce non obstantibus suum esse duxit Vicarius per encyclicas Lite- 
ras de completa invasione et usurpatione certiores reddere Vicarios Foraneos, 
aliosque quorum interesse poterat. 

In hoc infando ac detestabili rerum statu, quo Clerus et populus catho- 
licus in Cubensi Metropolitana Ecclesia misere versatur, SSrhus Dominus 
Noster Pius divina providentia Papa IX pro ea, qua divinitus pollet in uni- 
versam Ecclesiam suprema potestate, gravissima considerans mala ex tristi 
huiusmodi factorum enarratione scatentia, ac prae sua omnium Ecclesia- 
rum sollicitudine cupiens quo citius fieri potest, efficax adhiberi remedium, 
quo boni subleventur, et mali corripiantur, ac illuminentur, iussit ut ab 
hac S. Congregatione Concilii iuxta metem a Sanctitate Sua eidem panditam 
opportunum 'n id decretum ederetur. 

Quare haec S. Congregatio Concilii prae oculis habita praefata factorum 
serie, ac perpensis iis, quae statuit Concilium Lugdunense II, Boni- 
facius VIII in Constitutione Jniunctae nobis, de elect., inter comm., Cle- 
mens XI Const. /n supremo diei 24 aug. 1707, aliisque Summorum Ponti- 
ficum Constitutionibus, ac praeterea notissimis Pii VII Literis supra allatis, 
ac etiam Literis Leonis PP. XII datis die 3 martii 1826 ad Patriarcham Lisbo- 
nensem, statuit atque decernit ac respective declarat, nempe: 


1 Bull. Rom., tom. 1o, p. 212-214. 


S. C. Concilii 571 


I. Petrum Llorente a Gubernio Hispanico ad Archiepiscopalem Eccle- 
siam S. Iacobi de Cuba nominatum, licet huius nominationis seu praesen- 
tationis nullum apud S. Sedem extet authenticum documentum, in censuras 
ecclesiasticas, ac etiam in maiorem excommunicationem ipso iure incidisse, 
aliasque poenas ecclesiasticas contraxisse, eo quod nulla ab Apostolica 
Sede obtenta Consistoriali provisione, neque propterea Apostolicis Bullis 
expeditis multoque minus Capitulo S. Iacobi de Cuba exhibitis, temerario 
ausu, et a civili potestate protectus, adhibitis etiam militibus, et expoliato 
legitimo Vicario Capitulari, administrationem et regimen Dioecesis S. Iacobi 
de Cuba invasit, atque usurpavit: item S. Congr. eumdem Llorente tam 
Canonicatu, quo gaudebat in Ecclesia Metropolitana Cubensi, quam alio 
quolibet beneficio ecclesiastico expoliatum, et insuper inhabilem ad alia 
quaecumque beneficia in futurum obtinenda declarat atque decernit. 

II. In easdem censuras et excommunicationem maiorem et poenas 
ecclesiasticas incidisse etiam tam praedictum Emmanuelem Miura Decanum 
Capituli, quam alios viros ecclesiasticos et laicos, qui fuerunt auctores, vel 
auxilium quovis modo activum praebuerunt ad perpetrandam invasionem 
et usurpationem praefatam. 

III: Item actus omnes iurisdictionales post invasionem et usurpatio- 
nem praedictam exercitos, prorsus nullos et irritos eadem S. C. declarat, 
ac pro irritis ab omnibus haberi decernit. Attamen acta omnia per ipsum 
invasorem gesta, quaeque alio canonico vitio praeter legitimae auctori- 
tatis defectum non laborant, S. Congr. ex indulgentia erga non culpabiles 
sanare in radice intendit, atque per hoc decretum sanat. . 

IV. Tandem praelaudatum Sac. D. Iosephum Orbera legitimum Vica- 
rium Capitularem S. Iacobi de Cuba iniquo modo et malitia hominum a 
suo munere expulsum et expoliatum, S. Congr. in integrum restituit et 
ab omnibus tamquam Vicarium Capitularem haberi-decernit cum omnibus 
iuribus et facultatibus perinde ac si nunquam fuerit expulsus et expoliatus. 

[Acta Pii IX, vol: VI, p: 169-176]. 


4226. 
S. C. C., Monacen., 28 febr., 28 mart. 1874. 


Riüus Archiepiscopus Monacensis Sacratissimum Principem supplici 
libello adivit exponens: « tam in sua Archidioecesi, quam in coeteris Regni 
Bavariae dioecesibus, parochorum reditus a civili Magistratu, collatis cum 
Ordinario consiliis, computari et constitui. In iis etiam Missarum fundatio- 
nes, singularum parochiarum propriae, et publicae functiones occasione exe- 
quiarum vel benedictionis matrimoniorum peragendae numerantur, quibus 
pro. Missis seu fundatis seu casualibus certa stipendia ordinario maiora 
parocho assignantur, quae stipendia partem integralem beneficii parochialis 
constituunt. Haud raro autem evenit, ut parochi, quibus istae Missae cen- 
sentur in partem congruae parochialis, ob causas legitime excusantes impe- 
diantur, quominus ipsi easdem persolvant ». 

Quaerebat igitur, ut definiretur, utrum parochi impediti, celebrationem 
harum Missarum alteri Sacerdoti sic tradere debeant, ut totum stipen- 
dium constitutum pro celebratione talium Missarum solvant, an potius 
sufficiat ordinarium vel aliquanto maius ab Archiepiscopo statuendum, 
ita ut, quod supersit, ab ipsis parochis, quibus Missae eaedem in partem 
redituum assignatae sunt, tuta conscientia retineri possit. Addidit autem 
inibi usum fere generalem et antiquum invaluisse, ut parochi, quibus 
talia stipendia maiora etiam in publicis tabulis censualibus attributa 
inveniuntur, legitime impediti, sacerdotibus coadiutoribus vel aliis bene- 
ficiatis ordinarium pro ratione Missae vel cantatae vel lectae stipendium 
solvant. Huiusmodi supplicatione accepta, statim decretum editum fuit 
a Secretaria S. Congregationis Concilii die 30 iunii 1873: Per Summaria 
precum. 

In primis notatum fuit cum Benedicto XIV, 7nstit. Eccl. 56, num. rz, 
stipendium, quod ex communi Ecclesiae disciplina Sacerdotibus traditur 
pro comparando fructu medio Sacrificii, loco panis et vini, quae antiquitus 
offerebantur, suffectum fuisse. Quae quidem disciplina seu consuetudo cum 
ab universali Ecclesia recepta fuerit, non sine impudentia damnari posset, 
aequum enim est ut ex altari vivere debeat, qui altari inservit: unde Sacri 
Canones, inquit Fagnanus, in cap. Praternitatem, de Sepulturis, num. 85, 
in assignatione stipendii non considerant paupertatem, sed mercedem laboris, 
cum nemo militet propriis stipendiis. Cap. Cum ex officii, de praescript. Hanc 
vero mercedem Sacerdos non accipit quasi pretium Missae, quod esset 
simoniacum, sed quast sustentamentum vitae, ut ait D. 'Thomas apud Benedic- 
tum XIV, loc. cit., n. 4. Nec integram sustentationem sed partem illius ex 
stipendio sumere debet, ut pergit Benedictus XIV, loc. cit. Nam Sacerdo- 
tes, si saeculares sint, titulis patrimonialibus aut beneficiis fruantur necesse 
est: si Regulares, aut Mendicantes erunt, et a populo fideli eleemosynas 
in propriam alimoniam suscipient, aut possidentes, et ex Monasterii redi- 
tibus alentur. : 

Ex his consequitur Missae stipendia eo tantum fine in Ecclesiam inducta 
fuisse, ut supplendae Sacerdotum sustentationi inserviant, non autem ut 
illi divitis cumulentur, multoque minus ut inde sordidi quaestus occa- 
sionem arripiant: cumque sacrae res sint, commercii aut negotiationis 
usui nullatenus inservire possunt, nec laicorum hominum procurationi 
permitti. | 

Cum tamen ob effraenatas hominum cupiditates innumeris incommodis 
Missarum stipendia occasionem praebuerint, plures ad haec removenda ab 
Ecclesia sanctissimae leges ac decreta diversis temporibus lata fuerunt: 
quae diligenter a Benedicto XIV, cit. Znstit. Eccl. 56, De Synod. Dioeces., 
lib. 5, cap. 9, De sacr. Mis., l. 3, cap. 21 recensentur. Et ne veteres addu- 
cantur hac in re Ecclesiae leges, audiatur Tridentinum in Sess. 22, Decret. 
de observ. et evit. in celebr. Mis. 

Huic Concilii decreto, quo quidquid avaritiam turpemve quaestum 
sapit, e Missae Sacrificio proscribitur, accesserunt celebres illae Hi B2Q 
declarationes seu Decreta de celebratione Missarum Urbani VIII auctori- 

tate edita die 21 iunii 1625 per constit. quae incipit Cum saepe,! ac postea 
additis aliis resolutionibus ab Innocentio XII, decimo Kal. ianuarii 1697 
per constit. apostolicam quae incipit JVuper innovata et confirmata. ? 
Post haec decreta et post plures damnatas ab Alexandro VII proposi- 
tiones, ? omnis corruptelae aditus interclusus fuisse videri poterat. Nihilo- 
minus eo progressa est Ecclesiasticorum quorumdam et laicorum hominum 
aviditas, in Pedemontana potissimum regione, uti testatur Benedictus XIV, 
constit. Pro eximia, die 30 iunii 1741 data, * ut coactus fuerit idem Pontifex 
eodem die alteram edere constitutionem, quae incipit Quanta cura, qua 
ecclesiasticas poenas in eos infligit, qui Missas colligentes, eas per alios 
celebrari curant, eleemosynarum parte sibi retenta. 

Ex nuperrima constit. SS8Áíhi D. N. Pii Papae IX, quarto idus octobris 
1869 data, quae incipit Apostolicae Sedis, 9 retenta tantum fuit excommu- 
nicatio maior, quae cum co/ligentes in genere afficiat, tam laicos quam Eccle- 
siasticos comprehendere videtur, sublata contra hos suspensione, de qua 
mentio non habetur. Dicitur enim ibi sect. 2, num. 12 «Colligentes e/eemo- 
synas maioris pretii pro Missis, et ex iis lucrum captantes, faciendo eas 
celebrari in locis ubi Missarum stipendia minoris pretii esse solent ». 

Cum autem in cit. constit. Urbani VIII statutum esset, ut Missae intra 
breve tempus celebrarentur, et controversia inter Doctores orta fuisset, 
quodnam tempus censendum esset breve, Sacra haec Congregatio, die 17 iulii 
1765, resolvit Modicum tempus intelligi infra mensem, Lib. 19, Decret., p. 597. 

Haec quae ab Apostolica Sede diversis temporibus decreta sunt, ad 
omnem turpis lucri vel negotiationis speciem circa eleemosynas Missarum 
removendam, satis superque ostendunt quanta cura, quanto studio et zelo 
Ecclesia curaverit, ut circa Missarum eleemosynas nihil irrepat, quod rebus 
sanctis haud conveniat, ac turpis lucri suspicionem ingerat. Hisce itaque 
praenotatis iuris principiis, disquirendum est, utrum in agendi ratione 
parochorum, de quibus in casu, aliquid existat, quod ex allatis decretis 
vel animadversione, vel reprehensione dignum reperiatur. 

Ab expositis Romanorum Pontificum Decretis sequens regula tuto 
praestituenda videtur, scilicet eleemosynas Missarum integras tradendas 
esse Sacerdoti celebranti, quicumque sit qui eas celebret; et hoc tum causa 
arcendi damnabile lucrum seu mercimonium in re tam sancta, tum etiam 
ratione iustitiae. 

Sed haec regula non adeo generalis est, ut in omnibus prorsus casibus 
applicari possit; plures enim exceptiones assignantur. Et sane: circa Decretum 
S. C. Concilii, quo prohibetur Sacerdoti, qui suscepit Missam celebrandam 
cum certa eleemosyna, ne eamdem alteri, parte eiusdem eleemosynae sibi 
retenta, celebrandam committat, quaesitum fuit eidem S. C. propositum: 


1 Cf. N. 2460. 
3 Cf. N. 260. 
3 Cf. N. 734. 
ACE N.S312: 
SO CDUNMSII. 
$ Cf. N. 552. 

an hoc Decretum habeat locum in beneficiis, quae conferuntur in titulum' 
idest an Rector Beneficii, qui potest per alium celebrare, teneatur Sacer- 
doti celebranti dare stipendium ad rationem redituum Beneficii? Sacra 
Congregatio Cardinalium Concilii "Tridentini Interpretum, auctoritate 
sibi a Sanctissimo Domino Nostro attributa ad hoc dubium propositum 
respondit: Non habere locum, sed satis esse, ut Rector beneficii, qui potest 
Missam per alium celebrare, tribuat Sacerdoti celebranti eleemosynam con- 
gruam secundum morem Civitatis vel Provinciae, nisi in fundatione ipstus 
Beneficii aliud cautum fuerit. 

Sanctus autem Alphonsus in Tract. 13, de Sacram. Eucharistiae, in 
lib. 6, num. 321, postquam exposuit suam doctrinam circa turpem quae- 
stum in perceptione eleemosynarum pro Missis celebrandis damnatum ex 
Decreto S. Congregationis Concilii adprobato ab Urbano VIII et confir- 
mato ab Innocentio XII ita subiungit: « Ab hac tamen prohibitione exci- 
pitur I... casus, quo aliquis daret maiorem stipem non tam intuitu Missae, 
quam amicitiae, paupertatis, gratitudinis, propinquitatis etc. potest tunc 
Sacerdos excessum retinere, committendo alteri Missae celebrationem. 
Excipitur II... casus, quo Sacerdos cui committitur celebratio, liberaliter 
et omnino sponte tibi condonet excessum illum: sicut enim ille potest totum 
remittere, sic et partem. Verumtamen hoc minime admittendum, si tu 
indices maius pretium acceptum et Sacerdotem roges ut remittat; vel ab 
€o quaeras, an consentiat, ut tu partem retineas; tunc enim nequis eam 
retinere etiamsi ille annuat: nam hoc in praefata bulla: Quanta cura Be- 
ned. XIV asseritur tamquam execrabilis abusus vetitus a pluribus. Ponti- 
ficibus, qui decretum voluerunt (verba Bullae) nimirum a quolibet Sacer- 
dote, stipendio maioris pretii pro celebratione Missae accepto, non posse 
alteri stipendium minoris pretii erogari, etsi eidem Sacerdoti celebranti 
et consentienti (nota) se maioris pretii eleemosynam accepisse indicasset. 
Excipitur III... Beneficiarius, qui bene potest committere alteri Sacer- 
doti celebrationem Missae debitam pro Beneficio, tradito stipendio con- 
gruo iuxta consuetudinem loci, quin tradat totam ratam fructuum. Et 
patet ex decreto S. Congr. adpr. ab Innoc. XII in Bulla: Nuper, n. 8, ubi 
dictum fuit Decretum Urbani non habere locum, sed satis, ut Rector 
Beneficii, qui potest Missam per alium celebrare, tribuat Sacerdoti cele- 
branti eleemosynam congruam secundum morem civitatis, nisi in funda- 
tione beneficii aliter cautum fuerit». Quibus positis quaeritur: 

Utrum Parochi impediti, celebrationem. supradictarum Missarum | alteri 
Sacerdoti sic tradere debeant, ut totum stipendium constitutum pro. celebra- 
tone talium Missarum solvant, an potius sufficiat ordinarium, vel aliquanto 
maius ab Archiepiscopo statuendum, ita ut quod supersit, ab ipsis Parochis, 
quibus Missae eaedem in partem redituum assignatae sunt, tuta conscientia 
retineri possit? 

Die 28 februarii 1874 Sacra, etc. respondit: Dilata. 

Die 28 martii 1874 Sacra, etc. respondit: Dilata. ! 

[Liber 217 Decretorum, p. Orr cron 

L1. Cf. N.-4230. 

4227. 
S. C. C., decr. 23 maii 1874. 


Actuosi iniquarum sectarum asseclae, qui ubique fere rerum potiti 
omnem pervertere ordinem, ipsaque constitutionis Ecclesiae Chrisu funda- 
menta suffodere conantur, etiam in catholica Italia plebes commovere 
audent, ut imitantes nefarium quorundam Helveticorum exemplum, ius 
eligendi proprios animarum curatores sibi audacter usurpent. Nec quod 
deterius est, defuit inter aliquos perditissimos ecclesiasticos viros, qui 
munus parochiale tam perverse sibi delatum suscipere, atque etiam obire 
impudenter praesumpserit. Detestabile sane facimus, quod ecclesiasticam 
hierarchiam evertit funditusque pessumdat! siquidem docendus est populus, 
inquit Caelestinus Papa, mon sequendus, nosque, si nesciunt, eos, quid liceat, 
quidve non liceat, commonere, non his consensum praebere debemus. * "'émera- 
rius proinde ausus contra statuta Sanctorum Patrum! crimen tam ambitionis 
quam inobedientiae, ex quo, subdit Gregorius VII, plurimas perturbationes 
in Ecclesia (imo ruinam sanctae religionis) oriri, ex. quibus christiana. religio 
conculcatur.? Nil propterea mirum, quod ss. canones tantum nefas perpe- 
tuo reprobaverint, ac gravissimis poenis devoverint. Praelaudatus namque 
Gregorius VII,? Paschalis II, * Alexander II * et Concilium Lateranense 
sub Alexandro III celebratum 9 solemniter decreverunt, investituram eccle- 
siae per manus laicorum susceptam irritam esse, et clericos ecclesias taliter 
recipientes ab introitu Ecclesiae interdici, excommunicatione mulctari, 
et, si in scelere perstiterint, a ministerio ecclesiastico deponi debere. Quin 
imo scelus huiusmodi eam praeterea redolet nequissimam iurisdictionis, 
bonorum ac iurium Ecclesiae usurpationem, quam Concilium Tridentinum ? 
anathemati tamdiu subiecit, quamdiu usurpatio cessaret, ac constitutio 
Apostolicae Sedis, IV Id. oct. 1869* obnoxiam declaravit excommunica- 
tioni latae sententiae speciali modo Romano Pontifici reservatae. 

Cum tamen tot saluberrimae ss. canonum sanctiones haud fregerint 
audaciam ac nequitiam novatorum, ne in superioribus Italiae regionibus 
illud ipsum patraretur nefas,quod in proxima Helvetia nuper fuerat aposto-. 
lica auctoritate disiectum: SSihus D. N. Pius PP. IX, pro maxima qua 
flagrat erga omnes oves sollicitudine et charitate, mandavit huic Sac. Con- 
gregationi Concilii, eidem malo eadem occurrendum esse medela; ideoque 


1 Can. Docendus, 2, Dist. 63. 

2 Can. S? quis deinceps, 12, et can. Quoniam, 13, Caus. 16, qu. 7. 

3 Can. Si quis deinceps, 12, can. Quoniam, 13, can. Si quis Episcopus, 14, Caus. 16, qu. 7. 

4 Can. Si quis Clericus, 16, can. Constitutiones, 17, can. Nullus, 18, can. Sicut, 19, 
Caus. 16, qu. 7. 

5 Can. Per laicos, 20, Caus. 16, qu. 7. 

$ Cap. Praeterea, 4, de iurepatr. 

7, Sess, XXII, cap. 1r, de ref. 

8 Part. I, $ 11. — Cf. N. 552. 

iussit ecclesiasticis provinciis Venetae ac Mediolanensi, singulisque Dioece- 
sibus patriarchali ac metropolitanae iurisdictioni subiectis applicari atque 
inculcari, prout praesenti decreto reapse applicantur atque inculcantur ea 
omnia, quae pro Helvetica Foederatione quoad popularem parochorum 
electionem sapientissime constituta sunt in nuperrimis literis encyclicis 
diei 21 novembris 1873; ! adeo, ut quicumque in praememoratis Dioecesibus, 
suffragante populo ad parochi sive vicarii officium electi audeant sive eccle- 
siae sive iurium ac bonorum praetensam possessionem arripere, atque obire 
munia ecclesiastici ministerii, Zpso facto imcurrant in excommunicationem 
maiorem peculiariter reservatam S. Sedi, aliasque poenas canonicas, iidemque 
omnes fugiendi sint a fidelibus iuxta divinum monitum, tamquam alieni aut 
fures, qui non veniunt, nisi ut furentur, mactent et perdant. Ita porro eadem 
Sac. Congregatio Concilii statuit ac decrevit et ab omnibus servari mandavit, 
sublatis exemptionibus ac privilegiis quibuscumque, etíam speciali men- 
tione dignis. 
[Ius Pontif. de Prop. Fide, pars I, vol. VI, B, p. 236, 237]. 


4228. 
S. C. C., decr. 25 iul. 1874. 


Cum circa eleemosynas Missarum graves quaedam quaestiones S. Sedi 
propositae fuerint, eas SSihus D. N. D. Pius divina providentia Papa IX 
Eris ac Rmhis DD. S. Rom. Ecclesiae Cardinalibus Concilio "Tridentino 
interpretando ac vindicando praepositis expendendas ac resolvendas man- 
davit. Itaque iniuncto sibi muneri, ea qua par est diligentia et consilii matu- 
ritate, iidem Eri Patres satisfacere cupientes, infrascripta dubia desuper con- 
cinnari voluerunt. 

I. Àn turpe mercimonium sapiat, ideoque improbanda, et poenis etiam 
ecclesiasticis, si opus fuerit, coercenda sit ab Episcopis eorum bibliopo- 
larum vel mercatorum agendi ratio, qui adhibitis publicis invitamentis, 
et praemiis, vel alio quocumque modo Missarum eleemosynas colligunt, 
et sacerdotibus, quibus eas celebrandas committunt, non pecuniam sed 
libros aliasve merces rependunt. 

2. An haec agendi ratio ideo cohonestari valeat, vel quia, nulla facta 
imminutione, tot Missae a memoratis collectoribus celebrandae commit- 
tantur, quot collectis eleemosynis respondeant, vel quia per eam pauperibus 
sacerdotibus, eleemosynis Missarum carentibus, subvenitur. 

3. An huiusmodi eleemosynarum collectiones et erogationes tunc etiam 
improbandae et coercendae, ut supra, sint ab Episcopis, quando lucrum, 
quod ex mercium cum eleemosynis permutatione hauritur, non in proprium 
colligentium commodum, sed in piarum institutionum, et bonorum operum 
usum vel incrementum impenditur. 


1 Cf. N. 566. — Cf. etiam N. 567. 

4. An turpi mercimonio concurrant, ideoque improbandi atque etiam 
coercendi, ut supra, sint ii, qui acceptas a fidelibus vel locis piis eleemosy- 
nas Missarum tradunt bibliopolis, mercatoribus, aliisque earum collecto- 
ribus, sive recipiant, sive non recipiant quidquam ab iisdem praemii nomine. 

5. Àn turpi mercimonio concurrant, ideoque improbandi et coercendi, 
ut supra, sint ii, qui a dictis bibliopolis et mercatoribus recipiunt pro Missis 
celebrandis libros aliasve merces, harum pretio sive imminuto sive integro. 

6. An illicite agant ii, qui pro Missis celebratis recipiunt stipendii loco 
libros vel alias merces, seclusa quavis negotiationis, vel turpis lucri specie. 

7. An liceat Episcopis sine speciali S. Sedis venia ex eleemosynis Missa- 
rum, quas fideles celebrioribus sanctuariis tradere solent, aliquid detrahere, 
ut eorum decori et ornamento consulatur, quando praesertim ea propriis 
redditibus careant. 

8. An et quid agendum ab Episcopis, ne in iisdem sanctuariis plures 
Missarum eleemosynae congerantur, quam quae ibi intra praescriptum 
seu breve tempus absolvi queant. 

9. An et quid agendum ab Episcopis, ut Missae, sive quae singulis 
sacerdotibus, sive quae ecclesiis et locis piis a fidelibus celebrandae commit- 
tuntur, accurate et fideliter persolvantur. 

Quibus dubiis non semel in propriis comitiis sedulo et accurate perpen- 
sis, tandem in Congregatione Generali habita in Palatio Apostolico Vati- 
cano die 25 iulii 1874, iidem Eri Patres in hunc modum respondendum 
censuerunt, videlicet: 

Ad r. Affirmative. 

Ad 2. Negative. 

Ad 3., 4. et 5. Affirmative. 

Ad 6. Negative. 

Ad 7. Negative, nisi de consensu oblatorum. 

Ad 8. et 9. Standum Constitutionibus Apostolicis et decretis alias 
datis. ! 

Factaque die 31 augusti 1874 de his omnibus SSio D. N... relatione, 
Sanctitas Sua resolutiones S. Congregationis Apostolica sua auctoritate 
adprobavit et confirmavit, atque ad Episcopos transmitti iussit, ut ipsi 
eas intra propriae iurisdictionis limites exequendas, perpetuoque et inviola- 
biliter servandas curent. Contrariis non obstantibus quibuscumque. 

[Collectanea S. C. de Prop. Fide, vol. II, n. 1423]. 


4229. 
S. C. C,, Brixinen., 22 aug. 1874. 


Episcopus Brixinensis anno 1871 exeunte, Sacratissimo Principi expo- 
suit, in sua Dioecesi eos, quibus imminet animarum cura, in duplicem 
classem dispertiri: ad primam illos pertinere, qui licet parochi Curati et Ca- 

1 Cf. Bened. XIV, Instit. Eccles., 56; De Synod. Dioeces., lib. 5, cap. 8, sq.; De Sacrif. 
Miss., lib. 3, cap. 21, sq. 

pellani vocantur, parochiali tamen iurisdictione praediti sunt; ad alteram spe- 
ctare eos, qui Expositorum et Beneficiatorum nomine venientes ex propriae 
praebendae fundatione nonnullas parochiales functiones obire tenentur, 
quin tamen ordinaria potiantur iurisdictione. Addidit insuper, hisce tem- 
poribus praebendarum reditus in ea Dioecesi adeo imminutos esse, ut 1sti 
animarum curatores, et careant quo honeste vivant, et insuper alieno aere 
gravati persaepe decedant. Retulit tandem, istorum nonnullos nedum missa 
pro populo, sed tot aliis missis beneficio adnexis gravari, quot celebrandis 
integer annus minime sufficiat. 

Has ob causas opus fuit ut cogitaretur de summa quadam pecuniae 
constituenda, quae congrua esset ad vitam sustentandam: quam non mino- 
rem assignandam esse quingentorum Florenorum putabat Antistes, atque 
ut hunc finem facilius consequi valeret, expostulabat facultatem reducendi 
praefata Missarum onera, usque ad summam scutatorum biscentum. 

Huic Episcopi petitioni Pontifex Maximus per S. Concilii Congreg. rescri- 
bendum mandavit « pro facultate reducendi Missas usque dum animarum 
curatoribus, aliisque in precibus nominatis adsignata maneant scutata cen- 
tum et octoginta monetae romanae, ita tamen, ut reductio non excedat 
medietatem numeri in fundatione praestituti, arbitrio et conscientia Epi- 
scopi ad quinquennium, et dummodo concessiones faciendae quinquennii 
terminum non excedant ». 

Iamvero, ut retulit Vicarius Generalis praefatae Dioecesis literis die 
24 aprilis labentis anni datis, ex huiusmodi rescripto dubitatio suborta 
est an in hac summa scutatorum 180 statuenda, debeant etiam includi eleemo- 
synae Missarum adoentitiarum, et praestationes stolae, aliaeve oblationes 
gratuitae pro certis precationibus pro defunctis publice in Ecclesia. faciendis 
vel non. Acceptis precibus illico editum fuit a Secretaria S. Congregationis 
rescriptum: Ponatur in folio, et causa proposita fuit sub dubitandi formula 
in calce exscripta. 

Neminem latet et saepissime penes S. O. declaratum fuit, summam 
scutatorum centum, Parochis a iure statutam ! pro congrua vitae susten- 
tatione non f£axative sed demonstrative tantum accipiendam esse, ita ut 
ipius taxatio prudenti iudicis arbitrio committi debeat, ut eam in tanta quan- 
titate constitunt, quae sit sufficiens ad commodam et honestam personae 
sustentationem, habita ratione loci, onerum, qualitatis personae, consuetu- 
dinis regionis et similium. Hinc parochialis praebendae tenuitati, ubi 
aliter suppetiae ferri nequeant, consulere oportet, aut perpetua unione 
Beneficiorum Conc. 'lrid., Sess. 21, cap. 5, Sess. 24, cap. 13, de ref., 
aut applicatione piorum legatorum, vel etiam Missarum reductione. At 
vero utrum in Parochorum congrua praefinienda ratio haberi debeat etiam 
emolumentorum, quae incerta dicuntur, quaestio est inter iuris interpretes, 
qui hanc agitant quaestionem, quando de congrua Vicariis perpetuis adsi- 
gnanda edisserunt ex dispositione const. S. Pii V, cuius initium Ad exe- 
quendum, ? in qua perlegitur « Ita se (Episcopum) continere et arbitrari de- 


1 Conc. 'Trid., Sess. XXIV, de ref., c. 13. 
? Die 1 nov. 1567. — Bull. Rom., tom. 4, II, p. 401, 402. 

bere ut non maior centum, nec minor quinquaginta scutatorum annuorum 
summa, computatis etiam omnibus incertis emolumentis, et aliis obven- 
tionibus communiter percipi solitis, eis (vicariis perpetuis) adsignentur ». 
Quaenam vero sint ista incerta emolumenta, et obventiones communiter 
percipi solitae, inquirunt DD. et in diversam abeunt sententiam. Nonnulli 
enim incerta distinguunt inter mere eventualia, quae scilicet pendent ex 
mera populi devotione, et inter incerta aliqualiter certa, quae ex admini- 
stratione sacramentorum, et a funeribus derivant, atque haec in congruam 
imputanda esse censent, minime vero illa. 

Alii vero e contrario evincere contendunt congruam solis reditibus et 
fructibus certis constare debere, non vero emolumentis et proventibus 
incertis. Inter emolumenta autem et proventus incertos reponunt fructus 
stolae idest obventiones, quae ex administratione Baptismi, Viatici, Extre- 
mae Unctionis, Benedictione nuptiarum, purificatione mulierum, funera- 
libus etc. percipiuntur easque in congruam imputandas non esse autu- 
mant. 

Praeter Canonistas vero Rotae tribunal saepe quoad hanc materiam iudi- 
cium protulit, et praemissa distinctione inter incerta quae habent aliquam 
certitudinem, ut sunt decimae frumenti, vini, olei aliique fructus, qui incerti 
sunt tantummodo ratione summae et quantitatis; atque inter emolumenta, 
quae omnino incerta sunt, ut reditus funeralium, oblationum nuptiarum, 
eleemosynarum altaris et similium; prima in congruam imputanda esse 
decrevit, non vero secunda. 

Quid autem in hac iudiciorum varietate S. Concilii Congregatio sen- 
serit, fortasse deduci potest ab Isermien. Vicariae, 20 aprilis 1697, Lib. 47, 
Decr., p. 151 et 547 ubi tertio loco proposito dubio: Zn eidem Vicario perpetuo 
assignanda esset congrua et quid in ea imputandum — responsum fuit — Assz- 
gnandam esse congruam, arbitrio Episcopi, dummodo non excedat summam du- 
catorum sexaginta, computatis in ea fructibus praebendae et aliis ad formam 
Bullae Beati Pii V. Iamvero pro executione praedictae resolutionis lata fuit 
ab Episcopo sententia infrascripti tenoris: « Declaramus supradicto Vicario 
perpetuo assignandam esse congruam in summa ducatorum sexaginta... 
computatis tamen in eadem congrua fructibus praebendae omnibus, 
etiam incertis emolumentis et aliis obventionibus communiter percipi 
solitis. Declarantes etiam in congrua praedicta non esse computanda 
distributiones quotidianas, quae dantur ratione servitii personalis prae- 
stiti ob interessentiam choro, caeterisque functionibus, oblationes, can- 
delas, eleemosynas, aliaque emolumenta parochialia solita dari pro fune- 
ribus, pro benedictione cadaverum in suis domibus, pro officio absolu- 
tionis super defunctis... pro benedictionibus domorum in diebus Paschatis, 
pro sponsalitiis, pro Baptismis et similibus tamquam non comprehensa 
in Bulla Beati Pii V ». 

Appellatione a Capitulo interiecta, quia'se gravatum putabat praeser- 
tim ex non facta computatione distributionum, dubium ita concinnatum 
fuit: An in congruam Canonici Curati imputari debeant. distributiones quoti- 
dianae, quae dantur ratione servitii personalis et interessentiae Choro, necnon 

caetera emolumenta parochialia expressa in sententia Episcopi — responsum 
prod/iit — Affirmative quoad primam partem, negative quoad secundam. 

Hisce praehabitis, ad propositam controversiam propius accedimus, 
in qua, secundum ea quae Vicarius Generalis exposuit, duplex incertorum 
genus distinguendum esse putabatur, unum illorum, quae mere eventualia 
sunt et nulla gaudent certitudine, uti missae adventitiae, quae ne accen- 
sentur quidem inter emolumenta parochialia, nec non oblationes, quae a 
fidelibus sponte exhibentur pro aliquibus precationibus publice in ecclesia 
ad fidelium animas suffragandas peragendis; alterum illorum, quae emolu- 
menta stolae respiciunt. Iamvero primum genus incertorum in congruam 
imputari non posse communissima Doctorurm sentent'a tenet. Controversia 
igitur ad secundum genus tantummodo arctanda est iuxta ea, quae superius 
exposita reperiuntur, et circa quam varium ferri potest iudicium prout 
unam vel alteram iuris interpretum doctrinam amplecti libeat. 

Caeterum animadversum fuit in themate, cum de Missarum reductione 
obtinenda ageretur, prudenti EE. PP. arbitrio relinquendum, utrum oppor- 
tunius foret in Parochorum congruum stolae fructus imputare. Etenim per 
rescriptum Pontificis Missae reducuntur usque dum animarum curato- 
ribus Dioecesis salva maneant scutata centum et octoginta monetae roma- 
nae; ideoque si ab ista pecuniae quantitate emolumenta stolae deducantur, 
manifestum erit maiorem Missarum numerum remittendum esse. Revera 
qui scutata centum et octoginta, computatis istis emolumentis pro congrua 
haberet, iam Missarum reductione non indigeret. At si emolumenta ista 
a congrua subtrahantur, summa illa iam amplius non superesset, ideoque 
ad reductionem necessario deveniendum esset. Quare pronum est inferre 
a computandis vel non computandis stolae incertis, maiori Missarum redu- 
cendarum numero locum fieri; cum autem reductio, utpote in iure odiosa, 
strictiorem interpretationem inducat, hinc ratio habenda videretur et stolae 
incertorum in congruae computatione. Verum ex alia parte animadverti 
potest sententiam, quae ista emolumenta a congrua deducit, communiorem 
esse, et temporum necessitati melius respondere. Etenim cum vitae susten- 
tatio difficilior evaserit ob annonae caritatem, ea potius sententia seligenda 
est, quae Parochis favet quam quae ipsis adversatur. 

Hisce expositis propositum fuit resolvendum dubium: 

Zn, et quae emolumenta imputanda sint in congruam in casu? 

Die, etc. Sacra, etc. respondit: In casu de quo agitur emolumenta in con- 
gruam non esse imputanda. 

[lhesaurus Resolutionum, tom. 133, p. 498-505]. 


4230. 
S. C. C., Monacen., 22 aug. 1874. 


Bis iam dilata fuit resolutio huius causae, nimirum diebus 28 februarii 
et 28 martii proximi. ! Quare eadem modo iterum resolvenda proponitur. 
Die, etc. Sacra, etc. respondit: Attento quod eleemosynae Missarum, de 


1 Cf. N. 4226. 

quibus 1n precibus, pro parte locum teneant congruae parochialis, licitum esse 

parocho, si per se satisfacere mon possit, Missas alteri Sacerdoti committere 

attributa eleemosyna ordinaria loci, sive pro Missis lectis sive cantatis. 
[Liber 217 Decretorum, p. 1327]. 


4231. 
S. C. C., Leopolien., 27 febr. 1875. 


Cum anno 1870 Sacerdos Ludovicus Skowronski Parochus Iacobeny 
iter faceret super currum, ob repentinam et fortuitam pulveris tormentarii 
explosionem sinistram amisit manum; eo quod illa explosione adeo con- 
fracta fuerat, ut ad eius amputationem devenire oportuerit. Ex quo factum 
est ut Sacerdos irregularis evaderet; sed dispensationem a S. Sede expo- 
scens illam obtinuit. Attamen Archiepiscopus, eiusmodi arrepta occasione, 
eum paterne monuit, ut parochiali muneri nuncium mitteret; quod facere 
renuit Sacerdos, paterna consilia haud sequutus. 

Interea accidit, ut vertente mense februario anni 1871 apud Curiam 
Archiepiscopalem plures expositae fuerint querelae quoad eius vitae turpi- 
tudinem. Quibus evenit ut processus institueretur, a quo emergere asseruit 
Archiepiscopus 1i. Quod ipse per zmpias susurrationes identidem suggestas 
pacificam duorum coniugum cohabitationem subvertere attentaverit, eum. ad 
finem ut mulierum procliviorem redderet ad turpe cum ipso commercium ineun- 
dum. 2. Quod mulierem aliam iteratis vicibus ad adulterium cum ipso commit- 
tendum pellexerit, promittendo ipsi retributionis instar applanationem difficul- 
tatum, quae matrimonio fratris dictae mulieris obstare videbantur. 3. Quod 
aliam in servitüs apud ipsum constitutam impraegnaverit, et nonnisi suppedi- 
tata largiori dote iuvenem permoverit, ut dictam mulierem uxorem duceret, proge- 
nitamque ab ipsa prolem ut suam agnosceret. 4. Quod a tribus iam annis scan- 
dalosum contubernium habeat cum binis mulieribus, quarum una anno 1870 
intra domum parochialem prolem pepererat, et altera tumidum iam gestabat 
ventrem. 5. Quod ad turpia in confessionali sollicitaverit. 6. Tandem quod in 
publico diversorio, vulgo « Locanda » in societate duarum puellarum. pernocta- 
verit, et cum una ex illis in lecto iacens fuerit deprehensus. 

Archiepiscopus ob id sui muneris esse censuit sequens in eum ferre 
decretum. 1r. 4 momento quo praesens decretum nostrum. admanuatum tibi 
fuerit, suspendimus te ab. omnibus sine exceptione sacris functionibus in. quo- 
cumque loco peragendis omniaque curae animarum negocia tibi subtrahimus. 
2. Privamus te beneficio Iacobenensi inde. a die qua decretum praesens in vim 
iudicati abiverit, de quo suo tempore specialiter informaberis. 3. Urgemus 
simul ut non solum capellaniae Iacobennesis sed et totius Bucovinae territorium 
deseras, et in honesto aliquo loco extra Bucovinam sedem figas. His demum 
conditionibus per te impletis ad C. R. regimen Nos convertemus, ut ob infelicem 
defectum brachii pensionem pro sustentatione tua necessariam tibi exoperemur. 
S. curam animarum in Iacobeny a momento admanuati hnius decreti in coope- 
ratorem praesentem R. Ioannem Fischer transfundimus, cui admodum R. Deca- 

nus e mandato nostro in praesentia duorum aut plurium honestorum garochia- 
norum Kcclesiae et paroeciae regimen tradet. 

Parochus appellavit ad ecclesiasticum "Tribunal Olomucense a S. Sede 
ad hoc institutum; et per huiusmodi appellationem iudicii alea paulisper 
immutata fuit. Siquidem Tribunal hoc ad tramites iuris canonici re perspe- 
cta decrevit processum ab Archiepiscopali curia Leopolien. institutum nulli- 
tate laborare 1. quia reus numquam ad audiendos testes, et ad eorum iusiu- 
randum vocatus fuerit; 2. quia uti testes auditi fuerint ipsimet accusatores; 
3. quia testes adhibiti deposuerint de auditu, et nonnisi singulares exti- 
terint; 4. quia omnis aditus ei interclusus fuerit ad sui defensionem pera- 
gendam, cum testes ab eo adducti haud fuerint auditi. Hac de re sententiam 
latam revocavit quoad parochiae privationem, caetera autem quae admini- 
strativam primi iudicis iurisdictionem respiciunt, ad tramites 5. Concilii 
"Tridentini intacta reliquit. 

'Tum accusatores iidem ab hac sententia ad Pragae Tribunal, pariter 
ad id a S. Sede institutum, provocarunt; sed malis ominibus, eoquod Tribu- 
nal istud sententiam a Tribunali Olomucensi latam confirmavit, illud tamen 
adnotatum voluit, videlicet Archiepiscopum quoad suspensionem iure suo 
usum fuisse ad tradita per S. Concilium "Tridentinum, Sess. 14, c. 1, de 
ref.; hinc Parocho recurrendum esse ex hac parte ad S. Sedem. Equi- 
dem Parochus S. C. C. obtulit interea preces ad id, ut suspensio contra eum 
ab Archiepiscopo lata deleretur; quae dispensationem ab irregularitate 
obtentam frustraneam inutilemque reddit. 

Precibus eiusmodi acceptis scriptum fuit ad Archiepiscopum, ut S. Con- 
gregationem Concilii de hac re informaret simulque suam panderet opi- 
nionem. Praeter ea, quae superius relata fuerunt, Archiepiscopus respondens 
addidit etiam omnes parochiae proventus in praesens percipi a parocho, 
exceptis Missarum legatis, nec non reditibus ad cultum servitiumque Eccle- 
siae destinatis, qui parochiali Vicario tribuuntur, veluti retributio quaedam 
personalis pro illius opera et labore. Receptis Archiepiscopi Litteris infor- 
matoriis sub die 8 iulii 1873 rescriptum fuit: Ponatur in folio, et notificetur 
Archiepiscopo, qui moneat partes, eisque praefigat congruum terminum ad 
deducendum iura sua coram S. C. Congregatione, et de resultantibus certio- 
raret. 

Archiepiscopus de hoc per litteras certioratus, retulit interea temporis 
Parochum furti accusatum fuisse penes laica tribunalia, et ob id esse in votis 
eius, ut exitus iudicii expectaretur. His cognitis S. C. C. rescripsit: Eidem 
Archiepiscopo, qui referat, an crimen furti, de quo agitur , sit simplex vel quali- 
ficatum, et an agatur de re magni vel parvi valoris. Archiepiscopus respon- 
dit: furtum attingere centum florena, quae a scrinio ablata fuerunt; et huius 
criminis reum a sex ad duodecim menses carceris poena plecti. Verum lit- 
teris nuperrimis absolutum fuisse parochum a laico tribunali significavit. 

In huius Presbyteri defensione ex officio peracta animadversum est, 
Archiepiscopi decretum semper videri labe nullitatis infici, sive suspensio, de 
qua in casu, habeatur uti censura vel uti poena. Si libeat enim uti censuram 
illam haberi, indubium esse iuris solemnitates requiri nec non monitiones 

praesertim ad evincendam contumaciam iuxta DD. sententiam, et S. Con- 
cilii Tridentini dispositionem, potissimum in cap. 6, Sess. 21. Si vero ut 
poena consideretur, tunc licet monitiones impune sperni possint, attamen 
vel ordo iudiciarius foret servandus, vel saltem de imputationum capitibus 
cum reo communicandum, ne gravissima poena indefensus afficeretur, quod 
profecto ab omni aequitate alienum esse omnes norunt. Cum itaque nec 
monitiones, nec ordo iudiciarius in themate servatus fuerit, ut ex factorum 
historia deprehenditur, sponte sua fluere videtur decretum in casu nullitate 
laborare, ideoque etiam ex hac parte appellationis iudices illud annullare 
coacti fuissent. 

Nullam eis difficultatem ingerere potuisse caput r, Sess. 14 Sacrosancti 
Concilii Tridentini; siquidem ex actis minime erui posse illud latum fuisse 
vel causis nobis notis vel ex informata conscientia, ceu in more et praxi posi- 
tum esse quisque noscit. Praeterea caput illud ad rem minime facere videtur, 
ibi enim loqui S. Synodum de criminibus occultis, in themate vero asserta 
crimina publica fuisse in propatulo esse. Multoque minus ad rem facere 
cap. I, Sess. 22 dicti Concilii Tridentini, quandoquidem ibi mandat dicta 
S. Synodus, quod appellatio interposita executionem sententiae suspen- 
dere non valet. Quare concludi posse videtur decretum Curiae Leopoliensis 
nullum fuisse etiam quoad suspensionem et a iudicibus appellationis pro- 
cessus quoad hanc partem annullandus quoque fuisset. 

Verum ex opposito haec animadverti posse videntur. Quamvis decre- 
tum Archiepiscopi neque ex causis nobis cognitis, neque ex formata 
conscientia latum fuisse videatur, tamen ex omnibus circumstantiis et 
adiunctis illud in vim cap. r, Sess. 14, de ref. Concilii Tridentini prolatum 
fuisse forte dici potest. Patet enim ex eo facultatem Episcopis tributam 
esse poena suspensionis plectendi Clericos ex quacumque causa etiam ob 
occultum crimen quomodolibet, etiam extraiudicialiter, docent communiter 
ss. canonum interpretes. Benedictus XIV, De Synod. Dioecesan., lib; x2j 
cap. S8, num. 5, ubi plures affert S. C. Congregationis resolutiones et inter 
alias Capritanam, 16 dec. 1730 ! et Oritan. seu Tarentinam, 20 augusti 1735. ? 

Nec obstare videtur, quod in themate crimina Parochi minime occulta, 
sed potius publica essent, ut apparuit ex processu in ipsum instituto. Anim- 
adverti siquidem posset, in iure clausulam ex quacumque causa, utpote 
universalem, comprehendere nedum occulta, sed publica etiam crimina. 

Si tandem Archiepiscopalis decreti verba serio considerentur, illud mani- 
festum apparere videtur, quod suspensionem tulerit extra formam iudicii, 
privationem autem in iudicii forma; ait enim: .4 momento, quo praesens 
decretum. nostrum admanuatum tibi fuerit, suspendimus te ab omnibus sine 
exceptione sacris functionibus in quocumque loco peragendis, omniaque curae 
animarum negocia subtrahtmus. Quoad privationem ex adverso his usus est 
verbis: Privamus te beneficio lacobenensi inde a die, quo decretum praesens 
in vim iudicati abiverit, de quo suo tempore specialiter informaberis. Quare 


1 Cf. N. 3368. 
2 Cf. N. 3445. 

patet nullas iuris solemnitates, nullas monitiones ab eo praemittendas 
fuisse. Huiusmodi enim actus non ad contentiosam iurisdictionem, sed ad 
politicam et correctionalem pertinere videtur, cuius exercitium arbitrio et 
prudentiae Episcopi remissum est. Quandoquidem nil magis contrarium 
et noxium praesertim in regimine spirituali Dioecesis, quam scandalum; 
hinc prudens esse relinquere Magistratui Ecclesiastico arbitrium agendi 
vel in forma iudiciali pro delictis, vel pro circumstantiis in forma mere poli- 
tica et correctionali. Quapropter concludi posse videtur bene se gessisse 
Episcopum, et iudices appellationis. 

Hisce, aliisque praenotatis prudentiae et sapientiae EE. VV. remissum 
fuit sequens enodandum dubium: 

Zn sustineatur suspensio in casu? 

De, etc. Sacra, etc. respondit: Affirmative, et ad mentem. Mens est, che 
se l'Arcivescovo non potrd ottenere la rinuncia del parroco con assegnargli i 
congrui alimenti, anche sui redditi della parrocchia in deficienza di altri mezzi, 
faccia regolare processo canonico e provveda. 

[Thesaurus Resolutionum, tom. 134, p. 152-158]. 


4232. 
S. C. C., Brixien., 24 iul. 1875. 


Ecclesiam S. Agathae in civitate Brixiae unus tantum Parochus (qui 
Praepositus dicebatur) administraverat usque ad annum 1502. Hoc anno 
exeunte, Bartholomaeus quidam a Puteo, eo tempore Praepositus, a Summo 
Pontifice Alexandro VI petiit, ut tres aliae Capellaniae perpetuae cum fru- 
ctibus pro Capellanorum sustentatione de suis redditibus magna ex parte 
adsignandis erigerentur, qui una cum pro tempore existente dictae Ecclesiae 
Rectore horis Canonicis interesse, residere, celebrare, et animarum curam 
exercere tenerentur. Quae postulaverat Bartholomaeus, obtinuit, uti videre 
est in Litteris Apostolicis die 5 septembris 1502. 

Incontroversum videtur in facto, huiusmodi Capellanos animarum 
curam semper exercuisse, sacramentaque ministrasse: et quoties Capel- 
lanos inter ac Praepositum questiunculae ortae sunt, toties Praepositi 
eiusdem superioritatem praevaluisse. Verumtamen anno 1790, Praeposito 
Capellanos perturbante a parochialium iurium exercitio, hi ab Ordinario 
quaestionem dirimi obtinuerunt per decretum « manutenendos esse dictos 
Reverendos Curatos in libero exercitio administrationis Sacramentorum 
Parochianis dictae Parochiae, et praesertim Sacramenti Matrimonii ut est 
in praxi». 

Recentiori tempore, cum Praepositus Capellanis indixisset delegationes 
assistendi matrimoniis ad se revocare velle, Capellanorum quidam prote- 
status est. Tandem cum die 18 februarii 1867 Capellanus Poletti ad cele- 
brandum matrimonium quoddam consensum a Praeposito postulasset, 
et hic in matrimoniorum Regesto adnotasset: Liceat Reverendo Qurato 
Poletti in. matrimonium. coniungere D. Carolum Porro cum .D. Elisabeth 

Zuccoli, et similiter Petrum. Chiodi cum Maria Bregoli: omnes Capellani 
hac agendi ratione indignati libellum Ordinario obtulerunt, petentes manu- 
tentionem in possessione iurium suorum ad tramites Canonicae Legis. 
Sententiam tulit Episcopalis Curia: Admittendam esse Capellanorum posses- 
sionem quoad Sacramentorum administrationem et adsistentiam matrimonio- 
rum celebrationi in dicta Paroecia S. Agathae absque Praepositi delegatione: 
salva in hoc coadiutorali animarum exercitio ab eius praescriptis dependentia. 

Partium neutra huic sententiae acquievit; immo utraque ad Metropoli- 
tanam Curiam provocavit: quae limites possessor; egrediens, im petitorio 
controversiam diremit rescribens: $/enae parochialitatis iura, et praesertim 
matrimoniis adsistendi, pariter ac reciproce in. vim fundationis spectare tum 
Coadiutoribus Titularibus, tum Parocho-Praeposito. 

Huiusmodi decisione se laesum videns Praepositus, a S. C. C. tum 
in petitorio tum in possessorio rem dirimi postulavit: scilicet fundatione 
inspecta decerni: « I. Curam habitualem in Paroecia S. Agathae ad Recto- 
rem Praepositum privative spectare, non Capellanis una cum ipso. 2. Actua- 
lem curam nequire Capellanos exercere independenter a Praeposito ». 

Rogatus Episcopus pro informatione et voto, Praeposito faventem 
responsionem S. C. transmisit. Omnibus itaque absolutis causa hodie 
disceptanda proponitur. 

Capellanorum ius erui posse videtur et a fundatione, et a perantiqua 
trium fere saeculorum consuetudine, et ex pluribus sententiis in sui fa- 
vorem prolatis et a Praepositis accepto habitis. Quod fundationem respicit, 
in Bulla Alexandri VI verba occurrere: ad curam animarum una cum 
Rectore Reverendo illius tempestatis ac pro tempore successoribus exercen- 
dam, neminem autem latere particulam una cum inter eas personas, ad 
quas refertur, aequalitatem inducere. Aequalitatem vero eam subiectio- 
nem respuere quae obligationem Capellanis imponit sacramenta non admi- 
nistrandi absque Praepositi consensu et delegatione. Nec referre quod ex 
tali theoria ius parochialitatis in solidum exsurgeret. Distinguere enim 
sedulo oportere ius parochialitatis a libero exercitio curae animarum: 
et etiam hac distinctione posthabita, in praxi insuetum non esse ius pa- 
rochialitatis penes plures in solidum manere; praesertim si id expostulent 
vel circumstantia quaedam peculiaris, vel, ut in praesenti, rationabilis 
causa et legitima. 

His ex Bullae litera deductis adiectum est: dato etiam quod Bullae 
tenor talis esset, ut aliqua interpretatione indigeret, interpretationem in 
casu non defuisse. A fundatione usque ad annum 1791, Capellanos exerci- 
tium curae animarum continuum habuisse, absque ulla Praepositi delega- 
tione: cum nulla delegationis adnotatio extet in regestris Parochialibus, 
prouti exigit Rituale Romanum in capite cui titulus: Formulae scribendae 
in libro Parochorum; et quemadmodum diligenter in Paroecia S. Agathae 
observatum est, quoties vel sacerdotes extranei vocati sunt, vel Parochi 
isti ad alterius Paroeciae sponsas coniungendas admissi fuerunt. Huius- 
modi silentium ostendere, nullam aliam dari posse Bullae Pontificiae inter- 

Huius argumenti vim crescere inspecta ipsa consuetudine: quae ex eo 
quod sit centenaria, naturam haurit veri ac legitimi tituli, suppletque 
titulum de mundo meliorem. Quapropter concludi posse, observantiam 
Capellanis opitulari nedum qua legitima fundationis interpretatio, sed 
etiam qua vera ac plena praescriptio. Demum intrinsecis rationum mo- 
mentis, factum extrinsecum cumulandum esse: scilicet iudicium ab Ordi- 
nario prolatum anno r79r. Tot contra argumenta nihil facere, quod Prae- 
positus Capellanis possessionem nanciscentibus expedire consueverit literas, 
quibus cavebat ad süi nutum ipsos debere in animarum cura Rectorem 
coadiuvare. Nullum namque praeiudicium iuribus a Bulla Apostolica deri- 
vantibus afferre unquam posse errorem in quo versabatur Praepositus 
circa eiusdem Bullae valorem. Multo minus ius parochialitatis evanescere, 
eo quod Capellani gravati non fuerint onere manutentionis Ecclesiae et 
celebrationis Missae pro populo. Haec enim tum aliquo in pretio habendas 
fore, cum Praepositus ostenderet Capellanos parochialia munia neque 
exercuisse unquam, neque exercere potuisse absque Praepositi delegatione. 

Altera vero ex parte Praepositi Defensor initio animadvertit, in diversa 
abiisse Brixiensis et Mediolanensis Tribunalis iudicia: primum enim in 
possessorio prodiit, alterum in petitorio; quare ipse, uti confusionem remo- 
veret, in possessorio ac in petitorio distinctas causae tractationes propo- 
nebat. A fpossessorio incipiens, querebatur antiquissima ac peculiaria facta 
ex adverso adduci, ut interdicta experiantur retinendae vel recuperandae 
possessionis. Verum huiusmodi interdictorum neutrum applicari posse 
in casu, quia vel actualem vel non remotam possessionem requirunt. Hoc 
errore etiam primi gradus iudices peccasse, qui institerunt Episcopali 
decreto anni 1791, quod octoginta iam annis locum habuerat, quin ullo 
in pretio haberent consuetudinem viginti quatuor postremis annis con- 
stanter observatam. Statuebat itaque, dato etiam quod antiquae posses- 
sionis factum Capellanis prodesset, eos retinendae possessionis interdicto 
uti nequire, quibus obstabant viginti quatuor intermissionis anni. Deterius 
agere ex interdicto recuperandae possessionis, quod non conceditur nisi in 
possessione quae vi aut clam aut precario occupata fuerit. 

Obiter etiam notandum esse, quod in possessione animus sibi retinendi 
ante omnia requiratur: hoc est retinendi suo, non alieno nomine. Hac 
in re possessionis titulum esse inspiciendum: quia si quis uti conductor 
possideat vel uti administrator, verus ac civilis possessor nequit haberi. 
Atqui titulum quo Capellani possident totum esse in Praepositi collatio- 
nibus: quibus semel accepto habitis iam ab'his ne minimum quidquam 
recedere valent: Rota decis. 816, cor. Merlino. Atqui a Praeposito eos nihil 
aliud accepisse quam munus coadiuvandi, ad nutum Rectoris ipsius: quod 
paritatem quamlibet Rectorem inter et Capellanos excludit. Ergo redire, 
ex interdictis vel retinendae vel recuperandae possessionis Capellanos nihil 
proficere. Si interdictorum viam deserant, iam in petitorium incidere. 

Et ad petitorium progrediens, aiebat: Ut Capellanorum deductiones 
proficerent, supponendum esse paroeciam non unius regi arbitratu Recto- 
ris, sed quatuor parochorum qui simultaneam curam exerceant. At legem, 

consuetudinem, rerum necessitatem vehementer condemnare in gubernio 
imperii divisionem. Porro Alex. III Ianuensi Antistiti scripsisse quod una 
Ecclesia unius esse debeat Sacerdotis: cap. Sicut, quaest. 2, et cap. Im 
quibus, 7, quaest. r. Plures presbyteros uni Ecclesiae praefici posse, sed 
vel quatenus ii presbyteri corpus conficiant, vel quatenus praeter sacer- 
dotes adsit qui coadiutoris personam gerat. In primo casu, cum corpus 
conficiunt, non plures reapse rectoris vice funguntur, sed unus: scilicet 
collegii moralis persona. Rectore haud deficiente, unus rector est, alii ad 
exercitium curae vicarii seu adiutores. Hac postrema in hypothesi, cum a 
regimine exercitium distinguitur, oportere ut unus se habeat dependenter 
et tamquam coadiutorem alterius: Rota decis. 39, n. 1, et seqq., part. 15 
Recent. 

In facto res a iure communi non deflexisse. Praepositum, Capella- 
norum institutionem a Pontifice impetrasse, oblata redituum participatione. 
Rectae autem rationi repugnare praesumptionem quod Praepositus bene- 
ficii sui dismembrationem proposuerit, suorumque fructuum partem abdi- 
caverit; ut sibi pares atque aemulos, non vicarios ac inferiores adiungeret. 
Pontificem ipsum provisionem et collationem dictarum Capellaniarum 
Praepositis asseruisse. Inde duo consectaria derivari. In collatione capel- 
lanorum favore non existere institutionem auctorizabilem, quae nequit ab 
ills committi, qui sunt Episcopo inferiores: cap. 4, de Off. Archidiac. 
Quod si quando conferendi ius ex privilegio admissum est, hoc exercuisse 
nomine Episcopi Vicarium, et facta in singulis collationibus vicariae pote- 
statis mentione. Quapropter coadiutores, quibus confert beneficium Praepo- 
situs ordinaria facultate, absque ulla privilegii mentione, parochos esse non 
posse. Illis accedere quod cum ius conferendi inter ampliores ac maiores 
iurisdictionis gradus adnumeretur, absonum esset collatorem et electos 
eumdem dignitatis gradum habere. 

Praeter haec omnia, in Bulla fundationis constanter Capellanos ac 
Rectorem distingui, quae distinctio Rectori solummodo curam animarum 
pertinere demonstrat. Nec clausulam wma cum paritatem ministerii indu- 
cere: cum nihil prohibeat famulum cum domino, militem cum duce cumu- 
lari, quin officii paritas has inter personas existat. Atque hoc loco notabat 
insuper, clausulam hanc etiam ad singulas quasque operationes et officia 
relatam (quod non concedebat) facti unitatem ferre, haud vero iurisdictio- 
nis. Quam iurisdictionis unitatem repelli inspecto quoque ordine in cura 
animarum exercenda; ex quo requiritur ut inter plures sit aliquis praeses, 
ne in matrimoniis caeterisque gravioribus negotiis contingat ut inter 
singulos diversa ratione eumdem populum regentes, altero. concedente 
quod alter negat, dissensiones ac incertitudines exoriantur. 

Capellanis allatam 2m possessori consuetudinem non suffragari, sed 
Praeposito: qui anno I515 in constitutionibus decrevit, nullum de cura 
animarum se ingerere posse absque Praepositi licentia. Ipsos post saeculum 
fateri debuisse se teneri ad coadiuvandum ipsum Rev. Praepositum... et ita 
semper fuisse observatum. Haec confirmasse anno 1622 votum Pamphili 
(mox ad supremum Ecclesiae. Senatum et ad Petri Cathedram evecti) 

coram S. Congregatione editum « quod cum Capellani teneantur exercere 
curam animarum donec Praeposito placuerit, cura ipsa est penes ipsum 
Praepositum, nor autem penes Capellanos ». 

Uitimo loco respondebat, iudicium actum anno 1791, in possessorio 
tantum versatum fuisse, nec petitorium laedere. In facto res aliter proces- 
sisse ac ex adverso narrantur; cum anno 1795, Praeposito iudicium insti- 
tuente 77 petitorio, iudicium ipsum haud expletum fuerit, quia alter ex 
coadiutoribus quocum ille dimicabat, Praepositi delegationem agnovit. 
His omnibus culmen imponere constitutiones anno 1848, a Praeposito 
conditas de ordine servando in exercitio curae, quae hactenus observatae 
sunt. 

Argumentis, quorum haec summa est, expositis, Patribus Eminentissimis 
oblatum est resolvendum sequens dubium: 

4n, et quomodo sententia Curiae Mediolanensis sit confirmanda, vel infir- 
manda in casu? 

Die, etc. Sacra, etc. respondit: Sententias primi et secundi gradus esse 
reformandas; Capellanis ius esse exercendi curam animarum una cum Praepo- 
sito et dependenter ab ipso: iuxta ordinationem ab Episcopo proponendam, 
et ad S. Congregationem transmittendam. 

[l'hesaurus Resolutionum, tom. 134, p. 571-584]. 


4233. 
S. C. C., Baren., 1 apr. 1876. 


Reverendissimus Archiepiscopus Barensis ad S. Congregationem Con- 
cilii scripsit quae sequuntur: In Metropolitana Ecclesia Barensi cura 
animarum tam habitualis quam actualis est penes Capitulum cumula- 
tive cum Archiepiscopo, ac per octo Canonicos totidemque Hebdomada- 
rios ad nutum solius Capituli amovibiles solet exerceri. Hinc factum 
est, ut nonnulli putarint, non eos tantum qui actu curam exercent, sed 
omnes et singulos Canonicos facultate excipiendi Sacramentales Confes- 
siones praeditos esse, absque Ordinarii approbatione. Quapropter infra- 
scriptus Archiepiscopus sequentia dubia declarari humillime postulat : 

I. An quilibet Canonicus, quando cura animarum | est penes Capitulum, 
Confessiones Sacramentales, absque licentia Ordinarii, valide et licite excipere 
possit? 

II. An Canonici, quibus cura. animarum. committenda est, examen pro 
Confessionibus excipiendis apud Ordinarium subire teneantur? 

III. Quid zn casu? 

Huiusmodi quaestiones ad $/enam Congregationem ablegatae sunt, per 
assuetum decretum ponatur in folio, et Patrum Cardinalium iudicio sup- 
positae. 

Ad hoc, ut quilibet Sacerdos fidelium confessiones licite et valide 
excipere valeat, praeter remotam ordinis potestatem et ea proxima potestas 
requiritur, quae iurisdictionis nuncupatur. Hac postrema sacerdos, ex 

communi Doctorum sententia, subditos adipiscitur in quos iudicii actus 
exerceat. Haec autem iurisdictio, nisi eam aliunde habeat sacerdos, nullo 
alio modo ei obvenire potest, nisi aut per parochiale beneficium aut per 
Ordinarii approbationem, quae de sacerdotis idoneitate ad confessiones 
excipiendas iudicium plerumque continet. Perspicua est in subiecta materia 
S. Tridentinae Synodi mens, Sess. 23, cap. r5, de ref., ibi: decernit 
S. Synodus nullum etiam regularem posse confessiones saecularium. etiam 
sacerdotum audire, nec ad id idoneum reputari, nisi aut parochiale beneficium, 
aut ab Episcopis per examen, si illis videbitur esse necessarium, aut alias ido- 
neus iudicetur, approbationem quae gratis detur obtineant. 

Huius absolutae praescriptionis rationem praebet Sanchez de Matrzm., 
lib. 3, disp. 20, num. ro vers. potest, ibi: Quia hanc approbationem tantum 
petit Tridentinum pro confessionibus audiendis propter magnam prudentiam, 
scientiam et vitae probationem, quae in tali ministro requiruntur. cum sit 
medicus et iudex animarum. Propterea absolutio data per sacerdotem non 
approbatum nulla atque irrita declarata fuit ab eadem S. Synodo, Sess. 14, 
cap. 7, de Sacram. Poenit. ibi: Synodus haec confirmat, nullius momenti 
absolutionem esse debere, quam sacerdos in eum profert, in quem ordinariam 
aut subdelegatam non habet zurisdictionem. Idque iure ac merito. Sacra- 
mentum namque poenitentiae est actus iudicii: iudicii autem natura et 
ratio exposcit, ut sententia in subditos feratur, quos certe non habet qui 
iurisdictione caret. Canonici Ecclesiae Cathedralis Baren. neque ordina- 
riam neque delegatam habent iurisdictionem. Non ordinariam quae vi 
officii communicatur, quia parochiale beneficium haud possident: non 
delegatam quia certum est, eos approbationem ab Ordinario neque petiisse 
neque impetrasse. Nec admittitur argumentum, quod scilicet Canonici 
isti beneficium parochiale possideant eo ipso quod Canonici renuntiantur 
et sunt pars Capituli penes quod animarum cura reperitur. Exceptis 
namque octo Canonicis quibus curae exercitium demandatum est, quique 
cum totidem Hebdomadariis illud adimplent, ceteri Canonici sese ab 
omni gestione abstinent, et in curae animarum administratione nullatenus 
sese immiscent: inutiliter ergo ipsi dispositionem invocant iam relati 
Sapt 1555658, 231Tde" vef, 

Et gravius illud in themate superest, quod neque Canonicis quibus 
cura animarum commissa est, eadem illa Tridentini dispositio prodesse 
valeat. Docent enim Canonistae, parochos quantumvis probatos, et in Eccle- 
siae Paroecialis exercitio existentes, novo examini ab Episcopo subiici 
posse, novis supervenientibus etiam extraiudicialibus indiciis de eorum 
imperitia, si parochi ab ipsomet Episcopo approbati fuerint: si vero ab 
antecessore instituti sint, novo Episcopo licere eos pro sola conscientiae 
suae quiete iterum examini subiicere. Si ergo id obtinet pro parochis qui 
in vim facti speciminis iam ab Episcopo expresse approbati fuerunt: 
multo magis dicendum est de Canonicis qui curam exercent sibi a Capi- 
tulo concreditam, quin ullum examen dederint, vel alias 'approbati fuerint 
ad curatum officium adimplendum. Et ita revera definitum fuit per S. Cong. 
Conc. in Cingulana Curae animarum, 19 iulii 1732, in qua sequenti dubio: 


USE 

An Capellanus seu. Vicarius ad. exercitium curae animarum deputandus, vel 
de gremio, vel extra gremium Capituli, debeat ab Episcopo approbari ad eam- 
dem curam? responsum est: Affirmative. ! 

Ast illud praecipue esse prae oculis habendum in themate, quod nempe 
Canonici Cathedralis Baren. revera Parochi censeri nequeant, sed sint 
simplices operarii ad vineam Domini excolendam vocati, vel simplices 
curae administratores. Etenim in casu res est de Ecclesia Cathedrali 
curata, et animarum cura iuraque omnia parochialitatis nunquam Capitulo 
avulsa censentur: et Canonici ilii, quibus curae exercitium demandatur, 
sunt veluti Vicarii temporanei ad ipsius Capituli nutum amovibiles. Qua- 
propter ipsi quoque Canonici a Capitulo quotannis electi pro exercenda 
cura animarum egent Episcopali approbatione. His ita se habentibus, 
octo Canonici ad curae exercitium deputati in eadem conditione versantur 
ac alii eiusdem Capituli Canonici, quibus nullum concreditum est mini- 
sterium: et quemadmodum primi ad confessiones audiendas admitti non 
possunt absque Episcopi approbatione, ita nec secundi; cum neutri paro- 
chiale beneficium habeant. 

Nec esse oggerendum, hoc ipso quod sermo sit de Cathedrali Ecclesia 
curata, Episcopo facultatem adimi examinis vel concursus indicendi. 
Certum namque est Episcopum posse examini subiicere Canonicos a 
Capitulo, vel ab aliis auctoritatem habentibus ad curam animarum exer- 
cendam deputatos, eisque praecipere, ne absque sua approbatione curam 
exerceant, licet etiam ab immemorabili in exercitio curae versentur absque 
examine et approbatione Episcopi. 

Pro Canonicis vero fundamentum positum est in ea facti circumstantia, 
quod nempe agitur non de quacumque Cathedrali Ecclesia, sed de tali Eccle- 
sia Cathedrali, penes quam cura residet animarum. Hoc posito, singuli 
de gremio Capitulares, quemadmodum Canonici fiunt in vim peractae 
possessionis, et ad omnia officia muniaque parochialia ius habent, sic pariter 
eo ipso Comparochi evadunt: ac propterea ea omnia munera et iura ad 
ipsos pertinent quae parochiali officio inhaerent. Et sicuti Sacerdos quilibet 
eo ipso quod parochus constituitur valet confessiones audire, quin spe- 
ciali Episcopi approbatione, vel delegatione indigeat; ita et Canonici isti, 
cum hoc ipso quod Canonici fiunt, Parochi sint. Ad hanc theoriam robo- 
randam afferebatur auctoritas Navarri, Cons. 8, de privilegiis, n. 9, qui 
tenuit non posse ab Episcopis Canonicos Capellanos examinari: quia eo 
ipso quod a Capitulo Capellani renuntiantur, habent facultatem adnexam 
curam exercendi. Fagnanus quoque, cap. Ex parte, lib. I, Decret. de Off. 
Vicar. n. 13, animadvertit: quod ubi Ecclesia Cathedralis parochiam 
habet, non ad Episcopum, bene vero ad Capitulum parochialia iura perti- 
nent. Quare concludi potest parochialibus iuribus vacare posse Capitulum, 
etiam Episcopo ignaro. Sed sub nomine Capituli veniunt Canonici. Ergo 
Episcopi approbatio nullo modo requiritur ad hoc ut Canonici Ecclesiae 
Cathedralis curatae confessiones rite excipere valeant. Ergo Canonici 

Cathedralis Ecclesiae Baren. rite sui favore invocant dispositionem Conc. 
Trident., Sess. 23, cap. 15, de ref. 

Haec si Canonicis omnibus, multo magis illis applicanda sunt, qui in 
curae exercitio a Capitulo demandato reperiuntur. Hi enim Capituli Vicarii 
sunt in eadem iurisdictione, officio, aut cura substituti, et eamdem omnino 
iurisdictionem exercere debent eius, cuius locum et vices gerunt: Pirhing, 
de Offic. Vic., tit. 28, sect. 1, p. t, num. 23. Ergo sicut Capituium cura- 
tum iurisdictionem ordinariam habet, quod nullo modo ambigitur, ita et 
Canonici a Capitulo delegati: et quemadmodum cetera parochialia munera 
exercere possunt, ita et confessiones audire. 

Hisce hinc inde notatis, EE. PP. proponebantur quae iam superius 
transcripsimus dubia. Reformatis dubiis: 

1. 4n Canonici Ecclesiae Metropolitanae Barensis Confessiones. sacra- 
mentales absque. approbatione Ordinarii valide et licite excipere possint in 
casu ? 

2. An Canonici praedicti qui nominantur ad curam. animarum, et. sunt 
amovibiles ad nutum: Capituli, indigeant ad curam. animarum exercendam, 
approbatione Ordinarii praevio examine in casu? 

Die, etc. Sacra, etc. respondit ad 1. Negative. 

Ad 2. Affirmative quoad approbationem etiam praevio examine, si ita 
in singulis casibus Ordinarius iudicaverit. 

[Thesaurus Resolutionum, tom. 135, p. 202-207]. 


4234. 
S. C. C., Burgi S. Domnini, 1 apr. 1876. 


Episcopus Burgi S. Domnini in relatione status suae Ecclesiae ad 5. C. 
Congregationem transmissa die 7 ianuarii 1876 haec exponit: « Consuetudo 
viget in hac Dioecesi, qua Parochi, caeteroquin assidui in Verbi Dei 
praedicatione diebus Dominicis habenda, tamen plerique omittunt omnino 
diebus festis de praecepto infra hebdomadam occurrentibus ». Quo 
posito ab ista Sacra Congregatione humiliter quaerit: 

1. Utrum dicta consuetudo sit toleranda? Et quatenus negative: 

2. Utrum praecipi possit ac. debeat Parochis, ut caeteris quoque diebus 
festis de praecepto infra hebdomadam occurrentibus, eadem ratione ac Domi- 
nicis diebus praedicationis officio incumbant? Et quatenus affirmative: 

3. Utrum liceat nonnullos excipere solemniores dies, quibus facultas sit 
Parochis abstinendi a praedicationis officio? 

Comperti iuris est consuetudinem rationabilem ac legitime praescrip- 
tam esse tolerandam. Ipsa enim iuri scripto aequiparatur atque vim 
legis habet: cap. Cum tanto, 11, de consuet., ]. de quibus, 32 ff., de Legibus. 
Idque eo vel magis, quia parochi in themate assidui sunt in Verbi Dei 
praedicatione diebus Dominicis, ideoque fideles hoc salutari pabulo haud 


carent. 

Verum utrum huiusmodi sit consuetudo, de qua in themate, vehemens 
dubium exurgit: ipsa enim vergere videtur in praeiudicium animarum, 
cum rarius pusillis frangatur, et veluti subtrahatur esurientibus panis, 
quo scilicet Verbi Dei praedicatione omnes Parochi ex praecepto divino, 
ut ait Conc. Trid., Sess. 23, cap. 1, de ref., tenentur pascere oves sibi 
commissas, ideoque utpote irrationabilis nihili est habenda: can. Con- 
suetudinis, Dist. 11. 

Insuper consuetudo praedicta adversatur nonnullis Concilii Triden- 
tini capitibus satis clare de hac re verba facientibus, nimirum: Sess. 5, 
cap. 2, de ref.; Sess. 22, cap. 8, de Sacrif. Missae, Sess. 24, cap. 4, 7, de ref. 

Cum itaque nulla exceptio admitti posse videatur pro diebus festis 
etiam solemnibus infra hebdomadam, sed omnibus indistincte Dominicis 
et diebus festis de praecepto Parochus, nisi legitime impeditus, teneatur 
per se verba salutis ad populum habere, sponte veluti sua fluit, quod con- 
suetudo contraria tamquam corruptela sit reiicienda: cap. r, de consuet., 
in 6, eamque nedum specialiter reprobavit Trid. Syn., Sess. 5, cap. 2, 
de ref., verbis illis: Neque huius decreti executionem... impediri valeat, sed 
etiam sa. me. Innocentius XIII in const. .Jpostolici ministerü,! quam 
confirmavit Benedictus XIII, const. /m supremo, 23 septembris 1724,? 
in qua redarguit Parochos qui diebus saltem Dominicis et festis. solemnibus 
plebes sibi commissas salutaribus verbis pascere praetermittunt vel ob 
consuetudinem, vel ob copiam praedicantium in aliis Ecclesiis; idem docuit 
f. m. Benedictus XIV in Zzstit., xo, num. 3, et pluries declaravit haec 
S. Congr. ex gr. in Nullius Orbetelli, 28 aprilis 1736 ? ac praecipue in 
Pisana, 30 augusti 1817.4 Videtur igitur haud esse dubitandum ab Epi- 
scopo Parochos obstringi posse ad concionem habendam singulis diebus 
festivis de praecepto, maxime cum Trid. Syn.; Sess. 5, cap. 2, de ref., 
providae pastoralis Episcoporum sollicitudini committat, ne illud impleatur: 
Parvuli petierunt panem et non erat qui frangeret eis. Ier. Thren., 4. 

Caeterum Parochi, de quibus in themate, qui assidui diebus Dominicis, 
teste Episcopo, explicationi Evangelii incumbunt, non videntur delin- 
quere saltem contra substantiam ac finem praecepti Tridentini, si una vel 
altera vice, prout diebus festis, qui rari infra hebdomadas occurrunt, 
omittant facere verba salutis ad populum sibi commissum. Concilium 
enim Trid., Sess. 23, cap. r, de ref., nihil decernit quoad tempus; et 
quamvis in supradictis decretis mandet, ut Parochi singulis diebus festis 
verbum Dei praedicent, haud tamen videtur tam rigorose praeceptum 
fuisse, ut ipsis non liceat absque culpa interdum hoc munus omittere, 
eX. gr. si Parochi in audiendis suorum parochianorum confessionibus 
essent distenti, vel propter solemnitatem, vel aliam iustam ac rationabi- 
lem causam. Idque eo vel magis, si prouti in themate praesumi forte 
potest, quod populi, quorum Parochi assiduam explicationi Evangelii 

operam navant, haud tantopere indigeant pabulo Verbi Dei. Quapropter 
videretur aliquantisper ipsis esse deferendum, si aliquoties attenta diei 
solemnitate vel alia de iusta ac rationabili causa populum sibi commissum 
salutaribus verbis haud pascant. Hinc licere videtur nonnullos excipere dies 
solemniores, quibus facultas sit Parochis abstinendi a praedicationis officio. 

His itaque raptim expositis EE. PP. remissum fuit decernere quonam 
responso essent dimittenda Episcopi Burgi S. Domnini postulata. 

Die, etc. Sacra, etc. respondit: Tenentur Parochi diebus Dominicis et 
Festis de praecepto populo sermonem habere iuxta Conc. Tridentini praescrip- 
tionem; * attamen erit prudentiae Episcopi dispensare ab hac ordinatione 
in aliquibus solemnioribus diebus. 

[Liber 219 Decretorum, p. irri]. 


4235. 
S. C. C., Oveten., 16 dec. 1876. 


Vicarius Generalis Illi Episcopi Oveten. supplici libello Sacratis- 
simo Principi oblato haec exposuit: 

In hac Dioecesi perpauci inveniuntur populi congregati, et fere 
omnes parochiae componuntur ex quibusdam vicis et villis, oppidulis 
saepe spatio unius vel duarum vel etiam trium leucarum dissitis, adeo ut 
maiores parochiae illae sint quae pluribus vicis constant. Consuetudo 
invaluit pro dispensationibus matrimonialibus obtinendis non allegandi 
causam quae desumitur ex angustia loci, nisi quando oratores pertineant 
ad paroeciam cuius focorum numerus non excedit tercentum. Haec praxis 
videtur fundamento destituta et penitus iniusta, quia ratio causae angu- 
stiae loci non solum existit, quando parochiae foci non excedunt tercen- 
tum, sed etiam in plerisque, quae praedictum numerum superant, quum 
inhabitantes uniuscuiusque vici, sive villae tantummodo vident eos, qui 
in aliis eiusmodi paroeciae morantur, quando ad munia religiosa obeunda 
in ecclesia congregantur, et fere semper evenit plures haberi ecclesias 
in eadem paroecia vel ad ecclesias Parochiales viciniores concurrere ad 
Sacrum audiendum, et idcirco deest familiaritas, amicitia et plerumque 
notitia inter inhabitantes eiusdem parochiae. Omnes auctores, quando de 
hac causa pertractant, eam unanimiter vocant angustia loci, numquam 
autem angustia paroeciae: revera in aliquibus exiguis parochiis nequit 
allegari talis causa, si alioquin locus non fuerit exiguus prout evenit in 
suburbanis, ut aperte declaratum est. Item in literis dispensationum, tum 
Sacrae Datariae tum etiam Poenitentiariae nunquam mentio fit de exi- 
guitate paroeciae, semper autem loquitur de angustia loci. 

Hisce rationibus permotus, nec non et bono fidelium consulens a 
Beatitudine Vestra exposcit, ut declarare dignetur: 

1. Angustiam loci non desumi ex numero focorum paroeciae. cuiusdam, sed 
loci seu locorum, in quo degunt oratores. 


1 Sess. 5, de ref., c. 2; Sess. 22, de sacrificio missae, c. 8; Sess. 24, de ref., c. 4, 7. 

2. Posse evenire igitur, ut praedicta causa habeatur, etiamsi oratores perti- 
neant ad paroeciam, quae iercentum focorum mumerum excedat, dummodo 
locus seu vicus, in quo degant, sit exiguus. 

3. Quibus in casibus in hac dioecesi Oveten. nequit allegari causa angustiae 
loci? 

4. Attendendum ne est ad numerum focorum, qui inveniuntur in unaquaque 
leuca quadrata? 

5. Quisnam numerus focorum videri debet sufficiens in untuscutusque leucae 
quadratae spatio, ut locus nequeat dici angustus? 

Angustia loci est una ex frequentioribus causis quarum ope conceduntur 
dispensationes matrimoniales, praesertim in gradibus consanguinitatis et 
affinitatis remotioribus. Porro per angustiam loci intelligitur talis locus, 
in quo puella non invenit sponsum sibi aequalem vel parem, nisi consan- 
guineum aliquem vel affinem; consequenter si tali nubere non liceret, 
deberet manere innupta, vel nubere cuidam, qui statu, conditione, aut 
divitiis inferior, vel aetate, moribus, ingenio aut religione dispar esset. 
Nec enim sola status, generis ac divitiarum, sed etiam alia quaecumque 
inaequalitas constituit angustiam loci. Hinc est quod in apostolicis literis 
dispensationum passim inveniatur haec clausula: « Cum oratrix in dicto 
loco orta propter illius angustiam virum sibi non consanguineum vel 
affinem paris conditionis, cui nubere possit, invenire nequeat, mandamus 
quod, quatenus... preces veritate niti repereris.. tunc auctoritate nostra 
dispenses ». Et ratio potissima huius causae ea est, quod valde expediat 
bono communi matrimonia inter pares !niri. Nam matrimonia inaequalia 
infelices exitus habere frequenter solent. Sane si vir non ducat coaetaneam, 
numquam vel raro de ea bonum fructum capiet, et saepissime incidit in 
calamitatem; contra vero, si maritus et uxor sint correspondentis aetatis, 
quae placebunt naturaliter uni, placebunt pariter et alteri. Si vir duxerit 
uxorem pauperem, ponit in domo sua paupertatem, s! vero divitem, ponit 
tempestatem. Si denique nobilis accipiat plebeiam, semper rusticam vocabit 
et contemnet; quia neque satis firma, nec tuta est pauperum cum opulentis 
amicitia. 

Nec requiritur ut fiat stricta et exacta perquisitio, an aliquis impedi- 
mento carens foeminae ad nubendum aequalis inveniatur in loco, sed sufficit 
moralis diligentia: imo sufficit, si puella decenter ornata, et quasi exposita 
ad nubendum per aliquot annos incedat, quin tamen ullus pro sponsa 
illam expetierit. Nam honestas et pudor puellarum non patitur quod sibi 
ipsis viros quaerant: can. Honorantur, Caus. 32, q. 2, ibi: Non est enim virgi- 
nalis pudoris eligere maritum. Praeterea ad verificandam angustiam loci non 
indagandum est exactissime, an sit nec ne aliquis vir paris in omnibus condi- 
tionis, cui foemina nubere possit. Id non videtur esse ita stricte accipien- 
dum sed morali etiam modo. Satis enim est communiter non reperiri in 
eo loco viros pares, qui non sint consanguinei vel affines. Quia cum matri- 
monia debeant esse libera, et multas conditiones exigant, ut convenientia et 
paria iudicentur, expedit valde, ne foemina ad unum vel alterum arctetur, 
sed sint varia, ex quibus ei optio detur. Nam licet reperiantur duo vel tres, 

dicetur non reperiri virum paris conditionis: imo verificatur illa clausula 
modo maior pars oppidi seu loci sit imparis conditionis, vel dici possit iuxta 
communem loquendi modum in eo loco non reperiri aliquem aequalis 
conditionis. 

Imo censetur adesse angustia loci etiam si in vicinia foemina posset 
habere sibi aequalem virum non consanguineum vel affinem, cum dispen- 
satio hac in re communiter sit libera et absque conditione concessa; nam 
licet ipsa sit stricti iuris et stricte interpretanda: cap. Quod dilect., de con- 
sang. et affin., cap. 1 in fin., de fil. presb., in 6, nihilominus est late inter- 
pretanda, quatenus verba sonant, et ipsorum verborum natura requirit, 
Etenim si Summus Pontifex aliud voluisset, profecto id in literis dispensa- 
tionum exprimere solitus esset, ac propterea dixisset: « dummodo in alio 
loco finitimo suae patriae oratrix virum paris conditionis invenire nequeat » 
vel alia verba aequipollentia; sed cum sufficiat oratricem non invenire virum 
paris conditionis ob angustiam loci, unde orta est, vel domicilium constanter 
habet, non est recedendum a vi verborum, bene vero absolute dicendum, 
esse sufficientem causam non invenire matrimonium aequale intra pro- 
prium foeminae locum: sicut etiam dicendum est de oratrice, habente 
dotem minus competentem; nam haec alia causa est sufficiens et satis veri- 
ficatur, licet in locis finitimis invenire potuerit matrimonium aequale et 
cum illa dote oratricis non autem in proprio loco. 

Verumtamen adhuc inquirendum remanet, qualis, debeat esse locus, 
qui plerumque oppidum vocatur, ob cuius angustiam dispensatio conce- 
ditur: an, videlicet, debeat esse civitas, urbs, aut saltem insigne et populo- 
sum oppidum, an vero sufficiat vel potius esse debeat locus magis angustus, 
ut parva civitas, commune oppidum, seu pagus vel oppidulum, quod ad 
rem apprime pertinet. Procul dubio haec causa dispensationum matrimo- 
nialium, scilicet, ob angustiam loci passim olim admittebatur, non solum 
in locis angustis, verum etiam in amplis et populatis, quinimo etiam in 
magnis civitatibus, necnon in ipsa Urbe, ex eo quod oratrices talis quali- 
tatis esse poterant, quod respectu illarum non inveniebant in illis viros 
paris conditionis, quibus nubere potuissent. Cum vero inverisimile vide- 
retur, non solum in tam insignibus, verum etiam parvis civitatibus, posse 
hanc causam verificari, Paulus V eam sustulit quoad angustiam civitatum, 
nec deinceps illa amplius admittitur. Neque hac ratione, scilicet, appel- 
latione loci, per cuius angustiam datur dispensatio, veniunt suburbia civi- 
tatis, prout rescriptum fuit Episcopo Lauden.a Dataria iussu Clementis VIT, 
nisi per milliare, sive paulo minus distent a civitate. Attamen, quia frequen- 
ter contingit in quibusdam civitatibus, et in plerisque aliis oppidulis, revera 
foeminas ob istorum angustiam non invenire pares sibi viros, sicque cau- 
sam huiusmodi angustiae verisimiliter hisce in locis verificari posse exi- 
stimatur, illa quidem admittitur, si tamen locus non excedat numerum 
tercentum foculariorum, et non aliter: etenim in literis. dispensationum 
reperitur etiam haec clausula nempe: « Et dummodo praedicta civitas tercen- 
torum foculariorum numerum non excedat ». Dicitur in oppido; imo vero 
per oppidum intelligendum etiam est in hac materia pagus, seu vicus, vel 


Ea FE ur 


596 Curia Romana 


oppidulum. Ratio profecto id suadet; quia etiam multis mulieribus edu- 
catis in parvis oppidis, aut pagis et vicis durissimum et perquam difficile 
est, extra proprium locum, etiamsi vicinum, nubere deserendo suos et 
sua, ut sic patris et matris, consanguineorum et amicorum consortio desti- 
tutae acerbam et quasi solitariam vitam transigant. Re quidem vera spe- 
ctando finem et mentem legis, non tantum posset, sed etiam deberet esse 
locus minor, minusque populosus, ut oppidulum non adeo magnum, aut 
pagus, seu vicus, quando ob angustiam illius, dispensationem impetrare 
quis vult, et ut haec petitur sic conceditur: ita ut in civitate (nomine enim 
civitatis venire solent stylo Curiae solae urbes residentiarum Episcoporum) 
et ubi sunt plura quam tercenta focularia, angustia loci in ordine ad matri- 
moniales dispensationes non detur, seu penitus non admittatur, ut dictum 
est. Tandem confirmatur haec sententia continua et communi praxi, ac 
stylo Curiae qui pro lege habetur: cap. Ex literis, de const.; et cap. Quam 
gravi, de crim. falsi: unde evidenter constat habitantes in pagis etiam mini- 
mis ex causa angustiae loci passim sollicitare et obtinere dispensationes 
matrimoniales. 

Profecto omnes enuntiatae rationes legis verificari videntur etiam in 
casu quo parochia plures pagos, seu vicos aut oppidula, plus minusve distan- 
tes inter se complecteretur. Etenim iura absolute loquuntur de angustia 
loci, non vero de angustia paroeciae: etiam in hoc casu sponsa cogeretur 
deserere suos et sua, ut sic suorum consortio destituta acerbam et solita- 
riam vitam transigat. Praesertim cum paroecia, quae in casu proposito 
solummodo distabat dimidiae horulae spatio, aliquibus in locis complecta- 
tur non solum duarum vel trium leucarum spatium, ut in themate, sed etiam 
multoque magis, veluti in America, ubi paroeciae inveniuntur extensae 
plus quam dioeceses: et cum plerumque una vel altera aut plures ecclesiae 
sint intra confinia istarum paroeciarum, parochiani nec in eodem loco con- 
frequentare divina consuescunt: ita ut facta dismembratione paroeciae, 
procul dubio nulla prorsus esset difficultas quominus angustia uniuscuius- 
que loci per se admitteretur; cum vero contra evenire potuisset ut in loco 
revera angusto duplex parochia sit. Nulla ergo esse debet relatio paroeciae 
ad angustiam loci diiudicandam: notum est enim quod in iure expressa 
nocent, non expressa non nocent; legislator quod voluit expressit, quod non 
expressit noluit, et cum in verbis nulla ambiguitas est, non debet admitti 
voluntatis quaestio. Igitur dicendum etiam videtur angustiam loci non 
protrahendam ad angustiam paroeciae. 

Hoc statuto principio veluti prono alveo fluit resolutio dubiorum orato- 
ris: 1. Angustia loci desumi non debet ex numero focorum paroeciae cuius- 
dam; sed ex numero focorum uniuscuiusque loci in quo degunt oratores. 
2. Consequenter evenire potest, ut praedicta causa habeatur, etiamsi ora- 
tores pertineant ad paroeciam, quae tercentorum foculariorum numerum 
excedat, dummodo locus, seu vicus vel oppidulum, in quo degunt sit sufh- 
cienter exiguus. Etenim in sola Curia Oveten. invaluit consuetudo limitandi 
angustiam loci ad angustiam paroeciae, cum nec iura, nec DD. certo exigant 
hanc limitationem, neque praxi communi nitatur. 3. Licet obscurum vel 

contradictorium videatur hoc dubium, in genere tamen dici potest: absque 
dubio angustia loci, veluti alia quaecumque causa dispensationum alle- 
gari nequit in casu, in quo revera non verificetur, cum, vel sine, respectu 
ad paroeciam. 4. Minime quidem attendendum est ad numerum focorum, 
qui inveniuntur in unaquaque leuca quadrata. Quod absonum prorsus est 
ex iure, DD. ac praxi communi: praeterquamquod adversus hanc limita- 
tionem eadem militant rationum momenta, ac adversus limitationem ad 
paroeciam. Quaecumque innovatio, praeter novitatem, difficilis admodum 
esset in praxi, prae angustia loci uniuscuiusque morali quidem modo ac 
naturali verbi sensu intellecta: igitur satis provisum est a jure in casu. 

Sed denique notandum est, quod in themate agitur de consuetudine om- 
nino singulari Curiae Oveten., quae fundamento destituta et penitus iniusta 
iudicatur, ex eo quod angustia loci strictiori interpretatione intelligatur, 
cum iura, DD. et praxis communis interpretationem potius latam et. beni- 
gniorem admittant; idcirco nihil obstare videretur, quominus Episcopus, 
consulendo AA. et utendo iure suo, aliam consuetudinem seu praxim 
introducat, quam in Domino melius expedire iudicaverit. 

Nihilominus erit sapientiae, religionis ac prudentiae EE. VV. decer- 
nere an et quomodo dimittendae sint huiusmodi preces. 

Die 8 iulii 1876 Sacra, etc. respondit: Dilata et ad mentem. — Mens fuit, 
ut hac super re Sacra Poenitentiaria interrogaretur; quae percontata respon- 
dit, nil in Archivio reperisse quod certam et determinatam normam consti- 
tuere valeret quoad declarationem et dubia Vicarii generalis Dioecesis 
Oveten. Quapropter reproposita quaestione eadem: Die 16 decembris 1876 
Sacra, etc. respondit: Angustiam loci non esse desumendam a numero focorum 
cuiusque Paroeciae, sed a numero focorum cuiusque loci vel etiam plurium loco- 
rum, si non distent ad invicem ultra milliare; in reliquis provisum. 

[Liber 219 Decretorum, p. 1887]. 


4236. 
S. C. C., decr. 20 ian. 1877. 


Quod a priscis Ecclesiae temporibus semper fuit in more, ut christifi- 
delibus certa proponeretur ac determinata formula, qua fidem profiterentur, 
atque invalescentes cuiusque aetatis haereses solemniter detestarentur, 
idipsum, sacrosancta Tridentina Synodo feliciter absoluta, sapienter prae- 
stitit Summus Pontifex Pius IV, qui Tridentinorum Patrum decreta incun- 
ctanter exequi properans, edita idibus novembris 1564 constitutione 
Iniunctum Nobis, * formam concinnavit professionis fidei recitandam ab iis, 
qui cathedralibus et superioribus Ecclesiis praeficiendi forent, quive illarum 
dignitates, canonicatus, aliaque beneficia ecclesiastica quaecumque curam 
animarum habentia essent consecuturi, et ab omnibus aliis, ad quos ex 
decretis ipsius Concilii spectat: nec non ab iis, quos de monasteriis, con- 

ventibus, domibus, et aliis quibuscumque locis regularium quorumcumque 
ordinum, etiam militarium, quocumque nomine vel titulo provideri contin- 
geret. Quod et alia constitutione edita eodem die et anno incipiente: In 
sacrosancta salubriter praeterea extendit ad omnes doctores, magistros, 
regentes, vel alios cuiuscumque artis et facultatis professores, sive cleri- 
cos sive laicos, vel cuiusvis ordinis regularis, quibuslibet in locis publice 
vel privatim quoquomodo profitentes, seu lectiones aliquas habentes vel 
exercentes, ac tandem ad ipsos huiusmodi gradibus decorandos. 

Iam vero, cum postmodum coadunatum fuerit sacrosanctum Conci- 
lium Vaticanum, et ante eius suspensionem per Literas Apostolicas Post- 
quam Dei munere diei 20 octobris 1870 ? indictam, binae ab eodem solemni- 
ter promulgatae sint dogmaticae constitutiones, ? prima scilicet de Fide 
Catholica, quae incipit Dei Filius, et altera de Ecclesia Christi, quae incipit 
Pastor aeternus, non solum opportunum, sed etiam necessarium diiudica- 
tum est, ut in fidei professione dogmaticis quoque praememorati Vaticani 
Concilii definitionibus, prout corde, ita et ore publica solemnisque fieri 
deberet adhaesio. Quapropter SSrhus D. N. Pius Papa IX, exquisito ea de- 
super re voto specialis Congregationis Efhorum S. R. E. Patrum Cardina- 
lium, statuit, praecepit, atque mandavit, ceu per praesens decretum praecipit 
ac mandat, ut in praecitata Piana formula professionis fidei, post verba: 
praecipue a sacrosanta Tridentina Synodo dicatur : et ab oecumenico Concilio 
Vaticano tradita, definita ac declarata, praesertim. de Romani Ponti- 
ficis Primatu et infallibili magisterio, utque in posterum fidei professio 
ab omnibus, qui eam emittere tenentur, sic et non aliter emittatur, sub 
comminationibus ac poenis a Concilio Tridentino et a supradictis consti- 
tutionibus S. M. Pii IV statutis. Id igitur ubique, et ab omnibus, ad quos 
spectat, diligenter ac fideliter observetur, non obstantibus, etc. 

[Acta Pii IX, vol. VII, p. 274-276]. 


4237. 
S. C. C., Catacen., 3 mart. 1877. 


Episcopus Catacen. in transmittenda ad S. C. Concilii relatione status 
suae Ecclesiae circa concursus pro parochialibus ecclesiis inter caetera defi- 
niendum proponit: 

Quoad electionem inter approbatos ab Episcopo faciendam dissimilis Curia- 
rum est praxis. Alibi sufficit aliquem esse adprobatum licet minori suffragiorum 
numero quam alios, ut valeat illum Episcopus eligere; hic autem. non potest 
Episcopus eligere, nisi quem maior. suffragiorum numerus digniorem demon- 
strat, quia digniorem eligere debet; unde huiusmodi electio mon est libera in 
Episcopo, sed pendet a suffragiis Examinatorum. 

lam ex approbatis renunciatis per Examinatores solus Episcopus, et 
non ipsi Examinatores debent eligere magis idoneum, ut docent Canonistae 
ac pluries declaravit haec S. C., ut in Patavina, a. 1573. ! Quibus in medium 
deductis, dignentur EE. VV. dubio praefato resolutionem praebere. 

Die, etc. Sacra, etc. respondit: Episcopum non teneri ad eligendum, tam- 
quam digniorem, quem Examinatores maiori suffragiorum numero adproba- 
runt. 

[Liber 220 Decretorum, p. 1071]. 


4238. 
S. C. C., Spalaten., 3 mart., 21 apr. 1877. 


Episcopus Dioecesis Spalaten. exhibens relationem suae Dioecesis 
exposuit quae sequuntur: 

« Parochus residentialis Civitatis Spalaten. habetur vicesgerens Episcopi 
in officio parochiali. Nominatur et eligitur ab Episcopo absque concursu 
et est semper unus ex capitularibus, canonicali tantum beneficio provisus. 
Nulla adest praebenda nec habitatio parochialis, et redditus stolares sunt 
ita tenues, ut vix exaequent expensas muneri parochiali adnexas pro loco 
officii, libris et officiosa communicatione. Hac de causa Episcopus anteces- 
sor Parocho urbano declaravit, eum ad applicationem Missae non teneri, 
et reapse ille non applicat ». His relatis duo, quae in calce referuntur, eno- 
danda proposuit dubia. 

Qua de rea S. Congr. rescriptum fuit: Episcopo, qui transmittat praedeces- 
soris declarationem, quoad Parochi urbani exemptionem ab onere applicandi 
Missam pro populo; ac referret, an idem Parochus seu Vicarius sit perpetuus 
vel ad nutum amovibilis, et quaenam fuerit praecedens observantia. Et iterum: 
An Episcopus pro tempore vere proprieque sit, et habeatur unicus civitatis 
Parochus. Respondit Episcopus: « declarationem Praedecessoris mei, quoad 
Parochi urbani exemptionem ab onere applicandi Missam pro populo, 
fuisse tantum vocalem, actuali Canonico Parocho civitatis modo prorsus 
privato factam, ideoque ad istam S. Congr. exemplar eiusmodi transmitti 
non posse. Idem autem non est Parochus proprie talis, neque Vicarius per- 
petuus, sed tantummodo temporalis et ad nutum amovibilis. Praecedens 
autem observantia fuit, ut Parochus urbanus numquam ad applicandam 
Missam pro populo duceretur obligatus. Episcopum pro tempore non esse, 
nec haberi debere vere proprieque unicum Civitatis Parochum, quum omnis 
cura actualis, omneque iurium, muniorum et officiorum parochialium exer- 
citium, quoad administrationem sacramentorum et caeteras functiones, 
nec non custodiam et descriptionem librorum parochialium, et documento- 
rum ex iis excerptorum, penes Parochum supradictum resideat; ita ut ex. 
gr. ad validitatem matrimonii potestas civilis requirat assistentiam Parochi 
et non sufficiat assistentia solius Episcopi ». 

Tridentina Synodus innixa sacris textibus tum veteris Testamenti: 
Levitic., cap. 9, vv. 6 et 7, tum Novi Testamenti : Ioan., cap. 21, VV. I5, 
16, 17, et Zctor., cap. 20, V. 28 innuit, onus animarum pastoribus incum- 
bens, applicandi Missam pro populo, ex divino praecepto descendere. Et 
Sess. 23, cap. 1, de ref., habet: Cum praecepto divino mandatum sit. omni- 
bus, quibus animarum cura commissa est, oves suas dignoscere, pro his sacrifi- 
cium offerre... In iure vero nomine Pastorum, qui tenentur ad applica- 
tionem Missae diebus festis, veniunt parochi qui actu curam exercent: 
sive perpetui sint sive temporanei et ad nutum amovibiles, sive habeant 
congruam sive non. Nam Parochus has applicare tenetur Missas non ob 
congruam, sed ratione officii. Quod vero animarum curatores actu curam 
exercentes, etsi amovibiles, teneantur Missam pro populo applicare, tri- 
plici probatione evincitur: nempe ex Tridentino, ex constitutionibus Sedis 
Apostolicae, et ex resolutionibus S. C. Concilii. Verba Tridentini supra 
relata generalia, clara apertaque sunt. Quoad vero constitutiones Aposto- 
licae Sedis, audiendus est Benedictus XIV, in const. Cum semper obla- 
tas, $4.1 

Concinit constitutio Zmantissimi nuperrima Pii Papae IX.? Multae 
afferri possent resolutiones S. C. Concilii idem confirmantes, ut in Ferra- 
rien., 18 martii 1719. ? Idque eo magis, quia Parochus in casu iam canoni- 
cali Praebenda est satis provisus, suisque gaudet incertis stolaribus. Pro 
nihilo autem habenda est declaratio Ordinarii antecessoris, quoad exem- 
ptionem: nam vocalis est et modo prorsus privato facta et a Parocho tan- 
tum asserta. Quod documentum authenticum haud est, quia est assertio 
unius peracta in causa et favore proprio. Neque Episcopus ab onere Missae 
eximere poterat eumdem Parochum, qui etsi Vicarius amovibilis et ad 
nutum sit ille, tamen vere ac proprie actualis est Parochus; ceu Episcopus 
apertis verbis declarat. « Episcopum pro tempore non esse, nec haberi 
debere vere proprieque unicum civitatis. Parochum, quum omnis cura 
actualis, omneque iurium, muniorum et officiorum parochialium exerci- 
tium, quoad administrationem sacramentorum et caeteras functiones, 
nec non custodiam et descriptionem librorum parochialium et documen- 
torum ex iis excerptorum penes Parochum supradictum resideat, ita ut 
ex. gr. ad validitatem matrimonii potestas civilis requirat assistentiam 
Parochi, et non sufficiat assistentia solius Episcopi ». 

Verum consuetudo tamen haud leve praebere videtur argumentum 
favore Vicarii amovibilis. Consuetudo contra ius, ut sustineri possit, debet 
esse rationabilis et legitime praescripta. Sane consuetudo contra ius in 
fieri considerata, etsi per se irrationabilis esse videatur, quia contra ius 
constitutum procedit, quod rationabile semper praesumitur, tamen in 
facto seu in suo esse formali iam constituta, uti rationabilis habetur, et vim 
legis habet et ius ipsum scriptum abrogat vel eidem derogat. Legitime vero 

praescripta dicitur consuetudo, si saltem per decennium de facto absque 
interruptione perduraverit, ceu in themate evenisse testatur Episcopus aiens: 
« Praecedens vero observantia fuit, ut Parochus urbanus numquam ad appli- 
candam Missam pro populo duceretur obligatus ». Sacra C. Concilii haec 
uti vera saepe habuit confirmavitque pluribus in casibus. In casu de quo 
agitur nulla adest praebenda, nec habitatio parochialis, et reditus stolares 
tenuissimi sunt. 

Praeterea plane liquere videtur, declarationem Ordinarii Antecessoris, 
etsi verbalem, admitti tamen ab actuali Ordinario. Quod autem civilis 
auctoritas requirat assistentiam proprii Parochi ad matrimonii validitatem, 
nil Parocho nocet: quia incompetentia civilis potestatis in diiudicandis 
huiusmodi quaestionibus neminem latet. Dum alia ex parte clare innote- 
scat omnibus Episcopum in sua Dioecesi iure Divino esse primum et prae- 
cipuum omnium sacramentorum ordinarium administrum. Quamobrem 
non Vicario amovibili ad nutum in casu, sed Episcopo utpote Parocho, 
onus inesse videtur Missam pro populo applicandi. 

Quoad secundum dubium videtur quod Episcopus unico Missae sacri- 
ficio possit duplici oneri satisfacere; etenim passim contingere videmus 
unico actu duplex impleri praeceptum. Sicut qui obligatur ad recitandas 
horas canonicas ratione ordinis sacri, simulque beneficii ecclesiastici unica 
satisfecit recitatione. Idem dic de ieiunio ex voto die veneris; si tali die 
occurrant quatuor anni tempora, et vigilia alicuius sancti, unico ieiunio 
satisfit tribus obligationibus, scilicet voto et diebus Ecclesiae praeceptis. 

Ex altera parte tamen videretur Episcopus haud satisfacere, unico sacri- 
ficio, duplici oneri; capto exemplo a Parocho qui eodem tempore esset 
etiam canonicus. Exploratum est enim unico sacrificio Missae conventualis, 
qua teneretur uti Canonicus, haud satisfacere obligationi applicandi Mis- 
sam pro populo, ad quam obstringitur uti Parochus ex iustitia. 

Notatu etiam dignissimae sunt declarationes nuperrime editae a S. C. 
de Propaganda Fide: die 23 martii 1863. ! Hisce expositis dignentur EE. VV. 
dirimere dubia: 

1. An Episcopus: vel Parochus teneatur ad applicandam Missam pro populo 
in casu? Et quatenus affirmative quoad Episcopum: 

2..4n ipse unico sacrificio duplici obligationi satisfaciat in casu? 

Die 3 marti 1877: Non proposita. 

Die 21 aprilis 1877: Sacra, etc. respondit: Dilata, et exquirantur novae 
informationes iuxta mentem Domino Pro-Secretario panditam. ? 

[Thesaurus Resolutionum, tom. 136, p. 165-173, 175]. 


1 Collectanea S. C. de Prop. Fide, vol. I, n. 1238, 1239. 
? Cf. N. 4242. 


602 Curia Romana 


4233. 
S. C. C., Leopolien., 15 dec. 1877, 23 mart. 1878. 


Post diuturum sex annorum effluxum ab initis nuptiis die 25 augu- 
sti 1869, coniugali vitae consuetudine transacta, Comes Zdislaus seu La- 
dislaus "Tyszkiewicz aetatis annorum 36 oppidi Weryniae in Dioecesi 
'lrarnoviensi et Comitissa Felicia Gebriela Mier annorum 24 ex oppido 
Radziechóu Leopoliensis Dioecesis, ad tramitem Austriaci Codicis a Leo- 
poliensibus laicis Iudicibus dissolutionem matrimonii eorumdem declarari 
postularunt anno 1875, in iudiciali libello deducta disproportione membrorum 
pudicorum apud maritos, quod coitum inter eos facit impossibilem. Constituto 
matrimonii defensore, duo etiam periti in arte medico-obstetricia constituti 
fuere pro coniugis utriusque corporis inspectione peragenda. Hi mandata 
adimplentes contextualem emiserunt peritiam sub iuramenti religione; decla- 
rantes Comitissam impotentia perpeti relativa; Comitem vero absoluta; 
et istam coeundi impossibilitatem matrimonium antecessisse. ludices 
huic innixi relationi, matrimonium zullum esse pronunciarunt. Quod iudi- 
cium confirmarunt duo Tribunalia superiora. 

Dein Archiepiscopum Leopoliensem adiverunt, uti ecclesiasticum Iudi- 
cem, expostulantes ut ipse quoque zu//um declararet matrimonium. Ordi- 
narius petitionem ad S. Concilii Congreg. transmisit; et animadverso, quod 
novus processus nil novi adduceret, dum locorum et temporum conditio 
graves praeseferret difficultates, proposuit ut super dicta peritia medicorum 
dispensatio a matrimonio [rato et non consummato [impetraretur. Venia 
a S8mo Patre impetrata, normae quaedam Archiepiscopo transmissae fue- 
runt ut actus iudicii civilis adhiberet pro ecclesiastico; atque ut novum con- 
ficeret processum, in quo iuramentum tum a coniugibus, tum a septima 
manu esset praestandum; deputaretur matrimonii defensor; formiter et 
seorsim examinarentur periti iam antea adhibiti; aliisque tribus peritis 
illorum relatio traderetur examinanda. 

Archiepiscopus retulit hasce neque impleri posse praescriptiones: quia 
novo se examini subiici reluctarent coniuges; et quia iuxta instructionem 
ab Archiepiscopo Vindobonensi anno 1855 evulgatam, atque in Curiis 
Ecclesiasticis Imperii Austro-Hungarici vigentem, nec examen septimae 
manus, nec iuramentum coniugum exigitur. Ne ergo coniugibus occasio 
praeberetur sese gravandi de insueto rigore, nova impetrata fuit a SSio 
Patre venia pro dispensatione a canonico processu. Quapropter concessum 
fuit Archiepiscopo ut copiam actorum processualium laici tribunalis adhi- 
bere valeret ad effectum cognoscendi ac definiendi causam a partibus propo- 
sitam super matrimoni nullitate, defensore vinculi ex officio deputato. Hisce 
acceptis mandatis, iudices ab Archiepiscopo delegati procedentes in causam 
die 17 iulii labentis anni pronunciarunt « 1. matrimonium... ob absolutam, 
insanabilem atque iam ante contractum hocce matrimonium existentem 
et qua talem per rei peritos medicos rite probatam viri impotentiam, ad 


S. C. Concilii 603 


praestandum debitum coniugale, nullum ac invalidum esse. 2. Supradic- 
tum Comitem Zdislaum 'Tyszkiewicz ad nullum aliud deinceps matrimo- 
nium contrahendum admitti posse ». 

Appellavit matrimonii vindex ad S. C; Congregationem, appellavit 
etiam Comes Zdislaus contra secundum sententiae articulum, insimul 
postulans vel sententiam quoad hanc partem infirmari, vel dispensationem 
a matrimonio rato et non consummato concedi. 

Contendit Defensor mulieris ad matrimonium dissolvendum satis esse 
evincere impotentiam Comitis Zdislai sive ea sit absoluta, sive relativa; 
dummodo matrimonium praecesserit, sit perpetua et insanabilis: Schmalz- 
grueber, lib. 4, tit. 15, n. 38. Perpetuam autem, insanabilem, ac matri- 
monium praecedentem impotentiam Comitis Zdislai'evincit defensor ex 
confessione illiusmet in supplici libello peracta, et ex testimonio medico- 
rum, qui affirmant quod ille /aborat ex atrophia testis. Eiusmodi atrophiam 
sic describit Zacchias, Quaest. med. leg., vol. I, p. 285, n. 41: Non multum 
abest a paralysis natura atrophia, hoc est partis alicuius consumptio et ariditas, 
in qua passione corpus seu corporis pars aliqua, non amplius nutrimento fruitur 
et naturaliter semper aliquibus decedentibus, nullis vero in eorum locum succe- 
dentibus summa macies oritur. 

Ex quo fit quod atrophia affectus impotentia perpetua laboret, et num- 
quam coniugalem actum conficere possit. Ad id clarius demonstrandum 
in themate adiecit defensor mulieris, Comitissam haud virginitatem ami- 
sisse post sex matrimonialis contubernii annos. Neque officit methodus pro- 
bationis; nam per inspectionem a peritis factam melius veritati consultum 
est, quam per obstetricium intermedium. 

Impotentiam viri esse perpetuam statuit defensor ex praesumptione 
iuris ac ex copulae defectu post sex annorum cohabitationem coniugum 
iuxta Rotam post cons. Farinac., dec. 65, n. 4: quod si post triennalem habita- 
tionem non potuerint matrimonium consummare, tunc bene intrat praesumptio, 
quod impedimentum sit perpetuum. In facto autem peritorum iudicium impo- 
tentiae perpetuitatem evincit. 

Insanabilitas accedit impedimenti perpetuitati, ut habet Zacchia, l. 9, 
q. 2, n. 4, et periti medici retulerunt: « vitia commemorata (dixerunt) non 
possunt operari; non consistunt enim in ulla deformatione quae ultro 
averti potest, sed potius in defectu regularium functionum genitalium... » 

Quamquam Comes contendat sese impotentia laborare relativa, prose- 
quebatur defensor, nullimode nocet nullitati obfirmandae: quia S. C. C. 
uti posse, assueta reservationis formula: Vetito viri transitu ad alias nuptias, 
nisi consulta prius S. Congregatione. Et quia per procuratorem coram Iudi- 
cibus ecclesiasticis admittens peritorum iudicium, quo eius impotentia 
absoluta constituebatur, postulavit decerni nullitatem ex titulo zmpotentiae 
absolutae atque incurabilis. 

Posita impedimenti perpetuitate locus non fit triennali experimento: 
Cosci, De sep. tori, 1. 1, c. 13, n. 26: « quando constat de antecedenti impo- 
entia perp etua per inspectionem corporum a sacris canonibus demandatam, 
aut est certa, evidens et indubia, tunc statim matrimonium declarandum est 

nullum absque triennali experimento cum coniugum iuramento ». In facto 
enim nedum triennium sed sexennium adfuit. 

Neque officit quod coniuges per sex annos tacuerint ex sententia 
Schmalzgr., lib. 4, tit. 15, n. 74, Cosci, loc. cit., c. 2, n. 33; « constito, per 
inspectionem corporis mulieris, de eius virginitate, nihil interest, an ipsa 
intra bimestre reclamaverit, quia post multos etiam annos reclamare et viri 
impotentiam allegare potest ». Exempla autem admissae nullitatis, utut post 
multos annos reclamatae, adsunt apud Rotam et S. Concilii Congregationem. 

Viri autem defensor exhibuit in primis fidem trium salutaris artis Pro- 
fessorum, qui autumarunt Comitem aptum carnali copulae perficiendae; et 
atrophiam haud perspexerunt in eo. Requisiti iidem Professores, an admitti 
possit impotentia relativa, quam pati autumat virum erga propriam uxorem, 
retulerunt: cum certitudine respondi nequit ex medicinae datis, utcumque 
haec dari possit perpetua et insanabilis erga datam personam ob peculiares 
physicas circumstantias. 

Exurgens adversus utriusque coniugis thesim matrimonii Defensor, 
impugnavit viri impotentiam tum absolutam tum relativam, nec non mulie- 
ris virginitatem. Prae primis animadvertit quod, etsi perampla fuerit dispen- 
satio ex audientia SSrhi a confectione canonici processus, tamen non eo tendit, 
ut aliquid veritas detrimenti sentiat. Dispensatio enim pro usu tantum acto- 
rum civilium data fuit ad effectum cognoscendi et definiendi causam. Quaprop- 
ter actus ipsi tantum attendi debent, quanti per se valeant. Et quum unus 
actus qui iudicio tribunalis ecclesiastici fundamentum praebuit, sit peritia 
iudicialis, haec ad examen vocari debet. 

Duo periti admittunt utramque impotentiam; absolutam in viro, rela- 
tivam in foemina. Retulerunt virum impotentem ex atrophia testium. Sed 
vir idem hanc impugnat atrophiam errore impetens cognitorum relatio- 
nem ex sententia aliorum medicorum, quorum fidem iam produxit. Testi- 
monium istorum non est minus attendendum, quam iudicialium peritorum 
relatio; eo vel maxime quod tres sunt perinsignes eiusdem artis salutaris 
professores: dum e contra ex duobus iudicialibus peritis alius est quodam- 
modo alterius subalternus. Iunior ex istis locum tenebat inferiorem apud 
Nosocomium; et ideo non ex parte utriusque libera ac independens dici 
potest sententia ; et potissimum quia nec separatim inspectionem corporum 
absolverunt, nec seorsum propriam cuiusque pandiderunt opinionem, ceu 
providissimo consilio praescribit S. C. C. in Instructione 22 augusti 1840: 
singuli ex peritis, ac seorsim corpus viri inspiciant, ea qua fieri poterit decentia, 
et singuli scriptam emittant relationem. * 

Perpendens defensor sacramenti rem intimius, thesim sustinere censuit 
quod vir corporalis inspectionis tempore idoneus copulae fuerit; quia 
admissa etiam testium atrophia, talem haud attingitgradum, qui ad mari- 
talem actum reddat aliquem impotentem. Eo quod ad veram atrophiam 
constituendam requiritur comsumptio, ariditas et summa macies partis 
affectae ceu tradit Zacchias, quaest. med. legal.,l. 4, tit. 1, qu. 8, n. 41. 


1 Cf. N. 4069. 

Ast ex duorum cognitorum relatione hunc statum haud colligere datum 
est. Proinde, adiecit matrimonii defensor, cum fundamentum a peritia 
desumptum necessaria careat soliditate pro adstruenda plena certitudine 
impotentiae ex atrophia derivantis; et cum nullum ab integritate mulieris, 
prouti in progressu demonstrabitur mutuari possit adminiculum, etiamsi 
actualis impotentia agnosci et admitti deberet; eo tamen quia hoc mor- 
bum (!) accidentale esset in hoc casu, hinc semper quidem praesumen- 
dum esset, quod ipsa non antecesserit, sed sequuta fuerit matrimonium ad 
tradita per Sanchez, de matrim., l. 7, disp. 103, n. 3. 

Quoad mulierem autem defensor sacramenti, vanum esse, ait, funda- 
mentum impotentiae proclamatae sive unius, sive utriusque coniugis ex 
mulieris integritate desumptum. Nam censent quidem Doctores recentiores, 
problema virginitatis haud esse insolubile, nihilominus summam ipsum 
problema praeseferre difficultatem, si agatur de remota defloratione, Zac- 
chia, quaest. med. leg., lib. 4, t. 2, q. 1, n. 24, ita ad rem se habet: « cohaeren- 
tia partium... medicamentis procurari talis potest, quae non modo adae- 
quet, sed etiam superet naturam, ut notant medici». Quod prudenter 
obfrmatur auctoritate S. C. C. in Instructione anni 1840 dum usum balnei 
praescribit iniungens « ne ullum spatium aut momentum temporis mulieri 
detur, quo ad arctandum vas ullo medicamento, aut aliqua fraude uti 
queat ». In casu ex mulieris confessione habemus, quod prioribus matri- 
monii temporibus maritali officio incumbere studuerint. Proinde aiebat 
defensor, cognitores opinionem emiserunt de re pervetusta, et in inquisi- 
tione nullam adhibuerunt diligentiam ad fraudes eliminandas; ideo. eorum 
iudicium imprudens et incertum existimandum est. 

Adhuc defensor urgens ex analysi iudicialis peritiae contendit nedum 
fuisse incertum, sed erroneum eiusmodi iudicium: eoquod colligi possit 
mulierem iamdiu corruptam fuisse. Insuper etiamsi de virginitate constaret, 
non inde tamen inferri deberet ad impotentiam alterius coniugis, atque ad 
dissolutionem matrimonii; quoniam non agitur hic de dispensatione a matri- 
monio rato et non consummato, sed de nullitate coniugii ex capite impoten- 
tiae prout demonstrat libellus introductivus. Ergo parum vel nihil confert 
ad causam disquisitio virginitatis teste Rota Rom., dec. 14, n. 10 post Zacch., 
qu. med. leg., « non valet consequentia: uxor reperitur intacta, ergo vir est 
impotens, impotentia naturali et perpetua, quae sufficit ad dirimendum 
matrimonium ». 

Insuper, ait, dandam non fuisse magnam fidem coniugibus; quia collu- 
sionis suspicionem ingerit studium viri, qui vix reddita in prima sede a 
iudicibus laicis sententia, sategit novam obtinere a medicis peritiam, quae 
impotentiam absolutam excluderet. 

His praehabitis Vestrum erit dirimere sequens dubium: 

An sententia. Quriae  Archiepiscopalis Leopoliensis sit confirmanda. vel 
infirmanda in casu? 

Die 15 decembris 1877 Sacra, etc. respondit: Sententiam Curiae Archie- 
piscopalis esse reformandam, ita ut. Comiti Zladislao non liceat transire ad 
alias nuptias, nisi petita prius et obtenta venia ab Apostolica Sede. 

Cum per novam audientiam a defensore vinculi matrimonialis petitam, 
instaurata fuisset nova discussio, praefatus Vindex quae sequuntur exhibuit 
animadversiones. Innuit primo quod dispensatio a processu canonico per 
S. C. Concilii concessa infecta fuerit vitio obreptionis et subreptionis; 
secundo quia peritia iudicialis, quae fundamentum praebuit eidem senten- 
tiae, non suppeditat moralem certitudinem impotentiae Comitis praedicti. 

Quoad primam partem ad memoriam revocavit quod S. Congregat1o, 
quum rescivisset ab Ordinario arduum fore coniuges novae subiicere corpo- 
rali inspectioni, de auctoritate Pontificis remissae, mandavit ut consuetae 
ac expeditiores aliae complerentur praescriptiones. Hae in huius generis 
iudiciis sunt iuramentum coniugum, septimae manus auditio, examen 
verbale peritorum, defensoris matrimonii deputatio. Coniuges vero adeo 
difficilem reddiderunt praescriptionum salutarium executionem, ut Ordi- 
narius coactus fuerit confiteri omnia et singula exacte perficerem, nisi inextri- 
cabiles sese opponerent. difficultates, quibus. superandis imparem me sentio. 
Quae difficultates a coniugibus parabantur; quaeque fuerunt causa frinci- 
palis seu motiva dispensationis a processu. Et quoniam ex illis difficultatibus, 
illa quidem quae respiciebat modum verificandi impotentiam Comitis, in 
quo potissimus ac praecipuus scopus processus consistebat, nullatenus 
veritati innitebatur, quia Comes postulans dispensari ab examine pe- 
ritiae iudicialis, contra propriam conscientiam agebat, hinc dispensatio in 
vitium obreptionis et subreptionis incurrit ad tradita per Reiffenstuel, zus. 
gana 151093 ,0 n3 184: 

Relationem tandem peritorum examinavit iuxta Scriptorum Medicinae 
forensis doctrinas; deduxitque imparem omnino esse ipsam peritiam ad 
certitudinem antecedentis impotentiae Comitis inducendam; atque hoc eo 
vel maxime quia ex illa exploratione haud obfirmatur Comitem esse impo- 
tentem ad carnalem commixtionem. 

Hisce iterum adductis propositum fuit EE. VV. decernere, quomodo 
esset resolvendum infrascriptum dubium: 

An sit standum, vel recedendum a decisis in casu? 

Die 23 martii 1878 Sacra, etc. resbondit: In decisis. 

[Thesaurus Resolutionum, tom. 136, p. 601-613, tom. 137, p. 118-124]. 


4240. 
S. C. C.,, Virodunen., 23 mart. 1878. 


Virodunensi Episcopo innotuit Sacerdotem Dominicum Minard paro- 
chum amovibilem (vulgo desservant) loci Savonniéres en Perthois, lapidum 
commercium exercendo, scandali suo populo esse, ac ob suum inquietum 
ingenium causam iurgiis persaepe dare, atque effecisse, ut quaedam soror 
pu instituti, Doctrinae Christianae, quae in paroecia puellarum instructioni 
atque educationi vacabat, dictum locum desereret. Gu«prepter Antistes die 
13 martii 1874 Dominicum monuit ut a lapidum commercio cessaret, si- 

mulque diceret quanam praecise de causa praefata soror suam paroeciam 
reliquisset. Illico sacerdos coram suo Episcopo stetit, ut ab his accusa- 
tionibus sese purgaret. 

Sed parum profecisse videtur, namque paucos post menses ad ipsum 
pervenerunt litterae a Curia Episcopali datae die 7 iunii 1874, quibus eius 
translatio ad aliam minoris momenti paroeciam decernebatur. Obstitit 
parochus et interposita appellatione ab eiusmodi decreto ad Apostolicam 
Sedem, a Curia petiit epistolas quas apostolos vocant, ut rem totam defer- 
ret S. C. Concilii. Elapso termino in Curiae litteris statuto, ut priorem paroe- 
ciam desereret, nonobstante appellatione, per sententiam iudicis pacis 
ipsi iniunctum fuit parochialem domum relinquere, intra terminum vi- 
gintiquatuor horarum. 'l'unc ad novam paroeciam loci Mussey perrexit. 

Ex hoc loco litteras Curiae dedit, declarans sese subiicere Episcopi iudi- 
cio, ac petens tabulas nominationis ad novam regendam Ecclesiam. Vicarius 
Generalis respondit in votis esse Episcopi, ut ante nominationis susceptio- 
nem cum ipso colloqueretur et inde per dies quindecim spiritualibus vacaret 
exercitiis. Nimium dura sibi mandari reputans Dominicus, prius obedire 
recusavit; sed cum Vicarius Generalis iterum scripserit sese alium sacerdo- 
tem in novam paroeciam missurum, si intra decem dierum spatium Episcop! 
mandatis non obtemperaret, Curiam petiit, renunciationem antiquae paroe- 
ciae scripto. emisit atque subsignavit, simulque omnibus Episcopi mandatis 
exequendis se paratum exhibit, veniam implorans ob scandalum ex sua 
ortum contumacia. 

Post haec litteras nominationis accepit. Ast vix ad novam paroeciam 
pervenit, facti poenitens, coepit conqueri de damno sibi illato, tum quoad 
honorem, tum quoad interesse ob passam translationem. Hinc supplici 
libello oblato S. C. Concilii petiit restitutionem in antiquam paroeciam. 
S. Congregatio, habita Episcopi informatione, et cognito recurrentem sacer- 
dotem pluries, ob sui malam agendi rationem ab aliis paroeciis translatum 
fuisse, ac etiam suspensione punitum; comperto ipsum nuncium misisse 
primae paroeciae, in qua lapidum negotium exercuerat; publicum functio- 
narium, vulgo Maire iniuriis scripto affecisse ac suis iurgiis in causa fuisse 
ut supra memorata magistra paroeciam illam desereret, die 1 decembris 1874 
rescripsit: Lectum ad instantiam, idque notificetur Episcopo. 

Huius decreti rigore haud fractus Dominicus, institit coram S. Congre- 
gatione contendens, sese vi et metu coactum, priori paroeciae nuncium 
misisse et novam acceptasse; ac monumentis exhibitis, curavit ostendere 
se immunem ab iis criminibus, ob quae amotus fuerat. 

Episcopus, cui haec patefacta sunt, retulit falsum esse renunciationem 
vi metuque extortam fuisse, ceu facile comperiebatur ex epistolis Domi- 
nici; causas vero remotionis plures haberi, inter quas sequentes recensebat — 
ibi - « Plura sunt quae in loco Savonniéres nullius amplius existimationis 
virum esse sinebant, ea vero potissimum: 1. Nimii sumptus quibus pro- 
dibat in lautiorem mensam. 2. Aes alienum ingens, quo se obstringebat. 
3. Quaestuosae negotiationes, quibus incumbebat indecorumque merci- 
monium. 4. Eae demum graves controversiae ac contentiones, quibus 

perpetuo implicabatur cum publicis tum huius loci, tum. etiam regionis 
seu prefecturae magistratibus et administratoribus ». 

Habitis his, quaestio remissa fuit ad Metropolitanum decreto: Zttentis 
noviter deductis, Orator utatur iure suo coram Metropolitano. Verum cum 
huiusmodi iudicium locum non habuisset, rogatus ut super expositis infor- 
mationes transmitteret ac suam aperiret sententiam, Metropolitanus trans- 
misit depositiones testium, ab ipso parocho iam adductas, atque suam 
sententíam aperuit pro coactionis exclusione. Tunc suetum decretum edi- 
tum fuit: Ponatur in folio. 

Dominici defensor duplicem dubii formulam proponendo, in duas partes 
orationem suam dividebat inquirendo in prima, an causae legitimae ades- 
sent remotionis, in altera an acceptatio novae paroeciae ex parte sui clientis 
impedimento esse potuisset quominus eius redintegrationi fieret locus. 

Praemittebat causas legitimas esse necessarias etiam ad removendos 
eos parochos, qui desservants in Gallia vocantur, quamvis in officio ad Ordi- 
narii beneplacitum perdurent. Nam cum in istiusmodi parochis instituen- 
dis recessum fuerit a canonicis sanctionibus quae parochum stabilem praese- 
ferunt, omni studio curandum ut talis recessus in quantum fieri possit, 
minimus evadat; ac ea propter SS. Congregationes principium statuisse, 
ne absque ulla causa possent removeri. Iamvero in casu binas tantum afferri 
causas, nempe magistrae a paroecia discessum et commercium petrarum. 
Ambas vero falsas esse affirmabat. 

Quoad primam causam afferebat litteras scriptas parocho tum a Supe- 
riore Sororum a Doctrina Christiana, tum ipsius nomine a Sorore adsistente, 
tum demum ab ipsa magistra quae a paroecia discesserat. Contendebat 
defensor constare ex prima, magistram fere triumphantem oppidum ingres- 
sam fuisse opere praesertim parochi; ex altera locum deseruisse quia Mazre 
ei formalem nominationem recusabat, debitam mercedem ei non solvebat, 
et domus, quam Marre non restaurabat, insalubris erat; ex postrema palam 
fieri, non modo parochum causam non fuisse discessionis magistrae, sed 
eam beneficiis esse prosecutum, imo vero etiam ex aere suo illi mercedem 
in antecessum persolvisse. 

Quo vero ad causam commercii petrarum, inquiebat non esse negotia- 
tionem, ubi causa lucri cessat: cap. 13, dist. 88: quid est aliud negotium, nisi 
quae possint vilius comparari carius velle distrahere? Dominicum vero non 
lucri faciendi causa cum quodam lapidicinarum magistro negocium habuisse, 
sed ut faveret cuidam [parocho, qui pro suae ecclesiae restauratione exqui- 
rebat lapides melioris qualitatis. Ut haec luculentius ostenderet Orator 
proferebat litteras susceptoris operum; attestationem illius viri, qui in sta- 
tione viae ferreae lapidum expeditioni praefuerat, ac tandem testimonium 
architecti, qui in huiusmodi petrarum negocio nullum compendium favore 
parochi reperiisse asserit. 

Post haec quibusdam exhibitis attestationibus defensor curabat purgare 
suum clientem ex accusationibus, quod esset triplici iudiciali sententia 
damnatus; quod ob inconsideratos sumptus aere alieno premeretur; et 
tanquam tribunus excitaret parochianos in sui favorem; quam rem, si vera 

esset, magnum argumentum praebere subdebat, optimae existimationis 
qua Dominicus in sua paroecia gaudebat. 

Quapropter concludebat causas remotionis in casu minime adesse, 
ideoque parochum recurrentem haud recte remotum fuisse eo vel magis, 
quod in casu concurrebant causae malitiae, odii, infamiae, scandali, damni 
propter quas iuxta interpretes iuris a removendo parocho, etiam amovibili 
est abstinendum. Sustinebat adfuisse malitiam, quia ex supra expositis 
patebat nonnisi ex pravo animo delatum iuisse Episcopo, Dominicum in 
causa fuisse magistrae discessus et petrarum negotiationem exercuisse; 
odium, quia accusatorem quemdam putabat cuius scandala parochus gra- 
viter exprobraverat; infamiam, quia per remotionem laesa fama parochi 
solummodo restitutionis beneficio recuperari poterat; scandalum, quia gra- 
viores causae remotionis ab inimicis parochi evulgatae fuerunt; damnum 
quia ex antiqua paroecia fr. 1985 parocho quotannis redibant, dum ex nova 
nonnisi fr. 1110 percipiebat, ita ut singulis annis fr. 844 iacturam pateretur. 

Hisce absolutis transit defensor ad secundam suae orationis partem, ac 
enititur ostendere, emissam renunciationem prioris parochiae et accepta- 
tionem novae, non obesse, quominus ad primam restitui possit, vel quia 
nullam. vel quia factam animo appellationem prosequendi :» devolutivo. 

Ex eo quod Episcopus scriptam renunciationem a parocho amovibili 
exegit, deducebat defensor et ipsum scire et admittere, necessariam esse 
iustam causam pro remotione decernenda; cum vero causa haec in casu 
deficeret, argumentum haberi subdebat de coactione a parocho passa in 
renunciatione mittenda. Atqui renunciatio, ut vim habeat, sponte, libere 
et cum causa emitti debet; quae extrema cum in casu haud verificarentur, 
renunciationem Dominici aperta nullitate laborare deducebat. 

Haec omnia probare satagebat ex antecedentibus renunciationem. Nam 
vix parochus petiit apostolos, Episcopus declaravit, eius iurisdictionem expi- 
raturam die r insequentis iulii 1874, ac apostolos denegavit, nisi prius e 
domo parochiali supellectilia asportaret; praefixo ad hoc eidem termino 
viginti quatuor horarum per apparitores tribunalis civilis. Neque satis. 
Dominicus novam oblatam paroeciam acceptat: ast nominatio ei denegatur, 
nisi ad Ordinarium se conferat et per quindecim dies vacet spiritualibus 
exercitiis. Cum vero parere detrectet, ipsi praefinitur tempus decem dierum, 
quibus inutiliter elapsis, etiam secunda paroecia privatus fuisset. Hinc 
parocho duas tantum vias mansisse, vel voluntatem Episcopi omnino exequi, 
vel omnia perdere. Hisce pressus angustiis impositam renunciationem sub- 
scripsit. Ast quis credat, libere et sponte eam signatam fuisse ? 

Verum quae vi metuque fiunt, nullius sunt roboris: cap. Ad audientiam, 
de his quae vi metusve, etc. Ergo nulla omnino iudicari debet renunciatio 
in casu, eo vel magis quod periculum erat et bona et famam amittendi. 
Denique etiam ex defectu causae renunciationis nullitatem arguebat defensor. 

Quapropter cum causae remotionis in casu minime adessent; cum renun- 
ciatio vi metuque facta fuerit ac sine causa, cumque ea quae opponuntur 
suo clienti, vel falsa vel nullius momenti essent, nihil obstare asserebat, 
quominus in sua antiqua paroecia restitueretur. 


Vol. VI 39 


T: 


610 Curia Romana 


E contra Episcopi Defensor duplici ex capite defendenda suscepit ea 
omnia quae Episcopus gesserat. In primo totus in eo fuit, ut ostenderet 
parocho vel metum illatum non fuisse, vel iuste fuisse illatum, ac propterea 
emissam renunciationem omni ex parte in sua validitate subsistere. Anim- 
advertebat in primis parochum novam paroeciam acceptasse per episto- 
lam antequam ad Curiam sese conferret, quando nempe violentia et metus 
locum adhuc habere non poterant; insuper ex attestatione quatuor Sacer- 
dotum, qui illi adfuerunt audientiae, erui dicebat nullam parocho factam 
fuisse violentiam ac sponte renunciationem emisisse. Haec vero confirmari 
a relatione Archiepiscopi, cui res iudicanda commissa fuerat. Neque opponi 
posse sustinebat, parochum adductum fuisse ad primam acceptationis lit- 
teram scribendam ex metu sine tecto remanendi, cum expulsionis sen- 
tentiae executio immineret, ad aliam vero ex metu a Vicario Generali per 
litteras sibi incusso perdendi ambas paroecias; nam iuxta disciplinam vigen- 
tem in Gallia, ab eiusmodi vel remotionis vel translationis decretis poterat 
appellare, quamvis appellatio non suspensivum sed tantum devolutivum 
effectum obtineret. Quapropter praetensum metum vel omnino exulare 
dicebat, vel iuste incussum fuisse. Porro si parochus, prout debebat, Epi- 
scopi mandatis obtemperasset, et, appellatione pendente, ad novam paroe- 
ciam se transtulisset, neque expulsionis sententiae, neque periculo sine tecto 
et substentationis mediis manendi sese exposuisset. Igitur violentam expul- 
sionem (ceterum a Syndico provocatam non ab Episcopo) e domo paro- 
chiali ac metum manendi sine mediis vivendo necessariis, suae imputaret 
temeritati ac pervicaciae, ob quas Episcopo parere obstinate renuebat, 
reparare detrectans scandala, quae praebuerat episcopalem auctoritatem 
contemnendo et mendacia pontificio legato iniuriosa proferendo. Hinc 
concludebat Orator, vel metum non adfuisse, vel fuisse iuste incussum, 
atque ideo in utroque casu, factam renunciationem, validam fuisse. 

In secunda suae orationis parte, defensor demonstrandum suscepit, 
Episcopum suo iure usum fuisse decernendo translationem atque legitimas 
habuisse causas. Haec ut suaderet, recolebat post concordatum anni 180r 
in Gallia duas parochorum species inductas fuisse, nempe parochos inamo- 
vibiles eligendos cum consensu Gubernii, a quo dotationem accipiunt, et 
parochos vicarios, desservants appellatos, minoribus paroeciis seu succur- 
salibus praepositos, qui ab Episcopis libere eliguntur et removeri pos- 
sunt. 

Ex quibus deducebat Episcopum in casu usum fuisse suo iure Domi- 
nicum transferendo, quia Ecclesiarum succursalium rectores, ut ipse erat, 
considerari possunt, veluti Vicarii amovibiles ad beneplacitum Episcopi, 
qui penes se animarum curam habent, vel uti possessores beneficii manualis, 
atque in utroque casu pro generali regula constituendum esse videtur, Epi- 
SCOpos posse eos etiam sine causa removere. 

Haec vero regula, quamvis ex consuetudine nonnullas limitationes pate- 
retur, quatenus nempe remotio fieri non debeat ex odio, aut cum detri- 
mento vel famae vel gravis iacturae rectoris: in casu tamen has limitationes 
cessare dicebat, cum Fpiscopus graves causas remotionis haberet. 

Scilicet parochus iste, lautiori mensa, quam deceret eiusque vires sine- 
rent, utendo, frequentes compotationes atque conversationes in domo paro- 
chial habendo, scandalo erat fidelibus ac seipsum aere alieno gravabat; 
ideoque inidoneus reddebatur ad eum populum regendum. Ob mendacia 
insuper tristem sibi famam comparasse; ob iniuriosa verba contra superio- 
rem et contra Apostolicae Sedis legatum prolata; ob iracundum ac turbu- 
lentum ingenium nec non imprudentem agendi rationem iurgiis et queri- 
moniis causam dedisse, omnemque aestimationem et auctoritatem amisisse. 
Quae omnia huic parocho semper obiecta fuerunt, etiam cum ceteras rexerat 
paroecias, uti constare defensor sustinebat ex literis Episcopi, ex quibus- 
dam testimoniis et ex epistola praesidis provinciae. 

Aliam iustam translationis causam reperiebat in eo, quod parochus in 
quadam litera ad Episcopum scripta, quam antequam mitteret pluribus 
imprudenter manifestaverat, adulterii et falsae in scripto testificationis 
insimulasset virum municipio eius paroeciae praepositum; qua re vulgata 
periculum imminebat ut parochus crimine diffamationis ad tribunal rape- 
retur ac utpote recidivus maiori poena plecteretur. Curandum itaque erat 
huic scandalo occurrere alio parochum transferendo, eo vel magis quod illa 
imputatio omni veritatis fundamento erat destituta. 

Tertiam causam translationis reperiebat Orator in negotiatione praeser- 
tim lapidum, quam parochus palam exercebat. Ob hanc enim octies ad tri- 
bunal, quod de rebus ad mercaturam pertinentibus iudicat, non sine magno 
suae famae discrimine, traductus fuit. Recensebat insuper aes alienum a 
parocho contractum cum quodam iuvene et quadam mercatrice sacrorum 
ornamentorum, cum quibus non sine dolo et fraude parochum negocium 
confecisse apparebat. 

Neque opponi posse urgebat nullitatem decreti translationis eo, quod 
nova paroecia sit inferioris conditionis et emolumenti; haec porro tunc 
tantum inquiri solere, cum Episcopus absque ulla causa ad translationem 
procedit, non vero cum tot et tam graves causae intercederent. Parochus 
igitur, etiamsi aliquid damni patiatur, sibi imputet, ex notissimo iuris prin- 
cipio, quod haud videtur damnum pati, qui propria culpa iliud experitur. 
Eo vel magis quod parochus iste ob suam agendi rationem pluries causam 
translationis obtulerat. 

Quibus disputatis concludebat, Dominicum libere renunciasse primae 
paroeciae et acceptasse secundam, quin vis aut metus intercederent; metum 
vero, si adfuit, iuste fuisse incussum; Episcopum demum plures et iustis- 
simas habuisse causas decernendi translationem istius parochi. 

Hisce ab utraque parte disputatis exorantur EE. VV. respondere ad 
dubium: 

An sacerdos Minard relinquendus sit in possessione paroeciae loci Mussey; 
seu potius reintegrandus ad paroeciam loci Savonniéres in casu? 

Die, etc. Sacra, etc. respondit: Affirmative ad primam partem, negative 
ad secundam, imposita sacerdoti Minard retractatione omnium. iniuriarum 
contra Episcopum prolatarum. 

[Thesaurus Resolutionum, tom. 137, p. 131-152]. 

S. C. C., Milevitana, 15 iun. 1878. 


Ad Statutorum tramites Sodales Confraternitatis B. M. V. a charitate 
in civitate Valletta, Dioecesis Melevitanae, die 16 iulii anni 1876 ut novo- 
rum officialium electionem peragerent, more solito, convenerunt. Quatuor 
vero ex congregatis voce activa atque passiva pro illa vice a Gubernatore 
privati fuerunt, eo quod non interfuissent processioni in die festivitatis 
B. M. V. titularis sodalitii, ferentibus Statutis ab Episcopo confirmatis 
die 9 iulii 1789, ut sodales a dicta supplicatione sine iusta causa abstinentes, 
per unius anni spatium voce activa atque passiva priventur. In tali rerum 
statu, facta electione, maiora numero suffragia retulit Franciscus Borg, 
ac Gubernator renunciatus fuit. Insuper quatuor Sodalitii Curatores electi 
fuerunt. 

Id aegre ferentes quatuor confratres, qui utraque voce fuerant orbati, 
quibus et alter sodalis sese adiunxit, ad Curiam Episcopalem confugerunt 
ac Praesuli nonnullos abusus in dicto Sodalitio inductos aperuerunt, mede- 
lam iisdem expostulantes tum admittendo novos confratres sine scrutinio, 
tum infirmando factam officialium electionem, novosque sufficiendo. 

His adductus Episcopus Gubernatori Sodalitii epistolium conscripsit, 
ut auditis confratribus referret super expositis, ac statuta transmitteret. 
Ex responsione plura detexisse scribebat Episcopus, quae haud leve dede- 
cus illis afferebant, qui de iisdem accusabantur, ac proinde sui esse muneris 
duxit, destitutis nuper electis, novum Gubernpatorem, novos officiales depu- 
tare, novosque confratres, sine scrutinio admittere, quod revera perfecit 
decreto diei 25 septembris 1876 sequentis tenoris: « Attentis querelis et 
praetensionibus hinc inde deductis, quarum nonnullae altiore indigent 
consideratione et serio examine, ne ulterius careat Congregatio officia- 
libus pro fungendo munere Gubernatoris, Secretarii ac Procuratorum 
sibi inhaerentium, attentis circumstantiis omnibus in casu occurrentibus, 
absque ullo praeiudicio partium, eligimus et nominamus hoc interim cum 
omnibus iuribus et emolumentis cumque omnibus facultatibus oppor- 
tunis et necessariis in Gubernatorem Confraternitatis D. Philippum 
Carmi Cecy.... in Procuratores D. Iosephum Farrugia Gay, et D. Anto- 
nium Caruana, perpetuo creantes ac constituentes eosdem DD. confratres 
ac consodales, ac si fuissent ordinario modo recepti ac conscripti ». 

Officiales electi die 16 iulii hoc decreto perculsi ad S. Congregationem 
Concilii nomine Confraternitatis recursum habuerunt expostulantes, ut 
relatum Episcopi decretum irritum faceret. 

Rogatus Episcopus super narratis, retulit confraternitatem gravi fide- 
lium cum scandalo, more veluti haereditario regi et gubernari a parentibus 
et consanguineis Francisci Borg, qui secreto administrationem gerebant. 
Plura insuper narrabat, ex quibus apparebat familiam electi Gubernatoris 
a multis iam annis de Confraternitatis bonis ita disponere, ut haud parva 

compendia sibi suisque consanguineis compararet vel in locatione fundo- 
rum, vel in erogandis pecuniae summis, ac in pluribus aliis exercendis nego- 
tiis, quae facile administratores pravae conscientiae in suam utilitatem cum 
gravi causae piae detrimento convertere possunt. Concludebat Episcopus 
praefatum decretum adeo acceptum cessisse in sua civitate, ut gratulationes 
ab omni ordine civium sibi factae fuerint; quapropter reiiciendam esse 
oratorum instantiam, eo vel magis quod Episcopus approbando Statuta 
confraternitatis sibi suisque successoribus ius reservavit eadem moderandi, 
augendi, minuendi vel etiam abrogandi. Tandem observabat recurrentes 
mandatum appellandi ad S. Sedem ab Episcopi decreto non habuisse. Hisce 
habitis quaestio dirimenda remissa plenariis S. Congregationis comitiis, 
atque hinc inde electis defensoribus disputata fuit sub dubii formula in 
fine huius compendii proposita. 

Qui confraternitatis nomine agebat, trifariam suam allegationem divisit. 
In prima vindicare conabatur legitimitatem electionis diei 16 iulii 1876. 
Observabat Orator indubii iuris esse electionem officialium libere ad con- 
fratres spectare, ac ut electio omnino libera et legitima dici possit requiri: 
r. Ut intimatio praecedat. 2. Ut consodales de more coadunati electionem 
peragant per secreta suffragia. 3. Ut maioritas suffragiorum in electis con- 
currat, habito respectu tantum ad interessentes: maior enim pars universi- 
tatis, collegii, seu capituli constituitur per praesentes, nulla habita ratione 
absentium. Cum autem haec omnia adamussim servata fuerint in electione 
diei 16 iulii, de eius legitimitate minime posse dubitari concludebat. 

Factam electionem insuper maiorem vim acquirere subdebat ex eo, 
quod Statutis et praxi Confraternitatis maxime consona fuerit. Statuta 
enim praescribunt, ut pro electione Gubernatoris, officiales in privato con- 
ventu coadunati tres eligant confratres, atque dein omnibus proponant, 
ut unus ex his tribus Gubernator seligatur. Hanc formam, anno 1788 indu- 
ctam ac continuo adhibitam, etiam in electione 16 iulii servatam fuisse 
evincebat tum ex libris consultationum confraternitatis, tum ex testimonio 
deputati ecclesiastici, qui iureiurando testatus est electionem | officialium... 
legitime factam fuisse atque ad tramites regularum et Statutorum Confrater- 
nitatis. 

Hinc ad secundam suae defensionis partem transvolans orator conten- 
debat decretum Episcopi diei 25 septembris 1876 nullum fuisse. Scilicet 
advertebat Tridentinum Concilium cap. 8 et 9, Sess. 22, de ref. Episcopis 
nullam aliam tribuere facultatem in Confraternitates, quam easdem visi- 
tandi exigendique singulis annis redditionem rationis de administratione 
bonorum; atque ideo Episcopum non posse neque sese ingerere in admi- 
nistrationem, neque impedire Confraternitates, quominus extraordinarias 
faciant expensas summam scutatorum viginti excedentes sine sua licentia, 
neque prohibere vel restringere earum exercitia, aut prohibere, ne congre- 
gentur ubi et quoties eis magis placuerit. Cum igitur, ex Concilio Triden- 
tino et ex declarationibus Sacrarum Congregationum aperte dignoscatur, 
Episcopos super Confraternitates nihil aliud posse quam illas visitare atque 
redditionem rationis de bonorum administratione exigere, deducebat facul- 

tatem ipsis non esse removendi electos, atque novos destinandi rectores, 
proindeque decretum diei 25 septembris nullum esse. 

Neque obstare quod Episcopus, addebat defensor, possit vel per se, vel 
per suos delegatos assistere Sodalitii congregationibus, ac officialium ele- 
ctioni, nam non potest tamen contra Statuta vel consuetudines vel praxim 
novitates inducere: S. C. EE. RR. et in Cosentina, 24 iulii 1600; ! electos 
autem rectores abrogare, alios creare, consodales absque confratrum suf- 
fragio inscribere, idem est ac novitates inducere contra Statuta et laudabiles 
confraternitatis consuetudines. Et si semper, multo magis in casu ab his 
Episcopus abstinere debebat, quia sodalitium per Breve Summi Pontificis 
Clementis VIII confirmatum a Paulo V erectum fuit. 

Observabat insuper ex cap. Concertationis, de appell., in VI, decem 
dierum spatium concedi a momento habitae notitiae ad appellationem inter- 
ponendam, quibus inutiliter elapsis aditus appellandi minime pateat. Iam- 
vero in casu quinque consodalium recursus interpositus fuit elapsis iam 
viginti diebus; unde ab Episcopo attendi nequibat. Imo etiam ex parte 
Episcopi in modo procedendi peccatum est, cum nullis praemissis moni- 
tionibus officiales electos deleverit, ac inconsulta congregatione confra- 
ternitatis, novos adiunxerit. Ex quibus clariorem luce meridiana scatere 
asserebat nullitatem decreti Episcopalis, prout S. C. Concilii resolutum 
fuit in una Balneoregien. Elect. Alum., 16 sept. 1769, in qua proposito 
secundo dubio: Zn sint reintegrandi confratres ultimo loco deleti ab Episcopo 
et respective delendi novi confratres ab Episcopo electi, responsum fuit: Affir- 
mative. ? 

Ulterius progrediens propugnabat Defensor officiales sodalitii sine 
gravi causa ab Episcopo removeri non posse, ob grave damnum in famam 
et honorem destituti obveniens; in casu vero absque ulla causa decretum 
episcopale latum fuisse. Et revera iusta causa esse non potuit, quod aliqui 
voce activa et passiva privati sint, nam haec poena decreta reperitur a soda- 
liti Statutis ab Episcopo solemniter confirmatis. Neque opponi posse 
nullitatem electionis, tum quia nonnulli inter sodales affines essent Guber- 
natoris, tum quia asserebatur eumdem tricas instituisse, ut in Gubernato- 
rem iterum eligeretur; nam quoad primum explorati iuris esse, fratres etiam 
germanos posse suffragium ferre, imo et filium pro patre, et hunc pro filio, 
in lis enim. quae iuris publici sunt, non attenditur neque patria neque 
sanguinis coniunctio, cum praesumatur, quemque moveri potius bono uni- 
versitatis quam sanguinis affectione; quibus consona sodalitii Statuta dice- 
bat omnibus consodalibus professis in congregationibus activam vocem conce- 
dentia. 

Quoad tricas vero exercitas per Gubernatorem eas omnino falsas esse 
sustinebat, tum ex testimonio deputati ecclesiastici, qui asserebat electio- 
nem peractam fuisse servatis regulis et Statutis confraternitatis; tum ex 
epnemeridibus catholicis, quae una voce accusationes in Gubernatorem latas 

refellebant: tum. demum ex testimonio honestissimorum virorum, ex laico 
et ecclesiastico coetu, qui de religione et spectata probitate officialium pu- 
blicam fidem facere minime dubitarunt. 

Ex quibus omnibus cum apertum esset, Episcopum potestatem minime 
habere removendi electos officiales, atque in casu pateret, nullas causas 
huius remotionis existere, concludebat decretum diei 25 septembris 1876 
nulla posse stabilitate subsistere. 

Post haec ad tertium suae orationis caput gradum faciebat orator; omni- 
que vi adnitebatur refellere tamquam calumnias, quae electo praesertim 
Gubernatori malefacta tribuebantur. Scilicet testimoniis undique collatis 
falsam esse evincebat accusationem eam, qua insimulabatur aliquod obiectum 
sibi addixisse ex domo cuiusdam legati. Falsum pariter esse quasdam terras 
et offücinas favore conductorum tanti minoris locavisse: si enim a novis 
procuratoribus pluris locatae fuerant, hoc ideo evenerat quia onus manu- 
tenendi muros et officinas hodie spectat ad sodalitium, dum antea condu- 
ctoribus impositum erat una cum obligatione plura melioramenta perfi- 
ciendi: praeterea novi portus constructione, prope quem officinae extant, 
earum pretium auctum fuisse dicebat. 

Ex disputatis satis superque apparere dicebat legitimitatem et liberta- 
tem electionis; defectum potestatis in Episcopo, ac defectum causarum desti- 
tuendi electos officiales, de quorum honestate dubitare haud licebat; hinc 
et sustinendam electionem et decretum Episcopi infirmandum esse con- 
cludebat. 

Defensor consodalium recurrentium praemittebat, decretum Episcopi 
a quo appellatum est, esse interloquutorium scilicet ortum ex duabus instan- 
tiis actu pendentibus coram Curia Episcopali, una propria, altera adversa- 
riorum. Cum enim Franciscus Borg, cum aliis electis petisset confirmatio- 
nem electionis, sodales exclusi a voto activo et passivo obstiterunt apposito 
libello, urgentes r. Admissionem novorum consodalium absque scrutinio. 
2. Nullitatem electionis diei 16 iulii. 3. Deputationem novorum officialium 
pro integro biennio 1877-1878; ut ita et malae Sodalitii administrationi 
remedium afferretur et vitia praefatae electionis detegerentur. Atque Epi- 
scopus delata Curiae cognitione rei, suo decreto novum deputavit Guber- 
natorem novosque officiales, qui provisorie confraternitatis curam gererent. 

Hisce accedere, subdebat Orator, Episcopum nunquam confirmasse 
electionem diei 16 iulii: ideoque electos dici non potuisse veros officiales 
confraternitatis ex iure communi atque Statutis, neque ipsos queri posse 
de ullo iure sibi adempto. Minus autem dedecoris esse provisorie excludi, 
quam post adeptam possessionem, causa cognita omnino destitui. Neque 
ullam infamiae notam dimissis irrogari, quia Episcopus declaravit in suo 
decreto, sese hanc deliberationem secutum fuisse attentis querelis et prae- 
tensionibus hinc inde deductis, quarum nonnullae altiore indigent consideratione. 
Ideoque Episcopus appellantes minime deposuit, quasi reos alicuius cri- 
minis; sed aliquot officiales creavit, ne pendente rei cognitione, admini- 
stratio capite et directione deficeret. Quod usque ad evidentiam patere aiebat 
ex tenore decreti, in quo asserebatur novi officiales deputari zmterim et 

pro modo, ne ulterius Congregatio officialibus careret; attentis circumstantiis 
omnibus, absque ullo praeiudicio partium. ides inb: 

Iustitiam vero appellati decreti crescere si spectentur principia iuris 
communis, ex quo ut aliquid definitivum dici possit, ferre debet vel absolu- 
tionem vel condemnationem super quaestione a litigantibus proposita 
l. 1 ff, de re iud. ideoque decretum, de quo fit quaestio, omnino znterlo- 
cutorium dicendum, cum latum fuerit super duabus instantiis adhuc inde- 
cisis, circa confirmationem electionis et restaurationem confraternitatis, 
remotis interim officialibus electis; ideoque ab eo minime appellari potuisse, 
quia znterlocutorium iure "Tridentini, Sess. 24, cap. 20, de ref., appellari 
nequit, nisi habeat vim sententiae definitivae, vel gravamen inferat, quod 
per appellationem a definitiva reparari non possit. 

Iamvero praefatum decretum, vim non habere sententiae definitivae 
sustinebat defensor, ex eo quod interposita appellatione ab incidenti, in 
Curia Episcopali suspensum fuerat iudicium quoad meritum quaestionis; 
a quo iudicio, quando prolatum erit, nemo prohibet consodales electos 
appellare. Multoque minus decretum illud inferre gravamen in definitiva 
sententia non reparabile, nam iam supra demonstratum esse dicebat, nomi- 
nationem officialium ex parte Episcopi, eodem tempore, quo utilitati pro- 
spicit sodalitii, nullum praeiudicium dimissis officialibus afferre. 

Ceterum cum nullo modo possit dubitari decretum esse nedum znfter- 
locutorium, sed in specie provisionale, ceu a tenore eiusdem apertissime 
patet; cumque ab interlocutoriis et provisionalibus appellatio minime detur: 
De Luca, de iudiciis, Disc. 37, n. 6; concipi mente non posse subdebat, quo- 
modo illius revocatio expetita fuerit, quae locum tantum habet, quoties 
sententia primi gradus ad trutinam iterum revocetur. Hinc instantiae appel- 
lantium forsitan respondendum esse concludebat mom esse locum appella- 
tioni, quae quando non competit appellatio, decerni oportet a tribunali ex 
officio, quin sententia primi gradus confirmetur; sed in S. Congregatione, 
quae est tribunal Principis, indifferens est forma pronunciationis, dummodo 
intimae iustitiae respondeat. 

Orator praeterea confirmationem decreti suadere conabatur eo quod 
Episcopi ex dispositione cap. 7, de off. Ord., in VI, gaudeant iurisdictione 
super omnibus locis piis Dioeceseos et in electione officialium, quos habent 
ius approbandi, quique sine Episcopi approbatione exercitium admini- 
strationis suscipere minime valent. Qui vero confirmare, inquirere etiam 
debet, ut recte confirmet, nam confirmatio non est actus necessarius, sed 
dependens a validitate comitiorum et ab elegibilitate personarum; et si 
Episcopus inter hanc inquisitionem, nulli tempori alligatam, administra- 
tionem retardari videat vel aliquo. modo corrumpi, aliqua cautione uti 
poterit atque debebit, etiam in personis rectorum atque officialium, quae 
cautio uti pars necessaria tutelae sibi in confirmatione commissae est cen- 
senda. Insuper in casu Statuta hanc auctoritatem specialiter concedere Epi- 
SCODO; hic enim anno 1716 probando Statuta confraternitatis sibi suisque 
successoribus reservavit facultatem eadem moderandi, corrigendi, minuendi, 
augendi, ac in totum abrogandi, quae omnia multo maiorem important auctori- 

tatem ea, qua Episcopus usus est removendo provisorie officiales electos 
die 16 iulii 1876. 

Quibus disputatis plura singillatim recensebat orator, ut ostenderet 
electionem destitutam extrinsecis illis solemnitatibus, quae ut valida et 
legitima habeatur, sunt necessariae. Asserebat enim plurimos dolos et tra- 
ctatus contra libertatem electionis habitos fuisse: quatuor sodales iniuste 
exclusos voce activa et passiva sub fuco cuiusdam decreti Ordinarii 9 iulii 
1789 a pluribus annis obsoleti et confratribus ignoti: unde qui die festo 
B. M. V. Charitatis processioni non assisteret, absque causa a Gubernatore 
recognita, vocem amittebat. Recensebat insuper abusus, arbitria, negli- 
gentiam, perditam administrationem electorum officialium iam praecedenti 
biennio expertam, quaeque promptum remedium ab Episcopo expostulabat. 

Quae ominia ut cognoscerentur ab Curia Episcopali congruum tempus 
fuisse. necessarium, ideoque ad recursum seu protestationes confratrum, 
latum fuit provisorium decretum, a quo appellari minime poterat. Hinc 
manere adhuc integrum causae meritum super instauratione confraterni- 
tatis et definitiva subrogatione novorum officialium penes Curiam. Iudices 
enim appellationis in incidenti, pronuntiare vetantur super principe causae 
merito, nisi etiam ab hoc appellatum sit et causa in merito decidi possit 
absque aliis probationibus. 

Quod si per hypothesim concedi vellet S. Congregationem super causa 
in merito una cum incidenti posse iudicare, illud tamen certum esse dicebat, 
decretum revocare non posse, quia natura sua erat inappellabile, causam 
vero non esse in statu expeditionis, cum multis probationibus adhuc de- 
ficeret. 

Tribunal vero appellationis non cogi, sed posse diiudicare meritum; 
qua facultate iudices appellationis fere numquam utuntur, et S. Congrega- 
tionem in casu uti non posse, quia semper pendet apud Curiam altera pars 
antiquae petitionis super reformationem Confraternitatis ad S. Ordinem 
nunquam delata. 

Haec est summa eorum quae disputata fuerunt a defensoribus, super 
quaestione, de communi consensu his verbis concepta: 4n constet de legi- 
tima electione Rectorum Gonfraternitatis in coetu diei 16 iulii 1876, ita ut 
sit confirmandum vel infirmandum decretum  Archiepiscopale 25 septembris 
1876 in casu? Ast S. Ordo huiusmodi formulam reformandam putavit et 
sequens proposuit dubium: 

An decretum. Episcopale diei 25 septembris 1876 sit confirmandum vel 
infirmandum in casu? 

Die, etc. Sacra, etc. respondit: Decretum | Episcopale infirmandum | esse 
in ea tantum parte, qua novi confratres perpetuo constituuntur. 

[Thesaurus Resolutionum, tom. 137, p. 301-323]. 

4242. 
S. C. C,, Spalaten., 24 aug. 1878. 


Dilata fuit resolutio huius causae die 21 aprilis 1877. * Habitis vero 
iam omnibus necessariis informationibus, hodie eadem dubia resolvenda 
proponuntur. 

Die, etc. Sacra, etc. respondit ad 1. Negative ad primam partem, affirma- 
tive ad secundam, et ad mentem. 

Ad 2. Provisum in primo. 

[Thesaurus Resolutionum, tom. 137, p. 505-516]. 


4243. 
S. C. C, Nanceyen.-Tullen. et Nemausien., 14 sept. 1878. 


Episcopus Nanceyen. in Gallia, exposuit ab anno 1842 institutam fuisse 
in sua Dioecesi Sacerdotum Congregationem S. Iosephi, indulgentia a 
S. Sede ditatam, cuius sodales semel, pro unoquoque sacerdote confratre 
defuncto; Missam celebrare debent. Sacerdotes, quibus binare concessum 
est diebus Dominicis et festis, secundam litarunt Missam pro defunctis 
confratribus, arbitrantes id se facere posse tuta conscientia. Attamen cum 
dubium exortum fuerit circa eiusmodi agendi modum, Ordinarius quaesivit: 

An Missa binationis offerri possit, ut in casu, pro defunctis Confratribus? 

Ex constitutione Bened. XIV, Cum semper oblatas,? et ex constanti 
disciplina S. C. Concilii clare patet vetitum esse Parocho aut alii Sacerdoti 
Missam iteranti, quominus pro secundae Missae applicatione eleemosynam 
percipiat. Huius constantis decisionis ratio in hoc posita est, ut quodlibet 
mercimonium a rebus sacris removeatur; et ideo nedum directa eleemosy- 
nae perceptio pro secundae Missae applicatione, sed etiam quivis praetextus 
percipiendi eleemosynam, et quaecumque indirecta eiusdem eleemosynae 
perceptio est arcenda. 

Quibus positis, videtur sacerdotem applicare non posse secundam 
Missam pro confratribus defunctis: quia si non directe, saltem indirecte 
videtur eleemosynam percipere, dum applicans Missam pro conífratre 
sacerdote, satisfacit obligationi, cui si per se non satisfaceret vel alii sti- 
pendium rependere deberet, ut Missam illam celebraret, ad quam ipse ex 
obligatione tenetur dando suum nomen praedicto sodalitio, vel saltem 
eleemosynam Missae amittere deberet. Quare secundam Missam appli- 
cando saltem rebus suis parceret, et ita indirecte eleemosynam re- 
ciperet. 

Ex altera vero parte perpendendum est quod secundam Missam appli- 

cando pro confratribus defunctis, Sacerdos eleemosynam nec directe, nec 
indirecte percipit. Non directe, quia in facto nihil recepit; non indirecte, 
nam ad ipsam applicandam adstringitur non iustitiae, sed charitatis vinculo. 
Unde cum nulla lex prohibitiva reperiatur, quae secundam Missam appli- 
care prohibeat pro sua devotione, vel pro suis defunctis aut animabus 
in Purgatorio degentibus, nihil vetare videtur quominus pro suffraganda 
confratris defuncti anima secundum applicet sacrificium. Notum enim 
in iure est, quod illud censetur permissum, quod non est a iure prohi- 
bitum. 

Hisce praeiactis, prudentiae Erborum Cardinalium remissum fuit per- 
pendere, quonam responso dimittendum fuisset propositum dubium. 

Die, etc. Sacra, etc. respondit: Licere. 

[Liber 221 Decretorum, p. 1589]. 


4244. 
S. C. C., 20 sept. 1878. 


Episcopus C. supplici oblato libello die 11 sept. 1877 huic S. C. C. 
exposuit: Anno 1872 Constitutionem  disciplinarem edidi pro universo 
Clero Civitatis et Dioeceseos, in qua inter alia quae utilia et necessaria 
mihi videbantur, hoc quoque praescribendum censui: Optime norunt 
omnes quantae sint utilitatis, imo necessitatis ad vitam spiritualem et 
ecclesiasticam disciplinam servandam et fovendam Exercitia spiritualia, 
quibus Sacerdotes pietatis studiosiores singulis annis interesse solent. 
Volumus igitur, ut omnes et singuli Sacerdotes spatio quatuor annorum, 
saltem semel, hisce exercitiis, quae haberi solent domi ad id electae inter- 
sint. Eo vel maxime putabam me hoc iure pollere, cum Sacerdotes omnes 
absque ulla exceptione, hisce exercitiis spiritualibus, quae a Patribus 
Societatis Iesu. constanter diriguntur, absque ulla omnino expensa in- 
tersint, quandoquidem pia illa domus tam amplo patrimonio ex ante- 
cessorum Episcoporum munificentia gaudeat, ut quotannis, detractis 
expensis omnibus pro sex vicibus exercitiorum, circiter mille et quingen- 
tae libellae italicae supersint, quae iuxta mentem fundatorum in bonum 
Seminarii convertuntur. Deo favente omnes Sacerdotes, uno dumtaxat 
excepto, quatuor annorum spatio hisce exercitiis interfuerunt. Nunc 
vero quidam Sacerdotes scientia et pietate praediti quaestionem propo- 
suerunt, utrum Episcopus auctoritate polleat supradictam praescriptio- 
nem statuendi, et quidam dubitant, quidam vero etiam negant, licet et 
ipsi obtemperaverint... Quare in re tam gravi ad quamcumque dubita- 
tionem e medio tollendam, necessarium esse duxi hanc S. C. consulere, 
hisce propositis duobus quaesitis: 

r. Potestne Episcopus, auctoritate sua ordinaria, supradictam praescri- 
ptionem universo clero suae Dioeceseos imponere quatuor annorum spatio adim- 
plendam, cum Sacerdotes omnes et singuli nulli omnino expensae subüciantur? 

2. Posita responsione affirmante: potestne Episcopus Sacerdotes eos, qui 

absque legitima causa exercitationibus spiritualibus, de quibus supra, interesse 
detrectant, aliqua modica poena mulctare? | 

De primo itaque dubio loquens videretur quod Episcopus edere non 
possit istiusmodi praescriptionem. Sane Episcopus debet quidem advigi- 
lare super clero, ut hic rectam vitae rationem ducat, sed non videtur posse 
ipsi per leges imponere ea, quae ad spiritualem perfectionem. pertinent. 
Unde fit, quod ex encyclicis literis S. C., de quibus inferius loquemur, 
eruitur tantum quod hortandi et minime per leges sunt cogendi Sacerdotes 
ad spiritualia exercitia peragenda. Insuper facta semel Episcopis potestate 
huiusmodi leges ferendi, illud exurgeret inconveniens quod minus ferventes 
qui honestam vitae rationem servant, occasionem haberent taedii, murmura- 
tionis, contemptus, et sic plus detrimenti quam utilitatis his legibus obti- 
neretur. 

Ad secundum dubium quod spectat, admissa etiam in Episcopo facul- 
tate has leges ferendi, numquam videretur Episcopus mulctare posse poenis 
eos qui renuerent interesse spiritualibus exercitiis. Revera exercitia haec 
praecipiuntur ad bonum spirituale clericorum procurandum, si vero praeci- 
piantur sub poena, ea fiunt opus spirituale coactum; sed experientia constat, 
opera spiritualia coacta nullam utilitatem afferre. Si enim quis ea peragit 
sine interna animi dispositione vel cum contraria voluntate, incipit fastidire 
opera illa, ea spernere, ac nullum exinde profectum consequitur. 

Praeterea poenae irrogari possunt ab ecclesiastica auctoritate iis, qui 
crimen alicuius momenti admittunt, sed omittere aliqua saltem vice exer- 
citia spiritualia, quae nec constituunt opus necessarium ad salutem aeter- 
nam, nec per se aliud esse possunt nisi opus de consilio, non deprehenditur 
profecto tale peccatum, quod debeat aliqua poena coerceri. 

Altera vero ex parte animadvertendum est quod Episcopus in sua Dioe- 
cesi potest condere statuta vel leges ecclesiasticas, quas opportunas duxerit 
ad rectum animarum regimen et bonum, quibus Presbyteri etiam inviti 
ac reluctantes obtemperare tenentur: Bened. XIV, de Syn. Dicec., lib. 13, 
cap. I, n. 3, dummodo haec non adversentur iuri communi: cap. Znstitu- 
tionis, 7, cap. 25, qu. 2, et cap. Quod super his, 9, de maiorit. et obedient. 
Iamvero statutum, de quo sermo, nedum adversatur iuri communi, quin- 
imo huic est maxime conforme. Legitur enim in epistolis encyclicis ad 
universos Italiae Ordinarios a sacra hac Congregatione datis iussu Summi 
Pontificis die 1 februarii 1710, relatis a Ferraris, v. Exercitia — ibi - « Cum 
diuturna experientia compertum sit, ad retinendam conservandamque 
sacerdotalis ordinis dignitatem et sanctimoniam maxime conducere, ut 
ecclesiastici viri spiritualibus exercitiis aliquando vacent... Sanctitas Sua 
exoptans, ut pium hoc et saluberrimum exercitiorum spiritualium opus 
ubique locorum magnopere frequentetur ac vigeat, universos... Episcopos 
Italiae... enixe admonet ac in Domino hortatur, ut illud in sua quisque 
Dioecesi, quo maiori poterunt conatu et studio, promovere satagant et 
(Sacerdotes) excitent ad eadem exercitia, saltem semel in anno peragenda, 
in domibus religiosorum Societatis Iesu seu Presbyterorum Cong. Mis- 
sionis...» Cum igitur Episcopus leges condere possit, cumque lex ista 

maxime congruat bono animarum et Summi Principis placito, videretur 
quod affirmativo responso primum dubium dimittendum esset; eo vel 
magis quia pro exercitiis spiritualibus peragendis, nulla expensa a clero 
sustinenda esset. 

Nec secus dicendum de secundo proposito dubio. Quandoquidem dubi- 
tari nequit, quod Episcopus valet suas leges poenis communire. Lex enim 
ex communi doctorum sententia, necessario nexum habet cum sanctione 
legi apposita, cum lex, quae omni penitus sanctione caret, inutilis et inefficax 
generatim reddatur. 

His praeiactis, remissum fuit EE. PP. sapientiae ac prudentiae decer- 

nere quid in themate esset respondendum. 

Die, etc. Sacra, etc. respondit ad 1. Affirmative. 

Ad 2. Affirmative, praevia tamen paterna admonitione. 

[Collectanea S. C. de Prop. Fide, vol. II, n. z5or. - Cf. etiam Acta 
S. Sedis, vol. XII, p. 609-612]. 


4245. 
S. C. C, Hipporegien., 23 aug., 20 sept. 1879. 


Parochialis Ecclesia loci Scarmagno, Dioecesis Hipporegiensis, duos 
inter suos fines complectitur pagos, Scarmagni Communitatem efformantes, 
ferme aeque inter se ac a parochiali Ecclesia distantes, quorum alteri 223 
capitibus frequenti nomen Bessolo, alteri Masero 140 habitatoribus constanti 
inditum est. In horum primo extat satis ampla sacrisque supellectilibus 
provisa Ecclesia S. Ioanni dicata, in qua fundatum est beneficium, pluri- 
bus stabilibus conflatum, de iurepatronatus nobilis familiae Perrone Sala- 
dino. Labente anno 1878 plures incolae Bessoli et Maseri adiverunt Anti- 
stitem enixe flagitantes ut Ecclesia S. Ioannis Baptistae in novam erigeretur 
Paroeciam, idque propter distantiam utriusque loci a Parochiali Ecclesia 


S. Michaelis loci Scarmagni, viarumque asperitatem hiberno praesertim 
tempore. 

Ut autem Parochi congruae alimoniae prospici posset, nobilis comes 
Perrone Saladino ultro suum praebuit assensum, ut beneficium de suo 
iurepatronatus in memorata Ecclesia existens, ad parochiale evehi posset. 
Neque ad hoc deesset ipsius Gubernii assensus, quod, dum exquirit pro 
Parocho congruam in annuis libellis 800, instat ut bona praefati beneficii 
convertantur in schedulis vulgo Cartelle di Gonsolidato. Pia mulier ad 
ostendendum, dotem beneficii summam libellarum 800 constituere, prompta 
esset beneficii coemere fundos, excepta domo urbana et rustica una 
cum adnexo viridario, quae Parocho remanerent, atque pro iis syngrapham 
traderet Consolidatus annui fructus libellarum 800, a taxa quam dicunt 
di ricchezza mobile, prorsus immunis. Cui propositioni nedum consensit 
patronus, sed et ipsum Gubernium, atque actualis beneficii rector, quem et 
zelo salutis animarum et doctrinae merito plurimum commendat Antistes. 
Imo praefata mulier, ut animarum saluti, novae paroeciae erectione quam- 

primum prospici posset, oraliter spopondit expensas omnes tam pro ere- 
ctione, quam pro bonorum cessione soluturam esse, atque congruam ad 
annuas mille et centum libellas augere, dummodo tesserarum consolidatus 
valor non excresceret. 

Antistes de more rogatus, utilitatem et necessitatem huius dismembra- 
tionis evincit, et orat ut iuspatronatus beneficii in novam paroeciam eri- 
gendi maneat uti nunc sese habet. | 

Neminem latet quantopere ss. canones a beneficiorum maxime paro- 
chialium  dismembratione abhorreant, utpote quae alienationis speciem 
praesefert, atque ideo odiosissima in iure reputatur. Nullatenus igitur ad 
hoc dismembrationis remedium deveniri debet, quoties exulat canonica 
causa, quae in actis per legitimas probationes constare debet, ita ut sola 
Episcopi assertio non sufficiat. Causae autem canonicae, pro dismembra- 
tione Paroeciarum decernenda, in necessitate vel evidenti Ecclesiae utili- 
tate consistunt, veluti fluit ex 'T'ridentini! dispositione in Sess. 21, cap. 4, 
de ref. 

Sed in themate neutra verificari videtur. Abest sane necessitas sive a 
magna distantia, Sjve a viarum emanans asperitate. Locus namque Bessolo 
aeque ac alter Masero, vix uno distat lapide a Parochiali Ecclesia. Talem 
vero distantiam satis non esse ad inducendam novae parochiae necessi- 
tatem, docet Fagnanus in cap. Ad audientiam, num. 23, centiesque retinuit 
S. C. C. Neque secus dicendum de viarum asperitate: quandoquidem via, 
quae ad parochialem ducit Ecclesiam omnibus numeris absoluta manet 
pro facili ad eamdem accessu. Ipsa enim non difficilis, non ardua vel tor- 
rente aut flumine interiecta extat ita, ut nec Parochianos impediat, hyemali 
praesertim tempore, Eccles'am petere sine evidentissimo vitae discrimine, 
nec Parochum illuc contendere pro Sacramentorum administratione occa- 
sione infirmitatis, quod alteram necessitatis peragendae dismembrationis 
causam suppeditaret, ex Tridentino, Sess. 21, cap. 4, de ref.; S. Congr. in 
lanuen., 16 ianuarii 1694, ! Puteolana Erectionis Paroeciae, 18 ianuarii 1701, 
Lib. 51 Decret., pag. 340. 

Parochus hucusque dicta confirmat. Quare unica ratio dismembrationis 
ad solam utilitatem reduceretur, quae praecisa evidens atque absoluta esse 
deberet iuxta cap. 1, de rebus Ecclesiast. non alienandis. Ast, si unam excipias 
in casu viciniorem Parochi praesentiam, nulla alia utilitas Oratoribus inco- 
lis obvenire potest. Nunc temporis enim nihil ipsis in spiritualibus deest, 
nusquam queruntur aliquem absque sacramentis decessisse. In loco Bessolo 
adest Ecclesia cum beneficiato, qui Missam celebrat diebus festis, atque 
fidelium Confessiones audit. In altero Masero pariter beneficiatus residet, 
qui ex fundatione tenetur et Missam in Sacello D. Eusebio dicato, diebus 
festis celebrare et catechesim pueris tradere. 

Verumtamen dato, at numquam concesso, quod sit in casu devenien- 
dum ad dismembrationem, tamen numquam permitti posse videtur, ut 
locus Masero seiunctus ab Ecclesia matre, uniatur novae erigendae Paroe- 

ciae. Quod et ius, et congruentiae ratio suadet. Ius quidem, monendo dis- 
membrationem odiosissimam esse, exigit ut minus quam fieri potest dismem- 
brandae Ecclesiae praeiudicium afferatur. Congruentia vero, quia ipsa 
non patitur ut incolae Masero Bessolum petant pro explendis religiosis 
actis, et dein Scarmagnum contendant pro actorum civilium implermento. 
Hinc est quod ipsi hac de re queruntur habitatores, suasque preces tum 
Ordinario, tum civili Gubernio obtulere, ne a Paroecia Scarmagnui sepa- 
rentur. 

Sed contra perpendendum occurrit, quod in iure quanta esse debeat 
conciliaris distantia pro dismembratione peragenda, definitum adhuc non 
est. Graviter subinde erraret qui, nisus quibusdam $. Congregationis decla- 
rationibus, vel Rotae decisionibus, vel quorumdam doctorura sententiis, 
in sola litera procederet pro nova Paroeciae erectione statuenda vel dene- 
ganda. Cum enim quaestio haec nudi facti sit, ex individuis circumstantii 
singulorumque casuum particulari qualitate, decidenda est. Notum nam- 
que est, sanctam matrem Ecclesiam optime tenentem salutem animarum 
pro suprema lege, Parochumque populo, non populum Parocho dari, disci- 
plinares suas ordinationes ad varias etiam temporum vices attemperasse. 
Unde fit, quod etiam pro maiori populi commoditate dismembrationes 
concessit. 

Hisce in iure praemissis, in facto considerari debet, quod praefati vici 
uno milliario cum dimidio a propria Paroecia distant, et via quae ad ipsam 
ducit, collis radices lambit ita ut, eveniente nivium dissolutione, aut imbre 
furente, sit prorsus difficilis. Qua posita distantiae ratione, viarumque 
asperitate hiberni praesertim tempore, neminem latere potest, iustam neces- 
sitatis causam peragendae dismembrationis reperiri. Quandoquidem, ut 
quis posset suum convenire Pastorem, inter gelidas nives, vel sub ardenti 
canicula solis eundo et redeundo tria passum millia percurrere deberet, 
quod fortem fastidiret virum, ac difficile pericolosumque esset pueris, 
debilibus, foeminis, et senibus, qui numquam pastoris vocem audirent. 
Quare et ipse praedefunctus Antistes exponebat: evidentem esse utilita- 
tem et necessitatem petitae erectionis in Paroeciam. 

Praeteriri ulterius non debet, quod nova erecta paroecia, nonnulla sta- 
bilia beneficii S. Ioannis intacta remanerent: adnexa nempe domus cum 
v ridario, quae tractu temporis et ipsa in perditionem abirent. Imo et cae- 
tera beneficii bona servarentur. Recognita enim a Gubernio nova Paroecia, 
etiam congrua pro Parocho sufficiens sarta tectaque maneret, quae ex libe- 
ralitate dictae mulieris constitueretur in annuis libellis 8oo, et mille, si 
tesserarum Consolidatus valor non excrescat. Verum est quod ipsa pro hoc 
annuo reditu omnia ferme beneficii stabilia acquireret, sed dum ex una 
parte venditio vitari non potest, id exquirente Gubernio, ex alia Ecclesiae 
utilis est, dum neque ad hoc patronus, neque beneficiatus, neque Episco- 
pus obstaculum ponat, imo tam hic, quam ipsius praedecessor, enunciando 
hanc mulierem tamquam insignem benefactricem, ostendunt venditionem 
maxime utilem esse, et stante evidenti utilitate Ecclesiae bona ad ipsam 


spectantia alienari possunt. 

Minusque officere videtur quod refert Parochus, novae paroeciae haud 
locum Masero adiudicandum esse; nam incolae illius loci percupiunt novae 
adiungi paroeciae, et cum incolis Bessolo ad hoc enixe contenderunt. Inco- 
lis siquidem e Masero commodior est locus Bessolo, tam pro rebus civi- 
libus quam pro rebus religiosis; quod ex factis quotidie evenientibus con- 
firmatur. 

Hisce expositis, videant EE. PP., quonam responso sequens dimitten- 
dum sit dubium: 

An, et quomodo sit locus dismembrationi veteris et erectioni novae Paroeciae 
in casu? 

Die 23 augusti 1879 Sacra, etc. respondit: Dilata ad proximam. 

Die 20 septembris 1879 Sacra, etc. respondit: Affirmative in omnibus. 

[Thesaurus Resolutionum, tom. 138, p. 416-426, 507]. 

Denuntiationem receperat in scriptis Archiepiscopus Caietanus mense 
octobris anni 1878, qua Aloysius Perez, Parochus oppidi Montis Sancti 
Blasii triplicis criminis accusabatur, nempe sortilegii sodomiae et fraudis, 
Accusationes documentis, idest epistolis propria accusati manuscriptis, 
instrumentis publicis, ac testibus sustinebantur. De fraudibus in totius 
populi sibi commissi damnum recidentibus, nec non de sortilegiis proba- 
tiones aderant: de sodomia non ita; sed graves suspiciones non deerant. 
Cumque accusatores uno ore minitarentur, se coram saecularibus iudicibus 
rem proposituros, Archiepiscopus, ut iras contineret documentaque ser- 
varet, opportunum duxit regularis processus confectionem indicere, ad 
rem delegatis Canonicis Cathedralis Archipresbytero, Poenitentiario et 
"Theologo, cum facultatibus necessariis et opportunis. 

Iam eo deventum erat ut tria criminum capita ex processu in patulo 
essent, cum delegati iudices consilio cum Archiepiscopo inito Aloysium 
alloquuti sunt, eidem ostendentes: ipsum gravissimis poenis canonicis iri 
mulctatum, si processus ad exitum perduceretur: et suadentes opportunius 
suo decori provisurum, si paroeciae nuncium mitteret. 

Placuit consilium parocho, et ipsemet die 21 ianuarii 1879 de mane 
scriptam renuntiationem in Ordinarii manibus tradidit ita conceptam: 
« Attenta mea gravi aetate, probe noscens me esse Ionam cuius causa pro- 
cella fremit, eam sedaturus in mare me deiicio et hoc actu nuncium mitto 
Archipresbyterali paroeciae Montis S. Blasii Ecclesiae charitati confisus, ne 
obliviscatur privationum ac expensarum quae in eiusdem Paroeciae bo- 
num a me latae sunt, veniamque peto ab Ecclesiastica auctoritate, si culpa 
in me est, ut poenas mitiget sponte comparentis, etc. » 

Renuntiationem huiusmodi illico accepto habuit Ordinarius: mandans, 
ut praedictus Dominus Aloysius Perez in spiritualibus et temporalibus Ecclesiam 

ipsam administrare pergat, usquedum per Nos huic de idoneo Oeconomo provi- 
deatur. 

Hanc ipsam resignationem ac renuntiationem confirmavit die insequenti, 
qua die eam iterum scripsit in folio obsignato (vulgo bo//ato), in quo 
adscripta dies invenitur ro februarii. 

Post biduum, coram Archiepiscopo inopinatus comparuit, folii renun- 
tiationis restitutionem enixe postulans: ast illius sermone iterum ac tertio 
convictione acquisita, unicam salutis tabulam emissam renuntiationem sibi 
superesse, ad Montis S. Blasii oppidum reversus est. Quo cum pervenisset, 
epistoliis ad revocationem renuntiationis redivit: et tandem die 5 februarii 
civilis apparitoris opera adhibita, protestationis actum ad Archiepiscopum 
misit, quo declarabat: se retractare ac nullam habere renuntiationem in 
manibus Archiepiscopi sui emissam: ac velle in officio Archipresbyteri 
Parochi manuteneri. 

Protestationes huiusmodi nihili fecit Ordinarius: et die 18 eiusdem men- 
sis, literis ad hoc editis, Aloysii renuntiationem in vulgus edidit. 'Tunc 
nova protestatione emissa, Aloysius ad S. C. provocavit, inquiens nonnisi 
sub coactionis pressura se renuntiationem emisisse. Precibus pro informa- 
tione ad Archiepiscopum ablegatis, hic processus suspensionem indixit. 
Accepta vero informatione S. C. die 5 aprilis 1879 rescripsit: afferantur a 
recurrente probationes assertae coactionis. 

Loco probationum, novam edidit instantiam actor, qua nullas alias se 
probationes afferre posse asserebat, quam testium, quos indicabat, deposi- 
tiones; et S. C. die 28 iunii 1879 testium examen in Archiepiscopali Curia, 
explendum indixit. 'l'estium examine ad exitum perducto, causa Emorum 
Patrum iudicio proposita est. 

Compertissimum in iure est (ita Aloysius), renuntiationem cuiuslibet 
beneficii non libere ac sponte, sed metu emissam, nullius roboris esse nul- 
lumque parere effectum: cap. 4d aures, de renunciat., cap. Abbas, et cap. Ad 
audientiam, de his quae vi metusve causa fiunt, cap. Sciant, 12, de elect., in 6, 
Clement. Multorum, de poenis. Atqui in facto consistere Aloysii renuntia- 
tionem, non libere ac sponte, sed metu editam fuisse. Ergo nullius esse 
roboris. 

Sane in casu parochum haberi sexaginta annis natum, nervorum morbo 
laborantem, a suis adversariis, uti talibus Curiae notis, gravissimorum 
criminum accusatum, quae gravissimas secumferunt poenas, quem ipsi 
iudices hortati sunt ad nuncium paroeciae mittendum, ut maiora mala vita- 
ret, quin serio librassent, accusatores et testes ex asperrimis parochi inimicis 
esse. 

His accedere, quod ex testium examine eruitur, Aloysium, tamquam 
ad occisionem ductum, Curiam Caietanam adivisse, ut propositam renun- 
tiationem subsignaret. Nec ipsum Archiepiscopum diffiteri in suis litteris 
informatoriis renuntiationem editam fuisse « sub impressione timoris cuius- 
dam non iniuste incussi, sed rationabiliter producti a maiorum malorum 


praevisione ». | 
Gravius est (prosequebatur allegatio), quod qui accusatorum caput atque 


Vol. VI 40 


626 Curia Romana 


instigator existebat, scripto declaraverit se malignitate ductum in Parochum 
calumniis saevisse: quodque perturbatio in familiis excitata, modo opera 
ipsius Aloysii sedata dici possit. 

Ad sortilegium quod attinet, nihil epistolas conficere. Nam illae quas 
magicus conscripsit, hunc demonstrant potius ad stellionatum exercendum, 
quam ad sortilegium operandum tendisse: Talibus autem nugis nunquam 
Aloysius fidem praestitisse: et si quandoque ad scribendum se praestitit, 
ad iocum et ut amicis gratum faceret egisse, quam ut magici adiutor esset, 
vel cum eo societatem iniret. Ergo etiam timore seposito, cum crimina 
quibus accusatio innitebatur in purum phantasma recidant, nullam aeque 
diiudicandam esse resignationem, quia sine causa. 

Duo e contra demonstranda sumebat Archiepiscopi patronus I. renun- 
tiationem validissimam esse; 2. dato et non concesso renuntiationis vitio, 
Aloysium talem esse parochum, quem cura privare oportebat. 

Primam partem exordiebatur proponens, tria in iure requiri ad validi- 
tatem, cuiusvis resignationis r. Resignationis causam. 2. Actum. 3. Accep- 
tationem. Causam resignationis necessariam esse ex Constitutione Pii V, 
Quanta Ecclesiae, $ 3, ! quaeque sese refert ad aliam constitutionem Ponti- 
ficis Innocentii III de dimittendis Cathedralibus Ecclesiis. In hac postrema 
causas omnes resignationum numerari contentas duobus illis versiculis: 
Debilis, ignarus, male conscius, irregularis. Quem mala plebs odit, dans scan- 
dala cedere possit. ? 

Hisce praeiactis adiiciebat: duplex in Aloysio renuntiationis causa repe- 
ritur: erat enim male conscius, eumque plebs oderat. Ex processus actibus 
constare ipsum societatem inivisse cum praestigiatore magico Nicolao, 
cumque aliis quorum plerique de eius grege erant, ad thesauros e montis 
cuiusdam visceribus trahendos. Haec non tam ex testibus, quam ex litteris 
ab eodem conscriptis eruuntur. Ipse enim dum in Neapolitanam civitatem 
se contulisset, ut Nicolaum alloqueretur, inde litteras ad consocios scribebat, 
quibus omnia ad spirituum evocationem necessaria describebat. Cum 
autem inter cetera quae paranda erant, etiam non indifferens pecuniae vis 
indicaretur, cumque Aloysius protestatus esset in suo examine, se nun- 
quam spirituum evocationibus fidem praestitisse, incertum manet, num 
revera se sortilegio immiscuerit, vel particeps fuerit fraudis a magico paratae 
ad credulos decipiendos, et pecuniam ab ipsis extorquendam. Utrumque, 
aiebat Archiepiscopi defensor, sacerdote, et praesertim parocho indignum. 

Nec minus certum est, prosequebatur, plebis odium in se ipsum exci- 
tasse ob fraudes quibus operam dedit, ut Pernarellii cuiusdam bona serva- 
rentur, quae ob non solutas herbarum pensiones venui expositurum erat 
Municipium Montis S. Blasii. Factum huiusmodi in omnium civium dam- 
num recidit, qui eo maioribus subiiciebantur vectigalibus, quo subtilio- 
res reditus exigebantur. Praecipue vero damnum persentiebat ille Syndici 
cognatus, qui vadimonium pro Pernarellio praestiterat. 

Duo haec accusationum capita dum eum suae plebi invisum ac male 
conscium evincebant, binas. causas praestabant, utramque gravissimam, 
editae resignationis, seposito etiam nefando sodomiae crimine, de quo ex 
processus tabulis quasi ad certitudinem constabat. 

Renuntiationis actus existentiam nec ipse Aloysius inficiatur, immo eam 
intrinsecus admittit, cum editam resignationem revocari postulat. Multo 
minus in dubium revocatur Ordinarii acceptatio. Quae cum ita sint, conclu- 
debat, stat suo robore renuntiatio. 

Scire aiebat opponere Aloysium sub metus gravis incussione se paroeciae 
nuncium misisse; et respondebat: inspecto renuntiationis tempore nihil 
inveniri quod talis metus existentiam evinceret, unde nullitas exoriretur. 
Etenim cum iam processus ad exitum properaret, cumque necessitas prae- 
videretur Aloysium gravissimis poenis canonicis puniendi, ipsi iudices 
delegati suasionibus, ac ratione maioris vitandi mali, de resignatione lo- 
quuti sunt, utpote de suprema ac unica salutis tabula, et consilium sibi 
in omnibus utile recognitum amplexus est Aloysius. Ergo punitionis vitan- 
dae ratio ea fuit quae ad resignationem Aloysium impulit: et metus qui a 
punitionis periculo oriri potuit ab extrinseco est non ab intrinseco, ideoque 
actum non vitiat. 

Talis timoris existentiam, qui non amplius sui compotem Aloysium 
redderet, excluditur tum rei facie inspecta, tum testium examine. Nam non 
semel, sed bis renuntiationem edidit scripto Aloysius, et placide cum 
Archiepiscopo omnia disposuit circa oeconomicam paroeciae administra- 
tionem tenendam, usque ad diem praestitutum. 'l'estes vero vel eum non 
viderunt ea die qua renuntiationem edidit, vel in eo praetensam mentis 
alienationem haud inspexerunt. 

In secunda allegationis parte iisdem facti circumstantiis innixus, quae 
contra Aloysium stabant, evincebat: etiamsi nulla renuntiatio existeret, 
eum esse indignum qui parochi officium diutius adimpleret. 

His ita binc inde disputatis, Eminentissimis Patribus quaestio diri- 
menda proposita est per dubium: 

An constet de nullitate renuntiationis, in casu? 

Die, etc. Sacra, etc. respondit: Negative, et ad mentem. Mens est, ut scri- 
batur Archiepiscopo, ut provideat Sacerdoti de congrua pensione. 

[Thesaurus Resolutionum, tom. 139, p. 178-190]. 

Anno 1879 inter Parochum loci Carate-Lario et Praepositum loci Laglio 
Dioecesis Comen. quaestio agitata est quoad iura parochialia: ambo enim 
curae animarum addicti sunt. Praesumebat Praepositus, qui Paroeciae 
S. Georgii praeest, ut parochus Carate-Lario sibi quotannis 125 libellas 
rependeret, et ut quolibet die festo S. Georgii recurrente teneretur Missae 
cum cantu assistere in Ecclesia paroeciali eiusdem Praepositi. Nec satis, 

sed insuper idem Praepositus asserebat, sibi facultatem factam fuisse, die 
festo SSiae Assumptionis in Ecclesia Carati Missam in cantu celebrandi, 
oblationesque percipiendi, quae ab interessentibus fierent. Quoties autem 
de funeribus ageretur, statutum fuisse reclamabat, ut, si ad eadem alii 
Sacerdotes vocarentur, ipse S: Georgii Rector, ante ceteros omnes, invi- 
taretur eique liceret stolam in eo casu deferre et merces atque candela 
non aliter ipsi daretur, quam eidem Rectori. Haec omnia reclamabat Prae- 
positus, innixus instrumento, vi cuius Ecclesia Carati die 13 ianuarii 1653 
ab Ecclesia Paroeciali S. Georgii separata, atque in Paroeciam erecta fuit. 
Quaestio autem cum amice componi haud potuisset, Praepositus ad Curiam 
Episcopalem recursum habuit, quae rationum momentis hinc inde libratis, 
sub die 23 iulii anni 1879 sententiam Praeposito amicam formiter protulit. 

Huiusmodi sententia Parocho Carati haud arrisit; qua de re sub die 
3 augusti ad S. Principem illico confugit expostulans, ut eadem, utpote 
suorum iurium laesiva, qualibet vi destituta renunciaretur. 

Praepositus Lalii Curiae Episcopalis sententiam confirmandam esse 
sustinet, eo quod iura ab eadem asserta, tum in iure scripto, tum in iure 
consuetudinario fundamentum habere censet. Sane quoad primum Praepo- 
situs meminit Ecclesiam Parochi Carati ab Ecclesia Parochiali S. Georgii 
sepatatam fuisse atque in Paroeciam erectam; ea tamen conditione, ut paro- 
chus Ecclesiae matricis universis iuribus frui valeret, quae superius in 
factorum historia enucleata fuerunt. Idque ita esse debere, colligi censuit 
ex verbis ipsis, quae leguntur in instrumento dismembrationis. 

Hisce in facto praeiactis, Praepositus ait, nihil rectae rationi ac utriusque 
iuris principiis tam consentaneum esse, quam ut pacta et conventiones in 
contractum deductae rite religioseque serventur. Patet id ex arg. leg. 1, 
in princ. ff, de pactis — ibi — Quid enim tam congruum humanae fidei, quam ea 
servare quae inter eos placuere? luris autem caesarei sanctionibus chorum 
agit ius canonicum, idque manifestum erumpit praesertim ex Regula 21, 
iuris, in 6. — ibi — Quod semel placuit, amplius displicere non potest. Cui con- 
cinit altera iuris regula: Mutare consilium quis non potest in alterius detri- 
mentum. — Reg. 33, de Reg. luris, in 6. 

Idque fortius in themate, in quo de contractu oneroso agitur. Dismem- 
bratio siquidem paroeciae S. Georgii ab Episcopo ideo executioni deman- 
data fuit, et vicissim Ecclesia Carati ab Ecclesia Matrice avulsa fuit atque 
in paroeciam constituta, ea tamen conditione atque lege adiecta, ut scilicet 
paroeciae S. Georgii Praeposito, praeter memoratas annuas praestationes 
et munia exercenda ius insuper incumberet stolam in funeribus, ad quae 
ante ceteros omnes sacerdotes invitari debebat, deferendi et mercedem 
atque candelam non secus ac ipse Ecclesiae Carati Rector, percipiendi. 

Atque optimo sane iure id factum esse contendit. Explorati siquidem 
iuris esse ait, Ecclesiam novam teneri antiquae parochiali exhibere compe- 
tentem honorem, prout habetur in cap. Ad audientiam, 3, de Eccl. aedif. 
vel reparandis — ibi — providens tamen ut competens in ea honor pro facul- 
tate loci Ecclesiae matrici servetur. Huiusmodi vero honor iuxta unanimem 
expositorum doctrinam vel in censu annuo consistit, arbitrio Episcopi 

moderando, vel in aliis iuribus ab Episcopo Ecclesiae matrici reservatis 
in vim decreti, quo novae paroeciae erectio constituta fuit. 

Si itaque Episcopus in erectionis limine decrevit, ut Praepositus Lalii 
in funeribus prae aliis sacerdotibus omnibus ad eadem invitaretur ac ceteris 
praeficeretur; si decrevit secundo loco, ut ipsi Praeposito stolam deferre 
liceret; si decrevit tandem, ut eidem merces et candela, non aliter quam 
dictomet Rectori Carati daretur: sponte sua fluere asserit Parochum Carati 
ea omnia in praesentiarum praestare teneri, quae ab Episcopo, utriusque 
Ecclesiae parochis consentientibus in pactum deducta fuere. 

Verumtamen admisso parumper quod decreti verba ab Episcopo in 
erectionis actu editi, sint aliqua ambiguitate involuta et quod per consequens 
interpretatione indigeant: huiusmodi interpretationem ad tramitem consue- 
tudinis, quae hac de re iugiter inolevit, peragendam esse Praepositus ait. 
Huiusmodi autem consuetudinis centenariae seu immemorabilis plenam 
ac perfectam probationem ex testibus elici posse contendit. 

Ex his tum in iure tum in facto hactenus delibatis, cum manifestum 
erumpat iura ab Ecclesia matrici S. Georgii vindicata, nedum in lege scri- 
pta verum etiam in consuetudine fundamentum habere; cum pariter resul- 
tet praefatam Ecclesiam matricem a tempore, quod vocant immemorabile, 
seu ab ipso dismembrationis decreto hisce iuribus fruitam fuisse: sponte 
sua fluere videtur, S. Georgii Ecclesiam, quippe quae matricitatis iure 
pollet, in huiusmodi iurium exercitio atque possessione manutenendam 
esse; ideoque Curiae Episcopalis sententiam, utpote numeris omnibus abso- 
lutam, substineri et confirmari oportere. 

Verumtamen ex alia parte iura, quae Ecclesia Matrix iactitat atque 
subsecutam a Curia Episcopali, eiusdem favore, prolatam sententiam, ab 
ipso iudicii limine repellendam esse Parochus Carati totius viribus evincere 
sategit, ex eo quod nullo fulciantur valido fundamento. Sane rationum mo- 
menta pro huiusmodi iuribus tuendis, tum a Parocho Lalii tum a Curia 
Episcopali deducta, dismembrationis decreto, seu iuri scripto et consuetu- 
dini innituntur. Porro utraque parvipendenda esse Parochus Carati urget. 

Ad dismembrationis decretum quod attinet, hoc nullam vim sibi captare 
posse ait, quia iuris canonici regulis refragatur. Profecto Alexander III 
Eboracen. Archiepiscopo antiquae paroeciae dismembrationem indulgens, 
eidem praecepit u£ competens in ea honor pro facultate loci ecclesiae matrici 
servetur : cap. Ad audientiam, 3, de Eccles. aedific. vel reparandis. Huiusmodi 
vero honorem ecclesiae matrici, in obsequii atque reverentiae signum a nova 
paroecia exhibendum, in exiguis praestationibus vel in re parvi momenti 
consistere, omnes iuris pontificii expositores unanimi consensu tradunt. 

Quae cum ita sint, mirum non est si S. C. C. expositam doctorum doctri- 
nam sequuta in paroeciarum dismembratione decernenda, Ecclesiae filialis 
Rectori, non aliud onus matrici praestandum imposuerit, quam vel mode- 
rati annui census solutionem, vel parvi pretii candelae traditionem aut aliud 
quid simile. Cum igitur onera Ecclesiae filiali Carati in actu dismembra- 
tionis ab Episcopo taxata longe alia sint, cumque eadem a iuris pontificii 
sanctionibus atque a S. C. C. praxi adeo exorbitent, pleno alveo fluere 

Parochus edisserit, ea quavis roboris vi esse destituenda. Explorati siquidem 
iuris est, Episcopum ea praecipere haud valere, quae iuris communis regu- 
lis adversantur, vel ab eis exorbitant. 

Porro quaedam ex iuribus Praeposito Lalii ab Episcopo in limine indulta 
adeo exorbitantia sunt, ut si in honore essent habenda, de libertate atque 
independentia Paroeciae Carati iam actum esset: huiusce vero Paroeciae 
Rector nihil aliud evaderet quam Praepositi Ecclesiae simplex Vicarius, 
seu Vice-parochus. Quae omnia quam aliena sint, tum a iuris communis 
regulis, tum a reliquis praescriptionibus in ipso erectionis Paroeciae decreto 
adiectis, quisque ingenio suo facile percipit. 

Veruntamen dato, at non concesso, quod Praepositus Lalii in huiusmodi 
iurium possessione manutenendus sit, mordicus sustinet talia iura ab eo 
exerceri posse non in funeribus, quae toto anni cursu accidere possunt, 
sed in iis tantum quae unico Beatae Virginis in Coelum Assumptionis die 
occurrunt. Id usque ad evidentiae fastigium, e toties memorato erectionis 
decreto, erui posse edisserit. 

Tandem quoad consuetudinem pro controversis iuribus tuendis, ex 
adverso invocatam, triplici ratione Parochus Carati respondit. Meminit 
nempe praeprimis huiusmodi observantiam si reapse in vigore fuerit, reii- 
ciendam omnino esse, utpote iuris corruptelam, cum in themate de parochia- 
libus iuribus agatur, quae praescribi nullatenus possunt. Secundo autem 
loco contendit consuetudinem invocari in themate haud posse, ex eo quod 
Parocho Lalii facultas facta fuerit stolam et pluviale deferendi in funeribus, 
quae in paroecia Carati peragebantur. Id enim non ex animo consuetu- 
dinem inducendi, quae obligandi vim haberet, sed ex quadam comitatis 
seu reciprocitatis gratia factum esse autumat. l'andem, admissa etiam adver- 
sarii Parochi hypothesi, concludit praefatam consuetudinem in praesentia- 
rum perdere officium suum, cum ea pluribus abhinc annis, per actus con- 
trarios interrupta fuerit, quin aliquid in contrarium obmussitatum fuerit. 

Hisce tum in facto, tum in iure positis dignentur EE. PP. dirimere 
dubium: 

4n sententia Curiae Episcopalis Comen. sit. confirmanda vel infirmanda 
in casu? 

Die, etc. Sacra, etc. respondit: Affirmative ad primam partem, negative 
ad secundam. 

[Thesaurus Resolutionum, tom. 139, p. 190-204]. 


4248. 


S. C. C., Veneten., 24 apr. 29 maii 1880. 


Sacerdos Ludovicus Lepenn supplici libello diei 2o octobris effluxi 
nuper anni exposuit, se ab Episcopo Venetensi die 19 martii 1879 sine sen- 
tentia, sine causa canonica, licet iuridicam inquisitionem postulaverit, e 
Parochia Monterblanc, quam uti Parochus amovibilis, vulgo Desservant 
ab anno 1875 regebat, ad illam Gestel pariter amovibilem proficisci iussum 

esse. Sed huiusmodi mandatum exequi renuisse subdit eo, quod sine ulla 
ratione Parochiam longe minorem adire cogebatur. Qua de re Vicarium 
Antistitis a die 9 aprilis dicti anni prohibuisse, quominus ipse in Parochia 
Monterblanc Missae Sacrificium litaret, quod illico per publicas ephemeri- 
des in vulgus editum fuit. Eapropter tali poena afflictus enixe rogabat 
reintegrationem in dictam Paroeciam. 

Requisitus de more Episcopus pro informatione et voto, datis literis 
diei to novembris 1879 retulit, Sacerdotem Lepenn non semel neque bis 
a suis praedecessoribus ab una ad aliam Paroeciam translatum fuisse, quod 
quidem ex rationabili causa factum fuisse dicit. Parochus interim invisens 
novum parochialem domum et ecclesiam, mox in suam sedem reversus 
est, ac per antiquiorem ex Parochis Episcopum certiorem fecit se malle 
suam Paroeciam dimittere, quam novam Gestel regere. Illico renuntiatio 
rata habita fuit assignata tamen pensione rooo libellarum ex fundo pro 
Sacerdotibus infirmis statuto repetenda. Addit Episcopus, eundem Paro- 
chum aere alieno nimis esse gravatum, et licet bonis honestisque moribus 
sit imbutus, tamen plures per annos duas iuvenes mulieres domi retinuisse 
contra praescripta Dioecesanae Synodi. 

Parochi Defensor orationem suam exorditur occurrendo difficultati, 
quae apud Gallos obiici solet: leges nempe canonicas vi conventionis inter 
rempublicam illam et S. Sedem innovatas fuisse. Quod quam a iure devium 
sit, nemo est, qui non videt, quandoquidem per initam conventionem, cer- 
tat, leges canonicas fuisse confirmatas. Cum enim de iure nominandi Paro- 
chos sermo est, cavetur, oportere seligere personas, quas Ecclesiae canones 
requirunt. Et postquam electi fuerint, sancitur quoscumque n vinea Domini, 
operarios canonice instituendos. Hinc factum esse subdit, ut sine ulla distin- 
ctione inter Parochos regionarios (de Canton) et Parochos subsidiarios 
(desservants), utrique canonica institutio tribuatur. Nullo ergo modo sunt 
distinguendi, cum unicuique cura animarum fuerit mandata, iisdem hono- 
ribus gaudent et aequa potestas indita fuerit. Ex quo prono alveo fluere 
subdit causam Rectoris secundum leges canonicas esse iudicandam. Si 
itaque Rector anno 1871 institutionem canonicam ad suam ecclesiam na- 
ctus est: sponte veluti sequitur, quod ius perpetuum in Beneficium sit pariter 
consequutus. Qua de re concludit, huiusmodi Rectores absque iusta et, 
legitima causa hoc perpetuo iure expoliari non posse. Causam vero vel in 
necessitate vel in utilitate Ecclesiae repositam esse. In themate autem has 
causas, necessitatem nempe vel Ecclesiae utilitatem prorsus defecisse autu- 
mat, sed Vicarium Generalem Rectoris remotionem decrevisse, ut genio 
amovendi ad nutum et ad libitum Parochos indulgeret. Ut autem adstruat, 
nulla suadente legitima causa Rectorem Lepenn amotum fuisse, documen- 
tum exhibet, quo eius opera enumerantur, quae tam ad Ecclesiae cultum, 
quam ad animarum bonum conduxerunt. Ait etiam ipsum optimo praedi- 
tum ingenio, ita ut Paroeciae plebs de eius absentia queritur. Si igitur nulla 
adfuit legitima causa, si Parochus nullo crimine irretitus: sponte fluere 
ait ipsum iniuria a propria Paroecia amotum eique inferiorem ecclesiam 
in poenam assignatam fuisse. Huiusmodi quinimo iniuriam non evanescere, 

etiamsi Rector Lepenn alicuius culpae reus appareret, cum reus poena plecti 
non possit, nisi monitiones a iure pontificio praestitutae ac debitis tempo- 
ribus faciendae praecesserint, quae in casu prorsus defuerunt. Hinc con- 
cludit, Rectori Lepenn ius esse, ut ad propriam Paroeciam restituatur, et 
ut ipsi damna reficiantur. 

E contra reintegratio in themate deneganda videtur: 1. quia renuntiatio a 
Parocho emissa fuit, quae in suo pleno subsistit valore; 2. quia translatio 
ab Episcopo facta adhuc ad iuris tramites sustinenda videtur. Nullum revera 
dubium inesse potest, quod parochialis ecclesia possit renuntiari, ut patet 
ex tit. de renunciat, dummodo renuntiatio fuerit spontanea, a legitimo Supe- 
riore acceptata, et sit ex iusta causa. Atqui in facto, quod Sacerdos Lepenn 
Paroeciam Monterblanc dimiserit, constat ex litteris Decani Curati eius 
nomine ad Episcopum datis; quod autem a competente auctoritate fuerit 
acceptata, evincitur ex informatione Ordinarii; quod autem fuerit spontanea 
et non coacta et facta ex causa, ex eo deprehenditur, quod iniit hanc consilii 
rationem postquam omnia expendisset. In perdita tamen hypothesi, 
quod renuntiatio a Parocho facta minime subsistat, non melior tamen eius 
causa evadit. Specialis enim Galliarum disciplina quoad duplicem Paroecia- 
rum speciem vi concordati a. 180r introducta, secundum quam Parochi 
amovibiles (annexes), qui libere eliguntur et absque civilis potestatis inter- 
ventu ab Episcopis ad nutum removeri et transferri possunt, Tridentini 
menti haud videtur opposita iuxta ea, quae traduntur in Sess. 24, cap. 13, 
de ref. Et si aliquod vitium in ecclesiastica disciplina a pluribus saeculis 
vigente adfuerit, hoc sanatum indubitanter fuit, ceu videre est in Vzrodunen., 
23 martii 1878. ! Ex quibus haud ambigi posse videtur, quod Episcopi iure 
suo utuntur, si alibi transferant Parochos deservitores, quia considerari 
possunt, ut amovibiles ad nutum. Porro plures in themate causae praesto 
sunt, quae Parochum a reintegratione in Paroeciam excludunt: reluctantia 
monitis et praeceptis sui Antistit&is locum Paroeciae post renunciationem 
deserendi; Parochi ingenium turbulentum et ad contentiones proclivum, 
unde querelae et recursus contra ipsum fere undique eruperant; demum 
nimia facilitas ad contrahendum aes alienum, quo iam invenitur praegra- 
vatus. Omnibus igitur rite perpensis diiudicent EE. PP., quonam responso 
dimittendum sit sequens dubium: 

Zn sit locus reintegrationis in casu? 

Die 24 aprilis 1880 Sacra, etc. respondit: Dilata ad proximam. 

Die 29 maii 1880 Sacra, etc. respondit: Negative. 

[Thesaurus Resolutionum, tom. 139, p. 204-212, 286-289]. 


1 Cf. N. 4240. 


S. C. Concilii 633 


4249. 
S. C. C., Patavina, 11 sept. 1880. 


Caietanus Signoretti, Parochus loci Camponogara Patavinae Dioeceseos, 
ob avaritiam, animi asperitatem suamque agendi rationem nedum plebis 
sibi commissae, sed etiam civilis auctoritatis aversionem in se concitavit. 
Rius Antistes nihil omisit sive hortando, sive increpando, ut ad bonam 
frugem charitatisque semitam rediret. Ast cum haec omnia in irritum ces- 
sissent, die 6 maii 1878 decretum edidit: « Ob causas, quae nos digne movent, 
et de quibus Deo tantum rationem reddere debemus, vigore facultatis a 
S. Trident. Conc., Sess. 14, cap. t, de ref., nobis tributae ex informata con- 
scientia te ab officio parochiali suspendendum duximus, prout tenore prae- 
sentium te suspendimus... ad arbitrium nostrum... Tibi insuper mandantes, 
ut intra octo dierum spatium... coram D. Provicario nostro in spiritualibus 
Generali te sistere debeas et cum eodem convenire de mercede tribuenda 
ex reditibus tui Benefici alteri Sacerdoti a nobis pro cura animarum eccle- 
siae subiectarum deputando... » 

Huius decreti rigore Signoretti perculsus supplici oblato SSro Principi 
libello die 28 ianuarii 1879 exposuit, quod pro quatuordecim annorum labo- 
ribus in Ecclesia Dei exantlatis a proprio Ordinario anno 1870 ad Archi- 
presbyteralem praebendam memorati loci fuit promotus. Octo iam ab annis 
hanc Paroeciam Orator regebat, cum dietro frivole accuse di qualche tristo 
parrocchiano hac gravissima poena fuit mulctatus. Eapropter enixe postu- 
labat, ut declarata decreti nullitate, in propriam Paroeciam reintegretur, sin 
minus, ut sibi altro beneficio migliore o pari al goduto conferretur, ac gravis- 
sima damna reficerentur. 

Requisitus Episcopus pro informatione et voto, retulit, quod statim ac 
Parochus Signoretti, paroeciale munus accepit, coeperunt insimul populi 
et laicae potestatis inclamationes. Eius indoles dura odium plebis paruit 
adversus pastorem. Accusabatur etiam, quod onera propria negligeret, 
quod pauperibus haud succurreret, quod siverit plures aegrotos emori 
absque Sacramentis, quod pecuniam aucuparet, quae primum eius vitae 
obiectum constituere videbatur. Hisce ergo modis quamplurimorum animos 
in se concitavit. Quaprotper impossibile est, ut Sacerdos Signoretti in Paroe- 
ciam revertatur. 

Postquam ad Oratoris instantiam etiam Venetiarum Patriarchae votum 
exquisitum fuit, perpendebatur favore Parochi: decretum remotionis seu 
suspensionis ab officio parochiali ex zmformata conscientia nullitatis vitio 
laborare, cum Episcopus capiti 1, Sess. 14, de ref., innixus ampliorem pote- 
statem sibi arrogaverit, quam caput illud reapse concedat: nam Episcopus 
vi illius capitis non suspensionem ab Ordinibus Parocho inflixit, sed ab officio 
parochiali. Praeterea Parochus non ob occulta crimina, sed plane publica 
in se ex informata conscientia fuit suspensus. Atqui, ut in vim cap. 1, Sess. I4 
procedere possit Episcopus, opus est, ut crimen sit occultum, uti declara- 

tum fuit in S. Agathae Gothorum, 26 februarii 1853, ! et iam antea in Alerien., 
24 novembris 1657; ? demum dubium omne dirimit Bened. XIV, const. 
Ad militantis, 30 martii 1742.? Alio etiam ex capite, ex defectu nempe 
legitimae causae decretum hoc merito impeti posse videtur. Posita enim 
Parochi inamovibilitate, neque coercitio ad tempus, neque totalis privatio 
valet infligi, nisi gravissimi criminis plenissimeque probati reus evincatur, 
quod tamen in casu haud aderat. Nam suspensionis causa in populi aver- 
sione, si demas inclamationes paucorum, minime in facto subsistit. Negli- 
gentia vero in parochialibus muneribus obeundis non erat tam gravis, ut 
Episcopum movere rationabiliter posset ad extremum remedium arripien- 
dum. Ceterum notandum Parochum plus iam duobus annis gravissimam 
suspensionis poenam sustinere: idcirco licet aliqua macula gravatus extaret, 
ipsam toto hoc tempore expiasse, ac reintegrationem in Paroeciam mereri 
videtur. 

Verum ex alia parte suspensionis decretum ex zmformata conscientia 
contra Caietanum ab Episcopo prolatum in suo robore consistere plura 
suadent argumenta. Siquidem videntur Tridentini PP: in cap. r, Sess. 14 
generaliter loqui, et amplissimam Episcopis potestatem facere suspensio- 
nem infligendi ex informata conscientia tam ab Ordinibus, quam ab officio. 
Nec obstat, quod crimina, de quibus Caietanus imputatur, sint notoria et 
publica: non enim omnes conveniunt Auctores, quaenam delicta dici vere 
debeant publica; dein fieri non posse videtur, ut omnia adeo vulgata sint, 
ut ne unum quidem sit adhuc occultum. Insuper, licet communius doceant 
Canonistae, suspensionem ex informata conscientia in criminibus occultis 
tantum fieri posse; contraria tamen opinio sua probabilitate carere non vide- 
tur, cum Conc. Trid. dicat: ex quacumque causa, etiam ob occultum crimen. 
Negari porro in facto non potest, Caietanum aspera, incivili, imprudenti 
sua agendi ratione ac nimia lucri cupiditate parochianorum civilisque aucto- 
ritatis animos ita acuisse, eorumque indignationem et odium in se ita con- 
citasse, ut pluries eius remotionem enixe expetierint. Cum itaque res ita 
sese haberent, videtur Episcopus sapienter egisse cogendo, quibus poterat, 
rationibus Caietanum, ut a sua Paroecia discederet, recteque Parocho Caie- 
tano Vicarium in Paroecia regenda subrogasse. 

Quapropter EE. VV. erit dirimere dubia: 

I. 4n decretum diei 6 maii 1878 sustineatur in casu? Et quatenus negative: 

II. 4n, et quomodo providendum sit in casu? 

Die, etc. Sacra, etc. respondit ad I. Negative. 

Ad II. Affirmative, et nisi Parochus renunciare velit, Episcopus procedat 
ad Paroeciae privationem ad formam iuris, vetito interim Parocho reditu ad 
Paroeciam. 


[Thesaurus Resolutionum, tom. 139, p. 587-608]. 

3 Cf. N. 2752. 

4250. 


S. C. C, S. Dionysii seu Reunionis, 11 dec. 1880. 


In Insula Borbonica in Indico mari ad Africae orientem posita sub 
ditione civilis Gubernii Gallici adest Dioecesis S. Dionysii, infra cuius 
limites extat locus Mafatte, qui 1500 circiter incolis conflatur, cuiusque 
ecclesia teste Rio Episcopo est nullement érigée en succursale, mais. simple- 
ment détachée d'une grande paroisse voisine de la Possession. Volvente anno 
1876 animarum cura huius ecclesiae ab Ordinario collata fuit Sacerdoti 
Ioannis de Belly. Aliqua enata iurgii causa inter Sacerdotem Ioannem et 
Syndicum propter politicas electiones loci illius, Sacerdos inconsulto Epi- 
scopo adversus Syndicum typis edidit ac evulgavit famosum libellum. Exinde 
irae adeo acriter exarserunt, ut res in forum contentiosum penes laicum 
tribunal deducta fuerit, et Sacerdos in prima et secunda instantia inimicam 
sententiam tulerit. Quamobrem Episcopus decreto diei r5 decembris 1877 
dictum Belly amovit e loco Mafatte, eumque constituit Vice-Parochum 
oppidi S. Lupi sub dependentia Parochi titularis. Verum cum Episcopi 
voluntati Sacerdos Belly restitisset, Episcopus epistola sua diei 31 decem- 
bris 1877 eidem peremptorium terminum constituit: diem 15 subsequentis 
ianuarii ad capessendam possessionem Vicariae S. Lupi, quo inutiliter elapso, 
ad graviores poenas infligendas se processurum declaravit. Huic Episcopi 
comminationi Sacerdos Belly obtemperavit ac in Paroeciam S. Lupi per- 
rexit, at mox inter ipsum et Parochum titularem dissensiones et controver- 
siae exortae sunt. Insuper ad evulgandum contra Episcopum libellum famo- 
sum, qui a Sacerdote quodam conscriptus fuit, et in quo etiam Belly e 
Mafatte remotio narrabatur, operam navavit. Interea Antistes depositio- 
nes recepit duarum mulierum, quarum altera testata est, non solum Sacer- 
dotem Belly cum ipsa turpem relationem habuisse, sed etiam in confessione 
eam sollicitasse; altera vero retulit, se pluries cum eodem contra sextum 
peccasse. Hisce gravissimis causis motus Episcopus die 20 iulii 1879 contra 
dictum Sacerdotem sententiam ex informata conscientia tulit, qua titulo 
Vicarii et omni ecclesiastica iurisdictione eum privavit. Et cum civile Guber- 
nium decrevisset numerum Clericorum insulae imminuere, Antistes arrepta 
occasione petiit et obtinuit, ut idem Belly e clero Dioecesis expungeretur 
et in Galliam asportaretur. Hisce omnibus se gravatum persentiens Sacer- 
dos Belly ad S. H. O. appellationem interposuit. 

"Rogatus Episcopus pro informatione et voto, Sacerdotis Belly inobe- 
dientiam arguit, memoratasque contra eundem accusationes de sollicita- 
tione S. Congregationi transmisit, eiusque regressum in insulam impossi- 
bilem censuit. 

Favore Sacerdotis animadvertendum, decretum remotionis ab officio 
parochiali loci Mafatte ipso iure nullum videri, editum enim fuit absque 
citatione partis adversae. Insuper in iure posita inamovibilitate Parochi 
neque coercitio ad tempus, neque totalis privatio valet infligi, nisi canonica 

trina monitione praemissa, vel saltem una peremptoria monitio praecedat: 
cap. Sacro, 48, de sent. excom., cap. Romana, cap. Statutum, eod. tit., 
in 6, et S. C. in S. Severini, 4 aprilis 1778 ! et aliis millenis. Nec obiici 
potest, agi in themate de Parocho amovibili ad nutum; etenim in regionibus, 
quae Gallicae reipublicae subsunt, ad officia parochialia etiam post conven- 
tionem anni 18or eligendi sunt, quos Ecclesiae canones requirunt. Quum autem 
electi fuerint, sine ulla distinctione inter Parochos regionarios (de Canton) 
et subsidiarios (desservants) utrisque institutio tribuitur. Hisce in tuto 
positis adversus Sacerdotem Belly ad tramites iuris erat procedendum, 
ideoque ob non servatam formam canonicam Episcopi decretum nullum 
dicendum videtur, eo vel magis, quia editum fuit nulla suadente legitima 
necessitatis causa. In facto enim constat Sacerdotem nullo umquam cri- 
mine neque culpa inquinatum fuisse. Constat insuper, neminem ex incolis 
loci Mafatte Sacerdotem Belly odio habere. At in damnata hypothesi, qua 
Episcopi decretum: sustineatur, infirmanda videtur eius sententia ex znfor- 
mata conscientia; etenim etsi liceat ex "Trid., Sess. 14, cap. 1, de ref., hanc 
infligere suspensionem ab Ordinis exercitio, id tamen non protenditur ad 
privátionem iurisdictionis, uti declaratum fuit in Patavina, 11 septembris 
1880. ? Neque obesse, sententiam latam fuisse in vim bullae Gregorii XV, 
Universi,? Benedicti XIV, Sacramentum Poenitentiae, ^ et decreti S. Off., 
s augusti 1745 * contra sollicitantes, Episcopus enim nimis faciles aures 
praebuit duarum muliercularum depositionibus, quae inter atrocissimas 
calumnias amandandae sunt ex litteris ipsius Vicarii Generalis ultimo datis, 
quibus declaravit mulierculam accusatricem plus anima quam corpore 
nigram, utpote quae alium quoque Confessarium falso de sollicitatione 
accusaverat. 

Altera vero ex parte animadvertendum, agi in themate non de Parocho 
titulari proprie dicto, sed de Vicario amovibili ad nutum Episcopi, qui 
gallico idiomate appellatur desservant, ex quo deducitur, in translatione 
Sacerdotis Belly Episcopum iure suo usum fuisse, ceu perpenditur in Viro- 
dunen., 23 martii 1878, 9 et in Veneten., 24 aprilis 1880. * Unde sequitur, 
in huiusmodi translationibus vel remotionibus Episcopos ad canonicam 
formam et iudiciarium ordinem servandum non teneri. Neque porro in casu 
Episcopus egit arbitrarie et nulla motus ratione. Sacerdos enim Belly 
ingenio turbulento et ad contentiones proclivi pollet, quo ductus nedum 
ss. canones offendit, sed et ipsas Synodales Constitutiones in vulgus edendo 
libellum famosum adversus Syndicum, ex quo factum est, ut talis inmi- 
citia, tale odium inter eosdem exarserit, cum fidelium scandalo et pertur- 
batione, quod nullomodo sedandum fore sperari poterat. Hinc poena 


1 Cf. N. 3804. 

remotionis mulctatus fuit, quia spretis Episcopi mandatis, inobedienter 
constanter se gessit, et quia bonum animarum id exposcere omnino visum 
est. Porro Sacerdotes in insula Borbonica non videntur mancipati Dioecesi 
per veram incardinationem, sed missionariis accensendi sunt. Quapropter 
Episcopus iustis ex causis removendo Sacerdotem Belly, iure usus est proprio. 

Hisce utrinque perpensis videant EE. PP., quomodo dirimenda sint 
dubia: 

I. Zn decreta et sententia Episcopi sustineantur in casu? Et quatenus ne- 
gative: 

IH. Zn sit locus emendationi damnorum atque refectioni expensarum in casu? 

Die, etc. Sacra, etc. respondit: ad I. Quoad remotionem a Paroecia vulgo 
Mafatte affirmative, quoad reliqua negative. 

Ad Il. Non esse interloquendum. 

[Thesaurus Resolutionum, tom. 139, p. 653-670]. 


4251. 
S. C. C, 12 mart. 1881.! 


Intra fines Paroeciae dictae Ripalta Nuova Cremensem prope civitatem 
sitae nobilis familia Capredoni villam possidet, in qua per octo circiter 
anni menses commorari solet; reliquum vero temporis in civitate in Paroe- 
cia S. Iacobi. Ruri degens anno 1878 uxor Caesaris Capredoni, gravi morbo 
perculsa atque Sacramentis a Parocho rurali munita occubuit die 7 septem- 
bris; exinde parentalia a rurali Parocho expleta fuerunt atque cadaver intra 
huius Paroeciae fines tumulatum. Hoc utut ad aures Parochi urbani S. Ia- 
cobi pervenit, pro suis iuribus sartis tectisque servandis supplicem ad S. V. O 
misit libellum, expostulans, ut ad tramites statuti et praxis dioecesanae 
EE. VV. decernere dignentur restitutionem emolumentorum, quae a Paro- 
cho rurali ea occasione percepta fuerunt. 

Rogatus pro informatione et voto Episcopus sententiam Parocho rurali 
favorabilem pandidit. 

Praedicta funeris emolumenta spectare ad Parochum S. Iacobi videntur, 
sive consideretur ius commune, sive statutum dioecesanum et observantia. 
Ad ius enim commune quod attinet, post dispositionem Bonifacii VIII 
in cap. Js qui, 3, de sepult., et Clem. Dudum, eod. tit. omnes fere DD. tra- 
dunt, iuris assistentiam. Parocho in funeribus decedentium intra limites 
Parochiae non competere ratione loci materialis, sed ratione spiritualis 
officii ab eodem exerciti, dum parochianus vitam agebat. Quam sententiam 
etiam S. V. O. amplectebatur in Ariminen., 18 decembris 1824. ? Hoc posito 
dubitari non posse videtur, et ius funerandi et emolumenta percipiendi 
funeris in casu ad Parochum S. lacobi pertinere, quandoquidem in hac 
Paroecia mulier defuncta domicilium habebat, et ibi Sacramentis refici 


1 Cremen. 
2 Cf. N. 3990. 

consueverat. Idem eruitur etiam ex Dioecesano Statuto diei 31 iulii 1795, 
ubi decernitur: « Qui per accidens in aliena paroecia graviter aegrotant, Sacra- 
menta et assistentiam ab illo Parocho recipiant, sed funus, vel saltem, pro- 
ventus omnes funerei... ad Parochum domicilii in hac civitate seu Dioecesi 
existentis spectabunt ». Cui accedit consuetudo, quae plurimi semper fa- 
cienda est. 

Ex adverso vero perpendendum occurrit, nullum ius videri competere 
Parocho S. Iacobi exigendi in casu funeris emolumenta, quia cum dicta 
mulier per maiorem anni partem solita fuerit in villa commorari una cum 
familia Capredoni, dicendum est, ibidem per notabilem habitationem acqui- 
sivisse domicilium. Quod vero dicta mulier revera per maiorem anni par- 
tem habitare consueverit infra limites Paroeciae Ripalta Nuova, nec ipse 
actor in causa denegat. Cum igitur eadem in utraque Paroecia refici valuerit 
Sacramentis, et utrique Parocho ea administrandi incubuerit obligatio: 
tunc inter Parochos datur praeventio, et proinde ius quaesitum manet 
favore Parochi loci Ripalta, qui praevenit. Dato verumtamen aliquam super- 
esse posse dubitationem, adhuc respondendum videretur favore Parochi 
loci Ripalta, quia mulier.ab eo recepit Sacramenta tempore infirmitatis, 
quod nec Parochus S. Iacobi diffitetur. Post haec inutile prorsus videtur 
confugere ad legem synodalem, cum nequeat dici quempiam fer accidens 
mori in loco, ubi cum familia solet per maiorem anni partem commorari. 
Consuetudo autem secundum Ordinarii relationem neque constans est, 
neque pacifica. His ergo utrinque perpensis EE. PP. sequens proponitur 
diluendum dubium: 

4n sit locus restitutioni emolumentorum funeris in casu? 

Die, etc. Sacra, etc. respondit: Negative. 

[lhesaurus Resolutionum, tom 140, p. 212-223]. 


4252. 
S. C. C., Claromonten., 9 apr. 188r. 


Antistes Claromonten. supplici oblato libello die 13 novembris elapsi 
anni huic S. O. exposuit in ecclesiis parochialibus suae dioecesis diebus 
festis a parocho vel vice-parocho vel etiam ab alio sacerdote Missam paro- 
chialem nuncupatam solemniter cum cantu celebrari, et inter Missarum so- 
lemnia fieri quoque S. Evangelii explanationem. Fideles porro firmiter putan- 
tes illam semper pro ipsis applicari, ad eam audiendam libenter confluunt. 
At pro populo applicatur nonnisi dum illam parochus canit, qui pluribus 
distentus curis frequenter cogitur huiusmodi munus alteri sacerdoti de- 
mandare. Hinc Episcopus optans fideles in hac erronea persuasione haud 
diutius versari, ac simul advertens quod, si id pernoscerent, aegre fer- 
rent, et non amplius tam diligenter ad illam Missam audiendam acce- 
derent, quaerit: 

1. Utrum praedicta urgens consuetudo sit habenda tamquam causa canonica 
sufficiens, ut parochus, alii committat Missam pro populo loco ipsius celebrandam? 

2. Posito quod non sit causa sufficiens, ut pro gratia nihilominus concedatur 
facultas. ; 

Certum et extra dubitationem positum esse videtur, Parochos ad applica- 
tionem Missae pro suis fidelibus divino iure teneri, ut eruitur ex Conc. 
'Trid., Sess. 23, cap. t, de ref., ex innumeris S. C. C. declarationibus, prae- 
sertim in Pistorien. et Praten., 14 februarii 1699, ! confirmatis per litt. ap. 
Innocent. XII, Nuper a Congregatione, 24 aprilis 1699, ?* necnon ex const. 
Bened. XIV, Cum semper oblatas,? et Pii IX, ep. encycl. A4mantissimz. * 
Huiusmodi porro Parochi obligationem personalem esse Canonistae et 
Theologi tradunt. Quibus perpensis atque ponderatis videretur, nedum 
quod dicta consuetudo ratio sufficens non sit alteri committendi applica- 
tionem Missae pro populo, verum etiam nec causa rationabilis indulgendae 
in proposito gratiae, quin aliquid valeat, quod in contrarium adducitur 
memorata pia fidelium credulitas. 

E contra vero perpendendum est, quod licet Parochorum dicta obligatio 
ex divino praecepto manare videatur, tamen certum et indubium esse cos, 
si legitime impediti fuerint, posse huic oneri per alios satisfacere, quemad- 
modum docent huius S. C. resolutiones praesertim in Peftrocoricen., 14 de- 
cembris 1872 ? et S. C. de Prop. Fide, die r1 martii 1843. 5 Quod a fortiori 
tenendum videretur propter bonum animarum, ne videlicet pro audienda 
Missa, quae pro ipsis applicatur, assistere Missae, in qua Evangelium expli- 
catur, desistant. Quibus perpensis: 

Die, etc. Sacra, etc. respondit ad 1. Negative. 

Ad 2. Non expedire. 

[Liber 224 Decretorum, p. 1418]. 


4253. 
S. C. C.,, Mohiloven. seu Tiraspolen., 9 iul, 10 sept. 1881. 


Vertebat annus 1866, dies vero 28 augusti, quando Petropoli in Paroecia 
S. Catharinae ritu catholico celebratum fuit matrimonium inter Sophiam 
Kulakowcki et Adam Maletchynski, etsi mulier haud volens ac lubens id 
egisse videretur. Verumtamen initis nuptiis sponsi rei maritali operam dede- 
runt, et proles adnata fuit. At cum tractu temporis vir inter honestatis 
limites haud se cohibuisse, sed de die in diem in vitia, praesertim in vinum 
et vagam venerem praeceps ruere visus fuerit, hinc dissentionibus inter eos 
exortis Sophia saepe saepius paternam domum petiit, ibique invito viro 
tamdiu morata fuit, quamdiu parentibus eam degere placuit. Ast Adam a 
lubrica semita recedere cum nollet, et uxoris valetudo hac de causa in discri- 

men iret: Sophia separationem iudicio vindicavit die 20 aprilis 1873 et 
voti compos facta est. Hoc absoluto iudicio nullitatem matrimonii, utpote 
ex vi et metu contracti proclamavit penes eamdem Curiam Mohilovien. 
die 26 aprilis 1877, et victrix ab arena discessit. Verum ab hac sententia 
appellatum fuit ad Curiam Tiraspolensem, quae priorem revocans, senten- 
tiam pro validitate tulit. T'unc Sophia ad S. H. Ordinem die 31 iulii 1880 
appellationem interposuit. Similiter et Adam supplicem libellum 8. huic 
Ordini obtulit, ea, ut videtur intentione, ut causa ad Graecas Calendas 
posset amandzri. 

Actricis Defensor imprimis notat: matrimonium solo consensu constare, 
consensumque absque absoluta libertate esse non posse, ut docet Alexan- 
der III in cap. 14, de sponsal. Iam vero in casu Sophia quoad potuit mari- 
tum declinavit, quem toto pectore aversabatur. Parentes autem nuptias con- 
ciliandi cupiditate flagrantes, imperio ac dominatus consuetudine quidquid 
vellent, a filiabus assequebantur. Vicit violentia, cuius in actu ipso matri- 
monii atque in primo complexu argumenta erumpunt, quare matrimonium 
nullum asserit, non modo ex metu reverentiali, sed etiam communi: testes 
enim omnes deposuerunt, Sophiam paternae indignationis metu coactam 
consensum praebuisse, cui metui assiduae patris minae iungebantur collo- 
candi eam sicut educatricem liberorum, includendi in monasterium, expel- 
lendi e domo, recusandi ei paternam benedictionem. Deinde plurium te- 
stium auctoritate probat, ita ferream esse voluntatem patris, ut de resistentia 
Sophia neque cogitare potuerit. His expensis de diuturno tempore post 
matrimonium elapso, de concubitu, de prole disserit mulieris Defensor 
atque ostendit, pluries S. Ordinem pro nullitate respondisse, licet plures 
annos uxor cum coniuge absumpsisset, et liberos suscepisset, ut in Zerbi- 
polen., 18 iunii 1859 !. Denique matrimonium ex publico impedimento 
invalidum nunquam purgatione convalescere tradit, nisi rursus coram Eccle- 
sia contrahatur. 

Hisce vero omnibus obsistit officiosus matrimonii vindex. Ait enim, 
nisi metus fuerit gravis, qui nonnullis subsit conditionibus, pro validitate 
iugiter standum esse. lam vero nihil in themate occurrere dicit, quod 
metum nedum gravem, sed ne levem quidem probet, nihilque haberi, 
quod ad matrimonium nullum proclamandum sufficiat. l'estes enim coactio- 
nem nonnisi levem, impossibilem et genericam retulerant. Quare concludit, 
ex testibus minime probari metum gravem cum suis qualitatibus, qui et 
consensus et matrimonii nullitatem secumferre posset. Hinc, etsi pater 
una vice filiam percusserit, perunicum actum requisita saevitiarum consuetudo 
non probatur. Quodsi aliquis metus adfuisset, is tamen usque ad matrimonii 
celebrationem certe non perduravit, nam Sophia declarationem  liber- 
tatis consensus coram testibus sponte ac libere subscripsit ante diem cele- 
brationis matrimonii, quin aliquid relevasset. Quibus mature perpensis 
EE. VV. dignentur sequens dubium dirimere: 

4n constet de nullitate matrimonii in casu? 


1 Cf. N. 4176. 


S. C. Concilii 641 


Die 9 iulii 1881. Sacra, etc. respondit: Affirmative, firmo tamen in filia 
statu et iure legitimae filiationis. 

Reproposita vero causa sub consueta forma: 

An sit standum, vel recedendum a decisis in casu? 

Die 10 septembris 1881 Sacra, etc. respondit: In decisis. 

[Thesaurus Resolutionum, tom. 1r40, p. 473-486, 599-606]. 


4254. 
S. C. C., Veliterna, 17 dec. 1881. 


Exeunte anno proxime elapso Capitulum Ecclesiae Cathedralis Veliter- 
nae in propria aula rite collectum ad electionem officialium devenit. Accidit 
tamen ut Canonicus Benedictus di Lazzaro, qui in Secretarii electione, per 
septem scrutinia, suffragiorum paritatem cum altero Canonico obtinuerat, 
sibi ipsi suffragium dare visus sit ad pluralitatem votorum sibi comparan- 
dam, dum in praecedentibus scrutiniis suum votum alii dederat. Quum 
maiori Capituli parti ratio haec agendi videretur iuri communi contraria, 
novum indictum fuit scrutinium; in quo tamen ex undecim Canonicis vota 
novem sibi favorabilia obtinuit Lazarus; qui etiam hac vice votum proprium 
sibi dedisse videtur. Quapropter arbitratum fuit expetendum fuisse a Sede 
Apostolica, an electio Canonici Lazari, sic peracta, valida dici posset. 

Rogatus pro informatione et voto Erhus Episcopus, animi sui sensum 
non pandidit. Canonici di Lazzaro electionem irritam renunciandam esse 
Capitulares Oratores contendunt: quia eidem nedum commune ius, sed 
etiam Capituli Constitutiones et leges synodales refragantur. Sane Ius 
Pontificium in cap. Didicimus, Caus. 21, q. 1, cap. In scripturis, Caus. 9, 
q. 1, cap. Cum ad nostram, de instit., districte prohibet, quominus is, 
cui beneficiorum vel dignitatum collatio competit, seipsum instituere valeat. 

Idque optimo iure decretum fuisse patet. Praesentatio enim vel electio 
sui ipsius sapit vitium ambitionis, quam in sacris muneribus obeundis 
prorsus exulare debere ss. canones districte praecipiunt. Quae cum ita 
sint, nemini mirum esse debere, si S. C. C. exposita principia secuta iugiter 
fuerit, quoties ipsius decisioni huiusmodi controversiae propositae fuerunt. 

Hisce in iure praestitutis, cum in facto consistere videatur, quod Cano- 
nicus Lazzarus in comitiis capitularibus, in quibus de novi secretarii ele- 
ctione agebatur, suffragium sibi ipsi dederit, sponte sua fluit huiusmodi 
electionem irritam ac nullam declarari oportere. Neque obiici potest argu- 
mentum desumptum ex cap. Cum in zure, de elect., quo statuitur, Canoni- 
cum, citra ambitionis vitium, in sui electionem consentire posse ac aliorum 
numerum augere, eorum votis accedendo. Huiusmodi enim offensioni 
occurritur animadvertendo, citati capitis dispositionem tunc tantum uti- 
liter invocari posse, cum electio per vota publica, seu per compromissum, 
non vero quoties, ceu in themate, per scrutinium fiat. Praeterea nulla dici 
debet electio taliter facta; quia huiusmodi methodus eligendi adversatur 
legi synodali et statutis Capituli. Quibus adiungitur, quod in actu scrutinii 

aliquae schedae delatae fuerint vicinioribus Canonicis ut legerent, et secre- 
tum voti defuit. Ex quibus ergo constat nullam esse renuntiandam electio- 
nem hanc. 

Ex alia vero parte Canonicus di Lazzaro ait, suam electionem fuisse 
consonam constitutionibus capitularibus, a quibus praecipitur electiones 
officialium fieri debere per vota secreta: quod adamussim factum est per 
schedulas. Ex undecim vero Canonicis votum ferentibus novem eius favore 
suffragium tulerunt: ex quo facto resoluta mansit eius electio. Quoad votum 
sibi collatum animadvertit primo id gratis asseri, et ideo etiam gratis negari 
posse: sed dato et non concesso quod votum sibi dederit, electio tamen per 
id infici nequit, utpote non contraria iuris canonici dispositionibus, et variis 
S. C. C. resolutionibus. Hinc in medium proferens textum in cap: Cum 
in iure, de elect. evincere sategit, capitularem qui se videt ab aliis nominari, 
citra ambitionis vitium in sui electionem consentire posse, aliorum votis. 
accedendo. Ait enim Gonzales ad dictum caput sub num. 5: « Nam ut 
electio celebretur, tantum desideratur, ut maior pars eligentium concurrat, 
cap. Coram, hoc tit.; nec desideratur, ut maior pars eligendum eligat, sed 
ut in eo adsit maior pars: sed si ipse electus consentiat, maior pars in eius: 
electione concurrit et reperitur..» Animadversum etiam fuit, ex cap. 
Cum in iure, de elect., decerni validam electionem illius qui, obtenta suffra- 
giorum medietate, electioni de se factae, voto suo consentit: et ideo eo magis 
electio Lazari valida dicenda erit, cum ex undecim Canonicis, novem eius 
favore votum dederint. : 

Hisce praemissis sequens propositum fuit EE. VV. enodandum dubium: 

An Canonici Benedicti di Lazzaro in Secretarium. capitularem | electio 
sustineatur in casu? 

Die, etc. Sacra, etc. respondit: Affirmative et amplius. 

[Thesaurus Resolutionum, tom. 140, p. 730-739]. 


4255. 


S. C. C., Granaten. et Mindonien., 28 ian. 1882. 


Mense augusti anni 1870 ad exitum vergente, Rihus Granatensis Epi- 
scopus sequens postulatum S. C. C. porrexit: « In cunctis dispensationibus, 
quae ab Apostolica Sede super matrimonii impedimentis conceduntur, 
Sanctitas Sua Officiali Episcopi haec graviter imponere solet: Dzscretioni 
tuae... per praesentes committimus et mandamus, quatenus deposita ber te 
omni spe cuiuscumque muneris aut praemii, etiam sponte oblati, a quo te omnino 
abstinere. debes, monemus... de praemissis te diligenter informes... Volumus 
autem quod si spreta monitione nostra huiusmodi, aliquid muneris aut prae- 
mii occasione dispensationis praedictae exigere aut. oblatum recipere praesum- 
pseris, excommunicationem latae sententiae incurras... Haec vero excom- 
municatio est Summo Pontifici reservata in dispensationibus in forma 


pauperum expeditis, et nihilominus dispensatio tunc per Officialem facienda 
nullius declaratur roboris vel momenti. 

«Quamvis adeo clara hic appareat prohibitio, ne Officialis quidquam 
muneris vel praemii etiam sponte oblati, pro dispensationum Apostoli- 
carum executione exigere, nec etiam accipere possit, illudque pluries apud 
Garcia, Conrado aliosque probatos auctores, istaec S. Congregatio Concilii 
declaraverit contrariam etiam immemorabilem consuetudinem, si qua sit, 
abusum et corruptelam declarando et reprobando, ut nemo se illa tueri 
possit; nihilominus adeo his in regionibus invaluit haec consuetudo, ut 
nulla, pene in tota Hispania, Curia Episcopalis inveniatur, in qua Officia- 
lis ob dispensationum Apostolicarum executionem quaedam munera, 
praemia vel stipendia nedum accipere, sed et exigere non soleat. 

« Officiales hanc exactionem his rationibus, ut arbitror, tueri pergunt, 
tum ex vi consuetudinis universalis et immemorabilis, tum ob laborem, 
quem in studendo processu et testibus examinandis impendunt, tum quia 
salarium ab Episcopo vel ab Ecclesia assignatum, ut plurimum non habent, 
nec habere possunt, reditibus ecclesiasticis adeo nunc imminutis, tum de- 
mum quorumdam non infimae notae scriptorum auctoritate suffulti. 

« Cum ergo de re hic agatur summi momenti tum, ut omnium retro Offi- 
cialium conscientiae consulatur, tum maxime, ut tot dispensationum in 
forma pauperum expeditarum ad haec usque tempora, cum hoc vitio 
executioni per Officiales mandatarum, simulque matrimoniorum inde conse- 
cutorum validitati pariter consulatur, Sanctitatem Suam exoro, ut per 
decretum generale declarare dignetur, utrum praefata consuetudo ob alla- 
tas rationes tolerari possit, Officialesque tuta conscientia aliquid muneris, 
vel praemii pro dispensationum Apostolicarum executione recipere, vel 
exigere possint, non obstantibus praefatis clausulis Litterarum Apostoli- 
carum. Quod quidem in his tristissimis rerum adiunctis, in quibus Officia- 
les nulla fere alia emolumenta, praeter illa quae pro dispensationum Apo- 
stolicarum executione recipiunt, recipere solent, benigne concedendum 
videtur. 

« Quod si negative huic quaesito respondere necessarium videatur, etiam 
atque etiam Sanctitatem Suam deprecor, ut de opportuno remedio tantis 
malis providere dignetur ». 

Hisce acceptis et omnibus de S. C. C. disciplina absolutis, causa acta 
fuit in plenariis comitiis diei 22 iunii 1871, et propositis dubiis: 4m ef 
quomodo tolerari possit consuetudo in casu? Et quatenus negative: 4m et 
quomodo consulendum in casu? responsum prodiit: Dilata et. ad mentem 
D. Secretario panditam. 

Anno 1880 per epistolam Praesulis Mindonensis quaestio haec iterum 
excitata fuit, ut tandem aliquando hac super controversia resolutio prodiret. 
Hoc epistolio recepto, quoniam inoliti iuris potissima ratio videbatur rimari 
posse in allegata consuetudine, abs re haud esse putatum fuit, exquirere 
vigentem methodum in Tribunali Cardinalis huius almae Urbis Vicarii; et 
simul rogatus fuit Apostolicus Nuntius in peninsula Iberica, ut referret, an 
asserta consuetudo esset reapse universalis; eamdem inquisitionem fieri 
curatum fuit per organum S. Congregationis de Propaganda Fide in non- 
nullis Americae Curiis. 

Eius Urbis Vicarius retulit, in sua Curia nihil ab aevo omnino lucrari 
executores dispensationum super impedimentis matrimonii. Officiales vero 
aliquid muneris vel praemii semper perceperunt et percipiunt: sed ratio et 
titulus huius perceptionis est labor impensus in conficiendo processu, 1n 
testibus examinandis, in exarando decreto executoriali. Quoad Hispaniam 
vero fere omnes illius regni Praesules unanimi choro asseruerunt consuetu- 
dinem in themate universalem et immemorabilem esse, si illud excipias, 
quod Curiae Episcopales discriminantur in taxarum calculo, et in personis 
quae eas percipiunt: aliquibus enim locis etiam Vicarii Generales earum 
participes fiunt, dum in aliis excluduntur. 

Alius contra mos vigere comperitur in Americae regionibus, prouti ex 
literis datis S. C. C. per organum S. C. de Propaganda Fide patet. Inibi 
enim Curiae Episcopales vel nihil omnino, vel si quid percipiunt, id raro 
cedit favore Curiae Cancellarii, sed vel ad expensas Cancellariae solvendas, 
vel tamquam eleemosyna in pium opus impenditur. 

Praeprimis minime dubitari posse videtur quin allata Litterarum Aposto- 
licarum. verba verum praeceptum importent. Quandoquidem Pontifex 
casum expendens, quo executor, spreta monitione, aliquid muneris seu 
stipendii accipere sive exigere praesumat, excommunicationis poena ipso 
facto incurrenda eum multat, et si de dispensationibus in forma pauperum 
expeditis agatur, dispensationem ipsam invalidat. Iamvero haec omnia fir- 
mam supremi Principis, aliquid iubentis, voluntatem luce meridiana cla- 
rius ostendunt. 

Illud autem haud praeteream, Auctores non infimae sane notae arbitra- 
tos esse discrimen intercedere inter munera ac stipendium impenso labori 
respondens. Hi licet cum communi DD. sustineant per memorata Apostoli- 
carum Litterarum verba interdici munera seu magna praemia, persuadere 
tamen sibi nequeunt etiam tenuia stipendia sive sportulas proscribi. 

Alii vero Auctores allata distinctione posthabita, tenent per eas clausulas 
nedum vetari executoribus dispensationum sive Episcopis, sive Vicariis 
Generalibus, ne praemia remuneratoria recipiant, verum etiam ne stipendia 
et sportulas titulo laboris, visurae, aut decreti exigant. Et haec sententia 
praevaluisse visa est. 

Nec movet consuetudo, qua Officiales factum suum tueri posse conten- 
dunt. Siquidem munerum prohibitio toties expresse renovatur, quoties 
Litterarum Apostolicarum executio committitur. Praeterea Supremus Prin- 
ceps in omnibus Literis dispensationum matrimonialium semper apponit 
et repetit dictam clausulam, qua praemia sive munera cuiuscumque generis 
interdicuntur. Atqui contradictio Principis, ut compertissimi iuris est, 
omnem contrariam consuetudinem interrumpit et annullat, cap. fin., de 
consuetud. immo Pontifex comminatione censurae prohibitionem suam 
communit, et bina vice in singulis Literis eam repetit. 

Ceterum sententia enunciatae consuetudini adversa confirmationem 
accipit ex causa cui titulus Dubia super exec. disp. matrim. et folium legitur 
ad diem 16 decembris 1766. In ea praemissis ex officio nonnullis animadver- 
sionibus, proposita fuere dubia: I. 4z /iceat Vicario Generali aliquid muneris 

sive stipendii etiam modicum accipere pro subscriptione, et sigillo sive alia 
qualibet de causa et titulo in executione literarum Apostolicarum dispensatio- 
nis matrimonialis in casu? YY. An, quibus et quomodo sit locus restitutioni in casu? 
Die 20 ianuarii 1767 resolutio prodiit: Ad primum: negative. Ad secundum: 
ad Dominum Secretarium cum SSrüo pro absolutione ad cautelam, et condo- 
natione. 

Verumtamen, si forte, prout conici posse videtur, Dioecesis et Regnum, 
de quibus res est in allata causa, ad Hispanias pertinerent, videant Eri Pa- 
tres, num mutata hodiedum in peius oeconomica illarum Curiarum conditio 
aliquam considerationem mereatur. Deinde perpendendum est, quod 
magnum sibi pondus vindicare videtur consuetudo, de qua sermo est: quippe 
quae non solum in Dioecesi Granatensi, sed in toto fere Hispaniae regno 
atque alibi extra Hispaniam, imo in hac alma Urbe ab immemorabili viget, 
et nimis durum esse videtur tot probos viros gravissimae ignorantiae aut 
flagitii insimulare. Eapropter misso quod longaevae consuetudinis non 
levis sit auctoritas per textum expressum in Leg. 2, c., quae sit longa consue- 
tud. et cap. fin., de consuetud., observandum in themate est quod si consue- 
tudo admitti non libeat tamquam iuris abrogativa, in linea tamen fraesum- 
ptiva et interpretativa fortasse despicienda non videtur, cum adeo graves 
et extraordinariae intersint rerum temporumque circumstantiae ac adiuncta, 
ut nemo sanae mentis dubitet quod Summus Pontifex, iis cognitis, praedicta 
prohibitione Officiales haud obstrinxisset. Eo fortius quia de Officialibus 
agitur, quibus Episcopi, attentis tristissimis Hispaniae conditionibus, alia 
ex parte honestam sustentationem assignare nequeant; et aliunde omnia 
iura clamant ut ab iis quis sustentetur, pro quorum utilitate laborat. Sane 
ipse Bonifacius VIII, qui iudicibus delegatis munera interdixit, caute decre- 
vit, ut in posterum illi solummodo delegarentur, qui forent de congruo 
Beneficio provisi cap. 11, de rescriptis, in VI. Nec prohibitionem suam exten- 
dere voluit ad casum, quo necesse foret delegare ecclesiasticos de congruo 
beneficio non provisos. Nec alia fuit mens Patrum Conc. Trid., Sess. 25, 
cap. ro, de ref. Praeterea adeo modicum est stipendium, quod Officiales 
percipiunt, ut omnino cum labore in instruendo processu impenso propor- 
tionem dicat, nec pugnet proinde cum fine, quo motus Pontifex munera 
prohibet: scilicet ne muneribus corruptus iudex officium suum minus probe 
obeat. Corrumpi namque iudices a munerum liberalitate possunt, non autem 
a nudo tenuique stipendio, quod non a dantis gratia, sed necessitate largitur. 

Hisce itaque praeiactis, EE. VV. enodandum propositum fuit sequens 
dubium: 

I. An et quomodo tolerari possit consuetudo in. casu? 

Die, etc. Sacra, etc. respondit ad I. Quoad executores negative in omnibus. 

[Thesaurus Resolutionum, tom. 141, p. 38-49]. 

4256. 


S. C. C, Faventina, 20 maii 1882. 


Sodalitii SShi Sacramenti erecti in Oppido Russi, Dioecesis Faventinae, 
administratio, ab immemorabili tempore legibus gubernabatur generalibus. 
Res ita moderatae pacifice ad annum 1827 pervenerunt; qua tempestate 
Vicarius Capitularis censuit, inaudito Sodalitio, precarias condere leges ad 
nonnulla avertenda iurgia inter sodales oborta, nonnullaque vitia, quae in 
bonorum administrationem irrepserant. Attamen leges effroenes conditae 
fuere, quae potius controversias, quam pacem foverunt inter Sodales et 
Archipresbyterum, qui ex novis legibus, munere fungens Delegati Episcopi, 
censuit posse omnia Sodalitii negocia proprio moderari arbitrio, sub nulli- 
tatis poena. Hisce ergo malis ut medelam afferret Sodalitium, unanimi suf- 
fragio propria condere statuta decrevit. Quibus absolutis anno 1877 Epi- 
scopo eadem exhibuerunt pro approbatione; quam dare renuit, quoniam, 
ait ille, perfecta haud essent. Hac Sodales pertaesi agendi ratione, ad Sac. 
Congregationem convolarunt, Apostolicam expetentes approbationem. 

ritum in iure est, quod quaelibet universitas, sive Collegium possit 
legem statuere circa ea, quae concernunt eius particulare regimen. Ac proinde, 
dummodo statutum sit licitum et honestum, omnes de Collegio obligat, 
atque inter eos est omnino servandum. Oportet tamen, ut huiusmodi Univer- 
sitas sive Collegium fuerit per Superiorem approbatum: nam alioquin potius 
conventiculae nomen sortiretur, nullumque ius statuti condendi haberet. 
Atqui Confraternitas SSii Sacramenti ab Episcopis approbata fuit. Quare 
meridiana luce fulget pollere praerogativa condendi statuta super iis, quae 
regimen ipsiusmet Confraternitatis pertingunt. Futili at vero studio Epi- 
scopus oggerit, statuta adversari Synodalibus Constitutionibus. Siquidem 
gratis id asserit. Ergo gratis reiicitur, iuxta vetus adagium. Imo tenues in 
auras abit quaelibet contradictio, si conferatur Caput VII Synodi Dioece- 
sanae, De Pis laicorum Sodalitatibus cum capite Statutorum, cui titulus: 
De subiectione Sodalitii erga auctoritatem Ordinarii Dioecesani. Patula enim 
est devotio et servitus pii Sodalitii erga Ordinarium, et plena huiusmodi 
statutorum conformitas Constitutionibus Apostolicis hac super re latis. 

Inani aeque labore tuetur Episcopus eleemosynas factas a dicto Sodalitio 
beneficentiae gratia, esse contra naturam et indolem eiusdem Confraterni- 
tatis. Siquidem pax est inter omnes scriptores rerum ecclesiasticarum, Soda- 
litia instituta fuisse ad exercenda officia pietatis, charitatis, et misericordiae. 

Praeterea animadversum quoque fuit: si opera beneficentiae homogenea 
sunt indoli Sodalitii huius, mensuram istorum quisquis videt esse commit- 
tendam prudentiae et conscientiae administratorum, qui a fratribus eliguntur 
et ab Episcopo approbationem recipiunt. Auctoritas autem Episcopi inter- 
poni tunc solummodo posset, cum administratores, propria auctoritate, alia 
posthaberent onera, ut locupletiora darent subsidia caritatis. Hoc in casu 
Episcopus onere obstringeretur corrigendi abusus administrationis. Ast 


S. C. Concilü 647 


adhuc omnia completa adamussim fuisse onera iuxta testatorum volunta- 
tem, ipse Episcopus testimonium perhibet, qui onerum regestra vidit sem- 
perque collaudavit. Ast obiicit Episcopus, in testamentis nullum fit de 
subsidiis verbum; quum autem legata relicta fuerint Confraternitati SS8rhi 
Sacramenti, praesumendum est eadem eroganda esse in SSiüi Sacramenti 
honorem. Cui obiectioni responsum fuit: recta ratio docet, administratores 
posse utiliori modo libere disponere de legatis, quibus a donatoribus nulla 
imposita fuit lex: praeterea administrationis documentis liquidum fit maio- 
rem redituum partem addici divino cultui, longeque minorem erogari 
quotannis in subsidia caritatis. 

Ex hactenus enucleatis erui posse videtur, statuta approbanda fore, 
quippe quae consona sunt constitutionibus Apostolicis, et resolutionibus 
S. Congr. Conc. in Assisen., 10 sept. 1785,* in Senogallien., 4 iunii 17o1.? 

Altera autem ex parte Episcopus protuetur statuta Confraternitatis 
SSmi Sacramenti approbatione digna haudquaquam esse. Siquidem omnes 
norunt, leges repugnantes et Concilio Tridentino et praescriptionibus Syno- 
dalibus, et generalibus Decretis laicorum Sodalitiorum penitus aman- 
dandas esse. Porro nova statuta Confraternitatis SSmi Sacramenti ita se 
habere, ostendere sategit Antistes. Et re quidem vera, ait, in art. 3 Statu- 
torum legere est: Confraternitatis obiectum esse divinum cultum, pieta- 
tem, et acta publicae beneficentiae. Ast de publica beneficentia nusquam 
recurrit sermo in legatis favore huius Sodalitii relictis. Beneficentia exclu- 
ditur a Statuto condito per Vicarium Capitularem, et per duo mei Anteces- 
soris decreta. In art. 7 statuitur: Officiales permanere debere in suo officio 
tres annos; ast, ait, dispositio haec adversatur decretis S. C. Ep. et Reg., 
Synodo Dioecesanae et statuto Vicarii Capitularis anni 1827. In art. 23-26 
dicuntur validae convocationes fratrum, absente quoque Episcopi dele- 
gato. Id adversatur episcopali decreto anni 1773; quo iuxta consuetudines 
antiquas onus imponitur Archipresbytero assistendi Sodalitii coetibus, sub 
nullitatis poena. Praeterea hic omittitur, sodalitii resolutiones Episcopo 
esse transmittendas pro approbatione. 

In art. 28 legitur: Congregatio intererit cunctis eiusdem sacris functio- 
nibus. Curnam non determinantur, quaenam sint hae functiones? Forsan 
arbitrium confratrum earumdem numerum moderabitur? 

In art. 29 quomodo, ait, omittitur onus visitandi infirmos confratres, 
eosdemque exhortandi ad Confessionem et Communionem? 

In art. 33 minus proprie dicitur: Sodalitium subiici Episcopi vigilantiae; 
dum eius iurisdictioni subiectum esse debet. Iuxta autem 'Trid., Sess. 22, 
cap. 9, de ref., administratores teneantur reddere rationem administrationis 
Ordinario. In hoc autem articulo dicitur, rationem administrationis esse 
Episcopo reddendam, quatenus eam exposcat. 

In art. 35 dicitur: Delegatus suffragium non dabit in coetibus; quod 
adversatur perantiquis consuetudinibus, decreto Episcopi 1773, et Statuto 

2? Cf. N. 2985. 


648 Curia Romana 


Vicarii Capitularis; hoc si nunc relinquatur, funestae metuendae sunt conse- 
quentiae; eo quod mens Sodalitii est, ut ab auctoritate ecclesiastica sese 
emancipet. Tandem animadvertit Episcopus, nova Statuta esse omnino 
respuenda, utpote quae nihil innuant, quosnam in actus pietatis et religio- 
nis sodales sese exercere debeant, iuxta Constitutionem Pauli III, Domnus 
Noster, $8,* et iuxta Synodum Dioecesanam. 

Quibus praenotatis, propositum fuit dirimendum sequens dubium: 

An novae Constitutiones Sodalitii sub invocatione SSrüi Sacramenti in 
omnibus et singulis articulis sint approbandae vel improbandae in casu? 

Die, etc. Sacra, etc. respondit: Affirmative iuxta modum D. Secretario 
patefactum. 

[Thesaurus Resolutionum, tom. 141, p. 300-312]. 


4257. 
S. C. C., Feltren., 15 iul. 1882. 


Labente saeculo xvi Feltriensis civitas, eiusque suburbia unicam consti- 
tuebant Paroeciam, cuius habitualis cura penes Capitulum cathedralis Ec- 
clesiae, actualis vero a duobus Vicariis (Sacristae nuncupati), quorum unus 
Canonicus, alius Mansionarius, alternis hebdomadis, gerebatur. Cum autem 
memorati Vicarii omnibus fidelibus sacramenta indiscriminatim administra- 
rent, aliaque parochialia munia promiscue peragerent, huiusmodi animarum 
curae exercendae ratio multis incommodis obnoxia, ac in spirituale populi 
detrimentum vergere videbatur. Quod animadvertens Faventinus Episcopus, 
Visitator Apostolicus, animarum curae aptiori modo consulere satagens, die 
30 augusti 1584 decretum edidit, quo statuit, ut Feltriensis Episcopus 
«quamprimum sibi id expedire videbitur, populum ipsum in duas Paro- 
chias distinguat, ita ut Sacristae praedicti suos quisque proprios parochia- 
nos agnoscat, ipsorumque curam habeat... iuxta eiusdem Concilii (Tri- 
dentini) dispositionem ». Huiusmodi mandatum  Rovellius Episcopus 
Feltriensis suo decreto diei 1 iunii 1593 executus fuit. 

Quare nemo unquam exinde dubitavit, duas proprie dictas Paroecias, 
duosque veros Parochos actuales, seu Vicarios curatos Feltriae extare. Ve- 
rum parochiale praefatorum Vicariorum officium, ita temporis progressu 
coarctatum fuit, ut saltem in civitate ad haec tria redactum sit, nempe ad 
baptismi collationem, matrimoniorum benedictionem, ac sacramentorum 
vita decedentibus administrationem. 

Pueris in christianae doctrinae rudimentis edocendis operam dant 
Vicarii curati quoad suburbiorum tantummodo pagos; in civitate autem id 
sibi competere Capitulum arbitratur, ex cuius delegatione quidam, seu 
Canonici, seu simplices sacerdotes, pueros utique et puellas in diversis 
Ecclesiis cathechismum edocent, quin tamen ullus curam agat, ut pueri 
ipsi sacrae huic institutioni fideliter adsint, et quin Vicariis curatis comper- 


1 Die 30 nov. 1539. — Bull. Rom., tom. 4; l, p. 167-170. 

tum sit, quinam ex propria cuiusque Paroecia institutionem eamdem fre- 
quentent, aut negligant. 

Haec et alia cum, pastoralis Visitationis occasione, actualis Episcopus 
deprehenderit, cumque plura inde in populum detrimenta derivare perspe- 
xerit, in id animum intendit, ut remedia, «quae his abusibus evellendis oppor- 
tuniora viderentur, adhiberet. Verum Episcopi praeceptum aegre tulit 
Capitulum; hinc Decanus, eius nomine, supplicem libellum 8. C. C. obtu- 
lit. Episcopus a S. C. C. rogatus retulit, Capitulum convocasse, ut, collatis 
cum ipso consiliis, huiusmodi controversiae, aliaeque exercitium parochialis 
curae respicientes componerentur; cum autem nihil proficeret, rogavit ut 
mentem suam S. C. aperiret. 

Inter caetera contendit Capitulum, sustinendam esse consuetudinem, 
qua ius ac directio christianae doctrinae, civitatis pueris tradendae, Capi- 
tulo reservatur, suburbiorum puerorum cura Vicariis relicta. Huiusmodi 
enim munus haud ita exclusivum Parochi videtur, ut aliis etiam ab ipso 
Parocho independenter competere non possit. Quod si in perdita hypothesi 
EE. VV. iudicabunt, dictam consuetudinem fore abrogandam, minime 
tamen sequi videretur, Episcopum adigere posse Sacerdotes, animarum 
curae non addictos, ut pueros fidei rudimenta doceant. Nulla enim obligatio 
est imponenda nisi sacris canonibus innitatur. Porro tum "Trident. Conc. 
tum Constitutiones Pontificum hoc munus Parochis demandarunt. 

E contra Episcopus sustinet abrogandam esse consuetudinem, qua Cap;- 
tulum ius sibi vindicat, civitatis pueros, independenter a Vicariis, fidei rudi- 
mentis imbuendi. Opposita enim apparet praescriptioni Trid., Sess. 24, 
cap. 7, de ref., ubi huiusmodi munus Parochis committitur praecipiendo, 
ut dominicis et aliis festivis diebus pueri in singulis Parochiis fidei 
rudimenta doceantur. Quare etsi laude dignum Capitulum sit, eo quia in 
pueris erudiendis opem Vicariis ferat, absonum tamen apparet, ut ait Epi- 
scopus, quod in civitate ius hoc et cura huiusmodi habeantur ceu Capituli 
propria. Hinc decernendum videtur, ut sub Parochorum directione Capi- 
tulum operam suam exhibeat. 

Cum autem satis experientia compertum sit, Parochos ad id operis 
impares omnino esse, ambigendum non videtur posse Episcopum exigere, 
ut Clerici, qui tonsura initiari cupiunt, vel ad Ordines maiores ascendere, 
aut Sacerdotes, qui ad ecclesiastica beneficia promoveri exoptant, Parochos 
coadiuvent in christianam doctrinam pueros docendo: Benedictus XIV, 
const. Etsi minime, $$ 6 et 14.? Clerici enim alicui Ecclesiae addicti, et 
Dei servitio mancipati, Episcopi mandatis parere tenentur in iis operibus, 
quae .divinum cultum, et spiritualem populi profectum respiciunt, nam 
Clerici et Sacerdotes pro populi salute sunt a Deo constituti. Quin imo 
eorum adiutorium Episcopus, ubi necessitas expostulet, exigere potest, 
gravibus etiam statutis poenis, ut ex citata const. $ 14. Concinunt quae statuta 
fuerunt a S. Carolo Borromaeo in Synodo undecima Dioecesana Mediolanensi, 
part. 2, tom. 1, pag. 320; ibi enim imposita legitur pecuniaria poena Sacer- 

dotibus non coadiuvantibus Parochos in munere docendae christianae do- 
ctrinae: « Quicumque Sacerdos, aut beneficium obtinens Parochum non 
adiuverit, mulctetur duobus nummis realibus ». 

Hisce ex utraque parte animadversis dignentur EE. VV. dirimere dubia: 

9. An consuetudo, qua ius, ac directionem Christianae Doctrinae tradendae 
civitatis pueris Capitulum sibi vindicat, sustineatur in casu? Et quatenus nega- 
tive: 

ro. Zn possit Episcopus Sacerdotes, animarum curae minime addictos, ad 
Christianam Doctrinam docendam adigere in casu? 

Die, etc. Sacra, etc. respondit ad 9. Negative. 

Ad ro. Generaliter loquendo negative; et Episcopus stet constitutioni Bene- 
dicti XIV, Etsi minime. 

[Thesaurus Resolutionum, tom. 141, p. 421-445]. 


4258. 
S. C. C, Neapolitana, 7 apr. 1883. 


Legionis Hungaricae Officialis Leo Kovács famigerato Duci in Siciliae 
invasione manum praestans, anno 1860 Panormi cum nobili iuvene Eleo- 
nora Moleti amicitiae foedus iniit: quod tamen aliquod per tempus abruptum, 
ob discessum Leonis e civitate Panormitana, anno 1865 per amatorias litteras 
iterum instauratum fuit. Muliere tandem instigante, Leo ex TOvis Transil- 
vaniae mandatum procurationis cum suo nomine et duorum testium inscripto 
transmisit in folio albo Eleonorae, ut matrimonium celebraretur. Quod 
revera effectum est die 22 februarii anni 1866 Neapoli, ritu catholico servato, 
procurationis mandatum exequente Iosepho Gangi, haud cognito a Leone, 
qui cum Eleonora 27 annos tunc nata matrimonium contraxit. Sub fine eius- 
dem anni Leo Neapolim primum, indeque Panormum, venit, ubi sponsa 
tunc morabatur, coniugalem vitam cum ipsa praestiturus; paucisque post 
diebus nempe die r3 decembris contractu civili sese obligarunt, ut vir posset 
in bona uxoris ius exercere. Paulo post sponsi Hungariam petierunt; verum 
biennio coniugii nondum expleto, ob iurgia et contentiones inter ipsos exor- 
tas, invicem separari statuerunt; atque in Italiam reversi, Eleonora paternam 
domum, Leo vero iterum Szathmarium se contulit. 

Verum iam inde ab anno r87: exoptans Eleonora religioso vinculo 
dissolvi, Curiam Neapolitanam adiverat expostulans, ut matrimonium ab 
ipsa cum Leone, per procuratorem contractum, declararetur nullum ex 
capite clandestinitatis et impotentiae absolutae et antecedentis, ex parte 
viri. Quod postulavit et Leo: illam tamen provinciam deseruerunt, actionem 
instituentes ex defectu consensus viri Matrimonio religioso, et ex vitio 
essentiali procurationis, utpote albo folio continentis nomen subscriptum 


Leonis et duorum testium, et cuius mandatum limitari hic intenderat ad 
contractum civile. 

Maxima diligentia efformato processu ad normam ss. Canonum et Bene- 
dictinae Constitutionis, ! die 17 augusti 1872 Curia Neapolitana sententiam 
protulit, qua declaravit: Constare de validitate Matrimonii initi inter Domi- 
num Leonem Kovács et Eleonoram Moleti die 22 februarii 1866,coram Parocho 
SSrmae Ascensionis in hac Archidioecesi. 

Ut haec sententia Leoni innotuit, intra legitima tempora appellationem 
ad S. Sedem interposuit. Quin vero appellationis iudicii exitum expectaret, 
Catholica Religione abiurata, massonicae sectae iam adscriptus, calvinianam 
quoque ingressus est, omnique vinculo solutum se reputans die 19 apri- 
lis 1873 aliud iniit coniugium, prolemque suscepit. 

Eleonora autem, supplici dato libello, petiit ab Apostolica Sede, ut, 
infirmata Curiae Archiepiscopalis sententia, nullum declararetur suum 
matrimonium cum Leone. Ad hunc finem obtinendum exhibuit Eleonora 
epistolium Leonis revocantis mandatum procurationis, conscriptum ex 
Clausemburg die ro februarii 1866, paulo ante matrimonium. 

Cum vero Eleonora, ex Archiepiscopi Panormitani attestatione, modo in 
egestate versetur, causa oeconomice proponitur cum animadversionibus 
defensoris matrimonii ex officio, una cum voto theologi et canonistae, qui 
in diversas abeunt sententias: et quorum synopsim inferius damus. 

Nullimode recedendum sed omnino standum esse neapolitanae senten- 
tiae, in favorem vinculi matrimonialis prolatae, censuit Theologus. Et re 
quidem vera iuxta Decretum pro instructione Armenorum in Concilio 
Florentino, ? declaratur causam efficientem matrimonii consistere in con- 
sensu, per verba de praesenti regulariter expresso; uti etiam docet D. Thomas 
in 4 Sent., d. 28, q. unica, art. 5, et in Supp., q. 45, art. 5. Hinc a Trid., 
Sess. 24, cap. t, de ref. matrim.,sapientissime nulla et irrita declarantur 
matrimonia clandestina, in quibus praestitus consensus non ita facile sem- 
per evinci posset; et constitutum fuit, ut consensus exprimeretur coram 
parocho et duobus testibus. 

Verumtamen matrimonium per epistolam et per procuratorem quo- 
que celebratum, ait Billuart, tract. de matrim., dis. 1, art. 4, esse verum sacra- 
mentum; etsi gravissimi theologi eant in contrariam sententiam. Etiam ex 
Bened. XIV, De Synodo dioeces., lib. 13, cap. 23, n. 9, eruitur, quod matri- 
monium inter absentes sive per procuratorem sive per litteras, sive per 
nuntios celebratum, non solum est validum ratione contractus, sed etiam 
ratione sacramenti. 

Ab hisce generalibus principiis descendit consultor ad casum, de quo 
agitur, animadvertitque matrimonium hoc haud celebratum fuisse instan- 
tanee, ac brevissimo temporis spatio conclusum. Ex litteris relatis in 
actis processus constat, Leonem personaliter cognovisse Eleonoram Pa- 
normi usque ab anno 1860. Eruitur autem ex epistola Leonis diei 22 augu- 
sti 1865 ad Eleonoram data, pertractari coepisse hoc tempore de matrimonio 
ineundo. Ex aliis autem litteris quae sequuntur inter utramque partem, 

clarum fit, Leonem consensum praebuisse pro matrimonio per procuratorem, 
eo quod politica auctoritas haud sineret illum petere Italiam. 

Alia in actis subsequitur epistola, quae maxima diligentia ponderanda 
est, ab ipso Leone die 5 novembris 1865 conscripta. Siquidem in ea, post 
nonnulla verba erga Eleonoram maxime affectuosa, subiungit Leo: en char- 
tae quas tu valde desideras... tertia charta est alba, à me subsignata et a 
testibus tantum. Haud scripsi declarationem ne errarem, sed cura, ut Neapoli 
scribatur quidquid oportuerit. Atque ita remotam esse omnem difficultatem 
censeo; de qua re me certiorem scriptis reddet mea adorata uxor. 

In primis quod dicit Leo in hac epistola, plene respondet promissioni 
iam ab ipso factae assentiendi matrimonio per procuratorem; quae promissio 
expressa invenitur in epistola r2. Dein mittit, quod tantum deerat, folium 
album, in quo conscribendus erat Neapoli actus procurationis pro matrimo- 
nio celebrando. Quod pariter folium album a Leone transmissum sit illud 
idem, super quod Eleonora actum procurationis scripsit, vel ut ab alio 
scriberetur curavit, certum est; quia testes sunt illi iidem, et quidem propria 
manu subscripti, quos nominat Leo in sua epistola ex parte relata. Misit 
ergo Leo illud folium, ea intentione, ea praecisa voluntate, ut in ipso actus 
procurationis pro matrimonio celebrando scriberetur. 

Ex quibus, ni fallor, satis evidenter eruitur, quod dum agitur de validi- 
tate matrimonii per procuratorem celebrati investiganda, non tam de modo 
quo fuit procurator constitutus, non de forma actus procurationis, non de 
modo quo scriptae fuerunt epistolae, sed de consensu mandantis in matri- 
monium, tali modo celebrandum, debemus primo et principaliter esse solli- 
citi. Etsi enim ad licite ac prudenter celebrandum tali modo matrimonium, 
maxima adhibenda sit cautela, ut omnes tum theologi tum canonistae conve- 
niunt, haec tamen praetermittenda omnino sunt, dum quaestio de validi- 
tate matrimonii iam contracti agitatur, ac de sola validitate investigandum 
est. Concedendum ergo est in casu nostro Eleonoram ficte ac imprudenter 
egisse, dum a semetipsa implevit, vel ut impleretur curavit folium a Leone 
cum propria subscriptione, cum subscriptione duorum testium, ac publici 
Notarii ei transmissum et in eo scripsit propria manu, ut ipsa dicit, vel ut 
ab altero scriberetur curavit actus procurationis; sed fictio ac imprudentia 
Eleonorae, dum folium, uti in Transilvania a Leone conscriptum exhibuit, 
haud officit validitati matrimonii, de quo agitur. Statim ac enim accepit a 
Leone folium cum facultate scribendi vel curandi, ut in illo scriberetur actus 
procurationis, ipsa valide potuit uti hoc medio externo et sensibili ad expri- 
mendum Leonis sponsi consensum coram parocho et testibus. Ipsa in casu 
constituta fuit a Leorie sicut procuratrix cum facultate alium constituendi 
procuratorem, qui ipsum Leonem in celebratione matrimonii repraesentaret. 

Dein ostendere sategit consultor, consensum Leonis perseverasse usque 
ad diem et tempus quo fuit matrimonium celebratum; qua in re una repe- 
ritur ex conditionibus necessariis ad validitatem matrimonii per procurato- 
rem celebrati. Idque eruit ex epistola Leonis diei 6 decembris 1865, ad 
Eleonoram, quae sic se habet: censeo te iam recepisse meam epistolam, una 
cum documentis desideratis; nullumque superesse posse obstaculum nostrae 

unioni... pro certo habe, omnes cogitationes meas ad te dirigi, meque pa- 
tientia carere longius praestolandi, ut tibi devinctus, cum te vivere in aevum 
valeam. Curam habe de valetudine tua, deque vita tua, quae non amplius 
ad te pertinet. Perseverabat ergo in sponso voluntas et consensus in matri- 
monium, uno circiter mense post transmissionem documentorum, quae ad 
matrimonium celebrandum necéssaria erant. Sub die 31 decembris 1865 
scripsit Leo aliam epistolam ad ducissam Ravaschieri Panormi, ut gratias 
eidem referret pro curis ab eadem impensis in conciliando hoc matrimonio. 
Porro celebratis nuptiis Eleonorae gratulatus est per epistolam diei r mar- 
tii 1866, eam sic alloquens: possum te vocare dulci nomine sponsae meae? somnium 
mihi videtur! Esse tecum iam vellem. Yterum die 7 martii 1866 in alia epistola 
Eleonorae conscripta, eamdem appellat: mea cara, uxor adorata... aspice, 
tibi candide scribo ceu maritus: vale uxor adorata. In hac eadem epistola 
exprimit desiderium vehementissimum habendi cito apud se sponsam in 
Hungaria, modumque indicat tenendum, ut cito cum illa uniri possit. Pro- 
fecto hic modus loquendi, si quid valet, si quid significat, evidenter ostendit, 
quod Leo haudquaquam retractaverat suum consensum in matrimonium. 

Mense novembri eiusdem anni 1866 Leo Neapolim appulit; dein Panor- 
mum perrexit, quo tunc Eleonora redierat. Hic contractum civilem, quem 
civile matrimonium vocant, die 13 decembris eiusdem anni regulariter 
contraxerunt. Circa hoc factum, quod per seipsum maximam vim habet 
ad ostendendum, quod Leo in sua voluntate vel consensu perseverabat, 
notandum venit ipsum, statim ac Neapolim appulit, monuisse, medio tele- 
grapho, Eleonoram de suo adventu; cum qua egit Panormi sicut maritus 
cum uxore; ita ut matrimonium consummasse uterque referat. 

Hisce de medio sublatis, celebris remanet epistola quae dicitur a Leone 
conscripta sub die ro februarii 1866, et in qua videtur revocasse suum con- 
sensum in matrimonium cum Eleonora, per procuratorem celebrandum. 

Doctissimus Consultor omnia adiuncta, quae relationem habent cum 
epistola, districte examinat comparative ad eamdem, et felici demonstra- 
tione colligit epistolam huiusmodi haud conscriptam fuisse tempore utili 
ad revocandum consensum; sed confictam fuisse ad rem, cum appellan- 
dum erat a sententia Curiae Neapolitanae. 

Ex gestorum serie duplex enascitur, ait Canonista, distincta quaestio: 
1. utrum constet de existentia legitimi mandati procurationis, ante factam 
revocationem; 2. mandatum procurationis si quod existit, an censendum sit 
tempore utili revocatum. 

A secunda quaestione tamen incepit consultor quia, ait ille, probatio 
facilior, brevior et per se plena est; et etiam sola ad statuendam matrimonii 
asserti nullitatem sufficit. Quia in hac causa factum sequutae revocationis 
ante initum matrimonium: cardo est, quo praecipue innititur appellatio 
ad S. C. C. Fatetur enim Eleonora epistolam Leonis, qua peremptorie revo- 
catio mandati probatur, non fuisse a se prolatam apud curiam Neapolitanam 
in prima iudicii sede, quia nesciebat, nec ab aliquo certior facta est de episto- 
lae illius valore. Epistola haec tanti est momenti ut per eam quaestio resol- 
vatur; et ideo quoad eam quaesivit consultor: r. an ea sit Leonis manu 

exarata, et insuper ea die scripta, quae ibi notatur; 2. utrum in ea vera 
contineatur ac valida procurationis cuiuslibet antecedentis revocatio, et 
nominatim revocatio in specie, hoc est in ordine ad matrimonium, quod 
contrahendum erat in facie ecclesiae; 3. utrum saltem factum aliquod 
posterius matrimonio inito extiterit, quo revocationis vis elidi potuerit; scilicet 
utrum matrimonium coram Ecclesia sic initum, Leo ut cognovit, ratum 
habuerit. 

Et quoad primum ait: satis constare de illius epistolae authentia, tum 
relate ad personam, tum relate ad tempus, et nihil proferri posse, quod pro- 
bet iuridice oppositum. Quod haec epistola scripta fuerit manu Leonis, 
testis est peritus calligraphus, qui id testari paratus est etiam iuramenti 
religione. Idem declarant Legatio Austro-Hungarica apud S. Sedem, et 
"Theresia Ravaschieri. In ipsa epistola habetur argumentum: sermo est in 
eodem de bello, quod imminens dicebatur, quod constat revera exarsisse 
medio anno 1866: hinc nota realis cohaeret cum nota chronologica, et impos- 
sibilis evadit suspicio collusionis. Praeterea confirmatur ex scopo, quem Leo 
habebat aucupandi bona deceptae mulieris: ad quem pervenire poterat 
per solum matrimonium civile. Et in hunc finem, quum in Italiam venit 
exeunte anno 1866, conficere curavit matrimonium civile: et bona, quibus 
inhiavit, maxima ex parte sibi vindicavit et obligurivit. Hinc intelligitur, quare 
mandatum revocaverit, quando novit agi de matrimonio vero seu ecclesia- 
stico. Genuina ergo est epistola et iuridice authentica. Quoad secundum, ait. 
Consultor: in ea epistola contineri revocationem cuiuscumque mandati 
procurationis et in specie exclusionem peremptoriam mandati ad contra- 
hendum in facie ecclesiae; ideoque nullitatem sequuti matrimonii plena 
et evidenti probatione iure constare. Etenim epistola illa tota in eo versatur, 
ut quemlibet tractatum matrimonii abrumpat; et in specie excludit matrimo- 
nium contrahendum in facie ecclesiae. Imo vero diserte ac peremptorie 
affitmat, omnia quae praecesserant, unicum hunc scopum agnovisse, ut 
scilicet iniretur matrimonium civile. Hinc dicendum est Iosephum Gangi 
nulla legitima procuratione munitum invalide matrimonium contraxisse. 
Etenim ex cap. fin., de proc., in 6, praeter alia, requiritur ut ante contractum 
matrimonium revocatum non fuerit mandatum, etiamsi procurator. factum 
revocationis ignoret. Id repetendum est ex ipsius matrimonii natura et essentia, 
quae in mutuo contrahentium consensu tota est. 

Ergo, ait Consultor, ex superius dictis duo in tuto posita sunt, nempe 
authentia epistolae et eius vis probatoria intrinseca pro nullitate matrimonii. 

Adversus haec omnia dici nequit constare de facto et de iure ratihabi- 
tionis ad matrimonii validitatem. Constat enim nullam verbis factam fuisse 
coram Parocho, neque per epistolas, neque per consummationem matrimo- 
nii, et coniugum cohabitationem, neque per celebrationem matrimonii 
civilis. Nam haec in casu vel non habentur, vel quae ex iis forte adsunt, non 
sufficiunt ad probandam matrimonii validitatem. Curia autem Neapolitana. 
falso laborat supposito, quando censuit nullam fuisse revocationem, quae 
eidem fuit ignota. 


Consultor huc quum pervenisset ait: quamvis ex mandati revocatione 

satis constet de asserti matrimonii nullitate, tamen ea summatim perpen- 
dere in animo est, quae adducunt ad denegandam ipsam legitimi mandati 
existentiam. Et primo certum est mandatum illud, quod prostat in actis, 
italica lingua conscriptum, falsum esse; nam omnes consentiunt quod Leo 
ad contrahendum per procuratorem misit folium album adscripto dumtaxat 
nomine suo et duorum testium, absque ulla authentica confirmatione Lega- 
tionis Italicae in Austro-Hungaria. Praeterea nomen procuratoris in eo 
conscriptum fuit a Ducissa Ravaschieri. Et id sufficit, ut documentum 
tamquam falsum reiiceretur. At dici posset, in iure non praecipi, ut manda- 
tum non sit scripto datum cap. fin., de proc., in 6. Cui respondit Consultor: 
si aliunde verbis vel litteris constitisset de vera voluntate Leonis contra- 
hendi matrimonium ecclesiasticum cum Eleonora et illum designandi procu- 
ratorem, quem ducissa Ravaschieri delegisset, mandatum illud, licet falsum, 
exhibuisset tamen veram mentem Leonis. Sed nihil horum in casu est: 
nam Leo dicit omnia quae praecesserunt, facta fuisse pro matrimonio 
civili. 

Dolet Defensor vinculi quod consultores in diversam abierint sententiam; 
sed tum ex officio tum ex animo adhaeret Theologo, paratus ad diluenda 
ea, quae in contrario a Canonista afferuntur. Interim animadvertit totam 
quaestionem duplici cardine versari: nam dubitatum est, utrum datum 
mandatum respiceret tantum matrimonium civile vel etiam ecclesiasticum. 
Suppositum vero utriusque quaestionis est, quod vera, legitima et efficax 
ab initio procuratio extiterit. Negat id Canonista, quia procuratio missa 
fuit per folium album, et scripta lingua italica in Transilvania: sed respon- 
dit id arguere posse falsitatem materialem non formalem. Neque mirandum 
quod procuratio fuerit scripta lingua italica, ex quo Leo litteras scripsit 
hoc idiomate ad curiam Neapolitanam, ad R. Pontificem, haud exclusa epi- 
stola mandati revocatoria. Quod autem careat confirmatione Legationis 
italicae, importat tantum, dictam procurationem legali carere authentia, 
sed non amittere ex hoc naturalem vim, quam Ecclesia semper sequitur, 
cum deficiunt leges civiles aut sacri canones. 

Edicit autem Canonista mandatum procurationis certae et determinatae 
personae fieri debere ad contrahendum cum certa et determinata persona 
ad mentem eiusdem S. C. Concilii; quae certe uti nullum haberet mandatum 
per folium album. Reposuit Vindex: folium dari potest ad matrimonium 
pro mandante contrahendum, quin sive ex tractatibus antea extantibus, sive 
ex epistolis super proposito matrimonio scriptis, sive ex testibus negocii 
consciis, constet quaenam esset persona, cui procurator mandantis nomine 
nubere debuisset. Hoc in casu convenio nullius ponderis esse mandatum; 
sed si aliunde constet, quaenam fuerit mandantis voluntas, folii scribendi 
causa, persona cuius is nuptias inhiabat, dici nequit, buiusmodi folium non 
respicere determinatas personas. Inter Leonem autem et Eleonoram ita est. : 

Est ne porro certum, Leonem noluisse matrimonium ecclesiasticum? et 
ex arbitrio mulier de eo sermonem fecisse in mandato procurationis? Id 
asserit uterque coniux, id Canonista tenet: sed primi falsum asserunt, alter 
ex eorum dictis deceptus est. In epistolis nullum verbum reperitur, quamvis 

saepe sponsi agant de matrimonio ineundo, quo sponsorum intentio et 
voluntas ad solum matrimonium civile restricta referatur. Neque inter alia 
obliviscendum est, Leonem nullam quaerimoniam movisse, quod ritu reli- 
gioso nuptiae initae essent, praeter eius voluntatem et mandatum, quando 
Panormum venit. Ibi Eleonoram amplexus est uti veram uxorem, et mari- 
talem. consuetudinem cum ea exercuit. Utique Leo aliquot dies post, 
contractum civile inire studuit, sed non quatenus nullum agnoverit eccle- 
siasticum, sed ut nuptiae etiam coram gubernio, inspecta nova lege, firmae 
manerent. 

Tandem sacri vinculi vindex ad mandati revocationem venit: dixitque 
gravissimam esse quaestionem, quae ex genuinitate exhibiti documenti 
pendet. Ast genuina ne est epistola quae in actis extat? Dubium exurgit circa 
diem, quem praesefert; nam relate ad scripturam uterque consultor tenet 
fuisse exaratam a Leone, eo quod peritus calligraphus ita esse iudicavit. 
Sed haec peritia ab Eleonora provocata fuit et est extraiudicialis; et ideo cum 
"Theologo defensor contendit nullum argumentum positivum pro rei veri- 
tate adesse. Et revera epistola neque signum, quod £zmbrum postale dicitur, 
neque testimonium ullius, qui eam opportuno tempore viderit, et perle- 
gerit, habet. Ipsa enim Eleonora fatetur neminem eam perlegisse. 

Ast Canonista habet: ob praesumptionem in iure fundatam genuinitas 
epistolae per se sustinetur. Cui respondit vindex: iuridicam praesumptio- 
nem admitti, quando nihil de facto extat, quod eidem contradicat; quod in 
themate accidit; nam plures annos haec epistola latuit, dum maxime inter- 
erat Eleonorae eamdem exhibere. 'T'anta enim vis in ea erat ad suum matri- 
monium nullum declarandum, ut nullum maius argumentum adduci posset. 
Quomodo tam arctum et longum silentium explicatur, si epistola exti- 
tisset et genuina fuisset? Eleonora documenti pondus agnovit, quando ab 
Hungaria missum accepit. Sibi enim suasit ob illud matrimonio valedicere 
necesse esse et ideo, ut ipsa enarrat, statim celavit. At si non plene docu- 
menti vim agnovit, negari non posse videtur, quod saltem de ea dubitaverit. 
Cur mulier propositi tenax non contulit rem cum suo procuratore, cui 
omnia media suggerebat, quae ad opus esse putabat. Contra igitur iuris 
praesumptionem grave factum existit; nempe inexplicabilis epistolae per 
plures annos occultatio, quae illam elidit. 

Qua de re censuit vindex, epistolam illam scriptam apposite fuisse post 
iurgia, et solvendi matrimonii propositum, ut facilius nullitatis sententia 
obtineretur. Neque haec suspicio fundamento caret: nam Leo in epistola 
28 novembris 1869 ad Ducissam missa, ait: inter me et Eleonoram adest 
insuperabile obstaculum. Ego vero prorsus adnitor, ut reddam eidem suam 
libertatem: hinc scripsit epistolam consensus revocatoriam, adulterata scri- 
ptionis die et ad uxorem misit. Mulier tamen epistolam non exhibuit cito 
dubitans ne facile fraus detegi posset ex cartae et atramenti qualitate, quae 
recentissime epistolam fuisse scriptam indicia praeberet. Sagax ideo vir in 
fraude condenda, sed sagacior et prudentior mulier in illa adhibenda! Expe- 
ctavit itaque tempus, quo dubium quodlibet exularet. 

Ad conclusionem deveniendo vindex ait: si suppositum de fraude, 

admissa, uti factum admitti nequeat: tamen id esse valde et certe probabile. 
Quod necessario veritatem praesumptivam sua certitudine expoliat, et 
documenti genuinitas et authenticitas dubia manet. Ast poterit ne incerta et 
nonnisi probabili causa matrimonium solvi? Vulgare est ad dissolvendum 
matrimonium requiri probationes concludentes, imo concludentissimas. 
Omnibus igitur perpensis sequens propositum fuit diluendum dubium: 
An sententia Curiae Archiepiscopalis Neapolitanae sit confirmanda vel 
infirmanda in casu? 
Die, etc. Sacra, etc. respondit: Sententiam esse confirmandam. 
[''hesaurus Resolutionum, tom. 142, p. 171-240]. 


4259. 
S. C. C, Parisien., 7 iul, 1 sept. 1883. 


Anno 1875 die 21 aprilis, Parisiis in Ecclesia S. Augustini matrimonium 
inter se contraxerunt nobilis puella Magdalena d'Auvilliers et Augustus 
Dugué de Livaudais, civis Americanus, in eadem tamen Parisiorum urbe 
commorans. Constat vero Augustum pluribus ante matrimonium mensibus 
inhonesta et turpi consuetudine cum quadam Maria Balot devinctum fuisse, 
cui perpetuo se Americae iuncturum promiserat, statim ac ipse posset 
donationem francorum 250,000 sibi a matre intuitu nuptiarum promissam 
consequi. 

Sed cum in solemni nuptiali instrumento reversibilitatis pactum in 
donantem adiectum fuisset, Augustus putavit, uxore e medio sublata, etiam 
veneni ope, impedimentum amoveri donationis consequendae. Per quatuor 
itaque menses et ultra sponsi una simul cohabitarunt modo in familia viri, 
modo in familia uxoris, modo huc illuc vagantes et rei uxoriae interim operam 
dantes, licet sponsa confessa sit numquam completo modo id praestitum 
fuisse. 

Verumtamen semel tentato veneficio et hoc in irritum cesso ob sponsae 
vigilantiam, denuo in 'Thermis Vichy commorantes uxoricidium Augustus 
pertentavit, exhibita potione Arabica cum stricnyna, quam vix gustatam 
uxor proiecit; non sine tamen gravis morbi contractione, quo laborantem 
ad parentes Augustus reduxit. Ipse vero paucis post diebus, quadam pecu- 
niae summa a matre obtenta, cum sua amasia in Americam fugit, non eo 
tamen felici successu quem putavit, cum ob exortas discordias pellicem a se 
dimittere coactus fuerit. Tunc ex reditu Mariae Balot ab America, turpi 
detecta relatione Augusti cum ipsa, ceterisque tricis cognitis causa divortii 
penes Tribunal urbis Neo-Aurelianensis acta fuit, et lata, ad parentum 
Magdalenae instantiam, sententia divortii, supplicem penes S. H. O. libel- 
lum hi porrexerunt, matrimonii nullitatem ob defectum consensus ex parte 
viri, postulantes. Hinc mandatum fuit Eminentissimo Archiepiscopo Pari- 
siensi, ut processum canonicum instrueret usque ad sententiam definitivam. 

Constituto igitur in Curia archiepiscopali Tribunali, testibus et septima 
manu formiter examini subiectis, viro autem in contumacia persistente, 

sententia prodiit die 24 iunii 1882, qua declaratum est: Augustum de Livaudais 
praestando consensu suo matrimonio cum consanguinea ! Magdalena d' Auwvilliers 
non intendisse contrahere verum ac permanens matrimonium; sed finxisse dare 
consensum, ut dote a parentibus promissa potiretur: ideoque idem matrimo- 
nium irritum, nullum, atque invalidum fuisse et esse. 

Interposita illico a matrimonii defensore appellatione ad S. Congrega- 
tionem mulier advocatum adlegit. 

Advocatus mulieris studuit omnino, ut matrimonii nullitatem in themate 
proclamaret, idque ut consequi valeret, in primis praemisit doctrinam 
Schmalzgrueber in Jus Eccl. univ., part. 1, tit. I, sect. I, num 264, iuxta 
quam ad matrimonii validitatem requiritur consensus utriusque contrahen- 
tis, non modo externus, sed internus etiam, et ita per verba expressus, ut 
: dignoscatur contrahentes habere veram, firmam, ac sinceram voluntatem 
sese vinculo obligandi indissolubili, atque obligationes exinde manantes 

suscipiendi. Ex quo deducit autem, simulato consensu, licet verbis et signis 
expresso, minime consistere posse matrimonium. Eidem subiungit conci- 
nere Sanchez, de Matrim., lib. 2, disp. 25, num. 2 et 3. Nullitatis pariter 
vitio addit matrimonium infici, ubi fuerit contractum sub expressa condi- 
tione uni ex tribus matrimonii bonis repugnante, prolis nempe, fidei, et 
Sacramenti; imo sufficere intentionem bono Sacramenti contrariam, non 
deductam in conditionem expressam, sed simpliciter in mente retentam 
ab uno ex contrahentibus, ad tradita per Gonzalez, Comm. in Lib. 4 Decret., 
tit. 5, cap. 7, num. 3 et 9. Posita hinc quaestione, utrum intentio contra 
bona matrimonii, quando non deducitur in conditionem expressam sed 
tantum mente retinetur, vitiet matrimonium, affirmative respondet. 
Hisce in iure praemissis, Orator tria in capita allegationem suam divisit, 
et tum ex matrimonium praecedentibus, tum ex concomitantibus, tum ex 
subsequentibus, consensus deficientiam in viro demonstrare studuit. 
Primum itaque suae defensionis caput aggrediens contendit a duobus 
circiter annis ante matrimonium, Augustum inhonesta consuetudine cum 
Maria Balot devinctum fuisse, cui se nupturum promiserat; quodque pere- 
gisset, si pater haud renueret. Cum vero matris donatione seu dote franco- 
rum biscentum quinquaginta millia, quae nuptiarum occasione ipsi promissa 
fuerunt, potiri haud posset, deficiente patris consensu, cumque alia media 
haud ipsi praesto essent, ut Mariae posset copulari, in id devenit consilii, ut 
matrimonium cum consanguinea Magdalena simularet ad illam donationem 
a matre carpendam. Hac vero obtenta, quacumque cum supposita uxore 
relatione remota, immo ea e medio sublata si opus fuissct, etiam veneni 
ope, cum Maria Americam petens ibidem matrimonium contraheret. Istius- 
modi facta ex testium fide dignissimorum depositionibus erui, in Parisiensi 
Curia exceptis. Haec eadem a Magdalenae parentibus enarrari accepta ab 
ipsa Maria Balot, tum cum ista Augusti epistolas ipsis tradidit. Hoc animi 
. propositum nuptias cum Magdalena simulandi, et postea hac relicta Ame- 
ricam fugiendi, non modo verbis sed etiam scriptis Augustus ipsi Mariae 

significavit. Quandoquidem inter epistolas, quas viderat Advocatus Le 
Faure, unam adesse, biduo ante matrimonium conscriptam, in qua Augu- 
stus Mariae exprimebat sensum perpetuae affectionis. 

In secundo capite suae allegationis ex matrimonium concomitantibus 
deficientiam consensus probare Orator studuit. Ipso siquidem die celebra- 
tionis contractus civilis cum hora adventasset, actui civili omnibus paratis 
unum defuisse Augustum; quem anxium, agitatum, et reluctantem ante 
Palatii fores deambulantem, impulsum fuisse ad ingrediendum asseruit 
Advocatus Le Faure ex relatione unius testis modo defuncti, qui actu inter- 
fuit. In actu vero celebrationis ritus Augustum fuisse tristem, agitatum, 
extraneis cogitationibus implexum, oculos ad dexteram partem Ecclesiae, 
in qua inter ceteras, mulier aderat sponsos irridens, defixos habentem 
deposuit testis sacramentalis Le Faure, qui in muliere illa Mariam Balot 
recognovit, quum litterarum cessionem cum eadem pertractavit. Expleto 
sacro ritu, testantur Magdalenae parentes, Augustum ab Ecclesia subito 
evasisse, et tam inurbanum ac tam parum sollicitum de sua uxore se prae- 
buisse, ut neque manum eidem obtulerit cum in rhedam ascenderet. 

Ad tertium tandem suae orationis caput Defensor adveniens, demon- 
strare aggressus est, simulatam Augusti voluntatem et intentionem in matri- 
monio contracto ex subsequenti facto, quod inter sponsos plurimos per dies 
nullum intercesserit carnale commercium: et si qua fuit postea relatio, 
minime affectu maritali fuit habita et completa, sed explendae potius libi- 
dinis causa ex parte viri, ceu Magdalena in epistola ad iudicem testatur. 
Sed maiora defensor urget: nam intentionem simulandique voluntatem 
Augusti luculentissime devinci ex nonnullis epistolis, post initum matri- 
monium amasiae conscriptis, quas omnes in summario retulit, sed potis- 
simum ex illa Lugduni scripta die 30 aprilis 1875, octo post dies ab initis 
nuptiis. 

Ex quibus omnibus facile deduci posse videtur revera fictum et simulatum 
fuisse consensum Augusti in nuptiis initis cum Magdalena, emissum cum 
intentione et voluntate Sacramenti bono omnino contraria: et unice directa 
ad finem consequendi a matre dotem seu donationem, qua obtenta, vincu- 
lum ille abrumperet cum Magdalena, in Americam cum amasia convolaret, 
cum eaque turpem consuetudinem duceret. 

Altera sed vero ex parte sacramenti Vindex totus in eo est, ut matrimo- 
nium in themate firmum, ac validum esse proclametur: Idque ut efficacius 
consequatur, in tria capita orationem divisit. In primo loquitur de simula- 
tione consensus eamque excludit. In secundo de Augusti intentione, sub- 
stantiae ac naturae matrimonii contraria, eamque utpote in pactum non 
deductam non obstare dicit. In tertio tandem tradit antecedentia, concomi- 
tantia, et consequantia pon relevare. 

Primum itaque aggrediens orationis caput animadvertit omnia in matri- 
monio celebrando rite intercessisse, ideoque validum praesumi, siquidem 
omne factum praesumitur recte factum, donec contrarium non probetur. 
Neque huiusmodi validitatis praesumptionem destrui posse subdit ab iis, 
quae ex adverso proferuntur ad matrimonii nullitatem evincendam. Sane 

duplici ex capite nullum esse dicitur matrimonium scilicet r. ex eo quod 
Augustus non serium sed fictum, ac simulatum consensum nuptiis praesti- 
terit; 2. ex eo, quod ipse nuptias contrahens intentionem habuerit substan- 
tiae, ac naturae matrimonii contrariam. Atqui subiungit neutrum in 
themate substineri posse, hinc de validitate matrimonii in casu minime 
dubitandum esse conclusit. Et re sane vera quod Augustus fictum, ac simu- 
latum consensum matrimonio praestiterit, hoc neque ipsum Augustum, 
neque eius uxorem, imo multo minus eam legitime probare posse contendit. 

Ad secundum autem suae orationis caput descendens matrimonii defen- 
sor tuetur Augusti intentionem, qua putabat matrimonium posse dissolvi, 
et per breve tempus durare, etsi sacramenti bono, seu eius indissolubilitati 
adversetur, ideoque naturae, ac substantiae matrimonii contraria sit, nulli- 
mode tamen nuptiarum validitati obstare, quandoquidem in pactum haud 
deductam fuisse ex actis evidenter apparet. Ait enim quod, etsi Augustus 
huiusmodi privato errore laboraret, simul tamen habuisse praesumitur 
intentionem contrahendi matrimonium, quale inter christianos contrahitur: 
siquidem illud externo religioso ritu servato celebravit. Porro qui hoc modo 
matrimonium contrahit, valide contrahere indubium esse subsumit; siqui- 
dem tali casu praevaleret intentio generalis contrahendi matrimonium legi- 
timum, quale revera inter christianos unice est matrimonium insolubile. 
Idque eo magis urget, quia huiusmodi intentio in pactum deducta haud 
fuit, prout id evidentissime revelari edicit ex actis processualibus. Ad rem 
autem refert doctrinam Bened. XIV, De synod. Dioecesana, lib. 13, cap. 22, 
n. 7, et conclusit, inde intentionem Augusti minime officere validitati 
matrimonii. 

Ad tertium tandem suae orationis caput transvolans matrimonii vindex 
animadvertit, sermonem de antecedentibus, concomitantibus et subsequen- 
tibus impune hic omitti posse eo quod fictionem et simulationem consensus 
in huiusmodi matrimonio locum habere haud potuisse satis abunde supe- 
rius demonstratum iam fuerit. Nihilo tamen secius de ipsis loqui utile fore 
putat, ut controversi matrimonii validitas magis, ac magis elucescat. Prae- 
misit itaque in genere huiusmodi adiuncta tum antecedentia, tum concormi- 
tantia, tum consequentia a literis orta fuisse, quas Augustus tum ante, tum 
post matrimonium Mariae Balot suae pellici, ad instar ceterorum amantium 
scripsit, ut ipsa ei tantum, et non alteri adhaereret; idque adeo verum esse 
subsumit, ut sine ipsis praedicta adiuncta haberi, atque efformari haud potuis- 
sent. Atqui ex praedictis literis nihil certi, et veri erui posse edisserit, eo 
quod haud sincero animo scriptae a iuvene qui furioso amore aestuabat 
erga suam pellicem, quacum turpia desideria explere avebat, uti exitus 
comprobavit. 

At omissis etiam omnibus iis adiunctis et circumstantiis, ipse admittere 
dicit, quod Augustus coram pluribus protestatus fuerit, quod quaecumque 
dixerit, quaecumque fecerit, omnia dixerit et fecerit animo non contrahendi 
matrimonium; at quia postea publice dixerit: Consentio in te, nihilominus 
huiusmodi matrimonium validum pronunciandum esse definit Glossa cap. 
Tua nos, verb. Mulierem, de sponsalib. et matrim. ibi — Sed pone quod 

aliquis protestetur coram pluribus, quod omnia quae dicet vel faciet, non dicet 
et faciet animo contrahendi matrimonium, et postea publice dicat — Consentio 
in te — Nunquid est hic matrimonium vel non? In casu isto dico, quod Ecclesia 
iudicare debet pro matrimonio. 

Quibus animadversis, propositum fuit enucleandum dubium: 

Zn sententia archiepiscopalis Curiae Parisiensis sit confirmanda, vel infir- 
manda in casu? 

Die 7 iulii 1883 Sacra, etc. respondit: Dilata ad primam post proximam. 

Die r septembris 1683 Sacra, etc. respondit: Dilata. ! 

[Thesaurus Resolutionum, tom. 142, p. 429-451, 639]. 


4260. 
S. C. C., Albien., Y sept. 1883, 19 ian. 1884. 


Oborta quadam controversia inter Hippolytum Marty, Parochum loci 
Roquecourbe, Dioecesis Albiensis, et fabricae Ecclesiae administratores, 
Archiepiscopus occasione capta visitationis Dioecesis, eidem finem impo- 
nere curavit. At res ad optatum effectum perduci non potuit. Quandoquidem 
Parochus nimis aegre ferens novam electionem trium administratorum, 
omnem lapidem movit, ut eam impediret et electionem aliorum trium promo- 
veret; quod cum obtinere non posset, ita impedire illam curavit, ut iuxta 
leges gallicas ad Archiepiscopum devolveretur. 

Hic vero cum nihil haberet contra tres priores administratores, decreto 
suo eos iterum designavit, atque Parocho imposuit decreti promulgationem. 
Verum Parochus Archiepiscopi mandatis obtemperare renuens, modo subre- 
ptitio a Vicario generali aliud obtinuit decretum, priori oppositum, quod 
deinde inter Missarum solemnia, non sine populi summa admiratione, 
evulgavit, non obstante etiam prohibitione facta ab ipso Vicario post dece- 
ptionis cognitionem. Huius inobedientiae causa vehementer dolens Archie- 
piscopus, Parocho denegavit confirmationem novorum administratorum, 
eidemque iterum imposuit prioris decreti promulgationem. Attamen hisce 
novis iussionibus Parochus non solum restitit, verum etiam audacior factus, 
mandavit thesauri custodi, qui exclusus fuerat, ut rationem redderet antea- 
ctae gestionis, ipsoque reluctante, in ius rapuit coram civili tribunali. In 
posterum plura idem Parochus peregit, quae Archiepiscopo haud arriserunt. 
Quapropter remoto prius Parocho ab excipiendis confessionibus quarum- 
dam Monialium in Paroeciae finibus existentium, utpote quae nolebant 
amplius eidem peccata sua confiteri, nec non alibi translata, ad instantiam 
Parochorum districtus ecclesiastici, sede suarum collationum, eo quod nol- 
lent accedere ad Paroeciam loci Roquecourbe, Archiepiscopus cupiens 
tandem aliquando finem imponere scandalis in ipsa Paroecia enatis, iussit 
canonicum processum confici in Curia contra Parochum eumdem. 

Instituto igitur tribunali iuxta leges synodales Dioecesis Albiensis, 

receptisque denunciationibus et depositionibus, unica peremptoria cita- 
tione diei 25 iunii 1882 vocabatur Parochus Marty coram ecclesiastico tribu- 
nali, ut se defenderet a variis imputationibus quoad modum agendi cum 
suis paroecianis, qui aegro animo tolerabant eumdem esse parochum. Atta- 
men Parochus statuta die loco defensionis, ante litis initium libellum obtulit 
recusationis iudicis, et ad S. Sedem appellavit. Hac vero recusatione non 
obstante, tribunal Curiae, iterum rogato Parocho ad comparendum die 
18 iulii, eoque renuente et reclamante, eadem die sententiam eidem inimi- 
cam tulit, per quam privatus fuit titulo Vicarii foranei, cum omnibus eiusdem 
tituli praerogativis, facultate verbum Dei praedicandi, et sacramenta admini- 
strandi per quindecim annos. 

Ab hac sententia Parochus recursum habuit ad S. V. O., petens ut nulla 
declararetur sententia, et ut appelatio servaretur etiam in suspensivo. Et 
simul ac rescivit suam appellationem servatam esse in suspensivo, gaudio 
repletus, talia edidit laetitiae signa, ut populus scandalo efficeretur. Archie- 
piscopus omnia retulit S. C. Congregationi; quae die 11 novembris 1882 
eidem rescribens iussit iniungere Parocho, u£ ob scandalum fidelibus  obla- 
tum per publicas laetitiae demonstrationes, perageret exercitia spiritualia die- 
bus octo in aliqua pia domo, determinanda ab ipsomet Archiepiscopo, qui 
graviter moneat insuper eumdem Parochum ut a similibus abstineat sub com- 
minatione suspensionis a divinis. 

Affirmavit Oratoris Defensor esse in iudicio Curiae vitia nullitatis, et 
iniustitiae. De vitio nullitatis dubitari non posse, ait, quia ordo iudiciarius 
servatus non fuit; qui omnino servandus erat non modo in forma sed etiam 
in censura, quoties utraque grave afferat detrimentum. "Van-Espen, Jus 
Eccl., de censuris eccl., num 10. Atqui iudiciarium ordinem frustra in causa 
requiri ait orator: nihil aliud enim inveniri potest, quam accusatio et sen- 
tentia sine praevia iudiciali inquisitione, et probationibus. Dies reo dicitur: 
hic declinatoriam exceptionem opponit. Prius de hac exceptione decernen- 
dum erat, deinde de principali causa disputandum. At una eademque illa 
die decima iulii reus sistit, iudex exceptionem reiicit ac sententiam profert 
etiam in causa principali, postridie vero reo nuntiat se super accusationibus 
iam sententiam dedisse, eumque vocat non ut se defendat, sed ut audiat 
sententiam. 

Neque obiicere iuvat agi in themate de vera suspensione, quae omnino 
differt a privatione: nam suspensio quindecim annorum, inflicta seni qua- 
tuor supra sexaginta annos nato, adimit officii munus, ex quo complectatur 
omne reliquum vitae tempus: et suspensio haec, ratione aetatis, aequiparari 
potest privationi. 

Verumtamen Albiensis Curia in hoc iudicio non exhibuit nec moni- 
tiones, nec probationes; dum pia Mater Ecclesia iuris rigorem moderando 
numquam plecti patiatur, nisi paterna monita et charitatis consilia praeces- 
serint. Omnem autem defuisse legitimam probationem patet; nam testi- 
monium vicarii adiutoris omnino spernendum est, quia vicarius agit per- 
sonam accusatoris ad captandam paroeciae successionem potius quam testis. 

Insuper actus ille, cui quamplurimi cives Archiepiscopi gratia subscri- 

pserunt, nihil certum ac definitum de singulis accusationum capitibus com- 
plectitur: et maiore testium numero eliditur, qui pro parocho dixerunt. 
Qua de causa nihil proficit secreta inquisitio ab Ordinario peracta; dum non 
probatur, quod sententiam praecesserit. 

Neque Curiam obiicere posse contendit se, antequam sententiam ferret, 
parocho diem dixisse, ut se defenderet: hunc autem defensioni nuntium 
misisse, quia ad Sanctam Sedem provocans iudicem declinavit. Primo enim 
Curia ipsa hanc parocho necessitatem fecit, ipsum ad se defendendum appel- 
lans, qui se defendere non poterat, cum accusationis fundamenta ignoraret. 
Praeterea antequam reus se defendat, probationis onus in accusatorem 
incumbit, qua deficiente, reus respondere non debet. Ante igitur quam Curia 
parochum ad respondendum vocaret, legitima inquisitio indicenda atque 
ineunda erat, parocho praesente, ut omnia nosceret et probationes proba- 
tionibus opponeret, prout iussit Innocentius III in Concilio generali, cap. 
Qualiter, 24, de accusat. 

His de nullitate expositis, de iniustitia disseruit parochi defensor, quam 
non minus evidentem censuit. Ex iure enim notissimo ad poenam suspen- 
sionis ad quindecim annorum lapsum productam gravia crimina requiruntur. 

Postea Curiae incriminationem expendit, atque alias accusationes in 
iudicio reperiri contendit, alias in literis, atque omnino extra iudicium. 
Iudiciales accusationes ex prima ad sextam nil aliud respiciunt, quam vel 
iniuriosa verba vel contumelias, quibus parochus factiosas ac turbulentas 
mulierculas affecisset. Octava parochum redarguit quod portam cuiusdam 
sacelli accludi postulaverit. Decima quod fervente iudicio dixerit: archiepi- 
scopalis Curia zgnaviter me timet! Undecima quod cunctis molestum se 
praebuit per suas agendi rationes abnormes. Haec omnia vero, ait defensor, 
facili modo queunt commentitia demonstrari. Unum adiecit: quod huiusmodi 
accusationes, etsi verae essent, vel ad monendum vel ad obiurgandum, vel 
ad levissimam forte poenitentiam sufficerent, minime vero ad eam suspen- 
sionis poenam infligendam, quae in parochi aetate privationi aequiparatur. 

Silentio demum se omittere non posse, ait, atrocissimum crimen, quo 
presbyter notatur, scilicet quod haereticis faveat. Respondendum scilicet 
sibi censuit non ex necessitate, quia accusatio haec incredibilis inter iudicii 
capita non continetur, atque in literas coniecta est; sed ad honorem vindi- 
candum. Illa quidem ab accusatore ipso repudiatur, qui si veram putasset, 
in iudicii momentis non omisisset. Sed quomodo, ait, responderi poterit, 
cum Archiepiscopus nihil probet? De sacerdote agitur, qui in ministerio 
consenuit, ac maxima cum laude semper officio perfunctus est, ceu plurimi 
testes asserunt. Conclusit igitur quod pleraque accusationum capita tam levia 
sunt ut, etsi probarentur, longae suspensionis poenam non admitterent: 
tria vero graviora qualibet probatione destituuntur: atque ideo et nullitate 
pariter et iniustitia Albiensis Curiae sententia corruit. 

Verum ex altera parte Curiae sententiam, quatenus per eam nullius va- 
loris declaratur recusatio iudicis a Parocho Marty facta, observari potest 
notissimum esse in iure, quod exceptio a reo obiecta, nisi probetur, inefficax 
censeatur sive ad forum declinandum, sive ad declinandum iudicium, sive 

ad illud differendum, quia exceptio non probata impune spernitur: L. /7z 
exceptionibus , 19 ff., L. Agere et sequenti, 1 et 2 ff., de except. Iamvero in casu 
Parochus, licet dixisset se iudicem recusare, quia sibi suspectum ob plures 
et graves causas, tamen nullam huius suae assertionis probationem dedit, 
nullum speciale factum praebuit, ex quo inimicitia deduci potuisset. Merito 
igitur tribunal Curiae reiecit Parochi recusationem. Neque dicatur, iudicem 
allegatum uti suspectum, non posse sententiam ferre a seipso super suam 
recusationem, sed potius arbitros constituere debere. 

Porro frivolam et frustratoriam fuisse recusationem a Parocho obiectam, 
nemo est qui non videat. In primis enim Parochus habere praesumpsit 
ius recusandi Vicarium generalem, qui iudex erat in causa, ob inimicitiam 
personalem, quam fovere censuit Archiepiscopum contra ipsum. Iamvero 
inimicitia personalis non potest extendi ab una ad aliam personam. Eo vel 
magis in casu, cum Archiepiscopus fateatur nullam in processu partem 
habuisse. 

At non solum prior, verum etiam altera sententiae pars, quae meritum 
attingit, confirmanda videtur. Sane Concilium "Tridentinum, Sess. 21, 
cap. 6, de ref. Episcopis mandavit, ut procederent etiam tanquam Aposto- 
licae Sedis delegati, contra imperitos parochialium ecclesiarum rectores, 
etsi honestae vitae sint. Iamvero, sub imperitorum et illiteratorum nomine 
in casu venire videntur non solum qui speculativa, sed etiam, ex paritate 
rationis, qui Practica, ut aiunt, scientia carent; qui nimirum vel ob experien- 
tiae aut culturae defectum aliamve causam habiles non sunt rebus, ea qua 
par est prudentia et consilio, gerendis; seu uti generali loquutione agit 
Concilium de his qui sacris minus apti sunt officiis. Si igitur Episcopis 
constet, aliquem Parochum talis imperitiae et inhabilitatis esse, non solum 
possunt, sed imo debent contra ipsum procedere eumdemque a curae exer- 
citio sive in temporalibus sive in spiritualibus suspendere, quod reapse 
confirmatum fuit a S. C. C. in Taurinen., Suspensionis, 7 iulii 1855. 1 

Res igitur cum ita sint, prono alveo fluit, sententiam Curiae sustinendam. 
esse. Dubitari enim non potest de sententiae veridicitate, tum quia inniti- 
tur plurimorum testimonio, et nota est regula, qua docemur, in qualibet 
causa ad legitimam probationem plenamque fidem faciendam satis esse 
duos testes probatae vitae, omnique exceptione maiores, tum etiam quia 
in casu agitur de factis notoriis et publicis, quae non egent demonstratione, 
cap. 3, de fest. cogend., cap. 9, de accusat. Nec aliquid in contrarium 
probare valet subscriptio 512 Parochianorum, qui aut decepti fuerunt, 
aut erant aetate minores. 

Alia insuper validissima suppetit ratio pro confirmatione sententiae 
Curiae, nimirum odium et aversio plebis: quae testimonio quampluri- 
morum, haud exceptis parochis circumstantibus, eo pervenit, ut fideles 
ecclesiam. deserant, cum Parochus ad praedicandum aut ad alia explenda 
munera parochialia accedit. Iamvero quoties Parochi gravi de causa bonum 
animarum amplius non valent operari iuxta cap. ro, Propter malitiam, de 

renunc. et ''ridentini sanctionem in cap. 6, Sess. 21, de ref., remotione 
vel suspensione eorumdem animarum regimini consulendum est. Rece- 
ptum quidem est apud S. C. C. parochum esse officio suo privandum 
propter odium et inimicitias parochianorum, si eae iustae et rationabi- 
les sint. 

Post haec frustra Parochus lamentatur, quod non habuerit monitiones. 
Omisso enim quod loco monitionum stare poterant anteriores animadver- 
siones, quas ipse ab Archiepiscopo antea habuerat, quando censura consi- 
deratur uti poena, monitiones possunt omitti, ut communiter sentiunt DD. 

At non solum quoad znt£rinsecum, verum etiam quoad extrinsecum susti- 
nenda videtur Curiae Albiensis sententia, quia iuris communis sanctioni 

conformis. Sane inquisitione super imputationibus a Promotore peracta, 
institutoque tribunali iuxta synodales leges, reus peremptorie citatur, ut se 
defendat; contumax, iterum vocatur; verum denuo inobediens punitur 
per prolationem definitivae sententiae. 

Iusta igitur rectaque cum sit quoad znzrinsecum et extrinsecum sententia 
tribunalis Curiae Albiensis, sponte sua fluit eam esse omnino confirmandam. 

Hisce itaque breviter perpensis, proponitur EE. VV. sequens enodan- 
dum dubium: 

Zn sententia Curiae Archiepiscopalis Albiensis, diei 18 sulit 1582, sit. con- 
firmanda vel infirmanda in casu? 

Die I septembris 1883 Sacra, etc. respondit: Dilata et ad mentem Domino 
Secretario panditam. 

Mens S. Congregationis fuit, ut Archiepiscopus curaret inducere Paro- 
chum ad paroeciam vel permutandam, vel dimittendam cum assignatione 
aequae pensionis. Antistes mandata faciens dedit parocho optionem inter 
pensionem libellarum 1200 et aliam paroeciam, alteri praeferendam. 

Attamen parochus, reiecta paroecia oblata, utpote quae inamovibilitate 
non gauderet, pensionem praetulit, quam tamen, ut extolleretur, petiit ad 
libellas 2150, cum conditione, sine qua non, ut sibi in posterum relinqueretur 
libera facultas concionandi et recipiendi confessiones, veluti ac si parochus 
adhuc existeret. 

Archiepiscopus renuit augere oblatam pensionem, quae, ait, sufficere 
potest parocho, qui aliunde fortunae bonis haud caret. Noluit pariter aliam 
eidem conferre paroeciam inamovibilem, ut facilius medela afferri posset, 
quatenus parochus in nova paroecia veterem agendi rationem sequeretur. 
Qua de re quaestio in eodem statu permansit; et idem denuo enodandum 
propositum fuit dubium. 

Die 19 ianuarii 1884 Sacra, etc. respondit: Sententiam esse confirmandam 
iuxta modum, nempe cohibita suspensione ad annum tantum, et ad mentem. 

[Thesaurus Resolutionum, tom. 142, p. 672-693, tom. 143, p. 50-54]. 

4261. 
S. C. C.,, Lancianen., 3 febr. 1884. 


Quum Archiepiscopus Lancianensis remitteret ad S. Congregationem 
Concilii relationem status suae Dioecesis, sequentia etiam proposuit quae- 
sita resolvenda: 
1r; Utrum parochi duas aut plures regentes paroecias, ad duas vel plures 
: Missas pro populo celebrandas diebus festis teneantur per se aut per alios? 

2. Et quatenus per se teneantur, an ipsis ad tramites constit. Benedicti XIV, 
Declarasti Nobis, * binandi facultas fieri possit? 

3. An redditus cuiusdam Canonicatus iuris patronatus laicalis et familiae, 
qui libellas quotannis sexaginta et octo vix attingat, quod tantummodo adhuc 
beneficii naturam | induat, posset haberi tamquam sufficiens titulus ad. sacros 
et maiores Ordines. suscipiendos? 

4. Quod si non sufficiat, utrum augeri queat bonis patrimonialibus, vel 
aliunde, et quousque? 

Die, etc. Sacra, etc. respondit ad 1. Parochum, prout in casu, teneri sive. 
per se sive per alium ad tot Missas celebrandas quot parochias regit. 

Ad 2. Non esse locum facultati Missas iterandi, nisi cum ex Cleri defi- 
cientia alius sacerdos non adsit, qui parochi loco celebrare et applicare possit. 

Ad 3. Negative. 

Ad 4. Affirmative, usque ad taxae synodalis complementum. 

[Collectanea S. C. de Prop. Fide, vol. II, n. 16x1 et p. 47, nota (*). - 
Cf. etiam Acta S. Sedis, vol. XVII, p. 377]. 


4262. 
S. C. C.,, Anconitana, 16 febr. 1884. 


Anconitanus Praesul in relatione status suae Dioecesis sequens propo- 
suit postulatum: Von raro accidit, ut ille idem, qui infantem levavit e sacro 
fonte, ipsum etiam in Sacramento Confirmationis suscipiat. Parochi asserunt 
frustra se adlaborasse ad hunc antiquum morem tollendum, ac proinde a prae- 
decessoribus meis toleratum fuisse. Quaeritur igitur utrum haec agendi ratio 
tolerari possit? 

Pro manutenendo dicto more animadverti potest, quod licet cautum 
in iure reperiatur, ut qui infantem levavit in Baptismo, non teneat eumdem 
in Confirmatione; id nihilominus putandum non est adeo absolute sanci- 
tum, ut numquam ab huiusmodi regula deflecti liceat, vel ut contrarius 
quoque usus tolerari nequeat. Ínspiciatur sane ipsum cap. IOO, dist. 4, 
de consecr., ex quo praefata regula desumitur: 7z catechismo et in baptismo 
et in confirmatione unus patrinus fieri potest, si necessitas cogit. Non est tamen 

consuetudo romana; sed per singulos singuli suscipiunt. Huiusmodi autem 
necessitas, qua recedi potest a romana consuetudine, late accipienda videtur, 
pro quacumque videlicet rationabili causa, ceu tradit Croix cum Busem- 
baum, de sacram. Confirm., num. 398 — ibi -« Et si aliqua causa subsit, 
potest idem esse in Confirmatione Patrinus, qui fuit in Baptismo ». Post 
haec contrarius mos ab antiquo vigens in Dioecesi Anconitana haud imme- 
rito fortasse traduci posset uti vera consuetudo, cum nulla appareat pecu- 
liaris ratio, qua illa impediatur vim suam exerere in casu, sicuti contra 
alias leges. Verum praetermissa etiam hac consuetudinis provincia, notan- 
dum insuper est quod ille antiquus mos recensendus saltem videtur inter 
causas excusantes a praefato iuris statuto observando, quemadmodum in 
foro conscientiae excusat a peccato illos, qui iuxta eumdem morem se 
gerunt hac in re; Chamerota, de sacram. Confirm., cap. 7, dub. 2, — ibi - 
« Debet esse alius (Patrinus Confirmationis) ab eo qui tenuit in catechismo 
vel baptismo secundum consuetudinem Ecclesiae Romanae, nisi cogat 
necessitas: cap. Zn catechismo, de consecr., dist. 4; nunc tamen usus contra- 
rius excusat a peccato contrafacientes ». 

Ast contra, si excipias Chamerota et Croix cum Busembaum, quorum 
textus superius relati fuerunt, ceteri omnes DD. vel absolute tradunt Patri- 
num in Confirmatione diversum esse debere a Patrino Baptismi, vel ad 
summum excipiunt casum necessitatis iuxta cap. 100, dist. 4, de consecr. 
Nulla itaque exceptio admittenda videtur in casu praeter illam, quae 
habetur in cap. roo, dist. 4, de consecr. lamvero necessitatis nomine in- 
telligitur quaedam vis cogens ad aliquid faciendum vel etiam quaedam 
impossibilitas legem implendi iuxta definitionem traditam apud Ferraris, 
V. Necessitas, num. 1, nov. add. — ibi — « Necessitatis nomine intelligi debet 
status hominis, in quo parere legi haud potest absque periculo suo ». Conse- 
quenter necessitatis vocabulum in cit. cap. adhibitum nullatenus trahi posse 
videtur ad significandam quamcumque rationabilem causam, sed illam 
tantummodo causam, quae includit quamdam vim coactivam secus agendi 
ac praescriptum est, vel quamdam impossibilitatem observandi romanam 
consuetudinem. Eo vel magis, si perpendatur cap. istud non enunciare neces- 
sitatem simpliciter, sed expresse edicere: s? mecessitas cogit. 

Quibus breviter notatis, quaesitum fuit quodnam postulato Episcopi 
dandum esset responsum. 

Die, etc. Sacra, etc. respondit: Posse tolerari; sed Episcopus curet abu- 
sum pedetentim evellere. 

[Per summaria precum a. 1881-1884]. 


4263. 
S. C. C, Tolosana, 9 maii 1884. 


Emus Cardinalis Desprez, Archiepiscopus "Tolosanus, a. 1884 haec 


petierat: 
Cum non raro accidat, ut sacerdotes, quibus cura amovibilis ecclesia- 


rum succursalium, ut aiunt, commissa fuit, otii vel facilioris vitae studio, 

muneri suo renuntiare exoptent, cessione apud Ordinarium facta, etiam 
ante eius acceptationem, eo quod beneficia proprie dicta non teneant, 
relictis suis ecclesiis ad propria redeant; unde contingit non paucos sacer- 
dotes vitam otiosam, licet adhuc viribus integros, degere tam in urbe epi- 
scopali, quam in potioribus Dioeceseos civitatibus, non sine scandalo fide- 
lium: interea plures parochiales ecclesiae suis carent rectoribus, non sine 
magno religionis detrimento, eo quod Episcopus, ob sacerdotum penuriam, 
ipsis de parocho idoneo providere nequit. Quapropter Orator a S. Congre- 
gatione quaerit: m 
1i. Utrum liceat praedictis sacerdotibus, eo quod beneficia veri nominis 
non teneant, a munere suo recedere, non obtenta prius Ordinarii licentia? 

2. An ex praecepto obedientiae, adhibitis etiam. si opus fuerit censuris, 
Episcopus ius habeat eos cogendi, ut in suo munere persistant, usquedum tpsts 
de idoneo successore providere valeat? ; 

3. Utrum sub eodem praecepto, iisdemque intentatis censuris, facultatem 
habeat Episcopus sacerdotes viribus pollentes et ab aliis officiis liberos compel- 
lendi ad earum ecclesiarum curam percipiendam, usquedum illis alio modo 
providere queat? i 

Die, etc. Sacra, etc. attentis peculiaribus) circumstantiis respondit ad 
I. Negative. 

Ad 2. Affirmative. 

Ad 3. Affirmative vigore facultatum, quae approbante SSrio D. N. Ero 
Archiepiscopo idcirco tribuuntur ad septennium, si tamdiu, etc. 

[Acta Ap. Sedis, vol. II, p. 914, 915. — Cf. etiam Acta S. Sedis, vol. 
XXIII, p. 608, 609]. 


4264. 
S. C. C., Verulana, 9 aug. 1884. 


Quidam Philippus Meucci civilis conditionis natus in oppido S. Polo 
Tiburtinae Dioecesis, Verulas iuvenili adhuc aetate contend't, ibique hu- 
maniores literas in Seminario aliquot annis docuit. Interea temporis amore 
exarsit erga quamdam plebeiae conditionis puellam, cuius nomen Aemi- 
liana Passeri, eamque in uxorem ducere peroptabat. Ut gitur omnem remo- 
veret difficultatem fortasse exurgentem ex dissensu parentum et condi- 
tionis disparitate, Verulis aufugit Romam cum Aemiliana, et post paucos 
dies optatum matrimonium celebravit in parochiali ecclesia S. Mariae in 
Via die 24 septembris 1828. Voti itaque compos factus Philippus Romae 
una cum uxore permansit usque ad annum 1831. Quo vertente mulier 
Verulas sola repetiit, vir autem, utpote motis rebellibus studens officio 
privatus huc illuc commoratus fuit. Huiusmodi separatione perdurante, 
ineunte mense februario anni 1837 Aemiliana Verulis commorans peperit 
infantem, quam patris nomine reticito baptizare fecit more spuriorum 
die 8 februarii 1837. Et die 1 martii proxime sequentis in Archihospitali 
S. Spiritus in Saxia de Urbe exposita fuit praedicta infans, ac deinde sub 

nomine Caelestis Proietti ad nutriendum tradita, in loco Civitella commo- 
rata est usque ad tempus, quo nupsit Caietano Palombi in Urbe residenti 
a pluribus annis. 

Occasione huius matrimonii puella Proietti, cum matris nomen cogno- 
visset, eam quaesivit et invenit; hinc notitiam quoque habere potuit de 
legitimo patre, qui anno 1849 a Pontificia Ditione migravit, et die 24 iulii 
a. 1865 mortuus est Pisis. Quinimo eadem Proietti in actis causae exhibuit 
praesumpti patris effigiem sibi a matre, quae et ipsa mortua est a. 1877, 
missam sub die 29 aprilis 1865, una cum epistola, in qua mater certiorem 
facit filiam, quod pater ab amico cum lacrymis notitiam de filia ipsa exqui- 
sierat, et an aliquam recepisset educationem. Numquam tamen de tollenda 
incertae paternitatis nota parentes solliciti fuerunt, nec ipsa mulier Proietti 
de ea conquesta est usque ad annum 1:881. Quo ad exitum properante, 
cum capitum census Romae ageretur, nomen assumpsit Constantiae Meucci. 
Ast census schedulam cognomine Meucci signatam recipere noluit officialis 
status civilis, nisi praefata incertae paternitatis nota ab ecclesiastica aucto- 
ritate corrigeretur. Quare mulier Urbis Vicariatum prius adivit, ac deinde 
Episcopum Verulanum rogavit, ut declararetur filia legitima memorati 
Philippi Meucci. Et cum huiusmodi preces auditae non fuerint, Sacratis- 
simo Principi res tota delata fuit per ipsum Episcopum Verulanum, qui 
Oratricis rationibus expositis adiecit: sese vocavisse Canonicum, qui bapti- 
Zzaverat Oratricem, ut rem declararet quoad notam illegitimitatis in libro 
baptizatorum positam. Illum vero respondisse, se taliter egisse, quia neque 
obstetrix, neque mater aliquem, uti patrem, designavit legitimum, et spu- 
riorum instar fonti baptismali oblata infans fuerit. 

Quamobrem die 3 iunii 1883 eidem Episcopo mandatum fuit, ut magis 
accurate inquireret per examen testium et propinquorum super causis 
denunciatae incertae paternitatis et super relationibus, quae intercesserunt 
inter Oratricis parentes, praesertim tempore concepuonis eiusdem. Ast 
Episcopus tantum colligere valuit a patruo Oratricis, quod durante separa- 
tione Philippus numquam se Verulas contulerit, aut ullo modo cum uxore 
sua convenerit. Imo addidit, eum post motus rebelles annis 1831 extra 
Pontificiam Ditionem semper degisse; quod tamen iuxta alios verum non 
est, saltem si agatur de mora numquam interrupta. Hinc praedictus Ora- 
tricis patruus censuit, eamdem esse illegitimam, quia uti spuria ad baptisma 
ducta fuit. Verum, prosecutus est, nihil obstat, quod Oratrix ab hac 8. C. 
legitima declaretur, quia nemo alius extat praeter patruum, qui possit assen- 
tire aut contradicere. 

Legitimationi adversantur hae considerationes: Neminem latet, libros 
parochiales attestantes de iis, quae ad parochi officium pertinent, plenam 
facere fidem plenamque conficere probationem, cum ex auctoritate Conc. 
'l'rid., Sess. 24, cap. 1, 2, de ref. Parochi industria et fides electa sit ad huius- 
modi libros conscribendos. Porro cum in facto consistat, librum baptiza- 
torum testari de incerta Oratricis paternitate, eidem attestationi standum 
esse videtur, quoadusque contrarium non probetur. Idque potiori ratione 
retinendum videtur ex eo, quod praefatus baptizatorum liber clare designat 

Oratricis matrem. Haec enim, cum matrimonio iuncta esset, Parochum in 
describenda incertae paternitatis nota cautius egisse praesumendum est, 
ne infantis honor et educatio in discrimen adduceretur ex parentum ini- 
quitate. Hisce indicia adstipulantur ex testimonio patrui Oratricis, qui sub 
iuramenti fide deposuit, sororem suam Aemilianam, utpote a Philippo 
derelictam, Verulas rediisse, nec amplius cum eodem convenisse. Neque 
quisquam asserit Philippum et Aemilianam post annum 1831 se invicem 
aliquando vidisse. Nec ullam difficultatem facessere videtur Aemilianae 
epistola, in qua Philippus enunciatur Oratricis pater ac de eius sorte solli- 
citus. Inverosimilis enim ista sollicitudo Philippi videtur, cum ita uxoris 
immemor fuerit, ut in authentico obitus sui testimonio vocatus sit caelebs 
Communitatis Pisarum. Nihil insuper prodesse videtur iuris praesumptio 
edicens patrem esse, quem iustae nuptiae demonstrant. Haec enim cohi- 
benda est, si maritus per longum tempus abfuerit: Ulpianus in L. OSEE» 
De his, qui sui vel alieni iuris sunt. 

Ex altera vero parte perpendendum occurrit, talem vim inesse praesum- 
ptioni, quae patrem ex nuptiis demonstrat, ut ab ea nullatenus recedi queat, 
nisi concludentissimis argumentis contrarium in facto probetur, et quidem 
taxative ex viri absentia vel physica impotentia, cum id exigat matrimonii 
sanctitas, societatis bonum et familiarum tranquillitas, quae citra iuris 
praesumptionem de legitima filiatione sancitam deplorandum in modum 
turbaretur. Porro indubium est, Oratricem natam esse constante legitimo 
matrimonio. Onus igitur probationis non Oratrici, sed eiusdem legitimam 
filiationem neganti incumbit. Ast necessariam huiusmodi probationem 
in themate exulare videtur, vel talem non esse, quae praeallegatis iuris 
principiis utiliter opponi queat. Patruus enim Oratricis tempore, quo mater 
domum paternam remeavit, militiae pontificiae addictus aberat, et post 
eius reditum in patriam falsa audire poterat quoad mores sororis, quae 
longe a marito vitam degebat, quaeque partum abscondere coacta fuit. 
Nam eius maritus exigebat, ut neonata ante baptisma ad Brephotrophium 
deportaretur, eo consilio, ut nemini innotesceret, propriam filiam oblatam 
fuisse ad pium locum. Et ipsum matrimonium Romae celebravit, ut in 
patria sua occultaretur; et in hunc finem Pisis, uti caelebs inscribi curavit 
in regesto Professorum. Ast hoc non obstante pecuniam uxori mittebat, et 
quoad filiam certior fieri cupiebat lacrimans, cum ab amico resciret, nulla 
imbui nobili arte. Porro certum non est, et ab aliis negatur, ceu refert 
Episcopus, Philippum post motus rebelles anni 1831 extra Pontificiam 
ditionem semper degisse. Absentia autem unius coniugis ab altero haud 
permanens supponenda est, quia facile et breve iter est Roma ad Verulas, 
et satis fuisset, ut coniuges semel convenissent. Quamvis demum filia 
non sit in quasi possessione legitimitatis, ubi tamen probet coniugium 
parentum, suamque nativitatem, nihil ambigendum, quin legitimam sibi 
valeat in iudicio petitorio vindicare filiationem. Cum igitur illegitima 
filiatio concludentissimis argumentis probata haud appareat, satis constare 


videtur de illius legitimitate, quam propitio responso declaratam iri con- 
fidit Oratrix. 

Hisce hinc inde perpensis dignentur EE. PP. sequens diluere dubium: 
An constet de legitima Oratricis filiatione in casu? 

Die, etc. Sacra, etc. respondit: Affirmative. 

[Thesaurus Resolutionum, tom. 143, p. 897-909]. 


4265. 
S. C. C., decr. gen. 16 sept. 1884. ! 


Quamvis ecclesiasticos viros maxime deceat humanos honores non 
quaerere, sed de benefactis retributionem a Domino unice expectare, con- 
suevere tamen Ecclesiae Praesules titulis, dignitatibus, aliisque honoris 
signis eos decorare, qui prae ceteris de re christiana meruerunt: dum enim 
praestantiores honorantur, virtutem ac scientiam in magno pretio esse 
habendas ostenditur, et insimul desides ad currendam viam Domini ex- 
citantur. 

Ast non raro evenit, veluti nonnulli Episcopi conquesti sunt, ut dum 
Sacerdotes aetate ac omni virtutum genere venerandi amant nesciri et pro 
nihilo reputari, iuniores et qui parum adhuc aut nihil in Ecclesiae bonum 
contulerunt, dignitates appetant, insignia titulosque inhient. Et ubi nulla 
spes illis arrideat haec omnia apud suos obtinere, externos circumeunt 
Pastores, qui aliquando decepti eorum vota facile excipiunt. Quo saepis- 
sime accidit, ut miseri isti in propria Dioecesi, inscio Ordinario, et omni- 
bus admirantibus vel irridentibus, se alienis vestibus indutos exhibeant, 
seque novis titulis praeditos iactent, et ita meliores despiciant. 

Porro Eminentissimi Patres Tridentini Iuris interpretes ac vindices, 
dum acerbe deplorant, quod sensus Christi de die in diem in quibusdam 
evanescat, confidunt Amplitudinem Tuam nil intentatum relicturam, ut 
omnes de Clero Tibi concredito, aemulentur charismata meliora terrena 
despiciant, ament caelestia, et nonnisi in Cruce D. N. Iesu Christi glo- 
rientur. 

Ne vero in posterum et dignioribus iniuria fiat, et honores ecclesiastici 
vilescant, ipsi Eminentissimi Patres Sanctissimi mandata exequentes, 
auctores Tibi sunt, ut raro admodum et caute honoris titulos vel insignia 
tuis impertias, sed probatissimis tantum et optime de Ecclesia meritis; 
Clericis vero alienis nullum unquam conferas honoris signum aut titulum, 
inscio et invito Ordinario, cuius potestati subduntur. 

[Collectanea S. C. de Prop. Fide, vol. IT, n. 1625. — Cf. etiam Acta 
S. Sedis, vol. XVII, p. 554, 555]. 


1 Ad omnes Episcopos. 


dada loros 2 mdi" 4l 

4266. 
S. C. C,, Parisien. 7 mart. 1885. 


Bis iam dilata fuit resolutio huius causae, diebus videlicet 7 iulii et 
I septembris 1883.! Novis, veteribusque argumentis perpensis, iudicent 
EE. VV., quonam responso dimittendum sit idem dubium. 

Die, etc. Sacra, etc. respondit: Sententiam Curiae Parisiensis esse con- 
firmandam. 

[lhesaurus Resolutionum, tom. 144, p. 61-69]. 


4267. 
S. C. C., Veliterna, 18 apr. 1885. 


Vacante ex morte Emi Cardinalis Di Pietro Sede Episcopali Veliterna, 
Canonici die 1o martii 1884 convenerunt ad electionem Vicarii Capitularis. 
Undecim aderant, et singuli suam schedulam secreto scripserunt et in 
urna condiderunt. Notandum quod in veliterno Capitulo electiones ad 
officia capitularia et deliberationes de gravioribus negotiis, fieri debent, in 
vim Constitutionum, per suffragia occulte delata, ut constat ex Veliterna 
Electionis acta coram S. H. C. die 17 decembris 1881. ? 

Iamvero hac vice, schedulis ab Archipresbytero collectis, inventum est, 
quinque suffragia lata fuisse pro canonico Di Lazzaro, a secretis Capituli 
et comitiis praesente; quinque pro sacerdote Tannoni, absente; unum vero 
pro canonico Vita. Quod cum cognovisset canonicus Di Lazzaro, inutile 
ducens cum parva aut nulla spe diversi et melioris exitus iterum celebrare 
scrutinium ad normam constitutionum, quae aiunt: « Si autem vota sint 
paria, Vicarius denuo faciat scrutinium », declaravit accedere ad seipsum 
ad formam cap. Cum 7n iure, 33, de elect., seu convertere in seipsum votum 
quod antea ediderat favore canonici Vita. Et sic obtenta maioritate in Vica- 
rium Capitularem evasit electus. 

Cum tamen dubitaretur de legitimitate eiusmodi electionis, res submissa 
fai iudicio. S Co C. 

Ex Innocentii III celebri capite: Quia propter, 42, de elect., quod a 
DD. consideratur veluti tessera ac fundamentalis norma in materia electio- 
num, auctores deducunt tres electionis esse formas: nimirum per quasi 
inspirationem, per scrutinium et per compromissum. Prima forma est extraor- 
dinaria; secunda communior; ultima celebratur, quando uni vel pluribus 


etiam extra gremium existentibus, clericis tamen (cap. r2, de elect.), electio 
committitur. 


ZE(CTOUNSUA250; 

At vero sedulo notandum est, quod dispositio cap. Quia propter pro- 
cedit, quando agitur de electionibus Episcoporum seu illorum Praelatorum, 
quorum morte Ecclesiae censentur viduatae. 

Sed quando agitur de electionibus ad beneficia minora, vel ad officia 
capitularia et similia, rigor iuris non est necessario observandus, ceu uno 
ore DD. docent in tit. de elect.; ast unice tenendum est id, quod est in 
electione essentiale, nempe consensus maioris partis congregatorum. Forma 
vero practica electionis agendae plerumque a statutis peculiaribus deter- 
minatur, vel voluntati capituli relinquitur. 

Hisce praestitutis de variis electionum modis et de iure in singulis obti- 
nente, via sternitur ad quaestionem, quae in praesenti causa agitatur, num 
scilicet ad maioritatem obtinendam liceat electori sibimetipsi suffragari. 

Cui quidem quaestioni cum distinctione responderi solet; nam, missa 
electione per quasi inspirationem, ubi de voto sibi dando ne occasio quidem 
esse potest, in forma solemni scrutinii pacificum est inter DD. neminem 
posse ullo unquam praetextu sibimet suffragium ferre; neque scilicet ante 
evulgationem scrutinii, quia nemo potest scribere nomen suum in secreta 
schedula; sed neque post evulgationem eiusdem, quia publicato scrutinio 
amplius variare non licet ex iam dictis. Atque hoc docent ii ipsi Canonistae, 
qui ceteroquin in aliis electionum formis tenent, quemlibet ex vocalibus, 
data in sui favorem medietate seu paritate suffragiorum, posse utique in 
se ipsum suffragium convertere; Pirhing, De elect., nn. 217, 218, aliique. 

Ast in compromisso alia res esse videtur. Nam Innocentius III in celebri 
capite: Cum in iure, 33, de electione, Episcopo Baiocensi rescribens, cavit, 
ceu legitur in rubrica, ut sz ex septem compromissarüis tres eligant quartum 
et ille consentit et est idoneus confirmabitur electio. Unde DD. fere universi 
absque distinctione concludunt in compromissi tenore vocatum a medietate 
eligentium semper posse, convertendo in se suffragium suum augere nume- 
rum et maioritatem obtinere. 

Neque hic sistunt praefati canonistae; sed plerique ipsorum ulterius 
procedentes tradunt, dispositionem cap. Qum in iure locum habere atque 
extendi ad illas quoque electionum formas, quae minus solemnes dici pos- 
sunt, quaeque, ut superius est enarratum, obtinent in provisionibus ad 
minora beneficia, ad canonicatus, officia aut ministeria. 

Neque ista extensio gratuito asseritur; sed ex eo principio, quod ubi 
eadem est legis ratio, ibi eadem debet esse legis dispositio; et quia Inno- 
centius IIT in cap. Im causis, 19, de sent. et re iudic., declaravit sententiam 
Pontificis legem esse non solum in ea causa pro qua producta est, sed in 
omnibus similibus. Unde saltem, quando electio fiat palam atque aperte, 
ut in specie capitis Cum in iure, et reperiatur pro uno ex vocalibus concur- 
rere paritatem votorum, utique videretur dispositionem eiusdem capitis 
esse applicandam. Ceterum DD. huic thesi faventes, ut se expediant a 
difficultate inde promota, observant quod utique canones vetant eligere 
semetipsum; at vero data unius favore medietate suffragiorum, talis non 
eligitur a seipso sed a sociis suis: unde is videretur potius electioni de se 
factae consentire, et sic augere numerum; quapropter non esset ambitio- 

nis coarguendus, quia consensus electi semper requiritur ad electionem. 
Haec pene iisdem verbis exscribunt Layman, Pirhing, Reiffenstuel aliique. 

Theoria usque buc enucleata adamussim applicari posse videretur ad 
casum Vicarii Capitularis. Etenim cum Vicariatus capitularis sit officium a 
Capitulo alicui sede vacante commissum: iam non appareret, cur in huius 
officii provisione non essent applicanda iura, quae in ceteris similibus pro- 
visionibus obtinent atque valent ad tradita per cit. DD. 

Neque excipias dicendo electionem Vicarii capitularis fieri debere per 
suffragia secreta. Quandoquidem responderi primum posset cum aliquibus 
DD. necesse haud esse, ut electio Vicarii capitularis fiat per secreta suf- 
fragia. Sed ulterius observari posset facultatem sibimet suffragandi iuxta 
quosdam DD. procedere etiam in casu scrutinii secreti, dummodo non 
solemnis, quando nempe publicatis suffragiis locus fiat accessui. 

Ex his itaque roboratur sententia illorum, qui tenent in electione Vicarii 
capitularis Veliterni iure merito factum fuisse locum privilegio capitis 
Cum in iure. 

Sed supremum in hac re argumentum, ad quod DD. superius citati 
indesinenter appellant, quod insuper invocat canonicus Di Lazzaro eius- 
que asseclae, est quaedam resolutio S. C. C., in Matheranen., anni 1649, 
quae refertur a De Luca in discept. 26, De canon., iuncta auctoritate istius, 
canonistarum ferme principis. 

Ex altera vero parte glossa in cap. Cum in iure expresse docet, regulam 
in capite contentam unice procedere in casu compromissi; quod cetero- 
quin suadetur ab ipsa saltem magis communi lectione Rubricae. Imo 
iuxta glossae intellectum neque in omni compromissi casu praefatum caput 
vim haberet; sed unice in eo peculiari eventu, cum sit compromissariis 
extraordinaria largita potestas sibimet ob paritatem suffragiorum accedendi. 

Et re sane vera votum ferre in seipsum, seu, aliis verbis eligere seipsum 
vehementem ambitionem sapit, quae si indecora appareret in magistra- 
tibus saeculi, indigna prorsus ac damnanda esset in Ecclesiae ministris, 
quibus Apostoli verba sonant: « nec quisquam assumit sibi honorem, sed 
qui vocatur a Deo tamquam Aaron»: ad Hebr., V, 25. Unde rubrica 
cap. 8, In scripturis, q. 1 desumens verba ex moralibus Gregorii M., ita 
habet: Locus regiminis sicut desiderantibus est negandus, ita fugientibus est 
offerendus. 

Ulterius electio sui ipsius ferme implicare videtur cum ipso electionis 
conceptu: repugnat enim quod unus idemque vir in uno eodemque actu 
diversam atque oppositam personam gerat, nam electio natura sua fertur 
in alium, non in ipsum eligentem. 

Ubi statuitur, ut qui eligitur, supputetur quidem ad numerum legalem 
interessentium. efformandum: nullimode autem asseritur, quod talis insuper 
sibimet suffragandi potestatem habeat. Practicum huius distinctionis 
exemplar habetur in electione Romani Pontificis, in qua Gregorius XV 
ex bulla Zetermi Patris, & 2,! expresse cautum voluit, quod, quamvis 


! Die 15 nov. 1621. — Bull. Rom., tom. 5, IV, p- 400-404. 

persona electi in numerum cardinalium praesentium computari debeat, 
tamen in duabus tertiis partibus suffragium electi non numeretur, nec 
quisquam suffragium sibi ipsi dare possit. Neque probavit, sed imo utique 
damnavit canonicum ius facultatem sibi suffragandi, proclamando non uno 
in loco, neque incertis verbis, quod nemo potest eligere semetipsum. Ita 
cap. Zn scripturis, 8, q. 1, cap. Per nostras, de iurepatr., cap. 3, de exces. prae- 
lat., cap. fin., de inst. etc. 

Neque excipias dicendo, cessare ambitionem in eo, qui se novit vocatum 
a medietate congregatorum, et ideo convertit in se ipsum votum suum ad 
maioritatem efformandam. 

Quandoquidem responderi primum potest, ad instar principii haberi, 
quod consensus electi non auget numerum eligentium: arg. cap. Cumana, 
40, et cap. Quia propter, 42, de elect. Praeterea actus collegii numquam 
intelliguntur conclusi in paritate votorum; sed ut negotium censeatur 
capitulariter actum et valeat, requiritur consensus saltem maioris partis 
ipsius, cap. 1, 2 et 3, de iis quae fiunt, etc. Unde in paritate votorum nego- 
tium seu propositio non consideratur approbata sed potius reiecta. 

Sed, hisce parumper omissis, et dato etiam, auod dispositio cap. Cum 
in iure extendenda sit ad omnem compromissi casum, imo ulterius ad omnem 
electionem, quae fiat palam et per publica vota, in themate tamen agitur 
de electione facienda per secretum scrutinium. Et quod electio Vicarii 
capitularis sit facienda per secretum scrutinium, patet in casu individuo 
ex ipsis constitutionibus capitularibus Ecclesiae et ex Synodo dioecesana, 
part..4,-eap. 2, $ 19. 

Unde commendabilis fieri videtur sententia aliquorum aliorum Doctorum 
qui tenent in electione Vicarii capitularis numquam dari locum privilegio 
cap. Cum in iure; Pignatelli praeprimis, qui in Consul. 23, n. 9, tom. 1, ita 
ad rem ratiocinatur: « Ac minus electio Vicarii capitularis, de quo agitur 
in disceptatione, sustinetur ex eo quod electus unus ex vocalibus poterit 
consentire propriae clectioni, ut eius vox computetur pro constituenda 
maiori parte votorum. Quia ubi electio procedit per secreta suffragia non 
poterit seipsum eligere, nec suum votum computare in numero ». 

Ad haec quaedam breves observationes additae fuerunt, quae practice 


quaestionem tangere videntur. Canonicus Di Lazzaro ex testimonio sui. 


ipsius votum, in scrutinio, ediderat favore canonici Vita: publicata vota- 
tione, retrahendo ipse votum iam datum, illudque convertens in seipsum; 
«in uno eodemque actu electionis duplex suffragium habuisset, quod ei 
permissum non erat ex vulgatis» veluti in simili causa notabat Ursaya, 
Discept. 8, tom. 2, part. 2. Esto enim quidem quod accessus liceat in ele- 
ctione Vicarii; tamen in eo variatio non uni tantum est licita, sed omnibus 
sarta tecta servatur. wd 

Ulterius Di Lazzaro affirmat, se dedisse votum suum canonico Vita: 
attamen id non evincitur, sed neque evinci potest, cum schedulae illico 
post lectionem combustae fuerint. Unde quidquid sit de generali principio 
et, quamvis facultas sibimet suffragandi probanda in genere foret, in praxi 
tamen electio canonici Di Lazzaro semper impugnanda videretur ex eo, quod 

ignoretur, num ipse pro canonico Vita votum reapse ediderit, an potius 
pro seipso. Eo vel magis quod in Veliterna citata anni 1881 pro electione 
Secretarii idem Di Lazzaro in secreto scrutinio dicatur sibi suffragatum 
fuisse. 

Demum vero, admisso etiam quod ex iteratione scrutinii nulla spes in 
themate daretur de meliori exitu, recoli certe posset, quod si suffragium in 
se convertere aliquando utique permittitur ad discordias finiendas et ad 
beneficia citius providenda; hoc tamen, quod est remedium abnorme et 
odiosum, praesto esse non debet in iis casibus, in quibus ius ipsum cavit, 
ut officium, si non possit provideri ex facto Capituli, per aliam viam cito 
provideatur. Porro hoc praecise contingere videretur in casu Vicarii capi- 
tularis, nam si inter octiduum ipse non nominetur a Capitulo, eius nomi- 
natio devoluta remanet ad Metropolitanum, aut ad viciniorem Episcopum 
aut etiam ad apostolicam Sedem iuxta varias iuris normas. 

Hisce aliisque consideratis EE. PP. propositum fuit diluendum dubium: 

Zn valida sit electio Vicarii capitularis aliorumque officiorum capitularium 
peracta per secreta suffragia, in qua, ob paritatem votorum favore duorum, 
alter ex his ad maioritatem sibi adscribendam, proprium suffragium, quod iam 
favore alterius ediderat, convertere in seipsum declaret in casu? 

Die, etc. Sacra, etc. respondit: Negative. 

[Thesaurus Resolutionum, tom. 144, p. 200-226]. 


4268. 
S. C. C., Parmen., 17 ian. 1886. 


Episcopus Parmensis sequentia dubia S. Congregationi resolvenda 
proposuit: 

1. Utrum liceat Sacerdotibus, qui beneficiis veri nominis non pollent, et 
speciatim vicariis curatis, oeconomis et capellanis, derelinquere officia ab Epi- 
scopo illis commissa, non obtenta prius eius licentia? 

2. An ex praecepto obedientiae, adhibitis etiam, si opus fuerit, censuris, 

Episcopus ius habeat eos cogendi, ut persistant in suo officio, saltem usquedum 
ipsis providere valeat per idoneum successorem? 
008. Utrum sub eodem praecepto obedientiae et iisdem intentatis censuris 
possit Episcopus Sacerdotes otiosos, vel ferme otiosos, et sanitate suffultos 
compellere ad suscipiendam ecclesiarum curam, saltem donec illis fas sit provi- 
dere pastorem? 

4. Num praeter poenas a iure statutas ad corrigendos Parochos, qui otiosi 
et socordes negligunt propria officia, et admonitiones et minas minimi faciunt, 
hac miserrima aetate, conveniens sit inferre censuras, et speciatim suspensio- 
nem a Missa diebus ferialibus, vel etiam extra paroeciam? 

Die, etc. Sacra, etc. respondit ad i. Prout exponitur, Negative. 

4d 2. Affirmative, quoties ex officii dimissione grave detrimentum curae 
animarum sit obventurum. Est. tamen Episcopi. sollicite providere de idoneo 
successore, praesertim cum rationabili de causa dimissio expostulatur. 

Ad 3. Affirmative, gravi urgente necessitate, et ad tempus. 

Ad 4. Episcopus utatur iure suo, prout et quatenus de iure, perpensis 
tamen temporum et personarum adiunctis. 

[Collectanea S. C. de Prop. Fide, vol. II, n. 1650]. 


4269. 
S. C. C., Dinien., 27 mart. 1886. 


Plures difficultates, quae in decursu quaestionis exponuntur, suaserunt 
Episcopo translationem sacerdotis Ludovici Béridon a Paroecia S. Petri, 
loci vulgo Entrevaux, quam regebat uti Parochus desservant, ad Paroe- 
ciam vulgo Pontis. Decretae translationi parochus obtemperare primum 
renuit, et ad novam paroeciam sibi assignatam ire omnino detrectavit; 
donec tandem, peractis spiritualibus exercitiis, sibi ab Episcopo indictis, 
paroeciam loci V/erdaches acceptavit, et ad eam die 1 octobris 1881 sese 
contulit. Attamen die 25 eiusdem mensis ad Sacratissimum Principem 
confugiens, conquestus est de sua translatione, quam ex necessitate, ut 
haberet quo viveret, se acceptavisse dicebat, atque imploravit restitutum 
iri in suam S. Petri paroeciam. Hac autem formula se subsignabat: « Lu- 
dovicus Béridon, Parochus S. Petri, residens Verdaches, ubi expectat 
sententiam S. Sedis ». 

Et in primis quod attinet ad Parochum, recoli debet quod ii, qui apud 
Gallos vocantur desservants, ea omnia praeseferunt, quae Parochorum pro- 
pria sunt, excepto titulo perpetuae inamovibilitatis; adeoque utique locis 
suis moveri possunt, qvin causae canonicae et leges a iure praescriptae 
serventur. Áequitatis tamen ratio, et boni regiminis disciplina postulare 
videntur, ut aliqua iusta et rationabilis causa intercedat, et ut remotiones 
nec ad purum libitum, nec frequenter, aut prorsus ex improviso, sed pru- 
denter ac paterne locum habeant. 

Iamvero si haec ad casum applicemus, conqueritur Parochus se, quin- 
que annorum decursu, quinquies ab uno loco ad alium translatum fuisse; 
unde pronum suspicari est, quod in ista dioecesi remotio Parochorum, 
seu translatio inconsulto atque ex mero arbitrio fiat. 

At sermonem instituens taxative ad ultimam translationem e paroecia 
S. Petri, sustinuit parochus nullomodo sufficientes causas adfuisse ad 
remotionem. Siquidem omnium difficultatum originem exinde venisse, 
quod cum quidam Marcellinus Pascal assereret sibi competere ius obti- 
nendi scamnum peculiare ac gratuitum in ecclesia parochiali, huiusmodi 
praetensum ius a Parocho posthabitum fuit. Quod aegre ferens Marcelli- 
nus, filiam suam tredecim annos natam impedivit quominus interesset 
parochiali catechismo, quem frequentare debebat, ut ad Sacram Synaxim 
prima vice admitteretur; simulque plura contra Parochum minatus est, 
certe explenda, postquam filia sua ad primam angelicam mensam acces- 
sisset. Putavit autem tunc sacerdos Ludovicus opportunum fieri, si puel- 
lae communio differretur, remque Episcopo significavit. Sed hic maluit 

fidem habere Marcellino, eique permisit, ut filiam suam duceret in aliam 
paroeciam ad S. Synaxim suscipiendam. "Tunc sacerdos Ludovicus lit- 
teras Episcopo dedit quibus ait: potest-ne Episcopus permittere, ut puella 
sibi ignota promoveatur ad primam communionem in paroecia alienae 
Dioecesis? Dum Parochus proprius prudenter censuit eamdem non pro- 
movere, causis innixus legitimis? Ordinarius damnare et derelinquere 
presbyterum nequit ob calumniosa dicta; iustitia exigit ut ambae audiantur 
partes, antequam proferatur damnationis sententia. Ratio haec agendi in 
discrimine ponit auctoritatem presbyteri, et impossibile reddit illius mini- 
sterium. Litteras subsignabant una cum parocho novem municipes. 

Litterae eiusmodi. Curiae episcopali valde displicuerunt; et exinde 
remotio presbyteri decreta fuit. Verumtamen, si quaerantur causae, quae 
ad rem sufficerent, non videntur fuisse: aut r. resistentia erga Marcel- 
linum quoad usum scamni, quia id facere in potestate ac iure Parochi 
erat, dum praesertim ipsemet Episcopus in suis litteris ad S. C. C. datis 
non audet asserere, quod Marcellino ius gratuiti scamni certe competeret; 
non 2. remotio puellae a S. Synaxi, quae a circumstantiis suaderi vide- 
batur, et ad summum errorem, non proprie culpam constituisset; non 3. 
irreverentia in Episcopum, quae, si tamen adfuit, levissima apparet. Qua- 
propter nulla sufficiens causa ad effectum allegari videretur. 

De cetero Parochus ait, se amari a parochianis, qui tribus supplicatio- 
nibus, in quorum una 75 nomina in alia 65, in alia tandem 63 subsignata 
inveniuntur, a Summo Pontifice petierunt, ut Parochus remaneret, faven- 
tibus ipsis municipibus et Syndico. Nec dici potest factum acceptationis 
alterius paroeciae nocere Presbytero Ludovico; qui ait, sese minis coactum 
fuisse a paroecia recedere eoquod eidem alimenta et iurisdictio ab Ordinario 
subtracta fuerunt. 

Renuntiatio autem vi metuque facta nullius est valoris, Pirhing, De 
renunt., cap..84; cap. 4d audientiam, 4, de his quae vi metusve causa. 

At ex altera parte sui decreti iustitiam sustinuit Episcopus, qui in 
primis animadvertit, Parochum bonam fidem posthabuisse in suo recursu 
ad H. S. C. Et revera dum asserit se residere in loco Verdaches, ubi S. Se- 
dis sententiam exspectare se dicit, innuere videtur Episcopum a Paroecia 
S. Petri ipsum removisse, quin aliam paroeciam ipsi conferret; dum e 
contra ipsi collata fuit paroecia loci Verdaches, in qua iam a die r octo- 
bris 1881 residet. Imo non solum hanc paroeciam acceptavit, sed et 
gratias egit Episcopo pro nova provisione, datis ad hoc litteris die 26 sep- 
tembris 1881. Quod vero spectat ad quinque translationes, quas quin- 
quennii lapsu sibi impositas fuisse ait Parochus, animadvertit Episcopus, 
tres ex iis locum habuisse sub administratione sui decessoris; ex duabus 
vero quae supersunt, prior ab ipso Ludovico postulata fuit. Cum enim 
iurgia et contentiones inter ipsum et familiam suam exorta fuissent, 
petiit ab Episcopo, ut vellet ipsum ad aliam paroeciam transferre, in qua a 
suorum consortio prorsus remotus esse posset; qua occasione nominatus 
fuit ad paroeciam S$. Petri loci Entrevaux. 

Causae vero, quae locum dederunt ultimae translationi, sunt quae sequun- 

tur. Cum sacerdos Ludovicus paroeciae regimen suscepisset, populum 
factionibus divisum invenit. Ipse autem, nedum ab his dissensionibus 
alienus remanere, ut prudentia suadebat, atque ab Ordinario monitus 
fuerat, maluit unius factionis patrocinium violenter aeque ac pertinaciter 
suscipere. Cum vero quidam Marcellinus Pascal, qui alteri faction: 
praeerat, sibi vindicaret ius obtinendi peculiare gratuitum scamnum in 
ecclesia, eoquod esset donator princeps soli, in quo extructa fuit dicta 
ecclesia: quod ius ab uno ex S. Petri Parochis agnitum ipsi fuerat, Paro- 
chus Ludovicus, ut huic iuri obsisteret, apertum bellum Marcellino indixit. 
Marcellini filiae utique permisit, ut ipsa in alia paroecia ad Sacram Synaxim 
admitteretur. Erat enim 13 annos et amplius nata; aliunde, ipsius Parochi 
testimonio, sufficienti instructione haud carebat, cum ipsemet paratum se 
exhiberet ad eam, Dominica sequenti, admittendam. Puella autem, ait 
Episcopus, iam excesserat aetatem ad primam communionem requisitam, 
iuxta dioecesana statuta; et si eo anno ad Eucharistiae Sacramentum non 
fuisset admissa, id peragere non potuisset, nisi post tertium vel quartum 
annum, quia in parvis paroeciis Galliarum, ut illa S. Petri, haec functio 
nonnisi quibuslibet trienniis aut quadrienniis solet celebrari. Iuxta autem 
consuetudines loci nisi magno cum dedecore parentum admissio ad S. Com- 
munionem differri poterat ad sequentem Dominicam. Ast parochus offen- 
sus ex hac Episcopi agendi ratione, atque indignatione motus, contra 
Episcopum protestationem emisit, confundens facta, atque Ordinarium 
suum redarguens, quasi male et contra ius agentem; et quod peius est, 
protestationis comites adsciscere non erubuit Syndicum et municipes loci. 

Sed hoc quasi fastigium ponere videbatur culpae et reitati huius Sacer- 
dotis, atque induxit Episcopum eiusque dioecesanum consilium ad illius 
remotionem decernendam. Amovibilis enim erat, adeoque non exigebantur 
aut monitiones canonicae, aut illa canonicarum causarum plenitudo, quae 
pro Parochis inamovibilibus debent evinci: S. C. C. in Meten., 21 mar- 
tii 1868, ! sed ut motiva plausibilia adessent: et talia in facto videbantur sive 
publicus Ordinarii spretus, sive immixtio sacerdotis in plebis divisionem 
eiusque propensio pro una parte et aversio pro altera. Quae quidem causae 
eo vel magis sufficere videbantur, quia non agebatur de remotione simpli- 
citer, sed potius de translatione: in quo neque grave damnum sacerdoti 
obvenire poterat — emolumenta enim novae paroeciae aequabant atque 
aequant emolumenta anterioris — neque dedecus, quia causa remotionis 
nota omnibusque patens erat. Sed si haec omnia suadent remotionem iuste 
esse factam, a fortiori evincunt redintegrationem in eumdem locum non 
posse amplius concedi. Eo vel magis, quod statim ac is fuit remotus, perve- 
nerunt ad Episcopum protestationes nonnullorum civium, opera huius 
Sacerdotis collectae, atque aliae etiam, in quibus auctores minabantur se 
in pagum suum deducturos fore ministrum protestantem, nisi ibi relin- 
queretur Ludovicus Sacerdos. Porro instigante sacerdote eodem, Syndicus 
S. Petri clavem ecclesiae arripuerat, cuius ingressus denegatus fuit novo 

parocho; ita ut incolae per duos menses officiis divinis carere debuerint. 
Ad tollendum huiusmodi abusum sanior pars populationis recursum habuit 
ad Episcopum, qui recursum civili Provinciae Praefecto transmisit; et ex 
Praefecti interventu factum est, ut in die festo Omnium Sanctorum, summo 
mane, Syndicus cogeretur ad clavem ecclesiae restituendam, atque ex eo 
die iterum sacrae functiones fieri coeperunt. 

Quapropter non solum culpabilis agendi ratio sacerdotis, sed ipsum 
spirituale populi bonum exigere modo videtur, ut servetur huius sacerdotis 
remotio. 

Quibus animadversis, propositum fuit enodandum dubium: 

An sit locus redintegrationi Sacerdotis Béridon in Paroeciam S. Petri 
in casu? 

Die, etc. Sacra, etc. respondit: Negative et amplius. 

[Thesaurus Resolutionum, tom. 145, p. 308-318]. 


4270. 
S. C. C., Calaritana, 29 ian. 1887. 


Vacante in metropolitana Ecclesia Calaritana praebenda canonici poeni- 
tentiarii, ad concursum legitime indictum pro die 11 octobris 1886, conve- 
nerunt Raymundus Ibba canonicus theologus cathedralis Uxellensis, et 
sacerdos Daniel Vidili, qui, quamvis extraneus, legitime nunc in Dioecesi 
Calaritana dicitur incardinatus. Canonicus autem Ibba, inconsulto suo 
Episcopo, illuc venerat. 

Ex bulla Nuper pro parte Clementis XIV ! canonici theologi electio in 
Sardinia competit Episcopo una simul cum capitulo. Itaque examine a 
concurrentibus peracto, capitulum ad scrutinium convenit; et in eo cano- 
nicus Ibba decem suffragia seu unanimitatem votorum reportavit, dum 
sacerdos Vidili duo tantummodo vota favorabilia retulit, cetera vero con- 
traria. 

Archiepiscopus, re cognita, a voto quidem abstinuit; et rem Uxellensi 
Episcopo communicans, eum hortabatur ne electioni canonici Ibba obsi- 
steret, plura ad hoc adducens motiva. At hic Praesul allegata motiva reiecit, 
et Archiepiscopo significavit, se ob ecclesiae suae necessitates haud posse 
permittere hunc sacerdotem discedere. Probus enim omnium consensu 
est ac doctus, et a pluribus annis dogmaticae ac S. Scripturae lectiones in 
Seminario Uxellensi tradit. Imo cum scholasticus annus tunc iam inci- 
peret, datis prius amicalibus litteris, et comminata dein suspensione, 
canonicum Ibba ad residentiam et ad assuetum magisterii munus revocavit. 

Paruit quidem Ibba; at nuncium non misit electioni de se factae ad 
Calaritanam Poenitentiariam, quam imo consequi peroptat, iuxta etiam 
capituli, imo et Archiepiscopi votum. Quapropter Archiepiscopus litteras 
ad S. C. C. dedit, postulans approbationem electionis canonici Ibba. 


! Die 29 nov. 1769. — Bull. Rom. Cont., tom. 4, p. 122-125. 

Animadversum fuit favore eiusdem canonici, quod ipse aetate iam sit 
provectus, et quod bis saltem graviter aegrotaverit, recentissime praesertim, 
annis nempe 1880-81, quo tempore de valetudine recuperanda ipse ferme 
desperaverat: artitride enim valde laborabat. Nihilotamen secius tamquam 
canonicus theologus chori servitio satisfacere et dogmaticae ac S. Scripturae 
lectiones in seminario tradere adigitur, quibus etiam nunc vacat. Unde 
quamvis senio et morbis fractus, retinens theologalem praebendam Uxcel- 
lensem, adhuc tamen imposito gravi oneri incumbere deberet. Adiicias, 
Uxellensem aerem maleficum omnium consensu esse; sed in specie cano- 
nico Ibba omnino contrarium, ceu scribit ipse Calaritanus Antistes. Dum 
vicissim Calaris salubrior est aer; et poenitentiariae officio minora incum- 
bunt gravamina. Et ideo nuncium mittendo theologali Uxellensi, et ad 
Calaritanam poenitentiariam optando utrumque canonicus Ibba conseque- 
retur, et inclemens coelum. effugere, et a scholasticis laboribus aetati salu- 
tique suae gravibus se subtrahere; ac vicissim commodius et honorabilius 
in principe civitate officium suscipere. Quae quidem emolumenta talia 
sunt pro canonico Ibba, ut periculum immineat, si gratia ei denegetur, 
in amentiam eum cito incidere. 

Nec dicatur, canonicum Ibba residentiale beneficium in alia Dioecesi 
obtinere. Siquidem certum in iure et apud DD. est, quemlibet posse ex 
iusta causa beneficium resignare, prout declaravit S. Pius V in const. 
Quanta ecclesiae, $3.* Atqui canonicus Ibba utrumque iustum titulum 
potest invocare, valetudinis scilicet, et promotionis ad aliud beneficium. 


Ergo videretur, eum utique posse theologalem praebendam dimittere, 


eiusque resignationem esse admittendam. 

Neque subsumas canonicum Ibba promotum adhuc plene non esse, 
sed tantummodo electum: insuper eius electionem invalidam esse, utpote 
factam in persona alterius dioecesis et alio residentiali beneficio obliga- 
tam. Responderi enim ad haec posset, primum quod, hoc non obstante, 
favore canonici Ibba semper militaret valetudinis ratio, ob quam beneficiis 
nuncium mitti, et a loco discedere licere dictum superius est. At ulterius 
electio, quamvis ius in beneficio non tribuat, considerabilis tamen est, 
et ius ad rem concedit, unde post eam concessio beneficii appareat actus 
iustitiae. Porro nulla est lex, quae prohibeat extradioecesanum concurrere 
et admitti ad beneficium, nullaque praescriptio, quae vetet possessorem 
alterius beneficii novum sibique aptius quaerere, priori adhuc non dimisso. 

Neque excipias, theologalem praebendam eiusmodi esse, cui renuntiari 
non valeat. Siquidem nullum est beneficium, quod adeo personae inhaereat, 
ut eo ex iusta causa et legitimo modo clericus se exuere non valeat. 

Maius obstaculum, quod in re est, id unum videtur, quod Uxellensis 
Episcopus maxime urget, damnum scilicet ex canonici Ibba discessu Dioe- 
cesi suae promanans. Attamen si consideretur ex aetate et infirmitatibus 
et amenptiae periculo, quibus idem canonicus affligitur, posse facile con- 
tingere eumdem canonicum aut vita fungi, aut penitus a quolibet opere 

impediri; quod quidem periculum maius et proximum foret, si canonicus 
Ibba Alesii residere adigeretur; si ulterius consideretur, quod alterutra 
ex hisce contingentiis eveniente, pro utraque Dioecesi deperitus ille foret 
nullumque amplius afferret bonum; dum vicissim quum et doctus et pro- 
bus sit, in salubriori loco et minus oneroso officio diutius vivens, diutius 
ecclesiam iuvaret; si demum consideretur Calaritanum Praesulem ad hunc 
sacerdotem habendum et ne Uxellensis Ecclesia damnum patiatur, huius 
Ordinario usque ab initio proposuisse se daturum alterum sacerdotem 
eidem benevisum, loco canonici Ibba; ex quo non modo quodcumque 
damnum tolli, sed imo sub aliquo respectu emolumentum Ecclesiae Uxel- 
lensi afferri videretur: hisce inquam omnibus consideratis, etiam haec 
difficultas cadere forsan potest. 

Ex altera vero parte, omissis, quae sunt minoris momenti, defensio 
ad duo summa capita redacta fuit; nempe Uxellensem Dioecesim canonici 
Ibba opere et praesentia indigere, hunc autem salutis curandae causa 
discedendi necessitate non urgeri. 

Et re quidem vera Dioecesis ista, ait Episcopus, tali laborat Sacerdotum 
paucitate, ut quamplurimae paroeciae pastore viduatae reperiantur. Neque 
afluens est alumnorum numerus in Seminario; qui necessaria insuper 
imbui nequibunt scientia dogmatica et S. Scripturae, quam illis canonicus 
Ibba tradit. Qua de re si meam, ait Episcopus, deserat Dioecesim magister 
hic, ad sacros ordines promovere cogar iuvenes, scientiae istius expertes, 
quoniam hisce in adiunctis paene impossibile sit eidem magistro alium 
sufficere, quia nullus adest. 

Neque expedit dicere Calaritanum Praesulem Uxellensi Episcopo alium 
sacerdotem sibi benevisum loco canonici Ibba proposuisse. Quandoqui- 
dem haec subditorum permutatio, si omnes interesse habentes ultro citro- 
que consentiant, nihil revera difficultatis habet; at in themate res non pla- 
cet Uxellensi Episcopo, nec a quolibet Calaritano sacerdote acceptata fuit, 
et ideo contingere facile posset, ut nemo ex presbyteris Alesium proficisci 
assentiretur, omnesque, ii saltem qui selecti ad hoc forent, suo iuri innixi 
discedere e Dioecesi negarent. 

Relate vero ad valetudinem canonici Ibba, haec Uxellensis Episcopus 
adnotavit in litteris ad Calaritanum Antistitem directis: mei esse apprime 
censeo innuere, quam plurima relata fuisse quoad Canonici Ibba valetudi- 
nem, quae veritati omnino consona non sunt. Sic verum non est, illum ali- 
quando amentia laborasse; nisi amentia dici velit illa eius animi demissio, 
per quam anno 1880-81, morbo affectus, aliquantisper dubius haesit, an 
valetudinem recuperare pristinam valeret. A veritate quoque abhorrent 
alia quae relata fuerunt; quod nempe Canonicus Ibba sanitatem amiserit 
ex contradictionibus passis. Maiorem enim contradictionem numquam 
passus est, quam cum meus antecessor eum non elegit ad Poenitentiariam, 
pro qua cum aliis concursum peregerat. Et quamvis tali desiderio flagraret 
eamdem praebendam consequendi, ut recurreret ad laicam potestatem ad 
praepediendum cursum Bullis pontificis, sanitatis nullum passus est detri- 
mentum. 

Quoad clima, ait. Episcopus: Canonicus Ibba, natus est in loco, quo 
purior non est aer illo, in quo nunc beneficium obtinet, et in quo triginta 
annos moratus est cum perfecta sanitate. 

Hisce stantibus, si nempe ratio salutis cesset, et Dioecesis Uxellensis 
canonici Ibba opere indigeat, iam excardinationis gratia eidem foret neganda. 
Nemo enim, invito Ordinario potest e loco suo discedere; et si tamen disces- 
serit, potest etiam censuris ad redeundum compelli: 'T'ridentinum, Sess. 23, 
cap. 16, de ref.; Concilium Romanum, tit. 6, cap. 6 et S. C. C. in Nuce- 
rin4, 5 septembris 1818, Reatina, Residentiae, 26 ianuarii 1833. ? Quae 
magis valent quoad clericos, qui beneficium in sua Dioecesi obtinent, quia 
clericus, post acceptationem beneficii et possessionem, manet ecclesiae 
alligatus; quae multiplex pateretur detrimentum, si quilibet pro libitu ei 
renuntiare valeret. Unde etiam statutum generaliter est, neminem posse, 
nisi in manibus superioris acceptantis, resignationem beneficii emittere. 

Et quamvis dicatur quemlibet posse iuri suo nuncium mittere, hoc 
tamen intelligendum est, si fiat sine praeiudicio alterius, et ex iusta causa. 

Hisce praemissis propositum fuit diluendum sequens dubium: 

4n excardinatio et electio sacerdotis Ibba ad Poenitentiariam Calarita- 
nam sit admittenda in casu? 

Die, etc. Sacra, etc. respondit: Negative et fiat novus concursus. 

[Thesaurus Resolutionum, tom. 146, p. 36-44]. 


4271. 


S. C. C., Premislien., 18 iun., 20 aug. 1887. 


In pago Wiezownica Dioecesis Premisliensis ritus latini existit paroecia, 
quae sub patronatu est viri principis Georgii Czartoryski et 2600 animas 
complectitur. Eius rector ab anno 1877 est sacerdos Adalbertus Zywicki. 
Sed hic, licet moribus castis et erudito ingenio ornatus et vigilis publicae 
honestatis custos, patrono tamen pluribusque parochianis cito displicuit. 
Ira enim, quam in promptu gerit, saepeque aestuat, ipsum non pudet, 
nunc e subsellio verbis, nunc domi colaphis ac verberationibus parochianos 
suos, data occasione, affligere ac torquere: pariterque, hiante avaritia, 
solere ob spirituale suum ministerium, praesertim matrimoniorum et 
funerum occasione, contributiones exigere aut etiam manuales labores in 
suum commodum praescribere excessivos ac saepe saepius importabiles. 

Hisce de causis, ex viri principis et quorumdam parochianorum que- 
rela, Episcopus anno 1882 parochum in scriptis monuit, ut resipisceret, 
ac pastoris officio melius fungeretur. Sed cum monitum nihil profecisset, 
novis querelis compulsus Episcopus iudicium super agendi ratione sacer- 
dotis Zywicki formaliter institui mandavit. Inquisitio igitur acta est, ac 
tandem die 20 februarii 1885 sententia data est, qua idem iubebatur intra 


1 Cf. N. 3960. 
? Cf. N. 4044. 

biennium ad aliud beneficium optare, quod nisi faceret, post idem tempus 
ex officio ad aliud esset delaturum; damnabatur insuper ad spirituales 
exercitationes per mensem, ac tandem monebatur, monitione pro trina 
valitura, si impactorum criminum adhuc reus inveniretur, absque omni 
misericordia, parochiali beneficio privatum iri. 

Sententiam acceptavit sacerdos Zywicki, exercitationes peregit; sed a 
via sua, prout asseritur, non recessit. Siquidem crudelium exactionum ob 
stolae iura, et inhumanitatis in servum principis ac in alium, quem ita 
percussit, ut diu decumbere debuerit, iterum accusatus fuit: quapropter 
novo instituto processu, duobus annis adhuc non elapsis, die nempe 18 fe- 
bruarii 1886 Episcopus definitiva sententia in hunc sacerdotem animadvertit, 
ei in poenam remotionem a paroecia Wiezownica, et translationem in 
aliam nomine Wolocza tunc vacantem et de libera Ordinarii collatione, ac 
sufficienter provisam, intimans. 

Appellavit statim sacerdos ad metropolitanum consistorium Leopoli- 
tanum; sed Archiepiscopus sententiam primae instantiae in omnibus prorsus 
confirmavit die 14 septembris 1886. 

Dicit porro Ordinarius, die 11 octobris ad se venisse sacerdotem Zywicki, 
ac dixisse, se datae sententiae acquiescere, et solummodo ex gratia petere, 
ut sibi aliquot adhuc dies concederentur, quibus posset negotia sua in paroe- 
cia Wiezownica ordinare; cui petitioni favorabilem se exhibuit Episcopus. 
At elapsis iam fatalibus, et sententia in rem iudicatam iam concessa, die 
nempe 17 octobris, eumdem sacerdotem supplici libello exoravisse, ut 
sententia contra se lata cassaretur, sibique in sua paroecia manere permit- 
teretur. Sed hoc denegatum ei fuit, simulque iussum, ut die 15 novembris 
e paroecia discederet. 

At vicissim parochus dicit, se statim a lecta sibi sententia, coram decano 
et vicedecano leroslaviensi dixisse et declaravisse: sese appellare ad S. Se- 
dem Apostolicam. 

Inter baec certum est, die 14 novembris, ante diem scilicet intimati 
recessus, parochum libellum ad Episcopum transmisisse, in quo signifi- 
cabat appellationem ad Sedem Apostolicam, et in quo continebantur plura 
de iniustitia iudiciorum contra se institutorum. 

Quum tamen utile tempus ad appellationem iam transivisset, Ordinarius 
haud libellum excepit. Verum ex misericordia terminum commorationis 
in Wiezownica ad diem 25 novembris inclusive Episcopus prorogabat 
notans, quod nisi parochus institutionem reciperet in aliam paroeciam intra. 
hoc tempus, poena suspensionis plecteretur ipso facto incurrendae, et irre- 
gularis fieret, quatenus, hoc expleto termino, sacras praesumeret peragere 
functiones. 

Die 24 novembris sacerdos iterum insistens personaliter in Curia com- 
paruit, novas effusioresque emittens preces; sed Episcopus pro bono duarum 
paroeciarum eum monuit et obsecravit, ut latis praeceptis pareret. Ast in- 
cassum. Rediit parochus Wiezownicam, ibique mansit, et die 26 novembris, 
elapso iam termino praefixo, missam celebravit. Quam rem cum novisset 
Praesul, graves ei dedit litteras. Parochus vero salutaribus monitis territus 

die 28 abstinuit a celebratione asseverans se id fecisse ex ignorantia: simul- 
que tam datis litteris, quam personaliter, absolvi a suspensione exoravit. 

Sed Episcopus subdebat se id facere non posse, usque dum contuma- 
ciam ipse non deponeret. Quapropter etiam super hoc se Romam fore 
appellaturum parochus conclamavit. 

Interea Episcopus ad regendam paroeciam Wiezownica sacerdotem 
"Thomam Blahuta delegavit, qui ipsa die 26 novembris regulariter institu- 
tus fuit, reclamante licet sacerdote Zywicki, et hunc actum, qua violentiam 
canonibus contrariam, praedicante. Blahuta autem, invocato per Episco- 
pum civilis auctoritatis auxilio, cito obtinuit etiam temporalia beneficii, 
quibus de facto privatus ab hac die extitit sacerdos Zywicki. 

Ita res erant cum ianuario mense huius anni litterae utrinque venerunt: 
Episcopi, qui re enarrata, consilium super ulteriori agendi ratione petebat, 
sacerdotis Zywicki, qui, nonnullis allegatis documentis, perlongam suae 
agendi rationis defensionem et violatae iudicii formae narrationem trans- 
mittebat. 

Haec summatim conscribit sacerdos Zywicki: nempe se institutum in 
paroecia Wiezownica, ad corrigendos depravatos huius populi mores, iam 
ab initio vivum Rosarium et Societatem temperantiae introduxisse, quibus 
piis institutis primum iuventus se adscripsit, ac deinde maxima parochia- 
norum pars; aedificavisse domum pro ecclesiae organario, quaedam alia 
aedificia et praesertim parochiales aedes reparavisse; passim vero pietatem 
ac instructionem in populum diffadisse. Unde ipse Ordinarius in sua trans- 
lationis sententia diei 18 martii 1886 confiteri debuit: « Quia vero dictus 
dominus Adalbertus Zywicki vitam alioquin ducat sobriam et continentem, 
et alacer sit in servitiis spiritualibus populo fideli praestandis, ideo etc. » 
Nihilominus hac praecise de causa ob. suum zelum ac religionem, odium 
plurimorum, ac praesertim patroni, nec non quorumdam vinariorum incur- 
risse; illud quidem odium, a quo nec praedecessor suus eximere se potuit, 
unde et ille paroecia abdicare tandem necesse habuit. Sed aversionem pa- 
troni in mortalem inimicitiam excrevisse ex lite contra eum suscepta ac 
feliciter gesta pro vindicatione cuiusdam contributionis lignorum; nec non 
ex insistentia parochi, ut eumdem patronum adigeret ad contribuendum 
pro aedificatione ecclesiae ex ligno constructae et nunc incendio pene absum- 
ptae. Porro ex huius potentis inimici sui machinatione factum esse, ut apud 
curiam ipse accusaretur, ut inquisitio contra eum instrueretur ac tandem, 
quamvis innocens, damnaretur. 

De cetero haec omnia dolose parata, dolose etiam omnibusque violatis 
formis processus, ad exitum esse perducta. Primum enim, inquisitio, quae 
vulgo processus appellatur, ad quam delegatus fuerat parochus Dorwald, 
in domo patroni perfecta est: ibi, in inimica domo rogati et auditi testes et 
accusatores, ibi etiam iudex inquisitionis victum et hospitium recepit. 
Secundo, ante depositionem calumniatores et accusatores convocati ut 
iurarent responderunt: « Si nos coget commissio prius iurare, tunc nemo 
accedet ad commissionem ». Et commissarius neminem iussit prius iurare. 
Tertio reus ad audienda iuramenta testium et accusatorum non fuit cita- 

tus. Quarto solum infimae fecis abiectissimos et nequissimi characteris 
luridissimos homines ad testimonia admisit iudex. Quinto, finito processu 
offensivo nulla capitula obiecta reo ostendit iudex, nec quid a quoquam 
dictum, vel obiectum fuerit, ipsi indicavit. 

Si haec, prout exponuntur, vera essent, indubitanter processus esset 
nullus et sententia illegitima. Siquidem «nullius testimonio, quantum- 
cumque religiosus existat, nisi iuratus deposuerit in alterius praeiudicium, 
credi debet» ex can. Nuper, 51, de test. 

Verum non modo forma processus fuisset vitiata, sed et ipsae deposi- 
tiones aut quia falsae, aut quia non concludentes ad poenam, aut quia exag- 
geratae, extemplo reiiciendae iuxta parochum forent. Et ideo ad singula 
deveniens accusationum capita orator ad nihilum eadem redigere studet. 
Quibus expositis infelix parochus plura in iure cumulat, quibus ostendat, 
iniuste contra canones gravatum appellare semper posse, licet tempus utile 
praeterierit. Repetit tamen, iterum iterumque confirmat, se statim a lecta 
Metropolitani sententia, coram decano et vicedecano Ieroslaviensi dixisse: 
sese appellare ad S. Sedem: et ideo ex motivis adductis orator petiit, ut 
omnino revocarentur sententiae et quidquid gestum fuerit adversum eum- 
dem, ceu illegaliter gestum. 

Iamvero si ita iudiciaria inquisitio processit, ceu sacerdos Zywicki 
enarrat, quale sit consequens, nemo profecto ignorat. Nam, ubi sententia 
contra leges et canones prolata sit, nullas habet vires, adeo ut nec provoca- 
tionis auxilium necessarium sit ex cap. 1, de sent. et re iudic. Nam quod 
nullum est, nullum producit effectum, prout canonistae heic considerant. 

Pariter sententia numquam transit in rem iudicatam, ubicumque per 
evidentiam facti constet de eius iniquitate, aut iudex ex errore, vel falsa 
causa, processerit, quia iuxta cap. /nter caeteras, 9, de sent. etc. « sententiae 
non debet stari, si iniquitatem contineat manifestam ». 

In themate contra canones et leges fuisse latam sententiam, ex hoc 
solum apparet, quod, ad dicta sacerdotis Zywicki, pronunciata fuerit testi- 
bus non iuratis ac reo non audito; quod tam enorme est, ut demonstratione 
non indigeat. ] 

Quapropter in themate, licet retineri placeat sacerdotem Zywicki fatalia 
labi permisisse, et appellationi nuncium misisse: nihilominus si facta talia 
sint qualia refert, querelae remedium ei semper supererit super sententiae 
nullitate, quod quidem remedium post decennium et directe coram iudice 
superiore interponi valide potest. Et quamvis oppositio nullitatis sententiae 
ordinarie executionem eius non impediat, tamen hoc verum non est neque 
potest admitti in casu, in quo sententiae executio irreparabile damnum 
secumferret: Reiffenstuel, De except., n. 72 et 73. In themate autem si Sa- 
cerdos Zywicki sententiae executioni acquievisset, dubitari poterat, num in 
posterum remedium aliquod aut subsidium sibi foret obventurum. 

Relate vero ad suspensionem et irregularitatem animadversum fuit: 
suspensionem non admittere quidem appellationem in suspensivum, sed 
tantummodo in devolutivum, si iam fuerit irrogata et contracta; at si tem- 
pore intermedio, post comminationem scilicet, sed ante eius eventum appel- 

letur, profecto provocatio ista effectum habet suspensivum. Hoc clare 
docet Pontifex in cap. Praeterea, 40, de appellat. Porro sacerdos Zywicki 
post suspensionis irrogationem, sed ante eventum appellavisse videtur. 
Sane litteris utique a Curia die 26 receptis sed a sacerdote Zywicki die 
praecedenti (scilicet ante suspensionis eventum) signatis, quaeque ad acta 
habentur, ipse formiter non modo a sententiis, sed a suspensionis commi- 
natione praecise appellavit. Insuper quum praecedentibus libellis diei 
I4 et 21 novembris rogasset, ut facta ad S. Sedem provocatio admitteretur, 
ac interim «nihil contra se attentaturum » sponderet, implicite et contra 
censurae comminationem appellavisse videtur. Quapropter, et secundum 
haec, eam forte non incurrisse. 

Eo minus vero irregularitatem; quandoquidem haec non contrahitur 
nisi ex violata Zemere censura, vel nisi censura violata sit culpabiliter. At 
sacerdos Zywicki neque temere neque culpabiliter videtur violasse censu- 
ram, I. quia haec censura quoad effectum suum ob interpositam a sacerdote 
appellationem reapse suspensa remanserat, iuxta dicta in praecedenti; 
2. quia idem sacerdos iuxta veritatem ab initio putavit, quamvis postea 
Episcopi litteris territus ac confusus de hoc dubitaverit, ob interpositam 
apud S. Sedem provocationem, censura plecti non posse. 

At vicissim considerandum est, quod si sententiarum tenor legatur, si 
concinnata factorum et processus historia ab Episcopo confecta prae oculis 
habeatur, et testimonia Apostolici Nuntii, quoad hoc rogati, a S. C. C. 
pensentur, profecto sacerdos ille videretur aut putide mentiri, aut somniare; 
nisi retineri malit, eumdem quandoque suae mentis figmenta veluti vera 
facta allucinando tradere ac putare. Insuper confusio maxima in scriptura 
huius sacerdotis reperitur, ubi de violata forma processus et de illegitimis 
depositionibus conqueritur: quandoquidem definiri non potest, utrum de 
primo, aut de secundo processu, aut de utroque aliquando sermonem habeat: 
ni fallor, forte utrumque simul complectitur. De cetero quum in positivis et 
criminalibus nil nisi ex documentis concludi liceat, ideo relata fuerunt tre- 
decim accusationum capita contra Parochum; quae collecta fuerunt ex 
actis processus. 

Qui processus, ait Episcopus, inchoatus est 12 ianuarii 1885, praesen- 
tibus Commissario Episcopi, notario adiurato, accusatoribus et accusato; 
die vero 15 ianuarii terminatus est. Adfuerunt tredecim testes, qui omnes 
ante depositiones suas praestiterunt solemne 1uramentum personale de tota 
veritate dicenda. 

Finita indagatione offensiva die 14 ianuarii hora 2 pomeridiana, ipse 
accusatus citatus est ad examen, atque provocatus, ut ad singula capitula, 
quae ei a commissario exponebantur speciatim cum nominibus testium, 
responderet, vel sincere fateretur delicta, vel vero innocentiam suam pro- 
baret. Dicta sua, per notarium conscripta, propria manu subscripsit accu- 
satus. Ex actis etiam constat omnia ad singula accusationum capita fuisse 
per testes probata. Expleto formiter processu, sententia prolata fuit die 26 
februarii 1885, praemissa delictorum enarratione, quae sic se habet: nil 
mirum ergo,si patronus et primores parochiani in querela sua declarant, 

Te omnibus exosum esse. Pensatis itaque, ait iudex, delictis percussionis 
Tibi obiectis et comprobatis, respectis praegravationibus et iniquissima 
exactione in iuribus stolae, quas confiteris, vehementia et maledictionibus, 
quibus in loco sacrato Te abripi sinis, attenta diffamatione coram Iudicio 
Sieniaviensi et Ieroslaviensi, quam passus es, iustissime possemus 'T'e extem- 
plo privationis poena aflligere; idque eo magis, ac tota indoles tua ac conver- 
sandi et agendi ratio hucusque monstrata nullam praebeant spem, fore, ut 
celsissimum patronum ac parochianos tibi reconcilies, ut pastorali opera 
ac verbi Dei praedicatione apud parochianos proficere valeas. 

Abstinemus tamen hac vice eapropter a poena hac, quam promeruisti, 
tibi irroganda, quia praeter monita, quae oraliter tibi ante duos annos et 
scripto dedimus, canonicam in scripto ac peremptoriam monitionem non- 
dum obtinueras. Mitiorem igitur propter delicta supra memorata ac com- 
probata tibi irrogamus poenam decernentes: a) translocationem tuam ad 
aliud beneficium aequaliter vel etiam paulo melius dotatum, praestituendo 
tibi terminum duorum annorum, intra quem beneficium tale sive per con- 
cursum, sive per permutationem a Nobis approbandam obtinere debeas. 
Quod si intra biennium, ab intimatione huius sententiae computandum, 
beneficium tale non obtinueris, Nos ipsi ex officio te translocabimus ad 
beneficium etiam peius dotatum, cuius conferendi copiam habebimus. 
b) Quia vero ex una parte delicta tua supra memorata ac probata severis- 
simam expostulant poenam, ex altera vero parte nulla adsit spes, te alicubi 
ceu bonum pastorem cum fructu laboraturum, proinde imponimus tibi 
poenam medecinalem, constantem in recollectionibus spiritualibus, quas 
per 30 dies in collegio religiosorum SS. Redemptoris in Mosciska absol- 
vere debes proprio sumptu. 

Quam sentengiam die 19 martii 1885 se recepisse litteris, manu propria 
subscriptis, accusatus comprobavit; sed eadem condemnatus plane non 
appellavit, ideoque eadem in rem iudicatam abiit. 

Biennio tamen a sententia praedicta nondum elapso, rursus sub 1o de- 
cembris 1885 oblatus mihi est a patrono capellaniae Wiezownicensis, 
celsissimo principe Georgio Czartoryski, libellus accusans praefatum capel- 
lanum et inhumanitatis in servum suum, Casimirum 16 annorum adole- 
scentem, speciatim talis percussionis, quae diuturnum morbum percusso 
causavit, et rursus demonstratae animi duritiei in extorquendis praesti- 
moniis stolae. 

Quapropter decreto e r9 decembris 1885 vice decano Ieroslaviensi 
Romano Hanczakonski novum processum canonicum contra praefatum 
capellanum movere demandavi, ait Episcopus, atque modum, quo proces- 
sus eiusmodi summarius perficiendus est, distincte exposui in memorato 
decreto. Edocui autem condemnatum ipsum intra decem dies ab intima- 
tione sententiae computandos, ad iudicium metropolitanum appellare posse. 
Observo autem assessores iudicii eius fuisse opinionis meque rogasse, ut 
sententiam privationis in hunc Clericum pronuntiarem, quod tamen non 
feci procedens in delinquentem cum lenitate ac amore paterno. 

À sententia mea reus reapse intra legitimum terminum appellavit ad 

tribunal metropolitae Leopolitani, cui tribunali omnia acta, tam primi, 
quam secundi processus adversus praefatum capellanum moti, una cum 
sententiis tradita sunt sub die r2 maii 1886. Post diligentissimam causae 
perscrutationem iudicium metropolitanum sententia sua e I4 septem- 
bris 1886 plene probavit ac confirmavit sententiam primae instantiae. 
Sententia haec communicata fuit reo, qui de receptione eiusdem sententiae 
litteras dedit. 

Die 11 octobris 1886 comparuit coram me, ait Episcopus, condemnatus, 
declarans, se acquiescere sententiae contra eum latae. Die 17 octobris petiit 
condemnatus, ut Episcopus immutaret sententiam latam, quae iam in rem 
iudicatam abierat, ut remaneret in Wiezownica: cui petitioni respondit Epi- 
scopus sub die r9 octobris 1886 deferre prorsus non posse, sed potius 
exequendo sententiam ipsi sub suspensione mandare, ut in termino ad 
15 novembris 1886 constituto compareret ad institutionem canonicam pro 
beneficio in Wolocza obtinendam. 

Dum eius adventum Ordinarius expectaret, excepit libellum pro appel- 
latione ad S. Sedem a sententia iam in rem iudicatam transacta. Reiiciens 
Ordinarius libellum, significavit non posse admittere appellationem. Die 
24 novembris 1886 petiit oretenus vel ut sententia immutaretur, vel sibi 
concederetur appellatio ad S. Sedem. Utraque res denegata fuit, et insimul 
significatum fuit reo, ipso facto suspensum fore die 26 novembris, nisi pa- 
reret. Sed hoc die non comparuit et missam celebravit. Eadem die paroecia 
tradita fuit Thomae Blahuta coram repraesentantibus populi et patroni, 
et consignatum est desuper documentum cum protocollo, in quo condemna- 
tus propria manu scripsit, se hunc actum considerare, qua violentiam cano- 
nibus contrariam, contra quam querelam ad Sanctam Sedem interponeret. 

Vespere diei 29 novembris comparuit personaliter coram me, ait Epi- 
scopus, rogans absolutionem a suspensione, ast quamvis ipsi dixerim, me 
huic petito solum tum deferre posse, si contumaciam suam deposuerit, 
tamen nec ad beneficium in Wolocza canonice institui, nec Capellaniam 
in Wiezownica deserere voluit, declarans, se id facere non posse, donec 
Sancta Sedes appellationem eius resolverit, quam asseruit per Illinum ac 
RiÉum Nuntium apostolicum Vindobonae residentem se interposuisse. 

Hisce breviter praemissis quoad processuum legalitatem et regulari- 
tatem, animadversum fuit vulgatum in iure esse, posse Episcopos aliquem 
privare beneficio et aliud illi tribuere, «si nempe (prout loquitur Reiffen- 
stuel ad tit. De rer. bermut., num. 38, gravis causa id postulet, vel quia 
beneficiatus minus est idoneus ad praestanda munera beneficii huius, vel 
hoc in loco etc.» 

Item scitum est parochum capitalibus inimicitiis implicatum, licet absque 
eius culpa, a residentia primum dispensari solere iuxta Fagnanum, lib. 3 
Decret., cap. Clericos, de cler. non resid. ad sex menses; idemque prorsus 
sentit S. C. EE. et RR. in Zlben., super remotione parochi populo invisi, die 
15 octobris. 1601. ! 

Porro si hisce de causis, quamvis innocente parocho, ius tamen eius 
translationem decernit, a fortiori eadem imponi poterit, si vera ac positiva 
parochi culpa suppetat. In themate autem, sin minus de crudelitate eius 
in suum populum, de exactionibus excessivis, de furore, quo identidem 
aliquem percussit, satis constare videtur. 

Nec post relata ab Episcopo dubitare licet de forma processus, quatenus 
scilicet fuerit in substantialibus violata, ita ut nullum possit habere valo- 
rem. Testes enim sub iuramento auditos, citatumque esse reum, praeter 
firmissimum Episcopi testimonium, aperte ostendunt prima et secunda 
sententia Premisliensis, ipsaque sententia Leopoliensis, in qua edenda 
Archiepiscopus acta omnia et rei exceptiones prae manibus habuisse, 
omniaque rite expendisse fatetur. 

Insuper cum prima sententia Premisliensis acceptata fuerit a reo, ac 
transierit in rem iudicatam, nec ab ea appellaverit, licet in ipso eius tenore 
reus ad provocationem pro libitu faciendam intra decendium excitaretur; 
et cum in ea sententia Episcopus statuerit hunc sacerdotem intra biennium 
optare debere ad aliud beneficium, nisi vellet post id temporis translatio- 
nem ex officio pati; nec non una monitione, pro trina valitura, idem sacerdos 
edoceretur tunc translationis poenam citius subiturum, si impactorum 
criminum reus adhuc inveniretur; nulla suppetit pretiosa ratio, cur iniu- 
stitiae conqueratur. Siquidem iterum ipse incidit in vexationum et percus- 
sionum culpas, sicut utraque posterior sententia ostendit. Praeterea du- 
bium valde videtur, utrum coram decano et vicedecano lIerolasviensi dixerit: 
ad S. Sedem appello. Quandoquidem in litteris responsivis tam a Zywicki 
quam a decano signatis, super facta sententiae communicatione, huius 
appositae reservationis nihil est dictum. 

Demum licet supponi velit Zywicki aliquod appellationis ad S. Sedem 
interponendae propositum expressisse coram decano et vice decano Ierosla- 
viensi: tamen cum intra tempus utile nihil egerit, cum imo Episcopo fassus 
sit sententiae se fore acquieturum, priori proposito, si tamen expressum 
fuerit, nuncium misisse videretur. 

Porro acceptata sententia translationis, eam rite Episcopus exequi 
poterát. Nam quando reus dixerit se velle parere sententiae, statim ipsa 
executioni mandanda est. Et fortius quia in themate agebatur de exceptione 
nullitatis sententiae, quae regulariter non impedit executionem ipsius, prout 
habet textus in can. Sicut sine, 2, q. 1, et Clement. Ut calumnüs, de sent. 
et re tudic., nisi forte agatur deexecutione, quae semel facta fieret irretracta- 
bilis, aut res sit de sententia evidenter ac notorie nulla; qui tamen non sunt 
ad rem casus. 

Si autem poterat urgeri executio sententiae, et consequenter appellatio 
seu querela ad S. Sedem interposita effectum tantummodo devolutivum 
et non suspensivum habebat; profecto redarguendus non videtur Episcopus. 
in eo, quod comminaverit suspensionem, nisi reus statuta die e paroecia 
discederet. | 

Atqui suspensio prius comminata ac subinde inflicta in tempus indefi- 
nitum ad frangendam alicuius contumaciam vera censura est, non simpli- 

citer poena, prout uno ore omnes tradunt canonistae ac theologiae moralis 
DD., quae proinde, si violetur, irregularitatem secumfert; ideo sacerdos 
Zywicki in irregularitatem incurrisse videtur. Ex cap. enim r, de sent. 
et re iudic., si suspensus ab officio actum suspensione sibi interdictum 
culpabiliter exercet, contrahit irregularitatem. 

Aliunde vero ex cap. Pastoralis, 53, de appellat. appellatio a censuris 
ab homine latis solummodo quoad effectum devolutivum, non vero quoad 
effectum suspensivum admittitur; ideoque inutiliter super hoc puncto ad 
interpositam coram $. Sede appellationem provocaret sacerdos Zywicki, 
ut a censurae effectibus et ab irregularitatis poena se subtraheret. 

Nihilominus quum ipse ignorantia se excuset, ac deinde cognita veri- 
tate a celebrando abstinuerit, remissum fuit EE. PP. perpendere, num 
aliqua benignitas super hoc puncto ipsi indulgenda sit. 

Quibus praenotatis, proposita fuerunt diluenda dubia: 

I. 4n oppositio nullitatis sententiarum a Sacerdote Zywicki interposita 
admittenda sit in casu? 

2. Zn, et sub quibus conditionibus a suspensione et ab irregularitate absol- 
vendus sit in casu? 

Die 18 iunii 1887 Sacra, etc. respondit ad 1. Negative. Ad 2. Affirmative, 
postquam mandatis Episcopi paruerit et ad mentem; scilicet, ut scribatur 
Episcopo, qui, postquam certior. factus fuerit ex parte gubernii nihil obstare, 
et dummodo memoratus Sacerdos iudicio ipsius Episcopi dignus habitus fuerit, 
eumdem de alio beneficio ad tramitem sententiae provideat. 

Hac sententia gravatus sacerdos Zywicki beneficium novae audientiae 
petiit, et ideo causa reproponitur sub forma: 

I. Zn sit standum, vel recedendum a decisis in primo dubio in casu? 

2. An sit standum, vel recedendum a decisis in secundo dubio in casu? 

Die 20 augusti 1887 Sacra, etc. respondit: In decisis et amplius. 

[Thesaurus Resolutionum, tom. 146, p. 364-400, 526]. 


4272. 
S. C. C.,, Ventimilien., 19 maii, 18 aug. 1888. 


Die 18 septembris 1871 nuptias inibat in parochiali ecclesia loci Car- 
pasio Catharina Saccheri puella annorum 12 et mensium novem, et Anto- 
nius Scarella, vir quintum lustrum attingens, qui a quatuor mensibus e 
militia redux iam erat, et in familia Saccheri receptus vivebat. Parochus 
loci nolebat eos in matrimonium coniungere, attenta aetate et parva intel- 
ligentia sponsae, et quia insuper quaedam peiora subesse suspicabatur, 
sed re ad Vicarium Generalem deducta, hic, puella audita, matrimonium 
fieri iussit, Sponsi octo menses communem vitam duxerunt primum in 
paterna uxoris familia, dein in ipsa familia viri; sed gravioribus in dies 
exortis dissidiis, Antonius Catharinam a se reiecit. 

Res utut moderno Episcopo in s. visitatione innotuit, processum instrui 
curavit, qui tamen cum aliqua irregularitate confectus fuit forte ob adiun- 

ctorum loci et personarum difficultates. Mater sponsae audita fassa est, filiam 
suam nuptiarum tempore sufficienti cognitione caruisse; se autem illicito 
amore Antonium deperiisse, imo cum eo antequam duceret Catharinam 
quater et cum copula perfecta rem habuisse; ac demum se compulisse filiam 
ad matrimonium, ut ipsa potius in amore haereret apud Antonium. Addidit, 
se de dispensatione petenda ad effectum matrimonii filiae non cogitasse et 
hac in re nihil scire. Catharina autem semel ac bis excussa retulit, se absque 
plena causae cognitione, ne matri resisteret, imo aegre animo ad matrimo- 
nium consensisse, imo post affirmativam responsionem ad altare flevisse; 
durante contubernio cum viro suo concubuisse, sed haud maritaliter, quia 
vir saepius quidem, sed incassum copulam cum ea habere tentavit: se autem 
tunc temporis nec menstruationes habuisse, quae nonnisi in posterum, 
cum in oppido San Remo famularetur, inceperunt. 'Tresdecim testes auditi 
deposuerunt de fama publica pravi commercii matris Catharinae cum Anto- 
nio et de tenui corpore et praesumpta incapacitate puellae ad nuptias. Vir 
demum Niceae, ubi morabatur, examini se sistit, et confessus est turpem 
suam relationem cum Catharinae matre; circa vero consummationem ma- 
trimonii renuit respondere, et ad haec noluit depositioni factae sub- 
scribere. . 

In hoc rerum statu propositis duobus dubiis S. V. O. responsionem 
distulit, ut complerentur acta. Sed Episcopus datis litteris edixit, innumeris 
obstringi difficultatibus ad rite acta complenda, quia pagus Carpasio ferme 
inaccessus est, et Cleri defectu Dioecesis laborat, unde petebat di assu- 
mere e adunare prove estragiudiziali. Audito Defensore matrimonii S. H. O. 
ex audientia SSii annuit, ac proinde Sacerdos Cuneo, Vicarius Generalis 
ad honorem cum Cancellario se transtulit Carpasium, et ibi novem testes 
examini subiecit iuxta interrogatoria a vinculi Defensore (absente) con- 
scripta. Porro omnes substantialiter in iisdem affirmandis convenerunt, quae 
supra dicta sunt, videlicet insufficientem puellae aetatem corporisque 
evolutionem, copulae cum eadem impossibilitatem et Antonii cum puellae 
matre prohibitam relationem, demum puellae circa matrimonium igno- 
rantiam. 

Canonista contendit matrimonium in themate duplici ex causa fuisse 
nullum: ob defectum consensus puellae et ob impedimentum affinitatis ex 
copula illicita Antonii cum matre Catharinae ante matrimonium habita. 
Prius demonstrat ex defectu evolutionis corporalis et mentalis puellae, ex 
ipsius et Parochi agendi ratione, qui nuptias benedicere renuerat, porro EX 
vi morali, qua Catharina a parentibus, praecipue a matre ad matrimonium 
adigebatur, ac demum ex ipsius Catharinae reluctantia in reddendo debito. 
Impedimentum vero affinitatis ostendit eX depositione plurium testium ac 
fide iurata tum Antonii, tum matris Catharinae. Unde impedimentum diri- 
mens necessario ortum fuit: Conc. Trid., Sess. 24, de ref. matr., cap. 4, 
a quo coniuges dispensationem: non obtinuerant. 

'Theologus e contra ostendere studuit, in themate non constare de vi 
etme tu sufficienti ad dirimendum matrimonium, neque de matrimonii 
inconsummatione, demum satis demonstratum non censet impedimentum 

affinitatis ex copula illicita. ''heologo autem ex officio adhaeret vinculi 
Defensor. 

Quibus positis quaeritur: 

I. 4n constet de matrimonii nullitate in casu? Et quatenus negative. 

II. An sit consulendum .SSrüo pro dispensatione a matrimonio rato et 
non consummato in casu? 

Die 19 maii 1888 Sacra, etc. respondit ad I. Praevia sanatione actorum, 
Affirmative. 

Ad II. Provisum. 

Reproposita vero causa, auditoque matrimonii Defensoris voto, ad 
dubium: 

An sit standum, vel recedendum a decisis in casu? 

Die 18 augusti 1888 Sacra, etc. respondit: In decisis. 

[Thesaurus Resolutionum, tom. 147, p. 289-314, 518-520]. 


4273. 
S. C. C., Lunen.-Sarzanen., 18 aug. 1888. 


Episcopus Lunen.-Sarzanen., H. S. C. exposuit: Regularis quidam pri- 
vilegio carens, ut a quocumque catholico Antistite ordinari valeat, Ordinarii, 
in cuius dioecesi extat conventus, ubi Regularis incolit, attestationes exhi- 
buit extraneo Episcopo, quibus declaratur ipsum Ordinarium extra tempora 
statuta Ordinationem non tenere. Hinc quaeritur: 

I. Zn, iuxta constitutionem Benedicti XIV, Impositi, 27 februarii 1746, 
Episcopus extraneus possit extra tempora a canonibus statuta, regularem prae- 
dicto privilegio carentem ordinare in casu? Et quatenus affirmative: 

2. An sufficiat attestatio Ordinarii dioecesani, ut in casu; vel requiratur 
attestatio, qua declaratur Episcopum loci, quo regularis degit, non tenere Ordi- 
nationem temporibus statutis? Et quatenus negative ad primum: 

4. An consuetudo contraria ab illa constitutione Benedictina derogare 
possit in casu? 

Super his precibus dubiisque exquisito Consultoris voto, considera- 
tisque Conc. 'Trid., Sess. 23, cap: 8, de ref., ac H. S. C. decr. 15 martii 1596 ? 
cum memorata constitutione Benedictina: 

Die, etc. Sacra, etc. respondit ad 1. Affirmative. 

Ad 2. Requiri attestationem | Episcopum proximo legitimo tempore non 
habiturum Ordinationem. 

Ad 3. Negative. 

[Thesaurus Resolutionum, tom. 147, p. 594-600]. 

4274. 
S. C. C., Conimbricen., 18 aug., 1 sept. 1888. 


Episcopus Conimbricensis et Redactores religiosae ephemeridis nsti- 
tuigoes Christias S. H. C. exponebant: extremis his temporibus magnam 
' exortam esse controversiam in hoc Regno Lusitaniae et praesertim in hac 
Dioecesi, apud scriptores catholicos circa interpretationem textus S: Con- 
cilii Tridentini, cap. 2 in fine, Sess. 25, de ref. Ut igitur veritas clare 
pateat, ac tuto et efficaciter defendi possit, sequentium dubiorum solutio- 
nem Oratores humiliter expostulant: 

I. Utrum in his universitatibus, quae immediate Romani Pontificis pro- 
tectioni et reformationi non subsunt, sed quarum cura, visitatio et reformatio 
ad Statum civilem pertinet, etiam Statui civili competant omnia illa munia, 
quae S. Concilium recenset verbis sequentibus: diligenter curent, ut ab eisdem 
universitatibus... (ea quae) correctione et reformatione digna fuerint... emen- 
dentur et statuantur? 

II. Et quatenus affirmative: utrum in supradictis muniis, quae ad Statum 
civilem pertinent, comprehendatur etiam supremum officium integritatis fidei 
curandae, quod officium vulgo dicitur superintendentia doctrinalis? 

III. Utrum superintendentia doctrinalis, etsi ad Statum civilem pertineat, 
sit tamen directa, quatenus nulla alia intermedia potestate exerceatur, et 
exclusiva, quatenus a. Statu civili tantum exerceri possit? 

IV. Utrum, etsi ad Statum civilem pertineat cura, visitatio et reformatio 
universitatum et studiorum generalium, supremum tamen officium integritatis 
Fidei curandae, seu superintendentia doctrinalis competat Episcopo ordinario, 
etiam respectu universitatis, quae in sua dioecesi existit? 

V. Utrum Episcopus ordinarius possit per se et immediate doctorem ali- 
quem illarum universitatum, quarum cura, visitatio et reformatio ad Statum 
civilem pertinet, admonere de errore, quem forte doctor ipse vel docuerit in 
untversitate, vel scriptis tradiderit per dioecesim vulgatis? 

In themate Statui favere videtur praeter ipsum cap. 2, Sess: 25, de ref., 
praecipue cap. 20 eiusdem Sessionis, itemque cap. 8, Sess. 22, de ref., ubi 
eiusmodi scholarum exemptio ab episcopali visitatione declaratur. Verum 
Concilii iussio, quae in proposito capite universitatum praesidentibus fit, 
curandi scilicet, ut in eisdem recipiantur Tridentina decreta, et ad eorum 
normam, quae catholicae fidei sunt, doceantur, et quae sint emendatione 
digna, pro religionis et ecclesiasticae disciplinae augmento corrigantur: 
ex logico illius capitis contextu, ex contextu historico ac demum ratione 
materiae seu obiecti praecepti Episcopis immediate et directe facta vide- 
tur. Quibus plane congruit Leonis XIII ep. 26 iun. 1878 ad Emum Card. 
Urbis Vicarium,! itemque Pii IX syllabus errorum, prop. 25774791495 


L1 Cf. N..574. 

His itaque perpensis videant EE. PP., quomodo respondendum sit ad 
supradicta dubia. 

Die 18 augusti 1886 Sacra, etc. respondit: Dilata. 

Die r septembris 1888 Sacra, etc. respondit ad I. Ex Conc. Trid., Sess. 25, 
cap. 2, de ref., curam, visitationem: et reformationem Universitatum, quae 
Romani Pontificis protectioni et reformationi non sunt immediate subie- 
ctae, proprio ac nativo iure pertinere ad Ordinarios dioecesanos, et ad eosdem 
propterea spectare, pro religionis et disciplinae ecclesiasticae augmento, emen- 
dare et statuere, si quae in praedictis Universitatibus correctione et reforma- 
tione digna fuerint. Contrariam autem doctrinam damnatam fuisse in Syllabo 
S yCsDna DI LX. | 

Ad II., III., IV. et V. Provisum in primo. 

[Thesaurus Resolutionum, tom. 147, p. 601-618, 637]. 


4275. 
S. C. C., Tudertina, 15 sept. 1888. 


Supremis quibus decessit tabulis mensis iunii 1887 Franciscus Bian- 
chini domo Collevalenza, Dioecesis Tudertinae, legatum 200 libellarum 
annualium constituit ad hoc, ut singulis diebus festis in illius pagi paro- 
chiali ecclesia secunda missa celebraretur pro anima sua et populi commodo. 
Verum Sacerdos non invenitur, qui illuc accedat et legato satisfaciat. Aliunde, 
notat in supplici libello Parochus loci, necessitas duarum missarum pro 
diebus festis in hac Paroecia videtur evidens, quia parochianorum numerus 
700 superat, unica vero pagi ecclesia vix 300 fideles capit, quare etiam tem- 
pore praeterito pro secundae missae celebratione semper adfuit Cappel- 
lanus. Idcirco Parochus prospiciens necessitatem secundae missae in die 
crescentem, atque in praebenda paroeciali videns magnum detrimentum, 
humiliter petit facultatem celebrandi secundam et per eandem satisfaciendi 
legato defuncti Bianchini. Oratoris preces Ordinarius commendat propter 
adductas ab eo rationes, quas confirmat. 

Quoad binationem animadvertendum est, quoties constet de causis 
expressis in const. Declarasti Nobis Benedicti XIV,! Episcoporum esse 
licentiam impertire; in dubio autem, et a fortiore, si causae desint, ac nihilo- 
minus grave necessitatis motivum ad binandum occurrat: dispensationis 
iudicium ad S. Sedem natura sua reservari. De supradictis causis agunt 
resolutiones S. C. in Cameracen., 25 septembris 1858, * in Salamantrna, 
22 februarii 1862,? etc. 

Quoad aliud precum caput ex allegata Benedictina constitutione et ex 
citatis superius causis coram S. C. agitatis liquido constare, eleemosynam 
pro secundae missae celebratione vetitam prorsus esse. Nec in contrarium 


1 Cf. N. 365. 
2 Cf. N. 4167. 

696 Curia Romana 


valere causam paupertatis beneficii parochialis, ex 8 11 cit. constitutionis. 
Nihilominus pro rei veritate recoli oportet, aliquando S. C. permisisse, ut 
Sacerdos Sacrum iteraturus aliquid perciperet, non quidem qua missae 
eleemosynam, sed propter incommodum extraordinarii itineris, laboris, 
aliusve tituli externi, prout contigit in Treviren., 23 martii 1861, ! etc. Qui- 
bus praenotatis quaesitum fuit, quid esset precibus respondendum. 

Die, etc. Sacra, etc. respondit: Quoad binationem affirmative, quoadusque 
alius Sacerdos reperiatur, qui secundam missam celebret; quoad reliqua negative. 

[Per summaria precum a. 1888. — Cf. etiam Acta S. Sedis, vol. XXI, 


P- 547-550]. 
4276. 
S. C. C., Spalaten., 14 dec. 1889, 25 ian. 1890. 


In suburbio magno Spalati in ecclesia paroeciali S. Crucis sub initium 
saeculi XV erecta est Confraternitas quae a S. Cruce nomen obtinuit. Verum 
ab anno 1882 sodales eiusdem Confraternitatis propter quaestiones poli- 
ticas inter se misere scindebantur, ita ut in processione Corporis Domini 
vis armata intervenire debuerit, ne maiora inter duas Confratrum factiones 
mala evenirent. Porro anno 1883 sodalitatis Praesides una simul cum qui- 
busdam senioribus (vecchiardi) iuxta statuta convenerunt et futuros sodali- 
tatis Moderatores elegerunt. Quod maioritati confratrum non arrisit. Conve- 
nerunt itaque 89 sodales, inter quos nonnulli ex senioribus, aliosque 
Officiales sibi benevisos constituerunt. Ordinarius rem improbavit, ipseque 
politicus Urbis Magistratus eidem subscribendum haud censuit: verum- 
tamen electi sub die 3 novembris, utpote a maioritate confratrum suffulti, 
in officio perstiterunt. Interea sodales bis generalia comitia habuerunt, 
quin tamen politicum Urbis Magistratum iuxta civilem legem admonerent. 

His de causis die 19 iunii 1884 Urbis Praefectus ad Episcopum Scripsit 
ab eoque quaesivit: se non fosse opportuno per motivi di ordine pubblico di 
provocare dall' E. Luogotenenza (di Zara) lo scioglimento della Confraternita 
sunnominata. Die 2 iulii respondit Episcopus, suppressionem sodalitatis 
expedire rendendosi tale misura mon solo opportuna, ma anche necessaria, 
se si considerino i motivi addotti da esso i. r. capitano (nempe turbas a sodali- 
tate promotas, Officialium electionem contra statuta factam, necnon comitia 
sine venia habita) e che la Confraternita in discorso corrisponde sempre meno 
agli scopi, per cui dalla Chiesa veniva ammessa; ed anziché mantenersi religiosa 
e disciplinata, é insubordinata e violenta. His habitis Magistratus Spalatensis 
ab I. Locumtenente ladrensi Sodalitii dissolutionem impetravit, eamque 
obtinuit decreto diei 8 augusti 1884. 

Verum, cum eo ipso anno die 24 iulii nonnulli confratres a S. Cruce 
iuxta civilis Imperii legis praeceptum Locumtenenti exhibuissent statuta, 
ut a politica auctoritate confirmarentur et Sodalitas recognosceretur, factum 
est, ut ea ipsa die 8 augusti, qua suppressio Sodalitatis a S. Cruce decerne- 

batur, eadem praecise die signaretur a Locumtenente approbatio statuto- 
rum in recognitionem Sodalitatis a S. Cruce. Hinc magna confusio. Nam 
Ordinarius retinuit antiquam sodalitatem a S. Cruce cum suis iuribus et 
privilegiis esse vi prioris decreti Locumtenentis suppressam; vi vero alte- 
rius decreti, quo statuta approbabantur, censuit novam aliamque omnino 
laicam Sodalitatem a S. Cruce fuisse erectam. At Metropolita Iadrensis et 
Sodalitas saltem pro maiore parte, imo et politica auctoritas aliud sense- 
runt. Verum Episcopus innixus opinioni, quod antiqua ecclesiastica Soda- 
litas a S. Cruce esset suppressa, et quod ea, quae sub hoc nomine veniebat, 
utpote novis Statutis instructa et ab Ordinario non approbata, ecclesiastica 
societas non erat, nec ullo pollens iure in ecclesia S. Crucis, ideo vetuit, 
quominus haec Sodalitas, ut morale corpus ecclesiasticum in loco antiquae 
Confraternitatis admitteretur; sodales e contra id praesumebant; hinc com- 
plura gravia scandala evenerunt, quae non deplorari non possunt. 

Interim vero, dum tanta animi firmitate contra Sodalitium S. Crucis 
ecclesiastica auctoritas dimicabat, cogitatum est novam Confraternitatem 
in paroeciali ecclesia S. Crucis institui. Idque factum est die 5 ianuarii 1885. 
Nova sodalitas a SSriio Crucifixo nomen habuit, eiusque statuta ab Episcopo 
et a civili potestate approbata illico fuere, et plures ex sodalibus a S. Cruce 
(ii forte, qui a maioritate dissenserant) huic novo sodalitio se adscripserunt. 
At cum veteres confratres a S. Cruce id, quod putabant in sui aemula- 
tionem factum, aegrius ferrent, maiora dissidia parabantur. Quapropter 
insistente Episcopo I. Locumtenens Iadrensis novo lato decreto sodalitatem 
a S. Cruce iterum suppressit eiusque bona iterum ecclesiae paroeciali 
adscripsit. Sodalitate ad Ministerium Negotiorum Internorum appellante 
Episcopus die 24 maii 1887 ad Parochum S. Crucis has litteras dedit: L'Or- 
dinario non à in grado di ammettere la stessa Confraternita, non ostante, che 
le superiori autorità politico-amministrative abbiano dato luogo al ricorso della 
Confraternita, né in chiesa, né in luogo sacro, né in qualsiasi funzione ecclesia- 
stica, alcuno degli atti contemplati dal suo statuto, e le proibisce specialmente 
il suono delle campane; (tanto pi) che già presso cotesta chiesa parrocchiale 
si trova attiva coll'approvazione dell'autorità ecclesiastica e politica la Confra- 
ternita del S Srüo Crocifisso. 

Tunc sodales suppressae Confraternitatis tandem die 9 iunii 1887 ad 
Metropolitanum recursum habuerunt, qui excepto libello, auditoque in 
scriptis suffraganeo Episcopo die 8 augusti eiusdem anni 1887 sententiam 
tulit, quae pluribus perpensis ita explicit: Questo foro Metropolitano con 
autorità proprie annulla i decreti curiali 16 febbraio 1884 e 24 maggio u. s., 
e riconosce tuttora sussistente la Confraternita di S. Croce di Spalato e la 
ristabilisce nell'anteriore suo stato. 

At Episcopus statim ac notitiam huius sententiae accepit, ad S. Sedem 
provocavit, et litteris ac documentis litteras comprobantibus nisus est se 
suaque acta tueri. Vicissim ad sententiae propugnationem Archiepiscopus 
longam epistolam exaravit. Sodalitatis autem Praeses 5. Sedem coram adivit, 
peculiaremque patronum sibi elegit. Datum itaque fuit die rr augusti 1888 
decretum: ponatur in folio. 

Patronus, qui sodalitium sibi adlegit, in primis studet evincere, Metro- 
politanam Curiam in edenda sententia, qua sodalitas in integrum restitue- 
batur, suo iure usam fuisse, et potestate legitima haud caruisse. Siquidem 
iuxta tit. de supplenda neglig. praelat. negligentia inferioris Iudicis, ex qua 
ius tertii laeditur, corrigi ac suppleri a superiore Iudice debet. Porro sustinet, 
Metropolitani sententiam esse iuri consonam, quia corrigit decretum Epi- 
scopi, qui sine monitionibus et sine canonica inquisitione suppresserat 
sodalitium olim ab auctoritate ecclesiastica erectum, ad cuius suppressio- 
nem neque causae legitimae adfuerunt. Sed etiamsi ex parte quorundam 
Confratrum adfuissent, alienum omnino est ab ecclesiastica aequitate uni- 
versam societatem supprimere eo, quod nonnulli socii male se gesserunt et 
dissidia excitarunt. Nec praetereundum est spirituale bonum, quod soda- 
litium sibi proponit. Demum sententiae confirmationem sustinet eo, quod 
illa sit omnino conformis sententiae tribunalis imperii et legi civili ibi vigenti. 

Verum, licet perturbationes et scandala, quorum Sodalitas arguitur, 
gravia adeo non putentur, ut suppressioni sodalitii legitimam causam prae- 
bere valuerint: nihilo tamen secius colligi etiam debet, dissidia et pertur- 
bationes non tam in se, quam in adiunctis esse iudicanda, et ex realibus loci 
circumstantiis metienda. In facto vero esse videtur, Sodalitatem instru- 
mentum unius ex politicis factionibus Spalatensibus factam fuisse, nec 
potuisse corrigi, quia maior pars contra minorem, Parochum ecclesiae 
Rectorem, ipsumque Municipale Consilium dimicabat et nova dissidiorum 
consilia in dies moliebatur. Unde cum Sodalitas a primaevo suo scopo 
mutuae caritatis fovendae defecisse, ad finem suum haud amplius posse 
restitui, sed contrariis prorsum studere videretur, hinc non immerito de 
medio esse tollendam iudicatum est. Et quamvis causae contra confratres 
vel Confraternitates vel eorundem bona ad iudicem ecclesiasticum spectent, 
nihilominus perpendi etiam debet, quod periculosa res erat Episcopo, ni 
forte impossibilis, sua auctoritate suoque unice nutu Societatem, quae adeo 
turbulenta videbatur, dissolvere: ideo brachii saecularis ministerio utendum 
censuit, quod non videtur prohibitum. De cetero neque ad haec argumenta 
recurrendum est, ut suppressio Sodalitatis sustineatur. Quandoquidem 
ipsi sodales e censu ecclesiasticarum congregationum excessisse et suis 
actibus suoque arbitrio in album laicalium societatum se reduxisse videntur. 
Siquidem sodalium maioritas, reiectis Moderatoribus legitima forma sta- 
tutis, quosdam sibi pro anno 1874 constituit contra statutorum formam 
electos, quos Episcopus non admisit, sed reprobavit, quos tamen maioritas 
sodalium sequuta est. Sic vero electi nedum in officio perstiterunt, sed 
insuper die 24 iulii 1884 nova statuta civili magistratui exhibuerunt, quae 
probarentur. Quibus a Magistratu probatis Episcopus Spalaten. non im- 
merito censuit hodiernam Sodalitatem a S. Cruce diversam esse ab antiqua, 
et omnino laicam, utpote quae recognita dumtaxat a civili potestate fuit. 
Ex const. enim Quaecumque Clementis VIII sodalitates, ut ecclesiasticae 
habeantur, sunt erigendae de consensu Ordinarii, a quo etiam debent eorum 
statuta examinari et approbari. ! 

IXCf.N. 192. 

His perpensis, aliisque etiam consideratis, quae in defuncti Episcopi 
Spalatensis epistola, seorsim distribuenda, continentur, rogantur EE. PP. 
definire: 

An sententia Metropolitanae Curiae Iadrensis sit confirmanda vel infir- 
manda in casu? 

Die 14 decembris 1889 Sacra, etc. respondit: Dilata et audiatur novus 
Episcopus. 

Die 25 ianuarii 1890 Sacra, etc. respondit: Sententiam esse infirmandam 
et amplius. 

[Thesaurus Resolutionum, tom. 148, p. 911-924, tom. 149, p, 76, 77]. 


4271. 
S. C. C.,, Neapolitana, 22 febr. 1890. 


Alexandriae Aegypti vespere diei 28 aprilis 1870 Adelia de Dominicis, 
illustris puella, nuptias inibat cum Petro Ingovitz, viro ferme quadrage- 
nario. Adverso prorsus ac reluctante animo id se fecisse affirmat Adelia, 
et nonnisi ex coactione novercae, cuius custodiae ac tutelae a patre paulo 
ante defuncto commissa fuerat, quaeque a privigna se liberare magnopere 
studebat. Per aliquod tempus se cum viro vixisse quidem fatetur, sed quasi 
cum patre, seorsim, quin cum eo unquam conveniret, imo vel condormiret. 
"Tandem a viro, qui eam in dies magis contrariam experiebatur, post bien- 
nium dimissa, Neapolim se recepit ac supplici libello a SSiho petiit, ut 
processus tam super nullitate sui matrimonii, quam super non consumma- 
tione instrueretur penes Neapolitanam Curiam, dispensata tamen inspe- 
ctione, a qua maxime se horrere mulier dicebat. Audito itaque Ero Archie- 
piscopo die 17 decembris 1887 ita rescribebatur: « Eho Archiepiscopo, qui 
processum conficere curet tam super asserta nullitate, quam super inconsum- 
matione et causis dispensationis, servata forma, et cum facultate subdele- 
gandi: quoad vero dispensationem a corporis inspectione habebitur ratio, 
quum primum ad H. S. C. pervenerint acta processus ». 

Iamvero accersita et excussa mulier pluribus successivis vicibus haec 
retulit: « Essendo io in età di 14 anni andata con mia matrigna a far visita 
alla signora Levi moglie del direttore del Banco di Alessandria, si presentó 
in conversazione un uomo, Pietro Ingovitz, che mostrava circa 40 anni, 
tutto ben composto, il quale scambió delle parole con mia matrigna, e men- 
tre io con mia sorella eravamo vicino ad un tavolo per curiosare delle foto- 
grafie, venne mia matrigna ed autorevolmente mi disse: Questi sard tuo 

, marito; parole, che in quel momento non mi fecero alcun senso. Dopo una 
settimana l'Ingovitz venne a visitarci in casa, ed allora incominció in me 
una grande avversione per lui, non ostante che non faceva passar giorno 
senza farci arrivare dei fiori e dei dolci. In altre circostanze della sua venuta 
cercava nascondermi, fin ad appiattarmi sotto il letto. Io stessa al momento 
non saprei dare spiegazioni, come egli abbia potuto sposare me, che non 
facevo altro che avversione e rifiuti. Vidi in quei giorni molto occupata 

mia matrigna a fornirmi del corredo. Ma per quante premure osservava 
per parte sua, per tanta avversione io dichiarava per parte mia, finché una 
sera risolutissimamente le dissi: Jo mom voglio sposare affatto Ingovitz. E 
perché le mie parole erano dette con una determinazione assoluta, mia 
matrigna mi corse addosso con gesti minaccevoli per farmi del danno; ma 
io con gli occhi aperti le dissi: Mamma non lo fare, e credo che il mio volto 
dovette atteggiarsi a tale furia da impaurirla, perché nel fatto ella si ritrasse 
da me ed io fui presa da una convulsione nervosa che poi si risolvette in un 
dirottissimo pianto. Fu poi una sera verso la mezzanotte, che fui obbligata 
a scendere con mia matrigna in una cappelluccia non molto lontana dalla 
nostra abitazione, che certo non era la chiesa parrocchiale di S. Caterina, 
che io ben conosceva, e in questa cappelluccia fu trovato Ingovitz con altri. 
Quel che ricordo e, che tutta la sera piansi da bagnare tutto il velo che por- 
tava sul capo, che mi inginocchiai ai piedi dell'altare, che un Sacerdote 
incominció a fare un'esortazione sui doveri coniugali, e che un zufolio con- 
tinuo all'orecchio mi tolse l'udito, poi segui un abbagliamento alla vista, e 
che altro fosse seguito, non lo so. Allorché rivenni, io era ancora vestita. 
con gli abiti nuziali circondata da mia matrigna e mia sorella, che mi prodi- 
garono delle cure. Posteriormente mi fu narrato, che fui presa sulle braccia 
e portata in casa come morta, e vi fu chi avesse detto: Povera signorina entra: 
coi piedi avanti. Dopo due giorni mia matrigna mi presentó l'anello che disse 
esser l'anello nuziale, che io dispersi dopo due settimane. Ho conoscenza 
di non aver mai proferito alcuna parola innanzi al Parroco. Come poi fosse 


stato registrato tale matrimonio nei libri parrocchiali, non potrei affermarlo. 


Non ricordo neppure, se fosse stato prete o monaco che avesse assistito a 
quell'atto. Posso solamente deporre, che i testimoni, i quali furono presenti 
al mio matrimonio, massime Giuseppe Levi, direttore della Banca di Egitto, 
erano persone interessate del mio matrimonio per favorire la mia privigna, 
e cosi altolocate da poter benissimo aver potuto fare delle pressioni sull'animo 
del Parroco, perché registrasse il matrimonio. Aggiungo ancora, che in 
Alessandria d'Egitto la religione meno tollerata é la cattolica, prova, che 
appena una chiesa cattolica eravi in tutta Alessandria, e che bastava incon- 
trare l'indignazione di uno di questi altolocati, perché potevano correre il 
pericolo i frati di essere espulsi. E credo che questo pensiero abbia molto: 
influito sulla condiscendenza del Parroco. Per una quindicina di giorni 
non vidi neppure Ingovitz, e credo che ad arte non l'avessero fatto venire 
nella stanza, perché certo la sua presenza avrebbe ingravato la infermità. 
Poi passavano cinque in sei giorni, finché la mia matrigna parti per Firenze. 
Allora io rimasi in Alessandria con l'Ingovitz. La mia stanza era proprio 
per una giovine zitella con tutti gli abbigliamenti della mia età di fanciulla, 
e l'Ingovitz avea la sua stanza molto lontana. Camera nuziale non ve n'era. 
Io non ricordo d'averlo veduto alcuna volta men che perfettamente abbi- 
gliato. Per due anni l'Ingovitz non si spinse neppure per ombra a quegli 
atti di affetto e di esterna significazione, che sono leciti ancora tra fratelli 


e sorelle. Ma poi essendo sufficientemente rimessa in salute ed essendo 


venuta a dimorare con me la zia, che l'Ingovitz pensó spiegare i suoi diritti 

maritali sopra di me, ma non ebbe il coraggio di dirmelo e fece che mia zia 
me ne parlasse. L''Ingovitz rimase dispiaciuto del rifiuto, minacció che mi 
avrebbe abbandonata. La mia resistenza fu tanto pronunziata, che Ingovitz 
non credette ritornare a farmi fare altre pressioni. Seppi poi, che egli era 
partito con grande rancore contro di me, chiamandomi testarda, e che non 
avrebbe voluto saper piü nulla di me. D'allora in poi non vi é stata pià 
alcuna relazione tra di noi, come se fossimo morti l'uno all'altra. Quando 
si é iniziata la causa, 10 non seppi neppure dare notizia ove egli dimorasse ». 

Interim cum retulisset actrix se putare virum suum Labaci degere, ubi 
cum alia femina filiisque ab ea susceptis vitam ab aliquot annis ducere 
compererat: Neapolitanus ludex Labacensem Curiam interrogavit. Et 
cum ita esse cognovisset, mandavit, ut instantia mulieris viro notificaretur 
eique terminus 20 dierum ad comparendum sive per se sive per procura- 
torem intimaretur. Sed Petrus Iudicem deprecatus est, ut procuratorem 
sibi ex officio deligeret, quod ille statim praestitit. Deinde vero idem Iudex 
commisit Labacensi Curiae, ut servata canonica forma et iuxta formulas 
interrogationum a Defensore vinculi penes Neapolitanum "Tribunal con- 
cinnatas Petrus excuteretur. Cuius fassione omnia, quae Adelia supra depo- 
suerat: eius aversio a marito, matrimonii inconsummatio, etc. plane confir- 
mantur. 

Aegypti Pro-Vicarius Generalis a Iudice pariter interrogatus nihil 
referre valuit, nisi Sacerdotem matrimonio assistentem fuisse P. Bernar- 
dum O. F. M;, qui postea in Conventum Assisinatum se contulit. Deinde 
Neapoli excussus fuit testis Angelus de Petris, qui Adeliae fassionem in 
omnibus confirmavit. Testes vero septimae manus Adeliae credibilitatem 
persuaserunt. 

Porro medicus Rocco facta mulieris inspectione deposuit: « In seguito 
a minutissimo e coscienzioso esame fatto sulle parti genitali della signora 
Adelia de Dominicis ho potuto constatare che la membrana imene, che costi- 
tuisce la verginità nelle donne, era integralmente normale come nelle donne 
vergini ». Quam relationem confirmat etiam "Theresia Staglianó, in cuius 
domo inspectio fiebat. Alter autem medicus propter Adeliae repugnantiam 
et resistentiam eam inspicere non potuit. 

Interim rogantur EE: PP., ut his omnibus inspectis, aliisque quae in 
adnexis votis et animadversionibus super defectum liberi consensus, immo 
manifestum dissensum puellae continentur, libratis, dignentur enodare 
dubia: 

I. An constet de matrimonii nullitate in casu? Et quatenus negative: 

II. An sit consulendum SSSfio pro dispensatione a matrimonio rato et 
non consummato in casu? 

Die, etc. Sacra, etc. respondit ad I. Affirmative. 

Ad II. Provisum in primo. ! 

[Thesaurus Resolutionum, tom. 149, p. 141-192]. 


L Cf. N: 4279. 

4278. 
S. C. C., Calven., 28 mart. 1890. 


Quaerenti Episcopo Calvensi, cui aeque principaliter est unita Dioecesis. 
"T heanensis: 

Se possa obbligare i sacerdoti di Calvi col precetto di ubbedienza sub 
gravi e con censura di restar sospesi a divinis et in divinis a presentarsi o 
come economi curati o come parroci titolari per concorso alle parrocchie 
vacanti di questa Diocesi di T'eano... e se possa ancora obbligare come sopra, 
sacerdoti religiosi, i quali per i tempi attuali dimorano in famiglia? 

Die, etc. Sacra, etc. rescripsit: Detur responsum, ut in Parmen., diei 
17 ianuarii 1886, ad tertium dubium;! quoad vero viros religiosos, qua- 
tenus extra claustra vivant de suorum superiorum temporanea licentia, 
rem agat (Episcopus) cum iisdem superioribus. 

[Per summaria precum a. 1890. — Cf. etiam Acta Ap. Sedis, vol. II, 


P- 914]. 
4279. 


S. C. C., Neapolitana, 10 maii 1890. 


Resoluta fuit haec causa die 22 februarii praeteriti. ? Sed cum matri- 
monii vindex, prout Benedictina constitutio Dei miseratione ? lubet, ab 
hac sententia appellasset, et beneficium novae audientiae petiisset, iterum 
proponitur causa cum novis eiusdem Defensoris animadversionibus. Qui- 
bus perpensis dignabuntur EE. PP. definire dubium: 

An sit standum vel recedendum a decisis in casu? 

Die, etc. Sacra, etc. respondit: In decisis. 

[Thesaurus Resolutionum, tom. 149, P- 340-342]. 


4280. 
S. C. C. litt. encycl. 27 iul. 1890.* 


Non sine magno animi moerore SSmus D. N. Leo PP. XIII accepit, 
nonnullos Sacerdotes, ex Italia, praesertim meridionali, ad Americanas 
regiones emigratos eam ducere vitam, quae a morum integritate et sancti- 
tate, quam ecclesiasticus vir praeseferre debet, prorsus abhorret. Volens 
itaque Beatissimus Pater tanti mali ulteriori dilationi pro viribus obsistere, 
eas renovando et ampliando cautelas ac remedia, quae praeteritis annis 


* Ad Episcopos Italiae et Americae. 

iam fuerant adhibita, audito voto Cardinalium S. Congregationis Concilii, 
mandavit eidem Congregationi mittere ad Episcopos et Ordinarios tum 
Italiae tum Americae sequentes praescriptiones. 

1. Quoad italos sacerdotes emigratos in America commorantes, locales 
Antistites contra delinquentes summarie procedant ad formam sacrorum 
canonum, etiam tamquam Apostolicae Sedis delegati, si opus sit. 

2. Quoad futurum vero, prohibetur absolute Italiae Episcopis et Ordi- 
nariis concedere suis presbyteris de clero saeculari litteras discessoriales 
ad emigrandum in regiones Americae. 

3. Exceptio tantummodo admitti poterit, onerata Episcopi conscientia, 
pro aliquo eius dioecesano sacerdote maturae aetatis, sufficienti sacra 
scientia praedito, et omnino iustam afferente emigrationis causam. Qui 
tamen bonum testimonium habens intemeratae vitae in operibus sacri 
ministerii cum laude veri spiritus ecclesiastici et zeli salutis animarum 
hactenus peractae, idcirco fundatam spem exhibeat aedificandi verbo et 
exemplo fideles ac populos, ad quos transire postulat, nec non moralem 
certitudinem praestet nunquam a se maculatum iri sacerdotalem dignitatem 
exercitatione quarumcumque vulgarium artium et negotiationum. 

4. Sed in huiusmodi casu idem italus Episcopus et Ordinarius, omnibus 
rite perpensis et probatis, rem, absque sacerdotis postulantis intermedio, 
directe agat cum Ordinario americano, ad cuius dioecesim ille transire 
cupit, et habita ab ipso americano Ordinario eiusdem sacerdotis formali 
acceptatione una cum promissione eum ad aliquod ministerii ecclesiastici 
munus deputandi, de omnibus et singulis praefatae S. Congregationi 
Concilii referat. Quae si tandem consensum dederit, tunc poterit Episcopus 
discessorias litteras. concedere, communicando americano Antistiti per 
secretam epistolam, nisi ei iam cognitae sint, notas personales emigrantis 
sacerdotis, ad effectum impediendi fraudes circa subiecti identitatem. Ex 
ea dioecesi ad aliam in America idem sacerdos emigrare nequeat absque 
nova S. Congregationis licentia. 

5. Excluduntur in. quacumque hypothesi presbyteri ritus orientalis. 

6. Quod si non agatur de emigratione, sed de aliquo Italiae sacerdote, 
qui ob personales et honestas temporaneas causas pergere velit ad Americae 
partes, satis erit ut proprius Ordinarius, his perspectis, ac dummodo de 
caetero nihil obstet, eum muniat in scriptis sua licentia ad tempus (unius 
anni limitem non excedens), in qua praefatae abeundi causae declarentur, 
cum conditione, ut suspensus illico maneat a divinis, expirato praefixo 
termino, nisi eius legitimam prorogationem obtinuerit. 

7. Non comprehenduntur his legibus de emigratione in Americas ii 
Sacerdotes, qui ad hoc speciali aliquo gaudent apostolico privilegio. 

[Collectanea S. C. de Prop. Fide, vol. II; n937234]: 

4281. 
S. C. C., Vratislavien. 9 aug. 1890. 


Episcopus Wratislaviensis, his litteris nuper ad S. Sedem recurrit: 
« Exponitur humillime Sanctitati Vestrae ex parte devotorum illius ora- 
torum Henrici Bienau, Edmundi Holthoff, Francisci Forsche, Iosephi 
Golenia, Bernardi Ioppich, Antonii Bugiel, Dioecesis Wratislaviensis sub di- 
tione borussica in Seminario meo clericali degentium, quod ipsi sacra ton- 
sura et ordinibus summopere cupiunt initiari. Sed quoniam dicti oratores, 
in Universitate litterarum Wratislaviensi quondam studiosi, duellorum 
complices extiterunt, nempe Henricus Bienau semel duellum perpetrando, 
et centies quinquagies vel cooperando vel spectando; deinde tamquam spe- 
ctatores Iosephus Golenia semel, Franciscus Forsche bis, Edmundus Hol- 
thoff et Bernardus Ioppich pluries, Antonius Bugiel denique quater vel 
quinquies ad monomachiam provocando vel provocationem acceptando, 
omnes irregularitate irretiti videntur. Attamen quaestio exorta est, utrum 
ex defectu famae secundum S. Conc. Trid., Sess. 24, c. 19, de ref., 
an ex defectu lenitatis irregulares sint. In tali enim casu hucusque, secun- 
dum communem opinionem et usum in civitate ac Dioecesi Wratislaviensi 
vigentem, defectum lenitatis adesse statuebatur; cum duellum, ut fere 
his temporibus inter Universitatis studiosos committitur, ludus potius 
temerarius vitaeque periculo carens, quam res magni momenti existimetur, 
et spectatores mera curiositate, non consensu plerumque adducti sint. A 
defectu lenitatis absolvendi Sanctitas Vestra, ut praedecessoribus meis, 
sic mihi quoque facultatem die 23 iunii a. pr. benignissime imperita est. 
Sed ut in hac re in posterum quodvis dubium tollatur, Sanctitati Vestrae 
humillime supplico, ut Ipsa gratiosissime velit declarare, a quanam irre- 
gularitate in tali casu dispensadum sit ». 

Ante iuridicam disceptationem in subiecta materia praemonita fuerunt 
nonnulla quoad genus ac modum horum duellorum, quae inter ephebos 
scholarum praesertim Universitatum germanicarum alumnos passim obti- 
nent. 

Nonnunquam profecto inter studiosos illarum accademiarum duella 
eodem more, quo in ceteris regionibus locum habent. Sed plerumque non 
ita. Duella enim scholariorum, quae etiam peculiari nomine vocantur, in 
eo consistunt, ut duellantes, armis specialibus, idest parvo quodam cultro, 
utentes, et ceteris partibus corporis bene tectis, sibi in faciem incisionem 
seu vulnus inferant, cuius tamen vestigia plerumque brevi tempore obli- 
tescunt. Nullatenus igitur mors vel mutilatio intenditur, atque rarissime 
et nonnisi per accidens, ex imprudentia aut ex alia causa e duello extrin- 
seca haec tristia facta accidunt. Nec semper proprie ex vindicta vel ob 
honorem reparandum duella haec committuntur, sed potissimum ludi, 
crudelis profecto, vel exercitationis gratia. Ad hunc effectum imo, sub specie 
nempe huius ludi vel exercitationis praestandi ac fovendi, adsunt inter 

universitatis discipulos societates, in quibus pro obtinendo altiore gradu 
certus duellorum instituendorum numerus praescribitur, et, quodam tem- 
pore sine duellis transacto, praesides societatum pro praetextibus suscitan- 
dis ad duella instituenda conveniunt. Generatim catholici ab his facinori- 
bus se abstinent, non tamen semper, quia, ut Archiepiscopus in suo libello 
meminit, duella huiusmodi ludus potius temerarius vitaeque periculo 
carens, quam res magni momenti aestimatur. 

De iis itaque, qui hisce certaminibus dant operam, quaerit Praesul, an 
in irregularitatem incidant, et utrum ex defectu famae, an potius ex defectu 
lenitatis. Materiam valde implexam ingredimur; nam « irregularitatis cogni- 
tio difficilis est et perplexa, non quidem per se, sed quia permulti omnia 
susdeque verterunt ac vertunt», ut cum Sayrio Eius d'Annibale in sua 
Summul., tom. 1, p. 400, edit. 3 notat. Cuius rei argumentum habetur in 
ipso, qui proponitur supplex libellus. Nam in eo supponitur, imo commu- 
niter receptum dicitur, quod in scholariorum monomachiis irregularitas 
ex defectu lenitatis contrahatur. 

At vero irregularitas ex defectu lenitatis ab iis dumtaxat contrahitur, 
qui ad iudicium sanguinis, idest ad hominis occisionem vel, ut olim contin- 
gebat, ad mutilationem, sponte sua et publica auctoritate iuste concurrunt, 
aut ab iis, qui in iusto bello offensivo hostem occidunt aut mutilant. Insuper 
etiam in iis casibus nonnisi mortis aut mutilationis, effectu sequuto, irre- 
gularitas contrahitur. Haec communia sunt apud receptissimos DD. ut 
Reiffenstuel. ad lib. 5 Decr., tit. 12, $3, n. 75, Erhus d'Annibale, l. cit., 
p.423, seq. Uno verbo defectus lenitatis contrahitur, quoties humanus 
sanguis iuste vel in bello vel in causa capitali funditur. 

At in duellis nil horum habetur, nam non in publico bello offensivo, 
non ex formali iudicio, non iuste sed iniustissime, privato arbitrio et cru- 
deli ratione humanus sanguis effunditur. Quapropter tam longe est, ut in 
his certaminibus quaestio sit de lenitatis defectu, ut de irregularitate ex 
delicto casus possit potius contingere. Quoties enim ex duello homicidium 
vel mutilatio sequatur, praeter reliquas poenas, irregularitatem ex homi- 
cidii vel mutilationis crimine insaper contrahi nemini dubium videtur. 
Emus D'Annibale, Comment. ad Const. Ap. Sedis, n. 102. 

Verum monomachiae, de quibus quaestio, inter discipulos contingentes, 
ad haec extrema se porrigere non videntur; nam mortem ex his numquam 
sequi posse nisi per accidens, et mutilationem, quae est membri alicuius, 
proprium et distinctum officium habentis, ut ecce oculi aut brachii, abscis- 
sio, nonnisi extraordinario et rarissime evenire posse fertur. Ceterum quum 
etiam in his casibus irregularitas non contrahatur, nisi effectu sequuto, 
idest eruto oculo, brachio abscisso etc., aut morte illata; iam non potest 
generice quidquam praestitui, sed in singulis casibus quaestio est diri- 
menda. Habebitur namque irregularitas ex delicto, quoties mors aut muti- 
latio contigerit; non habebitur, quoties haec facta deficiant. 

Ast poena, quae duellis semper affixa est, et ex qua peculiaris irregu- 
laritatis macula ortum habet, est zmfamia. Sane Conc. T'rid., Sess. 24, 
cap. r9 duellantes eorumque patrinos, ut perpetuo infames habendos 


Vol. V1 45 


706 Curia Romana 


esse declaravit. Iamvero infames irregulares sunt, et exinde ordines eccle- 
siasticos suscipere prohibentur. Can. fin. dist. 51; can. 17, Znfames, Caus. 6, 
qu. r. Et quum agatur de infamia iuris, ipso facto admissi delicti con- 
tracta, nonnisi auctoritate Principis seu dispensatione pontificia auferri 
potest. 

Quibus positis, considerandum venit, num duella, de quibus in themate 
quaeritur, hac lege Tridentina comprehendantur. Porro graves rationes 
occurrunt, quae sententiam affirmativam suadent. Omnia enim elementa, 
quae DD. ad duellum requirunt, in casu nostro etiam reperiri videntur. 
« Duellum proprie dictum, seu monomachia est pugna inita inter duos vel 
plures in pari numero, privata auctoritate, et ex condicto, statuto loco, et 
tempore, cum periculo occisionis, mutilationis ve] vulneris ». Ita Ferrar., 
v. Duellum, n. 1. Haec definitio in re est communis inter auctores; iamvero 
cuncta huius definitionis elementa in casu, de quo agimus, verificantur. 
Licet enim non adsit periculum occisionis, nec proprie dictae mutilationis; 
adest tamen certum vulneris periculum: quod sufficere videtur, ut duellum 
proprie dictum haec scholariorum pugna censeatur. 

Praeterea, ut sit duellum, non oportet illud esse fatale; nam decernit 
Clemens VIII, const. Illius vices, anni 1592, tanquam duella proprie dicta 
eiusque poenis subiecta illa etiam esse habenda, quae cum pacto ineuntur 
«de dirimendo certamine, cum primum alteruter vulneratus fuerit seu 
sanguinem fuderit».* Imo Bened. XIV, const. Detestabilem, anni 1752 se- 
quentem thesim proscripsit: « Excusari possunt etiam honoris tuendi vel 
humanae vilipensionis vitandae gratia, duellum acceptantes vel ad illud 
provocantes, quando certo sciunt pugnam non esse secuturam, utpote ab aliis 
impediendam ». ? Duellum igitur haberi videtur, etiamsi periculum occi- 
sionis vel mutilationis non adsit. i 

Ulterius, haec effera certamina, de quibus sermo habetur, rectae rationi 
et legibus ecclesiasticis ex iisdem motivis repugnant, ac si cum periculo 
occisionis vel mutilationis instituerentur. Quamquam enim quandoque non 
proprie ad vindictam sumendam vel ad honorem reparandum sequi vi- 
deantur, semper tamen sub specie saltem vindictae sumendae aut honoris 
reparandi ineuntur, atque viam ad graviora duella cum periculo occisionis 
et mutilationis sternunt. Ceterum nihil refert, qua de causa initum fuit, 
v. g. spectaculi, ut olim aut virtutis ostendendae causa. Imo, ubi DD. 
expresse tractant de requisitis, ut quis poenas in duellantes statutas incur- 
rat, eodem omnino loco habent periculum occisionis et mutilationis atque 
periculum vulneris. Ex dictis igitur asseri posse videtur, duellantes eorum- 
que patrinos irregularitatem ex infamia iuris incurrere. 

At ex altera parte perpendendum est, in materia odiosa nos versari; 
nam agitur de poena, et «in poenis benignior est interpretatio facienda » 
ex reg. 49 iur., in VI, idest stricta, nec ultra id, quod in lege aut sententia 
expresse cautum est. Quo posito principio plane liquet in primis, specta- 

tores imo et cooperatores duellorum iuris infamia non notari. Etsi enim 
«complices vel qualemcumque operam aut favorem (duello) praebentes 
nec non de industria spectantes illudque permittentes » excommunica- 
tioni R. Pontifici reservatae subiaceant ex peculiari praescriptione const. 
Apostolicae Sedis, et ex articulo finali cit. cap. 19, Conc. Tridentini; nihi- 
lominus, cum de his nullus sermo fiat in articulo praecedenti eiusdem 
capitis, ubi de infamiae poena sermo est, iam iuxta legitimas interpreta- 
tionis regulas concludendum est, complices et spectatores duellorum infa- 
miae poena non multari: et idcirco in themate eos Seminarii alumnos, qui 
de alio crimine rei non sunt, quam de spectato scholariorum duello, etsi 
forte haec duella ea sint, quae Tridentinum infamiae nota percellit, nihilo- 
minus infamiae poena non irretiri dicendum est. 

His perpensis dignentur EE. PP. definire dubium: 

An, a quibus et ex quonam titulo irregularitas contrahatur, quando duel- 
lum ea ratione committitur, qua his temporibus inter Germaniae. Universi- 
tatis alumnos fieri solent in casu? 

Die, etc. Sacra, etc. respondit: Affirmative, a. duellantibue eorumque 
patrinis, ex infamia iuris. 

[Thesaurus Resolutionum, tom. 149, p. 769-776]. 

S. C. C,, Parisien., 31 ian. 1891. 


Die r2 aprilis 1887 in ecclesia parochiali loci Neuilly sur Seine matri- 
monium inibat Carolina Legrand, puella honesto loco nata, et Carolus 
Normand, litterarum Professor Parisiis. At laeva auspicia: nam post octo 
dies, consummato iam matrimonio, vir uxorem improviso reliquit, litteris 
ac verbis nuncians, se eius iam fastidire. Nihilominus ob minas parentum 
et consanguineorum post paucos dies veniam petiit et contubernium cum 
uxore restituit, at tali animo talique proposito, ut videretur sibi praefixisse 
uxorem defatigare, ut tandem suo nutu recederet. Quae tamen, cum mali- 
tiam virtute ac patientia superare niteretur, duos menses inter aerumnas 
fortis perstitit, usquedum vir iterum coniugale tectum reliquit. 

Cum vero nulla spes affulgeret eum ad saniores sensus revocandi, 
quin imo constaret, prout asserunt, eum aliis inhonestisque esse irretitum 
amoribus, de redintegrando consortio animum omnes abiecerunt. Quin 
imo Carolina Legrand eiusque parentes meditati sunt, utrum infaustae 
huiusmodi nuptiae validae in se essent: et putaverunt eas impugnari posse 
ex capite consensus, quippe qui a Carolo Normand nonnisi irrisorie et 
quasi ad experimentum praestitus videbatur. 

Adierunt itaque Ordinarium Parisiensem, tamquam proprium, qui 
audita actrice, testibus ab ea inductis, aliisque, ipso excusso Carolo Normand 
ac nonnullis denique epistolis ad rem facientibus perpensis, tandem die 

26 iunii 1888 sententiam tulit actrici favorabilem, qua nullum atque irri- 
tum matrimonium dicebat ob deficientiam veri consensus ex parte viri, 
seu potius ob evidenter intellectam conditionem contrahendi matrimonium 
dissolubile contra bonum Sacramenti. 

Ex appellatione Defensoris vinculi causa supremo 8. H. C. iudicio 
definienda proponitur oeconomice tamen, quia familia Legrand, quae olim 
locuples, nunc fortunarum dispendium passa, haud par dicitur expensis 
solvendis. 

"Theologi votum actrici favet; secundum Canonistae vero votum Curia 
episcopalis Parisiensis nullum hoc renunciavit matrimonium his innixa 
motivis: I. quod vir certe consensum dederit, non in vinculum indissolu- 
bile sed solubile, ut constat ex ipsius declarationibus coram tribunali, et 
ex epistolis ad D. Vael scriptis, tempore non suspecto. 2. Ex testimoniis 
habetur, virum non semel affirmasse, nullatenus se matrimonium ullum 
contracturum, nisi lex « divortii civilis » vigeret. 3. Constat virum in hoc 
proposito permansisse tum coram magistratu civili, tum coram parocho, 
contrahendo; iuxta ipsum, matrimonium coram parocho vana est cere- 
monia, civile autem unice verum est, quamvis solubile. 4. Concordia perfecta 
inter dicta et facta a viro, ante et post matrimonii celebrationem, simul 
cum circumstantiis antecedentibus, concomitantibus, et subsequentibus 
illam, quae omnia intentionem ostendere videntur matrimonii solubilis 
tantum contrahendi. 

Processum perlegi, ait Canonista, sed non statim ad conclusionem 
aliquam deveni. Nam ex una parte habetur processus rite confectus, cum 
sententia iudicum, de quorum probitate et diligentia nequit dubitari; dum 
ex altera parte difficultas haud parva sese mihi offert in eo, quod, pars sat 
notabilis testimonii constituatur declarationibus non ?uratis Carol Nor- 
mand, qui partes « rei» in causa agit, simul cum depositionibus consan- 
guineorum, affinium et amicorum actricis, qui omnes fidem merentur 
propter bonam famam, sed ut plurimum non proferunt nisi «audita» 
per ipsos a Carolina. Iam vero in iure «'l'estis non iuratus non probat » 
et exceptiones a iure admissae locum non habent in casu; et testes « ex 
auditu » mirifice quidem dicta ab aliis confirmant, quin constituant pon- 
dus aliquod testimonii novum: praeterquamquod infirmari videtur tum 
actricis, tum amicorum testimonium ob «commodum» quod obvium 
est, actricis, et ob sympatiam, naturalem et iustam certe consanguineorum. 

Insuper, perfectus licet sit processus, quoad formam, pars eius histo- 
rica amplior desideraretur. Vix explicatur, potissimum, si conclusionem 
patroni actricis amplectamur, quae visa est a iudice approbari, quomodo et 
cur tum parentes, tum Carolina connubium ambiverant cum viro quadra- 
genario, indolis perversae, vitiis dedito, qui propriam impietatem nulla- 
tenus celaverat. Nec instabilis et irresolutus cum esset Carolus in negotio 
matrimonii, non satis intelligitur, qui fit, ut nulla gravis suspicio menti 
ingesta fuerit sive magistratus civilis, sive parochi, vel saltem menti pa- 
rentum et affinium Carolinae. Aetas eius, forsitan iam 25 annis egressae, 
motivum suppeditat aliud; ex actis non apparet, quod partes omnes absol- 

veret a gravissima et summa imprudentia, in hypothesi quod contentio 
actricis sustineri possit, prout sustinetur a Curia Parisiensi. 

Ut rite procedat inquisitio, in limine afferenda ea sunt, ceu norma et 
regula in controversia, quae certa et ab omnibus admissa circa consensum 
matrimonialem, praesertim circa « consensum conditionalem » quia de hoc 
ultimo tantum in casu praesenti sermo esse debet. Tam vero ex omnibus, 
quae consensum afficere possunt conditiones, in matrimoniis contrahendis, 
illae tantum invalidant, quae contrariae sunt substantiae matrimonii vel 
« bonis » eius. Hoc certum est ex cap. fin., de condit., ubi S. Pontifex decre- 
vit: « Si conditiones contra substantiam coniugii Zuserantur »... matrimonialis 
contractus, quantumvis favorabilis, caret effectu. Super quo textu, notat 
Glossa, tres conditiones assignantur irritantes matrimonium, quia sunt 
contrariae « bonis » ipsius. Prima conditio: « Si generationem prolis evites », 
contra «bonum prolis». Secunda: « donec inveniam aliam ditiorem etc.» 
contra «bonum Sacramenti ». Tertia: «si pro quaestu adulterandam etc. 
contra « bonum fidei ». Absque ullo dubio, aliae etiam conditiones, licet 
hic non expressae, invalidant matrimonium quotiescumque, non minus 
quam istae, substantiae eius adversentur; et proinde certum est, si quis 
consenserat in matrimonium solubile tantum vel temporaneum, talis con- 
ditio esset contra substantiam, et nullum esset matrimonium; huiusmodi 
vero conditio concipi potest vel r. alia mente reposita unus ex contrahen- 
tibus, quo casu invalidum foret matrimonium in foro interno, sed non in 
foro externo ob defectum totalem probationis; vel 2. in pactum deducta a 
duobus contrahentibus: et tunc matrimonium invalidum in foro etiam 
externo; vel 3. demum — ita manifestata ab una, ut altera possit intelli- 
gere consensum esse conditionalem. Circa hunc casum docet de Angelis, 
citans Fagnanum cum communi, matrimonium valere: « Si enim, ait, ab 
uno tantum adiecta fuerit conditio, altero contradicente aut saltem tacente, 
matrimonium valet, cum censeatur ab ea conditione recessisse, posita con- 
tradictione aut taciturnitate alterius », tom. IIT, par. I, p. 149, quod tenen- 
dum puto contra ponentem conditionem, et in favorem innocentis. Si 
appellatio, ut in casu nostro, fit ab innocente, locus est, existimo, interpre- 
tationi magis liberali iuris, ita ut si probari possit conditionem fuisse 
manifestatam, ut de eius existentia, tempore contractus, ambigi nequat, 
declarari potest nullitas, non obstante silentio compartis. 

Sed nequaquam obliviscendum est, quanti a iure existimetur « pactum » 
in re praesenti, quod semper in Resp. S.C. S. Off. usurpatur. Sic in 
responsione ad dubium Episc. Bosnensis: 4m sit ealidum matrimonium 
contractum inter catholicam et haereticum cum intentione solvendi matrimo- 
nium? Resp.: Si ita sint deducta in pactum, seu cum ista. conditione sint con- 
tracta, matrimonia sunt nulla, sin aliter sunt valida. * Ut patet, responsio 
non respicit conditionem, sed eius manifestationem, seu pactum. Pariter 
in alia martii 1868, ? decembris 1872: Matrimonia inita cum solo contra- 

hentium errore, quod matrimonii consummati vinculum in casu adulterii, vel 
ob alias causas dissolvi possit, valida sunt. Si vero sub hac expressa conditione 
inita sunt, ut invalida habenda esse. * Non abs re erit notare, quod in stylo 
S.C. expressa conditio valeat « pactum », ut ex hac ultima responsione 
merito infertur. 

Fundamentum huius doctrinae traditur a Benedicto XIV, de Synodo, 
lib. 23, c. 22: « Quodsi expressa illa conditio de matrimonio ob adulterium 
dissolvendo, apposita minime fuerit, quantumvis contrahentes in eo fuerint 
errore, ut vinculum dissolvi possit, nihilominus locus est praesumptioni, 
ut dum contraherent, matrimonium, prout a Christo institutum fuit, 
inire voluerint: praevalente nimirum generali voluntate de matrimonio 
iuxta Christi institutionem ineundo, eaque privatum illum errorem quo- 
dammodo absorbente, quo fit ut matrimonium ita contractum validum 
firmumque maneat. At ubi contrahentes in ipso matrimonii contractu 
expressam apposuerunt conditionem de dissolvendo quoad vinculum in 
casu adulterii, iam fieri nequit, ut error particularis absorptus maneat a 
generali voluntate... sed potius voluntas generalis extinguitur et suffo- 
catur ab errore particulari, quae manifeste praevalet et dominatur: atque 
hinc oritur nullitas matrimonii, in quo contrahendo apposita fuit conditio 
ipsius substantiae contraria ». 

His praemissis equidem fateor consensum in matrimonium solubile 
tantum, vitiosum esse et insufficiens; non autem in id, quod falso quis exi- 
stimaret solubile esse. Res identica nullimode sunt « error » circa eubstan- 
tiam et «conditio » contra substantiam. Exempli gratia: puellae interdum 
horrescunt commercium matrimoniale, caius naturam omnino ignorabant, 
et veraciter protestantur se nullatenus contraxisse si vel talia suspicassent. 
Nihilominus matrimonia sunt valida, quae irrita prorsus fuissent, si condi- 
tionem expressam de « non reddendo » ipsis apposuissent. Admitto pariter, 
certitudinem metaphysicam in ista materia non requiri et moralem sufficere. 
Sed observandum est argumenta, quae valent pro foro interno, ut v. g. 
« confessio » in casu nostro, per se non sufficiunt praesumptionem destruere, 
in favorem matrimonii, quae semper adest, cum constat de eius canonica 
celebratione, iuxta illud: « Cum nimis indignum sit iuxta legitimas sanctio- 
nes, ut quod sua quisque voce protestatus est, in eumdem casum proprio 
valeat testimonio infirmari ». In cap. Per tuas, 10, de probat. Sed a conclu- 
sione advocati actricis circa praesens matrimonium recedere cogor et a 
sententia Curiae Parisiensis, ob rationes, quas nunc sapientissimo EE. 
iudicio humiliter submittam. 

Ut nullum declaretur hoc matrimonium, constare debet »oraliter Caro- 
lum non habuisse intentionem contrahendi verum matrimonium, prout a 
Christo institutum et ab omnibus intellectum. Atqui hoc non constat, seu 
moraliter certum non est. Ergo. 

Veritas minoris — maior est certa — patebit, si 1. incertum est, Carolum 
in errore versari circa naturam vinculi matrimonialis; 2. si admisso errore, 

incertum adhuc est ipsum consensum, per errorem conditionatum et 
proinde vitiosum dedisse. Iam vero, ad primum quod spectat, impossibile 
est actus processus legere quin, statim deprehendatur magnam esse discre- 
pantiam inter theorias a Carolo in sua confessione non iurata, sed iuridica 
proclamatas, et opiniones eiusdem ex depositione testium collectas. Carolo 
in curia ecclesiastica loquente matrimonium est coniunctio mere tempo- 
ranea viri et feminae — ad libitum utriusque terminabilis — unio indisso- 
lubilis est res absurda, vix concipi potest; sed Carolo, prout eius sermones 
a testibus referuntur — matrimonium res ardua est — per id homo catenis 
compedibusque vincitur — libertati suae valedicit — contrahendo « Rubicon 
transit». Et notandum, quod haec ultima omnia sive ante, sive in puncto 
celebrationis sui matrimonii prolata fuere, dum priora nonnisi post matri- 
monium, cum interrupto domicilio coniugali, processus pro dissolutione 
fuerit aut institutus aut mox instituendus. Iudicent EE. quo tendat haec 
discrepantia 

Incertum ad minus est igitur, Carolum errasse circa naturam vinculi 
et probabile ipsum, dum contraxit, consensum dedisse in matrimonium 
prout communiter intelligitur, id est prout est a Christo Domino institutum. 
Haec conclusio manifesta fit ex analysi eorum, quae matrimonium praecesse- 
runt, quae in actibus referuntur, quae proinde sedulo perpendi debent 
ordine, quo acciderunt. Tota enim difficultas, et vis apparens argumenti 
pro nullitate praetensa, nascuntur, ut mihi videtur, ex neglectu ordinis 
temporis. 

Imprimis loquens Carolus cum D. Gautereau de prole suscipienda 
dixit tempus iam est de hac re serio cogitari. Verum est illum postea 
loquutum esse in sensu prorsus diverso, sed hoc contigit fost matrimonium, 
cum voluerit uxorem deserere. Verum est, quod ipse de matrimonio inter- 
dum loqueretur cum quadam levitate: sed ipsemet deinceps protestatus 
est, ea quae de lege divortii dixerat, ex 7oco fuisse prolata, et zromice pro- 
lata, sensu iocoso accepta fuere a Carolina et ab aliis omnibus. Hoc modo, 
igitur progressi sunt tractatus de hoc connubio. Celebrato matrimonio 
coram Ecclesia; Carolus timores exprimit, et libertatem deplorat, cui 
renuntiandum esset. 

lam vero abstrahendo ab omni iuris subtilitate, quodnam iudicium 
super tota hac historia efformabit vir prudens et rebus versatus? Sane, 
quod Carolus ab initio matrimonium cum Carolina serio intendit, quam 
deinde progressu temporis aut amare desiit, aut potius omnem ideam ma- 
trimonium contrahendi dimisit: quod quidem facile concipitur, cum agatur 
de caelibe quadragenario, egoista et vaga Venere se delectante, qui ingenue 
confitetur, se taedio affici aspectu cuiuscunque feminae post paucos dies. 
Absque dubio, ni animus illi defuerit, totam negotiationem abrupisset. 

Salvo EE. iudicio, puto confessionem Caroli esse omnino reiiciendam 
non tantum ob defectus iuridicos, quod sit mom iurata, et facta tempore 
suspecto et in commodum etiam ipsius, sed etiam ob intrinsecam improba- 
bilitatem suam, et sic cadit principale, quo fulcitur petitio actricis; dum e 
ccntra ex narratione verborum et actionum iuxta ordinem temporis apparet 


712 Curia Romana 


quod incertum omnino sit Carolum in errore circa vinculum matrimoniale 
versari, et adhuc magis incertum quod conditionem vitiosam et vitiantem 
apposuisset consensui ab ipso, in celebratione sui matrimonii, praestito. 

Verum ex instructione S. O. sequentia habemus quoad causas matrimo- 
niales: « Iudex sciat matrimonium esse per se factum quoddam solemne et 
publicum, quod semper validum censeri debet, nisi evidentes rationes nulli- 
tatem eius demonstraverint... iudicium contra matrimonium nunquam erit 
pronuntiandum, nisi earum rationum complexio omme prudens dubium de 
existentia impedimenti excludat ». 

Quapropter cum nullitas in casu non probetur ad exclusionem pruden- 
tis dubii, censeo reformandam esse sententiam Curiae Parisiensis et decla- 
randum est: «, Non constare de nullitate in casu ». 

Cui sententiae vinculi quoque Defensor adhaeret. 

Examinatis itaque processus actis, aliisque, quae apud Consultores et 
vinculi Defensorem habentur, rite perpensis, dignentur EE. PP. definire 
dubium: 

4n sententia Curiae Parisiensis sit confirmanda vel znfirmanda. in casu? 

Die, etc. Sacra, etc. respondit: Sententiam «sse infirmandam. 

[Thesaurus Resolutionum, tom. r5o, p. 1-32]. 


4283. 


S. C. C., Foroiulien., 31 ian. 1891. 


Episcopus Foroiuliensis suis litteris « humiliter implorat ob penuriam 
sacerdotum facultatem, quae iam concessa fuit Archiepiscopo "Tolosano 
die 9 maii 1884, ! cogendi sub praecepto obedientiae, adhibitis etiam, si 
opus fuerit, censuris, sacerdotes viribus pollentes et a quocumque officio 
liberos ad suscipiendam curam ecclesiarum, pastore egentium vel ad im- 
plenda alia munera sub titulo vicarii, eleemosynarii, capellani etc. 

Petitio Foroiuliensis Episcopi, quae in causam nunc venit, non alia 
est ab ea, quae paucos ante annos Emus C. Desprez in tertio sui libelli 
articulo afferebat, quaeque benigne excepta est, prout ex relato rescripto, 
patet. Et iustissime quidem id tunc factum fuit; nam licet canonicae leges 
aequam quamdam libertatem clericis vindicent, nec eos in suorum Episco- 
porum arbitrium, tamquam regulares in Superiorum manus omnino com- 
mittant; quin imo statuant, clericos cogi ab Ordinariis non posse ad prae- 
standum aliquod servitium non expressum in iure, ex cap. Quia cognovimus, 6, 
Caus. 10, q. 3 cum Fagnano in cap. Conquerente, 16, de off. Ord., n. 8 et 
Barbosa, v. Processio, n. 5, in Collect. Ap. decr., ubi et decreta S. C. C. ad 
rem facientia afferuntur; nihilominus id absolute statutum non est; Imo 
quoties necessitas bonumque publicum id exigat, sacerdotes viribus pol- 
lentes et a quocumque officio liberos cogi posse ad sedulam navandam 
operam pro salute animarum, certissima sententia ést;"quam e Sou. 

passim probavit ac sanxit. Satis sit consulere, quae in Urbevetana, 
10 maii 1766,! in Triventina, Curae animarum, 18 augusti 1960,? nec 
non in antiquissimis, ut in Naxen., 23 augusti 1631, aliisque constanter 
decisa sunt. 

Et revera hoc fluit ex ipsa ordinationis natura; nam non sine causa obe- 
dientiam et reverentiam Ordinario suo in actu ordinationis spoponderunt 
Sacerdotes; nec Clerici in sortem Domini otiose vocati sunt, aut sacramenti 
gratiam receperunt, ut solum sibi prodessent, sed potius, ut et aliis tribue- 
rent. Utique in determinandis huius necessitatis limitibus regula taxativa 
minime tradi posse videtur, quoniam isthaec determinatio a variis pendet 
temporum, circumstantiarum et locorum adiunctis. Quapropter in rescripto 
ad Emum 'lolosanum Praesulem facultates ad septennium et perduranti- 
bus iisdem circumstantiis iustissime datae sunt. 

Cum autem in casu Episcopi Foroiuliensis eadem sit facti species, nil 
ulterius videtur ad quaestionis illustrationem addendum, sed rogantur 
EE. PP., ut definire dignentur dubium: 

Zn, et quomodo concedenda sit facultas cogendi sub praecepto obedientiae, 
adhibitis etiam, si opus fuerit, censuris, Sacerdotes viribus pollentes, et a 
quocumque officio liberos, ad curam animarum aliaque munera pro regimine 
animarum necessaria suscipienda in. casu? 

Die, etc. Sacra, etc. respondit: Affirmative in terminis rescripti in Tolo- 
sana ad tertium, dummodo eaedem circumstantiae concurrant. 

[Thesaurus Resolutionum, tom. 150, p. 71-73]. 


4284. 
S. C. C, S. Christophori de Laguna, 9 apr. 1892. 


Ut EE. PP. ea, qua pollent iuris peritia, nonnullis quaestionibus ab 
Episcopo S. Christophori De Laguna seu T'eneriffensi propositis benigne 
responsum dare valeant, eiusdem Antistitis epistolium hic inserere oppor- 
tunum reputatum fuit. 

En itaque eius verba: « Ex novissima conventione inter Sanctam Sedem 
Hispanumque Gubernium anno 1851 inita, sancitum est, ut ius praesen- 
tandi quosdam ad ecclesias cathedrales canonicos potestati civili competeret: 
sed aliquando contingit, canonicos sic a gubernio praesentatos qualitatibus 
a iure requisitis carere: evidentissimum igitur est tunc Ordinarium nulla- 
tenus posse institutionem et canonicam beneficii collationem talibus viris 
conferre. Verum enim vero iuridica indignitatis probatio pluries admodum 
difficilis est, pluries periculis plena; tum quia de occultis delicüs agitur, 
tum quia res versatur circa gravissima crimina, praesertim vero de iis, 
quae sine maximo ecclesiastici ordinis dedecore et populi scandalo publico 

in iudicio adduci nequeunt, cum nihilominus electi indignitas planissime 
Ordinario constet. Quibus praemissis ab Eminentissimis Patribus sequen- 
tem resolutionem dubiorum humillime exquiro: 

I. An possit Ordinarius in casu ex informata conscientia, ut aiunt, 
procedere, et sic indignitate electi patefacta, canonicam beneficii collationem 
denegare? ) 

Et quatenus negative: 2. An semper Ordinarius in casu strictum ordi- 
nem iudicialem servare teneatur, vel sit in sua potestate oeconomice seu 
gubernative procedere? 

Et quatenus negative ad primam partem et affirmative ad secundam: 
3. An de sententia ita oeconomice seu gubernative prolata detur ad Metro- 
politanum recursus, vel tantum ad Sanctam Apostolicam Sedem? 

Pauca, ceu de more, quoad singulas quaestiones animadversa fuerunt; 
et ante omnia, quod primum dubium forsan duplici intellectui posset esse 
obnoxium. Primo enim videretur Praesul quaerere, num sibi fas sit indi- 
gnos ad canonicatus praesentatos repellere, ea procedendi forma adhibita, 
quae ex informata conscientia dici solet; scilicet num facultas concessa 
Episcopis in cap. r, Sess. 14, S. Tridentinae Synodi possit et ad cano- 
nicam beneficii institut&ionem extendi. Iamvero dubitatum quandoque fuit, 
utrum vi praedicti capitis extraiudicialiter ab Episcopis ascensus tantum 
ad sacros ordines interdici, vel etiam suspensio « ab ordinibus, seu gradi- 
bus vel dignitatibus ecclesiasticis » infligi posset. At huiusmodi quaestio- 
nem ab hac S. C. resolutam fuisse testatur Benedictus XIV, de Sym. 
dioec., lib. 12, cap. 8, n. 3: « Ex quibus verbis nempe Tridentinis, colli- 
gitur, posse Episcopum ob occultum crimen, etiam extraiudicialiter cogni- 
tum, non solum clericis prohibere ascensum ad superiores ordines, sed 
etiam a suscepti iam ordinis ministerio eosdem interdicere: quamvis enim 
in secunda decreti parte, ubi de suspensione est sermo, non iterentur lla 
verba: etiam ob occultum crimen quomodolibet etiam extratudicialiter; con- 
stans nihilominus et perpetua S. Congregationis Concilii sententia fuit ob 
continuationem sermonis censeri repetita, eaque utrumque casum com- 
plecti». In cuius asserti confirmationem citat responsum datum Episcopo 
Aleriensi, die 24 novembris 1657, * nec non aliud diei 16 decembris 1730,? 
praeter Oritanam seu Tarentinam, 20 augusti 1735,? Vercellensem, 21 mar- 
tii 1645,* etc. 

Iamvero si Episcopo fas est clericos suspendere ex informata conscientia 
a beneficio iam possesso, non incongruum esset arguere et eodem extraiudi- 
ciali modo procedere posse, ne illius possessionem, qui repellendus foret, 
obtineat. Idque eo magis in themate, cum agatur de canonicatu ecclesiae 
cathedralis, per cuius assecutionem indignus consiliarius fieret Episcopi, 
et quodammodo ad pastoralis regiminis participationem vocaretur. Cete- 
rum animadvertendum etiam est, nonnullos pro regula iuris habere, 

quod sententia lata super institutione in beneficio iurispatronatus contineat 
potius actum extraiudicialem. Unde hoc admisso, potestas extraiudicia- 
liter procedendi, saltem in pluribus casibus, Episcopo haud deneganda 
videtur. 

Nihilominus contra huiusmodi conclusionem forte opponi posset, quod 
Episcopus nequit uti potestate, quae ipsi certo iure non competat. Porro 
praecedens argumentatio et inde deducta conclusio tota innititur in sen- 
tentia, quae limites probabilitatis minime excedit; hinc potestas Episco- 
porum arcendi clericum ab assecutione beneficii, etsi theoretice ut pro- 
babilis defendi possit, haud forsan in praxi tuenda esset: magis adhuc forte 
suadetur ex eo quod Concilium Tridentinum praedicto c. 1, Sess. 14, 
mentionem fecerit tantum de «gradibus vel dignitatibus » iam possessis, 
dum e contra quoad ordines expresse distinxit ordines suscipiendos et 
jam susceptos. Esto ergo quod S. Synodus per illa verba « ordines vel digni- 
tates ecclesiasticae » intelligere voluerit beneficia, non tamen inde seque- 
retur, quod Episcopus habeat facultatem denegandi clerico praesentato 
beneficii institutionem. In odiosis enim ex una expressa facultate aliam 
non expressam minime fas esset eruere; atque in themate si Concilium 
voluisset utramque potestatem tribuere episcopis, utramque expressisset, 
veluti quoad potestatem suspendendi ab ordinibus reapse expressit. 

His accedit, quod institutio canonica ab Episcopo concedenda prae- 
sentatis a gubernio similis prorsus videtur illi; quae in iurepatronatus 
conceditur, quaeque, nisi constet de electi indignitate, denegari non potest. 
Ne igitur laesio aliqua iuribus patronorum obveniat, et in casu, ut con- 
ventio inita anno 1851 inter S. Sedem et Hispaniarum reginam adamus- 
sim servetur, caute admodum in huiusmodi casibus procedendum esset. 
Iamvero si Episcopis extraiudicialiter seu ex informata conscientia liceret 
praesentatos, quos indignos putant, a canonicatu repellere, aditus plerum- 
que quaestionibus cum civili potestate praecluderetur, ac tunc forsan 
prudentiae rationes prae iuridicis sibi locum vindicarent. 

Verumtamen, uti superius innui, dubium a T'eneriffensi Episcopo pro- 
positum posset et aliam interpretationem accipere. Siquidem ea verba «et 
sic indignitate electi patefacta canonicam beneficii collationem denegare » 
'suaderent hanc esse Antistitis mentem, ut nempe sacerdos ad vacantem 
canonicatum praesentatus, ex informata conscientia ob crimen occultum 
ab exercitio ordinis suspendatur, et sic huiusmodi poena factus indignus 
possit ab assequenda canonica institutione prohiberi. T'unc vero suspen- 
sionem, si ad iuris tramites lata fuerit, sustineri videretur: ast haud unde- 
quaque certum apparet, num inde causa sufficiens ad beneficii collatio- 
nem denegandam exurgeret. 

Quoad reliquas quaestiones haec animadversa fuerunt. 

Scitum est S. C. Episcoporum et Regularium anno 1880 Instru- 
ctionem edidisse pro ecclesiasticas curiis, quoad modum procedend! oeco- 
nomice in causis disciplinaribus et criminalibus clericorum. ! Quamvis 

autem in ea haud expresse caveatur potestatem summarie procedendi 
tradi Episcopis in casibus, de quibus scribit Antistes T'eneriffensis, tamen 
et hos saltem implicite ibi comprehendi tenendum esset, et aptari posset 
vulgata iuris regula « ubi eadem est ratio, eadem debet esse iuris dispositio ». 
Et sane cum S. C. praedictam Instructionem dederit, « mature praesenti 
Ecclesiae conditione perpensa, quae pene ubique impeditur, quominus 
externam explicet suam actionem super materias et personas ecclesiasticas », 
auxilium etiam Ordinariis praebere voluisse censendum videtur, qui in ea 
conditione, quam exposuit Episcopus T'eneriffensis versantur. Sin minus 
haud dicendum esset in casu rationes deesse, quibus facultas oeconomice 
procedendi extendenda esset. 

In citata autem Instructione, cap. 42, legitur: « Quum appellatio pro- 
ducitur a sententia alicuius curiae episcopalis ad metropolitanam, Archie- 
piscopus pro cognitione et decisione causae sequitur normam procedendi 
in hac Instructione traditam ». Ex quo sequitur, et in processu oecono- 
mice peracto ad Metropolitanum appellationem dari. Et reapse agitur de 
vero iudicio, a quo, nisi aliud expresse caveatur, ex iure sive civili sive 
canonico, semper provocatio ab inferiori iudice ad superiorem conceditur. 

His quoad propositas quaestiones summatim delibatis, rogantur EE.PP. 
sueta iudicii maturitate resolvere, quae proponuntur dubia: 

I. Zn, et quomodo possit Ordinarius in casu, ex informata conscientia, 
ut aiunt, procedere, et sic indignitate electi patefacta, canonicam beneficii 
collationem denegare? Et quatenus negative: 

2. An fas sit Episcopo oeconomice procedere in casu? Et quatenus affir- 
mative: 

3. Zn a sententia in oeconomico processu lata detur appellatio ad Metro- 
politam in casu? 

Die, etc. Sacra, etc. respondit ad 1. Negative. 

Ad 2. et 3. Affirmative ad formam instructionis S. C. Episcoporum et 
Regularium anni 1680. 

[Thesaurus Resolutionum, tom. 151, p. 232-238]. 


4285. 
S. C. C., Romana, 6 maii 1893. 


R. P. D. Regens S. Poenitentiariae, datis litteris, nuperrime a S. C. C. 
postulabat, ut significare vellet eidem Sacro Tribunali, an in Italia queant 
in eadem Dioecesi nominari duo Vicarii generales, aeque principales. 

Animadversum fuit quoad propositum dubium quod Card. De Luca, 
qui licet ex professo de hac quaestione non disserat, attamen de iurisd., 
disc. 22 et 24, et de benef., disc. 10, n. 7 tradit quod «in una dioecesi unus 
tantum datur Vicarius generalis, cui data sit universa iurisdictio in tota 
dioecesi ». In tractatu vero de parochis, disc. 45, n. 6, idem auctor clarius 
etiam scribit: quod «per necesse unicus debeat esse Vicarius generalis, 
neque in eadem Dioecesi dentur duo Vicarii generales etc.». Cum his 

congruere etiam videtur decretum S. C. Episcoporum et Regularium in 
Almerien., diei 6 septembris 1748,* in quo, etiamsi non appareat sermo- 
nem esse de duobus Vicariis generalibus, aeque principalibus, nonnulla 
tamen reperiuntur verba, quae et casum hodie propositum amplecti vide- 
rentur. Sane ibi haec prostant: eo quod Episcopi nequeant absque expresso 
5. Sedis indulto constituere duos Vicarios generales in una eademque 
Dioecesi; nequibit R. Vestra, ex quo retinebat in officio Vicarium genera- 
lem, deputare Pro-Vicarium generalem, qui iurisdictionem exerceret una 
cum Vicario. 

Nihilominus e contra Lucius Ferraris in sua Bibl. Can., v. Vic. gen. 
asserit quod « episcopus potest etiam binos Vicarios generales aeque prin- 
cipales seu in solidum constituere, maxime si dioecesis sit multum ampla »; 
atque ad assertionem suam firmandam plures citat probatos auctores, ceu 
Reiffenstuel, Rebuffum, Barbosa etc. Ex his sufficiat tantum allegare Reif- 
fenstuel, qui lib. I, tit. 28, de off. Vic. haec habet: «Episcopus potest 
etiam binos Vicarios generales aeque principales, seu in solidum consti- 
tuere, ut expeditioni causarum facilius consulatur ». 

Praeterea commemorare praestat in Adnot. 43, ad vol. I, Reiffenstuel, 
edit. Parisien. anni 1864, legi nonnulla verba deprompta ex epistola ab 
Emo S. C. C. Praefecto die 14 iulii 1858 ad Erhum Card. Gousset con- 
scripta huiusce tenoris: « Capitula cathedralia unum dumtaxat Vicarium 
capitularem, non autem duos vel plures deputare debere, quemadmodum 
de Vicariis generalibus agere licitum est». Quae postrema verba contro- 
versiam dirimerent, si omnibus locis referenda essent, et non unice praxim 
in Gallia vigentem, respicerent, ceu ex dignitate, quam Erhus Gousset in 
Gallia obtinebat forsan arguendum videretur. Etenim notum est, in ultra- 
montanis regionibus, et praesertim in Gallia, duos Vicarios generales 
plerumque constitui ab Episcopis, hancque agendi rationem a suprema 
auctoritate nedum haud reprobari, sed quodammodo approbari. Nam 
refert Santi, Praelect., lib. I, tit. 28, n. 24: «quod Romae expediuntur 
litterae apostolicae — Episcopo et Vicariis eiusdem in spiritualibus consti- 
tutis ». 

Verumtamen nescio, an aliquando hi Vicarii generales, qui in Gallia 
alisque regionibus simul ab Episcopis deputari solent, vere aeque princi- 
pales sint. Siquidem generatim unius ex Vicariis auctoritas versatur in 
iis, quae sunt voluntariae iurisdictionis, . alterius vero, qui et officialis 
dicitur, in actibus iurisdictionis contentiosae et negotiis forensibus. Id, 
ceteris missis, refert Devoti, Inst. can., tom. I, tit. 3, sect. 9, qui ante 
adnotaverat: « In Italia unus constitui solet Vicarius, cui committitur admi- 
nistratio rerum spiritualium et simul contentiosa iurisdictio ». 

Denique animadvertendum est, in praxi, iuxta plurium sententiam, 
rem, de qua agimus, praecipue definiendam esse attenta consuetudine. 
« Hodie solet ita a iuristis solvi haec quaestio, scilicet: ubi consuetudo jam 
viget, ius patitur ut plures Vicarii in solidum constituantur; at ubi haec 

consuetudo non est, non permittitur introduci ». De Angelis, Prael., Jib. T, 
tit. 28, n. 9. Atque in hanc opinionem et S. C. descendisse censet Ferraris, 
loc. cit.: «Ampliatur praedicta conclusio, ut possit Episcopus constituere 
plures Vicarios generales, si ita servetur de consuetudine». S. C. Ep. et 
Reg. in Lancianen., 24 martii 1599. ! 

Quibus animadoersis, quaesitum. est, quid esset respondendum quaesito 
S. Poenitentiariae? 

Die, etc. Sacra, etc. respondit: Negative. 

[Per summaria precum a. 1893. — Cf. etiam Acta S. Sedis, vol. XXVI, 


p. 171-174]. 
4286. 


S. C. C., decr. Vigilanti, 25 maii 1893. 


Vigilanti studio convellendis eradicandisque abusibus Missarum cele- 
brationem spectantibus iugiter incubuit haec Sacra Congregatio, pluraque 
edidit decreta, quibus omne hac in re damnabile lucrum removeri voluit, 
piasque testantium voluntates et obstrictam benefactoribus fidem ad amus- 
sim servari religioseque custodiri mandavit. 

Quapropter ad cohibendam pravam quorumdam licentiam, qui ad ephe- 
merides, libros aliasque merces facilius cum clero commutanda, Missarum 
ope utebantur, nonnulla constituit, eaque, Pio PP. IX fel. rec. approbante, 
edi et Ordinariis nota fieri curavit ut ab omnibus servarentur. ? 

Sed quum postremis hisce annis constiterit, salutares huiusmodi dispo- 
sitiones ignorantia aut malitia saepius neglectas fuisse, et abusus hac in re 
valde lateque invaluisse, Erhi Patres S. C. Tridentini interpretes ac vindi- 
ces, rebus omnibus in duplici generali conventu mature perpensis, officii 
sui esse duxerunt, quod pridem decretum erat, in memoriam plenamque 
observantiam denuo apud omnes revocare, et opportuna insuper sanctione 
munire. 

Praesenti itaque decreto statuunt, ut in posterum, si quis ex sacerdotali 
ordine contra enunciata decreta deliquerit, suspensioni a divinis Sanctae 
Sedi reservatae et ipso facto incurrendae obnoxius sit: clericus autem sacer- 
dotio nondum initiatus eidem suspensioni quoad susceptos ordines simi- 
liter subiaceat, et inhabilis praeterea fiat ad superiores ordines recipiendos: 
laici demum excommunicatione latae sententiae Episcopis reservata obstrin- 
gantur. 

Praeterea cum experientia docuerit, mala, quae deplorantur, ex eo potis- 
simum originem viresque ducere, quod in quorumdam privatorum manus 
maior Missarum numerus congeritur, quam iusta necessitas exigit, ideo 
iidem Emi Patres, inhaerentes dispositionibus a Romanis Pontificibus, ac 
praesertim ab Urbano VIII? et Innocentio XII 4 in constitutione Cum 

saepe contingat, alas datis, sub gravi obedientiae praecepto decernunt ac 
mandant, ut in posterum omnes et singuli ubique locorum beneficiati et 
administratores piarum causarum, aut utcumque ad Missarum onera im- 
plenda obligati, sive ecclesiastici sive laici, in fine cuiuslibet anni Mis- 
sarum onera, quae reliqua sunt, et quibus nondum satisfecerint, propriis 
Ordinarüs tradant iuxta modum ab iis definiendum. Ordinarii autem ac- 
ceptas Missarum intentiones cum adnexo stipendio primum distribuent 
inter sacerdotes sibi subiectos, quos eis indigere noverint: alias deinde 
aut Sanctae Sedi, aut alus Ordinariis committent, aut etiam, si velint, 
sacerdotibus aliarum dioeceseon, dummodo sibi noti sint, omnique excep- 
tione maiores, et legitima documenta edant inter praefixum congruum 
tempus, quibus de exacta earumdem satisfactione constet. 

Denique, revocatis quibuscumque indultis et privilegiis usque nunc 
concessis, quae praesentis decreti dispositionibus utcumque adversentur, 
Sacra Congregatio curae et officio singulorum Ordinariorum committit, 
ut praesens decretum omnibus ecclesiasticis suae iurisdictioni subiectis, 
alisque, quorum ex praescriptis interest, notum sollicite faciant, ne quis 
in posterum ignorantiam allegare, aut ab huius decreti observantia se 
excusare quomodolibet possit: et insuper ut sive in sacra Visitatione sive 
extra sedulo vigilent, ne abusus hac in re iterum inolescant. 

Facta autem de his omnibus relatione SSrio D. N. Leoni PP. XIII per 
infrascriptum S. Congregationis Praefectum, Sanctitas Sua hoc Eminentis- 
simorum Patrum decretum ratum habuit, confirmavit atque edi mandavit: 
contrariis quibuscumque minime obstantibus. — Aloisius Card. Ep. Sabin., 
Praefectus. — L. Salvati, Secretarius. 

[Leonis XIII Acta, vol. XIII, p. 161-165. — Cf. etiam Collectanea S. C. 
de Prop. Fide, vol. II, n. 1832]. 


4287. 


S. C. C, Treviren., 22 iul. 1893. 


Ad normam legis nuperrime latae, in toto Germanico Imperio unum 
idemque tempus aut meridianum diversarum Imperii regionum in horis 
computandis observandum est, illudque referunt publica horologia. Inde 
fit, ut intra fines huius Dioece-is computus horarum legalis spatio semihorae 
tempus locorum medium superet. Quaeritur: 

Possuntne clerici sequi tempus legale in persolvendo Officio divino, tam anti- 
cipantes privatim Matutinum, quam recitantes Vesperas? 

Die, etc. Sacra, etc. respondit: Affirmative. 

[Collectanea S. C. de Prop. Fide, vol. II, n. 1842]. 

S. C. C, Firmana, 9 sept. 1893. 


In relatione status ecclesiae Firmanae S. C. C. exhibita, haec cap. 9, 
de Postulatis, secundo loco reperiuntur: 

« Alterum dubium respicit necessitatem litterarum testimonialium in sa- 
cris ordinibus conferendis iis clericis, qui militare servitium complere coacti 
sunt, et durante militia, hac illac vagare debuerunt. Equidem scio in consti- 
tutione S. M. Pii IX, Apostolicae Sedis, * statutum esse: « suspensionem per 
annum ab ordinum administratione ipso iure incurrunt ordinantes... subdi- 
tum proprium qui, alibi tanto tempore moratus sit, ut canonicum impedi- 
mentum contrahere ibi potuerit, absque Ordinarii eius loci literis testimo- 
nialibus». Verum haec iuris dispositio adeo generalis, quae ceteroquin 
haberi potest tamquam extensio obligationis impositae ab Innocentio XII 
in sua constitutione: Speculatores, * non videtur omne dubium excludere pro 
re, de qua agitur, nempe pro commoratione omnino precaria, eiusdemque 
naturae ac commoratio vagorum, quibus in iure militares comparantur. 
Accedit quod Congregatio S. Universalis Inquisitionis, cui a SSrho Domino 
munus fuit commissum ad examen revocandi legem militaris delectus relate 
ad clericorum promotionem ad sacros ordines, cupiens faciliorem reddere, 
quantum possibile est, eorumdem clericorum promotionem, regulas dedit 
sub die 16 septembris 1875,? quas observare debent Episcopi Italiae in 
his casibus; neque innuit inter has regulas necessitatem litterarum testimo- 
nialium, praescribens tamen habitualem et continuam inspectionem et vigi- 
lantiam super moribus clericorum militarium ope informationum ab Ordi- 
nariis locorum, ubi degunt clerici, quibus Ordinariis speciali modo sunt 
iidem clerici a proprio Episcopo commendati. Haec autem habitualis et 
continua inspectio una cum particularibus informationibus Ordinariorum 
sicuti efficacior est ad cognoscendam vitae et agendi rationem clericorum 
ipsis testimonialibus litteris a Curiis ecclesiasticis expeditis, ita loco ipsarum 
litterarum testimonialium habenda esse videtur. 

« Praeterea illa iuris dispositio, quae continetur in const. Apostolicae Sedis, 
eiusdem naturae esse videtur ac altera, quae respicit libertatem status pro- 
bandam ab iis, qui matrimonio iungi velint. Iamvero pro militaribus, cum 
praesumatur impossibilitas afferendi documenta status libertatis ex iis 
omnibus locis, ubi aliquo tempore remorati sunt, indulgetur, ut status liber- 
tas iuramento suppletorio demonstrari possit. A pari dicendum videtur pro 
clericis, qui militiae servitium compleverunt; imo fortasse ne iuramentum qui- 
dem hac in re necessario exigendum eo quod pro matrimonio contrahendo 
verus processus requiritur, qui pro ordinatione nullibi praescribitur. Cete- 
rum grave onus iniiceretur clericis his, si a quovis Ordinario, intra cuius 
iurisdictionem, etiam tantum per semestre, morati sunt, litteras testimonia- 

les exquirere ipsi deberent. Verum in re tanti momenti EE. VV. iudicium 
"cognoscere exopto ». 

Quum in expositione dubii Ordinarius argumenta adduxerit, quae neces- 
sitatem litterarum testimonialium excludere videntur, hinc pauca adnotan- 
tur, quae contrariam sententiam persuadere possunt. Imprimis animadver- 
sum fuit apertam esse et in suo pleno robore persistere iuris dispositionem 
in constitutionibus SSpeculatores et Apostolicae Sedis sancitam, qua nequeunt 
Episcopi suis subditis, qui alibi tanto tempore morati sint, ut canonicum 
impedimentum ibi contrahere potuerint, absque Ordinarii eius loci litteris 
testimonialibus sacros ordines conferre. Cumque haec lex ad omnes casus, 
in quibus expresse non fuerit derogatum, sese protendat, nec in themate legi- 
time exauctorata inveniatur, consequens esset, illam, haud obstantibus con- 
gruentiae rationibus ex adverso prolatis, et pro notabili commoratione cleri- 
corum in aliquo loco militaris servitii causa, vim suam exerere debere. Hic 
etiam itaque locum sibi vindicaret distinctio quoad morae tempus, atque 
huius habita ratione perpendendum esset, num quandoque statuta in iure 
pro vagis intrare possent, quibus ceteroquin milites generice haud semper 
sunt aequiparandi. Praeterea, attenta generali et clara legis dispositione, de 
qua superius, tenendum esset informationes Ordinariorum in Instructione 
S. C. U. I. diei 16 septembris 1875 praescriptas, loco ipsarum literarum 
testimonialium minime habendas esse. Omisso enim quod agitur de privata 
et secreta informatione, quae in sensu iuris a publico documento, ceu sunt 
testimoniales litterae ordinandis concedendae, quam maxime differt, optime 
fieri posset, quod Ordinariorum vigilantia, in clericos militiae addictos exer- 
cenda, ob peculiaria locorum et rerum adiuncta frustranea evadat, vel alus 
de causis quod informatio ab eis danda aut minime completa sit, aut omnino 
deficiat. Unde et in instructione S. C. super Disciplina Regulari diei 27 no- 
vembris 1892, ! in. qua eaedem, ne dicam rigidiores, ac in Instructione 
S. C. U. I. traduntur regulae quoad vigilantiam et inspectionem ab Ordina- 
ris locorum et Superioribus regularibus super moribus et vitae ratione 
alumnorum cuiusvis religiosae familiae, dum servitio militari sunt addicti, 
exercendam, haec leguntur sub n. 5: « Saranno per tutti (qui ad solemnem 
professionem et sacros ordines admittendi sunt) necessarie le lettere testi- 
moniali degli Ordinari diocesani, nel cui territorio abbiano dimorato almeno 
tre mesi ». Tandem haud nimium urgenda esset paritas inter milites matri- 
monio iungendos et clericos ordinandos, praesertim quia pro illis status 
liberi probatio tantum sufficiat, dum pro his testimoniales litterae non modo 
quoad statum liberum, sed et quoad alia canonica impedimenta requirantur. 
Monacelli, Form. leg. pract., de collat., form. I. 

Quibus animadversis, quaesitum fuit, quid esset. precibus respondendum ? 

Die, etc. Sacra, etc. respondit: Litteras testimoniales »sse necessarias, quo- 
ties promovendus moratus fuerit in aliqua. Dioecesi saltem per trimestre. 

[Per summaria precum a. 1893. — Cf. etiam Acta S. Sedis, vol. XXVI, 

4289. 
S. C. C., Congregationis Passionis, 16 dec. 1893. 


Eminentissimus S. C. EE. et RR. Praefectus dubia a R. P. Ioanne 
a Iesu, Congregationis SS. Crucis et Passionis Domini Nostri I. C. Procura- 
tore Generali eidem S. C. EE. et RR. mense septembris proxime elapsi 
proposita relate ad Missarum celebrationem S. H. C. pro solutione trans- 
misit: 

I. Zn decreta super celebratione Missarum, ac prohibitione illas moderandi 
seu reducendi, etc. emanata a Congregatione S. R. E. Gardinalium Conc. Trid. 
Interpretum, et inserta ab Innocentio PP. XII in sua constitutione 
diei 23 dec. jan. 1697, quae incipit: Nuper, ! obligent, cum poenis in iisdem 
decretis contentis, non solum in Italia et insulis jadiacentibus, sed fetiam. in 
alüs regionibus in casu? 

2. An haberi debeat legitime celebratum Capitulum Provinciale extra Ita- 
liam, cui interfuit cum voce activa et passiva quidam Superior localis, qui ob 
meram oblivionem, prout ipse ait, secum non detulerat attestationem ab omnibus 
Sacerdotibus sui Recessus subscribtam et iuratam de Missarum onerum integra 
satisfactione in casu? 

Sacrae Congregationis Consultor inter caetera haec animadvertit: 

Certo certius Decretum Urbani VIII, ab Innocentio XII confirmatum, 
ad exteras nationes extenditur, ceu declaravit ipsa Congregatio Concilii 
in R. ad ultimum dubium. Sed an etiam prima, quae agit de celebratione 
Missarum, eamque omni modo inculcat, etiam poenas adiiciens, ut negligen- 
tes excitet ad hoc onus implendum, heic perscrutari debemus, quia huic 
puncto tota vis dubii innititur. 

Iamvero, nemo ibit inficias Constitutionem Apostolicam ad omnes 
omnino nationes extendi, quando universaliter loquitur, nec ullum in eadem 
verbum occurrit, quod restrictionem insinuet, nosque ad arguendum inducat 
ad Italiam Insulasque adiacentes unice coarctari. Ut enim hos limites admit- 
tamus, in ipsa constitutione desiderantur notati atque expressi: alias quonam 
modo arguimus Pontificis intentionem, qua unum locum prae alio voluit 
coarctare, cum verba restrictiva non sint, et ab ea potestate promantur, 
quae nullum agnoscit limitem, et ad omnia loca extenditur? Hoc autem 
constat etiam ex consuetudine Apostolicae Sedis, qua, ut dubium omne 
removeat, loca specialia adnotare consuescit, quae obligare intendit, ut alia 
ab obligatione imposita, loco determinato, tacite eximat. Ipsa decreta 
Urbani VIII ab Innocentio XII renovata exemplum evidentissimum exhi- 
bent. In iis enim praescribitur, quot religiosi Conventum vel Monasterium 
debeant habitare: quae praescriptio prius afficiebat tantum Italiam et Insu- 
las adiacentes, quae postea ex nova declaratione, ad exteras nationes fuit 
extensa. Ast nova haec declaratio necessaria non erat, si in decreto prius 

edito universalis locutio occurreret, non restrictiva. Nulla ergo restrictio, 
nullaque coarctatio est agnoscenda in Constitutionibus Apostolicis, nisi 
expressa sit: et consequenter quaevis constitutio universaliter lata praesu- 
mitur, et omnes omnino adstringit, quoties restrictio illa non legitur, sed 
desideratur. Porro ut legenti fit palam, nulla expressio occurrit, nullumque 
legitur verbum in Constitutione Innocentiana de celebratione Missarum, 
quae Italiam Insulasque adiacentes tantummodo afficere velit, alias vero 
nationes eximere. Hoc in loco valet illud adagium, /egislator quod voluit 
expressit, quod noluit non expressit. Si voluisset, profecto verbum restricti- 
vum occurreret, quod ita non est. Quid ergo? Si universaliter loquitur, 
omnes voluit obligare, nullum eximere. 

Argumento allato sequens adiicere liceat, quod alicuius roboris esse 
mihi videtur. Decretum Urbani VIII, Cum saepe, et constitutio, Nuper, 
illud decretum renovans, novoque robore firmans, zantae gravitatis sunt, 
ut in hac materia Episcoporum oculis observari continuo debeant: nihil enim 
in illis occurrit, quod leve sit, et veluti inutile praeteriri possit. (Lucidi, de Visit. 
SS. LL., 1, p., pag. 394). Etenim ordinantur ad removendum incommodum, 
quod gravissimum esse nemo negare potest, et duo decreta verbis apertissi- 
mis confitentur. Neque enim duo Pontifices decreta edidissent de celebra- 
tione Missarum, poenas gravissimas comminando in eos, qui huic oneri 
satisfacere negligunt, si de levi re ageretur. Porro incommodum, ad quod 
eliminandum uterque Pontifex adlaboravit, afficiebatne unam Italiam et 
Insulas adiacentes? ita ut exterae nationes forent et considerarentur huius de- 
fectus immunes? Atqui non puto a veritate alienum asserere inconveniens, 
quod uterque Pontifex lamentabatur, penes omnes nationes uno aut alio modo 
fuisse invectum. Ideoque si quis vellet Constitutionem Innocentianam uni 
Italiae Insulisque adiacentibus fuisse arctatam, consequens inevitabile 
esset, Pontificem non prospexisse satisfactioni huius obligationis, ea sedu- 
litate, diligentia, amplitudine respondentibus incommodo sat propagato. 
Interim satisfactio illa, Pontificis maxime cordi erat, eamque in sua consti- 
tutione severe polsider Cur enim tanto calore, UE vi satisfactionem 
inculcavisset, renovans Praedecessoris sui decreta, si malo deplorato viam 
reliquisset apertam, ut perseveraret, et quidem cum scandalo populi chri- 
stiani? Ne ergo frustra adlaboravisse affirmemus, ad memoriam revocans 
adeo strictam obligationem dubio procul sapientissimus Pontifex ad defe- 
ctum efficaciter dissipandum, ubique inductum ac praevalentem, constitu- 
tionem JVuper promulgare curavit, quae proinde non obligat solum Italiam 
et Insulas adiacentes, verum etiam alias nationes. Defectus, quem Innocen- 
tius in sua constitutione deplorat, diu perseveravit, et decreta duorum 
Pontificum non fuisse executioni mandata, coniicio ex schemate consultori- 
bus theologis Concilii Vaticani proposito, cuius praeambulum est: « Etsi 
felicis recordationis Urbanus VIII et Innocentius XII... plura Decreta de 
celebratione Missarum religiose curanda ediderint, tamen lamentari cogi- 
mur, optima ab iisdem suscepta consilia, ad speratum exitum generatim haud 
fuisse perducta, atque idcirco pia Missarum onera... non ea, qua par est 
fide ac diligentia ubique adimpleri». Et in adnotationibus legitur: « quia 


724 Curia Romana 


tamen quae in iisdem decretis salubriter sancita fuerunt, non ubique locorum 
diligenter servantur, inde necessitas conciliare edendi decretum, quod huic 
malo aptum, et quoad eius fieri possit, remedium afferatur ». Decreta utrius- 
que Pontificis considerantur hic, ut obligatoria ubique locorum. In schemate 
autem nullum invenitur verbum, quod indicet citata decreta in locis parti- 
cularibus obligationem inducere, et non ubique extendi. Immo nullum le- 
gitur verbum de extensione concedenda utrique constitutioni, ideo quia 
utraque ubique promulgata censetur, et universaliter obligans. Quod si 
necessarium et opportunum visum est promovere conciliare decretum, id 
non est adscribendum legi iam latae, sed ubique locorum non promulgatae 
et minime obliganti, sed ut eiusdem legis vis obligationem inducens, modo 
splendidiore elucesceret, nec ullus amplius esset tergiversandi locus, et 
legerh obligantem eludendi tergiversationibus consuetis. 

Haec generatim probant Constitutionem Innocentianam ubique locorum 
fuisse extensam. Propius nunc accedens ad propositum dubium, conside- 
randa est relate ad Congregationem, quae huic dubio occasionem praebuit. 
Bullam Innocentianam a Congregatione piissima ubique locorum observari 
non dubito, prout observatur in omnibus Provinciis etiam extra Italiam 
ab aliis Ordinibus religiosis. Uniformitas enim Ordini religioso maxime 
convenit: quam uniformitatem ab ea, quae observantissima est, et legum 
S. Sedis fidelissima custos, esse neglectam, asserere non possum. Si ab aliis 
Ordinibus religiosis Bulla Innocentiana diligenter executioni mandatur, 
ab hoc laudabili more nefas est Congregationem observantissimam iudicare 
alienam. Idque insuper non animo effingo, sed ex facto desumo, scilicet ex 
dubio a Rho Procuratore Generali proposito, quod insinuat consuetudinem 
inibi introductam, et Bullam Innocentianam fideliter observatam, quod 
promulgationi etiam non factae aequivalet. 

At dicet aliquis, haec praxis vim ne legis habebit? Seu melius ipsamet 
constitutio considerabitur ut promulgata? Dubio procul. Neque id mirum 
esse debet, aut redolet aliquid novi, quoties, consuetudo inducta, est iuxta 
legem, seu legi conformis. 'T'unc enim consuetudo applicat legem, et quisque 
facili negotio concedit, vim legis habere, ac si in loco, ubi observatur, lex 
fuisset extensa. Norunt omnes caput Tametsi * obligationem inducere, ubi 
promulgatum est tempore statuto a Tridentino Concilio; verumtamen si 
aliquo in loco ex consuetudine observatur, habebitur ut promulgatum, ceu 
frequentissime Congregatio Concilii determinavit atque sancivit. Quid ergo 
prohibet, quominus dispositio illa in casu proposito verificetur, eo magis, 
quia Concilium tot adiuncta optavit ut caput T'ametsi obligationem induceret, 
quae pro aliis legibus non sunt necessaria? Unde aut Constitutio Innocen- 
tiana inter leges est recensita, quae Congregationem piissimam moderantur, 
aut saltem fuit semper practice observata. 

Quibus perpensis: 

Die, etc. Sacra, etc. respondit ad 1. Affirmative. 

Ad 2. Pro gratia sanationis ad cautelam. 

[Thesaurus Resolutionum, tom. 152, p. 741-750]. 

4290. 
S. C. C., Nicoteren. et Tropien., 16 dec. 1893. 


Labente mense septembri currentis anni, Episcopus Nicoterensis et 
'Tropiensis insequens dubium pro solutione obtinenda S. C. C. humiliter 
subiiciebat: 

An Episcopus, dum extra suam dioecesim degit, tempore a sacris canonibus 
concesso, sive in domo propriae familiae, sive in extranea domo, vel in publico 
contubernio, gaudeat quoad Missam iisdem iuribus, quibus in Oratorio sui 
Episcopii ita ut quilibet sacerdos celebrare queat, et christifideles praecepto 
de audiendo sacro diebus festis satisfaciant? 

Recolendum in primis videtur indultum fuisse Episcopis ex cap. r2, 
de privilegiis, in VI, «ut altare possint habere viaticum et in eo celebrare 
ac facere celebrare, ubicumque absque interdicti transgressione illis permit- 
titur celebrare vel audire divina ». Huic autem privilegio neque per disposita 
a S. Synodo Tridentina, Sess. 22, decr. de observ. et evit. in celebr. Miss., 
neque per decretum a Paulo V anno 16:5 latum ! derogatum esse, monet 
cl. Monacelli, Form. leg. pract., parte 2, pag. 38, edit. Rom. 1844, qui praeter 
ea haec addit: « Imo habet Oratorium illud privilegium oratorii publici: 
nam interessentes, etiamsi extranei sint, quando Episcopi inibi celebrant, 
tam in dioecesi, quam extra, satisfaciunt praecepto ecclesiae de audienda 
missa diebus festis, ut respondit Sac. Cong. Conc., 22 sept. 1640, in Nullius, 
lib. 16 Decr., pag. 435,? et praecedenter 17 augusti 1630, Provinciae Lombar- 
diae, lib. 14 Decr., pag. 818; in Matheranen., 6 augusti 1616, lib. 57 Decr., 
pag. 147; etiamsi sit Episcopus titularis, ead. Congregat. in Valentina, 1616, 
quia,ut inquit divus Hieronymus scribens Evagrio, « ubicumque fuerit 
Episcopus sive Romae, sive Eugubii, sive Constantinopoli, sive Rhegii, sive 
Alexandriae, sive 'lTanis eiusdem meriti, eiusdem est sacerdotii»; verum 
est tamen, quod hoc privilegio uti non possunt extra domum propriae 
habitationis, ut ad tollendos abusus declaravit ead. Sac. Congregatio 15 de- 
cembris 1703; quod decretum typis impressum et publicatum SS. D. N. 
Clemens XI approbavit. ? 

'Tandem commemoranda etiam videntur, quae leguntur apud Gardellini, 
Decret. Aut. C. SS. RR., v. 5, pag. 108 et seq., edit. tertiae, quae licet circa 
Episcopos mere titulares versentur, nihilominus et Episcopis extra dioecesim 
degentibus aliquomodo possunt aptari. * 

Quibus enucleatis, quaesitum fuit, quid esset dubio proposito respondendum? 

Die, etc. Sacra, etc. respondit: Detur. decretum S. Rituum Congregationis 
diei 22 augusti 1818. 

[Per summaria precum a. 1893. - Cf. etiam Acta S. Sedis, vol. XXVI, 

4291. 
S. C. C,, Varsavien., 16 iun. 1894. 


Archiepiscopus Varsaviensis sub die 18 novembris 1893 nonnulla dubia 
quoad processum, in causis matrimonialibus servandum, huic S. C. obtulit. 
Cum primis memorat decretum Congregationis S. Officii, sub die 5 iunii 1889! 
statuens, quod dum agitur de impedimento disparitatis cultus et evidenter 
constat, unam partem non esse baptizatam; Jigaminis et certo constat, pri- 
mum coniugem esse legitimum et adhuc vivere; consanguinitatis aut affinitatis 
ex copula licita et cognationis spiritualis; denique clandestinitatis in locis, 
ubi decretum Tridentinum Tametsi ? publicatum est, vel uti tale diu obser- 
vatur, dummodo ex certo et authentico documento, vel in huius defectu 
ex certis argumentis evidenter constet de existentia huiusmodi impedimen- 
torum, Ecclesiae auctoritate non dispensatorum, hisce in casibus, prae- 
termissis solemnitatibus in Constitutione Apostolica Dez miseratione, ? 
requisitis, matrimonium poterit ab Ordinarüs declarari nullum, cum 
interventu tamen defensoris vinculi matrimonialis, quin opus sit secunda 
sententiá ». 

Quapropter Archiepiscopus petit: Sztne supracitatum decretum generale 
pro universa Ecclesia eatenus, ut in praxi iudiciali liceat praetermittere quaedam 
praescripta Constitutionis Benedictinae causamque una sententia claudere? 

Quum ex subiecta materia aperte constaret dubii solutionem ad C. S. 
Officii competere, ab hac per litteras diei 17 ianuarii currentis anni responsio 
exquisita fuit: quam illius S. Congregationis Assessor dignatus est reddere, 
die 19 februarii 1894. A R. Vestra exquiritur solutio dubii insequentis una 
cum aliis quoad processus in causis matrimonialibus ab Archiepiscopo Varsa- 
viensi propositis: « An decretum S. O. 5 iunii 1889 generale pro universa 
ecclesia eatenus sit, ut in praxi iudiciali liceat praetermittere quaedam prae- 
scripta Const. Benedictinae, causamque una sententià claudere? » 

In Congregatione fer. IV, 16 febr., Eri Inquisitores generales, cum appro- 
batione SSrii Patris, decreverunt: Affirmative. 

Secundam quaestionem Archiepiscopus proposuit hoc dubio: Site in 
causis nullitatis matrimonii ex quocumque titulo, coram Iudice spirituali agitatis, 
necesse exigere, ut testes septimae manus producantur, an vero id in solis causis 
ex capite impotentiae devolutis observandum, in ceteris autem omnibus praeter- 
mitti posse? 

Ut secundae quaestioni satisfieri posset, nempe «an testimonium septi- 
mae manus in solis causis quoad impotentiam coeundi actis requiratur », 
in primis « Affirmative » respondendum videretur. 

Nam testimonium septimae manus est testimonium credulitatis, non 
scientiae. Iurare enim debent hi testes sibi verisimile esse coniuges verum 

dicere, sicut patet ex instruct. S. C. C. die 22 aug. 1840 edita, * in qua 
praescribitur eos interrogandos esse, ufrum perspectam habeant religionem 
?t honestatem illius coniugis (a quo inducti sunt) ut propterea sibi verisimile 
sit ac credant eum vera dixisse. Et hinc est huiusmodi testes seligendos esse 
inter propinquos, his vero deficientibus, inter vicinos bonae famae, nimirum 
ut melius valeant coniuges cognoscere et de eorum veracitate testimonium 
ferre. Porro si haec est natura huius testimonii, ut non circa factum, sed 
circa coniugum veracitatem tantum versari debeat, pronum erit unicuique 
inferre, tunc solummodo hoc testimonium requiri, quum factum ipsum non 
positivis argumentis, sed depositione, praesertim coniugum, est statuendum. 

Id autem accidit dumtaxat in causis circa impotentiam actis, in quibus 
propterea solis huiusmodi testimonium videtur requiri. 

At ex adverso testimonium septimae manus videtur semper requiri in 
omnibus causis matrimonialibus, in quibus de nullitate agitur aut de dispen- 
satione super matrimonio rato et non consummato. 

Praecipuum argumentum est ipsa Instructio S. C. C. edita die 22 augu- 
sti 1840, quae statuit normam servandam in conficiendis processibus pro 
causis matrimonialibus: Porro in ea ante omnia dantur generalia praecepta, 
quae in omnibus causis servanda sunt, inter quae hoc decernitur: « Deinde 
procedendum erit ad examen septimae manus, hoc est septem propinquorum 
ex utroque latere ad formam text. in cap. Litterae vestrae, de frig. et mal. 
Ut id facilius exequi Iudex valeat, Defensor matrimonii citabit partem actri- 
cem, ut indicet septem sibi sanguine vel affinitate coniunctos, si fieri possit, 
sin minus septem vicinos bonae famae. Singuli, audita prius lectura examinis 
seu confessionis coniugis eos inducentis, erunt interrogandi, utrum perspe- 
ctam habeant religionem et honestatem illius coniugis, ut propterea sibi 
verisimile sit ac credant, eum vera dixisse. Similiter instante Defensore 
Matrimonii, citandus erit alter coniux, etc. ». His aliisque in universum sta- 
bilitis, gradum facit instructio ad particularem casum impotentiae dicens: 
«Si querela super impotentia versetur, interrogandi erunt Periti physici, 
quos coniuges consuluerunt; etc.». Ex quibus evidenter apparet non ad 
causas ex impotentia restringi praeceptum exquirendi testimonium septimae 
manus, sed ad omnes omnino extendi, iis exceptis, in quibus certissima docu- 
menta, praesertim si scripta et authentica fuerint, evidentiam nullitatis ali- 
cuius matrimonii demonstrant; idque ne lex videatur inutilia praecipere 
iuxta effatum «in notoriis nulla probatio ». At in aliis casibus, quum lex 
non distinguat, nec nos distinguere debemus eo vel magis quod saepe, etiamsi 
non agatur de impotentia, valde iuvare iudicem poterit testimonium iure- 
iurando firmatum de coniugum veracitate. Praeterea id ab ipsa S. Congrega- 
tionis praxi videtur firmari. 

Rem vero evidentiam attingere arbitror, si a sua origine repetatur dispo- 
sitio exigendi septimae manus testimonium. Advertatur huiusmodi testimo- 
nium vel septimae manus, vel septimae aut quintae manus, ut in cap. 8, de 
purg. can., vel quartae decimae manus, ut in cap. 10, h. t. passim. adinveniri 

in collectione decretalium Gregorii Noni. Ratio est, quia ius canonicum pur- 
gationi vulgari, de qua inscribitur titulus 25, lib. V, sub qua appellabantur 
usus duelli iudicialis, vel probationes aquae tepentis aut frigidae aut ferri 
candentis, quibus mediis sacrilegis et superstitiosis Curiae civiles conabantur 
agitare iudicia criminalia, huiusmodi vulgari purgationi ius canonicum oppo- 
suit purgationem seu defensiones canonicas. Haec consistit in productione 
testium, qui affirment plenam fidem assertioni alicuius adhibendam esse 
suoque iuramento illius dicta et honestatem solemniter confirment; quocirca 
isti testes dicti fuerunt conzuratores, compurgatores, sacramentales. 

Exinde sequitur huiusmodi esse testes de credulitate, qui inducuntur in 
causis criminalibus vel aliis, in quibus agitur de bono publico, quando in 
eisdem vel deficiunt evidentes probationes vel haberi non possunt ob eorum 
naturam, prouti evenire solet in matrimonialibus causis, quae attingunt 
facta aliquando coniugibus tantummodo perspecta. Quocirca per tales coniu- 
ratores necessarium fuit quammaxime fidem coniugum roborare et in tuto 
ponere non solum in causis impotentiae coeundi, sed etiam in aliis. 

Denique Archiepiscopus tertiam complexam quaestionem sub hisce 
quatuor dubiis proponit: 

1. Liceatne sine speciali pro unaquaque vice permissione S. Congregationis 
recipere instantiam et instituere processum in ordine ad efflagitandam dispensa- 
tionem Sanctissimi? Et quatenus negative: 

2. Liceatne, absoluta instructione causae ex titulo impotentiae physicae, 
quum inspectio corporum demonstravit virginitatem uxoris, non tamen evicit 
impotentiam mariti, transmittere acta causae ad S. C. pro impetranda Sanctis- 
simi dispensatione? 

3. Si uxor virginem se esse contendens, virginitatemque suam per inspectio- 
nem evincere sustinens, maritum impotentiae insimulat,— is vero contumax 
est, vel, comparendo, negat, sed inspectioni succumbere renuit — liceatne unila- 
teraliter, id est ad solam uxoris instantiam processum ulterius tractare ac dein- 
ceps acta ad S. C. transmittere, petendae a Sanctissimo dispensationis causa, 
an vero processus sit inhibendus veniaque S. C. in ulteriorem eius instructionem 
impetranda? 

4. Num in supra relatis casibus (1., 2. et 3.) necessario annectendae sint non 
modo coniecturae Defensoris, sed etiam opiniones T. heologi et Canonistae? 

In primis inquirendum, an processus in causis matrimonialibus super 
dispensatione a matr. rato et non consummato instrui possint ab Ordinariis 
absque delegatione Romani Pontificis. In propositam quaestionem Bouix 
haec habet (De iudiciis, YI, c. 3): « Causa dispensationis matrimonii rati et 
non consummati semper implicite continet et involvit causam nullitatis. 
matrimonii: nam in causa dictae dispensationis Sacrae Congregationis sol- 
vendum incumbit hoc dubium: 4z expediat nunc concedi matrimonii (quod 
praetenditur non consummatum) dispensationem. Hoc autem datum dubium 
affirmative solvi nequit, nisi prius soluto altero dubio. Utrum verum sit non 
intervenisse matrimonii consummationem. Prout autem hoc ultimum dubium 
affirmative vel negative solvitur, pronuntiatur validum vel irritum fore post 
obtentam dispensationem tum novum matrimonium, quod contraheretur, 

tum prius matrimonium pro quo solvendo obtenta fuisset dispensatio. Ergo 
causam dispensationis matrimonii rati non consummati dirimere est simul 
et indivulse dirimere causam nullitatis vel validitatis alicuius matrimonii ». 
Quae si vera sint, profecto sequitur, Episcopum quemcumque in sua dioe- 
cesi, quum ipse ex Trid. C. de validitate seu invaliditate matrimoniorum 
iudex sit in prima instantia, posse huiusmodi processum de inconsummatione 
matrimonii ad effectum dispensationis obtinendae ipsum perficere. 

Praeterea Bened. XIV in sua celeberrima const. Dei miseratione, expresse 
statuit, in his causis pro dispensatione matrimonii rati et non consummati 
actis, supplicem libellum Rom. Pontifici exhibendum esse, in quo plena et 
accurata totius facti species contineatur, causaeque omnes in eo expriman- 
tur, quae ad obtinendam petitam dispensationem conducere posse a suppli- 
cante censentur, ut Romanus Pontifex eo lecto et mature considerato, secum. 
deliberare possit, an petitionem reiiciat vel eius examen alicui ex Rom. Con- 
gregationibus committat. Porro quemnam valorem habebunt affirmationes in 
huiusmodi supplici libello contentae, quibus Rom. Pontifex fidere possit, 
ut causam alicui Congregationi committat, nisi authentice recognitae fuerint: 
ab Episcopo? Quomodo autem 1d faciet Episcopus nisi processu instituto? 

His autem ita se habentibus multo magis, quoad 2. et 3. dubium, videtur 
fieri posse, ut Episcopus, absoluta instructione causae ex titulo impotentiae 
physicae, quum inspectio corporum demonstraverit virginitatem uxoris, non 
tamen evicerit impotentiam mariti, transmittere possit acta causae ad S. Con- 
gregationem pro impetranda SSii dispensatione. Itemque, ut si quando 
uxor contendat per inspectionem probare suam virginitatem, maritum de 
impotentia insimulans, isque vel nolit comparere vel comparens neget impo- 
tentiam suam, simulque nolit inspectionem subire, Episcopus possit ad 
solam uxoris instantiam processum ulterius tractare, ac deinceps acta trans- 
mittere ad S. Congregationem pro dispensatione obtinenda. 

Hactenus de prioribus tribus dubiis; quartum vero dubium nullum 
negotium facessit, nam quando processus transmittendus est, requiruntur 
etiam Defensoris matrimonii ex officio animadversiones, quibus deficienti- 
bus processus in causis matrimonialibus integer non est: at nullibi in iure 
praescribitur dispositio uniendi actis processualibus etiam votum Canonistae 
et "Theologi; quocirca eadem servanda non est. 

At ex adverso primae et principaliori quaestioni prioris dubii, nempe an 
Episcopos absque Summi Pontificis delegatione possit instruere processus in 
causis matrimonialibus dispensationis, negative respondendum videtur. 
Nam admitti debet uti fundamentale principium, ius conficiendi processum 
in iudice oriri ex obiecto, quod per sententiam iudicari debet, adeo ut pro- 
cessus se habet uti medium necessarium ad finem. Quapropter si iudex in 
illa materia nullam habeat competentiam iudicandi per sententiam defini- 
tivam, processum instruere non valet. Unde non habet imperium ad citan- 
das partes eisque alios actus processuales imponendi sub poena contumaciae, 
quae non admittitur nisi per inobedientiam iudici competenti; cum incompe- 
lenti, iuxta effatum, impune non pareatur. Revera si Episcopus excipiens 
instantiam Bertae pro ineundo processu ad dispensationem super matrimonio 

rato et non consummato impetrandam, eius virum citaret ad suum tribunal, 
nonne hic respondere posset, se nolle comparere, quia Episcopus hanc di- 
spensationem impertire non potest et hinc de ea causa incompetens reco- 
gnoscitur? Sententia enim est pars finalis et substantialis processus, ad quam 
necessario ordinari debet tela iudiciaria. 

Hisce praemissis patet, quomodo intelligenda sit $ 14 Benedictinae Con- 
stitutionis et praesertim haec verba: «... supplex libellus Nobis vel Romano 
Pontifici pro tempore exhibeatur (scilicet ab Ordinariis), n quo plena et accu- 
rata totius facti species contineatur, causaeque omnes in ea exprimantur , quae 
ad obtinendam petitam dispensationem conducere posse a supplicante censentur, 
ut Romanus Pontifex eo lecto et mature considerato etc. ». Exinde patet, Ponti- 
ficem loqui de factorum relatione extraiudiciali a supplicante exarata absque 
concursu strepitus iudicialis. Ita vero decrevit Pontifex, quia omnino gratio- 
sae erant huiusmodi causae et rariores, non vero frequentes, uti nunc, nec 
implicatae necessario in contentionem iudicialem, prouti hodie evenit, 
quando causae ex impotentiae capite, vel ex alio quocumque impedimento, 
si fieri potest, dissolvuntur per dispensationem a matrimonio rato et non 
consummato. . 

Exinde sequitur responsio ad 2. et 3. dubium. Materies enim seu obie- 
ctum iudicii est actio. Proinde quando a parte actrice promovetur actio 
nullitatis ex capite impotentiae, iudex Ordinarius, plane competens, emittit 
decretum citationis, et contra contumacem mediis coercitivis procedere 
potest; at, si hoc non expediat, vel si hisce non obstantibus contumacia non 
perfringitur, tunc ad instantiam partis diligentioris procedit ad comparan- 
das eas probationes suapte natura efficaces in iudicio de nullitate ex capite 
impotentiae. Quod si vir, impotentiae insimulatus, ipse sit in omnibus con- 
tumax aut solummodo corporis explorationi nullimode subesse patiatur, 
hoc casu sane Episcopus de impotentia sententiam ferre non posset, sed 
processum iam inceptum deberet sententiá definire, decernendo non con- 
stare de nullitate ex viri impotentia ob huius contumaciam, quamvis gra- 
vissima militent indicia in partem affirmativam ob exploratam mulieris origi- 
nalem integritatem. 

Deinde si mulier sibi consulere velit, postulando a S. Pontifice dispen- 
sationem a matrimonio rato et non consummato, plane utitur iure suo; et 
Episcopus acta processus denegare non potest, quaeque, ceteris paribus, 
nulla indigent sanatione. Nam scitissimi iuris est, debere distingui acta 
causae ab actis iudicii. Acta iudicii dicuntur illa, quae respiciunt ord inatio- 
nem iudicii: ut sunt citatio, litis contestatio, termini perentorii aut utiles et 
alit eiusdem generis; acta causae vocantur illa, quae concernunt indagationem 
"veritatis ad litem decidendam: prouti sunt testium depositiones, instrumenta, 
confessiones et in universum aliae probationes in acta redactae. Atqui 
perempta instantia, seu finito iudicio, acta iudicii non habent effectum in 
alia instantia; at causae acta seu probationes fidem faciunt etiam in alio iudi- 
cio inter easdem personas; uti cum communi inferunt Reiffenst., lib. II, 
Decret., tit. I, n. 187; Pirhing., h. t., n. 96, ex cap. 11, de testibus, et 2, de 
except. Quapropter acta causae in iudicio ex capite impotentiae plenum 

habent vigorem, si aliunde legitime sint confecta, etiam in alia instantia 
coram S. Pontifice ad impetrandam dispensationem. 

Exinde confirmatur responsio 1am facta quarto dubio, nempe requiri 
Defensoris matrimonii ex officio animadversiones, quando processus in 
Curia conficitur sive ex Episcopi potestate ordinaria sive ex delegata 
S. Pontificis, quia a canonibus haec opera Defensoris matrimonii ex officio 
requiritur, at nullibi exquiritur inter acta processualia Theologi et Cano- 
nistae votum. 

At Archiepiscopus occurrens casui responsionis negativae, has obtulit 
preces: Denique, si decisio S. C. C. ad tria priora dubia futura sit negativa, 
rogo enixe Eminentiam Vestram, exponi Sanctissimo Domino meas humillimas 
preces, ut in eiusmodi casibus, identidem recurrentibus, mihi, meisque in Provin- 
cia Varsaviensi Suffraganeis, ob periculum incontinentiae, partibus ex mora 
quippe in locis a Roma multum dissitis imminens, concedatur licentia causam 
sine peculiari pro quolibet casu impetratione veniae instruendi, praemisso processu 
informativo de causis dispensationis, ac deinde tabulas ad S. Congregationem 
transmittendi, ut, si Eminentissimis Patribus visum fuerit, Sanctissimo de con- 
cedendae dispensationis beneficio supplicetur. 

Sapientiae Vestrae et prudentiae erit EE. PP. iudicare, an et quomodo 
his precibus annuendum sit. Interim mihi liceat advertere, nihil ex zure 
videri obstare, quo minus Episcopi petitio benigne excipiatur; pro praxi 
vero admodum accommoda videtur haec ratio agendi illi iudiciorum solli- 
citae expeditioni, quae Vobis in votis usque fuit. 

Hisce animadversis proposita fuerunt diluenda dubia: 

I. Sitne in causis nullitatis matrimonii ex quocumque titulo coram Iudice 
Spirituali agitatis necesse exigere, ut testes septimae manus producantur, an 
vero id in solis causis ex capite impotentiae devolutis observandum, in ceteris 
autem omnibus praetermitti posse? 

2. Liceatne sine speciali pro unaquaque vice permissione S. Congregationis 
recipere instantiam et instituere processum in ordine ad efflagitandam dispensa- 
tionem Sanctissimi? Et quatenus negative: 

3. Liceatne, absoluta instructione causae ex titulo impotentiae physicae, 
quum. inspectio corporum demonstravit virginitatem uxoris, non tamen evicit 
impotentiam mariti, transmittere acta causae ad S. C. pro impetranda Sanctis- 
simi dispensatione? 

4- Si uxor virginem se esse contendens, virginitatemque suam per inspectio- 
nem evincere sustinens, maritum impotentiae insimulat, is vero contumax est, 
vel, comparendo, negat, sed inspectioni succumbere renuit, liceatne unilaterali- 
ter, id est ad solam uxoris instantiam processum ulterius tractare ac deinceps 
acta S. C. transmittere petendae a Sanctissimo dispensationis causá; an vero 
processus sit inhibendus veniaque S. C. in ulteriorem eius instructionem impe- 
tranda? 

s. Num in supra relatis casibus (1., 2. et 3.) necessario annectendae sint non 
modo coniecturae Defensoris, sed etiam opiniones Theologi et Canonistae? 

Die, etc. Sacra, etc. respondit: ad 1. Negative ad primam partem; et testi- 
monium septimae manus, stricto sensu sumptum, exigi ad corroborandam confes- 

sionem coniugum quoad inconsummationem matrimonii. Ad 2. Negative. Ad 3. 
et 4. Affirmative. Ad 5. Negative. 
[Thesaurus Resolutionum, tom. 153, p. 778-789]. 


4292. 
S. C. C., Nanceyen., 1 sept. 1894. 


Parochiam vulgo Noviant-aux-Prés, Nanceyensis Dioecesis, anno 1888 
obtinuit Sacerdos Franciscus Hémonet, praesentis controversiae actor. 
Nam ab Episcopo per decretum diei 24 februarii 1893 ab hac parochia 
remotus et ad aliam vulgo Raon-les-Leau translatus, ad S. C. C. recursum 
habuit contra Episcopale decretum, intimatum per Vicarium generalem. 

Cum parochus Episcopo responderit per literas plures causas nectendo, 
quibus renuebat exequi impositam translationem, per decretum diei 4 mar- 
tii 1894 suspensus fuit a divinis quoad Ecclesiam de Noviant-aux-Prés. 
Interposito a Parocho recursu ad S. C. C. ita Episcopo rescriptum fuit 
sub die 23 iunii 1893: « Relatis in S. C. Concilii literis Amplitudinis 'Tuae 
diei 16 iunii curr. circa recursum Francisci Hémonet, Eri Patres rescriben- 
dum censuerunt: Ad instantiam praefati sacerdotis Hémonet — Lectum — 
et Orator Episcopo suo humiliter se subiiciat eiusque pareat mandatis, et 
in posterum non audeat similibus de causis S. Sedem adire, idque notificari 
mandarunt, prout per praesentes exequimur, eidem Amplitudini Tuae, cui 
fausta omnia ominamur ». 

Episcopus 8. C. C. decretum intimavit parocho per literas diei 25 iu- 
lii 1893, eidem praefigens terminum octo dierum ad praeceptum congrue 
adimplendum. Quo termino inutiliter praeterlapso, Ordinarius eumdem 
Sacerdotem suspendit a divinis, seu a celebratione missae et a quolibet 
actu ministerii ecclesiastici. 

Quia sacerdos Hémonet iterum ad S. C. C. contra hoc decretum recur- 
sum habuit, sub die 12 augusti, ita Ordinario rescriptum fuit: 

«Dum ad A. T. mitto novum supplicem libellum sac. Hémonet, ut 
super eo mentem aperias, simul notum tibi facio, praeceptum huic sacerdoti 
factum rescriptum diei 23 iunii p. p. se scilicet subiiciendi Episcopo eiusque 
parendi mandatis, praecise respicere dimissionem paroeciae et discessum 
eiusdem e loco Novian-aux-Prés, de quo quaestio tunc agebatur: susceptio- 
nem vero novae huius vel alterius paroeciae, rem esse a praecedenti distin- 
ctam, ad quam S. C. taxative non respexit in suo rescripto. Quapropter 
hac de re A. T. procedere quidem poterit ordinaria tua potestate, minime 
vero S. Sedis nomine et auctoritate ». 

Interim sacerdos Hémonet Romam se contulit a divinis suspensus ex 
praecepto sui Ordinarii; ubi agitabatur causa sub duplici dubio; primo nimi- 
rum, an causa adfuerit sufficiens obligandi parochum, ab una Ecclesia remo- 
tum, ad aliam suscipiendam, et secundo an consequenter sustineatur senten- 
tia suspensionis. Nam S. C. C. in litera diei 12 augusti supra relata aperte 
explicat quaestionis terminos. Nihilominus, quia rationes translationis inni- 
tuntur remotionis rationibus, hae et illae perpenduntur. 

Episcopus cum primis refert nonnulla facta, quibus comprobet sacer- 
dotis Hémonet ingenium esse pronum in rebellionem. Narrat enim occa- 
sione sepulturae cuiusdam Marchal ob nonnullas difficultates, exinde enatas, 
se exquisivisse ab Hémonet, qua loci parocho, relationem factorum, ut de 
iisdem posset inquirenti politicae auctoritati respondere; sed hoc obtinere 
non potuisse a rebelli sacerdote, quamvis plur'es et instantius interrogato. 
At Episcopus praecipue parocho Hémonet exprobrat factum, cuius ipse fuit 
auctor, ut parochiae Fabriceria denegaret quemdam succursum pro presby- 
teris senibus aut infirmis, dari solitum in omnibus parochiis, iuxta morem 
confirmatum a lege civil. Reclamationibus Ordinarii ob talem iniustam 
denegationem, Fabriceriae thesaurarius respondit per literas admodum inso- 
lentes, quas Episcopus pro certo habet, parocho Hémonet tribuendas esse. 
Quocirca Curia episcopalis Fabriceriam citavit apud Iudicem pacis; at tali 
intimationi cessit, certa quod condemnaretur, et solvit debitam praestatio- 
nem solum currentis anni, non annorum superiorum ob praescriptionem 
oppositam iuxta leges civiles. Tunc vocatus sacerdos Hémonet a Curia 
Dioecesana, ut responderet de interposita resistentia, non potuit citare, nisi 
unam litteram Vicariis Generalis, qui per unum tantum annum praeterito tem- 
pore Fabriceriam dispensaverat a praedicta solutione. Denique notat Epi- 
scopus, hoc rebellionis exemplum statim, malo fato, imitatores adinvenisse 
et contentiones factiosas in paroecia excitasse, unde quam citius censuit 
compescendam audaciam Hémonet per decretum remotionis a paroecia 
Noviant-aux-Prés, et translationis ad aliam vulgo Raon-les-Leau. Instat 
quod, eo magis necessariam hanc animadversionem recognoverit, quo inso- 
lentius iste parochus se gesserat saepius in suos superiores, praesertim vero 
in Vicarium generalem relate ad quoddam matrimonium celebrandum in 
paroecia loci Menil-la- Tour; quod in negotium, quamvis illi omnino imper- 
tinens, voluit se ingerere sacerdos Hémonet, nec erubuit falsi crimen publice 
appingere Vicario generali. 

Sedulo advertit Episcopus quod nihilominus semper peramanter admo- 
nitionibus et paternis correctionibus prosecutus est hunc sacerdotem, quem 
punire potuit, sed non inducere, ut sui criminis poeniteret. Nam superiorum 
animadversiones retorquebat in publicas querelas, in ephemeridibus vul- 
gatas aut vulgandas, prouti hoc spiritu ductus publicavit librum inscriptum 
-Nancy-fuif, quo sub praetextu fraudes detegendi Iudaeorum, conviciis 
eet probris omnes insequitur ipsos praesules ecclesiasticos, veluti cardinalem 
Foulon. Has allegationes Episcopus ita concludit: « L'étendue de ce mémoire 
démontre une fois de plus ma déférence et mon respect à l'égard des 
Congrégations romaines. Il démontre aussi que j'ai employé, à l'égard de 
Mr. Hémonet, comme je le fais toujours à l'égard de tous les prétres, tous 
les moyens de douceur et que je pousse la patience et l'indulgence aux der- 
niéres limites ». ! 

Rationes vero, ob quas transtulerit ita explicat: « Si j'ai insisté pour que 
Mr. Hémonet acceptát une autre cure, c'est 1) parce qu'il y avait là un 
moyen de lui faire quitter Noviant-aux-Prés; 2) un moyen de le tirer de 
l'oisiveté qui ne peut que lui étre funeste; 3) de lui donner la possibilité 

de se réhabiliter. Certainement, je ne l'aurais pas laissé longtemps dans la 
paroisse de Raon-les-Leau s'il s'y était rendu avec docilité, et je lui aurais. 
donné une paroisse meilleure dés qu'il aurait demontré sa bonne volonté. 
Je reconnais qu'un prétre qui s'obstine dans la revolte et qui s'efforce de 
faire le mal d'une paroisse, à laquelle il a dü renoncer, ne peut-étre un bon 
curé. 

Il est certain, évident (et ceci est de la plus haute importance) que les. 
motifs pour lesquels Hémonet a été frappé de suspense sont: a) sa résistance 
ouverte, scandaleuse, aux décisions de la S. Congrégation au sujet de sa 
révocation de curé de Noviant, et au sujet de son départ de Noviant; 5) sa 
resistance à l'ordre de son Evéque de se rendre à la paroisse de Raon-les- 
Leau; c) ses efforts pour soulever les habitants de Noviant et les curés 
voisins et pour les exciter à la revolte; d) les injures proférées contre la 
S. Congrégation, et son Evéque et le Pape lui-méme. 

Demum praetereunda non est responsio iam facta ab Episcopo rationibus 
ab Hémonet oppositis. Nam translationi cum opposuerit in primis causam 
adversae valetudinis, sedulo Episcopus reponit, se statim a suo proposito 
recessarum si medici ad hoc adhibendi, sibi testentur huius Sacerdotis va- 
letudinem exinde detrimentum esse passuram. Quoad vero aliam difficulta- 
tem nimirum bonae famae et aestimationis praeiudicium, observat, hoc 
argumentum nimis probare, quippe omnem poenam valeret impedire. 
Aliunde protestatur, se quam citius Sacerdoti Hémonet meliorem colla- 
turum paroeciam, quotiescumque suam rectam voluntatem ostenderit et per 
poenam scandalum reparaverit. 

At ex adverso Sacerdotis Hémonet patronus, postquam animadverterit, 
thesim de parochorum vulgo succursalistes amovibilitate haud esse pacificam 
in Gallia, advertit quod dato etiam, sed non concesso hoc articulo, nihilo 
secius parochum quamtumvis amovibilem numquam removeri posse, nisi 
gravi urgente causa. Quapropter, ait, etiam si desservantes mercenariorum 
confundi velint nomine, cum possideant Ecclesiam proprio nomine, nonnisi 
ad iuris tramitem datum est eos removere, quia mercenarios quoque tum 
permissum est removere, si probata existat rationabilis causa ac gravis. 

Quocirca sacri Canones restringere videntur remotionis causas ad deli- 
ctum illius qui removetur, cuius natura saltem ea sit oportet, ut Parochus. 
removendus iam nequeat cum fructu curam animarum inibi exercere. 

Atqui in themate delictum illius, qui removetur, non solum deest, sed 
desunt etiam conditiones illae omnes, quae voluntariam dimissionem bene- 
ficii legitimant, duobus notissimis versiculis adnumeratae: 


Debilis, ignarus, male conscius, irregularis 
Quem mala plebs odit, dans scandalum cedere possunt. 


Plane consequitur ex defectu legitimae causae remotionem Sacerdotis 
Hémonet e Paroecia Noviant iniustam esse atque aversari bonum spirituale 
fidelium sibi concreditorum. 

Iamvero contra translatum Parochum nil obiicitur circa ea, quae respi- 
ciunt curam animarum. Opponit Episcopus Nanceyensis, quod Parochus 

minus obsequens fuerit auctoritati episcopali; quod contra Vicarium genera- 
lem verba contumeliosa protulerit; quod defendendo fabriceriam Ecclesiae 
Noviant, administrationi dioecesanae damnum pecuniarum intulerit. Sed 
nil assignavit, quod directe curam animarum attingeret. Nil de debilitate 
vel ignavia, cum cognitum sit Parochum pollere scientia sufficienti, nil de 
pravis moribus, nil de odio plebis, dicitur. Contrariis documentis com- 
probatur Parochum Sacerdotem ob animi amabilitatem, suamque agendi 
rationem, dilectionem sibi conciliasse plebis Noviant, viciniorumque Pa- 
rochorum. Et omnia ab ipso Episcopo in propatulo ponuntur, cum, ad 
S. Congregationem Concilii scribens, protestatus fuerit Sacerdotem Hé- 
monet ex loco Noviant minime transtulisse, si submissionis declarationem 
interposuisset. 

Igitur, arguit patronus, si Sacerdos submissionis declarationem interpo- 
suisset, translatio locum non habuisset, quod importat omnia contra eum 
ab Episcopo impicta non respicere curam animarum Noviant, personalita- 
tem non excedere, quae etsi vera fuissent, despicienda forent, cum alia iuris 
remedia praesto fuerint Episcopo ad saniorem sententiam Sacerdotem revo- 
candum. 

Posthac orator volens probare non sufficientes rationes ab Episcopo 
oppositas, recolit Ipsum accusare sacerdotem Hémonet uti minus reveren- 
tem erga episcopalem auctoritatem acceptando inurbano modo subsidiariam 
Curam Minorville, contumeliosa verba proferendo contra Vicarium genera- 
lem, fabriceriam Noviant excitando, ne contributum solveret administrationi 
dioecesanae. 

Iamvero, notat, ex eo irreverentiam obiicere Episcopum, quia cum paroe- 
cia limitropha nomine Minorville vacasset, Parochus noluit illico eiusdem 
subsidiariam curam suscipere, ad hoc a superiore vocatus. Sed sacerdos 
Hémonet, occasione subsidiariae susceptae curae Minorville si aliquas obser- 
vationes fecit, ex eo provenit quod officium subsidiarium protrahebatur ad 
menses cum detrimento valetudinis suae, cum spatio quinque mensium 
magno zelo utramque paroeciam gubernaverit, prouti patet ex quadam epi- 
stola, in actis relata, Vicarii generalis Nanceyensis dioecesis. 

Deinde advertit patronus, alienum a veritate esse id, quod obiicitur circa 
verba in Vicarium generalem prolata; nam in citatis literis tantum deprehen- 
ditur animi studium necessario explicatum in sui ipsius peragenda defensione 
contra non iustas oppositas accusationes. 

Verum est, pergit Orator, quod Parocho obiicitur circa administrationem 
fabriceriae Noviant, sed in laudem ipsius potius, quam in vituperium haben- 
dum est. 

Cum igitur iusta causa remotionis haud inveniatur, necessario consequitur 
translationem factam ex odio, et per eam oriri damnum et infamiam. Inopi- 
nato enim venit translatio, postquam Parochus Hémonet epistolam (Menil- 
la-Tour) Episcopo misisset iustificationes continentem circa quaedam alle- 
gata a Vicario generali Didiejeran, et in tempore publicationis Nancy-fuif. 
Et quando odium accesserit, quando infamia vel damnum consequitur 
remotionem vel translationem sustineri non posse, tradunt Doctores uno ore. 

Atqui, prosequitur Orator, si non constat de legitima causa translationis, 
sustineri non potest suspensio a divinis, qua adhuc misere tenetur Sacerdos 
Hémonet. Nam deest ex parte Episcopi ius praecipiendi; ex parte Sacer- 
dotis Hémonet obediendi onus, seu deest contemptus clavium, contumacia, 
sine qua suspensio nullo pacto sustineri potest, quemadmodum disponit 
Sacrum Trident. Concilium, Sess. 25, de ref., cap. 3. Animadvertendum 
est, pergit Orator, non agi hic de suspensione ex informata conscientia ob 
crimen occultum; de suspensione agitur, cuius rationes, specifice, absque 
restrictione a iudice assignatae sunt, quibus sententia iustificatur; quae si 
non existant, vel diversae sint ab eo quod in sententia praesupponitur, sen- 
tentia corruit tanquam lata ex falsa causa, vel ex falso praesupposito. 

Demum putat, suspensionem in casu sustineri non posse argumeato 
externo et interno. Enimvero, compertissimum est, provisiones, quae locum 
poenae tenent, requirere iudicium saltem summarium, quo iustitia provisio- 
nis comprobari possit. Id erumpit ex iure divino, sive positivo sive naturali, 
et ex iure humano, sive ecclesiastico sive civili, nec non ex unanimi Doctorum 
sententia; cum tralatitii iuris sit, neminem damnari, nisi legitime probata 
causa. Praesenti Ecclesiae disciplina, conditione temporum inspecta, aucto- 
rante Summo Pontifice, per S. Congregationem EE. et RR. sub die r1 iu- 
nii 1880, tradita est instructio pro ecclesiasticis Curiis quoad modum pro- 
cedendi oeconomice in causis disciplinaribus et criminalibus clericorum, 
qua remediis praevenientibus, reprimentibus, et medentibus assignatis, 
expresse cavetur, quod debeant applicari iuxta canonum praescriptiones. 
Quoad poenalia media animadvertant Rev. Ordinarii, praesenti instructione 
haud derogatum esse iudiciorum solemnitatibus, per sacros canones, per aposto- 
licas constitutiones, et alias ecclesiasticas dispositiones, imperatis. * 

Et subsequitur: quando procedi oportet criminaliter sive infractionis prae- 
cepti, aut criminum communium, vel legum Ecclesiae violationis causa, processus 
confici potest formis summariis et absque iudicii strepitu, servatis semper iusti- 
tiae substantialibus. 

Insuper notat, ut censura vim habeat, excuti debet contumacia eius, qui 
censurandus est, per trinam monitionem vel per unam peremptoriam «prae- 
cedente bina saltem monitione etiam per edictum », uti praescripserunt Tri- 
dentini Patres, Sess. 25, cap. 3, de ref. 

Quia censurae causa necessaria est culpa eius, qui hoc gladio feritur, 
gravissima tamen huic perpetuae privationi respondens: rationis enim et 
aequitatis principia suadent, poenam esse commensurandam culpae et pro 
culpae modo imponendam, non excepta suspensione, et interdicto. 

Verum hic recolendum est, ait Orator, Episcopos esse pastores non domi- 
natores clericorum, ita ut, de illis disponere valeant, posthabita voluntate 
eorum, eorumque valetudine, praesertim quando periculum animarum non 
est in mora. Res erat in themate de providenda Ecclesia de novo rectore, 
cuius officium illico non imminebat, neque quoad locum, neque quoad 
personam. 

In casu gravissimae rationabilesque accedebant circumstantiae, ex quibus 
satius luculentiusque apparet non potuisse Sacerdotem cum fructu curam 
animarum exercere, neque populum novum suscipere forma facti gregis ex 
animo. Debilis valetudo eius, prout ex authenticis documentis comprobatur; 
personalis odiositas iam antea exorta ob publicationem Nancy-]uif; rumor 
ephemeridum renuntiantium Raon-les-Leau locum esse infestum criminosis; 
publica existimatio, qua Raon-les-Leau prout locus relegationis censetur; 
recursus sacerdotis ad iudicum supremum S. Sedis, quo iustitiam praecepti 
impetebant, abunde evincunt rectam sacerdotis agendi rationem in casu. 

Denique altero ex capite arguit patronus, praeceptum non rite latum 
fuisse, nimirum ex minus recta interpretatione rescripti S. C. C., qua ductus 
Episcopus Nanceyensis his verbis decretum tradebat « que nous lui accordons 
huit jours... pour exécuter nos ordres et les ordres de la S. Congrégation, 
c'est-à-dire pour quitter Noviant-aux-Prés et se rendre dans la paroisse de 
Raon-les-Leau, que nous lui avons assignée. Que, s'il n'exécute pas ces 
ordres dans le délai indiqué ci-dessus, il sera frappé d'interdit a divinis ». 
Atqui nunquam S: C. Congregatio in mente habuit praecipiendi sacerdoti 
Hémonet adeundi Raon-les-Leau, ut ex authentica interpretatione rescripti 
diei 23 augusti 1893, prono velut alveo fluit praeceptum viribus non subsi- 
stere, et proinde consequentem censuram. 

Quibus utrinque relatis, EE. PP. sueta prudentia et iudicio dignabuntur 
sequentia dirimere dubia: 

I. An constet de legitima causa translationis in casu? 

II. Quatenus negative, an sustineatur subsequens suspensio in casu? 

Die, etc. Sacra, etc. respondit: Ad I. et II. Affirmative et amplius. 

[Thesaurus Resolutionum, tom. 153, p. 1046-1067]. 


4293. 
S. C. C., Urgellen., 26 ian. 1895. 


Episcopus Urgellensis animo perpendens tum quae praescribuntur in 
Bulla Apostolicae Sedis, * art. 2, III, nempe, Ordinarios incurrere suspensio- 
nem per annum ab Ordinum administratione, si ordinent subditum pro- 
prium, qui alibi tanto tempore moratus sit, ut canonicum impedimentum 
ibi contrahere potuerit, absque Ordinarii eius loci Litteris testimonialibus: 
tum resolutionem huius S. Congregationis Concilii 9 septembris 1893, in 
qua decernitur necessarias esse has Litteras testimoniales, quando subditus 
proprius moratus sit alibi spatio trium mensium, ? huic S. C. C. exponit: 

Frequenter accidere, iuvenes scholares percurrere varias dioeceses tum 
ratione servitii militaris, tum aliis de causis; ita ut non raro eveniat, quod 
morati fuerint in pluribus dioecesibus spatio trium mensium; quin aliquis 
sit, qui testimonium reddere possit de ipsorum natalibus, aetate, moribus, 

vità, famá, conditione, scientià, neque utrum aliquá censurá, irregularitate 
aut alio canonico impedimento irretiti sint; cum, ut plurimum, omnibus 
sint ignoti, praecipue cum populosae sint civitates, in quibus parum tempo- 
ris morati fuerint. 

Hisce praenotatis, huic S. C. C. sequentia proponit dubia: 

1. Utrum in omnibus prorsus casibus, ad ordinandum subditum proprium 
necessariae sint Litterae testimoniales omnium Episcoporum locorum, in quibus 
moratus fuerit, vel relinqui possit prudenti arbitrio Episcopi proprii, attentis 
circumstantüs subditi ordinandi? 

2. Utrum Episcopus ordinans subditum proprium absque hisce Litteris testi- 
monialibus alieni Episcopi in omnibus prorsus casibus incurrat, ipso iure, suspen- 
sionem per annum ab Ordinum administratione? 

3. Utrum sufficientes censendae sint. Litterae testimoniales alieni Episcopi, 
quando testatur nihil constare de ordinando; eo quia nemo sit, qui de ordinando 
testimonium reddere possit, cum sit, ut iudicatur, omnibus ignotus? 

4. Utrum in casu sufficiat apponere ad valvas paroeciae, in qua moratus 
fuerit ordinandus, vel ad valvas palatii Episcopalis Litteras Episcopi dioecesani, 
praecipientis omnibus et singulis eas inspecturis, ut ostendant, utrum ipsis con- 
stet de aliquo impedimento canonico ordinandi? 

In resolvendis quaestionibus ab Episcopo propositis, animadversum fuit, 
potius indulgentiá quam rigore utendum esse docet ipsa Innocentii XII con- 
stit. Speculatores praescribens necessitatem litterarum testimonialium solum- 
modo in casu commorationis diuturnae in ea Dioecesi, in qua fortuito quis 
natus sit ibique moram traxerit sufficientem ad canonicum impedimentum 
incurrendum. ! Quamvis vero constit. Apostolicae Sedis extendens, ad 
casus non expressos, Innocentianam. Bullam, statuerit, suspensionem 
per annum ab ordinum administratione, ipso iure incurrere ordinantes... 
subditum proprium qui alibi tanto tempore moratus sit, ut canonicum impe- 
dimentum ibi contrahere potuerit, absque Ordinarii eius loci litteris testi- 
monialibus: tamen non eo urgenda videtur haec praescriptio, ut quis tot 
testimonialibus litteris munitus esse debeat, quot fuere etiam non diuturnae 
commorationis loca, quae'pene innumera esse possunt, praesertim pro addi- 
ctis militari servitio. Secus lex nimis dura evaderet, implicans inextricabilibus 
difficultatibus ordinates et ordinandos. 

Verum ex adverso perpenditur, etiam ante const. Apostolicae Sedis 
S. C. C. iurisprudentiam, magis spiritum quam literam constitutionis 
Innocentianae secutam, uti videre est praecipue in Spoletana et Reatina, 
11 iulii 1840,? recognovisse necessitatem litterarum testimonialium Ordina- 
riorum, in quorum Dioecesibus ordinandi diutius permanserint. 

Promulgata Apostolicae Sedis constitutione, ex praxi Romanae Curiae et 
aliarum, nec non ex iuris communis intentione, tempus diuturnae commo- 
rationis, ex qua ab Episcopo illius loci exquiruntur litterae testimoniales de 
moribus Ordinandi, determinatum fuit ad semestre. Deinde adactis, per ini- 

quas leges, clericis ad militare servitium, persentita fuit necessitas attentius 
invigilandi et inquirendi in mores illorum qui, emenso militari curriculo, 
in sancto proposito perseverarent. 

Quapropter S. Cong. U. Inq. sub die 16 sept. 1875? Instructionem dedit 
Ordinariis locorum quoad modum exercendi vigilantiam in clericos stipendia 
in eorum Dioecesibus merentes, eo maxime consilio, ut de eorum moribus 
certiores facerent Episcopos proprios Sacrae Ordinationis. Attamen in hac 
Instructione nihil edicitur de litteris testimonialibus, sed potius sermo habe- 
tur de secreta vigilantia et relatione quoad mores huiusmodi clericorum. 
Has testimoniales quod spectat, sub die 27 novembr. 1892 Decretum prodiit 
a S. C. Super Disciplina Regulari praescribens, religiosos alumnos militiae 
addictos ad familiam Religiosam postea revertentes, non ordinandos esse 
absque litteris testimonialibus Ordinariorum, in quorum Dioecesibus saltem 
per tres menses commorati sint. ? Ad haec, placuit amplissimo Senatui V. 
hanc praescriptionem extendere ad clericos saeculares. Nam sub die 9 sep- 
tembris 1895 in Fzrmana, Postulatum quoad litteras testimoniales ordinando- 
rum, quaestioni: an clerici occasione militaris servitii in diversis locis com- 
morati, absque litteris testimonialibus Ordinariorum, in quorum Dioecesibus 
aliquo tempore essent morati, possent ordinari, rescriptum fuit: Litteras 
testimoniales esse necessarias ,quoties bromovendus moratus fuerit in aliqua Dioe- 
cest, saltem per trimestre. ? Exinde legem generalem latam fuisse pro omni- 
bus Ordinariis, dubitare non fas est. 

Hac lege cognita, Episcopus Urgellensis nonnullas declarationes expo- 
stulat, rimo petens,an huiusmodi praescriptio aeque teneat omnes clericos, 
etsi hac illac discurrerint non occasione militiae. At si Postulatum causae 
Firmanae inspiciatur, non dubium videtur, responsionem respicere tantum 
clericos militiae addictos. Secundo quaerit, an violans hanc legem, su- 
spensionem incurrat a const. Zostolicae Sedis, comminatam. Quod 
non videretur dubitandum, quum S. C. C. declaratio videatur inter- 
pretari et tantum determinare, ea const. verba: «qui alibi zanto tempore 
moratus sit, ut canonicum impedimentum contrahere ibi potuerit ». Tertio 
postulat, an sufficiant litterae testimoniales megativae, seu quae affirment, 
nihil nec in bonum, nec in malum testimonium de clerico, utpote ignoto, 
constare; quod saepius accidat necesse est, quum milites in populosis civita- 
tibus praecario morantes pene omnibus sint ignoti. Iamvero in primis dene- 
gari non posse videtur, proprium esse litterarum testimonialium aliquam 
positivam praebere notitiam de moribus et clerici vita; secus illusorie dice- 
rentur testimoniales. Proinde, his deficientibus, S. C. S. Officii solet ad 
postulationem ordinandi, eidem concedere veniam supplendi huic defectui 
per iuramentum dictum suppletorium, quia supplet attestationem per litteras 
Ordinarii praebendam. Imo S. C. S. Officii solet Curiis concedere faculta- 
tem huiusmodi iuramentum deferendi clericis, in hisce circumstantiis versan- 

tibus. Demum quarto exponit, an in defectu testimonialium, sufficiat appo- 
nere ad valvas paroeciae, in qua moratus fuerit Ordinandus, nec non ad 
valvas palatii Episcopalis edictum ad invitandos omnes fideles in testimo- 
nium illius morum. Plane in negotio tanti momenti nulla sollicitudo videtur 
supervacanea et rigorosior. 

Quibus praenotatis, quaesitum est quomodo esset dubiis respondendum. 

Die, etc. Sacra, etc. respondit: Pro clericis ordinandis, iam militiae addictis, 
sub poena a. Const. Ap. Sedis comminata, requiri litteras testimoniales Ordinarii, 
in cuius Dioecesi per trimestre commorati fuerint; et quatenus Ordinarii litterae 
plenum testimonium non reddant, Episcopus, obtenta ad hoc facultate ab Apo- 
stolica Sede, provideat per iuramentum suppletorium. 

[Per summaria precum a. 1895. — Cf. etiam Collectanea S. C. de Prop. 
Fide, vol. II, n. 1886; itemque Acta S. Sedis, vol. XXVIII, p. 45-50]. 

S. C. C., Gratianopolitana, 26 ian. 1895. 


Quum Sacerdos Abel paroeciam oppidi Aveniéres, Dioecesis Gratianopo- 
litanae, administraret ab anno 1881 ad 1886, ecclesiam parochialem restau- 
randam curavit, impendens summam Libellarum L. 48,124. Verum quia 
ad hunc scopum parochus, ex variis oblationibus, colligere non potuit nisi 
summam Lib. 58,374; reliquam pecuniam ipse suppeditavit; quod ratum 
habuit huius paroeciae Fabrica, formiter obligatam se recognoscens erga 
sacerdotem Abel ex respectiva libellarum summa nempe L. 9749, seque 
soluturam fore, usque ad integram debiti solutionem, legitimos fructus. 
Approbatis a competente auctoritate gestae administrationis, et praesertim 
peractae restaurationis rationibus, sacerdos Abel translatus fuit ad Ecclesiam 
curatam Archipresbyteralem S. Ioannis, oppidi de Bournay; quam novam 
paroeciam suscepit valde commendatus a fidelibus Ecclesiae loci Avenieres, 
nec non ab administratoribus Fabricae eiusdem paroeciae. 

In eius locum, die 3 octobris 1886 suffectus fuit sacerdos Franciscus 
Giroud, qui antea professorem et directorem egerat parvi seminarii, loci 
Rondeau. Postea secundi eleemosynarii et dein primi ad oppidum Montfleury 
functus fuerat officio, et moderatoris scholarum, a Nostra Domina nuncu- 
patarum. Fertur, haec munia relinquere coactum fuisse ob querelas non pau- 
cas in iisdem exercendis excitatas. 

Capta paroeciae loci Zlvemiéres possessione, recusavit accipere summam 
Lib. 5000 a sacerdote Abel oblatam ad pia opera explenda, ea tamen sub 
conditione, ut parochus Giroud succederet in creditum eiusdem Abel adver- 
sus Fabricam, quasi ipsius gestor negotiorum. Imo cum idem sacerdos duas 
literas parocho Giroud dedisset ad repetendos fructus currentis anni, nullam 
habuit responsionem. Nam parochusiam coeperat significare ipsi Ordinario, 
se graves concepisse suspiciones circa legitimitatem crediti sui antecessoris, 
aperte asseverans administrationem patrimonii suae ecclesiae in pessima 
versari conditione. Ulterius semper ursit sua dubia, eaque clarius manife- 


S. C. Concilii 741 


stavit adeo, ut scripserit canonico Jacquemin, curiae episcopalis secretario: 
« Personnellement je suis entiérement convaincu que Mr. Abel n'a pas dé- 
boursé un centime de son patrimoine pour les divers travaux qu'il a fait 
exécuter ». 

Quum magis in dies sacerdos Giroud in hisce accusationibus dissemi- 
nandis instaret, ab Episcopo die 3 iulii 1887 invitatus fuit in curiam, ut 
suspiciones ita graves in presbyterum Abel congrue probaret. At ille in 
duabus literis evasive respondit, primo petens dilationes ad probationes 
comparandas, dein declarans se numquam congressurum, iudiciali conten- 
tione, cum sacerdote Abel tricarum iudicialium nimis perito; scilicet: « Je 
ne m'exposerai jamais à une discussion en face de Mr. Abel; il a des habi- 
lités et des hardiesses, que je n'ai pas ». 

Interim Episcopo tradebat quasdam literas ab administratoribus Fabricae 
signatas, quibus declarabant, se subscripsisse et rationes approbasse admini- 
strationis a parocho Abel peractae, quin easdem perlegerint vel alias exami- 
naverint. 

Episcopus accusato statim manifestavit denunciatum crimen, eo consilio 
ut se purgaret a tali accusatione; quod luculenter peregisse sacerdotem Abel 
per allatas responsiones arbitratus est ipse 'Episcopus. Proinde edidit decre- 
tum, imponens parocho Giroud quod aut per scriptam declarationem reco- 
gnosceret veritati et iustitiae conformes rationes redditas a suo antecessore, 
aut earumdem falsitatem probaret, sub poena privationis paroeciae, si 
alteri ex duabus conditionibus non satisfecisset. Verum parochus iterum 
petens dilationem ad probationes ordinandas, vehementius accusationes 
urgebat. Tunc Episcopus ad viam tergiversationibus praecludendam, aliud 
dedit decretum sub die 21 iulii 1887, invitans parochum ad subscribendam 
sub poena remotionis a paroecia, declarationem sequentis tenoris: « Je sous- 
signé curé des Aveniéres, regrette d'avoir élévé des doutes sur la régularité 
des comptes relatifs à la restauration de l'Eglise de cette paroisse et déclare 
par les présentes retirer purement et simplement l'accusation que j'ai portée 
témérairement à cet égard ». 

Subscripsit parochus, at parvo post tempore eamdem retractare conatus 
est, sub die 24 augusti 1887 postulans a curia declarationis lacerandae re- 
stitutionem, aiens in literis: « Vous m'avez demandé une rétractation. 
Je l'ai [signée à la priére de l'archiprétre et pour faire cesser le scandale 
que Mr. Abel[répandait pour toutle diocése. Je l'ai faite contre ma con- 
viction, car je sais que les comptes de Mr. Abel ne sont pas exacts ». 

Episcopus, ut parochum de suo errore convinceret, eumdem invitavit 
ad respondendum coram quodam conventu virorum a se electorum, scilicet 
composito e Secretario curiae generalis et duobus parochis. Habitus est 
congressus, at negotium componi non potuit. Interim parochus instans in 
suis accusationibus, scribebat Episcopo: « J'ai dit et prouvé que les comptes 
du R. Abel sont contradictoires: veuillez me prouver le contraire ». 

'Tunc Episcopus, ut controversia tandem finem haberet, ordinavit paro- 
cho Giroud sub die r9 dec. 1888 quod intra 15 dies curaret executioni 
demandari obligationem a Fabrica susceptam erga sacerdotem Abel, quo 

tempore inutiliter praeterlapso, a paroecia statim removeretur. Parochus, 
mense decembri, coegit Fabricae administratores, quorum conventui adfuit 
quidam archipresbyter ab Episcopo et sacerdote Abel delegatus ad propo- 
nendam transactionem pro definitiva negotii compositione. Administratores, 
respuentes quamcumque concordiam, decreverunt, a sacerdote Abel, cum 
primis exigendam esse probationem legitimitatis allatarum rationum. Hoc 
facere non recusavit presbyter Abel et in alio Fabricae administratorum 
conventu per advocatum Blanc ad hoc electum, redditas rationes defendit 
et declaravit. At occasione huius defensionis, parochus Giroud, praesens 
congressui, in sacerdotem Abel instantius accusationes protulit. Hoc ad 
Episcopi aures pervenit, qui statim parocho onus imposuit huiusmodi iniu- 
rias retractandi; nec non efficiendi, ut Fabrica suae obligationi satisfaceret, 
sub poena imminentis paroeciae privationis. At parochus, irá abreptus, 
Episcopo insolentes et valde iniuriosas dedit literas, uti ipse dolens fatetur, 
ad refutandum editum decretum. Episcopus respondit, expresse et plene 
approbans gestam a sacerdote Abel administrationem, et varias minitatus 
poenas, decernit, ut Fabrica quamprimum debitam summam persolvat. 
Parochus Giroud, primo visus est sincere obsequi velle Episcopi ordina- 
tionibus, at paulo post, mense iunio 1889, proclamabat in quadam litera: 
« Mr. Abel n'a aucun titre contre la Fabrique. Les prétendues approbations 
de ses comptes sont nulles. Il est démontré que Mr. Abel a trompé soit les 
Fabriciens, soit l'administration, etc. ». 

Rebus huc perductis, recurrendum esse ad formale iudicium censuit 
Episcopus, quare dixit sacerdoti Abel, ut parochum Giroud apud Curiae 
tribunal conveniret. Hinc Curiae promotor fiscalis Debut, ad instantiam 
sacerdotis Abel accusationem introduxit petens, ob crimen diffamationis, 
Parochum Giroud a paroecia removeri. Idem officialis Debut delegatus 
fuit ad processum instruendum; quamobrem ad paroeciam loci Aveni'res se 
contulit, ut instrumenta et facti adminicula examini subiiceret. At sacerdos 
Abel interrogatus non fuit: Acta inquisitionis publicata fuerunt die 2 5 octo- 
bris 1889 eaque parocho Giroud favorabilia evaserunt. Dicitur enim in con- 
clusione: « Je conclus en disant que Mr. Giroud n'ayant pas eu entre les 
mains d'autre piéces que celles, sur lesquelles est basé mon rapport, se 
trouve justifié des accusations portées contre lui, par Mr. Abel. Je prie 
donc l'Officialité de prononcer en sa faveur une ordonnance de non lieu 
et de demander que les comptes de Mr. Abelsoient soumis à un nouvel 
examen ». 

Reapse ad ulterius examen, iuxta votum promotoris, processit ipse Vica- 
rius Generalis, adhibito etiam vice-officiali Faure. Citati fuerunt ad compa- 
rendum sacerdotes Giroud et Abel, qui seorsim auditi fuerunt. Utriusque 
documentis ad trutinam revocatis, sententia prodüt absolvens sacerdotem 
Zlbel, condemnatoria parochi Giroud, uti calumniatoris; quare publicae repro- 
bationi subüiciendus proponebatur, prouti statuitur in eadem sententia, ab Epi- 
$copo approbata, sub die 25 novembris I669 et executioni demandata: 

Sacerdos Giroud protestatus est contra hanc sententiam, eo maxime 
quia antequam citationi pareret, quum a Curia veniam postulasset secum 

ducendi advocatum die comparitionis, repositum fuerat, hoc contra ius esse, 
nam ipse non uti accusatus vocabatur, sed solum ad comprobandas conclu- 
siones relationis promotoris Debut. Quapropter cognita sententia, parochus 
Giroud die 4 decembris 1889 Episcopum adiit cum advocato Grolée. Instau- 
rata de litigioso negotio disputatione, nihil concludere fas erat, verum quia 
parochus Giroud in advocato Grolée maxime confidere videbatur, Episco- 
pus sperans, ob rei evidentiam, posse persuaderi, advocato hanc quaestio- 
nem scriptam, proposuit: « Mr. Giroud a porté certaines accusations contre 
Mr. Abel; en a-t-il fait preuve? », 

Advocatus Grolée resolvendam suscepit quaestionem, quasi arbiter 
constitutus fuisset et sub hoc titulo relationem exaravit. Interim sacerdos 
Abel, rei certior effectus, die 1r decembris, scripsit Episcopo, respuens 
perfracte advocati Grolée arbitratum, quum sententia die 25 novemb. 1889 
examinari non posset, nisi ab Archiepiscopo vel a Papa. Dein idem sacerdos 
Abel, die r1 ianuarii 1890, renuntiatus fuit canonicus honorarius Cathedralis, 
quare advocatus Grolée persentiens, hac Episcopi deliberatione, publice 
eius sententiam arbitralem posthaberi aut impediri, Episcopo literas dedit 
admodum iniuriosas, quas per ephemerides edi et quammaxime in vulgus 
disseminari curasse videtur. . 

Gliscente in dies scandalo, Episcopus ratus, parochi Giroud ministerium 
non amplus utile evadere in oppido Aveniéres, eumdem per decretum 
diei 12 februarii 1890 transtulit ad Ecclesiam parochialem loci Chanas, 
paulisper inferioris gradus. At hic exequi recusavit decretum, arguens quod 
«les tribunaux religieux et civils étant saisis dela question, qui motive son 
changement, il ne pouvait quitter son poste, avant qu'ils aient prononcé 
leur jugement ». Reapse, sacerdos Giroud, die 20 februarii 1890, appella- 
verat ad Summum Pontificem a sententia diei 25 novembris 1889, tum 
quia iudicii formae processuales observatae non fuerant, tum ob negatam 
defensoris constitutionem. 

Sub idem tempus Fabricae administratio ad civile tribunal rapuerat, 
auctore, fertur, parocho Giroud, sacerdotem Abel instans, ut obligatio erga 
eumdem suscepta, nulla et irrita declararetur idemque adigeretur ad pecu- 
niae summas pro piis usibus perceptas et Fabricae non traditas restituendas. 

At quum persisteret parochus Giroud in deneganda executione, Episcopi 
mandatis, per decretum Vicarii Generalis diei 24 februarii 1890 obligaba- 
tur ad suscipiendam paroeciam loci Chanas, sub poena suspensionis incur- 
rendae die subsequente huic praecepto. Insuper Vicarius generalis scribebat 
archipresbytero Bouvallet, immediato sacerdotis Giroud superiori, ut se 
conferret ad paroeciam loci Aveniéres, ibique, si adhuc illum reluctantem 
invenisset, duarum horarum spatium ad deliberandum concederet, quo inu- 
tiliter praeterlapso, commonefaceret, interdictum personale generale ipsum 
incurrisse, quamobrem nec paroeciam loci Chanas amplius administrare 
posse. Decreti executio facta est die 27 februarii 1890. Nihilominus quia 
parochum dimovere possibile non fuit, rogatu Episcopi interveniente etiam 
decreto politicae potestatis, nimirum Praefecturae, apud suos se contulit 
sacerdos Giroud in oppido Trept. 


744 Curia Romana 


Hic interea, contra interdicti decretum, aliam interposuit ad S. Sedem 
appellationem petens in integrum restitutionem. Ad instantiam Episcopi 
et sacerdotis Abel, Curia metropolitana Lugdunensis, examinata quaestione, 
relate ad rationes peractae administrationis, ex voto viri periti, ratiocinatoris 
et Secretarii Tribunalis commercii Lugdunensis, declaravit administrationis 
gestionem undequaque probandam esse. 

Etiam S. C. C. controversia perpensa, potius sub aspectu, an accusatio- 
nes a sacerdote Giroud in suum confratrem disseminatae, legitimae essent, 
sub die 2 maii 1891 hoc rescriptum dedit Gratianopolitano Episcopo: « Ad 
examen revocatis, quae hinc inde allata sunt circa controversiam a F. Giroud 
motam, iisdem perpensis, Eri PP. rescripserunt: Provisum per sententiam 
Curiae Episcopalis diei 23 aprilis 1889, confirmatam ab Emo Metropoli- 
tano, die 12 octobris 1890, ideoque orator acquiescat. Qui tamen Giroud 
graviter moneatur, ut conscientiae suae consulat, laesam confratris famam 
restituat, veniam a suo Episcopo postulet et in posterum abhorreat a simi- 
libus ». 

Huic rescripto reposuit sacerdos Giroud, non eam fuisse suam intentio- 
nem in appellatione interponenda apud S. Sedem, iudicium exposcere circa 
meritum administrationis sacerdotis Abel, sed impugnare decreta Episcopalia 
diei 25 novembris 1889 et 27 februarii 1890, quippe iniustas poenas irro- 
gantia. 

Revera modo quaestio circa rationes peractae restaurationis a sacerdote 
Abel absoluta videtur. Nam sacerdos Roustang, successor in paroecia loci 
Aveniéres, ratas habuit rationes gestae administrationis antecessoris Abel, 
cum quo pactum iniit cessionis obligationum et spopondit de consensu 
Episcopi, ipsum assumere adversus Fabricam creditum sacerdotis Abel, 
eiusdem actionis cessionarium. Denique ad compescendum omne scanda- 
lum, a parocho Roustang et ab administratoribus Fabricae haec transactionis 
syngrapha subsignata fuit sub die 18 martii 1892: « Le compte qui consti- 
tuait ainsi la Fabrique créanciére est bien simple. Il portait au crédit de 
M. l'abbé Abel du chiffre de 9749 fr. que l'on reconnaissait exact; puis au 
débit, on faisait figurer les diverses sommes recues soit par lui (M. Abel) 
soit par M. Roustang pour le compte de l'église ou de la Fabrique; d'oü 
balance faite, il resultait que cette derniére restait créancier de 750 fr. que 
M. Roustang s'engageait à lui verser et lui versait en effect ». 

Intera idem Episcopus, etiam ad instantiam quorumdam Sacerdotum, 
contulit, sed precario, presbytero Giroud paroeciam loci Vennissieux, cuius 
possessionem suscepit. Sub id temporis transmissum fuit S. C. C. re- 
scriptum, cui obsequi promisit parochus ea tamen sub conditione, ut idem 
rescriptum in publicum non divulgaretur. 

Hoc admittere non posse Episcopus arbitratus est, qui e contra eiusdem 
rescripti exemplaria statim ad clerum universum dedit. Quod aegre tulit 
parochus Giroud minacesque literas Episcopo scripsit, quare etiam paroecia 
loci Vennissieux privatus et a divinis suspensus ad suos iterum se recepit 
in oppido Trept, ubi adhuc commoratur. 

Episcopus suam agendi rationem defendit referens usque ab initio facto- 

rum historiam, quae iam relata sunt in facti specie, enixe exorans S. C. C., 
ut definire vellet per suam auctoritatem hanc quaestionem, quae causavit 
agitationes et scandala in Dioecesi, et causabit, donec finem accipiat per 
sententiam Erhorum Iudicum. 

Ex adverso patronus a parocho Giroud constitutus, postquam factorum 
seriem enarraverit, advertit modo quaestionem esse de iustitia poenarum, 
per duo decreta suo clienti inflictarum. 

Prius decretum, notat Orator, parocho Giroud vituperationem infligit, 
uti calumniae reo in fratrem, hocque vulgatur per transmissionem archi- 
presbyteris et superioribus ecclesiarum ea sub ratione, quod uti scandalum 
a Giroud accusationibus et allegationibus publice allatum fuerit, ita publica 
reparatio esse debeat. Sed, animadvertit patronus, huiusmodi poenas publi- 
cae reprobationis et infamiae non solum extra ius esse, verum et ecclesiasti- 
carum poenarum rationi contrarias esse, cum scandalum adiiciat scandalo 
et auctoritatem rectoris ecclesiae in fideles evertat. Sed cum de poena certe 
agatur, poenale iudicium omnino praecedere debuisset. Verum ab expositis 
patet, nullam iudicii formam nec speciem quidem adfuisse. 

Defuit primo loco citatio rei. Accusatus enim invitatus, ut ad dioecesa- 
num tribunal veniret, nulla citationis iuridica forma servata, sed per epi- 
stolam, vocationis obiecto non designato. Vocatur ad hoc tantum, ut con- 
clusiones sibi faventes, relationis procuratoris curiae, probe sustineat. 
Vocationi Parochus paret seque sistit, ne suspicatus quidem de crimine agi. 
Incipit ergo defectus tum formae tum substantiae ab ipso iudicii limine, 
cum nulla citatio fuerit, nec ipsa rei praesentia eius defectum sanat, cum ad 
aliud quam ad poenale iudicium vocatus sit: Can. 2 et 3, caus. III, qu. 9, 
Clem. 2, de sent. et re iudic. 

Graviorem defectum adesse notat advocatus, quia postulante accusato, 
ut advocatum secum duceret, qui iuridice demonstraret male redditas esse 
rationes et iustitiam relationis promotoris curiae confirmaret, parochi ipsius 
petitio repulsam invenit, hac adamussim ex causa, quod ipse de nullo cri- 
mine accusaretur. Non accusatus, igitur, nec defensus, Giroud acerbissima 
poena multatus abit. Haec omnia humanae damnant ac divinae leges, nec 
profecto ius constituunt, sed iniuriam: cap. 19, de sent. et re iud., cap. 1, 
seq., Ut lite non contest., cap. Qualiter, de accusationibus. 

Quae vero de substantiali primi decreti defectu notavit Orator, eadem 
dicit inficere secundum decretum. 

Hoc die 27 februarii 1890 nunciatur parocho, qui interdicti personalis 
censura percellitur: Nunciatio decreti facta est per archipresbyterum de 
Morestel. Et sub eadem decreti die (24 februarii) episcopus auctoritatem 
suam in Vicarium Generalem, speciali mandato transtulisse testatur his 
verbis: «respice, ut legitime factum, quod D. Mussel (vicarius) fecit per 
D. Archipresbyterum ». 

Revocat patronus, quae sunt decreti praecisa verba: « Dominus episcopus 
eum plectit universali interdicto ipso facto et illi aufertur paroecia de Cha- 
nas». Quibus commissarius Archipresbyter oralem explicationem adiicit: 
« Ei amplius non licere S. Missam celebrare, nec audire, nec accipere Sacra- 

menta Eucharistiae et Poenitentiae, sine irregularitatis nota ». Unde patet 
sacerdotem Giroud iam ab ecclesia des Aveniéres antea expulsum fuisse. 

Ad haec, advertit Orator, secundi decreti vitia graviora esse. Nulla enim 
iudicii species praemissa est, nulla in ius vocatio, nulla accusationum con- 
testatio, nulla sententiae forma, nulla monitio, nullus probationibus et defen- 
sioni locus, quae omnia, ut supervacanea neglecta fuerunt. 

Hisce notatis relate ad decretorum formam, quoad substantiam, arguit 
patronus, non minores adesse defectus: Nam parocho, hoc maxime crimen 
obiectum fuit, ipsum noluisse imperio episcopi parere, debitum Paroeciae 
erga D. Abelem agnoscendo et confirmando ad normam et modum rationum 
ab hoc redditarum, quin eas rationes ullo examini subiiceret. Hoc primum; 
exinde translationem in paroeciam subsidiariam longe inferioris ordinis 
noluisse acceptam habere. Haec altera videtur causa fuisse secundi decreti, 
quae, ut patet, a priore originem petit eique arctissime colligatur. 

Insuper notat orator, Episcopi decreto non suffragari rationem armovibi- 
litatis paroeciae. Nam ea non hoc efficere potest, ut arbitrio suo Episcopus 
parochum deiicere et dedecoris nota atque inopia aflligere possit. 

Episcopi decreta eo magis patrono improbanda videntur, quia eum homi- 
nem plectunt, quem, ipso praesente, cum advocato Grolée, ipse Episcopus 
amplissime laudabat his verbis « Mr. Giroud est un des mes meilleurs 
prétres ». 

Quoad petitionem alteram indemnitatis, revocat orator sapientissimam 
canonici iuris dispositionem, quae iudicem quoque spolium patrare declarat, 
cum neglecto iuris ordine aliquem e possessione deiicit: cap. 7, de restit. 
spoliat. Spoliatus ergo ante omnia restituendus et haec est praecipua 
damni iniuria illati emendatio. Quidquid autem ei sic ablatum, aut quo- 
minus habere liceret, vetitum est, in restitutionem venit cap. 51, de appel- 
lat., cap. 11, de restit. spoliat., prout fert constans et perpetua S. C. C. 
iurisprudentia. 

Partium iuribus EE. PP. hinc inde relatis, modo vestrum est supremo 
iudicio enodare dubia: 

I. 4n decreta Curiae Gratianopolitanae diei 25 novembris 1889 et diei 
27 februarii 1890 sustineantur in casu? Et quatenus negative: 

II. 4n sit locus refectioni damnorum in casu? 

Die, etc. Sacra, etc. respondit ad I: Quoad decretum diei 25. novem- 
bris 1889 affirmative; quoad decretum. diei 27 febr. 1890 affirmative quoad 
translationem a paroecia et privationem; quoad interdictum generale nega- 
toe, et quatenus Sacerdos. Giroud det vera resipiscentiae signa, eum pro- 
videat de congrua sustentatione, ! 

[Thesaurus Resolutionum, tom. 154, p. 105-126]. 

4295. 
S. C. C., Galtellinoren., 7 sept. 1895. 


Anno 1779 Summus Pontifex Pius VI constitutione, quae incipit: Eam 
inter caeteras,! Dioecesim Galtellinorensem in Sardinia denuo restituens, 
habitualem et actualem animarum curam totius Norensis civitatis Cathedra- 
lis Ecclesiae capitulo demandabat. Idcirco simul decernebat, ut nemo in 
posterum inter canonicos cooptaretur absque praevio examine, sicut in 
paroeciarum provisione coram Ordinario peragenda, et absque expeditione 
bullarum. Praeterea capitulum canonicis et beneficiariis coalescens, una cum 
parochialibus muneribus etiam exclusivum ius obtinuisse videtur peragendi 
sacras functiones sive institutas sive deinceps instituendas, non modo in 
Cathedrali sed et in aliis ecclesiis, quae improprie filiales vocantur. 

Istiusmodi vero functiones vel ab integro capitulo, vel ab uno ex canoni- 
cis cum assistentia beneficiariorum, quos patria voce nuncupant dorteri, 
vel a beneficiariis tantum perfici solebant. In primo casu fructus inde prove- 
nientes trifariam dividebantur, quarum pars beneficiariis cedebat, duas 
autem reliquas interessentes tantum canonici, etiam aegrotis exclusis, lucra- 
bantur. Exceptis tamen funerariis emolumentis, quae pro rata portione 
singuli, sive canonici, sive beneficiarii percipiebant. Si vero de iis functioni- 
bus ageretur, quas vel unus ex canonicis cum beneficiariorum ministerio 
vel soli beneficiarii explebant, tunc inde derivantium proventuum medietate 
capitulo tributa, reliqua pars beneficiariis assignabatur. 

Anno 1834, rogante R. P. D. Ioanne Bua Archiepiscopo Arboreensi et 
Galtellinorum apostolico administratore, Gregorius XVI fel. rec. constitu- 
tione Ad supremae,? paroeciae Norensis curam uni canonico parocho con- 
credere autumavit. Ad hoc, canonicatum sub titulo S. Rosae Viterbiensis 
tunc vacantem in canonicatum curatum cum quibusdam clausulis et condi- 
tionibus erexit, «archipresbytero et canonicis animarum curae exercitio 
perpetuo exoneratis». Huiusmodi litterarum apostolicarum executio ipsi 
Archiepiscopo administratori commissa fuit; ita tamen, ut pro suo arbitrio 
et conscientia libere et licite disponere valeret. 

Facta praedictarum litterarum executione plures inter ecclesiae cathe- 
dralis Parochum et Capitulum controversiae exortae sunt atque S. C. primo 
propositae die 27 iunii 1891, sub sequentibus dubitandi formulis, videlicet: 
I. An ius administrandi Baptismum et custodiendi libros baptizatorum maneat 
penes Capitulum vel penes Canonicum curatum in casu? —2. An. Capitulum, 
praeter functiones capitulares, ius habeat committendi alternative uni vel alteri 
ex canonicis cum assistentia beneficiariorum, vulgo domieri, celebrationem alia- 
rum functionum, scilicet Missarum festivarum vel defunctorum, novendialium, 
vel triduarum precum, processionum etc. ac stolae fructus inde percipiendi in 


1 Bull. Rom. Cont., tom. 6, p. 116-122. 
2 Bull. Rom. Cont., tom. 19, p. 599-602. 

casu? - 3. An Canonicus curatus iure distincto frui possit in defunctorum exequiis, 
Capitulo assistente, et an a Capitulo, vel a Canonico curato perficiendae sint 
rituales absolutiones in casu? - 4. An beneficiarii, vulgo domieri ?ta dependeant 
a Canonico curato, ut ab hac dependentia exturbari nequeant a Capituli Archi- 
presbytero in casu? - 5. An iidem beneficiarii teneantur coadiuvare Canonicum 
curatum in Evangelii praedicatione, et in catechesibus in casu? 

Propositis dubiis placuit Sacrae C. C. rescribere, ad primum: Dilata 
et coadiuventur probationes de usu Capituli constanti et nullo reclamante, 
administrandi baptismum et retinendi libros baptizatorum. Ad secundum: 
Affirmative, dummodo non agatur de functionibus et iuribus mere parochialibus. 
Ad tertium: Si agatur de exequiis parochianorum, praecedentiam spectare ad 
Canonicum curatum ratione stolae, et rituales absolutiones spectare ad Eumdem, 
ratione muneris. Si vero agatur de aliorum exequiis, omnia spectare ad Capitu- 
lum, scilicet praecedentiam et rituales absolutiones. Ad quartum: Affirmative, 
quatenus agatur de cura animarum. Ad quintum: Affirmative, dummodo paro- 
chus sit impeditus. ! 

Insuper quaestio haec, iterum proposita fuit die 9 aprilis 1892, cui fuit 
rescriptum: dilata ad proximam cum iisdem. Quamobrem tertio iudicio 
S. C. C. fuit proposita in generalibus comitiis diei 21 maii 1892 non solum 
quoad primum dubium, cuius resolutio in suspenso mansit, sed etiam. 
quoad tertium et quintum, pro quibus Capituli Patronus novae audientiae 
beneficium obtinuit. Dubia tunc erant: 1. 4n ?us administrandi baptismum 
et custodiendi libros baptizatorum maneat penes Capitulum, vel Canonicum 
curatum in casu? 2. An sit standum vel recedendum a decisis in tertio dubio 
in casu? 3. An sit standum vel recedendum a decisis in quinto dubio in casu? 

In comitiis autem generalibus diei 23 iulii 1892 S. C. C. placuit rescribere 
propositis dubiis, ad primum: Cumulative spectare ad utrumque. Ad secun- 
dum: 77 decisis. Ad tertium: In decisis et amplius. ?* Parochus vero beneficium. 
novae audientiae obtinuit quoad primum dubium. Quare quaestio haec 
denuo proponitur. Interim sciendum est, Capitulum renunciationem emi- 
sisse beneficio novae audientiae, quod eius Patronus postulaverat. 

Dubium vero hodie definiendum, nempe an sit confirmanda decisio, qua 
EE. PP. rescripserunt: cumulative ad parochum et Capitulum spectare ius 
administrandi baptismum et custodiendi libros baptizatorum. 

Capituli Galtellinorensis patroni, postquam fusiori calamo facti speciem. 
descripserant, in quinque capita orationem suam distribuunt. Ac primo 
contendentes ius capitulo inesse administrandi Baptismum et libros bapti- 
zatorum custodiendi, id promanare adnotant ex cura habituali, vi cuius. 
parochus actualis uti famulus seu operarius capituli censendus est, qui iuri- 
bus et emolumentis iam inde a sua institutione assignatis contentus esse 
debet. Curam vero habitualem penes Norensis cathedralis capitulum residere 
evincunt, tum ex ipsius apostolici executoris verbis «il capitolo verrà eso- 
nerato della stessa cura attuale, ritenendo la cura abituale », tum ex condi- 


1 'Thesaurus Resolutionum, tom. 1 50, D. 431-443. 
? 'l'hesaurus Resolutionum, tom. 151, p. 254-267, 360, 361. 

tione a capitulo in paroeciae erectione apposita, qua curae actuali nuncium 
mittebat: « ritenendo la cura abituale ». Quibus adstipulatur et alia eiusdem 
capituli declaratio paulo ante executionem apostolicae constitutionis, et 
ipsius tenor decreti executorialis, quo indulgetur, ut canonici sacramenta- 
les confessiones excipientes vel in curati adiutorium in civitate concionantes 
tamquam in choro praesentes habeantur. Neque dicatur ex hoc argui non 
posse curam habitualem explicite fuisse indultam, cum apostolicus admini- 
strator expresse declaraverit conditionem a capitulo appositam in praefatae 
constitutionis executione prae oculis habuisse et religiose servasse. 

Ex his igitur autumant ortum duxisse, quod canonici absque praevia 
curati venia Daptismatis sacramentum administraverint, et locus pro libris 
custodiendis, in quo statim baptizatorum nomina minister scriberet, iam 
ab initio fuerit designatus. 

Verum nedum in linea interpretativa, sed et in praescriptiva, monent, 
observantiam suadere, ut capitulares in quasi possessione iuris manutenean- 
tur, cum exploratum sit in caesareo et canonico iure in quacumque causa vel 
quacumque persona, ius personae, ius privatum vel publicum quadraginta 
annorum iugi silentio extingui l. 4, Cod., de praescript. 30 vel 40 an; 
cap. 6, de praescript. etc. Cui doctrinae consonat S. C. C., quae in una 
Marsorum Iurium parochialium, diei 30 ianuarii 1830, in qua capitulo ius 
baptizandi pueros ac retinendi claves baptisterii et olei sancti reservatum 
fuit, non obstantibus sacrae visitationis decretis, ad formam consuetudinis. ! 
Quare Archiepiscopus Arborensis anno 1879 apostolica delegatione functus 
in Galtellinorensi dioecesi mandabat: «in virtü dei poteri accordati dalla 
S. Sede che la chiave del battistero, e il libro dei battezzati, non siano piü 
vimossi dal cassetto comune, nel quale in questa Cattedrale furono finora 
conservati, e ció fino a che alla S. Sede non piaccia di ordinare diversa- 
mente ». Quod decretum cum a S. Sede fuerit approbatum, censent patroni 
reiiudicatae vires et auctoritatem acquisivisse. 

In nova causae propositione diei 9 aprilis 1892 ad suam intentionem 
melius declarandam et sustentandam has Capitulum addebat attestationes. 
Nimirum attulit depositionem trium sacerdotum seniorum, qui a pluribus 
annis servitio ecclesiae cathedralis addicti sunt, quae ita se habet: verum 
esse existere in Cathedrali uz tiretto comune, in quo servantur claves fontis 
baptismalis, et regesta, quibus dietim quilibet notat administratum sacra- 
mentum, apud quemlibet canonicum esse clavem fontis baptismalis et nulla 
habita venia sacramentum administrat: quemlibet canonicum iure hoc usum 
esse tum ante annum 1846, tum sequenti tempore, donec praesens parochus 
reclamavit; quod si per vim parochi claves, inscio capitulo, subtractae fue- 
runt, statim res ad priorem redactae fuerunt statum operá Vicarii generalis; 
constare etiam, canonicum sacramenta administrantem gavisum semper 
esse exemptione a punctaturis, ceu refert Beneficiatus Chrismi, qui a 40 annis 
munere punctatoris fungitur. 

Demum Capitulum in sui favorem invocat Capituli Vaticani exemplum, 
in quo mos non admodum dissimilis observatur. 

Patronus in primis utitur testimonio Parochi, qui ait, sese, in actu posses- 
sionis praebendae canonicalis, accepisse a praedecessore suo librum bapti- 
zatorum, quem apud se tenebat quemque singulis vicibus tradebat admini- 
strantibus baptisma, ut actum in dicto libro notarent propria manu et 
solummodo duos canonicos clavem obtinuisse; quorum alter habuit etiam 
antequam praebendam canonicalem obtineret, alter sibi arripuit, dum mu- 
nere Vicarii generalis fungeretur. Canonicus hinc Parochus arguit: capi- 
tulum, clavis gratià, nullum sibi arrogare valet ius. Et iure, infert advo- 
catus, nam si clavis est apud Parochum, profecto liquet, absque Parochi 
consensu, Canonicos non potuisse baptismum administrare iuxta proprium 
arbitrium. 

Postea haec habet parochus: consuetudinem in civitate et Dioecesi foveri, 
qua fit, ut sacerdotibus vocatis a parentibus baptizandorum indulgeatur 
facultas baptizandi et notandi propria manu actum in libro. Quae facultas 
facilius traditur praecipue ecclesiasticis, dignitate praefulgentibus, ceu fa- 
ctum fuit cum Canonicis, donec id praesumerent ceu ius illis quaesitum. 
Praeterea patronus clientis intentionem roborat per alios testes. 

His positis, concludit Orator, quod traditionis horum librorum in manus 
parochi manifesta profecto est ratio; nempe quia libri baptizandorum custo- 
diebantur a Parocho dumtaxat. Haec confirmat patronus ex peculiari atte- 
statione Episcopalis Officialis. 

Suam thesim Orator aliis attestationibus comprobans, urget attestatio- 
nem iudicialem cum iuramento editam ab iis, qui servitium Ecclesiae Cathe- 
drali assiduum praestiterunt per discretum temporis spatium; Demum testem. 
affert patronus ipsum Episcopum Norensem, qui decursu Sacrae visitationis. 
pastoralis visitans librum baptizatorum, reperit carentem signaturis admini- 
stratorum huius sacramenti; monetque canonicum parochum, ut curet 
ne id in posterum eveniat. 

Adamussim ob has potissimas rationes, notat patronus, Tridentina Syno- 
dus, cap. 13, Sess. 24, de ref., mandat Episcopis populum in certas pa- 
rochias distingui, unicuique suum perpetuum parochum assignando. Ad 
tramites huiusce dispositionis conciliaris Pius V constitutione Ets? omnibus, 
5 novembris 1571, motu proprio, varias ad maius divini cultus augmentum 
animarumque commodum erexit Vicarias perpetuas in almae Urbis Basilicis 
et Collegiatis. ! 

Porro eumdem finem, instat orator, nempe augendi divinum cultum, et 
maius commodum exhibendi fidelibus, sibi proposuit Summus Pontifex 
Gregorius XVI in sua constitutione diei 1 februarii 1834 pro Sardiniae 
insula. Ipse enim conspiciens animarum curam, qua par erat diligentia 
a Capitulo Noren. minime exerceri ob simultaneum parochialium munerum 
et Capitularium officiorum adimplementum, ab animarum curae exercitio 
perpetuo illud exoneravit, atque eam concredidit uni presbytero in 'Theo- 

logia Magistro, vel iure canonico laureato, qui una cum presbyteris auxi- 
liaribus curam huiusmodi universam exerceret. 

Et iure meritoque exclamat patronus, Minister baptismi solemniter et ex 
pastorali officio celebrandi est proprius parochus. Contendit postea Orator 
idem dicendum esse quoad custodiam librorum, quia parochi tenentur 
« quatuor libros sive matriculas habere, ut ait Barbosa, in quibus describant 
primo omnes, qui in Ecclesia sua baptizantur, cum nominibus parentum, 
si de legitimo matrimonio nati sunt, et patrinorum, qui eos de baptismo 
susceperunt ». 

Quapropter, etsi fiat hypothesis, quod vigeat consuetudo ac usus bapti- 
zandi favore Capituli enunciati, autumat patronus non sustineri, quia huius- 
modi consuetudo seu usus ordinem hierarchicum subvertit, et consequenter 
irrationabilis, imo abusus et corruptela foret. In casu vero observat patro- 
nus, consuetudinem probatam non dici, si constet de unico actu contrario, 
quamvis darentur mille actus pro consuetudine; unicus enim actus contra- 
rius, vel difformis illam rumpit, et ad eam destruendam satis est. Porro 
ex documentis allatis, iuxta patronum, constat ex consensu parochi praede- 
cessoris, quandoque canonicos administrasse Sacrum baptisma et ex con- 
currentibus circumstantiis veniam indulsisse; et actualem parochum sem- 
per custodivisse libros baptizatorum. Quare concludit, adversarios inutiliter 
ad testes appellare, siquidem adducti testes consuetudinem in themate non 
probant 1) quia non sunt testes de visu per quadraginta annos; 2) quia non 
sunt testes de auditu a suis maioribus, qui ab aliis suis maioribus, etiam 
audiverint; 3) demum quia non testantur, se numquam audivisse, vel vidisse 
servari contrarium. Etenim ex illorum depositionibus constat, illos actus 
non fuisse repetitos, ita parochi patronus argumentatur. 

Utriusque partis allegationibus libratis EE. PP. enodandum proponitur 
dubium: 

An sit standum vel recedendum a decisis in casu? 

Die, etc. Sacra, etc. respondit: Recedendum a decisis, facto verbo cum S Sio. 

[Thesaurus Resolutionum, tom. 154, p. 870-882]. 


4296. 
S. C. C, Liburnen., 7 sept. 1895. 


In civitate Liburnen. inter alias Sodalitates, anteactis retro temporibus, 
constitutas a saecularibus hominibus, eo consilio, ut saeculo vacare coacti, 
aliquos dies haberent, in quibus spiritu congregati, Deo vacarent eique debitum 
exiberent obsequium (Syn. Dioec. Liburnen.) principem tenuit locum Congre- 
gatio a SS. Cosma et Damiano nuncupata, sub anno 1575 erecta, quae a 
suo scopo et origine naturam induisse Confraternitatis laicalis videtur. 

Quum Leopoldus I Hetruriae Rex anno 1785, spiritu Ecclesiae infenso 
imbutus, nequiora praecurrens tempora, decretum ediderit suppressionis 
Ordinum Religiosorum et Confraternitatum, etiam Confraternitas, a 88S. Co- 
sma et Damiano dicta, ab albo entium moralium iuridicorum coram lege 

civili expuncta fuit. At populus christianus aegerrime ferens huiusmodi 
usurpationes, turbis in civitate Liburnen. hac de re excitatis, obtinuit 
anno 1790, ut haec Sodalitas in pristinum restitueretur et, accedente decreto 
ecclesiasticae potestatis, unita alteri Confraternitati, a S. Barbara appellata, 
addicta fuit servitio Ecclesiae S. Catharinae. Deinceps Sodalitas suo titulo 
nomen addidit S. Barbarae. 

Anno 1809, Ordine etiam PP. Praedicatorum restituto in Ecclesia S. Ca- 
tharinae, quam vi suppressionis dereliquerant, a Regina Hetruriae edictum 
fuit, ut PP. Praedicatores paterentur Confraternitatem vigere uti nunc est; 
scilicet cum iure inibi exercendi sacras functiones. 

Non obstantibus nuperis decretis, quibus leges civiles huiusmodi Soda- 
litatibus quamcumque denegant iuridicam personalitatem easdemque pro- 
scribunt, viguit dicta Confraternitas usque ad hos dies in Ecclesia parochiali 
S. Catharinae, inibi PP. Praedicatoribus curam animarum agentibus: an vero 
adhuc iure vigeat, vel potius iure meritoque a competente auctoritate disso- 
luta fuerit, est praesentis controversiae obiectum. 

Re quidem vera hisce postremis temporibus videntur sodales a proprio 
instituto defecisse adeo, ut Parochus dictae Ecclesiae ad Episcopum retule- 
rit: ex eiusmodi Sodalitio nihil aliud sibi parari quam cruces et tribulationes. 
Etenim idem sese censet independens a Parocho, ceu eruitur a Statutis, 
anno 1889 concinnatis, sine approbatione Ordinarii. Eius cappellanus est 
"presbyter saecularis, qui functiones in Ecclesia paroeciali peragit absque 
dependentia a Parocho. Reprobanda omnino est, ait, negligentia fratrum 
quoad servitium sibi impositum; etenim paucissimi ex eis Ecclesiam petunt, 
ut functionibus adsint, et saepe vocandi sunt pueri rudes, qui vices fratrum 
peragant in eorum absentia cum scandalo fidelium. Saepe enim ab eisdem 
ascititiis fratribus turbae fiunt et non raro blasphemiae audiuntur, a non piis 
sodalibus. Petiit ideo Parochus, quid esset sibi facendum in casu. 

Episcopus permotus his relationibus, iussit Parochum dissolvere Sodali- 
tium, petere rationum redditionem, constituere tres, qui statuta redigerent 


pro nova Sodalitate, ab Episcopo approbanda. Parochus iussa Ordinarii 


faciens, per decretum declaravit Sodalitatem esse dissolutam. 

Confratres decretum ratum habere recusarunt, causantes incompeten- 
tiam auctoritatis, idem emanantis. Quare Parochus statim hoc nunciavit 
Episcopo, qui non solum probavit et decretum confirmavit sua addita sub- 
scriptione suique Cancellarii, sed exceptioni Sodalium revocavit tritum ada- 
gium: Qui per alium facit, per seipsum facere videtur. 

Nihilo secius neque taliter ab Episcopo confirmatum Sodales decretum 
accipere voluerunt, asserentes, semper idem perseverare Parochi decretum, 
iam legitime repudiatum. Quocirca Sodalitas antea recursum habuit ad Me- 
tropolitanum, qui decretum extraiudicialiter confirmavit, postea ad S. C. C. 

Notatu dignum est, quod interim Curia Liburnen. nunquam voluerit 
in dubitationem adducere vim editi decreti, proinde pro legitime dissoluta 
habuerit Confraternitatem, quam sub hoc nomine unquam amplius appel- 
lare voluit novamque Confraternitatem in locum dissolutae sufficere inten- 
dit. Imo post editum decretum, Archivio Confraternitatis apposita fuerunt 

sigilla, quae ne a sodalibus resignarentur, auctoritas Ecclesiastica recursum 
habuit ad publicos politiae officiales, ut impedirent, prouti factum est, ne 
Archivio Sodalibus ullus pateret aditus. 

Contra haec omnia Sodalitas recursum habuit ad Sedem Apostolicam, 
exponens pro nihilo habendum esse decretum Ordinarii, quoad Sodalitii 
dissolutionem, quia caret causá motivá, et quia innititur opinione, idem 
Sodalitium esse exclusive paroeciale; dum e contra illud sit Confraternitas 
omnino /azcal;s, quae nullum subiit discrimen per leges Hetruriaeanni 1785. 

Ex officio animadversum fuit circa iuris quaestiones, quod Confrater- 
nitas autumat.se non ecclesiasticam sed laicalem esse; quapropter subiectam 
haud esse Ordinarii iurisdictioni. Quin vero fiat longa disquisitio quoad 
naturam huius Confraternitatis, cuius origo in antiquitatis tenebris delite- 
scit, quod ad hodiernum statum, consuetudine magis quam centenaria 
confirmatum, videtur ecclesiastica potius dicenda haec sodalitas. Nam sub 
fine saeculi praeterlapsi in pristinum restituta, addicta fuit servitio cultuique 
divino. in Ecclesia S; Catharinae, ea sub expressa conditione, u£ parocho 
subesset et loci Ordinario. Quae conditio etsi non expressa fuisset, subaudi- 
retur; nam ex fine potissimum res suam naturam desumunt: et perabsur- 
dum esset, qualecumque Collegium cuidam Ecclesiae parochiali inservire 


€t cultui divino incumbere, tamen immune ab ecclesiastica potestate. 


Quum sodalitas in themate subsit correctioni Episcopi, subintrat prae- 
scriptio Bullae Clementis VIII: Quaecumque ad confraternitates moderandas 
editae in $ 5 statuentis: « Statuta pro regimine Ordinum Regularium et 
Institutorum erigentium et instituentium... edita Confraternitatibus et 
Congregationibus erigendis et instituendis et aggregandis... impertiri non 
possint, nisi ea prius ab Episcopo dioecesano examinata et pro ratione loci 
approbata fuerint, quae nihilominus eiusdem Episcopi decretis et mode- 
rationi et correctioni in omnibus semper subiecta remaneant ».! Ex quo 
consequitur, posse Episcopum auctoritate ordinaria mutare et variare statuta 
confraternitatum, eisque novas leges, quando opus fuerit, servandas propo- 
nere: S. C. C,, in Ferrarien., 14 septembris 1782. ? 

Verum sodales excipiunt contra decretum dissolutionis, quippe a paro- 
cho editum non habente in foro externo iurisdictionem. Quae exceptio 
exploratissimo iure innititur, s! parochus, qua talis, admittatur Decreti auctor; 
an vero potius, qua delegatus, gesserit, auctoritate ab Episcopo demandata, 
sufficienter in ipso decreto expressa, saltem post Episcopi additam confir- 
mationem. 

Quomodo autem vis et vigor auctoritatis ordinariae, huiusmodi in casibus 
canonica aequitate et prudentia temperanda sint, docet S. C. C. in Balneo- 
regien., Admissionis alumni, diei 26 augusti 1769,? qua inter alia propone- 
batur dubium sub n. II: Az sint redintegrandi Confratres, ultimo loco deleti 
ab Episcopo et respective delendi novi confratres ab. Episcopo electi in casu? 

Et omnibus perpensis EE. PP. rescripserunt proposito dubio: Ad II. Af- 
firmnative in omnibus. Nihilominus sane EE. PP. noluerunt Episcopis dene- 
gare potestatem nonnullos expungendi a numero confratrum, sed solum- 
modo modum suggerere canonicae aequitatis quoad modum executionis: 
nam in Zsculana, 24 martii 1725, proposito IV dubio: A47 liceat Reveren- 
dissimo Episcopo removere Officiales et Ministros a confratribus electos, qua- 
tenus non sint idonei, et graves exceptiones patiantur, rescribere censuerunt: 
Affirmative. * 

Quocirca liceat concludere, Episcoporum sollicitudini in sodalitatibus 
moderandis quamplurimos eosque efficaces praesto esse modos; sive statuta 
corrigantur, aut omnino mutentur, sive nonnulli sodales expungantur, sive 
ipsa sodalitas ex integro deleatur, congruis et legitimis praemissis monitio- 
nibus, prout casus ferat. 

Quapropter pro sueta prudentia et aequitate EE. PP. enodabunt dubium: 

Zn, et quomodo decretum dissolutionis Confraternitatis sustineatur in casu? 

Die, etc. Sacra, etc. respondit: Affirmative in omnibus. 

[Thesaurus Resolutionum, tom. 154, p. 883-894]. 


4297. 
S. C. C., Spalaten., 14 dec. 1895. 


Mense iulii 1884 sacerdos Ioannes Lucic, in districtu Almissae Spala- 
tensis Dioecesis, parochiale beneficium in oppido Zezevica adeptus est. 
Statim ac in paroeciam advenit, factiosum suum manifestavit ingenium, ut 
municipii negotia, prout sibi aequa et opportuna visa fuissent, ita gereren- 
tur. Animo audax, propositique tenax, municipalibus administratoribus 
totius districtus Almissae cito adversarius extitit acerrimus, et die 28 octo- 
bris 1884 aculeatas mittebat epistolas ad supremum Almissae magistratum 
(vulgo Podestà di Almissa), qui illas tradidit Curiae episcopali, Sacerdotem 
Lucic multiplici accusatione insimulans, scilicet, quod publice detraheret 
constit.tis auctoritatibus, quod municipalibus legibus adversaretur, imo 
populum ad resistendum iisdem legibus concitaret. 

Hisce litteris commotus Ordinarius Sacerdoti Lucic die 4 novembris 
eiusdem anni primam monitionem canonicam in Protocollum . Curiae, 
insertam significavit. Frustra tamen, nam inimicitias civilis magistratus 
oppidi Zezevica et totius administrationis municipalis Almissae ita aspe- 
ravit, ut contra illum gravissimas accusationes tum apud ecclesiastica, tum 
apud saecularia tribunalia moverint. Verum Ioannis condemnationem non 
obtinuerunt, quippe crimina ei impacta non potuerunt probare. Plane haec 
Sacerdotem Lucic vehementius commoverunt, qui praeterea, quum sibi 
persuasum haberet, municipale patrimonium pessum abire ob administra- 
torum surreptiones, proposuit hos e municipalibus sedibus prorsus depellere 
suosque fautores in Municipii regimen inducere, ac tribus sequentibus 

annis in hoc opus totus incubuit. Hinc nullum non movit lapidem ad consti- 
tuendas electorum societates, itinera suscepit, electorum comitia provocavit, 
magno cum scandalo suorum parochianorum, ea maxima de causa, quia 
ad haec fovenda comitia saepe saepius inconsulto Decano districtus, legem 
residentiae perfregit. Hoc modo adversariorum iras contra se magis magis- 
que acuit, unde de eo in vulgum graviores querelae disseminabantur. Quo- 
circa Ordinarius eo adductus est, ut opportunum duxerit die r4 novem- 
bris 1887 Sacerdotem Lucic secundo monere, imo et minitari brevi in aliam 
paroeciam translatum iri. 

Episcopi iussis morem gerere visus est Sacerdos Lucic usque ad mensem 
augusti 1889. 'l'unc iterum exarserunt irae occasione conventus munici- 
palis: Ioannes edidit in ephemeride dicta Katolicka Dalmacijd literas iniu- 
riarum plenas, quamobrem eo res devenerant, ut civitatis Magistratus poli- 
tiae Officiales commonuerit, Sacerdotis huius vitam in discrimine esse, 
quam neque leges neque mores ab inimicorum furore tuerentur. Verum 
Ordinarii monitionibus contemptis Sacerdos in fovendis inimicitiis pergebat. 
Tandem novus Episcopus die 28 februarii 1892 ad tertiam monitionem 
devenit. Qua non obstante Sacerdos quaestionibus politicis se immiscet. 
Pars, cuius ipse est anima, contrariam partem vincit; ipse Consiliarius 
municipalis nominatur, ac statim discedit a paroecia ad res publicas tractan- 
das, et a meridie Dominicae palmarum usque ad feriam IV Maioris Hebdo- 
madae abest, mox Comitatus electoralis Vice-praeses eligitur. His auditis 
Episcopus ipsi tres designat dies, quibus municipale officium reiiciat. 
loannes vero nuntium quidem misit officio Vice-praesidis Comitatus, sed 
non Consiliarii municipalis. Quapropter Episcopus devenit ad promulgatio- 
nem decreti diei 12 maii 1893, quo Sacerdotem propter sollicitationem 
rerum politicarum, et residentiae non observationem modo oeconomico a 
paroecia in perpetuum removit et in aliam Zagvozd dictam transtulit, quia 
in Zezevica sine pacis populi ac disciplinae ecclesiasticae praeiudicio manere 
non posset. 

Contra tale decretum Sacerdos Lucic appellationem interposuit antea 
ad ''ribunal Metropolitanum, sed incassum; postea apud S. H. C., petens, 
ut infirmaretur. Interim vero, licet obedientiam praebuerit Zezevica disce- 
dens et Zagvozd adiens, non abrenuntiavit tamen officio Consiliarii munici- 
palis, imo duobus plenariis conventibus interfuit. Novum decretum promul- 
gavit Episcopus die 7 augusti, et Sacerdoti Lucic praecepit in virtute sanctae 
obedientiae, ut officia Consiliarii municipalis dimitteret, contumaci poenam 
suspensionis ipso facto incurrendae minans. 

Iterum appellationi confugit apud H. S. C. Sacerdos Lucic contra tale 
decretum. Quare modo exquiritur: Zn decretum diei 12 mati 1893, nec non 
aliud decretum diei 7 augusti 1893 sint. confirmanda. vel infirmanda in casu? 

Iamvero duplici oblato memoriali Sacerdos Lucic utrumque decretum 
impugnat, et postulat, ut infirmetur. Contra decretum 12 maii notat impri- 
mis poenam permutationis paroeciae Zezevica cum Zagvozd esse gravissi- 
mam, quae excedit potestatem Pro-Vicarii Generalis, et quae infligi non 
potest, nisi ob causas in iure expressas. Contendit autem, non agi de rebus 

religiosis, sed mere civilibus et politicis. Alterum vero decretum diei 7 augu- 
sti dicit falso inniti supposito. Siquidem, ait ipse, officium Consiliarii muni- 
cipalis est honoris plenum et Sacerdotali coetui apprime conveniens, quippe 
absque detrimento ministerii sacerdotalis maximum Ecclesiae bonum pro- 
curare potest, Demum observat, quod per decretum 7 augusti finis obti- 
neatur contrarius intentioni Ordinarii. Hic sane exoptat animarum tranquil- 
litatem, at timendum est, ne magis exardescant factiones, si Sacerdos Lucic 
a munere Consiliarii removeatur, pars enim, cuius caput est, sibi factum 
reputabit, quidquid ille pati debuit, et exinde a sua sede, depulsis Admini- 
stratoribus catholicis, quidquid adversarii committant mali et vindiciarum 
in honestiores viros, isti tribuent Ecclesiasticae auctoritati, cum maximo 
omnium fidelium damno et scandalo. 

Alia vero ex parte plura et sane maximi ponderis adsunt momenta, quae 
expostulare videntur, ut controversa decreta confirmentur. Non repetam, 
quae zz facto consistunt, quaeque Ordinarius assumit, ut motiva sufficientia, 
imo necessaria emanatis decretis. Potius perpendi debet iuris quaestio in 
casu, an nempe huiusmodi translatio, non praemisso privationis processus 
ad tramites Concilii Tridentini in Sess. 21, de ref., c. 6 substinenda sit. 
Solemne enim est in iurisprudentia H. S. C. et concors Doctorum sententia, 
quod Parochus suo beneficio privari non possit, nisi per processum cano- 
nicum probetur, unam existere ex illis causis de iure necessariis ad priva- 
tionem decernendam: S. Severini, 4 aprilis 1778. * Verum Episcopus sub- 
sumit, se non processisse ad simplicem beneficii parochialis privationem; 
bene vero ad oeconomicam remotionem, quem modum  prospiciendi ab 
H. S. O. improbatum non esse, imo ratum habitum fuisse, ut in Éystetten., 
21 iulii, 11 augusti et 22 septembris 1742,? item in Lzmburgen., 27 iunii 
et 19 decembris 1857.? Alterum vero decretum urget Episcopus, officium 
Consiliarii municipalis theorice tantum esse honorificum, verum de facto 
IO annorum experimentum satis ostendit illud ad factiones, odia et inimici- 
tias conduxisse cum maximo causae religionis detrimento. 

Modo vestrum est, EE. PP., pro ea, qua polletis iudicii maturitate et 
prudentia, sequentia enodare dubia: 

I. An, et quomodo sustineatur decretum diei 12 maii 1893 in casu? 

II. An, et quomodo sustineatur decretum diei 7 augusti 1893 in casu? 

Die, etc. Sacra, etc. respondit: Dilata.* 

[Thesaurus Resolutionum, tom. 154, p. 1030-1053]. 

S. C. C., decr. ro iun. 1896. 


Ut norma haberetur uniformis in exactionibus pro variis actibus iurisdi- 
ctionis ecclesiasticae non contentiosae, ac immodicarum taxarum onus, 
pluriumque controversiarum occasio tolletur, Innocentius PP. XI legem 
tulht, quae Jnnocentiana vulgo appellata, huiusmodi exactionum rationem 
apte moderabatur. ! 

Sed cum haec lex italico idiomate esset exarata, et idcirco communiori 
Doctorum sententia eam nonnisi Italiae et adiacentium insularum dioeceses 
proprie afficere traderetur, ceteris autem congruentem dumtaxat agendi 
regulam praebere; haud universim videbatur consultum incommodis, qui- 
bus amovendis lex illa prodierat. 

Praeterea post tria ferme saecula a legis promulgatione, pecuniae valore 
et aestimatione mutatis, et in novis diversisque adiunctis societate versante, 
plena Innocentianae legis observantia in ipsis Italiae dioecesibus difficilis 
evasit, et quandoque etiam incongrua; unde Ordinarii maiori in dies numero 
postulare coeperunt, ut novae peculiaresque exactiones ab Innocentiana 
diversae, probarentur aut tolerarentur. 

His mature perpensis, et per officium S. Congregationis Concilii Archie- 
piscopis nedum Italiae, sed et aliarum regionum de sententia rogatis, San- 
ctissimus Dominus Noster Leo PP. XIII particularem Commissionem penes 
S. Concilii Congregationem constituit, eique in mandatis dedit, ut de hoc 
recognosceret suamque sententiam emitteret. 

Iamvero in conventibus semel atque iterum ab ea habitis, tria quae 
sequuntur dubia, quibus universa quaestio comprehendi visa est, ad exa- 
men revocata sunt, nimirum: 

I. An,et quae taxa imponi possit iuxta prudentiae et iustitiae regulas in 
materia sacramentali, ac speciatim in matrimoniali, itemque in materia. bene- 
ficiaria? 

II. 4n generalibus quibusdam editis normis, specifica praefimitio taxarum 
in singulis dioecesibus Ordinariorum arbitrio sit relinquenda; an potius praescri- 
bendum, ut hac de re agatur in synodis provincialibus, et quatenus synodi 
haberi nequeant, in conventibus Episcoporum in singulis provincus et in Italia 
in singulis regionibus, ad hunc effectum peculiariter habendis, sub. lege nempe, 
ut uniformis taxa in singulis provinciis seu regionibus quoad fieri possit statua- 
tur, Sacrae Concilii Congregationi pro approbatione subücienda? 

TII. Za, et quaenam aliae provisiones hac de re sint adhibendae? 
[Quibus Eminentissimi Patres, praevio Consultorum voto, respondendum 
censuerunt: 

Ad I. Affirmative, ita tamen,ut quoad actus, qui directe respiciunt sacramen- 
torum administrationem, servetur dispositio cap. 42 Decret., de simonia, scilicet 


1 Die r oct. 1678. — Bull. Rom., tom. 8, p. 58-61. 

ut libere conferantur ecclesiastica sacramenta et piae consuetudines observentur. 
Quod vero ad reliquos actus, qui directe non respiciunt administrationem sacra- 
mentorum, uti sunt dispensatio a denunciationibus matrimonii, venia conferendi 
baptisma in privatis domibus, et cetera huiusmodi: 

I. Servandas laudabiles consuetudines, et rationem prudenter. habendam 
locorum, temporum ac personarum; 

2. Vere pauperes eximendos a quibusvis expensis; 

3. Taxas non adeo graves esse debere, ut arceant fideles a receptione sacra- 
mentorum; 

4. Quoad matrimonium in specie, remittendas ipsas taxas esse tn casibus, in 
quibus adsit periculum, ne fideles in concubinatum proruant ; 

5. Tandem quoad beneficia ecclesiastica, taxas esse non debere proportiona- 
liter inadaequatas reditibus beneficiorum. 

Ad II. Negative ad primam partem, affirmative ad secundam. 

Ad III. Affirimative, et taxarum descriptionem seu notulam modo et normis 
superius expositis confectam, quam primum transmittendam ad S. Concilii 
Congregationem pro approbatione; quae tantum concedenda erit ad instar expe- 
rünenti, pro dioecesibus Europae ad quinquennium, pro reliquis vero ad decen- 
nium. 

Facta exinde de his omnibus relatione Sanctissimo Domino Nostro 
per infrascriptum S. Concilii Congregationis Praefectum, Sanctitas Sua 
dignata est resolutionem Erhorum Patrum plene approbare et confirmare: 
simulque mandavit, ut ab omnibus ad quos spectat sedulo atque integre 
servetur, contrariis quibuscumque minime obstantibus. — A. Card. Di 
Pietro, S. C. C. Praefectus. — Beniaminus, Archiep. Nazianzenus, Pro-Se- 
cretaris. 

-[Collectanea S. C. de Prop. Fide, vol. II, n. 1939. - Cf. etiam Acta 
S. Sedis, vol. XXIX, p. 433-435]. 


4299. 
S. C. C., Spalaten., 25 iul. 1896. 
Proposita fuit haec controversia in Congregatione diei 14 decembris 1895, 
eamque placuit hoc dimittere responso: Dila£a.* Quare nunc eadem dubia 
iterum proponuntur resolvenda. 


Die, etc. Sacra, etc. respondit ad I. et II. Affirmative. 
[Thesaurus Resolutionum, tom. 155, p. 594]. 


4300. 
S. C. C., Concordien., 20 febr. 1897. 


In oppido vulgo Vgonovo, dioecesis Concordiensis, parochiale obtinuit 
beneficium mense novembris 1887 Valentinus Maniago, translatus ab alia 
parochia, loci R?varotta. Sui muneris parochus Maniago habuit coadiuto- 

rem, seu capellanum, sacerdotem Matthaeum Bressan, pluribus iam abhinc 
annis praefectum fabricae ecclesiae parochialis, et arcarium, qui vacantis 
beneficii adlectus fuerat oeconomus spiritualis. 

Hi duo Sacerdotes, quamvis bonis moribus instructi, ita disparis viden- 
tur esse ingenii, ut diu ambulare non possent cum consensu in domo Dei, 
siquidem ipsa sententia iudicialis curiae Concordien. fatetur, alterum nempe 
Bressan animum habere ardentem et praecipitem; alterum vero, nimirum 
parochum, rudem esse et propositi tenacissimum. 

Exinde statim dissensiones ortae sunt; quamobrem parochus ad curiam 
se convertit efllagitans, ut alio transferretur capellanus, non in poenam, 
sed contentionum ad removendam occasionem, quae gravior in dies fiebat, 
quippe plures cives, nonnulli etiam ex proceribus, aperte favebant partibus 
capellani et altas movebant querelas in parochum. Verum hic a curia obti- 
nere potuit, ut-alii officio destinaretur sac. Bressan; sed parvo tempore hic 
abfuit ab oppido Vigonovo; nam sui fautores nullum non moverunt lapidem 
ad eius reditum implorandum; eumdemque redeuntem magnis conclamatio- 
nibus et gaudii significationibus amplexi sunt. 

Hinc asperior lucta parochum inter et capellanum, non sine perturba- 
tione publicae tranquillitatis in oppido, adeo ut ipsa auctoritas politica, ne 
turbae in populo excitarentur, pertimescere visa sit. 

Interim, Ecclesia suo viduata pastore, Vicarius Capitularis mense mar- 
tio 1893 ad S. C. C. recursum habuit, petens, an statim removendus esset 
parochus a loco beneficii, ei tenui reservata pensione; vel potius antea proces- 
sus canonicus instituendus esset. S. C. C. die 8 apr. 1893 reposuit: En 
Patres tibi scribi mandarunt, ut iubeas praefatum. parochum Maniago. statim 
discedere a paroecia loci Vigonovo sub poena suspensionis ipso facto incurren- 
dae nisi pareat; et deinde nisi idem parochus malit nuncium mittere paroeciae 
cum tenuis pensionis reservatione, processum contra eum instituas ad tramites, etc. 

Parochus, rescripti praetexens nullitatem, renuit obedire, quare ipsum 
poenas suspensionis et irregularitatis incurrisse Curia suo edicto declaravit. 
S. C. C. rescripto diei 20 maii eiusdem anni eum absolvit, addens: Quo vero 
ad confectionem processus, aut ad. restitutionem parochi, Sacra Congr. rescri- 
bendum censuit: Expectetur novus Episcopus. 

At parochus, urgentibus etiam lictoribus, domum parochialem et bene- 
ficii administrationem relinquere coactus est, et hanc Fiscus capessere non 
destitit, spiritualem autem curam animarum gessit Matthaeus Bressan, huic 
muneri substitutus a Vicario Capitulari. Res cum ita se haberent, novus 
Episcopus decreto diei 12 aprilis 1894 quosdam delegavit iudices ad pro- 
cessum conficiendum et die 16 febr. 1895 haec prodiit sententia a iudice 
delegato: 

I. Redintegrandum esse Parochum de Vigonovo D. Valentinum Ma- 
niago in exercitio sui ministerii, immunem ab interdicto, in eundem illato, 
modo provisorio a S. C. C. die 8 aprilis 1893. — II. Redintegrandum esse 
praefatum Parochum in suis iuribus canonico-civilibus super administra- 
tionem et reditus Beneficii paroecialis; in quem finem episcopalis Curia 
oneratur eumdem coadiuvare. — III. Quoniam istis in adiunctis D. Valenti- 

nus Maniago resumere nequiret per se officium Parochi e Vigonovo, absque 
sui et animarum discrimine, de consensu Ordinarii consulet curae et spiri- 
tuali administrationi Paroeciae, donec, aut valeat illuc redire, aut altero 
investiri beneficio ecclesiastico. 

Deinde de expensis reficiendis aliam parochus Maniago movit quaestio- 
nem, sed infausto exitu. Controversa vero sententia, publicata die I mar- 
tii 1895, quoad meritum, habuit oppositores oppidanos, qui die 7 martii 
eiusdem anni appellationis instantiam apud Curiam proposuerunt. —— 

Quamobrem partium procuratores haec dubia contestati sunt, videlicet: 
I. An appellatio vel recursus admitti debeat in casu? Et quatenus affirmative: 
II. 4n sit confirmanda vel infirmanda sententia Curiae episcopalis Concordien. 
in casu? 

Parochi advocatus contendens appellationem admittendam non esse, 
notat ad hanc requiri: 1) ut provocatio intra decem dies fiat a die latae 
sententiae et scientiae numerandos; 2) ut provocatio appellatoris intersit; 
3) ut, reprehensa sententia alicui appellatoris iuri. detrimentum. inferat. 
Deducitur ex Auth. in lib. 6 Cod. tit., De appellationibus, ibi: « Hodie autem 
cuilibet tribuitur spatium decem dierum a sententiae recitatione numeran- 
dum ». Item Decret. Gratiani, par. 2, caus. 2, quaest. 6, cap. 28; Decret. 
Gregorii IX, lib. 2, tit. 27, cap. 15. Itaque appellatio inita a quibusdam 
incolis oppidi Vigonovo apud 8. C. C. die 23 mensis februarii 1896 adversus 
sententiam, de qua agitur, die 16 februarii 1895 prolatam, procul dubio 
suscipi nequit, instat orator. 

Quoad alteram conditionem hic notat, exploratissimum in iure est appel- 
lare non posse quemlibet, cuius haud interest provocatio: l. 1 dig. de appel. 
recip., et cap. Non solent, caus. 2, qu. 6, et cap. Cum inter, 16, de elect. Hisce 
animadversis, pergit advocatus, quum Parochus Maniago iuxta rem iudica- 
tam ne commorari quidem in oppido Vigonovo possit, provocatio interesse 
nequit oppidanorum, ideoque prorsus irrita habenda est. Et si animarum 
cura Parocho vel eius Vicario committatur, hoc Episcopi et non oppidanorum 
est munus; quemadmodum imperantium et non civium est eligere Iudices. 

Tertia conditio, advertit patronus, posita in appellatoris detrimento, 
apprime advertitur: lib. V Extravag. Comm., De poenis, ubi haec leguntur: 
« Contra oppressiones debuerat esse appellatio ipsa remedium ». Glossa 
recinit: « Appellatio est remedium contra oppressiones ». 

Descendens orator ad alterum dubium, defensionem repetit ab ipsis 
sententiae verbis, quibus innuitur, processum instructum adversus Paro- 
chum Maniago haud peperisse eiusmodi gravamina, ut suo officio indignus 
declarari posset. Etenim ex decem et septem testibus eruuntur accusationes 
sequentes: I. Praxim viae crucis Parochus peragere recusavit. II. Onera 
Missarum pro defunctis distulit. ITI. Posthabuit praedicationem. IV. Prae- 
dicatores extraordinarios haud accersivit. V. Chatechismum neglexit, et 
promovit ad primam communionem pueros instructione carentes. VI. Tar- 
dus et frigidus fuit erga aegrotos. VII. Nimium potavit vinum, absque 
tamen ebrietate. VIII. Avarus non fuit, sed sordidus in vestibus, et valde 
pecuniae inhians. IX. Prandia de more haud fecit. X. Capellano faculta- 

tem denegavit celebrandi primam Missam in quadragesima et verbum Dei 
praedicandi. XI. Odium aluit erga capellanum, et moribundum qui de 
pace et remissione rogavit. XII. Indolem exhibuit duram, litigiosam, perfi- 
dam atque mendacem. 

Testes vero, qui aut de visu aut de auditu praedicta gravamina evincere 
studuerunt, de moribus eiusdem parochi nihil esse dicendum retulerunt. 
Haec omnia tamen satis fuerunt, ut invisus populo et esset et haberetur. 
Alii vero testes deposuerunt veram omnium dissidiorum radicem exquiri 
debere in contentionibus et simultatibus inter parochum et capellanum, 
et inter amicos utriusque partis dissidentis. Advocatus totus est in refellendis 
gravaminibus praecipuis. Piae praxis viae Crucis Parochus voluit in principio 
tantum immutare horam, quam parum aptam censuit; sed tandem eam 
posthabuit omnino in contentionis igne. Vetuit Capellano praedicare et 
primam dicere Missam quadragesimae tempore; aliaque sacri ministerii 
officia, et innixus consuetudini loci, quam nonnulli canonistae sequuntur, 
censuit posse eundem posthabere. Hinc mirum non est, si solum se repu- 
tans, distulit mortuorum suffragia, quae saepe saepius eidem affluebant. 
Quoad negligentiam in instituendis pueris ad primam Communionem pro- 
movendis pauci adsunt testes, ita ut Parochus dici vere possit nzmium negli- 
gens 1n doctrina christiana edocenda et poená iuridicá multandus. Negligentia 
Parochi quoad praedicationem verbi Dei haud formiter probatur, quia 
diversimode testes deponunt. Parochus insuper accusatur de odio erga ca- 
pellanum; quin alatur studium deminuendi culpam, haud obliviscendum, ait 
defensor, capellanum saepe saepius occasionem praebuisse sese nimis 
ingerendo in rebus Parochi. 

Melius erat pro utroque, si remotus fuisset capellanus initio simulta- 
tum, dum pro parocho militat vinculum, ius et canonica investitura: dum 
huius indignitas haud evicta fuit neque post pugnam et per quamplures 
probationes. Praeses extraordinariae sessionis "Tribunalis, qui processum 
instruit contra dictum parochum, invocat "Tridentinum, Sess. 22, cap. 6, 
de ref. Sed nullus iudex colligere potuit ex actis processus, Parochum turpi- 
ter aut scandalose vixisse; aut 7m sua nequitia permansisse, postquam praemo- 
nitus fuit. 

Ex his omnibus, concludit advocatus, probatam non fuisse noxam, qua, 
ex iure parochi destitutione puniuntur. 

Ex adverso advocatus qui oppidanis patrocinatur ad S. C. C. recurren- 
tibus, quoad primam quaestionem, an nempe haec appellatio vel recursus 
sustineri debeat, advertit hos non statim apud S. C. C. appellationem instau- 
rasse, quia apud curiam Metropolitanam pendebat iudicium de expensis 
iudicialibus reficiendis, quae quaestio tandem mense ianuario 1896 definita 
fuit. Notat oppidanorum sane querelam non esse despiciendam quia « omnes 
et singuli, quorum interest possunt appellare ». 

Demum, ait patronus, etsi appellatio admittenda non esset, tamen oppi- 
danis negandus non est recursus, quum « Recursus ad principem supremum 
numquam censetur interdictus, a quo quemadmodum iurisdictiones omnes 
fluunt. ita etiam conveniens est ut postea refluant ». 

Ingressus vero patronus alteram quaestionis partem, nempe meritum 
causae, contendit rem iam definitam fuisse rescripto diei 8 aprilis 1893, 
cuius rescripti mentem hanc esse contendit orator, ut parochus etiam invitus 
deberet removeri a paroecia et dein, ut eidem renunciaret, cogi, si ex pro- 
cessu constaret vera esse quae opponebantur. Iamvero, instat orator, ex 
processu patuit Valentinum habere indolem extravagantem, acrem, men- 
dacem et inexorabilem, seu parochum esse altercationibus et rixis pronum. 

Ex testibus, alius deponit, parochum loqui solitum esse de rebus pietati 
et religioni alienis; alius, pueros ignorare fidei mysteria; alius, sese impedire 
debuisse filii proprii promotionem ad primam Communionem utpote non 
praeparati. Suum capellanum acriter exagitasse referunt testes, et paro- 
chum noluisse reconciliari cum paroeciano morti proximo, qui pacem mori- 
turus efflagitabat. Notat orator, testes haec et alia plura facta deponentes, 
esse fide dignissimos et istos fuisse delectos. Sane, urget advocatus, haec 
omnia confirmari a Vic. Foraneo. In suis literis Card. Patriarcha Venetiarum 
confirmat de rudi natura parochi omnia quae a testibus relata fuerunt. 

Quare, concludit orator, sane locum esse remotioni a paroecia. Et re 
sane vera exploratissimum est, duplicem ad Parochos amovendos patere 
viam: quarum una privatio, altera, forensi vocabulo, remotio nuncupari solet. 
Illa poenae naturam induit: quae quidem exigi nequit, nisi causam subesse 
gravissimam, instituta inquisitione, approbetur. Haec contra, haud poena, 
sed remedium est, quo paroeciae periclitanti prospicitur: quodque recte 
praetermissa inquisitione, decernere fas est, quum satis aliunde constet, 
parochum, licet vita integerrimum et sceleribus purum, paroeciam sibi con- 
creditam, sine animarum discrimine, gubernare non posse. Imo ad parochum 
beneficio expoliandum, opinatur orator, adesse rationes, si inimicitiae paro- 
chianorum iustae et rationabiles sint, parochus est officio privandus non 
modo removendus. 

Sed potissimam adesse remotionis causam in themate contendit patro- 
nus, quia « Parochum populo exosum, ita ut grave immineat scandalum, si 
manebit in paroecia, de qua est provisus, potest etiam invitum Episcopus 
compellere ad permutandum vel alia via illum exinde amovere ». (Bellettus, 
Disquisitiones clericales, p. x, $ 15, n. 19, Romae 1654, p. 93). « Populi 
odium... attendi oportet ad hoc, ut coacta abdicatio privationi aequivalens 
imponatur Parocho». (De Nigris, De vacat. benef., lib. 2, cap. 2, n. 16). 
Ita S. C. C. in Taurinen., diei 7 iulii 1855; ! in Limburgen., diei 27 iunii 1857;? 
in Eystetten., diei 22 sept. 1742;? in Herbipolen., diei 22 dec: 1860* et 
denique in Bergomen., diei 12 augusti 1865.5 

Dein patronus contendit iudicialem formam in remotione minime ser- 
vandam esse: quum « non officit in remotione defectus formalis processus, 


1 Cf. N. 4143. 
* Cf. N. 4156. 
S^ Cf; N. 3542. 
1 Cf. N. 4190. 

cum de poena irroganda non agatur, sed de simplici remedio afferendo scan- 
dalis et inimicitiarum periculis ». D. Secretarius in Bergomen., diei 12 au- 
gusti 1865. 

Neque, urget advocatus, obiicere potest parochus, ut aliud aequale ei 
concedatur beneficium. Nam in facto est, quod ubi primum Valentinus 
suspensione et irregularitate, benignitate S. C. C. solutus est, illum in 
oppido Predipozzo Oeconomum Episcopus nominavit. Hoc bodie ille fungi- 
tur officio: sed rogatus, an Parochus eligi cuperet, abnuit. Quum S. C. C. 
die 20 aprilis 1896 visum est Valentinum parochiali officio imparem esse, 
« Episcopus curet meliori, quo fieri potest modo, rem componere conferendo 
praefato Parocho Maniago beneficium sine cura animarum », Concordiensis 
Episcopus, mansionariale Valentino beneficium in Ecclesia Cathedrali polli- 
citus est, sed hoc etiam acceptare renuit. 

Modo vestrum est, EE. PP., pro sueta iudicii sequentia et maturitate 
infrascripta dirimere dubia: 

I. An constet de legitima appellatione vel recursu in casu? Et quatenus 
affirmative: 

II. 4n sententia Iudicis Delegati Concordiensis sit confirmanda vel infir- 
manda in casu? 

Die, etc. Sacra, etc. respondit ad I. Affirmative pro recursu. 

Ad II. Sententiam esse confirmandam iuxta modum. Modus est, ut parochus 
Maniago intra quindecim dies a notificatione huius.decreti renunciet beneficio 
parochiali; et nisi pareat, Episcopus illum removeat nomine et auctoritate huius 
S. Congregationis, eumque provideat de congrua sustentatione. 

[Thesaurus Resolutionum, tom. 156, p. 164-186]. 


4301. 
S. C. C., litt. encycl. 15 mart. 1897.! 


De clericorum seminariis agens S. Tridentina Synodus in Sess. 23, 
cap. I8, de ref., praescriptis pluribus, quae ad alumnorum admissionem 
et ad religiosam et litterariam eorum educationem spectant, haec addit: 
« Quae omnia atque alia ad hanc rem opportuna et necessaria Episcopi sin- 
guli, cum consilio duorum canonicorum seniorum et graviorum, quos ipsi 
elegerint, prout Spiritus Sanctus suggesserit, constituent, eaque ut semper 
observentur, saepius visitando operam dabunt ». 

Pergens deinde ad ea quae oeconomicam administrationem respiciunt, 
statuit, ut «iidem Episcopi cum consilio duorum de capitulo, quorum alter 
ab Episcopo, alter ab ipso capitulo eligatur; itemque duorum de clero civi- 
tatis, quorum quidem alterius electio similiter ad Episcopum, alterius vero 
ad clerum pertineat », omnibus provideant, quae ad collegii fabricam insti- 
tuendam, ad mercedem praeceptoribus et ministris solvendam, ad alendam 
iuventutem et ad alios sumptus referuntur. 


1 Ad Ordinarios Americae Meridionaiis. 

Duplex itaque S. Synodus iubet adesse consilium in seminariis consti- 
tuendis et regendis, alterum pro re disciplinari, alterum pro temporali admi- 
nistratione, distincta personarum numero, electionis forma ac officio; etsi 
nihil vetat quominus duo canonici, qui in coetu sunt consultorum pro re 
oeconomica, ipsi ab Episcopo eligantur et deputentur etiam pro disciplina, 
dummodo muneris distinctio servetur. 

Quae omnia quam sapienter ordinata fuerint, quisque facile intelliget, 
qui secum reputet, quantum a propsero seminarii statu et a sana clericorum 
institutione profectus religionis pendeat: unde duplicem hunc consultorum 
ordinem adesse, qui in seminariorum regimine et administratione Episcopis 
adsit suppetias ferens, et in tanto pondere sustinendo eisdem opituletur, 
nonnisi prudentissima cautio ac saluberrima provisio est. Eo vel magis quod 
Episcopi aut visitatione dioecesis aut aliis negotiis, quibus necessario debent . 
intendere, ita saepe occupentur, ut sui seminarii curae indesinenter vacare, 
et omnibus per se et directe consulere, plerumque omnino impediantur. 

Nec opponi potest, exinde Ordinarios in expedita pii instituti guberna- 
tione impediri; si quidem recepta regula est, a 9. C. C. inde ab anno 1585 
tradita ac saepius deinde confirmata, ut Episcopi adhibere quidem deputato- 
rum consilium teneantur, non item sequi. Sane in Oscez., mensis octo- 
bris 1585 S. C. censuit: «sufficere quod Episcopus huiusmodi consilium 
requirat, eorumque consilio adhibito posse Episcopum statuere et deliberare, 
quae pro prudentia sua magis expedire iudicaverit ». * Quod autem solum- 
modo pro consilio stat, impedimento esse non potest: sed lumini potius, 
directioni et auxilio inservit. 

Noverint ergo Episcopi quanti intersit, quantoque studio satagendum sit, 
ut haec tam salubriter instituta lex executioni ubique demandetur, et fideliter 
servetur. 

Quod si ex cleri defectu, aut ex gravibus aliis conditionum adiunctis, 
in quibus Americae Meridionalis dioeceses plerumque versantur, haec omnia 
impleri non possint, universam legem corruere, aut eius observantiam in iis 
quoque, quae possibilia sunt, praetermitti pati non debent Ordinarii: sed 
S. Sedem adire opportune tunc poterunt, quae pro variis locorum circum- 
stantiis et casuum diversitate consilio suo Episcopis aderit, et salva legis 
substantia, in iis, quae ad formam pertinent, opportuna temperamenta 
adhibere non ormittet. 

Pro viribus tamen nitendum, ut, si fieri potest, in omnibus lex vigeat, 
nihilque ex ea detrahatur; adeo ut uterque consultorum coetus ad praescrip- 
tam formam constitutus munere suo iuxta legem defungatur. 

Quae vero sit electionis forma in deputatis constituendis servanda, ex 
adducto Concilii textu perspicue patet. 

Nec minori claritate innotescit, in quibusnam negotiis consultorum vo- 
tum sit exquirendum; in omnibus scilicet, quae tum ad disciplinam et educa- 
tionem clericorum, tum ad sumptuariam piae domus rationem spectant; Unde 
8. C. C. in Oscen. anni 1585 superius adducta declaravit: « Episcopum cum 


I.Cf. N. 2144. 


S. C. Concilü 765 


consilio deputatorum teneri tam circa institutionem, disciplinam et mores 
clericorum, quam circa temporalium rerum administrationem providere... 
exactionem vero, quae fit pro seminario, ad solum Episcopum spectare ». 

Et in Salernitana, mensis iulii 1 589 propositis dubiis: 

II. An eorum (duorum scilicet deputatorum super disciplina) consilium 
adhibendum sit tam in constituendis regulis universalibus seminarii, quam 
in electione puerorum singulorum introducendorum, in electione magistro- 
rum, librorum legendorum, confessoris, punitione discolorum, expulsione, 
visitatione et similibus? 

III. An ali quatuor sint deputandi, et deputati adhibendi sint in 
consilio tantummodo in taxatione, contributione fructuum ex unione bene- 
ficiorum et in aliis difficultatibus, ob quas seminarii instructio vel conserva- 
tio impediretur vel perturbaretur; an etiam in exactione et temporalium 
administratione tam dicti seminarii, ut, puta, deputatione vel expulsione 
ministrorum et famulorum temporalium, expensis quotidianis, provisione bla- 
dorum; quam etiam bonorum quorumcumque et redituum ipsius seminarii, 
etiam eX beneficiis unitis, ut, puta, locationibus, concessionibus, aliisque 
contractibus et litibus? Responsum fuit: 

Ad II. In omnibus his esse adhibendum. 

Ad III. Teneri Episcopum adhibere deputatorum consilium tam circa insti- 
tutionem, disciplinam et mores, quam temporalium rerum administrationem ». Y 

Cum autem unus ex consultoribus, super temporalibus negotiis deputa- 
tus, a clero sit eligendus, clerus ius suum exercere potest in synodo, si haec 
tunc habeatur, prout Doctores tradunt: aliter electio in peculiari totius cleri 
civitatis conventu est peragenda. 

Omnium denique electorum munus perpetuum esse debere, et neminem 
nisi ex legitima causa amoveri posse, S. C. C. in cit. Salernitana anni 1589 
resolvit, idque saepius deinde confirmavit. 

Quod si ex morte, ex discessu, aut ex alia iusta ratione alter eorum a suo 
munere cesset, eius subrogatio per eos facienda est, per quos prior electio 
est acta. 

Haec praecipua sunt canonicae disciplinae capita, quibus deputatorum 
seminarii institutum continetur et regitur, quae de mandato SSmi D. N. 
Papae Leonis XIII, praesentibus S. C. litteris, omnibus Americae Meridio- 
nalis Ordinariis in mentem revocantur, ut consultissimae legis observantia, 
ubi obsolevit, restituatur, et ubi adhuc inducta non fuit, quam primum in 
usum adducatur. 

[Collectanea S. C. de Prop. Fide, vol. II, n. 1961. - Cf. etiam Acta 
S. Sedis, vol. XXIX, p. 680-682]. 

4302. 
S. C. C., 16 mart. 1897. 


Extat decretum S. Congregationis Concilii 12 iulii 1794: « Foetus in 
utero supra verticem baptizatus, post ortum denuo sub conditione rebapti- 
zetur ».* Rationem dant nunc temporis theologi, quia certum esse non potest 
aquam caput infantis revera attigisse; etsi amplius non valeat ratio exhibita 
a S. Thoma, III P., q. 68, art. 11, quod generatim «corpus infantis antequam 
nascatur ex utero, non potest aliquo modo ablui aqua ». 

Quaeritur: ,Sz in aliquo casu. particulari medicus vere peritus et probus 
testetur, per methodum longe perfectam, pérfectiorem, quae nunc adhibetur, 
aquam sine dubio caput infantis in utero attigisse, debeturne infans iterum 
sub conditione baptizari post ortum? 

Die, etc. Sacra, etc. respondit: Servetur (citatum) decretum S. C. Concilü 
diei 12 iulii 1794. 

[Collectanea S. C. de Prop. Fide, vol. II, n. 1962]. 


4303. 


S. C. C., Malacitana, 10 maii 1897. 


Emi Patres: Post Benedictinam Constitutionem Declarasti Nobis, ? com- 
munis esse videtur theologorum sententia, qua necessitatis casus ad Missam 
eodem die iterandam is in praxi reputetur, quo presbyter duas paroecias 
habet et in alterutram nequeat populus convenire, nec alius praesto sit 
sacerdos, praeter parochum, qui Missam valeat celebrare. 

Nec absimilis ad hunc effectum reputatur etiam casus, quo parochus, 
etsi minime praesit duabus paroeciis, vel duos regat populos adeo inter se 
dissitos, ut alter ipsorum parocho celebranti nullatenus adstare valeat ob 
maximam locorum distantiam, vel tametsi una tantum sit ecclesia, in qua 
Missa a parocho iteranda sit, universus tamen populus in ea simul adesse 
non possit. 

Nunc autem, cum ad Malacitanam sedem nuper translatus fuissem, con- 
suetudinem inveni, vi cuius aliqui sacerdotes diebus festis bis Sacrum con- 
ficiunt: semel in ecclesia cuiusdam civitatis, ubi et alii adsunt sacerdotes, et 
diversa sacra templa, paroeciae, et sanctimonialium monasteria erecta inve- 
niuntur; et iterum in oratorio suburbano vel rurali. 

Item, aliquis sacerdos rem divinam iterato facit vel in eadem civitate, et 
fortasse in ipsamet ecclesia, in qua etiam alter celebrat sacerdos. 

Pro huius binationis causa adducitur paucitas sacerdotum; convenientia 
distinctae celebrationis horis distinctis, ut commoditati fidelium fiat satis; 

nec non et necessitas celebrandi Missam parochialem in paroeciis, et con- 
ventualem in monasteriis. 

Cum igitur de huius agendi rationis liceitate dubitem, ad hanc Sacram 
Congregationem confugio, dubiaque mea et postulationes admodum reve- 
renter exponam: 

I. An liceat Episcopo licentiam binandi concedere presbytero unam 
Missam celebranti in oratorio suburbano vel rurali, aliam veroin civitate vel 
loco, ubi etiam adsint alii sacerdotes Sacrum facientes? 

II. An liceat huiusmodi licentiam concedere presbytero ambas Missas 
celebraturo in diversis ecclesiis eiusdem civitatis vel loci, in quo et alii 
sacerdotes celebrant, et hoc etiam si una ex Missis celebranda sit in ipsa 
ecclesia, in qua et alius sacerdos sacrosanctum Sacrificium eadem die litat? 

III. An expediat Episcopo Oratori ob expositas rationes et allatas causas 
huiusmodi licentiam et agendi rationem confirmare: et etiam ad similes 
casus, in aliis locis et civitatibus suae dioecesis, prout necessitas expostulet, 
extendere? 

Haec dum ab hac S. C. cum debita reverentia expostulo, et quaero, 
Emtiis VV. cuncta fausta et prospera in Domino adprecor. Malacae, die 
25 aprilis anni 1897. Ioannes, Ep. Malacitan. 

Die, etc. Sacra, etc. respondit: Eri Patres rescribendum censuerunt ad I., 
II. et III. Non licere; et Ordinarius, quatenus in aliquo ex enunciatis casibus 
necessarium iudicet, ut Sacrum iteretur, recurrat. ad Apostolicam Sedem. 

[Acta S. Sedis, vol. XXX, p. 624, 625]. 


4304. 
S. C. C., ep. 28 aug. 1897.! 


Non obstantibus perspicuis normis decreti Vigilanti, datis ab hac Sacra 
Congregatione die 25 maii 1893 ? poenisque gravissimis in eodem sancitis 
ad cohibendam pravam quorumdam licentiam, qui ad ephemerides, libros, 
aliasque merces facilius cum clero commutanda, Missarum ope utebantur: 
non sine dolore rescitum est, saepe et in pluribus locis per Italiam, a 
librariis et mercatoribus, praesertim sacrarum supellectilium venditoribus, 
oblata fuisse et adhuc offerri libros aliasque merces pro Missarum cele- 
bratione. 

Ex quo necessario deducitur quosdam esse, qui in istorum manus con- 
gerant Missarum obligationes una cum respectiva eleemosyna, iisdem com- 
mittendo curam eas obligationes adimplendi; a quibus proinde aperte vio- 
lantur leges ecclesiasticae, speciatim salutaria decreta: Cum saepe contingat 
et Nuper, Urbani VIII,? Innocentii XII,* necnon praedictum decretum 


1 Ad Ordinarios Italiae circa observantiam decreti Vigilanti. 
? Cf. N. 4286. 

3 Cf. N. 260, 2460. 

Vigilanti; manifestum incurritur periculum, ne Missarum celebratio obli- 
vione negligatur, aut saltem nimis retardetur, neve disperdantur eleemosy- 
nae, praeter casus maioris adhuc culpae aut malitiae. 

Praeterea, ex repetitis mercatorum vetitis invitamentis aperte demon- 
stratur sacerdotes esse non paucos qui, vel circa verum legis sensum dece- 
pti, vel supposititiis indultis confisi, huiusmodi illicito commercio se faciles 
praebent, non advertentes a decreto Vigilanti gravissimis poenis plecti 
utramque partem, nempe et dantem et accipientem pro Missis mercem 
quamcumque. 

Quamvis autem haec S. Congregatio casibus sibi delatis pro posse suo 
providere curavit, haec tamen satis non esse habita sunt ad impediendam 
et reparandam tam gravem deordinationem, unde necessarium visum est 
hac super re animum Ordinariorum Itali e speciali modo revocare. 

Quapropter hac praesenti epistola circulari precor Amplitudinem 'T'uam, 
ut monere curet istius dioecesis clerum, et alios quoscumque, qui in hoc 
deplorando commercio partes habere aut se complices exhibere, suo iudi- 
cio, possent, ad hoc ut deinceps a quocumque actu huiusmodi omnino 
abstineant, secus incurrant poenas a Sanctissimo Domino Nostro Leone 
PP. XIII in decreto Vzgilanti sancitas, et quoad praeteritum, conscientiae 
suae, si oportuerit, provideant; item meminerint quod si haec Congregatio 
quadam benignitate usa est, in casibus determinatis, ut facilius clerus no- 
men det'certis catholicis ephemeridibus benemeritis, quoad existentiam, 
durationem et modum /indultorum huiusmodi quisque ad Ordinarium se 
referat, secus in se assumet quaecumque etiam in hoc speciali casu ex 
violata lege cuique obvenire possunt. 

Certus sum quod Amplitudo Tua, eo quo praestat zelo, huius Sacrae 
Congregationis sollicitudini obsecundans, quemcumque abusum, si quis 
adhuc sit, in ista dioecesi, extirpare et scandalum quodcumque praevertere 
valebit, in re tam gravi, sacra et fidelium conscientiae reverenda, prout est 
sanctum Missae sacrificium. — A. Card. Di Pietro, Praef. — B. Archiep. 
Nazianzenus, Pro-Secret. 

[Acta S. Sedis, vol. XXX, p. 625-627]. 


4305. 
S. C. C., Nullius Caven., 11 dec. 1897. 


Iam a sua fundatione seu ab anno 1011 Monasterium SSmae "Trinit. 
Caven. pluribus honestatum fuit privilegiis et potissimum spirituali iuris- 
dictione in fideles agrum Monasterio finitimum late incolentes; immunita- 
tem vero a quacumque iurisdictione Archiepiscopali seu Episcopali obtinuit 
idem monasterium a Gregorio VII decreto anni 1073, ab aliis dein Pon- 
tificibus amplissime confirmatam. Prae ceteris Urbanus II, qui monachum 
egerat in monasterio Cavensi et huius ecclesiam, postquam Pontificalem 
sedem obtinuerat, suis manibus consecraverat, auxit Abbatis dicti mona- 

sterii dignitatem ei conferendo, constitutione 14 septembris I092,! munia 
episcopalis iurisdictionis; haec enim statuebat: 

« Concedentes et edicto perpetuo confirmantes, ut tam tu, quam succes- 
sores tui per terras tui monasterii habitas, et habendas, libere possis eccle- 
Sias construere, cum cruce signare, aliaque Pontificalia, et spiritualia exer- 
cere, sacrorum ordinum collatione; Basilicarum, et altarium consecratione, 
atque chrismatis confectione tibi, tuisque successoribus dumtaxat abdicata 
penitus potestate, etc. ». 

Dein ob privilegium ab Alexandro III concessum iurisdictionis Episco- 
palis insignia quoque Episcopalia accesserunt seu usus Pontificalium adeo, 
ut huiusmodi ecclesia in commendam coeperit concedi Episcopis, ipsisque 
S. R. E. Cardinalibus: At ob abusus inde derivantes Alexander VI Bulla 
diei 10 aprilis 1497 res in pristinum statum restituit, Abbati iura et privi- 
legia Episcopalia confirmando. 

Verum civitas Caven. dolens exinde eius praestantiam admodum dimi- 
nutam iri, expetiit et a Leone X impetravit, ut ad sedem Episcopalem eve- 
heretur, quod factum est sub anno r514 per dismembrationem territorii 
Abbatiae SSifae Trinitatis. 

At haec, diminutis licet suae iurisdictionis finibus, suorum privilegiorum 
iacturam non passa est, ut declaratum fuit a S. Rota in Marsicen. seu Nullius, 
Jurisdictions super bono ture, 7 iunii 1700: 

« Abbates indistincte in eodem territorio exercuerunt omnes actus iuris- 
dictionales. Ipsi enim literas dimissoriales Episcopo Marsicano direxerunt, 
primam tonsuram, minores ordines, chrisma et beneficia contulerunt, illo- 
rumque resignationes admiserunt, iurapatronatus confirmarunt, concur-. 
sum ad parochiales indixerunt, sacramenta administrarunt, Synodos con- 
vocarunt, iurisdictionem in causis spiritualibus, temporalibus, civilibus, 
criminalibus et mixtis in territorio Tramutulae et promiscuo exercuerunt, 
et ad hunc effectum vicarium constituerunt,... loci ecclesias, locaque pia 
visitarunt, actus pontificales faciendo in visitatione etc. ». 

Atque haec omnia extra controversiae aleam hodie quoque versantur; 
quaeritur vero hac mane apud S. C. C., an Abbati liceat Sacramentum con- 
firmationis conferre alienis subditis in aliena dioecesi ex Episcoporum venia? 

Hoc dubium anxie animum occupavit Abbatis, iam vita functi, qui 
anno 1892 hoc libello supplex adiit Sacratissimum Principem: 

«L'odierno Abbate... seguendo la consuetudine de' suoi predecessori, 
suole anche fuori del proprio territorio amministrare la Cresima ai fedeli 
delle limitrofe diocesi, sempre con la esplicita venia dei loro Vescovi, segna- 
tamente nei casi estremi, qualora in assenza del Vescovo diocesano ne viene 
richiesto d'urgenza o dal Vicario generale, o almeno dal parroco del luogo. 
Essendogli pertanto venuti dei dubbi sulla legittimità del suo operare, 
PAbbate oratore ricorre alla clemenza della Santità Vostra supplicandola 
di voler confermare con opportuna sanzione Apostolica la pratica surrife- 
rita; e ció sia per tranquillare la sua coscienza, sia ancora per evitare l'am- 

mirazione e lo scandalo che ne verrebbe al popolo fedele se l'Abbate Ca- 
vense, desistendo dalla antica pratica, dovesse per l'avvenire rifiutarsi alle 
consuete richieste, segnatamente nei casi di urgenza ». 

Preces ablegatae fuerunt S. C. C. et die 7 ian. 1894 rescriptum fuit: 
Non expedire. Hoc aegre ferens Abbas Morcaldius, ipse a Summo Pontifice, 
cuius adloquio recreatus fuit, dubium auferri efllagitavit, ed ottenne, vivae 
vocis oraculo, la detta facoltà personale, vita sua durante. 

Hodiernus Abbas qui Morcaldio successit, supplici libello petiit, eam- 
dem gratiam sibi ad vitam prorogari. Sed ex Audientia SSrfi die 3 iulii 1894 
rescriptum prodiit: Non expedire. ''unc Orator instantius petiit a Sacratis- 
simo Principe, ut sibi expetita facultas concederetur ad vitam, sed Beatis- 
simus Pater tantum frecario gratiam concedere annuit; quamobrem iteratis 
denuo Abbatis litteris Cardinalis, qui publicis Status negotiis praeest, ita 
respondit: 

« Sua Santità non ha inteso pronunziarsi sulla questione di diritto. Per 
questa soluzione & necessario ricorrere al competente Dicastero, cioé alla 
S. Congregazione del Concilio. Ad essa quindi potrà la S. V. sottoporre le 
sue ragioni, per far dichiarare che l'Abbate di Cava ha in se stesso il pri- 
vilegio, che Ella sostiene, fondato sopra una legittima interpretazione, e 
sanzionato dalla pratica di molti anni ». 

Abbas per suum procuratorem plura deduxit in iure et in facto. In pri- 
mis procurator recolit, etiam simplicem presbyterum a Summo Pontifice 
posse delegari ad conferendum Sacramentum confirmationis. Dein notat 
non posse negari hanc ministrandi potestatem per summos Ecclesiae Pon- 
tifices in Abbates Cavenses amplissime fuisse collatam. Nam octo ab hinc 
saeculis Urbanus II integram ac perpetuam episcopalem iurisdictionem 
Abbati iamdiu commissam sancivit, tribus tantummodo iuribus exceptis, 
nempe « Sacrorum ordinum collatione, basilicarum et altarium consecratione 
atque chrismatis confectione, tibi tuisque successoribus dumtaxat abdicata 
penitus potestate ». Quo in loco, cum chrismatis confectio tantum excipia- 
tur, plane sequitur eiusdem chrismatis collationem admitti. 

Sed hanc aliasque iurisdictiones nedum agnovit, sed amplissime defini- 
vit, etiam per novam « adiectionem, suppletionem, concessionem », si opus 
esset, anno 1596 sancta Gregorii XIV memoria, post votum S. Ordinis 
vestri, ita constituens « omnia et singula, quae per Congregationem dictorum 
Fratrum... approbata fuerant privilegia, immunitates, gratiae, facultates et 
indulta, praesertim conferendi sacramentum chrismatis, dummodo illud 
foret prius per catholicum Antistitem, gratiam et communionem dictae 
Sedis habentem consecratum... Apostolica auctoritate perpetuo confirmavit 
et approbavit ». 

Iuxta rerum adiuncta tribus modis distinguit advocatus exercitium in 
confirmandi potestate: quatenus Abbas sibi subditos confirmat in sua dioe- 
cesi: quatenus in sua dioecesi confirmat alienos: quatenus alienos confirmat 
in aliena ditione. 

Hac mane tantum res est de postrema quaestione; seu de iure confir- 
mandi alienos subditos in aliena dioecesi, sed advocato opportunum videtur 


S. C. Concilii DET 


dicere etiam de facultate confirmandi alienos in sua dioecesi, ut via sterna- 
tur facilis expeditioni hodiernae quaestionis. 

In hoc propositum advertit patronus, iuris pontificii scriptores docere, 
cuilibet episcopo licere alienos subditos in suam dioecesim convenientes 
confirmare, non modo expressa vel tacita, sed praesumpta competentis 
Episcopi delegatione, si usus consuetudine invaluerit. Sanctus Ligorius, in 
lib. 6, tract. 2, cap. 2, dub. 2, n. 172 haec habet: « Quaeritur an Episcopus 
in sua dioecesi alienos confirmare possit. Per se loquendo certum est non 
posse... Certum est et commune apud doctores quod ubi ex consuetudine 
id permittitur, licite fieri potest ». 

Hoc etiam in sacris ordinibus conferendis praestare solent Abbates 
Cavenses, nempe ut in suo territorio conferant alienis: quod post S. Rotae 
sententiam conceptis verbis sancivit S. C. C. diebus 26 iunii et 31 augu- 
sti 1634. Propositis enim dubiorum formulis: I. 4n Abbates SSriae Trinita- 
tis Cavae habentes iurisdictionem ordinariam, gaudeant privilegio conferendi 
Ordines minores subditis non suis. II. An sit valida ordinatio uti in casu. YYT. Am 
in casu negativo ordinatio repetenda sit etc., rescripsit: Ad primum et secun- 
dum Affirmative. Ad tertium Negative. 

Hinc, arguit orator, si haec iure communi obtinent Abbates ope consue- 
tudinis, pro alienis subditis, etiam sine competentium Episcoporum venia, 
multo magis obtinebunt cum Episcopi ipsi consentiant, concedant vel requi- 
rant. Non modo theologi ad unum omnes licitam et validam cuiusque Epi- 
scopi confirmationem renuntiant, sed etiam demonstrant aliorum Episco- 
porum expressam veniam non requiri, sed eorum consensum praesumi. 
Reapse divus Ligorius, loc. cit., n. 173 ait: « Bonacina sentit probabilius esse 
quod in hoc (in confirmandis alienis) non sit praesumenda ratihabitio Epi- 
scoporum, nisi constet... Alii vero communius et probabilius censent Epi- 
scopis licitum esse confirmare alienos subditos, quia semper praesumitur, 
nisi aliter constet, tacitus consensus aliorum Episcoporum, qui credendi 
sunt velle suas oves non privari hoc sacramento, cum nullum incommodum 
ex eo ipsis proveniat ». 

Ac paucis S. R. E. Cardinalis D'Annibale in Summula, 1. 3, $ 282, 
not. 13: « In sua vero dioecesi (Episcopus) licite confirmat extraneos; quod 
consuetudine et tacita episcoporum consensione est introductum ». Hanc 
facultatem vero competere Abbati declaravit S. Cong. Rituum die 17 novem- 
bris 1881, quae primo constituit: « Abbas etc. sacramentum confirmationis 
conferre consuevit non tantum fidelibus sibi subiectis, sed etiam iis, qui ex 
finitimis dioecesibus in territorium propriae iurisdictionis eiusdem sacra- 
menti suscipiendi causa advenire solent ». Deinde vero «ut omnis haesita- 
tio in re penitus abigatur, Sanctitas sua referente etc. declaravit Reviios 
Ordinarios praefatae Abbatiae posse in territorio propriae iurisdictionis 
sacramentum confirmationis, etiam fidelibus ad aliam dioecesim pertinen- 
tibus ministrare, dummodo plane constet eos ab Ordinariis veniam obti- 
nuisse, quibus collatae confirmationis fides ab ipsis Revrtis Abbatibus post 
transmittenda est ». MD : 

A potestate vero confirmandi alienos in propria dioecesi argui posse ad 

potestatem confirmandi alienos in aliena dioecesi, probat orator notans 
priorem facultatem derivare ex venia Episcoporum, praesertim cum usus 
antiqua consuetudine nitatur. Atqui et consuetudo et venia pro Cavensi 
Praesule in utroque pariter casu conspirant, tum in propria dioecesi, tum 
in aliena. Unum discrimen animadverti posset, aliam esse causam ordinarii 
collatoris vel Episcopi, aliam delegati, sive Abbatis. Sed hoc nominis discri- 
men esset, non substantiae ac veritatis. Quippe communi iure par est utrius- 
que conditio, et ab alienis confirmandis prohibentur non modo inferiores 
antistites, verum etiam Episcopi. Nihil igitur, instat orator, utrumque vetat 
alienis ministrare, in suo vel alieno, quoties proprius Episcopus consentiat 
vel postulet. Cum autem Pontifex, posita hac venia, Abbatem ministrare 
posse decreverit, eo ipso definivit, ordinarios pariter et delegatos praesules 
in eadem conditione versari. Sed altius in iure repetens quaestionem patronus, 
notat Episcopos nativa facultate confirmationis sacramentum ministrare: 
Abbatem vero Cavensem insigni privilegio pontificiae delegationis. At nemi- 
nem latet, per delegationem ad aliquem actum non partem iurisdictionis, 
sive minorem iurisdictionem conferri, sed integram, quantam leges in illo 
ministerio requirunt, ut tradit Schmalzgrueber, lib. r, tit. 29, $ 6: « Delega- 
tus ille censendus est, cui iurisdictio non iure officii sui, aut habita ratione 
ad illud, sed ex speciali tantum commissione competit, ita ut ratione illius 
censeatur habere totam ». 

Unde deducit procurator, Abbatem Cavensem ad confirmationes a Pon- 
tifice delegatum toto Episcopi iure potiri. Quippe idem auctor ita sequitur 
$ 10: « Quaeritur 2. an subdelegare possit delegatus a Papa, vel alio supremo 
Principe... Certa est affirmativa sententia etc. Delegatus a supremo Principe 
aequiparatur Ordinario ». 

Proinde quia in Abbate pro exercitio concessae facultatis ministrandi 
Sacramentum confirmationis etiam in aliena dioecesi tantum obstare videtur 
Ordinarii consensus, advertit nefas esse non debere Episcopo, permittere 
Abbati, ut exerceat huiusmodi actum suae facultatis in eius ditione et in 
eius subditos. —— 

Verum obiici posset, datam a Pontifice facultatem, privilegium esse, et 
iuxta privilegiorum naturam dimetiendam, ita nempe, ut ne latum quidem 
unguem excedat fines concessionis. Atqui Urbanus II anno 1092, quamquam 
de confirmationis ministerio non loquitur, privilegium tamen omnimodae 
iurisdictionis indulget «per terras tui monasterii habitas et habendas»; 
ac propterea extra monasterii fines exerceri nequit. Cui difficultati occurrens 
advocatus, notat, argumentum hoc nimis probare et hinc nihil probare, 
quia non Abbati dumtaxat haec verborum conceptio convenit, sed cuilibet 
Episcopo. Nam auditum nunquam fuit omnimodam iurisdictionem Episco- 
pis committi «extra terras dioeceseos...» Idipsum omnino semper intelli- 
gendum in qualibet iurisdictione adscribenda, quia concipi iurisdictio 
nequit sive Episcopi sine dioecesi, sive parochi sine paroecia, utcumque 
clausula adiecta non reperiatur. Adiecta fortasse fuit, opinatur orator, 
pro Abbate Cavensi, quod nova tunc erat haec dioecesis Nullius inter 
finitimas sedes; ac propterea demonstrative, ut aiunt pragmatici, Pon- 

tifex significavit tantum patere Abbatis iurisdictionem, quantum illius ter- 
ritorium. 

Sed pressius notat procurator, obiecta verba non posse traduci in sen- 
sum privilegii restrictum, quia verba illa « per terras tui monasterii » alias 
concessiones respiciunt — ibi — « Concedentes... ut tam tu quam successores 
tut per terras tui monasterii habitas et habendas, libere possis ecclesias con- 
struere, cum cruce signare etc.». Si congrua congruis referantur, arguit 
orator, haec specialia sunt, quibus aptari potest peculiare illud adiunctum: 
« per terras tui monasterii ». 

Alia quae sequuntur verba, iuxta patronum, plenitudinem totius iuris 
ordinarii conferunt, nullis limitibus septam vel rerum, vel etiam loci, quae 
implicite complectitur ius confirmationis ministrandae. Qua in privilegii 
parte quaestionem conficere arbitratur procurator hac brevi animadversione. 
Pontifex universam Episcoporum potestatem in Cavenses Abbates contulit, 
tribus solummodo iuribus exceptis, ut initio animadverti. Ex hac trina vero 
exceptione quid sit in iure definiendum, respondet pro Cavensi Praesule 
Rota in cit. Marsicana num. F: « In eodem brevi Urbano transferente iuris- 
dictionem in Abbatem excipitur collatio SS. Ordinum, confectio chrismatis 
et consecratio basilicarum et altarium, quae cum exerceri non possint, nisi 
ab habentibus iura episcopalia, ab hac exceptione aliquorum iurium episco- 
palium infertur alia omnia eiusdem generis, quae exceptuata non fuerunt, 
Abbatibus fuisse concessa ». 

Hactenus de privilegii interpretatione iuxta Urbani literas, quae, ait 
orator, peculiarem huius sacramenti mentionem non fecerunt. Sed aliae pro- 
stant literae Gregorii XIV, in quibus non modo mentio fit confirmationis, 
sed ius conceditur « praesertim conferendi sacramentum chrismatis ». Acce- 
dit quod Gregorianum privilegium nititur S. C. Congregationis sententia: 
quod hanc sententiam sanciverat Xistus V, 16 kal. Septembris, Pontificatus 
sui anni sexto; et quod uterque Pontifex perinde omnia probavit, ac si ex 
integro conceptis verbis constituerentur « approbatione, adiectione, supple- 
tione, concessione ». 

Inspecta vero privilegii litera, recolit patronus, in narratione dicit Abba- 
tes perpetuo « sacramentum chrismatis contulisse ». Mox in iudiciis de hac 
facultate praehabitis adiicit « probata fuerant privilegia, immunitates, gratiae, 
facultates et indulta, praesertim conferendi sacramentum chrismatis» et 
nihil de conditionibus, praeter unam quae sequitur « dummodo illud foret 
prius per catholicum antistitem, gratiam et communionem dictae sedis 
habentem consecratum ». Ubi concessio rursus definitur, haec verba legun- 
tur: « Nec non sacramentum chrismatis per catholicum Antistitem, gratiam 
et communionem dictae sedis habentem, consecratum conferre ». 

Hisce in iure enucleatis, descendit procurator ad facti momenta. 

Et in primis narrat, vi Bullae Leonis X divisum fuisse Abbatiae terri- 
torium; et hinc novus Episcopus ordinario iure omnimodam iurisdictionem 
nactus est in civitate: Abbas autem antiqua iura integra servavit in omnibus, 
quae novae dioeceseos erectioni non repugnarent, per transactionem 
initam cum Cardinali de Aragonia, hisce verbis « quod per huiusmodi ere- 

ctionem et assignationem nullum penitus inferatur praeiudicium libertati 
et exemptioni, quas dictum Monasterium de praesenti habet, quin imo potia- 
tur suis omnibus et singulis iuribus, privilegiis, immunitatibus et dignitati- 
bus quibuscumque, etiam intra fines suprascriptos Cavenses, in his tantum 
quae suprascriptis iurisdictionibus et aliis praedictae ecclesiae cathedrali 
concedendis non repugnant, et in eorum diminutionem non tendunt. Extra 
vero praedictum territorium indistincte et indifferenter in omnibus et per 
omnia sit et remaneat dictum Monasterium, sicut de praesenti est, et perinde 
ac si suprascripta assignatio et praesens conventio nunquam facta fuisset ». 
Et haec omnia Leo X apostolicis literis sancivit. Omnino hoc exploratissi- 
mum. est, instat orator, consuetudinem circa huiusmodi facultatem Abbati 
Caven. excedere hominum memoriam. Duobus ab hinc saeculis « Abbas 
Cavensis plures moniales civitatis Salerni, de licentia eiusdem Illi Anti- 
stitis, sacro chrismate insignivit». Tum de eadem dioecesi exacto saeculo 
testimonium edidit Salernitanae ecclesiae canonicus, antea vicarius generalis, 
ac deinde capitularis « pià volte diede licenza alli revihi Padri Abbati pro 
tempore di conferire il sacramento della cresima alle signore monacande, 
ed altri di detta città ». 

Refert vero orator, hunc morem praecipue vigere in dioecesi Cavensi, 
in Salernitana, in Murana (Muro Lucano), in Amalphitana. Si autem verba 
delegationum attendantur, deprehenditur perinde Abbates accerseri, ac si 
frequens esset usus, ut in epistola num. 13 Summ. « Comunico a V. E. anche 
in iscritto tutte quelle facoltà che altra volta le comunicai » (n. 5), « confer- 
mando quanto Le ho detto altra volta, potrà avvalersi sempre della facoltà 
di amministrare il detto argomento » (n. 9). « Perdoni la continua noia che 
Le procuro etc. ». Praeterea, superiori anno, cum « Abbas ordinarius salerni- 
tanum Archiepiscopum adivisset eius invitatu, in eius privato oratorio uni 
ex eiusdem subditis sacramentum chrismatis contulit». Idemque triginta 
fidelibus praestitit in privato sacello Cavensis Episcopi, « ex eiusdem invi- 
tatione ». 

Ipse vero Abbas suis litteris animadverterat: « Notisi che gl'inviti piü 
recenti non sempre furono fatti per lettera, ma pii volte solo personalmente 
e verbalmente ». Ipse Pontifex vero, arguit orator, quamvis quaestionem in 
iure definiendam non censeret, semel nihilominus atque iterum possessio- 
nem interea servandam esse iussit, ut Vir Eius publicis Status negociis 
Praefectus testatur: « Allorché trattossi di concedere a V. S. la stessa facoltà 
di cui godeva il suo Predecessore, di buon grado il Santo Padre aderi a 
tale richiesta, e la autorizzó ad amministrare il sagramento della Cresima 
anche fuori del suo territorio, col consenso dell'Ordinario. Questa conces- 
sione peró é temporanea etc. ». 

Huiusmodi morem fuisse inductum ob fidelium utilitatem, docet ipse 
Abbas, explicans conditionem locorum. 

Deinde Praesul geometrae peritissimi testimonium edidit, unde liquet 
quindecim oppida in illa regione longe amplius a Sede Sarnensi distare 
quam a monasterio. Ita factum est ut assidua Abbatum frequentia proximis 
in locis etiam Salernitanos Archie iscopos alliceret ad eos accersendos com- 

moditatis causa, cum Hospitium Abbatis et Cellerarii sit « meno di un miglio 
distante da Salerno ». 

Proinde deducit advocatus, si hic mos prohibeatur, magnam iacturam 
passuros esse fideles, ipsosque Abbates offensiones et populi accusationes 
incursuros fore. 

Quum vero obiici possit annis 1892 et 1894 Abbates ipsos in discrimen 
adduxisse hanc facultatem in alienos, quia illam a Pontifice postularunt, 
advertit patronus, Abbatem Morcaldium nihil negavisse, imo usum confir- 
mari petiisse « per tranquillare la sua coscienza»; et in propositum citat 
auctoritatem Rotae in cit. Marsicen.: « Sicut nec aliqua vis fieri potest in 
supplici libello porrecto de anno 1620 f. m. Paulo V, in quo fuit ab Abbate 
petita licentia concedendi dimissorias et conferendi ordines, quasi ex hoc 
inferatur talem licentiam prius non habuisse; siquidem hoc totum petitum 
fuit ad bene esse, et quia, ut dicitur in dicto supplici libello « da alcuni 
scrupolosi si fa difficoltà se l'Abbate possa dare dette dimissioni etc. ». Si 
itaque facultas haec petita fuit a Pontifice ad tollendos scrupulos, difficulta- 
tem et occasionem litium, ex hoc elici non potest aliqua confessio Abbatis 
super talis facultatis deficientia. Verba enim quae ad bene esse et ad maio- 
rem cautelam proferuntur, non praeiudicant ». Rota in Rec. dec. 212, n. 12 
et dec. 320, n. 47, par. 6. 

In primis ne aequivocationi fiat locus, innuere praestat magnum quod 
intercedit discrimen inter Abbatis potestatem ad confirmandam delegatam, 
et aliam Episcoporum ordinariam. Siquidem Episcopi confirmationis Sacra- 
mentum conferunt ex potestate ordinis, alii simplices sacerdotes ex potestate 
iurisdictionis a Summo Pontifice delegatae. Ad rem Benedictus XIV in op. 
De Syn. dioec., lib. 7, c. 8, n. 7. (sub. med.) ait: «... quamvis confirmare sit 
actus ordinis episcopalis, cuius firmitas et validitas a Pontificis nutu non 
pendet, delegare tamen simplici presbytero potestatem exercendi eiusmodi actum, 
potius ad iurisdictionem quam ad ordinem pertinet etc. ». Rem ita conficit 
Card. D'Annibale (III, n. 282): « Minister ordinarius huius Sacramenti 
est Episcopus et ex delegatione (penes Latinos solius Romani Pontificis) 
quivis presbyter. Ille hoc sacramentum confert ex ordinis cum primis epis- 
copalis, hic cum primis ex iurisdictionis potestate; ideoque valide hic (simplex 
sacerdos), s? non excedat fines mandati nec quoad territorium, nec quoad perso- 
nas nec quoad modum; ille (Episcopus) omnibus ubique, sed si extra suum terri- 
torium, gravi non caret». Hoc consectarium rem nostram quod spectat, 
probe advertere iubet, ne Abbas Caven. confirmando alienos in aliena Dioe- 
cesi, etsi ex Episcoporum venia, limites mandati excedat et hinc invalide 
agat. Quamobrem in propositum fortior urget difficultas, quam inüiciunt ea 
verba constitutionis Urbani II, concedentis iurisdictionem utendam fer ter- 
ras tui monasterii habitas et habendas. 

Ceteroquin Abbati, qui territorium habet immune a iurisdictione cuius- 
que Ordinarii, sane conferenda erat potestas confirmandi suos et alienos 
subditos in suo territorio; sed quoad alienos in alieno territorio aliter res se 
habet. Namque Abbas simplex Sacerdos est minister confirmationis extraordi- 
narius. tantum a Summo Pontifice delegandus, sed aliqua gravi instante causa. 

Sane docet Benedictus XIV, op. cit., lib. 13, cap. 15, n. 1: « Quare omnis 
difficultas eo redigitur, ut iusta ratio et causa proponatur, ob quam dispen- 
satio sive indultum concedi merito possit. Neque enim extraordinarii ministri 
expetenda est opera, ubi minister Ordinarius per se ipsum agere valet ». 

Àn vero ex facti adiunctis et ex receptis moribus satis constet de neces- 
sario indulto, sueta iudicii maturitate edicent EE. PP. enodantes, quod pro- 
ponitur, dubium: 

4n Abbati Nullius SSrüae Trinitatis Cavensis competat ius confirmandi 
alienos subditos in aliena Dioecesi ex Episcoporum consensu in casu? 

Die, etc. Sacra, etc. respondit: Negative. 

[Thesaurus Resolutionum, tom. 156, p. 1073-1086]. 


4306. 
S. C. C., Hildesien., 21 ian. 1898. 


Sacra Congregatio declaravit: In legatis Missarum in aliqua ecclesia fun- 
datis retineri posse favore ministrorum et ecclesiarum inservientium eam 
reditixum portionem, quae in limine fundationis, vel alio legitimo modo ipsis 


assignata fuit independenter ab opere speciali praestando pro legati adimple- 
mento. 


[Collectanea S. C. de Prop. Fide, vol. II, n. 2192, p. 455]. 


4307, 
S. C. C., decr. A primis, 20 iul. 1898. 


A primis Ecclesiae saeculis plura Concilia decreverunt, quod recentius 
confirmavit Tridentinum, cap. 8, Sess. 23, de ref., neminem nisi a proprio 
Episcopo posse ordinari. 

Proprius autem alicuius Episcopus, iuxta ea quae praefinivit in primis 
Bonifacius VIII in Sexto Decret. cap. Cum nullus, de tempore Ordin. « intelli- 
gitur in hoc casu Episcopus, de cuius dioecesi est is, qui ad ordines promoveri 
desiderat, oriundus, seu in cuius dioecesi beneficium obtinet ecclesiasticum, 
seu habet (licet alibi natus fuerit) domicilium in eadem ». Deinde cum con- 
suetudo invaluerit, ut Episcopi familiares suos, etsi alienae dioecesis, sacris 
initiarent, et Sancta "Tridentina Synodus, cap. 9, Sess. 23, de ref., id certis 
sub conditionibus probaverit, obtinuit, ut tribus prioribus titulis, originis, 
domicilii et beneficii, quibus ius fiebat Episcopis aliquem ad ordines promo- 
vendi, quartus quoque accenseretur, scilicet familiaritatis. Cum autem de 
huiusmodi titulis disceptaretur, Innocentius XII ap. litt. incipientibus 
Speculatores, datis die 4 nov. 1694,1 determinavit ac constituit, quo sensu 
et extensione iidem essent accipiendi ad eum effectum, ut quis proprius 

fieret alicuius Episcopi subditus, quo legitime ordinari valeret. Quae 
constitutio ut suprema lex deinde habita est, eaque duce omnes quaestiones 
diremptae. 

Verum nostris temporibus novae contentioni frequens se praebuit occa- 
sio. Pluribus enim in locis usu receptum est, ut clerici, qui e sua dioecesi 
digredi et in alia sibi sedem constituere desiderarent, excardinationem, quam 
vocant, id est plenam et perpetuam dimissionem a suo Ordinario peterent; 
eaque innixi in alia dioecesi incardinationem seu adscriptionem implorarent: 
qua obtenta, eo ipso ut proprii novi Episcopi subditi ad ulteriores ordines 
suscipiendos admitterentur. Quae agendi ratio, ubi caute prudenterque 
adhibita fuit, absque querelis processit, sed nonnullis in locis, ubi necessaria 
cautio defuit, controversiis et abusibus viam saepenumero patefecit. 

Quapropter Eri S. C. Concilii Patres, rebus omnibus mature perpensis, 
praesenti generali decreto haec statuenda censuerunt: 

I. Excardinationem fieri non licere, nisi iustis de causis, nec effectum 
undequaque sortiri, nisi incardinatione in alia dioecesi executioni demandata. 

2. Incardinationem faciendam esse ab Episcopo non oretenus, sed in 
scriptis, absolute et in perpetuum, id est nullis sive expressis sive tacitis 
limitationibus obnoxiam; ita ut clericus novae dioecesi prorsus mancipetur, 
praestito ad hoc iuramento ad instar illius quod constitutio SSpeculatores 
pro domicilio acquirendo praescribit. 

3. Ad hanc incardinationem deveniri non posse, nisi prius ex legitimo 
documento constiterit alienum clericum a sua dioecesi fuisse in perpetuum 
dimissum, et obtenta insuper fuerint ab Episcopo dimittente, sub secreto, 
si opus sit, de eius natalibus, vita, moribus ac studiis opportuna testimonia. 

4. Hac ratione adscriptos posse quidem ad ordines promoveri. Cum tamen 
nemini sint cito manus imponendae, officii sui noverint esse Episcopi, in 
singulis casibus perpendere, an, omnibus attentis, clericus adscriptus talis 
sit, qui tuto possit absque ulteriori experimento ordinari, an potius opor- 
teat eum diutius probari. Et meminerint quod sicut «nullus debet ordi- 
nari, qui iudicio sui Episcopi non sit utilis aut necessarius suis Ecclesiis » 
in cap. 16, Sess. 23, de ref. "Tridentinum statuit: ita pariter nullum esse 
adscribendum novum clericum, nisi pro necessitate aut commoditate dioe- 
cesis. 

5. Quo vero ad clericos diversae linguae et nationis, oportere ut Episcopi 
in iis admittendis cautius et severius procedant, ac numquam eos recipiant, 
nisi requisiverint prius a respectivo eorum Ordinario, et obtinuerint, secre- 
tam ac favorabilem de ipsorum vita et moribus informationem, onerata 
super hoc graviter Episcoporum conscientia. 

6. Denique quoad laicos, aut etiam quoad clericos, qui excardinationis 
beneficio uti nequeunt vel nolunt, standum esse dispositionibus const. Spe- 
culatores, quae, nihil obstante praesenti decreto, ratae ac firmae semper 
manere debent. 

Facta autem de his omnibus relatione SSi;o Domino Nostro per infra- 
scriptum Cardinalem S. C. Concilii Praefectum, Sanctitas Sua resolutionem 
Em. Patrum benigne approbare et confirmare dignata est, contrariis quibus- 

cumque minime obstantibus. — A. Card. Di Pietro, Praef. — B. Archiep. 
Nazianzenus, Pro-Secret. 

[Collectanea S. C. de Prop. Fide, vol. II, n. 2011. — Cf. etiam Acta S. Se- 
dis, vol. XXXI, p. 49-51]. 


4308. 
e fu €^ C^ 21 nov. 1898. 


N. N. inchinato al bacio della S. Porpora, umilmente chiede all'Eminenza 
Vostra Ria la soluzione del seguente dubbio. 

'Tizio, Sacerdote spagnuolo, ha occasione favorevole di raccogliere grande 
quantità di Messe nel Portogallo, ricevendo lo stipendio in moneta porto- 
ghese, la quale cambia con moneta spagnuola, ricavandone un beneficio di 
35 ed anche di 40 per cento. Queste Messe le fa celebrare da Sacerdoti 
spagnuoli, ritenendo per sé il beneficio del cambio. 

Molti pensano che Tizio abbia operato bene, perché non vi é legge ve- 
runa che proibisca detta operazione, ed il diritto naturale lo consente come 
frutto dell'industria. Inoltre, Tizio con questo guadagno fa fronte alle spese 
che occorrono per raccogliere e distribuire tante Messe, si rifà delle perdite 
subite, quando non puo riscuotere stipendi di Messe fatte celebrare, riceve 
un compenso dell'opera sua, e fa insieme una carità a tanti poveri Sacerdoti, 
che altrimenti non avrebbero stipendio per la S. Messa. Masiccome una tale 
dottrina comincia a diffondersi per la Spagna, é conveniente che cotesto 
S. Tribunale si dichiari coi seguenti dubbi: 

1. E lecito a Tizio ritenere il beneficio del cambio della moneta portoghese 
con quella spagnuola? 

2. In caso negativo incorre nella scomunica riservata al Papa della. const. 
Apostolicae Sedis ? ! 

Die, etc. Sacra, etc. ad suprascripta dubia rescripsit: Ad 1. Negative. 

Ad 2. Recurrat in casibus particularibus. 

[Collectanea S. C. de Prop. Fide, vol. II, n. 2026. — Cf. etiam Acta 
S. Sedis, vol. XXXI, p. 623, 624]. 


4309. 
S. C. C. Theanen., 17 iun. 1899. 


Ecclesiae Cathedralis ''heanen. Capitulum, quod hactenus lege usum est 
non scripta, videlicet moribus regebatur iampridem receptis, hodie iussu 
S. C. C., suis constitutionibus conscribendis et stabiliendis rite incumbit. 
Interea consuetudinibus ad examen revocatis Capituli Decanus, Collegii 
prima dignitas, ratus est se adhuc onere gravatum fuisse, quo revera non 
obstringitur. Siquidem in hac ecclesia antiquus est mos, quodam decreto 

Episcopi De Vecchis, edito a. 1805, confirmatus, quapropter in festis solem- 
nioribus, Decanus, impedito vel absente Episcopo, Missam solemnem 
celebrare debet. Cui oneri hodiernus quoque Decanus non secus ac eius de- 
cessores ita satisfecit ut Missam caneret eamque, veluti conventualem, appli- 
caret pro benefactoribus; quod si per se hoc praestare non potuisset, alteri, 
eius nomine celebranti, in more habuit eleemosynam in hunc scopum prae- 
bere. Exinde ab onere Missae conventualis relevabatur unus ex quatuor 
canonicis Hebdomadariis quorum est, alternis hebdomadis, Missam cele- 
brare et applicare conventualem. Hoc autem non iure fieri arbitratus 
est Decanus; postquam perlegens Canonistas de hisce quaestionibus per- 
tractantes ob oculos habuit quoddam S. C. C. rescriptum datum in Sebe- 
"icen., die 4 martii 1876, ! quo edicebatur canonicos hebdomadarios non 
eximi ab onere celebrandi et applicandi Missam conventualem, quando 
Missa solemnis canitur vel ab Episcopo, vel ab aliqua Capituli dignitate, 
vel ab eius substituto; siquidem in dicta causa propositis dubiis: I. 4n 
Episcopo impedito vel Sede vacante dignior Capituli, qui Praeposito demortuo 
succedit, iure devolutionis, in. celebratione missae in diebus Episcopi, teneatur 
ad illam applicandam pro Benefactoribus in genere, in casu? Et. quatenus 
affirmative: II. Am hic primus substitutus legitime impeditus teneatur. submini- 
strare eleemosynam Missae in diebus Episcopi illi Canonico qui ipsi succedit iure 
devolutionis in casu? rescriptum fuit: Ad I. Negative et Missam pro Bene- 
factoribus applicandam esse eo die ab hebdomadario; Ad II. Provisum in I. 

Intentionem Decani, huius decreti vim sibi asserentis, impetunt in the- 
mate Hebdomadarii qui contendunt Decanum in praescriptis diebus Missam 
non tantum celebrare sed et applicare quippe conventualem, debere. 

Episcopus de suo voto et pro informatione percontatus permulta retulit 
quoad historiam huius quaestionis. 

Quidquid sit de his, quae historice et erudite narrat Antistes de origine 
et munere Cardinalium Hebdomadariorum; et eius placitis certe non assen- 
tiuntur eruditi omnes; nostra quod interest, Capitulares, intentioni Decani 
contradicentes, maxime notant ea verba: « Chori praefecturam in diebus 
solemnioribus Episcopalibus agunt, pro ordine Dignitates, et Episcopo 
nolente aut absente, debent Missam canere. Ipsis deficientibus succedit 
Canonicus Hebdomadarius». Ex quibus verbis Hebdomadarii inferunt, 
constitutiones capitulares hoc expostulare, nempe Hebdomadarios hisce 
diebus solemnioribus missam non celebrare conventualem, nisi deficientibus 
Dignitatibus, quarum proinde est satisfacere oneri missae conventualis in 
huiusmodi diebus festis, excepto casu legitimi impedimenti. 

Unde inferunt, male argumentari Decanum, qui rescriptum editum in 
causa Sebenicem. referre contendit et applicare hodiernae controversiae. 
Fatentur enim contradictores, resolutiones SS. Congregationum vim habere 
in casibus similibus, sed minime easdem urgendas esse ad casus plane dissi- 
miles. Iamvero notant in hisce quaestionibus rem definiendam esse ex statu- 
tis et fundationibus Capitularibus. Sed, aiunt, in Capitulo Sebenicen. non 

aderat Massa communis, cui participarent, suam praebendam inde desumen- 
tes, omnes et singuli Canonici, prouti fit in Ecclesia 'T'heanen.; sed capitu- 
lares Sebenicenses praebendis fruuntur omnino distinctis. Praeterea hi capi- 
tulares, et sex recensentur, duo dignitates, et quatuor simplices canonici, per 
alternas hebdomadas, certo ordine, Missam celebrant conventualem; dum 
in Capitulo Theanen. quatuor ex duodecim canonicis constituti sunt, hebdo- 
madarii nuncupati, quippe onere gravantur celebrandi per hebdomadam 
Missam conventualem, iuxta tabellam Episcopi De Vecchis. Quare, conclu- 
dunt, toto coelo distare inter se unius et alterius Capituli fundationis tabulas. 

Quocirca, instant, nullo fundamento inniti in themate, distinctionem in 
medium adductam a Decano inter Missae celebrationem, eiusque applica- 
tionem; quia et receptis moribus et ex scriptis documentis obligatio faciendi 
Sacrum pro Benefactoribus, usque expressa fuit per verba celebrare aut 
Missam canere. Reapse in libris Missarum Decani iam a 150 annis qui Mis- 
sam celebrarunt, eamdem se applicasse professi sunt, prouti hactenus perfecit 
hodiernus Decanus, qui praeterea, uti referunt adversarii, cum inter Hebdo- 
madarios recenseretur, anteaquam Decanalem praebendam obtineret, mor- 
dicus obstitit intentioni Decani contendentis se eximere ab onere applicandi 
Missam, istud refundendo in Hebdomadarios. 

Proinde ad observantiam centum et quinquaginta annorum appellant con- 
tradictores seu ad praescriptionem, quae cum sit tam diuturna et pene memo- 
rabilis, sane dicenda est melior titulus de mundo. 

Denique provocant ad aequitatem; quia dum ceteri canonici parva fruuntur 
prebenda, nempe Poenitentiarius lib. 83, alii lib. 200 aut 300, audire tenen- 
tur sacras confessiones, et explanare sacram scripturam. Decanus autem 
percipit annuas libellas 1400. 

Ex adverso Decanus suam tuetur intentionem in primis recolens monitum 
Benedicti XIII in Concilio Rom., a. 1725, tit. II, cap. V, nimirum: « Epi- 
scopi in examinandis Statutis Capitularibus, consuetudines nonnisi rationa- 
les et honestas admittant, et si quas compererint a ratione declinasse, eas 
vel corrigant, vel omnino delendas decernant, nihilque in eis sit quod a iuris 
dispositione, vel Congregationum decretis exorbitet ». Arbitratur vero inter 
consuetudines haud rationales et honestas illam recensendam esse quam ipse 
improbat; quandoquidem, ait, non est rationi consonum et honestum, Deca- 
num in diebus solemnioribus ferre onus quod ordinario competit Hebdo- 
madariis, scilicet canendi missam; et praeterea eidem onus imponere eamdem 
missam applicandi quasi conventualem; unde omne incommodum infertur 
Decano; et omne commodum comparatur Hebdomadariis, quamvis hi, ex 
suo speciali munere, Missae Conventuali satisfacere debeant.: 

Quare deducit Decanus standum esse decisioni S. C. C. in Sebenicen. 
iam cit. quae distinguens onus Missae celebrandae ab onere eamdem applh- 
candi respondit ad I. Negative et Missam pro benefactoribus applicandam esse 
eo die ab hebdomadario. 

Decanus autumat hanc decisionem S. C. C. in Sebenicen., die 4 martii 1876 
rem eflicere iudicatam etiam in praesenti quaestione, quippe ista interpreta- 
tur authentice ius disciplinare et pro omnibus casibus similibus facit certam 

legem. Contendit vero Decanus, casum hodiernum nedum similem sed iden- 
ticum esse quaestioni Sebenicen.; quia in hac agebatur de canonicis, ex 
munere suo, adstrictis Missae conventuali, certo ordine, celebrandae et 
quaerebatur, an ab hoc onere eximerentur, quando in diebus Episcopi digni- 
tates aut digniores Capituli Missam celebrant. Atqui, instat, eadem quaestio 
hodie agitatur. Et in facto advertit: « che l'obbligo di cantare e di applicare 
assolutamente la messa quotidiana conventuale pro benefactoribus in genere 
nella nostra Cattedrale per una speciale circostanza ricade assolutamente 
su di quattro Sig. Canonici. Sicché ab immemorabili furono create quattro 
prebende, alle quali fu annesso l'obbligo intrinseco di cantare ed applicare 
la Messa conventuale, per cui questi quattro Canonici hanno pure il titolo 
di Prebendati o di Eddomadari... Per tale motivo i quattro Preb. Eddoma- 
darii oltre alla congrua canonicale che ricevono dalla massa comune capito- 
lare, eguale a tutti gli altri canonici, hanno pure annualmente chi circa 300, 
chi 400 e chi anche 50o lire dalle rispettive prebende, peró coll'obbligo intrin- 
seco di cantare ed applicare ciascuno di essi circa 100 annue Messe Conven- 
tuali, oltre poche altre Messe di legati particolari che debbono applicarsi 
lette dagli investiti della Teologale e dalla Cardinalia ». 

Quia Hebdomadarii ex adverso, opponunt consuetudinem contrariam 
magis quam centenariam et appellant ad Tabulam Missarum praescriptam 
anno 1803 ab Episcopo De Vecchis, in qua firmantur veteres mores, respon- 
det Decanus post const. Cum semper oblatas, Bened. XIV, frustra provocari 
ad consuetudinem vel immemorabilem; siquidem Summus Pontifex hanc 
irritam reddidit et declaravit iubens: « Missa conventualis de officio currente 
singulis diebus pro benefactoribus in genere applicari debet, etiamsi in 
erectione Capituli nullum verbum de applicatione factum fuerit, et non 
obstante consuetudine immemorabili, exiguitate redituum neque alia qua- 
cumque ratione ». ! 

Denique haec advertenda videntur. Sane, ex iure communi, prouti aperte 
docet S. C. C. responsio in citata Sebenicen. si in diebus Episcopi vel in 
aliis solemnioribus diebus Capituli Praepositus vel aliae dignitates aut respe- 
ctive seniores, ex certo ordine Missam canere debeant, eamdem quasi con- 
ventualem applicare non tenentur. Siquidem onus celebrandi pro Benefa- 
ctoribus in genere Missam conventualem ad eum spectat, qui eamdem canere 
deberet, nisi dies incidisset solemnior. Ast explorati iuris est, legi communi 
per praescriptionem aut per privilegium non semel derogari, unde oritur 
ius speciale. In themate quaestio est, an per observantiam centum et quin- 
quaginta annorum, Decani sibi onus imposuerint celebrandi Missam eam- 
demque applicandi in diebus solemnioribus. Siquidem extra quamcumque 
dubitationis aleam positum est, Decanos et Missam celebrasse et applicasse 
veluti conventualem. Sed hodie Decanus Maniglia obiicit, praeter legem 
communem, expressam voluntatem Pont. Benedicti XIV, qui in const. 
Cum semper oblatas statuit adversus Missae Conventualis onus, nullam valere 
consuetudinem vel zmmemorabilem. 

Verum advertere praestat, mentem Pontificis fuisse, tectum ac sartum 
custodire onus Missam celebrandi pro Benefactoribus adversus quamcum- 
que consuetudinem, quae abusus potius dici debet seu corruptela; sed non 
adeo urgendum esse huiusmodi praeceptum, ut nulla etirrita sit quaecumque 
praescribtio tendens non ad extinguendum onus, sed ad idem de una in 
aliam personam transferendum. Quae distinctio inter praescriptionem extzzncti- 
vam et translativam haud incognita est Canonistis. Ita in iure perspectum 
est, subditos non posse praescribere obedientiam contra superiorem, ex 
textu expresso in cap. Cum non liceat, 12, de praescript. Sed hoc caput ita 
commentatur Reiffenstuel, De praescript., 53, advertens: « Etsi nemo prae- 
scribere possit contra obedientiam, et visitationem extinctive; ita videlicet 
ut obtineat omnimodam et absolutam exemptionem respectu omnium Supe- 
riorum Ecclesiasticorum, atque a nullo eorum visitari valeat; nihilominus 
visitatio et obedientia superiori debita potest praescribi translative, ita nimi- 
rum, ut alteri quam Episcopo (puta, Praelato Regulari aut alii Praelato vel 
saltem immediate Summo Pontifici) debeatur obedientia et competat visi- 
tatio. Ita innuit Abbas... atque ex professo tradit Barbosa citans alios... 
Pirhing..., Engel..., et alii ». 

Quamobrem in themate deliberabit sapientia EE. PP. an posito, quod 
ab initio seu vi tabularum fundationis onus Missae Conventualis Decano 
non competeret, eidem postea translative accesserit, vi praescriptionis. Sed 
inquam, posito quod ab initio competeret, nam primordia huiusmodi onerum 
in tenebris delitescunt remotioris antiquitatis et prudentissimum videtur 
criterium Antistitis Giordano... nzhi] de illo immutandum visum fuit, etsi 
illius origo ignota sit; non enim de omnibus, quae a. maioribus nostris praescripta 
sunt, ratio reddi potest. 

Sed quid ius, quid aequitas postulent, edicent solemni responso EE. PP. 
diluentes dubium: 

An in diebus solemnioribus, quibus Missam canit Decanus, eidem. competat 
Missam applicare pro Benefactoribus in genere; vel hoc competat Canonicis 
Hebdomadariüis in casu? 

Die, etc. Sacra, etc. respondit: Dilata. 

[Thesaurus Resolutionum, tom. 158, p. 534-549]. 

Haec controversia duplici continetur quaestione; et una alteri est praeiudi- 
cialis, siquidem quaeritur, an sponsalia inter D. Hadrianum Cremona et 
Aemiliam Mangion inita fuerint; eademque utrum sint valida; et quia huic 
quaestioni definiendae operam dederunt et Curia Melevitana et Curia Gaudi- 
siensis inter se de competentia iudiciali dimicantes, quaeritur, Primo quae- 
stione praeiudiciali, an duae sententiae iam editae a Curia Melevitana sint 

probandae, quatenus haec Curia iudiciali uteretur competentia, et hoc admisso 
secundae quaestioni locus fit, an nempe eadem sententiae ratae habendae 
sint, dum edicunt, sponsalia locum non habuisse vel saltem fuisse nulla. 

Iamvero facti speciem quod attinet, Paulus Mangion, Aemiliae pater, 
Melitensis Civitatis incola, non raro in insula Gaudisiensi moram trahit, 
ubi unam et alteram domum habet instructam. Sub anno 1897, dum inibi 
versaretur, agere coepit cum quodam Sacerdote Xuereb de nanciscendo 
sponso, cui filia Aemilia nuberet. — Sacerdos qui huic negotio videtur fuisse 
iampridem paratus, statim patri obtulit Hadrianum Cremona, medicum 
agentem in eadem insula.— Pater, puellae animo explorato, videtur ultro con- 
sensisse in sponsalia cum Hadriano ineunda; et haec revera fertur inivisse 
puella Aemilia, antequam e civitate Gaudisiensi excederet. 

Exinde visi sunt serio instrui tractatus matrimonio praevii; qui tamen 
ne ad mensem quidem producti fuerunt; siquidem pater puellae et Hadriano 
Cremonae eiusque parenti litteris renunciavit omnem tractationem iam reso- 
lutam esse; quandoquidem filia fidem sponsalitiam Iosepho Vassallo tradi- 
derat, iam iam matrimonium celebratura, uti publicae denunciationes de 
more faciendae in Ecclesia omnes fideles admonebant. 

Sibi fidem fuisse violatam persentiens Hadrianus adiit Curiam Gaudisien- 
sem, opponens impedimentum ex initis sponsalibus cum Aemilia Mangion, 
quominus haec ad alias nuptias convolaret. Curia Gaudisiensis, congrue 
vadata Aemilia sub die 27 iulii 1898, causae instructionem instituit. At ex 
adverso Aemilia Curiam petiit Melevitanam ut, huius decreto, incompetens 
declararetur Curia Gaudisiensis, unaque, ordinario iudicio, definiretur 
quaestio de valore sponsalium. Quare a iudice Melevitano citationis nuncium 
datum fuit die 10 augusti 1898 Hadriano Cremona, quo in ius rapiebatur 
apud eamdem Curiam. Conventus citationi respondit tres potissimum oppo- 
nens exceptiones: primo obiiciens citationem sibi datam, fuisse nullam quippe 
remissam die feriato seu die ro augusti Divo Laurentio sacro et festo, 
tum pro Curia Melevitana, tum pro Curia Gaudisiensi; secundo denuncians 
Vicarium Generalem et tribunalis Assessorem iudicio ferendo esse impa- 
res, quia provocabantur ab ipso convento, uti testes in causa; Zertio demum 
excipiens quia causa ?zure praeventionis iam praeoccupata erat a Curia Gau- 
disiensi. 

Curia Melevitana die 26 augusti 1898 sequens edidit Decretum: « Cum 
prima exceptio in hac Magna Curia facta a Dífio D.re Hadriano Cremona 
adversus Dfiam Aemiliam Mangion quoad notificationis nullitatem. admit- 
tenda non sit; ipsa enim exequuta fuit, uti ex actis processus constat, die 
decima mensis currentis, sacra divo Laurentio, non integri praecepti; et ius 
canonicum (vide Schmalzgrueber, Reiffenstuel et alios), cui consentit Lex 
Civilis Melitensis, pro huiusmodi nullitate dies Dominicas, aliasque festivas 
de integro praecepto tantum assignet; 

Cum neque admittenda sit secunda exceptio quoad termini defectum pro 
comparitione: terminus enim iuxta Reiffenstuel et Gagliardi, De ludiciis 
statui debet a iudice prout circumstantiae locorum, personarum nec non 
aliarum causarum expostulent; 

Cum reiicienda quoque sit exceptio tertio loco facta, scilicet neque 
Vicarium Generalem, neque Assessorem posse iudicium ferre in causa, cum 
ipsi vocandi sint ad deponendum, quidquid enim ad nostram cognitionem 
pervenit hoc fuit tantum ratione officii; 

Cum tandem admitti nullo modo possit exceptio, quarto loco expressa, quoad 
nempe litis pendentiam, nam prima citatio facta est a iudice incompetente, 
ac proinde invalida et litis pendentiam non inducit, porro sponsa, quae et 
rea est in prima citatione et actrix in secunda, et ratione originis, et ratione 
domicilii, et ratione contractus principalis, qui est matrimonium cum tertia 
persona et impugnatur, non est subiecta iurisdictioni Dioecesis Gaudisien- 
sis, sed Melitensis, ubi matrimonium celebrandum erit; 

Hisce omnibus, aliisque perpensis, dicimus et declaramus supradictas 
exceptiones a Dfio D.re Hadriano Cremona, adversus Dfiam Aemiliam 
Mangion in hac Magna Curia appositas, esse omnino reiiciendas, ac proinde 
procedendum ad contestationem litis ad tramites iuris ». 

Adversus hoc decretum protestatus est Hadrianus Cremona, animum 
significans instituendi appellationem, et se abstinendi ab ulteriore causae pro- 
secutione; Curia autem Melevitana die 6 sept. 1898, ipsum causae meritum 
quod attinet sequentem protulit sententiam: 

« Visa citatione ab hac Magna Curia die 8 augusti ultimi elapsi expe- 
dita instante Aemilia Mangion versus D.rem Hadrianum Cremona pro revo- 
catione impedimenti ab ipso interpositi in curia Episcopali Gaudisien.; 

Visis ac bene perpensis praeliminaribus exceptionibus a citato contra 
citantem propositis; 

Viso Nostro decreto diei 26 augusti 1898, easdem exceptiones reiiciente; 

Visa notula ab ipso citato exhibita, qua in contemptum praedicti Nostri 
Decreti ab ulteriori tractatione causae sese abstinere declarat; 

Visa alia notula ex parte citantis, per quam instat ab hac Magna Curia 
declarari sibi fas esse contrahere matrimonium cum Doctore Iosepho Vas- 
sallo; 

Visa etiam notula appellationis a citato exhibita, quae minime officit 
sententiae publicationi, cum Nostrum Decretum diei 26 augusti 1898 pro- 
secutionem causae non impediat; 

Visis tandem aliis de iure videndis; perpensoque quod citatus nullo modo 
probaverit asserta sua. sponsalia cum citante; 

Dicimus et declaramus praefatam Aemiliam Mangion gaudere plena 
libertate contrahendi licite et valide matrimonium in facie Ecclesiae cum 
praedicto D.re Iosepho Vassallo, nisi aliud ei obstiterit canonicum impedi- 
mentum ». 

Interea iudicium haeserat apud Curiam Gaudisien., quia Vicarius Gene- 
ralis et tribunalis Assessor, iam ab initio instauratae instantiae significave- 
rant velle a iudicio ferendo se abstinere, quippe sanguine coniunctos in 
secundo gradu cum actore. Unde deliberandum erat de surrogandis iudici- 
bus, quod ubi primum perfectum fuit, die I9 oct. 1898 decretum editum 
est, quo Curia Gaudisien. competens edicebatur. 

Ab hac sententia ad S. C, C. appellationem interposuit Aemilia Mangion; 

at nihilominus iudicium prosecuta est, quoad meritum causae, apud iudicem 
Gaudisien. duos praeferens testes pro asserenda sponsalium nullitate. Quum 
vero appellationes exceperit S. C. C. tum ab una, tum ab altera parte, 
interim in suspenso mansit apud curiam Gaudisien. iudicium quoad meritum 
causae, in obsequium huius supremi "Tribunalis, uti fassus est Episcopus 
litteris diei 3 iulii 1899. 

Exinde controversia agitatur apud EE. PP. an confirmandae vel infir- 
mandae sint duae sententiae Curiae Melevitanae iam relatae Hadriano Cre- 
mona adversae; et praeterea, Zerzo, instante Aemilia Mangion petitur, 4n sit 
locus dispensationi super impedimento ex sponsalibus in casu. 

Hadrianus Cremona Procuratorem constituit, cuius modo subtexam 
allegationes. In primo capite contendit, nullitate laborare decretum Meli- 
tense diei 26 augusti 1898, quia Curia Gaudisien. plane competens erat, 
iure Praeventionis; siquidem hanc prior adivit Hadrianus Cremona. 

Praeterea, notat Orator, alius titulus competentiae in Curia Gaudisiensi 
repetitur a ratione agendi Aemiliae, quae ultro recognovit illius competen- 
tiam, seu hanc prorogavit. 

At neminem latet, notat patronus, forum acquiri per frorogationem, de 
qua, haec habet Engel in Colleg. univ. iur., lib. 1, tit. 32, n. 30: « Denique, 
praeter supradictos modos acquiritur iurisdictio per prorogationem. Est autem 
prorogatio iurisdictionis nihil aliud quam extensio eius de consensu partium 
ultra limites, inter quos exercita est. Et fit haec extensio quatuor modis, vide- 
licet de persona ad personam, de re ad rem, de loco ad locum, detempore 
ad tempus ». 

Satis est iudicem communi iurisdictione pollere, qua alter ordinarius 
pollet, et partium prorogationem re et facto significari. Re autem et facto 
satis prorogatio significatur si reus, lite contestata, vel dilatorias exceptiones 
proponat, vel testes edat, vel aliter iudicem agnoscat, ut ait Schmalzgrueber, 
par. 1, tit. 2, n. 144: «sufficit autem consensus tacitus qui explicatur ipso facto, 
dum partes coram eiusmodi iudice litem contestantur, vel opponunt excep- 
tionem dilatoriam ». 

Sed procurator magis instat, Curiam Gaudisien. fuisse competentem 
iure proprio, seu zure praeventionis. Advertit enim causam de impedimento 
sponsalium prius a cliente actore ad Gaudisiensem Curiam fuisse delatam. 
Obiicitur illam Curiam iurisdictione caruisse, quia actor sequi debet domici- 
]ium rei, et Aemiliae familia lares habet in proxima insula Melitensi. Repo- 
nit advocatus Aemiliae patrem duplici domicilio pollere quia utrobique 
pluribus iam annis versatur. In iure, ait Schmalzgrueber, nemine dissentiente 
« Ut domicilium quis acquirat in duobus vel pluribus locis, necesse est, ut 
aequali tempore in iisdem degat; quod tamen intelligendum est non mathe- 
matice, quasi necesse sit, ut in uno loco non plus uno die vel hebdomada 
quam in alio habitet; sed moraliter, ut in quolibet loco per magnam anni 
partem, quamvis non aequalem habitetur, ut recte observat P. Frider. et 
alii». 

Revera Aemilia testatur « sono stata al Gozo per educazione nel Conser- 
vatorio vescovile per quattro anni ». Soror istius, in Gaudisiensi incolatu in 

morbum incidit, ibique decessit. Ibidem pariter obiit illius mater. Domos 
incolendas tres habuit parens Paulus, unam in insula Melitensi « alla Sliema »: 
duas in Gaudisiensi « una casa alla città Vittoria di Gozo, ed un'altra al Mi- 
giarro », scilicet in rusticana insulae regione. Idem haud inficiatur se ad ali- 
quot menses hoc incolatu delectari, et exemplum praebet illius temporis 
quod causae adiuncta praecessit. 

Verumtamen, ait advocatus, etsi deficeret in casu titulus domicilii, suppe- 
tit abunde titulus contractus. Auctore enim Gregorio IX in cap. Licet, 20, 
de foro comp., ac teste universa iurisprudentia, quatuor sunt tituli adipiscen- 
dae iudiciariae iurisdictionis «ratione delicti, seu contractus aut domicilii, 
sive rei, de qua contra possessorem causa movetur ». Quoties igitur actori 
iudicium instituendum est, facultate pollet alterum ex hisce titulis eligendi. 
Ita Reiffenst., lib. 2, tit. 2,n.6: « Si reus conveniendus multiplicem (!) forum 
sortiatur (prout frequenter contigit), in electione actoris erit convenire reum 
in quo maluerit foro. Ita Glossa etc. estque communis canonistarum, teste 
Fagnano etc. 

Age vero, de foro contractus tralatitium est, quod tradit Schmalzgr., loc. 
cit., n. 30: « Alter modus sortiendi forum est contractus: nam quisque in eo 
loco, in quo contraxit, etiam sortitur forum, ut ibidem conveniri possit, ra- 
tione illius contractus. Ita aperte cap. fin. h. t. cap. Romana, 1, $ Contrahentes, 
eod., in 6». 

Iamvero, prosequitur orator, ab initio ac semper de hoc negocio actum est 
in insula Gaudisii, ubi utraque familia Cremona et Mangion versabatur, dum 
res gereretur. In eadem insula, cum clientis familia ibi perpetuo degeret, 
altera vero moram ad pertractandum prorogaret, mediator fuit Sacerdos 
Xuereb in eadem insula degens. 'T'estes editi sunt, si unum vel alterum exci- 
pias, omnes ex eadem insula. 

Sed obiicitur ad sortiendum forum ratione contractus, in primis requiri 
reum in loco contractus reperiri, cum actor illi vadimonium nuntiat coram 
magistratu. Respondet patronus, quod reus in loco contractus conveniri 
nequeat nisi tunc ibi reperiatur, advenas tantummodo ac peregrinos respi- 
cit, non incolas, qui certam in loco habitationem fovent, teste Ferraris, voc. 
Forum., n. 18: « Quando quis tamquam advena et viator contrahit in aliquo 
loco mox inde discessurus, et hoc scitur ab altera parte contrahente: tunc 
non tenetur ibi respondere, nisi voluerit». Ac rationem tradidit Textus in 
l. Haeres, $ Proinde, ff., de Iudiciis: « Durissimum est quotquot locis quis 
navigans vel iter faciens delatus est, tot locis se defendere». Quamobrem 
distinguit Schmalz., lib. 2, tit. 2, n. 45: « Vel reus peregrinus in loco ubi 
contraxit aut promisit se soluturum reperitur vel non reperitur. Si primum, 
quamdiu in loco reperitur, iurisdictionem suam iudex exercere potest in 
ipsam eius personam ». Atqui ridiculum esset, notat orator, peregrinum et 
advenam in Gaulo vocare Paulum Mangion, qui duas habet domos in insula, 
alteram urbanam, alteram ad rusticandum. — Sed ait patronus, omnes 
evanescere difficultates quia Paulus Mangion in insula versabatur, cum 
vadimonium accepit. 


Quia obiicitur, quoque, forum contractus in Melitensi Curia agnoscen- 

dum esse, non in Gaudisiensi, quia matrimonium non in minori insula, sed 
in Melitensi celebrandum fuisset, reponit orator, perridiculam esse hanc 
exceptionem, quia sponsalia conractum de se constituunt, prouti nemo infi- 
ciari potest, quicumque fuerit locus matrimonio celebrando destinatus. 

Quae cum ita sint, concludit patronus, Hadrianus Cremona qui, nun- 
tiato interdicto propter impedimentum sponsalium illico adversariam in ius 
rapuit coram Curia Gaudisiensi, utimpedimentum confirmaret, lege notissima 
usus est: contra vero Melitensis Curia legem violavit, quae, instituto coram 
Gaudisiensi magistratu iudicio, iurisdictione carebat. Testis de communi 
iure Schmalzgr., loc. cit., n. 136: « Quaeritur de foro praeventionis. Hoc 
citatione inducitur, et quidem duplici ex causa, una quando reus actu coram 
pluribus iudicibus conveniri potest, altera quando actu quidem non uterque 
iudex respectu rei est competens, unus tamen, dum adhuc competens fuit, 
causam agitare coepit: nam utroque casu ille iudex qui causam in suo foro 
agitandam assumpsit prosequi illam potest, et ceteros iudices quos ita praeve- 
nit, a cognitione illius causae excludere. Ratio est, ut ex l1. Ubi, 30, ff., de 
iudice dicitur, ubi inceptum est iudicium, ibi etiam finem debet accipere. 
Sufficit autem una citatio ,.. quia per unam solam citationem iam praeve- 
nitur et perpetuatur iurisdictio ». 

Progressus Advocatus ad aliud orationis caput, disserens de valore spon- 
salium adnotat, quod de sponsalibus Aemilia sub sacramenti fide declaravit 
sese adhaesisse petitioni Hadriani Cremona; id quod firmatur a patre. Imo, 
etiam nunc Aemilia, dum vinculo solvi postulat, id praestolatur « previa 
l'assoluzione per qualsiasi censura si fosse incorsa in causa degli sponsali ». 
Atqui urget orator, mille testes efficere non possent, ut qui poenam sibi 
debitam fatetur, culpam non patraverit. Nihil autem magis intolerandum, 
ait orator, quam quod Aemiliae a sponsalibus resilire liceat, cum nulla ratio 
vel afferatur vel probetur ceu Episcopus palam profitetur. Quid quod nulla 
Aemiliae excusatio est quae vel credi possit, vel accenseatur non stultis men- 
daciis ait orator. 

At Aemilia insinuat, a sponsalitia fide se iure resiliisse quia decepta fuerat 
causa suae aetatis minoris, et quia praevidebat coactionem fratris sui; tamen 
respondet orator, coactionem nullimode probari; deceptionem vero inter fabu- 
las esse amandandam. Verum advertit advocatus, has mulieris excusationes 
eo magis esse exprobrandas, utpote ordinatas ad facilius obtinendam dispensa- 
tionem ab impedimento ex sponsalibus in quod tota incumbit Aemilia eiusque 
fautores. Subsumit oratrix: iusta causa et gravis dispensandi causa non deficit, 
nam ipsa omnino Cremonae nubere recusat. Igitur aut cogenda est aut sol- 
venda. Sed hodiernis praesertim moribus abhorrent animi a coactionibus, 
quae difficiles exitus pariunt. Respondit patronus, hic non agi de muliere 
cogenda ad nuptias sed tantum rem esse de nuptiis cum Zertio impediendis. 

Ex adverso quia Aemilia nullum constituit procuratorem aliquid adver- 
tam in eius favorem sed, pro meo munere, magis studio veritatis, quam ex 
officio patroni. — In primisin quaestionem de competentia, advertendum est, 
Curiae Gaudisiensi suffragari non posse nisi titulum contractus. Siquidem 
familia Mangion certe in insula Gaudisien. non habebat domicilium, nec 

quasi domicilium. Et illuc ibat cum patre animum recreandi causa, ut illa retu- 
lit, etad rusticandum. Sed hae breviores commorationes certe non constituunt 
quasi domicilium, quod expostulat amamum commorandi per maiorem anni 
partem. Unde parochus absque haesitatione affirmat: Non ho ritenuto giam- 
mai il Mangion come mio parrocchiano. 

Porro, ex communi Doctorum consensu, contrahens in loco nec domi- 
cilii nec quasi-domicilii ibi forum sortitur, dummodo tamen a iudice cita- 
tione praeveniatur, quando adhuc versatur in loco contractus, dummodo ex- 
presse inter partes cautum non sit, forum contractus esse electum etiam si 
conventus e loco excesserit, aut aliter non constituant leges loci peculiares. 

Verum refert Paulus Mangion ibi non fuisse, quando eius filia citata fuit. 
Unde Paulus haeret anceps, an ipse in Gaudisiensi insula versaretur quum 
citatio remissa fuit, neque asserit utrum filia tunc ibi vel alibi commoraretur, 
omni remoto dubio, prouti omni remoto dubio dein testatus est. 

Quamobrem exinde dubium suboritur de legitima causae praeventione 
et pendentia apud Curiam Gaudisien. Corruit enim totum aedificium iudi- 
ciale, si suo destituatur fundamento seu /egitzma citatione, nimirum edita a 
iudice competente, unde causae habetur praeventio. In themate autem si 
Curiae Gaudisiensi adiudicetur competentia quoad actum citationis, eidem 
Curiae zrreparabiliter deest in posterum competentia in iudiciale negotium, 
quam rite praeoccupavit Curia Melevitana per legitimum citationis decre- 
tum. Quocirca factum est, ut nulli sint dicendi actus iudiciales sive a iudice 
sive a partibus praestiti in Curia Gaudisiensi post citationem a Curia Mele- 
vitana editam; neque locus esse potest prorogationi competentiae. Siquidem 
praeventionis vis est, ut qui prior negotium praeoccupavit, ad finem perducere 
debeat, iuxta notum effatum; quare iudicium iam ab alio iudice legitime instau- 
ratum, ab altero iudice minime expediri valet seu nullimode amplius locus 
est prorogationi. Prorogatio enim suum operatur effectum quoad iudicia, 
quae a pluribus iudicibus ratione diversorum competentiae titulorum expe- 
diri valent; minime quoad iudicia, iam legitime instaurata ab uno iudice, alio 
praeveniente. 

Praeterea dicendum aliquid est de merito causae. Iamvero quidquid sit 
statuendum de valore sponsalium, sane probari non potest sententia Melevi- 
tana diei 6 sept. 1898 edicens: Dicimus et declaramus praefatam Aemiliam 
Mangion gaudere plena libertate contrahendi licite et valide matrimonium etc., et 
hoc edicit quum antea adverterit: Visis tandem alüis de iure videndis, perpen- 
soque, quod citatus nullo modo probaverit asserta sua sponsalia cum citante. Sed 
in causis huiusmodi iudex procedere debet ex officio; et si pars vel contumax 
fuit vel negligens in afferendis probationibus, hae supplendae sunt a iudice; 
quandoquidem in istis negotiis procedi debet rerum veritate inspecta et 
explorata etiam ex officio iudicis, non tantummodo per simplices Zurzs prae- 
sumptiones. 

Re quidem vera si quaeratur, an sponsalia inita sint Aemiliam inter et 
Hadrianum, videtur in dubium haud revocari posse contractum sponsa- 


litium, quem expressis verbis non semel attestantur et Aemilia Mangion 
et Paulus eius parens. 

Verum forsitan quaeri posset, an reapse actum sit de initis sponsalibus, 
vel potius de tractatibus praeviis ipsi contractui sponsalitio; siquidem adhae- 
rere, tum ex parte patris tum filiae, petitioni illius qui de matrimonio fu- 
turo vult agere, non continet promissionem sponsalitiam; sed propositum 
exprimit ineundi tractatus sponsalitios seu coniugio praevios. 

Attamen quia graviora urgent argumenta subtilitatibus indulgere non 
fas est. Etenim sponsalia inita fuisse videntur, sed praepostera ratione, 
atque omnia gesta fuisse videntur non bona fide. Sane tot mendaciis acta 
sunt referta et tot continent inter se pugnantia, uti patet eadem acta vel 
leviter legenti et centies animadvertit patronus partis adversae, ut aperte 
significent res gestas fuisse haud pacato animo. 

Revera non ultima discordiarum causa, enata ab initis tractatibus spon- 
salitiis habita est in notitia, quae ad aures pervenit tum Aemiliae, tum eius 
patris de fide sponsalitia quam Hadrianus cuidam puellae Frendo spopon- 
derat. 

Quam vehemens autem animorum aestus et concertatio perbrevi tem- 
pore omnia miscuerint in familia Mangion, diserte docent litterae, quibus 
Paulus Aemiliae pater, paucis diebus ab initis sponsalibus, nempe decem 
vel tredecim diebus, Hadriano denunciavit, omnes tractatus sponsalitios 
iam resolutos haberi, ne filia mortem oppeteret. 

Alias praeteream non minus claras attestationes; et exinde, suapte vi, 
erumpit quaestio: utrum nempe huiusmodi sponsalia, quatenus sint valida, 
scilicet ad cautelam, dispensatione sint relaxanda. Neque bonum exitum 
sperari posse ex denegata dispensatione docere videntur disertae attesta- 
tiones ab Episcopo Melevitano exceptae sub religione iuramenti. 

Proinde erit prudentiae et sapientiae EE. PP. infrascripta expedire 
dubia: 

I. An decretum Quriae Melevitanae diei 26 augusti 1898 sit infirmandum 
vel confirmandum in casu? 

II. An decretum Curiae Melevitanae diei 6 sept. 1898 sit infirmandum 
vel confirmandum in casu? 

III. Am sit locus dispensationi ab impedimento ex sponsalibus in casu? 

Die, etc. Sacra, etc. respondit ad I. Decretum esse infirmandum. 

Ad II. Provisum in I. 

Ad III. Non proposita. 

[Thesaurus Resolutionum, tom. 158, p. 765-787]. 

S. C. C., 12 iul. 1900. 


In perturbationibus et intestinis bellis, quibus aliquoties civiles status 
exagitantur, ultimis hisce annis interdum accidit, ut ecclesiastici viri, par- 
tium studio abrepti, uni vel alteri politicae factioni ultro se manciparent, 
et pro ea contra canonicas leges plura agere et moliri non vererentur, fiden- 
tes absolutionem in posterum se facile consequuturos. 

Tam gravi malo occurrere cupiens S8us Dominus Noster Leo PP. XIII, 
inhaerendo dispositionibus SS. Concilii 'Tridentini, Sess. 14, in proem. 
et cap. 4, nec non Sess. 22, cap. 1, de ref., et prae oculis habita: doc- 
trina Benedicti XIV in Instit. 101, per praesentes S. C. Concilii litteras 
statuit atque decernit, ut in posterum quisquis ex clero, ut intestinis bellis 
et politicis contentionibus opem utcumque ferat, proprium residentiae 
locum absque iusta causa, quae a legitima ecclesiastica auctoritate recognita 
sit, deseruerit, vel clericales vestes exuerit, quamvis arma non sumpserit, 
et humanum sanguinem minime fuderit; et eo magis qui in civili bello 
sponte sua nomen militiae dederit, aut bellicas actiones quomodocumque 
dirigere praesumpserit, etsi ecclesiasticum habitum retinere pergat; ab 
ordinum et graduum exercitio, et a quolibet ecclesiastico officio et beneficio 
suspensus illico et ipso facto maneat; et inhabilis praeterea fiat ad quaelibet 
officia aut beneficia ecclesiastica in posterum assequenda, donec ab Aposto- 
lica Sede restitutus non fuerit, sublata ad hunc effectum respectivis Dioe- 
cesium Ordinariis qualibet dispensandi potestate, etiamsi amplissimis, 
sive solitis (ut vocant), sive extraordinariis facultatibus rehabilitandi cle- 
ricos gaudeant: contrariis quibuscumque minime obstantibus. 

[Collectanea S. C. de Prop. Fide, vol. II, n. 2087. — Cf. etiam Acta 
S. Sedis, vol. XXXIII, p. 55, 54]. 

S. C. C., Theanen., 27 apr. 1901. 


Sub die 17 iunii 1899 in Plenariis Comitiis EE. PP., agitata fuit haec 
quaestio, hac proposita rogandi forma: 44m in diebus solemnióribus, quibus 
missam canit Decanus, eidem competat missam applicare pro benefactoribus 
in genere, vel hoc competat canonicis hebdomadariis in casu?, at responsum 
prodit: Dilata.! Interim seu mense augusto 1899 Decanus Maniglia, 
qui instantiam instauraverat, viam ingressus est universae carnis; quare lis 
in suspenso mansit: hodiernus autem Decanus sub die 30 ian. rgor eflla- 
gitavit, ut definitiva ederetur sententia. 

Hodiernus Decanus in libello, qui circumfertur, nonnulla animadvertit, 
quae tamen quoad substantiam continentur in praeterito folio. Nihilominus 
nonnulla animadversa fuerunt in maiorem quaestionis evidentiam. Quia 
Decanus magnopere confidit in rescripto S. C. C. edito in Sebenicen., 4 mar- 
tii 1876, iuvat factispeciem recolere: ? 

«Canonici et Mansionarii Cathedralis S., quae sub dominio Venetae 
Reipublicae mansit, dum viguit nobilis illa Respublica, diversis temporibus, 
diversimode applicuerunt Missam conventualem. 

Primo enim Missam eandem pro serenissima Republica applicuerunt, 
a qua contributionum exonerationem obtinuerunt. Dein pro Imperatore 


1 Cf. N. 4309. 
* "Thesaurus Resolutionum, tom. I35, p. 147-156. 


S. C. Concilii 791 


Austriae, in cuius ditione Venetia cecidit. Missa vero pro benefactoribus 
in genere vel tantum die Sabbato applicabatur, vel nullimode, contra cano- 
num sanctionem. 

Verum a die 20 iunii 1828 per Litteras Apostolicas: Locum Beati Petri, 
a Leone XII datas! Capituli praedicti status immutatus fuit. Idcirco Capi- 
tulum illud ex hoc tempore quatuor tantum habuit canonicos una cum 
duabus Dignitatibus: Praeposito nempe et Decano. Cuicumque Canonico 
annua pensio a gubernio assignata fuit; eadem methodus applicandi Mis- 
sam conventualem usque ad annum 1840 servata fuit. 

Antistes tamen, auditis et consentientibus Capitularibus, a die 7 iunii 
anni praedicti statuit, ut Missa conventualis ad tramites SS. Canonum et 
praesertim const. Bened. XIV, Quum semper oblatas? quotidie a capitu- 
laribus, absque gradus distinctione per turnum celebraretur, et applica- 
retur pro benefactoribus in genere, necnon ut diebus a rubricis generalibus 
praescriptis, secundae et tertiae Missae obligatione detenti essent. 

Hoc decreto Mansionarii soluti sunt ab obligatione canendi Missam 
conventualem in diebus feriatis, haec enim per turnum coepit quotidie 
celebrari et applicari a canonicis, exceptis quibusdam solemnitatibus, in 
quibus Praepositus et Decanus specialiter designati sunt a capitularibus 
statutis. Secunda vero et tertia Missa in diebus designatis a rubricis gene- 
ralibus celebrari quidem coepit, sed libera applicatione. His enarratis circa 
consuetudinem Missae conventualis, retulerunt Capitulares aliquando 
evenire vacationem alicuius Canonicatus, vel dignitatis, et tunc Missae 
conventualis celebratio fit quidem ab aliis per turnum, vel ab alia dignitate, 
aut seniore ex Canonicis iure devolutionis, sed libera applicatione. Ita 
pariter mos est in praefato capitulo, ut vacante sede Episcopali, vel Episcopo 
Pontificalia non peragente, atque impedita prima dignitate, nempe Praepo- 
sito, ad quem in diebus Episcopi spectaret celebratio et applicatio Missae 
conventualis, vi capitularium statutorum, hic eleemosynam tribuat pro 
eiusdem applicatione illi canonico, qui eum repraesentat, iure devolutionis, 
excepta prima M'ssa die Nativitatis D. N.I. C., quae est liberae applicationis. 

Praetereundum haud est, canonicos in tali nunc esse conditione, qui a 
Gubernio civili, super religionis fundo, pensionem mensilem recipiant. Ita 
ut pensio pro Episcopo, sede vacante et pensiones canonicatuum vel Digni- 
tatum, quae vacant, apud religionis fundum maneant. Alium haud extare 
fundum, qui eleemosynas praebeat pro Missis conventualibus celebrandis 
tempore vacationis, ab illo, ad quem iure devolutionis pertineat ». 

Ex qua facti specie evincitur, praeter alias differentias iam notatas inter 
illum casum et casum hodie controversum, advertendum esse in Capitulo 
Sebenicen. legem Missae conventualis nunquam fuisse rite observatam 
et hinc iure merito S. C. C. nihili fecisse morem, qui non secus ac in aliis 
casibus, praeseferebat iuris corruptelam; proindeque lex instauranda erat 
funditus, nulla habita ratione receptorum morum. Ex adverso in casu nostro 


1 Bull. Rom. Cont., tom. 17, p. 375-390. 
2 Cf. N. 345. 


P. is n 


792 Curia Romana 


consuetudo iam a 150 annis inolevit, et (quod sapientissime advertit Anti- 
stes Giordano) mon de omnibus quae a maioribus nostris praescripta sunt, 
ratio reddi potest. Posita autem observantia ipsum factum iubet praesumi 
titulum seu obligationem legitime susceptam a Decano celebrandi et appli- 
candi Missam. Imo in praeterito folio assertum fuit, hunc titulum posse 
derivari etiam a praescriptione, vi consuetudinis, quae reprobatur uti cor- 
ruptela iuris quatenus tendit ad abolendum onus celebrandi Missam con- 
ventualem, sed minime quatenus hoc onus de uno in alterum fransfert. 

Verum Decanus, ex actis visitationis Episcopi Giordano 1753, refert, 
onus Missae conventualis attributi tantum Hebdomadariis, his verbis: 
«Missa conventualis (habetur), quae ad S. C. praescriptum quotidie et 
celebratur et applicatur pro Benefactoribus in genere et hoc onus, ut mox 
innuimus, est quatuor praebendatorum ».— Nihilo secius graviora videntur 
verba quae continentur in tabella Festivitatum Episcopi Del Vecchio relata 
in folio, in qua dies celebrationis Missae conventualis distribuuntur inter 
Dignitates et Hebdomadarios; quae distributio est pene ridicula,si revera 
Missa conventualis celebranda et applicanda esset ab Hebdomadariis exclu- 
sive omnibus et singulis diebus. Quare in relatione S. Visitationis a. 1753 
supra citata intelligi debet, onus esse ordinarium hebdomadariorum cele- 
brandi Missam conventualem, nempe quotidie, exceptis tamen nonnullis 
solemnioribus diebus. — Sane in actis eiusdem Visitationis legitur: « Chori 
praefecturam in festis solemnibus Episcopalibus agant pro ordine Digni- 
tates et Missam (nolente aut absente Episcopo) canere debent. Ipsis defi- 
cientibus succedit Canonicus hebdomadarius: In reliquis vero diebus tum 
festis tum ferialibus... Missam conventualem canunt quatuor canonici 
praebendati..» Atqui si hebdomadarii succedunt in onere, deficientibus 
dignitatibus; ergo dignitates habent onus illis diebus celebrandi et appli- 
candi Missam conventualem; quam obligationem subordinatam oneri digni- 
tatum non minus clare exprimunt cetera verba, im reliquis vero diebus... 
Missam conventualem canunt quatuor etc. Ceterum regula generalis est, 
uti explicat Bened. XIV, De sacrif. Missae, lib. 3, cap. 9, n. z, seq., impo- 
sito onere celebrandi comprehendi etiam obligationem applicandi, nisi 
contrarium statuatur, et idem Pontifex in const. Cum semper oblatas, $$ 12 
et 20, loquitur indistincte de onere celebrandi Missam conventualem eam- 
que applicandi, quippe unum alterum, regula generali, secumfert. 

Quae autem faciunt pro adversa parte, iam perpendimus in praeterito 
folio et evolvuntur a Decano in libellis, qui typis impressi circumferuntur. 
Sit itaque dubium: 

4n in diebus solemnioribus, quibus Missam canit Decanus, eidem competat 
Missam applicare pro benefactoribus in genere; vel hoc competat Canonicis 
Hebdomadariis in casu? 

Die, etc. Sacra, etc. respondit: Affirmative ad primam partem; Negative 
ad secundam partem. 

[Thesaurus Resolutionum, tom. 160, p. 349-352]. 

S. C. C., Syracusana, 28 mart. 1903. 


In urbe Ragusa, archidioecesis Syracusanae, una tantum hactenus erecta 
est paroecia sub titulo S. Ioannis Baptistae, quae omnes cives Ragusanos 
amplectitur, ad triginta millia hodie pertingentes. Inde studium excitatum 
est novam erigendi paroeciam in Ecclesia succursali Ecce Homo, ast in con- 
trarias partes illico, uti fieri solet, divisus est populus. Interim in ipso Consilio 
municipali res disceptanda proposita est et, ex quadraginta consiliariis 
Consilio conscriptis, huic deliberationi unus et viginti partem habuerunt; 
atque octo et decem suffragium dederunt pro imploranda ab Episcopo 
paroeciae divisione; reliquis tribus contradicentibus. Etiam de dote consti- 
tuenda actum est; et statutum fuit, in dotem attribui lib. annuas quingentas 
(500), easdemque veluti compensare summam pecuniae olim solutae titulo 
quartae funerariae modo abolitae. Quanam ratione autem fieret haec prae- 
Statio, ex actis satis non constat. 

Archiepiscopus annuendum censuit voto municipii, novam exerit 
paroeciam, eique oeconomum spiritualem sacerdotem Scrofani deputavit, 
die 23 aug. 1901 decretum edens. 

At Parochus S. Ioannis Baptistae appellationem apud H. S. O. instau- 
ravit, et in summa haec animadvertit adversus impetitam sententiam. 
Nimirum Sacerdos Angelus Arezzi parochus Ecclesiae S. Ioan. Bapt. exponit 
quod iuris canonici et Sacrae Congr. principium, in dismembratione aut 
divisione paroeciae tenendum est, prius cogitandum esse de dote, quae, si 
desit, ad dismembrationem paroeciae nullo modo procedi potest: can. rz, 
caus. I, q. 2, can. 26, caus. 16, q. 7; cap. 1 et 8, de consec.; Fagnanus in 
cap. Ad audientiam, n. 31, et alii communiter. Dos autem constitui debet 
| ex bonis liberis, frugiferis, in perpetuum, et nomine dotis constitutis et ad 
parochum parochiamque sufficientibus. Quod etiam firmatur ex ipsa defi- 
nitione beneficii: Jus perpetuum percipiendi fructus ex bonis ecclesiasticis 
propter officium sacrum, auctoritate ecclesiastica. constitutum. 

Iamvero in casu nostro non habetur dos sive pro parocho sive pro 
Ecclesia in paroeciam erigenda: Lib. 50o assignatae recensentur inter 
expensas arbitrarias, seu ad nutum revocabiles; et reapse idem municipium 
istam summam nunquam dedit eamque suppressit in annum 1902. Aucto- 
ritas tutoria, ut dicitur, La Giunta Amministrativa Provinciale huius sum- 
mae erogationem non approbavit, et ipsa lex municipalis et provincialis 
hanc prohibet, quia expensae ultra quinquennium vel arbitrariae a maiori 
parte ex omnibus consiliariis (in nostro casu 40) approbari debent. Nec 
tenet ratio, nempe assignari summam loco quartae funerariae suppressae, 
quia hoc nullo modo constat, nec tollit instabilitatem assignationis. Siqui- 
dem etiam Parocho S. Ioan. iampridem summa aliqua hoc titulo fuit assi- 
gnata, sed ad arbitrium diminuta fuit. Nec sperandum est quod Guber- 
niuma supplementum, quod vocant, dotis congruae novo Parocho assignet, 

quia hoc tributum fuit tantum paroeciis iam constitutis; at pro erigendis 
requireretur nova lex. Decretum igitur divisionis caret fundamento, idest, 
dote. Summa insuper Lib. 500 non est sufficiens pro parocho, ut fatentur 
ipsi Consiliarii municipales, qui erectioni favent et ipsa Curia Archiepi- 
scopalis, qui ad Fundum Cultus recurrere vellent: imo et ipse Oeconomus 
Spiritualis, qui conatus est dotem constituere vel supplere ex bonis suae 
familiae; at incassum, quippe absque Archiepiscopi approbatione et suis 
fratribus acriter resistentibus. Concordatum autem Siciliae a. 1818, bene- 
ficium parochiale reditus L. 850 habere iubet, et ipsum Civile Guber- 
nium reditus L. goo hodie parochis congruos et necessarios recognoscit. 

Praeterea ipsa Ecclesia Ecce Homo, quae erigenda esset in paroeciam, 
dotem habet L. 203,97; et haec summa erogari deberet pro fabrica, pro 
oneribus Missarum, pro sacris supellectilibus et functionibus, pro sacrarii 
custode, aliisque clericis: imo et pro Coadiutoribus Capellanis! Nec adest 
domus parochialis, ita ut parochus longe ab Ecclesia habitare cogatur. 
Incerta parochialia pro tota civitate Ragusa non superant L. 200, quia 
deducuntur tantum ex matrimoniorum solemnitatibus. 

Deinde Orator observat quod Gubernium Civile decretum divisionis 
paroeciae non approbavit, quia dos pro novo parocho non est sufficiens, 
nec perpetua, et assignatio a Consiliariis municipalibus facta est invalida: 
et quia dos, qua fruitur Ecclesia, non est sufficiens, neque habetur domus 
parochialis; denique non adest ulla ratio innovandi statum paroeciae. 

Ad causas canonicas deveniens, quibus dismembrari aut dividi potest 
paroecia, Orator adnotat, quod omnes canonistae communiter assignant 
distantiam, et magnum incommodum, ex cap. Ad audientiam, Alexandri III, 
ex Conc. 'Trid., Sess. 21, cap. 4, de ref. 

Quoad distantiam iuxta ipsam S. C. C. sufficiunt duo milliaria. 

Iamvero in casu nostro omnes domus in civitate Ragusa non distant a 
paroecia S. loannis Bapt. dimidia parte milliarii et nonnullae tantum uno 
milliario, at certe non amplius, ut constat ex charta topographica, quae 
allegatur, et ex relatione quatuor peritorum. Ecclesia Ecce Homo, erigenda 
in paroeciam, ita parum distat ab Ecclesia parochiali S. Ioannis Bapt., ut in 
hac nemo praedicare valeat, quando pulsantur campanae illius Ecclesiae 
Ecce Homo, uti affirmant periti. Citata iura autem et Canonistae explicant 
incommodum accessus ad paroeciam, ut inde causa habeatur dismembra- 
tionis, et unanimiter docent quod sit magnum, h. e. quod adsint torrentes, 
vel flumina, absque pontibus, vel viae asperrimae etc. In casu nostro viae 
omnes sunt lapidibus stratae, aquaeductis munitae, et fere semper planae 
et currui perviae, praesertim illa, quae ab Ecclesiae Ecce Homo ducit ad 
Matricem, quaeque proinde vocatur Maestra. Quod autem quaecumque 
difficultas accedendi absit, probatur ex eo quod Oeconomus Spiritualis 
Ecclesiae Ecce Homo, coadiutores et capellani habitant in paroecia S. Ioan- 
nis Bapt. et in parte remotiori ab Ecclesia Ecce Homo. Pariter id constat 
ex relationibus peritorum et ex ipsis viarum photographiis, quas Parochus 
8. Ioannis Bapt. attulit. Ipsum Consilium municipale decretum emanavit, 
prohibens ne defuncti, prouti mos erat, afferrentur ad matricem propter 

ipsius matricis decorem, sed. iussit ad Ecclesias succursales afferri. Pars ipsa 
adversa testatur quod in Parochiali Ecclesia S. Ioan. Bapt. frequentissimus 
est populus. Et Auctoritas Civilis imposuit hoc anno parocho S. Ioan. Bapt. 
ducere processiones per totam urbem Ragusa more solito, «ad evitare i 
malumori di tutta la popolazione e i disordini che si temevano », ut ait. 
Haec omnia demonstrant non adesse ullam difficultatem accessus ad paroe- 
ciam S. Ioannis Bapt. 

Pars adversa, prosequitur Parochus, exhibet nonnulla testimonia, ex 
quibus videretur, quod quidam infans mortuus est absque baptismo, et 
alius infirmus absque sacramentis. Sed praeterquamquod agitur tantum de 
periculo, in quo fuit infans ille moriendi absque coeremoniis, et infirmus 
absque adsistentia sacerdotis, ut luculentissime patet ex attestationibus 
parentum, ipse Oeconomus Spir. Ecce Homo testatur impossibile esse quod 
infantes Ragusae moriantur absque baptismo, quia levatrices consuetu- 
dinem ministrandi private baptismi habent. Paroecia autem S. Ioannis Bapt. 
habet quatuor succursales Ecclesias, in quibus explicatur Evangelium et 
Doctrina Christiana singulis diebus festis, habetur fons baptismalis, admi- 
nistrantur omnia sacramenta, non excepta communione paschali, et via- 
ticum, celebrantur omnes functiones, etiam hebdomadae sanctae; ibique 
deferuntur defuncti et funera celebrantur. Insuper adsunt Ragusae r5 ca- 
pellani coadiutores, praeter Parochum, et alios 45 sacerdotes. 

Nec refert, quod numerus parochianorum sit 32.000, quia in iure solus 
numerus parochianorum non est causa sufficiens dismembrationis paroeciae: 
ita communiter Doctores. 

In facto autem anno 1899 numerus parochianorum fuit 34 millia, et 
coadiutores parochiales erant decem, sed nemo dismembrationis necessi- 
tatem sentiit (!) aut postulavit; hodie iste numerus valde diminutus est et 
adsunt r5 coadiutores parochiales. Adverte insuper quod tot parochiani 
degunt in parvo territorio, ut patet ex topographia. Et parochiae ita populosae 
sunt frequentes in Sicilia; v. g. Vittoria et Comiso, prope Ragusam, numerant 
fere 30 millia parochianorum, et in Catania nonnisi una paroecia adest. 

Adversa pars confugit, observat Parochus, ad maiorem utilitatem Eccle- 
siae. Sed respondetur, non quamlibet utilitatem sufficere ad dismembra- 
tionem paroeciae, sed requiri evidentem et absolutam utilitatem. Haec vero 
utilitas non habetur, ut patet ex epist. Archiepiscopi ad Vicarium foraneum 
post sacram visitationem, in qua scribit: « Lo slancio dell'affetto, l'entu- 
siasmo, la vita religiosa di questo popolo mi ha commosso vivamente e 
lasciato nel mio cuore la pià viva impressione ». Immo dismembratio causa 
est discordiae et divisionis in clero et populo, fons litium propter pias funda- 
tiones, functiones ac processiones etc. ut factum fuit hoc anno. 

Nec parvi ponderis sunt maiestas et decor Ecclesiae S. Ioannis Baptistae 
quae decoratur nomine Cathedralis et Basilicae, et residentia esse deberet 
ipsius Archiepiscopi Syracusani per plures menses in anno. De Luca in 
adnot. ad Conc. Trid., Discept. 16, notat expresse quod ista est causa dene- 
gandi dismembrationem. Item votum fere totius cleri et populi necnon 
votum omnium sacerdotum, procuratorum et incolarum paroeciae erigendae, 

est sane maximi momenti. Quod si desit votum aliquorum consiliariorum 
municipalium, ipsiusque pro tempore Syndaci, et cuiusdam societatis 
opificum, sciendum est, illos placitis socialistarum favere nec ratione boni 
Ecclesiae moveri, ut pluribus argumentis probari posset. 

Iamvero si, ut in casu nostro, non adest dos, non adsunt causae cano- 
nicae, nulla adest utilitas, e contra plura et gravia incommoda oriri possunt, 
dismembratio Ecclesiae parochialis S. Ioannis Bapt. perquam odiosissima 
fieret, et ideo non concedenda. 

Ex adverso patronus, qui contendit sententiam Curiae Archiepiscopalis 
Syracusanae confirmandam esse, quaestionem sub duplici respectu consi- 
derat, iuris nempe et facti. Sub primo respectu patronus appellat tum ad 
decretalem celeberrimam Alexandri III: Ad audientiam nostram, Lib. 3 
Decret., tit. 48. de ecclesiis aedificandis, tum ad decretum "Trident., cap. 4, 
Sess. 2I. 

Igitur iuxta leges expositas duae sunt causae dismembrationis, scilicet 
distantia vel aliud impedimentum, quo fideles non sine gravi incommodo ad 
ecclesiam parochialem accedere possunt. Notat Fagnanus (capit. Ad audien- 
tiam) hoc impedimentum undecumque provenire posse, et 'l'ridentinum 
alternative locutum esse, nempe ob locorum distantiam sive difficultatem, 
ita ut alterutrum sufficiat. 

Ulterius Tridentinum Concilium duos casus fingit: primum quod ita 
populus sit numerosus, ut parochus per se illum gubernare nequeat, alte- 
rum quod propter distantiam loci vel aliam difficultatem fideles difficillime 
ad parochiam accedere possunt. Primo in casu coadiutores parocho adiun- 
gendi sunt, altero in casu parochia absolute dismembranda est. Bouix, 
de Parocho, p. 2, cap. 4, prop. 6. Etenim si nequeat Episcopus novam paro- 
chiam, dismembrata antiqua, erigere nisi in casu, quo satis consuli non pos- 
sit parochianis nimium distantibus per capellanum vel vicarium apud ipsos 
commorantem, vix videtur quandonam dismembrationi locus esse possit, 
ut ait Bouix loco citato. Verum etiamsi Tridentinum Concilium statuerit 
coadiutores parocho esse assignandos propter magnum numerum paro- 
chianorum, tamen Romani Pontifices ita interpretati sunt "Tridentinam 
legem, ut quoties parochianorum num. 30.000 excedat, ipsis per novae 
parochiae erectionem consulatur. Patronus recolit constitutionem Pii VI, 
Quod aliquantum, diei 10 martii 1791, qua Pontifex declarat, parochias vires 
unius parochi excedere cum sexmille parochianos contineant, ac iubet 
novam parochiam erigi. 

His theoretice constitutis patronus notat, hodiernam iurisprudentiam 
quam maxime parochiarum divisionibus favere, qua in re plures citat Sacrae 
Congregationis Concilii decisiones. 

His constitutis in iure, patronus ad facti quaestionem descendens sibi 
probandum assumit: 1. in casu canonicas adesse causas, quibus ad parochiae 
S. Ioannis Bapt. in civitate Ragusana divisionem deveniatur; 2. Archiepi- 
scopum in hac divisione peragenda iuxta iuris praescriptiones processisse. 
Quoad primum patronus sese refert ad Archiepiscopi Syracusani senten- 
tiam, in qua huiusmodi causae iuxta allata documenta describuntur. Et 

primo quoad statum viarum refertur, vias difficiles esse per totum distric- 
tum parochiae erigendae usque ad parochiam $. Ioannis Bapt.; adeo ut 
hieme ob profundissimum lutum viarum, et aestate propter pulverem, sub 
aestu solis, oculis et faucibus infestissimum, sine magna difficultate incolae 
ad ecclesiam S. loannis Bapt. accedere non possint. Quoad distantiam, 
ex remotiore supra memoratae regionis parte usque ad ianuam principalem 
Ecclesiae parochialis S. Ioannis, distantia viarum intercedit quae, non longe 
abest a milliario: quae plurimi facienda sunt, attenta indole fidelium in 
civitate Ragusana, quae ad extremas Italiae meridionalis oras pertinet. 
Addatur hactenus in una parochia triginta tria millia incolarum contineri. 
Nec ad capellanorum subsidiarium remedium recurrendum est. Nam 
praeterquamquod hoc contra 'lTridentini Concilii dispositionem esset, 
Archiepiscopus testatur experimentum capellanorum quindecim in paro- 
chia S. Ioannis constitutorum ostendisse, tale remedium in casu esse omnino 
insufficiens, quodque iurata testimonia pluribus documentis rite redactis 
ac in actis causae extantibus ostendunt. 

Advertit Archiepiscopus Ecclesiam Ecce Homo bene instructam esse, 
eiusque redditus ad libellas 300 pertingere. Praeterea advertere praestat, 
facta divisione, novam parochiam continere 13.485 parochianos; veteri 
autem parocho superesse numerum 19.099 incolarum. 

Animadvertit deinde patronus ad subscriptiones, quae ab adversariis con- 
tra novae parochiae erectionem exhibentur, vel falsas esse, vel dolo obtentas. 
Demum ait patronus, non esse praetermittendum, ecclesiam matricem 
S. Ioannis Bapt. non plusquam tria millia fidelium continere posse, ita ut 
non sine pudoris offensione in maioribus solemnitatibus tanta populi mul- 
titudo ibi congeratur. Concludit inde patronus in casu canonicas adfuisse 
causas, quibus propter animarum utilitatem ad divisionem Parochiae S. Ioan- 
nis Bapt. procederetur. 

Postremo patronus ostendit, Archiepiscopum Syracusanum solemnitates 
iuris servavisse in divisione parochiae peragenda. Ipse enim consensum 
canonicorum unanimem habuit; sententiam non solum a parocho S. Ioannis 
Bapt. petiit, sed etiam asex procuratoribus eiusdem parochiae, ex quibus 
tres pro erigenda, tres vero pro non erigenda nova parochia votum 
tulerunt. Populus etiam per legitimos suos curatores, ut patet ex delibe- 
ratione municipali diei 6 februarii 19gor votum cum instantia pro erigenda 
nova parochia tulerat. Insuper omnia acta modo iudiciali confecta sunt; 
procuratores utriusque partis sunt constituti, eisque datus est terminus 
ad documenta exhibenda, ad discussionem definitivam faciendam. UI- 
terius congrua 500 libellarum annuarum a consiliariis municipalibus, 
habitis comitiis die r3 maii rgor, tribus tantummodo abstinentibus, 
assignata est, donec «non ne assumerà l'incarico l'amministrazione del 
Fondo per il Culto a termine dell'art. 28, N. 4 della Legge 7 luglio: 
1866, Numero 3036, e dell'articolo 1 della Legge 4 giugno 1899, 
N. 19r». Haec congrua, ut notat Archiepiscopus, est certa, perpetua et 
sufficiens; certa quia exhibet summam 5oo libellarum annuarum pa- 
rocho solvendam; perpetua quia municipium Ragusanum illam solvere 

tenetur ex iustitia ob titulum legalem abolitorum iurium quartae funeralis, 
donec administratio Fundi Cultus maiorem congruae summam rependat; 
sufficiens sicuti eadem summa sufficiens pro parocho S. Ioannis Bapt. 
recognoscitur, et etiam quia alia emolumenta parochialia addenda sunt, quae 
medium reditum minorem libellis 400, duce experientia, praestare nequeunt. 
Tandem limites novae parochiae iam definiti sunt, ut ipse Archiepiscopus 
testatur. Postremo tandem ad quamcumque contentionem circa congruae 
assignationem vitandam, oeconomus novae parochiae Ecce Hom ad Ar- 
chiepiscopum Syracusanum et ad hanc S. Congregationem declarationem 
misit, qua se obligat ad constituendam praedictam dotem in proprio praedio 
Giubiliana, quod in Ragusae territorio reperitur. 

Finem orationis suae imponit patronus notando iam a die 24 augusti 
anni r9or Archiepiscopalem sententiam divisionis executionem habuisse. 
Parochia enim Ecce Homo per sacerdotem oeconomum regitur, et quidem 
independenter omnino in omnibus a parochia S. Ioannis, et ut Vicarius 
foraneus et Syndicus testantur, omnia bene procedunt sine turbis, sine 
dissidiis, imo maxima cum populi laetitia et utilitate. 

Modo dignentur EE. PP. sequens diluere dubium: 

n sententia curiae Archiepiscopalis Syracusanae sit confirmanda vel infir- 
manda. in casu? 

Die, etc. Sacra, etc. respondit: Decretum esse confirmandum, et ad mentem. 

[Thesaurus Resolutionum, tom. 162, p. 388-399]. 


4314. 


S. C. C., Parisien., 16 maii 1903. 


Robertus de Clermont- Tonnerre, annorum 25 et Margarita de Biencourt, 
17 annos nata, coniugale foedus inierunt Parisiis in Ecclesia Parochiali 
S. Clotildis die 29 maii 1877. Matrimonium infelices exitus habuit. Marga- 
rita enim, uti fertur, non /ibere nupsit Roberto, contra quem invincibili 
antipathia detinebatur, dum amorem erga alium iuvenem fovebat. Ipsa 
coacta fuit, uti asseritur, ab avia Marchionissa de Montmorency, utpote 
quae, non solum supremam exercens auctoritatem in universa familia, sed 
huiusmodi matrimonium ob Roberti nobilitatem et divitias firmiter volens, 
quibuslibet mediis voluntatem neptis frangere conata est. 

Initis nuptiis, nec amore nec sollicitudinibus usus est vir ad sibi captan- 
dam mulieris repugnantis benevolentiam, quinimo ipsam fastidire coepit, 
atque contumeliis et iniuriis afficere; donec a. 1886, cum coniugale consor- 
tium propter iurgia contentionesque impossibile evasisset, mulier virum 
reliquit et apud matrem se recepit. 

Tunc Robertus a civili tribunali petiit et obtinuit separationem, quae 
. &. 1889, ad eiusdem instantiam, iuxta legem gallicam in divortii sententiam 
conversa est. Deinde a. 1900 Margarita a Curia Parisiensi enixe flagitavit 
ut suum matrimonium declararetur nullum ex capite vís et metus. Curia 
vero, rite confecto processu, die 16 augusti a. 1gor sententiam dedit: Non 
constare de nullitate matrimonii in casu. 

Contra quam sententiam mulier ad S. Sedem recursum habuit; qua- 
propter causa huic S. Tribunali definienda proponitur sub dubio: 4 sen- 
tentia Curiae Archiepiscopalis Parisiensis diei 16 augusti 1901 sit confirmanda 
vel infirmanda in casu? 

Margaritae patronus suam orationem in duas partes dividit; in quarum 
prima de metu in genere et de reverentiali in specie, in altera vero de coac- 
tione puellae illata disserit. 

Et ad primam partem quod attinet, ipse praemittit principium, quod 
matrimonium, utpote contractus inter liberas personas, opus esse debeat 
voluntatum liberarum; atque ad rem affert verba Alexandri III, cap. 14, 
de spons. Iamvero, inquit patronus, libertati opponitur coactio sive physica 
sive moralis, quae constituitur actione super voluntatem exercita a causa 
externa, Si haec causa adeo potens est, ut se quodammodo substituat volun- 
tati, voluntas non erit amplius causa principalis et responsabilis actus, quia 
hic non est liber, ac proinde quolibet valore iuridico destituitur. Ex quo 
patrocinator aliud deducit principium, nullum nempe esse contractum 
coactive positum, quum libertas necessaria in contrahentibus deficiat. Coac- 
tio vero exercetur per metum, nam voluntas ad vitandum malum, quod 
timet, actum ponit, quem sine coactione non posuisset. Unde metus erit 
gravis ac matrimonium irritans, si coactio fuit causa determinans et prin- 
cipalis coniugii. 

Quae principia, contendit orator, applicanda esse metui reverentiali, 
qui a metu ordinario non differt, nisi ex persona a qua infertur, et definitur: 
«futuri mali existimatio, quod nobis ab iis metuimus in quorum legitima 
potestate sumus, et quos cultu et honore dignamur ». Quapropter etiam 
metus reverentialis erit gravis ac matrimonium irritans, si extitit causa 
principalis et determinans contractus; quod in singulis casibus iudicandum 
est, habita ratione personarum, circumstantiarum et ambitus, in quo metus 
exercetur. Unde, iuxta advocatum, summopere erraret, qui crederet ad 
metum reverentialem gravem requiri verbera vel saevitias vel minas vel 
verba contumeliosa. 'l'imor enim reverentialis stipatus esse potest aliis 
circumstantiis, videlicet precibus instantibus, suasionibus diuturnis et 
importunis, imperiosis verbis; quae secundum naturam et indolem agentis 
vel patientis non minus urgere atque vexare solent. Ex quibus in animo 
patientis oritur suasio odii et indignationis superioris; quod malum grave 
est, et quo voluntas compellitur. Quae est etiam iurisprudentia recentissime 
recepta, nimirum diuturnas atque importunas persuasiones, imo preces 
assidue repetitas de proposito matrimonio contrahendo cum timore reve- 
rentiali coniunctas, sine minis quoque et verberibus constituere metum 
gravem, efficacem ad infirmandum coniugium. Quae doctrina multo magis 
locum habet, si metum incutiens plenam habeat auctoritatem, et metum 
patiens sit aetate minor, indolis submissae, etc. 

In altera orationis parte ad moralem coactionem ac proinde matrimonii 
nullitatem demonstrandam patronus probare nititur: 

1. Marchionissam fuisse indole absoluta; e contra puellam indole dulci, 
et aviae omnino submissam. 

2. Aviam nuptias firmiter voluisse; neptem ab iis abhorruisse. 

3. Illam omnia adhibuisse media ad puellae voluntatem frangendam; 
hanc vero omnibus modis restitisse et nonnisi circumventam et oppres- 
sam detestatum matrimonium subiisse. 

Quod Marchionissa fuerit indole absoluta, probat orator ex depositione 

tum oratricis tum testium septimae manus, qui affirmant ipsam in familia 
absolutum imperium semper exercuisse, ita ut, etiam vivente viro, non 
solum filiae sed filii, quamvis ratione aetatis emancipati, eiusdem volun- 
tati omnino subditi fuerint. Quae auctoritas maxima erat, cum Marchio- 
nissa ingentem fortunam possideret, qua potuisset pro lubitu unum vel 
alterum ditare; hinc in familia voluntas eius erat lex absoluta et observata, 
ita ut nemo ei contradicere auderet. 
: E converso, ait patronus, Margarita fuit indole dulci et aviae omnino 
submissa; uti colligitur ex depositionibus eorundem testium. Velle autem 
non creditur, qui obsequitur imperio patris vel domini: unde (L. I, ff., Qua- 
rum rerum actio, $ Quae onerandae) irrita declaratur promissio liberti domino 
facta: « Si liquido appareat, libertum metu solo, vel nimia patroni reveren- 
tia ita subiecisse ». 

Quod Marchionissa hoc matrimonium firmiter voluerit, patrocinator 
ostendit ex eo quod plures fatentur eam continua coactione neptem ad 
illud contrahendum induxisse. : 

E contra, pergit advocatus, Margarita propositas nuptias abhorruit; 
E. nam plures testes asserunt ipsam fovisse antipathiam adversus Robertum. 
Et merito quidem, ait patronus; etenim puellam certe non latebat natura 
et mores viri, qui vino deditus erat et convivebat cum quadam muliere, ex 
qua ipse filios habuit. 

Insuper ex iurata actricis fide et septimae manus testimonio probat orator 
: puellam pro viribus restitisse et nonnisi circumventam et oppressam nuptias 
| D subisse. Marchionissae voluntas lex fuit inflexibili rnodo imposita, et lex 

ferebatur in personam prorsus dominatam, ita ut modesta contradictio 
Pa ad nihilum valeret et de resistentia ne cogitari quidem potuisset. Iterum 
atque iterum unaquaque die per tres integras hebdomadas sive Marchio- 
nissa, sive amita, sive patruus, qui alias nuptias propugnaverant, hoc aliud 
E matrimonium puellae imponebant; sed iterum atque iterum protestatio- 
nibus et lacrymis puella impositum coniugium reiiciebat, donec viribus 
| fracta, febri oppressa qua totidem noctibus urebatur, animo defecit, ab 
z inutili resistendi conatu destitit, atque in statum desolationis ac despera- 
tionis cecidit. Haec testatur actrix, cui plures alii testes concinunt. 

Nec alia resistentia potuisset opponi a puella vix septemdecim annos 
) [ nata, adnotat orator, dum universa familia, praecipue eius mater, pupilla 
et ipsa atque vidua, a Marchionissae voluntate tamquam a lege penderet. 
Nec ad aliquem potuisset confugere, dum Marchionissa dominio et terrore 
omnes premebat. Cumque hic rerum status stabilis esset ac permanens, 
puella rationabiliter sperare non poterat, familiae et aviae praesertim indi- 
gnationem diu, immo semper non duraturam. 

Praeterea Marchionissa minabatur quod si Margarita oblatas nuptias 

respuisset, nullas alias contractura foret; qui timor, ait patronus, est gravis 
imo gravissimus. Ex quibus omnibus iam patet, concludit orator, auctori- 
tate, instantibus ac importunis precibus, consiliis, imo iussu et minis con- 
sensum puellae extortum fuisse, ideoque matrimonium ab ipsa initum nul- 
]um fuisse. 

Huc perducta oratione, advocatus solvit difficultatem, quae erui posset 
ex verbis nonnullorum testium deponentium: «quod resistentia puella 
perduravit ad mensem...; postea cessavit...; quod tandem Margarita se sub- 
misit..» Et imprimis notat quod ipsa verba sumpta, prout sonant, non 
indicant consensum praestitum sed cessationem defensionis; etenim cum 
ille, qui vim vi repellit, dicitur cedere seu a resistendo desistere, intelligitur 
vi cedere, non consentire. Insuper praesumptio est quod qui testatur, de eo 
intelligatur velle testari, quod ei constat. Iamvero quod constat ex facto 
cessationis a resistentia, est quod a resistendo puella destiterit, non quod 
consenserit; nam utrum cesserit quia consenserit, est alia quaestio, circa 
quam non admittitur iudicium testium, nisi afferant facta, quibus innituntur. 
Facta autem quae afferuntur a testibus, nihil probant; etenim postquam 
narraverint, puellam semper et constanter consensum negasse, quia alium 
virum in corde habebat, addunt tandem cessisse, quum Comes de Ludre, 
amicus patris puellae, dixerit non solum ad consentiendum eam teneri, sed 
hanc ipsius patris, si in vivis esset, voluntatem fore. Unde, pergit advocatus, 
ipsa cessit, non consensit; qui enim consentit, non desperat, et vix cogitari 
potest, ut ad id quod cum totius vitae tranquillitate et ordine componi nullo 
modo posse quis noverit, et in propriam verti ruinam, consentire possit. 

Insuper, ait orator, qualis puellae animus fuerit, cum a resistendo desti- 
tit, ex factis clare apparet. Sane postquam viribus fracta et febri oppressa 
a resistendo destiterit, actrix suam voluntatem patefecit vel ipsi viro, pro- 
testans se aliam in animo affectionem habuisse. 

Ceterum testes, qui illa verba protulerunt, ea explicarunt iuxta sensum 
superius traditum, nempe de cessatione a resistentia exteriori, non autem 
ab interna repugnantia. 

Deinde refert advocatus hanc Praesidis Tribunalis Parisiensis adnota- 
tionem: « Unum tantum addendum, omnes scilicet testes a Curia auditos 
omni exceptione maiores esse, et plures, praesertim Marchionem de Bien- 
court sincera voce ac profunda conscientiae persuasione, iudicum mentes 
vehementer movisse, ut patet ex nota "Tribunalis adiuncta processui». 

Postremo patrocinator refert litteras matris Margaritae ad Curiam Pari- 
siensem missas, ex quibus patet, omnibus puellam viribus restitisse. 

Et ulterius progrediens patronus ex circumstantiis antecedentibus, 
concomitantibus et subsequentibus probare satagit matrimonium fuisse 
nullum. Circumstantiae antecedentes et concomitantes habentur in moesti- 
tia et lacrymis usque ad extremum a puella effusis, in protestatione a puella 
Roberto facta circa eius affectum erga aliam personam, in eius agendi ratione 
indifferenti erga sponsum. Inter circumstantias subsequentes potissima 
habetur in facto, quod matrimonium nonnisi post quatuor annos consum- 
matum est. Aliae circumstantiae habentur in universa coniugum consuetu- 

dine, quae nunquam fuit intima et cordialis sed difficilis et veluti impossi- 
bilis et ad evitanda scandala. Unde, scribit advocatus, in casu sequutus 
est exitus qui, uti inquit Alexander III, de invitis nuptiis provenire solet, 
idest discordia, contentiones, actuum coniugalium absentia et separatio. 

Demum pergit patronus ad confutationem sententiae Curiae Parisiensis, 
praetermittens ea, quae sententia habet circa metum reverentialem purum; 
agitur enim, ipse inquit, non de metu reverentiali puro, sed de metu reve- 
rentiali precibus instantibus, suasionibus importunis, imperio, iussu, minis, 
iniquis conspirationibus coniuncto, qui ab omnibus 'T'heologis et Canonistis 
gravis censetur, ac proinde irritans matrimonium, praesertim quum agatur 
de puella septemdecim annorum, timida etc. ex una parte, et de persona 
absoluta, auctoritativa, imperiosa ex altera. 

Sed silentio praeterire non potest orator, quae sententia Curiae Parisien- 
sis habet circa ius propinquorum in ordine ad matrimonium vel potius 
circa applicationem principii in casu: « Attendentes in hac causa, neque de 
coactione, neque etiam de vi moveri quaestionem, sed tantum de coactione 
morali illa agi quae a propinquis prudentibus de coetero in adolescentulam 
vitae imperitam et constanti voluntate destitutam, ad familiae decus tuen- 
dum legitime adhiberi solet etc. ». Iamvero sedulo inquirendum est, obser- 
vat orator, quaenam sit moralis illa coactio, quae legitime a propinquis 
adhiberi possit, quaeque cum actu libero possit componi. Proprie loquendo, 
cum coactio vi vocabuli per se excludat libertatem, dici deberet nullam 
coactionem ab ipsis legitime in matrimoniis adhiberi posse; at si per illam 
coactionem moralem intelligi debet coactio improprie dicta, non excludens 
libertatem, tunc quaerit orator quid per istam coactionem impropriam intel- 
ligatur. Quod si per hanc coactionem intelligatur, posse propinquos impe- 
dire, ne imperita puella coniugium ineat evidenter perniciosum, vel posse 
ipsos uti consiliis et persuasionibus, hoc concedit orator; sed non admittit 
posse propinquos,.postquam attentis parentum consiliis, contrahens nolit 
matrimonium ab ipsis propositum inire, hoc matrimonium ut legem impo- 
nere et ad hoc impellere et cogere. Atqui ex dictis constat, prosequitur 
advocatus, propinquos Margaritae suo iure suaque auctoritate abusos fuisse, 
praesertim vero Marchionissam, quae matrimonium non proposuit sed 
imposuit. Ergo, concludit patronus, patet infirmandam esse in casu sen- 
tentiam Curiae Parisiensis. 

Ex adverso Sacramenti vindex contendit non constare de nullitate matri- 
monii in casu. Et in primis adnotat doctrinam, quae tenet matrimonium 
ex metu initum de iure naturae vitiari, esse quidem communiorem et verio- 
rem, non autem certam, prouti ait patronus; imo esse prorsus falsam eius- 
dem assertionem, qui scribit disputare auctores, an 1mpedimentum metus 
sit iuris naturalis tantum vel etiam iuris positivi ecclesiastici, quia Theologi 
et Canonistae omnes consentiunt hoc impedimentum esse de iure eccle- 
siastico, quamvis dubitent plurimi, an sit quoque vel minus ad ius naturale 
referendum. Et optime sane, inquit patronus; nam si hoc impedimentum 
est tantum de iure ecclesiastico, in iudicio ferendo de metu attendenda sunt, 
quae Ecclesia hac in re constituit e. g. quoad metus entitatem, probationem...; 

dum si formaliter est de iure naturali (licet iure positivo firmatum) tunc 
attendendum erit quod natura immutabiliter edixerit. 

Insuper vinculi defensor concedit quidem metum reverentialem esse 
aptum iustas nuptias solvendi; sed haud satis esse, ut metus reapse interces- 
serit, requiri praeterea, ut ille evidenter probetur. Idque non solum quia 
res facti, praesertim vero impedimenta matrimonialia (maxime inito iam 
coniugio) sunt probanda, sed et quia agitur de facto delictuoso; constat 
quippe metum non posse inferri sine crimine ob gravissimam, qua ita per- 
cellitur singulorum libertas, iniuriam. Verum, urget orator, quam difficilis 
sit probatio metus reverentialis nemo est qui statim non videat, quum aga- 
tur de re eminenter subiectiva, circa quam testium auctoritas multo minus 
valet ac circa metum ordinarium. Et reapse huiusmodi metus ob singularem 
eius naturam, seu quia illatum a parentibus, in concreto est talis, quod tam- 
quam impedimentum occultum haberi debeat. Unde exurgit consectarium: 
nempe celebrato iam invalide coniugio ex metus reverentialis causa, facile 
posse ipsum sanari per subsequutam cohabitationem et praesertim per 
copulam carnalem. Notum quippe est tali modo firma fieri posse matri- 
monia irrite celebrata ob occultum impedimentum, etiam in locis, ubi viget 
Decretum Tametsi Conc. 'Trid.,! et quin ad defectum purgandum iterum 
uti opus sit opera parochi et testium. Iam age in casu Margarita ex metu 
reverentiali erga aviam nuptias cum Roberto celebravit, quocum et coha- 
bitavit per decem annos et copulam habuit; imo, quod magis est, Curia 
Parisiensis hac de causa primam actricis instantiam negativo responso 
dimisit. 

Quod si actricis patronus obiiciat acta suppletiva seu acta confecta post 
primum processum Curiae Parisiensis; vinculi defensor haec acta valde 
suspecta habet. Certo certius, ait ipse, huiusmodi acta, si rite et ex debita 
potestate perfecta, non impingunt in litteram regulae Clementis V (Clem. II, 
de testibus) seu: « Testibus rite receptis et eorum attestationibus publicatis, 
sicut non licet super iisdem vel directe contrariis articulis alios vel eosdem 
testes in principali causa producere, sic non debet in appellationis causa 
licere, cum non minus in appellationibus quam in principali causa subor- 
natio sit timenda ». Verum, si descriptis in adiunctis acta suppletiva sunt 
legitima, manent tamen semper suspecta, seu talia quibus magna cum 
prudentia sit utendum, quia potiusquam praecedentium responsionum 
explicationes, esse possunt cerebrinae inventiones personarum suborna- 
tarum aut fallaciter deceptarum. 

Deinde gradum faciens sacramenti defensor ad quaestionis meritum, 
duo probare aggreditur, videlicet metum in casu haud fuisse talem, qui 
nuptias irritare posset; non solum sed etiam posito talem fuisse, probabi- 
liter saltem purgatum fuisse et hinc nuptias invalide in hypothesi cele- 
bratas ex post facto convaluisse. 

Et ad primum caput quod attinet, animadvertit orator, quod si casui 
huic aptetur regula S. C. Sancti Officii 20 iunii 1883: « Gravitas metus 

oritur ex natura minarum, ex qualitate tum eorum, a quibus illae profici- 
scuntur, tum eorum, qui eas passi dicuntur », ! desperandum est de actricis 
intentione, quia praetensus metus in nihilum resolveretur. Sane metus 
proficiscebatur nec a patre, nec a matre, sed ab avia et quidem sene Marchio- 
nissa, quae fatentibus testibus fuit regina in suos, non autem tyranna neptem 
quasi victimam ad holocausti aram impellens. 

Praeterea actrix cum nupsit Roberto in ea aetate erat ut, quamvis indole 
miti praedita, facile aviae resistere potuisset, apprime sciens se plena frui 
libertate praesertim in ordine ad nuptias, imo tandem aliquando aviam 
instantiis precibusque fuisse cessuram. 

Ceterum minae ad hoc reducuntur, quod forsan actrix aliüs nuptiis 
caruisset opera aviae atque dotis augmentum ab ea minime habuisset; 
verum cum iunior esset neptis et avia senex, multa alia coniugia ei praesto 
esse potuissent, et insuper ad Margaritam pars illa, quae /eg?tima appellatur, 
loco ac vice defuncti patris semper spectabat. Unde, concludit orator, 
metus reverentialis in casu non fuit talis, qui iuxta Sacrorum Canonum statuta 
valori nuptiarum obesse potuisset. 

Deinde procedens sacramenti vindex ad alterum caput observat quod, 
etiamsi metus reverentialis nuptias irritaverit, tamen purgato metu ex post 
facto illae convaluerunt. Etenim attento iure Decretalium (can. 21, de 
sponsal. et matr. necnon etiam hodie, ubi non viget caput Tametsi 
Conc. Trid., coniugium licet notorie nullum, validatur per spontaneam 
cohabitationem et praecipue per copulam; adeo ut qui tempore opportuno 
matrimonium suum uti nullum non accusaverit, non sit postea audiendus. 
Unde ad rem citata Instructio S. Officii, 20 iunii 1883: « Circa impedimen- 
tum quod is e£ metus dicitur, ante omnia advertendum occurrit, reiici 
(ab impugnatione) eum, qui per longum tempus in matrimonio vixerit, 
dummodo eidem libertas ac opportunitas reclamandi non defuerit, ita ut si 
liber iam a metu sua sponte in coniugali domo perstiterit, matrimonialia 
officia non detrectaverit, audiri amplius non debeat. Etenim qui liber a 
coactione mature facultate et opportunitate reclamandi non utitur, censetur 
consentire, et ratificare quod antea invitus atque adverso animo fecerat. 
Unde imprimis erit inquirendum, utrum accusatio tempore, ut dicitur, utili 
facta sit; et si hoc iam fluxerit, quaerendum erit, quanam de causa hoc 
acciderit, ut iudicari possit, utrum accusatio admittenda an reiicienda sit ». 
Iamvero in casu sponsa cum sponso cohabitationem fovit, matrimonium 
cum ipso consummavit nec nisi serius illud uti nullum dixit; quare prae- 
sumptio oritur ipsam defectum purgasse et matrimonium antea forsan 
nullum facto suo ratificasse. 

Advocatus autem obiicere potest: duo requiri, ut fiat locus huic theoriae, 
nempe ut causa metus iam cessaverit, et ut metus fuerit occultus, nam in 
Gallis quum adhuc vigeat caput Tametsi Conc. Trid., matrimonium 
nullum ex defectu consensus sanari non potest nisi servata forma eiusdem 
Synodi. Sed vinculi defensor observat primam difficultatem minime susti- 

neri quia, quum metus processerat ab avia, vel haec supponitur demortua 
infra decennium et tunc, sublata metus causa, concludendum erit renova- 
tum apte fuisse consensum; vel supponitur eadem adhuc in vivis esse et 
tunc concludendum alio ex capite causam metus cessasse, quia ob pessimos 
mores Roberti in sponsae moerorem et in familiae dedecus vergentes, avia 
ipsa adiuvisset Margaritam ad infelices nuptias disrumpendas. Item omni 
vi caret altera difficultas, prosequitur patronus, quum impedimentum 
praesertim ex metu reverentiali facile praesumitur esse occultum, sive quia 
voluntas patientis ex nolente mutari potest in volentem, sive quia influxus 
metus in patientem demetiri nequit. 

Tandem sacramenti vindex ex quibusdam actricis verbis concludit 
vel ipsam matrimonium sponte celebrasse cedendo aviae argumentis, vel 
saltem ex post facto libere consensisse in coniugium antea nullum, ita 
consensus defectum purgando. 

Quibus omnibus hinc inde relatis, sapientissimo EE. VV. iudicio diluen- 
dum proponitur dubium: 

Zn sententia Curiae Parisiensis sit confirmanda vel infirmanda in. casu? 

Die, etc. Sacra, etc. respondit: Sententiam esse infirmandam. 

[Thesaurus Resolutionum, tom. 162, p. 424-447]. 

Clericos peregrinos, a remotis transmarinis oris venientes, iuxta vete- 
rum Patrum statuta, et canonicas sanctiones, tit. 22, lib. I, Decret., ipsasque 
prudentiae regulas, nonnisi caute ad sacri ministerii exercitium esse admit- 
tendos, neminem profecto latet. Nam propter distantiam et dissimilitu- 
dinem locorum, de personis earumque qualitatibus ac de valore documen- 
torum, quae ab advenis exhibentur, iustum iudicium tute expediteque 
fieri saepe difficile est; fraus ac dolus (teste experientia) aliquando subre- 
punt; unde periculum passim imminet, ne indigni ac nequam viri super 
gregem fidelium constituantur cum gravissima divinae maiestatis offensa 
et rei christianae iactura. 

Ad haec arcenda discrimina S. Concilii Congregatio, de speciali man- 
dato SSti D. N. Leonis XIII, circularibus litteris ad Italiae et Americae 
Ordinarios die 27 mensis iulii 189o datis, legem tulit, qua italorum sacer- 
dotum migrationem in Americam certis regulis contineret. ! 

Hac lege, noxia plura remota et sublata fuerunt, non tamen omnia, 
neque ex toto. Experientia enim docuit, ex praepostera art. 6 superius recen- 
siti interpretatione, salutaris illius legis effectum saepenumero fuisse fru- 
stratum. Praeterea constitit, nedum ex Italia, sed ex aliis quoque Europae 
regionibus nimiam esse, quandoque etiam perniciosam, sacerdotum migra- 
tionem in Americam, et ad insulas Philippinas. 

Quare Emi S. C. Patres, plurium Episcoporum relationibus rite, uti 
par erat, inspectis, eorumdem Episcoporum votis obsecundantes, rebus 
omnibus mature perpensis, censuerunt latius atque uberius esse hac de re 
providendum nova generali lege, quae his capitibus continetur: 

I. Pro Italiae clericis, firmis dispositionibus contentis in circula- 
ribus litteris diei 27 mensis iulii 1890 sub nn. 2, 3, 4, 5. et 7, Ordina- 
riorum omnium tam Italiae quam Americae conscientia super plena earum 
observantia graviter oneratur. 

Facultas vero sub num. 6 concessa circumscribitur ad casum strictae 
et urgentis necessitatis, ut e.g. pro gravi infirmitate alicuius in America 
degentis, quem christiana charitas aut pietatis officium invisere exigant, 
neque tempus suppetat recurrendi ad S. Sedem. Sed in hoc et similibus 
adiunctis causa urgentis necessitatis in discessoriis litteris clare ac deter- 
minate exprimenda erit, absentiae tempus ad sex menses circumscriben- 
dum et de re statim edocenda S. Concilii Congregatio. 

II. Extra Italiam vero in posterum ne liceat Europae Ordinariis disces- 
soriales pro America suis Clericis largiri, nisi requisito prius consensu 
Episcopi dioecesis illius, ad quam sacerdos pergere cupit, permutatis ad 
hunc finem secretis litteris, in quibus de aetate et de moralibus atque 
intellectualibus qualitatibus migrantis sacerdotis Americanus Praesul 
doceatur. 

Excipitur tamen casus strictae et urgentis necessitatis, in quo, pari modo 
ac supra, licentia a proprio Ordinario concedi poterit, sed ad sex menses 
tantum valitura, adnotata causa urgentis necessitatis et monito per Epi- 
stolam Episcopo loci, ad quem sacerdos proficiscitur. ^ 

III. Pro migraturis denique ex qualibet orbis parte ad Philippinas insu- 
las, eaedem leges ac normae serventur ac pro Italis sacerdotibus ad Ameri- 
cam pergentibus, hac tamen differentia, ut pro Europae sacerdotibus venia 
expetenda sit a S. C. Concilii; pro Americae vero aut alterius regionis sacer- 
dotibus, a Delegatione Apostolica Washingtoniae. 

Itaque in posterum discessoriae litterae pro clericis in Americam et ad 
Insulas Philippinas migraturis conficiantur in forma specifica, iuxta regu- 
las superius statutas, et aliter factae nullius valoris sint, et qua tales ab Ordi- 
nariis illarum dioeceseon aestimentur. 

Facta autem de his omnibus relatione S8ro D. N. Pio PP. X in audientia 
diei 17 septembris p. e. ab infrascripto Cardinali Praefecto, Sanctitas Sua 
Decreta Eihorum Patrum confirmavit, per circulares S. C. litteras publicari, 
et ab omnibus rite observari mandavit, contrariis quibuscumque minime 
obstantibus. — V. Card. Vannutelli, Praefectus. — C. De Lai, Secret. 

[Collectanea S. C. de Prop. Fide, vol. II, n. 2180. - Cf. etiam Acta 
S. Sedis, vol. XXXVI, p. 355-357]. 

Emus Episcopus petit extensionem declarationis S. C. Concilii in Colo- 
nien., 23 februarii 19o1 ! ad suam dioecesim. 

Die 1 februarii Sanctitas Sua gratiam extensionis declarationis, de qua 
in precibus, iuxta petita, Card. Episcopo Wratislaviensi benigne impertita 
est. 

[Liber 247 Decretorum, p. 521]. 


431 "- 
S. C. C., decr. Ut debita, 11 maii 1904. 


Ut debita sollicitudine missarum manualium celebratio impleatur, elee- 
mosynarum dispersiones et assumptarum obligationum obliviones vitentur, 
plura etiam novissimo tempore $. Concilii Congregatio constituit, Sed in 
tanta nostrae aetatis rerum ac fortunarum mobilitate et crescente hominum 
malitia, experientia docuit cautelas vel maiores esse adhibendas, ut piae 
fidelium voluntates non fraudentur, resque inter omnes gravissima studiose 
ac sancte custodiatur. Qua de causa Eri S. C. Patres semel et iterum collatis 
consiliis, nonnulla statuenda censuerunt, quae SSihus D. N. Pius PP. X 
accurate perpendit, probavit, vulgarique iussit, prout sequitur. 

Declarat in primis Sacra Congregatio manuales missas praesenti decreto 
intelligi et haberi eas omnes, quas fideles oblata manuali stipe celebrari 
postulant, cuilibet vel quomodocumque sive brevi manu, sive in testa- 
mentis, hanc stipem tradant, dummodo perpetuam fundationem non consti- 
tuant, vel talem ac tam diuturnam, ut tamquam perpetua haberi debeat. 

Pariter inter manuales missas accenseri illas, quae privatae alicuius 
familiae patrimonium gravant quidem in perpetuum, sed in nulla Ecclesia 


1 Die 3 octobris 1899, dum Ecclesia Colonien. suo viduata erat pastore, Vicarius 
Capitularis supplicera dedit libellum ad H. S. O., ut venia daretur in paroeciis ma- 
gnorere vastis et populosis illius Archidioecesis, ubi Ecclesiae filiales constitutae erant 
pro commodiori sacramentorum administratione, proclamationes matrimoniales fieri a 
curionibus ibi curam animarum, delegata auctoritate, exercentibus, dumtaxat in eisdem 
Ecclesia filialibus, praetermissa nempe Ecclesia parochiali matrice. 

Has preces ingeminavit die 19 decembris 19oo novus Archiepiscopus Colonien., 
qui enixe adprecatur, ut dispensatio a Vicario Capitulari efflagitata benigne et quo 
citius concedatur. 

Pro evolvenda iuris quaestione expostulavi volum  Consultoris, quod hodie pre- 
cibus adnectitur. Quare, etc. 

Die 23 februari 190r Sacra etc. respondit: Attentis peculiaribus circumstantiis. in 
casu occurrentibus, publicationes matrimoniorum in Ecclesiis filialibus posse sufficere, dum- 
aznodo ambo contrahentes verum domicilium in districtu earundem Ecclesiarum habeant. — 


Liber 244 Decretorum, p. 1022. 
44 


808 Curia Romana 


sunt constitutae, quibus missis ubivis a quibuslibet sacerdotibus, patrisfa- 
milias arbitrio, satisfieri potest. 

Ad instar manualium vero esse, quae in aliqua ecclesia constitutae, vel 
beneficiis adnexae, a proprio beneficiario vel in propria ecclesia hac illava 
de causa applicari non possunt; et ideo aut de iure aut cum S. Sedis indulto, 
aliis sacerdotibus tradi debent, ut iisdem satisfiat. 

Iamvero de his omnibus S. C. decernit: 1. neminem posse plus missarum 
quaerere et accipere, quam celebrare probabiliter valeat intra temporis 
terminos inferius statutos, et per se ipsum, vel per sacerdotes sibi subditos, 
si agatur de Ordinario dioecesano, aut Praelato regulari. 

2. Utile tempus ad manualium missarum obligationes implendas esse 
mensem pro missa una, semestre pro centum missis, et aliud longius vel 
brevius temporis spatium plus minusve, iuxta maiorem vel minorem nume- 
rum missarum. 

3. Nemini licere tot missas assumere quibus intra annum a die suscep- 
tae obligationis satisfacere probabiliter ipse nequeat; salva tamen semper 
contraria offerentium voluntate, qui aut brevius tempus pro missarum cele- 
bratione sive explicite sive implicite ob urgentem aliquam causam depo- 
scant, aut longius tempus concedant, aut maiorem missarum numerum sponte 
sua tribuant. 

4. Cum in decreto Vigilanti, diei 25 mensis maii 1893 ! statutum fuerit, 
«ut in posterum omnes et singuli ubique locorum beneficiati et administra- 
tores plarum causarum, aut utcumque ad missarum onera implenda obligati, 
sive ecclesiastici sive laici, in fine cuiuslibet anni missarum onera, quae 
reliqua sunt, et quibus nondum satisfecerint, propriis Ordinariis tradant 
iuxta modum ab iis definiendum »: ad tollendas ambiguitates Eri Patres 
declarant ac statuunt, tempus his verbis praefinitum ita esse accipiendum, ut 
pro missis fundatis aut alicui beneficio adnexis obligatio eas deponendi 
decurrat a fine illius anni, intra quem onera impleri debuissent; pro missis. 
vero manualibus obligatio eas deponendi incipiat post annum a die suscepti 
oneris, si agatur de magno missarum numero; salvis praescriptionibus prae- 
cedentis articuli pro minori missarum numero, aut diversa voluntate offe- 
rentium. 

Super integra autem et perfecta observantia praescriptionum, quae tum 
in hoc articulo, tum in praecedentibus statutae sunt, omnium, ad quos 
spectat, conscientia graviter oneratur. 

5. Qui exuberantem missarum numerum habent, de quibus sibi liceat 
libere disponere (quin fundatorum vel oblatorum voluntati quoad tempus et 
locum celebrationis missarum detrahatur), posse eas tribuere praeterquam 
proprio Ordinario aut S. Sedi, sacerdotibus quoque sibi benevisis, dummodo 
certe ac personaliter sibi notis et omni exceptione maioribus. 

6. Qui missas cum sua eleemosyna proprio Ordinario aut S. Sedi tradi- 
derint, ab omni obligatione coram Deo et Ecclesia relevari. 

Qui vero missas a fidelibus susceptas, aut utcumque suae fidei commis- 

sas, alis celebrandas tradiderint, obligatione teneri usque dum peractae 
celebrationis fidem non sint assequuti; adeo ut si ex eleemosynae disper- 
sione, ex morte sacerdotis, aut ex alia qualibet etiam fortuita causa in irri- 
tum res cesserit, committens de suo supplere debeat, et missis satisfacere 
teneatur. 

7. Ordinarii dioecesani missas, quas ex praecedentium articulorum 
dispositione coacervabunt, statim ex ordine in librum cum respectiva elee- 
mosyna referent, et curabunt pro viribus, ut quamprimum celebrentur, 
ita tamen ut prius manualibus satisfiat, deinde iis quae ad instar manualium 
sunt. In distributione autem servabunt regulam decreti Vigilanti, scilicet 
« missarum intentiones primum distribuent inter sacerdotes sibi subiectos, 
quos eis indigere noverint; alias deinde aut S. Sedi, aut aliis Ordinariis com- 
mittent, aut etiam, si velint, sacerdotibus extra-dioecesanis, dummodo sibi 
noti sint omnique exceptione maiores », firma semper regula art. 6 de obli- 
gatione, donec a sacerdotibus actae celebrationis fidem exegerint. 

8. Vetitum cuique omnino esse missarum obligationes et ipsarum elee- 
mosynas a fidelibus vel locis piis acceptas tradere bibliopolis et mercato- 
ribus, diariorum et ephemeridum administratoribus, etiamsi religiosi viri 
sint, nec non venditoribus sacrorum utensilium et indumentorum, quamvis 
pia et religiosa instituta, et generatim quibuslibet, etiam ecclesiasticis viris, 
qui missas requirant, non taxative ut eas celebrent sive per se sive per sacer- 
dotes sibi subditos, sed ob alium quemlibet, quamvis optimum, finem. 
Constitit enim id effici non posse nisi aliquod commercii genus cum eleemo- 
synis missarum agendo, aut eleemosynas ipsas imminuendo: quod utrumque 
omnino praecaveri debere S. Congregatio censuit. Quapropter in posterum 
quilibet hanc legem violare praesumpserit aut scienter tradendo missas, ut 
supra, aut eas acceptando, praeter grave peccatum quod patrabit, in poenas 
infra statutas incurret. 

9. Iuxta ea quae in superiore articulo constituta sunt, decernitur, pro 
missis manualibus stipem a fidelibus assignatam, et pro missis fundatis 
aut alicui beneficio adnexis (quae ad instar manualium celebrantur) eleemo- 
synam iuxta sequentes articulos propriam, numquam separari posse a mis- 
sae celebratione, neque in alias res commutari aut imminui, sed celebranti ex 
integro et in specie sua esse tradendam, sublatis declarationibus, indultis, 
privilegiis, rescriptis sive perpetuis sive ad tempus, ubivis, quovis titulo, 
forma vel a qualibet auctoritate concessis et huic legi contrariis. 

ro. Ideoque libros, sacra utensilia vel quaslibet alias res vendere aut 
emere, et associationes (uti vocant) cum diariis et ephemeridibus inire ope 
missarum, nefas esse atque omnino prohiberi. Hoc autem valere non modo, 
si agatur de missis celebrandis, sed etiam si de celebratis, quoties id in usum 
et habitudinem cedat et in subsidium alicuius commercii vergat. 

1I. Item sine nova et speciali S. Sedis venia (quae non dabitur, nisi 
ante constiterit de vera necessitate, et cum debitis et opportunis cautelis), 
ex eleemosynis missarum, quas fideles celebrioribus Sanctuariis tradere 
solent, non licere quidquam detrahere, ut ipsorum decori et ornamento 


consulatur. 

12. Qui autem statuta in praecedentibus articulis 8, 9, 10 et 11, quomo- 
dolibet aut quovis praetextu perfringere ausus fuerit, si ex ordine sacer- 
dotali sit, suspensioni a divinis S. Sedi reservatae et ipso facto incurrendae 
obnoxius erit; si clericus sacerdotio nondum initiatus, suspensioni a suscep- 
tis ordinibus pariter subiacebit, et insuper inhabilis fiet ad superiores ordines 
assequendos; si vero laicus, excommunicatione latae sententiae Episcopo 
reservata obstringetur. 

I3. Et cum in const. Apostolicae Sedis! statutum sit excommunicatio- 
nem latae sententiae Summo Pontifici reservatae subiacere «colligentes 
eleemosynas maioris pretii pro missis, et ex iis lucrum captantes, faciendo 
eas celebrare in locis, ubi missarum stipendia minoris pretii esse solent », 
S. C. declarat, huic legi et sanctioni per praesens decretum nihil esse 
detractum. 

14. Attamen ne subita innovatio piis aliquibus causis et religiosis publi- 
cationibus noxia sit, indulgetur, ut associationes ope missarum iam initae 
usque ad exitum anni, a quo institutae sunt, protrahantur. Itemque conce- 
ditur, ut indulta reductionis eleemosynae missarum, quae in beneficium 
Sanctuariorum aliarumve piarum causarum aliquibus concessa reperiuntur, 
usque ad currentis anni exitum vigeant. 

15. Denique quod spectat missas beneficiis adnexas, quoties aliis sacer- 
dotibus celebrandae traduntur, Eminentissimi Patres declarant ac statuunt, 
eleemosynam non aliam esse debere, quam synodalem loci, in quo bene- 
ficia erecta sunt. 

Pro missis vero in paroeciis ahisque ecclesus fundatis eleemosynam, 
quae tribuitur, non aliam esse debere, quam quae in fundatione vel in suc- 
cessivo reductionis indulto reperitur in perpetuum taxata, salvis tamen 
semper iuribus, si quae sint, legitime recognitis sive pro fabricis ecclesia- 
rum, sive pro earum rectoribus, iuxta declarationes a S. C. exhibitas in 
Monacen., 25 iuli 1874? et Hildesien., 21 ianuarii 1898. ? 

In Monacen. enim «attento quod eleemosynae missarum quorumdam 
legatorum pro parte locum tenerent congruae parochialis, Eri Patres cen- 
suerunt licitum esse parocho, si per se satisfacere non possit, eas missas 
alteri sacerdoti committere, attributa eleemosyna ordinaria loci sive pro 
missis lectis sive cantatis». Et in Hildesien. declaratum est, «in legatis 
missarum aliqua in ecclesia fundatis retineri posse favore ministrorum et 
ecclesiarum inservientium eam redituum portionem, quae in limine funda- 
tionis, vel alio legitimo modo, ipsis assignata fuit independenter ab opere 
speciali praestando pro legati adimplemento ». 

Denique officii singulorum Ordinariorum erit curare, ut in singulis 
ecclesiis, praeter tabellam onerum perpetuorum et librum, in quo manuales 
missae, quae a fidelibus traduntur, ex ordine cum sua eleemosyna recensean- 


tur, insuper habeantur libri, in quibus dictorum onerum et missarum satis- 
factio signetur. 

Ipsorum pariter erit vigilare super plena et omnimoda executione prae- 
sentis decreti: quod Sanctitas Sua ab omnibus inviolabiliter servari iubet, 
contrariis quibuslibet minime obstantibus. — Vincentius Card. Ep. Prae- 
nestinus, Praef. - C. De Lai, Secr. 

[Collectanea S. C. de Prop. Fide, vol. II, n. 2192. — Cf. etiam Acta 
S. Sedis, vol. XXXVI, p. 672-676]. 


4318. 
S. C. C., Pragen., 25 iun. 1904. 


Die 2 decembris mox elapsi anni Erhus Card. Archiepiscopus Pragensis 
H. S. O. sequens dubium proposuit: 

« Iuxta leges ecclesiasticas pro ordinatione candidatorum in alia dioecesi 
tanto tempore commorantium, ut ibidem impedimentum canonicum con- 
trahere potuerint, litterae testimoniales ab Ordinario illius dioecesis neces- 
sariae sunt. Tempus, quo candidati aliquod impedimentum iuxta commu- 
niter contingentia contrahere potuissent, respectu servitii militaris trimestre, 
secus autem — saltem iuxta plures — semestre statuitur, quamvis non 
desint, qui brevius statuant temporis spatium. Tam vero dubium est, utrum 
litterae testimoniales pro eiusmodi candidatorum ordinatione nonnisi tunc 
sint necessariae, cum requisitum temporis spatium per continuam eorum 
in alia dioecesi commorationem fuerit adimpletum, an etiam tunc, cum 
idem ipsum temporis spatium non quidem per continuam, tamen vero per 
iteratam in respectiva dioecesi ex parte candidatorum commorationem 
completum fuerit ». 

Tuxta constitutionem .Speculatores Innocentii XII! et bullam Zposto- 
licae Sedis Pii IX ? statutum est ut, qui per notabile tempus in aliena dioe- 
cesi commoratur, ad Ordines promoveri non possit absque litteris testimo- 
nialibus Ordinarii huius loci. Etenim constitutio Innocentiana decernit: 
« Quod si quis tanto temporis spatio in eo loco, in quo ex accidenti, sicuti 
praemittitur, natus est, moram traxerit, ut potuerit ibidem canonico aliquo 
impedimento irretiri, tunc etiam ab Ordinario eius loci litteras testimoniales, 
ut supra, obtinere illasque Episcopo Ordinanti, per eum in collatorum ordi- 
num testimonio similiter recensendas, praesentare teneatur ». 

Quae dispositio per bullam Pianam extensa et amplior effecta est; siqui- 
dem in hac statuitur quod: « suspensionem per annum ab Ordinum admini- 
stratione ipso iure incurrunt Ordinantes... subditum proprium, qui alibi 
tanto tempore moratus sit, ut canonicum impedimentum contrahere ibi 
potuerit, absque Ordinarii eius loci litteris testimonialibus ». 

"^ [am vero hoc temporis spatium commorationis clericorum in aliena 
dioecesi, si agatur de militiae addictis, sive hi sint clerici regulares sive saecu- 
lares, est trimestre tempus. Pro Regularibus enim adest Instructio S. C. 


1 Cf. N. 258. 
2 Cf. N. 552. 


812 Curia Romana 


super Disciplina Regulari, diei 27 nov. 1892, n. 5. ! Haec autem dispositio 
clericis saecularibus servitio militari mancipatis extensa fuit, uti clare patet 
ex resolutione H. S. C. in Firmana, Postulatum quoad litteras testimoniales 
Ordinandorum, 9 sept. 1893.? Accedit Resolutio in Urgellen., Dubia 
super testimoniales ad S. Ordines, 26 ian. 1895.? 

Pro aliis vero clericis, qui lege militari non tenentur, tempus commo- 
rationis in aliena dioecesi ad effectum litterarum testimonialium est semestre, 
uti tenent Santi (Praelect. iuris can., lib. I, tit. 11, in append.) ; Card. D'An- 
nibale (tom. III, tit. 3, art. 2, not. rr), etc. 

Hisce praemissis, ad propositum dubium videretur respondendum, quod 
trimestre vel semestre tempus commorationis candidati in aliena dioecesi 
pro inducenda obligatione litterarum testimonialium ad S. Ordines deberet 
esse continuum, adeo ut prorsus exclusa maneret iterata vel disiuncta 
commoratio. Sane in communi loquendi ratione quando dicitur trimestre 
vel semestre sine alio addito intelligitur quod sit continuum. Atqui evul- 
gatum satis est principium, quod verba legis explicari debent iuxta com- 
munem loquendi usum, Leg. Libror., $ Quod tamen Cassius, ff., de legat., 3; 
Leg. Labeo, ff., de supellect. leg.; et quod leges non respiciunt nisi ea, quae 
communiter et frequentius fiunt, Leg. Nam ad ea, ff., de leg. Ergo tri- 
mestre vel semestre tempus relate ad literas testimoniales videtur quod 
debeat esse continuum. 

Idque eo fortius tenendum apparet, si expendatur quod res est de novo 
onere a lege non expresso Ordinariis imponendo in S. Ordinatione pera- 
genda, et aliunde notum est axioma /ex quod voluit expressit, et nulla impo- 
nenda obligatio, nisi de ea certo constet. Insuper expendendum in themate 
agi de materia odiosa, et super qua lex poenas imposuit; siquidem Ordi- 
nariis ordinantibus sine literis testimonialibus inflicta est suspensio latae 
sententiae. Romano Pontifici reservata ab Ordinum administratione ad 
annum. Hinc in interpretatione legis non videtur posse procedi cum cri- 
terio legis extensivo, sed potius restrictivo. 

Demum est advertendum quod admissa coniunctione variarum com- 
morationum ad complendum trimestre vel semestre tempus, res in praxi 
pluribus esset involuta difficultatibus; siquidem primum difficultas esset 
in determinanda longitudine interruptae commorationis; deinde munus 
indagandi circa mores et vitae rationem a candidato ductam evaderet nimis 
arduum, ne dicam inutile et impossibile; per interruptionem enim commo- 
rationis candidati, facile etiam obtruncantur relationes, atque facta et noti- 
tiae obliterantur. 

Ex altera vero parte expendendum venit, quod scopus et tota vis legis 
in exigendis litteris testimonialibus in eo posita est, ne quis aliquo irretitus 
canonico impedimento temere ad S. Ordines admittatur, atque ut de candi- 
dati idoneitate Episcopus ordinans certior usque evadat. Hanc fuisse legis- 

latoris mentem in dubio revocari nequit, si paulisper recolatur historica 
evolutio legislationis hac in re, initium sumens a constitutione Innocen- 
tiana Speculatores, cuius sensus magis magisque declaratus fuit per respon- 
siones S. H. C. in Asculana, 7 febr. 1733,! in Lunen., 29 maii 1824? et in 
aliis pluribus; et deveniens usque ad taxativas dispositiones, quae conti- 
nentur in constitutione Zpostolicae Sedis, in supra citata Instructione S. C. 
super Disciplina Regulari, 27 nov. 1892, et in citatis declarationibus S. H. C. 
in Firmana, 9 sept. 1893, et in Urgellen., 26 ian. 1895. 

Quibus ex omnibus facile patet legem de litteris testimonialibus requi- 
sitis pro clericis, qui in aliena dioecesi commorati sunt, promovendis stric- 
tioris in dies interpretationis evasisse, et temporis spatium aptum ad impe- 
dimentum canonicum contrahendum noviter coarctatum fuisse pro illis, 
qui militiae servierunt ad trimestre, quo efficacior evaderet de ordinando- 
rum idoneitate inquisitio. 

Praeterea, abunde constat inter omnes, quanto nostra aetate faciliores 
mores effecti, et quam aucta sint ubique comunicationum atque itinerum 
commoda, quae omnia profecto non minuere videntur, praesertim in mili- 
tibus, pericula canonici impedimenti contrahendi, etiam per non continuam 
seu interruptam in aliqua militari statione trimestralem commorationem. 
Haec commorationis interruptio, praesertim si magna non fuerit, data com- 
municandi itinerumque facilitate, quae, ut ita dicam, omnem fere locorum 
distantiam abstulit, potius augere censenda est illud temporis spatium a 
iure definitum, uti aptum ad impedimentum contrahendum, ita ut non 
detrahenda sed potius trimestri addenda videatur. 

Quapropter si legis mens magis quam littera attendatur, ne ea fustre- 
tur, litterarum testimonialium necessitas admitti debere videtur etiam in 
casu, quo quis nedum per trimestre aut semestre continuum, sed per inter- 
ruptum quoque, sive vacans militiae sive non, in aliena dioecesi fuerit 
commoratus. Ceterum etiamsi litterae quis adhaerere velit, eadem valeret 
conclusio, cum iuxta illud effatum: ubi lex non distinguit neque nos distinguere 
debemus, et cum nullam in casu legislator distinctionem fecerit inter tempus 
continuum et non continuum, utrumque comprehendere voluisse censendus 
est. Neque invocari posse videtur benignior interpretatio; non agitur enim 
de lege odiosa, sed de lege in maximam reipublicae christianae utilitatem 
prolata. 

Attamen haec, quae hucusque disputata sunt, locum habere amplius 
non videntur, quando commorationis interruptio tanta sit, ut relate ad 
impedimentum contrahendum tempus consequens nullo modo cum ante- 
cedenti computari possit, ex. gr. si inter primum et alterum mensem integer 
annus intercesserit. Non agitur enim, in hoc tempore statuendo, de possi- 
bilitate in abstracto impedimenti contrahendi; hoc in casu etiam vel bre- 
vissimum temporis spatium sufficeret; sed ad ea, quae communiter et 
frequentius, non ad ea, quae raro contingere solent, respicit legislator; 
Avanzini (Commentarium in Const. Apostolicae Sedis, n. 51). 


i Cf. N. 3399. 
2 Cf. N. 3987. 

Quae autem interruptio haberi debeat sufficiens, ut Episcopus Ordinans 
tuto se dispensare possit ab onere requirendi has litteras testimoniales, a 
priori decerni nequit, sed potius ex locorum personarumque circumstantiis 
melius diiudicabitur. Quidquid sit, videant Eri Patres, utrum ad omnia 
dubia hac de re in posterum praecavenda, tutius foret, si nulla habita inter- 
ruptionis ratione, indiscriminatim huiusmodi litteras testimoniales exigendas 
decerneretur, dummodo trimestre intra dimidium annum et semestre tem- 
pus intra annum completum fuerit. Nam in casu, quo haec inquisitio impos- 
sibilis vel irrita et frustranea evaderet, iam provisum est ab H. S. C. in citata 
Urgellen., 26 ian. 1895. Quare rogantur EE. VV. ut sueta sapientia dubium 
ab Emo Archiepiscopo propositum resolvere dignentur. 

Die, etc. Sacra, etc. respondit: Ordinarium non teneri sub poena suspen- 
sionis ad testimoniales exquirendas, nisi agatur de trimestri vel semestri mora- 
liter continuis, salvo iure Episcopi inquirendi super idoneitate promovendi et 
testimoniales exigendi pro minori vel discontinua commoratione, aut exigendi 
iuramentum suppletorium, si in Domino necessarium censuerit. 

[Thesaurus Resolutionum, tom. 163, p. 677-682]. 


4319. 
S. C. C., 19 dec. 1904. 


Episcopus Aliphanus humiliter petit solutionem sequentium dubiorum, 
quae sese referunt ad decretum Ut debita sollicitudine editum a S. Congr. 
Concilii die 11 maii 1904. ! 

I. Àn Missae, quae ex onere perpetuo inhaerent ecclesiae, monasterio, 
confraternitatibus aut locis piis quibuscumque, sed in nulla ecclesia sunt 
constitutae ita ut a quolibet sacerdote pro administratorum arbitrio ubivis 
applicari possint, accenseri debeant inter fundatas vel potius inter manuales 
ad effectum decreti? 

2. An sacerdotes, quibus a rectoribus seu administratoribus ecclesiarum 
committitur satisfactio unius aut plurium legatorum Missarum, in ecclesia 
fundatorum, possint pro suo arbitrio committere earum Missarum celebra- 
tionem aliis sacerdotibus cum minori eleemosyna etiam extra ecclesiam pro- 
priam? 

3. Àn sacerdotes fruentes cappellaniis fundatis sive ecclesiasticis sive 
laicalibus possint aliis sacerdotibus Missas suarum cappellaniarum cele- 
brandas committere statuta eleemosyna pro suo arbitrio? 

4. An Episcopus possit sub censuris latae sententiae compellere sacer- 
dotes, beneficiatos et administratores locorum piorum in fine cuiuslibet 
anni ad sibi tradendas Missas, quibus infra annum non satisfecerint, et 
sub iisdem poenis illis prohibere ne mittant extra dioecesim? 

8. Congregatio Concilii Tridentini Interpres praedictis dubiis ita respon- 
dendum censuit: 


1 Cf. N. 4317. 

Ad 1. Habendas esse ad instar manualium. 

Ad 2. Non posse. 

Ad 3. Negative, et servandas esse dispositiones articuli 1 5 decreti. 

Ad 4. Contra transgressores articuli 4 citati decreti Episcopum proce- 
dere posse in particulari, servatis de iure servandis, etiam cum censuris. 

[Collectanea S. C. de Prop. Fide, vol. II, n. 2210. — Cf. etiam Acta 
S. Sedis, vol. XXXVII, p. 521, 522]. 


4320. 


S. C. C., Taurinen., 21 ian. 1905. 


Extra moenia Augustae Taurinorum extat suburbium a Victoria nuncu- 
patum, in cuius ambitu continetur paroecialis ecclesia S. Mariae ad Agros, 
vulgo Madonna della Campagna, quae regitur a familia Capuccinorum. 
Ob auctum in ea regione fidelium numerum eorumque spirituali bono ut 
melius consuleretur, instante ipso regulari parocho, an. 1884 initum fuit 
consilium inibi aedificandi subsidiariam ecclesiam sub titulo B. M. V. a 
Salute. 

Interim anno 1890 pro sacris functionibus erecta fuit aedicula provi- 
soria, huiusque rector nominatus ab Ero Archiepiscopo Taurinensi sacer- 
dos Carolus Giaume, qui, ut liberius ecclesiae constructioni vacaret, nuntium 
misit muneri vicecancellarii archiepiscopalis. At huic, qui novum hoc opus 
naviter promovebat, in animo erat, ut dicta ecclesia in autonomam paroe- 
ciam erigeretur: unde apud dioecesanam Curiam, nomine quoque suae 
sororis, obtulit annuum reditum libell. 300 pro congrua curata, servato 
tamen sibi iure patronatus activo et passivo, et sorori tantum activo ad paro- 
chi nominationem. Deinde instare coepit apud eamdem Curiam pro ere- 
ctione novae paroeciae, sed eius petitio ab Erho Card. Alimonda reiecta fuit, 
tum quia illa non videbatur necessaria, tum quia ex dismembratione terri- 
torii gravia sequerentur incommoda trium paroeciarum S. Caietani, S8. Si- 
monis et Iudae necnon S. Mariae ad Agros. 

Contra hanc agendi rationem Eri Archiepiscopi sacerdos Giaume re- 
cursum obtulit apud hanc S. C., quae an. 1894 eum dimisit rescripto: 
Lectum. Ex habita repulsa sacerdos Giaume animum non amisit, sed acriori 
potius studio inceptum opus prosequutus est, ita ut an. 1903 quaedam 
ecclesiae pars (braccio della Croce) publico cultui dedicari potuerit. Tunc 
iterum institit penes hodiernum Archiepiscopum, ut vota sua exaudiren- 
tur; idque eo fortius consecuturum sperabat, sive quia fidelium numerus 
erat valde adauctus, sive quia renuntiaverat dismembrationi partis territo- 
rii duarum paroeciarum saecularium, sive quia auxit congruam ad libell. 5oo. 
Facta propositio ab Ero Archiepiscopo excepta fuit, quia nova paroecia 
omnino necessaria erat pro suburbio Victoriae, et novi fines erant magis 
coarctati, atque numerus fidelium S. Mariae ad Agros maior adhuc erat ac 
nonnullos ante annos. Verum cum acriter sese opposuisset regularis paro- 
chus, quaestio ad hanc S. C. delata est. 

Procurator sacerdotis Giaume in primis sustinet adesse in themate 
omnia requisita pro erectione novae paroeciae. Nam parochus citatus fuit 
per publicum edictum contra praetendentes; adest saltem actualis Archiepi- 
scopi assensus. Ín promptu item est dos, quae uti sufficiens censetur ab 
Archiepiscopo, neque maior dos constituta fuit pro noviter erectis paroe- 
ciis civitatis Taurinensis, quum Gubernium supplere soleat tenuitati con- 
gruae. 

Deinde advocatus expendit, utrum in themate adsint canonicae causae 
pro dismembratione. Harum prima est nimia distantia parochianorum a 
propria ecclesia. Haec autem quanta esse debeat, regulá generali decerni 
nequit, sed diiudicanda est a particularibus adiunctis, ut tradit Card. De 
Luca (Ad Conc. Trid., cap. 16, $ 3), et Ferraris (Bibl. can., verb. Dismem- 
bratio, in addit, n. 12 et 13), qui addit in hac materia multum standum 
esse iudicio Episcopi. Altera vero causa est auctus parochianorum numerus, 
qui hodie magno in pretio haberi solet, quamvis aliquando non adsit nimia 
distantia a parochia. Quod potiori iure obtinere debet in urbibus; nam nisi 
auctus populi numerus esset legitima dismembrationis causa, erectio novae 
paroeciae in his raro eveniret, cum distantia et viarum asperitas in urbibus 
exulet. 

Hisce praeiactis advocatus enititur evincere in casu adesse distantiam, 
quae, quamvis duo millia passuum non attingat, tamen iudicio Erhi Archie- 
piscopi parochianos retrahit a sacramentorum perceptione in ecclesia paroe- 
ciali. Invenitur insuper auctus parochianorum numerus; paroecia enim 
S. Mariae ad Agros, quae antiquis temporibus vix 2500 incolas numerabat, 
nunc ex 6500 coalescit. 

Post haec patronus difficultatem diluere satagit, quod, in casu consuli 
possit curae animarum deputatione Vicarii. Praemittit hoc remedium in 
praesentiarum ob novos gliscentes errores et serpentem morum corruptio- 
nem praesertim in urbibus fere exolevisse; nam Vicarius, qui ad instar 
mercenarii considerari solet, non ea valet solertia et zelo fideles a depra- 
vatione et corruptione deterrere, qua pollere solet proprius pastor: atque 
hoc ait comprobari huius S. C. resolutionibus, uti in Reatina,20 sept. 1817, ! 
in Verulana, 22 maii 1784. ? Novam autem hanc disciplinam invectam esse 
contendit ex duplici causa: sive quia erectio novae paroeciae melius respon- 
dere videtur menti 'lridentinae Synodi (Sess. 24, cap. 13, de ref), sive 
quia cum praesertim in Italia non habeat Ecclesia unde novas dotet paroe- 
cias, si forte offeratur dos eam acceptare convenit. ' 

Neque damnum, subdit advocatus, provenit parocho S. Mariae ad Agros; 
dos enim suae paroeciae intacta remanet post secutam dismembrationem. 
Aliqua tantum imminutio intercedit in lucris adventitiis seu in iuribus stolae 
sed, secuta dismembratione, adhuc maior parochianorum numerus super- 


est parocho 8. Mariae ad Agros, quam habebat antequam esset efformatum 
Victoriae suburbium. 

Ex altera vero parte Procurator generalis Capuccinorum, iura parochi 
S. Mariae ad Agros strenue propugnans, petitam dismembrationem negan- 
dam esse contendit. Observat in primis quod, quamvis in praxi tradi non 
possit certa regula singulis casibus accommodanda, quia id pendet a diver- 
sitate circumstantiarum, in iure tamen taxative designantur causae, quae 
dismembrationem vel suadent vel prohibent. Revera rem absolvere ait 
Concilium 'l'rid. (Sess. 21, cap. 4, de ref.), quod duos casus distinguit, 
nempe numerositatem populi ita auctam, ut unus parochus insufficiens sit 
ad sacramenta ministranda; et magnum incommodum parochianorum acce- 
dendi ad parochiam ob distantiam vel difficultatem locorum. 

Iam vero quoad primum casum statuitur quod numerositas populi, 
quamvis perampla ea sit, non est causa sufficiens ad paroeciarum dismem- 
brationem peragendam, cum curae animarum consuli possit per deputa- 
tionem Vicariorum. Hanc autem doctrinam ait admissam esse nedum a 
canonistis, sed etiam receptam a S. Rota et sancitam ab hac S. C. 

Quoad alterum vero casum plures doctorum auctoritates et huius S. C. 
resolutiones cumulat ad eum enucleandum. Et quamvis haec distantia gene- 
raliter praefiniri nequeat, certum tamen videtur quod distantia unius millia- 
rii non sit sufficiens. Hinc doctores tradunt distantiam saltem ad duo millia 
passuum extendi debere, ceu docent Bouix (De parocho, pag. 263) et Fa- 
gnanus (in cap. Ad audientiam, n. 18). Difficultas autem petendi paroeciam 
debet esse magna, veluti colligitur tum ex citato capite Conc. Trid., tum 
ex constit. Alexandri III, Ad audientiam. 

Neque praetereundum esse censet iuris principium, quod paroeciarum 
divisio vel dismembratio a ss. canonibus ut res odiosa habetur, cum redoleat 
alienationem, ut passim auctores innuunt. Hinc adsunt huius S. C. reso- 
lutiones, in quibus petita dismembratio fuit denegata, etiamsi id graves 
causae suadere viderentur; ideoque caute in re tanti momenti est proce- 
dendum, cum saepe qui dismembrationem petunt, non salutem animarum 
sed potius proprium interesse quaerunt. 

Deinde transit Procurator ad tractandam quaestionem in facto, et 
contendit deesse canonicas causas ad petitam in casu dismembrationem con- 
cedendam. Non suffragatur auctus parochianorum numerus, nam praeter- 
quam quod hic per se non est titulus sufficiens ad novae paroeciae consti- 
tutionem, paroecia S. Mariae ad Agros sub se complectitur 6290 incolas, seu 
numerum ter quaterve inferiorem prae illo, quem continent plures paroeciae 
"Taurinenses. Neque utiliter invocatur distantia, quae saltem ad 2 millia 
passuum pertingere deberet; atqui haec distantia nonnisi unum milliarium 
attingit. Insuper communicationis viae cum paroecia sunt faciles et com- 
modae, praesertim ob vehiculum electricum extans. 

Loquens deinde de dote oblata a Giaume, relevat dotem non esse causam 
ad obtinendam erectionem novae paroeciae, sed tantum conditionem sZne 
qua non ad eiusdem erectionem. Praeterea sustinet factam dotis oblationem 
non esse accepto habendam, tum quia est incongrua, quum iuxta leges civi- 
les ea saltem in reditu libell. goo est recognita, neque spem poni licet in 
supplemento ex parte Gubernii, quod conceditur paroeciis iam constitutis, 

non vero constituendis, tum quia legi patronatus licet temporanei est alligata, 
hoc enim importat servitutem in novo erigendo beneficio contra praescri- 
ptum Conc. Trid. (Sess. 25, cap. 9, de ref.), statuentis huiusmodi onera 
in beneficiis nonnisi ob magnam et evidentem ecclesiae utilitatem permitti 
posse. Demum defensor propugnat erectionem novae paroeciae non esse 
admittendam, quia id secumferret veteris paroeciae ruinam. Et ad rem 
perhibet schema exitus et introitus sive pro familia religiosa sive pro 
aliis piis operibus, ut inde appareat damnum ex dismembratione obven- 
turum. 

Haec allegationum summa, quae utrinque circumferuntur: modo sequens 
sit dubium: 

An et quomodo locus sit dismembrationi in casu? 

Die, etc. Sacra, etc. respondit: Attentis omnibus, modo non expedire. ! 

[Thesaurus Resolutionum, tom. 164, p. 112-134]. 


4321. 
S. C. C., Bredae, 25 febr. 1905. 


Anno proxime elapso S. Congr. de Propaganda Fide ad H. S. C. tria 
infrascripta dubia, ab Episcopo Bredanensi in Hollandia proposita, trans- 
misit: 

«1. In dioecesi Vicarii (adiutores parochorum) in domo parochi tam- 
quam eius familiares degunt communi utentes victu. Parochis pro Vicarii 
victu et servitio salarium modicum ex ecclesiae reditibus solvitur, quod 
ferendis his expensis impar est. Unde consuetudine introductum est ut, 
pro victu et servitio Vicarii, parochis in cumulo cedant fructus missarum 
pinguiorum et Vicariis tribuatur stipendium ordinarium missae lectae, 
unius floreni. In hoc casu stipendii ordinarii augmentum solvitur parocho 
pro victu et servitio, ita tamen ut ex stipendiis pinguioribus non plus reti- 
neatur, quam honesta compensatio postulat. 

2. Ad providendum honestae suae sustentationi, parochi in pluribus 
dioecesis locis missas non in determinata ecclesia fundatas, anniversaria 
necnon alias missas manuales, quae per annum a fidelibus offeruntur, quaeque 
parochi eorumve Vicarii celebrare nequeunt, e suggestu publicant et alibi 
celebrari curant retenta sibi parte stipendii pro administratione et publica- 
tione. Ita v. g. pro missis, quae ad S. Congregationem quovis mense mit- 
tuntur ad f. o.60, a fidelibus saepe offertur stipendium unius floreni. Quoad 
missas fundatas et anniversaria, quae per annum offeruntur, haec praxis 
fere communis est ac populo haud raro nota. Quoad alias missas manuales 
hic usus solummodo viget in parochiis, ubi cum consensu Ordinarii e sug- 
gestu publicatum est partem stipendii, nisi fideles obstent, retentum iri pro 
sustentatione parochi missasque aliis sacerdotibus dicendas traditum iri. 

3. Una alterave adest parochia, ubi Vicarii omnes fere missas ad inten- 

tionem parochi celebrare debent, qui eis praestet victum et servitium, dum 
ipsi ex aerario ecclesiae determinatam obtinent pensionem. 

Dubitatur, num triplex haec consuetudo a decreto S. C. Concilii diei 
11 maii 1904, De observandis, etc. * sit reprobata ». 

Quoad primum dubium sustineri non posse videtur consuetudo reti- 
nendi augmentum stipendii ordinarii missae pro victu et servitio Vicario- 
rum. Etenim decretum De observandis decernit: « Pro missis manualibus 
stipem a fidelibus assignatam, et pro missis fundatis aut alicui beneficio 
adnexis (quae ad instar manualium celebrantur) eleemosynam numquam 
separari posse a missae celebratione, neque in alias res commutari aut immi- 
nui, sed celebranti ex integro et in specie sua esse tradendam...» Hinc eo 
ipso est prohibita quaelibet conventio, cuius vi etiam stipendii pars sepa- 
retur a celebratione missae atque commutetur cum victu et servitio, prout 
evenit in casu; mens enim H. S. C. fuit, ut quodcumque « commercii genus 
cum eleemosynis missarum » vitaretur, et « eleemosynae ipsae » non minue- 
rentur. 

Nec aliter quoad secundum dubium respondendum videtur, nempe 
parochis licitum non esse sibi retinere partem stipendii pro missis, quas 
alis sacerdotibus celebrandas committunt. Sane decretum De observandis 
praecise statuit missae eleemosynam non posse « imminui, sed celebranti ex 
integro... esse tradendam ». Haec autem praescriptio iam a pluribus Summis 
Pontificibus inculcata fuit,adeo ut regula generalisinvaluerit, nempe quando 
missae aliis sacerdotibus litandae committuntur, integram quoque eleemo- 
synam tradendam esse, ac nullam eiusdem partem retineri posse. Cf. ad 
rem decreta Cum saepe, diei 21 iunii 1625,? et Nuper, 23 dec. 1697 ab 
H. S. C. edita, ? necnon const. Quanta cura Benedicti XIV, diei 30 iu- 
nii 1741, * et alia responsa. 

Ratio autem prohibitionis peti potest ex ipsa natura rei; nam, ut disse- 
rit Pignatelli (Cons. can.,tom. IV, cons. 227, n.8 et 9): «Retinenssibi partem 
stipendii non habet iustum titulum retinendi, et ideo laedit eum, in quem 
transfert onus celebrandi missas, ac eum a quo accepit stipendium ». Nec 
obiiciatur quod retinendo partem eleemosynae nemini infertur damnum; 
non illi pro quo est celebrandum, quia aeque missa celebratur; non ce- 
lebranti, quia voluntarie accipit stipendium. Nam imprimis respondit 
S. Alphonsus (lib. 6, n. 322): « Sacerdotem celebrantem non aliter acqui- 
rere dominium eleemosynae, nisi iuxta voluntatem dantis, qui non solum 
vult, ut Missa celebretur sed ut celebretur tali stipendio; cum enim pin- 
guem tradit stipem, ea intentione dat, ut uberiorem fructum ex missa 
celebranda percipiat ». Praeterea sacerdos, qui celebrationem missae recipit, 
potest totam eleemosynam vel aliquam eius partem condonare, sed hoc fieri 
debet omnino libere et sponte. 


D (CTOXUNGASIT. 

2 Cf. N. 2460. 

3 Cf, N. 260, 2958. 

Quibus accedit resolutio H. S. C. diei 21 nov. 1898, * in qua decerni- 
tur non licere sacra colligere eaque aliis litanda tradere, emolumento, quod 
ex aeris permutatione provenit, sibi retento, quamvis sacerdos colligens 
retineat hoc lucrum sive pro impensis, quae tot sacris colligendis distri- 
buendisque necessariae sunt, sive pro damnis, quae subire cogitur, cum 
stipendia sacerdotibus litantibus debita exigere nequeat. In themate autem 
parochi non solum nullam expensam pro missis colligendis faciunt nullum- 
que damnum sustinent, sed nihil laboris impendunt. Adest quidem publi- 
catio missarum ex suggestu a parochis peracta, at haec inutilis et, quum a 
iure non praecipiatur, omittenda esse videtur. 

Tertium dubium primo est valde affine, ideoque argumenta supra ad- 
ducta heic valere possunt. Eo vel magis quod in primo dubio Vicarii perci- 
piunt taxam saltem synodalem, dum e contra hic nullum stipendium per- 
cipiunt: praeterea si non licet commutare aliquam partem eleemosynae 
in alias res, a fortiori illicitum erit integram permutare eleemosynam. 

Ex altera vero parte relate ad primum dubium non videtur absolute 
esse damnanda praxis, vi cuius parochi retinent augmentum stipendii ordi- 
narii pro victu et servitio Vicariorum. Revera prohibitio decreti De observan- 
dis est tantum relativa ad nonnullos casus, nempe ad commercium librorum 
et sacrorum utensilium, atque ad diariorum et ephemeridum associationem, 
uti patet ex ipso decreti contextu. Praeterea non stipendium missae, sed 
dumtaxat eiusdem augmentum commutatur pro victu Vicariorum, qui 
proinde eleemosynam proprie dictam revera accipiunt. Accedit demum re- 
solutio H. S. C. in una Trevirensi, die r1 maii 1888, quae in proposito dubio: 
« Utrum licita sit conventio, qua sive expresse sive tacite inter aliquos 
parochos Vicariosque statuitur, ut pro commodiore victu Vicariis conce- 
dendo, parochis cedant in cumulo fructus fundationum pinguiorum, et 
Vicariis tribuatur stipendium ab Ordinario taxatum », probavit huiusmodi 
conventionem, declarans ipsam « non comprehendi sub const. Quanta cura 
Benedicti XIV, quum non verificetur damnabile lucrum ex parte parocho- 
rum, et ex altera parte Vicarii celebrantes integram tandem eleemosynam 
accipiant ». Huiusmodi casus non longe distat a praesenti, ideoque eadem 
valere debet decisio. 

Item quoad secundam quaestionem non videtur interdictum parochis, 
ut in casu sibi retinere possint partem stipendii missarum, quas alibi cele- 
brari curant, pro administratione, publicatione et expeditione. Etenim, 
praeter titulum celebrationi intrinsecum, habentur alii tituli extrinseci, 
e. g. libera sacerdotis celebrantis condonatio, consensus offerentium, col- 
lectio missarum, expeditio etc., pro quibus partem eleemosynae retinere 
licet, uti communis fert Doctorum sententia. 

In casu praeterea, veluti ex Episcopi relatione liquet, habetur con- 
sensus saltem tacitus oblatorum. 

. Tandem circa tertium dubium licitam esse praxim inductam probari 
videtur ex argumentis allatis in responsione ad primum: agitur enim non 


1 Cf. N. 4308. 

de turpi lucro aut venali mercimonio, sed de expressa vel saltem tacita 
conventione parochos inter et Vicarios inita. Quare, etc. 

Die, etc. Sacra, etc. respondit: Attentis omnibus, ad 1. et 3. consuetudinem 
sustineri. 

Ad 2. Non sustineri, et ad mentem. 

[Thesaurus Resolutionum, tom. 164, p. 165-178]. 


4322. 
S. C. C., 27 febr. 1905. 


Relate ad decretum S. C. Concilii circa Missarum stipendia haec dubia 
proposita fuerunt: ! 

I. Àn ad art. 7 decreti De observandis diei 11 maii 1904 ? sub nomine 
Ordinariorum veniant quoque Praelati Regulares pro suis respectivis sub- 
ditis? 

2. Àn Episcopi dioecesani et Praelati Regulares, qui aliis Episcopis seu 
Praelatis Regularibus Missas cum sua eleemosyna celebrandas tradiderint, 
ab omni obligatione coram Deo et Ecclesia relevati censeantur;an potius 
obligatione teneantur usque dum peractae celebrationis fidem sint assequuti? 

3. Mos invaluit in sua dioecesi ut Vicarii apud parochos in domo curiali 
degentes pensionem non argento exsolvant, sed Missae suae quotidianae, 
sive lectae sive cantatae, eleemosynam parocho dimittant. Quaeritur utrum 
mos ille licite possit retineri? 

4. Vigore plurium Indultorum idem Episcopus Orator concedere potest 
sacerdotibus suae dioecesis facultatem recipiendi eleemosynam vel pro 
secunda Missa, vel pro Missis dierum festorum in Gallia suppressorum, 
dummodo supradicta eleemosyna pro suae dioecesis operibus pus applicetur. 
Porro vestigiis trium suorum antecessorum inhaerens idem Orator Episco- 
pus concessit sacerdotibus, ut quaecumquae sit eleemosynae quantitas, ad 
Cancellariam episcopalem non mittatur nisi eleemosyna synodalis, idest 
Lib. 1,50. Quaeritur, an haec Episcopi concessio sit legitima? 

5. An iuxta art. 2 termini persolutionis statui possint: 


usque ad 1o Missas 1 mensis 


» 20 » 2 mensium 
» 40 » 3 » 
» 60 » 4 » 
» 8o » 5 » 
» IOO » 6 » 


et ita porro pro quibuslibet 20 Missis unum mensem addendo? 


1 Dubia r, 2 proposuit Superior Generalis Congregationis a Spiritu Sancto; dubia 
3, 4 Episcopus S. Deodati; dubia 5-9 Archiepiscopus Leopolien. Ruthenorum (Cf. Acta 
S. Sedis, vol. XXXVII, p. 524-527). 

? Cf. N. 4317. 

6. An hi termini intelligantur seorsim quoad quemlibet stipendium 
offerentem, vel etiam intelligi possint cumulative quoad omnes aliqua occa- 
sione v. g. in aliqua solemnitate offerentes; ita ut si tunc stipendia offerun- 
tur a 100 oblatoribus, a quolibet pro una Missa, omnes hae Missae in ter- 
mino sex mensium persolvi debeant? 

7. Àn in casu art. 7 pro sacerdotibus, qui ab Ordinario stipendia acci- 
piunt, termini currant non a die, quo primarii offerentes stipendia dederunt, 
sed ex concessione Apostolicae Sedis a die, quo Ordinarius ipsis stipendia 
tribuit? 

8. An ista stipendia, etsi primario a pluribus offerentibus data, tamen 
in casu art. 7 tamquam ab uno scilicet Ordinario oblata censenda sint? 

9. An liceat Ordinario omnibus his Missis communem generalem inten- 
tionem (ad intentionem dantium) praescribere, etsi a primariis offerentibus 
speciales intentiones praescriptae fuissent? 

Die, etc. Sacra, etc. propositis dubiis ita respondit: 

Ad r. Affirmative. 

Ad 2. Affirmative ad primam partem; negative ad secundam. 

Ad 3. Affirmative, dummodo et quousque excessus in modo, aut alius 
abusus non oriatur, super quo Ordinarii erit vigilare. 

Ad 4. Negative. 

Ad 5. Rem relinqui discreto iudicio et conscientiae sacerdotum iuxta 
decretum, et regulas a probatis doctoribus traditas. 

Ad 6. Affirmative ad primam partem; negative ad secundam. 

Ad 7. Affirmative, idest obligationem incipere a die, quo sacerdotes 
Missas celebrandas ab Ordinario recipiunt. 

Ad 8. Episcopus curet, ut quantum fieri potest, Missae a pluribus 
receptae a pluribus sacerdotibus tempore debito satisfiant. 

Ad 9. Sufficere, ut sacerdotes celebrent iuxta mentem Ordinarii, qui 
tamen intentionem pro singulis offerentibus efformare debet iuxta regulas 
a probatis theologiae moralis auctoribus traditas. Melius tamen esse, si 
patefiant sacerdotibus intentiones praescriptae. 

[Collectanea S. C. de Prop. Fide, vol. II, n. 2192, nota (1)]. 


4323. 


S. C. C., Ordinis Minorum Conventualium, 8 maii 1905. 


Fr. Vincentius Buri, Guardianus Conventus Pyrrhani, in dioecesi 'Ter- 
gestino-Tustinopolitana, regularis Provinciae Dalmato-Patavinae, Ordinis 
Minorum S. Francisci Conventualium, ad pedes Sanctitatis Vestrae pro- 
volutus, quae sequuntur exponit: 

Saepe ad dictum Conventum veniunt villici afferentes, sive pauperta- 
tis sive parsimoniae causa, S. Missas cum eleemosyna tamen minori quam 
ea, quae in dioecesi viget. Dictas Missas Religiosi huius Conventus semper 
recipiebant easque aliis sacerdotibus indigentibus ac libenter accipientibus 
celebrandas fideliter committebant. Ast anno elapso 1904 Rmus Ordinarius 

Tergestinus decretum edidit prohibens, ne sacerdotes Missas cum eleemo- 
syna inferiori dioecesana statuta a dioecesanis reciperent. Stante hoc Rifi 
Ordinarii decreto, Orator ad securitatem propriae conscientiae et ne dicti 
offerentes ab ecclesia eorumdem Religiosorum averterentur, humiliter pro- 
ponit sequens solvendum dubium: 

Utrum dicti Religiosi possint, prout hucusque erat in usu, non obstante 
supradicto decreto Riii Ordinarii, eleemosynas pro Missis inferiores taxa dioe- 
cesana recipere, easque aliis sacerdotibus indigentibus et bene sibi notis, extra 
tamen dioecesim celebrandas committere? 

S. Congregatio Concilii Tridentini Interpres proposito dubio ita re- 
spondendum censuit: 

Dentur resolutiones in una S. Severini, die 16 iulii 1689,! et in una 
Romana, die 15 ianuarii 1639. ? 

[Collectanea S. C. de Prop. Fide, vol. II, n. 2214. - Cf. etiam Acta 
S. Sedis, vol. XXXVIII, p. 14,15]. 


4324. 


S. C. C.,, Barcinonen., 29 iul. 1905. 


Haec causa acta fuit in generalibus comitiis diei 27 augusti superioris 
anni.? Controversia vertebatur primo inter Parochos civitatis Barcinonensis 
et Capitulum illius Cathedralis ecclesiae ob exercitium nonnullorum iurium 
paroecialium. Capitulum enim Cathedrale, refragantibus Parochis, contende- 
bat manuteneri in possessione exercitii cumulativi iuris, nominatim etiam 
levandi, associandi, funerandi et tumulandi cadavera nedum beneficiato- 
rum suae ecclesiae Cathedralis, vel eius servitio addictorum, sed etiam quo- 
rumcumque fidelium, qui vel in Cathedrali ecclesia sepulchrum familiare 
habuissent, vel in ea sepulturam elegissent, vel essent peregrini aut viato- 
res, idque peragendi nulla soluta quarta funeraria proprio decedentium 
Parocho. 

Alteram quaestionem Parochi habuerunt cum Rectoribus aliarum eccle- 
siarum minorum non parochialium, et praesertim cum Rectore Piae Domus 
a Charitate. Hi enim, pariter refragantibus Parochis, sibi ius vindicabant 
peragendi functiones exequiales solemniores, posteaquam iusta funebria 
vel in ecclesia Cathedrali aut in propria paroecia fuerant persoluta. Praecipue 
vero Rector Piae Domus a Charitate praetendebat sepulturae mandare 
cadavera pauperum in hospitio defunctorum, in spretum ordinationis epi- 
scopalis diei 12 octobris 1869, nec transmissa eidem syngrapha decessus, 
ut hi decedentes in libro defunctorum essent inscripti. 

Pro solutione harum quaestionum sequentia tunc proposita fuerunt 
dubia: 


I. An et quomodo Capitulum ecclesiae Cathedralis Barcinonensis conservan- 


1 Cf. N. 2913. 
ZEITEN 25973 
3 'l'hesaurus Resolutionum, tom. 163, p. 1056-1079. 

dum sit in possessione. exercitii cumulatioi iurium parochialium cum parochis 
civitatis in casu? 

II. An rector ecclesiae piae domus a charitate, et rectores nonnullarum 
aliarum ecclesiarum non parochialium ius habeant peragendi functiones exe- 
quiales solemniores, postquam 'celebrata fuerint iusta funebria in Cathedrali 
ecclesia vel in propria paroecia in casu? 

III. 4n idem saltem possint solvendo parocho proprio quartam funerariam 
in casu? 

IV. An rector praefatae domus a charitate possit cadavera pauperum ibi 
degentium terrae mandare, inscio parocho, vel saltem quin eorum nomina trans- 
mittantur ad parochum pro | inscriptione in libro defunctorum suae paroeciae 
in casu? 

Die 27 augusti 1904 H. S. C. proposita dubia responso dimisit, prout 
sequitur, nempe: 

Ad I. Affirmative, et ad mentem: et mens est ut. Erkus Episcopus valde 
moderate procedat in indultis, de quibus agitur concedendis, et statuat taxam 
unicam et aequam tam a Cathedrali, quam ob omnibus civitatis ecclesiis ad 
unguem servandam, ita ut nemo nec plus petere, nec minus exigere valeat. 

Ad II. Affirmative. 

Ad III. Provisum in praecedenti. 

Ad IV. Negative, et servetur decretum Episcopi diei 12 octobris 1869. 

Hac edita decisione Parochi beneficium novae audientiae expostularunt 
et obtinuerunt; et per novum adlectum patronum sequentia deducunt. 

Patronus orationem suam in duo capita partitur. In primo capite agit 
de quaestione Parochorum cum Capitulo ecclesiae Cathedralis. In altero 
disserit de quaestione Parochorum cum aliis ecclesiis minoribus non paro- 
chialibus. 

Aggrediens primum caput, evertere nititur duo praecipua argumenta, 
quibus Cathedrale Capitulum iura sua tuetur, nempe constitutionem Gre- 
gorianam a. 1572, qua ipsius privilegia a regibus et imperatoribus con- 
cessa fuerunt recognita, imposito Parochis contradictoribus perpetuo 
silentio, et factum possessionis. Quoad constitutionem observat quod, 
quum ipsa neque in actis neque aliunde inveniatur, applicari posset prin- 
cipium: quod non est in actis, non est in mundo: eo vel magis quod iura 
Capituli ibidem enunciativo tantum modo memorantur, et notum est quod : 
«Enunciativae Apostolicae... nullam constituunt probationem, praesertim 
ubi sunt ad partis supplicationem »: Card. De Luca (De benef., disc. 12, n. 8), 
Rota coram Remboldo in Papien., Fructuum, 21 febr. 1622. Factum vero 
possessionis ex duplici capite impetere nititur patronus, sive nempe ex 
Concordato inter S. Sedem et Hispaniam a. 1851 inito, ! sive ex incommo- 
dis ab hoc privilegiato iurium exercitio profluentibus. Inefficacia consuetu- 
dinis in casu ob superventum Concordatum necnon praefata incommoda 
deducuntur ex multiplicibus rationibus. 

Ex adverso patronus Canonicorum immoratur in ostendendo privilegia 


! Raccolta di Concordati, p. 770-796. 

Capituli Barcinonensis non fuisse per Concordatum abrogata, et in refel- 
lendis praefatis incommodis, quae vel falsa vel saltem ampliata esse con- 
tendit. 

Revera novae observationes sunt illae quae, contra rectores ecclesiarum 
non parochialium, praesertim vero piae domus a charitate proponuntur. 
Nam patronus parochorum adnotat peculiarem vigere in Hispania legem 
civilem, vi cuius cadavera defunctorum vetantur in ecclesiam introduci, 
sed tantum benedicuntur aqua lustrali ante ecclesiae ianuam et mox ad 
coemeterium deferuntur. Ibidem praeterea receptum est, ut funera non 
peragantur die depositionis, tertia, septima, vel trigesima, aut anniversaria, 
sed tantum die, quo praescriptum rubricae seu ecclesiae permittat; hinc fit 
ut, facta prius inter parochum et defuncti haeredes vel propinquos de funere 
conventione, funus differatur ad secundam, tertiam, vel quartam diem, vel 
etiam ad longius tempus a die obitus. Haec profecto funera sunt in locum 
illorum funerum, quae vel praesente cadavere, vel aliis praefixis diebus 
fiunt. Huiusmodi autem funera recenseri inter iura stricte parochialia pro- 
bat advocatus auctoritate Pignatelli (Cons. can., tom. 6, n. 19), qui tradit: 
«Celebratio anniversariorum confraternitatibus regulariter non permitti- 
tur, nisi dumtaxat in die commemorationis omnium defunctorum: non 
vero in tertia et trigesima die, quod proprie spectat ad parochum »; et idem 
confirmat resolutione H. S. C. in Galtellinoren., ubi ad dubium: « An eidem 
parocho competat ius celebrandi Missas praesente corpore et illas dei 
termini, et omnia emolumenta percipiendi », die 22 iulii 1899 responsum 
fuit: « Affirmative ». ! 

Aptans hanc doctrinam ad propositum casum advocatus contendit, in 
memoratis ecclesiis ea tantum funera peragi posse, quae stricte parochialia 
non sunt. Sed in Hispania funera praesente cadavere non fiunt, sed tantum 
lustrationes aqua piaculari cadaverum ante ianuam, quae nec funera appel- 
lari; neque multo minus eorum locum tenere valent, cum fideles ob id 
nullam parocho tradant mercedem. Si itaque dilata funera, quae appellan- 
tur solemniores exsequiae, et locum tenent funerum praesente cadavere, 
dici debent paroecialia, aequum profecto est, ut ea a proprio parocho, non 
autem a rectoribus ecclesiarum non parochialium persolvantur. 

His itaque hinc inde perpensis, rogantur EE. PP. iam alias exarata resu- 
mere folia, ac sequens dirimere dubium: 

Zn sit standum vel recedendum a decisis in casu? 

Die, etc. Sacra, etc. respondit: In decisis et amplius, et iuxta modum. 
Modus est, ut in posterum prima funebris Missa post obitum fiat aut in propria 
defuncti paroecia aut in Cathedrali et, quatenus in alia. ecclesia legitime cele- 
bretur, parocho proprio solvatur quarta funeraria. 

[Thesaurus Resolutionum, tom. 164, p. 926-949]. 


1'Dlhesaurus Resolutionum, tom. 158, p. 656-677, tom. 159, p. 371-432, 900-904, 

4325. 
S. C. C., Platien. 18 nov. 1905. 


In oppido vulgo Castrogiovanni, dioeceseos Platiensis, perantiqua 
extat paroecialis et Collegiata ecclesia, cuius sat pingues reditus pro cultus 
manutentione ac pro beneficentiae operibus erogari solent. Administratio 
autem est mixta, et geritur a, quatuor Dignitatibus Collegiatae, qui sunt 
etiam eiusdem parochi, necnon a duobus procuratoribus laicis. Admini- 
stratores praeterea, iuxta antiquam praxim, Ordinario rationes gestionis suae 
singulis tantum trienniis et quidem tempore S. Visitationis reddere solent. 
Verum anno elapso Episcopus exegit, ut singulis annis haec rationum reddi- 
tio sibi fieret, et insuper ut sibi exhiberetur status praeventivus exitus et 
introitus vulgo bilancio preventivo. 

Cum autem ipsi refragati sint, Episcopus ab hac S. C. petiit, ut decla- 
raretur: 1. dictos administratores teneri ad rationes Ordinario reddendas singu- 
lis annis vel saltem singulis bienniis; 2. quavis in hypothesi, eosdem administra- 
tores adstringi ad tradendum singulis annis Ordinario statum praeventivum 
exitus et introitus, ita ut haec traditio et revisio fieri debeat in episcopali Curia. 

In primis favore administratorum observari potest, quod pro eis mil;- 
tat consuetudo immemorialis exhibendi Episcopo singulis tantum trienniis 
rationes gestae administrationis, quae prodest tum in linea praesumptiva, 
quatenus praesumere facit id statutum fuisse in tabulis fundationis, tum in 
linea praescriptiva, quia per eam facultas Ordinarii ad triennium coarctata 
manet. Per clausulam autem Conc. 'Trid. (Sess. 22, cap. 9, de ref.): 
« consuetudinibus et privilegiis quibuscumque in contrarium sublatis » non 
censetur ablata consuetudo immemorialis, uti pluribus allatis doctoribus 
probat Reiffenstuel (lib. 1 Decret., tit. 4, n. 189); idque eo vel magis in 
themate locum obtinet, cum sit contra ecclesiasticum dumtaxat ius, quo in 
casu dispositio cap. ult. de consuetud. (lib. 1 Decret., tit. 4, cap. 11) pro 
eius validitate subintrat. 

Accedit quod per dictam impositionem et praecipue per alteram de 
exhibendo singulis annis computo praeventivo futuri exitus et introitus, 
quaedam in administratoribus diffidentia vel sin minus negligentia praesu- 
mitur. Item non videtur esse admittendum quod exhibitio et examen status 
praeventivi fieri debeat in Curia episcopali; nam exurgere aliquando possent 
dubia praesertim circa partitas introitus, et tunc essent inibi avocandi codi- 
ces vel alia documenta ad rem declarandam, quod maximum incommodum 
parit. 

Ex altera vero parte adnotandum est quod Episcopo oratori favet dispo- 
sitio Conc. ''rid. (Sess. 22, cap. 9, de ref.): « Administratores, tam eccle- 
siastici quam laici fabricae cuiusvis ecclesiae etiam cathedralis, hospitalis, 
confraternitatis, eleemosynae montis pietatis et quorumcumque piorum 
locorum, singulis annis teneantur reddere rationem administrationis Ordi- 
nario; consuetudinibus et privilegiis quibuscumque in contrarium sublatis, 

nisi secus forte in institutione et ordinatione talis ecclesiae seu fabricae 
expresse cautum esset ». Haec autem lex de annali rationum redditione fa- 
cienda Episcopo est ita stricta, ut hospitalia et confraternitates, quae sunt 
sub immediata Regum protectione, sint quidem exempta a Visitatione Epi- 
scopi ex dispositione Conc. 'T'rid. (Sess. 22, cap. 8, de ref.), sed non libe- 
rantur ab huiusmodi onere erga Ordinarium. 

Episcopi autem has rationes exigere possunt ad administratoribus tam 
tempore S. Visitationis tam extra, etiam per suum delegatum, non obstanti- 
bus quibuscumque privilegiis, uti patet ex citatis capitibus 8 et 9, et plu- 
ribus fuit confirmatum decisionibus H. S. C., quas citat Ferraris (Bibl. can., 
verb. Administratio, n. 2). Quare Episcopus in themate, iubens ut sibi singu- 
lis annis exhibeantur computa expensi et accepti ab administratoribus Col- 
legiatae oppidi Castrogiovanni, utitur iure suo in vim facultatis sibi conces- 
sae a Conc. T'rid., iuxta decisionem huius S. C. in Mediolanen., 9 aug. 1569, 
quae refertur a Pignatelli (cons. 15, tom. 7, n. 20). Praetensio autem admi- 
nistratorum falso nititur supposito, nempe quod S. Visitatio expleri debeat 
intra triennium, quod est contra expressum Conc. Tridentini textum. 

Praeterea dicta facultas videtur Episcopo fuisse reservata in actu funda- 
tionis ipsius Collegiatae. Siquidem a. 1703, ut fatetur Supremum Consi- 
lium Status in sua relatione a. 1852, Episcopus approbavit erectionem paro- 
chialis ecclesiae in Collegiatam sub conditione, ut Ordinarius appositas 
conditiones immutare, temperare vel etiam abolere posset; hinc nihil obstare 
videtur, quominus ipse conditionem de triennali relatione computorum 
ad terminos iuris communis moderetur. 

Item ex hoc descendit quod Episcopus possit etiam petere quotannis 
ab administratoribus, ut sibi tradatur computum praeventivum exitus et 
introitus futuri anni pro revisione. Haec enim praxis viget in omnibus 
publicis laicis administrationibus, quae singulis annis tenentur huiusmodi 
schema remittere auctoritati tutoriae, idque ad praecavendas inutiles expen- 
sas. Aliunde hoc ius videtur Episcopo tributum ab Epistola ministeriali 
anni 1857. Quo vero ad alteram Episcopi petitionem quod nempe examen 
computi praeventivi fiat in Sede episcopali et non apud sedem administra- 
tionis, ea pariter videtur excipienda, tum quia pro conficiendo praedicto 
examine non est necessaria asportatio actorum vel codicum, tum quia id 
quotidie est in praxi deductum in omnibus rectis administrationibus. 

Demum relate ad obiecta incommoda, quae timeri possent ex introdu- 
cenda innovatione, reponi potest, quod ea nullo nituntur fundamento. Siqui- 
dem adest sententia Supremi Tribunalis (vulgo Corte di Cassazione) Panor- 
mitani iam transacta in rem iudicatam et edita sub die 8 martii 1870, qua 
declaratum fuit omnia bona supposita dictae administrationi constituere 
beneficium parochiale. Hinc abest omnis metus, ut ea apprehendi possint 
a Municipio. Quare, etc. 

Die, etc. Sacra, etc. respondit: Servetur ius commune. 

[Thesaurus Resolutionum, tom. 164, p. r1or-1107]. 


828 Curia Romana 


4326. 
S. C. C, decr. Sacra Tridentina Synodus, 20 dec. 1905. 


Sacra Tridentina Synodus, perspectas habens ineffabiles, quae Christi- 
fidelibus obveniunt gratiarum divitias, sanctissimam Eucharistiam sumenti- 
bus (Sess. 22, cap. 6), ait: Optaret quidem sacrosancta Synodus, ut in singulis 
Missis fideles adstantes non solum spirituali affectu, sed sacramentali etiam 
Eucharistiae perceptione communicarent. Quae verba satis aperte produnt 
Ecclesiae desiderium, ut omnes Christifideles illo coelesti convivio quotidie 
reficiantur, et pleniores ex eo sanctificationis hauriant effectus. 

Huiusmodi vero vota cum illo cohaerent desiderio, quo Christus Dominus 
incensus hoc divinum Sacramentum instituit. Ipse enim nec semel nec 
obscure necessitatem innuit suae carnis crebro manducandae suique san- 
guinis bibendi, praesertim his verbis: Hic est panis de coelo descendens; non 
sicut manducaverunt patres vestri manna et mortui sunt: qui manducat hunc 
panem vivet in aeternum (Yoan., VI, 59). Ex qua comparatione cibi angelici 
cum pane et manna facile a discipulis intelligi poterat, quemadmodum pane 
corpus quotidie nutritur, et manna in deserto Hebraei quotidie refecti sunt, 
ita animam christianam caelesti pane vesci posse quotidie ac recreari. Insu- 
per quod in oratione Dominica exposci iubet panem nostrum quotidianum, per 
id SS. Ecclesiae Patres fere unanimes docent, non tam materialem panem, 
corporis escam, quam panem eucharisticum quotidie sumendum intelligi 
debere. 

Desiderium vero Iesu Christi et Ecclesiae, ut omnes Christifideles quo- 
tidie ad sacrum convivium accedant, in eo potissimum est, ut Christifideles, 
per sacramentum Deo coniuncti, robur inde capiant ad compescendam libi- 
dinem, ad leves culpas, quae quotidie occurrunt, abluendas, et ad graviora 
peccata, quibus humana fragilitas est obnoxia, praecavenda: non autem 
praecipue ut Domini honori ac venerationi consulatur, nec ut sumentibus 
id quasi merces aut praemium sit suarum virtutum (S. August., Serm. 57 
in Matth., De Orat. Dom., n. 7). Unde S. Tridentinum Concilium Eucha- 
ristiam vocat antidotum, quo liberemur a culpis quotidianis et a peccatis morta- 
libus praeservemur (Sess. 13, cap. 2). 

Hanc Dei voluntatem priores Christifideles probe intelligentes, quotidie 
ad hanc vitae ac fortitudinis mensam accurrebant. Erant perseverantes in 
doctrina Apostolorum et communicatione fractionis panis (Act., I1, 42). Quod 
saeculis posterioribus etiam factum esse, non sine magno perfectionis ac 
sanctitatis emolumento, Sancti Patres atque ecclesiastici Scriptores tra- 
diderunt. 

Defervescente interim pietate, ac potissimum postea lanseniana lue 
undequaque grassante, disputari coeptum est de dispositionibus, quibus 
ad frequentem et quotidianam Communionem accedere oporteat, atque alii 
prae aliis maiores ac difficiliores, tamquam necessarias, expostularunt. 
Huiusmodi disceptationes id effecerunt, ut perpauci digni haberentur, qui 

SS. Eucharistiam quotidie sumerent, et ex tam salutifero sacramento ple- 
niores effectus haurirent; contentis ceteris eo refici aut semel in anno, aut 
singulis mensibus, vel unaquaque ad summum hebdomada. Quin etiam eo 
severitatis ventum est, ut a frequentanda caelesti mensa integri coetus exclu- 
derentur, uti mercatorum, aut eorum qui essent matrimonio coniuncti. 

Nonnulli tamen in contrariam, abierunt sententiam. Hi arbitrati Com- 
munionem quotidianam iure divino esse praeceptam, ne dies ulla praeteriret 
a Communione vacua, praeter alia a probato Ecclesiae usu aliena, etiam 
feria VI in Parasceve Eucharistiam sumendam censebant, et ministrabant. 

Ad haec Sancta Sedes officio proprio non defuit. Nam per decretum 
huius Sacri Ordinis, quod incipit Cum ad aures, diei 12 mensis februarii 
anni 1679, Innocentio PP. XI adprobante,! errores huiusmodi damnavit et 
abusus compescuit, simul declarans omnes cuiusvis coetus, mercatoribus 
atque coniugatis minime exceptis, ad Communionis frequentiam admitti 
posse, iuxta singulorum pietatem et sui cuiusque Confessarii iudicium. Die 
vero 7 mensis decembris anni 1690, per decretum Sanctissimus Dominus 
noster Alexandri PP. VIII, propositio Baii, purissimum Dei amorem absque 
ullius defectus mixtione requirens ab iis, qui ad sacram mensam vellent 
accedere, proscripta fuit. ? 

Virus tamen iansenianum, quod bonorum etiam animos infecerat, sub 
specie honoris ac venerationis Eucharistiae debiti, haud penitus evanuit. 
Quaestio de dispositionibus ad frequentandam recte ac legitime Commu- 
nionem Sanctae Sedis declarationibus supervixit; quo factum est, ut non- 
nulli etiam boni nominis Theologi, raro et positis compluribus conditio- 
nibus, quotidianam Communionem fidelibus permitti posse censuerint. 

Non defuerunt aliunde viri doctrina ac pietate praediti, qui faciliorem 
aditum praeberent huic tam salubri Deoque accepto usui, docentes, aucto- 
ritate Patrum, nullum Ecclesiae praeceptum esse circa maiores disposi- 
tiones ad quotidianam, quam ad hebdomadariam aut menstruam Commu- 
nionem; fructus vero uberiores longe fore ex quotidiana Communione, 
quam ex hebdomadaria aut menstrua. 

Quaestiones super hac re diebus nostris adauctae sunt et non sine acri- 
monia exagitatae; quibus Confessariorum mentes atque fidelium conscien- 
tiae perturbantur, cum christianae pietatis ac fervoris haud mediocri detri- 
mento. A viris idcirco praeclarissimis ac animarum Pastoribus SSmo Dfio 
Nostro Pio PP. X enixae preces porrectae sunt, ut suprema Sua auctori- 
tate quaestionem de dispositionibus ad Eucharistiam quotidie sumendam 
dirimere dignaretur: ita ut haec saluberrima ac Deo acceptissima consue- 
tudo non modo non minuatur inter fideles, sed potius augeatur et ubique 
propagetur, hisce diebus potissimum, quibus religio ac fides catholica 
undequaque impetitur, ac vera Dei caritas et pietas haud parum desidera- 
tur. Sanctitas vero Sua, cum Ipsi maxime cordi sit, ea qua pollet sollicitu- 
dine ac studio, ut christianus populus ad Sacrum convivium perquam fre- 

quenter et etiam quotidie advocetur eiusque fructibus amplissimis potiatur, 
quaestionem praedictam huic Sacro Ordini examinandam ac definiendam 
commisit. 

Sacra igitur Concilii Congregatio in plenariis Comitiis diei 16 mensis 
decembris 1905 hanc rem ad examen accuratissimum revocavit, et rationi- 
bus hinc inde adductis sedula maturitate perpensis, ea quae sequuntur 
statuit ac declaravit: 

1. Communio frequens et quotidiana, utpote a Christo Domino et a 
Catholica Ecclesia optatissima, omnibus Christifidelibus cuiusvis ordinis 
aut conditionis pateat; ita ut nemo, quiin statu gratiae sit et cum recta 
piaque mente ad s. mensam accedat, prohiberi ab ea possit. 

2. Recta autem mens in eo est, ut qui ad sacram mensam accedit, non usui, 
aut vanitati, aut humanis rationibus indulgeat, sed Dei placito satisfacere 
velit, ei arctius caritate coniungi, ac divino illo pharmaco suis infirmitatibus 
ac defectibus occurrere. 

3. Etsi quam maxime expediat, ut frequenti et quotidiana Communione 
utentes, venialibus peccatis, saltem plene deliberatis, eorumque affectu 
sint expertes, sufficit nihilominus, ut culpis mortalibus vacent, cum propo- 
sito se nunquam in posterum peccaturos: quo sincero animi proposito, fieri 
non potest quin quotidie communicantes a peccatis etiam venialibus, ab 
eorumque affectu sensim se expediant. 

4. Cum vero Sacramenta Novae Legis, etsi effectum suum ex opere 
operato sortiantur, maiorem tamen producant effectum quo maiores dispo- 
sitiones in iis suscipiendis adhibeantur, idcirco curandum est, ut sedula ad 
sacram Communionem praeparatio antecedat, et congrua gratiarum actio 
inde sequatur, iuxta uniuscuiusque vires, conditionem ac officia. 

5. Ut frequens et quotidiana Communio maiori prudentia fiat uberiori- 
que merito augeatur, oportet ut Confessarii consilium intercedat. Caveant 
tamen Confessarii, ne a frequenti seu quotidiana Communione quemquam 
avertant, qui in statu gratiae reperiatur et recta mente accedat. 

6. Cum autem perspicuum sit ex frequenti seu quotidiana S. Euchari- 
stiae sumptione unionem cum Christo augeri, spiritualem vitam uberius 
ali, animam virtutibus effusius instrui, et aeternae felicitatis pignus vel fir- 
mius sumenti donari, idcirco Parochi, Confessarii et concionatores, iuxta 
probatam Catechismi Romani doctrinam (part. II, cap. 4, n. 60), christia- 
num populum ad hunc tam pium ac tam salutarem usum crebris admo- 
nitionibus multoque studio cohortentur. 

7. Communio frequens et quotidiana praesertim in religiosis Institutis 
cuiusvis generis promoveatur; pro quibus tamen firmum sit decretum 
Quemadmodum, diei 17 mensis decembris 1890 a S. Congr. Episcoporum 
et Regularium latum.! Quam maxime quoque promoveatur in clericorum 
Seminariis, quorum alumni altaris inhiant servitio; item in aliis christianis 
omne genus ephebeis. 

8. Si quae sint Instituta, sive votorum solemnium sive simplicium, quo- 

rum in regulis aut constitutionibus, vel etiam calendariis, Communiones 
aliquibus diebus affixae et in iis iussae reperiantur, hae normae tamquam 
mere directivae non tamquam fraeceptivae putandae sunt. Praescriptus 
vero Communionum numerus haberi debet ut quid minimum pro Religio- 
sorum pietate. Idcirco frequentior vel quotidianus accessus ad eucharisti- 
cam mensam libere eisdem patere semper debebit, iuxta normas superius 
in hoc decreto traditas. Ut autem omnes utriusque sexus Religiosi huius 
decreti dispositiones rite cognoscere queant, singularum domorum mode- 
ratores curabunt, ut illud quotannis vernacula lingua in communi legatur 
intra Octavam festivitatis Corporis Christi. 

9. Denique post promulgatum hoc Decretum omnes ecclesiastici scrip- 
tores a quavis contentiosa disputatione circa dispositiones ad frequentem 
et quotidianam communionem abstineant. 

Relatis autem his omnibus ad SSihum D. N. Pium Pp. X per infrascrip- 
tum S. C. Secretarium in audientia diei 17 mensis decembris 1905, Sancti- 
tas Sua hoc Emorum Patrum decretum ratum habuit, confirmavit atque 
edi iussit, contrariis quibuscumque minime obstantibus. Mandavit insuper, 
ut mittatur ad omnes locorum Ordinarios et Praelatos Regulares, ad hoc 
ut illud cum suis Seminariis, Parochis, Institutis religiosis et sacerdotibus 
respective communicent, et de executione eorum, quae in eo statuta sunt, 
S. Sedem edoceant in suis relationibus de dioecesis seu instituti statu. — 
Vincentius Card. Ep. Praenestinus, Praef. — Caietanus De Lai, Secret. 

[Collectanea S. C. de Prop. Fide, vol. II, n. 2225. — Cf. etiam Acta 
S. Sedis, vol. XXXVIII, p. 400-406]. 

S. C. C. decr. Vetuit., 22 dec. 1905. 


Vetuit S. 'Tridentina Synodus ad sacros ordines ascendere, vel ordines 
iam susceptos exercere eos omnes, qui a suo Episcopo fuerint etiam 
extraiudicialiter prohibiti. Ita namque in cap. r, Sess. 14, de ref., sta- 
tuitur: 

« Cum honestius ac tutius sit subiecto, debitam Praepositis obedientiam 
impendendo, in inferiori ministerio deservire, quam cum Praepositorum 
scandalo graduum altiorum appetere dignitatem; ei, cui ascensus ad sacros 
ordines a suo Praelato, ex quacumque causa, etiam ob occultum crimen, 
quomodolibet, etiam extraiudicialiter, fuerit interdictus, aut qui a suis ordi- 
nibus seu gradibus vel dignitatibus ecclesiasticis fuerit suspensus, nulla 
contra ipsius Praelati voluntatem concessa licentia de se promoveri faciendo, 
aut ad priores ordines, gradus et dignitates sive honores, restitutio suffra- 
getur ». 

Cum vero generalis haec lex Seminariorum quoque alumnos compre- 
hendat, si quis eorum, sive clericus sive clericatui adhuc non initiatus, e 
pio loco dimittatur eo quod certa vocationis signa non praebeat, aut quali- 
tatibus ad ecclesiasticum statum requisitis non videatur instructus, hic 

certe deberet, iuxta grave S. spe monitum, sui Pastoris iudicio subesse 
et acquiescere. 

At contra saepe contingit, ut e Seminario dimissi, eorum qui praesunt, 
iudicium parvipendentes et in sua potius opinione contiely ad sacerdotium 
nihilominus ascendere studeant. Quaeritant itaque aliud Seminarium, in 
quod recipiantur, ubi studiorum cursum expleant, ac denique aliquo exhi- 
bito plus minusve sincero ac legitimo domicilii aut incardinationis titulo, 
ordinationem assequuntur. Sanctuarium autem ingressi haud recta via, 
quam saepissime fit, ut Ecclesiae utilitati minime sint. Passim vero utrum- 
que Ordinarium, et originis et ordinationis, diu fastidioseque vexant, ut 
sibi liceat ad natale solum regredi, ibique consistere, dioecesi in qua et pro 
qua ordinati sunt derelicta, et alia optata, pro cuius necessitate aut utilitate 
minime assumpti sunt, ibi imo eorum praesentia otiosa est et quandoque 
etiam damnosa: unde Episcopi in graves angustias coniiciuntur. 

His itaque de causis nonnullarum provinciarum Episcopi inter se con- 
venerunt statuentes in sua Seminaria neminem admittere, qui ante fuerit 
a proprio dimissus. 

Sed cum particularis haec conventio non plene neque undique suffice- 
ret, complures Ordinarii S. Sedem rogaverunt, ut generalem legem ferret, 
qua malum radicitus tolleretur. 

His itaque attentis et omnibus ad rem mature perpensis, SSmus D. N. 
Pius PP. X, cui cordi quam maxime est ecclesiasticam disciplinam inte- 
gram conservare, et a sacris avertere quemlibet, qui probatissimus non 
sit, accedente etiam voto Em. S. C. Concilii Patrum in Congregatione 
diei XVI mensis decembris 1905 emisso, praesentibus litteris statuit atque 
decernit: 

1. Ut in posterum nullus loci Ordinarius alterius dioecesis subditum 
sive clericum sive laicum in suum Seminarium admittat, nisi prius secretis 
litteris ab Episcopo Oratoris proprio expetierit et cognoverit, utrum hic 
fuerit olim e suo Seminario dimissus. Quod si constiterit, omittens iudicare 
de causis, aut determinare utrum iuste an iniuste alius Episcopus egerit, 
aditum in suum Seminarium postulanti praecludat. 

2. Qui vero bona fide admissi sunt, eo quod reticuerint se antea in alio 
Seminario versatos esse et ab eo deinde dimissos, statim ut haec eorum 
conditio cognoscatur, admonendi sunt ut discedant. Quodsi permanere 
velint, et ab Ordinario id eis permittatur, eo ipso huic dioecesi adscripti 
maneant, servatis tamen canonicis regulis pro eorum incardinatione et ordi- 
natione; sed aucti sacerdotio in dioecesim, e cuius Seminario dimissi fue- 
rint, regredi ibique stabile domicilium habere prohibentur. 

3. Pariter cum similis ferme ratio vigeat, qui dimissi ex Seminariis 
aliquod religiosum Institutum ingrediuntur, si inde exeant postquam sacris 
initiati sunt, vetantur in dioecesim redire, e cuius Seminario dimissi fuerint. 

4. Dimissi vero ex aliquo religioso Instituto in Seminarium ne admit- 
tantur, nisi prius Episcopus secretis litteris a moderatoribus eiusdem Insti- 
tuti notitias requisierit de moribus, indole et ingenio dimissorum, et con- 
stiterit nil in eis esse quod sacerdotali statui minus conveniat. 

Denique meminerint Episcopi fas sibi non esse, nomine proprio manus 
cuiquam imponere, qui subditus sibi non sit eo modo et uno ex iis titulis, 
qui in constitutione Speculatores Innocentii XII ! et in decreto S. C. Con- 
cilii quod incipit 4 primis, die 20 mensis iulii 1898 statuuntur. ? Ac pariter 
neminem ordinari posse, qui non sit utilis aut necessarius pro ecclesia aut 
pio loco, pro quo assumitur, iuxta praescripta a S. Tridentino Concilio in 
cap, 16, Sess. 23, de ref. 

Vult autem Sanctitas Sua, ut statuta haec et cautelae omnes a sacris 
canonibus in re tam gravi adiectae, ab omnibus Ordinariis ad unguem ser- 
ventur; idque ipsorum conscientiae et sollicitudini quam maxime com- 
mendat. 

Praesentibus valituris contrariis quibuslibet minime obstantibus. 

[Collectanea S. C. de Prop. Fide, vol. II, n. 2226. — Cf. etiam Acta 
S. Sedis, vol. XXXVIII, p. 407-409]. 


4328. 


S. C. C., Romana et aliarum, 17 febr. 1906. 


Quaesitum nuper fuit: I. Se per le alienazioni dei valori al portatore 
spettanti ad enti ecclesiastici od a cause pie soggette alla tutela della Chiesa, 
sia necessario il beneplacito Apostolico, come per le alienazioni dei beni immobili 
e delle cose preziose; 

II. Se egual facoltà si richiede per la permuta dei medesimi in altri tito 
o valori anche immobili; 

III. Se i venditori e gli acquirenti siano soggetti alle pene ecclesiastiche 
sancite dal Tridentino al capo 2, Sess. 22, de ref., dalla Extrav. Ambi- 
tiosae e dalla costit. Apostolicae Sedis. ? 

Quod attinet ad primum dubium, quaestio huc recidit, utrum nempe 
versurae publicae, vulgo titoli pubblici di credito al portatore, cadant sub dispo- 
sitione celebris const. Pauli II, Ambitiosae cupiditati, qua prohibetur alie- 
nare sine beneplacito apostolico bona ecclesiastica immobilia et mobilia 
praetiosa (Extrav. Comm. ZAmbitiosae, cap. un., de rebus Eccl. non alienan- 
dis). Iamvero doctores unanimiter tenent hanc constitutionem late, id est 
favore Ecclesiae, interpretandam esse; atque ideo nomine bonorum immo- 
bilium vel rerum mobilium pretiosarum venire etiam «iura incorporalia et 
servitutes... item nomina debitorum, obligationes, actiones, etc.»; Pichler 
(III, XIII, $ z, n. 2), S. Alphonsus (lib. IV, n. 187), et alii passim. Atqui 
nomina debitorum sunt privata vel publica, prout debitor est privata persona 
vel publicum institutum aut Gubernium. Ergo versurae publicae cadunt 
sub dispositione Paulinae constitutionis. 

Quinimo doctores expresse etiam de huiusmodi versuris loquuntur. 
Ita Ferraris (V. Alienatio, art. 4, n. 25) de locis montium, quae olim aequiva- 


IE UUNII258. 
SECTIO NECASO7: 
3S. CEN 552. 


Vol. VI 53 


834 j Curia Romana 


lebant modernis titulis publicis, ait: «Sine beneplacito Apostolico nequeunt 
alienari loca montium, seu pecunia collocata in montibus; quia pecunia sic 
applicata est fructifera, cum pariat ius exigendi quotannis certae pecuniae 
summam, adeo ut talis pecunia collocata in montibus, seu ipsa loca montium 
connumerentur inter bona immobilia, quae sine beneplacito Apostolico 
alienari non possunt». Et Card. De Luca (De alienat., disc. x, n. 17) dicit 
cadere sub dispositione praefatae Extravagantis « bona stabilia per verita- 
tem, id est soli, ut sunt praedia rustica vel urbana » et bona stabilia quae 
talia habentur per fictionem iuris « ut sunt census activi per Ecclesiam pos- 
sessi... ac etiam iura cum Principe vel Republica, quae in Urbe, et frequen- 
tius per Italiam, loca montium dicuntur; nam receptum est ea quoque venire 
tum quoad omnimodam alienationem, quam reductionem, vulgo sbassa- 
tionem ». 

Pro recentioribus doctoribus sufficiat citasse Card. D'Annibale, qui 
(Summ., part. III, $ 78) docet: « Bona immobilia accipere debemus et ea, 
quae fundo tenentur, et iura realia, uti census, reditus ex versuris publicis, 
et pecuniam praediis vel mobilibus pretiosis acquirendis destinatam ». Id 
autem eo magis valet nostris hisce temporibus; cum enim satanicae leges. 
civiles, quas eversivas vocant, plerisque ecclesiasticis institutis denegent 
iuridicam entitatem, aut saltem facultatem possidendi bona immobilia, 
acquisitio titulorum debiti publici, quae olim erat modus subsidiarius inve- 
stiendi Ecclesiae pecuniam, quo scilicet uti licebat, quando praesto non 
esset investimentum in stabilibus tutis et fructiferis aut, iis deficientibus, 
in censu, acquisitio, inquam, titulorum huiusmodi evasit titulus investiendi 
primarius, quem S. Sedes nedum permittit, sed suadet, et aliquando etiam 
praecipit. Hinc Card. Gennari (Mont. Eccl., vol. 8, pag. 271) concludit: 
« Non rimane perció altro mezzo piü facile e meno esposto a pericoli, per 
le pie fondazioni oggidi, che quello di consegnare al Vescovo le somme 
perché le investa in titoli al portatore, e delle rendite faccia l'uso che vien 
dichiarato dall'offerente ». Non est itaque vel minime ambigendum quod 
tituli, de quibus in proposito dubio, cadant sub dispositione Extrav. Ambi- 
liosae, atque ideo non possint sine beneplacito Apostolico alienari. 

Quod spectat ad alterum dubium, convenit apud omnes nomine aliena- 
tionis venire etiam permutationem. Ita Schmalzgrueber (III, 13, 8 1, n. 9) 
ait: « Quaeritur quinam contractus et actus in Specie nomine alienationis. 
prohibeantur clericis circa res Ecclesiarum. Resp.: Prohibetur donatio, ven- 
ditio, permutatio, constitutio pignoris etc. ». Idem tenet cum aliis recentio- 
ribus Wernz, qui (tom. III, n. 154) haec habet: « Alienatio bonorum eccle- 
siasticorum hoc loco sumitur sensu lato... Hinc actus alienationis sunt 
donatio, venditio, permutatio, solutio, cessio iuris v. g. crediti vel litis vel 
actionis iam quaesitae etc.». Quod cum ita sit, patet permutationem titu- 
lorum publicorum cum aliis titulis publicis aut cum bonis immobilibus. 
absque Apostolico beneplacito fieri non posse. Consulto tamen advertit 
(l. c., n. 165) Wernz: «in casibus plane extraordinariis non esse insistendum 
litterae legis, ubi periculum estin mora et propter urgentem necessitatem 
recursus ad Romanum Pontificem fieri nequit ». 

Hinc iam plana sese affert tertii dubii solutio; scilicet cum tituli debiti 
publici cadant sub dispositione Extrav. Ambitiosae, quae relata est in const. 
Pii IX, Apostolicae Sedis, his verbis: « Excommunicationi latae sententiae 
nemini reservatae subiacere declaramus... alienantes et recipere praesu- 
mentes bona ecclesiastica absque beneplacito Apostolico, ad formam Extra- 
vagantis Zmbitiosae, de reb. Eccl. non. alienandis, facile quisque poterit, de 
poena quam incurrunt huiusmodi alienantes et recipere praesumentes, sese 
certiorari probatos consulendo auctores. 

Modo vestrum erit, EE. PP., praefata dubia sapienti iudicio diluere. 

Die, etc. Sacra, etc. respondit ad I. Affirmative. 

Ad II. Affirmative, excepto casu urgentis necessitatis, in quo periculum 
sit in mora et tempus non suppetat recurrendi ad S. Sedem, habito tamen in 
his adiunctis Ordinarii beneplacito, et sub lege, ut permutatio fiat in titulis quam 
maxime tutis. 

Ad III. Affirmative quoad poenas in Extravaganti Ambitiosae e£. consti- 
tutione Apostolicae Sedis szatutas. 

[Thesaurus Resolutionum, tom. 165, p. 236-239]. 


4329. 


S. C. C., Romana et aliarum, 15 sept. 1906. 


Die 20 decembris 1905 SSius D. N. Pius PP. X ex S. H. C. consulto 
Decretum edidit De quotidiana SS. Eucharistiae sumptione, * quo « omnibus 
christifidelibus cuiusvis ordinis aut conditionis » summopere commendatur 
« Communio frequens et quotidiana, utpote a Christo Domino et a catho- 
lica Ecclesia optatissima; ita ut nemo, qui in statu gratiae sit et cum recta 
piaque mente ad S. Mensam accedat, prohiberi ab ea possit ». 

Inibi praeterea sub n. 7 statuitur: « Communio frequens et quotidiana 
praesertim in religiosis Institutis cuiusvis generis promoveatur..;; quam 
maxime quoque promoveatur in clericorum Seminariis, quorum alumni 
altaris inhiant servitio, item in aliis christianis omne genus ephebeis ». 

Quin imo, ut laudabilis ac valde Deo acceptus Communionis quotidia- 
nae usus efficacius in dies ubicumque propagetur, atque uberiores fructus 
edat, Sanctitas Sua nedum die 30 maii 1905? omnibus christifidelibus, qui 
devote recitaverint orationem pro pii usus quotidianae Communionis pro- 
pagatione, indulgentias tribuit, verum etiam per Decretum Urbis et Orbis, 
diei 14 februarii 1906 a Sacra Congr. Indulgentiis Sacrisque reliquiis 
praeposita datum, ? benigne elargitus est,ut per quotidianam Communio- 
nem lucrari possint omnes indulgentiae, absque onere confessionis hebdo- 
madariae. 

Quanto cum obsequio universim, et quam laetanter apud plures excep- 
tae sint benignae S. Sedis dispositiones et declarationes hac de re, probant 

litterae quamplures Episcoporum, ac Superiorum Ordinum religiosorum 
ad S. C. directae, nec non ephemerides non paucae, quae de Decreto diei 
20 decembris 1905 egerunt. 

At una simul dubia et postulationes ad S. C. exhiberi coeperunt, inter 
quae duo potissimum peculiarem considerationem merentur, quae nempe 
respiciunt iuvenes nuper ad S. Mensam admissos et infirmos chronico morbo 
laborantes. 

En quae ad rem scribebat religiosus vir e Belgio: 

« D'abord, les pauvres malades resteront-ils seuls exclus des faveurs du 
Saint-Siége? Ceux qu'une infirmité chronique ou prolongée empéche d'ob- 
server dans toute sa rigueur le jeüne eucharistique, n'obtiendront-ils pas 
quelque adoucissement, de maniére à n'étre pas privés, durant de longues 
semaines, du Pain de Vie? Actuellement la plupart des prétres ne croient 
pas pouvoir accorder la Communion, sauf à ceux qui ont recu les sacre- 
ments des mourants, et dans la période oü le danger persiste. 

« Une autre vceu concerne les enfants. Le Décret du Saint-Pére, quoique 
recu avec la plus entiére soumission, ne détruit pas subitement l'effet de 
longs préjugés, puisés dans l'étude et accrus parla pratique. Pour ce motif, 
des prétres sages et pieux redoutent qu'on ne se montre encore hésitant et, 
sévére pour accorder la Communion quotidienne aux jeunes enfants. Leur 
crainte s'augmente de ce que le mot ephebeis du Décret; pourrait étre res- 
treint, par des esprits prévenus, aux seuls adolescents. Il est pourtant 
certain, et par la raison et par l'expérience, qu'il importe avant tout de 
faire communier les plus jeunes enfants, afin qu'ils s'imprégnent de la gráce 
de Notre-Seigneur — zmbuantur Christo — avant que les passions n'aient 
ravagé leurs coeurs. Hélas! trop souvent maintenant c'est le contraire et 
la difficulté grossit doublement et de faire accepter un reméde aussi né- 
cessaire, et de détruire les effets déjà si profonds, dans l'esprit, dans 
le corps et dans la volonté, des passions mauvaises aux quelles les 
enfants sont plus exposés que jamais. Les prétres qui pensent ainsi, 
vous offrent leurs humbles et instantes priéres pour que Sa Sainteté 
daigne redire avec autorité à tous les prétres la parole de Jésus-Christ: 
Sinite parvulos. venire ad me! Leurs voux seraient complés si en méme 
temps l'exemple de Cottolengo, de Don Bosco, et d'autres apótres, si 
saints et si éclairés, de l'enfance, était publiquement loué et proposé à 
l'imitation ». 

Sciendum est enim in pluribus dioecesibus morem hucusque fuisse, quod 
pueri et puellae ad primam Communionem semel admissi, prohibebantur 
de 5. Synaxi cito iterum participare; imo alicubi nonnisi post annum ad 
novam eucharisticae Mensae participationem accedere permittebantur, in 
nova nempe solemni functione primae Communionis. 

Unde clarissimus vir rogavit S85hum D. N. ut dignaretur duo haec dubia 
resolvere: 

I. Quotidiana Eucharistiae sumptio in catholicis ephebeis suaderi ne debet 
etiam pueris quibuscumque post susceptam primam Communionem? 

IT. Infirmis, qui diuturno morbo laborant, nec naturale ieiunium in sua 

integritate observare queant, nullum remedium suffragari potest, ne Pane eucha- 
ristico tam longo tempore priventur? 

Cum autem Sanctitas Sua huius negotii examen ad S. H. O. remiserit, 
nonnulla de more hinc inde quoad utrumque dubium adnotabo. 

Et quoad primum rationes quae militant ad continendos pueros a fre- 
quenti S. Synaxis participatione ita plerumque exponuntur. 

Ipsi enim non ea adhuc discretionis mente praediti apparent, quae re- 
quiritur ad hoc, ut digne et efficaciter sumere frequenter valeant SS. Corpus 
Christi: Quum praeterea a rebus sensibilibus et extrinsecis facile abstrahan- 
tur, atque facilius a contemplatione mysteriorum Dei avertantur, saepe 
saepius absque debita praeparatione et gratiarum actione ad S. Euchari- 
stiam accedere solent, sacramentum periculo irreverentiae ita exponentes. 

Iamvero, uti docet Card. Bellarminus (De sacram. Euchar., lib. 4, 
cap. 23), «ex duobus malis semper est eligendum minus malum: est autem 
minus malum, ut homines aliqui careant bono non necessario, quam ut 
sacramentum Dei evidenter periculo irreverentiae exponatur ». In casu igi- 
tur, cum pueri quotidiana Communione non necessario indigeant, nec sine 
irreverentia eis dari possit, consultius eisdem deneganda esse videtur. 

Accedit quod per nimiam Communionis quotidianae commendationem 
maior in pueris foveri potest hypocrisis, qui proinde vi etiam metus reve- 
rentialis in maiora quoque sacrilegia prolabuntur. Unde Tarino (77 libro 
del buon pastore), quamvis moneat rectorem clericorum in Seminariis degen- 
tium, ut in genere frequentiam sacramentorum, praesertim vero Communio- 
nis, indigitet, addit tamen: « Ma ti guarda assai dal dire a qualcheduno che 
si accosti piü di frequente alla Comunione, perché le tue parole potreb- 
bero essere causa di sacrilegio e d'ipocrisia ». 

Quinimo Innocentius XI in Bulla Cum ad aures, diei 12 februarii 1679, ! 
normam tradens Communionis quotidianae concedendae, eam dimetiendam 
esse docet « ex conscientiarum puritate et frequentiae fructu, et ad pieta- 
tem profectu». Quae omnia difficulter verificantur in pueris, qui, utpote 
a vehementibus passionibus moti, conscientiae anxietatibus agitantur, in 
peccata saltem venialia prolabuntur, atque parum vel nihil pietatis augmenti 
ostendunt. 

Demum in ipso Decreto H. S. C. sub n. 7 edicitur, ut haec Commu- 
nio «quam maxime promoveatur in clericorum Seminariis..., item in aliis 
christianis omne genus ephebeis ». Quapropter non satis patet Communio- 
nem in casu aliis pueris, qui extra dicta loca seu in medio saeculi versan- 
tur, suaderi. Insuper ephebus idem est ac pubes, qui, iuxta ius romanum 
et canonicum, iam ad annos 14 pro maribus, et 12 pro feminis pervenerit, 
et apud Graecos, teste Forcellini, qui decimum sextum aetatis annum atti- 
gerit. Ideoque pueri exclusi videntur. à 

At ex adverso non minora stant pro frequenti puerorum Communione. 
Atque in primis suffragatur vetus plurium ecclesiarum disciplina, vi cuius 
sacramentum Eucharistiae parvulis quoque concessum fuit, ut late probat 

Card. Bona (Rerum liturg., lib. 2, cap. 12, n. 2). Tunc temporis in usu 
erat, ut quicumque baptizabantur, sive adulti sive infantes, una simul Pane 
eucharistico reficerentur. Quae quidem praxis, quamvis tractu temporis 
abolita fuerit, tamen minime reprobanda est, quum et ipsum Conc. Trid. 
(Sess. 21, cap. 4, de Comm.) dicat: « Neque ideo damnanda est antiquitas, 
si eum morem in quibusdam locis aliquando servavit». Et merito; nam, ut 
habet Bellarminus (loc. cit., lib. z, c. 7), «infantes in baptismate ius acqui- 
runt ad Eucharistiam percipiendam ». 

Quocirca factum est, ut primis Ecclesiae saeculis pueri ante mensam 
assisterent, atque primi post clericos communicarent; item si multae parti- 
culae Corporis Christi superessent, sacerdotes pueros incorruptos accerse- 
rent, qui eas comederent, quemadmodum idem Card. Bona (loc. cit.) ex 
pluribus testimoniis refert. Nulla igitur habetur ratio cur haec frequens, 
imo et quotidiana Communio hodierno tempore non sit pueris maxime 
consulenda. 

Idque eo vel magis quia necesse omnino est, ut pueri, antequam passio- 
nibus praeveniantur, Christo imbuantur, et ita maiori vi repellere possint 
conatus diaboli, carnis, aliorumque internorum et externorum hostium. Ad 
rem in aureo libro De zmitatione Christi (lib. 4, cap. 3) haec leguntur: « Proni 
enim sunt sensus hominis ad malum ab adolescentia sua; et nisi succurrat 
divina medicina, labitur homo mox ad peiora... Retrahit ergo sancta Com- 
munio a malo et confortat in bono». Eucharistia enim sacramentis novae 
legis accensetur, quae gratiam tum sanctificantem tum sacramentalem con- 
ferunt ex opere operato, quandocumque obicem in suscipiente non reperiant, 
Nec plus aliquid obicis in pueris quam in adultis expectandum est ex opere 
operantis, quia, praeterquamquod ignorantia in pueris ab innocentia com- 
pensaretur, inconsideratio eorum ac levitas nimis urgenda non est. 

Unde De Segur (La SS. Comunione) haec inter alia habet: «I giovanetti, 
al pari degli adulti, possono e debbono comunicarsi spesso. Nostro Signore 
non richiede da loro, se non quel che son capaci di dargli; ed egli conosce 
meglio di noi questa leggerezza che ci spaventa; ma egli sa altresl, e molto 
meglio di noi, che l'innocenza é pià prezioso di tutti i tesori, che il demonio 
vuol rapirla ad essi per tempo, e che la sola Comunione puo difenderli dalle 
astuzie del nemico... Per ben comunicarsi basta ricevere il Salvatore con 
buona volontà. Ció si avvera tanto nei fanciulli che negli adulti; e l'espe- 
rienza fa conoscere che nella buona volontà di un fanciullo, che ha fatta 
la sua prima Comunione, si trova la sincerità piü schietta. Egli ama Gesü 
Cristo, egli lo desidera; e perché non darglielo? Bene spesso egli é degno 
di riceverlo piü di noi altri, che non apprezziamo la di lui pietà... La legge- 
rezza non fa ostacolo alla santa Comunione, se non quando 6 volontaria... 
I ragazzi son leggeri, si, ma son buoni ed affettuosi; e perció al bisogno 
che hanno di amare, fa d'uopo dare il suo vero alimento. Bisogna far loro 
amare Gesü Cristo, e a tal fine metterli spesso in intimo rapporto con lui. 
I loro difetti, per quanto sieno reali, hanno poca consistenza; ed é appunto 
la pietà quella che impedisce a questi difetti di diventar vizi ». 

Hoc dumtaxat modo verificari potest illud verbum Domini: Sinite parvu- 

Jos venire ad me, talium est enim regnum coelorum. Regnum autem coelorum 
in terris nonnisi Eucharistia est, quae instituta fuit ad vitam spiritualem 
conservandam ac nutriendam. 

Quaenam praeterea sit hac de re mens Ecclesiae, hodiernis praesertim 
temporibus, luculenter apparet ex litteris, quibus Card. Antonelli, Secre- 
tarius Status S. S., de speciali Pii IX mandato, die 12 martii 1866 plurium 
Episcoporum Galliae attentionem et sollicitudinem excitat, ut rectam se- 
quantur normam, pueros ad sacramentorum frequentiam admittentes. Scri- 
bit enim: «... Que méme aprés les avoir admis (nempe infantes) pour la 
premiére fois à la table eucharistique, on a coutume de les en tenir éloi- 
gnés pendant long-temps, leur défendant, dans certains endroits, de com- 
munier au temps de Páques, l'année qui suit leur premiére Communion. 
Qu'enfin il y a méme des séminaires oü régne l'usage d'éloigner pour plu- 
sieurs mois les jeunes éléves du sacrement de l'Autel, sous prétexte d'atten- 
dre une plus müre préparation. Sachant combien la fréquentation des 
sacrements de pénitence et d'eucharistie importe à la garde et à la conserva- 
tion de l'innocence dans les enfants; sachant que cet usage fréquent des 
sacrements contribue admirablement à alimenter et fortifier la piété nais- 
sante dans les jeunes cceurs auxquels elle fait embrasser avec ardeur les pra- 
tiques de notre sainte religion...; le Saint-Pére, désireux de voir modifier 
un systéme si mal entendu et si préjudiciable aux intéréts spirituels des 
jeunes enfants, m'a chargé d'appeler sur cet abus l'attention de V. S., 
afin de parvenir à réformer, dans un sens plus conforme à l'esprit, et à 
la discipline de l'Eglise, ce défectueux systéme de soins spirituels à l'égard 
des enfants ». 

Hoc idem eruitur ex Decreto ab hac S. C. die 20 decembris 1905 edito, 
in quo omnibus christifidelibus commendatur frequens ac quotidiana Commu- 
nio; necnon ex duobus aliis superius recensitis Decretis S. C. Ind. et 
SS. Rel., quibus hac de causa speciales indulgentiae ac privilegia omnibus indi- 
scriminatim fidelibus conceduntur. Inter quos proinde etiam pueros, qui 
usum rationis adepti sunt, quique primam perceperunt Communionem, non 
est dubium recensendos esse. Haec S. C. mandavit quidem, ut in clericorum 
Seminariis aliisque christianis omne genus ep/tebeis quam maxime foveatur 
quotidiana Communio, sed praeterquamquod heic sermo est de peculiari 
commendatione Seminariis ac ephebeis facta, quin alii fideles excludantur, 
vox ephebeorum lato sensu accipienda esse videtur, ut nempe significet omnia 
pia Instituta, in quibus etiam pueri instruantur atque educentur. d 

Ex quibus omnibus non immerito infertur quotidianam Eucharistiae 
sumptionem non solum adultis sed etiam pueris summopere suadendam 
esse. 

Quod alterum quaestionis punctum notum Eris Patribus est, S. C. S. Offi- 
cii concedere solere, nostro aevo largius ac benignius quam olim, ut senio 
aut chronica infirmitate laborantes, et naturale ieiunium servare non valen- 
tes, semel in hebdomada vel etiam pluries, si agatur de monialibus aut piis 
ac religiosis viris, ad S. Mensam accedere possint, aliquid prius per modum 
potus quamvis sumpserint. 

Verum occasione arrepta Decreti diei 20 decembris 1905, aliquid am- 
plius postulari videtur, et super hoc sententia EE. PP. requiritur, an sci- 
licet et quaenam nova disciplina hac de re possit opportune induci. 

Uti patet, heic sermo non est de infirmis graviter aegrotantibus atque in 
proximo mortis periculo versantibus, qui etsi non ieiuni, ad Eucharistiam 
per modum Viatici sumendam admitti possunt ac debent. Rituale enim 
Romanum (tit. 4, cap. 4, n. 3 et 4) ad rem statuit: «Pro Viatico autem 
ministrabit (parochus) cum probabile est, quod (Znfirmus) eam amplius 
sumere non poterit... Poterit quidem Viaticum brevi morituris dare non 
ieiunis ». Consuetudo autem Ecclesiae, ut habet Reuter (Neo-confessarius, 
part. 3, cap. 6,n. 3) «videtur absolute a praecepto ieiunii eximere periculose 
infirmos, si commode non possint manere ieiuni ». 

Aliqua dumtaxat extat dissensio inter doctores in praefiniendo temporis 
spatio, quod intercedere deberet ad hoc, ut infirmo periculoso, intra eamdem 
infirmitatem, iterum dari possit Viaticum. Sunt enim qui cum Navarro, 
putant multum temporis inter unam alteramve Communionem intercedere 
debere; alii unum mensem; alii decem, octo aut etiam tres dies; alii denique 
cum Laymann (Summ., lib. 5, tract. 4, cap. 6, n. 20) toties quoties devotio 
et dispositio poenitentis hoc suadeat, ac proinde singulis quoque diebus. 
Cfr. S. Alphonsus (6, 2, 85, d. 1), Ferraris (verb. Infirmitas, n. 21), De Lugo 
(De Sacr. Euch., disp. 15, sect. 3, n. 64) etc. Practice autem quae vera, 
quae pia, quae iusta'sit doctrina, tradit Benedictus XIV (De Syn. dioec., 
lib. 7, cap. 12, n. 4): « Ne parochi renuant sanctissimam Eucharistiam ite- 
rato deferre ad aegrotos, qui etiam perseverante eodem morbi periculo, 
illam saepius per modum Viatici, cum naturale ieiunium servare nequeunt, 
percipere cupiunt ». 

Sed missa quaestione de infirmis graviter decumbentibus, si discussio 
fiat de infirmis chronicis aliisque diuturno morbo absque discrimine laboran- 
tibus, ne vetus disciplina mutetur, stat in primis dispositio Ritualis Romani, 
quae ita sonat: « Coeterisinfirmis, qui ob devotionem in aegritudine commu- 
nicant, danda est Eucharistia ante omnem cibum et potum ». 

Accedit quod si a lege generali ieiunii cum infirmis extra mortis pericu- 
lum dispensaretur, non pauci abusus obrepere possent. 

Praetermisso enim parochorum incommodo, quod grave fieri posset, 
si praesertim plures infirmi in paroecia haberentur; considerandum insuper 
est, iuxta Rituale Romanum (loc. cit., n. 6, 7 et 8) S8inum Sacramentum 
infirmis deferendum esse manifeste atque honorifice. Et Sacra Rituum 
Congregatio in Mantuana, diei 6 februarii 1875, n. 3337,! uti abusum eli- 
minandum decrevit consuetudinem ad infirmos Viaticum deferendi secreto, 
sine ullo exterioris cultus signo, nisi adsint gravia motiva sic agendi. 

Ast si chronici ad Communionem admittantur non ieiuni, et excitentur 
ad S. Synaxim frequenter suscipiendam, delatio SSiiae Eucharistiae, vel 
paullo frequentius per vias et in infirmorum aedes deferri oporteret; et id 
vix aut ne vix quidem cum debita reverentia fieri posset. 


1 Cf. N. 6068. 

Firma autem lege hucusque vigente, et devotioni ac pietati infirmorum 
succurrendo per opportuna indulta, incommodis hucusque expositis aditus 
maneret praeclusus. Unde nil innovandum videretur. 

Ex altera vero parte observari potest legem ecclesiasticam ieiunium natu- 
rale etiam aegrotis praescribentem, antequam S. Communionem ipsi sumant, 
datam esse tum ad praecavendos abusus quorumdam qui, potu et escis 
repleti, ad S. Mensam accedere non verebantur, tum ad reverentiam exco- 
endam erga augustissimum Sacramentum. Atqui cum infirmis chronicis 
praefati abusus contingere non possunt: nec reverentia erga Sacramentum 
ob ieiunii defectum in casu infirmitatis detrahitur, nam causa excusans 
intercedit. Ergo videtur adesse ratio ad legis moderationem inducendam. 

Aliunde quum omnibus indiscriminatim christifidelibus consulatur quo- 
tidiana vel saltem frequens Communio, nulla adest ratio cur infirmis, qui 
ieiunium servare non possunt, hoc prohibitum sit. Idque eo vel magis 
quod ipsi maiori detinentur necessitate vescendi Corpore Christi. 

Observari insuper posset quod lex ieiunii naturalis sit ecclesiastica: et 
Concilium Constantiense (Sess. r3), quamvis edicat quod «huiusmodi 
sacramentum non debet confici post coenam, neque a fidelibus recipi non 
ieiunis », addit tamen: « nisi in casu infirmitatis aut alterius necessitatis ». ! 

Lex itaque ieiunii, utpote ecclesiastica, urgenda non nimium videtur; 
nec unquam ita, ut videatur pugnare cum iure fidelium recipiendi sacra- 
menta. Si enim rigide, ut hucusque consuevit, accipiatur, non raro fidelem 
ab hoc divino subsidio impediret. 

Quoad incommoda vero, quae superius indicata sunt, forsan distinctio 
fieri potest inter eos qui degunt in Seminariis, in monasteriis utriusque 
sexus, in nosocomiis, aliisque piis Institutis, a ceteris qui in privatis domi- 
bus versantur, nec privilegio oratorii domestici fruuntur. 

Liquet autem incommoda superius recensita non posse contingere quoad 
infirmos prioris conditionis; eo vel magis quia Sacra RR. C. die 7 fe- 
bruarii 1874, n. 3322, permisit, ut in piis domibus nosocomiisque Eucha- 
ristia deferatur modo minus publico et solemni. 

Quoad ceteros vero succurri posset, dando Ordinariis potestatem, ut 
saltem. in maioribus anni festivitatibus, eisdem per opportunas dispensa- 
tiones occurrant. 

De cetero prudentia ac sapientia Emorum Patrum ut semper, ita etiam 
in praesenti causa quae iusta, quae aequa sint statuet. Quare, etc. 

Die, etc. Sacra, etc. respondit: Ad I. Sacrae Communionis frequentiam 
commendari iuxta articulum primum Decreti etiam pueris, qui ad sacram Men- 
sam iuxta normas in Catechismo Romano, cap. 4, n. 63, semel admissi, ab eius 
frequenti participatione prohiberi non debent, sed potius eos ad id hortari, 
reprobata praxi contraria alicubi vigente. 

Ad. II. Iuxta mentem, facto verbo cum SSrho.? 

[Thesaurus Resolutionum, tom. 165, p. 1095-1105]. 


1 Cf. N. 44. 
? Cf. N. 4331. 


842 Curia Romana 


4330. 
S. C. C., decr. 24 nov. 1906. 


Decreto diei 20 mensis iulii 1898, quod incipit A4 prznis, Emi S. C. Con- 
cilii Patres, probante v. m. S. P. Leone XIII, circa excardinationem et 
incardinationem clericorum eorumque subsequentem ordinationem, haec 
quae sequuntur statuerunt; ! 

Sed pluribus in locis mos iam pridem invaluerat, ut quaedam litterae 
quasi excardinatoriae, seu. excorporationis aut exeat nuncupatae, laicis quo- 
que traderentur, eodem ferme modo ac pro clericis fieri consueverat: quibus 
litteris Episcopus originis laicum suae dioecesis subditum dimittebat, et ius 
nativum, quo pollebat eum in clericalem statum adscribendi, in alium Ordi- 
narium transferre eique cedere videbatur: et vicissim hic illum suscipiens 
eum proprium subditum sibi facere, et qua talem ad primam tonsuram et 
SS. Ordines promovere libere posse arbitrabatur, quin aut ratione do- 
micilii aut ratione familiaritatis subditus sibi esset iuxta constitutionis 
Speculatores praescripta. ? 

Porro evulgato decreto A4 przmis, de huius praxis legitimitate disputari 
coepit, et plura dubia hac de re ad S. Sedem delata sunt. 

Quapropter de mandato SSii quaestione semel et iterum in hac S. Con- 
gregatione examinata, tandem die rs septembris r9o6 Emi Patres cen- 
suerunt, permitti posse, si Sanctitas Sua id probaverit, ut praefatae litterae, 
quibus laici a propria dioecesi dimittuntur, ab Ordinariis concedantur, 
earum vi extradioecesanus fieri proprius valeat Episcopi benevoli receptoris, 
et hoc titulo ad clericalem tonsuram et ad SS. Ordines ab eo promoveri; 
dummodo tamen: 

19, Dimissio ab Episcopo proprio ex iusta causa, in scriptis et pro 
determinata dioecesi concedatur. 

20. Acceptatio ne fiat nisi servatis regulis, quae pro clericis zcardi- 
nandis statutae sunt, et superius sub num. 2, 3, 4 et 5 recensentur; et ser- 
vato quoque decreto Vetuit diei 22 decembris 1905 quoad alumnos a Semi- 
nariis dimissos. ? 

3*. Sed iuramentum ad tramitem constitutionis Speculatores requisi- 
tum, praestandum esse ante clericalem tonsuram. Verum cum obligatio 
permanendi in dioecesi non propria, eique in perpetuum serviendi, ante 
maiorem aetatem non sine difficultatibus et periculis suscipi possit, caven- 
dum esse ab Episcopis, ne ad clericalem tonsuram admittant, qui aetate 
maior non sit. 

Facta autem de his omnibus relatione SSio D. N. Pio Papae X ab 
infrascripto Secretario in audientia diei 16 septembris 1966, Sanctitas Sua 


IEOTIN EIS07: 
SECEENI SESS 
3 Cf. N. 4327. 

deliberationem Em. Patrum probavit et confirmavit, mandavitque, ut evul- 
garetur per litteras S. C. Concilii, ut omnibus ad quos spectat lex et regula 
esset, contraris quibuslibet minime obstantibus. — Vincentius Card. Epi- 
' scopus Praenestinus, Praefectus. - C. De Lai, Secretarius. 

[Collectanea S. C. de Prop. Fide, vol. II, n. 2240. - Cf. etiam Acta 
S. Sedis, vol. XXXIX, p. 600-603]. 


4331. 
S. C. C., decr. 7 dec. 1906. 


Post editum de frequenti et quotidiana SS. Eucharistiae sumptione decre- 
tum die 20 mensis decembris 1905, concessasque a S8iho D. N. Pio Pp. X 
die 30 mensis maii eiusdem anni ? indulgentias omnibus Christi fidelibus, 
qui certas preces devote recitaverint pro quotidianae Communionis propa- 
gatione; post additum praeterea decretum Urbis et Orbis, die 14 mensis 
februarii 1906 a S. C. Indulgentiarum et Reliquiarum, ? cuius decreti vi 
possent Christi fideles per quotidianam Communionem lucrari omnes 
indulgentias, absque onere confessionis hebdomadariae, vix dicere est, 
quanta laetitia benignae huiusmodi S. Sedis dispositiones exceptae sint, 
praesertim ab Episcopis et moderatoribus religiosorum Ordinum. Excitato 
inde studio fovendae pietatis, quaesitum est, si quo forte modo consuli 
posset aegrotis diuturno morbo laborantibus et eucharistico Pane haud 
semel confortari cupientibus, qui naturale ieiunium in sua integritate ser- 
vare nequeant. Quare supplices ad hoc preces delatae sunt SSino D. N. 
Pio Pp. X; qui, re mature perpensa auditoque consilio S. Congregationis 
Concilii, ^ benigne concessit, ut infirmi, qui iam a mense decumberent 
absque certa spe ut cito convalescant, de confessarii consilio S$8;ham Eucha- 
ristiam sumere possint semel aut bis in hebdomada, si agatur de infirmis 
qui degunt in piis domibus, ubi SS8tum Sacramentum adservatur, aut pri- 
vilegio fruuntur celebrationis Missae in Oratorio domestico; semel vero 
aut bis in mense pro reliquis, etsi aliquid per modum potus antea sumpse- 
rint, servatis de cetero regulis a Rituali Romano et a S. Rituum Congrega- 
tione ad rem praescriptis. Praesentibus valituris, contrariis quibuslibet non 
obstantibus. 

[Collectanea S. C. de Prop. Fide, vol. II, n. 2242. - Cf. etiam Acta 
S. Sedis, vol. XXXIX, p. 603, 604]. 


1 Cf. N. 4326. 
2 Acta S. Sedis, vol. XXXVII, p. 794, 795. 
SE(OEIEINSOSTA3 
4 Cf. N. 4329. 

4332. 
S. C. C., Asten., 26 ian. 1907. 


In urbe Astensi, extructis coemeteriis publicis, Episcopus Lobetti, ne 
parochi longiori et incommodiori cadaverum  associatione gravarentur, 
inhaerens constitutionibus synodalibus praedecessoris Episcopi Caissotti, 
die 13 nov. 1835 decretum edidit, quo statutis poenis prohibuit quominus, 
iustis absolutis funebribus in paroeciali ecclesia, parochi vel eorum coadiu- 
tores sub quolibet titulo aut praetextu, etiamsi devotionis aut pietatis, defun- 
ctorum cadavera ad coemeterium comitentur. Inde factum est, ut cadavera, 
post expletas a parocho exequias, a coemeterii capellano et quandoque 
etiam ab aliis sacerdotibus ad parentum defuncti invitationem, cum proces- 
sione et confraternitatum interventu ad coemeterium deferantur. 

Praeterea in eadem urbe si peregrinus vel parochianus in alio loco defun- 
ctus sed in coemeterio civitatis Astensis tumulandus, ad portas vel stationem 
viae ferreae eiusdem civitatis deferatur, aliquando capellanus coemeterii, 
sola parentum invitatione, absque parochi licentia, cum bireto et cotta et 
confraternitatum interventu ad cadavera recipienda se confert, eademque, 
dicto Ps. Miserere, ad coemeterium comitatur; quin etiam in coemeterii 
oratorio saepe preces exequiales solemniter peragit; et hoc agit sive iusta 
funebria persoluta in loco decessus iam fuerint, sive cadavera benedictionem 
tantum privatam in aliquo nosocomio a parocho vel capellano receperint, 
sive neutrum peractum sit. 

Nunc parochis civitatis Astensis instantibus, sequentia dubia pro solu- 
tione subiiciuntur: 

I. 4n sustineatur decretum Episcopi Lobetti, et consuetudo, qua associatio 
ab ecclesia funerante ad publicum coemeterium fit non a parocho vel eius dele- 
gato, sed a coemeterii capellano vel ab alio sacerdote ? 

II. 4n sustineatur consuetudo, qua capellanus coemeterii peragit functiones 
funereas cadaverum, quae aliunde in civitatem Astensem deferuntur et deinde 
tumulantur in publico coemeterio? 

Parochi quoad primum dubium negant capellano coemeterii vel cuilibet 
sacerdoti non parocho ius comitandi cum pompa solemni cadavera ab 
ecclesia funerante ad publicum coemeterium. Si hoc ius, aiunt, illis com- 
. peteret, id esset vel ex iure communi, vel'ex iure particulari, vel ex consue- 
tudine. Atqui nullum ex praedictis capitibus suffragatur. 

Et sane non suffragatur ius commune. Ex hoc enim habetur, nonnisi 
parochum posse et debere privative quoad alios comitari cadavera suorum 
parochianorum ad sepulcrum, quum aequum. non sit lucrum associationis 
lis denegare, qui defunctis, dum viverent, officium pastoris exhibuerunt, 
migrantibus adstiterunt, mortuis ritus exequiales peregerunt. Quod si in ali- 
quo casu hoc ius non recognoscitur parochis, uti nominatim cautum est in 
efferendis monialium cadaveribus, haec tamen semper additur conditio « ut 
id fiat absque pompa solemni et defunctus recto tramite deferatur ad coe- 
meterium »; secus ius exigit, ut interveniat parochus. 

Non suffragatur ius particulare dioecesanum. Decretum enim Episcopi 
Lobetti id interdicit parochis et vicecuratis, quin aliis sacerdotibus, ne capel- 
lano coemeterii quidem excepto, ius aliquod tribuat. 

Demum neque id adstruitur ex consuetudine. Nulla enim invalescere 
potuit consuetudo favore coemeterii capellani, quia parochi ex praefato 
decreto erant impediti: et scitum est quod: contra non valentem agere non 
currit praescriptio. Praeterea hoc munus coemeterii capellanus non exercuit 
4) neque privative quoad alios, nam constat alios quoque sacerdotes, a paren- 
: tibus defuncti requisitos, hoc munere functos fuisse et fungi; b) neque con- 
stanter et iure quasi suo, sicuti patet ex testimonio sacerdotis Lini Bigliani, 
qui per annos duodecim eiusdem coemeterii capellanus fuit; c) neque exer- 
cuit toto tempore ad consuetudinem introducendam requisito. Ad praescriben- 
dum enim contra parochum in materia funeraria iuxta De Herdt (Praxis 
Ritualis Romani, cap. 7, $ 3, pag. 123) consuetudo annorum 4o cum titulo, 
vel immemorabilis sine titulo, et in utroque casu intercedere debet bona 
fides. Sed in casu praeterquamquod nullus habetur titulus, et nulla con- 
suetudo immemorialis, deest etiam bona fides. 

Nec dicatur quod hoc ius neque parochis competat, cum obstet decre- 
tum Episcopi Lobetti; nam hoc decretum non est sustinendum, quia fuit 
nullum ab initio. Firmitate enim carent constitutiones synodales, quae 
iuri communi adversantur, ait Benedictus XIV (De Syn., lib. 12, cap. 1, 
n. 81); ideoque a fortiori constitutiones et decreta extrasynodalia, nisi Epi- 
scopus speciales habuerit facultates a Summo Pontifice. Etsi in principio 
decretum Episcopi Lobetti validum fuerit, hanc tamen validitatem amisit 
decursu temporis, sive quia, una excepta civitate Astensi, in desuetudinem 
abiit in omnibus fere paroeciis dioecesis, sive quia totaliter cessavit eius 
finis, quum decretum tunc temporis latum fuerit favore parochorum, ne 
ipsi scilicet a fidelibus compellerentur, absque iusta compensatione, ad 
cadavera consocianda ad novum et remotiorem locum dormitionis. 

Ad secundum dubium quod attinet, parochi negant coemeterii capellano 
vel cuilibet alii sacerdoti ius excipiendi cadavera ad portas civitatis et sta- 
tionem viae ferreae in bireto et superpelliceo, cum confraternitatum pro- 
cessionaliter incedentium interventu, eademque, cum cantu Ant. Exuj/ta- 
bunt Domino et Ps. Miserere, ad locum sepulturae cum pompa solemni 
comitandi. 

Aut agitur, ipsi dicunt, de mortuis, qui sepulturam ecclesiasticam non- 
dum habuerunt, et si petitur, cum sit functio stricte parochialis, fieri debet 
a parocho, ad quem, dum vivebant, defuncti pertinebant ratione domicilii, 
aut saltem nunc pertinent iure communi et consuetudine, illi parocho, 
in cuius ditione nunc extant. Si vero nulla sepultura petitur, sed simplex 
cadaveris adsociatio ad tumulum, hoc vel non est permittendum, utpote 
contrarium iuri communi et liturgiae, quae iubent omnes christifideles non 
indignos, antequam terrae mandentur, vera sepultura ecclesiastica donari; 
vel, si permittitur, haec adsociatio est parochis reservanda; tenet enim locum 
sepulturae ecclesiasticae, quam defunctorum. conruncti iniuste -BOQUsadt 
Ratione vero pompae solemnis eadem adsociatio evadit functio stricte paro- 

chialis. Aut agitur de cadaveribus alibi iam sepulturae ecclesiasticae donatis; 
et tunc vel altera functio exequialis petitur, et haec, prout supra, evadit 
propria parochorum; vel petitur simplex cadaveris comitatio ad coemete- 
rium, et haec quoque est parochialis, saltem cum perficitur plus minusve 
solemniter. 

Ex altera vero parte capellanus coemeterii sustinet quod a tempore 
decreti Episcopi Lobetti, consentientibus parochis civitatis Astensis, inva- 
luit consuetudo nunquam interrupta, nisi excipias paucos casus gravissimis 
urgentibus causis, qua coemeterii rector seu capellanus pro tempore, post 
expletas in ecclesia parochiali functiones funereas, cadavera ab illa ecclesia 
ad publicum coemeterium comitatur. Consuetudo etiam invaluit, qua idem 
capellanus cadavera, quae aliunde in civitatem Astensem deferuntur, ad 
ianuas civitatis vel ad stationem viae ferreae recipit et pariter comitatur ad 
locum dormitionis. Huius duplicis consuetudinis fit mentio in recensione 
munerum capellani, quae fit in ipso actu quo municipium illum nominat. 

In hoc munere exercendo si capellanus invitatur a defunctorum coniun- 
ctis, percipit emolumentum libellarum decem; si vero agitur de defunctis 
pauperibus, in quo casu nulla fit invitatio, omnino gratis suum munus 
impendit. Praeterea capellanus nominatur a municipio, a quo recipit tenue 
stipendium libell. 340. Si amitteret ius associandi cadavera ab ecclesiis 
tumulantibus et a portis civitatis ad coemeterium, privaretur etiam incerto 
emolumento decem libellarum pro unoquoque cadavere, eiusque conditio 
prorsus miserabilis evaderet, quia dum, ob crebrescentem mortuorum pau- 
perum numerum, augerentur labores et onera, minueretur retributio vel 
prorsus illusoria evaderet; nullusque inveniretur sacerdos, qui munus coe- 
meterii capellani vellet suscipere; quinimo forsitan municipium ipsum offi- 
cium aboleret, vel saltem in personam laicam transferret, quod maximae 
esset iacturae Astensi dioecesi et civitati. 

Tandem parochi ius associandi cadavera ad coemeterium reclamant, 
quia illud ius, ut pars integralis iuris funerandi, nempe levandi et deducendi 
funus ad ecclesiam parochialem, ab hoc nequit disiungi. Si ita res est, paro- 
chi deberent adsociare ad coemeterium non tantum cadavera divitum, 
quando nempe ipsis solveretur emolumentum decem libellarum, sed etiam 
cadavera pauperum, quae adsociantur omnino gratis. Atqui hoc ius minime 
reclamant. Quare, etc. 

Die, etc. Sacra, etc. respondit ad I. Negative et servetur ius commune, 
ac parochi omnium suorum parochianorum etiam pauperum cadavera decenter 
comitentur ad coemeterium. 

Ad II. Detur. resolutio in. Novarien., Funerum, 27 maii 1893 et 22 iu- 
nii 1895. Et ad mentem. 

[Thesaurus Resolutionum, tom. 166, p. 6-14]. 

4333. 
S. C. C., Bononien., 23 febr. 1907. 


Antonius Damiani diaconus a decimo suae aetatis anno laborare coepit 
morbo epileptico, qui primitus saepius duorum nempe vel trium dierum 
spatio, sed postea, remediis adhibitis, rarius, plurimis scilicet mensibus 
interiectis, et usque ad decem et octo menses, imo etiam usque ad tres 
annos apparere solitus fuit. Postrema vice ipse eodem morbo correptus est 
paucis diebus ante diem, in qua promovendus erat ad s. presbyteratus ordi- 
nem, nempe mense decembri 1905. De hoc edoctus Erus Archiepiscopus 
prudenter eius ordinationem suspendit. Quare diaconus Damiani huic 
S. C. supplicem libellum obtulit pro dispensatione obtinenda ab huiusmodi 
defectu, suam petitionem confirmans testimonio medici curantis, qui ex 
evolutione ipsius morbi iudicabat ipsum posse quamprimum plenam sani- 
tatem recuperare. 

Hisce ablegatis precibus pro informatione ad Ertum Archiepiscopum, 
hic alium medicum, nempe Herculem Fabbri, consuluit, qui cum retulisset, 
haec 8. C. die 20 febr. 1906 respondit: Dilata. 

Praeterlapsis autem nonnullis mensibus, diaconus Damiani iterum institit 
pro gratiae concessione, allegans medici curantis testimonium, quo decla- 
rabatur non amplius se eidem morbo fuisse obnoxium, imo optima frui 
valetudine. Et haec S. C. die 34 sept. 1906 acceptas preces denuo remisit 
ad eumdem Archiepiscopum, ut referret, an orator ex dicto morbo ita con- 
valuerit ut, salva reverentia sacri ministerii et ad normam ss. canonum, 
ad ss. ordines promoveri posset. Archiepiscopus literis diei 19 sept. 1906 
exhibuit attestationem proprii medici Iulii Melotti, referentis agi in casu 
de vera epilepsia sed levi; qui medicus insuper addebat adhibitis remediis 
praescriptis posse oratorem convalescere ad ministerium ecclesiasticum recte 
exercendum. Archiepiscopus autem in suis litteris plurimum commendabat 
eumdem Damiani propter eius excellentes animi dotes, et gratia dignum 
iudicabat. 

Inter irregulares communiter recenseri caduco morbo laborantes seu 
epilepticos docent can. 3 Communiter , dist. 33; can. 10, Praecipimus, dist. 34 ; 
nec non canonistae hos textus interpretantes, uti Reiffenstuel (lib. 1. Decret., 
t. 20, n. 19), Devoti (lib. r, de elect., t. 7, p. 6) aliique, quibus est etiam 
consona praxis constans huius S. C. Profecto si expendatur relatio medi- 
corum Melotti et Fabbri, clare resultat agi in casu de vera epilepsia, ita ut 
dici non possit, in futurum remotum et vitatum esse periculum relapsus. 

Adde etiam obstaculum gratiae concessioni gravius apparere, si consi- 
deretur paulisper morbi epileptici natura; nam qui eo afficitur, viribus cor- 
poris deficientibus, vel in terram ruit et extra sensus rapitur, vel convulsio- 
nibus quatitur nervorum, unde omnes actus externi deliberati impediuntur; 
est sane morbus quam maxime distans a reverentia et securitate requisita 
in sacro ministerio exercendo, unde qui eo morbo afficitur, ad ss. ordines 


848 Curia Romana 


est omnino inhabilis, et dispensationi locus esse non solet. Quare, inliaerendo 
disciplinae huius S. C., vel gratia esset deneganda, uti factum fuit in Lugdu- 
nen., 26 aug. 1905, ! vel saltem differenda, quoad usque innotesceret de 
perfecta recuperata sanitate, ut in Treviren., 27 ianuarii 1866, et Venetia- 
rum, 12 septembris 1896. ? 

Nec in themate suffragantur speciales circumstantiae, quales profecto 
essent magna utilitas vel necessitas pro dioecesi ob cleri defectum, vel 
extraordinariae dotes oratoris; quum e contra agatur de clerico, qui tenui 
ingenio pollet, uti ipse oratoris patruus fatetur. 

Ex adverso pro concedenda gratia sequentia concurrere possunt. Ín 
primis agitur de levi et sanabili epilepsia, quemadmodum eruitur ex fide 
medicorum Melotti et Fabbri. Constat insuper oratorem ab ultima morbi 
impetitione usque ad praesens, nulli amplius extitisse accessui obnoxium. 

Age vero expendentes canonistae huius morbi naturam, docent epilep- 
ticum, qui iam promotus fuerit, quamvis nondum sanatus, ut habet Ferraris 
(Bibl. Can., verb. Irregularitas, art. 1, n. 12), si raro tamen cadat, posse pri- 
vatim celebrare cum assistentia sacerdotis, qui missam prosequi valeat, si 
alter deficiat; nec absolutam oriri ex huiusmodi infirmitate irregularitatem 
autumant, cum, ut ait Suarez (de censur., disp. 51, sect. 3, n. 17),non prop- 
ter aegritudinem absolute irregularitas incurratur, sed propter impedimen- 
tum perpetuum; infirmitas enim quae sanari potest, vitium corporis sim- 
pliciter 1n iure non vocatur, leg. Inter, 101, ff., de verb. sign. Quod autem 
morbus, quo afficitur in casu orator, raro accidat et sanabilis sit, constat 
ex testimonio peritorum Fabbri et Melotti. 'l'empus vero ad cognoscendum, 
utrum epilepticus dici possit sanatus, est integer annus ab ultimo lapsu, seu 
morbi accessu, uti communiter tenent auctores. Cf. Ferraris (loc. cit.), 
Reiffenstuel (lib. I, Deeret., tit. 20, n. 19), Pirhing (eodem titulo, $ 14). 

Item nec in regesto huius S. C. desunt exempla huiusmodi impertitae 
gratiae; ita in l/olaterrana, 9 iulii 1825 dispensatio concessa fuit diacono 
Belloni, qui, olim comitiali morbo obnoxius, levem deinde corporis exci- 
tationem passus est. Eadem gratia concessa fuitin Bisinianen., 24 nov. 1906 ? 
subdiacono Mariano Rose, licet coarctata ad diaconatum tantum, quamvis 
vix annus ab ultimo morbi accessu effluxisset. Quin aliquid obstent contra- 
riae decisiones: nam in Lugdunen. orator diaconus, qui gratiam implorabat, 
4 vel 5 accessus epilepticos in anno ante petitam gratiam expertus fuerat; in 
aliis duabus causis res erat de clerico sacris ordinibus initiando, dum heic 
agitur de clerico iam ad diaconatum promoto, quo casu Ecclesiae indul- 
gentia benignior evadit. 

Praeterea quoad periculum indecentiae vel admirationis in populo ob 
forte supervenientem accessum morbi, haec animadverti possunt. Primo 
hanc morbi aggressionem plerumque indicia praeveniunt, quae medici appel- 
lant aura epilettica, et quidem haec se produnt duos vel tres horae quadran- 


! "(Thesaurus Resolutionum, tom. 164, p. 994-999. 
? Acta S. Sedis, vol. XXIX, P. 495-498. 

tes ante epilepticum accessum: hinc orator in hisce adiunctis se abstinere 
potest a missae celebratione. Deinde hoc periculum relapsus est valde impro- 
babile, tum quia agitur de persona in iuvenili aetate constituta, cum orator 
natus sit an. 1880, et incoepta cura tales exitus habuit, ut fere sanatus dici 
possit; tum etiam quia in casu non agitur de morbo ingenito seu haeredi- 
tario, ut firmat in ultima informatione Eius Ordinarius, sed potius acqui- 
sito ex sinistris eventibus et passis angustiis et laboribus extraordinariis in 
studiorum curriculo; quae causae deprimentes, uti eas nuncupat medicus 
Fabbri, facile disparebunt post susceptum sacerdotium. Quo vero ad admi- 
rationem in populo, haec facile praecaveri potest, si gratiae concessioni con- 
ditio apponatur, ut ipse celebret in privato oratorio, quo privilegio oratoris 
familia iam fruitur, saltem quoadusque totaliter morbus recesserit. 

Demum prae oculis haberi debent praeclarae dotes morales oratoris, 
quibus tum ab Ero Archiepiscopo, tum a rectore Seminarii et a proprio 
parocho maxime commendatur. Nec omittendum quod gratiae denegatio, 
attenta extraordinaria nervea susceptibilitate oratoris, fortasse determinare 
valeret morbi comitialis renovationem. Quare, etc. 

Die, etc. Sacra, etc. respondit: Arbitrio et prudentiae Eri. Archiepiscopi 
duxta mentem, facto verbo cum Silio. Mens autem est, ut orator celebret in 
oratorio privato cum adsistentia. alterius sacerdotis, usque dum iudicio medici 
non constet de plene recuperata valetudine, et sub lege ut perseveret in vale- 
£udine ipsa assidue curanda. 

[Thesaurus Resolutionum, tom. 166, p. 59-64]. 


4334. 
S. C. C,, De Serena, 23 febr. 1907. 


In dioecesi De Serena post coemeteriorum saecularizationem mos inva- 
luit, ut fere omnia defunctorum cadavera sepeliantur nullis adhibitis reli- 
giosis ritibus, nullo sacerdote comitante nullisque proinde funeribus in die 
obitus vel depositionis, tertia, septima aut trigesima celebratis. Aliquando 
tamen, pluribus transactis mensibus vel etiam annis, parentes defunctorum 
celebrare faciunt suffragia quaedam vulgo dicta entierros à funerales (idest 
tumulationes aut funera), in quibus canitur vel legitur missa funebris cum 
vel sine defunctorum nocturno. 

Porro, quum sanctuarium B. V. M. de Andacollo nuncupatum ac simul 
ecclesiam paroecialem constituens, cui iam a tribus annis tamquam parochus 
praeest Ioannes Linus Sarriugarte, e Congr. Missionariorum Filiorum 
Immaculati Cordis B. M. Virginis, in magna veneratione habeatur penes 
universae reipublicae Cilenae fideles, ex iisdem multi, etiam ex alienis 
paroeciis, ibidem celebrationem dictorum funerum seu suffragiorum com- 
mittere solent. Hoc autem aegre ferens, utpote in suorum rurium parochia- 
lium praeiudicium, sacerdos Robertus Carcason, qui item tribus abhinc 
annis proximam paroeciam vulgo de Recoleta dictam regit, die 7 oct. 1905 
recursum obtulit ad curiam dioecesanam, expostulans, ut sibi restituerentur 

emolumenta, quae occasione funerum pro suis defunctis paroecianis a 
parocho sanctuarii de Andacollo hucusque percepta fuere. Deinde certior 
factus a curia parochus praefati sanctuarii de querelis contra ipsum motis 
ab altero parocho de Recoleta, admisit quidem horum suffragiorum factum, 
sed simul negavit hoc esse contrarium legibus ecclesiasticis, quum illa 
funera non sint iura parochialia sed mere functiones, quae proinde a quoli- 
bet sacerdote celebrari possunt. 

Quibus acceptis curia episcopalis exquirere censuit votum promotoris 
fiscalis, qui, pluribus disputatis de sepulturis et de funeribus, concludit 
suffragia, de quibus in casu, non esse vera funera ecclesiastica a proprio 
defunctorum parocho celebranda. Verum Vicarius generalis die 23 nov. 1905 
extraiudiciale tulit decretum, quo parochus de Andacollo damnatus est ad 
restituenda parocho de Recoleta emolumenta funeraria indebite percepta. 

Contra huiusmodi decretum, die 18 aug. 1906 parochus de Andacollo 
ad hanc S. C. appellavit, petiitque, ut sequentia dubia dirimerentur: 1. 4n 
suffragia, quae sub nomine entierros im dioecesi De Serena celebrantur pro 
defunctis, elapsis pluribus mensibus imo et annis post mortem, sint dicenda 
vera funera ad sensum canonicum, ac proinde censenda iura parochialia; 2. An 
parochus de Andacollo teneatur in casu aliquid restituere barocho de Recoleta. 

Favore parochi de Andacollo haec adnotari possunt. Ex iure communi 
parochis competere videtur dumtaxat ius cadavera associandi ad ecclesiam 
parochialem ibique exequias peragendi, non autem missam exequialem, 
etiam praesente cadavere, celebrandi. Sane missa haec quum ex parte 
fidelium nullimode dici possit obligatoria, accensenda non videtur inter 
iura stricte parochialia. Hoc eruitur ex Rituali Rom. (tit. 6, cap. 1, n. 4) 
ubi inculcatur ut « quantum fieri poterit, missa praesente corpore defuncti 
celebretur ». Iamvero incisum illud quantum fieri poterit non importat prae- 
ceptum sed tantum consilium. Idem confirmatur a quotidiana praxi, vi 
cuius missa exequialis, praesente cadavere, saepe saepius omittitur. Nec dif- 
ficultatem facessit eiusdem Ritualis additio (loc. cit., cap. 3, n. 19): « missa, 
praesente cadavere, non omittatur»; nam haec verba, inspecto universo 
contextu, ut notat Melata (De iure paroch., pag. 28) «non sunt sumenda 
modo quodam comparativo, ita ut inter ea quae omitti possunt, ultimo loco 
sit missa, quae etiam omitti potest, si hora non fuerit congruens aut aliqua 
necessitas obstet ». 

Sed etiamsi detur quod parochus privative habeat ius litandi missam 
exequialem praesente cadavere, non exinde sequitur idem ius retinere etiam. 
postquam corpus defuncti sepultum imo et humatum fuit. Nam praeter- 
quamquod id ex nullo iuris canone eruitur, parochus contentus esse deberet 
emolumentis funerariis, quae eidem obveniunt occasione exequiarum, sive 
celebretur sive omittatur missa funeralis. Accedit quod ex decreto generali 
Sacrae Rit. Congr. diei 2 dec. 1891, n. 3755, ad 2, nec non ex altero eius- 
dem S. C. decreto in Calaguritana et Calceaten., die 13 febr. 1892, n. 3767, 
ad 26, missa exequialis ea dicitur, quae celebratur praesente cadavere 
physice vel saltem moraliter seu non ultra biduum ab obitu. Unde missa 
funebris, quae litari solet ceteris diebus, nimirum die tertia, septima, trige- 

sima, anniversaria etc., quum exequialis dici nequeat, hoc ipso ad iura 
parochialia non est trahenda. 

Et hanc esse mentem S. R. C. non immerito deducitur ex decreto Ordi- 
nis Minorum Conventualium, 13 maii 1879, n. 3494, ad r, ubi licitum esse . 
declaratur «in aliena ecclesia et apud Regulares cantare missam de requie, 
quam fideles celebrare petunt pro propinquis vel amicis defunctis, postquam 
funeralia in ecclesia parochiali persoluta fuerunt, etiamsi missa exequialis in 
ecclesia parochiali non celebretur ». Hoc idem ab eadem S. C. confirmatum 
fuit rescriptis 29 nov. 1901 et 24 ian. 1902 datis, in quibus licere decernitur 
in ecclesiis Regularium, permittente ritu, celebrare Officia et missas de 
requie diebus 3, 7, 30 et anniversaria a depositione. ! 

Nuperrime vero tum a S. C. EE. et RR. in Tusculana, Exemptionis 
ac iurium, 13 maii 1904, ad 4, ? tum a Sacra C. C. in prima propositione 
causae Barcinonen., lurium paroecialium, 27 aug. 1904, ad 2 et 3 ? prodiit 
resolutio contraria quibusdam parochis, qui ius sibi arrogarunt litandi 
missam funeralem non praesente corpore defuncti et emolumenta exinde 
promanantia percipiendi. Et merito sane; secus enim parochi portionem 
canonicam petere possent quoad omnes missas, quae sive cantatae sive 
lectae celebrarentur in aliis ecclesiis cum magno cultus discrimine atque 
cum praeiudicio iuris alieni. Quod nedum ab Ecclesiae sensu abhorret, sed 
iniustum quoque apparet. Huiusmodi enim functiones non uti funera stricte 
sumpta, sed veluti suffragia communiter haberi solent, quae proinde a quo- 
libet sacerdote in qualibet ecclesia peragi valent. 

Ex altera vero parte parocho de Recoleta baec favere possunt. Et in 
primis, certa ab incertis secernendo, exploratissimi iuris est, quod inter 
parochialia iura recensetur quoque ius ad emolumenta, quae occasione fune- 
rum persolvuntur. Item extra controversiam positum est ius parochi pera- 
gendi exequias ac missam exequialem litandi, quoties ipsa a fidelibus cele- 
brari committitur praesente saltem physice defuncti corpore. Hoc enim 
clare eruitur ex ipsis Ritualis Romani verbis (tit. 6, cap. 1, n. 4; et cap. 3, 
n. I9), ubi edicitur quod « Missa exequialis quantum fieri poterit... prae- 
sente cadavere non omittatur ». Atqui quum unus idemque sit sacerdos qui, 
iuxta Rituale, et exequias super defuncti corpore absolvere, et missam exe- 
quialem tunc temporis celebrare tenetur: consequitur unum eumdemque 
parochum esse, qui ad utramque functionem ponendam ius habet. 

Neque valide obiicitur quod quum haec missa sit tantum de consilio, 
' ideo nequit ad iura parochialia pertinere. Nam etiam omissa sententia eorum, 
uti De Herdt (Praxis s. Liturg., tom. 3, part. 6, n. 231), et Alberti (De sepult. 
eccl., n. 69), qui, licet minus probabiliter, tenent missam exequialem esse 
vere obligatoriam, hoc tantum in themate sustinetur quod, si missa exe- 
quialis, iuxta Ecclesiae mentem, praesente cadavere celebranda a parentibus 
vel haeredibus defuncti committitur, ius illam litandi emolumentaque inde 
percipiendi ad parochum privative quoad alios spectat. 

2 Acta S. Sedis, vol. XXXVII, p. 575-584. 
3 "Thesaurus Resolutionum, tom. 163, p. 1056-1079. 


852 Curia Romana 


Imo huiusmodi parochi ius merito protrahitur etiam ad tempus, quo 
cadaver uti praesens saltem moraliter haberi potest. Hoc resolutum habe- 
tur a S. R. C. in generali decreto diei 2 dec. 1891, n. 3755, ad 2, nec non 
in Calaguritana et Calceaten., 13 febr. 1892, n. 3767, ad 26, ubi edicitur 
quod «cadaver absens ob civile vetitum vel morbum contagiosum (vel 
aliam gravem ob causam) non solum insepultum sed et humatum, dummodo 
non ultra biduum ab obitu, censeri potest ac si esset physice praesens ita 
ut missa exequialis in casu cantari licite valeat, quoties praesente cadavere 
permittitur ». Hinc ius, quo fruitur parochus celebrandi missam exequialem 
corpore defuncti physice praesente, perseverare dicendum est etiam in 
altero ex duobus immediate sequentibus ab obitu diebus. 

Sed ulterius non immerito sustinetur parochum retinere ius suum litandi 
primam missam funeralem et percipiendi vel omnia emolumenta vel saltem 
quartam funerariam, si 1psa missa, absolutis vel minus exequiis, nondum 
celebrata fuit. Ita decisum apparet a S. C. C. in secunda propositione cau- 
sae Barcinonen., Iurium parochialium, diei 29 iulii 1905, ! in qua ex noviter 
deductis reformatur prior resolutio diei 27 augusti r9o4. Quaestio erat 
hodiernae valde similis. Attenta enim lege civili Hispanica, vi cuius cada- 
vera defunctorum vetabantur in ecclesiam introduci, ipsa benedicebantur 
tantum aqua lustrali ante ecclesiae ianuam et mox ad coemeterium defete- 
bantur; funera autem differebantur ad secundam, tertiam, quartam diem vel 
etiam ad longius tempus a die obitus. Quum vero haec funeralia ab hac 
S. C. habita fuerint in locum illorum funerum, quae praesente cadavere 
persolvebantur, ideo hoc prodiit responsum: «In posterum prima funebris 
missa post obitum, fiat aut in propria defuncti paroecia aut in cathedrali 
et, quatenus in alia ecclesia legitime celebretur, parocho proprio solvatur 
quarta funeraria ». Ad rem notari oportet capitulum cathedrale Barcinonense 
frui privilegio a consuetudine plusquam centenaria firmato peragendi non- 
nulla munera parochialia, inter quae adnumeratur etiam ius funerandi quos- 
cumque fideles, nulla quarta funeraria parocho proprio reservata. 

Hoc idem tenuit S. C. EE. et RR. in causa Januen., Funerum, 14 iulii 905 
et I2 ian. 1906.? Consonat Benedictus XIII, const. Romanus Pontifex, 
anno 1725 ? statuens: « Quod si funus non fieret in die tumulationis sed ad 
diversam diem vel ad aliud longius tempus differetur, parocho nihilominus 
assignetur quarta pars omnium intorticiorum ». Hoc idem firmatur a duo- 
bus aliis resolutionibus S. C. C. nempe in Mediolanen., Quarta funeraria, 
9 sept. 1730, ad 2 * et in Firmana, 18 iulii 1744.9 Imo doctores antiquiores 
referunt etiam decisionem S. C. EE. et RR., 3 aug. 1621, quae, iuxta 
Barbosa (De off. et potest. paroch., part. 3, cap. 24, n. 32) censuit deberi 
quartam parocho ex funeralibus secundo loco factis. 

Exinde concludere licet, quod ius parochorum ad missam funeralem 

extenditur etiam ad aliud tempus, postquam cadaver amplius praesens non 
est sive physice sive moraliter, si antea missa non fuit celebrata. Quamdiu 
autem duret hoc ius, non facile determinari potest, quum ex auctoribus non- 
nulli usque ad 30 dies et alii illud indeterminatum relinquant. 

Neque valide obiicitur decretum S. R. C. in una Ordinis Minorum Con- 
ventualiun, nam, coeteris omissis, ad rem ita monet Melata (loc. cit., pag.38): 
« S. R. C. dubium resolvit sub respectu praesertim liturgico, quin curet de 
emolumentis, quae revera sub competentia sunt praesertim S. C. Concilii. 
Quare haec eadem S. R. C. in decreto Constantien., 24 iulii 1638! noluit 
resolvere quaestionem de emolumentis inculcando solum observantiam iuris 
communis ». Quare, etc. 

Die, etc. Sacra, etc. respondit: Attentis peculiaribus circumstantüs, servetur 
in posterum regula statuta in Barcinonensi 29 iulii 1905. ? Quo vero ad prae- 
Leritum neminem esse inquietandum: et Episcopus opportune instruat et horte- 
tur fideles ad suffragia defunctorum quamprimum explenda. 

[Thesaurus Resolutionum, tom. 166, p. 73-81]. 


4335. 
S. C. C., Veglen., 23 febr. 1907. 


In oppido Bescae, sicuti in aliis locis dioecesis Veglensis, aderat Capi- 
tulum rurale, quod maiori vel minori sacerdotum numero sub loci parocho 
constabat. Proventusita distribuebantur, ut ex decimis parochus duas partes 
perciperet, alii vero capitulares singuli unam partem; reliqui vero reditus, 
sicut etiam onera missarum fundationalium cum sua eleemosyna, viritim 
dividerentur. 

Anno 1828 dicta capitula a Gubernio suppressa fuerunt, ea tamen lege, 
ut capitulares reditus cederent in sustentationem eorum, qui subsidiariam 
animarum curam agerent, quique post extinctum Capitulum ibidem erant 
instituendi. Interim hic dividendi reditus mos usque ad recentissima tem- 
pora servatus fuit, licet horum redituum administrationem gereret parochus, 
et Gubernium ob auctum in superstitibus capitularibus reditum ex progres- 
siva Capituli imminutione, concurreret minori supplemento congruae. 
Parochialis vero congrua postremis legibus civilibus evecta fuit ad florenos 
600 pro parocho, et ad florenos 300 pro unoquoque ex duobus cooperato- 
ribus, quum ipsi dumtaxat de rurali Capitulo superfuerint. Insuper paro- 
chus, praeter compensationem ex decimis et ex aliis reditibus antiqui Capi- 
tuli in communi cum coadiutoribus, obtinet etiam duo simplicia beneficia, 
eique, sicuti prius, reservata sunt incerta stolae albae: quod si huiusmodi 
reditus taxatam congruam non exaequant, a Gubernio supplentur ex fundo 
religionis. 

In supputandis quidem reditibus ex missis fundatis provenientibus 


1-Cf. N. 5369. 
2 "Thesaurus Resolutionum, tom. 164, p. 926-949. 

Gubernium non semper eamdem regulam secutum est; sed, quidquid sit 
de tali supputatione, Ordinarius Veglensis refert semper adesse ex dictis 
reditibus residuum ad persolvendas missas, quibus dotatio praegravatur, 
nedum iuxta eleemosynam manualem, sed etiam iuxta eleemosynam taxa- 
tam pro missis fundatis. 

At hodiernus parochus Antonius Andrjicic contendit aliter se rem habere 
tum quoad rationem dividendi reditus ex-capitulares, tum quoad modum 
persolvendi onera missarum. Ipse siquidem sustinet se successisse Capitulo 
extincto, et proinde omnes capitulares reditus cumulatim sumptos effor- 
mare suam praebendam parochialem: coadiutoribus partem reditus et non- 
nullas missas fundationales tradit, sed non in ea proportione, quae viguit 
iuxta pristinum distributionis morem, nempe tertia parte earum tantum assi- 
gnata parocho. Insuper idem parochus pro missis sive capitularibus sive 
adventitiis, quas suis cooperatoribus vel aliis sacerdotibus persolvendas 
committit, eleemosynam tantum manualem tradere praetendit, servata 
sibi stipendii parte, ea nempe quae ordinariam eleemosynam excedit. Hinc 
duae infra excriptae quaestiones resolvendae proponuntur. 

Quoad primum dubium modernus parochus suum ius vindicare satagit 
in primis ex mutatione status beneficii per decretam suppressionem civi- 
lem Capituli ruralis. Re quidem vera Capitulo rurali existente, iurisdictio 
et officia spiritualia non apud parochum sed apud idem Capitulum existe- 
bant; parochus erat tantum primus inter pares, et cura animarum exerce- 
batur a Capitularibus per turnum; utique parochus duo parva separata 
beneficia possidebat, sed haec in partem congruae ei erant collata, non in 
titulum beneficii parochialis. Iam vero omnia dicta munera et officia, Capi- 
tuli suppressione secuta, in parocho coaluerunt: Gubernium enim Austria- 
cum, ipsa ecclesiastica auctoritate tacite connivente, Capitulares amplius 
non recognoscens, horum reditus et officia transtulit in parochum a coope- 
ratoribus in curae animarum exercitio coadiuvandum. 

Hoc comprobari urget ex facto nominationis sui praedecessoris parochi 
Dorcic an. 1871. Siquidem tunc curia Veglensis, praevidens brevi Capi- 
tulum extinctum fore, quod reapse contigit an. 1881, edictum pro concursu 
vulgavit ad paroeciale beneficium loci Bescae. Parochum vero Dorcic con- 
tinuo institisse acriter in suis iuribus parochialibus defendendis, praesertim 
vero quominus sua praebenda parochialis imminueretur, patet ex pluribus 
recursibus hoc sensu apud curiam Veglensem oblatis, et etiam ex protesta- 
tione emissa an. 1875 apud Austriacum imperatorem. 

Sed recognitio beneficii parochialis seu coalitio capitularium bonorum 
et redituum in paroecialem praebendam plenius adstruere ipse adlaborat 
ex pluribus actis ab ipsa curia Veglensi emissis. Nam usque ab anno 1857 
ad praxim redigi coepit conceptus novae paroeciae, siquidem eo tempore 
in Capitulo constitutus fuit cooperator paroecialis cum stipendio seu con- 
grua assignata a Gubernio ex fundo religionis. Eamdem rem perseverasse 
sustinet sub Episcopis successoribus, eique congruere etiam acta emissa 
ab actuali Episcopo, qui in responsivis litteris diei 8 iulii 1897 declarat 
auctoritati civili ex exhibitis computis intercalaribus super beneficio paro- 

chiali non satis innotuisse statum redituum fundationalium ad extinctum 
Capitulum rurale spectantium. 

Aliud demum argumentum parochus colligit ex modo, quo ad paroeciam 
fuit promotus, nempe praevio concursu, et « cum omnibus iuribus, honori- 
bus, emolumentis praefato beneficio adnexis vel ad ipsum quomodocumque 
pertinentibus ». 

Quoad secundum dubium parochus contendit de celebratione missarum 
fundationalium ipsum tantum respondere debere sive coram ecclesiastica 
auctoritate, sive coram civili, cum ipse solus sit parochus: suis cooperatoribus, 
utpote auxiliaribus et non amplius membris extincti Capituli, nullum inesse 
ius sese ingerendi in persolvendo onere dictarum missarum. Sane, ait ipse, 
vi legis civilis an. 1898 in congruam paroecialem non sunt computandi redi- 
tus ex fundationibus certa summa institutis pro missis vel aliis officiis divi- 
nis, ad quos, iuxta eamdem legem, ius habet dumtaxat parochus. Deinde 
suam agendi rationem cohonestare adnititur circa nondum persolutas funda- 
tionales missas. 

Ex adverso Episcopus praemittit post legem civilem anni 1898 reditus ex 
missis fundationalibus liberi declarati sunt seu non computabiles in congruam, 
paucis tantum exceptis missis. Congrua igitur sive pro parocho sive pro coo- 
peratoribus nunc conflatur tantum ex decimarum indemnitate; quod vero sic 
statutae congruae deest, a fundo religionis suppletur per Gubernium. Cum 
autem iuxta legem civilem an. 1898 reditus missarum fundatarum subducti 
sint a computo congruae, hinc Ordinarius contendit, sicuti semper factum 
fuit ante an. 1881, quo ultimus capitularis extinctus est, hos reditus una 
simul cum aliis capitularibus proventibus esse aequa lance inter parochum 
et coadiutores dividendos. 

Nec parochus excusari valet ex eo quod, extincto Capitulo, onus missae 
pro populo tantum ipsum onerat et non coadiutores, nam, observat Episco- 
pus, cura animarum, quae actualiter apud Capitulum tunc residebat, nunc 
extat apud parochum: insuper pinguiori congrua prae coadiutoribus potitur, 
quippe duplam ex decimis partem habet et, praeter capitulares reditus, etiam 
parochiales proventus percipit. Nec maiori pondere aestimandum quod ab 
eodem parocho obiicitur, nempe quod in scriptis Ordinariatus vel in decre- 
tis ipsius laicae potestatis suppressum Capitulum nunc nuncupatur benefi- 
cium parochiale, vel capitulares reditus nunc asserantur ad beneficium paro- 
chiale, pertinere; hoc enim lato sensu inteligendum esse ait, quatenus 
enunciati reditus vel efformant praecipuum caput ipsius beneficii, vel ordi- 
nati sunt pro congrua parochi et coadiutorum, non vero eo sensu, quate- 
nus ipsi stricte efficiant solius parochi praebendam. 

Quoad secundum dubium Episcopus sequentia subiicit. Profecto pii 
oblatores in missis fundandis apud rurale Bescae Capitulum intentionem 
praesumuntur habuisse ipsos Capitulares benevolentia prosequendi, et eorum 
defectu sacerdotes locales, cum etiam locum celebrationis assignaverint. 

Insuper cum hae missae pro celebratione alibi sint transferendae, si defi- 
cientia sacerdotum forte occurrat, quaeri potest, utrum parochus et coadiu- 
tores, qui iuxta superius dicta, ad huiusmodi missas aequale participationis 

ius habent, eas alibi celebrandas committere valeant iuxta taxam dioecesa- 
nam, retenta parte excessus stipendii. Verum stante civili lege Austriaca 
an. 1898, vi cuius in congrua parochorum non amplius computantur reditus 
ex missis fundationalibus vel legatitiis, retentio excessus stipendii est omnino 
interdicta, iuxta resolutiones huius S. C. in Monacen., 22 aug. 1874,! in 
Goritien., 18 decembris 1899, et in decreto generali De observandis, diei 
II maii 1904, ?unde eleemosynam non aliam esse debere, quam quae in 
fundatione vel in successivo reductionis indulto reperitur taxata. 

Modo sint sequentia dubia: 

I. An inter parochum loci Bescae et eius cooperatores eadem proventuum et 
missarum fundationalium divisio servari debeat, quae obtinebat ante suppressio- 
nem Capituli ruralis in. casu? 

II. Aneidem parocho licitum sit pro missis sive fundatis sive adventitüis, quas 
cooperatoribus vel aliis sacerdotibus celebrandas tradit, synodalem tantummodo 
eleemosynam praebere, ulteriore stipendii parte sibi retenta in casu? 

Die, etc. Sacra, etc. respondit ad I. Affirmative. 

Ad II. Negative, excepto casu de legatis, quae in congruam curatam compu- 
tantur. 

[Thesaurus Resolutionun, tom. 166, p. 107-123]. 

S. C. C., Caesaraugustana et Matriten., 23 mart. 1907. 


In relatione super statu dioecesis huic S. C. exhibita an. 1905, Archiepi- 
scopus Caesaraugustanus exposuit quod Clemens VII per Breve diei 22 mar- 
tii 1530 concessit « duodecim nobilibus viris Hispaniae eorumque uxoribus, 
filiis utriusque sexus, nepotibus et consanguineis sive praesentibus sive pro 
tempore existentibus, ut inter alia privilegia gaudeant indulto altaris portatilis 
cum facultate illud erigendi quolibet in loco, honesto tamen et convenienti, 
licet sacer non sit. Cum vero tractu temporis, eiusmodi familiae valde nimis 
multiplicatae sint et in futurum multiplicabuntur, necessario fieri debet, 
ut plurima altaria portatilia et in multis locis erigi possint ». Idcirco Ponti- 
ficem suppliciter exoravit, ut declarare dignetur quid in casu agendum foret. 

Eadem ferme postulatio oblata fuerat an. 1901 ab Episcopo Matritensi, 
occasione qua unus ex descendentibus ab indultariis contemplatis in memo- 
rato Brevi exposcebat, ut sibi recognosceretur privilegium oratorii privati. Ad 
huius S. O. interpellationem, idem Episcopus retulit, in urbe Matritensi 
multum extensa esse privilegia concessa a Brevi Clementis VII. Addidit prae- 
terea extare etiam alia duo Brevia huic similia, nempe Leonis X diei 29 mar- 
ti1 1522 et Pii VI diei 22 ian. 1776; privilegia vero contenta in dictis Brevibus 
esse semper eadem, et sese referre ad facultatem celebrationis missae in 
altari portatili, ex quo indultarii desumunt sibi inesse facultatem erigendi 
oratorium privatum. 


Cf: N4230. 
21CE NCUAGIT. 

Porro pars dispositiva in citatis litteris Apostolicis, ad rem quoad pertinet, 
est sequens: « Liceat tibi et praedictis gaudere altari portatili cum debitis 
reverentia et honore, super eoque in locis congruentibus et honestis, etiam 
non sacris et ecclesiastico interdicto quavis, etiam Apostolica auctoritate, 
suppositis, dummodo causam non dederis, et ipsi non dederint, huiusmodi 
interdicto, nec per te extet nec per illos quominus ea, propter quae appo- 
situm fuerit Apostolicum interdictum, executioni debitae demandentur, et 
antequam elucescat dies per se ipsos, qui presbyteri aut erunt, ac ipsi per 
proprium vel alium sacerdotem regularem 1doneum, in tua et ipsi in sua vel 
alterius ipsorum ac familiarum domesticorum et extraneorum quinque vel 
sex praesentia, excommunicatis et interdictis exclusis, missas et alia divina 
officia celebrare et celebrari facere ac illis interesse... ac quocumque tempore 
etiam interdicti eucharistiam et alia ecclesiastica sacramenta a quocumque 
sacerdote quoties oportuerit ( praeterquam in die Paschatis Resurrectionis 
Dominicae) recipere... » 

Omissa disquisitione super Brevi Piano edito post Concilium Tridenti- 
num, et cuius tenor non cognoscitur, duae in themate fieri possunt quaestio- 
nes, nempe: 1? utrum dicta indulta elargita a Clemente VII an. 1530 et 
a Leone X an. 1522 adhuc vigeant post publicationem Conc. T'rid., vel potius 
ab eo sint abrogata; 2? et quatenus vigeant vel ea confirmari expediat, quae- 
nam cautelae et conditiones circa eorum usum et exercitium sint applicandae 
ad removendos facile obrepentes abusus. 

Quoad primam quaestionem Concilium "Trid. (cap. unic., Sess. 22, de 
observ. et evitand.) disponit: « Neve (Episcopi) patiantur privatis in domibus, 
atque omnino extra ecclesiam et ad divinum tantum cultum dedicata orato- 
ria ab eisdem Ordinariis designanda et visitanda, sanctum hoc sacrificium 
a saecularibus aut regularibus quibuscumque peragi ». Ex hoc textu omnes 
fere auctores arguunt Episcopis quidem fuisse ademptam potestatem con- 
cedendi oratoria privata, at nihil dicunt de huiusmodi concessionibus factis 
a S. Sede ante idem Concilium. Cf. Fagnanus (lib. 5 Decret., cap. 30, de 
privilegüs, n. 12) et Benedictus XIV (De sacrific. missae, lib. 3, cap. 6). Quin 
imo, praeter alias datas resolutiones ab hac S. C., accessit authentica decla- 
ratio edita an. 1615 iussu Pauli V, quae ita se habet: « Tametsi S. C. C. 
optimis innixa rationibus saepissime responderit, celebrandi licentias in 
privatis oratoriis nonnisi a Sede Apostolica esse concedendas...; Illi Patres, 
SSmi D. Nostri iussu significandum duxerunt, facultatem huiusmodi licen- 
tias dandi ipsius Concilii decreto unicuique ademptam esse, solique Romano 
Pontifici esse reservatam ». * Quae declaratio firmata fuit variis Pontificum 
Bullis, nempe ab Innocentio XIII in constit. Apostolici ministerii, ? a Bene- 
dicto XIII in constit. Jn supremo,? et tandem a Benedicto XIV in consti. 
Magno cum animi, diei 2 iunii 1751.* 


1 Cf. N. 2396. 
2 Cf. N. 280. 
3 Cf. N. 283. 
4 Cf. N. 413. 

Cum itaque neque in praecitato textu Conc. Trid., neque in successivis 
eius declarationibus, neque in relativis Bullis Pontificiis ulla occurrat mentio 
de privatis oratoriis ex indulto Apostolico concessis, videretur statui posse 
cum fundamento quod ea per Tridentinam legem non sunt revocata. N eque 
videtur posse suffragari illa latissima clausula in fine citati capitis posita, 
qua Episcopis datur facultas, ut ipsi etiam tamquam Apostolicae Sedis dele- 
gati ea curent omnia observari, « non obstantibus privilegiis, exemptionibus, 
appellationibus, ac consuetudinibus quibuscumque ». Nam haec verba optime 
referri possunt ad privilegia, quibus fruebantur Regulares ante Conc. 
Trid. vi capitis In his, de privilegiis, concessa ab Honorio III, missam 
celebrandi in domibus laicorum sive super altari viatico sive super altari 
fixo, etiamsi laicus privilegium oratorii privati non haberet. Quae privilegia 
Regularibus concessa, licet in corpore turis relata, tamen a Tridentina Synodo 
fuerunt abrogata, uti diserte demonstrat Benedictus XIV in citata constit. 
Magno cum animi. Hinc illae clausulae extendi non possunt ad indulta pri- 
vati oratorii extraordinario modo nonnullis privatis personis ex specialibus 
meritis a S. Sede elargita. 

Deinde ex praefato Conc. Trid. textu avocata est ad S. Sedem facultas 
permittendi missae celebrationem in privatis aedibus ab Episcopis ob ni- 
miam facilitatem, qua ipsi utebantur in privatis oratoriis concedendis, sed 
non videntur fuisse revocatae iam factae concessiones, quia id erat impedi- 
tum a temporum circumstantiis, uti erui potest ex $ 11 citatae constit. Bene- 
dicti XIV: « Ex eo factum esse, ut non amplius Episcopis facultas sit conce- 
dendi usum oratoriorum privatorum in domibus laicorum, causa in iisdem 
missam celebrandi, cum licentia, quae ab ipsis daretur celebrandi missam 
in oratoriis privatis, neutiquam stare possit cum praecepto a Concilio eisdem 
ipsis imposito, ne id permittere debeant: ac proinde praedictum ius ad S. Se- 
dem devolutum fuisse, quoniam circumstantiae temporum et oratoriorum 
privatorum in laicorum domibus dilatatio minime permittebant, ut eadem 
prorsus abolerentur ». Si igitur iam ab Episcopis permissa oratoria non fue- 
runt revocata, multo magis congruit id asseri de indultis huiusmodi a S. Sede, 
licet maiori extensione elargitis; et reapse nullum verbum habetur in dicto 
textu quod referri possit ad hanc revocationem, unde non tam facile ea 
videtur admittenda, praecipue cum sit praeiudicialis indultariis iam in suo- 
rum privilegiorum possessione existentibus. 

Ex altera parte, hucusque allata non videntur tanti esse ponderis, ut tuto 
affirmari possit dicta privilegia non fuisse abolita. Sedulo notanda est distin- 
ctio inter privatum vel domesticum oratorium, et privilegium arae portatilis. 
Quoad primum, quod non est aliud nisi locus in privatis aedibus sive laici 
sive clerici destinatus ad celebrandum, requiritur semper locus fixus; at non 
ita dici potest de ara portatili, quae erigi potest in quocumque loco etiam 
non sacro, dummodo sit conveniens et honestus, uti clare ex verbis relatis 
Brevis Clementis VII, quibus privilegium fuit concessum. 

Praeterea in themate agitur de privilegio maxime a iure exorbitanti, tum 
ratione personarum, quia extenditur ad omnes utriusque sexus descendentes 
a primis indultariis sive in linea agnatitia sive in linea cognatitia; tum ratione 

temporis, quia nulla adiicitur clausula ratione durationis; tum ratione ipsius 
concessionis, quia in indulto neque exceptio ponitur quoad dies solemniores. 
Iamvero huiusmodi indulta tam a iure exorbitantia circa missae celebratio- 
nem in dicto Conc. 'l'rid. capite fuisse abrogata et abolita patet, si attente 
expendantur verba, quae dispositionem prohibitivam inibi sequuntur et 
quae sunt sequentia: « Haec igitur omnia quae summatim enumerata sunt, 
omnibus locorum Ordinaris ita proponuntur, ut non solum ea ipsa, sed 
quaecumque alia huc pertinere visa fuerint, ipsi pro data sibi a Sacrosancta 
Synodo potestate ac etiam ut Delegati Sedis Apostolicae prohibeant, emen- 
dent, corrigant, statuant, atque ad ea inviolate servanda censuris ecclesiasticis 
aliisque poenis, quae illorum arbitrio constituentur, fidelem populum com- 
pellant, non obstantibus privilegiis, exemptionibus, appellationibus ac con- 
suetudinibus quibuscumque ». 

Sane in praecedenti parte eiusdem capitis facta fuerat Episcopis inhibitio 
permittendi missae celebrationem in privatis aedibus, vel in alio loco, qui ad 
cultum non esset dicatus, ob obrepentes abusus. Verum quia ad hos legiti- 
mandos obtendi poterant privilegia vel exemptiones, aut consuetudines, 
Concilium 'Trid., utens clausula amplissima, « omnia quae summatim enu- 
merata sunt, vel quaecumque alia huc pertinere visa fuerint», per supra 
relata verba intendit omnia prorsus abrogare, « non obstantibus privilegiis, 
exemptionibus...» Si igitur omnia privilegia, vel quaecumque alia huc per- 
tinere videntur, circa missae celebrationem in privatis aedibus vel in loco 
non sacro fuerunt abolita, profecto dicendum est etiam fuisse ex dispositione 
citati capitis comprehensa indulta altaris portatilis a Clemente VII et Leone X . 
concessa ante Conc. Tridentinum. 

Quod autem clarius evadit, si expendantur sive declarationes huius S. C., 
sive Bullae Pontificiae, sive auctoritas canonistarum. Ex his enim firmatur, 
quod facta abrogatio extenditur ad omnia privilegia non exclusis quae in 
corpore iuris continentur. Ita tenent Gatticus (Deusu altaris portatil., cap. 1 ay 
Fagnanus (cap. Im his, de privilegiis), Benedictus XIV (De sacrif. miss., 
lib.3, cap. 6), qui (Justit. eccl., 34, 8 3, n. 10) haec circa altaris viatici privi- 
legium asserit: « Quae cum ita sint, ut omnis in posterum arceatur falsa 
species, singulis notum facimus aras portatiles, quae permissae antea fuerant, 
Conc. "Trid. decreto Sess.22, cap. unic., de evitandis..., sublatas penitus fuisse, 
quod Sacra etiam Congregatio unica eius interpres non semel iudicavit ». 
Eadem repetit loquendo de Regularibus per Conc. Trid. dicto privilegio 
privatis in citata constit. Magno cum animi, $ 29: « Hinc necessario consequi- 
tur S. Conc. Trid. tam praecedentibus altaris viatici privilegiis derogasse, 
quam facultati missam in privatorum domibus, sine Episcopi licentia cele- 
brandi: atque ulterius Episcopum tamquam Sedis Ap. Delegatum contra 
inobedientes procedere posse, etiamsi exempta sint; nullum vero esse privi- 
legium, vel exemptionem, quae obstet quaeque impediat quominus abusus 
tollantur ». 

Idem eruitur ex Bulla Gregorii XIII concessiva usus altaris portatilis 
in locis missionum. Re quidem vera Amostasius (De caus. pits, lib. 5, cap. 11, 
n. 31) reprobans sententiam nonnullorum praetendentium per Conc. Tid. 

Regularibus non fuisse ablatum usum altaris portatilis, haec habet: « Haec 
sententia hodie admittenda non est in praxi... Nam sententia contraria soli- 
dissimis nititur fundamentis praecipue ex Bulla Gregorii XIII concessa 
PP. Iesuitis, ubi dando facultatem, ut in missionibus in altari portatili cele- 
brent, supponit similia indulta a 'Trid. esse sublata: Usum altaris via- 
tici a f. r. Paulo Papa III concessum et deinde a Tridentino universe 
sublatum, vobis eatenus restituimus ». 

Quin imo ea prohibitio ita rigorose accepta fuit, ut ne Episcopis quidem 
ac Cardinalibus permissus fuerit, excepta erectione oratorii in domo propriae 
habitationis, usus altaris viatici in aedibus laicorum, uti constat ex decreto 
Clementis XI diei 15 decembris 1703: « Ad abusus huiusmodi eliminandos 
SSmus D. N. ex unanimi voto S. R. E. Cardinalium S. Conc. Trid. Inter- 
pretum inhaerendo declarationibus alias hac de re editis expresse declarat, 
Episcopis et his maioribus Praelatis etiam Cardinalatus dignitate fulgentibus 
neque sub praetextu privilegii in corpore iuris clausi neque alio quoquo 
titulo, nullo modo licere extra domum propriae habitationis, in domibus. 
laicis, etiam in propria dioecesi, quod fortius intelligitur in aliena, etiamsi 
dioecesani consensus adhiberetur, erigere altare, ibique sacrosanctum missae 
sacrificium celebrare, sive celebrari facere ». ! Haec tamen declaratio postea 
ita temperata fuit a decisionibus Innocentii XIII et Benedicti XIII quae 
referuntur in Synodo Romana an. 1725, cap. 15, n. 3, ut ea esset intelligenda 
de usu altaris portatilis seu de erectione oratorii in domibus privatis absque 
legitima et rationabili causa. Hinc Episcopi et potiori iure Emi Cardinales. 
dicto privilegio uti possunt occasione s. visitationis, tempore itineris, vel in 
aliis similibus circumstantiis. Cf. De Angelis (Praelect. can., lib. I,titosd1): 

Nec desunt exempla revocationis huiusmodi Pontificiorum indultorum. 
quae, concessa ante Concilium "Tridentinum, postea a S. Sede declarata 
fuerunt uti abrogata, vel moderata fuerunt. Ita in decreto S. C. Rituum, diei 
31 aug. 1872, n. 3273; necnon in Brevi Pii VII diei I9 apr. 1816, ? relato in 
Collectione authent. eiusdem S. C. sub n. 2586. Cf. etiam votum in dicta Col- 
lectione, vol. 4, pag. 178, hac de re editum. Ex hucusque igitur elucubratis. 
non videtur posse ambigi, quod privilegia altaris portatilis in themate con- 
cessa, iure Tridentino inspecto, sint penitus abolita. 

Verum quatenus magis expediens esset, ut dicta privilegia declarentur 
non penitus ablata seu melius, ut restituantur et serventur, (neque desunt 
causae, tum quia nimiae familiae offensae manerent ex abolitione praetensi 
privilegii, tum ut magis excitetur pietas et affectio nobilium familiarum erga 
S. Sedem) non absque re esse videtur, etiam prae oculis habitis quae Bene- 
dictus XIV decernit circa oratorii privati concessionem more nobilium in 
constit. Magno cum animi, nonnulla in casu innuere temperamenta. Horum 
primum esse posset, ut nemo ex citatis Bullis vindicato privilegio uti valeret, 
nis! praevia recognitione et licentia Ordinarii in scriptis. Ordinarius autem 
hanc veniam tantum impertietur illis familiis, quae demonstrent se esse in 

possessione eiusdem privilegii, et insimul probent descendentiam habere 
a primis Bullarum indultariis, et quae insuper bonis moribus et religione 
commendantur. 

Secunda conditio esse posset, ut dicta concessio, quae antiquitus locum 
habebat latissimis terminis sub forma Bullae Cruciatae et indulgebatur per 
modum altaris portatilis, nunc fiat tantum permittendo indultario erectionem 
oratorii privati, in domo eius domicilii vel quasi domicilii, cautelis appositis, 
quod sit decenter ornatum, a domesticis usibus seiunctum, quod prius visi- 
tetur et approbetur ab Ordinario vel eius Delegato, et in quo una tantum 
missa semel in die celebretur exceptis diebus solemnioribus, aliisque servatis 
quoad praesentiam indultarii pro satisfactione praecepti audiendi missam, 
et pro extensione ad affines vel consanguineos, quae Benedictus XIV in 
nuper citata const. praescribit in expeditione Brevis pro huiusmodi indultis. 

Tertia conditio esse posset, ut attenta dilatatione familiarum, quae de 
die in diem usque augetur, et attentis mutatis conditionibus temporum et 
societatis, ad eliminandos abusus, nova concessio facienda personis in pos- 
sessione dicti privilegii, extendatur ad filios tantum primae generationis, 
praevia tamen recognitione et annuentia Ordinarii in scriptis. 

Quarta demum conditio esse posset, ut super hisce vel aliis, quae pro re 
nata cavere decernatur, opportunum redigatur decretum communicandum 
tum Archiepiscopo Caesaraugustano, tum Episcopo Matritensi. 

Quare EE. VV. erit propositam quaestionem, praesertim quoad praxim 
resolvere. 

Die, etc. Sacra, etc. respondit: Privilegia altaris portatilis concessa. ante 
Goncilium Tridentinum, et deinde non confirmata, esse sublata; et ad mentem. 

[Thesaurus Resolutionum, tom. 166, p. 148-158]. 


4337. 


S. C. C, Avenionen., 22 iun. 1907. 


Marchio Gilbertus de Pierre de Bernis annorum 31 e Dioecesi Vivariensi, 
sed Parisiis domicilium habens, vere anni r9go1 ineunte, primum cognovit 
Elsam Rosembaum in aetate 28 circiter annorum constitutam et iam viduam 
effectam Comitis d'Oncieu de la Bátie, cum qua, bimestri vix transacto, vitam 
more, uti fertur, concubinario agere incoepit. Verum, quum fere quatuor 
post menses Elsa propriam praegnationem opera illius accusasset, quumque 
tempus viduitatis ipsius ad decem menses a civili lege Gallica taxatum non- 
dum expiratum esset, uterque matrimonii ineundi causa in Angliam sese 
conferre cogitarunt, atque, petita prius, et obtenta Curiae Parisiensis delega- 
tione, insciis sponsi parentibus ac amicis urbem petierunt vulgo dictam 
Douvres, ubi ritu civili absoluto, die 19 octobris eiusdem anni religiosas 
nuptias iniverunt coram parocho S. Pauli. 

Attamen vir narrat, nedum praefatam delegationem praetextu praegna- 
tionis a muliere falso allegatae concessam fuisse, sed ipsum quoque matri- 
monialem consensum eadem de causa a se fuisse praestitum, adeo ut in 

matrimonium ipse non consensisset, nisi revera Elsa gravida fuisset. Interim 
initis nuptiis, neo-sponsi Parisios reversi sunt, ibique paucos post dies Elsa 
Gilberto declarasse videtur, se ventrem non gerere, eumque decepisse. Hac 
igitur fraude, ut ait vir, detecta, et vix quadraginta diebus coniugalis vitae 
transactis, mulierem proprio marte dereliquisse asserit; dein petiit atque 
die 29 decembris 19o1 civile divortium obtinuit ob non servatas formalitates 
a lege laica praescriptas. 

'andem cum idem Gilbertus iustis de causis ab hac S. C. obtinuisset 
veniam declinandi ecclesiasticum sive Parisiense sive Vivariense forum, atque 
Avenionense adeundi, die r9 martii 1903 eidem Archiepiscopo, qui rite 
delegatus fuerat ad processum in prima instantia conficiendum, et sententiam 
causa nullitatis matrimonii pronuntiandam, supplices preces obtulit petens 
suum cum Elsa coniugium declarari invalidum, duplici de ratione, nempe: 
1) « nullité d'une délégation accordée à des allégations obreptices», 2) « ca- 
ractere frauduleux du motif, pour lequel a été obtenu mon propre consente- 
ment ». 

Et revera Curia Avenionensis ea qua par est diligentia processum instru- 
xit, in quo virum actorem eiusque septimam manum una simul cum nonnullis 
aliis testibus a muliere inductis sive per se sive per Curiam Parisiensem rite 
excutere curavit. Item semel et iterum audita fuit Elsa, quae, praestito iura- 
mento, contra fassa est, Gilbertum iam antea in animo habuisse eam in 
uxorem ducendi, circumstantiam autem praegnationis nonnisi occasionem 
praebuisse accelerandi celebrationem coniugii. Addidit praeterea veram 
extitisse suam praegnationem, ipsumque virum causam involuntariam 
fuisse procurandi ipsius abortum. Hisce igitur ad exitum  perductis, 
Curia Avenionensis die 4 ianuarii 1906 sententiam protulit actori faventem, 
declarans matrimonium in casu nullum et invalidum esse ex capite deficien- 
tis consensus in viro. À qua tamen sententia cum ad hanc S. C. provocasset 
localis Defensor vinculi matrimonralis, causa resolvenda proponitur hodier- 
nis EE. VV. comitiis sub infrascripta rogandi formula. 

Patroni actoris contendunt nullitatem matrimonii desumi debere ex de- 
fectu veri consensus in Gilberto, qui illum emisit in circumstantia erronea 
praegnationis dante causam contractui, sive consequenter sub implicita sal- 
tem conditione de huius qualitatis existentia. Hac duplici de ratione Curiam 
Avenionensem declarasse aiunt praesentis coniugii invaliditatem. Et quam- 
vis haec duo principia erroris nempe et conditionis cumulative accipi posse 
ipsi fateantur, quemadmodum factum dignoscitur in sententia appellata, eo 
quod in errore implicita qualitatis erratae conditio lateat, et vice versa in 
conditione semper subsit aliqua erroris umbra: censent tamen illa vel disiun- 
ctive considerari ac in alterutro nullitatem actus statui posse, ita ut deficientia 
qualitatis a contrahente volitae et intentae per se constituere valeat mate- 
riam nullitatis ipsius contractus, quin vera et propria intercesserit conditio, 
et e contra sola conditio independenter ab errore haberi possit uti unicum 
substratum nullitatis eiusdem actus. Hisce praeiactis, transeunt advocati ad 
conditiones indigitandas, quae iuxta ipsos a iure requiruntur pro matrimo- 
nii nullitate decernenda ex capite erroris, vel appositae conditionis ob defi- 

cientiam alicuius qualitatis a contrahente volitae et intentae. At praeterquam 
ex simplici qualitatis errore contendunt ipsi nullitatem matrimonii in casu 
etiam ex eo ostendi, quod eadem qualitas dans causam contractul in veram 
conditionem a viro traducta fuit. Gradum deinde facientes ad propriam 
thesim in puncto facti probandam, ostendere conantur, quod r. Gilbertus 
priusquam Elsa falsam praegnationem simulaverit, eam in uxorem ducere 
voluntate absoluta nolebat; 2. Gilbertus consensum praebuit in matrimonio 
cum Elsa ineundo unice ob assertam praegnationem, quam etiam in condi- 
tionem sine qua non deduxit; 3, asserta praegnatio omnimoda falsitate laborat. 
Porro dicunt Gilbertum elicere noluisse consensum matrimonialem in Elsam 
per suum intellectum apprehensam. At si Elsa, ut Elsa, fuit ab intellectu et 
consequenter a voluntate exclusa, Elsa tamen gravida, dum ab intellectu fuit 
apprehensa, a voluntate fuit volita, et hinc consensus elicitus. Sed iste, dum 
primo Elsam exclusit ac postea tantum fuit elicitus, dici nequit absolute 
terminans in substantiam matrimonii pure et simpliciter, qualitate praegna- 
tionis tamquam secundarie tantum intenta ac volita; nam matrimonium pure 
et simpliciter fuit a Gilberto exclusum voluntate actuali primitus et con- 
sequenter virtuali: hinc est, quod qualitate illa praegnationis primario in- 
tenta ac unice consensum determinante, falsa existente, datus consensus 
est nullus, ac proinde irritum matrimonium. Demum animadvertunt, asser- 
tiones mulieris a nullo teste confirmari, quin imo pauci ab ea designati 
testes vel eidem contradicunt, vel deponere in iudicio recusant sub praetextu 
secreti professionalis aut commissi. 

Ex adversa vero parte vindex matrimonii ex officio plura disserit, osten- 
dendo: r) non fuisse absolute demonstratum praegnationem non adfuisse; 
2) minus adhuc probatum esse unicam ac ad matrimonium determinantem 
causam pro viro fuisse mulieris praegnationem; 3) non est absolute demon- 
stratum viri consensum in matrimonium fuisse positive subordinatum facto 
praegnantiae mulieris, et quidem in forma conditionali. Quare in dubio 
favendum est matrimonio. Eo vel magis, quod Gilbertus post panditam sibi 


ab Elsa praegnationis absentiam perseveravit cum ea in coniugali conversa- 
tione: nam exinde coniicere licet Gilbertum. ex corde Elsam duxisse, ac 
proinde totam historiam de subordinato consensu facto praegnantiae, etc. non 
esse nisi fabulam astute postea ex variis adiunctis confictam. Quod etiam 
viri epistolis ad mulieris matrem post detectam praegnantiae falsitatem con- 
scriptis corroboratur. Nam in eis non vir a muliere deceptus et iratus, sed 
gener placidus Gilbertus apparet. 

Quibus perpensis rogantur EE. VV. sueta prudentia ac sapientia edicere, 
quo responso dimittendum sit dubium: 

An Curiae Avenionensis sententia sit confirmanda vel infirmanda in casu? 

Die, etc. Sacra, etc. respondit: Sententiam esse infirmandam. 


[Thesaurus Resolutionum, tom. 166, p. 271-313]. 

4338. 


S. C. C., Lucana, 22 iun. 1907. 


In civitate Lucana iam a saeculo xii: institutum fuit pro pauperibus et 
infirmis Hospitale sic dictum a Misericordia, quod Henricus tunc temporis 
Episcopus Lucanus bulla anni 1262 pluribus cumulavit privilegiis una simul 
ac exemptione « ab omni iurisdictione inferioris personae », atque illius mode- 
ratoribus, nempe Rectori et Operariis a Misericordia quamdam Sodalitatem 
conflantibus indulsit, ut « possint aedificare ecclesiam sive oratorium et ha- 
bere proprium cappellanum et campanam et coemeterium benedictum, in 
quo tam sani quam infirmi commorantes ibidem valeant sepeliri». Cursu 
temporis Hospitalis directio et administratio transiit ad varia Gubernia 
civilia. Cum vero interea alia quoque pia opera orta sint ad curandos invali- 
dos, dementes, derelictos aliisque infirmitatibus detentos, dicta Hospitia 
una simul cum iam extanti Hospitali in unum conflata sunt Institutum, quod 
vulgo appellari solet Reg? Spedali ed Ospizi di Lucca. 

Porro ius funerandi et tumulandi cadavera infirmorum in praefatis Hospi- 
talis domibus decedentium exercuit Cappellanus curatus Hospitalis seu 
eidem adnexae ecclesiae. S. Lucae, quamvis decursu saeculorum aliqua non 
defuerit queremonia ex parte Parochorum, praesertim Parochi S. Paulini. 
Sed quaestio hisce postremis temporibus magis exarsit inter Cappellanum 
curatum S. Lucae Raphaelem Ceccarini et Parochos sive civitatis sive dioe- 
cesis Lucanae. Hodiernus autem Erius Archiepiscopus statim ac gubernium 
archidioeceseos Lucanae assumpsit, de bono et aequo rem componere cura- 
vit eo sensu, ut Curatus S. Lucae «seguiti ad associare tutti e singoli quei 
defunti, per i quali la famiglia non esprima il desiderio di vederli associati 
dal parroco». In hoc consentire non renuerunt Parochi civitatis Lucanae, sed 
cum Curatus Ceccarini omnem conciliationis modum respuisset, die 21 sep- 
tembris 1905 ad hanc S8. C. recursum obtulerunt. 

Adlectus Parochorum Patronus praenotat filianos in propria paroecia, 
nisi aliter disposuerint, sepulcrum maiorum obtinere vel in ipsis publicis 
coemeteriis. Exinde sequi ait Parochum iurisdictionem etiam in suos paro- 
chianos defunctos exercere, atque eidem pertinere adsociationem et tumula- 
tionem ipsorum cadaverum, quemadmodum constat praesertim ex cap. 3, 
Is qui, de sepult., in 6. Quod valet etiam pro viatoribus, hospitibus et peregri- 
nis, qui in aliena paroecia forte decedunt, et quorum corpora in propria 
ecclesia sepeliri debent, dummodo hoc commode fieri possit iuxta cap. 2, 
tit. 7, lib. 3, Clement. Quare Patronus contendit, vi iuris communis denegari 
non posse Parochis civitatis Lucanae exercitium iuris adsociandi et tumulandi 
cadavera suorum parochianorum, qui in Hospitalibus Lucanis decedunt. 
Si enim admitteretur in huiusmodi defunctos desinere paroecialem iurisdi- 
ctionem, dicendum foret eosdem defunctos proprium domicilium parochiale 
amisisse per admissionem in Hospitale. Quod absurdum esset ac discipli- 
nae canonicae contrarium, cum in infirmis desit animus ibidem manendi in 

perpetuum, vel saltem ad maiorem anni partem. Hoc autem iuris principium 
suam quoque vim mutuare asserit a discrimine, quod intercedit inter infir- 
mos, qui Hospitale ingrediuntur dumtaxat ad valetudinem curandam, ac 
inter eos, qui ratione famulatus, officii aut alia ex causa continuo in Hospi- 
tali commorantur. Hi enim ibidem proprio gaudent domicilio, ac proinde 
subsunt iurisdictioni Parochi loci, in quo adest Hospitale, vel etiam ipsius 
Hospitalis Rectori, si istud fruatur exemptionis privilegio. Aegri e contra 
retinent parochiam, in qua degebant et Parochus remanet proprius eorum- 
dem Parochus, ipsique competit privative funeri praeesse, quoniam Parochus 
proprii domicilii ceteris omnibus praefertur. Cui iuri in casu non derogat 
neque privilegium apostolicum, neque constitutiones synodales, neque con- 
suetudo. Nam Episcopi Bulla dicit tantum «in quo tam sani quam infir- 
commorantes ibidem valeant sepeliri »; statuta vero Synodalia a. 1736 et 1887 
nedum non recensent iurisdictionem Cappellani Curati in funeribus infir- 
morum in Hospitali demortuorum, sed hoc ius Parochis vindicant; porro 
consuetudo legitima nunquam extitit, cum Parochi Archidioecesis Lucanae 
semper associaverint et tumulaverint in propria ecclesia cadavera parochiano- 
rum in Hospitali decessorum. Quod pluribus adductis ostendere nititur. 
Ceterum, pergit, huiusmodi consuetudo nec iure admitti potest, cum aga- 
tur in casu de iuribus stricte parochialibus. 

Ex altera vero parte Cappellanus Ceccarini Curatus S. Lucae sibi vindi- 
catexclusivum ius funerandi ac tumulandi omnes infirmos, qui in Hospitalibus 
degentes ex hac vita migrarunt. Quod probare nititur ex facto, quod Hospi- 
tale S. Lucae proprios habeat Sacerdotes, qui ibidem commorantibus priva- 
tive quod Parochos Sacramenta administrant. Communis enim est doctrina 
inter canonistas, quod, quum Hospitale proprios, ut supra, habet Sacerdotes, 
etiam ius funerandi ac tumulandi eos, qui ibi moriuntur, spectat ad Cappel- 
lanum, seu Curatum Hospitalis, numquam vero ad Parochum domicilii 
defunctorum. Sic Scarfantonius, Anzmad. et Lucubr., add. 48. Atqui, subsu- 
mit ipse, Curatum S. Lucae una simul cum suis Sacerdotibus revera frui 
iure administrandi Sacramenta in Hospitalibus civitatis Lucanae, nec Parochi 
adversarii in dubium revocare valent. Sed maius argumentum ad probandum 
ius sibi proprium funerandi defunctos in Hospitali desumit Curatus Cecca- 
tini ex eo, quod Hospitale in casu gaudet privilegio exemptionis cum coeme- 
terio proprio. Doctores enim docent, rectores Hospitalium exemptorum 
inter alia privilegia habere etiam ius funerum super infirmos inibi defun- 
ctos. Cf. Scarfantonius, 1l. c., D'Annibale, Summ. Theol. moral., part. 3, 
pag. 158, n. 8o, et alii. Quam doctrinam confirmari ait a resolutionibus huius 
S. C. in Aráiminen., 16 iunii 1827.! Peremptorium demum argumentum 
desumi ait Curatus Ceccarini ex consuetudine plus quam centenaria imo 
et immemoriali, quam quidem probare nititur adducens sententiam Curiae 
Dioecesanae diei 15 decembris rgo4, ubi edicitur: « Considerando che il 
possesso o quasi possesso del ius funerandi riguardo a quelli che muoiono entro 
i limiti dei RR. Ospedali di Lucca e di fronte ai Parroci di città é stato goduto 

fin qui dal Rev. Signor Raffaele Ceccarini e dai suoi antecessori, ecc. » Quodsi 
citata sententia loquitur dumtaxat de Parochis civitatis Lucanae, hoc factum 
est, quia Curatus Ceccarini actionem in possessorio tantum intentavit contra 
unum ex iisdem Parochis. Praeterea Congregatio quaedam synodalis die 
18 aug. 1890 recognovit, «che in forza del decreto di Enrico Vescovo, la 
chiesa dell'Ospedale é divenuta chiesa tumulante, quindi ha que: diritti, che 
per tal titolo le competono ». 

Hisce igitur ex utraque parte relatis rogantur EE. VV., ut velint dirimere 
dubium: 

Zn ius funerandi et tumulandi cadavera eorum, qui in Regiis Xenodochüs 
mortui sunt, sbectet ad Cappellanum Curatum S. Lucae, vel potius ad Parochos 
domicilii in casu? à; 

Die, etc. Sacra, etc. respondit: Negative ad primam partem, Affirmative 
ad secundum, iuxta tamen novissimum Eri Archiepiscopi votum. 

[Thesaurus Resolutionum, tom. 166, p. 317-334]. 


4339. 


S. C. C., Taurinen., 27 iul. 1907. 


Super decisione diei 21 ianuarii 1905! patronus Sacerdotis Giaume 
beneficium novae audientiae expostulavit et obtinuit. Ipse autem contendit 
causas pro dismembratione allegatas modo graviores evasisse, prout nuper 
et ipse testatus est Erhus Archiepiscopus. Nam augmentum fidelium quo- 
tidie progredi ait ex novarum domorum constructione, ita ut, iuxta attesta- 
tionem syndici Taurinensis, incolae suburbi: intra fines instituendae paroe- 
ciae, qui anno rgor attingebant 2960, bodie numerantur 3728. Verum si 
hoc populi incrementum necessario in posterum ducet ad paroeciae divi- 
sionem, profecto prudentia exposcit, ut in praesens hoc remedium praeoccu- 
petur, cum in promptu adsit dotatio novae paroeciae. Hucusque dicta advo- 
catus confirmat decisione nuperrima edita a S. C. EE. et RR. in causa 
lanuen., 7 iunii 1907, ubi decreta fuit erectio novae paroeciae, etsi haec 
distaret a veteri paroecia non mille passibus sed intervallo tertio minori, 
et vix duo millia incolarum recenseret. ? 

Quin negotium facessat tum defectus ecclesiae sufficientis pro nova 
paroecia, nam hodie amplius res non est de parva aedicula, sed pars eccle- 
siae sacro cultui dicata perampia est, et satis apta pro sacris ministeriis 
ministrandis incolis suburbii ad illam accedentibus; tum deficientia idoneae 
dotis pro novo parocho, nam ipsa augebitur a Gubern:o, prouti testatur 
hodiernus Erhus Archiepiscopus. 

Verum quia maior et potior Capuccinorum querela in eo est, quod per 
constituttonem. novae paroeciae eis magnum detrimentum paretur, hinc 
advocatus hanc convellere satagit, refutata et oppugnata relatione ab iis 
alias exhibita ad detrimentum probandum. Imo adurget potius ex negata 

LIEN: 4320: 

paroeciae divisione damna exurgere; ita ea recensens. In primis sanctua- 
rium B. M. V. a Salute amittet subsidium lib. 30.000, quas Taurinense 
municipium donare paratum est pro ecclesiae aedificatione complenda, 
dummodo tamen ea in paroeciae honorem elevetur. Praeterea et aliud 
imminet maius damnum, nempe illud, quod directe infertur sacerdoti 
Giaume, qui nedum resignavit officium vicecancellarii, quia Archiepisco- 
pus ei pandiderat mentem de nova ecclesia in paroeciam erigenda, deque 
patronatu ei tradendo super ipsam; sed etiam ingentes pro novae ecclesiae 
constructione sustinuit expensas, non parum de suo, conspicante sorore, 
profundens. 

Ex parte vero familiae religiosae Capuccinorum, seu parochi S. Mariae 
ad Agros, nihil novi exhibitum fuit. 

Rogantur itaque EE. VV., ut benigne resumpto praeterito folio sequens 
enodare dignentur dubium : 

An sit standum vel recedendum a decisis in casu? 

Die, etc. Sacra, etc. respondit : Attentis noviter deductis esse locum erectioni 
novae paroeciae, et ad mentem. 

[Thesaurus Resolutionum, tom. 166, p. 417-421]. 


4340. 


S. C. C., decr. Ne temere, 2 aug. 1907. 


Ne temere inirentur clandestina coniugia, quae Dei Ecclesia iustissimis 
de causis semper detestata est atque prohibuit, provide cavit Tridentinum 
Concilium, cap. r, Sess. 24, de ref. matrim. edicens: « Qui aliter quam 
praesente parocho vel alio sacerdote de ipsius parochi seu Ordinarii licen- 
tia et duobus vel tribus testibus matrimonium contrahere attentabunt, 
eos Sancta Synodus ad sic contrahendum omnino inhabiles reddit, et huius- 
modi contractus irritos et nullos esse decernit ». 

Sed cum idem Sacrum Concilium praecepisset, ut tale decretum publi- 
caretur in singulis paroeciis, nec vim haberet nisi iis in locis ubi esset pro- 
mulgatum; accidit ut plura loca, in quibus publicatio illa facta non fuit, 
beneficio tridentinae legis caruerint, hodieque careant, et haesitationibus 
atque incommodis veteris disciplinae adhuc obnoxia maneant. . 

Verum nec ubi viguit nova lex, sublata est omnis difficultas. Saepe 
namque gravis exstitit dubitatio in decernenda persona parochi, quo prae- 
sente matrimonium sit contrahendum. Statuit quidem canonica disciplina, 
proprium parochum eum intelligi debere, cuius in paroecia domicilium 
sit, aut quas: domicilium alterutrius contrahentis. Verum quia nonnun- 
quam difficile est iudicare, certo ne constet de quasi-domicilio, haud pauca 
matrimonia fuerunt obiecta periculo ne nulla essent: multa quoque, sive 
inscitia hominum sive fraude, illegitima prorsus atque irrita deprehensa 
sunt. 

Haec dudum deplorata, eo crebrius accidere nostra aetate vide- 
mus, quo facilius ac celerius commeatus cum gentibus, etiam disiunctis- 

simis, perficiuntur. Quamobrem sapientibus viris:ac doctissimis visum est 
expedire, ut mutuatio aliqua induceretur in iure circa formam celebrandi 
connubii. Complures etiam sacrorum Antistites omni ex parte terrarum, 
praesertim. e celebrioribus civitatibus, ubi gravior appareret necessitas, 
supplices ad id preces Apostolicae Sedi àdmoverunt. 

Flagitatum simul est ab Episcopis, tum Europae plerisque, tum aliarum 
regionum, ut incommodis occurreretur, quae ex sponsalibus, idest mutuis 
promissionibus futuri matrimonii, privatim initis derivantur. Docuit enim 
experientia satis, quae secum pericula ferant eiusmodi sponsalia: primum 
quidem incitamenta peccandi causamque cur inexpertae puellae decipian- 
tur; postea dissidia ac lites inextricabiles. 

His rerum adiunctis permotus SSius D. N. Pius Pp. X pro ea quam 
gerit omnium Ecclesiarum sollicitudine, cupiens ad memorata damna et 
pericula removenda temperatione aliqua uti, commisit S. Congregationi 
Concilii ut de hac re videret, et quae opportuna aestimaret, Sibi pro- 
poneret. 

Voluit etiam votum audire Consilii ad ius canonicum in unum redi- 
gendum constituti, nec non Emorum Cardinalium qui pro eodem codice 
parando speciali commissione delecti sunt: a quibus, quemadmodum et a 
5. Congregatione Concilii, conventus in eum finem saepius habiti sunt. 
Omnium autem sententiis obtentis, SSihus Dominus S. Congregationi 
Concilii mandavit, ut decretum ederet quo leges a Se, ex certa scientia et 
matura deliberatione probatae, continerentur, quibus sponsalium et matri- 
monii disciplina in posterum regeretur, eorumque celebratio expedita, 
certa atque ordinata fieret. 

In executionem itaque Apostolici mandati S. Concilii Congregatio 
praesentibus litteris constituit atque decernit ea quae sequuntur. 


DE SPONSALIBUS. 


I. Ea tantum sponsalia habentur valida et canonicos sortiuntur effec- 
tus, quae contracta fuerint per scripturam subsignatam a partibus et vel 
a parocho, aut loci Ordinario, vel saltem a duobus testibus. 

Quod si utraque vel alterutra pars scribere nesciat, id in ipsa scriptura 
adnotetur; et alius testis addatur, qui cum parocho, aut loci Ordinario, vel 
duobus testibus, de quibus supra, scripturam subsignet. 

II. Nomine parochi hic et in sequentibus articulis venit non solum qui 
legitime praeest paroeciae canonice erectae; sed in regionibus, ubi paroeciae 
canonice erectae non sunt, etiam sacerdos cui in aliquo definito territorio 
cura animarum legitime commissa est, et parocho aequiparatur; et in missio- 
nibus, ubi territoria necdum perfecte divisa sunt, omnis sacerdos a missio- 


nis Moderatore ad animarum curam in aliqua statione universaliter de- 
putatus. 

DE MATRIMONIO. 


III. Ea tantum matrimonia valida sunt, quae contrahuntur coram paro- 
cho vel loci Ordinario vel sacerdote ab alterutro delegato, et duobus 
saltem testibus, iuxta tamen regulas in sequentibus articulis expressas, et 
salvis exceptionibus quae infra n. VII et VIII ponuntur. 

IV. Parochus et loci Ordinarius valide matrimonio adsistunt : 

$ r. a die tantummodo adeptae possessionis beneficii vel initi officii, 
nisi publico decreto nominatim fuerint excommunicati vel ab officio su- 
spensi; 

$ 2. intra limites dumtaxat sui territorii: in quo matrimoniis nedum 
suorum subditorum, sed etiam non subditorum valide adsistunt; 

$ 3. dummodo invitati ac rogati, et neque vi neque metu gravi con- 
stricti requirant excipiantque contrahentium consensum. 

V. Licite autem adsistunt: 

8$ 1. constito sibi legitime de libero statu contrahentium, servatis de 
iure servandis; 

$ 2. constito insuper de domicilio, vel saltem de menstrua commora- 
tione alterutrius contrahentis in loco matrimonii; 

$ 3. quod si deficiat, ut parochus et loci Ordinarius licite matrimo- 
nio adsint, indigent licentia parochi vel Ordinarii proprii alterutrius con- 
trahentis, nisi gravis intercedat necessitas, quae ab ea excuset. 

$ 4. Quoad vagos, extra casum necessitatis parocho ne liceat eorum 
matrimoniis adsistere, nisi re ad Ordinarium vel ad sacerdotem ab eo dele- 
gatum delata, licentiam adsistendi impetraverit. 

$ 5. In quolibet autem casu pro regula habeatur, ut matrimonium 
coram sponsae parocho celebretur, nisi aliqua iusta causa excuset. 

VI. Parochus et loci Ordinarius licentiam concedere possunt alii sacer- 
doti determinato ac certo, ut matrimoniis intra limites sui territorii adsistat. 

Delegatus autem, ut valide et licite adsistat, servare tenetur limites 
mandati, et regulas pro parocho et loci Ordinario n. IV et V superius 
statutas. 

VII. Imminente mortis periculo, ubi parochus, vel loci Ordinarius, vel 
sacerdos ab alterutro delegatus, haberi nequeat, ad consulendum conscientiae 
et (si casus ferat) legitimationi prolis, matrimonium contrahi valide ac licite 
potest coram quolibet sacerdote et duobus testibus. 

VIII. Si contingat, ut in aliqua regione parochus locive Ordinarius, 
aut sacerdos ab eis delegatus, coram quo matrimonium celebrari queat, 
haberi non possit, eaque rerum conditio a mense iam perseveret, matrimo- 
nium valide ac licite iniri potest emisso a sponsis formali consensu coram 
duobus testibus. 

IX. $ r. Celebrato matrimonio, parochus, vel qui eius vices gerit, sta- 
tim describat in libro matrimoniorum nomina coniugum ac testium, locum 
et diem celebrati matrimonii, atque alia, iuxta modum in libris ritualibus vel 
a proprio Ordinario praescriptum; idque licet alius sacerdos vel a se vel ab 
Ordinario delegatus matrimonio adstiterit. 


870 Curia Romana 


$ 2. Praeterea parochus in libro quoque baptizatorum adnotet, coniu- 
gem tali die in sua parochia matrimonium contraxisse. Quod si coniux alibi 
baptizatus fuerit, matrimonii parochus notitiam initi contractus ad paro- 
chum baptismi sive per se, sive per curiam episcopalem transmittat, ut ma- 
trimonium in baptismi librum referatur. 

$ 3. Quoties matrimonium ad normam n. VII aut VIII contrahitur, 
sacerdos in priori casu, testes in altero, tenentur in solidum cum contrahenti- 
bus curare, ut initum coniugium in praescriptis libris quam primum adno- 
tetur. 

X. Parochi qui heic hactenus praescripta violaverint, ab Ordinariis pro 
modo et gravitate culpae puniantur. Et insuper si alicuius matrimonio adsti- 
terint contra praescriptum $ 2 et 3 num. V, emolumenta stolae sua ne faciant, 
sed proprio contrahentium parocho remittant. 

XI. $ r. Statutis superius legibus tenentur omnes in catholica Ecclesia 
baptizati et ad eam ex haeresi aut schismate conversi (licet sive hi, sive illi 
ab eadem postea defecerint), quoties inter se sponsalia vel matrimonium 
ineant. 

$ 2. Vigent quoque pro iisdem de quibus supra catholicis, si cum aca- 
tholicis sive baptizatis sive non baptizatis, etiam post obtentam dispensatio- 
nem ab impedimento mixtae religionis vel disparitatis cultus, sponsalia vel 
matrimonium contrahunt; nisi pro aliquo particulari loco aut regione aliter 
a S. Sede sit statutum. 

$ 3. Acatholici sive baptizati sive non baptizati, si inter se contrahunt, 
nullibi ligantur ad catholicam sponsalium vel matrimonii formam servandam. 

Praesens decretum legitime publicatum et promulgatum habeatur per 
eius transmissionem ad locorum Ordinarios: et quae in eo disposita sunt, 
ubique vim legis habere incipiant a die solemni Paschae Resurrectionis 
D. N.I. C. proximi anni 1908. 

Interim vero omnes locorum Ordinarii curent hoc decretum quampri- 
mum in vulgus edi, et in singulis suarum dioecesum parochialibus ecclesiis. 
explicari, ut ab omnibus rite cognoscatur. 

Praesentibus valituris de mandato speciali S$8Áhi D. N. Pii Pp. X, contra- 
riis quibuslibet etiam peculiari mentione dignis minime obstantibus. — Vin- 
centius Card., Episc. Praenest., Praefectus. - C. De Lai, Secretarius. 

[Acta S. Sedis, vol. XL, p. 525-530]. 


4341. 
S. C. C., Rottenburgen., 24 aug. 1907. 


Richardus Blankenhorn, 20 annorum, cupit ad ss. ordines promoveri, 
sed arcetur ob irregularitatem ex defectu corporis eo, quod in uno pede ita 
laesus est ut, teste Episcopo, « necesse esset patellam eius pedis totam exse- 
cari. Quo factum est, ut pes iste non solum curtaretur, sed etiam totus rigidus 
fieret. Ob eam causam huius pedis genu flectere omnino non potest, alterius 
autem pedis genu, scamno aut mensae innixus, vix aliquantulum potest 

flectere ». Imo idem Ordinarius retulit etiam quod sibi «utique constabat 
eum in exercitio sacrarum functionum non omnia rite exequi posse. Certe 
quidem id populo admirationi erit, quod in expositione SS. Sacramenti 
non genuflectendo, sed stando, officio suo fungi debet et in celebratione 
Missae corpus tantum paululum inclinare, non vero genuflectere potest ». 

In primis gratiae concessioni plura obstare videntur. Sane in cap. Presby- 
terum, de cler. aegrot., interdicta fuit celebratio Missae sacerdoti, cui dimi- 
dium palmae cum duobus digitis manus fuerat amputatum. Exinde Pirhing 
(us can., lib. 3, tit. 6, & 1), D'Annibale (Summ. theol. mor., vol. I, n. 414) 
aliique arguunt ab altaris ministerio esse repellendos, qui vel sacros ordines 
congrue exercere non valent, vel in eorum exercitio scandalum et fidel'um 
admirationem parant. Age vero haec duo inconvenientia in casu locum habere 
ex supra relatis Episcopi litteris patet. Idque eo fortius est retinendum, 
quia heic non agitur de sacerdote, uti in citato capite, in quo ecclesiae indul- 
gentia maior esse solet, sed de simplici iuvene, qui neque studiis theologicis 
est initiatus, neque militiae ecclesiasticae adscriptus per clericalem tonsuram. 
Unde ex gratiae denegatione nullum damnum persentiet, sed bene potis erit, 
absoluto gymnasio, aliam vitae rationem ingredi, uti ait Episcopus. 

Insuper neque suffragatur absoluta dioecesis necessitas ob cleri defectum, 
quum haec ex confessione Episcopi sit tantum relativa. Item desiderantur 
speciales oratoris intellectuales qualitates, quia Ordinarius praefert dumtaxat 
bonam iuvenis indolem et spectatam morum probitatem, et omnino silet de 
ingenio extraordinario. Hinc tutius et prudentius videretur ipsum non admit- 
tere ad sacros ordines, praesertim habita ratione actualium temporum, in 
quibus catholicae religionis hostes a minima quaque re ansam arripere solent 
ad probra et iniurias emovendas in eius ministros. Caeterum congruere 
videtur etiam huius S. C. praxis et iurisprudentia. Plura siquidem prostant 
exempla denegatae dispensationis in huiusmodi circumstantiis; ita in Pata- 
vina, 27 apr. 1861, gratia non fuit concessa clerico ob deformitatem in manu 
dextera; in Pampilonen., 22 nov. 1856, et Policastren., 21 martii 1863, clerico 
ob defectum in sinistra manu; in Bergomen., 21 nov. 1903, clerico propter 
amborum pedum amputationem; ! tandem in Cathacen., 17 dec. 1859, sacer- 
doti, qui ob debilitatem nervorum ad deambulandum fulcro scipionis opus 
habebat. 

Ex adverso pro gratiae concessione sequentia adnotari possunt. Episcopus 
enim « vellet fieri posset, ut iuvenis iste ad sacerdotium ab eo flagrantissime 
exoptatum perveniret, qua gratia sine dubio cum propter bonam ingenii 
indolem tum propter spectatam morum probitatem dignus esset ». Deinde 
occurrit bonum dioecesis, cum vocationes ad statum ecclesiasticum quotidie 
rariores evadant. Neque desunt exempla factarum concessionum in huiusmodi 
casibus aequalis fortasse gravitatis. Ita in Bergomen., 13 iunii 1868, consimilis 
gratia, cum clausula tamen n exemplum non afferenda, concessa fuit clerico, 
qui, ex amputatione passa, sinistro pede ligneo utebatur, licet paulisper clau- 
dicaret;? in Adrien., 11 dec. 1875, dispensatum fuit ab irregularitate cum 


1 Thesaurus Resolutionum, tom. 162, p. 999-1004. 
2 Cf. N. 4212. 

clerico, cui pars cruris nempe coxa praecisa fuerat, et in eius locum instru- 
mentum ligneum fuerat subrogatum; in Mediolanen., 14 apr. 1894, cum 
clerico qui, ex passa cruris sinistri amputatione, genuflexiones cum difficul- 
tate peragebat; tandem in Abellinen., 26 aug. 1905, cum clerico qui, ex cae- 
sione cruris dexteri, defectui genuflexionis supplebat, profunde personam 
inclinando. ! 

Demum res fortasse comperendinari posset, et interim monere Episco- 
pum, ut oratorem subiiciat accuratae inspectioni medici, qui referat, utrum 
inducta in artibus rigiditas, aliquo artis salutaris remedio, saltem aliquatenus 
temperari possit. 

Nunc vestrum est, EE. PP., decernere, qua ratione porrectae preces sint 
dimittendae. 

Die, etc. Sacra, etc. respondit: In expositis circumstantüs non solere concedi. 

[Thesaurus Resolutionum, tom. 166, p. 423-426]. 


4342. 
S. C. C. S. Claudii, 24 aug. 1907. 


Episcopus S. Claudii die 20 aprilis 1907 a S. Poenitentiaria petiit, num 
valida sit atque executioni demandari possit dispensatio matrimonii a S. Da- 
taria concessa 05 angustiam loci originis aut domicilii, dum e contra sponsi, 
licet eiusdem sint paroeciae tercentorum focorum numerum haud efforman- 
tis, pertinent tamen ad duo etiam nomine distincta loca et plus quam viginti 
minuta inter se dissita. Et S. Poenitentiaria die 2 insequentis maii rescripsit: 
« Angustiam loci esse causam, quae a muliere alleganda est: pro solutione 
vero propositae quaestionis recurrendum esse ad S. C. Concilii ». Quod et 
factum fuit. 

Dictum postulatum huc recidit, utrum nempe in supplicatione pro di- 
spensatione ab impedimento matrimonii dirimente in enunciato casu, sub 
poena nullitatis gratiae, opus sit:distincte exprimere angustiam locorum 
sive originis sive domicilii tum mulieris tum viri ad invicem dissitorum 
plusquam 20 momenta, licet ipsa posita sint intra ambitum eiusdem paroeciae 
non excedentis 300 focos; an ex adverso satis sit adducere angustiam loci 
sive originis sive domicilii mulieris, prout fit in dioecesi S. Claudii. 

Ad cuius intelligentiam praemittitur quod angustia loci tunc habetur, 
quum sponsa et sponsus orti sunt ex eodem loco angusto, vel in eodem 
angusto loco commorantur. Formula autem adhibita a Dataria Apostolica 
pro concessione dispensationis ob loci angustiam haec est: « Cum dicta mu- 
lier in loco, ex quo ipsa et orator praefatus orti sunt (aut in loco ipsa et orator 
praefatus domicilium habent), in dicta dioecesi existente, propter illius an- 
gustiam virum paris conditionis, cui nubere possit, invenire nequeat, etc. ». ? 


! "Thesaurus Resolutionum, tom. 164, p. 977-980. 
» Ct. Acta S. Sedis, vol. XXXIV, p. 35, form. 1; p. 53, form. 17; et p. 54, form. 18. 
In Normis autem adiectis (ibid., p. 80) legitur: « Specialis loci expressio originis ora- 

E contra angustia locorum adest, quum vir et mulier ad diversum locum 
pertinent, ita ut locus nativitatis vel domicilii mulieris sit omnino distinctus a 
loco originis vel domicilii viri, licet haec duo loca sint in eadem paroecia 
et dummodo 300 focos non efforment. Iamvero formula a S. Dataria in casu 
adhiberi solita ita sonat: « Cum dicta mulier in locis, ex quibus ipsa et 
orator praefatus orti sunt, in dicta dioecesi existentibus, etiam de uno ad 
alium sese transferendo, propter illorum angustiam virum paris conditionis, 
cui mulier nubere possit, invenire nequeat, etc.».! Angustia locorum vo- 
catur etiam quando loca tum originis tum domicilii aut quasidomicilii 
mulieris sunt angusta. 

Praeterea cum angustia locorum pari gressu procedat cum angustia loci, 
addere iuvat, hanc duplicem esse, nempe absolutam et relativam, uti edicitur 
in Instructione S. C. Propagandae Fidei 9 maii 1877: « Angustia loci sive 
absoluta sive relativa (ratione tantum oratricis), cum scilicet in loco originis 
vel etiam domicilii cognatio foeminae ita sit propagata, ut alium paris condi- 
tionis, cui nubat, invenire nequeat, nisi consanguineum vel affinem; patriam 
vero deserere sit ei durum ». ? Profecto iuxta litteras circulares a Card. Pro- 
Datario iussu Pii IX die 30 augusti 1847 datas, locus angustus censetur, si 
non contineat ultra 300 focos seu 1500 incolas; ex responso vero Datariae 
Apostolicae relato in Valven., 8 martii 1884, habetur quod «angustia loci 
verificatur, cum eius focularia numerum 300 non excedant; nec officit quod 
locus angustus parum ab alio dissitus existat, dummodo ista duo loca sint 
inter se distincta ac diversa, propriamque denominationem retineant. Aliqua 
autem distantia requiritur in suburbiis, quae quamvis civitatis partem con- 
stituant, nihilominus angustia in ipsis admittitur cum per milliare aut paulo 
minus a civitate distent».? Haec autem distantia potest etiam esse minor, 
quando accedat difficultas et asperitas viarum, uti in citata Valven. fuit 
resolutum. 

Nec est praetereundum quod haec loci angustia non desumitur ab ambitu 
paroeciae, sed a numero focorum cuiusque loci, uti patet ex responso S. C.C. 
in Oceten., 16 decembris 1876: « Angustiam loci non esse desumendam a 
numero focorum cuiusque paroeciae, sed a numero focorum cuiusque loci, 
vel etiam plurium locorum si non distent ad invicem ultra milliare ». * 

Igitur angustia loci verificatur, quando femina honestae familiae in loco 
sive originis sive domicilii, qui locus non excedat numerum 300 focorum, 
non valet invenire virum paris conditionis pro matrimonio, nisi nubat affini 
vel consanguineo: haec angustia loci vocatur absoluta. E contra si mulier ob 
altiores suas qualitates, puta nobilitatem, genus culturae et alia huiusmodi, 
virum paris conditionis invenire nequeat cui nubat, etiam in loco ampliori 


torum est facienda, quando dispensatio propter angustiam loci petitur. Et si alio domi- 
cilium transtulerint, mentio tunc loci domicilii facienda est, si item dispensatio propter 
angustiam petitur loci ». 

1 Cf. Acta S. Sedis, vol. XXXIV, p. 62, form. 26; et p. 66, form. 3o. 

? Cf. N. 4890. 

3 Cf. Acta S. Sedis, vol. XVI, p. 543-546. 

41 Gf .9N294235- 

complectente plusquam 300 focos, tunc non habetur proprie angustia loci, 
cum locus sit amplus, sed potius alia causa desumpta ex qualitate personae, 
quae audit angustia loci relativa. Cf. Feije (De imped. et dispens. matr., 
n. 653); Gasparri (De matrim., n. 333); Pompen (De dispens. matr., part. I, 
sect. I, cap. I, art. 3). i 

Hisce enucleatis, videretur in themate satis esse exponere angustiam 
loci iuxta responsum Datariae Ap. in citata Valven. Revera s! percurratur 
tota Instructio S. C. de Propaganda Fide, nullum verbum fit de hac causa, 
quamvis ibi singillatim pro dispensatione obtinenda recenseantur causae. 
Ergo haec causa vel non existit, vel si existit, dici debet comprehensa in illa 
ob angustiam loci, iuxta relatam resolutionem in Oveten. Insuper angustia 
loci tamquam causa dispensationis admissa tantum est favore mulieris, et 
ab :ipsa tantum est alleganda. Ecclesia enim perpendit pudorem et honestatem 
mulieris, quae non sinunt, ut ipsa virum sibi quaerat extra proprium 
locum, et ita etiam solatio parentum maneat destituta. Ergo tantum respe- 
ctus habendus est ad locum sive originis sive domicilii mulieris, non autem ad 
locum viri, pro quo hoc privilegium non militat, cum ipse uxorem alibi 
quaeritare valeat. 

Neque dicatur in themate angustiam duorum locorum insuper esse expri- 
mendam, quia haec duo loca sunt inter se distincta et notabiliter ab invicem 
distant, nempe per spatium ultra 20 minuta. Reponi enim potest quod ista 
loca sunt intra limites eiusdem paroeciae, et nihil obest quod inter se 
notabiliter distent, nam sive divisim sive insimul sumpti non conficiunt 
300 focos. Verum etiam paulisper retento quod angustia locorum in suppli- 
catione esset exprimenda, non apparet, ab eius omissione vitiari debere 
Breve dispensationis. De hac enim poena nullibi habetur sermo in memo- 
rata Instructione, et de coetero causa haec implicite continetur in causa 
exposita ob angustiam loci: nam mulier et sponsus, quamvis habeant origi- 
nem vel domicilium in diversis locis, tamen cum haec loca sint sub eadem 
paroecia et non efforment 300 focos, vere dici possunt esse in loco angusto. 

Ex adverso videretur angustiam locorum necessario esse exponendam, 
ita ut, ea reticita in precibus, Breve concessionis ab Ordinario rite executioni 
committi non valeat. Nam in dicta Instructione de hac causa expresse mentio 
non fit, quia in ipsa tantum communiores et potiores causae recensentur, 
nempe, « praecipuae illae causae, quae ad matrimoniales dispensationes obti- 
nendas iuxta canonicas sanctiones et prudens ecclesiasticae provisionis arbi- 
trium pro sufficientibus haberi consueverunt ». Hinc recensio causarum non 
taxativa sed potius demonstrativa dicenda est. Imo in eadem Instructione 
animadvertitur, « unam aliquando causam seorsim acceptam insufficientem 
esse, sed alteri adiunctam sufficientem existimari; nam quae non prosunt 
singula, unita iuvant, arg. leg. 5, Cod, de prob.». Idque eo fortius est reti- 
nendum quia, ut ait Pompen (loc. cit., n. 34) et Feije (loc. cit., n.655), olim 
propter solam angustiam loci non dispensabatur, nisi in gradibus tertio et 
quarto, hodie vero etiam in gradu secundo. 

Praeterea necessitas expositionis huius causae eruitur ex formula Da- 
tariae Ap., ubi haec causa appellatur « ob angustiam locorum etiam de uno 

loco ad alium sese transferendo»; dum alia formula praescribitur ob angustiam 
tantum loci. Iam vero quod praxis et stylus Curiae legem efformet, non est 
qui ignoret. Quae doctrina cohaeret communi sensui canonistarum; ita 
Pompen (loc. cit.) docet: « Si in supplicatione simpliciter dicitur angustia 
loci, intelligitur locus originis et in quo mulier cum iuvene habitat, Pir. 
Corradus, Prax. dispensat. Apost., lib. 7, cap. 5, n. 30. Unde si angustus est 
solus locus habitationis puellae et non locus nativitatis, aut solus locus nati- 
vitatis et non habitationis, item si iuvenis est ex diverso loco oriundus aut 
in alio loco habitat; haec omnia clare in supplicatione exponantur, ne in 
rescripto tales occurrant termini qui verificari nequeant ». Idem tradit Feije 
(loc. cit.,n. 652) et Monitore ecclesiastico, vol 13, pag. 169. Ratio est quia 
angustia locorum magis efficax esse videtur ad dispensationem obtinendam, 
quam simplex angustia loci. Imo obreptio vel subreptio in themate versatur 
circa causam finalem concessionis; hinc si praeter falso adductam causam 
finalem, aliae finales et sufficientes non extent, dispensatio vitiatur; ideoque 
dispensationes, hac causa reticita obtentae, per se nullae sunt et a Delegato 
Apostolico non possunt executioni demandari seu fulminari. Regulae enim 
a dicta Instructione editae tam recurrentes pro dispensatione quam eius 
executores afficiunt, uti in illa sancitur: « Haec prae oculis habere debent 
non modo qui ad S. Sedem pro obtinenda aliqua dispensatione recurrunt, 
sed etiam qui ex Pontificia delegatione dispensare per se ipsi valent, ut facul- 
tatibus quibus pollent, rite, ut par est, utantur ». 

Modo pro solutione propositum postulatum sapientiae et prudentiae 
EE. VV. submittitur. 

Die, etc. Sacra, etc. respondit: Affirmative. 

[Thesaurus Resolutionum, tom. 166, p. 427-434]. 


4343. 
S. C. C, Argentinen., 23 nov. 1907. 


Sub die 7 ian. currentis anni Curia Argentinensis invalidum declaravit, 
ad instantiam viri et ex defectu consensus in muliere, matrimonium a 
Iosepho Hochenauer et ab Aemilia Ruetsch initum die 5 apr. 1902 in pa- 
roeciali ecclesia ad S. Stephanum civitatis Mulhausen. At quum ab huiusmodi 
sententia, pro munere suo, ad hanc S. C. appellasset localis vinculi defensor, 
processus acta successive remissa sunt duobus Consultoribus, quorum vota 
omnino inter se contraria fuerunt. 

Interim animadvertendum est quod Aemilia iam duobus annis ante coniu- 
gium ob amentiam degerat in manicomio Friburgensi, ex quo deinde egressa 
est non undequaque sanata. Cuius rei utique aliqualem habuit notitiam vir, 
sed sive ob omissam ab eo diligentem inquisitionem sive ob parentum mulie- 
ris tergiversationem, quibus filiam nuptui collocare intererat, veritatem dete- 
gisse non videtur. Hinc a. rgor ad finem vertente, Ioseph fidem nup- 
tialem a muliere excepit, quae tamen, ex animi fluctuatione ac reluctantia, 
illam postea revocavit, et deinceps iterum renovavit. 

Tandem die 5 apr. 1902 coniugium celebratum fuit, quamvis Aemilia, 
diebus matrimonium immediate praecedentibus, non omnino sui compos 
videretur, atque ipsa nuptiarum die non indubia dederit mentalis alienationis 
signa. Imo prima nocte matrimonium consummatum fuit, licet Aemilia 
maiora etiam praebuerit amentiae indicia. Morbo autem ingravescente, die 
secunda ab initis nuptiis mulier in nosocomio ipsius civitatis Mulhausen 
recepta fuit, ex quo post 16 dumtaxat dies in manicomium vulgo dictum 
Friedmatt prope Basileam deducta est, ubi a die 23 apr. 1902 ad diem 7 iulii 
eiusdem anni permansit, quin tamen pristinam recuperaverit sanitatem. 
Dein iterum morbo affecta, in eodem manicomio recepta est mulier a die 
6 apr. 1903 usque ad diem 4 iunii eiusdem anni, atque iterum non sanata 
exiit. 

Posita igitur amentia mulieris antecedente et subsequente coniugium, 
tota quaestio huc redit, an Aemilia, tempore celebrationis coniugii, tali ac 
tanta mentis intelligentia ac voluntatis deliberatione adhuc praedita fuerit, 
ut plene liberum potuerit emittere consensum matrimonialem. Notandum 
praeterea est quod vir a laica potestate a. 1903 divortium obtinuit ob defe- 
ctum consensus ex parte mulieris; atque die 14 ian. praefati anni, ob idem 
motivum, petiit declarari nullitatem sui matrimonii apud Curiam Argenti- 
nensem, quae, praeter coniuges et testes iuratos, excutere curavit sub iura- 
mento etiam medicos psychiatras. 

Consultor theologus in iure adnotat quod, quum amentia seu rationis 
defectus non inveniatur in serie impedimentorum dirimentium, quae consti- 
tuit Ecclesia, hinc, ad huiusce generis coniugia diiudicanda, recurrendum 
est ad regulas et ad axiomata iuris naturalis et divini. Atqui ius istud nos 
docet matrimonium esse contractum, qui essentialiter efficitur consensu 
coniugum, ita ut cap. 26, tit. de sponsalibus dicat quod sine isto consensu 
« coetera nequeunt foedus perficere coniugale ». Quoties igitur, ait ipse, con- 
sensus libere et rationabiliter fuit datus et expressus a duplici persona habili, 
inde exurgit contractus cum iuribus et officiis eidem adnexis, ac matrimonium 
est verum. 

Quoad insanos autem et mente captos, seu eos qui, vitam physicam et 
corporalem perfectam retinentes, plus minusve ratione privantur, subdit ex 
istis quosdam omnino ratione destitui, et vitam quasi animalem, imo ali- 
quando mere vegetativam, ducere sine ullo lucido intervallo. Isti certe inca- 
paces sunt actus humani eliciendi, et ideo consensum minime praestare 
possunt ad matrimonium contrahendum, et quamvis verba sacramentalia 
proferre possunt, id nihil facit ad rem, quia heic certe agitur de actu ratio- 
nali, et non tantum de signis et de verbis, quae forsitan animal pronuntiare 
valeret. Sed notandum est etidm hanc totalem rationis carentiam praesumi 
non posse, sed probari debere. 

.. Sed saepe saepius amens in quibusdam male ratiocinatur, recte autem 
in caeteris. Si de tali quaestione sermonem facit, mens eius extra rationis 
semitas vagatur. Si autem de caeteris rebus agitur, ipse loquitur ut sapiens, 
et nemo primo intuitu iudicare potest illum esse insanum. In aliis autem 
haec terribilis infirmitas aliter manifestatur. Per aliquod temporis spatium 

amens omnino delirat, nec est sui compos, et actus non elicit humanos. Sed 
postea, per intervalla plus minusve protracta, ratione physicae valetudinis, 
vel propter vitam tranquilliorem, retinet usum rationis, et actuum humano- 
rum perfecte capax efficitur. Equidem dicunt omnes doctores et psychia- 
trae, etiam in istis intervallis lucidis, amantes pati in voluntate depressionem, 
ita ut etiam tunc temporis imminuta sit in ipsis vis rationalis, adaucti e 
contra sint appetitus sensuales et animales. At cum ista depressio intelle- 
ctualis plurimos gradus habere possit, certe difficile est determinare, utrum 
etiam in intervallo lucido amens capax sit vel non coniugalis consensus ratio- 
nabiliter et ideo valide exprimendi. Aliquando enim ista depressio est talis 
naturae, ut persona capax sit huiusce gravissimi actus, aliquando non. Qui- 
dam tamen sunt, qui asserunt hanc incapacitatem pro amentibus semper 
existere etiam in intervallis lucidis. 

In facto autem, advertit Consultor, tota quaestio est, utrum Aemilia, 
quae iam demens fuerat, die nuptiarum fuerit vel non in intervallo lucido, 
et ratione pollens, et ideo capax dandi et proferendi ad matrimonium consen- 
sum, qui, si revera extitit, causa est matrimonii. Equidem, admittit Consultor, 
die nuptiarum hora matutina, cum sponsi accesserunt ad ecclesiam ut, per 
confessionem sacramentalem, ad matrimonii celebrationem se praepararent, 
mulier indubia dedit testimonia mentis perturbatae et vehementer excitatae. 
Hinc argumentum perficitur in favorem nullitatis matrimonii ex absentia 
rationis ac consensus in momento contractus. Imo testes affirmant Aerni- 
liam non fuisse absolute mente compotem, sed excitatam et turbatam, multas 
lacrymas fudisse et agitatam motibus extraordinariis sese ostendisse. Et ipsa 
se dixit, etiam coram altari, vehementi capitis dolore afflictam. 

Hisce tamen non obstantibus, Consultori iuridice probatum videtur Aemi- 
liam scivisse quid fecit in hoc momento, et revera consensum, actu humano 
et cum sufficienti rerum cognitione, libere protulisse. Id consequi sustinet 
ex confessione ipsius mulieris, quae testatur se tunc temporis cognovisse id 
quod faciebat, revera consensum protulisse, non ignorans rem peractam, 
iura inde acquisita et obligationes consecuturas. Hoc idem eruitur ex conspi- 
ratione coeterorum testium et ex aliis facti circumstantiis. Notandum prae- 
terea Aemiliam perpetua amentia non laborare, siquidem ante celebratum 
matrimonium per duorum annorum spatium in familia sua tranquilla et 
operosa remanserat, et etiam, post aliam in manicomio commorationem 
officium ancillae cubiculariae, iam coniugata, in quodam diversorio exercuit. 
Et certe hoc officio ipsa fungi non potuisset omni rationis usu destituta. 

Atqui, cum iuridice constat, aliquem esse sanae mentis reputan- 
dum, dum contrarium aperte probetur, cum aliunde matrimonium iam 
celebratum. validum iudicandum est usque ad manifestam probationem 
contrariam, cum deinde, si quaedam probabilitas existere potest de nul- 
litate huius matrimonii ita contracti, testimonia pondere et numero maiora 
affirmant mulierem vere consensisse et vere contraxisse: ideo. conclu- : 
dendum est, certe non constare de matrimonii nullitate in casu. Hoc confir- 
matur ex eo quod uterque sponsus affirmat, rem uxoriam perfectam fuisse 
ab eis prima nocte nuptiarum, instanter postulante sponsa Aemilia, quae 

iura coniugalia invocabat, et pluries concedente, non quidem libenter, sponso 
Iosepho. Atqui si ita egerunt, iuridice affirmandum est, sicut et ipsi aliunde 
fatentur, illos egisse affectu coniugali, non autem affectu fornicario, et ideo 
persuasos esse de veritate matrimonii, 

Utique doctores generatim docent, dementes, etiam in intervallo lucido, 
incapaces esse matrimonii propter mentalem depressionem, quam patiuntur. 
Exisut enim penes illos voluntas, vera quidem sed imminuta, quacum actus 
praesertim solemnes vitae, ut matrimonium, elicere minime valent. At etiamsi 
vis voluntatis sitimminuta et acumen intellectus hebetatum in quibusdam, 
tamen iuxta eumdem Consultorem theologum inde non sequitur incapacitas. 
contrahendi matrimonium. Nam quotidie puellae ad altare accedunt igno- 
rantes officia coniugalia, plorantes, turbatae, commotae ex solemnitate actus, 
et tamen earum matrimonium est validum. Virgo duodecim annorum certe 
non habet illum voluntatis vigorem, quem postea est habitura, et tamen 
illa potest valide matrimonium contrahere. Mulier graviter aegrotans, et 
etiam in extremis, aut multis annis onerata et in senectute ultima, habet certe 
voluntatem imm'nutam, et tamen valide coniugii est capax. Caeterum impos- 
sibile est mensurare illam intellectus et voluntatis imminutionem, ita ut 
concludi possit revera ad carentiam necessariae determinationis et delibera- 
tionis in perficiendo contractu. 

At Consultor canonista contrariam sententiam amplectitur. Et imprimis 
recolit iuris regulas in subiecta materia, quarum prima est: Matrimonium 
veritate contrahitur per legitimum viri et mulieris consensum, ita ut sine con- 
sensu caetera nequeunt foedus perficere coniugale. Cap. Tuae fraternitatis, 25, de 
spons.; et cap. T'ua nos, 26, de spons. 

Debet praeterea consensus matrimonialis esse plene deliberatus pleneque liber. 
Siquidem « matrimonium assensu solo contrahitur; et ubi de Ipso quaeritur, 
plena debet securitate gaudere cuius est animus indagandus ». Cap. Cum 
locum, 14, de spons. Ac profecto, ut Sanchez aliique opinantur doctores, ad 
matrimonialem consensum illa requiritur mentis plena et perfecta deliberatio, 
quae necessaria est ad testamentum conficiendum et ad mortaliter peccan- 
dum: non sufficit proinde deliberatio semiplena. Porro habetur perfecta 
deliberatio, ubi obtinetur cognitio, quae firmo iudicio perspicit obiecti indif- 
ferentiam. Duae proinde ad perfectam deliberationem requiruntur conditio- 
nes. Prima est quod perspiciatur in obiecto aliquid indifferentiae quo, pro 
eius bonitatis defectu, possit voluntas promiscue illud vel appetere vel re- 
spuere. Altera conditio est quod indifferentia haec cognoscatur firmo iudicio, 
firmitate se tenente ex parte subiecti: quatenus ipse intellectus satis se in 
iudicando deprehendat, et suum iudicium plene seu certe, et non solum 
tenui ac veluti transeunte luce, agnoscat, eo quod firmat attentionem in illo. 
Cuiusmodi conditionis defectu obtinetur semüdeliberata cognitio, quando 
nimirum intellectus non satis se in iudicando deprehendit, neque certe 
apprehendit suum iudicium, non firmando attentionem in illo. Id evenit 
vel quia homo non est sufficienter sui compos, vel quia est alio distra- 
ctus, Semiplenae deliberationis signa haec afferri possunt: si quis semi- 
dormiens vel semiebrius fuit; si quasisemidormiens rem levi ac tenui 

cogitatione tantum apprehendit; si vehementi passione vel distractione tur- 
batus fuit, etc. 

Ex duabus praemissis regulis, subdit Consultor, tertia eruitur: Z4mentes 
seu furiosi, qui simpliciter et circa omnia insaniunt, sunt inhabiles ad matrimo- 
nium contrahendum. 1n hoc miro consensu conveniunt theologi et canonistae. 
Et ratio in promptu est. Deest enim in amentibus illa plena deliberatio, quae 
requiritur ad consensum coniugalem. Nam mentecapti incapaces sunt sive 
eius considerationis, qua obiectum cum indifferentia proponatur, sive etiam 
et maxime illius attentionis supra suum iudicium, qua firmiter se in iudicando 
apprehendant, ac proinde cum plena sui actus determinatione libere agant. 
In mentecaptis vel nulla deliberatio, vel ad summum semiplena inveniri 
potest. Unde cap. Dilectus, 24, de spons., decernit: « Cum eadem mulier cum 
ipso viro, qui continuo furore laborat, morari non possit, et propter aliena- 
tionem furoris legitimus non potuerit intervenire consensus, mandamus, 
quatenus si rem noveris ita esse, praefatas personas cures ab invicem se- 
parare ». 

Quarta iuris regula, unanimiter a doctoribus tradita, quae intime cum 
praecedenti connectitur, est: amens validum init matrimonium contrahens in 
intervallo lucido. Quae regula ut in ambiguo non stet, notandum dupliciter 
sumi posse lucidum intervallum; nimirum sive pro diminutione vel etiam 
cessatione temporanea signorum insaniae, absque hoc tamen quod amens 
ab aegritudine recreetur; sive pro vera quidem etsi temporanea ad sanam 
mentem restitutione, quae si perduraret, realem amentis sanationem deno- 
taret. Cf. Nouveau Dictionnaire de médecine et de chirurgie, t. XI, p. 280. 
Iamvero per se patet regulam enunciatam, nimirum valere matrimonium 
in intervallo lucido contractum, intelligendam esse de temporanea quidem 
sed vera furiosi ad sanam mentem restitutione, et de ea tantummodo. Ad 
rem Glossa: « Quandoque tamen furiosus per dilucida intervalla redit ad 
sanam mentem; et tunc si contrahit, tenet... Saepe furiosi sunt constituti 
in conspectu umbratae quietis, nec tamen sunt mentis sanae, licet videatur, 
et si tunc mulier ista cum eo contraxit, non tenuit matrimonium ». Hinc 
Oietti (Synopsis, vol. I, p. 88) tradit: « Amentes, qui convaluerint et lucidum 
mentis intervallum habuerint, non breve et transitorium, sed aliquantulum 
diuturnum (ita ut nempe constet eos tunc mentis compotes fuisse), licet 
postea in amentiam denuo inciderint, in lucido illo intervallo valide con- 
traxerunt, imo et valide testati sunt si id fecerunt ». 

Deinde inquirit Canonista, utrum doctrina haec cum facti praesentis 
specie quadret. Porro quempiam furiosum esse probatu difficile est, nec 
directe probari potest: amentia enim mente consistit, nec sensu percipi 
potest. Recurrendum est proinde ad coniecturas et praesumptiones; standum 
est nimirum factis et verbis, quae si talia sint, ut amenti conveniant et homi- 
nem sanae mentis non attingant, concludendum erit pro furoris existentia. 
In casu autem ipse, ut concludat ad defectum consensus ad matrimonium 
requisiti, tres periodos distinguit. Probat primo Aemiliam immediate post 
nuptias, seu in ipsa die nuptiarum imo iam a prandio nuptiali, plene amen- 
tem repertam fuisse. Secundo ostendit eamdem mulierem immediate ante 

nuptias nedum protulisse signa amentiae sese evolventis et progredientis, 
sed etiam ipsius status amentiae. 

Tertio demum demonstrat Aemiliam, in ipsa matrimonii celebratione, 
amentia laborasse, ita quod incapax fuerit perfectae illius deliberationis, 
quae ad coniugalem requiritur contractum. 'T'ota enim quaestio huc redit, an 
Aemilia, in ipsa nuptiarum celebratione, fuit Zn lucido intervallo. Et Consultor 
respondit negative, idque constare ait ex praesumptione. Siquidem demon- 
strata semel insania Aemiliae pro tempore, quod immediate praecessit et 
immediate subsecutum est nuptias, praesumptio stat pro amentia etiam 
durante ipsa matrimonii celebratione. Nam, ut tradit Mascard (de prob., 
conc. 825): « Furiosus semel, semper praesumitur furiosus...;; quia passiones 
huiusmodi et motustales praesumuntur perdurare, nisi contrarium probetur... 
maxime in passione furoris, quae non consuevit ita facile recedere..., natura 
enim non patitur repentem mutationem». In themato autem adeo vehemens 
existit praesumptio haec, ut contrarium, iuxta ipsum, admitti omnino non 
possit. Nam semel posito.quod per lucidum intervallum intelligatur vere et 
proprie, non umbrata quies seu simplex symptomatum : remissio, sed resti- 
tutio ad sanam mentem seu ab amentia vera recreatio; verosimiliter excogi- 
tari nequit lucidum intervallum in illa amente muliere, quam constat fuisse 
tunc in amentiae progressu. Ad rem Nouveau Dictionnaire de médecine, t. XI, 
p. 239. De caetero, subdit, etsi Aemilia, tempore quo matrimonium fuit 
celebratum, in umbrata quiete visa fuerit; eam tamen tunc etiam extitisse sub 
influxu phantasiarum deprimentium, facta quaedam directe demonstrant. 

Neque obiiciatur quod mulier ipsa fatetur se liberum dedisse consensum. 
Hoc enim concedi potest, Aemiliam nempe, durante nuptiarum celebratione, 
fuisse in statu umbratae quietis seu in remissionis intervallo; ac proinde fuisse 
aliqualiter sui compotem, et ad contractum matrimonialem processisse, utique 
vi phantasiae et imaginationis, sed etiam vi alicuius etsi imperfectissimae deli- 
berationis. Quo posito, intelligitur potuisse Aemiliam affirmare se libere con- 
sensisse; sed nullo pacto concludi potest a muliere plenum eum datum fuisse 
consensum, qui ad unionem requiritur coniugalem. Nam, durante matri- 
monii celebratione, Aemilia certe non reperiebatur ita sui compos aut vero 
gaudens lucido intervallo, ut 5b/ena ea processerit ad consensum coniugalem 
deliberatione et libertate, quae requiritur ad matrimonium contrahendum. Ce- 
terum ipsa mulier fatetur se, dum suum daret consensum, non fuisse plene 
sui compotem. 

Quibus, praeter iudicium tribunalis civilis pronuntiantis nullitatem matri- 
monii, accedunt peritia medicorum et sententia Curiae: qui omnes steterunt 
pro nullitate matrimonii ob defectum consensus in muliere amente. Aliam 
confirmationem desumit Consultor ex duplici sententia nullitatis lata ab hac 
S. C. in duplici matrimoniali causa causae praesenti simillima. Prima est in 
Herbipolen., 7 iulii 1883, altera vero in. Treviren., 22 iulii 1899; prouti refe- 
runtur in Zcta S. Sedis, vol. 16, pag. 262, et vol. 32, pag. 274. 

E contra Vindex vinculi matrimonialis adstipulatur Consultori theo- 
logo pro coniugii validitate, atque adnotat quod, dissidentibus inter se Con- 
sultoribus, ac quum agatur de re, cuius iudicium magis ad peritos quam ad 

iudices spectat, forsan non esset inopportunum medicum aliquem romanum, 
ut peritiorem eligere et interrogare. 
Igitur Vobis, EE. PP., dirimendum est dubium: 
Zn sententia Curiae Argentinensis sit confirmanda vel infirmanda 1n casu? 
Die, etc. Sacra, etc. respondit: Sententiam esse confirmandam. 
[Thesaurus Resolutionum, tom. 166, p. 582-615]. 


4344. 


S. C. C., Romana et aliarum, x febr. 1908. 


Decretum Ne temere, iussu et auctoritate ipsius Summi Pontificis a S. C. 
Concilii die 2 augusti 1927 editum, ! quo disciplina tridentina circa spon- 
salia ac matrimonia in quibusdam immutata est, perfecta cum obedientia 
summaque cum laetitia ubique exceptum fuit. Plures enim extant gratulato- 
riae et gratiarum actionis litterae, quae ab Ordinariis locorum in. primis ad 
hanc praesertim S. Congregationem missae sunt, sive proprio nomine sive 
nomine personarum etiam moralium. Ipsae ephemerides nedum sollicitae 
fuerunt novissimum decretum typis edere, sed commentariis quandoque 
illustrare curarunt. 

Verum quum discussiones quoque excitatae fuerint in aliquibus ipsius 
decreti articulis interpretandis, hinc nonnulli Sacrorum Antistites ad eas 
sopiendas, praesertim vero ut in re tam gravis momenti tutam normam se- 
quendam haberent, ad hunc S. O., vel directe vel per 5. C. de Propaganda 
Fide, suppliciter recursum fecerunt pro authentica quorundam articulorum 
interpretatione. Accepta dubia statim uni ex Consultoribus remissa sunt, 
ut super iis mentem suam panderet: quod ipse peculiari sollertia et diligen- 
tia exequutus fuit. 

Hisce positis, ut omnia relata uno veluti sub aspectu complectar, haec 
praesertim dubia exposco resolvenda: 

I. An decreto Ne temere adstringantur etiam catholici ritus orientalis. Et 
quatenus negative: 

II. Utrum ad eosdem decretum extendere expediat. Et quatenus saltem pro 
aliquo loco decretum non fuerit extensum: 

II. Utrum validum sit matrimonium contractum a catholico ritus latini 
cum catholico ritus orientalis, non servata forma ab eodem decreto statuta. 

IV. An sub art. XI, $ 2, in exceptione enunciata illis verbis « nisi pro aliquo 
particulari loco aut regione aliter a S. Sede sit statutum » comprehendatur 
tantummodo Constitutio Provida Pri Pp. X; ? an potius comprehendantur quoque 
Constitutio Benedictina? et cetera eiusmodi indulta impedimentum clandestini- 
latis respicientia. 

V. Num in imperio Germaniae catholici, qui ad sectam haereticam vel schis- 
maticam transierunt, vel conversi ad fidem catholicam ab ea postea defecerunt, 


1 Cf. N. 4340. 
3 Cf. N. 670. 
3 Cf. N. 3527. 

etiam in iuvenili vel infantili aetate, ad valide cum persona catholica contrahen- 
dum adhibere debeant formam in decreto Ne temere statutam, ita scilicet ut 
contrahere debeant coram parocho et duobus saltem testibus. Et quatenus affir- 
mative : 

VI. An, attentis peculiaribus circumstantiis in imperio Germaniae existen- 
tibus, opportuna dispensatione provideri oporteat. 

VII. Ubinam et quomodo cappellani castrenses, vel parochi nullum absolute 
territorium nec cumulative cum alio parocho habentes, at iurisdictionem directe 
exercentes in personas aut familias, adeo ut has personas sequantur quocumque 
se conferant, valide matrimoniis suorum subditorum adsistere valeant. 

VIII. Übinam et quomodo parochi, qui territorium exclusive proprium non 
habentes , cumulative territorium cum alio vel aliis parochis retinent, matrimoniis 
adsistere valeant. | 

IX. Ubinam et quomodo parochus, qui in territorio aliis parochis assi- 
gnato nonnullas personas vel familias sibi subditas habet, matrimoniis adsi- 
stere valeat. 

X. Num cappellani seu rectores piorum cuiusvis generis locorum, a. pa- 
rochiali iurisdictione exemptorum, adsistere valide possint matrimoniis absque 
parochi vel Ordinarii delegatione. 

XI. An a decreto Ne temere abolita sit lex vel consuetudo in nonnullis dioe- 
cesibus vigens, oi culus a Curia episcopali peragenda sunt acta, quibus constet 
de statu libero contrahentium, et dein venia fiat parochis adsistendi matrimoniis. 

XII. 4n et quousque expediat prorogare executionem decreti Ne temere 
pro nonnullis locis iuxta Ordinariorum petitiones. 

Et Emi Patres ad huiusmodi dubia ita respondendum censuerunt: 

Ad I. Negative. 

Ad II. Ad S. Congregationem de Propaganda Fide. 

Ad III. Dilata, et exquiratur votum duorum Consultorum, qui prae oculis 
habeant leges hac de re vigentes apud Orientales. 1 

Ad IV. Comprehendi tantummodo | Constitutionem Provida; mon autem 
comprehendi alia quaecumque decreta, facto verbo cum SSrio, et ad mentem. 

Ad V. Affirmative. 

Ad VI. Negative, ideoque servetur decretum Ne temere. 

Ad VII. Quoad cappellanos castrenses aliosque parochos, de quibus in dubio, 
nihil esse immutatum. 

Ad VIII. Affirmative in territorio cumulative habito. 

Ad IX. Affirmative, quoad suos subditos tantum, ubique in dicto territorio 
facto verbo cum SSmo. 

Ad X. Affirmative pro personis sibi creditis, in loco tamen ubi iurisdictio- 


nem exercent, dummodo constet ipsis commissam fuisse plenam potestatem paro- 
chialem. 


Ad XI. Servetur solitum. 
4d XII. Ad Ertum Praefectum cum SSfio. 
[Thesaurus Resolutionum, tom. 167, P- 35-70]. 


y 


1 Cf. N. 4349. 

4345. 
S. C. C., Senogallien., x febr. 1908. 


Redit haec causa, in comitiis generalibus diei 24 augusti elapsi pri- 
mum. proposita, * cuius species ita breviter reassumitur: 

Capitulum archibasilicae Lateranensis per Bullam diei 26 dec. 1473 con- 
cessit, ut in solo Lateranensi oppidi vulgo Belvedere Castrense, dioecesis 
Senogalliensis, erigeretur ecclesia et confraternitas S. Mariae a misericordia 
nuncupata, quae esset immediate subiecta ecclesiae Lateranensi, atque «uti 
posset coemeterio, campanili, campanis, altaribus ac sacro fonte baptismi 
cum omnimoda libertate, salvo tamen iure parochialis ecclesiae ». Ad munera 
sacra in praefata S. Mariae ecclesia explenda prius deputati fuerunt nonnulli 
cappellani, dein vero idem Capitulum Bulla diei 8 aug. 1587 instituit unum 
archipresbyterum et quatuor canonicos « cum omnibus ac singulis iuribus 
et privilegiis sine alicuius praeiudicio ». 

Verum tractu temporis non defuerunt lites inter praefatos canonicos atque 
localem parochum ecclesiae S. Petri, praesertim quoad ius funerandi. Ex 
antiqua autem concordia seu immemorabili consuetudine constat, emolu- 
menta funeraria (quae in cera ad cadaver accensa consistebant) pro medietate 
fuisse divisa inter Plebanum S. Petri et Capitulum S. Mariae, tam si cadaver 
tumularetur in parochiali ecclesia quam in Collegiata; dum ceram in alta- 
ribus extantem ad ecclesiam tumulantem pertinuisse. Cuius moris ratio in eo 
fuit quod tunc temporis Capitulares adiuvabant parochum S. Petri sive in 
exercendis ecclesiasticis ministeriis sive etiam in explendis funeribus in 
parochiali ecclesia. Perhibetur item missam exequialem in Collegiata cele- 
bratam semper fuisse a canonicis, relicta parocho S. Petri absolutione ad 
tumulum. 

At quum anno 1861 Capitulum collegiale ab iniquis Italiae legibus civi- 
liter suppressum fuerit, pedetentim e vivis ereptis canonicis, in eorum locum 
suffecti sunt duo cappellani. Hinc de facto an. 1895, extinctis omnibus Capi- 
tularibus, parochus tunc temporis, Antonius Renzi, sibi attribuere coepit omnia 
emolumenta, quae occasione funerum in parochiali ecclesia peractorum obve- 
niebant, atque quartam funerariam pro funeribus in ecclesia S. Mariae per- 
solutis. Interim accidit quod anno 1905, occasione funeris cuiusdam Franci- 
sci Filipponi, confratris sodalitatis S. Mariae a misericordia, actualis parochus 
S. Petri omnia emolumenta funeraria fecerit sua, neglectis cappellanis S. Ma- 
riae, imo et ius litandi missam exequialem in Collegiata ecclesia sibi tantum 
spectare asseruerit. 

Eapropter die 6 sept. dicti anni confraternitas S. Mariae, adversus modum 
agendi parochi S. Petri, supplicem libellum Episcopo Senogalliensi obtulit, 
qui die 21 eiusdem mensis decrevit, ad parochum S. Petri spectare ius asso- 
ciandi cadavera ad ecclesiam S. Mariae ibique funera persolvendi, atque 
omnia emolumenta percipiendi, salva quarta funeraria. 


1'Thesaurus Resolutionum, tom. 166, p. 472-490. 

Ab hoc tamen decreto minime sibi favente confraternitas appellavit ad 
hanc S. C., quae existimans ecclesiam S. Mariae gaudere iure sepeliendi pri- 
vilegiato ad instar Regularium, sub die 22 iunii 1906 rescripsit, 1us funerandi, 
quod semper sequitur ius tumulandi, dictae ecclesiae plene spectare, proin- 
deque clausulam saleis iuribus parochialibus nihil aliud significare nisi ius, 
ex parte parochi S. Petri, levandi et comitandi cadavera de domo usque 
ad ecclesiam S. Mariae, atque exigendi quartam funerariam. Mandavit 
proinde Episcopo ut, iuxta datas normas, dirimeret enatam controversiam: 
quod et fecit Praesul Senogalliensis per novum decretum diei 11 iulii 1906. 

At cum parochus S. Petri nova documenta Curiae obtulisset, ut ius suum 
funerandi in ecclesia S. Mariae comprobaret, Ordinarius, marte proprio, 
die 6 aug. 1906 abrogavit postremum decretum diei rr iulii eiusdem anni 
de mandato huius S. O. editum, et primum diei 21 sept. 1905 in vigorem 
revocavit. Tunc iterum confraternitas a misericordia ad hunc S. O. recur- 
sum interposuit, et quaestio proposita est resolvenda sub dubitandi formula: 
An sustineatur decretum Curiae Senogalliensis diei 21 septembris 1905, vel potius 
decretum eiusdem Curiae diei 11 iulii 1906 in casu. 

Exscriptum dubium triplicem complectitur quaestionem, videlicet: 19 an 
confraternitati S. Mariae competat ius funerandi; 29 an dictae. confraternitati 
spectet ius missam exequialem litandi in propria ecclesia S. Mariae, emolumen- 
taque percipiendi; 39 demum an eidem confraternitati pertineat etiam ius exe- 
quias ad tumulum persolvendt. 

Iamvero quoad primum quaesitum non videtur ambigendum quod 


ecclesia S. Mariae fruatur iure sepeliendi seu funerandi nedum confratres a 


misericordia verum etiam omnes fideles inibi sepulturam gentilitiam vel 
electivam habentes. Hoc enim patet ex verbis Bullae, qua an. 1473 erecta 
fuitecclesia ipsa, et qua donata fuit privilegio exemptionis a qualibet ordinaria 
sive Episcopi sive parochi potestate, et immediate subiecta fuit iurisdictioni 
Capituli Lateranensis, adeo ut «uti possit coemeterio, campanili, campanis 
cum omnimoda libertate, salvo tamen iure parochialis ecclesiae ». Iam age 
ius habendi coemeterium aequivalet iuri sepulturae tradendae, quando agitur, 
uti in casu, de ecclesia seu confraternitate non subiecta ordinariae potestati 
dioecesanae sed ad instar Regularium exempta. 'l'unc enim ius sepulturae, 
praeter ius tumuli, secumfert etiam ius funerandi iuxta adagium ubi tumulus, 
ibi funus. 

Neque in themate aliquid facessit clausula apposita in Bulla erectionis 
salvo iure paroecialis ecclesiae; nam haec clausula id tantum importat, ut 
parocho defunctorum proprio solvatur quarta funeraria. Hoc sane modo con- 
similem clausulam authentice interpretatus est Clemens III in cap. Certi- 


ficari, 9, de sepulturis; quin imo affinis clausula addi solet in privilegiis Apo- 


stolicis, quibus conceditur Regularibus ius sepulturae. At nemo inficias 
ibit Regulares habere ius privilegiatum funerandi. 

Ab huius quaestionis solutione pendet et altera supra proposita, quae 
refertur ad ius litandi missam exequialem et emolumenta percipiendi. Siqui- 
dem cum missa exequialis nonnisi pars sit iuris funerandi, semel recognito 
iure funerandi ecclesiae S. Mariae, eo ipso attribui debet eidem ius celebrandi 

missam exequialem. Praeterea immemorabilis in casu extat consuetudo, vi 
cuius missa exequialis semper persoluta fuit a canonicis numquam vero a 
parocho; quod confirmarunt octo iurati testes a Curia excussi sub die 9 no- 
vembris 1905. Item nulla difficultas adesse potest circa emolumentorum per- 
ceptionem. Nam, ad tramites iuris communis, nonnisi quarta funeraria com- 
petit parocho proprio: ita S. C. Concilii in sculana, 8 et 29 aug. 1733, 
ad 3,letin Viterbien., 16 septembris 1826, ad 4.? 

Denique quoad exequias ad tumulum, confraternitas ultro admittit eas 
pro praeterito celebratas semper fuisse in Collegiata a parocho S. Petri; quin 
imo de solis exequiis intelligenda videntur documenta, quae idem parochus 
ex adverso adducit, ut ostendat suum ius litandi missam exequialem. 

Ex altera parte favore parochi S. Petri quae sequuntur subiici possunt. 
Explorati iuris est quod ex iure communi solae ecclesiae paroeciales gaudent 
iure sepeliendi seu funerandi, uti constat ex cap. Is qui, 3, de sepulturis, in VI 
et supponitur in cap. Nos instituta, x, de sepulturis, etc. Hinc quaelibet alia 
ecclesia, quae hoc idem íus sibi asserit, ex privilegio Apostolico illud habuisse 
diserte probare tenetur. Ita privilegiatum funerandi ius habent ex privilegio 
Regulares aliaeque ecclesiae ab Ordinarii et parochi iurisdictione exemptae. 
Verum ecclesiae et oratoria, quae intra fines alicuius paroeciae continentur, 
quaeque immediate subsunt parocho et mediate Episcopo, nonnisi ius tumuli, 
non autem verum ac proprium ius sepeliendi et funerandi habere valent. Ita 
respondit S. Congr. Rituum in decreto Urbis et Orbis, diei ro dec. 1703, 
n. 2133 ad dubium 20.3? Idem tenuit S. C. Concilii in Bononren., 28 iulii 1724 
ad 9,* in Civitatis Castellanae, 28 ian. 1764;* et in cit. Viterbien., 16 sept. 
1826, ad 5. Cf. etiam Van Espen, Jus can. un., part. 2, sect. 4, tit. 7, cap. 5. 

Iamvero in casu dubitari posset, an revera ecclesia S. Mariae perfecto 
exemptionis iure, saltem hodie, fruatur. Nam quamvis Bonifacius IX conces- 
serit Capitulo Lateranensi privilegium erigendi loca pia in solo Lateranensi 
atque ea eximendi a potestate Ordinariorum ac sibi ipsi immediate subii- 
ciendi, addit tamen clausulam: « iure tamen parochialis ecclesiae et alterius 
cuiuslibet alias in omnibus semper salvo». Praeterea Pius IV privilegia ac 
indulta Capituli Lateranensis abrogavit et abolevit. Utique sane Sixtus V 
eadem in vigorem revocavit per Bullam 5? cunctas, diei 15 ian. 1586,9 sed 
adiecta limitatione, quod accedat licentia Ordinariorum, imo et loca fundanda 
subiici videntur eisdem Ordinariis. In themate proinde, quum ecclesia S. Ma- 
riae sita sit intra limites parochiae S. Petri, neque certo constet de illius 
exemptione, non immerito argui potest ius parochi funerandi super cada- 
vera suorum filianorum in dicta confraternitatis ecclesia tumulandorum; 
idque eo vel magis quod in Bullis erectionis ecclesiae et Collegiatae adduntur 
clausulae «salvo iure parochialis ecclesiae », et « sine alicuius praeiudicio ». 


1 Cf. N. 3406. 
2 Cf. N. 4006. 
3 Gf. IN: .5733- 
40171: 5NC23270- 
51 f21N2 3735. 
$ Bull. Rom., tom. 4, IV, p. 182, 183. 

Hoc confirmari videtur ex quodam inventario parochiali S. Petri diei 
IO sept. 1743, ubi de funeribus edicitur quod «in ecclesia Collegiata praecipue, 
licet fundata in solo Lateranensi, Plebanus sive eius cappellanus curatus in 
eius defectum, per consuetudinem immemorabilem et inveteratam, semper 
fecit et de praesenti facit functionem funebrem tum saecularium tum canoni- 
corum, si illorum contingat mors ». Idem constat ex attestatione diei 21 de- 
cembris 1805 subscripta a pluribus testibus etiam sacerdotibus sive saecula- 
ribus sive regularibus: item duo aliae similes depositiones praestant diei 
: 21 aug. 1805 et 31 aug. 1806. Praeterea quum an. 1824 exorta fuerit quaestio 
inter Plebanum et canonicos circa functiones funerarias in Collegiata pera- 
gendas, Capitulum Lateranense expedivit quidem monitorium super manu- 
tentione in exercitio ordinariae iurisdictionis; sed causa acta in possessorio 
coram "Tribunali Collegiali primae instantiae 4. C. diei 21 aug. 1824, advo- 
catus parochi Caprini praefatum monitorium moderari obtinuit. Quod etiam 
confirmatur ex epistola, quam die 6 sept. eiusdem anni Erhus Card. Testa- 
ferrata scripsit ad parochum Caprini, eidem gratulans de sibi recognito 
iure funerandi in Collegiata. 

Cum igitur ex dictis parocho S. Petri competere videatur ius funerandi 
in Collegiata, hoc ipso competere eidem videtur ius missam exequialem ibi- 
dem litandi, et omnia emolumenta funeraria percipiendi, dempta quarta. 

Caeterum parochum S. Petri saltem manutenendum esse in suo iure 
peragendi exequias in Collegiata, praeter iam adducta confirmant tres ex 
octo testibus iuratis, qui an. 1905 a Curia excussi sunt, quique deposuerunt, 
eas a solo parocho hucusque persolutas fuisse. De hac re recens exemplum 
habetur in causa Pisauren., coram S. C. EE. et RR. agitata die 5 maii 1905 
ad dubium V.! 

Hisce breviter adnotatis quaeritur: 

4n sustineatur. decretum Curiae Senogalliensis diei 21 septembris 1905, 
vel potius decretum eiusdem Curiae diei 11 iulii 1906? 

Emi Patres S. C. Concilii in comitiis generalibus diei 24 augusti 1907 
causam comperendinandam censuerunt per rescriptum: Dilata. 

Verum eadem quaestio reproposita fuit in plenario coetu diei 1 februa- 
rii 1908, ubi quum clarius constiterit, privilegia et indulta Capitulo Late- 
ranensi a Summis Pontificibus concessa, inter quae ius erigendi ecclesias 
et loca pia cum exemptione ab Ordinariis et cum iure funerandi privilegiato, 
derogata non fuisse praesertim a Sixto V per citatam Bullam, Si cunctas, 
diei 15 ian. 1586, sive quia hic Pontifex, in vigorem revocans privilegia iam 
antea a Pio IV abolita, ea dumtaxat moderavit ad tramitem Conc. T rid., sive 
quia de coetero Bulla Sixtina non iam concessa a Capitulo Lateranensi pri- 
vilegia sed potius in posterum ab eodem locis piis ecclesiisque concedenda 
respiceret. 

Tandem die 1 februarü 1908 Sacra, etc. respondit: Negative ad primam 
partem; Affirmative ad secundam. 

[Thesaurus Resolutionum, tom. 167, p. 70-76]. 


1 Acta S. Sedis, vol. XXXVIII, p, 203-207. 

S. C. C. lacen., 29 febr. 1908. 


Rescripto diei 17 nov. r9o5, quod die 14 dec. 1906 prorogatum fuit, 
Raymundus Hernando, beneficiatus Cathedralis Iacensis obtinuit ab hac 
S. C. indultum exemptionis a choro et residentia cum clausula « amissis 
distributionibus inter praesentes tantum », ut suam valetudinem curare 
valeret. 

Vi conventionis initae a. 1851 inter S. Sedem et Hispaniam distributiones 
chorales apud Capitula illius regionis abolitae extiterunt, sed earum loco suffe- 
ctae sunt punctaturae, seu mulctatitia quaedam pecunia desumenda ab obven- 
tione cuiusque praebendati, quae accrescit tantum chori servitio interessenti- 
bus, exclusis ab eius participatione absentibus, salvis exceptionibus designa- 
tis in cap. Consuetudinem, de cler. non resid., in 69, et pro iubilatis: harum 
autem distributionum taxatio varia est secundum diversa statuta Capitulorum 
in Hispania. Insuper, in Capitulo Iacensi, duae statutae sunt extraordinariae 
distributiones pro interessentia in festis Nativitatis Domini et Epiphaniae. 

Iam vero Capitulum Iacense in applicando memoratum indultum benefi- 
ciario Hernando ratum est, sibi ius esse retinere pecuniam mulctatitiam seu 
partem obventionis distribuendam inter beneficiarios choro interessentes. 
Huic retentioni primo anno acquievit beneficiarius Hernando, at postea 
recursum obtulit Capitulo, contendens vi supra relatae clausulae, retentioni 
non subiici, et insuper participem esse debere pro rata pecuniae mulctatitiae 
a praebendatis absentibus persolutae. Capitulum vero super hoc duxit, 
ut tuto procederet, rogare hanc S. C. 

Profecto distributiones chorales duplicis sunt generis. Aliae ord/mariae 
seu quotidianae, quae constituuntur a tertia parte fructuum praebendae, uti 
statuit Conc. Trid. (Sess. 21, cap. 3, de ref.). Hi vero reditus si desumantur 
a mensa capitulari, dicuntur proprie distributiones, si vero desumendi sunt 
vel solvendi sunt a particulari praebenda, qua beneficiarius fruitur, puncta- 
turae nuncupantur: et pro his reditibus lucrandis requiritur vel realis prae- 
sentia in choro, vel sufficit etiam ficta in casibus a iure expressis, uti in citato 
cap. Consuetudinem. Alterius speciei distributiones sunt illae, quae dicuntur 
inter praesentes tantum, et quae tantum lucrantur a materialiter et realiter 
praesentibus et quae dici solent extraordinariae. C£. Cathacen., Distributionum, 
diei 27 ianuarii 1866. Hae vero possunt esse cerae aut determinatae, ut puta 
in recurrentia annua anniversariorum aut determinatis diebus persolutione 
legatorum, vel adventitiae ut in celebratione alicuius funeris. Circa distribu- 
tionum lucrum regula desumi.ur ex cap. 12, Sess. 24, de ref., Syn. Tri- 
dentinae. 

Hisce positis, vi enunciatae clausulae in indulto positae beneficiatus Her- 
nando subiici non posse videtur retentioni pecuniae mulctatitiae seu melius 
punctaturae quoad distributiones quotidianas, veluti patet ex ipsa rescripti 
litera, quae iubet tantum, ipsum absentem amittere distributiones inter 

praesentes. Caeterum est consonum nedum statutis ecclesiae Iacensis sed 
etiam iuri communi, secundum quod beneficiati infirmi, licet absentes, quo- 
tidianas lucrantur distributiones. Deinde praefatus beneficiatus lucratur 
etiam augmentun ex aliorum absentium fallentiis. Id sancitum invenitur ab 
hac S. C. die 15 apr. 1611, quae decisio a Benedicto XIV relata (Instztut. 
eccl., 107, $ 8) ita se habet: « Eos qui absunt a servitio chori ob infirmitatem 
vel aliam causam, percipere debere distributiones quotidianas sui canoni- 
catus, perinde ac si statis horis interessent: percipere etiam augmentum 
distributionum, quas amittunt illi, qui divinis non interfuerunt ». 

Ast hic moveri posset dubium, quidnam esset sentiendum extante con- 
traria consuetudine pro infirmis; idque eo vel magis quod Benedictus XIV 
(loc. cit.) refert decisionem quamdam huius S. C., quae dictam consuetu- 
dinem legitime praescriptam non improbavit. Verum haec invocari posset 
respectu habito ad ius commune, non autem in casu in quo beneficiatus Her- 
nando, vi relatae rescripti formulae, tantum mulctatur quoad amissionem 
distributionum inter praesentes. 

Demum quoad extraordinariam distributionem pro interessentia choro 
in solemnitate Nativitatis Christi et Epiphaniae, cum haec distributio videa- 
tur, ex Capituli relatione, induere naturam verae distributionis inter praesen- 
tes, ea profecto cadit sub rescripti formula « amissis distributionibus inter 
praesentes tantum », et hinc beneficiati Hernando recursus quoad hoc pun- 
ctum negativo responso esset dimittendus. 

Propositam itaque quaestionem EE. VV. sueta prudentia et iuris peritia 
resolvere dignabuntur. 

Die, etc. Sacra, etc. respondit: Vi indulti beneficiatum Hernando. amittere 
debere tantum distributiones extraordinarias in casu. 

l''hesaurus Resolutionum, tom. 167, p. 99-102]. 

S. C. C., Treien., 29 febr. 1908. 


Sacerdos Coluzi testamento diei 24 febr. 1665 canonicatum in Collegiata 
civitatis T'reiensis, nunc ad Cathedralem evecta, instituit, eiusque iuspatro- 
natum activum servavit Capitulo dictae ecclesiae. Particula testamenti ita 
se habet: Volo ut canonicus pro tempore a me nominatus vel nominandus alüque 
omnes eidem successores sint et esse debeant semper omnes sacerdotes ut impe- 
trare possint hunc canonicatum. Et alibi in eodem testamento: Rogo Cafitu- 
lum ut eligat et nominet sacerdotes qualificatos, exemplares, probos, honoratos 
et virtuosos in omnibus vocationibus. 

Cum mense martio 1907 canonicatus Coluzi vacans declaratus esset, a 
Capitulo patrono indictus fuit concursus, cui duo tantum candidati adstite- 
runt, nempe clericus minorista loseph Bartoloni et sacerdos David Sileoni. 
Peracto scrutinio diei 19 apr. eiusdem anni, concurrens Sileoni tria vota, et 
alter opponens sex vota retulit; hinc uti electus renunciatus est Bartoloni, 
cui dein a Curia expeditae sunt collationis literae. Verum dum adhuc in 

suspenso erat canonica beneficii eiusdem possessio, et tractatus pendebant pro 
obtinendo a Gubernio regium placet, alter competitor detegere valuit funda- 
tionis tabulas; et ex his edoctus quod in concurrentibus praerequirebatur 
ut conditio qualitas sacerdotalis, illico apud Curiam et dein apud hanc S. C. 
per recursum institit, ut declararetur nullitas factae electionis, et sibi, utpote 
dicta conditione praedito, canonicatus adiudicaretur. Sed tam Curia 
'Treiensis quam Archiepiscopus Camerinensis perpetuus administrator 
censent oratoris preces esse reiiciendas. 

Factam electionem sustinendam esse suadere videntur fundationis tabu- 
lae. Nam fundator Coluzi iuxta relata testamenti verba voluit instituere bene- 
ficium sacerdotale; at in eiusmodi beneficiis regulare est quod ad ea conse- 
quenda non requiratur qualitas sacerdotalis in actu, sed sufficiat habilitas 
proxima ad sacerdotium, nisi aliud scateat ex expresso textu fundationis, ut 
tenet Fagnanus (Comm. ad cap. Ut abbates, de aetate et qual. praeficiend., 
n. 9): « Ad obtinendum beneficium cui sacer ordo sit adnexus, non requiri, 
ut actu quis sit in eo ordine constitutus tempore collationis, sed satis esse, ut 
se promoveri faciat infra tempus a iure praefixum... Unde si presbyteratus 
adnexus sit alicui beneficio, non tamen necesse est, ut promovendus habeat 
ordinem requisitum tempore promotionis, sed satis est, ut se faciat promo- 
veri in proximis temporibus ». Iure autem communi non discordat testatoris 
mens, si rite intelligatur iam adducta prima particula testamenti. Sane doc- 
tores, ad intelligendum; quando requiratur actu qualitas sacerdotalis in prae- 
sentatione et collatione vel potius in habitu, expendere solent fundationis 
verba, utrum scilicet ea percutiant actum ipsius electionis, vel potius ipsius 
prosecutionem. Ín primo dicunt eam qualitatem requiri in actu, quia quali- 
tas adiunctà verbo intelligitur secundum tempus verbi; in secundo cum 
ordinis adnexio sit adnexa per modum habitudinis, sufficit, ut ea qualitas 
habeatur intra tempus idoneum. Ita rem exemplificant in primo casu: Volo 
ut ad canonicatum, cappellaniam etc. nominetur , praesentetur, eligatur sacerdos, 
dum in secundo casu hanc adducunt dicendi rationem: Volo ut cappellanus... 
sit et esse debeat sacerdos. Cf. Fagnanus (loc. cit., n. 53). 

Iam vero si nuper relata fundatoris Coluzi verba expendantur, satis per 
se liquet ea intelligenda esse non de sacerdotio in actu sed in habitudine. 
Non enim fundator dixit: praesentetur vel nominetur sacerdos ad canonica- 
tum, sed nominandus vel eligendus esse debeat sacerdos. Quod confirmatur 
resolutione edita ab hac S. C. die 5 ian. 1604, quam ita refert Fagnanus: 
« Quidam legavit ecclesiae Collegiatae libras 80 pro constituenda et erigenda 
cappellania sacerdotali in ea ecclesia cum onere, ut praebendarius nomi- 
nandus et eligendus teneatur singulis hebdomadis missas duas celebrare 
in dicta ecclesia. Quaeritur, an sufficiat praesentare clericum talis aetatis; 
ut infra annum promoveri possit ad sacerdotium, — S. C. censuit sufficere ». 
Age vero, ait Archiepiscopus Camerinen., expositus casus adamussim con- 
gruit cum institutione facta a sac. Coluzi; nam canonicus nominandus item 
ex fundationis lege celebrare debet missas 4 in unaquaque hebdomada. 

Ex adverso recursus sacerdotis Sileoni solido fundamento niti videtur, si 
ad trutinam revocentur ea, quae disponunt tabulae testamentariae fundatio- 

nis. Siquidem iuxta hunc textum citatae primae particulae testamenti, ut 
quis canonicatum impetret seu obtineat, necesse habet, ut iam sit presbyter, 
seu qualitas sacerdotalis actu praecedere debet electionem. Quare exposita 
verba aequipollent alteri dictioni, ac si dixisset testator, praesentetur seu eli- 
gatur ad canonicatum sacerdos. Conditio enim presbyteratus praemittitur 
electioni et eam praecedit uti conditio necessaria, ita ut absque existentia 
illius conditionis electio sit contra testatoris voluntatem. Idem etiam scatet 
ex altera testamenti particula; non enim intelligitur, quomodo haec verba 
referri possint ad sacerdotes non in actu sed in habitu, seu qui intra idoneum 
tempus promoveri valeant ad sacerdotium: alia dictione futurum tempus 
respiciente opus fuisset. 

Quin obiiciatur quod fundator Coluzi nullimode expressit quod nomi- 
nandus debeat esse actu sacerdos. Huic enim difficultati ita respondet 
Fagnanus (loc. cit., n. 56): « Nec requiritur adiectio illius dictionis ac£u seu 
actualiter, puta praesentetur seu instituatur actu presbyter, vel qui actualiter 
sit constitutus in ordine presbyterali, ut perperam opinatus est Gonzalez ad 
reg. 8 Canc., glos. 5, n. 104, sed satis est, ut simpliciter cautum sit; ut 
praesentetur vel instituatur sacerdos iuxta conclusionem Rotae et communem 
per rationem illam, quod qualitas adiuncta verbo intelligitur secundum tem- 
pus verbi ». Posita vero clara et taxativa voluntate testatoris, illam alterare 
aut mutare neque patronis neque Ordinariis licet, obstante expressa prohi- 
bitione Conc. Trid. (Sess. 25, cap. 5, de ref.). 

Verum etiamsi ex citato contextu voluntas testatoris adhuc dubia et 
obscura maneret, alia non desunt adminicula ad eam indagandam. Primo 
sese offert observantia fundationi subsecuta, nam ex actis capitularibus erui- 
tur quod ad canonicatum Coluzi semper fuit electus candidatus, qui actu 
esset sacerdos. Atqui observantia plurimum valet ad interpretandas tabulas 
fundationis, quando sunt ambiguae, uti tenet Card. De Luca (de benef., 
disc. 91, n. 7): « Observantiae in hac materia nimium defertur in casu volun- 
tatis ambiguae, quae sit capax interpretationis, unde observantia attenditur 
tamquam interpretativa, quae longe differt a praescriptiva ». Alterum admi- 
niculum desumitur ex quadam memoria existente in sacristia Cathedralis, 
in qua sermo fit de canonicatu Coluzi et quae incipit: Quum eligendus sit 
sacerdos. Iam vero haec adminicula si coniungantur cum textu exscripto 
particulae testamenti, sufficientem certitudinem gignere videntur ad statuen- 
dum, fundatorem Coluzi in casu voluisse ad canonicatum eligi clericum iam 
sacerdotem; huiusmodi enim disquisitiones, ut docet Card. De Luca (loc. 
cit.) non tam iuris quam potius facti sunt definiendae pro qualitate et diver- 
sis eiusdem facti circumstantiis ita ut aliquando, quae non possunt singula, 
unita iuvant. 

Quare, etc. 

Die, etc. Sacra, etc. respondit: Electionem non sustineri, et ius eligendi 
devolutum esse ad Archiepiscopum Administratorem. Apostolicum. 

[Thesaurus Resolutionum, tom. 167, p. 102-110]. 

4348. 
S. C. C., Venetiarum, 29 febr. 1908. 


Praevia proprii Parochi delegatione Venetiis in ecclesia S. Raphaelis 
Archangeli sub die 6 maii 1906 Ioannes Bernach, annos ad 38 natus nupsit 
Antoniae Furlan, 24 aetatis suae annum dumtaxat agenti. Hoc tamen matri- 
monium, supplicibus precibus die 18 februarii 1907 Summo Pontifici oblatis, 
uti nullum et invalidum primario impetit vir ex defectu consensus, eo quod 
ipse suum consensum alligaverat conditioni virginitatis sponsae, quam e 
contra in prima nuptiarum nocte defloratam invenisse contendit. Secundario 
vero et subordinate, si consensus conditionatus sufficienter non constaret, 
idem vir petit, ut suum matrimonium cum Antonia initum, quod tamquam 
ratum et nondum consummatum perhibet, Apostolica auctoritate dispensa- 
retur. 

Quibus acceptis, haec S. C. die 25 eiusdem mensis et anni rescripsit 
Ero Patriarchae Venetiarum, ut duplicem in casu instruere dignaretur pro- 
cessum, quorum unum super asserto ex capite erroris impedimento, alterum 
vero super matrimonio rato et non consummato eiusve dispensationis causis. 
Et actualis Efhus Vir, qua par erat solertia ac sedulitate processum ad tra- 
mitem iuris conficere curavit tam super nullitate, quam super inconsumma- 
tione coniugii, de quo agitur. Tabulis processualibus expletis Curia Patriar- 
chalis potius duxit rem actaque processus ad Sanctam Sedem remittere. 

Porro ex actorum statu liquet, actorem Ioannem aliquando ante nuptias 
suam voluntatem patefecisse non ducendi uxorem, nisi virginem; utrum 
autem haec conditionata viri voluntas etiam in actu celebrationis matrimonii 
reipsa perseveraverit nec ne, Vestrum erit, Patres Eri, decernere. Item com- 
pletam coniugii inconsummationem nedum sub iuramenti fide fatetur spon- 
sus, verum etiam ipsa sponsa admittit, et generatim confirmare videntur 
iurati testes ex utroque latere adducti. 

Ceterum Iudex delegatus Venetiarum litteris diei 23 novembris proxime 
elapsi mentem suam pandere censuit. « Admodum difficile — ait — Tribunali 
videtur, ut actor dispensationem impetret a matrimonio rato et non consum- 
mato; nam cum copulae inchoatio ultro ab actore et rea admissa sit, exurgit 
praesumptio Zuris et de iure. quod etiam fuerit consummata. Ad impedimen- 
tum vero erroris adstruendum ob defectum consensus ex parte actoris vali- 
diores probationes ex tabulis processus extare videntur. Licet enim omnia 
spectent errorem circa qualitatem sponsae, qui fer se non sufficeret ad impe- 
dimentum dirimens constituendum, tamen ex confessione actoris, ex confes- 
sione sponsae ipsius, ex concordi prorsus declaratione testium inductorum 
et ex concursu circumstantiarum omnium "Tribunal Metropolitanum ad 
sententiam inclinat: Ioannem Bernach ita constans habuisse propositum non 
ducendi foeminam, quae virgo non esset, ut error qualitatis cadens in per- 
sonam fiat, et actor de nullitate matrimonii contracti cum Antonia Furlan 
nunquam dubitavit, statim ac comperiit uxorem suam iam ab alio corruptam 

fuisse aliquot annis ante matrimonium, et virginalem amisisse integritatem, 
quod ipsa ultro fatetur. Gravissimam "Tribunali visum est hoc punctum 
causae: utrum consensus conditionatus in absolutum fuerit mutatus, post- 
quam repetitis, licet falsis, sponsae attestationibus de integritate sua, decep- 
tus miser sponsus matrimonium in facie Ecclesiae contraxit cum sponsa 
corrupta, et virginem se adhuc esse repetitis vicibus declarante. Illa omnia, 
quae matrimonium subsecuta sunt, satis insinuare videntur, numquam Ioan- 
nem Bernach voluntatem immutasse suam: nullo modo assensum marita- 
lem praestandi mulieri, quae antea ab alio cognita fuisset ». 

Hisce igitur prae oculis habitis, perlectisque animadversionibus tum 
Consultoris, tum Defensoris sacri vinculi una simul cum actorum summario, 
enodare ne dedignentur Patres Erhi, quae ex duplici causae capite Vobis 
proponuntur dubia: 

' [. Am constet de nullitate matrimonii in casu? Et quatenus negative: 

II. Utrum saltem consilium praestandum sit SSrio pro dispensatione ma- 
trimonii rati et non consummati in casu? 

Die, etc. Sacra, etc. respondit ad I. Affirmative. 

Ad II. Provisum in primo. 

[Thesaurus Resolutionum, tom. 167, p. 111-126]. 


4349. 


S. C. C., Romana et aliarum, 28 mart. 1908. 


In plenariis comitiis ab hac S. C. habitis die 1 februarii 1908. proposita 
fuerunt, inter alia, dirimenda duodecim dubia * decretum Ne temere ? respi- 
cientia. Resolutiones autem et declarationes ab Eris Patribus editas, in 
audientia diei 4 eiusdem mensis februarii Erho Card. Praefecto concessa, 
SSmus Dominus Noster ratas habere et confirmare benigne dignatus est 
easque vulgari mandavit, contrariis quibuscumque non obstantibus. 

Interim quum ad tertium propositum dubium, nempe: utrum validum 
sit matrimonium contractum a catholico ritus latini cum catholico ritus orientalis, 
non servata forma a decreto Ne temere statuta, responsum prodierit: Dilata, 
ex exquiratur votum duorum Consultorum, qui prae oculis habeant leges hac de 
re vigentes abud Orientales; huiusmodi votum a duobus Consultoribus expo- 
stulatum fuit, et tertium additum super aliis eadem in materia dubiis ad 
hanc S. C. oblatis. 

Unde nihil aliud mihi superest, nisi rogare EE. VV., ut enodare digne- 
mini huiusmodi dubia: 

I. Utrum validum sit matrimonium contractum a catholico ritus latini cum 
catholico ritus orientalis, non servata forma a decreto Ne temere statuta. 

II. 4n in art. XI, s 2 eiusdem decreti sub nomine acatholicorum compre- 
hendantur etiam schismatici et haeretici rituum orientalium. 


L Cf. N. 4344. 

III. Num exceptio, per const. Provida in Germania inducta, * censenda sit 
uii mere localis, aut etiam personalis. 

IV. An Ordinarii et parochi nedum explicite sed etiam implicite « invitati 
ac rogati », dummodo tamen « neque vi neque metu gravi constricti requirant 
excipiantque contrahentium consensum », valide matrimoniis assistere possint. 

V. An ad licitam matrimonii celebrationem habenda sit ratio dumtaxat 
menstruae commorationis, aut etiam quasi-domicili. 

VI. Utrum sponsalia, praeterquam coram Ordinario aut parocho, celebrari 
valeant etiam coram ab alterutro delegato. 

VII. Utrum sponsalia celebrari possint dumtaxat coram Ordinario vel paro- 
cho domicilii aut menstruae commorationis, an etiam coram quolibet Ordinario 
aut parocho. 

Eri Patres omnibus sedulo perpensis, respondendum consuerunt: 

Ad I. Negative. 

Ad II. Affirmative. 

Ad III. Exceptionem valere tantummodo pro natis in Germania. ibidem 
matrimonium contrahentibus, facto verbo cum SSfio. 

Ad IV. Affirmative. 

Ad V. Affirmative ad primam partem, negative ad secundam. 

Ad VI. Negative. 

Ad VII. Posse celebrari coram quolibet Ordinario aut parocho, dummodo 
intra limites territorii eiusdem Ordinarii vel parochi. 

Die autem 30 dicti mensis martii SSihus Díius Noster, audita ralatione 
infrascripti Secretarii S. C. Concilii, supra relatas Ernorum Patrum resolu- 
tiones ratas habuit et approbavit, quibuslibet in contrarium minime obstanti- 
bus.— Vincentius Card. Ep. Praenest., Praefectus. — B. Pompilj, Secretarius. 

[Thesaurus Resolutionum, tom. 167, p. 176-222]. 


4350. 


S. C. C, Romana et aliarum, 27 iul. 1908. 


Ex pluribus dubiis, quae ad hanc S. C. postremis hisce temporibus per- 
venerunt, nonnisi infrascripta hodie proponuntur in plenariis comitiis, quum 
coetera vel facili negotio solvi possint, vel potius inter cavillationes sint 
accensenda. Praeterea heic adnexa exhibentur vota, quae, propter rei gravi- 
tatem, a duobus Consultoribus exarari curavi. Sint autem sequentia dubia: 

I. Utrum ad valida ineunda sponsalia partes teneantur subsignare scriptu- 
ram unico contextu cum parocho seu Ordinario aut cum duobus testibus; an 
potius sufficiat, ut scriptura, ab una parte cum parocho vel cum duobus testibus 
subsignata, remittatur ad alteram partem quae vicissim cum parocho vel cum 
duobus testibus subscribat. 

II. An ad sponsalium validitatem in scriptura sit apponenda data, seu 
adscriptio diei, mensis et anni. 

III. 4n vi decreti Ne temere, * etiam ad matrimonia mixta valide contra- 
henda, ab Ordinario vel a parocho exquirendus et excipiendus sit contrahentium 
consensus. 

IV. Utrum ad valide et licite matrimoniis adsistendum, ad tramitem art. VI 
decreti, requiratur semper delegatio specialis, an vero sufficiat generalis. 

V. Zn in locis dissitis, ad quae missionarius singulis mensibus non venit — 
in quibus tamen, si peteretur, haberi posset, et vel ad eum aut ad alium missio- 
narium, qui sit parochus in sensu decreti, absque gravi incommodo possent acce- 
dere sponsi — matrimonia contracta sine missionarii seu parochi. praesentia reti- 
nenda sint uti valida. 

VI. Utrum ratione momentanei, inopinati et fidelibus prorsus incogniti trans- 
itus per aliquem locum, a quo iam a mense inissionarius abest, interrumpi dicenda 
sit illa rerum conditio de qua in art. VIII decreti. 

VII. Az, et quomodo annuendum sit petitionibus Ordinariorum Sinensium, 
qui ob peculiares illius regionis conditiones postularunt: x) exemptionem a prae- 
scriptionibus decreti in sponsalibus ineundis; 2) dispensationem a praesentia paro- 
chi et quandoque etiam testium, sive in matrimoniis ex dispensatione contrahendis 
a baptizatis cum non baptizatis, sive in matrimoniis inter catholicos, qui sub 
paganorum potestate sunt constituti. 

VIII. Utrum subditi dioecesis Damaensis, in. dioecesi tamen Bombayensi 
commorantes, et e converso subditi dioecesis Bombayensis degentes in dioecesi 
Damaensi, ut validum et licitum ineant matrimonium, teneantur se sistere dum- 
taxat coram parocho personali vel possint etiam coram parocho territorii. 

IX. Zn, et quomodo providere expediat casui, quo parochi a lege civili gravi- 
ter prohibeantur quominus matrimonüs fidelium adsistant, nisi praemissa caere- 
monia civili, quae praemitti nequeat, et tamen pro animarum salute omnino 
urgeat matrimonii celebratio. 

Die, etc. Sacra, etc. respondit: 

Ad I. Affirmative ad primam partem, negative ad secundam. 

Ad II. Affirmative. 

Ad IIT. Affirmative, servatis ad liceitatem quoad reliqua praescriptionibus 
et instructionibus S. Sedis. 

4d IV. Quoad delegationem nihil esse immutatum, excepta necessitate eam 
faciendi sacerdoti determinato et certo, ac restrictam ad. territorium. delegantis. 

Ad V. Negative. 

Ad VI. Negative. 

Ad VII. Quoad primum negative. Quoad secundum, concedendam esse 
iisdem Ordinariis facultatem dispensandi a forma. substantiali matrimonii pro 
casibus tantum verae necessitatis, cum potestate hanc facultatem etiam habitua- 
liter subdelegandi missionum rectoribus; facto verbo cum SSfio. 

Ad VIII. Dilata. 

Ad IX. Non esse znterloquendum. 


Eádem autem die SSitus Dfius Noster Pius Pp. X, audita relatione infra- 
scripti Secretarii, supra recensitas resolutiones ratas habere et approbare 

dignatus est, contrariüs non obstantibus quibuscumque. — Vincentius 
Card. Episc. Praenest., Praefectus. — B. Pompilj, Secretarius. 
[Thesaurus Resolutionum, tom. 167, p. 449-493]. 


4351. 
S. C. C., De Yucatan, 27 iul. 1908. 


Occasione translationis exuviarum Episcopi praedecessoris Yucatanensis 
medicus Miró die 24 aprilis 1900 articulum vulgavit, quo graviter conquere- 
batur de omissione solemnitatum, et censoria nota inurebat canonicum 
Bosada, Vicarium capitularem; qui de hoc certior factus illico per suum can- 
cellarium canonicum Zavala citavit medicum Miró ad comparendum coram 
Curia et ad faciendam retractationem iniuriosi articuli. Verum doctore 
Miró non comparente, die 28 eiusdem mensis altera citatio expedita fuit 
termino praefixo ad retractationem edendam. 'T'unc medicus Miró transmisit 
ad Curiam libellum, in quo declarabat, se rem in articulo tantum historice 
enarrasse absque-animo iniuriandi Vicarium et, facta recusatione iudicis, 
utpote partis in causa, a comminatione poenarum et ab imposit2 retractatione 
appellabat ad Metropolitanum de Antequera. Vicarius capitularis nihili 
ducens factam exceptionem de recusatione iudicis, attenta doctoris Miró 
contumacia, die 1 maii sequentis eum declaravit exclusum a cultu et sacra- 
mentis; quod per litteras circulares sacerdotibus dioecesis notificavit. 

Suscepta a Curia Metropolitana interposita appellatione, iudex perpendens 
quod in infligenda poena non praecesserunt monitiones ad formam iuris, et 
acta processus confecta fuerant post irrogatam poenam, et ob carentiam iuris- 
dictionis in Vicario capitulari, attenta recusatoria exceptione et appellatione 
a Miró interposita: die 20 dec. 19or iniustam declaravit illatam poenam, a 
qua proinde doctorem Miró absolvit, salvis insuper eius iuribus ad damno- 
rum refectionem, Ad huius sententiae tramitem die 14 aug. 1904 medicus 
Miró actionem pro refectione damnorum intentavit coram Curia de Yucatan 
contra memoratos canonicos Bosada et Zavala, petens eos damnari ad solu- 
tionem scutatorum 3908 titulo damnorum, et ad expensas iudicii. 

Dein actualis Episcopus omnem lapidem movit pro amicabili composi- 
tione obtinenda; sed cum duo conventi canonici nihil solvere voluissent, ideo 
necesse fuit instituere iudicium apud Curiam Yucatanensem, quae die 29 sep- 
tembris 1905 damnavit canonicos Bosada et Zavala ad solvendos 3908 pesos 
et 30 centavos pro refectione damnorum et ad omnes iudicii impensas. Ab hac 
sententia duo canonici appellarunt, sed appellatio alterá sententià diei 14 octo- 
bris declarata fuit utpote non emissa tempore utili et hinc reiecta, taxatis 
expensis totius iudicii a duobus canonicis supportandis in fesos 202,50 favore 
doctoris Miró et in pesos 1000 favore Curiae ecclesiasticae. Pro solutione 
enunciatarum summarum dictis canonicis praefixum fuit quatrimestre tempus; 
cui oneri cum non satisfecissent, reditus suorum beneficiorum sequestro 
suppositi fuerunt et ipsi declarati suspensi ab officio et beneficio. 

Interim canonici Bosada et Zavala mense martio 1906 apud hanc S. C. 

institerunt petentes, ut tum sententia lata a Curia Metropolitana de Ante- 
quera 20 dec. 19or, tum sententia Curiae de Yucatan, diei 29 sept. 1905 
prorsus infirmarentur. Et hic S. O., antequam quaestionem dirimeret, man- 
davit novo Episcopo, ut praefatos canonicos ad Missae celebrationem et ad 
chorale servitium lite pendente rehabilitaret. Verum mense aprilis 1907 
medicus Miró coram Curia Yucatanensi intentavit actionem quoque crimi- 
nalem contra duos enunciatos canonicos pro falsitate processus circa irro- 
gatam excommunicationis poenam transmissi ad Curiam de Antequera et de 
crimine periurii in iudicio. Hinc novo instituto ex hoc capite processu, iudex 
delegatus die .10 maii 1907 condemnatoriam protulit sententiam in duos 
canonicos ob crimen falsi et periurii, eosque ab officio et beneficio iterum 
suspendit. At quum etiam ab hac sententia tempore utili canonici Bosada 
et Zavala appellassent ad S. C., haec opportunum censuit eos liberare, pen- 
dente iudicio, a suspensione ab officio et beneficio. 

Modo sequentia proponuntur dubia: 

I. An sit locus restitutionis in integrum adversus sententiam diei 29 septem- 
bris 1905? Et quatenus affirmative: 

II. An eadem sententia sit confirmanda vel infirmanda in casu? 

III. An sententia diei 10 mai 1907 sit confirmanda vel infirmanda in casu? 

Die, etc. Sacra, etc. respondit ad I. Affirmative. 

Ad II. Sententiam esse infirmandam. 

Ad III. Sententiam esse infirmandam, et ad mentem. 

[Thesaurus Resolutionum, tom. 167, p. 517-535]. 


4352. 
S. C. C., Versalien., 22 aug. 1908. 


Die 12 novembris 1902 in paroeciali ecclesia vulgo Saznt Germain eu Laye, 
Dioecesis Versaliensis, iugali vinculo sese devinxerunt Maria Renard 20 annos 
agens, et Carolus Maiche, quinque annis natu maior. At lamentabili prorsus 
exitu. Licet enim coniugalis vitae consuetudo ad quatuor annos protracta 
sit, matrimonium tamen, conaminibus copulae perficiendae haud obstanti- 
bus, nunquam consummari potuisse unanimi consensione fassi sunt sponsi. 
Ipsius autem inconsummationis causa videtur esse repetenda ex viri impo- 
tentia. Hinc Maria infelicis suae conditionis pertaesa in maternam domum 
revertere maluit, ubi statim actionem divortii instituit penes tribunal civile, 
atque una simul Summum Pontificem adiit ab eoque expostulavit dispensatio- 
nem matrimonii sui dumtaxat rati, paratam se dicens ad virginitatis suae 
experimentum exhibendum. 

Hisce precibus receptis haec S. Congregatio, ne frustra tempus tereretur, 
illico rescripsit Episcopo Versaliensi, ut si vera essent exposita, processum 
canonicum conficere curaret super adserta non consummatione et causis 
dispensationis in casu, servata forma a const. Dei miseratione Benedicti XIV 
et ab Instructione eiusdem S. C. praescripta, ? cum suetis clausulis. 

Tribunali itaque rite constituto, prae primis auditae fuerunt partes, quae 
inconsummationem proprii matrimonii iuridice confirmarunt. Item, prae- 
stito iuramento, priores quatuor testes ex latere uxoris nedum eam fide 
dignam praedicarunt, verum etiam personalem persuasionem inconsummati 
coniugii in casu ex habitis tempore insuspecto notitiis pandiderunt. Idipsum 
praestiterunt duo iurati medici Le Pileur et Venot, tanquam testes ab actrice 
adduci, qui praeterea ex morali certitudine impotentiam viri admiserunt. 
'Tandem tres alii periti ab actrice inducti, qui tempore processus eamdem 
inspexisse videntur, quamvis invenerint quamdam parvam laciniam in 
hymene, eam tamen uti naturalem et cicatricibus expertem declararunt, 
atque virginalem actricis integritatem ultro fassi sunt. 

Verum, prout saltem ex tabulis processualibus ad hanc S. C. transmissis 
eruere licet, praesertim duo graves defectus irrepsisse videntur in processu 
exarando. Nam Curia contra normas ab hac S. C. datas in rescripto Pontifi- 
ciae delegationis pro processus instructione, ex officio non deputavit tres 
recensitos medicos ad inspectionem corporalem mulieris peragendam, imo 
absque rationabili motivo praetermisit exquirere testes septimae manus ex 
parte viri aut saltem aliquos ex officio in ius vocare. Si igitur sapientissimo 
iudicio EE. VV. satis probata appareat inconsummatio matrimonii in casu, 
quin necesse sit acta complenda mandare, decernendum quoque erit, num, 
praecise ob huiusmodi insimulatos defectus processuales, absolute requi- 
ratur sanatio actorum hactenus existentium. Etenim quamvis Officiales 
Curiae Versaliensis reprehendi possint eo quod canonicas normas ad rectam 
iudicii formam tuendam adamussim non servaverint, tamen acta processua- 
lia in themate non videntur nullitatis vitio tabescere, nam Bulla Benedictina 
et Instructio huius S. C., quae proprie respiciunt causas validitatis seu nulli- 
tatis matrimonii, tum haec ipsa S. C. in rescripto delegationis, non videntur 
praecipere huiusmodi procedendi regulas sub poena nullitatis processus. 
Quod si EE. VV. omnibus attentis acta processus sananda esse iudicabunt, 
ad erroneas vel etiam falsas interpretationes evitandas fortasse magis con- 
sona videretur formula: Praevia sanatione actorum ob peculiaria in casu occur- 
rentia, etc. Videbunt etiam EE. VV., an, extante morali certitudine quoad 
viri impotentiam, satius sit consilium praestare SS8ro non solum pro dispen- 
satione a matrimonio rato et non consummato ad cautelam, sed etiam addere 
suetam hisce in adiunctis clausulam: Vetito viro transitu ad alias nuptias 
inconsulta S. C. 

Demum subiicienda videtur Curiae epistola die 1 iunii 1908 ad hunc 
S. O. missa : « Ex actricis testiumque depositionibus mihi valde videtur, quod 
Carolus Maiche, reus in causa, impotentia antecedenti et actuali sine dubio 
laborat, et quam probabilissime perpetua et absoluta. Iste enim, quamvis 
indole versatili fessaque fuerit, uxorem suam diligebat et ab ea diligebatur; 
ipsa autem satis decora, ex medicorum dictis, apte ad generationem disposita, 
prolem optabat, cum marito suo per quatuor annos torum habuit communem, 
manet tamen ex probationibus intacta. Unde concludi posset hic et nunc 
de nullitate matrimonii huius propter impedimentum impotentiae viri sim- 
pliciter. Sed quum de non consummatione matrimonii, de quo agitur, ex 

testium depositionibus et ex peritorum experimentis constat, ne uxor coga- 
tur invita ad coelibatum servandum, si velit ad novas nuptias convolare, vel 
subiiciatur incontinentiae periculis, cum nulla sit spes reconciliationis et 
vitae communis inter eos, habita persona actricis vere christiana et sub omni 
respectu commendabilis, consideratis rationibus eiusdem Defensoris et 
Advocati, necnon animadversionibus Defensoris vinculi principaliterque 
conclusione ipsius valde favorabili existimo consulendum esse SSio Dfio 
Nostro pro dispensatione super matrimonio rato et non consummato in 
favore actricis, et hanc humiliter et devote, uti Iudex, in conscientia mea 
precor et spero ». 

Sed EE. VV. dumtaxat erit decernere, quo responso dimittendum sit, 
quod submisse proponitur dubium: 

Zn consilium praestandum sit SSrio pro dispensatione matrimonii rati et 
non consummati in casu? 

Die, etc. Sacra, etc. respondit: Affirmative, vetito viro transitu ad alias 
nuptias inconsulta S. Congregatione. 

[Thesaurus Resolutionum, tom. 167, p. 634-637]. 


4353. 


S. C. C, Vicariatus Africae Meridionalis, 14 mart. 1909. 


SyNOPSIS DISCUSSIONIS. - A S. Congregatione de Propaganda Fide ad 
Sacram Congregationem Concilii transmissae fuerunt litterae Vicariorum 
Apostolicorum Africae meridionalis, in quibus sequens proponitur dubium: 
«Anno elapso benigne indulsit S. Congregatio de Propaganda, ut Praesules 
Sud-Africani conventum inter se habere possent, eo fine ut res tractarent 
concernentes bonum religionis in ista regione. Nunc vero dubitatur, quisnam 
ex eis praeesse debeat tali conventui. Dubium ex hoc oritur, quod unus ex eis, 
nempe R. P. D. Rooney, licet consecratus Episcopus anno 1886, nonnisi 
die 19 februarii 1908, morte R. P. D. Leonard, munus Vicarii Apostolici 
Districtus occidentalis Promontorii Bonae Spei implere incepit. Quaeritur 
igitur, utrum prioratus inter. Praesules praedictos computari debeat a die ad 
Episcopatum evectionis, an vero a die officit Vicarii Apostolici suscepti a coad- 
tutore cum iure, post mortem coadiuti ». 

Super huiusmodi dubio votum unius ex apostolicarum caeremoniarum 
magistris exquisitum est, cuius en summa. 

Episcopales conventus, quos hodie vulgo vocant Con/erenze, locum quasi 
tenent synodorum provincialium, nullo tamen respectu habito ad provincia- 
rum ecclesiasticarum limites, ac sine loci determinatione. Ubi autem datae 
sunt ab Apostolica Sede peculiares instructiones, is designatus est praeses 
et moderator earum, qui gradu et antiquitate in ecclesiastica Hierarchia prae- 
staret. Ubi vero instructio eiusmodi non habeatur, eadem tamen videtur 
norma sequenda. Vicarii Apostolici episcopali titulo aucti sunt, gradu proinde 
sunt pares: manet an£iquitas uti distinctionis criterium. Num antiquitas ord;i- 
nis, an vero officii? Ad iuris normam primus est praelationis titulus iurisdictio 

(cf. Santi-Leitner, de maior. et obed., lib 1i, tit. 33, n. 2). Caeremo- 
niale Episcoporum, lib. I, cap. 4, n. 4, etc. aperte praecipit, in propria dioe- 
cesi, gaudere Episcopum praecedentia super omnes ceteros Praelatos, ex- 
ceptis dumtaxat Cardinalibus, proprio Metropolitano et Nuntiis Apostolicis 
cum facultate Legati a latere. Et S. Rituum Congregatio, ad praecedentiam 
statuendam inter Episcopos extra propriam dioecesim, non consecrationem 
sed electionem considerat (n. 270), et praecise decretum consistoriale super 
expeditione ecclesiae (n. 734). S. Congregatio EE. et RR., die 24 aug. 1889, 
in sua instructione pro conventibus, ab Episcopis italicarum regionum ha- 
bendis, $ 3, praescribit: « I1 Prelato piü degno per grado e anzianità nel- 
l'ecclesiastica gerarchia avrà la presidenza nelle adunanze episcopali di cia- 
scuna regione ». Similiter eadem S. C., die 22 iulii 1898, in sua instructione 
pro episcopalibus conventibus dioecesum Austriae, $ 4, praescribit: « Epi- 
scoporum conventus, sive plenarios sive peculiares, convocet ac moderetur, 
qui inter congressuros, gradu, antiquitate in ecclesiastica Hierarchia ceteris 
praeest, eique parere cuncti teneantur, in iis quae coetum spectant ». Episco- 
pus mere titularis non habet votum decisivum in synodo provinciali, 
neque supra ceteros gaudet praecedentia, licet ante consecrationem acceperit, 
nec considerari potest ut Episcopus exemptus, quemadmodum declaravit 
S. Congregatio Concilii in una Aquen., die 24 augusti 1850.! Potest in confir- 
mationem afferri optio, quae datur inter Patres Cardinales: Diaconus Cardi- 
nalis, videlicet, optans ordinem presbyteralem, praecedit ceteros presbyte- 
ros Cardinales post se creatos, quia non ordo, sed dignitas consideratur. 
Neque desunt exempla, quae praxim in casibus peculiaribus indicent: ita 
v. gr. in synodo regionis cuiusdam in Sinis, anno 1880, praefuit Ioannes 
'Timoleon Raimondi, Episcopus anno 1874 electus, Vicarius Apostolicus; 
dum Thomas Gentili, Episcopus anno 1:868 electus, coadiutor alterius 
Vicarii Apostolici absentis, ab eodemque delegatus, postremum tenuit locum. 

Prior igitur titulus praelationis est antiquitas iurisdictionis, et non ordi- 
nis; unde, in casu, nihil haesitandum: ius favere dicendum est Vicario Apo- 
stolico antiquiori. Coadunantur praeterea hi, non tamquam Episcopi, sed 
tamquam Vicarii; ceterum et in provincialibus synodis praelationis titulus 
est iurisdictio. Quaedam exceptio in casibus particularibus nil officit; neque 
obstat, Vicarios iurisdictionem exercere alterius nomine, hi enim a supremo 
Principe illam accipiunt, quae officio inhaeret, et in iure continetur: superior 
est praeterea iurisdictioni Vicariorum generalium, qui cuilibet dioecesanae 
dignitati praecedunt. 

Dzcisio. — Et Eri Patres S. C. Concilii, in generali conventu diei 
27 februarii 1909, responderunt: Praecedentiam in casu spectare ad. Prae- 
sulem, qui antiquior est in munere Vicarii Apostolici. 

Facta vero relatione in audientia diei 14 martii 1909, SSmus resolutio- 
. nem Erhorum Patrum approbare dignatus est. 

[Acta Ap. Sedis, vol. I, p. 286-288]. 

4354. 
S. C. C, Buscoducen., 3 iul. 1909. 


SyNOPsIS DISPUTATIONIS. — Rev. A. Hermus, professor in dioecesi Busco- 
ducensi, de consensu sui Episcopi Sacrae Congregationi Rituum sequentia 
exponit: « In dioecesi Buscoducensi, quando agitur de consecratione novae 
ecclesiae aedificatae in paroecia iam exsistente, Ordinarius regulariter, audito 
parocho novae ecclesiae vel ad eius petitionem diem statuit, qua veniet eccle- 
siam consecrare; parochiani se huic rei non immiscent, et ne quidem per 
deputatos votum, ut ecclesia consecretur, Episcopo manifestant. Quod Si 
agitur de divisione paroeciae vel erectione novae paroeciae, ex partibus dua- 
rum vel plurium aliarum paroeciarum, regulariter etiam ecclesia novae paroe- 
ciae consecratur feria secunda, proindeque ieiunium anticipari deberet in 
diem Sabbati. 'Tunc autem nondum nova parochia est erecta, eiusque paro- 
chus nondum nominatus. Ordinarie saltem die dominica, pridie consecratio- 
nis, nova paroecia erigitur eiusque parochus, vel etiam sacellani eius, ab 
Episcopo nominantur. Quaeritur ergo: 

«I. Quinam in Pontificali Romano intelligendi sint sub nomine eorum, qui 
petunt sibi ecclesiam consecrari? 

«II. Quinam in casibus praedictis ad observandum ieiunium, pridie conse- 
cratiomis ecclesiae, obstringantur ? » 

Super his dubiis, a Sacra Congregatione Rituum ad hanc remissis, exqui- 
situm fuit votum unius ex apostolicarum caeremoniarum magistris, quod hic 
subnectitur. 

Pontificale Romanum, tit. de ecclesiae dedicatione seu consecratione, haec 
habet: « Quando ecclesia fuerit dedicanda, debet archidiaconus praenuntiare 
clero et populo, quibus est ecclesia consecranda, ut priusquam consecretur, 
ieiunent. Nam Pontifex consecrans, et qui petunt sibi ecclesiam consecrari, 
praecedenti die ieiunare debent ». Pontificale Romanum itaque primo gene- 
ratim indicat ieiunium a clero et populo esse servandum, deinde determinat, 
quinam de clero et populo teneantur. Quod magis expresse a Sacra Congre- 
gatione Rituum declaratum fuit in Mechlznien., diei 29 iulii 1780 ad I;! nam 
proposito dubio, «an ieiunium in Pontificali Romano praescriptum iis, a 
quibus consecratur ecclesia, sit strictae obligationis, vel potius tantum de 
consilio »; eadem S. Congregatio respondit: « Ieiunium in Pontificali Romano 
praescriptum esse strictae obligationis pro Episcopo consecrante, et pro zs 
tantum, qui petunt szbi ecclesiam consecrari». Ex qua responsione apparet, 
S. Congregationem declaravisse, ieiunium hoc esse strictae obligationis, 
et per verba zantum et sibi intellexisse, ieiunio adigi solum illos qui petunt, 
non simpliciter et sine ullo titulo, sed ratione alicuius vel iuris vel officii, 
cum aliquo saltem spirituali emolumento szbi obveniente. 

Consecrationem itaque petere potest: ?ille,a quo aut a cuius antecessori- 

bus ecclesia fuit aedificata aut dotata, sive iure patronatus gaudeat sive non; 
superior familiae regularis sive solus, sive cum suis consultoribus, si eorum 
consensus iuxta Ordinis constitutiones sit necessarius; superior sodalita- 
tis, etc.; 2? cuius curaeecclesia consecranda credita est, v. gr. parochus, si aga- 
tur de sua ecclesia parochiali, seu filiali suae curae commissa; rector conse- 
crandae ecclesiae, ab Episcopo etiam implicite deputatus, etc. Si quis itaque 
ex praedictis consecrationem petat, cum hoc agat ex iure vel'ex officio vel 
ratione alicuius vinculi, quo ipse ecclesiae consecrandae devincitur, ad 1eiu- 
nium tenetur. Populus vero, ut in pluribus, non tenetur, quia de facto non 
petit, imo in actuali praxi, exceptá aliquá pecuniaria oblatione, aedificationi 
et consecrationi ecclesiae non sese immiscet. Attamen si ipse suis impensis 
ecclesiam aedificasset et ab Episcopo peteret s2bi consecrari, cum veri- 
ficentur duae requisitae conditiones, h. e. petitio et consecratio sibi; et ipse a 
ieiunio non videretur excludendus. Sed hic casus malo fato est nunc rarus, 
et circumstantiae perpendendae, ne incaute obligatio imponatur. 

Hisce praeiactis, investigat Consultor, quid sentiendum in duobus casi- 
bus a professore Hermus propositis. Et primo erigitur nova ecclesia paro- 
chialis intra alicuius paroeciae limites, et cum haec nova ecclesia erit sedes 
parochiae, et substituet veterem ecclesiam parochialem, parochus ipse ab 
Episcopo petit consecrationem; ergo ipse tenetur legi ieiunii servandi. Tene- 
tur quoque, licet non proprio impulsu petat, sed solummodo ab Episcopo 
vocetur, ut secum concordet de consecratione: 1? quia ab ipso ritu requiritur 
aliquis petens, iuxta sermonem ab Episcopo habendum ante ecclesiae fores 
quando in eo est, ut cum sacris reliquiis ecclesiam ingrediatur; 2? quia idem 
parochus implicite petit, quando cum Episcopo concordat de consecratione. 
Populus, qui, ut exponitur, se non immiscet, cum non petat, non tenetur. 

Proponitur et alter casus de nova ecclesia, quae in parochialem erigenda 
est die dominica pridie consecrationis, feria secunda peragendae. leiunium 
in casu servandum est Sabbato, pridie erectionis ecclesiae in parochialem. 
Sacerdos, qui die dominica erit parochus, et qui interim consecrationem 
curat, tenetur ad ieiunium servandum: 1? quia moraliter ut parochus habe- 
tur per designationem ab Episcopo factam post examen seu concursum; 
29 quia ipse est saltem eius rector, et de facto, sive implicite sive explicite, 
consecrationem petit. Sacellani videntur excludendi. 

Propositis itaque dubiis responderet: ad I. I7 tantum qui, vi alicuius turis 
vel officii vel dominii etc., petunt ecclesiae consecrationem; ad II. Parochus, sive 
iam sit sioe nondum constitutus in officio, qui consecrationem saltem implicite 
petat. 

RrsoLUTIONEs. - Eri Patres S. Congregationis Concili, in generali 
conventu diei 3 iulii 1909, supra relatis dubiis respondendum censuerunt: 

Ad I1. Detur. decretum S. Congregationis Rituum in Mechlinien. die 
29 iulii 1760. 

Ad II. Parochus, sive dam sit, sfoe nondum constitutus in officio, dummodo 
designatus, qui consecrationem saltem implicite petat. 


[Acta Ap. Sedis, vol. 1, p. 623-625]. 

4355. 
S. C. C., Bellovacen., 9 aug. 1909. 


Episcopus Bellovacensis litteris diei 21 martii 1909, inter alia, sequens 
dubium proposuit hic S. Congregationi dirimendum: utrum. sacerdotes vel 
laici possint, inscio Ordinario, legata ad pias causas recipere eorumque admi- 
nistrationem gerere ac respectiva onera implere. 

Emi Patres S. Congregationis Concilii, exquisito Consultoris voto reque 
sedulo perpensa, in plenis comitiis diei 7 augusti 1909, respondendum cen- 
suerunt: Ormnes, sive sacerdotes sive laicos, quorum fidei concredita sunt legata 
ad pias causas, teneri de hoc quamprimum certiorem reddere Episcopum, qui 
ius habet vigilandi super. administrationem et consulendi securitati eorumdem 
legatorum. 

Facta vero, die 9 augusti insequenti, de his omnibus relatione SSo, 


Sanctitas Sua resolutionem Erborum Patrum adprobare dignata est. 
[Acta Ap. Sedis, vol. I, p. 766]. 


4356. 


S. C. C., Barcinonen., 7 aug. 1910. 


Episcopus Barcinonensis ut consuleret fidelium sibi concreditorum 
tranquillitati, sequentia, circa abstinentiam et ieiunium, dubia enodanda 
proposuit: 

Nimirum, sciscitatus est Antistes Gerundensis: « An responsum 
Sacrae Poenitentiariae sub die 28 febr. 1826, quo fas est gaudenti indulto 
carnis diebus ieiunii vesci in eadem comestione pulmento carnis iure cocto 
et de caetero vesci piscibus et, iuxta opiniones auctorum, vesci carnibus in 
eadem comestione simul cum iusculo piscium, etiam valeat pro fidelibus 
Regni Hispaniae, ubi haec consuetudo non viget». Et responsum, percon- 
tanti Praesuli datum, sic se habet: « In audientia SSii die 28 augusti a Sacrae 
Poenitentiariae Regente Sanctitas Sua rescribi mandavit: enunciatam com- 
mixtionem permitti contrariis quibuscumque non obstantibus ». 

« Iam ita brevi temporis intervallo, diversimode non pauci sunt opinati. 

« Quidam enim docent, etiam in diebus abstinentiae et in serotina colla- 
tione iusculum carnis adhiberi esse licitum, quia iusculum carnis rationem 
condimenti habet et vera caro non est; alii vero iusculum carnis in refectione 
tantum et non in caenula permittunt, utpote quod iusculum carnis inter 
lacticinia recenseant; postremi denique iusculum carnis et in refectione et 
in caenula diebus abstinentiae interdictum reputant, siquidem illis diebus 
facultas edendi carnes vi indulti non habetur. 

« Insuperi occasione indictae resolutionis quaestiones exortae sunt circa 
condimenta ex adipe et larido quoad cibos esuriales; nec non controversia 
exagitata de piscibus in caenula comedendis. 

ix. Ex his sententüs variis, non omnium locorum inveteratis consuetu- 
dinibus respondentibus, in re singulorum praxi subiecta, proveniunt angores 
conscientiarum, quos praestat removere, ideoque quaeritur: 

«r. Utrum diebus, quibus carnes vetitae sunt, etiamsi indultum non 
existat,sicuti Feriis VI Quadragesimae, nihilominus iusculum carnis una 
cum piscibus adhiberi liceat. 

«2. Àn quando usus lacticiniorum prohibetur, possit quis sumere iuscu- 
lum carnis. 

«3. Liceat necne inter Hispanos condire cibos esuriales et in refectione 
et in serotina collatione cum adipe vel larido. 

«4. Si tandem possint sumi pisces in coenula diebus ieiunii, dummodo 
servetur quantitas, etsi in Hispania talis consuetudo haud vigeat ». 


SYNOPSIS DISPUTATIONIS EX VOTO CONSULTORIS DESUMPTA. 


Quattuor ista dubia non circa ipsum ieiunium ecclesiasticum: abstinen- 
tiam a cibis, sed potius circa partem eiusdem integralem: abstinentiam nempe 
a ciborum delectu versantur. 

Duo priora manifesto ad legem Benedictinam «de non miscendis carnibus 
cum piscibus » referuntur. Unde operae pretium erit mentem istius doctis- 
simi Legislatoris investigare. 

Benedictus Pp. XIV iam Bononiensis Ecclesiae praepositus de variis 
abusibus circa legem ieiunii conqueritur, cum ex parte plurimorum « huius 
apostolici instituti sacratissimique praecepti nulla habita ratione, ieiuniorum 
tempore palam et impune agitentur convivia, et epulae interdictae promiscue 
(cum licitis) inferantur ». Unde ad Cathedram Petri sublimatus iam primo 
Pontificatus sui anno in encyclica Non armbigimus, d. d. 30 maii 1741, dictos 
abusus his verbis inculcat tollendos episcopis: « Nemini quidem sine legitima 
causa et de utriusque medici consilio, multitudini vero... nonnisi gravissima 
et urgente necessitate... à quadragesimali ieiunio dispensationem esse con- 
cedendam;... cum huiusmodi autem necessitate servandam esse potissimum 
unicam comestionem... et licitas atque interdictas epulas promiscue minime 
esse apponendas ». ! 

Sed cum quidam istam dispensationem, in qua tamen semper adest 
duplex conditio, de umica nempe comestione et de non miscendis epulis, unice 
multitudini, non vero etiam singulis fidelibus applicari posse arbitrati sint, 
Summus Pontifex in altera encyclica /n Suprema, d. d. 22 augusti 1741, 
declarat: « Nos quibuscumque occasione sive multitudini indiscriminatim 
ob urgentem gravissimamque necessitatem, sive singulis ob legitimam cau- 
sam,et de utriusque medici consilio, dummodo nulla certa et periculosa 
affectae valetudinis ratio intercedat, et aliter fieri necessario exigat, in quadra- 
gesimae aliisque anni temporibus et diebus, quibus carnium, ovorum et 
lacticiniorum esus est prohibitus, dispensare contigerit, ab omnibus omnino, 
nemine excepto, unicam comestionem servandam, et licitas atque interdictas 

epulas minime esse apponendas tenore praesentium declaramus et edi- 
cimus ». ! 

In Hispania tamen etiam exinde « plures cavillationes excogitatae sunt a 
nonnullis, et plures quaestiones propositae, exigui quidem ponderis ac 
momenti, cum ipsius legis verbis vel sensu penitus corruant ». Unde recte 
monet Pontifex: « Cavendum ne in expendendis Apostolicae Sedis Consti- 
tutionibus pro nimia exhauriendi argumenti sollicitudine, nullus fiat disse- 
rendi ambigendique modus... sedula opera conferenda ut istiusmodi dubia 
penitus inter vos (Hispani theologi) dirimantur,ne diuturna unquam dispen- 
satione fluctuent animi », etc. 

Quare plura eiusmodi dubia ab archiepiscopo Compostellano sibi pro- 
posita Bened. XIV 1n litteris S? fraternitas tua, d. d. 8 1ul. 1744,? hoc sensu 
solvit. Cum vero archiepiscopus mox morte sit correptus, Summus Pontifex 
timens ne dictae litterae ad notitiam illorum non veniant, qui easdem cum 
suis dubiis provocaverant, die 10 iun. a. 1745 novam publicavit encyclicam 
Labentissime,? in qua quaestiones iuxta mentem supra patefactam solvit, litte- 
ras S? fraternitas tua ex integro inserit episcopisque Hispaniae verba Conc. 
Trid. (Sess. 25, de ref.) in memoriam revocat: « Curent, inquit, ut fideles 
obtemperent, iis praecipue quae ad mortificandam carnem conducunt, ut 
ciborum delectus et ieiunia »; iterumque inculcat gravissima messe prohi- 
bitionem miscendi carnes cum piscibus. Demum dubia sibi proposita in 
septem quaestiones dispescit singulisque breviter respondet. 

Praecipue notandae hae responsiones: 

« I. sub gravi legem urgere in encycl. an. 1741 de unica comestione, et 
de non permiscendis epulis »; 

«2. illos, quibus concessum vesci carnibus in vespertina refectiuncula, 
opus habere eo cibo eaque portione, quibus utuntur ieiunantes rectae meti- 
culosae conscientiae »; 

«3. epulas licitas pro iis, quibus permissum est carnes comedere, esse 
carnes ipsas; epulas interdictas esse pisces»; 

«5. praeceptum de utroque genere epularum non miscendo dies quoque 
dominicas quadragesimales complecti »; 

«7. haec duo praecepta urgere extra Quadragesimam ». 

Hispanis porro aliisque populis, qui bullae Cruciatae privilegiis gaudent, 
ad sextam quaestionem: « Utrum haec Lex ad eos quoque pertineat, qui ex 
Bulla Cruciatae edere possunt ova et lacticinia », respondit: « Nihil in prae- 
nuntiatis Apostolicis Litteris statutum esse, quod respiciat gratiosum Cru- 
ciatae Diploma. Quare qui eo gaudent, illius tenorem stricte et considerate 
perpendant, ex eiusque sententia se gerant. Caveant autem ne inani quapiam 
excusatione sese solutos esse arbitrentur praescriptis ibi legibus ». 

Istis constitutionibus Bened. XIV longius immorabamur, cum optime 
ostendant intentionem Pontificis esse, ut lex gravissima ieiunii accuratissime 

servetur, abusus e medio tollantur, dispensationesque non ob futiles quasque 
. rationes facile concedantur, sed dispensatio generalis ob gravissimam tantum 
et publicam necessitatem, cuius rei iudex erit loci Ordinarius, dispensatio 
vero specialis propter rationes a medico corporis et animae probatas. Porro 
etiam supposita dispensatione pro carnibus, servanda erit unica comestio, 
cum haec obligatio non tollatur per dispensationem indicatam. Neque dispen- 
satis permiscere licebit carnes cum piscibus, dispensatio enim iure ideo 
petita supponitur, quia pisces petenti praevideantur nocituri. 

Quibus principiis Benedictinis S. Poenitentiaria constanter adhaesit, 
ubi legem ieiunii authentice interpretari debuit. Unum ex primis dubiis 
circa ieiunii observationem huic S. Tribunali propositis invenitur in eiusdem 
archivio iam de die 26 febr. 1826: « An qui dispensatus est pro esu carnium 
salubrium (iuxta modum tunc distinguendi carnes salubres et insalubres), 
ut cibos quadragesimales quantum potest adhibeat ad observantiam, possit 
ad incommodum in sanitate vitandum pulmentum ex iure confectum in 
unica comestione manducare? »; et responsum est: Affirmative. 

Quod quidem decretum ab auctoribus minime citatur, qui tamen (vide 
etiam Acta .S. Sedis, vol. I, p. 429) omnes referunt simile decretum d. d. 
8 febr. 1828, quod in Archivio S. Poenitentiariae notatum non invenitur. 
Tenor huius decreti est: « Ad quaesitum: Quelli che sono dispensati dalla 
qualità de'cibi possono nei giorni di digiuno cibarsi di sola minestra di 
brodo per provvedere alla lor salute, e nel resto far uso di cibi esuriali per 
conservare quanto si puó l'osservanza della Legge dei cibi? — S.P. die 8 fe- 
bruarii 1828 attentis consideratis expositis respondit: Affirmative ». 

Utrum auctores erraverint quoad datum decreti ab ipsis relati, an S. Poe- 
nitentiaria istud decretum sibi notare omiserit, non nos nunc movet: unum 
animadvertimus, S. Poenitentiariam et in istis decretis adhaesisse principio 
a Bened. XIV posito: ieiunium in quantum poterit, servari debere. Si ergo 
fideles timoratae conscientiae ex observatione perfecta abstinentiae valetu- 
dinis iacturam timent, unde pro carnibus dispensationem obtinent, de cae- 
tero autem solo iusculo carnium iam contenti essent, ut abstinentiam pro 
viribus servare possint: Sacra Poenitentiaria permisit permixtionem iusculi 
carnium cum piscibus. Theologiae moralis doctores utique diversimode istud 
decretum interpretabantur. Inde deducebant alii iusculum carnium stricte 
loquendo non esse carnem, unde legem carnium usum prohibentem minime 
prohibere usum iusculi carnium. Pt2:et.5. Alphonsus (Mor., I, IV, n. IOI 5) 
quem ducem permulti sequuntur, ait: « ... prohibitio Pontificis non miscendi 
carnes et pisces stricte intelligenda est, nempe cum comeditur proprie fer- 
culum carnium, sed ius carnium magis quam edulii condimenti rationem 
habet ». | 

Qua opinione nituntur sane et 'Theologi Barcinonenses, quorum quidam 
iuxta episcopi litteras responsum S.Poenitentiariae mense augusto anni elapsi 
episcopo Gerundensi datum interpretantes iusculum carnium ad condimenta 
adipis vel laridi, quidam etiam ad lacticinia adnumeraruntl. 

Tam istis opinionibus breviter respondisse sufficiat. Adipem differre a 
iusculo docet Alberti, in libro, cui inscribitur: « De ieiunio Ecclesiastico », 

p. 17: «adeps chimice distinguitur a iusculo; « illa. est substantiae levis, 
quae in vase supernatat; istud vero manet solutum in aqua» (cf. Monitore 
eccl., tom. 9, p. 2, num. 144). Eodem sensu respondit et haec S. Poeni- 
tentiaria, prout refertur a Bucceroni (Enchiridion morale, num. 499): « An in 
diebus veneris et sabbati, quibus indulgentur condimenta vulgo ** di grasso "' 
possit iusculum carnis adhiberi? respondit: Sub terminis ** condimenti di 
grasso" non comprehendi iusculum carnis coctae». Iusculum porro non 
esse lacticinium pariter constat. Ova enim et lac procedunt quidem ab ani- 
mali vivo, at non sunt carnes, dum iusculum carnes ipsas, licet solutas con- 
tinet: «il brodo contenendo per ogni litro soltanto da 7 a 9 grammi di sali 
d'origine minerale, e da 12 a 14 di principi organici tanto coagulabili che 
cristallizzabili...contenendo poi pochi principi assimilabili, non é nutritivo». 
Cf. Littré e Robin, Dizionario di medicina, verb. Brodo. Quod etiam sensus 
communis Ecclesiae in catechismis expressus confirmat. 

Unde recens responsum S. Poenitentiariae (mense aug. anni elapsi), 
quod priorum responsorum confirmatio haberi debet, non ideo permisit per- 
mixtionem iusculi carnium cum piscibus, quia iusculum non est caro, sed 
quia mens eius est, ut abstinentia, in quantum fieri poterit, servetur. Sed 
cum ex discrepantibus decreti interpretationibus fidelium dioecesis Barci- 
nonensis conscientiae merito turbarentur, episcopus duas S. H. O. posuit 
quaestiones solvendas: 1? « Utrum diebus, quibus carnes vetitae sunt, etiamsi 
indultum non existat, sicut Feriis VI. Quadragesimae, nihilominus iusculum 
carnis una cum piscibus adhiberi liceat? » — 29 « An quando usus lacticinio- 
rum prohibetur, possit quis sumere iusculum carnis? » 

Iam ex dictis patet ad utramque quaestionem « Negative » esse responden- 
dum. lamen ad dubia penitus tollenda utiliter adderetur: « Sed iusculum 
carnis diebus ieiunii, in unica comestione, una cum piscibus, ab iis tantum- 
modo adhiberi posse, qui indultum obtinuerint pro usu carnium ». 

Tertium dubium agit de condimentis diebus ieiunii permissis. Condi- 
mentum antiquitus unice permissum erat oleum olivarum, at cursu tem- 
poris tum, quia istud in plurimis regionibus (praecipue septentrionalibus) 
minime inveniatur, tum propter frigus hiemale, per indultum speciale singu- 
lis annis renovandum permittebantur adipes suinae (Bucceroni, Enchiridion 
morale, ed. 2, p. 72), inde vero ab an. 1889 etiam adipes cuiuscumque 
animalis (S. Off., r maii, 1889).! Die 15 maii 1896 etiam butyrum naturale 
permittebatur,? die demum 6 sept. 1899 butyrum artificiale (margarina) ex 
adipibus animalium extractum.? Non vero exinde permittitur usus lactis 
vel casei, tamquam condimenti. (Cf. Monitore eccl., 31 maii 1902, p. 138, 
n. 31). Cum ergo omnia ista condimenta oleo substituantur, quando oleum 
permittitur, et ista permissa sunt, nisi specialis addita sit limitatio. Unde 
S. Poenitentiaria die 16 ian. 1834 circa laridum liquefactum interrogata: 

« Utrum cum sive per Bullam Cruciatae sive aliam ob causam conceditur 
Indultum pro usu laridi liquefacti vulgo ** strutto " solo titulo condimenti, 

1 Cf. N. 1116. j 

si qui ad ieiunium tenentur, eo condimento uti possent in serotina etiam 
refectione? » — respondit: « Quoad eos qui ad ieiunium tenentur, licite uti 
possunt, in serotina etiam refectione, condimentis in Indulto permissis: quia 
illa in Indulto olei locum tenent: duramodo in Indulto non sit posita re- 
strictio quod ea adhiberi possint in unica refectione ».* Ideo ad tertiam quae- 
stionem episcopo Barcinonensi respondendum esset: « Affirmative etiam pro 
serotina refectione; dummodo ex Bulla Cruciatae aut ex alio apostolico In- 
dulto permissa simpliciter constent pro diebus ieiunii condimenta ex adipe ». 

In quarto demum dubio, licet in Hispania contraria sit firma consuetudo, 
usus piscium pro caenula petitur, servata utique debita quantitate. 

Cum vero in ieiunii legibus maximam partem praecipue consuetudo 
habeat, cui saepissime et legitimae auctoritatis confirmatio accedit: fideles 
sub gravi tenentur istis legibus, quamvis a consuetudine introductis. Iam 
quando ieiunii diebus praeter unicam refectionem | caenula introduceba- 
tur, in hac minor quantitas pro cibis magis nutritivis permissa est. Ita in 
Hispania Salmanticenses (cap. 2, num. 77) permittunt « panem, arborum fru- 
ctus... herbas crudas et coctas et oleo aliquo immixtas, dulciaria et bellaria », 
praecipue «tum quia praedicti cibi non sunt ex his qui ordinantur ad su- 
stentandam naturam et nutriendam, tum etiam quia sic obtinuit consuetudo ». 
Quoad pisces autem, utpote magis nutritivos quantitatem minuit S. Alphon- 
sus (lib. IV, num. 1028), D'Annibale (III, n. 134), etc. Iuxta disciplinam 
nunc vigentem pro caemula permittuntur omnia genera ciborum, exceptis 
iis, qui per speciale indultum pro unica refectione conceduntur (ut sunt 
ova et lacticinia). Unde et pisces qualescumque possunt adhiberi, ubi con- 
traria consuetudo non obstat. 

In Hispania vero, ut ipse episcopus Barcinonensis fatetur, viget con- 
suetudo non vescendi piscibus in caemula. Idem confirmat et Ferreres, 
moralista Hispanus (cf. Gury-Ferreres, vol. I, n. 499). Ubi vero talis con-- 
suetudo habetur, illa usque ad dispensationem servari debet, ut docet Géni- 
cot (vol. I, n. 437): « Ubi tamen viget norma severior et antiquae consuetudini 
conformior, ut plures cibi, e.g. grandiores pisces, excludantur, haec servanda 
est: nam magna vis in determinatione huius praecepti consuetudinibus etiam 
particularibus tribuenda est ». Et Lehmkuhl (vol. I, n. 1212): « Quoad qua- 
litatem ciborum qui in collatione liciti sunt, multum a consuetudine pendet ». 
Idem concludit et Ferreres (vol. I, n. 496-bis): « Regula generalis, cum haec 
caenula consuetudine inducta sit, consuetudine regitur tum quoad quanti- 
tatem tum quoad ciborum qualitatem ». 

Unde ad quartam quaestionem respondendum esset: Negative, attenta 
consuetudine contraria. 

RzsoLuTIO. — Eihi Patres S. Congregationis Concilii in plenariis comitiis 
habitis die 6 augusti 1910 propositis ab Episcopo dubiis respondendum 
censuerunt: : 

Ad 1. et 2. Negative, sed iusculum carnis diebus ieiunii in unica comestione 
una cum piscibus ab iis tantummodo adhiberi posse, qui indultum obtinuerrnt pro 


esu carnis. 
1 Cf. N. 6423. 

Ad 3. Affirmative, etiam in serotina collatione, dummodo ex Apostolico 
Indulto ea condimenta permissa sint in diebus ieiunii. 

Ad 4. Attenta contraria consuetudine, negative. 

Die autem 7 eiusdem mensis et anni SSihus Dominus Noster, audita 
relatione infrascripti Secretarii, Em;orum Patrum resolutionem approbare 
dignatus est. 

[Acta Ap. Sedis, vol. II, p. 952-959]. 


4357. 


S. C. C, S. loannis de Mauriana, 7 aug. 1910. 


Litteris ad S. H. C., die ro aprilis hoc anno datis, R. P. D. Adrianus 
Fodéré, dioecesis S. Iohannis de Mauriana, Episcopus, ea quae sequuntur 
exposuit: « Quidam parochi amovibiles suae dioecesis quibus, ob varias 
causas, necessitas fuit locum cedendi alibique commorandi, nunc pertinaciter 
recusant munus pastorale exercendum in alio loco, ut nimis onerosum. 
Hortationes, suasiones, hactenus vanae profecerunt. 

« Rationes quas opponunt sunt istae: 

«1I. Promissio obedientiae Ordinario facta die promotionis ad presby- 
teratus officium non obligat cum tanto incommodo. Si futura praevidissent, 
aiunt, numquam illam emisissent. 

«2. Fastidium muneris aut vitae parochialis in hisce miseris tem- 
poribus. 

«3. Taedium mendicandi victum sibi et necessaria cultui divino apud 
plebem suam. 

«4. Animus perversus populi ingrati. 

« 5. Valetudo minus commoda, plerumque verosimiliter ficta, ad im- 
plendum denuo onus ultra vires. 

«Itaque ut conscientiae suae tutius satisfaciat certamque in praesenti 
normam sequatur, humiliter atque enixe postulat, utrum deficientibus pres- 
byteris pro sua dioecesi: 

«1. Possit poenis ecclesiasticis cogere ad suscipiendum iterum munus 
parochiale, quos iudicaverit idoneos? 

«2. Utrum illud debeat ? » 

Quamvis eadem vere, ut infra videbitur, et alias S. H. C. decernendum 
occurrerit, cum tamen rerum adiunctain Gallia praesertim post legem, quam 
de separatione inter Civitatem et Ecclesiam vocant, immutata non parum 


fuerint, rem ipsam iterum Eiiorum Patrum iudicio subiicienda S. H. C. 
censuit. 


SYNOPSIS DISPUTATIONIS EX VOTO CONSULTORIS DESUMPTA. 


Casus, ut ex expositis patet, respicit parochos amovibiles ad nutum seu 
succursalistas in Gallia, qui ex quibusdam motivis coacti munus parochiale 
relinquere alio se transtulerunt, et inibi munus parochiale exercere nolunt, 
sed potius liberi a cura parochiali manere exoptant, licet aliud necessitas 

dioecesis exigat, et Episcopus eos obligare intendat. Ut factae petitioni in 
casu respondeatur, operae pretium erit expendere quaestionem tum in ge- 
nere, scilicet utrum Episcopus etiam poenis ecclesiasticis cogere valeat sa- 
cerdotes suae dioecesis idoneos et caeteroquin liberos ab aliis incompatibi- 
libus officiis ad munus parochiale suscipiendum, tum in specie relate ad 
succursalistas, et haec tria examinanda proponuntur: 

I. Quid iuxta ss. canones de mota quaestione sit sentiendum. 

2. Quaenam sint H. S. Congregationis circa hanc materiam resolutiones. 

3. Utrum in proposito casu vim habeant adductae rationes ab amovibi- 
libus ex parochis, ut ab imposito onere iterum suscipiendo excusentur. 

Quoad primum haec notanda sunt. Antiquitus cum nullae essent paroe- 
ciae, clerici mittebantur indiscriminatim ab Episcopo, cum quo vitam com- 
munem degebant, ad opem fidelium necessitatibus spiritualibus ferendam; 
et tunc toties quoties prout necessitas ferebat, officia spiritualia committe- 
bantur. Serius institui coepta sunt ecclesiastica beneficia, quando desiit vita 
communis, et tunc etiam originem habuerunt paroeciae (cf. Bouix, De 
paroch., sect. 1, cap. 1): sed hae territorium assignatum adhuc non habebant, 
et ad has interim Episcopus clericos sibi subditos designabat. In decreto 
Gratiani, causa Io, q. 1, c. 4, haec dispositio Leonis IV ad Episcopos Bri- 
tanniae legitur: « Regenda est unaquaeque parochia sub provisione ac tui- 
tione Episcopi per sacerdotes, vel caeteros clericos, quos ipse cum Dei 
timore providerit, cui iure pertinere videtur et circumire, ut sibi visum fue- 
rit, ecclesiastica utilitate cogente ». Tandem a Conc. Trid. statutum est quod 
paroeciae assignatum haberent territorium, et proprium rectorem (Sess. 14, 
de ref., cap. 9, et Sess. 24, cap. 13, de ref.): et de clericis in genere con- 
stitutum est, ut tantum essent ordinati in bonum et utilitatem dioecesis, et 
alicui ecclesiae incardinati sub dependentia proprii episcopi, uti inibi suis 
fungantur muneribus. « Cum nullus debeat ordinari, qui iudicio sui Episcopi 
non sit utilis aut necessarius suis ecclesiis, Sancta Synodus... statuit, ut 
nullus in posterum ordinetur, qui illi ecclesiae, aut pio loco pro cuius neces- 
sitate aut utilitate assumitur, non adscribatur ubi suis fungatur muneribus 
nec incertis vagetur sedibus » (Sess. 23, cap. 16, de ref., Conc. '"Erid;js Ex 
hac dispositione fit, ut singuli clerici ex facto ordinationis censeantur incar- 
dinati dioecesi proprii Episcopi, et sub eius dependentia exercere teneantur 
officia ecclesiastica eique obedire. 

Hanc obligationem clericorum ad acceptanda officia sibi ab Episcopo 
commissa clare auctor A. Bonal in suo opere Instit. canonicae (tractat. IV, 
n. 106, de Hierar. episcopali) ita compendiatim exponit: «Id (dicta obliga- 
tio) constat tum ex iurisdictione in foro externo, qua pollet Episcopus et 
quae stare nequit quin subditi obtemperare teneantur; tum ex ipso ordina- 
tionis fine, quo clericus sub ditione proprii Episcopi remanet, ut data occa- 
sione, illius ope Episcopi dioecesis utilitatibus vel necessitatibus provideant, 
tum ex ipsa obedientiae promissione in die ordinationis facta, tum ex impos- 
sibilitate dioecesim gubernandi, si cuilibet clerico liceat recusare munus, cui 
ab Episcopo praeponitur, tum denique ex stricto caritatis praecepto sacros 
ministros per se obligante fidelium necessitati subveniendi ». Quae cum ita 

sint, non videtur posse dubitari, quod Episcopi inspecto iure Tridentino 
valeant sacerdotes suae dioecesis caeteroquin idoneos et liberos cogere ad 
assumendum pastorale munus, stante spirituali dioecesis necessitate, et qui- 
dem comminatis poenis, quia secus, dicta potestas in praxi inefficax evaderet. 
In Gallia vero notandum est, quod post legem concordatariam initam inter 
Pium VII et Napoleonem Iu anno 1801 introducta est duplex classis paro- 
chorum nempe cantonalium seu titularium, et amovibilium ad nutum Epi- 
scopi, qui dici solent desservants: hi revocari possunt ad Episcopi nutum et 
alio destinari. Licet haec inducta disciplina non sit legitima in sensu cano- 
num, tamen de facto est, quod a S. Sede indirecte probata fuit ex rescripto 
Gregorii XVI, diei 1 maii 1845 ad Episcopum Leodiensem: « An valeat et 
in conscientia obliget, usque ad aliam S. Sedis dispositionem, disciplina 
inducta post concordatum a. 180r, ex qua Episcopi rectoribus ecclesiarum, 
quae vocantur succursales, iurisdictionem pro cura animarum conferre solent 
ad nutum revocabilem, et illi, si revocentur vel alio mittantur, teneantur 
obedire ». Responsum est: « SSihus benigne annuit, ut in regimine eccle- 
siarum succursalium, de quibus agitur, nulla immutatio fiat, donec aliter 
a S. Sede statutum fuerit» (Bouix, p. I, sect. IV, c. 5). 

Ad secundum punctum nunc transeundo inspicere oportet, qua ratione 
Episcopi data facultate uti possunt. Ut aliqua via tuta vel norma in hac 
materia exhibeatur, opportunum censeo nonnullas subiicere resolutiones 
H. S. C. quae disciplinam eius innuunt, et quae referuntur in ephemeride 
Monitore ecclesiastico (v. 7, part. I, p. 25; part. II, p. 49, 217). 

Harum decisionum duplex habetur categoria: in una recognoscitur in 
Episcopis facultas cogendi sacerdotes, ut supra, etiam intentatis censuris ad 
munus parochiale assumendum urgente necessitate, et ad tempus pro 
prudenti arbitrio Episcopi; in alia vero a S. Sede Episcopo traduntur oppor- 
tunae facultates, ut id perficere valeant, et pariter limitate ad tempus et ad 
casum necessitatis. Ad primam categoriam spectant decisiones editae in 
causis Ürbevetana, 1o maii 1766;! T'riventina, 18 augusti 1860; ? Civitatis 
Castellanae, 1862, in quibus datum est responsum prouti in NaxZen., diei 
23 augusti 1631: « Sacerdotes posse ab Episcopo compelli ad praestandum 
servitium, quod eiusdem ecclesiae necessitas aut utilitas requirit ».9? Recen- 
tius in una Parmen., Circa clerum, diei 17 ian. 1886 ad dub. 3um formiter 
propositum ut sequitur: « Utrum sub eodem praecepto obedientiae et iisdem 
intentatis censuris possit Episcopus sacerdotes otiosos vel ferme otiosos et 
sanitate suffultos compellere ad suscipiendam ecclesiarum curam, donec 
illi fas sit providere pastorem? — respondit: Affirmative, urgente necessitate 
et ad tempus. * 

Quin imo haec decisio extensa et ampliata fuit in una Calven., diei 
28 martii 1896 (confer ephemeridem ut supra 1. c., part. II, p. 49); quae- 
renti enim Episcopo Calvensi, cui aeque principaliter est unita dioecesis 


1 Cf. IN. 3750. 
* Cf. N. 4187. 
SECTUN2535. 
* Cf. N. 4268. 

Theanensis: « Se possa obbligare i sacerdoti di Calvi col precetto di ubbi- 
dienza sub gravi e con censura di restar sospesi a divinis et in divinis a presen- 
tarsi o come economi curati o come parroci titolari per concorso alle par- 
rocchie vacanti di questa diocesi di 'eano... e se possa ancora obbligare 
come sopra sacerdoti religiosi, i quali per i tempi attuali dimorano in fami- 
glia? », a S. C. hoc prodiit rescriptum: « Detur responsum ut in Parmen., 
diei 17 ianuarii 1886 ad tertium dubium: quoad vero viros religiosos, qua- 
tenus extra claustra vivant de suorum superiorum temporanea licentia, 
rem agat (Episcopus) cum iisdem superioribus ».* Iuxta allatas decisiones 
sancitur, quod Episcopi polleant nativo iure cogendi saltem ad tempus et 
stante necessitate, etiam sub poenis, presbyteros suarum dioecesum ad 
acceptandum munus paroeciale ut in casu. 

E contra iuxta decisiones, quae ad alteram pertinent categoriam, dicta 
potestas in proposito casu Episcopis adscribitur tantum ex facultatibus Apo- 
stolicis: at hae referuntur ad Galliae Episcopos, et ad parochos succursa- 
listas qui iam a cura excesserunt. 

Anno 1884 Emus Archiepiscopus Tolosanus S. C. sequentia exposuit 
quaesita pro solutione: « Cum non raro accidat, ut sacerdotes quibus cura 
amovibilis ecclesiarum succursalium, ut aiunt, commissa fuit, otii vel faci- 
lioris vitae studio, muneri suo renuntiare exoptent, cessione apud Ordina- 
rium facta, etiam ante eius acceptationem, eo quod beneficia proprie dicta 
non tenent, relictis suis ecclesiis ad propria redeant, unde contingit non 
paucos sacerdotes vitam otiosam, adhuc viribus integros degere tam in 
urbe episcopali quam in potioribus dioeceseos civitatibus, non sine scandalo 
fidelium: interea plures parochiales ecclesiae suis carent rectoribus, non 
sine magno religionis detrimento, eo quod Episcopus ob sacerdotum penu- 
riam, ipsis de parocho idoneo providere nequit. Quapropter Orator quaerit: 

«1. Utrum liceat praedictis sacerdotibus, eo quod beneficia veri nomi- 
nis non teneant, a munere suo recedere, non obtenta prius Ordinarii licentia? 

«2. An ex praecepto obedientiae, adhibitis si opus fuerit censuris, 
Episcopus ius habeat eos cogendi, ut in suo munere persistant, usquedum 
ipsis de idoneo successore providere valeat? 

«3. Utrum sub eodem praecepto iisdemque intentatis censuris, facul- 
tatem habeat Episcopus sacerdotes viribus pollentes et ab aliis officiis liberos 
compellendi ad earum ecclesiarum curam percipiendam, usque dum illis 
alio modo providere queat? » 

S. C. die 9 maii eiusdem anni propositis dubiis respondit: « Attentis 
peculiaribus circumstantiis: 

«Ad r. Negative. 

« Ad 2. Affirmative. 

«Ad 3. Affirmative, vigore facultatum, quae approbante S8Áho D. N. 
Emo Archiepiscopo idcirco tribuuntur ad septennium, si tamdiu... »? 

Ita in una Foroiulien., Curae animarum, diei 31 ianuarii 1891 proposito 


IIGCSN: 278: 
? Cf. N. 4263. 

dubio: « An et quomodo concedenda sit facultas cogendi sub praecepto 
obedientiae, adhibitis etiam, si opus fuerit, censuris sacerdotes viribus pol- 
lentes et a quocumque officio liberos ad curam animarum, aliaque munera 
pro regimine animarum necessaria suscipienda in casu», responsum fuit: 
« Affirmative in terminis rescripti in Tolosana, ad tertium, dummodo eae- 
dem circumstantiae concurrant ».! Hae duae postremae decisiones, uti paulo 
ante notavi, attingunt dioeceses in Gallia existentes et praesertim paroecias 
a succursalistis regi solitas: si quaeratur cur pro harum Episcopis opportunae 
a S. Sede concessae sunt facultates, ut cogere valeant etiam censuris refrac- 
tarios sacerdotes idoneos et ab aliis officiis vacuos ad acceptandum tempo- 
ranee pastorale munus, dum in Episcopis aliarum dioecesum recognita est 
nativa potestas, si quid in mea tenuitate opinor, id fortasse repetendum 
venit a specialibus conditionibus post legem concordatariam in Gallia 
(nunc violenter a gubernio abolitam) inductis per creationem dictarum 
paroeciarum, quae nunquam directe a S. Sede approbatae fuerunt (Bouix, 
l. c.); facile hinc evenire poterat, ut presbyteri, blandiente desidia, commis- 
sum officium respuerent, et molestias apud gubernium crearent: ideo ad 
hoc avertendum opportunae a S. Sede facultates tribuebantur. 

Ad tertium quod attinet nempe ad causas excusantes adductas a sacer- 
dotibus pro munere pastorali declinando haec notanda sunt: 

I. Quod presbyteri ordinati sunt in bonum dioecesis spirituale: hinc 
non proprium commodum, sed animarum salutem eos exquirere oportet. 

2. Quod ex supra allatis id valere etiam debet pro parochis in Gallia 
desservants nuncupatis, qui relicta cura pastorali per transitum in alium 
locum, modo recusant idem onus in nova sede iterum suscipere. 

3. Quod hisce non obstantibus adesse possunt in praxi gravia motiva 
quae presbyteros eximant ab acceptatione muneris, uti adesse possunt pro 
iam commisso munere renuntiando, ut puta mala affecta valetudo, odium 
populi et alia huiusmodi; in his enim circumstantiis cum munus commit- 
tendum potiusquam in utilitatem populi spiritualem vergat in dispendium, 
prudentia exigit, ut presbyteri in huiusmodi conditione positi non subii- 
ciantur dicto oneri. 

Verum de valore harum causarum iudex esse debet Episcopus, qui prae 
oculis habere semper debet illud principium, salus animarum suprema lex 
est. Ceterum rationes ut proponuntur in postulatione Episcopi in principio 
relata, per se mihi videntur non esse sufficientes ad dictos presbyteros a 
cura animarum temporanee acceptanda exonerandos. 

ResoLurIo. — Eri Patres S. Congregationis Concilii in plenariis comitiis 
habitis die 6 augusti rgro propositis ab Episcopo dubiis respondendum 
censuerunt:. 

Affirmative, dummodo agatur de sacerdotibus viribus pollentibus et ab aliis 
officiis liberis, et quoadusque Episcopus necessitatibus vacantium paroeciarum 
alio modo providere nequeat, et ad mentem. 

Die autem 7 eiusdem mensis et anni SSius Dominus Noster, audita 

relatione infrascripti Secretarii, Efhorum Patrum resolutionem approbare 
dignatus est. — C. Card. Gennari, Praefectus. - B. Pompilj, Secretarius. 
[Acta Ap. Sedis, vol. IT, p. 9r1-o16]. 


4358. 


S. C. C., Carcassonen., 29 apr. 19rr. 


Post legem «separationis» in Gallia plerique Episcopi cleri necessita- 
tibus occurrere cupientes, opus instituerunt vulgo nuncupatum du denier 
du clergé, quo, ex oblationibus fidelium a parochis in proprio districtu colli- 
gendis ac Episcopo transmittendis, praedictum finem quadantenus assequi 
valerent. 

Episcopus Carcassonensis, cum quosdam suae dioecesis parochos dispo- 
sitionibus a se latis renuentes compererit, sequentia dubia S. C. proposuit: 

I. An Episcopus valeat parochos vi conscientiae adigere ad munus 
colligendi fidelium oblationes. 

II. An valeat inobedientes poenis prosequi, non exclusa amotione ab 
ipso officio parochiali, ad normam Decreti: Maxma cura, can. 1, nn. 7 et 9.! 

De iisdem autem ad instantiam Episcopi Cenomanensis actum iam 
fuit in plenariis comitiis die 22 maii anno 1907 habitis. Haud tamen tunc 
EE. PP. rem in se ipsa seu in genere prout nunc proponitur, dirimere pla- 
cuit, licet ea fuerit eorum mens, ut parochus, de quo agebatur, quique aliter 
quam ab Episcopo statutum fuerat collectas facere et cultus expensis pro- 
videre volebat, moneretur, ut Episcopi mandatis staret, facta etiam Episcopo 
facultate ad aliam illum paroeciam transferendi, si parere renuisset. 

Hac igitur de causa quaestiones modo a Carcassonensi Episcopo pro- 
positae iterum Emis Patribus subiectae sunt, super iisdem sententia etiam 
alterius Consultoris exquisita. 

DzcisrOo.— lis igitur quae deducta noviter sunt perpensis, aliisque re- 
sumptis quae in praecedenti Congregatione fuerunt disputata, Eri Patres 
in comitiis plenariis, die 29 aprilis r9rr, respondendum censuerunt: 

Episcopum in casu posse sub gravi parochos adigere ad colligendas, vel per 
se vel per alium, fidelium oblationes et post monitiones poenis canonicis inobe- 
dientes prosequi, eosque, si contumaces fuerint, servatis de ure servandis, etiam 
à paroecia removere. 

[Acta Ap. Sedis, vol. III, p. 277, 278]. 


4359. 


S. C. C., Romana et aliarum, 8 aug. 1911. 


Sacrae Congregationi Concilii circa interpretationem eorum quae nuper- 
rimo Motu proprio Je diebus festis a Sanctissimo Domino Nostro Pio 
Papa X die 2 mensis iulii hoc anno 191r edito? constituta sunt, dubia 
quae sequuntur enodanda proposita fuerunt: 

I. An in festis nuperrimo Motu proprio suppressis quoad forum, 
nempe SSihi Corporis Christi, Purificationis, Annuntiationis et Nativitatis 
B. M. V., S. Ioseph Sponsi eiusdem B. M. V., S. Ioannis Apostoli et 
Evang., et Patroni cuiusque loci vel dioecesis, obligatio remaneat Sacrum 
faciendi pro populo. 

II. An in Ecclesiis Cathedralibus et Collegiatis omnia in praedictis 
festis suppressis servanda sint prout in praesenti sive quoad officiaturam 
choralem, sive quoad solemnitatem tum Missarum tum Vesperarum. 

III. An festa ex voto vel constituto, auctoritate etiam ecclesiastica 
firmato sancita, a numero festorum cum obligatione sacrum audiendi vigore 
novissimae huius legis expungantur. 

IV. An eadem lex novissima de diebus festis servandis immediate vigeat. 

S. C. Concilii omnibus mature perpensis, ex speciali facultate a S8fho 
D. N. Pio Pp. X tributa, ad omnia haec dubia respondendum censuit: 
Affirmative. 

[Acta Ap. Sedis, vol. III, p. 391]. 


4360. 
S. C. C, 18 sept. r9rri. 


Relato ab infrascripto S. C. Concilii Praefecto in Audientia diei 15 sep- 
tembris 1911 SSiho Dfio Nostro Pio Pp. X dubio a pluribus Episcopis 
eidem S. C. proposito, an post Motu proprio Supremi disciplinae. diei 
2 iuli rgrr!adhuc servari debeant Vigiliae Festorum suppressorum, ex 
praecepto aut ex voto hucusque servatae, Sanctitas Sua iussit responderi: 
Affirmative. — C. Card. Gennari, Praefectus. — I. Ferro, Adiut. 

[Acta Ap. Sedis, vol. III, p. 4860]. 


4361. 


S. C. C., Laquedonien., 16 mart. 1912. 


In statutis, quae Capitulum ecclesiae cathedralis Laquedonien. ex man- 
dato Rmi Episcopi anno praeterlapso sibi confecit, haec in cap. XXVI, 
n. 7,in fine decernuntur: « Etsi Canonici pro suis consanguineis et affinibus 
suffragium in aliquo actu ad hos pertinenti ferre valeant ex iure communi et 
decretis S. C. Concilii, attamen, attentis specialibus circumstantiis huius 
loci, Canonici non possunt ferre suffragium in consanguineorum aut 
affinium electione usque ad 2"m gradum inclusive lineae aequalis, quae 
tangit aut laedere potest interesse communitatis i. e. Capituli. Alias, sicuti 
in materia iurisdictionis, possunt pro consanguineis et affinibus usque ad 
27^ aequalem gradum suffragia ferre ». 

Porro cum Capitulum ius habeat eligendi Oeconomum, qui Canoni- 

cum Archipresbyterum, penes quem est actualis cura animarum, adiuvet, 
et insuper eidem Capitulo competat ius eligendi aliquos clericos, quibus 
conferantur quaedam sacra patrimonia a fundatoribus ad hoc relicta, ideo 
quoad huiusmodi electiones Episcopus haec dubia movet: 

I. An possint Canonici suffragia ferre pro consanguineis et affinibus usque 
ad 2. gradum in electione Oeconomi, ut supra? 

2. An possint Canonici ferre suffragia pro consanguineis et affinibus usque 
ad 2. gradum in electione clerici ad patrimonium sacrum ut supra? 

3. An Canonici gaudeant iure suffragii pro consanguineis et affinibus usque 
ad 3. gradum et etiam pro seipsis in electione Vicarii Capitularis? 

Super his exquisitum fuit votum Consultoris S. C., quod huic folio 
adnectitur. In quo voto ad II. partem tertii dubii, scilicet: Utrum et pro 
seipsis in electione vicarii capitularis canonici possint suffragium ferre, haec 
animadvertuntur : 

1. Praenota. — Proposita quaestio non iam amplius restringitur ad limi- 
tes alicuius casus dubii quod ad solos canonicos Laquedon. attinet,... 
sed fines ipsius iuris universi ingreditur; quaestio hucusque vexatissima 
inter doctores, non solum quia ex se sat implexa, sed et quia nunquam 
adhuc, sive in iure, sive in iurisprudentia, posita sunt in tuto et formiter 
declarata ipsa principia secificativa talis electionis, ex quibus facile solve- 
rentur dubia circa talem electionem forte proposita: et hoc quidem ex infe- 
rius dicendis plenissime patebit. 

Ad huiusmodi quaestionem solvendam, seu melius ad omnia argumenta 
variorum DD. reassumenda, fusiori opus esset disceptatione, quae quidem 
a limitibus « brevis voti » a nobis requisiti exorbitaret, et insuper, si verum 
confiteri liceat, partim inutilis evaderet, nam fere nil novi adderetur ad 
ea quae iam docte, saltem. quoad principia solutionis, elucubrata sunt 
praecipue in Veliterna, Electionis die 18 aprilis 1885 (cf. Acta S. Sedis, 
vol. XVIII, p. 97-114)! et aliis in causis similibus. Nihilominus pro « brevi 
voto» animadversiones quasdam veluti in quadam circumscripta tabella 
dilucide pro viribus hic subiungemus, non tantum ne laborem recusasse 
aut elusisse videamur, sed potius ut appareat quibusnam validis fulciatur 
rationibus votum quod humiliter, ut par est, Efhorum Patrum Cardinalium 
iudicio sub fine istius elucubratiunculae subiiciemus, nempe de iure per 
« decretum » definiendo. 

2. Exponuntur rationes ad varia jura exactae. 

A) Ex iure naturali. - Hoc unum notatum velim: posita quaestione 
sub his generalioribus verbis «utrum in electione ad quodlibet munus 
publicum aliquis, qui probe scit se esse dignum et officio omnino parem 
(puta ex usu, laudabiliter forte iterato, istius officii et muneris, et ex viro- 
rum proborum ;maturo consilio), possit pro se suffragium ferre saltem in 
scrutinio per publica vota », solutio non est adeo facilis; nec de facili te 
expedires a difficultatibus sive affirmativam, sive negativam opinionem 
amplectaris! Nam, ex. gr., certum est quod ille qui munus publicum desi- 


1 Cf. N. 4267. 


916 Curia Romana 


derat (cui se parem novit), bonum desiderat; si autem bonum legitimum- 
que sit desiderium (utique efficax, non tantum platonicum), cur et quo- 
modo malum et illegitimum esset, ad hoc exsequendum adhibere medium 
quoddam ex se non inhonestum, puta proprium suffragium suffragiis 
ceterorum unitum? Dico «ex se non inhonestum »; et revera si conscius 
sim, me non egoistica ambitione sed boni operis tantum desiderio trahi, 
et suffragium meum (ut supponitur) veris rationibus illuminari, cur suf- 
fragium zum non gauderet eadem honestate ac suffragium ceterorum? 
Numquid, quia meum, ideo ex se deflectat et cesset a rectitudine, et veluti 
fatali necessitate morali vitietur? Fateor quidem, attenta innata hominis 
« ad malum ab adolescentia sua proclivitate », et bonorum et bumilium praxi, 
usum proprii suffragii in casu laborare praesumptione periculi, et ideo, ut 
plures dicunt, «sapere ambitionem »; vigilanti verbo usi sunt, «sapere »; 
unde, aio ego, remota ambitione, ut supra, quid remanet mali «saporis »? 

Quae omnia dixi; ut videas cur, praescindendo a positivo iure, ex se 
non liqueat, saltem positis cautionibus necessariis, illegitimum esse pro 
seipso suffragium dare in electione ad munera publica in genere. Porro 
munus vicarii capitularis est munus quoddam publicum in hac determi- 
nata societate, nempe in ecclesiastica. 

B) Ex iure positivo communi. — Nihil ibi statuitur: 

a) nec in Concil. Trident. quod in Sess. 24, de ref., cap. 16, 
ne unum quidem verbum facit de forma electionis istius «officialis seu 
vicarii », immo nec de « electione » eius loquitur, sed tantum de « constitu- 
tione, deputatione »: ex quo quamplures DD. arguunt (quos inter De Luca, 
in Adnot. ad Conc. Trid., disc. 31, num. 24; Pitonius, Discept. eccles., 156, 
vol. 8, num. 4; Leurenius, etc.) electionem vicarii capitularis non esse 
vere electionem, sed meram «deputationem sinentem in mandatum »; 

b) nec in Corpore luris, in quo tum caput Quia propter, 42, de 
electione, tum caput Cumana, spectant, teste Card. De Luca, ad elec- 
tionem Pastoris proprie dicti praeficiendi ecclesiae viduatae, non vero ad 
meram deputationem alicuius « officialis» aut « vicarii »; et ideo non censen- 
tur teneri capitulares in casu ad formam istorum capitum (De Luca, disc.26, 
De canonicis), sed possunt uti forma cap. Cum im iure, 33. 

C) Ex iure particulari statutorum capitularium. — Defectum iuris com- 
munis supplere conata sunt capitula utique quamplurima, non tamen omnia, 
Haec ultima voluntati suae practicam electionis formam determinandam 
pro variis casibus reliquerunt. Priora vero illa hanc, saltem quoad praecipuas 
partes, datis articulis determinaverunt; sed, oh! varietatem mirare! hic fit 
electio «per suffragia vivae vocis aperte notificando sensum suum »; ibi 
per vota secreta (et ita fit in capitulo Laquedon. stat. XXI, n. 3); alibi per 
scrutinium non quidem solemne, sed fere tale; alibi per « ballottationes » 
(Scarfantonius, ad Ceccop., lib. IV, tit. 6, n. 15, 16). Nunc sufficit excessus 


! In quo cavetur quod «vox electi ipsius quandoque auget numerum eligentium », 
maxime attenta decisione 114 Rotae coram Clemente XIII, quae extendit hoc caput 
ad electionem palam et per publica vota factam « non tamen si sit per scrutinium secretum ». 

unius medii voti (v. gr. 4 de septem) ad maioritatem requisitam constituen- 
dam; nunc exigitur excessus unius voti (v. gr. 5 de octo). Et heu! quasi 
non satis esset ista varietas, audi eumdem Scarfantonium (loco citato) 
perbelle declarantem quod «licet praefatae electiones a statutis recte prae- 
cipiantur fieri secretis suffragiis; nil secus, si de communi omnium cano- 
nicorum consensu praestentur palam viva voce, non idcirco redduntur nullae... 
Ratio, quia non fit contra ius commune... Quinimo sustinentur, quamvis 
statutum loquatur eas nullatenus fieri nisi per vota secreta: multa certe 
fieri prohibentur, quae facta tenent; secus dicendum, quando adesset 
clausula irritans, et statutum esset a Papa confirmatum ». Quae si vera sint, 
ad quid, quaeso, tot circa hanc electionem statuta capitularia? Noli ergo mi- 
rari, si plures DD. (cf. Santi-Leitner, 1904, I, p. 246) adhuc hodie breviter 
concludunt satis esse in electione vicarii capitularis, si serventur tantum 
conditiones quae de more in expeditione negotiorum capituli requiruntur 
et sufficiunt, nempe ut electio fiat capitulariter in congregatione legitima 
omnium vocalium, qui debent aut possunt adesse, et maior pars suflra- 
gium ferat in unum; et nil amplius. 

D) Ex iurisprudentia H. S. Congregationis Concilii. — Hucusque, quod 
sciam ego, numquam voluit H. S. Congreg. quaestionem iuris («questione 
di massima») solvere, sed tantum providere in casibus particularibus, ut 
patet per responsum datum 20 martii 1880: « An in electione vicarii capitu- 
laris canonicus licite et valide possit sibi dare votum suum, cum alias maio- 
rem votorum numerum obtinere non valeat? » S. Congregatio Concilii, re 
mature ponderata, sub die 20 martii 1880 respondendum censuit: « Pro- 
videndum in casibus particularibus ». 

Liceat ergo breviter hic ex ordine temporum quasdam H. S. Congrega- 
tionis resolutiones in casibus particularibus sub oculis ponere, ut quisque 
melius perpendat consequentias inde deducendas. 

a) Anno 1649, in Matheranen., Electionis vic. capit. — Inutiliter facto 
primo secreto scrutinio, ventum est ad secundum, praevia tamen decla- 
ratione ut cuilibet licitum esset cum proprio voto sibi ipsi adhaerere. Porro 
in 29 scrutinio, electus est B. Marra in vicarium, utpote habens vota 17 de 
32, computato proprio. Decanus et alii recursum habuerunt ad S. C. Conc., 
quae tamen, auditis partibus, pro electo respondit. Agnovit ergo S. C. Conc. 
non illegitimum esse convertere, saltem conventione facta, ut supra, inter 
electores, proprium votum in sui favorem, etiam in scrutinio secreto. 

b) 17 iulii 1655, in Sulmonen., et 11 maii 1669, in Zsstsien., in eadem 
electione, alias ac scrutinium secretum formas electionis legitime servatas 
admisit S. C. Conc. 

c) 12 martii 1662, pro provincia Armacana in Hibernia. — Capitulum 
non nisi uno superstite canonico constabat; S. Congr. Concilii agnovit 
ius ipsi esse eligendi vicarium capitularem «dummodo non eligat seipsum». 

d) 23 novembris 1697, in Milevitan., ad evitanda iurgia et conten- 
tiones, quae nasci solebant in resolutionibus capitularibus per publica vota 
habitis (et certe electio vicarii maxime est inter resolutiones huiusmodi 
recensenda), S. C. C. «censuit expedire quod praefatae capitulares resolu- 

tiones fiant per vota secreta». Adverte: « censuit expedire» non vero defi- 
nivit et Zussit£, ut male interpretatus est Ursaya, disc. 8, tom. 2, part. 2. 

e) 17 decembris 1712, in Alexanen. — Electus fuerat in vicarium capitu- 
larem per 7 vota data aperte et in publico (iuxta consuetudinem. ter saecu- 
larem) contra 4, canonicus Ottatus. Porro proposito dubio: « An electio ista 
facta a capitulo in personam Ottati sustineatur in casu?», S. C. Conc. 
respondit: « Negative». Et miratus est Pitonius, discept. 156, vol. 8..., et 
nos cum illo; nam imposito tunc voto secreto, et stante aliunde DD. com- 
muni opinione quae tenet neminem posse in scrutiniis secretis sibimet suf- 
fragium ferre, indirecte saltem sequebatur neminem posse se eligere in 
vicarium: quae conclusio haud facile cum resolutione in Matheranen. su- 
prarelata conciliatur. 

f) 21 novembris 1722, in Turritana.! — Habito sed inutiliter 1? scrutinio 
per vota secreta ét secundo per vota publica, tandem in 5 sessione electus 
est in vicarium capitularem decanus capituli per 9 vota publica, computato 
tamen proprio (quod dedit mere adhaerendo aliorum suffragiis) contra 7. 
Recursus factus est ad suffraganeum antiquiorem, tum quia electio facta 
erat per publica suffragia, tum quia electus iunior et illiteratus erat, et 
insuper a defuncto archiepiscopo, uti reus, ex informata conscientia suspen- 
sus a divinis (et causa adhuc in 8. C. Conc. pendebat ). Suffraganeus decla- 
ravit electionem nullam; facta autem appellatione a decano ad iudicem dele- 
gatum apostolicum in regno Sardiniae, iste cassavit sententiam suffraganei, 
et iussit, ut capitulum T'urritan. intra octo dies novam electionem vicarii 
capitularis per vota secreta haberet: qua facta, iterum electus est decanus. 
Quibus omnibus S. C. C. relatis, quaesitum est: 

I. «An prima electio decani sustineatur?... et quatenus negative »: 

2. « An secunda electio facta vigore sententiae iudicis regni Sardiniae 
fuerit valida vel potius nulla in casu? » 

Et S. C. C. respondit: ad 1r. Negative; ad 2. Affirmative et amplius. 

Ex responsione ad 1. videtur ergo dicendum quod tunc temporis S. C. C., 
quidquid in contrarium sentirent varii DD., non admittebat in electionibus 
etiam per vota publica ius computandi proprium votum ad maioritatem 
efformandam, nec caput Cum n iure, 33, de elect., ad similes casus posse 
extendi: quae quomodo concilientur cum decisione Rotae circa extensionem 
huius capitis (cf. supra in calce pag. 916,) non apparet. 

£) 19 maii 1877, in Jadren. — In comitiis capitularibus, quando quis 
proponebatur ab episcopo ad aliquod officium puta zudicis et examinatoris 
synodalis, constans praxis (silentibus omnino de hoc iuris puncto constitu- 
tionibus capituli) hoc ferebat, ut ille posset etiam proseipso suffragium ferre; 
et inter caeteras ex iure vel ex doctrina DD. desumptas rationes, haec 
etiam proferebatur, nempe quod nec in casu agebatur de praeiudicio alicui 
tertio inferendo, nec de privato interesse, sed mere de gratuito munere, 
quod bonum ecclesiae solum importabat; et insuper hoc ferebat consue- 
tudo, quae ceterum nulli expresso iuri adversabatur, ideoque retineri 

poterat. Re delata ad S. C. C. sub hoc dubio: « An in comitiis capitularibus 
ius suffragandi habeat canonicus, qui ab archiepiscopo proponitur ad ofh- 
cium iudicis et examinatoris synodalis iz casu (id est pro seipso?) »; S. C. C., 
causa discussa, respondit: Negative; sicque tollens et ius suffragii in 
casu, et ipsam consuetudinem. Perpende responsionis momentum, et statim 
videbis quod, si loco iudicis synodalis poneres vicarium capitularem, eae- 
dem rationes possent afferri pro cohonestanda facultate proprium votum 
sibi tribuendi, et tamen eodem modo a S. C. C. non attenderentur. 

À) 20 martii 1880. — Videretur quod post varias supra relatas S. C. 
Concilii resolutiones, quae generatim innuunt hanc Sacram Congregatio- 
nem non admisisse ius canonicorum ad suffragandum pro seipsis, tandem 
aliquando, si quaestio generalis doctrinae canonicae circa hoc iuris punc- 
tum proponeretur, mature pro semper posset resolvi et quidem insistendo 
pro solita « negativa », Et revera die 20 martii 1880 clare proposita est a 
quodam praesule Galliarum hoc dubio: « An in electione vicarii capitu- 
laris canonicus Jicite et valide possit sibi dare votum suum cum alias maio- 
rem votorum numerum obtinere non valeat? » Nil respondit S. C. Concilii 
nisi: «Providendum in casibus particularibus». Sicque quaestio iuris 
remansit non soluta. 

i) 18 aprilis 1885, in Veliterna. — In comitiis Veliternis, iuxta statuta 
capituli, electiones maioris momenti fieri debent « per suffragia occulte 
delata». Porro, in electione vicarii capitularis, duo canonici tulerunt 5 vota 
de undecim. Unus vero, ducens inutile futurum esse secundum scrutinium 
secretum, quod tamen in casu paritatis votorum praescribitur in statutis 
capituli (quae sic habent: «Si vota sint paria, denuo fiat scrutinium »), 
declaravit accedere ad seipsum iuxta cap. Cum in iure, 33, de elect., et 
convertit votum suum in seipsum ad maioritatem efformandam. Proposito 
autem huic S. Congregationi dubio: «An valida sit electio vicarii capitularis... 
peracta per secreta suffragia, in qua ob paritatem votorum favore duorum, 
alter ex his, ad maioritatem sibi adscribendam, proprium suffragium quod 
iam favore alterius ediderat, convertere in seipsum declaret in casu? », 
S. C. Concilii respondit: « Negative». Adverte hanc S. Congregationem 
non solvisse quaestionem generalem, prout proponitur in dubio III epi- 
scopi Laquedoniensis, sed casum specialem, et, ni fallor (quidquid docte 
disserat pro aut contra compilator disceptationis in Acta S. Sedis, vol. XVIII, 
p. 113 et 114 in nota) non clare voluisse dirimere controversiam de hoc 
ipso casu inter doctores adhuc non extinctam; nam non improbabiliter 
quis diceret plene et adaequate iam iustificari negativam S. Congregationis 
responsionem ex hoc solo quod violata fuissent statuta capitularia Veli- 
terna, quae in casu praescribebant novum scrutinium secretum. Neglecto 
hoc secundo scrutinio secreto et transgressis statutis, rectissime haec S. C. 
Concilii deducebat et respondebat quod in casu (post primum scrutinium) 
non poterat convertere oretenus in seipsum proprium suffragium. 

j) 8 maii 1886, in Tarnovien. - In capitulo 4 tantum erant canonici. 
Electuri vicarium capitularem statuerunt neminem posse sibi votum dare, 
sub poena nullitatis electionis. Porro in scrutinio secreto unus 2 vota de qua- 

tuor tulit, declaravit se consentire illis duobus, et se habuit ut electum, iuxta 
mentem capitis Cum zn ture, 33, de elect. Delato ad S. C. C dubio «An 
deputatio canonici W. in vicarium capitularem sustineatur in casu», 
respondit: « Negative », hac, ut reor, de causa, quia non fuerat electus maio- 
ritate votorum, siquidem electio non facta fuerat « per compromissum » sed 
per scrutinium, et consequenter non poterat, sicut in compromisso, vox 
eius aut consensus in electionem augere numerum eligentium: a duobus 
ergo solis electus fuerat, unde erat nulla et invalida electio: quae quidem 
S. Congregationis resolutio optime quadrat et respondet decisioni 114 Rotae 
supra relatae pag. 916. Ex hac insuper resolutione deducere iuvat quod 
merus consensus electioni factae non reputetur «suffragio» proprie dicto 
aequivalere; nam non res vere « elegerunt » sed duo tantum, tertio solum- 
modo posterius comsemsum praestante. 

CoNCLUSIO. - Ex illis omnibus resolutionibus. S. C. Congregationis 
breviter recollectis pronum est observare quod, quamvis hucusque S. C. 
Concilii non definitive totum ius circa praesentem quaestionem plene stabi- 
liverit, manifeste tamen apparet quod, post aliquas forsan in saeculis elap- 
sis fluctuationes, eius saltem mens in dies constantius tendit ad denegandum 
canonicis ius sibi ipsis proprium votum dandi in quolibet « scrutinio » per 
suffragia proprie dicta secreta aut publica, et etiam ius ponendi, in paritate 
votorum, consensum aut acceptationem (extra utique casum compromissi 
proprie dicti, de quo in capite Cum zn ture, 33, de elect.), quae « suffra- 
gio» proprie dicto aequipararetur quoad effectum ipsius electionis. 

E) Ex DD. sententia. — A colligenda doctorum doctrina (etiam bre- 
viter) abstinemus. Nam utique in quibusnam omnes vel fere omnes concor- 
dant, nempe quod a) in scrutinio solemni secreto nemo nec ante nec post 
scrutinii evulgationem sibi suum votum dare valet, ne per modum consen- 
sus quidem; 5) in compromisso vero, potest convertere in seipsum proprium 
suffragium ad perficiendam electionem augendo numerum eligentium. 

Sed quoad caeteros casus et quaestiones (puta: an electio vicarii capitu- 
laris habenda sit ut vera electio, vel mera « deputatio », quae non indigeat 
rigorosa forma iuris? An et quatenus huiusmodi « electioni vel deputationi » 
applicanda sit littera aut mens celeberrimorum capitum Quia propter, 425 
Cum in iure, 33, etc.? Quid in casu scrutinii non solemnis tum per vota 
secreta, tum per publica, aut in alia forma electionis mixta? etc.) incipiunt, 
etiam inter DD. non exiguae auctoritatis, multae ac mirae opinionum dis- 
sensiones, de quibus non miramur nos, nam quisque eorum, deficiente 
circa hanc praecisam materiam expresso iure, ad hoc redactus est, ut supra- 
dicta Corporis Turis capita aut particulares S. C. C. responsiones, meliori 
quo videbatur modo pro tempore aut aetate sua, pro ingenio aut scientia, 
interpretaretur, et exinde conclusiones nonnunquam contradictorias dedu- 
Xerit, expresserit, extorserit, ut apparet vel ex solis disceptationibus relatis 
apud «Acta S. Sedis», quae praemittuntur solutioni diversorum casuum 

supra recollectorum. 
"yw. Votum quod humiliter circa hoc 3. dubium Laquedonien. S. C. Con- 
gregationt subiicimus. Omnibus perpensis pro modulo nostro, hoc nobis, 

salvo meliori iudicio, videtur dicendum: Occurrente propitia codificationis 
Iuris occasione, ad incrementum Iuris in Ecclesia Christi; ad fugandam ambi- 
tionis pestem Ecclesiae tam invisam, et etiam eiusdem periculum praesump- 
tum, ad procurandam sufficientem disciplinae et iuris unitatem in statutis 
capitularibus, et proinde ad praecavendas tot discordias, lites etc. in ipsis 
dioecesibus sede vacante, maxime si sedes diu vacatura foret, et conse- 
quenter tot causas et recursus plus minusve molestos apud hanc S. Congre- 
gationem, necnon demum ad definitive condendam huius S. Congregationis 
in hac materia iurisprudentiam, dignetur sacra Concilii Congregatio « De- 
cretum » edere quo definiatur: 

«4) nec licite nec valide posse unquam canonicos in qualibet *'ele- 
ctionis aut deputationis " vicarii capitularis forma (excepto compro- 
misso, ad formam cap. Cum. in iure, 33) votum suum sibi dare aut in se 
convertere; 

« P) ** electionem eius seu deputationem "" fieri debere per unam ex 
tribus formis in cap. Quia propter, 42, positis; 

* c) ad effectum electionis aut deputationis requiri et sufficere maiori- 
tatem etiam unius medii voti». - Quae omnia, etc. 

In Congregatione Generali habita in Palatio Apostolico Vaticano, die 
16 martii 1912, EE. PP. rescribendum censuerunt: 

Ad r. et 2. Affirmative. 

Ad 3. Affirmative ad primam partem, negative ad secundam. 

[Acta Ap. Sedis, vol. IV, p. 404-416]. 


4362. 
S. C. C,, litt. 3 maii 1912. 


Plurimis ex locis pervenerunt ad hanc S. Congregationem Concilii 
supplices libelli, quibus instantissime postulatur, ut omnes aut nonnulli 
dies festi de numero festivitatum sub praecepto per litteras Apostolicas 
diei 2 iulii 1911 expuncti,! in pristinum restituantur, tum ad satisfaciendum 
pietati fidelium id enixe expetentium, tum ob alias peculiares cuiusque loci 
rationes. Potissimum vero supplicatum fuit ut festum SSmi Corporis Christi 
celebrari possit cum solemni processione et pompa, ut antea, feria V post 
Dominicam SSifae Trinitatis, eam praesertim ob causam quod huiusmodi 
processionis defectum non sine animi moerore et spirituali iactura pati 
videantur populi, qui eam diem specialiter solemnem habere et miro splen- 
dore celebrare consueverunt. 

Porro, S8Áus D. N. Pius Pp. X, Cui relatio de praemissis facta fuit ab 
infrascripto Cardinali huius S. Congregationis Praefecto, plane cupiens 
ne, ex praepostera aut non recta interpretatione praedictarum litterarum, 
fidelium pietas ac debitus Deo cultus imminuantur; volens imo ut, quoad 
fieri possit, augeantur, haec quae sequuntur declarari, praecipi atque indul- 
geri mandavit: 


1 Cf. N. 693. 

1. Quum, perpensis temporum rerumque novarum adiunctis, Summus 
Pontifex nonnullos dies expunxit e numero festivitatum sub praecepto, 
quemadmodum non semel a Suis Decessoribus factum fuit, minime sane 
intellexit, ut eorum dierum festivitas omnino supprimeretur: vult immo 
Sanctitas Sua, ut iidem dies in sacris templis celebrentur non minori, quam 
antea, solemnitate, et, si fieri potest, eadem populi frequentia. Ea vero fuit 
et est Sanctitatis Suae mens, ut relaxata maneat tantummodo sanctio, qua 
fideles tenebantur iis diebus audire Sacrum et abstinere ob operibus servi- 
libus; idque potissimum ad evitandas frequentioris praecepti transgres-. 
siones et ne forte contingeret ut, dum a multis Deus honorificatur, ab aliis 
non sine gravi animarum detrimento offenderetur. Praecipit itaque Eadem 
Sanctitas Sua omnibus et singulis animarum curam gerentibus, ut ipsi, dum 
haec commissis sibi gregibus significant, ne cessent eos hortari vehementer 
ut, iis etiam diebus, pergant suam in Deum pietatem et in Sanctos venera- 
tionem, quantum maxime poterunt, testari, praesertim per frequentiam in 
ecclesiis ad audienda sacra aliaque pia eXercitia peragenda. 

2. Quo autem Christifideles magis excitentur ad supradictos dies festos 
pie sancteque excolendos, vigore praesentium litterarum, conceditur omni- 
bus locorum Ordinariis ampla facultas dispensandi cum suis subditis super 
lege ieiunii et abstinentiae, quoties dies abstinentiae vel ieiunio consecratus 
incidat in festum, quod, licet praecepto non subiectum, cum debita populi 
frequentia devote celebratur. 

3. Item, per praesentes litteras conceditur, ut festum SSii Corporis 
Christi, ubi Sacrorum Antistites ita in Domino expedire censuerint, etsi 
praecepto non obstrictum, celebrari possit cum solemni processione et 
pompa, prout antea, feria V post Dominicam SSmae "Trinitatis; contrariis 
quibuscumque non obstantibus. — C. Card. Gennari Praefectus. — O . Giorgi, 
Secretarius. 


[Acta Ap. Sedis, vol. IV, p. 340, 341]. 


4363. 
S. C. C., 28 nov. 1912. 


Quum quaesitum a Sacra Congregatione Concilii fuisset, an post decre- 
tum de quotidiana SSiae Eucharistiae sumptione, cuius initium Sacra 
Tridentina Synodus,* servanda adhuc sit lex, qua prohibetur, quominus 
die Paschatis in ecclesiis non parochialibus, praesertim regularibus, devo- 
tionis etiam causa, SSmae Eucharistiae Sacramentum fidelibus administre- 
tur: S8tus Dominus noster Pius divina Providentia Pp. X, audita rela- 
tione infrascripti Cardinalis Praefecti, in audientia diei 26 huius mensis 
responderi iussit: Negative, contrariis quibuscumque non obstantibus; 
idque in Actis Apostolicae Sedis publicari mandavit. 

Datum Romae, e Secretaria S. Congregationis Concilii, die 28 novem- 
bris 1912. — C. Card. Gennari, Praefectus. - O. Giorgi, Secretarius. 

[Acta Ap. Sedis, vol. IV, p. 726]. 

2201, 0N 14326; 

S. C. C., Bismarckien. et aliarum, 31 ian. 1913. 


Delegatus Apostolicus in Republica Washingtonien. H. S. C. retulit, 
die 30 maii 1912, quae sequuntur: 

« Il Vescovo di B.smarck, Mons. Wehrle, O. S. B., mi scriveva, in data 
20 corrente, quanto segue: '* Nel fascicolo dello scorso marzo dell'4cta 
Apostolicae Sedis, si trova una decisione della S. Rota, in cui si asserisce 
che il giuramento & necessario per la validità della incardinazione. Mi consta 
che in questa diocesi molti sacerdoti furono incardinati senza prestare il 
giuramento all'atto dell'incardinazione. Ció posto, chiedo: 1? Ha il vescovo 
il diritto di dichiarare che tali incardinazioni sono invalide? 29 Quatenus 
affirmative: devono i sacerdoti che furono cosi invalidamente incardinati, 
ritornare alla diocesi dalla quale furono escardinati? 3? Puó obbligarsi il 
vescovo che li escardinó a riceverli di nuovo nella sua diocesi? " 

« E da ritenersi per certo che anche in molte altre diocesi degli Stati 
Uniti, siano stati incardinati sacerdoti senza far loro emettere il giuramento 
richiesto dalla costituzione Speculatores! e dal decreto 4 primis,? e che 
i vescovi intendano valersi di tale omissione per disfarsi di quelli che non 
hanno fatto buona prova. Come pure si possono facilmente prevedere le 
questioni che sorgerebbero se i vescovi si decidessero a ció fare. 

« Tutto considerato, mi é sembrato opportuno sottomettere i quesiti 
del vescovo di Bismarck a cotesta Sacra Congregazione, con preghiera di 
dare quella risposta e di emanare quelle disposizioni che giudicherà conve- 
nienti ». 

Super praemissis exquisitum fuit R. P. Consultoris votum, quod nunc 
typis impressum ad EE. VV. huic folio adnexum mittitur. — Quare, etc. 

Et Erüi Patres, in congregatione plenaria diei 14 decembris 1912, re- 
scribendum censuerunt: 

Ad I. Attentis omnibus, negative. 

Ad II. et III. Provisum in primo. 

Romae, e Secretaria S. C. Concilii, die 31 ianuarii 1915. - I. Grazioli, 
Subsecretartus. 


VoTUM CONSULTORIS. 


1. Occasione sententiae a S. Romana Rota prolatae die 9 ianuarii 1912, 
ac publicatae in Act. Apost. Sedis, vol. IV, p. 249 seq., circa valorem incar- 
dinationis clerici in aliquam dioecesim, quae declarata est invalida ob defec- 
tum formae praescriptae in decreto 4 primis huius S. C., ab episcopis 
Americae septentrionalis dubitari coeptum est de valore aliarum incardi- 
nationum in illis dioecesibus factarum, in quibus omnia et singula decr. 
A primis requisita non fuerunt observata, praesertim iuramentum ab 
incardinando emittendum. 

1 Cf. N. 258. 

2 Cf. N. 4307. 


924 Curia Romana 


2. Nominatim episcopus Bismarckiensis ad Delegatum apostolicum 
Washingtoniensem ea de re scripsit, referens in sua dioecesi plures adesse 
sacerdotes qui in eam incardinati sunt quin praescriptum iuramentum prae- 
' stiterint, atque inde a Delegato apostolico triplici dubio responsum postu- 
labat: 

I. An episcopus ius habeat declarandi invalidas tales incardinationes. 

II. Quatenus affirmative, an sacerdotes ita invalide incardinatii debeant 
reverti ad dioecesim ex qua excardinati fuerunt. 

III. An episcopus qui excardinationem dedit, possit obligari ad illos 
recipiendos. 

Quae dubia a memorato Delegato apostolico ad hunc S. O. fuerunt 
transmissa, hoc addito opportuno monito: « E da ritenersi per certo che 
anche in molte altre diocesi degli Stati Uniti, siano stati incardinati sacer- 
doti senza far loro emettere il giuramento della costituzione Speculatores 
e del decreto A4 primis, e che i vescovi intendano valersi di tale omissione 
per disfarsi di quelli che non hanno fatto buona prova ». 

3. Ut breviter circa proposita dubia meum votum promam, quod ad 
primum quaesitum attinet, res videtur pendere ab illa quaestione, utrum 
modus incardinationis decreto 4 primis praescriptus, sit substantialis, 
ita ut incardinatio aliter facta non teneat. Sententia quidem S. Rotae in 
citata causa Londonensi, quae hisce dubiis occasionem praebuit, hoc pro 
certo videtur habere, quippe hoc ipsum tamquam fundamentum iuridicum 
decisionis allegatur. Non omnes quidem rationes ibidem adductae eamdem 
videntur habere vim probativam, sed de re ipsa non videtur posse esse 
dubium, quin in memorato decreto A primis, licet desint expresse clausulae 
irritantes, incardinatio aliter quam numero secundo praescribitur facta, 
penitus uritetur. 

Nam profecto in foro ecclesiastico »on absolute recepta est R. I. 64, 
in Sext. prout sonat: « Quae contra ius fiunt, debent utique pro infectis 
haberi »; sed potius attendendum est principium Innocentii III, cap. 16, X, 
de regular. (III, 31): « Multa fieri prohibentur, quae si facta fuerint, obti- 
nent roboris firmitatem » scil. si desit expressa clausula irritans (D'Anni- 
bale, Theol. mor., v. Y, n. 210, not. 4; Wernz, Ius Decret., v. I, n. so, 
not. 35, n. 110; Reiffenstuel, in tit. II, de const., n. 246 sq.; Suarez, de 
feoibuss ib V c 25 C. 2040s 4535): 

ES At pariter omnes Auctores conveniunt quod, quando lex ecclesia- 
stica praescribit formam actus, ea non servata, actus, sua forma carens, 
irritus est. D'Annibale, loc. cit., n. 210, 211, 213. Ita Reiffenstuel, loc. cit., 
D. 243: « Irritatio actus alia est implicita, alia explicita. Et quidem irritatio 
explicita dicitur, quae fit verbis claris et expressis, ut si lex dicit: ** si secus 
fiat, omni careat robore firmitatis "', c. Decet, $ fin.,, de zmmunit. Eccl., in 
Sext., aut '' irritum sit et inane ", Clem.,2, de rebus eccl. non alien. Izri- 
tatio implicita est, quae fit per verba aequipollentia, ut fit quando certa 
forma praescribitur actui sive contractui. Nam quia forma dat esse rei, conse- 
quenter ea deficiente corruit actus ». 


5. Porro decretum 4 primis, n. 2, sensu obvio intellectus, formam actus 

praescribit, in eum praecise finem ut controversiis et abusibus occurreretur, 
ut ibidem dicitur, quae praecedenti tempore passim oriebantur ex non 
observatis cautionibus in decreto pro futuro tempore statutis; qui finis cum 
minime obtineretur per legem mere praecipientem, prona est consequentia, 
legislatorem, dum actus solemnia praescripsit, eiusdem formam assignasse. 

6. Concilium quidem plenarium Baltimorense III pro Statibus Foede- 
ratis Americae septentrionalis admiserat praeter incardinationem formalem, 
aliam praesumptam (n. 66), quae habetur dum episcopus clericum excar- 
dinatum ab alia dioecesi et in sua admissum post triennium vel quinquen- 
nium probationis (quod debet praecedere incardinationi formali, ibid., 
n. 63), omiserit actum formalis incardinationis, seu incardinationis de- 
cretum, 

. At post publicatum decretum A primis ortum est dubium, an per illud 
fuerit derogatum memoratae dispositioni Conc. plen. Baltimorensis; quod 
dubium ab hoc S.O. fuit decisum (Acta Sanctae Sedis, vol. 39, p. 486 sq.). 
Sed maximi momenti est accurate referre ipsum dubium eiusque solutio- 
nem. Dubium ergo fuit ita propositum: 

« Si domanda se in forza del detto decreto del Concilio, il quale richiede 
l'incardinazione 2z scriptis, sia restato annullato il decreto del Concilio di 
Baltimora, che ammette 'incardinazione presunta, ed in caso affermativo, 
se detta legge abbia vigore retroattivo riguardo a casi quando il triennio o 
quinquennio di prova, secondo il detto Concilio di Baltimora (n. 62, 63), 
sia già spirato prima dell'emanazione del citato decreto della S. C. del 
Concilio ». 

Et responsio fuit: « Ad I. Affirmative, ad II. Negative ». 

7. Per talem decisionem quoad ius particulare per Conc. Baltimorense 
inductum, solum constat fuisse illi iuri derogatum relate ad admissionem 
incardinationis praesumptae seu sine documento scripto factae post certos 
annos probationis in sacro ministerio: « Qui eo elapso tempore, ut ibi sta- 
tuitur, clericum qui dioecesi adscribi petierat, nec formaliter admittit nec 
admittere plane diserteque recusat, iure praesumitur adscripsisse ». 

At quoad alteram incardinationem ordinariam et formalem in eodem 
Concilio Baltimorensi admissam ac variis cautionibus munitam ac sapienter 
ordinatam, ex memorata decisione huius S. C. non constat praefatum decre- 
tum Baltimorense fuisse abrogatum. Sane decretum 4 primis, de incardina- 
tione agit in ordine praesertim ad Ordines recipiendos; decretum vero 
Baltimorense refertur ad sacerdotum incardinationem, quae ibidem apte 
ordinatur requisitis etiam pluribus conditionibus (v. gr. quoad probationem 
praemittendam), quam quae decreto 4 prünis exiguntur. Scripto enim fieri 
praecipitur, et solum difficultas in casu fit quoad emissionem iuramenti 
ad instar constitutionis Speculatores, quod in pluribus casibus dicitur fuisse 
omissum. Iam vero defectus solius iuramenti non videtur certo invalidam 
reddere incardinationem; nam argumenta quibus id probat Rota in citata 
causa Londonensi non sunt convincentia, iuramentum namque in const. 
Speculatores non requiritur ad valide acquirendum domicilium, quae est res 
in iure inaudita, sed ad acquirendum domicilium qualificatum quod requi- 

ritur, ut episcopus /egitime ordinet subditum ratione domicilii. At hic agitur 
de incardinatione sacerdotis iam ordinati, relate ad quam iuramentum potius 
simpliciter praecipitur, seu imponitur ut obligatio suscipienda ab incardi- 
nando, non exigitur ut conditio sine qua non ad valorem incardinationis. 
Qua in hypothesi iuramentum potíus videtur dicendum esse implicite in- 
clusum in ipsa incardinatione; quemadmodum votum castitatis implicite 
includitur ex lege Ecclesiae in susceptione primi Ordinis sacri. 

8. Praeterea illa causa Rotae refertur ad dioecesim Canadiensem, in qua 
non viget ius Conc. plenarii Baltimorensis, quod vim habet in solis dioece- 
sibus Statuum Foederatorum, pro quibus illud ius fuit specialiter recogni- 
tum a S. C. de Prop. Fide. 

9. Insuper, ad maiorem abundantiam iuramentum, etsi fuerit omissum 
in actu incardinationis, ex iure particulari dioecesum Statuum Foedera- 
torum, ipso iure suppletur. Nam ibidem generatim ordinatio fit titulo mis- 
sionis; porro ipsum Concilium Baltimorense n. 66 statuit in taliter ordinato: 
Iuramentum praestitum in aliena dioecesi censetur pro nova esse servandum. 
Iam vero in hypothesi talis dispositionis, obligatio iuramenti, etsi in actu 
incardinationis expresse non emissi, adest; ac proinde in casu non deest 
etiam in hac parte substantia rei praescriptae. 

10. Dum ergo quaeritur an episcopus possit declarare invalidas incar- 
dinationes factas non praestito iuramento: cum ex disputatis illae incardi- 
nationes quoad alia, quae sola videntur esse substantialia, sint factae ad 
normam decreti 4 primis, immo observatis etiam aliis conditionibus in 
Concilio Baltimorensi requisitis; et iuramentum ex dictis aequivalenter 
saltem adsit; putarem respondendum: negative. 

II. Nota. — Quodsi argumenta facta non convincerent, putarem tamen 
interim, dum expectatur novus Codex, in quo sine dubio de hac re cura- 
bitur, spectata perturbatione quae ex responso affirmativo ex relatione 
Delegati apostolici induceretur, potius abstinendum esse a tali responso 
affirmativo dando. 

12. II-III. Cum secundum et tertium dubium dependeant a responso 
affirmativo dato in primo; si huic detur propositum responsum negativum, 
consequenter ad II et III esset respondendum: provisum in primo. 

13. Aliquid tamen in particulari de II et III dubio videtur esse directe 
proponendum. 

Sane licet verum esset incardinationes, de quibus in casu agitur, validas 
non fuisse, non inde sequeretur sacerdotes ita invalide incardinatos debere 
reverti ad dioecesim, ex qua excardinati fuerunt, aut absolute et simpliciter 
posse cogi eorum episcopum ad illos recipiendos. 

Nam primo nullibi est prohibitum in iure, ne sacerdos aliquis de con- 
sensu proprii Ordinarii suum ministerium praestet in aliena dioecesi ab 
huius episcopo admissus; quin potius est positive permissum, ut unus Ordi- 
narius alteri indigenti subsidium sacrorum ministrorum praebere possit. 
Nec est necesse ad hoc demonstrandum, ut recurratur ad ius commune, 
cum habeamus hac in parte ius particulare illius regionis a Conc. plen. 
Baltimorensi sancitum et a Sancta Sede recognitum; ita namque in memo- 

rato Conc. n. 69 edicitur: « Quae de sacerdotum excorporatione et in aliam 
dioecesim adscriptione definivimus, ullatenus obstant consuetudini, iuxta 
quam ep'scopi sacerdotes, si qui in sua dioecesi satis abundent, egentiori- 
bus dioecesibus ad auxilium in cura animarum ferendum pro longiore 
etiam tempore concedunt. Quem morem, uti zeli apostolici indicium, 
S. Sedes commendavit » (Instr. S. C. C. ad Conv. Epp. Prov. Mediol., 1849). 

Ergo debitum revertendi non habet per se sacerdos male incardinatus, 
sed potius ius est episcopo proprio eum revocandi, quam tamen revoca- 
tionem non debet facere nisi observata aequitate naturali. Quae aequitas 
non servaretur, si eum revocatum haberet in sua dioecesi otiosum ac sine 
mediis congruae sustentationis, dum in dioecesi in qua male incardinatus est, 
ob defectum alicuius requisiti essentialis, naviter, approbante eius dioecesis 
episcopo, in salutem animarum laboraret. Qua in hypothesi obligatio rever- 
tendi ad propriam dioecesim pro tali sacerdote asserta, in ipsius sacerdotis 
damnum et in detrimentum salutis animarum redundaret. Atque haec quoad 
secundum dubium in hypothesi quod primo daretur responsum affirma- 
tivum, seu incardinationes in casu invalidae declararentur. 

14. Quod vero attinet ad tertium, seu ius episcopi male incardinantis 
sacerdotem remittendi, et consequens inde obligatio episcopi proprii eum 
recipiendi, res etiam videtur decidenda non spectato tantum stricto iure, 
sed etiam secundum naturalem et canonicam aequitatem. 

Sane de stricto iure remittendi ad suam dioecesim sacerdotem non 
rite incardinatum non potest esse dubium. At summum ius non raro est 
summa iniuria, et aequitas naturalis et canonica postulat, ut qui sentiat 
commodum, sentiat etiam incommodum, nec beneficia grato animo acci- 
piuntur si pro bonis acceptis retribuantur mala. 

Porro vidimus esse actum caritatis et zeli a S. Sede commendatum, si 
episcopus qui sacerdotibus abundat, alteri episcopo indigenti aliquem 
sacerdotem seu operarium concedit. Si ergo hic esset casus in Statibus 
Foederatis, circa quem proponitur dubium, evidenter violaretur naturalis 
et canonica aequitas ab illo episcopo qui ab alio in auxilium curae animarum 
postulasset sacerdotem, atque sacerdotem ita obtentum vellet solum reti- 
nere quamdiu ipsi inservit, et ad proprium episcopum remittere quando 
non inserviat: et quod peius esset, si post plurimos annos laudabilis servitii, 
tum demum remitteret ad proprium episcopum, cum sacerdos, aut lapsus 
est in delicta, aut saltem difficilis conditionis factus fuerit. 

rs. Ergo in hypothesi, quod I. dubio non daretur propositum respon- 
sum negativum, in tertio dubio non esset dandum responsum simpliciter 
affirmativum, sed esset respondendum: affirmative, servata tamen naturali 
et canonica aequitate. 

Atque haec habui quae circa proposita dubia dicerem, salvo meliori 
iudicio. - Petrus Vidal, S. I., Consultor. 

[Acta Ap. Sedis, vol. V, p. 34-40]. 

4365. 
S. C. C, Burgi S. Sepulcri et aliarum, 15 dec. 1913. 


De translatione festorum dierum statuta Motu proprio « Supremi di- 
sciplinae » d. d. 2 iulii 1911,! a Sacra Congregatione Concilii quaesitum fuit: 

1. An quando festum aliquod suppressum incidat in diem Dominicam, 
aut impeditam festo maioris ritus, curam animarum gerentes teneantur 
applicare missam pro populo, die in quam idem festum transfertur? 

2. An quando festum aliquod transfertur, quoad officium et missam 
tamquam in sedem propriam, in aliam diem, in ecclesiis in quibus servi- 
tium chorale alternis hebdomadis praestatur, obligatio chori communis, 
et distributiones, si quae pro eo festo sint, pariter transferantur in eamdem 
diem? 

Et in plenariis comitiis, diei 12, loco diei 13 decembris 1913, Erbi Patres 
respondendum censuerunt: 

Ad r. Negative. 

Ad 2. Negative nisi, quoad distributiones, obstet expressa fundatorum 
voluntas, statutum particulare, aut legitima consuetudo. 

Hisce autem relatis SSÁho Domino Nostro Pio Pp. X, in audientia 
habita ab infrascripto S. C. Secretario, die 15 eiusdem mensis et anni, 
Sanctitas Sua sententiam Emorum Patrum in omnibus approbavit. — 
C. Card. Gennari, Praefectus. — O. Giorgi, Secretarius. 

[Acta Ap. Sedis, vol. VI, p. 9]. 


4366. 
S. C. C., 15 dec. 1913. 


SPECIES FACTI. — Civitatis N. territorium antiquitus unicam efformabat 
paroeciam, cuius curam gerebant Canonici ecclesiae cathedralis. Saeculo 
autem xviu illud divisum fuit in quatuor partes, singularumque cura 

actualis, nomine Vzcariae parochialis, concredita fuit sacerdotibus, qui non 
essent de gremio Capituli, illamque exercerent in propriis ecclesiis, fructus 
percipientes eX certis sibi assignatis congruis beneficiis. Verum, recentiore 
aevo, quum Capitulum strenue et cum effectu parochialia sua iura vindi- 
casset, a Gubernio in discrimen vocata, atque ea de causa conservationem 
obtinuisset nonnullorum bonorum ad Massam pertinentium, quae propterea 
Gubernium ad dotationem quatuor parochiarum addixit, sponte veluti 
sua effectum est ut, qui sacerdotes curam gerebant animarum, in gremium 
Capituli reciperentur. Idque peculiari quadam eos inter et Capitulum con- 
ventione firmatum, qua statuebatur « tamquam inviolabilis in futurum lex, 
bona quidem ut supra ad curam addicta nomine et utilitate Parochorum a 
Capitulo, sicut in praeterito, administrari simul cum Massa communi; 


1 Cf. N. 693. 

Canonicos autem Parochos, sive potius Oeconomos Curatos, quum servitio 
Ecclesiae cathedralis, prout ceteri omnes, excepto tamen tempore quo curae 
animarum exercitio sunt detenti, iam mancipentur, iisdem muniis, iuribus 
et honoribus quibus Canonici fruuntur, esse fruituros ». Hanc vero conven- 
tionem curavit Episcopus ut auctoritate S. Sedis communiretur, quod obti- 
nuit per Rescriptum huius S. Congregationis; exindeque parochi utpote 
in Capitulum adiecti, iuribus universis, sicut ceteri canonici pacifice gavisi 
sunt; dum vero cura animarum impediti a choro aberant tamquam prae- 
sentes habebantur ac distributionum participes efficiebantur. 

Verum super hoc ipso quaestio non levis superiore anno oborta est, 
quum aliqui Capitulares ex adverso contenderent parochos illos, absentes, 
etiam pro curae exercitio, punctandos esse, eo quod curam agerent in eccle- 
siis propriis, diversis et alienis a cathedrali; quae controversia, quum paci- 
fice.componi non posset, iudicio Huius Sacri Ordinis subiecta fuit sub hac 
formula dubii: 

An tres Canonici-curati Capituli Cathedralis N. praesentes in Choro 
habendi sint ad hoc, ut distributiones quoque omnes lucrari possint, quae non 
sint stricte inter praesentes, quoties choro absunt, ut paroecialibus incumbant 
ministeriis aut in paroecialibus ipsis Ecclesiis, aut in aliis intra ambitum unius- 
cuiusque paroeciae 1n casu. 


SYNOPSIS DISCEPTATIONIS. 


a) Argumenta adversus Canonicos-curatos prolata. — Notissima sunt, 
aiunt Capitulares, qui intentioni Curatorum in casu obsistunt, cap. un., 
Consuetudinem, in VI, et Conc. Trid., Sess. 24, cap. 12, de ref., decretum, 
ubi statuitur: «Distributiones qui statis horis interfuerint, recipiant »; 
nec quisquis ignorat praecipuas rationes ab hac generali lege quodammodo 
eximentes, iuxta idem caput nempe: infirmitatem, seu iustam ac rationa- 
bilem corporis necessitatem, aut evidentem Ecclesiae utilitatem: atque in 
comperto prorsus est hanc postremam rationem intelligi quoque de cano- 
nicis, qui in ecclesia collegiata aut cathedrali curam habente animarum, ad 
huius curae exercitium deputantur, quoties eodem exercitio detinentur 
aut impediuntur quominus choro intersint. Verum, quum, ut saeptus defi- 
nitum est, ecclesia de cuius utilitate agitur, eadem esse debeat, cuius sunt 
distributiones, prono sequitur alveo, non posse ad has percipiendas admitti 
eos, qui quum sint canonici, v. g. in cathedrali, curam agunt animarum in 
parochialibus ecclesiis ab eadem cathedrali diversis et alienis, quoties huius 
curae exercitio detinentur, quia, ut omnes intelligunt, nulla exinde utilitas 
in cathedralem redundat. 

Obstat etiam, in casu, explicita legis dispositio, nempe const. Cuptentes 
S. P. Pii V, d. 8. iul. 1568,! qua statutum fuit ut parochi districte tenerentur 
in sua paroecia residere, adeo ut obtinentes canonicatum, ex legitima dispen- 
satione, in cathedrali seu in collegiata ecclesia a sua paroeciali diversa, tan- 
tummodo praebendae fructus, non autem distributiones lucrentur, prout 

explicat Fagnanus, in c. Licet, de praeb., n. 121. Etenim, ut innuit Benedi- 
ctus XIV, Zstruz., CVII, n. 56, in hoc casu cura animarum non ipsi cano- 
nicatui inhaerere dicitur, sed beneficiis paroecialibus prorsus distinctis et 
separatis a canonicatu; nec ideo fas est utriusque onera et fructus ad invicem 
compensare. Cf. etiam Santi, /nst. can., in tit. IV, de cler. non resid.; de 
Herdt, Prax. capit., c. XXVIII, etc. Montt. eccl., 1910 (vol. XXIL), p. 499. 

Quibus praesuppositis, facile evincitur, iuxta capitulares recurrentes, 
canonicos parochos ín casu non posse percipere distributiones. Etenim 
non agitur de cura, quae ipsis canonicatibus inhaereat, quia cura parochialis 
a saec. saltem xvii ab ecclesia cathedrali per Episcopum translata fuit in 
alias quatuor ecclesias noviter erectas, certis bonis assignatis unicuique ex 
dictis ecclesiis. Hinc etiam contigit, ut parochi tunc et deinceps, communi 
forma ab Episcopis pleno iure fuerint instituti. 

Quod si recentiore, ut diximus, aevo, quadam conventione firmatum est, 
ut Parochi electi, canonici quodammodo fierent, licet (quod non conceditur) 
ea ratione unio effecta fuisset canonicatuum quorumdam cum paroeciis, 
semper tamen instat praescriptum const. S. Pii V, Cupientes, ex quo ipsi 
canonici parochi, quum teneantur residere in sua parochiali, lucrari possunt 
«fructus et redditus omnes Canonicatus, exceptis tamen distributionibus », 
de quibus nunc agitur. 

Nec opponere iuvaret, addunt Capitulares, in conventione ipsa supra- 
dicta illud cautum fuisse quod parochi in casu «servitio Ecclesiae Cathedralis, 
prout ceteri omnes, excepto tamen tempore quo Curae animarum exercitio 
sunt detenti, mancipentur » atque id consuetudine taliter firmatum et acce- 
ptum esse, ut « iam a triginta ultra annis qui curam gerunt animarum in hac 
civitate, semper habiti sunt tanquam moraliter praesentes in choro». Fortius 
enim consuetudine et conventione in casu obsistit vetitum Concilii ''riden- 
tini, Sess. 14, c. 12, de ref., quod explicit clausula « non obstantibus qui- 
buscumque statutis et consuetudinibus ». Ad rem Reiffenstuel (in lib. III, 
Decretal., tit. IV, n. 173): «Adeo data conclusio procedit, ut consuetudo 
percipiendi distributiones quotidianas in absentia non valeat sive introducta 
fuerit ante relatam Constitutionem Bonifacianam, sive post; quia Constitutio 
Bonifacii VIII non solum simpliciter derogat consuetudini recipiendi distri- 
butiones in absentia, sed etiam ipsi resistit, eamque reprobat ut iniquam 
et irrationabilem, prout liquet ex illis verbis: Consuetudinem, quae in quibus- 
dam partibus inolevit, etc., penitus reprobantes ». Idem docent fere omnes 
Canonistae, velut Fagnanus, in c. Licet, de praeb., n. 77 et 79; Garcias, 
de benef., p. 3, c. 2, n. 430; Barbosa, de canon. et dignitatib., c. 22, n. 22. 
De Luca, de Can. et Capit., disc. 3, n. 3, et in Adnot. ad Conc. Trid.,disc. 1, 
n. 16; Piton., Discept. eccl., in disc. 23, n. 16 et 17 atque disc. 112, n. 29; 
Ferraris, v. Distributiones, art. 2, n. 1; De Herdt, Praxis capitular., c. 30, 
$ 8; Pallottini, l. c., ubi addit: « Lex enim "Tridentini tanti est roboris, ut 
nedum ulla invehi possit eidem contraria consuetudo etiam immemorabilis, 
sed ne iurata quidem Capituli Constitutio, ut docet Fagnanus, in c. Licet, 
de praeb., n. 92, licet auctoritate Episcopi roborata ». Idemque semper docuit 
H. 5. C. velut in Anagnina, Distributionum, 29 febr. 1744; Illerden., Absen- 

tiae et distribut., 3 mart. 1792; Derthonen., Constit. capit., 12 sept. 1829, ! 
Ipporegien., Servitii chori, 30 ian. 1830; Valven., Distribut., 23 apr. 1853; 
Signina, 29 iulii 1854; Tranen., Distribut., 20 dec. 1862 (cf. Card. Gennari, 
Consultazioni morali-canoniche-liturgiche, vol. II, p. 283). 

In themate, observant praeterea Capitulares recurrentes, consuetudinem 
et conventionem non posse adduci quoad distributiones ordinarias seu quo- 
tidianas; bene vero aliquid operari posse circa extraordinarias seu eventuales, 
ut communis doctrina est (cf. Bened. XIV, Inszit., cap. VII, n. 58; Piton., 
Discept., 1; Scarfant., ad Ceccop., 1. IT, t. X, n. 1) ac semper tenuit haec 
S. Congregatio, sub clausula tamen « dummodo oblatorum vel testatorum 
non obstet voluntas ». Hinc concludunt, nisi potius sit in casu, allegatam 
conventionem et consuetudinem damnare, prout reprobatas in textu Concilii 
Tridentini, eas interpretari et sustinere licebit, tantummodo quoad fructus 
praebendae, vel ad summum quoad distributiones extraordinarias, de quibus 
in casu nulla fit quaestio. 

b) Argumenta favore Curatorum adducta. — Ius quod attinet, canonici 
curati, adversariorum allegationes minime respuunt, nec inficiantur causam 
legitimae absentiae in casu non posse invocari, nisi evidentem utilitatem 
ecclesiae de cuius distributionibus agitur; itemque concedunt omnino non 
esse admittendos ad distributiones, qui curam animarum exercent in ecclesiis 
prorsus extraneis, nullaque ratione pertinentes ad illam, cuius sunt controversae 
distributiones. Sed nihil ultra. Sufficit enim textus ipsos ex adverso citatos 
legere, ut statim appareat vetitum illud restringendum esse ad curam exerci- 
tam in ecclesiis omnino alis a cathedrali, seu ad Capitulum neque actualiter, 
neque habitualiter, nec ulla alia ratione spectantibus. Etenim S$. P. Pius V, 
- in const. Cupientes, loquitur de his tantummodo, qui, quum sint Canonici, 
onus habent curae animarum in ecclesia a canonicali prorsus extranea: adeo 
ut iuxta Fagnani explicationem « legitima dispensatione» opus sit, ut utrum- 
que beneficium quis possideat: nec aliter Benedictus XIV in l. c. (Jstruz., 
CVII, n. 56) ubi recte arguit in hypothesi de vera et reali distinctione inter 
canonicatum et parochiale beneficium. Ex recentioribus vero sufficit ipsum 
De Herdt adducere, qui, l. c., Prax. capit., c. XXVIII, communem doctri- 
nam ita contrahit: « Extra ecclesiam cathedralem non licet Canonico eiusdem 
ecclesiae exercere animarum curam, quae nec actualiter nec habitualiter ad 
Capitulum spectat: nam hoc cum canonicatu incompatible videtur. Excipi- 
tur tamen, si Apostolica adsit dispensatio, quo in casu Canonicus in paro- 
chiali ecclesía residere debet, et eodem tempore fructus praebendae dumtaxat 
Canonicatus lucratur ». In quo textu scriptor hic prae oculis habere videtur 
saepius relatam a Canonistis resolutionem H. S. C. in Venusina, diei 30 iu- 
lii 1763, quae ita sonat: « Distributiones amittunt curam animarum exercentes 
in alia ecclesia, quae ad Capitulum non pertinet, neque actualiter, neque habi- 
tualiter ».? 

At quidem, in casu, contendunt canonici curati, nullo modo posse suas 
ecclesias dici extraneas, alienas, non pertinentes ad cathedralem. Ad hoc 

evincendum sufficit iuxta eos recolere: r. Antiquitus, nemine dissentiente, 
ante saec. XVII, universam cüram parochialem in civitate N. fuisse omnino 
apud Capitulum 2. Saeculo xvir divisum fuisse quidem territorium, sed 
ita ut parochialitas, seu cura, saltem Aabitualis, manserit integra in cathedrali. 
Argumento sunt Statuta capitularia, adhuc vigentia, in quibus legitur: 
« Eeclesia parochialis ipsa Cathedralis est, ceteraeque omnes, in quibus cura 
exercetur animarum, sunt filiales et vicariae parochiales illius; Oeconomi autem 
appellantur, qui eamdem curam gerunt»; ac propterea — monent eadem 
statuta — « quod ad curam actualem inducti sunt Oeconomi parochiales, 
illis numquam de iure nomen titulusque Parochorum aptatum est»; et 
revera in omnibus actis capitularibus, non excepta Conventione cuius verba 
recitavimus, numquam nominantur Parochi simpliciter, sed cum addito 
correctivo: « Canonici Parochi seu potius Oeconomi Curati ». Nec solum de 
denominatione res est, verum etiam de iuribus plurimis, quae sibi reservat, 
tamquam universalis paroecia, ecclesia cathedralis quaeque Canonici- 
curati, non contradicentibus Capitularibus, ita recensent: « a) Sola cathe- 
dralis erigit crucem in exequiis defunctorum totius civitatis; b) pro matrimo- 
niis ubicumque celebrandis, ipsa cathedralis certum exigit emolumentum; 
c) libros baptizatorum conservat, atque ideo sua facit emolumenta in actorum 
copiis extrahendis; d) in festo titulari cathedralis tributum quoddam cerae 
a singulis paroeciis exigit; e) demum sola ecclesia paroecialis fontem baptis- 
malem habet, atque, quod caput est, omnes paroeciani (id est omnes cives) 
praeceptum paschale in ipsa Cathedrali adimplere debent». Haec autem omnia 
non possunt competere nisi personae morali, seu ecclesiae habenti curam 
animarum saltem habitualem. Dici igitur nequit ecclesias in quibus canonici 
curati exercent animarum curam, z0n pertinere ad cathedralem, sed immo 
tenendum huic illas habitualiter adhaerere ac propterea moralem praesen- 
tiam curam agentis in cathedrali continuari, ut verbis utamur cl. D'Annibale 
(Summula, lib. III, n. 493): «quasi absentis Ecclesiae suae causa: atque 
ideo si paroecia excitata sit in ipsa Cathedrali ». 

c) Hic autem rerum status nostris temporibus minime immutatus 
est, sed immo luculentior evasit. Ut enim in specie facti observatum est, 
recentiore aevo Capitulum apud Gubernium contendit, et quidem cum 
effectu, sibi adhuc competere curam parochialem saltem habitualem, atque 
ita consecutum est conservationem eorum bonorum, quae postea Gubernium 
ad paroeciarum dotationem addixit: quae bona, quum ex inita conventione 
a Sacro hoc Ordine approbata « nomine et utilitate parochorum a Capitulo, 
sicut in'praeterito, simul cum Massa communi « administrari debeant », 
revera videtur universus rerum status rediisse omnino, saltem perduranti- 
bus praesentibus rerum adiunctis, in eam conditionem, in qua cura anima- 
rum totius territorii erat apud Capitulum et per Capitulares exercebatur. 
Exinde profecto cura animarum ipsi beneficio canonicali adnexa censenda 
erat, vel saltem eius actuale exercitium agi nomine Capituli eamdem habitu 
retinentis: quod, nemine denegante, satis estad evincendum controversum 
ius distributionum percipiendarum. 


Quibus positis, ipsa conventio, in qua explicite statuitur: « Canonicos 

parochos seu potius Oeconomos Curatos, prout ceteri omnes servitio Eccle- 
siae cathedralis mancipari, excepto tamen tempore quo curae animarum officiis 
sunt detenti», minime censeri potest irrita et nulla, quasi legi canonicae 
adversetur. Est immo conventio 7uxta legem dicenda, quia lex excludit qui- 
dem a percipiendis distributionibus canonicos, qui curam gerunt in ecclesiis 
sub quocumque respectu extraneis, non tamen illos qui curam exercent in 
ecclesiis tantummodo materialiter diversis a cathedrali, ad quam, ut in casu, 
habitualiter referuntur, adeo ut omnino tamquam pertinentiae ilius sint 
censendae. Atque prout talis ab hoc Sacro Ordine conventio illa approbata 
fuit; quae circumstantia omnem controversiam dirimere videtur. Nec admitti 
potest interpretatio restrictiva, quam zunc Capitulares eidem conventioni 
affigunt, quasi liceat per eamdem canonicos curatos fructus praebendae dum- 
taxat, non autem distributiones percipere: tum quia contra factum non 
valet argumentum, et in facto est, prout a Capitularibus conceditur, iam a 
triginta annis et ultra, conventionem ita exsecutioni demandatam esse, ut 
curati animarum cura impediti universas distributiones sive quotidianas 
sive eventuales, non solos praebendae fructus, perceperint, et a punctaturis 
omnino soluti fuerint; tum quia frustra, ad fructus praebendae percipiendos, 
in hac hypothesi, exigeret conventio « Oeconomos curatos... sero;tio Eccle- 
siae, cathedralis mancipari, excepto tamen tempore », etc., quia, iuxta const. 
Gupientes S. P. Pii V, ad percipiendos praebendae fructus absque distribu- 
tionibus nullum servitium requiritur, sed sola sufficit residentia in propria 
paroecia. 

RrzsoLuTIO.— His igitur ab utraque parte in medium deductis, iudicio 
Erorum Patrum S. C. Concilii, in plenariis Comitiis die 12 loco 13 decem- 
. bris 1913 in Palatio Apostolico Vaticano habitis, dirimendum propositum 
fuit dubium supra relatum, nempe: 

An tres Ganonici-curati Gapituli Cathedralis N. praesentes in choro habendi 
sint ad hoc, ut distributiones quoque omnes lucrari possint, quae non sint stricte 
inter praesentes, quoties choro absunt, ut paroecialibus incumbant ministerüs aut 
in paroecialibus ipsis ecclesiis, aut in aliis intra ambitum uniuscuiusque paroe- 
ciae 1n casu. 

Ad quod rescriptum prodiit: 

« Attentis peculiaribus rerum adiunctis, iisque perdurantibus, affirma- 
tive ». 

Quam Eiiorum Patrum resolutionem, SShus, in audientia diei 15 eiusdem 
mensis et anni, infrascripto Secretario concessa, approbavit. — O. Giorgi, 
Secretarius. 


[Acta Ap. Sedis, vol. VIII, p. 439-445]. 


4367. 
S. C. C., lacien., 25 apr. 1914. 


SPECIES FACTI.— Ad hanc S. Congregationem Concilii misso supplici 
libello, quidam Canonicus ecclesiae Cathedralis Taciensis exponebat, se a 
die 26 martii 1874 per quadraginta iam annos chorali servitio operam 

dedisse assiduam, et quidem: a) a die supradicta ad diem 15 decembris 1875 
tanquam mansionarium choralem super numerum, absque ulla retributione; 
b) a die 16 decembris 1875 ad 30 iunii 19o1 tanquam mansionarium prae- 
bendatum; c) a die r iulii :9gor usque in praesens tanquam canonicum. 
Supplicabat igitur pro indulto iubilationis ex legitima quadragenarii servitii 
causa impetrando. 

Oratoris preces, ut de more, remissae sunt ad Episcopum lacien., ut 
hic, audito voto Capituli, suam quoque de re sententiam panderet. Capitu- 
lum vero, quamquam unanimiter decerneret de laudabili atque assiduo 
Oratoris servitio, negativum suffragium dedit, duplici ex causa. Primo, quia, 
dum iubilatio dumtaxat vero et proprio beneficiato concedi consuevit, 
constat Oratorem ante diem 16 decembris 1875 non fuisse verum beneficia- 
tum, sed honorarium aut supranumerarium; quamobrem quadragenarius 
annorum circulus tantum exeunte mense decembri 1915 utiliter ad effectum, 
de quo agitur, complebitur. Secundo, quia, attento quod in eodem capitulo 
tres chorales iam habitualiter absunt, duo nempe causa infirmitatis, tertius 
causa obtenti olim indulti iubilationis, alii autem canonici ex officio passim 
a choro impediuntur, notabile detrimentum chorali servitio ex iubilatione 
petita oriturum praevidetur. De hac altera contraria causa Episcopus quoque 
in suis litteris testatur, qui propterea submisse censet, ut, si Oratoris preces 
benigne excipiendae sunt, illi tamen onus imponatur choro inserviendi sal- 
tem diebus festis et dominicis, q'iod onus, cum corporis robore satis vigeat, 
Orator commode ferre poterit. 

VoruM CoNsuLToRIs.— Qui super hac facti speciescripsit Consultor adno- 
tat in primis, iubilationis gratiam non concedi ex aliquo iuris nostri textu, 
quum hac de re sileant sacri canones. Ex benignitate nihilominus Ecclesiae, 
argumento deducto ex leg. A muneribus, ff. de vacat. et excusat. munerum, 
iamdudum usus obtinuit, ut in ecclesiastica quoque militia, ceu fieri solet 
in saeculari, quiescere aliquando et emeritorum frui stipendiis is valeat, 
qui assidue e laudabiliter quadraginta annorum continuato spatio servitium 
chorale expleverit: Garcia, de benef., p. III, c. 2, $ 1; Benedictus XIV, 
Syn. dioeces., |l. XIII, c. 9, n. 13 ss.; Fagnanus in cap. Licet, de praeb., 
n. 116, aliique. Ea autem benignitas in dies augeri, potiusquam coarctari 
visa est: nam, quamvis antiquitus ad huiusmodi favorem obtinendum omnino 
requireretur servitium in eadem prorsus ecclesia praestitum, immo ab eo, 
qui unam eamdemque semper praebendam obtinuisset, iamdiu concedi 
ab hac S. Congregatione iubilatio consuevit propter servitium tum in diversis 
ecclesiis, tum in diversa praebenda a petente praestitum, v. g. partim tan- 
quam capellano seu mansionario, partim tanquam canonico, ceu constat ex 
Dubiis, de 1ubilat., vesol. d. 17 dec. 1718;! ex caus. Perusina, 8 apr. 1784; 
Recineten., 23 nov. 1805; Verulan., 17 sept. 1842; Roman., 12 dec. 1899; 
Signina, 27 iunii, 1908, etc. Semper tamen firmum stetit, iubilationem 
concedi dumtaxat causa quadragenarii, non autem v. g. ob senium, aut 
infirmitatem, quibus incommodis occurrere solet S. C. per concessam 
dispensationem, a qua iubilatio prorsus differt. 

BOTONES TST. 

At vero, in casu, Oratorem assiduum et laudabile praestitisse chorale 
servitium extra omnem dubitationis 2leam positum est. Difficultas omnis 
consistit super tempore quod decurrit a die 26 martii 1874, quo Orator 
renunciatus fuit mansionarius supra numerum et absque ulla retributione, 
ad diem 16 decembris 1875: quaeritur ergo, an mansionariatus supranume- 
rarius censeri debeat verus titulus beneficialis, ad effectum obtinendae iubi- 
lationis, adeo ut tempus, quo Orator eo titulo choro inserviit, possit coniungi 
cum reliquo tempore ad complendum utiliter 40 annorum spatium. Haec 
autem quaestio alteram quaestionem magis amplam implexamque involvit, 
quae est de natura et conditione iuridica canonicatus, seu in genere bene- 
ficii supranumerarii. 

« Canonici autem (sive generatim chorales) supranumerarii — ait Ferra- 
ris (s. v. Canonicatus, art. XI, n. 22) ordinario dicuntur illi, qui in Canoni- 
corum collegium cooptantur et canonici creantur ultra numerum certum 
praebendarum et canonicatuum, absque ulla praebenda illis statim attributa, 
ut ex Glossa et Abbate in c. Cum magister, 9, de constit., resolvit Azor., Inst. 
moral., p. TT, 1. ILI, c. 11, q. 13; Barbosa, de Canon., c. II, n. 12». Nam — 
ut rite explicat idem Ferraris (s. v. cit., sub init.) — aliud est canonia sive 
canonicatus, aliud praebenda; canonia, seu vulgo canonicatus, est ius spiri- 
tuale, quod provenit ex electione sive receptione alicuius in fratrem, seu in 
canonicum, dum praebenda est competens portio fructuum canonicalium. 
Si quis autem simpliciter in. canonicum receptus fuerit, antequam redditus 
canonicales eidem assignentur sive conferantur, dicitur habere canoniam, 
hoc est canonicatum; nondum vero praebendam habere dicitur, quae ulterius 
importat ius ad percipiendos fructus annuos debitos ex titulo canonicali. Qui 
utrumque habet, nempe titulum canonicalem, et praebendam, is canonicus 
praebendarius appellatur: cap. Sanctorum, 2, dist. 70. 

Hos canonicos supranumerarios, sive sine praebenda, de facto haberi 
in plurimis dioecesibus, in comperto est: eosque de iure etiam, ante sacro- 
sanctam Tridentinam Synodum rite constitutos fuisse, certum est apud 
omnes. Dubitant tamen nonnulli, num hi supra numerum canonici, post 
leges tridentinas latas, quae expectativas cuiuscumque generis aboleverunt, 
hodie, sine Apostolica facultate, ab Episcopis universim institui possint. 
Hanc controversiam in casu penitius explorare non oportet: saltem enim 
in hoc facile omnes convenient, excessum quem utraque sententia sive affir- 
mans, sive negans, in se habet, devitari ab eo qui teneat, posse quidem 
etiam hodie canonicatus ultra numerum ab Episcopo servatis servandis 
conferri, ita tamen ut canonia sic conlata, de se, non tribuat ius ad futuram - 
vacantem praebendam; quod definite ius lege tridentina de expectativis tol- 
lendis sublatum est. Nec enim videtur admittendum, ius ad futuram prae- 
bendam, esse elementum necessario inhaerens canoniae, adeo ut concipi 
nequeat vera canonia sine illo iure; nam canoniae proprium est officium 
canonicale, ius autem ad praebendam sive actualem sive futuram potius ad 
beneficium attinet; notissimum vero est in iure canonico aliud esse officium, 
alivd beneficium, quod definiunt ius percipiendi fructus ex bonis ecclesia- 
sticis propter officium sacrum. Quod si non congruit esse beneficium absque 

officio, non repugnat e converso dari officium sine beneficio. Et sicut ante 
instituta beneficia seu praebendas, iamdudum exstiterant, ab exordiis nempe, 
officia sacra, ita minime repugnat etiam in praesenti officia a beneficiis 
auctoritate Ecclesiae separari, adeo ut ea sine beneficiis aliquando subsistant. 

In hoc sensu facile intelliguntur plures S. C. Concilii resolutiones, quas 
afferunt, qui hanc facultatem Episcopo denegant. Ita refert Fagnanus (in 
c. 9, de Constit., n. 65) Sacram Congregationem censuisse « posse ab Episcopo 
canonicos supranumerarios creari, ea tamen conditione, ut nullum ius ad 
praebendam vacaturam habeant, vel sibi vindicent ex zali erectione ». Simi- 
liter Gonzalez, ad reg. VIII, Cancell. Ap., $ 1, prooem., n. 64, affert aliam 
declarationem datam a S. C. C. ad Sess. 24, c. 19, de ref., his verbis: 
« Ex hoc decreto expectativarum abrogatarum, colligitur, non posse erigi 
canonicatum supernumerarium cum iure ad futuram praebendam ». Idque 
magis etiam perspicue evincitur ex duabus S. C. C. resolutionibus, quas 
allegant passim contrarium tenentes: videlicet Veliterna, 23 aug. 1737, in 
qua S. C. C. censuit concedendam esse Ordinario postulatam facultatem 
conferendi canonicatum sine participatione fructuum nec distributionum, 
non vero esse adiiciendam conditionem ab Ordinario propositam, nimirum 
quod taliter provisus obtinere deberet praebendam primo vacaturam; et 
Eystetten., 1 dec. 1731, ! in qua, proposito dubio: « An iis, quibus episco- 
pus antecessor contulit canonicatus praebenda carentes... teneatur hodier- 
nus Episcopus conferre praebendas vacaturas, vel potius libere eas possit 
aliis conferre », responsum est: « Negative ad primam partem, affirmative ad 
secundam » (cf. etiam Santi, Prael., 1. ITI, tit. VIII, n. 13, ubi plures scrip- 
tores affert). Quod si de facto, ordinario, habentes tales canonias sine prae- 
bendis, promoveri soleant, sive iure optionis, sive per novam provisionem, 
ad canonicatus praebendatos, id quidem non necessario fit, nec certe vi 
primae collationis, sed diverso omnino titulo. 

Haec autem edicentes minime adiudicamus Episcopo arbitrariam faculta- 
tem, hosce canonicos supranumerarios indiscriminatim et pro lubito creandi, 
sed immo circumscriptam limitibus necessitatis, quae pro chorali servitio 
urgeat, servatisque omnibus de iure servandis, praesertim quoad praevium 
consensum canonicorum exquirendum, et quoad legitimas in re consuetu- 
dines sive statuta observanda. Vicissim, quum de numero loquimur ultra 
quem, cum praefatis conditionibus, tales canonicos instituere fas est, eum 
intelligimus profecto, qui lege ecclesiastica saltem locali praefinitur, non 
autem quem nonnumquam laica potestas praescribere praesumpserit; ultra 
quem electi et constituti, integrum suum ius ad praebendam servant, etsi ab 
exercitio huius iuris ab extrinseco, propter usurpationem, impediantur. 
« Omnis enim res per quascumque causas colligitur, per easdem (non per 
alias) dissolvitur » (reg. I iuris). 

Porro de hisce canonicis sive choralibus, supra numerum, legitime 
tamen, constitutis, quaeri solet, quaenam eorum sint iura, in comparatione 
praesertim cum praebendariis. Scite respondet De Herdt (Prax., cap. XI, 

$ I, 4): « Hi canonici supranumerarii, vere et proprie sunt canonici, quatenus 
praebenda et canonicatus distinguuntur, et canonicatus sine praebenda 
exsistere valet. Si veri sunt canonici, videtur saltem dicendum eos stallum 
seu locum in choro habere; an lucrentur distributiones, et quae alia eorum 
sint iura, ad haec potissimum est attendenda consuetudo. lanquam veri 
canonici, eligi possunt in iudices synodales, in delegatos Apostolicos, etc. 
Praecedunt coadiutores et canonicos honorarios, locum autem cedunt cano- 
nicis numerariis eiusdem ordinis, etc. ». Ex quibus etiam patet, nullo modo 
posse canonicos supranumerarios confundi cum canonicis [norarüs: hi 
enim postremi, licet habeant stallum in choro, non habent onus perpetuum 
assistendi choro, cum pro lubito assistant, nec habent vocem in capitulo, 
nec percipiunt distributiones; dum e converso canonici supranumerarii 
habent locum in choro cum onere perpetuo assistendi; salvis quidem legi- 
timis consuetudinibus, per se tamen habent vocem in capitulo, quum ad 
hanc habendam minime requiratur, per se, participatio massae; et possunt 
percipere distributiones chorales, ut in casu, in cathedrali nempe Iaciensi, 
iam obtinet, quoad mansionarios supranumerarios. 

Iam, quaestionem propius quod attinet, receptum omnino est apud 
H. S. C. tempus, quo quis inserviit tanquam canonicus honorarius iungi 
non posse servitio quod laudabiliter postea praestitit, uti verus canonicus, 
ad effectum consequendae iubilationis (cf. v. g. Piscien., Iubilationis, d. 3 iu- 
lii 1819). Et ratio in promptu est, quia videlicet canonicus honorarius non 
tenetur onere perpetuo assistendi choro, sed pro lubito assistit, et ideo nequit 
exhibere titulum perpetui servitii, ex quo tantummodo habetur ratio tem- 
poris utilis ad effectum, de quo agitur. Ex adverso canonicus supranumera- 
rius, per se saltem, huiusmodi perpetui servitii onere tenetur, immo huius 
servitii intuitu, ut diximus, creari solet: quamobrem si huic oneri revera et 
fideliter satisfecit, tempus servitii praestiti a canonico (et idem tenendum de 
mansionario) supranumerario, iure iungitur aliis temporibus idoneis, ad 

 quadragenarium. complendum. Argumentum desumi quoque potest ex 
canonico coadiutore, qui, si revera laudabiliter et continuo servitium chorale 
praestitit, procul dubio indultum iubilationis suo tempore consequitur, 
quamvis non habeat titulum proprium, et sit fictus, non verus canon:cus 
(S. C. C. in Asten., 26 aug. 1780; Foroliv., 16 sept. 1826, etc.); dum canoni- 
cus supranumerarius est verus canonicus, et habet titulum proprium et, 
de se, perpetuum. 

Quae omnia ad casum trahendo, pronum est in proposita specie respon- 
dere, canonicum oratorem, qui laudabile et assiduum choro servitium 
praestitit per 40 iam annos, licet sub diverso titulo, gratiam iubilationis 
ratione tamporis bene promeruisse; eaque immo digniorem se reddidisse, 
inspecta aequitate canonica, si per aliquod tempus titulo gratuito et sine 
ulla retributione, ex voluntate Episcopi, servitium illud obivit. 

Quod autem spectat capituli et Episcopi votum, Consultor in primis 
adnotat, non eum in finem ea a 8. Congregatione exquiri, ut consensum 
haec obtineat gratiae concedendae, sed dumtaxat, ut constet de laudabili 
per 40 annos continuato, et detegantur, si quae sint, causae Oratoris 1nten- 

tionem impedientes. Huiusmodi causae non afferuntur, excepta praetensa 
necessitate choralis servitii: verum, praetermisso quod hic defectus per se 
impedire non potest gratiam concedendam, ut animadversum est nuperrime 
in Signina, Iubilat., 27 iun. 1908 (Thesaur., 1908, p. 358, s.), eo quod in 
indulto iuxta suetam formam clausulae limitativae pro casu necessitatis 
explicite apponuntur, et, si non apponerentur, tacite tamen inessent, in 
casu non constat grave detrimentum chorali servitio ex concedenda gratia 
esse timendum: numerantur enim in capitulo laciensi praeter Oratorem 
29 chorales, ex quibus tres tantum habitualiter absunt; pauci alii, temporario 
indulto quidem fruuntur, non tamen pro diebus festis et dominicis et cum 
clausula « dummodo inde chori servitium nihil detrimenti capiat ». Ante- 
quam igitur denegetur propter necessitatem servitii choralis postulata iubi- 
latio, adimplendae sunt per alios conditiones obtentis dispensationibus 
adiectae, ad quas exigendas ius Episcopus, immo et officium habet. 

RzsoLurIO. — Porro, subiectis Erhis ac Rifis S. Congr. Concilii Patribus 
precibus Oratoris, in plenariis comitiis habitis die 25 aprilis 1914, iidem 
Emi Patres, re mature perpensa, rescribendum censuerunt: 

« Pro gratia iubilationis, facto verbo cum SSrio ». 

SSmus autem, in audientia postmodum infrascripto Secretario concessa, 
resolutionem Eriorum Patrum ratam habere dignatus est. — O. Giorgi, 
Secretarius. 


[Acta Ap. Sedis, vol. VII, p. 382-387]. 


4368. 
S. C. C., Papien., 16 dec. 1914. 


Ordinarius Papiensis haec dubia de Missa pro populo applicanda, ad 
Sacram Congregationem Concilii pro opportuna solutione detulit, nimirum: 

T. Utrum, post immutationes definitive nuper in festorum quorum- 
dam celebratione inductas, obligatio pro parochis adhuc maneat applicandi 
missam pro populo sequentibus diebus: die 19 martii in festo S. Iosephi, 
feria IV ante dominicam tertiam post Pascha in festo Patrocinii eiusdem 
S. Iosephi, feria quinta post dominicam primam post Pentecosten in festo 
SSmi Corporis Christi, et die 24 iunii in festo S. Ioannis Baptistae? 

II. Utrum, quum in dioecesi Papiensi festum S. Bartholomaei Ap. 
ob perpetuum impedimentum ex festo Dedicationis ecclesiae cathedralis 
die 24 augusti occurrente, perpetuo, tamquam in sedem propriam, in poste- 
ram diem 25 augusti fuerit translatum, missa pro populo hac ipsa die appli- 
cari debeat, an potius die 24 augusti? 

IIT. Utrum, attento quod in Papiensi dioecesi, diebus festis suppres- 
sis, missa pro populo celebranda, ex apostolico indulto, ad mentem epi- 
scopi applicatur, tolerari possit quod parochi, non ipsa die qua tenerentur, 


neque per se, sed per alium sacerdotem, missam ut praefertur applicandam 
celebrent ? 

Et Sacra eadem Congregatio, die 16 decembris 1914, ad proposita dubia 
rescripsit: 

Ad I. Affirmative, excepta feria IV ante dominicam tertiam post Pascha, 
qua festum Patrocinii S. Iosephi celebratur. 

Ad II. Missam pro populo, in casu, celebrandam esse die 25 augusti. 

Ad III. Affirmative. 

[Acta Ap. Sedis, vol. VII, p. 26, 271. 


4369. 
S. C. C.,, Gerunden., 22 febr. 1915. 


SPECIES FACTI. — Occasione postremae vacationis sedis episcopalis Gerun- 
densis, agitata fuit controversia, num vicarius capitularis, dum suo munere 
occupatus a choro abest, lucretur distributiones quotidianas quas vocant. 
Ad rem referebat vicarius capitularis in pluribus Hispaniae dioecesibus 
« morem regulariter observari, ut canonicus, qui ad munus vicarii capitu- 
laris a capitulo electus fuerit, titulo vel causa utilitatis ecclesiae propriae, 
quam omnimode regit atque gubernat, quamvis choro non intersit, ita 
praesens reputetur, ut non solum proventus suae praebendae recipiat, sed 
etiam distributiones quotidianas, amissis distributionibus znfer praesentes 
tantum »; verumtamen addebat, in dioecesi Gerunden. hunc morem sequu- 
tum tantum fuisse ultimum vicarium capitularem, quod profecto non suffi- 
cit ad legitimam consuetudinem affirmandam. Seposita autem consuetudine, 
-«quamvis haec praxis videatur aequa et conveniens, eo quod assistentia 
choro divinisque officiis una cum administratione vacantis ecclesiae valde 
onerosa efficiatur », tamen ius circa illam, etiam ex doctorum interpreta- 
tione, dubium incertumque oratori apparebat, quum nulla afferatur authen- 
tica S. Congregationis decisio, et magna sit hac super re interpretum 
dissensio; quamobrem, ut consultius se gereret, haec dubia reverenter ad 
S. Congregationem deferebat, nimirum: 

I. An praedictus mos et praxis in pluribus dioecesibus adhibiti, prouti 
iacent, sustineri possint. 

II. An saltem vicario capitulari licitum sit, diebus et horis, quibus in admi- 
nistratione ecclesiae vacantis occupetur, a choro abesse, amissis distributioni- 
bus inter praesentes tantum. 

ANIMADVERSIONIS. — Primum dubium quod attinet, videtur non esse 
circa illud interloquendum. Respicit enim alienas dioeceses, quarum praxim 
in Sua vera indole nescimus, sicut etiam nescimus quas ob rationes enun- 
ciatus mos in eis inoleverit; quamobrem sententia proferenda esset inau- 
ditis partibus, quod absonum. 

Alterum vero dubium, quum controversiam attingat omnino generi- 
cam, pro ipsius resolutione ea adnotantur tantum, quae in utramque par- 
tem a doctoribus afferri solent. 

Circa iurisprudentiam S. Congregationis apud Pallottini (Collectio 


^ 


resol., sub voce Vicarius cap., $ III, n. 19) tantum recolitur causa Ascu- 

lan., Visitationis dioecesis et distributionum, 8 maii 1683, ubi tamen alterum 
dubium, ad rem nostram faciens, dimissum invenitur responso Data. 
Quae autem nonnumquam occurrunt in foliis, v. g. in Asculan., 29 iul. 1848, 
in Mexican., 24 ianuarii 1857, profecto non sunt talis auctoritatis, quae 
sufficiant ad quaestionem solvendam. 

Argumentum praecipuum, quod afferri solet ab iis, qui vicario capitulari 
controversum ius asserunt, desumitur ex cap. unic. Bonif. VIII, de cler. 
non resid., in sexto, ubi causae excusantes a choro per principium generale 
sic definiuntur: «infirmitas, seu iusta et rationabilis corporis necessitas, 
aut evidens ecclesiae utilitas ». Porro, aiunt, causa evidentis utilitatis ecclesiae 
potissime iuvat vicarium capitularem, qui sede vacante unus integrum fere 
regimen dioecesis sustinet, quod sede plena ab episcopo, adiuvante vicario 
generali, gerebatur. Et comparatione instituta cum aliis, qui hoc titulo 
utilitatis ecclesiae habentur praesentes quamvis absentes, et lucrantur 
distributiones, v. g. cum procuratore capituli ad negotia vel lites, cum theo- 
logo et poenitentiario, qui docent in seminario, cum vicario curato, dum 
paroeciali curae attendit, quin immo, cum canonico, qui comitatur episco- 
pum in visitatione SS. Liminum, facile sibi persuadent, his officiis multo 
magis utile, immo omnino necessarium, ecclesiae esse totius dioecesis 
regimen, quod vicario capitulari imminet (cf. ex veteribus doctoribus plures 
laudatos apud Ferraris, v. Vicarius cap., art. I, n. 5o; ex recentioribus cano- 
nistis Bouix, de capit., p. III, cap. II, $8 13; Gennari, Cons. canon., XIV, 
n. 6; Wernz, Ius decret., II, tit. XXXVI, n. 139, etc.). 

Adversus hanc praefati capitis interpretationem. opponitur sensus, quo 
communiter accipitur utilitas ecclesiae in casu, quam nempe utilitatem etiam 
haec Sacra Congregatio semper coarctavit ad utilitatem ecclesiae, cuzus sunt 
distributiones, seu ad. ecclesiam beneficii (cf. cit. Asculan., 29 iul. 1848). 
In hoc quidem consentiunt etiam multi inter eos, qui favorabilem vicario 
capitulari opinionem tuentur, v. g. Garcia, dum scribit (de benef., p. III, 
C. 2, n. 342): « ad eorum (fructuum) acquisitionem in absentia, non sufficit 
utilitas ecclesiae seu episcopatus in genere; sed requiritur in particulari 
utilitas ecclesiae, de cuius fructibus agitur»; iique propterea opponunt, 
revera vicarium capitularem « censeri in servitio suae ecclesiae, cum magis 
commodum sit ecclesiae, ut deputetur iurisdictio in eum, quam ut geratur 
per totum capitulum » (Garcia, l. c., num. 358), et arguunt ex compara- 
tione cum vicario curato: sicut enim is loco capituli curat bonum paroeciae, 
ita vicarius capitularis loco capituli curat bonum dioecesis. Sed contra 
respondetur cum Passerinio (in h. cap.): « Vicarius capitularis fungitur 
quidem vice capituli, sed quatenus hoc est successor in iurisdictione epi- 
scopi, et non agit ad utilitatem ecclesiae cathedralis vel capituli, ut est eccle- 
sia specialis, sed agit ad utilitatem episcopalis dioecesis; atque ideo, sicut 
canonicus episcopus non percipit distributiones, si non intersit, ita multo 
minus illas lucratur ex eadem causa vicarius capitularis ». Vicarius autem 
curatus et omnes alii, qui citari solent in comparatione vicarii capitularis, 
ets: multo minus necessarium munus exercent, agunt tamen ad utilitatem 
capituli, quatenus est capitulum seu ecclesia specialis; vel percipiunt distri- 

butiones ex privilegio aut indulto peculiariter concesso a Romano Ponti- 
fice, ut v. g. canonicus, qui comitatur episcopum ad visitanda Limina Apo- 
stolorum. Idcirco non valet asserta paritas. 

Verum, potissimum argumentum ad abiudicandum vicario capitulari 
controversum ius, desumitur ex eo quod eidem vicario, pro munere ipso 
quod gerit, assignetur vel saltem assignari debeat, congruum stipendium. 
Etenim iuxta canonici iuris sanctionem ac S. Congregationis stylum, nullus 
canonicus a choro absens ratione muneris sibi commissi, quotidianas distri- 
butiones lucratur, ubi pro dicto munere congruum percipiat stipendium; cf. 
v. g. Carthaginen., 11 april. 1891, quoad canonicum theologum. Idipsum 
igitur censendum videtur de vicario capitulari (cf. etiam in hanc negati- 
vam. sententiam, Monacell., Moneta, Barbosa, etc., apud Ferraris, 1. c., 
d'Annibale, Summula, vol. III, n. 181, not. 41). 

His praenotatis, quaesitum fuit, quomodo dubia a vicario capitulari 
Gerunden. proposita essent dimittenda. 

ResoLuT!0. — S. Congregatio Concilii, in plenariis Eihorum Patrum co- 
mitiis habitis die 20 februarii 1915, omnibus mature perpensis, respon- 
dendum censuit: 

Ad I. Non propositum. 

Ad Ii. Ad mentem. Mens est: « Vicarium Capitularem in casu, dum suo 
muneri vacat, excusari a choro, sed percipere praebendae fructus dumtaxat, 
non autem distributiones ». 

Facta autem de praemissis S8o Dífio nostro Benedicto div.Prov.Pp.XV 
relatione per infrascriptum S. C. Secretarium, Sanctitas Sua, in audientia 
diei 22 eiusdem mensis et anni resolutionem Erhorum Patrum approbavit. — 
O. Giorgi, Secretarius. 

[Acta Ap. Sedis, vol. VII, p. 262-265]. 


4370. 
S. C. C., 15 oct. 1915. 


Quum in Constitutione Apostolica Incruentum altaris, diei 10 augusti 
huius anni! sub num. 1 data fuerit facultas « omnibus in Ecclesia universa 
Sacerdotibus, quo die agitur solemnis Commemoratio omnium fidelium 
defunctorum, ter Sacrum facere; ea tamen lege, ut unam e tribus Missis 
cuicumque maluerint applicare et stipem percipere queant; teneantur vero, 
nulla stipe percepta, applicare alteram Missam in suffragium omnium fide- 
lium defunctorum, tertiam ad mentem Summi Pontificis, quam satis super- 
que declaravimus », sequentium dubiorum solutio a S. Congregatione 
Concilii expostulata fuit, nimirum: 

I. Ad normam praefatae Constitutionis, in die solemnis Commemo- 
rationis omnium fidelium defunctorum, possuntne Sacerdotes unam e 
tribus Missis, quae magis eis placet, cui maluerint applicare et stipem inde 
percipere, vel primam tantum exclusive? 


1 Cf. N. 706. 

II. Pro unica Missa quam illa die sacerdotes possunt cui maluerint 
applicare et stipem inde percipere, possuntne maiorem exigere eleemosy- 
nam, vel contenti esse debent eleemosyna ex constitutione synodali, vel 
consuetudine locali statuta? 

III. Potestne sacerdos pro aliis duabus Missis, quas illa die celebrat 
pro omnibus fidelibus defunctis et ad mentem Pontificis, aliquid accipere 
ratione laboris, seu incommodi extrinseci, puta si ad aliorum commodum 
illas celebrare debeat hora vel loco satis incommodo, puta in aurora vel 
circa meridiem, in ecclesia vel oratorio rurali, aut coemeterii; vel ne hoc 
titulo quidem valeat aliquid percipere? 

IV. Potestne sacerdos, etiam remoto quovis motivo lucri, alias duas 
Missas illa die pro suo arbitrio applicare et stipem percipere, et insequen- 
tibus diebus applicare per se vel per alium duas Missas, unam pro fidelibus 
defunctis, alteram ad mentem Pontificis? 

Et quatenus negative: 

V. Potestne Episcopus poenam suspensionis, etiam latae sententiae, 
et non faciendi suum stipendium, irrogare in eos qui ita agerent? 

Sacra autem Congregatio Concilii ad proposita dubia respondendum 
censuit prout respondit: 

Ad I. Affirmative ad primam partem, negative ad secundam. 

Ad II. Negative ad primam partem, affirmative ad secundam, excepto 
casu ultroneae oblationis, vetita tamen non solum petitione, sed etiam 
quacumque insinuatione ut eleemosyna maior ordinaria a fidelibus offeratur. 

Ad III. Negative ad primam partem, affirmative ad secundam. 

Ad IV. Negative. j 

Ad V. Affirmative. 

Datum Romae, die 15 octobris 1915. — F. Card. Cassetta, Praefectus. — 
O. Giorgi, Secretarius. 

[Acta Ap. Sedis, vol. VII, p. 479, 480]. 


43711. 
S. C. C., Hispalen., 18 iun. 1916. 


I. SPECIES FACTI. — Quidam sacerdos Dignitatem obtinens in Capitulo 
Metropolitano Hispalensi, dato supplici libello ad hanc S. Congregationem, 
humiliter postulavit indultum perpetuae iubilationis, ex legitima causa 
quadragenarii servitii, quod obivisse se asseverabat, per sexdecim annos 
in praefata cathedrali Hispalensi, per antecedentes vero in ecclesia Col- 
legiata Matritensi, in cathedrali Terulensi, ac iterum in ecclesia Matritensi, 
ex quo haec erecta fuerat in cathedralem. Preces commendabat Emus Ar- 
chiepiscopus Hispalensis, referens quoque de favorabili voto Capituli; 
eisdemque precibus addebantur attestationes Capitulorum Matritensis et 
Terulensis, quibus plena assertorum fides elucebat. 


Super his autem opportunum visum est sententiam exquirere unius 
e 8. Congregationis Consultoribus. 

2. VoTUM CONSULTORIS summatim ita referri potest. — Ne Orator inten- 
tionem suam consequatur, potissimum obstare videtur contraria praxis 
S. Congregationis. Etenim, quamvis iubilationis beneficium sit tandem 
mera gratia ex benignitate S. Sedis concessa, attamen, decurrente tempore, 
praxi et decretis huius S. Congregationis, nonnullae regulae et conditiones 
de huiusmodi gratia concedenda firmatae sunt, ex quibus etiam illa est, 
quod servitium laudabile quadraginta annorum requiritur praestitum in 
eadem ecclesia aut civitate, vel saltem in eadem d?oeces?. Ita docent, inter 
alios, Santi, Prael., ed. IV, vol. III, p. 66,s., auctoritate innixus resolutio- 
num S. C. C. sub d. 17 dec. 1718,! et Verulan., d. 17 sept. 1842, nec non 
praxis inolitae in Urbe, ubi, ait, « pro concessione indulti computatur servi- 
tium Chori praestitum successive, in variis vel pluribus Ecclesiis, dummodo 
semper Urbanis»; De Herdt, Prax. cap., c. XI, $3; De Angelis, Prael. 
Iuris, t. YI, p. I, pp. 77, ss.; Acta S. Sedis, vol. VI, p. 430, ubi innuuntur 
solummodo « rarissimi casus, quibus S. Pontifex ex speciali et extraordinaria 
gratia, servitium in diversis dioecesibus praestitum coniunxerit ad effectum 
indulgendae iubilationis », qui casus, quum nulla specifica eorum mentio 
fiat, atque rarissimi, speciales, extraordinarii dicantur, speciem praeseferre 
videntur exceptionis, quae regulam firmare solet in contrarium. Stat igitur 
quadragenarium servitium ad iubilationis indultum obtinendum requiri 
praestitum saltem in ecclesiis eiusdem. dioecesis. 

3. Huius regulae si origo quaeratur, Consultor invenire censet in eo, 
quod iubilationis beneficium paullatim consuetudine inductum est, tam- 
quam interpretatio extensiva iliius causae canonicae absentiae a choro, 
quae in utilitate ecclesiae fundatur. Norunt quidem omnes ad tramites 
c. un. de cler. non resid. (III, 3) in VI legitime lucrari posse distributiones 
quotidianas eum, qui causa utilitatis ecclesiae, cui inservit, a choro abest: 
hinc effectum videtur, iudicio Consultoris, ut satis censeretur contulisse 
in utilitatem ecclesiae, deque ea satis meruisse, qui per quadraginta annos 
eidem ecclesiae laudabiliter inserviisset, adeo ut ab ulterioris servitii grava- 
mine ferendo, ex aequitate quadam solveretur. Idipsum confirmat verbis 
Fagnani, in c. Licet, de praebendis, n. 166: « Toleranda sunt statuta ecclesia- 
rum, quibus declarantur Iubilati et immunes a choro, qui per XL annos 
continuos ecclesiae inservierunt. Hoc enim zn utilitatem ecclesiae intelligitur 
esse sancitum, ut Canonici et Ministri spe immunitatis assequendae, ad 
servitium chori diutius ehxibendum alacriores reddantur... Saepe etiam 
a S. C. C., me Secretario, indultum fuit Canonicis... septuagenariis, qui 
quadraginta annos continuos divinis interfuerunt, ut tamquam de Ecclesia 
bene meriti, percipere valeant et distributiones, licet choro non intersint » 
(cf. Garcia, de benef., ITI, c. IT, n. 344). Posita autem hac origine seu ratione 
iuridica beneficii iubilationis, quum ecclesia de cuius agitur utilitate, pro- 
fecto ea sit ecclesia, particularis seu propria, cui iubilandus adscriptus 
est, non autem Ecclesia universalis, seu etiam ipsa natio vel dioecesis 
(cf. Gerunden., Distributionum choralium, in Actis Ap. Sedis, 1915, p. 262),? 


1 Cf. N. 3181. 
2 Cf. N. 4369. 

pronum erat inferre repellendum esse a beneficio iubilationis, qui quadra- 
ginta continuos annos servitii non peregisset in eadem ecclesia, sed in diver- 
sis, licet eiusdem dioecesis, Capitulis. 

4. Verumtamen ab hac iuris severitate seu subtilitate paullatim reces- 
sum est, adeo ut hodie (prout certum omnino est, etiam ex praxi H. S. C.), 
minime censeatur canonicae aequitati congruum, quemquam ab hoc iubi- 
lationis beneficio repelli, hac una de causa, quod in diversis ecclesiis eiusdem 
dioecesis inservierit: idque profecto tum immutatis rerum adiunctis, tum 
novo cuidam iuridico conceptui iubilationis acceptum referri debet. 

Etenim, in primis, hodie in nonnullis ditionibus, ecclesiae collegiatae 
iam non fruuntur bonis suis propriis, neque independenti gaudent rerum 
suarum administratione, sed loco praebendarum sunt proventus annui, qui 
rependuntur a Gubernio ex massa quadam, quam illud coacervavit ex eccle- 
siarum depraedatione; item translationes Canonicorum ex Capitulo ad Ca- 
pitulum, antiquitus rarae et odiosae, frequentes admodum nostris diebus 
factae sunt. Quapropter, ei qui, dum noviter in ecclesiam receptus est, 
postularet tamen iubilationem, non semper recte hodie opponeretur, igno- 
rari in Capitulo praecedentia eius merita, nec posse de bonis Capituli prae- 
mio honestari servitia aliis in ecclesiis locisve praestita. 

Hinc demum primaevae iuridicae notioni iubilationis ex causa uZ/itatis 
ecclesiae, alia suffecta est (quae ceteroquin et in praecedenti contineri, vel 
cum ea coniungi saltem quadam affinitate visa est) in utilitatem scilicet et 
praemium personae, quae respiceret magis merita propria Canonici: deducta 
comparatione ex iure Romano, seu civili, quo cessare aliquando a militia 
publicisve servitiis, atque emeritorum frui stipendiis concedebatur iis, qui 
quadraginta saltem annorum spatium utilitati publicae consecrarint, idque 
ubivis et in quovis gradu seu officio. 

5. Haec autem nova iuridica notio, cum suis consectariis, iudicio Con- 
sultoris, qui scripsit, minime respuenda videtur, quum satis consonum 
videatur, ea quae consuetudine sunt inducta, consuetudine pariter, novis 
emergentibus rerum adiunctis, temperari et accommodari. Multo magis, 
quod haec notio iubilationis personalis nobilior videatur, et ad effectum 
ad quem beneficium hoc inductum fuit, assequendum, aptior; nam v. g. 
Canonicus ab una ad aliam dioecesim translatus post plures annos servitii 
in prima, ita ut sperare non possit, se alios 40 continuos annos in altera 
esse emensurum, nec proinde iubilationem fruiturum, alias bene promeri- 
tus, multo minus profecto allicietur ad diligentem sedulamque operam 
navandam servitio chorali, quam si probe sciat tempora servitii praestiti 
in utraque dioecesi posse simul coniungi. 

Porro, si haec generatim admittantur, nihil iam obstare videtur, quominus 
precibus Oratoris adnuatur. In Hispania enim Canonici nonnisi iis proven- 
tibus fruuntur, qui a Gubernio, fro praestantia Capitulorum, singulis sol- 
vuntur; unde quasi quodam ascensu ad meliora translationes Canonicorum 
de uno ad alterum Capitulum, etiam in diversis dioecesibus, pro meritis 
decernuntur, nec devitari possunt; adeo ut Capitula cathedralia, veluti 
ex quodam iugi concursu inter clericos omnes nationis de optimis et prae- 

stantioribus viris sane provideantur. In nostra demum specie, Canonicus 
per sexdecim annos ecclesiae Hispalensi inserviit, deque ea idcirco satis 
benemeritus censeri potest: nec ullus subest timor, ne servitium chori, in 
insigni et numeroso adeo Capitulo, ex hac iubilatione detrimentum capiat. 
Concludit igitur Consultor, votum Eri Archiepiscopi Hispalensis compro- 
bans, ut petitum in casu indultum benigne concedatur. 

RzsoLuTIO. — Propositis precibus Oratoris, in plenariis Erhorum ac 
Riiorum Patrum comitiis die 16 iunii 1915 habitis, Sacra Congregatio Con- 
cilii rescribendum censuit: Pro gratia iubilationis, in forma consueta. 

Quam resolutionem SSmus Dominus Noster Benedictus divina Provi- 
dentia Pp. XV, in audientia die 18 eiusdem mensis infrascripto Secretario 
concessa, approbavit. — O. Giorgi, Secretarius. 

[Acta Ap. Sedis, vol. VIII, p. 318-321. 


4372. 
S. C. C, Narnien., 15 dec. 1916. ! 


SPECIES FACTI. — Olim 1n oppido Ca/c:, Narniensis Dioecesis, duae erant 
paroeciales ecclesiae: altera Collegiata, sub titulo S. Mariae, altera S. Valen- 
tini; illa tamen huic longe praevalebat, quippe quae, quum maiore frueretur 
numero Sacerdotum, fere universam curam gereret, tum oppidanorum, 
tum ruricolarum; in ea etiam omnes Confraternitates caeteraeque piae 
Uniones sedem habebant, quae de suis redditibus in expensas cultus divini 
non modicum conferebant. Extra moenia autem oppidi Conventus Ordinis 
Minorum cum adnexa S. Francisci ecclesia exstabat, unde ruricolarum 
spiritualibus necessitatibus satis erat consultum. Igitur Parochus ecclesiae 
S. Valentini in ea rerum conditione nonnisi exiguam partem territorii 
oppidi suis pastoralibus curis excolebat; quin etiam haec altera S. Valentini 
paroecia curam videbatur agere animarum potius vice paroeciae S. Mariae, 
quam proprio nomine; et revera ad huius curae exercitium deputari solebat 
unus e Canonicis ecclesiae Collegiatae S. Mariae. 

Verum post editas civiles leges suppressionis e suo Conventu discedere 
coactis Fratribus Minoribus, anno 1895 decrevit Episcopus, ut parochus 
S. Valentini in ecclesiam S. Francisci sedem transferret, atque noviter 
circumscriptis utriusque paroeciae finibus, ad paroeciam 8. Valentini (dein- 
ceps S. Francisci denominandam) omnes ruricolas assignavit; ad paroeciam 
vero Collegiatam S. Mariae universum intra oppidi moenia territorium 
adiudicavit. 

Hinc factum est, ut christifidelium numerus sub curis paroeciae S. Valen- 
tini in ecclesia S. Francisci positorum, a 200 ad 80o increverit, complurimis 
nempe additis, qui olim sub iurisdictione fuerant paroeciae S. Mariae. Ex 
huiusmodi vero translatione christifidelium ab una ad alteram curam, non- 
nulla, ut fieri solet, incommoda et difficultates suborta, quorum potiora et 


1 Datum promulgationis. 

graviora iudicio S. Congregationis Concilii subiecta sunt pro opportuna 
definitione et provisione. Nimirum: 

a) In primis, quum non exiguos proventus ecclesia S. Mariae olim 
percipere soleret ex oblationibus fidelium occasione benedictionis anima- 
lium in festo S. Antonii Abbatis, quae fieri consueverat in Oratorio S. An- 
tonii, quod erat, et perseverabat, in territorio ecclesiae Collegiatae S. Mariae, 
inhibere praetendebat huiusce ecclesiae parochus ne alter parochus bene- 
dictionem illam in sua ecclesia S. Francisci impertiret; dum ex adverso 
S. Francisci parochus ferre nolebat suos parochianos in altera paroecia 
huiusmodi benedictionem accipere et in eam propterea oblationes conferre. 

b) Item, quum, ut diximus, Confraternitates et Piae Uniones, in 
ecclesia S. Mariae dumtaxat sedem haberent, cuius expensas pro divino 
cultu non parum levabant, contendit parochus S. Francisci, obsistente 
parocho S. Mariae, saltem ex his Confraternitatibus nonnullas ad suam 
ecclesiam sedem ponere, sin minus, favore suae quoque ecclesiae redditus 
erogare, oportere; ne videlicet pia fundatorum intentio, qui bono consu- 
jueránt omnium paroecianorum, sive oppidum sive rura incolentium, de- 
fraudaretur. 

c) Ex eadem causa, quod Confraternitates Piaeque Uniones oppidi 
sedem suam pergant habere in ecclesia S. Mariae exclusive, contigit, ut 
subditi paroeciae S. Francisci his Confraternitatibus adscripti, quando 
sepulturam explicite non elegerint, deferri post obitum soleant a sodalibus 
suae Confraternitatis ad ecclesiam ipsam S. Mariae, cuius parochus exe- 
quias peragere praetendit: id quod parochus S. Francisci minime aequum 
esse putat. 

d) Demum quaestio fit de quodam legato, in administrationem qui- 
dem a suo testatore can. Andrea Ronconi ecclesiae Collegiatae S. Mariae 
olim concredito, ea tamen lege ut in certo oratorio S. Iuvenali dicato adim- 
pleretur. Quum enim in praesenti oratorium illud reperiatur intra fines 
paroeciae S. Francisci, et Collegiata civiliter suppressa fuerit, contendit 
rector ecclesiae S. Francisci legatum illud ad se pertinere. 

Ad has controversias componendas non parum adlaboravit Ordinarius: 
verum, quum utraque pars suis praetensis iuribus institisset, omnemque 
respueret propositam transactionem, e necessitate fuit haec eadem iura defi- 
nire; ad quem effectum per distincta dubia, quaesitum est: 

I. Cuinam competat ius animalia benedicendi die festo S. Antonii Abbatis 
atque oblationes percipiendi, in casu. 

II. An Confraternitates, quae sedem habent in ecclesia parochiali Sanctae 
Mariae, contribuere debeant pro expensis cultus favore ecclesiae S. Francisci, 
in casu. 

HT. 4n sodales dictarum Confraternitatum, qui expresse sepulturam non 
elegerint, debeant sepeliri in ecclesia S. Mariae, vel potius in propria paroecia, 
in casu. 

IV. Cuinam spectet administratio pii legati Ronconi, in casu. 


SYNOPSIS DISCEPTATIONIS.— Argumenta hinc inde deducta ad singula 
capita, sic breviter referri possunt. 

I. De primo dubio. - In facto est, ab immemorabili, benedictionem 
animalium de qua agitur, peragi consuevisse in solo Oratorio S. Antonii, 
quod nunc reperitur intra fines paroeciae S. Mariae, atque ad illud Orato- 
rium convenisse chrisüfideles tum oppidum tum agros incolentes. Exinde 
deducitur, favore parochi S. Mariae, supradicto oratorio S. Antonii acqui- 
situm fuisse per praescriptionem quamdam verum privilegium, ut dicunt, 
privativum, seu exclusivum, quoad utramque paroeciam. Agitur enim de 
consuetudine facti, quae quum non sit irrationabilis, et a maiore parte 
communitatis fuerit diu retenta, superiore ecclesiastico minime contra- 
dicente, «transit eo ipso in consuetudinem iuris... et fro lege non imme- 
rito custoditur » (D'Annibale, Summ., 1, 245,ss.). Stat itaque favore Oratorii 
S. Antonii, et ideo, indirecte, favore paroeciae S. Mariae, verum privile- 
. gium, quatenus certum est posse privilegium acquiri praescriptione seu 
consuetudine legitime praescripta; quod tralatitii iuris est, ex cap. Novit., 
13, de iudic., et cap. Super quibusdam, 26, de V. S. 

Sed ex adverso opponitur in casu locum non esse praescriptioni, nec 
consequenti privilegio, idque dupliciter: in primis quia agitur de faculta- 
ticis; etenim certum omnino est benedictionem animalium in festo S. Antonii 
Abbatis nemini reservari, sed liberum esse cuique sacerdoti, sive parocho, 
sive non parocho, illam petentibus impertiri. « Quaedam sunt functiones — 
ait cl. D'Annibale (Summ., 1, 98, n. 63) — quibus aliquid iurisdictionis 
inest, unde vocantur parochiales; quaedam autem, quae ex mera Ordinis 
potestate consistunt, et dicuntur sacerdotales: Auiusmodi sunt benedictio 
seminum, ovorum, animalium, et similium ». Et pressius Ferraris: « Bene- 
dictiones animalium in die festo S. Antonii Abbatis dare, et oblationes recipere, 
ab aliis Cappellanis et Rectoribus aliarum ecclesiarum intra fines Parochiae 
existentium » (a fortiori igitur extra hos fines) « nec prohibere nec impedire 
valet parochus, quia inter functiones parochiales ista benedictio non annu- 
meratur » (s. v. Benedictio, art. V, n. 22; ubi plures decisiones S. C. C. et 
S. C. EE. et RR. allegat). Si autem in facultativis non datur praescriptio, 
multo igitur minus privilegium ex praescriptione in facultativis conceditur; 
ergo nullum privilegium acquiri potuit quoad benedictionem, de qua in casu. 

Nec privilegium demonstrare licet ex eo dumtaxat quod ab zmmemora- 
bili benedictio animalium peracta sit tantummodo in territorio paroeciae 
S. Mariae. Id profecto fuit, quia territorium, de quo quaeritur, ad unicam 
tunc pertinebat paroeciam S. Mariae; sed propterea nec subiectum. 1uris 
habebatur adversus quod praescriptio currere inciperet; nullo igitur pacto 
incipere poterat ipsa praescriptio, juxta effatum iuris: « actioni nondum 
natae non praescribitur ». Secus dicere oporteret, quotes 1n aliquo oppido, 
per unum vel plura saecula, una tantum habeatur ecclesia, hanc posse sibi 
acquirere et vindicare ius sive privilegium privative peragendi vel omnes 
ecclesiasticas functiones, etiamsi postea alia erigatur in eodem oppido eccle- 
sia: quod absonum profecto censebitur. Speciatim vero circa benedictio- 
nem animalium in casu, pluries tenuit S. C. EE. et RR. (apud Dizzarri, 
Collect., p. 252, I, ed.) non posse impediri, quominus eam peragant vel 
sodales religiosi, qui domum cum ecclesia fundent in aliquo oppido, in quo 

antea fieri solebat in una tantum ecclesia: idemque a fortiori oportet sta- 
tuere quoad noviter fundatam in oppido paroeciam, a primaeva prorsus 
independentem. 

II. De altero dubio, quod respicit universas contributiones quas Con- 
fraternitates erogant in favorem ecclesiae S. Mariae, expeditior quaestio 
est. Nam onus probandi profecto incumbit rectori novae paroeciae S. Fran- 
cisci, qui in his contributionibus ex novo partem habere contendit. Ille 
autem nullum titulum, nullumque iuridicum intentionis suae fundamen- 
tum adducere potest: etenim nulla ex Confraternitatibus sedem in ecclesia 
S. Francisci habet, nec ulla generali aut peculiari lege tenetur ad hanc eccle- 
siam quidquam conferre. Ceterum nec possibilitas seu capacitas praetensae 
contributionis adest: adeo enim tenues sunt in praesenti praedictarum Con- 
fraternitatum redditus, ut non solum nullum excessum praestent, post 
persolutas necessarias expensas cultus in ecclesia S. Mariae, sed immo prop- 
ter exiguitatem reddituum vel ipsa onera legatarum Missarum a pluribus 
iam annis adimpleri non potuerint. 

Quae omnia suo testimonio confirmat Episcopus: « Mi é risultato per 
l'ultimo ventennio che la rendita complessiva di tutte le Confraternite é 
stata in media di L. 350 annue, e che altrettanta n'é stata pure l'uscita; che 
in quest'uscita non é entrata mai alcuna spesa per Legati di Messe, e c/iez 
Legati son rimasti tutti insoddisfatti per mancanza di mezzi, stante l'impiego 
delle rendite in. altri titoli ». 

In favorem autem parochi S. Francisci non adducitur nisi quaedam 
ratio ex aequitate desumpta, quatenus nempe praesumendum sit pios 
ipsarum Confraternitatum fundatores utilitatem intendisse totius civitatis, 
nec profecto ab ea ruricolas exclusos voluisse, prout contingeret in prae- 
senti, si universi redditus erogari deberent in favorem ecclesiae S. Mariae, 
quae hodie nullam ruricolarum curam habet. Verum haec ratio insufficiens 
nimis videtur: nam, ut subsumitur, praeprimis hanc saltem testatorum 
mentem fuisse praesumendum est, ut pia Missarum onera, quantum ma- 
xime opes ferebant, adimplerentur, quod secus contingit. Ceterum nec 
deerunt novae ecclesiae parocho alia pastoralis sollicitudinis remedia, ut 
cultus divini necessitatibus consulatur. 

IH. De tertio dubio, nempe, quoad ius funerandi, hic est praesens rerum 
status, ut omnes sodales Confraternitatum, etiamsi noviter erectae paroe- 
ciae S. Francisci subditi sint, post obitum deferantur in ecclesiam S. Mariae, 
quatenus alibi sepulturam non elegerint. Circa hoc nihil innovandum censet 
parochus S. Mariae: primum, quia ecclesia illa pergit esse sedes Confrater- 
nitatum; secundo, quia sodales Confraternitatum se libere obligaverunt 
ad funera peragenda in propria Confraternitatis sede, potius quam in sua 
paroecia: quo in casu ius non concedit parocho nisi quartam funerariam. 

Opponitur ex adverso, nihil quidem referre quod ecclesia pergat esse 
sedes Confraternitatum, quia ratio cur istud ius funerandi etiam quoad 
Sodales Confraternitatum, exercuerit anteacto tempore ecclesia S. Mariae, 
haec profecto erat quod illa ecclesia func parochia propria exstabat singu- 
lorum confratrum; haec autem ratio iam cessavit in contrarium, quoad 


S. C. Concilü 949 


omnes, etiam Confraternitatum sodales, translatos sub iurisdictione parochi 
S. Francisci. Etenim, nova erecta parochia, subintrat favore huius, generale 
praeceptum, quod antea pro vetere seu unica parochia militabat, nempe 
quemquam in propria Parochia, ubi Sacramenta susceperat, esse sepelien- 
dum, nisi alibi sepulturam explicite elegerit. 

Nec sufficit ad hunc effectum electio sepulturae praesumpta aut inter- 
pretativa aut collectiva, sed requiritur omnino explicita, individua, libera 
et de facto manifestata, ut communis doctrina est (cf. Alberti, De sepult. 
eccles., n. 24). Speciatim vero quoad Confraternitatum sodales, operae 
pretium est exscribere auctoritates quas refert Ferraris, s. v. Confraternitas, 
art. V, n. 1-8: « Confratres decedentes, non electa sibi explicite sepultura 
in sepulcro sui Oratorii seu Confraternitatis, debent sepeliri in ecclesia 
parochiali » (S. Congr. Concilii in Neapolitan., 13 februarii 1666 ad 7).! 
Quin immo: « Electio sepulturae facta a Confratribus collective et colle- 
gialiter sustinetur et valet solum pro illis qui zndieidualiter consenserunt, 
ut patet ex sequentibus declarationibus S. C. C. 16 maii 1682, (sequitur 
declaratio)...? Ubi vides per illa verba zndividualiter consentientes aperte 
denotari quod Confratres, quamvis collective et collegialiter sepulturam eli- 
gant, adhuc non comprehenduntur illi, qui nominatim et. individualiter non 
consenserint » (S. C. EE. et RR., in Camerinen., 18 aug. 1690), etc. 

IV. De quarto dubio. Agitur in casu de administratione legati, cuius 
tabulae non periere, sed incolumes prostant; in his vero quaestioni, quae 
agitatur, plene consultum apparet; legimus enim: «con l'annuo reddito, 
da amministrarsi dal Camerlengo, pro tempore, del Capitolo di Calvi; s! 
dovrà ioi (hoc est: «nella chiesuola di S. Giovenale» quae nunc est in 
territorio ecclesiae S. Francisci) celebrare tre messe, ecc. Il resto... si terrà 
in deposito dal Sig. Camerlengo amministratore, per erogarlo in altri bi- 
sogni di questo piccolo Oratorio». Quae omnia adeo aperta et perspicua 
sunt, ut non interpretatione, sed mera exsequutione opus sit. Licet enim 
Capitulum nunc civiliter veluti suppressum habeatur, canonice tamen 
adhuc vivit et exstat, ut aiunt, 27 anima, ac repraesentatur saltem per paro- 
chum ecclesiae collegiatae S. Mariae. Nec ullam difficultatem praestat, 
quod in praesenti Oratorium illud reperiatur in territorio novae paroeciae 
S. Francisci: id enim nullo modo impedit, quominus voluntas testatoris 
adimpleatur, ut planum est; certum autem in iure habemus, parocho, vi 
solius suae iurisdictionis, facultatem non inesse administrandi bona universa 
causarum seu locorum piorum quae in suo territorio sedem habeant. Cf. Be- 
nedictus XIV, Instit., 105, $ 5, n. 99, ubi auctoritate fretus decreti Urbis et 
Orbis S. R.C., diei 10 decembris 1703? scribit: «Oratoriis quoque in ambitu 
Paroeciae conceditur, ut bona sua administrent et libere impendant, incon- 
sulto parocho, ut constat ex quaestionibus 28, 30, 31 laudati Decreti, et ex 
responsis quae data fuerunt ». 


950 Curia Romana 


RzsoLurIO. — Hisce praenotatis ac perpensis, quum in plenariis Emorum 
ac Rihorum Patrum S. C. Concilii comitiis, habitis die 12 loco 13 decem- 
bris 1913, supradicta dubia proposita fuissent, responsum est ad singula 
prout sequitur: 

Ad I. Reformato dubio in hanc formulam: « An impediri possit, quo- 
minus parochus S. Francisci animalia benedicat die festo S. Antonii Abba- 
tis, in casu? »: JVegative. 

Ad II. Negative; Episcopi tamen erit curare, ut onera Missarum fide- 
liter adimpleantur, et quatenus id ob inopiam fieri nequeat, impetrentur 
a S. Sede opportunae sanationes et reductiones. 

Ad III. Negative ad primam partem; affirmative ad secundam. 

Ad IV. Camerario Capituli ecclesiae Collegiatae S. Mariae, et, duran- 
tibus praesentibus rerum adiunctis, parocho eiusdem ecclesiae, sub vigi- 
lantia tamen Episcopi. 

Quas Emorum Patrum resolutiones SSrhus, ad relationem infrascripti 
Secretarii, in audientia diei t5 eiusdem mensis et anni, approbavit. — 
O. Giorgi, Secretarius. 

[Acta Ap. Sedis, vol. VIII, p. 480-486]. 


4373. 
S. C. C., Mandelen., 17 mart. 1917. 


SrPrcrES FACTI. — Iam ab immemorabili, in oppido vulgo Cantalupo Sa- 
bino, prius dioecesi Suburbicariae Sabinensi, dein vero ab anno 1841 dioe- 
cesi Mandelensi subiecto, unica exstabat,sicut et nunc exstat, paroecia et 
paroecialis ecclesia sub titulo S. Blasii. Verum animarum cura dicti oppidi, 
quod etiam nunc mille homines vix complectitur, pari auctoritate ac iuris- 
dictione exercebatur independenter et per alternas hebdomadas, ne ipsa 
quidem excepta Missae applicatione pro populo, a duobus rectoribus cu- 
ratis cum proprio ac distincto beneficio, quorum unum sub titulo S. Blasii, 
alterum vero sub titulo S. Mariae in coelum assumptae. 

Ex hac autem promiscua ac cumulativa, licet alterna, iurisdictione in 
unum eumdemque populum, atque ex paroecialium officiorum ac munerum 
exercitio in una eademque ecclesia, non levia incommoda suborta sunt, ad 
quae praecavenda Cardinalis Brancatius, tunc temporis Sabinensis Episco- 
pus, occasionem nactus vacationis beneficii curati S. Mariae assumptae, 
decreto diei 1 novembris 1667 in sacra visitatione edito, ad formam Concilii 
"Tridentini, Sess. 24, cap. 13, de ref., curam animarum in eodem oppido 
ab uno tantum parocho seu titulari beneficii S. Blasii exercendam in poste- 
rum statuit, eidemque alterum beneficiarium S. Mariae in vicarium per- 
petuum ac coadiutorem constituit. Reliquit tamen utrique beneficiario 
antiquos proprii beneficii reditus, ac proventus, exceptis tantummodo 
E emolumentis, quorum duas tertias partes parocho et alteram vicario 
attribuit. 


At progressu temporis alias novas easque maiores quaestiones ac con- 

troversias exarsisse constat inter ipsum vicarium eiusque parochum, qui 
et nomen Archipresbyteri assumpsit. Quas ad sopiendas die 26 novem- 
bris 1749 a parocho Archipresbytero tunc temporis eiusque vicario, quae- 
dam inita fuit conventio, quam die 6 subsequentis decembris Cardinalis De 
Elcio, Sabinensis Episcopus, ratam habuit. In ea definitive utrimque reco- 
gnoscebatur Archipresbytero, non secus ac eius vicario alternis hebdomadis 
applicationem Missae fro populo incumbere, itemque quaedam alterna 
utrique asserebatur administratio paroeciae; dum tamen uni archipresby- 
tero reservabatur celebratio solemnium functionum eique soli facultas fiebat 
administrandi Communionem Paschalem, baptismum, matrimonium, sa- 
crum viaticum et extremam unctionem. 

Res hoc modo processerunt usque ad annum 1910, quo postremus 
vicarius e vivis excessit. Archipresbyter parochus non renuit in ea vaca- 
tione universam animarum curam exercendam suscipere, nec non Mis- 
sam pro populo applicare diebus lege statutis. Emolumenta tamen non 
ei accreverunt; sed fiscus regius proventus vicarii cooperatoris sibi ascri- 
bens Archipresbytero parocho quinque tantum in mensem libellas assi- 
gnavit. Quum autem subinde, a. 1912, Archipresbytero ab ecclesiastica et 
civili potestate commissa fuisset, titulo oeconomi spiritualis, ipsa vicaria 
vacans, non quinque, sed decem menstruatim libellae sunt ipsi assignatae. 

In his adiunctis positus Archipresbyter parochus nonnulla proposuit 
huic Sacrae Congregationi dubia, quorum primum, quod est ceterorum 
omnium fundamentum, et quo soluto alia omnia obviam habent responsio- 
nem, ita conceptum est: «In unica ecclesia, in qua cura animarum duo 
affcit distincta beneficia, ita ut duo beneficiarii, archipresbyter scilicet 
parochus et vicarius cooperator seu curatus coadiutor, alternis hebdoma- 
dibus ecclesiae inserviant et missam pro populo applicent, teneturne Archi- 
presbyter parochus, altero beneficiario deficiente, vi muneris sui, totam 
integramque animarum curam assumere, et speciatim, obligaturne ad appli- 
cationem missae pro populo omnibus et singulis diebus praescriptis? » 

In casu autem affirmativo, attenta tenuitate retributionis quam obtinet, 
gratiam postulat reductionis, ita ut, prouti iam precario impetravit decreto 
Episcopi in sacra Visitatione dato, sub an. 1894, non teneatur nisi ad sexa- 
ginta quinque Missas annuas. 

Sub utroque puncto iuris et gratiae, postulatio examinanda venit. 

SyNOPSIS DISCEPTATIONIS.— I. Argumenta favore Oratoris deducta. Ad 
primam quaestionem quod attinet, pro adstruenda obligatione Archipresby- 
teri Cantalupensis militat praesertim ratio deprompta ex citato decreto 
Card. Brancatii de anno 1667, vi cuius ex duobus unicus fieri videtur verus 
ac proprie dictus parochus. 

Sed huiusmodi decretum ita non esse interpretandum, apparet, quia, 
si ita acciperetur, procul dubio ab initio nullum et irritum esset edicendum. 
Atqui, docente Iuliano, in l. 13 f£. de reb. dub.: « quoties ambigua oratio est, 
commodissimum id est accipi, quo res de qua agitur, magis valeat, quam 
pereat ». Enimvero, si decreto Card. Brancatii, intelligas duo beneficia 
curata, quae antea distincta erant, altero sublato, ad unum redacta fuisse, 

istud decretum iam certa nullitate laborare cognoscitur, eo quod Episcopus 
propria auctoritate reducere nequeat beneficia curata in non curata, « quae 
saepius appellantur etiam simplicia », ut habet Reiffenstuel, zz Decretales, 
lib. 3, tit. 5, n. 31. Id sane vetuit Concilium Tridentinum, Sess. 25, cap. 16, 
de ref., statuens, ut ecclesiastica beneficia, quocumque nomine appel- 
lentur, quae curam animarum ex primaeva eorum institutione aut aliter 
quomodolibet retinent, illa deinceps in simplex beneficium, etiam assi- 
gnata vicario perpetuo congrua portione, non convertantur ». 

Et haec S. Congregatio in una Tburtina-Parochialis, die 9 iulii 1757 
infirmavit decretum Episcopi, qui in casu consimili duos parochos eius- 
dem paroeciae ad unum redegit, cui assignavit capellanum seu vicarium. 
Tunc enim, reclamantibus parochianis, haec ipsa Congregatio ad propo- 
situm dubium: « Àn sit locus reductioni duorum parochorum unius eius- 
demque parochialis Castri Madamae ad unum solum parochum, qui onus 
hábeat retinendi capellanum coadiutorem in cura animarum ab Episcopo 
approbandum », respondit: Negative. Quo vero provideret inconvenienti- 
bus ab Episcopo obiectis, seu discidiis inter duos parochos exortis, addit: 
«Episcopus iniungat exerceri dictam curam animarum per utrumque, 
sublata alternativa, e£ ad mentem. Mens est: ut fiat massa communis ex in- 
certis emolumentis aequaliter dividendis ». 

Dicendum igitur similiter, — si nolumus admittere, adeo solemne decre- 
tum, quo universus nostrae paroeciae status incipit, nullum prorsus ab 
initio fuisse, — per illud, quamquam sub diversis nominibus Archipres- 
byteri et Coadiutoris-curati, tamen essentiam parochatus esse servatam, 
ad quam, docente Bouix, de parocho, p. 171, sufficit et requiritur «aliqua 
in cura animarum ab alterutro independentia». Atque ita revera factum 
esse, ostendit subsequuta postea diuturna observantia, quae in consuetu- 
dinem uris transiit per legitimam conventionem a Cardinali De Elcio 
anno 1749 confirmatam, praecedentis decreti, si opus fuisset, correctoriam. 
Per hoc sane pactum conventum, utrique beneficiario par onus impositum 
est Sacrum pro populo litandi, itemque tam Archipresbytero quam eius 
vicario generatim commissa est animarum cura per turnum hebdomada- 
rium exercenda. Haec autem curae administratio ab utroque beneficiario 
independenter seu proprio nomine obeunda esse videtur: quod quidem 
secumfert non unum tantum parochum sed, quemadmodum saltem ante 
Card. Brancatii decretum, duos esse parochos inter se pares in casu agno- 
scendos. 

Et revera conventioni anni 1749 praemittitur quod Archipresbyter 
eiusque vicarius « avendo promiscua ingerenza nel governo di detta parroc- 
chia, né essendo mai state determinate le comuni e particolari incombenze, 
né ripartito il loro ufficio, chi poco, chi nulla s'é affaticato nelle loro rispet- 
. üve occupazioni ». Deinde articulus 3 ipsius conventionis decernit quod 
« nelli sacrosanti giorni della festa di precetto celebri l'ebdomadario la Messa 
parrocchiale, applicandola pro populo, ed il medesimo faccia la spiegazione 
del Vangelo, ecc. ». Quod si in art. 5 subditur « nella solennità della Pasqua... 
comunicherà sempre privativamente l'arciprete il popolo, non meno che gli 

amministrerà li santi sacramenti del battesimo, matrimonio, viatico ed 
estrema unzione », haec omnia non vi proprii et exclusivi muneris uni Archi- 
presbytero tribui videntur sed, uti ibidem innuitur, dumtaxat « per togliere 
ogni confusione ». Item attributio functionum solemnium soli Archipres- 
bytero in art. 4 facta explicari etiam potest per quamdam honoris praece- 
dentiam, inter pares tamen. 

Alternum praeterea munus curae animarum obeundae itemque Missae 
pro populo litandae obligatio ita beneficio vicarii realiter ac personaliter 
inesse videtur ut, saltem ipso beneficio pleno, Archipresbyter ab eodem 
onere relevatus dicendus sit. Id speciatim quoad Missae applicationem 
probavit hic S. Ordo, ubi alternative cum parocho buiusmodi celebratio- 
nem explebant, qui curam animarum coadiutricem vel saltem habitualem 
gerebant; ceu probant Cameracen., 16 dec. 1820, et Spoletana, 14 maii 1831, 
et notatur in Mechlinien., 25 sept. 1847, et tenet Santi-Leitner, Prae- 
lect. can., lib. 3, t. 29, n. 17. Hinc nulla in casu suppetere videtur sufficiens 
ratio, cur idem onus, vacante vicarii beneficio, ab eodem seiungi debeat et 
in archipresbyterum refundi. 

IT. Argumenta in contrarium deducta. At ex adverso ambigendum minime 
posse videtur, Cardinalem Brancatium decreto anni 1667 reapse, non vero 
specietenus, unum. tantum constituisse parochum loci Cantalupo. Id sane 
patet non solum ex verbis et ex ipsius decreti tenore, quod absonum esset 
ita interpretari, ut nominum dumtaxat immutationem induxerit, quatenus, 
qui prius parochus, idem vicarius aut coadiutor curatus subinde nuncupa- 
retur; verum etiam ex facta provocatione ad Concilium Tridentinum, Ress. 24, 
cap. 13, de ref., quod ita decrevit: « In iis civitatibus ac locis, ubi parochia- 
les ecclesiae certos non habent fines, nec earum rectores proprium popu- 
lum, quem regant, sed promiscue petentibus sacramenta administrant, 
mandat sancta Synodus Episcopis, pro tutiore animarum eis commissarum 
salute ut, distincto populo in certas propriasque parochias, unicuique suum 
perpetuum peculiaremque parochum assignent, qui eas cognoscere valeat 
et a quo solo licite sacramenta suscipiant; aut alio peculiari modo, prout 
loci qualitas exegerit, provideant ». 

Quum itaque memoratus Card. Brancatius minus opportunum iudi- 
casset in oppido Cantalupo duas constituere paroecias pro duobus tunc 
exstantibus distinctis parochis, quia, ut ipsemet ait, «commodam populi 
distinctionem fieri non posse» compertum erat; volens tamen alio modo 
consulere bono animarum ad tramitem eiusdem Concilii Tridentini, inte- 
gram ac independentem animarum curam attribuit beneficiario 8. Blasii, 
dum alteri beneficiario S. Mariae nonnisi coadiutricem et dependentem 
operam assignavit. 

Nec ex adverso tanti esse faciendum videtur quod opponitur praescrip- 
tum Concilii Tridentini, Sess. 25, cap. 16, de ref., vi cuius Episcopi 
prohibentur convertere beneficia curata in non curata. Nam haec regula 
generalis exceptionem pati posse videtur per praescriptum eiusdem Con- 
cilii, Sess. 24, cap. 13, de ref., quod nempe, quum ad tollendam promi- 
scuam animarum curam dismembratio paroeciae fieri non possit, facul- 

tatem tribuit Episcopis ut «alio peculiari modo, prout loci qualitas exegerit, 
provideant». Hinc "Thomassinus, de mova et veteri Ecclesiae. disciplina, 
part. I, lib. r, cap. 29, n. 5 et 6 habet: « Ad compescendas rixas litesque 
facillime emergentes et difficillime sopiendas inter unius ecclesiae plures 
curiones, statuit Sancta Synodus in arbitrio et potestate Episcopi ut esset, 
vel scindere unam paroeciam in duas et suum cuique parochum assignare, 
vel unicum constituere parochum et tot illi vicarios adiungere veluti coadiu- 
tores, quot paroeciae amplitudo desideraret ». 

Cui consonat Wernz, Ius decret., tom. II, tit. 39, pag. 1030, not. I5, 
ubi adnotat: « Bouix et Hinschius probant, absolute posse uni paroeciae 
non tantum unum sed complures parochos (veri nominis) praeesse; at talem 
praxim iuri communi esse conformem, ex decisione particulari S. C. Con- 
cilii 9 iulii 1757 (seu supra relata Tiburtina) et consuetudinibus, magis tole- 
ratis quam approbatis, concludenter non demonstrarunt. Quare multo 
minus Episcopus talem praxim adeo singularem et a disciplina vigente alie- 
nam denuo introducere potest, imo potius secundum mentem Ecclesiae est, 
si huiusmodi monstruositates auferantur ». 

Hinc nec admitti potest memorato decreto Card. Brancatii an. 1667 
derogatum fuisse per subsequens decretum Card. De Elcio de an. 1749, 
eo vel magis quod hoc decreto confirmata dumtaxat fuit conventio ab 
Archipresbytero eiusque vicario inita, qua relationes particulares inter 
utrumque bono et ex aequo definitae sunt, quin de necessaria praetensa 
derogatione aut correctione cogitaretur. 

Denique ad adstruendam obligationem Archipresbyteri in casu, exer- 
cendi nempe integram animarum curam Missamque pro populo litandi 
omnibus festis etiam abrogatis, suppetit et alia ratio, ex eo petita quod 
ipse ab auctoritate ecclesiastica nominatus est.etiam oeconomus spiritualis 
beneficii vacantis S. Mariae et ut talis a civili potestate recognitus. Notum 
est enim etiam oeconomum spiritualem, eum nempe qui «aliqua ecclesia 
parochiali vacante, ad implenda huiusmodi ecclesiae onera usque ad novi 
rectoris electionem, ab Episcopo deputari debet », iuxta Constit. Cum sem- 
per oblatas Benedicti XIV, «a praedicta obligatione subtrahere se non posse» 
applicandi nempe Missam pro populo.' 

Firmata itaque ex parte Archipresbyteri Cantalupensis obligatione, 
vacante vicarii beneficio, exercendi universam animarum curam atque 
Missam pro populo litandi omnibus festis etiam abrogatis, quaestio super- 
est in puncto tantum gratiae expendenda, an videlicet eidem Archipresby- 
tero indulgendum sit, ut dumtaxat 65 Missas pro populo quotannis applicare 
valeat, prout iam alia vice, licet precario, obtinuit. Super qua supplicatione 
nonnulla ex officio animadvertenda sunt. 

Imprimis allegata concessio sustineri non posse videtur, quippe quae 
facta fuerit ex sola Episcopi auctoritate, nempe ex decretis visitationis 
pastoralis anno 1894. Notum est enim Episcopos, licet dioecesim perlu- 
strantes, hac in re nihil posse, ut expresse statuit Pius IX, const. Amantis- 

simi Redemptoris, * atque nonnisi facultate pollere, eisdem a Benedicto XIV 
celebri constit. Cum semper oblatas concessa, transferendi videlicet, favore 
parochorum vere pauperum, ad aliam infra hebdomadam diem Missae 
pro populo applicationem. 

: Concessioni autem apostolici indulti in casu obstare videtur gravitas 
ipsa ac momentum legis, « cum fraecepto divino mandatum sit omnibus, 
quibus animarum cura commissa est, oves suas dignoscere, pro his sacri- 
ficium offerre », quemadmodum statuit Concilium "Tridentinum, Sess. 22, 
cap. 1, de ref. Quae lex a SS. PP. Innocentio XII, const. Nuper, 24 apr. 1699;? 
Benedicto XIV, const. Cum semper oblatas, 19 aug. 1744; Pio IX, const. 
Ainantissimi Redemptoris, 3 raaii 1858 explicata et firmata, in viridi semper 
observantia est, adeo ut ab eius obligatione relevare nequeat consuetudo 
etiam immemorabilis, ut statuitur in ipsa Benedictina, et signanter non sit 
attendendus ipse defectus congruae retributionis, ut firmavit etiam H.S.C., 
v. gr. in Neocastren., 16 ian. 1771, ad I; et in Senogallien., 20 martii 1790. 

Quapropter memorata lex, nonnisi ob gravissimas causas, ex parte 
relaxari solet, quemadmodum fert H. S. C. praxis. Ita ad occurrendum 
egestati parochorum aliquando concessa fuit dispensatio quoad festa tan- 
tum suppressa et ad tempus, pro ipsa necessitate, duratura: ut videre est 
in Spoletana, 27 martii 1893, et Fodian., 28 apr. 1888 et notat Lucidi, 
de visitatione SS. LL., vol. I, n. 350. Frequentius vero, praesertim in Italia, 
dispensatio Missae pro populo in festis suppressis et nonnumquam in 
aliquot de praecepto, concedi solet, non in commodum aut lucrum parochi, 
sed favore Seminarii vel aliarum causarum: dioecesis; ut in casu obtinet, 
favore nempe Seminarii Mandelensis. 

In themate autem non videtur adesse talis causa iusta ac rationabilis, 
quae suadeat concessionem indulti apostolici, ne pro festis quidem sup- 
pressis, in exclusivum lucrum et commodum Archipresbyteri Cantalu- 
pensis. Fius enim congrua paroecialis sat sufficiens est, ac praeterea eidem 
pro novo munere oeconomi spiritualis remuneratio aliqua, etsi minime 
pinguis, menstruatim impenditur, ac demum non longius perseverabit 
precarius vicarii defectus. Nec praetereundum quod, ex mox adnotatis, 
concessio ipsa redundare posset in damnum Seminarii dioecesani aliarum- 
que operum dioecesis Mandelensis. 

Quare, posita obligatione, nec locus esse videtur precibus proponendis. 

RrsOLUTIO. - Propositis porro in plenario 8. C. Concilii conventu, 
diei 17 martii 1917 infrascriptis dubiis, nimirum: 

I. An Archipresbyter parochus loci Cantalupo, vacante beneficio vicarii, 
leneatur exercere totam animarum curam ac Missam pro populo applicare 
omnibus festis etiam suppressis in. casu. 

Et quatenus affirmative: 

II. Zn, et quomodo ratio sit habenda de precibus eiusdem Archipresbyteri 


parochi in casu. 


1 Cf. N. 524. 
2 Cf. N. 262. 

Emi Patres respondendum censuere: 

Ad I. Affirmative in omnibus. 

Ad II. Provisum in primo. ; 

Facta autem de praemissis SSiho Domino Nostro Benedicto div. Prov. 
Pp. XV relatione, in Audientia infrascripto Secretario insequenti die 
dominico concessa, Sanctitas Sua resolutiones Finorum Patrum appro- 
bare dignata est. - I. Mori, Secretartus. 

[Acta Ap. Sedis, vol. IX, p. 343-350]. 


4374. 
S. C. C. Civitatis Castelli et Alatrina, 20 aug. 1917.! 


SPEcIES FACTI. — Ex parte parochorum dioecesis Civitatis Castelli ad hanc 
S. Congregationem admotae sunt preces a novo Episcopo commendatae, 
ut ipsorum favore dimitteretur, ad causas pias erogandum, quidquid cathe- 
dratici titulo ab eisdem parochis solvendum forsan fuisset tempore postre- 
mae vacationis sedis Episcopalis. Paulo post Vicarius Generalis Admini- 
stratoris Apostolici dioecesis Alatrinae, sede vacante, penes hanc eamdem 
S. Congregationem, datis epistolis, conquestus est nonnullos parochos 
cathedraticum solvere praefato Administratori Apostolico detrectasse, ea 
adducta excusatione quod soli Episcopo huiusmodi solutio esset facienda. 
Utramque expostulationem visum est Eris Patribus subiicere, ut ex eorum 
sententia decerneretur, quid Oratoribus esset respondendum. 

ANIMADVERSIONES. — Ad rem veroin antecessum animadvertebatur pro- 
positas quaestiones ad iuris communis tramitem esse unice perpendendas 
ac resolvendas, nullo videlicet respectu habito alicuius adiuncti vel pecu- 
liaris circumstantiae, quod iuris canones in re moderari possit. Siquidem, 
quamvis didrachma Cathedraticum tam privilegiatum in iure existat, ut 
nec ab ipso Episcopo in totum remitti, nec contraria consuetudine aboleri 
possit, consuetudo tamen vel usus non improbatur, quo onus Cathedra- 
ticum pensitandi vel minui possit, vel singulis annis non urgeat, prouti 
scite advertit, cum DD. calculo, Benedictus XIV, de Syn. dioec., lib. V, 
cap. 7, n. 8. At in themate oratores, sive parochi dioecesis Civitatis Castelli, 
sive Vicarius Generalis Alatrinus, nihil innuebant de praxi alias servata 
in Cathedratici solutione, sede Episcopali vacante; quapropter eorum con- 
sultatio in id tantummodo videbatur intenta, ut rescire valerent, quid iuris 
sit circa hoc statutum, quidve retinendum, casu quo id in iure non sit expli- 
cite et taxative firmatum. 

Praemonebatur etiam, quamvis in cap. 16, Conquerente, de officio iudicis 
ordin., et alibi, in iure fuerit cautum, Cathedraticum deberi Episcopo, 
illudque inter iura episcopalia connumerari, nullibi tamen inveniri expres- 
sum, num tale pensum, sede vacante, debeatur etiam Capitulo huiusve 
Vicario aut Administratori Apostolico, num vero tale onus ex parochorum 


1 Datum promulgationis. 

vel beneficiariorum parte non urgeat, num tandem ab bis sit servandum, 
futurove Episcopo solvendum. Exinde ex generalibus iuris principiis desu- 
mendas esse propositis quaestionibus responsiones, videlicet examini subii- 
cienda sive naturam et scopum Cathedratici Episcopo debiti, sive naturam 
officii Vicarii Capitularis et Administratoris Apostolici, ut concludi valeret, 
num his illud convenire possit. 

Enimvero Cathedraticum, prouti communiter penes DD. audit, est 
« certa pensio, non occasione ordinationis, sed singulis annis Episcopo solvi 
consueta in signum subiectionis, et honorem Cathedrae Episcopalis, ad 
eiusdem Cathedrae, seu Episcopalis officii onera sustentanda » (Bened. XIV, 
op. c., l. V, cap. 6, n. 2). Haec pensio quandoque in iure appellatur Syno- 
datica, quandoque Paschalis, prouti constat tum ex cit. cap. Conquerente, 
ubi Honorius III ait: « Synodatici seu Cathedratici « nomine », tum ex cap. 20 
Olim, de censibus, ubi innocentius III causam definit inter Episcopum Spole- 
tanum et clericos plebis Rupinae super quantitate Syzodatici exagitatam. 
At haec nomina non innuunt naturam Cathedratici, quasi esset pensio 
debita ob Synodum, quam quotannis cogere debet Episcopus; sed talia 
nomina est sortitum, quia Cathedraticum occasione Synodi, quae ordinario 
post Pascha cogebatur, solvi consuevit, hinc etiam Synodaticum vel Paschale 
fuit dictum. Verumtamen scopus, ob quem a iure Cathedraticum fuit 
invectum, non alius fuit, quam quod singuli beneficiati quotannis profite- 
rentur suam subiectionem erga Episcopum eiusque Cathedram, exemplo 
illorum, de quibus ait Evangelista Lucas, II, 2, ibant omnes, ut profiterentur 
singuli in suam civitatem. Nec difficultatem facessere potest, quod Cathe- 
draticum, auctore ut supra Bened. XIV, Episcopo penditur ad Cathedrae 
seu Episcopalis officii onera sustentanda; nam illis verbis indigitatur finis 
fracticus, cui pensio illa inservire debet, quin tamen per hoc scopus ille 
unicus supra ostensus minuatur vel tollatur. Quod ita est verum, ut etiamsi 
finis ille practicus in casu aliquo particulari cessaret, prouti in episcopo, 
qui ditiore censu esset cumulatus, onus tamen Cathedraticum pensitandi 
non cessaret, prouti eveniret in subsidio caritativo vel in aliis censibus, 
ratione necessitatis, Episcopo debitis. 

Explicata igitur natura et scopo Cathedratici, iam apparet hoc nonnisi 
uni Episcopo privative quoad alios convenire posse; etenim arctus ille 
nexus, qui subditos ligat ad obedientiam Superiori praestandam, in cuius 
signum Cathedraticum penditur, unice intelligitur relate ad Episcopum, 
qui est verus sponsus Ecclesiae suae, per matrimonium quoddam spirituale, 
quod cum ea iniit, et proprius pastor gregis sibi commissi. : 

Accedit, quod Cathedraticum Episcopo est debitum non solum in 
signum subiectionis, sed etiam in honorem cathedrae Episcopalis. At quid 
sub hoc nomine veniat, docet Gonzales in cap. 9, l. III, tit. 34 de censibus, 
ubi ait: « pensitatio haec ita appellatur a cathedra, quia praestatur Episcopo 
ob honorem Cathedrae. Cathedra autem in sacris canonibus significat 
principale munus Episcopi ». Praecipuum vero Episcopi munus consistit in 
potestate magisterii, quae intime est colligata cum divino praecepto Episcopis 
facto, pascendi gregem sibi commissum. 

Nec difficultas ex eo corrivari potest, quod quandoque Cathedraticum 
a DD. accipiatur tanquam pensio Episcopo debita argumento honoris, qui 
cathedrali ecclesiae. tribui debet, prouti declaravit S. Carolus Borromaeus 
in sua Synodo (Act. Eccl. Mediol., part. 2, p. 346): «illud SS. Canonibus 
constitutum est, ut a singulis Parochis in Dioecesana Synodo, Cathedratici 
nomine solidi duo exigantur, idque argumento honoris, qui Cathedrali 
ecclesiae tanquam Matri a ceteris Parochialibus ecclesiis tribui solet ». 
Siquidem cathedralis ecclesia promiscue in iure accipitur, ad designandam 
sive sedem Capituli, sive sedem seu Cathedram Episcopi. Quod vero in the- 
mate sub designatione cathedralis ecclesiae, cuius in honorem est Cathe- 
draticum solvendum, veniat Episcopi sedes seu Cathedra Episcopalis, 
scite docet Frances, De eccl. cathed., cap. 15, n. 181. Eodem modo igitur, 
quo supremum Pontificis magisterium usuvenit appellari Sedes Apostolica 
vel simpliciter Petri Cathedra, ita cathedralis ecclesiae vel Episcopalis 
Cathedrae nomine, praecipuum Episcopi munus, i. e. magisterium passim 
indigitatur. 

Ex hucusque disputatis ad liquidum perduci videtur, Cathedraticum, 
cuius indoles et scopus est, ut in signum subiectionis et honorem Cathe- 
drae Episcopalis pensitetur, unius Episcopi esse proprium, eidemque uni, 
ceteris aliis exclusis, deberi. 

Qua quaestione soluta, modo aliae succedunt, utrum nempe Cathe- 
draticum, ab iis qui tali oneri sunt obnoxii, debeatur etiam Sede Episcopali 
vacante, et quatenus affirmative, num favore Vicarii Capitularis vel Admini- 
stratoris Apostolici cedere debeat, num potius futuro Episcopo sit reser- 
vandum. 

Porro, ex superius recensitis, ad necessariam conclusionem devenitur, 
quod vacante sede episcopali, Cathedraticum non sit debitum. Siquidem 
deficiente sponso et pastore ecclesiae, et hinc subiecto, cui honoris et obe- 
dientiae munus sit tribuendum, obligatio ipsa, ex natura rei non urgere 
censetur. 

At difficultatem aliquam facesserc potest quod in Clement. 6 legitur, 
cap. Statutum, de elect. et Electi potest.: «Statutum super bonis a praelatis 
cathedralium regularium et collegiatarum ecclesiarum dimissis, aut obve- 
nientibus tempore vacationis earum, futuris successoribus fideliter reser- 
vandis editum, locum declaramus habere in omni emolumento quod procedit 
ex iurisdictione et sigillo curiae ecclesiasticae vel saecularis, aut alias unde- 
cumque, quod ad praelatos (ecclesiis non vacantibus) pertineret ». Huius 
canonis ad tramitem, pluries sancitum fuit ab H. S. O.: «emolumenta 
tempore vacationis sedis Episcopalis obvenientia ex iurisdictione et sigillo, 
vel alias undecumque, neque ad Capitulum neque ad Vicarium spectare, 
sed libere futuro successori reservari, si ad Episcopum, ecclesia non vacante, 
pertinuissent ». Ita prae aliis in una Agrigentina, 17 nov. 1594,! et novis- 
sime in una Zanuen., Emolumentorum, 23 febr. 1856 (Thesaurus Resolutio- 
num S. C. C., t. CXV, p. 76). Unde deduci posset, Cathedraticum inter 

emolumenta illa esse recensendum, quae Episcopo sede plena obveniunt 
sive ex iurisdictione, sive alias undecumque, unde etiam tempore sedis vacan- 
tis ab obnoxiis exsolvendum, futuro tamen Episcopo reservandum. Sed, 
hoc non obstante, retinendum videtur Cathedraticum, ob peculiarem suam 
indolem, de qua hucusque, a tradita norma esse immune, et hinc Episcopo 
non deberi nisi a die adeptae possessionis suae ecclesiae, quando nempe ob 
spirituale matrimonium cum ecclesia celebratum, effectus est verus spon- 
sus et pastor gregis sibi commissi, quamobrem repetere iure valeat subiec- 
tionis et honoris signum. Id deducitur in primis, ex nonnullis resolutio- 
nibus H. S. C., quae id, non aequivocis verbis, constabilire videntur. Ita 
prae aliis in una Amalphitana, Cathedratici, 26 febr. 1707, ad dubium: A4 
quo tempore Cathedraticum debeatur , — responsum fuit: A die adeptae pos- 
sessionis.* Non dissimiliter resolutum fuit in una Camerinen., Cathedratici, 
18 martii et 8 iulii 1725. Sequiore vero aetate quaestio videtur magis in ter- 
minis definita. Siquidem in una Anglonen. et Tursien., Iurium, 31 iulii 1852,? 
praetendente Episcopo, Cathedraticum sibi deberi a Capitulo collegiatae 
ecclesiae loci Rabatana, etiam pro tempore, quo Episcopalis vacaverat 
sedes, Capitulum, prouti legitur in folio citatae causae, «illud solvere non 
detrectat omnino; sed hoc tantum opponit, excessivam fuisse Episcopi 
petitionem, dum requisivit Cathedraticum pro annis 1847, 48 et 49, licet 
electus fuerit Episcopus die 20 apr., et Episcopatus possessionem acceperit 
die 23 iunii eiusdem anni 1849. Collegiata autem solvere Cathedraticum haud 
renuit, sed ad illius solutionem se teneri putat a die tantum captae posses- 
sionis Episcopatus». Quapropter proposito dubio: «.4z et quomodo Capi- 
tulum eiusdem Gollegiatae teneatur ad solutionem tam subsidii caritativi, 
quam cathedratici in casu», S. C. respondit: « Quoad Cathedraticum, affir - 
mative a die captae possessionis; quo vero ad caritativum subsidium... scri- 
batur Nuntio Apostolico, qui referat de consuetudine dioecesum regni 
circa exactionem subsidii caritativi ». (Cf. Thes. cit., t. CXI, p. 318, s.). 
In hac solutione illud probe attendatur, quod S. Congregatio pro solutione 
caritativi subsidii, sede vacante, de consuetudine voluit, antequam decideret, 
edoceri, quod tamen haud requisivit in solutione Cathedratici, quod ob 
peculiarem suam indolem, nonnisi ab Episcopo, suae ecclesiae possessione 
fruente, exigi potest. 

Firmato igitur quod Cathedraticum uni Episcopo sit debitum, et insuper 
quod illud ei non debeatur nisi a die adeptae possessionis dioecesis, iam in 
his absorpta manet alia quaestio, quae ius Vicarii Capitularis concernit 
relate ad Cathedratici exactionem, sede vacante. Etenim, illud nec deberi 
sede vacante, nec Vicario tribuendum, evictum est sive a natura Cathedra- 
tici sive ex pluribus H. S. O. decisionibus. Sed ad eamdem devenitur con- 
clusionem, si parumper prae oculis habeatur natura officii Vicarii Capitularis. 
Iste enim, quamvis succedat in universam Episcopi iurisdictionem ordi- 
nariam, iis exceptis quae ius reservavit, vel limitibus interclusit, dici tamen 


1 Cf. N. 3049. 
? Cf. N. 4125. 

non potest Pastor dioecesis vel Ecclesiae spomsus, sed potius propastor et 
temporaneus administrator vacantis ecclesiae. Eidem igitur minime con- 
gruere possunt termini illi, quorum de causa a iure fuit statutum Cathedra- 
ticum, i. e. in signum subiectionis.et in honorem Cathedrae Episcopalis, ad 
eiusdem cathedrae onera sustentanda. 

Insuper, quamvis practici momenti non sit, relate ad Episcopum, distinc- 
tio illa, quam Glossa insinuat in cap. 17, Dilectus, de officio Ordin., inter 
legem iurisdictionis et legem dioecesanam, ad designandam universam Epi- 
scopi potestatem, in casu tamen utiliter invocari posse videtur. Etenim, 
iuxta relatam Glossam, ea quae consistunt in dando, vel conferendo, seu, 
ut ait Ostiensis, iz actione, ad legem iurisdictionis pertinent, et haec, sal- 
tem generatim, exceptis nempe limitationibus a iure inductis, Vicario Capi- 
tulari competere dignoscuntur. E contrario, ea quae consistunt in recipiendo, 
vel ut inquit idem Ostiensis, Zn passione dulci, prouti sunt Cathedraticum 
exigere, quartam decimarum, mortuorum et similia, quaeque legem dioece- 
sanam constituunt, a Vicario Capitulari sunt omnino subducta. Iste enim 
praeter congruum salarium sibi assignatum aut assignandum, vel ex fructi- 
bus vacantis ecclesiae, vel ex alio capite, nullum ius habet in illis emolu- 
mentis, quae Episcopo obvenirent, si Ecclesia non vacaret, prouti ex Cle- 
ment. Statutum supra relata, deducitur, quaeque futuro Episcopo sunt 
reservanda. 

Quae vero de Vicario Capitulari sunt dicta, applicari quoque debent 
Administratori Apostolico, sede vacante, in dioecesi constituto; hic enim 
ordinario ea pollet iurisdictione, quae Vicario Capitulari competit, exceptis 
peculiaribus facultatibus fortasse in brevi nominationis indultis (Wernz, 
lus decret., 2, p. 820). 

RESOLUTIO.— Porro, propositis in plenariis Erhorum Patrum comitiis 
in Palatio Apostolico Vaticano habitis die 11 martii 1911, tum precibus 
Parochorum Civitatis Castelli, tum expostulatione Vicarii Generalis Ala- 
trini, super his rescriptum prodiit: 

Cathedraticum, sede vacante, non deberi. 

Quam Emorum Patrum resolutionem Pius fel. rec. Pp. X, in audientia 
die 13 eiusd. mensis et anni Secretario S. Congregationis concessa, appro- 
bare et confirmare dignatus est. - Datum Romae, ex aedibus S. C. C., die 
20 augusti 1917. — I. Mori, Secretarius. 

[Acta Ap. Sedis, vol. IX, p. 497-502]. 

4375. 


S. C. super Statu Regularium, decr. Romani Pontifices, 
25 ian. 1848. 


Romani Pontifices pro eorum pastorali cura, qua semper Regularium 
familiarum bono et splendori prospicere non omiserunt, illud Superioribus 
pro viribus commendarunt, ut antequam ad religiosum habitum postu- 
lantes reciperent, de illorum vita, moribus ceterisque dotibus et qua- 
litatibus sedulo inquirerent, ne indignis ad religiosas familias, non sine 
maximo illorum detrimento, ostium adaperirent. Verum quamlibet Modera- 
tores Ordinum diligentiam adhibeant in informationibus exquirendis, in 
gravi tamen, ut plurimum, versantur periculo deceptionis, nisi ab locorum 
Antistitibus testimonium exquirant circa eorum qualitates, qui ad habitum 
religiosum admitti postulant: Ordinarii enim vi pastoralis officii oves suas 
prae ceteris agnoscere possunt, et saepe saepius ea manifestare impedimenta, 
quae alios latent. Haec animadvertens SSmus D. N. Pius Pp. IX, audito 
voto S. R. E. Cardinalium huius Sacrae Congregationis super statu Regu- 
larium, attentisque postulationibus nonnullorum Episcoporum, praesenti 
decreto ubique locorum perpetuis futuris temporibus servando, haec, 
quae sequuntur, Apostolica auctoritate statuit, atque decernit: 

I. In quocumque Ordine, Congregatione, Societate, Instituto, Mona- 
sterio, Domo, sive in iis emittantur vota solemnia, sive simplicia, et licet 
agatur de Ordinibus, Congregationibus, Societatibus, Institutis, Mona- 
steriis, ac Domibus, quae ex peculiari privilegio etiam in corpore iuris 
clauso, vel alio quovis titulo in decretis generalibus non comprehenduntur, 
nisi de ipsis specialis, individua, et expressa mentio fiat, nemo ad habitum 
admittatur absque testimonialibus tum Ordinarii originis, tum etiam Ordi- 
narii loci, in quo Postulans post expletum decimum quintum annum aetatis 
suae ultra annum moratus fuerit. 

IL. Ordinarii in praefatis litteris testimonialibus, postquam diligenter 
exquisiverint etiam per secretas informationes de Postulantis qualitatibus, 
referre debeant de eius natalibus, aetate, moribus, vita, fama, conditione, 
educatione, scientia; an sit inquisitus, aliqua censura, irregularitate, aut 
alio canonico impedimento irretitus, aere alieno gravatus, vel reddendae 
alicuius administrationis rationi obnoxius. Et sciant Ordinarii eorum con- 
scientiam super veritate expositorum oneratam remanere; nec ipsis um- 
quam liberum esse huiusmodi testimoniales litteras denegare; in eisdem 

tamen super praemissis singulis articulis ea tantum testari debere, quae 
ipsi ex conscientia affirmare posse in Domino iudicaverint. 

III. Omnibus et singulis Superioribus regularibus, aliisque Religiosis, 
ad quos spectat, cuiuscumque gradus sint, et instituti licet exempti, et 
privilegiati ac de necessitate exprimendi, etiam in virtute sanctae obedien- 
tiae huius decreti observantia districte praecipitur: et qui contra huius 
decreti tenorem aliquem ad habitum religiosum receperit, poenam priva- 
tionis omnium officiorum, vocisque activae, et perpetuae inhabilitatis ad 
alia imposterum obtinenda eo ipso incurrat, a qua nonnisi ab Apostolica 
Sede poterit dispensari. 

IV. Vi cuiuscumque privilegii, facultatis, indulti, dispensationis, appro- 
bationis regularum, et constitutionum etiam in forma specifica, quam ab 
Apostolica Sede aliquis Ordo, Institutum, Superior, Religiosus conseque- 
retur, numquam huic decreto derogatum esse censeatur, nisi ei expresse et 
nominatim. derogetur, licet in concessione derogatoriae generales quantum- 
vis amplae apponantur. Quod si alicui instituto expresse, et nominatim 
dispensatio super eodem decreto aliquando concedi contigerit, aliis minime 
extendi poterit vi cuiuscumque privilegii, et communicationis privilegiorum. 

V. Quolibet anno die prima ianuarii in publica mensa hoc decretum 
legatur sub poena privationis officii, ac vocis activae et passivae, a Supe- 
rioribus ipso facto incurrenda. 

Ne autem huius decreti observantia aliqua ratione, titulo, praetextu 
impediatur, Sanctitas Sua quibuscumque in contrarium facientibus consti- 
tutionibus, regulis, et statutis cuiusvis Ordinis, Congregationis, Societatis, 
Instituti, Monasterii, Domus etiam in forma specifica ab Apostolica Sede 
approbatis, nec non cuilibet privilegio, licet in corpore iuris clauso, et Apo- 
stolicis Constitutionibus ac decretis confirmato, ac expressa, individua, 
speciali, et specialissima mentione digno, aliisque contrariis quibuscumque 
prorsus derogat, et derogatum esse declarat. 

[Bizzarri, Collectanea S. C. Ep. et Reg., p. 831, 832]. 

S. C. super Statu Regularium, decr. Regulari disciplinae, 
25 ian. 1848. 


.Regulari disciplinae instaurandae, ubi collapsa fuerit, vel servandae 
ubi vigeat, nihil magis conducit, quam in admittendis Novitiis ad habi- 
tum et ad professionem maximam curam adhibere, ut ii tantum recipian- 
tur, qui superna vocatione ducti, morum honestate, ceterisque dotibus 
praediti religionem ingrediuntur cupientes Deo inservire, mundi pericula 
evitare, et spirituali proximorum saluti qua exemplo, qua opere ad prae- 
scriptum Instituti, quod profitentur, consulere. Ex Novitiis enim Reli- 
gionis bonum, vel malum prorsus pendet: quandoquidem hi sunt Re- 
ligionum semina, hi sunt novi palmites Dei vineam novellantes; sed si 
semina, si novitiae vites infectae sint, nonnisi fructus mali colligi possunt. 

Quapropter Romani Pontifices et praesertim Sixtus V,! Clem. VIII, ? 
Innocentius X,? et Innocentius XII, 4 saluberrima edidere decreta, quibus 
leges in admittendis Novitiis servandae constituebantur. Cum igitur San- 
ctissimus D. N. Pius Pp. IX ab ipsis Pontificatus sui primordiis pastoralis 
vigilantiae studia convertenda esse duxerit ad Religiosarum Familiarum 
disciplinam totis viribus promovendam, Praedecessorum suorum vestigia 
sectando certam stabilemque legem constituendam esse existimavit, quae 
in admittendis Novitiis ad habitum et professionem servari omnino deberet. 
Re igitur demandata S. R. E. Cardinalibus huius S. Congregationis de 
Statu Regularium a Sanctitate Sua institutae, Eminentissimis Patribus uni- 
versa rei ratione sedulo diligenterque perpensa, necessarium visum est in 
admissione Novitiorum ad habitum et professionem partes concedendas 
esse nedum inferioribus Praelatis, et Superioribus generalibus, verum etiam 
nonnullis aliis Religiosis viris probatae vitae, regularis disciplinae zelo 
ferventibus, consilio et gravitate praestantibus, ut eorum, qui religiosae 
familiae nomen daturi sint, indolem, ingenium, mores, ceterasque neces- 
sarias dotes accurate explorent,et sedulo investigent,quo consilio, quo spiritu, 
qua ratione ad regularem vitam ineundam ducantur, et eos tantum probent, 
quos secundum Deum idoneos esse revera constiterit. Sententiae Sacrae 
Congregationis Sanctissimus in Christo Pater inhaerens ea, quae sequuntur, 
pro Italia, et Insulis adiacentibus hoc perpetuis futuris temporibus valituro 
decreto apostolica Sua auctoritate statuit, atque decernit. 


PARS PRIMA DECRETI. 


De lege servanda in probandis dis, qui ad. habitum. Religiosum 
admitti postulant. 


I. Qui duplici scrutinio iuxta modum inferius exprimendum probatus 
non fuerit, ad habitum nullo prorsus modo admittatur in quocumque 
Ordine, Congregatione, Societate, Instituto, Monasterio, Domo, sive in 
iis emittantur vota solemnia, sive simplicia, et licet agatur de Ordinibus, 
Congregationibus, Societatibus, Institutis, Monasteriis, ac Domibus, quae 
ex peculiari privilegio etiam in corpore iuris clauso vel alio quovis titulo, 
in decretis generalibus non comprehenduntur, nisi de ipsis specialis, indi- 
vidua et expressa mentio fiat. 

II. In qualibet provincia habeantur octo Examinatores, scilicet Pro- 
vincialis, et septem alii idonei Religiosi probatae vitae, prudentia, gravitate 
ac zelo disciplinae regularis praediti a Capitulo seu Congregatione provin- 
ciali per secreta suffragia eligendi, ita tamen ut si in Provincia sint Defini- 
tores, vel Consultores, vel Assistentes, vel aliij quocumque appellentur 
nomine, Consiliarii provinciales, duo ex ipsis in Examinatores deligantur. 


1 Const. Cum de omnibus, anni 1587. — Cf. N. 162. 

2 Decr. cui initium Sanctissimus in. Christo Pater, diei 19 maii 1602. — Bull. Rom., 
tom. 5, II, p. 412. — Cf. N. 189. 

3 Instr. Ad Propagandam, diei 5 novembris 1654. 

4 Decr. Sanctissimus in. Christo Pater, diei 18 iulii 1695. 

Examinatores in praefato munere usque ad novum provinciale Capitulum 
seu Congregationem perdurabunt. 

III. Cum aliquis ad habitum recipi postulaverit, Provincialis omnia 
exquirat documenta, et requisita ad praescriptum SS. Canonum, Constitu- 
tionum Apostolicarum, decretorum S. Congregationum, ac statutorum 
Ordinis, et diligenter inquirat circa illius qualitates, utrum nempe ab omni 
defectu et impedimento immunis sit, et necessariis dotibus praeditus, reli- 
gioso statui idoneus ac etiam, an amore perfectioris vitae, et Deo liberius 
in Religione serviendi, seu potius levitate, aut necessitate, vel alio inordi- 
nato fine ductus admitti postulet. Deinde omnia praefata documenta et 
informationes tradat saltem tribus ex provincialibus Examinatoribus, 
exclusis iis, qui postulanti sint consanguinei, vel affines, ut eas absque ullo 
partium studio serio perpendant. Indicto examinis die Provincialis cum 
delectis ab ipso Examinatoribus conveniet, et postquam ipse, et alii Exami- 
natores iuraverint ad Sancta Dei Evangelia, se quacumque humana affectione 
postposita fideliter munus executuros, postulantem examinent, eoque ab 
examinis loco demisso, eius documenta, qualitates, et requisita, aliaque, 
quae superius notata sunt, serio expendant, et deinceps per secreta suffragia 
iudicent, an dignus sit, qui approbetur, super quibus omnibus Provincialis, 
et aliorum Examinatorum conscientia graviter onerata remaneat. Is autem 
probatus dumtaxat intelligatur, qui saltem unum suffragium supra medie- 
tatem obtinuerit. Si postulans praefato scrutinio probatus fuerit, examen, 
et scrutinium scripto fideliter exaratum Provincialis, et unusquisque ex 
Examinatoribus manu propria subscribet declarando etiam sese. omnia 
requisita a SS. Canonibus, Constitutionibus et decretis Apostolicis et 
Regulis, et Statutis respectivi Ordinis praescripta debito modo examinasse; 
huiusmodi vero relationem examinis, et scrutinii, et respectivam declara- 
tionem iureiurando confirment. Quibus peractis Provincialis praefatam 
relationem, et declarationem una cum authenticis documentis ad Supe- 
riorem generalem, vel ad Procuratorem generalem, prout inferius in artic. XI 
explicabitur, transmittet. Ne autem huius decreti executio differatur usque 
ad celebrationem proximi Capituli vel Congregationis Provincialis, interim 
Examinatores Provinciales eligantur per secreta suffragia a Provinciali 
una cum suis Definitoribus, vel Assistentibus, vel aliis Consiliariis Provin- 
cialibus; et si huiusmodi Definitores, Assistentes, Consiliarii in aliquo Ordine 
desint, electio fiat a Provinciali una cum quatuor Religiosis graduatis, vel 
gravioribus, si graduati, desint, eiusdem Provinciae ab eodem Provinciali 
deputandis. 

IV. In Ordinibus, aliisque Institutis, in quibus Provinciales non exi- 
stunt, vel Provincialia Capitula seu Congregationes non celebrantur, Exa- 
minatores pro unaquaque domo Novitiatus eligantur iuxta superius prae- 
scriptam methodum a Capitulo, Dieta, seu Congregatione generali et 
Superior eiusdem Domus loco Provincialis habeatur, cuius erit convocare 
Examinatores, et alia peragere, quae in artic. III statuta sunt. Verum cum 
hoc in casu ob pauciorem Religiosorum numerum contingere possit, ut 
.septem Examinatores eligi minime valeant, Examinatores numero minores, 

non tamen citra quatuor, eligi poterunt. Si autem huiusmodi Capitula, 
Dietae et Congregationes Generales statim non convocentur, interim electio 
Examinatorum fiat iuxta modum in art. V designandum. 

V. Si Institutum constet aliquo tantum separato Monasterio, Conventu, 
vel Domo, nec in Congregationem erectum sit, et capitulum, Dietam, Con- 
gregationem generalem minime habeat, Examinatores capitulariter per 
secreta suffragia a Superiore et Capitularibus eiusdem Monasterii, Con- 
ventus, vel Domus eligantur; et quoad eorum numerum serventur, quae in 
art. IV definita sunt, ac in officio ad triennium perdurent. 

VI. Praeter memoratos Examinatores Provinciales in quolibet Ordine, 
Congregatione, Societate, Instituto alii septem Examinatores generales con- 
stituantur, qui tamen ad quatuor reduci poterunt in iis Ordinibus, et Insti- 
tutis, in quibus ob pauciorem Religiosorum numerum septem haberi ne- 
queant. Hi ex gravioribus, et prudentioribus Religiosis Viris probatae 
vitae, ac zelo regularis disciplinae praeditis per secreta suffragia in Capi- 
tulo, Dieta, vel Congregatione generali eligentur, ita tamen ut si agatur de 
Ordine, in quo sint Definitores, Assistentes, Consultores, Visitatores, vel 
alii Consiliarii generales, duo ex ipsis in Examinatores deputentur. Exami- 
natores generales in officio usque ad futurum Capitulum, Dietam, vel 
- Congregationem generalem perdurabunt. Superior generalis erit praeses 
cum suffragio in consilio Examinatorum; et Procurator generalis uti Exa- 
minator natus praeter electos habendus erit. 

VII. Examinatores generales in intervallo, quod intercedet a data huius 
decreti usque ad celebrationem proximi Capituli, Dietae, vel Congregatio- 
nis generalis, eligantur per secreta suffragia a Superiore generali una cum 
saltem tribus Religiosis graduatis seu gravioribus Ordinis ab eodem Gene- 
rali Superiore deputandis, et deligendis ex Definitoribus, Visitatoribus, 
Assistentibus, vel Consultoribus generalibus si adsint. 

VIH. Si agatur de Instituto, quod constituatur ex aliquo tantum sepa- 
rato Monasterio, Conventu, Domo, nec in congregationem erecto, et praeter 
localem, alius maior Superior non habeatur, Superior localis probum et 
idoneum deputet Religiosum, ut primum scrutinium, de quo in art. III, 
perficiat cum Examinatoribus electis iuxta art. V, et ipse Superior localis 
cum iis Capitularibus eiusdem domus, qui locum in eodem primo scrutinio 
non habuerunt, secundum scrutinium in art. X praescribendum exequetur. 

IX. Quod vero attinet ad Ordines et Instituta, quae licet in Congre- 
gationem, et Societatem erecta sint, tamen in iis Capitula, Dietae, et Congre- 
gationes generales vel non celebrantur, vel raro convocantur, in iisdem 
Ordinibus, et Institutis auctoritas, quae Capitulis, Dietis et Congregatio- 
nibus generalibus circa. electionem Examinatorum superius attributa est, 
conceditur Superiori generali cum Definitoribus, Visitatoribus, Assisten- 
tibus, Consültoribus, aliisque, quocumque nomine appellentur, Consiliariis 
generalibus, ita tamen ut si Definitores, Assistentes, aliique Consiliarii 
generales non sint saltem quatuor, Superior generalis alios graves et idoneos 
Religiosos eis adiungat ad enunciatum saltem numerum constituendum: 
quae Religiosorum deputatio potiori ratione fieri debeat, si in Ordine et 

Instituto Definitores, Assistentes, aliique Consiliarii generales non repe- 
riantur. Quibus in casibus electio Examinatorum fiat per secreta suffragia 
quolibet triennio, nec electores teneantur duos Defiitores, Assistentes 
vel alios Consiliarios generales inter Examinatores adnumerare. 

X. Cum autem Superior generalis relationem examinis et scrutinii, 
ac enunciatam superius declarationem cum authenticis documentis ad prae- 
scriptum art. III receperit, ipse omnia accurate percurrat, ac per singulas 
partes expendat, per secretas etiam inquisitiones sedulo investigando, num 
tenor huius decreti servatus fuerit, et an adversus candidatum et primum 
scrutinium aliqua exceptio inveniatur. Quibus peractis Superior generalis 
praefatam relationem, declarationem, et documenta ac requisita tradat 
Procuratori generali, et saltem aliis duobus Examinatoribus generalibus, 
qui cum candidato nullo consanguinitatis, vel affinitatis vinculo coniuncti 
sint; et quatenus Procurator Generalis non adsit, tribus saltem Examina- 
toribus generalibus, ut omnia perpendant iuxta modum in art. III desi- 
gnatum. Postea vero indicto die conveniant, et praestito tam a Superiore 
generali quam a Procuratore generali et ceteris Examinatoribus, ut supra, 
iuramento, reque mature perpensa, per secreta suffragia definiant, an appro- 
batio facta in primo scrutinio confirmanda sit, vel revocanda, super quibus 
omnibus conscientia Superioris generalis, et Examinatorum graviter one- 
rata remaneat. Tunc autem approbatio confirmata intelligatur, quando eius 
favore saltem unum suffragium supra medietatem habeatur. 

XI. S1 Superior generalis Romae non resideat, acta, de quibus in 
art. III, ad Procuratorem generalem Romae morantem transmittenda 
erunt (valde enim expedire visum est secundum scrutinium. Romae fieri), 
dummodo tamen idem Procurator tres saltem Examinatores generales Ro- 
mae habeat, vel eos ad Urbem commode vocare possit. Quo in casu quoad 
praemissa omnia vices Superioris generalis gerat. Quod si Examinatores 
generales nec Romae degant, nec commode vocari possint, eadem acta ad 
Superiorem generalem, etsi alibi moretur, transmittantur, ut ea peragat 
quae in art. III statuta sunt. 

XII. Superior generalis, sive ipse, sive Procurator generalis secundo 
scrutinio praefuerit, poterit Candidatum ex iustis et rationabilibus causis 
reiicere, licet fuerit ab Examinatoribus in utroque scrutinio probatus; 
numquam vero admittere eum, qui fuerit ab Examinatoribus reprobatus. 

XIII. Ut vero Candidatus definitive ad habitum recipiatur, praeter 
praescriptam legem et formam cui omnes omnino sese conformare debent, 
servanda etiam erunt, quae a Constitutionibus et Statutis respectivi Or- 
dinis circa receptionem ad habitum ulterius praescribuntur, in ea tamen 
parte dumtaxat, quae huic decreto non opponitur. 

XIV. Superiores quolibet semestri ad hanc Sacram Congregationem 
super statu Regularium summarie referant de singulis Novitiis ad habi- 
tum receptis, de uniuscuiusque aetate, patria, aliisque qualitatibus, et 


respectivis documentis, nec non de actis confectis pro receptione, deque 
observatione huius decreti. 


SU Gs super Statu. Regularium 967 


PARS SECUNDA DECRETI. 
De lege servanda in admittendis Novitiis ad professionem. 


I. Quicumque ex Religiosis et Novitiis alicuius Ordinis, Congrega- 
tionis, Societatis, Instituti, Monasterii, Domus, de quibus part. I decret. 
art. I, cognoverit Novitium sui Instituti aliquo impedimento, vel gravi 
defectu praepeditum esse ad religiosum statum rite assumendum, impe- 
dimentum ipsum et defectum Superiori Conventus Novitiatus, vel Provin- 
ciali, vel Superiori generali manifestare teneatur. Superiores vero denun- 
ciantis nomen secretum retineant. 

II. Prope terminum cuiusque trimestris novitiatus Magister Novitio- 
rum Provinciali de agendi ratione cuiusque Novitii scripto referat. 

III. Duobus mensibus ante professionem Provincialis sive per se, sive 
per alium idoneum Religiosum sibi benevisum Novitii voluntatem dili- 
genter exploret, an coactus, an seductus sit, quo spiritu ad statum religio- 
sum ductus, an sciat quid agat, an obligationes status religiosi, et regulae 
agnoscat: secreto audiat tum Magistrum Novitiorum, tum novitios nec 
non Religiosos etiam Conversos Conventus seu Domus Novitiatus circa 
Novitium ad professionem admittendum. Quo facto Capitulum conven- 
tuale eiusdem Conventus, seu Domus convocet, ut Capitulares per secreta 
suffragia declarent, an Novitius ad professionem admitti possit. Deinceps 
omnium actorum et resultantium relationem scripto exaratam propria 
manu subscribat, quin tamen eos, qui secreto deposuerint, ullo modo in 
aliquod discrimen adducat. 

IV. Huiusmodi relationem Provincialis tribus saltem Examinatoribus 
Provincialibus communicet; et condicto die convocet praefatos Examina- 
tores et Novitiorum magistrum, et praestito ab omnibus superius enun- 
ciato iuramento, Magister Novitiorum referat de Novitii agendi ratione in 
Novitiatu servata, de eius libertate, vocatione et idoneitate ad statum reli- 
giosum, et declaret, utrum ipse in Domino existimet novitium ad profes- 
sionem tuto admitti posse. Si vero Magister Novitiorum vel ratione distan- 
tiae, vel alia legitima causa ad locum scrutinii commode accedere nequeat, 
transmittat super praemissis relationem in scriptis, illamque iuramento 
confirmet, et propria manu subscribat. Provincialis deinceps et Examina- 
tores per secreta suffragia definiant an Novitius necessariis dotibus prae- 
ditus sit, ut ad professionem tuto admitti possit, super quo eorum conscien- 
tia graviter onerata remaneat. 

V. Si novitius probatus fuerit, Provincialis de omnibus instructum 
reddat Superiorem generalem, qui ulterioribus informationibus, quatenus 
necessarium iudicaverit, requisitis, approbationem revocet, vel confirmet, 
prout in Domino iudicaverit, quin tamen umquam permittere possit pro- 
fessionem Novitii, qui ab Examinatoribus Provincialibus reprobatus fuerit. 

VI. In iis institutis, in quibus Provinciales non existunt, sint illorum 
loco ad effectum, de quo agitur, Superiores Domus Novitiatus. 

VII. Si quid ulterius exigant Constitutiones et regulae alicuius Ordinis 
et Instituti in admittendis Novitiis ad professionem, id servandum etiam 
erit in ea dumtaxat parte, quae tenori huius decreti minime contraria sit. 

Ut autem suprascriptum decretum quoad utramque eius partem exe- 
cutioni omnino demandetur, Sanctitas Sua omnibus ad quos spectat etiam 
in virtute sanctae obedientiae districte praecipit plenam illius observan- 
tiam; et quemlibet Superiorem cuiuscumque gradus sit, et Instituti quan- 
tumvis exempti et privilegiati, etiam de necessitate exprimendi, qui non 
servata huius decreti forma Novitium ad habitum, vel professionem rece- 
perit, poenae ipso facto incurrendae privationis omnium officiorum, vo- 
cisque activae, et perpetuae inhabilitatis ad alia imposterum obtinenda 
plane subiicit, a qua nonnisi ab Apostolica Sede poterit dispensari. Man- 
dat etiam singulis Superioribus idem decretum quolibet anno in omnibus 
Monasteriis, Conventibus, Collegiis et Domibus die prima Ianuarii, et Do- 
minica prima iulii in publica mensa legi sub poena privationis officii, ac 
vocis activae et passivae ipso facto incurrenda. Decernit insuper vi cuius- 
cumque privilegii, facultatis, indulti, dispensationis, approbationis regu- 
larum et constitutionum etiam in forma specifica, quam ab Apostolica Sede 
aliquis Ordo, Institutum, Superior, Religiosus consequeretur, numquam 
huic decreto derogatum esse censeri, nisi ei expresse, et nominatim dero- 
getur, licet in concessione derogatoriae generales quantumvis amplae appo- 
nantur: quod si alicui Instituto expresse, et nominatim dispensatio super 
eodem decreto aliquando concedi contigerit, aliis minime extendi posse 
vi cuiuscumque privilegii, et communicationis privilegiorum. 'l'andem 
Sanctitas Sua, ne huius decreti observantia aliqua ratione, titulo, praetextu 
impediatur, quibuscumque in contrarium facientibus Constitutionibus, 
regulis, et statutis cuiusvis Ordinis, Congregationis, Societatis, Instituti, 
Monasterii, Domus etiam in forma specifica ab Apostolica Sede approbatis, 
nec non cuilibet privilegio, licet in corpore iuris clauso, et Apostolicis Consti- 
tutionibus ac decretis confirmato, ac expressa, individua, speciali et specia- 
lissima mentione digno, aliisque contrariis quibuscumque Apostolica aucto- 
ritate prorsus derogat et derogatum esse declarat. 

[Bizzarri, Collectanea S. C. Ep. et Reg., p. 832-839]. 


4371. 


S. C. super Statu Regularium, declar. 1 maii 1851. 


1. An sufficiant testimoniales datae ab Ordinariis per litteras privatas? 
Resp. Affirmative. 


202 Utrum sufficiant testimoniales, in quibus 'Ordinarii non testantur 
In specie de iis omnibus, quae in decreto Romani Pontifices ! praescribuntur, 
sed dumtaxat in genere referunt de qualitatibus Postulantis? 


LUCTOUNS4375. 

Resp. Affirmative, sed a Superioribus Regularibus serventur alia de iure 
servanda ad singulas qualitates Postulantium cognoscendas. 

3. Quid agendum, si Ordinarii respondeant se Postulantes non agnoscere? 

Resp. Posse Postulantes admitti ad habitum et Novitiatum, si Ordi- 
narius a Superiore requisitus expresse respondeat sese circa qualitates 
Postulantis informare non posse, quia illum non agnoscit, dummodo ta- 
men testimonialium defectui per aliam accuratam informationem, et fide 
dignam relationem suppleatur, et serventur alia de iure servanda; et Postu- 
lantes antequam ad habitum admittantur maneant saltem per tres menses 
in conventu, ibique diligenter probentur. 

4. Utrum Superiores admittere possint ad habitum sui Ordinis Postu- 
lantem, absque litteris testimonialibus Ordinarii, quando hic affirmat non 
posse eas dare, quia prohibitus ab auctoritate civili? 

Resp. Sufficere testimonium Ordinarii datum etiam per privatas et 
secretas epistolas; sed si Ordinarius a Superiore requisitus testimoniales 
ob expositam superius causam quovis modo dare renuat, posse Postulan- 
tem admitti, supplendo testimonialium defectui per aliam accuratam infor- 
mationem, et fide dignam relationem. 

5. Utrum Superiores possint ad habitum ipsum admittere milites, 
de quibus Ordinarii affirmant se non posse in Gallia informare, cum nullos 
delegatos in exercitu habeant, nec Parochi ullam de his notitiam habere 
possint? 

Resp. Affirmative, si Ordinarius a Superiore requisitus respondeat se 
informare ob dictam rationem non posse, dummodo testimonialium de- 
fectui per aliam accuratam informationem, et fide dignam relationem sup- 
pleatur, et serventur alia de iure servanda; et insuper Postulantes antequam 
admittantur ad habitum saltem per tres menses maneant in conventu, ibique 
diligenter probentur. 

6. Quid agendum sit, quando Ordinarii nolunt dare litteras testimo- 
niales non aliam ob causam, nisi quia opponuntur ingressui Postulantis 
in religionem? 

Resp. Ordinarios, prout in art. 2 decreti Romani Pontifices praescribitur, 
non posse testimoniales litteras denegare; si tamen eas dare recusent, recur- 
rendum erit ad S. Congregationem super statu Regularium. 

7. In his ordinibus, in quibus praeter conversos laicos habentur Donati 
seu Oblati, an testimoniales exigendae sint ante susceptionem habitus Dona- 
torum et Oblatorum vel potius Conversorum? 

Resp. Ante susceptionem habitus Donatorum, et Oblatorum. 

$. An sit nulla susceptio habitus sine litteris testimonialibus? 

Resp. Susceptionem habitus esse illicitam, non tamen invalidam: testi- 
moniales litteras omissas in receptione ad habitum quamprimum obtinen- 
das esse, alias Novitii ad professionem admitti minime poterunt. 

9. Utrum sit invalida professio, si fiat omissis testimonialibus litteris? 

Resp. Non esse invalidam, sed illicitam. 

[Bizzarri, Collectanea 8. C. Ep. et Reg., p. 839-841]. 

4378. 


S. C. super Statu Regularium, declar. 1 maii 1851. 


1. Si Superior generalis alicuius Ordinis, in quo Provinciales non 
habeantur, sit eodem tempore Superior conventus, seu domus novitiatus, 
quomodo se gerere debeat Superior ipse in perficiendo primo scrutinio? ! 

Resp. Superior generalis deputet ad effectum, de quo agitur, probum 
et idoneum Religiosum, et una cum praescriptis Examinatoribus primum 
scrutinium perficiat. 

2. Si aut per obitum, aut per renunciationem, aut alia quacumque 
causa numerus Examinatorum provincialium, vel generalium in parte, vel 
etiam totaliter deficiat, nec tempus celebrationis Capituli, vel Dietae adve- 
nerit, quomodo ad eorumdem Examinatorum electionem procedendum erit? 

Resp. Servetur methodus in decreto Regulari disciplinae (art. III et IV 
in fine, et art. VII) praescripta pro electione Examinatorum, qui eligendi 
erant statim post latum idem decretum, et ante celebrationem proximi 
futuri Capituli, vel Dietae: Examinatores sic electi in officio perdurent usque 
ad celebrationem proximi Capituli, vel Dietae. Quae methodus etiam ser- 
vetur, quando ex S. Sedis dispensatione Capitula, vel Dietae non celebran- 
tur, et electio Superiorum per decretum S. Sedis, vel per schedas fiat. 

3. In aliquibus Institutis capitula provincialia ordinarie celebrantur 
prope finem triennii, et in praeparationem Capituli generalis, quin in ipsis 
eligatur Superior provincialis. Quomodo hoc in casu ad electionem Exa- 
minatorum provincialium procedendum erit? 

Resp. Examinatores provinciales eligendi erunt a Capitulo provinciali, 
licet illud celebretur in fine triennii, et dumtaxat in praeparationem Capi- 
tuli generalis. Quod si aliqua vice Capitulum provinciale non convocetur, 
electio ad consultam provincialem ad hunc effectum convocandam spectabit. 

4. Àn ad officium Examinatorum sive generalium, sive provincialium, 
ita duo Definitores, vel Assistentes, vel Consultores generales, seu provin- 
ciales eligi debeant, ut alii Examinatores ex reliquis Definitoribus, Assi- 
stentibus Consultoribus eligi nequeant? 

Resp. Negative. 

5. Utrum in Ordinibus, et Congregationibus, quae licet habeant Capi- 
tula provincialia, tamen Religiosorum inopia laborant, eligendi sint septem 
Examinatores, vel quatuor tantum sufficiant? 

Resp. Negative ad primam partem; affirmative ad secundam. Ut vero 
omnis ambigendi causa, quae ex erronea decreti interpretatione originem 
habeat, auferatur, sciant omnes ad quos pertinet, in ordinibus tam amplis, 
quam exiguis sufficere tres Examinatores provinciales, praeter Superiorem 
provincialem ad primum scrutinium; et tres Examinatores generales praeter 
Superiorem generalem ad secundum scrutinium peragendum, et alios 
Examinatores ad opportunitatem et commoditatem eligendos esse. 

LS f2: NS 4376. 

6. In articulo III Decreti Regulari disciplinae praescribitur, ut Postu- 
lantes accedere debeant ad locum primi scrutinii, ut ab Examinatoribus 
provincialibus personali examini subiiciantur. Saepe saepius accidit, ut 
huiusmodi examen personale absque notabili incommodo postulantium 
fieri nequeat sive ob expensas, sive ob loci distantiam. Quapropter nonnulli 
Superiores regulares expostularunt, quomodo in huiusmodi casibus sese 
gerere debeant? 

Resp. Provincialis (et in Institutis, in quibus Provincialis non existit, 
is qui eius partes iuxta decretum adimplere debet) cum tribus Examinato- 
ribus, ad peragendum examen personale postulantium, quando vel ob loci 
distantiam, vel ob aliam rationabilem causam postulantem ab accessu per- 
sonali dispensare iudicaverint, possint deputare Religiosum sui Ordinis, 
quem in Domino idoneum revera existimaverint, si examen fiat in loco, 
ubi conventus Ordinis reperitur; secus aliquam personam ecclesiasticam 
sive ex clero saeculari, sive ex clero regulari, dummodo Episcopus loci, 
vel eius Vicarius generalis eam idoneam iudicaverit, transmissa Examinatori 
deputato instructione circa ea, super quibus Postulans examinandus erit. ! 
Verum Religiosus, vel alia persona ad examen perficiendum deputata trans- 
mittere teneatur relationem examinis ab ipso vel ipsa subscriptam iuramento 
firmatam, quo profiteatur sese fideliter munus suum adimplevisse quacumque 
affectione postposita. Quibus peractis Provincialis dictam relationem tribus 
Examinatoribus exhibere debeat; ut scrutinium, de quo in eodem art. III 
Decreti, in reliquis perficiatur, et cetera omnia, quae in Decretis praescri- 
buntur, omnino serventur. 

7. Nonnulli Examinatores nimis anxii sunt in praestando iuramento, 
quo declarare debent se omnia requisita a. Sacris Canonibus, Constitutio- 
nibus, et decretis apostolicis praescripta debito modo examinasse, cum non 
omnes tuto scire possint, quaenam sint omnia huiusmodi requisita; expostu- 
larunt propterea ut a S. Congregatione super praemissis instructio detur; 
qua tuto procedi possit. 

Resp. Iuramentum quoad requisita, et examen qualitatum referri dum- 
taxat ad requisita et qualitates expresse et speciatim praescriptas in Constit. 
Sixti V incipien. Cum de omnibus ? cum moderatione Gregorii XIV,? et in 
decreto Clem. VIII cui initium Cum ad regularem disciplinam, ^ nec non in 
regulis et Constitutionibus respectivi Ordinis, seu Instituti. Et iuramento 
satisfieri, si ea moralis diligentia adhibeatur, quae a viris probis et timoratae 
conscientiae adhiberi solet. 

8. An Decretum Regulari disciplinae vim habeat in Sabaudia? 

Resp. Affirmative. 

[Bizzarri, Collectanea 8. C. Ep. et Reg., p. 841-845]. 


1 In appendice legitur instructio ad commoditatem Examinatorum. — Bizzarri, Col- 
lectanea S. C. Ep. et Reg., p. 848. 

2 Cf. N. 162. 

$3 Cf. N. 170. 


4 Cf. N. 189. 

4379. 


S. C. super Statu Regularium, declar. 1 oct. 1852. 


Cum in Congregatione de Somascha disceptetur, an Religiosi, qui 
vitam communem in domibus professis observant, in domos, quae illam 
non profitentur, a Superioribus transferri possint: 

Affirmantibus aliis, quod huiusmodi facultas a legibus Ordinis Praepo- 
sito generali expresse tribuatur, et secus, ut illis videtur, Congregatio vix 
laudabiliter regeretur. 

Aliis vero negantibus, eo quod Praepositus generalis iuribus in casu 
uti volens, Religiosos ad vitam minus perfectam compelleret, et ideo in 
Constitutiones, quas ipse pro officio custodire tenetur, offenderet, quod 
suspicari nefas est. 

Ioannes Decius Libois eiusdem Congreg. Sacerdos professus, ut certo 
sapientissimoque iudicio suborta disceptatio illico finiatur, et sententiam 
in re tenendam quisque religiose sequatur, humillime exponit et quaerit: 

1. An Religiosi, qui in domibus professis Congregationis de Soma- 
scha communem vitam sponte professi sunt et observant, a Superioribus 
pro libitu transferri possint in domos, in quibus illa vita non observatur? 

2. An Religiosus semel abstractus a vitae communis observantia, et 
in domum illam non profitentem translatus, imposterum ad eamdem vitam 
communem capessendam a Superioribus cogi possit? 

3. An maiores Ordinis Superiores, qui vitam communem non profi- 
tentur, domos, in quibus illa vita communis observatur, in locum residen- 
tiae sibi eligere et ibi commorari possint? 

Romae e Domo Ss. Bonifacii et Alexii de Urbe, die 24 septembris 1852. 

Ex Aud. SSmi die 1 octobris 1852. SSmus propositis dubiis rescri- 
bendum mandavit: ad 1. Negative. Si vero aliqua gravis causa concurrat, 
recurrant ad S. C. pro temporanea translatione. 

Ad 2. Quoad futurum provisum in primo: relate vero ad praeteritum, 
si translatio fuerit provisoria, affirmative; secus hortandos esse. 

Ad 3. Negative, nisi vitam communem profiteantur. Contrariis non 
obstantibus. 

[Bizzarri, Collectanea S. C. Ep. et Reg., p. 852-853]. 


4380. 


S. C. super Statu Regularium, declar. 5 nov. 1852. 


Superior Carmelitarum Discalceatorum Provinciae Aquitaniae in Gallia 
ad Pedes S. V. humillime provolutus expostulat declarationem ad sequen- 
tia dubia super observantia Decreti: Romani Pontifices, editi die 25 ianua- 
rii 1848. ! 


IE CT-UN 4375. 

1. Quando Postulantes, Novitii, vel Professi alicuius Congregationis 
petunt admitti ad nostram Religionem, litterae testimoniales petendae 
sunt a Superioribus alterius Congregationis, in qua fuerunt, vel ab Ordinario? 

2. Si a Superioribus, an a Superioribus Generalibus, vel Localibus, 
et quid si in diversis Domibus, vel Conventibus fuerint? 

3. In Hispania adest Patriarcha Indiarum, qui iurisdictionem exercet 
in universum exercitum per suos Cappellanos: litterae testimoniales pro 
militibus petendae sunt a praedicto Patriarcha, vel ab Ordinario? 

Quam Deus, etc. 

Ex Audientia SSmi die 5 novembris 1852. SSmus propositis dubiis 
respondendum mandavit, scilicet: 

Ad r. Quoad Novitios, et professos saecularizatos, ab Ordinario; quoad 
Professos, qui in Congregatione vel Ordine actu permanent, a Superioribus. 

Ad 2. Possunt peti vel a Superioribus generalibus, vel a Provincialibus: 
vel quatenus agatur de Congregatione et Ordine, in quo Provinciales non 
habeantur, loco Provincialium a Superioribus localibus. Et si Professus in 
diversis domibus, vel Conventibus commoratus fuerit, sufficere testimo- 
niales Superioris generalis, vel Superioris Provinciae vel Domus (quatenus 
Provincialis non habeatur), in qua postremo tempore moratur. Caeterum 
huiusmodi Superiores, antequam testimoniales concedant, diligenter inqui- 
rere debeant de qualitatibus Religiosi. 

Ad 3. Petendae erunt tam ab Ordinario originis, quam a Patriarcha. 

[Bizzarri, Collectanea S. C. Ep. et Reg., p. 849]. 


4381. 


S. C. super Statu Regularium, litt. encycl. Neminem latet, 
I9 mart. 1857. 


Neminem latet, tristissimis hisce temporibus, quibus inimici Crucis 
Christi humana divinaque omnia pessundare, ac mores pervertere student, 
maximam adhibendam esse curam, sollicitudinem, diligentiam ad eorum 
spiritum, uti par est, probandum, qui vota solemnia Deo nuncupare postu- 
lant, ne quis admittatur, qui saeculi contagione pollutus, tamquam ovis 
morbida electum Christi gregem inficiat, vel verae vocationis expers, et 
suscepti Instituti poeniteat, et gravem sodalibus molestiam afferat cum 
disciplinae perturbatione, et regularis observantiae discrimine. Hinc porro 
evenit, ut qui ex adverso sunt, contra regulares familias, licet de christiana 
et civili republica optime meritas, pleno ore blaterent, et culpam quae 
paucorum est, in universum coetum conferant. Ex quo non levi religionis 
damno debita christiani populi erga religiosas familias opinio et reverentia 
vel maxime imminuta. Siquidem regulares viri propriae vocationis assidue 
memores esse debent, et omnium virtutum splendore fulgere, atque ex 
proprii Instituti regula nullis curis nullisque laboribus parcere, ut maiorem 
Dei gloriam ac sempiternam hominum salutem procurare queant. Quod si 
semper, hisce praesertim temporibus, ab ipsis maiore studio et contentione 

est praestandum, cum populi, licet omnigenis insidiantium hominum 
erroribus fraudibusque misere decepti, tamen et veritatis luce, ac sanctis- 
simae nostrae religionis auxilio se maxime indigere sentiant. Quocirca regu- 
lares viri, qui auxiliares Ecclesiae milites merito semper dicti et habiti 
sunt, nihil nunc intentatum relinquere debent, ut qua opere, qua voce, 
qua exemplo errorum tenebras dissipent, hominumque mentes divinae 
nostrae religionis lumine illustrent, errantes in omni bonitate patientia ac 
doctrina ad veritatis et salutis semitas perducant, vitiorum germina radi- 
citus evellant, ac pietatem, religionem omnemque virtutem ubique foveant, 
excitent ac propagent. Ut autem haec prospere feliciterque agere et con- 
sequi valeant, charitatem in primis praeseferant oportet, quae virtutum 
omnium parens et altrix, quaeque patiens atque benigna omnia suffert, 
omnia sustinet, et idcirco necesse est Religiosos ipsos viros arctissimo chari- 
tatis vinculo inter se esse coniunctos, quo concordissimis animis, conso- 
ciatisque studiis praeliantes bella Domini, et quaerentes unice quae Christi 
sunt, possint Dei eiusque sanctae Ecclesiae regnum magis in dies extendere. 

Cum igitur Ecclesia prudenti quadam oeconomia ingruentibus malis 
iuxta rerum ac temporum adiuncta provide sapienterque occurrere soleat, 
SS. D. N. Pius Pp. IX, Religiosos Ordines praecipua benevolentia prose- 
quens, et ab iis huiusmodi mala avertere cupiens, rem deferendam voluit 
ad S. Congregationem super Statu Regularium, ut PP. Cardinales, rebus 
accurate discussis, proponerent, quidquid in Domino expedire existimassent. 
Itaque auditis eorumdem Cardinalium sententiis, universaque rei ratione 
sedulo perpensa, haec quae sequuntur, quoad religiosas virorum familias, 
in quibus solemnia vota emittuntur, ex Apostolicae auctoritatis plenitudine 
statuit atque decernit, atque ab omnibus, ad quos spectant, ex obedientiae 
praecepto observari et executioni demandari districte iubet, et contraris 
quibuscumque, etiam speciali et individua mentione et derogatione dignis, 
derogat, ac plene derogatum esse declarat. 

Peracta probatione et novitiatu ad praescriptum S. Concilii Tridentini, 
Constitutionum Apostolicarum, et statutorum Ordinis a S. Sede approba- 
torum, novitii vota simplicia emittant postquam expleverint aetatem anno- 
rum sexdecim ab eodem Tridentino Concilio statutam, * vel aliam maiorem, 
quae forsan a statutis proprii Ordinis a S. Sede approbatis requiratur; et 
quoad laicos et conversos postquam ad eam pervenerint aetatem, quae in 
Constitutione Clementis VIII incipiente 7n suprema ? praefinita est. 

Professi post triennium a die, quo vota simplicia emiserint, compu- 
tandum, si digni reperiantur, ad professionem votorum solemnium admit- 
tantur, nisi fortasse pro aliquibus locis, uti nonnullis Institutis indultum 
est, professio votorum simplicium ad longius tempus iam concessa fuerit. 
Poterit vero Superior Generalis, ac etiam Superior Provincialis ex iustis 
et rationabilibus causis professionem votorum solemnium differre, non 
tamen ultra aetatem annorum vigintiquinque expletorum. Si vero in Ordine 


1 Sess. XXV, de regularibus, c. IS 
* Bull. Rom., tom. 5, II, p. 409-415. — Cf. N. 189. 

seu Instituto Provinciales non habeantur, eadem differendi professionem 
votorum solemnium facultas attribuitur etiam Superiori domus novitiatus, 
de consensu tamen Magistri novitiorum, et duorum religiosorum, qui in 
Instituto aliquo gradu insigniti sint. 

Decreta S. Congregationis super Statu Regularium incipientia Romani 
Pontifices * et Regulari disciplinae? anno 1848 promulgata omnino serventur 
in receptione ad habitum, novitiatum et professionem votorum simplicium. 

Quae de votis simplicibus emittendis superius sancita sunt, servanda 
erunt relative ad eos, qui post datam praesentium ad habitum admittentur. ? 


[Bizzarri, Collectanea S. C. Ep. et Reg., p. 853-855]. 


4382. 


S. C. super Statu Regularium, declar. 29 maii 1857. 


Eutrope Abbate dei Trappisti di Gethsemani nella diocesi di Louis- 
ville in America, considerando che l'America é una terra di emigrati e di 
viandanti, ossequiosamente implora che la S. V. si degni dichiarare: 

1. Se sia sufficiente di esigere dai Postulanti ecclesiastici le lettere testi- 
moniali del Vescovo che gli ha conferito l'ordine, ovvero sia necessaria 
anche la testimoniale del Vescovo nelle cui Diocesi sono stati ultimamente 
impiegati ? 

2. Siccome la maggior parte dei Postulanti laici sono Irlandesi o Tedeschi, 
per ottenere l'attestato del Battesimo fa d'uopo di scrivere in Europa, e le ri- 
sposte tardano molti mesi, e qualche volta non si ricevono affatto, cosi 
quando evvi una certezza morale che sieno battezzati, se possono ammet- 
tersi almeno provvisoriamente alla vestizione dopo due mesi circa di prova? 

3. Se il Postulante é già religioso di altra Congregazione od Istituto 
regolare, basterà di domandare gli attestati dal Superiore da cui dipende? 

Tanto implora che, etc. i 

Sacra Congregatio super Statu Regularium vigore specialium faculta- 
tum a SSmo D. N. Pio Pp. IX concessarum propositis dubiis respondendum 
censuit, prout respondet: ! 

Ad 1. Si agatur de postulantibus in Sacris Ordinibus constitutis, suffi- 
cere testimoniales Episcopi, qui Ordines Sacros legitime eis contulit, una 


IC GEUNS 3251 
2? Cf. N. 4376. ; V ; 
3 In Litt. Ap. Pii Pp. IX, 7 febr. 1862 statuitur, quod sequitur: « Quoad religiosas viro- 


rum familias cuiuscumque Ordinis, Congregationis et Instituti in quibus solemnia vota emit- 
tantur statuimus, ac decernimus nullam omnino, irritam, et nullius roboris fore profes- 
sionem votorum solemnium tam scienter, quam ignoranter, quovis modo, praetextu, et 
colore factam a novitiis quibuscumque etiam laicis, et conversis, qui licet probationem, 
et novitiatum prout de iure expleverint, non emittant prius professionem votorum sim- 
plicium, et in ea per triennium integrum non permanserint, quamvis vel a Superioribus 
vel a novitiis, vel ab utrisque intentio habeatur respective recipiendi ad vota solemnia, 
et ea emittendi, ac omnes ritus adhibeantur ad professionem votorum solemnium prae- 


scripti ». — Cf. N. 532. 

cum testimonialibus Ordinariorum Dioecesum, in quibus deinde ultra 
annum in unaquaque Dioecesi commorati fuerint. 

Ad 2. Documentum recepti Baptismatis exhibendum esse ante admis- 
sionem ad habitum. 

Ad 3. Quoad Novitios alterius Ordinis, et Professos saecularizatos 
testimoniales litteras petendas esse ab Ordinario: quoad Professos, qui in 
Congregatione vel Ordine actu permanent, dummodo ab Apostolica Sede 
facultatem ad alium ordinem transeundi obtinuerint, testimoniales litteras 
petendas esse a Superioribus, nempe vel a Superioribus, vel a Provincia- 
libus Ordinis a quo: vel quatenus agatur de Congregatione, et Ordine, in 
quo Provinciales non habeantur, loco Provincialium a Superioribus loca- 
libus: et si Professus in diversis domibus, vel conventibus commoratus 
fuerit, sufficere testimoniales Superioris generalis, vel Provincialis vel Supe- 
rioris domus (quatenus Provincialis non habeatur), in qua postremo tem- 
pore moratur. Caeterum huiusmodi Superiores, antequam testimoniales 
concedant, diligenter inquirere debeant de qualitatibus Religiosi. 

[Bizzarri, Collectanea S. C. Ep. et Reg., p. 850, 851]. 


4383. 


S. C. super Statu Regularium, declar. 12 iun. 1858. 


SSmus D. N. Pius Pp. IX attentis precibus Magistri Generalis Ordinis 
Praedicatorum S. Dominici, haec, quae sequuntur, circa naturam et quali- 
tatem votorum simplicium, in encyclicis litteris huius S. Congregationis 
super Statu Regularium die 19 martii 1857 praescriptiorum, ! et circa obliga- 
tiones ac privilegia illorum, qui ea emittent, pro eodem Ordine Praedica- 
torum decernenda statuit, prout praesentis Decreti tenore Apostolica aucto- 
ritate decernit atque constituit: 

I. Vota simplicia, de quibus agitur, perpetua erunt ex parte voventis, 
utpote quae tendunt ad emittenda deinde vota solemnia, in quibus perfec- 
tionem et complementum accipient. 

II. Eorumdem votorum simplicium dispensatio reservata est Romano 
Pontifici, cui professi gravibus urgentibus causis preces porrigere poterunt. 

III. Verum eadem simplicia vota solvi etiam possunt ex parte Ordinis 
in actu dimissionis Professorum, ita ut data dimissione professi ab omni 
dictorum votorum vinculo et obligatione eo ipso liberi fiant. 

IV. Facultas autem dimittendi professos votorum simplicium, de qui- 
bus agitur, spectat ad Magistrum Generalem Ordinis cum suo generali 
Consilio. Idem Magister Generalis cum suo generali Consilio poterit in 
casibus extraordinariis, et praesertim pro regionibus et locis longinquis ad 
dimissionem decernendam subdelegare probos et prudentes religiosos, qui 
saltem tres esse debent. 

MI Licet ad decernendam dimissionem neque processus neque iudicii 
forma requiratur, sed ad eam procedi possit sola facti veritate inspecta, 

LOC NIPASSI- 

tamen Superiores procedere debent summa charitate, prudentia, et ex 
iustis et rationabilibus causis, quacumque humana affectione remota, 
secus eorum conscientia graviter onerata remaneat. Nemo autem ex causa 
infirmitatis post professionem votorum simplicium superventae dimitti 
poterit. 

VI. Professi dictorum votorum simplicium participes erunt omnium 
gratiarum et privilegiorum, quibus professi votorum solemnium in memo- 
rato Ordine legitime utuntur, fruuntur, et gaudent. 

VII. Superiores Regulares, ad quos spectat, concedere poterunt huius- 
modi professis litteras dimissorias dumtaxat ad primam 'Tonsuram, et 
ad Ordines minores, servatis tamen de iure servandis, et praesertim quae 
circa Ordinationes Regularium ab Apostolica Sede praescripta sunt. 

VIII. Anni professionis, qui in dicto Ordine requiruntur, ut quis voce 
activa et passiva gaudeat, et ad officia admitti possit, a die emissionis voto- 
rum simplicium computentur; et professi votorum simplicium suffragium 
habeant in actis Capitularibus sui Conventus, quatenus et prout habent 
solemniter professi. 

IX. Professi votorum simplicium dominium radicale, uti aiunt, suo- 
rum bonorum retinere poterunt, sed eis omnino interdicta est eorum admi- 
nistratio, et reddituum erogatio atque usus. Debent propterea ante profes- 
sionem votorum simplicium cedere pro tempore, quo in eadem votorum 
simplicium professione permanserint, administrationem, usumfructum, 
et usum, quibus eis placuerit, ac etiam suo Ordini, si ita pro eorum libitu 
existimaverint. 

X. Professi votorum simplicium remanere debent in domibus Profes- 
sorii et studiorum, et vitam communem perfectam observare. 

XI. Ad valide emittenda vota solemnia post vota simplicia requiritur 
professio expressa, et ideo professio tacita omnino abrogata est. 

Haec Sanctitas Sua statuit atque constituit contrariis quibuscumque 
etiam speciali mentione dignis non obstantibus, quibus Apostolica aucto- 
ritate derogat, ac derogatum esse declarat. 

[Bizzarri, Collectanea S. C. Ep. et Reg., p. 855-857]. 


4384. 
S. C. super Statu Regularium, declar. 6 aug. 1858. 


i. An Professi votorum simplicium, quae professioni votorum solem- 
nium iuxta litteras encyclicas diei 19 martii 1857 * praemitti debent, te- 
neantur ad officium divinum? 

2. An teneantur ad observantiam Regulae Ordinis, prout solemniter 


Professi? ; 
SSmus in Audientia habita ab infrascripto Secretario S. Congrega- 


tionis super Statu Regularium, die 6 augusti 1858 respondendum man- 
davit, nempe: 
DICEN. 4391- 

Ad r. Non teneri ad privatam recitationem divini Officii: debere tamen 
Choro interesse, ut solemniter Professi. 

Ad 2. Affirmative, firma declaratione iam data quoad votum paupertatis. * 
— A. Bizzarri, Archiep. Philippen., Secretartus. 

[Bizzarri, Collectanea S. C. Ep. et Reg., p. 857]. 


4385. 
S. C. super Statu Regularium, 20 ian. 1860. 


Archiepiscopus Mexicanus humillime exponit, quod S. V. decreto 
S. Congregationis super Statu Regularium die 19 martii 1857 ? praecepit, 
ut Novitii, iam sexdecim annorum, etiam expleto Novitiatus anno ad 
normam "Tridentini, non alia vota nisi simplicia valeant emittere, dilata 
emissione solemnium post triennium, si digni tunc reperti fuerint, qui ad 
professionem admittantur, dummodo ultra 25 annum eorumdem aetatis 
non protendatur. 

Ex expositis sequentia dubia suborta sunt, quorum solutionem a S. V. 
obsequiosissime postulat: 

r1. Possunt ne Novitii post emissa vota simplicia, ante emissionem solem- 
nium ad Sacros Ordines promoveri titulo paupertatis, non obstante consti- 
tutione Romanus S. Pu V, die 14 octobris anni 1568? in lucem edita? 

2. Possunt Provinciales dispensare cum Novitiüis defectu natalium 
laborantibus ante emissionem votorum solemnium, ad hoc ut his ordines 
conferantur? 

3. Qui forte habitum religionis induerint, maiores iam 25 annorum, 
aut huic proximi aetati, possunt, expleto iam novitiatus anno, ad vota 
solemnia, et professionem admitti, an etiam cum similibus expectandum 
est ulterioris probationis triennium? 

4. 8i Novitii post emissa vota simplicia aut dimittantur e religione, 
aut haec ab ipsis mobilitate animi relinquatur; quid cum eis agere debet 
Ordinarius, si aut ad Sacros Ordines, aut ad matrimonium forsitan adspirent? 

Ex Audientia SSmi habita a D. Secretario S. Congregationis super 
Statu Regularium sub die 20 ianuarii 1860, SSmus ad proposita dubia 
rescribendum mandavit, ut sequitur: 

Ad ri. Negative quoad Ordines Sacros. 

Ad 2. Affirmative pro prima tonsura et ordines minores, quatenus 
Provinciales ex Apostolico indulto legitime gaudeant facultate dispensandi 
super dicta irregularitate, eaque revocata non fuerit. 

Ad 3. Negative ad 1. partem, affirmative ad 2. 

Ad 4. Si professi votorum simplicium sive per dimissionem ab Ordine, 
sive per Apostolicam dispensationem ab emissis votis soluti fuerint, se 
gerat cum illis prout cum ceteris suis Dioecesanis se se gerere. debet. 

[Bizzarri, Collectanea S. C. Ep. et Reg. p. 858, 859]. 

1 Cf. N. 4383. 


* Cf. N. 4381; 
ZICUN: 129. 

4386. 


S. C. super Statu Regularium, 25 ian. 1861. 


Cum iure communi receptum sit, ut coniugibus ante consummationem 
matrimonii, tempus petendi ad deliberandum an vellent monasticam vitam 
amplecti, bimestre concedatur, alterque coniux in saeculo manens expec- 
tare teneatur, donec monasticam vitam amplexus professionem emittat, 
quin antea alias nuptias inire valeat, a S. Congregatione postulo declarari, 
num coniux manens in saeculo ne dum bimestre et annum. probationis 
ante simplicium votorum professionem expectare teneatur, sed et subse- 
quens triennium, quo demum expleto iuxta recentem disciplinam locus 
est professioni solemni. 

Ex Audientia SSmi, die 25 ianuarii 1861. 

SSmus in Audientia habita die 24 ianuari 1861 ab infrascripto Secre- 
tario S. Congregationis super Statu Regularium, ad quam dictum postu- 
latum remittendum iusserat, eidem dubio respondendum mandavit, nempe 
nonnisi per solemnem votorum professionem matrimonium ratum et non 
consummatum dissolvi; non vero per professionem votorum simplicium; 
ideoque in casu quo vir iuxta legem diei 19 martii 1857 per S. Congrega- 
tionem super Statu Regularium latam, ! vota simplicia emittere debeat 
ante solemnem professionem, sive ipse, sive eius coniux recurrere poterit 
ad Apostolicam Sedem pro obtinenda facultate ut statim emitti possint 
vota solemnia. — A. Bizzarri, Archiep. Philippen., Secretaiius. 

[Bizzarri, Collectanea S. C. Ep. et Reg., p. 859]. 


4387. 
S. C. super Statu Regularium, 7 febr. 1862. 


Fr. Alexander Vinc. Iandel Magister Generalis Ordinis PP. Praedica- 
torum exponit, occasione nuperrimi Decreti a S. Congregatione super 
Statu Regularium die 12 iunii 1858 Apostolica auctoritate editi, ? nova quae- 
dam in quibusdam sui Ordinis Conventibus exorta fuisse dubia, quorum 
solutionem ab eadem S. Congregatione enixe et humillime exposcit. 

1. Cum ex praefati Decreti (num. 8) professi votorum simplicium suffra- 
gium habeant in actis Capitularibus sui Conventus, quatenus et prout habent 
solemniter professi: quaeritur an inter huiusmodi actus Capitulares recen- 
seantur etiam actus receptionis ad votorum solemnium professionem; nam 
praeterquamquod votorum simplicium professi non sint de corpore pro- 
fessorum. solemniter, contingere potest quod professi simplices numero 
excedant professos solemnes, et inter eos periculum collusionis enascatur, 

cum alii post alios, vel simul, vel post breve tempus ad solemnem pro- 
fessionem admittendi sint? 

2. Utrum reiectio alicuius professi simplicis a maiori parte Patrum in 
Consilio vel totius Conventus in Capitulo per suffragia secreta prolata, 
ab Ordinis Generali Magistro, nulla alia intercedente inquisitione aut 
informatione, haberi possit tamquam legitima et iusta causa aut prudens 
iudicium, ad hoc ut eiusdem professi votorum simplicium dimissio ab 
Ordine, et eorumdem votorum solutio ab ipso cum suo generali Consilio 
decerni et declarari possit? 

3. Et quatenus negative, quaeritur tertio, quid agendum, si Patres 
Conventus ad excludendum Novitium a professione solemni perseverent, 
nec ulterius eadem differri possit eo quod vigintiquinque aetatis suae 
annos Novitius expleverit? 

SSmus D. N. Pius Pp. IX in Audientia habita die 7 febr. 1862 ab infra- 
scripto Secretario S. Congregationis super Statu Regularium ad supra- 
scripta proposita dubia rescribendum mandavit, nempe: ad r. Negative. 
Ad 2. Negative. Ad 3. Pro admissione ad vota solemnia post expletum 
triennium votorum simplicium, audiri quidem debet Capitulum Conven- 
tuale ad instructionem animi Superiorum; minime vero a Superiore Gene- 
rali vel ab eius Subdelegato standum erit resolutioni eiusdem Capituli. 
Quod si aliunde habeantur legitimae causae ad dimittendos professos 
votorum simplicium, hoc in casu servanda erunt, quae in articulis IV et V 
declarationum praescripta sunt. 

Insuper Sanctitas Sua ea, quae in hoc responso continentur, etiam ad 
alios Ordines et Instituta extendit, et extensa declaravit. — A. Bizzarri, 
Archiep. Philippen., Secretarius. 

[Bizzarri, Collectanea S. C. Ep. et Reg., p. 861, 862]. 


4388. 
S. C. super Statu Regularium, 1 aug. 1862. 


Lata lege de praemittendis votis simplicibus professioni votorum solem- 
nium per Encyclicam Epistolam huius Sac. Congregationis super Statu 
Regularium die 19 martii 1857 ! nonnullae deinde editae fuerunt declarationes 
quoad ipse vota simplicia, et relate ad votum simplex paupertatis consti- 
tutum fuit: « Professi votorum simplicium Dominium radicale, uti aiunt, 
suorum bonorum retinere poterunt, sed eis omnino interdicta est eorum 
administratio, et reddituum erogatio, atque usus. Debent propterea ante 
professionem votorum simplicium cedere pro tempore, quo in eadem voto- 
rum simplicium professione permanserint, administrationem, et usumfruc- 


tum, et usum, quibus eis placuerit, ac etiam suo ordini, si ita pro eorum 
libitu existimaverint ». ? 

Nuper vero dubium exortum est; quandonam Professi votorum simpli- 
- cium emittere possint renunciationem, de qua Sacrosanctum Concilium 
Tridentinum, Sess. 25, de regularibus, cap. 16, agit, quaque 1psi suarum 
rerum dominium a se abdicent. Dubio ad SSihum D. N. Pium PP. IX relato 
ab infrascripto Secretario Sacrae Congregationis super Statu Regularium 
in audientia habita 1 augusti 1862, Sanctitas Sua apostolica auctoritate sta- 
tuit, atque constituit, renunciationem, quam in citato capite 16, Sess. 25, 
de regularibus, Concilium 'T'ridentinum respicit, pro professis votorum sim- 
plicium locum habere infra duos menses proximos ante professionem 
votorum solemnium. Contrariis quibuscumque non obstantibus. - A. Biz- 
zarri, Archiep. Philippen., Secretarius. 
[Bizzarri, Collectanea S. C. Ep. et Reg., p. 865]. 


4389. 
S. C. super Statu Regularium, 17 aug. 1866. 


In Congregatione habita die 16 augusti 1866 proposito dubio: Se sia 
espediente di modificare le Costituzioni di Clemente VIII, ed Urbano V. III 
su. i casi riservati ai Superiori Regolari in modo che venga rimosso il pericolo 
d'inconvenienti, i quali possono accadere nelle piccole Comunita? Exni Patres 
rescripserunt: Serventur decreta Clementis VIII, et Urbani VIII, ! ita 
tamen ut in praefatis parvis Communitatibus Superiores omnino debeant 
deputare habitualiter saltem unum  Confessarium ex Religiosis proprii 
Ordinis, qui facultatem habeat absolvendi a casibus et censuris in Ordine 
reservatis, facto verbo cum SSmo. 

Et facta de praemissis relatione SSio D. N. Pio Pp. IX in audientia 
habita die 17 augusti 1866 a Secretario, Sanctitas Sua resolutionem S. Con- 


gregationis approbavit et confirmavit. 
[Bizzarri, Collectanea S. C. Ep. et Reg., p. 865, 866]. 


4390. 
S. C. super Statu Regularium, 16 ian. 1891. 


Fr. Diomedes a Pescoconstantio, Procurator Generalis Minorum Refor- 
matorum, ad pedes S. V. provolutus, ut e medio omne dubium in re gravi 
momenti tollatur, sequentia, pro opportuna declaratione, humillime sub- 
mittit. 

In Decreto a S. Congregatione super statu Regularium, diei 12 iunii 1858, 
Apostolica auctoritate edito,? circa iura, quae professis votorum sim- 
plicium competunt, ad n. VI decernitur, quod professi dictorum votorum 
simplicium participes erunt omnium gratiarum et privilegiorum, quibus professi 

votorum solemnium in memorato ordine legitime utuntur, fruuntur et gaudent. | 
Immo in n. VIII additur: Anni professionis, qui in dicto Ordine requiruntur, 
ut quis voce activa et passiva gaudeat, et ad officia admitti fórstl a die emis- : 
sionis votorum simplicium computentur. 
Hinc quaeritur: ; E EDE TE. 
Utrum professi votorum simplicium, qui ex allato Decreto, quoad iu iura 
tam gratiarum et privilegiorum, quam vocis activae et passivae professis 
votorum solemnium aequiparantur, ut professi votorum solemnium in - 
Praelatos seu in Superiores in eodem Ordine licite et valide eligi possint 
et valeant? 
! Sacra Congregatio Eminentissimorum ac Reverendissimorum S. R. E. 
.. Cardinalium super Statu Regularium, omnibus mature pap super 
praemissis censuit rescribendum: | 
Negative. 
[Acta S. Sedis, vol. XXIV, p. 566, 567]. 


DE CGSCODE REBLICIOSUS, 


4391. 


S. C. de Religiosis, decr. 21 nov. 1908. 


De eleemosynis colligendis gravis quaestio, quae iam anteactis saeculis 
non semel agitata fuit, hodie praesertim, ob peculiaria rerum ac temporum 
adiuncta, in praxi maiores ac frequentiores praesefert difficultates. Quibus 
ut occurreret, S. Congregatio Episcoporum et Regularium, omnibus mature 
perpensis, die 27 martii 1896 promulgavit decretum Szngulari quidem, * quo 
colligendarum eleemosynarum ministerium opportunis pro hodierna hu- 
manae societatis conditione communiebatur cautelis. Attamen mulierum 
dumtaxat respiciebat Sodalitates. Quo autem et virorum Institutis reli- 
giosis melius provideretur, eidem Sacrae Congregationi, in plenario con- 
sessu die 8 maii anni 1908 habito, visum est pro his quoque nonnullas 
apponere quaestuationum normas; quas, ex Secretaria supradictae Con- 
gregationis Episcoporum et Regularium acceptas, Sacra Congregatio Ne- 
gotiis Religiosorum sodalium praeposita, de mandato SSmi Dfi Nostri 
Pii divina Providentia Pp. X, publici iuris facit. 


I. - QUOAD ORDINES MENDICANTES. 


i. Regulares, qui Mendicantes vocantur et sunt, ex institutione Sedis 
Apostolicae cum sola licentia Superiorum suorum eleemosynas quaerere 
valeant in dioecesi, ubi erectus est conventus. Ordinariorum licentia neces- 
sario censenda est data in ipso actu quo conventus fundationi consensum 
praebuerunt. 

2. Si vero iidem Regulares extra dioecesim, ubi conventus habent, 
stipem quaeritare velint, Ordinarii illius dioeceseos licentia, per suos Supe- 
riores in scriptis obtenta, indigent. | 

3. Ordinarii praecipue limitrophes, hanc licentiam absque gravioribus 
urgentioribusque causis ne denegent, si aliquis conventus ex quaestua- 
tione in sola dioecesi, ubi erectus est, vivere nullimode possit, ut in parvis 
dioecesibus contingere solet. | 

4. Quae licentia intelligitur habitualis, usque nempe ad expressam revo- 
cationem; quae quidem revocatio, ut par est, nonnisi legitimis de causis, 
iisque tantum perdurantibus, facienda est. 

s. Ut Mendicantes praefato iure gaudeant, per seipsos, non autem per 
personas Ordini extraneas, eleemosynas colligere debent. 


1 Cf, N. 2029. 

6. Regulares quaestuantes semper secum habere debent litteras authen- 
ticas, quibus constet de debita facultate deque officio quaestuationis sibi 
commisso. Quas litteras parochis ultro exhibere tenentur; necnon Ordi- 
nariis, quoties ab ipsis requirantur. 

7. Non licet Superioribus regularibus ad hoc opus mittere nisi Religiosos 
aetate et animo maturos; numquam eos qui studiis adhuc incumbunt. 

8. Religiosi eleemosynas collecturi ne pergant soli sed bini, praesertim 
extra urbem seu locum ubi habent conventum, seclusa gravis necessitatis 
causa; quo in casu quaestuarius publice notus sit oportet atque aetate, vir- 
tute ac fidelium existimatione omnino .commendatus. 

9. Porro extra locum conventuum quaestuantes, apud parochos vel 
apud alios clericos saeculares vel regulares, aut, iis deficientibus, apud 
aliquem pium benefactorem, christiana honestate et virtute conspicuum, 
divertant. 

10. Extra propriam domum ne maneant ultra mensem, si in propria 
dioecesi; non ultra duos, si in alia eleemosynas quaerant; neque iidem 
denuo mittantur, nisi postquam per unum, vel respective per duos menses, 
vitam communem iuxta regulam et constitutiones in conventu exegerint, 
prout uno vel duobus mensibus extra claustra degere debuerunt. - 

11. Qui in ipso loco, ubi situs est conventus, stipem corrogant, noctu 
extra propriam domum nequaquam manebunt. 

12. Religiosi quaestuantes semper illa, qua decet, humilitate, modestia, 
munditie eniteant; saecularium, praesertim mulierum cuiuscumque sint 
conditionis, familiaritatem caveant; loca suae professioni minime congrua 
omnino devitent; pietatem sincere foveant atque spiritualia exercitia in 
religione ipsorum solita pro viribus fideliter adimpleant. 

13. Superiores regulares, graviter onerata eorum conscientia, ne omit- 
tant quaestuariis suis normas agendi, quas prudentia suadet, opportunas 
praescribere. 

14. S1 vero, quod absit, Regulares quaestuantes notorie deliquerint, 
fidelibus scandalum praebuerint, vel etiam contra legitimam prohibitio- 
nem eleemosynas colligere ausi fuerint, Ordinarius loci iubeat eos in pro- 
priam domum redire atque etiam tamquam Sedis Apostolicae Delegatus 
Superiores moneat, ut illos corrigant et pro gravitate scandali puniant; 
quod si secus fecerint, quam primum ad Sanctam Sedem recurrat. 


II. - QuoAD ORDINES VEL INSTITUTA RELIGIOSA 
NON MENDICANTIUM. 


i. Religiosi sive Ordinum sive congregationum uris pontificii, qui 
privilegium quaeritandi eleemosynas neque vi propriarum constitutionum 
a S. Sede approbatarum, neque vi Apostolicae concessionis gaudent, 
veniam Apostolicae Sedis impetrare debent, ut quaestuationes instituere 
valeant; praeterea licentiam per suos Superiores ab Ordinario loci obtinere 
tenentur, nisi forte S. Sedes in hoc expresse et specialiter iuri Episcopi 

derogaverit, quod numquam praesumi potest, sed indubitatis documentis 
probari debet. 

2. Religiosi vero qui sunt zuris dioecesani, opus colligendi eleemosynas 
nequaquam aggredi poterunt, nisi licentiam obtinuerint tum ab Ordinario 
loci in quo resident, tum etiam, si extra dioecesim propriae residentiae 
abituri sint, ab Ordinario loci in quo stipem quaerere desiderant. 

3. Ordinarii autem locorum, si opportunum visum fuerit, pro una- 
quaque domo cuiusque religiosi suae dioeceseos Instituti, sive iuris ponti- 
ficii sive iuris dioecesani, emendicato viventis, limites quaestuationis consti- 
tuere possunt et respective servandos curare, praesertim ubi sunt conventus 
Regularium nomine et re mendicantium; nec huiusmodi Religiosis non 
mendicantibus quaeritandi licentiam concedant, nisi sibi constet de vera 
domus vel pii operis necessitate, cui alio modo occurri nequeat; et si neces- 
sitatibus provideri potest per quaestuationem in loco vel districtu, in quo 
Religiosi resident, aut intra dioecesim, instituendam, ampliorem licentiam 
nequaquam concedant. 

4. Ordinarius porro illius dioeceseos, ad quam isti Religiosi aliarum 
dioeceseon eleemosynas quaesituri accedant, collectas eis minime permittat, 
nisi prius per se vel per suos ad hoc delegatos, praeter litteras obedientiales 
proprii Superioris, facultatem, vel Apostolicae Sedis si sunt iuris pontificii, 
vel proprii Ordinarii si sunt iuris dioecesani, recognoverit et huius decreti 
praescriptis conformem invenerit. 

5. Insuper Ordinarius sedulo advertat, utrum qui pro missionibus 
exteris subsidia quaerunt, praeter litteras commendatitias Vicarii vel Prae- 
fecti Apostolici respectivae missionis et litteras obedientiales Moderatoris 
generalis proprii Insituti, habeant quoque facultatem a S. Congregatione 
de Propaganda Fide in forma authentica recenter datam. 

6. Licentiam colligendi eleemosynas Ordinarii concedant gratis et in 
scriptis, notatis semper (sive ad calcem litterarum obedientialium sive in 
documento separato) tum nominibus Religiosorum, qui ad colligendas 
eleemosynas designati sunt, tum nomine Ordinis vel Instituti ad quod 
pertinent, tum loco et tempore pro quibus licentia valitura sit. 

7. Licentias loco et tempore generales Religiosis huiusmodi nequaquam 
concedent Ordinarii, sed potius invigilabunt, ne sive quaestuantes, sive 
praetextu quaestuationis, extra propriam domum maneant ultra mensem, 
si in propria dioecesi: aut ultra duos menses, si in aliena eleemosynas quae- 
rant; neve iidem denuo mittantur, nisi postquam per unum, respective duos 
menses, in suo conventu degerint, prout uno vel duobus mensibus foris 
manserant. 

$. Ut Religiosi Ordinariorum facultate colligendi eleemosynas uti 
valeant, id per se, non per alios, facere debent. 

9. Ad haec et ipsi fideliter observent, quae supra pro Religiosis Ordi- 
num mendicantium sancita sunt, parte I, art. 671745919; 11; 12; 24: 

i0. In casu tandem, quo hi Religiosi quaestuantes contra legitimam 
prohibitionem eleemosynas collegerint, vel, quod Deus avertat, male se 
gesserint scandalove fidelibus fuerint, Ordinarius loci, etiam tamquam 

Sedis Apostolicae Delegatus, eos pro gravitate delicti et scandali oppor- 
tunis remediis coérceat et in propriam domum a suis Superioribus punien- 
dos remittat. 


[Acta Ap. Sedis, vol. I, p. 153-156]. 


4392. 


S. C. de Religiosis, Ordinis Fratrum Minorum, 19 ian. 1909. 


Fr. Bonaventura Marrani, Procurator generalis Ordinis Fratrum Mino- 
rum, se ad Sanctitatis Tuae pedes provolvit et, ut plurium tum ministro- 
rum provincialium quum monialium sui Ordinis dubiis occurrat, sequentia 
exponit: 

Sacra Tridentina Synodus, Sess. XXV, cap. 17, de regul., haec quoad 
vestitionem monialium earumque professionem constituit: « Libertati pro- 
fessionis virginum Deo dicandarum prospiciens, sancta synodus statuit 
atque decernit ut puella, quae habitum regularem suscipere voluerit..., 
non ante eum suscipiat, nec postea ipsa vel alia professionem emittat, 
quam exploraverit Episcopus, vel, eo absente vel impedito, eius Vica- 
rius, aut aliquis... ab eis deputatus, virginis voluntatem diligenter, an coacta, 
an seducta sit, an sclat quid agat». Quum vero Summus Pontifex Leo 
fel. rec. XIII, per decretum S. Congregationis Episcoporum et Regula- 
rium die 3 maii 1902 latum, ! edixerit, ut, non secus quam in religionibus 
virorum etiam in sanctimonialium monasteriis, in quibus solemnia nuncu- 
pantur vota, praemittantur solemnibus votis simplicia triennium saltem 
duratura; hinc sequens dubium exortum est, cuius congruam in editis iam 
ipsius decreti solutionem minime reperit: Num ante professionem. votorum 
solemnium | sanctimonialis voluntas, quae ante vestitionem  professionemque 
votorum simplicium, iuxta S. Concilii Tridentini praescripta, fuerit legitime 
explorata, denuo sit exploranda? 

Super quibus humillimus orator opportunam declarationem reverenter 
postulat. — Et Deus, -etc. 

Ex audientia SSmi habita ab infrascripto Cardinali S. Congregationi 
de Religiosis Praefecto, die r9 ianuarii 1909: Sanctitas Sua, re mature 
perpensa, supra relato dubio responderi mandavit prout sequitur: Aftenta 
ratione solemnitatis votorum, iteranda est exploratio voluntatis singularum 
monialium ante votorum solemnium nuncupationem. — Fr. I. C. Card. Vives, 
Praefectus. — D. L. Janssens, O. S. B., Secretarius. 

[Acta Ap. Sedis, vol. I, p. 232, 233]. 


1 Cf. N. 2039. 

4393. 
S. C. de Religiosis, decr. 15 iun. 1909. 


Quum minoris esse soleat aedificationis, salvis extraordinariis nonnullis 
casibus, quod in officiis dioecesanis eminere conspiciantur, qui, vel in 
aliquo Ordine regulari vota solemnia professi, indultum saecularizationis 
sive perpetuae sive ad tempus obtinuerint, vel in Instituto aliquo religioso, 
emissis votis perpetuis, ab istis dispensati fuerint; ne alii inde Religiosi 
induci possint, ut varios egrediendi claustra praetextus exquirant, quod 
nimis frequens accidere experientia docet, Sanctissimus Dominus Noster 
Pius Papa decimus decernere dignatus est, ut omnibus deinceps rescriptis, 
quibus saecularizatio perpetua vel ad tempus, aut votorum perpetuorum 
relaxatio, prout supra, sacerdotibus et clericis in sacris ordinibus consti- 
tutis conceditur, adnexae intendantur, licet non expressae, sequentes clau- 
sulae, quarum dispensatio Sanctae Sedi reservatur: 

Vetitis, absque novo et speciali Sanctae Sedis indulto: 

1. Quolibet officio, et, quoad eos qui ad beneficia habilitati sunt, quo- 
libet beneficio in basilicis maioribus vel minoribus, et in ecclesiis cathe- 
dralibus; 

2. Quolibet magisterio et officio in seminariis clericalibus maioribus 
et minoribus aliisque Institutis, in quibus clerici educantur, nec non in 
Universitatibus et Institutis, quae privilegio apostolico gaudent conferendi 
gradus academicos in re philosophica, theologica et canonica; 

3. Quocumque officio vel munere in Curiis episcopalibus; 

4. Officio Visitatoris et Moderatoris domorum Religiosorum utriusque 
sexus, etiamsi agatur de congregationibus mere dioecesanis; 

5. Habituali domicilio in locis, ubi exstat conventus, vel domus reli- 
giosa Provinciae, vel Missionis, cui sacerdos vel clericus saecularizatus, 
vel a votis perpetuis solutus, ut supra, adscriptus erat. 

Contrariis quibuscumque non obstantibus. 

[Acta Ap. Sedis, vol. I, p. 523]. 


4394. 
S. C. de Religiosis, instr. 30 iul. 1909. 


Inter ea, quae religiosis Familiis maius detrimentum afferunt, quae- 
que.sicut earum tranquillitatem perturbant, ita bonam existimationem in 
discrimen vocant, praecipue est numeranda nimia facilitas, qua aliquando 
debita contrahuntur. 

Saepe enim aes alienum inconsulto et intemperate suscipitur, sive ad 
excitandas domos, sive ad eas augendas et ampliandas, sive ad tyrones 
plus aequo recipiendos, sive ad manum apponendam operibus vel insti- 
tuendae iuventutis, vel sublevandae miseriae. 

Quae quidem omnia, licet vel in se, vel ratione praestituti finis, sint 
opera laude digna, quum tamen regulis christianae prudentiae et aequae 
administrationis non semper respondeant, ideoque apostolicarum praescrip- 
tionum verbis et spiritui contraria sint, Deo esse grata non possunt, nec 
proximo valent permansuram afferre utilitatem. 

Quum autem in dies misere succrescat huiusmodi abusus, debita 
contrahendi absque prudentibus cautelis, et frequenter sine venia, sive 
Superioris generalis sive huius Apostolicae Sedis; attentis peculiaribus et 
extraordinariis sane cirumstantiis, in quibus publicae et privatae res oecono- 
micae versantur; ne domus quaecumque religiosae, ex sua leviori agendi 
ratione, in aere alieno contrahendo damnum in posterum persentiant; San- 
ctissimus Dominus Noster Pius Papa X, habitis suffragiis Erhorum Patrum 
Cardinalium huius Sacrae Congregationis negotiis Religiosorum Sodalium 
praepositae, in plenario coetu ad Vaticanum habito, die 30 iulii 1909, post 
maturum examen, haec decernere, statuere et praescribere dignatus est, a 
singulis Ordinibus, congregationibus, institutis, utriusque sexus, sive voto- 
rum solemnium sive simplicium, a monasteriis, collegiis et domibus reli- 
giosis, sui quoque iuris, vel Ordinariis locorum subiectis, apprime servanda: 

I. Moderatores, sive generales sive provinciales seu regionales sive 
locales nulla debita notabilia contrahant, nullasque notabiles obligationes 
oeconomicas suscipiant, directe vel indirecte, formaliter vel fiducialiter, 
hypothecarie vel simpliciter, cum onere vel absque onere redituum seu 
fructuum, per publicum vel privatum instrumentum oretenus vel aliter: 

4) absque praevio consensu Consili generalis seu Definitorii, si 
agatur de Curia generali, aut de domo vel domibus, immediate iurisdictioni 
seu directioni Curiae generalis subiectis; 

b) vel absque praevio consensu Consilii seu Definitorii provincialis, et 
expressa licentia Moderatoris generalis, accedente voto deliberativo Consilii 
seu Definitorii generalis, si agatur de debitis vel obligationibus a Superio- 
ribus provincialibus vel regionalibus contrahendis seu suscipiendis; 

c) vel absque praevio consensu Consilii localis seu monasterii sive 
domus, quocumque nomine designetur, sub nullo Superiore provinciali seu 
regionali positae, et expressa licentia Moderatoris generalis, eiusque Con- 
silii seu Definitorii generalis. Quod si Ordo in varias congregationes seu 
familias, proprium Praesidem seu Moderatorem generalem seu quasi gene- 
ralem habentes, divisus sit, huius Praesidis seu Moderatoris eiusque Con- 
silii licentia necessaria omnino erit; 

d) vel absque praevio consensu Consilii localis, si agatur de mona- 
steriis vel domibus nulli Moderatori generali subiectis, accedente tamen 
licentia in scriptis Ordinarii loci, si monasteria seu domus huiusmodi ab 
Ordinarii iurisdictione vere exempta non sint. 

II. In debitis vel in obligationibus oeconomicis contrahendis, habenda 
est notabilis quantitas, quae superat 50o libellas, nec attingit 1000, si agatur 
de monasteriis vel domibus singulis; quae superat rooo libellas, nec attin- 
git 5000, si agatur de provinciis vel quasi provinciis; quae superat 5000 libel- 
las, si de Curiis generalibus. Quod si domus, provincia vel Curia generalis 

debita vel obligationes contrahere intendat, quae valorem 10.0oo libellarum 
excedant, praeter licentiam respectivi Consilii, ut supra, requiritur bene- 
placitum apostolicum. 

III. Non licet per diversa debita vel per obligationes diversas, quae 
quomodolibet contracta sint vel contrahantur, summam respectivam in 
praecedenti articulo expressam superare; sed omnia et singula debita omnes- 
que et singulae obligationes, quomodolibet contracta, semper coalescunt. 
Ideoque nullae omnino erunt licentiae ad nova debita contrahenda novasque 
obligationes suscipiendas, si anteacta debita vel obligationes nondum ex- 
stncta sint. 

IV. Pariter nulla erunt indulta seu beneplacita apostolica ad contra- 
henda debita vel ad' suscipiendas obligationes, valorem 10.000 libellarum 
excedentia, si domus, provincia vel Curia generalis oratrix in precibus 
reticeat alia debita vel alias obligationes, quibus forsan adhuc gravatur. 

V. Si qua autem congregatio et institutum votorum simplicium aliae- 
que religiosae Familiae Consilia generalia, provincialia et localia non habeant, 
illa intra tres menses constituant ad hunc finem vigilandae administrationis 
oeconomicae. Monasteria autem seu domus, quae sint sui iuris, nec Consi- 
lium libera capituli localis electione constitutum habeant, illud pariter intra 
tres menses sibi eligant. Consiliarii autem per triennium in officio perma- 
neant, et sint quatuor in monasteriis vel domibus, quae saltem duodecim 
electores habent, et duo ad minus in alis. 

VI. Suffragia, de quibus agitur in articulo I, toties quoties exquirantur, 
et semper secreta atque deliberativa sint, non mere consultiva; licentiae 
autem, virtute suffragiorum concessae, numquam oretenus, sed in scriptis 
dentur. Acta vero Consilii subscribantur tum a Moderatore tum a singulis 
consiliariis. 

VII. Graviter oneratur Moderatorum conscientia, ne per se vel oeco- 
nomum, vel aliter, consiliariis occultent, ex toto vel ex parte, bona quae- 
cumque, reditus, pecunias, titulos, donationes, eleemosynas et alia valorem 
aliquem oeconomicum habentia, etiamsi data sint Moderatori intuitu per- 
sonae; neque de debitis vel obligationibus quomodolibet contractis taceant; 
sed omnia plene, exacte, sincere, fideliter revisioni, examini et adproba- 
tioni Consilii committantur; omnia etiam documenta, bona temporalia 
vel oeconomiam respicientia, pariter consiliariis examinanda tradantur. 

VIH. Nulla fundatio monasterii vel domus, nullaque fundationis ampli- 
ficatio vel mutatio fiat, si pecunia solvenda non habeatur, et hac de causa 
debita vel obligationes oeconomicae contrahenda sint, etiamsi fundus vel 
materia ad aedificandum, vel aliqua pars aedificii gratuito donetur, vel 
construatur; nec sufficit promissio pecuniae etiam in magna quantitate ab 
uno vel pluribus benefactoribus tribuendae, quia huiusmodi promissiones 
saepe non adimplentur, cum periculo gravis nocumenti materialis et moralis 
Religiosorum. 

IX. Ut pecuniae, reditus aliique proventus legitime collocentur in 
aliquo tuto, licito ac fructifero investimento, et ut potius in uno quam in 
alio investimento ponantur, requiritur votum Consilii, toties quoties exqui- 

rendum, exhibitis praefato Consilio omnibus notitiis circa formam, modum 
et alias investimenti circumstantias. Quod item valet pro qualibet investi- 
menti mutatione, servatis aliis de iure servandis. 

X. Quae de triplici clavi capsam claudente deque ipsius capsae visi- 
tatione, necnon de recta administratione rerum temporalium praescribuntur 
in constitutionibus singularum Familiarum religiosarum, si severior ratione, 
quam in singulis articulis praesentis Instructionis ordinentur, accurate ser- 
ventur in iis, quae ipsi Instructioni contraria non sint. Et ubi administratio 
temporalis per propria statuta ordinata non fuerit, omnia quamprimum 
ordinentur, prae oculis habitis quae in Normis, cap. VI, dicuntur, * quaeque 
non solum sorores, sed et viros religiosos respiciunt, ut habetur in nota 
in fine pag. 3 earundem Normarum posita, salvis semper praescriptionibus 
huius Instructionis. 

. XI. Fundus, legata et alia quaecumque bona, quae quomodolibet 
Missas adnexas habent, eorumque fructus vel reditus nullo pacto debitis 
vel obligationibus oeconomicis cuiuscumque conditionis sint, ne quidem 
ad breve tempus, gravari possunt; et pecuniae pro Missis manualibus vel 
aliis celebrandis acceptae, ante ipsarum celebrationem, nullo pacto nulla- 
que de causa, neque ex toto neque ex parte expendi possunt, sed integre 
servari debent. Qua in re speciali vigilantia procedant tum Moderatores tum 
consiliarii. 

XII. Quae de dotibus monialium et sororum non alienandis ab apo- 
stolica Sede iandudum statuta sunt, erunt apprime servanda. Nullo igitur 
pacto neque cuiusvis utilitatis intuitu fas erit capitalia huiusmodi dotum 
consumere, quousque respectivae moniales vel sorores vivant; sub poenis 
a iure determinatis. Et Apostolicae Sedis venia erit expetenda, si ob gra- 
vissimas circumstantias perutilis iudicetur etiam unius tantum dotis alie- 
natio. 

XIII. Donationes, etiam titulo eleemosynae vel subsidii, non fiant, 
nisi iuxta conditiones a Sancta Sede praescriptas, et iuxta mensuram in 
singulis constitutionibus ordinatam, vel a capitulis, et in eorum defectu, 
a Superioribus generalibus cum respectivis Consiliis legitime determinatam. 

XIV. Omnia, quae in hac Instructione praescribuntur, non solum 
Ordines, congregationes et instituta virorum, sed etiam monialium et soro- 
rum respiciunt. Violatores autem earundem praescriptionum graviter 
puniantur, et si violatio sit de iis, quae de iure communi vel iuxta prae- 
sentem Instructionem apostolicum beneplacitum requirunt, poenis ipso 
facto subiaceant, alienatoribus bonorum ecclesiasticorum inflictis. 

* Contrariis quibuscumque, etiam speciali mentione dignis, non obstan- 
tibus. 


[Acta Ap. Sedis, vol. I, p. 695-699]. 


1 Ai - : : 
Normae, secundum quas S. Congr. Episcoporum et Regularium procedere solet 


in approbandis novis institutis votorum simplicium. — Romae (19o1r). Typis S. C. de 
Propaganda Fide. 

4395. 
S. C. de Religiosis, 30 iul. 1909. 


Per decretum Sacrae Congregationis Episcoporum et Regularium d. d. 
3 maii 1902, quod incipit Perpensis, * iniunctum fuit monialibus cuiuscumque 
Ordinis, ut, peracta, probatione et novitiatu, vota simplicia emittant, nec 
ad solemnem professionem admitti possint, nisi expleto triennio a die, 
qua vota simplicia emiserunt; ita nempe «ut si qua, non exacto integro 
triennio, ad professionem solemnem, quacumque ex causa, admitteretur, 
professio ipsa irrita prorsus foret, et nullius effectus» (Decretum Per- 
pensis, IL). 

Cum autem huiusmodi decretum in notitiam aliquot monasteriorum 
vel monialium nonnisi post aliquod temporis spatium venerit, admissae 
fuerunt ad professionem votorum solemnium nonnullae novitiae immediate 
post novitiatum, ex decreti ignorantia. Hinc quaeritur: 

I. An professio, quam moniales praedictae emiserunt post diem 3 maii 
1902, tamquam solemnem, non praemisso triennio votorum simplicium ex 
ignorantia decreti Perpensis, haberi debeat tamquam nulla? Et quatenus 
Affirmative : 

II. An professio, in iis circumstantiis emissa, debeat saltem haberi 
valida, uti professio simplex? 

III. An renuntiatio, donationes etc. a moniali factae occasione talis 
invalidae professionis, habendae sint tamquam nullae, ac proinde res donatae 
ab illa legitime repeti possint cum dote? 

Eri Patres Sacrae Congregationi negotiis Religiosorum Sodalium prae- 
positae, in plenario coetu habito ad Vaticanum die 30 iulii 1909, re mature 
perpensa, respondendum censuerunt: 

Ad I. Affirmative. 

Ad II. Negative. 

Ad III. Affirmative. 

Quibus omnibus Sanctissimo Domino Nostro Pio Papae decimo per 
infrascriptum Secretarium Sacrae Congregationis de Religiosis sequenti die 
relatis, Sanctitas Sua responsiones Exhorum Patrum approbare et confir- 
mare dignata est. — Fr. I. C. Card. Vives, Praefectus. — D. L. Janssens, 
O. S. B., Secretarius. j 

[Acta Ap. Sedis, vol. I, p. 699, 700]. 


4396. 
S. C. de Religiosis, decr. 7 sept. 1909. 


Ecclesia Christi, licet spirituali gaudio afficiatur, quum fideles matura 
deliberatione et recta intentione statum perfectionis in religiosis Familiis 
amplectuntur, qualitatis tamen quam numeri potius sollicita, ingressum in 

novitiatum et professionem votorum ita moderata est, ut eos tantum decre- 
verit ad evangelica consilia in religiosis Domibus servanda esse admit- 
tendos, qui divinae vocationis argumenta praeberent. Ipsum quoque proba- 
tionis tempus, quod votorum emissionem praecedit, ad ,hoc instituit, ut 
animi non solum religiosis imbuerentur virtutibus, sed etiam a Superio- 
ribus rite explorarentur. 

Debilitata tamen in regionibus non paucis vitae christianae disciplina, 
Apostolica Sedes ingressum in religiosas Familias, examen tyronum et 
experimentum vitae religiosae, paullatim, progressu temporis, severiori 
quadam ratione ordinavit, editis ad rem legibus, quae spem perseverantiae 
et prosperi exitus firmiorem redderent. 

Quum vero compertum sit, longe melius esse, ut aliqualiter claudan- 
tur ianuae ingredientibus, ne postea late reserentur exeuntibus, Sanctissi- 
mus Dominus Noster Pius Papa X committere dignatus est huic Sacrae 
Congregationi negotiis Religiosorum Sodalium 'praepositae, ut severiori 
huiusmodi Ecclesiae disciplinae insistens in admittendis alumnis ad novi- 
tiatum et vota, haec statueret, ab omnibus religiosis virorum Familiis, 
graviter onerata Superiorum conscientia, fideliter in posterum servanda, 
quae sequuntur: 

Nullimode, absque speciali venia Sedis Apostolicae, et sub poena nul- 
litatis professionis, excipiantur, sive ad novitiatum sive ad emissionem voto- 
rum postulantes: 

1. Qui e collegiis etiam laicis ob inhonestos mores vel ob alia crimina 
expulsi fuerint; 

2. Qui a seminariis et collegiis ecclesiasticis vel religiosis quacumque 
ratione dimissi fuerint; 

3. Qui, sive ut professi sive ut novitii, ab alio Ordine vel congregatione 
religiosa dimissi fuerint; vel, si professi, dispensationem votorum obtinuerint; 

4. Qui iam admissi, sive ut professi sive ut novitii, in unam provinciam 
alicuius Ordinis vel congregationis et ab ea dimissi, in eandem vel in aliam 
eiusdem Ordinis vel congregationis provinciam recipi nitantur. 

Contrariis quibuscumque, etiam speciali mentione dignis, non obstan- 
tibus. 

[Acta Ap. Sedis, vol. I, p. 700, 7or]. 


4397. 
S. C. de Religiosis, declar. 7 sept. 1909. 


In articulo sexto decreti Auctis admodum, * editi a sa. me. Leone XIII, 
inter alia, haec statuuntur: « Professi tum votorum solemnium tum sim- 
plicium ab Ordinariis locorum ad sacros Ordines non admittantur, nisi, 
praeter alia a iure statuta, testimoniales litteras exhibeant, quod saltem 
per annum sacrae theologiae operam dederint, si agatur de subdiaconatu; 

ad minus per biennium, si de diaconatu; et quoad presbyteratum, saltem 
per triennium, praemisso tamen regulari aliorum studiorum curriculo ». 

Porro circa genuinum sensum huius articuli, varia dubia Sacrae Congre- 
gationi negotiis Religiosorum Sodalium praepositae exhibita sunt, quae 
ad sequentia capita reduci possunt: 

I. Utrum Superiores Ordinum vel Institutorum religiosorum praefatas 
testimoniales litteras licite dare, et Ordinarii, seu Episcopi licite acceptare 
possint, si anni de quibus agitur non fuerint completi, seu non vere aca- 
demici vereque scholares, sed potius abbreviati, non quidem ex incuria, 
sed quia vel omissae fuerunt vacationes, vel horae lectionibus in schola 
tradendis multiplicatae, vel alia quacumque de causa? 

II. Utrum studentes, expleto unius, duorum vel trium respective anno- 
rum curriculo theologico, possint statim ad subdiaconatum vel diaconatum 
vel presbyteratum item respective promoveri, ideoque inceptis vacationibus, 
in fine anni scholastici dari solitis, quin circulum duodecim mensium com- 
plere teneantur? * 

III. Utrum iidem studentes, triennio theologico rite completo, tenean- 
tur adhuc per alium annum, seu per quartum annum scholasticum, theo- 
logicis studiis in scholis incumbere? 

IV. Utrum verba eiusdem decreti Auctis admodum: « praemisso tamen 
regulari aliorum studiorum curriculo » respiciant tantum philosophica seu 
lycaealia studia, vel etiam gymnasialia seu humaniorum litterarum, imo 
primariam etiam institutionem? 

V. Utrum studia philosophica seu lycaealia; humaniorum litterarum 
seu gymnasialia, et primaria necessario ante ingressum in novitiatum ex 
integro peragi debeant? 

VI. Utrum praefata studia, non publice in scholis rite ordinatis, sed 
privatim peracta valorem habeant legalem, seu qui sufficiat ad licite dan- 
das et licite acceptandas litteras testimoniales ad sacros Ordines? 

VII. Utrum ad valorem legalem studiorum theologicorum, philosophi- 
corum seu lyceaelium, et humaniorum litterarum seu gymnasialium suffi- 
ciat disciplinae principalis seu theologiae, philosophiae et linguae latinae 
peritia, vel. potius requiratur, ut in unaquaque schola tradantur etiam 
disciplinae accessoriae, iuxta normam in bene ordinatis Seminariis regionis 
vigentem et saltem in substantialibus servandam? 

VIII. Utrum et quanam ratione in litteris testimonialibus ad sacros 
Ordines authentice constare debeat de peractis ex integro, tum curriculo . 
seu curriculis theologicis, tum philosophicis seu lyceaelibus, et humanio- 
rum litterarum seu gymnasialibus studiis, ut praefatae litterae licite dari 
possint a Superioribus, et licite acceptari ab Ordinariis seu Episcopis? 

Et Sacra eadem Congregatio, de speciali mandato Sanctissimi Domini 
nostri divina providentia Pii Papae X, respondet prout sequitur: 

Ad I. Negative in omnibus; et quaelibet abbreviatio studiorum abusiva 
omnino habenda est, et penitus illicita. 

Ad II. Affirmative, dummodo tamen complexus trium huiusmodi 
annorum saltem triginta tres menses integros comprehendat. 

Ad III. Affirmative, ideoque complexus quadriennii theologici, compu- 
tatis vacationibus seu feriis, quadraginta quinque menses integros com- 
prehendere necesse est. 

Ad IV. Respiciunt et philosophica seu lycaealia, et humaniorum lit- 
terarum seu gymnasialia, et primaria studia. Ideoque haud legalia habenda 
sunt theologica studia, si alumnus cursum philosophicum seu lycaealem 
rite non expleverit; neque legalia erunt philosophica seu lycaealia studia, si 
alumnus humaniorum litterarum seu gymnasiale curriculum minime com- 
pleverit; neque valorem habebit humaniorum litterarum seu gymnasiale 
studium, si alumnus per primariam institutionem rite habitam minime 
praeparatus fuerit. Porro ad legitimum transitum de scholis primariis ad 
gymnasiales, de gymnasialibus ad lycaeales, de lycaealibus ad theologicas, 
requiritur testimonium de bene superato periculo seu examine, a Modera- 
toribus respectivarum scholarum in forma authentica obtentum; quod si 
gravi aliqua de causa haberi nequeat, suppleri potest per speciale examen, 
coram peritis magistris subeundum ante transitum ad superiorem gradum 
seu scholam. 

Ad V. Negative quoad studia philosophica seu lycaealia; affirmative 
quoad primaria et gymnasialia seu humaniorum litterarum. In casibus 
tamen specialibus, accedentibus gravibus causis, permitti potest, ut ad 
novitiatum inter clericos admittatur, qui annum quartum gymnasialem seu 
humaniorum litterarum rite expleverit, dummodo: a) decimum quintum 
aetatis annum excesserit; b) statim post novitiatum, et antequam ad stu- 
dium philosophicum seu lycaeale adscendat, integrum curriculum omnium 
studiorum humaniorum litterarum seu gymnasialium in scholis domesticis 
vel aliis rite ordinatis compleat; c) et finale periculum bene superet. Quod 
si agatur de ingressu in novitiatum anno quarto non expleto, recurrendum 
ad Sanctam Sedem. 

Ad VI. Negative. In casibus tamen extraordinariis, qui respiciunt par- 
ticularem aliquem alumnum tantum, qui diligenter studiis incubuit, et in 
periculo seu examine idoneus inventus fuerit, recurrendum ad Sacram Con- 
gregationem pro convalidatione, exhibita iurata fide examinatorum, et de 
tempore transacto in studio privatim peracto et de bene superato periculo; 
nisi res sit, non de omnibus disciplinis unius anni scholaris, sed de una 
tantum vel altera disciplina accessoria, gravi de causa a particulari aliquo 
alumno privatim exculta; tunc enim, praehabita iurata fide examinatorum, 
ut supra, convalidatio dari poterit a Superiore generali, accedente voto 
deliberativo sui Consilii. 

Ad VII. Negative ad primam partem. Affirmative ad secundam. 

Ad VIII. Superiores in litteris testimonialibus, expressis verbis, sequen- 
tia declarare debent et testari: 1. Quoad curriculum theologicum, candidatum 
a tali anno, mense et die, ad talem usque annum, mensem et diem, et in 
tali schola studiis theologicis ad sacrum Ordinem, ad quem praesentatur, 
necessariis rite incubuisse, et in finali periculo seu examine idoneum inven- 
tum fuisse; 2. Quoad inferiora studia, eidem curriculo praemittenda: a) eun- 
dem candidatum, rite peractis primariae institutionis studiis, humaniorum 

litterarum studia in tali schola, et per tot annos academicos seu scholares, 
ex integro explevisse, bene superato finali periculo; b) praefatum candidatum, 
recte expletis humaniorum litterarum studiis, philosophicum curriculum 
ex integro in tali schola, et per tot annos academicos seu scholares, com- 
plevisse, et finale periculum auspicato superavisse. 

Mandavit insuper Sanctitas Sua, ut salvis quae de integritate et dura- 
tione studiorum in praesenti documento dicuntur, Sacra Congregatio, exqui- 
sito ab omnibus Moderatoribus generalibus elencho disciplinarum, quae 
singulis annis scholasticis seu academicis adsignatae sunt in respectiva 
.religiosa Familia, una cum tabulis horariis singularum scholarum aliisque 
opportunis informationibus, Instructionem de studiis apud clericos Ordi- 
num et Institutorum religiosorum rite et integre peragendis praeparet, in 
plenario Erhorum Patrum eiusdem Congregationis coetu examinandam, 
et probante Summo Pontifice, publici iuris faciendam. 

Contrariis quibuscumque, etiam speciali mentione dignis, non obstan- 
tibus. 

[Acta Ap. Sedis, vol. I, p. 701-704]. 


4398. 
S. C. de Religiosis, declar. 21 dec. 1909. 


^Nonnulli Superiores Generales Ordinum et Institutorum huic Sacrae 
Congregationi Negotiis Sodalium Religiosorum praepositae humillime 
exposuerunt difficultates, quas parit immediata executio recentiorum 
Declarationum circa studia, d. d. 7 septembris 1909;! sive quia alumni 
in propriis illorum Collegiis degentes, qui ad Novitiatum ingrediendum 
iam existimabantur sufficienter apti, in Collegiis ipsis, ad statum curri- 
culum studiorum perficiendum adhuc permanere debent; sive quia ipsae - 
novitiorum domus per aliquod tempus claudendae erunt, quum haud 
facile sit reperire alumnos ad tramitem Declarationum undequaque in- 
structos. 

Ideoque supplices preces dederunt, ut, quousque iuxta placita huius 
Sacrae Congregationis res apprime ordinentur, praefatas Declarationes 
benigniori quadam ratione interpretari fas esset. 

Sanctissimus autem Dominus Noster Pius Papa X, cui haec omnia 
infrascriptus Cardinalis Praefectus retulit in Audientia diei 21 decem- 
bris 1909, rem mature perpendere dignatus est aequa lance cum expo- 
sitis difficultatibus bona librando, quae ex immediata executione dicta- 
rum Declarationum Ordinibus et Institutis provenient, quae quidem bona 
non potest esse, quin cedant in utilitatem ipsius Ecclesiae Universae. Et 
sane, hisce praesertim difficillimis temporibus, aequali ac Sacerdotes saecu- 
lares debent scientia pollere Sacerdotes Regulares, quorum consilia Fideles 
non minori sane fiducia expetere constat; scientia veris vocationibus nedum 

adimat, potius confert stabilitatem; quod si nonnullos abuti contingat 
scientia, Ordinis vel Congregationis sumptibus acquisita, et ante ingressum 
in Novitiatum discedere, melius est illos abire, quos ex hoc ipso patet non 
habuisse propositi constantiam, imo nec amplectendae vitae religiosae 
animum vere sincerum; longe minor est Ordinibus et Institutis timenda 
iactura, si minus frequentati, vel prorsus vacuae per aliquod tempus novi- 
tiorum domus existant, quam si plenae Sodalibus non adaequate institutis; 
praestat selectus numerus alumnorum stabilium, quam magnus praetereun- 
tium, integre summopere curandum, ut id quod numero erit inferius, spe 
reddatur uberius. - 

His igitur aliisque. permotus argumentis, idem Sanctissimus Domi- 
nus Noster minoris faciens difficultates expositas, supplicibus precibus 
haud annuendum, idque omnibus Superioribus Generalibus Ordinum et 
Institutorum in normam et regulam significandam duxit. 

Contrariis quibuscumque minime obstantibus, etiam speciali mentione 
dignis. — Fr. I. C. Card. Vives, Praefectus. — D. L. Janssens, O. S. B., 
Secretarius. 


[Acta Ap. Sedis, vol. II, p. 35, 36]. 


4399. 


S. C. de Religiosis, declar. 4 ian. 1910. 


Sanctissimus Dominus Noster Pius Papa X, in Audientia, die 4 ianua- 
rii 1910 infrascripto Cardinali Praefecto benigne concessa, decernere dignatus 
est, ut dispositiones Decreti Sacrae Congregationis de Religiosis, d. d. 
7 septembris 1909, De quibusdam postulantibus in Religiosas Familias non 
admittendis, * ad mulierum quoque Religiosas Familias in posterum exten- 
dantur. Ideoque, absque speciali venia Sedis Apostolicae et sub poena 
nullitatis professionis, non excipiantur sive ad Novitiatum, sive ad emis- 
sionem votorum, postulantes: 

1. Quae, propria culpa, e collegiis etiam laicis, gravi de causa, expulsae 
fuerint; 

2. Quae a scholis domesticis, in quibus puellae speciali cura in spem 
amplectendae vitae religiosae educantur, quacumque ratione dimissae 
fuerint; 

3. Quae, sive ut professae, sive ut novitiae, ab alio Ordine vel Congre- 
gatione religiosa dimissae fuerint; vel, si professae, dispensationem votorum 
obtinuerint; 

4. Quae iam admissae, sive ut professae, sive ut novitiae in unam pro- 
vinciam alicuius Ordinis vel Congregationis et ab ea dimissae, in eamdem 
vel in aliam eiusdem Ordinis vel Congregationis provinciam recipi nitantur. 

Contraris quibuscumque non obstantibus. — Fr. I. C. Card. Vives, 
Praefectus. — D. L. Janssens O. S. B., Secretarius. 

[Acta Ap. Sedis, vol. II, p. 63, 64]. 

4400. 
S. C. de Religiosis, declar. 5 apr. 1910. 


Circa Decretum Ecclesia Christi d. d. 7 septembris 1909, De quibusdam 
postulantibus in Religiosas Familias non admittendis, * ab hac Sacra Congrega- 
tione Negotiis Religiosorum Sodalium praeposita, sequentium dubiorum 
solutio expetita fuit: 

I. An postulantes ad Novitiatum admissi ante publicationem decreti 
et in ipso comprehensi, valide ad professionem admitti queant, absque venia 
Apostolicae Sedis. 

II. An ii, qui in aliqua Familia Religiosa primam tantum professionem 
emiserant ante publicationem decreti, valide admitti possint ad alteram 
professionem, scilicet solemnem in Ordinibus Regularibus, et perpetuam 
in ceteris Institutis, si in decreto comprehensi fuerint. 

III. An valide et licite ad Novitiatum admitti possint postulantes, qui 
a Seminariis vel a Collegiis sive ecclesiasticis sive religiosis, vel a Novi- 
tiatu dimissi quidem non fuerunt formaliter, sed aequicalenter, id est, 
quos Superiores induxerunt vel hortati sunt, ut sponte discederent ne 
dimitterentur. 

IV. An recipi valeant ii, qui professionem votorum temporaneorum 
in aliqua Congregatione emiserunt, sed, peracto tempore, eamdem sponte 
non renovarunt. | 

Sanctissimus autem Dominus Noster Pius Papa X respondendum 
mandavit: 

Ad I. Negative. 

Ad II. Affirmative; sed Superiores sub gravi obligatione tenentur: 
d) opportunas, secretas iuratasque informationes exquirere Superiorum 
Seminarii, vel Collegii, vel Instituti religiosi a quo, circa veras causas exitus 
alumnorum, de quibus agitur; 5) moraliter aliunde certos fieri et de bonis 
eorum religiosis moribus, et de solidae vocationis argumentis, et, si agatur 
de clericis candidatis, etiam de idoneitate litteraria. Et Superiores a quo, 
graviter onerata eorum conscientia, tenentur sincere et sub iuramento 
secretas huiusmodi informationes a Superioribus ad quos exquisitas trans- 
mittere. 

Ad III. Valide quidem per se, sed omnino illicite. Et ad fraudes vel 
abusus e medio tollendos in re tanti momenti, Superiores nullum ex huius- 
modi candidatis admittant, antequam per accuratas et secretas informationes 
4 Moderatoribus Seminariorum, vel Collegiorum ecclesiasticorum sive 
religiosorum, vel religiosi Instituti, in quo novitii fuerunt, sub fide iura- 
menti habitas, certi omnino fuerint, candidatos, de quibus agitur, neque 
formaliter. dimissos fuisse, neque aequivalenter. Quod si de candidatis 
clericis agatur, pariter constare debet de eorum idoneitate litteraria. 

Ad IV. Affirmative, praehabitis tamen iuratis informationibus, ut 
supra, in responsione ad II. et III. 

Contrariis quibuscumque, etiam speciali mentione dignis, non obstan- 
tibus. 

[Acta Ap. "Sedis, vob TL p, 231 232]: 


4401. 
S. C. de Religiosis, declar. 5 apr. 1910. 


Quum in aliquibus Congregationibus et Institutis Religiosis non habeatur 
professio votorum perpetuorum, sed tantum vel temporalium, vel etiam 
merum iuramentum perseverantiae, aut peculiares quaedam promissiones, 
quibus alumni, peracta probatione, Instituto vel Congregationi ligantur; 
et quum decretum Sacrae Congregationis de Religiosis d. d. 15 iunii 1909, ! 
quo nonnullae praescribuntur clausulae, Rescriptis saecularizationis per- 
petuae vel temporaneae ac dispensationis votorum inserendae, expresse 
respiciat sacerdotes et clericos, in sacris constitutos, qui professionem vo- 
torum perpetuorum emiserunt; hinc dubium exortum est, utrum eisdem 
clausulis servandis teneantur sacerdotes et clerici in sacris constituti, qui 
non quidem professionem votorum perpetuorum, sed vel temporalium 
tantum, vel iuramentum perseverantiae, vel peculiares quasdam promis- 
siones, ad normam suarum Constitutionum, ediderant et ab eisdem dispen- 
sationem obtineant. 

Sanctissimus autem. Dominus Noster Pius Papa X respondendum 
mandavit: 

Affirmative, si Religiosi votis temporaneis, vel iuramento perseve- 
rantiae vel supradictis promissionibus per sex integros annos ligati fuerint. — 
Contrariis quibuscumque non obstantibus. 

[Acta Ap. Sedis, vol. II, p. 232, 233]. 


4402. 


S. C. de Religiosis, 31 maii 1910. 


Cum nonnulla dubia exorta fuerint circa rectam interpretationem 
Declarationum huius Sacrae Congregationis de Religiosis, d. d. 7 septem- 
bris 1909, ? quoad articulum VI, Decreti Auctis admodum, ? eorum solutio 
ab hac eadem Sacra Congregatione expostulata fuit, nimirum: 

i. Utrum praedictae Declarationes respiciant tantum Domus Reli- 
giosas studiorum solius Italiae, an etiam, eas ubique terrarum constitutas, 

2. Utrum eisdem Declarationibus sese conformare debeant eae tan- 
tum Congregationes Religiosae, in quibus emittuntur vota, an etiam illae, 

quibus alumni ligantur simplici promissione perseverantiae, ut apud 
Eudistas. 

3. Utrum, contracto vacationum tempore, et pressius aucto studiorum 
conatu, totus "Theologiae cursus tribus tantum annis comprehendi possit; 
an potius per quatuor integros annos academicos, scilicet per quadraginta 
quinque menses integros, computatis vacationibus trium priorum annorum, 
semper protrahi debeat. 

Et Sacra eadem Congregatio, re mature perpensa, respondendum censuit, 
prouti respondet: 

Ad i. Negative ad primam partem; Affirmative ad secundam. 

Ad 2. Negative ad primam partem; Affirmative ad secundam. 

Ad 3. Negative ad primam partem; Affirmative ad secundam. 

Contrariis quibuscumque non obstantibus. 

[Acta Ap. Sedis, vol. II, p. 449, 450]. 


4403. 
S. C. de Religiosis, 4 iun. 1910. 


Cum adhuc perdurent dubia circa extensionem Constitutionis Exposit 
debitum, diei 1 ianuarii 1583 extra Italiam, ! re, in Plenariis Comitiis Sacrae 
Congregationis de Religiosis die 3 iunii 1910 habitis, proposita, omnibus ma- 
turissime perpensis, Eihi ac Rrni Patres Cardinales declarandum censuerunt: 
Servandas esse hac in re extra Italiam regulas et constitutiones a Sancta Sede 
approbatas et consuetudines ümmemorabiles; facto verbo. cum Sanctissimo. 

Sanctissimus autem Dominus Noster Pius Papa X, in Audientia die 
4 eiusdem mensis iunii infrascripto Subsecretario concessa, sententiam 
Emorum Patrum adprobare et confirmare dignatus est. Contrariis quibus- 
cumque minime obstantibus. — Fr. I. C. Card. Vives, Praefectus. — Fran- 
ciscus Cherubini, Subsecretarius. 


[Acta Ap. Sedis, vol. IL, p. 483]. 


4404. 
S. C. de Religiosis, 3 iul. 1910. 


Apostolica Sedes, admodum sollicita provehendae perfectionis inter 
Religiosas utriusque sexus Familias, plures edidit easque saluberrimas 
leges, quibus quaedam vetantur, quaedam praescribuntur, ad Sodalium 
ingressum, institutionem, vota, studia, vitae externae rationem aliaque 
id genus apte moderanda. 


1 Gregorius XIII in Constitutione Exposcit debitum statuit, ut in universa Italia et 
praesertim. in utriusque Siciliae Regnis, Abbatissae et aliae Monasteriis Praefectae, cuius- 
cumque Ordinis, non amplius in perpetuum, sed ad triennium tantum eligerentur, quo 
elapso, iterum et pluries, servata forma in Concilio Tridentino statuta, eligi possent. — 
C£. Bull. Rom., tom. 4, IV, p. 22. 

Inter quas leges, nonnullae tanti ponderis sunt, ut, iis non servatis, 
quidam actus invalidi, alii poenis ecclesiasticis multati, omnes autem saltem 
iliciti sint. Sed 

Saepe vero contingit, ut quae Apostolica Sedes sapienter constituit, 
ad notitiam omnium Congregationum vel Domorum Religiosarum, prae- 
sertim Monialium, non perveniant, legum beneficio sic prorsus amisso. 
Ita, in exemplum, dicendum de Decretis: Singulari quidem, 27 martii 1896, ! 
quoad quaestuationem; Perpensis, 3 maii 1902, ? de triennali experimento 
solemni professioni religiosae praemittendo; Quemadmodum, 17 decem- 
bris 1890, ? de relatione conscientiae; Sacra Tridentina Synodus, 20 decem- 
bris 1905, ^ de Communione frequenti; /mfter ea, 30 iulu 1909,? de 
debitis contrahendis; Ecclesia Christi, 7 septembris 1909, 5 de quibusdam 
Postulantibus in religiosas Familias non admittendis; Sanctissimum, 4 ianua- 
rii 1910, ? quo praecedens decretum ad religiosas mulierum Familias exten- 
ditur, et de aliis. 

Haec igitur Sacra Congregatio Negotiis Religiosorum Sodalium prae- 
posita; summopere commendat Revrmiis locorum Ordinariis eorumque 
Delegatis seu Deputatis ad Monasteria, praesertim Monialium, quae Do- 
mum sui iuris constituunt, nec generalem Superiorissam habent, ut noti- 
tiam Decretorum, etiam in posterum edendorum, quae vitam religiosam 
respiciunt, efficaciter evulgent inter Religiosas Familias et Instituta quoque 
Dioecesana, ad abusus, si qui irrepserint, tollendos, ad bonum largius dif- 
fundendum et uniformitatem in rerum canonicarum observantiam ubique 
obtinendam. 


[Acta Ap. Sedis, vol. II, p. 523, 524]. 


4405. 
S. C. de Religiosis, decr. 27 aug. 1910. 


Ad explorandum animum illumque religiosa perfectione gradatim 
imbuendum, Novitiatus institutus est, qui ideo, per unum saltem annum, 
sub Magistro, spiritualibus tantum exercitationibus totus insumitur. 

Quum autem experientia constet, adsiduis pietatis officiis, licet oppor- 
tune variis, adolescentium praesertim defatigari mentem, et ad continuos 
per diem religionis actus minus intentam afferri plerumque voluntatem; et 
quum in ipso Novitiatu moderata aliqua studiis assignatio possit Novitiis 
non parum utilitatis afferre, ne dediscant quae didicerunt, ac re ostendant 
quales sint ingenio, idoneitate et diligentia; Sacra Congregatio, Negotiis 

Religiosorum Sodalium praeposita, in Plenario Coetu Emorum Patrum, die 
26 augusti 1910 ad Vaticanum habito, sequentia statuit, a singulis Ordini- 
bus et Congregationibus Religiosis apprime servanda: 

1. Novitii, privatim, unam horam singulis diebus, festis tantum excep- 
tis, studiis dedicabunt. 

2. Studiis praeerunt Magister Novitiorum vel Vicemagister, qui respon- 
dente scientia pollere debent, vel, aptius, aliquis ex professoribus huma- 
niorum litterarum, qui domi vel prope commoretur. Horum erit, non ultra 
ter in hebdomada, per unam horam, praeter aliam, quotidie a. Novitiis 
studiis privatim addicendam, Novitios in unum collectos veluti in Schola, 
instruere aut saltem eorum progressus in studiis exquirere. 

3. Quamvis haec ut veri nominis schola censeri nequeat, non tamen 
veluti merum mortificationis exercitium habeatur. Ita igitur fiat, ut, inde, 
Novitii omni cum diligentia in eam incumbant ac verum fructum ex eadem 
percipiant; hinc autem, Magistri apta methodo studia moderentur, de unius- 
cuiusque tyronis talento ac sedulitate iudicium adipiscantur et progres- 
sum curent. Genus autem studiorum cuiusvis Ordinis vel Congregationis 
naturae respondeat. Linguae patriae, et pro Novitiis Ordini sacro destina- 
tis, linguae latinae quoque ac graecae studium commendatur, sive per 
repetitionem eorum, quae iampridem Novitii didicerunt, praesertim gram- 
matice, sive per lectionem eorum sanctorum Patrum et antiquorum Eccle- 
siae auctorum, quos litteris quoque enituisse constet, v. g. S. Ambrosii, - 
S. Augustini, S. Hieronymi, Lactantii, S. Ioannis Chrysostomi, Eusebii 
et similium; item Evangelii S. Lucae et Actuum Apostolorum, graece 
conscriptorum. 

Scripta quoque exercitia, v. g. extemporalia, exempla Mariana, magna 
cum utilitate accedere poterunt. Quae quidem omnia et alia, sive patrio 
sive latino sermone redacta, ut Novitii e suggestu legant vel memoriter 
recitent summopere convenit, ad veram pronuntiationem et quamdam 
publice dicendi dexteritatem adquirendam. Item opportunum erit, ut Novitii 
inter se colloquentes, loco patrii sermonis, lingua aliquando utantur latina, 
qua poterunt etiam interdum breves sermones vel catecheticas instructiones 
ad sodales habere. 

4. Qui scholae praeest adnotet, in scriptis, cuiusvis Novitii diligentiam 
ac progressus, et horum, item scriptum, mittat ad Superiorem Generalem 
vel Moderatorem Provincialem testimonium, reliquis addendum, antequam 
Novitii, expleto Novitiatu, ad professionem votorum admittantur. 

Quae omnia Sanctissimus Dominus noster Pius Papa X, referente 
infrascripto Subsecretario, confirmare dignatus est, die 27 augusti I9IO. 

Contrariis quibuscumque, etiam speciali mentione dignis, minime ob- 
stantibus. — Fr. I. C. Card. Vives, Praefectus. — Franciscus Cherubini, 


Subsecretarius. 


[Acta Ap. Sedis, vol. IL, p. 736, Zar: 

4406. 
S. C. de Religiosis, decr. 27 aug. 1910. 


Emi Patres Sacrae Congregationis, Negotiis Religiosorum Sodalium 
praepositae, in Plenario Coetu, ad Vaticanum habito die 26 mensis augu- 
sti 1910, quaestioni, saepe agitatae, si et quot Sacerdotes sociare sibi de- 
beat Episcopus vel Praelatus Regularis, qui praeest Monialium Capitulo, ad 
eligendam Abbatissam vel Priorissam Monasterii coacto, re mature per- 
pensa, responderunt: 

«In electionibus Abbatissae aut Priorissae, sive Monasterium subii- 
ciatur Episcopo, sive Praelato Regulari, singula vota Monialium in urna 
clausa colligantur et a ;'.aelato Praeside cum duobus Sacerdotibus scruta- 
toribus aperiantur; quod si gravi de causa, vota oretenus dentur, id fiat 
coram Praelato, adsistentibus tamen Sacerdotibus scrutatoribus. Sacer- 
dotes, de quibus agitur, sint maturae aetatis et probatae virtutis. Attamen 
uti scrutatores aut socii Episcopi vel Praelati non admittantur ipsi Monia- 
lium Confesgarii ordinarii ». 

Quae omfüa Sanctissimus Dominus noster Pius Papa X, referente 
infrascripto Subsecretario die 27 eiusdem mensis augusti 1910, rata habere 
et confirmare dignatus est. Contrariis quibuscumque non obstantibus. — Fr. 
I. C. Card. Vives, Praefectus. — Franciscus Cherubini, Subsecretarius. 

[Acta Ap. Sedis, vol. II, p. 732]. 


4407. 


S. C. de Religiosis, decr. 1 ian. 1911. 


Sacrosancta Dei Ecclesia Ordines Religiosos decorandos voluit solemni- 
tate votorum, quo status prosequentium in eis evangelica consilia fieret 
aestimatione et effectu in christiana societate stabilior. Ad quae vota solem- 
niter profitenda eos quoque admittit, qui nulla Sacerdotii Christi partici- 
patione donati, Conversi seu Laici vocantur. 

Quum vero per votorum solemnitatem prorsus irrevocabili, arctis- 
simo et publico nexu mancipetur homo divino servitio coram Ecclesia et 
fidelibus universis, decet omnino, ut qui, hac ratione, Christi vestigia se 
propius ac perpetuo secuturos spoponderunt, ii fideliter in sua promissione 
perseverent. Quod praesertim de Laicis seu Conversis dicendum est, quos 
nonnisi admiratione summa et scandalo cernerent fideles, post solemnem 
professionem ad saecularia vota redire, nullo a se vitae prioris signo distinctos. 

Spiritus autem temporum, qui omnimodam libertatem infausto vin- 
dicat hominibus, sancta quoque Monasteriorum septa est furtim praeter- 
gressus; idque etiam effecit, ut cum desiderio vitae humilioris, absconditae 
in Christo, qualis Conversorum solet esse in Coenobiis, propositi perseve- 
rantia simul imminueretur, in iis praesertim Laicis, quos forsan religiosos 

potius fecerat necessitas, quam voluntas, vel quos Superiores absque debitis 
cautelis exceperant, vel quos acceptis a Deo beneficiis abuti contigerat. 
Hos, parvi facientes verba Sancti Augustini: /Vec 2deo te vovisse poeniteat, 
imo gaude iam tibi non licere quod cum tuo detrimento licuisset. Aggredere 
itaque intrepidus et dicta imple factis: ipse adiuvabit, qui vota tua excepit. 
Felix est necessitas, quae 1n meliora compellit (S. Aug., Ep. 127, 8), mater 
Ecclesia, studens minori malo, licet non sine magna commiseratione, ali- 
quando permisit abire. 

Ut igitur dignitas votorum, quae etiam Laici solemni ritu promittunt, 
in laude, qua in Ecclesia merito gaudent, perseveret, et ad sanctum voca- 
tionis propositum impensiore cura provehendum nostra difficillima aetate, 
haec Sacra Congregatio, Negotiis Religiosorum Sodalium praeposita, rem 
attentissime in Domino consideravit, discussis sedulo causis, propositisque 
mediis ac remediis; sententiamque expetivit quum Moderatorum Genera- 
lium praecipuorum Ordinum, tum plurium ex suis Consultoribus. Quae 
omnia Emi Patres Cardinales Sacri eiusdem Consessus, in Plenario Coetu, 
die 29 iulii anno 1910 ad Vaticanum habito, diligentissime perpendentes 
quaedam statuenda rati sunt, quae Laicorum ingressum, tyrocinium, insti- 
tutionem, votorum emissionem in posterum opportune moderentur. 

Haec igitur erunt apprime servanda ab omnibus Religiosis Familiis, 
apud quas a Conversis quoque solemnia vota nuncupantur, nimirum: 

i. Moderatoribus Generalibus facultas fit permittendi toties quoties 
Superioribus Provincialibus, ut excipere valeant eos quoque iuvenes, ad 
Laicorum munia destinatos, qui vix expleverint decimum septimum aetatis 
annum, servatis servandis. 

2. Nemo ad Novitiatum admittatur, qui per duos saltem annos, vel 
per plures, si magis diuturnum experimentum Constitutiones Ordinis prae- 
scribant, postulatum non expleverit, sub poena invalidae postea professionis. 

3. Novitiatus ante vigesimum primum aetatis annum initium non 
habeat, ad tramitem iuris vigentis; isque unum vel etiam duos annos 
perduret, iuxta proprii Ordinis Constitutiones. 

4. Expleto Novitiatu, servatisque quae servanda sunt, Laici admitti 
possunt ad simplicem votorum professionem, quae quidem, perpetua ex 
parte voventis, sit ad tempus sexennii ex parte Ordinis. 

5. Absoluto sexennio votorum simplicium et expleto trigesimo aetatis 
anno ac non prius, sub poena item invaliditatis, servatisque pariter servandis 
Laici vota solemnia nuncupare poterunt. 

6. Quae in praecedentibus articulis respiciunt professionem votorum 
simplicium et solemnium, erunt quoque servanda quoad Laicos nunc in 
Coenobiis viventes, qui solemnem professionem nondum nuncuparunt. 

Spatium hoc sat diuturnum novem annorum sperandum est, fore ut 
quum Superioribus tum tyronibus opportunitatem det explorandi illinc 
voluntatem, hinc vitae institutum, ad quod postea solemniter amplecten- 
dum, virtute firmior, potest homo maturius afferre iudicium. 

Haec autem aliquam, non tamen omnino firmam darent perseverantiae 
spem, nisi ea comitentur sequentes et aliae id genus cautelae et industriae, 

quas Apostolica Sedes, decursu saeculorum, edixit vel adhibendas suasit, 
et observantiores Familiae Religiosae laudabili consuetudine et felici exitu 
expertae sunt. 

Et in primis quoad Conversorum receptionem, multae sunt eaeque 
sedulae adhibendae cautelae et inquisitiones- praemittendae. Provincialis 
indaget oportet de legitimitate natalium, de morum honestate, de optima 
coram populo fama, de idoneitate tyronum, ac praesertim de natura finis, 
quo ipsi aguntur, amplectendi statum Religiosum. Plures enim sunt, qui 
Religionem ingressi, non videntur commoda dereliquisse, sed quaerere; 
qui quaerunt zz Monasterio quae nec foris habere potuerunt (Reg., S. Aug., 
c. L, 3), quique facilem vitam curarumque expertem, immerito nominis 
honore, gerere cupiunt. Hi sane non sunt, quibus cum Sancto Augustino 
exclamare fas est: Quam suave mihi subito factum est carere suavitatibus 
nugarum, et quos amittere metus fuerat, iam dimittere gaudium erat (S. Aug., 
Conf., l. 9, c. 1). Erunt quidem hi habitu Religiosi, non virtute, quos rec- 
tius fuerat in saeculo ambulasse per plana, quam ad altiora tendentes for- 
san in discrimen suam aeternam vocare salutem. 

Quos factae, etiam secreto, inquisitiones et exhibita documenta serio 
commendaverint, ii tantum, praehabita de more maiorum Superiorum 
licentia, ad Postulatum admittantur. 

Satis exploratum est, habet Clemens VIII in Instructione Cum ad regu- 
larem (n. 22), * super receptione et educatione Novitiorum, perfectam edu- 
cationem Conversorum tum Religioni decorem et ornamentum, tum aliis Chri- 
stifidelibus aedificationem, exemplum atque utilitatem afferre. Necesse igitur 
est, ut statim ab ipso initio eorum animum spiritus Religiosus et Ordinis 
totum pervadat. Qui disciplinam in novae conversationis imitio negligit, ad 
eam postmodum difficile applicatur, et formam, quam primo quis recipit, vix 
deponit (S. Bonaventura, in Spec. Disc., prolog., n. I). 

Ad hoc assequendum praeficiatur Postulantibus Pater, quem et aetas 
probaverit et vita, cui dicit Sanctus Bernardus: Zelum tuum inflammet cari- 
tas, informet scientia, firmet constantia (S. Bernardus, Serm. 20, n. 4, Cant.), 
et de quo Sanctus Gregorius Magnus scripsit (Reg. Past., p. 2, c. 6: Curan- 
dum quippe est ut rectorem subditis et matrem pietas et patrem exhibeat disci- 
plina. Atque inter haec sollicita circumspectione providendum, ne aut districtio 
rigida, aut pietas sit remissa... Miscenda ergo est lenitas cum severitate; facien- 
dum quoddam ex utraque temperamentum, ut neque multa asperitate exulce- 
rentur subditi, neque nimia benignitate solvantur. 

Saepe ab ipsa civili educatione initium ducendum est; quum inferioris 
soleant esse fortunae qui Laicorum numero petunt adscribi. Inurbanitas 
in agendi modis, in responsionibus dandis, in incessu, in ipsa corporis 
sumenda refectione, erit paulatim, sed omnino, evellenda. Sordidi habitus, 
quos sibi non amor humilitatis et contemptus mundi sollicite elegit, sed 
rudis negligentia foedavit, non olent spiritum Christi, ideoque non semper 
bene de iis, quorum corpora tegunt, annuntiant. Corporis habitusque mundi- 

ties, comite semper modestia ac simplicitate, erit summopere curanda. 
Quas item in mundo civilis educatio moderatas regulas constituit humani 
consortii, eas caritas quoque fraterna adhibendas suadet etiam in Coenobiis, 
quum caritatis sit, quidquid proximum perturbare potest, attente defugere. 
Inurbanitas autem, quae ex studio sui commodi procedit cum aliorum 
neglectu, non potest quin molestiam aliis inferat detque occasionem pa- 
tientiae. 

Externe haec sese habendi compositio viam sternit animo plenius edu- 
cando, iis scilicet nobilibus sensibus infundendis, quibus mens trahitur 
ad aliorum levem quamque offensionem vitandam, desideria praevenienda, 
gratum annum facile demonstrandum, alios sibi praeferendos. 

Haec tamen singula informet oportet, regat ac nobilitet caritas Christi, 
ita ut quidquid verbis, operibus, omissionibus nostris laudabile est ac pro- 
ximo gratum, procedat ex corde pleno caritatis. 

Quae omnia, si Laicos decent, summopere eminere debent in Sacer- 
dotibus et iis, qui ad sacerdotium erunt promovendi, quorum igitur Laici 
intuentes exempla, pertrahantur non solum ad virtutis, sed etiam àd mode- 
stae urbanitatis tramitem prosequendum. 

Monitis, hortamentis, patientia ac praesertim exemplo, rudiorum quo- 
que non erit difficile in urbanos et amabiles ita convertere mores ac modos 
ut, non multo post eorum ingressum in Religionem, de ipsis repetere 
liceat illud Sancti Bernardi: Jnduerunt sibi faciem. disciplinatam, et bonam 
totius corporis compositionem... sermo rarior, vultus hilarior, aspectus vere- 
cundior, incessus maturior. Verum, quia haec noviter coepere, ipsa sui novi- 
tate flores censenda sunt et. spes fructuum, magis quam fructus (Serm. 65, in 
Cant. ,.n. 6). : 

' Fructus hos quidem gignet institutio spiritualis, cui toti sint cum Postu- 
lantibus Praepositus, et cum Novitiis Magister. Laicorum profectum in 
viam sanctitatis faciant ipsi opus et lucrum suum, opus et lucrum sane 
nobile et ingens. 

Ad normam Decretorum Apostolicae Sedis, eis explicent universam 
doctrinam christianam, praesertim quoad sacramenta confessionis et com- 
munionis rite et fructuose percipienda, prae oculis habentes Catechismum 
Concilii Tridentini ad Parochos. Simul eos doceant, quasnam obligationes 
secum trahat votorum professio, quid exigant votis respondentes virtutes. 
Eas quoque explanent Regulae et Constitutionum partes, quae ad Conversos 
pertinent. 

Habeantur statis diebus collectiones seu sermones ad Laicos, non tan- 
tum vero ad novos, sed ad omnes, seniores quoque votorum professione 
et aetate; quibus collectionibus seu sermonibus argumentum sint non 
solum catechismus, vitae spiritualis monita, Regulae et Constitutionum 
explanatio, verum etiam normae practicae et exempla modestae modera- 
taeque urbanitatis. 

Laicorum autem animum iis virtutibus ac praesidiis Superiores robo- 
rare satagant, quae Laicorum status, praecipua quadam ratione, reposcit, 
nempe humilitate, obedientia, spiritu orationis ac sanctificatione laboris. 

Et in primis, exteriorem et cordis humilitatem studeant assequi Laici. 
Nec aliam tibi... viam munias, quam quae munita est ab illo, qui gressuum 
nostrorum tamquam Deus vidit infirmitatem. Ea est autem prima humilitas, 
secunda humilitas, tertia humilitas: et quoties interroges, hoc dicerem (S. Augu- 
stinus, Ep. 118, n. 22). Nam, ut habet divus Bernardus (De Cons., l. 5, c. 14, 
n. 32): Virtutum... stabile fundamentum, humilitas...; si nutet illa, virtutum 
aggregatio nonnisi ruina est. Quod ita explicat Sanctus "Thomas: Humilitas 
primum locum tenet, inquantum scilicet expellit superbiam, cui Deus resistit, et 
praebet hominem subditum et semper patulum ad suscipiendum influxum divinae 
gratiae, inquantum evacuat inflationem superbias; ut dicitur lac., IV, quod 
Deus superbis resistit, humilibus autem dat gratiam; et secundum hoc, humülitas 
dicitur spiritualis aedificii fundamentum (1I, II. q. 161, art. 5, ad 2). 

Quum vero ad veram humihtatem inducat frequens in despectis operibus 
exercitatio, dicente Sacra Scriptura quod numquam ad humilitatis virtutem 
perveniet qui opera. humilitatis refugit (B. Alb. M., de Par. Animae, c. 2), 
muneribus quibus funguntur, eo potissimum debent gaudere Laici, quod 
humilitatis exercendae et augendae veluti indeficientem habeant opportu- 
nitatem. 

Excellat quoque in Laicis obedientia. Noverint in ea nullum esse pec- 
candi periculum; cum ea, certissima est victoria, inexpugnabile tutamen, 
merita plurima, pax summa. Sit autem oportet munita supernaturalibus 
motivis. Iuxta Sanctorum documenta, rectores nostri sunt vicarii Dei 
super nos. Et ideo debemus eis sicut Domino obedire et non sicut homi- 
nibus, quia non propter ipsos, sed propter Deum eis subiacemus. Ac Sanc- 
tus Gregorius Magnus docet: Vera namque obedientia nec praepositorum 
intentionem. discutit, nec praecepta discernit... Qui obedientiae bonum exse- 
quitur, non intunctum opus debet considerare, sed fructum. (Yn Y. Reg., l. 2, 
C. 4, n. II) Quapropter Sanctus Bernardus merito improperat eorum 
obedientiam, qui non in omnibus parati sunt obsequi, non per omnia sequi pro- 
posuerunt eum, qui non suam, sed Patris venit facere voluntatem. Discernunt 
et ditudicant, eligentes in quibus obediant imperanti (In conv. S. Pauli, Serm. I, 
n. 6); et quos constat, iuxta eumdem Sanctum Bernardum, nec unquam 
libenter obedire, nisi cum. audire contigerit quod forte libuerit, aut quod non 
aliter licere seu expedire monstraverit vel aperta ratio, vel indubitata auctoritas 
(De praec. et dispensat., c. 10, n. 23). Huic exercendae virtuti validissimum 
dent auxilium et animum verba et exempla Christi lesu, qui non desiit 
asseverare: Descendi de coelo, non ut faciam voluntatem meam. Non quaero 
voluntatem meam, sed voluntatem eius, qui misit me. Sicut mandatum dedit 
mili Pater, sic facio. Ego quae placita sunt ei, facio semper. Meus cibus est, 
ut faciam voluntatem eius, qui misit me, ut perficiam opus eius. Pater mi... 
non sicut ego volo, sed sicut tu (Ioan., 6, 38; 5, 30; 14, 31; 8, 29; 4, 34; Matth., 
26, 39); quique factus est obediens usque ad mortem, mortem autem crucis 
(Philip., 2, 8). 

Spiritus quoque orationis erit magnopere provehendus. Orandi dili- 
gentia tibi in primis necessaria est: impenetrabilis enim. armatura, certum 
perfugium, securus portus, tutissimumque asylum est oratio. Haec una et mala 

omnia depellit ab anima, et bona omnia in illam invehit. Ipsam animam purgat, 
poenam peccatis debitam. submovet, praeteritas negligentias sarcit, divinam 
gratiam impetrat, pravas concupiscentias extinguit, effrenatas animi passiones 
domat, hostes prosternit, tentationes superat, calamitates lemit, moerorem 
fugat, laetitiam infundit, pacem conciliat, hominem Deo coniungit, coniunctum- 
que ad aeternam gloriam sublevat. Precando impetrabis quidquid utile tibi 
fuerit (Lud. Blosius, Canon vitae spirit., c. 17, n. 1). Clemens VIII ad Con- 
versorum religiosam institutionem id quoque praescripsit: Pro eorum capa- 
citate et commoditate, de spiritualibus, praesertim de modo mentaliter orandi, 
diligenter instruendi erunt. (Instr. super rec. et educ. Novit., n. 22). 

Curandum igitur est, ut bene noscant Laici virtutem et exercitium ora- 
tionis; ut statis horis orationi quum mentali tum vocali fideliter vacent; 
ut tempus ad hoc statutum in Constitutionibus Ordinis unice orationi inte- 
grumque dicent; nec satis sit eos meditationi operam dare, quum Missis 
inserviunt. Indagent autem Superiores, praesertim postquam Laici tyroci- 
nium absolverint, utrum meditationi et orationibus incumbant. 

Brevium quoque orationum, quas iaculatorias vocant, sit ipsis usus 
continuus inter diem. Compendiosa est enim via ad consequendam animae 
unionem cum Deo, ad merita augenda, ad rectam intentionem servandam, 
ad tentationes praeripiendas et superandas, ad omnia sanctitate extollenda. 

Manuale opus, quod in Coenobiis est munus Laicorum praecipuum, 
pariter sanctificent, non ad oculum servientes, non laudis expetentes prae- 
mium, sed unice voluntatis Dei ac Superiorum solliciti. Quam pudendum 
et dolendum est, si delectat labor, ut... cuppa et sacculus impleatur... et non 
delectat, ut Deus acquiratur (S. August., De bon. vid., c. 21). Quanta apud 
Deum merces, si in praesenti pretium non sperarent! Quantis sudoribus haere- 
ditas cassa expetitur! Minori labore margaritum Christi emi poterat (S. Hie- 
ron. ad Nep., de vita cler. et monac., 6). 

Habeant tandem prae oculis monita Sancti Bonaventurae: Continue 
mentem tuam ita habeas ordinatam cum Deo, quod omne opus tuum aique 
exercitium tam mentis quam corporis sit oratio, omniaque servitia, et maxime 
humiliora cum tanto facias caritatis fervore, ac si ea Christo corporaliter exhi- 
beres. Quod certe debes et potes veraciter cogitare, quoniam ipse dixit in Evan- 
gelio: Quod uni ex minimis meis fecistis, mihi fecistis. Scias indubitanter, caris- 
sime frater, quod nisi perfecte abnegaveris temetipsum, sequi non poteris vestigia 
Salvatoris et sine sollicitudine continua et labore eius gratiam adipisci nequibis, 
et nisi assidue pulsaveris portas eius, ingredi non poteris ad pacem mentis, et 
nisi te instanter in timore Dei tenueris, cito domus tua corruet in profundum. 
(Memorial., n. 19 et 25 conclus.). 

Ad quae omnia consequenda Laici sacrae mensae assidui sint per fre- 
quentem, imo etiam quotidianam SSmae Eucharistiae sumptionem ad nor- 
mam recentiorum instructionum Apostolicae Sedis. Itemque omnino pecu- 
liarem colant devotionem erga Deiparam Virginem Mariam, quam ut suam 
amantissimam matrem semper invocare, honorare et imitari conentur. 

Curent quoque Superiores, ut Sacerdotes et Laici mutuam sibi sum- 
mamque observantiam et caritatem adhibeant. Revereantur Laici Presby- 

teros, a quibus ministeria ac mysteria maxima accipiunt. Honorent Presby- 
teri Laicos et studeant... de pauperum fratrum societate gloriari (Reg., 8. Aug., 
c. L, 5). Id meminerint Sacerdotes, plurimos in Religiosis Ordinibus Lai- 
cos, ab humilioribus occupationibus, quibus per vitam functi fuerant, ad 
altarium honores evectos et inter beatos Coelites post mortem adnumeratos 
fuisse. Illud igitur genus vitae in Laicis pia colant observantia, quod tam 
frequenti et mirificae sanctitati aditum patefecit. 

Ne gravitate munerum exercendorum in Conventu Laici superbiant, 
animo efferantur et parvi faciant ipsos Sacerdotes, officia graviora cuiusvis 
generis ne demandentur eis, nisi necessitate cogente, idque fiat semper sub 
omnimoda dependentia et obedientia alicuius patris gravioris aetatis et 
consilii, cui agendorum et gestorum ipsi rationem fideliter reddant. 

Haec sufficiant de plurimis pauca. 

Ceterum haec Sacra Congregatio summopere confidit, fore ut Supe- 
riores Generales omnium Ordinum Religiosorum ad simile vitae studium 
pro viribus provocare nitantur suos Laicos. Sic eorum vigilet tolerantia, 
ut non dormiat disciplina. Nam mil tam fixum animo, quod neglectu et tempore 
non obsolescat (S. Bern., de Cons., l. 1, c. 2). In hoc enim differunt lauda- 
biles religiones et iam dilapsae, non quod nullus peccans in laudabilibus repe- 
riatur, sed quod nullus impune peccare sinatur, et peccandi aditus studiose 
praecludantur, et incorrigibiles et alios inficientes. eliminentur, et boni fovean- 
tur, et diligantur, ut perseverent et in melius semper proficiant (S. Bonavent., 
De sex alis Seraph., c. 2, n. 13). 

Quibus omnibus Sanctissimo Domino nostro Pio Papae X relatis, 
Sanctitas Sua ea rata habere et confirmare dignata est, contrariis quibuscum- 
que non obstantibus, etiam speciali mentione dignis. 

[Acta Ap. Sedis, vol. III, p. 29-36]. 

Inter reliquas difficultates, quibus premitur Ecclesia Christi nostris 
temporibus, ea quoque recensenda lex est, qua ad militiam adiguntur etiam 
iuvenes, qui in religiosis Familiis Deo famulantur. 

Nemo sane non videt, quantum detrimenti ex hac infausta lege provenire 
possit, quum iuvenibus, tum ipsis Sodalitatibus. Dum enim militiae vacant 
religiosi tyrones, facile vitiis maculari possunt, quibus infecti, vel, neglectis, 
quae emiserant, votis, ad saecularia remigrabunt, vel quod longe peius est, 
religiosam repetent domum, cum periculo alios contaminandi. 

Ad haec igitur praecavenda mala, Sacra Congregatio, Negotiis Religio- 
sorum Sodalium praeposita, in Plenario Coetu Emorum Patrum Cardi- 
nalium, die 26 mensis augusti r9g1o ad Vaticanum coadunato, sequentia 
decrevit: 

i; I. In Ordinibus Regularibus, in quibus vota solemnia emittuntur, 
Iuvenes, quos exemptos esse certo non constet a servitio militari activo, 

scilicet ab eo servitio, quod ipsi primitus ad militiam vocati ad unum vel 
plures annos praestare debent, admitti nequeunt ad Sacros Ordines vel 
ad solemnem professionem, quousque non peregerint servitium militare 
et, hoc expleto, saltem per annum, iuxta infra dicenda, in votis simpli- 
cibus permanserint, servato quoad Laicos decreto Sacrosancta Dei Ecclesia, 
hac eadem die edito. ! 

II. In Institutis votorum simplicium iuvenes, de quibus in articulo prae- 
cedenti, ad vota dumtaxat temporaria admitti poterunt usque ad tempus mi- 
litaris servitii: nec illis, dum. militiae operam dant, professionem renovare 
liceat. A militari servitio dimissi cum fuerint, professionem iterum, saltem 
ad annum, emittent, antequam professionis perpetuae vinculo se obstringant. 

III. Caveant autem iuvenes militiae servientes, ne sanctae vocationis 
donum amittant ac ea semper modestia et cautela converseritur, quae decet 
Religiosos viros. Quamobrem a locis et conventiculis suspectis abhorreant, 
a theatris, choreis aliisque spectaculis publicis abstineant; malorum com- 
mercium, lubricas conversationes, res a religione absonas, viros doctrinas 
suspectas profitentes, lectiones moribus aut fidei a S. Sedis dictatis contra- 
rias ceteraque peccandi pericula evitent; ecclesias, sacramenta, quantum 
eis liceat, frequentare non omittant; circulos seu coetus catholicos ad animi 
recreationem et instructionem adeant. 

IV. Ubicumque eorum statio ponatur, si ibi domus suae Religionis 
aut Instituti habeatur, eam frequentent et sub Superioris immediata vigi- 
lantia sint. Si vero domus praedicta non adsit, vel eam commode frequen- 
tare nequeant, sacerdotem ab Episcopo designatum adeant, eius consiliis 
et consuetudine utantur, ut quando eamdem stationem deserere oporteat, 
testimonium in scriptis de observantia eorum omnium, quae in articulo 
praecedenti praescripta sunt, ab eodem accipere valeant. Quodsi sacerdos 
ab Episcopo designatus non habeatur, ipsi sibi eligant prudentem sacer- 
dotem, statim indicandum Superioribus suis, qui ab Ordinario de moribus, 
doctrina et prudentia eiusdem sibi notitias comparabunt. Praeterea, epi- 
stolarum commercium instituant ac, quantum fieri potest, sedulo perse- 
quantur cum suo respectivo Superiore aliove religioso seu sodali sui Instituti 
ad id designato, quem certiorem faciant de suae vitae ratione et conditione, 
de singulis mutationibus suae stationis et praesertim illi notificent nomen 
et domicilium illius sacerdotis, cuius consuetudine et directione utuntur, 
ut supra praescriptum est. 

V. Superiores Generales aut Provinciales etiam locales, iuxta unius- 
cuiusque Instituti morem, per se vel delegatum sodalem (qui sacerdotali 
ordine sit insignitus in clericalibus Institutis) de vita, moribus et conversa- 
tione alumnorum, perdurante militari servitio, inquirere omnino teneantur, 
opera praecipue sacerdotis vel sacerdotum, de quibus supra, per secretas 
epistolas, si opus sit, ut certiores fiant, an ii rectam fidei et morum viam 
servaverint, cautelas supra praescriptas observaverint et divinae vocationi 
se fideles praebuerint, graviter onerata eorum conscientia. 

VI. Cum a militari servitio activo definitive dimissi fuerint, recto tra- 
mite ad suas quisque religiosas domus remeare teneatur, ibique, Sl certo 
constet de eorum bona conversatione, ut in articulo praecedenti dictum est, 
praemissis aliquot diebus sanctae recollectionis, qui Institutis votorum 
simplicium addicti sunt, ad renovandam professionem temporariam admit- 
tantur; in Ordinibus vero Regularibus, inter iuniores clericos seu professos, 
aut saltem in domo, ubi perfecta vigeat regularis observantia, sub speciali 
vigilantia et directione religiosi, pietate et prudentia commendabilis, qui 
in Institutis clericalibus sacerdos esse debet, collocentur. In eo statu inte- 
grum tempus (quod minus anno esse non poterit iuxta dicta in articulis 
I et II) ad tramitem Apostolicarum Praescriptionum et propriae Religiosae 
Familiae Constitutionum praemittendum votis solemnibus vel perpetuis, 
complere debent, ita tamen, ut computetur quidem tempus in votis sim- 
plicibus vel temporaneis transactum a prima votorum emissione usque 
ad discessum a domo religiosa, servitii militaris causa; non vero quod mili- 
tiae datum fuit. mg 

VII. Eo tempore, studiis et regulari observantiae dent operam; Supe- 
riores autem immediati ac sodales iuniorum directioni praepositi eos dili- 
gentissime considerent, eorum mores, vitae fervorem, placita, doctrinas, 
perseverandi studium perscrutentur, ut de eis ante ultimam professionem 
maioribus Superioribus rationem sub fide iuramenti reddere valeant. 

VIII. Si qui, perdurante militari servitio vel eo finito, antequam ad 
professionem solemnem aut perpetuam admittantur, dubia perseverantiae 
signa dederint, vel praescriptis cautelis militiae tempore non obtempera- 
verint, aut a morum vel fidei puritate deflexerint, a Superiore Generali de 
consensu suorum Consiliariorum seu Definitorum dimittantur, eorumque 
vota ipso dimissionis actu soluta habeantur. Quodsi ipsi iuvenes a votorum 
vinculo se relaxari desiderent aut sponte petant, facultas fit Superioribus 
praedictis, tanquam Apostolicae Sedis delegatis, vota solvendi, si agatur 
de Institutis clericalibus: si vero res sit de Institutis laicorum, vota soluta 
censeantur per litteras Superiorum, quibus licentia eis fit ad saeculum 
redeundi. 

IX. Hisce praescriptis teneantur etiam ecclesiasticae Societates, quae, 
licet non utantur votis, neque solemnibus neque simplicibus, habent tamen 
simplices promissiones, quibus earum alumni ipsis Societatibus adstrin- 
guntur. . 

X. Si quid novi in hoc Decreto non praevisum, vel si quid dubii in 
ipsius intelligentia occurrerit, ad hanc S. Congregationem in singulis casibus 
recurratur. 

Quae omnia Sanctissimus Dominus Noster Pius Papa X, referente 
Subsecretario, rata habere et confirmare dignatus est, die 27 eiusdem mensis 
augusti 1910. Contrariis non obstantibus quibuscumque. : 

Datum Romae, ex Secretaria Sacrae Congregationis de Religiosis, die 
I ianuarii 1911. 


[Acta Ap. Sedis, vol. III, P- 30-39]. 

Quum singulae praescriptiones ac solemnitates a iure statutae, prae- 
sertim ab Urbano VIIT,* ad ferendam sententiam expulsionis vel dimissionis 
ab Ordinibus et Institutis Religiosis, commode servari nequeant, huic 
Sacrae Congregationi opportunum visum est alias statuere praescriptiones, 
magis expeditas et hodiernis temporum circumstantiis melius accommo- 
datas. 

Quare Eri Patres Cardinales eiusdem Sacrae Congregationis, in Ple- 
nario Coetu die 3 martii 1911 ad Vaticanum habito, sequentia statuere 
decreverunt, nempe: 

1. Curiam competentem vel Tribunal competens ad ferendam senten- 
tiam constituunt Superior seu Moderator Generalis et Definitores vel 
Consiliarii seu Adsistentes, non minus quatuor; si qui deficiant, eorum 
loco totidem Religiosos eligat Praeses Curiae vel Tribunalis, de consensu 
aliorum Consiliariorum. 

In Congregationibus Monachorum "Tribunal constituunt Abbas Gene- 
ralis cum suo Consilio. Si aliqua Abbatia nulli adnexa sit Congregationi, 
recurrendum ad Sanctam Sedem in singulis casibus. 

2. In qualibet Curia seu Tribunali constituatur a Consilio Generali 
Promotor lustitiae pro iuris et legis tutela, qui sit Religiosus eiusdem Or- 
dinis vel Congregationis. 

3. Processus dumtaxat Summarius in posterum instituatur in expellendis 
vel dimittendis Religiosis, qui vel vota solemnia in Ordinibus, vel vota 
perpetua in Congregationibus vel Institutis professi sunt, vel, si vota tan- 
tum temporanea emiserint, tamen in Sacris sunt constituti; salvis specialibus 
privilegiis, quibus aliquis Ordo vel Institutum gaudeat. 

4. Ad Processum instruendum deveniri nequit, nisi postquam trina 
et data monitio et inflicta correctio incassum cesserint, salvis exceptio- 
nibus sub num. 17 et 18. 

5. Monitio facienda est a legitimo Superiore etiam locali de mandato 
tamen vel licentia Superioris Provincialis seu quasi-Provincialis; qui po- 
stremae monitioni opportune adiunget expulsionis vel dimissionis commi- 
nationem. Ad effectum expulsionis vel dimissionis non valet monitio vel 
correctio, nisi ob grave aliquod delictum data fuerit. : 

6. Monitiones repeti nequeunt, nisi delictum repetitum fuerit, sed in 
delictis continuatis seu permanentibus intercedat necesse est inter unam 
et alteram monitionem spatium saltem duorum dierum integrorum. Post 
ultimam monitionem sex dies integros erit exspectandum, antequam ad 
ulteriora progressus fiat. 

7. Ex Processu constare debet de Conventi reitate, necnon de gravi- 

tate et numero delictorum, de facto triplicis monitionis, et de defectu 
resipiscentiae post trinam monitionem. 

8. Ut de Conventi reitate constet, tales probationes afferendae sunt, 
quae animum viri prudentis moveant. Hae probationes desumi possunt 
ex rei confessione, ex depositione duorum saltem testium fide dignorum, 
iuramento firmata, atque aliis adminiculis roborata et ex authenticis docu- 
mentis. 

9. Gravitas delicti desumenda est non tantum a gravitate legis violatae, 
sed etiam a gravitate poenae a lege sancitae, a gravitate doli, et a gravitate 
damni, sive moralis sive materialis Communitati illati. 

IO. Ad effectum, de quo agitur, requiruntur ad minus tria crimina 
gravia eiusdem speciei, vel, si diversae, talia, ut simul sumpta manifestent 
perversam voluntatem in malo pervicacem, vel unum tantum crimen per- 
manens, quod triplici monitione virtualiter triplex fiat. 

11. Ut constet de facto triplicis monitionis regulariter de hoc afferri 
debet authenticum documentum. Proinde oportet: 

a) ut haec fiat vel coram duobus testibus, vel per epistolam, a publicis 
tabulariis inscriptam, exquisita fide receptionis vel repudii; 

b) ut documentum redigatur de peracta monitione, a dictis testibus 
subscriptum et in Regestis, vel 'abulario, servandum: vel ut exemplar 
conficiatur supradictae epistolae, a duobus item testibus pro conformitatis 
testimonio ante expeditionem subscriptum et in Regestis vel Tabulario 
pariter asservandum. 

12. Defectum resipiscentiae probant novum crimen, post trinam moni- 
tionem commissum, vel pervicax et obdurata agendi ratio delinquentis. 

13. Superior Provincialis vel quasi-Provincialis Religiosi delinquentis, 
postquam monitiones et correctiones incassum cesserint, omnia acta et 
documenta, quae de huius Religiosi reitate exstant, diligenter colliget et ad 
Superiorem Generalem transmittet, qui ea tradere debet Procuratori Iusti- 
tiae, ut ea examinet et suas accusationes, si quas proponendas existimabit 
proponat. 

14. Áccusationes a Procuratore Iustitiae propositae et Processus resul- 
tantia accusato notificari debent, eidemque tempus congruum, arbitrio 
Iudicis determinandum, concedi, quo suas defensiones, sive per se, sive 
per alium eiusdem Ordinis vel Instituti Religiosum, exhibere valeat; quod 
$1 accusatus ipse proprias defensiones non praesentaverit, Curia vel Tribunal 
defensorem alumnum respectivi Ordinis vel Instituti ex officio constituere 
debet. 

15. Curia seu "Tribunal, diligenter perpensis allegationibus sive Pro- 
motoris sive Rei, si quidem eas adversari iudicaverit Convento, sententiam 
expulsionis vel dimissionis pronuntiare poterit; quae tamen, si condemnatus 
intra decem dies a sententiae notificatione rite ad Sacram Congregationem 
de Religiosis appellaverit, executioni demandari nequit, donec per eamdem 
Sacram Congregationem iudicium latum fuerit. 

16. Non obstante autem appellatione, reus poterit ad saeculum statim 
remitti a Moderatore supremo vel Abbate Generali, cum consensu sui 


, 

Capituli vel Consilii, si ex eius praesentia periculum vel gravissimi scan- 
dali, vel damni item gravissimi Communitati eorumque alumnis immi- 
neat. Interim habitum dimittat et maneat suspensus, si in Sacris consti- 
tutus sit. 

17. Qui reus fuerit etiam unius tantum delicti, ex quo periculum gravis 
scandali publici vel gravissimum detrimentum toti Communitati immi- 
neat, poterit, etiam a Superiore Provinciali vel Abbate, ad saeculum item 
remitti, habitu religioso illico deposito; dummodo certo constiterit de ipso 
delicto et de Religiosi, cui illud imputatur, reitate; et interim instituatur 
Processus ad .sententiam expulsionis vel dimissionis ferendam. Qui in 
Sacris constituti sunt, pariter suspensi maneant. 

18. Item contra quaedam delicta censetur veluti lata a iure poena expul- 
sionis vel dimissionis. Quae delicta sunt: 

d) publica apostasia a Fide Catholica; 

b) apostasia ab Ordine vel Instituto, nisi intra tres menses Religiosus 
redierit; 

c) fuga a Monasterio, suscepta secum muliere; 

d) et multo magis contractus, ut aiunt, civilis, vel attentatio aut cele- 
bratio matrimonii, etiam validi, seu quando vota non sint solemnia vel non 
habeant solemnium effectum. 

Sufficit in istis casibus, ut Superior Generalis vel Provincialis cum suo 
respectivo Consilio emittat sententiam declaratoriam facti. 

19. Sententia expulsionis vel dimissionis, quocumque modo lata, si 
agatur de Religioso in Sacris, illico communicanda erit Ordinario originis 
et Ordinario loci, ubi ille moratur, aut sedem suam statuere velle dignoscatur. 

20. Omnes Religiosi, de quibus agitur, in Sacris constituti, qui expulsi 
vel dimissi fuerint, perpetuo suspensi manent, donec a competente Aucto- 
ritate, post emendationem vitae, dispensationem obtinuerint. Religiosi 
vel Clerici, non in Sacris, expulsi vel dimissi, prohibentur, quominus ad 
superiores Ordines adscendant sine venia Sanctae Sedis. Omnes autem 
expulsi vel dimissi, etiamsi sese vere emendaverint, ad suum vel ad alium 
Ordinem vel Congregationem admitti non poterunt, absque speciali licentia 
Sedis Apostolicae. 

21. Ad expellendas Moniales, vota sive solemnia sive simplicia in Ordine 
proprie dicto professas, et ad dimittendas Sorores, quae vota perpetua emi- 
serunt in Institutis Religiosis, exiguntur graves causae exteriores, una cum 
incorrigibilitate, iudicio Abbatissae vel Superiorissae cum suo Consilio, 
respective manifestando per secreta suffragia, experimento prius habito, ita 
ut spes resipiscentiae evanuerit et. ex continuis culpis Monialis vel Sororis 
incorrigibilis damna immineant Monasterio vel Instituto. Causae minus 
graves requiruntur ad dimittendas Sorores votorum simplicium in Ordini- 
bus Religiosis. Iustae et graves causae probari debent ab Ordinario loci et, 
si Monasterium Regularibus subiectum sit, etiam a Superiore Regulari. 
Insuper accedat necesse est confirmatio Sacrae Congregationis, ita ut ex- 
pulsio vel dimissio ex parte Ordinis vel Instituti, iuridicum effectum non 
sortiatur, antequam a Sacra Congregatione confirmata fuerit. Solummodo in 

casu gravis scandali exterioris, Episcopo loci approbante, Monialis vel Soror 
statim ad saeculum remitti possit, ita tamen ut Sanctae Sedis confirmatio 
absque mora petatur. 

Quibus omnibus Sanctissimo Domino Nostro Pio Papae Decimo relatis 
ab infrascripto Sacrae Congregationis Secretario die octava martii I9II, 
Sanctitas Sua Decretum hoc approbare et confirmare dignata est; contrariis 
non obstantibus quibuscumque. : 

Datum Romae, ex Secretaria Sacrae Congregationis de Religiosis, die 
16. maii 1grr. — Fr. I. C. Card. Vives, Praefectus. — | Donatus, Archiep. 
Ephesinus, Secretarius. 

[Acta Ap. Sedis, vol. III, p. 235-238]. 


4410. 
S. C. de Religiosis, r5 iun. 1911. 


Quaesitum est ab hac Sacra Congregatione de Religiosis: 

I. An Religiosi pertinentes ad Instituta votorum simplicium iisdem 
teneantur legibus ac Regulares votorum solemnium, quoad Imprimatur 
seu beneplacitum a suis Superioribus expostulandum, quoties aliquod 
suum manuscriptum in lucem edere cupiunt? 

II. An Religiosi, quoties eis a suis Moderatoribus publicatio alicuius 
manuscripti fuerit interdicta, vel Imprimatur denegatum, possint idem 
manuscriptum alicui typographo tradere, qui illud publicet cum Zmprzma- 
tur Ordinarii loci, suppresso auctoris nomine? 

Emi autem Cardinales Sacrae Congregationis de Religiosis, in plenario 
Coetu ad Vaticanum habito die 2 mensis iunii 1911, suprascriptis Dubiis 
responderunt: 

Ad I. Affirmative. 

Ad II. Negative. 

Quam Emorum Patrum responsionem Sanctissimus Dominus Noster 
Pius Papa Decimus, referente infrascripto Sacrae Congregationis Secretario, 
ratam habuit et confirmavit, die 11 iunii r9rr. 

Datum Romae, ex Secretaria Sacrae Congregationis de Religiosis, die 
15 iunii 191r. — Fr. I. C. Card. Vives, Praefectus. — 1 Donatus, Archiep. 
Ephesinus, Seeretarius. 


[Acta Ap. Sedis, vol. III, p. 270, 271]. 


4411. 
S. C. de Religiosis, decr. 30 iun. 1911. 


Superiorissae Societatis, quam Sancta Angela Mericia, sicut coelesti 
voce ac visione mandatum sibi fuerat, sub certa disciplina sanctisque vivendi 
regulis constituit, quamque Sanctae Ursulae invictae Virginum ducis patro- 
cinio ac nomine insignivit, Sanctissimo Domino Nostro Pio Papae Decimo 
preces porrexerunt, ab Ero Cardinali Archiepiscopo Mediolanensi et ab 

aliis plurium locorum Ordinariis commendatas, ad obtinendas per specialem 
favorem Indulgentias et privilegia Franciscali Ordini concessa. 

Sanctissimus vero Dominus Noster, in audientia habita ab infrascripto 
Cardinali Sacrae Congregationis Religiosorum Praefecto, die 20 iunii 
anno IQII, attento praesertim quod Fundatrix Ursulinarum Sancta Angela 
Mericia habitum et regulam Tertii Ordinis Franciscalis amplexa sit, eaque 
de causa in universo Seraphico Ordine gaudeat officio duplici maiori; ad 
augendum iuxta spiritum Beatae Fundatricis inter eiusdem filias studium 
in promovenda vita christiana et in curandis apud privatas familias et in 
ipsa societate bonis operibus, praesentis Decreti tenore, canonicam aggre- 
gationem Tertio Franciscali Ordini ad instar aliarum Congregationum Sera- 
phico Ordini pariter aggregatarum, concedere dignatus est, quatenus opus 
sit, et iuxta preces, salva semper eiusdem Societatis autonomia et indepen- 
dentia ad normam iuris. 

Datum Romae ex Secretaria Sacrae Congregationis de Religiosis, die 
30 iunii rgrr. — Fr. I. C. Card. Vives, Praefectus. — t Donatus, Archiep. 
Ephesinus, Secretarius. 


[Acta Ap. Sedis, vol. III, p. 391, 392]. 
4412. 


S. C. de Religiosis, decr. 15 aug. 1912. 


Quo propositum vitae religiosae perpetuo profitendae melius explo- 
retur, et dignitati status religiosi uberius consulatur, imminutis, in quantum 
fieri possit, defectionibus, Emi ac Ri Patres Cardinales Sacrae Congre- 
gationis de Religiosis, in plenariis comitiis ad Vaticanum habitis die 2 augu- 
sti 1912, sequentia statuerunt, nempe: 

1. Quaelibet Postulans in Monasteriis votorum solemnium et clausurae 
papalis poterit admitti, sine praevia S. Sedis venia, servatis tamen aliis de 
iure servandis. 

2. Quaelibet Postulans, antequam Novitiatum ingrediatur, probanda 
erit per tempus, et iuxta modum, in propriis cuiusvis Monasterii Consti- 
tutionibus praescriptum. 

3. Si nihil in istis quoad haec statuatur, tunc probatio facienda est 
saltem per sex menses, ita tamen, ut Postulantes, intra septa Monasterii, 
probationis causa, admissae, utantur veste modesti coloris, diversa ab 
habitu Ordinis, quem non induant, nisi quando Novitiatum proprie dic- 
tum inchoaturae sint. 

Facta autem de his omnibus fideli relatione Sanctissimo Domino nostro 
Pio Papae X per infrascriptum Sacrae Congregationis Secretarium die 
5 augusti 1912, Sanctitas Sua eadem approbare et confirmare dignata est. 
Contrariis non obstantibus quibuscumque. 

Datum Romae, ex Secretaria Sacrae Congregationis de Religiosis, die 
15 augusti 1912. — Fr. I. C. Card. Vives, Praefectus. — 1 Donatus, Archiep. 
Epbesinus, Secretarius. 

[Acta Ap. Sedis, vol. IV, p. 565, 566]. 

4413. 
S. C. de Religiosis, 1 sept. 1912. 


Edito a S. C. Concilii, die 20 decembris 1905, Decreto Sacra Triden- 
tina Synodus, ! quo inter alia praescribitur ut Communio frequens et quoti- 
diana praesertim in religiosis Institutis cuiusvis generis promoveatur, earum 
consulendum quoque erat sorti infirmarum quae intra septa monasteriorum 
clausurae Papalis decumbunt; quum ipsa clausura, prout determinatur in 
iure canonico vigenti, aliquod in praxi videretur parere incommodum ad 
frequentiorem earum aegrotantium Communionem, praesertim ex eo quod 
regulariter nonnisi confessarius et in eius defectu cappellanus, et, si sacerdos 
sit regularis, a socio comitatus, monasterii claustra ingredi valeat ad Sacra- 
menta infirmis ministranda. 

Quare Eri ac Rrhi Patres Cardinales S. C. de Religiosis occasione arrepta 
quorumdam dubiorum quae ad rem proposita fuerant, die 30 augusti 1912, 
in plenario coetu ad Vaticanum habito, quoad Communionem infirmis 
deferendam in monasteriis clausurae Papalis sequentia decernere existima- 
runt, nempe: In defectu Confessarii vel Cappellani tertius Sacerdos, etiam 
regularis, licet sine socio, legitime vocatus de licentia Episcopi, qui pro hac 
licentia nomine ipsius Episcopi concedenda etiam Abbatissam seu Priorissam 
habitualiter designare poterit, sacram Communionem infirmis valeat deferre 
Religiosis, quae ad ecclesiae crates descendere nequeunt. Oportet autem, 
ut quatuor religiosae maturae aetatis, si fieri possit, ab ingressu in clausuram 
usque ad egressum, Sacerdotem comitentur, qui sacram pyxidem aliquas 
consecratas particulas continentem deferre, sacram Communionem admini- 
strare, reverti ad ecclesiam, eamdemque sacram pyxidem reponere debet, 
servatis rubricis a Rituali Romano pro Communione infirmorum statutis. 

Et hanc Erhorum Patrum sententiam et resolutionem SS8rhus Dominus 
noster Pius Papa Decimus, ad relationem subscripti Secretarii, die 1 septem- 
bris 1912 ratam habere et confirmare dignatus est. Contrariis non obstan- 
tibus quibuscumque. 

Datum Romae ex Secretaria Sacrae Congregationis de Religiosis, die 
I septembris 1912. — Fr. I. C. Card. Vives, Praefectus. — 1 Donatus, Archiep. 
Ephesinus, Secretarius. 

[Acta Ap. Sedis, vol. IV, p. 625, 626]. 


4414. 
S. C. de Religiosis, 1 sept. 1912. 
Rmus D. Antonius Fiat, Superior generalis Congregationis Missionis 


et Filiarum a Caritate, a S. C. de Religiosis sequentis dubii solutionem 
expostulavit, nimirum: 


Utrum in indultis apostolicis, quibus mitigationes vel dispensationes 


1 Cf. N. 4326. 

conceduntur ab abstinentia et ieiunio in regionibus intra et extra Euro- 
pam, praesertim in America Latina, comprehendantur Familiae religiosae 
ibi degentes. 

Emi autem ac Rmi Patres Cardinales Sacrae eiusdem Congregationis, 
in aedibus Vaticanis adunati die 30 augusti 1912, re maturo examine per- 
pensa,. responderunt: 

I. Affirmative quoad abstinentiam et ieiunium a lege Ecclesiae generali 
praescripta, nisi ab indulto excludantur religiosi. 

IL. Negative quoad abstinentiam et ieiunium a propriis Regulis et 
Constitutionibus statuta, nisi in indulto expresse de hac dispensatione 
mentio habeatur. Non servantes igitur huiusmodi abstinentiam et ieiunium, 
transgrediuntur quidem Regulam et Constitutionem, non autem legem 
Ecclesiae; ideoque culpam tantum et poenam incurrunt a Constitutionibus 
vel Regulis statutam. 

III. Quoad vero Religiosos in America Latina degentes, standum novis- 
simo indulto per Secretariam Status concesso, die 1 ianuarii an. 1g1o. 

Quas Emorum DD. Cardinalium responsiones SSmus Dominus noster 
Pius Papa X, ad relationem infrascripti Secretarii, die 1 septembris 1912 
adprobare et confirmare dignatus est. 

Contrariis non obstantibus quibuscumque. 

Datum Romae ex Secretaria Sacrae Congregationis de Religiosis, die 
1 septembris 1912. — Fr. I. C. Card. Vives, Praefectus. — Donatus, Archiep. 
Ephesinus, Secretarius. 

[Acta Ap. Sedis, vol. IV, p. 626, 627]. 


4415. 
S. C. de Religiosis, I sept. 1912. 


Quaesitum est ab hac Sacra Congregatione negotiis religiosorum Soda- 
lium praeposita, utrum Religiosus, habitu regulari dimisso, extra claustra 
ad tempus degens indulto apostolico, cum facultate ab episcopo obtenta 
celebrandi Missam et alia opera sacerdotis propria peragendi, subsit eidem 
Ordinario, ita ut episcopus habeat in eum iurisdictionem et auctorita- 
tivam et dominativam potestatem, quamvis in Rescripto desit consueta 
formula: Ordinario loci subsit in vim quoque solemnis obedientiae voti. 

Emi autem ac Riái Patres Cardinales Sacrae eiusdem Congregationis, in 
plenariis Comitiis ad Vaticanum adunatis die 30 augusti 1912, praehabito 
duorum ex officio Consultorum voto, et re mature perpensa, responderunt: 

Affirmative, facto verbo cum Sanctissimo. 

Sanctitas porro Sua, ad relationem infrascripti Secretarii, die 1 septem- 
bris 1912 responsionem Emorum Patrum adprobare et confirmare dignata 
est. Contrariis non obstantibus quibuscumque. 

Datum Romae ex Secretaria Sacrae Congregationis de Religiosis, die 
1 septembris 1912. — Fr. I. C. Card. Vives, Praefectus. — 1 Donatus Archiep. 
Ephesinus, Secretarius. 

[Acta Ap. Sedis, vol. IV, p. 627, 628]. 

4416. 
S. C. de Religiosis, decr. 3 febr. 1913. 


Cum de sacramentalibus Monialium et Sororum confessionibus mode- 
randis plures ad hunc diem, ex re et ex tempore, iussae sint leges, eas, 
aliqua ex parte immutatas et apte dispositas, visum est in unum colligere 
Decretum, prout sequitur: 

1. Unicuique religiosae communitati tum Monialium tum Sororum, 
regulariter, unus dumtaxat detur Confessarius ordinarius: nisi ob magnum 
ipsarum numerum, vel aliam iustam causam, alterum vel plures dari 
oporteat. 

2. Confessarius ordinarius, regulariter, non ultra triennium in hoc 
munere permaneat. Episcopus tamen seu Ordinarius eum ad secundum, 
immo etiam ad tertium triennium confirmare poterit: 

4) si ob sacerdotum ad hoc officium idoneorum penuriam aliter 
providere nequeat; vel 

b) si maior Religiosarum pars, earum quoque quae in aliis negotiis 
ius non habent ferendi suffragium, in eiusdem Confessarii confirmatio- 
nem, per secreta suffragia, convenerit; dissentientibus tamen, si velint, 
aliter providendum erit. 

3. Pluries in anno, unicuique religiosae communitati detur Confessarius 
extraordinarius, ad quem omnes Religiosae accedant oportet, saltem ut 
benedictionem accipiant. 

4. Unicuique domui religiosae aliquot ab Ordinario sacerdotes depu- 
tentur, quos Religiosae in casibus particularibus, confessionis peragendae 
causa, facile vocare queant. 

5. Si qua Religiosa, ad animi sui quietem et maiorem in via Dei pro- 
gressum, aliquem specialem Confessarium vel moderatorem Spiritualem 
postulet, erit facile ab. Ordinario concedendus; qui tamen invigilabit ne 
ex hac concessione abusus irrepant: quod si irrepserint, eos caute et pru- 
denter eliminet, salva tamen conscientiae libertate. 

6. Si Religiosarum domus Ordinario loci subiecta sit, hic eligit sacer- 
dotes a confessionibus tum ordinarios tum extraordinarios; si vero Supe- 
riori regulari, hic Confessarios Ordinario loci praesentet, cuius est iisdem 
audiendi confessiones potestatem concedere. 

7. Ad munus Confessarii sive ordinarii, sive extraordinarii, sive spe- 
cialis, deputari possunt sacerdotes, tum e Clero saeculari tum, de Supe- 
riorum licentia, e Clero regulari, dummodo tamen nullam habeant in easdem 
Religiosas in foro externo potestatem. 

8. Hi Confessarii, qui annos quadraginta expleverint oportet, morum 
integritate et prudentia emineant; at Ordinarius, iusta de causa et onerata 
eius conscientia, ad hoc munus eligere poterit sacerdotes, qui nondum ea 
aetate sint, modo memoratis animi laudibus excellant. 

9. Confessarius ordinarius non potest renuntiari extraordinarius, et 
praeter casus in articulo 2 recensitos, rursus eligi ut ordinarius, in eadem 

communitate, nisi post annum ab expleto munere. Extraordinarius imme- 
diate ut ordinarius eligi potest. 

10. Confessarii omnes sive Monialium sive Sororum, caveant ne interno 
vel externo communitatis regimini sese immisceant. 

iri. Si qua Religiosa extraordinarium Confessarium expetat, nulli 
Antistitae liceat, vel per se vel per alios, neque directe neque indirecte 
petitionis rationem inquirere, petitioni verbis vel factis refragari, aut quavis 
ratione ostendere se id aegre ferre; quod si ita se gesserit, a proprio Ordi- 
nario moneatur; si iterum id ipsum peccaverit, ab eodem deponatur, audita 
tamen prius Sacra Congregatione de Religiosis. 

12. Omnes Religiosae de sociarum confessionibus nullo modo inter 
se colloquantur, neve eas sorores carpere audeant, quae apud alium, quam 
deputatum, confessionem peragant; secus ab Antistita vel ab Ordinario 
puniantur. 

13. Confessarii speciales, ad monasterium, seu domum religiosam vocati, 
si intelligant Religiosas nulla iusta causa vel necessitate vel utilitatis spiri- 
tualis ad ipsos accedere, eas prudenter dimittant. Monentur praeterea. 
omnes Religiosae, ut facultate sibi concessa specialem petendi Confessarium 
sic utantur, ut, rationibus humanis sepositis, tantummodo spirituale bonum 
et maiorem in religiosis virtutibus progressum intendant. 

14. Si quando Moniales aut Sorores extra propriam domum, quavis 
de causa, versari contigerit, liceat iis in qualibet ecclesia vel oratorio, etiam 
semipublico, confessionem peragere apud quemvis Confessarium pro utro- 
que sexu adprobatum. Antistita neque id prohibere, neque de ea re inqui- 
rere potest, ne indirecte quidem; Religiosaeque nihil Antistitae suae referre 
tenentur. 

15. Moniales omnes aut Religiosae, cum graviter aegrotant, licet mortis 
periculum absit, quemlibet Sacerdotem ad confessiones excipiendas adpro- 
batum arcessere possunt, eique, perdurante gravi infirmitate, quoties 
voluerint, confiteri. 

16. Hoc Decretum servandum erit ab omnibus religiosis mulierum fami- 
lis, votorum cum sollemnium, tum simplicium, ab Oblatis aliisque piis 
communitatibus, quae nullis votis obstringuntur, etiamsi Instituta sint 
tantum dioecesana. Obligat etiam communitates, quae in Praelati regularis 
iurisdictione sunt; qui nisi fidelem observantiam huius Decreti curet, 
Episcopus seu Ordinarius illius loci id agat ipse tamquam Apostolicae 
Sedis Delegatus. 

17. Hoc Decretum Regulis et Constitutionibus uniuscuiusque reli- 
giosae familiae addendum erit, et publice legendum lingua vulgari in Capi- 
tulo omnium Religiosarum, semel in anno. 

Itaque praerogatis Eris Patribus Cardinalibus Sacrae Congregationi 
de Religiosis in plenario coetu ad Vaticanum habito die 31 mensis ianuarii 
anno I9I3, Sanctissimus Dominus noster Pius Pp. X, referente infra 
scripto Secretario, hoc Dectetum in omnibus adprobare et confirmare 
dignatus est, et mandare ut in lucem edatur, et ab omnibus ad quos spe- 
ctat, in posterum apprime servetur. 

Contrariis non obstantibus quibuscumque, etiam speciali et individua 
mentione dignis. 

Datum Romae, ex Secretaria Sacrae Congregationis de Religiosis, die 
3 mensis februarii anno 1913. — Fr. Il. C. Card. Vives, Praefectus. — 
T Donatus, Archiep. Ephesinus, Secretarius. 

[Acta Ap. Sedis, vol. V, p. 62-64]. 


4417. 
S. C. de Religiosis, 13 iul. 1913. 


Sacra Congregatio de Religiosis, in plenario coetu ad Vaticanum habito 
die 2 iunii 1911, nonnulla dubia de Religiosorum manuscriptis perpendit 
et resolvit, de quibus videre est in hoc Commentario (pag. 270 eiusdem 
anni). 

Nunc autem rursum ab Ea quaesitum est: 

«An Religiosi tum. votorum solemnium, tum votorum simplicium, 
qui aliquod manuscriptum durantibus votis exaraverunt, eiusdem domi- 
nium habeant, ita ut illud donare aut quocumque titulo alienare valeant ». 

Et Emi PP. Cardinales huius Sacrae Congregationis, in plenario coetu 
ad Vaticanum habito die 11 iulii 1913, responderunt: « Negative ». 

Quam Emorum Patrum responsionem SSmus Drius noster Pius Papa X, 
referente infrascripto S. Congregationis Secretario, ratam habuit et confir- 
mavit die 13 iulii 1913. — O. Card. Cagiano de Azevedo, Pro-Praefectus. — 
T Donatus, Archiep. Ephesinus, Secretarius. 

[Acta Ap. Sedis, vol. V, p. 366] 


4418. 
S. C. de Religiosis, decr. 5 aug. 1913. 


In audientia habita ab infrascripto Cardinali Pro-Praefecto S. Congre- 
gationis de Religiosis, die 5 augusti 1913, Sanctissimus Dominus noster 
Pius Papa decimus, ob peculiares conscientiae rationes, facultatem, quam 
mense februarii huius anni omnibus Confessariis ab Ordinario Urbis 
approbatis concesserat quoad absolutionem Religiosis impertiendam, ! 
extendere dignatus est ad omnes totius Orbis Confessarios a locorum 
Ordinariis approbatos. Hi proinde Confessarii, auctoritate SSii Domini 
nostri Pii Papae decimi, omnium Sodalium cuiuscumque Ordinis, Con- 
gregationis aut Instituti sacramentales confessiones excipere, quin de 


! De hac facultate Vicariatus Urbis (Officium II) ita confessarios monuit: « Per dispo- 
sizione del S. Padre comunicata a questo Vicariato con lettera della S. Congregazione dei 
Religiosi in data 8 febbraio 1913, tutti i sacerdoti approvati per le confessioni in Roma, 
d'ora innanzi, hanno la facoltà di ascoltare la confessione e di assolvere i Religiosi apparte- 


nenti a qualunque Ordine che facciano loro ricorso, senZa bisogno di alcun permesso da 
parte dei rispettivi Superiori ». 


S. C. de Religiosis IO2I 


licentia a Superiore obtenta inquirere vel petere teneantur, atque valide 
et licite absolutionem a peccatis in Ordine vel Instituto etiam sub censura 
reservatis, impertire queant. 

Omnibus igitur cuiusque Ordinis, Congregationis aut Instituti supe- 
rioribus et praesidibus, huius decreti praescripta fideliter Sanctitas Sua 
in virtute sanctae obedientiae observare mandavit, constitutionibus, ordina- 
tionibus apostolicis, privilegiis qualibet efficaciori forma concessis, aliisque 
contrariis quibuscumque, etiam speciali atque individua mentione dignis, 
minime obstantibus. 

Datum Romae, ex Secretaria S. Congregationis de Religiosis, die, mense 
et anno quibus supra. — O. Card. Cagiano de Azevedo, Pro-Praefectus. — 
T Donatus, Archiep. Ephesinus, Secretarius. 

[Acta Ap. Sedis, vol. V, p. 431]. 


4419. 
S. C. de Religiosis, decr. 3 maii 1914. 


Cum propositae sint quaestiones sive circa tempus seu momentum, quo 
annus novitiatus compleri dicendus sit, sive circa modum, praesertim si 
novitius extra domum de licentia Superiorum per aliquot tempus moratus 
fuerit, quo interruptus haberi possit, S. Congregatio Religiosis Sodalibus 
praeposita, ad anxietates praecavendas, praecipue quoad professionis vali- 
ditatem, statuit et decrevit ut sequitur: 

1. Annus integer novitiatus, qui solus ad validitatem professionis requi- 
ritur, in posterum non stricte de hora ad horam, sed de die in diem intel- 
ligi debet. Idem dicendum de tribus integris annis votorum simplicium, 
quae emissionem votorum solemnium praecedere debent. 

2. Novitiatus interrumpitur ita ut denuo incipiendus et perficiendus 
sit: a) si novitius a Superiore dimissus e domo exierit; 5) si absque Supe- 
rioris licentia domum deseruerit; c) si ultra triginta dies etiam cum licentia 
Superioris extra novitiatus septa permanserit. 

3. Si novitius infra triginta dies, etiam non continuos, cum Supe- 
riorum licentia, extra domus septa permanserit, licet sub Superioris obe- 
dientia, requiritur ad validitatem, et satis est, dies hoc modo transactos 
supplere: at Superiores hanc licentiam nisi iusta et gravi de causa ne 
impertiant. 

Quibus omnibus Sanctissimo Domino nostro Pio Papae X relatis ab 
infrascripto Sacrae Congregationis Secretario, Sanctitas Sua ea rata habere 
et confirmare dignata est, contrariis quibuscumque non obstantibus. 

Datum Romae ex Secretaria Sacrae Congregationis de Religiosis, die 
3 maii 1914. — O. Card. Cagiano de Azevedo, Praefectus. - 1 Donatus, 
Archiep. Ephesinus, Secretarius. 

[Acta Ap. Sedis, vol. VI, p. 229]. 


1022 Curia Romana 


4420. 


S. C. de Religiosis, Parisien. 3 maii 1914. 


Procurator Generalis Congregationis Sacerdotum Missionis harum 
quaestionum solutionem a S. Congregatione de Religiosis expostulavit, 
nempe: 

I. Utrum novitiatus illorum qui coguntur e domo probationis exire 
causa militiae aut ad eandem militiam denuo vocati, censendus sit znter- 
ruptus, ita ut ab initio sit repetendus, nulla ratione habita temporis novi- 
tiatus iam expleti; an vero sit aestimandus tantummodo suspensus, ita ut 
debeat solum compleri. 

IT. Utrum computari possit veluti tempus novitiatus servitium mili- 
tare quod expletur in loco ubi exstat domus probationis si novitii maneant 
sub disciplina et vigilantia moderatorum et horis subsecivis consistant 
in eadem probationis domo, eaque omnia peragant quae cum militia con- 
cilientur. ; 

Emi et Revmi Patres Cardinales Sacrae huius Congregationis de Reli- 
giosis, omnibus mature perpensis, respondendum censuerunt: 

Ad I. Affirmative ad primam partem; Negative ad secundam, si novi- 
tius ultra triginta dies completos servitio militari reapse addictus fuerit. 
5i infra triginta dies, hi supplendi erunt. Et in quocumque casu ad pro- 
fessionem votorum admitti nequit nisi saltem per triginta dies probetur. 

Ad II. Negative. 

Has autem responsiones relatas Sanctissimo Domino nostro Pio Papae X 
ab infrascripto S. Congregationis Secretario, Sanctitas sua approbare et 
confirmare dignata est. Contrariis quibuscumque non obstantibus. 

Datum Romae ex Secretaria Sacrae Congregationis de Religiosis, die 
3 maii 1914. — O. Card. Cagiano de Azevedo, Praefectus. — T Donatus, 
Archiep. Ephesinus, Secretarius. 

[Acta Ap. Sedis, vol. VI, p. 230]. 


4421. 


S. C. de Religiosis, Romana et aliarum, 3 maii 1914. 


Edito Decreto de absolutione sacramentali religiosis sodalibus impertienda 
diei 5 augusti 1913,! exorta sunt dubia, quorum solutio expetita fuit a S. Con-: 
gregatione de Religiosis, nempe: i 

1. An Decretum Sacrae Congregationis de Religiosis, die 5 augusti 1913, 
comprehendat etiam confessiones quas Religiosi ritus Latini faciunt apud 
Confessarios ritus Orientalis, et vicissim? 

2. An idem Decretum comprehendat etiam novitios cuiuscumque 
Ordinis vel Congregationis? | 

Emi ac Revmi Patres Cardinales, in plenario coetu habito in aedibus 
Vaticanis die 21 martii 1914, reposuerunt: 

Ad 1. et ad 2. Affirmative. 

Et Sanctissimus Dominus noster Pius Papa X 1n audientia diei 23 eius- 
dem mensis et anni habita ab infrascripto Sacrae Congregationis Secre- 
tario, responsiones Eimiorum Patrum approbare et confirmare dignatus 
est. Contrariis quibuscumque non obstantibus. 

Datum Romae ex Secretaria S. Congregationis de Religiosis, die 3 maii 
1914. — O. Card. Cagiano de Azevedo, Praefectus. - 1 Donatus, Archiep. 
Ephesinus, Secretarius. 

lActa Ap. Sedis, vol. VI,.p. 232]. 


4422. 
S. C. de Religiosis, I8 aug. 1914. 


La Commissione Cardinalizia speciale, stabilita dal S. Padre con lettere 
dell'Erio card. Cagiano, Prefetto della S. C. dei Religiosi in data 25 lu- 
glio 1914, per l'esame e la definitiva risoluzione della vertenza fra la signo- 
rina N. e la provincia religiosa di Z., si adunava il 12 agosto 1914 in casa 
del sottoscritto czrd. De Lai: ed invocato il divino aiuto, dopo matura 
discussione venne r»lle seguenti conclusioni. 

In linea di fatto, & fuori di controversia che nel principio del 1898 il 
P. V., della provincia religiosa di Z., imprese la pubblicazione del perio- 
dico B. con la benedizione scritta del suo Provinciale, in data 29 dicem- 
bre 1897, stampata in fronte al primo numero del periodico stesso. 

Di piü nel Capitolo provinciale del 3 settembre 1901 i Padri presero e 
sottoscrissero la seguente deliberazione: «Il periodico B. sia addossato al 
R. P. V., coll'obbligo di sottoporre al controllo del Ministro provinciale 
e Definitorio lo stato finanziario della sua amministrazione ogni anno. 
La provincia sarà libera da qualunque responsabilità di pagamento in caso 
di debito: in caso di credito questo vada a fondo del giornale. Procuratore 
del giornale à il R. P. V., il quale rimanendo nell'officio resta esente dagli 
atti della comunità ». Del valore della clausola incidentale: La provincia 
sard libera, ecc. si dirà in seguito. Per ora basta rilevare che da questa 
dichiarazione apparisce chiaramente che il periodico apparteneva alla pro- 
vincia. 
La direzione del periodico si stabili nel convento; ed ivi qualche anno 
appresso si impiantó prima una piccola, poi una grande tipografia per la 
pubblicazione del periodico e di altre opere eventuali, facendosene l'inau- 
gurazione con la benedizione data dallo stesso Provinciale. con l'assistenza 
- di parecchi religiosi e di altre persone; come consta dalla relazione giurata 
del P. V., non contradetta dalla parte opposta. La tipografia si chiamó dal 
nome del periodico. | P 

Ma per la pubblicazione di questo e per l'impianto della. stamperia si 
dové andare incontro a delle forti spese: e per farvi fronte il P. V. fece ricorso 

a parecchie persone (non avendo avuto dalla Religione che dei modici aiuti); 
e principalmente ricorse alla signorina N., che aveva una notevole fortuna, 
di cui poteva liberamente disporre: e la indusse ad alienare od impegnare 
quasi tutti i suoi beni, assicurandola (come consta dalle lettere dello stesso 
P. V.) che investiva i suoi capitali non solo in modo sicuro, ma anche 
assai lucroso: ed aggiungendo che in ogni caso la stamperia con tutto il 
suo avviamento era cosa sua, o almeno stava a garanzia dei suoi crediti. 

Se non che, contro le previsioni del P. V., le aziende del periodico e 
della stamperia andavano di anno in anno peggiorando; cosi che il Capitolo 
provinciale dell'8 giugno 1907 ordinava al P. V. di «lasciare al piü presto 
possibile la stamperia, e colla fine dell'anno cessare la pubblicazione del 
suo periodico». Ed il Capitolo provinciale del 1o giugno 19ro decise « di 
ripetere al P. V. l'ingiunzione di liquidare le sue pratiche di stamperia ». 

Ed infatti nel 1910 cessó la pubblicazione del periodico, e la tipografia 
fu da prima data in esercizio ad un socio, ed alla tine liquidata. 

Intanto la signorina N., che aveva esposto nelle imprese del P. V. tutti 
i suol capitali, non riceveva nulla né di sorte né di frutti, e versando in 
grandi strettezze reclamó presso la curia dell'Ordinario. Fu allora che il 
P. V. con sua scrittura in data 9 novembre 19ro «si dichiarava debitore 
verso la signorina N. di L...., e della restituzione di 22 azioni C., restituzione 
che si obbligava di fare entro il 1? luglio del 1911 », oltre il pagamento dei 
frutti, ecc. 

Ma se la restituzione delle obbligazioni fu fatta, pel resto, e special- 
mente pel pagamento della somma predetta, la scrittura rimase senza dub- 
bio lettera morta. 

Reclamando la signorina N., i! Definitorio generale ripetutamente 
scrisse al Provinciale di pagare i debiti del P. V.: e non giovando, in data 
3 giugno rg9rr il Padre Generale emanava il seguente decreto: « Presen- 
tium vigore praecipimus R. P. Superiori provinciae Z. in virtute s. obedien- 
tiae, ut una cum v. suo Definitorio in scriptis declaret provinciam suam 
omnia debita recognoscere a P. V. contracta, eamque obligari ad omnia 
illa debita solvenda, quin illius partis satisfactionem vel compensationem 
ab altera provincia Y. exigere possit». Ed aggiungeva nella lettera accom- 
pagnatoria: « La P. V. R. d'accordo col suo v. Definitorio dentro lo spazio 
di un mese dalla presente farà del tutto che siano pagati i debiti pià urgenti 
contratti dal P. V.: e prenderà misure energiche che il resto sia pagato al 
tempo della scadenza: altrimenti verranno prese delle disposizioni che rin- 
cresceranno non poco». i 

Ma non obbedendo il P. Provinciale, non ostante le insistenze fatte 
dal P. Generale, la signorina N. ricorse alla S. C. dei Religiosi, la quale, 
esaminate le cose secondo la sua prassi, al dubbio «Se sia, ed in qual 
modo da confermarsi il decreto del R. P. Generale del 3 giugno 19r, col 
quale si obbligava la provincia di Z. a riconoscere e soddisfare i debiti 
contratti da P. V. », nella Plenaria del 3 maggio 1912 rispondeva: « Attentis 
omnibus hucusque deductis placere de concordia: et Ordinarius... partes 
vocet et eas ad compositionem peragendam inducat: quod si non obti- 

nuerit, tunc utraque pars eligat arbitrum; et arbitri sic electi rem concor- 
diter dirimant: quod si discordes sint, ipsi eligant tertium ». 

Ma l'Ordinario non poté indurre le parti ad una composizione: laonde 
si venne all'elezione degli arbitri da una parte e dall'altra. E non accordan- 
dosi essi, vennero all'elezione del terzo arbitro. E questi, riunitisi, creden- 
dosi autorizzati ad entrare in merito della questione, piuttosto che a trat- 
tare della composizione, si proposero il dubbio: « Se consti che i superiori 
della provincia religiosa di Z. siano responsabili del debito contratto dal 
loro religioso P. V., verso la signorina N. nel caso ». Ed in data 23 aprile 1913 
risposero con voti due contro uno: Negative. 

A questo lodo o sentenza arbitrale non si acquietó la signorina N., e re- 
clamo al S. Padre: il quale, come si é detto da principio, nominó una Com- 
missione Cardinalizia per l'esame e la definitiva soluzione di questa vertenza. 

In linea di diritto gli Eni Padri esaminarono in primo luogo, se e quale 
valore dovesse darsi alla sentenza arbitrale del 23 aprile 1913: e conclusero 
doversi ritenere nulla e di niun valore. 

Infatti gli arbitri non potevano aver maggiore potestà di quella che 
veniva loro dalla risoluzione della S. C. dei Religiosi che li costituiva. Ora 
la.S. C. aveva stabilito: Placere de concordia. Ed ognun sa che il Placere de 
concordia, secondo la prassi delle Sacre Congregazioni, ha un valore precet- 
tivo, vale a dire, che si venga ad un concordato, transigendo da una parte e 
dall'altra. La signorina N. chiedeva il pagamento di tutta la somma di cui 
il P. V. si era dichiarato debitore: la provincia negava tutto. La concordia 
quindi non poteva consistere che nel transigere fra tutto ed il nulla, cioé 
nello stabilire una somma media. E ció si rileva ancor pià chiaramente dal 
seguito della risoluzione in cui per ottenere questa concordia si prescrive 
che l'Ordinario chiami le parti et eas ad compositionem peragendam inducat. 
E fallito questo tentativo si ordina che ciascuna parte elegga un arbitro, 
dandosi ad essi parimenti il mandato che rem concorditer dirimant. 

La mente quindi della S. C. é ben netta e precisa, di tentare cioe una 
composizione fra le parti. Questo dice chiaramente all'Ordinario, questo 
ripete ai due arbitri. Ma dato che 1 due arbitri non si intendano, la S. C., 
volendo pur riuscire nell'intento, ordina che 1 due arbitri ne eleggano un 
terzo. A qual fine? per costituire un nuovo tribunale che giudichi in merito 
dell'obbligazione, facendo quello che la stessa S. C. si era astenuta di fare? 
Non già. La conseguenza, i| nesso logico del discorso non permettono 
altro supposto, se non che i tre arbitri si adoperino a fare quello che la S. C. 
aveva in massima stabilito — p/acere de concordia, — quello che l'Ordinario 
prima, i due arbitri da poi erano incaricati di fare, cioé, di tentare una 
composizione. 

E ben vero che gli Eri Padri non dissero ció tassativamente. Ma ció 
si deduce dal nesso logico della risoluzione, usandosi un'eZissi nel discorso, 
forma ovvia, abbastanza comune nel dire e nello scrivere, e che facilmente 
S1 arguisce. 

Mentre che se gli Eiii Padri avessero voluto dare ai tre arbitri un 
mandato diverso da quello precedentemente dato all'Ordinario ed ai due 

arbitri, cioé, se avessero voluto che i tre arbitri giudicassero del merito del- 
l'obbligazione, o meno: avrebbero necessariamente dovuto esprimerlo, 
. ed esprimerlo in termini chiari e precisi. Non lo fecero. Dunque non diedero 
ai tre arbitri altro mandato se non quello che discendeva logicamente dalle 
premesse, e aveano prima di loro attribuito all'Ordinario ed ai due arbitri, 
cioé di tentare e stabilire una composizione. 

Ma 1 tre arbitri, messa da parte ogni idea di composizione, si arroga- 
rono di giudicare in merito sull'esistenza della obbligazione. É chiaro 
quindi che hanno ecceduto il mandato: ed in conseguenza il loro giudicato 
e nullo e di niun valore. 

Ció premesso la Commissione Cardinalizia considerando che il mandato 
commessole dal Santo Padre era di esaminare e di dare una definitiva solu- 
zione alla vertenza che da anni si agita fra la signorina N. e la provincia 
religiosa di Z. si ritenne autorizzata, ben diversamente dagli arbitri di 
cui sopra, a giudicare in merito alla questione: e si propose il seguente - 
dubbio: « Se e come debba confermarsi il decreto generalizio del 3 giu- 
gno igir, il quale obbligava la provincia Z. a riconoscere e soddisfare i 
debiti contratti dal P. V.» 

Essendo pero il mandato della Commissione limitato alla controversia 
pendente fra la signorina N. e la provincia religiosa, la conferma o meno di 
detto decreto deve intendersi in rapporto alla Signorina N. e non agli altri 
creditori, dei quali la Commissione non puó né intende occuparsi. 

Inoltre avendo il P. V. con legale scrittura del 9 novembre 19ro dichia- 
rato di essere debitore verso la signorina N. di una data somma e della resti- 
tuzione di 22 azioni C., restituzione che si obbligava di fare entro il 
19 luglio 1911, oltre il pagamento dei frutti, ecc. ed avendo la signorina N. 
accettato tale dichiarazione; ne consegue che la provincia suddetta, qualora 
venisse condannata al pagamento, col soddisfare al contenuto della detta 
scrittura dovrebbe ritenersi che abbia soddisfatto a tutti i suoi obblighi 
verso la signorina N. laonde il dubbio generico sopra riferito si risolve 
e riduce a quest'altro, cioé, « se la menzionata provincia debba riconoscere 
il debito indicato in detta scrittura del P. V. verso la signorina N. e sod- 
disfarlo ». 

Ora nell'esame di questo dubbio la Commissione Cardinalizia ammise 
che se un religioso, massime di voti solenni, esercita pubblicamente e noto- 
riamente un commercio od una industria, deve ritenersi autorizzato dai 
superiori, a meno che questi con atto pubblico non lo abbiano riprovato. 

Infatti: 19, il religioso di voti solenni som habet neque velle neque nolle, 
che appartiene ai superiori. Quindi se i superiori lo lasciano fare, deve dirsi 
che l'autorizzano; 29, tanto piü che l'esercizio di un commercio o di una 
industria, massime pubblico e notorio, é, generalmente parlando, alieno 
dalla vita religiosa specialmente con voti solenni. Perció se i superiori non 
lo permettessero, dovrebbero impedirlo efficacemente; 39, né mancano 
analogie nel diritto civile delle diverse nazioni. Cosi, per non citare che un 
esempio, il Diritto Commerciale italiano nell'art. 13 stabilisce: « La moglie 
non puó essere commerciante senza il consenso espresso o tacito del marito. 

Si presume il consenso, quando l'esercizio del commercio sia pubblico o 
notorio, salvo che il. marito non ne abbia fatto divieto espresso con dichia- 
razione pubblicata ». Ora il P. V. era professo di voti solenni, e questa sua 
condizione era nota a tutti; esercitava pubblicamente e notoriamente il 
commercio od industria tipografica con macchina tipografica prima piccola 
poi grande, obbiettivo per fotografia e macchina per fototipia; aveva molti 
operai; stampava non solo il periodico, ma anche altri libri, diplomi, ima- 
gini, ecc., che poi vendeva; né i superiori riprovarono con atto pubblico 
tale esercizio. Dunque l'autorizzarono; autorizzazione tacita, ma reale e 
pubblica. E ció é tanto piü vero nel caso presente, in quanto che la tipo- 
grafia era nella stessa casa religiosa, sotto gli occhi dei superiori e di tutti, 
ed era pubblicamente intitolata dal nome del periodico, che apparteneva 
notoriamente alla provincia. 

A ció si aggiungano alcuni altri fatti che importavano una specie di appro- 
vazione non soltanto tacita, ma esplicita, benché privata. Cosi la benedi- 
zione abbastanza solenne data dal P. Provinciale al periodico, e piü tardi 
alla piccola tipografia, ed i sussidi che in varie epoche 1 superiori diedero 
al P. V., compensati da questi con lavori della tipografia. 

Né si dica che il P. Provinciale con deliberazione dell'8 giugno 1907 
e Io giugno r91o ingiungeva al P. V. di lasciare la tipografia e di cessare 
la pubblicazione del periodico. Imperocch? questa proibizione venne dopo 
contratti, almeno nella massima parte, dal P. V. i debiti dei quali si tratta; 
quindi troppo tardiva. Di piü per distruggere l'autorizzazione pubblica 
della quale si & parlato, non bastava una proibizione privata, come fu questa; 
ma era necessaria una proibizione pubblica; per esempio, diffidare il pub- 
blico affinché non ritenesse implicato l'Ordine nella azienda del P. V., o 
meglio ancora chiudere la tipografia, e, se il P. V. si fosse mostrato pervica- 
cemente riottoso, inviarlo altrove. 

Ma di tutto questo nulla fu fatto. Quindi quella proibizione valeva 

bensi come regola di coscienza pel P. V. ma nulla pel pubblico e di fronte 
ai terzi. 
E poi chiaro che se il P. V. aveva l'autorizzazione di esercitare il 
commercio tipografico, logicamente aveva anche l'autorizzazione a contrarre 
obbligazioni ed a fare tutti quegli atti che sono necessari per l'esercizio 
delle leggi civili. Cosi, insistendo nell'esempio citato sopra, nel Codice 
Commerciale italiano, art. 14, si legge: « La moglie commerciante (autoriz- 
zata espressamente o tacitamente dal marito) puó senza altra autorizzazione 
contrarre obbligazione per tutto ció che concerne il suo commercio ». 
Avendo dunque i superiori autorizzato il P. V. ad esercitare il commercio 
od industria tipografica, implicitamente lo autorizzarono anche a contrarre 
obbligazioni per tutto ció che concerneva quel commercio od industria, 
per esempio per comprar caratteri, carta ed il resto necessario, per pagar 
la mercede agli operai, ecc., essendo logico, come giustamente osserva 
il P. V. che chi ha una tipografia, debba procurarsi tutto ció che all'eser- 
cizio della medesima é necessario. 

Che poi i debiti del P. V. siano stati contratti per la pubblicazione del 

periodico e per l'esercizio della tipografia, non é posto, né sembra potersi 
porre in dubbio. 

Messa cosi fuori di questione l'esistenza dell'autorizzazione data al 
P. V., dai suoi superiori di esercitare l'industria tipografica; ed ammesso 
che i debiti contratti, da lui lo furono appunto per l'esercizio di questa 
industria, la Commissione Cardinalizia entró ad esaminare, quali conse- 
guenze da ció venissero. 

Ora e noto, e fuor di discussione, che l'autorizzazione a compiere 
qualche atto, concessa ad uno che per disposto della legge non puó com- 
pierlo senza di essa, ma che del resto ha personalità propria e quindi puó 
acquirere sibi, toglie l'obice che aveva quell'ente o persona a porre quell'atto, 
ma non importa garanzia per parte della persona autorizzante. Cosi la 
moglie autorizzata dal marito al commercio, avendo essa una personalità 
propria e potendo acquirere sibi, se col suo commercio guadagna, accresce 
il suo patrimonio; se perde, perde parimenti del suo: ma il marito, come non 
partecipa dei guadagni, cosi non risponde alle perdite della moglie. Egual- 
mente si dica del minore autorizzato dal padre o tutore a qualche atto. Egual- 
mente di qualunque causa pia, chiesa, beneficio, i quali essendo considerati 
come minori, per vendere e comprare e per altri simili atti necessitino della 
facoltà dell'autorità tutoria. In questi casi si ha l'autorizzazione di £utela, 
che non fa altro che rimuovere l'ostacolo ad operare posto dalla legge; dopo 
di che la personalità propria dell'autorizzato si svolge per suo conto senza 
responsabilità giuridica dell'autorizzante. 

Ma ben diversamente va la cosa per un religioso, specialmente di voti 
solenni. 

Questi, come si € detto di sopra, non ha né il ve//e, né il zo/le. Quindi 
non ha personalità giuridica propria, né i superiori possono conferirgliela 
perché contraria ai voti. Non puó dunque applicarsi la teoria esposta; 
l'autorizzazione data dal superiore ad un suo religioso per comprare o per 
vendere o per altre simili operazioni riveste invece quasi la natura di man- 
dato. Ed il religioso nell'esercizio di questo atto diviene come il gestore 
del convento, o della provincia, o dell'ordine che l'ha a ció autorizzato. 
Dal che per conseguenza logica e necessaria discende, che non il religioso, 
ma il convento, o la provincia, o l'ordine debbano rispondere dell'opera- 
zione. 

À questa gravissima si deve aggiungere un'altra considerazione. Non 
avendo e non potendo avere personalità propria, quidquid monachus acquirit, 
monasterio acquirit. Quindi se dall'operazione del religioso, non lui perso- 
nalmente, ma il monastero lucra ed acquista, quasi che il religioso fosse 
un braccio strumentale del convento; per logica conseguenza, per giustizia 
per il rispetto al buon diritto dei terzi, se dall'operazione predetta ne segue 
un danno, di questo deve rispondere non il religioso (che nulla ha e nulla 
puó perdere) ma il convento che e il dominus, che ha la personalità giuridica, 
ed a cui andrebbero i lucri, se questi vi fossero. 

Ma il P. V. si trovava appunto in questa condizione di religioso di 
voti solenni, autorizzato dalla sua provincia ad esercitare l'industria tipo- 

grafica: dunque non lui, ma la sua provincia doveva rispondere di questo 
esercizio; e come la provincia aveva il diritto di ascriversi i lucri di questa 
industria e di disporre di essi se vi fossero stati, cosi deve far fronte alle 
obbligazioni ed alle passività dell'esercizio, quali disgraziatamente nel fatto 
si verificarono. 

Dal detto fin qui, chiaro apparisce non potersi tener in alcun conto la 
clausola apposta alla deliberazione del capitolo provinciale del 3 settem- 
bre 19gor: « La provincia sarà libera da qualunque responsabilità di paga- 
mento in caso di debito; in caso di credito, questo vada a fondo del gior- 
nale ». Giacché essendo il giornale proprio della provincia, potevano bensi 
i Padri disporre dei lucri; ma logicamente e secondo giustizia non potevano 
punto esimersi dal rispondere delle passività: senza dire poi che questa 
deliberazione rimase, come tante altre, segreta, e quindi di niun valore di 
fronte al pubblico ed ai terzi. Laonde non senza ragione il P. V. scriveva 
il 7 giugno 1911 al Definitorio provinciale:.« Se dalla tipografia si fosse 
ricavato un vantaggio, certo io non l'avrei potuto ritenere per mio uso, ma 
avrei dovuto versarlo alla provincia; succede il contrario e la provincia 
se ne lava le mani. Si giudichi se questo é giusto e ragionevole ». 

Dal detto fin qui chiaro anche apparisce che se un religioso, massime 
di voti solenni, esercita pubblicamente e notoriamente un commercio od 
un'industria (come era appunto il caso del P. V.) i superiori debbono o 
proibirgli ció. pubblicamente ed efficacemente, o rispondere delle conse- 
guenze economiche che ne derivano. 

Né si eccepisca che questo principio puo essere in taluni casi rovinoso 
per qualche. convento o provincia religiosa; poiché, primieramente se la 
giustizia cosi richiede, non é possibile venire ad altra conclusione. Inoltre 
é in potestà dei superiori impedire questa rovina. Vigilino essi ed impedi- 
scano che i loro soggetti si abbandonino ad imprese ardite senza sorve- 
glianza ed ogni pericolo sarà scongiurato; senza dire che ció gioverà a 
prestigio dell'ordine, favorirà l'osservanza della regolare disciplina, ed . 
eviterà non lievi scandali. 

Per tutte queste ed altre considerazioni la Commissione Cardinalizia 
con voto unanime é venuta nella seguente deliberazione e sentenza: 

Art. I. « La provincia religiosa di Z. é tenuta a soddisfare i debiti con- 
tratti dal P. V. verso la signorina N. e da lui riconosciuti nella scrittura 
del 9 novembre rgro ». 

Siccome poi i superiori della provincia predetta di fronte alle ripetute 
ingiunzioni ed allo stesso decreto del Superiore generale 3 giugno 1911 che 
ordinava loro zm virtute s. obedientiae di riconoscere i debiti del P. V. e di 
soddisfarli, o di provvedere per la loro soddisfazione entro un mese, Si 
mostrarono sempre riluttanti, non ostante le minaccie loro fatte dallo stesso 
Generale di prendere contro di loro delle severe misure; perció la Commis- 
sione Cardinalizia ha di pari comune consenso stabilito quanto segue: 

Art. II. « Entro un mese dalla notificazione della sentenza il P. Provin- 
ciale col suo Definitorio soddisfino la signorina N. in conformità della scrit- 
tura del P. V. del 9 novembre 1910, o assumano una obbligazione in forma 


1030 . Curia Romana 


iuris valida per soddisfare a quest'obbligo: e scorso inutilmente questo 
tempo essi rimangano sospesi a divinis; salve le pene ulteriori della deca- 
denza dell'officio e della privazione della voce attiva e passiva, se (quod 
Deus avertat) perseverassero nella loro ostinazione ». 

Art. III. « Nell'atto della soddisfazione dei crediti, o del'assunzione 
della obbligazione per soddisfarli di cui all'art. IT, la signorina N. dovrà 
restituire ai superiori della provincia tutte le lettere del P. V. e quanto 
riguarda le sue obbligazioni ». 

Art. IV. « Circa la clausola finale del decreto del P. Generale, con cui 
si esime la provincia Y. dal concorrere colla provincia Z. pel pagamento 
dei debiti del P. V., la Commissione Cardinalizia non intende pronun- 
ciarsi in merito, reputando ció eccedere il suo mandato. Ma lasciando 
libera quest'ultima provincia a far valere 1 suoi diritti, in quanto possa 
averli, ricorrendo contro il decreto del Padre Generale; vuole tuttavia che 
questa questione non debba affatto ritardare l'obbligo della soddisfazione 
dei debiti di cui negli articoli precedenti: e prescrive quindi che la mede- 
sima provincia Z. non possa esercitare il diritto eventuale di rivalsa verso 
l'altra, se non abbia prima adempito alle prescrizioni degli articoli predetti 
verso la signorina N. ». 

Art. V. «L' esecuzione della presente sentenza viene affidata al Revo 
Ordinario, e della sentenza stessa sarà data copia al Revo P. Generale 
dell'ordine, ed al P. Provinciale ». 

Dato a Roma, li 18 agosto 1914. — T Gaetano Card. De Lai, Vesc. di 
Sabina. — T Pietro Card. Gasparri. — 1 Basilio Card. Pompilj. 

[Acta Ap. Sedis, vol. VII, p. 104-112]. 


4423. 
S. C. de Religiosis, 1I mart. 1915. 


Huic Sacrae Congregationi de Religiosis propositae fuerunt quae- 
stiones : 

I. Cum haud raro contingat, ut Religiosi studentes, absque ulla ipsorum 
aut superiorum culpa, per plures menses studia interrumpere cogantur 
(ex. gr. infirmitatis, aut servitii militaris causa), quaeritur utrum huiusmodi 
studentes totum annum scholarem sic interruptum seu abbreviatum repe- 
tere teneantur; an a Superiore generali, accedente voto deliberativo suorum 
Consiliariorum, dispensari possint. 

II. Utrum examen seu periculum de quo in Responso ad n. VI Declara- 
tionum Sacrae Congregationis diei 7 septembris r9og sermo est,! subiri 
debeat etiam ab alumnis, qui aliquam disciplinam accessoriam "Theolo- 
giae in scholis non excoluerint; et si affirmative, utrum hoc examen tam ab 


istis alumnis quam ab aliis subeundum, coincidere possit cum examine in 
fine anni scholaris subiri solito. 


i Cf. N. 4397. 

Quibus quaestionibus, in Congregatione generali diei 8 ianuarii 1915 
Emi Patres responderunt: 

Ad I. Negative ad primam partem; affirmative ad secundam, dummodo 
1) interruptio seu compendium studiorum complexive non duraverit ultra 
tres menses; 2) studia omissa scholis privatis suppleta fuerint; 3) et in exa- 
mine constiterit, ex testimonio examinatorum seu doctrinae iudicum, alum- 
nos disciplinas, de quibus in eorum absentia in scholis actum est, prorsus 
didicisse. 

Ad II. Examen, de quibus (!) in Responso ad num. VI Declarationum 
Sacrae Congregationis diei 7 sept. 1909 agitur, requiri pro qualibet disci- 
plina omissa, sufficere tamen examen ordinarium etiam in fine anni praesti- 
tum, quod ex testimonio examinatorum seu doctrinae iudicum constare 
debet. 

Et Sanctissimus Dominus noster Benedictus XV in audientia diei 2 ianua- 
rii 1915, infrascripto Secretario benigne concessa, has responsiones appro- 
bare et confirmare dignatus est. Contrariis quibuscumque non obstantibus. 

Datum Romae, ex Secretaria S. Congregationis de Religiosis, die 1 mar- 
tii 1915. — O. Card. Cagiano de Azevedo, Praefectus. — T Adulphus, Epi- 
scopus Canopitan., Secretarius. 


(Acta Ap. Sedis, vol. VII, p. 123, 124]. 


4424. 
S. C. de Religiosis, Vicentina, 3 aug. 1915. 


Religiosa familia Ordinis Servorum B. M. V. constituta, labente saeculo 
decimo quinto, cum plenitudine iuris canonici in Monasterio et adnexa 
Ecclesia S. Mariae Montis Berici, dioeceseos Vicentinae, suppressa fuit ac 
dissoluta per summam iniuriam a potestate laica a. 1810. Municipium 
autem Vicentinum praefatum Monasterium cum adnexa ecclesia, ne fisco 
addiceretur, sibi acquisivit: anno vero 1833 concessit Religiosis praelaudati 
Ordinis perpetuum usum Monasterii atque ecclesiae, qui quidem Religiosi 
possessionem rite ceperunt die 8 decembris 1835. 

Cum vero Episcopus Vicentinus a. 1864 in peragenda visitatione cano- 
nica Ecclesiarum regularium existimaverit se ius habere visitandi etiam 
ecclesiam S. Mariae Montis Berici, quod ex alia parte Patres Servitae dene- 
gabant, res delata fuit ad S. Congregationem Episcoporum et Regularium, 
quae, auditis rationibus ultro citroque allatis, quaestioni: 

«Se e come convenga rispondere alle lettere di Mons. Vescovo di Vi- 
cenza, e massime sul Santuario di Monte Berico », in plenariis comitiis diei 
26 martii 1866, respondit: « Prout exponitur non constare de iure Episcopi 
peragendi sacram visitationem ». 

Qua tamen responsione nullatenus obstante, Revihus Episcopus Ferdi- 
nandus Ridolfi, qui in praesentiarum praeest dioecesi Vicentinae, censuit 
gravissima adesse argumenta quae commonstrent ius Episcopi peragendi 
sacram visitationem in ecclesia S. Mariae Montis Berici ac proinde sua- 

deant recessionem a decisis. Obtento itaque a Summo Pontifice Pio X, 
f. r., beneficio novae audientiae, protulit ad rem argumenta quae subiecta 
fuere iudicio Emorum Patrum Cardinalium Sacrae Congregationis de 
Religiosis in consessu plenario diei 30 iulii 1915. 

Et sequentibus dubiis: 

1. Àn Episcopus Vincentin., attentis noviter deductis, ius habeat visi- 
tationem canonicam peragendi in ecclesia B. M. V. Montis Berici; et 
quatenus negative: 

2. Àn expediat ut Patres Servitae tradant Episcopo Vicentino aliquas 
eleemosynas de iis quae Sanctuario offeruntur, 

Emi Patre responderunt: 

Ad r. Negative et amplius. 

Ad 2. Provisum in primo. 

Quam sententiam Erborum Patrum SSmus Dominus Noster divina 
Providentia Pp. Benedictus XV, in audientia diei 3 augusti 1915, referente 
infrascripto Secretario, ratam habuit et confirmavit, ac publici iuris fieret 
mandavit. 

Ex Secretaria S. Congregationis de Religiosis, die 3 augusti I9IS. — 
O. Card. Caggiano de Azevedo, Praefectus. — T Adulphus, Episcopus 
Canopitan., Secretarius. 


[Acta Ap. Sedis, vol. VIT, p. 439, 440]. 


4425. 
S. C. de Religiosis, 7 nov. 1916. 


Sacrae Congregationi de Religiosis sequentia dubia, pro opportuna solu- 
tione, proposita sunt: 

I. An puellae postulantes e monasteriis clausurae papali subiectis egredi 
possint, parentes vel notos invisendi gratia, aut alia de causa. Et qua- 
tenus negative: 

II. Utrum ad huiusmodi egressum venia Apostolicae Sedis indigeant, 
an satis sit consensus Ordinarii. 

Eadem S. Congregatio, re mature perpensa, respondendum consuit: 

Ad I. Negative. 

Ad II. Affirmative ad primam partem; negative ad secundam. 

[Acta Ap. Sedis, vol. VIII, P. 446]. 


4426. 
S. C. de Religiosis, 22 apr. 1917. 


In articulo V Decreti Cum de sacramentalibus diei 3 februarii 1913 
statutum est: «Si qua religiosa ad animi sui quietem et maiorem in via 
Dei progressum, aliquem specialem confessarium vel moderatorem spiri- 
tualem postulet, erit facile ab Ordinario concedendus; qui tamen invigi- 

labit ne ex hac concessione abusus irrepant; quod si irrepserint eos caute 
et prudenter eliminet, salva tamen conscientiae libertate ». ! 

Circa hunc articulum proposita sunt S. Congregationi de Religiosis 
sequentia dubia: 

I. An confessarius specialis seu spiritualis moderator pro aliqua reli- 
giosa deputatus iuxta art V. Decreti Cum de sacramentalibus, valeat per- 
petuo in suo munere permanere, vel potius concedendus sit ad tempus 
praefixum. 

II. An deputari valeat in confessarium specialem seu conscientiae 
moderatorem alicuius religiosae, qui in decurso triennio confessarii ordi- 
narii communitatis munere functus sit, nondum a cessatione praedicti 
officii anno expleto. 

Emi Patres Cardinales huius S. Congregationis de Religiosis, tota rei 
ratione mature perpensa, in plenario coetu habito die 20 aprilis currentis 
anni 1917 responderunt: 

Ad I. Specialem confessarium seu moderatorem spiritualem conce- 
dendum esse non ad tempus praefixum, sed donec perduret iusta causa neces- 
sitatis vel utilitatis spiritualis religiosae, quae postulaverit, ad normam Decreti 
Cum de sacramentalibus, sub n. 13. 

Ad II. Affirmative. 

Facta autem de hisce omnibus relatione ab infrascripto Secretario Sacrae 
Congregationis, in audientia diei 22 eiusdem mensis aprilis, Sanctitas Sua 
Emorum Patrum sententiam benigne ratam habuit et confirmavit. — I. Card. 
Tonti, Praefectus. — 1 Adulphus, Ep. Canopitan., Secretarius. 

[Acta Ap. Sedis, vol. IX, p. 276, 277]. 


4427. 


S. C. de Religiosis, 20 maii 1917. 


In Generalibus Comitiis diei 19 maii 1917, Erhis Patribus Cardinalibus 
S. Congregationis de Religiosis, habita ratione Decreti eiusdem S. Congre- 
gationis diei 30 iunii 1911, ? quo Societati Filiarum 8. Ursulae aggregatio 
conceditur Tertio Ordini Franciscali ad obtinenda privilegia indulgentias- 
que eiusdem Tertii Ordinis, proposita sunt solvenda circa relationes inter 
Societatem Filiarum S. Ursulae a S. Angela Mericia et 'Tertios Ordines 
praesertimque Tertium Ordinem Franciscalem infrascripta dubia: 

I. Utrum Filiae e Societate S. Ursulae adscribi possint Tertio Ordini 
S. Francisci, vel alteri ' Tertio Ordini? 

IL Utrum Decreto S. Congregationis de Religiosis anni 1911, quo 
privilegia et indulgentiae Tertii Ordinis S. Francisci communicantur cum 
Societate Filiarum S. Ursulae, frui quoque valeant illae Familiae eiusdem 
Societatis quae dictam communicationem expresse non petierint? 


e m SS P PME Tertii Dole HL 
a m E ... IV. Utrum ascriptae cuicumque Tertio Ordini religioso saeculari trans- — 


Hd dubiis Emi Patres respondendum censuerunt: — — 4 
Ad I. Negative. i 
Ad II. Affirmative. i 
Ad III. Negative. 1 
Ad IV. Affirmative, relicto tamen Tertio Ordine cui DERE HETON Y 
: SSmus Dominus noster Benedictus divina Providentia Pp. XV, in. : 
a audientia concessa Secretario S. Congregationis die 20 eiusdem mensis 
. . maii, resolutiones Emhorum Patrum approbare et confirmare dignatus est. 
: .L "Card. Tonti, Praefectus. - t Adulphus, Ep. Canopitan., [MEE 
P n Ap. Sedis, vol. IX, p. 350, 351]. B 

